
rium. 

PARS  PRIMA 
De  statu  laicorum 

Iam  in  quarto  Decalogi  praecepto  de  variis  et  mutuis  superiorum 
et  inferiorum  officiis  sermonem  fecimus.  In  praesenti  vero  tractatu, 
de  officiis  quae  ad  bonum  publicum  spectant,  et  imprimis  de  foren¬ 
sibus,  nobis  dicendum  est.  Hinc  : 

Agendum:  l.°  de  obligationibus  iudicum;  2.°  advocatorum  et 
procuratorum;  3.°  apparitorum;  4.°  scribarum  et  notariorum; 
5.°  accusatoris  et  rei ;  6.°  testium ;  7.°  medicorum,  chirurgorum  et 
pharmacopolarum ;  8.°  custodum ;  9.°  artificum  et  opificum. 

Obligationes  vero  mercatorum  et  aliorum  huiusmodi  hominum 
satis  intelliguntur  ex  iis  quae  de  iustitia  et  contractibus  disse¬ 
ruimus. 


CAPUT  I 

DE  OBLIGATIONIBUS  IUDICUM 

1.  a)  ludex  est  persona  publica,  per  legitimam  auctorita¬ 
tem  constituta,  ut  secundum  leges  iustitiam  vindicet,  et  in  de¬ 
linquentes  debitas  poenas  decernat. 

b)  Indicium  est  legitima  discussio  et  definitio  causae,  in¬ 
ter  actorem  et  reum  controversae,  per  iudicem  facta. 

ludicium  dicitur  contentiosum  (antea  civile  dicebatur),  si 
eius  obiectum  sint  personarum  physicarum  vel  moralium  iura 
persequenda  aut  vindicanda,  vel  earundem  personarum  facta 
iuridica  declaranda  (can.  1552,  §  2,  l.°) ;  criminale  ye ro,  si  eius 
obiectum  sint  delicta  in  ordine  ad  poenam  infligendam  vel 
declarandam  (ibid.,  2.°).  Cfr.  Ferreres,  Inst.  can.,  vol.  2, 
n.  523  seq. 

c)  Sententia  est  pronuntiatio  legitima,  qua  iudex  definit 
causam  a  litigantibus  propositam  et  iudiciali  modo  pertracta¬ 
tam  (can.  1868,  §  1)  Cfr.  Ferreres ,  1.  c.,  n.  788  seq. 

d)  Actio  in  iure  significat  ius  exigendi  aliquid  in  iudicio, 
aut  prosequendi  quod  nostrum  est  aut  nobis  debetur.  Aliquando 
vocamus  etiam  actionem  exercitium  illius  iuris  (Cfr.  vol.  1, 
n.  889).  Qui  actionem  exercet  dicitur  actor ;  et  ille,  contra  quem 
exercetur,  appellatur  reus. 

Principia.  —  I.  Iudex  tenetur  ex  quasi-contractu  cum  so¬ 
cietate  ad  munus  suum  rite  adimplendum :  quod  nisi  praestet, 
reus  erit  violatae  iustitiae  tum  legalis ,  tum  etiam  commuta¬ 
tio  ae. 

II.  Ut  officio  suo  recte  fungi  iudex  possit,  habere  debet : 
l.°  intelligentiam  officio  parem,  ut  causas  intricatas  introspicere 
valeat;  2.°  scientiam  sufficientem  legum  vigentium,  secundum 
quas  iudicare  debet,  et  sagacitatem ,  ut  omnium  adiunctorum 
tum  iuris  tum  facti  rationem  habeat;  3.°  integritatem  incorrup¬ 
tibilem,  ut  nec  amori  nec  odio  cedat.  —  Igitur  iudex  carens  ne¬ 
cessaria  scientia  nequit  absolvi,  nisi  facta  renuntiatione  officii, 
vel  nisi  firmum  habeat  propositum  renuntiandi  (S.  Alph., 
lib.  4,  n.  195),  aut  scientiam  acquirat,  et  interim  vel  exercitium 
muneris  intermittat,  vel  consilium  exquirat  doctioris,  ut  damna 
aliorum  cavere  possit  (Noldin,  n.  720). 

III.  Iudex  tenetur  sententiam  ferre  secundum  leges  et  or¬ 
dinem  a  legibus  determinatum  (can.  2220) ;  non  enim  consti¬ 
tuitur  ad  leges  mutandas  aut  reformandas,  sed  ad  eas  exsecu¬ 
tioni  mandandas. — Excipe  casum  specialem  in  quo  iudici  mens 
legis  potius  sequenda  sit,  quam  cortex  verborum ;  tunc  vero  et 
aetatis  ratio  habenda  est  et  conditionis  ac  fortunae  illius,  cui 
poenam  imponere  debet,  nisi  harum  circumstantiarum  ratio 
iam  habeatur  in  ipsis  legibus.  Cfr.  Ferreres,  1.  c.,  nn.  974,  976, 
982  seq. 

Hinc  iudex  inferior  peccat  et  invalide  iudicat,  si  non  servet 
ordinem  sive  processum  a  lege  statutum,  nisi  lex  ipsa  in  casu 
aliquo  concedat  ut  procedi  possit  summario  modo,  sive  de  plano. 
Sed  etiam  in  hoc  casu  servare  debet  processum  a  lege  naturali 
statutum,  v.  gr.  probationem  criminis,  auditionem  sufficientem 

partium,  etc.,  quae  pariter  a  iudice  supremo  sunt  servanda.  Hic 
poterit  poenas  quoque  relaxare  vel  minuere,  sed  iusta  de  causa 
tantum ;  secus  graviter  peccaret  delinquentes  animando  et  con¬ 
currendo  ad  peccatum.  S.  Alph.,  lib.  4,  n.  205. 

IV.  a)  De  quaestionibus  iuris  debet  iudicare  secundum  le¬ 
ges,  de  quaestionibus  facti  iuxta  allegata  et  probata. 

b )  Debet  administrare  iustitiam  sine  acceptatione  perso¬ 
narum. 

c)  Peccat  et  tenetur  ad  damna  reparanda,  quae  efficaciter 
ex  eius  culpa  sequantur:  l.°  si  notabiliter  differat  causae  termi¬ 
nationem,  sine  ratione  urgenti ;  2.°  si  regulas  praescriptas  ne- 
gligat;  3.°  si  ducatur  studio  partium,  aut  cuicumque  dolo  vel 
viae  iniustae  indulgeat. 

2.  V.  In  foro  ecclesiastico ,  ad  pronuntiationem  cuiuslibet 
sententiae  (sive  in  mdiciis  contentiosis,  sive  in  criminalibus), 
praerequiritur  in  iudicis  animo  moralis  certitudo  circa  rem 
sententia  definiendam  ;  qua  certitudine  deficiente  iudex  declara¬ 
bit  non  constare  de  actoris  iure  (1),  et  reum  dimittere  debet, 
nisi  agatur  de  causa  favorabili,  quo  in  casu  pro  ea  pronuntian¬ 
dum  est  (si  iura  sint  paria)  (2),  salvo  praescripto  can.  1697, 
§  2,  iuxta  quod  in  dubio  aequali  de  possessione,  iudex  utrique 
parti  pro  indiviso  possessionem  attribuere  debet.  Favorabiles 
sunt  causae  piae,  matrimonialis  vinculi  (can.  1014,  vide  tamen 
can.  1127),  viduae,  pupilli,  etc.  (can.  1869,  §§  1,  4). 

Hanc  certitudinem  iudex  haurire  debet  ex  actis  et  probatis 
(ibid.,  §  2).  Probationes  autem  iudex  aestimare  debet  ex  sua 
conscientia,  nisi  lex  aliquid  expresse  statuat  de  efficacia  alicu¬ 
ius  probationis  (ibid.,  §  3).  Cfr.  Ferreres ,  1.  c.,  n.  791. 

Si  in  iudicio  adhibeantur  periti ,  iudex  non  tantum  perito¬ 
rum  conclusiones,  etsi  concordes,  sed  cetera  quoque  causae 
adiuncta  attente  perpendere  debet  (can.  1804,  §  1).  Etiam  iure 
hisp.  (a.  632,  leg.  proc.  civ.),  iudices  dictamen  peritorum  iux¬ 
ta  regulas  sanae  criticae  aestimare  quidem  debent,  non  tamen 
illud  sequi  tenentur. 

N.  B.  l.°  Iudex  ecclesiasticus  curare  debet,  sive  per  se,  sive, 
et  multo  melius,  per  alium  sacerdotem  maxime  ex  iudicibus 
synodalibus,  litem  per  transactionem  componere,  si  spes  aliqua 
concordiae  affulgeat.  Ratio  est,  quia  multum  expedit  ut  lites 
inter  fideles  evitentur  (can.  1925).  Effectus  transactionis  ad 


(1)  Necessitas  enim  probandi  incumbit  ei  qui  agit :  Actore  non  probante,  reus 
absolvitur  (can.  1748,  §  2).  Ferreres.  1.  c.,  n.  687. 

(2)  Cfr.  cap.  fin.  de  serit,  et  re  iud.  (lib.  2,  tit.  25),  L.  85,  170  D.  R.  I.;  S.  Alph., 
n.  210;  Wernz,  Ius  Decretal.,  vol.  3,  n.  251. 

exitum  feliciter  perductae  dicitur  compositio  seu  concordia  (can. 
1928,  §  1).  Cfr.  Ferreres,  1.  c.,  n.  839  bis. 

2. °  Transactio  est  pactio  onerosa,  qua  res  dubia  vel  lis  in¬ 
certa  neque  finita,  mutuo  partium  consensu  componitur. 

3. °  Qui  transactionem  promovet,  controversiam  amicabili- 
ter  componere  curat,  non  per  sententiam  vel  laudum  (vide 
n.  12,  N.  B.),  cui  partes  stare  debeant,  sed  per  consilium,  ut 
litigatores  transactionem  libere  inire  velint.  Cfr.  TT  ernz,  vol.  5, 
n.  51 ;  Ferreres ,  1.  c. 

3.  VI.  In  foro  autem  civili: 

1. °  In  criminalibus  reo  favendum  est,  nisi  de  crimine  certo 
constet.  Ita  omnes.  Unde  in  utroque  foro  civili  et  ecclesiastico  : 
a)  si  crimen  non  plene  probetur,  reus  dimittendus  erit;  b)  si 
probetur  crimen,  non  vero  circumstantia  aggravans,  poena  im¬ 
ponatur  quae  soli  respondeat  crimini,  non  vero  ea  quam  pro 
aggravante  circumstantia  leges  decernant. 

2. °  In  causis  civilibus  seu  contentiosis:  a)  in  quaestionibus 
facti ,  si  factum  moraliter  certo  non  probetur  ab  actore,  proba¬ 
tionibus  non  quibuscumque,  sed  quas  lex  iuxta  varios  casus 
requirat,  sententia  ferenda  est  pro  rei  absolutione.  Facta  enim 
non  praesumuntur,  sed  probari  debent,  utique  ab  actore  (1). 

b)  In  dubio  vero  iuris,  i.  e.  circa  sensum  legis,  iudex  appli¬ 
care  debet  regulas  interpretationis  et  iudicare  iuxta  opinionem 
obiective  probabiliorem,  quae  fere  semper  erit  moraliter  certa. 
Damnata  est  enim  ab  Innoc.  XI  haec  propositio :  Probabiliter 
existimo ,  iudicem  posse  iudicare  iuxta  opinionem  etiam  minus 
probabilem  (cfr.  can.  1697,  §  1). — Quod  si  rationes  utriusque  par¬ 
tis  appareant  obiective  aeque  probabiles,  in  favorem  possesso¬ 
ris  (qui  utique  reus  erit)  sententia  erit  ferenda  (2),  quia  in  pari 
delicto  vel  causa  (iuxta  antiquam  regulam  iuris)  melior  est  con¬ 
ditio  possidentis. 

Si  autem  nemo  possidet,  iudicium  sibi  absque  acceptione 
personarum  efformet,  et  iuxta  propriam  opinionem  sibi  proba¬ 
biliorem,  sententiam  ferat,  rem  totam  uni  adiudicans,  ut  leges 
recentiores  praescribunt,  si  partes  componere  nolint  (3). 

4.  Quaesita.  - —  Quaer.  l.°  An  iudex  damnare  possit  reum, 
quem  privata  tantum  scientia  sontem  cognoscit ,  aut  innocentem, 
qui  iuridice  nocens  convincitur ? 

(1)  Cfr.  Lugo,  d.  16,  n  100;  d.  37,  n.  115;  Waffelaert,  2,  n.  431,  b. 

(2)  Iure  canonico  cumulari  possunt  una  instantia  actiones  possessoriae  et  peti¬ 
toriae  (can.  1670,  §  1),  easque  potest  iudex  unica  sententia  definire,  si  magis  expedire 
ipsi  videatur  (can.  1671,  §  3).  Cfr.  Ferreres,  Inst.  can.,  vol.  2,  n.  604.  Idem  videtur 
dicendum  ex  lege  process.  civil.  hisp.,  a.  153  seq. 

(3)  Cfr.  S.  Alph.,  1Tb.  1,  n.  47,  et  lib.  4,  n.  210;  Lugo,  De  iust.  et  iure,  disp.-  16, 
nn.  96,  99,  et  disp.  37,  n.  118;  Sdnchez,  Decal.,  1.  1,  c.  9,  n.  45;  Gdnicot,  2,  n  6  •  Ball  - 
Palm.,  vol.  4,  n.  577  ;  Waffelaert,  vol.  2,  n.  431. 


6 


DE  OBLIGATIONIBUS  IUDICUM 


5 


Resp.  ad  l.um  Neg.  prorsus,  iuxta  omnes.  Ratio  est,  quia  iudex 
tenetur  iudicare  secundum  allegata  et  iuxta  formas  lege  prae¬ 
scriptas.  Nullum  enim  periculum  est  in  dimittendo  aliquando 
sontem  occultum,  dum  magnum  foret  in  violando  statutas  iudi- 
cii  formas. 

Resp.  ad  2.am  Triplex  datur  sententia  ; probabilis ,  ideoque  in 
praxi  standum  est  pro  libertate  indicis.  Etenim :  Affirmat 
S.  Thomas ,  2,  2,  q.  64,  art.  6.  —  Negat  S.  Bonaventura.  —  S.  Al- 
phonsus ,  n.  28,  utramque  sententiam  ut  probabilem  admittit, 
si  agatur  de  causis  civilibus ,  aut  etiam  criminalibus  minoris 
momenti ;  si  vero  casus  de  criminalibus  maioribus  et  praesertim 
de  capitalibus  occurrat,  sententiam  S.  Bonaventurae  rectiorem 
putat.  —  Ratio  est,  quia  in  priori  casu  dici  potest,  saltem  pro¬ 
babiliter,  incommodum  privatum  debere  bono  communi  cede¬ 
re,  cum  tantum  non  sit.  Secus  autem  in  posteriori  casu  ;  ideoque 
tunc  innocentem  damnare  intrinsece  malum  videtur.  Vel,  ut 
ait  Lugo,  d.  37,  n.  44,  quia  licet  respublica  non  habeat  do¬ 
minium  supra  vitam  et  membra  subditorum,  habet  tamen  illud 
supra  haec  alia  bona,  ita  ut,  adveniente  iusta  causa,  prop¬ 
ter  bonum  commune  possit  de  illis  disponere  et  auferre  bona, 
privare  officiis,  expellere  cives  a  civitate,  etc.  Ergo  credibile 
est,  dedisse  hanc  potestatem  iudici  ad  eum  finem,  ut  secundum 
leges  ac  probationes  iudicet,  ne  contemnatur  ordo  iudicialis, 
cuius  observatio  summopere  conducit  ad  pacem  et  quietem  rei- 
publicae.  —  Sed  iudex  damnare  innocentem  nunquam  poterit, 
nisi  postquam  omnia  media  tentaverit  et  omnem  adhibuerit 
diligentiam  ad  eum  liberandum.  Lugo ,  1.  c. 

Negativam ,  seu  sententiam  S.  Bonaventurae,  probabiliorem 
habet  Wernz,  vol.  5,  n.  123,  sed  dicit  in  casu  iudicem  debere  de¬ 
clinare  iudicium. 

5.  Ubi  vero  ad  iuratos  (vide  n.  9)  pertineat  de  exsistentia 
criminis  sententiam  ferre,  fieri  non  semel  poterit  ut  hi  pro  exsis¬ 
tentia  criminis  capitali  poenae  obnoxii  sententiam  ferant,  ideo¬ 
que  iudex  teneatur  plectere  etiam  poena  capitis  reum,  quem 
privata  scientia  scit  certo  esse  innocentem  :  in  quo  non  peccabit, 
si  debitam  adhibuerit  diligentiam  ut  veritas  iuratis  pateat  (1). 

6.  Quaer.  2.°  An  iudex  munera  pro  ferenda  sententia  pos¬ 
sit  accipere ? 

Resp.  Neg.  Hoc  enim  omni  iure  prohibetur:  l.°  iure  natu¬ 
rali ,  saltem  aliquo  modo,  propter  praevaricationis  periculum, 
quia  munera  mentem  obcaecant  et  ad  favendum  donatori  plus 
aequo  impellunt ;  et  hinc  vitium  acceptationis  personarum ; 


(1)  Cfr.  Ball.-P.,  vol.  2,  na.  574,  593;  Wajfelaert,  2,  n.  433;  Tanquerey,  n.  68, 

2.°  iure  canonico ,  nam  «iudex  et  omnes  tribunalis  administii, 
occasione  agendi  iudicii  munera  quaevis  acceptare  prohiben¬ 
tur»  (can.  1624) ;  et  in  6.°  (1.  1,  tit.  3,  c.  2)  Bonifacius  VIII  sta¬ 
tuerat  ut  iudices  nec  munus  ullum,  nec  quicquid  aliud  acci¬ 
piant,  nisi  forsan  esculentum  et  poculentum  mera  liberalitate 
oblatum ;  3.°  consonat  ius  positivum,  tum  romanum,  tum  his- 
panum.  Sic  in  God.  poenali  (aa.  396-404)  omnis  magistratuum 
corruptio  per  dona  et  promissiones  gravibus  poenis  plectitur, 
tum  in  corruptis,  tum  in  corrumpentibus.  —  Consequenter 
etiam,  qui  munera  offerat,  peccabit,  nisi  offerat  ad  redimen¬ 
dam  iniustam  vexationem,  vel  nisi  iudex  conductus  sit  sine 
stipendio,  vel  laborem  augeat  in  favorem  illius  et  sine  damno 
alterius  partis,  etc. 

Praeterea  ex  Codice  canonico  :  «Qui  Curiae  officiales  seu 
administros  quosvis  ecclesiasticos,  iudices,  advocatos,  vel  pro¬ 
curatores  donis  aut  pollicitationibus  ad  actionem  vel  omissio¬ 
nem  officio  suo  contrariam  inducere  tentaverit,  congrua  poena 
plecti  debet,  et  ad  reparanda  damna,  si  qua  illata  sint,  compelli» 
(can.  2407).  Vide  etiam  n.  16,  N.  B.  Cfr.  Ferreres,  Derecho  sacra- 
mental,  n.  1002. 

Quaer.  3.°  An  iudex  teneatur  ad  restitutionem,  si  munera 
a  litigantibus  acceperit? 

Resp.  Neg.,  probabiliter ,  ante  sententiam  qua  ipse  iudex  con¬ 
demnetur  ad  restituendum  ;  quia  etsi  illicite  agat  munera  ac¬ 
ceptando,  non  peccat  tamen  contra  iustitiam.  Ita  communius . 
Lugo ,  Lessius,  S.  Antoninus ,  Azor ,  contra  alios,  qui  etiam  pro¬ 
babiliter  affirmant.  S.  Alph.,  n.  216,  dicit,  utramque  esse  satis 
probabilem. 

Attamen,  ut  facilius  praevaricationis  periculum  vitare  pos¬ 
sint,  iudices  saltem  impellendi  (ex  consilio)  sunt  ad  munera 
accepta  restituenda,  vel  ad  ea  in  pia  opera  eroganda.  Posset 
aliquando  pro  paenitentia  id  iniungi  ad  iudicem  a  relapsu  avo¬ 
candum. 

Quaer.  4.°  An  iudex  restituere  teneatur  quod  ad  sententiam 
aliquam  ferendam  ex  pacto  accepit. ? 

Resp.  l.°  Affirm .,  si  acceperit  ad  ferendam  sententiam  ius- 
tam ,  id  est  ad  id  praestandum  quod  ex  iustitia  debeat.  —  Ratio 
est,  quia  non  potest  esse  materia  contractus  quicquid  ex  officio 
atque  adeo  ex  iustitia  iam  debitum  est.  A  fortiori  restituere  te¬ 
netur  ea  quae  vi,  minis,  vel  iniusta  vexatione  extorserit. 

Resp.  2.°  Si  acceperit  ad  ferendam  sententiam  iniustam ,  cer¬ 
to  tenetur  ad  restitutionem  antequam  eiusmodi  sententiam  fe¬ 
rat  ;  lata  autem  sententia,  controverlitur ,  iuxta  dicta  de  con¬ 
tractu  in  materia  turpi,  vol.  1,  n,  895. 

7.  Quaer.  5.°  An  iudex  teneatur  reparare  damnum  quod 
non  impedivit,  vel  cuius  reparationem  non  procurat,  quando 
potest? 

Resp.  Affirm.,  quia  est  cooperator  iniustus  et  efficax.  Re¬ 
cole  dicta  de  cooperatoribus  negativis,  vol.  1,  n.  828  seq.,  et  alibi 
passim. 

Hinc,  iuxta  Codicem  canonicum,  iudices  certe  et  evidenter 
competentes,  qui  ius  reddere  recusaverint,  aut  qui  temere  se 
competentes  declaraverint,  aut  qui  ex  dolo  vel  culpabili  negli- 
gentia  posuerint :  a)  actum  nullum  cum  alterius  detrimento,  vel 
b)  actum  iniustum,  vel  c)  aliud  litigantibus  damnum  intulerint, 
tenentur  ad  damna  reparanda  et  insuper  puniri  possunt  a  supe¬ 
riore  competenti  (can.  1625,  §  1).  Eidem  sanctioni  subsunt  tri¬ 
bunalis  officiales  et  adiutores,  si  officio  suo,  ut  supra,  defuerint, 
quos  omnes  etiam  iudex  punire  potest  (ibid.,  §  3).  Cfr.  Ferre- 
res,  Inst.  can.,  1.  c.,  n.  576. 

Quaer.  6.°  An  obliget  sententia  iudicis  dubie  iusta,  aut  certo 
iniusta? 

Resp.  ad  l.um  Affirm.,  omnino.  Praesumptio  enim  superiori 
seu  iudici  favet.  Vide  vol.  1,  n.  139,  etc. 

Resp.  ad  2.um  Neg.,  per  se,  ut  patet.  Excipe  tamen,  nisi  adsit 
ratio  scandali,  vel  perturbationis  publici  ordinis;  quia  bonum 
privatum  semper  bono  publico  cedere  debet.  —  Qui  autem  obti¬ 
net  causam  per  sententiam  iniustam,  rem  sibi  adiudicatam  re¬ 
cipere  nequit,  vel  eam  restituere  debet,  et  insuper  omnia  damna 
et  expensas  parti  adversae  reparare  tenetur.  Si  tamen  in  bona 
fide  fuerit,  hac  evanescente  rem  alienam  tantum  reddere  debet 
iuxta  dicta  de  possessore  bonae  fidei,  vol.  1,  n.  771. 

Quaer.  7.°  An  iudex  sententiam  ferre  possit  iuxta  legem, 
cum  ipsa  lex  certo  sit  iniusta  et  iniqua? 

Resp.  1 .°  Si  lex  eo  tantum  sit  iniusta,  quia  adversatur  legibus 
canonicis,  in  quibus  Papa  dispensare  potest,  petat  ab  eo,  vel  ab 
Episcopo  facultatem,  quae  facile  ipsi  concedetur,  ne  honesti  iu¬ 
dices  in  societatibus,  quae  huiusmodi  legibus  sunt  obnoxiae, 
munus  suum,  cum  magno  boni  publici  detrimento,  deponere 
cogantur. 

Resp.  2.°  Si  lex  contraria  sit  iuri  divino  vel  naturali,  iudex 
nihil  poterit  praecipere ,  quod  directe  sit  contra  hoc  ius  :  poterit 
tamen  aliquando  decernere  poenam  pecuniariam  vel  aliam  si¬ 
milem,  ne  iudex  cogatur  deponere  munus  et  societas  honestis 
careat  iudicibus.  Bucceroni,  vol.  2,  n.  21  seq. ;  Tanqucrey,  n.  70. 

8.  Quaer.  8.°  Utrum  iudex  aliquando  ex  gravissima  cau¬ 
sa  possit  sententiam  divortii  pronuntiare  iuxta  leges  quae  id 
permittant ,  nullo  habito  respectu  ad  verum  matrimonium ? 

Resp.  Non  satis  constat.  Negant  plures  (1),  existimantes 
hoc  esse  intrinsece  malum.  —  Affirmant  vero  alii  (2).  Afferunt 
hanc  rationem,  quia  si  haec  sententia  spectetur  independenter 
ab  intentione  legislatoris,  et  eorum  qui  illam  petunt  vel  pronun¬ 
tiant,  nihil  aliud  est  quam  destructio  effectuum  civilium  per 
civile  matrimonium  inductorum.  Atqui  talis  destructio  ex  se 
non  est  intrinsece  mala.  Ergo...  Attamen  cum  talis  sententia 
apta  sit  ad  gravissima  consectaria  adducenda,  in  se  continet  ma¬ 
terialem  cooperationem  rei  malae.  Ergo  leges  de  cooperatione 
applicandae  erunt.  Gfr.  vol.  1,  n.  332  seq. 

P.  Wernz,  vol.  4,  n.  750,  inclinatur  in  rigidiorem  sententiam, 
sed  mitioris  probabilitatem  admittere  videtur  (3). 

APPENDIX  I 

DE  IURATIS 

Quoad  Hisp.  v.  Ley  dei  jurado,  20  aprilis  1888 


9.  lurati ,  sic  dicti  ob  iuramentum,  quod  praestant  de  mu¬ 
nere  sibi  credito  recte  exercendo,  sunt  viri  ex  quovis  coetu  de¬ 
sumpti  ad  partem  aliquam  iudicum  propriam  obeundam.  Adhi¬ 
bentur  tantummodo  in  causis  criminalibus ,  et  munus  eorum 
est  pronuntiare  circa  exsistentiam  facti  et  culpabilitatem  accu¬ 
sati,  deinde  vero  iudices  poenam  iuxta  legem  decernunt. _ In¬ 

stitutio  iuratorum,  ab  anglis  sumpta,  creata  fuit  in  gratiam  reo¬ 
rum,  ut  a  viris  gravibus  sorte  designatis  factum  examinaretur, 
nullo  affectu  maligno  erga  accusatum,  utpote  plerumque  sibi 
plane  ignotum,  adeoque  ut  illud  factum  certius  cognosceretur 
In  praxi  gravissima  incommoda  saepe  affert. 

lurati  desumuntur  ex  civibus  lege  determinatis.  Corpus 
iuratorum  (el  jurado )  constat  duodecim  civibus  pro  singulis 
mdicandis.  In  Hispania  tribunal  iurati  (el  tribunal  dei  jurado) 
constituitur  praeterea  ex  tribus  magistratibus  (jueces  de  dere- 
cho).  Ley  dei  jurado,  a.  1. 

xqu/1.SOr,t.e  ad  sessionem  curiae  designantur,  easdem 
con^a^unt  obligationes  ac  ipsi  iudices,  quorum  magna  ex  parte 

n'  (2):  S; *olm6!nnzet' n Tn-;  ’ 

pag.  436;  Sabetti,  n.  559  ? The n°ta;  S.anti-Leitner->  lib-  4- 

Coli.  Lovaniensi  S.  I.  (29  iun  1904)  tl4es’  67  w  J  “  ,universa  Theologia  in 
Nouvelle  Rev.  Thtol.,  vol.  14?  pag  600  et  vol  16  U  ifl  ’  ^  ^  431  a’  et  apud 
Tanquerey,  De  matrim  n  16  m,'ihn=  1?  '  17,‘  seq' ;  Halne’  vo1-  4.  n.  83 ; 
Monitore,  vol.  4,  p.  1,  pag.  274  seq.  •  vol  lS^ra.?  3,ldfltur  ,Carf  ^ennari,  apud  II 
Noldin,  De  Sacramentis,  n.  672;  D e’smet,  n’  393Sseq  S6t1'’  @  VQl'  U’  P&g'  181  Seq‘ : 

(5)  Cfr.  etiam  Ojetti,  Synopsis,  v.  Syndici,  pag.  620.  Vide  Casus,  n.  5  a,  seq. 

munus  exercent,  et  proinde  de  iuratis  generatim  dicendum  est 
sicut  de  ipsis  iudicibus. 

10.  Quaeres.  —  Utrum  iuratus  dare  possit  votum  contra 
accusatum ,  iuridice  quidem  de  crimine  convictum ,  sed  cuius  in¬ 
nocentiam  privata  scientia  certo  cognoscit;  aut  contra  reum 
quem  privata  tantum  scientia  sontem  cognoscit ? 

Resp.  ad  l.um  Neg.  Ratio  est,  quia  hoc  videtur  contra  mentem 
legis.  Iurati  enim  pronuntiare  debent  tantum  circa  factum  ac 
iuxta  intimam  convictionem,  quam  de  eius  exsistentia  habent, 
nec  ullo  modo  tenentur  reddere  rationem  legalem  sententiae 
suae  (a.  84).  Immo  ex  ipsa  lege  sententiam  suam  nec  tenentur 
fundare  ex  tali  numero  testium,  nec  ex  his  vel  istis  rationibus 
a  variis  partibus  in  medium  adductis,  etc.  Ergo  votum  dare  de¬ 
bent  tantum  iuxta  id  quod  in  foro  conscientiae  sentiunt. 

Resp.  ad  2.um  Affirm .,  propter  eandem  rationem,  modo 
certus  omnino  sit  de  crimine  rei.  Lex  enim  tam  in  hoc  casu 
quam  in  praecedenti,  nulla  adhibita  distinctione,  iuratis  fa¬ 
cultatem  facit  iudicandi  iuxta  intimam  convictionem.  Nec  lex 
videtur  iniusta:  l.°  quia  iudicium  contra  reum  exsurgit  ex 
maioritate  votorum  :  ideoque  damnatur  a  pluribus  iudicibus, 
v.  gr.  iure  hisp.,  a  septem  ut  minimum ;  2.°  quia  sic  occurri  po¬ 
test  impunitati  reorum,  quorum  crimina  ob  improbitatem  tes¬ 
tium  saepe  iuridice  probari  nequeunt.  Ita  Berardi ,  Praxis, 
vol.  3,  n.  108.  - —  Contrarium  docent  Lehmk.,  1,  n.  807 ;  Ball.-P., 
vol.  4,  n.  592,  et  Noldin,  De  praeceptis,  n.  717,  qui  praeterea 
existimant  legem,  quae  talem  facultatem  concedit,  esse  iniustam. 

N.  B.  Si  quando  ad  tribunal  iurati,  contra  leges  canonicas 
adducantur  clerici  iudicandi  de  crimine  quod  gravissimam  me¬ 
reatur  poenam,  iurati  licentiam  Ordinarii  petere  debent.  Balle- 
rinio-Palmierio,  vol.  4,  n.  591,  placet  sententia  quae  tenet  in  iis 
casibus  posse  iuratum  proclamare  semper  clerici  innocentiam, 
utpote  iudicati  a  tribunali  incompetenti.  Contradicit  Genicot, 
n.  9. 

APPENDIX  II 
DE  arbitris 
A)  Ex  IURE  CIVILI 

11.  Arbitri  dicuntur,  qui  ab  utraque  opposita  parte  ad  li¬ 
tem  aliquam  dirimendam  instar  iudicum  sponte  eliguntur  aut 
admittuntur.  Iure  hispano,  arbitri  esse  debent  iurisperiti,  qui 
aetatem  25  annorum  iam  compleverint  (Ley  de  enjuiciamiento 
civil,  a.  790). 

Pactum,  quo  facultas  litem  componendi  ipsis  tribuitur,  voca¬ 
tur  compromissum  (hispane,  compromiso).  Hoc  pacto  adver¬ 
sae  partes  mutuo  consensu  promittunt,  se  exsecuturas  esse 
quicquid  ab  arbitris  statuetur.  Compromissum  hoc,  iure  hispa- 
no  sub  poena  nullitatis  confici  debet  scriptura  publica,  in  qua 
tum  res  diiudicanda,  tum  etiam  arbitrorum  nomina,  etc.,  refe¬ 
renda  sunt  (aa.  792,  793). 

Arbitri,  quicumcjue  sint,  semel  a  diversis  partibus  admissi, 
iudicum  munere  proprie  gaudent,  eorumque  vices  omnes  ge¬ 
runt,  haud  secus  ac  si  a  publica  auctoritate  forent  designati. 
Possunt  igitur  causam  ad  se  delatam  instruere,  rem  ad  aliud 
tempus  opportunius  differre,  testes  audire,  et  tandem  lata  sen¬ 
tentia  litem  absolute  dirimere. 

12.  Cum  arbitri  iudicum  munera  adimpleant,  easdem 
circiter  obligationes,  eadernque  onera  ac  iudices  subeunt.  Hinc  : 

d.°  Non  debent  suscipere  litem,  cui  diiudicandae  doctrinam 
sufficientem  non  habent ;  secus  peccant  contra  iustitiam  cornmu- 
tativam  (saltem  si  non  adhibeant  subsidium  peritorum),  et,  si 
de  facto  damnum  errando  intulerint,  restitutionis  obligationem 
contrahunt. 

_2.°  Arbitri  iudicare  tenentur  iuxta  leges  regionis  (a.  816), 
nisi  partes  eis  facultatem  rem  ex  aequo  et  bono  (1)  componen¬ 
di  impertierint.  Tunc  enim  ex  bono  et  aequo  utriusque  partis 
commodum  promovere  debent.  Sed  hic  casus  iure  hispano 
pertinet  ad  arbitrator  es,  seu  ad  eos  qui  rem  amicabiliter  com¬ 
ponere  debent. 

3. °  Cavere  summopere  debent  ab  acceptatione  personarum, 
ne  scilicet  odio,  aversione,  aut  nimio  affectu  abstracti,  contra 
regulas  aequitatis  sententiam  ferant.  Quoad  cetera,  eadem  di¬ 
cenda  sunt  de  arbitris  ac  de  ipsis  iudicibus. 

4. °  Iure  hispano,  a  sententia  arbitrorum  et  intra  quinque 
dies  ab  eius  denuntiatione  datur  appellatio ,  quae  si  ab  una  tan¬ 
tum  par  te  interponatur,  haec  alteri  parti  solvere  debet  mulctam 
necessario  statuendam  in  ipso  compromisso  (a.  819). 

N.  B.  Iure  hispano  admittitur  etiam  iudiciuin  arbitrato¬ 
rum,  sive  amicabilium  compositorum  (de  amiqables  compone- 
dores)  Eliguntur  arbitratores  sicut  arbitri,  i.  e.  ab  utraque  parte 
opposita  ,  debent  esse  aetate  maiores,  habere  plenum  usum  iu- 
iium  civilium  et  scire  legere  ac  scribere.  Compromissum  confici 
etiam  sub  poena  nullitatis  scriptura  publica  debet,  in  qua  no¬ 
mina,  res  iudicanda,  etc.,  referenda  sunt,  non  autem  mulcta 
de  qua  diximus  hic,  n.  4.  ’ 


(b  Cfr,  Ferrere s,  Inst.  can.,  vol,  1,  nn,  7,  0. 

Rem  decidere  debent  non  iuxta  leges,  sed  ex  aequo  et  bono 
(a.  833).  Contra  horum  sententiam  seu  laudum ,  solum  admit¬ 
titur  recursus  cassationis,  interponendus  intra  viginti  dies  a  de¬ 
nuntiatione  sententiae  (aa.  836  et  1776)  (1). 

B)  Ex  IURE  CANONICO 

13.  lure  canonico  non  solum  admittitur  transactio  (su¬ 
pra,  n.  2,  V,  N.  B.),  sed  etiam  arbitri  vel  arbitratores  in  sensu 
hic,  n.  12,  definito  (can.  1929). 

Tam  in  transactione  quam  in  compromisso  in  arbitros,  ser¬ 
vari  debent  normae  statutae  a  legibus  civilibus  loci  in  quo  com¬ 
promissum  aut  transactio  (2)  exsecutioni  mandatur,  nisi  iure 
divino  vel  ecclesiastico  adversentur  (can.  1926,  1930),  et  salvo 
praescripto  canonum  sequentium. 

14.  Nec  compromissum  nec  transactio  fieri  valide  pos¬ 
sunt,  sive  in  causa  criminali,  sive  in  causa  contentiosa,  in  qua 
agitur:  a)  vel  de  matrimonio  dissolvendo;  b)  vel  de  materia 
beneficiaria ,  si  de  ipso  titulo  beneficii  agatur,  nisi  legitima  ac¬ 
cedat  auctoritas;  c)  vel  de  rebus  spiritualibus  aut  quae  extra 
commercium  sunt,  si  interveniat  solutio  pretii  aut  cuiuscum¬ 
que  rei  temporalis  (can.  1927,  §  i,  1930).  Sed  non  excluditur 
transactio  de  bonis  temporalibus  ecclesiasticis,  servatis  tamen 
sollemnitatibus  pro  illorum  alienatione,  si  materia  id  postulet 
(can.  1927,  §  2,  1930). 

15.  Prohibentur  a  munere  arbitri  seu  arbitratoris :  1°  re¬ 
ligiosi,  sine  venia  Superiorum  ;  2.°  laici  in  causis  mere  spiritua¬ 
libus;  3.°  excommunicati  et  infames  infamia  iuris  post  senten¬ 
tiam  declaratoriam  vel  condemnatoriam  (can.  1931).  Cfr.  Ferre- 
res,  1.  c. 


CAPUT  II 

DE  OBLIGATIONIBUS  ADVOCATI  ET  PROCURATORIS 

16.  Advocatus  est  persona  a  competente  auctoritate  eccle¬ 
siastica  approbata,  quae  in  processibus  canonicis  iura  partium 
coram  iudice  ecclesiastico  per  deductiones  iuris  et  facti  tuetur 
easque  dirigit  iuridicis  consiliis. 

(1)  Quoad  recursum  cassationis,  vide  a.  1686  seq.  Cfr.  Ferreres,  IUst.  can.,  vol.  2, 
n.  839  ter,  seq. 

(2)  De  transactione  agunt  Codices  civ.  hisp.,  aa.  1809-1819;  austr.,  1380-1390  ;  gull., 
2044-2055;  germ.,  405-410;  ital.,  1764-1777;  lusit.,  1710-1721;  aeq.,  2428-2446;  bras., 
10~5-1036 ;  col.,  2469-2487;  cML,  2446-2464  ;  guat.,  1829-1856;  inox.,  3291-3323;  nio., 
2446-2404 ;  Salv,,  2395-2414;  ur„  2108-2127;  ven.,  1770-1783  (1670-1683). 

Procurator ,  in  negotiis  iudicialibus  'procurator  ad  lites ,  est 
ille,  qui  auctoritate  praeditus  est,  ut  legitime  alterius  vices  agat 
in  negotio,  quod  in  tribunalibus  disceptatur.  Cfr.  Ferreres,  Inst. 
can.,  vol.  2,  nn.  592,  593. 

Principia.  —  I.  Advocati  et  procuratores  tenentur,  ex  iustitia 
commutativa  erga  litigantes  :  a)  scientiam  competentem  habere, 

b)  causam  diligentia  et  studio  congruo  suscipere  ac  persequi, 

c)  et  dilationes  litigantibus  damnosas  praecavere  ;  secus  peccant 
et  restitutioni  sunt  obnoxii,  sicut  supra  de  iudicibus  dictum  est. 

II.  In  materia  civili  nec  advocatus  rei,  nec  advocatus  gene¬ 
ralis  causam  certo  iniustam  sustinere  licite  potest.  —  Si  igitur 
eam  defendendo  obtineat  iniustam  sententiam,  omnia  damna 
inde  sequentia  reparare  tenetur,  si  ab  iis  non  reparentur,  in  quo¬ 
rum  gratiam  iniusta  sententia  cadit.  S.  Alph .,  n.  223. 

A  fortiori  in  materia  criminali  nec  advocatus  suscipere  potest 
partes  accusatoris  evidenter  iniusti,  nec  procurator  generalis 
(hispanice  fiscal)  iniuste  accusatum  persequi,  si  eius  innocen¬ 
tiam  sive  in  principio,  sive  in  decursu,  aut  in  fine  causae  dete¬ 
gat  ;  sed  accusationem  inceptam  derelinquere  uterque  tenetur. 

III.  Advocatus  a  cliente  interrogatus  debet :  a)  eius  causam 
serio  et  ea  diligentia,  quam  rei  gravitas  postulat,  examinare; 
b)  fidelitatem  illi  servare;  c)  iustitiam  vel  iniustitiam  aperire; 

d)  et  probabilitatem  eam  obtinendi  aut  perdendi  scrupulose  in¬ 
dicare  ;  secus  enim  clientem  ad  sumptus  inanes  impellet,  quos 
ipse  resarcire  tenetur. 

In  causa  autem  dicenda  cavere  debet  a  fraudibus,  falsis  pro¬ 
bationibus,  aliisve  mediis  iniustis  contra  partem  adversam ; 
secus  enim  pariter  omnia  damna  inde  sequentia  compensare 
tenetur. 


Vetatur  uterque  (in  foro  ecclesiastico ):  a)  emere  litem,  b)  aut 
sibi_  de  immodico  emolumento,  vel  rei  litigiosae  parte  vindicata 
cl  9uae  S1  icerint,  nulla  est  pactio,  d)  et  aAudice  vel 
ab  Ordinario  poterunt  poena  pecuniaria  mulctari ;  e )  advocatus 
praeterea  tum  ab  officio  suspendi,  tum  etiam,  si  recidivus  sit, 
destitui  et  titulo  privari  (can.  1665,  §§  1,  2).  Ferreres,  Inst.  can., 

N.  B.  In  foro  ecclesiastico  advocati  ac  procuratores  qui  ob 
dona,  aut  pollicitationes,  aut  quamlibet  aliam  rationem  suum 
o  ficium  prodiderint,  ab  officio  sunt  removendi,  et,  praeter  re¬ 
fectionem  damnorum,  mulcta  pecuniaria,  aliisve  congruis  poe¬ 
nis  puniri  debent  (can.  1666).  Cfr.  Ferreres ,  1.  c.  b  P 

17.  Quaesita.  —  Quaer.  l.°  An  advocati  possint  defendere 
causas  etiam  minus  probabiles  turn  reorum ,  tum  actorum ? 

Resp.  1.  In  causis  civilibus  affirm.,  cum  sententia  communi 

et  certa,  quia  spem  habere  possunt,  ut  veritas  elucescat. 
S.  Alph.,  n.  222;  Laymann ,  Sdnchez ,  contra  paucos. 

Resp.  2.°  In  causis  vero  criminalibus ,  reus  semper  defendi 
potest,  etiamsi  constaret  de  ipsius  culpabilitate,  mediis  tamen 
honestis  et  licitis,  seclusis  scilicet  mendaciis,  fraudibus,  etc. 
Ratio  est,  quia  advocatus  reum  defendens  nemini  infert  iniu- 
riam,  et  praeterea  ex  suo  officio  reo,  quantum  potest,  patroci¬ 
nari  debet.  S.  Alph.,  n.  220;  Gury ,  n.  10. 

18.  Quaer.  2.°  Ad  quid  teneatur  advocatus  ratione  hono¬ 
rarii  seu  stipendii ? 

Resp.  l.°  Nihil,  generatim  loquendo,  potest  accipere  ultra 
iustum ,  quod  vel  lege  forte  taxatum  sit,  vel  iudicio  prudentium 
est  determinandum,  habita  ratione  negotii,  peritiae  advocati, 
laboris  quem  impendit,  et  consuetudinis  receptae. 

Resp.  2.°  Quoad  pauperes  in  particulari :  l.°  tenetur  gratuito 
succurrere,  etiam  cum  gravi  suo  incommodo,  iis  qui  in  extrema 
necessitate  versantur ;  2.°  item  iis,  qui  in  gravi  necessitate  ex¬ 
sistunt,  tenetur  gratis  patrocinari,  et  quidem  sub  peccato  morta¬ 
li  (saltem  probabilius),  non  tamen  cum  notabili  suo  incommo¬ 
do;  3.°  denique  etiam  in  communi  necessitate  causas  pauperum 
tueri  tenetur  ex  caritate,  non  tamen  cum  gravi  incommodo; 
sufficit  scilicet  ut  aliquid  operis,  quando  ab  aliis  vacet,  eis  lar¬ 
giatur.  S.  Alph.,  Hom.  apost.,  tract.  13,  n.  69. 

Quaer.  3.°  Quid  exigere  possit  advocatus,  si,  postquam  de 
stipendio  conventum  est,  cliens  inceptam  causam  deserat? 

Resf.  Potest  totum  exigere,  si  per  eum  non  stet  comminus 
litem  prosequatur,  non  secus  ac  suam  operam  pro  aliqua  mer- 
cede  locans  exigere  hanc  potest,  si  per  conductorem  stet  ne 
opera  compleatur. — Excipe  tamen,  si  iusta  intervenit  causa  litem 
deserendi,  cum  haec  conditio  semper  in  conventione  subintelli- 
gatur.  S.  Alph.,  n.  255,  et  Hom.  apost.,  tract.  13,  n.  70;  Aertnys , 
1.  5,  n.  111 ;  Gury,  n.  11. 

19.  Quaer.  4.°  Ad  quid  teneatur  advocatus  qui,  causa  iam 
incepta,  advertit  eam  esse  iniustam? 

Resp.  Debet  statim  clientem  admonere  de  iniustitia  causae, 
ne  damno  iniusto  cooperetur.  Neque  compositionem  suadere 
potest,  siquidem  haec  nonnisi  in  re  dubia  locum  habere  debet. 
Si  vero  causam  iniustam  scienter  fuerit  prosecutus,  omnia  dam¬ 
na  utrique  parti  obvenientia  compensare  tenebitur.  Parti  enim 
adversae  restituere  debet  ex  peccato  commissionis,  cum  causa 
damni  positiva  ipse  fuerit;  suo  autem  clienti,  si  in  bona  fide 
versabatur,  ex  peccato  omissionis ;  siquidem  eum  ex  officio  de 
iniustitia  causae  admonere  tenebatur. 

Advocatus  tamen  deserendo  causam,  quam  iniustam  esse  de- 

tegit,  non  debet  aliam  partem  iuvare,  seu  secreta  suae  causae 
alteri  parti  revelare,  ut  patet  ex  iure  naturali  et  expresse  docet 
S.  Thom.,  2,  2,  q.  71,  art.  3.  Attamen,  si  cliens  admonitus  nollet 
desistere  ab  iniusta  vexatione,  ita  ut  damnum  gravissimum  par¬ 
ti  innocenti  immineret,  iis  in  adiunctis  fas  erit  secretum  com¬ 
missum  revelare,  si  aliud  medium  non  suppetat  iniustum  dam¬ 
num  avertendi.  Vide  dicta  in  vol.  1,  n.  573;  Lehmk.,  1,  n.  872; 
Genicot,  2,  n.  14. 

Quaer.  5.°  Ad  quid  teneatur  advocatus  qui,  advertens  causam 
esse  iniustam ,  monet  quidem  clientem ,  sed  eo  volente  causam 
; prosequitur ? 

Resp.  l.°  Ad  nihil  tenetur  erga  clientem,  si  causam  perdide¬ 
rit,  quia  scienti  et  volenti  non  fit  iniuria. 

Resp.  2.°  Ad  omnia  damna,  quae  patitur  pars  adversa,  com¬ 
pensanda  tenetur  titulo  cooperationis  positivae ;  sed  post  ipsum 
clientem.  Cfr.  vol.  1,  n.  840;  Gury,  n.  12. 

20.  Quaer.  6.°  An  et  quomodo  peccet  advocatus,  qui  cau¬ 
sam  iustam  mediis  iniustis  defendit,  v.  gr.  si  chirographum 
novum  substituat  loco  prioris  amissi,  etc.? 

Resp.  l.°  Per  se,  erit  mendacium  officiosum ;  sed  potest  pec¬ 
care  graviter  contra  caritatem  quam  sibi  debet,  v.  gr.  se  expo¬ 
nendo  periculo  gravissimae  poenae,  si  falsitas  detegatur. 
Ball.-P.,  vol.  4,  n.  608.  Cfr.  n.  36,  q.  2.° 

Resp.  2.°  Per  se,  non  peccat  contra  iustitiam,  cum  causa 
certo  iusta  supponatur.  Attamen  per  accidens  potest  iustitiam 
laedere  et  ad  restitutionem  obligari,  nempe  si  inde  damnum 
suae  parti,  vel  parti  adversae  adveniat;  si  enim  v.  gr.  fraus 
detegatur,  facile  evenire  potest,  ut  causa  utcumque  bona  in  su¬ 
spicionem  deducatur  et  corruat. 

Immo  si  causa  ex  se  dubia  foret,  et  per  chirographum  con¬ 
fictum  redderetur  certa ,  peccaret  directe  et  per  se  contra  iusti¬ 
tiam  in  partem  adversam,  cuius  strictum  ius  medio  iniusto  vio¬ 
laret.  Buccer.,  n.  39. 

21.  Resolves.  —  l.°  Advocati  peccant  contra  iustitiam  erga 
clientem,  si,  cum  non  sint  sat  periti  et  idonei,  causas  defen¬ 
dendas  suscipiant ;  si  causae  fundamenta  vel  secreta  parti  ad¬ 
versae  detegant,  vel  si  parti  utrique  serviant;  si  ideo  quod 
sibi  videantur  peremptoria  argumenta  afferre,  alia  non  sper¬ 
nenda  negligant,  quia  forsan  iudices  motivis  istis  neglectis  mo¬ 
verentur  ;  si  ad  causam  dicendam  non  sufficienter  se  praepa¬ 
rent,  etc. 

2.  Iidem  peccant  contra  iustitiam  erga  partem  adversam, 
si  leges  falsas  aut  abrogatas  citent,  aut  in  sensum  alienum  de¬ 
flectant,  dolum  aut  mendacia  adhibeant,  ex  quibus  iudices  aut 

iurati  in  iniustam  sententiam  vel  suffragium  abstrahantur ; 
item  si  parti  adversae  crimina  vel  vitia  imponant  falsa,  etc. 

3. °  Procuratores  partium  peccant  contra  iustitiam,  si  cau¬ 
sas  protrahant,  si  dilationes  indebite  obtineant,  si  causam  prius 
acceptatam  priori  loco  non  procurent,  si  partes  ad  iniquam  com¬ 
positionem  adducant,  etc. 

4. °  Procurator  generalis  peccat  contra  iustitiam,  si  ex  negli- 
gentia,  ex  praecipitatione  aut  praeiudicio,  ex  odio  aut  acceptione 
personarum,  etc.,  traducat  innocentem  in  detentionem,  in  iudi- 
cium  et  in  sententiam  iniustam  subeundam.  Item  si  accusatio¬ 
nem  sustinuerit,  postquam  in  causae  decursu  innocentiam 
agnoverit,  aut  graviter  de  ea  dubitaverit ;  proinde  de  omnibus 
damnis  accusato  subsecutis  tenetur. 

Huc  spectat  etiam  munus  referendarii  (relator),  qui  aliquan¬ 
do  in  causis  explanandis  adhibetur  Ei  quandoque  committun¬ 
tur  acta  litigantium  discutienda,  ut  postmodum  eorum  funda¬ 
menta  quasi  in  compendium  redacta,  iudicibus  referat.  Ex  his 
liquet,  quanta  scientia,  diligentia,  peritia  et  fidelitate  pollere 
debeat  referendarius,  ut  causas  debito  modo  referat,  et  iudices 
recte  instruat.  Gury,  n.  14. 

CAPUT  III 

DE  CURSORIBUS  ET  APPARITORIBUS 

22.  Cursores  (1)  dicuntur  personae  legitime  constitutae 
ad  citationes  partium  et  testium  aliaque  acta  iudicialia  intiman¬ 
da;  apparitores  (2)  vero  constituuntur  ad  sententias  ac  decreta 
iudicis,  de  huius  mandato,  exsecutioni  mandanda  (can.  1591, 
§  1).  Una  eademque  persona  utrumque  officium  exercere  potest 
(ibid.,  §  2).  Nominantur  eodem  modo  ac  notarii  (can.  1592).  Acta 


(1)  En  Espafia,  en  los  juzgados,  los  secretarios  o  escribanos  son  los  que  hacen 
las  notificaciones,  citaciones  o  emplazamientos  y  acompaiian  al  alguacil  encargado 
en  cada  caso  de  hacer  la  ejecuci6n  mandada.  En  los  tribunales  superiores  y  su¬ 
premo  es  el  oficial  de  Sala  quien  hace  las  notificaciones  y  citaciones.  A  veces  se 
liacen  por  un  alguacil.  —  «Las  notificaciones  se  practicarAn  por  el  Escribano,  Secre¬ 
tario  u  Oficial  de  Sala  autorizado  para  ello»  (Ley  de  enj.  civil,  art.  262).  —  «Las  ci¬ 
taciones  de  los  testigos  y  peritos,  y  demas  personas  que  no  sean  parte  en  el  juicio, 
cuando  deba  practicarse  de  oficio,  se  hara  por  medio  de  un  alguacil»  (Ibid., 
art.  273).  — «Las  disposiciones...  relativas  a  las  notificaciones,  seran  aplicables  a  las 
citaciones,  emplazamientos  y  requerimientos...»  (Ibid.,  art.  270).  Sobre  la  diferencia 
entre  citaciones,  emplazamientos  y  notificaciones,  cfr.  Alcubilla,  v.  Citacion. 

(2)  En  Espana  alguaciles  de  los  Juzgados  y  Tribunales.  De  ellos  tratan  los 
articulos  445,  448,  449  y  280  de  la  Ley  de  enj.  civil;  181,  198,  199  y  215  de  la  de  lo  cri- 
minal ;  28  y  29  de  la  adicional  a  la  organica  dei  P.  I.  de  1882  y  31  de  la  de  justicia 
municipal  de  5  de  agosto  de  1907.  El  articulo  574  de  la  orgAnica  de  1870  sefiala  princi- 
palmente  sus  obligaciones.  Cfr,  Alcubilla,  vol.  1,  pag.  688,  ed.  6.a 

ab  eis  gesta,  de  quibus  testimonium  ipsi  reddunt,  fidem  faciunt 
(can.  1593).  Cfr.  Ferreres,  1.  c.,  n.  550. 

Cum  apparitores  sint  ministri  iustitiae,  summopere  decet 
ut  perhumaniter  suo  fungantur  officio,  ac  sui  ministerii  rigorem 
et  asperitatem  temperent,  quantum  fieri  potest.  Sufficienter  in¬ 
strui  debent  de  omnibus  quae  ad  suum  munus  attinent.  Fidelita¬ 
tem  quoque  praestare  debent  in  mandatis  tribunalis  exsequen¬ 
dis,  aeque  cavendo  tum  a  negligentia  in  munere  obeundo,  tum 
a  rigore  et  vexatione  erga  eos  quos  iustitia  publica  persequitur. 
Ipsis  etiam  specialiter  cura  incumbit,  ne  ullas  formalitates  ne¬ 
cessarias  in  actis  suis  omittant ;  secus  enim  iustitiam  saepe  lae¬ 
derent,  atque  ad  damna  inde  provenientia  reparanda  tenerentur. 

Igitur  apparitor  debet  esse  peritus ,  fidelis  et  caritatem  habere 
in  mandatis  exsequendis. 

23.  Apparitores  iniuste  se  gerunt  praesertim  : 

1. °  Si  pretio  aut  favore  se  corrumpi  sinant  in  praeiudicium 
clientis,  v.  gr.  denuntiationes  sententiarum  protrahendo,  negli- 
gendo,  vel  alia  faciendo,  unde  fiat  ut  creditor  solutionem  acci¬ 
pere  non  possit.  Item  favendo  quibusdam  debitoribus  solidariis, 
ut  eos  in  exsecutionibus  non  comprehendant. 

2. °  Si  tempus  ad  acta  iuridica  conficienda  praefixum  non 
concedant ;  si  diem  falso  adscribant ;  si  falsum  affirment  in  actis 
verbalibus ;  si  tempore  praescripto  acta  iuridica  sibi  commissa 
non  conficiant. 

3. °  Si  lustrantes  domos  asperius  agant,  ut  aliquod  munus 
extorqueant ;  si  vim  iniustam  aut  aliam  iniuriam  inferant ;  si 
falsum  in  actibus  suis  enuntient. 

4. °  Si  excedant  mandatum  iudicis,  aut  legis  statuta  in  rebus 
seu  bonis  privatorum  capiendis;  si  non  servent  iustum  pretium 
in  venditionem  rerum  captarum,  etc. ;  si  partem  huius  pretii 
sibi  retineant,  etc.  Gury,  n.  16. 


24.  Quaesita.  Quaer.  l.°  An  cursores  ad  restitutionem  tenean¬ 
tur,  si  'pretium  supra  taxam  lege  determinatam  titulo  donationis 
acceperint? 

Rfp-  Affirm.,  per  se.  Ratio  est,  quia  talis  donatio  generatim 
spontanea  dici  nequit.  Unde  si  excessus  pretii  sit  quid  grave  sub 
i  ad  Illum  restituendum  obligantur.  Ita  communiter 
i~A!  amen  S1  laborem  extraordinarium  et  indebitum 
o  4  nt’  suPra  pretium  ordinarium  accipere  possent. 

n-  231  ’  apost.,  tract.  13,  n.  68;  Gury,  n.  14. 

.  uuaer.  2.°  An  cursor  multiplex  salarium  exigere  possit>  si 
unica  et  eadem  vice  vadimonia  diversa  deferat?  * 

1-0  Ex]ege  naturali  in  se  sola  spectata  affirmandum  vide¬ 
re  si’  nn^uim' snln  mfestat  utilitatem  singulis  eum  requirentibus, 
J  u  0pera™  susciperet,  iuxtai  dicta  in  vol.  1, 

n.  89—  Ita  S.  Alph.,  Hom.  apost.,  tract,  13,  n,  68,  etc.  ;  Gury,  n  18 

Resp.  2.°  Attendendum  est  ad  statuta  locorum  particularia.  Ex 
iure  autem  hispano  (Aranceles  judiciales)  hoc  prohibetur  (1).  Atta¬ 
men,  quicquid  sit  de  lege  civili,  usus  invaluit,  sciente  et  vidente 
Gubernio,  ut  advocati  et  procuratores  ita  rem  componant,  ut  pro 
singulis  vadimoniis  cursores  idem  fere  pretium  habeant. 


CAPUT  IV 

DE  OBLIGATIONIBUS  SCRIBARUM  ET  NOTARIORUM 

I.  De  scribis  seu  secretariis 

26.  Scriba,  seu  secretarius  ( actuarius ,  cancellarius,  etc.), 
ille  est  qui  scripto  refert  testimonia,  iudicum  sententias  cetera- 
que  omnia  quae  in  tribunalibus  peraguntur.  Actuarius  cuilibet 
processui  interesse  debet,  ita  ut  acta  iudicialia,  si  actuarii  manu 
non  fuerint  exarata,  vel  saltem  ab  eo  subscripta,  nulla  sunt  ha¬ 
benda  (can.  1585).  Ferreres,  1.  c.,  n.  548.  Hinc  quasi  ut  dextera 
iudicis  et  ipsius  publicus  et  authenticus  secretarius  considerari 
solet.  Definiri  potest:  «Persona  ab  auctoritate  publica  constitu¬ 
ta,  ut  acta  iudicialia  ab  ipsa  conscripta  fidem  faciant».  Wernz, 
Ius  Decreta!.,  vol.  5,  n.  130. 

Scriba  esse  debet  'peritus ,  fidelis  et  diligens.  Iniustitias  autem 
varias  scriba  committere  potest,  praesertim  : 

1. °  Si  diligentiam  debitam  non  adhibeat  ad  omnia  audita 
et  statuta  aut  decisa  exacte  in  scriptum  referenda,  omissio  enim 
in  rebus  huius  generis  facile  gravis  evadere  potest. 

2. °  Si  attentione  seria  et  constanti  non  utatur  ad  omnia  in 
tribunali  prolata  et  peracta  in  libros  authenticos  referenda ;  fa¬ 
cillime  enim  defectus  attentionis  in  scriba  culpam  gravem  et 
restitutionis  obligationem  inducere  potest,  nisi  omnino  involun¬ 
tarius  sit.  Quis  enim  non  videt,  quanta  damna  ex  defectu  etiam 
levi  ex  parte  secretariorum  subsequi  possint? 

3. °  Si  ex  malitia  aliquid  in  scribendo  omittat,  aut  si  tabel¬ 
las  publicas  sibi  commissas  adulteret  aut  male  custodiat ;  si 
debitas  formalitates  et  subscriptiones  non  apponat  aut  apponi 
non  satagat  ;  si  testimonia  non  fideliter  transcribat,  sive  exag¬ 
gerando,  sive  imminuendo,  sive  immutando,  aut  invertendo. 

4. °  Si  in  distribuendis  litibus  favori  potius  quam  ordini 
pareat ;  si  ad  augendum  salarium  acta  distribuenda  maiora  fa¬ 
ciat,  v.  gr.  scribendo  in  duabus  paginis  ea  quae  in  unica  referri 
poterant. 


(1)  Cfr.  v.  gr.  Arancel  de  1860,  a.  617 ;  4  dic.  1883,  a.  69. 
Febbebes  Theob.  —  Tom,  II 

5. °  Si  arcanum  sibi  commissum  prodat ;  si  sententiam  non¬ 
dum  publicatam  manifestet ;  si  processus  peractos  sine  iudicis 
praescripto  partibus  ostendat. 

6. °  Si  acta  iudicis  tradat  partibus,  antequam  iuxta  formas 
legales  subscripta  fuerint.  Tunc  enim  instrumentum  mancum 
et  falsum  exhibet,  cuius  expeditio  nullius  valoris  habetur. 
S.  Alph.,  n.  229. 


II.  De  notariis  (1) 


27.  I.  Notarius  est  persona  ab  auctoritate  publica  consti¬ 
tuta,  ut  acta  sive  iudicialia  sive  non  iudicialia  ab  eo  conscripta 
vel  subscripta  in  territorio  pro  quo  constitutus  est,  publicam 
fidem  faciant  tum  in  iudicio,  tum  extra  iudicium  (cfr.  can.  373, 
374).  Potest  igitur  conficere  acta  seu  instrumenta  circa  contrac¬ 
tus,  dispositiones,  obligationes,  acta  iudicialia,  etc.  Item  acta 
vel  instrumenta  de  mandato  iudicis,  aut  alias  legitime  petenti 
ex  regesto  exhibere,  et  eorum  exemplaria  cum  autographo  con¬ 
formia  declarare  (can.  374). 

II.  Iure  ecclesiastico  constitui  debet  in  qualibet  Curia  can¬ 
cellarius,  qui  sit  sacerdos,  cuius  praecipuum  munus  erit  acta 
in  archivio  custodire,  ordine  chronologico  disponere  et  de  iisdem 
indicem  conficere  (can.  372,  §  1).  Cancellarius  eo  ipso  est  no¬ 
tarius  (ibid.,  §  3).  Cfr.  Ferreres,  Inst.  can.,  vol.  1,  n.  674  seq. 

Generatim  omnes  qui  a  munere  testis  repelluntur,  etiam  a 
munere  notarii  et  actuarii  repelli  debent. 

III.  Iure  civili  notarii  et  actuarii  (2)  munera  distincta  esse 
solent.  Iure  autem  ecclesiastico  notarius,  quatenus  acta  iudicia¬ 
lia  conficit,  vocatur  actuarius,  sed  possunt  etiam  constitui  nota¬ 
rii  pro  solis  actibus  iudicialibus,  vel  pro  solis  extraiudicialibus, 
vel  pro  certa  causa  tantum,  vel  pro  omnibus  (Cfr.  can.  373,  §  2). 

IV.  Iure  ecclesiastico  notarios  constituere  possunt  Papa  pro 
tota  Ecclesia,  Ordinarii  locorum  pro  suo  territorio  (can.  373). 
Item  Superiores  maiores  religiosorum,  sed  hi  tantum  pro  causis 
in  sua  religione  agendis  (can.  503).  Constitui  debent  scriptura 


(1)  Notarii  munus  iure  phil.  plane  differt  ab  bispano  aliarumque  nationum. 
Unde,  quae  hio  dicuntur,  vix  locum  habent  in  Philipp.  Insui. 

Iure  pliil.  notarius  nominari  quicumque  potest  arbitrio  tribunalis  (la  Corte) 
qum  exigantur  peculiaria  studia.  Non  habet  notarius  protocollum,  sed  regestum 
tantum  actorum  ipsius  officialium.  Quoad  documenta  inter  privatas  personas,  no¬ 
tarii  munus  restringitur  ad  testificandum  partes  coram  ipso  comparuisse  et  recogno¬ 
visse  authentiam  propriarum  subscriptionum,  in  documento  appositarum.  Docu¬ 
menta  ipsa  non  servat  notarius,  sed  partes ;  nec  tenetur  ea  transcribere  et  penes  se 
servare.  Cfr.  Willa7'd,  1  c.,  pag.  26.  1 

+In  ^Iispanlf'  ha®f  munera  seiuncta  sunt  per  legem  Notariatus  diei  28  mali 
1862.  Actuarius  vocatur  etiam  scriba  (escribano)  aut  secretarius. 

authentica,  et  debent  esse  integrae  famae  et  omni  suspicione  ma- 
•  iores  (cari.  373,  §  4).  Gfr.  Ferreres ,  1.  c.,  n.  809,  IV. 

V.  Cum  enim  negotia  et  contractus  cuiusvis  generis  pertrac¬ 
tare  debeant,  ex  eorum  negligentia,  ignorantia  et  attentionis  de¬ 
fectu  summa  mala  pro  societate  et  damna  pro  partibus  subsequi 
possunt.  —  Notarius  ergo  debet  esse  expertus ,  diligens ,  fidelis  et 
iustitiae  tenax. 

28.  Notarii  iniusti  sunt  praesertim  in  sequentibus  casibus : 

1. °  Si  ignorent  quae  ad  officium  suum  pertinent,  et  ideo 
instrumenta  non  recta  conficiant ;  si  cum  detrimento  contrahen¬ 
tium  vel  aliorum  ex  negligentia  sollemnitates  necessarias  prae¬ 
termittant,  v.  gr.  idoneos  testes  adhibere,  subscriptiones  appo¬ 
nere,  diem,  mensem,  annum  indicare,  etc. 

2. °  Si  conficiant  instrumentum  falsum,  usurarium,  vel  in- 
iustum  ;  si  in  damnum  alterius  contrahentis  aut  tertii  fingant 
in  instrumento  ea  quae  non  sunt ;  si  adnotationes  diei  falsas  ap¬ 
ponant,  aut  veras  immutent,  etsi  damnum  non  intendant ;  item 
si  talia  consulant ;  si  conficiant  acta  quae  suum  munus  excedant, 
vel  si  extra  assignatum  sibi  territorium  ministerium  suum  exer¬ 
ceant  ;  tunc  enim  eorum  actus  ipso  facto  irriti  sunt. 

3. °  Si  non  describant  fideliter  voluntates  contrahentium,  vel 
per  ambiguas  redactiones  litibus  et  iniustitiis  locum  praebeant ; 
si  partes  non  moneant  de  clausulis  quae  eis  nocere,  aut  de  diffi¬ 
cultatibus  quae  inde  nasci  possunt.  Ad  haec  enim  ex  quasi-con- 
tractu  cum  partibus  tenentur. 

4. °  Si  falso  scribant  summam  coram  se  vel  antea  iam  so¬ 
lutam  esse,  cum  damno  alterius  partis  aut  tertii ;  item  si  facile 
talia  scribant,  graviter  suspicantes  quod  a  contrahentibus  de¬ 
cipiantur  :  tunc  enim  eorum  peccato  cooperantur. 

5. °  Si  acta  et  instrumenta  negligenter  custodiant  cum  pe¬ 
riculo  damni  partium ;  si  differant  instrumentorum  expeditio¬ 
nem,  ut  pecuniam  extorqueant ;  si  amanuensi  aliquid  commit¬ 
tant  cum  erroris  periculo. 

6. °  Si  quid  in  protocollo  seu  libro  actorum  immutent,  unde 
ius  aliquod  violetur  aut  impediatur ;  si  testes  falsos  admittant ; 
si  testimonium  aliquod  necessarium  suo  clienti  non  exhibeant, 
occultent,  aut  transcriptum  denegent. 

7. °  Si  actus  communicent  aliis  quam  partibus ;  si  sua  culpa 
protocolla  amittant ;  si  iuramenta  vel  secreta  violent ;  si  dictis 
vel  factis  partium,  aut  testimoniis  testium  aliquid  addant  vel 
detrahant ;  si  sincere  omnia,  prout  se  habent,  non  transcribant. 

8. °  Si  negligant  invigilare  in  suos  ministros,  et  propterea 
instrumenta  male  conficiantur :  notarii  enim  pro  omnibus,  quos 
adhibent  ministros,  respondere  tenentur ;  si  subscribant  instru- 

menta  sive  ab  aliis  notariis  sive  a  propriis  ministris  confecta, 
antequam  diligenter  ea  recognoverint,  et  notitiam  perfectam  de 
iis,  quae  in  ipsis  continentur,  habuerint ;  item  si,  ubi  plures  no¬ 
tarii  requiruntur,  absentes  tanquam  pra.esentes  declaraverint. 

9.°  Si  pretium  ultra  taxam  vel  probatam  consuetudinem 
petant,  vel  si  scripturas  amplificent,  vel  maiori  aut  magis  ex¬ 
tenso  charactere  scribant,  ita  ut  numerus  paginarum  notabiliter 
augeatur ;  si  negotia  pertractanda  salarii  adaugendi  causa  pro¬ 
trahant. 

In  iis  omnibus  et  multis  aliis  similibus,  tenentur  notarii  sub 
gravi,  per  se,  ad  restitutionem,  ut  iniusti  damnificatores,  aut 
cooperatores,  ut  patet  ex  dictis  in  tract.  De  iustitia  et  iure. 
S.  Alph.,  nn.  230,  231 ;  Gury ,  n.  21. 

29.  Quaesita.  —  Quaer.  l.°  An  notarius  teneatur  ad  resti¬ 
tutionem  erga  fiscum ,  si  in  conficiendo  instrumento  venditionis 
aut  inventarii ,  postulantibus  partibus  vel  etiam  ipso  innuente, 
non  verum  rei  pretium  inscribat,  sed  aliud  minus,  ut  tributum 
solvendum  imminuatur ? 

Resp.  Controvertitur ,  sed  probabilius  ab  omni  iniustitia  et 
consequenter  a  restitutione  excusatur.  Ratio  est,  quia  notarius 
non  constituitur  ex  officio  ad  tributa  fisco  procuranda,  sed  ad 
instrumenta  conficienda ;  immo  ipsi  contrahentes  probabilius 
contra  iustitiam  non  peccant  pretium  verum  imminuendo  quan¬ 
tum  ipsis  placuerit,  cum  lex  probabilius  censeatur  poenalis : 
ergo  a  fortiori  a  restitutione  excusabitur  notarius,  quaecumque 
sit  eius  cooperatio  (1). 

30.  Quaer.  2 0  An  peccet  notarius,  qui  instrumenta  con¬ 
ficit  die  dominica  vel  die  festo ? 

Resp.  Ex  consuetudine  nunc  generali  possunt  conficere  quae¬ 
cumque  instrumenta,  dummodo  non  spectent  ad  iurisdictionem 
contentiosam,  id  est  ad  negotia  forensia.  Sic  possunt  conficere 
instrumentum  contractus,  testamenta  aegrotantium,  conventio¬ 
nes  matrimoniales,  processus  electionum  ad  officium  publicum, 
et  alia  similia. 

Scripta  autem  ad  forum  contentiosum  pertinentia  nequa¬ 
quam  diebus  festis  conficere  possunt,  ut  dictum  est  in  vol.  1, 
n.  445,  I,  2.°  Poterit  tamen  totius  scripti  contextus  die  festo  pri- 
vatim  exarari,  modo  subscriptiones  et  reliquae  sollemnitates  die 
legitimo  peragantur. 


(1)  Villada,  Casus,  vol.  2,  pag.  320.  Cfr.  vol.  1,  nn.  876,  877;  Casus,  vol  1 
nn.  751  seq.,  755  seq.  ' 

CAPUT  V 

DE  OBLIGATIONIBUS  ACCUSATORIS  ET  REI 
I.  De  accusatore 

31.  Accusator  dicitur,  qui  in  causis  criminalibus  crimen 
defert  iudici,  atque  ab  eo  vindictam  ob  bonum  commune  postu¬ 
lat,  et  simul  obligationem  crimen  obiectum  probandi  suscipit ; 
in  causis  vero  civilibus  seu  contentiosis ,  qui  velut  pars  laesa  ad¬ 
versarium  ad  iudicem  compellit,  non  accusator ,  sed  actor  di¬ 
citur. 

Accusator  differt  a  denuntiator  e,  qui  superiori  vel  iudici  cri¬ 
men  aliquod  defert,  nec  tamen  obligationem  illud  probandi 
subit  (S.  Alph.,  n.  253).  Denuntiatio  iuridica,  de  qua  hic  est 
sermo,  differt  a  paterna  denuntiatione,  cuius  scopus  non  est 
punitio ,  sed  proximi  emendatio. 

Iure  ecclesiastico  accusatio  criminalis  reservatur  exclusive 
promotori  iustitiae  (can.  1934).  Cfr.  Ferreres,  1.  c.,  vol.  2,  n.  841. 

Quilibet  tamen  fidelium  semper  potest  delictum  alterius  de¬ 
nuntiare  ad  satisfactionem  petendam  vel  damnum  sibi  resar¬ 
ciendum,  vel  etiam  studio  iustitiae  ad  alicuius  scandali  vel  mali 
reparationem.  — -  Immo  obligatio  denuntiationis  urget :  l.°  Quo¬ 
tiescumque  ad  id  quis  adigitur  sive  lege  vel  peculiari  legitimo 
praecepto ;  2.°  sive  ex  ipsa  naturali  lege  ob  fidei  vel  religionis 
periculum,  vel  aliud  imminens  publicum  malum  (can.  1935). 
Ferreres,  1.  c. 

Attamen  clerici  in  laicali  iudicio  criminali ,  gravem  persona¬ 
lem  poenam  prosequente,  nullam  partem  habere  possunt  (sal¬ 
tem  sine  licentia  Ordinarii),  ne  testimonium  quidem  sine  neces¬ 
sitate  ferentes  (can.  139,  §  3). 

Accusatores  esse  possunt,  ex  iure  romano,  omnes  qui  non  sunt 
specialiter  lege  prohibiti.  Prohibentur  vero  pupilli,  impuberes,  mu¬ 
lieres,  magistratus,  infames,  proxime  coniuncti,  scilicet  filii  respectu 
parentum,  et  vice  versa,  fratres  respectu  fratrum,  uxor  respectu 
mariti,  et  e  converso. 

Accusatores,  ex  eodem  iure  romano,  si  de  calumnia  convincan¬ 
tur,  poenam  talionis  incurrunt ;  nempe  poenam,  quam  pro  accusato 
requirebant,  ipsi  subire  debent. 

Iure  hispano  excusantur  a  denuntiatione  vel  accusatione  fa¬ 
cienda  impuberes,  plenum  rationis  usum  non  habentes ;  coniux 
respectu  comugis ;  ascendentes  et  descendentes  sive  consangui¬ 
nei  sive  affines,  et  collaterales  tum  consanguinei  tum  affines 

usque  ad  secundum  gradum ;  item  filii  naturales  respectu  ma¬ 
tris  et,  si  fuerint  recogniti,  etiam  respectu  patris,  sicut  etiam 
mater  et  pater  in  iisdem  casibus  (Ley  de  enjuiciamiento  crimi- 
nal,  aa.  260,  261).  Item  clerici  quoad  delicta,  quorum  notitiam 
habuerint  ratione  ecclesiastici  ministerii  (a.  263).  Hi  omnes 
etiam  generatim  excusantur  a  munere  testium  (1). 

II.  De  reo 

32.  Reus  dicitur  ille  qui  in  iudicio  sive  criminali  sive  con¬ 
tentioso  seu  civili  (vide  supra,  n.  1)  accusatur,  sive  nocens  sit, 
sive  innocens.  De  reo  varia  occurrunt  dubia  praesertim  circa 
criminis  confessionem  et  fugam.  Hinc  : 

Quaesita.  —  Quaer.  l.°  An  reus ,  a  iudice  interrogatus ,  veri¬ 
tatem  fateri  teneatur ? 

Resp.  l.°  Neg.,  si  non  sit  legitime  interrogatus;  quod  fit, 
quando  iudex  non  est  legitimus,  vel  quando  formam  iudicialem 
non  servat,  uti  si  interroget  sine  praevia  accusatione,  etc. ;  ad¬ 
dunt  etiam,  quando  non  habetur  saltem  semiplena  probatio  de¬ 
licti.  Ita  communiter .  S.  Alph.,  n.  272;  Gury,  n.  25. 

Resp.  2.°  Affirm .,  si  reus  sit  legitime  interrogatus,  quia  iusto 
iudicis  praecepto  oboedire  debet. 

Excipe ,  si  agatur  de  delicto  ab  ipso  commisso.  Ita  Codex 
canonicus  in  can.  1743,  §  1 :  «Iudici  legitime  interroganti  par¬ 
tes  respondere  tenentur  et  fateri  veritatem,  nisi  agatur  de  de¬ 
licto  ab  ipsis  commisso ».  Quare  (iuxta  can.  1744)  nequit  iudex 
iusiurandum  defferre  accusato  in  causis  criminalibus .  —  Pari¬ 
ter  iura  recentiora  non  imponunt  reo  obligationem  aperiendi 
proprium  crimen,  nec  iuramentum  eis  defertur  (2).  Igitur,  ubi 
viget  novum  ius,  reo  licet  semper  proprium  crimen  negare. 
Haec  enim  negatio  erit  restrictio  late  mentalis  (3) . 

Quaer.  2.°  An  reus  innocens  ad  sui  defensionem  possit  reve¬ 
lare  crimina  occulta  testium  vel  accusatoris ? 

Resp.  Affirm.,  modo :  l.°  crimen  sit  verum;  2.°  revelatio  ab¬ 
solute  necessaria  ad  suae  innocentiae  defensionem ;  3.°  et  ipse 
aliter  grave  damnum  sit  passurus.  S.  Alph.,  n.  277. 

33.  Quaer.  3.°  An  liceat  reo  innocenti  fugere  vel  resistere ? 

Resp.  Licet  ei  quidem  fugere  et  e  manibus  satellitum  sese 


(1)  Cfr.  aa.  416,  417,  Ley  de  enjuiciamiento  crlminal.  —  Poenas  tum  carcerls  tum 
pecuniarias  contra  calumniosos  denuntiatores,  vide  in  Cod.  poen.,  a.  341. 

(2)  Quoad  Hisp.,  vide  Ley  de  enjuic.  crlm.,  a.  387.  Cfr.  etiam  Const.  Columb., 
St.  25. 

(3)  Ball.-P.,  vol.  4,  n.  622  seq. ;  GSnicot,  2,  n.  11  ;  Valenzuela,  n.  617-  Ferveres  Ia 
Curia  Romana,  n.  964. 

eripere ;  sed  non  licet  vi  repellere,  occidendo  aut  vulnerando, 
quia  publicae  potestatis  iura  violaret.  S.  Alph.,  n.  279. 

Plures  tamen  dicunt  licere  reo  innocenti  resistere  iudici  vel 
satellitibus,  non  modo  quando  sententia  lata  sit  non  servato  or¬ 
dine  iuris  (1),  sed  etiam,  modo  absit  grave  scandalum,  quando 
talis  ordo  servetur.  Etiam  in  hoc  postremo  casu,  iudex  eiusque 
ministri  se  habent  ad  modum  aggressoris  materialiter  iniusti 
(v.  gr.  furiosi),  cui  licet  resistere,  vim  vi  repellendo  (2). 

Quaer.  4.°  An  etiam  reo ,  qui  vere  deliquit,  f  ugere  liceat ? 

Resp.  Affirm .,  si  nondum  ad  poenam  sententia  iuridica  sit 
damnatus ;  quia  nemo  ante  sententiam  poenam  solvere  tenetur. 
Item  si  iam  sit  damnatus  ad  poenam  gravissimam,  et  carcer  sit 
ei  assignatus  ad  custodiam,  donec  poena  statuta  plectatur.  Ita 
communiter .  S.  Alph .,  n.  280. 

Negant  autem  communius ,  si  carcer  ad  poenam  per  senten¬ 
tiam  iudicis  iam  fuerit  assignatus.  Ratio  est,  quia  reus  tenetur 
oboedire  in  exsecutione  sententiae  iustae.  —  Excipiunt  tamen 
plures,  si  ei  non  dentur  necessaria,  vel  si  carcer  sit  durissimus ; 
quia  videtur  excedere  vires  humanas  obligatio  se  non  liberandi 
a  poena  gravissima,  quando  id  sine  vi  et  resistentia  peragere 
quis  possit.  Ita  S.  Alph.,  1.  c. 

Immo  alii  simpliciter  asserunt  licere  semper  reo  e  carcere 
fugere,  etiam  post  sententiam  iustam,  et  quamvis  damnetur  ad 
poenam  levem.  Rationem  afferunt,  quia  reus  damnatur  non  ad 
manendum  sponte  in  carcere,  sed  ut  in  illo  detineatur ,  quae 
cura  ad  alios  spectat.  Sufficit  ergo  ut  absque  resistentia  activa 
poenam  subeat  (3).  —  Quod  si  reus,  qui  vere  deliquit,  damnatus 
fuisset  non  servato  ordine  iudiciali,  non  modo  fugere ,  sed  etiam 
resistere  posset.  Sententia  enim  nulla  est. 

Quaer.  5.°  An  reo  liceat  fugere ,  etiamsi  inde  damnum  custos 
sit  passurus ? 

Resp.  Affirm .,  quia  utitur  iure  suo,  et  nemini  facit  iniuriam, 
nisi  tamen  caritas  aliud  suadeat  ob  damnum  custodis  multo 
gravius. — Attamen  non  licet  reo  custodem  pecuniis  corrumpere , 
quia  cum  custodi  obligatio  incumbat  reum  non  dimittendi, 
huius  peccato  cooperaretur. 


(1)  S.  Thom.,  2,  2,  q.  69,  art.  4  ;  Soto,  Sdnchez,  Lugo. 

(2)  Lugo,  d.  40,  n.  38  seq. ;  Bdnnez,  Victoria,  Ball.-P.,  vol.  4,  n.  631;  D  Annibale, 
2,  n.  601 ;  Gind,  De  iust.  et  lure,  cap.  12,  §  6,  q.  5 ;  Gdnicot,  2,  n.  13.  Nec  talis  doctrina 
est  damnata  in  prop.  18  ab  Alex,  VII,  ut  supponit  Mare,  n.  2311. 

(3)  Ball.-P.,  vol.  4,  n.  632;  D’ Annibale,  2,  n.  601;  Waffelaert,  2,  n.  438;  Ginic.ot, 

2,  n.  12. 

CAPUT  VI 

DE  OBLIGATIONE  TESTIUM 

34.  Testes  iudiciales  dicuntur  «personae  quae  in  iudicio 
adhibentur  ad  fidem  faciendam  de  facto  aliquo  dubio  et  con¬ 
troverso». 

Testium  asseverationes  de  facto  aliquo  vel  de  eius  qualitate, 
vocantur  testimonia  aut  testificationes. 

Testes  esse  possunt  quicumque  non  prohibentur  iure  naturali 

aut  positivo. 

35.  I.  Nemo  tenetur  ex  iustitia  commutatio  a  (nisi  aliun¬ 
de  ex  officio  teneatur  accusare)  sponte  se  offerre  ad  testifican¬ 
dum;  at  quandoque  datur  talis  obligatio  ex  caritate ,  v.  gr.  si 
possit  quis  testimonio  suo  innocentem  facile  liberare,  gravem 
iniustitiam  impedire,  etc.  S.  Alph.,  n.  264.  —  Poterit  etiam  tene¬ 
ri  ex  iustitia  legali ,  non  modo  ad  testificandum  sponte,  verum 
etiam  ad  denuntiandum,  immo  ad  accusandum,  si  de  crimine 
agatur  quod  directe  et  immediate  sit  contra  bonum  publicum, 
et  alia  via  commune  damnum  vitari  non  possit  (1). 

II.  Testis  legitime  citatus  tenetur:  a)  coram  iudicibus  se 
sistere,  b)  iuramentum  iure  praescriptum  emittere,  c)  integre 
veritatem  et  nihil  praeter  veritatem  dicere,  d)  et  deinde  postu¬ 
latis  simpliciter  iuxta  conscientiam  respondere.  Ita  omnes  (2). 

Unde  Codex  canonicus :  Testes  iudici  legitime  interroganti 
respondere  et  veritatem  fateri  debent  (can.  1755,  §  1). 

III.  Testis,  qui  falsum  malitiose  deposuit,  est  periurus  et 
iustitiae  violator,  si  in  damnum  alterius  mentiatur ;  et  proinde 
tenetur  ad  omnium  damnorum  reparationem,  necnon  ad  falsi 
iuramenti  revocationem,  cum  pari  suo  damno,  etiam  cum  pe¬ 
riculo  vitae,  si  vi  falsi  testimonii  innocens  ad  mortem  fuerit 
damnatus.  S.  Alph.,  n.  269. 

36.  Quaesita.  —  Quaer.  l.°  Ad  quid  teneatur  testis  qui  fal¬ 
sum  dixit  ex  ignorantia  invincibili ,  vel  inconsiderantia ,  aut 
oblivione  inculpabili ? 

Resp.  Tenetur  falsum  testimonium  aperire,  et  damnum  futu¬ 
rum  eo  modo,  quo  sine  gravi  suo  incommodo  potest,  impedire. 
Quod  si  non  faceret,  peccaret  graviter  et  teneretur  de  damno  ex 
hac  omissione  secuto  (3). 


(1)  Cfr.  S.  Thom.,  2,  2,  q.  68,  art.  1;  Lugo,  1.  c.,  d.  38,  n.  1  seq. 

(2)  Quoad  ius  hisp.,  cir.  n.  31.  Vide  art.  412  legis  hisp.  processus  criminalis. 

(3)  Vide  dicta  in  vol.  1,  n.  799,  q.  3;  Lugo,  1.  c.,  d.  15,  n.  4,  et  d.  39,  n.  27; 
Ball.-P.,  vol.  3,  n.  349;  D’Annibale,  2,  n.  233;  Lehmk.,  1,  969. 

Non  tenetur  tamen  ad  reparationem  damni  ex  eius  ignoran¬ 
tia  iam  secuti,  quodque  impedire,  saltem  sine  gravissimo  incom¬ 
modo,  non  potuit,  cum  culpae  theologicae  expers  sit.  S.  Alph., 
1.  4,  n.  269,  cum  Busembaum.  —  Idem  dicendum  foret  proba¬ 
bilius,  etiamsi  venialiter  peccasset,  iuxta  dicta  de  restitutione, 
vol.  1,  n.  803. 

Quaer.  2.°  Quid  de  illo  qui  scripturam ,  chirographum  aut 
apocham  supponit ,  vel  adulterat  ad  supplendos  actus  perditos , 
vel  ad  ius  certum  prosequendum ? 

Respondendum  est  eodem  modo  ac  in  n.  20. 

Quaer.  3.°  Quinam  iure  canonico  repelluntur  a  munere  tes¬ 
tium  ut  incapaces? 

Resp.  l.°  Qui  partes  sunt  in  causa,  aut  partium  vice  fungun¬ 
tur,  veluti  tutor  in  causa  pupilli,  Superior  aut  administrator  in 
causa  suae  communitatis  aut  piae  causae,  cuius  nomine  in  iudi- 
cio  consistit ;  iudex  eiusve  assistentes,  advocatus  aliique  qui  par¬ 
tibus  in  eadem  causa  assistunt  vel  astiterunt.  —  2.°  Sacerdotes , 
quod  attinet  ad  ea  omnia  quae  ipsis  ex  confessione  sacramen- 
tali  innotuerunt,  etsi  a  vinculo  sigilli  soluti  sint ;  immo  audita 
a  quovis  et  quoquo  modo  occasione  confessionis,  ne  ut  indicium 
quidem  veritatis  recipi  possunt.  —  3.°  Coniux  in  causa  sui  con- 
iugis,  consanguineus  et  affinis  in  causa  consanguinei  vel  affinis, 
in  quolibet  gradu  lineae  rectae  et  in  primo  gradu  collateralis , 
nisi  agatur  de  causis  quae  ad  statum  civilem  aut  religiosum 
personae  spectant,  cuius  notitia  aliunde  haberi  nequeat,  et 
bonum  publicum  exigat  ut  habeatur  (can.  1757,  §  3).  Gfr. 
Ferreres,  Inst.  can.,  vol.  2,  n.  696. 

Quaer.  4.°  Quinam  excludantur  utpote  inidonei? 

Resp.  Impuberes  et  debiles  mente  (can.  1757,  §  1). 

Quaer.  5.°  Quinam  vero  excludantur  utpote  suspecti? 

Resp.  l.°  Post  sententiam  declaratoriam  vel  condemnatoriam, 
excommunicati,  periuri,  infames ;  2.°  qui  ita  abiectis  sunt  mo¬ 
ribus,  ut  fide  digni  non  habeantur;  3.°  publici  gravesque  partis 
inimici  (ibid. ,  §  2).  Hi  tamen  sicut  etiam  inidonei  audiri  po¬ 
terunt  ex  decreto  iudicis,  quo  id  expedire  declaretur ;  sed  eorum 
testimonium  valebit  tantummodo  ut  indicium  et  probationis  ad¬ 
miniculum  (can.  1758).  Ferreres ,  1.  c.,  nn.  696,  697. 

37.  Quaer.  6.°  Quinam  excusentur  a  testimonio  praestando ? 

Resp.  l.°  Parochi  aliique  sacerdotes,  quod  attinet  ad  ea  quae 
ipsis  manifestata  sunt  ratione  sacri  ministerii  extra  sacramen- 
talem  confessionem  ;  civitatum  magistratus,  medici,  obstetrices, 
advocati,  notarii  aliique  qui  ad  secretum  officii  etiam  ratione 
praestiti  consilii  tenentur,  quod  attinet  negotia  huic  secreto  ob¬ 
noxia  (can.  1755,  §  2,  l.°).  Ferreres ,  1.  c.,  n.  649. 

2.°  Qui  ex  testificatione  sua  sibi,  vel  consanguineis,  vel  affi¬ 
nibus  in  quocumque  gradu  lineae  rectae  et  in  primo  gradu  li¬ 
neae  collateralis,  infamiam,  periculosas  vexationes,  aliave  mala 
valde  gravia  obventura  timent  (can.  1755,  §  2,  2.°).  Praeterea 
vide  dicta  supra  (n.  36,  q.  3.°)  ex  can.  1757,  §  3. 

Quae  hucusque  dicta  sunt  q.  3.°-6.°  valent  fere  omnia  ex  iure 
civili  hispano.  Cfr.  Leg.  process.  crim.,  aa.  410-450.  Vide  dicta 
n.  31  in  fine. 

Quaer.  7.°  An  testis  teneatur  revelare  crimen  omnino  occul¬ 
tum,  v.  gr.  quod  ipse  solus  novit ? 

Resp.  l.°  Affirm.,  iuxta  legem  in  variis  locis  vigentem  (1), 
quae  statuit,  vel  unicum  testem  ad  damnandum  reum  sufficere 
posse,  nec  quicquam  aliud  a  iuratis  exigit,  nisi  ut  asserant,  se 
de  facti  veritate  nihil  dubitare,  quicquid  demum  sit  de  proba¬ 
tionibus,  quibus  eorum  testimonium  innitatur.  Cfr.  Casus, 
n.  19.  Ita  etiam  Sabetti ,  n.  564. — Contrarium  tenet  Bucceroni  (2). 
—  Mediam  viam  inire  videtur  Genicot,  2,  n.  17,  his  verbis: 
«Practice  respondere  debebit  testis,  nisi  forte  in  casu  rarissimo 
sciat  nullum  aliud  testimonium  nullaque  alia  indicia  contra 
reum  afferri  posse». 

Resp.  2.°  Neg.,  probabilius ,  iuxta  ius  romanum,  quod  duos 
testes  ad  damnandum,  etiam  habita  rei  confessione,  necessario 
requirit.  Hinc  axioma:  Testis  unus ,  testis  nullus.  S.  Alph., 
266  seq. 

Idem  videtur  dicendum  ex  Codice  canonico,  iuxta  quem 
unius  testis  depositio  plenam  fidem  non  facit,  nisi  testis  sit  qua- 
lificatus ,  qui  deponat  de  rebus  ex  officio  gestis  (can.  1791,  §  1) ; 
unde  ad  sufficientem  probationem  requirit  saltem  duos  testes 
sibi  plene  cohaerentes  et  omni  exceptione  maiores.  Ita  enim 
in  can.  1791,  §  2 :  «Si  sub  iuramenti  fide  duae  vel  tres  personae, 
omni  exceptione  maiores,  sibi  firmiter  cohaerentes,  de  aliqua 
re  vel  facto  in  iudicio  testificentur  de  scientia  propria,  sufficiens 
probatio  habetur»  (3). 

38.  Quaer.  8.°  An  et  quomodo  peccet  testis  qui  se  abscon¬ 
dit,  ne  citetur  a  mdice,  vel  qui  post  citationem  fugit? 

Resp.  ad  1."“  Non  peccat:  l.°  contra  oboedientiam,  quia 
nemo  tenetur  oboedire  praecepto  superioris  antequam  ei  impo¬ 
natur  ;  2.°  neque  contra  lustitiam  commutativam ,  quia  mere  ne¬ 
gative  se  habet.  Potest  tamen  peccare  contra  proximi  caritatem, 
vel  etiam  contra  iustitiam  legalem ,  ut  in  n.  35,  I,  dictum  est. 

(1)  Vigere  in  Kisp.  videtur  ex  a.  741  Legis  process.  crimin.  et  a.  659  legis  pro¬ 
cess.  civilis. 

(2)  Inst.  mor.,  n.  70 ;  Casus,  n.  264. 

(3)  Cfr.  Ferrer  es,  1.  c.,  vol.  2,  n.  723. 


40 


DE  PERITIS 


27 


Resp.  ad  2.um  Peccat  graviter  contra  iustitiam  legalem  et 
contra  oboedientiam  indici  debitam  in  re  gravi  et  ad  societatem 
necessariam  (1) ;  sed  'probabilius  non  peccat  contra  iustitiam 
commutativam ,  quia  citatio  illa  non  imponit  obligationem  stri¬ 
ctae  iustitiae,  sed  tantum  oboedientiae  (2). 

Quaer.  9.°  An  teneatur  ad  restitutionem  testis  qui ,  legitime 
interrogatus ,  celet  veritatem ,  non  tamen  falsum  dicat ? 

Resp.  Neg.,  probabiliter.  Ratio  est,  quia  testis  tunc  mere  ne¬ 
gative  se  habet,  nec  tenetur  veritatem  deponere,  nisi  ex  prae¬ 
cepto  iudicis ;  et  proinde,  eam  tunc  celando,  contra  solam  oboe¬ 
dientiam  iudici  debitam,  aut  etiam  contra  religionem  ob  iura- 
mentum  de  veritate  dicenda  praestitum  peccat  (3). 


CAPUT  VII 

DE  PERITIS 

39.  In  iudiciis  sive  civilibus  seu  contentiosis  sive  crimi¬ 
nalibus,  tam  m  foro  ecclesiastico  quam  in  saeculari,  periti 
adhiberi  solent  sive  ex  mandato  iudicis  sive  ex  praescripto 
ipsius  iuris. 

Periti ,  vel  periti  artis,  dicuntur  homines  qui,  propter  singu¬ 
larem,  qua  pollent,  rei  cognitionem,  in  iudiciis  adhibentur,  ut 
testimonium  ferant  de  facto  quodam  dubio  vel  controverso,  vel 
de  sincera  alicuius  rei  natura  ( Wernz ,  vol.  5,  n.  624),  v.  gr.  an 
haec  scripta  exarata  sint  manu  ipsius,  cui  imputantur ;  an  haec 
medicina  sit  talis  qualis  a  medico  praescripta  fuit,  etc. 

40.  I.  Quae  de  testibus  dicta  sunt  generatim  his  speciali¬ 
bus  testibus  sunt  applicanda,  habita  ratione  legum  pro  ipsis  la¬ 
tarum  (4). 

II.  Qui  a  munere  testis  excluduntur  can.  1757  (vide 
n.  36,  q.  3-5),  nec  ad  officium  peritorum  assumi  possunt 
(can.  1795,  §  2). 

III.  Quandoque  munus  ipsorum  muneri  iudicis  accedit, 
v.  gr.  quando  res,  damna  illata,  etc.,  a  peritis  taxari  debent; 
aut  iudex  consilium  periti  sequi  debeat.  Quibus  in  casibus  de 
ipsis  peritis  sicut  de  iudice  servatis  servandis  indicandum  est. 

IV.  Peritus,  si  intra  tempus  sibi  praefixum  iudicis  man- 


(1)  Cfr.  Ball.-P.,  vol.  4,  nn.  615,  616. 

(E)  S.  Alph.,  n.  270;  Vogler,  n.  337;  Billuart,  Lessius. 

(3)  S.  Alph.,  1.  c. ;  Lugo,  Lessius.  Vide  Casus,  n.  17  seq. 

(4)  Ubi  lex  non  determinat  numerum  peritorum,  iudex  statuere  debet  an  unus 
vel  plures  sint  adhibendi  (can.  1793,  §  3). 


28 


TRACTATUS  X.  —  DE  STATIBUS  PARTICULARIBUS 


41 


dato  non  oboediat,  aut  sine  iusta  causa  exsecutionem  defugiat, 
tenetur  ad  damna,  si  quae  oriantur,  reparanda  (can.  1798). 

V.  Periti  votum  suum  proferre  possunt  sive  in  scriptis  sive 
oretenus  coram  iudice.  Debent  indicare  perspicue  qua  via  et  Ta¬ 
lione  'processerint  in  explendo  munere  sibi  demandato,  et  qui¬ 
bus  potissimum  argumentis  sententia  ab  ipsis  prolata  nitatur 
(can.  1801,  §§  1,  3).  Cfr.  Ferreres ,  1.  c.,  nn.  724-733  (1). 


CAPUT  VII I 

DE  OBLIGATIONIBUS  MEDICORUM,  CHIRURGORUM 
ET  PHARMACOPOLARUM 

41.  Quaesita.  —  Quaer.  l.°  Quasnam  qualitates  medici  ha¬ 
bere  debent? 

Resp.  Tenentur  sub  gravi:  l.°  habere  scientiam  et  peritiam 
sufficientem ;  2.°  adhibere  diligentiam,  proportionatam  gravita¬ 
ti  rei  quae  ipsorum  curae  committitur. 

Si  autem  in  his  deficiant,  tenentur  de  omnibus  damnis  quae 
inde  sequuntur. 

Hinc  peccat  graviter  medicus  :  l.°  Si  absque  sufficienti  capa¬ 
citate  gravem  morbum  curare  aggrediatur,  nisi  alius  peritior 
medicus  desit.  —  2.°  Si,  incurrente  gravi  et  insolito  morbo,  spe¬ 
cialem  operam  non  impendat.  —  3.°  Si  medicamenta  inexplo¬ 
rata,  explorandi  gratia  adhibeat.  —  4.°  Si,  non  bene  perspecta 
morbi  natura,  temere  praescribat  remedia  periculosa ,  praeser¬ 
tim  cum  discrimine  vitae  vel  gravis  laesionis.  —  5.°  Si,  agnito 
aegroti  periculo,  opportune  non  adsit,  die  noctuque  eum  invi¬ 
sendo,  si  opus  sit,  et  omnia  media  apta  ad  morbum  propellen¬ 
dum  non  adhibeat.  —  6.°  Si  medicos  alios  advocari  non  permit¬ 
tat,  ubi  oporteret,  vel  si,  alios  consulendi  causa  convocans,  ad 
amicitiam  potius  quam  ad  peritiam  attendat,  aut  si  contra  suam 
conscientiam  eorum  consiliis  adhaereat. 

Insuper  medici  operam  suam  ex  caritate  gratuito  praestare 
debent  pauperibus  qui  in  necessitate  versantur,  ut  supra,  n.  18, 
q.  2.°,  de  advocatis  dictum  est.  A  fortiori  et  ex  iustitia ,  si  ad  id 
stipendium  a  communitate  recipiant.  —  Non  tamen  eis,  etiam  in 
hoc  casu,  interdicitur  quaelibet  munerum  sponte  omnino  obla¬ 
torum  receptio. 

Quoad  infirmos,  quorum  curam  susceperunt  ex  contractu  aut 


(1)  De  peritis  in  iure  hisp.  confer  Legem  process.  civil.,  a.  610  seq.  Fere  cohaeret 
cum  Codice  canonico. 

quasi-contractu,  quia  stipendio  conducti  sunt,  tenentur  ex  iusti- 
tia  eorum  curam  debita  cum  diligentia  suscipere. 

42.  Quaer.  2.°  In  curandis  infirmis  quasnam  regulas  ser¬ 
vare  debent ? 

Resp.  l.°  Tenentur  sequi  opiniones  medicorum  securas  et 
tutas ,  omissis  probabilibus,  saltem  ordinarie,  quia  periculum 
aegroti  ex  probabilitate  removeri  non  potest. 

2. °  Quando  certum  est  aliquod  pharmacum  infirmis  profu¬ 
turum  esse,  tenentur  illud  adhibere,  omisso  dubio ;  si  autem 
remedium  certum  desit,  probabilius  praeferre  debent. 

3. °  Quando  nulla  apparet  spes  de  sanitate  infirmi,  nec  adest 
remedium  nisi  positive  dubium,  seu  quod  probabiliter  est  pro¬ 
futurum,  quamvis  etiam  prudenter  timeatur  quod  sit  nocitu¬ 
rum ,  illud  adhibendum  videtur.  S.  Alph.,  n.  291. 

Quaer.  3.°  Ad  quid  teneatur  medicus  quoad  expensas ? 

Resp.  Cavere  debet  eas  quae  sint  inutiles.  Hinc  graviter  pec¬ 
cat :  l.°  si  alios  medicos  advocet  sine  necessitate,  consulendi 
praetextu ;  2.°  si  curationem  protrahat  lucri  causa,  visitationes 
inutiliter  multiplicet,  ubi  pro  singulis  salarium  exigitur,  vel  si 
pretium  nimium  exigat ;  3.°  si  ad  favendum  pharmacopolis, 
pharmaca  superflua  praescribat.  S.  Alph.,  n.  291,  et  lib.  3, 
n.  182. 

N.  B.  Pharmacopolae,  si  pauca  excipias,  peccant  fere  ut 
medici  in  casibus  modo  expositis,  praesertim  vero  pharmaca  ve¬ 
tusta  adhibendo,  inutilia  vendendo,  puellis  gravidis  ad  fetum 
eiiciendum  media  subministrando,  mandata  medici  non  fideli¬ 
ter  exsequendo,  v.  gr.  unum  medicamentum  pro  alio  porrigen¬ 
do,  etc.  S.  Alph.,  1.  c. 

43.  Quaer.  4.°  Ad  quid  specialiter  teneatur  medicus  quoad 
animam  aegrotantis,  cuius  curam  suscepit ? 

Resp.  Tenetur  obligatione,  gravi  ex  genere  suo,  monere 
infirmum,  sive  per  se  sive  per  alium ,  de  gravi  periculo,  in  quo 
versatur,  ut  Sacramenta  suscipere  possit  et  res  suas  temporales 
componere.  Ratio  est,  quia  ex  non  monitione  gravissima  damna 
et  irreparabilia  oriri  possunt.  Ex  caritate  autem  tenemur  per  se 
sub  gravi  ea  a  proximo  removere,  si  id  possumus  sine  gravi  et 
proportionato  incommodo. 

Monitionem  facere  debet  ipse  per  se,  si  alii  non  sint  qui 
possint  et  velint  monere,  aut  si  aliis  infirmus  non  crederet. 
Quandoque  satis  erit,  si  medicus  moneat  propinquos,  vel  ami¬ 
cos,  vel  confessarium.  Obligatio  gravis  non  erit :  a)  si  adest 
in  monitione  grave  incommodum,  et  b)  moraliter  certum  sit, 
aut  infirmum  esse  in  statu  gratiae  et  res  suas  temporales  iam 
compositas  habere,  aut  ita  esse  obfirmatum  in  malo,  ut  Sacra- 

menta  respueret.  —  Caveat  autem  medicus  ne  diutius  monitio¬ 
nem  differri  patiatur.  Non  enim  protrahere  debet,  usquedum 
sit  mortis  periculum ;  sed  ad  hoc  officium  tenetur,  quando  ad¬ 
vertit  periculum  graviter  imminere.  Si  hunc  morem  servarent 
medici,  non  adeo  aegroti  admonitionem  reformidarent,  nec  ad 
confessionis  mentionem  terrore  corriperentur.  Cfr.  C.  Plen. 
Amer.  lat.,  n.  566;  C.  Manii.,  n.  670. 

44.  Quaer.  5.°  An  peccet  graviter  medicus ,  qui  tempore 
pestis  aegrotos  deserit ,  ne  luem  contrahat ? 

Resp.  Affirm .,  per  se,  nisi  sint  alii  medici  qui  opem  sint  ae¬ 
grotis  praestituri :  et  quidem  peccabit  contra  iustitiam ,  si  me¬ 
dicus  stipendio  per  contractum  adhuc  vigentem  fuerit  conduc¬ 
tus.  Secus  teneretur  tantum  ex  caritate  et  iuxta  regulas  traditas 
in  vol.  1,  n.  304.  Ratio  est,  quia  medici  ex  officio  ad  bonum 
commune  societatis  constituuntur ;  unde  in  communi  periculo 
non  sibi,  sed  societati  consulere  debent ;  privatum  enim  in¬ 
commodum  publico  bono  cedere  debet.  Ita  omnes  theologi. 

Quaer.  6.°  An  medicus  remedia  dubiae  efficaciae  applicare 
possit ,  ubi  de  infirmo  desperatur ? 

Resp.  l.°  Cum  omni  infirmo,  etiam  non  desperato,  adhiben¬ 
dum  est  remedium  probabiliter  (aut  etiam  dubie)  profuturum 
et  certo  non  nociturum,  si  aliud  certius  non  habeatur.  Ratio  est, 
quia  meliori  modo,  quo  fieri  potest,  infirmo  providendum  est ; 
tunc  vero  absque  ullo  damni  periculo  ipsi  succurritur. 

Resp.  2.°  Nulli  infirmo,  etiam  desperato,  applicari  potest  re¬ 
medium,  de  quo  negative  dubitatur  utrum  sit  salutare,  an  vero 
noxium  ;  et  quamvis  intendat  ut,  semel  explorata  remedii  virtu¬ 
te,  hoc  aliis  infirmis  sit  salutare.  Ratio  est,  quia  omnino  illici¬ 
tum  est  experimentum  cum  alienae  vitae  discrimine  quaerere  : 
nec  enim  sunt  facienda  mala,  ut  eveniant  bona.  Quod  si  haec 
medicus  faciat,  quamvis  in  nosocomiis  pauperum  aut  infan¬ 
tium,  facile  contra  iustitiam  peccabit  et  ad  restitutionem  tene¬ 
bitur  (1).  Excipe  casum,  in  quo  leve  tantum  damnum  timeatur 
et  adsit  consensus  infirmi. 


(1)  Plures  medicos,  praesertim  saeculo  elapso  et  nostro,  usos  fuisse  huiusmodi 
expei imentis  cum  gravi  nocumento  sanitatis  aut  etiam  vitae  infirmorum,  frequenter 
sine  horum  consensu,  immo  etiam  in  teneris  infantibus  nos  docet  Dr.  Blanc,  apud 
eph.  Las  Ciencias  Medicas,  vol.  20,  pag.  122  seq.  Idque  quandoque  fecerunt  sine  ulla 
probabili  nec  possibili  utilitate  ipsius  infirmi,  sed  cum  fere  certo  magno  eius  dam¬ 
no,  tantum  ad  experiendum  an  lues  venerea  aut  cancer  hoc  vel  alio  modo  propagari 
contingat.  Nec  liberatur  medicus  a  gravissimo  peccato,  quamvis  de  vita  infirmi  de¬ 
speretur,  eo  quod  morbus,  quo  afficitur,  insanabilis  habeatur. 

Maxima  committitur  iniustitia  in  hisce  casibus,  quia  infirmus  fidenter  se  tradit 
medico  ex  quasi-contractu,  ut  hic  ab  eo  auferat  infirmitatem  meliori  ac  securiori 
modo ;  hic  vero  suo  officio  abutitur  impune,  et  non  modo  non  curat  pro  viribus  sa¬ 
nare  infirmum,  sed  novum  ei  morbum  sciens  volens  superaddit.  Quod  maxime  est 

Resp.  3.°  Nulli  infirmo,  nisi  de  eius  salute  desperetur ,  prae¬ 
bendum  est  remedium,  de  quo  positive  dubitatur  sitne  profu¬ 
turum,  an  nociturum ;  sed  exspectandum  ut  natura,  Deo  auxi- 
liante,  seipsam  sublevet.  Ita  S.  Antoninus ,  cuius  haec  sunt  ver¬ 
ba,  p.  3,  tit.  7,  c.  2:  «Si  dubitat  ( medicus )  de  medicina,  an  de¬ 
beat  obesse  aut  prodesse,  male  facit  dando,  quia  in  dubio  potius 
debet  dimittere  infirmum  in  manu  Creatoris».  Cfr.  S.  Alph., 
lib.  i,  n.  46,  qui  admittit  liceitatem  pro  casu  aegri  desperati, 
quia  conformius  est  prudentiae  et  voluntati  infirmi  (praesertim 
si  ipse  expresse  in  hoc  consentiat)  applicare  illi  remedium  du¬ 
bium,  quam  illud  omittere  cum  certitudine  mortis. 

45.  Quaer.  7.°  An  medico  liceat  adhibere  morphium,  prae¬ 
sertim  iniectiones  subcutaneas  ope  siphunculi ,  ad  dolores  infir¬ 
morum  leniendos* 1 2? 

Resp.  Neg.,  nisi  in  gravioribus  doloribus  sedandis,  cum  de¬ 
bita  moderatione  (1),  nec  ipsi  infirmo  usus  siphunculi  permitti 
debet.  Ratio  est,  quia  nimius  huius  remedii  usus  est  res  sani¬ 
tati  satis  periculosa,  et  aliunde  infirmi  postquam  ipsum  fuerint 
experti  facile  eius  desiderio  abripiuntur. 

Existimat  Dr.  Blanc  (in  cit.  epist.  ad  P.  Ferreres),  licere 
etiam  usum  morphii  in  sedandis  extraordinariis  dilatationis  et 
expulsionis  partus  doloribus,  necnon  in  contractionibus  convul- 
sivis,  quae,  dum  matri  nullam  requiem  permittunt,  proli  peri¬ 
culum  suffocationis  creant,  itemque  in  aliis  extraordinariis  par¬ 
tus  adiunctis,  quorum  iudicium  medico  est  relinquendum  :  in 
ordinariis  autem  partus  doloribus  nec  adhiberi  morphium  solet, 
nec  videtur  eius  usus  periculo  carere. 

An  vero  in  sedandis  huiusmodi  ordinarii  partus  doloribus 
adhiberi  possit  chlorophormium,  negant  plures  (2),  propter  pe¬ 
riculum  morbi,  tum  matris,  tum  prolis.  Alii  vero  putant,  huius¬ 
modi  periculum  non  adesse,  vel  illud  dicunt  satis  remotum, 
ideoque  talem  usum  etiam  in  hoc  casu  licitum  pronuntiant. 
Genicot,  n.  20. 

46.  Quaer.  8.°  Quid  veniat  inter  medicos  nomine  dicho- 
tomiae? 

Resp.  Hoc  nomine  designari  solet  praxis  a  quibusdam  prae- 


contra  bonum  societatis  et  contra  medicam  professionem,  a  qua  retraherentur  ho¬ 
mines,  si  haec  facere  medico  liceret. 

(1)  Ad  summum  adhiberi  debent  12  centigrammata  in  die ;  immo  cessandum  ab 
omni  iniectione  statim  ac  appareat  aliquod  signum  morphismi:  scilicet  nausea  cibi, 
vomitus,  insomnia,  indigestio,  diarrhoea  vehemens,  palpitationes,  etc.  Ita  Alberti, 
Theol.  past.,  part.  ait.,  n.  77. 

(2)  Capellmann,  Medicina  pastoralis,  pag.  38,  cui  adhaerent  Aertnys,  1.  1,  n.  254, 
q.  4.”,  edit.  6.a  (qui  hanc  quaestionem  in  septima  editione  omittit),  et  Surbled, 
La  vie  sexuelle,  lib.  4,  cap.  16. 

sertim  chirurgis  (et  specialistis)  nuper  inducta  tribuendi  par¬ 
tem  aliquam  (v.  gr.  quartam  vel  quintam)  honorariorum  a 
cliente  acceptorum,  medico  qui  ipsum  clientem  eis  remisit  (1). 
Idem  aliquando  faciunt  medici  qui  balneis  praepositi  sunt,  phar¬ 
macopolae,  etc. 

Et  cum  huiusmodi  honoraria  in  chirurgicis  operationibus 
sat  magna  esse  soleant,  hinc  pro  uno  cliente  remisso  aliquando 
centum,  biscentum,  aut  etiam  plures,  francos  vel  pesetas  ac¬ 
cipiunt. 

Quaer.  9.°  An  et  quatenus  licita  sit  huiusmodi  dichotomia? 

Resp.  l.°  Certum  est  non  licere  medico  qui  clientem  ad  alium 
remisit,  exigere ,  sive  a  cliente,  sive  ab  alio  medico  vel  chirurgo, 
aliquid  ultra  id  quod  ei  cliens  debet  dare  pro  consultatione  vel 
visitatione ;  secus  ad  restitutionem  tenetur.  Etenim  remittere 
clientem  ad  alium,  quando  ipse  ei  subvenire  non  potest,  est 
pars  ipsius  officii,  posita  consultatione  aut  visitatione. 

Resp.  2.°  Certum  pariter  est  et  corollarium  praecedentis  re¬ 
sponsionis,  chirurgum  vel  specialistam  nihil  posse  exigere  a 
cliente  sibi  ab  alio  medico  remisso,  ultra  id  quod  legitime  exi¬ 
gere  posset,  si  cliens  directe  (i.  e.  sine  interventu  alterius  me¬ 
dici)  ad  ipsum  recurreret.  Secus  ad  restitutionem  pro  excessu 
teneretur. 

Resp.  3.°  Etiam  ad  restitutionem  teneretur  medicus  qui,  spe 
praemii  adlectus,  clientem  ad  chirurgum  vel  specialistam  (vel 
ad  balnea)  remitteret,  absque  necessitate  vel  utilitate  expensis 
faciendis  ac  molestiis  subeundis  proportionata.  Esset  enim  cau¬ 
sa  iniusta  damni  ipsius  clientis. 

Idem,  proportione  servata,  dicendum  est,  si  ad  imperitum 
aut  longe  minus  peritum  remitteret,  aut  (sine  gravi  et  iusta 
causa)  ad  eum  qui  graviora  prae  aliis  honoraria  exigere  solet. 

Resp.  4.°  Devitatis  omnibus  quae  in  tribus  prioribus  respon¬ 
sionibus  reprobata  sunt,  si  chirurgus  aut  specialista  aliquid  li- 
beraliter  in  signum  gratitudinis  dare  vult  medico  qui  clientem 
ei  remisit,  non  est  contra  iustitiam ,  ideoque  nec  pro  dante  nec 
pro  accipiente  adest  onus  restitutionis. 

Medicus  Surbled ,  1.  c.,  etiam  in  hoc  casu  dicit  hanc  praxim 
esse  minus  honestam  parumque  medico  dignam;  et  certe  ne¬ 
gari  nequit  semper  aliquod  periculum  adesse  ne  quis  incidat 
in  vitia,  de  quibus  diximus  in  tribus  prioribus  responsionibus. 
Hoc  tamen  periculum  non  semper  veniale  peccatum  excedet. 
Cfr.  dicta  de  indice,  n.  6.  Vide  Casus,  n.  28  a,  seq. 

47.  Quaer.  10.  An  liceat  medico  (v.  gr.  petente  familia  de- 


(1)  Cfr.  Surbled,  L’Honneur  medical,  pag.  75  seq. 

functi )  punctionem  cordis  'peragere  aut  arteriam  aperire  ei  qui 
mortuus  videtur ,  v.  gr.  ne  forte  mors  sit  tantum  apparens  et  ille 
reviviscat  cum  horrore  in  sepulcro ? 

Resp.  l.°  Hac  intentione  non  licet  nec  tales  operationes  exige¬ 
re,  nec  multo  minus  eas  peragere,  quia  esset  directe  intendere 
mortem  hominis. 

Resp.  2.°  Per  se,  seu  absque  prava  intentione,  licet  tales  ope¬ 
rationes  peragere  in  homine  qui  certo  iam  mortuus  realiter  est, 
sicut  licet  corpus  anatomice  totum  discindere  aut  sub  terra 
sepelire,  ubi  certo  morietur,  si  casu  iam  mortuus  non  esset. 
Igitur  si  certo  constat  iam  de  morte  reali,  poterit  medicus  dice¬ 
re  familiae  se  peragere  illas  operationes,  quia  certissimus  iam 
est  de  morte  reali,  secus  non  peracturus ;  idque  facere  ut  eos 
ab  inani  timore  liberet.  Vide  Casus,  n.  28  d,  seq. 

Resolves.  —  Non  licet  medico:  l.°  procurare  abortum ,  nec 
media  illum  procurandi  proponere,  cum  de  re  intrinsece  mala 
agatur,  iuxta  dicta  in  vol.  1,  n.  50i  seq. ;  2.°  nec  cranioto- 
miam  peragere,  ob  eandem  rationem ;  3.°  nec  remedia  sterili¬ 
tatis  applicare  vel  consulere,  quia  esset  onanismus  (vide  infra, 
n.  1149  seq.) ;  4.°  nec  tangere  aut  videre  genitalia  feminae 
absque  necessitate  aut  evidenti  utilitate,  nec  consilium  dare 
contra  castitatem;  5.°  nec  mortem  accelerare ,  ut  infirmus  a  gra¬ 
vissimis  doloribus  liberetur :  esset  enim  homicidium  com¬ 
mittere. 

47  bis.  Quaer.  11.  In  quo  consistat  recens  inducta  praxis  ad 
instaurandam  in  homine  iuventutem,  ut  dicitur,  destinata? 

Resp.  Generatim  reducitur  vel  ad  inserendas  in  homine  quasdam 
glandulas  quae  suis  internis  secretionibus  (1)  suppleant  defectum 
aut  insufficientiam  propriarum  ipsius  subiecti,  cui  inseruntur,  dent- 
que  ipsi  veluti  novum  vigorem ;  vel  ad  excidendam  ex  toto  vel  ex 
parte  glandulam  aliquam,  cuius  functiones  propter  redundantiam 
nocivae  evadant ;  vel  denique  ad  moderandas  dictas  functiones, 
auferendo  ab  ipsis  defectum  aut  redundantiam. 

Quaer.  12.  Quinam  sint  effectus  huius  praxis? 

Resp.  Res  adhuc  satis  explorata  non  est,  sicut  nec  satis  cognitae 
sunt  functiones  naturales  harum  glandularum  ;  boni  autem  effectus, 
qui  aliquando  visi  sunt  oriri  ex  his  operationibus,  forte  sint  ad 
breve  tantum  tempus  duraturi  et  ex  parte  sint  tribuendi  suggestio¬ 
ni.  Per  se  improbabile  non  est  hanc  praxim  posse  iuvare  ad  vitam 
intra  certos  limites  protrahendam,  functiones  organismi  meliores 
efficiendo,  sicut  et  ad  hoc  iuvant  operationes  aliae,  medicinae,  prae¬ 
scriptiones  hygienicae  iam  ab  antiquo  tempore  in  usum  deductae,  si 
sapienter  ac  prudenter  adhibeantur,  ex  quo  fit  ut  aliquando  homo 
veluti  iuvenescere  videatur. 


(1)  Vocantur  glandulae  secretionis  internae  seu  incretionis,  illae  quae  substan¬ 
tiam  quam  segregant  effundunt  in  sanguinem,  quo  pacto  magnum  sua  actione 
exercent  influxum  in  reliquas  organismi  functiones. 

Possunt,  e  contra,  illae  operationes  periculum  creare  et  harmo¬ 
niam  necessariam  inter  diversas  organismi  functiones  destruere, 
influxum  nimis  praepotentem  quibusdam  functionibus  tribuendo 
cum  aliarum  detrimento,  ex  quo  gravissimae  perturbationes  in 
homine  excitentur  et  vel  ipsa  mors  sequatur,  ut  constat  iam  ali¬ 
quando  accidisse. 

Quaer.  13.  Quibus  regulis  subiici  debet  medicus  aut  chirurgus  in 
huiusmodi  operationibus  peragendis? 

Resp.  Subiicitur  regulis  generalibus  antea  expositis  nn.  41,  3.°  et 
4.°;  42,  44,  q.  6.°,  aliisque,  de  quibus  sermo  fit  infra,  nn.  1009,  resp.  2.°, 
et  1010.— Generatim :  a)  nullus  medicus  aut  chirurgus  has  operatio¬ 
nes,  utpote  periculosas,  aggredi  potest,  nisi  necessariam  dexterita¬ 
tem  habeat,  cognoscat  effectum  harum  operationum  et  naturam 
subiecti  in  quo  peragendae  sint.  Nunquam  igitur  operationes  peraget 
de  quibus  ignoret  an  utiles  futurae  sint,  aut  potius  graviter  damno¬ 
sae  physice  vel  moraliter,  et  hoc  quamvis  consentiat  ille,  in  quo  per¬ 
agendae  proponuntur.  Neque  ullam  aliam  operationem  peragere  po¬ 
terit  nisi  de  ipsius  subiecti  consensu,  aut  (si  de  puero  aut  amente 
agitur)  suorum  parentum  aut  tutorum,  etc. 

b)  Debet  abstinere  a  quacumque  gravi  mutilatione,  nisi  neces¬ 
saria  videatur  ad  salvandam  vitam  infirmi,  ut  postea  dicetur, 
nn.  1009,  resp.  2.°,  et  1010. 

c)  Nullam  peragere  potest  operationem  quae  non  exigatur  neces¬ 
sitate  aut  utilitate  proportionata  periculo  quod  clienti  talis  operatio 
creare  potest,  et  dispendiis  necessariis,  nisi  quoad  dispendia  sub- 
iectum  consentiat  sciens  volens. 

d)  Cum  vero  gravius  periculum  reperiatur  in  operationibus 
quae  tendunt  ad  excitandum  desideria  venerea  et  potentiam  genera¬ 
tricem,  in  huiusmodi  operationibus  cautius  est  procedendum.  Hae 
operationes,  si  reliquae  partes  organismi  resistere  possunt  instau¬ 
ratum  exercitium  functionum  generationi  inservientium,  utiles  esse 
poterunt,  si  alius  coniux  multo  iunior  sit,  vel  si  operationes  huc 
tantum  tendant  ut  cliens  recuperet  statum  normalem  harum  func¬ 
tionum,  quem  ex  causa  aliqua  accidentali  amiserit. 

Illicitae  autem  erunt :  l.°  si  desideria  excitent  quae  cliens  licite 
ad  praxim  deducere  nequeat,  v.  gr.  quia  alius  coniux  his  satisfacere 
non  possit ;  2.°  si  sciatur  clientem  illa  quaerere  ad  usum  extra- 
matrimonialem,  etc. ;  3.°  si  proprium  clientis  organismum  (cor,  ar¬ 
teriae,  centri  nervorum,  etc.)  has  veluti  instauratas  functiones  sine 
gravi  periculo  resistere  non  possit,  etc.  Ex  his  operationibus  gravis¬ 
simae  perturbationes  pacis  domesticae  oriri  possunt,  gravissima 
scandala,  immo  et  ipsa  clientis  mors,  ut  antea  innuimus,  quia  forte 
nulla  est  materia  periculosior  pro  valetudine  clientis,  si  harmonia 
functionum  totius  organismi  perturbetur. 

Per  se  tales  operationes  forte  adhiberi  poterunt,  servatis  servan¬ 
dis,  ad  corrigendas  quasdam  aberrationes  congenitas,  quae  v.  gr. 
feminae  tribuant  quemdam  aspectum  masculinum,  aut  viro  charac¬ 
terem  effeminatum,  etc.  Cfr.  Doctores  Blanc  et  Benet,  apud  «Las 
Ciencias  medicas»,  ann.  1921,  pag.  97;  de  Riba  y  de  Sanz  (Ibid., 
pag.  196);  Rosell,  apud  (dberica»,  aug.  et  sept.  1921,  pag.  104  seq., 
124  seq. 

CAPUT  IX 

DE  OBLIGATIONIBUS  CUSTODUM 

48.  Custodes  ii  sunt,  qui  custodiae  silvarum,  agrorum,  etc., 
a  principe,  vel  a  communitate,  vel  a  domino  privato  praeficiun¬ 
tur.  Praeter  peccatum  quod  negligenter  custodiendo  commit¬ 
tunt  contra  iuramentum,  peccant  contra  iustitiam  commutati- 
vam  erga  damnificatos ;  et  in  damnificantium  defectum  tenentur 
de  damnis  culpabiliter  non  impeditis,  praesertim  in  sequentibus 
casibus : 

l.°  Si  eos,  qui  delinquunt  in  materia  gravi,  non  deferant 
intra  tempus  determinatum.  Probabilius  tamen  tenentur  tan¬ 
tum  ratione  damni,  non  vero  mulctae.  —  2.°  Si  delationem  de¬ 
bite  factam  postea  coram  iudice  non  sustineant ;  si  munera  ac¬ 
cipiant  ad  non  deferendum.  • —  3.°  Si  innocentes  deferant  ex 
odio,  vindicta,  etc. ;  aut  si  denuntient  pro  damnificatione  mere 
casuali.  S.  Alph.,  n.  237,  et  Hom.  apost.,  n.  73;  Gury,  n.  35. 

49.  Quaeres.  —  An  custodes  semper  teneantur  delinquentes 
denuntiare ? 

Resp.  Tenentur  denuntiare,  quoties  damnum  notabile  est, 
nisi  delinquentes  sponte  se  offerant  ad  illud  secreto  compen¬ 
sandum.  Possunt  autem  aliquando  mitius  agere  cum  damnifi- 
catoribus,  si  damna  v.  gr.  sint  minoris  momenti,  nec  sint  sae¬ 
pius  repetita ;  si  prudenter  praesumi  possit,  nolle  dominum  ut 
delinquens  deferatur ;  si  delinquens  sit  valde  pauper,  nec  soli¬ 
tus  sit  delinquere,  etc. ;  sed  caveant  sedulo  custodes,  ne  in  his 
plus  aequo  indulgeant.  Gury ,  n.  36. 


CAPUT  X 

DE  STATU  ARTIFICUM  ET  OPIFICUM 

50.  Artifices  et  opifices  sedulo  a  confessario  examinandi  sunt ; 
plerumque  enim  tacent  in  confessione  iniustitias  et  peccata  suae 
conditionis  propria. 

I.  In  genere  iniusti  sunt  opera  sua  vendendo  aut  locando  iniusto 
pretio  ;  occultos  operum  defectus  non  manifestando,  iuxta  dicta  de 
venditione  ;  negligentia  culpabili  tempus  terendo  ;  alios  operarios  a 
labore  avertendo ;  opus  male  exsequendo  sive  nimia  praecipitatione 
sive  rerum  necessariarum  omissione,  etc. 

II.  In  particulari  autem  praecipue  iniusti  sunt: 

l.o  Aurifabri  et  argentarii  qui  aurum  et  argentum  adulterant, 

inter  vacua  plumbum  infundunt,  adamantes  aut  infra  iustum  etiam 
infimum  valorem  ab  ignorantibus  emunt,  aut  confictos  seu  arte- 
factos  quasi  naturales  vendunt. 

2. °  Pannifices  et  lanifices  qui  lanam  minoris  pretii  bonae  im¬ 
miscent,  tantique  divendunt,  quasi  si  tota  materia  foret  eiusdem 
qualitatis ;  qui  initium  et  finem  voluminis  panni  ex  lana  multo 
meliori  texunt ;  qui  fucatis  coloribus  utuntur ;  qui  decepti  pannos 
emendo,  alios  pariter  vendendo  decipiunt. 

3. °  Molitores  qui  grana  immutant,  aut  eis  res  extraneas  nullius 
fere  valoris  immiscent,  uti  fabas,  ad  augendum  pondus  et  massam ; 
qui  pro  salario  detinent  aliquid  de  frumento  vel  farina  ultra  praxim 
timoratorum. 

4. °  Pistores  qui  male  coquunt ;  qui  farinae  triticeae  aliam  ex 
siligine,  hordeo,  fabis,  etc.,  malitiose  immiscent;  qui  pondus  frau¬ 
dulenter  imminuunt. 

5. °  Laniones  qui  corruptas  carnes  vendunt,  aut  deteriorem  qua¬ 
litatem  pro  meliore  tradunt. 

6. °  Sartores  et  sutores  qui  male  secant,  qui  panno  aut  corio  cor¬ 
rupto  vel  adusto  utuntur ;  qui  partem  panni  sibi  traditi  retinent, 
fingendo  se  totum  in  opere  conficiendo  adhibuisse. 

7. °  Opifices  petasorum  (sombrereros)  qui  petasos  rursus  stipatos 
aut  tinctos  pro  novis  aut  quasi  a  longiori  tempore  in  officina  ex¬ 
stantes  vendunt. 

8. °  Typographi  qui  exemplaria  excudunt  in  maiori  numero 
quam  conventum  est,  et  sibi  ea  retinent;  qui  adulterinas  editiones 
contra  ius  habentis  privilegium  faciunt;  qui  emendatores  habent 
imperitos;  qui  papyrum  non  adhibent  eiusdem  qualitatis  ac  in  pro¬ 
grammate  promiserunt,  etc.  Vide  5.  Alph.,  n.  292.  Cfr.  Vicent,  Coo- 
peratismo  catdlico,  pag.  88  seq. ;  Gunj,  n.  37. 


PARS  SECUNDA 
De  statu  clericorum 


50  bis.  Qui  divinis  ministeriis  per  primam  saltem  tonsuram 
ma.ncipati  sunt,  clerici  dicuntur  (can.  108,  §  1). 

Non  sunt  omnes  in  eodem  gradu,  sed  inter  eos  sacra  hierarchia 
est,  in  qua  alii  aliis  subordinantur.  Ex  divina,  institutione  sacra 
hierarchia  ratione  ordinis  constat  Episcopis,  presbyteris  et  minis¬ 
tris ;  ratione  iurisdictionis,  pontificatu  supremo  et  episcopatu  sub- 
ordmato ;  ex  Ecclesiae  autem  institutione  alii  quoque  gradus  ac¬ 
cessere  (ibid.,  §§  2,  3). 

Agendum :  l.°  de  obligationibus  communibus  clericorum ;  2.°  cie 
quorundam  obligationibus  peculiaribus. 

CAPUT  I 

DE  OBLIGATIONIBUS  COMMUNIBUS  CLERICORUM, 

TUM  POSITIVIS,  TUM  NEGATIVIS 

ARTICULUS  I.  —  De  obligationibus  positivis  clericorum 

Clerici  praecipue  obligantur:  l.°  ad  vitae  sanctitatem,  2°  ad 
caelibatum,  3.°  ad  habitum  ecclesiasticum  et  tonsuram,  4.°  ad 
horas  canonicas. 


§  I.  De  vitae  sanctitate 

51.  Clerici  debent  sanctiorem  prae  laicis  vitam  interiorem 
et  exteriorem  ducere,  eisque  virtute  et  recte  factis  in  exemplum 
excellere  (can.  124). 

Id  eruitur  l.°  Ex  natura  status  clericalis:  a)  Quia  clericorum  mi¬ 
nisterium  est  sanctissimum,  cum  semper  sive  proxime  sive  remote 
applicentur  ad  res  sacras,  ad  Sacramenta  fidelibus  conferenda,  ad 
laudes  divinas  sollemniter  nomine  Ecclesiae  persolvendas,  ad  Chris¬ 
tianum  populum  de  via  salutis  aeternae  edocendum,  necnon  ad 
sacrosanctum  Missae  sacrificium  celebrandum.  —  b)  Quia  debent 
esse,  teste  Evangelio,  sal  terrae  et  lux  mundi.  Porro  tales  non 
possunt  esse,  nisi  insigni  et  praeclara  morum  sanctitate  praeful¬ 
geant. —  c)  Immo  vestes,  quibus  induitur  clericus,  clamant  ipsum 
sanctitatem  profiteri  debere.  Hinc  ait  S.  Hieronymus,  epistola  58 : 
«Clamat  vestis,  clamat  status,  clamat  professio  animi  sanctitatem». 

2. °  Ex  Scriptura.  Sic  de  sacerdotibus  antiquae  legis  agebat  Do¬ 
minus,  Levit.  21,  6 :  Sancti  erunt  Beo  suo,  et  non  polluent  nomen 
eius;  incensum  enim  Domini  et  panes  Dei  sui  offerunt,  et  ideo  sancti 
erunt.  —  Item  apud  Is.  752,  11,  dicitur :  Mundamini,  qui  fertis  vasa 
Domini.  Porro  si  tanta  vitae  sanctitas  requirebatur  in  sacerdotibus 
qui  boves  et  oves  aliaque  animalia  Deo  offerebant,  quid  requiren¬ 
dum  erit  in  iis  qui  ipsum  divinum  Agnum  sacrificant?  Et  si  tanta 
mundities  requirebatur  in  iis  qui  vasa  Domini  ferebant,  quaenam 
animi  puritas  requirenda  est  in  iis  qui  in  manibus  Dominum  ipsum 
portant?  Lege  etiam  S.  Paulum,  ad  Titum,  Timotheum,  etc. 

3. °  Ex  Patribus.  Sic  S.  Crysostomus,  hom.  10,  in  I  epist.  ad 
Timoth.  :  «Sacerdos  debet  vitam  habere  immaculatam,  ut  omnes 
in  illum,  veluti  in  aliquod  exemplum  excellens,  intueantur :  idcirco 
enim  nos  elegit  Deus,  ut  simus  quasi  luminaria  et  magistri  cetero¬ 
rum,  ac  veluti  angeli  versemur  in  terris».  S.  Thomas  docet  sancti¬ 
tatem  maiorem  in  sacerdote  requiri  quam  in  simplici  religioso, 
inquiens,  2,  2,  q.  184,  art.  8  :  «Per  sacrum  ordinem  aliquis  deputatur 
ad  dignissima  ministeria,  quibus  ipsi  Christo  servitur  in  ministerio 
altaris ;  ideo  ad  hoc  requiritur  maior  sanctitas  interior  quam  requi¬ 
rit  etiam  status  religionis».  Et  supp.,  q.  35,  art.  4:  «Ad  idoneam 
exsecutionem  ordinum,  non  sufficit  bonitas  qualiscumque,  sed  re- 

quiritur  bonitas  excellens,  ut  sicut  illi,  qui  ordinem  suscipiunt,  super 
plebem  constituuntur  gradu  ordinis,  ita  et  superiores  sint  merito 
sanctitatis». 

4.°  Ex  Conciliis.  Innumera  habentur  in  iure  canonico  de  sancti¬ 
tate  clericorum,  quae  etiam  Conciliis  permultis  confirmantur.  Suf¬ 
ficiat  autem  referre  id  quod  habet  Concilium  Tricl.  sollemni  decre¬ 
to  sess.  22,  c.  1,  De  reform.  :  Sic  decet  omnino  clericos  in  sortem 
Domini  vocatos  vitam  moresque  suos  omnes  componere,  ut  habitu, 
gestu,  incessu,  sermone  aliisque  omnibus  rebus,  nil  nisi  grave,  mo¬ 
deratum  ac  religione  plenum  prae  se  ferant. 

52.  Ad  hanc  sanctiorem  vitam  promovendam  curare  de¬ 
bent  locorum  Ordinarii :  l.°  Ut  omnes  sacerdotes  saeculares, 
tertio  saltem  quoque  anno ,  spiritualibus  exercitiis  per  tempus 
a  proprio  Ordinario  determinandum  (saltem  per  quinque  dies 
integros)  (1),  in  pia  aliqua  religiosave  domo  ab  eo  designanda 
vacent ;  neque  ab  eis  quisquam  eximatur  nisi  in  casu  particu¬ 
lari,  iusta  de  causa  ac  de  expressa  eiusdem  Ordinarii  licentia 
(can.  120).  —  2.°  Ut  clerici  omnes  p aenitenliae  sacramento  fre¬ 
quenter  conscientiae  maculas  eluant  (can.  125,  l.°).  —  3.°  Ut 
quotidie:  a)  orationi  mentali  per  aliquod  tempus  incumbant; 
b)  visitent  sanctissimum  Sacramentum;  c )  rosarium  recitent; 
d )  et  conscientiam  suam  examinent  (ibid. ,  2.°). 

§  II.  De  caelibatu 

53.  I.  Clerici  in  maioribus  ordinibus  constituti  a  nuptiis 
arcentur,  et  servandae  castitatis  obligatione  ita  tenentur,  ut  con¬ 
tra  eandem  peccantes  sacrilegii  quoque  rei  sint  (can.  132,  §  1)  (2). 

II.  Clerici  minores  possunt  quidem  nuptias  inire,  sed,  nisi 
matrimonium  fuerit  nullum  vi  aut  metu  eisdem  incusso,  ipso 
iure  e  statu  clericali  (3)  decidunt  (ibid.,  §  2).  Cfr.  etiam  Decr. 
Gratiani ,  c.  1,  d.  28,  ubi  A.  Gregorius  sic  praescripsit:  «Nullum 
subdiaconum  facere  praesumant  Episcopi,  nisi  qui  victurum 
caste  promiserit,  quia  nullus  ad  ministerium  altaris  accedere 
debet,  nisi  huius  castitas  ante  susceptum  ministerium  fuerit 
probata».  —  Item  Cone.  Trid.,  sess.  24,  c.  9,  ubi  sic  definitum 
est :  Si  quis  dixerit  clericos  in  sacris  ordinibus  constitutos ,  vel 
regulares  castitatem  sollemniter  professos ,  posse  matrimonium 
contrahere,  contractumque  validum  esse,  non  obstante  lege  ec¬ 
clesiastica  vel  voto,  anathema  sit. 


(1)  Haeo  minima  duratio,  quam  indicavimus  iam  in  editione  anni  1919,  statuta 
postea  fuit  anno  1920  a  Cone.  Plen.  Sicul.,  can.  50. 

(2)  Excipe,  si  metu  gravi  coacti  ordinem  sacrum  receperint,  nec  postea  libere 
ordinationem  ratam  habuerint  (can.  214,  §  1).  Cfr.  Ferreres,  Inst.  can.,  vol.  1,  n.  278, 

(3)  Cfr.  can,  211  seq.,  et  Ferreres,  1.  c„  nn.  377,  378, 

54.  Quaesita.  —  Quaer.  l.°  An  obligatio  caelibatus  sit  de 
iure  divino ? 

Resp.  Neg.,  cum  sententia  communi,  contra  aliquos ;  sed  est 
ex  mera  institutione  ecclesiastica,  scilicet  ex  vi  praecepti  Eccle¬ 
siae,  vel  etiam  ex  voto  sacris  ordinibus  adnexo.  Ratio  est,  quia 
caelibatus  tantum  ex  praecepto  Ecclesiae  vel  Apostolorum  fuit 
introductus.  Patet  insuper  ex  Cone.  Trid.  supra  relato,  ubi  dici¬ 
tur  :  N071  obstante  lege  ecclesiastica.  Ergo,  etc.  Ita  communiter 
theologi.  S.  Alph.,  De  ordine,  lib.  6,  n.  807.  —  Potest  igitur  Ec¬ 
clesia  ab  illa  obligatione  dispensare.  Sed  nunquam  dispensat 
cum  constitutis  in  sacris,  ut  matrimonii  vinculo  adstringi 
queant,  nisi  ea  lege  ut  ab  officiis  clericalibus  omnino  arceantur. 
Sic  Pius  VII  convalidavit  sacrilega  matrimonia  nonnullorum 
sacerdotum  qui  tempore  perturbationis  gallicae  nuptias  inie¬ 
rant.  Gury,  n.  40. 

55.  Quaer.  2.°  An  obligatio  caelibatus  in  Ecclesia  Latina 
oriatur  ex  mero  Ecclesiae  praecepto ,  vel  etiam  ex  voto  quod 
in  ipsa  ordinatione  emittitur ? 

Resp.  Communior  et  certa  sententia  tenet,  hanc  obligatio¬ 
nem  oriri  ex  praecepto  Ecclesiae  et  simul  ex  voto  emittendo 
etiam  vi  eiusdem  praecepti  (1).  Et  sane  nisi  eam  etiam  ex  voto 
repetas,  probabile  foret,  clericum  non  esse  reum  sacrilegii  in 
peccatis  internis  contra  castitatem  (cum  probabile  sit  Ecclesiam 
actus  internos  directe  praecipere  non  posse:  cfr.  vol.  1,  n.  156), 
quod  est  contra  omnium  sententiam. 

Quidam  probabile  putaverunt,  obligationem  esse  ex  sola  lege 
ecclesiastica,  quae  tamen  opinio  originem  habet,  ut  videtur,  ex  doc¬ 
trina  quorundam  veterum  perperam  intellecta.  Adducunt  enim  in 
suum  patrocinium  eos  qui  non  disputant  utrum  obligatio  castitatis 
oriatur  ex  mero  Ecclesiae  praecepto,  an  etiam  ex  voto ;  sed  sup¬ 
ponunt  oriri  etiam  ex  voto,  et  disputant  utrum  tale  votum  dirimat 
matrimonium  iure  ecclesiastico,  an  divino ;  aut  in  controversiam 
vocant  utrum  huiusmodi  votum  adnexum  sit  sacris  ordinibus  iure 
divino,  an  humano,  ut  late  probat  Ball.-P.,  1.  c. 

56.  Quaer.  3.°  An  obligatio  caelibatus  sit  universalis  in 
Ecclesia? 

Resp.  Datur  aliqua  exceptio  ex  tolerantia  Ecclesiae  apud 
orientales.  In  Orientali  enim  Ecclesia  sacerdotes  quidem  nun¬ 
quam  matrimonium  inire  (nec  licite ,  nec,  saltem  probabilius, 
valide)  possunt  post  ordinationem  sacerdotalem,  vel  etiam  post 
diaconatum  (aut  post  subdiaconatum  in  plerisque  ritibus) ;  sed 
coniugati  ante  diaconatum  (vel  ante  subdiaconatum,  iuxta  di- 


fl)  Ball.-P.,  vol.  4,  n.  256  seq.;  Rosset,  n.  1648  seq.;  Wernz,  vol.  4,  n.  393;  S.  Bunav-., 
In  IV,  dist.  37,  art,  1,  q,  2  i  Sudrez,  De  rqllg.,  tr,  7,  Ub,  9,  cap,  17, 

versos  ritus)  possunt  ad  ordines  ulteriores  provehi  et  nihilomi¬ 
nus  cum  uxoribus  conversari.— Excipiuntur  Episcopi ,  qui  om¬ 
nes  perfectam  castitatem  constanter  servare  debent.  Apud  orien¬ 
tales  sunt  ritus,  in  quibus  subdiaconatus  inter  sacros  ordines 
non  adnumeratur.  Hinc  clericis  non  coniugatis  in  ordinatione 
diaconatus  (vel  subdiaconatus,  pro  rituum  diversitate)  praecep¬ 
tum  castitatis  imponitur,  immo  etiam  coniugatis  imponitur 
quoad  ulteriores  nuptias.  Cfr.  infra,  nn.  862,  1017,  1018.  Wernz, 
vol.  4,  n.  394. 

N.  B.  Obligatio  caelibatus  eo  modo  quo  viget  inter  orienta¬ 
les,  repetenda  videtur  ex  solo  Ecclesiae  praecepto,  non  autem 
ex  voto  (1). 

Quaer.  4.°  An  teneretur  ad  castitatem ,  qui  ad  sacros  ordines 
accedens  expresse  nollet  castitatem  vovere? 

Resp.  Hic  teneretur  nihilominus  ad  castitatem,  sin  minus  ex 
voto,  cum  nemo  invitus  voto  ligari  queat,  sed  certe  ex  praecepto 
Ecclesiae,  quae  ex  motivo  religionis  eum  ad  castitatem  deficien¬ 
te  voto  adstringeret.  —  Unde  si  peccaret  contra  castitatem,  sa¬ 
crilegium  committeret,  cum  praeceptum  ex  motivo  religionis 
sit  impositum.  Ita  communiter  cum  S.  Alph .,  lib.  6,  n.  809. — - 
Probabile  tamen  est  non  esse  in  hoc  homine  sacrilegium  viola¬ 
tionem  castitatis  per  actus  mere  internos ,  cum  non  teneatur  ad 
castitatem  nisi  ex  praecepto  Ecclesiae  et  probabile  sit  Ecclesiam 
actus  mere  internos  directe  praecipere  non  posse. 

Hic  nihilominus  teneretur  ad  votum  castitatis  emittendum, 
si,  dum  sacros  ordines  suscepit,  hanc  obligationem  cognosce¬ 
bat  ;  et  quamvis  eam  forte  ignoraret,  adhuc  Ecclesia  posset 
eum  «adigere,  vel  ut  a  sacro  ministerio  abstineat,  vel  castita¬ 
tem,  et  quidem  votum  emittendo,  servet».  S.  Alph.,  lib.  3, 
n.  200. 

57.  Quaer.  5.°  An  coniugatus ,  vivente  uxore  sacros  ordines 
licite  suscipere  valeat ? 

Resp.  Neq.  Etenim  in  can.  987  inter  habentes  impedimenta 
ad  ordines  recensentur  «viri  uxorem  habentes». 


§  III.  De  gestatione  habitus  et  tonsurae 

58.  Clerici  omnes  obligantur  ad  ferendam  vestem  et  ton¬ 
suram  clericalem.  —  Constat  ex  Codice,  ubi  statuitur:  « Omnes 
clerici:  a)  decentem  habitum  ecclesiasticum  iuxta  legitimas  Io¬ 


di  Cfr.  S.  Thom.,  Suppi.,  q.  53,  art.  3,  0  ;  S.  Bonav.,  1.  c. ;  Werns,  Ius  Decreta!., 
vol.  4,  n.  294,  et  vol.  2,  art.  201,  schol. 

eorum  consuetudines  et  Ordinarii  loci  praescripta  (1),  deferant; 
b)  tonsuram  seu  coronam  clericalem,  nisi  recepti  populorum 
mores  aliter  ferant,  gestent  ;  c)  et  capillorum  simplicem  cultum 
adhibeant»  (can.  136,  §  1).  —  Ratio  apparet  ex  Cone.  Trid., 
sess.  14,  cap.  6,  De  reform.,  ubi  dicitur:  Quia  vero  etsi  habitus 
non  facit  monachum ,  oportet  tamen  clericos  vestes  proprio 
congruentes  ordini  semper  deferre ,  ut  per  decentiam  habitus 
extrinseci  morum  honestatem  intrinsecam  ostendant. 

Habitus  autem  clericalis  varius  est  pro  variis  regionibus. 
Standum  est  igitur  tum  consuetudini,  tum  particularibus  loco¬ 
rum  statutis,  ut  dicitur  hic  in  nota. 

Talaris  vestis  saltem  in  functionibus  sacris  et  publicis  re¬ 
quiritur,  at  extra  illas  functiones  domi,  vel  in  deambulationi¬ 
bus  et  itineribus  «vestis  quaedam  brevior»  (clericalis  tamen) 
pro  diversitate  regionum  usitata  permittitur»  (2). 

Concilium  tamen  Burgense,  part.  II,  tit.  XXIII,  n.  1,  prae¬ 
scribit  :  «Constituimus  itaque  ut  omnes  nostrae  dicionis  clerici 
vestem  talarem  nigri  coloris  induant ,  etiam  dum  itineri  sese 
committunt.  Qui,  ab  Episcopo  moniti,  habitum  non  deferunt, 
per  suspensionem  ab  ordinibus,  officio  et  beneficio,  ac  fructibus 
et  proventibus  ipsorum  beneficiorum,  necnon,  si  semel  correpti 
denuo  in  hoc  deliquerint,  per  privationem  officiorum  et  bene¬ 
ficiorum  coerceri  possunt  et  debent...».  Ita  etiam  Cone.  Prov. 
Caesaraug.,  tit.  VI,  c.  2;  Syn.  Aurien.,  const.  166. 

59.  Quaesita.  —  Quaer.  l.°  An  peccent  graviter  clerici  sive 
in  maioribus  sive  in  minoribus ,  non  deferentes  habitum  eccle¬ 
siasticum? 

Resp.  A  ffirm .,  per  se,  nisi  adsit  iusta  ratio,  vel  excuset  ma¬ 
teriae  levitas  seu  temporis  exiguitas.  Ita  S.  Alph .,  lib.  6,  n.  825; 
Benedictus  XIV,  de  Synod.  dioecesana,  1.  11,  c.  8;  Verraris ,  v. 
Clericus.  Et  quamvis  hi  auctores  loquantur  de  clericis  in  sacris , 
nunc  ex  Codice  (can.  136,  §  1)  eadem  obligatio  omnibus  clericis 
est  imposita.  Haec  gravitas  apparet  etiam  ex  gravitate  poenae; 

(1)  Proprium  et  nativum  Ordinarii  ius  est  intra  limites  a  sacra  Tridentina 
Synodo  statutos,  constabilire  modum  et  formam  clericalis  vestitus  pro  sua  cuiusque 
dioecesi.  Servandus  tamen  est  usus  qui  actu  in  loco  viget;  cum  vero  mores  tempo¬ 
rum  decursu  novisque  supervenientibus  adiunctis,  mutationibus  obnoxii  evadere 
possint,  expedit  ut  etiam  vestis,  quaecumque  demum  sit,  novis  aptetur  moribus  et 
conformetur,  dummodo  semper  ecclesiastica  :  quod  Ordinarius  facere  poterit,  requi¬ 
sito  Capituli  vel  consultorum  dioecesanorum  voto. 

Si  clericus  a  propria  dioecesi  in  aliam  migraverit,  poterit  ibi  vestem  dioecesis 
suae  retinere,  usque  dum  domicilium  vel  quasi-domicilium  Ibidem  non  ineat.  Pote¬ 
rit  etiam  se  conformaro  usibus  loci  ad  quem  transmigrat,  quin  ab  Ordinario  suo 
hac  una  de  causa  reprehendi  vel  puniri  valeat.  Haec  omnia  quamvis  pro  regione 
canadiensi  dicta  sint,  ubique  applicari  poterunt.  Cfr.  S.  C.  Consist.,  31  mart.  1916 
(Acta,  VIII,  pag.  148-150). 

(2)  Wernz,  Ius  Decretal.,  vol.  2,  n.  177;  Sanguineti,  Iur.  eccl.  tnst.,  n.  190;  Santi- 
Leitrter,  lib.  3,  tit.  1,  nn.  29-31 ;  Gdnicot,  2,  n.  32. 

nam  ordinati  in  sacris,  si  habitum  ecclesiasticum  et  tonsuram 
non  deferant,  graviter  moneri  debent,  et,  si  non  resumant  habi¬ 
tum  post  mensem  a  monitione,  ab  ordinibus  susceptis  suspendi 
debent  (can.  2379).  —  Ex  can.  autem  136,  §  3  :  «Clerici  minores 
qui  propria  auctoritate  sine  legitima  causa  habitum  ecclesiasti¬ 
cum  et  tonsuram  dimiserint,  nec,  ab  Ordinario  moniti,  sese 
intra  mensem  emendaverint,  ipso  iure  e  statu  clericali  deci¬ 
dunt».  Praeterea  tam  qui  sint  in  minoribus  quam  in  maiori¬ 
bus  amittunt  ipso  facto  omnia  officia,  si,  moniti  ab  Ordinario, 
non  resumant  habitum  intra  mensem  (can.  188,  7.°)  (1). 

Admittunt  autem  communiter,  esse  veniale  semel  tantum 
aut  iterum  habitum  relinquere.  Quantum  autem  temporis  spa¬ 
tium  requiratur  ad  peccatum  mortale,  non  in  genere,  sed  ex 
solis  circumstantiis  potest  determinari. 

Potest  autem  habitus  clericalis  totaliter  relinqui  ex  gravi 
causa  toto  tempore  quo  causa  urgeat,  v.  gr.  si  immineat  perse¬ 
cutio,  vel  si  per  loca  haereticorum,  infidelium,  vel  impiorum 
hominum,  sit  transeundum,  etc. 

60.  Quaer.  2.°  An  peccent  graviter  clerici  non  deferentes 
tonsuram  seu  coronam ? 

Resp.  Neg.,  nisi  omittant  deferre  tonsuram  per  tempus  nota¬ 
bile,  quale  non  est  tempus  unius  vel  alterius  mensis.  —  An  vero 
sit  grave  tonsuram  non  deferre  per  annum  integrum,  non  liquet 
Communius  affirmant  theologi ;  sed  non  clare  probatur.  Vide 
S.  Alph.,  lib.  6,  De  ordine,  n.  820.  —  Immo  plures  intelligunt 
delationem  tonsurae  seu  coronae  non  praescribi  sub  gravi,  modo 
coma  a  clericis  non  nutriatur,  sed  brevis  ac  modeste  praecisa 
deferatur.  Ball.-P.,  vol.  4,  n.  445 ;  Genicot,  n.  34,  V,— Et  quidem 
facile  nostris  temporibus  adesse  poterit  causa  omnino  excusans 
a  deferenda  tonsura,  cum  deponi  statim  non  possit  imminenti 
periculo.  Cfr.  S.  Alph.,  n.  826. 

N.  B.  Prohibitio  consuetudine  generali  et  particularibus  sta¬ 
tutis  firmata,  qua  clerici  saeculares  barbam  gestare  prohiben¬ 
tur,  non  est  a  Codice  canonico  abrogata ;  et  Episcopis  competit 
prohibitionem  hucusque  vigentem  in  suo  robore  sustinere  pro 
dioecesibus  suis  (S.  C.  C.,  10  ian.  1920:  Acta,  XII,  pag.  42-47). 

§  IV.  De  recitatione  horarum  canonicarum  seu  divini  officii 

61.  Horae  canonicae  dicuntur  collectio  orationum,  psalmo¬ 
rum  et  lectionum  a  personis  ad  id  deputatis,  certis  horis,  sin¬ 
gulis  diebus  recitandarum. 


(1)  Cfr.  Feneret,  Inet.  can.,  vol.  1,  nn.  294  seq.,  352, 

Hinc  horae  etiam  dicuntur:  l.°  officium  divinum,  quod  in  hono¬ 
rem  Dei  recitatur  ;  2.°  officium  ecclesiasticum,  quod  nomine  Eccle¬ 
siae  persolvitur;  3.°  officium  canonicum,  quod  iuxta  canonum  re¬ 
gulas  recitandum  est;  4.°  breviarium,  quod  officium  illud  est  com¬ 
pendium  veteris  et  novi  Testamenti  necnon  sententiarum  Patrum  et 
vitae  Sanctorum.  Cfr.  Ferrer  es,  EI  Breviario  y  las  nuevas  rubri¬ 
cas,  vol.  1,  n.  133  seq. 

Origo  divini  officii,  quoad  substantiam,  ab  ipsis  Apostolo¬ 
rum  temporibus  videtur  repetenda,  ut  colligitur  ex  variis  locis 
Act.  Apost.,  ex  testimoniis  Patrum  et  ex  variis  documentis. 
Cfr.  Ferreres ,  1.  e.,  n.  77  seq. 

Decursu  temporum  varia  fuit  forma  et  quantitas  breviarii.  Cfr. 
Ferreres,  1.  c.  Cone.  Trid.,  sess.  25,  ad  calcem,  novam  reformatio¬ 
nem  breviarii  romani  fieri  mandavit.  Cfr.  Ferreres,  1.  c.,  n.  179  seq. 
S.  Pius  V  illud  correxit,  additionibus  nonnullis  auxit  atque  bulla 
Quod  a  nobis,  die  9  iulii  1568,  omnia  alia  breviaria,  quae  ab  insti¬ 
tutione  seu  legitima  consuetudine  non  superabant  200  annos,  prohi¬ 
buit.  Cfr.  Ferreres,  1.  c.,  nn.  182  seq.,  192  seq.,  258  seq.,  484  seq. 
Pius  vero  X,  Const.  Divino  afflatu,  1  nov.  1911,  et  Abhinc  duos  an¬ 
nos,  23  oct.  1913,  novum  Psalterii  ordinem  novasque  Regulas  et 
Rubricas  induxit  pro  his  omnibus  qui  breviarium  S.  Pii  V  servare 
tenentur.  Commentarium  harum  Const.  vide  apud  Ferreres,  1.  c., 
vol.  1  et  2. 

Totum  officium  divinum  in  septem  horas  dividitur,  scilicet 
matutinum  cum  laudibus,  primam,  tertiam,  sextam,  nonam, 
vesperas  et  completorium. 

Agendum:  l.°  de  obligatione  breviarii;  2.°  de  tempore  ad 
horarum  recitationem  statuto  ;  3.' 0  de  modo  eas  recitandi ;  4.°  de 
causis  a  recitatione  excusantibus. 

Punctum  I.  — De  obligatione  recitandi 

62.  Principia.  —  I.  Tenentur  ad  horas  canonicas  quotidie  in¬ 
tegre  recitandas  iuxta  proprios  liturgicos  libros:  l.°  Clerici  om¬ 
nes  in  sacris  constituti  (can.  135),  etiam  suspensi  et  excommu- 
nicati  (1). 

2. °  Beneficiati  omnes,  post  captam  possessionem  beneficii 
(can.  1475,  §  1)  (2). 

3. °  Regulares  omnes  utriuslibet  sexus  sollemniter  professi 
in  religionibus  in  quibus  est  chori  obligatio,  si  ad  chorum  pro 
suo  instituto  sunt  deputati  (can.  610).  S.  Alph.,  n.  140  seq.  — 
Igitur  haec  obligatio  etiam  in  Ordinibus  ad  chorum  deputatis 
(sive  virorum,  sive  mulierum)  non  afficit :  a)  novitios,  nec  fra- 


(1)  Cfr.  etiam  Cbnc.  Later.,  ann.  1215,  et  bullam  S.  Pii  V,  Quod  a  nobis. 
(S)  Cono.  Later.,  sub  Leone  X,  necnon  es  Bulla  Pii  V,  Ex  proxima, 

tres  conversos  seu  laicos;  b)  immo  nec  quoad  recitationem  'priva¬ 
tam  eos  qui  vota  temporalia  tantum  emisere  (can.  578,  2.°)  (1) ; 
debent  tamen  choro  interesse  ut  sollemniter  professi,  c)  Item 
nec  afficit  regulares  ad  chorum  non  deputatos,  ut  sunt  v.  gr.  re¬ 
gulares  Societatis  Iesu ;  nec  eos  quibus  praescribitur  tantum 
recitatio  parvi  officii  B.  M.  V. 

II.  Omnes  illi  ad  officium  divinum  obligati,  peccant  gravi¬ 
ter ,  si  totum  officium  vel  eius  partem  notabilem  absque  legiti¬ 
ma  causa  omittant.  Ratio  patet,  legem  enim  Ecclesiae  in  re  gra¬ 
vi  violant.  S.  Alph .,  n.  146,  et  alii  communissime . 

III.  Obligatio  recitandi  horas  est  affixa  diei ,  ita  ut  nullate¬ 
nus  alia  die  ipsi  satisfieri  possit:  idcirco  obligatio  ex  mente 
Ecclesiae  cum  die  sibi  assignata  cessat,  atque  adeo  onus  diei 
nuncupari  solet. 

63.  Quaesita.  —  Quaer.  l.°  Quaenam  sit  materia  gravis  in 
omissione  divini  officii ? 

Resp.  Communissime  conveniunt  theologi,  omissionem 
unius  parvae  horae,  vel  completorii,  vel  partis  nocturnorum 
saltem  unius  parvae  horae  quantitati  aequivalentis,  esse  mate¬ 
riam  peccati  mortalis ;  omissionem  vero  minoris  partis  pec¬ 
catum  veniale  non  excedere.  S.  Alph.,  n.  147,  etc. 

Nonnulli  scripserunt  esse  peccatum  mortale  etiam  omittere 
tertiam  partem  horae  parvae,  quia  talis  pars  respectu  illius 
horae  iam  est  materia  notabilis ;  sed  probabilius  hoc  est  negan¬ 
dum.  Ratio  est,  quia  licet  illa  pars  sit  notabilis  respectu  horae 
parvae,  est  tamen  levis  in  se  et  respectu  totius  officii.  Nam  circa 
parvitatem  materiae  quantitas  totius  officii  respicienda  est,  non 
autem  horae  cuiuslibet.  Igitur  si  quis  non  omnino  totam  omit¬ 
tat  horam  aliquam,  excusari  potest  a  gravi  peccato,  quia  proba¬ 
bilius  leve  est  omittere  minus  quam  horam  integram  (2). 

N.  B.  Praeter  peccatum  mortale,  tenentur  etiam  ad  restitu¬ 
tionem ,  pro  rata  omissae  recitationis,  omnes  beneficiati  et  con¬ 
sequenter  etiam  parochi  et  Episcopi.  Sic  enim  in  Codice :  «Be¬ 
neficiarius,  si,  nullo  legitimo  detentus  impedimento,  obligationi 
recitandi  horas  canonicas  non  satisfecerit,  fructus  pro  rata  omis¬ 
sionis  non  facit  suos,  eosque  fabricae  ecclesiae  aut  Seminario 
dioecesano  tradat,  vel  in  pauperes  eroget»  (can.  1475,  §  2).  Te¬ 
nentur  hoc  pacto:  qui  uno  die  totum  omisit  officium,  tenetur 
fructus  omnes  restituere  respondentes  illi  diei ;  qui  matutinum 
cum  laudibus  tantum,  dimidiam  partem  (3) ;  qui  reliquas  ho- 


(1)  Verreres,  Las  Religiosas,  nn.  457,  699;  II  Monitore,  vol.  4,  p.  1.  pag.  14;  vol.  8, 
p.  2,  pag.  233;  Analecta  eccl.,  vol.  10,  pag.  204. 

(2)  S.  Alph..,  n.  147;  Elbel,  n.  367  ;  Lacroix,  n  1200,  etc. 

(3)  S.  Alph.,  1.  4,  n.  683  seq. ;  lib.  5,  n.  151. 

ras,  dimidiam  partem ;  qui  unam  tantum  ex  minoribus,  sex¬ 
tam  (1)  partem  (2).  — Haec  restitutio  debetur  in  conscientia 
ante  iudicis  sententiam. 

Iuxta  S.  Alph .,  n.  673,  beneficiatus  non  debet  restituere  om¬ 
nes  omnino  fructus  beneficii,  si  habeat  alia  onera,  sed  hac  fere 
proportione :  Episcopus  et  parochus  tenentur  ad  quartam  vel 
quintam  partem  ;  canonicus,  ad  tertiam  vel  quartam ;  benefi¬ 
ciatus  habens  praeter  officium  aliud  onus,  ad  dimidiam  vel  ter¬ 
tiam;  simplex  beneficiatus,  ad  omnes  fructus  (etsi  aliqui  ponant 
tertiam  partem  ob  onus  gestandi  coronam,  vivendi  caste,  etc., 
quod  merito  reiicit  S.  Alph.).  In  beneficiato  enim  curato  tria 
adsunt  onera :  officium  divinum,  residentia,  munus ;  quare  di¬ 
versa  ratio  restitutionis  datur. 

Restitutio  fieri  debet  fabricae  ecclesiae  ubi  est  beneficium, 
Seminario,  vel  pauperibus.  Satisfit  etiam  per  quascumque  ele¬ 
emosynas  erogatas  post  omissam  recitationem. 

84.  Quaer.  2.°  An  sit  grave  omittere  vesperas  in  sabbato 
sancto? 

Resp.  Neg.,  saltem  probabilius ,  quia  materia  est  levissima 
tum  in  se,  tum  respectu  totius  officii.  S.  Alph.,  1.  c.,  et  alii 
communiter . 

Aliqui  tamen  hanc  materiam  gravem  reputarunt,  non  qui¬ 
dem  in  se  materialiter,  nec  respectu  totius  officii,  sed  ratione 
significationis  specialis,  quam  singulae  horae  videntur  habere. 

Quaer.  3.°  An  unum,  vel  multiplex  peccatum  grave  commit¬ 
tat,  qui  omittit  integrum  officium ? 

Resp.  Unum  solum  peccatum  grave  committere  videtur,  si,  ut 
supponitur,  ab  initio  statuerit  totum  officium  omittere.  Ita 
communiter  theologi  cum  S.  Alph.,  n.  148,  post  S.  Antoninum, 
p.  3,  tit.  13,  c.  4,  ubi  dicit :  «Qui  omittit  omnes  horas  unius 
diei,  non  propterea  committit  septem  peccata  mortalia,  sed 
unum,  et  tanto  gravius,  quanto  plus  officio  omittit ;  quia  totum 
officium  diei  cadit  sub  uno  praecepto».  S.  Alph.,  1.  c.  Vide* 
vol.  i,  n.  241  seq. 

65.  Quaer.  4.°  An  si  quis  dubitet  utrum  omiserit  aliquid 
in  officio ,  teneatur  id  recitare ? 

Resp.  Neg.,  si  dubium  sit  positivum,  id  est  si  probabiliter 
iudicet  satisfecisse.  Ita  S.  Alph.,  n.  160,  qui  dicit  esse  senten¬ 
tiam  communissimam  cum  Sdnchez,  Lacroix,  Azor,  Navarr., 
Tambur.,  etc. 

Hinc  (aiunt)  bene  excusaris  a  repetendo  officio,  si  non  memi- 

(1)  Sexta  pars  huius  dimidiae  partis  respondentis  omnibus  horis  minoribus. 

(2)  Ita  Pius  V,  Const.  Ex  proximo,  20  sept.  1571.  Cfr.  Aichner,  Oomp.  iur.  eccl., 

§  87,  n.  2;  Alsina,  vol.  1,  n.  491;  Wernz,  2,  pag.  276;  D’Arinibale,  3,  n.  64,  nota  17.  18. 

neris  te  dixisse  aliquid,  et  habeas  iustam  coniecturam  credendi 
quod  dixeris ;  puta,  si  recorderis  te  incepisse  psalmum,  vel  lec¬ 
tionem  aliquam,  aut  horam,  et  postea  distractus  ad  finem  psal¬ 
mi,  lectionis,  aut  horae  deveneris,  quin  recorderis  an  totum  reci¬ 
taveris  ;  praesumptio  enim  tibi  favet,  quia  soles  integre  recitare 
ea  quorum  recitationem  incepisti.  Item  si  deveneris  ad  aliquam 
horam,  v.  gr.  sextam ,  et  dubites  utrum  praecedentem  recitave¬ 
ris,  eandem  tenere  potes  decisionem ;  quia  non  soles  recitare 
horam  posteriorem,  nisi  priorem  praemiseris,  et  ideo  prudenter 
credere  potes  te  nihil  omisisse.  S.  Alph.,  n.  150;  Lacroix,  etc. 
Vide  vol.  1,  n.  144;  Gury ,  n.  53. 

66.  Quaer.  5.°  An  regulares  utriuslibet  sexus ,  qui  iusta 
de  causa  choro  non  interveniant ,  teneantur  sub  gravi  officium 
privatim  recitaret 

Resp.  l.°  Affirm.,  quoad  sollemniter  professos  choro  deputa¬ 
tos,  id  est,  exceptis  dumtaxat  conversis.  Ita  ex  can.  610,  §  3. 

Resp.  2.°  Neg.,  quoad  eos  qui  temporalia  aut  simplicia  tan¬ 
tum  vota  emisere,  nec  sunt  ordinati  in  sacris  (can.  578,  2.°,  et 
610,  §  3),  ut  dictum  est  in  n.  62.  Hi  enim  nec  sub  levi  tenentur 
ad  privatam  recitationem,  etiamsi  culpabiliter  choro  non  in¬ 
terfuerint. 

Quaer.  6.°  Quibus  in  domibus  religiosi  ad  chorum  obligati 
debent  quotidie  divinum  officium  communiter  persolvere  et 
Missam  officio  diei  respondentem  iuxta  rubricas  celebrare ? 

Resp.  In  omnibus,  sive  virorum,  sive  mulierum,  ubi  quat¬ 
tuor  saltem  sint  religiosi  choro  obligati  et  actu  legitime  non 
impediti,  nisi  constitutiones  obligent  etiam  in  minore  numero 
(can.  610,  §§  1,  2). 

67.  Quaer.  7.°  An  peccet  graviter  religiosus  qui  officium 
recitat  privatim ,  dum  facile  choro  inter  esse  possit ? 

Resp.  Neg.  Obligatio  enim  chori,  licet  sit  gravis  pro  commu¬ 
nitate,  levis  tamen  habetur  pro  singulis  privatis,  modo  prorsus 
chorus  non  tollatur.  —  Ergo  qui  vota  tantum  simplicia  emisere, 
tenentur  sub  levi  ad  officium  recitandum  in  choro,  modo  culpa 
ipsorum  chorus  prorsus  non  tollatur :  culpa  enim  haec  gravis 
esset.  Tenentur  enim  choro  interesse  ut  sollemniter  professi  (1). 
Superiores  vero  sub  gravi  tenentur  curare  ut  officium  in  choro 
recitetur  (2). 

Quaer.  8.°  An  obligati  ad  officium  teneantur  supplere  ea 
quae  omittant  in  choro  ob  functiones  chori ,  v.  gr.  pulsando 
campanas  vel  organa ,  aut  psalmos  perquirendo ,  et  alia  similia ? 

(1)  S.  O.  Ep.  et  Reg.,  24  mart.  1882,  3  mali  1902,  art.  VII,  et  18  lui.  1902. 

(2)  Cfr  Ferreres,  Las  Religiosas,  nn.  457,  699,  ed.  5.a;  n  Monitore,  vol.  4 
p.  1,  pag.  14 ;  vol.  8,  p.  2,  pag.  233 ;  Analecta  eccl.,  vol.  10,  pag.  204. 

Resp.  Neg.  Ratio  est,  quia  omissio  in  choro,  modo  nimia  non 
sit,  per  socios  suppletur.  Sic  satisfacit,  qui  aliis  recitantibus  tus¬ 
sit,  etc.,  et  probabiliter  etiam,  si  integer  psalmus  interea  dica¬ 
tur.  A  fortiori  repetere  non  tenetur,  qui  nonnulla  partis  adver¬ 
sae  non  audivit.  S.  Alph.,  n.  143,  et  alii  communiter.  Rem  tene 
in  privata  plurium  simul  recitatione. 

68.  Quaer.  9.°  Quonam  breviario  utendum  sit? 

Resp.  a)  Ex  iure  communi  solo  breviario  a  S.  Pio  V  et  Pio  X 
reformato  cum  novo  psalterii  ordine  a  Pio  X  inducto  utendum 
est ;  constat  ex  constitutionibus  in  n.  61  citatis. 

b)  Ab  hac  lege  excipiuntur  ecclesiae  iliae  vel  religiones  quae 
anno  1568  utebantur  alio  breviario  approbato  per  consuetudinem 
ducentis  annis  antiquiorem;  sub  conditione  tamen  amittendi  privi¬ 
legium,  si  ullam  additionem  vel  immutationem  in  hoc  breviario  fa¬ 
ciant  absque  auctoritate  Sedis  Apostolicae  (1).  —  c)  Permittitur  ta¬ 
men,  ut  etiam  ducentis  annis  antiquiora  possint  in  breviarium  ro- 
manum  immutari,  si  Episcopus  et  universum  Capitulum,  vel  Prae¬ 
latus  et  communitas  consentiant.  —  Quod  si  breviarium  romanum 
semel  elegerunt,  nequeunt  amplius  illud  relinquere  (2). 

d)  Debet  observari  hoc  breviarium  toto  orbe  in  ecclesiis  ubi 
ritus  romanus  observari  debet  (non  vero  ubi  viget  ritus  mozara- 
bicus  vel  ambrosianus,  etc.),  cum  sola  exceptione  modo  relata. 
—  e)  Immo  S.  Pius  V,  Const.  Ex  proximo ,  et  Pius  X,  Const. 
Divino  afflatu ,  declarant,  omnes  ad  horas  obligatos  non  satis¬ 
facturos  muneri  suo ,  si  alio  breviario  vel  alio  psalterii  ordine 
utantur,  atque  adeo  beneficiatos  non  facere  fructus  suos  (3). 

N.  B.  l.°  Hodie  ius  vigens  circa  editiones  breviarii,  mis- 
salis,  etc.,  prohibitas,  habetur  in  canone  1399,  10.°  Vide  vol.  1, 
n.  640. 

2.°  «Qui  ad  recitationem  divini  officii  et  cuiusque  partis 
breviarii  romani  sunt  obligati,  tantum  in  lingua  latina  haec 
recitare  debent,  alias  non  satisfaciunt  obligationi».  S.  R.  C., 
3  iun.  1904. 

69.  Quaer.  10.  An  clerici ,  ad  breviarium  obligati ,  calendario 
proprio  dioeceseos  se  accommodare  debeant ? 

Resp.  Affirm .,  dummodo  proprium  illud  a  S.  Rit.  Congr. 
recognitum  et  approbatum  fuerit.  Ratio  est,  quia  etsi  concessio 
haec  officiorum  propriorum  habeat  rationem  privilegii,  omnes 
tamen  privati  tenentur  uti  privilegio  toti  communitati  concesso. 

N.  B.  l.°  Beneficiati  tenentur  semper  ad  officium  propriae 
ecclesiae ;  non  beneficiati ,  quamvis  adscripti  sint  alicui  eccle¬ 
siae,  nec  tamen  ad  chorum  obligati,  possunt  se  conformare  offi- 

(1)  S.  R.  C.,  ad  Arch.  Bisunt.,  28  aug.  1856. 

(2)  S.  R.  C.,  10  maii  1608  :  Decr.  auth.,  n.  249. 

(3)  Vide  n.  102,  N.  B.,  et  n.  63,  N.  B. 

cio  ecclesiae,  vel  paroeciae,  vel  loci ;  non  tamen  tenentur,  sed 
satis  est,  si  se  conforment  calendario  dioecesano. 

2. °  a)  Regulares  choro  non  adstricti,  in  itinere ,  vel  ad  breve 
tempus  commorantes  in  aliena  domo  (sui  Ordinis),  tenentur  ser¬ 
vare  calendarium  propriae  domus ;  b)  si  vero  in  aliena  domo 
ad  notabile  tempus,  v.  gr.  ultra  mensem ,  commorentur,  vel 
choro  adstricti  sint ,  huius  domus  calendarium  sequantur  (1). 
c)  Verum  cum  per  notabile  tempus  abesse  debent  ab  omni  sui 
Ordinis  domo,  observent  calendarium  provinciae  eorum  reli¬ 
giosae  (2).  Idem  videtur  dicendum  de  eo  qui  ad  nullam  pertinet 
domum  (3). 

3. °  Episcopus  regularis  calendarium  propriae  dioeceseos 
sequi  debet,  itemque  capellani  qui  cum  eo  recitant ;  parochus 
vero  regularis ,  calendarium  suae  domus  religiosae ;  debet  ta¬ 
men  ecclesiae,  cui  est  addictus,  commemorare  titulum  in  suf¬ 
fragio,  et  officium  eiusdem  titularis  recitare  (4). 

4. °  Clerici  non  beneficiati  ad  officium  obligati  et  degentes 
extra  dioecesim  per  notabile  tempus,  v.  gr.  ratione  studiorum, 
'possunt  retinere  proprium  calendarium ;  sed  praestat  ut  se  con¬ 
forment  calendario  loci  ubi  commorantur,  praesertim  si  sacer¬ 
dotes  sint  (ut  Missa  officio  correspondeat)  (5). 

Quaer.  11.  Daturne  adhuc  obligatio  recitandi  psalmos  gra- 
duales  et  paenitentiales  necnon  officia  addititia ,  i.  e.  officium 
B.  M.  V.  et  officium  defunctorum ? 

Resp.  Neg.,  neque  privatim  (ex  Pio  V),  neque  in  choro  (ex 
Pio  X)  (6).  Vide  Casus,  n.  51,  c). 

70.  Quaer.  12.  An  omnes  obligcUi  ad  officium ,  sub  gravi 
recitare  debeant  officium  defunctorum  in  die  Commemorationis 
omnium  defunctorum ,  necnon  litanias  in  festo  S.  Marci  et  triduo 
Rogationum ? 

Resp.  ad  l.um  Affirrn .,  est  enim  nunc  officium  proprium  et 
unicum  illius  diei.  Cfr.  Ferreres ,  1.  c.,  nn.  25  seq.,  327,  331  seq. 

Resp.  ad  2.'™  Affirrn.,  idque  hodie  certum  est  ex  Pio  X  (7). 
Cum  vero  de  praecepto  constet  atque  materiae  gravitate,  quae 
maior  est  quam  unius  parvae  horae,  etiam  de  obligatione  gravi 


(1)  S.  R.  C.,  27  iuii.  1896  :  Decr.  auth.,  n.  3919,  ad  13. 

(2)  S.  R.  C„  31  aug.  1839 :  Decr.  auth.,  n.  2801. 

(3)  Cfr.  G&nicot,  vol.  2,  n.  52. 

(4)  Decr.  auth.  S.  R.  C.,  nn.  181,  3310,  3772,  4043.  Cfr.  Vermeersch,  De  religiosis 

instit.,  vol.  1,  n.  318. 1 2 3 4 5  6 7 

(5)  S.  R.  C.,  12  nov.  1831,  ad  46  (Decr.  auth.,  n.  2682) ;  Berardi,  Praxis,  3,  n  215  • 
Solans,  Prontuario  liturgico,  n.  556. 

(6)  Rubr.,  tit.  8,  n.  2.  Cfr.  Ferreres,  EI  Breviario,  vol.  1,  nn.  67,  192  193-  vol  2 

nn.  327,  331,  N.  B.  ....  voi. 

(7)  Const.  cit.,  Rubr.  tit.  8,  n.  3.  Cfr.  Ferreres,  1.  c.,  vol.  2,  n.  332 ;  Mach-Ferreres 
vol,  1,  nn.  702-704,  ed.  15. a 

constare  videtur.  Rationes  quae  in  contrarium  afferebantur,  in¬ 
nitebantur  incertitudini  ipsius  praecepti  (1).  Vide  n.  75. 

Punctum  II.  —  De  tempore  et  loco  et  corporis  situ  debitis 

ad  horas  recitandas 

I.  Quoad  tempus 

71.  l.°  Tempus  ad  integram  officii  recitationem  adimplen¬ 
dam  praefinitum  incipit  a  media  nocte,  et  ad  mediam  noctem 
sequentem  terminatur,  ita  ut  semper  a  peccato  gravi  sit  exi* 
mendus  quisquis  intra  hoc  tempus  integrum  recitat  officium , 
quacumque  hora  tali  muneri  satisfaciat.  — -  Ratio  est,  quia  reci¬ 
tando  totum  officium  in  die  naturali,  quoad  substantiam  satis¬ 
facit.  —  Immo  matutinum  et  laudes,  ex  privilegio  ab  Ecclesia 
concesso ,  pridie  privatim  recitari  possunt  (Vide  n.  74).  Intra  id 
tempus  «ut  quis  licite  possit  anticipare  vel  postponere  debitum 
tempus  horarum,  sufficit  quaevis  causa  utilis  vel  honesta..., 
maior  devotio,  sive  quies,  tempus  aptius  ad  studendum,  et  si¬ 
mile»  (2). 

2.°  Quattuor  horae  parvae  tempore  matutino  recitari  pos¬ 
sunt  :  et  duae  quidem  priores  ante  meridiem  recitandae  sunt ; 
duae  vero  posteriores  toto  tempore  tum  matutino  tum  vesper¬ 
tino  dici  possunt.  —  Vesperae  et  completorium  a  meridie  usque 
ad  mediam  noctem  recitantur.  In  Quadragesima  tamen,  a  prima 
dominica,  vesperae  ante  prandium  recitari  possunt  ob  antiquam 
disciplinam,  iuxta  quam  ieiunium  ante  vesperarum  recitatio¬ 
nem  non  frangebatur.  Die  autem  dominica  vesperae  anticipari 
non  possunt,  quia  ieiunium  ea  die  non  servatur. 

Olim  sic  horae  recitabantur :  matutinum  post  mediam  noctem, 
laudes  ad  auroram,  prima  post  solis  ortum,  tertia  ad  horam 
nonam  matutinam,  sexta  ad  meridiem,  nona  ad  horam  tertiam 
postmeridianam,  vesperae  ad  solis  occasum,  completorium  ad 
noctis  crepusculum.  Hinc  clericus  ad  subdiaconatus  ordinem  pro¬ 
motus  tenetur  tantum  ad  recitandas  horas  tempori  ordinationis 
correspondentes.  Igitur  si  ordinatio  fiat  ante  horam  nonam  matu¬ 
tinam,  tenebitur  ad  tertiam  recitandam,  non  vero  ad  horas  antece¬ 
dentes.  Partem  officii,  ad  quam  tenetur,  recitare  poterit  mane  an¬ 
tequam  ordinatus  sit :  agitur  enim  de  obligatione  certitudine  morali 
contrahenda,  cui  satisfacere  anticipate  licet  (3). 

72.  Quaesita.  —  Quaer.  l.°  An  quattuor  horae  parvae  etiam 
ante  auroram  absque  ulla  causa  recitari  possint ? 

(1)  Cfr.  S.  Alph.,  1.  4,  n.  161,  q.  1;  D’Annibale,  3,  n.  147,  nota  18;  Ball.-P.,  4,  n.  283. 

(2)  S.  Alph.,  1.  4.  n.  173 

(3.)  S-.Alph.,  1.  .4,  n.  140;  Genioot,  2,  n.  46. 

Resp.  Affirrn.,  probabilius.  Ratio  est,  quia  ex  quo  sublata  est 
antiqua  consuetudo  horas  illas  tempore  determinato  recitandi, 
nulla  alia  lex  vel  nova  consuetudo  obligationem  imposuit  eas 
solum  tempore  auroram  subsequente  persolvendi.  Immo  graves 
theologi  expresse  asserunt,  has  horas  toto  tempore  matutino, 
seu  a  media  nocte  ad  meridiem,  recitari  posse  (1). 

Quaer.  2.°  An  et  qualis  sit  obligatio  recitandi  matutinum  et 
laudes  ante  Missam  privatam ? 

Resp.  Probabilius  non  est  gravis.  Ratio  est,  quia  nulla  est 
connexio  necessaria  inter  officium  et  Missam,  et  proinde  re¬ 
citatio  matutini  non  videtur  dispositio  ad  celebrandum,  cum 
sacerdos  etiam  aliter  orando  possit  sese  pie  ad  Sacrum  dispone¬ 
re  ;  nec  apparet  gravis  obligatio  ex  rubrica  Missalis,  tit.  I,  de 
praeparatione  sacerdotis  celebraturi,  ubi  legitur:  Sacerdos  cele¬ 
braturus  Missam. ..  saltem  matutino  cum  laudibus  absoluto,  e tc. ; 
neque  sub  gravi  generatim  apprehenditur  (2).  —  Immo  Balleri- 
ni-P.,  vol  4,  n.  405  (cui  consentire  videtur  Genicot),  etiam  levem 
culpam  abesse  probabile  putat  (3) . 

73.  Quaer.  3.°  Quaenam  causa  ab  illa  obligatione ,  si  adsit, 
excusare  possit? 

Resp.  Excusabit  quaelibet  causa  rationabilis,  v.  gr.  si  quis 
postulans  a  sacerdote  ut  Missam  pro  se  celebret,  exoptet  ut  sta- 
tim  celebretur ;  item  si  exspectet  populus,  aut  aliqua  persona 
gravis  ;  si  Superior  praecipiat ;  si  tempus  celebrandi  advenerit, 
nec  possit  differri  celebratio  sine  aliquo  incommodo ;  si  maior 
studii  commoditas,  vel  maior  utilitas  ex  studiis  percipienda 
hoc  expostulet ;  si  quod  negotium  inexspectatum  advenerit ;  si 
paenitens  aliquis  ante  fuerit  audiendus;  et  similia.  S.  Alph., 
1.  c. ;  Gury ,  n.  64. 

74.  Quaer.  4.°  Quanam  hora  liceat  incipere  recitationem 
matutini  vespere  diei  praecedentis ,  iuxta  privilegium  supra 
relatum? 

Resp.  Hora  secunda  postmeridiana,  in  privata  recitatione. 
Hoc  hodie  certum  est,  ut  constat  ex  decreto  S.  R.  C.  12  maii 
1905,  n.  4158,  prout  editum  est  in  vol.  6  Collectionis  (4). 


(1)  Sic  expresse  S.  Alph.,  Hom.  apost.,  t.  S,  append.  3,  n.  74;  Saettler,  De  horis, 
art.  2,  q.  3. a,  etc. 

(2)  Ita  communiter,  cum  S.  Alph.,  De  Euch.,  n.  347,  et  Bened.  XIV,  in  opere  De 
saorificio  Missae,  lib.  3,  c.  13,  contra  Antoine  et  alios  paucos,  qui  seclusa  causa  excu¬ 
sante  grave  esse  contendunt. 

(3)  Cfr.  etiam  S.  Alph.,  1.  6,  n.  347. 

(4)  Utrum  in  privata  recitatione  matutinum  pro  insequentl  die  incipi  possit 
hora  secunda  postmeridiana,  aut  standum  sit  tabellae  Directorii  dioecesani,  omni 
tempore ?  — Resp.  Ad  I.  Affirmative,  ad  primam  partem;  negative,  ad  secundam.  Cfr. 
Ferreres,  apud  Rasdn  y  Fe,  vol.  35,  pag.  380. 

Iam  antea  solide  probabilis  erat  ac  in  praxi  tuta,  sententia  tenens,  hanc  recita- 

Vi  Cruciatae  hispanae  licet  recitare  matutinum  statim  post 
meridiem,  postquam  vesperae  iam  sint  legitimo  tempore  reci¬ 
tatae  (1). 

75.  Quaer.  5  °  An  matutinum  officii  defunctorum  et  lita¬ 
niae  pro  festo  S.  Marci  ac  diebus  Rogationum ,  pridie  vespere 
recitari  possint ? 

Resp.  ad  l.um  Affirm .,  ex  decreto  S.  R.  C.  9  iulii  1895  (Decr. 
auth.,  n.  3864).  Neque  iam  ulla  superest  ratio  dubitandi:  est 
enim  officium  proprium  et  unicum  illius  diei.  Ergo  de  illo  sicut 
de  quolibet  alio  indicandum  est  (2). 

Resp.  ad  2.l,m  Neg.  Ratio  est,  quia  litaniae  affixae  sunt  diei, 
nec  per  se  videntur  coniungi  cum  matutino  et  laudibus.  Nam 
si  festum  N.  Marci  transferatur,  non  debent  transferri  litaniae ; 
ergo  matutino  non  inhaerent,  nec  connexionem  cum  illo  habent. 
Insuper  supplent  assistentiam  ad  processionem,  quae  omnino 
diei  est  affixa  (3).  Vide  n.  70. 

76.  Quaer.  6.°  An  praevidens  impedimentum  recitandi 
officium  ipsa  die  obligationis  teneatur  recitare  matutinum  et 
laudes  vespere  vigiliae ? 

Resp.  Neg.  Ratio  est,  quia  licet  matutinum  et  laudes  recitari 
possint  pridie,  non  tamen  debent.  Ergo  obligatio  stricta  non 
urget  ante  mediam  noctem  sequentem.  Ergo  stante  impedimen¬ 
to  a  media  nocte  ad  mediam  noctem,  tollitur  obligatio.  Antici¬ 
patio  matutini  est  veluti  privilegium ,  quo  nemo  uti  tenetur  ex 
generali  regula. 

77.  Quaer.  7.°  Quanam  hora  incipi  possit  recitatio  vespe¬ 
rarum  mane  tempore  Quadragesimae? 

Resp.  Possunt  recitari  saltem  ab  hora  undecima ,  seu  una 
hora  ante  meridiem  (4).  Regula  autem  generalis  est,  vesperas 
privatim  recitari  posse  eadem  hora  qua  in  choro  recitari  solent. 
Porro  in  choro  recitari  debent  post  Missam  conventualem  et  no¬ 
nam.  Hora  autem  Missae  ex  consuetudine  locorum  pendet. 

Ceterum  nulla  adest  obligatio  vesperas  recitandi  ante  meri¬ 
diem,  sed  est  merum  privilegium,  quo  nemo  uti  tenetur.  Com¬ 
pletorium  autem  praedicto  privilegio  non  gaudet;  unde  etiam 
per  Quadragesimam  post  meridiem  recitandum  est.  Gury ,  n.  68. 


tionem  Lnoipi  posse  ab  hora  secunda  postmeridiana.  Cfr.  Ferreres,  in  eph.  Razdn  y 
Fe,  1.  c.  Vide  etiam  edit,  praecedentes  huius  Comp.,  h.  1. 

’  (1)  Vide  Tract.  de  Bulla  Cruc.,  ad  calcem  huius  volum. 

(2)  Cfr.  Ferreres,  EI  Breviario,  vol.  2,  n.  25  seq. 

(3)  S.  R.  C.,  28  ma-rt.  1775,  n.  2503,  ad  4 ;  Nov.  Rubr.  Br.  R.  ante  sept.  Ps.  paenit. ; 
S.  Alph.,  n.  174,  q.  3;  Lacroix.  Cfr.  Ferreres,  1.  c.,  n.  332;  Mach-Ferreres,  vol.  1, 
nn.  702,  703,  ed.  15. a 

(4)  Salmant,,  tr,  16,  c.  3,  n.  15. 

II.  Quoad  locum  et  situm 

78.  l.°  Quoad  locum.  Officium  chori  ipso  loco  ad  hoc  des¬ 
tinato,  seu  in  choro  vel  in  ecclesia  recitari  debet.  Officium  vero, 
si  recitetur  privatim,  dici  potest  in  omni  loco,  sive  in  oratorio, 
sive  domi,  sive  rure,  aut  etiam  in  via  deambulando,  aut  iter 
agendo,  dummodo  locus  attentioni  requisitae  sit  congruus  et 
devotionem  non  impediat.  S.  Alph.,  n.  179;  Gury ,  n.  69. 

2.°  Quoad  situm.  Privatim  recitari  potest  officium  omni  situ 
decenti,  sive  genibus  flexis,  sive  stando,  sive  sedendo,  sive  deam¬ 
bulando.  Ita  praxis  universalis,  cui  concinunt  omnes  theologi. 

79.  Quaesita.  —  Quaer.  l.°  An  liceat  recitare  officium  de¬ 
cumbendo  in  lecto ? 

Resp.  Neg.,  seclusa  rationabili  causa;  talis  enim  situs  ali¬ 
quam  sapit  irreverentiam.  Idem  etiam  dicendum  est  de  quolibet 
alio  eiusmodi  situ.  Attamen  haec  irreverentia  nunquam  pecca¬ 
tum  veniale  excedit.  Sic  Concina  et  Viva  apud  S.  Alph.,  n.  179. 
—  Quaecumque  autem  causa  mediocris  ab  omni  culpa  excusa¬ 
bit,  v.  gr.  morbus  aut  infirmitas  quaelibet,  dolor  capitis,  defa¬ 
tigatio,  vel  si  quis  nocte  dormire  nequeat,  officium  recitare  pos¬ 
set,  quin  surgere  teneretur. 

Quaer.  2.°  An  liceat  officium  recitare  in  curru  vel  equo ? 

Resp.  Affirm.  Ratio  est,  quia  nulla  lege  prohibetur,  nec  aliun¬ 
de  obstat  attentioni,  nec  reverentiae  orationi  debitae,  etiamsi  alii 
essent  itinerantes  et  simul  confabulantes.  Id  enim  obtinuit  gene¬ 
ralis  etiam  piorum  consuetudo.  Ita  communiter .  Gury ,  n.  70. 

80.  Quaer.  3.°  An  sit  culpa  non  servare  rubricam ,  ex  qua 
preces  quaedam  genibus  flexis  sunt  recitandae ? 

Resp.  l.°  Neg.,  si  agatur  de  recitatione  extra  chorum ,  quippe 
ex  consuetudine  et  communi  interpretatione  haec  rubrica  solum 
chorum  respicit.  Idem  dicendum  de  signo  crucis  et  de  aliis  sig¬ 
nis  in  choro  usitatis.  Haec  quidem  laudabiliter  fiunt  in  privata 
recitatione,  sed  citra  culpam  omittuntur.  S.  Alph.,  n.  179,  et 
alii  communiter . 

Resp.  2.°  Si  agitur  de  recitatione  in  choro,  controvertitur. 
Affirmandum  videtur  (1),  quia  rubrica  aliquid  praescribens, 
praeceptum  imponit.  Attamen  talis  omissio  nunquam  culpam 
venialem  excedere  potest.  S.  Alph.,  ibid.,  etc. 

Quaer.  4.°  An  sit  peccatum  recitare  breviarium  in  loco  in¬ 
decenti ? 

Resp.  Probabilius  negandum  per  se  videtur,  nisi  locus  atten- 


(1)  Cfr.  S.  R.  C.,  12  nov.  1831 ;  n.  2682,  ad  41. 

tioni  debitae  obesset,  v.  gr.  ob  populi  frequentiam,  strepi¬ 
tum,  etc. ;  secus  enim  indecens  foret  orare  in  loco  indecenti, 
quod  falsum  est,  siquidem,  cum  Deus  sit  ubique,  etiam  ubique 
orari  et  adorari  potest,  ut  patet  ex  Apost.,  1  Tim.  2,  8 :  Volo 
viros  orare  in  omni  loco.  —  S.  Alph.,  n.  179;  Lacroix ,  n.  1320, 
et  alii,  contra  nonnullos,  qui  dixerunt  adesse  peccatum  veniale, 
quod  hoc  aliqua  irreverentia  non  careat.  Gury,  n.  71. 

Punctum  III.  —  De  modo  horas  recitandi 

Horae  sunt  recitandae  :  l.°  ordine  praescripto  ;  2.°  cum  debi¬ 
ta  pronuntiatione  et  devotione. 

I.  Quoad  ordinem 

81.  Duplex  est  ordo  servandus  in  breviarii  recitatione, 
scilicet  ordo  officiorum  et  ordo  horarum  : 

1. °  Ordo  officiorum  describitur  in  calendario  festorum  et  in 
rubricis  pro  illorum  translatione,  ubi  plura  simul  concurrant. 

2. °  Ordo  horarum  ille  est  qui  in  breviario  exponitur,  nempe 
ut  recitetur  primo  loco  matutinum  cum  laudibus ,  deinde  sub- 
iungantur  horae  parvae,  id  est  prima ,  tertia ,  sexta ,  nona ,  et  tan¬ 
dem  sequantur  vesperae  cum  completorio . 

82.  Quaesita.  —  Quaer.  l.°  An  praecepto  recitandi  horas 
satisfaciat ,  qui  ex  errore  vel  inconsiderantia  aliud  officium  pro 
officio  diei  recitat ? 

Resp.  Affirm.  Ratio  est,  quia  Ecclesia  non  praesumitur  velle 
aliquem  uno  die  bis  ad  hoc  onus  obligare,  et  quia  substantia 
recitationis  satis  servata  est.  Hinc  axioma  vulgare,  quod  veluti 
regula  in  hisce  adiunctis  habetur :  Officium  pro  officio  valet. 
Nulla  igitur  est  obligatio,  completa  recitatione,  aliud  officium 
recitandi.  Ita  communiter  (1).  —  Item  dicendum  etiam  de  qua¬ 
vis  parte  officii,  iuxta  axioma:  Error  corrigitur ,  ubi  deprehen¬ 
ditur.  Vide  tamen  n.  102,  N.  B.,  in  fine. 

Consilium  tamen  est,  inquit  Laymann  cum  aliis,  non  vero 
obligatio,  subiungere  propria  officii  omissi  (2).  Et  hoc  intel- 
lige  tam  si,  recitaturus  de  Sancto,  recitasti  totum  officium  vel 
partem  de  feria  aut  dominica,  vel  viceversa,  quam  si  in  officio 
festivo  desumpseris  psalmos  de  communi,  cum  debuisses  desu¬ 
mere  ex  psalterio,  aut  viceversa.  Vide  Casus,  n.  51  a,  seq. 


(1)  S.  Alph.,  n.  161,  q.  3;  Lacroix,  n.  1351. 

(2)  Cfr.  S.  Alph.,  1.  c., ;  Ball.-P.,  vol.  4,  n.  383;  Ginicot,  n.  51.  Neque  iam  est  locus 
quaestioni,  an  aliquid  compensandum  sit,  quando  officium  recitatum  esset  notabili¬ 
ter  brevius  :  nunc  enim  ex  Pio  X  omnia  fere  officia  sunt  circiter  eiusdem  brevitatis. 

83.  Quaer.  2  0  Si  quis  ex  errore  recitaverit  aliquam  partem 
tantum  officii  indebiti  et  ad  errorem  advertat ,  an  possit  pro¬ 
sequi  inceptum  officium,  an  vero  teneatur  recitare  reliqua  de 
officio  diei ? 

Resp.  Iuxta  communem  sententiam  theologorum  datur  liber¬ 
tas.  Potest  igitur  vel  prosequi,  vel  reliqua  recitare  de  officio  de¬ 
bito,  finito  tamen  psalmo  vel  oratione.  Attamen  melius  est  offi¬ 
cium  mutare  iuxta  multos,  qui  statuunt  hanc  regulam  :  Error 
corrigitur ,  ubi  deprehenditur .  Sed  hoc  ex  mero  consilio ,  non 
vero  ex  praecepto  (1). 

84.  Quaer.  3.°  An  cum  iam  dixeris  unum  officium  pro  alte¬ 
ro ,  possis  officium  omissum  recitare  die  qua  occurret  officium 
iam  a  te  recitatum ? 

Resp.  Neg.  Sed  officium  recitatum  iterum  est  recitandum. 
Ratio  est,  quia  Ecclesia  tunc  solum  praescribit  officium  transfer¬ 
ri,  quando  est  classicum  et  non  recitatur  propter  aliud  occur¬ 
rens  officium  maius ;  insuper  adest  obligatio  se  conformandi 
cum  ritu  communi  Ecclesiae  (2) . 

Probabile  tamen  videtur  posse  recitari  officium  ex  errore 
omissum,  ut  dicunt  Ball.-P.,  1.  c. ;  Lehmk .,  2,  n.  626,  et  Genicot, 
n.  51 :  nam  ritus  Ecclesiae  minime  postulat  ut  bis  de  uno  eodem- 
que  Sancto  recites  et  alium  praetermittas. 

85.  Quaer.  4.°  An  vel  quomodo  peccet ,  qui  scienter  aliud 
officium  pro  officio  diei  recitat ? 

Resp.  l.°  Nullum  peccatum  facit,  si  rationabili  de  causa  id 
faciat,  v.  gr.  si  officium  proprium  habere  facile  nequeat,  vel  si 
caritatis  causa  recitet  cum  socio  officium  diversum  dicente, 
modo  officium  illud  sit  a  S.  Sede  approbatum  ;  immo  sola  ratio 
societatis  sat  rationabilis  apparet,  ait  S.  Alph.,  n.  161. 

Resp.  2.°  Seclusa  ratione,  erit  quidem  peccatum,  sed  veniale 
tantum,  quia  satisfit  obligationi  quoad  substantiam,  modo  ta¬ 
men  raro  fiat  (3).  —  Nec  contra  hanc  doctrinam  videtur  esse 
sequens  decretum :  «Dub.  III.  An  satisfaciat  obligationi  suae 
clericus  in  ordinibus  sacris  constitutus,  qui  sponte  vel  invitatus 
se  adiungit  clero  officium  ab  officio  ipsius  clerici  diversum  ca¬ 
nenti  vel  recitanti?  —  Resp.  ad  III :  Generaliter  negative».  S.  R. 
C.,  27  ian.  1899  (Decr.  auth.,  n.  4011).  Quamvis  decretum  dicat 
generaliter  non  satisfacere  obligationi,  non  eo  ipso  debemus 


(1)  S.  Alph.,  n.  161,  q.  5;  Lacrovx,  n.  1255;  Tambur.,  etc. ;  Gury,  n.  74. 

(2)  Sic  Lugo,  Resp.  mor.,  lib.  5,  dub.  8.  Hoc  dicit  probabilius  S.  Alph.,  n.  161;  et 
constare  videtur  ex  decreto  S.  Rit.  Congr.,  17  iunii  1673  (Decr.  auth.,  n.  1474).  Igitur, 
iuxta  hoc  decretum,  officium  videtur  repetendum. 

(3)  S.  Alph.,  ibid. ;  Roncaglia,  Sporer,  etc.,  contra  alios,  qui  dicunt  semper  esse 
mortale. 

admittere  peccatum  grave ;  sufficit  quod  dicamus  adesse  pecca¬ 
tum  leve,  vel  nullum,  iuxta  diversos  casus  (1). 

86.  Quaer.  5.°  Quale  sit  'peccatum  ordinem  invertere  in 
recitatione  horarum ? 

Resp.  l.°  In  privata  recitatione  nunquam  excedit  veniale , 
quia  talis  ordinis  inversio  gravem  deformitatem  non  continet ; 
ordo  enim  servandus  non  est,  nisi  sub  praecepto  secundario  et 
tanquam  circumstantia  minoris  momenti.  Si  autem  ex  aliqua 
iusta  causa  ordinem  mutes,  v.  gr.  ad  recitandum  cum  socio 
qui  iam  ulterius  in  recitatione  processit,  omni  prorsus  culpa 
carebis.  Dicunt  quidam,  inversionem  ordinis  esse  peccatum  mor¬ 
tale,  si  frequenter  fiat ;  sed  probabilius  negandum  est  cum 
S.  Alph.,  n.  169. 

Resp.  2.°  In  recitatione  publica  controvertitur  utrum  sit  pec¬ 
catum  grave,  necne,  invertere  ordinem,  aut  mutare  tempus  ho¬ 
rarum.  Alii  affirmant ,  si  inversio,  vel  temporis  mutatio  sit  no¬ 
tabilis,  nec  adsit  causa  excusans.  Ratio  est,  quia  canones  pluries 
repetunt,  horas  statutis  temporibus  esse  recitandas,  Azor ,  etc. 
—  Negant  vero  alii,  quia  huiusmodi  circumstantia  non  pertinet 
ad  praecepti  substantiam,  sed  est  mere  accidentalis.  Utraque 
sententia  probabilis  est ;  sed  secunda  probabilior,  quia  de  gravi 
praecepto  non  constat  (2). 

87.  Quaer.  6.°  Quaenam  causa  excuset  ab  horarum  ordine 
servando ? 

Resp.  Quaelibet  causa  rationabilis.  Possunt  autem  assignari 
sequentes,  scilicet:  l.a  si  inviteris  ab  amico  ad  aliquam  horam 
cum  ipso  recitandam,  et  tu  horam  praecedentem  aut  praeceden¬ 
tes  nondum  recitaveris ;  2.a  si  mane  non  habeas  breviarium  ad 
manum,  nec  commode  possis  exspectare ;  tunc  posses  ex  diur- 
nali,  quod  habes,  recitare  horas  diurnas,  postea  matutinum  re¬ 
citaturus  ;  3.a  si  non  habeas  lectiones  ad  manum,  potes  recitare 
psalmos  matutini  et  laudum,  immo  et  reliqua,  dilatis  lectio¬ 
nibus  ;  4.a  si  venias  ad  chorum  hora  iam  incepta,  potes  pergere 
cum  aliis,  et  postea,  quae  omissa  sunt,  supplere.  Item  si  venias 
ad  chorum  una  hora  iam  absoluta,  potes  cantare  cum  choro 
posteriorem  et  postea  supplere  priorem  (3). 

88.  Quaer.  7.°  An  sit  peccatum  dicere  matutinum  diei  se¬ 
quentis  ante  absolutum  officium  diei  praesentis ? 

Resp.  Est  quidem  peccatum,  ait  Lacroix ,  n.  1315,  sed  veniale 


(1)  Ita  etiam  post  hoc  decretum  Bucceroni,  n.  133  (Romae,  1908) ;  Lehmk.,  Comp., 
n.  979  (Friburgi  Brisg.,  1907) ;  Noldin,  De  praeceptis,  n.  752  (Oeniponte,  1906) ;  So- 
Idns,  Pront.  liturg.,  n.  1447  (Barcelona,  1906) ;  Arregui,  n.  477. 

(3)  S.  Alph.,  n.  171;  Gury,  n.  72. 

(3)  Ita  S.  Alph.,  n.  170;  Lacroix,  nn.  1309,  1311,  et  alii  communiter.  Gury,  n,  78. 

tantum,  si  absque  causa  fiat.  Sed  neque  constat  esse  veniale ,  cum 
officium  unius  diei  nullum  ordinem  habere  videatur  cum  offi¬ 
cio  alterius  diei.  Iuxta  sententiam  autem  quae  tenet  esse  pecca¬ 
tum  veniale,  sufficiens  causa  est  incipiendi  matutinum  diei  se¬ 
quentis  antequam  officium  diei  praesentis  absolveris,  si  ab  alio 
rogeris  ut  matutinum  diei  sequentis  cum  ipso  recites ;  et  gene- 
ratim  omnis  causa  sufficiens  ad  inversionem  ordinis  inter  horas 
eiusdem  diei,  sufficeret  etiam  in  praesenti  casu.  Gury ,  n.  79. 

89.  Quaer.  8.°  An  peccet,  qui  non  recitat  commemorationes 
iuxta  ordinem  per  rubricam  assignatum ? 

Resp.  Negant  plures,  quia  rubrica  illa  mere  directiva  vide¬ 
tur,  sicut  eae  quae  situm  corporis  vel  signa  crucis  respiciunt. 
Immo  idem  dicunt  de  ordine  servando  inter  commemorationes 
in  Missa.  Sed  saltem  hoc  ultimum  negandum  est,  quia  omnes 
rubricae  in  Missa  servandae  praeceptivae  sunt,  ut  ait  S.  Alph., 
lib.  6,  n.  399.  Gury ,  n.  80. 

II.  Quoad  pronuntiationem 

90.  Pronuntiatio  debet  esse  vocalis,  integra,  continuata  : 

1. °  Vocalis.  Officium  recitari  debet  voce  et  quidem  distinc¬ 
ta  ;  non  autem  sufficit  ut  sola  mente  legatur,  aut  tantum  oculis 
percurratur ;  nec  satis  est,  si  recitetur  gutture,  vel  intra  dentes, 
aut  syncopando,  linguave  titubante  abbreviando.  Ratio  est,  quia 
oratio  proprie  vocalis  praecipitur ;  porro  non  censetur  proprie 
vocalis ,  nisi  voce  distincta  fiat.  Ita  o?nnes. 

2. °  Integra.  Officium  integre  recitari  debet :  ad  integrita¬ 
tem  autem  pertinent  Pater ,  Ave,  Credo,  in  principio  et  fine  hora¬ 
rum,  prout  in  rubricis  adnotatur.  Non  tamen  pertinent  ad  in¬ 
tegritatem  officii  orationes  Aperi  Domine  et  Sacrosanctae;  sed 
solum  ex  consilio  recitantur. 

3. °  Continuata.  Quaecumque  notabilis  interruptio  intra 
unam  horam,  si  absque  ulla  causa  fiat,  culpa  non  caret;  sed 
peccatum  veniale  non  excedit.  S.  Alph.,  n.  166 ;  Gury,  n.  81. 

91.  Quaesita.  - —  Quaer.  l.°  An  recitans  officium  debeat  se 
audire ,  ut  satisfaciat ? 

Resp.  Neg.,  probabilius.  Ratio  est,  quia  non  praecipitur  audi¬ 
tio,  sed  tantum  recitatio,  id  est  verborum  pronuntiatio,  quae  di¬ 
citur  vocalis ;  sufficit  igitur,  si  ille,  qui  recitat,  conscius  sibi  sit, 
se  verba  pronuntiare  (1). 


(1)  Layman,  Spor.,  Salm.,  et  hoc  dicit  sat  probabile  S.  Alph.,  n.  166,  contra  alios. 
Gvrry,  n.  82. 

92.  Quaer.  2.°  Quaenam  sint  causae  iustae  officium  inter¬ 
rumpendi? 

Resp.  Quaelibet  causa  rationabilis  sufficit  ad  horam  quam- 
cumque  interrumpendam ;  praesertim  autem  adnumerantur 
causae  sequentes  :  l.a  quaelibet  utilitas  propria  vel  aliena,  quae 
sine  aliquo  incommodo  differri  non  possit ;  2.a  ratio  urbanitatis 
vel  caritatis,  aut  ratio  exsequendi  mandata  Superiorum ;  3.a  si 
excipienda  sit  confessio  alicuius  qui  non  libenter  exspectet ; 

4. a  si  velis  aliquid  agere  aut  adnotare,  ut  tollas  distractionem 
sive  sollicitudinem,  v.  gr.  ne  obliviscaris,  etc.,  modo  tamen  non 
frequenter  fiat ;  quia  frequens  interruptio  ob  hanc  causam  ali¬ 
qua  irreverentia  non  caret;  5.a  licite  etiam  potest  recitationi  in- 
teriici  aliqua  brevis  oratio,  vel  aliquis  pius  cordis  affectus.  Non 
tamen  liceret  meditandi  gratia  in  istis  diutius  et  frequenter  im¬ 
morari,  quia  ratio  recitationis  seu  orationis  vocalis  non  satis 
servaretur ;  item  si  vocalis  oratio  longior  et  minime  pertinens 
ad  officium  diceretur  ;  pars  enim  notabilis  adderetur  horis,  quod 
esset  veniale,  utpote  contra  formam  praescriptam,  saltem  si 
haec,  quae  dicta  sunt ,  addantur  tanquam  officii  partes  (1). 
Vide  infra,  n.  96,  q.  7.° 

93.  Quaer.  3.°  An  matutinum  separari  possit  a  laudibus ? 

Resp.  Affirm.,  sic  enim  legitur  in  Ordinario  divini  officii 

(Ad  Matut.)  a  Pio  X  promulgato  :  In  privata  vero  recitatione  ma¬ 
tutinum  a  laudibus  separari  potest.  Cfr.  edit,  typicam,  pag.  12. 

94.  Quaer.  4.°  An  nocturni  separari  possint  sine  causa ? 

Resp.  Affirm.  Constat  ex  universali  consuetudine,  cui  nulla 

lex  opponi  potest.  Immo  olim  ex  praxi  Ecclesiae  separabantur, 
cum  in  variis  noctis  horis  recitari  solerent.  Quare  igitur  nunc 
separari  non  possent?  Ita  Salmant.  et  alii  communius  contra 
alios.  —  Immo  dicunt  non  pauci,  etiam  sine  causa  speciali  in¬ 
tervallum  trium  horarum  interponi  inter  singulos  nocturnos 
posse.  Si  autem  adsit  iusta  causa ,  cuius  gratia  nocturni  sepa¬ 
rari  debeant,  intervallum  illud  pro  ratione  illius  causae  protrahi 
etiam  potest  (2). 

95.  Quaer.  5  0  An  vel  quomodo  ille  peccet ,  qui ,  recitato  uno 
vel  altero  nocturno  in  vigilia ,  reliquam  matutini  partem  tota 
nocte  interiecla  recitat ? 

Resp.  l.°  A  peccato  mortali  semper  eximendus  est,  quia 
substantiae  praecepti  satisfacit,  iuxta  dicta  in  n.  71.  Cfr. 

5.  Alph.,  n.  168. 

Resp.  2.°  A  peccato  veniali  excusandus  etiam  ille  erit,  qui 


(1)  S.  Alph.,  n.  168 ;  Salrn.,  tr.  16,  c.  3,  art.  4 ;  Lacroix,  n.  1307,  et  alii  communiter. 

(2)  Ita  Busemb.,  Bonae.,  Salm.,  Viva,  quorum  sententiam  merito  probabilem  ap¬ 
pellat  S.  Alphonsus,  n.  167.  Gury,  n.  85. 

rationabili  de  causa  id  peragit,  v.  gr.  si  recitato  primo  noctur¬ 
no  sit  valde  defatigatus,  vel  somno  obrutus,  etc.  Ratio  ex  dictis 
sequitur,  siquidem  iusta  de  causa  interruptio  quaelibet  licita 
est.  Reuter,  De  horis  can  ,  n.  262. 

96.  Quaer.  6.°  An  vel  quatenus  repetenda  sit  aliqua  hora 
propter  notabilem  interruptionem  interpositam ? 

Resp.  l.°  Hora  integra  nunquam  est  repetenda,  etiamsi  inter¬ 
ruptio  absque  iusta  causa  interposita  fuerit.  Ratio  patet  ex 
modo  dictis.  Insuper  singuli  psalmi  singulaeque  lectiones  vel 
orationes  suam  completam  significationem  habent,  et  satis  uni¬ 
untur  per  intentionem  continuandi. 

Resp.  2.°  Immo,  per  se  loquendo,  nihil  est  necessario  repe¬ 
tendum,  etiamsi  interruptio  in  medio  psalmo  fiat,  modo  non 
sit  in  medio  versiculo,  vel  in  media  oratione ;  quia  etiam  sin¬ 
guli  versiculi  suam  particularem  significationem  habent  (1). 

Quaer.  7.°  An  in  recitatione  officii  liceat  aliquid  ex  devotione 
miscere  vel  apponere ? 

Resp.  Neg.,  quia  in  officiis  nihil  est  addendum  vel  immutan¬ 
dum  tanquam  pars  officii ,  nisi  a  Sede  Apostolica  fuerit  conces¬ 
sum  (2).  Gfr.  n.  92,  5.a 

97.  Quaer.  8.°  Ad  quid  teneatur  ratione  pronuntiationis,  re¬ 
citans  horas  cum  socio  vel  cum  choro ? 

Resp.  Ad  satisfaciendum  obligationi  requiritur:  i.°  ut  reci¬ 
tatio  alternis  versibus  fiat.  Si  autem  plures,  quam  duo,  reci¬ 
tent,  debet,  facto  duplici  choro,  alternatim  recitari,  quia  hic 
modus  Ecclesiae  consuetudine  admittitur ;  2.°  dicantur  versus 
successive  et  non  simul ;  nec  unus  resumat,  antequam  alter 
suum  expleverit ;  3.°  quae  ab  uno  dicuntur,  ab  aliis  audiantur, 
ut  communicent  et  fiat  una  oratio  moralis.  Non  tamen  necesse 
est  ut  audientes  submissa  voce  partem  aliorum  pronuntient. 
Ita  communissime .  S.  Alph.,  n.  162. 

Quaer.  9.°  An  satisfacias ,  si  recites  horas  cum  laico,  aut  alio 
non  obligato ,  aut  cum  distracto  vel  non  attento ? 

Resp.  Affirm .,  ad  omnia.  Ratio  est,  quia  haec  non  impediunt 
comminus  tu  recites  horas  iuxta  morem  Ecclesiae.  Defectus 
obligationis  vel  attentionis  ex  parte  alterius,  tuam  recitationem 
non  immutat,  nec  vitiat.  Ergo  si  socius  sit  obligatus  et  non 
attendat,  ipse  non  satisfacit,  non  communicando  tecum  ;  sed  non 
impedit  comminus  tu  cum  eo  communices,  si  recte  pronuntiet 
et  recte  audias  (3). 


(1)  S.  Alph.,  n.  168,  et  alii  communiter,  contra  aliquos.  Gury,  n.  87. 

(2)  Sic  Const.  Pii  V,  Quod  a  Nobis,  9  iul.  1568,  et  S.  R.  C.,  die  10  iunii  1690, 
n.  3222,  edit.  Gardel. 

(3)  Lacroix,  n.  1295;  Gury,  n.  88. 

98.  Quaer.  10.  An  tenearis  repetere  quae  recitasti  cum  im¬ 
perfecta  seu  mutilata  pronuntiatione ? 

Resp.  l.°  Affirm .,  si  mutilatio  sit  valde  notabilis,  ita  ut  sen¬ 
sus  verborum  sit  corruptus  et  destructus ;  idque  valet,  etiamsi 
involuntarie  feceris,  quia  vitium  substantiam  recitationis  affi¬ 
cit  ;  excipe,  nisi  obstet  impossibilitas,  v.  gr.  balbuties. 

Resp.  2.°  Neg.,  si  ita  syllabas  mutiles,  ut  sensus  verborum 
non  corrumpatur,  vel  si  mutiles  in  parva  quantitate ;  culpa 
enim  tunc  non  afficit  substantiam  obligationis,  et  proinde  ve¬ 
niale  non  excedit.  Immo  nullo  modo  peccas,  si  hoc  facias  invo¬ 
luntarie  ob  inadvertentiam,  vel  balbutiem,  aut  inveteratam 
consuetudinem,  quae  difficulter  vinci  possit :  ceterum  ad  hanc 
consuetudinem  emendandam  opportunum  studium  adhibeatur 
oportet.  Gury ,  n.  89. 

Quaer.  11.  An  oratio  dicenda  sit  post  matutinum ,  quando 
laudes  separantur ? 

Resp.  «Matutinum  in  casu  concludendum  oratione  de  officio 
diei»  «per  jr.  Dominus  vobiscum ,  ii/  Benedicamus  Domino,  et  i/. 
Fidelium  animae ,  etc.»  (1). 

Quaer.  12.  Utrum  ante  laudes  a  matutino  separatas  dicen¬ 
dum  sit  Pater  et  Ave,  ut  ante  alias  horas ? 

Resp.  Affirmative ,  iuxta  novam  rubricam  ordinarii  divini 
officii  (in  edit,  typica,  pag.  13)  ad  laudes.  Cfr.  Ferreres,  EI  Bre¬ 
viario,  etc.,  vol.  2,  n.  470,  nota. 

III.  Quoad  attentionem  et  devotionem 

99.  Officium  recitandum  est  attente  et  devote,  cum  sit 
oratio  et  quidem  publica,  seu  a  ministro  publico  ab  Ecclesia  de¬ 
putato  recitanda.  Hinc  voluntarie  distractus  in  horis  recitandis 
peccat  saltem  venialiter.  An  autem  aliquando  peccet  graviter, 
mox  in  quaesitis  dicetur. 

Voluntariae  autem  sunt  non  solum  distractiones  quae  inten¬ 
duntur,  sed  etiam  illae  quae  volitae  sunt  in  causa,  scilicet  quae 
proveniunt  ex  negligentia,  levitate,  nimia  praeoccupatione  ne¬ 
gotiorum  peragendorum,  ex  curiositate  ad  obiecta  externa  cir¬ 
cumspiciendo,  ex  circumstantiis  loci  vel  temporis  non  oppor¬ 
tuni,  nisi  ab  hoc  ratio  quaepiam  excuset.  Bouvier,  etc. ;  Gury, 
n.  90. 

100.  Quaesita.  —  Quaer.  l.°  Quotuplex  distinguatur  at¬ 
tentio ? 


(1)  S.  R.  C.,  18  mal.  1883,  et  1  lebr.  1886  (Beer,  auth.,  nn.  3574  et  3653).  Ita  etiam 
ex  Pio  X,  in  Ordin.  divini  officii  ad  Matut.  (in  edit,  typiea,  pag.  12). 

Resp.  Duplex,  interna  scilicet  et  externa.  Prior  consistit  in 
interiori  mentis  advertentia  ad  id  quod  agitur ;  posterior  vero 
est  quae  excludit  omnem  externam  actionem  physice  cum  reci¬ 
tatione  incompossibilem,  ut  fabulari,  scribere,  etc. 

Rursus  attentio  interna  triplex  est,  scilicet:  l.°  spiritualis , 
quae  est  ad  Deum  ipsum,  ut  orationis  terminum ;  2.°  litteralis , 
seu  ad  sensum  verborum  et  rerum  significationem ;  3.°  mate¬ 
rialis,  quae  fit  ad  verba  tantum,  ad  ea  nempe  rite  proferenda. 
Vide  n.  267  et  vol.  1,  n.  429. 

Quaer.  2.°  An  attentio  interna  sub  gravi  requiratur ? 

Resp.  Duplex  est  sententia  inter  theologos : 

I. a  sententia,  communior,  affirmat.  Ratio  est:  l.°  quia  ora¬ 
tio  sine  attentione  interna  non  est  oratio.  Oratio  enim  est  eleva¬ 
tio  mentis  ad  Deum ;  atqui  seclusa  interna  attentione  nulla  ha¬ 
betur  ad  Deum  mentis  elevatio.  Ergo...  Praeterea  ad  horas  per¬ 
solvendas  requiritur  saltem  aliqua  intentio  colendi  Deum ;  atqui 
haec  intentio  haberi  nequit  sine  aliqua  attentione  interna. 
Ergo... — 2.°  Quia  credendum  non  est,  Ecclesiam  intendisse 
materialem  tantum  attentionem  in  divino  officio  persolvendo 
praescribere.  Immo  Concilium  Trid.  internae  attentionis  neces¬ 
sitatem  videtur  expresse  declarasse  dicendo,  officium  esse  re¬ 
citandum  reverenter,  distincte  et  devote.  —  3.°  Si  nulla  require¬ 
retur  attentio  interna,  non  esset  ratio  cur  voluntaria  distractio 
iure  divino  prohiberetur  (1). 

II.  a  sententia  negat ,  et  dicit,  ad  satisfaciendum  substantiae 
recitationis  et  ad  peccatum  mortale  removendum,  externam  at¬ 
tentionem  absolute  sufficere.  Ratio  est,  quia  si  requireretur  at¬ 
tentio  interna,  non  satisfaceret  suae  obligationi,  qui  involunta¬ 
rie  distractus  horas  recitaret ;  nam  destructa,  quamvis  inculpa¬ 
biliter,  rei  essentia,  res  ipsa  destructa  manet ;  hoc  tamen  neque 
adversarii  admittunt.  Sic  autem  concludit  S.  Alph.,  n.  177 : 
«Prima  sententia  probabilior  videtur  saltem  ob  auctoritatem 
extrinsecam  et  omnino  ut  tutior  consulenda  est ;  sed  secunda, 
tum  ob  doctorum  auctoritatem,  quae  non  es  contemnenda,  tum 
ob  rationes  non  levibus  fundamentis  innixas,  satis  probabilis 
apparet».  Huic  conclusioni  libenter  adhaereo  (2). 

101.  Quaer.  3.°  Quaenam  attentio  interna  requiratur  iuxta. 
priorem  sententiam ? 

Resp.  Quaelibet  certo  sufficit,  quia,  sive  sit  spiritualis,  sive  litte¬ 
ralis,  sive  materialis,  mens  ad  Deum  elevatur  et  fit  vera  oratio, 
etiamsi  attentio  esset  tantum  ad  verba.  Hinc  nec  spiritualis  requi¬ 
ritur  attentio,  neque  litteralis,  quae  impossibilis  est  pro  multis, 


(1)  Ita  Sdnchez,  Azor,  Roncaglia,  et  alii  multi. 

(2)  Recole  dicta  De  attentione  ad  Missam,  vol.  1,  n.  450.  Gury,  n.  345. 


102 


DE  OBLIGAT.  CLERICORUM.  —  DE  OFFICIO  DIVINO 


61 


scilicet  pro  monialibus  et  pro  nonnullis  religiosis  linguam  latinam 
ignorantibus.  Ergo  satis  est,  si  habeatur  attentio  materialis ;  suf¬ 
ficit  enim  attentio  ad  verba  cum  intentione  generali  colendi  Deum. 
Immo  neque  requiritur  attentio  ad  singula  verba,  sed  sufficit  atten¬ 
tio  moralis  et  generalis,  qua  quis  curet  omnia  dicere  cum  inten¬ 
tione  orandi  (1). 

Quaer.  4.°  Quaenam  sint  remedia  ad  distractiones  repel¬ 
lendas ? 

Resp.  Alia  sunt  negativa  et  alia  positiva.  Remedia  negativa 
reducuntur  ad  eorum  omnium  substractionem,  quae  sunt  causa 
distractionis,  v.  gr.  impedire  comminus  circumvagentur  oculi, 
a  maiori  hominum  strepitu  se  subducere,  ad  negotia  diversa 
non  properare,  etc.  —  Remedia  vero  positiva  sunt:  l.°  sub  ini¬ 
tio  recitationis  formare  intentionem  Deum  laudandi ;  2.°  reno¬ 
vare  intentionem  in  fine  psalmorum,  quando  dicitur  Gloria 
Patri...;  3.°  Dei  praesentiam  saepe  in  mentem  reducere;  4.°  si- 
bimet  exhibere  passionem  Domini  nostri,  distribuendo  varias 
illius  passionis  circumstantias  per  horas  singulas,  etc.  (2). 

Punctum  IV.  —  De  causis  excusantibus  a  recitatione  horarum 

Causae  a  recitatione  divini  officii  excusantes  sunt :  l.°  impos¬ 
sibilitas,  2.°  caritas,  3.°  dispensatio. 

102.  I.  Impossibilitas ,  sive  physica,  sive  moralis  (3),  quae 
consistit  in  gravi  difficultate  officium  recitandi.  Cfr.  vol.  i, 
n.  177.  Hinc  excusantur  : 

l.°  Qui  non  habet  breviarium ,  quia  v.  gr.  illud,  iter  susci¬ 
piendo,  oblitus  est,  aut  in  itinere  perdidit,  cum  impotentia  aliud 
comparandi.  Si  tamen  culpa  sua  oblitus  fuerit,  aut  perdiderit, 
aut  proiecerit,  graviter  vel  leviter  peccavit,  prout  causa  omis¬ 
sionis  graviter  aut  leviter  culpabilis  fuerit,  et  omissio  horarum 
ipsi  imputanda  est. 

N.  B.  Si  quis  recitaturus  de  feria  aut  dominica  non  haberet 
novum  Psalterii  ordinem,  nec  illud  memoriter  sciret,  non  te¬ 
neretur  recitare,  quamvis  haberet  antiquum  Psalterium,  quia 


(1)  Ita  S.  Alph.,  n.  176 ;  Lacroix,  n.  1344. 

(2)  S.  Alph.,  n.  177;  Gury,  n.  92. 

(3)  Clerici  in  sacris,  quos  iniquae  leges  cogunt  militare,  excusantur  durante 
bello  eiusque  proxima  praeparatione,  si  ipsi  convocati  ad  bellum  et  mobilizatl  fue¬ 
rint  (S.  Paenit.,  18  mart.  1912.  Cfr.  Ferrer  es,  apud  Raz6n  y  Fe,  vol.  33) ;  quod  ita  in- 
telligendum  est :  «tum  solum  excusantur  ab  obligatione  divini  officii  recitandi,  cum 
actu  in  acie,  seu  in  linea  et  loco  certaminis  versantur;  secus  vero  tenentur  ad 
divinum  officium  in  horis  liberis,  quo  meliori  modo  potuerint,  recitandum  :  in 
casu  vero  gravis  sui  vel  aliorum  incommodi  se  gerere  possunt  ac  debent  (audito, 
si  potuerint,  proprio  confessario)  iuxta  normas  generales  a  theologis  traditas» 
(S.  Paenit.,  17  mart.  19B :  Acta,  VIII,  pag.  108).  Cfr.  Ferreres,  apud  Razin  y  Fe, 
vol.  45,  pag.  507  seq. 


62 


TRACTATUS  X. — DE  STATIBUS  PARTICULARIBUS 


103 


antiquus  Psalterii  ordo  a  Pio  X  abolitus  est  in  Const.  Divino 
afflatu ,  ad  finem.  Unde  si  ex  distractione  recitaret  iuxta  anti¬ 
quum  ordinem,  iterum  teneretur  repetere  recitationem.  Vide 

Casus,  n.  51  b. 

2°  Qui  gravi  morbo  laborat,  v.  gr.  febri,  dolore  intestino¬ 
rum  vel  capitis ;  vel  qui  iuste  timet  ne  ex  recitatione  grave  sub¬ 
sequatur  incommodum,  etc.  Unde  satis  excusatur,  qui  pruden¬ 
ter  credit  vel  timet  ne  ob  officii  recitationem  ei  notabilis  gra¬ 
vedo  capitis,  vel  cruditas  stomachi,  aut  virium  lassitudo,  aut 
aliud  grave  incommodum  inde  proveniat  (1). 

3. °  Convalescens  ex  gravi  morbo  per  aliquot  dies  excusari 
potest  ad  arbitrium  prudentis,  donec  vires  reficiantur.  Et  hoc 
admitti  potest,  etiamsi  infirmus  Missam  iam  celebret  (2). 

4. °  Excusatur  etiam,  qui  tempore  persecutionis  timet  ne 
ex  recitatione  breviarii  prodatur ;  item  qui  graviter  oculis  la¬ 
borat,  etc.  (3). 

II.  Caritas  erga  -proximum ,  id  est  gravis  occupatio,  quae 
sine  scandalo  aut  notabili  detrimento  proximi  omitti  nequeat. 
Talis  occupatio  excusat  a  recitatione  officii,  quia  praeceptum 
naturale  caritatis  praevalet  legi  ecclesiasticae.  Hinc  excusaris 
a  recitatione  horarum,  sive  totaliter,  sive  partialiter : 

1. °  Si  sub  nocte  officium,  v.  gr.  vesperas  recitaturus,  advo¬ 
ceris  statim  ad  moribundum,  neque  ad  officii  obligationem 
persolvendam  tempus  vel  commoditas  tibi  suppetat. 

2. °  Si  tota  die  occuperis  in  excipiendis  confessionibus,  quae 
ob  peculiares  circumstantias  differi  non  possint,  v.  gr.  in  sacris 
missionibus,  ac  praesertim  sub  earum  finem,  cum  sis  disces¬ 
surus,  etc. 

3. °  Si  contionem  sine  scandalo  aut  famae  detrimento  omit¬ 
tere  non  posses,  nec  tamen  eam  praeparandi  suppeteret  tempus, 
si  recitandum  esset  officium. 

4. °  Si  occuperis  tota  die  in  sedandis  iurgiis,  aut  in  assisten¬ 
dis  infirmis,  v.  gr.  tempore  morbi  contagiosi,  etc.  (4). 

103.  III.  Dispensatio  legitima ,  seu  a  legitimo  Superiore 
concessa : 

1. °  Obligatio  divinum  officium  recitandi,  cum  sit  de  iure 
ecclesiastico,  a  Superioribus  ecclesiasticis  tolli  potest. 

2. °  Papa  hanc  dispensationem  concedere  potest  valide  in 
omni  casu,  etiam  sine  causa ;  licite  autem  ex  causa  rationabili, 
v.  gr.  ob  nimiam  occupationem,  ad  scrupulos  sedandos,  etc. 

(1)  S.  Alph.,  n.  154,  nota  1.  Vide  vol.  1,  n.  177  seq. 

(2)  S.  Alph.,  ibid.,  nota  2. 

(.3)  S.  Alph.,  nn.  156,  157,  et  alii  communiter. 

(4)  S.  Alph.,  n.  156,  et  alii.  Gury,  n.  93. 

3.°  Episcopus  etiam  dispensare  potest  ab  hac  lege,  sed  non 
valide  sine  causa  sufficienti  et  tantum  cum  aliquo  in  particulari 
ad  tempus,  scilicet:  l.°  quando  dubitatur  de  impotentia  morali, 
aut  de  gravitate  detrimenti  metuendi ;  2.°  quando  difficilis  est 
recursus  ad  Papam ;  3.°  quando  dispensatio  petitur  ob  causam 
quae  frequenter  occurrit,  v.  gr.  ob  infirmitatem ;  4.°  quando  pe¬ 
titur  dispensatio  ad  breve  tempus  (1). 

104.  Quaesita.  - — -  Quaer.  i.°  Quid  agendum  in  dubio  an  in¬ 
firmitas  sufficiat  ad  excusandum ,  necne ? 

Resp.  l.°  Potest  infirmus  se  committere  iudicio  medici,  ut  di¬ 
citur  in  antiquo  iure  can.,  c.  Fraternitatis ,  de  frig.  et  mal.; 
2.°  potest  acquiescere  iudicio  Superioris,  qui  in  dubio  etiam 
dispensare  valet ;  3.°  potest  se  remittere  iudicio  probabili  viri 
prudentis;  4.°  immo  probabiliter  potest  etiam  stare  proprio 
iudicio,  si  tale  iudicium  ipsemet  ferre  possit.  S.  Alph.,  n.  154. 

Quaer.  2.°  Ad  quid  teneatur  infirmus ,  si  certus  sit  se  inte¬ 
grum  officium  persolvere  non  posse;  dubitet  vero  an  partem  re¬ 
citare  valeat ? 

Resp.  Probabiliter  ad  nihil  tenetur.  Rationabiliter  enim  a 
toto  officio  excusatur,  ne  scrupulis  angatur,  nesciens  quousque 
possit  ac  teneatur  recitare ;  quae  quidem  anxietas  magnum,  ut 
ait  S.  Alphonsus,  nocumentum  ipsi  afferret  (2). 

105.  Quaer.  3.°  An  utcumque  impeditus  a  recitando  integro 
breviario ,  teneatur  ad  partem  quam  recitare  potest ? 

Resp.  Affirm.  prorsus.  Ratio  patens  est.  Obligatio  enim  bre¬ 
viarii  cadit  in  singulas  eius  partes,  cum  res  praecepta  sit  divisi¬ 
bilis.  Constat  etiam  ex  propositione  54. a  damnata  ab  Innoc.  XI. 
Igitur,  qui  caret  breviario  et  nihil  aliud  scit  memoriter  quam 
laudes  vel  completorium,  ista  sub  gravi  recitare  tenetur. 

Quaer.  4.°  An  tenearis  ad  psalmos  recitandos ,  si  hos  tantum 
prae  manibus  habeas ,  vel  scias  memoriter ,  relictis  lectionibus 
cum  responsoriis ? 

Resp.  Affirm .,  probabilius.  Ratio  est,  quia  cum  possis  par¬ 
tem  notabilem  officii  recitare,  nulla  est  causa  cur  ab  ea  excu¬ 
seris  (3).  Attamen  plures  dicunt,  te  ad  nihil  teneri,  quia  tunc 
deficit  forma  a  S.  Sede  praescripta.  Horum  autem  sententia 
satis  probabilis  videtur.  Nec  obstat  supra  allata  prop.  54  ab 
Innoc.  XI  damnata,  quia  in  illa  agitur  de  eo  qui  horas  integras 
absolvere  potest. 

Ex  dictis  haec  practica  conclusio  infertur :  Si  quod  scis  me- 


(1)  S.  Alph.,  n.  159.  Recole  dicta,  in  vol.  1,  n,  184.  Oury,  n.  94. 

(2)  S.  Alph.,  n.  154,  in  fine  ;  Chury,  n.  95. 

(3)  S.  Alph.,  n.  158;  Lacroix,  n.  1220;  Sporer,  eto. 

moriter  constituit  mor aliter  horam  integram  (in  quantitate  et 
forma),  teneris  recitare;  secus  non  constat  de  obligatione  reci¬ 
tandi  (1). 

106.  Quaer.  5.°  An  tenearis  socium  adhibere ,  si  non  valeas 
solus  horas  recitare ? 

Resp.  Affirm.,  si  facile  aliquem  invenias,  quem  commode 
adhibere  possis.  Ratio  est :  l.°  quia  tunc  non  datur  proprie  dicta 
impotentia ;  2.°  quia  praecepta  Ecclesiae  requirunt  diligentiam 
ordinariam  ad  sui  adimpletionem ;  porro  nullum  medium  est 
magis  ordinarium,  quam  socium,  quem  facile  possis  forte  in¬ 
venire,  in  recitatione  adhibere.  Ita  communiter.  S.  Alph., 
n.  158;  Salm.,  etc. 

Quaer.  6.°  An  tenearis  adhibere  socium  stipendio  soluto ,  si 
alium  commode  non  invenias ? 

Resp.  Neg.,  iuxta  sententiam  communem.  Ratio  est,  quia  me¬ 
dium  est  omnino  extraordinarium  et  etiam  incommodis  plenum 
est,  unde  ad  illud  Ecclesia  non  censetur  obligare.  Immo  si 
prompte  non  occurrat  socius  tecum  gratis  recitaturus,  non  te¬ 
neris  aliquem  cum  anxietate  et  sollicitudine  quaerere,  quia  et 
hoc  evaderet  medium  extraordinarium  (2). 


ARTICULUS  II.  —  De  obligationibus  negativis  clericorum, 

SEU  DE  IIS  QUAE  CLERICIS  PROHIBENTUR 

107.  Clerici  abstinere  debent  ab  iis  omnibus  quae  statum 
ecclesiasticum  dedecent,  aut  ab  eo  sunt  aliena. 

Ideoque :  l.°  indecoras  artes  exercere  non  possunt;  2.°  nec 
tabernas  ingredi,  vel  alia  similia  loca,  nisi  in  casu  necessitatis 
(can.  138) ;  3.°  nec,  sine  apostolico  induito,  tabelliones  seu  pu¬ 
blicos  notarios  agere,  nisi  in  Curia  ecclesiastica;  aut  assumere 
officia  publica ,  quae  adnexum  habeant  exercitium  iurisdictio- 
nis  laicalis  (can.  139,  §  2)  ;  4.°  nec,  sine  licentia  sui  Ordinarii , 
inire  gestiones  bonorum  ad  laicos  pertinentium,  aut  officia  sae¬ 
cularia  quae  secumferant  onus  reddendi  rationem  (ibid.,  §  3). 

Expresse  prohibuit  Pius  X,  ne  clerici  in  sacris,  sive  saecula¬ 
res  sive  religiosi,  in  arcis  nummariis,  mensis  argentariis,  rura¬ 
libus,  parcimonialibus,  munia  illa  exercenda  suscipiant  reti- 
neantve  suscepta,  quae  administrationis  curas,  obligationes, 
in  se  recepta  pericula  secumferant,  qualia  sunt  officia  praesi- 
dis,  moderatoris,  a  secretis,  arcarii,  horumque  similium,  nisi 


(1)  Cfr.  Bucceroni,  vol.  2,  n.  171 ;  Odnicot,  vol.  2,  n.  60.  Vide  n.  102,  N.  B. 

12)  Ita  Salmant.,  c.  3,  n.  44 ;  Siuirez,  De  religione,  t.  2,  1.  4,  c.  8,  n.  12 ;  Gury,  n,  97. 

ad  hoc  specialem  licentiam  obtinuerint.  Haec  tamen  licentia  post 
Codicem  a  proprio  Ordinario  est  obtinenda  (1). 

108.  a)  Clericis  saecularibus  licet  semper  in  quibusvis  causis 
advocatum  agere  in  tribunalibus  ecclesiasticis  (can.  139,  §  3)  ; 
regularibus  vero  id  non  licet,  nisi  solum  ex  mandato  Superioris. 

b)  In  foro  laico  licebit  in  causa  propria  vel  propriae  eccle¬ 
siae,  vel  si  necessitas  immineat  personarum  sibi  coniunctarum, 
vel  pauperum  ac  miserabilium  (ibid.)  (2). 

c)  «En  Espana,  ait  Manjon  (Derecho  ecles.,  n.  1101),  con 
dispensa  se  puede  ser  abogado  en  la  generalidad  de  los  asuntos. 
La  dispensa  es  doble  :  una  pontificia,  que,  otorgada  por  el  Nun- 
cio,  cuesta  88  reales,  y  otra  real,  por  la  que  se  han  de  pagar 
3,300,  para  que  el  abuso  sea  mas  notorio»  (3). 

109.  Clericis  et  regularibus  prohibetur  in  scholis  publicis 
studium  medicinae  et  chirurgiae,  et  etiam  vetitum  est  harum 
facultatum  exercitium ,  quamvis  antea  eas  bene  didicissent  vel 
exercuissent;  unde  in  Codice  canonico  :  Clerici...  sine  apostolico 
induito  medicinam  vel  chirurgiam  ne  exerceant  (can.  139,  §  2) : 
ratio  prohibitionis  est,  praeter  periculum  irregularitatis  (can. 
985,  6.°),  indoles  specialis  huius  artis  et  quia  revera  est  officium 
saeculare.  Aliquando  Sedes  Apostolica  indultum  concedit  prop¬ 
ter  penuriam  vel  deficientiam  medicorum ;  at  solet  excipere 
casus  adustionis  vel  incisionis  :  sic  16  febr.  1884  concessit  cui¬ 
dam  monacho  Montis  serrati,  in  Hispania,  qui  in  saeculo  has 
artes  exercuerat.  Causa  petitionis  fuit  non  posse  aliter  mona¬ 
chis  ac  peregrinis  ob  distantiam  loci  promptum  medici  auxi¬ 
lium  exhiberi.  S.  C.  respondit:  «Pro  gratia  ad  quinquennium, 
dummodo  exerceatur  gratis  et  absque  ustione  vel  incisione , 
facto  verbo  cum  SSmo.»  (4). 

Clerici  sine  licentia  sui  Ordinarii  et  religiosi  sine  licen¬ 
tia  sui  Generalis  (aut  saltem  Provincialis),  Universitates  civiles 
frequentare  prohibentur;  locorum  vero  Ordinarii  ac  Generales 
(aut  Provinciales)  praedictam  licentiam  concedere  nequeunt 
nisi :  a)  iis  qui  sacerdotio  iam  aucti  sunt,  quique  spem  bonam 

(1)  Comm.  Cod.,  2-3  iun.  1918  :  Acta,  X,  pag.  344.  Cfr.  Ferreres,  apud  Razdn  y  Fe, 
vol.  52,  pag.  237  seq. 

(2)  Cfr.  etiam  S.  C.  Ep.  et  Reg.,  8  maii  1716;  Decretal.,  1.  c.,  c.  3. 

(3)  Cfr.  tamen  Ldpez  Peldez,  El  Derecho  y  la  Iglesia,  pag.  518,  519  (edit.  ann.  1917). 

(4)  Cfr.  C.  Plen.  Amer,  lat.,  n.  652 ;  C.  Manii.,  n.  796 ;  Syn.  Malacit.,  1.  1,  tit.  12, 
n.  54;  Wernz,  1.  c.,  vol.  2,  n.  222;  Gdnicot,  2,  n.  36;  Santi-Levtner,  1.  3,  tit.  50,  n.  1,  ubi 
dicit  haec  omnia,  servatis  servandis,  applicari  posse  et  debere  ad  homoeopathiam, 
electrohomoeopathiam,  etc.  —  S.  C.  de  P.  F.  Ordinariis  sibi  subiectis  hanc  facultatem 
concedere  potest :  «Permittendi  suis  missionariis  ut  artes  medicinae  et  chirurgiae 
exercere  valeant,  dummodo  in  illis  periti  sint,  operentur  absque  incisione,  praeter¬ 
quam  ad  sanguinem  emittendum,  et  nihil  exigant  pro  huiusmodi  exercitio;  et  ln 
curandis  mulieribus  ea  vitent,  quae  sanctitatem  characteris,  quo  insigniti  sunt, 
dedecent  (S.  C.  de  P.  F.,  Formula  tertia). 

ingerant  fore  ut  sua  agendi  ratione  ecclesiastico  ordini  hono¬ 
rem  tam  ingenii  vi  ac  perspicacia,  quam  sanctitate  morum  adii- 
ciant ;  b)  urgente  necessitate,  c)  et  adhibitis  cautelis  praescriptis 
in  decreto  Perspectum  (t). 

110.  Quoad  spectacula,  haec  statuit  Codex  canonicus  :  Spec¬ 
taculis,  choreis  et  pompis,  quae  eos  dedecent,  vel  quibus  clericos 
interesse  scandalo  sit,  praesertim  in  publicis  theatris,  ne  inter¬ 
sint  (can.  140).  Iam  antea  Cone.  Plen.  Amer,  lat.,  n.  650; 
C.  Manii.,  n.  794;  Cone.  Prov.  Vallisol .,  1,  p.  5,  tit.  1,  n.  11, 
haec  habent :  «Prohibemus  ne  (clerici)  publicis  spectaculis, 
pompis  et  choreis  intersint ;  ne  se  coetibus  illis  commisceant, 
ubi  amatoria  et  lubrica  agantur  vel  canantur ;  ne  in  publicis 
theatris,  actionibus  seenicis  cuiuscumque  generis  assistant.  Hoc 
etiam  expresse  statuimus  de  taurorum  agitationibus ».  Cfr. 
quoque  Cone.  Prov.  Burgense,  p.  4,  tit.  23,  n.  2,  et  p.  2,  tit.  23, 
n.  170. 

Etiam  S.  Paenitentiaria  interrogata  ab  Episcopo  civitatensi 
(de  Ciudad  Rodrigo),  an  possit  tolerari,  quod  sacerdos  vi  etiam 
consuetudinis  circo  (agitationis  taurorum)  adsit,  respondit  die 
19  sept.  1893  :  negative.  —  Vetantur  igitur  clerici  etiam  in  Hispa¬ 
nia  assistere  agitationibus  taurorum,  quamvis  poenae  statutae  a 
S.  Pio  V,  in  Const.  De  salute ,  l.°  nov.  1567,  abrogatae  iam  sint 
saltem  quoad  saeculares,  sive  laicos,  sive  clericos  (2). 

Si  clericus  etiam  in  Hispania,  vel  in  America  latina,  aut 
Ins.  Pbilipp.,  sublato  scandalo,  semel  tantum  assisteret  huic 
spectaculo,  non  videtur  graviter  peccare.  Prohibitio  respicit  agi¬ 
tationes  in  circo,  praesertim  quae  dicuntur  corridas  de  toros  de 
muerte  (3). 

Pius  X  per  Card.  Vicarium  prohibuit  (15  iul.  1907)  clericis 
interesse  publicis  cinematographis  in  Urbe  (4). 

Quaeres.  —  An  liceat  clericis  sollicitare  aut  acceptare  munus 
deputati  aut  senatoris,  in  locis  ubi  leges  civiles  id  permittant ? 

Resp.  Neg.,  sed  pro  locis,  in  quibus  adest  prohibitio  aposto- 


(1)  S.  C.  Ep.  et  R-eg.,  24  iul.  1896.  Ita  Pius  X,  in  Encycl.  Pascendi,  necnon  S.  C. 
Cons.,  30  apr.  1918  (Acia,  X,  pag.  237  seq.).  Cfr.  Ferveres,  Inst.  can.,  vol.  1,  n.  299,  et 
apud  Razdn  y  Fe,  vol.  51,  pag.  494  seq. ;  Casus,  n.  73  a,  seq.  Vide  etiam  Cone.  Bur¬ 
gense,  p.  2,  tit.  23,  n.  8. 

(2)  Cfr.  Thesaurus,  De  poenis,  v.  Ludos  agitationis,  ubi  censet  poenas  pro  omni¬ 
bus  fuisse  latae  sententiae- :  unde  consequenter,  dicendum  esset  probabiliter  esse 
et-ia-m  abrogatas  pro  regularibus. 

(3)  Cfr.  Santi-Leitner,  1.  5,  tit.  13 ;  Manjdn,  vol.  2,  n.  1108 ;  Alsina,  1,  n.  654  ;  Vi- 
lluda,  Casus,  1,  pag.  344;  Buccer.,  n.  280.  Cone.  Plen.  Sicul.,  anno  1920,  can.  54,’  de¬ 
cernit  suspensionem  a  divinis  latae  sententiae  contra  clericos  qui  intersint  choreis 
etiam  privatis,  aut  publicis  theatris,  aut  publicis  cinematographis. 

(4)  Acta,  I,  pag.  600.  Cfr.  etiam  Syn.  Matrit.,  1.  1,  tit.  6,  c.  1;  Malacit.,  lib.  1, 

lica,  ut  in  Statibus  pontificiis,  requiritur  licentia  Sanctae  Sedis; 
in  aliis  vero,  necessaria  est  licentia,  tum  proprii  Ordinarii ,  tum 
Ordinarii  loci ,  ubi  electio  facienda  est  (can.  139,  §  4). 

Maxime  vero  clericis  prohibentur  sequentia :  l.°  cohabitatio  cum 
mulieribus;  2.°  ludus  aleatorius;  3.°  gestatio  armorum  et  venatio; 
4.°  negotiatio.  De  singulis  breviter. 

§  I.  De  cohahitatione  cum  mulieribus 

111.  Clericis  prohibetur ,  non  modo  apud  se  retinere ,  sed 
etiam  utcumque  frequentare  feminas,  de  quibus  suspicio  esse 
possit  (can.  133,  §  1). 

Clericus  permittitur  cohabitare  cum  illis  tantum  feminis, 
in  quibus  aut  naturale  foedus  (parentesco)  nihil  mali  permittat 
suspicari,  quales  sunt  mater,  soror,  amita  et  huiusmodi  (1), 
aut  a  quibus  spectata  morum  honestas ,  cum  provectiore  aetate 
coniuncta,  omnem  suspicionem  amoveat  (ibid.,  §  2). 

Utrum  in  casibus  particularibus  scandalo  esse  possit,  aut 
continentiae  afferre  periculum,  retinere  vel  frequentare  mu¬ 
lieres  etiam  illas  in  quas  communiter  suspicio  non  cadit,  ad  Or¬ 
dinarium  loci  pertinet  non  modo  iudicare,  sed  etiam  clericos 
ab  hac  retentione  vel  frequentatione  prohibere  (ibid.,  §  3)  (2). 
Contumaces  praesumuntur  concubinarii  (ibid.,  §  4).  Immo  in 
plerisque  statutis  synodalibus  (v.  gr.  Aurien.,  c.  174)  prohibi¬ 
tum  reperitur  ne  clerici  ancillas  secum  habeant,  quae  aetatem 
40  annorum  non  expleverint  (3).  Ratio  autem  praecepti  est,  tum 
ut  removeatur  periculum,  quod  humana  fragilitate  incurrere 
clerici  possent,  tum  ut  praecaveantur  calumniae,  quae  facile 
innocentibus  alias  impingi  possent.  Huc  illa  faciunt  Eccli.  42, 
12-13  :  In  medio  mulierum  noli  commorari ;  de  vestimentis  enim 
procedit  tinea  et  a  muliere  iniquitas  viri  (4) . 

Cfr.  quae  de  hoc  argumento  sapientissime  statuunt  Cone. 
Plen.  Amer,  lat.,  nn.  642-646,  et  Cone.  Manii.,  nn.  785-790,  ubi, 
inter  alia,  notanda  est  haec  prohibitio  :  «Nullus  clericus  docere 
audeat  puellas  aut  mulieres ,  etiam  illustres,  legere,  scribere,  ca¬ 
nere,  aliaque  id  generis,  sine  Episcopi  licentia,  sub  poenis  eius- 

(1)  Videtur  hoc  intelligendum  de  consanguineis  in  1.”  et  2.°  gradu  ;  item  de  af¬ 
finibus  in  1.”  gradu,  non  vero  in  2.”  nisi  in  casu  ipse  illi  reverentiam  debeat,  v.  gr. 
si  ageretur  de  vidua  avunculi  sui.  Cfr.  Bened.  XIV,  Tnst.  eccles.,  LXXXII,  n.  1. 

(2)  Cfr.  etiam  Cone.  Nic.  I,  can.  3;  Later.  /,  can.  3. 

(3)  Ita-  etiam  Cone.  Plen.  Amer,  lat.,  n.  644;  Cone.  Vallisol.,  p.  5,  tit.  1,  n.  5. 
Cone.  Plen.  Sicul.  anno  1920,  can.  52,  §  1,  exigit  ut  45  saltem  annos  iam  inchoaverint. 
Etiam  statuit,  can.  70,  ne  sorores  aut  fratres  coniugati  in  domo  paroeciali  degant. 

(41  PP.  Cone.  Prov.  Burgensis,  (p.  2,  tit.  24,  n.  2)  monent:  «Omnino  indecorum 
reputamus  ut  clericus  famulam,  aut  famula  clericum  heredem  instituat».  Cfr.  etiam 
Instruet.  Pastor.  Eysteth.,  n.  795  ;  Syn.  Aurien.,  c.  178. 

dem  Episcopi  arbitrio  statuendis».  Ita  etiam  Syn.  dioeces.  Val- 
lisol.,  1.  4,  tit.  1,  n.  7;  et  Cone.  Plen.  Sicul.,  can.  53. 

112.  Ad  cavenda  pericula  cohabitationis  cum  mulieribus 
«consuetudo  vitae  communis  inter  clericos  laudanda  ac  sua¬ 
denda  est,  eaque,  ubi  viget,  quantum  fieri  potest,  servanda» 
(can.  134)  (1). 

Cum  hac  vita  in  communi  tum  haec  et  alia  pericula  cavere 
licebit,  tum  plura  alia  bona  obtinere. 

§  II.  De  ludo  aleatorio 

113.  Ludus  aleatorius  dicitur,  qui  totus  situs  est  in  pura 
sorte  et  cuius  exitus  a  mero  casu  pendet,  quin  ludentis  indus¬ 
tria  partem  ullam  in  eo  obtineat ;  talis  est  v.  gr.  ludus  talorum. 

Ludus  aleatorius  severe  prohibetur  clericis.  Hinc  Codex  ca¬ 
nonicus  :  «Clerici...  aleatoriis  ludis,  pecunia  exposita,  ne  vacent» 
(can.  138)  (2).  Prohibitio  per  se  gravis  est,  sed  in  ea  non  com¬ 
prehenditur  nec  ludus  qui  non  sit  aleatorius,  nec  ipse  aleato¬ 
rius,  si  pecunia  non  exponatur.  Leve  erit  peccatum,  si  pecunia 
exposita  sit  exigua,  nec  ludus  diuturnus ,  praeciso  scandalo. 

114.  Quaeres.  —  An  quilibet  chartarum  ludus  censeatur 
aleatorius ? 

Resp.  Neg.  Distinguendus  enim  est  duplex  chartarum  ludus. 
Alius  est  purae  sortis  et  omnino  aleatorius ;  alius  vero  mixtus, 
seu  partim  aleatorius  et  partim  a  peritia  vel  industria  ludentis 
pendens.  Unde  hoc  posterius  ludi  genus  non  est  habendum  ut 
illicitum  per  se,  si  moderate,  absque  scandalo  et  pro  exigua  pe¬ 
cuniae  quantitate  ludatur. 

Caveant  tamen  clerici  ne  in  ludendo  adi  excessus,  levitatem  et 
animi  dissipationem  necnon  ad  cupiditatis  vel  passionis  affectum 
abripiantur.  Expedit  imprimis  ut  a  ludendo  cum  saecularibus  gene- 
ratim  abstineant,  nisi  hi  sint  viri  prudentiae  et  gravitatis  non  com¬ 
munis  ;  quia  secus  sanctum  eorum  ministerium  detrimentum,  et 
hoc  subinde  grave,  facile  patietur.  Praeterea  a  temporis  iactura  et 
quam  maxime  a  fidelium  scandalo  cavere  debent. 

§  III.  De  gestatione  armorum  et  venatione 

115.  Clericis  omnibus  interdicitur:  l.°  gestatio  armorum, 
nisi  aliquando  iusta  timendi  causa  subsit  (can.  138) ;  2.°  libere 
nomen  militiae  saeculari  dare,  aut  intestinis  bellis  ac  publici 


(1)  Cone.  Plen.  Sicul.,  can.  41,  commendat  ut  curent  Ordinarii,  ad  hanc  vitam 
communem  inchoandam,  ut  parochus  cum  suis  vicariis  in  domo  paroeciali  coha¬ 
bitet. 

(2)  Cfr.  etiam  Cone.  Lateran,  IV,  can.  16;  Cone.  T rid.,  sess.  22,  c.  1,  de  reformat. 

ordinis  perturbationibus  opem  utcumque  ferre  (can.  141,  §  1) ; 
3.°  venationi  indulgere,  aut  clamorosam  unquam  exercere 
(can.  138). 

Ratio  primi  est,  quia  gestatio  armorum  dedecet  characterem 
clericorum,  qui  ad  exemplum  Christi  mites  esse  debent  et  humi¬ 
les  corde.  Aliunde  clericorum  arma  debent  esse  mere  spiritua¬ 
lia,  cum  ad  illos  spectet  contra  potestates  tenebrarum  militare. 
Excipitur  casus,  quando  probabilis  sit  causa  timendi,  quia  vim 
vi  repellere  omnia  iura  permittunt. 

Ratio  secundi  est  eadem  et  a  fortiori  ac  ratio  primi.  De  gravi¬ 
tate  peccati  constat  ex  poena,  nam  qui  nomen  militiae  sponte  (1) 
dederint,  ipso  facto  amittunt  omnia  officia  et  beneficia  (can.  188, 
6.°)  ;  et  si  in  minoribus  sint,  eo  ipso  decidunt  e  statu  clericali 
(can.  141,  §  2). 

In  tertio  casu  venatio  clamorosa,  seu  quae  fit  cum  canibus  et 
armorum  strepitu  vel  accipitribus,  est  absolute  interdicta  ;  quie¬ 
ta  autem,  seu  quae  fit  laqueis  vel  aliis  instrumentis,  videtur  pro¬ 
hiberi  tantum,  si  sit  diuturna  aut  saepius  repetita  (2). 

Controvertitur  autem  an  venatio  clamorosa  sit  peccatum  gra¬ 
ve,  si  raro  fiat  (3).  —  Negat  S.  Alphonsus ,  secluso  scandalo. 
Pariter  non  videtur  stricte  habenda  ut  clamorosa  venatio  cum 
scopleto  et  uno  cane ;  sed  generatim  indecentiam  involvit,  nec 
aliquo  scandalo  caret,  nisi  forte  raro  fiat,  v.  gr.  absque  cursu, 
in  horto,  etc. 


§  IV.  De  negotiatione 

116.  I.  Negotiatio  prohibetur  omnibus  clericis.  Ita  Codex 
canonicus  :  «Prohibentur  clerici  per  se,  vel  per  alios  negotiatio¬ 
nem  aut  mercaturam  exercere,  sive  in  propriam,  sive  in  alio¬ 
rum  utilitatem»  (can.  142).  —  Etiam  antea  vigebat  haec  prohi¬ 
bitio,  praecipue  ex  Trid.,  sess.  22,  c.  1,  De  reform.  Cfr.  Cone. 
Plen.  Amer,  lat.,  n.  654. 

Neque  citra  licentiam,  aut  Sedis  Apostolicae  intra  Italiam, 
aut  Ordinarii  extra  Italiam,  negotiationi  vacare,  etiam  ob  alen¬ 
dae  familiae  necessitatem ,  clericis  licet  (4) . 

(1)  His  aequiparandi  videntur  clerici  in  sacris,  militum  vulneratorum  vel  infir¬ 
morum  adsistentiae  addicti,  qui  ex  huiusmodi  ministerio  sponte  sua  maluerunt  trans¬ 
ire  ad  militiam  pugnantem  (S.  C.  Cons.,  28  mart.  1919  :  Acta,  XI,  pag.  177,  178). 

(2)  Cfr.  Cone.  Trid.,  sess.  24,  c.  12;  S.  Alph.,  1.  3,  n.  606;  Cone.  Plen.  Amer,  lat., 
n.  615;  Cone.  Manii.,  n.  795. 

(,3)  Hinc  nequit  Episcopus  sut>  poena  suspensionis  latas  sententiae  prohibere 
venationem  etiam  non  clamorosam,  nisi  adsint  graves  et  speciales  rationes  (S.  C. 
Cone.,  11  iun.  1921 ;  Acta,  XIII,  pag.  498-501). 

(4)  Ex  decret.  Clement.  XIII,  Const.  Cum  priorum,  17  sept,  1759,  Vide  S.  Alph,, 

contract.,  nn.  832,  833. 

II.  Negotiatio  alia  est  quaestuosa,  qua  res  ea  intentione: 
a)  emitur,  ut  b)  vendatur,  c)  carius,  d)  non  mutata;  si  emitur, 
ut  mutata  carius  vendatur,  tunc  datur  negotiatio  industrialis. 

III.  Interdicitur  omnibus  clericis  negotiatio  quaestuosa ,  seu 
mercatura.  Prohibitio  afficit  etiam  personas  religiosas  utrius- 
libet  sexus,  exceptis  novitiis ;  obligat  sub  gravi,  sed  leviter  tan¬ 
tum  peccare  videtur,  qui  bis  vel  ter  negotietur  in  parva  quanti¬ 
tate,  aut  semel  in  quantitate  etiam  magna.  Quia  iura  loquuntur 
de  exercentibus  negotiationem,  quae  verba  actuum  pluralitatem 
innuere  videntur.  Poenae  contra  clericos  negotiantes  sunt  feren¬ 
dae  sententiae.  Cfr.  can.  2380,  2324. 

IV.  Etiam  iisdem  clericis  erit  illicita  negotiatio  industrialis , 
quando  res  empta  non  -proprio  labore ,  sed  per  operarios  conduc¬ 
tos  est  transmutanda. 

V.  At  non  continentur  in  illa  prohibitione:  l.°  Clerici  qui 
fructus  venditant  quos  ex  suis  agris  percipiunt.  —  2.°  Qui  artem 
exercent  conditioni  ac  statui  proprio  consentaneam  et  opera  ven¬ 
dunt.  —  3.°  Qui  res  parvo  emunt  pretio,  cum  adest  copia,  ut 
eas,  ingruente  annonae  caritate,  eodem  pretio  amicis,  propin¬ 
quis  ac  pauperibus  vendant.  —  4.°  Qui  emunt  pecora,  ut  ea  in 
propriis  praediis  saginata  vendant,  secus  vero  si  in  alienis  septis 
saginentur.  —  5.°  Probabiliter,  ex  communi  sententia,  etiam 
qui  emunt  fructus  aliorum  agrorum  ad  animalia  ex  proprio 
grege  saginanda  et  saginata  vendenda.  —  6.°  Qui  ad  proprium 
usum  emunt,  sed  deinceps  vendunt,  si  pretium  crescat,  ut  vilius 
simile  ematur.  —  7.°  Qui  emunt  plurima,  ut  tutius  sibi  prospi- 
ciant,  et  deinde  quod  superest,  etiam  carius  vendunt  (1). 

117.  Quaesita.  —  Quaer.  l.°  Quid  veniat  nomine  actionum, 
quid  vero  nomine  obligationum  in  societatibus  commercialibus 
vel  industrialibus? 

Resp.  l.°  Actiones  in  huiusmodi  societatibus  sunt  tituli  (sive 
papyri  signatae  signo  societatis)  repraesentantes  ius  ad  partem 
aliquotam  capitalis  socialis  et,  consequenter,  ad  participandum 
pro  rata  in  beneficiis  seu  lucris  ipsius  societatis.  Quia  vero  haec 
lucra  vel  beneficia  ab  exitu  rei  pendent  quam  sibi  societas  pro¬ 
ponit,  aliquando  maiora,  aliquando  minora  vel  nulla  sunt, 
atque  inde  est  etiam  quod  dicta  participatio  ( dividendum  ap¬ 
pellant)  nullos  habet  per  se  definitos  limites. 

Resp.  2.°  Obligationes  vero  sunt  tituli  (sive  papyri  signatae 
signo  societatis)  repraesentantes  creditum  contra  societatem, 
seu  pecuniam  ipsi  societati  mutuatam,  iusque  conferunt  ad  lu- 


(1)  Poenas  contra  violantes  canonem  142,  vide  apud  Verreres,  Dereoho  sacra* 
naental.  etc.,  n.  975. 

erum  certum  et  determinatum  a  societate  percipiendum,  v.  gr. 
4  %  pecuniae  mutuatae. 

Per  actiones  societatis  constituitur,  qui  eas  possidet,  socius 
sive  membrum  illius ;  per  obligationes  vero,  illius  fit  tantum 
creditor ,  non  socius. 

Res  clarescet  exemplo  :  Societas  instituenda  est  ad  aggredien¬ 
dum  opus,  v.  gr.  viam  ferream,  ad  quod  requiri  existimatur 
mille  millium  francorum.  Emittuntur  e.  gr.  mille  actiones ,  qua¬ 
rum  unaquaeque  datur  ei,  qui  mille  francos  suppeditat :  sic 
capitale  sociale  colligitur.  Postea  apparet  adunatum  capitale  in¬ 
sufficiens  esse  ad  rem  perficiendam  et  requiri  praeterea  centum 
millia  francorum  :  socii  nolunt  novas  actiones  emittere  novos- 
que  adsciscere  socios.  Igitur  emittuntur,  e.  gr.  ducentae  obliga¬ 
tiones,  quarum  unaquaeque  ei  acquiritur  qui  500  francos  mutuo 
suppeditat.  Singulis  annis  solvet  societas  iis  creditoribus ,  v.  gr. 
4  vel  5  %. 

Res  societatis  administrari  solet  per  gerentes  designatos  a  so¬ 
ciis  in  conventibus  generalibus  ;  sed  plerumque  non  omnes  socii 
iis  conventibus  interessendi  iure  potiuntur,  sed  illi  tantum  qui 
maiorem  actionum  partem  habent :  sed  neque  ii  tenentur  offi¬ 
cio  interessendi. 

Quaer.  2.°  An  liceat  clericis  accipere  obligationes? 

Resp.  Affirm.  Hoc  enim  nihil  aliud  est  quam  mutuo  dare ; 
quod  clericis  non  est  interdictum. 

118.  Quaer.  3.°  An  etiam  eis  liceat  accipere  actiones? 

Resp.  Res  acriter  controvertitur;  sed  probabilior  est  senten¬ 
tia  affirmativa ,  tam  si  agatur  de  actionibus  societatum  indus- 
trialium,  quam  commercialium ;  tam  societatum  erectarum, 
quam  erigendarum  :  dummodo  clericus  nullam  partem  habeat 
in  agendis  negotiis  societatis,  ideoque  conventibus  generalibus 
sociorum,  in  quibus  negotia  aguntur,  non  intersit  (nec  per  se, 
nec  per  alium  illius  nomine).  Tunc  enim  nequit  dici,  quod  ne¬ 
gotiatur  per  se,  ut  patet ;  nec  per  alium  in  sensu  prohibito, 
cum  efficaciter  non  influat  in  negotiationem.  Ita  communior 
sententia  (1).  —  Contrarium  tenent  Brabandere,  Iur.  can. 
comp.,  n.  554,  et  plures  alii. 

Wernz,  1.  c.,  vol.  2,  n.  219,  et  Chelodi ,  De  poenis,  n.  97,  no¬ 
stram  sententiam  admittunt  quoad  aliquas  societates  induslria- 
les,  negant  vero  quoad  reliquas  et  a  fortiori  quoad  commercia¬ 
li)  Ita  Sanguineti,  luris  eccles.  instit.,  n.  220;  Aichner,  Comp.  iur.  eccles.,  §  73, 
nota  5;  Palmieri  (in  adnot.  edit.  rom.  P.  Gury) ;  Genicot,  vol.  2,  n.  41,  IX;  Icard, 
Praelect.  iur.  can.  in  Sem.  S.  Sulpitii,  n.  356;  Bargilliat,  Praei,  iur.  can.,  n.  371; 
Aertnys,  1.  5,  n.  70;  Zitelli,  Apparatus,  1.  1,  tit.  2,  c.  6,  art.  1,  d.  2;  Tanquerey,  n.  102; 
Mucchegiani,  Iurisp.,  vol.  1,  n.  1585;  Laurentius,  Inst.  iur.  eccl.,  n.  116;  Melata,  Man, 
ttieol,  mor.,  pag.  163;  Maroto,  Instit,  iur.  can.,  vol.  1,  n.  572,  ete, 

les ;  Villada,  Casus,  vol.  3,  pag.  66  seq.,  praes,  pag.  74  (ed.  l.a), 
id  concedit  quoad  omnes  societates  industriales,  negat  quoad 
commerciales,  etc.  —  Berardi ,  Praxis,  3,  n.  511,  videtur  id  con¬ 
cedere  etiain  pro  societatibus  commercialibus,  nisi  de  societate 
constituenda  agatur. 

Nec  ulla  hucusque  prodiit  S.  Sedis  responsio,  quae  hanc  doc¬ 
trinam  universaliter  damnet.  Immo  ipsi  favet  responso  S.  Of¬ 
ficii  (1). 

Consilium  tamen  esse  potest,  ut  clericus  actiones  non  emat, 
quae  emittantur  ad  novam  societatem  erigendam,  propter  spe¬ 
ciem  nimiae  lucri  cupiditatis. 

N.  B.  Non  modo  actiones,  sed  nec  obligationes  emere  licet 
eo  animo ,  ut  carius  vendantur,  saltem  si  habitualiter  fiat.  Patet 
ex  dictis  supra,  III  (2). 


CAPUT  II 

DE  OBLIGATIONIBUS  PARTICULABIBUS  CLERICORUM 

Dicemus  de  obligationibus:  l.°  Episcoporum,  2.°  parocho¬ 
rum,  3.°  canonicorum. 

ARTICULUS  I.  —  De  obligationibus  episcoporum 

119.  Episcopus  dicitur  Ordinarius ,  quia  ordinaria  iuris- 
dictione  utitur  in  sua  dioecesi.  Dicitur  etiam  Dioecesanus  ratione 
territorii  sibi  subiecti,  et  Suffraganeus  ratione  Metropolitani, 
cui  subditur.  Eius  ecclesia  cathedralis  vocatur,  quod  in  ea  sit 
sedes  episcopalis  seu  cathedra. 

Episcoporum  praecipuae  obligationes  reducuntur  ad  residen¬ 
dam,  orationem,  praedicationem  et  dioeceseos  visitationem.  Cfr. 
etiam  n.  191 ;  Gury,  n.  106. 

(1)  Sic  v.  gr.  S.  Off.,  15  april.  1885  :  «Iuxta  exposita  et  attentis  peculiaribus  tem¬ 
porum  circumstantiis,  personas  ecclesiasticas  non  esse  inquietandas,  si  emerint  aut 
emant  actiones  seu  titulos  mensae  nummulariae,  dummodo  paratae  sint  stare  man¬ 
datis  S.  Sedis  et  se  abstineant  a  qualibet  negotiatione  dictarum  actionum  seu  titulo¬ 
rum  et  praesertim  ab  omni  contractu  qui  speciem  liabeat,  ut  vulgo  dicitur,  cLei  giuo- 
chi  di  borsa».  Cfr.  tamen  S.  C.  Ep.  et  Reg.,  30  ian.  1864  :  apud  Analecta  iur.  pont.,  sect. 
8,  coi.  1474.  —  Non  minus  favet  liaec  alia  responsio  eiusdem  S.  Off.,  17  nov.  1875:  *Non 
sunt  inquietandi,  qui  nomina  vel  actiones  viarum  ferrearum  similiumque  societa¬ 
tum  aut  arcarum  publicae  utilitati  inservientium,  de  sua  pecunia  acquirunt,  dum¬ 
modo  parati  sint  stare  mandatis  Sedis  Apostolicae  et  certo  sciant  eas  societates  nul¬ 
lum  habere  propositum  finem  illicitum,  vel  quomodolibet  suspectum,  et  dummodo 
nullam  in  iis  societatibus  administrati onis  partem  suscipiant,  neque  actionum  earun- 
dem  societatum  negotiationem  exerceant».  Ita  etiam  Syn.  Malacit.,  tit.  12  n.  53. 

(2)  Cfr.,-  praeter  auctores  citatos,  Deville,  Les  operations  de  Bourse,  denxifeme 
partie;  Antoine,  Cours  d’6conomie  sociale  (2.a  edit.),  c.  14,  art.  2;  Ball.-P.,  vol,  4, 
n.  459  seq.  Vide  Casus,  n.  61,  a-c. 

N.  B.  In  Codice  canonico  nomine  Episcopi  venit  Abbas  vel 
Praelatus  nullius ,  nisi  ex  natura  rei,  vel  sermonis  contextu 
aliud  constet.  Ita  etiam  nomine  dioecesis  venit  quoque  Abbatia 
vel  Praelatura  nullius  (1). 

120.  I.  Quoad  residendam.  Episcopi  residentiales,  licet 
Cardinales  sint,  etiamsi  Coadiutorem  habeant,  tenentur  lege 
personalis  in  dioecesi  residentiae  (can.  338,  §  1). 

Praeterquam  causa  visitationis  Sacrorum  Liminum,  Conci¬ 
liorum,  quibus  interesse  debent  (idem  intellige  de  conferendis 
episcopalibus  can.  292  praescriptis),  vel  civilis  officii  suis  eccle¬ 
siis  legitime  adiuncti  (2),  abesse  possunt  aequa  de  causa  non 
ultra  duos  vel  ad  summum  tres  menses  intra  annum,  sive  con¬ 
tinuos,  vel  intermissos ,  dummodo  cautum  sit  ne  ex  ipsorum 
absentia  dioecesis  quicquam  detrimenti  capiat  (ibid. ,  §  2). 

Hoc  tamen  tempus  coniungi  nequit  sive  cum  tempore  sibi 
concesso  occasione  suae  promotionis,  vel  visitationis  Sacrorum 
Liminum,  vel  assistendae  Concilio,  sive  cum  tempore  vacatio¬ 
num  anni  subsequentis  (ibid.). 

Ab  ecclesia  cathedrali  abesse  nequeunt  tempore  Adventus 
et  Quadragesimae,  diebus  Nativitatis,  Resurrectionis  Domini, 
Pentecostes  et  Corporis  Christi,  nisi  ex  gravi  et  urgenti  causa 
(ibid.,  §  3). 

Absentia  propter  causas  supra  memoratas  est  approbata  a 
iure.  Aliae  causae  quae  ab  auctoribus  allegari  solent  (Christia¬ 
na  caritas,  bonum  evidens  ecclesiae,  etc.),  a  Rom.  Pontifice  ap¬ 
probari  debent  in  casibus  particularibus. 

121.  Illegitime  absentes  ipso  facto  privantur  omnibus 
fructibus  pro  rata  illegitimae  absentiae. 

Etenim  qui  officium,  beneficium,  dignitatem  obtinet  cum 
onere  residentiae,  si  illegitime  absit,  eo  ipso  privatur  omnibus 
fructibus  sui  beneficii  vel  officii  pro  rata  illegitimae  absentiae , 
eosque  tradere  tenetur  Ordinario,  qui  ecclesiae,  vel  alicui  pio 
loco,  vel  pauperibus  distribuere  debet  (can.  2381,  l.°). 

Haec  dispositio  videtur  etiam  afficere  Episcopos  iuxta  anti¬ 
quam  disciplinam  et  iuxta  Codicem  :  agitur  enim  de  poena  la¬ 
tae  sententiae,  quae  non  est  suspensio,  neque  interdictum,  ideo- 
que  eos  afficit  iuxta  can.  2227.  Vide  n.  1179,  IV  (3). 

Cum  vero  hic  agatur  de  poena,  haec  non  urget  nisi  com¬ 
mittatur  peccatum  grave.  Absentia  autem  unius  vel  duorum 


(1)  Cfr.  can.  215,  §  2.  Ferreres,  Inst.  can.,  vol.  1,  nn.  382,  622  seq.  Vide  dicenda  in 
n.  465,  Dico  II. 

(2)  Sic  v.  gr.  in  Hispania  ecclesiis  archiepiscopalibus  unitum  est  munus  sena¬ 
toris. 

(3)  Ofr.  tamen  can.  1413  collatum  cum  can.  1475;  item  can.  2381,  1,“ 

aut  trium  dierum,  non  censetur  peccatum  grave.  Cfr.  n.  63, 
N.  B.  (1).  Vide  tamen  n.  140,  in  fine  cum  nota. 

122.  II.  Quoad  'praedicationem  et  vigilantiam  pastoralem, 

a )  Episcopi  tenentur  praedicare  per  se  ipsos  Evangelium, 
nisi  legitimo  prohibeantur  impedimento;  et  insuper,  praeter 
parochos,  debent  viros  alios  idoneos  in  auxilium  assumere  ad 
huiusmodi  praedicationis  munus  salubriter  exsequendum  (can. 
1327,  §  2)  (2). 

b )  Proprium  ac  gravissimum  officium,  praesertim  pasto¬ 
rum  animarum,  est  catecheticam  populi  Christiani  institutio¬ 
nem  curare  (can.  1329). 

c)  Ordinarii  locorum  curare  debent  ut  tempore  Quadragesi¬ 
mae  itemque,  si  id  expedire  visum  fuerit,  tempore  Adventus, 
in  ecclesiis  cathedralibus  et  paroecialibus  sacrae  contiones  fre¬ 
quentius  ad  fideles  habeantur  (can.  1346,  §  1). 

d)  Advigilare  etiam  debent  ut,  saltem  decimo  quoque  anno , 
parochi  adimpleant  obligationem  habendi  missionem  ad  suos 
subditos ;  item  ipsi  et  parochi  debent  prudenter  curare  conver¬ 
sionem  infidelium,  haereticorum  et  schismaticorum,  si  qui  sint 
intra  fines  sui  territorii  (can.  1349,  1350),  ita  tamen  ut  nemo 
invitus  cogatur  ad  acceptandam  fidem  catholicam  (can.  1351). 

e)  l.°  Urgere  debent  Ordinarii  observantiam  legum  eccle¬ 
siasticarum  ;  2.°  advigilare  ne  abusus  in  ecclesiasticam  discipli¬ 
nam  irrepant,  praesertim  circa  administrationem  Sacramento¬ 
rum  et  Sacramentalium,  cultum  Dei  et  Sanctorum,  praedica¬ 
tionem  verbi  Dei,  sacras  indulgentias,  implementum  piarum 
voluntatum  ;  3.°  curare  ut  puritas  fidei  ac  morum  in  clero  et 
populo  conservetur ;  4.°  ut  fidelibus,  praecipue  pueris  ac  rudi¬ 
bus,  pabulum  doctrinae  Christianae  praebeatur,  ut  in  scholis 
puerorum  ac  iuvenum  institutio  secundum  catholicae  religionis 
principia  tradatur  (can.  336,  §§  1,  2)  (3). 

123.  III.  Quoad  orationem.  Episcopi,  Apostolorum  instar, 
debent  orationi  saepe  dare  operam  et  in  divinarum  rerum  con¬ 
templatione  se  exercere,  divinumque  lumen  sibi,  clero,  popu¬ 
loque  universo  continenter  efflagitare. 

Diebus  dominicis  ac  festis,  Sacrum  pro  dioecesi  universa  fa¬ 
cere  debent  (vide  n.  465)  et  populum  ad  orationem  saepius  inci¬ 
tare,  orandi  modum  edocendo,  privatas  publicasque  preces  in 


(1)  Praeterea  illegitime  absentes  ultra  sex  menses  sunt  denuntiandi  (can 
338,  §  4). 

(2)  Cfr.  etiam  2  Tim.  4,  2;  Trid.,  sess.  5,  c.  2,  De  reform. 

(3)  Cfr.  etiam  Pii  X  Const.  Acerbo  nimis;  Trid.,  sess.  24,  c.  4,  De  reform.;  Ferre- 
res,  La  enseuanza  dei  Catecismo,  n.  22  seq.  Vide  etiam  can.  1261. 

praecipuis  necessitatibus  indicendo,  supplicationes  decernen¬ 
do,  etc.  (1). 

124.  IV.  Quoad  visitationem  dioeceseos.  Episcopi,  utpote 
totius  dioeceseos  pastores,  magnam  animarum  suae  sollicitudi¬ 
ni  ac  laboribus  commissarum  curam  gerere  debent.  Quare  dili¬ 
genter  diversas  suae  iurisdictionis  ecclesias  obire  adstringuntur, 
ut  oves  suas,  uti  par  est,  cognoscant,  earum  necessitates  dete¬ 
gant,  media  illis  occurrendi  pervestigent.  Ad  haec  omnia  iure 
divino  et  naturali  obligantur,  neque  ulla  consuetudine  lex  haec 
abrogari  vel  imminui  potest  (2). 

Tenentur  obligatione  visitandi  quotannis  dioecesim,  vel  ex 
toto,  vel  ex  parte,  ita  ut  saltem  singulis  quinquenniis  universam, 
vel  ipsi  per  se,  vel,  si  fuerint  legitime  impediti,  per  Vicarium 
Generalem  aliumve  lustrent  (can.  343,  §  1). 

Visitatio  est  ad  sanam  et  orthodoxam  doctrinam  conservan¬ 
dam,  bonos  mores  tuendos,  pravos  corrigendos,  pacem,  inno¬ 
centiam,  -pietatem  et  disciplinam  in  populo  et  clero  promoven¬ 
dam  ceteraque  pro  ratione  adiunctorum  ad  bonum  religionis 
constituenda  (ibid.). 

A  praeceptis  ac  decretis  latis  circa  personas,  res  et  loca  pia, 
occasione  visitationis  pastoralis  non  datur  appellatio  in  suspen- 
sivo ,  sed  in  devolutivo  tantum  (can.  345)  (3). 

Haec  statuunt  C.  Pleri.  Amer,  lat.,  n.  200;  C.  Manii.,  n.  230:  «Epis¬ 
copi  propriam  dioecesim  per  se  ipsos,  aut,  si  legitime  impediti  fue¬ 
rint,  per  suum  Vicarium  aut  Visitatorem  (Cone.  Trid.,  sess.  24,  c.  3. 
De  reform.),  seu  per  aliquos  ecclesiasticos  viros,  scientia,  pietate, 
rerum  gerendarum  dexteritate  ac  maturitate  commendabiles,  visi¬ 
tare  non  praetermittant.  Attenta  autem  dioecesium  nostrarum 
extensione  et  data  aliunde  summa  utilitate  visitationis  personalis, 
seu  ab  ipso  Episcopo  faciendae,  curandum  est  pro  viribus,  ut  op¬ 
portuno  tempore  Episcopus  accedat  etiam  ad  loca  quae  per  alium 
a  se  delegatum  visitata  fuere :  ad  quod  facilius  assequendum, 
opportunum  erit  dioecesim  visitandam  in  regiones  dividere,  ut 
unaquaeque  regio  successive  visitetur;  atque  ita  fiet  ut  certo  an¬ 
norum  numero  tota  dioecesis  per  Episcopum  visitata  maneat». 

125.  V.  Quoad  visitationem  aci  Limina  Apostolorum.  Sin¬ 
gulis  quinquenniis  tenentur  exhibere  S.  C.  Consistoriali  rela¬ 
tionem  de  statu  suarum  ecclesiarum,  eodemque  anno  personali¬ 
ter  visitare  sepulcra  Apostolorum  Petri  et  Pauli  et  Ptom.  Ponti¬ 
ficem.  Haec  tamen  personalis  visitatio  ab  Ordinariis  qui  sunt 
extra  Europam,  fieri  potest  alternis  tantum  quinquenniis.  Re¬ 
lationem  exhibere  debent  annis,  cuius  ultimus  numerus  sit : 


(1)  S.  Alph.,  Hom.  apost.,  tract.  7,  nn.  65,  66. 

(3)  Hoc  apertuimi  est  «x iConc.  Trid.,  sess.  24,  c.  3,  De  reform,  S.  Alph.,  Hom.  apost., 
tract.  7,  nn.  59,  60. 

(3)  Cfr.  ferreres,  Inst.  can.,  vol,  1,  n,  658  geq. 

1  vel  6,  Ordinarii  Italiae  et  insularum  adiacentium ;  2  vel  7, 
Ordinarii  Hisp.,  Lusit.,  Galliae ,  Belgii,  Hollandae,  Angliae, 
Scotiae  et  Hiberniae  cum  insulis  adiacentibus ;  3  vel  8,  caeteri 
Europae  Episcopi,  cum  insulis  adiacentibus ;  4  vel  9,  Ord. 
Amer.;  0  vel  5,  Ord.  Philipp.  cum  reliquis  Africae,  Asiae,  Aus- 
traliae  cum  insulis  adiacentibus  (1). 

N.  B.  Si  annus  pro  exhibenda  relatione  assignatus  inciderit 
ex  toto  vel  ex  parte  in  primo  biennio  ab  inito  dioecesis  regimi¬ 
ne,  Episcopus  pro  ea  vice  a  conficienda  et  exhibenda  relatione 
itemque  a  personali  visitatione  abstinere  potest  (can.  340,  §  3). 

ARTICULUS  II.  —  De  obligationibus  parochorum 

126.  Parochus ,  semel  canonice  constitutus,  ordinaria  gau¬ 
det  iurisdictione  in  populum  sibi  demandatum,  et  sine  nova 
Episcopi  approbatione  ius  habet  ad  omnia  munia  paroecialia 
obeunda.  Nullus  ergo  clericus,  dempto  Episcopo  et  eius  Vicario 
Generali  eorumque  delegatis,  sacris  quibuslibet  fungi  in  eius 
ecclesia  aut  paroecia,  sine  ipsius  consensu  expresso  aut  rationa¬ 
biliter  praesumpto,  ulla  ratione  licite  potest.  Cfr.  Ferreres,  Inst. 
can.,  n.  730  seq. 

Parochi,  uti  Episcopi,  tenentur  praecipue  :  l.°  ad  residen- 
tiam ;  2.°  ad  orationem ;  3.°  ad  praedicationem  et  catechesim ; 
4.°  ad  administrationem  Sacramentorum ;  5.°  ad  correctionem 
ovium  ;  6.°  ad  visitationem  aegrotorum  et  paroeciae  (2) . 

127.  I.  Quoad  residentiam.  a)  Parochus  ad  residentiam 
obstringitur ;  quia,  cum  administrationem  paroeciae  susceperit, 
sese  obligavit  ad  animarum  saluti  consulendum,  eamque  pro  vi¬ 
rili  parte  procurandam  (3) . 

b)  Parochus  obligatione  tenetur  residendi  in  domo  paroe- 
ciali  prope  suam  ecclesiam.  Loci  tamen  Ordinarius  potest  iusta 
de  causa  permittere  ut  alibi  commoretur,  dummodo  domus  ab 
ecclesia  paroeciali  non  ita  distet,  ut  paroecialium  perfunctio 
munerum  aliquid  inde  detrimenti  capiat  (can.  465,  §  1).  Ut  vero 
residentiae  muneri  satisfiat,  non  tantum  debet  esse  praesens 
corpore,  sed  etiam  per  se  ipse  debet  paroeciae  servire  (4). 

(1)  Cfr.  can.  340,  341  necnon  Decr.  S.  C.  Consist.  —  Cfr.  Ferreres,  Inst,  can.,  vol.  1, 
n.  653  seq. 

(2)  Parochus  debet  officia  divina  celebrare,  administrare  Sacramenta  fidelibus, 
quoties  legitime  petant,  suas  oves  cognoscere  et  errantes  prudenter  corrigere ;  paupe¬ 
res  ac  miseros  paterna  caritate  complecti,  maximam  curam  adhibere  in  catholica 
puerorum  institutione  (can.  467,  §  1). 

(3)  Cone.  Trid.,  sess.  23,  c.  i,  De  reform.  S.  Alph.,  n.  121.  Cfr.  Ferreres,  1.  c., 
n.  761  seq. 

(4)  S.  Alph.,  nn.  124,  127.  Cfr.  Mach-Ferreres,  Tesoro  dei  Sacerdote,  vol.  2,  n.  1T3 
aeq.,  ed.  15.» 

c)  Potest  tamen  abesse  per  duos  ad  summum  intra  annum 
menses ,  sive  continuos,  sive  intermissos,  nisi  gravis  causa,  iudi- 
cio  ipsius  Ordinarii,  vel  diuturniorem  absentiam  requirat,  vel 
breviorem  tantum  permittat  (can.  465,  §  2).  In  his  duobus  men¬ 
sibus  non  computantur  dies  in  quibus  parochus,  semel  in  anno, 
peragit  excercitia  spiritualia  (ibid.,  §  3). 

d)  Venia  Ordinarii,  in  scriptis  necessaria  est,  quoties  ultra 
hebdomadam  abesse  velit.  Et  sive  in  hac  absentia,  sive  in  qua¬ 
cumque  alia  diuturniore,  debet  relinquere  substitutum  ab  Or¬ 
dinario  probandum  (ibid.,  §  4). 

Per  unum  vero  vel  alterum  diem  possunt  abesse  sine  spe¬ 
ciali  licentia  ex  causa  quae  ipsis  videatur  legitima  (et  etiam  ad 
sex  dies  de  licentia  archipresbyteri,  iuxta  C.  Prov.  Vallisol ., 
p.  2,  tit.  12,  n.  7),  modo  vicario  idoneo  paroeciam  commen¬ 
dent.  Cfr.  Mach-F 'errer es,  1.  c.,  n.  121.  —  In  Philipp.,  pro  ab¬ 
sentia  bidui  ad  14  dies  sufficit  et  requiritur  licentia  vicarii  fo- 
ranei.  C.  Manii.,  n.  203. 

Quaeres.  —  Quid  si  parochus  ex  causa  gravi  ac  repentina 
discedere  cogatur ? 

Resp.  Si  absentia  ultra  hebdomadam  sit  protrahenda,  debet 
quamprimum  monere  Ordinarium,  ei  indicans:  a)  causam  dis¬ 
cessus  et  b)  sacerdotem  supplentem  ab  eo  relictum,  eiusque  stare 
mandatis  (can.  465,  §  5).  Cfr.  n.  1073,  nota. 

128.  Praeter  peccatum  mortale ,  nisi  materiae  parvitate 
excusentur,  non  residentes  incurrunt,  ipso  facto  et  alia  declara¬ 
tione  non  secuta,  in  privationem  omnium  fructuum  pro  rata 
temporis  absentiae,  iuxta  dicta  supra,  n.  121. 

129.  II.  Quoad  orationem,  a)  Tenetur  parochus,  ut  Epis¬ 
copus,  Sacrum  pro  paroecia  facere  festis  ac  dominicis  diebus, 
ut  patebit  ex  dicendis  in  n.  465  seq.  Item  tenetur  orare  frequen¬ 
ter  pro  suis  ovibus,  ut  sibi  ac  subditis  gratias  ad  salutem  neces¬ 
sarias  et  caelestes  benedictiones  imploret. 

b )  Praeterea  curare  debet  parochus  ut  omnes  addiscant  ora¬ 
re,  ut  bene  orent,  suosque  doceant  orare  :  ad  hoc  conducet  maxi¬ 
me,  si  quandoque,  praesertim  festis  diebus  et  dominicis  necnon 
tempore  Adventus  et  Quadragesimae,  matutinas  orationes  ac 
serotinas  publice  fideles  agant.  S.  Alph .,  Hom.  apost.,  tract.  7, 
n.  35  seq. 

130.  III.  Quoad  praedicationem.  Omnes  parochi  tenentur 
diebus  dominicis  ac  aliis  festis  de  praecepto  verbum  Dei  populo 
nuntiare  consueta  homilia ,  praesertim  intra  Missam,  in  qua 
maior  soleat  esse  populi  frequentia  (can.  1344,  §  1). 

Quaesita.  —  Quaer.  l.°  An  graviter  peccent  parochi  omit¬ 
tentes  praedicationem ? 

Resp.  Affirm.,  si  omittant  per  tempus  notabile.  Tempus 
vero  notabile  a  multis  habetur,  si  per  integrum  continuumque 
mensem  praedicatio  deseratur,  aut  per  tres  menses  non  conti¬ 
nuos,  seu  in  anno  divisos.  Ita  S.  Alph.,  lib.  3,  n.  269;  Mare , 
n.  2269;  Tanquerey-Quevastre,  n.  712.  Et  haec  sententia  praefe¬ 
renda  videtur,  maxime  post  Gonst.  Acerbo  nimis ,  cum  talis 
omissio  attingat  partem  notabilem  gravissimae  obligationis. 

P.  Lehmkuhl ,  n.  820  (alias  645),  putat  grave  peccatum  saltem 
haberi,  si  praedicatio  omittatur  per  duos  menses  continuos,  aut 
notabiliter  ultra  tres  discontinuos.  Gfr.  etiam  Verm.,  vol.  3, 
n.  94;  Villada ,  Gasus,  vol.  3,  n.  13.  Immo  sunt  auctores,  etsi 
pauci  nec  sat  gravibus  innixi  rationibus,  ut  Ball.-P.,  vol.  4, 
n.  505,  et  Genicot,  Instit.,  vol.  2,  n.  69,  quibus  probabile  videtur 
per  se  requiri  ad  peccatum  grave  omissionem  per  tres  menses 
continuos,  aut  (cfr.  Genicot ,  Casus,  vol.  2,  tr.  10,  sect.  2,  c.  3,  §  1, 
cas.  4)  per  quattuor  menses  discontinuos.  —  Neque  obligationi 
satis  illi  faciunt,  qui  praedicationem  audientium  captui  accom¬ 
modare  non  satagunt. 

131.  Quaer.  2.°  An  haec  obligatio  sit  personalis ? 

Resp.  Affirm .,  ideoque  ei  satisfacere  nequit  per  alium  habi- 
tualiter,  nisi  ob  iustam  causam  ab  Ordinario  probatam.  Hic 
etiam  poterit  permittere  ut  sollemnioribus  quibusdam  festis,  aut 
etiam,  ex.  iusta  causa ,  aliquibus  diebus  dominicis  contio  omit¬ 
tatur  (can.  1344,  §§  2  et  3). 

Quaer.  3.°  Quid  agere ,  quidve  cavere  debent  in  praedicatione ? 

Resp.  l.°  Parochi  et  quicumque  alii  contionatores  exponere 
imprimis  debent  ea  quae  fideles  tenentur  credere  et  facere  ad 
salutem. 

Resp.  2.°  Unde  abstinere  debent  ab  argumentis  profanis  aut 
abstrusis,  quae  communem  captum  audientium  superant,  nec- 
non  a  persuasibilibus  humanae  sapientiae  verbis,  seu  a  profano 
apparatu  et  blandimento  inanis  et  ambitiosae  eloquentiae,  sed 
praedicare  debent  ostensione  spiritus  et  virtutis,  praedicantes 
non  se  ipsos,  sed  Christum  crucifixum.  Neque  minus  reprehen¬ 
dendi  illi  sunt  qui  nulla  adhibita  praeparatione  quicquid  in  buc¬ 
cam  venit  effutiunt  sine  ordine,  claritate,  pietate  ac  zelo.  Hi 
verbum  Dei  deturpant,  et  nauseam  fastidiumque  creant  audi¬ 
toribus.  Ita  omnes. 

Parochus  autem  qui  pios  libros  auditoribus  legit,  non  obit 
munus  suum  praedicandi,  quia  lectio  non  est  praedicatio ;  nisi 
quis  adeo  sit  labilis  memoriae,  ut  aliter  facere  non  possit ;  tum 
vero  identidem  debet  curare  ut  per  alium  ad  populum  sermones 
habeantur,  vel  Episcopum  de  impedimento  commonefacere. 

N.  B.  Parochi  curare  etiam  debent  ut,  saltem  decimo 

quoque  anno,  sacra  missio  ad  suos  subditos  habeatur  (can. 
1349,  §  1). 

132.  IV.  Quoad  catechesim..  a)  Proprium  ac  gravissimum 
officium,  pastorum  praesertim  animarum,  est  catecheticam  po¬ 
puli  Christiani  institutionem  curare  (can.  1329). 

b)  Iuxta  Pium  X  in  Encyclica  Acerbo  Jiimis,  15  apr.  1905, 
parochi  et  quotquot  animarum  curam  gerunt,  tenebantur  diebus 
dominicis  ac  festis  per  annum  nullo  excepto ,  per  integrae  horae 
spatium ,  pueros  et  puellas  catechismum  docere.  Haec  praescrip¬ 
tio  Codice  non  est  expresse  renovata,  sed  quoad  substantiam 
videtur  in  praxim  deducenda,  saltem  accedente  mandato  Epis¬ 
copi  ad  normam  can.  1336. 

c)  Debet  praeterea  parochus:  a)  statis  temporibus,  conti¬ 
nenti  per  plures  dies  institutione,  pueros  ad  sacramenta  paeni- 
tentiae  et  confirmationis  rite  suscipienda  singulis  annis  praepa¬ 
rare ;  b)  peculiari  omnino  studio  (praesertim,  si  nihil  obsit, 
Quadragesimae  tempore)  pueros  sic  instituere,  ut  sancte  Sancta 
primum  de  altari  libent  (can.  1330) ;  c )  eos  vero,  qui  recenter 
primam  communionem  receperint,  uberius  et  perfectius  cate- 
chismo  excolere  (can.  1331)  (1). 

d)  Haec  quoad  pueros.  Insuper  debet  parochus  catechis¬ 
mum  explicare  fidelibus  adultis,  sermone  ad  eorum  captum 
accommodato.  Id  facere  debet :  a )  diebus  dominicis  aliisque  fes¬ 
tis  de  praecepto ;  b)  ea  hora  quae  suo  iudicio  magis  apta  sit 
ad  popitli  frequentiam  (non  quae  sibi  magis  sit  commoda) 
(can.  1332). 

133.  Quaesita.  —  Quaer.  l.°  An  in  hoc  munere ,  sive  quoad 
pueros ,  sive  quoad  adultos ,  possit  parochus  adhibere  adiutores? 

Resp.  Affirm .,  immo,  si  legitime  sit  impeditus,  debet  operam 
adhibere  clericorum,  in  paroeciae  territorio  degentium,  aut 
etiam,  si  necesse  sit,  piorum  laicorum,  potissimum  illorum  qui 
in  pium  sodalitium  doctrinae  Christianae  aliudve  simile  in  pa¬ 
roecia  erectum  adscripti  sint  (can.  1333,  §  1).  Immo  presbyteri 
aliique  clerici,  nullo  legitimo  impedimento  detenti,  proprio 
parocho  in  hoc  sanctissimo  opere  adiutores  (2)  esse  debent 
(ibid.,  §  2). 


(1)  Cone.  Plen.  Siculum,  anni  1920,  sub  praesidentia  Card.  De  Lai  praescribit  in 
suo  can.  7,  §  2  :  «Si  Quadragesimae  tempore  ad  primam  communionem  pueros  insti¬ 
tuere  nequiverint,  parochi  eos  praeparent  tempore  paschali  per  mensem  circiter 
integrum,  et  singulis  diebus  per  integrum  horae  spatium»,  In  can.  autem  8  haec  de¬ 
cernit  :  «Uberior  et  perfectior  catechetica  puerorum  institutio,  de  qua  in  can.  1331 
Cod.  I.  C.,  fiat  a  parochis  per  horam  integram  singulis  dominicis  et  festis  de  prae¬ 
cepto,  aliave  per  hebdomadam  deligenda  die,  exceptis  diebus  festis  sollemnioribus, 
iudicio  Ordinarii  loci». 

(2)  Quod  si  invitati,  nullo  legitimo  impedimento  detenti,  non  adiuvent,  statuit 


80 


TRACTATUS  X.  ■ — DE  STATIBUS  PARTICULARIBUS 


135 


Quaer.  2.°  An  et  quatenus  religiosi  teneantur  tradere  populo 
catecheticam  instructionem ? 

Resp.  l.°  Si,  Ordinarii  loci  iudicio,  religiosorum  auxilium 
ad  catecheticam  populi  institutionem  sit  necessarium,  Superio¬ 
res  religiosi,  etiam  exempti,  ab  eodem  Ordinario  requisiti,  te¬ 
nentur  per  se,  vel  per  suos  subditos  religiosos,  sine  tamen  regu¬ 
laris  disciplinae  detrimento,  illam  populo  tradere,  praesertim 
in  propriis  ecclesiis  (can.  1334). 

2.°  Ordinarii  loci  est  omnia  in  sua  dioecesi  edicere,  quae  ad 
populum  in  Christiana  doctrina  instituendum  spectent ;  et  etiam 
religiosi  exempti,  quoties  non  exemptos  docent,  eadem  servare 
tenentur  (can.  1336). 

134.  N.  B.  l.°  Obligatione  docendi  pueros  catechismum 
tenentur  etiam  vicarii  cooperatores  parochi  (can.  476,  §  6,  et 
1333,  §  2) ;  et  in  Hisp.  etiam  beneficiati  coronae  Aragoniae  (1). 

2. °  Episcopus  potest  praecipere  reliquis  clericis  ut  cate¬ 
chismum  pueros  doceant  (can.  128)  (2) ;  maxime  sacerdoti¬ 
bus  facientibus  Sacrum  in  ecclesiis  ita  distantibus,  ut  fideles 
ad  paroeciam  accedere  non  possint  sine  gravi  incommodo 
(can.  483,  l.°)  (3). 

3. °  Obligatio  tradendi  doctrinam  Christianam  gravissima 
est  (4).  De  reatu  vero  propter  culpabiles  omissiones  videtur  iudi- 
candum  sicut  de  omissione  homiliae  dictum  est. 

Cone.  Plen.  Amer,  lat.,  n.  820,  III,  inter  causas  speciales 
privationis  ab  officio  et  beneficio  paroeciali,  recenset  omissio¬ 
nem  temerariam  instructionis  catecheticae,  diebus  saltem  do¬ 
minicis  et  festis  per  maiorem  anni  partem  et,  post  legitimam 
monitionem,  pertinaciter  continuatam.  Quod  etiam  ad  Ins. 
Philipp.  Pius  X  extendit  ad  decennium ,  1  ian.  1910.  Ita  etiam 
Codex,  can.  2182-2185. 

4. °  Munus  catechizandi  exercere  parochi  debent  personali¬ 
ter,  nisi  legitime  impediti  fuerint  (5). 

135.  V.  Quoad  ad.ministrationerrt  Sacramentorum.  Paro¬ 
chi  tenentur  per  se  Sacramenta  ministrare,  non  modo  instante 
tempore  praecepti  et  gravis  necessitatis,  sed  etiam,  quod  spectat 
ad  Sacramenta  quae  possunt  iterari,  toties  quoties  oves  debite 

Cono.  Plen.  Sic.,  can.  9,  ut  facultate  audiendi  confessiones  et  contionandi  priventur, 
firma  facultate  Ordinariis  locorum  alias  poenas  infligendi. 

(1)  Cfr.  Ferreres,  La  ensenanza  dei  Cateeismo,  comentario  canonico-moral  sobre 
la  Encfclica  Acerbo  nimis,  n.  15  seq. 

(2)  Bened.  XIV,  Const.  Etsi  minime,  7  febr.  1742,  §  6;  Cone.  Prov.  Vallisolet., 
p.  6,  tit.  7,  §  3,  n.  1 ;  Cone.  Prov.  Burgen.,  p.  1,  tit.  6,  n.  5.  Cfr.  Ferreres,  1.  c.,  n.  17  seq’. 

(3)  Bened.  XIII  in  Cone.  Rom.,  tit.  1,  c.  5;  Cone.  Manii.,  n.  856. 

(4)  Syn.  dioeces.  Vallisolet.,  lib.  1,  tit.  5,  §  1,  n.  6. 

(5)  Innoc.  XIII,  Const.  Apostolici  ministerii,  §  2;  Cone.  Prov.  Vallisol.,  p.  6,  tit.  7, 
§  3,  n.  1;  Wernz,  1.  c.,  vol.  3,  n.  45.  Cfr.  Ferreres,  1.  c.,  n.  29  seq. 

seu  non  intempestive  petunt,  nisi  sint  legitime  impediti,  vel 
possint  per  alium  sine  incommodo  et  offensione  petentium  ipsis 
consulere.  Unde  Codex  :  Parochi  aliique,  quibus  cura  animarum 
vi  muneris  est  demandata,  gravi  iustitiae  obligatione  tenentur 
audiendi  sive  per  se  sive  per  alium  confessiones  fidelium  sibi 
commissorum,  quoties  ii  audiri  rationabiliter  petant  (can.  892, 
§  1).  — Vide  complura  alia  super  hac  obligatione  in  tract.  De 
Sacram,  in  genere. 

In  libro  baptizatorum  adnotare  quoque  debent,  si  baptiza- 
tus  confirmationem  receperit,  matrimonium  contraxerit  (nisi 
agatur  de  matrimonio  conscientiae),  subdiaconatum  suscepe¬ 
rit,  aut  sollemnem  professionem  emiserit,  easque  semper  ad- 
notationes  in  documenta  accepti  baptismatis  referre  debent 
(can.  470,  §  2)  (1).  Vide  nn.  940,  1086  seq. 

Eadem  adnotatio  videtur  facienda,  si  baptizatus  professionem 
simplicem  emisit,  quae  in  ordine  ad  subsequeris  matrimonium 
dirimendum  aequivaleat  sollemni,  ut  accidit  in  Societate  Iesu. 
Cfr.  Ferreres ,  Inst.  can.,  vol.  1,  n.  765,  VII. 

Habere  debet  parochus  quinque  libros  paroeciales,  id  est 
baptizatorum,  confirmatorum,  matrimoniorum,  defunctorum  et 
de  statu  animarum,  eosque  iuxta  usum  Ecclesiae  probatum,  vel 
a  proprio  Ordinario  praescriptum,  conscribere  ac  diligenter  in 
archivo  bene  ordinato  asservare  (can.  470,  §  1). 

Quaeres.  —  Quaenam  sint  functiones  parocho  reservatae ? 

Resp.  Sunt  sequentes :  l.°  Baptismum  conferre  sollemniter. 
—  2.°  Sanctissimam  Eucharistiam  publice  ad  infirmos  in  pro¬ 
pria  paroecia  deferre.  —  3.°  Sanctissimam  Eucharistiam  publice 
aut  privatim  tanquam  Viaticum  ad  infirmos  deferre  atque  in 
periculo  mortis  constitutos  extrema  unctione  roborare,  salvo 
praescripto  can.  397,  3.°,  514,  848,  §  2,  938,  §  2. — -4.°  Sacras 
ordinationes  et  ineundas  nuptias  denuntiare  ;  matrimoniis  assis¬ 
tere  ;  nuptialem  benedictionem  impertiri. — 5.°  Iusta  funebria 
persolvere  ad  normam  can.  1216.  -  ■  6.°  Domibus  ad  normam 
librorum  liturgicorum  benedicere  sabbato  sancto,  vel  alia  die 
pro  locorum  consuetudine.  —  7.°  Fontem  baptismalem  in  sab¬ 
bato  sancto  benedicere,  publicam  processionem  extra  ecclesiam 
ducere,  benedictiones  extra  ecclesiam  cum  pompa  ac  sollemni¬ 
tate  impertiri,  nisi  agatur  de  ecclesia  capitulari  et  Capitulum 
has  functiones  peragat  (can.  462). 

VI.  Quoad  correctionem.  Tenetur  parochus  subditos  in  pec¬ 
cato  mortali,  vel  in  proximo  peccati  mortalis  periculo  versantes 


(1)  Opportunitatem  huius  praescriptionis,  quam  nunc  Codex  primo  imponit,  expo. 
suimus  nos  in  op.  Los  Esponsales,  etc.,  h.  413,  edit.  3. a,  ann.  1908,  et  in  edit.  seq. 

corrigere,  etiamsi  grave  periculum  subeundum  esset,  si  tamen 
spes  aliqua  emendationis  effulgere  videatur.  Debet  etiam,  in 
quantum  potest,  cum  debita  prudentia  scandala  de  medio  tol¬ 
lere  vel  praecavere  per  se  aut  per  alios,  directe  vel  indirecte, 
mandato,  consilio,  cohortatione,  precibus,  etc.  Ita  communiter 
et  'probabilius  quidem  ex  iustitia,  non  vero  ex  caritate  tantum. 
S.  Alph.,  Hom.  apost.,  tract.  7,  n.  30  seq. 

Deinde  parochi  bono  spirituali  subditorum  prospicere  sol¬ 
licite  debent,  iuxta  illud  Apostoli,  Rom.  12,  8:  Qui  praeest  in 
sollicitudine.  Debent  idcirco  paroecianorum  mores  investigare, 
delinquentes  corrigere,  sustinere  vacillantes  et  satagere  ut  om¬ 
nes  suas  obligationes  obeant,  semper  memoria  tenentes,  se  pro 
eorum  animabus  esse  aliquando  rationem  reddituros. 

Advigilare  etiam  debet  parochus  ne  quid  contra  fidem  ac 
mores  in  sua  paroecia,  praesertim  in  scholis  publicis  et  privatis 
tradatur,  et  opera  caritatis,  fidei  ac  pietatis  fovere  aut  institue¬ 
re  (can.  469). 

136.  VII.  Quoad  visitationem  aegrotorum  et  paroeciae, 

a)  Abusus  est  animarum  saluti  valde  noxius  aegrotos  non  invi¬ 
sere,  antequam  parochus  ab  ipsis  accersatur.  Cum  autem  aegro¬ 
tos  inviserit  parochus  eosque  Sacramentis  refecerit,  non  arbi¬ 
tretur  se  munus  suum  adimplevisse,  sed  illos  saepius  visitet 
consoleturque.  Legantur  et  pia  meditatione  recolantur  monita 
Ritualis  Romani  circa  infirmorum  curam  et  visitationem. 

b)  Debet  sedula  et  effusa  caritate  aegrotos  in  sua  paroecia, 
maxime  vero  morti  proximos,  adiuvare,  eos  sollicite  Sacramentis 
reficiendo,  eorumque  animas  Deo  commendando  (can.  468,  §  1). 

c)  Tum  ipse,  tum  alii  sacerdotes  qui  infirmis  assistant, 
habent  facultatem  concedendi  benedictionem  apostolicam  cum 
indulgentia  plenaria  in  articulo  mortis,  secundum  formam  a 
probatis  liturgicis  libris  traditam,  quam  benedictionem  imper¬ 
tiri  omittere  non  debent  (ibid.,  §  2).  Cfr.  Ferreres,  Inst.  can., 
vol.  1,  n.  764,  ubi  haec  benedictio  exponitur. 

d)  Iuxta  can.  2182,  removeri  potest  a  paroecia  parochus  qui 
officia  paroecialia,  de  quibus  in  can.  467,  §  1,  468,  §  1,  1178, 
1330-1332,  1341,  graviter  neglexerit  aut  violaverit,  post  debitas 
monitiones,  etc.  Cfr.  can.  2182-2185. 

137.  VIII.  Quoad  fidei  professionem.  Parochi  et  quicum¬ 
que  provisi  sint  de  beneficiis  quibusvis  curam  animarum  haben¬ 
tibus ,  etiamsi  manualia  sint,  tenentur,  ante  captam  possessio¬ 
nem,  aut  in  ipso  capiendae  possessionis  actu,  fidei  professionem 
emittere  coram  loci  Ordinario,  aut  eius  delegato,  iuxta  formam 
a  Sede  Apostolica  probatam  (can.  461  et  1406,  §  1,  7.°).  —  Quod 
si  eam  emittere  negligant  sine  iusto  impedimento,  moneri  debent 

praefinito  congruo  tempore ;  quo  transacto  contumaces  puniri 
debent  per  privationem  officii,  beneficii,  dignitatis,  muneris; 
nec  interim  (ex  quo  omiserunt)  faciunt  fructus  suos  (can.  2403), 
eosque  tenentur  restituere  vel  ecclesiae,  vel  loco  pio,  vel  paupe¬ 
ribus  (1).  Idem  intelligas  de  omnibus  qui  ad  fidei  professionem 
tenentur  (2). 

Iuramentum  antimodernisticum,  iuxta  praescriptum  Pii  X 
in  Motu  proprio  Sacrorum  antistitum ,  praestandum  est  ab  om¬ 
nibus  qui  ex  Codice  emittere  debent  fidei  professionem,  ita  ta¬ 
men  ut  professores  in  Seminariis  aliisque  Collegiis  ubi  clerici 
educantur  illud  emittere  debent  initio  cuiusque  cursus  (3). 

ARTICULUS  III.  —  De  obligationibus  canonicorum  (4) 

138.  Capitulum  canonicorum ,  sive  cathedrale,  sive  col- 
legiale,  est  clericorum  collegium  ideo  {a  Romano  Pontifice )  in¬ 
stitutum,  ut  sollemniorem  cultum  Deo  in  ecclesia  exhibeat  et, 


(1)  Praeterea  fidei  professionem  emittere  debent : 

1. ’  Coram  praeside,  eiusve  delegato,  qui  Oecumenico  vel  particulari  Concilio  aut 
Synodo  dioecesanae  intersunt  cum  voto,  seu  consultivo,  seu  deliberativo ;  praeses 
autem  coram  eodem  Concilio  vel  Synodo; 

2. °  Coram  Sacri  Collegii  Decano,  Cardinalibus  primis  in  ordine  presbyterorum 
et  diaconorum  et  S.  R.  E.  Camerario,  promoti  ad  cardinalitiam  dignitatem ; 

3. ”  Coram  delegato  ab  Apostolica  Sede,  promoti  ad  sedem  episcopalem  etiam  non 
residentialem,  vel  ad  regimen  Abbatiae  vel  Praelaturae  nullius,  Vicariatus  Aposto- 
lici.  Praefecturae  Apostolicae  ; 

4. ’  Coram  Capitulo  cathedra-li,  Vicarius  Capitularis ; 

5. °  Coram  loci  Ordinario  eiusve  delegato  et  coram  Capitulo,  qui  ad  dignitatem 
vel  canonicatum  promoti  sunt; 

6. °  Coram  loci  Ordinario  eiusve  delegato  et  coram  aliis  consultoribus,  assumpti 
ad  officium  consultorum  dioecesanorum  ; 

7. °  Coram  loci  Ordinario  eiusve  delegato,  Vicarius  Generalis  ;  rector,  professores 
sacrae  theologiae,  iuris  canonici  et  philosophiae  in  Seminariis,  initio  cuiuslibet  anni 
scholastici,  vel  saltem  initio  suscepti  muneris ;  omnes  promovendi  ad  ordinem  sub- 
diaconatus;  librorum  censores,  de  quibus  in  can.  1393;  sacerdotes  confessionibus 
excipiendis  destinati  et  sacri  contionatores,  antequam  facultate  donentur  ea  munia 
exercendi ; 

8. °  Coram  Ordinario  eiusve  delegato,  Rector  Universitatis  vel  Facultatis ;  coram 
Rectore  vero  Universitatis  vel  Facultatis  eiusve  delegato,  professores  omnes  in 
Universitate  seu  Facultate  canonice  erecta,  initio  cuiusque  anni  scholastici,  vel 
saltem  initio  suscepti  muneris;  itemque  qui  periculo  facto  academicis  gradibus 
donantur ; 

9. °  Coram  Capitulo  vel  Superiore  qui  eos  nominavit,  eorumve  delegato.  Superiores 
in  religionibus  clericalibus. 

Qui,  priore  dimisso,  aliud  officium,  vel  beneficium,  aut  dignitatem  etiam  eiusdem 
speciei  consequuntur,  rursus  debent  fidei  professionem  emittere  ad  normam  huius 
canonis  (can.  1406). 

Obligatione  fidei  professionem  emittendi  non  satisfacit  qui  eam  per  procuratorem 
vel  coram  laico  emittit  (can.  1407).  Reprobatur  quaelibet  consuetudo  contra  canones 
huius  tituli  (can.  1408). 

(2)  Cfr.  Ferreres,  Derecho  sacram.,  etc.,  nn.  998.  976,  977. 

(3)  Ita  declaravit  S.  Offic.,  22  mart.  1918  :  Acta,  X,  pag.  136. 

(4)  Tota  haec  materia  de  canonicis  poterit  relinqui  scholae  Institutionum  cano¬ 
nicarum.  Cfr.  Ferreres,  Inst.  can.,  vol.  1,  nn.  683-712,  719-726. 

si  agatur  de  Capitulo  cathedrali,  ut  praeterea  Episcopum,  ad 
normam  sacrorum  canonum,  tanquam  eiusdem  senatus  et  con¬ 
silium,  adiuvet  ac,  sede  vacante,  suppleat  in  dioecesis  regimine 
(can.  391,  §  1). 

Canonici  sunt  alii  regulares ,  qui  sub  praeposito  communem 
vitam  votis  adstrictam  agunt,  et  hi  nunc  pauciores  inveniuntur  ; 
alii  vero  saeculares ,  qui  seorsim  vivunt  ex  beneficiis  seu  pen¬ 
sionibus  ecclesiasticis  et  institutum  canonicum  servant  quoad 
varia  munia  in  Ecclesia  obeunda. 

Praecipuae  autem  obligationes  canonicorum  reducuntur : 
l.°  ad  residentiam,  2.°  ad  officium  chori,  3.°  ad  Missam  conven- 
tualem,  4.°  ad  assistentiam  Episcopi,  5.°  ad  quaedam  munera, 
sede  vacante. 

I.  Quoad  residentiam 

139.  I.  Reprobata  contraria  consuetudine,  canonici  ac  be¬ 
neficiarii  quotidiano  choro  adstricti,  possunt  singuli  abesse  tres 
tantum  menses  in  anno,  sive  continuos,  sive  intermissos,  dum¬ 
modo  propriae  ecclesiae  statuta  aut  legitima  consuetudo  servi¬ 
tium  diuturnius  non  requirant  (can.  418,  §  1). 

Die  quo  quis  alicui  horae,  aut  Missae  non  assistit,  inter  dies 
absentiae  est  computandus;  salvo  iure  percipiendi  distributio¬ 
nes  earum  horarum  quibus  interest  (i). 

II.  Vacationes  sumere  non  licet  tempore  Quadragesimae 
aut  Adventus,  nec,  absque  legitima  causa  et  speciali  Episcopi 
licentia,  in  praecipuis  anni  sollemnitatibus,  de  quibus  in  can. 
338,  §  3 ;  nec  permittitur  uno  eodemque  tempore  capitulares 
ultra  tertiam  partem  abesse  (can.  418,  §  2) ;  quia  vacationes  con¬ 
ceduntur  quidem  canonicis,  non  vero  Capitulo,  cultus  enim  di¬ 
vinus,  cui  addicti  sunt,  vacare  non  debet.  Nec  indigent  licentia 
aut  Capituli  aut  Episcopi  ad  discedendum  intra  dioecesim ;  si 
autem  extra  dioecesim  discurrere  velint,  licentia  Episcopi  ipsis 
necessaria  est.  Sic  statuit  S.  Congr.  Cone.  Neque  indigent  ali¬ 
qua  speciali  ratione,  ut  abesse  possint,  prout  expresse  declaravit 
eadem  Congr.  Cone.  4  maii  1737. 

140.  Tempore  vacationem  omne  genus  distributionum 
amittitur ,  non  obstante  remissione  ab  aliis  capitularibus  facta ; 
sed  percipiuntur  praebendae  proventus ,  aut  duae  tertiae  distri¬ 
butionum  partes ,  si  omnes  praebendae  proventus  in  distribu¬ 
tionibus  consistant  (ibid.,  §  3). 

Quaesita.  —  Quaer.  l.°  An  Episcopus  possit  longiorem  ab¬ 
sentiam  permittere ? 


(T)  S.  C.  Cone.,  10  iul.  1920 :  Acta,  XII,  pag.  357  seq. 

Resp.  Neg.,  nisi  ex  causa  legitima ,  i.  e.  a  lege  approbata  et 
in  iure  expressa.  Quod  plures  auctores  dicunt,  posse  scilicet 
Episcopum  praeter  menses  conciliares  alium  concedere  ex  iusta 
causa ,  innititur  falso  fundamento,  nempe  privilegio  particulari 
Episcopo  Cauriensi  olim  concesso  (1). 

Quaer.  2.°  An  canonici  absentes  teneantur  aliquem  sibi  sub¬ 
stituere? 

Resp.  Neg.  Ita  declaravit  S.  Congr.  Cone.  Trid.  Ratio  est, 
quia  alii  canonici  praesentes  supponuntur  sufficere  pro  assis¬ 
tentia  chori  cultuque  divino  peragendo.  Hinc  potioris  sunt  con¬ 
ditionis  quam  parochi,  qui  nunquam  abesse  possunt,  nisi  alium 
idoneum  sacerdotem  sibi  substituant.  Cfr.  Ferreres,  1.  c. 

N.  B.  Canonici  etiam  legitime  absentes  a  choro,  ijjso  facto 
amittunt  distributiones  quotidianas,  si  hae  non  excedant  tertiam 
partem  fructuum  totius  praebendae.  Si  excedant,  illegitime 
absentes  etiam  eas  omnes  amittunt  ipso  facto ;  absentes  vero 
legitime ,  tantum  amittunt  tertiam  partem  fructuum  totius  prae¬ 
bendae.  Contra  hanc  iuris  dispositionem  nequit  praevalere  ulla 
consuetudo  etiam  immemorialis.  —  Distributiones  amissae,  ge- 
neratim  accrescunt  praesentibus  in  choro  (2),  qui  nequeunt  eas 
absentibus  ullo  modo  condonare.  —  Etiam  distributiones  amit¬ 
tunt  qui  assistunt  choro,  sed  non  canunt.  —  Fictione  tamen  iuris 
plures  considerantur  praesentes  ad  effectum  lucrandi  distribu¬ 
tiones  ex  causa  expresse  ad  hoc  in  iure  probata  (can.  420,  §  1, 
5.°-10.°).  Causae  sunt  «infirmitas,  iusta  et  rationabilis  corporis 
necessitas,  aut  evidens  ecclesiae  (choralis)  utilitas».  Etiam  fictio¬ 
ne  iuris  et  ex  speciali  privilegio  (ibid. ,  l.°-4.°,  6.°-14.°,  et  §  2) 
ipsis  concesso,  plures  censentur  praesentes,  ut  v.  gr.  canonicus 
lectoralis  pro  tota  die  qua  legit  sacram  Scripturam ;  paeniten- 
tiarius  toto  tempore  quo  audit  confessiones,  etc. 

Illegitime  absentes  ipso  facto  (nullaque  requisita  sententia 
declaratoria)  privantur  omnibus  fructibus  sui  beneficii  pro  rata 
absentiae  illegitimae  (can.  2381,  n.  1)  (3).  Vide  tamen  n.  121 
in  fine. 


(1)  Cfr.  Ferreres,  Residenda  de  los  candnigos,  etc.,  n.  28  seq.  (in  ephem.  Raz&n 
V  Fe,  vol.  2,  pag.  249  seq.). 

(2)  Qui  vi  indulti  pontificii  lucrantur  distributiones  inter  praesentes,  in  partem 
etiam  veniunt  Jallentiarum,  iis  tamen  exceptis  quae  proveniant  ex  distributionibus 
inter  praesentes  tantum.  S.  C.  Cone.,  15  ian.  1921 :  Acia,  XIII,  pag.  198  seq. 

(3)  Hanc  privationem  urgere  etiam  in  casu  irresidentiae  non  graviter  culpabilis, 
vel  materialiter  tantum,  non  formaliter,  culpabilis  ac  notoriae,  declaravit  S.  C.  Cone., 
10  iul.  1920  :  Acta,  XII,  pag.  357.  Vide  tamen  Ferreres,  Inst.  can.,  vol.  2,  App.  II ; 
vol.  1,  nn.  689,  709-711;  Derecho  sacram.,  nn.  976,  978;  et  apud  Razon  y  Fe,  vol.  1, 
pag.  558,  nn.  16  et  17;  vol.  2,  pag.  248  seq.;  380  seq.,  nn.  21-27,  45-96,  et  AA.  ibi  citatos; 
Mach-Ferreres,  Tesoro  dei  Sacerdote,  n.  108,  ed.  15.» 

II.  Quoad  divina  officia 

141.  I.  Quodlibet  Capitulum  obligatione  tenetur  quotidie 
divina  officia  in  choro  rite  persolvendi,  salvis  fundationis  legi¬ 
bus  (can.  413,  §  1). 

Divinum  officium  comprehendit  psalmodiam  horarum  cano¬ 
nicarum  et  celebrationem  cum  cantu  Missae  conventualis ,  prae¬ 
ter  alias  Missas  vel  secundum  rubricas  missalis  vel  ex  piis  fun¬ 
dationibus  celebrandas  (ibid.,  §  2). 

II.  Omnes  et  singuli  qui  chorale  beneficium  obtinent,  te¬ 
nentur  in  ipso  choro  divina  officia  persolvere  singulis  diebus, 
nisi  servitium  per  turnum  a  Sede  Apostolica  aut  a  fundationis 
legibus  fuerit  indultum  (can.  414)  (1). 

Nec  ideo  excusantur,  quod  forte  sint  pauci ;  nam  S.  Congr. 
Cone,  definivit,  13  martii  1696,  canonicos,  etsi  paucos,  puta  duos 
vel  tres,  officium  in  choro  canere  aut  recitare  teneri. 

Hinc  non  sufficit  ut  canonici  intersint  tantum  choro  vel  offi¬ 
ciis  ;  sed  in  quantum  possunt,  tenentur  ad  cantum  vel  recitatio¬ 
nem  concurrere  voce  elata  et  pio  cordis  affectu.  Nec  satisfaciunt 
etiam  praesentes  cum  privata  recitatione,  ut  constat  ex  Const. 
Benedicti  XIV  Cum  semper,  19  aug.  1744.  Peccant  igitur  graviter 
qui  sine  legitima  causa  notabiliter  absunt  a  choro  ultra  tempus 
a  iure  permissum,  et  venialiter,  si  per  breve  tempus,  v.  gr.  tres 
aut  quattuor  dies ;  ita  tamen  ut  praeterea  in  utroque  casu  amit¬ 
tant,  non  modo  distributiones,  sed  omnes  fructus,  ut  supra 
dictum  est.  Ita  communiter  cum  S.  Alph.,  lib.  3,  n.  675.  Nec 
possunt  diutius  abesse,  secluso  induito  apostolico,  quod  v.  gr. 
ad  contionandum  concedi  solet  (2) . 

142.  Quaeres.  —  An  Episcopus  permittere  possit  ut  alicuius 
horae  recitatio  omittatur ? 

Resp.  Neg.,  ut  pluries  resolvit  S.  Congr.  Cone.  (3).  —  Ratio 
est,  quia  Episcopus  nihil  potest  in  lege  communi  Ecclesiae  (4). 

III.  Missa  autem  conventualis  obligat  sub  gravi  quotidie,  et 
«applicanda  est  pro  benefactoribus  in  genere»  (can.  417,  §  1)  (5). 


(1)  Canonici  aliique  de  Capitulo  contioni  quadragesimali  vel  tempore  Adventus, 
si  in  propria  ecclesia  continuo  post  chorum  habeatur,  interesse  debent,  nisi  iusto 
impedimento  detineantur.  Ordinarius  potest  illos  ad  id  adigere,  poenis  etiam  adhi¬ 
bitis  (can.  1346,  §  2). 

(2)  Cfr.  De  Herdt,  Praxis  capitularis,  c.  25,  §§  2,  3. 

(3)  V.  gr.  in  Hortana,  2  iun.  1860  ;  in  Lauretana,  23  apr.  1855;  S.  Hippolyti, 
23  ian.  1864. 

(4)  Cfr.  De  Herdt,  1.  c.,  §  4. 

(5)  Si  quis  eodem  die  urgeatur  onere  utriusque  Missae  et  pro  populo  et  conven- 
tuali,  hanc  ipse  celebrare  et  applicare  debet  per  se,  illam  per  alium,  vel  per  se  die 
soquenti  (can.  419,  §  2). 

Quod  si  Episcopus  canat  sollemniter,  hebdomadarius  lectam 
Missam  pro  benefactoribus  celebrare  (1)  debet  (can.  413,  §  3; 
S.  R.  C.,  12  nov.  1831,  ad  20,  n.  2682).  Attamen  haec  obligatio 
reduci  posset  a  S.  Congr.  Cone,  ad  dies  festos,  si  canonici  sunt 
adeo  pauperes,  ut  retributionibus  Missarum  indigeant  ad  viven¬ 
dum.  Ita  expresse  quoad  haec  omnia  Benedictus  XIV  in  bulla 
citata.  Cfr.  Ferreres ,  Inst.  can.,  vol.  1,  n.  706. 

III.  Quoad  assistentiam  Episcopi,  etc. 

143.  i.°  Canonici  sive  ecclesiae  cathedralis  sive  collegia- 
lis :  a)  assistere  et  inservire  debent  Episcopo  sollemniter  Mis¬ 
sam  celebranti  aut  alia  pontificalia  exercenti,  etiam  in  aliis  ec¬ 
clesiis  civitatis  aut  suburbii,  ab  eodem  invitati ,  dummodo  iudi- 
cio  Episcopi  sufficiens  canonicorum  et  ministrorum  in  ecclesia 
numerus  maneat ;  et  b)  eundem  accedentem  ad  ecclesiam  cathe- 
dralem  et  redeuntem  comitari  debent  ad  normam  Caeremonia- 
lis  Episcoporum  (can.  412,  §  1). 

Caeremoniale  Episcoporum ,  1.  1,  c.  15,  declarat,  omnes  canoni¬ 
cos  teneri  convenire  in  habitu  canonicali  ad  locum  designatum,  et 
Episcopum  ad  ecclesiam  pontificalia  exercendi  causa  progredientem, 
ducere,  et  redeuntem  pariter  comitari.  Sed  hoc  est  intelligendum, 
quando  in  sollemnioribus  festis  vel  caeremoniis  accedit  Episcopus 
ad  ecclesiam  celebraturus  vel  Sacro  interfuturus,  cappa  indutus, 
aut  pontificalibus  perfuncturus.  Non  autem  tenentur  Episcopo  pri- 
vatim  celebranti  assistere. 

2.°  Canonici  ecclesiae  cathedralis  componunt  consilium 
Episcopi.  Loci  Ordinarius  in  gravioribus  negotiis,  ad  normam 
sacrorum  canonum,  indiget  consensu  Capituli  cathedralis,  aut 
consilio  tantum  (cfr.  n.  138,  ubi  citatur  can.  391).  Utrumque 
respective  petere  debet  ad  validitatem  in  casibus  praescriptis ; 
sed  consilium  sequi  non  tenetur,  contra  consensum  vero  agere 
valide  non  potest  (can.  105).  Cfr.  Ferreres ,  Inst.  can.,  vol.  1, 
n.  229  seq. 

IV.  Quoad  munera  canonicorum,  sede  vacante 

144.  l.°  Capitulum  ecclesiae  cathedralis,  sede  vacante ,  suc¬ 
cedit  Episcopo  in  iurisdictionem  ordinariam  (can.  413,  §  1)  (2). 

2.°  Capitulum  tenetur,  intra  octo  dies  ab  accepta  notitia  va- 

(1)  Idem  intellige  si  loco  Episcopi  impediti  Missam  canat  Dignitas  aut  canoni¬ 
cus  antiquior,  etc.  Diebus  vero  minus  sollemnibus  in  quibus  ex  statutis  vel  alia  causa 
Missam  celebrat  aliqua  Dignitas  ex  Capitulo,  non  hebdomadarius,  sed  Dignitas  illa 
Missam  conventualem  pro  benefactoribus  applicare  debet.  S.  Congr.  Cone.,  12  mart. 
1921  :  Acta,  XIII,  pag.  438. 

(2)  Cfr.  Ferreres,  Inst.  can.,  vol.  1,  n.  717-726. 

cationis  sedis,  Vicarium  Capitularem  constituere ;  quod  si  non 
fecerit,  ius  eum  constituendi  ad  Metropolitanum  devolvitur,  et 
ipsius  defectu  ad  antiquiorem  Suffraganeum  (1). 

Quaeres.  —  Quomodo  computantur  hi  octo  dies ? 

Resp.  Dies,  in  quo  accipitur  notitia,  non  computatur,  et  tem¬ 
pus  finitur  expletis  octo  diebus  subsequentibus  (can.  34,  §  3). 
Unde,  notitia  accepta  4  septembris,  hic  dies  non  computatur ; 
additis  autem  8,  fiunt  12,  et  octiduum  completur  finito  hoc 
die  12  (2). 


In  Hispania  Capitulum  Clunii  (de  Ciudad  Real)  non  habet  ius 
eligendi  Vicarium  Capitularem ;  sed  iurisdictio  tota  exercetur  a  Vi¬ 
cario  Generali  Prioris  antiqui.  Quod  si  moriatur  Vicarius,  alius 
eligitur  a  Rege  Hisp.,  qui  est  Magnus  Magister  Ordinum  milita¬ 
rium  (3). 

Iurisdictio  Episcopi  ordinaria  in  temporalibus  et  spirituali¬ 
bus,  exceptis  iis  quae  in  iure  expresse  sunt  prohibita,  Vicario 
Capitulari  transit  ad  Capitulum  infra  octo  dies  a  sedis  vacatio¬ 
ne,  et  deinde  ad  Vicarium  Capitularem  (can.  435,  §  1).  Hinc 
Capitulum  et  postea  Vicarius  Capitularis  :  a)  possunt  exsequi 
rescripta  apostolica,  quae  Episcopo  vel  praecedenti  rectori  dioe¬ 
cesis  remissa  sint,  ac  generatim  ad  ipsos  quoque  pertinent  fa¬ 
cultates  habituales  Ordinario  loci  a  Sancta  Sede  concessae  ad 
normam  (4)  can.  66  (can.  368,  §  2;  435,  §  2)  ;  b)  habent  etiam 
potestatem  permittendi  exercitium  pontificalium  in  dioecesi  cui¬ 
libet  Episcopo,  aut  eadem,  si  Vicarius  Capitularis  sit  Episcopus, 
potest  ipse  exercere,  excluso  tamen  usu  throni  cum  baldachino 
(can.  435,  §  2). 

Vicario  tamen  Capitulari  et  Capitulo  non  licet  agere  quid- 
piam  quod  vel  dioecesi  vel  episcopalibus  iuribus  praeiudicium 
aliquod  afferre  possit;  nominatim  vero  Vicarius  Capitularis 
aliique,  sive  de  Capitulo  sive  extranei,  clerici  aut  laici,  per 
se  vel  per  alium  prohibentur  Curiae  episcopalis  documenta 
quaelibet  subtrahere,  vel  destruere,  vel  celare,  vel  immutare 
(ibid.,  §  3). 

Vicarius  Capitularis  tenetur  applicare  Missam  pro  populo 
non  secus  ac  Episcopus  vel  parochus  (can.  440). 

3.°  Tota  iurisdictio  episcopalis  transit  in  Vicarios  Capitula- 
res  regulariter  electos,  nec  eiusdem  vel  minimam  partem  Ca¬ 
pitulum  penes  se  retinere  potest,  nec  gerendo  muneri  limites 
temporis  ponere  (can.  437).  Vicarii  autem  electi  a  Capitulo  iam 


m  %C  s*atult  can'  43?>  §§  1>  2-  et  antea  Cone.  Trid.,  sess.  24,  c.  16,  De  reform 
(2)  Cfr.  Ferveres,  Inst.  can.,  vol.  1,  nn.  175  et  720. 

^r'  Cnnst.  Ad  Apostolicam,  art.  9.  Ferveres,  Inst.  can.,  vol  1  n  632 
(4)  Vide  Ferveres,  Inst.  can.,  vol.  1,  n.  184. 

destitui  non  possunt,  nisi  ex  causa  quae  a  S.  Gongr.  ut  suf¬ 
ficiens  agnita  fuerit.  —  Hinc  potestas  Vicariorum  Capitularium 
est  indefinita  et  per  se  perdurat  usquedum  Episcopus  electus 
et  a  Papa  institutus  litteras  suae  institutionis  Capitulo  ecclesiae 
suae  ostenderit  et  sic  possessionem  adeptus  fuerit.  Removeri  ne¬ 
quit  nisi  a  Sancta  Sede  (can.  443),  sed  ipse  renuntiare  potest. 

145.  Porro  Vicarii  Capitulares  possunt  facere  quaecum¬ 
que  exigit  praesens  dioecesis  gubernatio ;  non  autem  omnes 
Episcopi  facultates  ipsis  tribuuntur.  Sic  specialiter  iure  cano¬ 
nico  prohibentur  aliquid  innovare ,  iura  episcopalia  imminuere, 
indulgentias  tribuere,  litteras  dimissorias  ante  annum  elapsum 
concedere,  titulos  inamovibiles  conferre,  etc.  Abstinere  debent 
a  confraternitatibus  erigendis. 

N.  B.  Canonici  tenentur  emittere  fidei  professionem,  tum 
coram  Episcopo  aut  eius  delegato,  tum  coram  Capitulo, 
ante  captam  possessio?iem;  alioqui  fructus  non  faciunt  suos 
(can.  405,  §  2)  (1).  Distributiones  faciunt  suas,  si  assistunt 
choro  (2). 

ARTICULUS  IV.  —  De  coetu  consultorum  dioecesanorum 

146.  In  dioecesibus,  in  quibus  non  est  Capitulum  cano¬ 
nicorum  cathedrale,  constitui  debent  ab  Episcopo  consultores 
dioecesani,  qui  sex  ad  minus  esse  debent  (in  dioecesibus,  ubi 
pauciores  sint  sacerdotes,  saltem  quattuor )  et  residere  in  civita¬ 
te  episcopali  vel  in  locis  vicinioribus  (can.  423-425).  Debent  esse 
sacerdotes  pietate,  moribus,  doctrina  ac  prudentia  commenda¬ 
ti  (can.  423).  Supplent  Capitulum  canonicorum  non  in  choro, 
sed  tantum  adiuvando  Episcopum  in  rebus  gravioris  momenti 
ad  gubernationem  dioecesis  pertinentibus.  Cfr.  can.  427. 

147.  Consilium  vel  consensus  consultorum  requiritur  quo¬ 
ties  Episcopus  ex  iure  consilium  vel  consensum  Capituli  cathe- 
dralis  exquirere  deberet  (can.  427).  Sede  vacante  consultores 
etiam  supplent  Capitulum  in  electione  Vicarii  Capitularis 
(ibid.) . 

Munus  ipsorum  per  se  triennale  est  (can.  426,  §  i).  Eliguntur 
ab  Episcopo,  sed  sunt  inamovibiles  durante  triennio,  nisi  ex  iusta 
causa  et  de  consilio  ceterorum  consultorum  (can.  424,  428)  (3). 


(1)  Cfr.  n.  137,  cum  nota;  S.  Congr.  Consist.,  1  mart.  1911:  Acta,  III,  pag.  134; 
Trid.,  sess.  24  De  reform.,  c.  12;  Ferreres,  apud  Razdn  y  Fe,  vol.  30,  pag.  366  seq. 

(2)  Cfr.  Santi-Leitner,  lib.  1,  tlt.  2,  n.  3. 

(3)  Cfr.  Ferreres,  Inst.  can.,  vol.  1,  nn.  713-715. 

APPENDIX  I 

DE  PRIVILEGIIS  CLERICORUM 


I.  De  privilegiis  clericorum  in  communi 

148.  Clerici  quibusdam  gaudent  privilegiis  ex  iure  can. 
et  iure  civ.  rom.,  immo  iuxta  plures  ex  iure  divino,  scilicet: 
a )  ipsi  soli  possunt  obtinere  potestatem  sive  ordinis  sive  iuris- 
dictionis  ecclesiasticae,  necnon  beneficia  et  pensiones  ecclesias¬ 
ticas  (can.  118);  b)  fruuntur  privilegio  canonis  (can.  119),  de 
quo  vide  nn.  1232,  1247,  1276;  c)  item  privilegio  fori  (can.  120), 
de  quo  nn.  1245,  1246,  1256;  d)  privilegio  immunitatis  a  servi¬ 
tio  militari,  a  muneribus  et  publicis  civilibusque  officiis  a  statu 
clericali  alienis  (can.  121)  ;  e )  privilegio  competentiae ,  quo  aere 
alieno  gravatis  reservari  debent  quae  necessaria  sint  ad  eorum 
honestam  sustentationem  (can.  122). 

N.  B.  a)  His  privilegiis  clericus  renuntiare  nequit;  b)  ea 
amittit,  sive  per  reductionem  ad  statum  laicalem  (n.  1319  seq.), 
sive  per  privationem  perpetuam  iuris  deferendi  habitum  cleri¬ 
calem  ;  c)  ea  recuperat,  si  haec  poena  ei  remittatur,  aut  iterum 
inter  clericos  admittatur  (can.  123).  Cfr.  Ferreres ,  Inst.  can., 
vol.  1,  nn.  251-275. 

II.  De  privilegiis  Cardinalium  et  Episcoporum 

Privilegia  Cardinalium  et  Episcoporum,  sive  resiclentialcs  Epis¬ 
copi  sint  sive  titulares,  quae  illis  competunt  a  die  quo  authentice 
provisionis  suae  canonicae  notitiam  accipiunt. 

149.  Praeter  alia  privilegia,  quae  in  Codice  canonico  suis  in 
titulis  enumerantur,  Cardinales  omnes  a  sua  promotione  in  Con¬ 
sistorio  facultate  gaudent  (cfr.  can.  239,  pro  Cardinalibus;  et  349, 
§  1,  pro  Episcopis) : 

a)  l.°  Audiendi  ubique  terrarum  confessiones  etiam  religioso¬ 
rum  utriusque  sexus  et  absolvendi  ab  omnibus  peccatis  et  censuris 
etiam  reservatis,  exceptis  tantum  censuris  Sedi  Apostolicae  spe¬ 
cialissimo  modo  reservatis  et  illis  quae  adnexae  sunt  revelationi 
secreti  S.  Officii. 

Hoc  privilegio  non  fruuntur  Episcopi. 

b)  2.°  Sibi  suisque  familiaribus  eligendi  sacerdotem  confessio¬ 
nibus  excipiendis,  qui,  si  iurisdictione  careat,  eam  ipso  iure  obtinet, 
etiam  quod  spectat  ad  peccata  et  censuras,  reservatas  quoque,  illis 
tantum  censuris  exceptis,  de  quibus  in  n.  1. 

Hoc  privilegium  competit  Episcopis,  etiam  quod  spectat  ad  casus 
Ordinario  loci  reservatos. 

3.°  Verbum  Dei  ubique  praedicandi. 

Etiam  valet  pro  Episcopis,  sed  cum  consensu  saltem  praesumpto 
Ordinarii  loci. 

4. °  Celebrandi  vel  alii  permittendi  ut  coram  se  celebret  unam 
Missam  in  feria,  V  maioris  hebdomadae  ac  tres  Missas  in  nocte 
Nativitatis  Domini. 

Valet  quoque  pro  Episcopis,  dummodo  non  teneantur  celebrare 
in  cathedrali. 

5. °  Benedicendi  ubique,  solo  crucis  signo,  cum  omnibus  indul¬ 
gentiis  a  Sancta  Sede  concedi  solitis,  rosaria  aliasque  coronas  pre- 
catorias,  cruces,  numismata,  statuas,  scapularia  a  Sede  Apostolica 
probata,  eaque  imponendi  sine  onere  inscriptionis  (1). 

6. °  Sub  unica  benedictione  erigendi,  in  ecclesiis  et  oratoriis 
etiam  privatis  aliisque  locis,  stationes  Viae  Crucis  cum  omnibus 
indulgentiis  quae  huiusmodi  pium  exercitium  peragentibus  imper¬ 
titae  sunt ;  nec  non  benedicendi  pro  fidelibus  qui  causa  infirmita¬ 
tis  vel  alius  legitimi  impedimenti  sacras  stationes  Viae  Crucis 
visitare  nequeant,  Crucifixi  icones  cum  applicatione  omnium  indul¬ 
gentiarum  devoto  exercitio  eiusdem  Viae  Crucis  a  Romanis  Pon¬ 
tificibus  adnexarum. 

Tum  hoc,  tum  praecedenti  privilegio  donantur  Episcopi,  ita 
tamen  ut  teneantur  uti  ritibus  ab  Ecclesia  praescriptis. 

c)  Privilegia,  quae  sequuntur  nn.  7.°-12,  sunt  communia  Cardi¬ 
nalibus  et  Episcopis. 

7. °  Celebrandi  super  aram  portatilem,  non  solum  in  domo  pro¬ 
priae  habitationis,  sed  ubicumque  degunt;  et  permittendi  ut  alia 
Missa  ipsis  adstantibus  celebretur. 

8. °  Celebrandi  in  mari,  debitis  cautelis  adhibitis. 

9. °  In  omnibus  ecclesiis  et  oratoriis  Missam  celebrandi  proprio 
calendario  conformem. 

10.  Fruendi  altari  privilegiato  personali  quotidiano. 

11.  Lucrandi  in  propriis  sacellis  indulgentias,  ad  quas  acquiren¬ 
das  praescripta  sit  visitatio  templi  alicuius,  vel  publicae  aediculae 
civitatis,  seu  loci  in  quo  Cardinales  actu  commorentur,  quo  privi¬ 
legio  etiam  eorum  familiares  frui  possunt. 

12.  Benedicendi  ubique  populo  more  Episcoporum ;  sed  in  Urbe 
in  ecclesiis  tantum,  piis  locis  et  fidelium  consessibus. 

d)  Reliqua  13-24  sunt  pro  solis  Cardinalibus. 

13.  More  Episcoporum  gestandi  crucem  ante  pectus  etiam  supra 
mozetam  atque  utendi  mitra  et  baculo  pastorali. 

14.  Sacrum  celebrandi  in  quolibet  privato  sacello  sine  praeiudi- 
cio  illius  qui  induito  gaudet. 

15.  Pontificalia  cum  throno  et  baldachino  peragendi  in  omni¬ 
bus  ecclesiis  extra  Urbem,  Ordinario  praemonito,  si  ecclesia  sit 
cathedralis. 

16.  Honoribus  locorum  Ordinariis  tribui  solitis  fruendi  quo¬ 
cumque  se  conferant. 

17.  Fidem  faciendi  in  foro  externo,  de  oraculo  pontificio  tes- 
tantes. 

18.  Fruendi  sacello  ab  Ordinarii  visitatione  exempto. 

19.  De  reditibus  beneficiariis  libere  disponendi  etiam  per  testa¬ 
mentum,  salvo  praescripto  can.  1298. 


(1)  Potestas  benedicendi  rosaria,  etc.,  quae  Episcopo  competit  vi  can.  349,  §  1, 
n.  1,  delegari  nequit  (S.  Paenit.,  18  iul.  1919:  Acta,  XI,  pag.  332).  Idem  videtur  nobis 
dicendum  quoad  Cardinales. 

20.  Consecrationes  et  benedictiones  ecclesiarum,  altarium,  sa¬ 
crae  supellectilis,  Abbatum  aliasve  similes,  excepta  oleorum  sacro¬ 
rum  consecratione,  si  Cardinalis  charactere  episcopali  careat,  ubi¬ 
que  locorum  servatis  servandis  peragendi,  firmo  praescripto 
can.  1157. 

21.  Praecedendi  omnibus  Praelatis  etiam  Patriarchis,  immo 
ipsis  Legatis  Pontificiis,  nisi  Legatus  sit  Cardinalis  in  proprio  ter¬ 
ritorio  residens ;  Cardinalis  autem  Legatus  a  latere  praecedit  extra 
Urbem  omnibus  aliis. 

22.  Conferendi  primam  tonsuram  et  ordines  minores,  dummo¬ 
do  promovendus  habeat  dimissorias  proprii  Ordinarii  litteras. 

23.  Ministrandi  sacramentum  confirmationis,  firmo  onere  in¬ 
scriptionis  nominis  confirmati  ad  normam  iuris. 

24.  Concedendi  indulgentias  ducentorum  dierum,  etiam  toties 
quoties  lucrandas,  in  locis  vel  institutis  ac  pro  personis  suae  iu- 
risdictionis  vel  protectionis ;  item  in  aliis  locis,  sed  a  praesentibus 
solummodo,  singulis  vicibus  lucrandas  (can.  239,  §  1). 

APPENDIX  II 

DE  BENEFICIIS  CLERICORUM 

Breviter  nobis  dicendum  est  de  beneficiis  in  genere  tantum  spec¬ 
tatis,  scilicet :  l.°  de  natura ;  2.°  de  acquisitione ;  3.°  de  amissione 
beneficiorum. 

I.  De  natura  beneficiorum 

150.  Beneficium  est  ens  iuridicum  a  competente  eccle¬ 
siastica  auctoritate  in  perpetuum  constitutum  seu  erectum,  con¬ 
stans  officio  sacro  et  iure  percipiendi  reditus  ex  dote  officio  ad¬ 
nexos  (can.  1409). 

151.  Beneficia  ecclesiastica  dicuntur:  l.°  Consistorialia, 
quae  in  Consistorio  (1)  conferri  solent  et  secum  ferunt  potesta¬ 
tem  episcopalem ;  cetera  sunt  non  consistorialia.  —  2.°  Saecu¬ 
laria  vel  religiosa ,  prout  ad  solos  clericos  saeculares,  vel  solos 
clericos  religiosos  spectant.  Omnia  autem  beneficia,  erecta  extra 
ecclesias  vel  domus  religiosorum,  in  dubio  saecularia  esse  prae¬ 
sumuntur. —  3.°  Duplicia  seu  residenlialia ,  vel  simplicia  seu 
non  residentialia,  prout,  praeter  officium  beneficiale,  adnexam 
habent,  vel  non,  obligationem  residendi.  —  4.°  Manualia ,  tem¬ 
poraria  seu  amovibilia,  vel  perpetua  seu  inamovibilia ,  prout 
conferuntur  revocabiliter,  vel  in  perpetuum.  —  5.°  Curata ,  vel 
non  curata ,  prout  curam  animarum  adnexam  habent,  vel  non 
(can.  1411). 

152.  Dotem  beneficii  constituunt,  sive  bona  quorum  pro¬ 
prietas  est  penes  ipsum  ens  iuridicum,  sive  certae  et  obligatoriae 


(1)  Cfr.  Ferreres,  Inst.  can.,  vol.  1,  nn.  452-477. 

praestationes  alicuius  familiae  vel  personae  moralis,  sive  certae 
et  voluntariae  fidelium  oblationes,  quae  ad  beneficii  rectorem 
spectent,  sive  iura,  ut  dicitur,  stolae  intra  fines  taxationis  dioe- 
cesanae  vel  legitimae  consuetudinis,  sive  chorales  distributio¬ 
nes,  exclusa  tertia  earundem  parte,  si  omnes  reditus  beneficii 
choralibus  distributionibus  constent  (can.  1410)  (1). 

153.  Pensio ,  quae  a  Gubernio  in  Belgio,  in  Hispania  et  in 
Amer.  lat.  solvitur  Episcopis,  canonicis  et  parochis  (et  quae 
solvi  deberet  etiam  a  Gubernio  gallico),  cum  fuerit  in  beneficio¬ 
rum  locum  suffecta,  eorum  locum  obtinet,  ac  propterea  ceu 
bonum  ecclesiasticum  spectanda  est,  ut  patet  ex  variis  S.  Pae- 
nitentiariae  responsis  (vol.  1,  n.  696)  (2). 

154.  Quaesita.  —  Quaer.  l.°  Quid  est  capellania? 

Resp.  Capellania  est  ens  iuridicum  constans  iure  percipiendi 
fructus  ex  certis  bonis  et  officio  aliquo  spirituali,  generatim  ce¬ 
lebrandi  certum  numerum  Missarum  ad  intentionem  fundato¬ 
ris.  Si  capellania  instituta  sit  in  perpetuum  auctoritate  Episcopi, 
ita  ut  illius  bona  fuerint  spiritu alizat a,  i.  e.  in  dominium  Eccle¬ 
siae  transierint,  capellania  dicitur  ecclesiastica  vel  collativa ,  et 
est  verum  beneficium ;  si  vero  absque  Episcopi  auctoritate  eri¬ 
gatur,  bona  tunc  non  sunt  spiritualizata,  et  capellania  appella¬ 
tur  laicalis,  nec  est  verum  beneficium,  quamvis  forte  ab  Episco¬ 
po  sit  conferenda. 

Capellaniae  vocantur :  familiares  (et  hispanice  etiam  de 
sangre ),  si  illarum  ius  patronatus  passivum,  vel  saltem  activum , 
pertineat  ad  familiam  determinatam  (vide  legem  hisp.,  15  iun. 
1856)  ;  patrimoniales ,  si  pertineat  ius  patronatus  passivum  ad 
eos  qui  sunt  naturales  alicuius  determinatae  dioeceseos  vel  op¬ 
pidi  (3). 

Quaer.  2.°  Quaenam  sint  beneficia  improprie  dicta? 

Resp.  Improprie  dicuntur  beneficia:  l.°  Vicariae  paroecia- 
les  non  in  perpetuum  erectae.  —  2.°  Capellaniae  laicales,  quae 
scilicet  erectae  non  sunt  a  competente  auctoritate  ecclesiastica. 
—  3.°  Coadiutoriae  cum  vel  sine  futura  successione.  —  4.°  Pen¬ 
siones  personales.  —  5.°  Commenda  temporaria,  id  est  conces¬ 
sio  redituum  alicuius  ecclesiae  aut  monasterii  alicui  facta  ita, 
ut  eo  deficiente  reditus  ipsi  ad  ecclesiam  vel  monasterium  re¬ 
vertantur  (can.  1412). 

(1)  Canon  indicat  quaer.am  Bona  dotem  beneficii  constituere  possunt,  sed  non 
dicit  haec  omnia  bona  semper  dotem  de  facto  constituere.  Cfr.  Chelodi,  De  poen.,  n.  44. 

(2)  Cfr.  etiam  Braband&re,  Iur.  can.  comp.,  vol.  2,  n.  895. 

(3)  Salazar-La  Fuente,  Disciplina  ecles.,  lect.  66,  n.  5.  Cfr.  Craisson,  nn.  5377,' 
5378;  Deshayes,  n.  1876;  Salazar-La  Fuente,  1.  c.,  lect.  61,  Proced.  eccles.,  vol.  4,  1.  7, 
tlt.  4;  Manjdn,  Derecho  ecles.,  n.  1200  seq. ;  Ldpez-Feldez,  EI  Derecho  y  la  Iglesia, 

§  42  (edic,  de  1917) ;  Ruiz  de  V elusco,  Memorias  y  Capellanfas,  sect.  2,  c.  4 ;  Sangui- 

neti,  n.  461,  schol. 

II.  De  acquisitione  beneficiorum 

15,5.  Triplex  est  acquirendi  beneficii  via:  l.°  per  electio¬ 
nem, qua  clericus  a  toto  capitulo  eligitur  et  a  Superiore  confir¬ 
matur  ;  2.°  per  praesentationem ,  qua  quis  a  patrono  offertur 
Superiori,  et  ab  hoc  instituitur,  si  idoneus  reperiatur ;  3.°  per 
liberam  collationem ,  cum  libere  beneficium  ex  solo  iure  praelati 
datur,  nec  iuri  patronatus  subest.  S.  Alph .,  n.  85.  Cfr.  can.  146 
et  148,  §  1. 

I.  Romanus  Pontifex  ius  habet  conferendi  beneficia  in  uni¬ 
versa  Ecclesia  eorum  collationem  sibi  reservandi  (can.  1431). 

II.  Ordinarius  loci  per  se  conferre  potest  beneficia  vacantia 
in  proprio  territorio,  non  autem  si  Romanus  Pontifex  ea  sibi  re¬ 
servaverit  (can.  1432,  1434). 

III.  Vicarius  Generalis  nequit  conferre  beneficia  sine  spe¬ 
ciali  mandato;  nec  Vicarius  Capitularis  paroecias  vacantes  (nisi 
sedes  iam  saltem  ab  anno  vacaverit),  aut  alia  beneficia  perpe¬ 
tua  liberae  collationis  (can.  1432,  §  2,  et  455,  §  2,  3.°,  et  §  3). 

156.  Ius  patronatus  est  summa  privilegiorum,  cum  qui¬ 
busdam  oneribus,  quae  ex  Ecclesiae  concessione  competunt  fun¬ 
datoribus  catholicis  ecclesiae,  capellae,  aut  beneficii,  vel  etiam 
eis  qui  ab  illis  causam  habent  (can.  1448). 

Potest  esse:  l.°  Reale,  vel  personale ,  prout  alicui  rei  cohae¬ 
ret,  vel  directe  ad  personam  spectat.  — 2.°  Ecclesiasticum, ,  lai- 
cale ,  mixtum, ,  prout  titulus,  quo  quis  iure  patronatus  potitur, 
est  ecclesiasticus,  vel  laicalis,  vel  mixtus.  —  3.°  Hereditarium , 
familiare ,  gentilitium ,  mixtum ,  prout  transit  ad  heredes,  vel 
ad  eos  qui  de  familia  aut  gente  sunt  fundatoris,  vel  ad  eos 
qui  simul  sunt  heredes  et  de  familia  vel  gente  fundatoris 
(can.  1449). 

In  futurum  nullum  ius  patronatus  valide  constitui  poterit ; 
immo  quoad  praeteritum  optat  Ecclesia  ut  patroni,  loco  iuris 
patronatus,  aut  iuris  saltem  praesentandi,  admittant  spiritualia 
suffragia  pro  se  suisve  etiam  perpetua  (can.  1450,  1451). 

Nemo  potest  sibi  conferre  beneficium  (can.  1437),  nec  prae¬ 
sentare  se  ipsum  (can.  1461). 

N.  B.  Etiam  in  casibus  in  quibus  beneficium  acquiritur  per 
electionem,  aut  per  praesentationem,  necesse  est  ut  clericus  ac¬ 
cipiat  a  competente  Superiore  ecclesiastico  institutionem,  seu 
concessionem  tituli  ipsius  beneficii.  Quae  institutio  collativa 
tituli,  vocari  etiam  solet  collatio  necessaria  (1).  — Hanc  conce- 


(1)  Cfr.  Wernz,  Ius  Decreta!.,  vol.  2,  nn.  442  et  326. 

dere  nequit  Vicarius  Generalis  sine  mandato  speciali  (can.  455, 
§  3).  Vicarius  autem  Capitularis  eam  concedere  potest  (ibid., 
§  2,  3.°). 

157.  Quaesita.  —  Quaer.  l.°  Quaenam  qualitates  requiran¬ 
tur  ad  beneficium  obtinendum ? 

Resp.  Requiritur  ut  persona  sit  idonea  et  habilis,  id  est  ut, 
ipso  praesentationis  vel  saltem  acceptationis  die,  praedita  sit 
omnibus  qualitatibus  quae  iure,  seu  communi  seu  peculiari,  vel 
lege  fundationis  requiruntur  (can.  1463). 

158.  Quaer.  2.°  An  sit  obligatio  digniores  ad  beneficium 
eligendi ? 

Resp.  l.°  Affirm.,  et  quidem  sub  gravi  per  se,  quoad  benefi¬ 
cia  curata ,  quia  id  Ecclesiae  bonum  postulat ;  quare,  ex  Codi¬ 
ce  :  «Loci  Ordinarius,  graviter  onerata  eius  conscientia,  obliga¬ 
tione  tenetur  vacantem  paroeciam  illi  conferendi  quem  magis 
idoneum  ad  eam  regendam  habuerit,  sine  ulla  personarum  ac¬ 
ceptione»  (can.  459,  §  1)  ;  sed  «in  hoc  iudicio  efformando  ratio 
haberi  debet  non  solum  doctrinae,  sed  etiam  earum  omnium 
qualitatum  quae  ad  paroeciam  vacantem  rite  regendam  requi¬ 
runtur»  (ibid.,  §  2).  —  Attamen  ut  peccatum  grave  sit,  requiri¬ 
tur  ut  eligens,  omnibus  adiunctis  diligenter  inspectis,  existimet 
electum  esse  evidenter  et  multo  minus  dignum.  Maior  autem 
dignitas  non  absolute  accipienda  est,  sed  relative  ad  Ecclesiae 
et  fidelium  utilitatem.  S.  Alph.,  nn.  91,  92. 

Resp.  2.°  Affirm.,  etiam  probabilius  et  communius,  quoad 
beneficia  simplicia,  quia  id  etiam  emolumentum  Ecclesiae  et 
iustitia  distributiva  postulat,  nisi  raro  minus  dignus  eligatur  et 
de  beneficiis  agatur  minoris  momenti.  5.  Alph.,  n.  93  seq.  Unde 
in  Codice  statuitur  ut  in  collatione  officiorum  et  beneficiorum 
ecclesiasticorum  (non  solum  paroecialium,  sed  omnium),  ratio 
habeatur  eorum  qui,  ceteris  paribus,  in  examinibus  triennali¬ 
bus  post  finita  studia  magis  praestiterunt  (can.  130,  §  2).  —  Ta¬ 
men  electio  minus  digni  probabilius  in  omni  casu  est  valida, 
nec  onus  restitutionis  per  se  inducit.  S.  Alph.,  nn.  102,  103,  106. 
Cfr.  vol.  1,  n.  808,  resp.  3.° 

159.  Quaer.  3.°  An  liceat  alicui  plura  possidere  beneficia? 

Resp.  Neg.,  generatim,  nisi  fuerint  simplicia,  ideoque  ad 

residentiam  non  obligent.  Quin  immo  neque  ex  dispensatione 
Pontificis  plura  simul  beneficia  haberi  possunt,  si  non  adsit 
cohonestans  causa;  quia  id  contra  ius  naturale  est,  si  unum 
sufficiat  ad  honestam  sustentationem,  et  varia  munera  ab  uno 
eodemque  recte  nequeant  obiri.  S.  Alph.,  n.  117  seq. 

Incompatibilia  sunt :  a)  duo  beneficia,  quorum  onera  univer¬ 
sa  idem  beneficiarius  per  se  implere  simul  nequeat;  b)  duo 

beneficia,  quorum  alterutrum  ad  honestam  ipsius  sustentatio¬ 
nem  sufficiat  (can.  1439,  §  2). 

Igitur  incompatibilitas  oriri  potest:  a)  ratione  residentiae 
(v.  gr.  duo  canonicatus  in  diversis  cathedralibus)  ;  b )  ratione 
uniformitatis  et  consistentiae  sub  eodem  tecto  (duo  beneficia  in 
eadem  ecclesia,  quae  habent  idem  officium  eodem  tempore  per¬ 
agendum  et  eundem  finem)  ;  c)  ratione  sufficientiae  ad  corpo¬ 
rum  sustentationem  (si  vero  sufficiens  non  sit,  adiungi  ei  potest 
ex  Episcopi  auctoritate  aliud  simplex,  non  vero  tertium )  (1). 
Cfr.  Concord.  hisp.  ann.  1851,  art.  19. 

160.  Quaer.  4.°  Quaenam  causae  pluralitatem  beneficiorum 
cohonestent ? 

Resp.  Iuxta  commune  doctorum  iudicium  sunt  sequentes : 

a)  necessitas  Ecclesiae,  scilicet  si  desint  alii  ministri  idonei; 

b)  utilitas  Ecclesiae,  nempe  si  unus  solus,  licet  absens,  censea¬ 
tur  magis  esse  profuturus  sua  auctoritate,  doctrina  prudentia¬ 
que,  quam  alius;  c)  praerogativa  meritorum,  scilicet  si  quis 
doctrina,  consilio,  etc.,  inter  alios  praestaret,  etc.  S.  Alph., 
n.  118.  —  Requiritur  tamen  dispensatio  a  Rom.  Pontifice  conces¬ 
sa.  Wernz,  1.  c.,  n.  319;  Gury,  n.  133. 

III.  De  amissione  beneficiorum 

161.  Beneficia  et  officia  ecclesiastica  possunt  amitti  pluri¬ 
bus  modis,  v.  gr.  morte,  renuntiatione,  privatione,  amotione, 
translatione  (can.  183,  §  1,  1413,  §  2).  Renuntiatio  vero  duplex 
est:  l.°  tacita ,  v.  gr.  si  quis  religiosam  emittat  professionem, 
ut  postea  dicetur ;  2.°  expressa ,  si  fiat  coram  Superiore  accep¬ 
tante.  Haec  vero  est  vel  simplex  vel  conditionata,  prout  nempe 
fit  simpliciter  sine  conditione,  vel  conditione  aliqua  apposita, 
scilicet  ut  certae  personae  designatae  conferatur,  etc.  S.  Alph., 
nn.  133,  134. 

162.  Quaesita.  —  Quaer.  l.°  Quibus  in  casibus  quaelibet  of¬ 
ficia  aut  beneficia  ipso  facto  vacent  ob  tacitam  renuntiationem, 
ab  ipso  nire  acceptatam ? 

Resp.  Si  clericus:  l.°  professionem  religiosam  emiserit,  sal¬ 
vo,  circa  beneficia,  praescripto  can.  584,  iuxta  quem  post  annum 
ab  emissa  professione  vacant  beneficia  paroecialia,  post  trien¬ 
nium  cetera ;  2.°  intra  tempus  utile  iure  statutum,  vel,  defi¬ 
ciente  iure,  ab  Ordinario  determinatum,  de  officio  provisus 
illud  adire  neglexerit ;  3.°  aliud  officium  ecclesiasticum  cum 
priore  incompatibile  acceptaverit  et  eiusdem  pacificam  posses- 


(1)  Sanguinett,  lur.  ecol.  inst.,  n.  479. 

sionem  obtinuerit ;  4.°  a  fide  catholica  'publice  defecerit ;  5.°  ma- 
Irimonium ,  etiam  civile  tantum,  ut  aiunt,  contraxerit;  6.°  con¬ 
tra  praescriptum  can.  141,  §  1,  militiae  saeculari  nomen  sponte 
dederit  (1) ;  7.°  habitum  ecclesiasticum  propria  auctoritate  sine 
iusta  causa  deposuerit,  nec  illum,  ab  Ordinario  monitus,  intra 
mensem  a  monitione  recepta  resumpserit ;  8.°  residentiam,  qua 
tenetur,  illegitime  deseruerit,  et  receptae  Ordinarii  monitioni, 
legitimo  impedimento  non  detentus,  intra  congruum  tempus  ab 
Ordinario  praefinitum,  nec  paruerit,  nec  responderit  (can.  188). 

Quaer.  2.°  Quaenam  sint  conditiones  ut  valeat  resignatio  vel 
permutatio  beneficii ? 

Resp.  Requiritur:  l.°  ut  fiat  a  persona  habili:  hinc  novitius 
nequit  resignare  valide  beneficia,  immo  nec  professi  votorum 
simplicium  toto  tempore  quo  beneficia  conservant  ad  normam 
iuris  (can.  568,  684),  cfr.  n.  208,  VI;  2.°  ut  resignatio  non  sit 
a  iure  irrita:  hinc  resignatio  beneficii,  cuius  titulo  clericus  or¬ 
dinatus  fuit,  irrita  est,  nisi  expressa  mentio  fiat  clericum  illius 
titulo  promotum  fuisse,  eundemque,  de  consensu  Ordinarii,  pro 
titulo  beneficiali  alium  legitimum  ordinationis  titulum  substi¬ 
tuisse  (can.  1485)  ;  3.°  ut  libere  fiat,  nec  simoniace  (can.  185)  ; 
4.°  ut  fiat  in  scriptis,  aut  oraliter  coram  duobus  testibus  (can. 
186) ;  5.°  ut  fiat  ei  a  quo  est  acceptanda,  vel  a  quo  clericus 
accepit  beneficium  (can.  187,  §  1). 

Resignationem  beneficiorum,  sive  a)  in  commodum  aliorum, 
sive  b)  sub  aliqua  conditione,  quae  ipsam  beneficii  provisionem, 
aut  redituum  erogationem,  attingat,  Ordinarius  admittere  ne¬ 
quit,  nisi  in  casu  quo  beneficium  sit  litigiosum  et  resignatio  fiat 
ab  alterutro  de  litigantibus  in  commodum  alterius  (can.  1486). 

163.  Quaer.  3.°  Quid  requiritur  ad  permutationem  bene¬ 
ficiorum^ 

Resp.  l.°  Permutatio  duorum  beneficiorum  fieri  valide  ne¬ 
quit,  nisi  propter  Ecclesiae  necessitatem  vel  utilitatem ,  aliave 
iusta  de  causa ,  sine  alterius  detrimento,  de  consensu  patroni, 
si  agatur  de  beneficio  iuris  patronatus,  et  Ordinarii  loci,  non 
autem  Vicarii  Generalis  sine  peculiari  mandato,  nec  Vicarii  Ca¬ 
pitularis  (can.  1487,  §  1). 

2. °  Fieri  debet  in  scriptis,  aut  coram  duobus  testibus,  etc. 
(can.  186  et  1487,  §  1). 

3. °  Si  beneficia  permutanda  inaequalia  sint,  nequeunt  com¬ 
pensari  reservatione  fructuum,  aut  praestatione  pecuniae,  seu 
cuiusque  rei  pretio  aestimabilis . — Permutatio  fieri  nequit  inter 
plures  quam  duos  beneficiarios  (can.  1488). 


fl)  Cfr.  n.  115,  nota. 
Femekes  Tpr.oi,.  —  Tojn.  II 

164.  Quaer.  4.°  Quid  et  quotuplex  sit  pensio  ecclesiastica ? 

Resp.  Pensio  ecclesiastica  est  ius  percipiendi  fructus  ex  alie¬ 
no  beneficio.  —  Pensio  vero  triplex  est:  l.°  laica ,  quae  datur 
laicis  propter  obsequium  temporalem  in  Ecclesiam ;  2.°  eccle¬ 
siastica ,  quae  datur  clericis  propter  ministerium  spirituale ; 
3.°  mixta ,  quae  datur  clerico  tantum  propter  honestam  sus¬ 
tentationem. 

Quaer.  5.°  An  et  quatenus  Episcopi  pensiones  imponere  pos¬ 
sunt? 

Resp.  l.°  Nequeunt  beneficiis  quibuslibet  imponere  pensiones 
neque  perpetuas,  neque  temporarias,  quae  durent  ad  vitam 
pensionarii  (1). 

2. °  Possunt  imponere  pensiones  temporarias,  quae  durent 
ad  vitam  beneficiarii ,  sed  sub  sequentibus  conditionibus  :  ut 
id  faciant :  a)  dum  beneficium  conferunt,  b)  ex  iusta  causa  in 
ipso  collationis  actu  exprimenda,  c)  ut  beneficiario  salva  sit 
congrua  portio  (can.  1429,  §  1). 

3. °  Quod  si  de  beneficiis  paroecialibus  agatur,  eas  impo¬ 
nere  nequeunt  nisi:  a)  in  commodum  parochi  vel  vicarii  eius¬ 
dem  paroeciae  a  munere  cessantis,  et  b)  ita  ut  pensio  non  exce¬ 
dat  tertiam  partem  reditus  paroeciae,  quibusvis  deductis  ex¬ 
pensis  et  incertis  reditibus  (ibid. ,  §  2). 

Quaer.  6.°  Quandonam  cessent  pensiones ,  et  an  sint  alienia- 
biles? 

Resp.  l.°  Omnes  pensiones,  etiamsi  a  Papa  fuerint  imposi¬ 
tae,  cessant  morte  pensionarii. 

Resp.  2.°  Neg.,  nisi  id  expresse  concessum  sit  (ibid.,  §  3). 

In  Hispania,  iure  concordato,  Rom.  Pontifex  se  abstinet  ab 
imponendis  pensionibus,  nisi  forte  in  duplici  casu  super  bene¬ 
ficium  paroeciale,  sc.  ad  finiendam  litem,  vel  in  favorem  pa¬ 
rochi  renuntiantis,  si  id  ex  testimonio  Episcopi  utile  censea¬ 
tur  (2). 


PARS  TERTIA 
De  statu  religioso 

165.  Praeter  viam  mandatorum,  per  quam  omnes  homines  ad 
consequendam  salutem  aeternam  tendere  debent,  datur  via  consi¬ 
liorum,  seu  perfectionis  specialis,  quae  est  mere  consilii  et  paucis 


(1)  Poterit  tamen  loci  Ordinarius  admittere  renuntiationem  paroeciae  cum  re- 
servatione  pensionis  ad  vitam  pensionarii  super  beneficio  paroeciali  in  favorem  pa¬ 
rochi  renuntiantis.  Comm.  Cod.,  20  maii  1923  :  Acta,  XVI,  pag.  116  •  S  C  Cone  11  nov 
1922  :  Acta,  XV,  pag.  454. 

(2)  Ooncord.  ann.  1737,  art.  14,  et  ann,  1753,  art.  S, 

tantum  proponitur  a  Deo  ipso  selectis,  qui,  mundo  valedicentes, 
vitam  in  monasteriis  aut  domibus  religiosis  ducunt. 

Duplicem  hanc  viam  Christus  ipse  nos  docet  in  multis  Evangelii 
locis :  v.  gr.  Matth.  19,  17,  dicit  adolescenti  de  via  salutis  inqui¬ 
renti  :  Si  vis  ad  vitam  ingredi,  serva  mandata.  — ■  Et  21 :  Si  vis  per¬ 
fectus  esse,  vade,  vende  quae  habes,  et  da  pauperibus,  et  habebis 
thesaurum  in  caelo;  et  veni,  sequere  me. 

Adest  etiam  tertia  quaedam  via  media  inter  utramque  praece¬ 
dentem,  nempe  via  castitatis  seu  continentiae  in  saeculo  servatae. 

Hinc  triplex  hominum  classis,  ratione  mediorum  ad  Deum  con¬ 
sequendum  propositorum,  statuitur,  seu  triplex  vitae  status,  scili¬ 
cet  :  l.°  status  matrimonii;  2.°  caelibatus;  3.°  vitae  religiosae.  Hinc 
etiam  triplex  gradus  perfectionis ;  caelibatus  enim,  ut  declaravit 
S.  Paulus  et  definivit  Cone.  Trid.,  perfectior  est  matrimoniali  statu; 
vita  autem  religiosa  est  omnium,  ut  patet,  perfectissima.  Status  sa¬ 
cerdotalis,  licet  dignitate  omnium  praestantissimus  sit,  ratione 
tamen  perfectionis  longe  vitae  religiosae  cedit.  Quemadmodum 
autem  mirabilis  est  Deus  in  Sanctis  suis,  ita  etiam  in  variis  modis 
quibus  eos  ad  sanctitatem  promovet. 

Agendum  :  l.°  de  natura  status  religiosi ;  2.°  de  vocatione  reli¬ 
giosa  ;  3.°  de  obligationibus  religiosorum  vi  votorum ;  4.°  de  privi¬ 
legiis  regularium. 


CAPUT  I 

DE  NATURA  STATUS  REUIGIOSI 

166.  Status  religiosus  est  stabile  vitae  institutum  ab  Ec¬ 
clesia  approbatum  pro  fidelibus  qui,  sub  certa  regula  et  com¬ 
muni  vivendi  modo,  tendere  volunt  ad  perfectionem  per  tria 
vota  substantialia  ac  perpetua  paupertatis,  castitatis  et  oboe¬ 
dientiae.  Cfr.  can.  487. 

Dixi  i.°  stabile  vitae  institutum;  quia  religiosus  per  tria 
vota  religionis  se  in  perpetuum  Deo  devovet  (1). 

Dixi  2.°  ab  Ecclesia  approbatum;  status  enim  religiosus,  cum 
sit  sacra  quaedam  communitas,  a  potestate  spirituali  institui 
debet.  Olim  quidem  haec  approbatio  a  quolibet  Episcopo  pro 
dioecesi  sua  concedebatur ;  sed  statutum  est  postea  in  Cone. 
Later.  IV,  ne  nova  religio  inducatur,  nisi  a  summo  Pontifice 
approbata  fuerit  (2). 

Quae  disciplina  adhuc  viget  quoad  Ordines  regulares  (can. 
492,  §  1).  At  religiosas  Congregationes  votorum  simplicium , 
iam  Episcopi  approbare  possunt,  consulta  Sede  Apostolica 


(1)  Perpetuitas  Codice  non  exigitur,  sed,  ex  mente  legislatoris,  intentionem  rell- 
giosorum  per  se  ingreditur,  cum  temporaria  vota  sint,  per  se,  elapso  tempore  re¬ 
novanda  ex  can.  488,  l.°  (Verm.-Creus.,  Epit.  iur.  can.,  vol.  1,  n.  437,  I). 

(2)  Cap.  fin.  De  religiosis  domibus.  Cfr.  etiam  Cap.  Religionum,  De  religiosis 
domibus,  in  6,° 

(ibid.,  §  2) ;  immo  Sedes  Apostolica  nullam  huiusmodi  Congre¬ 
gationem  approbare  solet,  nisi  facto  diuturno  experimento  sub 
Episcopi  approbatione  (1). 

Dixi  3.°  qui...  tendere  volunt  ad  -perfectionem;  etenim  «om¬ 
nes  et  singuli  religiosi,  Superiores  aeque  ac  subditi,  debent,  non 
solum  quae  nuncuparunt  vota  fideliter  integreque  servare,  sed 
etiam  secundum  regulas  et  constitutiones  propriae  religionis 
vitam  componere  atque  ita  ad  perfectionem  sui  status  conten¬ 
dere»  (can.  593).  Idque  vi  suae  professionis  et  sub  gravi,  quia 
vi  suae  professionis  tenentur  velle  servare  suum  statum,  qui 
est  status  perfectionis.  Non  tenetur  autem  religiosus  vi  suae 
professionis  esse  perfectus,  sed  quidem  perfectioni  studere.  Ita 
omnes. 

167.  Iuxta  Codicem,  dicitur  :  1  0  Religio,  societas  a  legiti¬ 
ma  ecclesiastica  auctoritate  approbata,  in  qua  sodales,  secun¬ 
dum  proprias  ipsius  societatis  leges,  vota  publica  perpetua,  vel 
temporaria,  elapso  tamen  tempore  renovanda,  nuncupant,  atque 
ita  ad  evangelicam  perfectionem  tendunt. 

2. °  a )  Ordo ,  religio  in  qua  vota  sollemnia  nuncupantur; 
b)  Congregatio  monastica,  plurium  monasteriorum  sui  iuris 
inter  se  coniunctio  sub  eodem  Superiore;  c)  Religio  exempta, 
religio  sive  votorum  sollemnium  sive  simplicium,  iurisdictioni 
Ordinarii  non  subiecta;  d)  Congregatio  religiosa,  vel  simpliciter 
Congregatio,  religio,  in  qua  vota  dumtaxat  simplicia,  sive  ea 
sint  perpetua  sive  temporalia,  amittuntur. 

3. °  Religio:  a )  hiris  pontificii ,  religio  quae  approbationem 
vel  saltem  laudis  decretum  (2)  ab  Apostolica  Sede  est  consecu¬ 
ta ;  b)  religio  iuris  dioecesani ,  religio  quae  ab  Ordinario  erecta, 
hoc  laudis  decretum  nondum  obtinuit. 

4. °  Religio:  a)  clericalis,  religio,  cuius  plerique  sodales  sa¬ 
cerdotio  augentur;  b)  religio  laicalis,  ea  quae  aliter  se  habet. 

5. °  a)  Domus  religiosa,  domus  cuiusque  religionis  in  gene- 

(1)  Cfr.  Ferveres,  La  Curia  Romana,  n.  508  seq. 

(2)  Ut  melius  haec  doctrina  declaretur,  sciendum  est  S.  Congr.  de  Religiosis  in 
approbatione  instituti  alicuius  religiosi  his  gradibus  procedere  consuevisse  :  1.*  in¬ 
terdum  finem  dumtaxat  instituti,  aut  rectam  fundatoris  intentionem  laudat,  quo 
quidem  institutum  ex  indole  et  conditione  dioecesani  non  extrahitur  (quamvis  hunc 
gradum  novae  normae  S.  C.  de  Relig.,  6  mart.  1921,  non  memorent,  hoc  non  impedit 
comminus  ipse  aliquando  locum  habeat) ;  2.”  interdum  decretum  laudis  concedit, 
quo  amplissimis  verbis  institutum  ipsum  commendat  et  laudat,  quo  evulgato  in¬ 
stitutum  ex  dioecesano  fit  papale  et  legibus  talium  institutorum  subiicitur ;  3.°  de¬ 
cretum  approbationis  instituti  promulgat,  quod  solum  post  aliquot  annos  a  decreto 
laudis  elapsos  facit.  Hi  sunt  consueti  gradus,  quamvis  interdum  approbatio  haec 
postrema  detur,  quin  decretum  laudis  nec  litterae  commendatitiae  praecesserint. 
Cfr.  Ferveres,  La  Curia  Romana,  n.  521. 

His  omnibus  praecedere  debet  recursus  Episcopi  ad  S.  Congr.  de  Religiosis 
postulans  licentiam  condendi  novam  Congregationem,  eique  significans  nomen  insti¬ 
tuti,  finem,  media,  etc.,  etc.  Cfr.  Acta,  XIII,  pag.  312. 

re;  b)  domus  regularis ,  domus  alicuius  Ordinis;  c)  domus  for¬ 
mata,  domus  religiosa,  in  qua  sex  saltem  religiosi  professi  de¬ 
gunt,  quorum,  si  agatur  de  religione  clericali,  quattuor  saltem 
sint  sacerdotes. 

6. °.  Provincia,  plurium  religiosarum  domorum  inter  se  con- 
iunctio,  sub  eodem  Superiore,  partem  eiusdem  religionis  con¬ 
stituens. 

7. °  a)  Religiosi,  qui  vota  nuncuparunt  in  aliqua  religione ; 
b)  religiosi  votorum  simplicium,  qui  in  Congregatione  religio¬ 
sa ;  c)  regulares,  qui  in  Ordine  ea  nuncuparunt;  d)  sorores,  reli¬ 
giosae  votorum  simplicium;  e)  moniales,  religiosae  votorum 
sollemnium,  aut  saltem  religiosae  quorum  vota,  licet  ex  Sedis 
Apostolicae  praescripto  pro  aliquibus  locis  tantum  simplicia 
sint,  ex  instituto  earum  sunt  sollemnia. 

8. °  Superiores  maiores  sunt :  Abbas  Primas,  Abbas  Supe¬ 
rior  Congregationis  monasticae,  Abbas  monasterii  sui  iuris  (1), 
licet  ad  monasticam  Congregationem  pertinentis ;  Generalis 
cuiusque  religionis,  Provincialis,  horum  omnium  vicarii  et  qui 
instar  Provincialium  potestatem  habeant  (can.  488). 

9. °  Sunt  etiam  societates,  sive  virorum  sive  mulierum, 
quae,  quamvis  sine  votis  aut  cum  votis  omnino  privatis, 
in  communi  tamen  vitam  agunt  more  religiosorum  (can.  673- 
681)  (2). 

168.  Professio  religiosa  est  contractus,  quo  quis  ad  servi¬ 
tium  divinum  instituto  religioso  legitime  approbato  et  ipsi  Ec¬ 
clesiae  libere  se  tradit  cum  emissione  trium  votorum  substan¬ 
tialium  ab  ipso  instituto  acceptata  nomine  Ecclesiae ;  et  quo  vi- 
cissim  institutum  se  obligat  ad  professum  alendum  et  ut  filium 
tractandum  (3). 

Obligatio  ex  parte  professi  in  Ordine  regulari  esse  potest  per¬ 
petua  etiam  in  professione  simplici ;  ex  parte  vero  religionis 
solum  erit  perpetua  in  sollemni  professione,  quae  semper  sup¬ 
ponit  vota  sollemnia. 

Votum  sollem,ne  est  «votum  absolutum  et  de  se  perpetuum 
nomine  Ecclesiae  per  legitimum  Superiorem  ita  acceptatum,  ut 
ex  iure  ecclesiastico  adiunctam  habeat  vim  absolute  et  irrevoca¬ 
biliter  inhabilitandi  voventem  ad  actus  voto  contrarios»  (4). 

Unde  in  Codice :  « Simplex  professio,  temporalis  sit  vel  per¬ 
petua,  actus  votis  contrarios  reddit  illicitos,  sed  non  invalidos, 


(1)  De  his  Abbatibus  cfr.  Ferreres,  Inst.  can.,  vol.  1,  n.  809  bis,  ed.  3. a 

(2)  Cfr.  Ferreres,  La  Curia  Romana,  nn.  476,  512. 

(3)  Cfr.  Ferreres,  Las  Religiosas,  n.  9,  ed.  5.a,  prima  post  Coci 

(4)  Wernz,  Ius  Decretnl.,  vol.  3,  n.  572,  III. 

nisi  aliud  expresse  cautum  fuerit ;  professio  autem  sollemnis , 
si  sint  irritabiles,  etiam  invalidos »  (can.  579). 

Duplex  elementum  requiritur  ad  sollemnitatem  :  a)  traditio 
absoluta  et  ex  utraque  parte  immutabilis ,  et  b)  vis  inhabilitandi. 
Traditio  perpetua  et  absoluta  ex  utraque  parte  essentialis  est 
conditio  seu  fundamentum  sollemnitatis,  et  directe  exigitur  ad 
sollemnitatem  professionis;  efficacia  vero  inhabilitandi,  prout 
condistinguitur  a  traditione,  magis  videtur  constituere  ipsam 
in  se  sollemnitatem  votorum  (1). 

169.  Resolves.  —  l.°  Ad  essentiam  religionis  non  requirun¬ 
tur  vota  sollemnia ,  sed  sufficiunt  vota  simplicia ,  ut  patet  ex  ci¬ 
tato  can.  579  (2). 

2.°  Illi  qui  in  recentioribus  Congregationibus  religiosis  vota 
simplicia  emittunt,  eodem  merito  coram  Deo  ac  regulares  pro¬ 
prie  dicti  gaudere  possunt,  siquidem  eandem  sui  abnegationem 
Domino  exhibeant. 

170.  Quaesita.  —  Quaer.  l.°  An  regulae  et  particulares  con¬ 
stitutiones  singularum  religionum  adhuc  post  Codicem  canoni¬ 
cum  vim  suam,  retineant ? 

Rf.sp.  Affirm.,  si  et  quatenus  contrariae  non  sint  canonibus 
ipsius  Codicis  (can.  489) ;  secus  Neg.  —  Codex  videtur  loqui  de 
regulis  particularibus  pluraliter  sumptis  in  unoquoque  insti¬ 
tuto,  v.  gr.  de  regulis  magistri  novitiorum,  etc.,  non  vero  de 
Regula,  quae  est  veluti  fundamentum  cuiusque  Ordinis  et  quam 
Codex  non  videtur  velle  mutatam.  Res  tamen  incerta  videtur  et 
quae  postulat  declarationem  (3). 

Quaer.  2.°  Utrum,  quae  in  Codice  de  religiosis  statuuntur 
masculino  vocabulo  expressa,  valeant,  etiam  pari  iure  de  fe¬ 
minis ? 

Resp.  l.°  Affirm.,  nisi  ex  contextu  sermonis  vel  ex  rei  natura 
aliud  constet  (can.  490). 

Quaer.  3.°  An  et  quatenus  Superiores  religiosi  in  regulis  et 
constitutionibus  dispensare  possint ? 

Resp.  l.°  Affirm.,  quoad  Superiores  religionum  clericalium 
exemptarum.  Habent  enim  potestatem  iurisdictionis.  Cfr.  vol.  i, 
n.  414  bis. 

Resp.  2.°  Neg.,  quoad  reliquos.  Unde  Superiorissae  omnes, 
etsi  generales  sint,  itemque  Superiores  qui  sola  potestate  domi- 


(1)  Sudrez,  De  religione,  tr.  7,  lito.  2,  c.  14,  n.  10;  XVernz,  1.  c.,  n.  654.  Reliqua 
vide  in  vol.  1',  n.  404.  Cfr.  Ferreres,  1.  c.,  n.  7  seq. 

(2)  Constat  insuper  ex  bulla  Greg.  XIII,  Ascendente  Domino,  in  qua  Pontifex 
declaravit,  esse  veros  religiosos  in  Societate  Iesu  etiam  illos  qui  sola  vota  simplicia 
emiserint. 

(3)  Cfr.  Ferreres,  Inst.  can.,  voi.  1,  nn.  789,  790, 

nativa  frirantur,  nequeunt  auctoritate  propria  dispensare  in  re¬ 
gulis  et  constitutionibus,  sed  potius  declarare  eas  non  urgere  in 
aliquo  casu  particulari  et  urgenti.  Si  quid  ultra  possunt,  id  erui 
debet  ex  aliqua  concessione  particulari ,  ita  ut  dispensent  tantum 
minis terialiter,  i.  e.  ex  commissione  proprii  Praelati,  qui  pro¬ 
prie  dispensat  et  exigit  tanquam  conditionem  pro  dispensatione 
concedenda,  ut  Superior  vel  Superiorissa  iudicet  adesse  causam 
sufficientem  (1).  Cfr.  Ferreres,  1.  c.,  n.  809,  ed.  3.a 

Quaer.  4.°  An  religiosi  omnes  teneantur  obligationibus  com¬ 
munibus  clericorum ? 

Resp.  Affirm.,  nisi  ex  contextu  sermonis  aut  ex  rei  natura 
aliud  constet  (can.  592).  Cfr.  Ferreres ,  1.  c.,  nn.  276-305,  et  886. 

171.  Quaer.  5.°  Quibus  mediis  teneatur  religiosus  tendere 
ad  perfectionem ? 

Resp.  l.°  Tenetur  tendere  primario  per  media  essentialia  sta¬ 
tus  religiosi,  nempe  per  observationem  fidelem  et  integram 
trium  votorum ,  paupertatis,  castitatis  et  oboedientiae  (can.  593). 
Haec  enim  si  saltem  plerumque  non  observet,  religiosus  tantum 
nomine  et  habitu ,  non  autem  re  nuncupari  potest. 

Resp.  2.°  Tenetur  tendere  secundario  etiam  per  media  acci¬ 
dentalia ,  scilicet  propriam  vitam  componens  secundum  regu¬ 
las  et  constitutiones  propriae  religionis  (can.  593),  saltem  ea 
auxilia  non  contemnendo .  —  Tunc  autem  censetur  religiosus  re¬ 
gulas  et  constitutiones  praetermittere  ex  contemptu,  quando  eas 
transgreditur  animo  non  subiacendi  illis  vel  Praelatis  suis ;  vel 
si  eas  ut  inanes  habeat  contemnendo  auctoritatem  praecipientis , 
non  vero  si  solam  rem  praeceptam  quasi  inutilem  vel  impru¬ 
dentem  reputet  (2). 

Quaer.  6.°  Quandonam  religiosus  graviter  peccet  contra 
praeceptum  tendendi  ad  perfectionem ? 

Resp.  In  hoc  graviter  delinquit :  l.°  si  vota  saepe  saepius  in¬ 
fringat  in  re  gravi ,  ut  patet ;  quia  praetermittit  media  ad  hanc 
obligationem  servandam  essentialia  et  consequenter  omnino 
necessaria.  Ita  omnes.  —  2.°  Si  regulas  ex  contemptu  generatim 
transgrediatur,  ut  modo  dictum  est.  Secus  vero,  si  eas  violet 
concupiscentia  ductus,  vel  quia  putat  eas  non  esse  sibi  neces¬ 
sarias  ad  salutem,  vel  si  cogitet,  eas  non  praecipi  sub  gravi. 
Nam  transgredi  regulas  in  rebus  exigui  momenti,  etiam  ex 
consuetudine,  praeciso  contemptu,  veniale  non  excedit  (3). 

(1)  Cfr.  S.  C.  Episc.  et  Reg.,  2  martli  1894,  ad  6 ;  6  sept.  1897,  ad  15 ;  Battandier, 
Gulde  canonique,  n.  428,  pag.  349,  ed.  5.a;  Wernz,  Ius  Decretal.,  vol.  3,  n.  690; 
Craisson,  Manuale  iur.  can.,  vol.  2,  nn.  2984-2991  ;  OjeUi,  Synopsis,  vol.  1,  n.  38  seq. ; 
Normas,  art.  266  ;  Bouix,  De  lure  regul.,  part.  6,  sect.  l.a,  cap.  4. 

(2)  S.  Alph.,  n.  10;  Laymann,  Busemb.,  Sdnchez,  Lessius,  etc. 

(3)  ita  expresse  S.  Alph.,  n.  10,  cum  S,  Thoma,  Salmant ■  et  aliis  communiter. 

Non  desunt  tamen,  qui  contendant  peccare  graviter  contra 
obligationem  tendendi  ad  perfectionem  religiosam,  qui  frequen¬ 
ter  aut  saltem  plerumque  regulas  infringit ;  quia  sunt  media 
efficacia,  licet  secundaria,  ad  religiosum  in  via  perfectionis 
dirigendum ;  sed  prior  sententia,  quae  communis  est,  verior 
apparet,  modo  omissio  regularum  in  gravem  et  frequentem 
votorum  violationem  non  inducat.  —  Unde  Sucirez  (De  relig., 
tr.  8,  1.1,  c.  4,  n.  18)  scribit:  «Existimo,  raro  contingere  ut  illa 
remissio  animi  in  servandis  regulis  levioribus,  etiam  directe 
voluntaria,  sit  ex  hoc  solo  titulo  peccatum  mortale ;  quia  illa 
negligentia,  per  se  loquendo,  tantum  est  dispositio  remota,  nisi 
accedant  aliquae  peculiares  circumstantiae,  quae  in  aliqua  ma¬ 
teria  consumment  occasionem  proximam». 

172.  Quaer.  7.°  An  peccet  graviter  religiosus  qui  intendit 
servare  tantum  mandata  obligantia  sub  gravi,  et  de  ceteris  nul¬ 
latenus  curare ? 

Resp.  Duplex  est  sententia  probabilis: 

I. a  sententia  absolute  affirmat ,  quia  ipsum  propositum  non 
curandi  de  regulis  etiam  non  praecipientibus  sub  peccato  est 
virtualis  earundem  contemptus.  Lacroix,  1.  4,  n.  57;  Elbel, 
Silv .,  etc. 

II. a  sententia  negat.  Ratio  est,  quia  eo  ipso  quod  religiosus 
velit  plura  illa  adimplere,  quae  obligant  sub  gravi,  iam  tendit 
ad  perfectionem,  cum  velit  adimplere  plura,  quae  respectu 
aliorum  non  obligant,  sed  sunt  meri  consilii.  Ita  Sanchez , 
Salmant.,  etc. ;  et  hanc  sententiam  vocat  communiorem  et  pro¬ 
babiliorem  S.  Alph .,  n.  10. 

Ceterum  recte  advertit  S.  Alph.,  n.  11,  religiosum  ita  disposi¬ 
tum  in  gravi  peccandi  mortaliter  periculo  (remoto)  versari  ex 
aliis  capitibus  posse,  v.  gr.  ratione  periculi  transgrediendi  vota, 
vel  grave  damnum  inferendi  religioni  quoad  disciplinam,  etc. 
Gury ,  n.  144. 

173.  Quaer.  8.°  An  vel  quatenus  obliget  sub  peccato  regu¬ 
la  distnbutive  sumpta,  seu  attentis  singulis  regulis  in  parti¬ 
culari? 

Resp.  In  plerisque  Ordinibus  regula,  generatim  loquendo 
et  per  se,  non  obligat  sub  peccato,  ne  veniali  quidem.  Constat 
ex  ipsis  constitutionibus  variorum  Ordinum  et  ex  communi 
interpretatione  theologorum.  Excipiendi  sunt  Ordines  in  quibus 
constitutiones  oppositum  expresse  statuunt. 

Dixi  l.°  generatim  loquendo;  quia  quaecumque  cadunt  sub 
votis,  aut  praeceptis  expressis  Superiorum,  non  carent  culpa  et 
quidem  gravi  pro  gravitate  materiae,  ut  infra  de  votis  dicemus. 
Dixi  2."  per  se,  quia  theologi  conveniunt,  transgressionem 

regulae  rarissime  omni  culpa  ob  rationes  extrinsecas  vacare. 
Dicit  S.  Alph.,  n.  10,  talem  transgressionem  vix  unquam  a 
veniali  excusandam  esse,  quia  fere  semper  aderit  aliqua  culpa 
ratione  negligentiae,  concupiscentiae,  scandali,  pigritiae,  aut 
alterius  cuiuslibet  motus  inordinati  (1). 

174.  Quaer.  9.°  An  peccet  graviter  Praelatus  leves  defectus 
subditorum  corrigere  negligens? 

Resp.  Affirm .,  si  defectus  plures  sint,  et  tales  ut  disciplinam 
notabiliter  valeant  relaxare.  Ideo  tenetur  Praelatus  defectus 
subditorum  in  damnum  totius  communitatis  vergentes  non 
solum  corrigere,  sed  etiam  inquirere,  ut  corrigat,  seclusa  tamen 
nimia  sollicitudine.  Aliquando  tamen  expedit  ut  dissimulet, 
si  defectus  scandalum  non  afferant,  vel  si  praevideat,  subditum 
ex  correctione  peiorem  evasurum,  vel  si  tempus  opportunius 
sit  exspectandum.  Id  enim  ad  maius  bonum  obtinendum  aut 
malum  removendum  prudentia  suadet.  S.  Alph.,  n.  13,  et  alii 
communiter . 

Quaer  10.  An  vel  quaenam  obligatio  recitandi  officium  di¬ 
vinum  oriatur  ex  professione  religiosa ? 

Resp.  l.°  Nulla  est  obligatio  vi  professionis  religiosae  in  se 
spectatae ;  et  re  ipsa  plures  sunt  Ordines  religiosi,  in  quibus 
professi  nullatenus  ad  horas  obligantur,  nisi  in  sacris  sint 
constituti. 

Resp.  2.°  An  et  quomodo  teneantur  ad  officium  divinum  reli¬ 
giosi  professi  et  ad  chorum  pro  suo  instituto  deputati,  dictum 
est  in  nn.  62,  3.°,  66,  67  et  69,  2.° 

175.  Quaer.  11.  An  Papa  a  votis  sollemnibus  dispensare 
possit ? 

Resp.  Affirm,.,  gravissima  de  causa.  Ratio  est,  quia  sollem¬ 
nitas  votorum  ex  solo  iure  ecclesiastico  instituta  fuit,  ut  constat 
ex  extrav.  Ioannis  XXII,  tit.  6,  et  ex  bulla  Ascendente  Domino, 
in  qua  Gregorius  XIII  dicit :  Nos  considerantes  voti  sollemni¬ 
tatem  sola  constitutione  Ecclesiae  inventam  esse,  etc.  Ergo  sum¬ 
mus  Pontifex  dispensare  potest  in  votis  sollemnibus,  sicut  in 
votis  simplicibus,  siquidem  ratio  discriminis,  quod  inter  illa 
intercedit,  est  de  mera  institutione  ecclesiastica.  Atqui  iuxta 
omnes  Pontifex  dispensare  potest  in  votis  simplicibus.  Ergo,  etc. 
Neque  ulla  hodie  relinquitur  dubitandi  ratio.  Cfr.  infra,  ubi  de 
dispensationibus  matrimonialibus  in  articulo  mortis ;  necnon 
Ferrer  es,  1.  c.,  n.  18-26. 


(1)  Ita  etiam  Laymann,  Siuirez,  Busemb.,  Sdnchez,  etc.;  Gury,  n.  745, 

CAPUT  II 

DE  VOCATIONE  RELIGIOSA 


176.  Certum  est  dari  vocationem  divinam,  Deum  scilicet  be¬ 
nignissima  providentia  aliquos  prae  aliis  ad  statum  excellentiorem 
et  perfectiorem  vocare,  et  simul  dotes  et  gratias  ad  illum  rite  exse¬ 
quendum  et  servandum  largiri,  praesertim  quoad  statum  eccle¬ 
siasticum  et  religiosum.  Cum  enim  omnia  in  ordine  naturali  a  Deo 
gubernentur  modo  singulis  proprio,  a  fortiori  ergo  in  ordine  su- 
pernaturali.  Aliunde  ad  statum  perfectiorem  amplectendum  et  pro¬ 
sequendum  requiruntur  dotes  et  gratiae  speciales,  quae  a  solo  Deo, 
supremo  dispensatore,  concedi  possunt.  Constat  insuper  ex  variis 
s.  Scripturae  locis.  Sic  de  sacerdotio  in  particulari  dicit.  Apost. 
(Hebr.  5,  4)  :  Nec  quisquam  sumit  sibi  honorem,  sed  qui  vocatur  a 
Beo  tanquam  Aaron...  Idem  porro  dicendum  de  vita  religiosa,  quae 
est  status  perfectior  et  multo  difficilior. 

177.  Quaesita.  —  Quaer.  l.°  Quinam  in  religionem  admitti 
possint ? 

Resp.  Quilibet  catholicus :  a)  qui  nullo  legitimo  detineatur 
impedimento,  b)  qui  recta  intentione  ducitur  ad  postulandum 
ingressum,  et  c)  ad  religiosa  onera  ferenda  sit  idoneus  (can.  538). 

Haec  sunt  tria  fundamentalia  principia  religiosae  vocationis. 
Christus  enim  Dominus  eos  omnes,  qui  necessariis  qualitatibus 
praediti  sint,  ad  perfectionem  Christianam  vitamque  religiosam 
invitat.  Qua  invitatione  generali  supposita,  sufficit  per  se  ut : 
a)  impedimenta  absint,  de  quibus  postea ;  b)  adsit  recta  intentio, 
quaeratur  sc.  vita  religiosa  ad  perfectionem  Christianam  conse¬ 
quendam  ;  et  c)  necessaria  requisita,  quae  ex  natura  peculiaris 
instituti  requiruntur,  concurrant. 

Id  non  excludit  dari  alias  supernaturales  vocationes,  ut  in 
sancto  Aloisio,  sancto  Stanislao,  etc.,  aut  alias,  in  quibus  plura 
adiuncta  vere  extraordinaria  concurrunt ;  attamen  illa  non  sunt 
absolute  necessaria,  ut  de  vocatione  amplectentis  vitam  reli¬ 
giosam  sufficienter  constet. 

Quaer.  2.°  An  vel  quomodo  peccet ,  qui,  se  ad  religionem 
vocatum  sentiens ,  divinae  vocationi  non  obsequitur ? 

Resp.  l.°  Per  se,  rigorose  loquendo ,  nullatenus  peccat;  quia 
divina  consilia  per  se,  nullam  imponunt  obligationem,  cum  in 
hoc  praecise  a  praeceptis  differant. 

Resp.  2.°  Vix  tamen  excusari  ab  aliqua  culpa  potest  ob  pe¬ 
riculum  aeternae  salutis,  cui  se  committit.  Immo  non  excusa¬ 
retur  a  peccato  gravi,  qui  persuasum  haberet,  unicum  medium 

salutis  aeternae  adipiscendae  hoc  ipsi  superesse,  ut  a  mundi 
periculis  aufugiat. 

At  vero  suntne  in  malo  statu  illi,  qui  certi  moraliter  de  vocatio¬ 
ne  divina  ad  religionem,  nituntur  sibi  persuadere,  se  salutem  suam 
aeque  facile  consequi  posse  manendo  in  saeculo  vel  ad  illud  red¬ 
eundo?  Non  videtur  dubitandum,  quin  isti  magno  discrimini  salu¬ 
tis  se  exponant,  quia  manendo  in  saeculo  contra  Dei  vocationem, 
semet  specialibus  illis  privant  auxiliis,  quae  Dei  providentia  ipsis 
in  religione  praeparaverat,  et  ideo  difficulter  saeculi  tentatioriibus 
resistent.  Attamen  S.  Alphonsus  non  audet  certum  de  hoc  iudi- 
cium  ferre. 

178.  Quaer.  3.°  Quomodo  -peccet  qui ,  non  vocatus,  statum 
perfectiorem  religionis  nihilominus  suscipit ? 

Resp.  Per  se,  nisi  insuperabili  detineantur  impedimento, 
omnibus  licet  arripere  statum  religiosum  ex  animo  sectandi  per¬ 
fectionem,  quia  Deus  in  Scriptura  omnes  invitat  ad  sequenda 
consilia  evangelica.  Nec  timendum  est  vires  defuturas,  cum 
Deus,  qui  invitat,  eo  ipso  tacite  gratiam  necessariam  promit¬ 
tat  (1).  Igitur,  si  quis  hoc  animo  religionem  ingrediatur,  pot¬ 
erit  peccare  graviter,  si  impedimentum  substantiale  habens, 
id  Superiori  occultet ;  leviter  vero,  si  in  re  minus  gravi  men¬ 
tiatur.  —  De  vocatione  ad  statum  clericalem  dicetur  infra,  in 
tract.  De  sacramento  ordinis. 

179.  Quaer.  4.°  An  peccent  graviter  parentes  vel  Superio¬ 
res,  qui  avertunt  filios  vel  subditos  a  statu  religioso ? 

Resp.  l.°  Affirm.,  si  eos  avertant  iniuste  per  minas,  vim, 
fraudem,  aut  importunas  preces ;  quia  illos  impediunt  a  conse¬ 
cutione  magni  boni,  ad  quod  ius  habent,  et  periculo  aeternae 
damnationis  exponunt. 

Resp.  2.°  Affirm.,  plerumque,  etiamsi  eos  tantum  precibus 
et  promissionibus  avertant ;  quia  hoc  esse  non  potest  sine  gravi 
illorum  damno.  Ita  communiter  cum  S.  Alph.,  qui  dicit,  hanc 
sententiam  esse  omnino  tenendam  contra  aliquos.  —  Non  pec¬ 
cant  tamen  parentes  qui  se  opponunt  ad  tempus  piis  deside¬ 
riis  filiorum  iuniorum,  ad  constantiam  -eorum  probandam,  vel 
ob  aliam  iustam  causam.  Attamen  hac  in  re  ad  vitandas  hallu¬ 
cinationes  consiliis  confessarii  aut  viri  probi  ac  docti  stare 
debent. 

Quaer.  5.°  An  peccent  filii  religionem  ingredientes  invitis 
aut  insciis  parentibus ? 

Resp.  Neg.,  per  se  loquendo,  licet  in  praxi  hoc  ordinarie  non 
expediat,  nisi  iniustam  vexationem  aut  impedimentum  merito 

(1)  Cfr.  SvArez,  De  relig.,  tr.  7,  1.  4,  cap.  1;  Ball.-P.,  vol.  4,  n.  170;  Appellem, 
q.  28  j  Vermeersch,  1,  c.,  n  127,  necnon  vol,  2,  suppi.  3,  ad  3 ;  pag.  (36)  seq.  ed.  4.a» 
Cfr  ellam  S.  Thom.,  2,  2,  q.  ult.,  art,  9. 

timeant.  Ratio  est,  quia  nisi  parentes  iusta  de  causa  obsistant, 
filii  omnino  liberi  sunt  circa  status  vitae  electionem  (1). 

180.  Quaer.  6.°  Quaenam  sint  signa  vocationis  religiosae? 

Resp.  Generatim  loquendo,  seu  iuxta  providentiam  ordinariam, 
duo  requiruntur  et  sufficiunt  ad  vocationem  divinam  probandam, 
scilicet  debita  aptitudo  et  voluntatis  propensio. 

1. °  Aptitudo  intelligitur  idoneitas  ad  statum  religiosum  in  gene¬ 
re,  et  in  particulari  ad  observantiam,  talis  Ordinis  aut  Congregatio¬ 
nis  propriam.  Consistit  autem  in  recto  praesertim  iudicio,  in  indole 
bona,  in  animo  submisso  oboedientiae  iugo,  in  scientia  relative  suf¬ 
ficienti  et  in  carentia  defectuum  corporis  et  animi,  qui  rationi  huius 
vitae  repugnant. 

2. °  Inclinatio  naturalis  et  constans,  quae  proinde  non  sit  fre¬ 
quentibus  mutationibus  obnoxia,  non  obstante  alioqui  quapiam 
praeterita  tergiversatione  ex  daemonis  tentationibus  exorta,  vel  ex 
quadam  naturae  repugnantia.  Non  tamen  requiritur  ut  inclinatio 
ex  ultroneitate  seu  propensione  magis,  quam  ex  intima  animi  per¬ 
suasione  procedat.  Porro  inclinatio  illa  recta  esse  debet,  procedere 
scilicet  ex  intentione  pura,  ex  mero  desiderio  salutem  facilius  con¬ 
sequendi,  maiorem  Dei  gloriam  vel  etiam  animarum  salutem  pro¬ 
curandi,  etc. 

Dixi  generatim  loquendo,  seu  in  providentia  ordinaria;  quia 
adsunt  evidentiora  vocationis  signa,  nempe  :  l.°  divina  revelatio, 
ut  vocatus  est  S.  Paulus,  S.  Aloisius  Gonzaga,  S.  Stanislaus  de 
Kostka,  etc. ;  2.°  inspiratio  singularis,  quae  consistit  in  interno  motu, 
quo  quis  vehementer  ad  vitam  perfectiorem  impellitur  et  quasi 
attrahitur.  Gury,  n.  152. 


CAPUT  III 

DE  POSTULATU 

181.  I.  Necessitas  et  duratio.  In  religionibus  a  votis 
perpetuis ,  omnes  mulieres  et,  si  agatur  de  religione  virorum, 
conversi  seu  fratres  laici ,  antequam  ad  novitiatum  admittan¬ 
tur,  postulatum  ad  sex  saltem  integros  menses  facere  debent 
(can.  539,  §  1). 

In  religionibus  a  votis  temporariis ,  ad  necessitatem  et  tem¬ 
pus  postulatus  quod  attinet,  standum  constitutionibus  (ibid.). 

Mos  erat  iam  sat  diffusus,  ut  candidati,  antequam  novitia¬ 
tum  proprie  talem  inciperent,  in  postulatu  per  aliquod  tempo¬ 
ris  spatium  exercerentur. 

II.  Prorogatio.  Superior  maior  praescriptum  postulatus 
tempus  potest  prorogare,  non  tamen  ultra  aliud  semestre  (ibici., 
§2). 

(1)  Recole  dicta  de  quarto  praec.,  vol.  1,  n.  459.  Cfr.  etiam  Refg  y  Casanova, 
Card.  Archieplsc.  Toletan.,  Cuestiones  canonicas,  pag.  213  seq. ;  Gury,  n.  151, 

Postulatus,  ut  dictum  est,  per  saltem  sex  menses  durare 
debet ;  si  tamen  alicubi  constitutiones  longius  tempus  requi¬ 
rant,  eae  in  suo  robore  manent. 

Postulatum  ad  validitatem  requiri  non  constat,  et  ad  nor¬ 
mam  can.  572  dicendum  est  eum  nonnisi  ad  liceitatem  requiri. 

Nihil  exprimit  Codex  de  aetate  necessaria  ut  quis  ad  postu¬ 
latum  admittatur ;  supponimus  eam  esse  quae  ad  novitiatum 
incipiendum  requiritur,  aut  eam  qua,  finito  postulatu,  novitia- 
tus  incipi  possit.  Ita  etiam  postea  Verm.-Creus .,  I,  n.  540. 

182.  Locus  et  forma  postulatus.  I.  Postulatus  peragi  debet: 
a)  vel  in  domo  novitiatus,  vel  in  alia  religionis  domo,  in  qua 
disciplina  ad  normam  constitutionum  accurate  servetur;  b)  sub 
speciali  cura  probati  religiosi  (can.  540,  §  1). 

II.  Postulantes  vestem  modestam  induere  debent  ac  diver¬ 
sam  a  veste  novitiorum  (ibid. ,  §  2). 

III.  In  monasteriis  monialium,  adspirantes,  dum  postula¬ 
tum  peragunt,  lege  clausurae  tenentur  (ibid.,  g  3). 

Itaque:  l.°  nequeunt  inde  exire  antequam  novitiatum  in¬ 
cipiant;  2.°  ad  admittendas  eas  intra  claustra  non  requiritur 
specialis  S.  Sedis  licentia,  quae  ante  decretum  S.  Congr.  de  Re- 
lig.  15  aug.  1912  necessaria  erat.  Cfr.  Ferreres,  Las  Religiosas, 
n.  390,  ed.  5.a 

IV.  Ut  adspirantes  clausuram  ingrediantur  in  monasteriis 
monialium  ad  postulatum  agendum,  requiritur  licentia  Ordi¬ 
narii  (1).  Ita  congruus  interventus  ipsi  tribuitur  ut  clausurae 
custodi,  et  fraudes  vitari  poterunt,  ne  forte  clausuram  ingre¬ 
diatur  aliqua  mulier  ex  curiositate,  praetextu  postulatus,  aut 
illuc  invita  ducatur  a  familia,  etc. 

V.  In  fine  postulatus  et  ante  inceptum  novitiatum,  postulan¬ 
tes  saltem  per  octo  integros  dies  exercitiis  spiritualibus  vacare 
debent.  Confessionem  generalem  etiam  praemittent,  si  id  con- 
fessario  opportunum  videtur  (can.  541). 


CAPUT  IV 

DE  NOVITIATU 

Postulatum  sequitur  immediate  novitiatus,  qui  assumptio¬ 
ne  habitus  incipere  solet. 


(1)  Instr.  S.  C.  <3e  Rei.,  6  fet>r.  1924,  IV :  Acta,  XVI,  pag,  100, 

ARTICULUS  I.  —  Requisita  ad  admissionem. 

PECULIARIA  CUIUSQUE  INSTITUTI 

183.  I.  Impedimenta.  Omnia  religiosa  instituta,  sive  sol¬ 
lemnium  sive  simplicium  votorum,  sive  virorum  sive  mulierum, 
in  regulis  et  constitutionibus  suis  impedimenta  determinant, 
quae  nonnullorum  candidatorum  admissioni  opponuntur. 

Impedimentorum  alia  invalidam  admissionem  faciunt,  quo¬ 
rum  dispensatio  generatim  Sanctae  Sedi  reservatur ;  alia  ad¬ 
missionem  illicitam  dumtaxat  reddunt,  et  de  quibusdam  ex  eis 
in  aliquibus  institutis  Superiores  dispensare  valent,  praeser¬ 
tim  ubi  candidatus  dotibus  aliis  praeditus  est,  quibus  ea  im¬ 
pedimenta  compensantur. 

Ad  dignoscenda  huiusmodi  impedimenta,  quodlibet  insti¬ 
tutum  ad  propriam  regulam  et  proprias  constitutiones  recur¬ 
rere  debet  (1). 

184.  II.  Impedimenta  pro  omnibus  institutis  generalia.  Prae¬ 
ter  ea  particularia  impedimenta,  Codex  alia  generalia  statuit  pro 
omnibus  institutis,  nempe  : 

a)  Impedimenta  quae  admissionem  ad  novitiatum  invalidam 
reddunt :  l.°  Qui  sectae  acatholicae  adhaeserunt ;  2.°  qui  aetatem 
ad  novitiatum  requisitam  non  habent;  3.°  qui  religionem  ingre¬ 
diuntur  vi,  metu  gravi  aut  dolo  inducti,  vel  quos  Superior  eodem 
modo  inductus  recipit;  4.°  coniux  (vide  n.  1116,  5.°),  durante  matri¬ 
monio;  5.°  qui  obstringuntur  vel  obstricti  fuerunt  (2)  vinculo  pro¬ 
fessionis  religiosae ;  6.°  hi,  quibus  imminet  poena,  ob  grave  delictum 
commissum,  de  quo  accusantur  vel  accusari  possunt ;  7.°  Episcopus, 
sive  residentialis  sive  titularis,  licet  a  Romano  Pontifice  sit  tantum 
designatus;  8.°  clerici  qui  ex  instituto  Sanctae  Sedis  iuramento  obli¬ 
gati  sunt  ad  serviendum  suae  dioecesi  vel  missioni,  toto  eo  tempore 
quo  haec  iurata  obligatio  perdurat. 

Impedimentum  l.um  afficit  tantum  eos  qui  a  fide  defecerunt  et 
sectae  adhaeserunt  (3) ;  non  eos  qui  Dei  gratia  moti  ex  haeresi  vel 
schismate,  in  quibus  nati  sunt,  ad  Ecclesiam  pervenerunt ;  5.um  vero 
egressos  e  novitiatu  non  afficit,  afficit  tamen  eos  qui  vota  nuncu¬ 
parunt,  etiam  temporaria,  in  Ordine  aut  Congregatione  religiosa, 
etiam  iuris  dioecesani,  etiam  in  ea  qua  quis  denuo  ingredi  postulat. 
Id  ad  constantiam  in  vocatione  fovendam  dirigitur ;  8.um  nonnul¬ 
los  clericos  tangit,  qui  tempore  studiorum  expensis  quorundam  col¬ 
legiorum  aluntur,  conditione  tamen  a  Sancta  Sede  imposita  et  cum 
iureiurando  accepta,  serviendi  deinceps  per  certum  tempus  mis- 

(1)  CIr.  Ferveres,  Las  Religiosas,  n.  391  seq.,  ed.  5.a 

(2)  Quare,  qui  decretum  saecularizationis  obtinuerunt,  nequeunt  admitti  iterum 
sine  induito  apostolico  (can.  640,  §  2).  Verum  dimissus,  votis  in  religione  emissis 
non  solutus,  tenetur  ad  claustra  redire ;  et  si  argumenta  plenae  emendationis  per 
triennium  dederit,  religio  tenetur  eum  recipere ;  quod  si  graves  obstent  rationes, 
sive  ex  parte  religionis,  sive  ex  parte  religiosi,  res  iudicio  Sedis  Apostolicae  sub- 
iici  debet  (can.  672,  §  1).  Cfr.  notam  n.  870. 

(3)  Cojnm.  Cod.,  16  oct.  1919  :  4cta,  XI,  pag.  477, 

sioni  vel  dioecesi,  etc.,  ad  quam  collegium  pertinet  (can.  542,  l.°) ; 
non  vero  eos  qui  iuxta  can.  981  (n.  886,  b)  titulo  servitii  dioecesis 
aut  missionis  ordinantur.  Vide  Ferrer  es,  Inst.  can.,  vol.  1,  n.  517, 
d);  Verm.,  Period.  1924,  vol.  13,  pag.  (145)  seq. 

b)  Impedimenta  quae  illicitam  admissionem  reddunt,  non  tamen 
invalidam:  l.°  Clerici  in  sacris  (1)  constituti,  inconsulto  loci  Ordi¬ 
nario,  aut  eodem  contradicente,  ex  eo  quod  eorum  discessus  in  grave 
animarum  detrimentum  cedat,  quod  aliter  vitari  minime  possit; 
2.°  aere  alieno  gravati,  qui  solvendo  pares  non  sint ;  3.°  reddendae 
rationi  obnoxii,  aut  aliis  saecularibus  negotiis  implicati,  ex  quibus 
lites  et  molestias  religio  timere  possit ;  4.°  filii  qui  parentibus,  id  est 
patri  vel  matri,  avo  vel  aviae,  in  gravi  necessitate  constitutis,  opitu¬ 
lari  debent ;  et  parentes,  quorum  opera  sit  ad  liberos  alendos  vel 
educandos  necessaria ;  5.°  ad  sacerdotium  in  religione  destinati,  a 
quo  tamen  removeantur  irregularitate,  aliove  canonico  impedimen¬ 
to;  6.°  orientales  in  latinis  sine  venia  scripto  data  S.  Congr.  pro 
Ecclesia  Orientali  (can.  542,  2.°). 

N.  B.  l.°  Quandoquidem,  iuxta  can.  987,  5.°,  canonico  impedi¬ 
mento  ad  ordines  recipiendos  detineantur  omnes  qui  lege  militaris 
servitii  consueti  obstringuntur,  priusquam  illud  adimpleant,  nec- 
non,  iuxta  declarationem  Commissionis  ad  interpretationem  Codi¬ 
cis,  2-3  iunii  1918  (Acta,  X,  pag.  344),  illi  qui  probabiliter  vocandi 
sunt  ad  militare  servitium  explendum,  quamvis  de  facto  vocati 
nondum  fuerint,  sive  hoc  ex  eo  proveniat,  quod  aetatem  requisitam 
nondum  habeant,  sive  quia  in  eorum  recognitione  inutiles  tempo¬ 
rarie  fuerint  declarati ;  logice  erui  videtur  hosce,  si  ad  sacerdotium 
destinentur,  in  tyrocinnium  admitti  non  posse.  Attamen,  cum  hu- 
iusmodi  interpretatio  hoc  efficeret,  ut  nullus  ad  sacerdotium  des¬ 
tinatus  in  religionem  recipi  posset  ante  expletum  23  aut  24  aetatis 
annum,  hoc  autem  non  modo  sit  contra  perpetuam  Ecclesiae  pra- 
xim,  verum  etiam  in  gravissimum  religiosorum  Ordinum  detrimen¬ 
tum  redundaret,  qui  futuros  sacerdotes  nec  in  spiritu  religioso  nec 
in  litteris  atque  scientiis  a  pubertate  informare  non  valerent ;  hinc 
iure  existimamus  hoc  nequaquam  esse  Ecclesiae  intentum,  proin- 
deque  probabiliter  opinamur  nullam  de  huiusmodi  impedimento 
habendam  esse  rationem,  cum  de  religiosis  viris  admittendis  agatur. 

2.°  Praecedentia  impedimenta  aeque  comprehendunt  omnia  In¬ 
stituta  religiosa,  etiamsi  dioecesana  illa  sint,  et  ab  his  sola  Sancta 
Sedes  dispensare  potest. 

185.  Quaesita.  - —  Quaer.  l.°  Cui  competit  ius  admittendi? 

Resp.  Ius  admittendi  ad  novitiatum  et  subsequentem  pro¬ 
fessionem  religiosam,  tam  temporariam  quam  perpetuam,  spec¬ 
tat  ad  Superiores  maiores  cum  suffragio  sui  Consilii  seu  Capi¬ 
tuli,  secundum  peculiares  cuiusque  religionis  constitutiones 
(can.  543). 

186.  Quaer.  2.°  Quaenam  documenta  ad  licitam  admissio¬ 
nem  necessaria  sint ? 

Resp.  l.°  In  omni  religione,  adspirantes,  antequam  (ad  pos¬ 
tulatum  aut  saltem  ad  novitiatum)  admittantur,  debent :  a)  exhi- 

(1)  Quod  si  munus  aliquod  sibi  commissum  ab  Ordinario  habeant,  illud  sine 
Ordinarii  licentia  deserere  non  possunt  (can.  8399). 

bere  testimonium  recepti  baptismatis  et  confirmationis  (can. 
544,  §  1). 

b)  Adspirantes  viri  debent  praeterea  litteras  testimoniales 
exhibere  Ordinarii  originis  (1)  ac  cuiusque  loci,  in  quo,  post  ex¬ 
pletum  decimum  quartum  aetatis  annum,  morati  sint  ultra  an¬ 
num  moraliter  continuum ,  sublato  quolibet  contrario  privilegio 
(ibid. ,  §  2). 

c)  Si  adspirans  in  Seminario,  collegio  vel  alius  religionis 
novitiatu  fuit,  requiruntur  praeterea  litterae  testimoniales ,  da¬ 
tae  pro  diversis  casibus  a  rectore  Seminarii  vel  collegii,  audito 
Ordinario  loci,  vel  a  maiori  religionis  Superiore  (ibid.,  §  3). 

Videtur  itaque  in  testimonio  rectoris  Seminarii  vel  collegii, 
opus  esse  approbatione  ( Visio  bueno)  Ordinarii ;  et  de  his,  qui 
novitii  fuerant,  testimonium  a  Generali  aut  Provinciali  dandum 
esse,  quin  Superioris  localis  aut  magistri  novitiorum  testimo¬ 
nium  sufficiat. 

d)  Si  adspirans  clericus  sit,  praeter  testimonium  ordina¬ 
tionis,  sufficiunt  litterae  testimoniales  Ordinariorum,  in  quorum 
dioecesibus  post  ordinationem  ultra  annum  moraliter  conti¬ 
nuum  sit  commoratus,  salvo  praescripto  §  3  (ibid.,  §  4). 

e)  Si  sit  religiosus  professus  unius  religionis,  qui  ex  apos- 
tolico  induito  in  aliam  religionem  transit,  satis  est  testimonium 
Superioris  maioris  primae  religionis  (ibid.,  §  5). 

Praeter  hucusque  dicta  testimonia,  quae  ex  iure  requirun¬ 
tur,  potest  Superior,  cui  ius  est  admittendi,  alia  quoque  exi¬ 
gere,  quae  ad  hunc  finem  necessaria  aut  opportuna  videantur 
(ibid.,  §  6). 

Resp.  2.°  Mulieres  recipi  non  debent,  nisi  praemissis  accu¬ 
ratis  investigationibus  de  earum  indole  et  moribus,  et  prae¬ 
terea,  si  in  collegio  aut  novitiatu  versatae  sint,  requiruntur  tes¬ 
timonia  §  3  praescripta  (ibid.,  §  7). 

187.  Quaer.  3.°  Quaenam  esse  debet  ratio  litteras  testimoniales 
expediendi ? 

Resp.  Qui  praedicta  testimonia  dare  debent,  ea  non  ipsis  adspi- 
rantibus,  sed  Superioribus  religiosis,  intra  trimestre  ab  earum  re¬ 
quisitione,  gratuito  dare  debent,  sigillo  clausa ;  et,  si  agatur  de 
illis  qui  in  Seminario,  collegio  vel  alius  religionis  postulatu  aut 
novitiatu  fuerint,  a  Superiore  iuramento  firmata  (can.  545,  §  1). 

188.  N.  B.  \.°  Si  ob  graves  rationes  iudicaverint,  se  quaesitis 
respondere  non  posse,  causas  Apostolicae  Sedi  intra  eosdem  tres 
menses  exponent  (ibid.,  §  2). 

2.°  Si  reposuerint,  adspirantem  satis  non  esse  sibi  cognitum, 
per  aliam  accuratam  investigationem  ac  fide  dignam  relationem 


(1)  Si  quis  ante  usum  rationis  translatus  sit  cum  suis  parentibus  in  aliam 
dioecesim  et  non  amplius  sit  reversus  in  illam  originis,  non  videntur  testimoniales 
petendae  ab  Ordinario  originis,  Cfr.  Feneres,  ingt.  can.,  yol.  i,  n.  853. 

Superior  religiosus  suppleat.  Si  non  respondeant,  Superior  de  eo 
S.  Sedem  certiorem  faciat  (ibid.,  §  3)  (1). 

189.  Quaer.  4.°  De  quibus  dandum  est  testimonium? 

Resp.  Testimonium  post  accuratam  investigationem,  etiam  se¬ 
cretis,  si  opus  sit,  notitiis  requisitis,  dandum  est ;  et  in  eo,  graviter 
onerata  eorum  conscientia  super  veritate  expositorum,  referendum 
est:  a)  de  adspirantis  natalibus,  moribus,  ingenio,  vita,  fama,  con¬ 
ditione,  scientia;  b)  sitne  inquisitus,  aliqua  censura,  irregularita¬ 
te,  aut  alio  canonico  impedimento  irretitus;  c)  num  propria  fami¬ 
lia  eius  auxilio  indigeat,  et  d)  si  agatur  de  illis  qui  in  Seminario, 
collegio,  aut  alius  religionis  postulatu  aut  novitiatu  fuerint,  qua¬ 
nam  de  causa  dimissi  sint  vel  sponte  discesserint  (ibid.,  §  4)  (2). 

190.  Quaer.  5.°  Quaenam  sit  obligatio  secreti  servandi? 

Resp.  Omnes  qui  praedictas  informationes  receperint,  stricta 
obligatione  tenentur  secreti  servandi  de  notitiis  habitis  et  de  perso¬ 
nis,  a  quibus  traditae  sunt  (can.  546).  Hoc  secretum  non  solum  ex 
iure  naturae,  sed  etiam  ex  iustitia  commutativa  obligat,  orta  ex 
quasi-contractu ;  et  est  natura  sua  secretum  commissum.  Cfr. 
vol.  1,  n.  572  seq. 

191.  Quaer.  6.°  Quid  statuat  Codex  circa  explorationes  re¬ 
ligiosarum ? 

Resp.  l.°  Religiosarum,  etiam  exemptarum,  Antistita  debet 
Ordinarium  loci,  duobus  saltem  mensibus  ante,  certiorem  fa¬ 
cere  de  proxima  admissione  ad  novitiatum  et  ad  professionem, 
tum  temporariam  tum  perpetuam,  sive  sollemnem  sive  sim¬ 
plicem  (can.  552,  §  i). 

Resp.  2.°  Ordinarius  loci,  per  se  vel  per  delegatum,  adspi¬ 
rantis  voluntatem,  saltem  triginta  diebus  ante  novitiatum  et 
ante  utramque  professionem,  diligenter  et  gratuito  (3)  explo¬ 
ret,  an  ea  libera  voluntate  et  sciens  quid  agat,  talem  statum  am¬ 
plectatur,  an  contra,  coacta  seductave  sit.  Si  de  pia  eius  ac  libe¬ 
ra  voluntate  plane  constiterit,  tunc  adspirans  poterit  ad  novi¬ 
tiatum,  vel  novitia  ad  professionem  admitti  (ibid.,  2). 

Resp.  3.°  Exploratio  in  novitiis  clausurae  ad  crates  facienda 
est,  ita  ut  novitia  intra,  Episcopus  aut  eius  delegatus  extra  clau¬ 
suram  maneat  (ibid.).  —  Tamen,  si  causae  fundatae  suppeterent 
(et  tantum  in  hoc  casu)  ad  suspicandum  novitiam  intra  clau- 

(1)  Cfr.  Ferreres,  Inst.  can.,  vol.  1,  n.  854,  ed.  3. a 

(2)  Quicquid  in  hoc  et  in  praecedenti  casu  (nn.  187-189)  praescribitur  de  his  qui 
in  Seminario,  etc.,  versati  sunt,  ex  decreto  procedit  S.  Congr.  de  Relig.,  7  sept.  1909. 
quoad  religiosos,  et  4  ian.  1910,  quoad  religiosas  (vide  Ferreres,  Las  Religiosas, 
n.  396  seq.,  ed.  5.a).  —  Illius  decreti  spiritum  Codex  retinet,  effectus  tamen  magnopere 
mitigat.  In  illis  decretis,  expulsio  a  collegiis,  Seminariis,  etc.,  impedimentum  irri¬ 
tans  erat  pro  admissione,  ab  Apostolica  dumtaxat  Sede  dispensandum.  Secundum 
Codicem,  Superior  religiosus  iudicabit,  an  causae  discessus  aut  expulsionis  tales  sint, 
ut  eum  admissione  in  religionem  indignum  reddant,  an  non;  admissio  autem  de  se 
valida  est. 

(3)  Etsi  consuetudo  habeatur  ultra  400  annorum  taxam  exigendi,  nec  Episcopus 
habeat  unde  remunerationem  praebeat  sacerdoti  delegato  ad  explorationes  peragen¬ 
das.  S.  Congr.  de  Relig.,  18  mart.  1922 ;  AcU,  XIV,  p&g.  352. 

Ferreres  Theoe.  -  Toro.  II  8 

suram  non  esse  in  debitis  adiunctis,  ut  libere  voluntatem  suam 
manifestare  valeat,  posset  ea  e  clausura  educi,  ita  ut  exploratio 
in  ecclesia  fieret.  Cfr.  Ferreres,  1.  c.,  n.  406. 

Obligationem  explorandi  induxit  Tridentinum,  sess.  25,  De  regul. 
et  mon.,  c.  17.  Monitum  ante  mensem  mittendum  erat,  exploratio¬ 
nes  vero  quindecim  diebus  ante  faciendae  erant.  Codex  tempus 

duplicat. 

Quoniam  autem  Tridentini  tempore  sollemnis  dumtaxat  profes¬ 
sio  fiebat,  idcirco  duas  tantum  explorationes  indixit.  Pius  X,  10 
ian.  1909,  tertiam  explorationem  addidit,  praecedentem  nempe  pro¬ 
fessionem,  quae  post  novitiatum  fit.  Cfr.  Ferreres,  1.  c.,  n.  406. 

Resp.  4.°  Huiusmodi  explorationes  etiam  in  feminis  religio¬ 
sis  votorum  simplicium  faciendae  sunt.  —  Professio  tamen  re¬ 
ligiosarum,  sive  sollemnium  sive  simplicium  votorum,  valida 
esset,  licet  omnes  explorationes  omitterentur. 

ARTICULUS  II.  —  De  novitiatus  natura. 

NOVITIORUM  ITJRA  ET  OBLIGATIONES 

192.  Novitiatus  initium.  Novitiatus  incipit  susceptione  ha¬ 
bitus,  vel  alio  modo  in  constitutionibus  praescripto  (can.  553). 
Quoniam  instituta  religiosa  dantur,  quae  peculiari  habitu  ca¬ 
rent,  v.  gr.  Societas  Iesu,  in  ipsis  novitiatus  susceptione  habitus 
incipere  nequit. 

193.  Quaesita.  —  Quaer.  l.°  Quaenam  requirantur  conditio¬ 
nes  ad  novitiatus  validitatem ? 

Resp.  l.°  Praeter  superius  dicta  can.  542  (n.  184),  ut  validus 
sit  novitiatus,  oportet  ut  fiat :  a)  post  completum  saltem  deci¬ 
mum  quintum  aetatis  annum;  b)  per  annum  integrum  et  con¬ 
tinuum  ;  c)  in  domo  novitiatus  (can.  555,  §  1)  (1).  Annus  compu¬ 
tatur  iuxta  normam  statutam  in  can.  34,  §  3,  3.°  (2). 

Resp.  2.°  Si  longius  tempus  in  constitutionibus  pro  novi- 
tiatu  praescribatur,  illud  ad  validitatem  professionis  non  re¬ 
quiritur,  nisi  in  eisdem  constitutionibus  aliud  expresse  dicatur 
(can.  555,  §  2). 

194.  Quaer.  2.°  Quomodo  novitiatus  interrumpatur  aut  sus¬ 
pendatur? 

Resp.  l.°  Novitiatus  interrumpitur,  ita  ut  denuo  incipiendus 
ac  perficiendus  sit:  a)  si  novitius,  a  Superiore  dimissus,  e  domo 
exierit ;  b)  aut  domum  sine  illius  licentia,  non  reversurus,  de- 

(1)  In  Societate  Iesu  novitiatus  durat  per  biennium,  et  ex  privilegio  ad  decen¬ 
nium  concesso  (9  febr.  1920)  vota  emitti  possunt  etiam  extra  domum  novitiatus 

(2)  Comm.  Cod„  12  nov.  1922 :  Acta,  XV,  pag.  661.  Cfr.  Ferreres,  Inst.  can.,  vol  1 
n.  175,  resp.  4.* 

seruerit ;  c)  aut  extra  domum,  etsi  reversurus,  ultra  tringita 
dies,  sive  continuos  sive  non  continuos,  permanserit,  etiam  de 
Superiorum  licentia  (can.  556,  §  1)  (1). 

Resp.  2.°  Novitiatus  suspenditur,  adeo  ut  ad  validitatem  pro¬ 
trahendus  sit,  ut  dies  absentiae  suppleantur ,  si  novitius,  ultra 
quindecim  et  non  ultra  triginta  dies  etiam  non  continuos,  de 
Superiorum  licentia  vel  vi  coactus,  extra  domus  septa  perman¬ 
serit,  etsi  sub  oboedientia  Superioris  (can.  556,  §  2).  Si  non 
ultra  quindecim  dies  manserit,  supplementum  potest  a  Supe¬ 
rioribus  praescribi,  sed  non  est  ad  validitatem  necessarium 
(ibid.). 

Absentiae,  quae  diem  integrum  non  attingunt,  non  videntur 
computandae  (2)  dummodo  adeo  frequentes  non  sint,  ut  novitia¬ 
tus  exercitiis  et  probationibus  detrimentum  afferant. 

Resp.  3.°  A  Superioribus  licentia  manendi  extra  septa  novi¬ 
tiatus,  nisi  iusta  et  gravi  de  causa  impertinenda  non  est  (ibid., 
§  3).  Causa  foret  v.  gr.  novitiorum  mors  vitanda  in  violento 
civili  dissidio,  iter  novitii,  ut  parentibus  in  extremo  vitae  as¬ 
sistat,  vel  ut  medicinalibus  aquis  ex  praescripto  medici  utatur, 
si  res,  donec  novitiatus  finiatur,  differri  nequeat,  etc. 

Resp.  4.°  Non  interrumpitur  novitiatus,  si  novitius  a  Supe¬ 
rioribus  in  aliam  novitiatus  domum  transferatur  (ibid.,  §  4) ; 
idque  licet  translatio  ultra  mensem  duret,  dummodo  arbitrarie 
morae  factae  non  sint.  Vide  de  hac  re  Ferreres ,  Las  Religiosas, 
n.  414  seq.,  ed.  5.a 

195.  Quaer.  3.°  Quid  de  habitu  tempore  novitiatus? 

Resp.  Integer  novitiatus  peragendus  est  in  habitu  a  constitutio¬ 
nibus  praescripto,  nisi  specialia  locorum  adiuncta  aliud  exigant 
(can.  557). 

Haec  adiuncta  in  quibusdam  nationibus  continuo  instant,  in  aui- 
bus,  saltem  extra  domum,  habitus  religiosus  non  permittitur.  Alibi 
autem  huiusmodi  impedimentum  ex  politicis  perturbationibus  tran¬ 
sitoriis  oriri  potest. 

198.  N.  B.  In  religionibus,  in  quibus  duae  sunt  sodalium  clas¬ 
ses  (v.  gr.  ad  sacerdotium  destinati  et  laici,  religiosi  chori  et  laici, 
magistri  et  laici),  novitiatus  pro  altera  classe  peractus,  pro  altera 
non  valet  (can.  558). 

197.  Quaer.  4.°  Quaenam  esse  debet  occupatio  anni  novitiatus? 

Resp.  Annus  novitiatus  debet,  sub  disciplina  Magistri  (1),  inte¬ 
gre  impendi  in  informando  animo  per  studium  regulae  et  constitu¬ 
tionum  ;  per  orationem,  institutionem  in  votis  et  virtutibus  et  exerci¬ 
tia  opportuna  ad  emendationem  vitiorum,  ad  passiones  fraenandas, 


(1)  Praescripta  a)  et  b)  disciplinam  antiquam  retinent;  praescriptio  c)  In  decre¬ 
to  3  mali  1914  primum  inducta  fuit.  Cfr.  Ferreres,  Las  Religiosas,  n.  415,  ed.  5. a 

(2)  Alii  computant  dies  naturales  a  media  nocte  ad  mediam  noctem  (can.  32,  §  1) ; 
alii  dies  integros  et  continuos  24  horarum  a  momento  egressus  et  deinceps  sine 
interruptione. 

ad  virtutes  acquirendas  (can.  565,  §  1).  Cfr.  Ferreres,  1.  c.,  n.  423. 

Laici  seu  conversi  praeterea  diligenter  in  Christiana  doctrina 
instituendi  sunt,  speciali  collatione  ad  eos  habita  semel  saltem  in 
hebdomada  (can.  565,  §  2). 

198.  Quaer.  5.°  Quaenam  sint  novitiorum  iura  et  officia ? 

Sunt  sequentia:  l.°  Novitii  privilegiis  omnibus  ac  spiritua¬ 
libus  gratiis  religioni  concessis  gaudent ;  et  si  decesserint,  ad 
eadem  suffragia  ius  habent,  quae  pro  professis  praescripta  sunt 
(can.  567,  §  1). 

2. °  Ad  ordines,  durante  novitiatu,  licite  promoveri  neque¬ 
unt  (ibid. ,  §  2). 

3. °  Durante  novitiatu,  nec  licite  nec  valide  suis  beneficiis 
aut  bonis  renuntiare  valent,  nec  ea  quocumque  modo  obligare 
(ut  si  hypotheca,  fideiussione,  etc.,  ea  gravaverint)  (can.  568). 

a)  Ante  emissionem  votorum  simplicium,  sive  ea  tempo¬ 
raria  sint  sive  perpetua,  et  pro  tempore  quo  ea  perseverent, 
debent,  ad  totum  tempus,  quo  simplicibus  votis  adstringen- 
tur,  bonorum  suorum  administrationem  cedere  cui  malue¬ 
rint,  et,  nisi  constitutiones  aliud  ferant,  de  eorundem  usu  et 
usufructu  libere  disponere  (can.  569,  §  1),  etiam  in  favorem 
propriae  religionis  aut  monasterii,  si  ex  parte  huius  nihil  obstet. 
Constitutiones  ante  promulgationem  Codicis  approbatae  ser¬ 
vandae  sunt,  sive  novitiis  adimant  ius  disponendi  de  usu  et 
usufructu  suorum  bonorum,  sive  hoc  ius  limitent  aut  praefi¬ 
niant  (Comm.  Cod.,  16  oct.  1919:  Acta ,  XI,  pag.  478). 

Videtur  significare  quod  si  constitutiones  ferant,  religiosum, 
in  renuntiatione  ususfructus  et  usus,  debere  se  subiici  deter¬ 
minatis  conditionibus,  v.  gr.  auditioni  dictaminis  personarum 
prudentium,  cessioni  alicuius  partis  in  favorem  Ordinis  vel  al¬ 
terius  causae  piae,  etc.,  praedictum  religiosum  huiusmodi  obli¬ 
gationem  revera  habere  fatendum  est. 

b)  Haec  cessio  durat  tantum,  dum  religiosus  (vel  religiosa ) 
in  Ordine  aut  Congregatione  manet.  Quare,  per  discessum  a 
religione,  sive  ex  votorum  dispensatione,  sive  ex  dimissione  ac¬ 
cepta,  plenum  suorum  dominium  iterum  acquirit  (can.  580,  §  3). 

c)  Notandum  est,  ex  declaratione  S.  C.  Ep.  et  Regul.  (21 
nov.  1902),  novitium,  cum  usuifructui  renuntiat,  conditionem 
adiicere  non  posse,  ut  fructus  et  reditus  massae  principali  ac¬ 
cumulentur,  quo  massa  ipsa  in  dies  augeatur.  —  Si  ita  iuberet, 
accumulatio  valida  esset,  sed  illicita.  Cfr.  Ferreres ,  1.  c., 
n.  436,  c). 

d)  Ususfructus  renuntiatio  in  favorem  Ordinis,  a  Mino¬ 
ribus  observantibus,  Recollectis  et  Capuccinis  fieri  nequit,  Cfr. 
Ferreres ,  1.  c.,  n.  436,  d). 


199  DE  NOVITIATUS  NATURA.  NOVlTIORUM  IURA  ET  OBLIGATIONES  11? 


e)  Novitius  in  Congregationibus  religiosis,  ante  professio¬ 
nem  votorum  temporariorum ,  testamentum  de  bonis  praesenti¬ 
bus  vel  forte  obventuris  libere  condere  debet  (can.  569,  §  3). 
Vide  n.  208,  V. 

f)  In  immutanda  dispositione,  qua  usumfructum  et  bono¬ 
rum  administrationem,  quorum  radicale  dominium  professus 
a  votis  simplicibus  retinet,  nequit  arbitrio  proprio  agere,  nisi 
constitutiones  id  sinant.  Nec  item  pontificia  licentia  indiget,  sed 
sufficit  ei  licentia  Superioris  aut  Antistitae  generalis  Ordinis 
aut  Congregationis.  Si  de  monialibus  agatur,  Ordinarii  loci  li¬ 
centia  requiritur,  et  insuper  licentia  Superioris  regularis,  si  mo¬ 
nasterium  regularibus  obnoxium  sit  (can.  580,  §  3). 

Quod  intelligendum  est,  dummodo  mutatio  in  favorem  in¬ 
stituti,  in  parte  bonorum  notabili  non  fiat  (ibid.),  aliter  enim 
periculum  coactionis  moralis  ex  parte  instituti  adesset  (1). 

Haec  quoad  modum  faciendi  renuntiationem  aut  cessionem 
ususfructus  et  usus ;  sed  quoad  tempus  faciendi  renuntiatio¬ 
nem  aut  cessionem  praefatam,  in  suo  robore  manet  antiqua 
disciplina  (2),  iuxta  quam  praedicta  renuntiatio,  cessio,  aut  dis¬ 
positio  peragenda  est  ante  primam  emissionem  votorum  sim¬ 
plicium,  quin  obstent  constitutiones. 

199.  4.°  Pro  expensis  postulatus  et  novitiatus  nihil  exigi 
potest,  nisi  quod  pro  alimentis  et  habitu  religioso  in  constitu¬ 
tionibus,  vel  expressa  conventione  initio  postulatus  vel  novitia¬ 
tus  inita,  solvendum  cautum  sit  (can.  570,  §  i). 

5. °  Quae  adspirans  attulerit  et  usu  consumpta  non  fuerint, 
si  e  religione,  non  emissa  professione,  egrediatur,  ei  restituen¬ 
da  sunt  (ibid.,  §  2). 

6. °  Novitius,  dum  talis  est,  libere  religionem  deserere  pot¬ 
est  ;  et  vicissim,  Superiores  aut  Capitulum,  secundum  consti¬ 
tutiones,  quavis  de  iusta  causa  eum  dimittere  possunt,  quin  te¬ 
neantur  dimissionis  causam  dimisso  patefacere  (can.  571,  §  1). 

7. °  Exacto  novitiatu,  si  iudicetur  idoneus,  novitius  ad  pro¬ 
fessionem  admittendus  est;  secus  dimittendus ,  si  ad  id  causa 
sufficiens  adsit ;  nec  possunt  Superiores  votis  non  concessis  eum 
indefinite  retinere.  Ex  causa  tamen  rationabili ,  poterunt  ei  sim¬ 
plicia  vota,  non  tamen  ultra  sex  menses ,  prorogari  seu  differri 
(ibid.,  §  2). 

8. °  Votis  nuncupandis  spiritualia  exercitia  novitius  prae¬ 
mittere  debet  per  octo  saltem  solidos  dies  (ibid.,  §  3). 

(1)  Cfr.  Ferreres,  1.  c.,  n.  436,  f).  —  Non  videtur  pars  esse  notabilis  nisi  excedat 
quintam  partem  bonorum  de  quibus  mutatio  fiat. 

(2)  Cfr.  decreta  S.  C.  Episc.  et  Reg.,  Sanctissimus,  12  iun.  1850,  art.  9;  Perpensis, 
3  mai.  1902,  art.  11;  Normae,  art.  114,  115;  Litterae,  30  dec.  1882,  et  decr.  S.  C.  super 
statu  Regularium  1  aug.  1862,  quae  omnia  citantur  ut  fontes  can.  569,  §  1. 

CAPUT  V 

DE  PROFESSIONE  RELIGIOSA 

ARTICULUS  I.  —  Requisita  in  professione  servanda 

200.  I.  Ad  cuiuscumque  religiosae  professionis  validitatem 
requiritur  ut:  l.°  Qui  eam  emissurus  est,  legitimam  aetatem 
habeat  ad  normam  can.  573,  nempe  decimum  sextum  annum 
ad  temporariam  professionem  expleverit  et  vigesimum  primum 
ad  perpetuam,  tam  sollemnem  quam  simplicem ;  2.°  eum  ad 
professionem  admittat  legitimus  Superior  secundum  constitu¬ 
tiones  ;  3.°  novitiatus  validus  ad  normam  can.  555  (vide  n.  193) 
praecesserit;  4.°  professio  ( libere )  sine  vi,  aut  metu  gravi,  aut 
dolo  emittatur ;  5.°  sit  expressa  (unde  professio  tacita  abroga¬ 
tur)  ;  6.°  a  legitimo  Superiore  secundum  constitutiones  per  se 
vel  alium  recipiatur  (can.  572,  §  1). 

II.  Ad  validitatem  professionis  perpetuae,  sive  sollemnis 
sive  simplicis,  requiritur  insuper  ut  praecesserit  professio  sim¬ 
plex  temporaria  ad  norman  can.  574  (ibid.,  §  2). 

Decretum  Inter  reliquas  (1),  S.  C.  de  Relig.,  1  ian.  1911,  adhuc 
viget.  —  Novitii  servitio  militari  adstricti :  a)  absoluto  novitiatu  vota 
emittant,  sive  annualia  (si  in  Instituto  ita  praescribitur),  sive  vali¬ 
tura  usque  ad  servitium  militare;  b)  quae  vota  cessant  eo  die 
quo  religiosus  militiae  effective  adscriptus  et  disciplinae  militari 
subiectus  evadit,  vel  inhabilis  ad  militiam  absolute  et  in  perpetuum 
declaratur;  c)  perdurante  militari  servitio,  alumnus  membrum 
religionis  esse  perseverat,  sed  potest  libere  religionem  deserere, 
praemonitis  Superioribus  per  declarationem  in  scriptis,  vel  coram 
testibus,  quae  declaratio  caute  in  archivo  Ordinis  vel  Instituti  ser¬ 
vetur  ;  religio  pariter  potest  eum,  ob  iustas  et  rationabiles  causas, 
dimissum  declarare;  d)  ad  praecavendam  autem  dubitationem 
omnem  circa  professiones,  quae  forte  post  promulgationem  Codi¬ 
cis  bona  fide  emissae  sunt  contra  praescriptum  decreti  Inter  reli¬ 
quas,  S.  Congregatio  facultates  tribuit  Superioribus  eas  sanandi, 
dummodo  accedat  consensus  religiosi,  in  scriptis  declarandus  ac 


(1)  Iuxta  hoc  decretum  (Acta,  III,  pag.  37  seq.),  ad  validitatem  professionis  sol¬ 
lemnis  in  Ordinibus,  aut  perpetuae  in  aliis  Institutis,  requiritur  praeterea  in  viris, 
ut  a  primo  servitio  militari  activo  sint  vere  exempti ;  aut,  post  illud  expletum,  ut  in 
votis  simplicibus  aut  temporaneis  permanserint  per  annum,  aut  saltem  per  tantum 
temporis  quantum  fuerint  addicti  militari  servitio  activo.  Concedit  tamen  Sacra 
Congregatio,  ultima  studiorum  curriculi  anno  liceat  iuvenes  ad  sacras  missiones 
intra  annum  profecturos,  ad  sollemnem,  seu  respective  ad  perpetuam  professionem 
admittere  et  ad  sacros  ordines  promovere,  emisso  prius  ex  parte  candidati  iura-mento 
de  servitio  missionibus  praestando  usque  ad  tempus  praefinitum  a  lege  civili  ad 
exemptionem  obtinendam,  et  onerata  Superiorum  conscientia  de  eiusdem  exsecutione 
(S.  C.  de  Relig.,  1  febr.  1912  :  Acta,  IV,  pag.  247). 

in  archivis  servandus  (S.  C.  de  Relig.,  15  iul.  1919:  Acta,  XI,  pag.  321 
seq.,  30  nov.  1919:  Acta,  XII,  pag.  73). 

N.  B.  Hoc  decretum  vigere  non  videtur  in  Hispania  pro  his  reli¬ 
giosis,  qui  servitio  militari  satisfaciunt  in  quibusdam  exteris  natio¬ 
nibus  per  exercitium  propriorum  ministeriorum.  Vide  n.  901,  5.° 

201.  Professio  temporaria.  I.  In  quolibet  Ordine,  tam  vi¬ 
rorum  quam  mulierum ,  et  in  qualibet  Congregatione  quae  vota 
perpetua  habeat,  novitius,  post  expletum  novitiatum,  in  ipsa 
novitiatus  domo  debet  votorum  simplicium  professionem ,  ad 
triennium  valituram ,  emittere,  vel  ad  longius  tempus,  si  aetas 
ad  perpetuam  professionem  requisita  longius  distet  (1),  nisi 
constitutiones  exigant  annuales  professiones  (can.  574,  §  1)  (2). 
Superior  potest  professionem  temporariam  prorogare,  dum¬ 
modo  subditus  eam  professionem  renovet,  et  prorogatio  ultra 
triennium  alterum  non  extendatur  (ibid. ,  §  2). 

II.  Exacto  tempore  professionis  temporariae ,  religiosus,  ad 
normam  can.  637,  professionem  perpetuam ,  sollemnem  aut  sim¬ 
plicem  iuxta  constitutiones,  emittere,  aut  ad  saeculum  redire 
debet  (can.  575,  §  1). 

III.  Durante  tempore  professionis  temporariae ,  potest 
etiam,  ad  normam  can.  647,  dimitti,  si  dignus  non  habeatur 
qui  vota  perpetua  nuncupet  (ibid.). 

202.  Capituli  suffragium.  Suffragium  Consilii  seu  Capituli  pro 
prima  professione  temporaria  est  deliberativum;  pro  perpetua,  sive 
sollemni  sive  simplici,  est  consultivum  tantum  (ibid.,  §  2).  Itaque, 
ad  professionem  temporariam,  consensus  Capituli  requiritur ;  ad 
perpetuam,  sufficit  eius  sententiam  audire. 

Ritus  et  acta  professionis.  I.  In  emittenda  professione  religio¬ 
sa,  servandus  est  ritus  (3)  in  constitutionibus  praescriptus  (can. 
576,  §  1). 

II.  Documentum  emissae  professionis,  ab  ipso  professo  et  sal¬ 
tem  ab  eo,  coram  quo  professio  emissa  est,  subscriptum,  faciendum 
est.  Ipsum  in  tabulario  religionis  asservari  debet  (ibid.,  §  2). 

Monendus  parochus  baptismi.  Si  agitur  de  professione  sollemni, 
Superior  eam  excipiens  parochum  loci,  ubi  profitens  baptizatus  est, 


(1)  In  his  casibus  in  quibus  vota  temporalia  ob  defectum  aetatis  durare  debent 
plus  quam  triennium,  poterit  exprimi  in  formula,  quod  novitius  emittit  vota  dura¬ 
tura  usque  dum  ille  ad  annum  vigesimum  primum  perveniat. 

Si  professio  temporalis  protrahatur,  debet  religiosus  sua  vota  renovare.  Renovare 
autem  ea  poterit  ad  annum,  donec  vel  faciat  professionem  perpetuam,  vel  definitive 
dimittatur. 

(2)  In  casibus  in  quibus  constitutiones  exigant  annuales  professiones,  vota  tem¬ 
poralia  durare  debent  non  minus  quam  triennium,  nec  generatim  plus  quam  sexen¬ 
nium  ante  professionem  perpetuam. 

(3)  Monialium  professioni  sollemni  reservari  debent  ritus  illi  omnes  et  caeremo¬ 
niae  quae  ad  perpetuitatem  status  referuntur;  ad  professionem  vero  temporaneam 
sufficit  ut,  ad  normam  canonis  577,  §  1,  n.  6,  a  legitimo  Superiore  secundum  consti¬ 
tutiones  per  se  vel  per  alium  recipiatur  (S.  C.  de  Kelig.,  10  iul.  1919  :  ibid.,  pag.  323). 

de  professione  certiorem  facere  debet,  ad  normam  can.  470,  §  2 
(can.  576,  §  2).  Cfr.  n.  135,  V. 

203.  Renovatio  votorum.  —  Elapso  tempore  ad  quod  vota 
( temporaria )  sunt  nuncupata,  renovationi  votorum  nulla  est 
interponenda  mora  (can.  577,  §  1).  Potest  tamen  ea,  de  Supe¬ 
rioris  licentia,  occurrente  iusta  causa,  anticipari ,  non  tamen 
ultra  mensem  (ibid.,  §  2). 

ARTICULUS  II.  —  lURA  ET  OFFICIA  PROFESSI 
A  VOTIS  TEMPORARIIS 

204.  I.  Indulgentiae ,  privilegia ,  suffragia,  etc.  Professi  a 
votis  temporariis,  de  quibus  in  can.  574  (vide  n.  201),  fru- 
untur  iisdem  indulgentiis ,  privilegiis  et  spiritualibus  gratiis, 
quibus  gaudent  professi  a  votis  sollemnibus  aut  professi  a 
votis  simplicibus  perpetuis  (respectivi  proprii  monasterii),  et 
casu  mortis  ad  eadem  suffragia  ius  habent  (can.  578,  l.°). 

II.  Regularum  observantia,  chorus,  etc.  Eadem  obligatio¬ 
ne  tenentur  observandi  regulas  et  constitutiones  sicut  sollem¬ 
niter  professi,  et  eodem  modo  adstringuntur  obligationi  chori 
secundum  ea  quae  dicta  sunt  supra,  nn.  62,  3.°;  66  et  67  (1). 

III.  Vox  activa  et  passiva.  Activa  et  passiva  voce  carent  (2), 
nisi  contrarium  expresse  in  constitutionibus  declaratum  sit. 
Tempus  autem  ad  fruendum  voce  activa  et  passiva  praescri¬ 
ptum,  ubi  constitutiones  id  non  determinant,  a  prima  profes¬ 
sione  computatur  (can.  578,  3.°). 

ARTICULUS  III.  —  Professionis  nullitas. 

Eius  convalidatio 

205.  I.  Professionis  nullitas  oriri  potest  aut  ab  aliquo  im¬ 
pedimento  externo  (ex  iis  nempe  quae  in  foro  externo  demons¬ 
trari  valent,  v.  gr.  defectus  aetatis,  valide  novitiatum  non  exe¬ 
gisse,  professio  prius  in  alia  religione  emissa,  etc.),  aut  ob  con¬ 
sensus  defectum  mere  internum. 

In  primo  casu,  ut  professio  convalescat,  necesse  est  ut  vel 
S.  Sedes  defectum  sanet,  vel,  cognita  nullitate  et  impedimento 
sublato,  professio  denuo  emittatur  (can.  586,  §  1).  In  secundo 
casu,  sufficit  ut,  qui  interne  in  professionem  suam  non  consen¬ 
serat,  consensum  praestet,  dummodo  ex  parte  religionis  con¬ 
sensus  non  fuerit  revocatus  (ibid.,  §  2). 


(1)  Ferveres,  Las  Religiosas,  n.  458,  ed.  5. a 

(3)  iSs.  neo  vooem  ad  eligendum  habent,  nec  ipsi  eligi  possunt.. 

Id  intelligitur  de  defectu  mere  interno  consensus ;  si  enim 
talis  defectus  externe  probari  posset,  quia  v.  gr.  eum  religiosus 
aliqua  ratione  manifestavit  aut  minae  praecesserant,  etc.,  tunc 
impedimentum  externum  est,  et  agendum  est  ut  de  externis 
dictum  est. 

II.  Si  contra  validitatem  professionis  religiosas  gravia  sint 
argumenta,  et  religiosus  renuat  ad  cautelam  sive  professionem 
renovare  sive  eiusdem  sanationem  petere,  res  ad  Sedem  Apos- 
tolicam  deferenda  est  (ibid.,  §  3). 

Igitur  causam  nuditatis  videre  iam  non  pertinet  ad  tribuna¬ 
lia  inferiora,  sed  ad  unam  Sanctam  Sedem. 


CAPUT  VI 

DE  OBLIGATIONIBUS  VOTORUM 

ARTICULUS  I.  —  De  voto  paupertatis 

206.  I.  Bonorum  temporalium  proprietas  et  ususfructus, 

a )  Quilibet  professus  a  votis  simplicibus  (1),  sive  perpetuis  sive 
temporariis,  nisi  aliud  in  constitutionibus  cautum  sit,  conser¬ 
vat  proprietatem  bonorum  suorum  et  capacitatem  alia  bona  ac¬ 
quirendi  ;  attamen  eorum  administrationi  et  usuifructui  renun¬ 
tiare  debet,  ad  normam  can.  569  (can.  580,  §  1),  et  nihil  de 
ipsis  sine  Superioris  licentia  particulari  vel  generali  disponere 
licite  potest.  Vide  n.  198,  3.° 

Hoc  valet,  etiamsi  Ordo  non  fuerit  a  S.  Sede  approbatus,  sed 
tantum  ab  Episcopo,  quia  eadem  semper  est  voti  simplicis  effi¬ 
cacia  :  vovens  enim  se  omnino  spoliat  iure  de  re  qualibet  sine 
licentia  disponendi,  vel  usum  eiusdem  rei  servandi,  seu  quem¬ 
libet  proprietatis  actum  exercendi,  nisi  Ordinis  constitutiones 
aut  legitima  consuetudo  aliquid  excipiant. 

b)  Quicquid  autem  industria  sua  vel  intuitu  religionis  ac¬ 
quirit,  religioni  acquirit  (can.  580,  §  2). 

c)  De  praescriptis  can.  569  vide  n.  198,  3.°,  ubi  etiam  §  3 
huius  can.  580  declaratur. 

II.  Religiosus  voto  sollemni  paupertatis  obstrictus,  omnino 
incapax  est  in  particulari  seu  personaliter  sive  conservandi 
sive  acquirendi  dominium  cuiuslibet  rei  temporalis  pretio  aesti¬ 
mabilis,  etiam  de  licentia  Superioris .  Constat  ex  can.  579  nec¬ 
ui  Si  religiosus  moriatur  absque  testamento  durantibus  votis  simplicibus,  bona 
pertinent  ad  heredes  ab  intestato,  non  instituto  religioso.  S.  C.  Ep.  et  Reg.,  6  iun. 
1836.  Bizzarri,  pag.  76  seq. ;  Wernz,  3,  n.  289 

non  ex  Cone.  Trid.,  sess.  25,  c.  2.  —  Communitas  vero  bona 
acquirere  et  possidere  potest,  nisi  obstent  eius  constitutiones. 

Proinde  religiosus  sollemniter  professus  inhabilis  omnino 
est  ad  quemlibet  proprietatis  actum  exercendum  circa  rem 
ullam  sive  monasterii,  sive  parentum,  sive  externorum ;  et  id¬ 
circo  absque  Superioris  licentia,  sive  generali,  sive  speciali,  de 
nulla  re  disponere  potest,  sive  licite,  sive  valide,  per  accepta¬ 
tionem,  donationem,  venditionem,  commodatum,  mutuum, 
usum,  mutationem,  meliorationem,  etc.  (can.  579). 

207.  III.  Dominii  radicalis  renuntiatio  in  Ordinibus  regula¬ 
ribus.  a)  Professi  votorum  simplicium  dominium  radicale  (1). 
suorum  bonorum  exuere  nequeunt  nisi  duobus  postremis  men¬ 
sibus  professionem  sollemnem  praecedentibus.  Intra  hos  duos 
menses,  salvis  peculiaribus  Sanctae  Sedis  induitis  (vide  Fe- 
rreres ,  Inst.  can.,  vol.  i,  n.  785,  l.°),  omnia  bona  'praesentia,  ab¬ 
dicare  debent,  in  favorem  eius,  quem  maluerint,  sub  conditio¬ 
ne  secuturae  jrrofessionis  (can.  581,  §  1).  Si,  ante  sollemnem 
professionem  emissam,  ab  Ordine  discesserint,  renuntiatio 
nulla  evaderet. 

b)  Professione  sollemni  facta,  ea  omnia  documenta  statim 
exaranda  sunt,  quae  necessaria  erunt  ut  renuntiatio  etiam  iure 
civili  effectum  consequatur  (ibid.,  §  2). 

c)  Renuntiatio  dominii  radicalis,  antequam  advenerint  duo 
postremi  menses  sollemnem  professionem  praecedentes,  etiam¬ 
si  uno  tantum  die  anticipetur,  nulla  est  (2). 

d)  Ut  valide  dominio  radicali  renuntiari  queat  per  actus 
inter  vivos  prius  quam  duo  postremi  menses  professionem  sol¬ 
lemnem  praecedentes  adveniant,  opus  est  licentia  Rom.  Ponti¬ 
ficis. 

e)  Facta  renuntiatione  intra  illos  duos  menses,  valet,  licet 
professio  postea  differatur.  Cfr.  Appellem ,  q.  82 ;  Ferreres, 
1.  c.,  n.  468. 

f)  Si  renuntiatio  non  fit,  aut  fuit  nulla,  post  sollemnem 
professionem  ea  iam  fieri  nequit,  sed  bona  ex  iure  communi  (3) 
in  proprietatem  Ordinis  aut  S.  Sedis  transeunt,  ut  statim  de 
bonis  religioso  post  sollemnem  professionem  obvenientibus  di¬ 
cetur.  Cfr.  Ferreres ,  1.  c.,  n.  468.  Ex  iure  speciali  in  aliquibus 
Ordinibus  religiosis,  v.  gr.  in  Societate  Iesu  (4),  transeunt  ad 
heredes  ab  intestato. 


(1)  Hoc  radicale  dominium  stat  in  proprietate  bonorum,  sin©  iure  tamen  usus¬ 
fructus  et  administrationis  eorum. 

(2)  Trid.,  1.  c.  Cfr.  Ferreres,  Las  Religiosas,  n.  468. 

(3)  Fiat,  vol.  1,  q.  149;  Appeltern,  q.  84;  Wernz,  vol.  3,  n.  650,  n.  371. 

(4)  tonst.  S .  I.,  p.  VI,  c.  2,  n.  12 ;  Greg.  XIII,  Const.  Ascendente  Domino  e’t 

208.  IV.  Bona  temporalia  post,  sollemnem  professionem, 

a)  Si,  post  sollemnem  professionem,  hereditas  aut  bona  alia 
quaecumque  religioso  obvenerint,  salvis  peculiaribus  Aposto- 
licae  Sedis  induitis,  omnia  cedunt  Ordini,  vel  provinciae,  vel 
domui,  secundum  constitutiones,  si  Ordo  capax  sit  possidendi 
(can.  582,  l.°). 

b)  Si  Ordo  incapax  sit  possidendi ,  acquiruntur  S.  Sedi  in 
proprietatem  (ibid.,  2.°)  (1). 

c)  In  Hispania,  iuxta  legem  civilem,  religiosus  ipse  est  he¬ 
res  ;  attamen,  ex  iure  canonico,  religiosus  a  S.  Sede  licentiam 
impetrare  debeat,  ut  nomine  proprio  actus  necessarios  exerce¬ 
ret  ;  et  licet  in  scripturis  et  ceteris  documentis  bona  ut  propria 
ipsius  appareant,  in  conscientia  ad  monasterium  pertinent  vel 
ad  provinciam,  etc.,  ut  dictum  est  (S.  G.  Ep.  et  Reg.,  15 
iun.  1897)  (2). 

N.  B.  Ex  responso  S.  C.  de  Religiosis,  3  febr.  1921,  licentiam 
concedere  iam  potest  Superior  religiosi,  quin  opus  sit  eam  pe¬ 
tere  a  Sede  Apostolica  (3). 

V.  Professi  in  Congregatione  votorum  simplicium.  In 
Congregationibus  votorum  simplicium,  nequeunt  licite  professi 
dominio  radicali  per  actus  inter  vivos  titulo  gratuito  renuntiare 
(can.  583,  l.°).  Ad  testamentum  licite  mutandum  (et  idem  vi¬ 
detur  dicendum  ad  faciendum  testamentum,  si  antea  factum 
non  fuerit)  post  vota  simplicia  emissa,  licentia  Papae  neces¬ 
saria  est ;  quamvis,  si  res  urgeat,  sufficiet  licentia  Ordinarii  aut 
Superioris  generalis,  vel,  si  aliud  fieri  nequeat,  licentia  Supe¬ 
rioris  localis  (ibid.,  2.°)  (4). 

VI.  Beneficiorum  vacatio.  Amissio  dioecesis,  a)  Post  annum  ab 
emissa  qualibet  professione  religiosa,  vacant  beneficia  paroecialia; 
post  triennium,  cetera  (can.  584).  Vide  n.  198,  3.° 

b)  Professus  a  votis  perpetuis,  sive  sollemnibus  sive  simplici¬ 
bus,  amittit  ipso  iure  propriam,  quam  in  saeculo  habeat,  dioecesim 
(can.  585). 

209.  Praeter  peccata  contra  votum  paupertatis,  dantur  etiam 


Quanto  fructuosius;  Sudrez,  De  Relig.  Soc.  Iesu,  lib.  4,  o.  5,  n.  1 ;  c.  11,  n.  9;  De  Rellg., 
tr.  I,  lib.  2,  c.  12,  nn.  12  et  15;  Sdnchez,  De  praec.  Decalogi,  lib.  7,  c.  12,  n.  1,  c.  27, 
n.  14;  Molina,  De  iust.,  tr.  2,  disp.  139,  n.  5;  disp.  140,  n.  1;  Lugo,  De  iust.,  disp.  3, 
nn.  189  et  212;  Lessius,  De  iust.,  1.  2,  c.  41,  dub.  10,  nn.  81  et  86;  Schmalzgr.,  1.  3, 
tit.  27,  nn.  67  et  69. 

(1)  Incapaces  possidendi  sunt  Ordines  Minorum  de  observantia  et  Capuccino- 
rum,  qui  in  bonis,  quibus  utuntur,  non  habent  nisi  usum  facti,  et  dominium  proprie¬ 
tatis  est  penes  Sedem  Apostolicam.  Cfr.  Ferreres,  Inst.  can.,  vol.  2,  n.  473,  nota. 

(2)  Mach-Ferreres,  Tesoro  dei  Sacerdote,  vol.  2,  n.  595,  ed.  15. a ;  Ferreres,  1.  c., 
n.  469. 

(3)  CIr.  Ferreres,  apud  Raz&n  y  Fe,  vol.  64,  pag.  98. 

(4)  CIr.  Ferreres,  1.  c.,  nn.  436,  e,  et  470;  Verin.-Creus.,  Epit.,  n.  5o9. 

non  raro  peccata  contra  virtutem  paupertatis,  licet  illaesum 
votum  remaneat,  v.  gr.  si  religiosus  nimium  foveat  affectum 
ad  res  quas  ex  licentia  Praelati  detinet,  si  commodis  plus  aequo 
indulgeat,  si  a  Superioribus  superflua  postulet,  vel  obtenta 
retineat,  et  similia. 

210.  Quaesita.  —  Quaer.  i.°  Quodnam  sit  discrimen  inter 
votum  et  virtutem  paupertatis ? 

Resp.  Votum  respicit  tantum  actus  externos  proprietatis, 
virtus  vero  ad  internos  cordis  affectus  etiam  extenditur.  Cfr. 
S.  Thom. .,  2,  2,  q.  186.  —  Voti  enim  obiectum  est  religiosum 
bonis  temporalibus  exterius  exspoliare.  Virtus  autem  pro  fine 
habet  omnem  inordinatum  cordis  affectum  erga  res  terrenas 
penitus  rescindere.  Votum  igitur  paupertatis  est  veluti  medium 
ad  virtutem,  quae  est  finis  obtinendus.  Hoc  posito,  nemo  non 
videt,  virtutem  paupertatis  multo  latius  patere  quam  votum ; 
quoties  enim  quis  votum  infringit,  simul  et  virtutem  laedit,  non 
autem  vice  versa. 

Dixi  votum  afficere  solos  actus  proprietatis  externos;  atta¬ 
men  violari  posset  votum  per  actum  internum,  qui  actum  ex¬ 
ternum  respiceret  et  attingeret,  scilicet  per  desiderium  agendi 
externe  contra  votum  ;  siquidem  desiderium  induit  omnem  ma¬ 
litiam  et  speciem  actus  externi,  ut  dictum  est  in  vol.  1,  n.  248. 

N.  B.  Plures  cum  Suarezio  negant  dari  aliquam  specialem  vir¬ 
tutem  paupertatis,  sed  dicunt,  peccare  contra  paupertatem  nihil 
aliud  esse  quam  peccare  contra  votum.  Nam,  ut  ait  5.  Thom.,  1.  3, 
Contra  gentiles,  c.  133,  «non  paupertas  secundum  se  bona  est,  sed 
in  quantum  liberat  ab  illis,  quibus  homo  impeditur  comminus  spi¬ 
ritualibus  intendat».  Unde  Sudrez,  tr.  10,  1.  4,  c.  14 :  «Habere  pro¬ 
prium  dicitur  esse  contra  paupertatem,  non  quia  sit  contra  aliquam 
specialem  virtutem,  quae  nulla  est,  sed  quia  est  contra  votum  pau¬ 
pertatis;  et  ita  peccatum  illud  est  proxime  contra  religionem». 

Igitur  studiose  colere  paupertatem  videtur  referendum  ad  vir¬ 
tutem  modestiae,  quae  est  pars  temperantiae,  vel  ad  virtutem  hu¬ 
militatis  vel  patientiae,  etc.  (1).  —  Contra  paupertatem  peccare  per 
actus  internos,  tantum  admittitur,  quando  desiderium  tendat  in 
actus  externos  vetitos,  vel  si  affectus  in  res  temporales  tantus  sit, 
ut  in  proximum  inducat  periculum  peccandi  contra  votum. 

Attamen  antiquae  Normae  S.  C.  Ep.  et  Reg.  pro  approbandis 
novis  institutis  votorum  simplicium,  cap.  IX  et  X,  omnino  distingu¬ 
unt  inter  votum  et  virtutem  paupertatis. 

Quaer.  2.°  An  religiosus  servans  dominium  radicate  bono¬ 
rum,  possit  valide  de  his  disponere  absque  licentia ? 

Resp.  l.°  Affirm.,  in  Congregationibus  religiosis,  quia  vere 
est  dominus,  quamvis  ob  votum  paupertatis  illicite  agat  (2).  — 

(1)  Cfr.  Vermeersch,  I.  c.,  n.  253;  Buccer.,  vol.  2,  n.  281;  Appellem,  1.  c.,  n.  158, 
nota. 

(2)  Cfr.  Ferreres,  1.  c.,  nn.  466,  467,  ed.  5.a;  Femari,  De  stat,  relig.,  n.  61. 


211 


DE  VOTO  PAUPERTATIS 


125 


Negant  tamen  quidam,  quia  (aiunt)  religiosi  se  habent  ut  pu¬ 
pilli,  qui  bona  sua  valide  donare  nequeunt.  Sed  contrarium  con¬ 
stat  ex  can.  579.  Vide  n.  168. 

Resp.  2.°  In  Ordinibus  religiosis  vide  dicta  supra,  n.  207. 
Quoad  novitios  vide  n.  198,  3.° 

Quaer.  3.°  Ad  quae  se  extendat  dominium  radicate  religiosi 
non  sollemniter  professi ? 

Resp.  l.°  Ad  bona  temporalia  quae  possidebat  ante  vota; 
2.°  ad  ea  quae  ipsi  de  iure  adveniunt  sine  nova  acceptatione, 
ut  hereditas  paterna,  legata,  etc. ;  3.°  ad  omnia  bona  quae  a 
parentibus,  cognatis,  amicis...  accipit  de  Superiorum  licentia 
(ut  ea  eius  patrimonium  augeant).  Si  haec  sint  usu  consumpti- 
bilia,  in  communem  monasterii  usum  iuxta  morem  applicanda 
sunt,  saltem  generatim  loquendo. 

211.  Quaer.  4.°  An  religiosus  absque  Superioris  licentia 
manuscripta  propria  servare  et  alio  transferre  possit ? 

Resp.  Affirm.,  iuxta  communem  sententiam,  cui  non  adver¬ 
satur  decr.  S.  C.  de  Relig.,  15  iun.  1911  (cfr.  Razon  y  Fe, 
vol.  34,  pag.  236)  ;  manuscripta  enim,  utpote  partus  ingenii, 
habentur  ut  aliquid  spirituale.  Praeterea  pertinent  ad  scien¬ 
tiam,  quae  non  cadit  sub  voto  paupertatis ;  sed  ratio  potior 
est,  quia  sic  fert  communis  et  recepta  inter  regulares  consue¬ 
tudo.  S.  Alph.,  lib.  3,  n.  14;  Salm.,  et  alii  communiter,  qui 
idem  etiam  de  Sanctorum  reliquiis  opinantur. 

Attamen,  ut  ait  P.  Ciravegna  in  opusc.  De  paupertate  Societatis 
Iesu,  n.  158,  et  confirmatur  ex  Codice  in  can.  580,  §  2  (vide  n.  206,  I, 
b),  si  religiosus  ex  professo  libris  scribendis  addictus  esset,  eius 
manuscripta  non  ipsius,  sed  religionis  proprietas  plena  censenda 
essent.  Religio  enim  ius  habet  ad  laborem  religiosi,  et  aliunde  ipsi 
necessaria  ad  vitam  et  laborem  suppeditat,  et  plura  alia  impendia 
non  semel  perferre  debet.  Immo  interrogata  S.  C.  de  Relig.  :  «An 
religiosi  tum  votorum  sollemnium,  tum  votorum  simplicium,  qui 
aliquod  manuscriptum  durantibus  votis  exaraverunt,  eiusdem  domi¬ 
nium  habeant,  ita  ut  illud  donare  aut  quocumque  titulo  alienare 
valeant»,  respondit  die  11  iul.  1913 :  Negative  (1). 

Quaer.  5.°  An  peccet  contra  votum  paupertatis  religiosus , 
si  quid,  de  rebus  ad  determinatum  usum  concessis  in  alium 
usum  impendat ? 

Resp.  Affirm.  Ratio  est,  quia  in  his  religiosus  habet  tantum 
usum  facti ,  idque  precario ,  quandiu  Superiori  videbitur.  Est 
autem  actus  proprietatis  seu  dominii  de  re  aliqua  ad  proprium 
arbitrium  disponere,  et  alioqui  voluntas  seu  licentia  Superio- 


(1)  Cfr.  Ferreres,  apud  Razdri  y  Fe,  vol.  37,  pag.  244  seq.,  ubi  latius  baec  quaes¬ 
tio  exponitur. 

ris,  nisi  aliud  manifestum  sit,  ad  usum  assignatum  restrin¬ 
gitur  (1). 

212.  Quaer.  6.°  An  possit  religiosus  sine  licentia  donare 
quae  parcius  vivendo  sibi  subtrahit  ex  rebus  ad  usum  concessis ? 

Resp.  Neg.,  generatim  loquendo.  Ratio  patet  ex  responsis  ad 
quaesitum  praecedens.  —  Excipiunt,  si  certa  quantitas  ita  reli¬ 
gioso  assignetur,  ut  nec  monasterium  teneatur  quidpiam  aliud 
.  ei  praestare,  nec  ipse  rationem  reddere.  —  Dicit  S.  Alph.,  n.  23, 
permitti  communiter  ab  auctoribus,  ut  religiosus  possit  elar¬ 
giri,  cui  voluerit,  suas  pietantias,  quae  limitate  ei  praebentur, 
ut  ova,  carnes,  etc.,  nisi  Superior  id  expresse  vetuerit  (2). 

Quaer.  7.°  An  peccet  contra  votum  paupertatis  religiosus , 
qui  accipit  ab  extraneo  pecuniam  in  pia  opera  ad  libitum  im¬ 
pendendam ? 

Resp.  Controvertilur.  l.a  sententia  affirmat.  Ratio,  quia  sic 
agendo,  religiosus  faceret  actum  proprietatis;  nisi  licentiam 
sui  Superioris  haberet.  —  Secus  autem,  si  opera  pia  determi¬ 
narentur  a  donatore ,  quia  tunc  religiosus  non  esset  nisi  cana¬ 
lis  ac  velut  mandatarius  donatoris.  Hinc  non  peccat  contra  vo¬ 
tum  paupertatis  religiosus  qui  ab  extraneo  accipit  pecuniam 
erogandam  tali  pauperi,  tali  monasterio,  ecclesiae,  tali  causae 
piae,  etc.  Immo  nec  peccat,  si  ipse  sine  licentia  Superioris  ab 
extraneo  postulat  pecuniam  alteri  determinato  tradendam.  At¬ 
tamen,  si  agatur  de  re  magni  momenti,  suadet  prudentia  et 
requirit  rectus  ordo  religiosae  disciplinae,  ut  subditus  nihil 
peragat,  nisi  prius  assensum  Superioris  obtinuerit,  etiamsi  vio¬ 
landae  paupertatis  periculum  nullum  incurrat  (3). 

II. a  sententia  absolute  negat.  Ratio,  quia  sic  religiosus  non 
ageret  nisi  ut  intermediarius  et  alieno  nomine,  non  proprio  (4). 

Nihilominus  melius  videtur  dicendum  cum  Lugo,  De  iust.  et  iure, 
d.  2,  n.  54:  «Si  ad  hoc,  ut  ego  possim  dare,  et  donare  aliis,  sicut  si 
haberem  bona  propria,  daret  mihi  aliquis  pecunias,  quas  ego  pro 
libito  meo  pauperibus  dare  possem;  id  quidem  esset  contra  votum 
paupertatis,  si  absque  Praelati  consensu  fleret,  quantumcumque  ille 
diceret,  se  retinere  pecuniae  dominium,  et  solum  velle  quod  ego 
eius  nomine  eleemosynas  darem :  secus  tamen  dicendum  esset,  si 
bona  fide  et  solum  ad  eleemosynas  et  ex  earum  intentione  aliquis 
mihi  pecuniam  daret,  quam  eius  nomine  pauperibus  distribuerem. 
Si  enim  hoc  fieret,  non  propter  meam  commoditatem,  sed  solum 


(1)  S.  Alph.,  n.  19,  et  alii  communiter;  Gury,  n.  156. 

(2)  S.  Antoninus,  Silvius;  Gury,  n.  157. 

(3)  Ita  S.  Alph.,  Gury,  Scavini;  Rodriguez,  Ejerclcio  de  perfeccidn  y  virtudes 
cristianas,  p.  3,  tr.  3,  cap.  15. 

(4)  Ita  Sdnchez,  Dec.,  1.  7,  cap.  30;  Sudrez,  tr.  7,  lib.  8,  cap.  15,  n.  16;  Angel.  a 
SS.  Corde,  Man.  iur.  regul.,  n.  265;  De  Varceno,  pag.  175;  Appellem,  1.,  q.,  q.  168; 
Ferrari,  1.  c.,  n.  64 ;  Vermeersch,  vol.  1,  n.  257. 

quaereret  meum  ministerium  propter  meam  fidelitatem,  credo  quod 
non  esset  contra  paupertatem,  etiamsi  dominus  pecuniae  non  deter¬ 
minaret  pauperes,  sed  relinqueret  mihi  eorum  designationem».  Vide 
etiam  d.  3,  n.  155.- — Etenim,  ut  ait  Sdnchez,  1.  c.  :  «in  hac  dispen¬ 
satione  haec  sola  quattuor  inveniuntur :  receptio  pecuniae,  facultas 
eligendi  pauperes,  ipsorum  electio,  distributio  inter  illos.  At  nihil 
horum  est  contra  paupertatis  votum.  Non  receptio  pecuniae,  quia 
religiosus  non  recipit  sibi...,  sed  ut  nomine  testatoris  in  pauperes 
distribuat...  Nec  etiam  facultas  eligendi  pauperes,  quippe  hoc  nihil 
aliud  est,  quam  ius  nominandi  pauperes...  quod  nihil  luris  esse,  sed 
meri  facti  probavimus  supra...  Nec  ipsa  pauperum  electio,  quia  si 
eligendi  ius  non  adversatur,  a  fortiori  nec  ipsa  electio,  quae  exerci¬ 
tium  iuris  illius  est.  Nec  denique  ipsa  pecuniarum  in  pauperes 
distributio,  quia  religiosus  non  distribuit  nomine  proprio,  sed  dan¬ 
tis;  nec  ipse  censetur  aliquid  conferre,  sed  dans».  Hoc  tamen  in  So¬ 
cietate  Iesu  prohibitum  est  ex  reg.  22  sacerdotum ;  itemque  in  Consti¬ 
tutionibus  Cleric.  S.  Pauli ;  erit  igitur  contra  oboedientiam,  non  vero 
contra  votum  paupertatis.  Cfr.  Ferrari,  1.  c. ;  Angel.  a  SS.  Corde,  1.  c. 

213.  Quaer.  8.°  An  peccet  contra  votum  paupertatis  religio¬ 
sus ,  qui  ea  recusat,  quae  sibi  ab  extraneis  offeruntur ? 

Resp.  l.°  Neg.,  si  agatur  de  meris  donationibus,  eleemosynis, 
aut  muneribus,  ad,  quae  ius  non  ha,beat.  Ratio  est,  quia  votum 
paupertatis  non  obligat  ad  recipienda  ea  quae  nondum  acqui- 
sivit,  seu  ad  quae  ius  strictum  neque  ipse,  neque  monasterium 
habet.  Attamen  si  religiosus  nullam  habeat  rationem  recusandi, 
peccat  contra  caritatem  impediendo  bonum  suae  religionis,  non 
tamen  contra  iustitiam.  S.  Alph.,  n.  20;  Lugo,  Sdnchez,  etc. 

Resp.  2.°  Secus,  si  agatur  de  rebus  iam  acquisitis,  v.  gr.  de 
legatis,  de  mercede  religiosi  laboribus  debita,  vel  de  donis  iam 
acceptatis,  etc.  Ratio  est,  quia  horum  ius  monasterium  imme¬ 
diate  acquirit,  iuxta  axioma :  Quicquid  monachus  acquirit , 
non  sibi,  sed  monasterio  acquirit.  S.  Alph.,  ibid. 

214.  Quaer.  9.°  Quaenam  materia  censenda  sit  gravis  in 
violatione  voti  paupertatis ? 

Resp.  l.°  In  peccatis,  quae  sunt  simul  contra  religionem  et 
iustitiam,  generatim  loquendo  ea  habenda  est  ut  gravis  mate¬ 
ria,  quae  peccatum  mortale  in  furto  constituit  (1). 

Quidam  tamen  theologi  dicunt,  eam  tantum  materiam  gravem 
esse,  quae  censetur  gravis  in  furtis  filiorumfamilias,  nempe  mate¬ 
riam  circiter  duplo  maiorem  ac  in  furtis  adversus  extraneos.  Ita 
Elbel,  n.  646.  —  Sed  hoc  non  videtur  admittendum.  Ratio  est,  quia 
filii  sunt  in  spe  bonorum  patrisfamilias,  non  autem  religiosi  (2). 
Insuper  magis  inviti  sunt  Superiores  quoad  furta  subditorum,  quam 
parentes  de  furtis  filiorum.  Praeterea  detrimenta  graviora  sequun- 


(1)  S.  Alph.,  n.  24 ;  Lugo,  Sdnchez  et  alii  communiter. 

(2)  Addunt  alii  bona  non  esse  monasterii,  sed  Ecclesiae;  hoc  tamen  verum  non 
est  nisi  quoad  bona  Franciscanorum  de  observantia  et  Capuccinorum.  Trid.,  sess.  25, 
c.  3,  de  reguJ.  Cfr,  Wernz,  Ius  Decretal.,  vol.  3,  n.  139,  VI. 

tur  quoad  animam  in  prioribus,  quam  in  posterioribus.  S.  Alph., 
ibid.  Attamen  quia  bona  conventus  in  utilitatem  cedunt  religioso¬ 
rum,  dicendum  videtur  requiri  maiorem  quantitatem,  quam  in 
-furtis  extraneorum,  minorem,  vero,  quam  in  furtis  filiorum.  Quod 
tamen  fac  intelligas  de  casu  in  quo  religiosus  vel  sibi  vel  alteri  do¬ 
mestico,  rem  monasterii  surripiat  (1). 

Ceterum,  ut  iudicetur  de  gravitate  materiae  in  huiusmodi  furtis, 
advertendum  est,  monasteria  mediocriter  opulenta  communiter  do¬ 
minis  privatis  sat  opulentis  aequiparari.  Hinc  eadem  ac  pro  illis 
mensura  generatim  materiam  gravem  constituit.  Si  autem  sint 
valde  opulenta,  maior  quantitas  requiritur.  Maior  etiam  requi¬ 
renda  est,  si  religiosus  res  monasterii  in  usum  proprium  usurpet, 
vel  aliis  eiusdem  communitatis  donet,  quam  si  in  extraneos  easdem 
erogaret,  quia  sic  ea  domi  remanerent.  Maior  autem  in  furtis  minu¬ 
tis,  quae  insuper  interposito  notabili  intervallo  in  gravem  materiam 
non  coalescunt.  Maior  iterum  in  esculentis,  ut  de  famulis  diximus, 
vol.  1,  n.  744,  resp.  2.°  —  Immo  quibusdam  videtur  semper  attenden¬ 
dum  esse  ad  quantitatem  absolute  gravem.  Ita  Genicot,  vol.  2, 
n.  98;  Ball.-P.,  n.  88. 

Aliter  Vermeersch,  De  Relig.  vol.  2,  suppi.  6,  c.  1,  art.  2.  Existimat 
enim  materiam  esse  gravem,  quae  constituat  proprietatem  notabi¬ 
lem:  notabilem  vero  habendam,  quae  gravis  censeretur,  si  auferre¬ 
tur  furto  ab  homine  illius  conditionis,  in  qua  ex  sua  professione 
versatur  religiosus.  Unde  diversa  erit  pro  diversis  Ordinibus,  v.  gr. 
Capuccinorum,  in  quo  religiosi  versantur  in  conditione  mendici, 
Iesuitarum,  in  conditione  honesti  sacerdotis  pauperis,  etc.  Ita  etiam 
Appeltern,  q.  170. 

215.  Resp.  2.°  In  peccatis  contra  solam  religionem,  seu  con¬ 
tra  solum  votum  commissis,  crescit  difficultas  et  maior  est  theo¬ 
logorum  dissensus.  Communius  tamen  eandem  generatim  ma¬ 
teriam  ad  peccatum  mortale  requirunt,  ac  in  casu  praecedenti, 
ubi  iustitia  violatur ;  quia  actus  proprietatis  eiusdem  gravitatis 
esse  videtur.  Attamen  non  improbabiliter  ad  grave  peccatum 
nonnulli  graves  doctores  maiorem  quantitatem  requirunt.  Sic 
Elbel ,  n.  646 ;  Salm.,  c.  6,  n.  12 ;  Angel.  a  SS.  Corde ,  1.  c.,  n.  275, 
qui  requirere  videtur  materiam  absolute  gravem ;  et  Verme¬ 
ersch,  1.  c.,  n.  266,  et  vol.  2,  pag.  100,  qui  in  hoc  casu  requirit 
ad  grave  peccatum  maiorem  quantitatem  quam  ad  furtum  ab¬ 
solute  grave.  —  Probabiliter  haec  peccata  contra  solum  votum 
non  coalescunt,  nisi  voluntas  simul  feratur  erga  materiam 
gravem  (2) . 

Generatim  vero  religiosus  non  peccat  graviter  clam  acci¬ 
piens  rem  aliquam  ex  communitate,  v.  gr.  librum  ad  usum 
proprium  etiam  diuturnum,  sed  non  in  perpetuum,  nisi  ita  oc¬ 
cultet,  ut  a  Superioribus  inveniri  nequeat;  quia  tunc  Praela- 


U)  Cfr.  Ball.-P.,  vol.  4,  n.  87  seq. ;  Lugo,  <3.  3,  n.  173;  Vermeersch,  n.  268;  Angel 
a  SS.  fiorde.  I.  c.,  n.  274. 

(2)  Lugo ,  1.  q„  n.  181 ;  Ball.-P.,  n,  141 ;  Gdnicot,  1.  o. 

tus  non  censetur  invitus  quoad  substantiam,  sed  tantum  quoad 
modum  (1). 

Quoad  res  mutuo  seu  commodato  acceptas  vel  traditas  sine 
Praelati  licentia,  generatim  loquendo  non  peccabit  graviter  con¬ 
tra  votum  paupertatis,  si  res  ad  usum  suum  vel  etiam  alias 
extraneis  det  mutuo  vel  commodato,  modo  sit  certus  de  iis  recu¬ 
perandis,  nec  grave  damnum  propterea  inferat  communitati, 
quae  idcirco  v.  gr.  careat  usu  rei  graviter  hic  et  nunc  necessa¬ 
riae.  Multo  minus  graviter  peccabit,  si  res  ad  usum  sibi  con¬ 
cessas  mutuet  seu  commodet  aliis  religiosis  eiusdem  monasterii. 
Ratio  est,  quia  etsi  aliquem  actum  proprietatis  in  his  faciat,  non 
tamen  graviter  peccat,  iuxta  communem  theologorum  interpre¬ 
tationem  (2). 

216.  Resolves.  —  l.°  Religiosus  peccat  contra  votum  pauper¬ 
tatis,  si  quid  sine  Superioris  consensu  domi  vel  foris,  etiam  ex 
iis  quae  ad  victum  aut  vestitum  pertinent,  accipiat,  retineat, 
absumat,  permutet,  alteri  donet,  vel  commodet.  Item  si  absque 
licentia  Superioris,  pecuniam  vel  res  aliis  mutuo  vel  commo¬ 
dato  ab  extraneis  accipiat. 

2. °  Peccat  contra  votum  paupertatis  etiam  qui  res  in  usum 
quempiam  obtentas  in  alium  usum  expendit,  aut  culpabiliter 
amittit  aut  destruit. 

3. °  Peccat  contra  votum,  qui  apud  externos  comedit  aut 
bibit  sine  Praelati  facultate ;  quia  dum  aliquid  sine  licentia 
accipit,  actum  proprietatis  ponit.  Generatim  tamen  non  videtur 
per  hoc  mortaliter  peccare,  immo  licentia  praesumi  haud  aegre 
poterit  (3). 

Probabilis  etiam  videtur  sententia  Lug oriis,  1  c.,  d.  2.  n.  51, 
negantis  dari  in  casu  peccatum  contra  votum,  quia  religiosus 
non  tam  usum  activum  videtur  habere  quam  passivum,  et  do¬ 
minus  ipse  videtur  esse  qui  utitur  re  sua  circa  personam  reli¬ 
giosi,  sicut  si  combureret  aliquod  odoriferum  pretiosum  ad 
eius  olfactum  recreandum,  vel  si  eum  invitaret  ad  equitandum 
secum  vel  eundum  simul  in  curru,  quod  etiam  est  pretio  aesti¬ 
mabile  (4). 

4. °  Si  religiosus  acceptet  ab  extraneis  rem  Superiori  traden¬ 
dam,  facillime  licentiam  praesumptam  supponere  potest.  Si 
autem  eam  supponere  nequeat,  contra  paupertatem  peccare  vide¬ 
tur;  attamen  generatim  peccatum  illud  veniale  non  excedet  (5). 


(1)  S.  Alph.,  ibid. ;  Sudrez,  Salm.,  etc. 

(2)  S.  Alph.,  n.  17;  Laymann,  Sdnchez,  etc. 

(3)  Lacroix,  n.  105;  Sudrez,  Sdnchez. 

(4)  Cfr.  etiam  Gdnicot,  vol.  2,  n.  93;  Vermeersch,  n.  257. 

(5)  Lacroix,  n.  118,  etc. 

Ferberes  Treoe.  —  Tom.  II 

5. °  Peccat  contra  votum  paupertatis,  qui  rem  cum  licentia 
ad  usum  acceptam  retinet  ultra  limites  temporis  a  Superiore 
praefixi ;  qui  eam  ad  alium  usum  adhibet  cum  eiusdem  detri¬ 
mento  ;  qui  rem  servat  anirrw  domini ,  nempe  cum  intentione 
eam  subducendi  liberae  dispositioni  Superioris,  v.  gr.  si  eam 
occultet,  ne  videatur ;  et  hic  quidem  nec  excusari  ex  eo  potest, 
quod  licentiam  prius  obtinuerit. 

6. °  Peccat  contra  votum  paupertatis,  qui  sine  facultate  Su¬ 
perioris  aliquid  emit  etiam  pro  communitate,  quia  agit  ut  pro¬ 
prietarius.  Aliquando  tamen  licentiam  praesumere  potest,  nem¬ 
pe  quando  novit,  id  Superiori  gratum  fore,  nec  recursus  facilis 
ad  eum  patet,  v.  gr.  in  itinere.  Huiusmodi  autem  licentia  faci¬ 
lius  in  rebus  minoris  momenti  praesumi  potest. 

7. °  Religiosus  iter  agens  divertere  nequit  ad  alia  loca  extra 
rectam  viam  ad  res  curiosas  videndas,  nisi  forte  brevis  sit  di¬ 
stantia,  et  nullae  aut  admodum  modicae  expensae  fieri  debeant ; 
in  casu  autem  particulari,  si  gravis  subsit  causa,  Superioris  li¬ 
centia  merito  praesumi  potest.  Secus  enim  peccabit  tum  contra 
paupertatem,  tum  etiam  contra  oboedientiam. 

8. °  Religiosus  nullum  depositum  proprie  dictum  sine  licen¬ 
tia  accipere  potest.  Ratio  est :  l.°  quia  iuxta  plurium  opinionem 
actum  proprietatis  faceret ;  2.°  quia  depositum  est  contractus ; 
religiosus  autem  sine  Superioris  facultate  nullum  contractum 
circa  res  temporales  inire  potest.  —  Probabile  autem  est,  nullum 
esse  peccatum  contra  votum  in  accipiendo  depositum,  quia  in 
hoc  nullus  actus  dominii  exercetur  (1). 

217.  9.°  Dona  omnia,  quae  religiosis  sollemniter  professis 
fiunt,  eo  ipso  acquiruntur  monasterio,  non  exceptis  legatis  et 
hereditatibus,  ex  notissimo  principio  iuris  canonici :  Quicquid 
monachus  acquirit ,  non  sibi  sed  monasterio  acquirit  (2).  Reli¬ 
giosi  sollemniter  non  professi  legata  et  hereditates  acceptare  et 
acquirere  sibi  valent,  licet  de  iis  sine  licentia  licite  disponere 
nequeant.  Quoad  ceteras  donationes,  eae  monasterio  obveniunt, 
nisi  fiant  speciatim  intuitu  personae  privatae  et  nondum  profes¬ 
sae  sollemniter  et  non  quatenus  religiosae.  Tunc  vero  religiosus 
acceptare  nequit  absque  licentia,  saltem  praesumpta,  seu  sub 
conditione  licentiae  obtinendae  (3). 

10.  Opera  manualia,  quaecumque  sint  quae  a  religiosis  con¬ 
ficiuntur,  ad  communitatem  pertinent.  De  iis  igitur  privati,  licet 
opifices,  disponere  nequeunt,  nec  ullum  emolumentum  ex  illis 


(1)  Sudrez,  De  relig.,  tr.  7,  c.  11,  n.  45;  Pellizarius,  Manuale  regul.,  tr.  4,  c.  2, 
n.  232;  Gdnicot,  vol.  2,  n.  93,  5.";  Vermeersch,  n.  256,  6. 

(2)  Cfr.  n.  208,  IV ;  Ferreres,  Las  Religiosas,  nn.  468  }),  512-517,  ed.  5.a 

(3)  Cfr.  Ferreres,  1.  c.,  nn.  465-470,  622-525,  ed.  5.a 

percipere  possunt.  Idem  dicendum  est  de  honorariis,  quae  regu¬ 
laribus  pro  Missis  vel  aliis  spiritualibus  ministeriis  tribuuntur. 

11.  Peccant  contra  votum  paupertatis  religiosi,  qui  parem 
curam  non  adhibent,  ne  res  ad  proprium  usum  concessae  dete¬ 
riores  fiant.  Idem  dicito  de  illis,  qui  ob  negligentiam  sinunt  ut 
res  sibi  ex  officio  commissae  pereant,  vel  detrimentum  patiantur. 

218.  12.  Non  est  contra  paupertatis  votum  acceptare  ali¬ 
quid  sub  conditione  licentiae  obtinendae,  aut  etiam  donare, 
dummodo  res  recuperari  possit,  si  negetur  licentia ;  quia  actus 
re  ipsa  suspenditur.  Lacroix ,  n.  108 ;  Lugo,  etc. 

13.  Ad  licite  acceptandum,  vel  expensas  faciendas,  sufficit 
licentia  praesumpta,  quando  Superior  adiri  nequit,  et  urget  oc¬ 
casio.  Sed  res  acceptata  ex  praesumpta  licentia  debet  postea  Su¬ 
periori  manifestari,  quando  conveniri  potest,  nisi  res  consump¬ 
ta  iam  fuerit.  Suarez;  Lacroix ,  nn.  109-111. 

14.  A  fortiori  sufficit  licentia  tacita  ad  dandum  vel  accep¬ 
tandum  ;  immo  valet,  etiamsi  Superior  adiri  possit,  quia  licen¬ 
tia  tacita  censetur  de  facto  exsistere ;  v.  gr.  eo  quod  virtualiter 
in  alia  continetur,  vel  ex  circumstantiis  prudenter  colligitur, 
dum  licentia  praesumpta  non  supponitur  de  facto  exsistere,  sed 
tantum  exstitura,  si  peteretur.  Lacroix ,  n.  109 ;  Suarez ,  etc. 

15.  Si  Superior  antecedens  licentiam  tibi  dederit  aliquam 
rem  habendi,  adhuc  valet,  etiamsi  ab  officio  ille  discesserit. 
Lugo;  Lacroix,  n.  115. 

16.  Si  habeas  licentiam  dandi  aliquid  Paulo,  et  des  Petro, 
non  peccas,  nisi  Superior  dederit  licentiam  pro  Paulo  ob  pecu¬ 
liarem  rationem  et  negaturus  fuisset,  si  pro  Petro  eam  petivis¬ 
ses.  Lacroix,  n.  119;  Pellizarius,  etc. 

17.  Si  Titius  religiosus  licentiam  habeat  dandi  aliquid  qui¬ 
buslibet,  Caius  eidem  communitati  adscriptus  habet  eo  ipso  fa¬ 
cultatem  acceptandi,  quia  dare  et  accipere  sunt  correlativa,  et 
proinde  licentia  ad  unum  censetur  etiam  esse  ad  alterum.  San- 
chez,  Pellizarius,  etc. 

Haec  de  paupertate  religiosa  in  genere.  Sed  attendendum 
est  ad  constitutiones  particulares  singulorum  Ordinum,  vel  ad 
consuetudinem  a  Superioribus  toleratam ;  nam  in  pluribus  mo¬ 
nasteriis  generatim  religiosis  permittitur  petere,  accipere  aut 
sibi  comparare  plura  necessaria  ad  victum,  vestitum,  libros, 
aliaque  id  genus.  Gury,  n.  163. 

ARTICULUS  II.  —  De  voto  castitatis 

219.  Votum  castitatis  multo  praestantius  paupertatis  voto 
censeri  debet,  cum  per  illud  religiosus,  non  bonis  sibi  extrinse- 


132 


TRACTATUS  X.  —  DE  STATIBUS  PARTICULARIBUS 


222 


cis,  sed  intrinsecis,  corporis  scilicet  et  sensuum  voluptatibus 
renuntiet. 

Duo  complectitur  eius  obiectum,  nempe  ea  quae  de  iure  na¬ 
turali  et  divino  iam  prohibentur,  necnon  ea  quae  in  legitimo  ma¬ 
trimonio  licite  fieri  possent.  Haec  igitur  est  voti  castitatis  effica¬ 
cia,  ut  quod  alioqui  licitum  esse  posset,  religioso  illicitum  fiat ; 
ea  vero,  quae  omnibus  sunt  prohibita,  ipse  evitare  debeat  ex 
duplici  obligatione,  castitatis  scilicet  et  religionis. 

Votum  simplex  castitatis  per  se  impedimentum  matrimonii 
impediens  tantum  constituit,  atque  adeo  matrimonium  illici¬ 
tum,  non  vero  invalidum  efficit.  Votum  autem  sollemne  connu- 
bium  subsequens  etiam  dirimit.  Gury,  n.  164. 

220.  Quaesita.  —  Quaer.  l.°  An  peccata  luxuriae  etiam  mere 
interna  voto  castitatis  adversentur ? 

Resp.  Affirm.  Ratio  est,  quia  religiosus  vi  voti  castitatis  te¬ 
netur  abstinere  ab  omni  voluntaria  delectatione  venerea,  sive 
interna ,  sive  externa ,  ita  ut  si  castitatem  laedat,  duplicem  incur¬ 
rat  reatum,  luxuriae  scilicet  et  sacrilegii.  S.  Alph.,  n.  33. 

Iuxta  quosdam  votum  castitatis  solis  peccatis  externis  luxu¬ 
riae  violatur  ;  quia  (aiunt)  religiosus  Deo  dicat  tantum  :  l.°  bona 
externa,  quibus  se  spoliat  per  votum  paupertatis ;  2.°  corpus, 
cuius  voluptatibus  renuntiat  per  votum  castitatis ;  3.°  animam, 
seu  mentem  et  voluntatem,  quam  tradit  Superiori  moderandam 
per  votum  oboedientiae.  Sed  doctrina  communissima  et  vera 
est,  votum  castitatis  violari  et  quidem  graviter  etiam  peccatis 
mere  internis ;  quia  vovens  promittit  simpliciter  Deo,  se  absten¬ 
turum  ab  omni  delectatione  absque  ulla  distinctione.  Gury, 
n.  165. 

221.  Quaer.  2.°  Quaenam  sit  gravitas  peccatorum  contra 
votum  castitatis  commissorum ? 

Resp.  Haec  regula  generalis  statuenda  est :  eadem  prorsus  est 
gravitas  peccati  contra  votum ,  ac  contra  sextum  et  nonum  De¬ 
calogi  praeceptum,  scilicet  peccatum  mortale  est  aut  veniale 
contra  religionem,  prout  mortale  aut  veniale  est  contra  castita¬ 
tem.  Parvitas  autem  materiae  admittenda  non  est  in  peccatis  lu¬ 
xuriae  quaesitae  aut  admissae,  nec  nisi  ex  imperfecto  consensa 
vel  advertentia  semiplena  levis  esse  culpa  potest,  iuxta  dicta  in 
vol.  1,  n.  516,  II. 

222.  Quaer.  3.°  An  vel  quaenam  sit  differentia  inter  virtu¬ 
tem  et  votum  castitatis ? 

Resp.  l.°  Nullum  datur  discrimen  ratione  obiecti,  cum  votum 
tam  late  pateat  quam  ipsa  virtus.  Attamen  in  hoc  differunt, 
quod  in  iis,  quae  virtute  prohibentur,  duo  dantur  peccata,  si 
votum  violetur ;  dum  unicum  committitur  peccatum  in  eo  quod 

solo  voto  interdicitur.  Si  quis  enim  voto  simplici  religionis  liga¬ 
tus  matrimonium  contraheret,  unicum  peccatum,  scilicet  contra 
religionem,  in  usu  coniugii  patraret.  Potest  igitur  quandoque 
violari  votum,  quin  ipsa  virtus  laedatur.  Gury,  n.  167. 

Resp.  2.°  Virtus  castitatis,  praeter  obligationes  quas  imponit, 
mera  quoque  consilia  ad  maiorem  perfectionem  ducentia  suadet, 
dum  votum  solum  materiam  obligationis  afficit. 

Ad  maiorem  autem  castitatis  custodiam  introducta  est  clau¬ 
sura,  de  qua  dicetur  infra,  nn.  229-238. 


ARTICULUS  III.  —  De  voto  oboedientiae 

223.  Votum  oboedientiae  (quatenus  virtutem  oboedientiae 
complectitur)  est  omnium  votorum  religionis  praestantissi- 
mum ;  quippe  cum  per  illud  religiosus  bona  maxime  sibi  in¬ 
trinseca  et  excellentissima,  voluntatem  scilicet  et  intellectum 
ipsum  Deo  offerat  et  omnino  consecret.  Hinc  dicitur  1  Reg.  15, 
22  :  Melior  est  oboedientia ,  quam  victimae.  —  Et  Prov.  21,  28 : 
Vir  oboediens  loquetur  victoriam.  Unde  in  Extrav.  Ioann.  XXII, 
tit.  14,  c.  1,  legimus :  «Magna  quidem  paupertas,  sed  maius 
integritas  bonum  est,  oboedientia  maximum,  si  custodiatur  illae¬ 
sa.  Nam  prima  rebus,  secunda  carni,  tertia  vero  menti  domina¬ 
tur  et  animo,  quos  velut  effrenes  et  liberos  dicioni  alterius  humi¬ 
lis  iugo  propriae  voluntatis  adstringit». 

224.  Principia.  —  I.  Religiosus  ex  voto  oboedientiae  tenetur 
ad  omnia  quae  Superior  praecipit  secundum  regulas  et  constitu¬ 
tiones  Ordinis.  Ita  etiam  antiquae  Normae ,  a.  132;  S.  Alph., 
n.  38.  —  Attamen,  ut  sit  peccatum  contra  votum,  requiri¬ 
tur  ut  Superior  vere  praecipiat ,  et  non  tantum  suadeat ;  quod 
quidem  ex  verbis,  modo  loquendi  variisque  rerum  adiunctis 
patebit. 

Unde  haec  statuunt  antiquae  Normae:  «Vi  voti  tenetur  soror 
oboedire  tunc  tantum,  cum  legitimus  Superior  praecipit  ex¬ 
presse  in  virtute  sanctae  oboedientiae ,  vel  sub  formali  prae¬ 
cepto ,  aut  verbis  aequivalentibus,  iuxta  proprias  constitutio¬ 
nes»  (a.  135). 

II.  Superior  ius  habet  praecipiendi  non  ea  solum,  quae 
explicite  habentur  in  regula  vel  constitutionibus,  ut  sunt  absti¬ 
nentia,  silentium,  etc.,  sed  etiam  quaecumque  implicite  in  eis 
continentur,  ut  poenas  in  transgressores,  et  quicquid  pertinet  ad 
officia  communitatis  rite  obeunda,  aut  ad  eius  rectam  adminis- 
trationem.  —  Ratio  est,  quia  religiosus  se  adstringens  ad  consti¬ 
tutiones  speciales  Ordinis  servandas,  se  obligat  ad  ea  omnia 

quae  ad  hunc  finem  consequendum  sapienter  statuta  sunt  vel 
praecipiuntur  (1). 

III.  Religiosus  vi  sui  voti  non  tenetur  oboedire  Superiori 
rem  impossibilem ,  aut  evidenter  illicitam ,  aut  graviter  sibi 
noxiam  praecipienti.  S.  Alph.,  n.  47,  etc.  —  Et  sane  non  potuit 
se  obligare  ad  rem  impossibilem,  cum  nemo  ad  impossibile  te¬ 
neatur;  neque  ad  rem  certo  illicitam,  siquidem  votum  nequit 
esse  vinculum  iniquitatis ;  neque  demum  ad  rem  graviter  sibi 
noxiam,  quia  hoc  a  mente  religionis  alienum  est,  et  actus  heroici 
non  cadunt  communiter  et  implicite  sub  votum,  sicut  non  ca¬ 
dunt  sub  praeceptum.  —  Excipe  tamen,  si  agatur  de  officiis 
intra  limites  vitae  religiosae  adimplendis,  v.  gr.  de  curandis 
religiosis  pestiferis,  etc. 

Hinc  non  tenetur  subditus  oboedire  Praelato  iubenti  ut  in¬ 
cedat  super  aquas,  etc. ;  si  autem  referantur  exempla,  quibus 
constat  talem  oboedientiam  Deo  probatam  et  miraculis  confir¬ 
matam  fuisse,  dicendum  est,  tunc  divinum  beneplacitum  sin¬ 
gulari  ac  superno  lumine  tum  praecipienti,  tum  oboedienti  fuis¬ 
se  manifestatum.  Gury ,  n.  168. 

225.  Quaesita.  —  Quaer.  l.°  Quodnam  discrimen  intercedat 
inter  virtutem  et  votum  oboedientiae ? 

Resp.  Idem  quod  superius,  n.  210,  fuit  indicatum  de  pauper¬ 
tate  ;  scilicet  obiectum  voti  est  exsecutio  externa  mandati  Supe¬ 
rioris,  dum  virtus  usque  ad  internam  submissionem  pertingit, 
necnon  ad  exsecutionem  eorum  quae  Superior  non  praecipit, 
sed  suadet  tantum,  vel  m  ea  inclinat ;  quare  virtus  perfectam 
ipsam  oboedientiam  efficit. 

A  religioso  autem  sedulo  vitanda  sunt  non  solum  peccata 
contra  votum,  sed  etiam  contra  virtutem,  quae  quidem  fre¬ 
quentius  laedi  solet.  Accidit  enim  (utinam  rarius)  ut  subditus 
Praelati  mandato  actione  quidem  externa  integre  obsequatur, 
sed  reluctante,  moesta  et  aegra  voluntate,  propter  naturae  vel 
consuetudinis  inordinationem,  quae  voluntatis  affectum  minuat 
vel  retardet.  Tunc  vero  licet  voto  satisfaciat,  longe  tamen  a 
perfectione  virtutis  recedit. 

Religiosus  igitur  Superiori  vere  praecipienti  inoboediens  du¬ 
plex  peccatum  facit,  alterum  contra  praeceptum  naturale,  quod 
submissionem  legitimo  Superiori  praescribit,  et  alterum  contra 


(1)  Ita  lianc  sublectionem  et  obligationem  explicat  cum  Valestia,  Sdnchez: 
•Ut  ita  religiosus  sit  regulis  subiectus,  ut  inde  iure  optimo  ob  earum  transgressio¬ 
nem  possit  a  Superioribus  puniri»  (In  Decal.,  1.  6,  c.  4,  n.  9).  Non  oriri  immediate 
ex  voto,  docet  Su-drez:  «Votum  non  obligat  ad  servandam  regulam,  sed  ad  oboe¬ 
diendum  secundum  regulam ;  et  ideo  propria  obligatio  regulae,  ut  sic,  non  ex  voto 
oboedientiae,  sed  ex  propria  ratione  legis  et  ex  principiis  eius  colligenda  est»  (De 
relig.,  trac.t.  8,  1.  1,  c.  2,  n,  7).  Cfr.  etiam  antiquae  Normae,  a.  133, 

votum.  Hinc  in  piis  Congregationibus  virorum  vel  mulierum 
in  communi  sub  eadem  regula  vitam  degentium  absque  voto¬ 
rum  vinculo,  inoboedientes  a  peccato  non  eximuntur,  si  contra 
Superiores  sint  rebelles,  sed  unicum  peccatum  committunt. 

226.  Quaer.  2.°  Quomodo  votum  sollemne  oboedientiae  a 
voti  simplici  differat ? 

Resp.  l.°  Dispensatio  multo  facilius  obtineri  potest  a  voto 
simplici,  quam  a  voto  sollemni,  quod  nonnisi  a  Papa  et  gravis¬ 
sima  de  causa  solvi  potest. 

Resp.  2.°  Votum  simplex  reddit  quidem  illicitam  obligatio¬ 
nem,  quae  a  subdito  sine  consensu  Superioris  contrahatur,  non 
tamen  per  se  invalidam  eam  efficit,  nisi  forte  Superior  vi  potes¬ 
tatis  in  voluntatem  subditi  obligationem  huiusmodi  velit  irrita¬ 
re.  Votum  autem  sollemne  ita  subditi  voluntatem  oblatione  ab¬ 
soluta,  perpetua  et  irrevocabili  obstringit  Superioris  auctoritati, 
ut  religiosus  nullam  amplius  obligationem,  neque  naturalem, 
neque  civilem  valide  contrahere  possit  (1). 

Alii  tamen  nullam  specialem  inhabilitatem  agnoscunt  in  voto 
sollemni  prae  simplici  (nisi  in  ordine  ad  contractum  matrimo¬ 
nialem),  et  communem  utriusque  voti  efficaciam  in  eo  reponunt, 
ut  in  his,  in  quibus  religiosus  oboedire  debet,  nequeat  firmiter 
contrahere  et,  si  Superior  actum  in  antecessum  prohibeat,  ac¬ 
tum  ab  initio  futurum  nullum  (2). 

Canon  579,  citatus  supra,  n.  168,  rem  definit  in  favorem  pri¬ 
mae  sententiae. 

Quaer.  3.°  An  religiosus  teneatur  oboedire  in  dubio,  utrum 
res  praecepta  sit  licita,  necne ? 

Resp.  l.°  Affirm.,  si  dubium  sit  positivum,  ideoque  probabi¬ 
le  sit  rem  esse  licitam,  cum  certum  sit  rem  tunc  fieri  posse  sine 
peccato  (3). 

Resp.  2.°  Affirm.,  etiam  generatim,  si  dubium  sit  negativum, 
in  quo  scilicet  subditus  non  habet  fundamentum  probabile  ad 
iudicandum  licitum  id  quod  praecipitur,  quamvis  nec  constet 
evidenter  speculative  loquendo,  quod  sit  illicitum  (4).  Ratio  est, 
quia  communiter  auctoritas,  doctrina,  probitas  vel  prudentia 
Praelati,  necnon  auxilium  divinum,  quod  ei  adesse  speratur, 
sufficiunt  ad  deponendum  dubium.  Possunt  tamen  dari  excep¬ 
tiones,  quia  non  semper  licet  probabiliter  inferre :  Praelatus 
praecipit,  ergo  licitum  est  (5). 

(1)  Cfr.  Ferreres,  Las  Religiosas,  n.  7  seq. 

(2)  Cfr.  Vermeersch,  1.  c.,  n.  289;  Lehmk.,  vol.  1,  n.  534. 

(3)  Sudrez,  De  relig.,  tr.  10,  lib.  4,  cap.  15,  n.  21 ;  Lugo,  Resp.  rnor.,  1.  3,  dub.  19, 
n.  3  ;  Vermeersch,  1.  c.,  n.  295. 

(4)  S.  Alph.,  n.  47;  Sdnchez,  Dec.  lib.  6,  c.  3,  n.  3,  cum  comm. 

(5)  Lugo,  1,  c.,  nn.  9  et  17 ;  WaJJelaert,  De  dub.  solv„  n.  276  seq. 

227.  Quaer.  4.°  Quandonam  religiosus  peccet  graviter  con¬ 
tra  votum  oboedientiae ? 

Resp.  Peccat  graviter  in  sequentibus  casibus,  qui  raro  occur¬ 
runt,  scilicet:  i.°  quando  recusat  oboedire  in  materia  gravi  Su¬ 
periori  praecipienti  in  virtute  sanctae  oboedientiae ,  vel  in  no¬ 
mine  lesu  Christi ,  aut  per  alias  similes  formulas,  quae  rarissi¬ 
me  a  Superioribus  sunt  adhibendae  ;  2.°  quando  Superiori  prae¬ 
cipienti  respondet :  Nolo  oboedire ,  nolo  facere ,  non  faciam ,  aut 
aliud  simile,  quod  contemptum  formalem  auctoritatis  praeci¬ 
pientis  redoleat ;  3.°  quando  ex  inoboedientia  sequitur  grave 
scandalum  aliorum,  sive  subditorum  sive  saecularium,  aut  gra¬ 
ve  incommodum,  sive  pro  communitate  sive  pro  aliis,  v.  gr. 
pro  salute  animarum,  etc. 

In  ceteris  casibus  inoboedientia  peccatum  veniale  non  exce¬ 
dit  ;  cum  autem  praedicti  casus  peccati  mortalis  raro  accidant, 
communiter  peccata  religiosorum  contra  oboedientiam  ut  venia¬ 
lia  reputanda  sunt.  —  Multo  rarius  adhuc  peccata  in  solam  vir¬ 
tutem  commissa  mortalia  evadent.  Gury ,  n.  171. 

228.  Quaer.  5.°  Quibusnam  oboediendum  sit ? 

Resp.  Oboediendum  est  non  tantum  Superioribus  maiori¬ 
bus,  sed  etiam  inferioribus,  seu  ministris,  vel  praepositis  ex 
mandato  Superiorum  praecipientibus,  cum  eadem  sit  auctori¬ 
tas  quae  mandatum  iniungit.  Et  haec  de  virtute  oboedientiae 
fac  intelligas.  —  Vi  voti  non  est  oboediendum  nisi  Superioribus 
proprie  dictis ;  immo  generatim,  saltem  ex  usu,  solis  Superio¬ 
ribus  totius  domus,  qui  soli  praecipere  possunt  in  virtute  san¬ 
ctae  oboedientiae,  quamvis  in  unaquaque  domo  praeter  dictum 
Superiorem  generatim  sit  alius  subprior,  vel  minister ,  qui 
etiam  Superior  proprie  sit.  Reliqui  non  sunt  proprie  Superio¬ 
res  potestate  dominativa  praediti,  sed  officiales  (1). 

Quoad  sorores  votorum  simplicium  adhuc  strictius  loquun¬ 
tur  antiquae  Normae ,  haec  statuentes :  «Raro,  caute  ac  pru¬ 
denter  Superiorissae  praecipiant  in  virtute  sanctae  oboedien¬ 
tiae ,  et  nonnisi  ex  gravi  causa.  Expedit  praeterea,  ut  formale 
praeceptum  imponant  in  scriptis ,  vel  saltem  coram  duobus 
testibus»  (a.  136).  —  «Superiorissae  locales ,  praesertim  parva¬ 
rum  domorum,  ab  imponendis  formalibus  praeceptis  se  abs¬ 
tineant»  (a.  137). 

Quaer.  6.°  Quomodo  oboediendum  sit? 

Resp.  Ut  oboedientiae  suae  constet  plena  perfectio ,  oboe¬ 
diendum  est :  l.°  ex  motivo  supernaturali ,  ut  praescribit  Apost., 
Coloss.  3,  22-24 :  Non  ad  oculum  servientes ,  quasi  hominibus 


(I)  Cfr.  Vermeersch,  1.  c.,  n.  290  et  411;  Sudrez,  De  rellg.,  tr.  7,  lib.  10,  c.  11. 

placentes...  Domino  Christo  servite  (1).  —  2.°  Alacriter,  seu  cum 
gaudio  et  animo  volenti :  hilarem  enim  datorem  diligit  Deus. 
2  Cor.  9,  7.  —  3.°  Prompte,  id  est  vel  statim,  vel  tempore  prae¬ 
scripto,  et  cum  debita  cura,  absque  segnitie.  —  4.°  Ex  integro, 
seu  totum  opus  praescriptum  perficiendo. 


CAPUT  VII 

DE  CLAUSURA  RELIGIOSORUM 

ARTICULUS  I.  —  De  clausura  in  genere 

229.  Notio.  —  Clausura  est  locus  habitationi  religiosorum 
destinatus,  a  quo  ipsi,  nisi  sub  certis  conditionibus,  egredi  pro¬ 
hibentur,  et  in  quem  aliis  ingredi  non  licet  nisi  servatis  ser¬ 
vandis. 

Divisio.  —  a)  Clausura  potest  esse  papalis,  episcopalis,  aut 
mere  disciplinaris,  prout  poenis  xuris  communis  sancita  sit, 
aut  ab  Episcopo  religiosis  votorum  simplicium  sibi  subiectis 
impositis,  aut  tantum  in  Codice  vel  in  constitutionibus  aut 
regulis  praecepta. 

b)  In  clausura  papali,  praeter  casus  a  iure  expressos,  solus 
Papa  dispensare  potest :  in  episcopali  potest  semper  Episcopus 
a  poenis  a  se  impositis  eximere ;  in  disciplinari  Superiores  dis¬ 
pensant. 

c)  Clausura  est  vel  totalis ,  quae  integram  religiosam  do¬ 
mum  comprehendit,  vel  partialis ,  quae  ad  aliquam  domus  par¬ 
tem  dumtaxat  extenditur,  v.  gr.  in  collegiis  regularium,  ubi 
convictores  saeculares  instituuntur.  Vide  n.  231,  q.  2.° 

ARTICULUS  II.  —  De  clausura  papali 

230.  In  domibus  regularium,  sive  virorum  sive  mulierum, 
canonice  constitutis,  etiam  non  formatis,  clausura  papalis  ser¬ 
vanda  est  (can.  597,  §  1). 

Est  obligatoria  clausura  papalis  in  omnibus  regularium  sive 
virorum  sive  mulierum  domibus,  in  quibus  vota  sollemnia 
emittuntur,  et  generatim  tantum  in  illis  obligat  (2) ;  adeo  ut, 


(1)  Cfr.  dicta  in  vol.  1,  n.  89,  q.  8.“ 

(2)  Quod  hic  iam  a  prima  edit,  post  Codicem  1917  docebatur  confirmatum  est 
a  Comm.  Cod.  die  1  mart.  1921 :  «An  lege  clausurae  papalis,  de  qua  in  cann.  597-600, 
comprehendantur  etiam  moniales,  quarum  vota,  quamvis  ex  Instituto  deberent  esse 
sollemnia,  tamen  in  aliquibus  locis,  ex  praescripto  Sedis  Apostolicae  sunt  simplicia? 

si  ratione  adiunctorum  temporis  aut  regionis,  legem  clausurae 
papalis  servari  nequeunt,  soleat  Rom.  Pontifex  decernere  ut 
in  his  domibus,  licet  ad  Ordines  regulares  stricte  dictos  perti¬ 
nentibus,  vota  tamen  sollemnia  non  emittantur,  sed  simplicia 
tantummodo,  prout  id  ad  religiosas  quod  attinet  fit  generatim 
in  Gallia,  Belgio,  Mexico,  aliisque  nationibus.  Gfr.  Ferreres, 
Las  Religiosas,  n.  563  seq.  Vide  infra,  n.  243. 

Aliquando  Rom.  Pontifex  eandem  papalem  clausuram  im¬ 
ponit  Congregationibus  femineis  votorum  simplicium  (1). 

230  bis.  I.  Clausura  papalis  ( totalis )  comprehendit  totum 
spatium  intra  septa  monasterii  clausum,  nempe  :  cellas,  chorum, 
valetudinarium,  officinas,  culinam,  refectorium,  hortus  aut 
viridarium,  nisi  a  domo  muro  et  ianua  clave  obseratum  sit  (can. 
597,  §  2). 

II.  Extra  clausuram  sunt:  a)  publicum  templum  (2)  cum 
adiuncto  sacrario  ( sacris tia),  b)  hospitium  pro  advenis  (hospe de¬ 
na),  si  adsit,  et  c)  collocutorium,  quod,  quantum  fieri  potest, 
prope  ianuam  domus  constitui  debet  (ibid.) . 

III.  Partes  clausurae  obnoxiae  patenter  indicandae  sunt. 
Superioris  maioris  vel  Capituli  generalis,  secundum  constitu¬ 
tiones,  erit  clausurae  fines  praescribere  aut  mutare.  Si  agatur 
de  monasterio  monialium,  id  ad  Episcopum  pertinet  (ibid.,  §  3). 

Tectum  monasterii  monialium  est  extra  clausurae  ambi¬ 
tum  (3)  ;  sed  si  supra  tectum  sit  ambulacrum,  ad  illud  accedere 
moniales  poterunt,  dummodo  cratibus  undequaque  rite  prote¬ 
gatur  (4). 

Clausura  monasterii  monialium  ita  circumsepta  esse  debet, 
ut,  quoad  fieri  potest,  neque  a  parte  exteriore  nequidem  a  tur¬ 
ribus,  in  clausuram  prospectus  sit,  neque  a  clausura  in  par¬ 
tem  exteriorem  (can.  602)  (5). 

231.  Quaesita.  —  Quaer.  i.°  Quinam  clausuram  virorum 
ingredi  nequeunti 

Resp.  In  clausuram  virorum  nulla  mulier,  cuiusvis  aetatis, 
generis  aut  conditionis,  sub  quovis  praetextu  ingredi  potest 
(can.  598,  §  f).  Haec  prohibitio  obligat  sub  gravi. 

Resp.  :  Negative,  ratione  indulti  apostolici  adhuc  in  vigore  manentis  (Acta,  XIII, 
pag.  178). 

(1)  Cfr.  S.  C.  Ep.  et  Reg.,  22  febr.  1830,  in  Rhegien.,  6  dec.  ei.  ann.  in  Policast. 
(Bizzarri,  Coli.,  pag.  89). 

(2)  Pro*  monasteriis  petentibus  solet  concedere  S.  Sedes  ut  Antistita  designet 
aliquas  religiosas,  quae  tempore  quo  nullus  est  in  ecclesia  et  portae  clausae  manent, 
descendere  possint  ad  ea  peragenda  quae  ad  ornatum  et  munditiem  sunt  necessaria. 
Instr.  S.  C.  de  Rei.,  6  febr.  1924,  III,  1.",  d):  Acta,  XVI,  pag.  98. 

(3)  S.  C.  C.,  in  Comen,  et  l.icien.,  10  sept.  1709;  S.  C.  Ep.  et  Reg.,  6  sept.  1809 
(Coli.  Bizzarri,  pag.  410).  Cfr.  Ferreres,  1.  c,,  nn.  564  a-c. 

(4)  Instr.  citata,  1.  c. 

(5)  Cfr.  Ferreres,  1.  e.,  n.  567. 

Excipiuntur  hodie  uxores  eorum  qui  supremam  auctorita¬ 
tem  in  natione  exercent,  et  earum  comitatus  (ibid.,  §  2). 

Quaer.  2.°  Quid  si  domus  regularium  virorum  adnexas  ha¬ 
beat  scholas  pro  alumnis  externis ,  aut  convictum  pro  internis , 
vel  alia  opera  religionis  propria ? 

Resp.  Tunc  habetur  clausura  partialis ;  et  separata  aedificii 
pars,  quantum  fieri  potest,  religiosorum  habitationi  reservari 
debet  clausurae  legi  subiecta  (can.  599,  §  1).  Quo  in  casu  etiam 
in  loca  extra  clausuram  alumnis  externis  aut  internis  vel  ope¬ 
ribus  religionis  propriis  reservata,  personae  alterius  sexus, 
nisi  aequa  de  causa  et  Superioris  licentia,  admitti  nequeunt 
(ibid.,  §  2). 

Quaer.  3.°  An  Superiores  permittere  jiossint  ut  subditi  de¬ 
gant  extra  demum  propriae  religionis ? 

Resp.  Neg.,  nisi  gravi  et  iusta  de  causa  atque  ad  tempus  quo 
fieri  potest  brevius,  secundum  constitutiones.  Ad  absentiam  vero 
quae  sex  menses  excedat ,  nisi  causa  studiorum  intercedat,  sem- 
per  Apostolicae  Sedis  venia  requiritur  (can.  606,  §  2). 

Quaer.  4.°  Quid  si  studiorum  causa  religiosi  longe  a  propria 
domo  mittantur ? 

Resp.  Tunc  habitare  nequeunt  in  domibus  privatis,  sed  in 
aliqua  propriae  religionis  domo,  vel,  si  id  fieri  non  potest,  in 
alia  domo  religiosorum  virorum,  vel  in  Seminario,  vel  in  aha 
pia  domo,  quae  a  sacerdotibus  vel  clericis  in  sacris  dirigatur  et 
ab  Episcopo  probata  sit  (can.  587,  §  4). 

N.  B.  In  locis  missionum,  domus,  in  quibus  stabiliter  com¬ 
morantur  duo  vel  tres  missionarii  regulares  ritus  latini,  subii- 
ciuntur  legi  clausurae  (1). 

Praeterea  ipsi  religiosi  ad  clausuram  ita  tenentur,  ut  sine 
Superiorum  licentia  e  proprio  conventu  egredi  non  possint 
(cfr.  606,  §  1).  —  Egressus  sine  licentia  est  peccatum  grave  ex  ge¬ 
nere  suo,  quia  turbat  ordinem  et  finem  vitae  religiosae.  Egres¬ 
sus  nocturnus  est  casus  reservabitis. 

232.  Quaer.  5.°  Quaenam  sunt  poenae  statutae  contra  vio¬ 
lantes  clausuram  regularium  virorum? 

Resp.  Mulieres  violantes  regularium  virorum  clausuram,  et 
Superiores  aliique,  quicumque  ii  sint,  eas  cuiuscumque  aetatis 
introducentes  vel  admittentes,  incidunt  ipso  facto  in  excommu¬ 
nicationem  Sedi  Apostolicae  simpliciter  reservatam  (can.  2342, 
2.°).  Praeterea  religiosi  introducentes  vel  admittentes,  privandi 
sunt  officio,  si  quod  habeant,  et  voce  activa  et  passiva  (ibid.). 

Videntur  incurrere  quicumque  admittant  feminas  septennio 


(1)  S.  C,  do  V.  E.,  20  aug,  1730,  et  7  mart.  1785  (Coli.  P.  F„  nn.  400  et  411). 

maiores,  etsi  hae  impuberes  adhuc  sint  (1)  :  Codex  enim  dicit 
eas  cuiuscumque  aetatis.  —  Iuxta  plures  (2),  incurrunt  excom¬ 
municationem  admittentes  puellam,  etiam  septennio  minorem. 
Blat,  De  personis,  pag.  696  (ed.  i.a),  2.°,  requirit  ut  puella  ad¬ 
missa  septennio  minor  abeat  usum  rationis.  Illae  vero  impube¬ 
res,  quatenus  ingredientes,  non  incurrerent.  Vide  n.  1181,  q.  4.° 

Introducentes  sunt,  qui  ingredi  volenti  ianuam  aperiunt ; 
admittentes ,  qui  ingressum  non  impediunt,  cum  -possint  et  de¬ 
beant  ex  officio ,  ut  sunt  Superior,  etc.,  non  privati  religiosi. 
Probabilius  non  incurrunt,  qui  tantum  in  causa  sunt,  ut  femina 
diutius  intra  clausuram  detineatur. 

233.  Quaer.  6.°  Quinam  ingredi  prohibentur  monialium 
clausuram ? 

Resp.  Intra  monialium  clausuram  nemo,  cuiusvis  generis, 
conditionis,  sexus,  aetatis  admittendus  est,  sine  Sanctae  Sedis 
licentia  (can.  600). 

Excipiuntur:  l.°  Ordinarius  loci  in  casu  necessitatis  aut  ad 
sanctam  visitationem  peragendam  :  is  comitatum  deferre  debet, 
at  paucis  personis  iisque  gravibus,  clericis  vel  religiosis  con¬ 
stantem  (ibid.,  l.°).  Ad  explorandam  novitiae  voluntatem,  aut 
eius  professionem  recipiendam,  aut  ad  assistendum  electioni 
Antistitae,  ingredi  nequit.  Haec  omnia  ad  crates  agenda  sunt. 

2. °  Praelatus  regularis  (si  monasterium  sit  exemptum)  ad 
sanctam  visitationem  semel  in  anno  peragendam,  unum  saltem 
socium  adducere  debet,  et  ex  quo  clausuram  ingrediuntur,  donec 
inde  egrediantur,  quattuor  e  senioribus  monialibus  stipati  per¬ 
gere  debent.  Ad  ingrediendum,  Episcopi  venia  non  est  petenda, 
sed  utique  Episcopus  est  praevie  monendus.  Visitatio  unico  die 
bniri  debet  (ab  ortu  ad  occasum  solis)  ;  personarum  autem  vi¬ 
sitatio  ad  crates  et  non  alibi  peragenda  est  (ibid.).  Cfr.  Ferrer  es, 
1.  c.,  n.  565. 

Tum  Episcopus,  tum  Superior  regularis  delegare  possunt 
alium  ad  visitationem  faciendam  (can.  600,  l.°). 

3. °  Confessarius  clausuram  ingredi  potest  in  casu  necessi¬ 
tatis,  tum  ad  ministranda  infirmis  Sacramenta  confessionis, 
communionis  et  extremae  unctionis,  tum  ad  assistendum  mo- 
rientibus  (ibid.,  2.°).  Cfr.  Ferreres ,  1.  c.,  n.  565,  3.° 


(1)  Probabiliter  non  incurrebatur  excommunicatio,  si  admittebatur  puella  septen¬ 
nio  minor  (Card.  D'Amiibale,  vol.  3,  n.  277,  nota  3;  Vermeersch,  1.  c.,  n.  306).  Forte 
quia  earum  admissio  non  putabatur  grave  peccatum,  eo  quod  pro  ipsis  non  militet 
legis  ratio.  Immo  iuxta  Buccer.,  1.  c.,  56;  GAnicot ,  n.  600,  ad  incurrendam  excom¬ 
municationem  antea  requirebatur  ut  admitteretur  femina,  quae  haberet  usum  ratio¬ 
nis  et  esset  puber. 

(2)  Salsmaris  (apud  Girdeot),  n.  599;  Chelodi,  Ius  poen.,  n.  77;  Noldin,  De  poenis, 
n,  80;  Vermeersch. -Creus,,  Epit.,  n.  603,  1. 

Confessarius,  dum,  est  intra  clausuram ,  stola  et  superpelli- 
ceo  indutus  esse  debet. 

Si  regularis  sit,  comitem  assumere  debet  maturae  aetatis  et 
eiusdem  Ordinis,  qui  ita  eum  comitetur,  ut  et  videre  eum  et  ab 
ipso  videri  semper  possit.  Si  confessarius  sit  saecularis,  comi¬ 
tem  non  deferet. 

In  utroque  casu  duae  moniales  confessarium  ad  cellam  infir¬ 
mae  comitari  debent,  ibique  ante  ostium  apertum  expectent, 
dum  confessionem  audit,  et  redeuntem  ad  clausurae  ianuam  ite¬ 
rum  comitare  debent  (Instr.  cit.,  1.  c.,  20,  i). 

Ingredi  potest  confessarius  ad  commendandas  animas  agoni- 
zantium  ipsisque  assistendum,  etiam,  si  opus  fuerit,  magnam 
noctis  partem  iuxta  morientem  transigere  ;  item  ad  administran¬ 
da  Sacramenta  confessionis  et  Eucharistiae,  quamvis  monialis 
periculose  non  decumbat  (si  tamen  cellam  relinquere  nequeat), 
quoties  monialis  infirma  communicare  velit,  vel  quoties  ex 
praescripto  regulae  communio  dispensatur,  v.  gr.  octavo  quo¬ 
que  die  ad  excipiendam  confessionem ;  frequentius  vel  etiam 
quotidie  ad  dispensandam  communionem  (Buccer.,  1.  c.,  n.  51). 
In  periculo  mortis  ingredi  poterit  ad  excipiendam  infirmae  con¬ 
fessionem  quilibet  sacerdos  (etiamsi  approbatus  non  sit  ad  ex¬ 
cipiendas  confessiones  nec  saecularium)  ab  infirma  electus ; 
et  si  casus  fuerit  urgens  et  vix  tempus  suppetat  confessarium 
vel  electum  sacerdotem  inveniendi,  quilibet  sacerdos  qui  prius 
inveniatur  (1).  Vide  nn.  648,  651,  676. 

4.°  Possunt  etiam  ingredi  clausuram  :  a)  qui  supremum, 
actu  tenent  populorum  principatum ,  eorumque  uxores,  cum 
comitatu;  6)  S.  R.  E.  Cardinales  (can.  600,  3.°). 

234.  N.  B.  a)  Antitistae  est,  adhibitis  debitis  cautelis,  in¬ 
gressum  permittere  medicis,  chirurgis  et  aliis,  quorum  opera 
sit  necessaria  (fabro  ferrario,  lignario,  caementario,  hortula¬ 
no,  etc.).  Ad  hoc  praevie  impetranda  est  licentia  saltem  habi¬ 
tualis  ab  Ordinario  loci.  Si  necessitas  urgeat,  nec  tempus  sup¬ 
petat  approbationem  petendi,  haec  iure  praesumitur  (ibid. ,  4.°). 


(1)  Ad  ministrandam  communionem  defectu  confessarii  poterit  ingredi  capella- 
nus  et,  defectu  utriusque,  «tertius  sacerdos,  etiam  regularis,  licet  sine  socio,  legi¬ 
time  vocatus  de  licentia  Episcopi,  qui  pro  hac  licentia  nomine  ipsius  Episcopi 
concedenda  etiam  Abbatissam  seu  Superiorissam  habitualiter  designare  poterit... 
Oportet  autem  ut  quattuor  religiosae  maturae  aetatis,  si  fieri  possit,  ab  ingressu 
in  clausuram  usque  ad  egressum,  sacerdotem  comitentur,  qui  sacram  pyxidem  ali¬ 
quas  consecratas  particulas  continentem  deferre,  sacram  communionem  adminis¬ 
trare,  reverti  ad  ecclesiam,  eandemque  sacram  pyxidem  reponere  debet,  servatis 
rubricis  a  Rituali  Romano  pro  communione  infirmorum  statutis»  (S.  C.  de  Relig.. 
1  sept.  1912;  Instr.  cit.,  1.  c.,  h.  :  Acta,  IV,  pag.  625;  XVI,  pag.  99).  Cfr.  Ferrere s, 
Las  Religiosas,  n.  576  seq.,  ed.  5.a,  ubi  hoc  decretum  explicatur.  Vide  etiam  ibid,, 
nn.  630-654, 

b)  Pro  his  casibus  seligendae  sunt  personae  maturae  aeta¬ 
tis  et  quarum  probati  sunt  mores ;  eae,  salvo  necessitatis  casu, 
clausuram  ingredi  nequeunt  nisi  post  ortum  solis,  et  inde  ante 
occasum  solis  egredi  debent.  Gfr.  Ferreres,  1.  c.,  n.  565,  5.°  b). 

c)  Clausura  monialium,  etsi  regularibus  subiectarum  (1), 
sub  vigilantia  est  Ordinarii  loci,  qui  potest  delinquentes,  regu¬ 
laribus  viris  non  exceptis ,  poenis  ac  censuris  corrigere  et  coerce¬ 
re  (can.  603,  §  1).  —  Etiam  Superiori  regulari  custodia  clausurae 
monialium  sibi  subiectarum  commissa  est,  qui  moniales  aut 
alios  suos  subditos ,  si  quid  hac  in  re  deliquerint,  poenis  quoque 
punire  potest  (ibid.,  §  2). 

235.  Quaer.  7.°  An  et  quatenus  moniales  e  clausura  papa- 
li  egredi  possint ? 

Resp.  Nemini  monialium  licet  post  professionem  exire  e  mo¬ 
nasterio,  etiam  ad  breve  tempus,  quovis  praetextu,  sine  speciali 
S.  Sedis  induito,  excepto  casu  imminentis  periculi  mortis  (2),  vel 
alius  gravissimi  mali  (v.  gr.  incendii,  inundationis;  infidelium, 
haereticorum  aut  latronum  invasionis ;  leprae  aut  alterius  con¬ 
tagiosi  morbi,  quae  vitae  religiosarum  periculum  imminens 
creet,  tunc  enim  ipsae,  tempore  dumtaxat  periculi,  egredi  pot¬ 
erunt),  idque  licentia  in  scriptis  ab  Episcopo  accepta  (can.  601, 
§§  1,  2). 

Planum  est,  si  incendium,  inundatio,  etc.,  talis  conditionis 
forent  ut  tempus  licentiae  Episcopi  impetrandae  non  sufficeret, 
eo  casu  sine  licentia  religiosas  e  clausura  egredi  posse  (ibid., 
§  1).  Cfr.  Ferreres ,  1.  c.,  n.  566. 

Quod  si  moniales  illegitime  exierint,  incidunt  ipso  facto  in 
excommunicationem  Sedi  Apostolicae  simpliciter  reservatam 
(can.  2342,  3.°). 

Hanc  censuram  non  incurrunt  educandae ,  nec  postulantes , 
nec  novitiae,  quia  moniales  non  sunt  nec  professionem  emise¬ 
runt  ;  peccant  tamen  graviter  saltem  novitiae  et  postulantes 
exeundo  sine  debita  licentia. 

Postulantes  et  novitiae  egredi  quidem  possunt  absque  licen¬ 
tia  Apostolica,  si  dimittantur  ab  Ordine;  sed,  ut  egrediantur  ob 
aliam  causam,  requiritur  licentia  Sanctae  Sedis  sicut  pro  ipsis 
monialibus,  ita  ut  absque  tali  licentia  nec  postulantes  egredi 


(1)  Antea  clausurae  monialium  custodia,  etsi  regularibus  subiectarum,  commit¬ 
tebatur  Episcopo  tamquam  delegato  Sedis  Apostolicae  :  Trid.  sess.  25,  cap.  5,  de  regul. 
et  mon.  Cfr.  Ferreres,  1.  c.,  n.  577,  nota.  Nunc  ipse  iure  proprio  procedit,  ut  ex  hoc 
can.  603,  §  1,  patet. 

(2)  Pericula  provenire  possunt  etiam  ex  parte  alicuius  monialis,  exempli  gratia, 
dementia  periculosa  affectae,  aut  morbo  epidemico  laborantis,  quo  in  casu  huiusmodi 
monialis  a  clausura  recedere  debet,  ut  incolumitati  religiosae  communitatis  consula^ 
tur.  Instr.  cit„  III,  l.\  a), 

possint,  ut  parentes  vel  notos  invisant,  v.  gr.  antequam  inci¬ 
piant  novitiatum  aut  alia  de  causa,  nec  Episcopus  hanc  licen¬ 
tiam  concedere  potest  (1). 

236.  Quaer.  8.°  Quas  in  poenas  incidunt  violantes  clausu¬ 
ram  monialium? 

Resp.  Clausuram  monialium  violantes,  cuiuscumque  gene¬ 
ris  aut  conditionis  vel  sexus  sint,  in  earum  monasteria  sine  le¬ 
gitima  licentia  ingrediendo ,  pariterque  eos  introducentes  vel 
admittentes ,  incidunt  ipso  facto  in  excommunicationem  Sedi 
Apostolicae  simpliciter  reservatam  (ibid. ,  l.°).  Quod,  si  clerici 
sint,  insuper  suspendi  debent  per  tempus  pro  gravitate  culpae 
ab  Ordinario  definiendum  (ibid.). 

Probabile  tamen  est  non  incurrere  excommunicationem  in¬ 
troducentes  vel  admittentes  puerulum  vel  puellulam  septennio 
minorem  (2). 

Quaer.  9.°  An  et  quomodo  monialibus  usus  telephonii  con¬ 
cedatur? 

Resp.  S.  C.  Ep.  et  Reg.  die  30  martii  1895,  «vigore  specia¬ 
lium  facultatum  a  Smo.  Domino  concessarum»  Episcopo  cana- 
riensi  «facultatem  benigne  tribuit  super  praemissis»  (nempe  ut 
domus  confessarii  monialium  cisterciensium  longe  distans,  con- 
iungi  per  telephonium  possit  cum  monasterio  dictarum  monia¬ 
lium),  «attenta  necessitate»  (quia  contingere  potest,  ut  non  ita 
pridem  contigerat,  ob  distantiam,  monialem  aliquam  sine  reli¬ 
gionis  adiutorio  e  vita  cedere),  «ad  effectum  vicarium  dumta¬ 
xat  advertendi,  iuxta  preces  providendi,  praescriptis  debitis 
cautelis,  ne  aliquod  inconveniens  oriatur,  ac  praecipue  ut  in 
actu  advocandi  per  enuntiatum  medium  vicarium,  duae  adsint 
ex  probis  et  senioribus  monialibus,  quae  verba  audiant :  super 
quibus  Episcopi  conscientia  onerata  remaneat»  (3). 

Quaer.  10.  An  moniales  recipere  possint  puellas  educandas ? 

Resp.  Ad  hoc  requiritur  venia  S.  G.  de  Religiosis  (Instr.  cit., 
IV),  quae  venia  implicite  data  intelligitur,  eo  quod  approbetur 
institutum  monialium  educationi  inservientium  ( Santi-Leitner , 
1.  c.,  n.  24)  :  quo  in  casu  adhuc  requiritur  licentia  Episcopi.  Cfr. 
Ferreres,  1.  c.,  n.  599  seq.,  ed.  5.a 


(1)  S.  C.  de  Relig.,  7  nov.  1916  :  Acta,  VIII,  pag.  446.  Vide  diota  in  nn.  182,  III, 
et  191,  resp.  3.°  Cfr.  Ferreres,  apud  Razdn  y  Fe,  vol.  47,  pag.  94 ;  item  Las  Religio¬ 
sas,  nn.  390  seq.;  406,  b;  476-479  (ed.  5. a,  1920). 

(2)  Vermeersch,  1.  c.,  n.  310;  Bwccer.,  Comm.  de  cens.,  n.  51;  Chelodi,  Ius  poen., 
n.  77 ;  Blat,  De  personis,  pag.  696,  2.° 

(3)  Cfr.  II  Monitore,  vol.  9,  p.  1,  pag.  126. 

ARTICULUS  III.  —  De  clausura  disciplinari  et  episcopali 

237.  I.  Clausura  disciplinaris  servanda  est  in  quibusvis 
domibus  Congregationum  religiosarum,  sive  virorum  sive  mu¬ 
lierum,  sive  iuris  pontificii  sive  dioecesani  (can.  604,  §  1). 

II.  Locus  subiectus  clausurae,  sive  totali  sive  partiali,  de¬ 
terminatur  ut  de  clausura  papali  supra  dictum  est  (ibid.,  §  2). 

III.  Clausura  episcopalis  et  disciplinaris  excludit  tantum 
personas  alterius  sexus  (ibid.,  §  1). 

IV.  Omnibus  casibus,  in  quibus  licitum  est  ingredi  clau¬ 
suram  papalem,  licebit  pariter  ingredi  clausuram  episcopalem, 
immo  etiam  in  aliis  iustis  ac  rationabilibus  causis  iudicio  Su¬ 
perioris  (ibid.). 

V.  Episcopus  in  adiunctis  peculiaribus  gravibusque  inter¬ 
cedentibus  causis,  potest  clausuram  non  papalem,  nisi  agatur 
de  religione  clericali  exempta ,  censuris  munire,  unde  episcopa¬ 
lis  evaderet.  Semper  autem  curet  ut  eadem  rite  servetur  et  quic- 
quid  in  eam  irrepat  vitii  corrigatur  (ibid.,  §  3). 

VI.  Religiosae,  citra  casum  necessitatis ,  non  solae,  sed  bi¬ 
nae  saltem,  extra  domum  pergere  debent  (can.  607). 

238.  N.  B.  Superiores  in  unaquaque  religione  diligenter 
curare  debent:  a)  ne  regularis  disciplina  turbetur  inutilibus 
colloquiis  cum  extraneis  invisentibus  (can.  605)  ;  b)  ut  accurate 
observentur  quae,  sive  circa  egressum  subditorum  e  claustris, 
sive  circa  excipiendos  vel  adeundos  extraneos,  in  propriis  con¬ 
stitutionibus  praescripta  sunt  (can.  606,  §  1). 


CAPUT  VIII 

DE  APOSTATIS  AC  FUGITIVIS 

239.  I.  Apostata  est  professus  a  votis  perpetuis ,  sive  sol¬ 
lemnibus  sive  simplicibus,  qui  e  domo  religiosa  illegitime  egre¬ 
ditur  cum  animo  ad  religionem  non  redeundi ;  vel  qui,  etsi  le¬ 
gitime  egressus,  non  redit,  eo  animo  ut  religiosae  oboedientiae 
sese  subtrahat.  —  Hic  malitiosus  animus  iure  praesumitur,  si 
religiosus  intra  mensem  nec  reversus  fuerit  nec  Superiori  ani¬ 
mum  redeundi  manifestaverit  (can.  644,  §§  1,  2). 

II.  Fugitivus  est  qui,  absque  Superiorum  licentia,  do¬ 
mum  religiosam  deserit  cum  animo  ad  religionem  redeundi 
(ibid.,  §  3) 

240.  Quaesita.  —  Quaer.  l.°  Ad  quid  teneatur  apostata  vel 
fugitivus ,  et  quaenam  sint  Superiorum  obligationes  erga  ipsos? 

Resp.  l.°  Apostata  et  fugitivus  ab  obligatione  regulae  et  vo¬ 
torum  minime  solvuntur  et  debent  sine  mora  ad  religionem 
redire  (can.  645,  §  1). 

Resp.  2.°  Superiores  debent  eos  sollicite  requirere,  et  ipsos, 
si  vera  paenitentia  acti  redeant,  suscipere.  Reditum  vero  mo- 
nialis  apostatae  et  fugitivae  curabit  loci  Ordinarius,  et,  si  agatur 
de  monasterio  exempto,  etiam  Superior  regularis  (ibid.,  §  2). 

Quaer.  2.°  Quas  in  poenas  incurrit  religiosus  apostata  a  sua 
religione ,  vel  fugitivus? 

Resp.  l.°  Religiosus,  apostata  a  religione  :  a)  ipso  iure  incur¬ 
rit  in  excommunicationem ,  proprio  Superiori  maiori ,  vel,  si 
religio  sit  laicalis  aut  non  exempta,  Ordinario  loci  in  quo  com¬ 
moratur,  reservatam  ;  b)  ab  actibus  legitimis  ecclesiasticis  est  ex¬ 
clusus,  privilegiis  omnibus  suae  religionis  privatus;  c)  et  si  re¬ 
dierit,  perpetuo  caret  voce  activa  et  passiva,  ac  praeterea  aliis 
poenis  pro  gravitate  culpae  a  Superioribus  puniri  debet  ad 
normam  constitutionum  (can.  2385).  Vide  n.  1269. 

Resp.  2.°  Religiosus  fugitivus:  a)  ipso  facto  incurrit  in  priva¬ 
tionem  officii,  si  quod  in  religione  habeat,  et  in  suspensionem 
proprio  Superiori  maiori  reservatam,  si  sit  in  sacris;  b)  cum  au¬ 
tem  redierit,  puniri  debet  secundum  constitutiones,  et  si  consti¬ 
tutiones  nihil  de  hoc  caveant,  Superior  maior  pro  gravitate 
culpae  poenas  infligere  debet  (can.  2386).  Vide  nn.  1304,  1306. 

N.  B.  Quilibet  professus,  ad  saeculum  regressus,  licet  valeat,  ad 
normam  can.  641,  sacros  ordines  exercere,  prohibetur  tamen  sine 
novo  et  speciali  Sanctae  Sedis  induito  :  l.°  Quolibet  beneficio  in 
basilicis  maioribus  vel  minoribus,  et  in  ecclesiis  cathedralibus.  — 
2.°  Quolibet  magisterio  et  officio  in  Seminariis  maioribus  et  mino¬ 
ribus,  seu  collegiis,  in  quibus  clerici  educantur,  itemque  in  Univer¬ 
sitatibus  et  Institutis  quae  privilegio  apostolico  gaudent  conferendi 
gradus  academicos. — 3.°  Quocumque  officio  vel  munere  in  Curiis 
episcopalibus  et  in  religiosis  domibus,  sive  virorum  sive  mulierum, 
etiamsi  agatur  de  Congregationibus  dioecesanis  (can.  642,  §  1). 

Haec  valent  quoque  de  iis  qui  vota  temporaria,  vel  iuramentum 
perseverantiae,  vel  peculiares  quasdam  promissiones  ad  normam 
suarum  constitutionum  ediderunt  et  ab  eisdem  dispensati  fuerunt, 
si  per  sex  integros  annos  eisdem  ligati  fuerint  (ibid.,  §  2).  Huic 
praescripto  subiiciuntur  dimissi,  qui  in  sacris  fuerint  constituti, 
sive  vota  tantum  temporalia  emisissent  (can.  648),  sive  perpetua, 
si  ab  ipsis  liberati  fuerint  (can.  672,  §  2).  Cfr.  Ferveres,  Inst.  can., 
vol.  1,  nn.  923,  924. 


Ferreres  Theor.  —  Tom.  II 

CAPUT  IX 

DE  RELIGIOSORUM  PRIVILEGIIS 

241.  Quaesita.  —  Quaer.  l.°  Religiosi  quibus  gaudent  'privi¬ 
legiis  et  ad  quem  spectant ? 

Resp.  l.°  Quaelibet  religio  iis  tantum  privilegiis  gaudet,  quae 
vel  in  Codice  continentur,  vel  a  Sede  Apostolica  directe  eidem 
concessa  fuerint,  exclusa  in  posterum  qualibet  privilegiorum 
communicatione  (can.  613,  §  1). 

Resp.  2.°  Privilegia,  quibus  gaudet  Ordo  regularis ,  compe¬ 
tunt  quoque  monialibus  eiusdem  Ordinis,  quatenus  eorum  sint 
capaces  (ibid. ,  §  2). 

Manifestum  est  privilegiorum,  quae  ad  solos  viros  spectent, 
non  esse  capaces  moniales,  ut  eorum  quae  referuntur  ad  facul¬ 
tatem  absolvendi,  praedicandi,  etc. 

In  Ordinibus  regularibus  valde  frequens  erat  privilegiorum 
communicatio,  ita  ut  alicui  eorum  privilegia  concessa  ceteris 
omnibus  concessa  etiam  haberentur,  dummodo  capaces  essent 
illorum,  adessentque  adiuncta  cetera  canonis  64.  Vide  Ferreres , 
Inst.  can.,  vol.  i,  n.  184.  Nunc  A^ero  singulae  religiones  iis  tan¬ 
tum  gaudent  quae  notantur  in  Codice  et  quae  directe  sunt  ac¬ 
quisita. 

Resp.  3.°  Religiosi  omnes,  etiam  laici  et  novitii,  f ruuntur  cle¬ 
ricorum  privilegiis,  de  quibus  in  can.  119-123  (can.  614).  Vide 
Ferreres ,  Inst.  can.,  vol.  1,  nn.  252-275. 

Quaer.  2.°  Quinam  f  ruuntur  privilegio  exemptionis? 

Resp.  Omnes  regulares  (vide  n.  167),  novitiis  non  exclusis, 
sive  viri  sive  mulieres,  cum  eorum  domibus  et  ecclesiis,  excep¬ 
tis  tantum  iis  monialibus  quae  Superioribus  regularibus  non 
subsunt,  ab  Ordinarii  loci  iurisdictione  exempti  sunt,  praeter¬ 
quam  in  casibus  a  iure  expressis  (can.  615).  In  hoc  antiqua  dis¬ 
ciplina  servatur. 

Exceptiones,  a)  Regulares  extra  domum  illegitime  degen¬ 
tes,  etiam  sub  praetextu  accedendi  ad  Superiores,  exemptionis 
privilegio  non  gaudent  (can.  616,  §  1). 

b)  Si  extra  domum  delictum  commiserint,  nec  a  proprio 
Superiore  praemonito  puniantur,  a  loci  Ordinario  puniri  pos¬ 
sunt,  etsi  e  domo  legitime  exierint  et  domum  reversi  fuerint 
(ibid.,  §  2). 

c)  Si  in  regularium  aliorumve  religiosorum  exemptorum 
domibus  eorumve  ecclesiis  abusus  irrepserint ,  et  Superior  mo- 


242 


DE  RELIGIOSORUM  PRIVILEGIIS 


147 


nitus  prospicere  neglexerit,  Ordinarius  loci  obligatione  tene¬ 
tur  rem  ad  Sedem  Apostolicam  statim  deferendi  (can.  617,  §  1). 

d)  Omnis  autem  domus  non  formata  (vide  n.  167,  5.°  c)  ma¬ 
net  sub  peculiari  vigilantia  Ordinarii  loci,  qui,  si  abusus  irrep¬ 
serint  et  fidelibus  scandalo  fuerint,  ipse  per  se  potest  interim 
providere  (can.  617,  §  2). 

242.  Quaer.  3.°  Quibus  non  competit  privilegium  exemp¬ 
tionis ? 

Resp.  Privilegium  exemptionis  non  competit  religionibus 
votorum  simplicium ,  nisi  specialiter  eisdem  sit  concessum 
(can.  618,  §  1). 

Quaer.  4.°  Quaenam  sit  auctoritas  Ordinarii  super  has  re¬ 
ligiones ? 

Resp.  l.°  In  religionibus  tamen  iuris  pontificii ,  Ordinarius 
loci  non  potest:  l.°  constitutiones  ullatenus  immutare  aut  de  re 
oeconomica  cognoscere,  salvo  praescripto  can.  533-535;  2.°  sese 
ingerere  in  regimen  internum  ac  disciplinam,  exceptis  casibus 
in  iure  expressis  (ibid.,  §  2). 

Resp.  2.°  Nihilominus  in  religionibus  laicalibus  potest  ac 
debet:  l.°  inquirere:  a)  num  disciplina  ad  constitutionum  nor¬ 
mam  vigeat;  b)  num  quid  sana  doctrina  morumve  probitas  de¬ 
trimenti  ceperit;  c)  num  quid  contra  clausuram  peccatum  sit; 
d)  num  Sacramenta  aequa  statutaque  frequentia  suscipiantur; 
2.°  si  Superiores  de  gravibus  forte  abusibus  admoniti  opportune 
non  providerint,  Ordinarius  per  se  consulet ;  si  qua  tamen  ma¬ 
ioris  momenti  occurrant,  quae  moram  non  patiantur,  decernet 
statim;  decretum  vero  ad  Sanctam  Sedem  deferat  (ibid.). 

Quaer.  5.°  An  et  quatenus  Ordinarius  loci  possit  religiosos 
etiam  regulares ,  poenis  coercere ? 

Resp.  In  omnibus ,  in  quibus  religiosi  subsunt  Ordinario  loci , 
possunt  ab  eodem  etiam  poenis  coerceri  (can.  619).  Excipiendi 
tamen  sunt  ab  hac  regula  Ordines  qui  contrario  privilegio  gau¬ 
dent  non  derogato. 

Quaer.  6.°  An  valeant  pro  religiosis  indulta  Ordinarii ? 

Resp.  Si  loci  Ordinarius  indultum  (v.  gr.  per  quod  ieiunium 
dispenset  aut  abstinentiam)  legitime  concesserit  (quia  v.  gr.  fa¬ 
cultatem  habet  a  Papa  aut  a  Codice),  obligatio  legis  communis 
cessat  pro  religiosis  omnibus  in  dioecesi  commorantibus,  salvis 
votis  et  constitutionibus  propriis  cuiusvis  religionis  (can.  620). 

Scilicet  in  hoc  casu  religiosi  a  lege  communi  dispensantur, 
v.  gr.  a  ieiuniis  et  abstinentiis  quae  omnibus  fidelibus  ab  Ec¬ 
clesia  praescribuntur  quaeque  induito  continentur,  non  autem 
ab  iis  ieiuniis  et  abstinentiis  ad  quae  suis  votis  aut  regulis  et 
constitutionibus  obligantur. 

APPENDIX 

DE  MONIALIBUS  ANTIQUORUM  ORDINUM,  QUAE  NON  EMITTUNT 

NISI  VOTA  SIMPLICIA 

243.  In  Mexicana  Rep.,  in  Statibus  Foederatis  Amer.  Sept.  (ex¬ 
ceptis  quattuor  monasteriis  a  Visitatione)  necnon  in  Gallia  et  Bel¬ 
gio,  moniales  pertinentes  ad  Ordines  religiosos  stricte  dictos  (cum 
propter  iniqua  temporum  adiuncta  nec  clausuram  papalem,  nec  vo¬ 
tum  sollemne  paupertatis,  ut  par  est,  servare  possint),  iam  non 
emittunt  vota  sollemnia  (1). 

Hinc  sequitur:  l.°  Huiusmodi  moniales  non  teneri  ad  clausuram 
papalem;  unde  violantes  clausuram  non  incidunt  in  excommunica¬ 
tionem,  de  qua  n.  236,  q.  8.°,  dictum  est  (2). 

2. °  Nec  teneri  ex  lege  ecclesiastica  ad  recitationem  divini  officii 
(S.  Paenit.,  26  nov.  1852). 

3. °  Votum  ingrediendi  religionem  in  haec  monasteria,  non  esse 
reservatum  Rom.  Pontifici  (S.  Paenit.,  2  ian.  1836). 

Lucrantur  nihilominus  omnes  indulgentias  Ordini  concessas  (3) ; 
sunt  vere  moniales  iuris  pontificii  ad  sensum  can.  488,  §  7,  subii- 
ciuntur  tamen  non  Superioribus  regularibus  sed  Ordinariis  loco¬ 
rum  (4). 

Quoad  vota  emissa  in  his  monasteriis,  certum  est  Rom.  Pontifi¬ 
cem  concessisse  Episcopis  Galliae  facultatem  ab  illis  dispensandi, 
firmo  manente  voto  castitatis  (5).  Hac  facultate  non  gaudent  Epis¬ 
copi  Belgii,  Mexici,  nec  Stat.  Foeder.  Amer.  Sept. 

N.  B.  l.°  Regulares  viri  in  his  regionibus  adhuc  emittunt  vota 
sollemnia,  sicut  in  reliquis  Ecclesiae  partibus  (6). 

2.°  Si  quod  monasterium  id  postulaverit,  et  a  S.  Sede  obtinuerit, 
etiam  moniales  emittere  poterunt  vota  sollemnia,  servata  lege  clau¬ 
surae  papalis  (7). 


(1)  S.  Paenit.,  1820 ;  S.  C.  Ep.  et  Reg.,  31  iul.  1867. 

(2)  S.  Paenit.,  23  ian.  1821;  S.  C.  Ep.  et  Reg.,  1  aug.  1839.  Vide  n.  230  ibique  notam. 

(3)  S.  Paenit.,  3  febr.  1841. 

(4)  S.  C.  Rei.,  23  iun.  1923  (Acta,  XV,  pag.  357,  358). 

<5)  S.  Paenit.,  23  dec.  1835. 

(6)  Cfr.  Bizzarri,  1.  c.,  pag.  451  seq. ;  Vermeersch,  1.  c.,  86  seq.,  et  vol.  2,  pag.  175 
seq.,  pag.  430  seq. ;  G&nicot,  n.  85 ;  Ferreres,  Las  Religiosas,  n.  10.  Vide  Casus, 
nn.  128,  140,  1141. 

(7)  S.  C.  Rei.,  23  iun.  1923  (Acia,  XV,  pag.  357,  358;  XVI,  pag.  96  seq.). 

TRACTATUS  XI 
De  Sacramentis  in  genere 


CAPUT  I 

DE  SACRAMENTIS  AC  SACRAMENTALIBUS 

ARTICULUS  I.  —  De  definitione  ac  natura  sacramentorum 

244.  Definitio.  —  Sacramentum  est  signum  sensibile  a 
Christo  permanenter  institutum  ad  significandam  et  conferen¬ 
dam  gratiam. 

Hinc  tria  necessario  requiruntur  in  omni  sacramento,  sci¬ 
licet :  l.°  signum  sensibile;  2.°  divina  institutio  permanens; 
3.°  vis  producendi  gratiam  a  Christo  promissam. 

Omnia  Sacramenta  tribus  perficiuntur:  l.°  rebus  tanquam 
materia;  2.°  verbis  tanquam  forma;  3.°  persona  ministri  confi¬ 
cientis  sacramentum  cum  intentione  faciendi  quod  facit  Eccle¬ 
sia.  Constat  ex  Cone.  Florentino  in  decreto  pro  Armenis  (1). 

a)  Cum  Sacramenta  pertineant  ad  cultum  ordinarium, 
qui  est  permanens  aut  perenniter  duraturus,  ideo  Sacramenta 
debent  esse  quid  -permanenter  duraturum ;  unde  neque  insuf¬ 
flatio  Christi  in  Apostolos  ut  acciperent  Spiritum  Sanctum,  nec 
lotio  pedum  Apostolorum  a  Christo  facta,  recensentur  inter  Sa¬ 
cramenta,  quia  non  fuerunt  permanenter  instituta. 

b)  In  Sacramentis  agens  principale  et  invisibile  est  Chris¬ 
tus,  et  minister  visibilis  agit  nomine  et  persona  Christi.  Unde 
Sacramenta  moraliter  sunt  actiones  Christi  (2). 

cj  Omnia  Sacramenta  causant  gratiam  sanctificantem,  quae 
entitative  seu  intrinsece  eadem  est  in  omnibus  Sacramentis ; 
sed  haec  gratia,  pro  diversa  natura  Sacramentorum  a  quibus 
causatur,  adnexum  habet  ius  ad  specialia  auxilia  divina  suo 
tempore  conferenda  ad  obtinendum  finem  proprium  illius  sa¬ 
cramenti  a  quo  gratia  causatur. 

d)  Complexus  ex  gratia  sanctificante  et  ex  hoc  iure,  appel- 

(1)  Denzing-Bannw.,  n.  695. 

(2)  Cfr.  S.  Thom.,  In  4,  d.  5,  q.  2,  a.  2,  sol.  2  et  2;  item  Contra  Gent.,  1.  4,  c.  36; 
Pesch,  1.  c.,  n.  143. 

lari  solet  gratia  sacr  amentatis;  licet  plures  gratiam  sacramen- 
talem  vocent  hoc  ius  prout  a  gratia  sanctificante  condistingui- 
tur.  In  utraque  denominatione  gratia  sacramentalis  diversa 
est  pro  diversitate  Sacramentorum,  sed  tota  diversitas  oritur 
ex  diverso  iure  ad  auxilia  specialia  (1). 

e)  Sacramenta  gratiam  conferunt  ex  opere  operato ,  i.  e.  vi 
talis  signi  a  Christo  instituti,  independenter  ab  opere  operan¬ 
tis  (2),  seu  a  merito  ministri  et  subiecti  Sacramentorum. 

245.  Quaesita.  —  Quaer.  l.°  An  et  quatenus  Sacramenta 
Novae  Legis  sint  causae  gratiae? 

Resp.  l.°  Sacramenta  Novae  Legis  sunt  causae  gratiae,  ut 
patet  ex  Eugenio  IV  in  decreto  pro  Armenis :  «Illa  (Sacramenta 
Antiquae  Legis)  non  causabant  gratiam ,  sed  eam  solum  per 
passionem  Christi  dandam  esse  figurabant :  haec  vero  nostra 
et  continent  gratiam  et  ipsam  digne  suscipientibus  conferunt » 
(Denzing.-Bannw.,  n.  695). 

Resp.  2.°  Sacramenta  sunt  causae  instrumentales  gratiae, 
non  autem  causae  principales,  nam  causa  principalis  efficiens 
gratiae  est  Deus;  principalis  meritoria  est  Christus  (Trid., 
sess.  6,  cap.  7,  de  iustif .) . 

Humanitas  Christi  est  instrumentum  Verbi  ad  nobis  merendam 
et  conferendam  gratiam.  Unde  Sacramenta  sunt  causae  instrumen¬ 
tales  per  coniunctionem  cum  altiori  instrumento,  quod  est  humani¬ 
tas  Christi;  ut  enim  docet  S.  Thom.,  3  p.,  q.  62,  a.  5,  virtus  saluti¬ 
fera  a  Christi  divinitate  per  eius  humanitatem  in  ipsa  Sacramenta 
derivatur. 

Resp.  3.°  An  vero  sint  causae  physicae,  an  solum  morales, 
disputant  auctores.  Saltem  sunt  causae  morales,  quod  omnes 
videntur  admittere.  Haec  causalitas  moralis  reponitur  in  digni¬ 
tate  seu  virtute  quam.  Sacramenta  habent  ad  movendum  Deum 
infallibiliter ,  ut  gratiam  conferat,  eo  quod  actiones  sacramenta- 
les  sunt  moraliter  actiones  Christi,  cuius  nomine  ponuntur  et 
qui  per  ea  tanquam  per  media  a  se  instituta  nobis  applicat  me¬ 
rita  suae  passionis  (3).  Quid  senserit  circa  causalitatem  physi¬ 
cam  S.  Thomas,  certo  non  constat  (4). 

Distinguenda  est  causa  moralis  a  mera  conditione  :  illa  habet 
vim  movendi  agentem  :  haec  est  veluti  occasio,  qua  posita  agens 
se  ipsum  movet. 

246.  Quaer.  2.°  An  martyrium  sit  sacramentum ? 

(1)  Cfr.  S.  Thom.,  3  p.,  q.  62,  a.  2;  Sudrez,  disp.  7,  sect.  3,  n.  1  seq. ;  Gind,  De 
Sacram,  in  genere,  pag.  557  seq.;  Pesch,  1.  c.,  n.  137. 

(2)  Vocabula  operis  operati  et  operis  operantis  videntur  inducta  a  Petro  Picta- 
viensi  (Sent.,  lib.  5,  p.  1,  c.  16,  et  p.  5,  c.  6).  Cfr.  Pesc.h,  1.  c.,  n.  127. 

(3)  Gind,  1.  c.,  pag  565,  et  De  bapt.,  pag.  63;  Pesch,  1.  c.,  n.  141  seq.,  152  seq. 

(4)  Cfr.  Gind,  1.  c.,  pag.  577 ;  Tepe,  n.  53 ;  Pesch,  1.  c.,  n.  166. 

Resp.  Neg.  Quamvis  enim  martyrium  conferat  gratiam 
quasi  ex  opere  operato  (aliqui  dicunt  ex  opere  operato) :  a)  non 
est  institutum  a  Christo,  nec  fit  nomine  Christi ;  b )  nec  actio 
martyrii  hanc  vim  conferendi  gratiam  continet ;  c)  non  est 
causa  gratiae  nec  physica  nec  moralis,  sed  est  veluti  conditio, 
qua  posita  Deus  ex  quodam  privilegio  dat  gratiam  (1). 

247.  Quaer.  3.°  In  quo  differant  Sacramenta  Novae  Legis 
a  Sacramentis  Antiquae  Legis? 

Resp.  Sacramenta  Antiquae  Legis  non  causabant  gratiam,  ut 
supra  vidimus  ex  Eugenio  IV,  in  decreto  pro  Armenis  (Den- 
zing.-Bannw .,  n.  695),  quamvis  enim  circumcisio  et  remedium 
naturae  parvulis  conferrent  gratiam,  id  faciebant  non  ut  causae, 
sed  ut  purae  conditiones.  Nec  Sacramenta  Antiquae  Legis  erant 
actiones  Dei  aut  Christi  (2). 

ARTICULUS  II.  —  De  sacramentalibus 

248.  I.  Sacramentalia  sunt  res  (v.  gr.  numismata,  aqua 
benedicta),  vel  actiones  (v.  gr.  confessio  generalis),  quibus  Ec¬ 
clesia,  in  aliquam  Sacramentorum  imitationem,  uti  solet  ad 
obtinendos  ex  sua  impetratione  effectus  praesertim  spirituales 
(can.  1144).  Talia  sunt  plures  consecrationes,  exorcismi.  Quod 
etiam  ad  effectus  temporales  impetrandos  valeant  Sacramenta¬ 
lia  patet  in  benedictione  agrorum,  novae  domus,  etc.  (3). 

II.  Sacramentalia  non  a  Christo,  sed  ab  Ecclesia  instituta 
sunt,  et  ad  solam  Sedem  Apostolicam  competit  ea  instituere, 
abolere,  mutare,  aut  etiam  interpretare  authentice  (can.  1145). 

III.  Sacramentalia  (4)  non  conferunt  gratiam  ex  opere  ope- 


(1)  Cfr.  Gin6,  De  bapt.,  pag.  63,  et  De  Sacraro.  In  genere,  pag.  565. 

(2)  Actiones  sacramentales  in  V.  L.  non  potuerunt  esse  moraliter  actiones  Del, 
quia  Deus  non  potuit  instituere  delegatos,  qui  nomine  ipsius  eum  colerent  et  ado¬ 
rarent.  Nemo  enim  se  colit  vel  adorat  nec  mediate  nec  immediate.  Actiones  vero 
sacramentales  erant  cultus  Dei.  Neque  potuerunt  esse  actiones  Dei  quatenus  erant 
actiones  honestae,  sacrae  et  meritoriae,  quia  Deus  mereri  non  potest,  meritum  enim 
supponit  superiorem  (Arriaga,  d.  10,  n.  29).  Nec  fuerunt  de  facto  sacerdotes  V.  L. 
administrando  Sacramenta  ministri  Christi  ut  hominis  :  1.”  quia  tunc  Sacramenta 
V.  L.  fuissent  causae  morales  gratiae  contra  id  quod  videtur  asserere  Eugen.  IV,  1.  c. ; 

2 . •  quia  nullibi  talis  delegatio  constat  nec  leviter  (nec  in  Scripturis  nec  in  Patribus) ; 

3. °  ex  differentia  inter  sacerdotium  antiquum  et  novum  assignata  a  S.  Paulo,  ad 
Hebr.  7,  23.  24,  ubi  ait,  in  V.  L.  multos  fuisse  sacerdotes,  idcirco  quod  morte  prohi¬ 
berentur  permanere,  et  quod  Christus  sempiternum  habet  sacerdotium,  etc. 

(3)  Etsi  ritus,  quos  Ecclesia  observat  in  Sacramentorum  administratione,  sint 
Sacramentalia  et  inde  nomen  videntur  sumpsisse,  hodie  tamen  appellari  solent  caere¬ 
moniae,  et  nomen  Sacramentalium  reservatur  pro  ritibus  qui  extra  Sacramenta 
adhibentur.  Cfr.  Pes ch,  n.  332. 

(4)  Sacramentalia  hoc  versiculo  comprehenduntur :  Orans,  tinctus,  edens,  oon- 
fessus,  dans,  benedicens.  Cfr.  Ojetti,  v.  Sacramentalia;  Sanguineti,  Institutiones, 
n.  398 ;  et  Cone.  Plen.  Amer,  lat.,  n.  601  seq. ;  C.  Manii.,  n.  717  seq. 

rato  (neque  ut  causae  physicae,  neque  ut  causae  morales),  nec 
infallibililer.  Conferunt  quasi  ex  opere  operato ,  vel  impetrant 
merito  Ecclesiae,  sed  non  infallibiliter ,  ea  quae  nomine  Eccle¬ 
siae  a  Deo  petuntur,  v.  gr.  gratias  actuales,  etc.  Ratio,  quia  sunt 
instituta  ab  Ecclesia  auctoritate  a  Christo  accepta,  unde  digni¬ 
tas  et  vis  specialis  eis  inest  ex  dignitate  instituentis.  Genicot , 
n.  107. 

IV.  Sacramentalia  non  delent  venialia  ex  opere  operato , 
quia  nullo  fundamento  constat :  l.°  Ecclesiam  tribuisse  eis  hanc 
vim;  2.°  nec  talem  habere  Ecclesiam  potestatem;  nam:  a )  non 
constat  Ecclesiam  posse  remittere  peccata  extra  sacramentum, 
b)  nunquam  tali  potestate  usa  est,  et  c)  est  innecessaria.  Prosunt 
tamen  ad  remissionem  venialium  ob  specialem  vim  impetran¬ 
di  auxilia  ad  aliquem  pium  motum  contra  venialia;  quae  vis 
ab  ipsa  Ecclesia  communicatur,  dum  ea  in  Sacramentalia  adop¬ 
tat,  etc.  (1). 

249.  Quaesita.  —  Quaer.  l.°  Quinam  est  legitimus  minister 
Sacramentalium? 

Resp.  Legitimus  minister  est  clericus,  cui  ad  id  potestas  col- 
lata  sit  a  competenti  auctoritate  ecclesiastica,  nec  prohibitus  sit 
eandem  potestatem  exercere  (can.  1146).  Hinc: 

1. °  Consecrationes  peragere  nemo  potest,  nisi  charactere 
episcopali  sit  insignitus,  aut  iure  vel  induito  apostolico  id  ei 
permittatur  (can.  1147,  §  1). 

2. °  Quilibet  sacerdos  benedictiones  impertire  potest,  iis  ex¬ 
ceptis  quae  Romano  Pontifici  aut  Episcopis  aut  aliis  sint  reser¬ 
vatae  (ibid.,  §  2). 

3. °  Diaconi  et  lectores  illas  tantum  valide  et  licite  bene¬ 
dictiones  dare  possunt,  quae  ipsis  expresse  a  iure  permittuntur 
(ibid.,  §  4). 

4. °  Ministri  exorcismorum  qui  occurrunt  in  baptismo  et  in 
consecrationibus  vel  benedictionibus,  sunt  iidem  qui  eorundem 
sacrorum  rituum  legitimi  ministri  sunt  (can.  1153). 

Quaer.  2.°  Qtiid  sint  benedictiones,  quid  vero  consecra¬ 
tiones? 

Resp.  l.°  Benedictiones  sunt  ritus,  formulae,  caeremoniae, 
quae  nomine  Ecclesiae  et  ex  auctoritate  ei  a  Deo  concessa,  per 
invocationem  divini  nominis  a  sacris  ministris  peraguntur,  vel 
ad  postulandum  pro  hominibus  aliquid  boni,  vel  ad  conferen- 


(1)  Cfr.  S.  Alph.,  lib.  6,  n.  90  seq. ;  GvnA,  De  paenlt.,  pag.  155;  Sudrez,  De  paenit., 
dlsp.  12,  sect.  1,  n.  9  seq. ;  sect.  2,  n.  1  seq. ;  Lugo,  De  paenlt.,  disp.  9,  seot.  2,  et  3 ; 
Arerult,  De  Sacrament.allbus,  n.  39  seq.;  Pesch  (Christ.),  De  Sacram.  In  gen., 
n.  328  seq. 

dum  aliquod  esse  sacrum  rei  quae  benedicitur,  ut  fiat  instru¬ 
mentum  salutis  sive  animarum,  sive  corporum  (1). 

Resp.  2.°  Benedictiones,  quibus  aliquid  ex  profano  sacrum 
efficitur,  vel  ex  iam  sacro  magis  sacrum,  dicuntur  constitutivae; 
benedictiones,  quibus  adprecatio  fit  alicuius  boni,  invocativae 
dicuntur.  Constitutivae  dividuntur  in  verbales ,  quae  sine  sacris 
oleis,  et  in  reales  quae  cum  oleis  sacris  fieri  debent,  quaeque 
proprie  dicuntur  consecrationes. 

Benedictiones  invocativae  non  immutant  statum  personae 
seu  rei,  cui  tribuuntur,  ut  est  benedictio  novae  domus,  navis ; 
benedictio  quae  datur  in  fine  Missae,  etc.  Constitutivae  vero  res 
vel  personas,  quibus  dantur,  constituunt  in  permanenti  statu 
rei  sacrae ,  quae  proinde  iis  ad  divinum  cultum  specialiter  des¬ 
tinantur  (2). 

Quaer.  3.°  Quid  si  sacerdos  absque  debita  facultate  daret  be¬ 
nedictionem  reservatam!} 

Resp.  l.°  Haec  illicita  quidem  esset,  sed  tamen  valida, 
nisi  in  reservatione  Sedes  Apostolica  aliud  expresserit  (canon 
1147,  §  3). 

Resp.  2.°  Consecrationes  tamen  ac  benedictiones,  sive  con¬ 
stitutivae  sive  invocativae,  invalidae  sunt,  si  adhibita  non  fuerit 
formula  ab  Ecclesia  praescripta  (can.  1148,  §  2). 

250.  Quaer.  4.°  Quid  sit  exorcismus,  et  quid  requiratur 
ut  legitime  in  obsessos  fieri  possit ? 

Resp.  l.°  Exorcismus  est  imperativa  adiuratio  daemonis,  in¬ 
vocato  nomine  Dei,  ut  ipse  daemon  expellatur  eiusque  potestas 
excludatur. 

Resp.  2.°  Nemo,  potestate  exorcizandi  praeditus,  exorcismos 
in  obsessos  proferre  legitime  potest,  nisi  ab  Ordinario  peculia¬ 
rem  et  expressam  licentiam  obtinuerit  (can.  1151,  §  1). 

Resp.  3.°  Haec  licentia  ab  Ordinario  concedi  debet  tantum¬ 
modo  sacerdoti  pietate,  prudentia  ac  vitae  integritate  praedito 
(ibid.,  §  2).  Hic  tamen  ad  exorcismum  procedere  non  potest, 
nisi  postquam  diligenti  prudentique  investigatione  compererit 
exorcizandum  esse  revera  a  daemone  obsessum  (ibid.)  (3). 

Quaer.  5.°  Quibus  dari  possint  benedictiones  et  in  quos  fieri 
exorcismi? 

Resp.  l.°  Non  modo  catholicis ,  sed  etiam  catechumenis  (4) ; 


(1)  Cfr.  Coppin-Stimart,  Sacrae  liturgiae  comp.,  n.  727;  Ojetti,  Synopsis,  v.  Be¬ 
nedictiones,  n.  549. 

(2)  Ojetti,  1.  c.,  n.  550;  Mach-Ferreres,  vol.  2,  n.  258,  ed.  15.a 

(3)  Signa  obsessionis  vide  in  vol.  1,  n.  403,  q.  4.° 

(4)  Hoc  etiamsi  agatur  de  Sacramentalibus  publicis,  ac  proinde  admitti  possunt 
catechumeni  ad  impositionem  cinerum  et  traditionem  candelarum  et  palmarum 
(S.  Rit.  C.,  8  mart.  1919 :  Acta,  XI,  pag.  144). 

immo,  seclusa  Ecclesiae  prohibitione,  etiam  acatholicis  ad  obti¬ 
nendum  mentis  lumen  vel,  una  cum  illo ,  corporis  sanitatem 
(can.  1149). 

Resp.  2.°  Exorcismi  a  legitimis  ministris  fieri  possunt,  non 
solum  in  fideles  et  catechumenos,  sed  etiam  in  acatholicos  vel 
excommunicatos  (can.  1152). 

251.  Quaer.  6.°  An  res  consecratae  aut  benedictae  adhibe¬ 
ri  possint  ad  usum  profanum  vel  non  proprium? 

Resp.  Negative  quoad  res,  sive  consecratas  sive  benedictas 
benedictione  constitutiva;  sed  hae  reverenter  tractandae  sunt 
(can.  1150 ).  —  Affirmative  quoad  res  benedictas  sola  benedic¬ 
tione  invocativa. 

252.  Resolves.  —  Non  est  usus  profanus  ille  ad  quem  Sa- 
cramentalia  destinantur,  uti  dare  panem  benedictum  animali¬ 
bus  domesticis,  si  pro  ipsis  benedicatur,  v.  gr.  in  die  S.  An¬ 
tonii. 

Nec  videtur  peccatum,  si,  deficiente  alia  aqua,  quis  utatur 
aqua  benedicta  ad  exstinguendam  sitim ;  vel  deficiente  alio 
lumine,  utatur  candela  benedicta  ad  illuminandum  cubiculum. 
Gfr.  S.  Alph .,  1.  c.,  n.  34;  Pesch,  1.  c.,  n.  346. 

ARTICULUS  III.  —  De  sacris  oleis  quae  sacramentis 

MINISTRANDIS  INSERVIUNT 

253.  I.  Sacra  olea ,  quae  quibusdam  Sacramentis  admi¬ 
nistrandis  inserviunt,  debent  esse  ab  Episcopo  benedicta  feria  V 
in  Cena  Domini  proxime  superiore ;  neque  adhiberi  possunt 
vetera,  nisi  necessitas  urgeat  (can.  734,  §  1). 

Ergo,  quod  olea  non  sint  vetera,  pertinet  tantum  ad  liceita- 
tem ,  non  ad  validitatem  Sacramentorum ;  secus  quamvis  ur¬ 
geret  necessitas  adhiberi  non  possent,  v.  gr.  in  confirmatione 
aut  in  extrema  unctione.  Praeceptum  tamen  grave  esse  videtur. 

II.  Parochus  olea  sacra  a  suo  Ordinario  petere  debet,  et  in 
ecclesia  in  tuta  ac  decenti  custodia  sub  clavi  diligenter  asser¬ 
vare  ;  nec  ea  domi  retineat,  nisi  propter  necessitatem  aliamve 
rationabilem  causam,  accedente  Ordinarii  licentia  (can.  735). 

254.  Quaesita.  —  Quaer.  l.°  Quaenam  sunt  olea  quae  Sa¬ 
cramentis  ministrandis  inserviunt ? 

Resp.  Triplex  distinguitur  oleum  sanctum  (quod  in  eadem 
caeremonia  feria  V  in  Cena  Domini  ab  Episcopo  benedicitur), 
scilicet  oleum  infirmorum ,  oleum  catechumenorum  et  sanctum 
chrisma ,  seu  oleum  cum  balsamo  immixtum. 

Quaer.  2.°  Quandonam  adhibentur  haec  sacra  olea  in  Sacra¬ 
mentis  aut  in  Sacramenlalibus ? 


256 


DE  NUMERO  AC  DIVISIONE  SACRAMENTORUM 


155 


Resp.  l.°  Chrisma  solum:  adhibetur:  a)  in  confirmatione; 
b)  in  consecratione  Episcopi;  et  c)  in  consecratione  calicis  et 
patenae. 

Resp.  2.°  Oleum  catechumenorum  solum:  adhibetur  :  a)  in 
ordine  et  b)  in  consecratione  regis. 

Resp.  3.°  Oleum  infirmorum  solum:  adhibetur  in  extrema 
unctione. 

Resp.  4.°  Chrisma  et  oleum  catechumenorum  adhibentur : 
a)  in  baptismo ,  b)  in  consecratione  ecclesiae  et  altaris ,  et  c )  in 
benedictione  fontis  baplismalis. 

In  baptismo  oleum  catechumenorum  adhibetur  ante  colla¬ 
tionem  baptismi  ad  catechumenos  in  pectore  et  inter  scapulas 
inungendos ;  chrisma  in.  caeremoniis  quae  baptismum  subse¬ 
quuntur. 

Resp.  5.°  Chrisma  et  oleum  infirmorum:  in  sollemni  bene¬ 
dictione  campanae  (chrisma  pro  unctione  interna,  oleum  infir¬ 
morum  pro  externa). 

Vide  Pontificale  Romanum ,  praesertim  ubi  de  caeremoniis 
feriae  V  in  Cena  Domini  (1). 

255.  Quaer.  3.°  An  praeceptum  renovandi  oleum  obliget 
sub  gravi ? 

Resp.  Affirm.,  probabilius,  ut  dictum  est  n.  253,  I,  quia  ma¬ 
teria  sat  gravis  apparet.  Cfr.  S.  Alph.,  n.  708. 

Ex  Const.  Trans  Oceanum,  concessum  est  universae  Amer, 
lat.  et  Ins.  Philipp.,  «ut  adhiberi  possint  sacra  olea  etiam  anti¬ 
qua,  non  tamen  ultra  quattuor  annos,  dummodo  corrupta  ne 
sint  et,  peracta  omni  diligentia,  nova  vel  recentiora  sacra  olea 
haberi  nequeant». 

Quaer.  4.°  Quid  si  intra  annum  olea  defectura  videatur ? 

Resp.  Mox  deficienti  oleo  benedicto,  potest  aliud  oleum  de 
olivis  non  benedictum  admisceri,  etiam  iterato,  minori  tamen 
quantitate  (can.  734,  §  2)  singulis  vicibus;  quamvis  forte  in 
fine  pars  addita  maior  sit.  Cfr.  C.  Plen.  Amer,  lat.,  n.  570;  C. 
Manii.,  n.  674. 

Non  tamen  toleratur  consuetudo  benedicendi  partem  sacro¬ 
rum  oleorum  feria  V  in  Cena  Domini  eamque  immediate  mis¬ 
cendi  cum  oleis  non  benedictis  (2). 

ARTICULUS  IV.  —  De  numero  ac  divisione  sacramentorum 

256.  I.  Numerus.  —  Sacramenta  sunt  septem,  ut  constat  ex 
Trid.,  sess.  7,  can.  1 :  Si  quis  dixerit,  Sacramenta  novae  legis 


(1)  Cfr.  Deshayes,  Memento  inr.  eccles.,  n.  1897. 

(2)  S.  R  C.,  7  deo.  1844:  Decr.  auth.,  n.  2883;  28  lan.  1910:  Acta,  II,  pag.  118. 

non  fuisse  omnia  a  Domino  nostro  Iesu  Christo  instituta ,  aut 
esse  plura  vel  pauciora  quam  septem ,  videlicet  baptismum , 
confirmationem ,  Eucharistiam ,  paenitentiam ,  extremam  unctio¬ 
nem ,  ordinem  et  matrimonium ,  aut  etiam  aliquod  horum  sep¬ 
tem  non  esse  vere  et  proprie  sacramentum ,  anathema  sit. 

II.  Divisio.  —  Sacramenta  iuxta  varias  proprietates  sic  dis¬ 
tinguuntur  : 

1. °  Necessaria ,  vel  non  necessaria.  Iterum  necessaria  sunt 
vel  necessitate  medii,  vel  necessitate  praecepti.  Necessaria  sunt 
necessitate  medii,  baptismus ,  qui  est  ianua  Ecclesiae  et  regni 
caelorum,  et  paenitentia  pro  iis  qui  in  peccatum  mortale  post 
baptismum  lapsi  sunt ;  necessaria  necessitate  praecepti  sunt  ce¬ 
tera  omnia,  ultimis  duobus  exceptis,  quae  non  sunt  necessaria 
pro  privatis,  sed  tantum  pro  communitate.  Gury ,  n.  191. 

2. °  Imprimentia ,  vel  non  imprimentia  characterem  in  ani¬ 
ma.  Characterem  imprimunt  baptismus,  confirmatio  et  ordo ; 
cetera  non  imprimunt  (can.  732)  (1). 

3. °  Formata ,  vel  informia ,  prout  gratiam  producunt  dum 
suscipiuntur,  aut  intercedente  obice  effectum  suum  suspen¬ 
dunt,  donec  obex  removeatur. 

4. °  Sacramenta  vivorum ,  vel  mortuorum ,  prout  gratiam 
sanctificantem ,  seu  primam  gratiam  iam  supponunt,  eamque 
tantum  adaugent ;  aut  ex  primaria  sua  institutione  eandem 
conferunt. 

257.  Quaesita.  - —  Quaer.  l.°  An  Sacramenta  mortuorum  se¬ 
cundam  gratiam  conferre  possint ? 

Resp.  Affirm..  Hoc  autem  in  triplici  casu  fieri  potest : 
l.°  quando  sola  venialia  clavibus  subiiciuntur,  quod  frequenter 
contingit ;  2.°  quando  paenitens,  reus  peccati  mortalis,  accedit 
ad  paenitentiae  sacramentum  cum  contritione  perfecta ;  quia 
contritio  perfecta  cum  voto  sacramenti  etiam  ante  eiusdem 
susceptionem  hominem  iustificat ;  3.°  cum  adultus  accedit  ad 
baptismum  per  caritatis  actum  iam  iustificatus :  tunc  ergo 
sacramentum  non  primam ,  sed  secundam  tantum  gratiam 
confert. 

Quaer.  2.°  An  Sacramenta  vivorum  primam  gratiam  ali¬ 
quando  conferre  valeant ? 

Resp.  Affirm .,  probabilius ,  non  quidem  per  se ,  ut  patet  ex 
eorum  institutione,  sed  per  accidens ,  seu  mediante  caritate  vi 
sacramenti  infusa  in  subiecto  obicem  non  opponente.  Nam  fie¬ 
ri  potest,  ut  quis  peccati  mortalis  reus,  huius  inscius  bona  fide 
ad  sacramentum  vivorum  attritus  accedat ;  in  his  porro  adiunc- 


(1)  Cone.  Flor.,  Decr.  pro  Armen.,  Denzing.-Bannw.,  p.  695;  Trild.,  sess.  7,  can.  9. 

tis  sacramentum  vivorum  gratiam  in  animam  infundit,  adeo- 
que  peccatum  delet.  Sacramenta  enim  semper  gratiam  confe¬ 
runt  non  ponentibus  obicem,  ut  constat  ex  Trid.,  sess.  7,  can.  6; 
obex  autem  non  ponitur  ab  eo  qui  attritus  bona  fide  accedit. 
Ergo,  etc.  Ita  communiter  (1).  S.  Alphonsus,  lib.  6,  n.  6,  item 
n.  288,  ubi  de  Eucharistia  disserens:  «Aliquando  (ait)  per  ac¬ 
cidens  conferre  potest  etiam  primam  gratiam,  nempe  si  quis 
ignorans  se  esse  in  peccato  mortali,  vel  credens  habere  contri¬ 
tionem,  accedit  ad  communionem  cum  sola  attritione,  tunc  de 
attrito  fit  contritus». 

Immo  extrema  unctio  primam  gratiam  conferre  potest  per 
se,  etsi  secundario.  Cfr.  infra,  nn.  829  et  848,  q.  7.° 

258.  Quaer.  3.°  An  requiratur  attritio ,  ut  Sacramenta  vi¬ 
vorum  primam  gratiam  conferant ? 

Resp.  Affirm.,  quia  prima  gratia  infundi  nequit,  nisi  per 
destructionem  peccati  mortalis ;  porro  peccati  mortalis  destruc¬ 
tio  sine  eiusdem  detestatione ,  nempe  sine  contritione  vel  saltem 
attritione,  fieri  nequit.  Utrum  sufficiat,  necne,  dicetur  infra, 
n.  298,  q.  2.°  S.  Alph.,  n.  6,  etc. 

Quaer.  4.°  In  quo  consistat  character  sacramentalis? 

Resp.  Non  conveniunt  theologi,  in  quonam  praecise  consis¬ 
tat.  Docet  Concilium  Trid.,  characterem  esse  signaculum  quod¬ 
dam  spirituale  et  indelebile ,  impediens  quin  sacramentum  ite¬ 
rari  possit  (sess.  7,  can.  9). 

259.  Quaer.  5.°  An  peccatum  originale  deleatur  in  baptis¬ 
mo  valido  quidem,  sed  informi  ob  defectum  dispositionis  in 
adulto  baptizato ? 

Resp.  Neg.  Ratio  est,  quia  nullum  peccatum  dissolvens  ab 
amicitia  Dei  condonatur,  nisi  per  reconciliationem  cum  Deo, 
id  est  per  iustificationem.  Hoc  autem  fieri  nequit,  nisi  infun¬ 
datur  prima  gratia ;  sed  haec  gratia  prima  non  infunditur,  si 
desunt  dispositiones.  Ergo...  Vide  dicenda  in  n.  299,  q.  3.° 

260.  Quaer.  6.°  Quales  sint  effectus  gratiae  sacramentalis 
singulis  Sacramentis  propriae ,  praeter  gratiam  sanctificantem 
omnibus  communem ? 

Resp.  l.°  Effectus  gratiae  baptismatis  est  omnem  culpam 
culpaeque  poenam  remittere,  mentem  illuminare,  concupiscen¬ 
tiam  imminuere,  et  animam  ad  opera  Christiana  fecundare. 
Haec  autem  gratia  habitualis  affert  baptizato  ius  obtinendi 
auxilia,  quibus  hos  effectus  assequatur. 

2.°  Effectus  gratiae  confirmationis  est  robur  ad  fidem,  ubi 


(1)  S.  Thom.,  p.  3,  q.  72,  art.  7,-  Sudrez,  De  Euch.,  disp.  63,  sect.  I,  dico  3,  sect.  2, 
dico  1  et  2. 

opus  fuerit,  constanter  profitendam,  et  ad  eam  data  opportuni¬ 
tate  propugnandam.  Ideoque  affert  animae  ius  ad  auxilia,  qui¬ 
bus  id  praestet. 

3. °  Effectus  gratiae  Eucharistiae  est  alere  vitam  spiritua¬ 
lem,  gratiam  augere,  nauseam  rerum  mundanarum  generare, 
ad  unionem  cum  Deo  attrahere,  et  ideo  afferre  ius  ad  gratias, 
quibus  haec  omnia  communicantes  consequi  possint. 

4. °  Effectus  gratiae  paenitentiae  est  remittere  peccata  post 
baptismum  commissa,  et  conferre  vim  ad  vitanda  peccata  et  ad 
perseverandum  in  statu  gratiae,  et  ius  ad  auxilia  his  praestan¬ 
dis  opportuna. 

5. °  Effectus  gratiae  extremae  unctionis  est  tollere  peccato¬ 
rum  reliquias,  aegrotantis  animam  alleviare,  fiduciam  corrobo¬ 
rare,  morbi  incommoda  minus  molesta  reddere,  sanitatem, 
si  expediat,  restituere,  tentationibus  extremis  repellendis  robur 
tribuere,  et  ius  ad  auxilia  his  proportionata  conferre. 

6. °  Effectus  gratiae  ordinis  est  reddere  Christi  ministros 
sacris  ministeriis  idoneos,  ut  haec  pietate  debita  peragant,  et 
ius  conferre  ad  auxilia  his  opportuna. 

7. °  Effectus  gratiae  matrimonii  est  refrenare  inordinatam 
concupiscentiam,  vires  tribuere  ad  onera  status  coniugalis  sus¬ 
tinenda,  ad  fidem  coniugalem  servandam  et  ad  prolem  Chris¬ 
tiane  educandam,  et  ideo  ius  conferre  ad  auxilia  pro  his  adim¬ 
plendis  necessaria.  Communis .  Gury,  n.  195. 


CAPUT  II 

DE  MATERIA  ET  FORMA  SACRAMENTORUM 

I.  De  natura  et  unione  materiae  et  formae 

261.  Definitiones.  —  Materia  est  res  sensibilis  ad  rationem 
sacramenti  per  formam  determinanda.  Hinc  materia  est  id 
quod  in  sacramento  est  magis  indifferens  et  minus  perfectam 
significationem  habet ;  ideoque  per  aliud  determinari  ad  signi¬ 
ficandum  debet. 

Materia  duplex  est :  alia  remota  et  alia  proxima.  Prior  est 
ipsa  res  sensibilis,  quae  in  sacramento  adhibetur,  seu  res  circa 
quam  actio  sacramentalis  exercetur.  Posterior  est  ipsamet  ap¬ 
plicatio  seu  usus  materiae  remotae  in  actione  sacramentali. 

Forma  vero  est  pars  sacramenti,  quae  determinat  materiam 
ad  sacramentum  efficiendum,  et  quae  ordinarie  consistU  in  ver¬ 
bis  a  ministro  prolatis.  Gury ,  n.  196. 

262.  Principia.  —  I.  Materia  et  forma  omnino  sunt  neces¬ 
sariae  ad  sacramenti  validitatem :  idcirco  alterutra  deficiente 
Sacramenta  confici  nequeunt.  —  Ratio  est,  quia  sacramentum 
confici  nequit,  nisi  eo  modo  quo  instituit  Christus,  qui  solus  est 
auctor  Sacramentorum.  De  fide  est.  —  Constat  insuper  ex  dog¬ 
maticis  definitionibus,  praesertim  ex  Concilio  Florentino ,  in  de¬ 
creto  pro  Armenis,  etc. 

II.  In  conficiendo  sacramento,  extra  casum  necessitatis, 
materia  et  forma  adhiberi  debet  moraliter,  prouti  haberi  queat , 
certa.  - —  Ratio  est,  quia  nisi  urgeat  necessitas,  non  licet  uti  pro¬ 
babilitate,  quae  periculum  invaliditatis  non  removet.  Gury, 
n.  197. 

III.  Materia  et  forma  uniri  seu  applicari  debent  ab  eodem 
ministro  et  erga  idem  subiectum;  secus  baptismus  esset  nul¬ 
lus  (1).  Ratio  est,  quia  si  unus  materiam  et  alter  formam  pone¬ 
ret,  verba  formae  non  verificarentur ;  minister  enim  qui  v.  gr. 
diceret :  Ego  te  baptizo ,  dum  alter  effunderet  aquam,  falsum 
proferret,  siquidem  ipse  non  baptizaret. 

IV.  Ut  sacramentum  sit  validum,  debet  inter  materiam  et 
formam,  v.  gr.  inter  effusionem  aquae  et  pronuntiationem  ver¬ 
borum,  tanta  esse  coniunctio,  ut  secundum  moralem  hominum 
aestimationem,  spectata  natura  cuiuscumque  sacramenti,  una 
alteram  afficiat,  hoc  est  ut  verba  censeantur  cadere  in  talem 
rem  et  cum  ea  unum  totale  signum  constituere  (2). 

Exinde  :  l.°  In  baptismo,  confirmatione,  unctione  et  ordine, 
requiritur  talis  coniunctio,  ut,  dum  minister  verba  pronuntiat, 
moraliter  censeatur  etiam  lavare,  etc.  Busemb.,  ibid.,  n.  10. 

2. °  In  paenitentia  absolutio  satis  diu  potest  diferri,  sicut  in 
iudiciis  sententia  post  examen  causae.  Busemb .,  ibid. 

3. °  In  matrimonio,  unius  consensus  potest  alterius  consen¬ 
sum  tandiu  sequi,  quandiu  hic  moraliter  permanere  censetur , 
sicut  in  aliis  contractibus .  Busemb .,  ibid. 

II.  De  mutatione  materiae  et  formae 

263.  Duplex  datur  mutatio,  tum  in  materia,  tum  in  forma, 
scilicet  substantialis  et  accidentalis. 

Mutatio  substantialis  erit  in  materia,  si  iuxta  hominum 
usum  et  aestimationem  haec  eadem  dici  non  possit,  ac  ea  quae 


(1)  S.  C.  de  S.,  17  nov.  1916  (Acta,  VIII,  pag.  478  seq.).  S.  Thnm.,  3  p.,  q.  67,  a.  6, 
ad  3  j  Salm.,  tr.  2,  cap.  4,  nn.  28  et  30 ;  S.  Alph.,  llb.  6,  n.  119 ;  Gury,  n.  197.  Clr.  Fe¬ 
rveres,  apud  Razdn  y  Fe,  vol.  47,  pag.  383  seq, 

(2)  S.  Alph.,  lib.  6,  n.  9,  cum  Busemb.  Vide  etiam  SuArez ,  De  Sacr,  in  gen,, 
disp.  2,  seot,  2 ;  Bomcim,  Pe  gsor.,  dlsp.  1,  q.  2,  p-  2,  nn.  1  et  2. 

a  Christo  determinata  est ;  in  forma  vero,  si  sensus  verborum 
a  Christo  intentus  in  alium  mutetur.  —  Mutatio  autem  acciden¬ 
talis  dicitur,  quae  versatur  tantum  circa  rei  qualitates,  aut  quae 
verborum  sensum  non  mutat.  S.  Alph.,  n.  11 ;  Gury,  n.  198. 

264.  Principia.  —  I.  Omnis  mutatio  substantialis  in  materia 
et  forma  sacramenti  invalidat  sacramentum,  quia  non  est  am¬ 
plius  ritus  a  Christo  institutus ;  et  si  voluntaria  sit,  peccatum 
grave  constituit,  quia  auctori  ritus  gravem  infert  iniuriam. 

II.  Nulla  mutatio  accidentalis  in  materia  et  forma  sacra¬ 
mentum  invalidat ;  peccatum  tamen  grave  aut  leve  inducit, 
prout  est  vel  non  est  notabilis. 

Forma  Sacramentorum  mutari  potest  multis  modis,  scilicet 
subtractione  syllabae  vel  verborum,  additione,  variatione  idio- 
matis  aut  vocum,  transpositione  verborum,  corruptione  eorun¬ 
dem,  v.  gr.  litteras  mutando,  et  interruptione.  Haec  sequenti¬ 
bus  versiculis  exhibentur : 

Nil  formae  demas,  nil  ponas,  nil  variabis ; 

Transmutare  cave ;  corrumpere  verba,  morari. 

Mutatio  autem  multo  facilius  erit  substantialis  in  principio 
quam  in  fine  verborum ;  quia  facilius  pro  audientibus  sensus 
mutabitur,  v.  gr.  in  nomine  matris  pro  patris.  In  praxi  praeci¬ 
pitatione  praesertim  caveas.  Gury,  199. 

III.  De  iteratione  sacramentorum  in  dubio  de  valida 

APPLICATIONE  MATERIAE  ET  FORMAE 

265.  Sacramenta  baptismi,  confirmationis  et  ordinis,  quae 
characterem  imprimunt,  si  constet  certo  iam  semel  valide  col- 
lata  esse,  iterari  nequeunt  (can.  732,  §  1) ;  si  vero  prudens  du¬ 
bium  exsistat,  num  revera  vel  num  valide  collata  fuerint,  sub 
conditione  iterum  conferantur  (ibid. ,  §  2). 

266.  Unde  triplex  regula  statuenda  est : 

I. a  Sacramenta  iterari  possunt ,  quoties  datur  dubium  pru¬ 
dens  de  ipsorum  valore.  —  Ratio  est,  quia  si  forte  sacramen¬ 
tum  non  valeret,  qui  ad  illud  suscipiendum  accedunt,  eius  fruc¬ 
tu  privarentur.  Quod  vero  timor  prudens  tanti  incommodi  ratio 
sufficiens  sit  cur  sacramentum  iteretur,  patet  ex  notissimo  axio¬ 
mate  :  Sacramenta  propter  homines. 

II.  a  Sacramenta  generatim  iterari  non  possunt  sine  pecca¬ 
to  gravi,  quando  non  adsit  dubium  prudens  de  eorum  valore. 
—  Ratio  est,  quia  sine  causa  iterarentur,  atque  adeo  gravis  iniu- 
ria  illis  irrogaretur. 

III. a  Sacramenta  repeti  debent ,  quoties,  exorto  prudenti 

dubio  de  eorum  valore,  id  postulant  caritas,  iustitia  et  religio, 
quoties  nempe  nullitas  sacramenti,  si  forte  adesset,  in  damnum 
proximi  et  aliquando  in  contemptum  vel  irreverentiam  reli¬ 
gionis  cederet.  Sed  conditionate  tantum  tunc  repetenda  sunt, 
ut  reverentiae  sacramenti  consulatur  (1). 

Resolves.  —  l.°  Facilius  iteranda  sunt  Sacramenta  magis  ne¬ 
cessaria  et  quae  semel  tantum  conferuntur,  scilicet  baptismus 
et  ordo,  etiamsi  pro  valore  sacramenti  militet  multo  maior  pro¬ 
babilitas  contra  rationes  dubie  aut  tenuiter  probabiles  in  op¬ 
positum.  Ita  communiter .  Gury ,  n.  200. 

2. °  Repetenda  est  absolutio  cum  paenitente  peccati  morta¬ 
lis  reo,  si  prudenter  dubitetur  de  prolatione  debitae  formae.  Si 
autem  paenitens  clavibus  non  subiecit  materiam  necessariam , 
formam  repetere  necesse  non  erit,  cum  ei  communio  permitti 
etiam  sine  absolutione  possit. 

3. °  Minister  qui  leviter  dubitat,  nescitque  cur  timeat,  aut 
solum  non  recordatur  reflexe,  se  verba  formae  pronuntiasse, 
mortaliter  joer  se  peccat,  si  formam  iteret,  aut  etiam  verbum 
unum  ter  aut  quatter  repetat.  Ratio  est,  quia  mutat  formam 
inducitque  novum  ritum  circa  actionem  omnium  gravissimam. 
Insuper  Christum,  quem  repraesentat,  ridicule  loquentem  ex¬ 
hibet.  In  praxi  tamen  scrupulosi,  qui  formam  repetunt,  ple¬ 
rumque  a  peccato  mortali,  immo  saepe  etiam  a  veniali  excu¬ 
santur,  quia  nimis  agitati  scrupulis,  ex  perplexitate,  vel  sine 
advertentia,  ita  stulte  agunt  (2). 

4. °  Si  in  Missa  post  consecrationem  dubium  tibi  oriatur  de 
formae  debita  prolatione,  vel  de  totali  omissione,  nihil  repetere 
debes  nec  potes,  cum  alias  haec  omittere  non  soleas ;  iudican- 
dum  enim  est  ex  communiter  contingentibus,  nisi  tamen  valde 
probabiliter  dubites,  ut  loquitur  rubrica  (3). 


CAPUT  III 

DE  MINISTRO  SACRAMENTORUM 

Minister  Sacramentorum  est  ille  qui  nomine  Christi,  cuius 
vices  gerit,  actionem  sacramentalem  peragit. 

Agendum:  l.°  de  requisitis  in  ministro  ad  Sacramenta  con¬ 
ferenda  ;  2.°  de  officio  ministri  in  Sacramentorum  adminis- 
tratione. 

(1)  Voit,  n.  29  seq. ;  S.  Alph.,  n.  27  seq. 

(2)  Ita  Voit,  n.  27;  Elbel,  n.  14;  Gobat,  traot.  3,  n.  94,  etc. 

(3)  Vide  S.  Alph.,  n.  224;  Gury,  n.  201. 

11 

ARTICULUS  I.  —  De  requisitis  ad  sacramentorum 

ADMINISTRATIONEM,  SEU  DE  ATTENTIONE,  INTENTIONE, 

FIDE  ET  PROBITATE  MINISTRI 

§  I.  De  attentione  ministri 

287.  Definitio.  —  Attentio  est  applicatio  mentis  ad  ea  quae 
peraguntur,  seu  est  actus  intellectus,  quo  homo  considerat  id 
quod  agit. 

Divisio. — Attentio  duplex  distinguitur:  alia  interna ,  quae 
consistit  in  advertentia  ipsa  mentis  ad  id  quod  agitur ;  alia 
externa ,  quae  excludit  omnem  actionem  cum  attentione  inter¬ 
na  physice  incomposibilem.  Vide  dicta  in  n.  100,  et  vol.  1, 
n.  429. 

268.  Principia.  —  I.  Ad  validitatem  collationis  Sacramen¬ 
torum  non  requiritur  alia  attentio,  nisi  quae  in  omni  actu  vere 
humano  invenitur.  —  Possunt  igitur  valide  ministrari  Sacra¬ 
menta  etiam  a  ministro  distracto,  seu  de  aliis  negotiis  simul 
cogitante.  —  Ratio  est,  quia  ut  actus  sit  et  censeatur  humanus, 
non  actualis  attentio,  sed  processio  ipsius  ab  actu  rationalis 
voluntatis  inspicitur.  Insuper  attentio  saepe  a  voluntate  homi¬ 
nis  non  pendet ;  Christus  autem  conditionem  aliquando  impos¬ 
sibilem  in  ministro  Sacramentorum  requirere  non  potuit  (1). 

II.  Ad  licitam  collationem  Sacramentorum  requiritur  at¬ 
tentio  ut  absit  omnis  voluntaria  distractio.  —  Ratio  est,  quia 
reverentia  sacramento  debita  exigit,  ut  diligenter  tractetur,  er- 
randique  vitetur  periculum.  Voluntaria  tamen  distractio,  iuxta 
communem  theologorum  sententiam,  ordinarie  peccatum  ve¬ 
niale  non  excedit,  nisi  periculo  graviter  in  forma  errandi  quis 
se  exponat.  S.  Aliih.,  ibid. 

Excipiunt,  probabilius  et  communius ,  Eucharistiam,  in 
cuius  confectione  omnem  voluntariam  distractionem,  ob  maxi¬ 
mam  sacramenti  dignitatem,  peccatum  mortale  reputant. 
S.  Alph.,  ibid.  —  Negant  tamen  alii  non  improbabiliter  (2). 

§  II.  De  intentione  ministri 

269.  Definitio.  —  Intentio  est  actus  voluntatis  tendentis  in 
aliquod  obiectum  tanquam  finem,  vel  actus  voluntatis,  quo 
quis  intendit  aliquid  agere  aut  omittere. 


(1)  Ita  S.  Alph.,  n.  11,  et  alii  communiter. 

(2)  Lacroix,  lib.  6,  p.  2,  n.  443;  Mazzotta;  Gury,  n.  202,  et  alii. 

Divisio.  —  Multiplex  est,  scilicet:  l.°  actualis ,  virtualis, 
habitualis  et  interpretatio  a ;  2.°  interna  seu  vera ,  vel  externa , 
quae  solum  actum  externum  respicit ;  3.°  determinata ,  vel  in¬ 
determinata  seu  in  confuso ;  4.°  absoluta ,  vel  conditionata .  Re¬ 
cole  definitiones  passim  datas,  v.  gr.  in  vol.  i,  n.  56,  6.° 

270.  Principia.  —  I.  Ad  validitatem  sacramenti  requiritur 
in  ministro  voluntas  aliqua  vera  et  seria  saltem  faciendi  id 
quod  facit  Ecclesia.  Constat  ex  Cone.  Trid.,  sess.  7,  can.  11. 

II.  Non  requiritur  tamen  intentio  actualis ,  sed  sufficit  vir- 
-tualis.  — -  Ratio  est,  quia  intentio  actualis,  etsi  optima  et  desi¬ 
deranda,  est  interdum  moraliter  impossibilis ;  virtualis  vero 
satis  influit  in  actionem  ministri,  ut  haec  vere  humana  et  deli¬ 
berata  dici  possit.  Ita  omnes. 

III.  Non  sufficit  intentio  habitualis ,  nec  inter-pretativ a.  — 
Ratio  est,  quia  ad  actum  humanum  requiritur  voluntas  aliqua, 
vi  cuius  actus  ponatur.  Iam  vero  nec  intentio  habitualis,  nec 
interpretativa  est  huiusmodi :  non  l.a,  quia  nec  actu  a  volunta¬ 
te  elicitur,  nec,  quamvis  aliquando  elicita,  in  aliquo  effectu  vel 
in  serie  actionum  perdurat ;  non  2.a,  quia  nec  actu  elicitur,  nec 
unquam  actu  elicita  fuit,  sed  tantum  eliceretur,  si  de  re  agenda 
mens  cogitaret.  S.  Alph .,  n.  16;  Gury ,  n.  203. 

271.  Quaesita.  —  Quaer.  l.°  An  requiratur  intentio  interna? 

Resp.  Affirm.,  quia  si  minister  solum  intenderet  actum  ex¬ 
ternum,  non  haberet  veram  intentionem  faciendi  quod  facit 
Ecclesia.  Ecclesia  enim  intendit  ponere  ritum  sacramentalem ; 
hoc  autem  non  intendit,  qui  solum  ritum  externum  facere  pro¬ 
ponit.  S.  Alph.,  n.  20. 

Constat  etiam  ex  propositione  28. a  ab  Alexandro  VIII  dam¬ 
nata,  quae  sic  sonat :  Valet  baptismus  collatus  a  ministro  qui 
■omnem  ritum  externum  formamque  baptizandi  observat ,  intus 
vero  in  corde  suo  apud  se  resolvit:  Non  intendo  facere  quod 
facit  Ecclesia. 

Quaer.  2.°  An  requiratur  in  ministro  intentio  faciendi  quod 
facit  Ecclesia  romana ? 

Resp.  Neg.,  dummodo  habeat  intentionem,  saltem  implici¬ 
tam,  faciendi  id  quod  facit  vera  Ecclesia,  etiamsi  ex  errore  pu¬ 
taret  suam  ecclesiam  heterodoxam  esse  veram  Ecclesiam. 
S.  Alph.,  n.  21. 

Quaer.  3.°  An  requiratur  in  ministro  intentio  conficiendi  sa¬ 
cramentum ? 

Resp.  Neg.,  saltem  explicite,  modo  haec  intentio  non  ex¬ 
cludatur.  Sufficit  enim  ut  intendat  in  genere  et  implicite  facere 
quod  Ecclesia  facit.  S.  Alph.,  n.  21,  et  alii  communiter.  Gury , 
n.  204. 

272.  Quaer.  4.°  An  intentio  ministri  debeat  esse  determi¬ 
nata  ad  certam  materiam  et  personam? 

Resp.  Affirm.  Ratio  est:  l.°  quoad  materiam ,  quia  secus  re¬ 
maneret  in  statu  indifferentiae ;  non  potest  enim  ab  eo  statu 
erui,  et  ad  sacramentum  determinari,  nisi  per  ministri  inten¬ 
tionem  ;  2.°  quoad  personam ,  quia  effectus  sacramenti  nequit 
applicari  in  genere,  sed  alicui  subiecto ;  secus  nulla  fieret  ap¬ 
plicatio. 

Quaer.  5.°  An  validum  sit  sacramentum  cum  intentione  con- 
ditionata  collatum ? 

Resp.  l.°  Neg.,  si  conditio  apposita  sit  de  futuro ,  quia  con¬ 
ditio  suspendit  intentionem  ministri,  et  proinde  impedit  ne 
forma  hic  et  nunc  applicetur  materiae  ;  nec  postea  applicari 
potest,  verificata  conditione,  cum  materia  et  forma  iam  desie¬ 
rint  adesse.  —  Excipe  matrimonium ,  quod,  ad  instar  alio¬ 
rum  contractuum,  celebrari  etiam  potest  sub  conditione  de 
futuro. 

Resp.  2.°  Affirm.,  si  conditio  sit  de  praeterito ,  aut  de  prae¬ 
senti ,  et  re  ipsa  haec  exsistat ;  quia  hic  et  nunc  transit  inten¬ 
tio  conditionata  in  intentionem  absolutam  :  si  autem  non  ve- 
rificetur  conditio,  tunc  nulla  est  intentio,  utpote  restricta  ad 
conditionem  non  exsistentem.  S.  Alph .,  n.  26,  et  alii  communi¬ 
ter.  Gury ,  n.  205. 

273.  Quaer.  6.°  An  licita  sit  collatio  Sacramentorum  cum 
intentione  conditionata ? 

Resp.  l.°  Affirm .,  quoad  Sacramenta  characterem  imprimen¬ 
tia,  ut  patet  ex  dictis  in  n.  265. 

Resp.  2.°  Etiam  quoad  alia  Sacramenta  licita  est,  si  adsit 
causa  sufficiens  conditionem  ponendi.  Ratio  est,  quia  Sacra¬ 
menta  sunt  propter  homines ,  et  conditionata  collatione  sacra¬ 
menti  consulitur,  in  quantum  fieri  potest,  tum  bono  eorum 
qui  sacramentum  accipiunt,  si  forte  illius  sint  capaces,  tum 
etiam  reverentiae  sacramenti.  Ra  communiter  cum  S.  Alph., 
nn.  27,  28,  contra  aliquos.  Certum  autem  est  in  extrema  neces¬ 
sitate,  ubi  non  adest  materia  nisi  dubia,  ministrum  non  modo 
posse,  sed  et  teneri  sub  gravi  sacramentum  ministrare  sub  con¬ 
ditione  (1). 

Quaer.  7.°  An  conditio  verbis  exprimi  debeat ? 

Resp.  Neg.  Ratio  est,  quia  sufficit  ad  reverentiam  sacra¬ 
menti,  si  mente  concipiatur.  Ita  S.  Alph.,  Lacroix,  n.  83,  etc. 
Immo,  iuxta  Gobat,  n.  272,  ne  opus  quidem  est  conditionem 
explicite  et  formaliter  in  mente  habere ;  sed  satis  est,  si  habea- 


(1)  S.  Alph.,  n.  29.  Vide  n.  263,  III. 

tur  implicite  et  virtualiter,  prouti  ille  habet,  qui  vult  confes¬ 
siones  audire  secundum  institutionem  Christi  vel  intentionem 
Ecclesiae,  quia  sic  quoque  reverentia  sacramento  debita  suffi¬ 
cienter  servatur.  Apponi  tamen  ore  debet,  ubi  hoc  praescribit 
rubrica,  ut  in  baptismo  conditionato,  praesertim  si  publice  con¬ 
feratur,  ne  scilicet  adstantes  credant  baptismum  absolute  ite¬ 
rari  (1). 

§  III.  De  fide  et  probitate  ministri 

274.  Principia.  —  I.  Ad  valorem  Sacramentorum  nec  fides, 
nec  probitas,  seu  status  gratiae,  in  ministro  requiruntur.  — 
Constat  i.°  ex  praxi  et  perpetua  traditione  Ecclesiae,  quae  nun¬ 
quam  baptizatos  ab  haereticis  et  improbis  rebaptizari  voluit. 
Constat  2°  ex  definitione  Ecclesiae.  Trid.,  sess.  7,  can.  12,  et 
can.  4,  de  bapt. 

II.  Ad  licitam  autem  Sacramentorum  administrationem  re¬ 
quiritur  in  ministro  fides  et  probitas,  saltem  si  is  ad  Sacra¬ 
menta  conferenda  consecratus  sit,  et  ea  conficiat  sollemniter , 
id  est  cum  integro  ritu  ab  Ecclesia  praescripto. 

Probabilius  requiruntur  tres  conditiones  ut  minister,  con¬ 
ferens  sacramentum  in  statu  peccati  mortalis,  peccet  graviter: 
a)  ut  conficiat  sacramentum,  b)  sollemniter ,  et  c)  ut  sit  minister 
ad  ea  conficienda  ordinatus.  Et,  iis  tribus  positis,  excipitur  ad¬ 
huc  casus  in  quo,  urgente  necessitate,  non  suppetat  tempus  se 
disponendi  ad  iustificationem  saltem  per  contritionem.  Cfr. 
Genicot ,  n.  114. 

275.  Quaesita.  —  Quaer.  l.°  An  'peccet  graviter  minister 
qui  urgente  necessitate  confert  in  mortali  sacramentum ,  ad 
quod  non  est  specialiter  ordinatus  seu  consecratus ,  v.  gr.  si 
mulier  baptismum  in  statu  peccati  ministret ? 

Resp.  Neg.,  probabilius ,  quia  obligatio  in  ministro  habendi 
sanctitatem  non  oritur  praecise  ex  ipsa  sanctitate  Christi  et  sa¬ 
cramenti  secundum  se,  sed  ex  consecratione  ministri  in  ordine 
ad  Sacramenta  conferenda  (2). 

Affirmant  tamen  alii  non  pauci ;  sic  Collet ,  Lacroix ,  Lu- 
go ,  etc.  S.  Alph.  vero,  n.  32,  admittit  probabilitatem  utriusque 
sententiae ;  in  affirmativam  magis  inclinat. 

Quaer.  2.°  An  peccet  graviter  sacerdos ,  seu  minister  conse¬ 
cratus ,  ministrans  quidem  sacramentum  in  mortali ,  sed  non 
sollemniter ,  v.  gr.  baptismum  absque  caeremoniis  in  casu  ne¬ 
cessitatis ? 


(1)  S.  Alph.,  Hom.  apost.,  tr.  14,  n.  3,  etc. ;  Gury,  n.  206. 

(2)  Billuart,  diss.  5,  art.  4;  S.  Thom.,  3  p.,  q.  64,  art.  6,  et  in  4,  dist.  5,  q.  2,  art.  2; 
et  alii  multi.  Vide  dicta  in  prine.  II. 

Resp.  Neg.,  probabilius ,  ut  in  quaesito  praecedenti,  eaedem- 
que  pro  utraque  parte  afferuntur  auctoritates  et  rationes.  Hinc 
probabilius  dicendum  est,  eum  non  peccare  graviter,  quia,  licet 
sit  per  se  consecratus  ad  Sacramenta  ministranda,  non  agit 
tamen  ut  consecratus,  seu  ex  officio,  sed  tantum  ut  laicus  ex 
caritate  ad  succurrendum  proximo  in  necessitate. 

Quaer.  3.°  An  peccet  graviter  minister  consecratus  et  sollem¬ 
niter  ministrans  in  mortali ,  si  urgeat  gravis  necessitas ? 

Resp.  Neg.,  rigorose  loquendo ,  nempe  si  periculum  sit  ita 
urgens,  ut  actum  contritionis  elicere  per  tempus  ei  non  liceat. 
Sed  haec  hypothesis  generatim  neganda  est.  Porro  a  mortali 
excusandus  non  est  minister  qui,  conscius  gravis  culpae,  ca¬ 
sum  necessitatis  praevidere  potest,  ut  parochus  et  alii,  qui  ex 
officio  Sacramenta  ministrare  debent  et  proinde  speciali  obii- 
gatione  in  statu  gratiae  habitualiter  permanere  tenentur. 
S.  Alph.,  n.  35,  et  alii  communiter. 

276.  Quaer.  4.°  An  peccet  graviter,  qui  extra  Missae  cele¬ 
brationem  ministrat  Eucharistiam  in  mortali ? 

Resp.  Neg.,  probabilius,  ut  dictum  est,  sed  peccat  tantum 
venialiter  (1).  Ratio  est,  quia  non  intervenit  confectio  sacramen¬ 
ti.  Plures  tamen  affirmant  probabiliter .  Ratio  est,  quia  gravem 
iniuriam  irrogat  sanctissimae  Eucharistiae.  Licet  enim  ipse  non 
agat  ut  causa  efficax  in  conficiendo  sacramentum,  est  tamen 
illius  dispensator  ad  id  specialiter  consecratus,  et  obit  ministe¬ 
rium  quod  immediate  sanctificationi  animae  cooperatur.  S.  Al- 
phonsus,  n.  35,  et  alii. 

Quaer.  5.°  An  peccent  graviter,  qui  in  mortali,  sive  mediate 
sive  immxdiate ,  tangunt  aut  deferunt  ss.  Eucharistiam ? 

Resp.  Controverlitur .  Triplex  est  sententia  probabilis : 

I. a  sententia  affirmat  in  utroque  casu,  quia  rem  sanctissi¬ 
mam,  seu  Corpus  Christi,  indigne  tractant.  Hanc  sententiam 
valde  probabilem  vocat  S.  Alph.,  n.  35. 

II. a  sententia  negat,  quia  nulla  hic  adest  administratio  sa¬ 
cramenti,  nec  apparet  materia  tam  gravis,  ut  peccatum  morta¬ 
le  inducat  (2).  S.  Alphonsus  dicit  hoc  non  esse  improbabile. 

III. 8  sententia  sic  distinguit:  peccant  quidem  graviter  tan¬ 
gentes  immediate  sanctissimam  Eucharistiam  in  mortali,  non 
vero  tangentes  mediate.  Ratio  repetitur  ex  gradu  valde  diverso 
irreverentiae  inter  primum  casum  et  secundum. 

277.  Quaer.  6.°  An  peccent  graviter  exercentes  in  mortali 
alias  functiones  sacras? 


(1)  Ita  Lugo,  De  Sacramentis,  d.  8,  n.  155;  Salm.,  tr.  1.  c.  7,  pag.  11,  n.  110,  et  alii. 

(2)  Ita  Lacroioc,  n.  101;  Salmant.,  c.  7,  p.  1,  n.  106;  Busemb. 

Resp.  Neg.,  quia  omnia  alia  exercitia  ordinum  praeter  con¬ 
fectionem  et  administrationem  Sacramentorum  non  videntur 
sub  gravi  exigere  sanctitatem,  cum  non  sint  proxime  ordinata 
ad  animae  sanctificationem.  Ita  communiter  et  probabilius  (1). 

Quaer.  7.°  An  teneatur  minister  confiteri  ante  confectionem 
sacramevti ,  si  reus  sit  -peccati  mortalis ? 

Resp.  l.°  Affirm.,  si  agatur  de  Missae  celebratione,  si  ipsi 
copia  confessarii  non  desit.  Vide  n.  428  seq. 

Resp.  2.°  Neg.,  vero,  si  agatur  de  aliis  Sacramentis;  quia 
nulla  lege  ad  confessionem  obligatur,  atque  adeo  sufficit  ut 
actum  contritionis  eliciat  (2). 

278.  Quaer.  8.°  An  peccet  graviter,  qui  audit  confessionem 
in  mortali,  sed  non  absolvit ? 

Resp.  Neg.,  probabilius,  quia  confessarius  audiendo  con¬ 
fessionem  non  conficit  sacramentum.  S.  Alph.,  36,  et  alii  com¬ 
muniter,  contra  aliquos. 

Quaer.  9.°  Quot  peccata  committat  confessarius  plures  pae- 
nitentes  successive  in  mortali  absolvendo ? 

Resp.  Duplex  est  sententia.  Nam  iuxta  alios  committit  tot 
peccata,  quot  personas  absolvit;  ratio,  quia  singulae  absolu¬ 
tiones  constituunt  tot  actiones  morales  distinctas,  totidem  iudi- 
cia  completa,  totidemque  Sacramenta  in  statu  peccati  collata, 
proindeque  totidem  peccata.  Ita  S.  Alph.,  n.  30,  cum  aliis.  — 
Alii  tamen  unum  putant  esse  peccatum.  Ita  Salmant.  (3)  cum 
aliis,  quos  allegant,  eamque  opinionem  probabilem  appellat 
Lugo  (4). 

279.  Quaer.  10.  Quot  peccata  committat,  qui  in  mortali 
pluribus  Eucharistiam,  ministrat ? 

Resp.  Probabilius  unicum  tantum  ;  quia  unicam  actionem 
moralem  ponit :  singulae  enim  distributiones  per  modum  unius 
habentur,  et  unicam  administrationem  unumque  convivium 
constituunt  (5). 

ARTICULUS  II.  —  De  officio  ministri 

i.°  Quoad  obligationem  ministrandi  Sacramenta;  2.°  quoad 
obligationem  ea  aliquando  denegandi ;  3.°  quoad  modum  illa 
conferendi. 


(1)  Salm.,  Mazzotta,  et  hoc  sat  probabile  dicit  S.  Alph.,  n.  37,  Gury,  n.  210. 

(2)  Ita  S.  Alph.,  n.  34;  Elhel,  Lacroix,  Lugo,  etc.,  contra  quosdam  alios. 

(3)  De  censuris,  c.  1,  p.  14,  n.  182. 

(4!,  De  paenit.,  d.  16,  n.  558.  Vide  vol.  1,  n.  241;  Gury,  n.  211. 

(5)  S.  Alph.,  n.  35;  Gury,  n.  212. 

§  I.  De  obligatione  ministrandi  Sacramenta 

280.  Principia.  —  I.  Guram  animarum  habentes  tenentur 
sub  gravi  ex  iustitia  Sacramenta  ministrare  subditis  suis  ratio¬ 
nabiliter  petentibus.  —  Curam  enim  animarum  suscipiendo,  ad 
id  sese  obligaverunt  tacito  contractu  inito  cum  subditis,  a  qui¬ 
bus  sustentationem  aut  saltem  honorem  accipiunt. 

Tenentur  quoties  subditus  rite  dispositus  petat,  et  a  fortiori, 
si  urget  commune  praeceptum  illa  suscipiendi,  vel  si  privata 
petentis  necessitas  vel  utilitas  administrationem  exigit,  v.  gr. 
si  petens  praevideat  aliquod  periculum,  vel  in  tentatione  ver¬ 
setur  et  gratia  sacramenti  indigeat,  vel  si  devotionem  statui  suo 
convenientem  exercere,  aut  indulgentiam  lucrari  velit,  etc. 
Scavini. 

II.  Alii  curam  animarum  non  habentes  non  tenentur  mi¬ 
nistrare  Sacramenta  ex  iustitia;  aliquando  tamen  tenentur  ex 
caritate ,  scilicet  in  gravi  proximi  necessitate  (S.  Alph.,  n.  58). 
Unde  Codex :  Urgente  necessitate,  omnes  confessarii  obligatio¬ 
ne  tenentur  ex  caritate  confessiones  fidelium  audiendi  et  in 
mortis  periculo  omnes  sacerdotes  (can.  892,  §  2). 

281.  Quaesita.  —  Quaer.  l.°  Quinam  censeantur  animarum, 
curam  habere ? 

Resp.  Ii  omnes  qui  ex  officio,  seu  titulo  speciali  iurisdictio- 
nis  spiritualis  aut  delegationis,  aliquam  partem  ovilis  Christi 
pascere  seu  curare  debent.  Tales  igitur  sunt  Episcopi,  parochi, 
quasi-parochi  et  quicumque  curam  subsidiariam  animarum 
habent  ex  commissione  seu  munere  publico,  ut  sunt  vicarii  pa- 
roeciales,  vicarii  oeconomi,  vicarii  substituti,  vicarii  adiutores, 
vicarii  cooperatores,  etc.  (1). 

Quaer.  2.°  Quaenam  Sacramenta  in  necessitate  ministranda 
sint ,  etiam  cum  periculo  mortis,  sive  ab  habentibus  curam  ani¬ 
marum ,  sive  ab  aliis ? 

Resp.  l.°  Qui  curam  animarum  non  gerunt,  certo  tenentur 
tantum  ad  ministranda  Sacramenta  absolute  necessaria  ad  sa¬ 
lutem  :  baptismum  scilicet  et  paenitentiam,  vel  extremam 
unctionem,  quando  quis  nullo  modo  confiteri  queat.  Ratio  est, 
quia  non  tenentur  nisi  ex  sola  caritate  ad  subveniendum  pro¬ 
ximo  in  gravissimo  salutis  periculo.  Sola  autem  praefata  Sa¬ 


ti)  Cfr.  can.  216,  534,  451,  471-478;  et  Ferveres,  Inst.  can.,  vol.  1,  nn.  383,  648, 
730  seq.,  766  seq.  —  Item  respectu  regularium  Praelati  seu  Superiores  proprii. 
S.  Alph.,  n.  58. 

cramenta  sunt  ad  salutem  necessaria.  Ergo,  etc.  Ita  commu¬ 
nissime  theologi  (1). 

Resp.  2.°  Etiam  curam  animarum  gerentes  probabilius  te¬ 
nentur  ad  sola  praefata  Sacramenta  cum  quovis  periculo  mi¬ 
nistranda.  Ratio  est,  quia  alia  Sacramenta  non  sunt  tantae  ne¬ 
cessitatis,  ut  quis  ad  illa  conferenda  cum  gravi  discrimine 
vitae  teneatur  (2).  —  Veruntamen,  qui  gerunt  curam  animarum, 
tenentur  vitam  exponere,  non  tantum  in  extrema ,  sed  etiam  in 
gravi  necessitate,  dum  alii  ministri  in  sola  necessitate  extrema 
ad  id  obligantur  (3). 

282.  Quaer.  3.°  An  teneatur  quis  exponere  vitam  ad  mi¬ 
nistranda  praefata  Sacramenta  cum  probabilitate  tantum  suc¬ 
cessus  vel  necessitatis ? 

Resp.  Negandum  videtur,  quia  nimis  durum  est  exigere  ac¬ 
tum  adeo  heroicum  ad  proximum  adiuvandum,  nisi  spes  adsit 
moraliter  certa  sive  successus  sive  necessitatis.  Hinc  non  tene¬ 
ris  exponere  certo  vitam  ad  aliquem  baptizandum  vel  absol¬ 
vendum,  si  probabiliter  perire  debes  antequam  id  adimplere 
possis,  vel  probabiliter  praesumas,  illum  esse  baptizatum,  aut 
non  versari  in  statu  peccati  mortalis,  aut  etiam  posse  facile 
sibi  subvenire  per  actum  contritionis  perfectae  (4). 

283.  Resolves.  —  l.°  Peccant  graviter  habentes  curam  ani¬ 
marum,  non  tantum  si  sine  ratione  ministerium  suum  dene¬ 
gent,  sed  etiam  si  se  morosos  et  difficiles  saepe  praebeant ;  quia 
sic  fideles  a  Sacramentis  deterrent,  et  res  eodem  recidit  ac  si 
Sacramenta  denegarent. 

2. °  Mortale  tamen  non  est,  uni  vel  alteri,  aut  eidem  semel 
vel  iterum,  citra  necessitatem  petenti,  sacramentum  paeniten- 
tiae  vel  Eucharistiae  denegare ;  quia  damnum  facile  reparari 
potest,  nec  subditus  ideo  graviter  invitus  censetur.  Raro  tamen 
aberit  peccatum  saltem  veniale. 

3. °  Si  subditi  irrationabiliter  petant,  nullum  est  peccatum. 
Hinc  non  tenetur  parochus  quotidie  cum  scrupuloso  vel  devotu- 
lis  tempus  terere,  cum  tam  frequens  confessio  satis  non  expe¬ 
diat,  nec  ipsi  ius  strictum  ad  absolutionem  tam  frequentem 
habeant. 

4. °  Si  parochus  idoneos  habeat  vicarios,  non  tenebitur  adeo 
rigorose  confessiones  subditorum  excipere ;  debet  tamen  fide¬ 
libus  ipsum  nominatim  requirentibus  satisfacere,  nisi  aut  im- 


(1)  S.  Alph..  n.  58,  et  lib.  2,  n.  27.  Vide  vol.  1,  n.  304. 

(2)  Ita  S.  Alph.,  De  Eucharistia,  n.  233,  innixus  declarationi  Gregorii  XIII 
(12  oct.  15761  et  item  declarationi  S.  Congr.  Concilii  ab  eodem  Pontifice  approbatae. 

(3)  S.  Alph.,  lib.  2,  n.  27;  Lacroiw,  lib.  3,  p.  1,  n.  755  seq. 

(4)  Collet,  Decal.,  c.  1,  et  S.  Alph.,  lib.  2,  n.  27;  Gury,  n.  215. 

peditus  sit,  aut  paenitentes  libenter  alium  confessarium  sint 
adituri. 

5.°  Peccant  graviter,  generatim  loquendo,  curam  gerentes 
animarum,  qui  subditorum  confessiones  excipere  nolunt  nisi 
paucis  diebus  intra  mensem  determinatis ;  quia  in  causa  sunt 
cur  fideles  in  statu  peccati  diu  remaneant  et  a  Sacramentis 
suscipiendis  arceantur  (1). 


§  II.  De  obligatione  denegandi  Sacramenta  indignis  petentibus 

284.  Principium  generale.  —  Minister  tenetur  sub  gravi , 
■per  se  loquendo ,  Sacramenta  indignis  denegare  :  —  quia  lex 
naturalis  obligat  dispensatorem  ad  bona  Domini  fideliter  et 
iuxta  eius  voluntatem  dispensanda ;  porro  voluntas  certa  Chris¬ 
ti  est  ut  Sacramenta  indignis  non  conferantur,  iuxta  illud  Mat¬ 
thaei,  7,  6 :  Nolite  dare  sanctum,  canibus ,  neque  mittatis  mar¬ 
garitas  vestras  ante  porcos  (2). 

285.  Regulae  speciales.  —  I.a  Peccatori  publico ,  sive  oc¬ 
culte  sive  publice  petenti,  denegandum  est  sacramentum ;  quia 
nulla  ratio  adest  cur  regulae  generali  exceptio  fiat ;  immo  grave 
scandalum  fidelium  ex  Sacramentorum  concessione  seque¬ 
retur  (3). 

II.  a  Peccatori  occulto ,  occulte  petenti,  pariter  negandum 
est  sacramentum ;  quia  reverentia  erga  sacramentum  et  ca¬ 
ritas  proximi  in  his  adiunctis  hoc  postulant  (4). 

III.  a  Peccatori  vere  occulto ,  publice  petenti,  non  est  dene¬ 
gandum  sacramentum.  Ratio  deducitur  ex  incommodis  quae 
sequerentur  ex  sacramenti  denegatione ;  orirentur  enim  scan¬ 
dala  et  perturbationes  in  Ecclesia,  et  praesertim  fideles  in  su¬ 
spicionem  adducti  ne  a  Sacramentis  prohiberentur,  ab  ipsis  re¬ 
cederent.  Ita  omnes  (5). 

Confirmatur  ex  Rituali  Romano ,  de  Euch.,  ubi  haec  legun¬ 
tur  :  «Occultos  peccatores,  si  occulte  petant  et  eos  non  emen¬ 
datos  agnoverit  (minister),  repellat;  non  autem  si  publice  pe¬ 
tant,  et  sine  scandalo  illos  praeterire  nequeat»  (6). 

286.  Quaesita.  —  Quaer.  l.°  Quandonam  censeatur  pecca- 


(1)  Vide  S.  Alph.,  n.  58.  et  alibi  passim.  Vide  plura,  ubi  de  singulis  Sacramen¬ 
tis  ;  et  recole  dicta  de  officio  parochorum,  n.  135  seq.  Chiiry,  n.  216. 

(2)  Gury,  n.  217.  Quoad  poenas  contra  ministrantes  Sacramenta  indignis  vide 
Ferreres.  Derecho  sacram.,  n.  957. 

(3)  S.  Thom.,  p.  3,  q.  80,  art.  6;  S.  Alph.,  n.  44. 

(4)  S.  Thom.,  p.  3,  q.  80,  art.  6;  S.  Alph.,  n.  50;  Salmant.,  etc. 

(5)  S.  Thom.,  p.  3,  q.  80,  art.  6;  S.  Alph.,  ibid. 

(6)  Vide  n.  416,  III.  Gxmj,  n.  218. 

tor  publicus  seu  notorius;  vel  occultus  aut  occulte  petens 
sacramentum ? 

Resp.  l.°  Peccator  publicus  ille  dicitur,  cuius  crimen  vel 
pessima  vita  communiter  cognoscitur.  Quod  si  infamia  eius 
nondum  venerit  in  communem  notitiam,  ita  tamen  cognos¬ 
catur,  ut  celari  amplius  non  possit,  dicitur  peccator  notorius; 
si  vero  absit  periculum  ne  improbitas  nota  fiat,  peccator  occul¬ 
tus  nuncupatur.  Aliquando  notorium  sumitur  pro  eo  quod  est 
omnino  publicum.  Cfr.  can.  2197. 

Resp.  2.°  Peccator  occulte  petens  dicitur  ille  qui  reperitur 
solus  cum  ministro,  vel  paucis  aliis,  quorum  merito  nulla  ha¬ 
beatur  ratio,  ut  sunt  pueruli,  etc.  Secus  publice  petere  censetur. 

Quaer.  2.°  An  sit  negandum  sacramentum  indigno  publice 
petenti ,  cuius  crimen  est  notorium  quidem, ,  sed  nondum  pu- 
b  licum? 

Re  sp.  Neg.,  iuxta  sententiam  probabiliorem,  quia  non  po¬ 
test  dici  adhuc  peccator  publicus ;  insuper  variis  incommodis 
obnoxia  esset  denegatio.  Immo  probabilius  non  esset  denegan¬ 
dum  sacramentum,  etiamsi  plerique  ex  praesentibus  crimen 
noverint,  quandoquidem  non  est  simpliciter  publicum  (1). 

287.  Quaer.  3.°  An  denegandum  sit  sacramentum  pecca¬ 
tori ,  quando  crimen  eius  non  est  publicum  ubi  petit,  publicum 
tamen  est  alibi? 

Resp.  Neg.,  saltem  probabilius;  quia  ex  una  parte  minis¬ 
trando  ei  sacramentum  non  adest  aliorum  scandalum,  et  ex 
altera  parte,  si  denegaretur,  ea  nascerentur  incommoda  atque 
damna,  quae  ex  denegatione  peccatori  occulto  facta  prove¬ 
niunt.  S.  Alph.,  n.  46,  et  alii  communius .  — -  Secus  vero  dicen¬ 
dum,  si  notitia  illius  criminis  facile  sit  in  eum  locum  perven¬ 
tura.  S.  Alph.,  1.  c. ;  Gury,  n.  220. 

Quaer.  4.°  An  liceat  simulare  administ rationem  sacramenti, 
ne  indigno  conferatur? 

Resp.  Duplicem  simulationem  distinguunt  theologi,  aliam 
formalem ,  qua  minister  directe  intendit  decipere ;  aliam  vero 
materialem,  qua  quis  non  intendit  directe  decipere,  sed  ex  alio 
motivo  ad  simulandum  inducitur,  v.  gr.  si  gravi  metu  coga¬ 
tur,  etc. 

Dico.  Nunquam  licet,  ne  materialiter  quidem,  sacramentum 
simulare  simulatione  proprie  dicta.  —  Ratio  est,  quia  omnis 
simulatio  proprie  dicta  est  iniuria  et  irreverentia  gravis  in 
Christum,  cui  illudit  minister  abutendo  rebus  sacris  ab  ipso 
institutis.  —  Constat  etiam  ex  propositione  29. a  ab  Innoc.  XI 


(I)  S.  Alph.,  n.  45;  Gury,  n.  219. 


172 


TRACTATUS  XI. 


DE  SACRAMENTIS  IN  GENERE 


289 


damnata,  quae  sic  iacet :  Urgens  metus  gravis  est  causa  iusta 
Sacramentorum  adminislrationem  simulandi.  In  hac  autem 
damnatione  reprobatur  etiam  simulatio  materialis,  cum  de  ea 
specialiter  in  hac  propositione  agatur  (1).  Vide  Casus,  n.  178. 

288.  Quaer.  5.°  In  quo  praecise  consistat  simulatio  sacra¬ 
menti? 

Resp.  Non  conveniunt  theologi.  Probabilius ,  iuxta  commu¬ 
nem  sententiam,  simulatio  proprie  dicta  consistit :  a)  in  appo¬ 
sitione  ficta  (i.  e.  sine  intentione)  verae  formae  ad  veram  ma¬ 
teriam  ;  aut  b)  in  ficta  verae  formae  prolatione  :  seu  tunc  so¬ 
lum  videtur  adesse  simulatio,  quando  ponitur  ficte  illud  quod 
essentialiter  pertinet  ad  rem  quae  simulatur,  ita  ut  proximus 
necessario  decipiatur.  Mazotta ,  De  ministro,  m  fine.  —  Simu¬ 
latio  vero  improprie  dicta  tunc  habetur,  cum  materiae  vel  for¬ 
mae  aliud  substituitur,  quod  earum  speciem  referat,  v.  gr.  si 
super  paenitentem  indispositum  orationem  recites  loco  absolu¬ 
tionis.  Ball.-P .,  vol.  4,  n.  694. 

289.  Hinc  resolves.  —  l.°  Gravissime  peccaret  sacerdos,  qui 
in  Missa  pronuntiaret  verba  consecratoria  super  panem  et  vi¬ 
num,  intentionem  consecrandi  excludens.  Neque  bona  fide  ex¬ 
cusari  possunt,  qui  crassa  ignorantia  laborantes  et  in  mortali 
celebrantes,  consecrationem  simulant,  ne  sacrilegii  rei  evadant, 
etiamsi  verba  consecrationis  omnino  omittant. 

2. °  Graviter  peccaret  confessarius,  qui  verba  absolutionis 
proferret  sine  animo  absolvendi,  etiamsi  id  ageret  ad  se  faci¬ 
lius  expediendum  a  paenitente  indisposito  et  absolutionem  in¬ 
stanter  petente,  aut  etiam  per  gravissimas  minas  exigente.  — 
Dicunt  plures,  posse  confessarium  in  hoc  casu  dicere :  Ego  te 
non  absolvo...  pronuntiando  xb  non  ita  demisse,  ut  non  audia¬ 
tur  a  paenitente.  Non  improbabile  hoc  iudicat  S.  Alph.,  n.  59; 
sed  confessarius  alias  voces  aut  preces  potius  quam  absolutio¬ 
nis  formam  tunc  facile  pronuntiare  posset ;  ceterum  casus  iste 
fere  chimaericus  esse  videtur.  Gury,  n.  222. 

3. °  Non  simulat  autem  sacramentum  paenitentiae  confes¬ 
sarius,  qui  recitat  preces  super  paenitentem  indispositum,  ne 
adstantes  advertant,  illum  sine  absolutione  dimitti ;  constat 
enim  apud  omnes,  quod  paenitentes  aliquando  cum  sola  bene¬ 
dictione  dimittuntur,  et  subinde  sine  intentione  confitendi  aut 
confessionem  perficiendi  ad  sacrum  tribunal  accedunt.  S.  Alph., 
n.  59,  et  alii  communiter. 

4. °  Graviter  peccat  sacerdos,  qui  hostiam  non  consecratam 

(1)  Constat  iterum  ex  auctoritate  Innocentii  III,  c.  de  hcfinine,  7,  de  celebrat. 
Missae,  ubi  dicitur,  quod  ille,  qui  fraudulenter  praesumpserit  simulare  se  consecrare, 
gravius  peccat,  quam  si  celebraret  in  mortali,  quia  Deo  videtur  illudere. 


291 


DE  MODO  SACRAMENTA  CONFERENDI 


173 


pro  consecrata  porrigit  etiam  scienti  et  consentienti ,  ut  evenit 
quandoque  miseris  sacerdotibus  cum  complice,  qui  famae  ser¬ 
vandae  gratia  ad  sacram  mensam  accedit.  Ratio  est,  quia  sic 
hostia  non  consecrata  exponitur  adorationi  tum  adstantium 
tum  ipsiusmet  etiam  scienter  recipientis  cum  reverentia  exter¬ 
na,  quae  idololatriam  externam  et  materialem  et  proinde  quid 
intrinsece  malum  constituit.  S.  Alph .,  n.  61. 

Posset  tamen  aliquando  ex  gravi  causa  convenire  cum  pae- 
nitente  ut  ei  hostiam  consecratam  porrigat,  dicendo :  Cor¬ 
pus,  etc.,  ita  tamen  ut  illam  sacerdos  non  det.  Ibid. 

5.°  Tamen,  iuxta  communem  sententiam,  non  peccant  sal¬ 
tem  graviter,  qui  metu  gravi  coacti  matrimonium  inire  simu¬ 
lant.  Ratio  est,  quia  cum  desit  voluntarius  consensus,  iuxta 
sententiam  nunc  certam,  quae  tenet  sponsos  esse  huius  sacra¬ 
menti  ministros,  deest  materia  et  forma,  et  proinde  non  est  pro¬ 
prie  dicta  simulatio  sacramenti,  sed  tantum  simulatio  contrac¬ 
tus.  Aliunde  error  sufficienter  adverti  posset  ex  circumstantiis, 
et  sic  deceptio  necessario  non  adesset.  Casus,  n.  174  seq. 

§  III.  De  modo  Sacramenta  conferendi 

290.  I.  Omnia  Sacramenta  Novae  Legis,  a  Christo  Domino 
Nostro  instituta,  sunt  praecipua  sanctificationis  ac  salutis  media, 
ideoque  adhibenda  est  summa  diligentia  et  reverentia  ad  illa  op¬ 
portune  riteque  administranda  ac  suscipienda  (can.  731,  §  1). 

II.  In  Sacramentis  conficiendis,  administrandis  ac  susci¬ 
piendis  accurate  servari  debent  ritus  et  caeremoniae,  quae  in 
libris  ritualibus  ab  Ecclesia  probatis  praecipiuntur  (can. 
733,  §  1). 

III.  Tum  ministri  tum  suscipientes  ritum  suum  sequi  de¬ 
bent,  salvo  praescripto  can.  851,  §  2,  866  (can.  733,  §  2). 

291.  Quaesita.  —  Quaer.  l.°  Utrum  de  praecepto  sit  usus 
Ritualis  Romani  in  administratione  Sacramentorum? 

Resp.  Affirm.  Non  semel  enim  declaravit  S.  Rit.  Congr. : 
«Illos  solos  libros  adhibendos  et  in  illis  tantum  benedictioni¬ 
bus,  quae  Rituali  Romano  sunt  conformes,  nec  alios  adhiben¬ 
dos  esse,  dummodo  non  constet  ab  hac  S.  Congr.  fuisse  ap¬ 
probatos»  (1). 

Summopere  itaque  cavendum  est  ne  adhibeantur  formulae 
benedictionum,  quas  non  constet  a  S.  Rit.  Congr.  approbatas 
fuisse. 


(1)  S.  R.  C.,  7  aprilis  1832,  et  23  mali  1835  :  Beer,  auth.,  nn.  2689,  ad  4,  et  2725,  ad  9.. 
Cfr.  etiam  S.  R.  C.,  10  ian.  1852,  et  16  febr.  1886  :  Decr.  auth.,  n.  2993,  ad  4,  et  n.  3654. 

292.  Quaer.  2.°  Quaenam  vestes  sacrae  requirantur  ad 
Sacramentorum  administrationem ? 

Resp.  Secluso  casu  urgentis  necessitatis,  stola  et  superpelli- 
ceum  generatim  requiruntur.  —  Dicitur  generatim  superpelli- 
ceum ;  nam  utcumque  possit  multis  in  locis  usus  vigere  contra¬ 
rius  :  Rochettum  non  est  vestis  sacra  adhibenda  in  administra- 
tione  Sacramentorum ,  ac  proinde  ad  ea  administranda  neces¬ 
sario  superpelliceo  utendum  (1). 

Rochettum  est  minus  amplum,  angustasque  habet  manicas 
ad  manus  usque  pertingentes ;  superpelliceum  vero  amplum 
esse  debet,  manicasque  habere  breviores  et  amplas  (2). 

Stola  autem  deferri  non  debet  nisi  in  Sacramentorum  et 
Sacramentalium  confectione,  et  in  actu  praedicationis,  ubi  vi¬ 
get  consuetudo,  necnon  in  quibusdam  aliis  functionibus,  prout 
in  Rituali  Romano  praescribitur  (3). 

Quaer.  3.°  An  minister  Sacramentorum  aliquid  exigere  aut 
petere  possit  in  administratione  Sacramentorum ? 

Resp.  Nihil  exigere  aut  petere  potest  quavis  de  causa  vel  oc¬ 
casione,  neque  directe  neque  indirecte,  praeter  oblationes  ab 
Ecclesia  probatas. 

Immo,  si  agatur  de  pauperibus ,  neque  has  oblationes  exige¬ 
re  potest  (can.  736,  463,  §  4,  1507)  ;  potest  tamen  accipere  libe¬ 
re  et  sponte  datas  (4). 


CAPUT  IV 

DE  SUBIECTO  SACRAMENTORUM 

293.  Subiectum  sacramenti  dicitur  ille,  qui  sacramentum 
suscipit,  et  est  capax  effectus  sacramenti. 

Subiectum  Sacramentorum  est  solus  homo  viator ;  quia,  ut 
ex  S.  Scriptura  et  traditione  patet,  pro  solis  hominibus  viatori¬ 
bus  Sacramenta  instituta  sunt.  Non  omnes  tamen  homines  sunt 
omnium  Sacramentorum  capaces.  Nam  nec  mulieres  sacramen¬ 
tum  ordinis,  nec  pueri,  ratione  nondum  utentes,  suscipere  pos¬ 
sunt  Sacramenta  paenitentiae  et  extremae  unctionis. 

Ratio  a  priori  cur  solus  homo  viator  sit  capax  Sacramento¬ 
rum,  est  voluntas  Christi  Domini  institutoris  Sacramentorum. 

(1)  Sic  S.  R.  C.,  in  citato  decr.  10  ian.  1852,  in  Cenomanensi,  n.  2993,  ad  5-  23 
mart.  1882,  n.  3542,  ad  1;  12  iul.  1892,  n.  3784. 

(2)  Cfr.  Mach-Ferreres,  vol.  2,  n.  248,  ed.  15.a;  Coppin-Stimart,  n.  243. 

(3)  Plura  circa  modum  administrandi  Sacramenta  ubi  de  singulis  in  particu¬ 
lari  agetur. 

(4)  Cfr.  Ferreres,  Inst.  can.,  vol.  1,  n.  760,  IV;  vol.  2,  nn.  161,  480. 

Ratio  autem  convenientiae  est,  quia,  iuxta  ordinem  praesentis 
providentiae,  solus  homo  viator  est  capax  primae  gratiae  vel 
augmenti  gratiae ;  eiusmodi  autem  non  sunt  Beati  vel  animae 
in  purgatorio  detentae,  quibus  iam  determinata  est  mensura 
gloriae  respondens  gratiae,  quam  in  vita  mortali  habuerunt. 
Multo  autem  minus  capaces  sunt  gratiae  damnati,  utpote  a  Deo 
iam  in  aeternum  separati. 

His  positis,  agendum  de  requisitis  tum  ad  validam  tum  ad 
licitam  Sacramentorum  receptionem.  Gury,  n.  227. 

ARTICULUS  I.  —  De  requisitis  ad  validam  sacramentorum 

RECEPTIONEM 

294.  Principia.  —  I.  Ad  Sacramenta  valide  suscipienda  nul¬ 
la  requiritur  probitas,  nec  proprie  fides  in  subiecto,  si  paeni- 
tentiae  sacramentum  excipias.  —  Constat  ex  praxi  Ecclesiae, 
quae  nunquam  permisit  iterum  baptizari  aut  ordinari  haere¬ 
ticos  et  improbos  homines  rite  baptizatos  et  ordinatos.  Constat 
etiam,  quoad  fidem,  ex  definitione  expressa  Cone.  Trid.,  sess.  7, 
can.  13,  de  baptismo. 

II.  In  infantibus  aut  perpetuo  amentibus  nulla  requiritur 
dispositio  nec  intentio,  ut  valide  recipiant  Sacramenta,  quorum 
sunt  capaces,  videlicet  baptismum,  confirmationem,  ordinem  et 
Eucharistiam,  quae  olim  ipsis  ministrabatur.  —  Constat  ex 
principio  I,  praxi  Ecclesiae  et  sententia  communi ,  etc. 

III.  Ad  cetera  Sacramenta  valide  suscipienda  praeexigitur 
susceptio  baptismi;  proinde  homo  non  baptizatus  nullatenus 
est  capax  aliorum  Sacramentorum.  —  Ratio  est,  quia  cetera  Sa¬ 
cramenta  sunt  instituta  pro  sola  Ecclesia ;  porro  per  solum  bap¬ 
tismum  homines  fiunt  membra  Ecclesiae.  Ergo...,  etc.  Sic  defi¬ 
nivit  Eugenius  IV  in  decreto  pro  Armenis.  Unde  in  Codice 
baptismus  appellatur  Sacramentorum  ianua  et  fundamentum 
(can.  737,  §  1). 

295.  Quaesita.  —  Quaer.  l.°  Quaenam  intentio  requiratur 
in  iis  qui  usum  rationis  sint  assecuti? 

Resp.  Pro  plerisque  Sacramentis  sufficit  intentio  habitualis , 
etiam  quandoque  confusa  tantum,  seu  implicita ,  spectata  cuius¬ 
que  sacramenti  natura ;  quia  collatio  Sacramentorum  est  quae¬ 
dam  donatio  et  beneficium,  ad  quod  acceptandum  sufficit  ha¬ 
bitualis  intentio.  Secus  vero  dicendum  est  de  conficiente  sacra¬ 
mentum  ;  quia  cum  agere  debeat  modo  humano,  necesse  est  ut 
intentionem  saltem  virtualem  habeat. 

Quaer.  2.°  An  requiratur  attentio  in  subiecto  adulto ,  ut  sa¬ 
cramentum  valide  suscipiat? 

Resp.  Neg.  prorsus.  Sufficit  enim  intentio ,  ut  iam  expli¬ 
catum  est,  etiam  in  Sacramentis  quae  requirunt  intentionem 
virtualem ;  ratio,  quia  actus  humanus  non  procedit  ab  atten¬ 
tione ,  sed  a  voluntate  seu  ab  intentione .  —  Praeterea  pleraque 
Sacramenta,  ut  dictum  est,  ne  virtualem  quidem  intentionem 
requirunt,  ergo  a  fortiori  attentionem  ex  parte  subiecti  non 
requirunt.  Insuper  non  requiritur  attentio  in  ministro  ad  confi¬ 
ciendum  sacramentum,  ut  constat  ex  dictis  in  n.  268;  ergo  a 
fortiori  non  requiritur  in  subiecto.  Sporer ,  n.  157. 

Hinc  frustra  scrupulis  aliquando  paenitentes  ex  eo  angun¬ 
tur  quod  distractiones  passi  fuerint  dum  absolvebantur;  vel 
quod  absoluti  fuerint,  quin  ad  id  animadverterint. 

296.  Quaer.  3.°  Quaenam  intentio  requiratur  in  adultis  pro 
singulis  Sacramentis  suscipiendis ? 

Resp.  l.°  Ad  baptismum  valide  recipiendum  in  adultis  re¬ 
quiritur  intentio  saltem  habitualis ,  quae  fuerit  antea  expressa 
et  nunquam  retractata.  —  Aliqui  tamen  dicunt  sufficere  volun¬ 
tatem  baptismi  habitualem  implicitam ,  qualis  esset  in  eo  qui 
haberet  voluntatem  peragendi  omnia  ad  salutem  necessaria. 
Et  hoc  probabile  habet  Lacroix  (1).  Verum  huic  sententiae  ad¬ 
versari  videntur  aliqua  responsa  S.  Off.  (2). 

2. °  Ad  confirmationem  sufficit  voluntas  habitualis ,  etiam 
implicita ,  vel,  ut  dicit  S.  Alph.,  interpretatio  a.  Sic  conferri 
potest  etiam  sensibus  destituto.  Nihilominus  hoc,  extra  casum 
moribundi,  a  praxi  Ecclesiae  alienum  est.  S.  Alph.,  n.  18,  etc., 
item  n.  82.  Cfr.  tamen  n.  361,  q.  3.° 

3. °  Ad  paenitentiam  requiritur  intentio  vel  actualis ,  vel 
saltem  virtualis;  nec  proinde  intentio  habitualis  sufficit. 
S.  Alph.,  n.  82. 

4. °  Ad  extremam  unctionem  sufficit  intentio  habitualis 
vel  implicita ,  seu  interpretatio  a,  ut  dicunt  communiter  theolo¬ 
gi,  et  constat  ex  Rituali  Romano,  ubi  de  ea  dicitur  :  Hoc  sacra¬ 
mentum  est  praebendum,  sensibus  destitutis,  qui  ante  illud  pe¬ 
tierunt,  seu  verisimiliter  petiissent.  S.  Alph.,  ibid. 

5. °  Ad  ordinem  certo  non  sufficit  in  adulto  intentio  inter- 
pretativa,  quia  sine  voluntate  explicita  nullus  adultus  potest 
gravissimam  obligationem  status  clericalis  subire.  Sufficere 
tamen  videtur  intentio  habitualis.  In  praxi  autem  requiri  debet 
intentio  actualis,  vel  saltem  virtualis.  S.  Alph.,  n.  82. 

6. °  Ad  matrimonium  requiritur  intentio  saltem  virtualis, 


(1)  LIb.  6,  p.  1,  n.  288,  cum  aliis.  Vide  S.  Alph.,  nn.  81,  82. 

(2)  V.  gr.  27  ian.  1892,  30  mart.  1898  (Collect.  S.  C.  de  P.  F.,  nn.  1780,  1993,  ed  2  a) 

quia  matrimonium  perficitur  contractu,  ad  quem  deliberatio 
et  plena  voluntas  necessaria  est.  S.  Alph .,  ibid. ;  Gury,  n.  230. 

ARTICULUS  II.  —  De  requisitis  ad  licitam  sacramentorum 

RECEPTIONEM 

297.  Principia.  —  I.  Ad  Sacramenta  vivorum  licite  et  fruc¬ 
tuose  recipienda,  praeter  intentionem  ea  suscipiendi,  praere- 
quiritur  status  gratiae.  - —  Haec  enim  ex  primaria  sua  institu¬ 
tione  a  Christo  sunt  ordinata,  non  ad  conferendam  primam 
gratiam,  sed  eius  augmentum,  cum  primam  gratiam  iam  in 
subiecto  supponant.  Hinc  graviter  peccant,  qui  scienter  Sacra¬ 
menta  vivorum  in  statu  peccati  mortalis  suscipiunt ;  et  gravius 
quidem  ac  illi  qui  indigne  ministrant  aut  conficiunt.  S.  Alph., 
n.  86.  - —  Status  autem  gratiae  per  confessionem  procurandus 
est,  si  ad  Eucharistiam  accedendum  sit ;  vel  saltem  per  contri¬ 
tionem  perfectam,  si  agatur  de  aliis  Sacramentis,  ut  supra  de 
ministro  dictum  est.  Satius  vero  est,  quantum  fieri  potest, 
etiam  aliorum  Sacramentorum  receptioni  confessionem  semper 
praemittere. 

II.  Ad  Sacramenta  mortuorum  ab  adultis  licite  recipienda 
requiruntur  actus  saltem  impliciti  fidei  et  spei ,  iuxta  dicta 
Apostoli,  Hebr.  11,  6:  Credere  oportet  accedentem  ad  Deum , 
quia  est ,  et  inquirentibus  se  remunerator  sit.  Requiritur  insuper 
actus  doloris  de  peccatis,  quia  nulla  datur  venia  peccatorum 
sine  retractatione  aut  dolore  de  peccatis  commissis.  Haec  autem 
in  sacramento  paenitentiae  etiam  ad  validitatem  necessaria  sunt, 
quia  ad  dispositionem  paenitentis  pertinent.  Trid .,  sess.  14,  de 
paenit.,  c.  4.  Sufficit  autem  attritio,  ut  suo  loco  dicetur.  S.  Alph., 
n.  86.  Cfr.  n.  546,  q.  4.°;  Gury ,  n.  231. 

298.  Quaesita.  —  Quaer.  l.°  An  Sacramenta  valide ,  sed  gra¬ 
viter  illicite ,  aut  cum  obice,  suscepta ,  remoto  obice  reviviscant , 
seu  gratias  sibi  proprias  producant ? 

Resp.  Affirm.,  saltem  pro  plerisque  Sacramentis.  Ratio  est, 
quia  per  accidens  tantum  fit  ut  effectus  proprios  non  producant, 
nempe  propter  obicem ;  et  proinde  effectus  illi  remanent  qui¬ 
dem  suspensi  manente  obice :  hoc  tamen  remoto  animae  appli¬ 
cari  debent.  Hoc  pro  Sacramentis  characterem  imprimentibus 
uti  certum  admittitur.  Idem  probabiliter  dicendum  est  etiam  de 
Sacramentis  extremae  unctionis  ac  matrimonii,  quae  durante 
eodem  morbo  aut  eodem  coniugio  iterari  nequeunt  (S.  Alph., 
nn.  6,  87).  Immo  plures  cum  Suarez ,  Lugo ,  etc.,  extendunt  re- 
viviscentiam  omnibus  Sacramentis  praeter  Eucharistiam.  Cfr. 


Ferreres  Tbeol.  -Tom.  II 

Gine ,  De  bapt.,  pag.  118  seq.  —  Caietanus,  Petrus  Solo  et  Arria- 
ga  idem  admittunt  etiam  de  Eucharistia. 

Quaer.  2.°  Qualis  dispositio  requiratur  in  subiecto ,  ut  sacra¬ 
mentum  informe  reviviscat ? 

Resp.  Statuitur  communiter  haec  regula  generalis :  requi¬ 
ritur  ea  dispositio  quae  deerat  et  cuius  absentia  causavit  obicem 
effectui  sacramenti,  seu  debet  praecise  poni  id  quod  necessario 
in  susceptione  sacramenti  requirebatur .  Unde  per  se  sufficit  at¬ 
tritio  pro  reviviscentia  baptismi,  paenitentiae  et  extremae  unc¬ 
tionis.  Requiritur  autem  contritio  perfecta,  vel  attritio  cum 
confessione  pro  ceteris  Sacramentis,  scilicet  pro  confirmatione, 
ordine  et  matrimonio.  Ita  S.  Thom.,  p.  3,  q.  69,  art.  10  (pro 
bapt.)  ;  Lugo,  d.  9,  n.  50  seq. ;  Lacroix ,  n.  207.  —  Hoc  tamen 
videtur  intelligendum  per  se;  per  accidens  vero  videtur  posse 
sufficere  attritio ;  dummodo  bona  fide  quis  huiusmodi  Sacra¬ 
menta,  sed  sine  contritione  nec  attritione  susceperit,  et  aliunde 
nullum  aliud  grave  peccatum  postea  commiserit.  Ratio,  quia 
talis  attritio  esset  per  accidens  sufficiens  dispositio  ad  sacra¬ 
mentum  suscipiendum  fructuose,  iuxta  nostram  sententiam, 
quae  admittit  Sacramenta  vivorum  posse  per  accidens  produ¬ 
cere  primam  gratiam.  —  Si  quis  post  aliquod  sacramentum  in¬ 
forme  susceptum  tam  vivorum  quam  mortuorum,  peccatum 
aliquod  grave  admittit,  sacramentum  non  reviviscit,  nisi  acce¬ 
dat  contritio  perfecta,  vel  attritio  cum  sacramento  paenitentiae. 
Sacramentum  enim  non  delet  peccatum  post  se  commissum. 
Cfr.  Gine,  De  bapt.,  pag.  116,  inst.  l.°  et  2.° 

299.  Quaer.  3.°  An  sufficiat  attritio ,  ut  baptismus  infor¬ 
mis  reviviscat ,  si  suscipiens  post  baptismum  commiserit  alia 
peccata  gravia ? 

Resp.  Neg.,  propter  rationem  nunc  allatam,  et  praeterea  quia 
peccata  commissa  post  baptismum  sunt  materia  necessaria  sa¬ 
cramenti  paenitentiae,  et  proinde  remitti  non  possunt  nisi  per 
aliud  sacramentum,  vel  per  contritionem  perfectam  cum  voto 
sacramenti  paenitentiae  in  ea  incluso.  Lugo,  d.  9,  n.  55;  La¬ 
croix,  n.  207.  —  In  hoc  casu  contritio  aut  paenitentia  in  eodem 
signo  cum  baptismo  causarent  gratiam  tanquam  duae  causae 
partiales  ab  invicem  dependentes,  et  causarent  unam  gratiam 
totalem;,  quae,  quatenus  esset  a  baptismo,  directe  tantum  re¬ 
mitteret  peccatum  originale  et  alia  peccata  baptismi  susceptio¬ 
nem  praecedentia;  quatenus  a  paenitentia,  directe  tantum  re¬ 
mitteret  peccata  baptismum  subsequentia.  Obex  baptismi  tolli¬ 
tur  in  casu  per  positionem  alterius  medii,  v.  gr.  contritionis, 
ut  proxime  expediti  (medii)  ad  causandam  gratiam.  Unde  in 
hoc  signo,  tum  baptismus  tum  contritio  sunt  proxime  expediti 

ad  causandam  gratiam,  et  in  sequenti  simul  eandem  causant. 
Tollere  obicem,  nihil  est  nisi  tollere  indispositionem.  Cfr.  Gini, 
De  bapt.,  pag.  117. 

N.  B.  Ad  reviviscentiam  baptismi,  in  illo  qui  eum  cum 
fictione  formali  seu  culpabili  suscepit,  requiritur  contritio,  vel 
attritio  cum  sacramento  paenitentiae,  quin  sufficiat  sola  attri¬ 
tio.  Ratio,  quia  hoc  peccatum  ut  consummatum ,  est  natura  pos¬ 
terius  baptismo,  nam  impedit  eius  operationem,  prius  autem 
natura  est  exsistere  baptismum  quam  eius  operationem ;  sed 
peccata  posteriora  baptismo  non  remittuntur  sine  sacramento 
paenitentiae  in  re,  vel  in  voto  incluso  in  contritione.  Ergo... 
Cfr.  Gine,  De  bapt.,  pag.  118. 

Quaer.  4.°  An  liceat  petere  sacramentum  a  ministro  indigno? 

Resp.  l.°  Non  licet  sine  causa,  quia  sic  absque  ratione  indu¬ 
ceretur  minister  indignus  ad  graviter  (vel  saltem  leviter,  si  de 
administranda  Eucharistia  agatur)  peccandum.  Hoc  autem  per 
se  illicitum  est,  quia  caritas  exigit  ut  impediamus  peccatum 
proximi,  quod  facile  impedire  possimus.  S.  Alph.,  n.  89,  et  alii 
communiter. 

Resp.  2.°  Licet  autem,  si  sacramentum  non  possit  facile  peti 
ab  alio  sacerdote,  nec  possit  facile  differri  eius  susceptio ;  nemo 
enim  cum  magno  incommodo  tenetur  a  iure  suo  cedere  ad  li¬ 
berum  peccatum  alterius  impediendum.  Tunc  sacramentum 
petens  permittit  simpliciter  peccatum,  sed  peccati  causa  non 
est.  S.  Alph.,  ibid.  —  Causa  autem  sufficiens  foret,  v.  gr.  prae¬ 
ceptum  paschale  implendum,  vel  si  quis  secus  diu  in  statu  pec¬ 
cati  mortalis  remanere,  aut  communione  privari  deberet,  etc. 

N.  B.  An  et  quatenus  liceat  petere  sacramentum  a  ministro 
excommunicato  dicetur  infra,  n.  1217. 


FINIS  TRACTATUS  DE  SACRAMENTIS  IN  GENERE 


TRACTATUS  XII 
De  baptismo 


Agendum:  l.°  de  baptismi  natura,  proprietatibus  et  neces¬ 
sitate  ;  2.°  de  materia  et  forma ;  3.°  de  ministro ;  4.°  de  subiecto 
et  sollemnitatibus  accessoriis. 


CAPUT  I 

DE  NATURA,  PROPRIETATIBUS  ET  NECESSITATE  BAPTISMI 

300.  Vox  baptismus  aut  baptisma  idem  significat  ac  im¬ 
mersio  et  lavatio  ;  unde  baptismus  dicitur  etiam  lavacrum ,  quia 
peccata  abstergit. 

Baptismus  definitur :  «Sacramentum  regenerationis  per 
aquam  in  verbo».  Sic  Catech.  Romanus ;  vel:  Est  primum 
Novae  Legis  sacramentum  maximeque  necessarium  ad  spiri¬ 
tualem  hominis  regenerationem,  a  Christo  institutum. 

A  baptismo  aquae,  qui  vocatur  'fluminis ,  distinguitur  bap¬ 
tismus  flaminis  et  sanguinis ,  quibus  suppleri  potest  baptismus 
proprie  dictus,  si  hic  sit  impossibilis.  —  Prior  est  ardens  desi¬ 
derium  recipiendi  baptismum  aquae  cum  plena  conversione  ad 
Deum,  nempe  cum  contritione  aut  caritate  perfecta.  Sufficit  de¬ 
siderium  implicitum, ,  seu  prompta  voluntas  faciendi  ea  omnia 
quae  a  Deo  praecipiantur.  — -  Posterior  est  effusio  sanguinis, 
seu  mors  tolerata  pro  fide,  aut  pro  alia  virtute  Christiana.  Sed 
solus  baptismus  aquae  proprie  baptismus  in  re  vocatur ,  ipseque 
solus  imprimit  characterem,  redditque  subiectum  capax  aliorum 
Sacramentorum.  Baptismus  flaminis  et  sanguinis  baptismi  in 
voto  dicuntur. 

301.  Effectus  baptismi  tres  numerantur  potissimi,  nempe  : 
l.us  remissio  peccati  originalis  et  peccatorum  actualium,  si 
quae  sint,  per  gratiae  sanctificantis  infusionem ;  2.U8  remissio 
totalis  poenae  aeternae  et  temporalis  peccatis  debitae  (qui  ef¬ 
fectus  quoad  poenam  temporalem  non  semper  plene  producitur 
a  baptismo  flaminis);  3.us  impressio  characteris,  quo  baptizatus 
signatur  filius  Dei  et  coheres  Christi,  et  redditur  incapax  bap¬ 
tismi  denuo  suscipiendi.  —  Constat  quoad  l.um  ex  Trid.,  sess.  5, 

in  decreto  de  peccato  originali;  quoad  2.um  ex  Trid.,  ibid.,  et 
ex  Cone.  Florent .,  in  decreto  pro  Armenis ;  quoad  3.um  ex 
Cone.  Florent .,  ibid.,  et  ex  Trid.,  sess.  7,  de  baptismo. 

Baptismus  igitur  est  velut  ianua  Ecclesiae ,  reliquorum  Sa¬ 
cramentorum  (can.  737,  §  1)  et  regni  caelorum.  Hinc  si  quis 
non  fuerit  valide  baptizatus,  nullum  aliud  sacramentum  valide 
recipere  potest. 

302.  Baptismus  aquae  in  re  vel  in  voto  ex  divina  institu¬ 
tione  est  om.nino  necessarius  ad  salutem  necessitate  medii.  — 
Constat  ex  verbis  Christi,  Ioann.  3,  5 :  Nisi  quis  renatus  fuerit 
ex  aqua  et  Spiritu  Sancto ,  non  potest  introire  in  regnum  Dei.  — 
Et  ex  Trid.,  sess.  7,  can.  5,  de  baptismo  :  Si  quis  dixerit  baptis¬ 
mum  liberum  esse,  hoc  est  non  necessarium  ad  salutem,  ana¬ 
thema  sit. 

Unde  in  canone  737,  §  1,  statuitur:  «Baptismus,  Sacramen¬ 
torum  ianua  ac  fundamentum,  omnibus  in  re  vel  saltem  in 
voto  necessarius  ad  salutem,  valide  non  confertur,  nisi  per 
ablutionem  aquae  verae  et  naturalis  cum  praescripta  verbo¬ 
rum  forma». 

Baptismus  appellatur  sollemnis,  quando  confertur  servatis 
omnibus  ritibus  et  caeremoniis  quae  in  ritualibus  libris  prae¬ 
cipiuntur;  secus,  non  sollemnis,  sed  privatus  (ibid.,  §  2). 

.CAPUT  II 

DE  MATERIA  ET  FORMA  BAPTISMI 
ARTICULUS  I.  —  De  materia  tum  remota  tum  proxima  baptismi 

§  I.  De  materia  remota  baptismi 

303.  Principia.  —  I.  Materia  valida  baptismi  est  sola  aqua 
vera  et  naturalis,  seu  elementaris,  apta  ad  abluendum.  —  Est 
de  fide.  —  Constat  l.°  ex  verbis  Christi,  Ioann.  3,  5:  Nisi  quis 
renatus  fuerit  ex  aqua,  etc.  —  Constat  2.°  ex  Conciliis,  praeser¬ 
tim  ex  Cone.  Florent.,  in  decreto  pro  Armenis,  et  ex  Trid., 
sess.  7,  can.  2,  de  baptismo  :  Si  quis  dixerit,  aquam  veram  et 
naturalem  non  esse  de  necessitate  baptismi,  atque  ideo  verba 
illa  Domini  nostri  Iesu  Christi:  Nisi  quis  renatus  fuerit  ex  aqua 
et  Spiritu  Sancto,  ad  metaphoram  aliquam  detorserit,  anathe¬ 
ma  sit;  item  ex  canone  737  nuper  citato. 

II.  Materia  licita  baptismi  est  sola  aqua  benedicta  seu 
consecrata,  et  chrismate  immixta  iuxta  ritum  Ecclesiae,  saltem 
pro  baptismo  sollemni  (can.  757,  §  1). 

III.  In  -periculo  mortis ,  si  non  possit  haberi  materia  certo 
valida,  debet  adhiberi  dubia  sub  hac  conditione :  Si  haec  ma¬ 
teria  sit  sufficiens...  Tunc  autem  sufficit  etiam  tenuis  proba¬ 
bilitas  de  valore  materiae,  quia  in  necessitate  proximo  succur¬ 
rendum  est  meliori,  quo  fieri  possit,  modo.  Si  vero  sic  bapti¬ 
zabis  supervixerit,  habita  copia  materiae  certo  validae,  iterum 
baptizari  debet  sub  hac  conditione :  Si  non  es  baptizatus,  ego 
te  baptizo ,  etc.  Communis. 

304.  Quaesita.  —  Quaer.  l.°  Quid  si  aqua  benedicta  in  bap¬ 
tismo  defectura  videatur ? 

Resp.  Tunc  alia  non  benedicta  addatur,  sed  in  minori  quan¬ 
titate,  idque  pluries  fieri  potest  (ibid.,  §  2).  Vide  n.  255,  q.  4.° 

Quaer.  2.°  Quid  si  corrupta  fuerit ,  aut  effluxerit ,  aut  om¬ 
nino  quovis  modo  defecerit ? 

Resp.  Tunc  parochus  in  fontem,  bene  mundatum  ac  niti¬ 
dum,  recentem  aquam  infundere  debet  ac  proprio  ritu  in  suis 
liturgicis  libris  praescripto  benedicere  (can.  757,  §  3). 

Quaer.  3.°  An  in  baptismo  privato  adhibenda  etiam  sit  aqua 
ad  hoc  benedicta ? 

Resp.  Affirm.,  sed  tantum  in  casu  quo  minister  sit  sacer¬ 
dos  vel  diaconus,  et  ea  facile  et  absque  mora  haberi  possit.  Cfr. 
can.  759,  §  1. 

305.  Resolves.  • —  l.°  Certo  peccat  graviter  peccato  sacrile¬ 
gii,  qui  absque  gravi  necessitate  utitur  aqua  impura,  turbida, 
aut  faeculenta,  licet,  haec  materia  sit  valida.  S.  Alph., 
n.  102,  etc.  Unde,  si  aqua  fontis  baptismatis  sit  foetida  et  cor¬ 
rupta,  praeferenda  est  aqua  naturalis  (S.  Off .,  17  apr.  1839), 
si  tempus  non  suppetat  novam  benedicendi. 

2. °  Ob  periculum  morbi  valide  et  licite  adhibetur  aqua 
permixta  bichloruro  mercurio  (sublimado  corrosivo)  in  pro¬ 
portione  Viono ;  illicite  vero  extra  tale  periculum  (S.  Off.,  21 
aug.  1901:  Collect.  S.  C.  de  P.  F.,  n.  2121). 

3. °  Materia  valida  est:  a)  aqua  fontium,  puteorum,  flu¬ 
minis,  maris,  stagnorum,  paludum,  lacuum,  cisternarum ; 
b)  aqua  resoluta  ex  glacie,  nive  vel  grandine,  quia  servat  ean¬ 
dem  substantiam,  licet  accidentaliter  immutata  sit  quoad  co¬ 
lorem,  saporem  aut  odorem;  c)  aqua  sulphurea,  vel  mineralis, 
aqua  collecta  ex  vapore,  rore,  vel  effluens  tempore  nimboso  ex 
pariete,  foliis,  etc. ;  d)  aqua  turbida,  mixta  cum  alia  substan¬ 
tia,  modo  aqua  sit  materia  vere  et  certe  praedominans,  ita  ut, 
iuxta  usum  aut  aestimationem  hominum,  adhuc  aqua  dici 
possit;  e)  aqua  per  artem  chimicam  effecta.  S.  Alph.,  n.  103; 
Elbel ,  n.  8,  et  alii  communiter . 

4. °  Materia  invalida  est:  a)  lac,  sanguis,  lacrimae,  sudor, 

saliva,  sputum,  urina ;  b)  vinum,  oleum,  cervisia,  ius  densum 
ex  adipe,  etc. ;  c)  lutum,  atramentum;  d)  nix,  glacies,  pruina 
et  alia  similia  nondum  resoluta,  quia  in  hoc  statu  non  sunt 
aqua  naturalis,  sed  cum  facile  aliquantulum  resolvantur,  in 
necessitate  adhiberi  possent  sub  conditione. 

5.°  Materia  dubia  est:  a )  iusculum  valde  tenue,  lixivium, 
cervisia  tenuis,  aqua  ex  sale  soluto  (ita  communiter  cum  S. 
Alph.,  n.  193) ;  b)  humor  fluens  e  vite  aliisque  plantis.  S.  Alph ., 
n.  104. 


§  II.  De  materia  proxima  baptismi 

306.  Materia  proxima  baptismi  est  ablutio ,  quae  tribus 
modis  valide  fieri  potest,  scilicet  aut  per  infusionem ,  aut  per 
immersionem ,  aut  per  aspersionem. 

Ad  licitam  vero  administrationem  primus  vel  secundus  mo¬ 
dus,  aut  mixtus  ex  utroque,  qui  magis  sit  in  usu,  retineri  debet , 
iuxta  probatos  diversarum  Ecclesiarum  rituales  libros  (can. 
758).  —  Constat  ex  verbis  formae  et  perpetua  praxi  Ecclesiae, 
necnon  ex  Paulo,  Ephes.  5,  26 :  Mundans  lavacro  aquae  in 
verbo  vitae. 

307.  Ad  licitam  baptismi  administrationem  ablutio  fieri 
debet  simul  ac  verba  formae  proferuntur,  prout  praescribitur 
in  Rituali  (1).  Ad  validam  baptismi  susceptionem  videtur  suf¬ 
ficere  unio  moralis,  quae  habetur,  si  ablutio  fiat  immediate  ante 
aut  immediate  post  prolationem  verborum  formae  (2). 

Bene  notat  S.  Alphonsus ,  1.  c.,  iuxta  Rituale  semper  ablu¬ 
tionem  faciendam  esse  post  prolationem  verborum :  Ego  te 
baptizo  (i.  e.  ego  te  abluo )  (3). 

Sunt  tamen  gravissimi  auctores  antiqui,  qui  docent,  unio¬ 
nem  inter  formam  et  ablutionem  debere  esse  physicam  ad  va¬ 
liditatem ,  quin  sufficiat  unio  illa  moralis  (4).  Immo  S.  Officium 
in  Instructione  missa  ad  Vic.  Apost.  Abisiniae,  2  maii  1885,  tenet 
baptismum  fore  nullum  aut  saltem  valde  dubium  in  casu. 

Ipse  S.  Alph.,  1.  c.,  docet,  nullum  futurum  baptismum,  si 


(1)  Tit.  II,  c.  2,  n.  19,  edit.  typ.  1925  :  «V.  Ego  te  baptizo  in  nomine  Patjdris,  fun¬ 
dat  primo,  et  Fiijilii,  fundat  secundo,  et  Spiritus  *  Sancti,  fundat  tertio». 

(2)  Cir.  folium  S.  C.  de  Sacram.,  17  nov.  1916  (Acta,  VIII,  pag.  478)  ;  Sudrez,  disp. 
2,  sect.  2;  Lugo,  Resp.  mor.,  lib.  1,  club.  33;  Laymann,  lib.  5,  tr.  1,  c.  4,  n.  3 ;  Salm., 
tr.  2,  c.  3,  n.  14;  S.  Alph.,  lib.  6,  n.  9,  cum  communi. 

(3)  Idem  accidebat,  dum  baptismus  conferebatur  per  immersionem  :  «Baptizo 
te  in  nomine  patris,  et  mergit  semel,  et  filii,  et  mergit  iterum,  et  spiritus  sancti,  et 
mergit  tertio».  Ita  in  Cod.  Ms.  10  Dertusano,  saeculi  xi.  Cfr.  Ferveres,  apud  Razdn  y 
Fe,  vol.  47,  pag.  383  seq. 

(4)  Ita  Caietahus,  Opusc.,  t.  1,  tr.  26,  ad  2 ;  Sco tus.  In  4  Sent.,  dist.  6,  q.  3,  n,  4 ; 
Toletus,  lib.  2,  c.  19. 

inter  prolationem  verborum  et  ablutionem  intercederet  mora 
unius  Pater  noster. 

Quare  si  unio  non  sit  physica,  practice  baptismus  iterum  sub 
conditione  esset  repetendus  (1). 

308.  Quaesita.  —  Quaer.  1°  An  valeat  baptismus,  si  aqua 
tantum  tangat  vestes  aut  crines  baptizandi! 

Resp.  l.°  Si  aqua  tangat  tantum  vestes,  certo  invalidus  est 
baptismus ;  quia  sic  nemo  dixerit  hominem  ablui ;  2.°  pro¬ 
babilius  autem  validus  est,  si  aqua  crines  tangat.  Sed  in  praxi 
tutior  pars  sequenda  est  (2).  —  Hinc  si  baptizandus  sit  capilla¬ 
tus,  vel  digitis  sinistrae  manus  caesariem  eius  discriminet 
sacerdos,  dum  dextera  aquam  infundit,  vel  in  fronte  eum  bap¬ 
tizet.  Scavini. 

Quaer.  2.°  An  valeat  baptismus  collatus  in  alia  parte ,  quam 
in  capite ? 

Resp.  Affirm.,  probabilius ,  praesertim  si  baptismus  in  par¬ 
te  aliqua  principaliori  conferatur,  v.  gr.  in  pectore,  scapu¬ 
lis,  etc.  Attamen  si  necessitas  ad  id  compulerit,  postea,  si  fieri 
possit,  iterandus  sub  conditione  baptismus  foret.  S.  Alph., 
ibid.,  q.  4. 

309.  Quaer.  3.°  An  una  vel  altera  gutta  aquae  ad  bapti¬ 
zandum  sufficiat ? 

Resp.  Neg.,  probabilius ,  praesertim  si  aqua  non  fluat, 
quia  nequit  dici  ablutio,  quae  ad  baptismum  omnino  requiri¬ 
tur.  Ita  communiter .  Attamen  videtur  esse  materia  dubia,  quae 
in  casu  necessitatis  foret  adhibenda  (3).  Dicunt  autem  commu¬ 
niter,  materiam  tunc  esse  certam,  si  baptizans  motu  digiti  ma¬ 
defacti  partem  corporis  ablueret ;  sed  de  pueris  sic  baptizatis 
«per  modum  unctionis  in  fronte  cum  pollice  in  aqua  baptis- 
mali  madefacto»  decrevit  S.  Off.  (15  dec.  1898)  «curandum  ut 
iterum  baptizentur...  sub  conditione»  (4). 

Quaer.  4.°  An  trina  ablutio  ad  baptismum  requiratur ? 

Resp.  l.°  Certo  non  requiritur  ad  validitatem;  unica  enim 
sufficit,  ut  quis  censeatur  vere  ablutus  (5) . 

Resp.  2.°  Requiritur  autem  ad  liceitatem,  et  quidem  sub 
gravi,  ubi  praescribitur  haec  trina  aquae  effusio,  ut  in  Rituali 
Romano.  Haec  tamen  de  baptismo  sollemni  intelligenda  vi¬ 
dentur. 


(1)  Lehmkuhl,  Casus,  vol.  2,  n.  14;  Mare,  n.  1402.  Vide  Casus  n  142 

(2)  S.  Alph.,  n.  107,  q.  3.  ’ 

(3)  S.  Alph.,  n.  107,  q.  6;  Elbel.  n.  16. 

f4)  S.  Alph.,  Ibid.;  II  Monitore,  vol.  10,  p.  2,  pag.  243. 

(5)  Ita  omnes  cum  S.  Thoma,  p.  3,  q.  66,  art.  8. 

ARTICULUS  II.  —  De  forma  baptismi 

310.  Forma  baptismi  est :  Ego  te  baptizo  in  nomine  Patris, 
et  Filii,  et  Spiritus  Sancti.  —  Sic  definivit  Cone.  Trid.  iuxta 
illud  Matth.  28,  19 :  Euntes  ergo  docete  omnes  gentes ,  bap¬ 
tizantes  eos  in  nomine  Patris,  et  Filii,  et  Spiritus  Sancti. — Apud 
graecos  autem  dicitur :  Baptizetur  servus  Christi  in  nomine 
Patris,  etc.  Vel :  Baptizatur  servus  Christi,  etc.  Haec  forma 
est  valida  ex  instructione  Eugenii  IV  ad  Armenos ;  sed  in  sola 
Ecclesia  graeca  licita  est. 

Plures  theologi,  inter  quos  S.  Alphonsus,  censent,  veniale 
esse  omissionem  vocis  Arnen  in  fine  formae  baptismi,  quae 
tamen  vox  non  reperitur  in  Rituali  Romano.  Quaeritur  ergo, 
utrum  adhibenda  sit  vel  omittenda?  —  Resp.  S.  Rit.  C. :  Stric- 
tim  in  casu  servetur  Rituale  Romanum  (1). 

Multipliciter  haec  forma  vitiari  potest,  sive  accidentaliter, 
sive  substantialiter,  ut  supra  dictum  est  in  n.  263  seq. 

Omissio  verbi  ego  non  pertinet  ad  essentiam  formae,  nec 
excederet  peccatum  veniale.  S.  Alph.,  n.  111.  —  Idem  dicen¬ 
dum  videtur,  saltem  probabilius,  de  omissione  coniunctionis 
et;  quod  est  certum  (S.  C.  Cone.,  12  sept.  1801),  si  semel  tantum 
omittatur  et  ante  tertiam  personam  praeponatur.  Item  etiam 
probabilius  de  verbo  in,  licet  plures  graves  theologi  contradi¬ 
cant.  Cetera  autem  verba  omnino  ad  validitatem  requiruntur. 

311.  Quaesita.  —  Quaer.  l.°  An  valida  sit  forma  baptismi, 
si  dicatur :  Ego  te  baptizo  in  nomine  sanctissimae  Trinitatis, 
vel  in  nomine  Christi? 

Resp.  ad  l.um  Neg.,  saltem  probabilius,  quia  in  tali  forma 
non  sat  distincte  exprimuntur  singulae  personae  sanctae  Tri¬ 
nitatis;  siquidem  vox  Trinitas  tantum  confuse  et  implicite 
personas  significat :  Christus  autem  voluit  ut  distincte  expri¬ 
merentur,  prout  patet  ex  Matth.,  c.  ultimo  (2). 

Resp.  ad  2.um  Neg.,  saltem  a  fortiori,  quia  nullatenus  expri¬ 
mitur  Trinitas  per  xo  in  nomine  Christi.  —  Ita  omnes ,  saltem 
nunc  post  5.  T hornam  (3). 

Quaer.  2.°  An  valeat  baptismus ,  si  formae  consuetae  ad¬ 
datur  et  in  nomine  beatae  Mariae  Virginis? 

Resp.  Distinguendum  est :  Non  valet,  si  quis  hoc  faciens  in- 


(1)  9  iunii  1853,  Cochinchinae,  n.  3014,  ad  2.  Cfr.  etiam  vol.  5.  Decr.  S.  R.  C., 
pag.  16  et  36. 

(2)  Ita  communiter.  S.  Alph.,  n.  111. 

(3)  3  p.,  q.  66,  art.  6,  et  constat  ex  antiquo  iure  can.  in  c.  Si  re  vera,  30,  de 
consecrat.,  dist.  4 ;  S.  Alph.,  n.  112. 

tendat  baptismum  conferre  in  nomine  beatae  Virginis,  tribuen¬ 
do  scilicet  talibus  nominibus  veram  efficaciam  in  baptismi  va- 
lorem.  —  Secus  vero,  si  id  faciat  ex  importuna  devotione.  S. 
Alph.,  n.  111 ;  Gury ,  n.  242. 


CAPUT  III 

DE  MINISTRO  BAPTISMI 

312.  Minister  baptismi  alius  est  ordinarius ,  et  alius  ex¬ 
traordinarius.  Iterum  minister  extraordinarius  est  duplex, 
nempe  minister  sollemnitatis  et  necessitatis. 

Principia.  —  I.  Minister  ordinarius  baptismi  sollemnis  est 
sacerdos;  sed  eius  collatio  reservatur  parocho ,  vel  alii  sacerdoti 
de  eiusdem  parochi  vel  Ordinarii  loci  licentia,  quae  in  casu  ne¬ 
cessitatis  legitime  praesumitur  (can.  738,  §  1). 

II.  Extraordinarius  baptismi  sollemnis  minister  est  diaco¬ 
nus;  qui  tamen  sua  potestate  ne  utatur  sine  loci  Ordinarii  vel 
parochi  licentia,  iusta  de  causa  concedenda,  quae,  ubi  neces¬ 
sitas  urgeat,  legitime  praesumitur  (can.  741). 

III.  Quilibet  homo  ratione  utens,  sive  vir,  sive  mulier,  sive 
catholicus,  sive  haereticus,  sive  fidelis,  sive  infidelis,  potest 
semper  valide  baptizare ;  licite  autem  poterit  etiam  baptizare 
urgente  necessitate,  absque  sollemnitate,  servata  debita  mate¬ 
ria,  forma  et  intentione.  Quatenus  vero  fieri  potest,  in  hoc  casu 
adhiberi  debent  duo  testes,  vel  saltem  unus,  quibus  baptismi 
collatio  probari  possit  (can.  742,  §  1). 

IV.  In  alieno  territorio  nemini  licet  absque  debita  licen¬ 
tia,  baptismum  sollemnem  ne  suis  quidem  subditis  conferre 
(can.  739). 

313.  Resolves.  —  l.°  Peccant  parentes  qui,  sine  licentia  Or¬ 
dinarii  vel  parochi,  alteri  deferunt  prolem  baptizandam :  vio¬ 
lant  enim  ius  parochi.  S.  Alph.,  n.  114. 

2. °  Peregrini,  si  facile  et  absque  mora  fieri  potest,  a  paro¬ 
cho  proprio  (et  in  proprio  ipsius  territorio)  sollemniter  bapti¬ 
zari  debent ;  secus  eos  quilibet  parochus  in  suo  territorio  sol¬ 
lemniter  potest  baptizare  (can.  738,  §  2). 

3. °  Certum  est  posse  omnes  recipere  baptismum  et  alia  Sa¬ 
cramenta  a  parocho  loci,  ubi  iam  quasi-domicilium  contraxe¬ 
runt.  S.  Alph.,  n.  115. 

4. °  Extraneus  autem  baptizari  potest  de  licentia  sive  ex¬ 
pressa  sive  rationabiliter  praesumpta  proprii  sacerdotis. 
S.  Alph.,  n.  115. 

5. °  Possunt  religiosi  baptizare  in  casu  necessitatis,  vel  de 
eadem  parochi  et  proprii  Superioris  licentia,  cum  nulla  lege 
hoc  prohibeatur.  S.  Alph.,  ibid. 

6. °  Parochus  curare  debet  ut  fideles  rectum  baptizandi  mo¬ 
dum  pro  casu  necessitatis  probe  ediscant,  praesertim  obste¬ 
trices,  chirurgi  et  medici  (can.  743),  ne  forte  se  exponant  pe¬ 
riculo  nulliter  ministrandi  baptismum  in  casibus  urgentioribus 
et  privandi  infantem  aeterna  felicitate. 

314.  Quaesita.  - —  Quaer.  l.°  In  locis  ubi  paroeciae  aut  qua- 
si-paroeciae  nondum  sunt  constitutae ,  cuinam  sacerdoti  com¬ 
petit ,  praeter  Ordinarium ,  ius  sollemniter  baptizandi ? 

Resp.  Attendendum  est  ad  statuta  peculiaria  et  receptam 
consuetudinem  (can.  740). 

Quaer.  2.°  Quis  ordo  servandus  sit  inter  ministros  baptismi ? 

Resp.  Si  adsit  sacerdos,  diacono  praeferatur,  diaconus  sub- 
diacono,  clericus  laico,  et  vir  feminae,  nisi  pudoris  gratia  de¬ 
ceat  feminam  potius  quam  virum  baptizare,  vel  nisi  femina 
noverit  melius  formam  et  modum  baptizandi  (can.  742,  §  2)  (1). 

Quaer.  3.°  An  peccet  mortaliter  laicus ,  qui  in  necessitate , 
praesente  sacerdote ,  baptizat ? 

Resp.  Affirm.,  cum  sententia  communi.  Ratio  est,  quia  vere 
tunc  usurpat  ius  sacerdotis,  cui  ex  potestate  ordinis  commis¬ 
sum  est  munus  baptizandi.  Ideo  etiam  sacerdos  ipse  graviter 
peccat,  si  laico  administrationem  cedat.  S.  Alph.,  ibid. 

315.  Quaer.  4.°  An  peccet  graviter  laicus  baptizans  coram 
diacono ? 

Resp.  Neg.,  in  praxi.  Etenim  controvertitur,  et  utraque  sen¬ 
tentia  est  plus  minus  aeque  probabilis. 

I. a  sententia,  probabilis ,  affirmat;  quia  diaconus  vi  ordina¬ 
tionis  ad  baptizandum  deputatur,  licet  ex  praxi  actuali  Eccle¬ 
siae  sollemniter  baptizare  non  possit,  nisi  gravi  de  causa  et 
cum  parochi  licentia. 

II.  8  sententia,  pariter  probabilis ,  negat ,  quia  diaconus  bap¬ 
tizans  in  casu  necessitatis  sine  commissione  non  baptizat  ex 
officio,  sed  eodem  modo  ac  clericus  inferior  vel  laicus.  S.  Alph., 
ibidem,  dicit  utramque  sententiam  probabilem  esse. 

Quaer.  5.°  An  parentibus  liceat  proprios  filios  baptizare ? 

Resp.  Neg.,  nisi  adsit  mortis  periculum,  et  nullus  alius  re- 
periatur,  qui  baptizare  possit  (can.  742,  §  3). 

Quaer.  6.°  An  aliquis  possit  licite  aut  saltem  valide  bapti¬ 
zare  se  ipsum,  v.  gr.  si  catechumenus  reperiatur  in  articulo 
mortis,  et  nullus  sit  qui  eum  baptizare  possit? 

(1)  vide  etiam  Rit.  Rom.,  tit.  2,  c.  1,  n.  16  edit.  typ.  anni  1925;  S.  Alph.,  n.  117; 
C,  Plen.  Amer,  lat,,  n.  489;  C.  BSanil.,  n.  573. 

Resp.  Neg.,  ad  utrumque,  iuxta  Innocentium  III  (Decrelal., 
lib.  3,  tit.  42,  c.  4).  Ratio  est,  quia  inter  baptizantem  et  bapti- 
zatum  debet  esse  distinctio,  sicut  ex  verbis  Domini  colligitur 
evidenter  dicentis  Apostolis :  Ite ,  baptizate  omnes  gentes  in 
nomine  Patris ,  et  Filii ,  et  Spiritus  Sancti.  Ad  hoc  significan¬ 
dum  ipse  Christus  non  a  se  ipso,  sed  a  Ioanne  voluit  baptizari. 
Praeterea  sicut  in  carnali  generatione  alius  est  qui  generat,  et 
alius  qui  gignitur,  ita  etiam  in  hac  spirituali  regeneratione,  de 
qua  ait  Christus:  Oportet  vos  nasci  denuo.  Decrelal .,  1.  c.  (1). 


CAPUT  IV 

DE  SUBIECTO  BAPTISMI 

316.  Subiectum  capax  baptismi  est  omnis  et  solus  homo 
viator,  nondum  baptizatus  (can.  745,  §  i). 

§  I.  De  baptismo  parvulorum 

317.  Parvulorum  seu  infantium  nomine,  dum  agitur  de 
baptismo,  veniunt,  qui  nondum  rationis  usum  adepti  sunt , 
eisdemque  accensentur  amentes  ab  infantia,  in  quavis  aetate 
constituti  (ibid. ,  §  2,  l.°). 

318.  Resolves.  —  l.°  Valide  baptizantur  infantes,  item  per¬ 
petuo  amentes  et  furiosi,  qui  nunquam  usi  sunt  ratione,  et 
proinde  censentur  eiusdem  conditionis  ac  infantes  (can.  754, 
§  1).  Ratio  est,  quia  sunt  subiectum  capax,  utpote  homines 
viatores,  et  in  ipsis  nulla  specialis  dispositio  requiritur.  Vide 
nn.  294,  296. 

2. °  Si  dubium  sit  an  infans  vivat,  baptizandus  est  sub  con¬ 
ditione.  Hinc  recte  censent  generatim  theologi,  omnes  fetus 
abortivos  semper  esse  baptizandos  sub  conditione  si  vivant 
(S.  Off.,  5  apr.  1713),  maxime  cum  hodie  vigeat  opinio  com¬ 
muniter  a  peritis  recepta,  fetum  ab  initio  conceptionis  anima 
informari. 

3. °  Valide  is  baptizatur,  quem  minister  putat  esse  alium ; 
immo  licet  sit  femina,  quam  putet  esse  masculum :  quia  prae¬ 
sentem  et  non  alium  baptizare  intendit. 

4. °  Valide  plures  simul  baptizantur  hac  forma :  Ego  vos 
baptizo ,  modo  simul  abluantur ;  sed  verba  formae  plurali  nu¬ 
mero,  ad  plures  simul  baptizandos,  nunquam  adhibere  licet 

(1)  Cfr.  etiam  S.  C.  de  Sacram.,  17  nov.  1916  (Acia,  VIII.  pag.  478  seq.) ;  S.  Thom., 
3  p.,  q.  66,  a.  5,  ad  4,  et  q.  82,  a.  4,  ad  2;  Ferrere s,  apud  Raz6n  y  Fe,  vol.  47, 
pag.  383  seq. 

nisi  in  mortis  periculo  et  ubi  tempus  non  patiatur  singulos  se- 
paratim  baptizari. 

319.  Quaesita.  —  Quaer.  l.°  An  infantes  infidelium  etiam 
invitis  -parentibus  licite  possint  baptizari? 

Resp.  l.°  Affirm .,  cum  infans  in  eo  versatur  vitae  discrimi¬ 
ne,  ut  prudenter  praevideatur  moriturus  antequam  usum  ra¬ 
tionis  attingat  (can.  750,  §  1)  . 

Resp.  2.°  Affirm .,  etiam  extra  mortis  periculum,  dummodo 
catholicae  eius  educationi  cautum  sit:  l.°  Si  parentes  vel  tuto¬ 
res,  aut  saltem  unus  eorum  (1),  consentiant;  2.°  si  parentes, 
id  est  pater,  mater,  avus,  avia,  vel  tutores  desint,  aut  ius  in 
eum  amiserint,  vel  illud  exercere  nullo  pacto  queant  (ibid. , 
§  2,  i.;,  2.°). 

Satis  est  igitur,  si  consentiat  mater,  etsi  contradicente  patre 
et  viceversa,  dummodo  cautum  sit  catholicae  educationi  prolis 

Resp.  3.°  Neg.,  in  ceteris  casibus,  v.  gr.  si  uterque  parens 
reluctetur,  et  infantes  mansuri  sint  in  potestate  parentum  ;  ratio 
est  perversionis  periculum.  Constat  ex  decreto  S.  Officii  1703  (2). 

Etiam  consentientibus  parentibus  infidelibus,  eorum  infan¬ 
tes  non  sunt  baptizandi:  a)  si  offerantur  baptizandi  ob  super¬ 
stitionem  ;  b)  si  manere  debeant  in  potestate  parentum,  et  adsit 
grave  perversionis  periculum  (3).  Possunt  vero  baptizari  (etiam 
insciis  parentibus),  non  modo  in  articulo ,  sed  etiam  in  periculo 
mortis,  maxime  quando  non  subest  spes  eos  amplius  revisendi, 
praesertim  si  prudenter  timeatur  eos  morituros  ante  aetatem 
discretionis ;  quod  si  prudenter  dubitetur  an  attigerint  statum 
discretionis,  instruendi  sunt  meliori  modo,  quo  fieri  possit ; 
secus  baptizentur  sub  conditione  (4). 

Quaer.  2.°  An  infantes  haereticorum  baptizandi  sint ? 

Resp.  Quamvis  Ecclesia  ius  habeat  baptismum  conferendi 
omnibus  baptizatorum  filiis,  in  baptismo  tamen  infantium  duo¬ 
rum  haereticorum  aut  schismaticorum,  ac  duorum  catholico¬ 
rum,  qui  in  apostasiam, ,  haeresim,  schisma  prolapsi  sint,  ge- 
neratim  servari  debent  in  praxi  normae  constitutae  pro  bap¬ 
tismo  filiorum  infidelium  (can.  751). 

Quaer.  3.°  An  baptismus  aliquando  repeti  possit  vel  debeat ? 

Resp.  Potest  et  debet  repeti  sub  conditione,  quoties  de  eius- 


(1)  La  Audiencia  de  Burgos  declaro  que  no  es  constitutivo  de  delito  el  bautizar 
a  un  nino  contra  la  voluntad  de  su  padre,  queriendolo  la  madre.  Ldpez  Peldez,  El 
Derecho  y  la  Iglesia,  §  54,  pag.  502  (aiio  1917). 

(2)  Et  pro  bebraeis  in  particulari  constat  ex  constitutione  Iulii  III,  qui  imposuit 
delinquentibus  suspensionem  et  poenam  mille  ducatorum,  teste  Pignatelli,  tom.  4, 
Consuit.  192;  S.  Alph.,  n.  132. 

(3)  S.  0«.,  13  febr.  1867  :  Coli.  P.  F.,  n.  1302. 

(4)  S.  Off.,  18  iul.  1892.  Cfr.  etiam  C.  Plen.  Amer,  lat.,  n.  493;  C.  Manii.,  n.  577, 

dem  valore  adest  aliquod  dubium  non  spernendum ;  secus  ite¬ 
rari  non  potest  sine  peccato  gravi,  quia  conatus  ministrandi 
sacramentum  subiecto  incapaci  sacrilegium  est.  Recole  dic¬ 
ta  supra,  n.  266. 

320.  Quaer.  4.°  An  infantes  expositi  et  inventi  sint  bap¬ 
tizandi? 

Resp.  Affirrn .,  et  sub  conditione ,  si,  re  diligenter  investiga¬ 
ta,  de  eorum  baptismo  non  constet  (can.  749). 

Quaer.  5.°  An  sint  rebaptizandi  infantes  sive  ab  obstetrici¬ 
bus ,  sive  a  laicis  baptizati? 

Resp.  Ncg.,  nisi  adsit  probabilis  suspicio  erroris  in  collato 
baptismo.  Ra  communissima  et  vera  sententia,  inquit  S.  Alph., 
136,  ubi  decisionem  S.  Congr.  commemorat. 

Quaer.  6.°  An  baptizati  ab  haereticis  rebaptizari  debeant ? 

Resp.  Neg.,  si  certo  constet  rite  fuisse  baptizatos,  cum  sit 
de  fide  ex  Trid.,  validum  esse  baptismum  collatum  ab  haere¬ 
ticis,  quando  omnia  requisita  ad  sacramentum  adhibentur.  Sed 
quia  dubitari  potest  de  materia,  forma  et  intentione  talium 
ministrorum,  qui  hoc  sacramentum  absolute  necessarium  non 
iudicant,  merito  putant  communiter  theologi,  pueros  omnes 
baptizatos  a  ministris  protestantibus  esse  sub  conditione  rebap¬ 
tizandos.  S.  Alph.,  n.  137. 

321.  Quaer.  7.°  An  et  quatenus  infans  in  utero  matris  bap¬ 
tizari  possit? 

Resp.  l.°  Nemo  in  utero  matris  clausus  baptizetur,  donec 
probabilis  spes  sit  ut  rite  editus  baptizari  possit  (can.  746,  §  1). 
Igitur  cum  iam  evanuerit  probabilis  spes  ut  rite  editus  bapti¬ 
zari  possit,  tentandus  est  baptismus  fetus  in  utero  clausi. 

Resp.  2.°  Instante  periculo  mortis:  a)  si  infans  caput  emi¬ 
serit,  baptizari  debet  in  capite ;  nec  postea,  si  vivus  evaserit, 
erit  iterum  sub  conditione  baptizandus;  b)  si  aliud  membrum 
emiserit,  in  illo,  si  periculum  immineat,  baptizari  debet  sub 
conditione;  et  postea,  si  natus  vixerit  (aut  de  hoc  dubitetur), 
iterum  debet  baptizari  sub  conditione  (ibid.,  §§  2,  3). 

Quaer.  8.°  Quid  si  infans  in  utero  clausus  nullum  membrum 
emiserit? 

Resp.  Probabilius  validum  erit  baptisma,  si  corpus  infantis 
aqua  attingatur,  adhibito,  si  opus  est,  aliquo  instrumento.  Sed 
fetus  in  utero  baptizatus,  si  postea  nascatur,  iterum  sub  condi¬ 
tione  baptizari  debet  (ibid.,  §  5),  ut  patet  ex  dictis  in  quaesito 
praecedenti,  resp.  2.°,  b). 

Aliqui  dubitarunt  de  valore  huius  baptismi,  quia  non  potest 
renasci,  qui  natus  non  est  (1). 


(I)  Cfr.  Eschbach,  Disp.  physiol,  theol.,  d.  3,  p.  2,  c.  3,  n.  4. 

322.  Quaer.  9.°  An  ad  validitatem  requiratur  ut  discin¬ 
datur  secundina ? 

Resp.  Affirm.,  ut  sic  aqua  instrumento  adhibito  ipsum  fe¬ 
tum  aut  infantis  corpus  attingere  possit. 

«Sententiam  eorum  qui  existimant,  infantem  etiam  involutum  in 
secundina,  seu  velamento,  valide,  licet  tantum  probabilius,  baptiza¬ 
ri  posse,  equidem  ex  iis,  quae  scientia  physiologiae  nos  docet,  reiice- 
re  debeo.  Velamentum  enim  illud,  si  totum  atque  integrum  spec¬ 
tetur,  nullo  modo  est  pars  infantis.  Constat  velamentum  usque  ad 
partum  ex  tribus  membranis,  quae  clare  inter  se  discerni,  sed  et 
separari  possunt.  Duae  inferiores  membranae,  amnion  et  chorion, 
eatenus  partes  corporis  infantis  dici  possunt,  quatenus  ex  ipso  ovo 
nascuntur.  Externa  autem  membrana,  quae  decidua  vocatur,  ex 
membrana  pituitaria  uteri  proficiscitur,  ideoque  certe  ad  matrem 
pertinet,  neque  ulla  ratione  pars  infantis  haberi  potest»  (1). 

«Hinc  patet  invalidum  esse  baptisma  super  hanc  secundinam 
(deciduam)  collatum.  Sed  praematura  secundinae  destructio,  et  quae 
inde  sequitur  liquoris  effusio,  fieri  non  possunt,  quin  magna  peri¬ 
cula  saluti  et  felici  partui  matris  oriantur.  Ideo  consentiunt  medi¬ 
ci...  secundinam  non  esse  discindendam  saltem  ante  quintum  men¬ 
sem  praegnationis  completum,  nisi  certum  foret  fetum  vivere  eius- 
que  vitam  minui.»  Genicot,  2,  n.  143.  Instante  partu,  infantulus  ipse 
mox  membranas  rumpit.  «Ulterius  tunc  temporis  feminae  organa 
consueto  distenta  ita  sunt,  ut  vel  aqua  cavo  manus  imposita,  vel 
spongia  aqua  plena,  vel  etiam  parvo  cochleari  obstetrices  infantem 
non  difficulter  baptizare  valeant :  eo  vel  magis,  quod  consueto 
(86  %)  capite  inverso  iste  ex  utero  egrediatur»  (2). 

N.  B.  l.°  «Inter  miracula,  quae  in  opificio  hominis  celebranda 
sunt,  hanc  uteri  aperitionem  recenseri  debere  Galenus  affirmabat, 
eam  praesertim  ob  causam,  quod  uterus,  qui  post  exceptam  ad 
conformationem  prolis  materiam  tantopere  occluditur,  ut  eius  ori¬ 
ficium  ne  aciem  quidem  acus  prae  constrictione  admitteret,  tamen, 
cum  fetus  maturuit  et  in  lucem  fundendus  sit,  idemmet  uteri  oscu¬ 
lum  ita  dehiscat,  ut  fetui  per  illud  exitus  pateat»  (3). 

2.°  «Haec  autem  tantum  valent  de  partu  post  sextum  saltem 
mensem  imminente.  Minorem  fetum  in  utero  attingere  ut  baptize¬ 
tur,  in  hominis  potestate  non  videtur  esse,  tum  quia  corpusculum 
infantis  sat  explicata  membra  nondum  habet,  tum  quia  prioribus 
praegnationis  mensibus  stricte  obtinet  aphorisma  Hippocraticum : 
Quae  in  utero  gerunt,  harum  os  uteri  clausum  est »  (4). 

323.  Quaer.  10.  An  et  quomodo  monstra  baptizari  debeant ? 
Resp.  Affirm.  Hinc  Codex:  «Monstra  et  ostenta  semper 

baptizentur  saltem  sub  conditione  (5) ;  in  dubio  autem  unusne 
an  plures  sint  homines,  unus  absolute  baptizetur,  ceteri  sub 
conditione»  (6)  (can.  748). 

(1)  Capellmanrt,  Medicina  pastoralis,  pag.  103. 

(2)  Eschbach,  1.  c.,  pag.  329,  edit.  2  (disp.  3,  pag.  118,  edit.  3). 

(3)  Eschbach  1.  c.,  pag.  328,  edit.  2  (1.  c.,  edit.  3). 

(4)  Eschbach,  1.  c.,  pag.  329,  edit.  2  (1.  c.,  edit.  3). 

(5'  Si  tu  es  horno,  ego  te  baptizo,  etc.  (Rit.  Rom.,  tit.  II,  c.  1,  n.  22,  edit.  typ.  1925). 

(6)  Si  non  es  baptizatus,  ego  te  baptizo,  etc.  (Rit.  Rom.,  1.  c,), 

A)  Omnes  ergo  fetus  a  muliere  editi,  quamvis  ob  deformitatem 
monstra  videantur,  baptizandi  sunt :  absolute,  si  certo  vivant ; 
conditionate ,  si  de  vita  dubitetur,  immo  quamvis  aliqua  mortis 
indicia  prae  se  ferant :  difficillimum  enim  est,  praesertim  paucis 
post  conceptionem  diebus,  certo  cognoscere  num  iam  fetus  vitam 
amiserit.  Cfr.  C.  Plen.  Amer,  lat.,  n.  503;  C.  Manii.,  a.  588.  —  Ratio 
est,  quia  quicquid  vivum  a  muliere  editur,  homo  est ;  et  contraria 
opinio  inter  fabulas  est  amandanda ;  cum  hodie  pro  certo  habea¬ 
tur,  nihil  procreari  ex  nefando  congressu  sive  viri  cum  bestia,  sive 
bestiae  cum  muliere  (1). 

Immo  et  ipsas  molas  expedit,  ait  Eschbach  (1.  c.,  n.  1)  «dissecare 
et  inspicere,  cum  non  semel  in  eis  infantulos  inventos  fuisse  expe¬ 
rientia  testetur».  Molae  sunt  ova  fecundata,  in  quibus,  eo  quod 
secundinae  et  fetus  inaequaliter  nutriantur,  hic  plerumque  exstin¬ 
guitur  et  absorbetur,  illae  vero  immaniter  excrescunt.  Quibusdam 
signis  dignosci  mola  videtur,  si  nempe  appareat  «caro  informis, 
nigris  venis  et  sanguineis  intexta,  ad  aspectum  scabra,  ad  tactum 
dura,  vel  etiam  vario  colore  infecta».  In  fetu  autem  vero,  internus 
homunculus,  vel  membranam  abrumpit  et  seipsum  prodit,  vel  latet 
communiter,  membrana  circumdatus  subalbi  coloris,  similis  intes¬ 
tinis,  figura  ovali,  quae  digito  tacta  mollescit  et  cedit  (2). 

In  hoc  casu  baptismus  videtur  per  immersionem  conferendus  hoc 
pacto :  ovum  sub  aqua  tepefacta  demergatur,  ibique  digitis  dis- 
rumpatur  membrana,  simulque  pronuntietur  forma  conditionata : 
Si  vivis,  etc. ;  atque  statim  fetus  ex  aqua  extrahatur  (3). 

B)  Praeterea  ex  Rituali  Romano,  tit.  II,  c.  2,  n.  30  (edit.  typ. 
1925)  :  «Si  plures  sint  baptizandi  et  periculum  mortis  immineat, 
tempusque  non  suppetat  ut  singuli  separatim  baptizentur,  poterit 
minister,  singulorum  capitibus  aquam  infundens,  omnes  simul 
baptizare,  dicendo:  Ego  vos  baptizo  in  nomine,  etc....  Quam  tamen 
formam  ad  plures  simul  baptizandos  solum  in  mortis  periculo,  et 
ubi  tempus  non  patiatur  ut  singuli  separatim  baptizentur,  alias 
nunquam  licet  adhibere».  —  Haec  praescriptio  Ritualis  valet  etiam 
pro  monstris  baptizandis  (4).  — Notat  Dr.  Blanc  (5)  contingere  ali¬ 
quando,  ut  monstrum  habens  unicum  caput,  v.  gr.  cum  duplici  fa¬ 
cie,  cum  triplici  oculo,  etc.,  duplex  tamen  cerebrum  habeat;  ideoque 
procedendum  est  eodem  modo  ac  si  duo  capita  haberet,  formam 
proferendo  in  plurali  et  aquam  super  omnes  capitis  partes  simul 
infundendo. 


(1)  C.  Prov.  Caesaraug.,  tit.  2,  c.  2,  V ;  Antonelli,  Medicina  past.,  vol.  2,  n.  400; 
Eschbach,  1.  c.,  d.  3,  p.  2,  cap.  3,  a.  2,  n.  2;  Debreyne,  Embriologia,  1.  2,  §  3,  pag.  157; 
Noldin,  De  Sacram.,  n.  69;  Capellmann,  Medie,  past.,  pag.  108;  Aertnys,  1.  6,  n.  45, 
nota ;  Massana,  Cuestiona-rio  medico-teologico,  etc.,  pag.  392 ;  Surbled,  La  morale,  etc.! 
vol.  2,  pag.  71;  GAnicot,  vol.  2,  n.  142;  Tanquerey,  vol.  1,  append.  ad  tract.  de  matr., 
n.  65 ;  Villada,  Casus,  vol.  3,  pag.  254,  n.  81 ;  Depeder,  p.  2,  n.  346 ;  D’Annibale,  1,  n  28 
nota  10;  3,  n.  274,  nota  38;  Alberti,  Theolog.,  p.  1,  n.  7. 

(2)  Ita  Florentinius,  De  hominibus  dubiis,  seu  de  fetibus  abortivis  baptizandis 
disp.  2,  sect.  7,  nn.  8,  10  (Venetiis,  1760,  pag.  121). 

(3)  Capellmann,  Med.  past.,  pag,  112,  nota;  Lehmk.,  2,  n.  74;  G6nicot,  2,  n.  141 
nota.  Vide  nn.  321,  322  et  344. 

(4)  Reliqua  quae  antea  in  loco  ex  Rituali  desumebamus,  nunc  in  edit.  typ.  anni 
1925,  omissa  sunt. 

(5)  In  ephem,  EI  Criterio  Catblico  en  las  ciendas  medicas,  ann,  2,  pag.  70  seq. 

Quaer.  11.  An  sint  baptizandi  fetus  acardiaci,  qui  scilicet 
carent  corde  et  cerebro ,  atque  solo  trunco  cum  pedibus  consi¬ 
stunt? 

Resp.  Affirm.,  etsi  sub  conditione.  Ratio  est,  quia  probabi¬ 
liter  donantur  anima  rationali.  Etenim  huiusmodi  fetus  ani¬ 
mantur  ab  ipsa  canceptione  anima  rationali,  ut  communis  ho¬ 
die  sententia  docet,  et  eandem  videntur  postea  retinere,  quam¬ 
vis  processu  gestationis  organa  nobiliora  atrophia  consumpta 
sint,  aut  non  potuerint  recte  explicari.  Quod  vero  extra  uterum 
matris  statim  aut  certissime  perire  debeant  etiam  quoad  vitam 
vegetativam,  hoc  nullo  modo  probat  hanc  vitam,  dum  fetus  ea 
donantur,  non  procedere  ab  anima  ipsa  rationali,  quae  fetum 
ab  initio  informabat,  ut  forma  trunci,  pedum,  etc.,  probat. 
Ergo  possunt  etiam  extra  uterum  matris  baptizari  (sub  condi¬ 
tione),  nisi  certissime  constet  in  ipsis  omnem  vitam,  etiam  ve¬ 
getativam  cessasse  (1). 

324.  Quaer.  12.  An  graviter  peccent  parentes ,  qui  baptis¬ 
mum  ad  mensem  differunt ,  in  gratiam  patrini  adventuri,  vel 
familiae  congregandae,  sollemnitatisve  praeparandae? 

Resp.  Affirm.,  idque  clare  erui  videtur  ex  can.  770,  ubi  prae¬ 
cipitur  :  «Infantes  quamprimum  baptizentur ;  et  parochi  ac 
contionatores  frequenter  fideles  de  hac  gravi  eorum  obligatione 
commoneant».  Cfr.  etiam  S.  Alph.,  h.  118;  Salmant.  et  alios. 

Immo  etiam  dilatio  ultra  hebdomadam  videtur  gravis,  nam  le¬ 
gitur  in  Instr.  S.  C.  Consist.,  de  Visit,  ad  Limina,  n.  118:  «Utrum 
parentes  solliciti  generatim  sint,  ut  recens  nati  saltem  intra  hebdo¬ 
madam  baptismo  abluantur  :  an  sint  qui  nimium  differant,  aut  forte 
negligant,  vel  prohibeant  baptismum  ministrari»  (Acta,  II,  pag.  30). 
Praeterea,  cum  Leo  XIII  in  Epist.  ad  Episc.  anglonen.  et  tursien. 
13  aug.  1899,  de  consuetudine  «S.  Baptismatis  in  hebdomadas,  in 
menses,  immo  in  annos  pueris  differendi»,  dicat  «nil  sane  hac 
mala  consuetudine  iniquius,  nil  ecclesiasticis  sanctionibus  magis 
contrarium :  utpote  quae  non  solum  tot  animarum  aeternam  salu¬ 
tem,  inexcusabili  temeritate,  in  manifestum  periculum  infert;  sed 
eas  insuper,  intra  id  temporis,  certo  fraudat  ineffabilibus  gratiae 


(1)  De  acardiacis  haec  habet  Antonelli,  1.  c.,  vol.  2,  n.  401 ;  «Res  difficilior  est, 
cum  agitur  de  acardiacis.  Monstrum  acardiacum  semper  editur  cum  alio  fetu  bene 
evoluto,  eiusdem  sexus ;  uterque  ortum  ducit  ex  uno  ovo  et  commune  habet  corion  ; 
in  partu  primus  editur  fetus  bene  evolutus,  et  postea,  etiam  plures  post  horas,  acar- 
diacus.  Hic,  cum  non  habeat  relationem  cum  utero,  per  funiculum  umbilicarem 
nutritur  sanguine  alterius  fetus,  ac  ideo  eius  exsistentia  pendet  omnino  ab  altero 
gemino.  Cum  vero  acardiacus  in  lucem  edatur  semper  post  fetum  bene  evolutum, 
liquet  semper  edi  lam  mortuum.  Etiam  cum  acardiacus  habet  cor,  quod  raro  acci¬ 
dit,  hoc  organum  est  semper  atrophicum  et  non  potest  proprias  functiones  explere. 
Hac  ratione  acardiacus  non  debet  baptizari.  Edito  vero  fetu  bene  evoluto,  cum  nosci 
nequeat,  an  acardiacus,  qui  adhuc  intus  manet,  habeat  rudimentum  cordis,  quod 
per  aliquot  minuta  aliqualem  saltem  vitam  servare  possit,  putamus  bene  esse  illum 
baptizare  baptismo  uterino,  sub  conditione  «si  vivis»,  etc.». 

sanctificantis  charismatibus,  quae  per  regenerationis  lavacrum 
infunduntur;  resque  aliquoties  eousque  deducere  potest,  ut,  quod 
proprio  tempore  omissum  fuit,  nunquam  amplius  in  posterum  sit 
faciendum».  «Non  possumus  quin  tam  detestabilem  usum,  in  Deum 
simul  impium  ac  in  homines,  ubicumque  infeliciter  invaluerit,  ex 
animo  improbemus  et  execremur».  (1). 

Hac  de  re  sic  loquuntur  C.  Plen.  Amer,  lat.,  n.  491,  et  C.  Manii., 
n.  574 :  ((Curandum  est,  ut  infantes  quam  citius  baptizentur ;  unde 
improbamus  incuriam  parentum  qui  absque  gravi  causa  triduum 
et  praesertim  ultra  octiduum,  filiorum,  quamvis  minime  infirmo¬ 
rum,  baptismum  differunt :  et  volumus,  ut  de  hac  re  parochi  et 
contionatores  frequenter  commoneant  fideles»  (2). 

325.  Quaer.  13.  Quid  faciendum,  praesertim  in  locis  mis¬ 
sionum,  cum  deest  sacerdos,  vel  est  eum  adeundi  difficultas ? 

Resp.  Tunc  (nisi  forte  sacerdos  intra  octo  dies  adfuturus 
speretur)  baptismus  a  catechistis  aliisve  probatis  laicis  illico 
est  administrandus  infantibus,  bona  licet  valetudine  utentibus, 
supplente  dein  presbytero,  cum  adventaverint,  baptismi  caere¬ 
monias;  hominum  quippe  vita,  infantium  praesertim,  conti¬ 
nuis  est  obnoxia  periculis  (3). 

326.  Scholion.  —  De  baptismo  conferendo  fetibus  ac  in¬ 
fantibus,  qui  probabiliter  adhuc  vivant,  quamvis  vulgo  recen¬ 
ter  mortui  credantur. 

Infantes  recenter  nati,  necnon  omnes  fetus  abortivi :  a)  si 
aliquod  vel  levissimum  vitae  signum  praebeant,  absolute  bap¬ 
tizandi  sunt ;  b)  si  vero  nullum  omnino  vitae  indicium  in  eis 
appareat,  baptizandi  sunt  sub  conditione:  si  vivis,  etc.,  nisi  iabn 
clare  apparearit  putrefacti  (4).  Unde  noster  Codex  in  can.  747 : 
«Curandum  ut  omnes  fetus  abortivi,  quovis  tempore  editi,  si 
certo  vivant,  baptizentur  absolute;  si  dubie,  sub  conditione».  — 
Ratio  est,  quia  huiusmodi  fetus  et  infantes  frequenter  eduntur 
in  statu  asphyxiae  ac  mortis  apparentis,  ita  ut  nullum  omnino 
in  eis  vitae  vestigium  deprehendatur,  et  tamen  intus  vivunt,  ut 
constat  ex  eo  quod  saepius,  post  plures  horas  diesque  integros  ex 
quo  mortui  a  peritissimis  medicis  censebantur  (immo  et  aliqui 
postquam  iam  sepulti  fuerant),  vitam  adhibitis  opportunis  fo¬ 
mentis  prodiderint  (5).  Unde  nullum  in  talibus  infantibus  mani- 


(!)  Cfr.  Append,  ad  C.  Plen.  Amer,  lat.,  n.  128,  VIII. 

12)  Cfr.  etiam  Cone.  Prov.  Valent.,  p.  2,  tit.  1,  cap.  1,  n.  2;  Syn.  Aurien.,  Const. 
49;  Matriten.,  1.  2.  tit.  1,  c.  1;  Cone.  Plen.  Sicili.,  can.  200. 

(3)  Synodus  Sutchuensis  mandavit  nt  baptismus  in  casu  non  differatur  ultra 
octo  di.es  ab  Infantis  nativitate,  idque  probavit  S.  C.  de  P.  F.,  11  sept.  1841  C Collect ., 
n.  939,  ed.  2..a) .  Cfr.  etiam  S.  C.  de  P.  F.,  21  ian.  1788;  16  ian.  et  11  febr.  1804  (Collect., 
nn.  5.93,  674,  675,  ed.  2. a;  Append.  ad  Cone.  Plen.  Amer,  lat.,  n.  128,  IV). 

(4)  Cone.  Caesa, raug.,  tit.  2,  c.  2,  V ;  Syn.  Aurien.,  Const.  52;  Matriten.,  1.  2, 
tit.  1,  c.  1. 

(5)  Plura  eiusmodi  exempla  ex  clarissimis  medicis  collecta  vide  apud  Ferreres, 
in  opusc.  Da  muerte  real  y  la  muerte  aparente,  etc.,  nn.  21-33. 

festum  mortis  signum  admittendum  est  praeter  ipsam  putre¬ 
factionem  (1).  Nec  omittendum  est  in  huiusmodi  casibus  facile 
confundi  posse  prima  putrefactionis  indicia  cum  aliis  sympto¬ 
matibus  (2). 

Hinc  inferes :  l.°  Medicum  teneri  sub  gravi  ad  adhibendam 
necessariam  curam  ut  huiusmodi  infantes,  qui  mortui  nasci 
videntur  nec  tamen  sunt  putrefacti,  in  vitam,  si  fieri  possit, 
revocentur. 

2. °  Medicum  vel  alios,  qui  parturienti  vel  aborienti  assis¬ 
tunt,  teneri  sub  gravi  ad  baptizandum  infantes  vel  fetus,  qui 
mortui  videntur,  si  tamen  putrefacti  non  sint. 

3. °  Parochum  teneri  ad  instruendos  fideles,  maxime  coniu- 
gatos,  de  obligatione  baptizandi  fetus  abortivos  etiam  pauco¬ 
rum  dierum  (cfr.  n.  323)  aliosque  infantes,  quamvis  aspectum 
plene  cadavericum  praeseferant,  dummodo  putrefacti  nondum 
sint  (3). 

§  II.  De  baptismo  adultorum 

327.  Nomine  adultorum ,  cum  de  baptismo  agitur,  ii  om¬ 
nes  censentur,  qui  rationis  usu  fruuntur  (can.  745,  §  2,  2.°). 

I.  Ut  adultus  valide  baptismum  suscipiat  requiritur  ut  vo¬ 
luntatem  habeat  illud  suscipiendi  (can.  752,  §  1). 

II.  Ut  licite  baptizetur  requiritur  praeterea  ut  sit  sufficien¬ 
ter  instructus  ac  doleat  de  peccatis  suis  (ibid.). 

III.  Satis  est  ut  ipse  petat  (can.  745,  §  2,  2.°),  etiam  dissen¬ 
tientibus  parentibus  infidelibus,  haereticis,  aut  catholicis. 

IV.  Adultorum  baptismus,  ubi  commode  fieri  possit,  ad 
loci  Ordinarium  defferri  debet,  ut,  si  voluerit,  ab  eo,  vel  ab 
eius  delegato  sollemnius  conferatur  (can.  744). 

V.  Ordinarius  loci  potest  gravi  et  rationabili  de  causa  in- 
dulgere  ut  caeremoniae  praescriptae  pro  baptismo  infantium 
adhibeantur  in  baptismo  adultorum  (can.  755,  §  2). 

328.  Quaesita.  —  Quaer.  l.°  Quid  requiritur  ut  adultus  in 
periculo  mortis  baptizari  possit ? 

Resp.  l.°  Si  nequeat  in  praecipuis  fidei  mysteriis  diligentius 
instrui,  satis  est,  ad  baptismum  conferendum,  ut  aliquo  modo 
ostendat  se  eisdem  assentire  serioque  promittat  se  Christianae 
religionis  mandata  servaturum  (can.  752,  §  2). 

Resp.  2.°  Quod  si  baptismum  ne  petere  quidem  queat,  sed 


(1)  Instr.  Eystetten.,  n.  85. 

(2)  Dr.  Goggia,  apud  ephem.  Cosmos,  vol.  44,  pag.  145. 

(3)  Ita  etiam  Cone.  Prov.  Vallisol.,  p.  3,  tit.  2,  n.  6. —Vide  hanc  quaestionem 
latius  expositam  a  P.  Ferreres,  1.  c.,  nn.  13-39.  Cfr.  infra,  nn.  849-856.  Vide  Casus, 
n.  1192  seq.  ... 

vel  antea  vel  in  praesenti  statu  manifestaverit  aliquo  probabili 
modo  intentionem  illum  suscipiendi,  baptizandus  est  sub  con¬ 
ditione;  si  deinde  convaluerit  et  dubium  de  valore  baptismi  col- 
lati  permaneat,  sub  conditione  baptismus  conferatur  (ibid. ,  §  3). 

Quaer.  2°  Quo  tempore  adultis  baptismus  sollemniter  admi¬ 
nistrari  possit? 

Resp.  Qualibet  die  administrari  potest ;  decet  tamen  adul¬ 
torum  baptismum,  secundum  antiquissimum  Ecclesiae  ritum, 
conferri,  si  fieri  commode  queat,  in  pervigilio  Paschatis  et  Pen¬ 
tecostes,  praecipue  in  metropolitanis  aut  cathedralibus  ecclesiis 
(can.  772). 

N.  B.  l.°  Tam  sacerdotem  qui  adultos  baptizaturus  est,  quam 
ipsos  adultos,  qui  sani  sint,  decet  esse  ieiunos  (can.  753,  §  1). 

2.°  Nisi  graves  urgentesque  causae  obsint,  adultus  baptiza- 
tus  statim :  a)  Missae  sacrificio  assistere  debet,  b)  et  sacram 
communionem  percipere  (ibid.,  §  2). 

329.  Quaer.  3.°  An  et  quomodo  baptizari  possint  aut  de¬ 
beant  amentes  et  furiosi,  qui  lucida  habent  intervalla  aut  ali¬ 
quando  ratione  usi  sunt ? 

Resp.  l.°  Si  dilucida  habent  intervalla,  baptizandi  sunt,  si 
ipsi  velint,  dum  sui  compotes  sunt  (can.  754,  §  2). 

Resp.  2.°  Si  vero  antequam  insanirent  suscipiendi  baptismi 
desiderium  ostenderint  ac  vitae  periculum  immineat,  etiamsi 
non  sint  compotes  mentis,  baptizari  possunt  et  debent 
(ibid.,  §  3). 

Idem  dicendum  est  de  eo  qui  lethargo  aut  phrenesi  laborat, 
ut  tantum  vigilans  et  intelligens  baptizetur,  nisi  periculum 
mortis  impendeat  et  in  eo  prius  apparuerit  baptismi  deside¬ 
rium  (ibid.,  §  4). 

CAPUT  V 

DE  SOLLEMNITATIBUS  ACCESSORIIS  BAPTISMI, 
NEMPE  DE  PATRINIS,  CAEREMONIIS, 

LOCO  ET  ADNOTATIONE 

ARTICULUS  I.  —  De  patrinis 

330.  Patrini  sunt  quasi  patres  spirituales,  qui  baptizatum 
de  sacro  fonte  levant,  et  in  se  eius  curam,  defectu  parentum, 
suscipiunt. 

I.  Nemo  sollemniter  baptizari  debet,  nisi  habeat,  quatenus 
fieri  possit,  patrinum  (can.  762,  §  1). 

II.  Patrinus  debet  esse  unicus,  licet  diversi  sexus  a  bapti- 

zando,  vel  ad  summum  unus  et  una  adhibeantur  (can.  764). 

III.  Etiam  in  baptismo  privato  patrinus,  si  facile  haberi 
queat,  adhiberi  debet ;  si  vero  non  interfuerit,  adhiberi  debet 
in  supplendis  caeremoniis  baptismi,  sed  hoc  in  casu  nullam 
contrahit  spiritualem  cognationem  (can.  762,  §  2). 

331.  Quaesita. — Quaer.  l.°  An  in  baptismo  sub  conditione 
collato  patrinus  sit  adhibendus ? 

Resp.  Neg.,  et  si  adsit,  nullam  contrahit  cognationem,  v.  gr. 
si  dubitetur  an  infans  vivat  vel  iam  mortuus  sit ;  an  sit  mola 
vel  homo. 

Excipe  casum,  quo  baptismus  iteratur  sub  conditione,  tunc 
enim  debet  adesse,  si  fleri  possit,  idem  patrinus,  qui  in  primo 
baptismo  adfuit  (can.  763,  §  1) ;  quod  si  in  primo  nullus  adfuit, 
vel  si  adfuit,  iam  mortuus  est,  aut  quacumque  ex  causa  nunc 
adesse  non  possit,  aut  nonnisi  cum  gravi  incommodo,  nullus 
adhiberi  debet  (ibid.) ;  adhiberi  tamen  potest. 

Quaer.  2.°  An  patrinus  adhibendus  sit  sub  gravi ,  aut  sub 
levi ? 

Resp.  In  baptismo  sollemni  sub  gravi ;  in  privato  sub  levi, 
cum  tempus  et  adiuncta  vix  patrinum  quaerere  patiantur.  Sub 
gravi  etiam  in  supplendis  caeremoniis,  quia  tempus  iam  per¬ 
mittit  exspectare. 

Quaer.  3.°  An  sit  grave  adhibere  plus  quam  duos  patrinos ? 

Resp.  Affirm.  Laederetur  enim  praeceptum  Ecclesiae  sub 
gravi  impositum,  ne  multiplicentur  cognationes.  S.  Alph., 
n.  154,  in  fine. 

Quaer.  4.°  Cur  dicitur  quod  patrinus  in  baptismo  sollemni 
adhiberi  debet ,  quoad  fieri  possit? 

Resp.  Quia  baptismus  etiam  sollemnis  omitti  non  debet, 
nec  differri  immoderate,  eo  quod  patrinus  inveniri  non  possit, 
ut  v.  gr.  in  locis  missionum  contingere  aliquando  potest. 

Quaer.  5.°  Quodnam  est  munus  patrinorum? 

Resp.  Patrini  perpetuo  commendatos  habere  debent  filios 
spirituales,  diligenter  curando  ut  vitam  Christianam  vivant 
talem  qualem  promiserunt  in  baptismo  (can.  769).  Hinc  pa¬ 
trini  obligatione  tenentur  curandi  ut  filii  sui  spirituales  dis¬ 
cant  sufficienter  catechismum  (can.  1335).  Ab  omni  autem  obli¬ 
gatione  solvuntur,  quando  prudenter  praesumere  possunt, 
quod  baptizatus  diligenter  a  parentibus  instruatur.  S.  Alph., 
n.  147. 

Exinde  sacerdos  collato  baptismo  monere  debet  patrinos  de 
susceptis  obligationibus,  et  insuper  de  contracta  cognatione 
spirituali.  —  De  cognatione  autem  ista  per  baptismum  con¬ 
tracta  dicemus  in  n  1045  seq. 

N.  B.  Has  obligationes  (can.  769,  1335)  contrahunt  patrini 
etiam  in  casibus  in  quibus,  iuxta  can.  762,  §  2,  et  763  (nn.  330, 
III,  331,  q.  l.°),  cognationem  non  contrahunt. 

332.  Quaer.  6.°  Quaenam  conditiones  requiruntur  ut  quis 
valide  et  licite  sit  patrinus? 

Resp.  l.°  Ut  quis  valide  sit  patrinus  requiruntur  sequentes 
conditiones : 

1. a  Ut  sit  baptizatus ,  habeatque  usum  rationis  et  animum 
gerendi  munus  patrini. 

2. a  a)  Ut  ad  nullam  pertineat  haereticam  aut  schismaticam 
sectam ,  b)  nec  sententia  condemnatoria  vel  declaratoria  sit 
excommunicatus  aut  infamis  infamia  iuris  aut  exclusus  ab  acti¬ 
bus  legitimis ,  c)  nec  sit  clericus  depositus  vel  degradatus. 

3. a  Nec  sit  pater  vel  mater  vel  coniux  baptizandi. 

4. a  Ut  sit  designatus  a  baptizando  aut  a  parentibus  vel  a 
tutoribus ;  aut,  his  deficientibus,  a  ministro. 

5. a  Ut  baptizandum,  in  actu  baptismi,  per  se  vel  per  pro¬ 
curatorem  physice  teneat  aut  tangat,  vel  statim  levet  seu  sus¬ 
cipiat  de  sacro  fonte  aut  de  manibus  baptizantis  (can.  765). 

Resp.  2.°  Ut  autem  quis  licite  sit  patrinus,  oportet : 

1. °  Decimum  quartum  suae  aetatis  annum  attigerit,  nisi 
aliud  iusta  de  causa  ministro  videatur. 

2. °  Non  sit  propter  notorium  delictum  excommunicatus, 
vel  exclusus  ab  actibus  legitimis,  vel  infamis  infamia  iuris, 
quin  tamen  sententia  intercesserit  (nam,  si  intercessisset,  nec 
valide  posset  esse  patrinus),  nec  sit  interdictus,  aut  alias  publice 
criminosus,  vel  infamis  infamia  facti. 

3. °  Fidei  rudimenta  noverit. 

4. °  In  nulla  religione  sit  novitius  vel  professus,  nisi  neces¬ 
sitas  urgeat  et  expressa  habeatur  venia  Superioris  saltem  lo¬ 
calis. 

5. °  In  sacris  ordinibus  non  sit  constitutus,  nisi  accedat  ex¬ 
pressa  Ordinarii  proprii  licentia  (can.  766). 

Quaer.  7.°  Quid  si  parochus  dubitet  utrum  quis  valide  vel 
licite  admitti  possit  ad  munus  patrini ? 

Resp.  Consulere  debet  Ordinarium  (1),  si  tempus  id  permit¬ 
tat  (can.  767). 

Quaer.  8.°  An  et  quatenus  publice  concubinarius  excludatur 
a  munere  patrini ? 

Resp.  l.°  Si  intercesserit  sententia  condemnatoria  vel  decla¬ 
ratoria,  nequit  valide  esse  patrinus. 

(1)  Si  parochus  patrinum  reiecerit,  non  datur  contra  ipsum  iure  hisp.  recursus 
in  Trib.  civilibus.  Cfr.  Mach-F  errer  es,  vol.  2,  n.  414,  ed.  15.a  ;  L6pez  Pelilez,  EI  Derecho 
y  ia  Iglesia,  §  54,  pag.  502  (aflo  1917), 

Resp.  2.°  Si  autem  talis  sententia  non  intercesserit,  tunc 
valide  quidem  patrinus  esse  poterit;  non  autem  licite:  a )  quia 
excludendus  est  ab  actibus  legitimis  (can.  2357,  §  2;  2256,  2.°), 
b)  quia  est  publice  criminosus,  nam  concubinatus  est  crimen. 

Per  se,  secluso  gravi  incommodo,  parochus  tenetur  sub 
gravi  eum  non  admittere  ad  tale  munus,  quia  lex  gravis  esse 
videtur.  Cfr.  Ferreres  apud  Razon  y  Fe,  vol.  69,  pag.  83. 

N.  B.  l.°  Minime  excludendi  sunt  (nisi  lex  specialis  ita  sta¬ 
tuerit)  quicumque  annuam  confessionem  et  communionem  ne- 
gligunt.  Cfr.  Gerdcot,  n.  158. 

2.°  Nullus  clericus  sine  Episcopi  licentia...  munus  patrini 
suscipere  potest,  iuxta  C.  Plen.  Amer,  lat.,  n.  505;  C.  Manii., 
n.  591. 

ARTICULUS  II.  —  De  ritibus  et  caeremoniis  baptismi 

333.  I.  Baptismus  conferri  debet  sollemniter  (can.  755,  §  1), 
i.  e.  servatis  omnibus  ritibus  et  caeremoniis,  quas  probati  ri¬ 
tuales  libri  praescribunt  (can.  737,  §  2),  nisi  urgeat  mortis 
periculum,  aut  loci  Ordinarius  casu  particulari  dispensaverit 
cum  haereticis  qui  in  adulta  aetate  sub  conditione  baptizantur 
(can.  755,  §  2,  759,  §  1). 

II.  Proles  ritu  parentum  baptizari  debet  (can.  756,  §  1). 

III.  Mortale  est  omittere  caeremonias  omnes  baptismi,  aut 
aliquam  ex  iis  notabilem,  quia  sic  violatur  praeceptum  grave 
Ecclesiae. 

334.  Resolves.  —  l.°  Seclusa  necessitate,  mortale  est  bapti¬ 
zare  sine  chrismatis  unctione ,  quia  haec  specialem  et  gravem 
habet  significationem.  S.  Alph.,  n.  141. 

2. °  Mortale  est  extra  necessitatis  casum  sollemniter  bapti¬ 
zare  cum  aqua  non  consecrata ,  quia  huiusmodi  omissio  in  cae¬ 
remoniis  baptismi  valde  gravis  est  (vide  tamen  dicta  in  n.  303, 
II).  Probabiliter  etiam  idem  dicendum  est,  si  agatur  de  baptis¬ 
mo  privato,  ut  censent  Salmant.,  Roncaglia,  Diana.  Quod  in- 
telligendum  est,  si  minister  sit  sacerdos  aut  diaconus.  Attamen 
oppositam  tenent  sententiam,  nec  improbabiliter ,  Lacroix, 
n.  263;  Gobat;  S.  Alph.,  n.  102,  et  in  Hom.  apost.,  n.  8.  Cfr. 
n.  304,  q.  3.° 

3. °  Mortale  est  omittere  unctionem  olei  catechumenorum, 
vel  alia  similia;  quia  est  materia  gravis,  saltem  ex  fine  Eccle¬ 
siae,  sicut  commixtio  aquae  cum  vino  in  sancto  Eucharistiae 
sacramento.  S.  Alph.,  n.  141. 

4. °  a)  In  mortis  periculo  baptismum  privatim  conferre  li¬ 
cet  ;  et,  si  conferatur  a  ministro  qui  nec  sacerdos  sit  nec  dia- 

conus,  ea  tantum  poni  debent,  quae  sunt  ad  baptismi  validi¬ 
tatem  necessaria;  si  a  sacerdote  vel  diacono,  servari  quoque 
debent,  si  tempus  adsit,  caeremoniae  quae  baptismum  sequun¬ 
tur  (can.  759,  §  1). 

b)  Extra  mortis  periculum  baptismum  privatum  loci  Or¬ 
dinarius  permittere  nequit,  nisi  agatur  de  haereticis  qui  adulta 
aetate  sub  conditione  baptizentur  (ibid. ,  §  2). 

c)  Caeremoniae  autem  quae  in  baptismi  collatione  prae¬ 
termissae  quavis  ratione  fuerint,  quamprimum  suppleri  de¬ 
bent;  nisi  in  casu,  de  quo  in  §  2  (ibid.,  §  3). 

Unde  in  baptismo  domi  conferendo  in  casu  necessitatis, 
omnia  sunt  omittenda  quae  baptismum  praecedunt,  quaeque 
postmodum  supplenda  sunt  in  ecclesia,  ad  quam  praesentan¬ 
dus  est  puer,  cum  convalescit  (1) ;  debent  tamen  adhiberi,  si 
minister  sit  sacerdos  aut  diaconus,  illae  caeremoniae  quae 
baptismum  subsequuntur  (2).  Cfr.  n.  338. 

335.  Quaesita.  —  Quaer.  l.°  Si  baptismus  sollemniter  col¬ 
latus  deprehendatur  invalidus,  an  etiam  caeremoniae  repeten¬ 
dae  sint ? 

Resp.  Cum  baptismus  sub  conditione  iteratur,  caeremoniae, 
si  quidem  in  priore  baptismo  omissae  fuerunt,  suppleantur, 
salvo  praescripto  can.  759,  §  3;  sin  autem  in  priore  baptismo 
adhibitae  sunt,  repeti  in  altero  aut  omitti  possunt  (can.  760). 

Quaer.  2.°  Quomodo  intelligenda  sit  prohibitio  utendi  chris¬ 
mate  veteri,  seu  alterius  anni ? 

Resp.  l.°  Rigorose  sumenda  est,  quando  chrisma  novum  ha¬ 
betur.  Graviter  igitur  peccaret  sacerdos  qui,  chrismate  recenti 
posthabito,  veteri  uteretur.  Vide  can.  734,  §  1,  supra,  n.  253. 

Resp.  2.°  Licet  autem  in  baptismo  sollemni  uti  chrismate 
anni  praecedentis,  usquedum  consecratum  chrisma  recens  ac¬ 
ceptum  fuerit.  Igitur  non  ideo  debet  chrismatis  et  olei  unctio 
omitti,  quod  olea  recens  benedicta  haberi  nondum  potuerint, 
nec  ea  de  causa  baptismus  diferri  ad  aliud  tempus  debet,  quan¬ 
tumvis  breve  (3). 

Benedictio  autem  fontis  baptismatis  in  sabbato  sancto  fieri 
debet  cum  chrismate  praecedentis  anni,  si  parochus  aliquem 
baptizare  debeat,  et  olea  recentia  sibi  comparare  non  potuerit ; 
nec  debet  omitti  infusio  chrismatis  et  olei,  usquedum  aliud 
accipiatur.  Si  vero  nullus  est  baptizandus,  benedicat  fontem 


(1)  S.  R.  C.,  23  sept.  1820  :  Decr.  auth.,  n.  2607. 

(2)  S.  0«.,  10  april.  1861  (Coli.  P.  F„  n.  629).  C.  Plen.  Amer,  lat.,  n.  498;  C.  Ma¬ 
nii.,  n.  583.  Vide  dicta  in  a). 

(3)  Ita,  contra  non  paucos,  S.  R.  C.,  23  sept.  1837,  in  Chiol.-,  et  19  sept.  1859, 
in  Cadurcen.:  Decr.  auth.,  nn.  2773  et  3092. 

sine  sacrorum  oleorum  infusione,  quae  privatim  opportuno 
tempore  fiet  (1). 

336.  Quaer.  3.°  An  interrogationes,  quae  ex  rubrica  Ri¬ 
tualis  Romani  patrinis  faciendae  sunt ,  lingua  vernacula  fieri 
possint ? 

Resp.  Neg.,  nec  licet  interrumpere  caeremonias  baptismi 
sollemnis  adultorum  ad  illas  explicandas  vernacula  lingua  (2). 
Licet  tamen  interrogationes  repetere  lingua  vernacula,  dummo¬ 
do  prius  lingua  latina  fiant  (3).  Patrini  autem  recitare  possunt 
Pater  et  Credo  lingua  vernacula,  dum  parochus  ea  recitat  lati¬ 
no  sermone,  itemque  responsa  dicere  lingua  vernacula  (4). 

Quaer.  4.°  Quaenam  nomina  baptizandis  imponi  possunt ? 

Resp.  Curare  debent  parochi,  ut  ei,  qui  baptizatur,  Christia¬ 
num  imponatur  nomen ;  quod  si  id  consequi  non  poterunt,  no¬ 
mini  a  parentibus  imposito  addant  nomen  alicuius  Sancti  et 
in  libro  baptizatorum  utrumque  nomen  perscribant  (can.  761). 

Quaer.  5.°  Si  parentes  pertineant  alter  ad  ritum  latinum , 
alter  vero  ad  orientalem ,  filii  quo  ritu  debent  baptizari ? 

Resp.  Ritu  patris,  nisi  aliud  iure  speciali  cautum  sit  (can. 
756,  §  2).  Quod  si  unus  tantum  sit  catholicus,  huius  ritu  proles 
baptizanda  est  (ibid. ,  §  3). 

I.  De  loco  baptismi  administrandi 

337.  I.  Baptismus  privatus  urgente  necessitate  quovis  tem¬ 
pore  et  loco  administrandus  est  (can.  771). 

II.  Proprius  baptismi  sollemnis  administrandi  locus  est 
baptisterium  in  ecclesia  vel  oratorio  publico  (can.  773). 

III.  Iure  habendi  fontem  baptismalem  carere  nequit  eccle¬ 
sia  paroecialis,  revocato  ac  reprobato  quovis  contrario  statuto, 
privilegio  vel  consuetudine,  salvo  tamen  legitimo  iure  cumu- 
lativo  (5)  aliis  ecclesiis  iam  quaesito  (can.  774,  §  1). 

Sic  cathedrales  Barcinonensis,  Gaesaraugustana  (dei  Pi- 
lar ),  etc.,  ius  cumulativum  habent  baptismum  conferendi  in¬ 
fantibus  sive  propriae  civitatis,  sive  dioecesis,  qui  a  propriis 


(1)  Ibid.,  et  31  ian.  1896  :  Decr.  auth.,  n.  3879. 

(2)  S.  R.  C.,  21  lun.  1879,  ad  2  (n.  3496). 

(3)  S.  Off.,  23  aug.  1886  (Coli.  P.  F.,  n.  640) ;  S.  R.  C.,  5  martii  1904,  in  Utinem. 

(4)  S.  R.  C.,  5  mart.  1904  (Acta  S.  Sedis,  vol.  36,  pag.  568) ;  30  dec.  1881,  ad  10 
(n.  3535);  C.  Plen.  Amer,  lat.,  n.  500;  C.  Manii.,  n.  585.  Cfr.  Mach-Ferreres,  vol.  2, 
n.  414,  ed.  15. a 

(5)  Unde  subsistit  legitimum  ius  cumulativum  aliis  ecclesiis  iam  quaesitum  ante 
Codicem  ;  sed  ius  exclusivum  quod  habebant  quaedam  ecclesiae,  ut  v.  gr.  Cathedra- 
lis  Sulmonensis  in  Italia,  quatenus  exclusivum  suppressum  est  et  mutatum  in  cumu¬ 
lativum.  Attamen  in  posterum  ius  fontis  cumulativum  obtineri  nequit  ex  consue¬ 
tudine,  quae  corruptela  dicenda  est  (Comm.  Cod.,  12  nov.  1922  :  Acta ,  XIV,  pag.  662). 

parentibus  illic  deferantur,  quin  ad  hoc  requiratur  licentia 
proprii  parochi,  neque  huic  emolumentum  aliquod  sit  sol¬ 
vendum  (1). 

IV.  De  consensu  Ordinarii  fons  baptismalis  poni  potest 
in  alia  ecclesia  vel  publico  oratorio  intra  limites  paroeciae  pro 
fidelium  commoditate  (ibici.,  §  2). 

V.  Mortale  est  sine  necessitate  baptizare  extra  ecclesiam , 
nisi  proximum  immineat  mortis  periculum,  vel  aliud  magnum 
adsit  incommodum,  aut  habeatur  privilegium.  S.  Alph.,  n.  142. 

338.  Quaesita.  —  Quaer.  l.°  Quid  si  infans ,  sine  gravi  in¬ 
commodo  aut  periculo ,  transferri  non  possit  ad  ecclesiam  in 
qua  sit  fons  baptismalis ? 

Resp.  Tunc  baptismus  sollemnis  a  parocho  conferri  potest 
et  debet  in  proxima  ecclesia  aut  oratorio  publico,  intra  paroe¬ 
ciae  fines,  licet  haec  baptismali  fonte  careant  (can.  775). 

Quaer.  2.°  An  baptismus  sollemnis  conferri  possit  in  domi¬ 
bus  privatis? 

Resp.  Neg.,  nisi  hisce  in  adiunctis :  a)  si  baptizandi  sint 
filii  aut  nepotes  eorum  qui  supremum  actu  tenent  populorum 
principatum,  aut  ius  habent  succedendi  in  thronum,  id  ipsis 
ita  exposcentibus;  b)  si  loci  Ordinarius,  pro  suo  prudenti  ar¬ 
bitrio  et  conscientia,  iusta  ac  rationabili  de  causa,  in  casu  ali¬ 
quo  extraordinario ,  id  concedendum  censuerit  (can.  776, 
§  1),  v.  gr.  si  infans  sine  periculo  transferri  nequeat  ad  ec¬ 
clesiam  (2). 

N.  B.  l.°  In  memoratis  casibus  baptismus  conferendus  est 
in  sacello  domus,  aut  saltem  in  alio  decenti  loco,  et  aqua  bap¬ 
tismali  de  more  benedicta  (ibid. ,  §  2). 

2.°  In  locis  ubi  catholici  haud  raro  incolunt  procul  ab  ec¬ 
clesiis  vel  oratoriis  publicis,  et  translatio  infantium  in  tenera 
aetate  per  tantam  locorum  distantiam  magnis  periculis  et  in¬ 
commodis  est  obnoxia,  parochis  missionariis,  de  consensu  Or¬ 
dinarii,  licet  baptismum  hisce  infantibus,  vel  extra  mortis 
periculum  ministrare  in  privatis  domibus,  servato  ritu  Eccle¬ 
siae  consueto  (3).  Vide  n.  334. 

II.  De  baptismi  adnotatione  et  probatione 

339.  Parochi  debent  nomina  baptizatorum,  mentione  facta  : 
a)  de  ministro,  b)  de  parentibus  ac  patrinis,  c)  de  loco  ac  die 

(1)  Cfr.  Ferreres,  Inst.  can.,  vol.  1,  n.  733,  ed.  3.a  hisp. 

(2)  S.  C.  de  Sacr.,  22  iul.  1925  ;  23  dec.  1912  (Acta,  XVII,  pag.  452;  IV,  pag.  725). 
Fei-reres,  apud  Razdn  y  Fe,  vol.  36,  pag.  376  seq. ;  Mac)v-Ferreres,  vol.  2,  n.  413,  ed.  15.a 

(3)  S.  R.  C.,  4  febr.  1871,  ad  3  (Decr.  aiUh.,  n.  3234) ;  C.  Plen.  Amer,  lat.,  1.  c.  i 
C.  Manii.,  1.  c. 

collati  baptismi,  in  baptismati  libro  sedulo  et  sine  ulla  mora 
referre  (can.  777,  §  1). 

340.  Quaesita.  —  Quaer.  i.°  Quid  si  baptismus  collatus  fue¬ 
rit  ab  alio  quam  a  proprio  parocho ,  nec  parocho  praesente ? 

Resp.  Tunc  minister  (etiam  si  laicus  aut  mulier  sit)  pro¬ 
prium  parochum  baptizati  ratione  domicilii  certiorem  reddere 
debet  de  collato  baptismo  (can.  778). 

Quaer.  2.°  Quomodo  adnotatio  fieri  debet,  cum  baptizatus 
sit  filius  illegitimus? 

Resp.  Tunc :  a)  nomen  matris  est  inserendum,  si  publice 
eius  maternitas  constet,  vel  ipsa  sponte  sua  scripto  vel  coram 
duobus  testibus  id  petat;  item  b)  nomen  patris,  dummodo  ipse 
sponte  sua  a  parocho,  vel  scripto  vel  coram  duobus  testibus, 
id  requirat,  vel  ex  publico  authentico  documento  sit  notus  (1) ; 
c)  in  ceteris  casibus  inscribatur  natus  tanquam  filius  patris 
ignoti  vel  ignotorum  parentum  (can.  777,  §  2). 

Quaer.  3.°  An  inscribi  possit  nomen  patris  omisso  nomine 
matris,  si  haec  cognita  non  sit ? 

Resp.  Affirm.,  si  pater  id  petat  iuxta  normam  in  canone  777, 
§  2,  praescriptam :  Codex  enim  videtur  hoc  ius  patri  concedere, 
nec  maior  est  difficultas  in  scribendo  nomine  solius  patris, 
quam  solius  matris. 

Putamus  praeterea  in  huiusmodi  inscriptionibus  adnotan- 
dum  esse  qua  via  quibusve  testimoniis  aut  documentis  constet 
de  paternitate  aut  de  maternitate  aut  de  utraque,  relate  ad 
filios  illegitimos,  quicumque  illi  sint. 

Quaer.  4.°  Quaenam  requiruntur  ad  probationem  collati 
baptismatis? 

Resp.  Si  non  fiat  alteri  praeiudicium,  satis  est  unus  testis 
omni  exceptione  maior,  vel  ipsius  baptizati  iusiurandum,  si 
ipse  in  adulta  aetate  baptismum  receperit  (can.  779). 

N.  B.  Ex  privilegio  concesso  Societati  Transatlanticae  Barci¬ 
nonensi  die  20  apr.  1916  ad  decennium,  sacramentum  baptismi  in 
navibus  Societatis  administrari  potest  sollemniter,  ita  ut:  a)  in¬ 
scriptiones  baptismatum  remitti  valeant  ad  cathedralem  Barcino¬ 
nensem,  vel  ad  cathedralem  dioecesis  Santanderiensis,  prout  iter 


(1)  Dubium  est  utrum  haec  praescriptio  servanda  sit  etiam  cum  omnibus  illegi¬ 
timis,  atque  adeo  cum  adulterinis,  sacrilegis,  incestuosis  et  ceteris  spureis,  ita  ut 
liceat  inscribere  in  regesto  nomina  et  cognomina  utriusque  genitoris.  Videtur  obstare 
ratio  scandali  et  infamiae,  quae  tum  ex  iure  naturae  tum  ex  Rituali  vitanda  sunt. 
Si  in  aliquo  casu  nec  scandalum  nec  infamia  obstaret,  recurri  posset  ad  Sedem 
Apostolicam ;  quae  hucusque  dubium  nondum  solvit.  Cfr.  Comm.  Cod.,  14  iul.  1922  : 
Acta,  XIV,  pag.  528. 

Verum  tamen  est  etiam  hisce  in  casibus  posse  inscribi  nomen  solius  matris,  si 
haec  soluta  sit  aut  vidua,  non  autem  nomen  patris ;  vel  (ut  iam  statlm  dicetur) 
nomen  solius  patris,  si  hic  solutus  sit  aut  viduus,  non  vero  nomen  matris  coniuga- 
tae,  etc.  Cfr.  Ferveres,  Derecho  Sacramental,  n.  90,  II,  edic.  3.» 

maritimum  fiat  a  Barcinone  ad  extraneas  oras,  vel  ex  portu  San- 
tanderiensi  in  Americani;  b)  tradito  tamen  exemplari  inscriptio¬ 
nis  parentibus  baptizati. 

APPENDIX 

DE  OPERATIONE  CAESAREA 

341.  Operatio  seu  sectio  caesarea  in  hoc  consistit,  quod 
uterus  matris  gravidae  aperiatur,  ut  fetus  extrahatur. 

§  I.  De  operatione  caesarea  in  matre  iam  mortua 

342.  Quaesita.  —  Quaer.  l.°  An  haec  operatio  fieri  possit 
et  debeat  in  matre  mortua,  ut  fetus  baptizetur  et  forte  etiam 
vita  eius  salvetur ? 

Resp.  Quod  fieri  possit  et  debeat  constat  ex  Codice  canonico  : 
«Si  mater  praegnans  mortua  fuerit,  fetus  ab  iis  ad  quos  spectat 
extractus,  si  certo  vivat,  baptizetur  absolute ;  si  dubie,  sub 
conditione »  (can.  746,  §  4). 

Ratio  est,  quia  in  hoc  casu  nullum  periculum  matri  creatur, 
cum  ex  hypothesi  mortua  sit  et  de  eius  morte  certo  constet,  et 
aliunde  salvari  potest  vita  spiritualis  et  forte  etiam  temporalis 
infantis.  Ergo  ex  lege  caritatis  omni  cura  et  labore  salus  aeter¬ 
na  infantis  sub  gravi  procuranda  est,  etiam  invitis  aut  reluc¬ 
tantibus  patre  aut  propinquis,  qui  hac  in  re  facile  graviter  pec¬ 
care  poterunt  (1). 

Hoc  praesertim  valet,  si  immineat  tempus  partus,  quia  cum 
fetus  sit  robustior,  maior  spes  illum  baptizandi  affulget. 

Non  ideo  praetermittenda  est  operatio,  si  cognoscatur,  ma¬ 
trem  a  brevi  tempore  esse  gravidam ;  quia  ex  communi  recen- 
tiorum  sententia  animatio  fetus  habetur  in  ipso  conceptionis 
seu  fecundationis  instanti  (2).  Omitti  poterit  sectio  sex  primis 
graviditatis  hebdomadis ,  ait  Aertnys ,  1.  6,  n.  42  et  n.  297,  q.  9, 
cum  Cangiamila ,  1.  c.,  1.  2,  c.  11.  Ratio,  quia  tunc  fetus  est 
difficilis  inventu,  et  vix  poterit  vivus  reperiri. 

Vix  solidam  spem  adesse  reperiendi  fetum  vivum,  si  ope¬ 
ratio  peragatur  ante  quartum  praegnationis  mensem ,  tenent 
Capellmann,  1.  c.,  pag.  27 ;  G  enico  t,  n.  145,  et  Noldin ,  De  Sa¬ 
cram.,  n.  68.  Sed,  ut  bene  probat  Antonelli ,  vol.  1,  nn.  310, 


(1)  Cfr.  etiam  S.  Thom..  p.  3.  q.  68,  art.  11,  ad  3;  Statuta  S.  Edmundi  Cantuar., 
o.  13  (anni  1236),  apud  H6f6le,  Histoire  des  Conciles,  vol.  8,  pag.  297. 

(2)  Vide  Embriol.  sacra,  lib.  1,  e.  7;  Eschbach,  1.  c.,  pag.  363,  377;  Antonelli,  1.  c., 
n.  312;  Debreyne,  1.  c.,  c.  2,  §  3,  pag.  250;  Haine,  vol.  2,  pag.  481  seq. ;  Alberti,  Theol. 
past.,  p.  1,  n.  70.  Cfr.  Casus,  vol.  2,  n.  757. 

311,  complurima  habentur  exempla  a  doctoribus  collecta  de 
perdurante  vita  fetus  quocumque  temjyore  praegnationis  et 
etiam  multas  post  horas  a  morte  matris.  Immo,  ubi  ius  non 
distinguit,  nec  nos  distinguere  debemus. 

343.  Quaer.  2.°  Quaenam  cautelae  adhibendae  sint  in  casu ? 

Resp.  l.°  Sedula  cura  adhibenda  est,  ut  regio  uteri  defunc¬ 
tae  servetur  calida,  usquedum  facta  fuerit  operatio ;  secus  enim 
infans  facilius  e  vita  cederet,  antequam  baptizari  potuerit. 

Monendus  est  etiam  loci  magistratus  civilis,  et  testes  ab  ipso 
approbati  adhibendi  sunt  ad  mortem  matris  recognoscendam. 

Resp.  2.°  Dum  operatio  caesarea  in  praegnante  matre,  quae 
videtur  mortua ,  peragitur,  duo  observentur:  i.°  ut  praecedat 
diligentissima  inquisitio  de  reali  morte  matris ;  2.°  ut  operatio 
fiat  eodem  modo  eisdemque  cautelis,  ac  fieret,  si  mater  viveret : 
ratio  est,  ne  mater,  quae  forte  apparenter  tantum  mortua  est, 
occidatur  (1). 

Si  ita  fiat  operatio,  non  modo  periculum  matri  non  creabit, 
sed  forte  ei  saluti  esse  poterit  (2). 

344.  Dices  :  actio  qua  directe  fetus,  qui  extra  maternum 
uterum  adhuc  vivere  non  potest,  ab  utero  matris  extrahitur, 
vel  qua  illius  secundinae  scinduntur,  est  directe  occisiva  fetus 
et  consequenter  intrinsece  mala:  ideoque  diximus  in  vol.  1, 
n.  501,  talem  actionem  semper  illicitam,  quamvis  ea  adhibita 
salva  fieri  possit  mater  et  infans  baptizari,  ea  vero  omissa  uter¬ 
que  certo  sit  periturus  et  infans  baptizari  nequeat.  Ergo  non 
licebit  nec  discindere  secundinam  ad  baptizandum  fetum,  ut 
proposuimus  in  n.  322,  nec  caesaream  operationem  peragere, 
si  cognoscatur,  matrem  a  brevi  tempore  esse  gravidam,  ut  esse 
faciendum  diximus  hic. 

Resp.  Dist.  ant.  Actio  illa  est  directe  occisiva  fetus,  quando 
fetus  est  in  utero  matris  viventis,  Cone.;  quando  fetus  est  iam 
extra  uterum,  vel  in  utero  matris  mortuae,  Neg. — Ratio  distinc¬ 
tionis  est,  quia  cum  fetus  huiusmodi  est  involutus  secundinis 
in  utero  matris  viventis,  est  in  loco  et  modo  in  quibus  unice 
vivere  potest,  ideoque  directe  illis  privare  est  illum  directe  et 
per  se  occidere ;  si  vero  est  extra  uterum,  vel  in  utero  matris 
mortuae,  tunc  discindere  secundinas,  vel  eum  ab  utero  extra¬ 
here,  est  ponere  fetum  in  loco  et  modo  in  quibus  unice  vivere 
potest,  ideoque  tunc  illae  actiones  non  sunt  directe  occisivae, 
sed  directe  salvificae  fetus,  cum  fetus,  mortua  matre,  vel  iam 
extra  matris  uterum,  vivere  non  possit  nisi  separatus  a  matre 


(1)  Cir.  Ferreres,  Da  muerte  real,  etc.,  n.  39,  d. ;  Capellmann,  pag.  28. 

(2)  Cfr.  Esahbach,  1.  c„  pag.  349;  Ferreres-Geniesse.  La  mort  reelle,  etc.,  pag.  284. 

et  discissis  secundinis.  Quod  vero  ille  fetus  adhuc  extra  ma¬ 
ternum  uterum  vivere  non  possit,  hoc  est  -per  accidens ,  sicut 
e  contra,  vivente  matre,  per  accidens  est  fetum  in  utero  illius 
moriturum. 

345.  Quaer.  3.°  An  parochus ,  aut  missionarius,  aut  alius 
sacerdos  peragere  possit  aut  debeat  hanc  operationem ? 

Resp.  Neg.  «Haec  autem  fetus  extractio  de  praegnantis  de- 
functaeque  alvo  matris,  quamvis  patefacienda,  ut  diximus,  ac 
persuadenda  sit,  expresse  tamen  cavet  prohibetque  Sanctitas 
Sua,  ne  missionarii  in  casibus  particularibus  se  ingerant  in 
demandanda  sectione,  multoque  minus  in  ea  peragenda.  Sat 
proinde  missionariis  fuerit  illius  notitiam  edidisse,  curasseque, 
ut  eius  perbciendae  rationem  perdiscant,  qui  chirurgicis  inten¬ 
dunt,  laici  homines,  tum  vero,  cum  casus  tulerit,  eiusdem  pra- 
xi  ipsorum  oneri  ac  muneri  reliquisse»  (1). 


§  II.  De  operatione  caesarea  vivente  matre 

346.  Quaeres.  —  An  vel  quando  fieri  possit  aut  debeat ? 

Resp.  1  °  a)  Vivente  matre  nunquam  licite  fieri  potest  ope¬ 
ratio  caesarea,  quoties  aut  fetus  adhuc  extra  uterum  vivere  non 
possit,  aut  adest  pro  matre  periculum  ita  proximum  mortis  ex 
ipsa  operatione  secuturae,  ut  nulla  probabilis  spes  adsit  vitam 
matris  servandi ;  quamvis,  ea  non  facta,  mater  et  proles  certo 
peritura  sint.  Ratio  est,  quia  esset  id  perinde  ac  directe  prolem 
aut  matrem  occidere,  quod  nunquam  licet.  Ita  S.  Thom.  (2): 
Non  debet  homo  occidere  matrem ,  ut  baptizet  puerum. — Hinc 
fieri  non  potest  operatio,  quando  deest  chirurgus  valde  peritus, 
nec  quando  mater  adeo  est  morbo  debilitata,  ut  operatio,  alias 
non  periculosa,  sit  periculum  mortis  proximum  ex  circumstan¬ 
tiis  inductura,  etc. 

b)  Vivente  matre  licite  fieri  potest  operatio  caesarea,  po¬ 
sitis  his  circumstantiis,  scilicet:  si  l.°  infans  iam  extra  uterum 
vivere  possit,  saltem  probabiliter ;  2.°  si  mater  naturaliter  pare¬ 
re  non  possit,  aut  moritura  sit  antequam  pariat,  cum  maximo 
periculo  mortis  infantis  priusquam  baptizari  queat;  et  3.°  ex 
iudicio  chirurgi  periti  absit  proximum  mortis  matris  pericu¬ 
lum  (3).  —  Ratio  patet,  nullum  enim  est  periculum,  vel  saltem 


(1)  Coli.  P.  F.,  n.  573;  .  S.  0«.,  15  febr.  1780,  et  13  dec.  1809,  ubi  eadem  pro  qui- 
busvis  parochis,  etiam  non  missionariis,  statuuntur.  Vide  71  Monxtqxc,  vol.  11» 
pag.  484.  Cfr.  etiam  C.  Plen.  Amer,  lat.,  n.  492 ;  C.  Manii.,  n.  576. 

(2)  P.  3,  q.  68,  art.  11,  ad  3 ;  5.  Alph.,  n.  106. 

(3)  Vide  Embriolog.  sacra,  lib.  3,  c;.  9;  Elbel,  n.  60,  eto 

valde  leve  et  remotum,  atque  adeo,  si  forte  mors  sequatur,  per 
accidens  tantum  sequi  videbitur. 

Item,  si  mater  et  proles  sint  certo  periturae,  et,  operatione 
caesarea  adhibita,  adsit  aliqua,  quamvis  tenuis,  probabilis  spes 
utramque  salvandi,  licite  adhiberi  poterit  haec  operatio.  Ratio 
est,  quia  sic  consulitur  utriusque  saluti  meliori  modo  quo 
potest  (1). 

Resp.  2.°  Vivente  matre  fieri  debet  operatio,  si  nec  pro  matre 
nec  pro  fetu  afferat  proximum  mortis  periculum,  et  infans  alir 
ter  nequeat  baptizari  (2).  —  Sed  vix  unquam  mater  tenebitur 
hanc  operationem,  si  ab  ea  multum  abhorreat,  subire ;  quia 
vix  unquam  certo  constabit  caesaream  operationem  esse  me¬ 
dium  necessarium  et  unicum  baptizandi  infantem  :  cum  hic 
generatim  possit  in  utero  ope  siphunculi,  vel  aliter,  cum  solida 
probabilitate  baptizari.  Aliunde  constat  saepe  supervivere  fe¬ 
tum  per  horas,  immo  aliquando  per  dies  integros,  matri  de¬ 
functae  (3) ;  unde  probabilis  affulget  spes  illum  etiam  ea  mor¬ 
tua  baptizandi  (4). 

N.  B.  Hodie  operatio  caesarea  facile  et  fere  semper,  vivente 
etiam  matre,  adhiberi  potest,  cum  vix  inter  proxime  pericu¬ 
losas  operationes  recenseri  debeat,  sed  solum  inter  eas  quae 
periculum  aliquod  satis  remotum  secum  trahunt :  etenim  ex 
centum  sectis  mulieribus,  quinque  aut  sex  tantum  pereunt. 
Aliunde  medicorum  peritia  et  artis  chirurgicae  progressus  eous- 
que  pervenere,  ut  iam  fere  sine  sanguinis  effusione  et  (adhibito 
chloroformio)  absque  gravioribus  doloribus  operatio  caesarea 
perficiatur  (5). 

(1)  Cfr.  dicta  in  irn.  41,  44 ;  et  vol.  1,  n.  501. 

(2)  S.  Alph.,  n.  106;  Capellmann,  pag.  21- 

(3)  «Sans  doute  on  a  pu,  plusieurs  fois,  conserver  la  vie  h  des  enfants  extraits 
du  sein  de  leur  mere  plus  de  dix  minutes,  un  quart  d’heure,  une  demiheure  mSme 
aprfes  le  dernier  soupir  de  la  parturiente  ;  mais,  passfe  ce  delai,  les  succfes  devien- 
nent  plus  rares».  Icard,  La  mort  refelle  et  la  mort  apparente,  pag.  222. 

(4)  Cfr.  Drem.  Massana,  in  ephem.  EI  Criterio  Catdlico  en  las  ciendas  medicas, 
vol.  1,  pag.  325  seq. ;  Antonelli,  vol.  1,  nn.  310,  311. 

(5)  Cfr.  Eschbach,  1.  c.,  c.  4,  pag.  341  seq.  (edit.  2.a). 

TRACTATUS  XIII 
De  confirmatione 


347.  Confirmatio  definitur  :  Sacramentum  Novae  Legis,  quo 
per  chrismatis  unctionem,  sub  certa  verborum  forma,  datur 
baptizatis  plenitudo  Spiritus  Sancti  ad  firmiter  credendum  et 
ad  fidem  intrepide  confitendam. 

Constat  confirmationem  esse  verum  sacramentum  a  baptis¬ 
mo  distinctum:  l.°  ex  definitione  Ecclesiae.  Sic  enim  Euge- 
nius  IV  in  decreto  fidei :  Per  baptismum  spiritualiter  renasci¬ 
mur;  per  confirmationem  augemur  in  gratia  et  roboramur  in 
fide.  Vide  etiam Trid.,  sess.  7,  can.  1,  de  confirm. ;  — 2.°  ex  eo 
quod  inveniantur  in  ea  tria  essentialiter  requisita  et  sufficien¬ 
tia  ad  omne  sacramentum,  scilicet  signum  sensibile,  promissio 
gratiae,  et  institutio  Christi  permanens.  Etenim:  l.°  signum 
sensibile  habetur  in  manuum  impositione  cum  oratione,  seu  in 
materia  et  forma ;  2.°  promissio  et  collatio  gratiae  habetur  Act. 
8,  17,  ubi  dicitur,  quod  Petrus  et  Ioannes  missi  Samariam  ad 
confirmandos  fideles  iam  baptizatos,  imponebant  manus  super 
illos ,  et  accipiebant  Spiritum  Sanctum;  3.°  institutio  divina 
permanens  satis  intelligitur  ex  ipsa  potestate,  qua  Apostoli  post 
baptismum  per  impositionem  manuum  conferebant  Spiritum 
Sanctum ;  id  enim  ex  propria  virtute  non  poterant. 

Quandonam  autem  institutum  fuerit  hoc  sacramentum,  non 
constat.  Probabilius  institutum  est  post  resurrectionem ,  quan¬ 
do  Christus  dixit  Apostolis  (Ioann.  20,  21) :  Sicut  misit  me 
Pater  et  ego  mitto  vos ,  etc.,  quibus  plenam  potestatem  episco¬ 
palem  in  corpus  mysticum  Ecclesiae  illis  contulit,  luxta  alios 
Christus  instituit  sacramentum  confirmationis  in  cena  post 
ipsam  Eucharistiae  institutionem. 

Agendum:  1°  de  materia  et  forma  confirmationis,  2.°  de 
eius  ministro,  3.°  de  eiusdem  subiecto. 

CAPUT  I 

DE  MATERIA  ET  FORMA  CONFIRMATIONIS 

ARTICULUS  I.  —  De  materia  confirmationis 

348.  I.  Materia  remota  confirmationis  est  chrisma  ex  oleo 
olivarum  et  balsamo  confectum  et  ab  Episcopo  benedictum.  Ita 
communiter ,  et  constat  ex  Cone.  Florent .,  in  decreto  de  Sacra¬ 
mentis,  et  ex  can.  780,  781.  —  Dici  etiam  potest,  materiam  re¬ 
motam  partialem  esse  manum  Episcopi  formaliter  talem,  qua¬ 
tenus  scilicet  impositio  manus  est  materia  proxima  partialis, 
ut  mox  dicetur. 

II.  Materia  proxima  est  unctio  chrismatis  confirmandis 
applicata  ab  huius  sacramenti  ministro  per  manus  impositio¬ 
nem.  —  Constat  ex  can.  780  :  «Sacramentum  confirmationis  con¬ 
ferri  debet  per  manus  impositionem,  cum  unctione  chrismatis  in 
fronte  et  per  verba  in  pontificalibus  libris  ab  Ecclesia  probatis 
praescripta»  ;  et  ex  declaratione  Benedicti  XIV,  Epist.  Encycl. 
Ex  quo  primum  (1). 

Ergo  materia  proxima  confirmationis  non  consistit  partia¬ 
liter,  ut  olim  volebant  plures,  in  generali  impositione  manus 
ab  Episcopo  in  omnes  confirmandos  ab  initio  facta.  Quare  si 
haec  fuerit  omissa,  non  ideo  erit  confirmatio,  nec  sub  conditio¬ 
ne ,  repetenda  (2). 

349.  Quaesita.  —  Quaer.  l.°  An  de  necessitate  sacramenti 
balsamum,  requiratur ? 

Resp.  Affirm .,  probabilius ,  ut  videtur,  ex  decreto  Euge- 
nii  IV  pro  Armenis,  ubi  dicit,  confirmationis  materiam  esse 
chrisma  confectum  ex  oleo  et  balsamo.  —  Sufficit  autem  balsa¬ 
mum  cuiuscumque  regionis  et  in  ea  sola  quantitate,  quae  satis 
sit  ut  sui  odorem  dare  possit ;  nec  est  necessarium  ut  omnibus 
olei  partibus  misceatur  (3). 

Opposita  tamen  sententia  traditur  ab  aliis  (4),  ita  ut,  iuxta 


(1)  «Quod  itaque  extra  controversiam  est,  hoc  dicatur  :  nimirum  in  Ecclesia  La¬ 
tina  confirmationis  sacramentum  conferri  adhibito  sacro  chrismate,  sive  oleo  oliva¬ 
rum  balsamo  commixto  et  ab  Episcopo  benedicto,  ductoque  signo  crucis  per  sacra¬ 
menti  ministrum  in  fronte  suscipientis,  dum  idem  minister  formae  verba  profert». 

(2)  S.  Alph.,  n.  164,  in  fine;  S.  C.  de  P.  F.,  6  aug.  1640. 

(3)  S.  Alph.,  n.  162;  S.  Thomas,  3  p.,  q.  72,  art.  2;  Sudrez,  disp.  33,  sect.  1,  n.  6; 
Pesch,  n.  504. 

(4)  A  Scoto,  In  4,  dist.  7,  q.  un.,  et  a  Caieta.no,  3  p.,  q.  72,  art.  2,  et  probabilis  vi¬ 
detur  S.  Alph.,  1.  c.,  Suarezio  et  aliis. 

S.  Alph .,  1.  c.,  in  praxim,  urgente  necessitate,  deduci  possit. 
Gfr.  Decretal .,  lib.  1,  tit.  16,  c.  1.  Nituntur  praeterea  privilegio 
indis  concesso  a  Paulo  IV  et  Pio  V  utendi  loco  balsami  alio  quo¬ 
dam  liquore,  qui  balsami  quidem  nomen,  non  vero  naturam 
habet.  Postea  vero  confirmatio  esset  sub  conditione  iteranda  cum 
chrismate ,  quamvis  ritus  omitti  possent. 

Quaer.  2.°  An  chrisma  debeat  necessario  esse  ab  Episcopo 
benedictum? 

Resp.  i.°  Affirmandum  absolute  est,  si  sermo  sit  de  neces¬ 
sitate  praecepti,  ut  patet  ex  can.  718,  §  1  :  «Chrisma  in  sacra¬ 
mento  confirmationis  adhibendum,  debet  esse  ab  Episcopo  con¬ 
secratum,  etiamsi  sacramentum  a  presbytero,  ex  iure  vel  ex 
apostolico  induito,  ministretur»  (1). 

Resp.  2.°  Affirmandum  videtur  etiam,  si  sermo  sit  de  neces¬ 
sitate  sacramenti.  Id  enim  suadet  praxis  constans  Ecclesiae,  et 
decretum  Eugenii  IV,  in  quo  legitur,  materiam  confirmationis 
esse  chrisma  ab  Episcopo  benedictum.  Cfr.  etiam  can.  780, 
781  (2). 

350.  Quaer.  3.°  An  chrisma  debeat  necessario  esse  illius 
anni? 

Resp.  Affirm.  ad  liceitatem;  neg.  ad  validitatem.  Vide  su¬ 
pra,  n.  253.  Hinc  peccaret  graviter  Episcopus,  qui  confirmaret 
cum  chrismate  veteri.  S.  Alph.,  n.  163,  et  alii  communiter. 

Quaer.  4.°  An  ad  valorem  sacramenti  oleum  debeat  neces¬ 
sario  esse  olivarum? 

Resp.  Affirm.  Ratio  est,  quia  hoc  proprie  oleum  dicitur 
Hinc  oleum  ex  alia  materia  confectum,  v.  gr.  ex  nucibus,  non 
est  materia  valida,  quia  non  venit  simpliciter  sub  nomine 
olei  (3). 

351.  Quaer.  5.°  Quomodo  unctio  filsri  debeat ? 

Resp.  Debet  fieri  pollice  dextero  Episcopi  per  modum  crucis 
in  fronte  confirmati.  Valida  tamen  foret  unctio,  si  alio  digito 
Episcopi  fieret,  et  etiamsi  esset  digitus  manus  sinistrae,  quia 
vere  fieret  per  impositionem  manus  episcopalis.  Peccaret  ta¬ 
men  Episcopus,  qui  id  sine  necessitate  ageret,  quia  recederet  a 
praxi  universalis  Ecclesiae ;  quanquam  non  apparet,  inversio¬ 
nem  dictae  caeremoniae  ad  gravem  culpam  pertingere. 
S.  Alph.,  n.  165,  et  alii.  Gury ,  n.  264. 

Quaer.  6.°  An  mictio  valide  fieri  medio  instrumento  possit ? 

Resp.  Neg.  Ratio  est,  quia  deficeret  immediata  impositio 

(1)  Ita  omnes  cum  S.  Alph.,  n.  163. 

(2)  Ita  communiter  cum  S.  Thom.,  3  p.,  q.  72,  art.  3;  SuArez,  1.  c.,  sect.  2,  n.  2; 
S.  Alph.,  ibid. 

(3)  Ita  communiter  cum  S.  Tliom.,  p.  3,  q.  72,  art.  2;  S.  Alph.,  n.  162. 

manus  ministri,  quae  ex  dictis  omnino  requiritur.  Unde 
can.  781,  §  2 :  «Unctio  ne  fiat  aliquo  instrumento,  sed  ipsa 
ministri  manu  capiti  confirmandi  rite  imposita».  Nec  valet 
paritas  cum  extrema  unctione,  quia  in  hoc  sacramento  impo¬ 
sitio  manus  non  requiritur  ad  valorem,  sicut  in  confirmatio¬ 
ne  (1). 


ARTICULUS  II.  —  De  forma  confirmationis 

352.  Forma  sacramenti  confirmationis  consistit  in  his  ver¬ 
bis  :  Signo  te  signo  crucis ,  et  confirmo  te  chrismate  salutis ,  in 
nomine  Patris  et  Filii  et  Spiritus  Sancti.  — -  Sic  definivit  Euge- 
nius  IV  in  citato  decreto.  Constat  etiam  ex  constanti  Ecclesiae 
praxi. 

Per  verba  signo  te  signo  crucis ,  significatur,  quod  sicut  mi¬ 
les  insignibus  ducis  sui  ornari  solet,  ita  homo  per  hoc  sacra¬ 
mentum  cruce  exterius  et  charactere  invisibili  interius  tan- 
quam  signo  militari  Christi  signatur.  —  Per  verba  confirmo  te 
, chrismate  salutis ,  exprimitur,  quod  homo  per  hoc  sacramen¬ 
tum,  instar  athletae,  exterius  chrismate,  interius  vero  Spiritus 
Sancti  gratia  et  robore  ungatur.  —  Per  reliqua  autem  verba, 
in  nomine  Patris ,  etc.,  exprimitur  causa  principalis  plenitu¬ 
dinem  conferens  roboris  spiritualis,  quae  est  sanctissima  Tri¬ 
nitas ,  simulque  praecipuum  fidei  Christianae  mysterium,  quod 
et  hominibus  in  baptismo  credendum,  et  in  hoc  sacramento  te¬ 
nendum,  et  palam  profitendum  proponitur  (2). 

353.  Quaesita.  —  Quaer.  i.°  Quaenam  verba  huius  formae 
sint  essentialia ? 

Resp.  Ad  validitatem  sunt  omnino  essentialia  sequentia : 
l.°  verbum  confirmo ,  nisi  alio  verbo  synonymo  suppleatur; 
2°  expressio  sanctissimae  Trinitatis ,  ut  in  baptismo;  3.°  ver¬ 
bum  te ,  quo  subiectum  sacramenti  designatur ;  4.°  verba  signo 
te  signo  crucis ,  necnon  verba  chrismate  salutis.  Dicere  autem 
corroboro  pro  confirmo ,  vel  sanctificationis  pro  salutis ,  esset 
mutatio  tantum  accidentalis.  S.  Alph.,  n.  168,  cum  aliis  com¬ 
muniter.  —  Haec  in  praxi;  speculative  vero  haec  sola  verba 
«confirmo  te»  certo  requiruntur ;  quoad  alia  non  certo  constat. 

Quaer.  2.°  An  valeat  forma  apud  graecos  usitata:  Signacu¬ 
lum  doni  Spiritus  Sancti? 

Resp.  Affirm.,  cum  sententia  communi  theologorum.  Sen- 
rsus  enim  est,  hoc  signo  donantur  munera  Spiritus  Sancti ,  omis- 


(1)  S.  Alph.,  n.  166,  et  alii  communiter. 

(2)  S.  Thom.,  p.  3,  q.  72,  art.  4;  Gury,  n.  265. 

so  verbo  more  graecorum.  Secus  dicendum  foret,  graecos  sa¬ 
cramentum  confirmationis  non  habere,  quod  valde  durum  est. 
Constat  insuper  ex  declaratione  Benedicti  XIV  (1). 


CAPUT  II 

DE  MINISTRO  CONFIRMATIONIS 

354.  I.  Ordinarius  confirmationis  minister  est  solus  Epis¬ 
copus  (can.  782,  §  1).  Ita  etiam  Innocentius  III,  Decretal .,  lib.  3r 
tit.  15,  c.  1,  §  7 ;  et  Cone.  Trid .,  sess.  7,  can.  3:  Si  quis  dixerit , 
sanctae  confirmationis  ordinarium  ministrum  non  esse  solum 
Episcopum ,  sed  quemvis  simplicem  sacerdotem ,  anathema  sit. 

II.  Extraordinarius  minister  est  presbyter,  cui  vel  iure 
communi  vel  peculiari  Sedes  Apostolicae  induito  ea  facultas 
concessa  sit  (can.  782,  §  2). 

III.  Hac  facultate  ipso  iure  gaudent,  praeter  S.  R.  E.  Car¬ 
dinales,  Vicarius  et  Praefectus  Apostolicus,  Abbas  vel  Praela¬ 
tus  nullius ,  qui  tamen  ea  valide  uti  nequeunt,  nisi  intra  fines 
sui  territorii  et  durante  munere  tantum  (ibid. ,  §  3). 

IV.  Presbyter  latini  ritus ,  cui  vi  indulti  haec  facultas  com¬ 
petat,  confirmationem  valide  confert  solis  fidelibus  sui  ritusr 
nisi  in  induito  aliud  expresse  cautum  fuerit  (ibid.,  §  4). 

V.  Nefas  est  presbyteris  ritus  orientalis ,  qui  facultate  vel 
privilegio  gaudent  confirmationem  una  cum  baptismo  infanti¬ 
bus  sui  ritus  conferendi,  eandem  ministrare  infantibus  Iatini 
ritus  (ibid.,  §  5). 

Sed  sacerdos  uti  debet  chrismate  ab  Episcopo  benedicto,  ut 
supra  dictum  est.  Et  videtur  a  fortiori  inferri  ex  eo  quod  oleum 
a  presbytero  benedictum  sit  materia  prorsus  inepta  ad  sacra¬ 
mentum  extremae  unctionis,  cum  tamen  sacerdotes  graeci  ex 
Papae  delegatione  illud  benedicant. 

355.  Quaesita.  —  Quaer.  l.°  An  Papa  etiam ,  simplici  sacer¬ 
doti  delegare  valeat  potestatem  conficiendi  chrisma ? 

Rksp.  Conlrovertitur.  Affirmant  non  pauci  cum  S.  Alph ., 
n.  163;  idque  ut  probabilius  habet  Wernz,  1.  c.,  vol.  3,  n.  735, 
nota  94.  Suarez  affirmativam  sententiam  probabilem  dicit. — Ne¬ 
gativam  vero  probabiliorem  (2).— Episcopum  posse  hanc  potes¬ 
tatem  concedere  est  sententia  omnino  improbabilis.  Pesch,  1.  c. 

(1)  In  epistola  encyclica  Ex  qua  primum  ad  Episcopos  ritus  graeci,  1  martii  1756, 
Apud  S.  Alph.,  n.  164;  Gury,  n.  266. 

(2)  De  conflrm.,  dlsp.  33,  sect.  2,  n.  13  seq.,  cui  accedit  Ball.-P.,  vol.  4,  n.  789.  Cfr. 
Bened.  XIV,  Do  Synodo,  1.  7,  c.  8 ;  Pesch,  vol.  6,  n.  506. 

Quaer.  2.°  An  Episcopus  possit  confirmare  fideles  non  sub¬ 
ditos? 

Resp.  l.°  Affirm.,  quoad  validitatem ,  omnes  confirmare  po¬ 
test,  ut  sequitur  ex  ordinis  potestate. 

Resp.  2.°  Quoad  liceitatem:  a)  in  propria  dioecesi,  affirm ., 
rusi  obstet  expressa  proprii  eorum  Ordinarii  prohibitio 
(can.  783,  §  1) ;  idque  etiam  licebit  in  designato  sibi  territorio, 
presbytero  qui  apostolico  locali  privilegio  gaudeat  (can.  784) ; 
b)  in  aliena  dioecesi,  neg.,  sed  indiget  licentia  Ordinarii  loci 
saltem  rationabiliter  praesumpta.  Immo  illic,  absque  tali  licen¬ 
tia,  nec  proprios  subditos  licite  confirmabit,  nisi  privatim  et 
absque  baculo  et  mitra  (can.  783,  §  2). 

Si  absque  loci  Ordinarii  licentia  confirmaret  alienos  subditos 
in  aliena  dioecesi,  aut  etiam  suos  publice  cum  mitra  et  baculo, 
graviter  peccaret.  S.  Alph .,  n.  137. 

Quaer.  3.°  Quandonam  Episcopus  teneatur  confirmare ? 

Resp.  l.°  Tenetur  confirmare  rite  petentes,  praesertim  tem¬ 
pore  visitationis  dioecesis  (can.  785,  §  1).  Eadem  obligatione 
tenetur  presbyter,  privilegio  apostolico  donatus,  erga  illos  quo¬ 
rum  in  favorem  est  concessa  facultas  (ibid. ,  §  2).  Idem  dicen¬ 
dum  est  de  iis  quibus  a  iure  conceditur  hoc  privilegium.  Cfr. 
prine.  III. 

Resp.  2.°  Si  fuerit  legitime  impeditus,  debet,  in  quantum 
fieri  possit,  saltem  intra  quodlibet  quinquennium  providere  ut 
suis  subditis  hoc  sacramentum  administretur.  Idem  tene  de 
Ordinario  (v.  gr.  Vicario  Capitulari),  qui  potestate  confirman¬ 
di  careat  fibid.,  §  3).  Haec  obligatio  gravis  est.  Cfr.  S.  Alph ., 
1.  c.,  n.  175. 

Quaer.  4.°  An  peccet  graviter  Episcopus  omittens  confirma¬ 
re  moribundum  petentem  sacramentum ? 

Resp.  Neg.,  saltem  probabiliter.  Ratio  est,  quia  cum  hoc  sa¬ 
cramentum  non  sit  necessarium  ad  salutem,  excusat  incom¬ 
moditas  adeundi  aegrotos  in  propriis  domiciliis  decumbentes 
Praxi  etiam  communi  confirmatur.  S.  Alph.,  n.  175;  Lacroix, 
n.  390. 

356.  Resolves.  —  l.°  Licite  Episcopus  confirmare  potest  suos 
subditos  privatim  absque  baculo  et  mitra,  data  rationabili  causa. 
Saltem  debet  adhibere  stolam. 

2.°  Si  publice  administret,  debet  esse  indutus  amictu  supra 
rochetum  (vel  superpelliceum,  si  sit  religiosus)  ac  stola  plu¬ 
viali  albi  coloris,  mitra  et  baculo.  Omnia  omittere  esset  grave 
contra  reverentiam  sacramenti.  Omittere  tantum  mitram,  vel 
baculum,  non  excederet  veniale.  Baculus  satis  est  ut  sit  expo¬ 
situs  aut  teneatur  a  clerico.  S.  Alph.,  n.  184. 

3. °  Grave  etiam  esset  omittere  notabilem  partem  caeremo¬ 
niarum,  non  vero  si  sola  alapa  praetermitteretur,  absque  con¬ 
temptu  et  scandalo.  S.  Alph.,  1.  c.  (1). 

4. °  Omittere  cereum,  nullum  videtur  esse  peccatum,  cum 
cereus  non  praescribatur  in  Pontificali  Romano. 

5. °  Quamvis  in  Pontificali  praescribatur  vitta  linea  ad  ligandum 
caput  confirmati  quousque  chrisma  desiccetur  aut  extergatur,  hodie 
multis  in  regionibus  non  est  in  usu  haec  vitta,  sed  statim  post 
unctionem  abstergitur  frons  confirmati.  Antiquitus  haec  vitta  fere¬ 
batur  per  septem  dies,  ad  significandum  gratiam  acceptam  esse  di¬ 
ligenter  conservandam.  S.  Alph.,  n.  188. 


CAPUT  III 

DE  SUBIECTO  ET  PATRINIS  CONFIRMATIONIS 

357.  Sublectum  sacramenti  confirmationis  est  omnis  et 
solus  homo  baptizatus  et  nondum  confirmatus,  quamvis  carens 
usu  rationis.  —  Confirmatio  enim  perficit  vitam  spiritualem, 
quae  in  baptismo  accipitur,  et  pro  omnibus,  ut  baptismus, 
instituta  est. 

Licet  sacramenti  confirmationis  administratio  convenienter 
in  Ecclesia  Latina  differatur  ad  septimum  aetatis  annum,  nihi¬ 
lominus  etiam  antea  conferri  potest,  si  infans  in  mortis  pericu¬ 
lo  sit  constitutus,  vel  ministro  id  expedire  ob  iustas  et  graves- 
causas  videatur  (can.  788).  Inter  graves  et  iustas  causas  recen¬ 
seri  debet  consuetudo  quae  in  Hispania,  in  insulis  Philippinis 
et  in  Amer.  lat.  viget  (2).  Usque  ad  saeculum  xn  mos  fuit  in  uni¬ 
versa  Ecclesia  confirmandi  infantes  statim  post  baptismum  (3). 

358.  Quaesita.  —  Quaer.  l.°  An  vel  qualis  sit  obligatio  sa¬ 
cramentum  confirmationis  recipiendi ? 

Resp.  l.°  Affirm .,  oblata  occasione,  ut  patet  ex  Codice: 
«Quanquam  hoc  sacramentum  non  est  de  necessitate  medii  ad 
salutem,  nemini  tamen  licet  oblata  occasione  illud  negligere ; 
immo  parochi  curent  ut  fideles  ad  illud  opportuno  tempore 
accedant»  (can.  787). 


(1)  Quae  dicitur  alapa,  potius  quam  signum  praeparationis  ad  iniurias  pro 
Christo  perferendas,  videtur  inducta  in  substitutionem  antiqui  osculi,  ideoque  est 
potius  signum  benevolentiae  Episcopi  erga  confirmatum.  Noldin,  n.  94. 

(2)  Cfr.  C.  Plen.  Amer,  lat.,  n.  520;  C.  Manii.,  n.  609. 

(3)  Leo  XIII,  in  epistola  Abrogata,  ad  Episcop.  Massilien.,  die  22  iunii  1897,  lau¬ 
davit  «cum  maxime»  consuetudinem  recipiendi  pueros  ad  confirmationem  in  minore- 
aetate  quam  ad  primam  communionem.  Quia  «sic  confirmati  adolescentuli  ad  capien¬ 
da  praecepta  molliores  fiunt,  suscipiendaeque  postmodum  Eucharistiae  aptiores,  atque 
ex  suscepta  uberiora  capiunt  emolumenta».  Cfr.  Append.  ad  C.  Plen.  Amer,  lat  r 
o.  XCIX. 


358 


DE  SUBIECTO  ET  PATRIMIS  CONFIRMATIONIS 


215 


Quod  non  sit  necessarium  necessitate  medii  inde  probatur, 
quia  per  solum  baptismum  haberi  potest  remissio  peccatorum 
et  vita  aeterna.  Cfr.  5.  Thom 3  p.,  q.  72,  art.  1,  ad  3;  Sudrez, 
disp.  38,  sect.  1. 

Resp.  2.°  Probabilius  haec  obligatio  est  gravis ,  sed  certo  non 
constat.  Plures  namque  et  graves  auctores,  tam  antiqui,  quam 
recentiores,  pro  utraque  parte  afferri  possunt. 

Negant  obligationem  gravem  inter  antiquos  S.  Thoin.,  3  p.,  q.  72, 
art.  1,  ad  3,  et  art.  8,  ad  4;  Sudrez,  1.  c. ;  Scotus,  In  4  Sent.,  dist.  17, 
q.  1,  n.  11;  Sotus,  In  4  Sent.,  dist.  7,  art.  8;  Fr assens,  tom.  2,  tr.  2, 
disp.  2,  art.  3,  q.  2,  conclus.  1  et  2 ;  Salmant.,  tr.  3,  c.  4,  n.  52,  et 
inter  recentiores  Lehmk.,  n.  140;  Noldin,  De  Sacram.,  n.  92;  Buc- 
ceroni,  vol.  3.  n.  490;  Pesch,  1.  c.,  n.  538;  Genicot,  n.  164;  PriD 
mer,  n.  161. 

Ratio  est,  quia  nulla  afferri  potest  lex  quae  hanc  gravem  obliga¬ 
tionem  certo  imponat:  a)  non  divino -natur  alis,  quia  quamvis  sub¬ 
sidium,  quod  a  confirmatione  praestatur,  nobilissimum  sit  ad  su¬ 
perandas  tentationes  contra  fidem,  etc.,  potest  nihilominus  aliter 
obtineri,  v.  gr.  per  sumptionem  Eucharistiae,  orationem,  opera 
pietatis,  etc.;  b)  nec  divino -positiva,  quia,  quae  afferri  valent,  non 
loquuntur  de  hoc  sacramento;  c)  nec  ecclesiastica,  ut  patebit  ex 
solutione  argumentorum  secundae  sententiae.  Dicta  vero  Rom.  Pon¬ 
tificum,  quae  afferri  solent,  unice  probant,  sacramentum  hoc  esse 
necessarium  ad  perfectionem,  non  vero  necessarium  simpliciter. 
Cfr.  S.  Thom.,  In  4  Sent.,  d.  7,  q.  1,  art.  1,  ad  2. 

Admittunt  per  accidens  posse  aliquem  graviter  peccare  non  sus¬ 
cipiendo  hoc  sacramentum :  l.°  si  putaret  sibi  sine  hoc  sacramento 
imminere  speciale  periculum  amittendi  fidem  vel  caritatem ;  2.°  si 
omitteret  cum  scandalo,  eo  quod  sit  suspectus  de  fide  et  putetur  pro¬ 
cedere  ex  contemptu,  vel  non  crederet  esse  sacramentum ;  3.°  si 
omitteret  ex  contemptu  eam  parvi  faciendo,  non  autem  si  ex  alia 
causa,  v.  gr.  si  ex  rubore,  quia  senex  est,  et  hoc  sacramentum  pueris 
ministretur. 

Gravem  vero  obligationem  propugnant  S.  Anton.,  3,  tit.  14,  c.  3; 
S.  Alph.,  n.  182  in  fine  (ab  editione  4.a  et  deinceps);  et  inter  recen¬ 
tiores  Aertnys ,  lib.  6,  n.  60;  Mare,  n.  1051;  Mulier,  3,  §  83;  Casus 
Romae  ad  S.  Appollinarem,  pag.  246. 

5.  Alphonsus  suam  sententiam  de  gravitate  probat  ex  declara¬ 
tione  Benedicti  XIV  in  bulla  Etsi  pastoralis,  de  ritibus  et  dogma¬ 
tibus  graecorum,  ubi  ait,  §  3,  n.  4  :  «Monendi  sunt  (qui  non  sunt 
confirmati)  ab  Ordinariis  locorum,  eos  gravis  peccati  reatu  teneri, 
si  cum  possunt  ad  confirmationem  accedere,  illam  renuunt  ac  ne- 
gligunt». 

Notat  tamen  Scavini  (vol.  3,  n.  86,  Mediolani,  1869,  pag.  78), 
verba  Bened.  XIV  non  concludere  pro  omnibus ;  quia  Pontifex  lo¬ 
quitur  tantum  de  invalide  confirmatis  a  presbyteris  graecis,  qui  ideo 
renuebant  denuo  ad  confirmationem  accedere,  quia  primam  ut  vali¬ 
dam  habebant.  Unde  aderat  hic  ratio  particularis  eos  obligandi  ad 
sacramentum  confirmationis  suscipiendum,  nempe  ut  errorem  sic 
retractarent. 

Concludendum  igitur  est  probabilius  hanc  obligationem  urgere 
sub  gravi,  sed  certo  non  constare. 

Recentiores  afferunt  etiam  Instructionem  S.  C.  de  Prop.  Fide, 
de  qua  in  nota  dicemus.  Haec  ante  Codicem  canonicum. 

359.  Codex  non  videtur  imponere  fidelibus  novum  prae¬ 
ceptum  suscipiendi  hoc  sacramentum  (1),  sed  simpliciter  expo¬ 
nit  doctrinam  iam  traditam  in  Catechismo  Romano  (2).  Nec 
videtur  voluisse  dirimere  antiquam  controversiam  circa  gravi¬ 
tatem  huius  obligationis.  Etenim  cum  verba  canonis  ferme  ad 
litteram  desumpta  sint  ex  Instructione  S.  C.  de  Prop.  Fide 
(4  maii  1774),  quae  reperitur  in  Appendice  ad  Rituale  Roma¬ 
num,  consulto  omisit  verba  quae  in  tali  Instructione  videntur 
supponere  obligationem  esse  gravem  (3). 

Obligatio,  tum  parentum  tum  parochorum,  curandi  ut  filii 
vel  subditi  suscipiant  hoc  sacramentum,  gravis  esse  videtur. 

360.  Quaer.  2.°  Quid  agendum  in  dubio  an  aliquis  sit  con¬ 
firmatus? 

Resp.  Potest  sub  conditione  denuo  confirmari,  ut  patet  ex 
dictis  in  n.  273.  Sed  ad  id  non  tenetur,  si  quis  vere  probabiliter 
credat,  se  hoc  sacramentum  recepisse.  .S.  Alph .,  Hom.  apost., 
n.  48. 

361.  Quaer.  3.°  Quaenam  dispositiones  in  confirmandis  re¬ 
quirantur? 

Resp.  l.°  Ad  validitatem  requiritur  character  baptismalis, 
et  insuper  in  adulto  intentio  sacramentum  recipiendi,  ut  con¬ 
stat  ex  dictis  in  n.  296.  Quare  non  conferendum  est  sacramen¬ 
tum  confirmationis  illis  adultis  neophytis,  moribundis  et  in 
articulo  mortis  baptizatis,  qui  baptismi  capaces  iudicati  sunt, 


(1)  Ex  quo  Codex  promulgatus  est,  ita  opinati  sumus  (clr.  Razdn  y  Fe,  mayo  de 
1918,  pag.  89  seq.).  Ita  etiam  sentiunt  NolcUn,  Gdnicot-Salsmans,  Priimer  in  suis  edi¬ 
tionibus  post  Codicem. 

(2)  «Docendum  est  hoc  sacramentum  eiusmodi  necessitatem  non  habere,  ut  sine 
eo  salvus  quis  esse  non  possit.  Quanquam  vero  necessarium  non  est,  a  nemine  tamen 
praetermitti  debet,  sed  potius  maxime  cavendum  est,  ne  in  re  sanctitatis  plena,  per 
quam  nobis  divina  munera  tam  large  impertiuntur,  aliqua  negligentia  committatur ; 
quod  enim  omnibus  communiter  ad  sanctificationem  Deus  proposuit,  ab  omnibus 
etiam  summo  studio  expetendum  est»  (Catoch.  Rom.,  p.  2,  c.  3,  n.  16). 

(3)  «Ceterum  Missionarii  non  omittant,  populos  sibi  creditos  etiam  hortari,  ut 
confirmationem  debito  tempore  recipiant,  nec  non  ut  parentes  filios  suos  confirmari 
curent ;  etsi  enim  hoc  sacramentum  non  sit  de  necessitate  medii  ad  salutem,  tamen 
sine  gravis  peccati  reatu  respui  non  potest  ac  negligi,  cum  illud  suscipiendi  oppor¬ 
tuna  adest  occasio»  (Rit.  Rom.,  Appendix,  p.  4,  edit,  typica,  Romae,  1913). 

Haec  Instructio  approbata  fuit  a  Clemente  XIV.  Pro  gravitate  videtur  inniti 
constitutioni  citatae  Benedicti  XIV.  Forte  gravitas  desumatur  eo  quod  hoc  sacra¬ 
mentum  respuatur,  quod  contemptum  videtur  includere.  Immo  neglectionem  non 
esse  gravem,  nisi  accedat  contemptus,  videtur  clare  doceri  in  Instructione  S.  Offi¬ 
cii  diei  20  iun.  1866,  ubi  sub  n.  XIII  de  confirmatione  ait :  «Licet  enim  hoc  sacra¬ 
mentum  non  sit  absolute  necessarium  necessitate  medii,  tamen,  ut  docet  Sanctus 
Thomas,  omnino  periculosum  esset,  si  ab  hac  vita  sine  confirmatione  migrare  con¬ 
tingeret,  non  quia  damnaretur,  nisi  forte  propter  contemptum,  sed  quia  detrimentum 
perfectionis  pateretur»  (Coli.  S.  C.  de  P.  F.,  n.  1293,  vol.  1,  pag.  729,  edit.  2.ae). 

nisi  saltem  habeant  aliquam  intentionem  recipiendi  confirma¬ 
tionem  ad  robur  animae  suae  adiiciendum  (S.  Off.,  10  april. 
1861 :  Coli.  P.  F.,  n.  685)  ;  ideoque  requiritur  in  adultis  notitia 
huius  sacramenti.  C.  Plen.  Amer,  lat.,  n.  513;  C.  Manii.,  n.  600. 

Resp.  2.°  Ad  liceitatem ,  requiritur:  l.°  Status  gratiae,  quia 
confirmatio  est  sacramentum  vivorum.  Quapropter,  qui  con¬ 
scius  est  peccati  mortalis,  ad  sacramentum  paenitentiae  recur¬ 
rere  debet,  nisi  perfecte  conteratur.  Mos  generalis  est,  ut  nullus 
confirmetur,  nisi  schedulam  a  parocho  subsignatam  exhibeat. 
—  2.°  Ut  confirmandus,  si  sit  adultus,  sit  sufficienter  instructus 
(can.  786)  rudimentis  doctrinae  Christianae  quae  sunt  de  neces¬ 
sitate  medii,  et  quae  spectant  ad  sacramenta  paenitentiae  et 
confirmationis.  Ita  communiter . 

Quaer.  4.°  An  confirmandus  debeat  esse  ieiunus? 

Resp.  Neg.,  attenta  consuetudine  hodierna.  Leges  enim  ca¬ 
nonicae,  quae  ieiunium  praescribebant  ad  recipiendam  confir¬ 
mationem,  in  desuetudinem  abierunt,  nec  Codex  canonicus  eas 
innovavit.  Idcirco  etiam  invaluit  usus  conferendi  hoc  sacramen¬ 
tum  tempore  vespertino.  S.  Alph.,  n.  184,  in  fine,  et  alii. 

Quaer.  5.°  Quo  tempore  et  loco  ministrari  possit  confir¬ 
matio ? 

Resp.  l.°  Quovis  tempore,  maxime  in  octava  Pentecostes 
(can.  790). 

Resp.  2.°  In  ecclesia,  sed  ex  iusta  et  rationabili  causa  in 
quolibet  alio  decenti  loco.  Et  Episcopus  ius  habet  illud  quoque 
ministrandi  in  ecclesiis  regularium  etiam  non  paroecialibus 
(can.  791,  792). 

362.  Quaer.  6.°  Quaenam  conditiones  requiruntur  ut  quis 
valide  vel  licite  sit  patrinus  in  confirmatione ? 

Resp.  Eaedem  conditiones  respective  ac  in  baptismo  (vide 
n.  332) ;  et  praeterea  ad  validitatem ,  ut  sit  confirmatus  (can. 
795,  l.°) ;  ad  liceitatem  vero  :  a)  ut  sit  alius  a  patrino  baptismi, 
nisi  minister  aliud  rationabiliter  iudicet,  aut  confirmatio  imme¬ 
diate  post  baptismum  conferatur;  b)  ut  sit  eiusdem  sexus  ac 
confirmandus,  nisi  aliud  ex  rationabili  causa  ministro  in  casi¬ 
bus  particularibus  videatur  (can.  796,  l.°,  2.°). 

Quia  vero  contingere  potest,  ut,  in  locis  missionum  vel  in 
aliis  a  civitate  episcopali  valde  separatis,  nullus  adsit  qui  antea 
confirmatus  fuerit,  permittitur  in  hoc  casu  ut  aliqui  sine  pa¬ 
trino  confirmentur,  qui  postea  patrini  ceterorum  esse  pote¬ 
runt  (1). 


(U  Vide  Append  ad  C.  Plen.  Anier.  lat.,  n.  59. 

Sufficit  ut  patrinus  ponat  manum  suam  dexteram  super  hu¬ 
merum  dexterum  confirmandi  etiam  adulti  (1). 

Patrinus  per  se  requiritur  sub  gravi,  itemque  quod  sit  con¬ 
firmatus.  S.  Alph .,  nn.  185,  186. 

Quaer.  7.°  Cur  patrinus  confirmationis  debet  esse  alius  a 
patrino  baptismi ? 

Resp.  Ut  uno  deficiente  alius  adhuc  curam  spiritualem  con¬ 
firmati  habeat.  Hoc  tamen  non  videtur  requiri  nisi  sub  levi. 

Quaer.  8.°  Quot  patrini  adhibendi  sint  in  confirmatione ? 

Resp.  l.°  Unus  tantum  pro  quolibet  confirmando.  • —  2.°  Nemo 
debet  praesentare  nisi  unum  confirmandum  aut  duos,  nisi 
aliud  minister  decernat  ex  iusta  causa  (can.  794). 

363.  N.  B.  l.°  Circa  munus  patrini,  adnotationem  et  proba¬ 
tionem  confirmationis  cfr.  dicta  supra  de  baptismo,  n.  339  seq. 

2.°  Iuxta  can.  789  «confirmandi,  si  plures  sint,  adsint  pri¬ 
mae  manuum  impositioni  seu  extensioni,  nec  nisi  expleto  ritu 
discedant».  Tenentur  igitur  exspectare  benedictionem  quae  da¬ 
tur  in  fine,  postquam  omnes  confirmati  sunt.  Haec  tamen  non 
est  de  essentia  sacramenti,  sed  mera  caeremonia. 


(1)  S.  R.  C.,  20  sept.  1749,  ad  6,  n.  2404.  Cfr.  C.  Plen.  Amer,  lat.,  n.  517;  C.  Manii., 

n.  604;  Append.  ad  C.  Plen.  Amer,  lat.,  n.  59. 

TRACTATUS  XIV 
De  Eucharistia 


364.  Veneranda,  miranda  et  summe  adoranda  est  SS.  Eucharis¬ 
tia  ;  est  enim  velut  compendium  omnium  mysteriorum,  quae  divina 
sapientia  et  infinita  bonitas  et  misericordia  Dei  excogitavit  atque 
perfecit  ad  hominum  salutem  et  sanctificationem,  iuxta  illud  Psal¬ 
mi  110,  4.  5 :  Memoriam  fecit  mirabilium  suorum  misericors  et  mi¬ 
serator  Dominus:  escam  dedit  timentibus  se. 

Hinc  S.  Augustinus  exclamat,  tractatu  26  in  Ioann.  :  0  sacra¬ 
mentum  pietatis!  0  signum  unitatis!  0  vinculum  caritatis!  Qui  vult 
vivere,  habet  unde  vivat.  Accedat,  incorporetur,  ut  vivificetur. 

Eucharistia  considerari  potest  vel  ut  sacramentum,  vel  ut  sacri¬ 
ficium.  Hinc  pars  duplex  praesentis  tractatus. 


PARS  PRIMA 

De  Eucharistia  ut  sacramento 

Agendum :  l.°  de  natura  et  efficacia ;  2.°  de  materia  et  for¬ 
ma  ;  3.°  de  ministro ;  4.°  de  subiecto  Eucharistiae. 


CAPUT  I 

DE  NATURA  ET  EFFICACIA  EUCHARISTIAE 

365.  Definitur  Eucharistia:  Sacramentum  Corporis  et  San¬ 
guinis  Christi  sub  speciebus  panis  et  vini  ad  spiritualem  anima¬ 
rum  refectionem. 

Vel :  Sacramentum  Novae  Legis  a  Christo  Domino  institu¬ 
tum  ad  spiritualem  animae  refectionem,  in  quo  Corpus  et  San¬ 
guis  Christi  vere,  realiter  et  substantialiter  continentur  sub  spe¬ 
ciebus  panis  et  vini.  Constat  ex  Cone.  Trid.,  sess.  13,  cc.  2  et  3. 

366.  Statuenda  de  fide.  —  I.  In  sacramento  Eucharistiae 
Christus  est  realiter  praesens  corpore  et  anima,  una  cum  divi¬ 
nitate.  ■ — Constat:  l.°  ex  verbis  promissionis  SS.  Eucharistiae 
apud  Ioann.  6,  52 :  Panis  quem  ego  dabo ,  caro  mea  est  pro 
mundi  vita ,  etc. ;  2.°  ex  verbis  institutionis  SS.  Eucharistiae  in 
ultima  cena,  Matth.  26,  26 :  Hoc  est  corpus  meum ,  etc. ;  3.°  ex 

tota  traditione,  necnon  ex  definitione  Ecclesiae;  sic  enim  Trid., 
sess.  13,  can.  1 :  Si  quis  negaverit ,  in  sanctissimae  Eucharistiae 
sacramento  contineri  vere ,  realiter  et  substantialiter  corpus  et 
sanguinem  una  cum  anima  et  divinitate  Domini  nostri  Iesu 
Christi ,  ac  proinde  totum  Christum ,  sed  dixerit  tantummodo 
esse  in  eo,  ut  in  signo  vel  figura ,  aut  virtute,  anathema  sit. 

II.  In  sacramento  Eucharistiae  totus  Christus  continetur 
sub  utraque  specie  et,  facta  separatione,  in  qualibet  speciei  parte 
saltem  sensibili,  et  quidem  permanenter. 

Hinc  Christus  continetur  tantum  sub  alterutra  specie,  quantum 
sub  utraque ;  tantum  in  minima  parte  utriusque  speciei,  saltem 
facta  separatione,  quantum  in  parte  maiori,  vel  in  specie  integra. 
Corpus  igitur  Christi  inteigrum  habetur  sub  especie  vini,  haud  secus 
ac  sub  specie  panis.  Quamvis  enim  vi  verborum  corpus  sub  specie 
panis  et  sanguis  sub  specie  vini  ponatur,  totum  tamen  corpus  indi- 
visim  sub  singulis  speciebus  exsistit.  Ratio  est,  quia  Corpus  Christi 
cum  sit  vivum,  omnes  eius  partes  vi  naturalis  coneomitantiae  sunt 
inseparabiles,  siquidem  Christus  resurgens  ex  mortuis,  iam  non  mo¬ 
ritur,  ut  ait  Apost.,  Rom.  6,  9.  Divinitas  quoque  sub  utraque  specie 
exsistit  propter  admirabilem  unionem  hypostaticam,  qua  corpus  et 
anima  personae  Verbi  coniunguntur.  — De  his  omnibus  constat  ex 
Trid.,  sess.  13,  c.  3,  et  can.  1  et  3.  Item  ex  decreto  Cone.  Florent,  ad 
Armenos. 

III.  In  sacramento  Eucharistiae  datur  vera  transsubstan- 
tiatio,  seu  realis  conversio  totius  substantiae  panis  et  vini  in 
corpus  et  sanguinem  Christi,  ita  ut  peracta  consecratione  nihil 
de  pane  et  vino  remaneat,  solis  speciebus  exceptis.  —  Constat : 
l.°  ex  Scriptura  sacra,  nempe  ex  verbis  Christi :  Hoc  est  corpus 
meum,  etc. ;  significant  enim  haec  verba  simpliciter  materiam 
praesentem  esse  Corpus  Christi ;  nec  essent  simpliciter  vera,  si 
remaneret  substantia  panis  simul  cum  corpore  Christi ;  2.°  ex 
tota  traditione  et  ex  definitione  Ecclesiae  in  multis  Conciliis, 
praesertim  in  Trid.,  sess.  13,  can.  2.  Gury,  n.  272. 

367.  Quaesita.  —  Quaer.  l.°  Quandiu  Christus  maneat  rea¬ 
liter  praesens  in  Eucharistia ? 

Resp.  Remanet,  quandiu  species  remanent  integrae ;  desinit 
vero  sub  eis  inesse  statim  ac  species  ita  corrumpuntur,  ut  iuxta 
hominum  aestimationem  non  videantur  esse  panis  et  vinum.  — 
Tunc  vero  ex  lege  a  Deo  in  institutione  huius  sacramenti  stabili¬ 
ta,  speciebus  substituitur  eadem  materia  quae  pani  et  vino  cor¬ 
ruptis  succederet.  S.  Alph.,  n.  225;  Lacroix,  n.  474-  Guri/ 
n.  273. 

368.  Quaer.  2.°  An  vere  communicet  et  gratiam  recipiat, 
qui  species  sacramenlales  landiu  in  ore  retinet,  donec  penitus 
pereant ? 

Resp.  Neg.,  si  revera  penitus  pereant  species  antequam  traii- 

dantur  (Busembaum;  S.  Alphonsus ,  lib.  6,  n.  226;  Mare ,  vol.  2, 
n.  1555).  Ratio  est,  quia  tunc  non  manducaretur  corpus  Christi, 
manducatio  enim  habetur  in  traiectione  ex  ore  in  stomachum, 
et  non  antea ;  gratia  autem  promissa  est  manducanti  et  biben¬ 
ti  :  Qui  manducat  meam  carnem  et  bibit  meum  sanguinem ,  in 
me  manet  et  ego  in  illo  (Ioann.  6,  57). 

Nam  si  species  penitus  corrumpuntur  in  ore,  tunc  desinit 
esse  in  illis  corpus  Christi,  cum  iuxta  omnes  Christus  tandiu 
maneat  sub  speciebus  quandiu  species  non  corrumpuntur. 
Nemo  dicitur  manducare  id  quod  non  traiicit,  sed  ex  ore  eiicit 
antequam  traiiciat,  licet  illud  dentibus  comminuerit  et  diutius 
in  ore  retinuerit.  Ergo  dum  Christus  est  in  ore  sub  speciebus, 
antequam  hae  traiiciantur  non  manducatur  corpus  Christi ; 
neque  dum  traiiciuntur,  si  iam  Christus  illic  non  erat. 

Tota  difficultas  in  eo  est,  utrum  vere  corrumpantur  species 
in  ore,  si  diutius  illic  retineantur. 

Affirmat  Von  Olfers  (Pastoralmedicin,  pag.  43),  speciem  panis 
semper  in  ore  communicantis  corrumpi,  eo  quod  praecipua  eius 
pars,  nempe  amylum,  ope  salivae  in  saccharum  convertatur,  species 
autem  deglutiri  nequeant  antequam  fuerint  saliva  prorsus  satu¬ 
ratae  (1).  Hoc  esse  omnino  falsum  affirmat  Capellmann  (2). 

Maior  enim  pars  amyli  non  corrumpitur  nisi  post  deglutionem, 
nisi  forte  quis  per  multum  temporis  hostiam  in  ore  retineat,  plu¬ 
ries  illic  eam  removeat,  et  diversis  motibus  hostiam  dissolvere  cone- 
tur.  Et  quamvis  hostia  parva  sit,  res  plures  parvae  reficiuntur  ex 
stomacho  post  horam  et  fere  integrae  reperiuntur. 

Certe  suadendum  est  ne  quis  hostiam  diutius  in  ore  retineat, 
sed  quam  citius  reverenter  deglutiat. 

369.  Quaer.  3.°  Quandonam  gratiam  conferat  Eucharistia ? 

Resp.  Dum  manducatur,  scilicet  dum  sacrarum  specierum 
traiectio  fit  ab  ore  in  stomachum :  promissio  namque  facta  est 
manducanti. 

Quaer.  4.°  Utrum  gratia  sacramenti  augeatur,  si,  dum  sacrae 
species  adhuc  sunt  in  stomacho,  augeatur  dispositio  suscipientis ? 

Resp.  Affirm.,  probabilius.  Ratio  est,  quia  hoc  sacramentum 
est  institutum  per  modum  cibi ;  ergo  sicut  cibus  quandiu  est 
in  stomacho  habet  vim  nutritivam  et  reficit  vires  corporales, 
ita  etiam  hoc  sacramentum  reficit  vires  spirituales,  si  accedat 
nova  dispositio  (3). 


(1)  Apud  Gdnicot,  2,  n.  179,  IV. 

(2)  Medicina  pastoralis,  c.  5,  pag.  176,  versio  gallica,  edit.  15  germ.,  Paris,  1907. 

(3)  Ita  Sudrez,  disp.  63,  sect.  7,  dico  3 ;  Lugo,  disp.  10,  n.  46  seq. ;  5'.  Alph.,  lib.  6, 
n.  228;  Mare,  lib.  6,  n  79;  Pesch,  n.  799;  Gin6,  De  Euch.,  c.  8,  §  4  (pag.  352,  op.  li- 
thogr.),  contra  Vdzquez,  disp.  203.  c.  2,  n.  20,  et  alios. 

Quaer.  5.°  Quandiu  sacrae  species  censeantur  remanere  in¬ 
tegrae  post  sacramenti  sumptionem? 

Resp.  Non  constat:  alii  dicunt  post  minutum,  alii  post  me¬ 
diam  horam.  Quod  si  morbo  febrili  quis  laboret,  etiam  post 
duas  vel  tres  horas.  Nulla  igitur  generalis  regula  statui  potest, 
cum  hoc  pendeat  a  diversa  virtute  digestiva,  a  diverso  sanitatis 
statu,  a  caeli  temperie,  etc.  Diutius  probabiliter  remanent  in 
sacerdote,  qui  in  Missa  sub  utraque  specie  et  cum  hostia  maiori 
communicat,  quam  in  laico,  qui  de  more  parvam  hostiam  tan¬ 
tum  sumit  (1). 

370.  Quaer.  6.°  An  Eucharistia  sit  unicum  vel  duplex  sa¬ 
cramentum? 

Resp.  Est  unicum  specie  sacramentum  totale ,  licet  sint  plura 
signa. 

Etenim  licet  adsit  pluralitas  physica  signi  et  consequenter  possit 
appellari  duplex  sacramentum  partiale  inadaequate  distinctum,  est 
tamen  unitas  moralis ;  nam  sacramentum  Eucharistiae  quamvis 
speciebus  panis  et  vini  physice  distinctis  sit  compositum,  ordinatur 
tamen  ad  unam  specie  refectionem  spiritualem  tanquam  ad  finem  et 
effectum  significatum,  sicut  cibus  et  potus  materialis  ordinantur  ad 
unicam  refectionem  corporalem.  Sic  in  extrema  unctione  sunt  plures 
unctiones,  et  tamen  habetur  unicum  sacramentum,  quia  plures  istae 
unctiones  ordinantur  ad  unum  finem  et  effectum,  ad  tollendas 
nempe  reliquias  peccatorum.  Ita  communissime  et  certo  (2). 

Igitur,  qui  sumit  unam  tantum  speciem,  sumit  totum  sacra¬ 
mentum  quoad  rem  contentam  et  quoad  sufficientem  vim  cau¬ 
sandi  gratiam  per  modum  refectionis  spiritualis,  non  vero 
quoad  continens  seu  species,  neque  quoad  perfectam  significa¬ 
tionem  refectionis  spiritualis. 

371.  Quaer.  7.°  Quinam  sint  effectus  sacramenti  Eucha¬ 
ristiae  in  anima? 

Resp.  Praecipue  sunt  sequentes,  scilicet:  l.°  augmentum 
gratiae  sanctificantis ,  quod  praecipuum  Eucharistiae  effectum 
constituit.  Nam  iuxta  verba  Christi  (Ioann.  6,  56)  :  Caro  mea 
veie  est  cibus,  hoc  sacramentum  est  institutum  tanquam  ali¬ 
mentum  spirituale ;  et  alimentum  supponit  vitam  in  eo  qui 
illud  suscipit,  unde  fit  ut,  per  hoc  alimentum,  vita  ipsa  animae, 
quae  in  gratia  sanctificante  praecipue  consistit,  corroboretur  et 
augeatur ;  2.°  adeptio  gloriae  aeternae;  Christus  enim  hanc  pro¬ 
mittit  i  Si  quis  manducaverit  ex  hoc  pane ,  vivet  in  aeternum 
(Ioann,  6,  52,  etc.)  ;  3.°  largitio  uberrima  gratiarum  actualium , 
quae  fluunt  a  gratia  habituali  et  habitibus  infusis ;  4.°  debili- 


(1)  S.  Alph.,  ibid.,  etc. ;  Gasparri,  2.\  n.  1194 ;  Capellmann,  1  c  pa< 

(2)  S.  Thom.,  3  p.,  q.  73.  art.  2;  S.  Alph.,  an.  191, 

tatio  habituum  malorum  et  emendatio  vitiorum ,  praesertim 
libidinis;  5.°  remissio  peccatorum  venialium;  constat  ex  Trid., 
sess.  13,  c.  2,  ubi  Eucharistia  vocatur  antidotum,  quo  libera¬ 
mur  a  culpis  quotidianis  et  a  peccatis  mortalibus  praeservamur  ; 
6.°  remissio  poenae  temporalis  peccato  debitae:  non  quidem 
totius,  sed  secundum  modum  devotionis  et  fervoris,  ut  ait 
S.  Thomas ,  p.  3,  q.  79,  art.  5;  7.°  unio  specialis  cum  Christo 
et  membris  eius ,  ut  patet  ex  Ioann.  6,  57 :  Qui  manducat  meam 
carnem  et  bibit  meum  sanguinem ,  in  me  manet  et  ego  in  illo; 
8°  praeservatio  a  peccatis  futuris ,  tum  quia,  aucta  caritate  per 
hunc  cibum,  anima  fit  validior  contra  naturam  corruptam ; 
tum  quia  est  efficax  memoria  dominicae  passionis,  per  quam 
victi  sunt  daemones.  S.  Alph.,  nn.  268,  269;  Hom.  apost.,  n.  5. 

Quaer.  8.°  An  aliquando  Eucharistia  peccatum  mortale  dele¬ 
re  possit? 

Resp.  Affirm.,  probabilius ,  non  quidem  per  se,  sed  per  ac¬ 
cideris  ac  mediate  per  infusionem  gratiae,  quando  scilicet  ali¬ 
quis  ignorans  se  versari  in  statu  peccati  mortalis,  accedit  ad 
Eucharistiam  bona  fide  et  cum  attritione  de  peccatis  in  anteces¬ 
sum  commissis.  Tunc  nihil  obstat  comminus  sacramentum  pro¬ 
ducat  suum  effectum ;  sed  effectum  producere  nequit  stante 
peccato  mortali.  Ergo  debet  peccatum  illud  indirecte  tollere. 
S.  Alph.,  n.  268.  Recole  n.  257.  Gury,  n.  275. 


CAPUT  II 

DE  MATERIA  ET  FORMA  EUCHARISTIAE 
Agendum  :  l.°  de  materia,  2.°  de  forma  Eucharistiae. 

ARTICULUS  I.  —  De  materia  eucharistiae 

§  I.  De  materia  remota 

372.  Principia.  —  I.  Panis  et  vinum  sunt  materia  sacramen¬ 
ti  Eucharistiae  remota.  —  Constat  l.°  ex  institutione  ipsa  huius 
sacramenti ;  Christus  enim  in  ultima  cena  accepit  panem  et 
vinum,  et  ea  consecravit  in  corpus  et  sanguinem  suum ;  2.°  ex 
definitione  Ecclesiae  in  Cone.  Lateranensi ,  cap.  Firmiter ;  in 
Cone.  Florent.,  in  decreto  unionis;  et  in  Trident .,  sess.  13,  in 
omnibus  fere  capitibus.  Item  ex  can.  814:  «Sacrosanctum  Mis¬ 
sae  sacrificium  offerri  debet  ex  pane  et  vino,  cui  modicissima 
aqua  miscenda  est».  Accedit  his  omnibus  3.°  unanimis  traditio 
utriusque  Ecclesiae  Latinae  et  Graecae. 

II.  Solus  panis  triticeus  et  solum  vinum  de  vite  sunt  ma¬ 
teria  valida  sacramenti  Eucharistiae.  —  Constat  l.°  ex  Cone. 
Florent .,  in  decreto  supra  citato,  ubi  dicitur:  Tertium  est  Eu¬ 
charistiae  sacramentum ,  cuius  materia  est  panis  triticeus  et 
vinum  de  vite.  —  Constat  etiam  ex  can.  815:  «Panis  debet  esse 
mere  triticeus  (§  1).  Vinum  debet  esse  naturale  de  genimine 
vitis  et  non  corruptum»  (§  2).  —  Concordat  etiam  2.°  perpetua 
traditio  et  praxis  utriusque  Ecclesiae,  Latinae  et  Graecae. 

III.  Ad  liceitatem:  a)  panis  debet  esse  «recenter  confectus 
ita,  ut  nullum  sit  periculum  corruptionis»  (can.  815,  §  1),  b)  et 
ipsi  vino  modicissima  aqua  miscenda  est  (can.  814). 

373.  Ratio  cur  addatur  aqua  et  quidem  modicissima,  de¬ 
ducitur:  l.°  ex  perpetua  Ecclesiae  praxi  et  universali  Patrum 
traditione ;  2.°  ex  declaratione  Conciliorum  et  praesertim  Flo¬ 
rentini  et  Tridentini,  sess.  22,  cap.  7,  et  can.  9. 

Quod  haec  aquae  additio  pertineat  solum  ad  liceitatem  de¬ 
ducitur  :  l.°  ex  eo  quod  Christus,  in  institutione  huius  sacra¬ 
menti,  solum  vinum  designaverit,  et  Concilia,  huius  mixtionis 
mentionem  faciendo,  de  solo  praecepto  loquantur,  uti  T rident., 
loco  citato ;  accedit  2.°  doctrina  Catechismi  eiusdem  Concilii , 
qui  postquam  docuit,  hanc  mixtionem  non  posse  sine  peccato 
mortali  praetermitti,  addit:  Ea  (aqua)  tamen  si  desit ,  sacra¬ 
mentum  constare  potest. 

374.  Quaesita.  —  Quaer.  l.°  An  sit  materia  valida  panis 
ex  siligine  seu  secali  confectus ? 

Resp.  Hac  in  re,  haec  sola  regula  generalis  dari  posse  vide¬ 
tur  :  esse  materiam  validam  quicquid  iuxta  communem  homi¬ 
num  aestimationem  est  verum  triticum.  Nomina  enim  eadem 
non  in  omnibus  regionibus  eandem  rem  significant.  Igitur  non 
ad  nomina,  sed  ad  communem  hominum  aestimationem  atten¬ 
dendum  est. 

Quaer.  2.°  An  sit  materia  valida  panis  ex  foxre  seu  spelta 
effectus ? 

Resp.  Sicut  in  quaesito  praecedenti. 

N.  B.  Materiam  dubiam  consecrare  vix  unquam  licet  (sed 
graviter  est  illicitum)  propter  periculum  idololatriae :  forte  ex¬ 
cipiatur  casus  ad  complendum  sacrificium,  si  materia  certo  va¬ 
lida  iam  haberi  nequeat.  Lehmkuhl,  vol.  2,  n.  120. 

375.  Quaer.  3.°  An  panis  tam  azymus  quam  fermentatus 
sit  materia  valida  et  licita  Eucharistiae ? 

Resp.  l.°  Quoad  validitatem ,  affirmative.  Ratio  est,  quia 
uterque  est  panis  verus,  ac  simpliciter  etiam  in  Scriptura  panis 
dicitur ;  et  uterque  ex  farina  triticea  et  aqua  naturali  efficitur. 
— Constat  etiam  ex  definitione  Ecclesiae.  Sic  enim  Cone.  Florent 

in  decreto  unionis  :  Definimus  in  azymo  sive  in  fermentato  pane 
triticeo ,  corpus  Christi  confici. 

Resp.  2.°  Quoad  liceitatem ,  latini  tenentur  sub  gravi  conse¬ 
crare  in  azymo  et  graeci  in  fermentato ,  singuli  iuxta  Ecclesiae 
suae  ritum.  —  Constat:  f.°  ex  praxi  utriusque  Ecclesiae;  2.°  ex 
can.  816  :  «In  Missae  celebratione  sacerdos,  secundum  proprium 
ritum,  debet  panem  azymum  vel  fermentatum  adhibere  ubi¬ 
cumque  Sacrum  celebret»  (1). 

Liceret  latino  conficere  in  fermentato  ad  perficiendum  sa¬ 
crificium,  si  nempe  hostiam  ineptam  consecrasset,  et  aliam  ap¬ 
tam  habere  non  posset ;  quia  praeceptum  divinum  ecclesiastico 
praestat  (2). 

Utrum  hoc  ipsum  liceat  in  casu  necessitatis  ad  dandum  Via¬ 
ticum,  plures  affirmant,  sed  negat  communis  et  probabilior 
sententia  (3). 

Quaer.  4.°  An  peccet  graviter  sacerdos  consecrans  in  vino 

acescente? 

Resp.  Affirm.,  licet  illud  vinum  sit  adhuc  materia  valida 
sacramenti.  Immo  committitur  peccatum  mortale,  non  tantum 
si  vinum  sit  aceto  proximum,  sed  etiam  si  certo  incipiat  aces¬ 
cere  et  corrumpi,  quia  etiam  sic  gravis  irreverentia  sacramento 
videtur  irrogari.  Ita  communiter  cum  S.  Alph.,  n.  207.  —  Con¬ 
stat  etiam  ex  rubrica,  tit.  4,  n.  2,  ubi  sic  dicitur:  Si  vinum 
coeperit  acescere  vel  corrumpi ,  vel  fuerit  aliquantulum  acre..., 
conficitur  sacramentum ,  sed  conficiens  graviter  peccat.  Quod 
tamen  intelligunt  scriptores  non  de  primo  corruptionis  initio , 
sed  de  paulo  notabiliore  acescentia  (4). 

Igitur  probabiliter  dicunt  Gobat,  Sporer ,  Lacroix ,  quod  defi¬ 
ciente  alio  vino  liceat  sine  scrupulo,  prout  solent  viri  probi,  ad¬ 
hibere  vinum  parum  acescens,  seu  non  notabiliter  acidum. 
S.  Alph.,  ibid. 

Quaer.  5.°  An  liceat  consecrare  in  vino,  cui  acescentia  ablata 
est  per  bicarbonatum  sodicum  aut  calcicum ,  aut  per  tartroli- 
nam,  etc.? 

Resp.  Neg.,  non  enim  minus  corrumpitur  aut  alteratur  na¬ 
tura  vini  per  haec  vel  alia  similia  remedia,  quam  per  acescen¬ 
ti  am ;  quia  in  utroque  casu  elementa  vini  propria  in  alias 
substantias  extraneas  transmutantur  (5). 


(1)  De  antiqua  disciplina,  cfr.  Pons,  De  antiquit.,  pag.  316. 

(2)  Buccer.,  n.  503;  Gdnicot,  n.  170,  cum  communi. 

(3)  Ita  S.  Alph.,  n.  203  ;  Gasparri,  n.  804;  Gdnicot,  n.  170;  Buccer.,  n.  506.  Cfr. 
tamen  Berardi,  Praxis,  vol.  3,  n.  911. 

(4)  Lehmkuhl,  2,  n.  120. 

(5)  Cfr.  Vitoria,  apud  Razdn  y  Fe,  vol.  25,  pag.  202,  n,  27 ;  Ferreres,  Derecho  sacr., 

Ferreres  Treor,— Toro.  II  ^ 

376.  Quaer.  6.°  Quid  agere  liceat ,  ut  vinum  a  corru-ptione 
praeservetur ? 

Resp.  l.°  Vino  debili  addere  licet  quantitatem  spiritus,  «dum¬ 
modo  spiritus  ( alcohol )  admiscendus  vino  debili:  a)  extractus 
fuerit  ex  genimine  vitis,  et  b)  quantitas  alcoholica  addita  una 
cum  ea  quam  vinum,  de  quo  agitur,  naturaliter  continet,  non 
excedat  proportionem  duodecim  pro  centum,  et  c)  admixtio 
fiat,  quando  vinum  est  valde  recens».  S.  Off.,  31  iul.  1890.  Quod 
si  vinum  naturaliter  hanc  proportionem  excedat,  licet  eam  au¬ 
gere  usque  ad  18  %,  modo  «admixtio  fiat,  quando  fermentatio 
tumultuosa,  ut  aiunt,  defervescere  incipit».  S.  Off.,  5  aug.  1896. 

Resp.  2.°  Licet  etiam  condensare  mustum -per  evaporationem 
igneam  ante  fermentationem  vinosam,  «dummodo  decoctio  hu- 
iusmodi  fermentationem  alcoholicam  haud  excludat,  ipsaque 
fermentatio  naturaliter  obtineri  possit  et  de  facto  obtinea¬ 
tur»  (1). 

Resp.  3.°  Licebit  etiam  in  sacrificio  Missae  adhibere  vinum  obten¬ 
tum  ex  musto  sulphurato  per  additionem  anhydridis  sulphurosae, 
vel  per  additionem  metabisulphiti  potassici  (S.  Off.,  2  aug.  1922). 
Igitur  huiusmodi  additiones  licitae  sunt  si  fiant  in  musto  non 
autem  si  fiant  in  ipso  vino  iam  fermentato  (2). 

Quaer.  7.°  An  liceat  celebrare  cum  vino  facto  ex  uvis  passis 
seu  exsiccatis ? 

Resp.  Affirm .,  dummbdo  liquor  ex  colore,  odore  et  gustu 
dignoscatur  esse  verum  vinum  (3). 

N.  B.  «Cum  inhonestorum  quorundam  mercatorum  eo  iam  mali¬ 
tia  pervenerit,  ut  farinas  triticeas  aliarum,  tum  vegetalium,  tum 
etiam  mineralium,  substantiarum  admixtione  adulterare,  vinaque 
vel  ex  toto  vel  ex  parte  haud  ex  genimine  vitis  conficere  passim  non 
vereantur,  cumque  non  raro  difficile  admodum  sit  vel  ipsis  chimicis 
peritis  huiusmodi  fraudes  agnoscere ;  non  immerito  dubitatum  est, 
num  ad  licitam,  immo  et  validam  consecrationem,  farinae  vel  hos¬ 
tiae  vinaque  quae  sunt  in  commercio,  tuto  adhiberi  valeant».  Unde 
S.  Off.,  litteris  datis  ad  Rvmos.  DD.  locorum  Ordinarios,  30  aug. 
1901,  eorum  pastoralem  sollicitudinem  excitat,  «ut  accuratis  insti¬ 
tutis  investigationibus,  si  quos  abusus  irrepsisse  compererint,  fun¬ 
ditus  convellere  satagant,  ac  diligenter  caveant  ne  quid  in  posterum 

nn.  151-156:  Gennari,  Consultazloni,  11,  cons.  48.  Vide  etiam  S.  Off.,  9  mali  1892  (apud 
Ojetti,  Synopsis,  n.  2025,  8."). 

(1)  S.  Off.,  22  iul.  1706,  7  maii  1879  (Coli,  de  P.  F.,  nn.  270,  1518,  ed.  3. a),  10  april. 
1889  (II  Monitore,  10,  1,  pag.  137). 

(2)  Cfr.  Vitoria,  EI  sulfitado  en  los  vinos  de  Misa,  apud  Razdn  y  Fe,  vol.  67, 
pag.  218  seq.  Praedictae  additiones  fiunt  ad  suspendendam  fermentationem  vini- 
cam  donec  opportunum  videatur  vinum  elaborare,  etiam  post  plures  menses  ab 
additione  facta.  Tunc  aperto  vase,  in  quo  hermetice  clauso  mustum  sulphuratum 
includebatur,  anhydridis  sulphurosa,  quae  substantia  gassosa  est  (et  in  quam 
convertitur  etiam  metabisulphitum  musto  additum,  etsi  ex  se  solidum  sit)  fere  ex 
integro  expellitur,  et  naturaliter  incipit  fermentatio  vinica,  et  vinum  habet  qualita¬ 
tes  vini  recenter  facti,  et  facilius  diutius  conservatur. 

(3)  S,  Off.,  5  aug.  1898,  et  24  maii  1901  CCoIf,  S,  C ,  de  P,  F.,  n,  2113,  ed.  2,a), 

in  propriis  dicionibus  fiat,  quod  a  latis,  nedum  circa  naturam,  sed 
et  circa  conservationem  sacrarum  specierum  dispositionibus,  quae  a 
probatis  auctoribus  traduntur,  quaeque  praesertim  in  rubricis  Mis- 
sali  romano  praepositis  continentur,  quomodocumque  sit  absonum. 
Quoties  vero  de  venalium  farinarum  vel  hostiarum  vinorumque 
genuinitate  rationabile  adsit  dubium,  sacerdotes  sibi  subditos  ab 
eorum  usu  in  conficiendo  SSmo.  Altaris  Sacramento  omnino  prohi¬ 
beant,  eosque  practicam  rationem  doceant  genuinam  materiam  sibi 
comparandi»  (Collect.  S.  C.  de  P.  F.,  n.  2122,  ed  2.a). 

377.  Quaer.  8.°  An  vinum  congelatum  sit  materia  valida ? 

Resp.  Controvertitur .  Affirm.,  probabilius.  Ratio  est :  l.°  quia 
remanet  substantialiter  vinum,  cum  retineat  eundem  colorem, 
saporem,  odorem ;  2.°  quia  ex  rubrica  Missalis  species  vini  con¬ 
gelatae  post  consecrationem  debent  liquefieri  admotis  pannis 
calefactis,  et  deinde  sumi,  quippe  quod  est  verum  sacramentum 
( Rubr .,  de  defect.,  §  10,  n.  11).  Ergo  supponit  speciem  vini 
congelati  retinere  sanguinem  Christi ;  ergo  sacrae  species  non 
mutantur  substantialiter  per  congelationem  post  consecratio¬ 
nem,  ergo  nec  ante.  Ita  S.  Alph.,  n.  207,  ubi  dicit  esse  senten¬ 
tiam  veriorem  ob  rationem  ex  citata  rubrica  deductam. 

Quaer.  9.°  Quaenam  quantitas  aquae  sit  in  calice  immis- 
cerida ? 

Resp.  Sufficit  aquae  modicissima  quantitas,  ut  dictum  est  su¬ 
pra,  nn.  372,  III,  et  373.  Probabiliter  potest  infundi  aqua  usque 
ad  octavam  partem  vini,  immo  usque  ad  quintam  partem,  iuxta 
Lugo,  d.  4,  n.  38.  Addit  Busembaum  sufficere  ut  aqua  tertiam 
partem  non  excedat.  Sed  in  praxi  haec  ultima  sententia  non  est 
admittenda,  quamvis  tertia  pars  non  corrumpat  vinum,  si  sit 
generosum.  Generatim  consulendum  est  ne  sacerdos  excedat 
octo  vel  decem  guttulas.  Quod  si  casu  nimiam  aquae  quan¬ 
titatem  infuderit,  iterum  aliqua  quantitas  vini  adiici  poterit. 
S.  Alph .,  n.  210;  Gury,  n.  280. 

Quaer.  10.  An  liceat  uti  in  Missa  aqua  naturali ,  potabili 
quidem ,  sed  acida ,  gassosa  aut  alcalina? 

Resp.  Affirm.  Nec  est  ratio  solida  dubitandi.  Ex  Assessore 
S.  Off.,  11  aug.  1904  (Acta  S.  Sedis ,  vol.  37,  pag.  238). 

Quaer.  11.  An  mustum  adhiberi  possit  ad  consecrandum ? 

Resp.  l.°  Affirm.,  quoad  validitatem ,  quia  in  substantia  est 
vinum,  licet  non  perfectum,  utpote  nondum  fermentatum 
(Rubr.  Miss.,  tit.  4,  n.  2). 

Resp.  2.°  Neg.,  quoad  liceitatem  (Rubr.  Miss.,  1.  c.),  excepto 
casu  necessitatis  (Iui.  I,  Papa,  in  c.  7,  di  st.  2,  De  consecr.)  (1). 


(1)  Cfr.  Berardi,  Praxis,  3,  n,  915.  Plura  aUa  de  vino  quoad  Missam  tradit  Vito- 
rui,  S,  I.,  11.  cc. 

§  II.  De  materia  proxima,  seu  de  usu  materiae  requisitae 
in  ipsa  consecratione 

378.  Principia.  —  I.  Ad  validam  consecrationem  praeter 
materiam  aptam  requiritur:  i.°  ut  materia  consecranda  sit 
physice  praesens;  quia  id  necessario  exigunt  pronomina  de¬ 
monstrativa  formae  hoc ,  hic;  aliter  enim  forma  foret  falsa,  quia 
demonstraretur  praesens  id  quod  non  esset  praesens ;  2.°  ut  per 
intentionem  ministri  in  individuo  sit  determinata;  quia  sicut 
non  consecrat  minister,  nisi  intendat  consecrare,  ita  nec  hanc 
materiam  consecrat,  nisi  illam  determinate  intendat  consecra¬ 
re.  Non  requiritur  tamen  determinatio  actualis,  sed  virtualis 
sufficit.  S.  Alph.,  nn.  211,  214. 

II.  Ad  licitam  consecrationem  requiritur:  l.°  ut  sacerdos 
nullatenus  recedat  ab  usu  Ecclesiae  praesertim  rubricis  Missa- 
lis  romani  determinato ;  hinc  imprimis  necesse  est,  ut  materia 
consecranda  sit  decens  et  munda  ob  reverentiam  tanto  sacra¬ 
mento  debitam ;  2.°  ut  sit  reposita  in  altari  et  in  corporali,  im- 
mo  et  in  petra  sacra,  iuxta  Benedictum  XIV,  De  sacrificio  Mis¬ 
sae,  sect.  2,  n.  139;  3.°  ut  ciborium  vel  calix  consecrandus  sit 
discoopertus ;  4.°  ut  fiat  consecratio  tempore  canonis  in  rubrica 
praescripto  (1). 

379.  Resolves.  —  l.°  Valide  consecrantur  hostiae  sub  aliis 
latentes,  aut  aliter  tectae.  Item  valide  consecratur  vinum  in 
calice  velo,  palla,  aut  quavis  ratione  cooperto ;  quia  sufficit  ad 
veram  materiae  praesentiam,  ut  per  pronomina  hoc  vel  hic  de¬ 
monstrari  possit.  S.  Alph.,  n.  212,  et  alii  communissime  (2). 

2.°  Valida  est  consecratio,  si  sacerdos  putet  unam  tantum 
vel  duas  hostias  consecrandas  adesse,  cum  sint  plures  sive  a 
se,  sive  ab  alio  appositae ;  ratio  est,  quia  sacerdos  semper  prae¬ 
sumitur  velle  consecrare  quicquid  est  decenter  consecrabile, 
dummodo  ipso  sciente  repositum  m  corporali  sit.  Unde  si  cele¬ 
brans  advertat  post  consecrationem  duas  hostias  esse  simul 
iunctas,  utramque  ut  consecratam  sumat  iuxta  rubricam  Mis- 
salis.  Si  vero  ante  consecrationem,  postquam  obtulit,  id  ad¬ 
vertat,  alteram  seponat,  et  post  Missam  ipse  vel  alius  sumat 
tanquam  panem  benedictum.  S.  Alph.,  n.  216,  et  alii  omnes. 

(1)  Vide  S.  Alph.,  nn.  218,  219 ;  Gury,  n.  281. 

(2)  Si  aliquae  hostiae  non  consecratae  miscerentur  cum  consecratis,  debent 
omnes  sub  conditione  consecrari;  nam  post  confusionem  omnes  singillatim  sunt 
dubiae  consecrationis.  Non  potest  autem  sacerdos  referre  intentionem  suam  ad  solas 
non  consecratas ;  quia  ignorans  quae  sunt  istae,  pronomine  hoc  nequit  demonstrare, 
ideoque  nec  determinare  materiam.  Ita  S.  Alph.,  n.  216,  cum  Lugo,  d.  4,  n.  136,  etc. 
Tamen  censent  alii  cum  Busembaum,  posse  sacerdotem  intendere  absolute  consecra¬ 
re  solum  non  consecratas.  Casajoana,  b.  I. 

3. °  Idem  dicendum,  si  quis  ad  altare  plures  hostias  conse¬ 
crandas  attulerit,  vel  ante  sacrificium  monitus  fuerit  de  conse¬ 
crandis  hostiis  iam  super  altare  positis,  vel  animadverterit  ab 
alio  afferri  ut  consecrentur,  etsi  dum  consecrat,  non  ita  expres¬ 
se  earum  meminerit,  aut  etiam  ad  oblationem  non  detexerit, 
modo  sint  praesentes  in  corporali ;  quia  intentio  praecedens 
virtualiter  perseverat.  S.  Alph.,  n.  216;  Gury ,  n.  282. 

4. °  Non  consecrarentur  hostiae  inscio  sacerdote,  etiam  in 
corporali  positae,  quia  sacerdos  penitus  inscius  intentionem 
illas  consecrandi  non  habuit.  Excipe,  si  sacerdos  tunc,  vel  ali¬ 
quando  semel  pro  semper,  elicuisset  intentionem  consecrandi 
hostias  in  corporali  positas. 

5. °  Si  parvae  hostiae  pro  communicando  populo  afferantur 
sacerdoti  paulo  post  factam  oblationem,  licite  eas  consecrare 
poterit,  suppleta  oblatione  mentaliter.  S.  Alph .,  ibid. 

380.  Quaesita.  - —  Quaer.  l.°  An  censendum  sit  consecratum 
ciborium  ex  oblivione  extra  corporale  relictum? 

Resp.  Controvertitur.  I.a  sententia,  probabilis  (et  forte  multo 
probabilior),  affirmat.  Ratio  est,  quia  iam  in  principio  Missae 
adfuit  voluntas  positiva  consecrandi  illud  ciborium,  nec  illa 
voluntas  fuit  retractata ;  ergo  perseveravit  virtualiter  tempore 
consecrationis. 

II. a  sententia  negat.  Ratio  est,  quia  intentio  illa  consecrandi 
extra  corporale  fuisset  peccatum  grave,  et  proinde  sacerdos 
illam  habuisse  non  praesumitur.  —  Haec  tamen  ratio  infirma 
satis  videtur ;  quia  etiam  dicendum  foret  validam  non  esse  con¬ 
secrationem  vini,  si  in  calice  non  consecrato ,  sacerdote  id  non 
advertente,  celebraretur  Missa,  quod  tamen  nemo  admittet. 
Igitur  sacerdos  in  utroque  casu  habet  intentionem  consecrandi 
materiam  praesentem  iuxta  ritum  Ecclesiae,  et  per  accidens  est 
quod  ipso  non  advertente  ciborium  maneat  extra  corporale,  vel 
calix  non  sit  consecratus :  quae  inadvertentia  non  reddit  eius 
intentionem  neque  graviter  neque  leviter  illicitam.  Et  certe 
consecratum  ciborium  dixeris,  si  sacerdos  actuali  intentione 
illud  vellet  consecrare,  non  advertens  esse  extra  corporale. 

In  praxi  ciborium  illud  denuo  consecrandum  erit  sub  con¬ 
ditione  in  alia  Missa.  Possunt  etiam  illae  particulae  absumi 
post  utramque  communionem,  sed  ante  purificationem.  S.  Al- 
phonsus,  n.  217. 

Quaer.  2.°  An  censeatur  consecratum  ciborium  positum  qui¬ 
dem  in  corporali,  sed  quod  ex  oblivione  remansit  clausum  tem¬ 
pore  consecrationis ? 

Resp.  Affirm.  Ratio  est :  l.°  quia  certe  possunt  valide  conse¬ 
crari  hostiae  in  ciborio  clauso,  ut  supra  dictum  est ;  2.°  quia 

sacerdos  semper  censetur  habere  intentionem  absolutam  con¬ 
secrandi  quicquid  ipso  sciente  est  supra  corporale,  et  est  honeste 
consecrabile,  et  habetur  per  modum  continui.  Ita  Reuter. 

Obiicies  :  Ex  dictis  in  quaesito  praecedenti,  probabiliter  non 
est  consecratum  ciborium  extra  corporale  relictum,  quia  sacer¬ 
dos  non  censetur  velle  peccare ;  a  pari  in  praesenti  casu,  ob 
eandem  rationem. 

Resp.  Neg.  paritatem.  Licet  enim  Ecclesia  velit  ciborium 
aperiri  pro  maiori  reverentia,  attamen  cum  haec  irreverentia 
non  videatur  notabilis,  possitque  hoc  frequentius  contingere, 
praeceptum  hoc  non  adeo  urget,  sicut  praeceptum  non  conse¬ 
crandi  extra  corporale.  Asserit  Reuter  hanc  esse  communem 
doctorum  sententiam. 

381.  Quaer.  3.°  An  censeantur  consecratae  guttae  vini  in¬ 
haerentes  calici  sive  exterius  sive  interius ? 

Resp.  l.°  Guttae  exterius  inhaerentes  nunquam  censentur 
consecratae.  Ratio  est,  quia  merito  praesumitur,  intentionem 
sacerdotis  esse  consecrare  illud  unum,  quod  est  licite  atque 
utiliter  consecrabile ;  illicite  autem  et  irreverenter  et  absque 
ulla  utilitate  illae  guttulae  consecrarentur.  Ergo...  S.  Alph., 
n.  215. 

Resp.  2.°  Probabilius  nec  consecratae  censentur  guttae  inte¬ 
rius  inhaerentes  et  omnino  a  maiori  quantitate  separatae.  Ra¬ 
tio  est,  quia  non  videtur  esse  intentio  Ecclesiae,  adeoque  nec 
sacerdotis,  consecrare  nisi  vinum  quod  per  modum,  unius  pota¬ 
bile  est  et  in  calice  reperitur  congregatum.  Ita  communius  cum 
Suarez,  Laymann ,  etc.,  contra  alios.  Vide  S.  Alph .,  ibid. 

Quaer.  4.°  Quale  sit  peccatum  consecrare  hostiam  fractam 
vel  maculatam? 

Resp.  Secluso  scandalo  est  tantum  veniale,  si  fiat  sine  ratio¬ 
nabili  causa,  nisi  macula  vel  fractura  sit  enormis.  Si  tamen 
deprehendatur  aliqua  fractura  vel  macula  etiam  notabilis  in 
hostia  post  oblationem ,  licite  talis  hostia  consecrabitur,  nisi 
scandalum  populi  timeatur,  quia  iam  per  oblationem  fuit  ali¬ 
quatenus  Deo  dicata  et  sanctificata.  S.  Alph.,  n.  204,  et  alii 
communiter . 

Quaer.  5.°  An  valida  sit  consecratio  unius  tantum  speciei 
facta  a  sacerdote  habente  positivam  intentionem  unam  tantum 
speciem  consecrandi ? 

Resp.  l.°  Est  certe  graviter  illicita  contra  divinum  praecep¬ 
tum  consecrandi  sub  utraque  specie,  in  quo  nec  Papa  dispen¬ 
sare  posse  videtur,  neque  in  necessitate  ministrandi  Viaticum. 
S.  Alph.,  n.  196;  Genicot ,  n.  168.  —  Unde  can.  817:  «Nefas 
est,  ne  urgente  quidem  extrema  necessitate ,  unam  materiam 

sine  altera,  aut  etiam  utramque,  extra  Missae  celebrationem 
consecrare». 

Resp.  2.°  Communis  sententia  affirmat ,  si  sacerdos  habeat 
aliquam  intentionem  saltem  implicitam  offerendi  sacrificium, 
ad  minus  inchoative.  Si  vero  sacerdos  positive  hanc  intentio¬ 
nem  excluderet,  adhuc  validam  esse  consecrationem  unius  spe¬ 
ciei  affirmant  Arriaga  et  alii.  —  Negat  vero  Lugo  cum  aliis, 
qui  asserunt  Christum  non  dedisse  sacerdotibus  potestatem 
valide  consecrandi  nisi  per  modum  sacrificii,  ideoque,  aiunt, 
non  posse  valide  consecrare,  qui  aliquo  modo  non  intendunt 
sacrificium  offerre. 

«De  facto  tamen,  ait  Lugo  (d.  19,  n.  104),  omnes  sacerdotes 
consecrantes,  sive  per  errorem,  sive  ex  industria,  unam  speciem 
sine  alia,  valide  consecrant ;  quia  non  excludunt  omnino  effi¬ 
caciter  intentionem  sacrificandi,  sed  volunt  consecrare  meliori 
modo,  quo  possunt». 


ARTICULUS  II.  —  De  forma  sacramenti  eucharistiae 

Sicut  in  sacramento  Eucharistiae  duplex  est  distincta  mate¬ 
ria,  ita  duplex  quoque  est  forma  consecrationis,  una  panis  et 
altera  vini. 

382.  Principia.  ■ —  I.  Forma  pro  consecratione  panis  con¬ 
sistit  in  his  verbis :  Hoc  est  enim  corpus  meum.  Haec  autem 
verba,  aut  aequivalentia,  sunt  omnino  formae  essentialia,  si  ver¬ 
bum  enim  excipias  — Constat:  l.°  ex  universali  praxi  Eccle¬ 
siae,  et  ex  eius  praecepto  in  Missali  Romano ;  2.°  ex  Concilio 
Florent .,  in  decreto  unionis,  et  Trid.,  sess.  13,  c.  1;  3.°  ex  ipsa 
intentione  divina,  nam  Christus  transsubstantiavit  panem  in 
corpus  suum  praedicta  verba  proferendo. 

II.  Forma  pro  consecratione  vini  ista  est:  Hic  est  enim 
calix  sanguinis  mei ,  novi  et  aeterni  testamenti ,  mysterium  fidei , 
qui  pro  vobis  et  pro  multis  ef fundetur  in  remissionem  pecca¬ 
torum. —  Constat  pariter:  l.°  ex  praxi  et  praescripto  Eccle¬ 
siae  ;  2.°  ex  variis  evangelistis,  qui  etsi  non  omnino  eadem  ver¬ 
ba  referant,  perfecte  tamen  quoad  hunc  sensum  concordant. 
Gury ,  n.  285. 

383.  Resolves.  —  l.°  Valida,  sed  illicita  est  consecratio,  si 
consecrans  dicat :  Hic  cibus  est  corpus  meum ,  hic  calix  est 
sanguis  meus.  —  Item  si  proferas  coipus  pro  corpus ,  meus 
pro  meum ,  es  pro  est ,  calis  pro  calix ,  sanguis  pro  sanguinis ,  etc, 
Hinc  deducitur,  non  posse  excusari  a  peccato  veniali,  qui  de¬ 
bitam  diligentiam  non  adhibet  ad  verba  consecrationi?  rite 

pronuntianda.  .S.  Alph.,  n.  221.  —  Nullum  esse  peccatum,  si 
imperfecta  pronuntiatio  e  naturali  vitio  oriatur. 

2. °  Invalida  erit  consecratio,  si  dicis :  Hic  (adverbialiter) 
est  corpus  meum ,  hoc  corpus  est  meum ,  vel  hic  sanguis  est 
meus ,  quia  haec  verba  non  habent  sensum  quo  id  significent, 
quod  operari  debent.  S.  Alph.,  ibid.  —  Nihilominus,  si  dum 
hanc  formam  adhibes :  hoc  corpus  est  meum ,  hic  sanguis  est 
meus ,  corpus  aut  sanguis  se  teneant,  ob  intentionem  et  pro¬ 
nuntiationem  tuam,  ex  parte  praedicati ,  forma  valida  videtur. 
Ball.-P .,  vol.  4,  n.  868. 

3. °  Dubia  est  consecratio,  si  dicas :  Haec  est  caro  mea;  illud 
est  corpus  meum;  ille  est  sanguis  meus.  S.  Alph.,  ibid. 

4. °  Verba  formae  proferri  debent  in  persona  Christi  Nor¬ 
maliter  et  assertive,  seu  recitative  simul  et  significative,  non 
vero  historice  tantum ;  scilicet  proferenda  sunt  verba  Christi 
applicando  eorum  significationem  ad  materiam  praesentem,  ut 
haec  transsubstantietur  in  corpus  et  sanguinem  Christi.  Atta¬ 
men  scrupulus  non  est  habendus,  an  verba  sensu  debito  pro¬ 
ferantur  ;  nam  quivis  sacerdos  praesumitur  habere  intentionem 
id  faciendi  quod  Christus  fecit  et  instituit,  et  sic  intendit 
sufficienter  verba  consecratoria  proferre  in  utroque  praefato 
sensu  (1). 

384.  Quaesita.  —  Quaer.  l.°  An  omissio  vocis  enim  iri  for¬ 
ma  consecrationis  sit  gravis ? 

Resp.  Controvertitur.  I.a  sententia,  probabiliter,  negat,  quia 
vox  illa  non  reperitur  in  verbis  a  Christo  prolatis,  et  aliunde 
quoad  Ecclesiae  praeceptum  non  videtur  constituere  materiam 
gravem.  Ita  S.  Alph.,  n.  220. 

II.a  sententia  affirmat,  et  hanc  S.  Alph.  dicit  non  esse  im¬ 
probabilem.  Ratio  est,  quia  in  re  tam  gravi  non  videtur  dari 
levis  materia  in  quacumque  mutatione  deliberata.  Sed  haec 
sententia  parvi  facienda  videtur. 

Quaer.  2.°  An  in  consecratione  requirantur  ut  essentialia  illa 
verba  antecedentia,  qui  pridie  quam  pateretur,  etc.,  simili 
modo,  etc.? 

Resp.  Neg.,  cum  sententia  communi,  quam  tenent  S.  Alph., 
n.  222;  Lugo,  etc.  Ratio  est,  quia  haec  verba  historice  tantum 
proferuntur ;  nec  ullam  efficaciam  sacramentalem  habere  vi¬ 
dentur.  Attamen  si  aliquando  ob  dubiam  consecrationem  forma 
repetenda  sit,  iuxta  rubricas  incipiendum  erit  ex  verbis,  qui 
pridie  et  simili  modo.  Vide  S.  Alph.,  n.  222 ;  Gury,  n.  287. 


(I)  Elbel,  n.  34 ;  S.  Alph.,  De  Euch.,  n.  220,  etc. ;  GTwy,  n.  286, 

Quaer.  3.°  An  in  consecratione  calicis  sola  haec  verba ,  hic 
est  calix  sanguinis  mei,  sint  de  essentia  formae ? 

Resp.  Affirm.  Ratio  est:  l.°  quia  verba  consecrationis  panis 
sunt  haec :  Hoc  est  corpus  meum.  Ergo  a  pari  verba  consecra¬ 
tionis  vini  sunt  tantum  haec  alia :  Hic  est  sanguis  meus ,  vel 
alia  aequivalentia.  —  2.°  Quia  sola  illa  verba  per  se  exprimunt 
praesentiam  sanguinis  Christi  sub  speciebus  vini.  Ita  communi¬ 
ter ,  contra  aliquos.  Vide  S.  Alph.,  n.  223.  —  Attamen,  cum  op¬ 
posita  sententia,  iuxta  Suarez,  sit  aperte  S.  Thomae,  valde  pro¬ 
babilis  et  magnae  auctoritatis,  eamque,  teste  Billuart,  teneant 
plures  et  insignes  thomistae,  in  praxi  repetenda  esset  integra 
forma,  si  quis  prima  tantum  protulisset  verba. 

Quaer.  4.°  An  valeat  forma ,  si  dicatur:  hoc  enim  corpus 
meum,  subintelligendo  est,  ut  in  lingua  latina  frequenter  fieri 
solet ? 

Resp.  Neg.  Nam  licet  in  continua  oratione  verbum  substan¬ 
tivum  facile  subintelligi  possit,  in  casu  tamen  praesenti  fieri 
nequit,  tum  quia  non  habetur  oratio  continua,  tum  praesertim 
quia  in  re,  de  qua  agimus,  forma  non  habet  tantum  sensum 
assertorium,  ut  in  sermone  communi,  sed  etiam  vim  transsub- 
stantiationis  efficientem.  S.  Alph.,  n.  223,  et  alii  communissime. 


CAPUT  III 

DE  MINISTRO  EUCHARISTIAE 

Agendum  :  l.°  de  potestate  ministri ;  2.°  de  eiusdem  obligatione ; 
3.°  de  requisitis  ad  rite  ministrandum ;  4.°  de  modo  S.  Eucharistiam 
ministrandi  infirmis;  5.°  de  modo  eam  asservandi. 

ARTICULUS  I.  —  De  potestate  ministri  eucharistiae 

Minister  Eucharistiae  duplex  est,  scilicet  alius  consecratio¬ 
nis,  alius  dispensationis. 

385.  Principia.  —  I.  Potestatem  offerendi  Missae  sacrificium 
habent  soli  sacerdotes  (can.  802).  —  Constat:  l.°  ex  Scriptura: 
Christus  enim  hoc  sacramentum  instituens,  omnibus  et  solis 
Apostolis  cum  ipso  recumbentibus,  et  proinde  omnibus  et  solis 
qui  in  sacerdotio  illis  successuri  essent,  dixit:  Hoc  facite  in 
meam  commemorationem  (Luc.  22,  19)  ;  ergo  omnes  et  soli 
sacerdotes  hanc  potestatem  a  Christo  acceperunt ;  2.°  ex  Cone. 
Trid.,  sess.  22,  can.  2,  3;  3.°  tandem  ex  universali  et  perpetua 
Ecclesiae  traditione. 

II.  Non  licet  pluribus  sacerdotibus  concelebrare,  praeter- 

quam  in  Missa  ordinationis  presbyterorum  et  in  Missa  conse¬ 
crationis  Episcoporum  secundum  Pontificale  Romanum  (can. 
803)  (1).  Cfr.  infra,  n.  919,  N.  B. 

III.  Minister  ordinarius  sacrae  communionis  est  solus  sacer¬ 
dos  (can.  845,  §  1).  —  Constat  etiam  :  l.°  ex  Cone.  Trid.,  sess.  13, 
c.  8,  ubi  dicitur :  Semper  in  Ecclesia  Dei  mos  fuit ,  ut  laici  a 
sacerdotibus  communionem  acciperent ,  sacerdotes  autem  cele¬ 
brantes  seipsos  communicarent ;  2.°  ex  praxi  universali  Ec¬ 
clesiae. 

IV.  Extraordinarius  est  diaconus,  de  Ordinarii  loci  vel 
parochi  licentia,  gravi  de  causa  concedenda.  Haec  licentia  in 
casu  necessitatis  legitime  praesumitur  (ibid. ,  §  2).  —  Constat: 
l.°  ex  praxi  priorum  saeculorum,  in  quibus  diaconi  passim  ex 
commissione  Episcoporum,  vel  presbyterorum,  sive  generali  sive 
particulari,  Eucharistiam  ministrabant ;  2.°  ex  variis  Conciliis, 
v.  gr.  Nicaeno  I  generali,  Carthaginensi  IV,  etc.  S.  Alphon- 
sus,  n.  237. 

V.  Quilibet  sacerdos  intra  Missam  et,  si  privatim  celebret, 
etiam  piroxime  ante  et  statim  post ,  sacram  communionem  mi¬ 
nistrare  potest,  salvo  praescripto  can.  869  (can.  846,  §  1). 

Etiam  extra  Missam  quilibet  sacerdos  eadem  facultate  pollet 
ex  licentia  saltem  praesumpta  rectoris  ecclesiae,  si  sit  extra¬ 
neus  (ibid.,  §  2). 

Igitur  sacerdoti  adseripto  alicui  ecclesiae  ipsum  ius  conce¬ 
dit  facultatem  ministrandi  in  ipsa  Eucharistiam  etiam  extra 
Missam  et  etiam  adimplementum  praecepti  paschalis.  Extra¬ 
neus  seu  non  adseriptus  opus  habet  in  casu  licentia  parochi,  vel 
rectoris  ecclesiae,  sed  sufficit  legitime  praesumpta. 

VI.  Ius  et  officium  sacram  communionem  publice  ad  infir¬ 
mos  etiam  non  paroecianos  extra  ecclesiam  deferendi,  pertinet 
ad  parochum  intra  suum  territorium  (can.  848,  §  1).  —  Ceteri  sa¬ 
cerdotes  id  possunt  in  casu  tantum  necessitatis,  aut  de  licentia 
saltem  praesumpta  eiusdem  parochi  vel  Ordinarii  (ibid.,  §  2). 

Communionem  privatim  (ex  iusta  et  rationabili  causa:  can. 
847)  ad  infirmos  quilibet  sacerdos  deferre  potest,  de  venia  saltem 
praesumpta  sacerdotis,  cui  custodia  sanctissimi  Sacramenti  com¬ 
missa  est  (can.  849,  §  1).  Sufficit  igitur  licentia  rectoris  ecclesiae 


(1)  Nempe  non  licet  pluribus  sacerdotibus  simul  celebrare  veluti  unam  eandem- 
que  Missam,  consecrando  simul  eundem  panem  idemque  vinum,  ex  qua  consecratione 
exsurgunt  tot  sacrificia  quot  sunt  sacerdotes  consecrantes,  eo  quod  Christus  fit  prae¬ 
sens  ad  verba  cuiusque  sacerdotis,  qui  deinde  de  speciebus  consecratis  participat. 
Cfr.  Beried.  XIV,  de  S.  Missae  sacrif.,  lib.  3,  c.  16,  n.  10;  Gasparri,  De  Euch.,  n.  360.  — 
Circa  antiquam  praxim  plures  simul  concelebrandi,  quae  ordinaria  tunc  erat  et 
fere  quotidiana,  vide  Verreres,  Derecho  sacramental,  n.  126,  et  apud  Raz6n  y  Ve, 
vol.  42,  pag.  380  seq.,  n.  27  seq. 

aut  oratorii  cum  iure  aut  privilegio  asservandi  Eucharistiam, 
sive  parochus  sit,  sive  Superior  religiosus,  sive  capellanus  mo- 
nialium.  Vide  n.  405,  q.  9.° 

VII.  Sacram  communionem  per  modum  Viatici  sive  publi¬ 
ce  sive  privatim  ad  infirmos  deferre,  pertinet  ad  parochum  ad 
normam  can.  848,  salvo  praescripto  can.  397,  n.  3,  et  514,  §§  1-3 
(can.  850)  (1). 

VIII.  Minister  expositionis  et  repositionis  sanctissimi  Sa¬ 
cramenti  est  sacerdos  vel  diaconus  ;  minister  vero  benedictionis 
Eucharisticae  est  solus  sacerdos,  nec  eam  impertire  diaconus 
potest,  nisi  in  casu  quo,  ad  normam  can.  845,  §  2  (vide  hic,  IV), 
Viaticum  ad  infirmum  detulerit  (can.  1274,  §  2)  (2).  Tunc  enim 
benedicet  infirmum  et,  redux  in  ecclesiam,  etiam  populum.  Cfr. 
Rit.  Rom.,  tit.  IV,  cap.  4,  nn.  23,  27,  28  (edit.  typ.  1925). 

386.  Quaesita.  —  Quaer.  l.°  An,  ut  diaconus  ministret ,  ne¬ 
cessitas  debeat  esse  extrema ? 

Resp.  Neg.,  sed  sufficit  causa  gravis,  ut  ex  can.  845,  §  2,  con¬ 
stat  (n.  385,  IV),  nempe  cum  nullus  adest  sacerdos  qui  com¬ 
mode  Eucharistiam  ministrare  possit,  v.  gr.  cum  sacerdotes 
occupantur  in  audiendis  confessionibus  die  magni  concur¬ 
sus,  etc.  Tunc  debet  servare  ritus  omnes,  quasi  esset  sacerdos, 
excepto  modo  deferendi  stolam,  et  omissa  benedictione  in  fine 
(Lehmk.,  2,  n.  140).  Si  vero  administraret  Viaticum,  posset  be¬ 
nedicere  cum  SS.  Sacramento  (non  cum  sua  manu)  et  servare 
omnes  omnino  ritus,  excepto  modo  deferendi  stolam  (3). — 
Sed  ad  id  commissio  Episcopi  vel  parochi  requiritur.  Vide 
n.  385,  IV. 

Quaer.  2.°  An  vel  in  quibusnam  circumstantiis  religiosi  sanc¬ 
tissimam  Eucharistiam  ministrare  possint ? 

Resp.  l.°  Semper  Eucharistiam  ministrare  possunt  in  suis 
ecclesiis,  vel  per  se  vel  per  alios  sacerdotes,  etiam  die  Pas- 
chatis  (4). 


(1)  Ex  can.  397,  n.  3,  Sacramenta  Episcopo  infirmo  ministrare  pertinet  ad  cano¬ 
nicos;  ex  can.  vero  514,  §§  1-3,  in  omni  religione  clericali  Superior,  sive  per  se,  sive 
per  alium,  ministrat  Sacramenta  suis  novitiis  aegrotis,  professis  aliisque  in  domo  diu 
noctu  que  commorantibus ;  monialibus,  confessarius  vel  capellanus. 

(2)  Supplicatio  Quadraginta  Horarum  in  omnibus  ecclesiis  paroecialibus  aliisque, 

in  quibus  sanctissimum  Sacramentum  habitualiter  asservatur,  statutis  de  consensu 
Ordinarii  loci  diebus,  maiore,  qua  fieri  potest,  sollemnitate  quotannis  habeatur;  et 
sicubi  ob  peculiaria  rerum  adiuncta  nequeat  sine  gravi  incommodo  et  cum  reve¬ 
rentia  tanto  sacramento  debita  fleri,  curet  loci  Ordinarius  ut  saltem  per  aliquot 
continuas  horas,  statis  diebus,  sanctissimum  Sacramentum  sollemniore  ritu  expona¬ 
tur  (can.  1275).  .  _  .  „ 

(3)  S.  C.  C.,  28  nov.  1912:  Acia,  IV,  pag.  726.  CIr.  Ferreres,  apud  Razdn  y  Fe, 

vol.  35,  pag.  386  seq.  ..  Tr,  , 

(4)  S.  R.  C.,  14  aug.  1858  (Decr.  auth.,  n,  3074) ;  11  Monitore,  vol,  12,  pag.  80.  Vide 

etiam  S.  Alph n.  336;  Lugo, 

Resp.  2.°  In  alienis  ecclesiis,  vel  extra  eas,  eodem  modo  ac 
reliqui  sacerdotes. 

387.  Quaer.  3.°  An  et  in  quibus  adiunctis  possit  quis  se 

ipsum  communicare? 

Resp.  a)  Certum  est  sacerdotem  posse  se  ipsum  communi¬ 
care  in  gravissima  necessitate,  seu  mortis  periculo,  deficien¬ 
te  alio  ministro,  a  quo  Eucharistiam  accipere  possit.  Immo 
probabiliter  potest  seipsum  communicare  extra  mortis  pericu¬ 
lum,  praeciso  scandalo,  sola  devotionis  causa  (1).  —  b)  Idipsum 
posse  diaconum ,  ubi  desit  sacerdos,  affirmat  Lugo,  1.  c.,  n.  33 
seq.  —  c)  Quod  autem  laicus  communicare  possit  se  ipsum  in 
mortis  periculo,  deficientibus  sacerdote  ac  diacono,  docet  Sud- 
rez,  1.  c.,  cum  Caietano  et  aliis  (2). 

Quaer.  4.°  An  laicus  jjossit  aliquando  Eucharistiam  pro  Via¬ 
tico  ministrare ? 

Resp.  Controvertitur.  Negat  S.  T hornas  cum  Lugo ,  Voit , 
n.  300,  et  aliis  multis;  quia  hoc  est  contra  consuetudinem  Ec¬ 
clesiae,  tum  quia  sacramentum  illud  non  est  tantae  necessita¬ 
tis  ad  salutem,  tum  quia  administratio  Eucharistiae  a  laico  facta 
magnam  admirationem  et  scandalum  apud  populum  induce¬ 
ret.  —  Affirmant  autem  plures  graves  theologi  cum  Suarez , 
Laymann ,  etc.  Hanc  sententiam  approbare  videtur  S.  Alph., 
n.  237.  Eamque  in  praxim  deduci  posse  docent  E' Annibale , 
1.  c. ;  Lehmk.,  2,  nn.  134,  136;  Gasparri ,  1.  c.,  1080,  modo  vi¬ 
tetur  scandalum.  Sic  in  persecutione  Parisiensi  per  feminas 
deferebatur  Eucharistia  sacerdotibus  in  carceribus  detentis. 
Sicut  prioribus  Ecclesiae  saeculis  etiam  per  laicos  et  pueros 
martyribus  non  semel  delata  fuit.  Immo  et  laici  in  propriam 
domum  deferebant,  ut  postea  ipsi  se  propriis  manibus  com¬ 
municarent  (3). 

ARTICULUS  II.  —  De  obligatione  eucharistiam  dispensandi 

388.  Principia.  —  I.  Parochus,  seu  quivis  sacerdos  habens 
curam  animarum,  tenetur  ex  iustitia  Eucharistiam  subditis  mi¬ 
nistrare,  non  solum  in  Paschate  et  in  morte,  sed  etiam  quoties 
rationabiliter  petunt,  seclusa  tamen  legitimi  impedimenti  causa. 


(D  Sudrez,  d.  72,  sect.  3,  n.  3;  Lugo,  d.  17,  n.  28  seq.;  Lacroix,  1.  6,  p.  1,  n.  471; 
Gasparri,  de  Euch.,  n.  1081;  D'Annibale,  vol.  3,  n.  395. 

(2)  Item  Gasparri,  1.  c. ;  D‘Annibale,  1.  c. ;  et  constat  S.  C.  de  P.  F.,  21  lui.  1841 
(Collect.,  n.  928,  ed.  2.a).  Cfr.  etiam  Lacroix,  1.  c.,  n.  472. 

(3)  Cfr.  Verreres,  La  Comunion  frecuente,  nn.  117,  154  seq. ;  Devoti,  Inst.  can., 
1.  2,  tit,  2,  §  47,  nota  2  ;  Casus,  n.  268. 

—  Ratio  est,  quia  ad  parochum  spectat  ex  quasi-contractu  pro¬ 
videre,  non  solum  ut  fideles  adimpleant  praecepta,  sed  etiam 
ut  non  careant  praesidiis,  quae  profectui  spirituali  valde  pro¬ 
sunt.  S.  Alph .,  Hom.  apost.,  n.  8.  Cfr.  can.  467,  468. 

II.  Sacerdos  quilibet,  sive  saecularis  sive  regularis,  tene¬ 
tur,  deficiente  parocho,  Eucharistiam  morituro  ministrare ; 
secus  in  aliis  casibus.  —  Ratio  l.1  est,  quia  quilibet  ex  cari¬ 
tate  tenetur  proximo  suo  in  tanta  extremitate  constituto  per  hoc 
salutare  et  efficacissimum  remedium  succurrere.  Ratio  2.di 
patet ;  nulla  enim  intervenit  obligatio,  sive  ex  iustitia,  cum  nul¬ 
lus  sit  contractus,  sive  ex  caritate,  cum  non  supponatur  adesse 
casus  necessitatis.  Gury ,  n.  291. 

389.  Quaesita.  —  Quaer.  l.°  An  parochus  teneatur  etiam 
investigare  infirmos  Eucharistiam  non  petentes ,  ut  eam  ipsis 
ministret ? 

Resp.  Affirm .,  saltem  si  sint  in  gravi  mortis  periculo.  Ra¬ 
tio  est,  quia  officium  est  boni  pastoris  curare,  ut  ovibus  suis  in 
tanto  periculo  constitutis  tam  salutare  remedium  suppeditetur. 
Colligatur  praeterea  ex  antiquo  iure  canonico,  tit.  de  celebratio¬ 
ne  Missarum. 

Quaer.  2.°  An  parochus  teneatur  per  seipsum  Eucharistiam 
subditis  ministrare ? 

Resp.  Neg.;  sufficit  enim,  si  provideat,  ut  quisquis  opportu¬ 
ne  petit  aut  indiget,  eodem  non  fraudetur.  Potest  igitur  obliga¬ 
tionem  etiam  per  alios  adimplere.  Attamen  praecavere  debet, 
ne  videatur  otiosus  et  incuriosus,  si  munia  sua  habitualiter  per 
alios  adimpleat. 

Quaer.  3."  An  graviter  peccet  parochus ,  quoties  Eucharis¬ 
tiam  negat  rationabiliter  petenti ? 

Resp.  Neg.  Si  enim  raro  id  faciat,  v.  gr.  erga  unum  aut  alte¬ 
rum,  secluso  scandalo,  aut  gravi  petentis  contristatione,  non 
peccabit  nisi  venialiter.  Ratio  est,  quia  nec  gravis  iniuria,  nec 
grave  damnum  sic  infertur,  et,  si  adsit  damnum,  illud  facile 
reparari  potest.  Ita  omnes.  Recole  dicta  de  Sacramentis  in  ge¬ 
nere,  n.  283. 

Quaer.  4.°  An  parochus  teneatur  Eucharistiam  etiam  cum 
vitae  periculo  ministrare ,  v.  gr.  tempore  pestis  vel  morbi  con¬ 
tagiosi ? 

Resp.  Neg.,  valde  probabiliter ,  cum  S.  Alph.,  n.  223.  Vide 
dicta  in  n.  281  .  —  Affirmant  autem  quidam,  innixi  doctrinae 
Benedicti  XIV,  De  Syn.  dioec.,  1.  13,  c.  19.  Gury,  n.  292. 

390.  Quaer.  5.°  Quandonam  parochus  censeatur  excusari 
ab  Eucharistia  subditis  petentibus  ministranda? 

Resp,  Legitime  excusatur;  l.°  quando  subditi  ob  aliquas  cir» 

cumstantias  non  rationabiliter  petunt,  v.  gr.  si  petant  ante 
Missam,  quando  facile  possunt  exspectare,  etc. ;  2°  si  ipse 
parochus  ob  infirmitatem,  aliasve  occupationes  necessarias,  im¬ 
peditus  sit,  etc.  Attamen  caute  agendum  est,  quia  in  his  fideles 
facile  possunt  scandalum  accipere,  et  a  Sacramentis  saepius  re¬ 
cipiendis  arceri.  Ita  omnes.  Gury,  n.  293. 


ARTICULUS  III.  —  De  requisitis  ad  licitam  eucharistiae 

DISPENSATIONEM 

391.  Principia.  —  I.  Sanctissima  Eucharistia  sub  sola  spe¬ 
cie  panis  praeberi  debet  (can.  852). 

II.  Praeter  iurisdictionem  (ut  sc.  omnia  ordinate  fiant), 
requiritur  ut  minister  sit  liber  ab  omni  excommunicatione,  in¬ 
terdicto  et  suspensione  a  sacris  ordinibus  (n.  1294),  aut  alia 
poena  canonica,  qua  tale  exercitium  ei  prohibeatur ;  si  enim 
censura  aut  tali  poena  esset  irretitus,  graviter  peccaret,  et  irre¬ 
gularitatem  contraheret  (cfr.  can.  985,  7.°)  (1). 

III.  Requiritur  ut  minister  sit  in  statu  gratiae ,  quia  augus¬ 
tissimum  et  sanctissimum  Christi  Corpus  impuris  manibus 
tractari  non  debet.  —  Unde  toties  peccat  sacerdos,  quoties  reus 
peccati  mortalis  communionem  distribuit,  licet  probabiliter  non 
tot  peccata  committat  quot  sunt  personae  in  eadem  distributio¬ 
ne  Eucharistiae  communicantes.  S.  Alph.,  n.  30  seq.  Hoc  tamen 
peccatum  probabilius  non  est  grave  (nn.  274,  276,  279). 

IV.  Requiritur  ut  minister  Eucharistiam  distribuat  ritu 
Ecclesiae  consueto.  —  Hinc,  generatim  loquendo,  omittenda  est 
huius  sacramenti  administratio,  quando  more  a  Rituali  Romano 
vel  loci  consuetudine  praescripto  fieri  nequit.  Vide  S.  Alph., 
n.  241  seq. 

V.  Sacerdos  sacram  communionem  distribuere  debet  azymo 
pane,  vel  fermentato,  secundum  proprium  ritum  (can.  851,  §  1). 

N.  B.  Communio  prius  administranda  est  ministro  sacrifi¬ 
cii  quam  aliis,  quamvis  dignioribus,  non  ratione  praeeminen- 
tiae,  sed  ministerii  (2),  cauto  tamen  ut  laico  inservienti  praefe¬ 
rantur  clerici ;  et  clericis  minoris  ordinis,  alii  in  maioribus, 
aut  personae  quae  superiori  polleant  dignitate  liturgice  atten¬ 
denda  per  se  (uti  regum),  vel  per  accidens  (uti  sponsorum  in 
Missa  nuptiali)  (3).  Inservienti  ministrari  potest  in  presbyterio 


(1)  Vide  dicta  tn  n.  386  et  dicenda  infra,  nn.  895,  900. 

(2)  S.  R.  C.,  13  iul.  1658  :  Decr.  auth.,  n.  1Q74. 

(3)  S.  R.  C.,  30  ian.  1915 :  Acta,  VII,  71.  Cfr.  Ferreres,  apud  Razdn  y  Fe,  vol.  41, 
pag.  509,  510,  513. 

ac  in  ora  suppedanei  altaris,  quamvis  sit  laicus  et  indutus  ha¬ 
bitu  non  clericali  (1). 

392.  Resolves.  —  l.°  Minister  Eucharistiae  cum  magna  re¬ 
verentia  tractare  debet  augustissimum  hoc  Sacramentum,  quo 
praesente  venerantes  tremunt  potestates  et  supplex  adorat  tota 
curia  caelestis.  Sed  non  satis  est  ut  sacerdos  digne  et  devote 
sanctissimam  Eucharistiam  tangat  et  fidelibus  ministret ;  si 
enim  parochus  sit,  aut  eius  adiutor,  ad  ipsum  spectat  curare 
ut  asservetur  in  loco  honesto,  seu  in  tabernaculo  decenti.  Omis¬ 
sio  notabilis  curae  ad  hoc  debitae  facile  mortalis  evadere  potest. 
Elbel,  n.  76;  S.  Alph.,  Hom.  apost.,  n.  81,  et  alii  omnes. 

2°  Eucharistia  non  est  ministranda  nisi  cum  habitu  decen¬ 
ti,  id  est  cum  stola,  superpelliceo  et  lumine. 

3. °  Iuxta  communem  sententiam,  peccat  graviter,  qui  ex¬ 
tra  casum  necessitatis  distribuit  communionem  sine  ulla  veste 
sacra;  quia  hoc  est  valde  indecens  et  contra  grave  praeceptum 
Ecclesiae.  S.  Alph..  n.  241.  —  Si  tamen  sola  stola  omittatur, 
videtur  pluribus  et  gravibus  theologis  esse  tantum  veniale,  quod 
sat  probabile  videtur.  S.  Alph.,  ibid. 

4. °  Veniale  tantum  reputatur  ministrare  Eucharistiam  sine 
lumine,  vel  sine  praemissa  solita  confessione,  Confiteor ,  etc. 
Ita  communiter  cum  S.  Alph.,  n.  241.  —  Similiter  veniale  tan¬ 
tum  habetur  Eucharistiam  transferre  sine  vestibus  sacris,  de 
loco  ad  locum,  v.  gr.  de  altari  ad  aliud.  Reuter,  n.  168;  Maz- 
zota;  Gury ,  n.  295. 

393.  Quaesita.  - —  Quaer.  l.°  Quid  si  urgeat  necessitas  com¬ 
municandi,  et  non  adsit  sacerdos  illius  ritus  quo  Eucharistia 
consecrata  est ? 

Resp.  Tunc:  a)  licebit  sacerdoti  orientali,  qui  fermentato 
utitur,  ministrare  Eucharistiam  in  azymo  ;  vicissim  latino,  aut 
orientali  qui  utitur  azymo,  ministrare  in  fermentato;  b)  at 
suum  quisque  ritum  ministrandi  servare  debet  (can.  851,  §  2). 

Quaer.  2.°  An  sacerdos  laborans  infirmitate  in  pollice  et  in¬ 
dice,  Eucharistiam  aliis  digitis  ministrare  possit ? 

Resp.  Negandum  videtur,  secluso  casu  gravis  necessitatis 
(S.  Alph.,  n.  244),  aut  saltem  nisi  causa  rationabilis  excuset 
(Lacroix,  lib.  6,  p.  1,  n.  480;  Ball.-P .,  n.  896).  —  Ratio  est,  quia 
licet  tota  manus  sit  consecrata,  attamen  index  et  pollex  ritu 
Ecclesiae  ad  hoc  munus  exercendum  specialiter  sunt  destinati. 
Vide  Casus,  n.  270. 

Quaer.  3.°  Quid  faciendum ,  si  hostia  in  terram  decidat? 

Resp.  Locus,  in  quem  sancta  hostia  decidit,  statim  tegen- 


(1)  S.  R.  C.,  8  iUR.  1911. 

dus  est  aliqua  re  inunda,  et  postea  abluendus.  Si  cadat  in  map¬ 
pam  seu  linteolum,  quo  manus  communicantis  obteguntur,  lo¬ 
cus  signandus  est,  et  postea  pari  modo  abluendus.  Ita  rubrica, 
quae  tamen,  iuxta  communem  sententiam,  non  obligat  sub 
gravi;  graviter  tamen  obligaret  ad  abluendum  locum,  in  quem 
decidissent  sacrae  species  vini,  quippe  istud  imbibitur ;  non 
est  tamen  opus  illum  locum  comburere.  S.  Alph .,  n.  250;  La- 
croix,  n.  484. 

Quaer.  4.°  Quid  facieiidum ,  si  hostia  decidat  in  vultum,  bar¬ 
bam  aut  vestes  communicantis? 

Resp.  In  praefatis  casibus  omittenda  est  purificatio ;  quia 
melius  est  vitare  admirationem,  turbationem  aut  offensionem 
populi,  quam  servare  rubricam  sub  levi  tantum  obligantem. 
S.  Alph.,  n.  250,  et  alii  communiter . 

Quaer.  5.°  Quid  faciendum,  si  hostia  decidat  in  sinum  vel 
intra  vestes  mulieris ? 

Resp.  Ipsa  mulier  hostiam  extrahere  debet,  et  porrigere  sa¬ 
cerdoti,  a  quo  deinde  illam  in  os  recipiat.  Sic  Bened.  XIV,  De 
sacrificio  Missae,  sect.  2,  n.  176.  Digiti  vero  mulieris  abluantur, 
et  ablutio  in  piscinam  deiiciatur.  —  Si  mulier  nequeat  facile 
hostiam  ibidem  extrahere,  seorsim  recedet,  v.  gr.  in  aliquod 
sacellum,  vel  in  sacristiam,  etc. 

394.  Quaer.  6.°  Qua  hora  et  quibus  diebus  communio  dis¬ 
pensari  possit? 

Resp.  l.°  Iis  tantum  horis  distribui  licite  potest,  quibus  Mis¬ 
sae  sacrificium  potest  offerri,  nisi  aliud  rationabilis  causa  sua¬ 
deat  (can.  867,  §  4).  —  Igitur  :  a)  licebit  ministrare  Eucharistiam 
in  Missa  Nativitatis  Domini  (1),  quae  media  nocte  celebratur; 
b)  ex  causa  rationabili,  v.  gr.  itineris,  potest  dispensari  sive 
antea  sive  post  tempus  quo  Missam  sive  ex  privilegio  sive  ex 
iure  communi  celebrare  licet. 

Resp.  2.°  Omnibus  diebus  licet  sanctissimam  Eucharistiam 
distribuere  (ibid. ,  §  1).  Feria  tamen  VI  maioris  hebdomadae 
solum  licet  sacrum  Viaticum  ad  infirmos  deferre  (ibid.,  §  2).  In 
sabbato  sancto  sacra  communio  nequit  fidelibus  ministrari  nisi 
inter  Missarum  sollemnia,  vel  continuo  ac  statim  ab  iis  exple¬ 
tis  (ibid.,  §  3).  —  Igitur  sabbato  sancto  non  licet  ministrare 


(1)  Quod  hic  uti  saltem  probabile  in  editionibus  8.a-10.a  docebamus,  confirma¬ 
tum  fuit  per  responsum  Commissionis  Cod.  ad  Ep.  Tuguegaraoan.,  quod  sic  se 
habet:  «Ad  dubium  ab  Amplitudine  Tua  propositum  circa  can.  867,  §  4,  utrum  vi 
huius  canonis  et  absque  induito  apostolico  sacra  communio  distribui  possit  peten¬ 
tibus  in  Missa  quae  celebratur  nocte  Nativitatis  Domini  in  ecclesiis  paroecialibus 
et  conventualibus,  quotiescumque  iudicio  saltem  Ordinarii  adsit  rationabilis  causa 
id  faciendi,  infrascriptus  Emmus.  Commissionis  Praeseg  respondet :  Affirmative « 
(Cultura  Social,  Manlia,  abril  de  1920,  pAg.  225), 

Eucharistiam:  a)  neque  ante  Missam,  b)  neque  durante  Missa, 
nisi  intra  ipsam  Missam,  eo  nempe  tempore  quo  liturgice  ab 
ipso  celebrante,  sive  solo  sive  adiuto  ab  aliis,  distribui  potest, 
i.  e.  statim  post  communionem  celebrantis;  c)  neque  post  fini¬ 
tam  Missam,  nisi  continuo  ac  statim,  ita  ut  distributio  Eucha¬ 
ristiae  sit  veluti  moralis  continuatio  Missae. 

395.  Quaer.  7.°  Quo  loco  communio  distribui  potest ? 

Resp.  Ubicumque  Missam  celebrare  licet,  etiam  in  oratorio 

privato ,  nisi  loci  Ordinarius,  iustis  de  causis,  in  casibus  parti¬ 
cularibus  id  prohibuerit  (can.  869). 

Attamen  sacerdoti  celebranti  non  licet  Eucharistiam  intra 
Missam  distribuere  fidelibus  adeo  distantibus,  ut  ipse  altare  e 
conspectu  amittat  (can.  868). 

396.  Quaer.  8.°  An  communio  dari  possit  cum  paramen- 
tis  nigris  immediate  ante  vel  immediate  post  Missam  defunc¬ 
torum? 

Resp.  Affirm .,  si  adsit  rationabilis  causa,  omissa  tamen  be¬ 
nedictione.  Causa  autem  rationabilis  nunquam  non  adest,  si  qui 
communionem  tunc  petant  (1). 

N.  B.  Tempore  paschali  in  utroque  casu  dici  debent  oratio 
et  versiculi  de  tempore,  omisso  alleluia  (2). 

Quaer.  9.°  An  communio  dari  possit  cum  par  amentis  nigris 
intra  Missam  de  Requiem? 

Resp.  Affirm.,  tum  si  communio  detur  cum  solis  hostiis 
in  eadem  Missa  consecratis,  tum  si  detur  ex  praeconsecratis, 
quae  in  tabernaculo  asservantur.  Ita  S.  R.  C.,  decretum  supra 
citatum. 

397.  Quaer.  10.  An  in  Missis  de  Requiem  par  amenta  vio¬ 
lacea  adhiberi  possint,  praesertim  si  danda  sit  communio ? 

Resp.  Neg.  In  Missis  enim  defunctorum  violacea  paramenta 
adhiberi  non  possunt,  nisi  in  quapiam  ecclesia  die  2  novembris 
S.  Eucharistiae  sacramentum  publicae  fidelium  adorationi  pro 
sollemni  oratione  Quadraginta  Horarum  sit  expositum ;  quo  in 
casu  «Missa  unica»  de  Smo.  Sacramento  «non  omittatur,  sed 
reliquae  sint  pro  defunctis,  ad  altare  expositionis  non  dicantur, 
et  celebrentur  in  colore  violaceo»  (3). 

N.  B.  In  communione  extra  Missam  in  die  Commemora¬ 
tionis  omnium  fidelium  defunctorum,  utendum  est  colore  vio¬ 
laceo  aut  albo  (4). 


(1)  S.  R.  C.,  23  iun.  1868  :  Decr.  auth.,  n.  3177. 

(2)  S.  R.  C.,  26  nov.  1878 :  Decr.  auth.,  n.  3465. 

(3)  S.  R.  C’.,  9  lui.  1895  :  Decr.  auth.,  n.  3864,  IV, 

(4)  S.  R.  C.,  19/  apr.  1912  :  Acta,  IV,  pag,  322, 


Ferreres  Tbeor.  —  Tom.  II 

Quaer.  11.  An  sacerdos ,  sacris  vestibus  sacrificii  indutus , 
'possit  administrare  sacram  communionem ,  data  rationabili  cau¬ 
sa ,  ante  vel  post  Missam  sollemnem  aut  cantatam,  aut  etiam 
conventualem,  sicuti  permittitur  ante  vel  post  Missam  pri¬ 
vatam ? 

Resp.  Neg.  (S.  R.  C.,  19  ian.  1906,  ad  3 :  Decr.  auth.,  n.  4177). 

398.  Quaer.  12.  Quomodo  ministranda  sit  communio  extra 
Missam ? 

Resp.  l.°  Si  communio  ministranda  sit  immediate  ante  vel 
post  Missam,  agendum  est  sicut  in  ipsa  Missa ;  sed  reversus 
sacerdos  ad  altare  dicit :  0  sacrum  convivium ,  etc.,  deinde  di¬ 
cit :  Panem  de  caelo...  Domine  exaudi ,  etc.  Dominus  vobis- 
cum,  etc.,  cum  oratione  pro  tempore ;  denique,  digitis  ablutis  et 
s.  ciborio  in  tabernaculo  reposito,  benedicit  iis  qui  communi¬ 
carunt,  cum  formula:  Benedictio  Dei  omnipotentis ,  Patris ,  etc., 
ut  in  Rit.  Rom .,  tit.  IV,  c.  2,  nn.  1-9,  edit.  typ.  anni  1925. 

Resp.  2.°  Si  alio  tempore  distribuenda  sit:  l.°  duae,  iuxta 
Rituale  Romanum ,  accendendae  sunt  candelae.  Si  tamen  tem¬ 
pus  urgeret,  nec  facile  duae  candelae  accendi  possent,  una  suf¬ 
ficeret.  —  2.°  Sacerdos,  lotis  manibus,  superpelliceo  et  stola  in¬ 
dutus  coloris  officio  illius  diei  convenientis,  vel  albi  (1),  minis¬ 
trat,  ut  supra,  et  ad  altare  reversus  reliqua,  ut  supra,  prosequi¬ 
tur;  deinde  dat  benedictionem  manu  dextera,  non  vero  cum 
pyxide,  nisi  super  infirmos. 

0  sacrum  convivium ,  necnon  versiculi  Domine ,  exaudi ,  etc., 
Dominus  vobiscum ,  etc.,  cum  oratione  propria  sunt  de  praecep¬ 
to  (2)  et  recitari  debent  infra  ablutionem  et  extersionem  digito¬ 
rum  (3).  Oratio  Deus ,  qui  7iobis,  necnon  alia  Spiritum  nobis ,  etc., 
concludendae  sunt,  ut  in  Rituali  Romano,  longiori  conclusio¬ 
ne  (4).  —  Huiusmodi  autem  preces  voce  saltem  mediocriter  elata 
dicendae  videntur,  cum  iis  a  ministro  respondendum  sit. 

399.  Quaer.  13.  Quid  faciendum ,  si  minister  sacerdoti  de¬ 
sit:  an  vir  communicaturus ,  vel  mulier  supplere  possit ? 

Resp.  l.°  Sane  quilibet  communicaturus,  si  sit  vir,  sacerdoti 
inservire  potest ;  vel  etiam  ipse  sacerdos  supplere  potest  dicendo 
Confiteor ,  et  respondendo  Arnen. 

Resp.  2.°  Mulier  supplere  non  potest,  nisi  sit  monialis,  quae, 
iuxta  morem  receptum,  intra  claustrum  respondet;  tunc  igitur 
ipse  sacerdos  omnia  peragere  debet.  Nec  dicas,  quod  in  neces- 


U)  S.  R.  C.,  12  mart.  1836,  n.  2740,  ad  12. 

(2)  S.  R.  C.,  30  aug.  1892  :  Decr.  auth.,  n.  3792,  ad  10. 

(3)  S.  R.  C.,  14  ian.  1898  :  Decr.  auth.,  n.  3975,  d.  3,  q.  1. 

(4)  2.a  (Spiritum)  ita  finitur:,.,  in  unitate  eiusdem.  Cfr.  cit.  edit,  typ.,  tit.  IV, 
c.  2,  n.  7. 

sitate  mulier  Missae  respondere  potest,  modo  a  longe  stet;  nam 
in  Missa  sacerdos  solus  omnia  respondere  non  posset  (1). 

Quaer.  14.  An  dari  possint  plures  particulae  uni  communi¬ 
canti ,  vel  una  maior  devotionis  gratia,  etc.? 

Resp.  Neg.  Hoc  enim  expresse  fuit  prohibitum  decreto  Cum 
ad  aures,  approbato  ab  Innocentio  XI,  die  12  februarii  1679  (2). 

400.  Quaer.  15.  An  particulae  frangi  possint,  si  deficiant; 
et  quid  agendum,  si  supersint,  nec  sit  tabernacidum  in  quo  re¬ 
ponantur ? 

Resp.  ad  l.um  Affirm.,  ex  communi  sententia,  ex  praxi  ge¬ 
nerali,  modo  adsit  causa  iusta,  v.  gr.  si  desit  alia  Missa,  vel 
fideles  exspectare  non  possint  (3).  —  Attamen  sacerdos  hostias 
tunc  dividere  debet  tantum  in  duas  vel  ad  summum  tres  partes, 
quia  secus  vix  posset  cum  debita  reverentia  communio  dari. 
Lacroix,  n.  508. 

Resp.  ad  2.um  Sumendae  sunt  a  celebrante  ante  ablutiones, 
si  facile  fieri  possit.  Secus  ad  tabernaculum  proximum  cum  ritu 
consueto  deferendae  forent.  Vide  n.  415. 

Quaer.  16.  An  ad  fideles  communicandos  possit  sacerdos,  de¬ 
ficientibus  hostiis  minoribus,  detrahere  partem  maioris  a  se 
sumendae ? 

Resp.  l.°  Affirm.,  in  casu  Viatici  moribundo  deferendi,  ra¬ 
tione  urgentis  necessitatis.  Ita  omnes.  —  2.°  Affirm.  etiam,  si 
esset  communicaturus  unus  vel  alter  fidelis,  qui  secus  non 
absque  incommodo  exspectare  communionem  deberet.  Ita  com¬ 
muniter  cum  S.  Alph.,  n.  217. 

ARTICULUS  IV. — De  modo  eucharistiam  infirmis  ministrandi 

401.  Codex  haec  praecipit:  «Sacrum  Viaticum  infirmis  ne 
nimium  differatur ;  et  qui  animarum  curam  gerunt,  sedulo  ad¬ 
vigilent,  ut  eo  infirmi  plene  sui  compotes  reficiantur»  (can.  865). 

Quoad  modum  vero,  sequentia  statuit  Rituale  Romanum.  — 
I.  Praemoneat  (parochus),  ut  aegri  cubiculum  mundetur,  et  in  eo 
paretur  mensa  linteo  mundo  cooperta,  in  qua  sanctissimum  Sacra¬ 
mentum  decenter  deponatur.  Parentur  luminaria,  ac  duo  vascuda, 


(1)  Ita  communiter.  Bouvier,  de  Eucharistia,  c.  4,  art.  2;  Gousset,  n.  212; 
Gury,  n.  302. 

(2)  Verba  autem  decreti  (cfr.  Ferreres,  La  Comunidn,  n.  517)  haec  sunt :  «Epi¬ 
scopi,  parochi,  seu  confessarii...  admoneant,  nulli  tradendas  plures  Eucharistiae 
formas  seu  particulas,  neque  grandiores,  sed  consuetas».  —  Licebit  tamen  plures 
particulas  ex  rationabili  causa  uni  dare,  v.  gr.  ut  citius  particulae  remanentes  con¬ 
sumantur.  Decretum  enim  damnat  tantum  consuetudinem  tunc  vigentem  in  Gallia 
et  in  Hispania,  praesertim  in  quibusdam  monialium  monasteriis,  dandi  sc.  plures 
particulas  ad  falsam  devotionem  confovendam.  Ferreres,  1.  c.,  nn.  116,  123,  517. 

(3)  Ita  etiam  S.  R.  C.,  16  mart.  1833  (Decr.  auth.,  n.  2704,  ad  1). 

alterum  cum  vino  (1),  alterum  cum  aqua.  Praeterea  linteum  mun¬ 
dum  ante  pectus  communicandi  ponatur,  atque  alia  ad  ornatum 
loci,  pro  cuiusque  facultate  (Tit.  IV,  c.  4,  nn.  10,  11). 

II.  Eucharistia  deferri  debet  ab  ecclesia  ad  privatas  aegro¬ 
tantium  domos,  decenti  habitu  (2),  superposito  mundo  velami¬ 
ne  (3) ;  manifeste  atque  honorifice ,  ante  pectus,  cum  reverentia 
et  timore,  semper  lumine  praecedente.  Sacerdos  igitur  indutus 
superpelliceo  et  stola,  impositoque  prius  ab  utroque  humero 
oblongo  velo  decenti,  utraque  manu  accipiat  vas  cum  sanctis¬ 
simo  Sacramento  ante  pectus  gerendum,  et  deinde  umbellam 
seu  baldachinum  subeat,  nudo  capite  processurus,  eampanula 
ante  sacerdotem  deferentem  iugiter  pulsetur,  Eundo  autem  dicit 
Miserere  et  alios  psalmos,  et  redeundo  Laudate  Dominum  de 
caelis  et  alios  psalmos  et  hymnos ;  sed  haec  de  consilio  tan¬ 
tum  (4). 

III.  Sacerdos  cum  domum  infirmi  advenerit,  dicat:  Pax 
huic  domui.  —  Resp.  :  Et  omnibus  habitantibus  in  ea.  Tunc  de¬ 
positum  super  mensam  SS.  Sacramentum  adorat ;  aspergit 
aqua  benedicta  infirmum  et  cubiculum,  dicens :  Asperges 
me ,  etc.,  et  alias  orationes  in  Rit.  Rom.  positas.  Sed  si  agatur 
de  Viatico,  non  dicit :  Corpus  Domini ,  etc. ;  sed  Accipe,  frater , 
Viaticum  corporis  Domini  nostri  lesu  Christi ,  etc.,  ut  in  Rituali. 
Imminente  morte  pleraeque  preces,  vel  etiam  omnes  omittuntur. 

IV.  Sacerdos,  ablutis  digitis,  perfectisque  orationibus,  si 
remaneant  particulae,  benedicit  infirmum  cum  ciborio,  nihil  di¬ 
cens.  Ex  Rit.  Rom.,  1.  c.,  n.  22,  ablutiones  iam  non  debent  infir¬ 
mo  dari,  sed  aqua  ablutionis  suo  tempore  mittitur  in  sacrarium, 
sed  si  hoc  desit,  in  ignem.  —  Sacerdos  redux  ad  ecclesiam,  ci¬ 
borio  super  altare  posito,  recitat  versiculos  et  orationem  de 
SS.  Sacramento. 

402.  Quaesita.  —  Quaer.  l.°  An  Eucharistia  possit  deferri 
infirmis  nocte? 

Resp.  Affirm.  Ut  enim  legitur  in  Codice  canonico :  Sacrum 
Viaticum  quacumque  diei  aut  noctis  hora  ministrari  potest 
(can.  867,  §  5). 

Quaer.  2.°  An  Eucharistia  publice  deferri  debeat  infirmis ? 

Resp.  Affirm.,  nisi  iusta  et  rationabilis  causa  aliud  suadeat 
(can.  847).  Quando  autem  privatim  sacra  communio  infirmis 
ministratur,  reverentiae  ac  decentiae  tanto  sacramento  debitae 

(1)  Vinum  erat  tradendum  infirmo  post  communionem,  ut  facilius  sanctam  hos¬ 
tiam  deglutiret ;  sed  saltem  in  nostris  regionibus  non  iam  videtur  esse  in  usu.  So - 
lans-Casanueva,  vol.  2,  n.  673  ;  Solam,  n.  603,  8. 

(2)  Refertur  ad  vestes  clericales. 

(3)  Nempe  velo  humerali. 

(4)  Cfr.  Rit.  Rom.,  tit.  IV,  c.  4,  nn.  6,  12,  13,  23  (edit.  typ.  1925). 

sedulo  consuli  debet,  servatis  a  Sede  Apostolica  praescriptis 
normis  (can.  849,  §  2). 

lusta  et  rationabilis  causa  deferendi  privatim  habetur  v.  gr. 
in  locis  haereticorum,  ubi  manifeste  deferri  nequit.  Item  ali¬ 
quando  etiam  in  locis  catholicorum,  si  aliter  aegroto  sanctum 
Viaticum  deferri  absque  incommodo  quopiam  non  possit.  Vide 
n.  405,  q.  9.° 

403.  Quaer.  3.°  An  sacerdos  urgente  necessitate  possit  Via¬ 
ticum  ministrare  sine  ulla  veste  sacra? 

Resp.  Affirm.  Ratio  est,  quia  non  praesumendum  Ecclesiam, 
quae  mater  tam  benigna  est,  voluisse  ut  in  administratione 
Viatici  ritus  illi  cum  moribundorum  detrimento  serventur.  Sa¬ 
cramenta  enim  primario  ad  animarum  salutem  instituta  sunt. 
S.  Alph.,  n.  241. 

Quaer.  4.°  An,  urgente  necessitate ,  in  deferendo  Viatico  li¬ 
ceat  curreret 

Resp.  Affirm.,  probabiliter.  Ratio  est,  quia  urgens  necessitas 
deferendi  Viaticum  moribundo,  excusare  potest  a  maiori  de¬ 
centia  in  incessu.  Ita  S.  Alph.,  n.  242 ;  Lacroix. 

Quaer.  5.°  An  liceat  tempore  pestis  porrigere  Eucharistiam 
medio  aliquo  instrumento ? 

Resp.  Affirm.,  probabiliter,  quia  tanta  necessitas  a  consueto 
Ecclesiae  ritu  excusare  videtur.  S.  Alph.,  n.  244;  Gury,  n.  306. 

404.  Quaer.  6.°  An  liceat  deferre  Eucharistiam  cum  capite 
cooperto  in  itinere? 

Resp.  Neg.,  ob  reverentiam  Sacramento  debitam.  Idcirco  in 
delatione  SS.  Sacramenti  ad  infirmos,  sive  de  die  id  fiat,  sive 
de  nocte,  neque  alicuius  infirmitatis  neque  alio  praetextu  bir- 
retum  seu  etiam  parvus  pileolus  adhiberi  potest  (1). 

Quapropter  sacerdos  rheumate  vel  alia  infirmitate  laborans, 
debet  abstinere  a  deferendo  SS.  Sacramento,  vel  id  muneris 
alteri  committere,  vel  aperto  capite  nihilominus  incedere,  nisi 
usus  pileoli  ipsi  indultus  fuerit.  —  At  si  casus  verae  necessitatis 
occurrat  et  tempus  non  suppetat  petendi  facultatem,  videtur 
licitum  uti  epikeia  (2). 

Usus  pileoli  non  adeo  difficile  conceditur  in  itinere,  licet 
minus  intra  civitatem  vel  oppidum.  Iuxta  plures,  Episcopus 
concedere  potest  licentiam  deferendi  pileolum  in  itinere ;  sed 
facultas  pileolo  utendi  per  civitatem  vel  oppidum  est  iuris 
Apostolici  (3). 

(1)  S.  R.  C.,  22  aug.  1695  ;  21  lan.  1696  :  Decr.  auth.,  nn.  1931,  1938. 

(2)  Lehmk.,  2,  n.  140;  Soltins,  Manual  liturg.,  2,  n.  510,  10  nota;  Aertnys,  1.  6, 
n.  86,  q.  5. 

(3)  De  Herdt,  Sacr.  Iit.  praxis,  vol.  1,  p.  1,  n.  50;  S.  Alph.,  Hom.  apost., 

tr.  15,  n.  12. 

Die  27  april.  1871,  Sanctitas  Sua  commisit  Rmo.  Ordinario  pro 
tempore  dioeceseos  Oriolen.  seu  Alonien.,  quatenus  nomine  et  aucto¬ 
ritate  Sanctae  Sedis  pro  suo  arbitrio  et  prudentia  concedere  valeat 
sacerdotibus  dioeceseos  suae,  usum  pileoli  in  deferendo  infirmis 
Viaticum,  quando  propter  aeris  inclementiam  aut  nimium  calorem 
solis  fundate  timetur  detrimentum  salutis  ipsius  deferentis  (1). 

Quaer.  7.°  An  sacerdos  deferre  -possit  SS.  Eucharistiam  insi¬ 
dens  equo? 

Resp.  Affirm.,  si  deferenda  sit  ad  infirmum  longe  distan¬ 
tem,  vel  per  iter  arduum,  aut  si  periculum  sit  in  mora.  Sed 
equus  debet  esse  mansuetus,  ita  ut  absit  periculum  lapsus  et 
irreverentiae.  Nunquam  autem  licet  pyxidem  dare  portandam 
laico ,  quantumvis  sacerdos  sit  fatigatus  ;  sed  tunc  in  bursa  collo 
suspensa  illam  gestare  debet  (2). 

405.  Quaer.  8.°  An  pluries  deferri  possit  Eucharistia  infir¬ 
mis  non  ieiunis,  seu  per  modum  Viatici ? 

Resp.  Affirm .,  et  non  solum  si  recurrat  novum  mortis  peri¬ 
culum,  sed  etiam  si  idem  perduret.  Sic  ex  Codice :  «Perdurante 
mortis  periculo,  sanctum  Viaticum,  secundum  prudens  confes- 
sarii  consilium,  pluries,  distinctis  diebus,  administrari  et  licet 
et  decet»  (can.  864,  §  3).  Ratio  est,  quia  hoc  Sacramentum  non 
tantum  datur  ad  implendum  praeceptum,  sed  etiam  ad  tenta- 
tiones  superandas,  quae  tempore  mortis  magis  urgent  (3). 

Quaer.  9.°  An  Eucharistia  frequenter  deferri  possit  decum¬ 
bentibus ? 

Resp.  Affirm .,  per  se,  et  parochus  debet,  quantum  in 
ipso  est,  infirmos  ad  frequentem  communionem  adhortari. 
Gousset,  n.  235. 

Facilius  autem  concedi  potest  communio  infirmis  religiosis 
vel  aliis  personis  piis  in  monasterio  degentibus,  sive  sint  ieiu- 
nae,  sive  non,  quam  ceteris ;  quia  tunc  minor  habetur  appara¬ 
tus,  populique  admiratio,  cum  sacra  Eucharistia  non  sit  publice 
per  plateas  deferenda.  Immo  hodie,  iuxta  can.  849  (n.  385,  VI), 
ex  iusta  et  rationabili  causa ,  infirmis  qui  domo  egredi  nequeant 
et  sacram  communionem  ob  devotionem  petant  (cum  praesertim 
in  aliqua  paroecia  plures  petant,  vel  aliquis  petat  frequenter), 
SS.  Eucharistia  privatim  ab  ecclesia  domum  deferri  potest,  de 
venia  saltem  praesumpta  sacerdotis,  cui  custodia  Eucharistiae 
commissa  sit  (v.  gr.  parochi,  Superioris  religiosi,  rectoris  eccle¬ 
siae,  etc.) ;  quo  in  casu  Sacerdos  saltem  stolam  semper  habeat 
propriis  coopertam  vestibus;  in  sacculo  seu  bursa  pixidem  re- 


(1)  Uecr.  auth.,  n.  3246. 

(2)  Cfr.  Rit.  Rom..,  tit.  IV,  o.  4,  n.  13  (edit.  typ.  1925).  Vide  S.  Alph.,  nn.  242,  243. 

(3)  Cfr.  S.  Alph.,  n.  285.  Idque  omnino  praecipitur  in  Cone.  Plen.  Amer,  lat., 

n.  522;  et  In  C.  Manii.,  n.  628. 

condat,  quam  per  funiculos  collo  appensam  in  sinu  reponat ;  et 
nunquam  solus  procedat,  sed  uno  saltem  fideli,  in  defectu  cle¬ 
rici,  associetur.  Cum  autem  ad  infirmi  cubiculum  pervenerit, 
sacerdos  superpelliceum  quoque  induat  cum  stola,  si  illud  antea 
non  induerit  (1). 

Quaer.  10.  Quid  agendum  sacerdoti ,  si,  ad  infirmum  cum 
SS.  Sacramento  adveniens  eiusque  confessionem  excipiens,  eum 
indispositum  invenerit ? 

Resp.  Imprimis  satagere  debet  confessarius,  prouti  melius 
poterit,  paenitentem  ad  meliorem  frugem  adducere.  Si  res  non 
succedat,  v.  gr.  infirmus  aut  occasionem  proximam  peccati 
abrumpere,  aut  restitutionem  gravem  et  certo  debitam  non  pro¬ 
mittat,  absolvi  sane  non  potest.  Quid  autem  de  communione? 
Inducendus  enixe  est  paenitens,  ut  peracta  confessione  declaret 
publice,  se  nolle  adhuc  SS.  Eucharistiam  suscipere.  Quod  si 
hanc  declarationem  praestet,  iam  evanescit  difficultas ;  patet 
enim  Eucharistiam  ei  ministrandam  non  esse.  Si  vero  id  de¬ 
clarare  deneget  atque  communicare  velit,  Eucharistia  eidem, 
licet  indisposito,  ministranda  est,  ad  servandum  nempe  intac¬ 
tum  confessionis  sigillum.  Gousset ,  n.  273,  et  alii. 

ARTICULUS  V.  —  De  modo  ss.  eucharistiam  asservandi 

406.  Haec  tenenda.  —  I.  Sacra  Eucharistia  custodiri  debet: 
a)  in  ecclesia  cathedrali ;  b)  in  ecclesia  principe  Abbatiae  vel 
Praelaturae  nullius,  Vicariatus  et  Praefecturae  Apostolicae ; 
c)  in  qualibet  ecclesia  paroeciali  vel  quasi-paroeciali,  et  in  ec¬ 
clesia  adnexa  domui  religiosorum  exemptorum ,  sive  virorum, 
sive  mulierum  (can.  1265,  §  1,  l.°). 

II.  Custodiri  potest,  de  licentia  Ordinarii  loci :  a )  in  eccle¬ 
sia  collegiata ;  b)  in  oratorio  principali,  sive  publico  sive  semi- 
publico,  tum  domus  piae  aut  religiosae,  tum  collegii  ecclesiastici, 
quod  a  clericis  saecularibus  vel  a  religiosis  regatur  (ibid.,  2.°) ; 
c )  in  ecclesiis  curatis,  quamvis  non  stricte  paroecialibus,  sed 
subsidiariis  (Comm.  Cod.,  20  maii  1923:  Acta,  XVI,  pag.  115). 

In  utroque  casu  (I  et  II)  requiritur  ut  adsit  qui  curam  Eu¬ 
charistiae  habeat,  et  regulariter  sacerdos  semel  saltem  in  heb¬ 
domada  Missam  in  sacro  loco  celebret  (ibid.,  §  1). 

N.  B.  l.°  Nomine  ecclesiae  paroecialis  vel  quasi-paroecialis,  hic 
veniunt’ etiam  illae  ecclesiae  subsidiariae,  filiales,  etc.  (anejos,  vi¬ 
carias  independientes,  etc.)  in  quibus  cura  animarum  actu  exercetur, 


(D  Rit.  Rom.,  tit.  IV,  c.  4,  n.  29  (edit.  typ.  1925).  Cfr.  praeterea  S.  C.  de  S.,  23 
dec.  1912:  Acta,  IV,  pag.  725;  Ferreres,  Derecho  sacramental,  n.  204,  et  apud  Razdn  y 
Ee/vol.  36,  pag.  241  seq.,  378  seq.;  Mach-Ferreres,  vol.  2,  nn.  247,  255,  seq.,  edit.  15.a 


248 


TRACTATUS  XIV. — DE  EUCHARISTIA 


406 


v.  gr.  per  vicarium  cooperatorem,  maxime  si  territorium  separatum 
habent,  cum  fonte  baptismati.  Ratio,  quia  in  iis  ecclesiis  Eucharis¬ 
tia  praesto  esse  debet  ut  opportune  petentibus,  necnon  graviter  ae¬ 
grotantibus  semper  dari  possit  (1). 

2. °  Videtur  etiam  posse  asservari  in  oratoriis  Episcoporum  et 
Cardinalium,  etenim  oratoriis  semi-publicis  aequiparantur  iuxta 
can.  1189. 

3. °  Collegium  dicitur  ecclesiasticum,  si  in  eo  alumni  praeparan¬ 
tur  ad  sacerdotium  aut  ad  vitam  religiosam. 

III.  Ut  in  aliis  ecclesiis  seu  oratoriis  custodiri  possit,  neces¬ 
sarium  est  indultum  apostolicum.  Ordinarius  loci  hanc  licen¬ 
tiam  concedere  potest  tantummodo  ecclesiae  aut  oratorio  pu¬ 
blico  ex  iusta  causa  et  per  modum  actus  (can.  1265,  §  2). 

IV.  Nemini  licet  sanctissimam  Eucharistiam  apud  se  reti¬ 
nere  aut  secum  in  itinere  deferre  (ibid. ,  §  3). 

V.  a)  Sanctissima  Eucharistia  servari  debet  in  tabernaculo 
inamovibili  in  media  parte  altaris  posito.  —  b)  Tabernaculum 
debet  esse  affabre  factum,  ex  omni  parte  solide  clausum,  de¬ 
center  ornatum  ad  normam  legum  liturgicarum,  ab  omni  alia 
re  vacuum,  ac  tam  sedulo  custodiri  debet,  ut  caveatur  pericu¬ 
lum  profanationis  (can.  1269,  §§  1  et  2). — c)  Porro  tabernaculum 
in  quo  reconditur  SS.  Sacramentum,  cooperiri  debet  corwpeo 
(Rit.  Rom.,  tit.  IV,  c.  1,  n.  6),  quod  confici  potest  ex  panno,  sive 
gossypio,  sive  lana,  sive  canabe  contexto,  esseque  coloris  albi  vel 
coloris  convenientis  officio  (2).  «Attamen  cum  in  regionibus 
nostris  ( idem  dicas  de  Hispania )  vigeat  consuetudo  illud  non  ad¬ 
hibendi,  eam  servare  licet;  immo  (ad  vitandam  discrepantiam) 
praestat,  donec  Episcopi  eam  abolendam  duxerint».  Ita  Genicot, 
2,  n.  183.  Verum  interrogata  S.  R.  C. :  «An  servari  possit  consue¬ 
tudo  non  adhibendi  conopeum»,  respondit :  Negative ,  et  serven¬ 
tur  Rituale  Romanum  et  Decreta»  (1  iul.  1904,  n.  4137)  (3).  — 
d)  Supra  tabernaculum  nihil  praeter  crucem  collocare  licet  (4) . 

VI.  Particulae  consecratae,  eo  numero  qui  infirmorum  et 
aliorum  fidelium  communioni  satis  esse  possit,  perpetuo  conser¬ 
vari  debent  in  pyxide  ex  solida  decentique  materia ,  eaque  mun¬ 
da  et  suo  operculo  bene  clausa,  super  corporali,  albo  velo  serico 
cooperta  et,  quantum  res  feret,  ornato  (can.  1270). 

VII.  Coram  tabernaculo,  in  quo  sanctissimum  Sacramen- 


(1)  CIr.  S.  R..  C.,  8  mart.  1833,  n.  2700.  Vide  Mach^Ferrere s,  vol.  2,  n.  213,  ed.  15.» 

(2)  S.  R..  C.,  21  iul.  1855;  28  april.  1866;  7  aug.  1880:  Decr.  auth.,  nn.  3035  ad  10- 
3150  et  3520. 

(3)  Cfr.  etiam  C.  Plen.  Amer,  lat.,  n.  890,  et  C.  Manii.,  n.  1069,  ubi  praescribi¬ 
tur  quod  tabernaculum  sit  eleganter  «ornatum  conopeo...,  vel  saltem  cortinula  in 
exteriore  parte». 

(4)  B.  R.  C.,  12  mart.  1836,  n.  2740,  ad  1,  11  iun.  1904,  n.  4136,  ad  2;  C.  Plen. 
Amer,  lat.,  1.  c. ;  C.  Manii.,  1.  c. 

tum  asservatur,  una  saltem  lampas  diu  noctuque  continenter 
luceat,  nutrienda  oleo  olivarum  vel  cera  apum;  ubi  vero  oleum 
olivarum  haberi  nequeat,  Ordinarii  loci  prudentiae  permittitur 
ut  aliis  oleis  commutetur,  quantum  fieri  potest ,  vegetalibus 
(can.  1271).  Unde  etiam  petroleum  urgente  necessitate  permitti 
ab  Ordinario  poterit.  Ceram  apum  intellige  puram  vel  mixtam. 
Etiam  lux  electrica  in  casu  necessitatis  permitti  potest  (1). 

407.  Resolves.  —  l.°  Ecclesiae,  in  quibus  sanctissima  Eu¬ 
charistia  asservatur,  praesertim  paroeciales,  quotidie  per  aliquot 
saltem  horas  fidelibus  patere  debent  (can.  1266).  Hoc  tamen 
transferendum  non  est  oratoriis  semi-publicis,  quae  satis  est  ut 
pateant  communitati,  etc. 

2. °  In  tabernaculo  nec  reliquiae,  nec  chrisma,  nec  oleum 
infirmorum  reponi  possunt  (2). 

3. °  Gravi  aliqua  suadente  causa  ab  Ordinario  loci  probata, 
non  est  vetitum  sanctissimam  Eucharistiam  nocturno  tempore 
in  loco  tutiore  et  decenti  asservari,  extra  altare,  super  corpora¬ 
li  tamen,  et  ita  ut  lampas  ante  illam  ardeat  (can.  1269,  §  3). 

4. °  Clavis  tabernaculi ,  in  quo  sanctissimum  Sacramentum 
asservatur,  diligentissime  custodiri  debet,  onerata  graviter 
conscientia  sacerdotis  qui  ecclesiae  vel  oratorii  curam  habet 
(ibid. ,  §  4). 

5. °  Qui  in  religiosam  fidelium  institutionem  incumbunt, 
nihil  omittere  debent  ut  pietatem  erga  sanctissimam  Eucharis¬ 
tiam  in  eorum  animis  excitent,  eosque  praesertim  hortentur  ut, 
non  modo  diebus  dominicis  et  festis  de  praecepto,  sed  etiam 
diebus  ferialibus  intra  hebdomadam,  frequenter,  quantum  fieri 
potest,  Missae  sacrificio  assistant ,  et  sanctissimum  Sacramen¬ 
tum  visitent  (can.  1273). 

408.  Quaesita.  —  Quaer.  l.°  An  liceat  Eucharistiam  custo¬ 
dire  pluribus  in  altaribus  eiusdem  ecclesiae ? 

Resp.  Continuo  seu  habitualiter  custodiri  nequit  nisi  in  uno 
tantum  eiusdem  ecclesiae  altari  (can.  1268,  §  1).  —  Licebit  vero 
accidentaliter,  v.  gr.  occasione  communionis  in  aliqua  festivi¬ 
tate,  in  precibus  novendialibus,  dominica  prima  mensis,  Eu¬ 
charistiam  asservare  etiam  in  altari  in  quo  communio  sit  dis¬ 
tribuenda. 

409.  Quaer.  2.°  Quo  in  altari  custodiri  debet ? 

Resp.  l.°  In  praecellentis  simo  ac  nobilissimo  ecclesiae  loco 
ac  proinde  regulariter  in  altari  maiore ,  nisi  aliud  venerationi  et 


(1)  Cfr.  decr.  S.  R.  C.,  25  febr.  1910:  Raz6n  y  Fe,  vol.  45,  pag.  234  (Acta,  VIII, 
pag.  72). 

(2)  C.  Plen.  Amer,  lat.,  n.  890,  et  C.  Manii.,  n.  1069. 

cultui  tanti  sacramenti  commodius  et  decentius  videatur,  ser¬ 
vato  praescripto  legum  liturgicarum,  quod  ad  ultimos  dies  heb¬ 
domadae  maioris  attinet  (ibid.,  §  2). 

Resp.  2.°  Sed  in  ecclesiis  cathedralibus,  collegiatis  aut  con- 
ventualibus  in  quibus  ad  altare  maius  chorales  functiones  per¬ 
solvendae  sunt,  ne  ecclesiasticis  officiis  impedimentum  affera¬ 
tur,  opportunum  est  ut  sanctissima  Eucharistia  regulariter  non 
custodiatur  in  altari  maiore ,  sed  in  alio  sacello  seu  altari 
(ibid.,  §  3). 

Resp.  3.°  Ecclesiarum  rectores  curare  debent  ut  altare  in 
quo  sanctissimum  Sacramentum  asservatur,  sit  prae  omnibus 
aliis  ornatum ,  ita  ut  suo  ipso  apparatu  magis  moveat  fidelium 
pietatem  ac  devotionem  (ibid.,  §  4). 

Quaer.  3.°  Ubi  asservari  prohibeatur  apud  religiosos  vel  pias 
communitates ? 

Resp.  Revocato  quolibet  contrario  privilegio,  in  ipsa  religiosa 
vel  pia  domo  sanctissima  Eucharistia  custodiri  nequit,  nisi  vel 
in  ecclesia  vel  in  principali  oratorio  (1) ;  nec  apud  moniales  in¬ 
tra  chorum  vel  septa  monasterii  (can.  1267). 

Ratio  huius  ultimae  partis  est,  quia  sacerdos  pluries  deberet 
ingredi  clausuram  in  casibus  a  iure  non  permissis. 

410.  Quaer.  4.°  An  et  quatenus  licentia  Ordinarii  loci  re¬ 
quiratur  ad  expositionem  Eucharistiae  sive  cum  pyxide  sive  in 
ostensorio ? 

Resp.  l.°  Non  requiritur  pro  expositione  privata  seu  cum 
pyxide,  si  fiat  ex  qualibet  iusta  causa  in  ecclesiis  vel  orato¬ 
riis  in  quibus  sanctissima  Eucharistia  asservari  potest  (can. 
1274,  §  1). 

Resp.  2.°  Item  sine  Ordinarii  licentia,  die  festo  Corporis 
Christi  et  intra  octavam  expositio  publica  seu  cum  ostensorio, 
fieri  potest  in  omnibus  ecclesiis  inter  Missarum  sollemnia  et 
ad  vesperas  (ibid.).  Intellige  de  illis  tantum  ecclesiis  quibus 
datum  est  asservare  Sanctissimam  Eucharistiam  (2). 

Resp.  3.°  Requiritur  vero  ut  fiat  publica  expositio  aliis  tem¬ 
poribus,  licet  ecclesia  ad  religionem  exemptam  pertineat ;  nec 
talis  publica  expositio  fieri  iis  temporibus  potest  nisi  ex  iusta  et 
gravi  causa  praesertim  publica  (can.  1274,  §  1). 


(1)  Sensus  canonis  1267  hic  est :  Si  religiosa  vel  pia  domus  adnexam  habeat 
publicam  ecclesiam,  eaque  utatur  ad  ordinaria  et  quotidiana  pietatis  exercitia  ex¬ 
plenda,  SS.  Sacramentum  in  ea  tantum  asservari  potest ;  secus  in  oratorio  principali 
eiusdem  religiosae  vel  piae  domus  (sine  praeiudicio  iuris  ecclesiae,  si  quod  habet) ; 
in  eoque  tantum,  nisi  in  eodem  materiali  aedificio  sint  distinctae  ac  separatae  fa¬ 
miliae,  ita  ut  formaliter  sint  distinctae  religiosae  vel  piae  domus  (Comm.  Cod.,  2-3 
iunii  1918  :  Acta,  X,  pag.  347). 

(2)  Comm.  Cod.,  14  iul.  1922  :  Acta,  XIV,  pag.  529. 

411.  Quaer.  5.°  An  ciborium  debeat  esse  consecratum  et 
argenteum ? 

Resp.  ad  l.um  Non  debet  necessario  esse  consecratum,  sed  suf¬ 
ficit  ut  sit  benedictum.  Constat  ex  Rit.  Rom.,  in  quo  benedictio 
pyxidis  adnotatur  inter  ea  quae  unctione  chrismatis  non  indi¬ 
gent.  Item  ex  Pont.  Rom.  Vide  S.  Alph.,  n.  248,  et  infra,  n.  504. 

Resp.  ad  2.um  Nihil  iure  communi  statuitur.  Et  videretur 
quidem  aequiparandum  calici  et  patenae,  quae  debent  esse  ex 
auro,  vel  argento,  vel  saltem  ex  stanno,  si  ecclesia  sit  valde 
pauper.  Potest  esse  etiam  ex  cupro  deaurato ,  sicut  etiam  mon¬ 
strantia  et  lunula  (1).  Sed  non  potest  esse  ex  aere ,  nec  ex 
ligno ,  etc.  (2) ;  neque  ex  vitro  (.3).  Ceterum,  si  vasa  sacra  non 
sint  ex  auro,  intus  deaurari  debent.  C.  Plen.  Amer,  lat.,  1.  c. ; 
C.  Manii.,  1.  c. 

Quaer.  6.°  An  graviter  peccet  qui  negligit  asservare  lumen 
coram  sanctissimo  Sacramento ? 

Resp.  Affirm.,  per  se ,  si  tempus  sit  notabile.  Ita  communiter 
theologi  cum  S.  Alph.,  n.  248.  —  Immo  plures  auctores  dicunt, 
notabile  tempus  esse,  si  integro  die  id  fiat.  Sic  Busemb.,  cuius 
verba  refert  et  implicite  approbat  S.  Alph.,  ibid. 

412.  Quaer.  7.°  Quid  faciendum  de  fragmentis  hostiarum, 
quae  reperiantur ? 

Resp.  l.°  Si  sacerdos  inveniat  fragmenta  sui  praesentis  sa¬ 
crificii,  ea  sumere  debet,  etiam  post  ablutiones,  sive  sint  parva, 
sive  magna,  quia  ad  idem  sacrificium  spectant  (4).  —  Hoc  autem 
servandum  est,  non  solum  immediate  post  Missam,  sed  etiam  si 
sacerdos  sit  in  sacristia,  adhuc  tamen  indutus  vestibus  sacris  (5). 

Si  vero  sacerdos  iam  sit  exutus  vestibus  sacris,  fragmenta 
reponere  debet  in  tabernaculo,  si  adsit,  vel  reservare  alteri  sa¬ 
cerdoti  eodem  mane  celebraturo.  Si  neutrum  fieri  possit,  ipse 
ea  sumat.  S.  Alph.,  ibid. 

Resp.  2.°  Si  autem  reliquiae  fuerint  in  alia  Missa  consecra¬ 
tae,  non  sunt  sumendae  post  ablutiones,  sed  in  loco  decenti 
reponi  debent.  Ratio  est,  quia  rubrica  sacerdoti  non  ieiuno  per¬ 
mittit  tantum  sumere  illas  reliquias,  quae  ad  idem  sacrificium 
spectant.  Si  tamen  hoc  fieri  non  possit,  et  adsit  grave  periculum 
irreverentiae,  tunc  eas  sacerdos  absumat.  Ita  communiter. 
S.  Alph.,  ibid.  —  Ex  his  tamen  quae  cum  Lacroix,  Elbel  et 


(1)  S.  R.  C.,  31  aug.  1867  :  Decr.  auth.,  n.  3162,  ad  6. 

(2)  De  consecrat.,  dist.  1,  c.  45. 

(3)  Ibid.,  et  S.  R.  C.,  30  ian.  1880 :  Decr.  auth.,  n.  3511 ;  C.  Plen.  Amer,  lat., 
H.  900  ;  C.  Manii.,  n.  1081. 

(4)  Sic  ex  rubrica  Missalis,  tit.  7,  n.  2. 

(5)  Ita  communiter.  S.  Alph.,  n.  251,  post  Bened.  XIV,  De  sacrificio  Missae. 

Tambur.,  dicuntur  infra,  n.  415,  apparet  non  adeo  gravem 
causam  requiri  ut  etiam  non  ieiunus  has  particulas  sumere  pos¬ 
sit.  Cfr.  etiam  Genicot,  n.  185. 

Resp.  3.°  Si  laicus  fragmenta  inveniat,  moneat  quamprimum 
sacerdotem,  si  quis  prope  sit,  vel  eum  accersat,  si  inveniri 
queat.  Sacerdos  autem  fragmentum  reverenter  colligens,  reponat 
in  ciborio,  vel  in  loco  decenti  et  tuto,  si  tabernaculum  desit,  ut 
in  proxima  Missa  sumi  queat.  Si  autem  sacerdos  non  possit 
haberi,  colligatur  reverenter  fragmentum  ab  ipso  laico  in  char¬ 
ta,  vel  linteolo  mundo,  mediante  spinula,  et  reponatur  inter 
corporale,  aut  in  vase  decenti,  donec  sacerdos  advenerit. 

413.  Quaer.  8.°  Quid  agendum ,  si  inveniatur  in  altari ,  vel 
alibi ,  hostia  certo  vel  dubie  consecrata ? 

Resp.  l.°  Si  hostia  credatur  certo  consecrata,  et  aliunde  vi¬ 
deatur  munda  et  recenter  consecrata,  reponenda  est  cum  aliis 
in  ciborio.  Potest  etiam  sumi  a  celebrante  ante  ablutiones.  Si 
autem  non  sit  munda,  vel  si  extracta  a  loco  non  mundo  fuerit, 
aut  non  sit  recenter  consecrata,  non  est  immiscenda  cum  aliis, 
sed  celebrans  eam  sumere  poterit  ante  ablutionem ;  quod  si 
nimiam  repugnantiam  experiatur,  hostiam  seorsim  in  taber¬ 
naculo  reponat  in  vase  mundo,  donec  corrumpatur,  et  corrupta 
in  piscinam  deiiciatur.  Sic  ex  rubrica  Missalis,  tit.  VII,  de 
defectibus. 

Resp.  2.°  Si  dubie  sit  consecrata,  sumenda  est  a  sacerdote  in 
Missa  ante  ablutiones ;  quod  si  nimiam  nauseam  ipsi  provocet, 
reponenda  est  in  tabernaculo,  seorsim,  donec  corrupta  fuerit, 
ut  modo  dictum  est.  Sic  rubrica  Missalis.  Gury,  n.  313. 

Quaer.  9.°  Quid  faciendum ,  si  infirmus  sacras  species  re- 
iecerit? 

Resp.  l.°  Si  appareant,  debent  sedulo  in  vase  mundo  colligi, 
in  ecclesiam  deferri,  et  m  loco  tuto  et  bene  clauso  servari,  donec 
sint  omnino  corruptae,  ita  ut  in  piscinam  sine  irreverentia  pro- 
iici  possint. 

Resp.  2.°  Si  non  possint  discerni,  utpote  sordibus  omnino 
permixtae,  os  quidem  infirmi  detergendum  est ;  quicquid  vero 
fuerit  reiectum,  stuppis  colligatur;  deinde  combustis  stuppis, 
cineres  in  piscinam  sunt  proiiciendi  (1). 

414.  Quaer.  10.  An  vel  quomodo  renovandum  sit  cibo¬ 
rium? 

Resp.  l.°  Iuxta  Codicem  :  Hostiae  consecratae  sive  propter 
fidelium  communionem,  sive  propter  expositionem  sanctissimi 
Sacramenti,  et  recentes  esse  debent  et  frequenter  renovari ,  vete- 


(1)  Reu-ter,  n.  169 ;  Gousset,  n.  232. 

ribus  prius  rite  consumptis,  ita  ut  nullum  sit  periculum  cor¬ 
ruptionis,  sedulo  servatis  instructionibus  quas  Ordinarius  loci 
hac  de  re  dederit  (can.  1272).  Cfr.  nn.  1415,  1416. 

Resp.  2.°  Iuxta  Caerem.  Episcoporum,  renovatio  particula¬ 
rum  octavo  quoque  die  est  facienda  (1). 

415.  Quaer.  11.  Quomodo  renovandum  sit  ciborium? 

Resp.  Renovatio  ciborii  facienda  est  in  ipso  Missae  sacrifi¬ 
cio.  Celebrans,  sumpto  pretiosissimo  sanguine,  antiquas  hostias 
sumet,  licet  multae  sint ;  potest  autem  aut  20  aut  30  hostias 
sic  consumere,  iuxta  Elbel ,  n.  77 ;  immo  50  vel  60,  iuxta  La- 
croix,  n.  501.  —  Raro  autem  eveniet  ut  plures  sint,  quia  conse¬ 
crari  non  debent,  nisi  quantum  sufficiens  esse  videatur.  Si 
autem  aliquando  multo  maior  quantitas  hostiarum  absumenda 
foret,  sacerdos  eas  in  pluribus  Missis  divisim,  aut  etiam  plures 
sacerdotes  successive  celebrantes  sumere  possunt. 

Particulas  autem  minutiores  in  ciborio  repertas  coniiciet 
sacerdos  in  calicem,  easque,  superinfuso  vino,  sumet  (2),  et 
novas  hostias  in  ciborio  omnino  vacuo  deponet.  Potest  etiam 
vinum  in  ciborium  infundere  ad  minimas  particulas  colligen¬ 
das.  Vinum  tamen  non  erit  e  ciborio  bibendum,  sed  in  calicem 
refundendum.  Lacroix ,  n.  502. 

Si  sacerdos  ex  inadvertentia  sumpsisset  prius  ablutionem, 
adhuc  posset  purificare  ciborium,  et  sumere  reliquias,  eo  quod 
pro  sumptione  moraliter  una  reputatur  (3). 

«Hostiae  consecrandae  sint  recentes,  ita  ut,  iuxta  S.  Caro- 
lum  Borromaeum,  nunquam  plus  quam  viginti  dies  a  sua  con¬ 
fectione  habeant».  Cone.  Plen.  Amer,  lat.,  n.  347.  Incuria  paro¬ 
chorum  et  aliorum  hac  in  re  grave  peccatum  constituere  potest. 
Gardellini.  —  Consuetudo  consecrandi  hostias  a  tribus  vel  sex 
mensibus  confectas,  est  ingens  abusus  omnino  tollendus.  Quod 
si  huiusmodi  abusum  tolerare  videatur  parochus,  eius  vicarii 
aut  alii  sacerdotes,  istis  hostiis  uti  nequeunt  (4). 


(1)  Ita  etiam  S.  R.  C.,  12  sept.  1884,  aci  2  (Decr.  auth.,  n.  3621),  et  S.  C.  de  S.,  7 
dec.  1918,  necnon  C.  Plen.  Amer,  lat.,  n.  370;  C.  Manii.,  n.  446. 

(2)  In  leprosorum  hospitiis  sacerdos  abstinere  potest  a  sumenda  purificatione, 
quia  fieri  potest  ut  illic  reperiantur  particulae  quae  labia  et  salivam  leprosorum 
tetigerint.  Ideoque  «paretur  super  altari  vasculum  cum  aqua  et  stuppa  seu  gossypio, 
in  quod  vasculum  purificatio  pyxidis,  modo  solito  peragenda,  immittatur,  eaque, 
quamprimum  fieri  possit,  in  sacrarium  iniiciatur»  (S.  R.  C.,  19  febr.  1909 :  Acta,  I, 
pag.  289). 

(3)  Ita  Lacroix,  n.  502;  Elbel,  n.  77;  Tambu.r.,  De  communione,  c.  2,  n.  34, 

(4)  S.  R.  C.,  16  dec.  1826  :  Decr.  auth.,  n.  2650. 

CAPUT  IV 

DE  SUBIECTO  EUCHARISTIAE 

416.  Solus  homo  baptizatus  Eucharistiam  sacramentaliter 
recipere  potest ;  quia  solus  baptizatus  est  capax  Sacramento¬ 
rum.  —  Hinc  infidelis  Eucharistiam  recipiens,  vere  quidem,  sed 
materialiter  tantum,  non  vero  sacramentaliter ,  eam  reciperet. 
Homo  autem  baptizatus,  sed  indispositus ,  sumit  quidem  sacra¬ 
mentaliter ,  sed  non  spiritualiter ,  id  est  recipit,  sed  sine  fructu. 
Baptizatus  vero  dispositus ,  tum  sacramentaliter ,  tum  spiritua¬ 
liter ,  seu  cum  fructu  sumit.  Ita  Cone.  Trid.,  sess.  13,  c.  8. 

I.  Pueris,  qui  propter  aetatis  imbecillitatem  nondum  huius 
sacramenti  cognitionem  et  gustum  habent,  Eucharistia  non  est 
ministranda  (can.  854,  §  1). 

II.  Neque  iis  qui  ipso  die  eam  receperunt,  nisi  mortis  pe¬ 
riculum  urgeat,  aut  necessitas  impediendi  irreverentiam  in  sa¬ 
cramentum  (can.  857  et  858,  §  1).  Vide  n.  421,  q.  4.° 

III.  Publici  peccatores  a  sacra  communione  repelli  debent. 
Occultos  vero,  si  occidte  petant  et  eos  non  emendatos  agnoverit, 
minister  repellat;  non  autem,  si  publice  petant  et  sine  scandalo 
ipsos  praeterire  nequeat  (can.  855,  §  2).  Vide  supra,  n.  285. 

Agendum:  l.°  de  obligatione  Eucharistiam  sumendi;  2.°  de 
dispositione  ad  eam  digne  recipiendam  requisita. 

ARTICULUS  I.  —  De  obligatione  suscipiendi  eucharistiam 

417.  Principia.  —  I.  Sumptio  realis  Eucharistiae  neque  pue¬ 
ris  neque  adultis  est  necessaria  necessitate  medii  ad  salutem. 
—  Constat:  l.°  ex  praxi  universali  Ecclesiae,  quae  communio¬ 
nem  neque  parvulis  praebet,  neque  adultis  infirmitate  impedi¬ 
tis,  v.  gr.  ad  vomitum  proclivibus,  phreneticis,  etc. ;  2.°  ex  de¬ 
finitione  Ecclesiae  pro  parvulis ;  et  inde  infertur  etiam  pro 
adultis.  Sic  enim  Cone.  Trid.,  sess.  21,  can.  4:  Si  quis  dixerit 
parvulis ,  antequam  ad  annos  discretionis  pervenerint ,  necessa¬ 
riam  esse  Eucharistiae  communionem ,  anathema  sit. 

II.  Sumptio  Eucharistiae  necessaria  est  necessitate  praecepti 
divini.  —  Eruitur  ex  verbis  Christi,  Ioann.  6,  54:  Nisi  mandu¬ 
caveritis  carnem  Filii  hominis  et  biberitis  eius  sanguiriem ,  non 
habebitis  vitam  in  vobis.  S.  Alph.,  n.  295. 

418.  III.  Sumptio  Eucharistiae  necessaria  est  etiam  ex  prae¬ 
cepto  Ecclesiae.  —  Sic  enim  in  Codice  canonico  :  «Omnis  utrius- 

que  sexus  fidelis,  postquam  ad  annos  discretionis,  id  est  ad 
rationis  usum ,  pervenerit,  debet  semel  in  anno,  saltem  in  Pas- 
chate,  Eucharistiae  sacramentum  recipere,  nisi  forte  de  consilio 
proprii  sacerdotis  ob  aliquam  rationabilem  causam,  ad  tem¬ 
pus  ab  eius  perceptione  duxerit  abstinendum»  (can.  859,  §  1). 
Cfr.  etiam  Cone.  Lat.  IV  et  Trid.,  sess.  13,  can.  9^ 

IV.  Sumptio  Eucharistiae  non  est  necessaria  sub  utraque 
specie  nisi  pro  solis  sacerdotibus  in  actu  celebrationis  Missae. 
—  Probatur  ex  Trid.,  sess.  21,  can.  1,  ubi  sic:  Si  quis  dixerit , 
ex  Dei  praecepto  vel  necessitate  salutis  omnes  et  singulos  Christi 
fideles  utramque  speciem,  sanctissimi  Eucharistiae  sacramenti 
sumere  debere ,  anathema  sit.  Constat  etiam  ex  universali  Ec¬ 
clesiae  praxi,  licet  prioribus  saeculis  diversa  fuerit. 

V.  Expedit  ut  feria  V  maioris  hebdomadae  omnes  clerici, 
etiam  sacerdotes  qui  ea  die  a  Sacro  litando  abstinent,  sanctis¬ 
simo  Christi  Corpore  in  Missa  sollemni  seu  conventuali  refi¬ 
ciantur  (can.  862). 

419.  Quaesita.  —  Quaer.  l.°  Quo  ritu  Eucharistia  suscipien¬ 
da  est ? 

Resp.  Quocumque  ritu  suscipere  eam  possunt  omnes  fideles ; 
nihilominus,  si  agatur  de  praecepto  communionis  paschalis , 
suadendum  est  ut  quisque  fidelium  huic  praecepto  satisfaciat 
proprio  ritu  (can.  866,  §§  1,  2). 

420.  Quaer.  2.°  Quonam  tempore  urgeat  praeceptum  divi¬ 
num  communicandi ? 

Resp.  l.°  Obligat  per  se  in  articulo  vel  periculo  proximo 
mortis,  et  quidem  sub  gravi.  Ratio  est,  quia  Eucharistia  insti¬ 
tuta  est  ut  viaticum  confortans  adversus  hostes  salutis.  Ita  com¬ 
muniter  cum  S.  Alph.,  n.  295. 

Resp.  2.°  Obligat  per  se  etiam  saepius  in  vita.  Constat  ex  eo 
quod  Eucharistia  instituta  sit  per  modum  cibi  spiritualis,  quo 
anima  nutriatur  et  confortetur ;  cibus  enim  saepius  sumendus 
est.  Eruitur  etiam  ex  Scriptura  sacra  supra  citata,  necnon  ex 
Conciliis  modo  allatis.  Christus  tamen  quoties  ad  sacramentum 
accedendum  sit,  non  determinavit,  sed  Ecclesiae  suae  id  sta¬ 
tuendum  reliquit.  Ecclesia  autem  communionem  annuam  tem¬ 
pore  paschali  statuit.  Unde  per  communionem  semel  in  anno 
eo  tempore  sumptam  praecepto  divino  simul  et  ecclesiastico  sa¬ 
tisfit.  S.  Alph.,  n.  295. 

Resp.  3.°  Obligat  hoc  praeceptum  per  accidens  aliquando  et 
forte  etiam  saepius  in  anno,  si  Eucharistia  necessaria  sit  ad  su¬ 
perandam  aliquam  gravem  tentationem.  Hoc  tamen  raro  evenit, 
cum  ad  hoc  sufficere  possint  alia  media,  orationes,  paeniten- 
tiae,  etc.  S.  Alph.,  n.  295;  Gury,  n.  318. 

421.  Quaer.  3.°  An  teneatur  quis  suscipere  sacrum  Viati¬ 
cum  instante  mortis  periculo ,  si  paucis  ante  diebus,  v.  gr.  ante 
octo  dies,  ex  devotione  communicaverit 

Resp.  Affirmandum  videtur,  saltem  probabilius.  Sic  enim 
statuit  Codex  canonicus :  «In  periculo  mortis,  quavis  ex  causa 
procedat,  fideles  sacrae  communionis  recipiendae  praecepto  te¬ 
nentur»  (can.  864,  §  1).  —  Ratio  est,  quia  hoc  praeceptum,  ex 
interpretatione  Ecclesiae,  urget  in  periculo  mortis,  ut  contra 
hostes  spirituales  hoc  divino  praesidio  muniamur.  Ergo  non 
impletur  per  communionem  ante  morbum  factam ;  quia  licet 
quis  opus  praescriptum  impleverit,  non  tamen  implevit  tempore 
quo  tenebatur.  S.  Alph.,  n.  285;  Billuart,  Salmant.,  etc. 

Negant  tamen  plures  cum  Lugo,  d.  16,  n.  39.  Ratio  horum 
est,  quia  praeceptum  communionis  in  substantia  iam  adimple¬ 
tum  est.  —  S.  Alphonsus  dicit,  hanc  sententiam  esse  satis  pro¬ 
babilem,  saltem  si  periculum  mortis  naturaliter  accidat,  quia 
per  breve  illud  tempus  antecedens  iam  moraliter  coepit  immi¬ 
nere,  quamvis  fuerit  ignoratum. 

Quaer.  4.°  An,  qui  mane  communicavit  ex  devotione,  tenea¬ 
tur  aut  possit  urgente  periculo  mortis  Viaticum  sumere ? 

Resp.  Potest,  eique  valde  suadendum  est ;  non  tamen  tene¬ 
tur.  In  Codice  enim  statuitur :  «Etiamsi  (fideles)  eadem  die 
sacra  communione  fuerint  refecti,  valde  tamen  suadendum,  ut 
in  vitae  discrimen  adducti  denuo  communicent»  (can.  864,  §  2). 

Quaer.  5.°  Quo  ritu  sanctum  Viaticum  a  moribundis  susci¬ 
piendum  est? 

Resp.  Ritu  proprio  suscipientis,  sed  urgente  necessitate  fas 
est  quolibet  ritu  illud  accipere  (can.  866,  §  3). 

422.  Quaer.  6.°  An  possit  dari  Eucharistia  aegro,  qui  tussi 
aut  vomitu  laborat? 

Resp.  l.°  Affirm.,  quia  periculum,  ne  sacrae  species  simul 
cum  phlegmatibus  reficiantur,  plerumque  abest.  Et  ratio  est, 
quia  via  per  quam  sputa  tussiendo  expelluntur,  non  est  oesopha¬ 
gus,  id  est  via  per  quam  cibus  ac  potus  in  stomachum  traiicitur, 
sed  est  arteria  aspera,  per  quam  respiratio  ad  pulmones  usque 
se  protendit.  Si  tamen  tussis  adeo  sit  assidua,  ut  impediat  com¬ 
minus  hostia  possit  in  stomachum  transmitti,  tunc  a  communio¬ 
ne  erit  abstinendum.  Ita  Rituale  Romanum.  S.  Alph.,  n.  292. 

Resp.  2.°  Neg.,  si  aeger  iugi  vomitu  laborat,  nisi  forte  per 
sex  saltem  horas  liber  a  vomitu  fuerit.  In  dubio  autem,  an  in¬ 
firmus  sit  sacram  particulam  revomiturus,  ei  dari  non  debet. 
S.  Alph.,  n.  291. 

423.  Quaer.  7,°  An  in  periculo  mortis  communio  tribuen * 
da  sit  pueris? 

Resp.  l.°  Neg.,  si  usum  rationis  nondum  adepti  fuerint. 
Ratio  est,  quia  hoc  est  contra  praesentem  Ecclesiae  discipli¬ 
nam  (1). 

Resp.  2.°  Affirm.,  quoad  pueros  qui  sunt  rationis  compotes; 
et  satis  est  ut  sciant  Corpus  Christi  a  communi  cibo  discernere 
illudque  reverenter  adorare  (can.  854,  §  2).  Immo  non  solum 
communio  dari  eis  potest ,  sed  etiam  debet.  Graviter  igitur  er¬ 
rant  parochi  et  detestabilem  abusum  committunt,  qui  non  mi¬ 
nistrant  Viaticum  et  extremam  unctionem  pueris  post  usum  ra¬ 
tionis.  Item,  qui  eos  non  admittunt  ad  confessionem ,  aut  nun¬ 
quam  absolvunt ,  aut  eos  sepeliunt  ritu  parvulorum.  Contra 
eos,  qui  ita  se  gerunt,  Ordinarii  locorum  severe  animadvertere 
debent  (2). 

Quaer.  8.°  Qua  aetate  pueri  ad  sacram  Eucharistiam  sumen¬ 
dam  admittendi  sint ? 

Resp.  Ex  verbis  canonis  859,  §  1  :  Admittendi  sunt  statim 
« postquam  ad  annos  discretionis ,  id  est  ad  rationis  usum ,  per¬ 
venerint» .  —  Aetas  autem  discretionis  ea  est,  in  qua  puer  inci¬ 
pit  ratiocinari,  hoc  est  circa  septimum  annum,  sive  supra ,  sive 
etiam  infra.  Ex  hoc  tempore  incipit  obligatio  satisfaciendi,  tum 
praecepto  confessionis,  tum  etiam  communionis  (Pius  X ,  decr. 
cit.,  n.  I) ;  ex  quo  contrariae  auctorum  sententiae  et  Concilio¬ 
rum  quorundam  provincialium  decreta  (3),  manent  antiquata. 
—  Ut  puer  ad  primam  communionem  convenienter  se  praepa¬ 
ret,  exigitur  plenior  Cognitio  doctrinae  Christianae  et  accuratior 
praeparatio  (can.  854,  §  3),  id  est  requiritur  ut  fidei  mysteria 
necessaria  necessitate  medii  pro  suo  captu  percipiat,  atque  eu- 
charisticum  panem  a  communi  et  corporali  distinguat.  Postea 
tamen  debebit  integrum  catechismum  pro  modo  suae  intelligen- 
tiae  gradatim  addiscere  (ibid.)  (4). 

Quaer.  9.°  Ad  quem  pertinet  iudicare  de  sufficienti  puero¬ 
rum  dispositione  ad  primam  communionem  saltem  in  forma 
privata ? 

Resp.  Ad  confessarium  et  ad  parentes,  aut  ad  illos  qui  vi¬ 
cem  eorum  gerunt ;  quod  tamen  non  eximit  parochum  ab  offi¬ 
cio  hac  super  re  prudenter  advigilandi  (5). 

Parocho  autem  est  officium  advigilandi,  etiam  per  examen, 

(1)  Vide  n.  416,  I  Cfr.  Ferreres,  La  ComuniOn,  etc.,  nn.  314-340  (ed.  3.a,  1911). 

(2)  Ita  Pius  X  per  decret.  Quam  singulari,  8  aug.  1910,  nn.  VII  et  VIII  (Acta,  n, 
pag.  577).  Vide  Ferreres,  La  Comunidn  frec.  y  la  primera  comunion,  nn.  312,  453-458. 
Cfr.  vol.  1,  n.  587. 

(3)  Cfr.  Ferreres,  1.  c.,  n.  343  seq. ;  La  ensenanza  dei  Catecismo,  nn.  92-94. 

(4)  Cfr.  Ferreres,  La  Comunidn,  n.  406  seq. 

(5)  Ita  can.  854,  §§  4.  5,  et  antea-  Pius  X,  decr.  cit.  n.  IV.  Cfr.  etiam  Catech. 
Cone.  Trid.,  1.  c. ;  S.  C.  Cdnsist.,  Ordo  serv.  in  rei.  de  statu  ecclesiae,  n.  80;  Cone. 
Plen.  Amer,  lat.,  n.  528;  Ferreres,  1.  c.,  n.  437  seq. 

si  opportunum  prudenter  iudicaverit,  ne  pueri  ad  sacram  Sy- 
naxim  accedant  ante  adeptum  usum  rationis,  vel  sine  sufficienti 
dispositione ;  itemque  curandi  ut  usum  rationis  assecuti  et  suf¬ 
ficienter  dispositi  quamprimum  hoc  divino  cibo  reficiantur 
(can.  854,  §  5). 

Huic  officio  parochi  tunc  locus  esse  debet,  dum  adsit  pru¬ 
dens  suspicio  ne  parentes  vel  confessarius  prudenter  hac  in  re 
se  gerant.  Ergo  admittere  pueros  ad  primam  communionem 
non  est  ius  stricte  paroeciale,  et  contrariae  dispositiones  etiam 
Conciliorum  provincialium  aut  peculiares  consuetudines  ma¬ 
nent  abrogatae. 

Immo  pueri  qui  in  collegiis  religiosorum  vel  aliorum  edu¬ 
cantur,  possunt  illic  primam  communionem  etiam  sollemniter 
peragere  (1). 

Parochi  tamen  curare  debent  indicere  et  habere  semel  aut 
pluries  in  anno  communionem  generalem  puerorum,  et  ad  eam 
admittere ,  non  modo  eos  qui  nondum  communicaverint,  sed 
etiam  eos  qui,  parentum  confessariive  consensu,  iam  primam 
peregerunt  communionem.  Pro  utrisque  dies  aliquot  instruc¬ 
tionis  et  praeparationis  praemitti  debent  (2). 

424.  N.  B.  l.°  Obligatio  praecepti  confessionis  et  commu¬ 
nionis,  quae  impuberes  gravat,  recidit  praecipue  in  eos  qui 
curam  ipsorum  habere  debent,  hoc  est  in  parentes,  confessa- 
rium,  institutores  et  parochum  (can.  860),  quibus  omni  studio 
curandum  est  praeterea  ut  puer  post  primam  communionem 
frequenter  et,  si  fieri  possit,  etiam  quotidie  ad  sacram  mensam 
accedat  ea  animi  devotione  quam  talis  fert  aetas  (3). 

Gravissimo  etiam  tenentur  officio  providendi  ut  publicis  ca¬ 
techesis  praeceptionibus  pueri  ipsi  interesse  pergant,  vel  saltem 
alio  modo  supplendi  eorundem  religiosae  institutioni.  Pius  X, 

1.  c.,  n.  VI. 

2. °  Locorum  Ordinarii  curare  debent  ut  hoc  decretum 
S.  G.  de  Sacr.  singulis  annis  tempore  praecepti  paschalis  po¬ 
pulo  legatur  vernacula  lingua.  Ibid.,  n.  VIII.  Gfr.  Ferreres , 
1.  c.,  n.  461  seq. 

3. °  Pius  X,  die  12  iul.  1905,  concessit:  a)  indulgentiam  ple¬ 
nariam-.  l.°  adolescentibus  confessis  et  ad  mentem  eiusdem 
Sanctitatis  Suae  pie  orantibus,  die  quo  primam  S.  Synaxim 
celebraverint ;  2.°  eorundem  adolescentium  consanguineis  ad 

(1)  Cfr.  S.  C.  Ep.  et  Reg.,  14  mart.  1908;  11  Monitore,  vol.  23,  pag.  128;  Ferreres, 
1.  c.,  n.  450;  C.  Manii.,  n.  623. 

(2)  Pius  X,  1.  c.,  n.  V.  Cfr.  Mach-F  errer  es,  vol.  2,  n.  444,  ecl.  15. a ;  Casus, 
n.  278  seq. 

(3)  Pius  X,  1.  c.,  n.  IV  et  V;  C-  Plen.  Amer,  lat.,  n  528  ;  C.  Manii.,  n.  619; 
Ferreres,  1.  c.,  nn.  429-452. 

tertium  usque  gradum,  piis  caeremoniis  primae  communionis 
adstantibus,  si  pariter  sacramentali  confessione  rite  abluti  sa¬ 
cram  Synaxim  susceperint  et  uti  supra  oraverint ;  b )  septem 
vero  annorum  totidemque  quadragenarum  Christifidelibus,  qui 
-corde  saltem  contrito  eisdem  caeremoniis  interfuerint  (1). 

425.  Quaer.  10.  An  communio  in  periculo  mortis  danda  sit 
amentibus ,  semifatuis,  delirantibus  et  sensibus  destitutis ? 

Resp.  l.°  Quoad  amentes:  a)  Si  fuerint  perpetuo  amentes, 
nunquam  communio  eis  danda  est. 

b)  Si  vero  lucida  habeant  intervalla  et  devotionem  ostendant 
•et  nullum  adsit  irreverentiae  periculum,  licebit  eis  communi¬ 
care  dum  in  eo  statu  manent ,  et  quidem  tam  in  mortis  periculo 
quam  extra  illud.  Sic  in  utroque  casu  a)  et  b).  Ita  ex  Rit.  Ro¬ 
mano  (2). 

Quid  vero  si  non  sint  in  lucido  intervallo?  Tunc  non  licebit 
eis  praebere  communionem  extra  mortis  periculum,  ut  ex  citatis 
verbis  Rit.  Romani  constat ;  in  mortis  autem  periculo  etiam  plu- 
res  auctores  putant  id  prohiberi  a  Rituali,  sed  alii  communius 
et  probabilius  iudicant  Rituale  hunc  casum  non  attingere,  unde 
communio  poterit  et  debebit  eis  dari,  si  hi  intentionem  saltem 
implicitam  et  non  retractatam  habuerunt  suscipiendi  Euchari¬ 
stiam,  et  absit  irreverentiae  periculum,  et  status  gratiae  in  eis 
aliquo  modo  praesumi  possit,  vel  saltem  actus  attritionis  non 
retractatus.  Ratio  est,  quia  tunc  communio  iure  divino  inter¬ 
dicta  non  est,  nec  constat  esse  prohibitam  iure  ecclesiastico. 

In  dubio  utrum  intervalla  sint  satis  lucida ,  in  favorem  amen¬ 
tis  iudicandum  est,  cum  augmentum  gratiae  ex  opere  operato 
■  obtineri  possit,  et  lex  prohibens  huiusmodi  sit  strictae  interpre¬ 
tationis.  Quod  patet  ex  dicendis  de  semifatuis.  Et  nota  fieri  posse 
ut  aliquis  careat  ratione  circa  multa  alia,  non  autem  circa  Sa¬ 
cramenta,  ideoque  possit  haec  recipere  (3). 

Resp.  2.°  Quoad  semifatuos:  ipsis  danda  est  communio,  quan¬ 
do  sufficientem  habent  discretionem,  ut  caelestem  hunc  cibum 
ab  aliis  distinguant.  S.  Alph.,  n.  303,  et  alii  communiter. 

Resp.  3.°  Quoad  delirantes:  ipsis  communio  dari  potest,  si 
communicare  valeant,  secluso  irreverentiae  periculo.  Optima 
autem  praxis  est  ut  infirmo  antecedenter  detur  particula  non 
consecrata,  et  sic  appareat  an  decenter  communicare  possit. 
S.  Alph .,  n.  292. 

(1)  Cfr.  Ferrere s,  1.  c.,  n.  467  seq. :  La  ensenanza  dei  Catecismo,  nn.  89-100. 

(2)  Tit.  IV,  cap.  1,  n.  10  :  «Amentibus  praeterea,  seu  phreneticis  communicare 
i^on  licet;  licebit  tamen,  si  quando  habeant  lucida  intervalla,  et  devotionem  osten- 
•  dant,  dum  in  eo  statu  manent,  si  nullum  indignitatis  periculum  adsit». 

(5)  Lugo,  De  paenit.,  d.  15,  n.  153 ;  Gasparri,  De  Eucharistia,  nn.  1123,  1124 ;  Mo- 
reau,  v.  Communio  Euch.  apud  Dict.  de  Theol.  cath. ;  Lacroix,  lib.  6,  p.  1,  n.  643. 

Resp.  4.°  Quoad  destitutos  sensibus:  ipsi  sane  a  praecepto 
dispensantur,  cum  nullius  legis  observandae  sint  capaces.  Sed 
non  ideo  dispensatur  pastor  ab  obligatione  Eucharistiam  ipsis 
ministrandi,  si  ante  rationis  amissionem  dispositi  fuerint.  Sa¬ 
cramenta  enim  ex  opere  operato  in  eis  operantur,  qui  cupierunt 
ea  recipere  antequam  usum  rationis  amitterent.  Excipe  tamen., 
si  adsit  periculum  irreverentiae,  aut  si  timeatur  ne  hostiam 
deglutire  non  valeant.  Ita  communiter .  Gousset,  n.  232. 

426.  Quaer.  11.  An  communio  danda  sit  surdis  mutis*. 
obsessis ,  et  epilepticis? 

Resp.  l.°  Quoad  surdos  mutos:  affirm.,  si  ex  signis  constet*, 
eos  discretionem  habere  et  esse  sufficienter  instructos.  Si  vero 
non  qualicumque,  sed  sufficienti  aliqua  discretione  gaudeant* 
saepius  communicare  poterunt.  Ita  communiter  cum  S.  Alph .,. 
n.  303. 

Resp.  2.°  Quoad  obsessos,  distinguendum  est :  neganda  est 
ipsis  communio,  quando  non  sunt  sui  compotes;  secus  conceden¬ 
da  est.  Immo  expedit  ut  tales  saepius  iuxta  prudentiam  confes- 
sarii  communicent,  cum  Eucharistia  sit  speciale  remedium  ad 
daemones  arcendos. 

Resp.  3.°  Quoad  epilepticos:  communio  eis  dari  non  potest, 
quando  versantur  in  paroxysmo  actuali,  ob  proximum  irreve¬ 
rentiae  periculum ;  ceteris  autem  temporibus  non  est  denegan¬ 
da.  Ita  communiter  cum  S.  Alph.,  n.  303.  Gury,  n.  322. 

427.  Quaer.  12.  An  dari  possit  communio  capite  damnatis? 

Resp.  Affirm.,  nam  ex  Codice  canonico :  «In  periculo  mortis, 

quavis  ex  causa  procedat,  fideles  sacrae  communionis  recipien¬ 
dae  praecepto  tenentur»  (can.  864,  §  1).  Ergo  capite  damnati,, 
cum  sint  in  periculo  mortis,  tenentur  communionem  recipere. 
Ergo  non  modo  potest  dari  eis,  sed  debet.  Si  ministretur  pridie, 
vel  ipso  eorum  exsecutionis  die,  danda  erit  per  modum  Viatici, 
ideoque  sine  obligatione  ieiunii  (1). 

Quaer.  13.  An  Eucharistia  pro  Viatico  administrari  debeat 
aut  possit,  per  fistulam  oesophago  aut  ventri  insertam,  infirmo 
qui  nihil  deglutire  valeat ? 

Resp.  l.°  Negative ,  quoad  obligationem,  cum  sit  modus  in¬ 
usitatus,  ac  dubius  sacramenti  effectus  ;  non  enim  constat  utrum 
detur  illa  manducatio  requisita  ex  institutione  Christi  ad  effec¬ 
tum  huius  sacramenti  obtinendum. 

Resp.  2.°  Affirmative ,  probabiliter ,  quoad  liceitatem.  Ratio, 
quia  probabiliter  fructus  sacramenti  obtinetur,  cum  institutum 
sit  per  modum  cibi,  et  cibus  sic  immissus  habeat  vim  nutriti- 


(1)  S.  C.  de  P.  F.,  21  iul.  1841  (Coli,  de  P.  F.,  n.  7281. 

vam  et  reficiat  vires  (A) ;  et  quia  non  videtur  adesse  maior  irre¬ 
verentia  in  modo  ministrandi,  quam  habetur  dum  medio  co¬ 
chleari  praebetur  infirmo  SS.  Sacramentum  (2). 


ARTICULUS  II.  —  De  dispositionibus  requisitis  in  subiecto 

EUCHARISTIAE 

I. °  Quoad  animam,  2.°  quoad  corpus. 

§  I.  De  dispositionibus  animae 

428.  Principia.  —  I.  Ad  recipiendum  Eucharistiae  sacra¬ 
mentum  requiritur  status  gratiae,  saltem  prudenter  existima¬ 
tus.  Secus  gravissimum  committitur  sacrilegium.  —  Ratio  patet 
«ex  rei  natura,  necnon  ex  verbis  Apostoli,  I  Cor.  11,  28-29 : 
Probet  autem  seipsum  homo ,  et  sic  de  pane  illo  edat  et  de  ca¬ 
lice  bibat.  Qui  enim  manducat  et  bibit  indigne ,  iudicium  sibi 
manducat  et  bibit ,  non  diiudicans  corpus  Domini. 

II.  Non  sufficit  ut  status  gratiae  acquiratur  per  contritio¬ 
nem  perfectam  ;  sed  requiritur  ut  praemittatur  confessio  pec¬ 
catorum  mortalium  et  absolutio  sacramentalis  recipiatur,  ex¬ 
cepto  necessitatis  casu,  nempe  vel  quando  deest  copia  confes- 
sarii,  nec  potest  omitti  communio  absque  gravi  nota  vel  suspi¬ 
cione,  vel  quando  a  sacerdote  celebrandum  est,  ut  populus  die 
festo  Missae  intersit  (3). 

Quae  omnia  confirmantur  ex  Codice,  in  quo  legimus :  Sacer¬ 
dos  sibi  conscius  peccati  mortalis,  quantumvis  se  contritum 
■existimet,  absque  praemissa  sacramentali  confessione  Missam 
celebrare  ne  audeat ;  quod  si  deficiente  copia  confessarii  et  ur¬ 
gente  necessitate,  elicito  tamen  perfectae  contritionis  actu,  cele¬ 
braverit,  quamprimum  confiteatur  (can.  807). 

Nemo,  quem  conscientia  peccati  mortalis  gravat,  quantun- 
cumque  etiam  se  contritum  existimet ,  sine  praemissa  sacra¬ 
mentali  confessione  ad  sacram  communionem  accedat ;  quod  si 
urgeat  necessitas  ac  copia  confessarii  illi  desit,  actum  perfec¬ 
tae  contritionis  prius  eliciat  (can.  856). 

429.  Quaesita.  —  Qtjaer.  l.°  Quandonam  confessarii  copia 
deesse  censeatur ? 

Resp.  Censetur  deesse:  l.°  si  nullus  confessarius  sit  prae- 


(1)  Lugo,  De  Euchar.,  d.  1,  nn.  114  et  115. 

(2)  Lehmk.,  n.  143,  nota  1;  G4nicot,  n.  204.  IX;  Berardi,  Praxis,  vol.  3,  n.  951. 
"Vide  supra,  n.  369.  Vide  ea  quae  speciatim  ad  communionem  paschalem  attinent,  in 
vol.  1,  n.  589  seq. 

(3)  Trid.,  sess.  13,  c.  7.  Vide  S.  Alph.,  n.  256  seq. 

sens,  et  spectatis  circumstantiis  debilitatis,  aetatis,  negotio¬ 
rum,  distantiae,  aeris,  brevitatis  temporis,  etc.,  sine  gravi  dif¬ 
ficultate  adiri  absens  non  possit. 

2. °  Si  alius  confessarius  non  adsit,  nisi  ignarus  idiomatisr 
vel  carens  iurisdictione,  vel  cui  non  possis  confiteri  sine  gravi 
damno  tuo  vel  alieno.  Attamen  in  his  casibus  contritio  perfecta 
requiritur.  Non  censetur  autem  deesse  copia  confessarii,  si  absit 
is,  cui  soles  confiteri,  sed  debet  deesse  quilibet  approbatus. 
S.  Alph.,  n.  264;  Gury,  n.  325. 

3. °  Plures  (1)  probabilem  habent  opinionem,  iuxta  quam 
excusat  verecundia  extraordinaria  et  vere  invincibilis ,  v.  gr.  si 
patruus  apud  nepotem  peccatum  valde  probrosum  debeat  confi¬ 
teri.  Existimant  enim  hoc  incommodum  non  esse  intrinsecum 
confessioni. 

4. °  Si  habeas  tantum  reservatum  episcopale,  et  confessa¬ 
rius  careat  iurisdictione  in  reservata,  probabiliter  non  teneris 
illud  confiteri,  quia  obligatio  certa  non  est  (vide  infra,  nn.  679, 
680,  q.  3.°) ;  et  necessitate  urgente ,  poteris  Sacrum  facere,  vel 
communionem  suscipere  (2).  —  Probabilior  tamen  videtur  sen¬ 
tentia  contraria:  l.°  quia  in  casu,  ut  videtur,  cessat  reservatio 
(cfr.  n.  670,  c);  2.°  quia  saltem  tunc  habetur  iurisdictio  proba¬ 
bilis,  et  certum  est  Ecclesiam  in  casu  supplere  iurisdictionem 
(nn.  647,  q.  6.°,  651,  q.  10);  3.°  quia  videtur  absolvi  posse  vi 
can.  2254.  Cfr.  infra,  n.  679.  —  Sed  etiam  in  prima  sententia,  si 
necessitas  non  urget,  debes,  ut  videtur,  vel  abstinere,  vel  con¬ 
fiteri  alia  non  reservata,  si  habes,  vel  saltem  veniale  vel  mor¬ 
tale  vitae  anteactae.  Nec  opposita  sententia  admitti  posse  vide¬ 
tur,  quia  non  apparet  cur  ille  qui  caret  omnino  confessario, 
celebrare  non  possit,  nisi  necessitas  urgeat,  et  possit  tamen 
hoc  facere  omissa  confessione  ille  qui  confessario  non  caret. 
Videtur  enim  absurdum,  quod  Titius  habens  dumtaxat  reser¬ 
vatum  episcopale  celebrare  non  possit,  nisi  urgente  necessitate , 
si  careat  copia  confessarii ;  sed  possit  celebrare,  etiam  necessi¬ 
tate  non  urgente,  omissa  confessione ,  si  praesens  sit  confessa¬ 
rius  qui  careat  iurisdictione  in  reservata. 

Rarissime  occurrit  causa  excusans  a  confessione  pro  laicis. 
Facilius  quidem  adesse  potest  quoad  sacerdotes ;  sed  caven¬ 
dum  sane,  ne  vano  praetextu  aut  pudore  et  verecundia  deter¬ 
riti  chimaericam  impossibilitatem  sibi  fingant. 

Quaer.  2.°  Quaenam  requiratur  distantia ,  ut  sacerdos  dees¬ 
se  censeatur ? 


(1)  Gdnicot,  2,  n.  193,  IV,  4.";  Berardi,  Prax.  conf.,  vol.  3,  n.  388;  Gousset*. 
Theol.  mor.,  2,  b.  193,  et  alii,  v.  gr.  Noldin,  De  Sacr.,  n.  141. 

(2)  Ita  etiam  post  Codicem  Noldin  (ed.  arm.  1920),  De  Sacr.,  n  141,  1,  a. 

Resp.  Non  potest  rigorose  determinari ,  sed  pendet  a  circum¬ 
stantiis.  Alii  requirunt  distantiam  duarum  leucarum ;  alii  leu¬ 
cam  unam  cum  dimidio  vel  quadrante ;  alii  leucam  unam  tan¬ 
tum.  Sed  'praeter  rationem  itineris  saepe  urgent  aliae  ratio¬ 
nes ,  v.  gr.  infirmitas ,  vel  temporis  brevitas.  Sic  sacerdos  iam 
celebraturus  potest  excusari  a  confessione,  etiamsi  confessa- 
rius  distet  50  passibus.  S.  Alph.,  n.  264. 

430.  Quaer.  3.°  An,  qui  recordatur  peccati  mortalis ,  quod 
ex  inculpabili  oblivione  in  confessione  non  declaravit ,  teneatur 
illud  ante  communionem  confiteri ? 

Resp.  l.°  Neg.,  certo,  si  paenitens  iam  sacrae  mensae  assi¬ 
deat,  vel  adsit  causa  gravis  communicandi,  et  difficulter  iterum 
confiteri  possit.  Ratio  est,  quia  etiamsi  adesset  praeceptum  con¬ 
fessionis,  non  urget  cum  tanto  incommodo.  Ita  omnes. 

Resp.  2.°  Si  paenitens  possit  sine  incommodo  confiteri,  vel 
communionem  omittere,  controvertitur :  probabilius  neque  con¬ 
fiteri  tenetur,  neque  a  communione  abstinere,  quia  peccatum 
involuntarie  omissum  certe  est  remissum,  etsi  indirecte  tan¬ 
tum,  ac  proinde  communioni  sumendae  nullatenus  obstat.  Nec 
dicas,  urgere  Trident.  praeceptum  confitendi  ante  communio¬ 
nem  ;  paenitens  enim,  cum  iam  fuerit  rite  confessus  et  iustifi- 
catus  per  sacramentum  paenitentiae,  est  sufficienter  probatus 
etiam  iuxta  mentem  Concilii  Trident.  (1).  —  Alii,  communius  et 
non  improbabiliter,  oppositum  tenuerunt.  —  S.  Alph.  priori 
sententiae  magis  accedit ;  secundam  tamen  in  praxi  suadendam 
censet,  modo  causa  aliqua  aliud  non  suadeat  (2). 

431.  Quaer.  4.°  An  sacerdos  qui  celebravit ,  vel  laicus 
qui  communicavit  conscius  peccati  mortalis ,  absque  confes¬ 
sione,  ob  urgentem  necessitatem,  quamprimum  confiteri  te¬ 
neatur ? 

Resp.  l.°  Quoad  sacerdotem ,  affirm.  Sic  enim  expresse  su¬ 
pra  (n.  428,  II)  citato  can.  807,  et  Trident.,  sess.  13,  c.  7. 

Resp.  2.°  Quoad  laicum,  'neg.  Ratio  est,  quia  can.  807  (sicut 
antea  Cone.  Trident.)  loquitur  tantum  de  sacerdotibus,  ut  ex 
textu  patet.  Cfr.  S.  Alph.,  n.  268. 

Quaer.  5.°  Quomodo  intelligendum  sit  praeceptum  illud  sa¬ 
cerdotibus  impositum  confitendi  quamprimum? 

Resp.  Probabilius  sufficit,  si  sacerdos  intra  triduxim  confi¬ 
teatur,  quia  cum  hoc  praeceptum  sit  tantum  ecclesiasticum,  vox 
quamprimum  intelligi  moraliter  potest,  prout  intelligitur  in 
aliis  legibus  humanis,  ubi  illud  verbum,  aut  aliud  simile  ex 


(1)  S.  Alph.,  n.  257,  De  Eucharist. ;  Collet,  Pontas,  Gousset,  n.  249,  et  alii. 

(2)  Hom.  apost.,  n.  23;  Gury,  n.  326. 

communi  interpretatione  ad  spatium  trium  dierum  protendi¬ 
tur  (1).  —  Attamen  sacerdos  non  potest  iterum  celebrare ,  ante¬ 
quam  fuerit  confessus,  nisi  iterum :  a)  urgeat  necessitas,  et 
b)  careat  etiam  copia  confessarii ;  quia  non  fuit  excusatus  a 
confessione  nisi  propter  instantem  necessitatem.  Hinc:  a)  si  ur¬ 
geat  eadem  necessitas  celebrandi  die  sequenti,  et  b)  possit  confi¬ 
teri ,  confessionem  ad  alium  diem  remittere  nequit  (2). 

432.  Quaer.  6.°  An  teneatur  confiteri  quamprimum  sacer¬ 
dos  celebrans  post  confessionem ,  in  qua  inculpabiliter  alicuius 
peccati  mortalis  oblitus  est ? 

Resp.  l.°  Neg.,  si  meminerit  peccati  post  celebrationem ,  quia 
non  celebravit  conscius  illius  peccati,  ut  loquitur  canon  807.  — 
Ita  communiter . 

Resp.  2.°  Neg.,  probabilius ,  etiamsi  meminerit  peccati  ante 
celebrationem ;  quia  cum  confessionem  praemiserit,  licet  ali¬ 
cuius  peccati  gravis  fuerit  oblitus,  non  potest  tamen  dici  cele¬ 
brasse  conscius  peccati  mortalis  sine  praevia  confessione. 
Hanc  sententiam  probabilem  dicunt  S.  Alph.,  n.  267;  Ball.-P., 
vol.  4,  n.  919;  Buccer.,  n.  576;  Genicot,  n.  194.  —  Contrarium 
tenent  Suarez,  Lugo,  Lacroix,  n.  537,  etc. 

Quaer.  7.°  An  teneatur  confiteri  quamprimum  sacerdos  cele¬ 
brans  sacrilege  non  urgente  necessitate,  vel ,  si  haec  urgeat, 
non  deficiente  copia  confessarii? 

Resp.  Neg.  Ratio  est,  quia  praeceptum  canonis  ordinatur 
tantum  ad  incutiendum  metum  iis  qui  praetextu  necessitatis 
confessionem  differunt,  non  vero  celebrantibus  sacrilege,  qui¬ 
bus  praeceptum  huiusmodi  valde  raro  prodesset ;  qui  enim 
contempto  praecepto  divino  audent  sacrilege  celebrare,  facilius 
sane  praeceptum  Ecclesiae  contemnerent  (3). 

Quaer.  8.°  An  affectus  ad  aliquod  peccatum  veniale  totum 
fructum  communionis  impediat? 

Resp.  Neg.  Ratio  est,  quia  voluntas  bene  potest  pios  motus 
experiri  erga  Deum  et  sacramentum,  licet  affectum  aliquem  le¬ 
viter  inordinatum  ad  rem  particularem  retineat ;  proinde  com¬ 
municans  cum  tali  affectu  non  privatur  omni  fructu  Eucha¬ 
ristiae.  .S.  Alph.,  n.  270,  et  alii  communius . 

Haec  sententia  hodie  certa  dicenda  est  post  decretum  Pii  X, 
De  communione  frequenti.  Cfr.  infra,  n.  442  seq. 


(1)  S.  Alph.,  n.  266,  et  alii. 

(2)  Clr.  etiam  prop.  38  et  39  damn.  ab  Alex.  VII. 

(3)  Ita  communissime  et  verius.  S.  Alph.,  n.  266;  Gury,  n.  328. 

§  II.  De  dispositionibus  corporis 

Duplex  dispositio  requiritur  ex  parte  corporis,  scilicet : 

l.°  ieiunium,  2.°  decentia. 

Punctum  I.  —  De  ieiunio  ad  celebrationem  et  communionem 

requisito 

433.  Principia.  —  I.  Ex  praecepto  Ecclesiae,  tam  ad  Mis¬ 
sae  celebrationem  quam  ad  communionem  requiritur  ieiunium 
naturale ,  seu  abstinentia  totalis  post  mediam  noctem  a  re  qua¬ 
libet,  quantumvis  minima,  quae  sumitur  per  modum  cibi  et 
potus,  certis  tamen  exceptis  casibus.  —  Constat:  l.°  ex  Codice 
canonico  :  sacerdoti  celebrare  ne  liceat,  nisi  ieiunio  naturali  a 
media  nocte  servato  (can.  808).  —  «Qui  a  media  nocte  ieiunium 
naturale  non  servaverit,  nequit  ad  sanctissimam  Eucharistiam 
admitti,  nisi  mortis  urgeat  periculum,  aut  necessitas  impedien¬ 
di  irreverentiam  in  sacramentum»  (can.  858,  §  1).  —  Constat 
etiam  2.°  ex  universali  Ecclesiae  consuetudine  et  unanimi  tra¬ 
ditione. 

Si  immediate  post  mediam  noctem  communicare  vel  cele¬ 
brare  quis  debeat,  decentia  postulat,  non  vero  lex  aliqua  gene¬ 
ralis,  ut  per  tres  quattuorve  horas  a  cibo  et  potu  abstineat,  quae 
conditio  quibusdam  induitis  aliquando  apposita  fuit.  Noldin, 
De  Eucharist.,  n.  145. 

II.  Ad  ieiunium  illud  frangendum,  iuxta  communem  sen¬ 
tentiam  tres  requiruntur  conditiones,  nempe:  l.a  ut  quod  su¬ 
mitur,  sumatur  ab  extrinseco  et  in  stomachum  traiiciatur.  — 
Quia  quod  non  provenit  ab  extrinseco,  etsi  voluntarie  deglutia- 
tur,  non  dicitur  manducatio;  res  enim  quae  manducantur,  ab 
extra  proveniunt.  Hinc  sanguis  effluens  ex  ore,  lingua,  gin¬ 
givis,  etc.,  non  frangit  ieiunium  (1). 

2. a  Ut  sumatur  per  modum  comestionis  aut  potationis.  Ra¬ 
tio  est,  quia  iuxta  sensum  communem  hoc  tantum  modo  fran¬ 
gitur  ieiunium  naturale.  Unde  quicquid  per  modum  respira¬ 
tionis  aut  salivae  hauritur,  ieiunium  nullatenus  frangit.  Sic 
ieiunus  remanes,  licet  per  respirationem  pulverem  vel  muscam 
deglutieris.  S.  Thom S.  Alph.,  n.  280. 

3. a  Ut  res  sumpta  habeat  rationem  cibi  aut  potus ,  id  est 
ut  sit  quid  alterabile  in  stomacho  et  aptum  ad  nutritionem.  — 
Ratio  est,  quia  secus  iuxta  communem  concipiendi  modum 


(1)  S.  Alph.,  n.  279;  Elbel,  n.  91,  etc. 

non  est  comestio  neque  potatio.  Nemo  enim  dicitur  manducare 
ferrum,  vitrum,  lignum,  etc.  (1). 

434.  Observa.  —  l.°  « Sale  a  cathecumenis  in  collatione  bap¬ 
tismi  praegustato,  etsi  videatur  ieiunium  frangi,  adhuc  tamen 
nullum  dubium  est,  quin  ( adulti )  ad  sacram  communionem 
suscepto  baptismate  admitti  possint,  immo  vero  debeant»  (2). 

2. °  Manet  ieiunus  qui  clysterio  nutritur,  ut  hodie  non- 
nunquam  contingit  aegrotis  (3). 

3. °  Disputatur  an  maneat  ieiunus  ille  qui  ope  alicuius  ca¬ 
nalis  aquam  sorbet  ad  lavandum  stomachum,  iterumque  reiicit. 
—  Affirmant  plures  (4),  ea  ducti  ratione,  quia  licet  aliqua  pars 
aquae  maneat  in  stomacho,  nihil  tamen  sumitur  per  modum 
cibi  vel  potus.  — Negant  vero  alii  (5),  quia  secus,  aiunt,  etiam 
maneret  ieiunus,  si  ope  canalis  lac  immitteret  in  stomachum  ad 
nutrimentum.  Communiter  tamen  conveniunt  auctores  frangi 
ieiunium,  si  huiusmodi  canalis  extrinsecus  oleo  aut  glycerina 
unctus  fuerit  (6). 

4. °  Inter  diversa  horologia  sequi  possumus  ultimum  (nisi 
constet  ipsum  errare)  ;  hora  intelligitur  a  primo  ictu  (7). 

5. °  Tam  pro  hoc  ieiunio  naturali  quam  pro  ieiunio  eccle¬ 
siastico  et  abstinentia  necnon  pro  Missa  privata  et  pro  privata 
recitatione  divini  officii  possumus  supputare  horas  iuxta  com¬ 
munem  loci  usum,  vel  etiam  possumus  pro  nostro  cuiusque  ar¬ 
bitrio  «sequi  loci  tempus,  aut  verum,  aut  medium,  aut  regio¬ 
nale»  (8).  Tempus  loci  verum  est  illud  quod  respondet  meri¬ 
diano  locali  et  signatur  in  horologiis  solaribus  recte  descriptis ; 
tempus  loci  medium  est  illud  quod  solent  signare  horologia 
artefacta  ad  normam  meridiani  localis  ;  tempus  regionale ,  quod 
etiam  legale  dici  solet,  est  illud  quod  respondet  meridiano  a 
lege  electo  pro  aliqua  regione,  ut  pro  Europa  occidentali  esse 


(1)  Ita  communiter  theologi  cum  S.  Thoma,  p.  3,  q.  80,  art.  8 ;  S.  Alph.,  n.  281. 

(2)  S.  C.  de  P.  F„  13  febr.  1806  (Coli,  de  P.  F.,  n.  616).  Cfr.  can.  753,  §  2. 

(3)  Capellmann,  pag.  123  ;  Gdnicot,  2,  n.  200 ;  Berardi,  Praxis,  vol.  3,  n.  963. 

(4i)  II  Monitore,  vol.  9,  p.  2,  pag.  182  seq. ;  Ginicot,  1.  c. ;  Berardi,  1.  c.,  n.  964  ; 
Noldin,  n.  149 ;  Many,  n.  176  f. 

(5)  Gasparri,  De  Euchar.,  n.  421,  et  Moureau,  Dict.  de  Thdol.,  v.  Comm.  Euchar., 
coi.  502. 

(6)  Genicot,  n.  200,  2.a,  2.°  (ed.  ann.  1898);  Genicot-Salsmans,  ed.  ann.  1909; 
Many,  1.  c. ;  Berardi,  1.  c. ;  Card.  Gennari,  Consuit.  XCIX  (vol.  1,  pag.  501);  Noldin , 
1.  c. ;  Busquet,  n.  593  (ed.  ann.  1920);  Lehmk.,  n.  160  nota,  ed.  10. a  —  Contrarium  nunc 
docent  Salsmans,  1.  c.  (ed.  ann.  1921),  et  Noldin,  1.  c. 

(7)  5.  Alph.,  lib.  6,  n.  282,  cum  aliis,  contra  Salm.,  De  Euchar.,  7,  n.  69,  aliosque. 
Hoc  dicit  vix  aut  ne  vix  quidem  esse  dubium  Gasparri,  1.  c. 

(8)  ln  supputandis  horis  diei  standum  est  communi  loci  usui;  sed  in  privata 
Missae  celebratione,  in  privata  horarum  canonicarum  recitatione,  in  sacra  commu¬ 
nione  recipienda  et  in  ieiunii  vel  abstinentiae  lege  servanda,  licet  alia  sit  usualis 
loci  supputatio,  potest  quis  sequi  loci  tempus  aut  locale  sive  verum  sive  medium, 
aut  legale  sive  regionale  sive  aliud  extraordinarium  (can.  33,  §  1).  Cfr.  vol.  1,  n.  213. 

solet  meridianum  Greenwichense.  Et  hoc  intellige,  quamvis  le¬ 
gale  tempus  sequantur  dumtaxat  horologia  viae  ferreae  et  of¬ 
ficinarum  litteris  et  telegrammatibus  expediendis  (i). 

435.  Quaesita.  —  Quaer.  i.°  An  traiectio  reliquiarum  cibi* 
quae  inhaerent  inter  dentes ,  frangat  ieiunium ? 

Resp.  l.°  Neg.,  si  sit  involuntaria ,  quia  non  habet  rationem 
cibi.  Constat  etiam  ex  rubrica  Missalis ,  de  defec.,  n.  3.  Ita 
omnes. 

Resp.  2.°  Si  sit  voluntaria ,  controvertitur  : 

I. a  sententia,  probabilis,  negat;  quia  tales  reliquiae  non  su¬ 
muntur  per  modum  cibi,  licet  ex  proposito,  sed  per  modum 
salivae  (2).  —  Vel  potius  quia  Ecclesia  ita  permittit  ad  sedandas 
frequentissimas  anxietates  in  re  quotidie  occurrenti  (3). 

II. a  sententia  affirmat ;  quia  huiusmodi  traiectio,  cum  ex 
industria  fiat,  nova  comestio  videtur.  Ita  Roncaglia ,  etc.  Hanc 
sententiam  dicit  probabiliorem  S.  Alph.,  n.  279. 

Quaer.  2.°  An  guttulae  aquae  aut  iusculi  degustati,  cum  sa¬ 
liva  mixtae  frangant  ieiunium ,  si  deglutiantur ? 

Resp.  l.°  Neg.,  si  casu  praeter  intentionem  traiiciantur,  modo 
non  sint  in  magna  quantitate.  Idem  dicendum  de  guttulis  quae 
involuntarie  traiiciuntur  os  lavando.  Ratio  est,  quia  non  su¬ 
muntur  per  modum  nutritionis.  Constat  etiam  ex  rubrica  Mis¬ 
salis,  de  defect.,  n.  3. 

Resp.  2.°  Affirm.,  si  ex  proposito  deglutiantur.  Ratio  est, 
quia  tunc  nihil  deest  ut  rationem  cibi  aut  potus  habeant  (4) . 

436.  Quaer.  3.°  An  solvat  ieiunium  pulvis  tabaci  sumpti 
per  nares ? 

Resp.  Neg.,  etiamsi  aliquid  in  stomachum  transmittatur. 
Ratio  est,  quia  licet  talis  materia  sit  nutritiva,  tamen  non  su¬ 
mitur  per  modum  comestionis  (5). 

Quaer.  4.°  An  solvat  ieiunium  fumus  tabaci,  aut  similis ? 

Resp.  Neg.,  cum  sententia  communiori  et  probabiliori,  quia 
fumus  tabaci  neque  est  cibus  nec  potus,  neque  sumitur  per 
comestionem  aut  potationem ;  secus  dicere  deberemus,  frangere 
ieiunium  etiam  eos  qui  in  culina  ciborum  fumum  tum  ore 
tum  naribus  attrahunt.  Et  hoc  valet,  etiamsi  fumus  voluntarie 
immittatur  in  stomachum.  Ita  .S.  Alph.,  ibid.  Idem  videtur  di¬ 
cendum  de  odore  camphorae,  qui  per  modum  fumi  tabaci 
hauritur. 

(1)  S.  Off.,  9  maii  1892,  et  9  aug.  1899  :  II  Monitore,  vol.  11.  pag.  253.  Cfr.  Ferve¬ 
res.  in  eph.  Razdn  y  Fe,  vol.  14,  pag.  98  seq. 

(2)  Sic  S.  Thom.,  in  4,  dist.  8,  q.  1,  art.  4,  q.  2,  ad  3. 

(3)  Vide  Rubr.  Missalis,  tit.  9,  n.  3;  Lehmkuhl,  n.  160;  Noldin ,  n.  150. 

(4)  s*.  Alph.,  n.  279;  Lugo,  De  Eucbar.,  pag.  15,  n.  34;  Gury,  n.  330. 

(5)  Sic  communiter.  S.  Alph.,  n.  280;  Gury,  n.  331. 

Synodus  prov.  Valentina  sacerdotes  summopere  hortatur  ne 
ante  Missae  celebrationem  tabaci  fumum  hauriant,  aut  pulve¬ 
rem  sumant.  Part.  2,  tit.  2,  cap.  3,  n.  4. 

437.  Quaer.  5.°  An  solvat  ieiunium ,  qui  sumit  folium  ta¬ 
baci ,  vel  aroma ,  ut  dentibus  conterat  et  -phlegmata  exspuat ? 

Resp.  Neg.,  probabiliter ,  etiamsi  deglutiatur  praeter  inten¬ 
tionem  aliquid  modicum  succi  salivae  inseparabiliter  mixti ; 
quia  si  casu  id  deglutiatur,  non  per  modum  cibi,  sed  per  mo¬ 
dum  salivae  traiicitur.  Omnes  autem  conveniunt,  huiusmodi 
masticationem  ante  communionem  esse  indecentem ;  unde  non 
videtur  excusanda  a  culpa  veniali,  nisi  rationabilis  aliqua  causa 
intercedat.  S.  Alph.,  ibia. ;  Gury ,  n.  332. 

Quaer.  6.°  An  possit  communicare ,  qui  positive  dubitat 
utrum  post  mediam  noctem  cibum  aut  potum  sumpserit ,  aut  in 
ipso  die  aliquid  deglutierit ? 

Resp.  Affirm .,  probabilius .  Ratio  est,  quia  in  casu  non  con¬ 
stat  de  violato  ieiunio,  et  proinde  non  constat  communionem 
esse  interdictam ;  factum  enim  violati  ieiunii  esset  probandum, 
prius  quam  invocetur  lex  prohibens  Eucharistiam  non  ieiuno. 
—  S.  Alph.  tamen,  n.  22,  cum  aliis  hoc  admittit  pro  dubio  tan¬ 
tum  negativo. 

N.  B.  Qui  vespere  decumbens  electuaria  ( pastillas )  sume¬ 
ret,  v.  gr.  ad  medicinam,  si  ex  toto  ea  non  deglutierit  ante  me¬ 
diam  noctem,  sed  postea,  etiamsi  liquefacta  et  salivae  immixta, 
violaret  ieiunium  (1).  Vide  tamen  n.  439,  q.  11. 

438.  Quaer.  7.°  An  liceat  edere  et  bibere  statim  post  com¬ 
munionem? 

Resp.  Olim  quidem  post  communionem  praecipiebatur  ieiu¬ 
nium  usque  ad  sextam.  Sed  hoc  praeceptum  iamdudum  abro¬ 
gatum  est.  Attamen  ex  decentia,  mora  aliqua  servari  debet  in¬ 
ter  sumptionem  huius  sacramenti  et  alios  cibos,  saltem  quan- 
diu  species  consecratae  in  stomacho  nondum  plane  corruptae 
perseverant,  nisi  tamen  adsit  aliqua  rationabilis  causa  aliquid 
statim  sumendi ;  secus  talis  comestio  ob  irreverentiam  a  venia¬ 
li  culpa  non  excusatur.  S.  Alph.,  n.  287,  et  alii  communiter  (2). 

Quaer.  8.°  An  sit  illicitum  exspuere  post  communionem ? 

Resp.  Neg.,  per  se,  modo  nullum  hostiae  fragmentum  in 
ore  remanserit.  Nullum  enim  est  periculum  irreverentiae  erga 
species  sacras ;  quandoquidem  via,  per  quam  sputa  in  os  con¬ 
fluunt,  non  est  oesophagus,  seu  via  cibi  et  potus,  sed  est  via 
respirationis.  Omnes  tamen  conveniunt  congruum  esse  ut  com- 


(1)  Cfr.  Genicot,  Casus,  vol.  2,  pag.  222,  3.“  (ed.  l.a) ;  Noldin,  De  Sacram.,  n.  150. 

(2)  Cfr,  tamen  ritus  celebrandi  Missam,  §  X,  6,  in  fine. 

municantes  per  aliquod  temporis  intervallum  ab  exspuendo 
abstineant.  S.  Alph.,  n.  283. 

Quaer.  9.°  Quandonam  liceat  aliquem  non  ieiunum  commu¬ 
nicaret 

Resp.  Non  ieiunus  licite  communicat:  l.°  in  periculo  mortis, 
ex  quacumque  causa  proveniat ;  2.°  in  periculo  ne  Eucharistia 
pereat  vel  male  tractetur,  v.  gr.  ab  haereticis,  impiis;  3.°  in 
periculo  proximo  gravis  scandali  ex  omissione  sacrificii  vel 
communionis ;  4.°  in  necessitate  perficiendi  sacrificium  vel  com¬ 
munionem,  v.  gr.  si  pro  speciebus  vini  sacerdos  sumpserit 
aquam,  etc. ;  5.°  probabiliter  potest  sacerdos  non  ieiunus  Sa¬ 
crum  facere,  ne  infirmus  Viatico  careat  (1).  Vide,  n.  405. 

439.  Quaer.  10.  An  requiratur  moralis  certitudo  periculi 
mortis ,  ut  Viaticum  non  ieiuno  ministrari  possit ? 

Resp.  Neg .,  sed  sufficit  dubium  prudens,  seu  probabilitas 
periculi ,  praesertim  quando  timendum  est,  ne  aeger  repentina 
morte  corripiatur.  Immo  graviter  arguendi  sunt  parochi  et  pa¬ 
rentes  aut  cognati  infirmorum,  qui  ex  incuria  aut  vano  timore 
administrationem  sacri  Viatici  ita  protrahunt,  ut  absque  Eu¬ 
charistia  decedere  periclitentur  (2).  Vide  n.  405. 

Quaer.  11.  An  liceat  communicare  infirmo  non  ieiuno ,  nec 
periculose  decumbenti ,  qui  tamen  ieiunium  naturale,  sine  gravi 
incommodo ,  servare  nequeat,  si  morbus  sit  diuturnus? 

Resp.  Affirm.,  infirmi  enim  qui  iam  a  mense  decumbunt 
sine  certa  spe  ut  cito  convalescant,  de  prudenti  confessarii  con¬ 
silio ,  sanctissimam  Eucharistiam  sumere  possunt  semel  aut  bis 
in  hebdomada ,  etsi  aliquam  medicinam  vel  aliquid  per  modum 
potus  antea  sumpserint  (can.  858,  §  2).  Cfr.  V erm .,  Theol.,  3, 
396.  Hoc  privilegium  valet,  quamvis  infirmi  in  lecto  decumbere 
non  possint,  aut  ab  eo  aliquibus  horis  diei  surgere  queant  (3). 

Verba  per  modum  potus ,  ita  interpretatur  S.  Off .,  ut  liceat 
sumere  iusculum,  lac,  cafaeum  aliosque  cibos  liquidos,  quibus 
aliqua  substantia  mixta  sit,  v.  gr.  farina  (semola),  panis  rasus 
(pan  rallado),  etc.,  dummodo  mixtio  naturam  cibi  liquidi  non 
amittat  (4  iun.  1893,  7  sept.  1897).  Per  modum  potus  non  cen¬ 
sentur  sumi  electuaria  ( pastillas ),  nec  ova,  nisi  hae  substantiae 
aqua,  vino,  etc.,  diluantur.  Videntur  tamen  sumi  posse,  si  sint 
medicinae  (4).  Vide  n.  405. 


(1)  Oasparri,  n.  434  ;  Lehmk.,  n.  161;  Many,  n.  179,  c. ;  S.  Alph.,  n.  284  seq. ;  Gury, 

n.  333. 

(2)  S.  Alph.,  Hom.  apost.,  n.  46. 

(3)  S.  C.  Cone.,  6  mart.  1907.  CIr.  Verreres,  La  Comuni6n,  nn.  211-214. 

(4)  11  Monitore,  vol.  10,  p.  1.  pag.  22,  et  p.  2,  pag.  4;  Genicot,  2,  n.  202. 

Quaer.  12.  A?i  liceat  sacerdoti  non  ieiuno  Missam  celebrare? 

Resp.  l.°  Neg.,  ut  celebret  tantum  ob  privatam  suam  devotionem; 
neque  ad  hoc  conceditur  indultum  apostolicum. 

Resp.  2.°  Verum,  si  ob  spirituale  fidelium  bonum  sacerdotes  iuxta 
can.  806,  §  2,  Missam  eodem  die  iterare  aut  etiam  tardiore  hora  ad 
sacrum  altare  accedere  necesse  habeant,  tunc  concedi  solet  a  S.  Of¬ 
ficio  indultum,  sub  sequentibus  conditionibus :  l.a  ut  sacerdos  ieiu- 
nium  eucharisticum  sine  gravi  damno  ad  rigorem  servare  nequeat 
vel  causa  infirmae  valetudinis,  vel  propter  nimium  sacri  ministerii 
laborem  aliasve  rationabiles  causas ;  2.a  ut  nonnisi  aliquid  per  mo¬ 
dum  potus,  exclusis  inebriantibus  sumat ;  3.a  ut  scandalum  remo¬ 
veatur. 

N.  B.  l.°  In  casibus  urgentioribus  in  quibus  tempus  non  sup¬ 
petat  recurrendi  ad  S.  Sedem  etiam  locorum  Ordinarii  hanc  facul¬ 
tatem  sub  iisdem  conditionibus  concedere  poterunt,  graviter  onerata 
eorum  conscientia  ;  et  quamprimum  monere  debent  S.  Sedem.  Etiam 
aliquando  ipsis  locorum  Ordinariis  habitualem  facultatem  dispen¬ 
sandi  concedit  S.  Officium  (S.  Off.,  22  mart.  1923:  Acta,  XV, 
pag.  151).  Vide  etiam  dicta  n.  439,  q.  9.°,  resp.  4.°  et  5.° 

2.°  Qui  obtento  hoc  induito  binare  debeat,  poterit  sumere  ablu¬ 
tiones.  Ita  S.  Off.,  16  nov.  1923  (Acta,  XV,  pag.  585). 

Punctum  II.  —  De  corporis  decentia 

440.  Principia.  —  I.  De  iure  naturae  is  requiritur  exterior 
habitus  et  ea  corporis  compositio,  quae  internam  animi  reve¬ 
rentiam  et  devotionem  exhibeat.  —  Ratio  patet :  debetur  enim 
huic  augustissimo  Sacramento,  non  solum  interna,  sed  etiam 
externa  veneratio,  cum  ipse  Christus,  mediis  speciebus,  sensi¬ 
bili  quodam  modo  in  eo  exsistat  et  tractetur. 

II.  Nulla  prorsus  corporis  macula  per  se  impedit  a  commu¬ 
nione,  cum  Eucharistia  sit  tantum  cibus  animae,  neque  eius 
puritas  minuatur  corporis  maculis,  quae  ad  bonitatem  vel  ma¬ 
litiam  moralem  nihil  conferunt  (1).  —  Decentia  tamen  et  reve¬ 
rentia  tanto  Sacramento  debita  exigit,  ut,  si  sordes  exterius  ap¬ 
parentes  possint  auferri,  diligenter  auferantur. 

441.  Resolves.  —  l.°  Mulieres  accedere  debent  ad  sacram 
communionem  in  ornatu  sancto,  modestiam  redolente ;  si  quae 
valde  indecentes  se  sacrae  mensae  sisterent,  communio  eis  ne¬ 
ganda  esset,  cum  debitis  tamen  cautionibus  ad  scandala,  quan¬ 
tum  fieri  potest,  praecavenda. 

2. °  Lepra,  fluxus  sanguinis  et  similia,  quae  sine  patientis 
culpa  eveniunt,  per  se  non  prohibent  a  communione,  quia  la¬ 
bes  illae  non  obstant  dispositioni  requisitae  ad  communionem. 
N.  Alph.,  ibid. 

3. °  Sacerdos  infectus  lepra,  aut  alia  infirmitate  horrorem 


(I)  S.  Alph.,  nn.  271  275. 

excitante,  celebrare  potest,  sed  non  in  publico ;  sic  enim  ex 
iure  canonico  statuitur.  S.  Alph.,  ibid. 

4.°  Convenit  ex  decentia  et  humilitate  Christiana  ut  milites 
communicaturi  ad  sacram  mensam  depositis  armis  accedant. 
Nulla  tamen  lege  ad  id  obligantur.  S.  Alph .,  ibid.  —  Idem  di¬ 
catur  de  laicis  chirothecas  ( guantes )  deferentibus. 

APPENDIX  I 

DE  COMMUNIONE  FREQUENTI 

442.  Nomine  communionis  frequentis  communiter  cum 
S.  Alphonso,  mtelliguntur  sensu  strictiori  communiones  illae 
quae,  praeter  dies  dominicos  vel  festos ,  fiunt  diebus  ferialibus 
etiam  sine  praevia  confessione. 

443.  Iuxta  Codicem  canonicum,  excitari  debent  fideles : 
l.°ut  frequenter,  etiam  quotidie,  pane  Eucharistico  reficiantur  ad 
normas  in  decretis  Apostolicae  Sedis  traditas ;  2.°  utque  Missae 
adstantes,  non  solum  spirituali  affectu,  sed  sacramentali  etiam 
sanctissimae  Eucharistiae  perceptione,  rite  dispositi,  commu¬ 
nicent  (can.  863). 

Ratio  primi  est  desiderium  ipsius  Christi,  qui  vult  ut  quotidie 
communicemus,  quod  satis  ostendit,  cum  Eucharistiam  cum 
pane,  quo  reficimur  quotidie,  et  cum  manna,  quo  hebraei  in  de¬ 
serto  quotidie  nutriebantur,  comparaverit ;  idque  clarius  adhuc 
significavit,  cum  in  oratione  dominica  panem  nostrum  quotidia¬ 
num  exposci  iubet :  «per  id  enim  SS.  Ecclesiae  Patres  fere 
unanimes  docent,  non  tam  materialem  panem,  corporis  escam, 
quam  panen  eucharisticum  quotidie  sumendum  intelligi  debere» 
{Decretum  Sacra  Trideiitina  Synodus). 

Ratio  secundi  est,  quia  forma  magis  liturgica  communicandi 
est  intra  Missam  et  cum  hostiis  in  ipsa  Missa  consecratis,  et 
hic  erat  modus  usitatissimus  prioribus  Ecclesiae  saeculis.  Et 
nunc  etiam  plures  orationes  in  canone  Missae  et  post  commu¬ 
nionem  id  supponunt,  et  in  ipsis  peculiares  gratiae  a  Deo  pos¬ 
tulantur  pro  his  qui  intra  Missam  communicant.  Unde  etiam 
Cone.  Trid.,  sess.  22,  cap.  6,  ait:  Optaret  quidem,  Sancta  Sy¬ 
nodus ,  ut  in  singulis  Missis  fideles  adstantes ,  non  solum  spiri¬ 
tuali  affectu ,  sed  sacramentali  etiam  Eucharistiae  perceptione 
communicarent ,  quo  ad  eos  sanctissimi  huius  sacrificii  fructus 
uberior  proveniret. 

444.  Quaesita.  - —  Quaer.  l.°  Cur  Christus  et  Ecclesia  optant 
comm/unionem  frequentem  et  quotidianam ? 

Resp.  Ut  christifideles,  per  sacramentum  Deo  coniuncti, 

robur  inde  capiant  ad  compescendam  libidinem ,  ad  leves  cul¬ 
pas ,  quae  quotidie  occurrunt,  abluendas ,  et  ad  graviora  peccata, 
quibus  humana  fragilitas  est  obnoxia,  praecavenda :  non  autem 
praecipue  ut  Domini  honori  ac  venerationi  consulatur,  nec  ut 
sumentibus  id  quasi  merces  aut  praemium  sit  suarum  virtutum 
(S.  Aug.,  Serm.  57  in  Matth.,  De  orat.  Dom.,  n.  7).  Unde  S.  Tri- 
dentinum  Concilium  Eucharistiam  vocat  antidotum ,  quo  libe¬ 
remur  a  culpis  quotidianis  et  a  peccatis  mortalibus  praeserve¬ 
mur  (Sess.  13,  cap.  2). 

445.  Quaer.  2.°  Quaenam  sunt  normae  Apostolicae  Sedis 
pro  communione  frequenti  ac  quotidiana :? 

Resp.  Praecipuae  reperiuntur  in  decreto  Sacra  Tridentina 
Synodus  (20  dec.  1905),  per  quod  Pius  X  e  medio  sustulit  anti¬ 
quissimam  controversiam  circa  dispositiones  quibus  accedere 
oportet  ad  frequentem  etiam  quotidianam  communionem.  Cfr. 
Ferreres,  La  Comunion  frecuente  y  diaria,  nn.  1-146. 

Haec  enim  sapientissime  statuit  Pius  X,  1.  c.  : 

1. °  Communio  frequens  et  quotidiana,  utpote  a  Christo  Domino 
et  a  Catholica  Ecclesia  optatissima,  omnibus  christifidelibus  cuius¬ 
vis  ordinis  aut  conditionis  pateat ;  ita  ut  nemo,  qui  in  statu  gratiae 
sit  et  cum  recta  piaque  mente  ad  sacram  mensam  accedat,  prohiberi 
ab  ea  possit. 

2. °  Recta  autem  mens  in  eo  est  ut,  qui  ad  sacram  mensam  ac¬ 
cedit,  non  usui,  aut  vanitati,  aut  humanis  rationibus  indulgeat,  sed 
Dei  placito  satisfacere  velit,  ei  arctius  caritate  coniungi,  ac  divino 
illo  pharmaco  suis  infirmitatibus  ac  defectibus  occurrere. 

3. °  Etsi  quam  maxime  expediat  ut  frequenti  et  quotidiana  com¬ 
munione  utentes,  venialibus  peccatis  saltem  plene  deliberatis  eo- 
rumque  affectu  sint  exspertes,  sufficit  nihilominus  ut  a  culpis  mor¬ 
talibus  vacent,  cum  proposito  se  nunquam  in  posterum  peccaturos  : 
quo  sincero  animi  proposito  fieri  non  potest,  quin  quotidie  commu¬ 
nicantes  a  peccatis  etiam  venialibus,  ab  eorumque  affectu  sensim  se 
expediant. 

4. °  Cum  vero  Sacramenta  Novae  Legis,  etsi  effectum  suum  ex 
opere  operato  sortiantur,  maiorem  tamen  producant  effectum  quo 
maiores  dispositiones  in  iis  suscipiendis  adhibeantur,  idcirco  cu¬ 
randum  est  ut  sedula  ad  sacram  communionem  praeparatio  antece¬ 
dat,  et  congrua  gratiarum  actio  inde  sequatur,  iuxta  uniuscuiusque 
vires,  conditionem  ac  officia. 

5. °  Ut  frequens  et  quotidiana  communio  maiori  prudentia  fiat 
uberiorique  merito  augeatur,  oportet  ut  confessarii  consilium  inter¬ 
cedat.  Caveant  tamen  confessarii  ne  a  frequenti  seu  quotidiana  com¬ 
munione  quemquam  avertant,  qui  in  statu  gratiae  reperiatur  et 
recta  mente  accedat. 

6. °  Cum  autem  perspicuum  sit  ex  frequenti  seu  quotidiana  SS. 
Eucharistiae  sumptione  unionem  cum  Christo  augeri,  spiritualem 
vitam  uberius  ali,  animam  virtutibus  effusius  instrui,  et  aeternae 
felicitatis  pignus  vel  firmius  sumenti  donari,  idcirco  parochi  confes¬ 
sarii  et  contionatores,  iuxta  probatam  Catechismi  Romani  doctrinam 
(p.  2,  cap.  4,  n.  60),  Christianum  populum  ad  huc  tam  pium  ac  tam 

salutarem  usum  crebris  admonitionibus  multoque  studio  cohor¬ 
tentur. 

446.  Quaer.  3.°  Quid  pro  religiosis  institutis  statuat  Co¬ 
dex  circa  frequentem  et  quotidianam  communionem ? 

Resp.  a)  Superiores  inter  subditos  frequentem,  etiam  quoti¬ 
dianam,  sanctissimi  Corporis  Christi  receptionem  promovere 
debent ;  subditis  autem  liberum  est  frequenter  immo  quotidie 
sacram  Synaxim  suscipere,  si  sint  rite  dispositi  (can.  595,  §  2). 

b)  Nihilominus,  si,  post  ultimam  sacramentalem  confessio¬ 
nem,  religiosus  communitati  gravi  scandalo  fuerit,  aut  gravem 
et  externam  culpam  patraverit,  potest  Superior,  donec  ad  pae- 
nitentiae  sacramentum  denuo  accesserit,  ei  communionem  pro¬ 
hibere  (ibid.,  §  3). 

c)  Si  quae  sint  religiones  votorum  sive  sollemnium  sive 
simplicium,  quarum  in  regulis,  constitutionibus  aut  calendariis 
communiones  aliquibus  diebus  affixae  aut  iussae  reperiantur, 
hae  normae  vim  dumtaxat  directivam,  non  praeceptivam  ha¬ 
bent  (ibid.,  §  4). 

Quaer.  4.°  Quodnam  Superiorum  in  hac  re  ius  et  offi¬ 
cium  sit ? 

Resp.  l.°  Confessariis  et  contionatoribus  praecipere  possunt 
ut  paenitentes,  vel  communitatem  in  genere,  ad  quotidianam 
communionem  hortentur ;  iidemque  Superiores  communita¬ 
tem  et  singulos  subditos  ad  idem  hortari,  ultimam  tamen  reso¬ 
lutionem  confessarii  consilio  committere  debent. 

2. °  Debet  item  Superior  suis  subditis  quotidianam  commu¬ 
nionem  facilem  reddere,  distributo,  quatenus  fieri  possit,  labo¬ 
re  et  occupationibus  singulorum  et  ordine  temporis  communi, 
ut  omnibus  facile  sit  quotidie  ad  sacram  mensam  accedere. 

3. °  Nequit  subdito  communionem  prohibere  nisi  in  casu 
iam  exposito  in  q.  3.°,  b).  Cfr.  Ferreres,  1.  c.,  nn.  218-220. 

In  ceteris  casibus  communionem  prohibere  nequit ;  Papa 
enim,  non  modo  quotidianam  communionem  permittit,  sed  ad 
eam  omnes  fideles  hortatur,  qui  statum  gratiae  et  rectam  men¬ 
tem  habeant ;  quod  autem  Papa  permittit  et  commendat,  nul¬ 
lus  Superior  id  vetare,  immo  nec  difficile  reddere  licite  po¬ 
test  (1). 

Resolves.  —  l.°  Nec  pollutio  involuntaria,  nec  leviter  in  cau¬ 
sa  culpabilis  impedit  comminus  illa  die  communices:  immo 
praemissa  recte  facta  confessione ,  licebit  etiam  communicare, 
quamvis  pollutio  graviter  culpabilis  aut  fornicatio  illa  die  prae¬ 
cesserit. 

(1)  Ferreres,  1.  c.,  n.  222  seq.,  et  La  Comunion  frecuente  y  diaria,  etc.,  ubi  de¬ 
cretum  Sacra  Tridentina  Synodus  amplo  commentario  donatur. 


Ferreres  Theol.  —  Tom.  II 

2.°  A  fortiori  copula  coniugalis  etiam  ob  meram  volupta¬ 
tem  exercita,  non  impedit  a  communione,  etiam  quotidiana, 
cum  non  privet  debita  dispositione  ad  communicandum  (1). 

APPENDIX  II 

DE  COMMUNIONE  SPIRITUALI 

447.  Communio  spiritualis  dicitur  pium  desiderium  Eu¬ 
charistiae  sacramentum  suscipiendi ,  cum  realiter  suscipi  non 
potest. 

Hinc  ad  eam  requiritur :  l.°  actus  fidei,  quo  spiritualiter  com¬ 
municaturus  Christum  vere  in  Eucharistia  praesentem  sibi  exhi¬ 
beat  ;  2.°  actus  mentis,  quo  sibi  in  animo  fingat  iam  iam  ad  sacram 
mensam  accedere  et  hostiam  de  manu  sacerdotis  accipere ;  3.°  actus 
desiderii,  quo  exoptet  Christum  in  sacramento  suscipere  et  cum  ipso 
toto  corde  uniri. 

Haec  communio  Sanctis  valde  in  deliciis  fuit  et  commendatur  a 
Cone.  Trid.,  sess.  13,  c.  8.  Haec  piis  fidelibus  valde  utilis  est.  Etenim, 
si  Deus  praemio  afficit  pium  cuiuscurnque  virtutis  desiderium,  quan¬ 
to  magis  desiderium  ipsummet  possidendi!  A  confessariis  igitur 
fidelibus  suis  paenitentibus  sedulo  insinuanda  et  vehementissime 
commendanda  est.  Communio  spiritualis  omni  tempore  et  in  omni 
loco  fieri  potest,  tam  mane  quam  sero.  Tempus  tamen  opportunius 
est  ipsius  Missae  tempus,  quo  scilicet  sacerdos  communicat ;  tunc 
enim,  cum  augustissimum  Sacramentum  oculis  exhibeatur  et  vivi¬ 
dius  menti  repraesentetur,  ardentius  corda  divino  amore  inflam¬ 
mabit.  Scavini,  etc. ;  Gury,  n.  345. 


PARS  SECUNDA 
De  Eucharistia  ut  sacrificio 


448.  Eucharistia  non  solum  sacramenti,  sed  etiam  sacrificii  ra¬ 
tionem  habet.  Qua  de  re  Catechismus  Romanus,  De  Euch.,  n.  71- 
«Differunt  autem  plurimum  inter  se  hae  duae  rationes.  —  Sacra¬ 
mentum  enim  consecratione  perficitur :  omnis  vero  sacrificii  vis  in 
eo  est,  ut  offeratur.  Quare  sacra  hostia  dum  in  pyxide  continetur, 
vel  ad  aegrotum  defertur,  sacramenti,  non  sacrificii  rationem  habet’ 
»Demde  etiam,  ut  sacramentum  est,  iis,  qui  divinam  hostiam 
sumunt,  menti  causam  affert,  et  omnes  illas  utilitates,  quae  supra 
commemoratae  sunt.  Ut  autem  sacrificium  est,  non  merendi  solum, 
sed  satisfaciendi  quoque  efficientiam  continet ;  nam  ut  Christus 
Dominus  in  passione  sua  pro  nobis  meruit  ac  satisfecit,  sic  qui  hoc 
sacrificium  offerunt,  quo  nobiscum  communicant,  dominicae  pas¬ 
sionis  fructus  merentur  ac  satisfaciunt».  Gury,  n.  346. 


(1)  Cfr.  A.ctd  S.  Sedis,  vol.  38,  p&g.  400  sqq.  ;  Feweves,  1. 


c.,  nn.  178  seq.,  190  seq. 

449.  Eucharistia,  ut  sacrificium,  Missa  nuncupatur,  a  verbo  mit¬ 
tere,  quia  in  fine  sacrificii  populus  dimittitur,  dicente  sacerdote  vel 
-diacono  :  Ite,  Missa  est  (1). 

Agendum:  l.°  de  natura  et  virtute  sacrificii  Missae;  2.°  de  appli¬ 
catione  sacrificii  Missae ;  3.°  de  obligatione  Missam  celebrandi ; 
4.°  de  tempore  et  loco  celebrationis ;  5.°  de  modo  celebrandi. 


CAPUT  I 

DE  NATURA  ET  VIRTUTE  SACRIFICII  MISSAE 

450.  Sacrificium  generatim  sumptum  sic  communiter  de¬ 
finitur  ;  Oblatio  externa  rei  sensibilis  cum  eius  destructione  vel 
immutatione,  soli  Deo  facta  per  legitimum  ministrum  in  su¬ 
premi  eius  dominii  protestationem. 

Principia.  —  I.  Missa  est  verum  Novae  Legis  sacrificium. 
Est  enim  oblatio  a  Christo  instituta,  in  qua  mystice  mactatur 
ipse  Christus  et  offertur  ut  victima  Deo  Patri  in  recognitionem 
■eius  supremi  dominii.  —  Constat  etiam  ex  definitione  Ecclesiae 
in  Cone.  Trid.,  sess.  22,  can.  1 :  Si  quis  dixerit  in  Missa  non 
- offerri  Deo  verru.m  et  proprium  sacrificium ,  aut  quod  offerri 
non  sit  aliud  quam  Christum  nobis  ad  manducandum  dari , 
anathema  sit. 

II.  Sacrificium  Missae  rationes  omnium  sacrificiorum  An¬ 
tiquae  Legis  perfecte  continet.  Est  enim  :  l.°  latreuticum,  qua¬ 
tenus  specialiter  Deo  offertur  in  agnitionem  supremi  eius  do¬ 
minii  ;  2.°  eucharisticum ,  quatenus  Deo  offertur  in  gratiarum 
actionem  pro  beneficiis  ab  eo  collatis ;  3.°  propitiat orium  et  sa- 
tisfactorium  vel  expiatorium,  prout  Deo  offertur  ad  obtinen¬ 
dam  tum  veniam  peccatorum,  tum  remissionem  poenae  illis 
debitae ;  4.°  denique  impetratorium ,  prout  Deo  offertur  ad 
beneficia  ab  eo  per  merita  Christi  impetranda.  Constat  ex 
«Cone.  Trid.,  sess.  22,  can.  3.  Gury,  n.  347. 

451.  III.  Incruentum  Missae  sacrificium  idem  profecto  est 
ac  sacrificium  cruentum  crucis,  non  solum  quia  eadem  victima 
offertur,  sed  etiam  quia  eadem  est  formalis  sacrificii  ratio,  per 
protestationem  videlicet  supremi  dominii,  quod  Deus  in  vitam 
mortemque  habet.  Quocirca  sacrificium  altaris  a  sacrificio  cru¬ 
cis  differt,  non  quidem  essentialiter,  sed  tantum  accidentaliter , 
quoad  modum  scilicet  offerendi.  —  l.°  In  sacrificio  enim  crucis 
mors  realis  intercessit;  in  hoc  vero  mystica  tantum.  —  2.°  II- 
>lud  per  se  ipsum  Piedemptor  obtulit  in  ara  crucis ;  hoc  autem 


(1)  Cfr.  Ferreres,  apud  Raz6n  y  Fe,  vol.  42,  pag.  375  seq. 

offert  sacerdotum  ministerio .  —  3.°  Illud  fuit  meritorium ,  quia 
in  eo  solutum  est  pretium  nostrae  redemptionis ;  per  hoc  vero- 
merita  Christi  applicantur .  Gury ,  n.  348. 

452.  Quaesita.  —  Quaer.  l.°  In  quo  consistat  essentia  sacri¬ 
ficii  Missae? 

Resp.  Controvertitur .  Probabilius  consistit  in  sola  consecra¬ 
tione,  quia  in  sola  consecratione  inveniuntur  omnia  requisita 
ad  sacrificium  constituendum,  nempe  oblatio  et  mystica  victi¬ 
mae  destructio  seu  immolatio.  Ita  communius.  —  Non  pauci 
tamen  tenent,  essentiam  sacrificii  consistere  in  consecratione 
et  partialiter  in  sumptione,  quia  in  consecratione  ponitur  victi¬ 
ma,  et  in  sumptione  consumitur.  Quam  opinionem  uti  probabi¬ 
liorem  habuit  S.  Alph.,  n.  305.  Gury ,  n.  349. 

Quaer.  2.°  Pro  quibusnam  possit  offerri  sacrificium  Missae? 

Resp.  Pro  quibusvis,  tum  vivis,  tum  etiam  defunctis  in  pur¬ 
gatorio  detentis  (can.  809).  Pro  excommunicatis  vero  licet  Mis¬ 
sam  applicare  privatim  tantum  ac  remoto  scandalo ;  et  si  sint 
vitandi ,  pro  eorum  conversione  tantum  (can.  2262,  §  2,  2.°)  (1). 

453.  Quaer.  3.°  Quotuplex  sit  fructus  sacrificii  Missae? 

Resp.  Fructus  Missae  distinguitur  ex  duplici  capite,  nempe 

ex  parte  offerentis  et  ex  parte  victimae. 

I.  Ex  parte  offerentis.  Cum  duplex  sit  offerens,  Christus 
nempe  et  sacerdos,  hinc  duplicis  generis  est  fructus  Missae  ex 
parte  offerentis.  Prior  provenit  ex  Christo  offerente,  et  dicitur 
ex  opere  operato ,  quia  recipitur  intuitu  meritorum  Christi  et 
eius  promissionis.  Alter  provenit  ex  sacerdote  offerente,  qua¬ 
tenus  recipitur  intuitu  meriti  et  devotionis  sacerdotis  celebran¬ 
tis,  et  fructus  ex  opere  operantis  nuncupatur.  Inde  fit  ut  sacri¬ 
ficium  oblatum  a  sancto  sacerdote,  quatenus  consideratur  ex 
opere  operato ,  non  prosit  magis  quam  si  ab  indigno  ministro 
offerretur;  quia  sacrificium  sic  spectatum  est  opus  Christi,  et 


(1)  In  hac  materia  prae  oculis  habeantur  haec  tria  responsa  S.  Olf.,  quae  vide¬ 
ri  possunt  penes  Acta  S.  Sedis,  vol.  25,  pag.  444  seq. 

S.  C.  S.  Officii  19  april.  1837.  —  Dubium  de  Missae  applicatione.  —  Utrum  possit  aut 
debeat  celebrari  Missa  ac  percipi  eleemosyna  pro  graeco  schismatico,  qui  enixe  oret 
atque  instet  ut  Missa  applicetur  pro  ipso,  sive  in  ecclesia  adstante,  sive  extra  eccle¬ 
siam  manente? — Resp.  Iuxta  exposita  non  licere,  nisi  constet  expresse  eleemosynam 
a  schismatico  praeberi  ad  impetrandam  conversionem  ad  veram  fidem. 

S.  C.  S.  Officii  12  iulii  1865.  —  Utrum  liceat  sacerdotibus  Missam  celebrare  pro 
turearum  aliorumque  infidelium  intentione,  et  ab  iis  eleemosynam  pro  Missae  appli¬ 
catione  accipere ?  — Resp.  Affirmative ,  dummodo  non  adsit  scandalum,  ac  nihil  in 
Missa  specialiter  addatur  et,  quoad  intentionem,  constet  nihil  mali,  aut  erroris,  aut 
superstitionis  in  infidelibus  eleemosynas  offerentibus  subesse. 

S.  C.  S.  Officii  7  april.  1875.  —  1.  An  liceat  Missam  offerre  pro  illis  qui  in  manifesta 
haeresi  moriuntur,  praesertim  quando  huiusmodi  applicatio  nota  esset?— 2.  An  liceat 
etiam  in  casu,  quo  huiusmodi  applicatio  Missae  tantum  sacerdoti  et  illi  qui  dat 
eleemosynam  nota  esset?  — Resp  ad  1  et  2  Negative. 

solum  a  meritis  Christi  fructus  dimanat.  Quare  hoc  sensu  recte 
dici  potest,  Missam  mali  sacerdotis  tanti  valere,  quanti  valet 
Missa  boni  sacerdotis.  Secus  vero  dicendum,  si  attendatur  me¬ 
ritum  ex  opere  operantis;  quo  enim  dignior  est  sacerdos  et  ma¬ 
iori  devotione  praeditus,  tanto  maior  Missae  fructus  evadit. 
Gury,  n.  350. 

454.  II.  Ex  parte  victimae.  Ex  hoc  capite  triplex  distin¬ 
guitur  fructus  sacrificii,  scilicet :  generalis,  specialis,  specia¬ 
lissimus. 

1. °  Fructus  generalis  ille  est  qui  respondet  sacrificio,  qua¬ 
tenus  est  opus  positum  a  sacerdote,  prouti  operatur  nomine 
Christi  et  totius  Ecclesiae.  Et  omnes  quidem  fideles,  quamvis 
sacerdos  de  eis  non  cogitet,  hunc  fructum  percipiunt ;  sed  ipsis 
tribuitur  per  modum  impetrationis  et  placationis ,  non  vero,  ut 
videtur,  per  modum  satisfactionis ,  quia  ex  millenis  sacrificiis, 
quae  quotidie  offeruntur,  quivis  iustus  etiam  inscius,  immensae 
poenae  remissionem  consequeretur,  quod  incredibile  apparet.  — 
De  fructu  hoc  generali,  abundantiori  seu  specialiori  modo  parti¬ 
cipant  adstantes  sacrificio,  et  a  fortiori  ad  illud  cooperantes, 
v.  gr.  sacerdoti  inservientes,  etc.  Iste  autem  fructus,  quatenus 
est  ex  opere  operantis ,  eo  uberior  est,  quo  maior  est  devotio  et 
sanctitas  assistentium  et  cooperantium.  Hinc  licet  plures  Missam 
.audiant,  vel  ei  ministrent,  quisque  totum  fructum  suae  devotioni 
proportionatum  percipiet,  haud  secus  ac  si  solus  esset  audiens 
vel  ministrans. 

2. °  Fructus  specialis  est  ille  qui  advenit  ei  vel  illis,  quibus 
sacerdos  specialiter  sacrificium  applicat.  Hi  ex  opere  operato 
participant  de  sacrificio,  ut  est  impetratorium  et  propitiat orium , 
immo  etiam,  modo  nihil  obstet,  ut  est  satis  factorium. 

3. °  Fructus  specialissimus  ille  est  qui  obvenit  sacerdoti  of¬ 
ferenti,  quatenus  est  persona  privata  offerens.  Si  enim  coope¬ 
ratores  quilibet  e  sacrificio  suum  percipiunt  fructum  omnino 
■specialem,  multo  magis  hunc  percipere  debet  sacerdos  qui  sacri¬ 
ficat.  An  vero  hunc  fructum  applicare  aliis  sacerdos  possit,  in¬ 
certum  est  (S.  Alph.,  n.  312).  Sed  certum  est  non  posse  pro 
unico  sacrificio  duplex  accipere  stipendium,  ita  ut  uni  danti 
applicet  fructum  specialem,  alteri  vero  specialissimum,  nisi 
forte  de  ipsius  consensu  (S.  Off.,  24  sept.  1665  \  Denz.,  n.  1108). 

455.  Quaer.  4.°  An  valor  sacrificii  Missae  sit  infinitus? 

Resp.  l.°  Est  certe  infinitus ,  si  spectetur  in  se,  seu  in  re  obla¬ 
ta  et  in  excellentia  dignitatis  Christi  offerentis.  Ipse  enim 
■Christus  in  hoc  sacrificio  est  simul  victima  et  principalis  offe¬ 
rens.  Quare  Missa  est  oblatio  victimae  infiniti  pretii  facta  a 
Christo  primario  offerente,  qui  meritum  habet  infinitum. 

Resp.  2.°  Non  potest  esse  infinitus  actu  quoad  applicationem- 
singulis  hominibus  factam,  seu  quoad  effectum  aut  fructum. 
Ratio  est,  quia  creaturae  percipiendi  infinitum  fructum  non- 
sunt  capaces ;  potest  autem  applicatio  esse  maior  vel  minor, 
prout  dispositio  seu  capacitas  illius,  cui  applicatur,  maior  vel 
minor  exstiterit. 

Controvertitur  autem  utrum  applicatio  fructus  sacrificii  sit 
ad  certum  gradum  restricta,  vel  fiat  indefinite  iuxta  capacita¬ 
tem  illorum,  pro  quibus  offertur. 

Et  adhuc  hic  duplex  fieri  quaestio  potest : 

1. a  An  effectus  huiusmodi  sit  infinitus  (vel  indefinitus)  in¬ 
tensio  e,  et  consequenter,  an  ille,  qui  nullum  obicem  ponit,  eun¬ 
dem  fructum  percipiat,  si  pro  ipso  offeratur  unum  sacrificium,, 
ac  si  pro  ipso  (eadem  hora  v.  gr.)  centum  offerantur  sacrificia. 
Solutio  huius  quaestionis  eadem  videtur  esse  ac  quaestionis  sub- 
sequentis,  de  qua  statim. 

2. a  Quaestio,  cum  priori  intime  connexa,  haec  est :  an  effec¬ 
tus  seu  fructus  sacrificii  Missae  sit  infinitus  extensive ,  et  con¬ 
sequenter,  utrum  eundem  fructum  quis  capiat,  si  pro  ipso 
unum  sacrificium  Missae  offeratur,  ac  si  offerretur  ipsum  uni¬ 
cum  sacrificium  pro  centum  vel  pro  mille. 

I. a  sententia,  quam  suo  tempore  communissimam  dixit 
S.  Alph.,  n.  312,  affirmat.  Ratio  est,  quia  valor  sacrificii  est  in 
se  infinitus ;  unde  per  se  potest  applicari  innumeris  homini¬ 
bus,  quin  exhauriri  possit.  Ergo  si  sacrificium  offeratur  pro 
100  vel  1000,  singuli  tantum  percipient  fructum,  quantum  per¬ 
ciperet  unicus  ille,  pro  quo  solo  offerretur. 

II.  a  sententia  (1)  negat.  Ratio  affertur,  quia  licet  Missa  in 
se  et  quoad  sufficientiam  sit  infiniti  valoris,  tamen  effectus  est 
limitatus  et  restrictus  in  certa  quantitate  ex  voluntate  Christi, 
qui  hoc  sacrificium  instituit,  ut  ex  opere  operato  certum  effec¬ 
tum,  sive  certum  satisfactionis  gradum  produceret,  indepen- 
denter  ab  hominum  dispositione,  ut  ita  sacrificium  magis  fre¬ 
quentaretur  et  saepissime  offerretur. 

Haec  sententia  probatur  ex  praxi  Ecclesiae ,  nam:  l.°  Missa 
frequentissime  offertur  pro  solis  quibusdam  personis,  vel  pro 
persona  unica,  tacente  et  probante  Ecclesia.  Atqui  si  opposita 
sententia  esset  vera,  praxis  Ecclesiae  deberet  esse  ut  Missa,  sal¬ 
tem  ex  caritate,  semper  offerretur  pro  omnibus  vivis  atque 


(1)  Hanc  tenent  S.  Thom.,  4,  d.  45,  q.  2,  art.  4;  Scotus;  S.  Bonaventura;  Sudrez,. 
d.  79,  sect.  12,  n.  7;  Valentia;  Lugo,  d.  19,  sect.  22,  n.  246;  Bened.  XIV,  De  Syn.,  1.  5r 
c.  8,  n.  6,  et  c.  9,  n.  4:  Lehmk.,  2,  n.  182  seq. ;  Dumos,  in  h.  1.  P.  Gury;  Palmieri,  in 
h.  1.  P.  Gury;  Gasparri,  Tr.  can.  de  Eucli.,  n.  492;  Gdnicot,  2,  218;  Pesch,  Praei,  dogm.,. 
t.  6,  n.  934  ;  Franzelin,  thes.  13,  etc. 


457 


DE  NATURA  ET  VIRTUTE  SACRIFICII  MISSAE 


279 


defunctis.  Ergo...  —  Prob.  min.  a)  Auctoritate  S.  T hornae,  1.  c., 
q.  2:  «Si  suffragium  pro  multis  factum  tantum  valeret  pro 
singulis  ac  si  pro  uno  tantum  fieret,  videtur  quod  Ecclesia  non 
debuit  instituisse  ut  pro  aliquo  singulariter  Missa  vel  oratio 
fieret,  sed  quod  semper  diceretur  pro  omnibus  fidelibus  defunc¬ 
tis :  quod  patet  esse  falsum».  —  b)  Quia  soli  invidiae  tribuen¬ 
dum  esset  aliis  non  benefacere,  cum  id  absque  detrimento  fieri 
posset. 

2. °  Si  sacerdos  accipit  decem  stipendia  a  diversis  personis, 
deberet  unumquodque  sacrificium  pro  his  decem  omnibus  of¬ 
ferre,  non  vero  unum  pro  una.  Atqui  Ecclesia  nunquam  illud 
praescripsit,  cum  sciat  posteriorem  praxim  esse  frequentiorem. 
Ergo... 

3. °  Etiam  in  opposita  sententia,  si  sacerdos  unicum  sacri¬ 
ficium  pro  his,  a  quibus  decem  stipendia  accepit,  offerret,  ius- 
titiae  probabiliter  vel  probabilius  satisfaceret.  Atqui  hoc : 
a)  non  fit  ab  ullo  sacerdote  timoratae  conscientiae,  et  b)  est  dam¬ 
natum  ab  Urb.  VIII  et  Alex.  VII,  prop.  10.  Ergo... 

Confirmatur  ex  sensu  communi  omnium  fidelium:  si  quis 
enim  stipendium  dat,  ut  pro  matre  sua  sacrificium  offeratur, 
existimabit  sibi  fieri  iniuriam,  si  sacrificium,  non  pro  sola  sua 
matre,  sed  pro  omnibus  simul  defunctis  aeque  primo  offeratur. 

Attamen  huius  sententiae  patroni  concedunt,  posse  hunc 
gradum  fructus  augeri  ex  opere  operantis,  id  est  iuxta  maiorem 
devotionem  offerentis  sacerdotis  et  personae  pro  qua  offertur. 

456.  N.  B.  Secunda  intentio  est  applicatio  conditionata 
sacrificii  pro  alio  fine  vel  alia  persona  distincta  ab  illa  pro 
qua  ex  iustitia  vel  oboedientia  sacrificium  prima  intentione  ap¬ 
plicari  debet.  In  priori  sententia  haec  secunda  intentio  tantum 
valeret  quantum  intentio  prima ;  in  altera  vero  sententia,  huic 
secundae  personae  praedicta  intentio  extendit  fructum  Missae 
in  quantum  sine  praeiudicio  prioris  fieri  possit,  v.  gr.  quia  per¬ 
sona,  pro  qua  debet  applicari,  incapax  est  fructus  satisf actorii, 
vel  quia  Missa  tantae  sit  efficaciae,  ut,  concessione  prioris  peti¬ 
tionis  facta,  adhuc  efficacia  supersit  ad  alium  finem  obtinen¬ 
dum,  etc. 

457.  Quaer.  5.°  An  Missa  prosit  defunctis  ex  infallibili 
promissione  Christi ? 

Resp.  Affirrn.  Etenim  Missa  utiliter  offertur  pro  defunctis, 
ut  constat  ex  Cone.  Trid.,  sess.  21,  c.  2,  et  can.  3.  Porro  id  fieri 
nequit,  nisi  ex  Christi  promissione,  quae  perhibetur  Matth.  26, 
28  :  Hic  est  sanguis  meus...  qui  pro  multis  effundetur  in  remis¬ 
sionem  peccatorum. — Constat  etiam  ex  verbis  formae  in  ordinis 
collatione  :  Accipe  potestatem  offerre  sacrificium  Deo,  Missas- 

que  celebrare  tam  pro  vivis  quam  pro  defunctis ,  in  nomine 
Domini.  Arnen.  —  Attamen  poena  temporalis  non  remittitur  de¬ 
functis  certa  lege,  sed  solum  per  modum  suffragii  iis  prodest, 
prout  Deo  placuerit  illud  acceptare.  Vide  Perrone. 

Quaer.  6.°  An  Missa  de  Requiem  magis  prosit  defunctis , 
quam  Missa  de  Sanctis? 

Resp.  Neg.,  quoad  substantiam,  seu  ex  parte  sacrificii ;  quoad 
accidentalia  utique,  seu  ex  parte  orationum ,  quarum  defec¬ 
tum  devotio  supplere  potest  (1). 

Notandum  hic  Missam  de  Requiem  et  in  nigris  applicari  pos¬ 
se  pro  vivo ;  modo  qui  eleemosynam  tribuit,  expresse  opposi¬ 
tum  non  declaraverit  (2). 


CAPUT  II 

DE  APPLICATIONE  SACRIFICII  MISSAE 

458.  Applicatio  sacrificii  Missae  est  intentio,  qua  sacer¬ 
dos  vult,  ut  sacrificii  fructus  in  utilitatem  certae  personae  cedat. 

Principia.  —  I.  Ut  pars  fructus  generalis  percipiatur,  neces¬ 
saria  non  est  sacerdotis  applicatio ;  sed  sufficit  ut  ipse  velit 
celebrare  iuxta  mentem  Ecclesiae ;  semper  enim  implicite  talis 
applicatio  in  intentione  generali  celebrantis  includitur.  Item, 
ut  ipsi  sacerdoti  fructus  specialissimus  proveniat,  necesse  non 
est  ut  eum  sibi  specialiter  applicare  velit,  hic  enim  per  se  sem¬ 
per  applicatur.  Immo  sunt,  qui  fructum  hunc  ita  putant  illius 
esse  proprium,  ut  alteri  applicari  non  possit,  ut  supra  innui¬ 
mus,  n.  454,  3.° 

II.  Requiritur  tamen  applicatio  sacerdotis,  ut  fructus  spe¬ 
cialis  seu  ministerialis  alicui  obveniat.  —  Sacerdos  enim,  et 
quidem  solus,  personam  Christi  gerit ;  ergo  sicut  ipse  solus  in 
persona  Christi  sacrificium  pro  aliis  offert,  ita  etiam  solus  fruc¬ 
tum  eiusdem  applicat. 

III.  Quamvis  sacerdos  nemini  Missam  promiserit,  aliquam 
applicationem  fructus  specialis  facere  debet.  —  Ratio  est: 
i.°  quia  in  sua  ordinatione  accepit  ex  Christi  institutione  potes¬ 
tatem  sacrificium  conficiendi,  et  consequenter  eius  fructum  ap¬ 
plicandi  ;  remaneret  autem  inutilis  illa  potestas,  si  sacerdos  ea 
non  uteretur ;  2.°  insuper,  si  nulla  fiat  applicatio,  non  est  ratio 


(1)  S.  Alph.,  n.  309,  post  S.  Thomam,  suppi.,  q.  71,  art.  9. 

(2)  S.  R.  C.,  29  nov.  1856.  Cfr.  tamen  Ephem.  liturg.,  vol.  17,  pag.  694,  et  Card. 
Gennari,  Consultat.,  vol.  1,  pag.  759  seq.,  cons.  134 ;  Gury,  n.  353. 

cur  uni  prosit  magis  quam  alteri ;  idcirco  fructus  non  applica¬ 
tus  remanet  in  thesauro  generali  Ecclesiae,  et  proinde  minus 
utilis  evadit.  Billuart ,  diss.  8,  art.  4;  Gury,  n.  354. 

459.  Quaesita.  —  Quaer.  i.°  An  applicatio  fructus  Missae 
debeat  esse  actualis? 

Resp.  Neg.,  sed  sufficit  ut  sit  habitualis ,  scilicet  ut  semel 
facta  non  retractetur.  Ratio  est,  quia  applicatio  ista  fit  per  mo¬ 
dum  donationis ,  adeoque  per  intentionem  semel  habitam  sacer¬ 
dos  iam  donavit  fructum  sacrificii  sui,  et  proinde  ei,  cui  donavit, 
debetur,  et  cum  Missa  celebratur,  eidem  obvenit,  nisi  donatio 
revocetur.  S.  Alph.,  n.  335.  —  Expedit  tamen  applicationem 
Missae  facere,  antequam  inchoetur.  Quod  si  id  vel  ante  conse¬ 
crationem,  vel  saltem  in  consecratione  secundae  speciei  sacerdos 
non  fecerit,  non  potest  postea  sacrificium  ulli  specialiter  appli¬ 
care.  S.  Alph.,  ibid. 

Quaer.  2.°  Si  sacerdos,  immemor  prioris  intentionis,  novam 
celebrando  eliciat ,  quaenam  valida  censeri  debeat ? 

Resp.  In  genere  definiri  nequit.  Videat  sacerdos,  qualis  in¬ 
tentio  in  eius  mente  praedominans  fuerit.  Ceterum  in  praxi 
parvi  refert ;  etenim,  cum  alterutra  certo  valida  sit,  satis  erit 
alia  vice  Sacrum  applicare,  cui  applicatum  non  fuit. 

Quaer.  3.°  An  intentio  celebrantis  debeat  esse  explicite  de¬ 
terminata? 

Resp.  Neg.,  sufficit  enim  ut  determinetur  implicite.  Sic  va¬ 
let  applicatio,  si  dicas :  Offero  hoc  sacrificium  pro  eo  qui  dedit 
stipendium,  —  pro  quo  Superior  vult  Sacrum  fieri,  —  pro  quo 
exigit  fundatio,  —  pro  maximo  peccatore,  —  pro  anima  gravio¬ 
ri  tentatione  afflicta,  —  pro  anima  purgante  maiori  auxilio  in¬ 
digente,  aut  magis  Deo  grata,  —  pro  omnibus  animabus  pur¬ 
gatorii,  —  pro  eo,  cui  applicare  teneor,  —  pro  persona  vel  in¬ 
tentione,  scripto  vel  mente  determinata  in  principio  hebdoma¬ 
dae,  etc.  —  E  contrario  non  valet  ista  applicatio  :  Offero,  ut 
Deus  Sacrum  istud  applicet.  Vide  Casus,  vol.  2,  n.  325  et  seq. 
Gury,  n.  355. 

460.  Quaer.  4.°  Si  sacerdos  acceperit  stipendia  a  10  perso¬ 
nis,  an  satisfaciat  celebrando  cum  intentione  confusa  et  inde¬ 
terminata ? 

Resp.  Neg.  omnino,  quia  requiritur  intentio  determinata 
saltem  ad  certam  personam  ;  alioqui  nulla  est  ratio  cur  uni  po¬ 
tius  quam  alteri  Missa  applicetur,  et  sic  nulli  applicaretur 
S.  Alph.,  n.  335.  —  Attamen,  si  quamlibet  Missam  intenderet 
applicare  decem  illis  personis,  singulis  decimam  partem  cuius¬ 
libet  Missae  applicando,  obligationi  satisfaceret.  S.  Alph., 
n.  335,  cum  aliis  multis. 

461.  Qtjaer.  5.o  Quomodo  determinanda  sit.  applicatio, 
quando  stipendia  a  inultis  ignotis  dantur ,  ut  in  piis  peregrina¬ 
tionibus  evenire  solet ? 

Resp.  Intentio  facienda  est  pro  iis  qui  priora  dederunt  sti¬ 
pendia.  Nec  obest,  quod  ipse  sacerdos  partem  celebrandarum 
Missarum  aliis  sacerdotibus  forte  distribuat ;  quia  illas  eodem 
ordine,  quo  accepit,  distribuere  potest ;  et  sic  sufficienter  ap¬ 
plicatio  determinata  videtur.  —  Idem  tene,  si  sacrista  vel  alius 
multa  stipendia  a  diversis  collegerit,  et  pecuniam  confusam 
pluribus  sacerdotibus  distribuat ;  tunc  enim  nihil  aliud  facien¬ 
dum  est,  neque  aliud  moraliter  fieri  potest,  quam  ut  applicatio 
fiat  (et  sacerdos  sic  velle  agere  semper  censetur)  iuxta  ordinem 
temporis ,  quo  stipendia  a  fidelibus  erogata  sunt,  iuxta  axioma, 
quod  aliquando  in  iustitiae  materia  usurpatur :  qui  prior  tem¬ 
pore,  potior  iure.  Potest  tamen  sacerdos  praefatum  ordinem  in¬ 
tentione  expressa  interrumpere  gravi  aliqua  de  causa,  v.  gr.  si 
qua  alia  Missa  urgeat,  vel  maius  stipendium  acceperit,  ut  Sa¬ 
crum  non  differat,  etc.  Cfr.  Noldin,  n.  179,  3.° 

462.  Quaer.  6.°  An  valeat  applicatio  facta  vivo ,  quem  cre¬ 
dis  mortuum,  si  tantum  pro  eo  iam  mortuo  celebrare  debuisses? 

Resp.  Neg.,  prorsus.  Ratio  est,  quia  obligatio  cadit  in  appli¬ 
cationem  defuncto  faciendam,  ad  eius  animam  a  poenis  purgato¬ 
rii  sublevandam ;  finis  autem  ille  non  obtinetur,  dum  pro  vivo 
sacrificium  offertur.  Unde  sacerdos  ob  eiusmodi  errorem  i  actu¬ 
ram  stipendii  sui  subire  debet.  Gury ,  n.  358. 


CAPUT  III 

DE  OBLIGATIONE '  CELEBRANDI 

Sub  triplici  respectu  haec  obligatio  spectari  potest:  l.°  ra¬ 
tione  sacerdotii ;  2.°  ratione  officii ;  3.°  ratione  stipendii. 

ARTICULUS  I.— De  obligatione  celebrandi  ratione  sacerdotii 

463.  I.  Saltem  probabilius,  omnes  sacerdotes  ratione  sa¬ 
cerdotii  iure  divino  tenentur  sub  gravi  aliquando  celebrare. _ - 

Evincitur  ex  verbis  Christi,  Luc.  22,  19:  Hoc  facile  in  meam 
commemorationem.  Quibus  verbis,  teste  Concilio  Tridentino, 
Christus  Apostolis  eorumque  successoribus  praecepit ,  ut  sacri¬ 
ficium  offerrent.  —  Insuper  sacerdotes  omnes  in  sua  ordinatione 
accipiunt,  non  solum  potestatem,  sed  etiam  munus  et  officium 
sacrificandi  illi  adnexum.  Hinc  Apost.,  Hebr.  5,  1:  Omnis 


464 


DE  OBLIGATIONE  CELEBRANDI  RATIONE  SACERDOTII 


283 


namque  Pontifex  ex  hominibus  assumptus ,  pro  hominibus  con¬ 
stituitur  in  iis  quae  sunt  ad  Deum ,  ut  offerat  dona  et  sacrificia. 
Porro  in  re  gravi  quisque  tenetur  graviter  munus  susceptum 
exsequi.  Ergo...  (1). 

Probabilis  etiam  multis  videtur  sententia  contraria,  iuxta 
quam  sacerdos  praecise  ratione  sacerdotii  non  tenetur,  saltem 
sub  gravi ,  ad  Misam  celebrandam ;  quamvis  concedat  posse 
forte  teneri  ratione  scandali  (2). 

II.  Iure  autem  ecclesiastico  «sacerdotes  omnes  obligatione 
tenentur  Sacrum  litandi  pluries  per  annum»  (can.  805).  Immo 
iniungitur  Episcopo  et  Superiori  religioso,  ut  curent  «ut  iidem 
saltem  singulis  diebus  dominicis  aliisque  diebus  festis  de  prae¬ 
cepto  divinis  operentur»  (ibid.)  (3). 

Id  curandum  est  exhortationibus  et  admonitionibus,  non  vero 
poenis  et  censuris. 

464.  Quaesita.  —  Quaer.  l.°  Quoties  in  vita  vel  in  anno 
sacerdos  celebrare  teneatur  ex  iure  ecclesiastico? 

Resp.  Videtur  teneri  sub  gravi  ad  celebrandum  saltem  ter 
vel  quatter  in  anno,  nisi  accedat  causa  excusans.  Secus  ab 
Episcopo  etiam  poena  suspensionis  plecti  poterat,  ex  iure  III  De- 
cretal.  (4).  Item  ex  decr.  S.  C.  Cone.,  mense  dec.  1669 :  «Qui  sine 
iusta  causa  ter  vel  quatter  in  anno  non  celebravit,  peccat  morta¬ 
liter ,  et  potest  ab  Episcopo  puniri»  (5). 

Quaer.  2.°  An  eximatur  ab  omni  peccato ,  qui  tantum  quatter 
in  anno  celebrat ? 

Resp.  Neg.  Non  videtur  enim  excusandus  ab  aliquo  peccato 
veniali.  Sic  communiter;  et  inferri  videtur  ex  cit.  can.  805 
(n.  463,  II)  (6).  —  Immo  exoptat  sancta  mater  Ecclesia,  ut  sacer¬ 
dos  singulis  diebus  sacrificium  offerat,  et  pii  sacerdotes  raris¬ 
sime  illud  omittere  solent. 

Hinc  merito  concludit  S.  Alph.,  n.  359:  «Quapropter  nescirem 
a  culpa  levi  excusare  sacerdotem  illum,  qui  quotidie  celebrare  posset 
(una  hebdomadis  die  excepta  ob  reverentiam),  et  sine  ulla  iusta 
causa,  sed  tantum  ob  desidiam,  a  celebrando  abstineret ;  sacerdos 
enim  non  tantum  pro  se  celebrat,  sed  etiam  pro  bono  totius  Ecclesiae 
populique  christiani,  cuius  minister  et  intercessor  est  constitutus, 


(1)  Sic  S.  Thom.,  p.  3,  q.  82,  art.  10.  Vide  S.  Alph.,  n.  313. 

(2)  Ita  S.  Bonav.,  Caietanus,  d.  80,  sect.  1,  r.  2.";  Lugo,  d.  20,  sect.  1;  Ball.-P., 
vol.  4,  n.  1005;  Gdnicot,  2,  n.  224  ;  Pes ch,  1.  c.,  n.  938,  et  alii. 

(3)  Cfr.  Cone.  Trid.,  sess.  23,  De  reform.,  c.  14. 

(4)  Tit.  4,  cap.  9  :  «Sunt  et  alii  qui  Missarum  sollemnia  vix  celebrant  quatter  in 
anno...  Haec  igitur  et  similia  sub  poena  suspensionis  penitus  inhibemus». 

(51  S.  Alph.,  n.  313;  Gasparri,  1.  c.,  n.  412;  Wernz,  1.  c.,  vol.  3,  n.  535. 

(6)  Cohaer.  Cone.  Trid.,  sess.  23,  c.  14,  De  reform.,  ubi  pariter  dicitur:  Curet 
Episcopus  ut  ii  (presbyteri)  saltem  diebus  dominicis  et  festis  sollemnibus  Missas 
celebrent. 

iuxta  illud  Apostoli :  Omnis  pontifex  ex  hominibus  assumptus,  pro 
hominibus  constituitur  in  iis  quae  sunt  ad  Deum,  ut  offerat  dona 
et  sacrificia  pro  peccatis ».  Vide  Casus,  n.  317  seq.  (1). 

ARTICULUS  II.  —  De  obligatione  celebrandi  ratione  officii 

465.  Dico  I.  Omnes  animarum  pastores  iure  naturali  et 
divino  aliquando  celebrare  pro  ovibus  suis  tenentur.  —  Ratio 
est,  quia  eas  pascere  debent.  Constat  etiam  ex  Cone.  Trid., 
sess.  23,  c.  1,  De  reform.,  ubi  sic  :  Cum  'praecepto  divino  manda¬ 
tum  sit  omnibus,  quibus  animarum  cura  commissa  est,  oves 
suas  agnoscere,  pro  his  sacrificium  offerre,  etc. 

Dico  II.  Episcopi  (can.  339,  §  1),  Abbates  et  Praelati  nullius 
(can.  323),  Administratores  Apostolici  permanenter  constituti 
(can.  315,  §  1),  Vicarii  Capitulares  (can.  440)  ac  parochi 
(can.  466)  iure  ecclesiastico  pro  ovibus  suis  celebrare  tenentur 
omnibus  diebus  dominicis  et  festis  de  praecepto ,  etiam  suppres¬ 
sis  (2). 

466.  Eadem  obligatione  ac  parochi  tenentur  vicarii  paroe- 
ciales  sequentes:  l.°  qui  actualem  curam  animarum  exercent 
in  paroecia  pleno  iure  unita  personae  morali  (can.  471,  §  4)  ; 
2.°  vicarii  oeconomi,  seu  qui  vacantem  paroeciam  regunt 
(can.  473). 

Non  autem  per  se  ad  id  tenentur:  l.°  vicarii  adiutores  (his- 
panice  regentes  vel  etiam  alicubi  coadiutores  in  capite )  (can. 
475,  §  2),  neque  2.°  vicarii  cooperatores  (hispanice  coadjutores) 
(can.  476,  §  6)  (3)  ;  nec  3.°  vicarii  substituti  in  absentia  parochi 
aut  pendente  recursu  contra  sententiam  privationis  paroeciae, 
nisi  ex  conventione  cum  parocho  aut  ex  dispositione  Ordinarii 
aliud  fuerit  statutum.  Cfr.  can.  465  ,  466,  §  5;  474,  1923.  Neque 
tenentur  Episcopi  titulares  (4)  (Leo  XIII,  Const.  In  suprema , 
16  iun.  1882.  —  Neque  constat  ad  id  teneri  capellanos  castrenses 
in  Hispania  (5). 


(1)  Merito  igitur  auctor  eximii  operis  De  imitatione  Christi  ait,  1.  4,  c.  5  :  «Quan¬ 
do  sacerdos  celebrat,  Deum  honorat,  angelos  laetificat,  Ecclesiam  aedificat,  vivos 
adiuvat,  defunctis  requiem  praestat,  sese  omnium  bonorum  participem  efficit».  Sic 
etiam  S.  Bonaventu.ra,  De  praeparatione  ad  Missam,  c.  5  :  «Sacerdos  qui  non  celebrat, 
quantum  in  ipso  est,  privat  Trinitatem  laude  et  gloria,  angelos  laetitia,  peccatores 
venia,  iustos  subsidio  et  gratia,  in  purgatorio  exsistentes  refrigerio,  Ecclesiam 
Christi  speciali  beneficio,  et  seipsum  medicina  et  remedio  contra  quotidiana  peccata 
et  infirmitates». 

(2)  Cfr.  Ferreres,  Inst.  can.,  vol.  1,  nn.  617,  652,  756  seq.,  762. 

(3)  Vide  Ferreres,  Inst.  can.,  vol.  1,  nn.  766-771. 

(4)  Decet  ex  caritate,  citra  tamen  obligationem,  ut  aliquando  Missae  sacrificium 
pro  sua  dioecesi  applicent  (can.  348,  §  2). 

(51)  S.  C.  Cone.,  22  maii  1909.  Cfr.  Ferreres,  in  ephem.  Razoh  y  Fe,  vol.  25, 
pag.  110  seq. 

Excipe  coadiutores  qui  in  certis  Hispaniae  regionibus  vocan¬ 
tur  independentes,  eo  quod  nullus  parochus  in  eorum  eccle¬ 
sias  iurisdictionem  exerceat  (1)  ;  non  autem  alii  coadiutores, 
quamvis  constituti  sint  in  ecclesia  filiali  cum  territorio  sepa¬ 
rato  (2). 

Parochus  qui  plures  forte  paroecias  regat,  aut  Episcopus 
qui  plures  dioeceses,  unam  debet  Missam  pro  populo  diebus 
praescriptis  applicare  (can.  466,  §  2;  339,  §  5).  Idem  tene  de 
sacerdote  :  a)  qui  duas  aut  plures  paroecias  regat  tanquam  aeco- 
nomus  (3)  ;  b)  vel  qui  duobus  vicariis  independentibus  sit  prae¬ 
positus.  Ratio  eadem  est  ac  pro  parocho.  Igitur  abrogata  est 
antiqua  obligatio  parochorum  applicandi  duas  Missas  in  casu. 

467.  Dico  III.  'Vicarii  Apostolici ,  Praefecti  Apostolici  nec- 
non  quasi-parochi  tenentur  applicare  paucis  tantum  diebus  do¬ 
minicis  ac  festis.  Vide  infra,  n.  468,  q.  2.° 

468.  Quaesita.  - —  Quaer.  l.°  Quinam  sunt  dies  in  quibus 
tenentur  celebrare  pro  populo  Episcopi  et  parochi? 

Resp.  In  omnibus  diebus  dominicis,  necnon  in  decem  festis 
Codicis  canonici :  quinque  scilicet  Domini  Nostri,  duobus  B.  Ma¬ 
riae  V.  et  tribus  Sanctorum,  nempe  in  festis  Nativitatis,  Cir¬ 
cumcisionis,  Epiphaniae,  Ascensionis  et  Corporis  Christi;  Im¬ 
maculatae  Conceptionis  et  Assumptionis  almae  Genitricis  Dei 
Mariae ;  Sancti  Ioseph,  beatorum  Petri  et  Pauli  Apostolorum  ; 
Omnium  denique  Sanctorum  (can.  339,  466).  Vide  n.  469,  q.  3.° 

Quaer.  2.°  Quibus  diebus  tenentur  applicare  pro  populo 
Vicarii  Apostolici,  Praefecti  Apostolici  ac  quasi-parochi? 

Resp.  Undecim  saltem  diebus,  nempe  duobus  dominicis  Pas- 
chatis  et  Pentecostes,  quattuor  festis  Domini,  i.  e.  in  die  Nati¬ 
vitatis,  Epiphaniae,  Ascensionis  et  Corporis  Christi ;  duobus 
festis  B.  Mariae  V.,  i.  e.  Conceptionis  et  Assumptionis;  in  festo 
Sancti  Ioseph  (19  martii),  in  festo  Sanctorum  Apostolorum 
Petri  et  Pauli  (29  iun.)  et  in  festo  Omnium  Sanctorum  (can.  306, 
466)  (4). 

469.  Quaer.  3.°  An  pastores  animarum  teneantur  pro  po¬ 
pulo  celebrare  in  festis  suppressis? 

Resp.  a)  Tenentur  celebrare  in  festis  in  quibus  eis  prae¬ 
scribitur  in  Codice,  etiam  in  illis  regionibus  in  quibus  ali¬ 
quod  ipsorum  non  vigeat.  —  b)  Item  Episcopi  ac  parochi  in  aliis 
festis  de  praecepto,  ubi  vigeant.  —  c)  Item  in  omnibus  festis 


(1)  S.  C.  Cone.,  21  nov.  1807,  in  Tarraconen.:  Thes.  resol.  S.  C.  C.,  vol.  73,  pag.  230- 
233;  Pallottini,  vol.  14,  v.  Parochus,  §  6,  n.  57. 

(21  Cfr.  Arreglo  parroquial  de  Valentia,  pag.  151. 

(3)  Comm.  Cod.,  14  iul.  1922:  Acta,  XIV,  pag.  528. 

(4)  Vide  praeterea  correctionem  officialem  apud  Acta,  IX,  pag.  557. 


286 


470 


TRACTATUS  XIV.  —  DE  EUCHARISTIA 


quae  in  catalogo  Urbani  VIII  (1)  continebantur,  etsi  suppres¬ 
sae  sint  (2). 

Quaer.  4.°  Si  festum  aliquod ,  in  quo  applicandum  est  pro 
populo ,  transferatur,  quando  erit  applicatio  facienda ? 

Resp.  Si  festum  ita  transferatur,  ut  in  die  ad  quem  non 
solum  fiat  officium  cum  Missa  festi  translati,  sed  serventur 
quoque  obligationes  audiendi  Missam  et  abstinendi  a  servili¬ 
bus,  Missa  pro  populo  applicanda  est  in  die  ad  quem ;  secus  in 
die  a  quo  (can.  339,  §  3)  (3). 

Quaer.  5.°  Quid  si  parochus ,  vel  Episcopus ,  vel  quasi-paro- 
ehus ,  etc.,  infirmus,  aut  alia  de  causa  a  celebratione  impeditus 
fuerit ? 

Resp.  Tunc  statis  diebus  applicare  debet  per  alium ;  et  si 
neque  id  praestare  possit,  quamprimum,  vel  per  se,  vel  per 
alium  applicare  debet  alia  die  (ibid.,  §  4)  (4). 

Quaer.  6.°  Quid  si  aliquod  ex  praedictis  festis  incidat  in 
diem  dominicam ? 

Resp.  Tunc  satis  est  ut  Missam  unam  pro  populo  applicent 
{ibid.,  §  2). 

Quaer.  7.°  An  parochus  valde  pauper  possit  stipendium  ac¬ 
cipere  pro  Missa  die  dominica  celebranda ? 

Resp.  i.°  Neg.,  per  se.  Constat  ex  declaratione  Bened.  XIV 
in  praefata  constitutione.  S.  Alph.,  n.  325. 

Resp.  2.°  Affirm.,  ex  licentia  Episcopi  et  dummodo  alio  die 
celebret  gratis  Missam  pro  populo,  quae  fuerat  omissa.  Ordina¬ 
rius  enim  loci  iusta  de  causa  permittere  potest  ut  parochus 
Missam  pro  populo  alia  die  applicet,  qua  iure  adstringitur  (can. 
466,  §  3).  Benedictus  XIV,  1.  c.,  §  8. 

470.  Quaer.  8.°  An  obligatio  Missam  pro  populo  celebrav- 
di  sil  personalis? 

Resp.  Affirm.  Episcopus  enim  (idem  tene  de  parocho  ex 
can.  466)  Missam  pro  populo  diebus  supra  indicatis  per  se  ipse 
applicare  debet  (can.  339,  §  4).  Ratio  est,  quia  orationes  et  sa¬ 


ni  Haec  festa  sunt :  «Feriae  II  et  III  post  Dominicam  Resurrectionis  D.  N.  I.  Ch., 
et  Pentecostes ;  Dies  :  Inventionis  S.  Crucis ;  Purificationis  B.  Mariae  Virginis ; 
Annuntiationis  B.  Mariae  Virginis;  Nativitatis  B.  Mariae  Virginis;  Dedicationis 
S.  Mlchaelis  Archangeli ;  Nativitatis  S.  Ioannis  Baptistae ;  Ss.  Apostolorum  :  Andreae, 
lacobi,  Ioannis,  Thomae,  Philippi  et  Iacobi,  Bartholomaei,  Matthaei,  Simonis  et 
ludae,  Mathiae;  S.  Stephani  Protomartyris ;  Ss.  Innocentium;  S.  Laurentii  Martyris; 
S.  Silvestri  Papae;  S.  Annae,  matris  B.  M.  V.;  S.  Patroni  Regni;  S.  Patroni  loci» 
(S.  C.  Cone.,  28  dec.  1919  ■.  Acta,  XII,  pag.  42,  43). 

(2)  Comm.  Cod.,  17  febr.  1918  :  Acta,  X,  pag.  170.  Ctr.  Ferveres,  apud  llazdn  y  Fe, 
vol.  51,  pag.  228. 

(3)  Cfr.  Ferveres,  apud  Ttazdn  y  Fe,  vol.  31,  pag.  109  et  240. 

(4)  Ita  etiam  ex  citata  resolutione  S.  C.  Cone.,  in  Petrocoricen,  14  dec.  1872 
<Thes.  resol.  S.  C.  C.,  vol.  131,  pag.  568).  Item  C.  Plen.  Amer,  lat.,  n.  357;  C.  Manii., 
n.  431. 


471 


DE  OBLIGATIONE  CELEBRANDI  RATIONE  OFFICII 


287 


crificia  quae  pro  nobis  aut  pro  specialiter  nobiscum  coniunctis 
sanguine,  subordinatione  aut  oboedientia,  per  nosmetipsos  of¬ 
ferimus,  efficaciora  sunt  quam  si  pro  aliis  aut  per  alios  offera¬ 
mus.  Praeterea,  plus  proficiunt  fideles  qui  Missae  pro  ipsis  ap¬ 
plicatae  intersunt,  quam  si  alii  interessent,  quae  pro  eis  non 
applicaretur. 

Ubi  utrumque  obtineri  potest,  utrumque  Ecclesia  fieri  vult ; 
si  vere  alterutrum  dumtaxat  possibile  est,  discretioni  parochi 
relinquitur  quidnam  sit  eligendum  (Ferreres,  Inst.  can.,  vol.  1, 
n.  762).  Hinc  omnes  obligati  debent  per  seipsos  applicare  Mis¬ 
sam  pro  populo  diebus  dominicis  et  festivis ;  nec  ulla  valet  in 
contrarium  consuetudo  (1). 

Quaer.  9.°  An  praedictae  obligationi  satisfiat  per  Missam 

privatam? 

Resp.  Affirm.,  quia  reapse  praeceptum  Ecclesiae  adimplet; 
nec  tenetur  Missam  sollemnem  aut  aliqua  certa  hora  fixam  ce¬ 
lebrare  ;  quamvis  Episcopus  praescribere  possit,  ut  parochi  per 
se  ipsos  sollemniorem  Missam  legant  aut  cantent  (2). 

Quaer.  10.  An  parochus  diebus  dominicis  et  festis  Missam 
pro  populo  applicandam  celebrare  debeat  in  propria  ecclesia 
paroeciali? 

Resp.  Affirm .,  nisi  iusta  rerum  adiuncta  Missam  alibi  cele¬ 
brandam  exigant  aut  suadeant  (can.  466,  §  4). 

Quaer.  11.  Quid  si  parochus  fuerit  legitime  absens? 

Resp.  Tunc  potest  Missam  pro  populo  applicare,  vel  ipse  per 
se  in  loco  in  quo  degit,  vel  per  sacerdotem  qui  eius  vices  gerat 
in  paroecia  (ibid.,  §  5). 

Quaer.  12.  Si  parochus  vicarium  deputaverit  ad  Missam  pro 
populo  celebrandam ,  an  stipendium  ipsi  tribuere  debeat? 

Resp.  Affirm .,  quia  ad  parochum  pertinet  curare,  ut  Missa 
paroecialis  seu  pro  populo  celebretur,  nec  vicarius  tenetur  sti¬ 
pendio  carere. 

Quaer.  13.  Daturne  aliqua  praescriptio  vel  consuetudo  con¬ 
tra  obligationem  applicandi  Missam  pro  popido  in  festis  sup¬ 
pressis  aut  translatis? 

Resp.  Neg.  Aperte  constat  ex  declaratione  S.  G.  Cone.,  die  25 
septembris  1847,  et  praesertim  ex  Const.  Pii  IX,  Amantis  simi, 
13  maii  1858.  Vide  Casus,  nn.  328-333. 

471.  N.  B.  Obligatio  principalis  est  applicandi  toties  Missam  pro 
populo,  quoties  recurrat  dies  in  quo  applicatio  praescripta  sit :  haec 
obligatio  urget  sub  gravi.  Huic  obligationi  accedunt  aliae  secunda- 

(1)  S.  C.  Cone.,  25  sept.  1873,  in  Mechlinien.;  Bouix,  Tract.  de  parocho,  p.  5,  c.  6. 
prop.  5.  Vide  Ferreres,  1.  c. 

(2)  Ita  Bouvx,  ibid. ;  Brabandere,  Iur.  can.  comp.,  n.  447. 

riae,  quae,  si  raro  praetermittantur  absque  iusta  causa,  non  viden¬ 
tur  importare  nisi  leve  peccatum;  haec  sunt:  a)  quod  Sacrum  cele¬ 
bretur  ab  ipso  parocho,  b)  ipso  die  dominico  vel  festivo,  c)  in  ipsa 
ecclesia  paroeciali. 

Attamen  SS.  CC.  severe  exigere  solebant  etiam  harum  obligatio¬ 
num  adimplementum ;  sic,  ut  parochus  alteri  committeret  Missam 
celebrandam,  requirebant  iustam  et  legitimavi  causam  (S.  R.  C.,  22 
iul.  1848:  Decr.  auth.,  n.  2967,  ad  4).  Cone.  Plen.  Amer,  lat.,  nn.  355, 
357,  et  C.  Manii.,  nn.  429,  431,  requirunt  veram  necessitatem  et  cau¬ 
sam,  canonicam.  Auctores  non  censebant  causam  legitime  excusan¬ 
tem,  celebrationem  Missae  de  Requiem  praesente  cadavere  (1). 

Hodie  mitius  videntur  urgendae  huiusmodi  obligationes  secun¬ 
dariae. 

ARTICULUS  III.  —  De  obligatione  celebrandi  ratione 

STIPENDII 

472.  Principia.  —  I.  Sacerdoti  cuilibet  Missam  celebranti 
seu  applicanti,  licet  recipere  eleemosynam  seu  stipendium  (can. 
824,  §  1).  ■ —  Ratio  est,  quia  stipendium  non  datur  pro  ipsa  Missa, 
sed  eius  occasione  ex  iusto  titulo  a  sacris  canonibus  probato, 
i.  e.  ad  ministri  sustentationem.  Probatur  etiam:  l.°  ex  Scrip¬ 
tura,  1  Cor.  9,  13:  Nescitis  quoniam,  qui  in  sacrario  operantur, 
quae  de  sacrario  sunt,  edunt:  et  qui  altari  deserviunt,  cum 
altari  participant ?;  2.°  ex  recepto  et  probato  Ecclesiae  more  at¬ 
que  instituto  (can.  824,  §  1). 

II.  Sacerdos  accipiens  stipendium  pro  Missae  celebratione 
et  applicatione,  tenetur  ex  iustitia  commutativa  ad  Missam  ap¬ 
plicandam  ad  intentionem  eius  qui  stipendium  tribuit.  Ideoque, 
si  id  non  fecerit  (sive  per  se,  sive  per  alium)  teneretur  ad  re¬ 
stitutionem  (2).  Ratio  est,  quia  intervenit  pactum  onerosum  do 
ut  facias,  obligans  sicut  reliqui  contractus  onerosi. 

III.  Quoties  pluries  in  die  celebrat,  si  unam  Missam  ex 
titulo  iustitiae  applicet,  pro  alia  eleemosynam  accipere  nequit, 
excepta  aliqua  retributione  ex  titulo  extrinseco  (ibid.,  §  2).  — 


(1)  Santi-Leitner,  Praei,  iur.  can.,  lib.  3,  tit.  29,  n.  17 ;  Deshayes,  Mem.  iur. 
can.,  n.  881;  G&n icot,  2,  n.  227.  Ita  etiam  S.  C.  Cone.,  17  iun.  1770,  et  26  ian.  1771. 
Cfr.  etiam  II  Monitore,  vol.  8,  part.  2,  pag.  97  ,  98 ;  Ephemerides  liturgicae,  vol.  17, 
pag.  78. 

(2)  «Deinde,  ubi  pro  pluribus  Missis,  etiam  eiusdem  qualitatis,  celebrandis, 
stipendia  quantumcumque  incongrua  et  exigua  sive  ab  una  sive  a  pluribus  personis 
oollata  fuerunt  aut  conferentur  in  futurum  sacerdotibus...,  Sacr.  Oongreg.  sub  obte¬ 
statione  divini  iudicii  mandat  a.c  praecipit,  ut  absolute  tot  Missae  celebrentur,  quot 
ad  rationem  eleemosynae  praescriptae  fuerint,  ita  ut  alioquin  ii  ad  quos  pertinet, 
suae  obligationi  non  satisfaciant;  quinimmo  graviter  peccent  et  ad  restitutionem 
teneantur».  Ita  S.  C.  Cone.,  21  iun.  1625  (decr.  Cum  saepe,  §  III)  cum  approbatione 
TJrb.  VIII ;  confirmatum  per  ipsam  S.  Congr.  23  nov.  1697  et  per  Innoc.  XII  per  breve 
Nuper,  23  dec.  Cfr.  etiam  Bened.  XIV,  Const.  Quanta  cura,  30  iun.  1741;  S.  Alph.,  lib.  6, 
n.  317;  Gaspam,  De  Euch.,  nn.  541  seq.,  584  ;  Many,  De  Missa,  n.  47;  TEernz,  Ius 
Decretal.,  vol.  3,  n.  537. 

Excipe:  l.°  diem  Natalis  Domini  (ibid.) ,  in  quo:  a)  parochus 
debet  unum  Sacrum  applicare  pro  populo ,  et  pro  reliquis  duo¬ 
bus  potest  stipendium  recipere  (1);  b)  reliqui  vero  sacerdotes 
possunt  triplici  celebratione  per  se  tribus  obligationibus  satis¬ 
facere  (2),  unde  tria  stipendia  recipere  (3) ;  2.°  diem  Defuncto¬ 
rum  pro  antiquo  regno  Aragoniae,  ut  dicitur  in  n.  487. 

IV.  Tot  celebrandae  et  applicandae  sunt  Missae,  quot  sti¬ 
pendia  etiam  exigua  data  et  accepta  fuerint  (can.  828). 

Hinc,  non  potest  sacerdos  :  a)  eleemosynam  recipere  pro  Mis¬ 
sa  quae  alio  titulo  (etsi  non  sit  iustitiae)  debetur  et  applicatur; 
b)  nec  duplicem  eleemosynam  pro  eiusdem  Missae  applicatione 
accipere ;  c)  nec  alteram  recipere  eleemosynam  pro  sola  celebra¬ 
tione,  alteram  pro  applicatione  eiusdem  Missae,  nisi  certo  con¬ 
stet,  unam  stipem  oblatam  esse  pro  celebratione  sine  applicatio¬ 
ne  (can.  825,  2.°-4.°). 

V.  Nemini  licet  tot  Missas  per  se  celebrandas  suscipere, 
quibus  intra  annum  satisfacere  nequeat  (can.  835)  (4). 

VI.  Praesumitur  oblatorem  petiisse  solam  Missae  applica¬ 
tionem  ;  si  tamen  oblator  expresse  aliquas  circumstantias  in 
Missae  celebratione  servandas  determinaverit,  sacerdos,  ele¬ 
emosynam  acceptans,  eius  voluntati  stare  debet  (can.  833). 

473.  Quaesita.  —  Quaer.  l.°  Quid  veniat  nomine  Missarum 
manualium,  aut  ad  instar  manualium? 

Resp.  i.°  Stipendia  quae  a  fidelibus  pro  Missis  offeruntur, 
sive  ex  propria  devotione,  veluti  ad  manum,  sive  ex  obligatio¬ 
ne  etiam  perpetua  a  testatore  propriis  heredibus  facta,  manua¬ 
lia  dicuntur  (can.  826,  §  1). 

Fundatio  supponit  bona  esse  data  alicui  personae  morali  in 
Ecclesia  (et  acceptata  de  consensu  Ordinarii  loci)  cum  onere 
quotannis  in  perpetuum  vel  in  diuturnum  tempus  ex  reditibus 
annuis  aliquas  Missas  celebrandi  (can.  1544  seq.).  Igitur  si  bona 
ab  heredibus  retineantur,  Missae  non  sunt  fundatae,  sed  ma¬ 
nuales.  Cfr.  Ferreres ,  Misas  man.,  nn.  131-141  (edit.  4.a,  1924). 

Resp.  2.°  Ad  instar  manualium  vocantur  stipendia  Missa¬ 
rum  fundatarum ,  quae  applicari  non  possunt  in  proprio  loco, 
aut  ab  iis  qui  eas  applicare  deberent  iuxta  tabulas  fundationis, 
et  ideo  de  iure  aut  Sanctae  Sedis  induito  aliis  sacerdotibus  tra¬ 
dendae  sunt,  ut  iisdem  satisfiat  (can.  826,  §  2). 

474.  Quaer.  2.°  Quonam  tempore  Missae  manuales  cele¬ 
brandae  sunt ? 

(1)  Gasparri,  1.  c.,  n.  513. 

(2)  S.  C.  Cone.,  8  april.  1654. 

(3)  Sanii-Leitner,  llb.  3,  tit.  41,  n.  4;  Gasparri,  1.  c.,  nn.  395  et  546;  Many,  De 
Missa,  n.  26. 

(4)  Cfr.  Ferreres,  Misas  man.,  nn.  233  seq.,  edit,  4, a  1924, 

Ferreres  Theol.  —  Tom-  II 

Resp.  l.°  Si  oblator  (id  est  dominus  stipendii)  tempus  ex¬ 
presse  praescripserit,  eo  omnino  tempore  sunt  celebrandae 
(can.  834,  §  1).  Ferreres,  1.  c.,  nn.  209  seq. 

Resp.  2.°  Si  vero  nullum  praescripserit  tempus :  a)  Missae 
pro  urgenti  causa  oblatae  quamprimum  tempore  utili  sunt  ce¬ 
lebrandae  (can.  834,  §  2,  l.°),  ideoque  si  offerantur  v.  gr.  pro  re¬ 
cuperanda  sanitate,  antequam  infirmus  moriatur.  —  b)  In  aliis 
casibus  intra  modicum  tempus  pro  maiore  vel  minore  Missa¬ 
rum  numero  (ibid.,  §  2,  2.°).  Intra  modicum  tempus  prudenter 
censeri  potest,  tempus  unius  mensis  pro  unica  Missa,  semestris 
pro  centum,  et  ita  porro,  iuxta  decr.  Ut  debita. 

Hoc  tamen  intelligendum  est  pro  casu  in  quo  plures  illae 
Missae  eidem  sacerdoti  simul  tradantur  ab  uno  eodemque  be¬ 
nefactore,  qui  sit  dominus  stipendiorum,  non  autem  si  traditae 
fuerint  a  pluribus  oblatoribus  (1). 

Ex  quibus  hanc  regulam  generalem  licet  inferre :  quicum¬ 
que  sit  numerus  Missarum  uni  eidemque  sacerdoti  ab  eodem 
benefactore  simul  oblatarum,  tempus  utile  erit  mensis  unus, 
cui  addantur  tres  dies  pro  singulis  binis  Missis  in  tali  numero 
comprehensis.  Cfr.  Ferreres,  1.  c.,  nn.  224-230. 

Quaer.  3.°  Quid  si  oblator  tempus  celebrationis  expresse  re¬ 
linquat  voluntati  celebrantis ? 

Resp.  Tunc  hic  poterit  tempore  quo  sibi  magis  placuerit,  eas 
celebrare,  firmo  praescripto  can.  835  (can.  804,  §  3)  (2). 

Quaer.  4.°  Quandonam  incipit  computari  tempus  legitimum 
pro  celebratione ? 

Resp.  A  die  quo  sacerdos  easdem  Missas  recepit,  nisi  aliud 
constet  (can.  837).  Unde,  qui  Missas  per  alios  celebrandas  ha¬ 
bet,  non  modo  eas  quamprimum  distribuere  debet  (ibid.),  sed 
etiam  debet  expresse  praescribere  tempus  brevius  quam  sit 
illud  a  iure  statutum,  si  aliter  voluntas  oblatoris  detrimentum 
patiatur,  v.  gr.  quia  ille,  qui  Missas  transmittit,  eas  per  se 
celebrandas  assumpserat  iam  ab  aliquo  notabili  tempore. 

Quaer.  5.°  Quid  si  in  aliqua  ecclesia  ob  peculiarem  fidelium 
devotionem  Missarum  eleemosynae  ita  affluant,  ut  omnes  Mis¬ 
sae  celebrari  ibidem  debito  tempore  nequeant ? 

Resp.  Moneri  debent  fideles  per  tabellam  in  loco  patenti  et 
obvio  positam,  Missas  oblatas  celebrandas  esse,  vel  ibidem, 
cum  commode  poterit,  vel  alibi  (can.  836). 

475.  Quaer.  6.°  Ad  quem  pertinet  taxare  eleemosynam 
Missarum  in  qualibet  dioecesi ? 


(1)  S.  C.  Cone.,  in  TMopolien.,  27  febr.  1905. 

(2)  Cfr.  n.  472,  V ;  Feneres,  1.  c,,  nn.  213,  233-239. 

Resp.  Ad  loci  Ordinarium  (1),  qui  eam  definire  debet  per 
decretum,  quantum  fieri  potest,  in  dioecesana  Synodo  latum ; 
nec  sacerdoti  licet  ea  maiorem  exigere.  —  Quod  si  decretum 
desit,  servanda  est  consuetudo  dioecesis.  Et  sive  decreto  sive 
consuetudini  stare  debent  omnes  religiosi ,  etiam  exempti 
(can.  831),  idque  sub  gravi  ex  S.  Congr.  Cone,  decreto  (2). 

Attamen,  sicut  ex  caritate  vel  amicitia  stipendium  minus 
admitti  potest,  nisi  loci  Ordinarius  ad  vitandum  commune 
damnum  prohibuerit,  ita  etiam  ex  dantis  liberalitate  maius  re¬ 
cipere  fas  est  (can  832).  Potest  pariter  sacerdos  plus  recipere 
pro  labore  extraordinario ,  v.  gr.  pro  Sacro  celebrando  tali  hora 
vel  tali  loco  incommodo,  etc.  Cfr.  Ferreres,  1.  c.,  n.  26  seq. 

Quaer.  7.°  An  graviter  peccet  sacerdos ,  qui,  accepto  stipen¬ 
dio ,  Missam  notabiliter  celebrare  differt? 

Resp.  Affirm.  Ratio  est,  quia  violat  contractum  in  re 
gravi  (3). 

476.  Quaer.  8.°  Quaenam  dilatio  gravis  censeatur  pro 
Missa  una ? 

Resp.  Ante  decretum  Ut  debita  diversimode  auctores  loque¬ 
bantur,  ut  videri  licet  apud  S.  Alph.,  n.  317.  Nunc  strictius  vi¬ 
detur  loquendum,  cum  Pius  X  graviter  conscientiam  oneret 
super  integra  et  perfecta  observantia  statuti  temporis  unius 
mensis.  Existimamus  tamen  brevem  dilationem  ultra  tempus 
utile  a  Pontifice  assignatum,  v.  gr.  unius  hebdomadae,  non 
excedere  leve  peccatum,  quamvis  gravis  videatur  dilatio  unius 
mensis.  Ita  etiam  11  Monitore ,  vol.  16,  pag.  519.  —  In  Missis 
autem  celebrandis  pro  recenter  defunctis,  dilatio  unius  mensis 
(ex  quo  acceptatae  fuerant)  gravis  reputanda  est  iuxta  S.  Alph., 
Salmant.,  Lugo,  etc.  —  Certe  vero  peccat  graviter  sacerdos  quo¬ 
ties  Missam  pro  aliqua  instante  gratia  impetranda  petitam  ac 
promissam  intra  tempus  circumstantiis  aptum  celebrare  omit¬ 
tit  ;  et  idcirco  tenetur  acceptum  stipendium  restituere,  licet 
deinceps  celebraverit.  Haec  tamen  obligatio  non  videtur  gravis, 
nisi  stipendium  restituendum  summam  relative  gravem  attin¬ 
gat.  Cfr.  supra,  prine.  VI,  et  Lehmk.,  1.  c. 

N.  B.  Si  quis  v.  gr.  centum  Missas  celebrandas  ex  eodem 
benefactore  simul  suscipiat,  et  paucarum,  v.  gr.  quinque  vel 
sex,  celebrationem  per  unum  duosve  menses  ultra  semestre 
utile  differat,  non  videtur  peccare  graviter ;  secus,  si  numerus 


(1)  Ordinarius  tamen  nequit  imponere  ullum  tributum  super  eleemosynas  Mis¬ 
sarum  sive  fundatarum  sive  manualium  (can.  1506). 

(2)  Apud  Benedictum  XIV,  instr.  56,  n.  10.  S.  Alph.,  n.  320. 

(3)  Constat  etiam  ex  decretis  S.  C.  Cone.,  ann,  1652  (S.  Alph,,  n.  317).  Vide  q.  9.* 
Cfr.  Lehmk.,  2.%  nn.  269,  270,  edit.  11. a 

earum,  quarum  celebratio  differtur,  fuerit  magnus,  v.  gr.  vi- 
ginti  vel  triginta.  Gravitas  igitur  dilationis  minui  videtur  ex 
numero  Missarum  simul  ex  eodem  susceptarum  ;  augeri  vero  ex 
numero  earum,  quarum  celebratio  differtur.  Cfr.  Ferreres , 
1.  c.,  n.  228,  edit.  4.a 

Quaer.  9.°  An  peccet  graviter  sacerdos  omittens  celebrare 
Missam ,  si  stipendium  pro  illa  acceptum  non  sit  materia  gravis? 

Resp.  Affirmandum  videtur,  nisi  forte  stipendium  adeo 
tenue  sit,  ut  Missa  gratis  promissa  appareat.  Ratio  est,  quia 
qui  dedit  stipendium,  notabile  detrimentum  spirituale  patitur 
(ita  S.  Alph.,  et  alii  communiter  contra  alios)  ;  aliunde  contra¬ 
ria  doctrina  fideles  ab  offerendis  stipendiis  retraheret.  — -  Patet 
a  fortiori  ex  dictis  in  quaesito  praecedenti :  si  enim  sola  dilatio 
potest  esse  gravis,  a  fortiori  gravis  erit  omissio.  Confirm.  ex 
G.  Plen.  Amer,  lat.,  n.  865,  ubi  legimus:  «Stipendio  accepto 
sacerdos  ex  iustitia  Sacrum  promissum  sub  gravi  obligatione 
celebrare  tenetur».  Cfr.  Lehmk .,  1.  c. 

477.  Quaer.  10.  An  vel  quomodo  peccet  omittens  Missam 
gratis  promissam ? 

Resp.  l.°  Non  peccat,  quoties  non  adest  verae  promissio¬ 
nis  contractus,  sed  promittens  benevolum  tantum  propositum 
ostendit. 

Resp.  2.°  Probabilius  peccat  venialiter  tantum,  quando  vera 
intercessit  promissio,  quia  simplex  promissio  non  obligat  sub 
gravi,  nisi,  ut  ait  Lugo,  promittens  expresse  sub  gravi  et  ex 
iustitia  se  obliget. 

Quaer.  11.  An  possit  sacerdos  per  unum  Sacrum  satisfacere 
pluribus  Missis  gratuito  promissis ? 

Resp.  Affirm .,  si  sacerdos  nullam,  nec  fidelitatis,  obligatio¬ 
nem  assumere  voluit.  Maxime  cum  probabilis  sententia  videa¬ 
tur,  iuxta  quam  applicatio  sacrificii  pluribus  facta,  tantum  sin¬ 
gulis  prodest,  quantum  uni  soli  prodest  (1). 

Quaer.  12.  An  simoniae  reus  sit  sacerdos ,  qui  praecipue  in¬ 
tuitu  stipendii  celebret ? 

Resp.  Neg.,  per  se,  iuxta  dicta,  vol.  1,  n.  377,  q.  3.°  Nec  ulla 
labe  maculatur  qui  accepto  stipendio  ad  celebrandum  determi¬ 
natur,  licet  alias  Sacrum  fuisset  omissurus;  tunc  enim  non 
ratione  stipendii,  sed  obligationis  adimplendae  movetur.  Ita 
communiter. 

478.  Quaer.  13.  An  sacerdos  possit  Missam  alteri  celebran¬ 
dam  committere ,  stipendium  minus  dando,  quam,  ipse  acce¬ 
perit? 


(1)  Ita  Elbel,  De  contract.,  n.  337,  eto, 

Resp.  l.°  Neg.,  sed  debet  integre  totum  stipendium  transmit¬ 
tere,  nisi  aut  oblator  (qui  sit  dominus  stipendii)  expresse  per¬ 
mittat  aliquid  retinere,  aut  certo  constet  excessum  supra  taxam 
dioecesanam  datum  fuisse  intuitu  personae  (amicitiae,  pauper¬ 
tatis,  gratitudinis,  propinquitatis)  (can.  840,  §  1)  (1). 

Resp.  2.°  Affirrn .,  si  sacerdos  celebrans  non  rogatus  ut  con¬ 
donet,  nec  interrogatus  an  velit  condonare,  sed  omnino  sponte 
et  libere  condonet ;  secus  vero  si  id  faciat  ex  metu  aliquo  quia 
fortasse  alias  non  darentur  sibi  illae  Missae,  vel  in  futurum  aliae 
non  dabuntur,  aut  quid  simile.  Lugo,  de  Euch.,  disp.  21,  n.  32; 
S.  Alph.,  1.  6,  n.  321 ;  Bened.  XIV ,  1.  c. ;  Ferreres ,  1.  c.,  nn.  265, 
292,  300. 

Quaer.  14.  Quaenam  debet  esse  eleemosyna  pro  Missis  ad 
instar  manualium? 

Resp.  Nisi  obstet  mens  fundatoris,  legitime  retinetur  exces¬ 
sus,  et  satis  est  remittere  solam  eleemosynam  manualem  dioe¬ 
cesis  in  qua  Missa  celebratur ,  si  pinguis  eleemosyna  locum  pro 
parte  teneat  dotis  beneficii,  aut  causae  piae  (can.  840,  §  2). 

N.  B.  Non  licet  colligere  eleemosynas  Missarum,  v.  gr.  dua¬ 
rum  pesetarum  in  Hispania,  et  transmittere  eas,  ut  celebren¬ 
tur  in  Gallia  cum  stipendio  duorum  francorum,  servando  sibi 
beneficium  cambii  (2). 

479.  Quaer.  15.  An,  qui  retinet  partem  stipendii,  teneatur 
ad  restitutionem ? 

Resp.  l.°  Certum  est  apud  omnes  talem  sacerdotem  peccare  gra¬ 
viter  saltem  contra  prohibitionem  Ecclesiae  latam  per  Urbanum 
VIII  (3)  et  postea  saepius  innovatam  et  nunc  confirmatam  per 
Codicem  (n.  470,  q.  13). 

Resp.  2.°  Non  modo  peccat  graviter  contra  oboedientiam,  sed 
etiam  contra  iustitiam  commutativam,  et  consequenter  tenetur 
ad  restitutionem.  Idque  probatur:  a)  Ex  S.  G.  Cone.  (4)  in  An- 
conitana  (5  iul.  1664),  qua  declaratur  talem  sacerdotem  peccare 
mortaliter,  non  satisfacere  muneri  suo  quoad  distributionem 
eleemosynae  et  teneri  ad  restitutionem;  b)  ex  propositione  dam¬ 
nata  ab  Alex.  VII,  7  dec.  1665,  quae  sic  se  habebat :  «Potest 
sacerdos,  cui  Missae  celebrandae  traduntur,  per  alium  satisfa¬ 
cere,  collato  illi  minori  stipendio,  alia  parte  stipendii  sibi  reten- 


(1)  Cfr.  Bened.  XIV,  Const.  Quanta  cura,  §3 ;  S.  Alph.,  n.  321 ;  Ferreres,  1.  c., 
nn.  261-291. 

(2)  S.  C.  Cone.,  21  nov.  1S9S;  II  Monitore,  vol.  11,  pag.  9. 

(3)  «Debere  absolute  Integram  eleemosynam  tribuere  sacerdoti  celebranti,  nec 
ullam  illius  partem  sibi  retinere  posse».  Beer.  Cum  saepe,  21  iun.  1625. 

(4)  Cfr.  Giraldi,  Expcs.  lur.  pont.,  part.  2,  ad  sect.  67,  nota  1 ;  Pignatelli,  Cong, 
can.,  vol.  4,  cons.  227;  Palloitini,  vol.  13,  pag.  589,  n.  5;  Ferreres,  1.  c.,  n.  264, 

ta»  (Denz.,  n.  1409)  :  ergo  non  potest  satisfacere,  obligatio  autem 
satisfaciendi  est  iustitiae  commutativae ;  c)  ex  Benedicto  XIV, 
Const.  Quanta  cura ,  ubi  hanc  praxim  dicit  non  esse  immunem 
« a  furti  crimine ,  unde  restitutioni  subiaceat» ;  d)  ex  ratione  con¬ 
tractus,  nam  qui  retinet  partem  stipendii  agit  contra  volunta¬ 
tem  dantis :  hic  enim  vult  non  modo  ut  Missa  celebretur  sed  ut 
celebretur  pro  tali  stipendio,  nec  ullam  partem  vult  gratuito 
tribuere  non  celebranti.  S.  Alphonsus ,  n.  322,  dicit  hanc  sen¬ 
tentiam  esse  tenendam,  eamque  tenet  maxima  pars  auctorum. 
Many,  De  Missa,  n.  94,  hanc  sententiam  vocat  probabilissimam 
et  moraliter  certam.  Cui  autem  fieri  debeat  restitutio,  num  danti 
scilicet  eleemosynam,  an  celebranti,  controvertitur .  Potius  cele¬ 
branti  facienda  videtur.  S.  Alph .,  1.  c. ;  Many ,  i.  c. 

Contraria  sententia  (1)  unice  innititur  voluntati  dantis  stipen¬ 
dium  male  interpretatae,  quam  dicunt  esse  ut  acceptans  stipen¬ 
dium  teneatur  tantum  ad  celebrandam  Missam  per  se  vel  per 
alium,  et  consequenter  ei  potestatem  facit  retinendi  partem  stipen¬ 
dii,  dummodo  de  facto  Missa  celebretur  (2).  Sed  si  hoc  ita  esset, 
Ecclesia,  quae  semper  voluit  ut  voluntas  dantis  sit  veluti  regula  et 
lex  in  hac  materia  de  stipendiis,  non  prohibuisset  semper  et  gravis¬ 
sime  talem  stipendiorum  retentionem.  Ergo  Ecclesia  interpretatur 
contrario  modo  voluntatem  dantis,  sicut  facit  etiam  prima  senten¬ 
tia. —  Unde  omnes  fere  auctores  nunc  viventes  negant  probabilita¬ 
tem  secundae  sententiae  (3). 

Quaer.  16.  An  sacerdos ,  cui  offertur  pingue  stipendium 
pro  hodierna  Missa ,  possit  hoc  retento  rogare  alium  sacerdotem 
ut  celebret  pro  ipso ,  promittens  celebrare  die  sequente  pro  eo¬ 
dem ,  qui  pro  ordinaria  eleemosyna  est  celebraturus ? 

Resp.  Controvertitur .  I.a  sententia  negat ,  quasi  hoc  non  pos¬ 
sit  excusari  a  specie  turpis  lucri.  Ita  S.  Alph.,  n.  322,  dub.  4, 
qui  tamen  addit,  de  gravi  peccato  damnandum  id  non  videri  (4). 


(1)  Historiam  Imius  controversiae  accuratissime  expositam  vide  apud  Arendt,  in 
opusculo  inscripto  De  laesione  iustitiae  commutativae  in  Missae  manualis  stipendio 
alteri  celebranti  diminuto  (Prati,  1914),  ubi  dari  in  casu  ex  natura  rei  laesionem 
iustitiae  commutativae  ideoque  cum  onere  restituendi  (cum  stipendium  non  detur 
propter  obligationem  celebrandi,  sed  propter  ipsam  susceptam  celebrationem)  ita 
acerrime  propugnat,  ut  oppositae  sententiae  probabilitatem  elidere  vix  non  videatur. 

(2)  Card.  D’Annibale,  3,  n.  190,  nota  17;  Genicot,  2,  n.  231;  Noldin,  De  Sacram., 
191 ;  Pighi,  vol.  4,  n.  194,  q.  I.a  •  Busquet,  n.  642,  in  edit,  ante  Codicem  (in  l.a  post 
Codicem  sententiam  mutasse  videtur),  et  pluribus  veteribus  quos  refert  S.  Alph.,  1.  c., 
probabilis  videbatur  haec  secunda  sententia,  nec  P.  Ballerinio  (Opus  mor.,  vol.  4, 
n.  1017)  displicere  videbatur. 

(3)  Cfr.  Gasparri,  De  Eucharistia,  n.  601;  Arendt,  1.  c. ;  Vermeersch,  Theol. 
mor.,  vol.  3,  n.  299;  Cappello,  De  Sacram.,  vol.  1,  n.  702;  Priimer,  O.  P.,  Man. 
Theol.  mor.,  vol.  3,  n.  273;  Salsmans  (apud  Gdnicot-Salsmans),  vol.  2,  n.  231  bis; 
Gestermann  (apud  Marc-Gestermann),  vol.  2,  n.  1619;  Damen  (apud  Aertnys-Damen), 
vol.  2,  n.  213,  q.  50.  Clr.  Ferreres,  Misas  manuales,  n.  508  b;  et  etiam  nn.  261-272. 

(4)  Ita  etiam  Mare,  Inst.  mor.,  n.  1612;  Berardi,  Praxis,  vol.  3,  n.  401;  Constanti¬ 
ni,  Inst.  Th,  mor.,  n,  718;  Gasparri,  De  Euch.,  n.  610;  Wernz,  Ius  Decretal.,  vol.  3, 

II. a  sententia  affirmat ,  cum  Lacroix,  n.  134,  et  aliis  (1),  cui 
sententiae  favere  videtur  praxis  timoratorum.  Huic  adhaeret 
Buccer.,  2,  n.  268,  si  commutatio  fiat  pro  occurrente  quodam 
casu;  non  autem  si  id  fiat  saepe,  vel  ex  industria,  studiosa 
nempe  captatione  pinguioris  stipendii.  Haec  sententia  suam 
probabilitatem  retinet,  etiam  post  Codicem.  Cfr.  11  Monitore , 
vol.  16,  pag.  468,  q.  91 ;  Noldin,  1.  c. ;  Verm.,  1.  c.,  n.  300. 

480.  Quaer.  17.  Si  quis  pecuniae  summam  obtulerit  pro 
Missarum  applicatione ,  non  indicans  earundem  numerum, 
quomodo  hic  supputandus  est ? 

Resp.  Secundum  eleemosynam  loci ,  in  quo  oblator  moraba¬ 
tur,  nisi  aliam  fuisse  eius  intentionem  legitime  praesumi  de¬ 
beat  (can.  830).  Si  autem  taxavit  ipse  testator,  sed  infra  loci 
morem,  aut  taxae  receptae  normam,  vel  standum  est  voluntati 
testatoris,  vel  recurrendum  ad  S.  Sedem  pro  reductione,  nisi 
Episcopus  indultum  apostolicum  habeat  ad  reductionem  facien¬ 
dam,  vel  ipsi  hanc  potestatem  fecerit  testator  aut  fundator  (2). 
Ita  ex  can.  1517,  §  2,  iuxta  quem  reductio  Missarum  Sedi  Apos- 
tolicae  unice  competit,  idque  ex  iusta  causa  et  necessaria.  Vide 
etiam  can.  1551.  Cohaerent  C.  Plen.  Amer,  lat.,  n.  866,  et  C.  Ma¬ 
nii.,  n.  1037,  ubi  legimus:  «Qua  in  re,  vel  ipsis  Episcopis  nulla 
hodie  relicta  est  facultas  reducendi  Missas,  nisi  testator  ipse 
hanc  facultatem  tribuisse  dignoscatur;  secus,  ad  reductionem 
numeri  Missarum,  auctoritas  Sedis  Apostolicae  omnino  est  im¬ 
ploranda». 

N.  B.  Si  reductio  in  Missa  facienda  sit  (accedente  debita 
facultate),  reducere  oportet  ritum  et  sollemnitatem,  non  vero 
numerum  Missarum  quantum  fieri  possit  (3). 

Quaer.  18.  An  sacerdotes  divites  stipendium  accipere  pos¬ 
sint ? 

Resp.  Affirm.  Ratio  est,  quia  secundum  receptum  et  proba¬ 
tum  Ecclesiae  morem  atque  institutum,  sacerdoti  cuilibet  Mis¬ 
sam  celebranti  et  applicanti  licet  eleemosynam  seu  stipendium 
recipere  (can.  824,  §  1).  Etiam  quisque  operarius,  sive  dives 
sive  pauper,  mercede  sua  dignus  est,  ut  dicit  ipse  Christus, 
Luc.  10,  7,  et  iuxta  Apost.,  1  Cor.  9,  13. 


n.  537,  nota  105.  Innituntur  praesertim  decreto  Innoc.  XII  et  sententia  S.  C.  Cone.,  in 
Volaterrana,  6  maii  1865,  apud  Acta  S.  Sedis,  vol.  2,  pag.  194-205.  Cfr.  etiam  Thesaur, 
resol.  S.  C.  C.,  vol.  123,  pag.  142  seq.,  et  vol.  124,  pag.  181  seq. 

(1)  Ita  etiam  Ball.-P.,  n.  1018;  De  Varceno,  cap.  3,  art.  un. ;  D’Annibale,  3,  n.  190, 
nota  18;  Sabetti,  n.  712,  q.  5;  Many,  De  Missa,  n.  97;  G&nicot,  n.  231,  VIII;  Noldin, 
De  Sacram.,  n.  191 ;  Pezzani,  Codex  ad  can.  812  et  818. 

(2)  Comm.  Cod.,  14  iul.  1922  :  Acta,  XIV,  pag.  529. 

(3)  Bened.  XIV,  De  Synod.,  1.  13,  cap,  ult.,  n.  34;  Bargilliat,  n.  1375.  Cfr.  etiam 
can.  1551,  §  3,  et  Fcrreres,  1.  c.,  n.  186. 

481.  Quaer.  19.  Quid  praeterea  arcendum  est  ab  eleemo¬ 
synis  Missarum ? 

Resp.  Arceri  omnino  debet  quaelibet  etiam  species  negotia¬ 
tionis  vel  mercaturae  (can.  827).  Ideoque  :  l.°  sub  gravi  prohi¬ 
bitum  est:  a)  colligere  eleemosynas  maioris  pretii  et  ex  iis  lu¬ 
crum  captare  faciendo  eas  celebrare  minori  eleemosyna,  vel 
sibi  reservando  beneficium  cambii.  —  b)  Celebranti  Missam 
dare  loco  stipendii  accepti  a  fidelibus  vel  locis  piis,  libros  alias- 
ve  merces ;  aut  vicissim  recipere  pro  Missis  celebratis  aut  cele¬ 
brandis  libros  aliasve  merces  loco  stipendii,  quod  alius  accepit 
a  fidelibus  vel  locis  piis.  —  c)  Ope  Missarum  res  quascumque 
emere,  subscriptionesve  cum  diariis  vel  ephemeridibus  inire. 

2. °  Non  tamen  prohibetur  accipere  ephemeridem  et,  loco 
solvendi  pretium  subscriptionis,  celebrare  aliquot  Missas  ad 
intentionem  moderatoris,  qui  nullum  pro  ipsis  Missis  stipen¬ 
dium  ab  aliis  accipiat,  sed  faciat  eas  celebrare  ex  propria  devo¬ 
tione.  Nec  accipere  pro  stipendio  libros  ex  aliqua  bibliotheca  di¬ 
vendenda,  ut  ex  pretio  Missae  Celebrentur ;  aut  accipere  libros 
alb  eo  qui  Missas  facit  celebrare  ex  propria  devotione  (1).  Ratio 
est,  quia  stipendium  pro  Missa  sicut  potest  consistere  in  pecu¬ 
nia,  ita  etiam  in  qualibet  alia  re  pretio  aestimabili.  Quod  prohi¬ 
betur  est,  ut,  qui  accipit  stipendia  ut  faciat  celebrare  Missas, 
stipendia  accepta  permutet  aliis  rebus,  quas  det  celebranti. 

3. °  Nec  prohibetur  consuetudo,  aut  statutum,  aut  conventio, 
vi  cuius  coadiutor  celebret  ad  intentionem  parochi  qui  stipen¬ 
dia  percipiet,  et  loco  stipendiorum  dabit  coadiutori  victum  et 
habitationem,  aut,  quasi  in  dotem  sui  officii,  fixam  aliquam 
pecuniae  quantitatem  (2). 

Quaer.  20.  An  et  quatenus  Missae  in  fine  anni  propriis  Or¬ 
dinariis  tradendae  sint ? 

Resp.  Tenentur  sub  gravi  omnes  et  singuli  administratores 
causarum  piarum  aut  utcumque  obligati  ad  Missarum  onera 
implenda,  sive  clerici  sive  laici,  in  fine  cuiuslibet  anni  Missa¬ 
rum  onera  quae  reliqua  sunt,  et  quibus  nondum  satisfecerint 
(cum  satisfacere  debuissent),  tradere  propriis  Ordinariis.  Pro 
Missis  quasi-manualibus  obligatio  eas  deponendi  decurrit  a 
fine  illius  anni,  intra  quem  onera  impleri  debuissent;  pro  Mis¬ 
sis  vero  manualibus ,  post  annum  a  die  suscepti  oneris,  salva 
diversa  voluntate  offerentium  (can.  841)  (3). 

Nomine  Ordinariorum  veniunt  quoque  Praelati  regulares 

(1)  Ofr.  Ferreres,  Misas  man.,  nn.  148  seq.,  301,  385-412,  530. 

(2)  S.  C.  Cone.,  11  maii  1904,  ad  III;  27  febr.  1905,  ad  I.  Cfr.  Ferreres,  1.  c. 
nn.  163  seq.,  ap.  III,  B.  et  E. 

(3)  Cfr.  Ferreres,  1.  c.,  nn.  323  seq.,  464,  495,  531  seq. 

(Generales,  Provinciales)  pro  suis  respectivis  subditis  (can. 
198,  §  1)  (1). 

482.  Quaer.  21.  An  et  quatenus  Missas  a  fidelibus  acceptas 
aliis  tradere  liceat,  iuxta  Codicem ? 

Resp.  i.°  Qui  Missarum  numerum  habent,  de  quibus  sibi  li¬ 
ceat  libere  disponere,  possunt  eas  tribuere  sacerdotibus  sibi 
acceptis  (2),  dummodo  probe  sibi  constet  eos  esse  omni  excep¬ 
tione  maiores,  vel  testimonio  proprii  Ordinarii  commendatos 
(can.  838).  Cfr.  Ferreres,  1.  c.,  nn.  246-254,  505,  506. 

Resp.  2.°  Qui  Missas  a  fidelibus  susceptas,  aut  utcumque 
suae  fidei  commissas,  aliis  celebrandas  tradiderint,  obligatione 
tenentur  usque  dum  acceptae  obligationis  et  recepti  stipendii 
testimonium  obtinuerint  (can.  839).  Licet  absque  culpa  illius 
qui  onere  celebrandi  gravatur,  Missarum  eleemosynae  perierint, 
obligatio  non  cessat  (can.  829).  Cfr.  Ferreres ,  1.  c.,  n.  147  seq. 

Resp.  3.°  «Ordinarii  dioecesani...  Missarum  intentiones  pri¬ 
mum  distribuent  inter  sacerdotes  sibi  subiectos,  qui  eis  indi¬ 
gere  noverint ;  alias  deinde,  aut  S.  Sedi  aut  aliis  Ordinariis 
committent,  aut  etiam,  si  velint,  sacerdotibus  extra-dioecesanis, 
dummodo  sibi  noti  sint  omnique  exceptione  maiores,  firma  sem- 
per  regula  de  obligatione,  donec  a  sacerdotibus  recepti  stipen¬ 
dii  testimonium  obtinuerint».  Decr.  Ut  debita ,  art.  7. 

Tempus  utile  ad  Missas  celebrandas,  quas  tibi  Ordinarius 
tradat,  incipit  currere  a  die  quo  eas  ab  Ordinario  accipias  (3). 

Satis  erit  celebrare  has  Missas  ad  intentionem  Ordinarii. 
Ibid.  Cfr.  Ferreres ,  1.  c.,  n.  245. 

N.  B.  l.°  Unusquisque  Ordinarius  suorum  sacerdotum  cata¬ 
logum  conficere  debet,  atque  in  ipso  describere  Missarum  nu¬ 
merum,  quibus  quisque  satisfacere  tenetur,  quo  tutius  dein¬ 
ceps  in  assignandis  Missis  procedat  (S.  C.  Cone.,  22  maii  1907). 
Cfr.  Ferreres ,  apud  Razon  y  Fe,  vol.  18,  pag.  518  seq. 

2.°  Rectores  cuiuscumque  ecclesiae  vel  loci  pii,  tam  saecu¬ 
larium  quam  religiosorum,  in  quibus  eleemosynae  Missarum 
recipi  solent,  librum  habere  debent,  in  quo  accurate  tenentur 
notare  Missarum  receptarum  numerum,  intentionem,  eleemo¬ 
synam,  celebrationem  (4).  Hic  liber  distinctus  esse  debet  ab  eo 


(1)  S.  C.  Coae.,  27  febr.  1905,  in  Congreg.  Spiritus  Sancti.  CIr.  Ferreres,  1.  c., 
n.  333,  ap.  III,  D,  et  Inst.  can.,  vol.  1,  n.  366  seq. 

(2)  Nequit  igitur  Ordinarius  aut  Concilium  provinciale  prohibere  comminus  Mis¬ 
sae  manuales  mittantur  extra  dioecesim  sine  licentia  Ordinarii,  nisi  agatur  de 
Missis  iundatis,  aut  ad  instar  manualium,  aut  de  manualibus  datis  intuitu  causae 
piae  (S.  C.  Cone.,  19  febr.  1921 :  Acta,  XIII,  pag.  228).  Ferreres,  1.  c.,  n.  251. 

(3)  Can.  837;  S.  C.  Cone.,  27  febr.  1905,  in  Leopolien.  Cfr.  Ferreres,  Misas  man., 
nn.  243  seq.,  ap.  III,  C. 

(4)  Concilium  Rien.  Sicut,  (anni  1920)  praecipit,  can.  246,  ut  hic  liber  dupli- 

in  quo  recensentur  Missae  piarum  fundationum  (can.  843,  §  1). 

3. °  Ius  et  officium  advigilandi  ut  onera  Missarum  adim¬ 
pleantur,  in  ecclesiis  saecularium  pertinet  ad  loci  Ordinarium ; 
in  religiosorum  ecclesiis  ad  eorum  Superiores  (can.  842).  Hi 
respective  tenentur  singulis  saltem  annis  libros  Missarum  (de 
quibus  diximus  in  N.  B.  2.°)  recognoscere  sive  per  se  sive  per 
alios  (can.  843,  §  2).  Cfr.  Ferreres ,  Misas  man.,  nn.  338-352. 

4. °  Ordinarii  quoque  locorum  et  Superiores  religiosi  qui 
propriis  subditis  aliisve  Missas  celebrandas  committunt,  quas 
acceperint,  Missas  cum  suis  stipendiis  cito  referre  debent  per 
ordinem,  in  librum ,  et  curare  pro  viribus  ut  quamprimum  cele¬ 
brentur  (can.  844,  §  1).  Cfr.  supra,  n.  474,  q.  4.° 

5. °  Etiam  sacerdotes  privati,  quibus  Missarum  eleemosynae 
traduntur,  debent  in  libro  aliquo  ad  hoc  destinato  adnotare 
dilucide:  a)  stipendia  accepta,  itemque,  b)  tempus  quo  onus 
adimpleri  debet,  et  c)  factum  celebrationis,  ne  e  memoria  ela¬ 
batur  obligatio,  aut  decedat  ipse,  quin  heredes  scire  possint 
quaenam  onera  adimplenda  remaneant  (can.  844,  §  2)  (1). 

6. °  Pro  Missis  celebrandis  in  altari  privilegiato  nequit, 
sub  obtentu  privilegii,  maior  exigi  Missae  eleemosyna  (can. 
918,  §  2).  Cfr.  Ferreres ,  1.  c.,  n.  204. 

Quaer.  22.  An  restituere  debeat ,  qui ,  accepto  stipendio  ad 
Missam  in  altari  privilegiato  celebrandam ,  eandem  in  alio  alta¬ 
ri  celebrat ? 

Resp.  Neg.,  si  erraverit  bona  fide;  sed  tenebitur  ad  lucran¬ 
dam  indulgentiam  plenariam  defunctis  applicabilem,  ut  sunt 
indulgentiae  Viae  Crucis ,  etc.  Sic  enim  aliqua  compensatio  tri¬ 
buitur.  Si  tamen  stipendium  maius  ordinario  ad  hoc  acceperit, 
excessum  restituere  tenetur  (2). 

Si  autem  scienter  omiserit  celebrare  in  altari  privilegiato, 
debet  stipendium  restituere,  nisi  habeat  privilegium  personale 
altaris  privilegiati ;  nec  satisfacit  applicando  aliam  indulgen¬ 
tiam  plenariam  defunctis,  pro  quibus  ad  altare  privilegiatum 
celebrare  debuerat  (S.  C.  Indulg.,  2  mai.  1852).  Ratio  est,  quia 
haec  alia  indulgentia  non  tam  certo  lucratur  (3). 

Item,  qui  accipiat  stipendium,  ut  celebret  in  loco  certo, 


cibus  foliis  constet,  quorum  alterum  offerenti  stipem  tradatur,  alterum  autem  in  libro 
conservetur. 

(1)  Concilium  Plen.  Sicul.  (anni  1920),  can.  244,  mandat  ut  hic  liber  singulis 
annis  recognoscatur  per  Ordinarium  seu  per  vicarium  foraneum.  Idem  Concilium 
statuit,  can.  245,  ut  in  singulis  ecclesiis  sit  liber  in  quo  sacerdos  celebrans  adnotet 
suum  nomen  intentionemque  pro  qua  Missam  applicavit.  Cfr.  Ferreres,  1.  c. 

(2)  Ita  S.  Alph.,  n.  329;  Elbel,  n.  210;  Sporer,  nn.  137  et  335.  Item’  S.  C  Indulc 

22  febr.  1847;  24  iul.  1885.  fa'' 

(3)  Cfr.  Beringe r,  Les  Indulgences,  1,  pag.  460  seq. 


484 


DE  OBLIGATIONE  CELEBRANDI  RATIONE  STIPENDII 


299 


v.  gr.  ad  statuam  miraculosam,  vel  in  sacello,  ut  populus  Mis¬ 
sam  audiat,  vel  certo  tempore,  v.  gr.  die  sabbati  in  honorem 
B.  Virginis;  ita  ut  locus  et  tempus  per  se  intendatur,  non 
potest  retinere  stipendium,  nisi  Missam  tempore  et  loco  prae¬ 
scripto  legerit.  Ratio  est,  quia  alias  dans  stipendium  graviter 
invitus  censetur.  Secus  vero,  si  tempus  et  locus  per  se  non 
intendantur. 

483.  Quaer.  23.  An  obligatus  ex  stipendio  ad  celebrandum 
in  altari  privilegiato  pro  defuncto  debeat  legere  Missam  de 
Requiem,  quando  ritus  id  permittit ? 

Resp.  Neg.  Etenim  ad  indulgentias  lucrandas  id  iam  non  re¬ 
quiritur.  Faciet  tamen  laudabiliter,  ex  pietate  in  defunctum, 
sicut  laudabiliter  additur,  si  Missa  dici  debet  de  feria,  oratio 
pro  defuncto  (1). 

Quaer.  24.  An  obligatus  ex  stipendio  ad  legendam  Missam 
de  Requiem,  vel  votivam,  satisfaciat ,  si  aliam  Missam  dicat ? 

Resp.  Affirm.  Ratio  est,  quia  Missa  eadem  est  quoad  sub¬ 
stantiam  ;  et  si  adsit  iusta  ratio,  nullum  erit  peccatum.  Hinc 
si  rubricae  non  permittant  ea  die  legi  Missam  vel  de  Requiem 
vel  votivam,  debet  legi  Missa  diei,  et  sic  vere  satisfit  obligatio¬ 
ni.  Qui  autem  absque  legitima  ratione  id  facit,  a  peccato  veniali 
excusari  non  potest ;  nec  propria  devotio  ut  ratio  sufficiens  ha¬ 
betur  (2). 

Quaer.  25.  An  stipendium  percipi  possit  pro  Missis  in  die 
Commemorationis  omnium  fidelium  defunctorum  celebrandis ? 

Resp.  Affirm.,  cum  nullibi  hoc  prohibeatur.  Ita  communi¬ 
ter.  S.  Alph .,  n.  338.  Cfr.  infra,  n.  487. 

484.  Quaer.  26.  Quaenam  conditiones  requiruntur  ad  tri¬ 
cenarium  greqorianum?  (3). 

Resp.  Sunt  sequentes:  i.°  Debent  Missae  celebrari  diebus 
triginta  continuis  sine  ulla  interruptione.  Interruptio  vero  tribus 
diebus  ultimis  maioris  hebdomadae,  si  tamen  postea  sine  ulla 
alia  interruptione  triginta  dies  expleantur,  non  obstat  huic  pri¬ 
mae  conditioni  (4).  — 2.°  Debent  applicari  pro  una  eademque 
anima ,  cuius  liberatio  a  poenis  purgatorii  a  divina  misericor- 


(1)  S.  0«.,  19  dec.  1913  (Acta,  V,  pag.  122).  Cfr.  Mach-Verreres,  vol.  1,  n.  347,  5.a, 

Pdlt(2)5  Ita  S.  Alph.,  n.  328,  etc.  Cfr.  S.  R.  C.,  13  iun.  1899  (Decr.  auth.,  n.  4031,  ad  4); 
et  23  apr.  1902,  ad  15. 

(3)  Fiducia  qua  fideles  retinent  celebrationem  tricenarii  gregoriani  (I.  e.  in- 
ducti  exemplo  Scti.  Gregorii  Magni)  uti  specialiter  efficacem  ex  beneplacito  et 
acceptatione  divinae  misericordiae  ad  animae  a  purgatorii  poenis  liberationem  est 
pia  et  rationabilis,  atque  praxis  easdem  Missas  celebrandi  est  in  Ecclesia  approbata. 
S.  C.  Indulg.,  11  martii  1884. 

(4)  Cfr.  S.  C.  Cone.,  7  mai.  1791,  et  Bcned.  XIV,  De  Sacr.  Miss.,  lib,  3,  c.  23,  n,  3, 

dia  imploratur.  Non  opus  est  ut  celebrentur  ab  eodem  sacerdote, 
neque  in  eodem  altari  (1),  neque  de  Requiem  etiam  in  diebus 
in  quibus  id  permittit  Rubrica :  hoc  tamen  fiet  laudabiliter  (2). 

Quaer.  27.  Quid  si  interruptio  tricenarii  fiat  inculpabiliter? 

Resp.  Tunc  certe  factum  est  contra  essentiam  tricenarii,  et 
sacerdos,  si  stipendium  extraordinarium  acceperit,  tenebitur  de 
novo  incipere  tricenarii  celebrationem,  si  excessus  ad  hoc  suf¬ 
ficiat.  Si  vero  stipendium  ordinarium  pro  Missis  ubique  tantum 
datum  ipsi  fuerit,  tunc  ad  illud  onus  extraordinarium  tricena¬ 
rii  censetur  tantum  obligari  ex  fidelitate,  quae  non  obligat  cum 
gravi  incommodo ;  ideoque  sufficit  quod  compleat  numerum 
triginta  Missarum,  et  curet  aliquam  saltem  ex  his  celebrare  ad 
altare  privilegiatum.  Card.  Gennari ,  Quistioni  teol.  mor.,  n.  417. 

Quaer.  28.  Quid  agere  debeat  parochus  qui  tenetur  ad  trice¬ 
narium  gregorianum ,  et  quid  si  binare  possit ? 

Resp.  ad  l.um  Parochus  nequit  admittere  (a  se  ipso  celebran¬ 
dum)  tricenarium  gregorianum  ;  verum,  si  illud  admittat,  te¬ 
netur  diebus  dominicis  et  festis  Missam  gregorianam  alteri  sa¬ 
cerdoti  celebrandam  committere  (3). 

Resp.  ad  2.um  Nequit  applicare  secundam  Missam  pro  trice¬ 
nario.  Si  applicat,  peccat  graviter,  sed  probabiliter  satisfacit 
obligationi  iustitiae.  Cfr.  n.  489,  q.  8.°— Immo,  si  ideo  applicat 
quia  alium  sacerdotem  invenire  non  potuit,  et  praeterea  inten¬ 
tionem  habet  tot  Sacra  postea  celebrandi  sine  stipendio,  quot 
fuerunt  hoc  modo  pro  tricenario  applicata,  non  videtur  constare 
de  peccato  gravi.  Cfr.  Ferreres ,  Misas  man.,  n.  208. 

Quaer.  29.  An  liceat  Sacrum  facere  pro  primo  qui  stipen¬ 
dium  daturus  sit? 

Resp.  Neg.,  etenim  ex  can.  825,  l.°,  nunquam  licet  Missam 
applicare  ad  intentionem  illius  qui  applicationem  cum  eleemo¬ 
syna  petiturus  est,  sed  nondum  petiit,  et  eleemosynam  postea 
oblatam  retinere  pro  Missa  antea  applicata.  —  Aliunde  haec 
praxis  in  se  ipsa,  plura  incommoda  habet,  cum  fieri  possit  ut 
primus,  qui  petat,  velit  applicari  Missam  pro  recente  defuncto, 
qui  adhuc  inter  vivos  erat,  dum  Sacrum  oblatum  fuit.  Atqui 
fructus  sacrificii  nequit  suspendi  in  futurum.  Ergo... 

Si  vero  scias  aliquem  obiisse,  et  prudenter  existimes  pro  ipso 
a  te  Missas  esse  postulandas,  videtur  aliquibus  te  posse  Missam 
pro  ipso  celebrare,  et  postea  stipendium  recipere.  S.  Alph., 


(1)  S.  C.  Indulg.,  14  ian.  1889.  Cfr.  Ferreres,  Misas  man.,  n.  205  seq. 

(2)  S.  Off.,  11  dec.  1912:  Acta,  IV,  pag.  32.  Cfr.  Ferreres,  apud  Raz6n  y  Fe  vol  36 
pag.  93  seq.;  Mach-Ferreres,  vol.  1,  n.  347,  edit.  15.a  ;  Gasparri,  1.  c.,  n.  865  nota 

(3)  Cfr.  S.  Off.,  11  dec.  1912,  ad  3  :  Acta,  IV,  pag.  32. 

n.  337 ;  Genicot,  n.  234.  —  Attamen,  quamvis  in  casu  valida  sit 
applicatio,  adhuc  videtur  comprehendi  in  prohibitione  (1). 


CAPUT  IV 

DE  TEMPORE  ET  LOCO  CELEBRATIONIS 

ARTICULUS  I.  —  De  tempore  celebrationis 

485.  Principia.  —  I.  Missae  sacrificium  omnibus  diebus  ce¬ 
lebrari  potest,  exceptis  iis  qui  proprio  sacerdotis  ritu  excipiun¬ 
tur  (can.  820).  Prohibet  autem  ritus  romanus,  ne  celebretur 
praeter  Missam  praesanctificatorum  alia  Missa  in  die  Parasce- 
ves  seu  feria  VI  hebdomadae  maioris ;  item  ne  absque  necessi¬ 
tate  plura  Sacra  fiant  in  eadem  ecclesia  feria  V  et  sabbato  eius¬ 
dem  hebdomadae.  Sic  ex  variis  Sacrorum  Rituum  Congrega¬ 
tionis  decretis  constat.  S.  Alph.,  n.  350. 

Sed  nota  sequentia:  l.°  Feria  V  in  Cena  Domini:  a)  Potest 
Episcopus  facultatem  concedere  ut  alia  Missa  legatur  ante  sol¬ 
lemnem  pro  infirmis  qui  sollemni  interesse  nequeant.  Cardina¬ 
les  (et  Episcopi,  nisi  in  cathedrali  celebrare  debeant)  habent 
facultatem  celebrandi,  vel  aliis  permittendi  ut  coram  se  cele¬ 
brent  (2). 

b )  Regulares  possunt  celebrare  in  oratorio  privato  aliam 
Missam  lectam  ante  conveniualem,  ut  distribuatur  infirmis  com¬ 
munio  paschalis ;  quod  si  oratorio  careant,  possunt  etiam  cele¬ 
brare  in  ecclesia,  sed  ianuis  clausis  (3). 

c)  Si  in  hanc  feriam  incidat  festum  de  praecepto ,  v.  gr. 
S.  Iosephi,  praeceptum  audiendi  Sacrum  non  transfertur,  et 
fieri  debent  ante  Missam  conventualem  tot  Sacra,  quot  ne¬ 
cessaria  sint  ut  populus  praecepto  satisfaciat  (4). 

2. °  Feria  VI  in  Parasceve:  Liceret  (et  est  communius)  Mis¬ 
sam  celebrare  ne  infirmus  moriatur  sine  Viatico;  quo  in  casu 
existimat  Gasparri  legendam  esse  Missam  de  Passione. 

3. °  In  sabbato  sancto:  Missa  privata  celebrari  nequit,  nisi 
ex  apostolico  privilegio,  aut  ex  necessitate  Viatici. 

II.  Missae  celebrandae  initium  fieri  nequit  citius  quam 


(1)  Gasparri,  1.  c.,  537;  Lugo,  De  paenit.,  d.  13,  nn.  138  et  139;  Ferreres,  1.  c., 
n.  114  seq.,  379  seq. 

(2)  Ex  Pio  X,  20  dec.  1911;  can.  239,  §  1,  4.“,  et  349,  §  1,  1.*  Cfr.  Razdn  y  Fe,  vol.  33, 
pag.  243. 

(3)  S.  R.  C.,  31  aug.  1839,  n.  2799,  ad  3. 

(4)  S,  R,  C.,  27  sept.  1716  CDecr,  auth.,  n.  2240), 

una  hora  ante  auroram,  vel  serius  quam  una  hora  post  meri¬ 
diem  (can.  821,  §  1). 

In  regionibus  aurora  carentibus ,  idem  intelligitur  moraliter 
de  tempore,  quod  aequivalet  et  correspondet  aurorae,  hoc  est 
de  exordio  diei  civilis,  moralis  et  usualis,  in  quo  homines  di¬ 
luculo  surgere  solent  ad  opera,  iuxta  receptas  et  approbatas 
consuetudines  (1). 

III.  In  nocte  Nativitatis  Domini  inchoari  media  nocte  po¬ 
test  sola  Missa  conventualis  vel  paroecialis,  non  autem  alia  sine 
apostolico  induito  (can.  821,  §  2).  Igitur  sine  speciali  privile¬ 
gio  (2)  non  licet  Missam  privatam  celebrare  hac  nocte  (3). 

Ex  privilegio  concesso  a  Pio  X  per  decretum  S.  Off . ,  1  aug. 
1907,  confirmato  per  Codicem  (can.  821,  §  3)  :  «in  omnibus  re¬ 
ligiosis  seu  piis  domibus  oratorium  habentibus  cum  facultate 
sanctissimam  Eucharistiam  habitualiter  asservandi,  nocte  Na¬ 
tivitatis  D.  N.  I.  Ch.,  unus  sacerdos  tres  rituales  Missas,  vel 
servatis  servandis,  unam  tantum,  quae  adstantibus  omnibus  ad 
praecepti  satisfactionem  valeat,  celebrare  potest,  et  sacram  com¬ 
munionem  petentibus  ministrare».  Cfr.  Ferreres,  1.  c.,  n.  273. 

486.  Quaesita.  —  Quaer.  l.°  An  peccet  graviter,  qui  ante 
unam:  horam  ante  auroram,  aut  post  unam  post  meridiem  ce¬ 
lebrat? 

Resp.  Affirm.,  si  multum  praeveniat  aut  protrahat  tempus 
ab  Ecclesia  statutum  (n.  485,  II) ;  secus  vero,  si  mutatio  sit  le¬ 
vis  ;  immo,  si  iusta  adsit  causa,  omni  culpa  vacabit.  Qualis  au¬ 
tem  censeatur  immutatio  notabilis,  controvertilur.  Iuxta  com¬ 
muniorem  et  probabiliorem  sententiam,  gravis  non  habetur, 
nisi  celebratio  hora  integra  ante  vel  post  tempus  statutum  inci¬ 
piatur.  S.  Alph.,  n.  346. 

Quaer.  2.°  Quandonam  liceat  tempus  celebrationis  antever¬ 
tere  vel  protrahere ? 

Resp.  l.°  In  necessitate,  v.  gr.  ut  morituro  ministretur  Via¬ 
ticum,  quo  casu  liceret  etiam  media  nocte  celebrare ;  2.°  ubi  est 
mos  rationabilis,  v.  gr.  ut  opifices  et  famuli  summo  mane  pos¬ 
sint  Sacrum  audire  ;  3.°  vi  privilegii  a  Papa  concessi ;  4.°  post 
Missam  sollemnem  in  festivitate,  si  sollemnitas  protrahatur  ad 


(1)  S.  R.  C.,  18  sept.  et  2  nov.  1634  (Decr.  auth.,  n.  614)  ;  C.  Plen.  Amer,  lat., 
n.  352 ;  C.  Manii.,  n.  426 ;  Acta  S.  Sedis,  vol.  3,  pag.  602 ;  Gasparri,  1.  c.,  n.  106  seq. ; 
Wernz,  1.  c.,  nota  170. 

(2)  Qui  licite  celebrare  possunt  Missam  In  sacellis  navium  Societatis  Transatlan- 
tlcae  Barcinonensis,  In  nocte  Natalis  Domini  celebrationem  incipere  possunt  statim 
post  mediam  noctem,  ex  privilegio  concesso  ex  Audientia  Ssmi.,  die  20  april.  1916, 
ad  decennium. 

(3)  CIr.  Gennari,  Consultazloni,  2.°,  pag.  770  seq.;  Ferreres,  La  ComunWn  Ire- 
cuente,  etc.,  n.  291. 

horam  et  amplius  post  meridiem,  immo  probabiliter  etiam  post 
duas  horas,  ne  magna  pars  populi  Missa  careat ;  5.°  ex  causa 
itineris  per  horam  post  meridiem  vel  ante  auroram ;  6.°  sic 
etiam  causa  funeris  alicuius  magnatis,  vel  contionis,  vel  publi¬ 
cae  supplicationis.  Vide  S.  Alph.,  n.  343  seq. 

Quaer.  3.°  Quale  peccatum  sit  celebrare  Missam  ante  recita¬ 
tionem  matutini? 

Resp.  Cfr.  n.  72,  q.  2.° 

487.  Quaer.  4.°  An  liceat  uni  eidemque  sacerdoti  plures 
eodem  die  celebrare  Missas? 

Resp.  Neg.,  nisi  ex  apostolico  induito,  aut  potestate  facta  a 
loci  Ordinario  (can.  806,  §  1).  —  Excipe:  l.°  dies  Nativitatis  Do¬ 
mini  et  Commemorationis  omnium  fidelium  defunctorum,  in 
quibus  licet  omnibus  sacerdotibus  (1)  tres  celebrare  Missas 
(ibid.) ;  2.°  si  sacerdos  ante  ablutionem  moneatur  de  communi¬ 
cando  infirmo,  et  suam  hostiam  sumpserit,  nec  alia  sit  hostia 
consecrata,  neque  alius  sacerdos  ieiunus  reperiatur.  Ita  commu¬ 
niter.  S.  Alph.,  n.  315. 

Quoad  stipendia  in  die  Natalis  Domini  vide  dicta  in  n.  472. 

In  die  Commemorationis  omnium  fidelium  defunctorum: 
a)  in  Aragonia,  Cathalaunia,  Valentia  et  Maiorica  regidaribus 
licet  tria  stipendia  recipere,  sacerdotibus  vero  saecularibus  duo 
tantum;  b)  in  reliquis  Hispaniae  regionibus,  in  Lusitania,  in 
insulis  Philippinis,  in  universa  America  latina,  in  Antillis  et 
ceteris  insulis  maris  caraibici  non  licet  accipere  nisi  unum  sti¬ 
pendium,  quod  non  potest  excedere  taxam  synodalem  vel  loci 
consuetudinem,  quamvis  stipendium  maius  sponte  fuerit  obla¬ 
tum  (2) ;  duae  reliquae  Missae  applicandae  sunt  in  suffragium 
omnium  fidelium  defunctorum  (3). 

c)  In  reliquis  mundi  regionibus  una  e  tribus ,  ad  libitum 
sacerdotis,  applicari  potest  cum  perceptione  stipendii,  sed  de¬ 
bent  sacerdotes  applicare  alteram  Missam  in  suffragium  om¬ 
nium  fidelium  defunctorum,  tertiam  ad  mentem  Summi  Pon- 


(1)  Etiam  caecutientibus.  Vide  infra,  N.  B.  4.“ 

(2)  S.  C.  Cone.,  2  martii  1861  :  Analecta  iur.  pont.,  serie  VI,  coi.  2277. 

(3)  Cfr.  Bened.  XIV,  Const.  Quod  expensis,  26  aug.  1743 ;  Leo  XIII,  Const.  Trans 
Oceanum,  18  apr.  1897,  n.  VTI  (App.  ad  C.  Plen.  Amer,  lat.,  pag.  612) ;  Deci.  S.  C.  Neg. 
E.  E.,  16  aug.  1898  (ibid.,  pag.  646);  C.  Plen.  Amer,  lat.,  n.  348;  C.  Manii.,  n.  422;  Gas- 
parri,  1.  c.,  nn.  377  et  395;  Santi-Leitner,  1.  c. ;  Many,  De  Missa,  n.  27;  Mach-Ferreres, 
vol.  1,  nn.  706,  707,  edit.  15.a 

Iam  ex  consuetudine  antiqua  probata  a  Iulio  III  vel  Paulo  III  vivae  vocis 
oraculo,  ut  notat  Bened.  XIV  (Const.  cit.),  hoc  privilegium  in  dictis  regnis  coronae 
Aragoniae  vigebat,  ita  ut  regularibus  liceret  tria  Sacra  facere  totidemque  stipendia 
percipere,  duo  vero  sacerdotibus  saecularibus ;  Bened.  XIV  permisit  tria  Sacra  etiam 
sacerdotibus  saecularibus,  et  privilegium  ad  reliquas  regiones  Hispaniae  et  Lusi¬ 
taniae  extendit  (Const.  cit.)  cum  limitationibus  dictis  in  b),  cum  quibus  etiam  ex¬ 
tensum  fuit  ad  universam  Americam  latinam  a  Leone  XIII  (Const.  cit.). 

tificis  (1).  Sed  non  potest  pro  illa  maior  exigi  eleemosyna ;  neque 
illas  duas  Missas  sacerdos  applicare  potest  cum  ordinario  sti¬ 
pendio,  et  alia  die  vel  per  se  vel  per  alium  duas  alias  celebrare 
ad  intentiones  praescriptas ;  Episcopus  potest  poenam  suspen¬ 
sionis  irrogare  sacerdotibus  ita  agentibus  eosque  stipendio  pri¬ 
vare  (2). 

Si  pro  illa  unica  Missa  sponte  offeratur  maius  stipendium, 
acceptari  potest,  vetita  tamen  non  solum  petitione,  sed  etiam 
quacumque  insinuatione  ut  eleemosyna  maior  ordinaria  a  fide¬ 
libus  offeratur.  S.  G.  Cone.,  1.  c.  Ferreres,  1.  c.,  n.  82. 

Tam  pro  prima  Missa  quam  pro  duabus  aliis  potest  accipi 
aliquid  titulo  extrinseco,  si  vere  adsit  (3). 

N.  B.  l.°  Sacerdotes,  de  quibus  dictum  est  sub  b),  se  accom¬ 
modare  possunt  huic  praxi  sub  c).  Ferreres ,  1.  c.,  n.  87. 

2. °  Ubique  hac  die  omnia  altaria  sunt  privilegiata,  ex  con¬ 
cessione  Clem.  XIII,  confirmata  a  Bened.  XV,  const.  cit.  (Cfr. 
can.  917,  §  I). 

3. °  In  civitate  Oriolae ,  et  in  paroeciis  dioecesis  Dertusanae, 
sitis  in  regno  Valentiae,  celebrantur  duae  Missae  in  die  Om¬ 
nium  Sanctorum,  et  percipiuntur  duo  stipendia.  Cfr.  Ferreres , 
1.  c.,  n.  97  seq. 

4. °  Tam  in  die  'Natalis  Domini  quam  in  die  Commemora¬ 
tionis  omnium  fidelium  defunctorum  sacerdotes  sive  caecutien¬ 
tes  (4),  sive,  aliam  ob  causam,  fruentes  induito  apostolico  cele¬ 
brandi  aliquam  ex  Missis  votivis  aut  quotidianam  defunctorum, 
possunt  respective  ter  eandem  Missam  dicere,  i.  e.  votivam 
in  die  Natalis,  defunctorum  in  horum  omnium  Commemo¬ 
ratione  (5). 

Quaer.  5.°  Quid  si  sacerdos  die  defunctorum  unam  aut  duas 
tantum  Missas  celebrare  voluerit ? 

Resp.  Id  ei  licet.  Si  unam  tantum  celebret,  dicere  debet  pri¬ 
mam  ex  assignatis  pro  hac  die,  et  pro  ea  accipere  potest  stipen¬ 
dium  ;  si  duas,  dicat  primam  et  secundam  :  pro  alterutra  acci¬ 
pere  potest  stipendium :  alteram  vero  applicare  debet  pro  om¬ 
nibus  defunctis.  Acta,  IX,  pag.  186,  187. 


(1)  Bened.  XV,  Const.  Incruentum,  10  aug.  1915  :  Acta,  VII,  pag.  403. 

(2)  S.  C.  Cone.,  15  oct.  1915  (Acta,  VII,  pag.  479,  480).  Ferreres,  Misas  man., 
nn.  30-103,  532  a,  532  b. 

(3)  Comm.  Cod.,  13  dec.  1923  (Acta,  XVI,  pag.  116) ;  Ferreres,  1.  c.,  n.  83. 

(4)  Caecutiens  est  qui  non  nisi  typos  valde  crassos  legere  potest.  Si  plane  caecus 
evadat,  a  celebrando  Missam  abstinere  debet,  donec  novum  Indultum  impetraverit, 
eoque  obtento  sub  gravi  tenetur  assistentia  uti  alterius  sacerdotis,  quamvis  forte 
haec  obligatio  in  induito  expresse  non  fuerit  apposita.  Rit.  Rom.,  App.,  pag.  566  seq., 
ed.  typ.  1925.  Cfr.  etiam  Acta,  XIII,  pag.  154  seq.  Mach-Ferreres,  vol.  1,  n.  382,  edit.  15. a 

(5)  Benedictus  XV,  per  S.  It.  C.,  26  ian.  1920  (Acta,  XII,  pag.  122);  12  ian.  1921 
(Acta,  XIII,  pag.  154  §eq.),  et  Rit,  Rom-,  1.  c,,  ubi  habetur  Instructio  pro  his  casibus, 

488.  Quaer.  6.°  Quandonam  et  quatenus  possit  Episcopus 
concedere  sacerdoti  facultatem  plures  Missas  celebrandi ? 

Resp.  l.°  Tantum  cum  propter  penuriam  sacerdotum  die 
festo  de  praecepto  notabilis  fidelium  pars  Missam  audire  non 
possit  (can.  806,  §  2),  nisi  haec  facultas  concedatur. 

Resp.  2.°  Nunquam  permittere  potest  ut  unus  idemque 
sacerdos  eodem  die  plus  quam  duas  Missas  celebret  (ibid.)  — 
Unde  Episcopus  facultatem  binandi  diebus  festis  de  praecepto 
concedere  potest:  i.°  cum  parochus  duas  habet  paroecias  re¬ 
gendas,  nec  incolae  unius  in  ecclesiam  alterius  se  conferre 
possunt ;  nec  habetur  copia  alterius  sacerdotis,  qui  in  alterutra 
celebrare  queat ;  2.°  cum  in  eadem  paroecia  aliqua  pars  populi 
nimis  distat  ab  ecclesia.  Ad  Episcopum  Lingonensem,  ann.  1847, 
responsum  fuit,  ad  id  sufficere,  si  communitas  aliqua  constans 
viginti  personis  uno  milliario  (1489  m.)  ab  ecclesia  distet  (1) ; 
3.°  cum  populus  in  ecclesiam  paroecialem  nimis  angustam  con¬ 
fluere  totus  non  potest,  nec  adest  alius  sacerdos,  qui  aliam  Mis¬ 
sam  celebrare  possit  (2). 

Quaer.  7.°  Quid  si  adesset  alius  sacerdos ,  qui  Sacrum  nollet 
facere  in  ecclesia ,  sed  in  oratorio  privato? 

Resp.  Tunc  non  esset  locus  binandi,  et  Episcopus  hunc  sa¬ 
cerdotem  obligare  posset  ad  celebrandum  in  ecclesia ;  sed  con¬ 
gruum  stipendium  ipsi  assignari  debet  sive  a  parocho,  sive  a 
populo,  sive  ab  Episcopo  (3). 

489.  Quaer.  8.°  An  urgente  inopia  sacerdotum  Episcopus 
concedere  possit  ut  unus  idemque  sacerdos  possit  tres  Missas 
eodem  die  festo  celebrare ? 

Resp.  Neg.,  sed  requiritur  indultum  aposlolicum  (can.  806, 
§  2),  quod  raro  admodum  concedi  solet  propter  gravissimas  om¬ 
nino  rationes  et  ad  tempus  determinatum.  Ita  v.  gr.  concessum 
est  parochis  ceterisque  sacerdotibus  archidioecesis  mexicanae  ad 
quinquennium  (20  dec.  1879,  28  mart.  1896)  et  dioecesis  de 
Tulancingo  (Mexic.)  etiam  ad  quinquennium  (9  sept.  1899)  (4). 

Quaer.  9.°  An,  qui  binas  Missas  celebrat ,  possit  duplicatum 
stipendium  accipere ? 

Resp.  Neg.,  iuxta  dicta  supra,  n.  472,  III  (5).  —  Ratio  huius 


(1)  Revue  des  Sciences  eccldsiastiques,  tom.  6,  iuillet  1862,  pag.  93,  94. 

(2)  Vide  Bouix,  De  parocho,  p.  4,  cap.  6,  prop.  5 ;  C.  Plen.  Amer,  lat.,  nn.  348  et 
349;  C.  Manii.,  nn.  422,  423;  Mach-Ferreres,  vol.  1,  nn.  663-673,  edit.  15. a 

(3)  Cfr.  S.  C.  de  Sacr.,  7  fehr.  1909,  II,  n.  6:  Ephem.  liturg.,  vol.  24,  pag.  133-135; 
Berardi,  Praxis,  vol.  3,  nn.  430,  431;  II  Monitore,  vol.  10,  p.  2,  pag.  61-68;  C.  Plen. 
Amer,  lat.,  n.  350;  C.  Manii.,  n.  424. 

(4)  Cfr.  Gasparri,  1.  c.,  n.  389;  II  Monitore,  vol.  12,  pag.  145;  Acta  S.  Sedis,  vol.  13, 
pag.  340;  Mach-Ferreres,  1.  c. 

(5)  Ita  etiam  constabat  repetitis  resolutionibus  S.  C.  Cone.  (v.  gr.  m  Camerac&n., 
Ferreres  Theol.  —  Tom.  II 

prohibitionis  ea  ipsa  est,  propter  quam  suppressa  est  pluralitas 
Missarum  in  una  die ;  scilicet  «ut  avaritiae  et  sordidis  quaesti¬ 
bus  adimeretur  occasio,  vel  saltem  oblocutionibus  silentium 
imponeretur».  Cfr.  Bened.  XIV ,  1.  c. — Potest  tamen  permitti  ali¬ 
qua  remuneratio  intuitu  laboris  ac  defatigationis,  exclusa  qua¬ 
libet  eleemosyna  pro  applicatione  Missae  (1). 

Quod  si  alteram  etiam  Missam  pro  dante  stipendium  appli¬ 
cavit,  peccat  quidem,  sed  applicatio  valida  erit,  nec  tenetur  sti¬ 
pendium  restituere  (2). 

N.  B.  Per  hanc  secundam  Missam  potest  satisfieri  obliga¬ 
tioni,  ex  caritate,  ex  fidelitate,  ex  voto,  ex  praecepto  Superioris, 
et  etiam  illi  qua  celebrans  teneatur  ad  faciendum  Sacrum  pro 
defuncto  sodali  vi  statuti  alicuius  confraternitatis  (3). 

At  parochus  qui  propter  infirmitatem  aut  aliud  impedimen¬ 
tum  non  potuit  die  dominica  Sacrum  facere  pro  populo,  nequit 
secundam  Missam  in  subsequenti  festo  ex  binatione  celebran¬ 
dam  ad  satisfaciendum  huic  oneri  applicare  (4). 

Quaer.  10.  Liceretne  in  hoc  casu  duplex  stipendium  accipi 
ea  lege ,  ut  alterum  stipendium  in  pium,  usum  expendatur ? 

Resp.  Negative ,  sine  induito  Summi  Pontificis  (5).  Posito  in¬ 
duito  licebit  celebranti  sibi  retinere  excessum  communis  ele¬ 
emosynae  quoties  morali  certitudine  constet  hoc  augmentum 
datum  fuisse  intuitu  personae,  aut  ob  maiorem  laborem  vel 
incommodum  ad  quae  aliunde  celebrans  non  tenetur  (6). 

Quaer.  11.  An  loci  Ordinarius,  vi  indulti  apostolici,  adigere  valeat 
; presbyteros  ut  Missam  binatam  vel  pro  populo  dispensatam  appli¬ 
cent,  in  favorem  piae  causae? 

Resp.  Affirm.  S.  C.  Cone.,  8  maii  1920  (Acta,  XII,  pag.  536  seq.). 

Quaer.  12.  An  in  casu  praecedenti  tolerari  possit  praxis  exigendi 
favore  causae  piae  eleemosynam  taxae  dioecesanae  solummodo, 
relicto  reliquo  reditu  sacerdoti  celebranti? 

Resp.  l.°  Si  legitime  sit  designata  eleemosyna,  cum  ea  tota  ce¬ 
dere  debeat  favore  causae  piae  :  Negative. 

Resp.  2.°  Si  vero  eleemosyna  non  sit  legitime  statuta:  Affirma¬ 
tive. 


25  sept.  1858  :  Thesaur.  Resol.  S.  C.  C.,  vol.  117,  pag.  433 ;  in  Salmantima,  22  febr.  1862  : 
Thesaur.,  vol.  121,  pag.  72),  et  ex  S.  C.  de  Prop.  Fide  (15  oct.  1863,  24  maii  1870  ■ 
Collect.,  nn.  887  ,  792). 

(1)  S.  C.  Cone.,  27  maii  1861  (Acta  S.  Sedis,  vol.  1,  pag.  13-15).  Cfr.  Ferreres,  Misas 
man.,  n.  27  seq.  ;  Mach-Ferreres,  vol.  1,  n.  669,  edit.  15. a, 

(2)  Siulrez,  De  Eucharistia,  d.  86,  sect.  2,  n.  5 ;  Gasparri,  1.  c.,  n.  546 ;  II  Monitore 
vol.  15,  pag.  133,  etc.,  contra  alios. 

(3)  S.  C.  Cone.,  5  mart.  1887.  Cfr.  Acta  S.  Sedis,  vol.  11,  pag.  238;  vol.  20,  pag  35- 
Coli,  de  P.  F„  n.  894;  Ferreres,  1.  c.,  nn.  26  seq.,  358  seq.,  et  ap.  VI;  Mach-Ferreres’ 
vol.  1,  n.  670,  edit.  15. a 

(4)  S.  C.  Cone.,  21  mart.  1877:  Coli,  de  Prop.  Fide,  n.  215. 

(5)  Ita  S.  C.  Cone.,  21  mart.  1863.  Cfr.  Mach-Ferreres,  vol.  1,  n.  669,  edit  15  a 

'  (6V  S.  C.  Cone..  11  mart.  1879,  17  iuh.  1905,  24  mart.  1906.  Cfr.  Ferreres.  1.  c 
nn.  104  seq.,  375  seq. 

N.  B.  In  utroque  casu  fit  Ordinario  potestas  ex  eleemosyna,  quae 
cedere  debet  in  favorem  causae  piae,  aliquid  tribuendi  eidem  sacer¬ 
doti  celebranti,  ratione  incommodi  vel  laboris  (S.  C.  Cone.,  1.  c.). 

490.  Quaer.  13.  An.  liceat  in  nocte  Nativitatis  Domini  ce¬ 
lebrare  omnes  tres  Missas  ante  auroram ? 

Resp.  Neg.,  sine  induito  apostolico.  Id  enim  expresse  pro¬ 
hibet  rubrica  Missalis  (p.  I,  tit.  15,  n.  4),  quae  sic  habet :  Prima 
Missa  dicitur  post  mediam,  noctem ;  secunda  in  aurora ;  tertia 
vero  in  die. — Constat  etiam  ex  can.  821  antea  citato,  n.  485,  et  ex 
plurimis  decretis  S.  R.  C.  (1),  quibus  etiam  interdicitur  cele¬ 
bratio  Missae  privatae  illa  nocte  ante  auroram  (2). 

Quaer.  14.  Per  quale  temporis  spatium  Missa  lecta  durare 
debeat? 

Resp.  Regula  generalis  est,  Missam  nec  longiorem  esse  de¬ 
bere  dimidia  hora,  ne  adstantes  taedio  afficiantur,  nec  brevio¬ 
rem  tertia  horae  parte,  quia  secus  non  poterit  decenter  cele¬ 
brari  (3).  Non  excusabis  autem  a  peccato  mortali  sacerdotem, 
qui  Sacrum  faciens  non  attingat  horae  quadrantem,  iuxta  illud 
distichon  usu  receptum : 

Uno  si  fuerit  brevior  tua  Missa  quadrante, 

Mortalis  culpae  crederis  esse  reus. 

Rationem  affert  S.  Alphonsus,  quia  tam  brevi  spatio  com¬ 
mittere  necessario  debet  duos  graves  defectus,  alterum  gravis 
irreverentiae  erga  Sacramentum,  alterum  gravis  scandali  erga 
populum.  Optandum  est  autem  cunctisque  sacerdotibus  enixe 
commendandum,  ut  in  Sacro  faciendo  dimidiam  horam  ex¬ 
pleant. 

491.  Quaer.  15.  An  et  per  quantum  temporis ,  peracto  Sa¬ 
cro,  Deo  gratias  agendo  impendi  debeat ? 

Resp.  l.°  Affirm.,  iuxta  can.  810,  ubi  legimus:  «Sacerdos  ne 
omittat  ad  Eucharistici  Sacrificii  oblationem  sese  piis  precibus 
disponere,  eoque  expleto  gratias  Deo  pro  tanto  beneficio  agere». 

Resp.  2.°  Nulla  datur  regula  omnino  certa.  Sed  benigniores 
quartam  horae  partem  saltem  requirunt.  S.  Alph.  enixe  suadet, 
ut  saltem  semihora  huic  pio  exercitio  impendatur  a  sacerdote, 
qui  fidelibus  exemplum  praebere  debet  (4). 


(1)  20  apr.  et  7  dec.  1641,  22  nov.  1631,  23  mart.  1686 :  Decr.  auth.,  nn.  752,  781, 

1683,  1761.  ‘  ^  „ 

(2)  18  sept.  1871  :  Decr.  auth.,  n.  2520.  —  Quoad  privilegium  concessum  a  Pio  X 
religiosis  institutis,  piis  domibus  ac  Seminariis,  vide  dicta  in  n.  485,  III. 

(3)  Ita  etiam  praecipit  C.  Plen.  Amer,  lat.,  n.  341 ;  itemque  Concil.  prov.  Manii., 
n.  413 4  Valent.,  1899,  p.  2,  tit.  2,  c.  3,  n.  3;  et  Vallisolet..  p.  4,  tit.  2,  n.  6. 

(4)  De  ea  re  S.  Alphonsus,  lib.  6,  n.  400,  quem  videsis  ;  et  etiam  in  Prax.  con- 
fess.,  n.  156.  Cfr.  etiam  C.  Plen.  Amer,  lat.,  n.  342,  et  C.  Manii.,  n.  414. 

ARTICULUS  II.  —  De  loco  celebrationis 

492.  Principia.  —  I.  Missa  celebranda  est  super  altare  con¬ 
secratum  et  in  ecclesia  vel  oratorio  (can.  822,  §  1),  quae  sint 
consecrata,  vel  saltem  benedicta  benedictione  constitutiva ,  nec 
sint  polluta,  exsecrata  aut  interdicta.  —  Constat  ex  Cone.  T ri¬ 
dent.,  sess.  22,  decreto  De  observandis  et  vitandis  in  celebra¬ 
tione  Missae. 

Excipe,  si  legitime  celebretur  in  oratorio  privato  aut  semi- 
publico,  quia  privata  oratoria  non  benedicuntur  tali  benedic¬ 
tione  (vide  n.  494,  obs.) ;  semi-publica  vero  possunt  etiam  non 
benedici  (1). 

Quoad  ecclesiam  pollutam  et  exsecratam  vide  n.  494.  De  ec¬ 
clesia  vero  interdicta  dicemus  infra,  n.  1281  seq. 

II.  Privilegium  altaris  portatilis,  seu  celebrandi  ubique, 
,  extra  locum  sacrum  (modo  locus  sit  honestus  et  decens),  super 

petram  sacram,  Sedes  Apostolica  tantum  concedere  potest 
(can.  822,  §  2).  Hoc  privilegium  non  secum  fert  privilegium 
celebrandi  in  mari  (ibid. ,  §  3).  quod  ab  una  Sede  Apostolica 
concedi  potest,  et  debet  esse  speciale  omnino. 

III.  a)  Episcopus  non  potest  amplius,  ut  olim,  concedere 
facultatem  celebrandi  per  modum  habitus  in  domibus  privato¬ 
rum,  neque  in  oratorio  stricte  privato.  Trid.,  sess.  22,  in  decr. 
modo  citato. — At  ex  iustis  et  rationabilibus  causis  id  concedere 
potest,  in  aliquo  extraordinario  casu  et  per  modum  actus  (2),  non 
tamen  in  cubiculo,  sed  in  loco  decenti,  super  petram  sacram 
(servatisoue  aliis  de  iure  servandis,  gratis  omnino  quocum¬ 
que  ex  titulo)  (can.  822,  §  4).  Haec  facultas  interpretanda  est 
restrictive  (Comm.  Cod.,  16  oct.  1919:  Acta ,  XI,  pag.  478). 

b)  Idipsum  potest  Superior  maior  intra  domum  religio¬ 
sam  exemptam  (can.  822,  §  4)  (3). 

IV.  In  oratoriis  publicis,  ac  semi-publicis  legitime  erectis 
Missae  fieri  possunt,  et  ceterae  functiones  sacrae  (can.  1191-1193). 

V.  Potest  Ordinarius  loci  concedere  facultatem  celebrandi 
habitualiter  etiam  plures  Missas  in  capellis  privatis  in  coeme¬ 
terio  erectis  a  personis  seu  familiis  privatis  ad  suam  sepultu¬ 
ram  (can.  1190,  1194).  Cfr.  Ferreres ,  1.  c.,  n.  94  seq. 


(1)  Cfr.  can.  1196,  822,  §  1,  cum  correctione  officiali  apud  .4cfo,  IX,  pag.  557.  Vide 
Ferreres.  Inst.  can.,  vol.  2,  n.  105. 

(2T)  Cfr.  Ferreres,  Los  Oratorios,  n.  288;  Derectio  sacram.,  n.  170. 

(5i  S.  C.  de  S.,  23  dec.  1912  (Acta.,  IV,  pag.  725).  Cfr.  Ferreres,  in  ephem.  Razdn  y 

Fe,  vol.  36,  pag.  241  seq. ;  S.  Congr.  Cone.,  27  mali  1617,  et  20  dec.  1856  :  Acta  S.  Sedis, 

vol.  38,  pag.  273;  C.  Plen.  Amer,  lat.,  n.  344;  C.  Manii.,  n.  418  ;  Wernz,  1.  c.,  vol,  3, 

n.  457;  Deshayes,  n.  1672;  Mach-Ferreres,  vol.  1,  n.  369,  edit.  15. a 

493.  N.  B.  l.°  Privilegium  pontificium  celebrandi  in  navi, 
habent  in  perpetuum  et  absolutum  Cardinales  et  Episcopi  om¬ 
nes  etiam  titulares  (can.  239,  §  i,  8.°,  et  can.  349,  §  1,  l.°).  In 
navibus  Societatis  Transatlanticae  Barcinonensis,  non  modo 
Episcopi,  sed  etiam  eorum  familiares  celebrare  possunt  ex  con¬ 
cessione  facta  die  30  ian.  1918,  ad  decennium.  Cfr.  n.  149, 
8.°  Speciale  autem  sacerdotibus  Societatis  Iesu  concessit  Bene¬ 
dictus  XV,  20  iun.  1916,  ad  decennium .  Vide  Mach-F  errer  es, 
vol.  1,  n.  368,  edit.  15.a 

Qui  hoc  privilegio  utantur  servare  religiose  debent  prae¬ 
scriptas  cautelas,  scilicet  ut  mare  sit  adeo  tranquillum,  ut  absit 
periculum  effusionis  sacrarum  specierum ;  ut  celebranti  as¬ 
sistat  alter  sacerdos,  si  fieri  possit,  et  ut  locus  electus  ad  cele¬ 
brandum  nihil  indecens  aut  indecorum  praeseferat.  S.  C.  de 
P.  F.,  1  martii  1902. 

2. °  Potest  tamen  Episcopus  facultatem  concedere  celebran¬ 
di  super  altari  portatili  extra  locum  sacrum  (sed  non  in  navi), 
si  secus  multitudo  quaedam  fidelium  ad  Missam  audiendam 
obligata  (1)  illam  audire  non  posset  (2). 

3. °  a)  Non  licet  Missam  celebrare  in  templo  haereticorum 
vel  schismaticorum ,  etsi  olim  valide  consecrato  aut  benedicto 
(can.  823,  §  1).  —  b )  Licet  celebrare  ritu  proprio  in  altari  alte¬ 
rius  ritus  catholici,  nisi  adsit  altare  proprii  ritus;  non  autem 
super  graecorum  anlimensiis  (3)  (ibid. ,  §  2).  —  c)  Ad  celebran¬ 
dum  in  altaribus  papalibus  requiritur  indultum  apostolicum 
(ibid.,  §  3).  Papalia  sunt  altaria  summa  quinque  Basilicarum 
S.  Ioannis  Lateranensis,  Vaticani,  S.  Pauli  extramuros,  S.ae  Ma¬ 
riae  Maioris  et  S.  Laurentii  extramuros. 

494.  Quaesita.  —  Quaer.  l.°  Quomodo  ecclesia  violetur? 

Resp.  Ecclesia  violatur,  cum  in  ea  exercentur  actiones  quae¬ 
dam  turpes  vel  indecentes  et  loco  sacro  iniuriosae,  ob  quas  in¬ 
decens  reputatur  ut  ibi  offeratur  hostia  immaculata  et  divina 
officia  celebrentur,  donec  reconcilietur. 

Polluitur  itaque  ecclesia  sequentibus  tantum  actibus  in  ea 
exercitis,  dummodo  certi  sint,  notorii  et  in  i-psa  ecclesia  positi 


(1)  Non  modo  in  hoc  casu,  sed  etiam  quoties  Missa  legitime  celebretur  sub  dio 
(al  aire  libre),  qui  eam  audit  satisfacit  legi  de  audiendo  Sacro.  Cfr.  can.  1249,  cum 
correctione  officiali  apud  Acta,  IX,  pag.  557. 

(2)  Bened.  XIV,  Const.  Inter  omnigenas,  2  febr.  1744,  §  22;  Gasparri,  1.  c., 
n.  273  seq. ;  Wernz,  1.  c.,  n.  544 ;  C.  Plen.  Amer,  lat.,  n.  244 ;  C.  Manii.,  n.  418 ;  Mach- 
Ferreres,  vol.  1,  n.  366,  edit.  15. a 

(3)  Antimensia  sunt  quaedam  lintea,  nostris  co-rporalibus  satis  similia,  quae  ab 
Episcopo  una  cum  ipsa  ecclesia  consecrantur,  et  in  quorum  angulis  deponuntur  sa¬ 
crae  reliquiae.  Antimensium  extenditur  super  altare  non  consecratum,  quod  sit  intra 
vel  extra  ecclesiam  in  oratoriis,  et  tenet  locum  nostrae  arae  portatilis.  Cfr.  Feneres, 
Dos  Oratorios,  n.  284,  N.  B. ;  Mariy,  De  locis  sacris,  n.  136,  2.” 

(non  vero  tantum  in  turri,  tecto,  in  sacristia,  aliisve  cameris 
ecclesiae  adhaerentibus.  S.  Alph.,  n.  362) :  l.°  delicto  homici¬ 
dii  ;  2.°  iniuriosa  et  gravi  sanguinis  effusione ;  3.°  impiis  vel 
sordidis  usibus,  quibus  ecclesia  addicta  fuerit ;  4.°  sepultura 
infidelis  vel  excommunicati  post  sententiam  declaratoriam  vel 
condemnatoriam.  Violata  ecclesia  non  ideo  coemeterium,  etsi 
contiguum,  violatum  censetur,  et  viceversa  (can.  1172,  §§  1,  2). 

Quaer.  2.°  Quid  praerequiritur  ut  ecclesia  violata  per  sepul¬ 
turam  excommunicati  vel  infidelis  reconciliari  possit? 

Resp.  Prius  cadaver  removeri  exinde  debet,  si  remotio  sine 
gravi  incommodo  fieri  possit  (can.  1175). 

Quaer.  3.°  Quis  et  quomodo  reconciliare  possit  ecclesiam  vio¬ 
latam? 

Resp.  l.°  Si  ecclesia  fuerit  benedicta ,  rector  ecclesiae,  vel 
quilibet  sacerdos  de  eius  consensu,  saltem  praesumpto,  potest 
eam  reconciliare,  et  potest  uti  aqua  lustrali  communi  (can.  1176, 
§  l;  H77). 

Resp.  2.°  Si  ecclesia  fuerit  consecrata  et  non  pertineat  ad 
religionem  exemptam,  valida  reconciliatio  est  reservata  loci 
Ordinario,  vel  sacerdoti  ab  eo  delegato ;  si  vero  pertineat  ad  re¬ 
ligionem  exemptam ,  reconciliationem  peragere  potest  Superior 
maior,  et  etiam  sacerdos  ab  eo  delegatus.  Fieri  debet  aqua  ad 
hoc  benedicta  secundum  leges  liturgicas,  quam  tamen  non  so¬ 
lum  Episcopi  sed  etiam  presbyteri  benedicere  possunt  (can.  1156, 
1176,  1177). 

Quaer.  4.°  Quid  si  in  casu  gravis  et  urgentis  necessitatis  Or¬ 
dinarius  adiri  nequeat? 

Resp.  Tunc  rector  ecclesiae  consecratae  eam  reconciliare  po¬ 
test  (can.  1176,  §  3)  cum  aqua  ad  hoc  benedicta. 

Observ.  —  Oratoria  privata ,  licet  benedicta  et  ad  cultum 
deputata,  non  censentur  pollui ;  et  ideo  reconciliatione  non  indi¬ 
gent  :  benedicuntur  enim  sola  benedictione  invocativa  pro 
nova  domo,  aut  nulla  donantur  benedictione.  Cfr.  can.  1196  et 
supra,  n.  249,  q.  3.°;  necnon  vol.  1,  n.  371,  2.° 

495.  Quaer.  5.°  Quomodo  ecclesia  exsecretur,  vel  ad  cul¬ 
tum  idonea  reddatur? 

Resp.  l.°  Ecclesia  exsecratur,  cum  amittit  suam  benedictio¬ 
nem  vel  consecrationem.  Consecrationem  vel  benedictionem 
ecclesia  non  amittit,  nisi:  a )  tota  destructa  fuerit,  vel  b)  maior 
parietum  pars  corruerit,  vel  c)  in  usus  profanos  ab  Ordinario 
loci  redacta  sit  (can.  1170) ;  non  autem  si  omnis  parietum 
crusta,  vel  maior  pars  simul  auferatur.  S.  R.  C.,  19  maii  1896, 
ad  2  (Decr.  auth .,  n.  3907). 

Resp.  2.°  Ecclesia  exsecrata,  iterum  benedicenda  vel  conse- 

cranda  est,  iuxta  ritum  et  formam  praescriptam  pro  benedic¬ 
tione  vel  consecratione  ecclesiarum. 

N.  B.  Vasa  sacra  et  aliae  res  consecratae  aut  benedictae 
exsecrantur:  l.°  quando  formam  suam  amittunt,  nec  amplius 
ad  usum  inservire  possunt. 

2. °  Si  ad  usus  indecoros  adhibita  fuerint,  vel  exposita  pu¬ 
blicae  venditioni  (can.  1305,  §  1,  l.°  et  2.°),  non  autem  si  pri- 
vatim  ab  una  ecclesia  alteri  vendantur. 

3. °  Ex  dictis  patet  quale  sit  discrimen  inter  pollutionem  ec¬ 
clesiae  et  eius  exsecrationem.  Polluta  ecclesiae  parte,  integra 
ecclesia  pollui  censetur.  E  contrario  exsecrata  ecclesia,  non  ideo 
altaria  fixa  et  integra  consecrationem  amittunt. 

496.  Resolves.  —  l.°  In  ecclesia  violata,  antequam  recon¬ 
cilietur,  nefas  est  divina  celebrare  officia,  Sacramenta  minis¬ 
trare,  mortuos  sepelire  (can.  1173,  §  1). 

2. °  Si  violatio  accidat  tempore  divinorum  officiorum,  haec 
statim  cessent ;  si  ante  Missae  canonem  vel  post  communio¬ 
nem,  Missa  dimitti  debet;  secus  sacerdos  Missam  prosequatur 
usque  ad  communionem  (ibid. ,  §  2). 

3. °  Ecclesia  violata  reconciliari  debet  quam  citissime  po¬ 
terit,  secundum  ritus  in  probatis  liturgicis  libris  descriptos 
(can.  1174,  §  1). 

4. °  Si  dubitetur  num  ecclesia  sit  violata,  reconciliari  potest 
ad  cautelam  (ibid.,  §  2),  non  tamen  adest  obligatio  eam  recon¬ 
ciliandi. 

5. °  Cum  res  sacrae  reverenter  tractandae  sint,  curare  de¬ 
bent  omnes,  ad  quos  pertinet,  ut  in  ecclesiis  illa  munditia  ser¬ 
vetur,  quae  domum  Dei  decet ;  ab  iisdem  arceantur  tum  nego¬ 
tiationes  et  nundinae ,  quamquam  ad  finem  pium  habitae ;  tum 
musicae  aut  cantus  profani ,  et  generatim  quicquid  a  sanctitate 
loci  absonum  sit  (can.  1178). 

De  ecclesiarum  consecratione,  benedictione,  violatione,  ex¬ 
secratione,  reconciliatione,  cfr.  Ferreres ,  Inst.  can.,  vol.  2, 
nn.  54-64,  73-82. 

CAPCJT  Y 

DE  MODO  CELEBRANDI 

Nempe:  l.°  de  requisitis  ad  Missam,  2.°  de  rubricis. 

ARTICULUS  I.  —  De  requisitis  ad  missam 

De  his  C.  Plen.  Amer,  lat.,  n.  899  seq. ;  C.  Manii.,  n.  1080  seq. 

497.  Haec  requiruntur:  l.°  altare  lapideum,  fixum  vel 
portatile,  ab  Episcopo  consecratum ;  2.°  mappa  triplex  ex  lino 

vel  cannabe  confecta;  3.°  vestes  sacrae ;  4.°  calix  et  patena  con¬ 
secrata;  5.°  corporale  lineum  vel  ex  cannabe,  benedictum; 
6.°  palla  pariter  linea  vel  ex  cannabe ;  7.°  purificatorium  li¬ 
neum;  8.°  missale  cum  pulvillo;  9.°  Crucifixus,  non  vero  sola 
crux;  10.°  candela  duplex  accensa,  ex  cera;  11.°  bursa,  velum, 
manutergium,  ampullae  vitreae ;  12.°  minister  masculus.  Cfr. 
Mach-F  errer  es,  vol.  1,  n.  386  seq.,  edit.  15. a 

Vestes  benedicendae,  sunt  amictus ,  alba,  manipulus ,  stola , 
casula ,  et  probabilius  etiam  cingulum.  Cetera  paramenta  bene¬ 
dictione  non  indigent.  Cum  corporali  autem  probabilius  bene¬ 
dici  debet  et  palla,  secus  autem  dicendum  est  de  purificatorio, 
ex  decret.  7  Septembris  1816,  apud  Gardellin.,  n.  4376. 

Quoad  mappas  vide  quaer.  6.°  Cfr.  S.  Alph.,  nn.  376-389; 
Mach-F  errer  es,  1.  c. 

498.  Quaesita.  —  Quaer.  l.°  Quid  veniat  nomine  altaris  fixi 
et  altaris  mobilis? 

Resp.  Sensu  liturgico  intelligitur  :  l.°  Nomine  altaris  immobi¬ 
lis  seu  fixi,  mensa  superior  una  cum  stipitibus  per  modum  unius 
cum  eadem  consecratis.  —  2.°  Nomine  altaris  mobilis  seu  portati- 
lis,  petra,  ut  plurimum,  parva,  quae  sola  consecratur,  quaeque 
dicitur  etiam  ara  portatilis  seu  petra  sacra;  vel  eadem  petra  cum 
stipite,  qui  tamen  non  fuit  una  cum  eadem  consecratus. 

In  ecclesia  consecrata  saltem  unum  altare,  praesertim  maius, 
debet  esse  immobile ;  in  ecclesia  autem  benedicta  omnia  alta¬ 
ria  possunt  esse  mobilia  (can.  1197). 

Quaer.  2.°  Quale  esse  debeat  altare ? 

Resp.  l.°  Tum  mensa  altaris  immobilis,  tum  petra  sacra  con¬ 
stare  debent  ex  unico  lapide  naturali,  integro  et  non  friabili. — 
2.°  In  altari  immobili  tabula  seu  mensa  lapidea  ad  integrum 
altare  protendi  debet,  et  apte  stipiti  cohaerere ;  stipes  autem  de¬ 
bet  esse  lapideus,  vel  saltem  latera  seu  columellae,  quibus  men¬ 
sa  sustentatur,  sint  ex  lapide.  —  3.°  Petra  sacra  debet  esse  tam 
ampla,  ut.  saltem  hostiam  et  maiorem  partem  calicis  capiat.  — 
4.°  Tum  in  altari  immobili,  tum  in  petra  sacra  debet  esse  se¬ 
pulcrum  continens  reliquias  Sanctorum,  lapide  clausum  (can. 
1198).  —  5.°  Praeterea  ut  Missae  sacrificium  super  illud  cele¬ 
brari  possit,  altare  debet  esse  secundum  liturgieas  leges,  conse¬ 
cratum,  vel  totum,  si  agatur  de  immobili,  vel  ara  tantum  por¬ 
tatilis,  si  de  mobili  (can.  1199,  §  1). 

Quaer.  3.°  Quomodo  altaria  amittant  consecrationem? 

Resp.  Altare  immobile  amittit  consecrationem,  si  tabula  seu 
mensa  a  stipite,  etiam  per  temporis  momentum,  separetur,  quo 
in  casu  Ordinarius  potest  permittere  ut  presbyter  altaris  con¬ 
secrationem  rursus  perficiat  ritu  formulaque  breviore  (can. 

1200,  §  1).  —  Tum  altare  immobile,  tum  petra  sacra  amittunt 
consecrationem  :  a)  si  frangantur  enormiter,  sive  ratione  quanti¬ 
tatis  fractionis,  sive  ratione  loci  unctionis;  b)  si  amoveantur 
reliquiae ,  aut  frangatur  vel  amoveatur  sepulcri  operculum;  ex¬ 
cipe  casum  quo  ipse  Episcopus  vel  eius  delegatus  operculum 
amoveat  ad  illud  firmandum  vel  reparandum  vel  subrogandum, 
aut  ad  visitandas  reliquias  (ibid. ,  §  2). 

Levis  fractio  operculi  non  inducit  exsecrationem,  et  quilibet 
sacerdos  potest  rimulam  cemento  firmare  (ibid.,  §  3). 

Exsecratio  ecclesiae  non  secumfert  exsecrationem  altarium 
sive  immobilium  sive  mobilium;  et  viceversa  (ibid.,  §  4).  Cfr. 
Ferreres ,  Inst.  can.,  vol.  2,  nn.  106-118. 

499.  Quaer.  4.°  Quinam  possunt  vestes  sacras  benedicere? 

Resp.  l.°  Cardinales  et  Episcopi  omnes  (etiamsi  titulares  tan¬ 
tum  sint)  pro  ecclesiis  aut  oratoriis  quibuscumque ;  2.°  loco¬ 
rum  Ordinarii ,  charactere  episcopali  carentes,  pro  ecclesiis  et 
oratoriis  proprii  territorii ;  3.°  parochus  pro  ecclesiis  et  oratoriis 
in  territorio  suae  paroeciae  positis,  et  rectores  ecclesiarum  pro 
suis  ecclesiis  ;  4.°  sacerdotes  a  loci  Ordinario  delegati ,  intra  fines 
delegationis  et  iurisdictionis  delegantis ;  5.°  Superiores  religiosi 
et  sacerdotes  eiusdem  religionis  ab  ipsis  delegati,  pro  propiis 
ecclesiis  et  oratoriis  ac  pro  ecclesiis  monialium  sibi  subiecta- 
rum  (can.  1304). 

Quaer.  5.°  Quis  possit  calicem  et  patenam  consecrare  alias- 

que  consecrationes  peragere ? 

Resp.  Omnes  et  soli  qui  charactere  episcopali  sint  insigniti. 
Consecrationes  enim  nemo,  qui  charactere  episcopali  careat, 
sine  apostolico  induito  peragere  potest  (can.  1147,  §  1). — Ex 
apostolico  induito  Vicarii  et  Praefecti  Apostolici,  etiam  ii  qui 
charactere  episcopali  carent,  possunt  intra  sui  territorii  limites 
ac  perdurante  munere ,  omnes  benedictiones  Episcopis  reserva¬ 
tas  impertiri,  una  pontificali  excepta,  consecrare  calices,  pate¬ 
nas  et  altaria  portatilia  cum  sacris  oleis  ab  Episcopo  benedictis 
(can.  294,  §  2). 

500.  Quaer.  6.°  An  mappae  necessario  debeant  esse  bene¬ 
dictae? 

Resp.  Affirm.  Ratio  est,  quia  id  in  rubrica  praescribitur.  — 
Celebrare  tamen  supra  mappam  non  benedictam,  culpam  ve¬ 
nialem  non  excedit,  et  proinde  urgente  rationabili  causa  omni 
culpa  caret,  iuxta  S.  Alph .,  n.  375;  Mach-F  errer  es,  1.  c. 

Nequit  sustineri  consuetudo,  ex  qua  tobalea  superior  altaris 
usque  ad  terram  non  pertingat  (.1). 

(1)  S.  R.  C.,  9  iun.  1899,  ad  1  (Decr.  avilh.,  n.  4029) ;  C.  Plen.  Amer.,  lat.,  n.  345 ; 

C.  Manii.,  n.  419. 

Quaer.  7.°  An  sit  mortale  celebrare  sine  ulla  veste  sacra ,  aut 
sine  stola ,  vel  alba ,  casula ,  manipulo,  vel  cingulo ? 

Resp.  l.°  Est  mortale  celebrare  sine  ulla  veste  sacra  in  omni 
casu  ex  quacumque  causa ;  attamen  si  mors  alicui  intentetur 
(sed  non  in  contemptum  religionis)  nisi  celebret  sine  sacris 
vestibus,  probabile  est  licere  (1).  —  2.°  Item  celebrare  sine  casu¬ 
la,  vel  alba,  aut  stola  et  manipulo  simul. — 3.°  Probabiliter 
non  est  mortale  celebrare  sine  manipulo,  vel  sine  manipulo 
benedicto.  Item  celebrare  sine  amictu,  saltem  pro  iis  qui  illo 
non  utantur  ad  tegendum  caput,  sed  tantum  humeros.  Idem 
etiam  dicendum  de  celebratione  sine  cingulo ;  unde  ab  his  om¬ 
nibus  causa  rationabilis  facile  excusat. 

501.  Quaer.  8.°  An  color  vestium  sit  de  praecepto ? 

Resp.  Affirm.,  quia  omnes  rubricae  quae  respiciunt  caere¬ 
monias  Missam  concomitantes  ut  praeceptivae  habentur.  Atta¬ 
men  haec  rubrica  obligare  sub  gravi  non  videtur,  nisi  scanda¬ 
lum  adsit,  v.  gr.  si  die  Paschatis  vel  alio  sollemni  celebraretur 
Missa  vestibus  nigris.  Hinc  causa  non  adeo  gravis  ab  hoc  prae¬ 
cepto  excusare  potest.  S.  Alph.,  n.  378. 

Quaer.  9.°  Quinam  colores  in  paramentis  requirantur ? 

Resp.  Requiruntur  paramenta  albi,  rubri,  viridis,  violacei  et 
nigri  coloris.  Color  rosaceus  adhiberi  potest  Dominica  III  Ad¬ 
ventus  et  Dominica  IV  Quadragesimae  tam  in  Missis  sive  can¬ 
tatis  sive  lectis,  quam  in  officio  Dominicae  (2).  —  Omnino  re¬ 
probantur  paramenta  ex  telis  sericis  vitreis  confecta  (3).  —  Pa¬ 
riter  reprobantur  paramenta  varii  coloris  (hispanice  de  todos 
los  colores ),  quae  propter  flores  cuiusque  coloris  immixtos  non 
pauci  volunt  omni  festo  posse  adhiberi.  Haec  Sacror.  Rit.  Congr. 
prohibuit  die  23  sept.  1837 ;  atque  adeo  illum  colorem  tantum¬ 
modo  repraesentare  possunt,  qui  primarius  est  et  praedominans. 

Prohibentur  omnino  paramenta  aurei  et  flavi  coloris  (4).  — 
Permittuntur  tamen  paramenta  ex  auro  contexta  (tisu  de  oro), 
quae  pro  albo,  rubro  et  viridi  adhiberi  possunt  (5).  —  Color 
caeruleus  adhiberi  nequit  nisi  ex  privilegio  apostolico  in  Missis 
Immac.  Concept.  B.  V.  M.  sive  festivis  sive  votivis.  Hoc  tamen 
privilegium  non  comprehendit  Missas  Apparitionis  B.  M.  V.  Im¬ 
maculatae  (vulgo  de  Lourdes),  nec  Manifestationis  Immacu¬ 
latae  Virginis  a  sacro  Numismate  (vulgo  della  Medaglia  Miracu- 


(1)  Ita  Azor,  Valentia,  Salmant.,  et  alii  apud  Lacroix,  n.  339 ;  GAnicot,  2,  n.  248. 

(2)  S.  R.  C.,  29  nov.  1901  (Decr.  auth.,  n.  4084). 

(3)  Sio  S.  R..  C.,  11  sept.  1847,  in  Atrebatensi. 

(4)  S.  R.  C.,  29  mart.  1851,  ad  5;  26  mart.  1859  ;  5  dec.  1868,  ad  4:  Decr.  auth 
nn.  2986,  3082  et  3191. 

(5)  S.  R.  C.,  Decr.  ult.  cit.,  et  20  nov.  1885,  n.  3646’. 

losa)  (1).  — -Licet  apponere  in  sacris  paramentis  stemmata  gen¬ 
tilitia  donantis  (2), 

502.  Quaer.  iO.  An  calix  et  patena  sub  gravi ,  vel  sub  levi 
tantum  consecrari  debeant ;  et  ex  quanam  materia  sint  con¬ 
flanda? 

Resp.  ad  l.um  Consecrari  debent  sub  mortali;  praeceptum 
enim  circa  rem  gravem  versatur.  S.  Alph.,  n.  379;  Gousset , 
n.  323. 

Resp.  ad  2.um  Ex  praesenti  disciplina  calix  debet  esse  au¬ 
reus  vel  argenteus,  vel  saltem  habere  cuppam  argenteam  intus 
deauratam  (3).  —  In  casu  paupertatis  vel  necessitatis  permitti¬ 
tur  cuppa  stanea  intus  deaurata  (4). 

Ex  decretis  S.  R.  C.,  i  sept.  et  6  dec.  1866,  permittebatur 
calix  ex  aere  aluminii  cum  certa  deargentatione  ac  deauratio- 
ne,  sed  tale  decretum  non  reperitur  in  editione  authentica 
ann.  1900  (5). 

Patena  etiam  inaurata  esse  debet  atque  ex  eadem  materia 
praescripta  vel  saltem  permissa  pro  calice  (6). 

Quaer.  11.  An  calix  et  patena  consecrationem  amittant ,  si 
iterato  inaurentur ? 

Resp.  Neg.,  iuxta  Codicem  canonicum;  neque  propter  con¬ 
sumptionem  auraturae ;  sed  in  hoc  ultimo  casu  adest  obligatio 
gravis  rursus  ea  inaurandi  (can.  1305,  §  2). 

503.  Quaer.  12.  An  alba ,  amictus ,  mappulae ,  corporale , 
purificatorium ,  palla ,  necessario  debeant  esse  ex  lino  vel  can¬ 
nabe ? 

Resp.  Affirm .,  quoad  omnia.  Sic  ex  praxi  et  praecepto  Ec¬ 
clesiae  (7). 

504.  Quaer.  13.  An  pyxis  necessario  consecrari  debeat ? 

Resp.  Neg.,  iuxta  dicta  supra,  n.  411.  —  Idem  dicendum  est 

de  circulo  seu  lunula,  in  qua  reponitur  hostia  consecrata,  cum 
in  ostensorio  exponitur.  S.  Alph.,  n.  385. 


(1)  S.  R.  C.,  16  febr.  1902;  C.  Rien.  Amer,  lat.,  n.  907 ;  C.  Manii.,  n.  1088. 

(2)  S.  R.  C.,  7  dec.  1844  (Decr.  auth.,  n.  2875) ;  C.  Plen.  Amer,  lat.,  n.  908 ; 
C.  Manii.,  n.  1089.  Cfr.  Mach-F  errer  es,  vol.  1,  n.  590,  edit.  15.a 

(3)  Rubr.  Miss.;  S.  R.  C.,  16  sept.  1865,  ad  4  (Decr.  auth.,  n.  3136). 

(4)  Miss.  Rom.,  De  defect.  in  celebr.  Miss.,  X,  n.  1, ;  et  c.  45,  d.  1,  De  consecr. ; 
Innoc.  IV,  1.  c.  Clr.  Gasparri,  1.  c.,  n.  733;  Wernz,  Ius  Decretal.,  vol.  3,  n.  504;  C.  Plen. 
Amer,  lat.,  n.  899 ;  C.  Manii.,  n.  1080 ;  Mach-F err eres,  vol.  1,  n.  394. 

(5)  Cfr.  Mach-Ferreres,  1.  c. 

(6)  C.  Plen.  Amer,  lat.,  C.  Manii.,  11.  cc. 

(7)  Attamen  ex  decreto  generali  S.  R.  C.,  die  19  maii  1819,  amictas,  albae , 
mappulae,  si  quae  ex  gossipio  haberentur,  adhiberi  interea  poterant,  usquedum 
consumerentur,  non  renovandae  tamen  nisi  ex  lino  vel  cannabe.  Praecipiebatur  vero 
ut  corporalia,  pallae,  purificatoria  post  lapsum  unius  mensis  a  publicatione  de¬ 
creti  tantummodo  linea  vel  ex  cannabe  confecta  adhiberi  possent.  Mach-Ferreres, 
vol.  1,  n.  392;  Gury,  n.  395. 

Quaer.  14.  Quale  peccatum  sit  celebrare  cum  corporali  non 
benedicto? 

Resp.  Hoc  excusari  nequit  a  mortali,  nisi  urgeat  gravis  ne¬ 
cessitas  celebrandi.  In  casu  autem  necessitatis  posset  etiam  sine 
corporali  celebrari  (ita  communiter.  S.  Alph.,  n.  386).  Pariter 
mortale  est  uti  corporali  valde  immundo ;  veniale  vero,  si  val¬ 
de  immundum  non  sit.  Immo  in  necessitate,  nempe  si  urgeat 
praeceptum  audiendi  Sacrum,  nullum  esset  peccatum  (1). 

505.  Quaer.  15.  An  sit  mortale  celebrare  sine  palla,  vel 
cum  palla  non  benedicta ? 

Resp.  Controverlitur.  l.a  sententia,  probabilis,  affirmat. 
Ratio  est,  quia  olim  palla  erat  ipsum  corporale,  quo  calix  ope¬ 
riebatur  ;  unde  licet  nunc  sit  separata  a  corporali,  aeque  neces¬ 
saria  ea  est,  ac  illud. 

II. a  sententia,  ipsa  quoque  probabilis,  negat.  Ratio  est,  quia 
hodie  non  eadem  currit  ratio  reverentiae  pro  palla  ac  pro  cor¬ 
porali,  quod  immediate  sacras  species  tangit.  In  necessitate, 
palla  deficiente,  purificatorium  aut  bursa  ad  calicem  operien¬ 
dum  adhiberi  potest.  Vide  S.  Alph .,  n.  388. 

Quaer.  16.  An  liceat  uti  palla  panno  serico  cooperta  et  auro 
contexta ? 

Resp.  Affirm.,  dummodo  palla  linea  subnexa  calicem  coope¬ 
riat,  ac  pannus  superior  non  sit  nigri  coloris,  aut  referat  aliqua 
mortis  signa.  S.  R.  C.,  10  ian.  1852. 

Quaer.  17.  An  purificatorium  sit  benedicendum ? 

Resp.  Purificatorium  benedici  non  debet  (S.  R.  C.,  7  dec. 
1816,  n.  257216).  Immo  si  purificatorium  facile  haberi  non  pos¬ 
sit,  probabiliter  licitum  est  celebrare  sine  eo,  eiusque  loco  adhi¬ 
beri  posse  strophiolum  mundum,  quod  postea  ad  profanum 
usum  non  adhibeatur.  S.  Alph.,  n.  389;  Suar  e  z ,  Gavantus ,  etc. 

506.  Quaer.  18.  Quale  peccatum  sit  celebrare  sine  ministro? 

Resp.  Est  mortale  iuxta  omnes.  Codex  canonicus  absolute 

praescribit :  Sacerdos  Missam  ne  celebret  sine  ministro  qui 
eidem  inserviat  et  respondeat  (can.  813,  §  1).  Attamen  com¬ 
muniter  dicunt  doctores,  licitum  esse  celebrare  sine  ministro, 
urgente  necessitate  ministrandi  Viaticum.  Idem  concedunt  alii, 
ut  populus  audiat  Missam  de  praecepto  (2). 

Nemini  licet,  etiamsi  agatur  de  Praelatis  Episcopo  inferio¬ 
ribus,  habere  in  Missis  stricte  privatis  nisi  unum  tantum  mi¬ 
nistrum  et  duos  cereos  accensos ;  in  Missis  sollemnioribus,  vel 


(1)  S.  Alph.,  n.  376;  Gury,  n.  396. 

(2)  Ita  Lugo;  S.  Alph.,  n.  319,  etc. 

quae  celebrantur  loco  sollemnis,  tolerari  potest  usus  duorum 
ministrorum  et  accendendi  plus  quam  duos  cereos  (1). 

Quaer.  19.  An  sacerdos  celebrare  possit  respondente  muliere? 

Resp.  Neg.,  nisi  deficiente  viro,  iusta  de  causa,  eaque  lege 
ut  mulier  ex  longinquo  respondeat,  nec  ullo  pacto  ad  altare 
accedat  (can.  813,  §  2)  porrigendo  urceolos,  etc. ;  hoc  enim 
non  posset  excusari  a  mortali,  quia  Ecclesia  omnino  interdicit 
mulieribus  celebranti  ministrare  (2). 

507.  Quaer.  20.  An  sit  mortale  celebrare  sine  cruce;  et 
qualis  crux  esse  debeat? 

Resp.  ad  l.um  Neg.,  hoc  enim  grave  non  apparet.  Ra  com¬ 
muniter  theologi. 

Resp.  ad  2.um  Crux,  quae  requiritur  in  celebratione  Missae, 
non  debet  esse  exigua,  sed  praeeminere  inter  candelabra ,  ita 
ut  sacerdos  et  populus  facile  et  commode  eam  intueri  possint. 
Sic  Bened.  XIV,  Const.  Accepimus ,  17  iul.  1746. 

Sed  nota:  l.°  Si  in  altari,  in  quo  Missa  celebratur,  adest  mag¬ 
na  statua  Crucifixi,  haec  sufficit,  nec  addatur  oportet  alia  crux 
in  medio  candelabrorum  (3). — 2.°  Idem  tene,  si  in  maiore  tabula 
altaris  depicta  appareat  vel  celata  imago  Crucifixi,  quae  primum 
locum  obtineat  inter  cetera  quae  illic  exprimantur  (4).  —  3.°  Si 
Missa  celebratur  in  altari  ubi  SS.  Sacramentum  publice  est 
expositum ,  crux  exponi  vel  non  exponi  poterit,  iuxta  locorum 
consuetudinem  (5). 

508.  Quaer.  21.  Quale  peccatum  sit  celebrare  sine  lumine, 
et  an  aliquando  licitum  sit? 

Resp.  ad  l.um  Mortale  est  celebrare  sine  ullo  prorsus  lu¬ 
mine  (6). 

Resp.  ad  2Cm  In  casu  saltem  uno  licitum  est  sine  ullo  lu¬ 
mine  Sacrum  peragere,  scilicet  quando  peracta  consecratione 
lumen  exstinguitur ,  nec  aliud  haberi  potest ;  tunc  enim  urget 
ratio  perficiendi  sacrificii.  —  Immo  probabiliter  liceret  etiam 
in  necessitate  celebrandi  ad  Viaticum  ministrandum  (7). 


(11  S.  R.  C.,  12  sept.  1857,  ad  7,  8,  9  (Decr.  auth.,  n.  3059) ;  C.  Plen.  Amer,  lat., 
n.  353;  C.  Man.il.,  n.  427  —  Fideles  Dicionis  Hispanicae  qui  S.  Missae  Sacrificio  vel 
quinquies  in  singulis  anni  mensibus,  vel  se xaginta  per  annum  vicibus  deservierint, 
lucrari  valent  bis  in  anno,  diebus  cuiusque  arbitrio  eligendis,  plenariam  indulgen¬ 
tiam,  dummodo  hisce  diebus,  vere  paenitentes,  confessi  ac  S.  Synaxl  refecti,  ali- 
quandiu  oraverint  ad  mentem  Sanctitatis  Suae.  Leo  XIII,  ex  S.  C.  Indulg.,  ™ai' 

(2)  S.  R.  C.,  27  aug.  1836,  18  mart.  1889:  Decr.  auth.,  nn.  2745,  4015;  S.  Alph., 
n.  392.  Cfr.  etiam  C.  Plen.  Amer,  lat.,  n.  353;  C.  Manii.,  n.  427. 

(3)  S.  R.  C.,  16  iun.  1663  :  Decr.  auth.,  n.  1270,  ad  2. 

(4)  Bened.  XIV,  Const.  clt. ;  Many,  De  Missa,  n.  126. 

(5)  Ita  Bened.  XIV.  De  sacrificio  Missae.  Cfr.  Mach-Ferreres,  vol.  1,  n.  387. 

(6)  Ex  cap.  Littera,  §  ult.  de  celebratione  Missae.  S.  Alph.,  n.  394. 

(7)  Lacroix,  lib.  6,  p.  2,  n.  393;  Lehmk.,  2,  n.  233;  Gdnicot,  2,  n.  246. 

Quaer.  22.  An  liceat  celebrare  cum  candelis  ex  sebo,  vel  uno 
lumine  cereo? 

Resp.  ad  l.um  Neg.,  excepto  casu  necessitatis;  et  sunt  qu 
hoc  ut  peccatum  mortale  reprobant.  S.  Alph.,  n.  394. 

Plures  existimant  licitum  esse  cum  huiusmodi  candelis  ce¬ 
lebrare  etiam  ex  sola  devotione ,  si  cereae  haberi  non  possint 
( Suarez ,  d.  8d,  art.  6;  Genicot,  n.  245)  ;  sed  communiter  negant 
auctores  etiam  recentiores,  v.  gr.  D'Annibale,  3,  n.  400;  Many , 
De  Missa,  n.  127,  l.° 

Resp.  ad  2.um  Neg.,  pariter  cum  sententia  communiori  et 
probabiliori ;  sed  si  fiat,  veniale  non  excedet,  et  quaecumque 
causa  rationabilis  ab  omni  culpa  excusabit ;  quocirca  deficien¬ 
te  altero  cereo  sacerdos  etiam  ex  mera  devotione  celebrare  po¬ 
terit.  S.  Alph.,  ibid. 

509.  Quaer.  23.  An  saltem  licitum  sit  perseverare  in  usu 
novarum  candelarum  ex  stearina  confectarum? 

Resp.  Neg.  Constat  ex  declaratione  S.  Rit.  Congr.  (1). 

N.  B.  l.°  Hodie  permittitur  usus  candelarum,  quae  partim 
ex  cera,  partim  ex  aliis  materiis,  praesertim  vegetalibus,  con¬ 
ficiuntur,  v.  gr.  illae  dictae  candelae  venetianae,  seu  ex  cera 
venetiana ;  sed  Episcopi  pro  viribus  curent  ut  cereus  paschalis, 
cereus  in  aqua  baptismati  immergendus  et  duae  candelae  in 
Missis  accendendae,  sint  ex  cera  apum  saltem  in  maxima 
parte  (2). 

2.°  Lux  vero  electrica  nequit  adhiberi  ad  cultum,  sed  tan¬ 
tum  ad  depellendas  tenebras  ecclesiasque  splendidius  illumi¬ 
nandas,  caute  tamen  ne  modus  speciem  praeseferat  theatra¬ 
lem  (3). 

Unde  lux  electrica  vetita  est,  non  solum  una  cum  candelis 
ex  cera  super  altaribus  (Decr.  auth.,  n.  4097),  sed  etiam  loco 
candelarum  vel  lampadum,  quae  coram  Ssmo.  Sacramento  vel 
Reliquiis  Sanctorum  praescriptae  sunt.  Pro  aliis  ecclesiae  locis 
et  ceteris  casibus,  illuminatio  electrica,  ad  prudens  Ordinarii 
iudicium,  permittitur,  dummodo  in  omnibus  servetur  gravitas, 
quam  sanctitas  loci  et  dignitas  S.  Liturgiae  postulant  (nn.  3859, 
4206  et  4210,  ad  1).  Nec  licet  tempore  expositionis  privatae  vel 
publicae  interiorem  partem  ciborii  cum  lampadibus  electricis 
in  ipsa  parte  interiori  collocatis  illuminare,  ut  Ssma.  Eucha- 


(1)  Die  16  sept.  1843,  in  Massiliensi  (Beer,  auth.,  n.  2865),  et  4  sept.  1875  (n.  3376). 

(2)  S.  R.  C.,  14  dec.  1904  :  Acta  S.  Sedis,  vol.  37,  pag.  388;  Gasparri,  n.  183;  Ephem. 
litura.,  vol.  9,  pag.  695  seq. ;  Berardi,  Praxis,  3,  n.  259,  XIV;  Mach-F^rr^yes  vol  1 
n.  389. 

(3)  S.  R.  C.,  4  iun.  1895:  Decr.  auth.,  n.  3858. 

ristia  melius  a  fidelibus  conspici  possit  (4275).  Acta ,  VI, 
pag.  352,  353  (I). 

510.  Quaer.  24.  An  propter  utensilia  ceteraque  ad  Missae 
sacrificium  necessaria  aliquid  exigi  possit ? 

Resp.  Affirm .,  sed  tantum  si  concurrant  quattuor  sequentes 
conditiones:  l.a  ut  ecclesia  illa  vere  paupertate  laboret;  2.a  ut 
exigatur  unice  a  sacerdotibus  qui  inibi  in  proprium  commo¬ 
dum  celebrent,  et  3.a  in  ea  quantitate  quam  Ordinarius  loci 
(non  autem  Vicarius  Capitularis)  audito  Capitulo  determina¬ 
verit,  et  4.a  habeatur  licentia  specialis  Ordinarii  loci,  aut  Supe¬ 
rioris  maioris,  si  de  ecclesia  regulari  agatur  (can.  1303). 

Quaer.  25.  Quid  requiritur  ut  sacerdos  extraneus  ecclesiae , 
in  qua  celebrare  postulat ,  ad  celebrandum  admittatur ? 

Resp.  Satis  est  ut  exhibeat  authenticas  et  adhuc  validas  lit¬ 
teras  commendatitias  sui  Ordinarii,  si  sit  saecularis,  vel  sui 
Superioris,  si  religiosus,  vel  Sacrae  Congregationis  pro  Eccle¬ 
sia  Orientali,  si  sit  ritus  orientalis,  nisi  interim  aliquid  eum 
commisisse  constet,  cur  a  Missae  celebratione  repelli  debeat 
(can.  804,  §  1). 

Quaer.  26.  Quid  si  iis  litteris  careat ? 

Resp.  Tunc  si  rectori  ecclesiae  de  eius  probitate  apprime 
constet,  poterit  admitti ;  si  vero  rectori  sit  ignotus,  admitti 
adhuc  potest  semel  vel  bis,  dummodo,  ecclesiastica  veste  indu¬ 
tus,  nihil  ex  celebratione  ab  ecclesia  in  qua  litat,  quovis  titulo 
percipiat,  et  nomen,  officium  suamque  dioecesim  in  peculiari 
libro  signet  (ibid.,  §  2). 

Quaer.  27.  An  Ordinarius  hac  de  re  normas  dare  possit ? 

Resp.  Affirm .,  et,  si  dederit,  servandae  erunt  ab  omnibus, 
etiam  religiosis  exemptis ,  nisi  agatur  de  admittendis  ad  cele¬ 
brandum  religiosis  in  ecclesia  suae  religionis.  Non  tamen  pote¬ 
rit  Ordinarius  coarctare  ea  quae  in  duobus  quaesitis  praeceden¬ 
tibus  dicta  sunt  (ibid.,  §  3). 

511.  Resolves.  —  l.°  Curandum  ne  calix  cum  patena  et  ante 
lotionem  purificatoria,  pallae  ac  corporalia,  quae  adhibita  fuere 
in  sacrificio  Missae,  tangantur,  nisi  a  clericis,  vel  ab  iis  qui 
eorum  custodiam  habent  (can.  1306,  §  1).  Ergo  tangi  possunt 
a  sacristis  tam  religiosis  (utriuslibet  sexus)  quam  laicis. 

2.°  Purificatoria ,  pallae  ac  corporalia ,  in  Missae  sacrificio 
adhibita,  non  debent  tradi  lavanda  laicis  etiam  religiosis,  nisi 


(1)  Missale  requiritur  sub  gravi ;  excusat  quod  non  habeatur,  modo  absit  peri¬ 
culum  errandi;  non  teneris  legere  neque  canonem,  modo  absit  periculum  morale 
errandi.  Quod  si  deficiente  Missali  absque  illo  celebretur,  ponatur  aliud  librum  ut 
caveatur  adstantium  admiratio.  —  Bursa  et  velum  calicis  requiruntur  sub  levi,  non 
benedicta.  —  Campanula,  ampullae  vitreae,  sub  levi.  Cfr.  Lehmk.,  nn.  313,  319. 

prius  abluta  fuerint  a  clerico  in  maioribus  ordinibus  constituto  ; 
aqua  autem  primae  lotionis  mitti  debet  in  sacrarium  vel,  si  hoc 
desit,  in  ignem  (ibid.,  §  2). 

ARTICULUS  II.  — De  rubricis 

512-513.  I.  Reprobata  quavis  contraria  consuetudine,  etiam 
immemorabili,  sacerdos  celebrans:  a)  accurate  ac  devote  serva¬ 
re  debet  rubricas  missalis  proprii  ritus,  et  b)  cavere  ne  alias 
caeremonias  aut  preces  proprio  arbitrio  adiungat  (can.  818)  (1) 

II.  Missae  sacrificium  celebrandum  est  lingua  liturgica  sui 
cuiusque  ritus  ab  Ecclesia  probati  (can.  819). 

514.  Quaesita.  —  Quaer.  l.°  An  omnes  rubricae  Missae  sint 
-praeceptivae? 

Resp.  l.°  Iuxta  communiorem  et  probabiliorem  sententiam, 
omnes  rubricae,  quae  servantur  vitra  Missam ,  sunt  praecepti¬ 
vae ,  cum  rem  adeo  sacram  respiciant.  Obligant  autem  sub 
gravi  vel  sub  levi ,  pro  gravitate  vel  levitate  materiae,  ut  infra 
dicetur.  S.  Alph.,  n.  399. 

Resp.  2.°  Rubricae  vero,  quae  servantur  extra  Missam,  id 
est  ante  vel  post  Sacrum,  habentur  communiter  ut  mere  direc- 
tivae,  ut  v.  gr.  orationes  pro  praeparatione  vel  gratiarum  ac¬ 
tione ;  possunt  enim  aliae  orationes  recitari  (2). 

Controvertitur  tamen  quoad  orationes,  quae  ex  rubrica  re¬ 
citandae  sunt,  dum  vestes  induuntur ;  sed  cum  communi  sen¬ 
tentia  tenendum  est,  ait  S.  Alph.,  n.  410,  earum  omissionem 
esse  venialiter  culpabilem.  Alii  tamen  tenent  cum  Suarez,  hanc 
omissionem  omni  culpa  vacare. 

515.  Quaer.  2.°  An  sacerdos  infirmus  celebrare  possit,  licet 
non  omnes  rubricas  servare  queat? 

Resp.  Affirm.,  si  paucas  et  leviores  tantum  omittat,  impri¬ 
mis  si  privatim  celebret.  Immo  plures  gravis  notae  auctores 
permittunt  infirmo  celebranti,  ut  etiam  baculo  utatur,  si  indi¬ 
geat,  etc. 

Additque  Gobat,  quod  si  quis  nequiret  celebrare  nisi  utro¬ 
que  brachio  super  altari  innixo,  licite  sic  celebraret  privatim, 
non  autem  publice,  nisi  hoc  faceret  ex  necessitate.  Hoc  tamen 


(1)  Ex  Codice :  Clerici  maiores  qui  in  sacro  ministerio  ritus  et  caeremonias 
ab  Ecclesia  praescriptas  graviter  negligant  et  moniti  sese  non  emendaverint,  sus¬ 
pendantur  pro  diversa  reatus  gravitate  (can.  23781. 

(21  Ephemerides  liturgicaet  plane  admittunt  «non  esse  obligantes  rubricas  (Mis¬ 
salis)  ante  et  post  Missae  actionem,  ex  communi  doctorum  sententia,  quae  non  est 
mutanda,  cnm  banc  semper,  acquiescente  legislatore,  interpretationem  habuerint». 
Vol.  17,  pag.  157,  158.  —  Hoc  tamen  non  est  indiscriminatim  transferendum  ad  rubri¬ 
cas  aliorum  librorum  liturgicorum,  v.  gr,  Breviarii,  Ritualis,  etc.  Ephemer.,  1.  o. 

puto  non  excedere  veniale,  a  quo  videtur  excusari  posse  qui  ob 
infirmitatem  nequiret  rectus  stare,  et  ex  sua  devotione  vellet 
celebrare,  modo  vitetur  populi  admiratio.  Dicunt  etiam  Lacroix 
(n.  247)  et  P.  Concina  (pag.  510,  n.  4),  quod  si  quis  non  possit 
elevare  hostiam,  sed  possit  reliqua,  potest  celebrare  privatim, 
et  etiam  publice,  si  adsit  necessitas,  et  populus  moneatur ;  sed 
puto  satis  esse  populum  tantum  monere,  si  quis  ex  devotione 
celebret.  S.  Alph.,  n.  402  (1). 

Quaer.  3.°  An  usus  parvi  cochlearis  pro  aqua  in  calicem  in¬ 
fundenda  sit  omnibus  licitus? 

Resp.  S.  R.  Congr.,  die  6  febr.  1858,  ad  4,  respondit:  «usum 
parvi  cochlearis  non  esse  prohibitum»  (Decr.  aulh.,  n.  3064). 

Quaer.  4.°  Potestne  sacerdos  SS.  Eucharistiam,  fidelibus  dis¬ 
tribuens,  eorum  mento  patenam  supponere  eadem  manu ,  qua 
pyxidem  tenet ? 

Resp.  l.°  Negative  (S.  R.  Congr.,  12  aug.  1854,  in  Lucionen.). 

Resp.  2.°  «Permittitur  catinum  seu  patena  specialis  ad  usum 
fidelium  ad  sacram  Synaxim  accedentium,  dummodo  omnino 
etiam  quoad  formam  distincta  sit  ab  ea  qua  sacerdotes  utuntur 
in  sacrosancto  Missae  Sacrificio,  toties  quoties  inspicienda  et 
purificanda,  decentique  in  loco,  vel  in  speciali  bursa  prope  ta¬ 
bernaculum,  non  autem  in  ipso  tabernaculo,  asservanda»  (2). 

516.  Quaer.  5.°  Quamnam  Missam  legere  debeat  sacerdos 
celebrans  in  alia  ecclesia? 

Resp.  l.°  Omnes  et  singuli  sacerdotes,  tam  saeculares,  quam 
regulares,  Missas,  etsi  regularium  proprias,  omnino  celebrent 
iuxta  calendarium  ecclesiae  vel  oratorii  publici  in  quo  cele¬ 
brant  ;  exclusis  tamen  peculiaribus  ritibus  Ordinum  et  eccle¬ 
siarum  propriis  (Rubr.  noviss.  Missal .,  tit.  IV,  n.  6). 

Resp.  2.°  Idem  servetur  in  oratorio  semi-publico,  sive  in 
capella  principali  Seminariorum,  Collegiorum,  piarum  com¬ 
munitatum,  hospitalium,  carcerum  et  similium  (ibid.)  (3). 

Resp.  3.°  Si  vero,  iuxta  calendarium  ecclesiae  aut  orato¬ 
riorum  praefatorum,  Missae  votivae  vel  aliae  permittantur, 
easdem  celebrare  valeant,  servatis  tamen  rubricis  et  decretis 
(ibid.). 

(1)  Plura  indulta  specialia  pro  sacerdotibus  infirmis,  etc.,  videre  licet  in  Decr. 
auth.  S.  R.  C.,  nn.  2920,  2921,  2924,  2926,  2947,  2948  et  2977. 

(2)  C.  Plen.  Amer,  lat.,  n.  899 ;  C.  Manii.,  n.  1080. 

(3)  Sacerdotes  ritus  romani  celebrantes  in  ecclesia  ritus  ambrosiani,  nisi  Mis¬ 
sam  paroeclalem  celebrent,  debebant  servare  calendarium  ritus  romani  dioeoeseos, 
dummodo  diebus  sollemnioribus  localibus,  ex.  gr.  Titularis  ecclesiae,  vel  huius  de¬ 
dicationis,  Patroni  loci,  etc.,  se  conformarent  quoad  colorem  et  Missam  calendario 
ecclesiae  in  qua  Sacrum  faciunt.  S.  R.  C.,  10  ian.  1902,  n.  4088. 

Nunc  post  noviss.  Missale  videntur  semper  debere  servare  calendarium  eccle¬ 
siae,  sed  exclusis  ritibus  illius  propriis. 

Resp.  4.°  Sacerdos  celebrans  in  oratorio  stricte  privato  (cui 
aequiparatur  oratorium  secundarium  Regularium,  piarum  com¬ 
munitatum,  etc.),  debet  se  suo  conformare  calendario.  Cfr. 
Mach-F  errer  es,  vol.  1,  nn.  542-547. 

Quaer.  6.°  Licetne  orationes  addere  praeter  orationes  a  ru¬ 
brica  assignatas  vel  permissas ? 

Resp.  Neg.,  iuxta  responsa  S.  R.  Congr.  (1). 

Quaer.  7.°  Quot  et  quaenam  orationes  dicendae  sunt  in  Missis 
defunctorum? 

Resp.  l.°  Una  tantum  dicenda  est  oratio:  a)  in  Missis  die  et  pro 
die  obitus  seu  depositionis,  atque  b)  etiam  in  Missis  cantatis  vel 
lectis  permittente  ritu  diebus  III,  VII,  XXX,  et  die  anniversaria, 
necnon  c)  in  ceteris  Missis  quae  respondent  officio  defunctorum  ce¬ 
lebrato  sub  ritu  duplici.  —  In  reliquis  vero  Missis  defunctorum  tres 
orationes  dicuntur  (ut  minimum) . 

Resp.  2.°  Si  Missa  applicetur  pro  defunctis  in  genere,  dicuntur 
orationes  quae  in  Missa  quotidiana  defunctorum  prostant ;  si  vero 
applicetur  pro  defunctis  certo  designatis,  prima  dicitur  pro  iisdem 
defunctis  (deficiente  vel  ignorata  designatione  (2),  oratio  Deus  ve¬ 
niae  largitor),  secunda  ad  libitum,  tertia  Fidelium  pro  omnibus 
defunctis. 

Resp.  3.°  In  omnibus  tamen  quotidianis  Missis  lectis  addere  licet 
ad  libitum  sacerdotis  alias  orationes,  iuxta  Rubricas  generales  Mis- 
salis,  tit.  V,  n.  4,  et  tit.  IX,  n.  12,  dummodo  ultimo  loco  ponatur 
semper  oratio  Fidelium  (Rubr.  noviss.,  tit.  III,  n.  10). 

N.  B.  l.°  In  Commemoratione  Omnium  Defunctorum,  Missae  et 
orationes  dicuntur  ut  sunt  in  Missali  illo  die.  Quod  si  agatur  funus 
alicuius  defuncti,  sumatur  prima  Missa,  addita  tamen  in  ipsa  Missa 
exsequiali,  sub  unica  conclusione,  oratione  pro  eodem  defuncto,  ut 
pro  die  obitus  (ibid.,  n.  4). 

2. °  In  omnibus  Missis  cum  unica  oratione,  et  in  Missis  quotidia¬ 
nis  in  cantu  et  conventualibus,  addenda  est  Sequentia  pro  defunc¬ 
tis  ;  in  aliis  Missis  quotidianis  lectis  dici  vel  omitti  potest  ad  libitum 
celebrantis  (ibid.,  n.  11). 

3. °  a)  Missae  vero  quotidianae  Defunctorum  sine  cantu,  iis  tan¬ 
tum  permittuntur  diebus  in  quibus  fiat  festum  semiduplex,  officium 
de  die  infra  octavam  communem,  de  feria  VI  post  octavam  Ascensio¬ 
nis,  de  feria  maiori  Adventus,  de  Sancta  Maria  in  Sabbato,  de  festo 
simplici  et  de  feria  minori  per  annum;  — b)  dummodo  octavae  pri- 
vilegiatae,  feria  quattuor  Temporum,  feria  II  rogationum,  feriae 
antiphonarum  maiorum  a  die  17  ad  23  decembris  inclusive,  aliqua 
vigilia,  aut  dies  octava  simplex  non  occurrant,  nec  primo  resumen¬ 
da  sit  Missa  alicuius  dominicae  impeditae.  —  c)  In  Quadragesima, 
Missae  quotidianae  Defunctorum  sine  cantu  permittuntur  prima  tan¬ 
tum  die  cuiuscumque  hebdomadae  libera,  in  qua  nempe  (extra 
Quattuor  Tempora  et  Vigilias)  fiat  de  festo  semiduplici  aut  de  feria 
non  privilegiata,  iuxta  calendarium  ecclesiae  in  qua  Missa  cele¬ 
bratur  (ibid.,  n.  9).  Cfr.  Mach-F  errer  es,  vol.  1,  nn.  484-525. 

(1)  7  sept.  1850,  n.  2981,  ad  3 ;  17  iul.  1894,  n.  3832,  ad  8,  in  Lucianeri. 

(2)  Ita  videtur  etiam  procedendum  quando  nescis  an  Missa  sit  pro  vivis  aut 
pro  defunctis,  pro  uno  aut  pluribus  defunctis,  etc.,  v.  gr.  quia-  celebrare  debes  ad 
intentionem  tui  Superioris  religiosi,  aut  procuratoris. 


517 


DE  RUBRICIS 


323 


Quaer.  8.°  An  aliquando  liceat  Missam  interrumpere? 

Resp.  l.°  Nunquam  licet  Missam  interrumpere  essentialiter , 
ita  scilicet  ut  sacrificium  inceptum  remaneat  truncatum,  nisi 
gravissima  seu  extrema  urgeat  necessitas,  ut  in  casu  imminen¬ 
tis  incendii,  aut  hostis  ad  necandum  irruentis;  tunc  enim 
sacerdos,  omissa  calicis  consecratione,  posset  sumere  hostiam 
iam  consecratam,  vel  eam  secum  effugiendo  aufferre.  Quod  si 
utramque  consecrationem  perfecerit,  utramque  speciem  statim 
.sumat,  si  possit ;  vel  si  non  possit,  secum  auferat  in  loco  vicino 
•citissime  sumendam  (1). 

Resp.  2.°  Licet  interrumpere  accidentaliter ,  nempe  aliquid 
interponendo  iusta  de  causa  ante  canonem:  l.°  ob  contionem 
post  evangelium,  ob  preces  pro  defunctis  recitandas,  ob  pro- 
clamationes  bannorum  faciendas,  vel  ob  processionem  exci¬ 
piendam,  etc. ;  2.°  in  gratiam  supervenientis  Principis,  vel  tur¬ 
bae  peregrinorum  die  festo,  si  aliam  Missam  audire  nequeant : 
tunc  si  oblatio  facta  non  fuerit,  sacerdos  de  novo  incipere  potest, 
ut  totum  Sacrum  audiant ;  3.°  si  sacerdos  recordetur  de  aliquo 
impedimento,  v.  gr.  se  non  esse  ieiunum,  vel  in  statu  gratiae, 
vel  esse  irregularem,  modo  Missa  sine  scandalo  aut  nota  abrum¬ 
pi  possit.  S.  Alph.,  ibid. 

Resp.  3.°  Non  licet  tamen  interrumpere,  etiam  accidentaliter , 
incepto  canone,  et  a  fortiori  peracta  consecratione,  nisi  gravis¬ 
sima  de  causa,  v.  gr.  si  moribundus  baptizari  vel  absolvi 
debeat.  Alia  autem  Sacramenta  ministrare  inter  consecrationem 
et  communionem  non  licet,  quia  non  sunt  tantae  necessitatis. 
Attamen  ss.  Viaticum  ministrari  posset  moribundo,  qui  prope 
esset,  ita  ut  sacerdos  vestes  sacras  exuere  non  deberet.  S.  Alph., 
ibid.  —  Sed  ad  hoc  etiam  requiritur  ut  celebrans  altare  e  con¬ 
spectu  suo  non  amittat  (can.  868). 

517.  Quaer.  9.°  Quid  agendum ,  si  sacerdos  morbo  vel  morte 
correptus  Sacrum  perficere  nequeat? 

Resp.  l.°  Si  sacerdos  deficiat  ante  consecrationem ,  nihil  ab 
alio  sacerdote  agendum  est,  quia  sacrificium  proprie  non  fuit 
inceptum. 

Resp.  2.°  Si  vero  deficiat  post  consecrationem  etiam  unius 
tantum  speciei,  tunc  alius  sacerdos  ieiunus,  si  adsit,  supplere 
debet ;  si  non  adsit  ieiunus,  suppleat  alius  etiam  non  ieiunus, 
et  Sacrum  perficiat ;  quia  praeceptum  de  integritate  sacrificii 
procuranda  gravius  urget.  Immo  etiam  sacerdos  irregularis  vel 
excommunicatus  supplere  deberet.  Attamen,  si  statim  alius 
.sacerdos  inveniri  non  posset,  post  interiectam  unam  horam  pro¬ 

babiliter  amplius  non  foret  quaerendus,  quia  deesset  unio  mo¬ 
ralis,  et  proinde  non  censeretur  idem  Sacrum.  - —  Si  autem 
sacerdos  morbo  inter  celebrandum  correptus  perficere  Sacrum 
valeat  post  aliquam  interruptionem,  melius  ipse,  quam  aliusr 
perficiet,  etiamsi  ieiunus  non  sit.  S.  Alph.,  n.  355.  Cfr.  Casus, 
nn.  321-334;  Gury ,  n.  408. 

Quaer.  10.  An  simplici  sacerdoti  celebranti  assistere  possit 
presbyter  stola  indutus ? 

Resp.  l.°  Ex  Codice  canonico:  «Nulli  sacerdoti  celebranti, 
praeter  Episcopos  aliosque  praelatos  usu  pontificalium  fruen- 
tes,  licet  sola  honoris  aut  sollemnitatis  causa,  habere  presbyte¬ 
rum  assistentem»  (can.  812.) 

Resp.  2.°  Affirm .,  in  prima  Missa  neo-sacerdotis,  a  princi¬ 
pio  Missae  usque  ad  finem,  vel  a  principio  canonis  usque  ad 
consummationem,  si  adsit  consuetudo.  S.  C.  Cone.,  11  iun.  1880, 
ad  7  (Decr.  auth .,  n.  3515). 

N.  B.  l.°  In  celebranda  Missa  sacerdos  deferre  debet  vestem 
convenientem,  quae  ad  talum  pedis  pertingat,  et  sacra  orna¬ 
menta  a  rubricis  sui  ritus  praescripta  (can.  811,  §  1). 

2.°  Abstinere  debet  a  pileolo  et  anulo,  nisi  sit  S.  R.  E.  Car¬ 
dinalis,  Episcopus,  vel  Abbas  benedictus,  aut  nisi  apostolicum 
indultum  eorundem  usum  in  Missa  celebranda  eidem  permittat 
(ibid.,  §  2). 

518.  Resolves.  —  l.°  Iuxta  sententiam  communem  mortale 
est  celebrare  totam  Missam  capite  cooperto ;  celebrare  vero  cum 
pileolo  ( solideo )  usque  ad  canonem,  secluso  contemptu  et  scan¬ 
dalo,  solum  veniale  est ;  immo  probabiliter  etiam  veniali  culpa 
caret,  si  etiam  sine  dispensatione  fiat  usque  ad  canonem  tan¬ 
tum  ex  rationabili  causa  et  in  loco  privato,  vel  etiam  in  loco 
publico,  si  ratio  adstantibus  manifesta  sit,  et  sacerdos  celebrare 
non  possit  sine  notabili  incommodo.  —  Illicitum  est  tamen  cele¬ 
brare  integram  Missam  capite  sic  cooperto  absque  licentia  apos- 
tolica.  Sic  expresse  A.  Alph.,  n.  397,  post  alios.  Craison ,  Ma¬ 
nuale  iuris  can.,  vol.  3,  n.  3688. — Post  Codicem  non  clare  constat 
requiri  licentiam  apostolicam,  ut  quis  celebret  cum  ea  capilla¬ 
tura  ficta,  quae  naturales  capillos  supplet. 

2.°  Non  excusatur  a  veniali  sacerdos  qui  omittit  benedic¬ 
tiones,  inclinationes,  genuflexiones,  etc.  Idem  dicito  de  eo  qui 
advertenter  non  genuflectit  ad  terram,  vel  contra  rubricae  prae¬ 
scripta  mutat  ordinem  benedictionum,  aut  haec  nimis  celeri¬ 
ter  peragit.  Lacroix,  etc. 

N.  B.  Quae  in  resolutionibus  hic  3.°-7.°  dicuntur,  non  om¬ 
nia  certo  constant,  et  vix  alia  regula  statui  potest  nisi  haec : 
omissiones  voluntariae  in  partibus  extraordinariis  facilius  ex- 

cusantur  a  mortali ;  difficilius  in  partibus  ordinariis;  difficilli¬ 
me  intra  canonem. 

3. °  Est  peccatum  grave,  nisi  levitas  materiae  excuset,  omittere 
partes  Missae,  quae  dicuntur  ordinariae,  seu  quae  semper  recitan¬ 
tur  vel  aguntur.  Unde  communiter  dicunt  doctores,  esse  mortale 
omittere  confessionem  cum  aliis  in  principio  Missae,  epistolam, 
evangelium,  collectas  principales,  offertorium,  fractionem  hostiae 
et  illius  mixtionem  cum  sanguine. 

4. °  Mortale  est  omittere  in  canone  Missae  quamlibet  oratio¬ 
nem,  vel  eius  verba  ita  mutare,  ut  sensus  varietur,  vel  aliquod  ver¬ 
bum  omittere,  quo  sublato  reliqua  verba  sensum  non  faciant.  — 
Idem  dicendum,  si  omittatur  Pater  noster  vel  Agnus  Dei;  idem  dic 
de  Libera  nos;  Domine,  non  sum  dignus;  Quid  retribuam;  et  de 
purificatione  patenae  et  calicis  post  sumptionem.  S.  Alph.,  n.  405; 
Salmant. 

519.  5.°  Veniale  est  omittere  unam  ex  tribus  collectis  principa¬ 
libus.  Si  omissa  sit  prima  oratio,  ipsa  cum  secreta,  ut  videtur,  est 
recitanda,  non  postea.  Mortale  vero  non  erit  omittere  alias  oratio¬ 
nes,  quae  praeter  eam  in  Missa  adduntur.  S.  Alph.,  n.  406. 

6. °  Mutilare  verba,  aut  syncopa  intermediare,  salvo  sensu  et 
secluso  scandalo  non  est  plus  quam  veniale.  S.  Alph.,  n.  407. 

7. °  Omittere  partes  extraordinarias,  scilicet  quae  non  in  omni 
Missa  dicuntur,  non  est  nisi  veniale.  Ita  communiter,  nisi  tot  par¬ 
tes  omittantur  quae  simul  sumptae  notabilem  materiam  constituant. 
—  Unde  veniale  tantum  erit  omittere  Gloria,  Credo,  collectas,  prae¬ 
ter  propriam  Missae,  tractum  vel  specialia  circa  praefationem  vel 
Communicantes.  Ita  communiter.  —  Item  celebrare  Missam  votivam 
vel  de  Requiem,  quando  id  iuxta  rubricas  non  licet,  veniale  est, 
nisi  fiat  mortale  ratione  contemptus  vel  scandali,  si  v.  gr.  Missam 
de  Requiem  in  festis  sollemnibus  Paschatis  aut  Nativitatis  Domini 
leges.  S.  Alph.,  n.  420. 

8. °  Lotio  manuum  ante  Missam  fieri  debet  iuxta  plures  saltem 
sub  veniali,  et  sub  gravi,  si  manus  sint  valde  immundae,  propter 
reverentiam  sacrificii.  —  Omittere  vero  lotionem  post  Missam,  nul¬ 
lum  erit  peccatum.  S.  Alph.,  n.  409;  Gasparri,  1.  c.,  n.  843. 

9. °  Licet  nullum  sit  peccatum  omittere  orationes  ante  et  post 
Missam,  attamen  sacerdos,  qui  sine  ulla  alia  praeparatione  ad  sa¬ 
crificandum  accederet,  aliqua  culpa  non  careret.  S.  Alph. 

10.  Peccaret  sacerdos,  si  in  purificatione  calicis  sola  aqua  ute¬ 
retur,  sed  venialiter  tantum  iuxta  communem  sententiam.  Ita 

S.  Alph.,  n.  308;  Lacroix,  n.  423,  etc.  —  Plures  etiam  a  peccato  ve¬ 
niali  excusant  sacerdotem,  si  sit  abstemius.  Sic  Tamburinius.  Plura 
alia  circa  rubricas  et  caerimonias  videri  possunt  apud  auctores 
liturgicos,  v.  gr.  apud  Mach-F err eres ,  Tesoro  dei  Sacerdote,  ed.  15.®, 
Codici  canonico  et  rubricis  novissimi  Missalis  accommodata.  Gury, 
nn.  409,  410. 

520.  In  hoc  maxime  tractatu  quaedam  apparet  diversitas  opinio¬ 
num  inter  theologos.  Plus  enim  forte  aequo  alii  in  rigorem,  alii  vera 
in  benignitatem  propendisse  videntur.  Nos  vero  vestigia  ducis  ac 
magistri  S.  Alphonsi  de  Ligorio  fideliter  de  more  prementes,  media 
via  incedere,  non  declinantes  neque  ad  dexteram  rigorismi  neque 
ad  sinistram  laxitatis  pro  modulo  nostro  conabimur ;  memores  ta¬ 
men  illius  principii  S.  Antonini,  p.  2,  tit.  4,  c.  4 :  Melius  est  Domino- 
reddere  rationem  de  nimia  misericordia,  quam  de  nimia  severitate. 

Agendum :  l.°  de  essentia  sacramenti  paenitentiae ;  2.°  de  eius- 
subiecto,  seu  de  actibus  paenitentis;  3.°  de  eiusdem  ministro,  seu? 
de  confessario.  Gury,  n.  411. 


PARS  PRIMA 

De  essentia  sacramenti  paenitentiae 
seu  de  eius  natura,  materia  et  forma 

CAPUT  [ 

DE  NATURA  SACRAMENTI  PAENITENTIAE 

521.  Paenitentia  generatim  spectata  idem  sonat  ac  dolor  ani¬ 
mi,  quem  quisque  experitur,  postquam  aliquid  fecerit  vel 
omiserit,  quod  non  factum  vel  non  omissum  fuisse  vellet.  Stric¬ 
to  autem  et  proprio  sensu  paenitentia  est  animi  dolor,  quatenus 
ad  Deum  offensum  nobisque  infensum  refertur  (1). 

I.  Paenitentia,  ut  virtus,  definitur :  Virtus  moralis  incli¬ 
nans  ad  peccati  detestationem,  quatenus  est  offensa  Dei,  et  ad 
propositum  efficax  in  posterum  illud  vitandi,  et  divinae  iusti- 
tiae  satisfaciendi. 


(1)  Quaelibet  virtus  potest  suo  modo  concipere  dolorem,  seu  detestationem  pec¬ 
cati,  quatenus  propriae  honestati  adversatur.  Sic  caritas  de  peccato  dolorem  conci¬ 
pit,  quia  opponitur  bonitati  divinae  secundum  se;  spes  autem,  quia  peccatum  impe¬ 
dit  beatitudinem,  etc.  Paenitentia  vero  odit  peccatum,  quia  reddit  nobis  Deum 
aversum  et  indignatum,  seu  quia  tollit  bonum  pacis  cum  Deo.  Ita  Lugo,  De  paenit., 
disp.  2,  nn.  50-52;  Casajoana,  h.  1.  —  Alii  tamen  obiectum  formale  paenitentiae  dicunt 
esse  honestatem,  quae  relucet  in  compensanda  Dei  offensa;  unde  paenitentia  dolet 
de  peccato  quatenus  est  iniuria  Dei,  quam  vult  recompensare  vel  resarcire  Ita 
Sudrez,  De  paenit.,  disp.  2,  sect.  3,  n.  4  seq. 

Paenitentia  necessaria  est  peccatori  necessitate  medii  ad  salu¬ 
tem.  In  praesenti  enim  oeconomia  repugnat,  peccatorem  im- 
paenitentem  a  Deo  in  amicitiam  recipi. 

Est  etiam  necessaria  necessitate  praecepti  divini ,  ut  ex  mul¬ 
tis  testimoniis  S.  Scripturae  patet,  v.  gr.  Luc.  13,  5 :  Si  paeni- 
tentiam  non  egeritis ,  omnes  similiter  peribitis ,  etc. 

Effectus  autem  paenitentiae  duplex  est :  1 .°  remissio  pecca¬ 
torum ,  ut  constat  ex  sexcentis  S.  Scripturae  locis;  2.°  remissio 
poenae  aeternae.  Homo  enim  iustificatus  poenae  aeternae  obno¬ 
xius  esse  nequit.  Constat  etiam  ex  Cone.  Trid.,  sess.  6,  c.  7. 

II.  Paenitentia,  ut  sacramentum,  definitur :  Sacramentum 
Novae  Legis  per  modum  iudicii  a  Christo  institutum,  ad  peccata 
post  baptismum  commissa  homini  contrito  et  confesso  per  abso¬ 
lutionem  sacerdotalem  remittenda. 

Hoc  sacramentum  in  eo  praecipue  ab  aliis  differt,  quod  per 
modum  iudicii  administretur  :  adest  enim  paenitens  simul  reus, 
testis  et  accusator ;  et  sacerdos,  iudex  ferens  sententiam.  Gury , 
n.  421. 

522.  Statuenda.  —  I.  Paenitentia  est  verum  Novae  Legis  sa¬ 
cramentum. 

Constat  1 ,°  ex  ratione  theologica ;  in  ea  enim  reperiuntur 
omnia  quae  verum  sacramentum  constituunt,  scilicet:  l.°  Sig¬ 
num  sensibile  per  confessionem,  vel  certe  per  sacerdotis  absolu¬ 
tionem,  etc. ;  2.°  institutio  Christi  modo  permanenti ,  ut  patet  ex 
textu  Ioann.  20,  22-23  :  A  ccipite  Spiritum  Sanctum;  quorum  re¬ 
miseritis  peccata ,  remittuntur  eis;  et  quorum  retinueritis ,  retenta 
sunt;  3.°  promissio  gratiae;  patet  ex  remissione  peccatorum,  si¬ 
quidem  peccata  sine  infusione  gratiae  remitti  nequeunt. 

Constat  2.°  ex  constanti  traditione  et  doctrina  Patrum,  qui¬ 
bus  accedit  expressa  definitio  Ecclesiae;  sic  enim  Cone.  Trid., 
sess.  14,  can.  1 :  Si  quis  dixerit  in  catholica  Ecclesia  paeniten- 
liam  non  esse  vere  et  proprie  sacramentum  pro  fidelibus ,  quo¬ 
ties  post  baptismum  in  peccata  labuntur ,  ipsi  Deo  reconciliandis 
a  Christo  Domino  nostro  institutum ,  anathema  sit.  Idem  patet 
ex  Concilio  Florentino  in  decreto  ad  armenos :  Quartum,  sacra¬ 
mentum  est  paenitentia.  Vide  dicenda  infra,  n.  565  seq. 

II.  Sacramentum  paenitentiae  habet  vim  remittendi  omnia 
peccata  post  baptismum  commissa. 

Constat  l.°  ex  Scriptura  sacra;  nam  Christus  generaliter, 
sipe  distinctione  ulla  aut  restrictione,  dat  potestatem  remittendi 
peccata:  Quorum  remiseritis  peccata...  Immo  apud  Matth.  16, 
19,  Christus  dicit  Petro  :  Quodcumque  solveris  super  terram , 
erit  solutum,  et  in  caelis.  Et  cap.  18,  18,  ait  omnibus  Apostolis: 
Quaecumque  solveritis  super  terram ,  erunt  soluta  et  in  caelo. 

Constat  2.°  ex  traditione,  Patribus  universis,  necnon  ex  defi¬ 
nitione  Ecclesiae  in  Conciliis,  praesertim  in  Tridentino,  sess.  14, 
can.  i,  supra  citato.  Gury,  413. 

523.  III.  Partes  necessariae  sacramenti  paenitentiae  sunt: 
l.°  contritio,  2.°  confessio,  3.°  absolutio,  4.°  satisfactio,  quatenus 
a  paenitente  acceptanda  est. 

Sacramentum  enim  paenitentiae  fuit  institutum  per  modum 
iudicii  reconciliativi ;  hoc  autem  haberi  nequit  sine  confessione 
dolorosa  culpae  atque  animi  dispositione  ad  satisfactionem  in- 
iunctam  subeundam  et  sine  sacerdotis  absolutione.  —  Satisfac¬ 
tio  autem,  quatenus  imponenda  aut  implenda,  est  tantum  pars 
integratis  huius  sacramenti ;  quia  effectus  primarius,  nempe 
gratia  et  remissio  peccatorum  quoad  culpam  et  poenam  aeter¬ 
nam,  sine  satisfactione  haberi  potest. 

IV.  Actus  vero  paenitentis  ad  peccatorum  remissionem 
requisiti,  sunt:  l.°  contritio;  2.°  confessio;  3.°  satisfactio. — 
Constat  ex  Cone.  Trid.,  sess.  14,  can.  4:  Si  quis  negaverit , 
ad  integram  et  perfectam  peccatorum  remissionem ,  requiri 
tres  actus  in  paenitente ,  quasi  materiam  sacramenti  paeniten¬ 
tiae,  videlicet  contritionem ,  confessionem  et  satisfactionem , 
quae  tres  paenitentiae  partes  dicuntur...  anathema  sit.  Cfr. 
n.  609,  N.  B. 

V.  Sacramentum  paenitentiae  est  necessarium  necessitate 
praecepti  in  re,  et  necessitate  medii  in  voto,  saltem  implicito, 
ad  remittenda  peccata  mortalia  post  baptismum  commissa.  — 
Ita  in  Lege  Nova  pro  divina  bonitate  et  providentia  statuit  sum¬ 
mus  legislator  Christus  Dominus. 

Unde  inquinatis  peccato  mortali  post  baptismum  commisso 
sacramentum  paenitentiae  necessarium  est  ad  salutem  saltem 
de  necessitate  praecepti;  paenitentia  vero,  seu  contritio  cum  voto 
sacramenti,  seu  cum  serio  proposito  saltem  implicito  peccata 
confitendi  data  opportuna  occasione,  semper  necessaria  est  ne¬ 
cessitate  medii.  Gury ,  n.  414. 

524.  Quaesita.  —  Quaer.  l.°  Quandonam  sacramentum  pae¬ 
nitentiae  institutum  fuerit ? 

Resp.  Fuit  institutum,  quando  Christus  post  suam  resurrec¬ 
tionem  insufflavit  in  discipulos  suos  dicens :  Accipite  Spiritum 
Sanctum;  quorum  remiseritis  peccata,  remittuntur  eis...,  etc. 
Tunc  enim,  ut  declarat  Cone.  Trid.,  sess.  14,  cap.  1,  contulit 
eis  potestatem  iudiciariam,  quam  ante  passionem  tantum  pro¬ 
miserat.  Unde  Cone.  Trid.  dicit,  istud  sacramentum  fuisse  insti¬ 
tutum,  praecipue  post  resurrectionem. 

Quaer.  2.°  An  vel  quatenus  conveniant  iudicium  sacramen- 
tale  et  forense ? 

Resp.  Partim  conveniunt  et  partim  differunt,  ut  patet  ex 
utriusque  forma. 

I.  In  iudicio  enim  sacramentali  sic  proceditur:  l.°  Inter 
duas  solas  personas,  scilicet  iudicem  et  reum,  res  tota  peragi¬ 
tur.  Reus,  accusator  et  testis  est  ipse  paenitens ;  iudex  vero  est 
sacerdos,  qui  causa  cognita  fert  sententiam,  quam  Deus  ratam 
habet,  si  debitae  non  desint  conditiones.  —  2.°  Causae  instruc¬ 
tio  et  sententiae  prolatio  clam  omnino  habentur.  —  3.°  Iudex 
ad  strictissimum  silentii  sigillum  circa  crimina  et  totum  cau¬ 
sae  processum  obstringitur. 

II.  In  iudicio  autem  forensi  talis  est  processus:  1°  Praeter 
reum  et  iudicem  adsunt  assessores,  qui  consilio  iudicem  iuvant. 

—  2.°  Sunt  accusatores,  qui  reum  tergiversantem  convincunt. 

—  3.°  Sunt  procuratores  et  advocati,  qui  defendunt.  —  4.°  Sunt 
apparitores,  satellites  et  aliquando  carnifices,  qui  sententiam 
exsequuntur. 

Praeterea  datur  etiam  alia  essentialis  differentia  inter  utrum¬ 
que  iudicium,  scilicet  quod  iudicia  forensia  tendant  ad  punien¬ 
dum  reum,  sintque  iudicia  vindicativa;  iudicium  vero  sacra- 
mentale  tendat  ad  absolvendum  reum,  sive  ad  reconciliandum 
peccatorem  cum  Deo.  Gury,  nn.  415,  416. 


CAPUT  II 

DE  MATERIA  SACRAMENTI  PAENITENTIAE 

525.  Ut  in  ceteris  Sacramentis,  ita  in  sacramento  paeni- 
tentiae  duplex  est  materia,  alia  remota,  alia  vero  proxima. 

I.  Materia  remota  sunt  omnia  peccata  post  baptismum  com¬ 
missa  ;  quae  dicuntur  materia  circa  quam ,  quia  circa  illa  de¬ 
struenda  versatur  absolutio.  Est  autem  vel  necessaria,  vel  mere 
sufficiens  et  libera. 

II.  Materia  remota  necessaria  ratione  praecepti  confessionis 
sunt  omnia  peccata  mortalia  post  baptismum  commissa,  nec  un¬ 
quam  vi  clavium  adhuc  directe  remissa  (can.  901) ;  quia  ex  prae¬ 
cepto  divino  huiusmodi  peccata  clavibus  subiicienda  sunt.  — 
Materia  autem  sufficiens  et  libera  sunt  omnia  peccata  post  bap¬ 
tismum  commissa,  sive  venialia,  sive  mortalia  iam  per  absolu¬ 
tionem  directe  remissa  (can.  902).  Dicitur  sufficiens ,  quia  quae¬ 
libet  peccata  etiam  minima  obiectum  veniae  sacramentalis  esse 
possunt.  —  Ratio  est:  l.°  quia  peccatum,  licet  remissum,  est 
semper  peccatum  commissum  :  et  sicut  potest  repeti  cum  fructu 
eiusdem  peccati  contritio,  ita  et  confessio,  et  tantum  per  acci- 

dens  fit  quod  peccatum,  utpote  iam  remissum,  non  remittatur, 
cum  tamen  per  se,  utpote  commissum,  sit  capax  remissionis. 
—  Nec  obstat  quod  tunc  sacramentum  peccatum  hoc  non  de¬ 
leat :  nam  sufficit  ut  habeat  effectum  in  actu  primo ,  nempe 
praebeat  gratiam  deletivam  peccati,  quamvis  per  accidens  in 
actu  secundo  peccatum  non  deleat.  Aliunde  sacramentum  non 
magis  carebit  aliis  effectibus,  nempe  augmento  gratiae,  remis¬ 
sione  poenae,  etc.,  quam  si  quis  perfecte  contritus  ea  primum 
clavibus  subiiceret. 

2. °  Praeterea  sententia  iam  lata  potest  confirmari  ad  maio¬ 
rem  securitatem  maioremque  consolationem  et  animae  quietem, 
ut  aliquando  in  civilibus  fieri  solet :  et  si  forte  peccatum  cla¬ 
vibus  submissum  non  adhuc  fuerit  remissum,  tunc  remitti 
poterit. 

3. °  Constat  etiam  ex  declaratione  Bened.  XI  in  Extrav. 
comm.,  lib.  5,  tit.  7,  c.  1 :  Licet ,  inquit,  de  necessitate  non  sit 
iterum  eadem  confiteri  peccata ,  tamen...  ut  eorundem  pecca¬ 
torum  iteretur  confessio ,  reputamus  salubre.  Constat  insuper 
ex  praxi  constanti  fidelium,  approbante  Ecclesia. 

Dicitur  autem  libera ,  quia  nullum  est  praeceptum  ea  clavi¬ 
bus  subiiciendi.  De  his  constat  ex  perpetua  praxi  et  traditione 
Ecclesiae,  necnon  ex  definitione  Cone.  Trid.,  sess.  14,  c.  5. 

III.  Materia  vero  proxima  sacramenti  paenitentiae  sunt  tres 
actus  paenitentis,  scilicet  contritio,  confessio  et  satisfactio,  quae 
dicuntur  quasi  materia  huius  sacramenti,  quia,  sunt  instar  ma¬ 
teriae  sensibilis,  quae  in  aliis  sacramentis  formae  subiicitur ; 
per  hos  enim  actus  peccata  proponuntur  verbis  formae  de¬ 
struenda.  Constat  praesertim  ex  Cone.  Trid.,  sess.  14,  c.  3. 

526.  Quaesita.  —  Quaer.  l.°  An  adultus  baptizandus  sub 
conditione ,  in  dubio  baptismi  praecedentis ,  peccata  iam  accu¬ 
sata  confiteri  debeat ? 

Resp.  Neg.  Ratio  est,  quia  illa  peccata  remissa  sunt  per  sa¬ 
cramentum  paenitentiae,  si  validus  fuit  prior  baptismus ;  si 
autem  non  fuit  validus,  non  sunt  materia  confessionis,  et  per 
secundum  baptismum  remittentur.  Reuter ,  n.  118  ;  Gury,  n.  419. 

527.  Quaer.  2.°  An  adultus  praefatus  accusare  debeat  pec¬ 
cata  nondum  confessa,  seu  ab  ultima  confessione  commissa ?  (1). 

Resp.  Affirmandum,  videtur,  quamvis  controversum  hucus¬ 
que  sit  inter  scriptores. 

Etenim :  a)  plures  antiqui  negabant,  quia  (inquiebant)  posita 
probabili  prioris  baptismi  invaliditate,  peccata  ista  probabiliter  non 


(1)  Circa  totam  controversiam,  quae  in  hoc  quaesito  agitatur,  Disquisitionem 
theologico-moralem  omnibus  numeris  absolutam  scripsit  cl.  Mannajoli,  Episcopus 
Tit.  Pomariensis,  sub  titulo  «De  obligationibus  Christianorum  propriis».  Romae  1913. 

sunt  materia  capax  sacramenti  paenitentiae ;  ergo  etiam  probabili¬ 
ter  non  sunt  clavibus  subiicienda,  obligatio  enim  confitendi  peccata, 
sequi  non  potest  nisi  consequenter  ad  baptismum  rite  collatum. 
Hinc  si  forte  haec  peccata  non  remittantur  per  secundum  baptismum 
invalidum  ob  prioris  validitatem,  remitti  poterunt  sive  per  contri¬ 
tionem  perfectam,  sive  indirecte  per  absolutionem  cum  attritione  (1). 

b)  Sententia,  quae  hodie  tenenda  videtur,  affirmat,  quia  urget 
obligatio  confitendi  peccata,  quoties  non  constat,  ea  ante  baptismum 
validum  commissa  fuisse ;  etenim,  qui  per  baptismum  ingreditur 
Ecclesiam,  societatem  visibilem,  fit  eius  subditus,  eiusque  subest 
iurisdictioni,  donec  certo  probetur  baptismum  fuisse  nullum.  Ergo 
Ecclesia  divino  iure,  quo  ipsa  constituta  est  et  regitur,  cogere  eum 
potest,  ut  subditorum  obligationibus  satisfaciat  (2).  Aliunde  dubium 
tenuissimum,  quod  (intra  fines  dubii  rationabilis)  sufficit  ad  iteran¬ 
dum  sub  conditione  baptismum,  non  semper  est  sufficiens  et  solida 
probabilitas,  quae  excusare  possit  a  confessione  peccatorum,  de 
quibus  hic  quaerimus  (3). 

Secundam  sententiam  confirmant  responsa  S.  Officii  27  (4)  iun. 
1715  et  17  dec.  1868  (Collect.  P.  F.,  nn.  286  et  1338),  quorum  primum 
statuerat  quendam  haereticum  germanum  neo-conversum  «esse 
rebaptizandum  sub  conditione,  et,  collato  baptismo,  eius  praeteritae 
vitae  peccata  confiteatur,  et  ab  iis  sub  conditione  absolvatur »  ;  al¬ 
terum  vero  ad  quaesitum  «an  debeat  confessio  sacramentalis  a  neo- 
conversis  in  Anglia  exigi,  et  an  debeat  esse  integra,  resp.  affirmative; 
et  dandum  esse  decretum  latum  sub  fer.  V,  27  iun.  1715».  Cfr.  etiam 
instr.  S.  Off.  20  iul.  1859,  2  dec.  1874;  decr.  S.  Off.  16  dec.  1868 
(Collect.  S.  C.  de  P.  F.,  nn.  1178,  1426,  1338,  ed.  2.a). — Praeterea 
Analecta  ecclesiastica,  ann.  1899,  voh  3,  pag.  489,  vulgavit  respon¬ 
sum  S.  C.  de  P.  F.,  hucusque  ignotum,  quamvis  datum  iam  fuerit 
12  iul.  1869,  in  quo  dicitur  «responsum  elapsi  anni  licet  Episcopis 
Angliae  tantummodo  rogantibus  datum,  universalem  legem  conti¬ 
nere,  proindeque  non  solum  in  Anglia,  sed  in  aliis  etiam  regionibus 


(1)  Lacroix  n.  323,  De  baptismo,  et  alii.  —  Probabilitatem  huius  sententiae  tuen¬ 
tur  inter  recentiores,  Ball.-P.,  vol.  5,  n.  22;  D’Annibale,  3,  n.  301,  nota  3;  Bncceroni, 
Inst.  mor.,  2,  n.  672  (ed.  5. a),  et  Casus,  n.  348;  G4nicot,  2,  nn.  259  et  483  (ed.  2.a)  ; 
Casus  Romae  ad  S.  Apollinarem,  76  seq.,  qui  responsa  S.  Officii  (luic  sententiae  con¬ 
traria  dicunt  valere  tantum  pro  neoconversis  in  Anglia. 

(2)  Secus  dubie  baptizatus  eximendus  esset  ab  omnibus  obligationibus  Christia¬ 
norum  propriis ;  unde,  ex  magno  periculo  hallucinationis,  periclitaretur  firmitas  sta¬ 
tus  tum  baptizatorum  in  genere,  tum  clericorum  et  regularium  in  specie,  cum  ma¬ 
xima  perturbatione  ipsius  Ecclesiae  :  facillime  enim  etiam,  qui  certo  baptizati  sunt, 
dubia  conciperent  de  valore  sui  baptismatis.  Sic  etiam  matrimonium  certe  contra¬ 
ctum,  professio  religiosa  certe  emissa,  ordinatio  certe  suscepta  semper  valida  prae¬ 
sumuntur,  donec  invalida  certo  probentur. 

Hanc  igitur  obligationem  adstruere  debemus,  quando  baptismus  certo  possidet, 
i.  e.  :  «vel  quando  factum  collationis  baptismi  certo  constat,  et  dubitatur  tantum¬ 
modo  de  huius  valore ;  vel  quando  documenta  aut  testimonia  specialia  desunt  de 
collatione  baptismi  olim  peracta,  verumtamen  peculiaria  concurrunt  adiuncta,  quibus 
collatio  olim  facta  baptismi  tanquam  certa  praesumitur».  Mannajoli,  1.  c.,  n.  170. 

(3)  Hanc  sententiam  amplectuntur  Reuter,  p.  4,  n.  118;  I.ehmk.,  n.  320;  Zitelli, 
Apparatus  iur.  eccles.,  pag.  347  (ed.  2.a) ;  Sabetti,  n.  775,  q.  2;  Tanquerey ,  De  paenit., 
n.  33;  Haine,  vol.  3,  pag.  208;  Card.  Vives,  n.  590;  Noldin,  De  Sacram.,  n.  225; 
Instr.  past.  eystetten,,  nn.  83  ,  355;  Rulot,  n.  435;  Mannajoli,  1.  c.,  Arendt,  ap.  Nouv. 
Rev.  Theol.,  1924,  pag.  385  seq.,  et  alii. 

(4)  Hanc  esse  veram  datam,  non  autem  17  iunii,  ostendit  Mannajoli,  1.  c.,  n.  154, 
ex  tabullario  S.  Officii,  nec  ulla  feria  V  incidit  illo  anno  17  iun.,  sed  quidem  27. 

obligare.  Hinc  patet  quod  nullatenus  permitti  possit,  ut  praedictae 
decisioni  contraria  sententia  edoceatur».  Quod  responsum  repen¬ 
tur  etiam  in  authentica  Collectanea  S.  C.  de  P.  F.,  vol.  2,  pag.  19 
(ed.  2.a),  ad  calcem  (Romae,  ex  Typographia  polyglotta  S.  C.  de 
P  F  1907)  (1). 

’  Quare  P.  Lehmk.,  Casus,  vol.  2,  nn.  290,  292;  Haine,  1.  c. ;  Tan- 
quereij,  1.  c. ;  Noldin,  1.  c.,  omnino  certam  dicunt  hanc  secundam 

sententiam.  ,  ,  ... 

Attamen  P.  Bucceroni  adhuc  in  editione  5.a  ann.  1908  defendit, 

decretum  illud  non  esse  generale  (2). 

Videtur  dicendum,  praedicta  decreta  S.  Officii  esse  quidem  for- 
maliter  particularia,  aequivalenter  vero  esse  generalia,  cum  innitan¬ 
tur  rationibus  intrinsecis  (cfr.  b)  omnibus  casibus  communibus,  non 
vero  specialibus  pro  hoc  vel  illo  casu.  Cfr.  Mannajoli,  1.  c.,  nn.  158 
seq.,  201  seq. 

Unde  secunda  haec  nostra  sententia,  cum  decretum  formali- 
ter  generale  desit,  et  ius  divinum  saltem  subiective  dubium  plu¬ 
ribus  appareat,  adhuc  omnino  certa  dici  posse  non  videtur 
quoad  imponendam  obligationem  pro  omnibus  indiscrimina- 
tim  regionibus.  Cfr.  Mannajoli ,  1.  c.,  n.  242  seq. 

Huic  conclusioni  videtur  adhaerere  Vermeersch,  Epitome,  2, 
n.  184. 

In  Amer.  lat.  et  in  Ins.  Philipp.  secunda  sententia  in  praxi 
tenenda  est  ex  praecepto  C.  Plen.  Amer,  lat.,  n.  559,  et  C.  Manii., 
n.  661  (3). 

528.  Quaer.  3.°  An  adultus  baptizandus  et  absolvendus  con- 
ditionate  primum  debeat  baptizari  vel  absolvi? 

Resp.  l.°  Per  se  parvi  interest.  Ratio  est,  quia  si  iam  fuit  va¬ 


ti)  Hoc  responsum  non  esse  S.  C.  de  P.  F.,  sed  tantum  ex  Ipsius  congressu  indi¬ 
cat  Mannajoli  (1.  c.,  n.  206  seq.),  ideoque  non  habere  vim  quam  ius  tribuebat  decre¬ 
tis  S.  Congregationis  generalis  de  P.  F.  (Cfr.  Ferreres,  La  Curia  Romana,  n.  569). 
Unde  insertum  non  fuit  in  Collectanea  S.  C.  de  P.  F.  in  prima  editione,  et  in  2.a  ap¬ 
positum  est  ut  nota  historica.  Ita  cl.  Mannajoli,  1.  c. 

(2)  En  eius  verba :  «Responsum  illud,  generale  decretum  non  esse,  publice  de¬ 
claravit  ad  S.  Appollinaris  Emmus.  Card.  S.  O.  Secretarius  *  ann.  1898,  cum  ex  profes¬ 
so  de  hac  quaestione  in  consueta  Casuum  oonscientiae  collatione  disputaretur.  Quod 
etiam  D'Annibale,  S.  Off.  assessor  et  deinde  Card.,  explicite  affirmat  in  ed.  3. a,  p.  3, 
n.  301,  nota  3.  —  Ac  Cone.  Plen.  Amer,  lat.,  eandem  agendi  regulam  adoptans,  cum 
probe  nosset,  illud  responsum  non  esse  generale  decretum,  scite  in  nota  addit :  prae 
oculis  habita  norma  decr.  S.  Off.  27  iun.  1715  et  2  dec.  1874  (Collect.  S.  C.  de  P.  F., 
nn.  644,  957),  quae  eandem  fere  continent  praescriptionem  ac  laudatum  resp.  S.  Off. 
17  dec.  1868,  cuius  decreti  mentio  revera  omittitur,  et  citatur  loco  ipsius  aliud  adhuc 
magis  particulare  decretum  27  iun.  1715,  ad  quod  remittit  responsum  17  dec.  1868.  Ac 
illa  verba  prae  oculis ,  etc.,  addita  deinde  fuere  in  nota,  hac  praecisa  ratione,  cum  in 
priore  schemate  desiderarentur,  ne  locus  esset  falsae  interpretationi  mentis  Concilii, 
circa  universalitatem  decreti  citatu.  —  Hoc  tamen  non  videtur  cohaerere  oum  iis  quae 
ipse  Buccer.  tradit  in  supp.  ad  Bibi.  Perraris,  v.  Baptismum,  n.  15,  iuxta  Instr. 
S.  Off.  20  lui.  1859. 

*  De  vi  huius  declarationis  Cardinalis  Secretarii  (Parochi)  vide  Mannajoli,  1.  c., 
191  seq.,  ibique  etiam  de  auctoritate  adducta  Cardinalis  D’Annibale. 

(3)  An  et  quatenus  Concilia  possint  haec  praecepta  imponere,  cum  controversias 
inter  theologos  agitatas  dirimere  nequeant,  exponit  Mannajoli,  1.  c.,  n.  223  seq. 

lide  baptizatus,  absolutio  producet  effectum  suum,  sive  ante 
sive  post  baptismum  conditionatum  conferatur ;  si  vero  prior 
baptismus  fuerit  invalidus,  nullus  erit  effectus  sacramenti  pae- 
nitentiae,  sive  ante  sive  post  secundum  baptismum  suscipia¬ 
tur  :  unum  enim  tantum  e  duobus  sacramentis  efficaciam  in 
casu  habere  potest.  Gury,  n.  420. 

Resp.  2.°  Ex  convenientia  melius  est  sequi  ordinem  natura¬ 
lem,  scilicet  baptizare  primum  conditionate,  et  dein  sub  condi¬ 
tione  absolvere.  Attamen  expedit  confessionem  baptismo  ad  me¬ 
liorem  baptizandi  dispositionem  praemittere,  absolutionem  au¬ 
tem  immediate  post  baptismum  conferre  (1). 

529.  Quaer.  4.°  An  'peccatum  accusatum  tantum  in  genere , 
aliquando  sit  materia  sufficiens  ad  confessionis  validitatem  vel 
liceitatem;  v.  gr.  si  quis  dicat:  Peccavi,  vel  me  accuso  de  omni¬ 
bus  PECCATIS  MEIS? 

Resp.  l.°  Quoad  validitatem:  a )  Affirm .,  certo,  in  casu  neces¬ 
sitatis ,  seu  quando  paenitens,  v.  gr.  moribundus,  nullum  pec¬ 
catum  in  specie  accusare  potest.  Ita  communissime  cum  S.  T ho¬ 
rna.  —  b)  Affirm .,  saltem  multo  probabilius ,  etiam  extra  casum 
necessitatis ,  si  materia  necessaria,  seu  in  specie  declaranda,  de¬ 
ficiat.  Ratio  est,  quia  essentia  sacramenti  non  mutatur  pro  va¬ 
riis  casibus  (2). 

Resp.  2.°  Etiam  affirm.  quoad  liceitatem ,  saltem  probabili¬ 
ter.  Ratio  est,  quia,  ubi  desunt  peccata  mortalia,  nulla  est  obli¬ 
gatio  cetera  peccata  in  specie  declarandi,  cum  venialia  omnino 
omitti  possint.  Concilium  enim  Tridentinum  nihil  prorsus  hac 
de  re  determinavit,  nisi  quod  sola  peccata  mortalia  essent  mate¬ 
ria  necessaria  confessionis.  Generatim  tamen  in  praxi  expedit 
(quod  et  fieri  communiter  ab  omnibus  solet),  venialia  etiam 
in  specie  confiteri  ratione  directionis  a  confessario  tradendae, 
etc.  — -  Quod  spectat  autem  ad  accusationem  generalem  de  pec¬ 
catis  vitae  anteactae,  quam  paenitentes  pii  subiicere  solent  in 
fine  confessionis  ad  certiorem  sacramenti  materiam  reddendam, 
satis  est  sane,  si  quis  dicat :  Accuso  me  de  peccatis  vitae  prae¬ 
teritae ,  vel  totius  vitae  meae  (3).  Gury ,  n.  421. 

Quaer.  5.°  Quid  remittatur  et  quomodo  in  casu ,  quo  quis, 
v.  gr.  moribundus ,  accuset  tantum  peccata  in  genere? 

(1>  Ita  S.  Off.,  2  dec.  1874  (Coli.  P.  F.,  n.  1426,  ed.  2.a) ;  C.  Plen.  Amer,  lat.,  1.  c. ; 
C.  Manii.,  1.  c. 

(2)  Lacroix,  n.  620;  Reuter,  n.  303;  Lugo,  disp.  17,  n.  8. 

(3)  Rationabiliter  docet  Sudrez  (disp.  23,  sect.  1),  licet  speculative  sufficere 
possit  confessio  venialium  in  genere,  tamen  ipractice  peccatum  aliquod  veniale 
in  particulari  debere  confiteri».  Saepissime  paenitentes  putant  esse  peccatum,  quod 
tale  non  est;  ideoqne  confessarius,  qui  sola  confessione  generica,  innixus  iudicio 
paenitentis,  absolvat,  saepe  formam  sine  materia  proferet.  Idem  dicendum  de  confes¬ 
sione  peccatorum  vitae  anteactae.  Casajoana,  h.  1. 

Resp.  Directe  remittitur  praedicatum  genericum  peccati ;  in¬ 
directe  reliqua  peccatorum  praedicata,  quae  cum  illo  generico 
sunt  a  parte  rei  identificata  (1). 

Quaer.  6.°  An ,  paenitente  materiam  sufficientem  dubiam  tan¬ 
tum  praebente ,  confessarius  teneatur  exquirere  certam  de  vita 
praeterita ,  ut  absolvere  possit ? 

Resp.  l.°  Affirm.,  si  velit  absolvere,  quia  secus  sacramen¬ 
tum  periculo  nuditatis  exponeretur.  Excipe,  nisi  casus  occurrat, 
in  quo  paenitens  conditionate  absolvi  possit,  qua  de  re  inferius 

Resp.  2.°  Neg.,  si  nolit  absolvere,  sed  dimittere  paenitentem 
eum  sola  benedictione ;  quia  paenitens,  qui  materiam  certe  suf¬ 
ficientem  non  affert,  ius  ad  absolutionem  non  habet.  —  Rem 
si  paenitens  videatur  habere  dolorem  dubium  de  solis  veniali¬ 
bus,  non  tenetur  ordinarie  confessarius  magnam  diligentiam 
adhibere,  ut  illum  ad  dolorem  commoveat,  licet  multo  melius 
id  faciat.  —  Secus  autem  dicendum  esset,  si  de  mortalibus  du¬ 
biis  ageretur,  ob  paenitentis  periculum. 

530.  Quaer.  7.°  An  sit  necessario  absolvendus  paenitens ,  qui 
non  affert  materiam  necessariam? 

Resp.  1°  Neg.,  ad  hoc  ut  possit  communicare;  quia  cum  sit 
in  statu  gratiae,  non  requiritur  sacramentum  paenitentiae  ad 
illum  disponendum. 

Resp.  2.°  Ordinarie  tamen  expedit  talem  absolvere,  ut  et 
gratiae  sanctificantis  augmentum  et  gratias  sacramentales,  faci- 
lioremque  peccatorum  venialium  ac  poenarum  remissionem  re¬ 
cipiat,  etc.  Lacroix,  n.  1889,  cum  aliis.  —  Immo  debet  semper 
absolvi,  cum  paenitens,  peracta  confessione,  si  rite  dispositus 
inveniatur,  ius  habeat  ad  absolutionem,  nec  apparet  unde  con- 
fessario  liceat  pro  libitu  paenitentem  tot  gratiis  ex  omissa  abso¬ 
lutione  fraudare. 

A  fortiori,  si  paenitens  non  receperit  sacramentum  a  notabili 
tempore,  vel  si  indigeat  auxiliis  specialibus,  ad  tentationes  v.  gr. 
superandas,  aut  si  ipse  paenitens  id  cupiat  aut  postulet,  est  ab¬ 
solvendus. 

531.  Resolves.  —  l.°  Materia  sufficiens  et  licita  confessionis 
sunt  venialia ,  aut  mortalia  alias  confessa ,  secundum  speciem 
suam  etiam  genericam,  praescindendo  a  numero  et  a  circums¬ 
tantiis  quibuslibet.  Ratio  est,  quia  sic  habetur  confessio  peccati 
determinati,  saltem  unius  in  specie ;  nec  est  obligatio  addendi 
numerum  venialium,  vel  mortalium  iam  remissorum.  Nihil 
enim  est  in  forma  absolutionis,  quod  determinationem  alicuius 
peccati  exigat.  Reuter ,  n.  202. 


(1)  Luqo,  l.  c.,  n.  13  seq. ;  Siuirez,  d.  23.  sect.  1,  nn.  4  et  11 ;  Lacroix,  1.  c. 

2. °  Si  quis  de  nullo  peccato  se  accuset  in  particulari,  et 
dicat  v.  g r.  nihil  scio ,  nisi  quod  saepe  debui  peccare  sicut  ceteri 
homines,  examinetur,  ut  pueri  examinari  solent.  Si  nihil  ab 
ultima  confessione  elici  possit,  interrogetur  de  vita  praeterita... 
an  unquam  sit  mentitus  in  vita  sua...  an  unquam  parentes  of¬ 
fenderit,  aut  iratus  fuerit,  vel  proximo  detraxerit,  etc.,  etc.? 

3. °  Cum  mulierculis,  devotulis  et  aliis  eiusmodi,  qui  non¬ 
nisi  confuse  et  de  valde  levibus  confitentur,  curandum  ut 
culpam  aliquam  de  vita  praeterita  aut  in  specie,  aut  saltem 
in  genere  addant.  Tunc  vero  ad  dolorem  et  propositum  excitare 
eos  conaberis,  et  absolutos  in  pace  dimittes.  Elbel,  n.  19. 

4. °  Ad  maiorem  securitatem  et  certiorem  percipiendum 
fructum,  paenitentibus  suadendum  est,  ut  praeter  peccata  du¬ 
bia,  aut  etiam  levia  quotidiana,  semper  ex  iam  confessis  subnec¬ 
tant  saltem  generice  aliud  certum  peccatum,  de  quo  vehemen¬ 
tius  doleant,  ne  forte  sacramentum  periculo  frustrationis  ex¬ 
ponatur  (Elbel,  n.  19).  Confessarius  vero  generica  accusatione 
contentus  sit,  nec  velit  specificam  extorquere,  quia  hoc  moles¬ 
tissime  subinde  paenitentibus  contingit. 

5. °  Monendi  vero  sunt  paenitentes,  qui  praedictam  praxim 
servant,  ne  tantum  ex  quadam  consuetudine  peccatum  vitae 
praeteritae  clavibus  iterum  subiiciant,  praesertim  si  peccatum 
illud  leve  sit :  quia  subest  timor,  ne  satis  doleant,  et  proinde 
scopum  prospiciendi  validitati  et  fructui  sacramenti  non  at¬ 
tingant. 

6. °  Sufficit  iuxta  omnes  confessio  in  genere ,  si  confessarius 
plane  agnoscat  aliunde  paenitentem,  v.  gr.  ex  recenti  confes¬ 
sione  totius  vitae,  etc.,  et  sciat,  ilium  accusare  se  velle  de  pec¬ 
catis  iam  sibi  notis;  tunc  enim  satis  erit  dicere:  Me  accuso  cie 
omnibus  peccatis  meis  iam  tibi  notis ,  vel  simpliciter :  de  om¬ 
nibus  peccatis  vitae  praeteritae.  Gury,  n.  424. 


CAPUT  III 

DE  FORMA  SACRAMENTI  PAENITENTIAE 

532.  Forma  sacramenti  paenitentiae  duplex  distingui  po¬ 
test  :  alia  essentialis  pro  valore  sacramenti,  et  alia  praeceptiva 
tantum  seu  rubricatis. 

I.  Forma  essentialis  consistit  in  verbis:  Te  absolvo  a  pec¬ 
catis  tuis.  —  Constat  ex  Cone.  Trid.,  sess.  14,  c.  3,  ubi  ait :  Docet 
sancta  Synodus ,  sacramenti  paenitentiae  formam,  in  qua  prae¬ 
cipue  ipsius  vis  sita  est,  in  illis  ministri  verbis  positam  esse: 

Ego  te  absolvo,  etc.;  quibus  quidem  de  Ecclesiae  sanctae  more , 
'preces  quaedam  laudabiliter  adiunguntur .  Gury ,  n.  425. 

533.  II.  Forma  praeceptiva  seu  rubricatis  consistit  in  iis 
precibus,  quae  antecedunt  vel  subsequuntur  formam  essentia¬ 
lem.  Sic  autem  habetur  in  Rituali  Rom.:  Misereatur  tui  omni¬ 
potens  Deus ,  et  dimissis  peccatis  tuis ,  perducat  te  ad  vitam 
aeternam.  Arnen. 

Indulgentiam ,  absolutionem  et  remissionem  peccatorum  tuo¬ 
rum  tribuat,  tibi  omnipotens  et  misericors  Dominus.  Arnen. 

Dominus  noster  Iesus  Christus  te  absolvat ,  et  ego  auctoritate 
ipsius  te  absolvo  ab  omni  vinculo  excommunicationis  ( suspen¬ 
sionis) 1  et  interdicti ,  in  quantum  possum  et  tu  indiges.  Deinde 
ego  te  absolvo  a  peccatis  tuis  in  nomine  Patris ,  et  Filii ,  et  Spiri¬ 
tus  Sancti.  Arnen. 

Passio  Domini  nostri  Iesu  Christi ,  merita  beatae  Mariae  Vir¬ 
ginis  et  omnium  Sanctorum ,  quicquid  boni  feceris  et  mali  sus¬ 
tinueris ,  sint  tibi  in  remissionem  peccatorum ,  augmentum  gra¬ 
tiae  et  praemium  vitae  aeternae.  Arnen. 

Elevatur  manus  a  verbo  Indulgentiam  usque  ad  verbum 
Passio  Domini;  et  fit  signum  crucis  in  paenitentem  dicendo  :  In 
nomine  Patris...  Vox  suspensionis  omittitur  pro  laicis.  Pia  au¬ 
tem  est  consuetudo,  ut  confessarius  ante  confessionem,  dum  be¬ 
nedicit  paenitentem,  dicat :  Dominus  sit  in  corde  tuo  et  in 
labiis  tuis ,  ut  rite  confitearis  omnia  peccata  tua ,  in  nomine  Pa¬ 
tris ,  etc.,  vel  similem  orationem  recitet,  praesertim  si  paenitens 
benedictionem  petat  verbis  lube,  domne ,  benedicere ,  aut  simi¬ 
libus.  —  Sed  hoc  sub  obligationem  non  cadit. 

III.  Etsi  preces,  ab  Ecclesia  formulae  absolutoriae  (essen¬ 
tiali)  adiunctae,  ad  ipsam  absolutionem  obtinendam  non  sint 
necessariae,  nihilominus  nisi  iusta  de  causa  illas  omittere  non 
licet  (can.  885). 

Minor  causa  requiritur  ut  omitti  possint  preces  Misereatur 
et  Indulgentiam ,  ut  constat  ex  Rituali  Rom.  Verba,  quae  abso¬ 
lutionem  sequuntur,  cum  iuxta  sententiam  probabilem  haec 
elevent  bona  opera  paenitentis  ad  meritum  satisfactionis  sacra- 
mentalis,  convenit  ut  quam  rarissime  omittantur.  —  Verba  au¬ 
tem  Dominus  noster...  non  videntur  posse  omitti  sine  culpa 
veniali,  nisi  necessitas  urgeat,  cum  dicat  Rituale  Rom.  (tit.  III, 
c.  2,  n.  4,  edit.  typ.  anni  1925)  :  «Iusta  de  causa  omitti  potest 
Misereatur ,  etc.,  et  satis  est  dicere :  Domine  noster  Iesus  Chri¬ 
stus ,  etc.,  ut  supra,  usque  ad  illud :  Passio  Domini  nostri ,  etc.». 

N.  B.  Vox  deinde  pluribus  visa  fuit  non  pertinere  ad  for¬ 
mam  absolutionis,  sed  ad  rubricam,  quia  in  multis  editionibus 
Ritualis  Romani  charactere  rubro  notabatur ;  sed  cum  in  edi- 

tione  typica  nigro  colore  scribatur,  patet  ad  ipsam  formam  per¬ 
tinere,  ideoque  non  esse  omittendam  (1). 

Immo  in  vol.  V  Decr.  auth.  S.  R.  C.,  i.  e.  in  indice,  ad  v. 
Absolutio,  legitur :  «In  absolutionis  forma  sacramenti  paeniten- 
tiae  quoad  verbum  deinde  nihil  est  innovandum,  quatenus  im¬ 
primatur  rubro  charactere;  ideoque  hoc  verbum  dici  debet». 
—  Indicem  vero  cum  suis  explicationibus,  etc.,  approbatum 
fuisse  a  S.  R.  C.,  constat  ex  monito  huic  V  volumini  praemisso. 

534.  Quaesita.  - —  Quaer.  l.°  An  valida  sit  absolutio ,  si  sacer¬ 
dos  dicat  tantum:  Absolvo;  vel  Absolvo  a  peccatis  tuis;  vel  Te 
absolvo? 

Resp.  ad  l.um  Neg.  Ratio  est,  quia  solum  verbum  absolvo 
non  prae  se  fert  sensum  ullum  determinatum,  et  in  nullum 
subiectum  cadit :  ergo  nequit  esse  forma  valida. 

Resp.  ad  2.um  Affirm.,  probabilius ,  ut  videtur,  saltem  specu¬ 
lative.  Ratio  est,  quia  his  verbis  subiectum  sufficienter  deter¬ 
minatur  ;  pronomen  enim  te  satis  exprimitur  in  verbo  tuis. 
Ita  Lugo,  d.  13,  n.  26;  S.  Alph.,  n.  430,  ut  probabilius ,  etc.  — 
Negant  autem  non  pauci,  quorum  sententia,  ut  ait  S.  Alph., 
ibid. ,  utpote  tutior  sequenda  est  sub  gravi ,  ne  sacramentum 
periculo  nullitatis  exponatur. 

Resp.  ad  3.um  Affirm .,  probabilius ,  cum  sententia  communi. 
Ratio  est,  quia  totus  effectus  sacramenti  in  his  verbis  exprimi¬ 
tur,  quin  addatur  a  peccatis  tuis.  Praeterea  videtur  constare 
etiam  ex  Catechismo  Cone.  Trid .,  De  sacr.  paenit.,  n.  14,  ubi 
dicitur  tantum:  Est  autem  forma:  Ego  te  absolvo.  Et  nihil 
aliud  ibi  additur.  Roncaglia,  Lugo ,  etc.  —  Non  improbabiliter 
tamen  negant  nonnulli  cum  Lacroix,  et  huic  sententiae  in  praxi 
standum  est  sub  gravi ,  propter  rationem  supra  expositam. 

Quaer.  2.°  An  valida  sit  forma  deprecatoria ,  v.  gr.  absolvat 
te  Deus? 

Resp.  Neg.,  saltem  probabilius,  cum  S.  Alph.,  n.  430;  La¬ 
croix,  n.  639,  et  aliis  communissime .  —  Ratio  est,  quia  sacra¬ 
mentum  paenitentiae  institutum  est  per  modum  iudicii ;  proinde 
voluit  Christus,  ut  sacerdos  tanquam  iudex  ferret  sententiam 
et  hanc  exprimeret ;  ergo  peccata  remitti  debent  ab  ipso  sacer¬ 
dote  tanquam  Christi  ministro;  ergo  non  sufficit,  quod  Deum 
deprecetur,  ut  ea  remittat.  Ergo,  etc.  Insuper  ex  Cone.  Florent. 
sola  forma  indicativa,  ut  vera  forma  sacramenti  paenitentiae, 
praescribitur. 

Attamen  forma  deprecativa  videtur  valida,  si  ex  intentione  sacer¬ 
dotis  proferentis  et  recepta  consuetudine  sensum  habet  aequivalen- 

(1)  Oinlcot,  2,  n.  264  ;  Noldin,  De  Sacram.,  n.  234;  Ephern,  Uturg.,  vol.  19,  pag.  498. 
Cfr.  edit,  typicam  anni  1925,  pag.  113  (tit.  III,  q.  2,  n,  2), 

ter  indicativum.  Per  plura  saecula  viguisse  in  Ecclesia  Latina  for¬ 
mam  grammaticaliter  deprecativam  (indicativam  vero  ex  usu,  cir¬ 
cumstantiis  et  intentione  Ecclesiae),  est  sententia  vere  et  solide 
probabilis.  Immo  forma  deprecativa  videtur  adhuc  vigere  inter  grae- 
cos,  quamvis  alii  negent. 

Ecclesia  Latina  nunc  praescribit  formam  indicativam.  In  potes¬ 
tate  Ecclesiae  est  facere  deprecativam  invalidam ;  quia  sic  depre¬ 
cativa  :  l.°  non  haberet  sensum  indicativum  ex  circumstantiis  et 
communi  acceptione;  2.°  ad  Ecclesiam  pertinet  significare  quaenam 
forma  iudicialis  sit  authentica  unice,  ita  ut,  qui  alia  utatur,  eo  ipso 
careat  iurisdictione ;  sed  non  constat  quod  fecerit.  Nihilominus  certe 
est  graviter  illicita.  Genicot,  2,  n.  267 ;  Pesch,  n.  284  seq. 

535.  Quaer.  3.°  An  necessaria  sil  elevatio  manus  et  forma¬ 
tio  signi  crucis  in  absolutione  impertienda ? 

Resp.  l.°  Certum  est  non  requiri  ad  validitatem  sacramenti, 
quia  nec  ad  materiam  pertinet,  nec  ad  formam.  —  Constat  ex 
Cone.  Florent,  et  Trid .,  necnon  ex  theologorum,  saltem  post 
Cone.  Tridenl.,  unanimi  consensu. 

Resp.  2.°  Nec  requiritur  sub  mortali  ad  liceilatem,  iuxta  com¬ 
munem  sententiam,  contra  paucos ;  quia  est  tantum  rubrica, 
quae  gravis  non  videtur.  Immo  plures  graves  auctores  asserunt, 
hoc  omitti  posse  sine  peccato ;  sic  Busembaum ,  relatus  et  im¬ 
plicite  approbatus  a  S.  Alph.,  et  alii  multi.  Saltem  omitti  potest 
sine  peccato  elevatio  manus,  dum  recitantur  preces  quae  abso¬ 
lutionem  formalem  praecedunt. 

Quaer.  4.°  An  sacerdos  possit  valide  plures  absolvere  unica 
forma  dicens:  Ego  vos  absolvo  a  peccatis  vestris? 

Resp.  Affirm.,  quia  omnia  requisita  ad  validitatem  reperiun- 
tur.  Et  licite  quoque  id  fieri  potest  in  casu  necessitatis,  v.  gr. 
in  naufragio,  ante  proelium,  vel  in  ipso  proelio,  etc. ;  essetque 
talis  absolutio  multiplex,  non  quidem  formaliter,  sed  virtuali- 
ter  et  aequiv  alent  er ,  et  essent  tot  sacramenta,  quot  homines 
forent  qui  per  aliqualem  confessionem  et  sufficientem  dolorem 
essent  dispositi.  Lacroix ,  n.  645;  Gury,  n.  428,  et  alii  omnes. 

536.  Quaer.  5.°  Quaenam  praesentia  paenitentis  reputatur 
moralis  in  ordine  ad  absolutionem ? 

Resp.  Talis  esse  debet,  ut  verba  te  absolvo  iuxta  moralem 
hominum  aestimationem  censeantur  cadere  in  paenitentem ; 
reputatur  autem  praesentia  moralis  sufficiens  illa,  intra  quam 
homines  communi  voce,  quamvis  altiori,  loqui  possunt  et  so¬ 
lent.  Multi  eam  extendunt  ad  20  passus  (fere  29  metr.?),  prae¬ 
sertim  si  paenitens  non  sit  extra  aspectum  confessarii.  In  ne¬ 
cessitate  absolvi  potest  et  debet  paenitens,  quoties  aliquo  sensu 
percipitur.  Ita  communiter  cum  S.  Alph..  n.  429. 

Hinc:  l.°  absolvendus  est  ille  qui  videtur  a  tecto  ruere ,  in 
flumen  cadere,  in  mare  submergi,  saltem  si  non  procul  a  com 

fessario  distet ;  2.°  si  confessarius  ob  'periculum  infectionis,  aut 
ob  aliam  causam,  non  possit  cubiculum  infirmi  ingredi,  illum 
e  ianua  absolvere  debet;  3.°  si  paenitens  recederet  a  confesso¬ 
rio  non  adhuc  absolutus ,  se  absolutum  existimans,  absolven¬ 
dus  esset,  si  parum  distans  aspiceretur,  aut  certo  sciretur  ades¬ 
se  intra  vicinam  turbam ;  revocandus  tamen  foret,  si  commo¬ 
de  fieri  posset. 

N.  B.  Absolutio  per  telephonium  probabilissime  invalida 
est,  sed  certe  invalida  non  videtur  dicenda.  Interrogata  S.  Pae- 
nitentiaria  an  in  casu  extremae  necessitatis  dari  possit  abso¬ 
lutio  per  telephonium,  censuit  sibi  nihil  esse  respondendum 
(1  iul.  1884)  (i). 

537.  Quaer.  6.°  An  per  verba  te  absolvo  a  peccatis  tuis, 

possit  confessarius  valide  absolvere  paenitentem  tam  a  censu¬ 
ris  quam  a  peccatis ? 

Resp.  Affirm.,  quia  haec  verba  te  absolvo  a  peccatis  tuis,  in¬ 
volvunt  absolutionem  a  quocumque  vinculo  orto  ex  peccatis ; 
et  nihil  obstat  comminus  confessarius  dirigere  possit  intentio¬ 
nem  ad  absolutionem  tum  peccatorum,  tum  censurarum.  Ita 
communiter.  S.  Alph .,  n.  430;  Lacroix,  n.  1567,  etc. 

Quaer.  7.°  An  valida  sit  absolutio,  si  confessarius  absolvat 
prius  a  peccatis,  quam  a  censuris? 

Resp.  Affirm.,  quia  censura  non  obstat  validitati  sacramenti, 
sed  tantum  licitae  susceptioni  vel  administrationi.  —  Peccaret 
autem  graviter,  qui  prius  absolveret  a  peccatis,  quam  a  censu¬ 
ris,  quia  contra  gravem  Ecclesiae  prohibitionem  ageret.  Excipe, 
si  non  agatur  de  excommunicationibus ,  sed  tantum  de  suspen¬ 
sionibus  et  interdictis,  quia  istae  censurae  non  privant  per  se 
receptione  sacramenti  paenitentiae.  S.  Alph.,  n.  430;  Lacroix; 
Gury ,  n.  430,  et  alii  communiter . 

Quaer.  8.°  Utrum  stola  requiratur  ad  sacramentum  poeni¬ 
tentiae? 

Resp.  « Conveniens  est  ut  in  ecclesia  adhibeatur  stola,  iuxta 
S.  R.  C.  decreta»  (2).  Immo,  iuxta  Rituale  Rom.,  tit.  III,  c.  1, 
n.  10,  confessarius  superpelliceo  et  stola  violacei  coloris  utatur, 
prout  tempus,  vel  locorum  feret  consuetudo  (edit,  typica,  Ro¬ 
mae,  1925,  pag.  109).  Usus  stolae  necessarius  est  in  prov.  eccles. 
Vallisolet.  ex  praescripto  Cone,  prov.,  p.  3,  lib.  5,  n.  18. 


(1)  Cfr.  Ball.-P.,  vol.  5,  n.  25 ;  G&nicot,  vol.  2,  n.  267,  et  Casus,  2,  tr.  15,  sect.  1, 

cap.  2,  cas.  3;  Casus  Romae  ad  S.  Apollinar.,  pag.  89;  Noldin,  I.  c.,  n.  236,  d;  Priimer, 
3,  n.  331 ;  Sabetti-Barrett,  n.  728.  _ _  ,  „ 

(2)  S.  R.  C.,  31  aug.  1867  ;  VeQf,  nuth,,  n,  3158,  ad  2.  Cfr,  etiam  pn,  2883  ad  2,  et 

3542  ad  3, 

APPENDIX 

DE  FORMA  CONDITIONATA 

538.  I.  Valida  est  in  omni  casu  absolutio  sub  conditione 
de  praesenti  vel  praeterito  impertita,  modo  adsint  alia  requisita 
ad  sacramenti  validitatem.  —  Conditio  enim  nullo  modo  mutat 
sensum  formae  sacramentalis,  quam  nullatenus  afficit ;  sed 
afficit  tantum  voluntatem  confessarii,  qui  non  intendit  absol¬ 
vere,  nisi  impleatur  apposita  conditio ;  hac  autem  impleta,  for¬ 
ma  evadit  absoluta ;  et  proinde  nihil  reperitur,  quod  eius  va¬ 
liditati  officere  possit.  Ita  S.  Alph.,  n.  431,  ubi  dicit  omnes  de 
hoc  convenire;  Billuart,  diss.  6,  art.  10,  §  7,  ubi  asserit  esse  sen¬ 
tentiam  communissimam. 

539.  II.  Accedente  iusta  causa,  si  adhibita  cura  confes¬ 
sarii  paenitens  dubie  dispositus  apparet,  etiam  licita  erit  et  obli¬ 
gatoria.  Si  enim  valida  sit,  etiam  licita  esse  debet  urgente  ne¬ 
cessitate.  Ita  communissime  theologi.  S.  Alph.,  ibid. ;  Lacroix , 
1.  6,  p.  1,  n.  78;  Elbel ,  Sporer,  Salmant.,  etc. 

Quaeres.  Quaenam  erunt  iustae  causae ? 

Resp.  Aderit  iusta  causa  quoties  absolutio  absolute  data  ex¬ 
poneret  sacramentum  periculo  nullitatis,  absolute  vero  negata 
exponeret  paenitentem  periculo  incurrendi  grave  damnum, 
amittendi  vel  non  obtinendi  notabile  aliquod  bonum  spiritua¬ 
le,  etc.  Hoc  accidere  potest :  I ,°  in  dubio  an  paenitens  sit  vivus, 
vel  mortuus ;  2.°  in  dubio  materiae  sufficientis,  v.  gr.  urgente 
praecepto  confessionis  annuae,  etc. ;  3.°  in  dubio  negativo 
iurisdictionis  ex  parte  confessarii ;  4.°  in  dubio  utrum  paeni¬ 
tens  rite  fuerit  absolutus;  5.°  in  dubio  usus  rationis  in  pueris, 
amentibus,  etc. ;  6.°  in  dubio  utrum  paenitens  sit  moraliter 
praesens ;  7.°  in  dubio  an  moribundus  sensibus  destitutus  sa¬ 
cramenti  capax  sit ;  8.°  in  dubio  de  dispositione  paenitentis, 
urgente  non  tantum  extrema,  sed  etiam  simpliciter  gravi 
necessitate  spirituali.  S.  Alph.,  n.  432;  Gury,  n.  435. 

540.  Resolves.  —  l.°  Absolvendus  est  sub  conditione  paeni¬ 
tens  in  mortali  constitutus,  quoties  prudenter  dubitatur  de  im¬ 
pertita,  aut  rite  data  absolutione,  nec  potest  de  hoc  facile  cer¬ 
titudo  haberi.  Ita  communiter  theologi. 

2. °  Absolvendi  sunt  sub  conditione  omnes  moribundi,  de 
quorum  indispositione  vel  incapacitate  certo  non  constat,  ut 
infra  fusius  dicetur,  ubi  de  integritate  confessionis  et  de  mi¬ 
nistro.  Ita  etiam  fere  omnes. 

3. °  Item  paenitentes  dubie  dispositi,  qui  versantur  in  gravi 

mortis  periculo,  v.  gr.  mulier  in  partu  difficili,  nauta,  aut  alius 
quivis  longam  navigationem  suscepturus...,  milites  ante  proe¬ 
lium...,  infirmus  ante  operationem  chirurgicam  valde  laborio¬ 
sam...,  et  a  fortiori  reus  capite  plectendus,  etc.  Ita  communi¬ 
ter  cum  S.  Alph.,  n.  432. 

4. °  Absolvi  sub  conditione  possunt  semi-fatui  in  dubio  de 
usu  rationis,  aut  sufficientis  dispositionis,  praemissa  seria  dili¬ 
gentia  ad  eos,  quantum  fieri  potest,  disponendos,  in  sequenti¬ 
bus  praecipue  casibus:  l.°  si  versentur  in  periculo  mortis; 
2.°  si  urgeat  praeceptum  annuae  confessionis ;  3.°  si  confessi 
sint  aliquod  peccatum  mortale.  Ratio  est,  quia  exponuntur 
periculo  proximae  damnationis,  si  mors  urgeat,  vel  periculo 
remanendi  diu  in  peccato  mortali.  Aliunde  non  est  via  et  spes, 
quod  dilata  absolutione  brevi  dispositi  redeant  et  securius  ab¬ 
solvantur,  sicut  de  aliis  forte  sperari  potest,  immo  absolvi 
poterunt,  conditionate  pluries  in  anno,  etiamsi  afferant  tantum 
levia,  ne  tam  diu  gratia  sacramentali  priventur,  aut  rema¬ 
neant  in  peccato  mortali,  si  forte  in  illo  versentur.  Ita  S.  Alph., 
n.  432 ;  Lacroix ,  n.  1797,  et  alii  multi  contra  alios. 

5. °  Probabiliter  etiam  absolvi  sub  conditione  possunt  spon¬ 
si  dubie  dispositi ,  proxime  matrimonium  contracturi ;  quia 
secus  illud  sacramentum  sunt  certo  profanaturi  et,  animo  de- 
iecti  ob  denegatam  absolutionem,  ad  confitendum  non  redi¬ 
bunt  et  in  peccatis  contabescent. 

6. °  Absolvi  etiam  conditionate  probabiliter  possunt  aliquan¬ 
do  paenitentes  pii,  in  dubio  an  materiam  sufficientem  clavibus 
subiiciant.  Verum  multo  magis  praestat,  ut  materiam  certam 
ex  vita  anteacta  praebeant,  et  sic  gratia  sacramenti  non  priven¬ 
tur,  iuxta  supra  dicta,  n.  531.  S.  Alph.,  442;  Gury ,  n.  439. 


PARS  SECUNDA 

De  subieeto  sacramenti  paenitentiae 

seu  de  actibus  paenitentis 

Tres  numerantur,  scilicet:  l.°  contritio,  2.°  confessio,  3.°  sa¬ 
tisfactio. 

CAPUT  I 

DE  CONTRITIONE 

541.  Contritio  est  animi  dolor  et  detestatio  de  peccato  com¬ 
misso,  cum  proposito  non  peccandi  de  cetero.  Sic  Cone.  Trid.x 

sess.  14,  c.  4.  —  Detestatio  peccati,  in  qua  praecipue  consistit 
contritio,  praeteritum  respicit ;  propositum  vero  circa  futu¬ 
rum  versatur.  Haec  definitio  praescindit  a  Nova  Lege,  in  qua 
contritio  efficaciam  nullam  habere  potest  sine  voto  confessio¬ 
nis.  Idem  Cone,  paulo  infra  addit :  cum  voto  praestandi  reli¬ 
qua,  quae  ad  rite  suscipiendum  hoc  sacramentum  (paeniten- 
tiae)  requiruntur.  Huic  congruit  definitio  S.  Thom .,  Suppi., 
q.  1,  art.  1 :  Dolor  pro  peccatis  assumptus  cum  proposito  con¬ 
fitendi  et  satisfaciendi. 

Dicendum  igitur  est:  l.°  de  contritione  stricte  dicta,  2.°  de 
proposito.  Gury ,  440. 


ARTICULUS  I.  —  De  contritione 

542.  Contritio  duplex  distinguitur:  l.°  Perfecta ,  quae  est 
detestatio  peccati  ex  motivo  speciali  caritatis  perfectae,  seu  bo¬ 
nitatis  Dei  propter  se  summe  dilecti. 

2.°  Imperfecta ,  seu  attritio ,  quae  est  detestatio  peccati  orta 
ex  alio  motivo,  v.  gr.  ex  consideratione  turpitudinis  peccati, 
vel  ex  metu  inferni,  aut  ex  amore  beatitudinis  aeternae.  Cone. 
Trid.,  sess.  14,  c.  4. 

Tria  hic  exponenda  sunt:  l.°  necessitas,  2.°  dotes,  3.°  effica¬ 
cia  contritionis.  Gury ,  n.  441. 

§  I.  De  necessitate  contritionis 

543.  Statuenda.  —  I.  Contritio,  vel  perfecta  cum  voto  sacra¬ 
menti,  vel  imperfecta  cum  ipso  sacramento,  est  omnino  pecca¬ 
tori,  qui  graviter  deliquit,  necessaria  necessitate  medii  ad  iusti- 
ficationem  et  salutem  consequendam. 

L°  Constat  ex  Scriptura  sacra,  Matth.  3,  2:  Paenitentiam 
agite ,  appropinquavit  enim  regnum  caelorum.  —  Luc.  12,  3  : 
Nisi  paenitentiam  habueritis ,  omnes  similiter  peribitis.  —  Et 
ibid.  5  :  Si  paenitentiam  non  egeritis ,  omnes  similiter  peribitis. 
—  Eccli.  2,  22 :  Si  paenitentiam  non  egerimus ,  incidemus  in 
manus  Domini  et  non  in  manus  hominum.  —  Apoc.  2,  5 :  Age 
paenitentiam  et  prima  opera  fac;  sin  autem ,  venio  tibi ,  move¬ 
bo  candelabrum  tuum  de  loco  suo ,  nisi  paenitentiam  egeris.  — - 
Act.  Apost.  3,  19:  Paenitemini  igitur  et  convertimini ,  ut  de¬ 
leantur  peccata  vestra. 

2.°  Constat  ex  Conciliis,  praesertim  ex  Cone.  Trid.,  sess.  14, 
c.  4 :  Fuit  autem  quovis  tempore  ad  impetrandam  veniam 
peccatorum  hic  contritionis  motus  necessarius .  Et  sess.  6,  c.  6, 

ubi  odium  et  detestatio  de  peccato  inter  praecipuas  dispositio¬ 
nes  ad  iustificationem  recensentur.  Gury,  n.  442. 

544.  II.  Supposito  peccato  mortali,  contritio  necessaria  est 
necessitate  praecepti ,  saltem  aliquando  in  vita.  — -  Hoc  enim 
praeceptum  colligitur  ex  verbis  sacrae  Scripturae  supra  relatis, 
ex  verbis  S.  Ioannis  Baptistae  initio  suae  praedicationis,  prae¬ 
sertim  Christi  ipsius  in  Evangelio.  Intelligitur  autem  cadere 
sub  praeceptum  ea  contritio  quae  requiritur  ad  iustificationem, 
nempe  contritio  perfecta  extra  sacramentum,  vel  attritio  cum 
sacramento  (1). 

III.  Praeceptum  contritionis  obligat,  modo  per  se,  modo 
per  accidens. 

1. °  Obligat  per  se,  quando  urget  necessitas  gravis  se  recon¬ 
ciliandi  cum  Deo,  scilicet  in  periculo  etiam  probabili  mortis, 
idque  ex  praecepto  finem  ultimum  consequendi.  Item,  iuxta 
aliquos,  quando  quis  versatur  in  statu  peccati,  ob  proximum 
periculum  moriendi  in  hoc  misero  statu,  vel  in  graviora  laben- 
di ;  sed  de  tali  obligatione  non  constat,  vel  saltem  omissio  con¬ 
tritionis  in  casu  non  esset  peccatum  distinctum  ab  eo  in  quod 
quis  propter  omissum  medium  incideret ;  periculum  vero  mo¬ 
riendi  in  illo  statu  est  remotum  (2). 

2. °  Obligat  per  accidens ,  quando  urget  aliud  praeceptum 
quod  sine  contritione  adimpleri  nequit,  praesertim  in  sequen¬ 
tibus  casibus,  scilicet :  quando  urget  praeceptum  confessionis 
annuae  ;  quando  urget  praeceptum  actus  caritatis ;  quando  quis 
reus  peccati  gravis  sacramentum  suscepturus  aut  ministraturus 
est ;  quoties  recipitur  sacramentum  paenitentiae,  etiam  devotio¬ 
nis  causa.  S.  Alph .,  ibid. ;  Gury ,  n.  443. 

545.  Quaesita.  —  Quaer.  l.°  An  praeceptum i  contritionis 
obliget  statim  post  patratum  mortale  peccatum, ? 

Resp.  Neg.,  contra  paucos  antiquiores,  quia  praeceptum  con¬ 
tritionis  est  affirmativum,  nempe  paenitentiam  agite;  porro  prae¬ 
ceptum  affirmativum  non  obligat  singulis  momentis ;  ergo 
praeceptum  contritionis  non  statim  post  patratum  peccatum 
urget.  Insuper  sic  multiplicarentur  peccata,  quoties  peccator 
advertens  obligationem  ac  potens  eam  implere,  per  actus  mo- 
raliter  distinctos,  id  negligeret ;  quod  sensui  communi  fidelium 
adversatur.  S.  Alph.,  n.  437;  Elbel,  n.  54;  Billuart,  etc.  Gfr. 
dicta  in  vol.  1,  n.  247. 

Quaer.  2.°  Quaenam  dilatio  contritionis  peccatum  grave  in¬ 
ducat? 

(1)  S.  Alph.,  n.  337;  Billuart,  diss.  4,  art.  3,  et  alii  omnes.  Gury,  n.  443. 

(2)  Cfr.  Sudrez,  De  paenit.,  d.  15,  sect.  6,  nn.  7,  8;  Lugo,  De  paenit.,  d.  7,  n,  240 
seq. ;  d.  15,  n.  55  seq. 

Resp.  Non  conveniunt  theologi:  admittitur  quidem  commu¬ 
niter,  dari  gravem  contritionis  dilationem  independenter  a 
praecepto  confessionis  annuae ;  quanta  autem  debeat  esse  haec 
dilatio,  ut  gravis  censeatur,  determinari  certo  non  potest:  alii 
illam  producunt  ad  annum,  alii  ad  sex  menses;  alii,  cum 
S’.  Alph .,  ad  mensem;  nulla  tamen  ratio  sive  auctoritas  huic 
ultimae  sententiae  favet.  Quin  ipse  S.  Alphonsus  peccatores 
praesertim  rudes  ab  hoc  peccato  dilatae  paenitentiae,  ob  inad- 
vertentiam  ut  plurimum,  immo  fere  semper  excusari  posse 
addit,  n.  437.  Cfr.  vol.  1,  n.  301. 

Quare  «de  hoc  peccato  omissionis  paenitentiae  debitae  per  totum 
annum,  sive  per  se  ex  praecepto  virtutis  paenitentiae...,  sive  per 
accidens  ad  vitandum  periculum  novi  peccati,  non  oportet  interro¬ 
gare  paenitentem,  nec  etiam  eum  admonere  in  particulari...  nam 
licet  concederetur  dari  talem  obligationem,  confessarius  tamen 
audita  confessione  paenitentis,  ex  peccatis  quae  per  totum  annum 
commisit,  sufficienter  intelligit,  ipsum  non  satisfecisse  obligationi, 
si  quae  erat,  dolendi  frequenter  de  peccatis...  Frustra  ergo  magis 
distincte  interrogaretur  vel  admoneretur,  praesertim  in  tali  mate¬ 
ria,  circa  quam  nec  ipse  confessarius  posset  aliquid  certum  statuere 
circa  taxandam  obligationem  pro  tempore  sequenti».  Lugo,  1.  c.,  d.  5, 
nn.  55,  56. 

546.  Quaer.  3.°  An  ille  qui  in  articulo  mortis  suscipit  sacra¬ 
mentum  paenitentiae  cum  attritione ,  teneatur  insuper  elicere 
actum  contritionis  perfectae? 

Resp.  l.°  Non  videtur  teneri  ad  actum  contritionis  explici- 
tum,  cum  moraliter  certus  sit  se  fuisse  iustificatum  per  solam 
attritionem  cum  sacramento.  Ra  Lugo ,  et  alii  communiter  con¬ 
tra  nonnullos.  Vide  vol.  1,  n.  301. 

Resp.  2.°  Tenetur  autem  iuxta  quosdam,  qui  dicunt  praecep¬ 
tum  caritatis  perfectae  urgere  imprimis  in  articulo  mortis. 
Quicquid  sit,  expedit  ut  moribundi  excitentur,  quantum  fieri 
potest,  tum  ad  actum  caritatis,  tum  ad  actum  contritionis  per¬ 
fectae.  S.  Alph.,  r  437. 

Quaer.  4.°  An  ad  consequendam  gratiam  in  sacramento, 
praeter  dolorem  requirantur  actus  expliciti  fidei  et  spei? 

Resp.  Neg.  Ratio  est,  quia  nullo  probabili  argumento  pro¬ 
bari  potest,  hos  actus  explicite  requiri.  Ceterum  paenitens  eli¬ 
ciens  actum  doloris,  etiam  explicite  aliquo  modo  et  exercite 
hos  actus  elicit,  etsi  non  reflexe;  quia  tunc  sine  dubio  credit 
exercite,  et  sperat  sibi  per  sacramentum  paenitentiae,  virtute 
meritorum  Christi,  peccata  remittenda  esse.  S.  Alph.,  n.  439, 
et  alii  communiter  contra  aliquos.  Cfr.  n.  297,  II.  Gury ,  n.  445! 

547.  Quaer.  5.°  An  peccet ,  qui  confitetur  veniale  aliquod 
sine  dolore ? 

Resp.  Neg.,  probabilius ,  modo  dolor  circa  alia,  vel  saltem 
unum,  non  deficiat,  et  paenitens  subiiciat  scienter  alia  peccata 
tanquam  materiam  absolutionis.  Ratio  est:  l.°  quia  ratione  va¬ 
liditatis  sacramenti  sufficit  ut  praebeatur  aliqua  materia  certa, 
nempe  ut  adsit  dolor  de  aliquo  veniali,  cum  venialia  non  sint 
materia  necessaria  sacramenti  paenitentiae ;  et  aliunde  cum 
non  privent  gratia  et  amicitia  Dei,  alia  sine  aliis  remitti  pos¬ 
sunt  ;  2.°  quia  nulla  inde  iniuria  sacramento  infertur,  si  ex 
bona  fide,  seclusa  omni  levitate,  declarentur.  Immo  plerumque 
utiliter  aperiuntur  ea  quoque  venialia,  quorum  dolor  non  habe¬ 
tur  saltem  certus,  ad  maiorem  videlicet  conscientiae  manifesta¬ 
tionem  et  directionem,  ad  aliquam  concipiendam  confusio¬ 
nem,  etc.  Vide  S.  Alph.,  n.  449. 

Attamen  Suarez  (De  paenit.,  d.  20,  s.  6,  n.  7)  existimat  esse 
peccatum  leve ,  si  quis  veniale,  de  quo  omnino  non  dolet,  sciens 
volens  accusat  sicut  cetera  peccata  quasi  materiam  absolutionis. 
Cfr.  etiam  Lugo,  d.  14,  n.  48. 

548.  Quaer.  6.°  An  contritio  debeat  praecedere  confes¬ 
sionem? 

Resp.  l.°  Debet  certo  praecedere  absolutionem ,  vel  saltem 
ipsi  coexsistere,  ut  patet.  Practice  autem  loquendo  requiritur 
ut  dolor  praecedat  saltem  absolutionem,  quia  nullus  paenitens 
se  indispositum  sentiens  absolutionem  petere  aut  recipere 
potest. 

Resp.  2.°  Ad  sacramenti  valorem  non  debet  dolor  necessario 
praecedere  accusationem ;  ratio,  quia  adsunt  omnia  requisita 
ad  sacramentum,  modo  dolor  absolutionem  praecedat,  nec 
praeceptum  praemittendi  confessioni  dolorem  peccatorum  pro¬ 
bari  potest.  Lugo ,  Suarez,  et  alii  communissime.  —  Ceterum, 
quando  theologi  dolorosam  confessionem  requirunt,  nihil  aliud 
videntur  exigere,  nisi  ut  confessio  non  sit  mera  peccatorum 
narratio,  sed  ut  sit  accusatio  sui  in  ordine  ad  absolutionem  obti¬ 
nendam.  S.  Alph.,  n.  445.  Vide  Casus,  n.  409. 

«Unde  licet  tota  prior  narratio  peccatorum,  quatenus  tempore 
antecedit  contritionem,  nondum  habuerit  completam  rationem  ac¬ 
cusationis;  tamen,  quatenus  postea  informatur  per  consequentem 
contritionem,  et  ut  sic  informata  subiicitur  clavibus  ab  ipsomet  pae- 
nitente  postulante  vel  exspectante  absolutionem,  sufficienter  con¬ 
summatur  in  ratione  accusationis  sacramentalis ;  hoc  ergo  satis  est 
ad  veritatem  sacramenti».  Suarez,  disp.  20,  sect.  4. 

Quaer.  7.°  Per  quantum  temporis  spatium  actus  doloris  mo- 
raliter  perduret  ad  valide  suscipiendum  sacramentum ? 

Resp.  Hoc  determinari  nequit;  iuxta  sententiam  commu¬ 
nem,  perseverare  potest  per  unum ,  aut  etiam  plures  dies,  modo 
elicitus  fuerit  intentione  confessionis  faciendae,  et  non  fuerit 

per  aliud  peccatum  retractatus.  Immo  probabilius  etiamsi  do¬ 
lor  elicitus  fuerit  a  paenitente  nihil  tunc  cogitante  de  sacramen¬ 
to,  quod  deinde  oblata  occasione  suscipiat  (Lugo,  De  paeniten- 
tia,  d.  14,  nn.  37,  40;  Ball.,  h.  1.,  etc.  Cfr.  tamen  Lehmk ., 
n.  380).  Ceteroqui  suadendum  est  paenitentibus,  ut  immediate 
ante  confessionem  actum  contritionis  prius  elicitum  renovent, 
praesertim  si  postea  animum  ad  alia  per  notabilem  moram 
converterint.  S.  Alph.,  n.  446. 

549.  Quaer.  8.°  An  requiratur  novus  actus  doloris  ad  novam 
absolutionem  recipiendam ,  quando  paenitens  statim  post  ab¬ 
solutionem  peccatum  mortale  ex  oblivione  confitetur ? 

Resp.  Controvertitur.  I.a  sententia,  communiter  et  multo 
probabilius ,  negat;  quia  certo  perseverat  prior  contritio,  quae 
utpote  universalis,  ut  hic  supponimus,  extendebatur  ad  omnia 
peccata,  etiam  ad  omissa  ex  oblivione ;  nec  alioqui  requiri¬ 
tur  ut  contritio  explicite  ordinetur  ad  sacramentum.  Praeterea 
dolor  explicitus  satis  haberi  videtur  in  ipso  actu  illud  idem  pec¬ 
catum  accusandi.  Lugo ,  Roncaglia,  Reuter ,  etc.,  cum  S.  Alph., 
n.  448. 

II. a  sententia  affirmat ,  quia  per  absolutionem  completum 
est  indicium ;  ergo  si  impertienda  sit  nova  absolutio,  nova  re¬ 
quiritur  materia  proxima ;  et  quamvis  dolor  in  se  perseveret, 
non  tamen  perseverat  in  ordine  ad  secundam  absolutionem. 
Bonacina ,  etc.  Haec  tamen  sententia  levi  fundamento  innixa 
videtur. 

Quaer.  9.°  An  dari  possit  sacramentum  paenitentiae  validum 
simul  et  informe,  ob  defectum  sufficientis  dispositionis? 

Resp.  Controvertitur.  Negant  nonnulli  cum  Billuart ,  diss.  7, 
art.  t  ;  Elbel,  n.  81.  Ratio  eorum  est,  quia  in  sacramento  paeni¬ 
tentiae  contritio  est  materia  sacramenti ;  igitur  si  insufficiens 
sit,  invalidum  erit  sacramentum.  Si  vero  sufficiens  sit,  valet  sa¬ 
cramentum  et  est  simul  formatum,  et  ideo  peccata  statim 
remittit. 

Affirmant  tamen  alii  et  quidem  graves  theologi  cum  Lugo , 
d.  14,  n.  65;  Lacroix ,  n.  672;  et  hoc  dicit  probabilius  S.  Alph., 
n.  444.  Ratio  autem  eorum  est,  quia  dari  potest  certus  gradus 
inferior  dispositionis,  qui  satis  sit  ad  sacramenti  materiam, 
non  tamen  ad  actualem  iustificationem  sufficiat :  nempe  ob  de¬ 
fectum  inculpabilem  doloris  universalis ,  qui  se  extendat  ad 
omnia  peccata  commissa ;  ut  si  quis  commiserit  unum  pecca¬ 
tum  furti  et  aliud  odii,  et,  huius  inculpabiliter  oblitus,  dolorem 
afferat  tantum  de  peccato  furti  ob  motivum  particulare,  v.  gr. 
quia  est  contra  iustitiam ;  vel  etiam  si  quis  commiserit  pecca¬ 
tum  ante  baptismum  cum  fictione  susceptum,  et  deinde  aliud 


551 


DE  CONTRITIONE 


347 


committat,  et  illius  inculpabiliter  obliviscatur,  de  alio  tantum 
doleat  quatenus  est  peccatum  hominis  Christiani.  Gfr.  Suarez, 
De  paenit.,  d.  20,  sect.  5;  Lugo ,  De  paenit.,  d.  14,  n.  47  seq.  Re¬ 
cole  dicta  supra,  nn.  256,  259  et  298.  Vide  Casus,  n.  398  seq. 

§  II.  De  dotibus  contritionis 

550.  Dotes  necessario  requisitae  ad  validitatem  contritionis, 
tum  perfectae  tum  imperfectae,  quattuor  numerantur ;  scilicet : 

l.°  ut  sit  interna,  2.°  supernaturalis,  3.°  summa,  4.°  universalis. 

I.  Interna  seu  vera ,  id  est  corde  et  animo  vere  concepta, 
iuxta  illud  Ioelis,  2,  13  :  Scindite  corda  vestra ,  et  non  vesti¬ 
menta  vestra.  Contritio  enim,  iuxta  Cone.  Trid.,  est  animi  do¬ 
lor...;  animus  autem  rationalem  voluntatem  significat. 

II.  Supernalvralis,  id  est  elicita  per  auxilium  gratiae,  et 
ex  motivo  quod  aliquatenus  ad  Deum  referatur.  Dolor  enim 
ex  motivo  mere  humano  elicitus,  v.  gr.  ex  timore  infamiae, 
nihil  conferre  potest  ad  obtinendam  iustificationem. 

Motiva  autem  idonea  ad  quattuor  reduci  possunt:  l.°  ad  ti¬ 
morem  poenae  ;  2.°  ad  praemii  spem  ;  3.°  ad  turpitudinem  pec¬ 
cati ;  4.°  ad  bonitatem  Dei. 

III.  Summa ,  ut  scilicet  peccator  appretiative  detestetur  cri¬ 
men  suum  plus  quam  omne  aliud  malum,  et  animo  paratus 
sit  omnia  potius  perdere  et  pati,  quam  peccatum  patrare. 

IV.  Universalis ,  nempe  extendi  debet  ad  omnia  peccata 
gravia,  vel  ex  motivo  universali  unico,  vel  ex  pluribus  motivis 
particularibus,  quae  saltem  simul  sumpta  se  extendant  ad  om¬ 
nia  mortalia  commissa  etiam  memoriae  non  occurrentia.  Ratio 
est,  quia  nullum  peccatum  actuale  remittitur  sine  dolore ;  unum 
autem  mortale  sine  alio  remitti  nequit,  cum  remissio  fiat  per 
infusionem  gratiae,  quae  cum  mortali  simul  stare  non  potest. 
Gury,  n.  449. 

551.  Quaesita.  —  Quaer.  l.°  An  contritio  intensive  summa 
esse  debeat ? 

Resp.  Neg.  Ratio  est,  quia  intensitas  est  quid  mere  acciden¬ 
tale:  gradus  enim  doloris,  seu  affectus  vel  conatus  maior  aut 
minor,  non  pertinet  ad  essentiam  contritionis,  quae  absque  eius- 
modi  intensitatis  gradu  tota  exsistere  potest.  Praeterea  unde- 
nam  scires,  hunc  vel  illum  intensitatis  gradum  fore  attingen¬ 
dum?  Insuper  intensitas  doloris  non  est  semper  in  nostra  po¬ 
testate.  Hinc  aliquando  quoad  sensum  vehementius  movemur 
e  malo  temporali  quam  ex  offensa  Dei,  licet  voluntas  prompta 
sit  potius  omnia  mala  temporalia  pati  quam  Deum  offendere. 
Sufficit  igitur,  ut  sit  appretiative  summa,  id  est  ut  peccatum 

aestimatione  seria  prae  ceteris  odio  habeatur  (S.  Alphonsus, 
nn.  433-442). 

Quare  recte  ait  Cardinalis  de  Lugo  (De  paenit.,  disp.  5,  nn.  84-87) : 
«Non  negamus  expedire,  ut  peccator  conetur  summa  intensione  do- 
lere,  tum  ut  certior  sit  de  paenitentia,  tum  ut  plenius  satisfaciat  non 
solum  pro  culpa,  sed  etiam  pro  poena,  in  quo  sensu  accipi  debent 
Patres  qui  summum  dolorem  exigunt». 

Quaer.  2.°  An  requiratur  comparatio  formalis  in  appretia - 
tione  inter  varia  mala  et  peccatum ,  vel  Deum ? 

Resp.  Neg.  Sufficit  enim  ut  peccator  sincere  et  vere  peccata 
detestetur  et  nolit  amplius  peccare.  —  Immo  valde  imprudenter 
agunt  confessarii  qui  ad  dolorem,  summusne  sit,  explorandum, 
paenitentibus  quasdam  comparationes  proponunt  valde  pericu¬ 
losas,  v.  gr.  mallesne  vivus  comburi,  vel  omnia  martyrum  tor¬ 
menta  subire,  aut  reptilia  venenosa  manducare,  quam  iterum 
peccare?  —  Tales  enim  comparationes  vividius  phantasiam  mo¬ 
vent,  et,  accedente  valida  tentatione,  facile  amittitur  vera  dis¬ 
positio,  quae  antea  exsistebat.  S.  Alph .,  n.  433;  Elbel ,  n.  79. 
cum  communi 

Quaer.  3.°  Quaenam  temporis  diuturnitas  ad  veram  ac  sum¬ 
mam  contritionem  concipiendam  exigatur ? 

Resp.  Nulla  per  se,  quia  diuturnitas  non  pertinet  ad  essen¬ 
tiam  actus,  sed  est  ipsi  mere  accidentalis :  quamobrem  satis 
est  ut  actus  sit  substantialiter  impletus ;  quod  minimo  etiam 
tempusculo  fieri  potest.  —  Tutius  tamen  est  actum  contritionis 
elicere  intensiorem  et  productiorem,  ne  forte  ex  levitate  aut 
nimia  festinatione  nullus  quoad  substantiam  concipiatur.  S.  Al¬ 
phonsus,  n.  433;  Elbel  et  alii  communiter.  Gury ,  n.  450. 

552.  Quaer.  4.°  An  contritio  de  venialibus  debeat  gaudere 
quattuor  iisdem  dotibus ? 

Resp.  l.°  Debet  gaudere  necessario  tribus  prioribus;  scili¬ 
cet:  i.°  debet  esse  interna ,  quia  contritio,  quae  ex  intimo  corde 
non  elicitur,  vera  non  est ;  2.°  debet  esse  supernaturalis ,  quia, 
ut  dictum  est,  contritio  naturalis  nequit  esse  medium  ad  effec¬ 
tum  supernaturalem ;  3.°  debet  etiam  esse  summa,  seu  debet 
peccator  detestari  peccatum  veniale  plus  quam  mala  natura¬ 
lia  omnia;  sed  cave  tentationem  de  qua  supra  (ad  q.  2.°) 
dictum  est. 

Resp.  2.°  Non  debet  autem  necessario  esse  universalis,  sive 
in  sacramento,  sive  extra  sacramentum.  Ratio  est,  quia  cum 
peccatum  veniale  non  sit  incomposibile  cum  gratia  sanctifican¬ 
te,  unum  veniale  potest  remitti  sine  aliis.  S.  Alph.,  n.  449. 

Quaer.  5.°  An  attritio  formidolosa,  seu  ex  metu  gehennae 

concerpta,  sufficiat  ad  iustificationem  in  sacramento  poeni¬ 
tentiae ? 

Resp.  Affirm .,  modo  sit  vere  sup  ematur  alis ,  absolute  efficax , 
et  tantum  materialiter ,  non  vero  formaliter  seu  serviliter  servi¬ 
lis.  Ratio  est :  1 .°  quia  huiusmodi  attritio  est  vera  conversio  ad 
Deum  et  vera  aversio  a  peccato ;  2.°  quia  hoc  clare  eruitur  ex 
Cone.  Trid.,  sess.  14,  c.  4,  ubi  dicit  attritionem  conceptam  ex 
metu  gehennae  et  poenarum  esse  honestam  et  disponere  pec¬ 
catorem  ad  iustificationem  in  sacramento  paenitentiae  obtinen¬ 
dam.  S.  Alph.,  n.  440. 

Attritio  porro  vocatur  serviliter  servilis ,  ubi  quis  de  peccato 
quidem  dolet,  illudque  vult  vitare  ob  poenas,  quas  a  Deo  infli¬ 
gendas  novit,  adhuc  tamen  paratus  esset  peccare,  si  poenae 
istae  non  subsisterent.  Dicitur  vero  simpliciter  servilis ,  ubi  quis 
ob  poenarum  quidem  timorem  a  peccato  abstinet,  non  tamen 
ita  dispositus  est,  ut  vellet  peccare,  si  poenae  non  essent.  Prior 
timor  malus  est,  non  qua  timor  est  poenarum,  sed  ob  pravam 
animi  dispositionem.  Scavini;  Gury,  n.  451. 

553.  Quaer.  6.°  An  sufficiat  attritio  ex  metu  poenarum  pur¬ 
gatorii  pro  peccatis  venialibus ? 

Resp.  Affirm .,  cum  sententia  communissima  et  moraliter 
certa ;  quia  rationes  omnes  superius  adductae  pro  sufficientia 
attritionis  ex  metu  gehennae,  hic  quoque  valent.  Gury ,  n.  452. 

Quaer.  7.°  An  sufficiat  attritio  ex  metu  poenarum  tempora¬ 
lium  huius  vitae  pro  peccato  subeundarum ,  prout  a  Deo  infli¬ 
guntur? 

Resp.  Affirm .,  probabilius ,  modo  sit  supernaturalis  (cfr. 
vol.  1,  n.  89,  q.  8.°).  Immo  haec  sententia,  non  modo  probabilior , 
sed  saltem  moraliter  certa  dicenda  est  (1).  Ratio  est:  l.°  quia 
constare  videtur  ex  verbis  Cone.  Trid.,  ubi  (sess.  14,  cap.  4) 
dicit:  Attritio...  ex  gehennae  et  poenarum  metu  concipitur; 
distinguit  enim  inter  poenas  gehennae  et  alias  poenas ;  2.°  quia 
in  eiusmodi  metu  omnes  verae  attritionis  conditiones  adesse 
possunt.  S.  Alph.,  n.  443. 

554.  Quaer.  8.°  An  ad  iustificationem  in  sacramento  pae¬ 
nitentiae  obtinendam  cum  attritione  etiam  initium  amoris  re¬ 
quiratur? 

Resp.  Neg.,  si  per  initium  amoris  intelligatur  aliquis  gradus 
caritatis  perfectae,  qua  Deus  super  omnia  diligitur.  Ratio  est, 
quia  ad  rite  suscipiendum  sacramentum  non  praerequiritur  ne¬ 
cessario  actus  qui  extra  sacramentum  essentialiter  iustificet. 


(1)  Ball.-P.,  vol.  5,  n.  66  seq. ;  Buccer.,  Inst.  njor.,  3,  R-  687.  et  Caaqs,  R.  343 ; 
GdnWQt,  2,  r,  275 ;  Berardi,  Praxig,  vol.  4,  R.  17- 

Atqui  actus  caritatis  atque  adeo  dolor ,  qui  ad  rationem  contri¬ 
tionis  sufficiat ,  quantumcumque  parvus  sit,  omnem  culpam 
delet,  ut  ait  S.  Thomas,  Suppi.,  q.  5,  art.  3.  Ergo,  etc.  S.  Alph., 
n.  440,  hoc  dicit  esse  moraliter  certum. 

Concedi  autem  potest,  initium  aliquod  amoris  requiri,  qua¬ 
tenus  attritio,  ut  ad  sacramentum  disponat,  excludere  debet  (ut 
sancta  Synodus  loquitur)  peccandi  voluntatem ;  alioqui  autem, 
ut  ait  S.  Thomas  (2,  2,  q.  17,  art.  8),  «aliquis  introducitur  ad 
amandum  Deum  per  hoc,  quod  timens  ab  ipso  puniri,  cessat 
a  peccato,  ut  Augustinus  dicit».  Vide  Casus,  n.  405  seq. ;  Gury, 
n.  453. 


§  III.  De  efficacia  contritionis 

555.  Principia.  - —  I.  Contritio  perfecta  hominem  per  se  ius- 
tificat,  etiam  extra  sacramentum  paenitentiae.  —  l.°  Constat  ex 
ratione ;  contritio  enim  includit  necessario  caritatem  perfec¬ 
tam  ;  porro  amare  Deum  perfecte,  est  cum  Deo  coniungi ;  con- 
iunctio  autem  cum  Deo  necessario  disiunctionem  a  peccato  ope¬ 
ratur,  cum  non  possit  quis  unum  extremum  amplecti,  quin  ab 
extremo  opposito  totaliter  recedat.  Ergo... — 2.°  Constat  ex 
Scriptura  sacra,  Prov.  8,  17 :  Ego  diligentes  me  diligo.  Ioann. 
14,  21 :  Qui  diligit  me  diligetur  a  Patre  meo,  et  ego  diligam 
eum,  et  manifestabo  ei  me  ipsum.  — 1  Petr.  6,  8  :  Caritas  operit 
multitudinem  peccatorum.  Cfr.  propositiones  damnatas  Michae- 
lis  Baii,  31,  32,  70  et  71. 

II.  Contritio  perfecta  non  remittit  peccata  mortalia,  seu 
hominem  non  iustificat,  nisi  cum  voto  confessionis.  Peccata 
enim  remitti  non  possunt  nisi  per  medium  a  Christo  institu¬ 
tum  ;  atqui  sacramentum  paenitentiae  in  re,  vel  saltem  in  voto, 
est  unicum  medium  a  Christo  institutum  ad  remittenda  peccata 
post  baptismum  patrata.  Ergo,  etc.  —  Constat  insuper  ex  Cone. 
Trid.,  sess.  14,  c.  4. 

III.  Attritio  tanquam  praerequisita  dispositio  sufficit  ad  ob¬ 
tinendam  peccatorum  veniam  in  sacramento  paenitentiae .  — 
Constat  enim  ex  eodem  Cone.  Trid.,  sess.  14,  c.  4,  attritionem 
disponere  ad  iustificationem  in  saci’amento  paenitentiae. 

IV.  Attritio  autem  extra  sacramentum  peccatorem  iustifi- 
care  non  potest.  —  Iustificatio  enim  consistit  in  perfecta  homi¬ 
nis  coniunctione  cum  Deo ;  sed  attritus,  licet  a  creaturis  dis¬ 
cedat,  primosque  conversionis  ad  Deum  gressus  exordiatur, 
nondum  tamen  est  perfecte  ad  ipsum  conversus  et  per  amorem 
coniunctus.  Nec  propria  virtute  iustificat  attritio  in  sacramento, 
ged  est  tantum  praerequisita  conditio;  ipsum  autem  sacraroem 

tum  per  gratiae  infusionem  iustificat ;  quare  in  sacramento 
paenitens  est  actu  attritus  et  habitu  fit  contritus.  Gury,  n.  454. 

556.  Quaesita.  —  Quaer.  l.°  An  votum  confessionis  debeat 
esse  explicitum  in  contritione? 

Resp.  Neg .,  cum  sententia  communi ,  quam  tenent  Billuart , 
diss.  1,  art.  4,  §  2 ;  Salmant.,  c.  2,  n.  23.  Ratio  est,  quia  ad  re¬ 
missionem  sufficit  ut  quis  vere  coniungatur  toto  corde  cum 
Deo  per  contritionem  perfectam ;  Deus  enim,  ut  patet  ex  dictis, 
reiicere  nequit  peccatorem  toto  corde  ex  perfectissimo  motivo 
ad  se  accedentem  ;  atqui  fieri  potest  aliquando  ut  peccator  eli¬ 
ciat  actum  perfectae  contritionis,  quin  cogitet  de  confessione, 
sive  ex  inadvertentia  vel  oblivione  naturali,  sive  ex  ignorantia 
invincibili.  Ergo  ad  remissionem  peccati  per  contritionem  non 
est  essentiale,  ut  votum  confessionis  sit  explicitum.  S.  Alph., 
n.  437 ;  Gury ,  n.  455. 

557.  Quaer.  2.°  An  contritio  remittat  non  tantum  culpam, 
sed  etiam  poenam  culpae  debitam ? 

Resp.  l.°  Remittit  certo  poenam  aeternam ,  quia  homo  iusti- 
ficatus  per  contritionem  nequit  remanere  reus  aeternae  dam¬ 
nationis. 

Resp.  2.°  Iuxta  maiorem  vel  minorem  eiusdem  intensitatem 
remittit  etiam  partem  poenae  temporalis  deletis  mortalibus  vel 
venialibus  debitae.  Proinde  contritio  perfecta  valde  intensa 
etiam  omnem  poenam  potest  abolere ;  sed  non  necessario  ex 
natura  sua  hanc  efficaciam  habet.  Eruitur  ex  Cone.  Trid.,  sess. 
6,  c.  14,  et  can.  30;  item  ex  sess.  14,  de  paenit.,  c.  8,  et  can.  12. 
Gury ,  n.  456. 

558.  Quaer.  3.°  An  attritio  remittat  peccata  venialia  extra 
sacramentum? 

Resp.  Controvertitur.  Probabilius  affirmandum  videtur.  Ra¬ 
tio  est:  l.°  quia  ex  Cone.  Trid.,  variis  modis  remitti  possunt 
peccata  venialia :  ergo  non  sola  contritione  perfecta  remittun¬ 
tur  ;  2.°  quia  in  opposita  sententia  non  facilius  remitterentur 
peccata  venialia,  quam  mortalia;  hoc  autem  sensui  communi 
adversatur ;  3.°  quia  vis  remittendi  venialia  communiter  tribui¬ 
tur  Sacramentalibus;  falso  autem  tribueretur,  si  ad  ea  delenda 
contritio  requireretur.  Ita  Suarez,  disp.  11,  sect.  3;  Lugo ,  disp. 
9,  n.  28,  et  alii  multi. 

Negant  tamen  non  pauci,  quia  ex  Cone.  Trid.,  sess.  14,  c.  5, 
peccata  venialia  utiliter  in  confessione  accusantur ;  non  autem 
accusarentur  utiliter,  si  attritione  remitti  possent:  ergo,  etc. 
—  Sed  merito  reponitur  peccata  venialia  utiliter  exponi  in  con¬ 
fessione  aliis  quoque  de  causis,  nimirum  ob  remissionem  poe¬ 
nae,  ob  meritum  confessionis,  ob  emolumentum  directionis,  etc- 

Quaer.  4.°  An  contritio  vel  attritio  remittat  venialia  sine  voto 
sacramenti ? 

Resp.  Affirm.  Ratio  est,  quia  sacramentum  ex  institutione 
divina  pro  solis  mortalibus  necessarium  est :  ergo  venialia  de¬ 
leri  possunt  absque  sacramento  paenitentiae ;  ergo  nullum  vo¬ 
tum  huius  sacramenti  ad  eorum  remissionem  necessario  requi¬ 
ritur.  Ra  omnes.  Gury,  n.  457. 


ARTICULUS  II.  —  De  proposito 

559.  Definitio.  —  Propositum  est  voluntas  non  peccandi  de 
cetero. 

Divisio.  —  Duplex  est :  I.°  explicitum ,  seu  formale ,  quo  quis 
de  futuro  cogitans  statuit  non  amplius  peccare ;  2.°  implicitum , 
seu  virtuale ,  quod  in  ipsa  contritione  includitur,  quin  futurum 
tempus  prae  oculis  habeatur.  Gury ,  n.  458. 

560.  Principia.  —  I.  Propositum  saltem  implicitum  est  om¬ 
nino  necessarium  ad  peccati  remissionem.  Quia  propositum  est 
necessarium  contritionis  consectarium,  ac  saltem  virtualiter  in 
ipsa  inclusum,  ut  ex  huius  natura  et  definitione  constat. 

II.  Propositum  verum  triplici  conditione  gaudere  debet; 
scilicet  requiritur,  ut  sit  firmum,  efficax  et  universale. 

1. °  Firmum ,  scilicet  paenitens  habere  debet  sinceram  vo¬ 
luntatem  non  relabendi  in  peccatum,  non  obstante  quocumque 
incommodo,  aut  timore  humano :  secus  enim  non  vellet  tota¬ 
liter  et  sincere  ad  Deum  converti.  Non  debet  tamen  confessa- 
rius  animum  paenitentis  tentare  adhibitis  comparationibus  ad 
perturbandam  eius  phantasiam  idoneis.  Ratio  est,  «quia  consti¬ 
tuet  illum  in  manifesto  periculo  non  solum  non  habendi  pro¬ 
positum  efficax  in  futurum,  sed  etiam  denuo  peccandi.  Satis 
ergo  est,  ut  proposita  in  genere  foeditate  peccati,  Dei  bonitate 
et  periculo  damnationis,  etc.,  paenitens  concipiat  generale  pro¬ 
positum  nunquam  iterum  peccandi  mortaliter».  Sudrez ,  De  pae- 
nit.,  d.  32,  sect.  2,  n.  2.  Cfr.  n.  551,  q.  2.° 

2. °  Efficax ,  id  est  paenitens  non  tantum  firmiter  statuere 
debet,  se  amplius  peccare  non  velle,  sed  etiam  adhibere  media 
necessaria  ad  peccatum  vitandum  fugiendasque  proximas  oc¬ 
casiones,  etc.,  etc.  —  Sufficit  autem  ut  propositum  sit  efficax 
affective ,  id  est  sufficit  ut  peccator  sit  animo  paratus  ad  media 
necessaria  adhibenda ;  quia  futura  de  facto  emendatio  non  est 
de  essentia  propositi. 

3. °  Universale ,  seu  extendi  debet  ad  omnia  peccata  mortalia 
non  patrata  modo,  sed  etiam  quae  patrari  possent.  Ratio  est, 

quia  plena  et  vera  ad  Deum  conversio  dari  nequit  absque  letalis 
cuiuslibet  peccati  aversione. 

Quod  autem  ad  peccata  venialia  spectat,  requiritur  et  sufficit 
ad  sacramenti  valorem,  ut  firmum  adsit  et  efficax  propositum 
saltem  unum  ex  venialibus  vitandi.  Gnry,  n.  459. 

561.  Quaesita.  —  Quaer.  l.°  An  propositum,  ut  sit  firmum, 
debeat  insuper  constans  reperiri? 

Resp.  Neg.,  saltem  hoc  non  est  absolute  necessarium.  Ratio 
est,  quia  propositum  afficit  praesentem  voluntatem,  quae  ex 
natura  sua  alioqui  variabilis  est.  Hinc  ex  relapsu  post  confes¬ 
sionem  colligi  per  se  nequit  propositi  infirmitas.  Ra  communi¬ 
ter,  cum  S.  Alph.,  n.  451;  Lugo,  disp.  14,  n.  166,  etc.,  contra 
aliquos. 

Dixi :  saltem  hoc  non  est  absolute  necessarium.  Nam  si  pae- 
nitens  statim  et  sine  ulla  fere  resistentia  relabatur,  iudicium 
aliquod,  vel  saltem  suspicionem  aliquando  praebere  potest , 
quod  proposito  vere  firmo  caruerit :  qui  enim  firmiter  proponit, 
fere  non  adeo  facile  sui  propositi  obliviscitur ;  sed  constans 
saltem  per  aliquod  tempus  perseverare  solet,  et  conatus  adhibere 
ad  resistendum  tentationibus  vel  peccati  occasionibus,  et  proin¬ 
de  ordinarie  difficilius  rariusque  cadit.  Ita  S.  Alph.,  n.  459,  ubi 
de  recidivo;  Lugo,  disp.  14,  n.  160,  etc.  Gfr.  infra,  n.  741. 

562.  Quaer.  2.°  An  firmum  censeri  queat  propositum  illius 
qui  habet  quidem  animum  non  peccandi ,  pertimescit  tamen 
et  quodammodo  praevidet,  se  relapsurum? 

Resp.  Affirm.,  generatim ;  non  enim  impedit  sinceram  vo¬ 
luntatem  timor,  qui  ex  praeterita  fragilitate  et  humanae  volun¬ 
tatis  inconstantia  ingeritur.  Hinc  verum  habet  propositum  pae- 
nitens  ille,  qui  interroganti  confessario  de  voluntate  non  pec¬ 
candi  respondet :  Fragilis  sum,  formido  lapsum,  non  tamen 
volo  nunc,  nec  eligo  casum;  quae  sunt  verba  Gersonis  apud  La- 
croix  (lib.  6,  p.  2,  n.  1733). 

Hic  recte  docet :  «ad  serium  propositum  etiam  circa  morta¬ 
lia  non  requiri,  ut  credatur  relapsus  non  secuturus :  sed  satis 
est  nunc  adesse  seriam  voluntatem,  cum  qua,  quandiu  stabit, 
stare  non  possit  voluntas  relabendi,  quamvis  forte  praevideatur 
per  fragilitatem  immutanda.  Sicut  S.  Petrus  non  ideo  iudicatus 
est  indispositus  ad  communionem  quod  a  Christo  sciretur  re¬ 
lapsurus  ;  ita  nec  consuetudinarius  censendus  est  indispositus 
ad  absolutionem,  quamvis  moraliter  sciatur,  esse  relapsurum». 
Lacroix,  1.  c.,  n.  1822. 

In  praxi  vero  indolem  geniumque  paenitentis  inspicies :  re- 
peries  enim  non  raro  peccatores  asseverantes  se  relapsuros,  qui 
idcirco  timent,  ne  propositum  satis  firmum  non  habeant,  nec 

tamen  aliud  ostendunt  praeter  relabendi  timorem  suique  diffi¬ 
dentiam.  Huiusmodi  paenitentibus  inculcandum  est,  non  agi 
de  his  quae  forte  sint  eventura,  sed  de  actuali  voluntate ,  et  de 
fiducia  in  auxilio  divino  reponenda.  Ita  communiter . 

563.  Quaer.  3.°  An  ad  sacramentum  paenitentiae  rite  susci¬ 
piendum  requiratur  propositum  explicitum? 

Resp.  Iuxta  S.  Alph.,  n.  450,  triplex  est  sententia. 

I. a  sententia,  quam  pauci  quidam  tenent,  absolute  affir¬ 
mat;  quia  licet  dolor  includat  necessario  propositum,  attamen 
explicitum  requiri  videtur  a  Cone.  Tridentino  aiente :  Cum 
proposito  non  peccandi  de  cetero. 

II.  a  sententia,  quam  Cardenas  vocat  moraliter  certam ,  abso¬ 
lute  negat.  Ratio  est,  quia  dolor,  si  ex  motivo  generali  elicia¬ 
tur,  includit  propositum  plane  efficax.  Alioqui  vero  ex  Triden- 
tina  Synodo,  quando  attritio  voluntatem  peccandi  excludit,  suf¬ 
ficienter  disponet  hominem  ad  impetrandam  gratiam  in  sacra¬ 
mento.  Elbel ,  n.  87;  Laymann ,  cap.  4,  n.  6;  Salmant.,  cap  5, 
n.  54;  Lugo,  disp.  14,  n.  51,  qui  hanc  sententiam  dicit  esse 
communem  inter  recentiores. 

III.  a  sententia,  quam  communem  dici  testatur  S.  Alph., 
docet  quod,  si  paenitens  cogitet  de  vita  futura,  debet  formaliter 
proponere  emendationem.  Secus  si  paenitens  nihil  de  futuro 
cogitet.  Nam  si  cogitet  de  futuro,  consentiunt  omnes,  vix  fieri 
posse,  ut  sincere  paenitens  simul  propositum  explicitum  et  for¬ 
male  non  eliciat. 

Suum  autem  de  hisce  iudicium  sic  S.  Alphonsus  (ibid.)  in¬ 
terponit  :  «Hae  duae  ultimae  sententiae  sunt  quidem  probabi¬ 
liores  ;  sed  quia  prima  non  caret  sua  probabilitate,  in  praxi 
ante  factum  tutior  sequenda  est». 

Cum  autem,  S.  Alphonso  teste  (1.  c.),  plerique  etiam  eorum, 
qui  pro  prima  sententia  allegantur,  consentiant  quod  si  bona 
fide  cum  vero  dolore  confessus  fueris  sine  proposito  formali , 
non  teneris  confessionem  repetere ;  utut  addat,  se  his  non  posse 
acquiescere,  iam  patet  in  hac  conclusione,  quae  unica  ad  pra- 
xim  deservit,  sententias  demum  omnes  atque  doctorum  omnium 
suffragium  convenire.  Maxime  si  prae  oculis  habeas  doctrinam 
ipsius  S.  Alph.  qui,  lib.  6,  n.  505,  scribit:  «non  esse  cogendos 
paenitentes  ad  repetendas  confessiones,  nisi  moraliter  certo 
constet  eas  fuisse  invalidas,  ut  recte  dicunt  Lacroix ,  Gobat,  etc., 
cum  communi».  Atqui  in  casu  nostro  non  constat  moraliter 
certo  fuisse  invalidas :  immo  vero  moraliter  certo  constat  de  va¬ 
liditate,  cum,  teste  S.  Alphonso,  patroni  trium  sententiarum 
conveniant  in  neganda  necessitate  repetendi  confessionem. 
Ergo...  Cfr.  etiam  Aertnys,  1.  c.,  n.  182. 

564.  Quaer.  4.°  Quale  propositum  requiratur ,  vel  sufficiat 
pro  venialibus ? 

Resp.  l.°  Ad  sacramenti  valorem  requiritur  et  sufficit  ha¬ 
bere  efficax  propositum  saltem  unum  veniale  vitandi ;  quia  ad 
materiam  sacramenti  sufficientem  vel  de  uno  dolere  sufficit ; 
ergo  a  fortiori  sufficit  propositum  efficax  vitandi  omnia  venia¬ 
lia,  quae  accusantur.  Cfr.  Lugo ,  De  paenit.,  d.  14,  n.  141.  — - 
2.°  Sufficit  sibi  proponere  emendationem  de  aliquo  genere  ve¬ 
nialium,  v.  gr.  de  mendaciis,  dicendo  :  Nolo  amplius  mentiri. 
—  3.°  Sufficit  velle  vitare  omnia  peccata  deliberata,  quia  vitari 
haec  possunt ;  et  semi-deliberata,  in  quantum  fieri  potest. 
S.  Alph .,  lib.  6,  n.  449,  dub.  2.  — 4.°  Sufficit  velle  firmiter  et 
efficaciter  minuere  frequentiam  et  multitudinem  venialium, 
quia,  ut  dictum  est  de  contritione,  propositum  saltem  in  ali¬ 
quod  ex  illis  cadit.  Cfr.  S.  Thorn 3,  q.  87,  art.  1,  ad  1. 

In  praxi  tutius  est  elicere  propositum  de  nonnullis  peccatis 
determinatis ,  praesertim  de  gravioribus,  et  de  his  praecipue 
quae  ex  habitu  patrantur,  eisque  peccatum  aliquod  vitae  ante 
actae  adiungere.  Reuter,  n.  295. 

Quando  fideles,  illi  quoque  qui  habentur  ut  pii  et  frequenter  con¬ 
fitentur,  nullum  aut  fere  nullum  profectum  facere  post  innumeras 
confessiones  cernuntur,  coniicere  licet,  eos  proposita  nimis  genera¬ 
lia  et  confusa,  et  proinde  torpida  et  languida  concipere.  Elbel,  n.  112. 

Nec  raro  autem  inveniuntur  paenitentes,  mulieres  praesertim, 
quae  diu  examini  conscientiae  incumbunt,  minimas  culpas  cum 
maxima  anxietate  requirunt,  et  confessiones  suas  ultra  modum 
protrahunt,  nec  tamen  de  dolore  et  efficaci  proposito  valde  sunt 
solliciti.  Serio  hi  adhortandi  sunt,  ut,  omissa  anxia  cura  declaran¬ 
di  omnia  peccata  venialia  in  specie  et  numero,  ea  dumtaxat  quae 
conscientiam  magis  gravant  et  quae  potissimum  exstirpanda  sunt, 
cum  serio  dolore  et  proposito  emendationis  clavibus  subiiciant.  Im- 
mo  expedit,  ut  ex  istis  venialibus  seligant  unum  aliquod  praeci¬ 
puum,  ad  quod  detestandum  et  emendandum  prae  ceteris  sedulo 
incumbant  Sporer,  n.  399;  Elbel,  n.  113,  etc.  Vide  Casus,  n.  417  seq. 


CAPUT  II 

DE  CONFESSIONE 

Confessio  est  accusatio  peccatorum  post  baptismum  patrato¬ 
rum  facta  sacerdoti  approbato,  in  ordine  ad  absolutionem. 

Tria  huc  spectant,  scilicet:  l.°  necessitas,  2.°  dotes,  3.°  ite¬ 
ratio  confessionis. 

ARTICULUS  I.  —  De  necessitate  confessionis 

565.  Principia.  —  I.  Confessio  sacramentalis  omnibus  in 
peccatum  mortale  post  baptisma  lapsis  necessaria  de  iure  divi¬ 
no  est. 

Constat  l.°  ex  Scriptura  sacra:  Christus  enim  dixit  Aposto¬ 
lis,  Ioann.  20,  22.  23 :  Accipite  Spiritum  Sanctum;  quorum 
remiseritis  peccata ,  remittuntur  eis:  et  quorum  retinueritis ,  re¬ 
tenta  sunt.  —  Et  Matth.  16,  19,  dixit  Christus  Petro:  Quod- 
cumque  solveris  super  terram ,  erit  solutum  et  in  caelis.  —  Et 
18,  28,  ait  omnibus  Apostolis :  Quaecumque  solveritis  super 
terram ,  erunt  soluta  et  in  caelo.  Unde  sic:  Christus  instituit 
Apostolos  et  sacerdotes  iudices  et  medicos ,  sine  quorum  sen¬ 
tentia  et  curatione  nemo  graviter  post  baptismum  lapsus  re¬ 
conciliari  potest  et  sanari ;  atqui  hoc  duplici  munere  fungi  non 
possunt  incognita  causa :  quomodo  enim  sacerdotes  discerne¬ 
rent  inter  peccata,  et  alia  quidem  remitterent,  alia  vero  reti¬ 
nerent,  nisi  iudicium  de  singulis  ferre  possent?  Quaenam  esset 
ratio  aliis  condonandi,  aliis  autem  veniam  denegandi?  Quor¬ 
sum  tenderet  illa  suprema  clavium  potestas  Apostolis  et  eorum 
successoribus  a  Christo  tradita?  Illusoria  nempe  foret,  si  pec¬ 
catores  non  tenerentur  sacerdotes  adire,  et  ipsis  peccata  sua 
manifestare.  Ergo  necesse  est  ut  peccata  mortalia  post  baptis¬ 
mum  commissa  potestati  clavium,  seu  iudicio  sacerdotum  subii- 
ciantur.  Ergo  confessio  de  iure  divino  necessaria  est. 

Constat  2.°  ex  Cone.  Trid.,  sess.  14,  can.  7,  his  verbis:  Si 
quis  dixerit  in  sacramento  paenitentiae  ad  remissionem  pec¬ 
catorum  necessarium  non  esse  iure  divino  confiteri  omnia  et 
singula  peccata  mortalia ,  etc.,  anathema  sit.  Adde  innumeras 
alias  Conciliorum  et  SS.  Pontificum  decisiones. 

Constat  3.°  ex  traditione  et  argumento  praescriptionis.  Con¬ 
fessio  enim  semper  fuit  in  usu  ab  exordio  Ecclesiae,  ut  constat 
ex  innumeris  testimoniis  SS.  Patrum,  quae  videri  possunt 
apud  auctores  de  theologia  dogmatica  tractantes.  Ergo  est  in¬ 
stituta  a  Christo  ut  necessaria,  et  per  Apostolos  ad  nos  transmis¬ 
sa.  Hoc  evidens  est  iuxta  notissimam  S.  Augustini  regulam,  lib. 
4,  de  bapt.,  contra  donatist.,  c.  24:  Quod  universa  tenet  Eccle¬ 
sia,  nec  Conciliis  institutum ,  sed  semper  retentum,  est ,  non  nisi 
auctoritate  Aposlolica  traditum  certissime  creditur. — Praeterea 
confessio  peccatorum  res  est  adeo  ardua  et  difficilis,  ut  nun¬ 
quam  tot  saeculis,  tam  perseveranter  et  universim  observata 
fuisset,  nisi  a  Christo  ut  necessaria  fuisset  instituta.  Gurv, 
n.  464. 

566.  II.  Confessio  saltem  semel  in  anno,  necessaria  etiam 
de  iure  ecclesiastico  est  omnibus  fidelibus,  qui  graviter  pecca¬ 
verunt. 

Constat  ex  can.  906 :  «Omnis  utriusque  sexus  fidelis,  post¬ 
quam  ad  annos  discretionis,  id  est  ad  usum  rationis  (ideoque 
etiam  ante  septennium  (i)  pueri  obligantur,  si  iam  usum  ra¬ 
tionis  habeant),  pervenerit,  tenetur  omnia  peccata  sua  saltem 
semel  in  anno  fideliter  confiteri». 

567.  Quaesita.  —  Quaer.  l.°  Quandonam  urgeat  praeceptum 
divinum  confessionis ? 

Resp.  l.°  Obligat  certo  per  se  in  periculo,  eoque  magis  ar¬ 
ticulo  mortis,  et  aliquando  in  vita.  Ratio  primi  est,  quia  omnia 
praecepta  positiva  obligant  saltem  tempore  necessitatis ;  secus 
enim  nunquam  obligarent,  frustraque  imponerentur.  Ratio  se¬ 
cundi  est,  quia  praecepta  affirmativa  non  obligant  tantum  in 
extrema  necessitate,  sed  etiam  quando  eorum  impletio  rationa¬ 
biliter  necessaria  iudicatur. 

Resp.  2.°  Obligat  saepe  per  accidens ,  scilicet :  l.°  cum  Eucha¬ 
ristia  suscipienda  est ;  2.°  quando  urget  praeceptum  se  recon¬ 
ciliandi  cum  Deo,  vel  requiritur  status  gratiae,  v.  gr.  ad  Sa¬ 
cramenta  administranda,  vel  ad  ea  recipienda,  quae  dicuntur 
vivorum,  nec  elici  potest  actus  contritionis  perfectae;  3.°  quando 
urget  gravis  tentatio,  quae  secus  superari  nequeat. 

Quaer.  2.°  An  praeceptum  divinum  confessionis  statim  obli¬ 
get  ac  patratum  est  peccatum ,  vel  quonam  tempore  urgeat ? 

Resp.  l.°  Non  obligat  statim  post  peccatum.  Ratio  est,  quia 
talis  obligatio  nullo  certo  fundamento  nititur.  Ita  communiter. 
S.  Alph.,  n.  67 i.  Gfr.  n.  545. 

Resp.  2.°  Facile  determinari  nequit,  quoties  in  vita  et  quo 
praeciso  tempore  urgeat  praeceptum  divinum.  Quicquid  sit, 
nihil  dubitandum  quin  ille  satisfaciat,  qui  vel  semel  tantum  in 
anno  confitetur;  quia  non  constat  praeceptum  divinum  fre¬ 
quentius  urgere :  iuxta  multos  Christus  reliquit  obligationis 
tempus  Ecclesiae  determinandum.  —  Plura  de  necessitate  con¬ 
fessionis,  vol.  1,  n.  586  seq.  Gury ,  n.  466. 

ARTICULUS  II.  —  De  dotibus  confessionis 

568.  Multae  confessionis  dotes  ab  auctoribus  assignantur, 
quae  ut  plurimum  ad  eius  validitatem  non  pertinent ;  praeci¬ 
puae  autem  his  versiculis  continentur : 

Integra  sit,  simplex,  humilis,  discreta,  fidelis, 

Vocalis,  moerens,  pura  et  parere  parata. 


(1)  Cfr.  vol.  1,  n.  158  cum  nota. 

1. °  Integra ,  id  est  complectatur  omnia  peccata  mortalia 
nondum  confessa,  ut  mox  dicetur. 

2. °  Simplex ,  id  est  non  intermixta  sermonibus  impertinen- 
tibus,  nec  fucata  verbis,  neque  figuris  adornata ;  sed  nuda, 
clara  et  brevis  peccatorum  declaratio. 

3. °  Humilis ,  id  est  fieri  debet  cum  vera  humilitate  cordis 
et  corporis,  scilicet  genibus  flexis,  nisi  excuset  infirmitas,  et 
nudato  capite,  si  vir  confiteatur;  humilitas  apparere  debet 
etiam  in  modulo  vocis,  ita  ut  paenitens  cum  verecundia,  non 
autem  per  modum  fabulae,  aut  nudae  historiae,  sua  peccata 
enarret. 

4. °  Discreta ,  id  est  debet  fieri  verbis  honestis  et  discretis, 
maxime  in  explicandis  peccatis  contra  castitatem,  nec  debent 
manifestari  peccata  aut  defectus  aliorum  sine  necessitate. 

5. °  Fidelis ,  id  est  sincera,  sine  mendacio,  praesertim  in 
materia  gravi  et  necessaria  ad  iudicium  sacramentale.  Fideli¬ 
tas  autem  seu  sinceritas  non  tantum  consistit  in  peccatis  rite 
declarandis,  quod  pertinet  ad  integritatem,  sed  etiam  in  iis 
non  exaggerandis  vel  in  peccatis  suppositis  non  adiiciendis. 
Gury ,  n.  467. 

6. °  Vocalis ,  id  est  fieri  debet  confessio  ipsa  voce,  non  autem 
scripto,  neque  aliis  signis,  absque  necessitate  vel  gravi  causa , 
v.  gr.  ob  verecundiam  vehementissimam,  ob  impedimentum 
linguae,  etc.  S.  Alph.,  nn.  492,  493. 

Ceterum  confessio  per  scripturam,  facta  in  praesentia  con- 
fessarii,  est  quidem  per  se  valida ;  invalida  tamen  foret  confes¬ 
sio  et  absolutio  per  litteras.  Forma  enim  consistit  in  verbis ,  ut 
definivit  Eugenius  IV  in  decreto  pro  Armenis :  porro  forma  ap¬ 
plicari  materiae  praesenti  debet.  —  Constat  insuper  ex  propo¬ 
sitione  a  Clemente  VIII  damnata  ann.  1602. 

Quicquid  autem  in  contrarium  nonnulli  theologi  dixerint,  certum 
est  confessionem  scripto  factam  esse  validam,  modo  fiat  in  praesen¬ 
tia  confessarii.  Nec  obstat  praefatum  Clementis  VIII  decretum,  quo 
Pontifex  proscripsit  hanc  propositionem :  (dicere  per  litteras  seu 
internuntium  confessario  absenti  peccata  sacramentaliter  confiteri 
et  ab  eodem  absenti  absolutionem  obtinere...  praecepitque,  ne...  un¬ 
quam  tanquam  in  aliquo  casu  probabilis  defendatur,  imprimatur  aut 
ad  praxim  quovis  modo  deducatur»  ;  ex  quo  infertur  absolutionem 
huiusmodi  non  modo  esse  semper  illicitam,  sed  etiam  invalidam. 

Etenim  quamvis  certum  sit  ex  declaratione  Pauli  V,  in  Congr. 
S.  Off.,  die  14  iul.  1605,  illud  decretum  intelligendum  esse,  non 
modo  copulative,  quando  scilicet  tum  confessio  tum  absolutio 
factae  et  datae  fuerint  in  absentia,  sed  etiam  disiunctive,  quando 
nempe  alterutra  tantum  locum  habeat  in  absentia  (Denzinger, 
n.  963) ;  attamen  non  prohibetur  confessio  per  scripturam,  modo 
confessio  fiat  in  praesentia,  et  absolutio  pariter  in  praesentia,  sed 
verbis,  detur.  Cfr.  dicenda  in  n.  609.  Nihilominus  generatim  in  hoc 

casu  confessionis  scriptae,  ore  dicentum  erit :  Accuso  me  de  iis  quae 
in  scripto  legisti. 

7. °  Moerens,  seu  dolorosa ,  ut  supra  dictum  est  de  contri¬ 
tione,  n.  544  seq. 

8. °  Pura ,  nempe  ob  finem  honestum,  seu  ad  veniam  pecca¬ 
torum  gratiasque  sacramentales  obtinendas,  non  vero  ad  confes- 
sarii  compassionem  commovendam,  eiusve  benevolentiam,  aes¬ 
timationem  captandam,  etc.  —  Finis  tamen  secundarius  venia- 
liter  malus  non  redderet  confessionem  invalidam. 

9. °  Parere  parata,  id  est  paenitens  debet  esse  dispositus  ad 
parendum  monitis  confessarii  tanquam  doctoris,  puta  in  fu¬ 
giendis  occasionibus,  in  adhibendis  remediis,  in  restitutione 
facienda,  acceptanda  paenitentia,  etc.,  quatenus  confessarius 
ea  paenitenti  indicit ,  quae  lex  sive  naturalis  sive  positiva  aliun¬ 
de  exigit ,  ut  recte  monet  Ballerinius ,  nam  confessarius  solum 
quoad  satisfactionem  iniungendam  praecipere  potest. 

Inter  praefatas  confessionis  dotes  praecipuae  sunt  integritas 
et  contritio.  Iam  de  posteriori  satis  dictum  est;  nunc  autem 
speciatim  de  priori  disserendum  venit. 

De  integritate  confessionis 

569.  Duplex  distinguitur  integritas,  alia  materialis ,  alia 
formalis: 

1. °  Integritas  materialis  sita  est  in  accusatione  omnium  pec¬ 
catorum  mortalium ,  quae  menti  occurrunt,  vel  quae  quis  com¬ 
misit  et  non  est  confessus. 

2. °  Integritas  formalis  consistit  in  accusatione  omnium 
mortalium,  quae  quis  hic  et  nunc  spectatis  circumstantiis  mo- 
raliter  confiteri  potest,  vel  tenetur. 

Hinc  quoties  habetur  integritas  materialis,  habetur  etiam 
formalis ;  sed  non  vice  versa. 

Dicemus:  i.°  de  necessitate  integritatis;  2.°  de  causis  ab  ea 
excusantibus. 


§  I.  De  necessitate  integritatis 

l.°  In  genere;  2.°  de  peccatis  dubiis;  3.°  de  circumstantiis 
peccatorum ;  4.°  de  peccatis  oblitis. 

Punctum  I.  —  De  necessitate  integritatis  in  genere 

570.  I.  Qui  post  baptismum  mortalia  perpetravit,  quae 
nondum  per  claves  Ecclesiae  directe  remissa  sunt,  debet  omnia, 

quorum  post  diligentem  sui  discussionem  conscientiam  habeat, 
confiteri  et  circumstantias  in  confessione  explicare,  quae  spe¬ 
ciem  peccati  mutent  (can.  901). 

Haec  obligatio  accusandi  omnia  peccata  mortalia  post  baptis¬ 
mum  patrata  et  circumstantias  quae  speciem  peccati  mutent, 
quantum  moraliter  fieri  potest,  est  iuris  divini. 

Constat  l.°  ex  verbis  ipsis  institutionis  sacramenti  paeniten- 
tiae ;  sic  enim  Christus  Dominus,  Ioann.  20,  23 :  Quorum  remi¬ 
seritis  peccata ,  remittuntur  eis;  et  quorum  retinueritis ,  retenta 
sunt.  Unde  sic:  His  verbis  Christus  tum  Apostolis,  tum  eorum 
successoribus  iudiciariam  contulit  potestatem  circa  peccata  re¬ 
mittenda.  Atqui  inutiliter  hanc  potestatem  eis  contulisset,  nisi 
omnia  peccata  singillatim  ipsis  fuissent  declaranda.  Iudex  enim 
eiusmodi  potestatem  exercere  nullatenus  potest  causa  incognita, 
nec  discernere,  remittenda  ne  sint,  an  retinenda  peccata.  Ergo 
ex  ipsa  confessionis  institutione  per  formam  iudicii  sequitur 
rigorosa  obligatio  omnia  peccata  mortalia  quoad  numerum  et 
speciem  declarandi. 

Constat  2.°  ex  verbis  Cone.  Trid.,  sess.  14,  c.  5:  «Universa  Eccle¬ 
sia  semper  intellexit  institutam  esse  a  Domino  integram  peccato¬ 
rum  confessionem  et  omnibus  post  baptismum  graviter  lapsis  iure 
divino  necessariam  exsistere,  quia  Dominus  noster  Iesus  Christus 
de  terris  ascensurus  ad  caelos,  sacerdotes  sui  ipsius  vicarios  reli¬ 
quit,  tanquam  praesides  et  iudices,  ad  quos  omnia  mortalia  crimi¬ 
na  deferantur,  in  quae  Christi  fideles  ceciderint ;  quo,  pro  potes¬ 
tate  clavium,  remissionis  aut  retentionis  peccatorum  sententiam 
pronuntient.  Constat  enim  sacerdotes  iudicium  hoc  incognita  causa 
exercere  non  potuisse,  si  in  genere  dumtaxat,  et  non  potius  in 
specie  ac  singillatim,  sua  ipsi  peccata  declarassent.  Ex  his  colli¬ 
gitur,  oportere  a  paenitentibus  omnia  peccata  mortalia,  quorum 
post  diligentem  sui  discussionem  conscientiam  habent,  in  confessione 
recenseri,  etiamsi  occultissima  sint.»  —  Et  can.  7,  sic  definivit:  «Si 
quis  dixerit  in  sacramento  paenitentiae,  ad  remissionem  peccatorum 
necessarium  non  esse  iure  divino  confiteri  omnia  et  singula  peccata 
mortalia,  quorum  memoria  cum  debita  et  diligenti  praemeditatione 
habeatur,  etiam  occulta  et  quae  sunt  contra  duo  ultima  Decalogi 
praecepta,  et  circumstantias  quae  speciem  peccati  mutant,  anathema 
sit». 

571.  II.  Integritas  materialis  non  semper  necessaria  est 
ad  validitatem  et  fructum  confessionis.  —  Interdum  enim  est 
physice  vel  moraliter  impossibilis,  sive  ex  inculpabili  oblivione, 
sive  aliis  de  causis;  Deus  autem  impossibilia  non  iubet.  Er¬ 
go,  etc. — Constat  etiam  ex  Cone.  Trid.,  1.  c.,  his  verbis  :  Reliqua 
autem  peccata ,  quae  diligenter  cogitanti  non  occurrunt ,  in  uni¬ 
versum  eadem  confessione  inclusa  esse  intelliguntur;  pro  quibus 
fideliter  cum  Propheta  dicimus:  Ab  occultis  meis  munda  me. 

III.  Ad  integritatem  confessionis  praerequiritur  diligens 


573 


DE  INTEGRITATE  CONFESSIONIS 


361 


pro  capacitate  paenitentis  examen  de  peccatis  ab  ultima  confes¬ 
sione  valida  patratis.  - —  Qui  enim  tenetur  ad  finem,  tenetur 
etiam  ad  media  necessaria.  Vide  n.  610.  Gury ,  n.  470. 

572.  Resolves.  —  l.°  Tenemur  in  confessione  mortalium  ac¬ 
cusare  non  tantum  species  genericas  peccatorum,  sed  etiam  spe¬ 
cies  infimas ;  eae  siquidem  'proprie  species  dicuntur ;  omnium 
autem  specierum  accusationem  Codex  et  Cone.  Tridentinum 
requirunt. 

2. °  Qui  non  potest  speciem  infimam  patefacere,  debet  spe¬ 
ciem  superiorem,  seu  genericam,  manifestare :  v.  gr.  si  quis, 
sciens  se  peccasse  contra  castitatem,  non  recordatur  de  peccato 
specifico,  dicere  debet,  se  contra  castitatem  graviter  peccasse. 

3. °  Qui  scit  se  peccasse  mortaliter,  sed  ignorat  aut  non  me¬ 
minit  speciem  etiam  genericam  peccati  sui,  dicere  in  genere 
debet,  se  peccasse  graviter,  non  recordari  autem  cuius  peccati 
sit  reus. 

4. °  Qui  recordari  nequit  de  numero  certo,  tenetur  accusare 
numerum  probabiliorem,  seu  qui  magis  accedit  ad  veritatem; 
addendo  particulam  circiter;  quia  ubi  deest  certitudo,  illud 
quod  verisimilius  est,  accusare  debet.  Vide  n.  582. 

5. °  Qui  nec  summam  peccatorum  verisimilem  exhibere 
potest,  dicere  tenetur,  num  frequenter  an  raro  peccaverit,  quo¬ 
ties  circiter  in  mense,  in  hebdomada,  in  die,  etc. 

6. °  Confessarius  nequit  eximere  ab  obligatione  integre  con¬ 
fitendi  ob  magnum  paenitentium  concursum,  v.  gr.  aliquo  die 
festo  sollemniori. — Constat  ex  dictis,  necnon  ex  propositione  59.1 
ab  Innoc.  XI  damnata,  quae  sic  se  habet :  Licet  sacramentaliter 
absolvere  dimidiate  tantum  confessos ,  ratione  magni  concursus 
paenitentium ,  qualis  v.  gr.  potest  contingere  in  die  magnae 
alicuius  festivitatis  aut  indulgentiae. 

7. °  Defectus  sinceritatis  circa  unum  tantum  mortale,  quod 
omittitur,  constituit  peccatum  grave  :  quia  praeceptum  divinum 
confessionis  in  re  gravi  violatur.  Gury ,  n.  471. 

573.  Quaesita.  —  Quaer.  l.°  Qualis  numerus  censeatur  com¬ 
prehendi  in  particula  circiter? 

Resp.  Non  potest  id  regula  omnino  certa  determinari ;  non 
tamen  comprehenditur  qualiscumque  excessus,  nec  notabilis 
defectus,  sed  modicus  tantum  ;  maior  tamen  vel  minor  propor- 
tionate  ad  numerum  expressum.  Sic  autem  communiter  sta¬ 
tuunt  theologi :  modicus  excessus,  vel  defectus  erit  relative  ad 
quinque  circiter  peccata,  unitatem  unam  hinc  inde  addere  vel 
demere ;  relative  ad  circiter  decem ,  duas ;  relative  ad  viginti, 
tres  vel  quattuor ;  relative  ad  quadraginta ,  quattuor  vel  quin¬ 
que  ;  relative  ad  centum ,  quinque  vel  sex... ;  censebiturque  pru- 

denter  in  primo  casu  paenitens  quater,  quinquies  vel  sexies 
peccasse;  et  similiter  de  aliis  resolve.  Vide  S.  Alph.,  n.  466.  — 
Sed  cum  paenitentes  hasce  regulas  ignorent,  et  aliunde,  quando 
numerus  peccatorum  multum  excreverit,  vix  numerus  certus 
cognosci  possit,  «melius  faciet  confessarius,  si  diligenter  statum 
conscientiae  exquirat ;  et  exinde  interrogando  paenitentem  de 
lapsibus  plus  minusve  in  die,  vel  hebdomada,  vel  mense,  saltem 
in  confuso  numerum  peccatorum  apprehendat  durante  consue¬ 
tudine  commissorum,  quin  certum  iudicium  faciat,  cum  pericu¬ 
lo  errandi».  S.  Alph.,  1.  c. 

574.  Quaer.  2.°  An  debeat  postea  declarari  excessus  nota¬ 
bilis,  si  post  confessionem  reperiatur ? 

Resp.  Affirm.  Ratio  patet  ex  dictis ;  cum  enim  excessus 
notabilis  non  comprehendatur  numero  declarato  cum  particula 
circiter ,  paenitens  non  satisfacit  obligationi  confessionis  quoad 
illum  excessum.  Ergo...  Ita  omnes. 

Quaer.  3.°  Si  quis  erraverit  notabiliter  exaggerando  nume¬ 
rum ,  an  debeat  postea  id  quoque  in  confessione  declarare ? 

Resp.  Neg.,  si  bona  fide  numerum  istum  notabiliter  maio¬ 
rem  expresserit. — Ratio  est,  quia  plene  et  integre  satisfecit  obli¬ 
gationi  confessionis ;  verus  enim  numerus  in  maiore  fuit  com¬ 
prehensus,  adeoque  remissus.  Reuter,  n.  313,  et  alii  communi¬ 
ter.  Gury ,  n.  473. 

575.  Quaer.  4.°  An  sit  semper  peccatum  mortale  mentiri  in 
confessione? 

Resp.  Per  se  tunc  solum  peccatur  mortaliter,  quando  men¬ 
dacium  versatur  circa  materiam  necessariam  confessionis  sine 
iusta  causa  celatam,  aut  circa  materiam  gravem  falso  suppo¬ 
sitam,  scilicet  accusando  peccatum  grave  non  commissum. 

Mendacium  igitur  circa  res  ad  confessionem  seu  conscien¬ 
tiam  paenitentis  non  pertinentes,  non  est  per  se  mortale ;  quia 
nec  est  graviter  paenitenti  damnosum,  ut  supponitur,  nec  gra¬ 
viter  sacramento  iniuriosum,  cum  ad  ipsum  non  referatur.  Ita 
communiter  cum  S.  Alph.,  Hom.  apost.,  n.  28,  et  Billuart,  contra 
paucos,  qui  dicunt,  omne  mendacium  in  confessione  esse  mor¬ 
tale.  Gury ,  n.  474. 

576.  Quaer.  5.°  An  officiat  integritati  confessionis ,  si  quis 
accuset  venialia  confessario  ordinario,  mortalia  vero  alteri? 

Resp.  l.°  Neg.,  per  se  loquendo,  dummodo  absolutionem 
nunquam  recipiat,  quin  omnia  mortalia  uni  manifestaverit,  et 
ab  eodem  absolvatur.  Ratio  est,  quia  integra  est  illa  confessio, 
quae  omnia  mortalia  complectitur,  cum  venialia  non  sint  neces¬ 
sario  accusanda. 

Resp.  2.°  In  praxi  autem  attendendum  est  ad  paenitentium 

circumstantias  et  ad  motiva  quibus  ducuntur.  Non  enim  sunt 
damnandi  qui  aliquando  graviora  peccata  ignoto  confessario 
confitentur,  leviora  vero  ordinario  subiiciunt,  si  ex  pudore,  quo 
suffunderentur,  cum  confessario  familiariter  cognito,  periculo 
se  committerent  sacrilege  confitendi.  S.  Alph.,  n.  471  — -  Pessi¬ 
me  igitur  aget  confessarius  curiose  hac  de  re  investigando,  et 
inopportunis  interrogationibus,  vel  displicentiae  signis,  coarc- 
tando  amplissimam  libertatem,  quam  Ecclesia  permittit. 

577.  Quaer.  6.°  An  officiat  integritati ,  si  quis  simulet  aliam 
vocem,  ne  a  confessario  agnoscatur ? 

Resp.  Neg.,  per  se;  dummodo  enim  omnia  mortalia  aperiat, 
confessionem  integram  peragit.  Nec  necesse  est  ut  a  confessario 
nominatim  cognoscatur ;  sufficit  enim  ut  confessarius  praesen¬ 
tem  peccatorem  absolvere  intendat :  intentio  autem  confessarii 
per  se  semper  ad  paenitentem  praesentem  est  determinata. 
Lacroix,  De  Sacram,  in  genere,  n.  68.  Vide  Casus,  nn.  431  seq., 
438  seq. 

Punctum  II.  —  De  peccatis  dubiis 

578.  Dubium  hic  versari  potest  praecipue:  l.°  circa  actum 
peccati,  seu  circa  peccatum  commissum ;  2.°  circa  gravitatem 
peccati,  tum  ex  parte  materiae,  tum  ex  parte  assensus ;  3.°  circa 
confessionem  peccati  certo  commissi. 

N.  B.  Quoad  haec  omnia  responsio  generalis  haec  est :  pro¬ 
babiliter  non  adest  obligatio  confitendi,  quoties  peccatum  pro¬ 
babiliter  vel  non  est  commissum,  vel  non  est  grave,  vel  iam  est 
accusatum.  Nec  dum  cognoscis  fuisse  vel  certe  grave,  vel  certe 
commissum  illud  peccatum  quod  antea  ut  dubium  accusasti. 

579.  Quaesita.  —  Quaer.  l.°  An  necessario  accusanda  sint 
peccata  mortalia  dubie  commissa? 

Resp.  Neg.,  probabilius ,  si  praehabito  diligente  examine  du¬ 
bium  perseveret;  et  hoc  valet,  etiamsi  dubium  sit  vere  posi¬ 
tivum,  seu  vera  detur  probabilitas  de  commisso  peccato.  Ratio 
est,  quia  hic  agitur  de  lege  dubia,  quae  consequenter  non 
obligat.  Et  sane  ex  Codice  et  ex  Cone.  Trid.,  accusari  debent 
peccata  mortalia,  quorum  habetur  conscientia;  atqui  non  habe¬ 
tur  conscientia  peccatorum  dubiorum;  habere  enim  conscien¬ 
tiam  importat  notitiam  certam  peccati,  cum  conscientia  nihil 
aliud  sit,  quam  cordis  scientia  et  iudicium  de  peccato  commisso. 
Ergo...  (1). 

Contradicunt  tamen  alii ;  quia  (ut  aiunt)  colligitur  ex  verbis 


(1)  S.  Alph.,  n.  473;  Sporer,  n.  389;  ftoncaglia,  c.  2,  de  integr.  confessionis,  q  7; 
Beuter,  305  ;  Aerlnys,  1.  6,  n.  193,  et  alii  multi.  Vide  S.  Alph.,  1.  c. 

Cone.  Trid.,  omnia  mortalia  esse  accusanda  prout  sunt  in  con¬ 
scientia;  et  proinde,  si  dubia  sint  in  conscientia,  sunt  etiam 
ut  dubia  confitenda.  —  Sed  respondendum  est,  tam  in  Codice 
quam  in  Concilio  Trident.,  non  dici,  esse  accusanda  peccata  ut 
sunt  in  conscientia ,  sed  quorum  conscientiam  habemus.  In  praxi 
tamen  huiusmodd  accusatio  consulenda  est,  ait  S.  Alph.,  n.  476. 

Quidam  theologi  docent  accusanda  esse  peccata  negative 
dubia;  sed  hoc  falsum  est :  cum  huiusmodi  dubium  non  oriatur 
nisi  ex  inani  suspicione  seu  timore  peccati  commissi,  ut  scru¬ 
pulosis,  aut  conscientiis  timoratis  frequenter  contingit. 

580.  Quaer.  2.°  An  sint  accusanda  dubie  gravia? 

Resp.  Neg.,  probabilius ,  per  se,  saltem  speculative,  etiam 
data  vera  probabilitate  de  peccati  gravitate.  Ratio  eadem  est, 
ac  pro  quaesito  praecedente ;  non  enim  constat  de  peccato  gravi 
commisso,  nec  proinde  de  obligatione  confessionis  constare 
potest.  Ita  iidem  contra  eosdem. 

In  praxi  autem  duplex  regula  sequenda  est : 

I. a  In  dubio  an  materia  peccati  sit  gravis ,  paenitentes  rudes 
ordinarie  debent  dubia  accusare:  l.°  quia  fere  non  valent  per 
seipsos  conscientiam  formare  ;  2.°  quia  plerumque  haud  norunt 
venialia  a  mortalibus  distinguere.  —  Excipe  tamen  scrupulosos, 
qui  mortalia  committere  frequenter  non  solent.  —  Paenitentes 
vero  instructi  non  tenentur  dubie  gravia  accusare,  quia  per 
seipsos  conscientiam  formare  possunt ;  nihilominus  ad  haec 
quoque  accusanda  ordinarie  suaviter  hortandi  sunt,  «ut  con- 
fessarius  pericula  advertens,  in  quibus  paenitens  versatur,  et 
monere  ipsum  et  illa  removere  possit».  Ball..  h.  1. 

II.  a  In  dubio  de  consensu  pleno  aut  advertentia  perfecta  : 
l.°  si  paenitentes  sint  timoratae  conscientiae ,  nec  soleant  gra¬ 
viter  peccare,  nullo  modo  tenentur  peccata  dubia  confiteri ;  quia 
ipsis  favet  praesumptio,  quae  ex  ordinarie  contingentibus  habe¬ 
tur  ;  immo  saepe  sunt  ab  ea  accusatione  impediendi,  si  ad 
scrupulos  propensi  videantur ;  2.°  si  paenitentes  mediam  viam 
servent  inter  timoratam  et  laxam  conscientiam,  non  sunt  quidem 
obligandi,  sed  utique  inducendi  ad  consensum  dubium  decla¬ 
randum,  quia  illud  prodest  ad  conscientiae  tranquillitatem,  etc. ; 
3.°  si  paenitentes  sint  laxae  conscientiae ,  generatim  peccata 
dubia  declarare  debent,  quia  ipsis  praesumptio  adversatur.  Vide 
S.  Alph.,  n.  476. 

581.  Quaer.  3.°  An  necessario  accusanda  sint  peccata  gravia 
certe  quidem  commissa,  de  quibus  tamen  dubites  an  confessus 
fueris? 

Resp.  l.°  Affirm.,  si  dubium  sit  negativum,  quando  scilicet 
nulla  ratio  prudens  suppetit  existimandi,  te  illa  iam  confessum 

fuisse.  Ratio,  quia  lex  confitendi  est  certa,  nec  ulla  ratio  suadet 
huic  legi  satisfactum  fuisse,  iuxta  dicta  de  consc.,  vol.  1,  n.  98. 
Gury ,  n.  479. 

Resp.  2.°  Controverlitur  autem,  si  dubium  sit  positivum ,  id 
est  si  positiva  et  gravis  ratio  suadeat,  peccatum  iam  esse  decla¬ 
ratum.  Alii  dicunt  huiusmodi  peccatum  esse  declarandum,  quia 
obligatio  confessionis  est  certa,  eius  autem  adimpletio  dubia. 
Ra  S.  Alph.,  n.  447 ;  De  Varceno ,  tr.  18,  c.  4,  art.  2,  §  1. — Negant 
tamen  alii  communissime  (1).  Cfr.  dicta  in  vol.  1,  n.  144,  ubi 
prioris  opinionis  ratio  tum  infirma,  tum  etiam  ad  gravia  in¬ 
commoda  perducens  ostenditur.  In  praxi  tamen  aliquando  ad 
conscientiae  pacem  plurimum  conferre  solet,  quod  anxietas  ad 
huiusmodi  dubia  consequens  per  confessionem  deponatur. 
Ball.,  h.  1. 

582.  Quaer.  4.°  An,  qui  confessus  est  aliquod  peccatum 
tanquam  dubium,  debeat  illud  repetere ,  si  ut  certum  postea 
cognoscat? 

Resp.  Controverlitur .  i.a  sententia,  probabilior  et  satis  com¬ 
munis ,  affirmat.  Ratio  est:  l.°  quia  debemus  accusare  omnia 
peccata  certa,  quorum  habemus  conscientiam  ;  2.°  quia  pec¬ 
catum  illud  non  fuit  accusatum  quoad  substantiam ;  accusatio 
enim  certa  non  includitur  in  dubia.  S.  Alph.,  n.  478;  De  Var¬ 
ceno,  1.  c.,  cum  communiori  antiquorum. 

II. a  sententia,  sat  probabilis,  negat.  Ratio  autem  deducitur 
ex  dictis  in  n.  572;  nam  sicut  exposito  semel  numero  pecca¬ 
torum  dubio  cum  particula  circiter ,  non  teneris  amplius  ad 
certum  numerum,  quem  postea  detexisti,  in  confessione  decla¬ 
randum,  modo  excessus  non  sit  notabilis ;  ita  neque  peccatum, 
quod  tanquam  dubium  accusasti,  teneris  certo  postea  cognitum 
in  confessione  repetere ;  nullum  enim  est  inter  utrumque  casum 
discrimen,  cum  etiam  in  numero  dubio  peccata  quaedam  ut 
dubia  declarentur ;  nec  species  magis,  quam  peccatorum  nume¬ 
rus,  sit  aperienda.  Insuper  peccatum  dubium  fuit  directe  remis¬ 
sum  ;  cum  remissum  fuerit  vi  absolutionis,  cui,  ut  erat  in  con¬ 
scientia,  subiectum  est.  Ergo  necesse  non  est,  iterum  clavibus 
illud  subiicere  (2).  Cfr.  n.  713. 

583.  Quaer.  5.°  A.n  quis  non  praemissa  confessione  possit 
accedere  ad  sacram  synaxim  cum  peccato  mortali  dubio  pro¬ 
babili? 

Resp.  Affirm.,  rigorose  loquendo.  Ratio  est,  quia  Cone. 

(1)  Cum  SuArez,  Lugo,  Lacroix,  Boriacina,  Constantini,  vol.  3,  n.  756,  VIII ;  Noldin, 
De  Sacram.,  n.  267,  etc. 

(2)  Ita.  Lugo,  disp.  16,  n.  73 ;  Sporev,  n.  397 ;  Elbel,  n.  374 ;  Reuter,  n.  342,  etc. ; 
Ball.-P.,  vol.  5,  n.  226  seq.;  Lehmk.,  2,  n.  318;  Sabetti,  n.  744;  G6nicot,  n.  291;  Noldin, 
1.  c. ;  Constantini ,  1.  c.  Cfr.  tamen  Berardi,  Praxis,  vol.  4,  n.  123  seq. 

Trid.  requirit  confessionem  ante  communionem  pro  iis  tan¬ 
tummodo  qui  sunt  conscii  -peccati  mortalis.  Hinc  sacerdos 
dubitans  an  adhaeserit  pravae  cogitationi,  seu  iudicans  proba¬ 
biliter,  se  ei  non  adhaesisse,  celebrare  potest  sine  confessione, 
quamvis  copiam  confessarii  habeat ;  praemissa  tamen  contri¬ 
tione,  quia  omnino  cavere  tenetur  ne  frustretur  effectus  sacra¬ 
menti  (i).  — In  praxi  tamen  confessio  suadenda  est.  Vide 
Casus,  n.  445  seq. 

Punctum  III.  —  De  circumstantiis  peccatorum 

584.  Circumstantiae  varii  generis  in  peccatis  distinguuntur  : 

1. °  Aliae  speciem  (moralem)  mutant ,  quae  scilicet  ratione 
sui  addunt  actui  malitiam  specie  distinctam  ab  ea  quam  actus 
habet  ratione  obiecti ;  sic  voti  aut  matrimonii  circumstantia 
addit  fornicationi  malitiam  sacrilegii  vel  adulterii. 

2. °  Aliae  sunt  aggravantes  tantum,  sed  notabiliter,  aut  le¬ 
viter,  prout  vel  notabiliter,  vel  leviter  intra  eandem  speciem 
malitiam  actus  peccaminosi  augent  ratione  durationis,  inten- 
sitatis,  gradus,  modi,  temporis,  personae,  loci,  etc. 

3. °  Aliae  imminuentes  vel  attenuantes ,  utpote  quae  mino¬ 
rem  peccati  malitiam  reddunt,  v.  gr.  defectu  advertentiae,  etc. 
Recole  vol.  I,  n.  84. 

585.  Principia.  —  I.  Certum  est,  accusandas  esse  circum¬ 
stantias  graviter  speciem  mutantes.  Ratio  est,  quia  novum  pec¬ 
catum  per  se  constituunt ;  et  constat,  tum  ex  Codice ,  tum  ex 
Cone.  Trid.,  sess.  14,  c.  5,  et  can.  7.  Vide  supra,  n.  570. 

II.  Certum  est,  non  necessario  accusandas  esse  circumstan¬ 
tias  leviter  aggravantes  aut  imminuentes,  licet  eas  exponere 
melius  sit.  Ratio  est,  quia  peccata  venialia  non  sunt  materia 
necessaria  sacramenti  paenitentiae. 

III.  a )  Certum  est  etiam,  exprimendas  esse  circumstantias, 
ratione  quarum  peccatum  ex  genere  suo  veniale  evadit  mortale. 
— b )  Item  aperiendae  sunt  circumstantiae  quae  peccatum  ita  mi¬ 
nuunt,  ut,  quod  iis  seclusis  fuisset  mortale,  fiat  earum  ratione 
nullum  aut  veniale  tantum.  Hae  (a  et  b)  dicuntur  mutare  spe¬ 
ciem  theologicam . 

586.  Quaesita.  —  Quaer.  l.°  An  necessario  accusandae  sint 
circumstantiae  notabiliter  aggravantes  malitiam  peccatorum 
mortalium  intra  eandem  speciem ? 

Resp.  Duplex  est  sententia  probabilis. 

I.a  sententia,  communior  et  probabilior,  negat  absolute. 


(1)  S.  Alph.,  n.  475;  Lehmk.,  2,  n.  150;  Noldin,  De  Sacram,,  n.  140. 

Ratio  est:  l.°  quia  tum  Codex ,  tum  Cone.  Trid.  nihil  aliud 
exigunt  quam  confessionem  numeri  et  speciei  peccatorum,  et 
proinde  videntur  excludere  obligationem  confitendi  alias  cir¬ 
cumstantias.  Adde  quod  secus  tum  paenitentes,  tum  confes- 
sarii,  inter  angustias  semper  fluctuarent,  cum  difficile  sit  dis¬ 
tinguere  quaenam  sint  circumstantiae  notabiliter  aggravantes ; 
nulla  enim  regula,  plerumque  saltem,  assignari  potest,  ex  qua 
dignoscatur  v.  gr.  pro  duratione,  intensitate,  modo,  etc.  Ita 
S.  Alph.,  n.  467. 

Aliqui  excipiunt  circumstantias  quae  respiciunt  rei  quanti¬ 
tatem,  ut  in  furto ;  alii  vero  cum  S.  Alphonso  putant,  nec 
admittendam  per  se  esse  hanc  exceptionem,  modo  quantitas  ut 
gravis  declaretur ;  eadem  autem  ratio  est,  quia  quantitas  non 
mutat  peccati  speciem.  —  Excipe:  a)  si  circumstantia  invehat 
censuram  vel  resero ationem;  b )  vel  ad  necessariam  paenitentis 
directionem  hic  a  confessario  prudenter  interrogetur.  S.  Al- 
phonsus,  1.  c. 

II. a  sententia  affirm.  Ratio  est :  l.°  quia  occurrit  eadem  ratio 
pro  accusandis  circumstantiis  aggravantibus,  ac  pro  accusandis 
speciem  mutantibus ;  2.°  quia  peccatum  circumstantiis  notabi¬ 
liter  aggravantibus  adauctum,  pluribus  aequivalet ;  3.°  quia  si 
non  accusarentur,  confessarius  non  posset  proportionatam  pae- 
nitentiam  iniungere.  Collet,  sect.  3;  Billuart,  diss.  7,  art.  2, 
§  3;  Concina,  c.  6,  et  alii.  —  Sed  ratio  l.a  falsa  apparet,  tum 
ex  Concilio  Tridentino,  tum  ex  Codice,  praecipientibus  confes¬ 
sionem  circumstantiarum  speciem  mutantium  et  non  aliarum ; 
2.a  nimis  probat,  quia  etiam  circumstantiae  imminuentes  (intra 
eandem  speciem  theologicam)  essent  exponendae ;  quoad  3.am 
dicendum  est  non  requiri  tam  exactam  proportionem. 

Ceterum  in  praxi  solent  fideles,  ordinarie  loquendo,  notabiliores 
circumstantias  declarare ;  quod  quidem  sicut  ad  maiorem  conscien¬ 
tiae  pacem,  sic  etiam  ad  uberiorem  fructum  percipiendum  confert, 
tum  ratione  humilitatis  in  ipsa  confessione,  tum  ratione  dilectio¬ 
nis,  quam  congruentiorem  recipiunt.  Excipe,  si  sermo  sit  de  pecca¬ 
tis  contra  sextum,  in  quibus,  praeter  omnino  necessaria,  nihil  est 
in  confessione  interloquendum. 

587.  Quaer.  2.°  An  necessario  accusanda  sit  circumstantia 

consuetudinis  peccati? 

Resp.  Neg.,  probabilius ,  per  se  loquendo .  Ratio  est:  l.°  quia 
nihil  aliud  est  necessario  declarandum  praeter  numerum  et 
species  peccatorum;  2.°  quia  non  est  necessario  explicanda 
consuetudo,  sive  sub  hoc  nomine  intelligatur  habitus  malus, 
sive  intelligatur  iteratio  eiusdem,  peccati:  consuetudo  enim 
sumpta  pro  habitu  ex  malis  actibus  repetitis  inducto,  quamvis 

sit  vitium,  non  tamen  est  per  se  peccatum  (nisi  forte  in  causa , 
propter  negligentiam  in  adhibendis  mediis  ad  vitium  emen¬ 
dandum  necessariis) ;  consuetudo  vero  sumpta  pro  iteratione 
eiusdem  peccati  iam  alias  declarati  non  facit  ut  peccatum  ite¬ 
rum  admissum  atque  hic  et  nunc  confitendum,  sit  vel  gravius 
ex  parte  obiecti,  vel  diversum  in  sua  specie.  —  Excipe,  si  con- 
fessarius  interroget,  ut  constat  ex  prop.  48. a  ab  Innocentio  XI 
damnata,  quae  sic  legitur :  Non  tenemur  confessario  interrogan¬ 
ti  fateri  peccati  alicuius  consuetudinem. 

Dixi  per  se,  quia  aliquando  per  accidens  declarari  debet,  ut 
confessarius  iudicet  de  statu  paenitentis  in  ordine  ad  absolutio¬ 
nem  dandam,  vel  denegandam ;  quod  tunc  locum  habet,  quan¬ 
do  paenitens  prudenter  dubitare  potest  de  animi  sui  disposi¬ 
tione,  vel  merito  timere  potest  ne  forte  in  hoc  hallucinetur. 

Ceterum  in  praxi  praestat  paenitentes  hortari  ut  peccandi 
consuetudinem  confessario  non  ordinario  aperiant. 

588.  Quaer.  3.°  An  declaranda  sit  circumstantia  gradus  in¬ 
cestus  patrati  cum  consanguineis  vel  affinibus ? 

In  praxi :  a)  Circumstantia  cognationis  spiritualis  (de  qua  in 
n.  1044  seq.)  videtur  omnino  exprimenda  (1);  - — b)  Satis  erit 
accusare  commisi  incestum ,  quin  opus  sit  dicere  an  cum  con¬ 
sanguineo,  an  cum  affine,  an  cum  legaliter  coniuncto,  neque  in 
quo  gradu  adsit  coniunctio.  Etenim  :  l.°  Probabilius  incestus  in¬ 
ter  consanguineos  et  affines  specie  non  differunt;  ideo  circum¬ 
stantia  consanguinitatis  vel  affinitatis  necessario  exprimenda 
non  videtur.  S.  Alph.,  Hom.  apost.,  tract.  9,  n.  7.  Idem  tenet 
Lugo  quoad  cognationem  legalem  (De  paenit.,  d.  16,  n.  327  seq.). 

2. °  Iuxta  communiorem  DD.  sententiam  aperienda  est  cir¬ 
cumstantia  coniunctionis  in  primo  gradu  lineae  rectae,  nempe 
inter  patrem  et  filiam,  matrem  et  filium,  socerum  et  nurum. 
Ifaine,  Theol.  mor.,  vol.  1,  pag.  245.  Idem  dicito  de  circum¬ 
stantia  primi  gradus  consanguinitatis  in  linea  collaterali,  nem¬ 
pe  inter  fratrem  et  sororem.  —  Attamen  contrariam  senten¬ 
tiam  probabilem  vocat  S.  Alph.,  lib.  3,  n.  448,  iuxta  quam 
omnes  gradus  incestus  sive  inter  consanguineos  sive  inter  affi¬ 
nes  sunt  eiusdem  speciei,  excepto  solo  primo  gradu  lineae 
rectae  inter  consanguineos  (2). 

3. °  Probabilius  autem  ceteri  gradus  consanguinitatis  vel 
affinitatis  non  sunt  necessario  declarandi.  Ita  communius. 
S.  Alph.,  n.  469  seq.  Vide  Casus,  n.  454  seq. 


(1)  S.  Alph.,  lib.  3,  n.  450;  Haine,  1.  c. ;  Noldin,  De  sexto,  nn.  11,  21-  Van  der 
Velden,  1,  n.  204. 

(2)  Vide  etiam  lib.  6,  nn.  469  et  470;  Van  der  Velden,  1.  c.  Cfr.  Ball.-P.  vol  2 
n.  1018,  et  vol.  5,  n.  210. 

Immo,  iuxta  plures,  probabiliter  nec  primum  gradum  con¬ 
sanguinitatis  in  linea  recta  debet  paenitens  exprimere,  sed  satis 
est,  si  dicat:  commisi  incestum  (1). 

Quaer.  4.°  An  necessario  accusanda  sit  circumstantia  digni¬ 
tatis  personae ,  v.  gr.  si  peccans  sit  superior ,  magistratus , 
sacerdos ,  etc.? 

Resp.  Neg.,  probabilius ,  per  se ,  id  est  seclusa  ratione  scan¬ 
dali,  aut  officii,  vel  obligationis  particularis.  Ratio  est,  quia 
circumstantia  dignitatis  personae  peccantis  non  mutat  speciem 
peccati  per  se,  sed  peccatum  ad  summum  aggravat.  Gury, 
n.  486. 

589.  Quaer.  5.°  A.n  necessario  declaranda  sit  circumstan¬ 
tia  peccati  confessarii  cum  paenitente  commissi ? 

Resp.  Neg.,  probabilius ,  modo  nullam  rationem  habeat  ad 
confessionem.  Ratio  est,  quia  per  hoc  peccatum  nulla  fit  iniuria 
sacramento,  cum  ad  confessionem  nullum  respectum  ha¬ 
beat  (2). 

Quaer.  6.°  An  necessario  accusanda  sit  circumstantia  tem¬ 
poris  sacri? 

Resp.  Neg.  Patet  ex  praxi  universali  tum  confessariorum, 
tum  paenitentium ;  quippe  constat,  nec  illos  sollicitos  esse  de 
tali  circumstantia  interrogandi,  nec  hos  illam  declarare  solitos. 
Excipe  si  quaedam  specialiter  prohibeantur  ob  reverentiam 
temporis,  v.  gr.  si  quis  die  Parasceves  ludos  publicos,  comoe¬ 
dias,  aut  lubrica  spectacula  exhibeat ;  aut  si  circumstantia 
specialem  iniuriam  Deo  inferat,  ut  si  inter  celebrandum,  aut 
dum  hostia  adhuc  manet  incorrupta,  peccatum  contra  castita¬ 
tem  committeretur  (3). 

590.  Quaer.  7.°  An  satisfaciat  integritati  confessionis,  qui 
peccatum  recens  accusat  tanquam  olim  commissum ? 

Resp.  l.°  Affirm.,  per  se,  quia  temporis  circumstantia  mi¬ 
nime  ad  confessionem  pertinet.  Hinc  obligationi  confessionis 
satisfacit  paenitens  qui  nova  peccata  cum  antiquis  immiscet, 
vel  qui,  confessionem  generalem  instituens,  non  discernit  ab 
aliis  peccata  mortalia  ab  ultima  confessione  patrata,  licet  id  de 
industria  faciat  ad  tegendum  tempus  quo  peccata  commisit. 
Ita  communiter  doctores  (4). 

Resp.  2.°  Si  vero  paenitens  mentiatur  circa  tempus,  v.  gr. 

(1)  Ita  Ball.-P.,  vol.  5,  n.  210;  Ojetti,  v.  Incestus;  Noldin,  De  sexto,  n.  21.  CIr. 
Sudrez,  De  paenit.,’  d.  22,  sect.  3,  n.  12,  et  sect.  4,  n.  7,  ubi  dicit  disputari  utrum  di¬ 
versi  gradus  sint  diversae  speciei. 

(2)  S.  Alph.,  De  sexto  praecepto,  n.  451 ;  Lugo,  disp.  16,  n.  451 ;  Lacroix,  etc. 

(3)  S.  Alph.,  lib.  3,  n.  273;  Lugo,  n.  520;  Lehmk.,  nn.  412,  415;  Gury,  n.  487,  et 
ai  Ii  communiter. 

(4)  Vide  Lugo,  d.  16,  n.  53;  Tambur.,  Meth.  coni.,  1.  2,  c.  1 ;  Gury,  n.  488. 

si  neget  se  peccasse  hodie,  et  declaret  peccatum  velut  alio  tem¬ 
pore  determinato  et  remoto  commissum,  communius  putant 
doctores,  illum  obligationi  suae  non  satisfacere.  Ratio  est,  quia 
actus  quem  posuit  paenitens  hodie,  non  est  actus  positus  anno 
praeterito.  Hinc  dupliciter  mentitur,  nempe  celando  peccatum 
hodie  patratum  et  accusando  peccatum  tanquam  alio  tempore 
commissum.  Sic  Tambur.,  1.  c. 

Non  desunt  tamen  theologi,  qui  hoc  mendacium  leve  pu¬ 
tant  (1).  Unde  probabiliter  satisfacit  obligationi  confessionis, 
sicut  ille  qui  accusat  percussisse  capuccinum,  cum  percusserit 
carmelitam,  vel  detraxisse  domi,  cum  detraxerit  in  via,  etc. 
Attamen  multoties,  vel  propter  mutationem  speciei,  vel  propter 
reservationem  adnexam,  vel  propter  adiuncta  occasionis  proxi¬ 
mae,  etc.,  non  satisfaciet  suae  obligationi. 

Quaer.  8.°  An  necessario  accusandus  sit  actus  externus 
peccati? 

Resp.  Affirm.,  quia  est  quid  unum  et  idem  cum  actu  in¬ 
terno  in  genere  moris,  et  duo  haec  unum  totale  constituunt. 
Aliunde  actus  externus  est  directe  prohibitus  lege  divina, 
v.  gr. :  Homicidium  non  facies.  Insuper  absque  declaratione 
actus  externi  plerumque  confessarius  munere  suo  fungi  non 
posset,  ut  par  est,  circa  monita  praebenda,  etc.  Constat  etiam 
ex  consuetudine  universali  fidelium,  quae  legem  in  hoc  sensu 
explicat.  Gury,  n.  489. 

591.  Quaer.  9.°  An  effectus  peccati  necessario  in  confes¬ 
sione  sit  exprimendus ? 

Resp.  Dissentiunt  doctores,  sed  sententia  (negans)  verior 
semper  mihi  visa  est,  inquit  Lugo ,  disp.  16,  n.  440;  qui  ratio¬ 
nem  ex  discrimine  inter  actum  peccati  externum  et  effectum 
peccati  sic  petit  (ibid. ,  n.  449)  :  «Ratio  magis  communis  huius 
differentiae  est,  quod  actus  externus,  qui  denominatur  liber  a 
libertate  actuali  actus  interni,  est  vere  et  proprie  peccatum, 
effectus  vero  postea  consecutus,  in  somno  verbi  gratia,  non  est 
proprie  peccatum,  ut  diximus,  sed  effectus  peccati ;  in  confes¬ 
sione  autem  explicari  debent  omnia  et  sola  peccata».  Hucusque 
Lugo;  reliqua  apud  ipsum  vide,  et  non  paenitebit.  Gury,  n.  490. 

592.  Quaer.  10.  An  paenitens  declarare  debeat  diversas 
personas,  cum  quibus  peccavit ? 

Resp.  Neg.,  per  se  (2).  Ratio  est,  quia  sufficit  ut  declaretur 


(1)  Vide  Lugo,  ibidem.  Ita  etiam  Ballerini,  h.  I.  (edit,  romanae) ;  D’Annibale  3 

n.  309,  nota  60 ;  Bucceroui,  Th.  mor.,  2,  n.  715,  Casus,  vol.  2,  n.  123 ;  Gdnicot,  2  n  288  •’ 
Aertnys,  lib.  6,  n.  200.  ’  ’ 

(2)  Ita  Bonacina,  disp.  5,  q.  5,  sect.  2,  punct.  2,  §  2,  diff.  3,  n.  14 ;  Tamburinius 
in  Decal.,  1.  7,  c.  7 ;  Lacvoix,  n.  1040,  et  alii  communiter. 

numerus  peccatorum  et  eorum  species ;  peccata  autem  non 
ideo  mutant  speciem,  quod  cum  pluribus  patrata  fuerint.  Hinc, 
qui  fornicatus  est  cum  tribus  diversis,  vel  ter  cum  eadem, 
satisfacit  dicendo  se  ter  fornicatum  esse ;  nec  tenetur  sponte 
dicere,  num  complex  unica  fuerit,  an  plures,  num  fuerint  me¬ 
retrices,  an  aliae.  Attamen,  si  confessarius  de  hoc  interroget, 
paenitens  respondere  tenetur,  quia  expedit  ut  confessarius  sciat 
utrum  forte  adsit  proxima  peccandi  occasio,  ut  pronum  est,  si 
•cum  eadem  persona  pluries  peccatum  fuerit.  Gury ,  n.  491. 

593.  Quaer.  11.  An  ligatus  volo  castitatis  peccans  cum  alio 
similiter  ligato  debeat  utramque  circumstantiam  declarare ? 

Resp.  Affirm.  Ratio  est,  qui  ibi  sunt  duo  peccata  plane  dis¬ 
tincta,  scilicet  peccatum  contra  proprium  votum  et  peccatum 
■cooperationis  cum  alio  ad  votum  illius  violandum.  Idem  pror¬ 
sus  dicendum  de  coniugato  cum  uxore  alterius  rem  habente ; 
duplex  enim  adulterium  committit  (1). 

Quaer.  12.  An  sacerdos  vel  religiosus  peccans  contra  casti¬ 
tatem ,  conditionem  suam  aperire  debeat ,  vel  solum  voti  casti¬ 
tatis  circumstantiam ? 

Resp.  Controvertitur.  Sufficit  probabiliter  ut  uterque  cir- 
•cumstantiam  voti  manifestet,  quia  species  obligationis  non  vi¬ 
detur  mutari  per  specialem  conditionem  sive  sacerdotis  sive 
religiosi  (2). 

594.  Quaer.  13.  An  declaranda  sit  propinquitas  persona¬ 
rum  in  peccatis  odii? 

Resp.  l.°  Affirm .,  si  agatur  de  propinquitate  propiori ,  ob 
strictum  virtutis  pietatis  vinculum.  Hinc  declarandum  est 
odium  grave  in  parentes,  filios,  avos,  nepotes,  in  coniugem  et  in 
fratres  (3). 

Resp.  2.°  Neg.  vero,  probabilius ,  si  agatur  de  propinquitate 
remota,  inter  ceteros  consanguineos,  aut  de  affinibus.  Tunc 
enim  circumstantia  mutans  speciem,  si  adsit,  non  est  gravis, 
ideoque  non  est  necessario  accusanda.  —  Lugo,  ibid.,  et  alii 
-contra  alios,  qui  declarandam  putant  circumstantiam  propin¬ 
quitatis  etiam  in  quarto  (aut  tertio)  gradu  consanguinitatis  (4). 

Punctum  IV.  —  De  peccatis  oblitis 

595.  Peccata  ex  oblivione  inculpabili  omissa  accusari  de¬ 
bent,  si  in  paenitentis  memoriam  redeunt.  —  Ex  praecepto  enim 


(1)  Lar.rovc,  n.  1063  ;  Lugo,  disp.  16,  n.  258;  Salmant.,  c.  6,  n.  63,  etc. 

(2)  Lugo,  disp.  16,  n.  149;  Lacroix,  etc.;  Chvry,  n.  492,  contra  aliquos. 

(3)  Lugo,  disp.  16,  n.  303  seq.,  et,  alii  communiter. 

(4)  Vide  Casus,  nn.  433  seq.,  445  seq. 

divino  omnia  peccata  mortalia  post  baptismum  commissa  in 
confessione  sacramentali  declaranda  sunt ;  nec  praesens  oblivio 
a  tanta  obligatione  excusare  etiam  in  posterum  potest. — Constat 
ex  prop.  ll.a  ab  Alexandro  VII  damnata,  in  n.  599  referenda. 
Gury,  n.  494. 

596.  Quaesita.  —  Quaer.  i.°  An  peccata  ex  oblivione  aut 
alia  iusta  causa  omissa  quamprimum  accusanda  sint? 

Resp.  Neg.,  probabilius.  Huiusmodi  enim  obligatio  mor aliter 
accipienda  est,  cum  praesertim  haec  peccata  iam  deleta  sint, 
nec  proinde  adsit  periculum  animae  in  mora.  Ita  com¬ 
munius.  Sporer ,  Laymann ,  etc. 

Immo,  iuxta  plures  graves  theologos,  paenitens  differre  pro¬ 
babiliter  potest  confessionem  horum  peccatorum,  donec  ex  vi 
alterius  obligationis  iterum  confiteri  teneatur.  Sic  ad  varios 
menses  et  etiam  ad  tempus  annuae  confessionis  differri  posset. 
Ita  Bonacina ,  disp.  5,  a.  5,  sect.  2,  p.  4,  n.  32.  —  Attamen  nulla 
alia  confessio  iis  omissis  interponi  potest.  Ratio  est,  quia  ad 
integritatem  confessionis  pertinet  declarare  in  actuali  accusa¬ 
tione  omnia  peccata  mortalia  nondum  accusata,  quae  memoriae 
occurrunt  seu  quorum  habetur  conscientia ,  ut  dicit  Cone.  Trid ., 
sess.  14,  c.  5.  Porro,  iuxta  Sudrez ,  De  paenit.,  disp.  22,  sect.  1, 
n.  1,  «ea  peccata  sunt  in  praesenti  conscientia,  quae,  commissa 
post  baptismum,  per  aliam  confessionem  non  sunt  rite  clavibus 
subiecta» . 

Quaer.  2.°  An  peccata  ex  oblivione  omissa  accusari  debeant 
ante  communionem,  si  prius  menti  occurrant ? 

Resp.  Neg.,  probabilius ,  etiamsi  paenitens  absque  incom¬ 
modo  confiteri  possit.  Recole  dicta  in  n.  431.  Gury ,  n.  495. 

Quaer.  3.°  An  paenitens  qui  recordatur  peccati  obliti,  nec 
potest  (aut  non  vult )  confiteri,  ante  communionem  ad  actum 
contritionis  eliciendum  teneatur? 

Resp.  Neg.,  cum  S.  Alph .,  n.  257 ;  Lugo,  De  Euch.,  disp.  14, 
n.  122,  et  aliis  communiter ,  contra  quosdam  alios.  —  Ratio  est, 
quia  nullum  apparet  fundamentum,  cur  ista  contritio  requi¬ 
ratur,  si,  ut  supponimus,  dolor  pro  confessione  elicitus  fuerit 
ex  motivo  universali.  Non  enim  requiritur  ex  praecepto,  quia 
hoc  nullibi  praescriptum  reperitur;  neque  ex  necessitate  pro¬ 
bationis,  quia  peccatum  iam  per  praecedentem  confessionem 
indirecte  deletum  est,  et  proinde  remissione  non  indiget. 

597.  Quaer.  4.°  An  necessario  absolvi  iterum  debeat  pae¬ 
nitens  accusans  peccatum  grave  in  praecedente  confessione  ex 
oblivione  aut  alia  legitima  causa  omissum  et  iam  indirecte 
remissum ? 

Resp.  Affirm.,  cum  sententia  communissima.  Ratio  est,  quia 

omnia  peccata  mortalia  ex  institutione  Christi  sunt  clavibus 
subiicienda,  ut  directe  remittantur.  Licet  enim  iam  remissa 
sint,  non  tamen  vi  sacramenti  seu  vi  absolutionis  remissa  sunt, 
sed  tantum  vi  gratiae  per  sacramentum  infusae  et  concomitan- 
ter  cum  aliis  peccatis.  Sporer,  n.  627 ;  Collat.  andeg.  3.a,  q.  3.a, 
etc.,  contra  paucos,  qui  audiendi  non  sunt. 

Licet  confessarius  omittere  possit  absolutionem  cum  paeni- 
tentibus  qui  ad  eundem  confessarium  redire  solent,  siquidem 
isti  in  alia  confessione  directe  absolventur ;  melius  tamen  est 
omnibus  absolutionem  impertiri,  quando  facile  fieri  potest,  ad 
paenitentis  solatium  et  animae  tranquillitatem,  necnon  ob  fruc¬ 
tum  ex  sacramento  percipiendum.  Adde  periculum  ne  paeni- 
tens  eundem  confessarium  amplius  adire  non  possit.  Gury, 
n.  496. 

598.  Quaer.  5.°  An  novam  debeas  semper  imponere  paeni- 
tentiam  ei  qui  statim  post  absolutionem  accusat  peccatum  ex 
■oblivione  praetermissum ? 

Resp.  Controvertilur.  Sed  probabiliter  potest  sufficere  pro 
utroque  sacramento  praecedens  paenitentia,  quam  tunc  aequi- 
valenter  confessarius  mutat,  quidpiam  illi  detrahendo,  quod 
•extendit  ad  novum  peccatum  (1).  —  Contrarium  docet  S.  Alph., 
n.  513,  cum  Palao ,  Roncaglia,  etc.,  qui  dicunt  non  posse  imponi 
in  paenitentiam  opus  iam  debitum  ex  eodem  titulo  satisfactio¬ 
nis  s  acr  ament  alis .  Vide  Casus,  470  seq. 

§  II.  De  causis  ab  integritate  excusantibus  in  genere 
et  speciatim  quoad  moribundos 

Punctum  I.  —  De  causis  ab  integritate  excusantibus  in  genere 

599.  Principia.  —  I.  Causae  ab  integritate  materiali  con¬ 
fessionis  excusantes,  reducuntur  ad  physicam  vel  moralem  im¬ 
possibilitatem. 

II.  Ut  aliquis  ratione  impotentiae  moralis  censeatur  ab  in¬ 
tegritate  materiali  confessionis  excusatus,  licet  peccata  m'enti 
occurrant,  hae  conditiones  servandae  sunt:  l.a  ut  ea  tantum 
peccata  omittantur,  quae  declarari  nequeunt,  seu  ex  quorum 
manifestatione  sequeretur  gravissimum  incommodum  extrinse- 
„ cum ,  sive  spirituale  sive  temporale,  vel  paenitenti,  vel  confes- 
■sario,  vel  cuipiam  tertio ;  2.a  ut  non  possit  inveniri  alius  con¬ 
fessarius,  cui  confessio  integra  fiat  absque  tali  incommodo; 


(1)  Ita  Lacroix,  1.  6,  p.  2,  n.  1239;  Struggl,  tr.  11,  q.  Z,  n.  46;  Ball.-P.,  vol.  5, 
-n.  293  ;  G&nicot,  2,  n.  311. 

3.a  ut  confessio  sit  hic  et  nunc  necessaria,  v.  gr.  ad  praecep¬ 
tum  adimplendum,  ad  vitandum  scandalum,  vel  periculum 
permanendi  per  unum  diem  in  statu  peccati  mortalis,  vel  in¬ 
commodum  abstinendi  a  celebratione  vel  communione,  quam 
solet  quotidie  instituere  (1). 

III.  Nunquam  excusat  difficultas  ipsi  confessioni  intrinsecav 
quantumvis  gravis  ea  sit.  —  Ratio  est,  quia  confessio  ex  natura 
sua  est  essentialiter  laboriosa;  ac  proinde  si  difficultas  gravis, 
v.  gr.  magna  repugnantia  aut  verecundia,  aut  amissio  propriae 
famae  coram  confessario  ab  integritate  excusaret,  plerumque 
ab  accusandis  mortalibus  fideles  excusarentur,  et  proinde  rueret 
maxima  ex  parte  institutio  sacramenti  paenitentiae.  Praeterea 
Ecclesia  non  posset  reservare  crimina  atrocia,  quia  id  incom¬ 
modum  non  leve  paenitentibus  creat  (2).  Cfr.  vol.  1,  n.  177. 

IV.  Cessante  causa  excusante  ab  integritate  materiali,  prae¬ 
ceptum  divinum  confitendi  omnia  peccata  mortalia  omissa  ite¬ 
rum  urget ;  occurrente  enim  impedimento,  non  cessat  simplici¬ 
ter  confessionis  obligatio,  sed  tantum  suspenditur ;  cessante 
igitur  causa  excusante,  obligatio  legis  integre  reviviscit ;  cum¬ 
que  praeceptum  confessionis  non  sit  affixum  ad  tempus  aut  ad 
circumstantiam,  sed  vitam  integram  afficiat,  idcirco  peccata 
nondum  accusata,  postea,  si  fieri  possit,  necessario  accusanda 
sunt.  Constat  aliunde  ex  propositione  11. a  ab  Alexandro  VII 
damnata,  quae  sic  se  habet :  Peccata  in  confessione  omissa  seu 
oblita ,  ob  instans  periculum  vitae  aut  ob  aliam  causam ,  non 
tenemur  in  sequenti  confessione  exprimere.  Gury,  n.  497. 

600.  Resolves.  - —  A  materiali  confessionis  integritate  prae¬ 
cipue  excusant  sequentia:  l.°  Infirmitas  extrema ,  id  est  quando 
moribundus  unum  tantum  vel  alterum  peccatum  exprimere 
potest,  vel  usu  linguae  iam  destitutus  aliquo  tantum  signo  pae- 
nitentiam  ostendit  absolutionemque  petit.  Rituale  Rom.,  tit.  III, 
c.  1,  n.  25  (edit.  typ.  1925). 

2. °  Defectus  loquelae ;  sic  ab  integritate  eximuntur  muti  qui 
nec  scripto  nec  signis  integre  confiteri  possunt ;  item  peregrini 
penitus  aut  fere  penitus  ignari  idiomatis  regionis  in  qua  confi¬ 
tentur.  —  De  mutis  cfr.  dicenda  infra,  n.  605,  q.  7.° 

3. °  Defectus  temporis ,  v.  gr.  si  milites  statim  ad  pugnam 
pergere  debeant.  Non  autem  excusat  sola  multitudo  paeniten- 
tium,  ut  supra  dictum  est. 

4. °  Periculum  vitae  paenitentis,  confessarii,  aut  tertii,  v.  gr. 
si  adveniant  hostes,  si  multi  in  periculo  naufragii  vel  contagii 


(1)  SuArez,  De  paenit.,  d.  23,  sect.  2,  n.  7 ;  S.  Alph.,  nn.  487-490. 

(2)  Cfr.  supra,  n.  429,  3.',  et  Casus,  n.  287  seq. 

versentur.  Immo  aliquando  in  summo  plurium  periculo,  omnes, 
exhibito  aliquo  generali  signo  contritionis  et  confessionis,  unica 
formae  prolatione  absolvi  sic  possunt :  Ego  vos  absolvo ,  etc. 

5.°  Periculum  famae,  v.  gr.  si  sacerdos  mox  celebraturus 
et  confessione  generali  indigens,  non  posset  integre  confiteri, 
quia  adstantes  rem  suspicarentur. 

6»°  Periculum  revelationis  seu  violationis  sigilli,  v.  gr.  si 
confessarius  nequeat  integre  confiteri,  quin  peccata  in  confessio¬ 
ne  audita  manifestet,  etc. ;  vel  si  paenitens  ex  gravi  causa  ti¬ 
meat  ne  confessarius  legem  sigilli  infringat.  Posterior  autem 
hic  casus,  si  tamen  unquam  contingere  dicendus  sit,  rarissi¬ 
mus  est. 

7.°  Periculum  scandali  vel  lapsus ,  tum  ex  parte  paeniten- 
tis,  tum  ex  parte  confessarii,  v.  gr.  si  mulier  certo  cognosceret 
maximam  confessarii  fragilitatem,  etc.  S.  Alph.,  n.  479  seq. ; 
Gury,  n.  49S. 

601.  Quaesita.  —  Quaer.  l.°  An  sit  obligatio  confitendi  pec¬ 
catum  mortale ,  quod  explicari  nequit  sine  complicis  manifes¬ 
tatione? 

Resp.  l.°  Ob  peccatum  veniale  explicandum,  aut  mortale 
alias  confessum,  non  licet  grave  crimen  alterius  manifestare. 
S.  Alph.,  n.  489. 

Resp.  2.°  Si  agitur  de  materia  necessaria,  imprimis  quae¬ 
rendus  est  confessarius,  cui  complex  sit  ignotus,  si  commode 
fieri  potest;  quia  non  licet  proximum  sine  iusta  causa  infama¬ 
re  (1).  Contra  Casus  Romae  ad  S.  Apollinar.  (pag.  86),  ubi 
asseritur  nullum  ex  DD.  hanc  obligationem  imponere,  quando 
paenitens  integram  dispositus  est  peragere  confessionem. 

Resp.  3.°  Igitur,  si  sermo  est  de  materia  necessaria  et  com¬ 
mode  ad  confessarium,  cui  complex  sit  ignotus,  accedere  quis 
non  possit,  tunc  in  praxi  standum  est  pro  libertate  paeniten- 
tis  (2). 

Etenim  duplex  datur  sententia :  Prima,  probabilior  et  com¬ 
munior ,  affirmat.  Ratio  est :  l.°  quia  nulla  datur  legitima  excu¬ 
satio  ut  praecepto  integritatis  derogetur :  non  enim  dici  potest 
praeceptum  positivum  restringi  praecepto  naturali  non  infaman¬ 
di  proximum ;  nam  praeceptum  caritatis  tantum  prohibet  ne 
manifestetur  crimen  alienum  sine  causa;  hic  autem  causa  habe¬ 
tur,  et  quidem  gravis,  nempe  integritas  confessionis  procuranda 
et  conscientiae  directio ;  2.°  complex  peccatum  patrando  amittit 
omne  ius  ad  famam,  quod  habere  poterat  apud  confessarium, 

(1)  Lugo,  De  paenit.,  d.  16,  n.  392;  S.  Alph.,  1.  e.;  Ball.-P.,  vol.  5,  n.  257; 
Buccer.,  2, 'n.  720;  G&nicot,  n.  499. 

(2)  Buocer.,  1.  c;  Gdnicot,  1.  c. ;  Casus  Romae,  1.  c. 

in  ordine  ad  confessionem  huiusce  peccati,  et  ipse  implicite  huic 
famae  detrimento  ultro  consentit,  quando  peccat.  S.  Alph.,  n. 
489,  cum  aliis  multis. 

Altera  dicit  tunc  posse,  immo  debere  omitti  circumstan¬ 
tiam,  ex  qua  complex  detegeretur,  donec  alius  confessarius  in¬ 
veniatur  (1).  Ratio,  quia  praeceptum  naturale  servandi  famam 
proximi  praeferendum  est  praecepto  positivo  integritatis  con¬ 
fessionis;  praesertim  cum  huius  observatio  tantum  differatur. 
Nec  verum  est  complicem  amisisse  ius  ad  famam  apud  con- 
fessarium,  nisi  supponendo  quod  est  in  quaestione.  Vide  Casus, 
n.  462  seq. 

602.  Quaer.  2.°  Quaenam  sint  causae  excusantes  a  quae¬ 
rendo  alio  confessario ,  cui  complex  sit  ignotus ,  tam  eos  qui 
velint  sequi  primam  sententiam ,  quam  volentes  uti  secunda :? 

Resp.  l.°  Si  urgeat  periculum  mortis  aut  praeceptum  annuae 
confessionis ;  2.°  si  grave  sit  paenitenti  omittere  confessionem 
aut  communionem ;  3.°  si  quis  difficulter  alteri  confessario  con¬ 
scientiam  aperiret ;  4.°  si  quis  secus  in  peccato  etiam  per  unam 
diem  remanere  deberet ;  5.°  si  quis  alias  privaretur  beneficio 
alicuius  indulgentiae  extraordinariae ;  6.°  si  adeundo  confes- 
sarium,  cui  complex  cognitus  est,  haberetur  melior  directio, 
consolatio  notabiliter  maior. 

Hinc  ratione  petendi  consilii,  doloris  leniendi,  etc.,  saepe 
excusantur  matres  et  uxores  confessario  manifestantes  filiorum 
aut  maritorum  peccata,  utut  iste  illos  cognoscat.  Nimis  enim 
durum  esset,  quod  alium  confessarium  illae  quaerere  teneren¬ 
tur.  Generatim  itaque  non  habetur  ut  gravis  obligatio  confes¬ 
sarium  alium  adeundi,  complicis  occultandi  causa,  nisi  forte  de 
crimine  valde  gravi  agatur.  S.  Alph.,  n.  490,  etc. 

603.  Quaer.  3.°  An  liceat  ipsi  confessario  petere  nomen 
complicis,  v.  gr.  ad  correctionem ,  etc.? 

Resp.  Neg.,  saltem  generatim  loquendo,  quia  hoc  et  sine 
iusta  causa  inducit  ad  detrahendum  proximo  et  odiosum  reddit 
paenitentiae  sacramentum.  Unde  Codex:  «Caveat  omnino  (con¬ 
fessarius)  ne  complicis  nomen  inquirat»  (can.  888,  §  2)  (2). 

604.  Quaer.  4.°  An  per  praedictum  canonem  ita  interdic¬ 
tum  sit  quaerere  nomen  complicis ,  ut  in  nullo  casu  id  liceat? 

Resp.  Neg.,  quia  aliquando  paenitens  necessario  complicem 
revelare  debet,  nec  tamen  id  nisi  per  confessarium  praestare 
potest.  Etenim,  ut  ait  P.  Lugo:  «Potest  confessarius  videre,  ex 
occultatione  complicis  gravissima  damma  imminere,  ad  quae 

(1)  Ita  Busemb.,  Diana,  Navarr.,  Mazzota,  Medina,  Elbel,  Ball.-P.,  1.  c. 

(2)  Idipsum  statuerat  Benedictus  XIV  per  Const.  Ubi  primum  (2  un.  1746)  et 
Ad  eradicandum  (28  sept.  1746). 

impedienda  paenitens  omnino  tenetur ;  rursus  videt  paeniten- 
tem  per  se  ipsum  immediate  id  non  posse  exsequi,  nec  habere 
alium,  per  quem  id  possit,  praeter  ipsum  confessarium ;  quo 
casu  certum  est  teneri  paenitentem  ad  illud  medium  unicum 
eligendum ;  quod  si  nolit,  iam  non  est  aptus  ad  absolutionem 
recipiendam»  (De  paenit.,  d.  16,  nn.  427-432). 

Quaer.  5.°  An  sit  obligatio  confitendi  peccatum  quod  decla¬ 
rari  nequit  sine  inf amatione  alterius  qui  fuit  occasio  peccati, 
v.  gr.  si  quis  occiderit  sororem  suam  ex  crimine  gravidam ? 

Resp.  Controvertitur,  ut  in  casu  fere  simili,  de  quo  supra  in 
quaesito  primo  dictum  est.  Affirmat  Lugo  cum  aliis.  Negat  vero 
Sudrez  cum  pluribus.  Stat  igitur  hinc  et  inde  aequalis  proba¬ 
bilitas.  Gury,  n.  502. 

605.  Quaer.  6.°  An  vel  quomodo  surdi  simul  et  muti  con¬ 
fiteri  teneantur ? 

Resp.  Muti  et  surdi  tenentur  aliquo  modo  confiteri,  saltem 
per  signa,  nisi  sint  adeo  ignari  et  hebetes,  ut  nihil  extundi  ab 
ipsis  possit.  Ratio  est,  quia  praeceptum  confessionis  respicit  om¬ 
nes  fideles  qui  sua  peccata  ratione  aliqua  manifestare  possunt. 

Hinc:  l.°  Muti  sufficienter  instructi  tenentur  integre  confi¬ 
teri,  saltem  signis,  si  haec  a  confessario  intelligantur ;  si  autem 
sint  minus  instructi,  aut  difficulter  a  confessario  intelligi  pos¬ 
sint,  sufficiet  ipsis  unum  tantum  vel  alterum  peccatum  mani¬ 
festare,  aut  in  genere  significare,  se  esse  peccatores  et  velle 
peccatum  vitare. 

2.°  Surdi ,  usum  linguae  habentes,  tenentur  ex  parte  sua 
confiteri  peccata  quae  memoriae  occurrunt ;  sed  confessarius 
non  tenetur  eos  interrogare  ad  procurandam  confessionis  inte¬ 
gritatem,  ob  nimiam  interrogandi  difficultatem.  Gfr.  dicenda 
in  n.  768. 

Quaer.  7.°  An  muti  scientes  scribere ,  teneantur  scripto  con¬ 
fiteri  ad  procurandam  confessionis  integritatem ? 

Resp.  Communior  sententia  negat,  tum  ob  periculum  revela¬ 
tionis,  tum  quia  scriptura  est  medium  extraordinarium,  quod 
nunquam  in  Ecclesia  habitum  est  velut  praescriptum,  tum 
etiam  quia,  ut  inquit  Diana ,  talis  modus  confessionis  de  se  est 
publicus,  cum  scriptura  sit  de  se  publica.  Diana ,  t.  1,  tr.  3,  res. 
72,  n.  2.  —  Permitti  tamen  id  potest ;  at  curandum  ut  statim 
scriptura  aboleatur.  Gury ,  n.  503. 

606.  Quaer.  8.°  An  vel  quomodo  confiteri  teneantur  igna¬ 
ri  idiomatis  loci  in  quo  confiteri  volunt ? 

Resp.  Ignari  idiomatis  loci  in  quo  versantur,  et  carentes 
confessario,  a  quo  intelligi  possint,  tenentur,  urgente  praecep¬ 
to  annuae  confessionis  et  in  articulo  mortis,  confiteri  aliquo 

mo<2o,  saltem  signis  generalibus.  Ratio  est,  quia  urget  prae¬ 
ceptum  divinum  et  ecclesiasticum.  Nam,  etsi  materialiter  inte¬ 
gre  confiteri  nequeunt,  tenentur  tamen  ad  id  quod  possunt. 
S.  Alph.,  n.  479,  etc.  Vide  Casus,  n.  477  seq. ;  Gury ,  n.  504. 

Quaer.  9.°  An  ignari  idiomatis  teneantur  confiteri  per  inter¬ 
pretem,  si  possint ? 

Resp.  Neg.,  quia  confiteri  per  interpretem  est  onus  gravissi¬ 
mum  et  multis  periculis  obnoxium,  v.  gr.  revelationis,  irrisio¬ 
nis,  etc.  Qui  vero  aliter  confiteri  non  possunt,  non  prohibentur, 
si  velint,  per  interpretem  confiteri,  praecavendo  abusus  et  scan¬ 
dala.  Interpres  autem  tenetur  obligatione  servandi  secreti  sacra- 
mentalis  (can.  903  et  889,  §  2). 


Punctum  II. — De  confessione  et  absolutione  moribundorum 

Cfr.  Append.  in  fine  tract.  de  extrema  unctione 

607.  I.  Absolvi  potest  et  debet,  et  quidem  absolute ,  quili¬ 
bet  moribundus  qui  aliquo  modo,  voce  vel  signo,  confitetur 
vel  absolutionem  petit.  Ratio  est,  quia  adsunt  omnia  requi¬ 
sita  ad  sacramentum  et  ad  confessionem  formaliter  integram. 
S.  Alph.,  n.  480,  et  alii  communiter.  Gury ,  n.  505. 

II.  Absolvi  potest  et  debet,  saltem  conditionate,  quilibet 
moribundus  in  quo  attritio  et  confessio  praesumi  possunt  ali¬ 
quo  modo,  quantumvis  tenuiter  probabili.  Ratio  est,  quia  in 
casu  extremae  necessitatis,  etiam  in  Sacramentorum  administra- 
tione  licet  uti  opinione  etiam  parum  fundata.  S.  Alph.,  n.  482, 
et  alii  communius  contra  alios. 

III.  Absolvi  nullo  modo  potest  moribundus  qui  omnino  re¬ 
cusat  sacramentum  paenitentiae,  vel  qui  nullo  modo  praesumi 
potest  attritus.  Quod  vix  unquam  contingere  posse  videtur  in 
iis  qui  sunt  sensibus  iam  destituti.  Ratio  luculentissime  patet. 

608.  Resolves.  —  l.°  Absolvendi  sunt  omnes  moribundi  non¬ 
dum  sensibus  destituti  et  in  absolutionem  consentientes,  man¬ 
datisque  confessarii  obtemperantes  :  absolute  quidem,  si  confes¬ 
sionem  ultro  requirant,  aut  si  libenti  animo  confiteri  propo¬ 
nant;  conditionate  vero,  si  aegre  vix  ad  aliqualem  confessionem 
inducantur,  aut  si  de  ipsorum  sufficienti  dispositione  prudenter 
dubitetur.  Ita  communiter . 

2.°  Absolvendi  sunt,  saltem  conditionate,  omnes  moribundi 
sensibus  destituti,  qui  ante  sensuum  privationem  expresse  con¬ 
fessionis  desiderium  ostenderunt,  v.  gr.  iubendo  advocari  sacer¬ 
dotem,  etc.  Ratio  est,  quia  censentur  vere  confiteri  per  testimo¬ 
nium  adstantium ;  videtur  enim  tunc  fieri  veluti  confessio  per 

interpretem.  Constat  ex  Conciliis  et  ex  Rituale  Rom.  S.  Alph ., 
n.  481. 

3. °  Absolvendi  sub  conditione  sunt  moribundi  omnes  sensi¬ 
bus  omnino  destituti,  qui  christiane  vixerunt ,  etsi  tunc  nec  dolo¬ 
ris  nec  desiderii  confessionis  signum  ullum  dederint.  Ratio  est, 
quia  in  istis  praesumi  potest  dolor  et  desiderium  absolu¬ 
tionis  (1). 

4. °  Absolvendi  sunt  condilionate  etiam  alii  moribundi  sen¬ 
sibus  destituti,  qui  parum  christiane  vixerunt ;  quia  adhuc  in 
ipsis  praesumi  aliquo  modo  potest  paenitentiae  et  confessionis 
desiderium.  Collet ,  ibid. ;  Lacroix,  ibid. 

5. °  Potest  probabiliter  sub  conditione  absolvi  moribundus 
destitutus  sensibus  in  actu  ipso  peccati ,  v.  gr.  in  duello,  adul¬ 
terio,  furto,  etc.,  quia  etiam  ille  sufficienter  dispositus  esse 
potest.  Id  praesertim  locum  habet  pro  illo  qui  ad  peccatum 
fortasse  fuit  adductus  timore,  humano  respectu,  etc.  S.  Alph., 
n.  483;  Elbel ,  n.  211,  et  alii  probabiliter. 

6. °  Absolvi  etiam  probabiliter  sub  conditione  possunt  mori¬ 
bundi  qui,  antequam  sensibus  destituerentur,  sacerdotem  repu¬ 
lerant.  Etiam  hi,  divina  cooperante  gratia,  possunt  esse  suffi¬ 
cienter  dispositi  (2). 

7. °  Probabiliter  quoque  sub  conditione  absolvi  potest  haere¬ 
ticus  etiam  publicus  et  formalis ,  schismaticus,  apostata,  etc., 
sensibus  destitutus.  Ita  Card.  Gennari,  1.  c.,  pag.  113,  et  alii, 
contra  plures  alios.  —  Gury,  in  Casibus,  vol.  2,  n.  488,  id  ad¬ 
mittit  de  haeretico  materiali;  Mulier ,  1.  c.,  de  haeretico  nato  et 
educato  in  religione  catholica,  et  etiam  de  aliis  qui  voluntatem 
proclivem  in  fidem  catholicam  ostenderunt  (3). 

8. °  Immo  etiam  haereticus  materialis ,  sensibus  non  destitu¬ 
tus,  absolvi  conditionate  posse  in  mortis  articulo  videtur,  quin 
prius  de  fide  catholica  convictus  eam  amplectatur  et  confes¬ 
sionem  peragat,  modo  excitetur  ad  contritionem,  quantum  fieri 
possit  perfectam,  de  peccatis  suis,  et  paratus  sit  facere  omnia 
quae  a  Deo  ordinata  sunt  ad  aeternam  salutem  consequen¬ 
dam  (4). 

609.  N.  B.  Ex  dictis  tum  hic  tum  supra,  nn.  523,  526  et 

(1)  S.  Alph.,  n.  482 ;  Lacroix,  n.  1162 ;  Elbel,  n.  208 ;  Collet,  c.  6,  et  communis  sen¬ 
tentia  recentiorum  contra  plures  antiquos,  v.  gr.  Lugo,  d.  17,  sect.  3;  Sudrez,  d.  23, 
sect.  1,  etc. 

(2)  De  Varceno,  Comp.  Th.  mor.,  De  paenit.,  art.  5  ;  Card.  Gennari,  apud  II  Mo¬ 
nitore,  vol.  6,  p.  2,  pag.  112 ;  Mulier,  Th.  mor.,  vol.  3,  §  167 ;  Analecta  iuris  pontificii, 
ann.  1876.  Item  Genicot,  2,  n.  298,  contra  plures  alios. 

(3)  Cfr.  etiam  Noldin,  De  Sacram.,  n.  295. 

(4)  Casus  Romae  ad  S.  Apollinar.,  pag.  99  seq. ;  Gdnicot,  1.  c. ;  Noldin,  n.  295.  An 
et  quatenus  ecclesiastica  sepultura  sint  donandi  ii  qui  sensibus  destituti  absolvun¬ 
tur,  cfr.  n.  1328,  q.  11. 

568,  non  levis  exsurgit  difficultas.  Etenim  confessio  paenitentis 
debet  esse:  a)  signo  sensibili  manifestata  (1),  et  b)  facta  in 
praesentia  sacerdotis,  non  autem  per  litteras  aut  internun¬ 
tium. — Primum  thomistae  exigunt  tanquam  materiam  ex  qua  sa¬ 
cramenti,  ideoque  essentialiter ;  scotistae  vero  tanquam  conditio¬ 
nem  sine  qua  non ;  alterum  videtur  constare  ex  decreto  Clemen¬ 
tis  VIII,  de  quo  dictum  est  in  n.  568.  Iam  vero,  moribundus, 
quem  invenit  confessarius  sensibus  destitutum,  nullam  sensibi¬ 
lem  confessionem  facit ;  et  quamvis  aliquando  constet  illum  vo¬ 
casse  confessarium,  attamen  illa  veluti  confessio  fit  in  absentia. 

Praeterea  Cone.  Trid.  (sess.  14,  can.  9)  ait :  Si  quis  dixerit 
non  requiri  confessionem  paenitentis ,  ut  sacerdos  eum  absol¬ 
vere  possit ,  anathema  sit.  Atqui,  saltem  quando  moribundus 
sensibus  invenitur  destitutus,  qui  nullum  dederit  signum  con¬ 
fessionis  faciendae,  nulla  adest  confessio  paenitentis .  Ergo  non 
videtur  posse  absolvi :  quod  est  contra  hic  dicta  et  contra  pra- 
xim  hodie  communem. 

Pro  solutione  huius  difficultatis,  imprimis  quoad  decretum  Cle¬ 
mentis  VIII,  sciendum  est  ipsum  Pontificem  interrogatum  iam  re¬ 
spondisse,  se  non  intendere  casum,  quo  moribundus  sensibus  desti¬ 
tutus,  quem  adstantes  absolutionem  petiisse  testarentur,  absolven¬ 
dus  esset  (Denzinger,  1.  c.,  n.  963).  Quomodo  vero  hic  casus  cum 
suo  decreto  cohaereret,  theologis  explicandum  reliquit  (2). 

Quoad  aliam  difficultatis  partem,  non  una  est  auctorum  solutio  : 
alii  dicunt  verba  Concilii  Tridentini  continere  praeceptum  divinum 
positivum,  cui  satisfacere  nemo  tenetur  iis  in  adiunetis,  in  quibus, 
ut  in  casu  proposito,  eius  impletio  facta  sit  impossibilis ;  reliqua 
vero,  quae  a  thomistis  vel  scotistis  dicuntur,  pertinere  tantum  ad 
opiniones  doctorum  :  igitur  existimant  in  casu  valere  absolutionem, 
modo  saltem  attritionem  habeat  moribundus,  quamvis  nullum  con¬ 
fessionis  signum  praebeat,  cum  non  possit.  Ita  Genicot,  vol.  2, 
nn.  299,  300. 

Alii  admittunt  hanc  scholarum  doctrinam,  et  dicunt :  a)  etiam 
hoc  in  casu  posse  dari  sensibilem  confessionem,  quamvis  forte 
adstantes  non  bene  intelligant,  v.  gr.  per  anxiam  respirationem,  per 
suspiria,  vel  per  alios  diversos  motus  ipsius  moribundi,  quibus  forte 
vult  desiderium  confessionis  significare ;  b)  nec  desunt  qui  intelli¬ 
gant,  hunc  hominem  satis  desiderium  confessionis  expressisse,  si 
Christiane  vixit  et  Sacramenta  frequentavit :  hoc  enim  intelligunt 
esse  quandam  veluti  confessionem  coram  tota  Ecclesia  factam  et 
consequenter  etiam  coram  sacerdotibus ;  c )  immo  alii  hoc  extendunt 
ad  hominem  qui,  licet  non  adeo  pie  vixerit,  tamen  nunquam  a  fide 
catholica  recessit  (3). 


(1)  Unde  Lacroix  ait :  »Si  certum  esset,  quod  talis  aegrotus  nullo  signo  externo 
maniiestasset  dolorem  adeoque  non  posuisset  ullam  confessionem  sensibilem,  etiam 
certum  esset  absolutionem  ilii  dandam  fore  invalidam,  quia  confessio  sensibilis  est 
de  necessitate  sacramenti,  secundum  dicta  in  n.  669u  (1.  6,  p.  2,  n.  1261). 

(2)  S.  Alph.,  1.  6,  n.  481 ;  Ball.-P.,  vol.  5,  n.  235. 

(3)  Cfr.  Franzelin,  De  Sacr.  in  genere,  pag.  40  (edit.  3.a) ;  Pesch,  Praelect.  dog- 

Ex  his  omnibus  deduces  satis  dubium  esse  valorem  abso¬ 
lutionis  moribundi  sensibus  destituti,  quando  non  dedit  signa 
doloris,  saltem  in  absentia  confessarii,  et  consequenter  securius 
ei  subvenitur  per  extremam  unctionem  (1). 

APPENDIX  I 

DE  EXAMINE  CONSCIENTIAE 

610.  Principia.  —  I.  Paenitens  sub  gravi  tenetur,  per  se 
loquendo,  diligens  examen  peccatorum  mortalium  ante  confes¬ 
sionem  instituere.  —  Id  sequitur  ex  praecepto  integritatis  etiam 
materialis,  quantum  fieri  potest,  procurandae.  Cum  enim  tene¬ 
atur  numerum  et  speciem  peccatorum  confiteri,  eo  ipso  tenetur 
eorum  memoriam  revocare,  quantum  morali  diligentia  potest, 
ideoque  diligens  examen  instituere ;  quia,  qui  obligatur  ad  fi¬ 
nem,  ad  media  quoque  fini  obtinendo  necessaria  obligatur.  Con¬ 
stat  etiam  ex  can.  901  citato  in  n.  570,  necnon  ex  Cone.  Trident., 
sess.  14,  cap.  5,  ubi  dicitur :  Oportere  a  paenitentibus  omnia 
peccata  mortalia ,  quorum ,  post  diligentem  sui  discussionem, 
conscientiam  habent ,  in  confessionem  recenseri. 

II.  Diligentia  in  examine  debet  esse  seria ,  seu  tanta  quanta 
adhiberi  solet  in  rebus  seriis  et  magni  momenti.  —  Ratio  patet ; 
agitur  enim  de  gravi  confessionis  praecepto.  Constat  etiam  ex 
Codice  et  ex  Cone.  Trid.  modo  citatis  verbis,  post  diligentem  sui 
discussionem. 

III.  Attamen  non  est  aequalis  diligentia  ab  omnibus  requi¬ 
renda.  Minori  enim  examine  indigent,  qui  frequenter,  quam  qui 
raro  confitentur;  maiori  vero  indigent,  qui  negotiis  mundanis 
implicantur,  quam  qui  privatam  vitam  ducunt.  Item  rustici  et 
rudes  non  possunt  accuratam  illam  diligentiam  adhibere,  quam 
solertes  et  docti.  Billuart  et  alii  communiter . 

Qua  in  re  notandum  est  cum  Card.  De  Lugo ,  «paenitentem 
ipsum  non  obligari  ad  exactissimum  examen  suorum  pecca¬ 
torum,  sed  ad  humanum ,  hoc  est  tale,  quo  sacramentum  istud 
non  reddatur  nimis  grave  et  onerosum...  Unde  non  est  bona 
regula,  si  dicas... :  si  hic  homo  cogitaret  adhuc  alia  hora  de  suis 
peccatis,  recordaretur  alicuius  peccati,  cuius  non  recordatur, 
vel  posset  computare  melius  numerum  peccatorum ;  ergo  tene¬ 
tur  cogitare  alia  adhuc  hora.  Ratio  autem  est  eadem,  quia 

mat.,  vol.  7,  n.  82  seq. ;  Bened.  XIV,  De  Synodo,  1.  7,  c.  15,  n.  9;  Ferreres,  La  muerte 
real,  etc.,  nn.  142  seq. 

(1)  Cfr.  Ball.-P.,  vol.  5,  n.  239  seq.:  II  Monitore,  vol.  6,  p.  2,  pag.  107  seq.;  Casxis 
Hornae  ad  S.  Apollinar.,  pag.  94  seq.,  99  seq.:  et  271,  272;  Lehmk.,  Casus,  vol.  2,  n.  622, 
r.  2.” ;  Ferreres,  1.  c. 

scilicet  non  est  attendendum  solum  ad  exactam  et  integram  con¬ 
fessionem  peccatorum,  sed  etiam  maxime  attendendum  ad  con¬ 
ditionem  humanam,  et  ne  ex  eo  capite  sacramentum  reddatur 
grave  et  odiosum ,  nec  detur  causa  impudentibus  et  ignaris 
haereticis  vocandi  illud  conscientiae  carnificinam »  (De  paenit., 
d.  16,  n.  590).  Cfr.  n.  721. 

611.  Resolves.  — - 1.°  Peccat  per  se  mortaliter,  qui,  ex  gravi 
negligentia  in  examine  conscientiae,  omittit  peccatum  aliquod 
mortale;  et  tenetur  iterare  confessionem,  utpote  invalidam. — In 
defectu  tamen  examinis  dari  potest  parvitas  materiae,  etiamsi 
exinde  grave  peccatum  omittatur,  v.  gr.  ob  aliquam  inadver- 
tentiam ;  et  tunc  confessio  certe  valida  est. 

2. °  Qui  certus  est  moraliter  se  peccata  mortalia  non  commi¬ 
sisse  ab  ultima  confessione,  non  tenetur  ad  rigorosum  examen 
ante  confessionem,  nisi  in  quantum  requiritur  ad  materiam  suf¬ 
ficientem  sacramento  subministrandam.  —  In  praxi  tamen  sua¬ 
dendum  est  paenitentibus  piis,  ut  examini  conscientiae  dent 
operam  saltem  per  quinque  minuta,  aut  per  medium  quadran¬ 
tem  circiter ,  ad  defectus  scilicet  veniales  cognoscendos  et  exstir¬ 
pandos. 

3. °  Mediocris  omnino  examinis  diligentia  requiritur  in  ti¬ 
moratis;  quia  conscientia  non  sileret,  si  quid  graviter  culpabile 
intus  lateret.  —  Scrupulosis  autem  inquisitio  est  omittenda  et 
aliquando  omnino  interdicenda ,  utpote  inutilis  et  saepe  nociva: 
si  enim  graviter  peccassent,  semper  prae  oculis  peccatum  habe¬ 
rent.  Ita  communiter . 

4. °  Generatim  satisfacit,  qui  recogitat  ubi  quovis  die  fuerit, 
quae  negotia  gesserit,  quid  in  iis  circumstantiis,  cogitatione, 
affectu,  verbo  et  opere,  vel  omissione  deliquerit ;  quomodo 
domi,  in  templo,  in  conversatione  cum  proximo  se  habuerit. 
Neque  neoesse  est  ut,  eadem  vestigia  relegendo,  iterum  iterum- 
que  rimetur.  Reuter. 

5. °  Pro  aegrotantibus  non  requiritur  examen  tam  accura¬ 
tum  sicut  pro  sanis;  immo  quandoque  nullum  ab  eis  exigen¬ 
dum  est  ob  capitis  debilitatem,  nec  facile  iis  mos  gerendus,  dum 
confessionem  de  die  in  diem  differre  se  dicunt,  quasi  nondum 
satis  conscientiam  discusserint ;  sed  quantum  eorum  status  pa¬ 
titur,  sunt  a  confessario  ipso  breviter  examinandi  per  Decalogi 
et  Ecclesiae  praecepta ;  praestat  enim  eos  etiam  imperfecte  con¬ 
fessos  in  statum  gratiae  restituere  per  absolutionem,  quam 
oilatis  Ecclesiae  Sacramentis  damnationis  periculo  exponere 
Elbel ,  n.  153;  Gury ,  n.  508. 

612.  Quaesita.  —  Quaer.  l.°  An  paenitens  qui  timet  ne  pec¬ 
cata  e  memoria  excidant ,  teneatur  ea  scribere  et  scripta  legere? 

Resp.  Neg.  Ratio  est,  quia  nemo  confessionis  integritatem 
procurare  tenetur  per  media  extraordinaria  et  per  diligentiam 
adeo  exquisitam.  Insuper  hoc  alienum  a  communi  praxi  timo¬ 
ratorum  est  et  expositum  scandalis  et  irrisionibus,  si  schedulae, 
ut  subinde  fiat,  amittantur.  S.  Alph.,  n.  471,  etc. 

Quaer.  2.°  Qualis  ordo  sit  sequendus  in  examine  conscientiae ? 

Resp.  l.°  Ratione  materiae ,  si  quis  a  multo  tempore  non  est 
confessus,  expedit  ut  ordinem  praeceptorum  Dei  et  Ecclesiae, 
peccatorum  capitalium,  quamvis  hoc  ultimum  fere  semper  prae¬ 
termitti  poterit ,  et  obligationum  specialium  sui  status  percur¬ 
rat  ;  alias  sufficit  attendere  ad  pravos  habitus,  ad  peccata 
magis  consueta,  vel  summatim  ad  peccata  contra  Deum,  proxi¬ 
mum  et  seipsum. 

Resp.  2.°  Ratione  modi:  l.°  lumen  divinum  humiliter  pe¬ 
tendum;  2.°  discussio  conscientiae  facienda;  3.°  specialiter 
deinde  consideranda  peccatorum  turpitudo  et  gravitas  divinae 
offensae,  et  sic  eliciendo  dolori  et  proposito  insistendum. 

613.  Quaer.  3.°  Quid  agendum  confessario ,  si  paenitentes 
non  satis  discussa  conscientia  accedant? 

Resp.  l.°  Si  sint  instructi ,  benigne  dimitti  possunt,  ut  accu¬ 
ratius  conscientiam  discutiant  et  revertantur,  saltem  si  de  pro¬ 
lixis  et  implicatis  confessionibus  agatur.  Ratio  est,  quia  fere 
est  impossibile  ut  quis  repente  rogatus  de  omnibus  recordetur. 
S.  Alph.,  n.  471,  et  alii  communiter .  — -  Excipe  tamen,  nisi  cir¬ 
cumstantiae  aliud  suadeant. 

Resp.  2.°  Si  sint  rudes ,  aut  parum  instructi  in  rebus  spiritua¬ 
libus,  non  facile  dimittendi  sunt,  ut  conscientiam  suam  exami¬ 
nent,  saltem  si  aliquam  diligentiam  adhibuerint.  Ratio  est, 
quia  pro  istis  facile  confessarius  supplebit.  Nonnullis  enim  in¬ 
terrogationibus  plus  ipse  obtinebit,  quam  illi  sibi  relicti  longo 
examine  praestarent,  quamvis  omnia  peccata  in  memoriam  re¬ 
vocare  conarentur.  Praeterea  timendum  est  ne  forte  difficultate 
absterriti  amplius  ad  confitendum  non  redeant.  Calech.  Rom., 
De  paenit.,  n.  60;  Gury ,  n.  510.  Vide  infra,  n.  726. 

ARTICULUS  III.  —  De  iteratione  confessionis 

614.  Principia.  —  I.  Omnis  letalium  peccatorum  confessio 
certo  invalida ,  necessario  repetenda  est.  —  Omnia  enim  peccata 
mortalia  clavibus  per  se  subiicienda  sunt. 

II.  Confessio  autem  valida ,  etsi  integritate  careat ,  non  est 
necessario  repetenda,  sed  defectus  tantum  est  supplendus.  — 
Ratio,  quia  peccata  iam  declarata,  directe  fuerunt  remissa  vi 
absolutionis.  Remanet  igitur  sola  obligatio  subiiciendi  absolu- 

tioni  peccata  omissa,  quae  indirecte  tantum  et  concomitanter 
remissa  fuerunt.  Ita  omnes.  S.  Alph.,  nn.  502,  504. 

III.  Repetitio  confessionis  invalidae  ex  integro  facienda  est, 
si  paenitens  novum  adeat  confessarium ;  quia  secus  nec  iudicis 
nec  medici  partes  hic  agere  potest ;  secus  autem,  si  confiteatur 
apud  eundem  confessarium  praecedentis  confessionis  adhuc 
aliqua  ratione  memorem ;  tunc  enim  sufficit,  si  summatim  se 
accuset  de  peccatis  iam  accusatis,  dicendo  v.  gr. :  Accuso  me  de 
peccatis  iam  declaratis  in  tali  confessione;  hoc  enim  satis  est, 
ut  peccata  invalide  declarata  sacramentaliter  accusentur,  nec 
confessario  ad  munus  suum  implendum  opus  est  ut  iterum 
confessionem  audiat  (1). 

IV.  Confessio  non  est  necessario  repetenda,  nisi  de  eius 
invaliditate  mor aliter  certo  constet.  —  Ratio  est:  l.°  quia  cum 
actus  est  certo  positus,  si  suboritur  dubitatio  an  fuerit  recte 
positus,  obtinet  illa  regula  iuris :  Standum  est  pro  valore  actus; 
2.°  quia  obligationi  legis  divinae  de  facienda  confessione  iam 
probabiliter  factum  est  satis  (2). 

615.  Quaesita.  —  Quaer.  l.°  An  confessio  invalida  apud 
eundem  confessarium  ex  integro  sit  repetenda ,  si  in  confuso 
tantum  hic  de  peccatis  accusatis  recordetur ,  aut  etiam  eorum 
omnino  oblitus  fuerit ? 

Resp.  ad  l.um  Neg.,  probabilius ,  etiamsi  confessio  invalida 
fuerit  ex  parte  paenitentis,  sed  sufficiet  repetitio  generalis.  Ratio 
est,  quia  pro  culpis  iam  accusatis  repetitio  generalis  coniuncta 
cum  notitia  antecedenter  habita  a  confessario,  sufficit  ad  sacra- 
mentale  iudicium,  cum  de  singulis  peccatis  confessarius  iam 
iudicaverit.  Ita  communiter  cum  S.  Alph.,  n.  502. 

Resp.  ad  2.um  Neg.,  etiam  probabilius ,  etsi  confessarius  nul¬ 
latenus  recordetur  de  confessione  ilia  invalida;  proinde  suffi¬ 
ciet  ut  paenitens  suum  manifestet  statum,  ita  ut  confessarius 
confusam  saltem  notitiam  de  illo  habeat.  Ratio  ex  modo  dictis 
sequitur.  Etenim  si  in  praecedenti  casu  sufficit  confessario 
confusa  aliqua  memoria  status  paenitentis,  etiam  in  praesenti 
casu  sufficere  debet,  siquidem  utrobique  eadem  ratio  facit.  S. 
Alph.,  ibid. ,  et  alii  supra  citati  contra  alios.  —  Immo  videtur 
sufficere  ut  sacerdos  recordetur,  se  de  iis  peccatis  iudicasse  et 
statuisse  paenitentem  fore  absolvendum  (3). 


(1)  Ita  communiter.  S.  Alph.,  n.  502;  Elbel,  n.  253;  Lacroix ,  n.  1216;  Lugo,  disp.  16 
n.  638  ;  Billuart,  diss.  7,  art.  2,  et  alii,  contra  quosdam,  qui  integram  confessionis 
repetitionem  exigunt. 

(2)  S.  Alph.,  n.  505;  Lacroix,  n.  1221;  Elbel,  n.  263;  Mazzota,  etc. ;  Gury,  n.  511. 

(3)  Cfr.  Sudrez,  d.  22,  sect.  6.  Sic  etiam  Lugo,  De  paenit.,  d.  16,  sect.  15  n  636 
Vide  Casus,  n.  679;  Ball.-P.,  vol.  5,  nn.  275,  276;  Qinicot,  2,  n.  306. 

616.  Quaer.  2.°  An  repetenda  sit  confessio  facta  cum  dubia 
contritione? 

Resp,  Neg.,  per  se;  ratio  patet  ex  dictis.  Attamen  in  praxi 
sedulo  attendendum  est  ad  paenitentis  conditionem.  Si  enim 
paenitens  sit  homo  sat  prudens  et  gravis  in  suis  actionibus  or¬ 
dinariis,  vel  in  suis  confessionibus,  adest  saltem  probabilitas, 
immo  et  legitima  praesumptio  de  valore  confessionis ;  nec  proin¬ 
de  urgendus  est  ad  eam  repetendam.  Si  vero  supponatur  homo 
levis  et  in  plerisque  suis  actionibus  inconsideratus,  de  iteranda 
confessione  consilium  ei  dandum  est.  Ita  communiter ,  Elbel, 
De  contritione,  n.  74. 

Quaer.  3.°  An  sint  cogendi  recidivi  ad  confessiones  praece¬ 
dentes  repetendas ? 

Resp.  Neg.,  per  se.  Ratio  est,  quia  novus  lapsus  per  se  non 
est  argumentum  certum,  quod  recidivus  prius  dispositione  ca- 
ruerit.  Aliquando  tamen  ex  circumstantiis  iudicari  prudenter 
poterit,  recidivum  quempiam  invalide  confessum  fuisse  (1). 

617.  Quaer.  4.°  An  repetenda  sint  explicite  omnia  peccata , 
quae  antea  confessario  mere  historice  extra  confessionem  enar¬ 
rata  fuerint ? 

Resp.  l.°  Neg.,  si  confessarius  eorum  adhuc  recordetur;  tunc 
enim  sufficit,  si  paenitens  generaliter  ea  confiteatur  dicendo : 
accuso  me  de  iis  omnibus  quae  tibi  iam  enarravi.  Ratio  est, 
quia  peccata  illa  per  confessionem  summariam  sacramentaliter 
subiiciuntur  confessario  ut  iudici  in  ordine  ad  absolutionem ; 
et  confessarius  de  omnibus  hic  et  nunc  sacramentaliter  iudicat, 
cum  de  iisdem  recordetur. 

Resp.  2.°  Affirm.,  si  confessarius  non  clare  et  distincte  om¬ 
nium  meminerit,  etiamsi  illorum  in  confuso  vel  ex  parte  recor¬ 
detur.  Ita  S.  Alph .,  n.  502,  et  alii  communiter. 

Attamen,  iuxta  Lugonem  (1.  c.,  nn.  637,  638)  et  plures  alios, 
etiam  in  hoc  casu  videtur  sufficere  notitia  prior  confusa  quae 
manet,  dummodo  ab  illa  dirigatur  confessarius,  et  non  a  con¬ 
fusa,  quae  nunc  suppeditatur.  «Non  quod  illa  prior  narratio 
vere  fiat  accusatio  sacramentalis,  sed  quatenus  posterior  accu¬ 
satio  relate  ad  memoriam,  quam  habet  confessarius  de  illis  pec¬ 
catis  prius  distincte  auditis,  sit  sufficiens  notitia,  qualis  in  con¬ 
fessario  desideratur»  (2). 

Quaer.  5.°  An  repetenda  sit  confessio,  si  confessarius  ante 
absolutionem  oblitus  fuerit  peccatorum  accusatorum? 

Resp.  Neg.,  si  confessarius  recordetur,  saltem  in  confuso, 

(1)  S.  Alph.,  n.  505;  Gury,  n.  513. 

(2)  Cfr.  diota  in  n.  614,  III.  Ita  etiam  Ball.-P.,  vol.  5,  n,  272 ;  Gtnicot,  2,  n.  304  ; 
idque  ut  probabile  videtur  habere  Buccer .,  2,  n,  479. 

status  paenitentis ;  super  certam  enim  et  sufficienter  perceptam 
materiam  absolvit ;  et  aliunde  iudicavit  sacramentaliter  de  sin¬ 
gulis  peccatis,  dum  ipsi  exponebantur.  Praeterea  et  confessario 
et  paenitenti  onus  intolerabile  secus  imponeretur  (1). 

618.  Quaer.  6.°  An  teneatur  paenitens  totam  retexere  con¬ 
fessionem ,  si  animadvertat ,  confessarium  ob  somnum  peccata 
aliqua  non  percepisse,  et  nesciat  qualia ? 

Resp.  Affirm.,  si  confessio  fuerit  brevis ,  quia  prudenter  du¬ 
bitare  potest  de  singulis  an  a  confessario  intellecta  fuerint, 
necne  ;  secus  autem,  si  prolixa  fuerit  confessio,  et  pauca  tantum 
non  percepta  videantur ;  quia  tunc  prudenter  praesumere  po¬ 
test,  quod  unumquodque  fuerit  intellectum,  nec  verisimile  ap¬ 
paret,  Christum  integritatis  praeceptum  cum  tanto  onere  im¬ 
posuisse  :  si  tamen  dubium  circa  unum  vel  alterum  peccatum 
solummodo  versaretur,  repetendum  illud  foret.  S.  Alph.,  n.  499  ; 
Gury ,  n.  515. 

619.  Resolves.  —  l.°  Confessarius  excipiens  confessionem 
rustici,  qui  praeteritis  annis  male  confessus  est,  suo  muneri 
satisfaciet  interrogando  de  ultimo  tantum  anno,  si  ob  unifor¬ 
mem  rationem  vitae  possit  simul  de  praecedentibus  annis  iudi- 
cium  efformare.  Idem  dicendum,  si  audita  unius  anni  confes¬ 
sione  detegat  confessarius  praeteritarum  confessionum  defec¬ 
tum,  et  ex  hac  ultima  confessione  sufficientem  praeteritorum 
peccatorum  notitiam  habeat ;  attamen  requiritur  ut  paenitens 
generali  modo  de  aliis  annis  se  accuset.  S.  Alph.,  n.  504. 

2. °  Si  quis  confessus  fuerit  sacerdoti  iurisdictione  carenti , 
tenebitur  confessionem  iterare,  si  postea  defectum  detegat.  Ve¬ 
rum  si  apud  ipsum  confessarium,  iurisdictione  iam  donatum, 
confessio  peragatur,  sufficit  accusatio  summaria  iuxta  ea  quae 
diximus. 

3. °  Si  confessarius  peccatum  grave  tanquam  grave  non  ag¬ 
noverit,  vel  mortale  iudicaverit  esse  veniale,  non  ideo  est  obli¬ 
gatio  illud  repetendi,  modo  paenitens  factum  recte  et  fideliter 
exposuerit;  quia  ad  valorem  sacramenti  et  ad  directam  peccati 
remissionem  non  est  necessarium  ut  confessarius  iudicet  hoc 
esse  mortale;  immo  id  saepe  discernere  non  potest.  S.  Alph., 
n.  500,  et  alii  communiter . 

4. °  Paenitens  qui  timet  ne  diu  invalide  confessus  sit,  nihil 
repetere  tenetur ,  praesertim  si  timoratae  sit  conscientiae  soli- 
tusque  fuerit  diligentiam  sufficientem  in  confessionibus  adhi¬ 
bere.  Ratio,  quia  praesumptio  stat  pro  confessionum  valore ; 
excipe ,  si  stet  contra  paenitentem  praesumptio  tam  gravis,  ut 
morali  certitudini  aequipolleat.  Gury ,  p.  510, 

(1)  S.  Alph.,  I}.  50? ;  Gury,  r, 

APPENDIX  II 

DE  CONFESSIONE  GENERALI 

Confessio  generalis  est  repetitio  plurium  confessionum.  Po¬ 
test  esse  repetitio  confessionum  totius  vitae,  vel  alicuius  tem¬ 
poris,  v.  gr.  unius  anni,  aut  plurium  annorum. 

Breviter  dicendum:  l.°  de  necessitate  vel  opportunitate  con¬ 
fessionis  generalis;  2.°  de  methodo  eam  peragendi. 

I.  De  necessitate  vel  opportunitate  confessionis  generalis 

620.  Confessio  generalis  potest  esse  vel  necessaria,  vel  uti¬ 
lis  tantum,  vel  inutilis,  aut  etiam  nociva. 

Hinc  statuendae  sunt  sequentes  regulae : 

I. a  Censenda  est  necessaria  confessio  generalis,  quoties  prae¬ 
cedentes  confessiones  moraliter  certo  invalidae  aut  sacrilegae 
fuerunt,  vel  ex  parte  paenitentis  ob  defectum  contritionis  aut 
integritatis,  vel  ex  parte  confessarii  iurisdictione  carentis ;  in 
ceteris  autem  casibus  nunquam  -praecipi  potest.  Ratio  utriusque 
patet  ex  dictis  supra  de  confessionis  iteratione. 

II.  a  Suaderi  potest,  quando,  licet  de  invaliditate  confessio¬ 
num  praecedentium  non  constet,  grave  tamen  de  hoc  dubium 
haberi  potest. 

III.  a  Permittenda  est,  aut  etiam  prudenter  suadenda  con¬ 
fessio  generalis,  etsi  non  necessaria,  quando  spectatis  circum¬ 
stantiis  paenitens  notabilem  fructum  spiritualem  ex  ea  percep¬ 
turus  est,  v.  gr.  ratione  humilitatis,  devotionis,  fervoris,  cogni¬ 
tionis  sui  ipsius,  manifestationis  conscientiae  ad  perfectiorem 
directionem  aut  maiorem  animae  puritatem,  ad  auxilia  divina 
efficacius  obtinenda,  etc. ;  quia  confessarius  ex  caritate  maius 
bonum  spirituale  paenitentis,  quando  facile  potest,  promovere 
debet. 

IV  a.  Prohibenda  est  in  ceteris  casibus  ut  inutilis  et  etiam 
nociva ,  quando  prudenter  pertimescenda  sunt  alia  praeter  iac- 
turam  temporis  incommoda,  scilicet  scrupuli,  anxietates,  con¬ 
scientiae  perturbatio,  etc. ;  si  enim  tantum  onus  pro  confessario 
et  paenitente  non  est  suscipiendum  sine  spe  notabilis  fructus, 
a  fortiori  cum  timore  notabilis  damni.  Gury,  n.  517. 

621.  Resolves.  —  l.°  Facile  permittenda,  immo  suadenda 
est  confessio  generalis  in  praecipuis  vitae  Christianae  epochis , 
nempe  ante  primam  communionem,  ante  electionem  aut  suscep¬ 
tionem  status  vitae  particularis,  v,  gr.  ante  sacerdotium,  profes* 

sionem  religiosam,  aut  etiam  ante  matrimonium ;  item  quando 
quis  statuit  vitam  perfectiorem  ducere. 

2. °  Praeter  confessionem  tempore  primae  communionis  per¬ 
actam,  facile,  generatim  loquendo,  permittenda  est  alia  gene¬ 
ralis  confessio  totius  vitae ;  sed  difficillime  altera  concedenda 
esset,  quando  prior  sat  accurate,  bona  fide  et  bona  voluntate 
facta  est,  nisi  forte  in  iuvenili  aetate,  v.  gr.  ante  20  annos 
peracta  fuerit.  Hinc  paenitentes  qui  petunt  a  confessario  licen¬ 
tiam  confessionem  generalem  peragendi,  interrogandi  sunt, 
qua  de  causa  id  postulent,  an  alias  iam  confessi  fuerint  genera¬ 
liter,  a  quo  tempore  et  quoties ;  et  ex  responsis  iudicabit  con- 
fessarius  utrum  expediat  haec  confessio,  necne. 

3. °  Facile  permittenda  est  personis  devotis  confessio  gene¬ 
ralis  partialis,  nempe  unius  anni ,  seu  a  tempore  ultimae  con¬ 
fessionis  generalis,  iuxta  morem  servatum  apud  plerasque  fa¬ 
milias  religiosas.  Item  permitti  aliquando  potest  paenitentibus 
piis,  ut  repetant  summarie  paucis  verbis  praecipua  vitae  suae 
peccata :  attende  tamen  ad  varias  personarum  circumstantias. 

4. °  Potissimum  vero  cavere  debent  confesarii,  ne  facilius 
paenitentes  ad  confessionem  generalem  compellant :  et  summo¬ 
pere  sunt  reprehendendi ,  qui  ab  omnibus  novis  paenitentibus 
hanc  exigunt  praetextu  necessitatis,  vel  ratione  directionis,  etc. 

5. °  Non  est  permittenda  confessio  generalis  etiam  in  dubio 
de  validitate  praecedentium  confessionum,  ubi  ex  illa  metuen¬ 
da  sunt  incommoda  notabilia,  ratione  scrupulorum,  perturba¬ 
tionis  conscientiae,  etc.,  quia  ob  dubiam  obligationem  subeun¬ 
da  non  sunt  gravia  ac  certa  incommoda. 

6. °  Nunquam  permittenda  est  confessio  generalis  scrupu¬ 
losis  aut  meticulosis:  quia  si  una  permittatur,  hac  finita  statim 
aliam  facere  volent  et,  post  secundam,  etiam  tertiam  suscipere 
importunis  precibus  petent  cum  summo  animae  detrimento,  etc. 
Constat  enim  experientia,  confessionem  generalem  multo  plu- 
res  scrupulos  generare  quam  destruere.  Gury ,  n.  518. 

II.  De  modo  peragendi  confessionem  generalem 

622.  Multiplici  modo  fieri  potest  confessio  generalis ;  sed  magis 
expediet,  generatim  loquendo,  si  fiat  iuxta  sequentes  regulas: 

I.a  Ante  confessionem  satagere  debet  confessarius  explicitum 
cognoscere  statum  paenitentis  et  varias  circumstantias,  ex  quibus 
potest  dirigi  ad  prudenter  et  fructuose  interrogandum.  Hinc  : 

l.°  Examinet  utrum  agendum  sit  de  confessione  necessaria, 
necne ;  si  enim  necessaria  sit,  multo  maiori  diligentia  et  cura  pae- 
nitens  audiendus,  interrogandus  et  adiuvandus  erit.  Si  vero  neces¬ 
saria  non  est,  prorsus  moneri  debet  paenitens:  l.°  huiusmodi  dili¬ 
gentiam  non  requiri,  imrao  liberum  ipsi  esse  peccata,  quae  velit, 

reticere ;  2.°  nec  sollicitum  dein  esse  debere,  quod  ex  oblivione  plura 
seu  pauciora  omiserit. 

2. °  Inquirat  prudenter  de  conditione  paenitentis,  de  eius  aetate, 
occupationibus  vel  officiis,  de  eius  familia,  nempe  an  habeat  adhuc 
parentes,  fratres  aut  sorores?  et  an  cum  ipsis  versetur,  aut  diu 
versatus  sit?  etc. 

3. °  Interroget,  a  quo  tempore  sit  confessus  paenitens?  an  abso¬ 
lutus?  an  hic  et  nunc  aliqua  prava  consuetudine  aut  pravo  animi 
affectu  sit  irretitus?  an  frequenter  ad  Sacramenta  accesserit?  an 
pie  confessus,  vel  sacrilege?  an  peccata  celaverit  aliquando?  quo 
tempore?  quandiu?  an  ea  postea  confessus  fuerit,  aut  confessiones 
sacrilegas  iteraverit? 

Praeviae  istae  notiones  plurimum  confessario  inservient ;  eas 
autem  interrogationes  magis  vel  minus  urgebit  pro  qualitate  con- 
fitentis  et  indole  responsionum. 

II.  a  Quoad  ordinem  confessionis,  accusatio  et  interrogationes 
in  ipsa  confessione  certo  ordine  fiant  oportet,  ne  omnia  misceantur 
cum  perturbatione  confitentis  et  periculo  defectus  integritatis,  etc. 
Via  autem  brevior  et  facilior  est,  si  fiat  declaratio  peccatorum  se¬ 
cundum  ordinem  mandatorum  Dei,  Ecclesiae  et  specialium  obliga¬ 
tionum  pro  statu  cuiusque  proprio. 

III.  a  Quoad  modum  confessionis,  si  paenitens  sit  satis  instruc¬ 
tus,  benigne  eum  inducat  confessarius  ad  peccata  sua  exponenda 
iuxta  praefatum  ordinem,  promittens,  se  illum  adiuturum  et,  quoties 
opus  fuerit,  interrogaturum,  ut  omnia  recte  perficiantur.  —  Si  autem 
paenitens  sit  rudis,  fere  totum  onus  confessionis  in  se  assumat 
confessarius,  interroget  per  ordinem  de  omnibus  quae  committere 
solent  paenitentes  paris  conditionis,  et  post  singula  peccata  inqui¬ 
rat  a  paenitente  an  aliquid  addendum  noverit.  Antequam  autem 
interrogationes  incipiat,  sedulo  confitentem  admoneat,  nihil  sibi 
pertimescendum  esse  quoad  difficultatem  peccata  detegendi :  Sis 
quietus  et  bono  animo,  inquiet,  ego  tuam  peragam  confessionem; 
novi  sane  omnia  peccata  quae  patrare  potuisti;  ego  tibi  ea  omnia 
detegam:  tuum  solum  erit  clare  et  sincere  interrog ationibus  meis 
respondere,  et  de  peccatis  verum  dolorem  concipere.  Sic  Salvatori, 
Instructio  practica  pro  neoconfessariis.  Gury,  n.  519. 


APPENDIX  III 

NORMA  CONFESSIONIS  GENERALIS  PER  INTERROGATIONES 

INSTITUENDAE 

623.  Prius  dicat  paenitens  quae  scit,  nisi  malit  statim  interro¬ 
gari.  Ante  omnia  interrogandus  paenitens,  an  matrimonio  iunctus 
sit,  necne?  —  Deinde: 

I.  An  nulla  confessio  sacrilega?  An  aliquando  quidpiam  non 
audebas  dicere?  quoties?  An  in  tali  statu  ss.  communionem  susce¬ 
pisti?  an  in  tempore  paschali?  quoties?  An  culpabiliter  non  imple¬ 
visti  paenitentiam? 

II.  Circa  virtutes  theologicas.  An  scis  mysteria  principalia  scitu 
necessaria,  scilicet  Deum  esse,  et  remuneratorem  esse  boni  et  mali ; 
mysteria  SS.  Trinitatis,  Incarnationis  et  mortis  lesu  Christi?  An 
forte  negasti  fidem?  An  dubitasti  de  aliqua  veritate  religionis?  vel 

eam  negasti?  An  contra  religionem  locutus  es?  An  libros  prohibitos 
legisti?  vendidisti?  commodasti? 

An  forte  desperasti?  Cur?  (spem  iniiciat  confessanus  :  quam 
bonus  Deus,  si  te  voluisset  damnare,  non  te  hodie  ad  paenitentiam 
excitaret 

An  proximo  tuo  dedisti  scandalum,  prava  consilia  aut  exempla? 
An  occasionem  peccandi  quaesivisti? 

III.  Circa  praecepta  Dei:  l.ura  Superstitio?  divinatio?  vana  ob¬ 
servantia?  magia?  idololatria?  habitus  nunquam  vel  vix  orandi? 

2. um  Iuramentum?  votum?  blasphemia? 

3. um  Laborare  die  dominico  vel  festo?  Omissio  Sacri  vel  mala 
auditio? 

4. UB1  In  parentes,  herum,  pastorem  inoboedientia?  murmuratio¬ 
nes?  contumeliae?  ictus?  mortis  adprecatio? 

In  filios,  servos,  aliosve  subditos  educatio?  instructio?  cura  sa¬ 
lutis?  occasiones  peccati  proximae?  vigilantia  circa  officia  religio¬ 
nis?  scandalum?  ira? 

5. um  Damna  proximo  illata  in  corpore  aut  anima?  odium?  desi¬ 
deria  vindictae?  imprecatio?  rixae?  verbera?  homicidium?  duel¬ 
lum?  abortus?  abusus  matrimonii?  Sed  interrogandum  hic  et  de 
sequenti  praecepto  parce,  caute,  caste. 

6. um  et  9.um  Cogitationes?  delectatio  morosa?  desideria?  quae? 
cum  qualibus  personis?  —  Verba?  an  verba  inhonesta?  iocos,  can¬ 
tilenas...  protulisti,  libenter  audivisti?  libros  obscenos  legisti?  — 
Opera?  tecum?  tactibus?  pollutionibus?  visu?  cum  aliis?  cum  solu¬ 
tis?  cum  coniugatis?  cum  cognatis?  eiusdem  sexus?  An  hic  et  nunc 
adhuc  in  occasione  proxima?  Uxores  possunt  interrogari,  utrum 
maritis  fuerint  oboedientes  in  omnibus  licitis? 

7. um  et  10. um  Damnum?  furtum?  fraus?  stipendium  operariis 
debitum  retentum,  vel  defraudatum,  vel  diminutum?  restitutio?  fur¬ 
ta  minuta? 

8. um  Mendacia  perniciosa?  iudicia  temeraria?  detractio?  calum¬ 
nia?  (reparatio  famae  et  ulterioris  damni  forte  illati). 

IV.  Circa  praecepta  Ecclesiae:  Ieiunium?  abstinentia  a  carne 
diebus  vetitis?  confessio?  communio  paschalis? 

V.  Circa  peccata  capitalia:  Ebrietas?  superbia?  acedia?  invi¬ 
dia?  ira?  avaritia? 

VI.  Circa  officia  status:  Maritus,  uxor,  herus,  magistratus  civi¬ 
lis,  advocatus,  mercator  (pondus  et  mensura). 

Observa.  In  fine  petat,  num  aliud  quid  adhuc  eum  anxium  teneat. 


CAPUT  JIT 

DE  SATISFACTIONE 

Agendum  :  l.°  de  impositione,  2.°  de  impletione  paenitentiae 

^  ARTICULUS  I.  —  De  impositione  paenitentiae 

624.  Principia.  —  I.  Confessarius  tenetur  paenitentiam  im¬ 
ponere  cuilibet  paenitenti  qui  possit  eam  persolvere.  —  Ratio 
elucet:  l.°  quia  satisfactio  est  pars  integralis  sacramenti  paeni- 

tentiae ;  confessarius  autem,  ut  minister  sacramenti,  eius  inte¬ 
gritatem,  etiam  accidentalem,  quantum  in  se  est,  procurare 
tenetur ;  secus  non  esset  fidelis  dispensator ;  2.°  quia  natura 
iudicii  et  potestas  iudicialis  aliquam  delictorum  punitionem 
generatim  requirit. — Constat  etiam  ex  Cone.  Trid.,  sess.  14,  c.  8. 
Vide  S.  Alph.,  n.  506;  Hom.  apost.,  n.  47;  Gury,  n.  521. 

II.  Confessarius  tenetur  paenitentias  tum  vindicativas  tum 
medicinales  iniungere  convenientes  et  salutares ,  id  est  aliquo 
modo  proportionatas  numero  et  gravitati  peccatorum,  necnon 
paenitentis  viribus  ac  dispositionibus.  — -  Ratio  ex  natura  rei 
patet,  cum  sacramentalis  satisfactio  in  vindictam  peccatorum, 
quae  plus  minusve  gravia,  itemque  plura  vel  pauciora  sunt, 
necnon  ad  novas  culpas  praecavendas  ordinata  sit. 

Constat  l.°  ex  can.  887,  ubi  dicitur:  «Pro  qualitate  et  nu¬ 
mero  peccatorum  et  conditione  paenitentis  salutares  et  conve¬ 
nientes  satisfactiones  confessarius  iniungat ;  quas  paenitens 
volenti  animo  excipere  atque  ipse  per  se  debet  implere». 

Constat  2.°  ex  Trid.,  sess.  14,  c.  8,  ubi  sic  :  Debent  ergo  sacerdo¬ 
tes  Dommi  quantum  spiritus  et  prudentia  suggesserit,  pro  qualitate 
criminum  et  paenitentium  facultate,  salutares  et  convenientes  satis¬ 
factiones  iniungere;  ne,  si  forte  peccatis  conniveant  et  indulg entius 
cum  paenitentibus  agant,  levissima  quaedam  opera  pro  gravissimis 
delictis  iniungendo,  alienorum  peccatorum  participes  efficiantur. 
Habeant  autem  prae  oculis,  ut  satisfactio  quam  imponunt,  non  sit 
tantum  ad  novae  vitae  custodiam  et  infirmitatis  medicamentum, 
sed  etiam  ad  praeteritorum  peccatorum  vindictam  et  castigationem. 

625.  Quaesita.  —  Quaer.  l.°  Quanta  sil  obligatio  imponendi 

paenitentiam? 

Resp.  l.°  Haec  obligatio  ex  genere  suo  est  gravis.  Ratio  est, 
quia  obligatio  rem  gravem  respicit,  licet  ex  parvitate  materiae 
peccari  tantum  venialiter  contra  ipsam  possit  (Lugo,  disp.  25, 
n.  49).  Hinc  peccare  etiam  graviter  confessarius  potest,  si  pro 
gravibus  culpis  levissimas  paenitentias  sine  causa  excusante, 
imponeret.  Ita  communiter.  S.  Alph.,  n.  506. 

Resp.  2.°  Quoad  venialia  controvertitur.  Alii  gravem  esse 
affirmant,  quia  iniunctio  satisfactionis  pertinet  ad  ritum  huius 
sacramenti ;  qui  ritus,  cum  a  Christo  institutus  fuerit,  pro  re 
gravi  habendus  est.  —  Alii  vero  dicunt  esse  levem,  quia  non 
potest  probari  obligatio  gravis  paenitentiam  iniungendi  pro 
culpis  levibus  tantum,  siquidem  in  hoc  nulla  inordinatio  gravis 
apparet.  Utraque  sententia  est  probabilis,  ut  dicit  S.  Alph., 
Hom.  apost.,  n.  47.  Gury,  n.  522. 

626.  Quaer.  2.°  Quandonam  imponenda  sit  paenitentia ? 

Resp.  Generatim  loquendo  imponenda  est  ante  absohdio- 

nern;  ratio  est,  quia  sic  servatur  iudicii  ordo,  qui  exigit  ut  reus 

satisfactionem  prius  spondeat,  quam  absolvatur.  Si  autem  con- 
fessarius  ex  oblivione  paenitentiam  ante  absolutionem  non 
iniunxerit,  eam  post  absolutionem  imponere  debet.  Non  est 
tamen  grave  paenitentiam  post  absolutionem  imponere,  immo 
probabiliter  omni  culpa  vacat ,  si  praesumatur,  paenitentem 
opus  ipsi  iniunctum  accepturum  esse  (1). 

Quaer.  3.°  Quanta  paenitentia  peccatoribus  imponenda  sil ? 

Resp.  Quantitas  paenitentiae  universaliter  determinari  non 
potest;  sed  relinquitur  prudentiae  et  iudicio  confessarii.  Gra¬ 
vem  tamen  regulariter  et  per  se,  pro  mortalibus  imponere 
debet  (2). 

627.  Quaer.  4.°  Qualis  paenitentia  per  se  censeatur  gravis 
pro  uno  vel  altero  peccato  mortali ? 

Resp.  Censenda  est  paenitentia  gravis,  saltem  ex  praxi  ho¬ 
dierna  Ecclesiae,  quae  respondet  operi  quod  sub  gravi  ab 
Ecclesia  iniungitur,  vel  quod  sub  gravi  ex  se  obligaret,  si 
praeciperetur. 

Hinc  paenitentia  gravis  et  pro  peccato  gravi  ordinario  suffi¬ 
ciens  erit  Missam  audire,  ieiunare,  recitare  rosarium  etsi  quin¬ 
que  tantum  decadum,  officium  parvum  B.  Virginis,  litanias 
Sanctorum,  et  alia  similia ;  non  autem  gravis  censeretur  pae¬ 
nitentia,  si  psalmus  Miserere  tantum  imponeretur  (S.  Alph., 
n.  515),  neque  recitare  sex  Pater  et  Ave  tantum  (3). 

Quaer.  5.°  Qua  de  causa  paenitentia  levior  imponi  possit? 

Resp.  l.°  Si  paenitens  sit  valde  debilis  et  infirmus  corpore; 
qua  de  re  sic  Rituale  Romanum,  tit.  III,  c.  1,  n.  26:  Meminerit 
sacerdos  aegris  non  esse  iniungendam  gravem  et  laboriosam  pae¬ 
nitentiam,  sed  indicendam  tantum  illam,  quam,  si  convaluerint, 
opportuno  tempore  peragant.  Quod  si  infirmus  sit  constitutus  in 
periculo  mortis,  tunc  potest  absolvi  sine  ulla  paenitentia,  licet 
expediat  semper  aliquam  ei  imponere  (S.  Alph.,  Hom.  apost., 
n.  49) ;  2.°  si  prudens  timor  sit,  ne  maiorem  paenitentiam  non 
adimpleat,  aut  ne  ob  graviorem  paenitentiam  a  confessione  aver¬ 
tatur  ;  3. 01  si  probabiliter  maior  paenitentia  magis  ei  obfutura 
sit,  quam  profutura ;  4.°  si  paenitens  valde  contritus  appareat ; 
5.°  si  adsit  tempus  indulgentiae  plenariae  lucrandae,  praeser¬ 
tim  iubilaei.  S.  Alph.,  n.  528.  - —  Sed  confessarii  «non  praeter¬ 
mittant  suam  cuique  paenitenti  salutarem  paenitentiam  impo¬ 
nere  in  sacramento,  ne  praetextu  quidem  iubilaei  per  eundem 
paenitentem  consequendi»  (4). 

(1)  S.  Alph.,  n.  514;  Salmant.,  etc. 

(2)  Sic  ex  Codice  et  ex  Cone.  Trid.,  ut  supra,  n.  624 ;  S.  Alph.,  n.  508 ;  Gury,  n.  523. 

(3)  Noldtin,  De  Sacram.,  n.  289. 

(4)  Bened.  XIV,  Const.  Convocatis,  §  26.  Cfr.  etiam  Monila  pro  Iub.  anni  1925; 
Ferreres,  EI  Jubileo  de  1925,  n.  313. 

628.  Quaer.  6.°  An  possit  imponi  paenitentia  sub  condi¬ 
tione  relapsus? 

Resp.  Affirm.,  sed  expedit  ut  praeterea  quaepiam  alia  satis¬ 
factio  pro  peccatis  commissis  imponatur.  S.  Alph.,  n.  524. 

Quaer.  7.°  An  possit  imponi  paenitentia  publica? 

Resp.  Neg.,  si  agatur  de  peccatis  occultis.  Ita  Rituale  Roma¬ 
num,  tit.  II,  c.  1,  n.  22.  —  Secus  autem  pro  publicis.  Attamen  si 
publica  paenitentia  non  ita  sit  necessaria,  confessarius  non  debet 
illam  renuenti  imponere,  cum  aliter  eius  salus  obtineri  et  scan¬ 
dalum  reparari  possit.  S.  Alph.,  n.  512. 

Quaer.  8.°  An  possit  imponi  pro  paenitentia  opus  alias  de¬ 
bitum? 

Resp.  l.°  Affirm.,  per  se.  Ratio  est,  quia  cum  opus  illud  sit 
satisfactorium,  bene  potest  per  claves  ad  meritum  satisfactionis 
sacramentalis  elevari.  S.  Alph.,  n.  513,  et  alii  communiter  (1). 

Resp.  2.°  Negative,  pro  lucrando  iubilaeo  (2). 

Quaer.  9.°  Utrum  paenitens  precem  aut  pium  opus  indul¬ 
gentiis  ditatum  explens,  possit  simul  et  paenitentiae  satisfacere 
et  indulgentias  lucrari? 

Resp.  Affirm.,  ex  Codice,  can.  932,  necnon  ex  S.  Congr. 
Indulg.  (3). 

629.  Resolves.  —  l.°  Nunquam  sunt  imponendae  paeniten¬ 
tiae  perpetuae ,  tum  quia  inducere  solent  periculum  oblivionis 
vel  nimiae  anxietatis,  tum  quia  si  tales  paenitentiae  a  variis 
confessariis  eidem  paenitenti  imponantur,  hic  innumeris  vin¬ 
culis  simul  et  pro  tota  vita  obstringeretur.  Immo  nec  ordinarie 
sunt  imponendae  paenitentiae  ad  diuturnum  tempus,  v.  gr.  ad 
annum,  aut  ad  quinque  menses  (4). 

2. °  Nunquam  eae  sunt  imponendae  satisfactiones,  quae  pae- 
nitentem  ludibrio  aliorum  exponere  possunt,  v.  gr.  ut  recitet 
in  media  ecclesia  quinque  Pater  brachiis  extensis,  etc.  A  fortiori 
autem  imponendae  non  sunt  paenitentiae,  quae  adimpleri  ne¬ 
queunt,  quin  confessionis  revelatio  facile  subsequatur. 

3. °  Nec  sunt  imponenda  ieiunia  pueris,  rusticis,  opificibus 
continuo  labore  defatigatis ;  nec  filiisfamilias,  qui  ieiunando 
admirationem  parentibus  iniicerent,  aut  etiam  eos  offenderent. 
Nec  sunt  iniungendae  peregrinationes  aut  prolixae  preces,  aut 
generatim  eleemosynae  mulieribus  sub  potestate  viri  consti¬ 
tutis,  sicut  nec  pauperibus  iugi  labore  victum  sibi  compa¬ 
rantibus. 


(1)  Cfr.  n.  598.  Gury,  n.  525. 

(2)  Monita  pro  Iub.  ann.  1925,  III.  Cfr.  Ferreres,  1.  c. 

(3)  14  ian.  1901.  Cfr.  Ferreres,  in  ephem.  Razdn  y  Fe,  vol.  1,  pag.  270. 

(4)  S.  Alph.,  Hom.,  apost..  n.  52;  Lacroix,  etc. 

4. °  Non  sunt  imponendae  paenitentiae  multis  operibus  di¬ 
versis  implicatae ,  quia  memoriter  teneri  non  possent ;  nec, 
ordinarie  saltem,  paenitentiae  nimis  naturae  repugnantes,  v.  gr. 
signare  crucem  cum  lingua  in  terra,  invisere  inimicos,  etc. ; 
imprudenter  etiam  generatim  imponitur  pueris  ut  veniam  pe¬ 
tant  a  parentibus  vel  ab  aliis  ob  inoboedientiam,  irreverentiam 
aut  furtula ;  quia  saepe  odiosam  reddunt  confessionem,  et  ple¬ 
rumque  omittuntur,  etc.  Gury,  n.  526. 

5. °  Si  fieri  possit,  optimum  est  imponere  paenitentias  quae 
absque  aliorum  admiratione  impleri  possint  illo  ipso  die,  et 
adhuc  melius  si  impleri  possint  antequam  quis  egrediatur  ab 
ecclesia. 


ARTICULUS  II.  —  De  impletione  paenitentiae 

630.  Principia.  —  I.  Paenitens  tenetur  acceptare  atque  im¬ 
plere  rationabilem,  paenitentiam  sacramentaliter  iniunctam.  — 
Quia  ex  dictis  confessarius  tenetur  paenitentiam,  et  quidem  pec¬ 
catis  aliquo  modo  proportionatam,  imponere.  Si  autem  paeni- 
tentia  imponi  et  acceptari  debet,  eo  ipso,  ratione  oboedientiae 
confessario  debitae,  etiam  adimplenda  est. — Constat  ex  can.  887 
necnon  ex  Cone.  Trid.,  sess.  14,  c.  8,  supra  citatis,  n.  624,  II  (1). 

II.  Paenitens  tenetur  sub  gravi  implere  paenitentiam  gra¬ 
vem  pro  gravibus  peccatis  impositam ;  quia  materia  gravis  per 
se  obligat  sub  gravi.  Ita  omnes.  —  Probabilius  autem  tantum 
sub  levi  obligatur  ad  paenitentiam  levem  pro  levibus  culpis 
impositam  ;  quia  materia  levis  non  est  capax  gravis  obligationis. 
Ita  communiter  cum  S.  Alph.,  n.  518,  contra  nonnullos.  Gury 
n.  527. 

III.  a)  Paenitens  implere  debet  paenitentiam  tempore  desig¬ 
nato  a  confessaro,  vel  quamprimum  commode  potest. — b)  Quo¬ 
ties  autem  paenitentia  statuto  tempore  adimpleta  non  fuit, 
semper  remanet  onus  eam  peragendi,  quia  tempus  tantum 
accessorie  intenditur  (2).  —  c)  Non  tamen  opus  est  ut  paeni¬ 
tentia  impleatur  antequam  rursus  quis  accedat  ad  sacramen¬ 
tum  paenitentiae. 

631.  Quaesita.  —  Quaer.  l.°  An  obliget  sub  gravi  paeniten¬ 
tia  in  se  quidem  gravis ,  sed  pro  solis  venialibus  imposita ? 

Resp.  Neg.,  probabilius .  Ratio  est,  quia  tunc  non  est  neces¬ 
saria  satisfactio,  in  quantum  est  gravis.  Unde  sicut  confessarius 


(1)  S.  Alph.,  n.  516  ;  Hom.  apost.,  n.  55. 

(2)  S.  Alph.,  n.  525.  Cfr.  infra,  n.  633,  q,  6.° 

non  tenebatur,  immo  nec  poterat  illam  praecipere  sub  gravi,  ita 
nec  paenitens  sub  gravi  implere  tenetur  (1). 

Quaer.  2.°  An  confessarius  pro  gravibus  culpis  paenitentiam 
possit  imponere  gravem  quidem ,  sed  leviter  obligantem ? 

Resp.  Affirm.,  quia  legislator  quilibet  gravem  materiam  sub 
levi  praecipere  potest ;  hoc  tamen  generatim  non  expedit  (2) . 

Quaer.  3.°  An  paenitens  teneatur  sub  gravi  implere  circum¬ 
stantias  paenitentiae  adiectas ,  v.  gr.  ut  oret  genibus  flexis,  etc.? 

Resp.  Solutio  pendet  a  maiori  vel  minori  carnis  afflictione 
quam  affert  circumstantia,  sive  per  se  sive  respectu  paenitentis. 
S.  Alph .,  n.  517.  —  Hoc  pendere  potest  etiam  ab  intentione 
confessarii,  quam  vel  ipse  expresse  manifestaverit,  vel  paeni¬ 
tens  possit  praesumere.  Gury ,  n.  528. 

632.  Quaer.  4.°  An  satisfaciat,  qui  paenitentiam  impleat  in 
mortali? 

Resp.  Affirm .,  cum  communi.  Ratio  est,  quia  ad  satisfacien¬ 
dum  praecepto  sufficit  opus  satisfactionis  iniunctum  ponere, 
licet  finis  praecepti  non  obtineatur.  S.  Alph.,  n.  522. 

Quaer.  5.°  An  peccet,  qui  implet  paenitentiam  in  mortali ? 

Resp.  l.°  Certum  est  illum  non  peccare  graviter  (3). 

Resp.  2.°  Iuxta  quosdam  venialiter  peccat.  Ratio  est,  quia 
qui  voluntarie  obicem  effectui  etiam  partiali  sacramenti  ponit, 
non  videtur  ab  aliqua  culpa  excusari  posse.  —  Plures  tamen 
graves  theologi  probabiliter  tenent  cum  Lugo,  illum  ab  omni 
culpa  eximi,  quia  nulla  est  culpa  soli  poenarum  remissioni 
obicem  ponere.  S.  Alph.,  n.  523;  Gury,  n.  529. 

633.  Quaer.  6.°  Quaenam  paenitentiae  dilatio  sit  culpa 
gravis ? 

Resp.  l.°  Si  paenitentia  fuerit  levis,  dilatio,  quantacumque 
sit,  nunquam  erit  gravis,  cum  ex  dictis  ipsa  paenitentiae  omissio 
probabilius  culpam  levem  non  excedat. 

Resp.  2.°  Si  paenitentia  sit  gravis  et  pro  gravibus  peccatis 
imposita,  tempusque  a  confessario  non  sit  determinatum,  proba¬ 
bilius  gravis  reputanda  est  dilatio  duorum  vel  trium  mensium, 
quando  medicinalis  sit,  aut  adsit  periculum  oblivionis.  Cete¬ 
rum  nulla  regula  generalis  circa  hoc  statui  potest.  S.  Alph., 
n.  521.  —  Ergo  non  urgeas  sub  gravi,  cum  certo  de  gravitate  non 
constet,  dummodo  paenitens  non  se  coniiciat  in  impossibilita¬ 
tem  implendi  paenitentiam,  eamque  quoad  substantiam  tandem 
exsequatur.  Si  vero  confessarius  tempus  determinaverit,  adhuc 
non  videtur  gravis  modica  dilatio,  v.  gr.  si  ieiunium  feriae  VI 


(1)  S.  Alph.,  dub.  4,  art.  1,  n.  517.  Cfr.  Sadrez,  disp.  38,  sect.  7,  n.  7. 

(2)  Sudrez  cum  communi,  apud  S.  Alph.,  n.  518. 

(3)  Ita  communiter  theologi. 

differas  in  sabbatum,  aut  communionem  menstruam  ad  sex 
vel  octo  dies  sequentis  mensis  (1). 

Quaer.  7.°  An,  si  paenitens  iniunctae  paenitentiae  oblitus 
fuerit,  teneatur  confessionem  repetere,  ut  aliam  paenitentiam 
recipiat? 

Resp.  Neg.,  probabilius.  Ratio  est,  quia  impletio  paeniten¬ 
tiae  iam  semel  iniunctae,  per  oblivionem  etiam  culpabilem, 
impossibilis  effecta  est.  Ad  impossibile  autem  nemo  tenetur.  Ita 
S.  Alph.,  n.  520,  et  alii  communiter . 

Si  tamen  paenitens  prudenter  praesumat,  confessarium  ad¬ 
huc  esse  iniunctae  paenitentiae  memorem,  deberet  ipsum,  st 
commode  possit,  adire,  ut  ab  eo,  qualis  sit  illa,  resciat.  Gury, 
n.  530. 

634.  Quaer.  8.°  Quis  paenitentiam  commutare  possit? 

Resp.  l.°  IS! unquam  ab  ipso  paenitente  commutari  potest,  ne 

in  melius  quidem,  quamvis  votum  ab  ipso  vovente  possit  in 
opus  evidenter  melius  mutari ;  ratio,  quia  paenitentia  nequit 
ad  sacramentalis  satisfactionis  meritum  elevari,  nisi  a  minis¬ 
tro  ipso  sacramenti  paenitentiae  imposita  fuerit.  Gury ,  n.  531. 

Resp.  2.°  Commutari  potest:  l.°  a  confessario  qui  eam  im¬ 
posuit,  quia  legislator  potest  propriam  legem  mutare  ;  2.°  a  quo¬ 
libet  alio  confessario,  quia  quilibet  alius  confessarius  potest  esse 
eiusdem  causae  iudex,  si  paenitens  ipsius  tribunali  se  submittat ; 
successor  enim  in  eadem  auctoritate  potest  quicquid  potuit  an¬ 
tecessor. 

Excipiendum  tamen  probabilius  videtur,  si  paenitentia  ab 
ipso  superiore  pro  casibus  reservatis  imposita  est,  quia  inferior 
sententiam  superioris  mutare  nequit ;  nisi  tamen  causa  gravis 
adsit,  v.  gr.  quia  paenitens  difficulter  redire  potest  ad  superio¬ 
rem,  quia  tunc  consensus  superioris  facile  praesumi  potest 
(S.  Alph.,  nn.  528,  529).  - —  Solide  tamen  probabilis  est  sententia 
quae  docet,  inferiorem  posse  commutare  etiam  paenitentiam 
pro  reservatis,  quia  per  absolutionem  superioris  ablata  est  iam 
reservatio,  ideoque  quilibet  confessarius  de  peccato  iudicare  po¬ 
test  et  commutare  paenitentiam.  Quod  a  fortiori  infertur  ex 
dicendis  in  n.  681. 

Ad  commutationem  tamen  licite  faciendam  requiritur  causa 
iusta,  qualis  est:  l.°  si  paenitentia  videtur  difficilis;  2.°  si  prae¬ 
videatur  paenitens  non  esse  ei  satisfacturus  ob  repugnantiam, 
fragilitatem,  oblivionem,  etc.  S.  Alph.,  n.  528. 

635.  Quaer.  9.°  An  paenitens  teneatur  confessionem  repetere 
ad  paenitentiae  commutationem  obtinendam? 


(1)  S.  Alph.,  1.  c. ;  Ball.-P.,  vol.  5,  n.  309;  Aertnys,  1.  6,  n.  210. 

Resp.  l.°  Si  adeat  eundem  confessarium ,  non  erit  necessa¬ 
rium  repetere,  quando  confessarius  recordetur  utcumque  con¬ 
fuse  status  conscientiae  paenitentis. 

Resp.  2.°  Si  alium  adeat  confessarium,  vel  etiam  eundem 
non  amplius  peccatorum  memorem ,  sufficit  ut  summatim  con¬ 
fiteatur;  ita  ut  confessarius  confusam  status  illius  notitiam  ac¬ 
quirat.  Ra  S.  Alph.,  n.  529,  et  alii  communiter  contra  nonnullos. 

Resp.  3.°  Probabilius  requiritur  haec  summaria  confessio, 
si  confessarius,  saltem  in  confuso ,  statum  paenitentis  non  co¬ 
gnoscat.  Ratio  est,  quia  nequit  confessarius  paenitentiam  com¬ 
mutare,  nisi  in  sacramentali  iudicio ;  hoc  autem  iudicium  non 
potest  exercere,  nisi  paenitens  conscientiae  suae  statum  illi  ape¬ 
riat.  Lacroix ,  Elbel,  etc. 

Attamen,  probabiliter ,  id  negat  S.  Alph.,  cum  aliis;  quia 
non  agitur  de  iudicio  ferendo  circa  culpas  deletas  in  praecedenti 
confessione,  ubi  iudicium  circa  illas  iam  fuit  formatum,  sed 
tantum  de  paenitentia  commutanda ;  ad  hoc  autem  sufficit 
prioris  paenitentiae  cognitio,  et  notio  fragilitatis  aut  difficultatis 
ad  eam  implendam,  ut  nempe  nova  aliquo  modo  aequivalens 
imponatur.  Gury,  n.  532. 

636.  Quaer.  10.  An  confessarius  possit  paenitentiam  com¬ 
mutare  extra  confessionem? 

Resp.  l.°  Neg.,  si  confessarius  sit  diversus.  Ratio  est,  quia 
cum  confessarius  nullam  habeat  potestatem,  nisi  in  iudicio  sa¬ 
cramentali,  oportet  ut  commutatio  connectatur  cum  absolutione 
data,  vel  statim  concedenda. 

Resp.  2.°  Si  confessarius  ille  sit,  qui  paenitentiam  imposuit, 
potest  illam  certo  mutare  immediate  post  absolutionem,  ante¬ 
quam  paenitens  discedat.  —  Immo,  probabiliter,  etiam  post  lon¬ 
gum  tempus;  quia  tunc  adhuc  videtur  moraliter  uniri  cum  prae¬ 
cedenti  iudicio  sacramentali.  Nam  quemadmodum  longius  spa¬ 
tium  non  impedit  comminus  moraliter  uniantur  aut  dolor,  aut 
confessio,  aut  etiam  impletio  satisfactionis  cum  absolutione,  ita 
et  de  mutatione  paenitentiae  iudicari  potest.  Lu.go ,  d.  25,  n.  112. 
Ra  etiam  Ball.-P.,  vol.  5,  n.  318;  Genicot,  2,  n.  315;  Noldin, 
n.  399;  Voit,  n.  632,  etsi  S.  Alph.  contrariam  veriorem  ac  com¬ 
muniorem  dicat,  n.  529. 

637.  Resolves.  —  l.°  Non  tenetur  paenitens  paenitentiam 
adimplere,  quando  invalida  fuit  confessio;  quia  iudicis  sen¬ 
tentia  sacramentalis  nulla  fuit,  ac  proinde  nullum  adest  sacra¬ 
mentum  integrandum ;  alias  vero  bis  pro  iisdem  peccatis  esset 
satisfaciendum.  Idem  dicendum  est  ob  eandem  rationem  de 
paenitentia  imposita  sine  absolutione.  Collet,  Reuler  et  alii 
communiter,  —  Excipe;  1,°  si  paenitentia  sit  medicinalis,  ut 

medium  unicum  quo  quis  possit  vitare  peccatum ;  2.°  si  paeni- 
tens  ad  eandem  confessionem  perficiendam  pluries  accedat,  et 
interim  confessarius  paenitentiam  aliquam  singulis  vicibus  im¬ 
ponat,  quo  minor  in  fine  imponenda  supersit. 

2. °  Peccat  graviter,  non  modo  qui  paenitentiam  omittit,  sed 
et  qui  omittit  eius  partem  pro  integra  paenitentia  notabilem, 
vel  etiam  quae  gravis  esset  in  se  spectata. 

3. °  Universim  ad  iudicandum  de  omissionis  gravitate  atten¬ 
dendum  est,  num  materia  vel  circumstantia  omissa  multum 
ne,  an  parum  ad  praecepti  finem  conferat ;  num  substantia  prae¬ 
cepti  impleta  sit,  etc.  Si  praecepti  substantiam  implet,  nec  pec¬ 
cat  nisi  venialiter,  qui  stans,  vel  in  cubiculo,  rosarium  recitat, 
quod  ex  iussu  confessarii  flexis  genibus  vel  ante  imaginem 
B.  Virginis  recitare  debuisset;  secus  vero,  si  paenitens  iussus 
esset,  v.  gr.  expansis  brachiis  orare ;  notabilis  enim  est  haec 
mortificatio,  cuius  omissio  gravis  haberi  potest. 

4. °  Preces  in  paenitentiam  impositae  recitari  possunt,  etiam 
dum  Missam  de  praecepto  interea  quis  audit,  nisi  tamen  aliud 
fuerit  a  confessario  statutum.  S.  Alph.,  n.  525,  contra  paucos. 
—  Possent  etiam  alternatim  cum  sociis  recitari  preces,  quae  ex 
Ecclesiae  usu,  aut  fidelium  praxi  velut  in  choro  recitari  solent, 
v.  gr.  rosarium ,  etc. 

5. °  Satisfacere  nequit  paenitens  per  alterum  (cfr.  can.  887, 
supra  cit. ,  n.  624,  II),  nisi  tamen  id  de  consensu  confessarii 
fiat.  Etenim  satisfactio  est  quasi  sacramenti  huius  materia  et 
pars  integratis.  Ergo  necessario  ab  ipso  paenitente  satisfactio 
ponenda  est.  Constat  etiam  ex  propositione  15. a  ab  Alexandro 
VII  damnata,  quae  est  huiusmodi :  Paenitens  propria  auctori¬ 
tate  substituere  sibi  alium  potest ,  qui  loco  ipsius  paenitentiam 
adimpleat. 

6. °  Si  confessarius  duas  Missas  eodem  die  audiendas  in 
paenitentiam  imposuerit,  illae  successive  non  autem  eodem 
tempore,  videntur  audiendae ;  id  enim  intendisse  confessarium, 
rationabiliter  praesumimus.  S.  Alph.,  Hom.  apost.,  n.  57; 
Lacroix  et  alii  communiter . 

7. °  Paenitens,  cui  difficilior  iniungitur  paenitentia,  confes¬ 
sarium  monere  debet  de  impossibilitate  aut  nimia  difficultate 
eam  adimplendi ;  et  si  confessarius  non  acquiescat,  alium  adire 
potest.  Si  autem  paenitentia  non  appareat  adeo  gravis,  paeni¬ 
tens  eam  acceptare  tenetur,  nec  potest  recedere  sine  aliqua 
culpa. 

8. °  Si  paenitens,  accepta  paenitentia  ab  uno  confessario, 
confessionem  iteret  apud  alium,  ut  mitiorem  paenitentiam 
sortiatur,  vel  etiam  alia  de  causa,  a  priori  paenitentia  minime 

liberatur ;  nisi  mentionem  de  praecedenti  confessione  et  accepta 
paenitentia  faciat ;  ratio,  quia  ad  commutandam  paenitentiam 
ex  parte  confessarii  requiritur  positivus  voluntatis  actus,  quo 
prior  obligatio  revocetur.  Ita  communiter ,  Lugo ,  Lacroix;  Gury, 
n.  534,  etc. 


APPENDIX 


DE  PAENITENTIIS  UTILIBUS  IMPONENDIS 

I.  Opera  pietatis 

638.  l.°  Orationes  vocales,  Pater,  Ave,  Credo,  litaniae  B.  Virg., 
rosarium,  sive  eius  tertia  pars,  preces  matutinae  et  vespertinae. 

2. °  Orationes  mentales  (discrete),  pro  capacitate  paenitentis; 
pro  rudibus,  cogitatio  aliqua  de  inferno,  de  morte,  de  passione 
Christi,  mane  aut  vespere,  v.  gr.  per  tempus  unius  Ave. 

3. °  Actus  fidei,  spei,  caritatis,  contritionis,  fiduciae  in  Deum, 
conformitatis  divinae  voluntati,  propositi  non  peccandi...,  toties..., 
v.  gr.  mane,  vespere,  praesertim  in  tentationibus  vel  animi  de- 
iectione. 

4. °  Oblatio  suimet  ipsius  Deo  summo  mane,  signum  crucis,  va¬ 
riae  adspirationes  seu  orationes  iaculatoriae  ad  Christum,  ad  Cor 
Iesu,  ad  B.  Virginem,  ad  angelum  custodem  (ordinarie  non  sunt 
multiplicandae). 

5. °  Exercitium  Viae  Crucis,  praesertim  quando  fit  in  communi, 
preces  novendiales  in  honorem  B.  V.  vel  alicuius  Sancti. 

6. °  Auditio  contionum,  catechismi,  assistentia  officiis  Ecclesiae, 
v.  gr.  Missae  sollemni,  vesperis,  etc.,  vel  exercitiis  spiritualibus,  aut 
pio  exercitio  mensis  mariani,  vel  aliis  huiusmodi,  saltem  aliquoties. 

7. °  Examen  generale  conscientiae  vespere  saltem  per  breve  tem¬ 
pus  ;  item  examen  particulare  circa  talem  defectum,  vel  talem  pra¬ 
vam  consuetudinem  ex  firmo  emendationis  proposito. 

8. °  Visitatio  ecclesiae  vel  altaris  cuiuslibet,  vel  alicuius  in  par¬ 
ticulari  ad  aliquid  ibi  orandum,  aut  petendam  gratiam  non  am¬ 
plius  peccandi. 

9. °  Lectio  pia,  v.  gr.  per  quadrantem  die  dominica,  vel  unum 
aut  alterum  caput,  v.  gr.  Imitationis  Christi,  Vitae  Sanctorum,  vel 
alterius  pii  libri,  etc. 

10.  Frequentatio  Sacramentorum,  tali  die,  vel  tali  tempore,  aut 
tot  vicibus.  Hic  caute  agat  confessarius,  nec  imponat  obligationem 
iis,  qui  raro  confitentur,  ut  semel  vel  bis  in  mense  accedant  ad  tri¬ 
bunal  paenitentiae  per  annum,  sed  hoc  non  iniungat  nisi  una  et 
forte  altera  vice,  et  solis  paenitentibus  id  libenter  acceptantibus. 

II.  Opera  mortificationis 

638  bis.  l.°  Ieiunium,  vel  integrum  iuxta  leges  Ecclesiae,  vel 
partiale  iuxta  vires  physicas  ac  morales  paenitentis.  Non  tamen 
imponenda  est  huiusmodi  paenitentia  nisi  raro,  et  iis  solum,  qui  eam 
libenter  accepturi  sunt, 

2. °  Subtractio  aliqua  cibi,  quae  corporis  sanitati,  aut  officiis  seu 
labori  paenitentis  nullo  modo  nocere  possit,  v.  gr.  dimidia  pars 
ientaculi  soliti  die  veneris  aut  sabbati  aut  in  vigilia  festi  ali¬ 
cuius,  etc. 

3. °  Abstinentia  a  vino  vel  liquore  inebriante,  tali  die,  tali  tem¬ 
pore,  aut  non  excedere  certam  quantitatem. 

4. °  Subtractio  aliqua  somni  ordinarii  praesertim  surgendo  ma¬ 
turius  mane  aut  hora  determinata  in  pigritiae  medelam,  aut  etiam 
ad  tentationes  impuras  praecavendas. 

5. °  Orare  genibus  flexis,  aut  brachiis  per  breve  tempus  in  mo¬ 
dum  crucis  extensis,  deosculari  terram  humilitatis  causa,  breves 
peregrinationes  instituere. 

6. °  Offerre  Deo  aliquoties  aegritudines,  morbos,  aut  alias  occur¬ 
rentes  vitae  aerumnas,  patienter  eas  ferendo. 

7. °  Privari  aliquando  recreatione  etiam  honesta,  v.  gr.  deam¬ 
bulatione,  reprimere  nimiam  curiositatem  in  auditu,  in  visu,  non 
sistere  tandiu  ad  domus  ianuam  aut  fenestras.  Hoc  praesertim  con¬ 
venit  puellis  vanitati  praeter  modum  addictis.  Gury,  n.  585. 

8. °  Castigare  corpus  moderate,  discreta  maceratione,  aliqua 
flagellatione,  situ  incommodo  (sed  haec  rarissime  iniungenda;  im- 
mo  cum  magna  discretione  permittenda). 

N.  B.  Plura  ex  iis,  v.  gr.  quae  dicuntur  hic  I,  nn.  3.°  et  4.°,  et  II, 
nn.  6.°  et  7.°,  continent  materiam  consilii,  non  praecepti,  ne  anxie¬ 
tatibus  detur  locus. 

III.  PAENITENTIAE  MEDICINALES 

639.  Cum  generatim  loquendo  contraria  contrariis  curentur, 
iniungi  aut  tantum  suaderi  poterunt  sequentes  paenitentiae,  cum 
discretione  tamen,  attenta  praesertim  qualitate  et  bono  maiori  pae- 
nitentium. 

1. °  Paenitentibus  raro  et  male  orantibus  imponantur  preces 
breves,  mane  aut  vespere,  per  hebdomadam  circiter,  persolvendae. 
—  Tepidis,  lectiones  piae,  vel  orationes  iaculatoriae  aliquoties  in 
die  faciendae,  pauca  tamen  et  ad  paucos  dies,  ne  oblivione  omittan¬ 
tur,  aut  paenitentem  contorqueant.  —  Tentatis  contra  fidem  et 
spem,  actus  fidei,  spei,  fiduciae,  vel  recitatio  symboli  Apostolo¬ 
rum,  etc. 

2. °  Blasphemis  reverentia  externa  in  Deum,  in  crucem...,  v.  gr. 
deosculari  reverenter  crucifixum  vel  imagines  sacras,  aut  dicere 
devote:  Sit  nomen  Domini  benedictum;  laudetur  lesus  Christus. 

3. °  Amatoribus  mundi  eiusque  pomparum,  meditatio  aliqua  de 
vanitate  rerum  mundanarum,  v.  gr.  dum  mane  surgunt  aut  cubile 
petunt,  vel  renovatio  sponsionum  in  baptismo  factarum. 

4. °  Illis,  qui  saepe  Missam  omittunt,  aliqua  Missa  supereroga- 
toria  audienda,  v.  gr.  duplex  die  dominica,  aut  una  die  feriali,  vel 
visitatio  aliqua  sanctissimi  Sacramenti  pluries  facienda,  etc. 

5. °  Servantibus  odium,  opera  aliqua  caritatis  in  proximum, 
v.  gr.  inimicum  salutare,  aut  alioqui  (prudenter  tamen)  oratio  et 
actus  caritatis  pro  proximo  in  genere,  et  etiam  specialiter  pro  ini¬ 
micis,  recitatio  orationis  dominicae  pro  iisdem,  praesertim  horum 
verborum  :  Dimitte  nobis  debita  nostra,  sicut  et  nos  dimittimus  de¬ 
bitoribus  nostris. 

6. °  Furibus  et  avaris  eleemosyna  aliqua  iuxta  eorum  facultates, 

etiamsi  as  unicus  aliquoties  in  pauperes  vel  in  ecclesiam  erogandus 
esset.  Nunquam  autem  imponendae  sunt  graves  eleemosynae,  nisi 
libenter  acceptentur. 

7. °  Superbis  officia  quaedam  humilitatis,  v.  gr.  deosculari  ter¬ 
ram,  visitare  pauperes,  vel  ipsis  benigne  subvenire,  eos  humaniter 
tractare,  vel  elicere  varios  actus  humilitatis,  v.  gr.  dicere  cum  pu¬ 
blicano  :  Domine,  propitius  esto  mihi  peccatori. 

8. °  Gulosis  et  ebriosis  subtractio  aliqua  ciborum,  abstinentia  a 
cibo  et  potu  extra  consuetas  refectiones,  vel  abstinentia  a  vino  tali 
die,  aut  prohibitio  ne  in  refectionibus  talis  vini  quantitas  exce¬ 
datur,  etc. 

Adde  etiam  opera  mortificationis  quae  in  praecedente  indicata 
sunt.  Gumj,  n.  536. 

9. °  Libidinosis  aliqua  mortificatio,  aut  commoditatum  subtrac¬ 
tio,  praesertim  fuga  occasionum  etiam  aliquantulum  remotarum, 
oratio,  Sacramentorum  frequentatio,  firmi  propositi  frequens  reno¬ 
vatio,  novissimorum  memoria,  etc. 


PARS  TERTIA 
De  ministro  paenitentiae 

Agendum :  l.°  de  potestate  ministri ;  2.°  de  eius  officio 


CAPUT  I 

DE  POTESTATE  MINISTRI 

Quam  mirada  est  sacerdotis,  non  ad  altare  solum  litantis,  sed 
etiam  in  paenitentiae  tribunali  sedentis  potestas!  Nulla  sane  est 
in  terris  praestantior  dignitas,  nullum  sublimius  ministerium,  nul¬ 
lus  gradus  illo  eminentior,  cui  tribuitur  peccata  dimittendi  facul¬ 
tas.  Quis  est  hic,  qui  etiam  peccata  dimittit?  clamabant  infideles 
iudaei.  Luc.  7,  49.  Et  iterum :  Quis  potest  dimittere  peccata  nisi 
solus  Deus?  Luc.  5,  21.  —  Et  homo  nunc  etiam  peccata  dimittit,  et 
quidem  potestate  propria,  licet  divinitus  accepta!  Non  enim  sacer¬ 
dos  nudum  exercet  ministerium,  ut  Tridentina  Synodus  definivit, 
sed  Christi  ipsius  personam  gerit,  dum  tribunal  erigit,  et  senten¬ 
tiam  absolutionis  pronuntiat :  Dedit  nobis  ministerium  reconcilia¬ 
tionis!  2  Cor.  5,  18. 

640.  I.  Duo  requiruntur  ad  potestatem  adaequatam  mi¬ 
nistri  paenitentiae,  scilicet:  l.°  potestas  ordinis;  2.°  potestas 
iurisdictionis.  Utraque  requiritur  ad  validitatem  absolutionis. 
Requiritur  in  primis,  potestas  ordinis ,  id  est  quae  ministro 
competit  vi  ordinationis  et  est  characteri  sacerdotali  intrinsece 
adnexa,  quare  solus  sacerdos  est  minister  sacramenti  paeniten¬ 
tiae  (can.  871).  Ratio  est,  quia  solis  sacerdotibus  dictum  est  a 
Christo :  Accipe  Spiritum  Sanctum ;  quorum  remiseritis  pec- 

cata ,  remittuntur  eis.  Ioann.  20,  22-23.  ■ —  Constat  aliunde  multi¬ 
plici  Ecclesiae  definitione. 

II.  Praeterea  requiritur  in  ministro  potestas  iur  is  dictionis 
sive  ordinaria  sive  delegata ,  in  paenitentem  (can.  872).  Ratio 
est,  quia  paenitentia  se  habet  ad  modum  iudicii,  quod  nequit 
exerceri  nisi  in  subditos.  Confessario  igitur  assignari  subditi 
debent :  hoc  autem  ad  eum  pertinet,  qui  auctoritate  in  eos 
subditos  pollet.  Insuper  id  ad  rectum  Ecclesiae  regimen  omnino 
requiritur.  Incommodum  enim  maximum  foret,  si  facultas  ab¬ 
solvendi  independens  ab  iis  esset,  quibus  a  Christo  dictum  est : 
Quaecumque  alligaveritis ,  erunt  alligata...,  quaecumque  solve¬ 
ritis,  erunt  soluta.  Sed  maxime  constat  ex  Cone.  Trid.,  sess. 
14,  c.  7.° :  Quoniam  igitur  natura  et  ratio  iudicii  illud  exposcit, 
ut  sententia  in  subditos  dumtaxat  feratur,  persuasum  semper 
in  Ecclesia  Dei  fuit,  et  verissimum  esse  Synodus  haec  confirmat , 
nullius  momenti  absolutionem  eam  esse  debere ,  quam  sacerdos 
in  eum  profert,  in  quem  ordinariam  aut  subdelegatam  non 
habet  iuris dictionem. 

ARTICULUS  I.  —  De  natura  potestatis  iurisdictionis 

641.  Notio.  —  Potestas  iurisdictionis  ecclesiasticae  est  po¬ 
testas  publica  regendi  personas  baptizatas,  ita  ut  ad  propriam 
sanctificationem  et  aeternam  salutem  dirigantur.  Cfr.  Ferreres , 
Inst.  can.,  vol.  1,  n.  241.  Comprehendit  non  solum  potestatem 
legislativam  seu  leges  ferendi  et  praecepta  imponendi,  sed 
etiam  potestatem  iudicialem  et  coactivam. 

Divisio.  —  Potestas  iurisdictionis  potest  esse  : 

1. °  Fori  externi ,  aut  fori  interni  seu  conscientiae,  tum  sa- 
cramentalis  tum  extra-sacramentalis  (can.  196). 

2. °  Ordinaria,  aut  delegata. 

3. °  Voluntaria,  aut  iudicialis. 

642.  Iurisdictio  fori  interni  directe  et  primario  ad  bonum 
privatum,  fidelium  spectat,  relationes  morales  inter  hominem  et 
Deum  regit,  et  per  se  et  communiter  in  occulto  exercetur. 

Haec  iurisdictio,  ut  dictum  est,  potest  esse  sacramentalis  et 
extra-sacramentalis .  —  Sacramentalis  ea  est  quae  sub  sigillo 
confessionis  in  sacramento  paenitentiae  exercetur,  et  sacramen- 
talem  semper  confessionem,  saltem  inchoatam,  requirit;  extra- 
sacramentalis  vero  ea  est  quae  extra  praedictum  sacramentum 
exercetur,  ita  tamen  ut  solum  in  foro  conscientiae  vigorem 
habeat  (1). 

(1)  Cfr.  Wernz,  1.  c.,  vol.  2,  n.  3  seq.,  n.  828,  II;  Wemz-Vidal,  2,  nn.  47  seq., 
365  seq. ;  Ferreres,  La  Curia  Romana,  n.  161. 

643.  Iurisdictio  fori  externi  primario  et  directe  bonum  pu¬ 
blicum  et  commune  Ecclesiae  et  fidelium  respicit,  relationes 
sociales  regit,  publice  in  facie  Ecclesiae  exercetur,  et  effectus 
producit  iuridicos  et  sociales. 

N.  B.  Dispensationes,  sententiae,  etc.,  in  foro  externo  prola¬ 
tae  valent  per  se  etiam  in  foro  interno  seu  conscientiae ;  at  pro¬ 
latae  in  foro  interno  non  valent  pro  foro  externo  (1). 

644.  Iurisdictio  voluntaria  est  non  solum  ea  quae  gratiis 
et  favoribus  concessis  exercetur,  ideoque  etiam  gratiosa  vocari 
solet,  sed  etiam  ea  omnis  quae  sine  iudiciali  processu  nec  ap¬ 
pellationis  iure  exercetur. 

Iurisdictio  voluntaria  negotia  decidere  contendit,  non  tam 
stricto  iure,  quam  ex  aequo  et  bono ,  summarie ,  per  viam 
oeconomicam  et  administrativam,  sine  formato  processu,  abs¬ 
que  strepitu  ac  figura  iudicii,  iuxta  id  quod  in  casu  aequius 
et  ad  generale  Ecclesiae  bonum,  ad  vitam  Christianam,  ad  eccle¬ 
siasticam  disciplinam  opportunius  videatur. 

645.  Iudicialis  potestas  ea  dicitur  quae  stricta  iudicii  for¬ 
ma  exercetur,  omnibus  normis  a  iure  praescriptis,  ita  ut  per 
sententiam  finiri  debeat  ad  apicem  iuris  latam,  integro  servato 
legis  rigore,  quin  illum  iudices  immutare  possint.  Ferreres ,  1. 
c.,  nn.  165-167. 

646.  Potestas  ordinaria  iurisdictionis  ea  vocatur  quae  iure 
ipso  adnexa  est  officio ;  delegata,  quae  commissa  est  personae 
(can.  197,  §  1). 

Ordinaria  potestas  potest  esse  propria  (v.  gr.  in  Episcopo), 
aut  vicaria  (v.  gr.  in  Vicario  Generali)  (ibid.,  §  2). 

647.  Quaesita.  —  Quaer.  i.°  Quinam  iurisdictionem  dele¬ 
gare  aut  sub  delegare  possunt? 

Resp.  l.°  Qui  eam  ordinariam  habet,  alteri  eam  delegare 
potest,  nisi  aliud  expresse  iure  caveatur  (can.  199,  §  1). 

2. °  Qui  eam  ab  Apostolica  Sede  delegatam  habet,  potest 
eam  sub  delegare ,  etiam  habitualiter,  nisi  in  eo  industria  perso¬ 
nae  quaesita  fuerit,  aut  ei  subdelegatio  prohibita  sit  (ibid.,  §  2). 

3. °  Qui  eam  delegatam  habet  ad  universalitatem  causarum 
ab  eo  qui  infra  Romanum  Pontificem  habet  potestatem  ordina¬ 
riam,  solum  pro  singulis  casibus,  non  vero  habitualiter  eam 
delegare  potest  (ibid.,  §  3). 

4. °  Nemo  alius  delegatam  potestatem  subdelegare  potest 
nisi  ad  hoc  expressa  facultas  ipsi  concedatur;  possunt  tamen 
articulum  aliquem  non  iurisdictionalem  sine  expressa  commis¬ 
sione  iudices  delegati  subdelegare  (ibid.,  §  4). 

^2^  Vide  can.  202,  §  1;  Ferreres,  1.  c.,  nn.  162,  163.  Cfr.  tamen  circa  dispensationes 
pro  foro  interno  tion  secrainentali  can.  1047,  infra,  n.  974,  nota. 

Quaer.  2.°  Cum  quibus  et  ubi  iuris dictionis  potestas  exerceri 
potest? 

Resp.  l.°  hiris  dictionis  sive  ordinaria  sive  delegata  potestas 
in  solos  subditos  directe  exerceri  potest  (can.  201,  §  1). 

2. °  ludicialis ,  tam  ordinaria  quam  delegata,  exerceri  ne¬ 
quit:  a)  in  proprium  commodum,  b)  nec  extra  territorium, 
c)  aut  in  subditum  a  territorio  absentem,  salvis  praescriptis 
can.  401,  §  1;  881,  §  2,  et  1637  (ibid.,  §  2). 

3. °  Potestas  iurisdictionis  voluntariae  seu  non  iudicialis  : 
a)  in  proprium  etiam  commodum,  b )  aut  extra  territorium, 
c)  aut  in  subditum  a  territorio  absentem  exerceri  potest,  nisi 
aliud  ex  rerum  natura  aut  ex  iure  constet  (ibid.,  §  3). 

Quaer.  3.°  In  quo  foro  iurisdictio  exerceri  potest ? 

Resp.  l.°  Potestas,  tam  ordinaria  quam  delegata,  solum  in 
eo  foro  exerceri  potest  pro  quo  colluta  fuit;  actus  tamen  potes¬ 
tatis  pro  foro  externo  collatae  valent  etiam  in  interno ,  non  tamen 
e  converso  (can.  202,  §  1). 

Actus  positi  in  foro  externo  valent  pro  interno ;  si  tamen 
potestas  est  tantum  pro  foro  externo ,  tales  actus  in  foro  interno 
fieri  nequeunt.  Ita  v.  gr.  Episcopi  in  foro  externo  a  crimine 
haeresis  absolvere  possunt,  eorumque  absolutio  in  dicto  foro, 
praevia  denuntiatione  aut  voluntaria  praesentatione  excommuni- 
cati  in  tribunali  ecclesiastico,  valet  etiam  pro  foro  interno.  Si 
tamen  excommunicatus  sistit  se  non  in  tribunali  ecclesiastico, 
sed  coram  Episcopo  ut  confessario ,  non  potest  hic  auctoritate 
propria  eum  in  foro  interno  absolvere,  quia  excommunicatio 
pro  illo  foro  est  Papae  reservata.  Cfr.  infra,  nn.  1236,  1237. 

Resp.  2.°  Potestas  pro  foro  interno  collata  exerceri  etiam 
potest  in  foro  interno  extra-sacramentali ,  nisi  sacramentale 
exigatur  (can.  202,  §  2). 

Resp.  3.°  Si  forum  pro  quo  potestas  data  est,  expressum  non 
fuerit,  potestas  intelligitur  concessa  pro  utroque  foro ,  nisi  ex 
ipsa  rei  natura  aliud  constet  (ibid.,  §  3). 

Quaer.  4.°  Quibus  limitibus  teneatur  delegatus ? 

Resp.  Delegatus  limites  sui  mandati  excedere  nequit,  nec 
quantum  ad  res ,  nec  quantum  ad  personas  spectat ;  secus  actus, 
in  eo  quod  excedit,  est  nullus  (can.  203,  §  1). 

Non  censetur  tamen  excedere  ex  eo  quod  mandatum  alio 
modo  ac  a  delegante  assignatum  erat,  exsequatur,  nisi  modus 
ipse  fuerit  a  delegante  praescriptus  ad  validitatem  tanquam 
conditio  (ibid.,  §  2). 

Quaer.  5.°  Quando  potestas  delegata  cessat,  quando  autem 
ordinaria? 

Resp.  l.°  Delegata  potestas  cessat  seu  exstinguitur:  a )  exple- 

to  mandato;  b)  elapso  tempore,  aut  exhausto  numero  casuum 
pro  quo  concessa  fuit;  c)  cessante  causa  finali  delegationis; 

d)  revocatione  delegantis  delegato  directe  intimitata,  aut  renun¬ 
tiatione  delegati  deleganti  directe  intimata  et  ab  eodem  accep¬ 
tata;  non  tamen  cessat  ex  eo  quod  ius  delegantis  exstinguatur, 
nisi  aut  in  rescripto  Papae  vel  Ordinarii  id  expresse  caveatur, 
aut  delegatio  detur  ad  gratiam  personis  determinatis  conceden¬ 
dam  et  negotium  adhuc  integrum  sit  (can.  61  et  207,  §  1). 

Si  plures  collegialiter  delegantur,  deficiente  uno  cessat  om¬ 
nium  delegatio,  nisi  aliud  ex  tenore  delegationis  constet  (can. 
207,  §  3). 

2.°  Potestas  ordinaria:  a)  non  cessat  resoluto,  id  est  cessan¬ 
te  iure  concedentis  officium,  cui  adnexa  est;  sed  b)  cessat ,  si 
is  qui  eam  habet,  amittat  officium,  cui  potestas  adnexa  est ; 
c)  etiam  excommunicatione,  suspensione  ab  officio ,  vel  inter¬ 
dicto,  sed  tantum  post  sententiam  condemnatoriam  vel  decla- 
ratoriam ;  d)  silet ,  id  est  suspenditur,  cum  legitime  interponi¬ 
tur  appellatio,  nisi  haec  tantum  sit  in  devolutivo  (can.  208, 
873,  §  3,  2264,  2284). 

Quaer.  6.°  Quando  iurisdictio  suppletur? 

PiESP.  l.°  Cum  in  foro  interno  per  inadverlentiam  aliqui  ac¬ 
tus  ponuntur  elapso  iam  tempore,  vel  exhausto  numero  ca¬ 
suum,  pro  quo  potestas  in  illo  foro  concessa  erat  (can.  207,  §  2). 

2.°  In  errore  communi,  aut  in  dubio  positivo  et  probabili 
sive  iuris  sive  facti ,  iurisdictionem  supplet  Ecclesia  pro  foro 
tum  externo  tum  interno  (can.  209). 

N.  B.  Potestas  ordinis  (v.  gr.  confirmandi),  sive  adnexa 
officio  a  Superiore  ecclesiastico,  sive  ab  eo  delegata  personae, 
nequit  aliis  delegari  aut  sub  delegari,  nisi  id  expresse  fuerit 
iure  vel  induito  concessum  (can.  210). 

ARTICULUS  II.  —  De  iurisdictione  ad  excipiendas 

CONFESSIONES 

648.  I.  Iurisdictionem  ordinariam  ad  excipiendas  confes¬ 
siones:  a)  pro  universa  Ecclesia,  praeter  Romanum  Pontifi¬ 
cem,  habent  Cardinales;  b)  Ordinarius  loci,  pro  suo  territorio; 
c )  canonicus  paenitentiarius  etiam  ecclesiae  collegiatae,  pro 
dioecesi;  d)  Superior  religiosus  exemptus,  pro  suis  subditis; 

e)  parochus  (vel  quasi-parochus)  aliique  sacerdotes  qui  loco 
parochi  sunt,  pro  suo  territorio  (can.  873,  §§  1,  2). 

N.  B.  Qui  ordinariam  habent  absolvendi  potestatem,  pos¬ 
sunt  subditos  absolvere  ubique  terrarum  (can.  881,  §  2). 

II.  Canonicus  paenitentiarius :  a)  nequit  suam  iurisdictio- 

nem  aliis  delegare ,  b )  absolvere  (a  ture)  potest  a  peccatis  et  a 
censuris  Episcopo  reservatis ,  c)  in  dioecesi  absolvere  potest  ex¬ 
traneos  quoque ;  extra  territorium  dioecesis  solos  dioecesanos 
(can.  401,  §  1). 

III.  Iurisdictionem  delegatam:  a)  ad  recipiendas  confes¬ 
siones  quorumlibet  sive  saecularium  (etiam  peregrinorum,  in¬ 
fra,  n.  653,  q.  17)  sive  religiosorum  confert  sacerdotibus  tum 
saecularibus  tum  religiosis  etiam  exemptis  Ordinarius  loci,  in 
quo  confessiones  excipiuntur  (can.  874,  §1);  b )  qui  tamen 
habitualiter  eam  concedere  religiosis  non  debet  nisi  praesenta¬ 
tis  a  suo  Superiore,  nec  praesentatis  denegare  sine  gravi  causa 
(ibid.,  §  2)  ;  c )  religiosi  vero  ea  uti  non  possunt  licite ,  sine  li¬ 
centia,  saltem  praesumpta,  sui  Superioris  (ibid.,  §  1).  Vide 
n.  657. 

IV.  Ad  recipiendas  confessiones  religiosorum  exemptorum 
in  religione  clericali ,  iurisdictionem  delegatam  confert  quoque 
proprius  eorundem  Superior ,  ad  normam  constitutionum  ;  cui 
fas  est  eam  concedere  etiam  sacerdotibus  e  clero  saeculari  aut 
alterius  religionis  (can.  875,  §  1). 

V.  a)  Ad  confessiones  quarumcumque  religiosarum  ac  no- 
vitiarum  valide  et  licite  recipiendas,  sacerdotes  tum  saeculares 
tum  religiosi,  cuiusvis  gradus  aut  officii,  peculiari  iurisdictione 
indigent  (can.  876,  §  1).  —  b)  Hanc  iurisdictionem  confert  loci 
Ordinarius,  ubi  religiosarum  domus  reperitur  (ibid.,  §  2) ; 
Cardinales  vero  eam  habent  a  iure.  Cfr.  can.  239,  §  1,  l.° 

VI.  In  periculo  mortis  omnes  sacerdotes,  licet  ad  confes¬ 
siones  non  approbati,  valide  et  licite  absolvunt  quoslibet  paeni- 
tentes  a  quibusvis  peccatis  aut  censuris,  quantumvis  reservatis 
et  notoriis,  etiamsi  praesens  sit  sacerdos  approbatus,  salvis  iis 
quae  circa  absolutionem  complicis  statuta  sunt  (can.  882).  Vide 
infra,  nn.  65,  q.  12 ;  680  et  685. 

649.  Quaesita. — Quaer.  l.°  An  requiratur  approbatio  Epi¬ 
scopi  loci  ad  excipiendas  confessiones  saecularium ,  etc.? 

Resp.  Iuxta  Codicem  canonicum  non  requiritur  approbatio 
distincta  a  collatione  iurisdictionis  (1).  Ordinarii  vero  locorum 
et  Superiores  regulares  iurisdictionem  aut  licentiam  audienda- 


(1)  Ante  Codicem  communiter  auctores  distinguebant  inter  approbationem  et 
concessionem  iurisdictionis,  ita  ut  quibusdam  in  casibus  approbatio  danda  esset  ab 
Ordinario  loci,  iurisdictio  vero  a  Superiore  regulari.  Approbatio,  quatenus  condistin- 
guebatur  a  concessione  iurisdictionis,  designabat  declarationem  iuridicam  et  effica¬ 
cem  de  sacerdotis  idoneitate  ad  hoc  ut  ei  iurisdictio  concederetur  ad  excipiendas 
confessiones;  sed  non  conferebat  iurisdictionem.  Cfr.  Casus  Romae  ad  S.  Apoll., 
pag.  110  seq.  Codex  vero  nomine  approbationis  designat  ipsam  concessionem  iurisdic¬ 
tionis  (cfr.  v.  gr.  can.  519,  522,  523,  877,  §  2;  881,  §  1;  882)  et,  quoties  exigit  approbatio¬ 
nem,  exigit  concessionem  iurisdictionis. 

rum  confessionum  concedere  non  debent,  nisi  iis  qui  idonei 
per  examen  reperti  fuerint  (can.  877,  §  1). 

Excipe ,  si  agatur  de  sacerdote  cuius  theologicam  doctrinam 
aliunde  compertam  habeant  (ibid.) . 

Quaer.  2.°  Quid,  si  post  concessam  iurisdictionem  aut  licen¬ 
tiam  prudenter  dubitent  num  probatus  a  se  antea  sacerdos 
pergat  adhuc  idoneus  esse? 

Resp.  Eum  ad  novum  examen  adigere  possunt,  etsi  agatur 
de  parocho  aut  canonico  paenitentiario  (can.  877,  §  2),  qui  iuris¬ 
dictionem  habent  a  iure.  Quod  si  renuat  se  examini  subiicere, 
aut  in  examine  inveniatur  non  idoneus,  suspendi  debet. 

Quaer.  3.°  An  iurisdictio  delegata  aut  licentia  audiendarum 
confessionum  concedi  possit  circumscripta  limitibus,  v.  gr.  ad 
certum  tempus ,  locum ,  perso?ias? 

Resp.  Affirmative ,  quoad  validitatem;  licite  tamen  nequit 
nimis  coarctari  absque  rationabili  causa  (can.  878).  Ratio  primi 
est,  quia  sicut  valide  potest  denegari  iurisdictio  aut  licentia, 
ita  etiam  concedi  cum  limitatione,  cum  sit  actus  dependens  a 
voluntate  Episcopi  vel  Superioris.  Ratio  secundi  est,  quia  ni¬ 
mia  coarctatio  sine  causa  rationabili  et  fidelibus  et  ipsi  confes- 
sario  onerosa  esset. 

Quaer.  4.°  Quaenam  sunt  causae  rationabiles  iurisdictionem 
aut  licentiam  limitandi? 

Resp.  Plures  esse  possunt,  v.  gr. :  l.a  si  nunc  sit  necessitas 
habendi  plures  confessarios,  quae  postea  cesset ;  2.a  si  ille,  cui 
iurisdictio  aut  licentia  concedenda  sit,  habeat  nunc  sufficien¬ 
tem  scientiam,  sed  maior  desideretur  ad  iurisdictionem  aut  li¬ 
centiam  perpetuam ;  3.a  si  prudenter  timeatur  ne  post  habitam 
semel  iurisdictionem  aut  licentiam  perpetuam,  studium  negli- 
gat ;  4.a  ad  experiendum  quomodo  se  gerat  in  excipiendis  con¬ 
fessionibus,  videlicet  an  principia  generalia  bene  applicet,  etc. 
( Gury ,  n.  542,  q.  5.°) ;  immo  etiam  ratione  libertatis  subditorum 
limitatio  oriri  potest,  ut  patebit  ex  q.  sequenti. 

650.  Quaer.  5.°  Quinam  habent  iurisdictionem  limitatam  a 
iure  quoad  liceitatem ? 

Resp.  Magister  novitiorum  eiusque  socius,  Superior  Semi¬ 
narii  collegiive  :  iis  enim  sacramentales  confessiones  suorum 
alumnorum  secum  in  eadem  domo  commorantium  audire  non 
licet,  nisi  alumni  ex  gravi  et  urgenti  causa  in  casibus  particu- 
raribus  sponte  id  petant  (can.  891).  Vide  infra,  n.  653,  q.  18, 
et  n.  657,  q.  3.°  et  5.° 

Quaer.  6.°  An  possit  Ordinarius  vel  Superior  valide  et  licite 
revocare  aut  suspendere  confessarios  ab  audiendis  confessio¬ 
nibus? 

Resp.  l.°  Affirm.,  quoad  validitatem  etiam  sine  causa  iusta, 
saltem  si  approbatio  data  sit  absque  praevio  examine.  —  Ratio 
est:  l.a  quia  talis  revocatio  fit  in  re  Episcopo  ita  subiecta,  ut 
ab  illo  tantum  provenire  queat ;  2.°  quia  approbatio,  etiam 
iniuste  revocata,  iam  non  exsistit,  seu  non  potest  dici  simplici¬ 
ter  habita  seu  obtenta.  Ita  communiter  cum  S.  Alph.,  n.  551; 
Billuart ,  diss.  6,  art.  5.  —  Attamen  si  iurisdictio  data  fuit  prae¬ 
vio  examine,  probabilis  sententia  est  quae  tenet  invalidam  esse 
revocationem  iniuste  factam.  Ratio  est,  quia  iurisdictio  concessa 
praevio  examine  non  est  favor  ex  beneplacito  pendens,  sed  ius 
ex  iuridica  sententia  acquisitum  et  ex  iustitia  debitum  posita 
aptitudine.  Ergo  nequit  cessare  ex  iniusto  beneplacito  (1).  —  In 
praxi,  propter  periculum  hallucinationis  et  scandali,  praestat 
appellare  ad  Metropolitanum  vel  ad  S.  Congregationem. 

Resp.  2.°  Neg.,  quoad  liceitatem ,  nisi  adsit  gravis  causa 
(can.  880,  §  1). 

At  graves  ob  causas  Ordinarius  potest  etiam  parocho  aut 
paenitentiario  confessarii  munus  interdicere,  salvo  recursu  in 
devolutivo  ad  Sedem  Apostolicam.  —  Non  tamen  licet  Episco¬ 
po,  inconsulta  Sede  Apostolica,  si  de  domo  formata  agatur, 
omnibus  alicuius  religiosae  domus  confessariis  una  simul  iuris- 
dictionem  adimere  (ibid.,  §§  2  et  3).  Vide  dicta  in  n.  649  quoad 
novum  examen. 

N.  B.  Religiosus  cum  facultate  ab  Ordinario  accepta  valide 
audit  confessiones  etiam  sine  licentia  aut  contra  prohibitionem 
sui  Superioris. 

Quaer.  7.°  An  sufficiat  approbatio  audiendi  confessiones  prae¬ 
sumpta  seu  interpretativa? 

Resp.  Neg .,  sed  ad  validitatem  requiritur  ut  sit  expresse  con¬ 
cessa  scripto  vel  verbis  (can.  879,  §  1).  —  Immo  nec  licet  inci¬ 
pere  confessiones  antequam  consensus  ille,  per  litteras  petitus, 
receptus  fuerit,  etsi  certo  obtinendus  videatur.  Non  enim  suf¬ 
ficit  iurisdictio  interpretativa.  Ita  communiter .  S.  Alph.,  n.  570. 

A  fortiori  autem  non  valet  ratihabitio  iurisdictionis  etiam 
prudenter  praesumpta;  quia  absolutio  hic  et  nunc  non  valet. 
Atqui  ratihabitio  Episcopi  non  est  absolutio.  Ergo  nullum  est 
sacramentum.  Palmieri,  h.  1.;  S.  Alph.,  ibid.;  Gury,  n.  541. 

Quaer.  8.°  An  Episcopus  sacerdoti  extraneo  iuris dictionem 
concedere  possit ? 

Resp.  Affirm.,  etsi  in  eius  dioecesi  non  habeat  domicilium, 
nec  quasi-domicilium,  nec  actu  illic  habitet.  Ratio  est,  quia 


(1)  Ita  Lugo,  1.  c.,  n.  64;  Sudres,  d.  28,  s.  8,  n.  7;  Salmant.,  c.  11,  p.  6,  n.  107; 
Castropalao,  tr.  23,  p.  18,  n.  6 ;  Casajoana,  h.  1. ;  Bucceroni,  2,  n.  763 ;  Gdnicot,  2,  it.  327. 

delegatio  sive  mandatum  committi  potest  cuivis,  dummodo  ca¬ 
pax  sit.  Constat  insuper  ex  praxi,  quae  universaliter  in  Ecclesia 
servatur. 

651.  Quaer.  9.°  An  Ecclesia  suppleat  iurisdictionem,  quan¬ 
do  paenitentes  ipsius  defectum  invincibiliter  ignorant ? 

Resp.  Advertendum  prius  est,  defectum  iurisdictionis  in  di¬ 
versis  rerum  adiunctis  evenire  posse.  Etenim  error  esse  potest 
vel  communis  inter  fideles,  vel  privatus  tantum  alicuius  perso¬ 
nae.  Rursum  sacerdos  iurisdictione  carens  potest  habere  titulum 
coloratum ,  vel  solum  existimatum.  Titulus  autem  coloratus ,  est 
titulus  in  se  quidem  falsus,  sed  tamen  vere  collatus  a  Superiore, 
et  ideo  prae  se  ferens  speciem  veri  tituli ,  licet  ex  aliqua  causa 
vitio  occulto  nullitatis  laboret.  Sic  sacerdos,  qui  simoniace  re¬ 
nuntiatur  parochus,  invalidum  sortitur  titulum  ex  iure  cano¬ 
nico  ;  et  si  a  legitimo  Episcopo  fuerit  in  paroecia  constitutus, 
titulum  habet  coloratum.  Titulus  vero  mere  existimatus  ille  est 
qui  a  fidelibus  adesse  reputatur,  licet  non  exsistat.  His  positis : 

Dico  I.  Ecclesia  certo  supplet,  si  error  sit  communis  inter 
fideles  (sive  sacerdos  defectum  tituli  cognoscat,  sive  illud  etiam 
ignoret)  et  simul  cum  titulo  colorato  coniunctus.  —  Ratio  erui¬ 
tur  ex  can.  209  (n.  647,  q.  6.°),  ubi  dicitur,  quod  Ecclesia  supplet 
in  errore  communi.  Ergo  saltem  ita  intelligendum,  ubi  adest 
titulus  coloratus,  et  constabat  etiam  antea  ex  communi  theolo¬ 
gorum  interpretatione.  —  Si  quis  tamen  paenitens  defectum 
cognosceret,  invalide  confiteretur,  cum  Ecclesia  non  suppleat 
nisi  pro  his  qui  defectum  ignorant.  Instr.  Eystetten.,  n.  240. 

Dico  II.  Etiam  supplet  Ecclesia,  si  adsit  error  communis 
sine  titulo  colorato ,  sed  cum  titulo  tantum  existimato  seu  ficto. 
—  Etenim  Codex  non  distinguit,  sed  simpliciter  dicit  Ecclesiam 
supplere  in  errore  communi.  Ergo  nec  nos  distinguere  debemus. 
Secus  innumerae  animae  perire  possunt  (1). 

Dico  III.  Non  censetur  Ecclesia  supplere  iurisdictionem, 
si  error  sit  privatus ,  v.  gr.  si  sit  unius  aut  paucorum.  —  Ratio 
est,  quia  Ecclesia  non  censetur  supplere  nisi  ratione  boni  com¬ 
munis ,  ad  instar  scilicet  provisoris  seu  gubernatoris  generalis, 
qui  ad  solum  bonum  generale  societatis  attendit,  et  bonum  pri¬ 
vatorum  curae  provisorum  particularium  relinquit.  Ita  com¬ 
munissime  theologi  contra  paucos. 

Quaer.  10.  An  liceat  absolvere  cum  iurisdictione  sive  posi¬ 
tive  sive  negative  dubia? 

(1)  Ita  Sudrez,  Lugo,  Lessius,  Billuart,  Bonacina,  Diana,  Henriquez,  Pontius,  Buc 
ceroni,  2,  n.  769 ;  Casus  Romae  ad  S.  Apollinar.,  pag.  119,  etc. ;  et  hoc  putant  probabile 
S.  Alphonsus,  Viva,  Elbel,  Sporer,  Roncaglia,  Gobat,  Holzmann,  Hdrinx,  Cdrdenas, 
Qousset,  Gdnicot,  n.  331,  etc.  —  Contradicebant  tamen  alii  quidam,  v.  gr.  Busem- 
baum,  Navarrus,  Silvester,  Cajetanus,  Vgolinus,  Covarrubias,  etc. 

Resp.  l.°  Affirmative  quoad  positive  dubiam,  seu  proba¬ 
bilem,  iuxta  dicta  in  n.  647,  q.  6.°,  2.° 

Resp.  2.°  Negative  quoad  dubiam  negative,  nisi  aliqua  ne¬ 
cessitas  urgeat.  Ratio  est,  quia  tunc  Ecclesia  non  supplet  iuris- 
dictionem,  si  forte  desit,  ideoque  sacramentum  exponitur  pe¬ 
riculo  nuditatis.  Codex  enim  (can.  209)  dicit,  Ecclesiam  supple¬ 
re  in  dubio  positivo  et  jjrobabili.  - —  S.  Alph .,  n.  571,  putat  eius- 
modi  necessitatem  adesse:  l.°  si  urgeat  praeceptum  annuae 
confessionis;  2.°  si  paenitens  debeat  Missam  celebrare,  vel  com 
municare,  et  alias  notam  infamiae  incurreret ;  3.°  si  sacerdos 
ex  obligatione  celebrare  teneatur. 

Quaer.  11.  An  Vicarius  Generalis  habeat  iuris dictionem  ordi¬ 
nariam ,  ita  ut  possit  alios  delegare  ad  confessiones  audiendas ? 

Resp.  Affirm.  Ratio  est,  quia  est  vere  Ordinarius  loci.  Immo 
apertissime  patet  ex  can.  893,  §  1,  ubi  dicitur:  aQui  iure  ordi¬ 
nario  possunt  audiendi  confessionem  potestatem  concedere ,  aut 
ferre  censuras,  possunt  quoque,  excepto  Vicario  Capitulari  et 
Vicario  Generali  sine  mandato  speciali,  nonnullos  casus  ad 
suum  avocare  iudicium,  inferioribus  absolvendi  potestatem  li¬ 
mitantes».  —  Ergo  Vicarius  Generalis  et  Vicarius  Capitularis 
possunt  iure  ordinario  conferre  iurisdictionem  ad  excipiendas 
confessiones,  sed  nequeunt  peccata  sibi  reservare. 

Praeterea  constat  eo  quod  Vicario  Generali,  vi  officii,  ea  com¬ 
petit  in  universa  dioecesi  iurisdictio  in  spiritualibus  ac  tempora¬ 
libus,  quae  ad  Episcopum  iure  ordinario  pertinet,  exceptis  iis 
quae  Episcopus  sibi  reservaverit,  vel  quae  ex  iure  requirant  spe¬ 
ciale  Episcopi  mandatum  (can.  368,  §  1).  Atqui  ex  iure  haec 
concessio  iurisdictionis  ad  excipiendas  confessiones  non  requirit 
speciale  mandatum.  Ergo... 

Quaer.  12.  An  simplex  sacerdos ,  immo  haereticus  et  excom- 
municatus  vitandus  valide  absolvant  sive  in  articulo  sive  etiam 
in  periculo  mortis,  deficiente  alio  sacerdote ? 

Resp.  Affirm.  Ratio  est,  quia  omnes  sacerdotes  possunt  ab¬ 
solvere  tam  in  articulo  quam  in  periculo  mortis,  ut  constat  tum 
ex  Codice ,  can.  882,  n.  648,  VI,  citato,  tum  ex  Cone.  Trid., 
sess.  14,  cap.  7. 

652.  Quaer.  13.  An  vicarii  adiutores  (hispanice  regentes, 
vicarios  in  capite)  necnon  vicarii  oeconomi  ( hispanice  economos) 
habeant  vi  muneris  iurisdictionem  ad  excipiendas  confessiones 
ideoque  iurisdictionem  ordinariam? 

Resp.  Affirm .,  saltem  probabilius  iuxta  can.  873  (vide  n. 
648)  :  sunt  enim  loco  parochi,  ut  patet ;  dummodo,  si  de  adiu- 
tore  agatur,  plenam  potestatem  paroecialem  habeat  ( oeconomus 
enim  plenam  semper  habet). 

Confirmatur:  a)  ex  can.  451,  §  2,  ubi  statuitur:  «Parochis  aequi- 
parantur  cum  omnibus  iuribus  et  obligationibus  paroecialibus  et 
; parochorum  nomine  in  iure  veniunt:  l.°  Quasi-parochi,  qui  quasi- 
paroecias  regunt,  de  quibus  in  can.  216,  §  3. — 2.°  Vicarii  paroe- 
ciales,  si  plena  potestate  paroeciali  sint  praediti»  ;  b)  quoad  oecono¬ 
mum,  ex  can.  473,  §  1 :  «Vicarius  oeconomus  iisdem  iuribus  gaudet 
iisdemque  officiis  adstringitur,  ac  parochus,  in  iis  quae  animarum 
curam  spectant»;  c)  quoad  adiutorem  (regente),  ex  can.  475,  §  2: 
«Adiutori,  si  in  omnibus  suppleat  parochi  vicem,  iura  omnia  et  of¬ 
ficia  competunt  parochorum  propria,  excepta  Missae  applicatione 
pro  populo,  quae  parochum  gravat». 

Hoc  tamen  non  impedit  comminus  Ordinarius  ab  eis  examen 
exigat  antequam  munus  eis  committat ;  vel  etiam  durante  mu¬ 
nere,  si  positive  dubitet  an  pergant  esse  idonei,  ut  patet  a  for¬ 
tiori  ex  dictis  in  n.  649,  q.  2.°,  de  parocho  et  canonico  paeni- 
tentiario. 

Quaer.  14.  An  parochus  possit  advocare  parochum  eiusdem 
vel  diversae  dioecesis  ad  confessiones  in  sua  paroecia  audiendas ? 

Resp.  l.°  Affirm.,  quoad  parochum  eiusdem  dioecesis.  Ratio 
est,  quia  licet  hic  vi  officii  sui  iurisdictionem  ordinariam  habeat 
tantum  pro  paroecia  sua  et  civitate  vel  oppido  ubi  sita  est  pa- 
roecialis  ecclesia,  ut  videtur  significare  can.  873,  §  1,  id  etiam 
ferebat  antiqua  disciplina,  ut  patet  ex  Resp.  S.  G.  Cone.,  conf.  a 
Clem.  VIII,  26  sept.  1596  :  apud  Richter ,  pag.  381,  n.  26.  —  Ergo 
Codex  conservat  antiquam  disciplinam.  Ergo  sicut  antiqua,  nova 
est  interpretanda  (can.  6,  2.°,  5.°).  Iam  vero  in  antiqua  parochus 
ex  consuetudine  fere  universali  confessiones  etiam  in  universa 
dioecesi  audire  poterat ,  iurisdictione  delegata,  nisi  Episcopus 
aliter  decerneret.  Ergo  etiam  in  nova  (1).  Consulendae  tamen 
sunt  consuetudines  locorum  propriae. 

Resp.  2.°  Quoad  parochum  diversae  dioecesis,  hodie  negati¬ 
ve  (2)  respondendum  est,  cum  iurisdictionem  parochus  commu¬ 
nicare  iam  non  possit  neque  pro  suo  territorio.  Id  probatur :  l.° 
quia  nullibi  dicitur  parochum  posse  conferre  iurisdictionem ; 
2.°  quia  secus  posset  sibi  reservare  casus  ex  can.  893,  cum  id  non 
possit  Vicarius  Generalis  nec  Vicarius  Capitularis,  quamvis  sint 
Ordinarii  (3).  Ita  Comm.  Cod.,  16  oct.  1919. 

(1)  Ita  etiam  post  Codicem  Noldin,  De  Sacram.,  n.  340;  Gdnicot-S almam,  n.  325; 
Aertnys,  n.  343,  4.”,  nota;  Gury-Tummolo,  n.  542.  Cfr.  etiam  Tanquerey,  n.  388,  c). 

(2)  Ita  etiam  Vermeersch-Creus.,  Summa  novi  luris  canonici,  n.  346. 

(3)  Hoc  quod  iam  scripseramus  in  prima  editione  post  Codicem  (febr.  1918) 
confirmatum  est  per  Commissionem  Codicis  die  16  oct.  1919  hisce  verbis  :  illtrum  ad 
normam  canonum  199,  §  1,  et  874,  §  1,  parochi,  vicarii  parochorum,  aliive  sacerdotes 
ad  universitatem  causarum  delegati,  possint  sacerdotibus  sive  saecularibus  sive 
religiosis  delegare  iurisdictionem  ad  confessiones  recipiendas,  aut  saltem  iisdem 
iam  approbatis  iurisdictionem  extendere  ultra  fines  loci  vel  personarum,  intra 
quos  ad  normam  can.  878,  §  1,  fuerit  circumscripta;  an  ad  id  egeant  speciali  facul- 

Quaer.  15.  An  delegatus  valide  et  licite  absolvat  elapso  ter¬ 
mino  delegationis  quotannis  renovandae ,  v.  gr.  si  turba  paeni- 
tentium  affluat  ad  aliquam  magnam  sollemnitatem ? 

Resp.  l.°  Invalide  absolvit  per  se,  id  est  ratione  iurisdictionis, 
quia  de  facto  nullam  habet.  Attamen  valide  absolvet  probabilius 
ratione  erroris  communis,  ob  quem  Ecclesia  supplere  censetur 
pro  bono  animarum. 

Resp.  2.°  Peccat  graviter  per  se  sacerdos,  si  hoc  scienter  agit ; 
ratio,  quia  exercet  munus  confessarii  sine  legitima  auctoritate 
et,  licet  tunc  suppleat  Ecclesia,  reus  est  tamen,  quod  ipse  in¬ 
debite  eam  ad  supplendum  cogat. 

Resp.  3.°  Si  ex  inadvertentia  absolveret  elapso  tempore  ap¬ 
probationis,  vel  casum  reservatum  pro  quo  non  est  approba¬ 
tus,  etc.,  valida  esset  absolutio.  Vide  n.  647,  q.  6.° 

Quaer.  16.  An  sacerdos  in  aliquo  loco  approbatus  et  iurisdic- 
tione  praeditus  excipere  valeat  confessiones  peregrinorum  eo 
advenientium ? 

Resp.  Affirm.  absolute  quoad  omnes  confessarios  sive  regu¬ 
lares  sive  saeculares.  Cfr.  can.  881  (n.  653,  q.  17). 

653.  Quaer.  17.  An  Episcopus  possit  sub  invaliditatis  poe¬ 
na  prohibere ,  ne  dioecesani  pergant  ad  confitendum  extra  dioe- 
cesim? 

Resp.  Negative ,  quia  Romanus  Pontifex  facit  omnibus  potes¬ 
tatem  confitendi  ubicumque  voluerint  (can.  881).  Si  enim  facit 
confessariis  facultatem  absolvendi  valide  et  licite  peregrinos, 
ergo  etiam  et  peregrinis  valide  et  licite  concedit  facultatem 
confitendi  (1). 

Quaer.  18.  Quid  quoad  confessarios  in  Seminario? 

Resp.  l.°  Debent  esse  saltem  duo  confessarii  ordinarii  et  di¬ 
rector  spiritus  (can.  1358).  —  2.°  Praeter  ordinarios,  alii  confes¬ 
sarii  designari  debent,  ad  quos  libere  alumni  accedere  possint 
(can.  1361,  §  1).  —  3.°  Si  ii  confessarii  extra  Seminarium  degant, 
et  alumnus  aliquem  eorum  acciri  postulet,  illum  rector  arces¬ 
sat,  nullo  modo  petitionis  rationem  inquirens,  neque  se  aegre 
id  ferre  demonstrans ;  si  in  Seminario  habitent,  ipsos  alumnus 
libere  adire  potest,  salva  Seminarii  disciplina  (ibid.,  8  2).  Vide 
n.  650. 

654.  Quaer.  19.  An  et  quatenus  sacerdotes  maritimum  iter 
arripientes  possint  confessiones  excipere ? 

tate  seu  mandato  Ordinarii  loci.  —  Resp.  :  Negative  ad  primam  partem,  affirmative 
ad  secundam»  (Acta,  XI,  pag.  477,  n.  3).  Cfr.  Cienc.  Tom.,  1924,  pag.  122. 

(1)  Sic  enim  Codex  :  «Omnes  utriusque  cleri  sacerdotes  ad  audiendas  confessiones 
approbati  in  aliquo  loco,  sive  ordinaria  sive  delegata  jurisdictione  instructi,  possunt 
etiam  vagos  ac  peregrinos  ex  alia  dioecesi  vel  paroecia  ad  sese  accedentes,  itemque 
catholicos  ouiusque  ritus  orientalis,  valide  et  lieite  absolvere»  (can.  881,  §  1). 

Resp.  l.°  Affirm .,  dummodo:  a)  vel  a  proprio  (loci)  Ordi¬ 
nario,  b)  vel  ab  Ordinario  portus  in  quo  navim  conscendunt, 
c)  vel  etiam  ab  Ordinario  cuiusvis  portus  interiecti,  per  quem 
itinere  transeunt,  facultatem  rite  acceperint  confessiones  au¬ 
diendi.  Tunc  possunt,  toto  itinere ,  quorumlibet  fidelium  securn 
navigantium  confessiones  in  navi  excipere  (eosque  absolvere  a 
casibus  Ordinariis  quibuslibet  reservatis),  quamvis  navis  in 
itinere  transeat,  vel  etiam  aliquandiu  consistat  variis  in  locis 
diversorum  Ordinariorum  iurisdictioni  subiectis.  —  2.°  Quoties 
vero  navis  in  itinere  consistat,  possunt  confessiones  excipere, 
tum  fidelium  qui  quavis  de  causa  ad  navim  accedant,  tum 
eorum  qui  ipsis  in  terram  obiter  descendentibus  confiteri  pe¬ 
tant,  eosque  valide  ac  licite  absolvere  etiam  a  casibus  Ordinario 
loci  reservatis  (can.  883)  (1). 

N.  B.  Per  decretum  S.  C.  de  P.  F.,  4  febr.  1907,  Pius  X  conces¬ 
sit  :  «Omnes  cuiuscumque  Ordinis,  Congregationis,  Societatis  atque 
etiam  e  clero  saeculari  missionarios  seu  presbyteros,  ad  Sinenses 
Missiones  destinatos,  qui  duo  vel  numero  plures  consociati,  ad  lit- 
tora  Sinensia  appellunt,  durante  toto  itinere  terrestri  aut  fluviali, 
usque  dum  pervenerint  ad  Missionem  sibi  respective  adsignatam, 
posse  excipere  confessione^  :  a)  aliorum  missionariorum  cum  ipsis 
iter  agentium,  sive  clerici  sint  sive  laici,  sive  religiosi  sive  saecula¬ 
res,  sive  eiusdem  sive  diversae  Congregationis;  b)  religiosarum  so¬ 
rorum  si  forte  contingat  aliquas  in  eodem  comitatu  esse  ad  mis¬ 
siones  destinatas;  c)  reliquorum  vehicula  aut  cymbas  ducentium 
aut  sarcinas  per  iter  ferentium  vel  alia  quacumque  ratione  eorum 
itineris  sociorum. 

»Ad  hoc  sufficit  ac  requiritur  ut  ad  sacramentales  confessiones 
fuerint  legitime  approbati,  regulares  scilicet  a  proprio  saltem  Su¬ 
periore  regulari,  alii  autem  sacerdotes  vel  a  proprio  Ordinario  ex 
cuius  dioecesi  discesserunt,  vel  ab  Ordinario  portus,  in  quo  navem 
conscenderunt,  vel  etiam  ab  Ordinario  cuiuslibet  portus,  intermedii, 
per  quem  in  itinere  transierunt...;  non  obstante  Constitutione  fel. 
rec.  Benedicti  PP.  XIV  incip.  Ex  quo  data  die  5  iulii  anni  1742,  qua 
vetat  missionariis  exercitium  sacri  ministerii  ante  emissum  iura- 
mentum  circa  ritus  sinenses,  aliisque  quibuscumque  non  obstanti¬ 
bus».  Cfr.  Razon  y  Fe,  vol.  19,  pag.  104. 

655.  Quaer.  20.  An  capellani  militum  eos  ubique  sine  ap¬ 
probatione  Episcopi  loci  absolvere  possint ? 

Resp.  l.°  Affirm .,  si  specialiter  sint  delegati  a  Summo  Ponti¬ 
fice  ad  curam  spiritualem  militum,  aut  a  capellano  maiori  a 
Papa  approbato.  Cfr.  Card.  Vives,  Comp.  Theol.  mor.,  n.  621. 

Resp.  2.°  Si  vero  hac  speciali  delegatione  careant,  possunt 
quidem  audire  confessiones  in  dioecesi  Episcopi  a  quo  iuris- 
dictionem  acceperint,  atque  etiam  extra  illam  in  itinere  et  in 


(1)  Cfr  Ferreres,  in  eph.  Razdn  y  Fe,  vol.  17,  pag.  512  seq.,  vol.  18,  pag.  98  seq. ; 
Mach-Ferreres,  vol.  2,  n.  529,  edit.  15.a ;  Casus,  n.  660  k,  seq. 

castris  ex  consensu  Episcoporum,  ut  patet  ex  consuetudine  uni¬ 
versali  ;  non  possunt  tamen  valide  absolvere  in  stationibus  nec 
in  praesidiis  sine  licentia  Episcopi  loci,  quia  nullam  habent 
iurisdictionem  (1).  Iuxta  Codicem,  standum  est  peculiaribus 
Sanctae  Sedis  praescriptis  (can.  451,  §  3). 

In  Hispania,  Patriarcha  Indiarum  occidentalium  est  Capel- 
lanus  Generalis  exercituum  (2),  eique  competit  tota  iurisdictio 
castrensis.  Ipse  igitur  et  capellani  ab  ipso  approbati,  indepen- 
denter  ab  Ordinariis  locorum,  absolvere  possunt  milites  hispa- 
nos  ubique. 

ARTICULUS  III.  —  Specialia  de  religiosis  viris  quoad 

IURISDICTIONEM  IN  ORDINE  AD  CONFESSIONES 

656.  I.  Nova  disciplina.  —  Ut  patet  ex  dictis  in  n.  648,  III  et 
IV :  a)  Ordinarius  loci  est  qui  concedit  omnibus  religiosis, 
etiam  regularibus  exemptis ,  iurisdictionem  delegatam  pro  exci¬ 
piendis  confessionibus  sive  saecularium  sive  religiosorum  (etiam 
exemptorum),  eamque  etiam  pro  exemptis  concedit  a  iure. 

b)  Pro  excipiendis  confessionibus  religiosorum  exempto¬ 
rum  in  religione  clericali  iurisdictionem  delegatam  concedere 
potest  etiam  proprius  eorum  Superior,  qui  potestatem  habet 
eam  concedendi  sive  sacerdotibus  propriae  religionis,  sive 
sacerdotibus  e  clero  saeculari,  sive  alterius  religionis. 

II.  Discrimen  igitur  inter  religiosos  exemptos  et  alios  non 
exemptos  quoad  confessionem  faciendam,  in  eo  tantum  est, 
quod  exempti  confiteri  possunt,  non  modo  cum  sacerdote  qui 
iurisdictionem  habet  ab  Ordinario  loci  acceptam,  sed  etiam 
cum  sacerdote  qui  iurisdictionem  accepit  a  suo  (paenitentis) 
proprio  Superiore,  etsi  nullam  acceperit  ab  Ordinario  loci ;  re¬ 
liqui  vero  tantum  confiteri  possunt  cum  iis  sacerdotibus  qui 
eam  ab  Ordinario  loci  acceptam  habeant  (3).  Vide  I,  b). 

Apertissimum  est  tam  exemptos  quam  non  exemptos  posse 
confiteri:  a )  cum  Cardinalibus;  b)  cum  his  qui  iurisdictionem 
a  iure  habent  subiectam  Ordinario  loci  v.  gr.  cum  canonico 
paenitentiario,  cum  parochis  dioeceseos  ubi  confessionem  in¬ 
stituant,  etc. 

III.  Ad  excipiendas  confessiones  sive  saecularium  sive  re- 


(1)  Constat  ex  variis  declarationibus  S.  Congregationis,  quas  refert  P.  Zacharia 
apud  Lacroicc,  n.  1518.  Vide  etiam  S.  Alph.,  n.  577 ;  Bouvier,  De  approbatione  ;  Bouix, 
De  parocho,  pag.  66,  etc. 

(2)  Breve  Benedicti  XV  Per  similes,  9  dec.  1920  :  Acta,  XII,  pag.  594. 

(3)  In  antiqua  disciplina  regulares  tantum  poterant  confiteri  cum  eo  qui  a 
proprio  ipsorum  Superiore  acceperat  iurisdictionem. 

ligiosorum  alterius  religionis,  eodem  modo  nunc  se  habent  re¬ 
gulares  exempti  ac  alii  religiosi  non  exempti,  vel  etiam  sacer¬ 
dotes  saeculares :  omnes  iurisdictionem  ab  Ordinario  loci  ac¬ 
cipere  debent ;  possunt  etiam  eam  accipere  a  Superiore  religio¬ 
nis  exemptae,  pro  confessionibus  religiosorum  ipsius  religionis. 

In  antiqua  disciplina,  iuxta  magis  fundatam  sententiam, 
regulares  exempti  iurisdictionem  a  Papa  accipiebant  pro  con¬ 
fessionibus  saecularium,  ab  Ordinario  vero  approbationem. 

657.  Quaesita.  —  Quaer.  l.°  Cur  praeter  scientiam  exiga¬ 
tur  in  reliqioso  praesentatio  facta  a  Superiore  (iuxta  dicta  in 
n.  648,  III)? 

Resp.  l.°  Ut  subiectio  disciplinae  religiosae  plenius  habea¬ 
tur.  —  2.°  Quia  Superior  melius  agnoscere  potest  an  subditus 
suus  iis  dotibus  ornetur,  quibus  confessiones  fructuose  audire 
possit. 

Quaer.  2.°  Ad  quid  in  religiosis  habentibus  iurisdictionem 
ab  Ordinario  requiritur  licentia  sui  Superioris  ad  excipiendas 
confessiones ? 

Resp.  Requiritur  tantum  ad  liceitatem,  non  ad  validitatem, 
et  sufficit  praesumpta,  ut  supra  dictum  est. 

Quaer.  3.°  Cui  confiteri  possunt  novitii  et  alii  qui  diu  noctu- 
que  degunt ,  causa  famulatus ,  aut  educationis ,  aut  hospitii ,  aut 
infirmae  valetudinis ,  in  domo  regulari  exempta;/ 

Resp.  Confessario  delegatam  iurisdictionem  habenti  sive  a 
Superiore  regulari,  sive  a  loci  Ordinario  (can.  875  et  514).  Ae- 
quiparantur  igitur  in  hac  parte  ipsis  regularibus  exemptis  eius¬ 
dem  domus. 

Quaer.  4.°  Quisnam  debet  esse  confessariorum  numerus,  et 
quaenam  eorum  facultates ? 

Resp.  In  singulis  religionis  clericalis  domibus  plures ,  pro 
sodalium  numero ,  confessarii  approbati  deputari  debent,  cum 
potestate,  si  agatur  de  religione  exempta ,  absolvendi  etiam  a 
casibus  in  religione  reservatis  (can.  518,  §  1).  _ 

Religiones  non  exemptae  casus  intra  religionem  reservatos 
non  habent.  —  Facultas  haec  omnes  casus  reservatos  in  religio¬ 
ne  comprehendere  debet,  sive  ii  Generali,  sive  Provinciali  aut 
locali  Superiori  reserventur. 

Quaer.  5.°  Quando  Superiores  subditorum  confessiones  audi- 
tc  possint? 

Resp.  Superiores  religiosi,  potestatem  audiendi  confessiones 
habentes :  a)  confessiones  subditorum  tunc  solum  excipere  pos¬ 
sunt,  cum  ii  sponte  sua  ac  motu  proprio  id  petant ;  at  sine  gravi 
causa  id  per  modum  habitus  non  agendum  (ibid.,  §  2). 

b)  Praeterea  cavere  debent  ne  quem  subditum  aut  ipsi  per 

se,  aut  per  alium  vi,  metu,  importunis  suasionibus  aliave  ra¬ 
tione  inducant  ut  'peccata  apud  se  confiteatur  (ibid.,  §  3). 

Si  tamen  confessarius  intelligat  paenitentem  gravi  obno¬ 
xium  esse  periculo,  a  quo  nisi  a  Superiore  eripi  nequeat, 
planum  est  posse  ei  consulere  ut  Superiori  confiteatur,  ut  ei 
periculum  aperiat  et  ab  eo  remedium  petat.  Vide  n.  650,  q.  5.° 

Quaer.  6.°  Quaenam  est  obligatio  concessionem  peragendi 
cum  confessariis  a  Superioribus  assignatis? 

Resp.  Constitutiones  quae  confessionem  statis  temporibus 
praecipiunt  vel  suadent  apud  determinatos  confessarios  per¬ 
agendam,  vim  suam  retinent  (can.  519).  Perstat  itaque  obligatio 
ex  regula  eis  peccata  confitendi,  statutis  temporibus . 

Si  religiosus,  etiam  exemptus,  ad  suae  conscientiae  quietem , 
confessarium  adeat  ab  Ordinario  loci  approbatum,  etsi  inter 
designatos  non  recensitum:  a)  confessio,  revocato  quolibet 
contrario  privilegio,  valida  et  licita  est ;  b )  et  confessarius  potest 
religiosum  absolvere  etiam  a  peccatis  et  censuris  in  religione 
reservatis  (ibid.).  —  Aliqua  causa  requiritur,  quae  raro  aberit, 
ut  ad  hos  confessarios  quis  licite  recurrat.  Sufficit  ut  paenitens 
quietem  suae  conscientiae  quaerat.  Valide  etiam  absque  causa 
recurrere  potest,  quia  confessarius  iurisdictionem  sine  restric¬ 
tione  habet.  —  Haec  facultas  non  liberat  paenitentem  ab  obli¬ 
gatione  regulae,  de  qua  antea  diximus  (1). 

658.  Resolves.  —  l.°  Deinceps  iam  regulares  et  ceteri  reli¬ 
giosi,  tum  intra  tum  extra  domum ,  poterunt,  occurrente  prae¬ 
dicta  causa,  confiteri,  sicut  saeculares,  cuicumque  confessario 
saeculari  aut  religioso,  proprii  vel  alterius  Ordinis,  dummodo 
ab  Ordinario  loci  ad  audiendas  confessiones  sit  approbatus ;  et 
confessarius  eos  directe  absolvere  poterit,  etiam  a  peccatis  in 
Ordine  reservatis,  etsi  cum  censura. 

2. °  Sic  omnis  reservatio  in  Ordine  practice  cessat.  Non  id 
quidem  absolute,  nam  cum  Superior  religiosus  sacerdotibus 
approbatione  Ordinarii  destitutis  facultatem  absolvendi  suos 
subditos  adhuc  concedere  possit,  huiusmodi  confessarii  anti¬ 
quam  disciplinam  de  reservatorum  absolutione  in  Ordine  sequi 
tenentur ;  attamen  hi  confessarii  pauci  erunt,  cum  confessarii 
maxima  ex  parte  ab  Ordinario  approbationem  habere  consue¬ 
verint.  Ferreres ,  1.  c.,  n.  11. 

3. °  Extra  dubium  est  religiosos  easdem  censuras,  quas  prius 
ob  certa  peccata  incurrebant,  pariter  in  posterum  incursuros 


(1)  Praesens  canon  decreto  Pii  X  5  aug.  1913  innititur.  Cfr.  Ferreres,  apud  Raz6n 
V  Fe,  vol.  37,  pag.  375  seq.  —  Vi  huius  praescripti,  antiqua  et  saecularis  disciplina  de 
confessariis  regularium  in  praxi  fere  omnino  abrogata  fuit,  idemque  dicendum  de 
disciplina  circa  casus  reservatos  in  Ordinibus  religiosis. 

quousque  illae  vim  suam  retineant.  Attamen,  practice  loquen¬ 
do,  censurae  intra  Ordinem  dumtaxat  reservatae,  erunt  iam 
nemini  reservatae:  omnes  enim  aut  fere  omnes  confessarii  ab 
eis,  sicuti  a  ceteris  reservatis,  absolvere  poterunt.  Ferreres ,  1.  c., 
pag.  375,  n.  14. 

4.°  Ad  religiosos  a  reservatis  Rom.  Pontifici  absolvendos  re¬ 
quiritur,  ut  prius,  facultas  specialis,  qua  qui  gaudet  et  appro¬ 
batus  est  ab  Ordinario,  eodem  pacto  religiosos  ac  saeculares 
absolvere  potest.  Idem  dicendum  de  absolutione  in  casibus  ur- 
gentioribus:  qui  enim  ab  Ordinario  approbatus  est  aeque  saecu¬ 
lares  ac  religiosos  absolvere  valet. 

Si  qua  religio  insuetum  obtinuit  privilegium,  ut  ad  absol¬ 
vendos  subditos  suos  a  reservatis  Rom.  Pontifici,  praeter  fa¬ 
cultatem  Papae,  requireretur  licentia  Superioris,  censemus  hoc 
item  privilegium  abrogari,  nec  enim  aliud  erat  nisi  reservatio 
intra  reservationem.  Ferreres ,  1.  c.,  pag.  377,  n.  27  (1). 

659.  Quaer.  7.°  Quid  de  confessariis  in  laicalibus  virorum 
religionibus? 

Resp.  l.°  Etiam  in  laicalibus  virorum  religionibus  (v.  gr. 
Fratrum  Scholarum  Christianarum)  deputetur  confessarius  or¬ 
dinarius  et  extraordinarius;  et  si  religiosus  aliquem  specialem 
confessarium  expostulet,  illum  Superior  concedat,  nullo  modo 
petitionis  rationem  inquirens,  neque  id  aegre  se  ferre  demon¬ 
strans  (can.  528). 

2.°  Si  religio  sit  exempta  (v.  gr.  Fratrum,  Hospitalitatis 
S.  Ioannis  de  Deo),  Superior  proponit  confessarium,  qui  ab 
Ordinario  loci  obtinere  debet  iurisdictionem  (can.  875,  §  2). 

Capellanus  vel  is  qui  adhortationes  facturus  est:  a)  Si  agatur 
de  religionibus  laicalibus  non  exemptis ,  Ordinarii  loci  est  sa¬ 
cerdotem  a  sacris  designare  et  a  contionibus  probare;  b)  si  de 
exemptis  agitur,  Superior  regularis  eosdem  sacerdotes  desig¬ 
nat,  eiusque  negligentiam  supplet  Ordinarius  (can.  529). 

660.  Quaer.  8.°  Quid  statuat  Codex  circa  conscientiae  ma¬ 
nifestationem? 

Resp.  l.°  Omnes  religiosi  Superiores  districte  vetantur  perso¬ 
nas  sibi  subditas  quoquo  modo  inducere  ad  conscientiae  mani¬ 
festationem  sibi  peragendam  (can.  530,  §  1). 

2.°  Non  tamen  prohibentur  subditi  comminus  libere  ac  ul¬ 
tro  aperire  animum  suum  Superioribus  valeant;  immo  expe¬ 
dit  ut  ipsi  filiali  cum  fiducia  Superiores  adeant,  eis,  si  sint 
sacerdotes,  dubia  quoque  et  anxietates  suae  conscientiae  expo¬ 
nentes  (ibid.,  §  2). 

(1)  Ratio  qua  praesens  disciplina  paulatim  praeparata  est,  videri  potest  apud 
Ferreres,  1.  c.,  pag.  375-377,  nn.  15-23.  Haec  disciplina  religiosos  viros  respicit. 

3.°  Vetatur  Superior,  non  autem  Praefectus  spiritus  aut  Ma¬ 
gister  novitiorum,  si  sint  sacerdotes,  inducere,  ubi  id  opportu¬ 
num  esse  duxerint,  ad  conscientiae  manifestationem  sibi,  aut 
Superiori,  si  sacerdos  sit ,  faciendam.  Cum  conscientiae  mani¬ 
festatio  actus  bonus  sit  [expedit),  potest  is,  qui  non  sit  Superior, 
ad  eam  hortari,  et  ad  eam  etiam  Superiori  sacerdoti  faciendam, 
dummodo  id  nec  directe  nec  indirecte  a  Superiore  motus  faciat. 

Quoad  Societatem  lesu,  Pius  XI  holographo  suo  decreto  haec 
edixit :  «Quae  Sanctus  Ignatius  de  Loyola  in  Constitutionibus  Soc. 
Iesu  toties  ab  Antecessoribus  Nostris  probatis  et  confirmatis  de  ra¬ 
tione  conscientiae  reddenda  statuit,  suprema  Nostra  Apostolica 
auctoritate  iterum  probamus  et  confirmamus.  —  29-VI-1923.  — 
Pius  PP.  XI». 


ARTICULUS  IV.  —  De  cqnfessariis  religiosarum 


661.  I.  Ad  confessiones  quarumcumque  religiosarum  (etiam¬ 
si  novitiae  sint)  excipiendas,  sive  votorum  sollemnium  sive  sim¬ 
plicium  eae  sint,  etiamsi  Congregationis  dumtaxat  dioecesanae 
et  non  papalis  fuerint,  specialis  iurisdictio  requiritur  (can.  876, 
§  i).  Quae  disciplina  ad  ceteras  feminarum  pias  communitates 
nullo  voto  adstrictas,  itemque  ad  Filias  Caritatis  extenditur. 
Cfr.  can.  675. 

Privilegia  ac  leges  particulares  huic  praescriptioni  contraria 
omnino  revocata  manent  (can.  876,  §  1). 

Memorata  specialis  iurisdictio  ad  validitatem  requiritur,  adeo 
ut  sine  ipsa  ab  Ordinario  loci  suscepta ,  nequidem  ipse  Generalis 
Ordinis  religiosas  sibi  subiectas  valide  absolvere  possit  (cfr. 
n.  648,  V.).  —  Immo  confessarius  approbatus  pro  uno  monaste¬ 
rio  vel  domo  non  potest  valide  excipere  confessiones  religiosa- 
i  um  in  alio  monasterio  vel  domo,  nisi  in  genere  pro  religiosis 
feminis  fuerit  approbatus  (1). 

II.  Singulis  religiosarum  domibus  unus  (2)  dumtaxat  dan¬ 
dus  est  confessarius,  nisi  propter  magnum  religiosarum  nu¬ 
merum,  vel  aliam  iustam  causam,  sit  opus  altero  vel  pluribus 
(can.  520,  §  1). 

Causa  iusta  ad  novum  confessarium  ordinarium  assignan¬ 
dum,  licet  communitas  magno  numero  non  constet,  esse  potest, 
v.  gr.  si  aliquae  religiosae  idioma  alterius  confessarii  probe  non 


(1)  Vide  Greg.  XV,  Const.  Inscrutabili,  et  S.  Alph.,  n.  576. 

(2)  Antea  debebat  esse  confessarius  unius  tantum  monasterii  (S.  C.  Ed.  et  Re" 

4  mart.  1591;  Bizzarri,  Collect.,  pag.  12);  sed  postea  respondit  eadem  S.  Con^resU 
tio  posse  constitui  etiam  pro  duobus  monasteriis  (1  sept.  1905).  Cfr  Ferrer  es 
Religiosas,  nn.  110-115,  edit.  5.a  Codex  hac  de  re  silet  ' 

intelligant  aut  loquantur ;  si  magna  pars  communitatis  ei  con¬ 
fiteri  repugnet,  etc.,  etc.  Cfr.  Ferreres,  Las  Religiosas,  n.  116, 
edit.  5.a,  1920. 

III.  Si  qua  religiosa,  ad  animi  sui  quietem  et  (aut)  ad  maio¬ 
rem  in  via  Dei  progressum,  aliquem  specialem  confessarium  vel 
moderatorem  spiritualem  postulet,  eum  facile  Ordinarius  conce¬ 
dere  debet ;  qui  tamen  invigilet  ne  ex  hac  concessione  abusus 
irrepant ;  quod  si  irrepserint  eos  caute  et  prudenter  eliminet, 
salva  conscientiae  libertate  (can.  520,  §  2). 

Agitur,  ut  patet,  de  facultate  data  alicui  religiosae,  ut  per 
modum  habitus  vel  quasi  habitualiter  et  ad  tempus  quo  pro 
animae  suae  quiete  et  profectu  in  spiritu  id  cupiat,  specialem 
sibi  confessarium  aut  moderatorem  habeat.  Cfr.  Ferreres ,  1.  c., 
nn.  119,  120. 

IV.  Saltem  quatter  in  anno  unicuique  religiosarum  com¬ 
munitati  extraordinarius  confessarius  generalis  dandus  est,  cui 
omnes  religiosae  se  sistere  debent  saltem  benedictionem  recep¬ 
turae  (can.  521,  §  1). 

V.  a)  Ordinarii  locorum,  in  quibus  religiosarum  commu¬ 
nitates  exsistunt,  aliquot  sacerdotes  (confessarios  nempe  ad 
casum)  pro  singulis  domibus  designare  debent,  ad  quos  pro  sa¬ 
cramento  paenitentiae  in  casibus  particularibus  recurrere  eae 
facile  possint,  quin  necessarium  sit  ipsum  Ordinarium  toties 
quoties  adire  (ibid.,  §  2).  Cfr.  Ferreres ,  1.  c.,  n.  132  seq. 

b)  Si  qua  religiosa  aliquem  ex  his  confessariis  expetat,  nulli 
Antistitae  (nec  locali,  nec  provinciali,  etc.),  licet,  nec  per  se,  nec 
per  alios,  nec  directe,  nec  indirecte,  petitionis  rationem  inqui¬ 
rere,  petitioni  verbis  aut  factis  refragari,  aut  quavis  ratione  os¬ 
tendere  se  id  aegre  ferre  (can.  521,  §  3).  Cfr.  Ferreres,  1.  c., 
n.  132  seq. 

c )  Religiosa  confessarium,  inter  designatos  a  Praelato, 
quem  maluerit,  eligere  potest. 

d)  Antistita  confessarium  expetitum  negare  nequit,  quam¬ 
vis  intelligat  rationem  petendi  nullam  esse,  «quamvis  plane 
videat  necessitatem  esse  fictam,  vel  scrupulis,  vel  alio  mentis 
defectu,  ut  veram  ab  ipsa  petenti  apprehensam»  (1) ;  subditi  ta¬ 
men  in  communi  (non  in  particulari)  admoneri  possunt  sibi  lici¬ 
tum  non  esse  extraordinarium  confessarium  petere,  nisi  cum 
ad  bonum  suae  conscientiae  id  necessarium  est. 

e)  Quod  si  de  facto  particularem  extraordinarium  confes- 
rsarium  pluries  quam  id  opus  sit  expetant :  a)  debet  Ordina¬ 
rius  religiosas  monere  facultatem  in  decreto  concessam  excep- 


(1)  S.  C.  Ep.  et  Reg.,  17  aug.  1891,  ad  III. 

tionem  dumtaxat  esse,  pro  casibus  verae  utilitatis ,  et  b)  confes- 
sarius  eis  ministerium  suum  negare  debet.  Cfr.  Ferreres ,  1.  c.,. 
nn.  132  seq.,  144  seq. 

662.  Quaesita.  —  Quaer.  l.°  An  et  quatenus  religiosae  con¬ 
fiteri  possint  in  ecclesia  aut  oratorio  saltem  serni-publico ? 

Resp.  l.°  Si,  non  obstante  praescripto  can.  520,  521  (cfr. 
n.  661,  II-V),  aliqua  religiosa,  ad  suae  conscientiae  tranquillita¬ 
tem,  confessarium  adeat  ab  Ordinario  loci  pro  mulieribus  ap¬ 
probatum  ( licet  non  pro  feminis  religiosis ),  confessio  in  qualibet 
ecclesia  vel  oratorio  (publico)  et  etiam  semi-publico  aut  in  quo¬ 
libet  alio  loco  legitime  designato  ad  audiendas  mulierum  con¬ 
fessiones  (1)  peracta,  valida  et  licita  est,  revocato  quolibet  con¬ 
trario  privilegio  (can.  522).  Quod  intelligendum  est :  a)  etiam  de 
confessione  peracta  in  propria  ecclesia  vel  oratorio,  dummodo 
fiat  in  sede  pro  saecularibus  destinata ;  b )  non  vero  si  fiat  in 
sede  (vel  in  parte  sedis)  confessionibus  religiosarum  reser¬ 
vata  (2). 

Resp.  2.°  Antistita  non  potest  has  confessiones  sive  directe 
sive  indirecte  prohibere,  aut  de  iis  inquirere  ;  religiosae  de  iis 
nihil  Antistitae  dicere  tenentur  (ibid.) .  Cfr.  Ferreres ,  1.  c.,  n.  157. 
—  Nota  tamen  Antistitam  non  teneri  advocare  talem  confessa¬ 
rium  ad  propriam  ecclesiam  vel  oratorium. 

Quaer.  2.°  Quinam  possunt  excipere  confessiones  religiosa¬ 
rum  graviter  aegrotantium? 

Resp.  Religiosae  omnes,  cum  graviter  aegrotant,  licet  mortis 
periculum  absit ,  quemlibet  sacerdotem  ad  mulierum  confessio¬ 
nes  excipiendas  approbatum,  etsi  non  destinatum  feminis  reli¬ 
giosis,  arcessere  possunt ;  eique,  perdurante  gravi  infirmitate, 
quoties  voluerint,  confiteri,  nec  Antistita  potest  eas  sive  directe 
sive  indirecte  prohibere  (can.  523).  A  fortiori  id  possunt  in 
periculo  mortis ,  immo  tum  eligere  poterunt  etiam  non  appro¬ 
batum  nec  pro  saecularibus.  Cfr.  nn.  233,  5.°;  648,  VI;  651,. 
q.  12  et  13. 

Prudentes  Antistitae  non  exspectant  in  his  adiunctis  donec 
aegrotans  extraordinarium  confessarium  expetat,  sed  ipsaemet, 
licet  morbus  gravis  non  afferat  mortis  periculum,  sponte  offe¬ 
runt,  et  hoc  modo  infirmam  solantur  et  adiuvant,  quae  forte 
timida  nimis  aut  verecunda  confessarium  exposcere  cunctatur. 
Cfr.  Ferreres ,  Las  Religiosas,  n.  166,  edit.  5.a 


(1)  C.  Cod.,  24  nov.  1920  :  Acta,  XII,  pag.  575. 

(2)  In  hoc  ultimo  casu  b)  putamus  confessionem  illicitam  et  probabiliter  inva¬ 
lidam,  sicut  etiam  si  flat  in  loco  non  legitime  designato  ad  audiendas  mulierum  con¬ 
fessiones.  Quod  religiosa  advocet  vel  non,  confessarium,  putamus  nihil  mutare  circa, 
validitatem  aut  invaliditatem.  Cfr.  Ferreres,  Derecho  sacram.,  n.  239,  N.  B. 

663.  Quaer.  3.°  Quinam  esse  debent  confessarii  religio- 

sarum ? 

Resp.  In  munus  confessarii  religiosarum,  sive  ordinarii  sive 
extraordinarii ,  deputandi  sunt  sacerdotes,  sive  e  clero  saeculari , 
sive  religiosi  (1),  de  Superiorum  licentia,  morum  integritate 
ac  prudentia  praestantes  (can.  524,  §  1). 

Huiusmodi  confessarii :  a)  quadragesimum  annum  expletum 
habere  debent,  nisi  iusta  causa ,  iudicio  Ordinarii,  aliud  exigat; 
b)  nullam  potestatem  in  easdem  religiosas  in  foro  externo  habe¬ 
re  debent  (ibid.) ;  quare  nequit  confessarius  esse  Vicarius  Ge¬ 
neralis,  nec  Superior  Generalis  aut  Provincialis  pro  religiosis 
sibi  subiectis.  Cfr.  Ferreres ,  1.  c.,  n.  180  seq. 

Iusta  causa  ad  iuniorem  confessarium  assignandum  poterit 
asse  defectus  aliorum  confessariorum,  qui  sint  apti  et  quadra¬ 
gesimum  annum  expleverint ;  iunioris  aptitudo  et  prudentia 
singularis ;  triennium  eius  qui  solus  sit  quadragenarius  exple¬ 
tum  iam  esse,  etc.  Cfr.  Ferreres ,  1.  c.,  nn.  157,  158. 

N.  B.  Confessarii  religiosarum,  tum  ordinarii  tum  extraor¬ 
dinarii,  interno  vel  externo  communitatis  regimini  nullo  modo 
sese  immiscere  possunt  (can.  524,  §  3). 

664.  Quaer.  4.°  Quis  eos  nominat? 

Resp.  i.°  Tam  ordinarii  quam  extraordinarii  pro  iis  reli¬ 
giosis  quae  Ordinario  aut  Sanctae  Sedi  immediate  subiiciuntur, 
ab  ipso  loci  Ordinario  nominandi  sunt  (can.  525). 

Resp.  2.°  Pro  subiectis  Superiori  regulari ,  hic  confessarios 
(etiam  ad  casum )  Ordinario  praesentat,  cuius  est  eosdem  appro¬ 
bare,  et  Superioris  negligentiam,  si  opus  sit,  supplere  (ibid.). 

Pro  Filiabus  Caritatis ,  etiam  in  Hispania,  confessarios  Or¬ 
dinario  loci  praesentat  Superior  Generalis  Congregationis  Mis¬ 
sionis.  Cfr.  Ferreres ,  apud  Razon  y  Fe,  vol.  40,  pag.  508  seq. 

Quaer.  5.°  Per  quantum  tempus  durare  debet  munus  con¬ 
fessarii? 

Resp.  l.°  Confessarius  ordinarius  generatim  ultra  triennium 
munus  suum  exercere  nequit. 

Poterit  tamen  Ordinarius  eundem  confirmare  ad  secundum , 
immo  ad  tertium  triennium  :  a)  si  ob  sacerdotum  ad  hoc  offi¬ 
cium  idoneorum  penuriam  aliter  providere  nequeat,  b)  aut 
maior  religiosarum  pars,  earum  quoque  quae  in  aliis  negotiis 
ius  non  habent  ferendi  suffragium,  in  eiusdem  confessarii  con- 


(1)  In  Hispania  commendatur  Episcopis  ut  monialibus  sibi  subiectis  vi  de¬ 
creti  Peculiaribus  inspectis  confessarium  regularem  designent  illius  Ordinis  cui 
illae  moniales  subiicerentur,  nisi  tale  decretum  latum  fuisset.  Cfr.  S.  C.  de  Rei., 
16  maii  1911:  Acta,  III,  pag.  239;  Ferreres,  Las  Religiosas,  n.  184,  et  in  ephem. 
iRazbn  y  Fe,  vol.  15,  pag.  263. 

firmationem  per  secreta  suffragia  convenerit.  Dissentientibus 
tamen,  si  velint,  aliter  providendum  est  (can.  526). 

Pro  quarto  triennio  recurrendum  erit  ad  S.  Congregationem 
de  Religiosis  (1). 

Transacto  v.  gr.  primo  triennio,  si  non  confirmaretur  con- 
fessarius,  absolutiones  essent  per  se  invalidae ;  validae  tamen 
haberentur:  a)  si  confessarius  nominatus  fuisset  absque  tem¬ 
poris  determinatione ;  b)  si  consuetudo  sit  ut  confessarius  per¬ 
maneat  in  suo  munere  quousque  substitutum  aut  confirmatio¬ 
nem  accipiat;  c)  si  confessarius  oblitus  fuerit  tempus  suae  com¬ 
missionis  esse  finitum  (can.  207,  §  2).  —  Si  vero  transacto  tertio 
triennio  ab  Episcopo  confirmaretur  sine  speciali  delegatione 
Sedis  Apostolicae  aut  Sacrae  Congregationis,  absolutiones  vali¬ 
dae, ,  essent,  sed  illicitae  (2). 

Resp.  2.°  Confessarius  ordinarius  non  potest  renuntiari  ex¬ 
traordinarius  (generalis),  nec,  praeter  casus  in  resp.  l.°  recen¬ 
sitos,  rursus  deputari  ordinarius  in  eadem  communitate,  nisi 
post  annum  ab  expleto  munere.  Extraordinarius  vero  imme¬ 
diate  ut  ordinarius  renuntiari  potest  (can.  524,  §  2). 

Quaer.  6.°  Quis  possit  eos  removere? 

Resp.  Loci  Ordinarius  potest,  gravem  ob  causam ,  religiosa¬ 
rum  confessarium,  tam  ordinarium  quam  extraordinarium, 
amovere.  Id  etiam  facere  potest,  etiamsi  monasterium  regula¬ 
ribus  subdatur,  et  ipse  confessarius  sit  regularis.  Nec  tenetur 
causam  amotionis  cuiquam  significare,  excepta  Apostolica 
Sede,  si  ab  ea  requiratur ;  de  amotione  autem  debet  Superio¬ 
rem  regularem  monere,  si  moniales  regularibus  subdantur 
(can.  527).  Etiam  Superior  religiosus  licentiam  revocare  potest 
suis  subditis.  Vide  supra,  n.  650,  q.  6.° 

665.  Quaer.  7.°  An  omnes  religiosae  teneantur  se  praesen¬ 
tare  confessorio  extraordinario  (generali)  et  ipsi  confiteri ? 

Resp.  l.°  Tenentur  omnes  et  singulae  se  praesentare,  saltem 
ut  benedictionem  accipiant.  Constat  ex  can.  521,  §  1  (vide  suprar 
n.  661,  IV).  Ratio  autem  huius  dispositionis  est,  ut  consulatur 
libertati  religiosarum ,  quae  ministerio  confessarii  extraordina¬ 
rii  forte  indigeant;  secus  enim  timor  vel  displicendi  confessa- 
rio  ordinario,  vel  in  suspicionem  incidendi  penes  alias  religio¬ 
sas,  facile  eas  prohiberet.  S.  Alph.,  n.  576. 

Propter  eandem  rationem  statuitur  in  art.  12  decreti  Cum 
de  sacr omentalibus  (3  febr.  1913) :  «Omnes  religiosae  de  socia¬ 
rum  confessionibus  nullo  modo  inter  se  colloquantur,  neve  eas- 

m  Aliquando  conceditur  Ordinariis  facultas,  magis  vel  minus  generalis,  confir¬ 
mandi  confessores  ultra  tertium  et  quartum  triennium. 

(2)  S.  C.  Ep.  et  Reg.,  20  iul.  1875  ;  Coli.  P.  F.,  n.  436;  Ferreres,  1.  c.,  n.  206. 

sorores  carpere  audeant,  quae  apud  alium,  quam  deputatum, 
confessionem  peragant ;  secus  ab  Antistita  vel  ab  Ordinario  pu¬ 
niantur». 

Resp.  2.°  Non  tenentur  confiteri  confessario  extraordinario, 
sed  sufficit  ut  coram  illo  se  sistant,  v.  gr.  ut  eius  benedictio¬ 
nem  petant,  aut  ab  eodem  salutaria  monita  accipiant.  Constat 
ex  dicto  can.  521,  §  1.  Vide  S.  Alph.,  n.  576. 

N.  B.  l.°  Confessarii  ordinarii  vel  extraordinarii,  expleto 
tempore  officii  sui,  non  modo  non  possunt  accedere  ad  ea 
monasteria  ad  audiendas  confessiones,  sed  nec  ab  ulla  illius 
monasterii  persona  accipere  possunt  litteras,  nec  ad  illam 
mittere,  nisi  adsit  specialis  licentia  (1). 

2. °  Confessarius  tenetur  accedere  ad  audiendas  religiosa¬ 
rum  confessiones,  toties  quoties  vocatus  fuerit.  S.  C.  Ep.  et 
Reg.,  1705. 

3. °  Tempore  quo  confessarius  extraordinarius  suo  munere 
fungitur,  confessarius  ordinarius  nullius  monialis,  nec  Abbatis¬ 
sae,  nec  novitiae  confessionem  audire  potest,  immo  nec  mo¬ 
nasterium  ingredi  (2).  Quod  sequenti  declaratione  confirmatur, 
verbis  ex  italo  translatis :  «Mens  expressa  Sanctitatis  Suae  est 
confessarium  ordinarium  non  debere  exercere  ministerium 
suum,  neque  accedere  ad  monasterium  toto  eo  tempore  quo  durat 
commissio  extraordinarii  generalis»  (3). 

4. °  Tempus  quod  durat  deputatio  extraordinarii  non  est 
definitum:  «Alicubi  determinantur  quindecim  (dies),  alicubi 
plures,  alicubi  minores,  et  alicubi  nulla  fit  temporis  praefini¬ 
tio  :  unde  in  hoc  servanda  est  consuetudo  cuiusque  dioecesis 
aut  Ordinis».  F erraris,  v.  Moniales,  a.  5,  n.  42. 

666.  Quaer.  8.°  An  valida  sit  confessio,  si  religiosa  advocet 
sine  necessitate  confessarium  extraordinarium  particularem  ex 
approbatis  specialiter  ab  Ordinario ? 

Resp.  Affirm.,  quia  confessarius  non  habet  limitatam  iuris- 
dictionem  quoad  validitatem  pro  casibus  necessitatis,  nec  op¬ 
portuna  esset  talis  limitatio,  sed  fons  multorum  scrupulorum. 
Attamen  per  se  talis  confessio  esset  leviter  illicita. 

Quaer.  9.°  Quid  si  religiosa ,  inscia  Superiorissa,  advocaret 
huiusmodi  confessarium? 

Resp.  Etiam  in  hoc  casu  videtur  per  se  confessio  valida, 
quamvis  leviter  illicita.  —  Ratio  est,  quia  praeter  approbatio¬ 
nem  et  iurisdictionem  ab  Episcopo  acceptas,  nihil  aliud  vide¬ 


ri)  Edict.  Clemen.  XI,  12  dec.  1708  CBizzarri,  1.  c.,  pag.  294) ;  Const.  Bened.  XIV, 
Pastoralis  carae,  §  18. 

(2)  Const.  Bened.  XIV,  Pastoralis  curae,  §  17. 

(3)  Ex  aud.  SSmi.  ad  Secret.  S.  C.  Ep.  et  Reg.,  lan.  1749;  Bizzarri,  pag.  31. 

tur  requiri  ad  validitatem:  unde  consensus  Superiorissae  videtur 
tantum  requiri  ad  liceitatem ,  scilicet  ut  debitus  servetur  ordo 
in  monasterio.  Confirmatur  ex  dictis  n.  664,  q.  5.°,  resp.  l.°  in 
fine. 

Quaer.  10.  Quid  si  confessarius  ordinarius  inscio  Episco¬ 
po  per  duas  vel  tres  hebdomadas  recederet ,  et  alium  confes- 
sarium ,  ex  specialiter  «ad  casum»  approbatis,  in  locum  sui 
subrogaret ? 

Resp.  Etiam  in  hoc  casu  confessiones  essent  validae,  prop¬ 
ter  rationes  allatas ;  sed  illicitae,  quia  confessarius  extraordi¬ 
narius  generalis  debet  assignari  ab  Episcopo,  vel  ab  alio  legi¬ 
timo  Superiore.  11  Monitore ,  vol.  11,  pag.  39. 

Quaer.  11.  An  confessarii  habentes  in  pagella  facultatum 
clausulam  illam  «etiam  ad  audiendas  confessiones  monialium» 
censeri  debeant  approbati  «ad  casum»? 

Resp.  Affirm.,  tum  quoad  validitatem,  tum  quoad  liceita¬ 
tem,  nisi  Episcopus  expresse  contrarium  declaraverit.  Ferrer  es, 

1.  c.,  nn.  149,  258-260. 

ARTICULUS  V.  —  De  casibus  reservatis 

§  I.  De  reservatione  casuum,  seu  de  principio  et  natura 

reservationis 

667.  Notio.  —  Reservatio  casuum  nihil  aliud  est  quam  ac¬ 
tus  Superioris  quo  avocat  ad  suum  iudicium  quosdam  casus,  et 
limitat  inferioribus  absolvendi  potestatem  quoad  ipsos  (Cfr. 
can.  893,  §§  1,  2). 

668.  Principia.  —  I.  Qui  ordinario  iure  possunt  sive  audien¬ 
di  confessiones  potestatem  concedere,  sive  ferre  censuras,  pos¬ 
sunt  quoque,  excepto  Vicario  Capitulari  et  Vicario  Generali 
sine  mandato  speciali,  nonnullos  casus  sibi  reservare  (Cfr.  can. 
893,  §  1).  — Sicut  enim  possunt  iurisdictionem  concedere  ac 
limitare,  ita  pariter  casus  sibi  reservare. 

Hinc:  l.°  Papa  casus  reservare  potest  in  tota  Ecclesia; 

2. °  Episcopi  in  sua  dioecesi;  3.°  reliqui  Ordinarii  locorum 
(praeter  Vicarium  Generalem  et  Alicarium  Capitularem),  nem¬ 
pe  Abbas  vel  Praelatus  nullius ,  Administrator  Apostolicus,  Vi¬ 
carius  Apostolicus  et  Praefectus  Apostolicus  (cfr.  can.  198,  §  1) 
erga  subditos  proprios ;  quoad  religiosos  exemptos  solus  Gene¬ 
ralis  religionis  clericalis.  Vide  infra,  n.  675. 

II.  a)  Ordinarius  nequit  sibi  reservare  casus  qui  Rom.  Pon¬ 
tifici  sunt  reservati  (can.  898)  :  nequit  enim  sibi  avocare  causam, 
in  quam  nullam  habet  iurisdictionem.  Unde  si  aliquos  sibi  re- 

servaverat  Ordinarius  et  illos  postea  Papa  sibi  reservet,  reser- 
vatio  Ordinarii  eo  ipso  evadit  nulla  (1).  —  b)  Nec  debet  sibi 
reservare  casus  quibus  a  iure  addita  est  censura,  etsi  nemini 
reservata  sit  (ibid.).  Excipe,  si  circumstantia  aliqua  specialis 
aliud  suaderet. 

III.  Reservationes  decernere  non  debet  Ordinarius  loci: 
a)  nisi  de  vera  reservationis  necessitate  aut  utilitate  convinca¬ 
tur,  et  b )  postquam  res  fuerit  in  Synodo  dioecesana  discussa,  vel 
si  extra,  postquam  audiverit  consilium  Capituli  cathedralis  et 
quorundam  ex  probatioribus  ac  prudentioribus  animarum  cu¬ 
ratoribus  suae  dioecesis  (can.  895). 

IV.  a)  Casus  reservati  debent  esse  pauci ,  tres  vel,  ad  sum¬ 
mum,  quattuor ,  idque  ex  gravioribus  tantum  et  atrocioribus 
criminibus  externis  specifice  determinandis ;  b )  reservatio  vero 
non  ultra  in  vigore  manere  debet  quam  necesse  sit  ad  publicum 
aliquod  inolitum  vitium  exstirpandum,  aut  collapsam  forte 
Christianam  disciplinam  (2)  instaurandam  (can.  897). 

Unde  statis  temporibus  oportebit  novo  examini  subiicere 
reservationes,  ut  videatur  an  aliqua  sit  abroganda,  vel  aliqua 
alia  de  novo  inducenda  vel  non. 

V.  Reservationi  subiici  non  debent  ea  peccata  quae  ex  hu¬ 
mana  fragilitate  derivantia  aliam  non  habeant  specialem  sibi 
coniunctam  malitiam,  praeter  humanam  infirmitatem  (3). 

VI.  Cauti  insuper  omnino  esse  debent  et  quam  maxime 
parci  quod  ad  poenales  sanctiones ,  excommunicationes  praeser¬ 
tim  quibus  forte  suas  reservationes  communire  velint.  Ratio 
est,  quia  secus  censurae  magis  contemnuntur  quam  timentur, 
si  temere  ac  levibus  de  causis  imponuntur  (4). 

VII.  Curare  debent  Ordinarii  ut  casus  reservati,  quo  me¬ 
liore  eis  videatur  modo,  ad  fidelium  notitiam  deducantur 
(can.  899,  §  i). 

VIII.  Tria  requiruntur  ex  consuetudine  Ecclesiae  ut  pec¬ 
catum  reservatum  censeatur,  scilicet  ut  sit:  l.°  mortale;  2.°  ex¬ 
ternum ,  ita  ut  ipsa  actio  quatenus  externa  gravem  malitiam 
contineat ;  3.°  opere  consummatum ,  ita  ut  verba  reservationis 
in  sensu  stricto  verificentur ;  non  vero  tantum  attentatum,  nisi 
aliud  constet  ex  declaratione  expressa  reservantis  (5) . 


(1)  Sudrez,  De  paenitentia,  d.  31,  sect.  4,  n.  26;  Lugo,  De  paenitentia,  d.  20, 
n.  151 ;  Ball.-P.,  vol.  5,  n.  514  seq. ;  Card.  D’Annibale,  vol.  1,  n.  339,  nota  19. 

(2) '  Hio  canon  non  videtur  attingere  Ordines  religiosos,  secus  reservatio  indica¬ 
ret  in  illo  Ordine  committi  crimina  graviora  et  atrociora  externa,  inolita  esse  vitia 
publica,  aut  colapsam,  non  dicam  religiosam  sed  etiam  Christianam  disciplinam. 

(3)  Instr.  S,  Offic.,  9  iun.  1915. 

(4)  Trid.,  sess.  22,  De  reform.,  c.  3. 

(5)  Ita  communiter.  S.  Alph.,  n.  582. 

IX.  Reservatio  afficit  immediate  confessarium,  et  mediate 
paenitentem ;  quia  potestatem  confessarii  immediate  attingit, 
eamque  coarctat  (1). 

Porro  plerique  casus  episcopales  sunt  simpliciter  reservati 
sine  censura ,  casus  autem  papales  omnes  censuram  habent  et, 
uno  excepto,  principaliter  propter  censuram  reservantur,  ita  ut 
in  iis  reservetur  immediate  censura  et  mediate  seu  accessorie 
ipsum  peccatum.  Unde  in  casibus  papalibus,  illo  excepto,  re¬ 
servata  censura,  etiam  peccatum  manet  reservatum ;  e  contra¬ 
rio  vero,  sublata  censura,  v.  gr.  ex  eo  quod  ignorata  fuerit, 
neque  peccatum  est  reservatum,  quia  sublato  reservationis  ob- 
iecto,  id  est  censura,  iam  peccatum  non  manet  reservatum  (2). 

Casus  autem  Papae  reservatus,  ratione  sui ,  unicus  est,  nem¬ 
pe  si  quis  calumniose  accuset  aut  denuntiet  de  crimine  sollici¬ 
tationis  apud  iudices  ecclesiasticos  (v.  n.  698,  nota)  confessa¬ 
rium  innocentem  (can.  894). 

669.  Quaesita.  —  Quaer.  l.°  An  et  cui  Ordinarii  locorum 
facultatem  absolvendi  a  reservatis  delegare  debent ? 

Resp  l.°  Non  debent  eam  cuivis  et  passim  impertiri  (can. 
899,  §  1),  sed  firmam  tenere  reservationem,  quandiu  necessitas 
vel  utilitas  perduraverit. 

Resp.  2.°  Ex  praescripto  Codicis  eam  habitualiter  impertiri 
debent  saltem  vicariis  foraneis  (parrocos  arciprestes)  eorumve 
vices  gerentibus,  addita  his  ultimis,  praesertim  in  locis  dioece¬ 
sis  a  sede  episcopali  remotioribus,  etiam  facultate  subdelegan- 
di  toties  quoties  confessarios  sui  districtus,  si  et  quando  pro 
urgentiori  aliquo  determinato  casu,  ad  eos  recurrant  (ibid.,  §  2) 

N.  B.  Canonicus  paenitentiarius  etiam  ecclesiae  collegiatae 
hanc  facultatem  habet  a  iure,  quam  tamen  delegare  non  potest 
(can.  401,  §  1;  899,  §  2). 

670.  Quaer.  2.°  An  aliquando  cesset  ipso  iure  reservatio 
episcopalis ? 

Resp.  Affirmative.  Ad  cavenda  inconvenientia  quae  ex  re- 
servationibus  quandoque  oriri  possent,  cessat:  a)  cum  aegrotis, 
qui  domo  egredi  non  valent,  confiteri  cupientibus ;  b )  cum 
sponsis  confitentibus  matrimonii  ineundi  causa  ;  c)  quoties,  pru¬ 
denti  confessarii  iudicio,  absolvendi  facultas  a  legitimo  Supe¬ 
riore  peti  nequeat  sine  gravi  paenitentis  incommodo,  aut  sine 
periculo  violationis  sigilli  sacramentalis ;  demum  d)  si  petita 
pro  aliquo  determinato  casu  a  legitimo  Superiore  absolvendi 
facultate,  haec  forte  denegata  fuerit;  cessat  tamen,  in  hoc  casu. 


(1)  S.  Alph.,  nn.  580,  581,  et  alii  communiter  contra  aliquos, 
(g)  S.  Alph.,  n.  580. 

pro  ea  vice  tantum;  e)  extra  territorium  reservantis ,  etiamsi 
dumtaxat  ad  absolutionem  obtinendam,  paenitens  ex  eo  terri¬ 
torio  egrediatur  (can.  900,  l.°-3.°). 

Grave  paenitentis  incommodum  erit  v.  gr.  gravis  difficultas 
redeundi  ad  confessarium,  difficultas  abstinendi  a  communio¬ 
ne  aut  a  Missa  sine  nota  (1). 

671.  Quaer.  3.°  Quibus  personis  facultas  absolvendi  a  reser¬ 
vatis  episcopalibus  concedatur  a  iure? 

Resp.  a)  Parochis  et  his  qui  parochorum  nomine  in  iure  cen¬ 
sentur  (economos,  regentes ,  etc.)  pro  toto  tempore  utili  ad  prae¬ 
ceptum  paschale  adimplendum,  b)  Singulis  missionariis  pro 
tempore  quo  sacras  missiones  ad  populum  haberi  contingat 
(can.  899,  §  3) :  idem  tene  de  tempore  exercitiorum  quae  multis 
de  populo  simul  tradantur. 

Quaer.  4.°  An  facultas  absolvendi  a  reservatis  concessa  a 
Sede  Apostolica  se  extendat  etiam  ad  reservata  episcopalia? 

Resp.  Negative ,  nisi  id  expresse  declaretur. 

672.  Quaer.  5.°  An  ignorantia  reservationis  vel  censurae  ab 
ea  incurrenda  excuset ? 

Resp.  i.°  Affirmative  quoad  censuram ,  qua  de  re  latius  ubi 
de  censuris  erit  sermo.  Gfr.  infra,  nn.  1181,  q.  2.°;  1196,  q.  2.° 

Quod  ita  intelligendum  est :  si  quis  ignorabat  censuram , 
hanc  non  incurrit,  ideoque  nec  reservationem,  si  reservata  sit ; 
nam  peccatum  in  casu  reservatum  non  est  nisi  propter  cen¬ 
suram.  Si  vero  cognoscebat  censuram,  sed  ignorabat  esse  re¬ 
servatam,  incurrit  utramque,  scilicet  censuram  et  reservatio¬ 
nem.  Vide  infra,  n.  1196,  q.  2.° 

Resp.  2.°  Quoad  reservationem ,  controvertitur.  Negat  S.  Al- 
phonsus ,  cum  communiori  sententia.  Ratio  est,  quia  per  reser¬ 
vationem  restringitur  potestas  confessarii  a  Superiore,  qui  vult 
ut  causae  graviores  tractentur  dumtaxat  a  iudicibus  peritiori- 
bus,  vel,  ut  ait  Cone.  Trid.,  sess.  14,  c.  7,  «atrociora  peccata  a 
summis  dumtaxat  sacerdotibus  absolvi»  (2).  Gfr.  n.  1196,  q.  2.° 

Hinc  locutiones  has  :  incurrere ,  vel  non  incurrere  reserva¬ 
tionem,  etc.,  existimamus  minus  aptas. 

Verum  oppositam  sententiam  dicebant  probabilem  multi  auctores 
antiqui,  quos  hic  enumerabat  P.  Gury.  Immo  plures  recentiores,  sed 
Codice  antiquiores,  eam  vocant  probabiliorem,  v.  gr.  Ball.-P.,  vol.  5, 
n.  478  seq.  Hi  generatim  reservationem  iudicant  medicinalem  vel 


(1)  Noldin,  De  Sacram.,  n.  364;  Genicot-Salsm.,  n.  348;  Vermeersch-Creusen,  n.  362. 

(2)  Cfr.  Card.  D’Annibale,  vol.  1,  n.  344,  qui  hanc  sententiam  vocat  verissimam ; 
Deshayes,  Memento  iur.  eccles.,  n.  1335;  Buccer.,  Comm.  de  casibus  reserv.,  n.  20; 
Berarcli,  Praxis,  IV,  n.  206,  edit.  3. a ;  Ginicot,  n.  345;  Card.  Vives,  n.  624  ;  Aertnys,  1.  c., 

n.  240. 

poenalem  (1) :  priores  vero,  quibus  assentimur,  dicunt  eam  discipli¬ 
narem,  ad  Christiani  populi  disciplinam,  ut  loquitur  Cone.  Trid. 

Videbatur  etiam  affirmandum,  cum  Sacra  Congregatio  S.  Officii, 
13  iul.  1916,  dicat  reservationem  esse  omnino  inutilem,  si  ignoretur. 
Non  autem  esset  inutilis  omnino,  si  etiam  ignorata  vim  exerceret, 
cum  tandem  aliquando  peccatum  esset  absolvendum  a  facultatem 
habente,  qui  supponitur  doctior  et  aptior  ad  vulnus  curandum. 

Codex  videtur  noluisse  controversiam  dirimere ;  nihilominus  ex 
ipso  potius  negandum  videtur  ignorantiam  excusare  (ita  etiam 
Pighi,  n.  302) :  l.°  quia  omittit  illa  verba  ne  reservatio  inutilis  eva¬ 
dat;  2.°  quia  in  can.  894  calumniosa  confessarii  denuntiatio  dicitur 
unicum  peccatum  ratione  sui  reservatum  Sanctae  Sedi ;  sed  in 
can.  2363  tale  peccatum  adnexam  habet  excommunicationem  spe¬ 
ciali  modo  Sedi  Apostolicae  reservatam,  a  qua  ille  falso  denuntians 
nequit  ullo  in  casu  absolvi,  nisi  falsam  denuntiationem  formaliter 
retractaverit,  et  damna,  si  qua  inde  secuta  sint,  pro  viribus  repara¬ 
verit,  imposita  insuper  gravi  ac  diuturna  paenitentia,  « firmo  prae¬ 
scripto  can.  894». — Haec  verba  «firmo  praescripto  can.  894»,  vix 
aliud  significare  possunt  nisi  illud  peccatum  ideo  ratione  sui  esse 
reservatum  (quamvis  habeat  adnexam  censuram),  ut  etiam  in  ca¬ 
sibus,  in  quibus  paenitens  non  incurrat  censuram,  eo  quod  illam 
ignoraverit,  peccatum  maneat  nihilominus  reservatum  speciali 
modo  Sedi  Apostolicae.  lam  vero  si  ignorantia  reservationis  ab  ea 
excusaret,  vix  unquam  qui  non  incurrit  censuram,  incurreret  pec¬ 
cati  reservationem,  quia  non  minus  immo  magis  reservatio  ignorari 
solet,  quam  censura  (cfr.  Lugo,  De  paenit.,  d.  20,  n.  9);  3.°  quia  ex 
can.  349,  §  1,  l.°,  conceditur  Episcopis  facultas  sibi  suisque  familia¬ 
ribus  eligendi  sacerdotem  confessionibus  excipiendis,  qui.  si  iurisdi- 
ctione  careat,  eam  ipso  iure  obtinet...  etiam  quod  spectat  ad  casus 
Ordinario  loci  reservatos.  Haec  facultas  vix  locum  haberet,  si  igno¬ 
rantia  reservationis  excusaret.  Cfr.  Ferveres,  apud  Razon  v  Fe 
vol.  51,  pag.  235.  y 

Confirmatur  ex  responso  Comm.  Cod.,  24  nov.  1920  [Acta, 
XII,  pag.  575),  ex  quo  constat  peregrinum  teneri  reservationi- 
bus  loci  in  quo  degit  (cfr.  infra,  n.  674,  q.  8.°),  etsi  peccatum  hic 
reservatum  commiserit  alibi,  ubi  reservatum  non  est.  Iam  vero 
peregrini  ignorare  solent  reservationes  huiusmodi. 

Sententiam  negativam,  quam  propugnavimus  a  prima  edi¬ 
tione  (febr.  1918),  postea  absolute  tenet  plures  alii  (2),  eamque 
iudicamus  saltem  multo  probabiliorem,  et  oppositam  vix  iam 
probabilem. 

Quaer.  6.°  An  ignorantia  censurae  saltem  excuset  a  reserva- 
tione,  quando  peccatum  cum  censura  coniungitur? 

Resp.  l.°  Affirm.,  pro  casibus  papalibus ,  quia  huiusmodi 


(1)  Clemens  V,  Const.  Discretio,  23  april.  1306,  ad  Suffragan.  prov.  Tarraconensis 
dicit  quaedam  peccata  reservari  R.  Pontifici,  ut  hominum  malitia  «consideratione 
laboris  et  expensarum,  quas  ad  Apostolicam  Sedem  sustinent  venientes  facilius  re¬ 
primatur».  Cfr.  Collectio  noviss.  Const.  prov.  Tarrac.,  lib.  5,  tit.  16  cap  ’  1 

(2)  Verm.-Creus.,  Epit„  vol.  2,  n.  174;  Marc-Gestermann,  n.  1770-  Aertnys-Danwn 
n.  389;  G&nicot-Salsmans,  n.  345;  Nolclin,  n.  362;  1.”,  a;  Prvmer,  Vademecum  n  689’ 


DE  CASIBUS  RESERVATIS 


m 


074 


casus  papales  reservantur  propter  censuram,  a  qua  excusat  ig¬ 
norantia,  ut  modo  dictum  est.  Proinde  sublata  censura  nulla 
remanet  reservatio.  Excipe  casum  calumniosae  denuntiationis, 
ut  modo  dictum  est.  S.  Alph.,  n.  580,  et  alii  communiter. 

Resp.  2.°  Pro  casibus  episcopalibus  idem  videtur  dicendum, 
quia  Codex  loquens  in  genere  de  censuris  ideoque  etiam  de  re¬ 
servatis  Episcopo,  ait:  «si  quis  a  censura  excusatur...,  reserva¬ 
tio  peccati  penitus  cessat»  (can.  2246,  §  3).  Excipe,  si  Episcopus 
pro  aliquo  casu  contrarium  expresse  declaraverit. 

673.  Quaer.  7.°  An  censendum  sit  reservatum  peccatum  in 
dubio  de  reservatione ? 

Resp.  l.°  Neg.,  prorsus,  si  dubium  sit  facti ,  id  est  si  pecca 
tum  fuit  dubie  commissum,  aut  dubie  grave.  Ratio  est,  quia 
reservatio  est  strictae  interpretationis,  atque  adeo  intelligenda 
est  de  peccatis  certo  gravibus.  Neque  enim  Ecclesia  intendit  re¬ 
servare  peccata,  nisi  sint  certo  commissa  et  certo  mortalia,  cum 
peccata  tantum  atrociora  reservare  soleat.  Ra  communissime 
cum  S.  Alph.,  n.  600. 

Resp.  2.°  Neg.  etiam,  si  dubium  sit  iuris ,  id  est  si  versetur 
circa  exsistentiam  legis  reservantis,  eiusve  extensionem  ;  eadem 
autem  est  ratio,  quia  nempe  reservatio  est  strictae  interpreta¬ 
tionis,  ac  proinde  in  dubio  pro  nulla  habenda  est.  Ita  commu¬ 
niter  (il). 

Confirmatur  ex  his  quae  Codex  statuit  circa  censuras :  «irt 
dubio  sive  iuris  sive  facti  reservatio  non  urget»  (can.  2245,  §  4) 
Reservatio  strictam  recipit  interpretationem  (can.  2246,  §  2). 

674.  Quaer.  8.°  Utrum  absolvi  possit  subditus  alterius  dioe» 
cesis,  si  casus  est  reservatus  tantum  in  loco  confessionis? 

Resp.  Neg.  Etenim  peregrinus  tenetur  reservationibus  loci  in 
quo  degit  (nempe  ubi  confitetur).  Ita  Comm.  Cod.,  24  nov.  1920 
(Acta,  XII,  pag.  575)  (2).  Ratio  est,  quia  confessarius  absolvit 
iurisdictione  accepta  a  proprio  Episcopo,  quam  ab  ipso  restri¬ 
ctam  habet. 

Quaer.  9.°  An  absolvi  possit  subditus  alterius  dioecesis,  quan¬ 
do  peccatum  reservatum  est  in  ipsius  dioecesi,  non  autem  in 
loco  confessionis? 

Resp.  Affirm.,  idque  a  quovis  confessario  sive  saeculari  sive 
regulari,  etiamsi  praecise  ad  absolutionem  obtinendam  eo  ac¬ 
cesserit.  Cfr.  can.  900,  3.°  Vide  supra,  n.  670. 


(1)  S.  Alph.,  n.  600;  Lugo,  1.  c. ;  Elbel,  n.  343,  etc.  Contra  Ahtoine,  etc.  Gury, 
n.  572. 

(2)  Hoc  responso  confirmatur  sententia  quam  nos  iam  in  prima  editione  post 
Codicem  anno  1917-1918  docuimus  uti  multo  probabiliorem.  Vide  etiam  resp.  S.  Pae- 
nit.,  21  nov.  1873. 

N.  B.  Ex  praescripto  S.  Officii  «studeant  potissimum  Ordinarii 
doctos,  pios  ac  prudentes  confessarios  in  tota  dioecesi  efformare, 
eisque  opportuniora  ad  inolita  vitia  convellenda  remedia  suggerant, 
quae  ipsimet,  si  paenitentes  ad  se  remitterentur,  adhibituri  forent. 
Quo,  dum  et  confessariis  et  paenitentibus  inevitabiles  reservationum 
molestias  vitabunt,  optatum  effectum  suavius  simul  ac  certius,  Deo 
adiuvante,  consequi  poterunt».  Acta,  VIII,  pag.  315  (1). 

675.  Quaer.  10.  Quinam  inter  religiosos  casus  reservare 
possunt? 

Resp.  Inter  Superiores  religionis  clericalis  exemptae  unus 
Superior  Generalis ,  et  in  monasteriis  sui  iuris  Abbas ,  cum  pro¬ 
prio  cuiusque  Consilio ,  peccata,  ut  supra,  subditorum  reservare 
possunt,  firmo  praescripto  can.  518,  519  (can.  896).  Vide  supra, 
n.  657,  cp  4.°-6.° 

§  II.  De  absolutione  reservatorum 

Cfr.  etiam  infra,  n.  1198  seq.,  ubi  de  absolutione  a  censuris 

676.  Principia.  —  I.  Absolvere  possunt  a  casibus  reservatis 
de  potestate  ordinaria:  l.°  ipsi  reserv antes ;  2.°  eorum  succes¬ 
sores  in  eadem  potestate;  3.°  eorum  Superiores,  dummodo 
pleno  iure  tales  sint. 

II.  Cardinales  ubique  absolvere  possunt  quoslibet  paeniten¬ 
tes  a  quibuscumque  peccatis  et  censuris,  exceptis  censuris  spe¬ 
cialissimo  modo  reservatis  Rom.  Pontifici,  et  aliis  quae  adnexae 
sunt  revelationi  secreti  S.  Officii.  Cfr.  n.  149,  l.° 

III.  Ordinarii  vel  eorum  delegati  absolvere  possunt  etiam  a 
casibus  papalibus  occulis  simpliciter  reservatis  (can.  2237,  §  2) 

IV.  A  casibus  autem  papalibus  speciali  aut  specialissimo 
modo  reservatis,  vel  a  simpliciter  reservatis,  si  publici  sint,  ab¬ 
solvere  Ordinarii  amplius  iam  non  possunt  paenitentes  (can. 
2237,  §§  1,  2),  quamvis  versentur  in  impossibilitate  personali¬ 
ter  adeundi  S.  Sedem  (S.  Off.,  23  iun.  1886),  etiamsi  haec  im¬ 
possibilitas  sit  perpetua  (S.  Off.,  17  iun.  1891). 

V.  Confessarius  quilibet  absolvere  non  potest  a  casibus  pro¬ 
prie  episcopalibus ,  nisi  a  iure  aut  a  Papa  expresse  aut  ab  Epi¬ 
scopo  ipso  facultatem  acceperit,  etiamsi  absolvere  possit  a  qui¬ 
buscumque  casibus  Papae  reservatis.  —  Ita  Clemens  X  in  bulla 
Superna ,  ubi  dicitur :  Habentes  facultatem  absolvendi  ab  om¬ 
nibus  casibus  Sedi  Apostolicae  reservatis ,  non  ideo  in  casibus 
ab  Episcopo  reservatis  possunt  absolvere. 

Diximus  a  casibus  proprie  episcopalibus ,  seu  a  casibus  quos 
Episcopus  vel  ipse  sibi,  vel  successoribus,  in  Synodo  (vel  extra 


(1)  Cfr.  Ferrpres,  apud  eph.  B az6n  y  Fe.  vol.  46,  pag.  356  seq. 

Synodum)  reservavit ;  nam  a  casibus  Episcopo  reservatis  a  iure 
communi,  v.  gr.  in  Codice,  absolvere  possunt  quicumque  fa¬ 
cultatem  habent  absolvendi  a  casibus  papalibus,  nam  illi  casus 
proprie  papales  sunt.  Quid  vero  si  Episcopus  sibi  reservavit 
illos  casus  qui  illi  sunt  a  iure  reservati?  —  Cum  huiusmodi  ca¬ 
sus,  ut  diximus,  sint  proprie  papales,  non  videtur  Episcopus 
eos  sibi  valide  posse  reservare  (vide  supra,  n.  668,  II) :  unde 
etiam  in  hoc  casu  probabiliter  adhuc  possunt  absolvere  quicum¬ 
que  habeant  facultatem  absolvendi  a  casibus  papalibus  (1). 

VI.  Nulla  est  reservatio  in  articulo  mortis.  Omnes  igitur 
sacerdotes  quoslibet  paenitentes  ab  omnibus  peccatis  et  censuris 
tunc  absolvere  possunt  (can.  882).  Vide  supra,  n.  648,  VI. 

N.  B.  Tempore  belli  omnes  milites  in  statu  bellicae  convocatio¬ 
nis,  seu  ut  aiunt  mobilizationis,  constituti,  aequiparari  possunt  in 
ordine  ad  absolutionem  suscipiendam  iis  qui  versantur  in  periculo 
mortis.  S.  Paenit.,  18  mart.  1912.  Cfr.  Ferrer  es,  apud  Razon  rj  Fe, 
vol.  33,  pag.  520. 

677.  Quaesita.  —  Quaer.  l.°  An  aliquando  inferior  possit 
absolvere  a  reservatis  extra  mortis  periculum? 

Resp.  i.°  Possunt  absolvere  Cardinales ,  uti  dictum  est,  et 
potest  absolvere,  ut  est  evidens,  quicumque  alius  qui  speciales 
ad  hoc  acceperit  facultates. 

Resp.  2.°  In  casibus  urgentioribus,  si  nempe  censurae  latae 
sententiae  exterius  servari  nequeant  sine  periculo  gravis  scan¬ 
dali  vel  infamiae,  aut  si  durum  sit  paenitenti  in  statu  gravis 
peccati  permanere  per  tempus  necessarium  ut  Superior  habens 
facultatem  provideat,  tunc  quilibet  confessarius  in  foro  sacra- 
mentali  ab  eisdem,  utcumque  reservatis,  absolvere  potest,  in- 
iuncto  onere  recurrendi,  sub  poena  reincidentiae,  intra  men¬ 
sem  saltem  per  epistolam  et  per  confessarium,  si  id  fieri  possit 
sine  gravi  incommodo,  reticito  nomine,  ad  S.  Paenitentiariam, 
vel  ad  Episcopum,  aliumve  Superiorem  praeditum  facultate,  et 
standi  eius  mandatis  (can.  2254,  §  1). 

a)  Si  durum  sit  paenitenti,  etc.,  etiam  ad  unum  diem.  Illud  au¬ 
tem  durum  intellige  non  obiective,  sed  subiective,  i.  e.  respectu 
dispositionum  paenitentis.  Quod  si  hic  tale  desiderium  non  habeat, 
quo  velit  ut  quamprimum  per  absolutionem  e  statu  peccati  in  statum 
gratiae  transferatur,  poterit  in  illo  hoc  desiderium  excitare  confes¬ 
sarius,  et  ita  dispositum  absolvere  (2). 

b)  Quilibet  confessarius:  intellige  ex  approbatis  iuxta  generales 
regulas  approbationis  quoad  tempus,  locum,  personas,  etc. 

c)  Potest  absolvere:  intellige  directe  (S.  Off.,  30  mart.  1892).  Ab- 

(1)  Cfr.  Buccer.,  Commentar,  de  Const.  Apostolicae  Sedis,  n.  76 ;  Ball.-P.,  vol.  5. 
n.  514  seq.  ;  Genicot,  2,  nn.  346  et  607. 

(2)  II  McrtHtore,  vol.  10,  p.  1,  pag.  214;  Casus  Romae  ad  S.  Apollinar.,  pag.  149. 

solvitur  directe,  quando  confessarius  absolutionem  fert  per  modum 
sententiae  iudicialis,  in  peccata  in  quae  ipse  iurisdictionem  habet, 
quaeque  ipsi  fuerunt  accusata.  Indirecte  vero  absolvitur  quis  ab 
aliquo  peccato,  quando  hoc  deletur  non  vi  sententiae  iudicialis  con- 
fessarii,  sed  concomitanter  vi  gratiae  sanctificantis,  quae  in  sacra¬ 
mento,  quo  alia  peccata  directe  remittuntur,  infunditur ;  haec  enim 
ex  natura  sua  excludit  ab  anima  omne  peccatum  mortale  (1). 

In  praxi  prae  oculis  habere  oportet  discrimen  inter  absolu¬ 
tionem  directam  et  indirectam ;  nam :  l.°  cum  confessarius  potest 
absolvere  directe  ab  aliquo  peccato  gravi,  adest  obligatio  hoc  illi 
accusandi,  quae  non  adesset,  si  tantum  posset  absolvere  indirecte ; 
2.°  peccatum  directe  remissum,  non  debet  iterum  accusari ;  secus 
vero,  si  fuerit  tantum  indirecte  remissum,  sive  antea  accusatum 
fuerit,  sive  non. 

Hinc,  cum  censurae  non  tollantur  vi  gratiae  sanctificantis,  neque 
hanc  impediant,  illarum  absolutio  indirecta  esse  nequit  (2). — Ab¬ 
solutio  est  tantum  pro  foro  sacramentali. 

d)  A  quibuscumque  reservatis,  sive  sint  cum  censura,  sive  sine 
censura  (S.  Paenit.,  7  nov.  1888),  sive  sint  simpliciter,  sive  speciali , 
sive  etiam  specialissimo  modo  reservata  (S.  Off.,  23  iun.  1886) ;  unde 
nullus  casus  excipitur,  nequidem  absolutio  complicis.  Hinc  tamen 
non  sequitur  sacerdotem  posse  in  hoc  casu  absolvere  proprium  com¬ 
plicem;  peccatum  namque  complicis  non  est  reservatum,  sed  tantum 
quoad  illud  tollitur  iurisdictio  a  sacerdote  complice. 

e)  Sub  poena  tamen  reincidentiae  in  easdem  censuras  (S.  Off., 
23  iun.  1886)  :  easdem  specifice,  non  vero  easdem  in  individuo;  ita, 
si  quis  ex.  ,gr.  fuerit  absolutus  ab  excommunicatione  speciali  modo 
reservata,  et  culpabiliter  non  recurrat,  ut  praescribitur,  incidet 
iterum  in  excommunicationem  speciali  modo  reservatam. 

Dicitur  in  easdem  censuras,  non  autem  in  eadem,  peccata,  nam 
absolutio  a  censuris  dari  quidem  potest  ad  reincidentiam,  etenim 
censurae,  supposito  peccato,  a  voluntate  Superioris  pendent ;  at  cum 
peccatum  ex  sola  voluntate  illud  perpetrantis  pendeat,  absolvi  nequit 
ad  reincidentiam  (3). 

Qui  potestatem  habet  ferendi  censuram,  potest  etiam  addere  rein¬ 
cidentiam  ipsi  absolutioni ;  non  alius,  nisi  ad  hoc  accipiat  potesta¬ 
tem.  Nec  incurritur  reincidentia,  nisi  nova  accedat  culpa  cum  con¬ 
tumacia  coniuncta  (4). 

f)  Nisi  ille  qui  ita  fuerit  absolutus,  intra  mensem:  computandum 
a  die  absolutionis,  vel  a  die  qua  innotuerit  ipsi  haec  obligatio  Nec 
opus  est  ut  rescriptum  accipiatur  intra  mensem  (5). 

Saltem  per  epistolam  per  medium,  confessarii  mittendam,  etc. 
Onus  recurrendi  ad  Sedem  Apostolicam  per  epistolam  debet  in  se 
suscipere  confessarius  (6),  nisi  forte  ipsi  valde  difficile  sit,  quod 
frequenter  evenire  potest  in  regularibus.  Potest  tamen  paenitens  vel 
personaliter  adire  Sedem  Apostolicam,  vel,  si  malit,  per  se  ipsum 


(1)  Cfr.  G&nicol,  2,  n.  347 ;  Lacroix,  1.  6,  n.  596. 

(2)  Cfr.  card.  D'Annibale,  vol.  1,  n.  337 ;  Buccer.,  Comment.  de  cens  n  49 
(ed.  5.a) ;  Sutirez,  De  paenit.,  d.  30,  s.  3,  n.  10 

(3)  D’ Amiibale,  1.  c. ;  Ball.-P.,  vol.  7,  n.  189  seq. 

(4)  Buccer.,  Inst.  mor.,  n.  1104;  Comment.  de  cens.,  n.  85. 

(3)  Villada,  Casus,  vol.  3,  cas.  VIII  app.  II,  5.« 

(6)  S.  Off.  30  iun.  1886;  11  Monitore,  vol.  7,  p.  1,  pag.  183;  Deshayes,  Memento 
iur.  eccles.,  n.  1344. 

scribere  ad  Sacram  Paenitentiariam  (1).  Quod  si  scribat  confessa- 
rius,  responsionem  a  Sacra  Paenitentiaria  acceptam  (quam  sigillo 
munitam  inveniet,  et  cum  hac  aut  simili  inscriptione :  Discreto  viro 
confessario  ex  approbatis  ab  Ordinario  loci),  nequit  ipse  reserare 
sine  paenitentis  facultate,  sed,  rupto  exteriore  involucro,  quod  ad 
ipsum  dirigitur,  eam  paenitenti  tradet,  cuius  erit  eligere  confessa- 
rium,  quem  velit  ex  approbatis,  qui  eam  aperiet  atque  intra  confes¬ 
sionem  exsecutioni  mandabit :  quod  ubi  fecerit,  rescriptum  illud 
intra  breve  tempus  (trium  dierum  iuxta  multos)  comburere,  aut 
omnino  destruere,  tenetur  sub  poena  excommunicationis  latae  sen¬ 
tentiae.  Si  rescriptum  inscribatur :  Doctori  in  theologia  aut  in  iure 
canonico,  huic  tradi  debet ;  at  Societas  Iesu  privilegio  gaudet,  ut 
quilibet  e  confessariis  nostris,  de  facultate  Superioris,  huiusmodi 
rescripta  aperire  et  exsecutioni  mandare  possit  (2). 

g)  Recurrat  ad  Sacram  Paenitentiariam.  Praeter  ea  quae  de 
iure  sunt  iniungenda  (S.  Off.,  23  iun.  1886),  imponitur  hoc  onus,  tum 
pro  reservatis  cum  censura,  tum  pro  reservatis  sine  censura  (3) 
(S.  Off.,  7  nov.  1888).  Recursus  fieri  potest  ad  Sanctam  Sedem,  vel 
ad  S.  Paenitentiariam,  non  ut  absolvatur,  neque  ut  facultas  ad 
absolvendum  postuletur,  iam  enim  absolutus  fuit  et  quidem  directe; 
sed  ut  grave  hoc  sanctae  Ecclesiae  praeceptum  impleatur,  et  man¬ 
data  atque  monita  salutaria  accipiat  et  impleat. 

h)  Vel  ad  Episcopum  aliumve  Superiorem  praeditos  (n.  680, 
nota)  facultate  absolvendi  ab  huiusmodi  reservatis.  Non  autem  suf¬ 
ficeret  recurrere  ad  sacerdotem,  etiam  regularem,  qui  facultatem 
haberet  absolvendi  a  papalibus,  nisi  ipsi  iterum  confiteatur,  ut  sta- 
tim  dicetur. 

N.  B.  Quoad  dispensationem  ab  irregularitatibus  in  casibus  ur- 
gentioribus,  vide  infra,  n.  907,  q.  2.° 

678.  a)  Nihil  impedit  comminus  paenitens,  etiam  post  ac¬ 
ceptam,  ut  supra,  absolutionem,  facto  quoque  recursu  ad  Su¬ 
periorem,  alium  adeat  confessarium  facultate  praeditum,  ab 
eoque,  repetita  confessione  saltem  delicti  cum  censura ,  conse¬ 
quatur  absolutionem  ;  qua  obtenta,  mandata  ab  eodem  accipiat , 
quin  teneatur  postea  stare  aliis  mandatis  ex  parte  Superioris 
supervenientibus  (can.  2254,  §  2).  Igitur  in  hac  confessione 
satis  erit  accusare  peccatum  quod  censuram  habebat  adnexam, 
non  alia  peccata,  quia  iam  omnia  remissa  sunt,  vi  prioris  con¬ 
fessionis.  Et  si  recursum  iam  instituerit  ad  Superiorem,  non 
est  necesse  ut  adimpleat  mandata  eius ;  sed  satis  est  ut  adim¬ 
pleat  mandata  confessarii. 

b )  Quod  si  in  casu  aliquo  extraordinario  recursus  ad  Su¬ 
periorem  sit  moraliter  impossibilis,  tunc  ipsemet  confessarius, 
excepto  casu  quo  agatur  de  absolutione  censurae  de  qua  in 


(1)  S.  Paenit.,  7  nov.  1888;  Buccer.,  Comment.  de  cens.,  n.  62;  II  Monitore,  1.  e.; 
Casus  Romae,  etc.,  pag.  48. 

(2)  Quoad  modum  practicum  recurrendi  ad  S.  Paenitentiariam  et  exsequendi 
eius  rescripta  vide  Ferreres,  La  Curia  Romana,  nn.  862-898. 

(3)  V.  gr.  pro  casu  falsae  delationis,  §i  paenitens  censuram  ignoret. 


Ferreres  Tbeol,  —  Tom.  II 

can.  2367  (1),  potest  absolutionem  concedere,  sine  onere  ( re¬ 
currendi ),  de  quo  supra:  a)  iniunctis  tamen  de  iure  iniungen- 
dis,  b)  et  imposita  congrua  paenitentia  et  satisfactione  pro  cen¬ 
sura,  c)  ita  ut  paenitens,  nisi  intra  congruum  tempus  a  confes- 
sario  praefiniendum  paenitentiam  egerit  ac  satisfactionem  de¬ 
derit,  recidat  in  censuram  (can.  2254,  §  3). 

679.  N.  B.  Hic  canon  2254  saltem  primo  et  per  se  agit  de  abso¬ 
lutione  a  censuris  et  quidem  reservatis  Sedi  Apostolicae.  Alterum 
constat  ex  eo  quod  reperiatur  sub  rubrica  De  censuris  in  genere; 
alterum  ex  eo  quod  recursus  videatur  primo  dirigendus  ad  S.  Pae- 
nitentiariam. 

Nihilominus  putamus :  l.°  comprehendi  etiam  absolutionem  a 
censuris  reservatis  Episcopo  sive  ex  iure  communi,  sive  iure  dioe- 
cesano,  itemque  reservatis  Superioribus  regularibus,  etenim  nec 
rubrica  eam  restringit  absolutionem  ad  casus  tantum  papales,  ut 
faciebat  decretum  anni  1888 ;  2.°  videtur  etiam  extendi  ad  absolutio¬ 
nem  a  peccatis  reservatis  sine  censura,  quod  inferri  posse  videtur  : 
flj  ex  eo  quod  decretum  anni  1888  complectebatur  etiam  absolutio¬ 
nem  a  peccatis  reservatis  sine  censura ;  b)  ex  eo  quod  haec  absolutio 
a  peccatis  reservatis  sine  censura  potest  esse  non  minus  urgens, 
quam  alia  a  reservatis  cum  censura. 

Unde  si  in  casu  aliquo  urgentiori  absolvi  paenitens  non  posse 
videatur  a  peccatis  Episcopo  reservatis,  eo  quod  reservatio  ipso  iure 
non  cesset  ad  normam  can.  900,  de  quo  supra,  n.  670,  diximus,  pu¬ 
tamus  posse  absolvi  ad  normam  huius  can.  2254. 

680.  Quaer.  2.°  An  absoluti  a  reservatis  sive  papalibus  sive 
episcopalibus  in  periculo  mortis  ab  inferiore ,  teneantur  se  siste¬ 
re  Superiori,  si  convalescant ? 

Resp.  Affirm.,  si  receperunt  absolutionem  ab  aliqua  censura 
ab  homine,  vel  a  censura  specialissimo  modo  Sedi  Apostolicae 
reservata ;  tunc  tenentur,  postquam  convaluerint,  obligatione 
recurrendi,  sub  poena  reincidentiae:  a)  ad  illum  qui  censuram 
tulit,  si  agatur  de  censura  ab  homine;  b)  ad  S.  Paenitentia- 
riam,  vel  ad  Episcopum  (2),  aliumve  facultate  praeditum,  ad 
normam  can.  2254,  §  1,  si  de  censura  a  iure;  eorumque  man¬ 
datis  parendi  (can.  2252). 

Quaer.  3.°  An  reservatione  ligatus ,  in  necessitate  communi¬ 
candi  aut  celebrandi,  teneatur  confiteri  confessario  simplici , 
alio  deficiente ? 

Resp.  Affirm.,  tam  si  agatur  de  reservatis  papalibus ,  quam 
( probabilius )  episcopalibus,  iuxta  dicta  (n.  679)  circa  casus 
urgentiores.  Vide  tamen  n.  429,  4.° 

(1)  Agitur  de  can.  2367,  ubi  de  censura  contra  absolventem  complicem.  Cfr. 
S.  Off.,  7  iun.  1899,  ubi  haec  exceptio  habetur.  Ratio  exceptionis  est  duplex  :  quia 
agitur  de  re  gravissima  et  quia  paenitens,  utpote  sacerdos,  poterit  directe  recurrere 
(ficto  nomine). 

(2)  Intellige  de  Episcopo  qui  iacultate  praeditus  sit  sive  a  iure  sive  es  conces¬ 
sione  S,  Sedis,  Cqmro,  Cod.,  12  noy.  1922  :  4cia,  XIV,  pag.  663. 

Quaer.  4.°  An  valide  absolvatur  qui  bona  fide  accusat  re¬ 
servatum  simplici  confessario? 

Resp.  Affirm.,  etenim,  ex  Codice,  si  confessarius  ignorans 
reservationem,  paenitentem  a  censura  ac  peccato  absolvat,  ab¬ 
solutio  censurae  valet,  dummodo  non  sit  censura  ab  homine 
aut  censura  specialissimo  modo  Sedi  Apostolicae  reservata 
(can.  2247,  §  3). 

681.  Quaer.  5.°  An  possit  Superior  absolvere  paenitentem 
a  reservatis,  et  eum  remittere  ad  inferiorem  pro  absolutione  non 

reservatorum? 

Resp.  Neg.,  saltem  per  se  loquendo.  Ratio  est,  quia  ex  pro¬ 
positione  damnata  59. a  ab  Innoc.  XI,  non  licet  dimidiare  con¬ 
fessionem  ob  multitudinem  negotiorum  vel  paenitentium  (1). 

Potest  nihilominus  Superior  audire  in  confessionali,  vel  ex¬ 
tra,  paenitentem  de  reservatis,  et  dare  illi  monita  salutaria, 
auferre  reservationem,  eumque  consentientem  remittere  ad  in¬ 
feriorem,  ut  ab  hoc  audiatur  de  omnibus  et  ab  omnibus  absol¬ 
vatur  sacramentaliter. 

Quaer.  6.°  An  tollatur  reservatio  per  confessionem  nullam 
aut  sacrilegam,  factam  apud  Superiorem? 

Resp.  l.°  Probabiliter  tollitur  per  confessionem  sine  culpa 
nullam.  Ratio  est,  quia  reservatio  ad  hoc  principaliter  ordina¬ 
tur,  ut  peccata  Superiori  deferantur.  S.  Alph .,  n.  598. 

Resp.  2.°  Probabiliter  etiam  tollitur  per  confessionem  sacri¬ 
legam ,  quia  eadem  est  ratio  ac  pro  casu  praecedenti.  S.  Alph ., 
ibid.,  et  alii  communius.  —  Excipe:  l.°  si  paenitens  culpabili¬ 
ter  reticeat  ipsum  peccatum  reservatum ,  quia  minime  praesu¬ 
mitur  Superior  in  sacrilega  eiusmodi  confessione  velle  auferre 
reservationem  peccati  sibi  de  industria  non  delati ;  2.°  excipit 
etiam  S.  Alph.  (ibid.  et  n.  537),  si  confessio  invalida  fiat  in 
iubilaeo ;  quia  Pontifex  admonet  confessarios  «facultates  extra¬ 
ordinarias  sibi  tributas  exercere  se  valide  posse  tantummodo 
erga  paenitentes  qui  confessionem  peragant  ad  iubilaeum  lu¬ 
crandum  praescriptam...»  (2). 

682.  Quaer.  7.°  An  tollatur  reservatio ,  si  paenitens ,  confi¬ 
tendo  apud  Superiorem ,  casus  reservati  obliviscatur? 

Resp.  Affirm .,  saltem  probabiliter ,  quia  recte  praesumitur, 
Superiorem  liberare  paenitentem  voluisse  ab  omni  vinculo,  quo 
absolvere  ipsum  potest.  Ita  Lugo,  Salmant.  et  alii  communiter , 
contra  alios,  qui  etiam  probabiliter  negant.  —  S.  Alph.,  n.  597, 

(1)  Ita  communiter  contra  aliquos.  Vide  5>.  Alph.,  n.  595.  Cfr.  etiam  Lugo,  De 
paenit.,  d.  20,  nn.  75-78. 

(2)  Pius  XI,  Monita,  II,  pro  iut),  ann,  1925 :  Acta,  XVI,  pag.  338,  Cfr.  Ferreres, 
EI  jubileo,  n,  110, 

dicit  priorem  sententiam  communissimam  et  aliam  probabi¬ 
liorem. 

Quaer.  8.°  An,  qui  confessus  esi  inferiori  peccatum  dubie  re¬ 
servatum,  omnino  liberetur  a  reservalione,  etiamsi  postea  illud 
agnoscat  ut  certum ? 

Resp.  Affirm.,  probabilius.  Ratio  est,  quia,  cum  peccatum 
dubie  reservatum  est  accusatum,  iam  directe  absolutum  est,  ac 
proinde  directe  ablata  est  reservatio.  S.  Alph.,  n.  600.  Vide 
n.  673. 

683.  Quaer.  9.°  An  Episcopus  absolvere  possit  peregrinos  a 
censuris  episcopalibus,  quas  in  propria  ipsorum  dioecesi  in¬ 
currerunt? 

Resp.  i.°  Negative,  si  agatur  de  censuris  ab  homine,  ut  di¬ 
citur  n.  1198. 

Resp.  2.°  Si  agatur  de  censuris  a  iure,  affirmandum  videtur, 
stante  actuali  et  communi  consuetudine,  contra  quam  Ordinarii 
non  reclamant,  licet  antiquiores  communissime  negaverint. 
Immo  non  solum  Episcopus,  sed  etiam  simplices  confessarii  ab¬ 
solvere  poterunt,  si  censura  illa  non  sit  reservata  in  loco  con¬ 
fessionis.  Ratio,  quia  peregrini  ex  communi  consuetudine  con¬ 
fitentur  et  absolvuntur  tanquam  incolae  loci.  Buccer.,  2,  n.  797 ; 
Comment.  de  censuris,  n.  39.  Recole  dicta  superius,  n.  674,  q.  9.° 

684.  Scholion. — De  regularium  absolutione  a  reservatis  (1)  : 

a)  Iuxta  Clementis  VIII  decretum  (2)  et  eius  declarationem  (1.  c., 
pag.  213),  «si  huiusmodi  regularium  confessariis  casus  alicuius  re¬ 
servati  facultatem  petentibus  Superior  dare  noluerit,  possint  nihi¬ 
lominus  confessarii  illa  vice  paenitentes  regulares,  etiam  non  ob¬ 
tenta.  a  Superiore  facultate,  absolvere». 

b)  Igitur,  si  iterum  alius  casus  occurrat  sive  cum  eodem  paeni- 
tente,  sive  cum  alio,  confessarius  iterum  facultatem  petat  a  Supe¬ 
riore;  quod  si  hic  iterum  facultatem  neget,  poterit  etiam  illa  vice 
paenitentem  absolvere.  Unde  quoties  facultas  petitur  et  negatur, 
toties  confessarius  absolvere  potest.  Possunt  quidem  dari  casus  in 
quibus  paenitens  debeat  ipsum  Superiorem  adire,  v.  gr.  si  scanda¬ 
lum  vel  aliud  damnum  immineat,  nec  aliter  illi  occurri  possit  nisi 
rei  notitiam  deferendo  ad  Superiorem.  Iudicium  tamen  huiusce 
obligationis  ad  confessarium  spectat. 

c)  Ut  sigillo  consulatur,  cum  facultas  petenda  est  a  Superiore, 
en  quae  sapientissime  tradunt  Ordinat,  gener.  Societatis  Iesu,  cap.  6, 
n.  3 :  «Cavea, t  Superior  ne,  cum  ab  eo  petitur  facultas,  curiose  in¬ 
quirat,  aut  aliud  quid  faciat,  unde  conficere  possit  quis  ille  sit  pro 


(1)  Cum  iuxta  canonem  519  omnes  confessarii  ab  Ordinario  loci  approbati  pos¬ 
sint  absolvere  religiosos  quoslibet  a  quibusvis  reservatis  in  Ordine  :  quae  hic 
dicuntur  vix  iam  practicam  ullam  utilitatem  habent,  nec  inservire  possunt  nisi 
pro  casu  in  quo  quis  confiteatur  cum  non  approbato  ab  Ordinario  loci.  Vide  supra 
n.  &57,  q.  6.* 

(2)  Hoc  decretum  reperitur  in  Bi diaria  Bomano  inter  Const,  Urb,  VIII,  Congt,  86 
(in  edit,  taurinensi,  vol.  13,  pag.  212), 

quo  petitur,  et  ne  circumstantias  alias  exquirat  quam  quae  ad  rem 
pertinent.  Caveat  etiam  confessarius,  ne  quid  elabatur  ex  quo  pae- 
nitens  cognosci  possit ;  qui  si  timeat,  ne  ex  notitia  alicuius  rei  possit 
Superior  probabiliter  suspicari  quis  ille  sit,  sciat,  se  omnino,  eam 
reticere  debere  et  omnem  cautelam  adhibere  in  casu  proponendo, 
ne  ulla  ratione  Superior  possit  probabiliter  agnoscere  auctorem.  In 
quo  si  viderit,  proponendo  casum  in  specie,  occasionem  suspicionis 
Superiori  dari,  satis  erit,  si  in  genere  dicat,  aliquem  in  casum  reser¬ 
vatum  incidisse,  qui  damnum  (nec  religioni)  nec  alteri,  nec  ipsi 
paenitenti  afferre  possit.  Uterque,  denique,  tam  Superior  quam 
confessarius,  memores  sint  obligationis  sigilli,  et  ita  se  gerant,  ut 
eius  puritati  et  integritati  per  omnia  consulant». 

d)  A  reservatis  papalibus  confessarii  regularium  videntur  posse 
suos  paenitentes  regulares  absolvere  eodem  modo  ac  possint  absol¬ 
vere  paenitentes  saeculares,  nisi  privilegium  aliquod  speciale  Ordi¬ 
nis  obstet. 

N.  B.  Confessarius  monialium  quoad  reservata  in  Ordine  videat 
quid  sibi  concedant  constitutiones  aut  Superior.  Quod  si  hic  non 
recte  videatur  facultatem  negare,  procedat  confessarius  ut  hic  di¬ 
ximus  b)  et  c).  Cfr.  Piat,  vol.  1,  q.  504  seq. ;  V ervieersch,  n.  474. 


APPENDIX  I 

DE  ABSOLUTIONE  PROPRII  COMPLICIS  IN  PECCATO  TURPI 

685.  I.  Absolutio  complicis  in  peccato  turpi :  a)  invalida  est 
praeterquam  in  mortis  periculo ;  b)  et  etiam  in  periculo  mortis, 
extra  casum  necessitatis,  est  ex  parte  confessarii  illicita  ad  nor¬ 
mam  constitutionum  apostolicarum  et  nominatim  constitutio¬ 
nis  Benedicti  XIV  Sacramentum  paenitentiae ,  1  iun.  1741 
(can.  884).  Vide  infra,  n.  823. 

II.  a)  Absolvens  vel  fingens  absolvere  complicem  in  pec¬ 
cato  turpi,  incurrit  ipso  facto  in  excommunicationem  specialis¬ 
simo  modo  Sedi  Apostolicae  reservatam;  b )  idque  etiam  in 
mortis  articulo ,  si  alius  sacerdos,  licet  non  approbatus  ad  con¬ 
fessiones,  sine  gravi  aliqua  exoritura  infamia  et  scandalo,  possit 
excipere  morientis  confessionem,  c)  excepto  casu  quo  moribun¬ 
dus  recuset  alii  confiteri  (can.  2367,  §  1). 

III.  Eandem  excommunicationem  non  effugit  absolvens  vel 
fingens  absolvere  complicem  qui  peccatum  quidem  complici- 
tatis,  a  quo  nondum  est  absolutus ,  non  confitetur,  sed  ideo  ita 
se  gerit,  quia  ad  id  a  complice  confessario  sive  directe  sive  in¬ 
directe  inductus  est  (ibid. ,  §  2). 

686.  Quaesita.  —  Quaer.  l.°  Quid  veniat  nomine  peccati 

turpis? 

Resp.  Venit  omne  peccatum  grave  contra  sextum  Decalogi 
praeceptum,  etiamsi  non  sit  copula  consummatum,  immo  licet 

sit  solus  tactus  turpis,  sive  aspectus,  vel  colloquium  (1).  Atta 
men  si,  ut  multoties  in  turpiloquio  accidit,  dubium  sit  an  com¬ 
plicitas  exterior,  formalis  et  gravis  adsit  ex  utraque  parte, 
tunc  licebit  absolvere  (2). 

Requiritur  autem  ut  ex  utraque  parte  adsit  peccatum  mor¬ 
tale,  non  modo  internum,  sed  etiam  in  ratione  actus  externi, 
et  cum  formali  complicitate ,  id  est  cum  mutuo  consensu  exte 
rius  manifestato.  S.  Alph.,  n.  554,  et  alii. 

Quaer.  2.°  An  nomine  complicis  veniant  non  solum  mulieres , 
sed  etiam  viri? 

Resp.  Affirm.  Ratio  est,  quia  verba  bullae  sunt  omnino  ge¬ 
neralia  ;  in  ea  enim  dicitur :  Qui  confessionem  sacramenlalem 
personae  complicis  in  peccato  turpi  contra  sextum  praeceptum 
accipere  audeat.  Ergo  constitutionis  dispositio  ad  sexum  mu¬ 
liebrem  non  est  restringenda.  Ita  communiter .  Gousset ,  n.  448. 
—  Comprehendi  etiam  omnes  cum  quibus  sacerdos  ante  sa¬ 
cerdotium  turpiter  egit,  tenet  communis  sententia  (3).  Contra¬ 
dicit  tamen  Ball.  (Op.  mor.,  n.  416)  ;  sed  non  videtur  audiendus. 

687.  Quaer.  3.°  An  sacerdos  possit  absolvere  complicem  in 
articulo  vel  periculo  mortis? 

Resp.  Affirm .,  valide  et  licite,  si  nequeat  advocari  alius 
sacerdos  qui  munus  confessarii  obire  possit ;  si  vero  adsit  sacer¬ 
dos  alter,  etiam  non  approbatus ,  qui  confessionem  excipere 
queat,  absolvet  quidem  complex  valide,  sed  illicite,  poenasque 
non  effugiet.  —  In  defectu  autem  alius  sacerdotis,  absolutio  a 
complice  impertita  valida  erit  et  licita  etiam  in  periculo  mortis 
prudenter  existimato ,  quamvis  postea  appareat  tale  periculum 
revera  fuisse  tantum  apparens,  non  reale ;  difficile  enim  non 
semel  est  verum  et  reale  periculum  ab  existimato  distinguere  (4). 

Quaer.  4.°  An  sacerdos  possit  absolvere  complicem  in  morte , 
si  hic  alius  nequeat  advocari  vel  accedere  sine  infamia  aut 
scandalo? 

Resp.  Affirm .,  valide  et  licite.  —  Tenetur  tamen  sacerdos 
complex  talia  infamiae  vel  scandali  pericula  praecavere,  si  pos¬ 
sit,  v.  gr.  aliquo  praetextu  discedendo,  etc.  Secus  poenas  non 
evadet,  licet  absolutio  sit  valida.  Constat  ex  Const.  Bened  XIV 
S.  Alph.,  n.  553. 


(1)  S.  Off.,  28  mali  1873;  Lehmk.,  2,  n.  935;  Buocer.,  2,  n.  1289;  B all.-P.,  vol.  5, 

n.  414,  nota;  Card.  VAnnibale,  3,  n.  324;  Villada,  Casus,  vol.  3  nag  125  ed  la- 
Gtnicot,  2,  n.  352.  ’  '  ’ 

(2)  Cfr.  Lehmk.  et  G6nicot,  11.  cc. 

(3)  Cum  Buccer.,  n.  1290;  Palmieri  (in  oper.  Ball.),  n.  416;  Lehmk  2  n  935  • 
(Mnicot,  2,  n.  352,  1;  Tanquerey-QuAvastre,  n.  1197;  et  declaravit  S.  Paenitentiaria, 
22  ian.  1879, 

(4)  Buccer.,  Comm,  IV,  n.  66,  et  Inst,  Th.  mor,,  n.  1287. 

Si  tamen  confessarius  illicite  incipiat  excipere  complicis  con¬ 
fessionem,  et  ante  datam  absolutionem  doleat,  et  postea  absolvat 
ratione  inchoatae  confessionis,  non  incidit  in  excommunicatio¬ 
nem,  et  absolutio  valida  erit.  Casus,  n.  628. 

688.  Quaer.  5.°  An  sacerdos  absolvere  possit  complicem  ab 
aliis  peccatis  sibi  extraneis ,  postquam  ille  semel  ab  alio  rite 
fuit  absolutus ? 

Resp.  Affirm.  Ratio  est,  quia  caret  tantum  iurisdictione  in 
hunc  paenitentem  quoad  peccatum  cuius  ipse  fuit  particeps ; 
ergo  deleto  illo  peccato  per  absolutionem  ab  alio  impertitam, 
iam  cessat  prohibitio,  nec  deest  iurisdictio.  S.  Alph.,  n.  555, 
et  alii  communiter . 

Utrum  vero  iurisdictione  careat  confessarius  in  peccatum 
ipsum  complicitatis  iam  per  absolutionem  directe  remissum, 
affirmant  plures ;  sed  negant  carere  iurisdictione  plures  alii  (1). 
Ratio  horum  est,  quia  iam  non  est  materia  necessaria  confessio¬ 
nis,  et  videtur  de  hoc  peccato  iudicandum  sicut  de  reservatis 
directe  absolutis. 

Verum,  si  quis  pudor  maneat  in  sacerdote  qui  miseranda  fragi¬ 
litate  peccatum  turpe  cum  alio  patraverit,  si  quis  honor  sacramento 
debitus,  nunquam  in  posterum  complicis  confessionem  excipiet.  In¬ 
super  periculum  novi  lapsus,  aut  saltem  gravis  tentationis  in  direc¬ 
tione  talis  paenitentis  facile  subesse  potest.  Gousset,  ibid. — Aver¬ 
tendi  igitur  sunt  fideles,  quoad  fieri  potest,  ne  unquam  in  posterum, 
secluso  necessitatis  casu,  confessarium  adeant  peccati  complicem. 

In  nonnullis  dioecesibus  de  iure  particulari  cautum  fuerat  ne 
sacerdos  unquam  excipere  posset  confessionem  complicis,  saltem 
copula  consummata.  Hoc  tamen  non  semel  reprobavit  S.  Congre¬ 
gatio  Concilii ;  et  cum  proponerentur  decreta  Synodi  consentinae, 
licet  huius  decreti  propugnatores  multa  afferrent  ad  eius  defen¬ 
sionem  atque  adesse  negarent  scandali  periculum,  quod  praesertim 
in  parvis  locis  alii  ex  eiusmodi  decreto  facile  adfuturum  monebant, 
S.  Congr.  Cone.,  die  2  dec.  1679,  respondit :  Tale  decretum  deleatur 
(Analecta  iur.  pont.,  ser.  7.a,  pag.  752). 

N.  B.  Generatim,  cum  S.  Paenitentiaria,  vel  Nuntius  Apos- 
tolicus  Hispaniae,  concedunt  facultatem  absolvendi  ab  excom¬ 
municatione  sacerdotem  qui  complicem  suum  absolvit,  confes- 
sario  absolvendo  imponunt  hoc  praeceptum,  ut  ab  audiendis 
personae  complicis  confessionibus,  quantum  citra  grave  scan¬ 
dalum  possit,  abstineat  (2). 

Quaer.  6.°  An  valida  sit  absolutio  aliorum  peccatorum ,  si  a 
confessario  complice  absolvatur  paenilens  qui  bona  fide  ad 


(1)  Aertnys,  1.  6,  n.  249.  III;  Buccer.,  Th.  mor.,  2,  n.  1293,  et  Comra.  IV,  n.  76; 
Card.  D' Annibale,  3,  n.  324,  nota  37 ;  GCnicot,  1,  n.  352,  5.”  et  alii. 

(2)  Cfr.  Villada,  Casus,  vol.  3,  pag.  188  (ed.  l.a) ;  Ferreres,  EI  Jubilco,  n,  89,  nota  2; 
Mach^Ferreres,  Tesoro  dei  Sacerdote,  vol,  2,  n  501. 

eum  accedat,  sive  accuset  peccatum  complicilalis ,  a  quo  non¬ 
dum  est  absolutus,  sive  illud  inculpabiliter  reticeat ? 

Resp.  Probabilis  videtur  sententia  affirmativa  (1).  —  Favet 
decisio  S.  Paenitentiariae  15  maii  1877,  in  qua  dicitur  «privatio¬ 
nem  iurisdictionis  absolvendi  complicem  in  peccato  turpi... 
esse  in  ordine  ad  ipsum  peccatum  turpe,  in  quo  idem  confes- 
sarius  complex  fuit».  Ergo  confessarius  non  caret  iurisdictione 
in  alia  peccata.  Ergo  absolutio  erit  valida  quoad  haec  peccata, 
invalida  vero  quoad  complicitatis  crimen,  quod  tantum  indi¬ 
recte  remitteretur,  fere  sicut  accidit  in  aliis  reservatis. 

P.  Noldin,  n.  386,  admittit  validitatem  absolutionis  pro  casu 
quo  complex  bona  fide  illud  complicitatis  peccatum  non  accuset. 

Immo  Ball.-P.,  n.  413;  Noldin,  1.  c.,  et  Genicot,  n.  352,  pro¬ 
babilem  videntur  habere  sententiam  quae  tenet  paenitentem 
in  necessitate  communicandi,  quando  alius  confessarius  praesto 
non  est,  posse  instituere  confessionem  apud  confessarium  com¬ 
plicem,  reticendo  complicitatis  peccatum,  quasi  ageretur  de 
peccato  Episcopo  reservato  in  similibus  adiunctis.  Hanc  sen¬ 
tentiam  defendi  a  P.  Bucceroni  dicit  Genicot;  sed  Buccer.  nun¬ 
quam  illam  docuit,  immo  oppositum  tradit  in  Gomm.  IV,  n.  73, 
nota,  in  Casibus  Romae  ad  S.  Apollinar.,  pag.  153.  —  Ipse  Ge¬ 
nicot  iam  advertit  quod  praestaret  ut  paenitens,  elicito  actu 
contritionis,  ad  communionem  accederet. 

Quaer.  7.°  An  aliquando  licite  et  valide  confessarius  compli¬ 
cem  ab  ipso  complicitatis  peccato  absolvere  directe  possit  extra 
mortis  periculum? 

Resp.  l.°  Nequit  eum  absolvere  vi  alicuius  privilegii  aut 
iubilaei. 

Resp.  2.°  Probabiliter  absolvere  eum  poterit,  secluso  proxi¬ 
mo  scandali  periculo,  si  ob  loci  circumstantias  (ut  in  locis  mis¬ 
sionum  contingere  potest)  neque  alius  confessarius  adsit,  neque 
spes  ulla  probabilis  sit  quod  sit  unquam  adfuturus;  maxime 
si  ex  omissa  confessione  per  tantum  temporis  spatium  adsit 
scandali  ac  infamiae  periculum.  Ratio,  quia  non  censetur  Ec¬ 
clesia  velle  per  hanc  legem  positivam  complici  viam  reconci¬ 
liationis  praecludere,  praesertim  cum  ex  praecepto  divino  te¬ 
neantur  omnes  ad  confessionem,  non  modo  in  periculo  mortis, 
sed  etiam  pluries  in  vita,  et  ipsa  lex  naturalis  concedat  ius  ad 
propriam  famam  (2). 

Resp.  3.°  Poterit  etiam,  si  a  Romano  Pontifice  facultatem 


(1)  Hano  tenent  Ball.-P.,  n.  413;  Lehmk.,  2,  n.  936,  nota  2- 
1293,  Comm.  IV,  n.  71,  et  Casus,  n.  443;  Gdhicot,  n.  352,  4.» 

(2)  Ball.-P.,  n.  424;  Buccer.,  Oomm.  IV,  n.  63;  Lehmk.,  2, 

«•  354 ;  Casus  Romae  ad  S.  Apollinar.,  pag.  154  seq. 


Buccer.,  nn.  1291  et 

n.  937  ;  Genicot,  2, 

obtineat  ut  proprium  complicem  absolvere  possit ;  et  quam¬ 
vis  facultatis  petitio  iis  terminis  concepta  sit  «ut  aliquis  sacer¬ 
dos  complicem  absolvat»,  ipse  orator  sibi  eam  facultatem  ap¬ 
plicare  poterit  eaque  uti  proprium  complicem  absolvens  (1). 

689.  Quaer.  8.°  An  incurrat  excommunicationem  sacerdos 
confessionem  complicis  audiens  quidem ,  sed  eum  non  ab¬ 
solvens? 

Resp.  l.°  Si  audit  confessionem  et  ita  se  gerit  ut  complex 
deceptus  recedat  credens  sibi  datam  absolutionem,  tunc  omni¬ 
no  incurrit,  quia  fingit  absolutionem.  Vide  n.  685,  I,  II. 

Resp.  2.°  Si  confessionem  complicis  audit,  eique  significat  se 
eum  absolvere  non  posse,  tunc  non  incurrit. 

Quaer.  9.°  An  incurrat  excommunicationem  confessarius 
absolvens  vel  fingens  absolvere  suum  complicem  qui  peccatum 
complicitatis,  a  quo  nondum  est  absolutus ,  non  confitetur? 

Resp.  Affirm.,  si  paenitens  ideo  ita  se  gerit,  quia  ad  id  con¬ 
fessarius  eum  induxit  sive  directe  sive  indirecte.  Vide  n.  685,  III. 
Secus,  negative. 

« Directe  autem  confessarius  inducit  paenitentem,  quando 
positive  et  explicite  eum  praemonet  de  tacendo  peccato  compli¬ 
citatis,  quia  v.  gr.  illud  iam  novit  et  declaratio  illius  esset  in¬ 
utilis.  Indirecte  vero  inducit,  quando  confessarius  suadere  cona¬ 
tur  paenitentem,  sive  quod  actio  turpis  cum  ipso  commissa 
non  est  peccatum,  sive  saltem  non  tam  grave,  ut  de  ipso  inquie¬ 
tari  debeat ;  unde  paenitens  concludit  ipsi  licere  non  declarare 
tale  peccatum,  et  ab  eo  declarando  revera  abstinet»  (S.  Paenit., 
19  febr.  1896). 

Quaer.  10.  An  incurrat  excommunicationem  sacerdos ,  qui 
absolvit  complicem ,  a  quo  nullatenus  ut  complex  agnoscitur, 
v.  gr.  quia  larvatus  peccavit ? 

Resp.  Probabiliter  non  incurrit,  quia  non  tenetur  se  ipsum 
prodere,  et  si  paenitentem  non  absolveret,  tum  hic,  tum  confes¬ 
sarius  cui  paenitens  manifestaret  negatam  sibi  absolutionem, 
facile  in  suspicionem  venirent  peccati  ab  illo  perpetrati  (2). 
Nec  in  casu,  ut  ait  Lehmk .,  videtur  adesse  formaliter  complicis 
absolutio.  «Aliunde  periculum  infamiae  fuit  potissima  ratio 
quae  Pontificem  induxit  ad  temperandum  legis  rigorem  (sine 
gravi  aliqua  exoritura  infamia) ;  ergo  si  in  aliquo  casu  eius- 
modi  ratio  evidentissime  habeatur,  arbitror  non  agere  contra 
legem  sacerdotem  qui  complicem  absolvat»  (3). 

Certe  excommunicationem  incurreret,  si  absolveret  compli- 

(1)  Vide  Casus,  n.  607 ;  Buccer.,  n.  1298. 

(2)  Ball.-P.,  n.  417;  Lehmk.,  2,  n.  935,  2  ;  06nicot,  n.  353. 

(3)  P ennachi,  Commentar,  in  Const.  Apostolicae  Sedis,  vol.  1,  pag.  332, 

cem  a  quo  hic  et  nunc  non  agnoscitur,  si  tamen  in  actu  peccati 
a  complice  cognitus  fuit. 

E  contra,  si  confessarius  hic  et  nunc  complicem  non  agnos¬ 
cat,  quamvis  ipsum  alias  bene  noverit,  nec  excommunicatio¬ 
nem  incurrit,  nec  ullo  modo  peccat ;  immo  absolutio  valida 
erit :  quoad  alia  peccata  directe ,  indirecte  vero  quoad  pecca¬ 
tum  complicitatis. 

690.  N.  B.  In  Const.  Pii  XI,  Si  unquam,  15  iulii  1924,  inter  facul¬ 
tates  concessas  pro  iubilaeo  anni  sancti  1925  legitur  n.  I :  conceditur 
facultas  absolvendi  «confessarium,  reum  absolutionis  proprii  com¬ 
plicis  in  peccato  turpi  semel  aut  bis  tantummodo  attentatae  contra 
vetitum  canonum  884  et  2367»  (Acta,  XVI,  pag.  310).  Usque  ad  hunc 
annum  verba  illa  « semel  aut  bis  tantummodo»,  et  alia  similia  in 
facultatibus  huiusmodi,  intelligebantur  non  ab  ultima  confessione 
sacerdotis  paenitentis,  sed  per  totam  ante  actam  vitam  ipsius,  ita 
ut,  qui  antea  iam  fuerit  absolutus  ob  impertitam  bis  huiusmodi 
absolutionem,  vi  harum  facultatum  non  poterat  absolvi,  vel  non  nisi 
cum  onere  recurrendi,  etc.  S.  Paenit.,  5  iun.  1901.  Cfr.  Ferreres, 
apud  Razon  y  Fe,  vol.  1,  pag.  129.  —  Verum  ex  responso  S.  Paenit., 
5  mart.  1925  videtur  contraria  inducta  iam  disciplina,  ita  ut  illa 
verba  intelligi  debeant  ab  ultima  confessione  (1). 


APPENDIX  II 

DE  SOLLICITATIONE  IN  CONFESSIONE 

Lugendum  sane  est,  et  quidem  nunquam  satis,  quod  in  ovili 
Christi  inveniantur  quandoque  lupi  rapaces ;  quod  constituti  spe¬ 
culatores  domus  Israel  eandem  ipsi  dire  devastent;  quod  praepositi 
saluti  animarum,  easdem  crudeliter  in  perniciem  detrudant.  Quis 
enim  tantam  abominationem  stantem  in  loco  sancto  cernens  horrore 
non  corripietur?  Quis  a  dolore  temperabit  et  pro  viribus  eam  de 
medio  tollere  non  adnitatur?  Ut  tanto  malo  efficacia  affeirent  re¬ 
media,  summi  Pontifices  severas  leges  contra  tam  perversos  Dei 
ministros  variis  temporibus  tulerunt. 

691.  I.  a)  Ad  normam  constitutionum  apostolicarum  et  no- 
minatim  constitutionis  Benedicti  XIV,  Sacramentum  paeniten- 
tiae,  1  iun.  1741,  debet  paenitens  sacerdotem^feum  delicti 
sollicitationis  in  confessione,  denuntiare  intra  mensem  loci  Or- 

(1)  Quaestio  sic  positae  est:  m)  Utrum  in  Const.  Si  iniquum,  dim  15  iulii  1924,  ubi 
conceditur  facultas  absolvendi  confessarium  reum  absolutionis  proprii  complicis  in 
peccato  turpi  semel  aut  bis  tantum  attentatae,  intelligitur  delictum  bis  attentatum  et 
nondum  remissum,  an  etiam  delictum  antea  semel  vel  pluries  attentatum,  sed  iam 
absolutione  remissum  ?»— Resp.  « Affirmative  ad  primam  partem,  negative  ad  alteram». 

•  b)  An  in  omni  casu  paenitens  interrogandus  sit  de  hac  circumstantia  relapsus  in 
peccatum  huiusmodi  iam  antea  remissum?»  — Rnsp.  «In  ordine  ad  valorem  dandae 
absolutionis,  negative:  in  ordine  ad  occasionem  relapsus  removendam,  si  ex  adiunctis 
opportunum  fuerit,  affirmative». —  Datum  Romae  in  S.  Paenitentiaria,  die  5  martii 
1925,  Apud  Vermeersch,  Periodica,  1925,  pag,  38,  39. 

dinario,  vel  Sacrae  Congregationi  S.  Officii;  b)  et  confessarius 
debet,  graviter  onerata  eius  conscientia,  de  hoc  onere  paeniten- 
tem  monere  (can.  904).  —  Confessarius  qui  monere  debet,  non 
est  ille  qui  sollicitavit  (d). 

II.  Qui  sollicitationis  crimen,  de  quo  in  can.  904,  commi¬ 
serit,  debet :  a)  suspendi  a  celebratione  Missae  et  ab  audiendis 
sacramentalibus  confessionibus,  vel  etiam  pro  delicti  gravitate 
inhabilis  ad  ipsas  excipiendas  declarari ;  b)  privari  omnibus 
beneficiis,  dignitatibus,  voce  activa  et  passiva,  et  inhabilis  ad 
ea  omnia  declarari,  c)  et  in  casibus  gravioribus  degradationi 
quoque  subiici  (can.  2368,  §  1).  Poenae  omnes  sunt  ferendae 
sententiae  sicut  etiam  erant  ante  Codicem. 

III.  Fidelis  vero,  qui  scienter  omiserit  eum,  a  quo  sollici¬ 
tatus  fuerit,  intra  mensem  denuntiare  contra  praescriptum 
can.  904 :  a)  incurrit  in  excommunicationem .  latae  sententiae 
nemini  reservatam,  b)  non  absolvendus,  nisi  postquam  obliga¬ 
tioni  satisfecerit,  aut  se  satisfacturum  serio  promiserit  (ibid., 
§  2).  Mensis  computatur  a  die  cognitae  obligationis. 

692.  Quaesita.  —  Quaer.  l.°  Quomodo  intelligitur  hoc  cri¬ 
men  iuxta  constitutiones  apostolicas ? 

Resp.  Comprehenduntur  sacerdotes,  etiam  iurisdictione  ca¬ 
rentes,  sollicitantes  ad  peccandum  contra  sextum  Decalogi  prae¬ 
ceptum,  aut  inhonestos  sermones  aut  tractatus  (2)  habentes  in 
confessione  (non  in  aliis  sacramentis),  aut  immediate  ante,  vel 
immediate  post  confessionem ;  aut  occasione,  praetextu  vel 
simulatione  confessionis;  aut  in  loco  ubi  confessiones  audiun¬ 
tur,  seu  ad  confessionem  electo,  simulantes  ibidem  confessio¬ 
nes  audire.  Vide  infra,  n.  702,  4.° 

Constat  ex  bulla  Gregorii  XV,  Universi  gregis,  data  anno  1622; 
quae  confirmata  est  per  constitutionem  Benedicti  XIV,  Sacramen¬ 
tum  poenitentiae.  Sic  enim  Gregorius  XV :  Mandamus  omnibus 
locorum  Ordinariis,  ut  diligenter  inquirant  et  procedant  contra 
omnes  sacerdotes,  tam  saeculares  quam  regulares,  qui  personas, 
quaecumque  illae  sint  (sive  mares,  sive  feminae),  ad  inhonesta  inter 
se  sive  cum  aliis  quomodolibet:  a)  in  actu  sacramentalis  confessio¬ 
nis,  b)  sive  ante,  sive  post  immediate,  c)  seu  occasione  vel  praetextu 
confessionis,  etiam  confessione  non  secuta,  d)  sive  extra  confessio¬ 
nis  occasionem,  in  confessionario,  aut  in  loco  quocumque  ubi  con¬ 
fessiones  audiuntur  seu  ad  confessionem  audiendam  electo,  simu¬ 
lantes  ibidem  confessiones  audire,  sollicitare  vel  provocare  tenta- 
verint;  aut  cum  eis  inhonestos  sermones  aut  tractatus  habuerint; 
mandantes  omnibus  confessariis  ut  suos  paenitentes,  quos  noverint 
fuisse,  ut  supra,  ab  aliis  sollicitatos,  moneant  de  obligatione  denun¬ 
tiandi  sollicitantes  locorum  Ordinariis.  Vide  S.  Alph.,  n.  675. 


(1)  Cfr.  Scavini,  4,  pag.  190  (Parisiis,  1869). 

(2)  Tractatus  in  pasu  sunt  sermones  inhonesti  ad  pragoim  ordinati. 

An  Episcopi  sollicitantes  denuntiandi  sint  vi  harum  consti¬ 
tutionum  certo  non  constat ;  sed  probabilior  videtur  sententia 
affirmans,  cum  illic  dicatur  esse  denuntiandos  sacerdotes  cuius¬ 
cumque  sint  dignitatis  (S.  Alph.,  n.  685),  quod  tamen  in  Codice, 
expresse  saltem,  non  dicitur.  Certe  ex  iure  naturali  sunt  de¬ 
nuntiandi  ratione  gravioris  scandali  dati  vel  timendi  (1).  Quod 
si  laici,  vel  clerici  non  sacerdotes,  simulantes  se  esse  confes- 
sarios,  in  confessione  sollicitarent,  essent  denuntiandi,  non  vi 
harum  constitutionum,  sed  ex  iure  naturali ;  et  etiam  vi  edic- 
tuum  S.  Officii,  nam  hoc  crimen  perpetrantes  habentur  su¬ 
specti  de  haeresi  (Ibid.).  Si  paenitens  utatur  interprete ,  et  hic 
sollicitet,  non  erit  denuntiandus.  Ibid. 

Obligantur  autem  ad  denuntiationem,  non  tantum  ii  qui  sol¬ 
licitati  fuerint,  sed  etiam  alii  omnes  qui  id  certo  sciunt,  nisi 
sub  secreto  consilii  hoc  noverint ;  idque  valet,  etiamsi  crimen 
iuridice  probare  nequeant  (2). 

Paenitens  post  factam  denuntiationem  poterit  absolvi  a  quo¬ 
cumque  confessario.  Immo  etiam  antea,  dummodo  serio  pro¬ 
mittat  se  denuntiaturum ;  quod  si  postea  fidem  frangat,  non 
videtur  incidere  iterum  in  excommunicationem,  cum  absolva¬ 
tur  absolute  et  non  ad  reincidentiam  (Buccer.,  1.  c.),  quam  in 
casu  simplex  confessarius  imponere  posse  non  videtur;  sed 
tantum  in  casibus  urgentioribus.  Non  poterit  tamen  absolvi 
iterum  donec  denuntiet  aut  serio  promittat  denuntiare. 

Qui  autem  certo  sciunt,  alium  esse  sollicitatum,  quamvis  for¬ 
te  graviter  peccent  non  denuntiando  sollicitantem,  non  tamen 
incurrunt  excommunicationem  (3). 

693.  Quaer.  2.°  An  paenitens  teneatur  ad  denuntiationem , 
si  ipse  consenserit  in  sollicitationem ? 

Resp.  Affirm.  Ratio  est,  quia  lex  est  generalis,  et  nullatenus 
videtur  casum  hunc  excipere,  non  enim  inde  minuitur  crimen 
sollicitantis  et  periculum  animarum.  Nec  obstat  quod  paeni¬ 
tens  de  iure  naturali  non  teneatur  seipsum  accusare ;  nam  or¬ 
dinarie  potest  utique  sollicitantem  denuntiare,  quin  fateatur 
se  sollicitationi  consensum  dedisse.  S.  Alph.,  n.  700. 

Quaer.  3.°  An  denuntiandus  sit  confessarius  qui  consensit 
paenitenti  sollicitanti ,  sed  ipse  non  sollicitavit? 

Resp.  Neg.,  si  mere  passive  se  habuit,  quia  in  casu  denuntia¬ 
tio  sollicitationis  nequit  fieri,  quin  paenitens  se  ipsum  infamet, 


(1)  Casus  Romae  ad  S.  Apollinar.,  pag.  166. 

(2)  S.  Alph.,  nn.  695,  699;  Decreta  S.  Officii,  11  febr.  1661  et  10  mart.  1667. 

(5)  Lehmk.,  2,  nn.  977,  978;  Casus  Romae  ad  S.  Apollinar.,  pag.  168;  Buccer.,  2, 

ad  quod  non  tenetur  (1).  —  Secus  affirmative ,  tunc  enim  adest 
sollicitatio  mutua. 

Id  manifeste  patet  ex  secundo  inter  decreta  S.  Officii,  11  febr. 
1661.  Ad  quaestionem  enim,  an  confessarius  consentiens  sollicitatio¬ 
ni,  secl  stativi  desistens  de  illa  turpi  materia  loqui  differendo  illius 
complementum  ad  aliud  tempus,  et  non  praebendo  absolutionem 
paenitenti,  incidat  in  poenas  contentas  in  bulla  Gregorii  et  sit  de¬ 
nuntiandus,  responsum  fuit,  incidere,  et  confessarium  esse  denun¬ 
tiandum,  reiecta  opinione  probabili,  quam  non  esse  probabilem 
censuerunt.  Idipsum  aperte  eruitur  ex  nono  inter  eadem  decreta, 
ubi  ad  quaestionem,  an  confessarius  sollicitatus,  si  metu  inductus 
sollicitanti  consentiat,  sit  denuntiandus,  responsum  fuit,  esse  de¬ 
nuntiandum,  et  opinionem  negativam  non  esse  probabilem.  A  for¬ 
tiori  igitur  denuntiandus  confessarius  est,  ubi  nulla  incussi  metus 
est  qualiscumque  excusatio.  Cfr.  etiam  Instr.  S.  Officii,  ann.  1867, 
n.  2  (Acta  S.  Sedis,  vol.  3,  pag.  499). 

694.  Quaer.  4.°  An  urgeat  obligatio  denuntiationis ,  si  reus 
sit  emendatus,  vel  si  a  multo  tempore  sollicitatio  contigerit ? 

Resp.  ad  l.um  Affirm.,  quia  Pontifex  non  intendit  solam  rei 
emendationem,  sed  etiam  eius  punitionem  ad  damnum  Eccle¬ 
siae  resarciendum  scandalumque  reparandum  (2). 

Resp.  ad  2.™  Affirm.  pariter,  ob  easdem  rationes;  nam  si 
non  esset  denuntiandus  qui  a  multo  tempore  crimen  commi¬ 
sit,  ratio  sane  foret,  quia  censeretur  iam  emendatus ;  sed  non 
valet  haec  ratio,  ut  modo  dictum  est.  Insuper  quis  determinare 
posset,  quodnam  sit  longum  aut  breve  tempus?  Attamen  illa 
circumstantia  Superiori  manifestanda  foret.  S.  Alph.,  n.  686. 
—  Cessaret  certo  obligatio,  si  denuntiandus  mortuus  fuerit. 
Gury ,  n.  592. 

695.  Quaer.  5.°  An  excusetur  paenitens  a  facienda  denun- 
tatione ,  ob  timorem  ne  incurrat  indignationem  et  increpatio¬ 
nem  denuntiati? 

Resp.  Neg.  Ratio  est,  quia  molestia  haec  minimi  facienda 
est  in  re  tanti  momenti  et  ad  bonum  commune  spectante.  Non 
enim  comparari  potest  malis  innumeris  maximisque  ex  cor¬ 
ruptione  sacerdotis  provenientibus. 

Si  vero  rationabiliter  ex  denuntiatione  facienda  grave  dam¬ 
num  timeret  vel  sibi,  vel  consanguineis  aut  affinibus,  excusa¬ 
retur  paenitens,  cum  lex  positiva  Ecclesiae  generatim  non  obli¬ 
get  cum  gravi  incommodo.  —  Excipe  casum  in  quo  ratio  boni 
communis  aliud  exigat,  v.  gr.  quia  sollicitatio  oriatur  ex  con¬ 
temptu  sacramenti,  vel  ex  illa  sequatur  pernicies  animarum. 


(1)  Card.  D’Anniba.le,  3,  n.  367 ;  Palmieri ,  1.  c. ;  G6nicot,  2,  n.  396. 

(2)  Cfr.  Buccer.,  Comm,  IV,  n,  4;  Casus  Romae  ad  S.  Apollinar.,  pag.  166;  Noldin, 
n.  331;  hehmk,,  n.  1257- 

Si  praedictae  causae  aliquando  cessarent,  tunc  iterum  tenere¬ 
tur  ad  denuntiandum.  Buccer.,  Inst.  Th.  mor.,  n.  1273. 

Unde,  si  sollicitans  esset  consanguineus  vel  affinis  paeni- 
tentis  sollicitati,  hic  per  se  excusaretur  a  denuntiatione  fa¬ 
cienda  (1). 

Quaer.  6.°  An  deneganda  sit  absolutio  paenitenti  qui  sacer¬ 
dotem  sollicitantem  denuntiare  recusat? 

Resp.  Affirm.,  secus  enim  lex  inutilis  et  irrita  plerumque 
evaderet.  Confessarius  igitur,  quo  prudentiori  potest  modo,  de¬ 
nuntiationem  faciendam  curare  debet,  absolutionem  nempe  dif¬ 
ferendo  vel  etiam  denegando  paenitenti  obtemperare  recusanti. 
Paenitentes  vero  qui  «ob  iustam  causam  denuntiationem  dif¬ 
ferre  debent,  eamque  quo  citius  poterunt  faciendam  spondent 
serioque  promittunt,  possunt  absolvi».  Instr.  S.  Of f . ,  20  febr. 
1867,  n.  5  (2). 

696.  Quaer.  7.°  An  denuntiandus  sit  confessarius  qui  in 
confessione  postulavit  a  muliere  ubi  habitet,  si  postea  eam  domi 
sollicitaverit ? 

Resp.  Affirm,.,  quia  licet  quaestio  facta  in  confessione  vi¬ 
deatur  indifferens,  postea  tamen  ex  circumstantiis  cognoscitur, 
eam  appositam  fuisse  ad  sollicitandum.  S.  Alph .,  n.  676. 

Quaer.  8.°  An  sit  denuntiandus  sacerdos  qui ,  rogatus  a  mu¬ 
liere  ut  eius  confessionem  audiat,  eam  sollicitat ? 

Resp.  Affirm .,  ex  decreto  quarto  ex  supradictis,  si  sollicita¬ 
tio  fiat  in  confessionario,  seu  in  loco  confessionis.  Secus,  si  sol¬ 
licitatio  fiat  extra  locum  confessionis  et  absque  praetextu  con¬ 
fessionis.  Gury ,  n.  594.  Vide  tamen  infra,  n.  702,  3.° 

697.  Quaer.  9.°  An  sit  denuntiandus  qui ,  cognita  in  confes- 
fessione  mulieris  fragilitate ,  postea  eam  domi  sollicitat? 

Resp.  Affirmandum  est,  si  mulierem  sollicitet  tanquam  per¬ 
sonam  cuius  indolem  aut  fragilitatem  ex  confessione  cogno¬ 
verit,  idque  verbis  aut  alio  modo  innuat. 

Sed  nota  in  casu  denuntiationem  vix  fieri  posse,  quin  mu¬ 


li)  Buccer.,  Comm.  IV.  n.  28;  Ball.-F.,  vol.  5,  n.  741;  Gdnicot,  2,  n.  398 
(2)  Animadvertenda  tamen  ea  sunt  quae  Card.  Albitius,  De  inconstant.  in  fide, 
c.  35,  sic  habet :  «Fuit  resolutum  28  iun.  1597  et  28  febr.  1598  et  15  apr.  1612,  quod 
quando  mulier  est  nobilis  et  verecunda,  nec  potest  induci  ad  deponendum,  in  Urbe 
(Romae)  consulatur  S.  Congr.  —  Si  vero  extra  Urbem,  consulatur  Episcopus  vel  inqui¬ 
sitor;  qui,  si  habent  difficultatem,  consulant  S.  Congregationem;  sin  minus,  dent 
facultatem  confessariis  absolvendi  paenitentem  quae  iustis  de  causis  denuntiare  re¬ 
cusat,  quae  tamen  debet  absolvi  sub  conditione,  quod  cessantibus  causis  teneatur  hoc 
facere,  ac  etiam  non  adire  amplius  oonfessarium  a  quo  fuit  sollicitata». 

In  locis  autem  ubi  non  urgetur  observatio  decretorum  pontificiorum  (v.  gr.  in 
locis  haereticorum,  mahumetanorum,  etc.,  in  quibus  nulla  spes  adsit  punitionis  de¬ 
nuntiati),  quid  in  iis  canibus  agendum  sit,  ab  Episcopo  resciendum  egt, 

lier  se  ipsam  infamet,  ad  quod  non  tenetur ,  ideoque  vix  un¬ 
quam  videtur  adesse  obligatio  denuntiationis  (1). 

Quaer.  10.  An  sit  denuntiandus  confessarius  qui  mulierem 

de  pulchritudine  laudat? 

Resp.  Affirm.,  si  ex  loquendi  modo,  aut  ex  aliis  circumstan¬ 
tiis  videatur  agere  ex  pravo  affectu ;  secus  vero,  si  ex  quadam 
imprudentia  vel  ex  mera  levitate  loquatur.  S.  Alph .,  n.  703,  etc. 

698.  Quaer.  11.  An  facile  fides  sit  adhibenda  mulieribus 
sacerdotem  de  sollicitatione  accusantibus ? 

Resp.  Neg .,  sed  sedulo  tum  confessario,  tum  Superioribus 
pensandae  sunt  circumstantiae  rerum  et  personarum.  Non  se¬ 
mel  enim  visae  sunt  mulierculae,  quae  ex  invidia,  odio,  zeloty¬ 
pia,  aliove  fine  perverso  clericos  prorsus  innocentes  atrociter 
calumniatae  sunt.  Omnia  igitur  adiuncta  maturo  examine  sunt 
perpendenda,  praesertim  quando  mulier  facilem  se  promptam- 
que  ad  parendum  praecepto  denuntiationis  ostendit.  Cfr.  apud 
Sani,  De  sexto  Decalogi  praecepto,  n.  2107,  plures  casus  falsae 
sollicitationis  ex  aequivocatione. 

Quaer.  12.  Quaenam  sint  poenae  in  falso  denuntiantes? 

Resp.  Si  quis  per  se  ipsum  vel  per  alios  confessarium  de 
sollicitationis  crimine  apud  Superiores  (2)  falso  denuntiaverit, 
ipso  facto  incurrit  in  excommunicationem  speciali  modo  Sedi 
Apostolicae  reservatam ,  a  qua  nequit  ullo  in  casu  absolvi,  nisi : 
a)  falsam  denuntiationem  formaliter  ratractaverit ;  b)  et  dam¬ 
na,  si  qua  inde  secuta  sint,  pro  viribus  reparaverit;  c)  imposita 
insuper  gravi  ac  diuturna  (v.  gr.  per  tres  vel  quattuor  menses) 
paenitentia,  firmo  praescripto  can.  894  (can.  2383).  —  Ex  can. 
894,  hoc  peccatum  est  reservatum  ratione  sui  Sedi  Apostolicae 
simpliciter ,  ideoque,  ut  videtur,  urget  reservatio  etiam  si  pae- 
nitens  censuram  non  incurrat,  quia  eam  ignorabat.  Vide  n.  672, 
q.  5.° 

Haec  censura  non  incurritur,  nec  reservatio  peccati,  nisi 
denuntiatio  facta  fuerit  forma  canonica,  i.  e.  eo  modo  qui  esset 
sufficiens  ad  impletionem  obligationis  denuntiandi,  si  sollici¬ 
tatio  vera  fuisset.  Vide  n.  701.  Non  igitur  si  fiat  per  epistolam 
anonymam ;  attamen,  si  ita  fieret,  adhuc  falso  denuntians  gra¬ 
viter  peccaret. 

699.  N.  B.  l.°  Iuxta  Instr.  S.  Officii,  20  febr.  1866  (Coli.  S.  C. 
de  P.  F.,  vol.  1,  n.  1282,  ed.  2.a) :  «Accepta  denuntiatione  non  illico 

(1)  Cfr.  Casus  Romae  ad  S.  ApolHvar.,  pag.  161,  162. 

(2)  Superiores  de  quibus  hic  fit  sermo  sunt  S.  Officium,  loci  Ordinarius,  vel  ab 
aliquo  eorum  delegatus  (can.  904).  Unde  Superiores  de  quibus  in  hoc  can.  2363,  idem 
sunt  ac  iudices  ecclesiastici  de  quibus  in  can.  894  (cfr.  n.  668  in  fine).  Reliqui  Supe¬ 
riores  etiam  maiores,  etiam  religionis  exemptae,  districte  prohibentur  comminus  in 
oaugis  ad  s,  Officium  spectantibus  se  intromittant  (can,  5Q1,  §  3), 

proceditur,  sed  a  Superiore  ecclesiastico  inquiri  sedulo  debet,  utrum 
persona  denuntians  sit  fide  digna...  et  antequam  contra  denuntia¬ 
tum  procedatur,  perspectum  exploratumque  iudici  esse  debet,  quod 
mulieres  vel  viri  denuntiantes  sint  boni  nominis,  neque  ad  accu¬ 
sandum  vel  inimicitia  vel  alio  humano  affectu  adducantur»  (n.  10). 

2. °  «Ea  est  huius  supremae  Inquisitionis  consuetudo,  ut  post 
unam  alteramve  denuntiationem  rescribatur,  quod  denuntiatus 
observetur,  ita  videlicet  super  delato  crimine  suspectus  habeatur, 
ut  quam  primum  per  novas  denuntiationes  res  explorata  erit,  in 
iudicium  vocandus  sit.  Ut  plurimum  non  nisi  a  tertia  denuntia¬ 
tione  procedi  solet»  (n.  11). 

3. °  «Ordinarius  toties  quoties  aliquam  de  infando  sollicitationis 
crimine  denuntiationem  acceperit,  illico  ad  diligentias  peragendas 
procedet.  Ad  quem  finem,  vel  per  se  vel  per  sacerdotem  a  se  spe¬ 
cialiter  delegatum  advocabit  (separatim  sc.  et  qua  decet  circum¬ 
spectione)  duos  testes...,  qui  bene  noverint  tum  denuntiatum,  tum 
omnes  et  singulos  denuntiantes,  eosque,  sub  sanctitate  iuramenti 
de  veritate  dicenda  et  de  secreto  S.  Officii  servando,  iudicialiter 
interrogabit,  testimonium  scripto  referens,  iuxta  insequentem  for¬ 
mulam  ;  utriusque  vero  testimonii  atque  una  simul  respectivae  de¬ 
nuntiationis  authenticum  exemplum  directe  tutaque  via  ad  hanc 
Supremam  Congregationem  quamprimum  transmittet».  Instr.  S. 
Off.,  6  aug.  1897,  §  V.  «Quod  si  inveniri  nequeant  duo  tantum  tes¬ 
tes,  qui  noverint  una  simul  denuntiatum  et  omnes  et  singulos  de¬ 
nuntiantes,  plures  vocari  debent.  Tot  nempe  hoc  in  casu  testes,  ut 
supra,  vocandi  erunt,  quot  oportebit  ut  duplex  quoad  denuntiatum 
et  unumquemque  denuntiantem  habeatur  testimonium».  Ibid.,  §  VII. 

4. °  Ideo  Ordinario  praecipitur  ut  unamquamque  denuntiatio¬ 
nem  transmittat  ad  S.  Officium,  «quia  denuntiatio,  quae  forsan  est 
prima  in  Curia  episcopali,  potest  de  eodem  sacerdote  iam  iteratis 
vicibus  proposita  esse  apud  S.  Officium,  ad  quod  deveniunt  etiam 
per  Paenitentiariam  Apostolicam.  Inde  regula  generalis  haec  est, 
nempe  de  quacumque  denuntiatione  ab  Ordinario  excepta  et  de 
qua  ipse  inquirere  incipit,  debet  ipse  S.  Congregationem  S.  Officii 
monere».  Lega,  De  iudiciis,  vol.  4,  n.  542. 

700.  Quaer.  13.  Quaenam  sint  poenae  contra  sollicitantes? 

Resp.  Vide  dicta  in  n.  691,  II. 

N.  B.  Qui  antequam  denuntientur  sponte  se  sistunt  Ordina¬ 
rio  loci  eiusve  delegato,  et  crimen  suum  fatentur  «et  veniam  pe¬ 
tunt,  dimitti  debent  cum  congrua  adiuratione  et  paenitentiis 
dumtaxat  salutaribus,  adiecto  consilio  vel  praecepto,  ut  ab  exci¬ 
piendis  personarum  sollicitatarum  sacris  confessionibus  se  absti¬ 
neant :  nec  ceteris  poenis  antea  dictis,  accedentibus  licet  post- 
modum  denuntiationibus,  afficiantur».  Instr.  S.  Officii  ann 
1867,  n.  13. 

Quaer.  14.  An  paenitens  sollicitatus  excusetur  ab  obligatio¬ 
ne  denuntiandi  sollicitantem ,  qui  iam  sponte  se  sistit  Ordinario ? 

Resp.  Negative ,  sed  tenetur  adhuc  eum  denuntiare.  S.  Off., 
26  iul.  1628,  apud  Giraldi,  vol.  2,  pag.  641,  n,  VI,  Vide  Casus! 
n,  649. 

701.  Quaer.  15.  Quomodo  facienda  sit  denuntiatio ? 

Resp.  l.°  Denuntiatio  facienda  est  voce ,  in  quantum  fieri  po¬ 
test,  non  vero  scripto  tantum.  Igitur  mulier  sollicitata  sistere 
se  debet  coram  Ordinario,  et  actum  sollicitationis  declarare ; 
quin  tamen  proprium  consensum,  si  quem  praestiterit,  ullo 
modo  patefaciat.  «Cavendum  quoque,  ait  Instr.  S.  Officii, 
ann.  1867,  n.  6,  ne  ex  denuntiantibus  quaeratur,  num  solli¬ 
citationi  consenserint :  et  convenientissimum  foret,  si  de  hu- 
iusmodi  -consensu,  quantumvis  sponte  manifestato,  nihil  note¬ 
tur  in  tabulis». 

2. °  Denuntiatio  facienda  est  Ordinario  loci  in  quo  versatur 
paenitens,  etiamsi  confessarius  sollicitans  ad  aliam  dioecesim 
pertineat :  ad  loci  enim  Ordinarium  pertinet  excipere  iuratam 
denuntiationem,  eamque  ad  Episcopum  sacerdotis  rei  transmit¬ 
tere.  Obligationi  satisfit  denuntiando  delinquentem  Congrega¬ 
tioni  S.  Officii  (1) 

3. °  Si  denuntiatio  voce  fieri  non  possit ,  facienda  est  per 
epistolam  proprio  nomine  et  cognomine  subscriptam,  aut  sal¬ 
tem  per  internuntium. 

Obligatio  enim  denuntiandi  sollicitantem  non  est  tam  adeundi 
personaliter  Superiorem,  quam  ei  delinquentem  deferendi,  ut  Be- 
ned.  XIV  in  sua  bulla  loquitur.  Qui  autem  tenetur  ad  finem,  ad 
media  quoque  tenetur. 

4. °  Confessarius  tamen  non  tenetur  onus  denuntiationis  ad  Ordi¬ 
narium  transmittendae  suscipere,  sed  muneri  suo  satisfacit  monen¬ 
do  paenitentem.  iuxta  regulas  generales  monitionis  (2),  ut  opportuno 
tempore  rite  denuntiet  sollicitantem.  Poterit  tamen  operam  suam 
praestare,  si  censuerit  id  expedire ;  sed  rei  notitia  extra  confessio¬ 
nem  accipienda  est.  S.  Alph.,  n.  699. 

5. °  Si  persona  sollicitata  nullo  modo  induci  possit  ad  denuntia¬ 
tionem  tali  forma  peragendam,  quia  nempe  timore  vel  insuperabili 
rubore  afficitur,  sinat  ea  de  re  moneri  Episcopum,  qui  delegare  pot¬ 
erit  aliquem  ad  denuntiationem  accipiendam  absque  interventu 
Notarii  et  absque  forma  iudiciali.  Haec  facultas  Episcopis  et  inqui¬ 
sitoribus,  ex  induito  S.  Congr.  Inquis,  de  consensu  Pontificis,  facta 
est.  Sacerdos  autem  delegatus  iuramentum  praestare  debet  de  silen¬ 
tio  servando  et  de  munere  sibi  commisso  fideliter  adimplendo.  De¬ 
cretum  S.  Congr.  Inquis.,  27  sept.  1624. 

6. °  In  omni  casu  denuntiatio  facta  per  litteras  anonymas  est 
omnino  insufficiens  et  prorsus  invalida,  perinde  ac  si  non  facta  fuis¬ 
set,  ut  pluries  declaravit  S.  Congr.  Inquis.  (3). 

7. °  Mulieres  sollicitatae  ad  denuntiationem  non  tenentur,  si 
Episcopi  aut  eorum  Vicarii  in  longinquis  regionibus  degentes,  sine 


(1)  Buccer.,  Comm.  IV,  n.  44;  Casus  Romae  ad  S.  Apollmar.,  pag.  169. 

(2)  Cfr.  Bucceroni,  Comm.  VI,  n.  33,  Th.  mor.,  n.  1267. 

(3)  Vide  Analecta  iuvis  pontificii,  mense  sept.  1855,  etc.,  etc. ;  Instr.  S.  Officii, 
ann.  1867,  n.  6  (Acta  S.  Sedis,  vol.  3,  pag.  499). 

erravi  incommodo  adiri  nequeant.  Verum,  cessante  impedimento, 
v.  gr.  in  Episcopi  visitatione,  obligatio  denuntiationis  urgenda  est. 
Sic  declaravit  S.  Congr.  S.  Off.,  22  ian.  1727. 

Quaer.  16.  An  monenda  sit  a  confessario  jmella ,  ab  alio  sol¬ 
licitata ,  sed  quae  in  simplicitate  constituta  sollicitationem  non 
intellexit? 

Resp.  Neg.,  quandiu  in  simplicitate  maneat ;  secus  scanda¬ 
lum  ipsi  haec  monitio  foret ;  at  postquam  deinde  notitiam  sol¬ 
licitationis  acquisiverit,  tenetur  ad  denuntiandum,  et  tunc  etiam 
sub  gravi  monenda  erit  (1). 

702.  Resolves.  —  l.°  Denuntiandus  videtur  confessarius  ro¬ 
gatus  a  muliere  quae,  se  infirmam  fingens,  eum  vocat  et,  exclu¬ 
sis  domesticis,  praetextu  confessionis,  illum  sollicitat,  remque 
habent.  Tunc  enim  habetur  sollicitatio  mutua  in  loco  electo 
ad  confessionem  et  praetextu  confessionis  (2). 

2. °  Non  esset  denuntiandus  qui  praetextu  confessionis  ex¬ 
cipiendae  veniam  exeundi  a  Superiore  obtinet,  et  in  domum  se 
conferat,  ubi  sollicitet,  vel  iam  ex  condicto  malum  perpetret, 
dummodo  praetextu  confessionis  domesticos  non  eludat.  Nam 
in  casu  non  sollicitat  praetextu  confessionis,  sed  tantum  veniam 
exeundi  obtinet. 

3. °  Nec  denuntiandus  esset  confessarius  qui  sedens  in  con- 
fessionario  sollicitet  mulierem  ante  confessionarium  stantem ; 
quia  tunc  nulla  datur  simulatio  confessionis,  cum  mulieres  non 
confiteantur  stantes  ante  confessionarium.  Ball.,  1.  c. ;  Genicot, 
n.  392.  Vide  supra,  n.  696,  q.  8.°. 

4. °  Non  est  denuntiandus  confessarius  qui  sollicitat  ad  ac¬ 
tus  tantum  venialiter  inhonestos  (3). 

5. °  Denuntiandus  est  qui  in  confessione  dat  chartam  pae- 
nitenti  domi  legendam,  in  qua  ipsum  sollicitat.  Bened.  XIV, 
const.  cit. ;  Buccer.,  2,  n.  1262. 

6. °  Confessarius,  si  videat  paenitentem  sollicitatum  multis 
detineri  difficultatibus  ad  denuntiationem  faciendam,  poterit 
recurrere  ad  Ordinarium,  vel  ad  S.  Sedem,  casum  exponens, 
reticito  nomine  paenitentis  et  instructiones  quaerens  (4). 

703.  Sacerdoti  sollicitanti  solet  imponi  a  S.  Officio  (inter 
alia)  suspensio  perpetua  ab  excipiendis  confessionibus.  —  Ab 
hac  suspensione  non  dispensatur  nisi  ab  eodem  S.  Officio,  po- 


(11  Buccer.,  Comm.  IV,  n.  41,  Inst.  mor.,  n.  1267;  Casus  Romae  ad  S.  Apollinar., 
pag.  172. 

(2)  Ball.-F.,  n.  719  seq. ;  Tanquerey,  n.  538,  contra  alios. 

(3)  S.  Alph.,  n.  683  ;  Buccer.,  2,  n.  1260. 

(41  Instr.  S.  Off.,  20  febr.  1867,  n.  7.  Circa  modum  dirigendi  denuntiationem  ad 
S.  Officium  per  medium  Ordinarii,  vide  infra,  App.  XV,  n.  1421. 

sitis  precibus  sacerdotis  et  addita  commendatione  ipsius  Or¬ 
dinarii.  Prima  vice  non  solet  concedi  nisi  ad  sex  menses  et  pro 
viris  ac  infirmis  mulieribus  (1). 


CAPUT  II 

DE  OFFICIO  MINISTRI 

t.°  in  confessione;  2.°  post  confessionem. 

ARTICULUS  I.  —  De  officio  ministri  in  confessione 

Agendum:  l.°  de  muneribus  confessarii  in  genere;  2.°  de 
eius  agendi  ratione  cum  variis  paenitentium  generibus. 

§  I.  De  muneribus  confessarii 

704.  Meminerit  sacerdos  in  audiendis  confessionibus  se  iu- 
dicis  pariter  et  medici  personam  sustinere,  ac  divinae  iustitiae 
simul  et  misericordiae  ministrum  a  Deo  constitutum  esse,  ut  ho¬ 
nori  divino  et  animarum  saluti  consulat  (can.  888,  §  1). 

Quadruplex  confessario  munus  seu  officium  assignatur,  sci¬ 
licet:  l.°  patris,  2.°  medici,  3.°  doctoris,  4.°  iudicis. 

Punctum  I.  —  De  officio  patris 

705.  Confessarius  est  pater  spiritualis,  qui  spiritualem  vitam 
paenitenti  tribuit,  aut  reficit  et  fovet ;  in  tribunali  enim  paenitentiae 
vices  gerit  optimi  omnium  parentis,  nempe  ipsius  Christi,  et  ideo  a 
paenitentibus  dulcissimo  patris  nomine  appellatur.  Illud  autem 
quod  in  vero  patris  nomine  in  primis  eminet,  est  insignis  et  inex¬ 
hausta  caritas.  Quaenam  enim  dilectio  dilectione  patris  fortior? 
Quaenam  verior,  purior,  castior,  constantior,  sollicitudine  plenior 
et  a  proprio  commodo  magis  aliena,  immo  et  ad  omne  privatio¬ 
num  et  incommodorum  genus  paratior  et  promptior?  Talis  igitur 
esse  debet  confessarii  caritas,  ita  ut  indutus  viscera  misericordiae 
Christi  Iesu,  qui  non  venit,  vocare  iustos,  sed  peccatores,  sciat  stu¬ 
diose,  patienter  et  mansuete  cum  veccatoribus  agere  (Leo  XII,  in 
bulla  pro  iubilaeo  magno  anni  1825).  Sic  bonus  pater  pro  filiis  spi- 


(1)  cfr.  Colomiatti,  Addenda,  pag.  746.  —  Cfr.  Acta  S.  Sedis,  vol.  3,  pag.  499  seq.: 
Inst-r.  (S.  Off.,  20  febr.  1866)  circa  observantiam  Const.  Sacramentum  paenitentiae ;  et 
vol.  25,  pag.  451  seq. ;  Instr.  S.  Off.,  20  ini.  1890,  in  qua  habentur  normae  pro  exami¬ 
nibus  paenitentium  quae  denuntiant  sollicitantes  (cfr.  App.  ad  C.  Plen.  Amer,  lat., 
pag.  761);  et  vol.  30,  pag.  249:  Instr.  (S.  Off.,  6  aug.  1897)  quoad  sedulam  curam 
adhibendam  in  causis  sollicitationis.  Cfr.  Colomiatti,  vol.  1,  pag.  766  seq. ;  Addenda, 
pag.  740-746. 

ritualibus  omnia  sustinebit :  Caritas  enim  'patiens  est...  omnia  suf¬ 
fert...,  omnia  sustinet.  1  Cor.  13,  4,  7. 

Confessarius  debet  esse  caritate  plenus  erga  paenitentes,  tum 
in  principio,  tum  in  decursu,  tum  in  fine  confessionis.  De  his  audi¬ 
re  iuvat  loquentem  ipsum  5.  Alphonsum,  in  Praxi  confessarii,  in 
fine  operis  theologici  maioris,  necnon  in  Hom.  apost.,  tract.  21. 
Gury,  n.  599. 

706.  I.  In  principio  confessionis.  «Primo  caritatem  adhibere 

debet  (confessarius)  in  benigne  excipiendo  omnes,  sive  pauperes, 
sive  rudes,  sive  peccatores  sint.  Nonnulli  tempus  solummodo  insu¬ 
munt  in  audiendis  confessionibus  aliquorum  devotorum,  aut  perso¬ 
narum  spectabilium,  quia,  ut  has  a  se  repellant,  non  est  eis  tantus 
animus ;  si  tamen  ad  se  aliquis  miserabilis  peccator  accedat,  aegre 
auditur,  et  conviciis  oneratus  arcetur ;  unde  fit,  ut  ille  miser  qui 
postquam  sibi  maximam  vim  intulerit,  quo  ad  sua  peccata  con¬ 
fitenda  veniret,  se  tam  aspere  acceptum  sentiens,  odium  in  paeni- 
tentiae  Sacramentum  concipiat,  et  desperans  se  posse  invenire  qui 
sibi  opituletur  et  se  absolvat  a.  peccatis,  in  perditae  vitae  lubricum 
laxis  habenis  praeceps  ruat  et  in  salutis  desperationem  incidat. 
Secus  boni  confessarii  agunt ;  cum  ad  se  huiusmodi  peccatores 
confluunt,  benigne  hos  excipiunt,  et  (quasi  victor  capta  vraeda)  ex¬ 
sultant,  perpendentes  sibi  sortem  contigisse,  animam  de  manibus 
daemonis  eripere.  Sciunt  hoc  sacramentum  proprie  non  pro  ius- 
tis  fuisse  constitutum,  sed  pro  peccatoribus ;  etiam  enim  veniales 
culpae,  ut  remittantur,  non  indigent  sacramentali  absolutione,  cum 
multis  aliis  modis  deleri  possint.  Sciunt  quoque  Christum  protes¬ 
tatum  fuisse  his  verbis :  Non  enim,  veni  vocare  iustos,  sed  peccato¬ 
res.  Mare.,  2,  17.  Propterea  confessarius  caritatis  viscera  induens, 
quo  magis  animas  peccatorum  multitudine  et  atrocitate  coinqui¬ 
natas  reperiat,  eo  magis,  ut  Deo  ipsas  lucrifaciat,  maiore  caritate 
eas  amplectatur,  eisque  animum  praebeat  his  aut  similibus  verbis : 
Eia,  frater!  bono  animo  esto,  noli  timere:  peccata  tua  impavide 
confitere.  Aperi  omnia  confidenter,  nullius  te  pudeat.  Nihil  refert, 
si  in  omnes  tuae  conscientiae  sinus  non  introspexeris:  sufficit,  si 
ad  interroqata  respondeas.  Aqe  Beo  qratias,  qui  te  hucusque  ad 
paenitentiam  exspectavit.  Nunc  tibi  mutanda  est  vita.  Laetare,  quia 
Deus  certe  omnia  peccata,  quantumvis  inqentia,  tibi  remittit,  si 
bonam  habes  voluntatem:  ideoque  te  exspectavit,  ut  tibi  parceret. 
Iqitur  hilari  animo  dic  omnia,  nihil  involucris  teqas »  (n.  3).  Gury 
n.  600.  w 

707.  IT.  In  decursu  confessionis.  «Caritatem  deinde  longe  ma¬ 
iorem  ostendere  debet,  in  confessionem  excipiendo.  Caveat  ne  se 
impatientem  aut  taedio  affectum  exhibeat;  nec  ostendat  admira¬ 
tione.  percelli  de  peccatis  quae  narrantur;  modo  naenitens  non  sit 
ita  a.nimo  durus  aut  petulans,  ut  plura  et  atrociora  peccata  sine 
ullo  rubore  et  sine  ulla  displicentia  animique  sensu  exponeret;  quia 
tunc  opus  est  pro  viribus  efficere,  ut  a  paenitente  quanta  sit  illo¬ 
rum  deformitas  et  magnitudo  percipiatur,  ideoque  tunc  acrior  re¬ 
quiritur  correctio,  ut  ipse  a  letali  lethargo  expergefiat.  Verum  qui¬ 
dem  est,  quod  (ut  dicunt  Doctores)  in  actu  confessionis  abstinere 
debeant  confessarii  a  correctione  facienda,  ne  forte  exterriti  pae¬ 
nitentes  peccata  reticeant,  nihilominus  hoc  int.elligitur  regulariter 
loquendo ;  ceterum  multoties  expedit  ad  ulteriora  non  procedere  et 
statim  paenitentem  corripere,  praecipue  cum  confitetur  peccatum 
valde  enorme,  aut,  si  ipse  fuerit  in  aliquo  vitio  habituatus,  ut  pec* 

cati  gravitatem  comprehendat.  Advertat  tamen,  ne  eum  exasperet, 
nec  perterreat.  Quapropter  postquam  eum,  quantum  opus  luerit, 
corripuerit,  statim  ei  animum  faciat  ad  reiiqua  peccata  confiten¬ 
da,  dicens:  Eia.  frater!  vis  te  ab  hoc  vitio  resipiscere ?  Non  ita  est ? 
Et  quoniam  hoc  jacere  es  paratus,  esto  animo  nilari.  Itaque  enarra 
reliqua  peccata,  nihil  reticens.  Cave,  quaeso,  ne  sis  aliquod  sacri¬ 
legium  commissurus;  hoc  enim  esset  maximum  omnium  peccato¬ 
rum,  quae  hucusque  commisisti.  Igitur  dic  omnia  animo  forti,  vince 
teipsum:  confitere  omnia  sincere:  Deus  enim  paratus  est  tibi  par¬ 
cere»  (n.  4).  Gury,  n.  601. 

708.  III.  In  fine  confessionis.  «Deinde  in  fine  confessionis  opor¬ 
tet  ut  confessarius  vehementiori  ardore  ac  studio  incumbat,  ut 
paenitenti  percipere  faciat  gravitatem  et  multitudinem  eius  pec¬ 
catorum  ac  miserum  damnationis  statum  in  quo  reperitur ;  sed 
hoc  semper  maxima  cum  caritate  fiat.  Veruntamen  est  congruen¬ 
tius  tunc  verbis  gravioribus  uti,  ut  sic  melius  ad  bonam  mentis 
frugem  redire  possit ;  nihilominus  efficere  debet,  ut  paenitens  in- 
telligat,  hoc,  quod  ei  dicitur,  non  ab  animo  irato,  sed  ex  singulari 
amore  et  commiseratione  erga  suam  animam  procedere.  Quod 
poterit  hoc  modo  exprimi :  Fili  mi,  considerasne  vitam  damnati, 
quam  duxisti?  Percipisne  malum,  quod  operatus  es?  Quid  tibi  mali 
fecit  unquam  Deus  tuus,  quem  tu  ita  perdite  contempsisti?  Si  lesu 
Christo  nullus  fuisset  tibi  inimicior,  potuisses  cum  illo  te  gerere  pe¬ 
iorem?  Sed,  quaeso,  animadverte  quis  sit  hic  lesus.  Hic  est  ille  qui, 
cum  esset  Deus,  nullius  egens,  factus  est  homo  propter  te:  voluit 
mori  in  cruce,  ut  te  de  inferno  redimeret.  Ah  fili!  si  inierim  mor¬ 
tuus  esses,  si  in  hac  nocte,  quo  iturus  fuisses?  ubi  nunc  esses?  in 
aeterno  igne  inferni.  Quid  de  te  factum  erit,  si  vitam  hactenus  duc¬ 
tam  pergas  in  posterum  vivere?  Poteris  sic  salvari?  Expergiscere , 
et  vide,  quod  nisi  mores  in  melius  mutes,  iam  sis  damnatus.  Quid 
boni  ex  tot  peccatis  tibi  collegisti?  Nonne  consideras,  quod  duplicem 
infernum  tibi  paras,  unum  hic  angoris  et  miseriae,  alterum  illic 
poenarum?  Age,  fili,  averte  a  malo,  desine  peccare,  et  te  totum  in 
Dei  brachia,  quae  ad  te  suscipiendum  sunt  extensa,  committe:  suf 
ficit  quantum  ei  peccasti.  Ego  totis  viribus  et  toto  corde  te  adiuvare 
volo,  veni  ad  me  semper  ac  libi  lubet,  quoniam  invenies  patrem, 
qui  te  benigne  suscipiet.  Et  firmiter  nunc  statue,  te  sanctum  velle 
effici.  Per  te  stat;  Deus  enim  semper  paratus  est,  et  ad  hoc  tibi  hoc 
tempus  impertitus  est,  ut  avertas  a  malo  et  facias  bonum.  0!  quam 
bonum  est  amicum  habere  Deum!  etc.»  (n.  5).  Gury,  n.  602. 

Punctum  II.  —  De  officio  medici 

709.  Confessarius  est  verus  animarum  medicus,  cum  ipsas  variis 
peccati  morbis  eripere,  pravis  passionum  affectibus  adimere,  et  di¬ 
vinae  gratiae  restituere  debeat. 

Confessarius  igitur,  ut  peritus  medicus,  debet :  l.°  causam  mali 
cognoscere ;  2.°  illud  sanare ;  3.°  relapsum  praecavere.  Audiamus 
iterum  S.  Alph.,  ibid. 

I.  Confessarius  debet  causam  morbi  cognoscere.  «Confessario,  ut 
sui  paenitentis  infirmitatibus  remediis  opportunis  occurrat,  cognos¬ 
cenda  est  origo  et  causa  omnium  eius  spiritualium  morborum.  Non¬ 
nulli  confessarii,  praeter  species  et  numerum  peccatorum,  nihil 
aliud  inquirunt.  Si  paenitentem  dispositum  vident,  statim  eum  ab- 

solvunt ;  sin  minus,  quin  unum  verbum  impendant,  illico  dimittunt, 
oculo  retorto  dicentes :  discede  a  me,  quia  te  absolvere  non  possum. 
Aliter  procedunt  boni  confessarii,  hi  enim  prius  investigare  incipiunt 
morbi  originem  et  gravitatem,  interrogando  de  peccati  consuetudine, 
de  occasionibus,  de  tempore,  de  loco,  de  personis  quibuscum,  quo 
rerum  concursu.  Sic  enim  melius  poterunt  paenitentes  corripere, 
eos  ad  absolutionem  disponere  et  remedia  salutaria  adiungere» 
(n.  6).  Gury,  n.  603. 

710.  II.  Debet  morbum  sanare.  «Cognitis  morbi  origine  ac  gra¬ 
vitate,  confessarius  procedat  ad  debitas  animadversiones  faciendas. 
Et  quamvis  ipse  tanquam  pater  debeat  caritate  paenitentes  aus¬ 
cultare,  tamen  ut  medicus  tenetur  (quantum  opus  est)  eos  monere 
et  corrigere,  eos  praesertim  qui  multis  mortalibus  gravati,  ad  pae- 
nitentiae  sacramentum  raro  accedunt...  Nec  confessarius  tunc  de¬ 
bet  attendere  alios  paenitentes,  qui  ipsum  circumstant :  nam,  ut 
aiebat  S.  Franciscus  Xaverius,  melius  est  paucorum  confessiones 
rite  factas  audire,  quam  multorum  inordinatas  et  sine  fructu. 
Hic  animadvertere  oportet,  quam  perperam  agant  illi  confessarii 
qui,  si  paenitentem  indispositum  nanciscuntur,  ne  cum  illo  aliquid 
insumant  temporis,  statim  a  se  eum  abire  iubent...  Et  parum  refert, 
quod  alii  exspectent  aut  inconfessi  discedant ;  confessarius  enim 
de  hoc  tantum  qui  sibi  nunc  confitetur,  non  vero  de  aliis  in  die 
iudicii  rationes  reddere  debet...  (n.  7). 

»Post  debitas  correctiones,  sive  monitiones,  praestat  ut  labore¬ 
tur  ad  disponendum  paenitentem  ad  absolutionem  per  actus  veri 
doloris  et  propositi ;  quocirca  monitos  esse  volo  confessarios,  per¬ 
paucos  esse  illos  paenitentes,  praesertim  rudes,  qui  praeposito  actu 
doloris  ad  confitendum  accedunt.  Nonnulli  confessarii  putant  satis 
suo  muneri  fecisse,  si  dumtaxat  liuiusmodi  paenitentes  sequenti 
modo  interrogent :  Eia,  postulasne  a  Deo  veniam  de  omnibus  his ? 
(quod  revera  non  est  verus  actus  doloris) ;  an  te  paenitet  ex  corde 
omnium  peccatorum?  Et  nullo  alio  verbo  interposito,  absolutionem 
eis  elargiuntur.  Totum  ab  hoc  aliud  est  bonorum  confessariorum 
institutum :  hi  enim  in  primis  elaborant,  ut  paenitentes  (sermo  est 
de  iis  qui  letalibus  tenentur)  verum  dolorem  et  detestationem  pec¬ 
catorum  concipiant.  Et  prius  per  attritionis  actum  eos  praepa¬ 
rant,  v.  gr.  :  Fili  mi,  ubi  nunc  esse  deberes  in  aeternum?  In  infer¬ 
no.  Ah,  in  illo  igne  semper  cruciandus  esses!  Nec  tibi  ulla  spes  am¬ 
plius  restaret,  ut  te  illinc  eripere  posses!  Ibi  esses  moraturus  ab 
omnibus  derelictus,  a  Deo  reiectus  per  totam  aeternitatem!  Igitur- 
ne  te  paenitet  te  Deum  offendisse,  propter  infernum,  quem  meruisti? 
Postea  curet  ut  eliciatur  actus  contritionis  hoc  modo  :  Fili  mi,  quid 
egisti?  peccasti  in  Deum  summum  et  infinitum  bonum;  nullam  illius 
rationem  habuisti.  Avertisti  faciem  tuam  ab  eo;  proiecisti  eum  post 
tergum  tuum:  contempsisti  amicitiam  et  gratiam  eius.  Eia  ergo,  quia 
offendisti  Deum  bonitatem  infinitam,  nunc  ex  toto  corde  te  paenitet? 
Detestare  et  odio  habe  super  omnia  mala  omnes  iniurias,  quibus  im¬ 
merito  Deum  tam  bonum  affecisti...»  (n.  10).  Gury,  n.  604. 

711.  III.  Debet  relapsum  praecavere.  Relapsum  praecavebit  con¬ 
fessarius,  assignando  paenitenti  remedia  morbo  convenientia.  Re¬ 
media  autem  vel  generalia  sunt,  vel  particularia. 

l.°  Remedia  generalia  sunt:  l.°  oratio  pia  et  amor  erga  Deum  • 
2.°  invocatio  frequens  E.  Mariae  Virginis,  sancti  angeli  custodis  et 
sancti  protectoris ;  3.°  frequentia  Sacramentorum,  et  confessio  sta¬ 
tim  ac  mortale  aliquod  commissum  fuerit ;  4.°  consideratio  verita- 

tum  aeternarum,  praesertim  mortis  et  finis  ultimi,  iuxta  illud : 
Memorare  novissivia  tua,  et  in  aeternum  non  peccabis,  Eccli.  7,  40; 
5.°  recordatio  Dei  praesentis,  cum  urget  tentatio,  dicendo  :  Deus 
me  videt ;  6.°  examen  conscientiae  vespertinum  cum  animi  dolore 
et  proposito ;  7.°  oratio  mentalis  et  piae  lectiones,  praesertim  pro 
sacerdotibus. 

2.°  Remedia  particularia  assignabuntur  pro  vitiorum  diversi¬ 
tate  :  v.  gr.  illi  qui  aliquo  odio  tenetur,  insinuetur  ut  quotidie  com¬ 
mendet  Deo  illum  quem  odit,  recitando  pro  ipso  orationem  domini- 
calem,  etc.  Et  cum  turbatur  memoria  iniuriae,  reminiscatur  con¬ 
tumeliarum  quibus  ipse  Deum  affecit.  Illi  qui  in  peccata  turpia 
lapsus  est,  iniungatur  ut  otium  vitet,  malos  socios  et  pravas  occa¬ 
siones  fugiat.  Illi  qui  habitum  pravum  per  longum  tempus  contra¬ 
xit  in  hoc  vitio,  praescribatur  ut  non  solum  vitet  occasiones  proxi¬ 
mas,  sed  etiam  quasdam  remotas,  quae  sibi  tam  debili  sunt  tanquam 
proximae.  Potissimum  autem  curet  confessarius  ut  hic  frequenter 
communicet ;  quia  Eucharistia  dicitur  vinum  germinans  virgines. 
Et  sic  de  aliis. 

Alia  remedia  assignabit  confessarius  (non  tamen  sub  obligatione 
peccati,  nisi  aliunde  paenitens  teneatur)  pro  sua  prudentia,  inspec¬ 
tis  circumstantiis  occasionum,  personarum,  etc.  Prudentia  enim 
est  praecipua  qualitas,  quae  in  medico  eminere  debet.  Vide  S.  Alph., 
Praxis  confessarii,  n.  15,  et  Hom.  apost.,  tract.  2,  nn.  5  et  6;  Lugo, 
Resp.  mor.,  1.  1,  dub.  28,  n.  5;  Gury,  n.  605. 

Punctum  III.  —  De  officio  doctoris 

Confessarius,  ut  munus  doctoris  rite  impleat,  scientiam  suf¬ 
ficientem  habere  debet,  ut  paenitentes  convenienter  doceat. 

Sectio  I.  —  De  scientia  confessarii 

712.  Principia.  —  I.  Confessarius  tenetur  sub  gravi  scire  ea 
omnia  quae  ad  munus  suum  rite  obeundum  requiruntur.  —  Ita 
omnes  cum  S.  Alph .,  Praxis  conf.,  et  Hom.  apost.,  ubi  sic 
loquitur :  «Affirmo  in  statu  damnationis  esse  eum  confessa- 
rium  qui  sine  sufficienti  scientia  ad  confessiones  excipiendas 
se  exponit».  Ratio  est,  quia  secus  huiusmodi  confessarius  se  ex¬ 
ponit  evidenti  periculo  male  fungendi  tam  gravi  munere  cum 
iniuria  sacramenti  et  magno  animarum  detrimento. 

Idcirco  Deus  specialem  scientiam  a  suis  ministris  exigit,  ut 
constat  ex  variis  sacrae  Scripturae  verbis :  Labia  sacerdotis 
custodient  scientiam ,  et  legem  requirent  ex  ore  eius.  Malach. 
2,  7.  —  Quia  tu  scientiam  repulisti ,  repellam  te,  ne  sacerdotio 
fungaris  mihi.  Oseae,  4,  6.  —  Caecus ,  si  caeco  ducatum  praestet, 
ambo  in  foveam  cadunt.  Matth.  15,  14.  —  Vae  vobis,  duces 
caeci!  Matth.  23,  16.  —  Constat  etiam  ex  innumeris  SS.  Patrum 
testimoniis .  «Nulla  ars  docere  praesumitur,  nisi  intenta  prius 
meditatione  discatur.  Ab  imperitis  ergo  magisterium  pastora- 

le  suscipitur  in  magna  temeritate,  quoniam  Ars  artium  est 
regimen  animarum».  S.  Greg.,  Reg.  past.  offic.,  p.  1,  c.  1. 
Gury,  n.  606. 

713.  II.  Confessarius  tamen  non  tenetur  adeo  perfectam 
scientiam  habere,  ut  possit  semper  statim  et  per  seipsum  omnes 
occurrentes  dubitationes  solvere ;  sed  sufficit  ut  id  possit  in 
casibus  communiter  contingentibus,  et  de  difficilioribus  sciat 
saltem  dubitare.  Maior  enim  scientia  difficilius  haberi  potest, 
cum  nec  ipsi  doctiores  statim  omnes  casus  solvere  queant.  Nec 
etiam  tenetur  confessarius  de  singulis  peccatis  accusatis  dis¬ 
cernere  an  sint  mortalia,  necne,  siquidem  hoc  saepe  impossibile 
est;  sed  sufficit  ut  singula  audiat  prout  gesta  sunt,  et  de  illis 
iudicet,  tum  iuxta  principia  communia,  tum  iuxta  rerum  ad- 
iuncta  a  paenitente  exposita,  et  remedium  idoneum  apponere 
noverit  (S.  Alph.,  n.  627).  Nempe  «audiat  et  intelligat,  ac  postea 
absolvat  cum  debita  intentione»  (Lugo,  De  paenit.,  d.  21,  n.  70) ; 
«et  licet  in  aliquo  casu  confessarius  non  discernat  quae  sint 
gravia,  vel  levia,  si  tamen  bona  fide  paenitens  dicit  peccatum 
suum,  confessio  valet ;  et  quamvis  postea  advertatur  fuisse  mor¬ 
tale,  non  est  cur  repetatur  in  alia  confessione»  (S.  Alph.,  1.  c.) 
Cfr.  n.  582. 

714.  Resolves.- — l.°  Confessarius  quilibet  tenetur  scire  ea 
omnia  quae  spectant  ad  valorem ,  substantiam,  integritatem  et 
effectum  sacramenti  paenitentiae,  et  quae  ad  licitam  eius  admi- 
nistrationem,  tum  ex  parte  sui,  tum  ex  parte  paenitentis,  re¬ 
quiruntur. 

2. °  Scire  debet  etiam  obligationes  communes  et  proprias 
statuum,  varias  peccatorum  species ,  ipsorum  adiuncta  speciem 
mutantia,  principia  discernendi  inter  mortalia  et  venialia,  et 
quaenam  sint  mortalia  et  venialia  in  singulis  praeceptis,  saltem 
iuxta  principia  generalia  et  communem  theologorum  senten¬ 
tiam.  Item  quinam  sint  actus  validi  et  liciti.  Ratio  patet,  quia 
illud  cognoscat  oportet,  de  quo  iudicare  debet ;  alioqui  aequum 
iudicium  ferre  non  poterit.  Sed  bene  nota,  quod  neque  confes¬ 
sarius  tenetur  interrogare  nec  paenitens  fateri  circumstantiam 
vel  quae  speciem  non  mutat  certo,  vel  ad  quam  non  attendit 
paenitens,  quamvis  certo  mutet. 

3. °  Cognoscere  debet  casus  reservatos  a  quibus  absolvere 
non  potest,  et  censuras  vigentes,  impedimenta  matrimonii,  con¬ 
ditiones  contractuum,  varias  causas  restitutionis,  radices  et  oc¬ 
casiones  peccatorum,  remedia  ipsis  afferenda,  satisfactiones  sa¬ 
lutares  et  convenientes  imponendas,  etc. 

4. °  Peccat  igitur  confessarius  qui  praedictam  scientiam  sibi 
deesse  noverit,  etiamsi  ex  sola  caritate  et  oboedientia  confessio- 

nes  excipiat.  Nec  eum  per  se  excusat  approbatio  Episcopi ;  haec 
enim  non  dat  scientiam  ex  natura  rei  debitam,  nec  eius  de¬ 
fectum  supplet.  S.  Alph.,  Hom.  apost.,  n.  100. 

5.°  Si  tamen  aliquando  confessarius  nequeat  in  ipso  actu 
confessionis  bene  determinare  an  paenitens  debeat  restituere, 
vel  an  licitus  sit  contractus  ineundus,  etc.,  interroget  paeniten- 
tem  an  sit  paratus  ad  consulendos  viros  peritiores  vel  ad  re¬ 
deundum  ad  ipsum  confessarium,  qui  interea  rem  discernet ; 
quod  si  ille  promittat,  absolvat.  Cfr.  Lugo ,  De  paenit.,  d.  21, 
n.  71. 

715.  6.°  Peccat  etiam  Superior  qui  ignaro  confessario  ve¬ 
niam  dat  confessiones  excipiendi,  quia  eius  peccato  consentit 
atque  cooperatur,  nisi  forte  aliquando  excusetur  ratione  neces¬ 
sitatis,  cum  alii  doctiores  confessarii  haberi  non  possint  (1). 

7. °  Peccat  et  ipse  paenitens  qui  de  industria  ineptum  eligit 
confessarium,  nisi  talis  sit  paenitens,  qui  sua  doctrina  possit 
supplere  inscitiam  confessarii.  Si  quis  tamen  sit  in  bona  fide, 
valida  erit  confessio ;  quia  ex  parte  paenitentis  intervenit  inte¬ 
gra  peccatorum  declaratio  et  debita  animi  dispositio ;  ex  parte 
confessarii  intervenit  saltem  cognitio  peccatorum  sub  ratione 
confusa  peccati,  quod  ad  materiam  sacramenti  sufficit. 

8. °  Experientia  non  potest  scientiam  supplere,  sed  solum 
eam  iuvare ;  ubi  autem  scientiae  praesidio  destituatur,  in  erro¬ 
res  plurimos  eosque  gravissimos  temerarium  confessarium 
impellet. 

9. °  Confessarius  igitur  quilibet  sedulo  theologiae  moralis 
studio  incumbere  tenetur;  et,  ut  asserit  S.  Alph.,  Hom.  apost., 
n.  100 :  «Nunquam  studium  illud  intermittere  debet,  quia  ex 
tot  rebus  diversis  et  inter  se  disparibus,  quae  ad  hanc  scien¬ 
tiam  pertinent,  multa  quamvis  lecta,  quia  rarius  accidunt,  tem¬ 
poris  progressu  mente  decidunt ;  quare  oportet  semper  frequen¬ 
ti  studio  ea  in  mentem  revocare». 

10.  Hinc  patet  quam  graviter  illi  errent  qui  scientiam  theo¬ 
logiae  moralis  facilem  et  vix  aliqua  attentione  dignam  reputant, 
dictitantes,  casus  fere  omnes  aliquo  sensu  communi,  cum  prin¬ 
cipiorum  generalium  notitia  solvi  posse  (2). 

(1)  Cfr.  Sudrez,  De  paenit.,  d.  28,  sect.  2,  n.  6;  Lugo,  De  paenit.,  d.  21,  n.  73; 
S.  Alph.,  lib.  3,  n.  628. 

(2)  Apposite  idem  S.  Alphonsus,  lib.  6,  n.  628  :  «Qui  ad  hoc  munus  excipiendi 
confessiones  inhiant,  non  facile  sibi  suadeant,  quod  satis  idoneos  ad  tantum  munus 
se  reddere  possint  sine  diuturno  studio  scientiae  moralis;  pro  qua  certe  non  sufficit 
aliquam  percurrere  Summulam  earum  quae  circumferuntur ;  nec  satis  est  gene¬ 
ralia  principia  huius  facultatis  scire,  ut  quidam...  casuistas  contemnentes...  autu¬ 
mant.  Moralis  enim  scientia  non  solum  valde  necessaria  est  Christianae  reipublicae, 
cum  ex  ea  dependeat  bonum  regimen  animarum,  sed  etiam  est  summopere  difficilis; 
tum  quia  ipsa  generalem  notitiam  requirit  omnium  aliarum  scientiarum,  officiorum 

Nota  tamen  cum  Lugo  (1.  c.,  n.  70),  non  eandem  scientiam 
requiri  in  omnibus  confessariis :  minor  enim  sufficit  ad  confes¬ 
siones  puerorum  vel  rusticorum  excipiendas ;  maior  ad  confes¬ 
siones  mercatorum  et  iudicum,  etc.  Gury ,  n.  609. 

Sectio  II.  —  De  obligatione  docendi  paenitentes 

716.  Principia.  —  I.  Tenetur  confessarius  paenitentes  doce¬ 
re  ea  omnia  quae  pertinent  ad  sacramentum  hic  et  nunc  rite 
suscipiendum.  —  Ratio,  quia  cum  sacerdos  sit  minister  sacra¬ 
menti,  debet  procurare  eius  validam  et  licitam  susceptionem, 
atque  adeo  tradere  instructionem  hic  et  nunc  necessariam. 

II.  Debet  docere  paenitentes,  ubi  advertat,  quempiam  ali¬ 
quid  ex  iis  ignorare  quae  necessaria  sunt  ad  christiane  viven¬ 
dum,  cuiusmodi  sunt,  v.  gr.  obligationes  eius  propriae.  S.  Alph., 
n.  607  seq.  Cfr.  dicta  in  vol.  1,  n.  277.  Vide  etiam  Sporer ,  De 
paenit.,  n.  796;  Gury ,  n.  610. 

III.  Non  tamen,  per  se  et  stricte,  illos  instruere  tenetur  de 
omnibus  quae  ipsi  scire  debent,  et  aliunde  discere  possunt.  — 
Ratio  est,  quia  munus  doctoris  in  confessario  per  se  pertinet 
tantum  ad  rectam  administrationem  sacramenti  paenitentiae. 
Per  accidens  tamen  posset  adesse  obligatio  ex  caritate,  quando 
difficillime  hanc  scientiam  aut  per  se  aut  per  alium  paenitens 
comparare  sibi  posset  (S.  Alph.,  ibid.) .  Haec  tamen  non  est 
specialis  obligatio  confessarii,  nisi  parochus  sit,  qui  ex  officio 
debeat  docere  paenitentem. 

717.  Quaesita.  —  Quaer.  l.°  An  sit  semper  monendus  pae¬ 
nitens  laborans  ignorantia  circa  aliquam  obligationem ? 

Resp.  l.°  Affirm.,  si  ignorantia  videatur  vincibilis,  id  est  si 
confessarius  animadvertat  paenitentem  ita  dubitare,  ut  iam  de¬ 
sit  bona  fides.  —  Ratio,  quia  in  admonitione  facienda  nullum 
imminet  periculum,  alioqui  vero  paenitens  cum  eo  dubio  ope¬ 
rans  non  immunis  est  a  peccato.  Si  confessarius  dubitet  an  pae¬ 
nitens  sit,  necne,  in  ignorantia  vincibili,  ita  eum  interroget,  ut 
non  det  ei  occasionem  dubitandi,  eique  iniiciat  malam  fidem, 
si  nihil  dubitat.  Unde  potius  interroget  verbis  generalioribus, 
v.  gr.  an  habeat  remorsum  conscientiae  circa  aliquam  gravem 
materiam.  Cfr.  Genicot,  n.  358. 


et  artium ;  tum  quia  tot  diversas  complectitur  materias  inter  se  dissitas ;  tum  quia 
in  magna  parte  constat  tot  legibus  positivis,  quae  non  nisi  apud  casuistas  allatae 
inveniuntur  et  maxime  apud  recentiores,  cum  huiusmodi  leges  in  dies  prodeant; 
demum  difficillima  evadit  propter  innumeras  casuum  circumstantias,  ex  quibus 
resolutionum  pendet  variatio ;  nam  ex  circumstantiarum  diversitate  diversa  appli¬ 
canda  sunt  principia;  et  in  hoc  difficultas  consistit,  cum  nequeat  id  fieri  sine  magna 
discussione,  vel  plurium  accurata  lectione  librorum,  qui  res  examinant  et  dilucidanti». 

Resp.  2.°  Si  vero  ignorantia  sit  invincibilis:  a)  affirmative , 
si  fructus  ex  admonitione  speretur;  b)  negative ,  generatim  lo¬ 
quendo,  si  non  speretur.  Ratio  quoad  b  est,  quia  ex  una  parte 
haec  admonitio  non  prodesset,  et  ex  altera  ei  obesset ;  siquidem 
admonitus  in  posterum  formaliter  peccaret.  S.  Alph.,  n.  610,  et 
alii  communiter.  Cfr.  Casus  Romae  ad  S.  Apollinar .,  pag.  175. 

Monendus  itaque  est  paenitens :  l.°  quoties  ipse  interrogat 
de  malitia  alicuius  rei,  quia  cum  de  rei  liceitate  dubitet,  in 
ignorantia  invincibili  iam  non  versatur,  et  aliunde  taciturnitas 
confessarii  censeri  poterit  erroris  approbatio ;  2.°  quoties  silen¬ 
tium  confessarii  eum  obfirmaret  in  proposito  rei  malae  per¬ 
agendae  ;  3.°  quoties  eius  ignorantia  versatur  circa  primaria  prin¬ 
cipia  iuris  naturalis,  aut  circa  conclusiones  eorum  proximas, 
quia  talis  ignorantia,  si  possibilis  est,  diu  invincibilis  esse  non 
potest ;  4.°  quoties  monitione  omissa  paenitens  in  occasione  pro¬ 
xima  formaliter  peccandi  remansurus  esset ;  5.°  quoties  pae¬ 
nitens  «se  obligatum  credit,  ubi  obligatio  nulla  est ;  aut  etiam 
gravem  obligationem  ibi  inesse  putat,  ubi  levis  tantummodo 
inest»  (1). 

Quaer.  2.°  An  monitio  facienda  sit  in  dubio  utrum  profutura 
sit ,  vel  obfutura. 

Resp.  l.°  Affirm .,  si  probabilius  profutura  sit;  secus,  si  pro¬ 
babilius  obfutura.  Quod  si  mere  obfutura  praevidetur,  omitten¬ 
da  est,  etiamsi  agatur  de  damno  tertii,  quia  monitio  creditori 
non  prodesset  et  solum  ipsi  paenitenti  obesset. 

Si  vero  de  magno  damno  publico  ageretur,  tunc  generatim 
nunquam  omittenda  est  monitio ;  attamen  pensandum  non  se¬ 
mel  erit  quid  magis  praeponderet,  levis  et  remota  spes  damni 
publici  vitandi,  an  vero  moraliter  certum  damnum  paeniten- 
tis,  qui  fere  sine  ulla  spe  fructus  in  malam  fidem  per  moni¬ 
tionem  iniiciatur.  S.  Alph.,  n.  616;  Lugo,  Salmant.,  etc.,  con¬ 
tra  nonnullos. 

Resp.  2.°  In  dubio  ex  utraque  parte  aequali,  negative  gene¬ 
ratim  loquendo,  quia  potius  vitanda  sunt  mala  formalia  quam 
materialia.  S.  Alph.,  ibid.,  et  alii. 

718.  Quaer.  3.°  An  coniux  monendus  sit  de  invaliditate 
matrimonii  ob  occultum  impedimentum ,  quod  detegit  confes- 
sarius? 

Resp.  Neg.,  generatim  loquendo,  donec  confessarius  dispen¬ 
sationem  obtinuerit,  nisi  haec  statim  et  facile  obtineri  possit  a 
Papa  vel  Episcopo.  Ratio  est,  quia  plerumque  maxima  inde 
sequerentur  incommoda,  v.  gr.  periculum  infamiae,  scandali, 


(1)  Ball.,  h.  1.;  S.  Alph.,  n.  615.  Cfr.  Lugo,  De  paenit.,  disp.  22,  n.  29. 

rixarum  vel  incontinentiae,  etc.,  et  proinde  fornicatio  materia¬ 
lis  evaderet  formalis.  Ita  communiter ,  cum  S.  Alph.,  n.  611 ; 
Elbel,  n.  471,  etc. 

An  vero  possit  confessarius  obligare  coniugem  impedimenti 
ignarum  et  negantem  debitum  ad  illud  reddendum? — Resp.  Af- 
firm.  Ratio  est,  quia  stante  persuasione  coniugis,  quod  matri¬ 
monium  sit  validum,  hic  tenetur  debitum  reddere,  ut  dictamen 
conscientiae  sequatur  (S.  Alph.,  ibid. ,  et  alii  communiter) .  Igi¬ 
tur,  si  paenitens  ignorans  impedimentum  diceret  confessario  : 
ego  nolo  reddere  debitum,  quia  existimo  nullum  nostrum  con- 
iugium,  utpote  contractum  cum  viro  qui  sacrilege  communi¬ 
cavit,  tunc  confessarius  dicere  poterit :  istud  sacrilegium  non 
obstat  validitati  matrimonii;  teneris  igitur  satisfacere  tuae  obli¬ 
gationi,  vel  etiam  teneris  reddere  debitum  (1). 

719.  Quaer.  4.°  An  paenitens  contracturus  matrimonium, 
de  impedimento  ignorato  monendus  sit ? 

Resp.  Generatim  loquendo,  facienda  est  monitio.  Ita  com¬ 
muniter  cum  S.  Alph.,  n.  612.  —  Ratio  est,  quia  post  matrimo¬ 
nium  ignorantia  cessare  haud  aegre  potest,  v.  gr.  ex  eo  quod 
detegatur  adesse  inter  coniuges  consanguinitatem,  affinita¬ 
tem,  etc.,  et  tunc  praeter  facile  periculum  peccandi  formaliter, 
alia  gravissima  incommoda  sequi  possunt,  nempe  scandala, 
rixae  et  forte  etiam  coniugum  separatio,  etc.  —  Excipe  tamen 
probabiliter  casum,  in  quo  nullus  omnino  speretur  fructus  ex 
monitione,  nec  facile  possit  detegi  impedimentum ;  quia  me¬ 
lius  est  permittere  peccatum  materiale,  donec  dispensatio  obti¬ 
neatur,  quam  praebere  occasionem  certi  peccati  formalis.  La- 
croix,  lib.  6,  p.  3,  n.  540;  Gury,  613. 

Punctum  IV.  —  De  officio  iudicis 

Agendum  :  l.°  de  causa  instruenda  ;  2.°  de  sententia  ferenda. 

Sectio  I.  —  De  causa  instruenda,  seu  de  obligatione 

INTERROGANDI  PAENITENTES 

720.  Principia.  —  I.  Confessarius  tenetur  interrogare  pae- 
nitentes  de  specie,  numero  et  circumstantiis  speciem  mutanti¬ 
bus,  de  causis  peccatorum,  de  habitu  et  occasionibus  proximis, 
quoties  rationabiliter  praesumit,  vel  prudenter  dubitat ,  ista 
non  sufficienter  declarari.  —  Ratio  est,  quia  confessarius,  ut 


(1)  Cfr.  Sdnchez,  De  matrim.,  1  2,  d.  38,  n.  8;  Casus  Romae  ad  S.  Apollinar 
pag.  180. 

minister  sacramenti,  debet  procurare  eius  integritatem,  et  ut 
iudex  debet  sibi  comparare  cognitionem  necessariam  ad  aequum 
iudicium  ferendum.  Constat  etiam  ex  Cone.  Later.  IV,  necnon 
ex  Rituali  Rom.  S.  Alph.,  n.  607,  et  Prax.  confess.,  n.  19. 

II.  Confessarius  non  tenetur  interrogare  paenitentem,  nisi 
cum  quapiam  diligentia  ordinaria.  —  Ratio  est,  quia  paeni- 
tens  ipse  non  tenetur  summa,  sed  tantum  mediocri,  id  est  ordi¬ 
naria  diligentia  se  examinare.  Nequit  autem  esse  gravior  obli¬ 
gatio  confessarii,  quam  paenitentis,  cum  confessarius  non 
teneatur  examinare  paenitentem  nisi  secundario,  seu  in  illius 
defectu.  S.  Alph.,  Prax.  confess.,  n.  20  (1). 

III.  Confessarius  non  tenetur  interrogare  paenitentes  qui, 
licet  rudes,  videntur  sufficienter  instructi  pro  sua  conditione, 
et  diligentes  in  confitendo  peccato  cum  circumstantiis  iuxta  sta¬ 
tum  et  capacitatem  suam.  —  A  fortiori  necesse  non  est  exami¬ 
nare  eos  qui  saepe  confitentur  et  raro  peccant  graviter,  ut  sunt 
personae  devotae,  religiosi,  ecclesiastici,  nisi  videatur  ab  eis 
omitti  aliquid  necessario  explicandum.  S.  Alph.,  n.  607,  II,  III; 
Hom.  apost.,  n.  103 ;  Gury ,  n.  614. 

721.  Circa  praxim  interrogandi  istas  habe  regulas  : 

I.a  Interrogatio  debet  esse  moderata,  atque  adeo  confessa¬ 
rius  cavere  debet,  ne  sit  nimis  anxius  in  interrogando.  —  Secus 
enim  tum  sibi,  tum  praesertim  paenitenti  gravis  et  onerosa  erit 
interrogatio,  et  proinde  etiam  ipsa  confessio.  Hinc  inutilia  non 
quaerat  unquam  nec  sibi  narrari  patiatur. 

722.  II. a  Interrogatio  debet  esse  discreta.  Debet  nempe  con¬ 
fessarius  interrogare  cum  magna  prudentia,  sedulo  cavendo : 
a)  ne  curiosis  aut  inutilibus  quaestionibus,  b )  maxime  circa 
sextum  Decalogi  praeceptum  detineat,  c)  et  praesertim,  ne  iu- 
niores  de  iis,  quae  ignorant,  imprudenter  interroget  (can.  888, 
§  2);  ideoque :  l.°  ne  interroget  de  peccatis  quae  verisimiliter 
non  fuerunt  commissa,  spectata  paenitentis  conditione  et  capa- 

(1)  Dicit  S.  Alph.,  n.  607  :  «Confessarius  non  sit  nimis  anxius  interrogandi,  sed 
interroget  tantum  de  iis  quae  probabiliter  paenitenti  conveniunt  iuxta  suam  condi¬ 
tionem».  Et  in  Praxi  confess.,  n.  21  :  «Interroget  tantum  de  peccatis,  in  quae  faciliter 
incidere  oossunt,  spectata  eorum  conditione  et  capacitate».  Sic  etiam  Billxuirt,  diss.  6, 
art.  10,  §  2;  «Examine  morali  (examinare  debet  confessarius)  non  summo  et  exqui¬ 
sito,  sed  humano  et  mediocri  et  conformiter  ad  capacitatem  paenitentis.  Hon 
enim  sacerdos  tenetur  plus  examinare  paenitentem,  quam  paenitens  ipse 
tenetur  se  examinare,  cum  confessarius  in  defectum  paenitentis  teneatur  ipsum 
examinare.  Paenitens  autem  non  tenetur  se  examinare  summa  et  exquisita  diligen¬ 
tia,  sed  humana  et  morali.  Nec  refert,  quod,  si  confessarius  plus  examinaret,  forte 
plus  inveniret,  non  enim  hic  attendendum  est  solum  ad  integritatem  materialem 
confessionis,  sed  etiam  ne  summa  et  nimia  industria  in  examinando  reddatur  sacra¬ 
mentum  paenitentibus  onerosum  et  odiosum  :  sufficit  ergo,  si  confessarius  prudenter 
iudicet  paenitentem  nihil  omittere».  Eadem  iisdem  fere  verbis  habet  Sporer,  n.  792; 
SalmarU.,  c.  12,  n.  21;  Reuter,  Neo-confessarius,  c.  in  fine;  Gury,  n.  615,  etc. 
Cfr.  supra,  n.  610. 

citate,  etc. ;  2.°  ne  interroget  de  iis,  ex  quibus  paenitens  discat 
peccare,  aut  scandalum  pati  possit.  Uno  verbo,  satagere  debet, 
ut  unice  appareat  in  quibusvis  interrogationibus  gravitas ,  'pie¬ 
tas ■,  modestia  et  paterna  caritas ,  prout  requirit  huius  officii 
natura  et  dignitas.  Vide  Rituale  Rom. 

Quot  enim  infelices  paenitentes,  ob  incautam  confessarii  in¬ 
terrogationem  aut  explicationem,  innocentiam  et  animam  per¬ 
diderunt!  Cum  coniugatis  autem  absque  gravi  causa  nunquam 
mentionem  faciat  de  debito  coniugali  (S.  Paenit.,  8  iun.  4842) ; 
et  satis  erit,  ubi  res  postulet,  mulierem  interrogare,  num  debi¬ 
tam  marito  fidem  et  oboedientiam  in  omnibus  praestiterit. 

Servanda  est  sedulo  regula  ab  omnibus  admissa :  In  materia 
luxuriae  multo  melius  est  in  pluribus  deficere,  quam  in  uno 
superabundare  ratione  integritatis  confessionis.  In  dubio  igitur 
an  in  tali  casu  interrogare  possis  vel  debeas,  pro  parte  negativa 
semper  standum  erit ;  minus  enim  malum  est  deesse  integritati 
confessionis,  quam  incurrere  animae  perdendae  periculum. 

723.  III. a  Interrogatio  debet  esse  opportuna.  Id  est  fieri 
tempore  et  modo  quo  convenit ;  quaedam  autem  interrogatio¬ 
nes,  si  fieri  debeant,  faciendae  sunt  ordinarie  ante  confes¬ 
sionem,  sed  paucae,  ne  paenitens  offendatur ;  v.  gr.  a  quo 
tempore  non  sit  confessus?  an  absolutus  fuerit?  an  paeniten- 
tiam  impleverit?...  an  circa  vitam  praeteritam  sit  quietus? 
Haec  ultima  interrogatio  fieri  debet  tantum,  quando  paenitens 
non  est  confessus  a  tempore  determinato.  Ceterae  quaestiones 
circa  conditionem,  statum,  aetatem,  etc.,  convenientius  data  oc¬ 
casione  in  decursu  confessionis  fient :  sic  ex  una  parte  omnis 
suspicio  curiositatis  et  levitatis  vitabitur,  et  ex  altera  facilius 
respondebit  paenitens,  cum  ipsius  fiducia  in  confessarium  ma¬ 
gis  adaucta  fuerit. 

Errant  autem  confessarii  qui  volunt  semper  iudicium  cer¬ 
tum  facere  de  peccati  qualitate,  an  sit  grave  vel  leve,  et  con¬ 
torquent  paenitentes,  ut  sciant,  quali  animo  aut  quali  conscien¬ 
tia  hoc  fecerint ;  hi  enim  multoties  respondebunt  quicquid  casu 
in  buccam  venerit,  ita  ut  paulo  post  interrogati  de  eadem  re, 
sint  negaturi  quod  antea  affirmaverant.  Secus  tamen,  si  vi¬ 
deantur  sufficienter  instructi,  aut  si  dubitetur  de  pleno  consen¬ 
su  tentationi  praestito.  Generatim  autem,  nisi  circumstantiae 
aliud  suadeant,  praesumi  potest,  quod  paenitens  obiectum  pec¬ 
cati,  ut  secundum  se  malum  est  apprehenderit.  Gury ,  n.  617. 

724.  Quaesita.  Quaer.  l.°  Quid  agere  debeat  confessarius 
in  dubio  de  sinceritate  paenitentis? 

Resp.  Est  regula  communis  et  velut  axioma  receptum :  Cre¬ 
dendum  est  paenitenti ,  tam  pro  se,  quam  contra  se  dicgpti. 

Ratio  est,  quia  paenitens  in  sacro  tribunali  reus  simul  et 
testis,  sui  accusator  et  advocatus  est,  et  aliunde  in  dubio  verax 
semper  praesumendus  est.  Quapropter  post  opportunas  interro¬ 
gationes  confessarius  paenitentem  absolvere  debet.  S.  Alph., 
n.  631 ;  Gury,  n.  618. 

725.  Quaer.  2.°  Quid  agere  debeat  confessarius ,  si  cognos¬ 
cat  certo  peccatum,  aliquod  a  paenitente  reticeri  aut  negari? 

Resp.  l.°  Si  illud  novit  ex  confessione  alterius,  debet,  ne 
confessionis  sigillum  violetur,  tantum  generatim  interrogare, 
sicut  alias  fecisset  aut  facere  debuisset ;  si  vero  paenitens  in¬ 
terrogatus  negaverit,  nihil  reponat,  sed,  si  id  possit  citra  suspi¬ 
cionem,  hortetur  dumtaxat  generaliter  ad  conscientiam  cum 
omni  fiducia  aperiendam.  Utrum  vero  debeat  confessarius  ta¬ 
lem  paenitentem  absolvere,  controvertitur.  S.  Alphonsus,  rela¬ 
tis  aliorum  sententiis,  ita  concludit :  Melius ,  meo  iudicio,  sentit 
Croix,  quod  eo  casu  nullo  modo  absolvat ,  sed  tantum  aliquid 
oret  ad  occultandam  negationem  absolutionis.  —  Communius 
tamen  et  probabilius  alii  doctores  (1)  docent  confessarium  de¬ 
bere  absolvere  paenitentem  negantem  illud  peccatum  quod 
confessarius  novit  ex  alterius  confessione  :  ut  enim  ait  S.  Thom., 
Opusc.  6  (al.  12),  q.  6:  «In  confessione  est  credendum  pecca¬ 
tori  confitenti  et  pro  se  et  contra  se ;  sed  contra  alium  nullo 
modo  est  ei  credendum;  alioqui  daretur  multis  occasio  fictae 
confessionis  et  fraudulentae  infamationis».  Utrum  in  casu  ab¬ 
solutio  dari  debeat  absolute ,  an  vero  sub  conditione ,  non  satis 
constat :  primum  tenent  Lugo  et  Billuart ,  alterum  docetur  ab 
Elbel.  Cfr.  Casus  Romae  ad  S.  Apollinar.,  1.  c. 

Resp.  2.°  Si  noverit  extra  confessionem,  per  se  debet  paeni¬ 
tentem  negantem  absolvere,  quia  paenitenti  pro  se  et  contra  se 
dicenti  credendum  est;  nec  per  se  relatio  alterius  maiorem  fidem 
facere  potest,  quam  declaratio  ipsius  paenitentis ;  nec  proinde 
magis  aliis,  quam  ipsi,  confessarius  credere  tenetur.  Etenim, 
si  paenitens  peccatum  illud  commisit,  praesumere  debet  con¬ 
fessarius,  illum  aut  sui  peccati  oblitum  esse,  aut  alteri  confes¬ 
sum,  vel  iustam  habere  causam  illud  reticendi,  aut  relatores 
potius  deceptos  fuisse  (2). 

Dixi  per  se;  nam  si  confessarius  sit  omnino  certus  de  peccato 
a  paenitente  commisso,  quia  v.  gr.  ipse  furantem  vidit,  audi¬ 
vit  blasphemantem,  etc.,  non  potest  negantem  absolvere,  modo 
certus  sit,  illum  sui  peccati  non  oblitum  fuisse,  nec  ullum 


(1)  Sudrez,  De  paenit.,  disp.  32,  sect.  3,  n.  9;  Lugo,  De  paenit.,  d.  22,  n.  21;  Bil¬ 
luart,  De  paenit.,  d.  6,  art.  10,  §  2;  Ball.,  h.  1.;  Buccer.,  2,  n.  824;  Gdnicot,  2,  n.  365; 
Casus  Romae  ad  S.  Apollinar.,  pag.  185  seq. 

(2)  S,  Alph Ibici- ;  Billuart,  ibld. 

habere  motivum  illud  reticendi ;  nam  regula  haec :  Creden¬ 
dum  paenitenti ,  etc.,  valet  quidem  in  re  minus  certa,  non  autem 
in  re  evidenter  certa. 

726.  Quaer.  3.°  Quomodo  in  particidari  cum  rudibus  agen¬ 
dum  confessario? 

Resp.  Confessarius  ordinarie  ipsemet  examinare  debet  ru¬ 
diores,  prout  dictum  est  supra,  n.  613,  resp.  2.°  (1). 

Sectio  II.  —  De  sententia  ferenda,  seu  de  absolutione 

CONFERENDA,  DIFFERENDA  AUT  DENEGANDA 

727.  Principia.  —  I.  Si  confessarius  dubitare  nequeat  de 
paenitentis  dispositionibus,  et  hic  absolutionem  petat ,  absolu¬ 
tio  nec  denegari  nec  differri  potest  (can.  886).  Tunc  igitur  abso¬ 
lutio  concedi  debet  ex  iustitia  sub  gravi.  —  Ratio  est,  quia  in 
ipso  confessionis  actu  initus  est  quidam  quasi-contractus,  vi 
cuius  paenitens  rite  confessus  et  dispositus  habet  ius  ad  sacra¬ 
mentum  suscipiendum.  Secus  autem  onus  intolerabile  sine 
iusta  causa  paenitenti  imponeretur,  ut  scilicet  apud  alium  con¬ 
fessionem  instituat,  quin  confidere  insuper  certo  possit,  se  ab 
isto  novo  confessario  absolutionem  esse  recepturum.  Praeterea 
hoc  etiam  exigit  finis  institutionis  sacramenti  et  tribunalis  pae- 
nitentiae,  quod  misericordiae  impertiendae  causa  a  Christo 
institutum  est.  Sacerdos  igitur  absolutionem  paenitenti  dispo¬ 
sito  denegans,  iniuste  ageret,  potestate  clavium  abuteretur,  et 
odiosum  redderet  sacramentum. 

N.  B.  Petit  absolutionem ,  omnis  qui  instituit  confessionem 
sacramentalem. 

728.  II.  Absolutio  omnino  neganda  est  in  omni  casu,  etiam 
extremae  necessitatis,  paenitentibus  certo  indispositis.  Paeni- 
tentibus  vero  dubie  dispositis  absolutio  neganda  est  extra  ca¬ 
sum  gravis  necessitatis ;  in  eiusmodi  autem  necessitate  absolu¬ 
tio  sub  conditione  impertiri  potest,  immo  etiam  debet.  S.  Alph., 
nn.  431  et  432.  Cfr.  supra,  n.  539  seq. 

III.  Absolutio  differri  poterit:  a)  cum  dubitetur  de  paeni¬ 
tentis  dispositione,  post  adhibitam  debitam  confessarii  diligen¬ 
tiam  in  disponendo  paenitentem,  nec  hic  sit  in  casu  in  quo 
debeat  absolvi  sub  conditione;  b )  vel  cum  dilatio  censeatur 
multum  profutura  paenitenti  iam  disposito,  et  hic  libenter  in 
dilationem  consentiat:  haec  tamen  dilatio  brevis  esse  debebit. 
Quoad  paenitentem  dubie  dispositum  vide  dicta  in  n.  539  seq. 


(1)  S.  Alph.,  n.  607.  Cfr.  Zelle,  Ars  artium,  seu  La  Confeslbn  segun  los  grandes 
maestros,  lib.  2;  Gury,  n  620. 

N.  B.  «Confessario  pro  viribus  cavendum  est,  ne  quispiam 
sacramento  reconciliationis  infensus  discedat. 

»Quare  si  iusta  sit  causa  cur  differenda  sit  absolutio,  verbis 
quoad  poterit  humanissimis  persuadeat  confessis  necesse  est,  id  et 
munus  officiumque  suum  et  eorum  ipsorum  salutem  omnino  postu¬ 
lare  ;  eosque  ad  redeundum  quamprimum  blandissime  alliciat,  ut 
iis  fideliter  peractis  quae  salubriter  praescripta  fuerint,  vinculis 
soluti  peccatorum,  gratiae  caelestis  dulcedine  reficiantur».  Leo  XII, 
in  Const.  Caritate  Christi,  25  dec.  1825.  Cfr.  n.  742. 

729.  Quaesita.  —  Quaer.  l.°  An  requiratur  certitudo  de  dis¬ 
positione  paenitentis ,  ut  absolvi  possit? 

Resp.  l.°  Non  requiritur  certitudo  absoluta ,  nec  etiam  cer¬ 
titudo  moralis  stricta ,  qualis  requiritur  in  aliis  Sacramentis, 
v.  gr.  circa  vinum  ad  consecrationem  Eucharistiae.  Ratio  est, 
quia  sacramentum  paenitentiae  fere  certius  eiusmodi  iudicium 
non  admittit. 

Resp.  2.°  Requiritur  et  sufficit  iudicium  prudens,  seu  certi¬ 
tudo  moralis  lata,  quae,  ut  ait  S.  Alphonsus ,  prudenti  probabi¬ 
litati  aequivalet.  Paenitentes  enim  communiter  non  nisi  pro¬ 
babilitatem  dispositionis  prae  se  ferunt.  Ita  S.  Alph .,  n.  461 ; 
Suarez ,  disp.  32,  sect.  2,  n.  1,  et  alii  communiter .  —  Consonant 
Catech.  Cone.  Trid.,  n.  60,  ubi  legitur:  Si,  audita  confessione , 
(sacerdos)  iudicaverit ,  neque  in  enumerandis  peccatis  diligen¬ 
tiam,  nec  in  detestandis  dolorem  paenitenti  omnino  defuisse, 
absolvi  poterit.  Gury ,  n.  624. 

730.  Quaer.  2.°  Quaenam  sint  ordinaria  signa  sufficientis 
dispositionis? 

Resp.  Praecipua  sunt  sequentia:  l.°  si  paenitens  candide  et 
humiliter  confiteatur ;  2.°  si  asserat  cordate,  se  dolere  de  pec¬ 
catis  et  firmum  habere  propositum  non  peccandi  de  cetero ; 

3. °  si  omnia  peccata,  etiam  maiora  et  turpia,  sincere  declaret ; 

4. °  si  ex  aliquo  pio  motivo  ad  confessionem  libere  accesserit; 

5. °  si  ex  desiderio  conversionis  iam  a  peccato  cessaverit.  La- 
croix ,  n.  1734.  Cfr.  n.  562. 

Quaer.  3.°  An  confessarius  teneatur  excitare  dolorem  in  pae- 
nitente ? 

Resp.  l.°  Affirm.,  si  paenitens  non  videatur  sufficienter  dis¬ 
positus;  ratio,  quia  absolvens  indispositum,  exponit  sacramen¬ 
tum  periculo  frustrationis ;  si  vero  illum  dimittat  sine  absolu¬ 
tione,  ipsum  exponit  periculo  diu  remanendi  in  statu  peccati 
mortalis,  aut  etiam  amplius  non  redeundi.  S.  Alph.,  n.  608. 

Resp.  2.°  Neg.,  si  paenitens  videatur  sufficienter  instructus 
et  dispositus,  ut  sunt  paenitentes  morati,  et  qui  frequenter  con¬ 
fitentur.  Tunc  enim  confessarius  ad  nihil  tenetur,  nec  ratione 

:;o 

caritatis,  cum  paenitens  ope  speciali  non  indigeat,  nec  ratione 
reverentiae  sacramenti,  quod  nulli  periculo  exponitur.  S.  Alph., 
n.  608;  Laymann ,  c.  13,  n.  10;  Sporer ,  792;  Gury,  n.  625. 

731.  Quaer.  4.°  Quibusnam  praecipue  neganda  est  abso¬ 
lutio? 

Resp.  Cum  Ballerinio ,  h.  1. :  «iis  omnibus  et  solis  negan¬ 
dam  esse  absolutionem,  qui  gravem  aliquam  obligationem  im¬ 
plere  renuunt».  —  Hinc,  iuxta  Rituale  Rom.  et  S.  Carolum 
Borr.,  neganda  est :  l.°  iis  qui  nulla  dant  signa  doloris,  aut  vitam 
emendare  nolunt ;  2.°  iis  qui  rem  alienam  restituere,  aut  debita 
solvere,  vel  honorem  aut  famam  laesam,  aut  quodlibet  aliud 
grave  damnum  resarcire  nolunt,  cum  possint;  3.°  iis  qui  uti 
nolunt  remediis  quae  sunt  necessaria  ad  emendationem,  aut 
ad  lapsum  praecavendum ;  4.°  iis  qui  inimicitias  et  odia  de¬ 
ponere,  offensam  condonare,  vel  reconciliari  cum  inimicis  re¬ 
cusant  ;  5.°  iis  qui  nolunt  abstinere  ab  usura,  superstitionibus, 
artibus  et  commerciis  illicitis,  aut  a  quovis  opere  malo ;  6.°  iis 
tandem  qui  occasionem  peccandi  proximam,  cum  possint,  de¬ 
serere  nolunt,  aut  qui  aliis  occasionem  praebent. 

732.  Quaer.  5.°  An  absolvi  possit  debitor  antequam  resti¬ 
tuat? 

Resp.  Affirm.,  si  confessarius  deprehendat,  debitorem  pa¬ 
ratum  esse  ad  restitutionem  faciendam,  uti  debet.  Si  vero  pae¬ 
nitens  aut  pluries  promissis  restituendi  non  steterit,  aut  pru¬ 
denter  praevideatur  propositum  non  servaturus,  expedit  ut  con¬ 
fessarius  restitutionem  prius  exigat,  quam  absolvat,  nisi  tamen 
aliqua  gravis  ratio  aliter  suadeat. 

Quaer.  6.°  An  possit ,  immo  an  debeat  absolvi  paenitens ,  qui 
vult  sequi  opinionem  sententiae  confessarii  oppositam? 

Resp.  Affirm .,  si  sit  vere  probabilis,  aut  saltem  paenitens 
paratus  sit  stare  iudicio  alterius  docti  et  prudentis.  Recole  dicta 
de  conscientia,  vol.  1,  n.  142.  Gury ,  n.  627. 

§  II.  De  agendi  ratione  cum  variis  paenitentium  generibus 

Agendum:  l.°  de  iis  qui  versantur  in  occasione  peccati; 
2.°  de  consuetudinariis  et  recidivis;  3.°  de  paenitentibus  piis 
et  timoratis. 

Punctum  I.  —  De  iis  qui  versantur  in  occasione  peccati 

733.  Definitio.  —  Occasio  peccati  generatim  definitur  :  cir¬ 
cumstantia  externa ,  quae,  sive  ex  natura  sua,  sive  ex  fragilita¬ 
te  hominis  qui  in  illa  reperitur,  ad  peccandum  allicit  seu  in- 

ducit.  Hinc  differt  a  -periculo  peccandi,  qua  appellatione  venit 
quicquid  impellit  ad  peccandum,  sive  intrinsecum  illud  sit, 
sive  extrinsecum. 

Divisio.  —  Multiplex  occasio  distinguitur,  scilicet :  proxi¬ 
ma,  vel  remota ;  absoluta,  vel  relativa ;  voluntaria,  vel  neces¬ 
saria  ;  praesens,  vel  non  praesens. 

1. °  Occasio  proxima  illa  est,  in  qua  homines  communiter 
ut  plurimum  peccant ;  occasio  vero  remota  ea  est,  in  qua  com¬ 
muniter  homines  ut  plurimum  non  peccant.  S.  Alph.,  n.  452. 

2. °  Occasio  absoluta  seu  per  se ,  ea  est,  quae  per  se  est  indu¬ 
cens  ad  peccatum,  atque  adeo  talis  est  respectu  ad  homines 
communiter  sumptos ;  occasio  relativa  seu  per  accidens ,  illa 
est  quae,  licet  non  sit  occasio  respectu  aliorum,  est  tamen  talis 
respectu  alicuius,  spectata  eius  fragilitate. 

3. °  Occasio  voluntaria  ea  est,  quae  facile  dimitti  potest ; 
necessaria  vero  ea  est,  quae  physice  vel  moraliter  non  potest 
removeri. 

4. °  Occasio  praesens  seu  in  esse ,  ea  est,  quam  quis  secum 
habet,  quin  eam  actu  quaerat,  v.  gr.  si  domi  teneat  concubi¬ 
nam,  vel  cum  ancilla  peccare  soleat ;  occasio  non  praesens  seu 
non  in  esse,  ea  est,  quam  quis  non  habet  quidem  in  actu,  sed 
facile  reperit,  ut  est  caupona  relative  ad  ebriosum,  amasia  re¬ 
spectu  amasii.  Gury ,  n.  628. 

734.  Principia.  —  I.  Non  est  deneganda  absolutio  paeniten¬ 
ti  in  occasione  remota  constituto,  etiamsi  eam  deserere  nolit. 
—  Ratio  est :  l.°  quia  ea  non  inducit  periculum  proximum  pec¬ 
candi  mortaliter ;  2.°  quia  nimis  dura  obligatio  paenitenti  im¬ 
poneretur,  cum  plerumque  tales  occasiones  moraliter  vitari  ne¬ 
queant.  S.  Alph.,  Hom.  apost.,  tract.  ult.,  n.  2  et  seq. 

II.  Nunquam  absolvendus  est  paenitens  qui  recusat  dese¬ 
rere  occasionem  proximam  voluntariam  peccati,  sive  occasio 
illa  sit  proxima  per  se,  sive  per  accidens,  sive  in  esse,  sive  non 
in  esse.  —  Constat  ex  proposit.  61. a  damnata  ab  Innocentio  XI, 
quae  sic  se  habet :  Potest  aliquando  absolvi,  qui  in  proxima 
occasione  peccandi  versatur,  quam  potest  et  non  vult  omittere; 
quin  immo  eam  directe  et  ex  proposito  quaerit,  aut  ei  se  ingerit. 

III.  Paenitenti  autem  qui  in  occasione  proxima  necessaria 
versatur,  non  potest  absolutio  denegari  ob  istam  occasionem,  si 
aliunde  dispositus  deprehendatur,  et  remediis  praescriptis  uti 
velit,  quibus  occasio  proxima  fiat  remota,  uti  sunt  diligens  ora¬ 
tio,  frequentior  usus  Sacramentorum,  quotidiana  renovatio  pro¬ 
positi  non  amplius  peccandi,  non  versari  solus  cum  sola,  fugere 
aspectu  complicis.  Noldin,  De  praecept.,  n.  415.  —  Ratio  est, 
•quia  nemo  tenetur  ad  impossibile,  sive  physice,  sive  moraliter, 

et  aliunde  occasio  peccandi  non  est  per  se  peccatum,  nec  in  ne¬ 
cessitate  peccandi  hominem  constituit.  S.  Alph.,  n.  453 ;  Gury , 
n.  629. 

IV.  In  quacumque  occasione  sit  paenitens  constitutus  ab¬ 
solvi  quidem  potest,  si  sincere  doleat  et  proponat.  Et  haec  reve¬ 
ra  est  tota  difficultas :  prudenter  iudicare  de  sinceritate  con¬ 
tritionis  et  propositi.  Casus  Romae  ad  S.  Apollinar.,  pag.  197. 
Cfr.  Buccer.,  2,  n.  809. 

735.  Quaesita.  —  Quaer.  l.°  An  paenitens  qui  promittit  sin¬ 
cere ,  se  derelicturum  esse  occasionem  peccandi  proximam  vo¬ 
luntariam,  possit  absolvi  antequam  eam  deseruerit ? 

Resp.  i.°  Affirm.,  per  se,  si  agatur  de  occasione  non  in  esse , 
quando  paenitens,  ut  supponimus,  est  vere  dispositus,  pericu¬ 
lum  vero  infringendi  propositum  non  apparet  grave. 

Dixi  per  se,  quia  si  circumstantiae  conatum  aliquem  requi¬ 
rant,  v.  gr.  in  fugiendo  aliquo  socio,  aut  non  adeunda  in  certis 
quibusdam  circumstantiis  temporis,  personarum,  etc.,  aliqua 
domo,  tunc  ad  confessarii  prudentiam  pertinebit  perpendere, 
an  expediat  ut  prius  paenitens  difficultatem  vincat. 

Resp.  2.°  Neg.,  generatim  loquendo ,  si  agatur  de  occasione 
praesente  seu  in  esse,  quae  facile  dimitti  statim  possit.  Si  tamen 
paenitens  det  signa  extraordinaria  doloris,  adeo  ut  credi  possit 
abesse  periculum  inconstantiae  in  proposito,  absolvi  poterit, 
praesertim  si  accedat  rationabilis  causa,  v.  gr.  nota  in  omitten¬ 
da  communione,  sollemnitatis,  indulgentiae,  etc.  —  Idem  ex 
mente  S.  Alphonsi  dicendum  est,  si  paenitens  ad  eundem  con- 
fessarium  redire  non  possit,  vel  saltem  non  nisi  post  diutur¬ 
num  tempus.  Tunc  enim,  ait  S.  Doctor,  non  solum  absolvi  pot¬ 
est,  sed  ad  absolutionem  recipiendam  ius  habet.  Gury ,  n.  630. 

736.  Quaer.  2.°  An  possit  absolvi  qui,  exsistens  in  occa¬ 
sione  necessaria,  remediis  adhibitis  eodem  semper  modo  rela- 
bitur? 

Resp.  l.°  Negari  forte  posset  suppositum.  Vix  enim  fieri  pot¬ 
est,  ut  remediis  adhibitis  emendatio  aliqua  non  sequatur,  si 
haec  opportuna  et  circumstantiis  congrua  proponantur.  Gury , 

n.  631. 

Resp.  2.°  In  casu,  cum  praeceptum  vitandi  occasiones  impo¬ 
natur  ad  cavenda  peccata,  adhibenda  foret-  regula  generalis,  ut 
mature  perpendatur  utrum  in  praxi  difficilius  sit  occasionem 
removere,  quam  vitare  peccatum  occasione  praesente,  an  vero 
facilius .  Si  difficilius  sit  occasionem  auferre,  decernatur,  mora- 
liter  impossibile  esse  eam  removere. 

Punctum  II.  —  De  consuetudinariis  et  recidivis 

737.  Consuetudinarius .  prout  distinguitur  a  recidivo ,  iux- 
ta  recentiores  dicitur  ille  qui  contraxit  habitum  alicuius  pecca¬ 
ti,  in  quod  tamen  nondum  post  confessionem  sit  relapsus.  — 
Recidivus  vero  vocatur  ille  qui  habitum  contraxit,  et  post  con¬ 
fessionem  in  idem  peccatum  relabitur,  sine  ulla  fere  emenda¬ 
tione  (1). 

738.  Regulae.  —  In  hoc  puncto  sicut  in  praecedenti  funda¬ 
mentale  principium  hoc  esse  debet :  Paenitens,  quicumque  ille 
sit,  sive  consuetudinarius,  sive  recidivus,  absolvi  semper  poterit , 
modo  sincere  doleat  et  proponat.  Vel,  ut  ait  S.  Alph.,  1.  6,  n.  459, 
prope  finem  :  «quoties  paenitens  affert  vera  signa  doloris  et  pro¬ 
positi,  toties  bene  absolvi  poterit».  Tota  igitur  difficultas  erit 
in  formando  prudenti  iudicio  de  sinceritate  doloris  et  propo¬ 
siti  (2). 

Ad  hoc  iudicium  formandum  possunt  inservire  sequentes  re¬ 
gulae  : 

I. a  Consuetudinarius  quilibet  absolvi  semper  potest,  etiam  prima 
vice  qua  pravum  habitum  confitetur,  etsi  nulla  emendatio  praeces¬ 
serit,  modo  hanc  serio  proponat,  et  paenitentiae  signa,  quamvis 
ordinaria  tantum,  ostendat.  5.  Alph.,  n.  450,  et  alii  communiter . 

II.  a  Neganda  autem  est  absolutio  consuetudinario,  si  media  a 
confessario  prudenter  proposita  et  ad  consuetudinem  vincendam 
necessaria  adhibere  recuset.  —  Ratio  est,  quia  eo  ipso  non  vult  sin¬ 
cere  corrigi,  quamvis  asserat  se  velle  vitam  mutare ;  et  proinde  est 
simpliciter  indispositus.  Cfr.  n.  731. 

739.  III. a  Recidivus,  praebens  extraordinaria  seu  specialia  signa 
doloris,  toties  quoties  absolvi  potest.  Ratio  est,  quia  per  signa  doloris 
extraordinaria  quaevis  prudens  tollitur  suspicio,  quam  praecedentes 
lapsus,  etsi  frequentes,  inducere  potuerunt,  et  confessarius  pruden¬ 
ter  iudicare  potest  paenitentem  satis  esse  dispositum.  —  Dixi  absolvi 
potest,  non  autem  necessario  debet :  confessarius  enim  potest  abso¬ 
lutionem  in  hoc  casu  differre,  si  dilationem  paenitenti  utiliorem 
futuram  esse  iudicaverit,  licet  ordinarie  magis  expediat  ut  non  dif¬ 
feratur  (3). 

740.  lV.a  Recidivus,  etiam  sola  contritionis  signa  ordinaria 
praebens,  absolvi  potest  et  generatim  debet  quoties  absolutio  non 
potest  facile  differri.  • —  Ratio  est,  quia  ex  una  parte  absolute  iudicari 
potest  sat  dispositus  ex  signis  ordinariis ;  et  ex  alia  parte  adest 
gravis  ratio  eum  absolvendi,  ne  diu  permaneat  in  statu  peccati  mor¬ 
talis  ;  sed  confessarius  antequam  talem  absolvat,  curam  adhibebit, 
ut  eum  ad  recipiendum  beneficium  absolutionis  melius  ac  certius 
«disponat.  Gury,  n.  635. 

741.  V.a  Recidivus  rediens  cum  eodem  pravo  habitu,  nullo  ad¬ 
ii)  S.  Alph.,  n.  457;  Casus  Romae  ad  S.  Apollinar.,  pag.  200;  Gury,  n.  632. 

(2)  Casus  Romae  ad  S.  Apollinar.,  pag.  200.  Cfr.  Buccer.,  1.  c. 

(3)  S.  Alph.,  n.  460,  et  Prax.  confess.,  n.  76. 

hibito  conatu,  nulloque  impleto  medio  ex  iis  quae  a  confessario 
praescripta  sunt,  non  potest  absolvi,  nisi  signa  extraordinaria  (i.  e. 
vera)  doloris  ostendat.  —  Ita  S.  Alphon.sus:  «Ratio  est,  quia  frequens 
ille  relapsus  signum  praebet,  vel  saltem  prudentem  dat  suspicionem, 
quod  sua  paenitentia  non  sit  vera;  qui  enim  firme  proponit  (bene- 
ait  Lugo,  disp.  14,  n.  160)  rem  sibi  moraliter  possibilem,  non  ita  fa¬ 
cile  sui  propositi  obliviscitur,  sed  saltem  per  aliquod  tempus  perseve¬ 
rat,  et  difficilius  aut  rarius  cadit»  (lib.  6,  n.  459).  Cfr.  supra,  n.  561. 

742.  VI. a  Recidivo  dubie  disposito  absolutio  differenda  est  per 
aliquod  tempus,  usquedum  prudens  dispositionis  signum  appa¬ 
reat  (1). 

Hanc  regulam  ita  fac  intelligas  :  si  recidivus  (vel  alius)  accedat 
dubie  dispositus,  vel  etiam  omnino  indispositus,  confessarius  viscera 
indutus  misericordiae  Christi  Iesu,  omnem  curam  impendere  debet. 
ut  illum  bene  disponat  et  recte  dispositum  absolvat.  Quod  si  praesta¬ 
re  praetermittat,  non  magis  ipse  erit  dispositus  ad  audiendas  con¬ 
fessiones,  quam  paenitens  ad  absolutionem  recipiendam.  Hac  igitur 
adhibita  sufficienti  cura,  si  adhuc  paenitens  dubie  dispositus  ma¬ 
neat,  servandum  erit  quod  regula  indicat  (2). 

VII. a  quae  est  praecipua:  «Ergo  semper  ac  confessario  positive1 2 3 4 5 
non  innotescit,  paenitenti  omnino  defuisse  dolorem,  ipsum  absolvere 
potest»  (3). 

Geteroqui  semper  spectandum  est  bonum  maius  paenitentis ; 
sic  optime  S.  Alph.,  n.  459  (4),  ait:  «Ut  errandi  periculum  de¬ 
clines,  si  vides  bina  vel  trina  absolutione  te  posse  infirmum 
curare,  esto  in  misericordia  dives.  Emendatio  peccatoris  secu¬ 
rior  omnibus  regulis  est  norma  vel  impertiendi  vel  denegandi 
absolutionem». 

743.  Quaesita.  —  Quaer.  l.°  Quandonam  censeatur  contrac¬ 
ta  consuetudo? 

Resp.  l.°  Hoc  regula  generali  determinari  nequit,  quia  alii 
plus  facilitatis  contrahunt  ad  aliquod  peccatum  paucis  actibus,, 
v.  gr.  tribus  vel  quattuor,  quam  alii  illud  saepius  committendo  ; 
unde  nec  semper  pro  consuetudinario  habendus  est,  qui  plu¬ 
ries  in  certo  genere  deliquit,  nec  semper  pro  non  consuetudi¬ 
nario,  qui  ter  aut  quatter  peccare  incepit. 

Resp.  2.°  Generatim  loquendo,  peccatum  saepius  repetitum 
brevi  tempore  facilius  inducit  eius  consuetudinem,  quam  si  lon¬ 
gioris  temporis  intervallo  totidem  vicibus  repeteretur  (5). 

744.  Quaer.  2.°  Quaenam  sint  signa  extraordinaria  doloris? 

Resp.  Sequentia  communiter  recensentur :  l.°  si  paenitens  multo 

maiorem  conatum,  quam  antea,  adhibuerit  ad  sese  emendandum; 
vel  si  fuerit  notabiliter  emendatus ;  a  fortiori,  si  vitam  iam  integre 

(1)  S.  Alph.,  Praxis  oonfess.,  nn.  71,  72;  Hom.  apost.,  tr.  ult..  nn.  9,  10. 

(2)  Cfr.  Const.  Leonis  XII,  Caritate  Christi,  25  dee.  1825  Vide  etiam  dicta. 

n.  728,  N.  B. 

(3)  S.  Alph.,  1.  6,  n.  461.  Cfr.  dicta  in  n.  729. 

(4)  Ex  Concina,  c.  10,  n.  24. 

(5)  S.  Alph.,  in  Praxi  confess.,  n.  70.;  Gury,  n.  638. 

in  melius  mutaverit ;  2.°  si  peccatum  diu  celatum  cum  magno  rubore 
confiteatur ;  3.°  si  remediis  a  confessario  praescriptis  diligentius 
usus  sit ;  4.°  si  longum  iter  fuerit  aggressus  ad  confessionem  rite 
peragendam;  5.°  si  impense  requirat,  ut  confessionem  generalem 
instituat,  aut  maiorem  vitae  anteactae  peccatorum  partem  repetere 
velit ;  6.°  si  fuerit  inductus  extraordinario  motivo  ad  confitendum, 
nempe  contione  audita,  morte  alicuius  amici,  etc.  ;  7.°  si  confiteatur 
cum  magna  humilitate  et  verbis  compunctionem  cordis  redolentibus 
(saltem  ordinarie) ;  8.°  si  sponte  asserat,  se  velle  omnino  peccatum 
vitare,  cum  omni  incommodo ;  a  fortiori,  si  dicat  se  malle  mori, 
quam  peccare ;  9.°  si  suspiria  aut  gemitus  edat ;  vel  lacrimas  fundat 
(saltem  ordinarie) ;  10.°  non  raro  etiam  spontanea  confessio  haberi 
potest  ut  signum  extraordinarium  doloris,  praesertim  in  illis  iuve- 
nibus  et  viris  qui  seipsos  et  timorem  humanum  vincere  debent,  ut 
ad  confitendum  accedant. 

Ceterum  etiam  ex  signis  ordinariis  constare  prudenter  potest 
sincerum  esse  dolorem  et  propositum  paenitentis  recidivi,  ita 
ut  absolvi  possit  non  modo  prima  vice,  sed  etiam  quarta  et  quin¬ 
ta,  etc.  Sicut  enim  per  signa  ordinaria  potuit  prima  vice  since¬ 
rum  dolorem  ostendere,  ita  etiam  poterit  vicibus  subsequenti- 
bus ;  quamvis  aliqua  maior  suspicio  contra  ipsum  ex  relapsu 
suboriatur. 

745.  Quaer.  3.°  An  absolutio  negari  possit  consuetudinario, 
qui  recusat  confiteri  pluries  in  anno? 

Resp.  Neg.,  per  se,  si  aliunde  videatur  sufficienter  disposi¬ 
tus  ;  quia  nullum  est  praeceptum  confitendi  pluries  in  anno, 
et  sunt  alia  media  quae  iniungi  possunt  ad  consuetudinem  vin¬ 
cendam.  Tales  potius  sunt  suaviter  et  fortiter  inducendi  ut  sae¬ 
pius  accedant,  v.  gr.  in  festo  Pentecostes,  Assumptionis  B.  Ma¬ 
riae  Virginis,  Nativitatis  Domini,  etc. 

Quaer.  4.°  Quid  agendum  cum  iis  qui  confitentur  immediate 
ante  matrimonium  contrahendum,  et  hucusque  pravae  consue¬ 
tudini  addicti  fuere ? 

Resp.  l.°  Si  inter  se  peccare  soliti  fuerint,  facilius  absolvi 
possunt ;  occasio  enim  per  matrimonium  cessabit. 

Resp.  2.°  Maior  est  difficultas,  si  prava  consuetudo  ex  alia 
parte  proveniat ;  attamen  magis  expedit  tales  absolvere,  saltem 
conditionate,  quam  non  absolutos  dimittere,  nisi  de  eorum  in- 
dispositione  certo  constet.  Cfr.  dicta  in  nn.  562,  728,  729,  734,  IV, 
et  738.  Gury ,  n.  640. 

Punctum  III.  --De  paenitentibus  piis 

746.  Confessarius  constituitur  non  tantum  ad  absolvendos 
peccatores,  sed  etiam  ad  animas  in  via  perfectionis  dirigendas ; 
omnibus  enim  confessariis  repetit  Dominus,  quod  olim  Iere- 


472 


TRACTATUS  XV. — DE  SACRAMENTO  PAEN ITENT IAE 


747 


miae  (c.  i,  10)  dixit:  Ecce  constitui  te...  super  gentes...  ut  evel¬ 
las  et  dissipes...  et  aedifices  et  plantes. 

Regulae  generales  directionis.  —  I.a  Ante  omnia  studeat  confes¬ 
sorius  paenitentium  intimos  animi  motus  et  conditionem  perspicere, 
ut  instructionem  possit  illorum  capacitati  et  naturae  accommodare  ; 
neque  enim  omnes  sunt  eodem  spiritu  ducendi,  nec  uno  modo  omnes 
regendi.  Vide  5.  Alph.,  in  Praxi  conf.,  n.  99  seq. 

II.  a  Ducat  paenitentes  ad  perfectionem  per  gradus  et  ordinate, 
ita  ut  generatim,  prius  conentur  assequi  primum  virtutis  gradum, 
quam  ad  supremum  contendant,  v.  gr.  prius  discant  operari  recta 
intentione,  et  actiones  ordinarias  recte  peragere,  quam  altiora  exco¬ 
gitent;  prius  discant  pati  levia  aequo  animo,  quam  de  adversis  ve¬ 
lint  gaudere. 

III.  a  Doceat  omnes,  perfectionem  cuiusque  in  eo  sitam  esse,  ut 
opera  ordinaria  bene  peragant,  v.  gr.  ut  bene  orent,  Missae  intersint, 
laboribus  sese  exerceant,  refectionem  corporis,  modo  quo  par  est, 
sumant,  inoffense  cum  proximo  conversentur,  omnia  denique,  ad 
quae  ex  officio  et  statu  incumbunt,  recte  obeant. 

747.  IV.a  Probet  opportune  paenitentes  devotionem  profitentes, 
ut  advertat  quo  spiritu  ducantur,  an  Dei  vel  mundi,  amoris  vel 
timoris ;  et  quis  affectus  sit  in  eis  praedominans,  qui  primo  morti¬ 
ficandus  sit.  Attamen  non  omnes  eodem  modo  probandi  et  tractandi 
sunt,  sed  cautela  et  discretione  opus  est ;  sic  benignius  excipiendi, 
qui  ad  tristitiam  proni  sunt,  ne  in  animi  deiectionem  labantur ;  ani¬ 
mae  etiamnum  tenerae,  quas  Deus  primo  sibi  conciliat,  mollius  sunt 
tractandae ;  si  autem  animae  sint  nobiliores  aut  fortiores,  vel  ha¬ 
beant  beneficia  Dei  extraordinaria,  suavitati  iungenda  est  quaedam 
severitas.  Sed  caveat  confessarius,  ne  probatio  sit  aperta ;  secus 
enim  nihil  prodest. 

V. a  Non  imponat,  quinimmo,  ubi  opus  sit,  temperet  extraordina¬ 
rias  poenalitates;  sed  sic  instituat  animas,  ut  ipsaemet  eas  sponte 
deposcant ;  neque  credendum  illarum  spiritui,  quae  studiose  extra¬ 
ordinaria  sectari  deprehenduntur,  nisi  adsint  signa  certa  eas  im¬ 
pulsu  divino  duci.  Si  quis  advertatur  esse  in  rebus  agendis  proprii 
iudicii  tenax,  suaviter  simul  et  fortiter  est  corrigendus.  Gury, 
nn.  641,  642. 

VI.  a  Curet,  ut  ii,  qui  ad  sacram  synaxim  frequenter  aut  quotidie 
accedere  solent,  singulis  hebdomadis  aut  saltem  bis  in  mense  con¬ 
fiteantur  (1). 


ARTICULUS  II.  De  officio  ministri  post  confessionem 

Duplex  est  obligatio  confessarii  post  confessionem:  i.°  per 
accidens,  quoad  defectus  commissos  reparandos ;  2.°  per  se, 
quoad  sigillum  servandum. 


(1)  Vide  plura  apud  S.  Alplionsum,  in  Praxi  confessarii.  Cfr.  etiam  Ciolli-Pons, 
Directorio  practioo  dei  confesor,  c.  8. 

§  I.  De  obligatione  corrigendi  defectus  in  confessione 

commissos 

748.  Principia.  —  I.  a)  Error  circa  valorem  sacramenti  cum 

gravi  culpa  vel  gravi  negligentia  commissus,  supposito  gravi 
damno  paenitentis  (v.  gr.  quia  non  absolvit  infirmum  iam  mo¬ 
riturum,  qui  idcirco  aeternae  damnationis  periculo  exponitur) 
ex  iustitia  reparandus  est  etiam  cum  gravi  incommodo  confessa- 
rii  —  Ratio  est,  quia  confessarius  ex  officio  et  ex  quasi-contractu 
cum  paenitente  inito  tenetur  rite  ipsi  administrare  sacramentum. 
—  In  casu  proposito,  confessarius,  etiam  non  petita  venia  paeni¬ 
tentis,  posset  ipsi  dicere  se  eum  non  absolvisse,  etenim  hoc  non 
esset  contra  sigillum. 

b)  Si  autem  error  sit  inculpabilis  vel  leviter  culpabilis,  con¬ 
fessarius  obligatur  quidem  ex  iustitia ,  sed  cum  minori  incom¬ 
modo.  S.  Alph .,  n.  619. 

c)  Demum,  si  fuerit  cum  levi  damno  paenitentis  (v.  gr.  non 
absolvit  paenitentem  qui  bene  valet,  et  frequenter  confiteri  so¬ 
let),  tunc  error  non  necessario  reparandus  est,  quia  peccata  in 
alia  confessione  remittentur. 

II.  a)  Error  circa  accidentia  sacramenti  non  est  reparandus 
extra  confessionem,  si  confessarius  in  hoc  negative  tantum,  etsi 
culpabiliter,  se  habuerit  (v.  gr.  non  interrogavit  numerum  et 
species  peccatorum)  Ratio,  quia  confessarius  non  tenetur  pro¬ 
curare  integritatem  sacramenti  et  utilitatem  paenitentis,  nisi 
in  confessione,  ut  medicus  spiritualis  et  minister  sacramenti. 

b )  Reparandus  est  autem  etiam  extra  confessionem  error,  si 
positive  paenitentem  in  errorem  induxerit  (v.  gr.  dixit,  nume¬ 
rum  et  speciem  peccatorum  non  esse  accusandum,  occasionem 
non  esse  derelinquendam ;  paenitenti  non  licere  occultam  com¬ 
pensationem)  ;  quia  ex  iure  naturali  quisque  debet  tollere  cau¬ 
sam  mali,  quam  positive  et  voluntarie  posuit.  Iam  vero,  si 
error  commissus  fuerit  cum  culpa  gravi ,  reparandus  erit  etiam 
cum  incommodo  proportionate  gravi;  si  autem  cum  culpa  levi 
aut  nulla,  tenetur  tantum  cum  incommodo  proportionate  levi. 
Quaerenda  tamen  semper  est  venia ;  quam  si  paenitens  neget, 
confessarius  ad  nihil  ulterius  tenetur  (1). 

III.  In  praxi  generatim  nulla  erit  obligatio  monendi  extra 
confessionem,  si  defectus  versetur  circa  integritatem  materia¬ 
lem  confessionis  (v.  gr.  confessarius  non  interrogavit  paeniten¬ 
tem,  unde  hic  obliviscitur  alicuius  peccati,  quod  interrogatus 


(1)  S.  Alph.,  n.  620;  Ball.,  h.  1. ;  Buccer.,  2,  n.  827. 

accusaret),  praesertim  si  admissus  fuit  sine  ulla  culpa  confes- 
sarii ;  quia  hic  error  vix  aut  ne  vix  quidem  paenitenti  vel  aliis 
nocere  potest.  Ita  communiter .  Cfr.  Suarez,  disp.  32,  s.  6,  n.  8. 

749.  Quaesita.  —  Quaer.  l.°  Ad  quid  teneatur  confessarius 
qui  indebite  paenitentem  a  restitutione  facienda  solvit,  vel  e 
contrario  ad  eam  obligavit? 

Resp.  l.°  Si  ex  malitia,  vel  ignorantia  vincibili,  aut  gravi 
negligentia  solverit  indebite  paenitentem,  tenetur  errorem  cor¬ 
rigere  ;  quod  si  non  corrigat,  vel  paenitens,  qui  secus  restituis¬ 
set,  interea  factus  sit  impotens  ad  restituendum,  confessarius 
ipse  eius  loco  restituere  tenetur,  quia  ius  creditoris  violavit,  im¬ 
pediendo  scilicet  restitutionem  ei  debitam. 

Resp.  2.°  Item  si  ex  malitia,  aut  ignorantia,  vel  negligentia 
gravi  obligavit  paenitentem  ad  restitutionem  indebitam,  tene¬ 
tur  ex  iustitia  errorem  retractare  ;  et  si  paenitens  iam  restituit, 
tenetur  ipsi  damnum  resarcire. 

Resp.  3.°  Si  inculpabiliter  aut  ex  levi  negligentia  paeniten¬ 
tem  indebite  obligavit,  vel  ab  obligatione  solvit,  tenetur  ex  ius¬ 
titia  errorem  corrigere,  non  tamen  cum  tam  gravi  incommodo. 
Ratio  est,  quia  ex  una  parte  quisque  tenetur  ex  iustitia  impe¬ 
dire  ne  sua  actione  etiam  inculpabili  pariat  alteri  damnum, 
quod  facile  praecavere  potest,  et  aliunde  ex  culpa  levi  aut 
tantum  materiali  ordinarie  non  oritur  obligatio  cum  gravi  in¬ 
commodo  (1). 

750.  Quaer.  2.°  Ad  quid  teneatur  confessarhis  qui  omisit 
monere  paenitentem  de  restitutione  facienda? 

Resp.  l.°  Tenetur,  si  damnum  praevidet,  monere  paeniten¬ 
tem  de  obligatione  cum  aliquo  incommodo,  si  nulla  aut  levis 
tantum  culpa  intervenerit,  saltem  ratione  caritatis ;  maiori  au¬ 
tem  cum  incommodo,  si  in  omissione  graviter  peccaverit.  Ita 
communiter  cum  S.  Alph.,  n.  621. 

Resp.  2.°  Probabilius  non  tenetur  restituere,  etiamsi  moni¬ 
tionem  omittendo  graviter  peccaverit;  ratio,  quia  confessarius 
non  tenetur  ex  iustitia  impedire  damnum  eius,  cui  debetur  re¬ 
stitutio  (2). 

751.  Quaer.  3.°  An  teneatur  ad  restitutionem ,  qui  ex  levi 
tantum  culpa  paenitentem,  ab  obligatione  restituendi  solvit ,  si 
deinde  negligat  eum  monere ,  cum  facile  possit? 

Resp.  Affirm.  Ratio  est,  quia  licet  confessarius  sine  culpa 
saltem  gravi  paenitentem  exemerit  a  restitutione,  tamen  cum 
eius  consilium  pergat  influere  in  damnum  creditoris,  ipse,  co- 


(1)  S.  Alph.,  n.  621.  Cfr.  dicta  supra,  n.  36,  q.  1 ;  Gury,  n.  644. 

(2)  Recole  dicta  vol.  1,  n.  829.  S.  Alph.,  ibid. ;  Gury,  n.  645. 

gnito  errore,  tenetur  ex  iustitia  causam  damni  auferre,  si  facile 
possit  (1). 

Quaer.  4.°  An  confessarius  sine  paenitentis  licentia  possit 
extra  confessionem  cum  eo  loqui  de  defectu  commisso  in  con¬ 
fessione ? 

Resp.  Neg.,  si  paenitens  iam  discesserit;  ratio,  quia  monitio 
illa  extra  confessionem  onerosa  est  paenitenti.  Aliunde  post 
absolutionem  completum  est  iudicium ;  nec  refert,  quod  moni¬ 
tio  fiat  ad  reparandum  eiusdem  confessionis  defectum  (2). 

§  II.  De  sigillo  confessionis 

752.  Sigillum  confessionis  est  obligatio  servandi  silentium 
de  omnibus  cognitis  ex  confessione,  et  quorum  manifestatio  red¬ 
deret  sacramentum  onerosum  seu  odiosum  (3). 

Agendum:  l.°  de  obligatione  sigilli;  2.°  de  subiecto  sigilli; 
3.°  de  obiecto  sigili ;  4.°  de  variis  modis  illud  violandi. 

Punctum  I.  —  De  obligatione  sigilli 

753.  Principia.  —  I.  Obligatio  sigilli  sacramentalis  est  iuris 
naturalis,  iuris  divini  positivi  et  etiam  iuris  ecclesiastici. 

Obligatio  enim  sigilli  sacramentalis  oritur:  a)  ex  iure  natu¬ 
rali ,  quod  obligat  ad  servandum  secretum  id,  cuius  revelatio 
laederet  famam  proximi ;  b)  ex  quasi- contractu,  inito  inter  pae- 
nitentem  et  confessarium,  vi  cuius  ille  non  confiteretur,  si  hic 
non  se  obligaret  ad  sigillum  ;  c)  ex  iure  divino ,  sive  ex  divina 
institutione  huius  sacramenti,  quod  redderetur  odiosum  et  ni¬ 
mis  difficile,  si  confessarius  posset  unquam  revelare  quicquam 
ex  auditis  in  confessione,  maxime  cum  paenitens  debeat  con¬ 
fiteri  omnia  peccata  sua  etiam  gravissima  et  occultissima  (cfr. 
Suarez,  De  paenit.,  disp.  33,  sect.  1,  n.  1  seq.) ;  d)  ex  iure  ec¬ 
clesiastico  positivo,  ut  patet  ex  Codice:  «Sacramentale  sigil¬ 
lum  inviolabile  est ;  quare  caveat  diligenter  confessarius,  ne 
verbo  aut  signo  aut  alio  quovis  modo  et  quavis  de  causa  pro¬ 
dat  aliquatenus  peccatorem»  (can.  889,  §  1). 

Confessarius  qui  directe  sacramentale  sigillum  violare  prae¬ 
sumpserit,  incidit  ipso  facto  in  excommunicationem  latae  sen¬ 
tentiae  specialissimo  modo  Sedi  Apostolicae  reservatam ;  qui 
vero  indirecte  tantum,  suspendi  debet  a  celebratione  Missae  et 


(1)  S.  Alph.,  n.  622,  et  alii  communiter ;  Gury,  n.  646. 

(2)  S.  Alph.,  n.  622;  Lacroix,  n.  1776,  etc.  Vide  tamen  dicta  in  Prine.  I,  pro  casu, 
in  quo  error  oonfessarii  inducat  paenitentem  in  periculum  salutis.  S.  Alph.,  n.  619. 

(3)  Cfr.  S.  Alph.,  lib.  6,  n.  634,  cum  Busembaum,  ibid. 

Si  praedictae  causae  aliquando  cessarent,  tunc  iterum  tenere¬ 
tur  ad  denuntiandum.  Buccer.,  Inst.  Th.  mor.,  n.  1273. 

Unde,  si  sollicitans  esset  consanguineus  vel  affinis  paeni- 
tentis  sollicitati,  hic  per  se  excusaretur  a  denuntiatione  fa¬ 
cienda  (1). 

Quaer.  6.°  An  deneganda  sit  absolutio  paenitenti  qui  sacer¬ 
dotem  sollicitantem  denuntiare  recusat? 

Resp.  Affirm.,  secus  enim  lex  inutilis  et  irrita  plerumque 
evaderet.  Confessarius  igitur,  quo  prudentiori  potest  modo,  de¬ 
nuntiationem  faciendam  curare  debet,  absolutionem  nempe  dif¬ 
ferendo  vel  etiam  denegando  paenitenti  obtemperare  recusanti. 
Paenitentes  vero  qui  «ob  iustam  causam  denuntiationem  dif¬ 
ferre  debent,  eamque  quo  citius  poterunt  faciendam  spondent 
serioque  promittunt,  possunt  absolvi».  Instr.  S.  Off.,  20  febr. 
1867,  n.  5  (2). 

696.  Quaer.  7.°  An  denuntiandus  sit  confessarius  qui  in 
confessione  postulavit  a  muliere  ubi  habitet,  si  postea  eam  domi 
sollicitaverit ? 

Resp.  Affirm .,  quia  licet  quaestio  facta  in  confessione  vi¬ 
deatur  indifferens,  postea  tamen  ex  circumstantiis  cognoscitur, 
eam  appositam  fuisse  ad  sollicitandum.  S.  Alph.,  n.  676. 

Quaer.  8.°  An  sit  denuntiandus  sacerdos  qui ,  rogatus  a  mu¬ 
liere  ut  eius  confessionem  audiat,  eam  sollicitat ? 

Resp.  Affirm.,  ex  decreto  quarto  ex  supradictis,  si  sollicita¬ 
tio  fiat  in  confessionario,  seu  in  loco  confessionis.  Secus,  si  sol¬ 
licitatio  fiat  extra  locum  confessionis  et  absque  praetextu  con¬ 
fessionis.  Gury,  n.  594.  Vide  tamen  infra,  n.  702,  3.° 

697.  Quaer.  9.°  An  sit  denuntiandus  qui ,  cognita  in  confes- 
fessione  mulieris  fragilitate ,  postea  eam  domi  sollicitat? 

Resp.  Affirmandum  est,  si  mulierem  sollicitet  tanquam  per¬ 
sonam  cuius  indolem  aut  fragilitatem  ex  confessione  cogno¬ 
verit,  idque  verbis  aut  alio  modo  innuat. 

Sed  nota  in  casu  denuntiationem  vix  fieri  posse,  quin  mu¬ 


li)  Buccer.,  Comm.  IV,  n.  38;  Ball.-P.,  vol.  5,  n.  741;  Gtnicot,  2,  n.  398 
(2)  Animadvertenda  tamen  ea  sunt  quae  Card.  Albitius,  De  inconstant.  in  fide, 
c.  35,  sic  habet :  «Fuit  resolutum  28  iun.  1597  et  28  febr.  1598  et  15  apr.  1612,  quod 
quando  mulier  est  nobilis  et  verecunda,  nec  potest  induci  ad  deponendum,  in  Urbe 
(Romae)  consulatur  S,  Congr.  —  Si  vero  extra  Urbem,  consulatur  Episcopus  vel  inqui¬ 
sitor  ;  qui,  si  habent  difficultatem,  consulant  S.  Congregationem ;  sin  minus,  dent 
facultatem  confessariis  absolvendi  paenitentem  quae  iustis  de  causis  denuntiare  re¬ 
cusat,  quae  tamen  debet  absolvi  sub  conditione,  quod  cessantibus  causis  teneatur  hoc 
facere,  ac  etiam  non  adire  amplius  oonfessaxium  a  quo  fuit  sollicitata». 

In  locis  autem  ubi  non  urgetur  observatio  decretorum  pontificiorum  (v.  gr.  in 
locis  haereticorum,  mahumetanorum,  etc.,  in  quibus  nulla  spes  adsit  punitionis  de¬ 
nuntiati),  quid  in  iis  casibus  agendum  sit,  ab  Episcopo  resciendum  egt, 

lier  se  ipsam  infamet,  ad  quod  non  tenetur ,  ideoque  vix  un¬ 
quam  videtur  adesse  obligatio  denuntiationis  (1). 

Quaer.  10.  An  sit  denuntiandus  confessarius  qui  mulierem 

de  pulchritudine  laudat? 

Resp.  Affirm.,  si  ex  loquendi  modo,  aut  ex  aliis  circumstan¬ 
tiis  videatur  agere  ex  pravo  affectu ;  secus  vero,  si  ex  quadam 
imprudentia  vel  ex  mera  levitate  loquatur.  8.  Alph.,  n.  703,  etc. 

698.  Quaer.  11.  An  facile  fides  sit  adhibenda  mulieribus 
sacerdotem  de  sollicitatione  accusantibus ? 

Resp.  Neg.,  sed  sedulo  tum  confessario,  tum  Superioribus 
pensandae  sunt  circumstantiae  rerum  et  personarum.  Non  se¬ 
mel  enim  visae  sunt  mulierculae,  quae  ex  invidia,  odio,  zeloty¬ 
pia,  aliove  fine  perverso  clericos  prorsus  innocentes  atrociter 
calumniatae  sunt.  Omnia  igitur  adiuncta  maturo  examine  sunt 
perpendenda,  praesertim  quando  mulier  facilem  se  promptam- 
que  ad  parendum  praecepto  denuntiationis  ostendit.  Cfr.  apud 
Sani ,  De  sexto  Decalogi  praecepto,  n.  2107,  plures  casus  falsae 
sollicitationis  ex  aequivocatione. 

Quaer.  12.  Quaenam  sint  poenae  in  falso  denuntiantes? 

Resp.  Si  quis  per  se  ipsum  vel  per  alios  confessarium  de 
sollicitationis  crimine  apud  Superiores  (2)  falso  denuntiaverit, 
ipso  facto  incurrit  in  excommunicationem  speciali  modo  Sedi 
Apostolicae  reservatam ,  a  qua  nequit  ullo  in  casu  absolvi,  nisi : 
a)  falsam  denuntiationem  formaliter  ratractaverit ;  b)  et  dam¬ 
na,  si  qua  inde  secuta  sint,  pro  viribus  reparaverit;  c)  imposita 
insuper  gravi  ac  diuturna  (v.  gr.  per  tres  vel  quattuor  menses) 
paenitentia,  firmo  praescripto  can.  894  (can.  2363).  —  Ex  can. 
894,  hoc  peccatum  est  reservatum  ratione  sui  Sedi  Apostolicae 
simpliciter ,  ideoque,  ut  videtur,  urget  reservatio  etiam  si  pae- 
nitens  censuram  non  incurrat,  quia  eam  ignorabat.  Vide  n.  672, 
q.  5.° 

Haec  censura  non  incurritur,  nec  reservatio  peccati,  nisi 
denuntiatio  facta  fuerit  forma  canonica,  i.  e.  eo  modo  qui  esset 
sufficiens  ad  impletionem  obligationis  denuntiandi,  si  sollici¬ 
tatio  vera  fuisset.  Vide  n.  701.  Non  igitur  si  fiat  per  epistolam 
anonymam ;  attamen,  si  ita  fieret,  adhuc  falso  denuntians  gra¬ 
viter  peccaret. 

699.  N.  B.  l.°  Iuxta  Instr.'  S.  Officii,  20  febr.  1866  (Coli.  S.  C. 
de  P.  F.,  vol.  1,  n.  1282,  ed.  2.a) :  «Accepta  denuntiatione  non  illico 

(1)  Cfr.  Casus  Romae  ad  S.  ApolUnar.,  pag.  161,  162. 

(2)  Superiores  de  quibus  hic  fit  sermo  sunt  S.  Officium,  loci  Ordinarius,  vel  ab 
aliquo  eorum  delegatus  (can.  904).  Unde  Superiores  de  quibus  in  hoc  can.  2363,  idem 
sunt  ac  iudices  ecclesiastici  de  quibus  in  can.  894  (cfr.  n.  668  in  fine).  Reliqui  Supe¬ 
riores  etiam  maiores,  etiam  religionis  exemptae,  districte  prohibentur  comminus  in 
oaugig  ad  S,  Officium  spectantibus  se  intromittant  (can,  5Q1,  §  2), 

Punctum  II.  — De  subiecto  sigilli 

757.  Principia.  —  I.  Tenetur  per  se  et  primario  aci  sigillum 
confessarius  ipse,  quicumque  ille  sit,  sive  verus ,  sive  fictus ,  seu 
per  errorem  legitimus  existimatus,  et  proinde  etiam  laicus,  qui 
se  sacerdotem  fingeret  et  cui  paenitens  bona  fide  confiteretur. 
—  Ratio  est,  quia  quoties  quis  confitetur  in  ordine  ad  sacramen¬ 
tum,  quisquis  eum  audit,  contrahit  eo  ipso  sigilli  obligationem  ; 
secus  enim  sacramentum  redderetur  odiosum. 

II.  Tenentur  per  accidens  et  secundario  omnes  ad  quos 
notitia  confessionis  quomodocumque  pervenit,  sive  a)  ex  ipsa 
confessione,  sive  b)  ex  mediis  ad  illam  ordinatis.  —  Ratio  est : 
a)  quia,  si  pervenit  ex  ipsa  confessione ,  eadem  adest  causa, 
propter  quam  obligatio  sigilli  datur,  scilicet  ne  odium  in  sacra¬ 
mentum  creetur;  si  autem  b)  pervenit  ex  mediis ,  idem  dicen¬ 
dum  est,  nam  odium  mediorum  in  finem  ipsum  redundaret. 

Unde  Codex :  «Obligatione  servandi  sacramentale  sigillum 
tenentur  quoque  a)  interpres,  b )  aliique  omnes,  ad  quos  notitia 
confessionis  quoquo  modo  pervenerit»  (can.  889,  §  2). 

Et  postea  «quicumque  praescriptum  can.  889,  §  2,  temere 
violaverit,  pro  reatus  gravitate  plectatur  salutari  poena,  quae 
potest  esse  etiam  excommunicatio »  (can.  2369,  §  2). 

Hinc  ad  sigillum  tenentur,  praeter  interpretes  adhibitos  in 
confessione  peragenda:  l.°  Superiores,  a  quibus  extra  sacra¬ 
mentum  petitur  facultas  absolvendi  vel  recipiendi  absolutionem 
a  casu  reservato ;  2.°  qui  peccatum,  dum  quis  confitetur,  sive 
de  industria,  sive  etiam  inculpabiliter  audiant,  et  pariter  si 
quis  ab  istis  illud  forte  audiret ;  3.°  qui  scribunt  confessionem 
rudium,  vel  ignorantium  linguam  confessarii,  ac  praesertim  si 
alio  modo  confessio  peragi  non  possit ;  4.°  doctores  a  confes- 
sario  consulti  de  licentia  paenitentis ;  5.°  ii  omnes  quibus  con¬ 
fessarius  sacrilege  vel  imprudenter  peccata  in  confessione  audita 
manifestasset.  S.  Alph.,  nn.  647,  648.  Cfr.  dicta  n.  605,  q.  7.°; 
606,  q.  9.° 

758.  Quaesita.  —  Quaer.  l.°  An  paenitens  quoque  obligetur 
sigillo  respectu  confessarii ? 

Resp.  l.°  Non  tenetur  ad  sigillum  sacramentale;  quia  obli¬ 
gatio  sigilli  est  tantum  in  favorem  paenitentis. 

Resp.  2.°  Tenetur  autem  ad  secretum  naturale  circa  ea  quae 
revelare  nequit  sine  iniusto  confessarii  damno,  aut  contra  ra¬ 
tionabilem  eius  voluntatem,  vel  sine  iniuria  et  contemptu  sa¬ 
cramenti.  .S.  Alph.,  n.  647. 

Immo,  iuxta  Card.  D'Annibale ,  3,  n.  362,  nota  44,  «tenetur 

secreto  commisso ,  quod  heic  arctius  obligat».  Ratio  est,  quia 
«cum  confessarius  obligatur  necessario  ad  dandum  consilium 
paenitenti,  ut  ille  sibi  caveat  a  damnis  spiritualibus,  ideo  pae- 
nitens  rigorosius  tenetur  cavere  ne  confessario  damnum  obve¬ 
niat  ob  consilium  sibi  praestitum»  (S.  Alph.,  1.  c.).  Praeterea 
confessarius  se  ipsum  defendere  nequit,  quamvis  paenitens  eum 
infamet,  vel  res  aliter,  quam  a  confessario  fuerunt  dictae,  nar¬ 
ret,  quia  sigillo  prohibetur.  Cfr.  11  Monitore ,  12,  176  seq. 

Quaer.  2.°  An  confessarius  possit  loqui  cum  paenitente  de 
ipsius  confessione ? 

Resp.  l.°  Potest  loqui  in  confessione  de  omnibus  confessio¬ 
nibus  praeteritis,  modo  gravis  causa  id  exigat ;  secus  grave  pae- 
nitentibus  accidere  solet  quod  refricetur  praeteritorum  memo¬ 
ria  peccatorum.  Ball.,  h.  1. 

Resp.  2.°  Potest  etiam  loqui  post  absolutionem  antequam 
paenitens  discesserit ,  vel  si  postea  redierit.  Ratio  est,  quia  licet 
completum  sit  sacramentum,  tamen  iudicium  adhuc  moraliter 
perseverat. 

Resp.  3.°  Extra  sacrum  tribunal  ne  ullum  quidem  verbum 
sine  paenitentis  licentia  facere  cum  ipso  potest  circa  ea  quae  ad 
eius  confessionem  pertinent.  —  Excipe,  nisi  ipse  paenitens  prior 
de  sua  conscientia  loquatur.  Et  etiam  in  hoc  casu  non  debet 
generatim  confessarius  excurrere  extra  materiam,  de  qua  ipse 
paenitens  verba  facit.  S.  Alph .,  n.  651. 

Quaer.  3.°  An  liceat  confessario  consulere  doctiores  circa  res 
auditas  in  confessione ? 

Resp.  l.°  Consultationes  necessarias  facere  quidem  potest, 
sed  aut  de  licentia  expressa  paenitentis  (1)  et  celata  omnino  eius 
]3ersona,  aut  proponendo,  casum  ut  speculativum,  ita  additis  et 
mutatis  aut  omissis  adiunctis,  ut  nulla  vel  remotissima  indicia 
ad  cognitionem  paenitentis  ducere  queant  (2). 

Resp.  2.°  Si  adsit  periculum  revelationis,  et  non  habeatur  li¬ 
centia  expressa  ipsius  paenitentis,  tunc  nihil  restat,  nisi  rem 
Deo  commendare  librosque  consulere. 

(1)  De  licentia  expressa  ipsius  paenitentis  potest  quidem  confessarius  loqui 
cum  aliis,  v.  gr.  ut  consulat  et  possit  solvere  dubitationes  paenitentis  et  ipsius 
confessarii  circa  obligationem  restituendi.  Nam  obligatio  non  loquendi  de  auditis 
in  confessione  subaudit  hanc  conditionem  :  nisi  paenitens  licentiam  dederit.  Secre¬ 
tum  enim  hoc  immediate  quidem  institutum  est  in  favorem  paenitentis,  mediate 
vero  et  ex  primaria  intentione  instituentis,  in  favorem  ipsius  sacramenti ;  sed  sicut 
cedit  in  favorem  paenitentis  et  sacramenti,  ut  sine  tali  licentia  confessarius  non 
possit  loqui  de  auditis  in  confessione,  ita  etiam  ut  possit  loqui  cum  tali  licentia. 
Hoc  enim  cedere  potest  in  bonum  ipsius  paenitentis  per  ipsum  sacramentum  inten¬ 
tum,  et  aliunde  nullum  nocumentum  infertur  sacramento,  si  prudenti  et  rationabili 
modo  fiat.  S.  Thom.,  in  4  sect.,  d.  21,  q.  3,  art.  2;  S.  Bonav.,  ibid.,  2  part.,  art.  2,  q.  2; 
Su&rez,  1.  c.,  n.  8. 

(2)  Cfr.  Ferreres,  apud  Razon  y  Fe,  vol  48,  pag  93 

759.  Quaer.  4.°  An  teneatur  ad  sigillum ,  qui  legit  chartam 
in  qua  paenitens  confessionem  scripsit? 

Resp.  l.°  Neg.,  ex  sententia  communissima  et  probabiliori, 
si  charta  solum  contineat  materiam  ad  concessionem  postea  fa¬ 
ciendam.  Ratio  est,  quia  obligatio  sigilli  oritur  ex  sola  confes¬ 
sione  actuali ;  illa  vero  charta  neque  est  confessio  actualis,  nec 
medium  de  se  ordinatum  ad  illam,  sed  libere  electum  ad  iuvan- 
dam  memoriam.  Nec  ex  violatione  huius  sigilli  redderetur  odio¬ 
sa  confessio,  sed  scriptio  peccatorum,  quae  necessaria  non  est. 
Oritur  nihilominus  obligatio  secreti  naturalis,  quod  per  se  gra¬ 
viter  obligat,  nisi  de  minimis  culpis  ac  quotidianis  agatur  (1). 

Resp.  2°  Affirm.,  si  charta  est  aut  fuerit  adhibita  pro  actuali 
confessione ,  v.  gr.  si  mutus  vel  alius  confiteatur  per  scriptu¬ 
ram  confessario  praesenti,  et  charta  iam  tradita  esset  sacerdoti ; 
maxime  vero  si  quis  eam  legeret,  dum  est  in  manu  confessa- 
rii  aut  in  actu  confessionis,  aut  amissa  esset  ab  ipso  confessario 
aut  a  paenitente  post  confessionem,  quia  in  his  casibus  ad  con¬ 
fessionem  pertinet  et  videtur  esse  ipsa  confessio  manens. 
S.  Alph .,  ibid. ;  Lugo,  De  paenit.,  d.  23,  n.  48.  —  Item  si  quis 
legat  epistolam  missam  ad  Superiorem  causa  alicuius  reserva- 
tionis.  Illa  enim  est  medium  de  se  ordinatum  ad  sacramentum 
et  veluti  eius  complementum. 

760.  Quaer.  5.°  An  teneatur  ad  sigillum  confessionis  doctor 
consultus  ab  ipso  paenitente? 

Resp.  Neg.,  saltem  probabilius ,  si  consulatur  circa  confes¬ 
sionem  alteri  faciendam ;  sed  tenetur  tantum  ad  secretum  na¬ 
turale  et  commissum.  Ratio  est,  quia  obligatio  sigilli  oritur  ex 
sola  confessione  sacramentali,  in  qua  paenitens  manifestat  pec¬ 
cata  in  ordine  ad  absolutionem.  S.  Alph.,  n.  649;  Suarez,  disp. 
33,  sect.  4;  Billuart,  diss.  8,  art.  3;  contra  aliquos,  qui  ideo 
affirmant,  quod  revelatio  confessionem  redderet  odiosam.  Sed, 
ut  merito  reponit  S.  Alph.,  non  ipsa  confessio,  sed  consultatio 
odiosa  evaderet. 

Dixi  supra,  si  consulatur  circa  confessionem  alteri  facien¬ 
dam,;  quia  si  paenitens  eum  consulat  circa  confessionem  ipsimet 
faciendam,  sigillo  tenetur,  cum  haec  consultatio  velut  inchoata 
confessio  habenda  sit. 


Punctum  III.  —  De  obiecto  sigilli 

761.  Principia.  —  I.  Obiectum  sigilli  sunt  omnia  peccata 
confessa,  et  omnia  quae  ad  individuam  peccatorum  explicatio- 


(1)  S.  Alph.,  n.  650;  Sudrez, 
n.  47 ;  Salmant.,  tr.  6.  c.  14,  n.  63. 


disp.  33,  sect.  4,  n.  6 ;  Lugo,  De  paenit.,  disp.  23, 

nem  'pertinent.  —  Ratio  est,  quia  non  tantum  pro  peccatis,  sed 
etiam  pro  iis  omnibus  quae  iuvant  ad  ea  explicanda,  urget  ratio 
sigilli,  et  aliunde  haec  cum  peccatis  quid  unum  constituunt. 

II.  Obiectum  sigilli  est  etiam  quicquid  in  confessione  ma¬ 
nifestatum  est,  cuius  revelatio  cederet  in  gravamen  paervitentis 
et  in  odium  sacramenti.  —  Quia  sigillum  inductum  est,  ne  ex 
metu  revelationis  fideles  a  sacramento  paenitentiae  retrahan¬ 
tur.  Gury,  n.  655. 

762.  Resolves.  —  Sub  sigillo  confessionis  cadunt:  l.°  Om¬ 
nes  peccatorum  circumstantiae ,  etiam  post  absolutionem  decla¬ 
ratae,  nam  unum  moraliter  sunt  cum  peccatis  iam  accusatis ; 
immo  idem  dicendum,  etiamsi  dubium  esset  utrum  circum¬ 
stantiae  in  ordine  ad  confessionem  declaratae  fuerint,  necne. 

2. °  Peccata  complicis ,  etsi  absque  necessitate  cum  peccato 
essent  revelata,  quia  ex  intrinseca  confessionis  occasione  dicta 
sunt. 

3. °  Paenitentiae  impositae ,  nisi  forte  sint  valde  leves,  seu 
ex  iis  quae  pro  levissimis  culpis  imponi  solent.  S.  Alph., 
n.  604  seq. 

4. °  Defectus  manifestati  per  confessionem  ad  explicandam 
peccati  rationem,  v.  gr.  si  paenitens  dicat  se  sacros  ordines  cum 
irregularitate  suscepisse,  eo  quod  sit  illegitimus ,  etc.  S.  Alph  , 
ibid. ;  Gury ,  n.  656. 

5. °  Non  esset  per  se  contra  sigillum,  si  confessarius  dice¬ 
ret  :  « Iste  mihi  confessus  est  sua  peccata  venialia.  Nam  eo  ipso 
quod  confessus  est,  supponitur  confessus  venialia ;  quare  sicut 
potest  dicere  confessum  esse,  ita  potest  dicere  confessum  esse 
venialia,  et  pro  illis  paenitentiam  accepisse»  (Lugo,  1.  c.,  n.  50). 
Per  accidens  posset  esse  modus  saltem  parum  prudens,  immo 
et  continere  aliquod  periculum  revelationis,  v.  gr.  quia  de  alio 
id  non  posset  dicere,  vel  quia  alii  viderunt  illum  gravia  com¬ 
mittentem,  et  suspicentur,  vel  male  esse  confessum,  vel  alii 
confessum  esse  mortalia,  huic  vero  venialia,  ne  famam  amit¬ 
tat,  etc. 

763.  Quaesita.  — Quaer.  l.°  An  virtutes  et  scrupuli  paerii- 
tentis  sub  sigillo  cadant ? 

Resp.  ad  l.um  Neg.,  per  se,  nisi  inde  sequatur  gravamen  pae- 
nitentis ,  vel  aliorum.  Sequi  vero  potest  v.  gr.  quia  laudans 
unum  prae  aliis,  hi  forte  aegre  ferant ;  vel  etiam  quia  ipse  lau¬ 
datus  expertus  est  virtutem  laudatam  evadere  infirmiorem. 

Resp.  ad  2.um  Affirm.,  quia  scrupulositas  aliquo  modo  est 
materia  confessionis,  et  aliunde  ex  tali  manifestatione  grava¬ 
men  paenitentis  sequeretur  (S.  Alph.,  n.  664;  Lacroix,  n.  1947 ; 
Lugo,  etc.).  Et  quamvis  probabile  vel  probabilius  sit  non  esse 

Ferreres  Theol.  —  Tom.  II  31 

materiam  sigilli  scrupulos  qui  a  paenitente  non  declarantur  ad 
manifestandam  suam  conscientiam,  sed  percipiuntur  a  con- 
fessario,  attamen  iam  dictum  est  in  n.  756  in  hac  materia  non 
licere  uti  opinione  probabili. 

Quaer.  2.°  An  cadant  sub  sigillo  defectus  naturales  paeni- 
tentis,  v.  gr.  quod  sit  surdus ,  balbutiens ,  pauper ,  ignarus , 
claudus...? 

Resp.  l.°  Affirm.,  si  confessarius  noverit  tales  defectus  ex 
declaratione  paenitentis,  seu  quatenus  fuerunt  manifestati  ad 
declaranda  peccata ;  quia  tunc  connexionem  cum  confessione 
habent,  et  eorum  declaratio  sacramentum  redderet  odiosum. 

Resp.  2.°  Neg.  vero,  si  confessarius  illos  defectus  incidenter 
tantum  noverit.  S.  Alph.,  n.  642;  Guri/,  n.  657,  et  alii  commu¬ 
niter  contra  nonnullos. 

764.  Quaer.  3.°  An  cadant  sub  sigillo  peccata  commissa 
in  ipsa  confessione,  v.  gr.  impatientiae ,  contumeliae  in  confes- 
sarium? 

Resp.  l.°  Neg.,  per  se,  quia  culpas  illas  paenitens  non  con¬ 
fitetur,  ut  patet. 

Resp.  2.°  Affirm.,  tamen  plerumque,  quamvis  per  accidens 
tantum ;  quia  licet  peccata  illa  non  sint  per  se  materia  sigilli, 
saepe  tamen  per  accidens  revelationis  periculum  aliquo  modo 
involvunt ;  iudicium  enim  probabile  praebent,  quod  confessa¬ 
rius  vel  paenitentem  noluerit  absolvere,  vel  propter  culpam 
graviorem  eum  severius  reprehenderit,  etc. 

Non  caderet  autem  sub  sigillo  furtum  a  paenitente  in  dam¬ 
num  ipsius  confessarii  tempore  confessionis  commissum.  Immo, 
si  constaret  furem  ad  confitendum  venisse,  ut  furandi  occasio¬ 
nem  haberet,  non  forent  materia  confessionis  peccata  ab  ipso 
accusata ;  siquidem  talis  confessio  non  vera,  sed  simulata  tan¬ 
tum  esset. 

765.  Quaer.  4.°  An  violet  sigillum ,  qui  dicit  se  audivisse 
talem  personam  in  confessione? 

Resp.  Neg.,  nam  quod  aliquis  ad  confitendum  accedat,  id 
agnoscitur  externe,  seu  extra  confessionem.  Aliunde  hoc  non 
est  per  se  odiosum,  sed  potius  laudem  affert.  —  Confessarius 
tamen  ad  secretum  naturale  teneretur,  si  quis  clam  ad  confi¬ 
tendum  accessisset.  Ceterum  aliquando  per  accidens  suspicio 
gravis  peccati  sic  ingeri  posset.  S.  Alph.,  n.  638;  Gury,  n.  659. 

Quaer.  5.°  An  violet  sigillum,,  qui  dicit  se  talem  paenitentem 
absolvisse? 

Resp.  Neg.,  per  se,  quia  istud  paenitenti  in  tali  casu  onero¬ 
sum  esse  nequit.  —  Attamen  posset  in  quibusdam  adiunctis  one¬ 
rosum  evadere  aliis,  de  quibus  idem  dici  non  potest,  Ita  com~ 

muniter.  — -  Proinde  parentes,  magistri,  heri,  interrogantes  de 
absolutione  data  filiis  vel  subditis,  remittendi  sunt  ad  ipsos  pae- 
nitentes.  Similes  quaestiones  facere  solent  moniales  curae  in¬ 
firmorum  in  nosocomiis  addictae,  ut  sciant  an  necessaria  ad 
Viaticum  ministrandum  parare  debeant  ;  hae  pariter  ad  infir¬ 
mos  sunt  remittendae ;  vel  melius  petenda  est  ab  infirmo  licen¬ 
tia  moniales  vel  alios  monendi,  si  infirmus  S.  Eucharistiam 
sumpturus  sit.  Sufficit  autem  infirmo  dicere:  Monebo ,  etc. 

766.  Quaer.  6.°  An  confessarius  tradens  paenitenti  schedu¬ 
lam  in  testimonium  confessionis ,  declarare  possit  eum  fuisse 
absolutum? 

Resp.  Neg.  omnino.  Ratio  est,  quia  fieret  comparatio  cum 
paenitentibus  qui  non  possent  declarari  absoluti ,  et  proinde 
sequeretur  indirecta  confessionis  revelatio.  S.  Alph.,  n.  639.  — - 
Excipit  S.  Auctor,  si  schedulae  essent  typis  editae,  et  in  iis  di¬ 
ceretur  absolutionem  fuisse  datam ;  quia  tales  schedulae  om¬ 
nibus  traderentur. 

Quaer.  7.°  Quomodo  conficienda  sit  schedula  confessionis ? 

Resp.  Sic  confici  solet :  Ego  infra  scriptus  testor  audivisse 
confessionem  N.,  die  tali,  etc. ;  huic  schedulae  nomen  suum 
subscribit  confessarius.  Vel  brevius :  Audivi  talem  in  confes¬ 
sione,  die,  etc.  Potest  etiam  dici :  Audivi  confessionem  sacra- 
mentalem;  quia  est  sacramentalis  omnis  confessio  quae  fit 
in  ordine  ad  absolutionem  recipiendam,  sive  absolutio  data  fue¬ 
rit,  sive  non. 

767.  Quaer.  8.°  An  violet  sigillum  confessarius  qui  paeni- 
tenti  indisposito  schedulam  confessionis  denegat? 

Resp.  l.°  Affirm .,  quoties  denegat  schedulam  paenitenti  ex¬ 
tra  confessionem  eam  petenti.  Ratio  est,  quia  utitur  notitia  con¬ 
fessionis  ad  exterius  agendum,  et  quidem  cum  magno  paeniten- 
tis  gravamine. 

Resp.  2.°  Affirm .,  etiamsi  paenitens  non  absolutus  petat  sche¬ 
dulam  intra  confessionem ,  et  agatur  de  iis  circumstantiis,  in 
quibus  solet  dari  vel  a  Superioribus  paenitentis  exigitur ,  ut  sae¬ 
pe  fit  tempore  paschali  pro  alumnis  collegiorum,  famulis,  etc. 
Ratio  est,  quia  ex  denegatione  schedulae  notum  aliis  fit,  paeni- 
tentem  non  esse  rite  confessum  nec  absolutum,  ideoque  erit  in¬ 
directa  sigilli  violatio.  Ita  communiter.  S.  Alph.,  n.  639;  Elbel, 
n.  492;  Sporer ,  n.  839,  etc. 

Resp.  3.°  Neg.  autem,  si  paenitens  petat  schedulam  in  con¬ 
fessione  extra  praefatas  circumstantias,  seu  quando  non  solet 
omnibus  dari ,  vel  a  Superioribus  non  exigitur.  Ratio  est,  quia 
tunc  confessarius  nihil  dicens  se  habet  mere  negative,  et  non 
approbat  illam  confessionem  testimonio  positivo,  ad  quod  non 

tenetur.  Aliunde  paenitens  non  compellitur  necessitate  decla¬ 
randi  aliis,  se  non  fuisse  absolutum ;  unde  si  hoc  dicat,  ipse 
suam  indispositionem  patefacit,  non  vero  confessarius.  Ita  Lugo, 
disp.  23,  n.  87,  cum  aliis. 

Interdum  tamen  potest  confessarius  etiam  paenitenti  indis¬ 
posito  dare  schedulam  confessionis  ob  varia  incommoda,  quae 
ex  eius  denegatione  sequerentur ;  nec  tunc  cooperabitur  sacri¬ 
legio  paenitentis,  qui  forte  hoc  confessionis  testimonio  utetur 
ad  sacramentum  vivorum,  v.  gr.  Eucharistiam  vel  matrimo¬ 
nium  in  statu  peccati  recipiendum ;  ratio,  quia  id  suae  malitiae 
paenitens  tribuere  debebit.  Elbel,  n.  492. 

Resp.  4.°  Neg.  etiam,  quoties  paenitens  simulatam  confessio¬ 
nem  fecit ,  v.  gr.  ad  poenam  fugiendam,  infamiam  vitandam, 
aut  schedulam  arripiendam,  ut  si  iuvenis  intuitu  matrimonii 
sic  confiteatur  :  Feci  quod  solent  facere  iuvenes  meae  conditio¬ 
nis;  nihil  super  est  aliud  dicendum;  non  peto  absolutionem ,  sed 
testimonium  peractae  confessionis.  Non  enim  frangitur  sigil¬ 
lum,  sive  schedula  denegetur  intra  sive  extra  confessionem. 
Ratio  est,  quia  sigillum  oritur  ex  sola  confessione  sacramentali, 
quae  hic  nullo  modo  habetur.  Nec  generatim  potest  confessarius 
talibus  schedulam  concedere,  quia  sine  ratione  sufficienti  eorum 
futuro  sacrilegio  cooperaretur.  Praeterea  falsum  assereret,  nem¬ 
pe  ipsos  fuisse  confessos,  quod  verum  non  est.  Lugo ,  disp.  23, 
n.  87 ;  Elbel ,  n.  494  ;  Gur\/,  n.  661,  etc. 

768.  Quaer.  9.°  Quid  agere  debeat  confessarius  detegens 
paenitentem  esse  surdum? 

Resp.  l.°  Si  surditatem  advertat  in  principio  confessionis, 
imponere  paenitenti  debet  ut  tempore  et  loco  opportuno  redeat. 

Resp.  2.°  Si  in  decursu  confessionis  id  deprehendat,  genera¬ 
tim  non  potest  alta  voce  paenitenti  imponere  ut  redeat,  ne  aliis 
ingerat  suspicionem,  illum  de  materia  gravi  confessum  fuisse ; 
sed  audiat  peccata,  quo  meliori  modo  potest,  et  praetermissis 
interrogationibus,  impertiatur  paenitenti  absolutionem  modo 
absoluto,  si  eum  dispositum  iudicet,  vel  conditionatam,  si  de 
dispositione  dubitet ;  et  paenilentiam  levem  ei  imponat,  ne  alii 
eum  graviter  peccasse  existiment.  Ita  S.  Alph.,  n.  642,  cum  aliis 
communiter.  Gury ,  n.  662. 

769.  Quaer.  10.  An  possit  confessarius  monere  complicem 
(de  licentia  paenitentis ),  vel  alium  ad  complicem  corrigendum ? 

Resp.  Affirm.  Ratio  est,  quia  complex  ex  confessione  alterius 
complicis  nullum  ius  acquirit  ad  sigillum  sacramentale ;  hoc 
enim  sigillum  institutum  est  in  favorem  paenitentium  tantum ; 
et  proinde  ius  secreti  acquiritur  illi  soli  qui  illud  committit  (1), 

(1)  S.  4-lph.,  n,  641,  et  alii  communissime. 

Ordinarie  tamen  non  expedit  ut  confessarius  talem  licen¬ 
tiam  petat;  sed  satius  erit  paenitentem  inducere  ad  id  extra 
confessionem  sibi  aperiendum,  immo  melius  etiam  erit  ut 
ipse  paenitens  rem  deferat  alteri,  qui  malo  remedium  afferre 
queat  fi). 

Punctum  IV.  —  De  variis  modis  sigillum  violandi 

770.  Duplici  modo  violari  potest  sigillum:  l.°  directe ,  re¬ 
velando  expresse  aliquid  ad  secreta  confessionis  spectans,  v.  gr. 
si  dicatur :  Titius  hoc  fecit,  etc. ;  2.°  indirecte ,  aliquid  dicendo 
aut  faciendo  :  a)  ex  quo  quis  cognoscere  aut  suspicari  possit  pec¬ 
catum  vel  defectum  paenitentis  in  sola  confessione  cognitum, 
aut  b)  ex  quo  paenitenti,  vel  aliis,  v.  gr.  complicibus,  possit 
oriri  pudor,  molestia,  dedecus,  damnum,  vel  quodlibet  grava¬ 
men  (2). 

771.  Dico.  Confessarii  qui  sive  in  privatis  collocutioni¬ 
bus,  sive  in  publicis  ad  populum  contionibus  loquuntur  de  sub¬ 
missis  in  sacramentali  confessione  potestati  clavium,  etsi  reti¬ 
ceant  omnia  quae  paenitentis  personam  quomodocumque  ma¬ 
nifestare  queant,  violant  aliquo  modo  ipsum  sigillum  (3). 

772.  De  hoc  modo  agendi  duo  affirmat  S.  Officium  :  l.°  per 
illum  salvari  substantialiter  sigillum  sacramentale  (quatenus 
scilicet  reticentur  omnia  quae  personam  paenitentis  manifes¬ 
tare  queunt)  ;  2.°  per  illum  nihilominus  aliquo  modo  violari 
sigillum,  quia:  a)  continet  aliquam  saltem  speciem  sive  appa- 
rientiam  atque  suspicionem  iniuriae ,  b )  offendit  pias  aures 
audientium,  c)  et  excitat  diffidentiam  contra  sacramentum: 
quae  omnia  sunt  contra  naturam  huius  sacramenti,  ideoque 
contra  sigillum. 

773.  a)  Quod  autem  substantialiter  non  violetur  sigillum,  si 
reticeantur  omnia  quae  personam  paenitentis  prodere  queant,  inde 
patet,  quod  sigillum  primario  dicit  relationem  ad  personam  deter¬ 
minatam,  verbi  gratia,  huius  paenitentis  et  cum  relatione  ad  pec¬ 
catum.  Unde  ad  violationem  substantialem  non  sufficit  revelare 
peccata  in  abstracto,  nisi  peccator  aliquo  modo  reveletur.  Cfr. 
Suarez,  De  paenit.,  disp.  33,  sect.  4,  n.  8. 

b)  Quod  vero  aliquo  modo  violetur  sigillum,  si  confessarius 
loquatur  de  submissis  potestati  clavium  in  sacramentali  confessio¬ 
ne,  etsi  reticeantur  omnia  quae  paenitentem  prodere  quocumque 
modo  queunt,  probatur  ex  ipsa  definitione  sigilli  sacramentalis : 


(1)  S.  Alph.,  ibid.  Vide  dicta  in  n.  603 ;  Gury,  n.  663. 

(2)  Vide  tamen  dicta  in  n.  763,  q.  2.° ;  Gury,  n.  664. 

(3)  Ita  S.  Off.,  in  Instr.  data  die  9  iun.  1915  (apud  Rqzdn  y  Fe,  vol.  48,  pag.  89), 

definitur  enim  «obligatio  confessarii  servandi  silentium  de  omni¬ 
bus  cognitis  ex  confessione,  et  quorum  manifestatio  redderet  sacra¬ 
mentum  onerosum  seu  odiosum)).  Vide  supra,  n.  752. 

c)  Iam  vero  illa  manifestatio  quorundam  confessariorum,  teste 
S.  Officio,  continet  aliquam  saltem  speciem  atque  suspicionem  in- 
iuriae  contra  paenitentem,  offendit  pias  aures  audientium  et  exci¬ 
tat  diffidentiam  contra  sacramentum.  Ergo  reddit  sacramentum 
aliquo  modo  onerosum  seu  odiosum,  seu  aliquo  modo  avertit  homi¬ 
nes  a  sacramento.  Ergo  aliquo  modo  est  violatio  sigilli.  Ergo  iure 
meritoque  improbatur  a  S.  Officio.  Nec  refert  quod  haec  dicantur 
aut  narrentur  ad  aedificationem.  Non  enim  sunt  facienda  mala  ut 
eveniant  bona. 

d)  Quare  si  ex  dictis  a  confessario  circa  res  auditas  in  con¬ 
fessione  auditores  vel  alii  possent  venire  in  cognitionem  paeni- 
tentis,  iniuria  esset  perfecta  et  consummata. 

e)  Verum,  etsi  res  illae  ita  manifestentur,  ut  nemo  possit  veni¬ 
re  in  cognitionem  paenitentis  qui  eas  accusavit,  fieri  tamen  pote¬ 
rit  ut  ex  illa  manifestatione  sacramentum  reddatur  odiosum,  v.  gr. 
quia  audientes  putent  aut  saltem  suspicentur  ex  tali  manifestatio¬ 
ne  posse  aliquem  venire  in  cognitionem  vel  saltem  in  suspicionem 
paenitentis ;  aut  etiam  quia  ipsi  audientes  huic  vel  alteri  confes¬ 
sario  similia  accusarunt,  et  suspicionem  concipiant  ne  forte  de  re 
sua  confessarius  tunc  loquatur,  quod  aegre  ferunt  semper  paeni- 
tentes,  maxime  cum  ipsis  audientibus  ea  manifestantur ;  aut  saltem 
suspicari  possunt  quod  forte  etiam  res  ab  ipsis  accusatas  aliquan¬ 
do  confessarius  manifestet.  Immo  fieri  posset  ut  confessarius  ea 
narret  ubi  nullum  est  periculum  ut  paenitens  ea  audiat,  sed  qui 
audierunt,  alibi  ea  repetant,  et  tandem  aliquando  ipse  paenitens  ab 
aliis  audiat  quae  ipse  suo  confessario  manifestaverat. 

f)  In  violatione  substantiali  non  datur  parvitas  materiae;  haec 
alia  gravis  etiam  est  ex  genere  suo,  sed  admittere  poterit  aliquan¬ 
do  parvitatem  materiae,  sicut  accidit  in  violatione  indirecta. 

g)  Et  quamvis  aliqua  ex  his  videri  possint  alicui  probabiliter 
non  contineri  in  materia  sigilli,  notandum  est  in  hac  materia  si¬ 
gilli  sacramentalis  non  licere  uti  opinionibus  probabilibus,  ideoque 
de  his  tantum  loqui  licet,  quae  certum  moraliter  sit  non  pertinere 
ad  sigillum.  Si  enim  tantum  probabile  sit,  aut  etiam  probabilius, 
non  licet  de  iis  loqui.  Ratio  est,  quia  ((tam  sacramentum  quam 
paenitens  habent  ius  certum  ut  in  nullo  casu  quicquam  manifes¬ 
tetur,  quod  probabiliter  paenitenti  gravamen  aut  infamiam,  vel 
sacramento  odium  probabiliter  creare  possit».  S.  Alph.,  lib.  6, 
n.  633;  Noldin,  De  Sacram.,  422.  Vide  dicta  in  n.  756,  q.  2.° 

N.  B.  S.  Officium  loquitur  ude  submissis  potestati  clavium».  Po¬ 
testati  clavium  ea  tantum  submittuntur,  quae  sunt  materia  sacra¬ 
menti  paenitentiae,  nempe  peccata,  sive  mortalia,  sive  venialia, 
etsi  iam  antea  remissa.  Ea  igitur  sunt  materia  sigilli,  immo  etiam 
circumstantiae  sine  quibus  peccata  accusari  aut  omnino  nequeunt, 
aut  difficulter.  Immo  etiam  circumstantiae  innecessario  declara¬ 
tae,  vel  etiam  imprudenter,  quia  secus  rudes  et  imperiti  vix  possent 
confiteri  secure  et  sine  timore  revelationis.  Item  alia  omnia  quae 
de  facto  dicta  sunt  ad  declarandum  peccatum,  quia  haec  omnia 
saltem  per  reductionem  sunt  materia  confessionis,  cum  ordinen¬ 
tur  ad  accusationem  peccati.  Cfr.  Sudrez,  De  paenit.,  disp  33 
sect.  3,  n.  5.  ’ 

h)  Idem  intellige  de  defectibus  paenitentis  sola  confessione  ma- 

nifestatis,  v.  gr.  quod  sit  illegitimus ;  de  peccato  complicis,  de  pae- 
nitentia  imposita,  de  absolutione  negata,  ut  dictum  est  supra. 

774.  Quare  iubet  S.  Officium  locorum  Ordinariis  ac  Superio¬ 
ribus  religiosorum,  graviter  onerata  eorum  conscientia :  l.°  ut  abu¬ 
sus  huiusmodi,  si  dentur,  prompte  atque  efficaciter  coerceant;  2.°  ut 
in  posterum  curent  edoceri  sacerdotes  sibi  subditos,  ut  (excepto 
casu  necessariae  consultationis)  ne  quid  unquam  attingant  pertmens 
ad  materiam  confessionis  sacramentalis  sub  nulla  forma  nulloque 
praetextu,  ne  obiter  quidem,  nec  directe  nec  indirecte,  neque  in 
publicis  neque  in  privatis  sermonibus,  praesertim  occasione  missio¬ 
num  et  exercitiorum  spiritualium :  sic  eos  edoceri  curent,  tam  in 
scholis  theologiae  moralis,  quam  in  conferentiis  pro  casibus  con¬ 
scientiae,  necnon  in  publicis  ac  privatis  ad  clerum  allocutionibus 
et  adhortationibus.  Necessariae  consultationes  fieri  debent  iuxta 
regulas  traditas  a  probatis  auctoribus ;  3.°  ut  in  examinibus  pro 
eorum  habilitatione  ad  excipiendas  confessiones  hac  super  re  pe¬ 
culiari  modo  examinentur. 

Sperat  S.  Officium  ut  nullus  confessarius  violet  has  praescrip¬ 
tiones  ;  secus  praedicti  Ordinarii  ac  Superiores  debent  transgres¬ 
sores  graviter  monere,  reincidentes  gravibus  poenis  punire,  et  in 
casibus  gravioribus  eos  denuntiare  S.  Officio. 

775.  Resolves.  —  Secretum  confessionis  indirecte  violat : 

l.°  Qui  unum  prae  aliis,  quos  audivit,  laudans,  dicit  eum  sola 
venialia  commisisse  ;  quia  alii  inde  facile  in  suspicionem  culpae 
mortalis  adducuntur. 

2. °  Qui  de  peccato  paenitentis  per  solam  confessionem  co¬ 
gnito  loquitur  cum  aliis  qui  hoc  aliunde  norunt,  etiamsi  audien¬ 
tes  non  advertant  illud  ex  confessione  acceptum  esse. 

3. °  Qui  dicit,  se  non  absolvisse  talem,  eum  remisisse  ad 
tale  tempus,  vel  nondum  absolvisse,  vel  nondum  expletam  esse 
confessionem ;  ratio  postremi  est,  quia  longa  confessio  denotat 
ordinarie  multa  peccata,  aut  indispositionem  paenitentis,  nisi 
cognosceretur  esse  confessionem  generalem  aut  a  longo  tem¬ 
pore  resumptam,  ita  ut  paenitens  hoc  non  aegre  ferat.  Item  qui 
de  Titio,  cognito  ut  fure,  dicit,  eum  sua  furta  cum  contritione 
magna  sibi  confessum  esse. 

4. °  Qui  alta  voce,  aut  alio  modo  a  circumstantibus  intelli- 
gibili,  arguit  paenitentem ;  hoc  enim  et  grave  est  paenitenti,  et 
aliis  suspicionem  ingerit,  illum  gravia  peccata  confessum  esse ; 
a  fortiori  autem,  si  nimis  vocem  extollendo  repeteret  peccata 
paenitentis,  aut  de  eorum  circumstantiis  interrogaret. 

5. °  Qui  loquitur  cum  alio  confessario  de  peccatis  alicuius 
paenitentis,  etiamsi  is  utrique  eadem  peccata  confessus  fuerit. 

6. °  Qui,  auditis  paucorum  confessionibus,  dicit  se  tale  pec¬ 
catum  audivisse,  licet  celet  personam ;  singuli  enim  ex  illa  re¬ 
velatione  aliquid  suspicionis  contra  se  patiuntur.  Item  qui 
peccata  ex  confessione  cognita  ita  narrat,  ut  audientes  possint 

ratione  aliqua  coniicere  vel  suspicari,  quinam  ea  commiserit. 

7.°  Qui  narrans  alicuius  personae  peccata,  quae  extra  con¬ 
fessionem  cognovit,  addit  aliquam  circumstantiam  cognitam  ex 
sola  confessione,  vel  qui  utitur  notitia  confessionis  ad  rem  ma¬ 
gis  determinandam  aut  confirmandam.  Gury,  n.  665. 

776.  8.°  Qui  diceret,  se  in  tali  monasterio  audivisse  pec¬ 
catum  grave ;  etiamsi  non  nominaret  personam ;  quia  singuli 
religiosi  illius  conventus  detrimentum  patiuntur,  et  consequen¬ 
ter  etiam  ille  qui  peccatum  confessus  est.  A  fortiori  violaret 
sigillum,  qui  diceret,  in  conventu  illo  talia  peccata  committi. 

—  Item,  saltem  probabilius ,  si  diceret,  se  audivisse  peccatum 
grave  alicuius  religiosi  in  genere ,  etsi  non  nominaret  ipsius 
Ordinem ;  et  vix  non  certa  est  sententia  docens,  sigillum  viola¬ 
ri,  si  confessarius  dixerit  se  audivisse  peccatum  grave  religiosi 
ex  Ordine  quodam  determinato;  non  enim  potest  non  cedere 
in  gravamen  paenitentis,  quod  e  sua  confessione  ansam  confes¬ 
sarius  sumat  ad  totum  Ordinem  infamandum. 

9.°  Qui  paenitentem  post  confessionem  oculo  torvo  aspicit, 
non  eum  alloquitur  sicut  prius  facere  solebat,  et  ostendit  verbis 
durioribus,  gestibus,  aut  tota  agendi  ratione,  recordari  de  eius 
peccatis,  de  iis  actu  cogitare  et  eum  minoris,  quam  antea, 
facere. 

777.  Quaesita.  —  Quaer.  l.°  An  possit  confessarius  com¬ 
munionem  negare  paenitenti,  cui  prius  absolutionem  negavit , 
si  hic  ad  sacram  mensam  accedat ? 

Resp.  Neg.  Etiamsi  occulte  petat,  quia  confessarius  notitia 
confessionis  ad  agendum  externe  contra  paenitentem  uti  nequit. 
S.  Alph.,  n.  658,  et  alii  contra  aliquos.  Gury ,  n.  666. 

Quaer.  2.°  An  frangat  sigillum ,  qui  dicit  tale  vitium  regnare 
in  civitate  vel  pago ,  aut  ibi  gravia  crimina  committi ? 

Resp.  Disting.  Affirm.,  si  civitas  vel  pagus,  sive  ex  narratis, 
sive  ex  modo  narrationis  patiatur  infamationem,  ut  communi¬ 
ter  contingit  si  locus  sit  satis  angustus,  v.  gr.  si  non  constet 
tribus  hominum  millibus  circiter.  — -  Secus,  generatim,  ob  con¬ 
trariam  rationem,  si  oppidum  sit  amplum,  et  crimina  publica 
saepius  ibi  pRtrentur.  S.  Alph.,  n.  654;  Lehmk.,  n.  467,  et  alii 
communissime . 

778.  Quaer.  3.°  An  praedicatores  uti  possint  notitia  confes¬ 
sionis  ad  loquendum;  de  iis,  de  quibus  non  cogitassent,  nisi 
confessiones  audivissent ? 

Resp.  Affirm.,  secluso  revelationis  periculo  et  paenitentium 
gravamine.  Ita  communiter  cum  S.  Alph.,  n.  654;  Elbel,  n.  525. 

—  Ratio  est:  l.°  quia  nemini  gravamen  esse  potest,  quod  ali¬ 
quando  sacerdotes  se  dirigant  in  contionibus  ex  notitia  confes- 

sionis,  modo  hic  et  nunc  gravamen  illud  non  adsit;  possunt 
igitur  generatim  invehi  in  vitia  quae  occulte  grassantur ;  2.°  quia 
pro  confessario  hoc  esset  onus  nimis  grave ;  semper  enim  time¬ 
ret,  ne  contionando  confessionis  notitia  uteretur.  Caveat  tamen 
confessarius,  ne  loquatur  publice  de  peccatis  omnino  particu¬ 
laribus  unius  vel  alterius  paenitentis,  praesertim  si  sermonem 
habeat  coram  aliqua  parva  communitate,  v.  gr.  in  monasterio 
monialium,  etc. ;  quia  tunc  facile  gravamen  induci  posset. 
Elbel ,  ibid. ;  Gury,  n.  668. 

779.  Quaer.  4.°  An  sacerdos ,  qui  ex  confessione  novit  sibi 
parari  insidias,  possit  fugere ,  aut  alio  modo  damnum  prae¬ 
cavere? 

Resp.  l.°  Affirm .,  si  ex  tali  cautione  minime  manifestetur 
aliis  peccatum  accusatum,  nec  ullum  gravamen  paenitenti  affe¬ 
ratur.  Ita  S.  Alph .,  n.  648 ;  Lugo ,  disp.  23,  n.  108,  etc. 

Resp.  2.°  Neg.,  si  fugere  nequeat,  quin  aliquo  modo  manifes¬ 
tet  peccatum  aliquod  accusatum  fuisse  a  paenitente.  Ratio  est, 
quia  fuga  illa  esset  indirecta  revelatio  peccati  confessi  et,  licet 
confessarius  fugam  simularet  ex  aliquo  praetextu,  semper  ta¬ 
men  rationabilem  suspicionem  peccati  declarati  praeberet.  S.  Al- 
phonsus,  ibid.,  et  alii.  —  Monet  tamen  Lugo ,  d.  23,  n.  110,  ex¬ 
perientiam  ostendere,  nunquam  revelationem  etiam  indirectam 
necessariam  esse  ad  ea  pericula  effugienda,  cum  vel  ex  licentia 
paenitentis  vel  aliis  modis  obviari  iis  possit  absque  sigilli  frac¬ 
tione. 

An  vero,  v.  gr.  sacerdos  graecus  uxoratus ,  qui  ex  confessio¬ 
ne  uxoris  intelligit  matrimonium  suum  esse  nullum,  possit  red¬ 
dere  debitum  (idem  tene  in  similibus  casibus),  negant  sat  com¬ 
muniter  auctores.  Ratio,  ait  Gury  (in  Casibus ,  n.  772),  est,  quia 
nunquam  licet  facere  quod  est  intrinsece  malum.  - —  Unde  scri¬ 
bit  Card.  D'Annibale,  3,  n.  359,  nota  14  :  «Nostri  communiter  do¬ 
cent,  nefas  esse,  servandi  eius  causa,  aliquid  facere,  quod  suap- 
te  natura  malum  est  (Sudrez,  33,  6,  1),  ut  fornicari  (Croix,  1.  c.), 
mentiri  (S.  Alph.,  6,  339,  in  fine)».  Idem  videtur  docere  Buccer ., 
n.  388. 

Contrarium  tamen  docet  Lugo ,  De  iust.  et  iure,  d.  37,  n.  47, 
scribens  quod,  non  obstante  illa  notitia,  poterit  «homo  non 
solum  occidere  alium,  sed  etiam  se  ipsum ;  ut  in  casu  quo  sacer¬ 
dos  ex  confessione  sciret  sibi  missum  esse  venenum  in  cali¬ 
cem,  debet  tamen  sumere  calicem,  ex  cuius  sumptione  scit  se 
moriturum,  si  non  potest  illam  omittere  absque  aliqua  confes¬ 
sionis  revelatione...  Si  ergo  potest  se  ipsum  interficere,  faci¬ 
lius  poterit  alios ;  facilius  etiam  poterit  habere  copulam  cum 
non  sua». 

780.  Quaer.  5.°  An  Superiores  uti  possint  notitia  confes¬ 
sionis  ad  gubernationem  externam,  si  nullo  modo  appareat 
quod  ex  illa  notitia  se  dirigant ? 

Resp.  l.°  Neg.  omnino  cum  Codice,  in  quo  legimus:  «Tam 
Superiores  pro  tempore  exsistentes,  quam  confessarii  qui  postea 
Superiores  fuerint  renuntiati,  notitia,  quam  de  peccatis  in  con¬ 
fessione  habuerint,  ad  exteriorem  gubernationem  nullo  modo 
uti  possunt»  (can.  890,  §  2).  —  Ratio  est,  quia  evidenter  hoc 
cederet  in  gravamen  paenitentium ;  et  qui  nossent  talem  doc¬ 
trinam  passim  doceri,  a  confessione  retrahi  possent  (1). 

Resp.  2.°  Immo  ex  ipso  Codice  omnino  prohibitus  est 
confessario  usus  scientiae  ex  confessione  acquisitae,  cum  gra¬ 
vamine  paenitentis,  excluso  etiam  quovis  revelationis  periculo 
(ibid.,  §  1). 

781.  Quaer.  6.°  An  saltem  quandoque ,  vel  quandonam 
confessarius  uti  possit  notitia  confessionis ? 

Resp.  Iuxta  omnes  theologos  id  posset  in  sequentibus  casi¬ 
bus :  l.°  ad  orandum  pro  paenitente,  vel  benignius  cum  eo 
agendum ;  2.°  ad  consulendos  libros  vel  sapientes,  prudenter 
tamen,  secluso  revelationis  periculo ;  3.°  ad  se  dirigendum  per 
experientiam  ex  confessionibus  acquisitam,  v.  gr.  ad  rigorem 
temperandum,  et  ad  se  dirigendum  ex  confessione  unius  ad  alios 
prudenter  interrogandos  vel  instruendos,  nullam  dando  prio¬ 
ris  confessionis  suspicionem ;  4.°  ad  reformandos  proprios  mo¬ 
res,  ad  corrigendos  proprios  defectus,  aut  ad  melius  fungendum 
suo  officio,  v.  gr.  ad  socordiam  exuendam,  vigilantius  in  sub¬ 
ditos  invigilandum,  seclusa  revelationis  suspicione,  etc.,  quia 
quisque  tenetur  defectus  suos  corrigere  statim  ac  ad  eos  adver¬ 
tit;  nec  potest  ullus  paenitens  rationabiliter  offendi,  quod  con¬ 
fessarius  ob  audita  in  confessione  vitam  in  melius  mutet.  S.  Al- 
pho?isus,  n.  637. 

Conclusio.  —  In  re  tam  gravi  et  adeo  periculosa,  summopere  cau¬ 
tus  esse  debet  confessarius,  ne  verbum  ullum  proferat,  aut  quid- 
piam  agat  aut  innuat,  unde  sequi  possit  odium  etiam  minimum 
sacramenti,  gravamen  paenitentis,  aliorum  quorumlibet  offensio 
vel  scandalum.  Sit  igitur  prudens  et  discretus  non  in  sermonibus 
solum,  sed  in  tota  sua  agendi  ratione.  Oret  frequenter  cum  Psal¬ 
mista  (Ps.  140,  3) :  Pone,  Domine,  custodiam  ori  meo  et  ostium  cir¬ 
cumstantiae  labiis  meis;  vel  cum  Sapiente  (9,  4)  :  Da  mihi  sedium 
tuarum  assistricem  sapientiam.  Gury,  n.  671. 

(1)  Constat  etiam  ex  variis  decretis  SS.  Pontificum,  praesertim  Clementis  VIII 
decreto  26  maii  anni  1593,  necnon  ex  decreto  S.  Congr.  Inquisitionis  edito  auctoritate 
Innocenti!  XI,  18  mai.  1382,  quo'  proscripta  fuit  sequens  propositio  :  Scientia  ex  con¬ 
fessione  acquisita  uti  licet,  modo  fiat  sine  directa  aut  indirecta  revelatione  et  grava¬ 
mine  paenitentis,  nisi  aliud  mulio  gravius  ex  non  usu  sequatur,  in  cuius  comparatio¬ 
ne,  prius  merito  contemnatur, 

CAPUT  III 

DE  LOCO  AD  EXCIPIENDAS  CONFESSIONES 

782.  Quaesita.  —  Quaer.  l.°  Quinam  est  proprius  locus  sa- 
cramentalis  confessionis ? 

Resp.  Ecclesia,  vel  oratorium  publicum  aut  semi-publicum 
(can.  908). 

Quaer.  2.°  U binam  et  qualis  esse  debet  sedes  confessionalis 
ad  mulierum  confessiones  excipiendas ? 

Resp.  l.°  Debet  esse  collocata  in  loco  patenti  et  conspicuo,  et 
generatim  in  ecclesia,  aut  oratorio  publico  aut  semi-publico  mu¬ 
lieribus  destinato  (can.  909,  §  1). 

Resp.  2.°  Debet  esse  instructa  crate  fixa  et  tenuiter  perforata 
inter  paenitentem  et  confessarium  (ibid. ,  §  2)  ;  idque  servan¬ 
dum  est  non  modo  cum  feminis  sed  cum  omnibus  paenitenti- 
bus,  salvo  praescripto  can.  910,  §  2  (1). 

Quaer.  3.°  An  extra  ecclesiam ,  vel  oratorium  saltem  semi- 
publicum  confessiones  excipere  liceat ? 

Resp.  l.°  Excepta  infirmitatis  aliave  verae  necessitatis  causa 
et  adhibitis  cautelis  quas  Ordinarius  loci  opportunas  iudica- 
verit,  confessiones  feminarum  audire  non  licet  extra  sedem 
confessionalem  (ibid.,  §  1). 

Resp.  2.°  Confessiones  virorum  etiam  in  aedibus  privatis  ex¬ 
cipere  licet  (ibid.,  §  2). 

783.  Resolves.  —  l.°  Confessiones  feminarum  licebit  in  pri¬ 
vata  domo  audire,  v.  gr.  si  femina  decumbat  in  lecto,  vel  do¬ 
mum  egredi  nequeat. 

2. °  Item  etiam  tempore  persecutionis  qualis  nunc  habetur 
in  Mexicana  republica,  ubi  sacerdotes  persecutionem  patiuntur 
usque  ad  mortem,  et  confessio  uti  delictum  habetur. 

3. °  Tunc  confessio  audiatur  ita  ut  testis  aliquis  sit  qui  con¬ 
fessarium  ac  paenitentem  videat,  nec  tamen  audire  possit  quae 
dicuntur. 

4. °  Ad  confessiones  virorum  in  domibus  privatis  excipien¬ 
das  leviores  causae  sufficiunt. 


(1)  Comm.  Cod.,  24  nov.  1920 :  Acta,  XII,  pag.  576. 

CAPUT  IV 

DE  INDULGENTIIS 

ARTICULUS  I.  —  De  natura  indulgentiarum 

784.  Etymologice  indulgentia  idem  est  ac  condonatio,  re¬ 
missio,  gratia,  misericordia. 

Definitio  realis.  —  Indulgentia  est  remissio  poenae  (1)  tem¬ 
poralis  pro  peccatis  quoad  culpam  iam  deletis  debitae,  facta 
extra  sacramentum  paenitentiae  a  competente  auctoritate  per 
applicationem  thesauri  Ecclesiae,  pro  vivis  per  modum  absolu¬ 
tionis,  pro  defunctis  per  modum  suffragii.  Cfr.  can.  911. 

Dicitur  remissio  -poenae  temporalis  debitae  pro  peccatis 
quoad  culpam  iam  deletis ,  quia,  quoties  peccata  remittuntur 
quoad  culpam,  etiam  quoad  poenam  aeternam  remittuntur ; 
quoad  poenam  vero  temporalem  remittuntur  quidem  in  bap¬ 
tismo  et  in  martyrio,  non  autem  semper  integre  in  sacramento 
paenitentiae.  Et  haec  poena  est  quae  remittitur  per  indulgen¬ 
tias  ex  toto  vel  ex  parte. 

Dicitur  remissio...  facta  extra  sacramentum  paenitentiae , 
quia  etiam  pars  maior  vel  minor  poenae  temporalis  remittitur 
per  paenitentiam  impositam  in  hoc  sacramento,  ita  ut  remis¬ 
sio  sit  maior  quam  si  opera,  quae  in  paenitentiam  imposita 
sunt,  exsequerentur  non  imposita  in  paenitentiam.  Ergo  aliquid 
remittitur  ex  auctoritate  Superioris  illa  opera  imponentis;  sed 
haec  remissio  fit  in  sacramento  paenitentiae ;  remissio  vero  per 
indulgentias,  extra  tale  sacramentum. 

785.  Per  applicationem  thesauri  Ecclesiae:  thesaurus  Ec¬ 
clesiae  est  cumulus  satisfactionum  Christi,  B.  M.  Virginis,  Sanc¬ 
torum  aliorumque  iustorum. 

Omnia  opera  iustorum  sunt  per  se  meritoria,  impetratoria,  etc., 
et  satisfactoria  poenae  temporalis.  Meritum  aliis  applicare  non  pos¬ 
sumus,  sed  satisfactiones  possumus  vel  nobis  applicare,  si  his  indi¬ 
gemus,  vel  aliis  qui  sint  in  gratia.  Si  autem  non  applicamus  aliis, 
vel  hi  non  indigent,  aut  sunt  incapaces,  et  praeterea  nec  nos  iis  in¬ 
digemus,  tunc  augent  thesaurum  Ecclesiae  constitutum  praecipue 
per  satisfactiones  infinitas  Christi,  quibus  accedunt  satisfactiones 
B.  Mariae  Virginis  et  aliorum  Sanctorum  ac  iustorum,  quae  non 
fuerunt  applicatae  vel  effectu  caruerunt  (2). 

(1)  alndulgentia  non  se  extendit  ad  remissionem  culpae,  quia  non  est  sacramen- 
talls,  unde  non  sequitur  ordinem,  sed  iurisdictionem  ;  potest  enim  et  non  sacerdos 
Indulgentiam  facere,  si  sit  ei  commissum».  S.  Thom.,  Quodl.  2,  a.  16,  ad  2;  Beringer, 
vol.  1,  pag.  46. 

(2)  Cfr.  Sudrez,  De  paenit.,  dtsp.  51,  sect.  2,  nn.  6-14.  Sic  Clem.  VI,  Const.  JJnige • 

786.  Igitur  poena  illa  temporalis  solvi  a  nobis  potest : 
a)  per  paenitentiam  sacramentalem ;  b)  per  opera  satisfactoria 
a  nobis  facta;  c)  per  satisfactiones  aliorum  nobis  applicatas; 
d)  per  indulgentias;  e)  sustinendo  poenas  in  purgatorio. 

787.  Fundamentum  thesauri  Ecclesiae  et  indulgentiarum. 
Est  duplex,  scilicet  communio  Sanctorum  et  satisfactio  unius 
pro  alio  seu  satisfactio  vicaria. 

a)  Communio  Sanctorum  ad  dogmata  fidei  pertinet,  estque  ar¬ 
ctissimus  nexus,  quo  omnia  membra  Ecclesiae  sive  triumphantis, 
sive  purgantis,  sive  militantis  inter  se  coniunguntur  in  unum  cor¬ 
pus,  cuius  caput  est  Christus,  unde  inter  omnia  membra  Ecclesiae 
quaedam  communicatio  bonorum  intercedit  (cfr.  1  Cor.  12,  13  seq. ; 
Eph.  1,  22.  23).  Unde  in  Catecli.  Rom.,  part.  1,  c.  10,  n.  20,  legitur: 
«Quaecumque  enim  pie  sancteque  ab  uno  suscipiuntur,  ea  ad  om¬ 
nes  pertinent,  et  ut  illis  prosint  caritate,  quae  non  quaerit  quae  sua 
sunt,  efficitur». 

b)  De  satisfactione  unius  pro  alio  ait  S.  Paulus,  ad  Coi.  1,  24: 
Nunc  gaudeo  in  passionibus  pro  vobis,  et  adimpleo  ea  quae  desunt 
passionum  Christi,  in  carne  mea,  pro  corpore  eius,  quod  est  Ec¬ 
clesia. 

Unde  5.  Thomas,  Contra  Gent.,  lib.  3,  c.  158:  «Quod  per  amicos 
facimus  per  nos  ipsos  facere  videmur,  quia  amicitia  ex  duobus  facit 
unum  per  affectum,  et  praecipue  dilectio  caritatis ;  et  ideo,  sicut 
per  seipsum,  ita  et  per  alium  potest  aliquis  satisfacere  Deo...  Et 
iterum  affectio  caritatis  in  eo,  qui  pro  amico  patitur,  facit  magis 
satisfactionem  Deo  acceptam,  quam  si  pro  se  pateretur;  hoc  enim 
est  promptae  caritatis,  illud  autem  est  necessitatis.  Ex  quo  accipi¬ 
tur,  quod  unus  pro  alio  satisfacere  potest,  dummodo  uterque  in 
caritate  fuerit.  Hinc  est  quod  Apostolus  dicit:  Alter  alterius  onera 
portate,  et  sic  adimplebitis  legem  Christi  (Galat.  6,  2)». 

c)  In  prioribus  Ecclesiae  saeculis,  martyres  et  confessores  re¬ 
mittebant  paenitentibus  partem  poenitentiae,  applicando  eis  suas 
satisfactiones. 

d)  «Sancti  autem,  in  quibus  superabundantia  operum  satisfac¬ 
tionis  invenitur,  non  determinate  pro  isto,  qui  remissione  indiget, 
huiusmodi  opera  fecerunt  (alias  absque  omni  indulgentia  conse¬ 
queretur  remissionem),  sed  communiter  pro  tota  Ecclesia;  sicut 
Apostolus  ait  se  adimplere  ea  quae  desunt  passionum  Christi  in 
corpore  suo  pro  Ecclesia,  ad  quam  scribit  (Coloss.  1).  Et  sic  prae¬ 
dicta  merita  sunt  communia,  distribuuntur  singulis  de  multitudi¬ 
ne,  secundum  arbitrium  eius  qui  multitudini  praeest.  Unde  sicut 
aliquis  consequeretur  remissionem  poenae,  si  alius  pro  eo  satisfe¬ 
cisset,  ita  si  satisfactio  alterius  sihi  per  eum  qui  potest,  distribua¬ 
tur)).  5.  Thom.,  Suppi.,  q.  25,  art.  1. 

nitus,  anno  1349  :  «Christus...  ut  nec  supervacua  inanis  aut  superflua  tantae  effusio¬ 
nis  miseratio  redderetur,  thesaurum  militanti  Ecclesiae  acquisivit,  volens  suis  the¬ 
saurizare  filiis  pius  Pater...  Quem  quidem  thesaurum  non  in  sudario  repositum,  non 
in  agro  absconditum,  sed  per  beatum  Petrum  caeli  clavigerum,  eiusque  successores 
suos  in  terris  vicarios,  commisit  fidelibus  salubriter  dispensandum,  et  propriis  et 
rationalibus  causis...  vere  paenitentibus  et  confessis  misericorditer  applicandum. 
Ad  cuius  quidem  thesauri  cumulum  beatae  Dei  Genitricis  omniumque  electorum  a 
primo  iusto  usque  ad  ultimum  merita  adminiculum  praestare  noscuntur...»  (Esetrav, 
Catnm,,  lib.  5,  tit.  9), 

788.  Indulgentia  non  solum  remittit  poenam  in  foro  ec¬ 
clesiastico  debitam,  sed  etiam  poenam  debitam  apud  Deum ; 
secus  maius  damnum  afferret  paenitenti,  ut  ait  S.  Thomas  (1). 

789.  Divisio.  —  Indulgentia  potest  esse:  a)  ratione  effec¬ 
tus,  'plenaria ,  vel  partialis.  Dicitur  plenaria ,  si  per  ipsam  conce¬ 
ditur  remissio  totius  poenae  pro  peccatis  iam  remissis  coram 
Deo,  ab  eo,  cui  applicatur,  debitae  (cfr.  Suarez,  1.  c.,  disp.  50, 
sect.  4,  n.  7 ;  Pesch,  n.  472)  ;  partialis  vero,  si  poena  remitta¬ 
tur  tantum  iuxta  certam  ac  definitam  mensuram. 

b )  Ratione  modi  concessionis,  personalis ,  localis ,  aut  r ea¬ 
tis.  Personalis  immediate  conceditur  personis,  v.  gr.  confra- 
tribus,  tertiariis,  etc. ;  localis  affixa  est  loco,  v.  gr.  ecclesiae, 
oratorio,  etc. ;  realis  adnectitur  rebus,  v.  gr.  rosariis,  numis¬ 
matibus,  etc. 

c)  Ratione  durationis  concessionis,  temporalis ,  aut  perpe¬ 
tua,  prout  concessio  facta  sit  ad  tempus  determinatum,  aut 
semper  sit  duratura. 

d)  Ratione  subiecti  cui  prodesse  possunt,  applicabiles  de¬ 
functis,  aut  profuturae  iis  tantum  qui  eas  lucrantur.  Applica¬ 
biles  defunctis  (vide  infra,  n.  802,  b),  si  qui  eas  lucrantur  pos¬ 
sint  pro  lubito  vel  sibi  vel  defunctis  eas  applicare.  Reliquae 
tantum  inserviunt  pro  his  qui  eas  lucrantur.  Sunt  etiam  quae 
tantum  defunctis  prosunt,  v.  gr.  illae  concessae  pro  iubilaeo 
die  Commemorationis  omnium  Defunctorum  (2). 

ARTICULUS  II.  —  De  concessione  indulgentiarum 

7S0.  Principia.  —  I.  Ecclesia  habet  potestatem  concedendi 
indulgentias.  Est  de  fide  contra  protestantes.  —  Prob.:  a)  Ex 
Scriptura.  Christus  enim  dixit  Petro  (Matth.  16,  19)  :  Quod- 
cumque  solveris  super  terram ,  erit  solutum  et  in  caelis.  Ergo 
dedit  Petro  suisque  successoribus  potestatem  solvendi  quicquid 
cohaereat  cum  fine  Ecclesiae,  nec  aliunde  probetur  exceptum. 
Ergo  dedit  ei  potestatem,  non  modo  solvendi  a  peccatis,  sed 
etiam  a  poenis  temporalibus  quae  pro  peccatis  debentur,  cum 
haec  solutio  seu  remissio  cum  fine  Ecclesiae  cohaereat,  nec  sit 
res  quae  possit  probari  excepta.  —  b)  Ex  Cone.  Trid.,  sess.  25, 
decreto  de  indulgentiis,  ubi  anathemate  damnantur,  qui  aut 
inutiles  esse  asserunt ,  vel  eas  concedendi  in  Ecclesia  potesta - 


(1)  «Unde  remissio,  quae  fuit  quantum  ad  forum  Ecclesiae,  valet  etiam  quantum 
ad  forum  Dei.  Et  praeterea  Ecclesia  huiusmodi  indulgentias  faciens  magis  damnifi¬ 
caret  quam  adiuvaret,  quia  remitteret  ad  graviores  poenas,  scilicet  purgatorii  absol¬ 
vendo  a  paenitentiis  iniunctis».  Suppi.,  q.  25,  art.  1,  ubi  plura  alia  vide, 

(2)  Cfr.  Mach^Ferreres,  voj.  2,  n.  ?61,  edit.  15. a  (anno  19201. 

tem  esse  negant.  —  c)  Ex  universali  traditione  et  perpetua  praxi 
Ecclesiae  (1). 

II.  Concessio  indulgentiarum,  sive  administratio  thesauri 
Ecclesiae,  pertinet  iure  divino  et  cum  plenissima  potestate  ad 
Romanum  Pontificem.  Praeter  ipsum,  ii  tantum  possunt  'po¬ 
testate  ordinaria  indulgentias  elargiri  , quibus  id  expresse  a  iure 
concessum  est  (can.  912)  (2). 

«Papa  potest  principaliter,  alii  vero  in  quantum  potestatem 
ab  eo  accipiunt,  vel  ordinariam,  vel  commissam  seu  delega¬ 
tam»  (can.  912). 

1. °  Ad  Romanum  Pontificem  pertinet  indulgentias  omnes , 
sive  plenarias,  sive  partiales,  concedere,  tam  pro  vivis  per  mo¬ 
dum  absolutionis,  quam  pro  defunctis  per  modum  suffragii. 

2. °  Cardinales  concedere  possunt  iure  ordinario  indulgen¬ 
tias  ducentorum  dierum  etiam  toties  quoties  lucrandas,  in  locis 
vel  institutis  ac  pro  personis  suae  iurisdictionis  vel  protectio¬ 
nis  (3) ;  item  in  aliis  locis,  sed  a  praesentibus  solummodo,  sin¬ 
gulis  vicibus,  lucrandas  (can.  239,  §  1,  n.  24.°);  Archiepiscopi, 
centum  dierum  tam  pro  sua  dioecesi  quam  pro  tota  sua  pro¬ 
vincia  (can.  274,  2.°). 

a)  Episcopi  residentiales ,  in  sua  dioecesi  (can.  349,  §  2), 

b )  Abbates  et  Praelati  nullius ,  in  suo  territorio  (can.  323,  §  1), 

c)  Vicarii  et  Praefecti  Apostolici,  etsi  Episcopi  non  sint,  intra 
limites  sui  territorii  ac  perdurante  munere  (can.  294,  §  2;  912) : 
possunt  concedere  indulgentias  quinquaginta  dierum. 

791.  Episcopi  poterant  quidem  de  iure  communi  antiquo  con¬ 
cedere  indulgentias  suis  dioeeesa.nis  absque  limitatione.  Sed  ex 
decreto  Cone.  Later.  IV,  can.  62,  ita  restricta  erat  eorum  potestas, 
ut  non  possent  ordinarie  concedere  nisi  indulgentias  40  dierum,  et 
die  consecrationis  ecclesiae  unius  anni.  Cardinales  indulgentias  100 
dierum  in  ecclesiis  suorum  titulorum  (et  probabiliter  in  suis  dioe¬ 
cesibus,  si  Episcopi  residentiales  erant)  concedere  poterant. — At 
Pius  X  decreto  in  perpetuum,  valituro  concessit,  28  augusti  1903,  «ut 
in  posterum  Emi.  PP.  Cardinales,  in  suis  titulis  aeque  ac  dioecesi¬ 
bus  biscentum,  Archiepiscopi  centum,  atque  denique  Episcopi  quin- 


(1)  Cfr.  de  hac  perpetua  Ecclesiae  praxi  Amort,  De  origine,  progressu,  etc.  in¬ 
dulgentiarum.  pag.  1  seq.  (Venetiis.  1738) ;  Theodor.  a  Spiritu  Sancto,  Tractatus 
dogmatieo-moralis  de  indulgentiis,  part.  I,  pag.  1  seq.  (Romae,  1743).  Brevius  apud 
Pesch,  De  paenit.,  n.  496  seq. 

(2)  «Totus  iste  thesaurus  est  in  dispensatione  eius  qui  praeest  generali  Ecclesiae  : 
unde  Petro  Dominus  claves  regni  caelorum  commisit  (Mattii.  16).  Quando  ergo  utilitas 
vel  necessitas  ipsius  Ecclesiae  hoc  exposcit,  potest  ille,  qui  praeest  Ecclesiae,  de  ista 
infinitate  thesauri  communicare  alicui,  qui  per  caritatem  sit  membrum  Ecclesiae,  de 
praedicto  thesauro,  quantum  sibi  visum  fuerit  opportunum,  vel  usque  ad  totalem 
remissionem  poenarum,  vel  usque  ad  aliquam  certam  quantitatem».  —  S.  Thom., 
Quodl.,  2,  q.  8,  a.  16. 

(3)  Nominantur  a  Papa  protectores  quorundam  Institutorum  religiosorum,  alia- 
rurove  personarum  moralium  ecclesiasticarum, 

quaqinta  dierum  indulgentiam  elargiri  valeant».  Quae  concessio 
in  Codice  confirmata  est.  Possunt,  etiam  adhuc.  Episcopi  (etsi  ti¬ 
tulares  solum  sint)  consecrantes  aliquam  ecclesiam  aut  altare  fixum, 
concedere  indulgentiam  unius  anni  in  die  consecrationis,  ipso  die 
lucrandas  ab  iis  qui  ecclesiam  ipsam  vel  altare  visitent.  Pro  die  vero 
anniversaria,  quinquaginta  dierum,  si  sit  Episcopus;  centum,  si 
Archiepiscopus ;  biscentum .,  si  Cardinalis  (can.  1166,  §  3). 

Non  possunt  ullas  indulgentias  concedere  Vicani  Generales , 
neque  Vicarii  Capitulares  sede  vacante ;  multo  minus  paro¬ 
chi  (1). 

N.  B.  Archiepiscopi  de  iure  tantum  40  dies  indulgentiarum  con¬ 
cedere  poterant,  sicut  de  Episcopis  dictum  est.  Cfr.  Wernz,  1.  c., 
n.  755,  schol. 

In  Hispania  tamen  vigebat  consuetudo,  ut  nempe  Archiepiscopi 
octoginta  indulgentiae  dies  concederent.  Eadem  consuetudo  vigebat 
generatim  in  America  lat.  (2). 

III.  Inferiores  Romano  Pontifice  nequeunt :  l.°  Facultatem 
concedendi  indulgentias  aliis  committere,  nisi  id  eis  a  Sede 
Apostolica  expresse  fuerit  indultum. .  - —  2.°  Indulgentias  conce¬ 
dere  defunctis  applicabiles.  —  3.°  Eidem  rei  seu  actui  pietatis 
vel  sodalitio,  cui  iam  a  Sede  Apostolica  vel  ab  alio  indulgentiae 
concessae  sint,  alias  adiungere,  nisi  novae  conditiones  adim¬ 
plendae  praescribantur  (can.  913). 

Episcopi  titulares ,  quatenus  tales,  nequeunt  concedere  in¬ 
dulgentias,  quamvis  auxiliares  sint  Episcopi  residentialis  (3) .  — 
Residentiales  vero  possunt  eas  concedere,  quamvis  adhuc  conse¬ 
crati  non  sint,  si  tamen  confirmati  fuerunt  a  Rom.  Pontifice  et 
suae  Sedis  possessionem  ceperunt.  Cfr.  can.  349,  §  2. 

792.  IV.  Ad  validam  concessionem  indulgentiae  requiri¬ 
tur  aliqua  pia  et  iusta  causa  (4).  Vide  notam  n.  785. 

Ratio  est,  quia  Papa  non  est  dominus  thesauri  Ecclesiae, 
sed  tantum  administrator,  eique  potestas  data  est  in  aedifica¬ 
tionem  et  non  in  destructionem.  Et  esset  in  destructionem,  si 
fideles  facillime  et  sine  ulla  causa  possent  solvi  a  poenis  pec¬ 
catorum. 

Causa,  potius  quam  ex  opere  praescripto,  desumitur  ex  fine 
a  Rom.  Pontifice  intento,  ut  est  pax  et  concordia  inter  principes 
Christianos,  exaltatio  religionis  catholicae,  conversio  infidelium, 
promotio  cultus  Sanctorum  vel  frequentiae  Sacramentorum, 
commendatio  maiestatis  Sedis  Apostolicae,  etc.,  quae  omnes 

(1)  l.acroix,  n.  1323.  Cfr.  Ferreres,  1.  c.,  pag.  387. 

(2)  S.  C.  Neg.  Eccles.  extraord.,  4  lui.  1899  :  cir.  App.  ad  Cone.  Plen.  Amer,  lat., 
n.  CXX ;  11  Monitore,  vol.  11,  pag.  439. 

(3)  S.  R.  C.,  12  nov.  1831,  ad  4. 

(4)  Ita  docent  omnes  doctore®  tam  theologi  quam  canpuistae,  tegte  Sudrez,  De 
paenlt.,  dlgp,  54,  sect.  2,  n.  3. 

reducuntur  cum  S.  Thoma  ad  honorem  Dei  et  utilitatem  pro¬ 
ximi  (i). 

793.  Quaeres.  Cur  indulgentiae  vivis  dicantur  applicari 
per  modum  absolutionis,  defunctis  vero  per  modum  suffragii? 

Resp.  l.°  Indulgentiae  vivis  applicantur  per  modum  absolu¬ 
tionis  (et  solutionis),  quia  Romanus  Pontifex,  vi  potestatis  cla¬ 
vium,  i.  e.  vi  suae  iurisdictionis  in  vivos,  eis,  si  in  statu  gra¬ 
tiae  sint,  remittit  tantum  poenae  temporalis  quantum  significat 
indulgentia  quam  lucrantur  (2). 

Resp.  2.°  Defunctis  vero  applicantur,  non  per  modum  abso¬ 
lutionis,  sed  tantum  per  modum  suffragii  seu  deprecationis 
(et  solutionis),  nempe  Deum  rogando  ut  benigne  velit  talem 
indulgentiam  seu  satisfactionem  acceptare,  et  animabus  pur¬ 
gatorii,  pro  quibus  offertur,  applicare.  Ratio  est,  quia  Pontifex 
iurisdictionem  non  habet  in  animas  defunctorum,  quia  non 
est  Caput  Ecclesiae  purgantis,  sed  tantum  Ecclesiae  militan¬ 
tis  (3). 

ARTICULUS  III.  —  De  acquisitione  indulgentiarum 

794.  Quaesita.  —  Quaer.  l.°  Quaenam  conditiones  requi¬ 
rantur  in  subiecto  ad  lucrandas  indulgentias ? 

Resp.  l.°  Ut  quis  sit  capax  sibi  lucrandi  indulgentias,  de¬ 
bet  esse  batizatus,  non  excommunicabis,  in  statu  gratiae  sal¬ 
tem  in  fine  operum  praescriptorum,  subditus  concedentis 
(can.  925,  §  1). 

Debet  esse :  a)  baptizatus,  quia  thesaurus  Ecclesiae  infideli¬ 
bus  dispensari  nequit ;  b J  non  excommunicatus ,  quia  secus 
communione  bonorum  spiritualium  privatur;  c)  subditus  con¬ 
cedentis ,  quia  concessio  indulgentiae  est  actus  iurisdictionis ; 
iurisdictio  autem  exerceri  nequit,  nisi  in  subditos.  Attamen  ex 
dispositione  iuris,  nisi  aliud  ex  concessionis  tenore  appareat, 
indulgentias  ab  Episcopo  concessas  lucrari  possunt  tum  sub¬ 
diti  extra  territorium ,  tum  peregrini ,  vagi ,  omnesque  exempti 
(v.  gr.  regulares)  in  territorio  degentes  (can.  927)  ;  d)  in  statu 
gratiae ,  saltem  quando  ultimum  opus  praescriptum  ponit ; 
quia  non  remittitur  poena  temporalis,  nisi  dimissa  culpa  et 


(1)  Cfr.  Aerlnys,  7,  n.  177;  S.  Thom.,  Suppi.,  q.  25,  a.  1;  Noldin,  1.  c.,  n.  313. 

(2)  Indulgentiae  collatio  duo  dicit,  sc.  thesauri  Ecclesiae  communicationem  et 
quandam  iudiciariam  absolutionem  (S.  Bonav.,  4,  dist.  20,  part.  2,  a.  1,  q.  5).  Qui 
indulgentiam  suscipit  non  absolvitur  simpliciter  loquendo  a  debito  poenae,  sed  datur 
sibi,  unde  debitum  solvat.  S.  Thom.,  4,  dist.  20,  q.  1,  a.  3,  sol.  1,  ad  2. 

(3)  Cfr.  Theod.  a  Spiritu  Sancto,  1.  c.,  vol.  1,  c.  14,  pag.  388  seq.;  Lugo,  disp.  27, 
n.  58;  Lacroix,  n.  1336;  Ferreres,  La  nueva  Bula  de  Cruzada,  n.  105. 

poena  aeterna ;  et  aliunde  indulgentia  acquiritur,  dum  com¬ 
pletur  opus  praescriptum.  S.  Alph.,  n.  433,  etc. 

Resp.  2.°  Ut  vero  subiectum  capax  eas  de  facto  lucretur, 
debet:  a)  habere  intentionem  saltem  generalem  eas  acquirendi, 
b)  et  opera  iniuncta  implere  statuto  tempore  ac  debito  modo 
secundum  concessionis  tenorem  (can.  925,  §  2). 

Requiritur:  a)  intentio ,  quia  beneficia  non  dantur  nisi  vo¬ 
lenti  ;  b)  ut  opera  praescripta  adimpleantur  tempore  et  modo 
praescriptis  in  concessione,  quia  sub  hac  conditione  concedun¬ 
tur  indulgentiae. 

Quaer.  2.°  An  requiratur  status  gratiae  ad  lucrandam  in- 
didgentiam  pro  defunctis? 

Resp.  Duplex  est  sententia.  —  I.“  sententia,  communior , 
affirmat ,  quia  Papa  non  applicat  dictas  indulgentias,  sed  eas 
concedit  ut  applicabiles ;  nemo  autem  potest  alteri  applicare 
indulgentiam,  nisi  eam  prius  suam  fecerit;  atqui  indulgen¬ 
tias  suas  facere  nequit  ille  qui  in  statu  peccati  mortalis  ver¬ 
satur;  ergo,  etc.  (1). 

II.a  sententia  negat ,  quia  opus  ponitur  tantum  tanquam 
conditio,  qua  posita  Summus  Pontifex  applicat  defuncto  in¬ 
dulgentiam,  sive  satisfactiones  Christi  et  Sanctorum  (2). 

Quaer.  3.°  Qualis  intentio  requiratur  ad  lucrandas  indul¬ 
gentias' ? 

Resp.  Requiritur  et  sufficit  intentio  positiva  saltem  genera¬ 
lis  lucrandi  indulgentias  quae  operibus  a  nobis  peragendis  con¬ 
cessae  sint.  Vide  quaes.  l.um  Non  ergo  requiritur  intentio  de¬ 
terminata  et  singularis  lucrandi  hanc  indulgentiam,  neque  quod 
quis  sciat  concessam  esse  hanc  vel  illam  indulgentiam.  Vide¬ 
tur  sufficere  intentio  habitualis ,  seu  aliquando  expresse  elicita 
et  nunquam  retractata.  Et  quamvis  laudabile  sit  praedictam 
intentionem  quotidie  renovare,  non  videtur  id  necessarium. 

Ergo  non  sufficit  intentio  interpretatio  a.  Si  enim  haec  suf¬ 
ficeret,  cum  eam  omnes  Christiani,  qui  sint  in  statu  gratiae, 
habeant,  non  esset  ratio  cur  Codex,  inter  conditiones  necessa¬ 
rias  ad  lucrandas  de  facto  indulgentias,  proponeret  expresse 
intentionem  eas  lucrandi,  ut  aliquid  distinctum  a  capacitate 
subiecti,  quod  debet  esse  in  statu  gratiae. 

795.  Quaer.  4.°  Quo  tempore  lucrari  possint  indulgentiae 
affixae  alicui  diei ,  si  visitatio  ecclesiae  vel  oratorii  requiratur ? 

Resp.  Lucrari  possunt  a  meridie  diei  praecedentis  usque  ad 


(1)  Hanc  sententiam  probabilem  vocat  S.  Alph.,  1.  6,  n.  543  ;  Lugo,  disp  67  nn  64 
©t  75  ;  Palmien,  De  paenit.*  App.  de  indui  g. 

.  ,  ®  BlU''art-  Sudrez,  disp.  53,  sect.  4,  n.  6 ;  Navarru s,  Toletus,  Praepositus,  q  14 
dub.  10,  n.  93,  etc.  H  * 

mediam  noctem  constituti  diei,  nisi  aliud  in  induito  expresse 
habeatur  (can.  923)  (1). 

N.  B.  Quando  indulgentiae  toties  lucrari  possunt  quoties  repe¬ 
tatur  visitatio  ecclesiae,  ut  est  v.  gr.  illa  Portiunculae,  necesse  est 
ut  post  quamlibet  visitationem  quis  egrediatur  de  ecclesia,  et  denuo 
in  eam,  si  novam  vult  lucrari  indulgentiam,  ingrediatur.  Hoc  in 
casu  censetur  egredi  de  ecclesia  qui  ingreditur  sacristiam,  aut  egre¬ 
ditur  ad  atrium  ipsius  ecclesiae.  Cfr.  Beringer,  Les  indulg.,  vol.  1, 
pag.  587  (Paris,  1905). 

Quaer.  5.°  Quando  peragendae  sint  confessio  et  communio, 
si  necessariae  sint  pro  lucranda  indulgentia  alicui  diei  af¬ 
fixa?  (2). 

Resp.  l.°  Peragi  potest  confessio  sive  in  die  cui  indulgentia 
fuit  affixa,  sive  in  aliquo  ex  octo  diebus  immediate  praeceden¬ 
tibus,  sive  in  aliquo  ex  septem  subsequentibus ;  communio 
vero  sive  in  pervigilio  eiusdem  diei,  vel  intra  subsequentem 
totam  octavam  (can.  931,  §  1). 

Resp.  2.°  Pariter  ad  lucrandas  indulgentias  pro  piis  exerci¬ 
tiis  in  triduum,  hebdomadam,  etc.,  ductis  concessas,  confessio 
et  communio  fieri  etiam  potest  (praeter  dies  indicatos  in 
resp.  i.°)  intra  octavam  quae  immediate  sequitur  exercitium 
expletum  (ibid. ,  §  2). 

Resp.  3.°  Qui  autem  solent,  nisi  legitime  impediantur,  sal¬ 
tem  bis  in  mense  confiteri,  aut  sanctam  communionem  recipe¬ 
re  quotidie  (quamvis  semel  aut  iterum  per  hebdomadam  ab 
eadem  abstineant),  possunt  omnes  indulgentias  consequi,  etiam 
sine  actuali  confessione,  quae  ceteroqui  ad  eas  lucrandas  ne¬ 
cessaria  foret ;  exceptis  indulgentiis  sive  iubilaei  ordinarii  et 
extraordinarii,  sive  ad  instar  iubilaei  (ibid.,  §  3).  De  iubi- 
laeo,  vide  n.  811  seq. 

N.  B.  Cum  haec  exceptio  non  habeatur  in  §  1,  ea,  quae  in 
resp.  l.°  dicuntur,  valere  videntur  etiam  pro  indulgentiis  iubi¬ 
laei,  maxime  cum  illic  canon  dicat :  Ad  quaslibet  indulgen¬ 
tias  lucrandas... 

Quaer.  6.°  Quid  veniat  nomine  indidgentiae  ad  instar  iu¬ 
bilaei? 

Resp.  Significantur  illae  tantum  quae  universo  orbi  catho- 


(1)  Ita  concesserat  iam  Pius  X,  26  ian.  1911  (Acta,  III,  pag.  64).  Cfr.  Ferveres,  EI 
Jubileo,  nn.  65-67,  et  apud  Razdn  y  Fe,  vol.  29,  pag.  510  seq. 

(2)  Leo  XIII  concessit  Americae  latinae  et  Pius  X  extendit  ad  Ins.  Fhilipp. : 
«Ut  omnes  fideles  lucrari  possint  indulgentias  et  iubilaea,  quae  requirunt  confessio¬ 
nem,  communionem  et  ieiunium,  dummodo  servato  ieiunio,  si  loco  inhabitent  ubi  im¬ 
possibile  prorsus  vel  difficile  admodum  sit  confessarii  copiam  habere,  corde  saltem 
contriti  sint  cum  proposito  firmo  confitendi  admissa  quamprimum  poterunt,  vel  ad 
minus  intra  unum  mensem».  Const.  Trans  Oceanum,  18  apr.  1897,  n.  IX. 

lico  concedi  solent  a  Romanis  Pontificibus  occasione  alicuius 
specialis  eventus,  v.  gr.  creationis  ipsius  Romani  Pontificis  (1) ; 
non  autem  illae  quae  toties  quoties  in  eadem  die  acquiri  pos¬ 
sunt,  ut  illa  de  Portiuncula  et  aliae  similes  (2). 

796.  Quaer.  7.°  Qualis  debet  esse  confessio  necessaria  ad 
assequendam  indulgentiam \? 

Resp.  Confessio  debet  esse  sacramentalis,  et  peragenda  est 
etiam  ab  iis  qui  letalis  peccati  conscii  non  sint,  licet  necesse 
non  sit  in  hoc  casu  ut  sacramentalis  absolutio  paenitenti  de¬ 
tur.  Ratio  est,  quia  etsi  non  habenti  mortalia  confessio  non 
sit  necessaria  ad  remittenda  peccata,  requiritur  tamen  tanquam 
conditio  seu  opus  praescriptum  (3) . 

Quaer.  8.°  Quando  oratio  praescribitur ,  qualis  haec  esse 
debeat ? 

Resp.  l.°  Non  sufficit  ut  sit  mentalis  tantum,  sed  debet  esse 
vocalis  (can.  934,  §  1). 

Resp.  2.°  Qualis  debeat  esse  haec  oratio  vocalis  relinquitur 
arbitrio  fidelium ,  nisi  specialis  assignetur  (ibid.) ;  eamque  li¬ 
cebit  alterne  cum  socio  recitare,  aut  mente  eam  prosequi,  dum 
ab  alio  recitatur  (ibid.,  §  3).  Vide  infra  n.  813,  nota. 

Resp.  3.°  Si  peculiaris  oratio  assignata  fuerit,  indulgentiae 
acquiri  possunt  quocumque  idiomate  oratio  recitetur,  dum¬ 
modo  de  fidelitate  versionis  constet  ex  declaratione  vel  Sacrae 
Paenitentiariae,  vel  unius  ex  Ordinariis  loci  ubi  vulgaris  est 
lingua  in  quam  vertitur  oratio ;  sed  indulgentiae  penitus  ces¬ 
sant  ob  quamlibet  additionem,  detractionem,  vel  interpolatio¬ 
nem  (can.  934,  §  2). 

Hinc  ad  lucrandas  indulgentias  Litaniis  La.uret.anis  adnexas  non 
sufficit  ut:  a)  semel  tantum  recitetur  Kprie  eleison  (Hyrie  eleison, 
Christe  eleison,  Christe  audi  nos,  Christe  exaudi  nos) ;  b)  invoca¬ 
tiones  mariales  ternae  conjungantur  cum  unico  ora  pro  nobis  (San¬ 
cta  Maria.  Sancta  Dei  Genitrix,  Sancta  Virgo  Virginum,  ora  pro 
nobis);  c)  semel  tantum  pariter  dicatur  Agnus  Dei  (Agnus  Dei,  qui 
tollis  peccata  mundi,  narce  nobis  Domine,  exaudi  nos  Domine,  mise¬ 
rere  nobis).  Insuper  declarari  iussit  Benedictus  Pp.  XV  praedictam 
consuetudinem  non  esse  approbandam,  ideo  que  ab  Ordinariis  pru¬ 
denter  curandum  ut  in  locis  ubi  viget  submoveatur  (S.  Paenit.,  21 
iulii  1919:  Acta,  XII,  pag.  18). 

Cantari  tamen  possunt  (cruin  indulgentiae  amittantur)  per  trinas 
invocationes  cum  singulis  respectivis  ora  pro  nobis,  populo  quartam 


(1)  Tn  tine  tamen  s^nsu  confundi  videntur  cum  iubilaeo  minori,  et  Codex  eas 
distinguit.  Quare  intelligas  de  illis  indulgentiis,  quarum  concessioni  adnectitur 
etiam  facultas  amplior  pro  absolutionibus,  dispensationibus,  etc. 

(3)  S.  C.  Indulg.,  5  dec.  1893  :  Acta  S.  S.,  vol.  26,  pag.  377.  Alias  indulgentias  si¬ 
miles  Portiunculae  vide  apud  Mach-Ferreres,  vol.  2,  n.  361,  edit.  15.a 
(3)  S.  C.  Indulg.,  19  inaii  1759  (Decr.  auth.,  n.  214). 


797 


DE  ACQUISITIONE  INDULGENTIARUM 


501 


invocationem  cum  respectivo  ora  pro  nobis  respondente  (S.  R.  C.,  15 
oct.  1920:  Acta,  XII,  pag.  548  seq.). 

Quaer.  9.°  Quomodo  surdo-muti  lucrari  valeant  indulgen¬ 
tias,  quibus  adnexae  sunt  orationes  vocales ? 

Resp.  l.°  Si  publicae  preces  habendae  sint,  satis  est  ut  cor¬ 
pore  coniuncti  cum  ceteris  fidelibus  in  eodem  loco  orantibus 
mentem  ac  pios  sensus  ad  Deum  elevent. 

Resp.  2.°  Si  agatur  de  orationibus  privatis,  satis  est  ut  eas 
mente  vel  signis  effundant,  vel  eas  legant  sine  ulla  pronuntia¬ 
tione  ;  immo  eorum  confessarii  eas  in  alia  pia  opera  mutare 
poterunt  (1). 

Quaer.  10.  Quomodo  mutilati  lucrari  possint  indulgentias , 
pro  quibus  praescribitur  recitatio  precum,  una  cum  aliquo  cor¬ 
poris  actu,  quem  ipsi  peragere  non  possunt? 

Resp.  Tunc  satis  est  ut  preces  fundant  (2). 

797.  Quaer.  11.  An  ad  lucrandas  indulgentias  inserviat  opus, 
ad  quod  quis  lege  aut  praecepto  obligetur ? 

Resp.  l.°  Neg.,  nisi  in  eiusdem  concessione  aliud  expresse 
dicatur. 

Resp.  2.°  Qui  tamen  praestat  opus  sibi  in  sacramentalem 
paenilentiam  iniunctum  et  indulgentiis  forte  ditatum,  potest 
simul  et  paenitentiae  satisfacere  et  indulgentias  lucrari  (can. 
932).  Vide  n.  628,  q.  9.° 

N.  B.  Videtur  resp.  l.um  esse  intelligendum  de  opere  ad 
quod  quis  teneatur  obligatione  stricta,  nempe  sub  peccato.  Unde 
religiosus  indulgentias  lucrari  poterit  per  opera  a  regula  vel 
constitutionibus  praescripta,  si  haec  opera  indulgentiis  diten¬ 
tur,  quia  haec  non  solent  obligare  sub  peccato  (3). 

Quaer.  12.  An  uno  eodemque  opere,  cui  ex  variis  titulis  in¬ 
dulgentiae  adnexae  sint,  possit  quis  plures  lucrari  indulgentias ? 

Resp.  Neg.,  nisi  agatur  de  confessione  vel  de  communione , 
aut  nisi  aliud  expresse  cautum  fuerit  (can.  933).  Pluries  igi¬ 
tur  opera  iteranda  erunt,  ut  plures  indulgentiae,  iuxta  diversos 
titulos  concessae,  acquiri  possint,  extra  casus  hic  exceptos.  Con¬ 
fessio  et  communio  non  sunt  repetendae.  —  Contrarium  tamen 
cautum  est  pro  indulgentiis  Apostolicis  (infra,  n.  806,  8.°) :  hae 
enim  uno  eodemque  opere  acquiri  possunt  simul  cum  aliis  forte 
a  Summis  Pontificibus  concessis  eisdem  operibus  (4). 


(1)  Ita  can.  936  Insistens  concessionibus  factis  a  Pio  IX,  15  martii  1852,  et  a 
Leone  XIII,  18  iul.  1902. 

(2)  Ita  S.  Paenit.,  22  oct.  1917,  ex  concessione  Benedicti  XV  (Acta,  IX,  pag.  539). 

(3)  Maurel,  EI  cristiano  instruido  en  ia  naturaleza  y  en  el  uso  de  las  indulgen- 
cias,  VII  (versio  liispana,  Madrid,  1863,  pag.  118). 

(4)  Pius  XI,  per  S.  Paenit.,  17  febr.  et  14  iun.  1922  :  Acta,  XIV,  pag.  143  seq.,  394. 

Quaer.  13.  An  confessarii  pia  opera  praescripta  ad  lucran¬ 
das  indulgentias  commutare  possint  in  alia ,  et  an  id  fieri  debeat 

in  confessione? 

Resp.  l.°  Affirm.,  sed  pro  his  tantum  qui,  legitimo  detenti 
impedimento ,  opera  praescripta  praestare  nequeant  (can.  935). 

Resp.  2.° Affirm.  in  sola  confessione  sacramentali  (1).  — Ex¬ 
cipe,  si  aliud  ab  elargiente  indulgentias  concedatur. 

798.  Quaer.  14.  An  indulgentiae  pluries  in  die  lucrari  pos¬ 
sint ? 

Resp.  l.°  Neg.,  si  agatur  de  indulgentia  plenaria ,  etsi  idem 
opus  praescriptum  pluries  repetatur,  nisi  aliud  expresse  cau¬ 
tum  sit  (can.  928,  §  1). 

Resp.  2.°  Partialis  indulgentia,  nisi  contrarium  expresse  no¬ 
tetur,  saepius  per  diem,  eodem  opere  repetito,  potest  lucrifieri 
(ibid.,  §  2). 

Quaer.  15.  An  peccatum  veniale  non  remissum ,  v.  gr.  quia 
retinetur  affectus  ad  ipsum ,  sit  obex  ad  lucrandam  indulgen¬ 
tiam  plenariam ? 

Resp.  Neg.,  nam,  ut  ex  Codice  constat,  «plenaria  indulgen¬ 
tia  ita  concessa  intelligitur,  ut  si  quis  eam  plenarie  lucrari  non 
possit,  eam  tamen  partialiter  lucretur  pro  dispositione  quam 
habet»  (can.  926) ;  unde  antiqua  controversia  sublata  est.  Ratio 
est,  quia  quamvis  remitti  non  possit  poena  huic  peccato  debita, 
potest  tamen  remitti  poena  debita  pro  aliis  peccatis  iam  deletis : 
sicut  enim  non  repugnat  culpam  alicuius  peccati  venialis  re¬ 
mitti,  quin  aliorum  culpa  remittatur,  sic  nec  repugnat  deleri 
poenam  venialium  aut  mortalium  remissorum,  quamvis  sol¬ 
venda  remaneat  poena  pro  uno  aut  pluribus  venialibus.  S.  Al- 
phonsus,  1.  6,  n.  534,  etc. 

Quaer.  16.  Quid  mtelligatur  per  indulgentias  10  vel  16  die¬ 
rum,  annorum,  quadragenarum,  etc.,  etc.? 

Resp.  Intelligenda  est,  iuxta  communem  sententiam,  remis¬ 
sio  tantae  poenae,  quanta  olim  remittebatur,  vel  remissa  fuisset 
per  paenitentiam  canonicam  eiusdem  temporis.  Sic  v.  gr.  per 
indulgentiam  septem  annorum  tanta  remittitur  poena,  quanta 
remittebatur  per  paenitentiam  septem  annorum  iuxta  antiquos 
canones  iniungi  solitam.  —  Quanti  autem  valuerint  coram  Deo 
paenitentiae  canonicae  et  quanti  nunc  valeant  indulgentiae  par¬ 
tiales  tot  dierum  vel  annorum,  nos  omnino  latet ;  quia  ignora¬ 
mus  qualem  proportionem  satisfactiones  nostrae  habeant  cum 
poena  peccatis  nostris  debita.  Ita  communiter. 


(1)  Bened.  XIV,  Const.  Inter  praeteritos;  Pius  XI,  Monita  pro  Iubilaeo  ann.  1925 
IT.  Cfr.  Verreres,  1.  c.,  n.  110.  ' 

Quaer.  17.  An  indulgentias  lucretur ,  qui  opus  pro  eis  prae¬ 
scriptum  non  integre  perficit? 

Resp.  l.°  Neg.,  si  partem  operis  notabilem  omittat,  ita  ut 
secundum  aestimationem  moralem  illud  quoad  substantiam  non 
perficiat ;  quia  simpliciter  conditionibus  requisitis  satisfacere 
non  censetur. 

Resp.  2.°  Secus,  si  minimam  partem  praetermittat,  quia 
tunc  moraliler,  vel  quoad  substantiam  censetur  perfici  opus 
praescriptum.  Pars  autem  minima  respective  sumenda  est.  Sic 
in  rosario  omissio  unius  Pater  et  Ave  minima  videtur ;  secus 
vero,  si  quinque  Pater  et  Ave  requirantur,  quia  omissio  quin¬ 
tae  partis  operis  notabilis  est.  Ita  S.  Alph .,  1.  6,  n.  534;  Voit , 
n.  658,  etc. 

799.  Quaer.  18.  An  indulgentia  infallibiliter  prosit  animabus 
purgatorii,  quibus  applicatur ? 

Resp.  Controvertitur.  I.a  sententia  affirm.  Ratio  est,  quia 
Christus  dedit  Ecclesiae  potestatem  infallibilem  his  verbis : 
Quodcumque  solveris...,  etc.  Concessio  autem  indulgentiae  pro 
defunctis  est  vere  actus  clavium,  cum  procedat  ab  apostolica 
auctoritate ;  clavis  autem  semper  aperit  positis  debitis  condi¬ 
tionibus  ;  ergo  indulgentia  est  semper  efficax  et  infallibilis 
tam  pro  defunctis  quam  pro  vivis,  modo  adsint  requisita.  Ra 
Suarez;  Gury ,  n.  1049. 

II.a  sententia  negat.  Ratio  est,  quia  nulla  adest  promissio 
divina,  vi  cuius  Deus  censeatur  indulgentiam  oblatam  certo  ac¬ 
ceptare  pro  ipsa  anima,  pro  qua  quis  indulgentiam  applicat  et 
cum  tota  sua  amplitudine.  Hinc  videtur,  eam  tantum  admittere 
pro  suo  beneplacito  applicandam  sive  huic  animae,  sive  alteri, 
sive  cum  tota  sua  amplitudine,  sive  cum  minori.  Praeterea  Ec¬ 
clesia  servat  usum  celebrandi  per  complures  annos  ac  pro  eis¬ 
dem  animabus  Sacra,  v.  gr.  anniversaria,  etiam  in  altaribus 
privilegiatis,  seu  quibus  inhaeret  privilegium  indulgentiae  ple¬ 
nariae.  Inanis  autem  esset  illa  praxis,  si  statim  in  primo  Sacro 
illis  applicato  liberarentur  (1). 

Certum  est  autem,  indulgentias  defunctis  saltem  ut  pluri¬ 
mum  prodesse ;  secus  enim  inutile  quid  ageret  Ecclesia  eas 
illis  applicando,  quod  sane  absque  impietate  dici  nequit. 

800.  Quaer.  19.  An  applicatio  specialis  facienda  sit  certis 
animabus  determinatis,  vel  generalis  sufficiat ? 

Resp.  l.°  Sufficit  applicatio  generalis  facta  omnibus  anima¬ 
bus  in  purgatorio  degentibus,  si  agatur  de  indulgentiis  partia¬ 
libus ,  quia  suffragia  sunt  divisibilia,  et  proinde  in  omnes  ani- 

(1)  S.  Alph.,  n.  534;  Billuart,  append.,  art.  6;  Aertnys,  7,  n.  190;  Noldin,  1.  c., 

n.  313. 

mas  distribui  possunt.  Patet  ex  praxi  Ecclesiae,  quae  iubet  Mis¬ 
sas  celebrari  pro  defunctis  in  genere,  praesertim  die  secunda 
novembris.  Item  quando  fiunt  collectae  in  ecclesiis  pro  anima- 
bus  purgatorii ,  Missae  inde  celebrandae  pro  omnibus  in  gene¬ 
re  applicari  debent.  —  Si  autem  quis  velit  restringere  appli¬ 
cationem  suam,  tunc  animas  quasdam  specialiter  determina¬ 
re  debet.  —  Pius  est  usus  quo  indulgentiae  animabus  maiori 
auxilio  indigentibus  applicentur,  vel  etiam  iis  quibus  plus  de¬ 
bemus. 

Resp.  2.°  Attamen  indulgentia  plenaria  alicui  animae  sin¬ 
gulari,  non  vero  pluribus,  applicari  debet  (i). 

801.  Quaer.  20.  An  requiratur  confessio  et  absolutio  etiam 
pro  venialibus  ad  lucrandas  indulgentias  quae  conceduntur  cum 
clausula,  contritis  et  confessis? 

Resp.  Certo  requiritur  confessio ,  non  obstante  statu  gra¬ 
tiae.  Vide  n.  796,  7.° — Non  requiritur  autem  in  hoc  casu  absolu¬ 
tio.  S.  C.  Indulg.,  15  dec.  1841  (Decr.  auth.,  n.  295,  art.  2). 

Quaer.  21.  An  requiratur  toties  confessio,  quoties  lucranda 
est  indulgentia  plenaria ? 

Resp.  l.°  Non  requiritur  quoad  omnes  indulgentias  plena¬ 
rias  ;  sunt  enim  plures  indulgentiae,  pro  quibus  lucrandis  nulla 
requiritur  confessio.  Tales  sunt  indulgentiae  pro  exercitio  Via 
Crucis  concessae. 

Resp.  2.°  Requiritur  quoad  plerasque  indulgentias  plenarias. 
Evincitur  ex  rescriptis  plurium  concessionum. 

802.  Quaer.  22.  An  et  quatenus  indulgentiae  aliis  applicari 
possint? 

Resp.  a)  Nemo  indulgentias  acquirens  eas  pro  vivis  applicare 
potest ;  b)  pro  defunctis  omnes  indulgentiae  concessae  a  Ro¬ 
mano  Pontifice  applicari  possunt,  nisi  aliud  expresse  dicatur 
(can.  930) ;  c)  indulgentiae  vero  concessae  ab  aliis  quam  a  Ro¬ 
mano  Pontifice,  nec  pro  vivis  nec  pro  defunctis  applicari  pos¬ 
sunt,  sed  tantum  inserviunt  ei  qui  eas  lucratur. 

Quaer.  23.  An  et  quatenus  indulgentiae  adnexae  alicui  festo, 
vel  sacris  supplicationibus,  triduis,  novendialibus ,  quae  ante  aut 
post  festum  vel  etiam  eius  octavario  perdurante  peraguntur , 
translatae  intelligantur,  si  festum  transferatur? 

Resp.  Affirm.,  in  eum  diem,  quo  festa  huiusmodi  legitime 
transferantur:  a )  si  festum  translatum  habeat  officium  cum 
Missa  sine  sollemnitate  et  externa  celebratione,  ac  translatio  fiat 
in  perpetuum ,  b)  vel  si  transferatur,  sive  ad  tempus  sive  in 
perpetuum,  sollemnitas  et  externa  celebratio  (can.  922). 


(1)  Cfr.  Beringer,  Les  indulg.,  vol.  1,  pag.  624,  edit.  3.a  (Paris,  1905). 

803.  Quaer.  24.  Quomodo  cessent  indulgentiae  locales  et 
reales ? 

Resp.  l.°  Omnes  cessant  lapsu  temporis  concessionis,  si  ad 
tempus  concessae  fuerint ;  itemque  revocatione  concedentis. 

Resp.  2.°  a)  Locales  non  cessant,  si  ecclesia  funditus  everta¬ 
tur  rursusque  intra  quinquaginta  annos  aedificetur  in  eodem 
vel  fere  eodem  loco  et  sub  eodem  titulo  (can.  924,  §  1) ;  cessant 
vero,  si  ecclesia  corruat  aut  demoliatur  et  non  reaedificetur, 
aut  reaedificetur  in  loco  aliquatenus  remotiori,  aut  sub  diverso 
titulo ;  b )  concessae  coronis  aliisve  rebus  adnexae  tunc  tantum 
cessant,  cum  coronae  aliaeve  res  prorsus  desinant  esse,  vel  ven¬ 
dantur  (ibid.,  §  2) ;  non  ergo  cessant,  si  res  indulgentiis  dita¬ 
tae  alteri  donentur  aut  commodentur ,  etiam  postquam  quis 
eis  usus  fuerit  ad  lucrandas  indulgentias  (1) ;  quas  consequen¬ 
ter  lucrari  ille  poterit  qui  huiusmodi  res  donatione  aut  com¬ 
modatas  accipiat  (2). 

N.  B.  l.°  Adhuc  ecclesia  intelligitur  esse  fere  in  eodem  loco, 
si  20  vel  30  passus  tantum  distet  ab  antiquo.  S.  C.  Indulg.,  29 
mart.  1886  [Acta  S.  Sedis,  vol.  19,  pag.  94).  A  fortiori  non  amit¬ 
tuntur,  si  per  successivas  partiales  reparationes  totaliter  renova¬ 
retur,  siquidem  eadem  moraliter  remaneret. 

2. °  Proinde  nec  amittit  indulgentias  corona  quae  successi¬ 
ve  reparatur,  licet  globuli  ex  integro,  per  partes  subinde  re¬ 
novati  fuerint  (Gousset,  n.  905).  Indulgentiae  adnexae  sunt  glo¬ 
bulis  in  coronis  vel  rosariis,  non  autem  catenulis  vel  filo.  Igitur 
globuli  ab  una  in  aliam  catenulam  transferri  possunt,  quin 
amittantur  indulgentiae,  quamvis  pauci  globuli  deperdantur, 
v.  gr.  4  vel  5  (3). 

3. °  Indulgentia  crucifixo  concessa,  cadit  solum  in  Chri¬ 
stum,  et  ita  potest  transferri  ex  una  cruce  in  aliam  absque  pe¬ 
riculo  amittendi  indulgentiam  ipsi  collatam  (4). 

804.  Resolves.  —  l.°  Indulgentia  plenaria  concessa  pro  fes¬ 
tis  Domini  Nostri  Iesu  Christi,  vel  pro  festis  Beatae  Mariae 


(1)  Antea  pluribus  aliis  modis  cessabant.  Cfr.  Decr.  S.  C.  Indulg.,  23  febr.  1878, 
apud  Comp.  Priv.  Soc.  Iesu,  nn.  620,  621.  —  De  Crucifixis  toties  quoties  iam  statuerat 
Pius  X  :  «Quicumque  christifidelis  in  articulo  mortis  constitutus  aliquem  ex  huius¬ 
modi  crucifixis  benedictis,  etiamsi  illi  non  pertineat,  osculatus  fuerit,  vel  quomodo¬ 
cumque  tetigerit,  dummodo  confessus  ac  sacra  communione  refectus,  vel,  si  id  facere 
nequiverit,  saltem  contritus,  Ssinum.  Iesu  nomen,  ore,  si  potuerit,  sin  minus  corde, 
devote  invocaverit,  et  mortem  tanquam  peccati  stipendium  de  manu  Domini  patien¬ 
ter  susceperit,  plenariam  indulgentiam  acquirere  valeat»  (Pius  X,  11  iun.  1914  :  Acta, 
VI,  pag.  347).  Cfr.  Ferrere s,  apud  Razon  y  Fe,  vol.  40,  pag.  101  seq. ;  Mach-Ferreres, 
vol.  2,  n.  338,  ed.  15. a 

(2)  Haec  quae  iam  ab  editione  ann.  1918  scripseramus,  postea  confirmata  sunt  a 
S.  Paenit.  Apost.  18  febr.  1921  (Acta,  XIII,  pag.  164). 

(3)  Beringer,  Les  Indulgences,  vol.  1,  pag.  458  seq.,  465. 

(4)  S.  C.  Indulg.,  11  april.  1840  (Decr.  auth.,  n.  241). 

Virginis,  intelligitur  concessa  dumtaxat  pro  festis  quae  in  calen¬ 
dario  universali  reperiuntur  (can.  921,  §  1). 

2. °  Concessa  indulgentia  plenaria  vel  partialis  pro  festis 
Apostolorum,  intelligitur  concessa  dumtaxat  pro  eorum  festo 
natali  (ibid. ,  §  2),  non  vero  pro  aliis  festis  secundariis ,  uti  sunt 
Commemoratio  et  Conversio  Sancti  Pauli,  festum  Sancti  Petri 
ad  Vincula,  Sancti  Ioannis  ante  Portam  latinam,  etc. 

3. °  Indulgentia  plenaria  concessa  ut  quotidiana  perpetua 
vel  ad  tempus  visitantibus  aliquam  ecclesiam  vel  publicum 
oratorium,  ita  intelligenda  est,  ut  quacumque  die,  sed  semel 
tantum  in  anno,  ab  unoquoque  fideli  acquiri  possit,  nisi  aliud 
in  decreto  expresse  dicatur  (ibid.,  §  3). 

4. °  Infirmi  chronici  a  domo  egredi  impotentes,  exceptis  his 
qui  in  communitate  morantur ,  lucrari  possunt  indulgentias  ple¬ 
narias  omnes  quas  in  illo  loco,  in  quo  vivunt,  si  sani  essent, 
lucrari  possent ;  et  eas  pro  quibus  praescripta  est  communio 
et  ecclesiae  visitatio,  lucrari  possunt  absque  communione  et 
visitatione ,  modo  fideliter  adimpleant  alia  opera  a  confessario 
iniungenda  loco  communionis  et  visitationis,  absolutis  ceteris 
omnibus  conditionibus,  si  quae  praescripta  fuerint  (1). 

5. °  a)  Fideles  utriusque  sexus  qui,  perfectionis  studio,  vel 
institutionis  seu  educationis  aut  etiam  valetudinis  causa,  in 
domibus  ecclesia  vel  publico  sacello  carentibus,  de  consensu 
Ordinariorum  constitutis,  vitam  communem  agunt ,  b)  itemque 
personae  omnes  ad  illis  ministrandum  ibidem  commorantes, 
quoties  ad  lucrandas  indulgentias  praescribatur  visitatio  ali¬ 
cuius  ecclesiae  non  determinatae,  vel  indeterminati  alicuius 
publici  oratorii ,  visitare  queunt  propriae  domus  sacellum  in 
quo  obligationi  audiendi  Sacrum  iure  satisfacere  possunt,  dum¬ 
modo  cetera  opera  iniuncta  rite  praestiterint  (can.  929). 

6. °  Indulgentiae  non  exspirant  morte  concedentis,  cum 
sint  gratiae,  nec  ante  notitiam  revocationis.  Indulgentiae  acci¬ 
piendae  sunt  ut  sonant ;  cum  tamen  sint  gratiae,  large  sunt 
interpretandae,  servata  nihilominus  verborum  proprietate. 
Unde  censendae  sunt  perpetuae,  si  datae  sint  sine  temporis 
restrictione. 

805.  7.°  Indulgentia  pro  articulo  mortis  concessa  non  re¬ 
quirit  applicationem  confessarii,  aut  ministerium  alterius.  Ex¬ 
pedit  tamen  moribundos  nomina  lesu  et  Mariae  saepius  invo¬ 
care,  et  ipsis  in  mentem  lucrandam  indulgentiam  revocare  (2). 

8.°  Plenaria  indulgentia  pro  mortis  articulo  concessa,  una 


(1)  Plus  IX,  18  sept.  1862  (Decr.  auth.,  S.  C.  Indulg,,  n.  393). 

(2)  Vide  n.  803,  nota. 

vice  tantum  lucrantur,  i.  e.  in  vero  mortis  articulo,  etsi  mori¬ 
bundus  ad  eam  habeat  ius  ex  variis  titulis  (1). 

9.°  Requiritur  autem  ut  moribundus  secum  habeat  res,  qui¬ 
bus  affixae  sunt  indulgentiae,  scilicet  rosaria,  cruces,  etc.  At¬ 
tamen  generatim  necesse  non  est  ut  haec  habeat  collo  appensa, 
brachio  obvoluta,  manuve  apprehensa :  sed  sufficit  ut  haec 
sint  in  lecto,  vel  iuxta  moribundum  appensa,  licet  ipse  nec 
videat,  nec  tangat,  nec  sciat  aut  recordetur  se  habere.  S.  Alph ., 
n.  534.  Cfr.  tamen  not.  n.  803. 

N.  B.  l.°  Plenariam  indulgentiam  in  ipso  viortis  articulo  lucrari 
valent  omnes  christifideles  qui,  die  ab  eisdem  eligendo,  sacramentali 
confessione  rite  expiati  sacraque  synaxi  refecti,  cum  vero  caritatis 
in  Deum  affectu,  sequentem  actum  ediderint :  «Domine  Deus  meus, 
iam  nunc  quodcumque  mortis  genus  prout  Tibi  placuerit,  cum  omni¬ 
bus  suis  angoribus,  poenis  ac  doloribus  de  manu  tua  aequo  ac  li¬ 
benti  animo  suscipio»  (2). 

2. °  Quicumque  novitii,  in  articulo  mortis  possunt  emittere  pro¬ 
fessionem  de  licentia  Superioris  sive  Maioris,  sive  illius  qui  domum 
actu  regat,  sive  delegati  praedictorum  Superiorum  :  sed  effectus  eius 
professionis  est  fere  unice  in  ordine  ad  lucrandam  indulgentiam  ple¬ 
nariam  in  forma  iubilaei  et  obtinendum  coram  Deo  meritum  pro¬ 
fessionis,  si  novitius  decedat ;  at  nihil  tunc  immutat  circa  iura  fami¬ 
liae  novitii  ad  eius  bona  vel  dotem.  Si  vero  novitius  convalescat, 
eodem  omnino  modo  procedendum  est  ac  si  nulla  emisisset  vota  (3). 

3. °  Materia  scapularium  (4)  est  textura  lanae  proprie  talis,  vulgo 


(1)  S.  C.  Indulg.,  23  ian.  1901.  Cfr.  Razdn  y  Fe,  vol.  1,  pag.  561. 

(2)  Pius  X,  9  mar.  1904.  Cfr.  Ferreres,  in  eph.  Razdn  y  Fe,  vol.  10,  pag.  106  seq. 

(3)  S.  C.  de  Rei.,  30  doc.  1922  :  Acta,  XV,  pag.  153 ;  necnon  Pius  X,  10  sept.  1912. 
Cfr.  Ferreres,  Inst.  can.,  vol.  1,  n.  871,  I,  ed.  2. a,  et  apud  Razdn  y  Fe,  vol.  34, 
pag.  367  seq. 

(4)  Pius  X,  dec.  1910,  concessit  facultatem  benedicendi  numismata  quae  sup¬ 
plere  possint  pro  quibuscumque  scapularibus  (exceptis  quae  Tertiorum  Ordinum 
sunt  propria)  iam  rite  susceptis.  Quicumque  'egitimam  facultatem  habet  imponendi 
aliquod  scapulare,  eo  ipso  facultate  donatur  benedicendi  numisma  quod  illud  (non 
aliud)  suppleat.  Unum  numisma  supplere  potest  pro  omnibus  scapularibus  legitime 
iam  susceptis.  Numisma  deferri  debet  super  propriam  personam  et  in  parte  recta 
referre  debet  imaginem  Iesu  Christi  Cor  suum  ostendentis,  in  aversa  vero  effigiem 
B.  M.  Virginis.  Benedictum  esse  debet  tot  distinctis  benedictionibus,  quot  sunt  sca¬ 
pularia  supplenda.  Benedictio  fieri  potest  unico  crucis  signo.  Cfr.  Ferreres,  in  eph. 
Razdn  y  Fe,  vol.  29,  pag.  246  seq. 

Unico  signo  crucis  pro  unoquoque  scapulari  benedici  publice  possunt  omnia 
numismata  quae  habent  fideles  in  ecclesia  vel  in  quodam  conventu  ( reunidn), 
quamvis  haec  numismata  non  videantur,  nec  in  individuo  cognoscantur.  Numismata 
benedici  possunt  etiam  pro  personis  indeterminatis,  etiam  pro  his  quibus  adhuc 
scapulare  non  est  impositum;  favoribus  tamen  non  gaudebunt,  nisi  post  scapulare 
legitime  susceptum  (S.  Off.,  4  iun.  1913 ;  Acta,  V,  pag.  303).  Cfr.  Ferreres,  ibid., 
vol.  36,  pag.  510  seq. 

Si  numisma  benedictum  amittatur,  aliud  eodem  modo  benedictum,  substituen¬ 
dum  est  (S.  Off.,  10  maii  1916  :  Acta,  VIII,  pag.  175,  176).  Cfr.  Ferreres,  apud  Razdn  y 
Fe,  vol.  45. 

Milites  vero  sub  armis  constituti  possunt  sibi  imponere  numisma  iam  antea  rite 
benedictum  (tot  benedictionibus  quot  sint  scapularia  supplenda),  et  eo  ipso  fru- 
untur  omnibus  privilegiis  dictorum  scapularium,  quin  opus  sit  ipsis  scapularia 
lanea  suscipere  vel  suscepisse.  Sic  suscepto  numismate,  gratiae  perdurant  in  perpe- 

tejido,  non  autem  lanea  textura  reticulata,  vulgo  de  punto,  neque 
merum  opus  laneum  acu  pictum,  vulgo  bordado:  item  scapularia 
non  sunt  necessario  immediate  super  corpus  deferenda,  sed  super 
vestes  retineri  possunt ;  ad  lucrandas  autem  indulgentias  sacris 
scapularibus  adnexas,  necesse  est  ut  una  pars  ab  humeris,  altera  a 
pectore  descendat»  (1). 

806.  4.°  Cum  S.  Paenitentiaria  vel  Rom.  Pontifex  concedit  fa¬ 
cultatem  benedicendi  rosaria,  cruces,  etc.,  eisque  indulgentias  ap¬ 
plicandi,  apponere  solet  hanc  clausulam  : 

«SS.  tribuit  oratori  facultatem,  dummodo  ad  excipiendas  con¬ 
fessiones  sit  approbatus,  benedicendi  privatim  extra  Urbem  ac  de 
consensu  Ordinarii  loci  coronas,  rosaria,  cruces,  crucifixos,  parvas 
statuas  ac  numismata,  eisque  applicandi  indulgentias  a  Sanctitate 
Sua  concessas,  ut  in  postremo  elencho  edito  typis  S.  Congr.  de  Pro¬ 
paganda  Fide  (die  23  febr.  1878),  non  exceptis  iis  quae  coronis  a 
Sta.  Birgitta  nuncupatis  adnexae  sunt».  Ut  autem  haec  clarius 
intelligantur,  a  S.  C.  Indulg.,  14  iun.  1901,  communicata  fuit  haec 
instructio  : 

«I.  Convenit  ut  qui  facultatem  benedicendi  coronas,  cruces,  ro¬ 
saria,  numismata,  etc.,  cum  applicatione  indulgentiarum  Aposto- 
licarum  et  S.  Birgittae  obtinere  cupit,  si  sit  e  clero  saeculari,  lit¬ 
teris  commendatitiis  proprii  Ordinarii  munitum  supplicem  libellum 
exhibeat ;  si  vero  sit  regularis,  Superioris  sui  Ordinis,  vel  instituti 
a  S.  Sede  approbati. 

»11.  Ut  valide  praefata  facultas  exerceatur,  opus  erit  ut  sacer¬ 
dos  ad  excipiendas  sacramentales  confessiones,  saltem  virorum,  sit 
approbatus. 

»111.  Ad  eam  facultatem  licite  exercendam  requiritur  consensus 
Ordinarii  loci  in  quo  quis  ea  uti  velit,  firmo  manente,  quoad  regu¬ 
lares  exemptos,  decreto  huius  S.  C.  diei  2  ian.  1888.  Plic  autem  con¬ 
sensus  optandum  ut  sit  expressus;  sufficit  tamen  etiam  tacitus  vel 
implicitus,  et  in  aliquo  casu,  quando  practice  aliter  fieri  nequeat, 
sufficit  etiam  consensus  prudenter  praesumptus». 

Iam  vero  quoad  regulares  declaratum  ab  ipsa  S.  Congr.  fuerat : 
a)  nomine  Ordinarii  in  casu  intelligi  non  Superiorem  regularem', 
sed  Ordinarium  dioeceseos,  in  qua  facultas  exercenda  est  (22  iulii 
1886) ;  et  b)  sufficere  tamen  consensum  Superioris  regularis,  si  prae¬ 
dicta  facultas  intra  monasterium  exerceatur  (2  ian.  1888). 

5.°  Confratribus  B.  Mariae  V.  a  Monte  Carmelo ,  ad  effec¬ 
tum  f ruendi  privilegio  sabbatino,  licet :  a)  in  privata  recitatione 
officii  parvi  uti  lingua  vulgari;  b )  uti  etiam  induitis  dioecesa- 


tuum  etiam  postquam  reliquerint  militiam.  Ita  ex  concessione  Pii  X,  22  martii  1912. 
Cfr.  Ferreres,  apud  Razdn  y  Fe,  vol.  41,  pag.  225  seq.,  ubi  videri  potest  amplior 
lacultas  concessa  in  favorem  militum  e  nationibus  tunc  bellum  gerentibus.  Vide 
etiam  pag.  513  seq. 

Ut  initio  huius  notae  diximus,  concessio  non  valet  pro  scapularibus  propriis 
Tertiorum  Ordinum.  Cum  vero  a  Pio  XI  petitum  fuerit  ut  ad  illos  concessionem 
extenderet,  non  modo  extensionem  denegavit,  sed  revocavit  praeterea  quamlibet 
facultatem  commutandi  habitum  cuiuscumque  Tertii  Ordinis  saecularis  in  numisma, 
sive  per  Rescriptum  sive  per  ipsam  personam  Summorum  Pontificum  in  scriptis 
aut  vivae  vocis  oraculo  impertitam.  S.  C.  Rei.,  25  mart.  1922  :  Acta,  XIV  pag  353 

(1)  S.  C.  Indulg.,  12  febr.  1840,  12  maii  1855,  18  aug.  1868  (Decr.' auth'  nn.  277  279 
367,  423).  C.  Plen.  Amer,  lat.,  n.  398. 

nis  vel  aliis,  quoad  ieiunia  ab  Ecclesia  praescripta.  Praeterea 
omnes  confessarii  facultate  donantur  commutandi  singulis  con- 
fratribus  petentibus  abstinentiam  feriae  IV  et  sabbati  (ad  quam 
tenentur,  qui  legere  nesciunt,  loco  recitandi  parvum  officium) 
in  alia  opera  (1). 

6. °  Scapulare  carmeliticum  (2)  iam  simul  cum  aliis  quat¬ 
tuor  benedici  et  imponi  potest  (3). 

7. °  «Licet  sacerdoti  in  impositione  scapularium  ab  Eccle¬ 
sia  approbatorum,  omnibus  rite  peractis  dicere  semel  numero 
plurali  formulam:  Accipite ,  fratres  vel  sorores ,  etc.,  imponen¬ 
do  successive  et  sine  interruptione  scapulare  omnibus  praesen¬ 
tibus»  (4). 

8. °  Uni  eidemque  obiecto,  v.  gr.  rosario,  possunt  adnecti 
plures  indulgentiae  ex  diversis  titulis,  v.  gr.  indulgentiae  Cru- 
cigerorum,  indulgentiae  Stae.  Birgittae  ;  sed  ad  singulas  lucran¬ 
das  necesse  est  ut  opera  iniuncta  iterabilia  renoventur  (5). 

Verum  ex  concessione  Pii  X  (12  iun.  1907),  una  eademque 
recitatione  rosarii  lucrari  possunt  indulgentiae  Crucigerorum 
et  PP.  Dominicanorum  (6).  Indulgentiae  Apostolicae  semper 
cum  aliis  a  Summis  Pontificibus  concessis  acquiri  possunt.  Vide 
supra,  n.  797,  q.  12. 

9. °  Ad  lucrandas  indulgentias  rosariis  vel  coronis  adnexas 
opus  est  ut  quis  illas  manu  teneat.  —  Excipe:  a)  rosarium 
Siti.  Dominici ,  cuius  indulgentias  lucrari  possunt  quotquot  se 
iungunt  in  recitatione  personae  quae  illud  habet  et  manu  tenet 
(22  ian.  1858:  Decr.  auth.,  n.  384)  ;  b)  indulgentias  Apostolicas, 
quas  etiam  quis  lucrari  potest,  modo  rosarium  apud  se  habeat, 
quamvis  manu  illud  non  teneat. 

10.  Ad  lucrandas  indulgentias  rosarii  Sti.  Dominici  opus 
est :  intendere  meditationi  mysteriorum  vitae,  passionis  et  re¬ 
surrectionis  D.  N.  I.  Ch.  Antea  necessarium  erat  tractu  mora- 
liter  uno  quinque  saltem  decadas  recitare;  sed  ex  concessione 
Pii  X  (8  iul.  1908),  iam  omnibus  fidelibus  licet  singulas  deca¬ 
das  separare. 

(1)  S.  C.  Indulg.,  14  iun.  1901.  Verreres,  in  ephem.  Razdn  y  Fe,  vol.  1, 
pag.  267  seq. 

(2)  Milites  sibimetipsis  hoc  scapulare  prius  rite  benedictum  imponere  possunt, 
fundendo  aliquas  preces  ad  B.  V.  Mariam,  et  eo  ipso  confraternitati  B.  V.  M.  de 
Monte  Carmelo  aggregantur  et  lucrantur  illius  gratias  et  indulgentias.  S.  C.  Indulg., 
4  ian.  1908  (A.  S.  S.,  vol.  41,  pag.  670).  Vide  n.  805,  nota.  Cfr.  Acta,  VI,  pag.  307,  308. 

(3)  Cfr.  «Formula  brevior  benedicendi  et  imponendi  quinque  scapularia  Sanctis¬ 
simae  Trinitatis,  Passionis  D.  N.  I.  Ch.,  Beatae  Mariae  Virginis  sub  respectivo  titulo 
Immaculatae  Conceptionis,  Septem  Dolorum  et  Montis  Carmeli»,  apud  Rituale  Ro¬ 
manum  edit,  typica,  Romae,  1925. 

(4)  18  apr.  1891  :  II  Monitore,  vol.  7,  pag.  148. 

(5)  29  febr.  1820 :  Decr.  auth.,  n.  249. 

(6)  Cfr.  Verreres,  apud  Razdn  y  Fe,  vol.  23,  pag.  370. 

11.  Indulgentiae  concessae  Cruci  missionis  (1)  perdurant 
absque  necessitate  novae  concessionis,  etiamsi  hujusmodi  crux 
collapsa  vel  destructa  fuerit,  modo  alia  crux  erigatur  eodem 
loco  (vel  fere),  quo  prima  exstabat  (2). 

807.  12.  Novae  indulgentiae  ecclesiis  etiam  regularium  conces¬ 

sae,  quae  Romae  promulgatae  non  sint  (v.  gr.  apud  Acta  A.  Sedis), 
nequeunt  pervulgari  inconsulto  Ordinario  loci  (can.  919,  §  1). 

13.  Qui  a  Summo  Pontifice  impetraverint  indulgentiarum  con¬ 
cessiones  pro  omnibus  fidelibus,  obligatione  tenentur,  sub  poena 
nullitatis  gratiae  obtentae,  authentica  exemplaria  earundem  con¬ 
cessionum  ad  Sacram  Paenitentiariam  deferendi  (can.  920). 

14.  Fideles  rituum  orientalium  lucrari  possunt  omnes  indulgen¬ 
tias  a  Summo  Pontifice  universali  decreto  concessas  (3). 


ARTICULUS  IV.  —  De  altaribus  privilf.giatis,  gregorianis 

AC  DE  BENEDICTIONE  PAPALI 

808.  Quaesita.  —  Quaer.  l.°  Quid  sit  altare  privilegiatum, 

et  quaenam  potestas  concessa  sit  Episcopis  aliisque  Praelatis 
circa  illud? 

Resp.  l.°  Altare  privilegiatum  dicitur  illud  cui  adnexa  est 
indulgentia  plenaria  pro  singulis  Missis  in  eo  celebratis,  appli¬ 
canda  ei  pro  quo  offertur  Missa. 

Resp.  2.°  Episcopi,  Abbates  vel  Praelati  nullius.  Vicarii  ac 
Praefecti  Apostolici  et  Superiores  maiores  religionis  clericalis 
exemptae,  possunt  designare  et  declarare  unum  altare  privile¬ 
giatum  quotidianum  perpetuum ,  dummodo  aliud  non  habeatur 


(1)  Pius  X,  13  aug.  1913,  abrogavit  antiquas  omnes  Indulgentias  crucibus 
missionum  adnexas,  et  sequentes  novas,  sub  enuntiandis  conditionibus,  tribuere 
dignatus  est : 

I.  Plenariam,  defunctis  quoque  applicabilem  ?  1)  die  erectionis  seu  benedictio¬ 
nis  ipsius  crucis  memorialis ;  2)  die  anniversario  eiusdem  erectionis  seu  benedic¬ 
tionis  ;  3)  die  festo  Inventionis  S.  Crucis  (3  mali)  ;  41  die  festo  Exaltationis  S.  CrUcis 
(14  Septembris),  vel  urio  ex  septem  respective  sequentibus  diebus. 

Ad  has  Indulgentias  assequendas,  oportet  ut  fideles  Ssmam.  Eucharistiam,  rite 
expiati,  suscipiant,  crucem  praedictam  et  aliquam  ecclesiam  vel  publicum  oratorium 
visitent,  atque  ad  mentem  Summi  Pontificis  preces  fundant. 

II.  Partialem,  quinque  annorum  et  totidem  quadragenarum,  similiter  applicabi¬ 
lem,  semel  in  die  ab  iis  fidelibus  lucrandam  qui  corde  saltem  contrito  supradictam 
crucem  aliquo  devotionis  signo  exteriori  salutaverint,  ac  Pater,  Ave  et  Gloria  in 
memoriam  Dominicae  Passionis  recitaverint. 

Esto  autem  crux  erigenda  ex  solida  decoraque  materia  confecta ;  determinato 
loco  adhaereat,  vel  haec  firmiter  sustentetur;  benedicatur  per  sacerdotem,  qui  in 
S.  Missione  contiones  habuerit ;  accedat  insuper,  pro  his  peragendis,  consensus  Ordi¬ 
narii  loci  (Acta,  V,  pag.  420).  Cfr.  Ferreres,  apud  R azdn  y  Fe,  vol.  37,  pag.  378  seq. 

(2)  S.  C.  Indulg.,  22  febr.  1888,  et  10  lui.  1901.  Cfr.  B eringer,  apud  ephem.  Analecta 
ecclesiastica,  vol.  10,  pag.  260  seq. ;  Ferreres,  apud  ephem.  R  azdn  y  f"e,  vqL  4, 
pag.  514  seq. 

(3)  S.  Paenit.,  7  Jul.  1917 :  Acta,  IX,  pag.  399.  ; 


808 


511 


DE  ALTARIBUS  PRIVILEGIATIS 

in  suis  ecclesiis  cathedralibus ,  abbatialibus ,  collegiatis ,  conven- 
tualibus ,  paroecialibus ,  quasi-paroecialibus ,  non  autem  in  ora¬ 
toriis  publicis  vel  semi-publicis,  nisi  sint  ecclesiae  paroeciali 
unita  seu  eiusdem  subsidiaria  (can.  916). 

N.  B.  l.°  Sunt  altaria  privilegiata  in  quibus  solae  Missae 
quae  pro  defunctis  celebrantur,  fruuntur  indulgentia;  alia,  in 
quibus  etiam  quae  pro  vivis  applicantur ;  alia,  in  quibus  pri¬ 
vilegium  valet  pro  certis  tantum  quibusdam  diebus;  alia,  in 
quibus  pro  omnibus.  Antiquitus,  ut  indulgentia  pro  defunctis 
applicari  valide  posset,  necesse  erat  Missam  de  Requiem  cele¬ 
brare,  si  id  ritus  permittebat;  hodie  id  iam  non  est  necesse. 
Decet  tamen  ut  fiat,  estque  laudabile  pietatis  gratia  erga  de¬ 
functos  (1). 

2. °  Indulgentia  altaris  privilegiati  aliquando  conceditur  ut 
privilegium  personale ,  ita  ut  Missa  a  tali  sacerdote  ubicumque 
fuerit  celebrata  adnexam  habeat  indulgentiam  plenariam  eo¬ 
dem  modo  ac  si  celebrata  fuerit  in  altari  privilegiato. 

3. °  Etiam  concedi  solet  ut  privilegium  mixtum ,  nempe  pro 
Missis  celebratis  in  tali  altari,  non  a  quocumque  sacerdote,  sed 
tantum  ab  iis  qui  sint  confratres,  aut  tertiarii,  etc.  (2). 

4. °  Ut  indicetur  altare  esse  privilegiatum,  nihil  aliud 
inscribatur,  nisi :  altare  privilegiatum ,  perpetuum  vel  ad 
tempus,  quotidianum  vel  non,  secundum  concessionis  verba 
(can.  918,  §  i). 

5. °  Pro  Missis  celebrandis  in  altari  privilegiato,  nequit,  sub 
obtentu  privilegii,  maior  exigi  Missae  eleemosyna  (ibid. ,  §  2). 

6. °  a)  Indulgentia  altaris  privilegiati  nequit  lucrari  et  ap¬ 
plicari  nisi  pro  illo  pro  quo  offertur  Missae  Sacrificium,  non 
pro  alio ;  —  b)  inscriptio  vero  illa  altare  privilegiatum  pro  vivis 
atque  defunctis  interpretanda  est  ita,  ut  tam  pro  vivis,  si  in 
altari,  de  quo  agitur,  Missae  Sacrificium  pro  vivis  applicetur, 
quam  pro  defunctis,  si  pro  his  S.  Sacrificium  applicetur,  intel- 
ligatur  concessa  plenaria  indulgentia  pro  vivis  ad  modum  iu- 
risdictionis,  pro  defunctis  ad  modum  suffragii  (3) ;  —  c)  ut 
fruatur  altari  privilegiato  sacerdos,  iam  non  opus  est  ut  cele¬ 
bret  Missam  defunctorum,  nec  utatur  paramentis  nigris,  quam¬ 
vis  ritus  id  permittat ;  fiet  tamen  laudabilius. 

7. °  Die  Commemorationis  omnium  fidelium  defunctorum 
omnes  Missae  gaudent  privilegio  ac  si  essent  celebratae  ad  alta¬ 
re  privilegiatum  (Clement.  XIII,  17  mart.  1738) ;  item  cum  in 


(11  S.  Off.,  19  febr.  }913.  Cfr.  Ferreres ,  apud  Ttazdri  y  Fe,  vol.  36,  pag.  239  seq. 

(2) '  'Plura  vide  apud  Mach-Ferrere s,  vol.  1,  n.  646  seq.,  «dlt.-15'.a  ' 

(3)  S,  Q,  Ipdulg.,  23  aug.  1897 ;  Razdm  y  Fe,  1.  c.,  pag.  562. 

ecclesia  celebratur  supplicatio  Quadraginta  Horarum  etsi  non 
continuarum,  omnia  altaria  illius  ecclesiae  sunt  privilegiata  (i). 
Ita  etiam  quoad  utramque  partem  ex  can.  917. 

8.°  Altare  privilegiatum  satis  est  ut  sit  fixum  sensu  lato, 
quatenus  in  medio  altaris  inamovibilis  etsi  non  consecrati,  lapis 
consecratus  etiam  amovibilis  ponatur  (S.  G.  Indulg.,  26 
mart.  1867). 

809.  Quaer.  2. 3  Quid  sit  altare  Gregorianum? 

Resp.  Altare  Gregorianum  est  illud  Sancti  Gregorii  Magni, 
Romae  in  ecclesia  Caelimontana  eiusdem  Sancti,  in  quo,  iuxta 
piam  fiduciam  fidelium  ab  Ecclesia  approbatam,  quaelibet  Mis¬ 
sa  celebrata  habet  ex  beneplacito  et  acceptatione  divinae  mise¬ 
ricordiae  eandem  efficaciam  ad  animam  e  purgatorio  liberan¬ 
dam  ac  integrum  Tricenarium  Gregorianum  (cfr.  n.  484)  alibi 
pro  ipsa  celebratum  (2). 

Ante  concedebatur  privilegium  locale  altaris  gregoriani  ad  instar, 
vi  cuius  Missa  celebrata  in  quocumque  altari  ita  privilegiato  ean¬ 
dem  habebat  efficaciam  ac  si  celebraretur  in  memorato  altari  S.  Gre¬ 
gorii.  At  ex  decreto  S.  Officii  11  dec.  1912  a  Pio  X  die  sequenti  appro¬ 
bato,  statutum  est,  tale  privilegium  deinceps  non  esse  concedendum. 

Etiam  concedebatur  hoc  privilegium  uti  personale,  ita  ut  Missa 
in  quocumque  altari  celebrata  a  sacerdote  aui  hoc  frueretur  privile¬ 
gio,  eandem  haberet  efficaciam  ac  si  celebraretur  in  praedicto 
altari  S.  Gregorii.  Haec  privilegia  ex  laudato  decreto  iam  amplius 
non  sunt  concedenda,  immo,  quae  iam  concessa  erant,  reducta  sunt 
ad  meram  concessionem  altaris  simpliciter  privilegiati  (3). 

810.  Quaer.  3.°  Quid  sit  benedictio  papalis,  et  quoties  eam 
dare  'possint  Episcopi  aliique  Praelati  inferiores ? 

Resp.  l.°  Renedictio  papalis  est  publica  et  sollemnis  benedic¬ 
tio,  quae  datur  in  nomine  et  persona  Romani  Pontificis  et  cui 
adnexa  est  indulgentia  plenaria.  Dicitur  in  nomine  et  persona 
Romani  Pontificis ,  quia,  qui  eam  dat,  non  solum  agit  ex  dele¬ 
gatione  Papae,  sed  etiam  in  persona  et  vice  ipsius,  ita  ut  actio 
dantis  benedictionem  moraliter  habeatur  ut  actio  Summi  Pon¬ 
tificis  (4). 

Resp.  2.°  a)  Episcopi  in  sua  dioecesi  eam  concedere  possunt 
bis  in  anno ,  hoc  est  die  sollemni  Paschatis  Resurrectionis  et 
alio  die  festo  sollemni  ab  ipsis  designando,  etiamsi  iidem  Mis¬ 
sae  sollemni  adstiterint  tantam.  —  b)  Abbates  autem  vel  Prae- 

(1)  Pius  VII,  19  mali  1807;  Plus  X,  22  lan.  1914.  Cfr.  Acta,  VI,  pag.  74  seq. ;  Mach- 
F  errer  es,  1.  c.,  n.  647. 

(2)  Cfr.  S.  C.  Indulg.,  11  mart.  1884;  Mach-F  errer  es,  vol.  1,  n.  348;  Ferreres,  apud 
Razdn  y  Fe,  vol.  36,  pag.  90  seq.,  236  seq. 

(3)  Cfr.  Ferreres,  apud  Razdn  y  Fe,  1.  c. 

(4)  Cfr.  Ferreres,  Las  Religiosas,  n.  770  seq.,  adit.  5.a;  Melata,  Manuale  Indulg., 
pag.  83  seq. 

lati  nullius ,  Vicarii  et  Praefecti  Apostolici,  etsi  episcopali  dig¬ 
nitate  careant,  id  possunt  in  suis  territoriis  uno  tantum  ex  sol¬ 
lemnioribus  per  annum  diebus  (can.  914). 

Quaer.  4.°  Quid  observare  debent  regulares  qui  privilegium  ha¬ 
beant  impertiendi  benedictionem  papalem ? 

Resp.  Non  solum  obligatione  (1)  tenentur  servandi  formulam 
praescriptam,  sed  hoc  privilegio  uti  nequeunt,  nisi  in  suis  ecclesiis 
et  in  ecclesiis  monialium  vel  tertiariorum  suo  Ordini  legitime  aggre¬ 
gatorum  ;  non  autem  eodem  die  et  loco  quo  Episcopus  eam  impertiat 
(can.  915).  Plura  vide  apud  Ferveres,  Las  Religiosas,  n.  770  seq., 
ed.  5.a 

Quaer.  5.°  Quid  sit  benedictio  apostolica  in  articulo  mortis, 

et  quis  eam  dare  possit ? 

Resp.  l.°  Est  ea  quae  auctoritate  Romani  Pontificis  datur 
infirmis  de  vita  periclitantibus  et  cui  adnexa  est  indulgentia 
plenaria  in  solo  vero  articulo  mortis  lucranda. 

Resp.  2.°  Tum  parochi,  tum  alii  sacerdotes  qui  infirmis  as¬ 
sistant,  ut  dictum  est  in  n.  136,  c). 

Quaer.  6.°  Quando ,  quoties  et  quibus  dari  possit ? 

Resp.  l.°  Quando  iam  Viaticum  dari  possit. 

Resp.  2.°  Quoties  repeti  possit  extrema  unctio. 

Resp.  3.°  His  qui  sint  capaces  peccandi  (2). 


CAPUT  V 

DE  IUBILAEO 

811.  Vox  iubilaeum  deducitur  ab  hebraeo  V2'  (iobel),  quo  in 
sacris  Litteris  (v.  gr.  Lev.  25,  10-27)  significatur  annus  quinqua¬ 
gesimus,  qui  erat  annus  remissionis  et  libertatis  restitutae,  eo  quod 
agri  ad  pristinos  redirent  dominos,  servi  libertatem  recuperarent, 
terraque  ab  humana  cultura  quiesceret.  Haec  vox  etymologice  signi¬ 
ficasse  videtur  arietem:  et  eo  quod  ad  sonum  cornu  arietis  indice¬ 
batur  annus  iubilaei,  hic  annus  ab  illo  nomine  designari  coepit  (3). 

Ad  imitationem  iubilaei  Veteris  Testamenti  institutum  est  iubi¬ 
laeum  ecclesiasticum,  quod  Romae  et  in  universo  orbe  cum  plenis¬ 
sima  peccatorum  indulgentia,  magno  gaudio  et  sollemnitate  nunc 
celebratur.  Bonifacius  VIII  (edoctus  relatione  plurium  senum)  con¬ 
firmavit  iubilaeum  Const.  Antiquorum  habet  fida  relatio  (4)  pro 
quolibet  anno  centesimo ;  Clemens  VI,  anno  1343,  statuit  ut  cele¬ 
braretur  singulis  50  annis ;  Urbanus  VI  singulis  33  annis,  demum 


(1)  Formula  praescripta  reperitur  in  Const.  Benedicti  XIV  Exemplis  praedeces¬ 
sorum,  19  mart.  1748. 

(2)  Vide  plura  apud  Ferreres,  Inst.  can.,  vol.  1.  n.  764. 

(3)  Cfr.  Ferreres,  in  ephem.  Razdn  y  Fe,  vol.  8,  pag.  512. 

(4)  22  iebr.  1300  (cfr.  Bull.  Rom.  Taurin.,  vol.  4,  pag.  156). 

Paulus  II  statuit  ut  iubilaeum  haberetur  quolibet  anno  vigesimo 
quinto. 

Nomen  iubilaei  iam  adhibuit  iionifacius  VIII  ad  hunc  annum 
designandum  (1). 

Definitio.  —  Iubilaeum  est  indulgentia  plenaria  sollemnis, 
quam  Summus  Pontifex  aliquando,  ob  aliquem  specialem  even¬ 
tum ,  concedit  omnibus  fidelibus  cum  obligatione  certa  opera 
pia  peragendi,  tribuens  simul  confessariis  specialem  potestatem 
a  peccatis  censurisque  reservatis  absolvendi  ac  pleraque  vota 
commutandi. 

Hinc  iubilaeum  non  differt,  nisi  accidentaliter ,  ab  indul¬ 
gentia  plenaria  ordinaria,  scilicet  ratione  sollemnitatis  et  privi¬ 
legiorum  ipsi  adnexorum  et  etiam  ratione  uberrimarum  et  ex¬ 
traordinariarum  gratiarum,  quae  illud  concomitantur.  Has  enim 
gratias  omnino  speciales  arguunt  miri  et  stupendi  effectus,  quos 
iubilaeum  producere  solet,  etiamsi  non  fiant  sollemnes  fidelium 
coadunationes,  nec  divinum  verbum  praedicetur  (2). 

Notandum  est  finem  indicti  iubilaei  non  esse  consecutionem 
indulgentiae  plenariae,  sed  aliquod  magnum  Ecclesiae  benefi¬ 
cium  obtinendum  a  Deo,  ideoque  intendit  Ecclesia  ut  fidelium 
bona  opera  multiplicentur ;  eosque  ad  ea  allicit  per  concessio¬ 
nem  indulgentiae  et  aliorum  privilegiorum  (3). 

812.  Divisio.  —  Multiplex  distinguitur  iubilaeum  : 

1. °  Iubilaeum,  maius ,  quod  regulariter  occurrit  vigesimo 
quinto  quoque  anno,  qui  annus  sanctus  vocatur.  Dicitur  etiam 
iubilaeum  ordinarium ,  eo  quod  sit  iure  fixum  et  determinatum. 

2. °  Iubilaeum  minus ,  quod  solet  concedi  a  singulis  Summis 
Pontificibus  post  uniuscuiusque  exaltationem,  et  in  aliis 
peculiaribus  circumstantiis,  et  dicitur  iubilaeum  extraordina¬ 
rium.  Gfr.  Ferreres,  1.  c.,  nn.  2-4. 

3. °  Generale ,  quod  conceditur  universo  orbi,  cuiusmodi 
semper  est  iubilaeum  maius  et  quandoque  etiam  iubilaeum 
minus;  sed  concedi  solet  Urbi ,  seu  Romae  soli ,  antequam  orbi 
concedatur. 

4. °  Particulare ,  quod  conceditur  alicui  provinciae,  civitati, 
vel  loco  particulari,  ut  est  celeberrimum  iubilaeum  Ecclesiae 
aniciensi  (Le  Puy)  concessum  quoties  festum  Annuntiationis 
B.  Virginis  in  diem  sacrum  Parasceves  incidit;  et  Gathedrali 
Compostellanae  pro  illo  anno  in  quo  S.  Iacobus  incidat  in  diem 
dominicum. 


(1)  Cfr.  Ferreres,  EI  jubileo  de  1925,  nn.  11  (eum  nota;  et  14.  Aride  Angelo  R occa. 
Opera  omnia,  vol.  1,  pag.  197  seq. 

(2)  Cfr.  P esch,  Praelect.  dogm.,  vol.  7,  505. 

(3)  Aertnys,  1.  7,  n.  213.  Cfr.  Ferreres,  1.  c.,  nn.  2-5. 

Annus  integer  ordinarie  conceditur  Romae  ad  lucrandum  iubi- 
laeum  maius;  et  anno  sequenti  (iam  a  temporibus  Alexandri  VI) 
concedi  solet  per  extensionem  omnibus  aliis  orbis  Christiani  regio¬ 
nibus.  In  extensionem  iubilaei  anni  1900,  concedebantur  singulis 
dioecesibus  ad  iubilaeum  lucrandum  sex  menses,  computandi  a  die 
promulgationis  iubilaei  per  Episcopum  factae.  Menses  continui  esse 
-debebant,  sed  ex  gravi  ac  legitima  causa  Episcopus  poterat  semes¬ 
tris  tempus  in  partes  dividere  intra  annum  ipsum  1901,  «ita  tamen 
ut  una  tantum  vice  iubilaeum  acquiri  valeat,  licet  opera  ipsa  in- 
iuncta  possint  distribui  per  designatos  ab  Ordinario  menses»  (Const. 
Leonis  XIII  Temporis  quidem  sacri,  25  dec.  1900;  S.  Paenit.,  25 
ian.  1901).  —  Iubilaeum  minus  primum  etiam  fit  Romae,  sed  paucis 
hebdomadis,  et  deinde  extenditur  ad  universum  orbem,  ut,  decur¬ 
rente  anno,  per  tempus  ab  Episcopo  determinandum  fieri  possit. 


CONDITIONES  AD  IUBILAEUM  REQUISITAE 

813.  I.  Ad  iubilaeum  generale  minus,  sequentes  generatim 
requiruntur  conditiones:  l.a  ieiunium ;  2.a  eleemosyna  aliqua 
mxta  cuiusque  facultatem  ;  3.a  visitatio  ecclesiarum,  pie  orando 
ad  Summi  Pontificis  intentionem  (i) ;  olim  ponebatur  in  indui¬ 
to  :  Qui  processioni  interfuerint,  vel  ecclesias  visitaverint:  nunc 
processio  non  iniungitur  ut  conditio  indulgentiae ;  4.a  confessio 
peccatorum  cum  sincero  dolore  peracta ;  5.a  communio ,  in 
statu  gratiae  facta.  Communionem  primus  pro  iubilaeo  prae¬ 
scripsit  Bened.  XIV,  ut  ipse  testatur  (2). 

In  iubilaeo  minori  tum  anni  1842  tum  anni  1904,  non  fuit 
praescripta  eleemosyna.  Cfr.  Ferreres ,  1.  c.,  pag.  516  seq. 

Ad  iubilaeum  generale  maius,  conditiones  praescriptae  sunt : 

1. °  visitatio  Basilicarum  S.  Petri,  S.  Pauli,  Lateranensis  et  S.  Ma¬ 
riae  Maioris  ( romarti ,  per  viginti  dies;  alii ,  per  decem  dies); 

2. °  preces  ad  intentionem  Rom.  Pontificis;  3.°  confessio  et  com¬ 
munio.  Ferreres ,  1.  c.,  nn.  54-68,  95  et  119. 


(1)  In  Monitis  pro  Anno  Sancto  1925  legitur  :  «ex  communi  autem  sententia,  offi¬ 
cio  huic  satisfacit  quicumque  orationem  dominicam,  salutationem  angelicam,  et 
doxologiam  quinquies  recitaverit».  Acta,  XVI,  pag.  342.  Cfr.  Ferreres,  1.  c.,  n.  121. 
—  An  sufficiant  quinque  Pater  et  Ave,  quae  recitari  solent  ob  adimplendam  Summi 
Pontificis  intentionem,  quando  praescriptum  est  ut  visitetur  ecclesia  vel  altare, 
ibique  fundantur  preces  ?  —  Resp.  Preces  requisitae  in  indulgentiarum  concessio¬ 
nibus  ad  adimplendam  Summi  Pontificis  intentionem  sunt  ad  uniuscuiusque  fidelis 
lubitum,  ni  peculiariter  assignentur.  S.  C.  Indulg.,  23  maii  1841  (Briocen.):  Collect.  de 
Prop.  Fide,  n.  922. 

An  sit  reiicienda  opinio  docens  recitationem  devotissimam  etiam  unius  Pater  et 
Ave  cum  Gloria  Patri  sufficere  ad  explendam  conditionem  orandi  pro  Summi  Pontifi¬ 
cis  intentione,  vel  potius  admittenda  opinio  illorum  qui  requirunt  recitationem  quin¬ 
que  Pater  et  Ave,  aut  orationes  aequivalentes  ?  —  Resp.  Detur  Decretum  in  una  Brio- 
, censi,  sub  die  23  maii  1841  ad  dubium  III.  S.  C.  Indulg.,  13  sept.  1888  :  Coli,  de  P.  F., 
■a.  1693. 

(2)  Cfr.  Oonst.  Inter  praeteritos  (3  dec.  1749),  §  II.  Vide  Ferreres,  1.  c.,  nn.  68-70. 

II.  Pro  iubilaeo  'particulari  attendendum  est  ad  tenorem 
indulti  concessi ;  ordinarie  tria  tantum  requiruntur,  nempe  con¬ 
fessio,  communio  et  visitatio  alicuius  ecclesiae. 

N.  B.  l.°  In  iubilaeo  tam  ordinario  quam  extraordinaria 
servandae  sunt  regulae  a  Bened.  XIV  traditae,  nisi  in  Bulla  in¬ 
dictionis  aut  alibi  contrarium  statuat  Papa  (1). 

2.°  Quando  praescribitur  visitatio  ecclesiae  indeterminatae, 
qui  vitam  communem  agunt  possunt  visitare  oratorium  pro¬ 
priae  domus.  S.  Off.,  14  ian.  1909  (Acta,  I,  pag.  210). 

814.  Quaesita.  —  Quaer.  l.°  An  iubilaeum  minus  lucrari 
possint  absque  ieiunio  pueri ,  senes ,  infirmi ,  vel  alii  qui  ieiu - 
nare  non  possunt ? 

Resp.  Neg.,  nisi  commutationem  ieiunii  in  aliud  opus  obti¬ 
neant.  Ratio  est,  quia  ieiunium  expresse  praescribitur,  velut 
conditio  indulgentiae  lucrandae,  non  enim  iniungitur  ut  prae¬ 
ceptum,  a  quo  necessitas  excusat,  sed  assignatur  ut  consilium 
cum  promissione  indulgentiae.  Confessarii  autem  in  iubilaeo 
approbati  facultate  huiusmodi  commutationis  gaudent  (2). 

N.  B.  In  hoc  ieiunio  non  licebat  adhibere  carnes,  vi  cuius¬ 
cumque  indulti,  etiam  Cruciatae. 

Quaer.  2.°  An  possit  satisfieri  ieiuniis  iniunctis  per  ieiu- 
nia  alias  debita,  v.  gr.  si  iubilaeum  fit  tempore  Quadragesimae 
aut  Quattuor  Temporum ? 

Resp.  Neg.,  per  se,  cum  S.  Alph .,  1.  6,  nn.  536  et  538.  Ratia 
est,  quia  una  solutione  nequit  satisfieri  duplici  oneri ;  et  Pon¬ 
tifex,  dum  imponit  ieiunium,  intendit  semper  imponere  specia¬ 
lem  obligationem  de  re  non  adhuc  praecepta  (3). 

Attamen,  si  Pontifex  contrarium  expresse  fidelibus  permit¬ 
tat,  ut  expresse  permisit  Pius  X  pro  iubilaeo  anni  1904 ;  item 
si  determinet  vel  determinandum  permittat  pro  iubilaeo  lucran¬ 
do  tempus,  quo  ex  praecepto  Ecclesiae  iam  servandum  est  ieiu¬ 
nium,  ut  est  tempus  Quadragesimae  vel  Quattuor  Temporum  : 
eo  ipso  censetur  dispensare  fideles  ab  obligatione  commutatio¬ 
nem  ieiunii  in  aliud  opus  obtinendi.  .S.  Alph.,  n.  536. 

815.  Quaer.  3.°  A?i  commutari  possit  visitatio  ecclesiarum 
pro  im,peditis ? 

Resp.  Affirm.  Sic  moniales,  carceribus  detenti,  infirmi  et 
quicumque  alii  gravi  de  causa  a  visitatione  ecclesiae  impediti, 


(1)  S.  C.  Indulg.,  15  mart.  1852,  ad  1  ( Uecr .  auth.,  n.  353) ;  Ferreres,  1.  c.,  nn  10? 
seq.,  120,  121. 

(2)  S.  C.  Indulg.,  29  lui.  1869  (Decr.  auth.,  n.  425).  Ita  L aymann,  lib.  5,  tract  8 
c.  8,  n.  12;  Voit,  n.  663. 

(3)  Cfr.  Bened.  XIV,  Const.  Inter  praeteritos,  §  53 

commutationem  huius  operis  in  aliud  a  confessario  impetrare 
possunt  (1). 

Quaer.  4.°  An  confessio  et  communio  commutari  possint ? 

Resp.  l.°  Neg.  Ita  Bened.  XIV,  Const.  Inter  praeteritos ,  §  53, 
•et  Pius  XI,  Const.  Si  unquam ,  n.  XII.  Nec  sufficit  confessio  ex 
praecepto  facienda,  nec  confessio  invalida.  Pius  XI,  1.  c.  (2). 

Resp.  2.°  Neg.,  nisi  de  aegrotis  agatur  qui  ab  ea  suscipienda 
prorsus  impediantur  (Pius  XI,  Const.  Si  unquam ,  n.  XII :  Acta, 
XVI,  pag.  313),  v.  gr.  propter  vomitum.  Ferreres ,  1.  c., 

816.  Quaer.  5.°  An  pueri  nondum  communione  refecti,  ea 
■omissa  iu.bilaeum  lucrari  possint ? 

Resp.  Neg.,  quia  pueri  ex  quo  usum  rationis  habent  commu¬ 
nicare  debent.  Vide  supra,  n.  423,  et  Ferreres,  1.  c. 

Quaer.  6.°  An  communio  paschalis  sufficiat  ad  iubilaeum  lu¬ 
crandum? 

Resp.  Neg.,  generatim  loquendo.  S.  Paenit.,  25  ian.  1875,  15 
ian.  1886. 

Qui  tamen  paschale  praeceptum  implere  neglexerit,  poterit 
is  deinde  una  communione  utrique  praecepto  satisfacere  (Pius 
XI,  1.  c.,  n.  XIII).  Sufficit  quidem  communio  per  modum  Viatici. 
Ibid.  Ferreres ,  1.  c. 

Unde  nonnullis  Episcopis  gratiam  implorantibus  ut  unica 
confessione  et  communione  satisfieri  posset  praecepto  Ecclesiae 
et  operi  iniuncto  ad  iubilaeum  lucrandum,  Smus.  minime  an¬ 
nuendum  censuit.  S.  Paenit.,  25  ian.  1901. 

Quaer.  7.°  An  confiteri  debeant  sola  venialia  habentes? 

Resp.  Affirm.  omnino  post  expressam  declarationem  Be¬ 
ned.  XIV,  ibid.,  §  77,  et  Pii  XI,  1.  c.,  n.  XII.  Ferreres ,  1.  c.  Non 
tamen  requiritur  necessario  absolutio,  cum  de  ea  nulla  men¬ 
tio  fiat. 

817.  Quaer.  8.°  An  confessio  facta  in  vigilia  primae  diei 
iubilaei  sufficiat? 

Resp.  Post  Codicem  videtur  affirmandum ,  iuxta  dicta  supra, 
n.  795,  q.  5.°,  N.  B. 

Quaer.  9.°  Quaenam  quantitas  eleemosynae  eroganda  sit, 
■quando  haec  praescribitur? 

Resp.  l.°  Si  in  bulla  dicatur:  Qui  dederit  eleemosynam ,  suf¬ 
ficit  quantitas  quaelibet,  modo  non  sit  ita  parva,  ut  fere  nihil 
esse  videatur. 

Resp.  2.°  Si  dicatur :  Quantum  cuique  pro  sua  facultate  vi¬ 
sum  fuerit,  tunc  quantitas  debet  aliquo  modo  proportionem  ha- 

(1)  Sic  statuit  Bened.  XIV,  in  Const.  Inter  praeteritos ,  et  alii  sequentes  Summi 
;Pontifices. 

(2)  Cfr.  Ferreres,  1.  c.,  n.  96 


518 


TRACTATUS  XV. 


DE  SACRAMENTO  P4ENITENTIAE 


821 


bere  cum  facultatibus  cuiusque ;  unde  obolum  tribuere  suffi¬ 
ceret  pauperi,  non  vero  diviti.  Ita  satis  communiter .  S.  Alph.,, 
n.  528;  Gury ,  n.  1069. 

818.  Quaer.  10.  An  vel  quomodo  eleemosynam  facere  de¬ 
beant  pauperes ,  religiosi  et  filii  familias? 

Resp.  l.°  Omnes  tenentur  vel  ad  eleemosynam  aliquo  modo,, 
saltem  per  alium,  faciendam,  aut  ad  aliud  opus  pium  a  confes- 
sario  determinatum  subrogandum.  Ratio  est,  quia,  ubi  agitur 
de  aliqua  gratia  obtinenda,  impossibilitas  conditionem  prae¬ 
standi  ab  ea  non  excusat,  sicut  impossibilitas  praeceptum  adim¬ 
plendi,  ut  iam  supra  dictum  est.  Laymann,  c.  8,  n.  12;  LacroixT 
nn.  1428-1430. 

Resp.  2.°  Pauperes  satisfacere  possunt  dando  rem  minimam,, 
v.  gr.  assem,  vel  frustulum  panis...,  etc.  Sed  consultius  est  hoc 
opus  in  aliud  eis  commutare,  ut  dicit  expresse  Lacroix ,  ibid., 
et  Laymarm,  ibid. 

Resp.  3.°  Religiosi  et  filiifamilias  satisfaciunt,  si  ab  eorum 
Superioribus  aliqua  eleemosyna  erogetur  ipsorum  nomine  et 
ipsis  scientibus.  Pariter  uxores  per  viros,  et  famuli  per  dominos 
satisfacere  possunt.  Gury.  1070. 

819.  Quaer.  11.  An  opera  iniuncta  pro  iubilaeo  minori  in 
una  hebdomada  perfici  omnia  debeant ? 

Resp.  Neg.,  nisi  expresse  id  statuatur  in  litteris  indictionis. 
In  pluribus  iubilaeis  praescripta  fuere  tria  ieiunia  eadem  hebdo¬ 
mada  facienda ;  sed  in  aliis  hoc  non  praescribitur :  sic  v.  gr.  in 
iubilaeo  Vaticano  indicto  a  Pio  IX  die  1  april.  1869,  tria  ieiu¬ 
nia  iniuncta  fuere,  alterum  feria  IV,  alterum  feria  VI,  tertium 
in  sabbato ;  liberum  tamen  erat  illa  tria  eadem  vel  diversis  heb¬ 
domadis  perficere.  Cfr.  Ferveres ,  in  eph.  Razon  y  Fe,  vol.  8,. 
pag.  516  seq. 

820.  Quaer.  12.  An  vel  quomodo  iubilaeum  lucrari  possint 

viatores? 

Resp.  l.°  Potest  et  solet  pro  ipsis  prorogari  tempus  iubilaei, 
usque  ad  reditum ;  nec  tenetur  quis  suum  iter  differre,  nisi  id 
commode  possit. — 2.°  Si  reperiantur  in  itinere,  dum  incipitur 
iubilaeum  in  proprio  eorum  loco,  possunt  pariter  illud  ibidem 
lucrari  post  reditum.— 3.°  Si  transeant  per  loca  ubi  iubilaeum 
celebratur,  possunt  illud  ibidem  lucrari.  Ita  S.  Alph.,  n.  538, 
cum  aliis  communiter .  Constat  ex  bullis  pro  iubilaeo  (1). 

821.  Quaer.  13.  An  iubilaeum  pluries  lucrifieri  possit? 

Resp.  l.°  Iubilaeum  maius  Romae  lucrifieri  potest  toties  quo¬ 
ties  omnia  opera  praescripta  iterentur  (2) . 


(1)  Consule  modo  cit.  bullam  Pii  IX.  Gury,  n.  1072. 

(2)  Bened.  XIV,  Const.  Convocatis,  §  52 ;  S.  Pa,enit.,  17  mart.  1900 ;  Pius  XI,  Const,. 

Resp.  2.°  Extra  urbem  illi  (nempe  moniales,  infirmi,  carce- 
re  detenti,  etc.,  etc.),  quibus  ex  bulla  Apostolico  muneri  (Acta, 
XVI,  pag.  317)  licebat  consequi  iubilaeum,  bis  tantum  iteratis 
operibus  iniunctis,  intra  anni  sancti  decursum,  illud  consequi 
poterant  (ll). 

Resp.  3.°  Vi  extensionis  iubilaei  anni  1900  semel  tantum  lu¬ 
crifieri  poterat  (2). 

Quaer.  14.  An  per  confessionem  invalidam  in  iubilaeo  tollan¬ 
tur  censurae  et  reservatio  peccatorum ? 

Resp.  l.°  Affirm.,  probabilius,  si  confessio  fuerit  inculpabili¬ 
ter  nulla,  et  paenitens  intentionem  habeat  lucrandi  iubilaeum. 

Resp.  2.°  Secus  negandum  videtur,  iuxta  dicta  in  n.  681, 
q.  6.°  (3). 

822.  Quaer.  15.  An  peccet  graviter,  qui ,  postquam  abso- 
lutus  est  a  reservatis ,  non  implet  cetera  opera  praescripta ? 

Resp ..Neg.,  cum  sententia  communi.  Ratio  est,  quia  non  ap¬ 
paret,  talem  gravem  obligationem  fuisse  impositam  neque  ex 
natura  iubilaei,  neque  ex  praecepto  Pontificis  aut  confessarii  (4). 

Absolutiones,  commutationes  et  dispensationes  ab  his  obtentas 
in  suo  vigore  persistere  decrevit  ac  declaravit  Leo  XIII,  Const.  Tem¬ 
poris  quidem  sacri  (25  dec.  1900),  sequentibus  verbis:  «Si  qui  autem 
post  obtentas  absolutiones  a  censuris,  aut  votorum  commutationes 
seu  dispensationes  praedictas,  serium  illud  ac  sincerum  ad  id  alias 
requisitum  propositum  eiusdem  iubilaei  lucrandi  ac  cetera  necessa¬ 
ria  opera  adimplendi  mutaverint;  licet  propter  id  ipsum  a  peccati 
reatu  immunes  vix  censeri  possint,  nihilominus  huiusmodi  abso¬ 
lutiones,  commutationes  et  dispensationes  ab  ipsis  cum  praedicta 
animi  dispositione  obtentas  in  suo  vigore  persistere  decernimus  ac 
declaramus». 

Quaer.  16.  An,  qui  confessus  est  tempore  iubilaei  et  oblitus 
fuit  confiteri  peccata  sua  reservata,  possit  deinde  a  quocumque 
confessario  absolvi? 

Resp.  l.°  Affirm. ,  si  confessarius  habuerit  expressam  inten¬ 
tionem  ab  omnibus  peccatis  etiam  reservatis  absolvendi. 

Resp.  2.°  Affirm.  etiam,  probabilius,  si  confessarius  de  hoc 
non  cogitaverit,  quia  paenitens  vi  iubilaei  ius  acquisivit  ut  a 
quolibet  confessario  absolvi  posset.  Ita  communius  cum  S. 
Alph .,  n.  537,  q.  4.°;  Lacroix,  n.  1449,  etc. 

Si  quis  autem  confessionem  intra  iubilaeum  inceperit,  ab 


Si  unquam,  e.  XV;  Monita,  n.  17  :  Acta,  XVI,  pag.  314,  342.  Cfr.  Ferveres,  EI  jubileo, 
nn.  97,  122,  124. 

(1)  Cfr.  Ferveres,  1.  c. 

(2)  Leo  XIII,  Const.  Temporis  quidem  sacri,  25  dec.  1900;  S.  Paenit.,  25  ian.  1901. 

(3)  Cfr.  Aertnys,  1.  7,  n.  221 ;  G&nicot,  n.  414. 

(4)  Ita  S.  Alph..,  n.  537;  Lago,  disp.  20,  n.  100;  Salmunt.,  c.  13,  n.  57,  contra  aliquos. 

omnibus  peccatis  reservatis  deinde  absolvi  poterit.  Laymann , 
Navarrus,  etc. 

823.  Quaer.  17.  Licetne  tempore  (et  loco )  iubilaei  quemlibet 
ex  approbatis  ab  Ordinario  eligere  confessorium? 

Resp.  Affirm .,  exceptis  monialibus  aliisque  feminis  religio¬ 
sis,  quae  eligere  tantum  possunt  aliquem  ex  approbatis  ab  Or¬ 
dinario  loci  pro  excipiendis  religiosarum  confessionibus  (1). 

Excipe  tamen  casum  complicis.  Etenim  extra  mortis  articu¬ 
lum  sacerdos  nunquam,  etiam  tempore  iubilaei,  absolvere  valide 
poterit  complicem  suum  in  peccato  turpi.  Can.  884;  et  Bened. 
XIV,  Const.  Inter  praeteritos.  Vide  n.  685. 

824.  Quaer.  18.  Quaenam  esse  soleant  facultates  confesso¬ 
riorum  circa  ab solutionem^  peccatorum  et  censurarum ? 

Resp.  Concedi  solet  ut  possint,  pro  foro  conscientiae  tantum 
et  in  actu  sacramentalis  confessionis,  absolvere  paenitentes  (qui 
sinceram  intentionem  habeant  lucrandi  iubilaeum)  non  solum 
a  quibusvis  censuris  et  peccatis  Romano  Pontifici  etiam  speciali 
modo  (non  autem  specialissimo  modo)  aut  Ordinario  a  iure  re¬ 
servatis,  sed  etiam  a  censura  ab  homine  seu  a  quovis  iudice  lata, 
cuius  tamen  absolutio  in  foro  externo  non  suffragabitur.  His  ta¬ 
men  facultatibus  uti  non  debent  nisi  servatis  quibusdam  normis 
ac  exceptionibus  quas  in  singulis  iubilaeis  Papa  statuere  solet. 
Cfr.  Pius  XI,  Const.  Si  unquam ,  n.  1 ;  Ferreres ,  1.  c.,  n.  89. 

825.  Quaer.  20.  Utrum  confessorius  possit  dispensationes 
votorum  concedere? 

Resp.  Neg.,  sed  potest  tantum  ea  commutare  dispensando . 
Vide  vol.  I,  n.  429,  q.  5.°.  Cfr.  Ferreres ,  1.  c.,  n.  92.  Non  pauci 
theologi  asserunt,  illum,  qui  tempore  iubilaei  fuerit  confessus, 
posse  deinceps  a  quolibet  confessario  votorum  commutationem 
recipere,  quamvis  praefatam  commutationem  tunc  non  postula¬ 
verit.  Haec  sententia  a  S.  Alphonso  dicitur  probabilis.  Ibid., 
n.  536.  Gury ,  n.  1077. 

Quaer.  21.  Utrum  facultas  absolvendi  a  censuris  includat  fa¬ 
cultatem  dispensandi  ab  irregularitatibus? 

Resp.  Neg.  Ita  communis  sententia  contra  nonnullos,  qui  cen¬ 
sent  irregularitates  ex  delicto  comprehendi  sub  nomine  censu¬ 
rarum,  quod  post  Codicem  admitti  nequit.  Quoad  dispensatio¬ 
nem  irregularitatum  in  casibus  urgentioribus  vide  n.  907,  q.  2.°, 
resp.  2.°  Cfr.  Leon.  XIII,  Const.  Temporis  quidem ,  n.  X,  et 
Ferreres ,  1.  c.,  n.  93. 


(1)  Cfr.  Leonem  XIII,  Const.  Temporis  quidem  sacri,  25  dec.  1900-  Ferreres  1  c 
nn.  104,  105. 

826.  Observa. —Plura  autem  praestat  hic  adnotare :  A)  In  iu- 
bilaeo  anni  sancti,  seu  iubilaeo  maiori,  quando  Romae  celebratur 
(non  autem  cum  extenditur  ad  universum  orbem),  suspenduntur 
toto  anno  omnes  aliae  indulgentiae,  non  modo  papales,  tam  plena¬ 
riae,  quam  partiales  (concessae  pro  vivis,  non  autem  quae  sunt 
concessae  pro  defunctis),  sed  etiam  episcopales  (1).  Immo  omnes  in¬ 
dulgentiae,  etiam  quae  alias  non  erant  defunctis  applicabiles,  iis 
hoc  anno  applicari  possunt.  —  Sed  indulgentia  iubilaei,  quando  se¬ 
mel  tantum  acquiri  potest,  ut  in  extensione  iubilaei,  nequit  applicari 
pro  defunctis  (2) ;  qui  autem  bis  aut  pluries  anni  sancti  iubilaeum 
lucrantur  (v.  gr.  Romae)  possunt,  secunda  vice  ac  deinceps,  si  ita 
placuerit,  indulgentiam  plenariam  per  modum  suffragii  defunctis 
applicare.  Cfr.  Monita  Pii  XI,  n.  XVII.  Ferrer  es,  1.  c.,  nn.  122-124. 

Excipiuntur  a  suspensione  indulgentiarum  pro  vivis:  l.°  indul¬ 
gentiae  in  articulo  mortis ;  2.°  indulgentiae  pro  oratione  Angelus; 
3.°  indulgentiae  pro  visitatione  Sanctissimi  Sacramenti  sollemniter 
quadraginta  horarum  spatio  expositi ;  4.°  indulgentiae  pro  iis  qui 
comitantur  SS.  Sacramentum  infirmis  delatum,  aut  cereum,  vel  fa¬ 
cem  per  alios  ferendam  ea  occasione  mittant ;  5.°  indulgentia  dicta 
Portiunculae,  sed  tantum  in  ipso  templo  S.  Mariae  Angelorum  extra 
Assissii  moenia ;  6.°  indulgentias,  quas  S.  R.  E.  Cardinales,  Aposto- 
licae  Sedis  Nuntii,  itemque  Archiepiscopi  et  Episcopi  in  usu  Ponti¬ 
ficalium  aut  impertienda  benedictione  aliave  forma  usitata  largiri 
solent.  Acta,  XVI,  pag.  307. 

B)  Similiter  dicto  anno  durante  suspenduntur  (extra  Romam) 
facultates  et  indulta  cuilibet  quoquomodo  concessa :  a)  absolvendi  a 
casibus  Apostolicae  Sedi  reservatis,  b)  relaxandi  censuras,  c)  com¬ 
mutandi  (et  a  fortiori  dispensandi)  vota,  d)  dispensandi  super  irre¬ 
gularitatibus  et  impedimentis. 

C)  Quoad  Cruciatam,  vide  n.  1381. 

827.  Circa  facultatum  suspensionem  Pius  XI  decrevit  (3)  :  «I.  Ra¬ 
tae  sint  facultates  omnes  per  Codicem  iuris  canonici  quovis  modo 
concessae,  exceptis  facultatibus  ex  privilegio  provenientibus,  per 
Codicem  non  revocato,  ut  ad  canones  4  et  613  (4). 

»11.  Ratae  item  firmaeque  sunto  facultates  pro  foro  externo  ab 
Apostolica  Sede  tum  Nuntiis,  Internuntiis  et  Delegatis  Apostolicis 
factae,  tum  Ordinariis  locorum  et  Antistibus  religiosorum  Ordinum 
quoquo  modo  in  subditos  suos  tributae. 

„111.  Quas  denique  facultates  S.  Paenitentiaria  Nostra  impertire 
solet  Ordinariis  aut  confessariis  pro  foro  interno,  easdem  ne  extra 
Urbem  quidem  suspendimus,  sed  ita  ut  erga  eos  dumtaxat  paeniten- 
tes  exerceantur,  qui,  quo  tempore  confessionem  peragunt,  iudicio 
Ordinarii  aut  confessarii  nequeant  sine  gravi  incommodo  Urbem 
adire». 


(1)  Notetur  ex  can.  930  omnes  indulgentias  a  Papa  concessas  esse  defunctis  ap¬ 
plicabiles,  nisi  aliud  constet. 

(2)  Nisi  forte  ab  iis  qui  actum  heroicum  caritatis  emiserunt;  quos  etiam  illam 
concessam  pro  articulo  mortis  posse  defunctis  applicare  opinatur  Beringer,  1.  c., 
vol.  1,  pag.  454,  nota,  pag.  686. 

(3)  Const.  Ex  quo  prvmum,  5  iul.  1924  (Acta,  XVI,  pag.  307,  308).  Cfr.  Ferreres,  1.  c., 
n  78 

(4)  Excipiuntur  igitur  a  suspensione  facultates  de  quibus  fit  sermo  hic  in  Comp., 
nn.  136,  c),  677,  678,  694,  IV,  907,  q.  2.°;  952  seq. ;  956,  q.  6.°;  1199.  Cfr.  Ferreres,  1.  c., 
n.  79. 

D)  Facultas  absolvendi  a  casibus  et  censuris  Episcopo  reserva¬ 
tis  a  iure,  probabiliter  non  suspenditur  hoc  tempore,  neque  facultas 
dispensandi,  vel  commutandi  vota  Rom.  Pontifici  non  reservata. 

Igitur,  iuxta  dicta  (hic  III),  tempore  iubilaei  non  datur  sus¬ 
pensio  facultatum  pro  foro  interno  erga  eos  paenitentes  qui 
tempore  quo  confessionem  peragunt  seu  intra  breve  tempus, 
Romam  petere  nequeunt,  sine  gravi  incommodo,  quamvis 
illud  iter  postea  facere  posse  credantur.  Incommodum  gra¬ 
ve,  quo  hic  et  nunc  quis  detinetur,  esse  possunt  negotia,  offi¬ 
cium  personaliter  exsequendum,  grave  damnum  sanitati  sive 
bonis  fortunae  imminens,  etc.  Quare  hi  omnes  absolvi  tunc  pos¬ 
sunt  ex  facultate  accepta  a  S.  Paenitentiaria,  vel  ex  quacumque 
alia  a  Sede  Apostolica  iam  obtenta.  Cfr.  Ferreres,  1.  c., ;  11  Mo¬ 
nitore ,  vol.  2,  pag.  464. 

N.  B.  Nullus  ordo  necessario  requiritur  in  operibus  ponen¬ 
dis,  modo  ultimum  opus  in  statu  gratiae  fiat.  Si  quis  autem  laba¬ 
tur  in  peccatum  mortale  post  confessionem,  non  tenetur  iterare 
visitationes  ecclesiarum,  ieiunia,  nec  eleemosynam ;  tenetur  ta¬ 
men  iterum  confiteri,  si  adhuc  non  susceperat  communionem 
requisitam ;  secus  sufficit  elicere  actum  contritionis  perfectae. 
Ultimum  opus  esse  potest  communio  (1). 


(1)  Monita  Pii  XI,  n.  XIII.  Cfr.  Ferreres,  1.  c.,  n.  119. 

CAPUT  I 

DE  NATURA  ET  EFFECTIBUS  EXTREMAE  UNCTIONIS 

828.  I.  Extrema  unctio  definitur:  Sacramentum  Novae  Le¬ 
gis  a  Christo  institutum  ad  conferendam  salutem  animae,  vel 
etiam  corporis,  aegroto  vita  periclitanti,  per  unctionem  olei 
benedicti  et  orationem  sacerdotis. 

Extrema  unctio  est  sacramentum  Novae  Legis.  —  Prob.  i.°, 
quia  est  signum  sensibile ,  ut  patet  ex  unctione  et  verbis  formae  ; 
conferens  gratiam ,  quia  per  illud  remittuntur  peccata,  ut  patet 
ex  verbis  S.  Iacobi  Apostoli  mox  citandis  ;  institutum  a  Christo , 
quia  Apostolus  Iacobus  vel  alius  non  potuit  hanc  vim  conferen¬ 
di  gratiam  cum  unctione  coniungere. 

2. °  Ex  verbis  S.  Iacobi  Apostoli,  quibus  hoc  sacramentum 
promulgavit  (Ep.  cath.  5,  14-15)  :  «Infirmatur  quis  in  vobis? 
inducat  presbyteros  Ecclesiae,  et  orent  super  eum,  ungentes 
eum  oleo...  et  oratio  fidei  salvabit  infirmum,  et  alleviabit  eum 
Dominus;  et  si  in  peccatis  sit,  remittentur  ei».  Quibus  verbis, 
ait  Trid .,  sess.  14,  cap.  1,  «ut  ex  apostolica  traditione  per  manus 
accepta  Ecclesia  didicit,  docet  (Apostolus)  materiam,  formam, 
proprium  ministrum  et  effectum  huius  salutaris  sacramenti». 

3. °  Ex  definitione  Cone.  Trid.,  1.  c..,  can.  1,  ubi  sic  dicitur: 
Si. quis  dixerit ,  extremam  unctionem  non  esse  vere  et  'proprie 
sacramentum  a  Christo  Domino  nostro  institutum ,  et  a  Beato 
lacobo  Apostolo  promulgatum ,  sed  ritum  tantum,  acceptum ,  a 
Patribus ,  aut  figmentum  humanum,  anathema  sit. 

N.  B.  l.°  Ante  Tridentinum  aliqui,  uti  Caietanus  (Comment.  in 
lac.  5,  15),  putaverunt,  Apostolum  hic  non  loqui  de  sacramento 
extremae  unctionis ;  sed  post  Tridentinum  omnes  catholici  contes- 
tes  sunt  et  esse  debent. 

2.°  Sententia  inter  scholasticos  ante  Tridentinum  saltem  com¬ 
munior  et  post  Tridentinum  unica,  tenet  Christum  instituisse  sa¬ 
cramentum  extremae  unctionis.  Ante  Tridentinum  aliqui  scholasti- 

ci  (1)  docuerunt  institutum  fuisse,  non  a  Christo,  sed  ab  Apostolo 
lacobo  instinctu  Spiritus  Sancti.  Cfr.  Suarez,  De  paenit.,  disp.  39, 
sect.  2. 

829.  II.  Effectus  sacramenti  extremae  unctionis  sunt: 

1 ,°  Gratia  sanctificans  cum  gratiis  actualibus  sacramenti  pro¬ 
priis,  quae  mirifice  iuvant  ad  recreandum  infirmum ,  eumque 
confirmandum  contra  diaboli  tentationes. 

2. °  Remissio  omnium  'peccatorum  nondum  remissorum, 
etiam  mortalium.  Constat  ex  textu  S.  Iacobi  supra  citato:  Et 
si  in  peccatis  sit ,  remittentur  ei.  Hinc  sacramentum  extremae 
unctionis  est  quidem  primario  sacramentum  vivorum ,  sed  se¬ 
cundario  est  sacramentum  mortuorum ,  nempe  in  hypothesi  sta¬ 
tus  peccati.  Remittit  certo  venialia  primario  et  per  se;  et,  sal¬ 
tem  probabilius ,  per  se,  etsi  secundario ,  etiam  mortalia  remit¬ 
tit  (2).  Cfr.  nn.  848,  q.  7.°,  et  257. 

3. °  Abstersio  reliquiarum  peccati,  quae  sunt  non  solum 
poenae  peccatis  debitae,  sed  etiam  animi  anxietates,  infirmita¬ 
tes,  languor  ad  bonum,  torpor,  timor  et  aiia  similia,  quae  ex 
peccatis  contrahuntur.  Hi  autem  effectus  maiores  sunt,  quo 
infirmus  melius  est  animo  comparatus. 

4. °  Restitutio  sanitatis  corporis  interdum,  si  animae  saluti 
expediat.  Constat  ex  textu  S.  Iacobi  citato,  ex  Cone.  Trid., 
sess.  14,  de  extrema  unctione,  c.  2.  Hinc  apparet  quam  turpi¬ 
ter  errent,  qui  hoc  sacramentum  non  recipiunt,  nisi  cum  mor¬ 
bus  ita  invaluit,  ut  iam  sine  miraculo  sanari  nequeat  (3). 

Finis  igitur  primarius  huius  sacramenti  videtur  esse  recreare 
animum  deiectum  ex  infirmitate,  eumque  confirmare  ac  robo¬ 
rare  contra  extremam  cum  diabolo  pugnam,  simulque  conferre 
gratiam  per  se  deletivam  culpae  et  reliquiarum  eius,  si  hae  et 
illa  adsint  (4). 


(1)  Huyo  Victormus,  lib.  2,  c.  2;  Magister  sententiarum,  In  4,  dist.  23;  S.  Bo- 

naventura,  in  4,  dist.  23,  art.  2,  q.  2 ;  Alensis,  4  p.,  q.  8,  etc. 

(2)  S.  Thom.,  Suppi.,  q.  30,  art.  1;  S.  Alph.,  n.  731;  SvArez,  De  paenit.  et  extr. 

unet.,  d.  41,  sect.  1,  n.  16;  Pesch,  Praelect.  Dogm.,  vol.  7,  n.  538;  Haine,  vol.  o, 
pag.  391 ;  Mulier,  vol.  3,  §  185 ;  Van  der  Velden,  vol.  3,  n.  326. 

(3)  S.  Alph.,  n.  731;  Bened.  XIV,  De  Synod.,  1.  8,  c.  7;  Gury,  n.  673.  —  Huic  turpi 

abusui  ansam  praebuit  falsa  persuasio,  quae  apud  plures  invaluerat  saeculo  xm, 
nempe  :  post  susceptam  extremam  unctionem,  non  licere  coniugatis,  si  convalesce¬ 
rent,  uti  coniugio,  nullique  fas  esse  edere  carnes,  nudis  pedibus  incedere,  etc. 
Huic  errori  alius  postea  successit,  quo  credebatur  per  susceptionem  extremae 
unctionis  amitti  potestatem  condendi  testamentum.  Cfr.  Bened.  XIV. 

(4)  Cfr.  S.  Thom.,  Suppi.,  q.  32,  a.  4,  ad  2;  In  4,  d.  23,  q.  2,  a.  2,  conci.  4,  simul¬ 
que  conferas  cum  Sudrez,  disp.  42,  sect.  2,  n.  8;  Pesch,  n.  549. 

CAPUT  11 

DE  MATERIA  ET  FORMA  EXTREMAE  UNCTIONIS 
ARTICULUS  I.  —  De  materia  huius  sacramenti 

830.  Principia.  - —  I.  Materia  remota  est  oleum  olivarum  ab 
Episcopo  benedictum.  —  Constat:  l.°  ex  Cone.  Trid.,  sess.  14, 
de  extrema  unctione,  c.  1,  ubi  sic  dicitur:  Intellexit...  Ecclesia 
materiam  (huius  sacramenti)  esse  oleum  ab  Ejoisco-po  benedic¬ 
tum;  2.°  ex  Codice,  ubi  in  can.  937  legimus :  «Extremae  unctio¬ 
nis  sacramentum  conferri  debet  per  sacras  unctiones,  adhibito 
oleo  olivarum  rite  benedicto».  Et  in  can.  945:  Oleum  olivarum , 
in  sacramento  extremae  unctionis  adhibendum,  debet  esse  ad 
hoc  benedictum  ab  Episcopo ,  vel  a  presbytero  qui  facultatem 
illud  benedicendi  a  Sede  Apostolica  obtinuerit». 

II.  Oleum  extremae  unctionis,  seu  infirmorum,  ab  Episco¬ 
po  dioecesano,  vel  (sede  vacante)  ab  alio  Episcopo  vicino,  in 
Cena  Domini  benedicendum  est,  sicut  chrisma.  Insuper  singu¬ 
lis  annis  est  renovandum,  non  tamen  ad  validitatem  sacramen¬ 
ti.  —  Ita  ex  can.  734  (vide  n.  253)  necnon  ex  praxi  perpetua 
Ecclesiae  et  ex  Rituali  Romano,  tit.  V,  c.  1,  n.  3,  ubi  dicitur: 
Oleum  infirmorum...  singulis  annis  feria  V  in  Coena  Domini  ab 
Episcopo  benedictum ,  veteri  combusto ,  renovandum  est. 

831.  III.  Materia  proxima  est  unctio  quarundam  partium 
corporis,  quae  sunt  saltem  quinque  sensus.  —  Facienda  enim 
est  unctio:  l.°  in  oculis,  2.°  in  auribus,  3.°  in  naribus,  4.°  in 
ore  compressis  labiis,  5.°  in  manibus  supra  pro  sacerdotibus, 
intra  pro  aliis ;  6.°  in  pedibus  (vel  in  parte  pedum  superiore, 
vel  in  inferiore).  Unctio  pedum  ex  qualibet  rationabili  causa 
omitti  potest  (can.  947,  §  3)  (1). 

Unctio  oculorum  fit  oculis  clausis  seu  in  superciliis ;  auri¬ 
cularum,  in  lobulo  seu  in  extremitate  inferiori,  non  in  alveolo ; 
narium,  in  extremitate  summitatis,  et  sufficit  unica  unctio ; 
oris,  unica  unctione,  qua  utrumque  labium  attingatur,  vel,  si 
hoc  sit  difficile,  satis  erit  alterutrum  labium  ungere  (2). 

832.  Quaesita.  —  Quaer.  i.°  An  praeceptum  renovandi 
oleum  obliget  sub  gravi ? 

Resp.  Affirm.,  probabilius ,  iuxta  dicta  supra,  nn.  253,  255. 

(11  Renum  unctio  semper  omitti  debet  (can.  947,  §  2) ;  et  in  edit,  typica  Ritualis, 
ann.  1925,  iam  omissa  apparet. 

(2)  De  Herdt,  Praxis  lit.,  3,  n.  200  seq. ;  Appeltern,  1.  c. 

Quaer.  2.°  An  oleum  necessario  debeat  esse  olivarum? 

Resp.  Affirm.  Ratio  est:  i.°  quia  proprie  nomine  olei  ex  usu 
communi  intelligitur  oleum  olivarum.  —  2.°  Constat  aliunde  ex 
decreto  Eugenii  IV  pro  Armenis,  in  quo  de  extrema  unctione 
legitur  :  Cuius  materia  est  oleum  olivarum ,  et  ex  citatis  cano¬ 
nibus  Codicis  (vide  n.  830,  I).  —  3.°  Patet  etiam  ex  tota 
traditione  et  unanimi  doctorum  consensu,  et  ex  omnibus  rituali¬ 
bus  Ecclesiae  sive  orientalis  sive  occidentalis.  Vide  S.  Alph., 
n.  708.  —  Cum  igitur  haec  doctrina  certa  sit,  nunquam  licet, 
nec  sub  conditione,  alio  uti  oleo,  v.  gr.  nucum,  etc. 

833.  Quaer.  3.°  An  hoc  oleum  debeat  necessario  esse  bene¬ 
dictum  ab  Episcopo,  vel  a  sacerdote  facultatem  habente  a  Sede 
Apostolica? 

Resp.  Affirm.  Constat  ex  Codice,  1.  c.  (vide  n.  830),  necnon 
ex  variis  declarationibus  Pauli  V,  qui  oppositam  sententiam 
temerariam  et  errori  proximam,  proclamavit  (13  ian.  1611) ; 
Gregorii  XVI  (14  sept.  1842)  et  C.  S.  Off.,  quae  15  maii  1878 
(Coli,  de  P.  F.,  n.  2176)  declaravit:  «Oleum  a  presbytero  bene¬ 
dictum  est  materia  prorsus  inepta  sacramento  extremae  unctio¬ 
nis  conficiendo :  et  ne  in  extrema  quidem  necessitate  valide 
potest  adhiberi».  Cfr.  C.  Plen.  Amer,  lat.,  n.  570;  C.  Manii., 
n.  674. 

Quaer.  4.°  An  oleum  debeat  ad  validitatem  esse  benedictum 
in  ordine  ad  extremam  unctionem? 

Resp.  Affirm.,  quia  Codex,  can.  945,  omnino  exigit  ut  oleum 
sit  ad  hoc  benedictum  (vide  n.  830).  Ratio  est,  quia  sicut  chris¬ 
ma  benedictione  propria  pro  confirmatione  deputatur,  ita  etiam 
oleum  infirmorum  pro  sacramento  extremae  unctionis.  In  neces¬ 
sitatis  casu,  administrandum  est  hoc  sacramentum  sub  conditio¬ 
ne  cum  alio  oleo  benedicto  ab  Episcopo  (vide  supra,  n.  254)  ; 
et  postea,  si  oleum  infirmorum  haberi  potest,  iterandum  est'. 
S.  Alph.,  ibid. 

834.  Quaer.  5.°  An  unctio  quinque  sensuum  sit  de  neces¬ 
sitate  sacramenti? 

Resp.  Sententia  negativa  dicebatur  a  S.  Alph.,  n.  710,  spe¬ 
culative  probabilis ;  immo  post  decretum  S.  Officii  25  apr.  1906 
et  post  novum  Codicem  (can.  947),  videtur  dicenda  certa:  quia 
forma  illa  brevis  unicam  exigit  unctionem.  Hoc  dicitur  certum 
ab  Ephem.  liturg.,  vol.  20,  pag.  451 ;  ab  ll  Monitore,  vol.  19, 
pag .  231,  et  a  Lehmk.,  n.  718,  et  in  Comp.,  n.  938.  Vide  Casus, 
n.  792,  et  Razon  y  Fe,  vol.  16,  pag.  236. 

In  praxi  et  extra  casum  necessitatis,  sub  gravi  praecepto, 
unctio  quinque  sensuum  servanda  est.  Hanc  quinque  sensuum 
unctionem  ad  essentiam  probabiliter  requiri,  si  adhibeatur  ritus 

ordinarius ,  tenet  adhuc  Lehmkuhl,  11.  cc.,  licet  libenter  admit¬ 
tat  probabilitatem  oppositae  sententiae. 

835.  Quaer.  6.°  An  requiratur  de  necessitate  sacramenti 
gemina  unctio  in  geminis  partibus ,  v.  gr.  in  utroque  oculo, 
utraque  aure ,  etc.? 

Resp.  Neg.,  quia  sensus  totus  in  parte  unica  habetur.  Extra 
casum  tamen  necessitatis  gemina  unctio  servanda  est  vi  prae¬ 
cepti,  ut  constat  ex  Rituali  Rom.,  1.  c.,  c.  1,  n.  18;  S.  Alph., 
ibid. ;  Buccer.,  2,  n.  867. 

Quaer.  7.°  Quomodo  unctiones  fieri  debent ? 

Resp.  i.°  Iuxta  Rituale  Rom.,  tit.  V,  cap.  2,  nn.  8  et  9,  fieri 
debent  « intincto  pollice  in  oleo  sancto,  in  modum  crucis ,  aptan¬ 
do  proprio  loco  verba  formae ».  «Minister  vero,  si  est  in  sacris, 
vel  ipsemet  sacerdos,  post  quamlibet  unctionem,  tergat  loca 
inuncta  novo  globulo  bombacii  vel  rei  similis,  eumque  in  vase 
mundo  reponat,  et  ad  ecclesiam  postea  deferat,  comburat,  cine¬ 
resque  proiiciat  in  sacrarium». — Et  cap.  1,  nn.  18  et  19:  «Dum 
oculos,  aures  et  alia  corporis  membra,  quae  paria  sunt,  sacerdos 
ungit,  caveat  ne  alterum  ipsorum  inungendo,  sacramenti  for¬ 
mam  prius  absolvat,  quam  ambo  huiusmodi  paria  membra  per- 
,  unxerit.  —  Si  quis  autem  sit  aliquo  membro  mutilatus,  pars 
loco  illi  proxima  inungatur,  eadem  verborum  forma». 

Resp.  2.°  Iuxta  auctores  fieri  debent  pollice  dextro,  et  in 
membris  geminis  incipi  debet  a  dextro.  Pollex  intingendus  est 
oleo  ad  singulas  unctiones,  sed,  si  organum  sit  duplex,  ungen¬ 
dum  est  duplici  unctione,  sed  unica  intinctione  pollicis.  Unctio 
fit  pollice  non  a  parte  unguis,  sed  a  parte  opposita,  seu  inferio¬ 
ri.  Unctio  fit  ducendo  primam  lineam  crucis,  a  parte  superiori 
organi,  secundam  a  sinistra  ad  dexteram  respectu  inungentis  (1). 

Quaer.  8.°  An  de  necessitate  sacramenti  servandus  sit  ordo 
inter  variorum  sensuum  unctiones? 

Resp.  Neg.  Ratio  est,  quia  huiusmodi  inversio  minime  im¬ 
pedit  sacramenti  significationem.  Plures  dicunt  tamen,  inver¬ 
sionem  esse  graviter  illicitam,  quia  est  contra  usum  Ecclesiae 
in  re  notabili.  .S.  Alph.,  n.  710,  in  fine,  etc.  —  Sed  probabilius 
non  excedit  peccatum  leve,  secluso  contemptu  (1). 

Quaer.  9.°  An  possit  conferri  extrema  unctio  mutis,  surdis 
et  caecis  a  nativitate? 

Resp.  Affirm.,  possunt  enim  inungi  prope  organa  quibus 
carent ;  nam  etsi  exterius  per  illa  non  peccaverint,  per  inte- 


(1)  De  Herdt,  Praxis  lit.,  3,  n.  200  seq. ;  AppeLtern,  3,  n.  108  seq. 

(2)  Ball.-P.,  n.  19 ;  Buccer.,  2,  n.  867 ;  G&nicot,  n.  417 ;  Casus  Romae  ad  S.  Apolli- 
nar.,  n.  257. 


528 


TRACTATUS  XVI.  — DE  EXTREMA  UNCTIONE 


837 


riores  tamen  animae  potentias,  quibus  ea  respondent,  peccare 
potuerunt. 

Quaer.  10.  An  una  sola  gutta  olei  sufficiat  ad  unctiones  fa¬ 
ciendas ? 

Resp.  Affirm.,  probabilius .  Ratio  est,  quia  qui  ungit  una 
gutta  olei,  vere  ungit;  oleum  enim  plus  quam  alii  liquores 
diffunditur.  Ita  S.  Alph .,  ut  probabilius;  Lacroix ,  n.  2094,  et 
alii  communius .  —  Negant  autem  nonnulli ;  quia  ungere  est 
oleum  per  varias  partes  diffundere,  quod  non  fit  per  unicam 
olei  stillam.  Sed  respondetur  diffundi  oleum  per  varias  partes, 
cum  quinque  sensus  unguntur,  etiamsi  eadem  stilla  adhibeatur. 
In  praxi  tutius  est,  et  certe  sufficit  pro  valore  sacramenti,  in¬ 
tingere  in  oleo  extremam  partem  digiti  ad  singulas  unctiones 
speciales,  quae  sub  repetita  forma  fiunt. 

836.  Quaer.  11.  Utrum  tempore  pestis  aut  alicuius  morbi 
contagiosi  liceat  unctiones  sacras  peragere  mediante  penicillo? 

Resp.  Affirm.  Constat  ex  can.  947,  §  4,  ubi  statuitur :  « Extra 
casum  gravis  necessitatis ,  unctiones  ipsa  ministri  manu,  nullo¬ 
que  adhibito  instrumento,  fiant.»  —  Ergo  in  casu  gravis  necessi¬ 
tatis,  ut  habetur  tempore  pestis,  etc.,  poterit  ministrari  adhibito 
penicillo  aut  alio  instrumento  (1).  Item  si  infirmus  sit  lepra 
infectus  (2). 

N.  B.  Quando  in  periculo  contagii  ministretur  extrema  unctio, 
cavendum  est  ne  vas  sacri  olei  inficiatur,  ideoque  plures  cautelae 
servandae  sunt :  l.a  Ut  aliud  vasculum  sacri  olei  adhibeatur,  distin¬ 
ctum  ab  eo  quod  adhiberi  solet  pro  aliis  infirmis ;  2.a  ut  ministretur 
per  spatulam,  quae  singulis  intinctionibus  nova  sit,  et  postea  omnes 
comburantur ;  vel  si  virgula  metallica  quis  utatur,  in  summitate  po¬ 
natur  gossipii  pugillus,  qui  pro  singulis  intinctionibus  novus  sit  (3). 

Quaer.  12.  An  liceat  parochis  vel  aliis  oleum  infirmorum 
domi,  etsi  in  loco  decenti ,  retinere? 

Resp.  Neg.,  nisi  in  casu  necessitatis,  vel,  dummodo  accedat 
licentia  Episcopi,  ex  alia  rationabili  causa  (can.  946),  v.  gr. 
tempore  pestis,  dum  saepius  ac  urgentissime  advocari  solent. 

ARTICULUS  II.  - —  De  forma  extremae  unctionis 

837.  Forma  extremae  unctionis  haec  est :  Per  istam  sanc¬ 
tam  unctionem  et  suam  piissimam  misericordiam,  indulgeat  tibi 
Dominus  quicquid  per  visum  (inuncto  oculo,  et  sic  de  aliis)  de- 

(1)  Cfr.  S.  OH.,  11  iul.  1754  (apud  Coli.  S.  C.  de  P.  F„  n.  595,  nota,  ed.  2.»U  et 
etiam  Bened.  XIV,  De  Synodo,  1.  13,  c.  19. 

(2)  Instr.  past.  Eystettensis,  n.  100. 

(3)  Cfr.  De  Herdt,  Praxis  lit.,  3,  n.  207. 

liquisti.  Arnen.  —  Constat  ex  Cone.  Trid.,  sess.  14,  c.  de  extrema 
unctione,  et  ex  Rit.  Rom.  Forma  integre  repetenda  est  ad  sin¬ 
gulas  partes  ungendas,  exprimendo  membrum  quod  tunc  inun¬ 
gitur,  nempe  per  visum  ungendo  oculos,  per  auditum  in  unctio¬ 
ne  aurium,  etc. 

Forma  autem  brevior  haec  est:  Per  istam  sanctam  unctio¬ 
nem  indulgeat  tibi  Dominus  quicquid  deliquisti.  Arnen  (1). 

838.  Quaesita.  —  Quaer.  l.°  An  ad  validitatem  sacramenti 
requiratur  expressio  cuiuslibet  sensus,  scilicet:  per  visum,  per 
auditum,  etc.? 

Resp.  Neg.,  nam  ex  Codice  (can.  947,  §  1)  et  ex  Rit.  Rom. 
(tit.  V,  c.  1,  n.  21) :  «In  casu  necessitatis  sufficit  unica  unctio  in 
uno  sensu,  seu  rectius  in  fronte,  cum  hac  forma  breviori,  salva 
obligatione  singulas  unctiones  supplendi  cessante  periculo », 
quod  iam  statuerat  S.  Officium  (2). 

Haec  necessitas  habetur:  a)  si  instet  iam  mors;  b)  si  adest 
grave  periculum  contagionis  (3). 

Quaer.  2.°  Quaenam  verba  sint  formae  essentialia? 

Resp.  Sunt  sequentia :  Per  istam  unctionem  indulgeat  tibi 
Dominus  quicquid  deliquisti. 

Quaer.  3.°  An  ad  validitatem  sufficiat  unica  forma  ad  omnes 
sensus,  si  singuli  ungantur ? 

Resp.  Affirm.,  ut  patet  ex  canone  947,  §  1,  nuper  citato.  — 
Unde  in  casibus  urgentioribus  sufficit  unam  tantum  unctio¬ 
nem  peragere,  in  uno  sensu,  aut  rectius  in  fronte.  —  Sed  si 
tempus,  post  peractam  hanc  unicam  unctionem,  supersit,  fieri 
debent,  modo  absoluto  (non  sub  conditione),  sensuum  unctio¬ 
nes  cum  forma  singulis  propria  ad  pleniorem  sacramenti  signi¬ 
ficationem  exprimendam,  et  addendae  aliae  orationes  omissae, 
ut  in  Rituali  praescribuntur.  S.  Off .,  et  Ferreres,  apud  Razon  y 
Fe,  vol.  48,  pag.  84,  236.  —  Quod  si  quis  adhibeat  formam  pro 
unoquoque  sensu,  ut  facere  debet  extra  casum  necessitatis,  et 
oblivione  omiserit  unam  unctionem,  eam  repetere  debet  ex  dic¬ 
tis  in  n.  834.  Vide  Casus,  n.  791. 


(1)  Cfr.  Rit.  Rom.,  tit.  V,  c.  1,  n.  21  (ed.  typica,  1925). 

(2)  Die  25  apr.  1916.  Cfr.  Ferreres,  apud  Razdn  y  Fe,  vol.  16,  pag.  236 ;  Ver- 
meersch,  Supplem.,  vol.  3,  pag.  58,  n.  182. 

(3)  Cfr.  De  Herdt,  Praxis  lit.,  3,  n.  207. 

CAPUT  III 

DE  MINISTRO  EXTREMAE  UNCTIONIS 

839.  I.  Solus  sacerdos  est  minister  huius  sacramenti.  — 
Constat:  i.°  ex  verbis  S.  Iacobi  iam  citatis:  Infirmatur  quis  in 
vobis ?  inducat  presbyteros  Ecclesiae ,  etc. ;  2.°  ex  definitione  Ec¬ 
clesiae.  Sic  enim  Cone.  Trid.,  sess.  14,  de  extrema  unctione, 
can.  4 :  Si  quis  dixerit  presbyteros  Ecclesiae ,  quos  B.  lacobus 
adducendos  esse  ad  infirmum  inungendum  hortatur ,  non  esse 
sacerdotes  ab  Episcopo  ordinatos ,  sed  aetate  seniores  in  quavis 
communitate ,  ob  idque  proprium  extremae  unctionis  ministrum 
non  esse  solum  sacerdotem ,  anathema  sit. 

II.  Omnis  et  solus  sacerdos  potest  illud  sacramentum  vali¬ 
de  administrare  ;  quia  potestas  valide  illud  conferendi  competit 
sacerdoti  ratione  ipsius  ordinis.  Unde  in  can.  938,  §  1,  dicitur : 
«Hoc  sacramentum  valide  administrat  omnis  et  solus  sacerdos». 

III.  Minister  ordinarius  est  parochus  loci  in  quo  degit  in¬ 
firmus  ;  in  casu  autem  necessitatis,  vel  de  licentia  saltem  ratio¬ 
nabiliter  praesumpta  eiusdem  parochi  vel  Ordinarii  loci,  alius 
quilibet  sacerdos  hoc  sacramentum  ministrare  potest  (ibid. ,  §  2). 

IV.  Potest  valide  administrari  a  pluribus  sacerdotibus,  sive 
simul  inungant  diversos  sensus,  sive  successive  cum  unione 
tamen  morali,  dummodo  in  utroque  casu  singuli  pronuntient 
formam  respondentem  sensui  inuncto ;  et  ita  administratur  in 
Ecclesia  Graeca.  In  Ecclesia  autem  Latina  hoc  esset  graviter 
illicitum  (1). 

840.  Quaesita.  —  Quaer.  l.°  An  sit  mortale  omittere  oratio¬ 
nes  in  Rituali  praescriptas ,  vel  ministrare  sine  vestibus  sacris? 

Resp.  ad  l.um  Affirm .,  quia  materia  valde  gravis  est.  Excipe 
necessitatis  casum,  tunc  enim  statim  fit  unctio;  et  si  infirmus 
adhuc  supervivat,  dici  debent  orationes  praetermissae  ( Rituale 
Romanum,  1.  c.,  c.  1,  n.  12),  nisi  sint  alii  infirmi,  quibus  sit  ur¬ 
gentius.  succurrendum,  ut  tempore  pestis  accidere  potest  (2). 

Resp.  ad  2.um  Affirm.  pariter,  extra  necessitatem ;  in  neces¬ 
sitate  vero,  probabilius  neg.  Ita  communius  cum  S.  Alph., 
n.  726,  contra  nonnullos. 

841.  Quaer.  2.°  An  vel  qualis  sit  obligatio  extremam  unctio¬ 
nem  ministrandi? 


(1)  Cfr.  Bened.  XIV,  De  Synod.,  I.  8,  c.  4,  n.  4  seq. ;  Buccer.,  n.  866;  Casus  Ro¬ 
mae  ad  S.  Apollinar.,  pag.  269. 

(?)  S,  Alph,,  n.  727 ;  Pesch,  Pe  Sncr,  in  genere,  n.  $45,  et  alii  communiter, 

Resp.  Minister  ordinarius  ex  iustitia  tenetur  hoc  sacramen¬ 
tum  per  se  ipse  vel  per  alium  administrare,  et  in  casu  necessi¬ 
tatis  ex  caritate  quilibet  sacerdos  (can.  939).  Idque  sub  gravi, 
ratione  officii  (1).  Vide  dicta,  n.  280. 

Quaer.  3.°  An  vel  quale  peccatum  sit  ministrare  extremam 
unctionem  sine  lumine? 

Resp.  Probabilius  non  excusandum  est  a  veniali ,  nisi  neces¬ 
sitas  urgeat,  tum  propter  Ecclesiae  consuetudinem,  tum  ob 
reverentiam  sacramento  debitam.  S.  Alph .,  n.  728,  etc.  —  Nihi¬ 
lominus  certo  non  constat  esse  peccatum,  ne  veniale  quidem  (2). 

842.  Quaer.  4.°  Quando  suscipit  aegrotus  et  Viaticum  et 
extremam  unctionem ,  quodnam  sacramentum  debeat  prius  ad¬ 
ministrari? 

Resp.  Eucharistia  debet  prius  administrari  quam  extrema 
unctio.  Sic  expresse  statuit  rubrica  Ritualis  Romani ,  1.  c.,  n.  2. 
—  In  illo  casu  bis  recitari  debet  Confiteor  (3). 

Quaer.  5.°  Quomodo  ministrari  debeat  pluribus  infirmis 
simul  in  eodem  loco  exsistentibus ? 

Resp.  Quando  pluribus  simul  infirmis  hoc  sacramentum 
ministratur,  sacerdos  singulis  aegrotis  crucem  pie  deosculan¬ 
dam  porrigat,  omnes  preces  quae  unctiones  praecedunt,  plurali 
numero ,  semel  recitet,  unctiones  cum  respectivis  formis  super 
singulos  aegrotos  efficiat,  omnes  vero  preces  quae  unctiones 
subsequuntur,  plurali  numero ,  semel  dicat.  (Rit.  Rom.,  1.  c., 
n.  22. 

Quaer.  6.°  Quale  sit  peccatum  omittere  signum  crucis  in 
unctionibus? 

Resp.  Est  veniale  tantum  iuxta  communem  sententiam,  quia 
ibi  materia  gravis  non  apprehenditur ;  in  necessitate  vero  nul¬ 
lum  est  peccatum.  S.  Alph.,  n.  728. 

843.  Quaer.  7.°  An  vel  quale  peccatum  sit  conferre  hoc 
sacramentum  sine  ministro  inserviente ,  et  an  in  necessitate 
mulier  adhiberi  possit? 

Resp.  ad  l.um  Non  est  mortale  nullum  adhibere  ministrum, 
et  in  necessitate  nullum  est  peccatum.  Ita  communissime  theo¬ 
logi.  —  Immo  iuxta  plures  probabiliter  nullum  est  peccatum 
etiam  extra  necessitatis  casum.  Sed  oppositum  probabilius  dicit 
S.  Alph.,  n.  824. 

Resp.  ad  2.um  Mulier  ad  officium  ministrantis  nunquam  est 
adhibenda ;  et  si  clericus  aut  laicus  inveniri  facile  nequit,  sacer- 


(1)  S.  Alph.,  n.  729,  etc. 

(2)  Cfr.  Buccer.,  n.  870;  Gdnicot,  n.  421, 
(J)  Sic  S,  Congr,  ludulg.,  5  febr.  1841. 

dos  solus  omnes  caeremonias  peragat,  et  ipse  orationibus  re¬ 
spondeat.  Ita  S.  Alph ibid.,  et  alii  communissime . 

Quaer.  8.°  An  exspectari  possit  mortis  articulus  ad  conferen¬ 
dum  hoc  sacramentum ? 

Resp.  Neg.  Immo  communiter  docent  theologi,  graviter  pec¬ 
care  parochos  qui  illud  differunt  usquedum  infirmus  destitua¬ 
tur  usu  sensuum  et  rationis,  quia :  a)  sic  caret  infirmus  uberiori 
fructu,  quem  percepisset,  si  compos  rationis  sacramentum  re¬ 
cepisset  ;  h)  insuper  quia  privatur  spiritualibus  viribus  ad  resis¬ 
tendum  daemoni  et  ad  perferenda  morbi  incommoda ;  c)  atque 
etiam  quia  infirmus,  si  esset  in  mortali,  et  sacramentum  susce¬ 
pisset  adhuc  rationis  compos,  auxilio  attritionis  gratiam  fuis¬ 
set  adeptus,  qua  alioqui  privatur ;  d)  demum  quia  virtute  huius 
sacramenti  consequi  potuisset  sanitatem  corporis,  si  tempore 
congruo  ipsi  collatum  fuisset.  Hinc  Catechismus  Romanus: 
« Gravissime  peccant ,  qui  illud  tempus  aegroti  ungendi  obser¬ 
vare  solent,  cum,  iam  omni  salutis  spe  amissa,  vita  et  sensibus 
carere  incipit»  (1). 

«Parochus  imprimis  meminisse  debet  non  postremas  esse 
muneris  sui  partes  aegrotantium  curam  habere».  Ita  Rituale 
Rom.,  tit.  V,  c.  4,  n.  1.  —  Quocirca  recte  dicit  Catalanus:  «Te¬ 
neri  ex  iustitia  parochum  infirmis  paroeciae  suae  assistere,  potis¬ 
simum  in  commendatione  animae,  certa  est  sententia  unanimi 
theologorum  consensu  comprobata». 


CAPUT  IV 

DE  SUBIECTO  EXTREMAE  UNCTIONIS 

844.  Subiectum  huius  sacramenti  sunt  omnes  et  soli  bap- 
tizati  qui  post  usum  rationis  ob  infirmitatem  vel  senium  in 
periculo  mortis  versantur  (Ita  in  can.  940,  §  1).  —  Constat  etiam 
ex  verbis  S.  Iacobi :  Infirmatur  quis  in  vobis?  inducat  presbyte¬ 
ros  Ecclesiae ,  etc. :  verbum  autem  infirmatur  graece  significat 
morbum  periculosum,;  necnon  ex  definitione  Ecclesiae.  Sic  enim 
in  decreto  unionis :  Hoc  sacramentum  nisi  infirmo ,  de  cuius 
morte  timetur ,  dari  non  debet.  Consonat  Cone.  Trid.,  sess.  14 
c.  3. 

Hinc  huius  sacramenti  capaces  non  sunt  pueri  ante  usum 
rationis,  nec  perpetuo  amentes,  quia  nulla  peccata  actualia  com- 


(1)  De  extr.  unet.,  n,  9.  Item  C.  Plen.  Amer,  lat.,  n.  564;  C,  Manii.,  n.  668. 

mittere  possunt ;  nec  capite  damnati,  quia  periculum  mortis 
non  oritur  ex  infirmitate. 

845.  Quaesita.  —  Quaer.  i.°  An  extrema  unctio  conferri  de¬ 
beat  infirmis  delirantibus,  aut  etiam  usu  sensuum  privatis ? 

Resp.  Affirm.,  et  quidem  absolute ,  iuxta  can.  943,  si,  cum 
suae  mentis  compotes  essent,  illud  saltem  implicite  petierunt 
aut  verisimiliter  petiissent. 

Quaer.  2.°  An  hoc  sacramentum  licite  conferri  possit  aegro¬ 
to  in  periculo  mortis  probabili? 

Resp.  Affirm.  (vide  etiam  can.  941,  in  q.  seq.).  Ratio  est,  quia 
ad  ministrandum  hoc  sacramentum  valide  et  licite ,  sufficit  ut  in¬ 
firmus  laboret  morbo  ita  gravi,  ut  prudenter  existimetur  versa¬ 
ri  in  periculo  mortis.  —  Immo  ex  decr.  S.  G.  de  P.  F.,  20  febr. 
1801,  «missionariis  licere  declaratur  Viaticum  et  extremam  un¬ 
ctionem  ministrare  senibus  valde  debilibus,  vel  aliis  infirmis, 
qui  intra  annum  morituri  praevidentur  ex  debilitate  senili,  ex 
ethica  febri,  vel  ex  alio  morbo,  etsi  per  plures  menses  duraturo, 
si,  praetermissa  occasione  accessus  vel  transitus  missionarii,  qui 
locum  illum  vix  semel  aut  iterum  in  anno  visitare  potest, 
huiusmodi  infirmi  privati  essent  extremis  Sacramentorum  auxi¬ 
liis»  (1). 

Quaer.  3.°  An  extrema  unctio  possit  conferri  pueris  et  aliis 
de  quibus  dubitetur  an  usum  rationis  attigerint ,  vel  sint  in  pe¬ 
riculo  mortis ,  etc.? 

Resp.  Affirm .,  sed  sub  conditione,  iuxta  can.  941 :  «Quan¬ 
do  dubitatur  nurn  infirmus  usum  rationis  attigerit,  num  in 
periculo  mortis  reipsa  versetur,  vel  num  mortuus  sit,  hoc  sa¬ 
cramentum  ministretur  sub  conditione».  —  «Non  tamen  confe¬ 
rendum  est  sacramentum  extremae  unctionis  illis  neophytis 
moribundis,  quos  missionarius  capaces  baptismi  censuit,  nisi 
saltem  habeant  aliquam  intentionem  recipiendi  sacram  unctio¬ 
nem  in  beneficium  animae  pro  mortis  tempore  ordinatam»  (2). 

846.  Quaer.  4.°  An  vel  quando  hoc  sacramentum  iterari 
possit ? 

Resp.  l.°  Certo  iterari  potest,  quoties  infirmus  in  periculoso 
morbo  inunctus  convaluit,  et  rursus  in  morbum  periculosum 
incidit.  Constat  ex  Cone.  Trid.,  sess.  14,  de  extrema  unctione, 
c.  3,  ubi  dicitur :  Quod  si  infirmi  post  susceptam  hanc  unctio¬ 
nem  convaluerint ,  iterum  huius  sacramenti  subsidio  iuvari  po¬ 
terunt ,  cum  in  aliud  simile  vitae  discrimen  inciderint . 

2.°  Ex  can.  940,  §  2:  «In  eadem  infirmitate  hoc  sacramen- 

(1)  C.  Plen.  Amer,  lat.,  n.  565 ;  C.  Manii.,  n.  669. 

(2)  S.  Olf.,  10  maii  1703,  10  apr.  1861;  C.  Plen.  Amer,  lat.,  n,  568;  C.  Manii., 
H,  672. 

tum  iterari  non  potest,  nisi  infirmus  post  susceptam  unctionem 
convaluerit  et  in  aliud  vitae  discrimen  inciderit». 

Quaer.  5.°  An  iterari  -possit  in  eodem  morbo  diuturno ,  si  du¬ 
bitetur  an  revera  status  morbi  mutatus  fuerit? 

Resp.  Affirm .,  probabilius ,  si  dubium  sit  vere  positivum, 
scilicet  quando  est  vere  probabile,  infirmum  exiisse  e  periculo 
mortis ;  haec  enim  iteratio  in  istis  casibus  est  veteri  consuetu¬ 
dini  Ecclesiae  magis  conformis  (1). 

847.  Quaer.  6.°  An  sit  obligatio  gravis  recipiendi  hoc  sacra¬ 
mentum? 

Resp.  Duplex  est  sententia  probabilis. 

I. a  sententia  affirmat.  l.°  Patet  (aiunt)  ex  verbis  ipsius  S.  Iacobi 
Apostoli :  Infirmatur  quis  in  vobis?  inducat  presbyteros  Eccle¬ 
siae,  etc.  Vox  autem  inducat  praeceptum  continet.  Ergo,  etc.  — 
2.°  Constare  videtur  ex  can.  944 :  «Quamvis  hoc  sacramentum  per 
se  non  sit  de  necessitate  medii  ad  salutem,  nemini  tamen  licet  illud 
negliigere ;  et  omni  studio  et  diligentia  curandum  ut  infirmi,  dum  sui 
plene  compotes  sunt,  illud  recipiant».  Constare  igitur  videtur  de  prae¬ 
cepto,  et  materia  praecepta  gravis  omnino  videtur. — -3.°  Accidit 
praxis  Ecclesiae,  quae  sollicitudine  summa  semper  curavit  ut  ab 
omnibus  infirmis  susciperetur.  Constare  etiam  videtur  ex  consuetu¬ 
dine  et  sensu  fidelium. — 4.°  Insuper  grave  est  et  contra  caritatem, 
quam  sibi  quisque  debet,  medium  adeo  efficax  firmis  simum  que  prae¬ 
sidium,  ut  ait  Cone.  Trid.,  in  extremo  agone  contra  daemonis  cona¬ 
tus  omittere.  Ita  Roncaglia  cum  aliis. 

II.  a  sententia  negat.  Ratio  est,  quia  neque  ex  traditione  neque  ex 
Conciliorum  decretis  constat  de  praecepto  hoc  sacramentum  susci¬ 
piendi.  Quod  vero  S.  lacobus  ait,  inducat  presbyteros...,  ut  consilium 
accipitur  atque  explicatur.  Ergo  non  potest  imponi  gravis  obligatio 
de  suscipienda  extrema  unctione.  Ita  Billuart,  art.  7,  post  5.  Thom., 
p.  3,  q.  65,  art.  4;  Sporer,  n.  106,  etc.,  et  S.  Alph.,  n.  733,  ubi  hanc 
sententiam  communem  vocat,  licet  primam  omnino  suadendam 
putet,  praecipue  ratione  caritatis,  quam  sibi  quisque  debet :  «Ingenti 
namque  periculo,  ait,  se  exponere  videtur  tentationibus  succumben¬ 
di,  qui  negligit  se  munire  hoc  sacramento  a  Christo  Domino  instituto 
tanquam  firmissimo  praesidio  in  tanto  conflictu». 

Prima  sententia  videtur  probabilior,  sed  non  certa,  ut  patet  ex 
iis  quae  supra  disputavimus  de  obligatione  suscipiendi  confirmatio¬ 
nem,  nn.  358,  359.  In  utroque  casu  dicendum  est  Codicem  noluisse 
dirimere  antiquam  controversiam. 

848.  Quaer.  7.°  Quaenam  dispositio  requiratur  ad  huius 
sacramenti  susceptionem ? 

Resp.  l.°  Peccatorum  confessio,  si  infirmus  in  mortali  versa¬ 
tur;  hoc  enim  sacramentum  est  paenitentiae  complementum, 
ideoque  haec  praecedere  debet.  Billuart ,  art.  7,  in  fine.  Gury, 
n.  693. 

Resp.  2.°  Quod  si  infirmus  non  possit  sua  peccata  confiteri, 


(1)  S.  Alph.,  n.  715.  G!r.  C.  rien.  Amer.  l?,t ,  n.  573;  C.  Manii.,  n.  677. 

contritio  saltem  praecedat  necesse  est ;  hoc  enim  extremae  unc¬ 
tionis  sacramentum  est  primario  sacramentum  vivorum  et  ad 
reliquias  peccatorum  tollendas  praecipue  institutum.  Billuart, 
ibid.  —  Verum  in  tali  casu,  si  actus  contritionis  inculpabiliter 
omittatur,  ipsa  attritio  sufficit ;  est  enim  simul  sacramentum 
mortuorum ,  et  peccata  mortalia  cum  attritione  remittere  non 
mere  per  accidens ,  sed  per  se ,  tametsi  secundario,  potest  (1). 

Quaer.  8.°  An  hoc  sacramentum  ministrari  possit  his  qui 
impaenitentes  in  manifesto  peccato  mortali  contumaciter  perse¬ 
verent ? 

Resp.  Negative;  sed  si  id  certo  non  constet,  conferri  debet 
sub  conditione  (can.  942,  et  Rit.  Rom.,  1.  c.,  n.  10). 


APPENDIX 

DE  IIS  QUI  PROBABILITER  ADHUC  VIVUNT,  QUAMVIS  VULGO  RECENTER 
MORTUI  CREDANTUR,  SACRAMENTO  DONANDIS  (2) 

849.  I.  In  antecessum  tanquam  principium  hodie  ab  omni¬ 
bus  admissum  statuendum  est,  homini  sensibus  destituto,  quan- 
diu  probabiliter  adhuc  vivit,  conferenda  esse  sub  conditione 
Sacramenta,  quibus  ille  forte  indigeat :  quod  intelligendum 


(1)  Salmant.,  n.  13;  S.  Thom.,  Suppi.,  q.  39,  art.  1,  et  alii.  Cfr.  nn.  257  et  829. 

(2)  Neminem  latet  quanti  momenti  sit  hanc  quaestionem  recte  perpendere,  cum 
ex  prudenti  eius  solutione,  non  modo  temporalis  hominum  vita,  sed  maxime  aeterna 
plurimis  in  casibus  pendeat.  Quare  in  eam  et  omnia  nostra  contulimus  studia  et 
clarissimos  Doctores  Medicae  Academiae  Barcinonensis  SS.  Cosmae  et  Damiani  roga¬ 
vimus,  ut  sapienti  suo  iudicio  hanc  quaestionem,  qua  parte  physiologica  est,  illus¬ 
trare  dignarentur.  Quod  quam  abunde  illi  pro  sua  sapientia  ac  pietate  praestiterint, 
videre  licet  apud  ephem.  EI  Criterio  Catdlico  en  las  Ciendas  Mddicas,  vol.  6  (anni 
1903),  ubi  lector  inveniet,  tum  egregias  dissertationes  Doctoris  Blanc,  tum  etiam 
conclusiones  hac  de  re  ab  insigni  illa  Academia  (omnes  fere  unanimiter)  approba¬ 
tas.  Postquam  votum  Academiae  nobis  transmissum  fuit,  quaestionem  primo  pertrac¬ 
tavimus  in  Casibus,  vol.  2,  n.  1192  seq. ;  uberius  vero  postea  apud  ephem.  Razdn  y 
Fe,  vol.  8  et  9 ;  articulos  deinde  collegimus  in  opusculo,  cui  titulus  est :  La  muerte 
real  y  la  muerte  aparente  con  relacidn  a  los  Suntos  Saci'amentos,  quo  lectorem 
saepe  remittemus.  Hoc  opusculum  italice,  gallice,  anglice,  germanice,  lusitane  et 
hungarice  iam  translatum  est,  illudque  «mulli  sacrorum  Pastorum  ignorare  fas  esse, 
ait  Acta  S.  Sedis;  et  adiungendum  esse  omni  cursui  theologiae  moralis  iudicat  Card. 
Gennari,  apud  II  Monitore.  Plures  dioecesanae  Synodi,  immo  et  Concilium  Provin¬ 
ciale  Caesaraug.  opusculi  doctrinam  probarunt,  et  in  praxim  esse  deducendam 
statuerunt.  Pius  vero  X  idem  opusculum  iudicavit  utilitate  plenum  pro  humanitate, 
pro  scientia  ac  pro  religione,  et  ardenter  se  desiderare  dixit,  ut  haec  doctrina  a 
medicis  praesertim  ac  sacerdotibus  cognoscatur.  Clariss.  Antonelli-,  in  suo  praeclaro 
opere  Medicina  pastoralis,  vol.  2,  pag.  3,  cc.  2  et  3,  doctrinam  opusculi  totam  suam 
fecit.  Cfr.  Ferrere s,  La  muerte  real,  etc.,  nn.  160-214,  edit.  4. a 

Dignae  sunt  ut  legantur  opusculi  nostri  versiones  gallica,  Italica,  vel  germanica, 
ubi  auctor  harum  versionum,  Dr,  Geniesse,  multa  documenta  magni  ponderis  dili¬ 
gentissime  collegit. 

est  etiam  pro  casu  in  quo  tenuis  tantum  adsit  probabilitas  de 
illius  hominis  vita  (1). 

Ratio  est,  quia  in  huiusmodi  hominibus  aliquo  modo  prae¬ 
sumi  possunt  necessariae  dispositiones  ad  valorein  Sacramen¬ 
torum  (Gfr.  dicta  in  n.  608).  Fieri  ergo  potest  ut  homines,  qui 
secus  damnarentur,  collato  sacramento  salventur,  v.  gr.  si  in 
statu  peccati  mortalis  attritionem  conceperunt,  quam  non  re¬ 
tractarunt  ;  praesertim  cum  non  raro  homines  appareant  exte¬ 
rius  cum  plena  sensuum  destitutione  ac  veluti  omnino  mortui, 
et  tamen  interius  animus  adhuc  vigeat  (2). 

II.  Oportet  ergo  investigare  quousque  probabile  sit  homi¬ 
nes  adhuc  vivere,  qui  tamen  exterius  mortui  videntur. 

850.  Dico  igitur  i.°  Probabiliter  omnes  homines,  post  in¬ 
stans  in  quo  iam  mortui  censentur,  adhuc  perstant  in  vita  per 
aliquod  temporis  spatium,  longius  vel  brevius  iuxta  naturam 
causarum  mortem  afferentium  (3). 

A  posteriori  haec  assertio  confirmatur  ex  quotidianis  experi¬ 
mentis,  quibus  ad  vitam  revocantur  homines  qui  etiam  a  peritis 
medicis,  post  diligens  examen,  iam  mortui  censebantur.  Atqui 
hoc  factum  non  fuit  per  miraculum.  Ergo  vita  persistebat 

Ratio  physiologica  est,  quia  nos  generatim  tantum  attingimus 
cessasse  quasdam  vitae  functiones,  quae  magnis  organis  aut  ap¬ 
paratibus  respondent,  uti  sunt  respiratio  pulmonaris,  sanguinis 
circulatio,  etc. ;  et  ex  earum  cessatione  hominem  iam  mortuum 
existimamus ;  sed  non  attingimus  eas  quae  in  partibus  intimioribus 
exercentur,  uti  sunt  respiratio  interna,  cellularum  nutritio  atque 
textorum,  quibus  functionibus  durantibus  etiam  et  vita  perseverare 
potest.  Hae  autem  intimae  functiones,  etiam  postquam  externae  ces¬ 
sarunt,  possunt  adhuc  exerceri  per  aliquod  temporis  spatium,  nisi 
ipsa  elementa  anatomica  laesa  atque  inepta  reddita  sint.  Quamvis 
enim  priores  functiones  necessarium  nutrimentum  pro  posterioribus 
suministrare  debeant,  ideoque  illis  cessantibus  et  hae  brevi  perire 
debeant,  non  tamen  necesse  est  ut  pereant  statim,  cum  nutrimentum 
in  antecessum  acceptum  ipsis  sufficere  possit  ad  tempus  aliquod 
brevius  vel  longius  pro  diversis  casibus  (4). 

(1)  Vide  nn.  439,  607  seq.;  Lehmk.,  2,  n.  273;  Scavini-Del  Vecchio,  n.  693;  Villada, 

Casus,  vol.  3,  pag.  244,  et  1 ;  Noldin,  De  Sacram.,  n.  283,  nota,  et  n  444  •  S  Alvh  ' 
n.  482.  ’ 

(2)  BaU^-P.,  vol.  5,  n.  861.  Cfr.  Ferreres,  in  opusc.  citato,  n.  40  seq.,  et  praesert. 
n.  61.  Vide  Casus,  n.  487. 

13)  Ita  medici  ac  theologi  recentiores,  v.  gr.  Dr.  Labor  de,  Les  tractions  rythm<5es 
pag.  11,  et  Bulletvn  de  1’Acaddmie  de  mddecine  (Parisiensis  civitatis),  s^ance  du  4 
ianvier,  1900,  pag.  64 ;  Dr.  D.  Coutenot,  apud  ephem.  Etudes  franciscaines,  ianvier 
1901,  pag.  44;  Conclusiones  3.»,  4. a  et  15. a  unanimiter  approbatae  in  Academia  me-’ 
dica  Barcinonensi;  Capellmann,  Medicina  pastoralis,  pag.  178;  Dr  Icard  Le  signe 
de  ia  mort  rtelle,  pag.  6  seq.  (Paris,  1906),  La  constatation  des  decfes,  pag’.  9  (Paris 
1911) ;  Dr.  D  Halium,  apud  Revue  de  Lille  (1906-1907) ;  Villada,  Casus,  vol.  3  pag.  244  •’ 
Ginicot,  n.  422,  et  Casus,  vol.  2,  tr.  16,  c.  3,  cas.  4;  Noldin,  De  Sacram.,  n.  294  nota’ 
Marolo,  Inst.  iur.  can.,  vol.  1,  n.  425.  Cfr.  Ferreres,  1.  c.,  nn.  62-76  241-242 

(4)  Cfr.  Dr.  Blanc,  l.  c.,  pag.  171, 

Hoc  significant  physiologi,  cum  mortem  non  puncto  temporis  or¬ 
ganismum  dicunt  invadere,  sed  paulatim  ab  externis  in  internas 
partes  ingruendo  (de  la  periferia  al  centro)  (1). 

III.  Quare  haec  est  tota  difficultas,  determinare  scilicet  pro¬ 
babilem  durationem  huius  latentis  vitae;  in  quam  determina¬ 
tionem  duplici  via  perveniri  potest:  l.°  indicando  signum  ali¬ 
quod  certum  mortis ;  2.°  inveniendo  vestigium  persistentis 
vitae. 

851.  Dico  ergo  2.°  Non  datur  signum  aliquod  nec  comple¬ 
xus  signorum,  vi  cuius  in  homine  instans  mortis  certo  cognos¬ 
ci  queat,  saltem  si  rigiditatem  cadavericam  et  plene  comproba¬ 
tam  generalem  totius  organismi  putrefactionem  excipias  (2). 

Quod  maxime  confirmatur  ex  eo  quod,  cum  propositum  fue¬ 
rit  praemium  ab  Academia  Parisiensi,  conferendum  ei  qui 
huiusmodi  signum  certum  demonstraret,  nulli  adiudicatum  tale 
praemium  fuerit.  —  Ratio  patet  ex  dictis  in  numero  850. 

Quanquam  igitur  multis  in  casibus,  si  recurrant  externa  illa 
consueta  mortis  signa,  possis  omnino  affirmare,  hunc  hominem 
certo  brevi  moriturum,  si  iam  mortuus  non  sit ;  eum  iam  obiissse,  ex 
praedictis  signis  tibi  certo  non  constabit.  Cfr.  Dr.  Blanc,  1.  c., 
pag.  204.  Hinc  Dr.  Coutenot  (laudatus  a  Dre.  Blanc,  1.  c.,  pag.  207) 
ait :  «Despues  dei  paro  dei  corazon  la  vida  existe  todavia  un  tiempo 
variable,  que  la  experiencia  podra  un  dia  determinar ;  pero  que 
existe»  (3). 

Adde  quod  saepe  saepius  nec  cessationem  omnimodam  magna¬ 
rum  illarum  functionum  cognoscere  possumus ;  sed  ad  summum 
argumenta  tantum  negativa  habemus.  Ut  enim  testatur  Icard  (4), 
exsistunt  plurima  exempla  clinica  demonstrantia,  cor  pergere  in 
exercitio  suarum  functionum,  quin  peritissimae  auris  medicus, 
auscultatione  quem  accuratissime  instituta,  pulsationem  vel  mini¬ 
mam  percipere  possit.  Cfr.  etiam  Dr.  Blanc,  1.  c.,  pag.  204. —  Quare 
pluries  accidit,  ut  dum  medici  (peracta  auscultatione  per  horam  in¬ 
tegram)  nec  respirationem,  nec  cordis  pulsationes,  nec  ullum  aliud 
vitae  signum  perciperent  ideoque  ad  putatum  cadaver  anatomice 
discindendum  ventum  fuerit,  aperto  per  incisionem  pectore,  cor 
adhuc  suas  pulsationes  exercere  clarissime  fuerit  compertum  (5). 

Et  haec  accidunt,  cum  peritissimi  medici,  adhibitis  accuratissimis 
observationibus,  hominem  obiisse  credunt ;  quid  vero  fiet,  cum 
huiusmodi  iudicium  hominibus  imperitis,  ut  communiter  contingit, 
relinquatur? 


(1)  Cfr.  Icard,  11.  cc.,  et  apud  La  presse  midicale,  Paris,  17  aug.  1904 ;  D'Halluin, 
La  mort  rOelle,  etc.,  pag.  11,  et  apud  Revue  de  Lille,  mart.  1906,  pag.  32. 

(2)  Ita  Conclusiones  7. a,  10.»,  13. a  et  14.»,  unanimiter  approbatae  ab  Academia 
medica  Barcinonensi;  Dr.  Goggia,  apud  ephem.  Cosmos,  vol.  44,  pag.  145;  Doctor 
Coutenot,  1.  c. ;  Beclard,  Physiologie,  §  427;  Villada,  etc.  Cfr.  Ferreres,  1.  c.,  nn.  77- 
102,  246-251,  ed.  4.» 

(3)  Ita  etiam  Icard,  La  constatation  des  decfes  (Paris,  1911),  pag.  112,  113,  162  seq. 

(4)  La  mort  rbelle  et  la  mort  apparente.,  pag.  82-89  seq.,  Paris,  1897. 

(5)  Icard,  1.  c.,  pag.  90. 

«Cetera  signa,  quae  afferri  solent:  palloris  membrorum,  speciei 
vultus  cadavericae,  circulationis  sanguinis  ac  respirationis  defectus, 
caloris  dicti  vitalis  cessationis,  immo  macularum  cadavericarum  et 
ipsius  oculi  cadaverini  seu  flacci,  fracti  ac  obscurati,  non  praebent 
nisi  probabilia  signa  mortis,  aut  saltem  probabilissima,  non  vero 
absolute  certa:  immo  cum  admodum  difficile  sit  distinguere  rigorem 
cadavericum,  qui  observatur,  ex  Capellmann,  1-24  horis  post  mortem 
et  durat  per  6-48  horas,  et  rigorem  spasmaticum,  asphyxicum,  teta¬ 
nicum,  convulsivum,  qui  in  quibusdam  morbis  ante  mortem  accidit ; 
in  praxi  non  remanebit  certum  aliud  signum  mortis  pro  omni  casu, 
nisi  putrefactio  antea  dicta,  quaeque  post  tres  dies  tantum  accidere 
solet».  Villada,  Casus,  vol.  3,  pag.  235,  ed.  l.a  Vide  Casus,  n.  1192  seq. 

852.  IV.  Ut  vero  strictioribus  limitibus  rem  definiamus, 

Dico  3.°  In  illo,  quem  mors  repentina  videtur  occupasse, 
tempus  vitae  latentis  'probabiliter  se  protendit  quousque  in  illo 
manifesta  putrefactionis  signa  appareant  (1).  —  Haec  assertio 
hodie  fere  ab  omnibus  admittitur,  cum  innumeri  sint  casus 
in  quibus  homines  accidenti  repentino  correpti,  sive  ab  extrin- 
seco  illud  proveniat  (ut  in  fulminis  ictu,  submersione ,  suffoca¬ 
tione  et  aliis  bene  multis),  sive  ab  intrinseco  (ut  in  apoplexia , 
epilepsia ,  lethargo ,  hysteria,  asphyxia ,  haemorrhagia ,  narco- 
tismo,  intoxicatione ,  cholera ,  pestilentia ,  etc.),  ad  vitam  fuerint 
revocati  post  horas,  immo  post  plures  dies,  ex  quo  mortui  om¬ 
nino  videbantur  (2). 

Hinc  P.  Villada ,  1.  c. :  «Si  agatur  de  illis  morbis  asphyxi- 
cis,  etc.  (hoc  est  de  accidentibus  repentinis),  puto  idem  facien¬ 
dum  esse  (i.  e.  licite  conferri  posse  et  per  se  etiam  debere  sa¬ 
cramentum  paenitentiae  sub  conditione  si  capax  es,  vel  si  vivis 
et  dispositus  es,  etc.),  donec  per  putrefactionem  aut  defectum 
irritabilitatis  ope  machinae  electricae  probatum,  vel  alio  forsan 
modo  peritus  medicus  declaret  certo  et  indubitanter  mortem 
contigisse».  Idem  asserunt  Alberti,  Theol.  past.,  p.  1,  n.  18,  VI, 
et  Pighi,  vol.  4,  n.  420. 

V.  Maior  est  difficultas  pro  his  qui  communi  aliqua  infir¬ 
mitate  pereunt.  Ratio  discriminis  obvia  est:  nam  in  prioribus 
repentinus  casus  invenit  organismum  sanum  plerumque  et  ro¬ 
bustum  :  elementa  anatomica  et  texta,  quibus  organa  coales¬ 
cunt,  magna  mediorum  copia,  quibus  intima  vita  illa  perduret, 
provisa  (reserva  organica).  Ex  quo  fit  ut,  licet  per  aliquod 
temporis  spatium  sistant  quae  magnae  functiones  dicuntur, 

(1)  Ita  expresse  declararunt  Synodi  dioecesanae  Matritensis,  lib.  2,  tit.  3, 
oonst.  6,  pag.  1S4  (Madrid,  1909),  et  Auriensis,  const.  78,  pag.  43  (Orense,  1908).  March- 
Gestermann,  n.  1855,  q.  10  :  «Saltem  ad  unam  horam  et  dimidiam  protrahi  potest 
(tempus  utile  pro  conferenda  absolutione  et  extrema  unctione  sub  conditione). 

(2)  Cfr.  Laborde,  Les  tractions,  etc.;  Wilz,  apud  ephem.  Revue  des  questions 
seientifiques,  vol.  47,  pag.  475  seq.;  Dr.  Blanc,  1.  c.,  pag.  136,  138;  Ferrere s,  1  c 
nn,  103-U2, 

ob  organorum  vel  apparatuum  laesionem  ;  pergant  nihilominus 
per  plures  horas  intimae  partes  et  elementa  vivere.  In  his  vero 
postremis,  videntur  omnia  paulatim  consumi ;  unde  cum  peni¬ 
tus  exterius  vita  discedit,  non  multum  post  temporis  discedat 
interius  necesse  est. 

Quantum  vero  illud  tempus  producatur  non  facile  assigna¬ 
ri  potest :  hoc  enim  cum  pendeat  a  morbi  qualitate  eiusque  du- 
ratione  ac  totius  organismi  lenta  et  successiva  consumptione, 
tempus  animae  discessus  non  facile  assignare  audebis.  Adde 
praeterea,  te  nescire  an  repentino  accidenti  interno  alicui,  ex 
illis  nempe  quae  longiorem  mortem  apparentem  solent  aliquan¬ 
do  inducere,  ille  status  debeatur,  quem  mortem  appellas. 

853.  Dico  4.°  In  iis  vero  qui  ordinario  morbo  decedunt, 
probabiliter  vita  adhuc  latenter  durat  post  dimidium  saltem 
horae,  ex  quo  vulgo  mortui  censebantur  (1)  :  immo  multo  plus, 
si  mors  (ut  saepe,  etiam  in  his  casibus,  contingere  solet)  acci¬ 
denti  repentino  debeatur,  ideoque  promptius  accidat  quam 
natura  diuturni  illius  morbi  exposcebat  (2). 

Prob.  l.°  Ex  hucusque  dictis.  Etenim:  a)  sacerdos  veniens 
ut  Sacramenta  infirmo  ipsum  vocanti  conferat,  si  propter  itine¬ 
ris  distantiam,  vel  alia  ex  causa,  ad  hominem  accedat,  dum 
adstantes  dicunt,  ipsum  iam  a  duobus  quadrantibus  animam 
efflavisse,  sic  ratiocinari  potest :  hic  homo  ante  horae  dimidium 
certe  vivebat ;  atqui  nunc  nullum  signum  apparet,  ex  quo  certo 
constet,  eum  esse  mortuum ;  ergo  aliquod  saltem  tenuissimum 
probabile  dubium  remanet  utrum  iam  vere  mortuus  sit,  vel 
adhuc  vivat. 

Praeterea  b)  probabiliter  (ut  probatum  est  in  n.  850,  Dico  l.°) 
post  punctum  illud  quo  vulgo  homines  mori  creduntur,  semper 
vita  latenter  durat  per  aliquod  temporis  spatium  ;  atqui  hucus¬ 
que  nullus  hominum  probare  certo  potuit,  illud  spatium  vitae 
latentis  concludi  in  hisce  casibus,  de  quibus  nunc  agimus,  infra 
horae  dimidium;  ergo  probabiliter  per  totum  illud  tempus 
durat. 

2.°  Probatur  -etiam  ex  multis  experimentis,  quibus  appa- 


(1)  Ita  etiam  Synod.  Matrit.,  1.  c. ;  Auriensis,  1.  c. ;  Cone.  Prov.  Caesaraugustan., 
cap.  6,  tit.  2,  pag.  92  (Caesaraug.,  1908).  Cfr.  etiam  Synodos  citatas  in  nota  ad  n.  854. 

(2) ’  Ita  etiam  postea  Noldin,  De  Sacram.,  n.  294;  Gtinicot-Salsmans,  n.  422;  Kern, 
De  sacr.  extrem.  unet.,  lib.  4,  in  fine.  «Id  certum  lactum  esse  per  Rev.  Vm.  puto, 
extremam  eixspirationem  non  posse  terminum  esse,  ultra  quem  non  sint  adminis¬ 
tranda  Sacramenta  conditionate  ei  qui  Sacramenta  nondum  accepit».  Epistola 
Patris  Lehmkuhl  ad  P.  Ferreres,  17  dec.  1907.  Cfr.  etiam  Reuter-Lehmkuhl,  Neocon- 
fess.,  n.  319;  Sabetli-Barrett,  n.  828,  q.  6;  March-Gestermann,  n.  1855,  q.  2.”; 
Zaninetti,  Theol.  mor„  vol.  4,  n.  2328;  Sani,  Teologia  morale,  vol.  11,  n.  449;  Plghi, 
vol.  4,  n.  420 j  Coppin-Stimart ,  Sacr.  Lit.  comp.,  n.  686,  nota  2.  Cfr.  Ferreres ,  1.  c., 
nn.  130-245. 

ret  periodum  vitae  latentis  etiam  in  huiusmodi  infirmis  se  pro¬ 
tendere  ultra  horae  dimidium  (1). 

3.°  Probatur  denique  auctoritate  doctissimorum  medico¬ 
rum,  v.  gr.  Laborde,  Coutenot,  Goggia ,  Cirera,  Bassols,  Louis, 
Blanc ,  et  ipsius  Academiae  Barcinonensis  in  conclusionibus  5.a, 
7.a,  qui  omnes  ultra  horam  illud  tempus  probabiliter  extendi 
putant  (2). 

854.  Quaeres.  An  huiusmodi  homines  non  modo  absolvi , 
sed  etiam  extrema  unctione  donari  possint? 

Resp.  Affirm.  (3).  Hi  enim  ut  sensibus  destituti  haberi  pos¬ 
se  videntur,  ac  proinde,  iuxta  Rituale,  huius  sacramenti  capa¬ 
ces,  modo  dolor  aliquis  et  salutis  desiderium  in  eis  praesumi 
possit  (4).  Unde  in  canone  941  statuitur:  «Quando  dubitatur 
num  infirmus  usum  rationis  attigerit,  num  in  periculo  mortis 
reipsa  versetur,  vel  num  mortuus  sit ,  hoc  sacramentum  minis¬ 
tretur  sub  conditione». 

Immo  huiusmodi  hominibus  melius  subveniri  iudicamus 
per  hoc,  quam  per  paenitentiae  sacramentum  (5).  Ratio  est, 
quia  sacramentum  extremae  unctionis,  licet  secundario ,  delet 
tamen  per  se  peccata  mortalia,  supposita  in  subiecto  aliqua  at¬ 
tritione  cum  bona  fide.  In  paenitentiae  vero  sacramento,  ex 
communi  sententia,  requiritur  aliqua  confessio,  quae  an  et 
quomodo  his  in  adiunctis  haberi  possit,  res  est  multis  dubita¬ 
tionibus  obnoxia.  Cfr.  supra,  n.  609.  Sed  dices,  hoc  pacto  ge¬ 
neratur  scandalum  fidelibus,  qui  sacerdotem  viderint  hoc  sa¬ 
cramentum  mortuo,  ut  ipsi  putant,  administrantem.  —  Re¬ 
spondeo  :  moneat  sacerdos,  instruat  praesentes,  et  scandalum 
nullum  aderit  (6). 

855.  Corollarium.  —  Igitur  in  praxi  semper  (vel  fere)  po¬ 
terit  sacerdos  absolvere  et  extrema  unctione  munire  adultum 
qui  vulgo  recenter  mortuus  absque  ultimis  Sacramentis  creda¬ 
tur,  nisi  mors  per  generalem  cadaveris  corruptionem  fuerit 
certo  comprobata. 


(1)  Experimenta  vide  apud  Ferreres,  opusc.  cit.,  nn.  120-127,  252-259. 

(2)  Cfr.  Ferreres,  1.  c.,  nn.  113-134 ;  Feijdo,  Senales  de  muerte  actual,  §  IX. 

(3)  Ita  etiam  Syn.  Matrit.,  1.  c.  Cfr.  etiam  Syn.  Corduben.  in  America,  n.  180 ; 
Malacitan.,  lib.  3,  tit.  7,  c.  2,  n.  9  (MAlaga,  1909),  pag.  394;  Ancudien.,  p.  2,  c.  6, 
pag.  74  (S.  Carlos  de  Ancud,  1907) ;  Manilan.,  n.  73  (Manila,  1911) ;  Cebuen.,  n.  87 
(iManila,  1911) ;  Calbayogan.,  tit.  2,  const.  2. a,  pag.  76  (Manila,  1911) ;  Cane.  Prov. 
Caesaraug.,  1.  c. 

(4)  Cfr.  G&nicot,  n.  422;  Noldin,  1.  c.,  n.  444  ;  March-Gestermann,  1.  c. ;  Alberti, 
1.  c. ;  Maroto,  1.  c. 

(5)  Cfr.  Villada,  1.  c.,  n.  75;  Ball.-P.,  vol.  5,  n.  235  seq.,  861;  Casus  Romae  ad 
S.  Apollinar.,  pag.  94  seq.,  271,  272 ;  Lehmk.,  Casus,  vol.  2,  n.  624,  r.  2 ;  Aertnys,  1.  6, 
n.  367. 

(6)  Cfr.  Lehmk.,  1.  c.  Vide  Ferreres,  1.  c.,  nn.  140-145,  258-268,  4.ae  ed.  Quoad  for¬ 
mam  adhibendam  hac  urgente  necessitate,  vide  dicta  in  n.  838. 

Etenim  eos,  qui  repentino  accidenti  correpti  exstinguuntur, 
probabilissimum  est  per  plures  horas  et  aliquando  per  integros 
dies  versari  in  statu  mortis  apparentis. 

Quoad  illos  vero  qui  longa  infirmitate  vexati  vel  chronico 
morbo  pereunt,  res  adhuc  facilius  expeditur:  l.°  quia  hi  gene- 
ratim,  dum  certe  adhuc  vivunt,  solent  Sacramentis  donari ; 

2.°  quia  saltem  statim  ac  illi  credantur  mortui  advocabitur 
sacerdos,  ideoque  ante  horae  dimidium  ab  instanti  quod  vulgo 
mortis  appellatur. 

Immo  his  in  casibus,  etiam  si  adveniat  sacerdos  post  illud 
horae  dimidium,  poterit  generatim  adhuc  absolvere  apparenter 
mortuum :  l.°  quia  multoties  etiam  iis  in  adiunctis  mors  debe¬ 
tur  repentino  alicui  accidenti,  quod  mortem  attulit  citius  quam 
sperabatur,  et  tunc  status  mortis  apparentis  plus  temporis  pro¬ 
tenditur,  probabiliter  ad  duas  vel  tres  horas  (cfr.  Feijoo ,  1.  c., 
§  XI) ;  2.°  quia  generatim  saltem  sacerdoti  non  constabit,  illum 
statum  non  deberi  repentino  illi  accidenti ;  3.°  quia  illud  horae 
dimidium  intelligitur  postquam  peritus  medicus,  adhibitis  ac¬ 
curatissimis  auscultationibus  et  aliis  observationibus,  iam  nul¬ 
lum  vitae  vestigium  percipit ;  atqui  saepe  saepius,  vel  non  adest 
peritus  medicus,  vel  non  adhibentur  illae  accuratissimae  ob¬ 
servationes  ;  ergo  saltem  in  hac  hypothesi,  etiam  post  horae 
dimidium  ex  quo  vulgo  creditur  mortuus,  poterit  adultus  ab¬ 
solvi,  vel  extrema  unctione  donari. 

856.  Resolves.  —  l.°  Absolvi  et  extrema  unctione  donari 
poterunt  etiam  post  plures  horas  ex  quo  mortui  credebantur, 
illi  qui  laqueo  suspensi  sunt,  aquis  submersi,  fulgure  exstincti, 
vulnere  necati,  asphyxia  correpti,  cholera  infecti,  etc. 

2. °  Si  sacerdos  hominem  certo  viventem  ungere  coepit, 
nunquam  debet  cessare  ab  unctione  perficienda;  quia  quamvis 
interea  aegrotus  obiisse  videatur,  probabiliter  adhuc  vivit,  ideo¬ 
que  unctiones  sub  conditione  sunt  prosequendae. 

3. °  Docendi  fideles  sunt  de  obligatione  vocandi  sacerdotem, 
ut  Sacramenta  conferat  iis  qui  accidenti  repentino  sunt  cor¬ 
repti  ;  quamvis  iam  omnino  mortui  vel  ipsis  medicis  appa¬ 
reant.  Ita  etiam  Synodus  Matrit.,  1.  c. 

4. °  Quoties  sacerdos  potest  huiusmodi  apparenter  mortuis 
Sacramenta  ministrare,  ad  id  videtur  teneri  sub  gravi ,  iuxta 
Suarez  (I).  Ratio  est,  ut  ait  Diana ,  p.  3,  tr.  3,  resolv.  9,  «quia 
cum  licite  possit  facere,  vel  ex  caritate,  vel  ex  iustitia  (si  ipsius 
pastor  est)  ad  hoc  obligatur;  quod  etiam  verum  est  respectu 


(1)  De  paenit-.,  d.  23,  sect.  1,  n.  5;  Vdzquez,  De  paenit.,  q.  91,  art.  2,  dub.  1,  n.  38; 
8.  4 Iph.,  lib.  6,  a.  482;  Ball.-P.,  vol.  5,  n.  235,  3,” 

eorum  qui  contrariam  sententiam  tenent ;  quia  cum  hanc  sen¬ 
tentiam  possint  in  praxi  tuto  sequi  propter  suam  probabilita¬ 
tem,  idque  sit  saluti  moribundi  valde  expediens,  aut  etiam  ne¬ 
cessarium,  si  solum  sit  attritus,  ad  hoc,  ut  diximus,  vel  ex  ca¬ 
ritate,  vel  ex  iustitia  tenentur.  Igitur  sacerdotes  nolentes  mori¬ 
bundum  in  tali  casu  absolvere,  recte  Vazquez,  ubi  supra,  vocat 
reos  et  necatores  animarum».  Plures  tamen  hanc  obligationem 
negant. 

5.°  Cum  recentioribus  temporibus  methodi  sint  inventae,  quibus 
saepissime  in  vitam  revocantur  ii  qui  praesertim  ex  repentino  casu 
recenter  mortui  credebantur,  gravis  medicis  incumbit  obligatio  eas 
adhibendi.  Inter  has  methodos  simplicitate  et  efficacia  praestat  illa 
quae  per  tractiones  rhythmicas  linguae  procedit  (1). 


(1)  Cfr.  Laborde,  Les  tractions  rythmees.  pag.  181  seq. ;  Ferreres,  1.  c.,  nn.  75,  101, 
102,  146  seq.  Vide  Casus,  n.  1192  seq. 

TRACTATUS  XYII 
De  ordine 


Agendum:  l.°  de  natura  et  divisione;  2.°  de  materia  et 
forma  ;  3.°  de  ministro  ;  4.°  de  subiecto  ordinis. 


CAPUT  1 

DE  NATURA  ET  DIVISIONE  ORDINIS 

857.  Nomine  ordinis  hic  intelligitur  gradus  clericorum  ad 
specialia  officia  ecclesiastica  consecratorum. 

Ordo  ex  Christi  institutione  clericos  a  laicis  in  Ecclesia 
distinguit  ad  fidelium  regimen  et  cultus  divini  ministerium 
(can.  948).  Cfr.  Ferreres ,  Inst.  can.,  vol.  1,  n.  235  seq.  —  Quan¬ 
ta  autem  sit  huius  sacramenti  dignitas  et  excellentia,  vix  huma¬ 
na  voce  exprimi  potest.  Hac  de  re  sic  inter  plura  Catechismus 
Concilii  Tridentini :  Potestas  tum  corpus  et  sanguinem  Domini 
nostri  conficiendi  et  offerendi ,  tum  peccata  remittendi ,  quae 
illi  collata  est ,  humanam  rationem  atque  intelligentiam  supe¬ 
rat,  nedum  ei  aliquid  par  et  simile  in  terris  inveniri  queat. 

Ordo  communiter  definitur:  Signaculum  quoddam  Eccle¬ 
siae,  quo  spiritualis  potestas  ordinato  tribuitur.  S.  Alph.,  n.  735, 
post  S.  Thom .,  etc.  —  Definitur  etiam  recte  iuxta  alios :  Sacra¬ 
mentum  Novae  Legis,  quo  traditur  spiritualis  potestas  et  con¬ 
fertur  gratia  ad  munia  ecclesiastica  debite  obeunda. 

858.  Statuenda.  —  I.  Ordo  est  verum  et  proprie  dictum  No¬ 
vae  Legis  sacramentum. 

Constat,  quia  in  eo  reperiuntur  omnia  ad  rationem  sacra¬ 
menti  requisita,  scilicet:  l.°  signum  sensibile,  cum  signo  exte¬ 
riori  conferatur ;  2  0  institutio  divina,  cum  Christus  Apostolos 
ordinis  ministros  instituerit,  potestatemque  consecrandi,  remit¬ 
tendi  peccata,  sacra  mysteria  dispensandi,  regendi  Ecclesiam  et 
alios  ministros  instituendi  eis  dederit.  Act.  13 ;  1  Cor.  12 ; 
Galat.  12;  Matth.  28;  3.°  collatio  gratiae,  ut  constat  ex  1  Tim. 
4,  14:  Noli,  inquit  Apostolus,  negligere  gratiam...  quae  data 
est  tibi  per  prophetiam ,  curri'  impositione  manuum  presbyterii . 

—  Et  2  Tim.  1,  6:  Admoneo  te,  ut  resuscites  gratiam  Dei,  quae 
est  in  te  per  impositionem  manuum  mearum. 

Eruitur  ex  definitione  Cone.  Trid.,  sess.  23,  can.  3,  ubi  sic 
legitur :  Si  quis  dixerit ,  ordinem  non  esse  vere  et  proprie  sacra¬ 
mentum  a  Christo  Domino  institutum,  anathema  sit.  Gury, 
n.  695. 

859.  II.  a )  In  Ecclesia  Latina  «nomine  ordinum  maiorum 
vel  sacrorum,  intelliguntur  presbyteratus,  diaconatus,  subdia- 
conatus ;  b )  minorum  vero  acolythatus,  exorcistatus,  lectoratus, 
ostiariatus»  (can.  949).  Unde  septem  numerantur  ordines. 

Deducitur  ex  pluribus  Conciliis,  praesertim  ex  Trid.,  sess.  23,  c.  2; 
postquam  enim  dixerat  aperte  de  sacerdotibus  et  diaconis,  sermonem 
in  sacris  litteris  fieri,  subdit:  Ab  ipso  Ecclesiae  initio,  sequentium 
ordinum  nomina  atque  uniuscuiusque  eorum  propria  ministeria, 
subdiaconi,  scilicet,  acolythi,  exorcistae  lectores  et  ostiarii,  in  usu 
fuisse  cognoscuntur.  —  Item  can.  2,  ait:  Si  quis  dixerit,  praeter 
sacerdotium  non  esse  in  Ecclesia  catholica  alios  ordines,  et  maiores 
et  minores,  per  quos  velut  per  gradus  quosdam  in  sacerdotium  ten¬ 
datur,  anathema  sit. 

860.  Quaesita.  —  Quaer.  i.°  Quaenam  sit  horum  ordinum 
natura  et  proprietas? 

Resp.  i.°  Ostiariatus  est  ordo,  quo  specialis  confertur  potes¬ 
tas  aperiendi  vel  claudendi  ianuam  ecclesiae,  dignos  admit¬ 
tendi,  excludendi  indignos. 

2. °  Lectoratus  est  ordo,  quo  specialis  traditur  potestas  le¬ 
gendi  psalmos  et  lectiones  ex  pulpito  in  ecclesia,  ac  populum 
catechizandi  seu  instruendi  in  rebus  fidei. 

3. °  Exorcistatus  est  ordo,  quo  alicui  confertur  specialis  po¬ 
testas  eiiciendi  daemonia  per  exorcismos  ab  Ecclesia  institutos. 

Attamen  hodie  facultas  exorcizandi  solis  reservatur  presby¬ 
teris,  qui  ea  tantum  de  licentia  peculiari  et  expressa  Ordinarii 
uti  possunt.  Recole  dicta  in  vol.  1,  n.  402. 

4. °  Acolythatus  est  ordo,  quo  confertur  alicui  specialis  po¬ 
testas  inter  Missae  sollemnia  subdiacono  inserviendi,  accenden¬ 
di  cereos,  praeparandi  porrigendique  ampullas  vini  et  aquae. 

5. °  Subdiaconatus  est  ordo,  quo  confertur  alicui  specialis 
potestas  in  Missa  sollemni  inserviendi  diacono,  sollemnique  ritu 
epistolam  cantandi. 

6. °  Diaconatus  est  ordo,  quo  confertur  specialis  potestas  in 
sollemni  Missa  presbytero  immediate  assistendi,  inter  sollem¬ 
nia  decantandi  evangelium,  praedicandi  et  sollemniter  bapti¬ 
zandi,  si  iusta  tamen  interveniat  causa.  Utrum  vero  diaconus, 
ut  aliquando  praedicet,  speciali  licentia  Episcopi  indigeat,  vei 
licentia  parochi  vel  rectoris  ecclesiae  sufficiat,  ex  statutis  par¬ 
ticularibus  vel  consuetudine  definiendum  videtur. 

7.°  Presbyteratus  est  ordo,  quo  confertur  specialis  potestas 
corpus  et  sanguinem  Christi  in  Missae  celebratione  consecrandi, 
a  peccatis  absolvendi,  subditosque  opere  ac  doctrina  pascendi. 

860  bis.  His  adde  episcopatum  et  primam  tonsuram.  I.  Epis¬ 
copatus  videtur  dicendus  ordo  proprie  dictus  a  presbyteratu 
distinctus ;  et  iuxta  communiorem  sententiam  est  veluti  ipsius 
presbyteratus  (quem  eminenter  non  includit,  sed  supponit) 
complementum.  Cfr.  Wernz,  2,  n.  73,  nota  91. — Alii  vero  conten¬ 
dunt,  non  improbabiliter,  ordinationem  episcopalem  conferre 
plenum  sacerdotium  independenter  ab  ordinatione  presbyterali, 
et  consequenter  ad  illius  validitatem  non  praerequiri  in  subiecto 
nec  presbyteratum,  nec  alios  ordines  inferiores.  Cfr.  Gasparri, 
n.  21  seq. ;  Many ,  De  sacra  ordin.,  nn.  5  et  6. 

II.  Prima  tonsura  ordo  non  est,  sed  dispositio  ad  ordines, 
qua  quis  clericus  renuntiatur.  Verum  iuxta  Codicem  :  «In  iure 
verba  :  ordinare ,  ordo ,  ordinatio ,  sacra  ordinatio ,  comprehen¬ 
dunt,  praeter  consecrationem  episcopalem,  ordines  enumeratos 
in  can.  949  et  ipsam  primam  tonsuram,  nisi  aliud  ex  natura  rei 
vel  ex  contextu  verborum  eruatur»  (can.  950). 

861.  Quaer.  2.°  An  diaconatus  sit  sacramentum? 

Resp.  Affirm .,  iuxta  communem  et  certam  sententiam,  quia 
in  eo  reperiuntur  omnia  ad  sacramentum  requisita,  scilicet : 
l.°  signum  sensibile ,  per  impositionem  manuum;  2.°  signum 
gratiae ,  in  verbis  formae  :  Accipe  Spiritum  Sanctum ,  etc. ; 
3.°  signum  a  Deo  institutum ,  quia  solus  Deus  instituere  potest 
signa  gratiam  conferentia.  —  Constat  etiam  ex  Cone.  Trid., 
sess.  23,  can.  6,  ubi  sic  definitur:  Si  quis  dixerit ,  in  Ecclesia 
catholica  non  esse  hierarchiam  divina  ordinatione  institutam , 
quae  constat  ex  Episcopis ,  presbyteris  et  ministris  (nempe  dia¬ 
conis),  anathema  sit.  Vide  S.  Alph.,  n.  737 ;  Gury,  n.  698. 

862.  Quaer.  3.°  An  etiam  subdiaconatus  sit  sacramentum? 

Resp.  Conlrovertitur.  I.a  sententia,  probabilis ,  affirmat. 

Ratio  est,  quia  subdiaconatus,  quemadmodum  diaconatus,  om¬ 
nibus  signis  sacramenti  constitutivis  gaudet;  est  enim:  l.°  sig¬ 
num  sensibile ,  ut  patet ;  2.°  signum  gratiae ,  cum  sit  ordo  sacer ; 
3.°  signum  a  Deo  institutum ;  definivit  enim  Cone.  T rident.., 
esse  in  Ecclesia  hierarchiam  divina  ordinatione  institutam,  quae 
constat  ex  Episcopis ,  presbyteris  et  ministris;  subdiaconi  autem, 
non  secus  ac  ipsi  diaconi,  inter  ministros  recensendi  sunt.  — 
Ita  Billuart ,  cum  aliis  multis  post  -S.  T  hornam,  Suppi.,  q.  37, 
art.  2;  Gury,  n.  699. 

II. a  sententia,  item  probabilis ,  immo  forte  probabilior,  ne¬ 
gat.  Ambigitur  enim  tum  de  divina  institutione,  tum  conse¬ 
quenter  de  gratiae  promissione.  Nec  subdiaconatus  numeran- 

Fekrekes  Theol.  —  Tom.  II  35 

rius  videtur  inter  ordines  sacros  ex  institutione  divina,  sed 
ecclesiastica  tantum,  cum  apud  graecos  non  habeatur  ut  ordo 
sacer.  S.  4.lph.,  n.  737.  —  Immo  neque  inter  latinos  habitus 
fuit  ut  sacer  undecim  prioribus  Ecclesiae  saeculis :  etenim  ad¬ 
huc  anno  1091  Urbanus  II  in  Concilio  Beneventano ,  can.  1 
(cfr.  c.  4,  D.  60),  dicebat:  «Sacros  ordines  dicimus  diaconatum 
et  presbyteratum.  Hos  siquidem  solos  primitiva  legitur  Eccle¬ 
sia  habuisse».  Gasparri,  Tr.  can.  de  sacr.  ordinatione,  n.  34; 
Wernz,  vol.  2,  n.  20.  Paulo  post  computantur  iam  inter  ordines 
sacros,  i.  e.  inter  ordines  habentes  aliquem  actum  circa  rem 
aliquam  consecratam.  S.  Thom .,  4,  disp.  24,  q.  2,  art.  1,  q.  1. 

Ordines  autem  minores ,  iuxta  hodie  fere  communem  sen¬ 
tentiam,  inter  Sacramenta  minime  adnumerandi  sunt.  S.  Alph., 
ibid.  —  Verum  opposita  sententia,  quae  tenetur  a  S.  Thoma  et 
ab  aliis  gravissimis  doetoribus,  certe  solide  probabilis  est. 


CAPUT  II 

DE  MATERIA  ET  FORMA  ORDINIS 

863.  Materia  et  forma  variae  sunt  pro  variis  ordinibus. 

I.  Quod  spectat  ad  ordines  minores:  a )  ratione  materiae, 
ostiarius  ordinatur  traditione  clavium  ecclesiae;  b)  lector  tra¬ 
ditione  libri  lectionum;  c )  exorcista  traditione  libri  exorcismo¬ 
rum;  d)  acolytus  traditione  ampullarum  vacuarum,  vel  saltem 
unius,  et  candelabri  cum  cereo  exstincto,  quia  ipsius  est  praepa¬ 
rare  lumen,  vinum  et  aquam  ad  Missam.  Forma  his  ordinibus 
propria  continetur  verbis,  quibus  utitur  Episcopus,  dum  ipsa 
instrumenta  tradit. 

II.  Quoad  sub  diaconatum,  tanquam  materia  apud  graecos 
censetur  impositio  manuum.  —  Apud  latinos  contro vertitur. 
Iuxta  alios  traditio  vacui  calicis  cum  patena  vacua  est  sola  eius 
materia  proxima.  Et  haec  sententia,  iuxta  Card.  Vives  (n.  650), 
tuta  certaque  est.  —  Alii  vero  contendunt  traditionem  libri  epis¬ 
tolarum  esse  pariter  materiam  huius  ordinis  essentialem,  «sed 
perperam,  est  enim  pars  integralis  tantum  ;  unde,  si  quid  omis¬ 
sum  fuerit,  suppleatur »  (Ibid.).  Quod  calix  sit  consecratus  pro¬ 
babilius  requiritur  ad  validitatem ;  quod  vero  sit  vacuus,  vide¬ 
tur  tantum  de  necessitate  praecepti.  —  Forma  autem  his  con¬ 
tinetur  verbis :  Videte  cuius  ministerium  vobis  traditur;  ideo 
vos  admoneo ,  ut  ita  vos  exhibeatis ,  ut  Deo  placere  possitis. 

864.  Iit.  Quoad  diaconatum:  a)  materia  duplex  statuitur, 
impositio  scilicet,  dexterae  manus  Episcopi  et  traditio  evange- 

liorum  libri.  Num  harum  utraque,  an  vero  una  tantum  ne¬ 
cessaria  sit,  in  controversia  est.  Theologorum  alii  (et  hoc  est 
verius)  solam  manuum  impositionem ,  alii  solam  libri  traditio¬ 
nem ,  alii  tandem  utramque  necessariam  censent.  Ad  praxim 
autem  quod  spectat,  postrema  haec  sententia,  utpote  tutior, 
tenenda  est.  —  b)  Forma  consequenter  etiam  duplex  habetur. 
Quae  priori  materiae  adiicitur,  haec  est :  Accipe  Spiritum  Sanc¬ 
tum  ad  robur  et  ad  resistendum  diabolo  et  tentationibus  eius ,  in 
nomine  Domini.  —  Quae  posteriorem  materiam  comitatur, 
eiusmodi  est :  Accipe  potestatem  legendi  evangelium  in  Ecclesia 
Dei  tam  pro  vivis  quam  pro  defunctis ,  in  nomine  Domini. 

IV.  Quoad  presbyteratum:  a)  ipsius  materia  apud  gr aecos 
sita  est  in  sola  manuum  impositione ;  apud  latinos  vero  duplex 
est,  saltem  ex  praecepto,  scilicet  impositio  manuum  Episcopi  et 
traditio  calicis  cum  vino  et  patenae  cum  hostia  superposita. 
— Controvertitur  autem  inter  theologos,  quaenam  sit  materia  es¬ 
sentialis.  Probabilius  consistit  in  sola  secunda  manuum  impo¬ 
sitione,  quae  fit  ah  Episcopo  cum  presbyteris  assistentibus.  In 
praxi  tum  prima  manuum  impositio,  quae  ab  Episcopo  fit  per 
contactum  physicum  nihil  dicente,  tum  secunda,  quando  sta- 
tim  una  cum  presbyteris  extendit  manus  supra  ordinandos, 
fundens  preces,  habendae  sunt  ut  essentiales;  tertia  manuum 
impositio,  quae  fit  ab  Episcopo  circa  finem  Missae  dicente : 
Accipe  Spiritum  Sanctum ;  quorum  remiseritis  peccata ,  etc., 
probabilius  non  est  de  essentia :  immo  probabiliter  addita  fuit 
post  aliqua  saecula,  ad  maiorem  collatae  iam  potestatis  decla¬ 
rationem  (1).  —  Unde  si  omissa  fuerit  secunda  manuum  impo¬ 
sitio,  ordinatio  tota  iteranda  est :  si  vero  tertia  fuerit  omissa, 
sub  conditione  haec  sola  erit  supplenda.  S.  Alph.,  n.  649. 

b )  Forma  etiam  pro  materiae  diversitate  varia  est ;  quare 
de  ea  pariter  controvertitur.  Hinc  forma  quae  traditioni  instru¬ 
mentorum  respondet,  haec  est :  Accipe  potestatem  offerre  sa¬ 
crificium i  Deo  Missasque  celebrare  tam  pro  vivis  quam  pro  de¬ 
functis ,  in  nomine  Domini.  Forma  autem  impositioni  manuum 
propria,  est  ipsa  oratio  quam  recitat  Episcopus,  dum  manus 
ordinandis  imponit.  Vide  S.  Alph.,  n.  739  seq.  (2). 


(1)  Cfr.  Gasparri,  De  sacr.  ordinat.,  nn.  1074  et  1709;  Many,  De  saer.  ordin., 
n.  256;  Tepe,  Inst.  theol.,  vol.  4,  n.  732;  T)e  Augustinis,  De  re  sacram.,  lib.  4,  tr.  7, 
art.  7;  Pesch,  De  ordine,  n.  622  seq.;  Noldvn,  De  Sacram.,  n.  456;  Card.  Vives,  n.  650; 
GAnicot,  n.  427. 

(2)  Cum  Pontificale  Romanum  iubet  ut  ordinans  ungat  totaliter  palmas  sacer¬ 

dotis  ordinandi,  bis  verbis  intelligenda  est  pars  interior  manus  inclusis  digitis; 
unde,  si  sacerdos,  cui  ablatus  sit  index,  obtineat  facultatem  celebrandi  cum .  medio, 
nulla  nova  indiget  unctione  pro  hoc  digito  (S.  Rit.  C.,  12  ian.  1917 :  Acia,  IX, 
pag.  351,  352).  .. 

865.  Quaesita.  —  Quaer.  4.°  An  requiratur  tactus  physicus 

instrumentorum ? 

Resp.  Dicit  5.  Alph.,  n.  743,  duplicem  dari  sententiam 
probabilem,  et  consequenter  tutiorem  in  praxi  sequendam  esse. 

Veruntamen  sententia  negativa  non  bene  probatur  ex  resp. 
S.  R.  C.,  3  dec.  1661  (Beer,  auth.,  n.  1221),  in  qua  «Ad  scrupulum 
fratris  Ephrem...  se  non  tetigisse  tactu  physico  calicem  in  sua  ordi¬ 
natione  ad  presbyteratum»,  S.  Congr.  respondit  «posse  continuare 
celebrationem  SS.  Sacrificii  absque  ullo  scrupulo  ac  tuta  prorsus 
conscientia».  Diximus  non  bene  probari  negativam  sententiam  ex 
hac  responsione,  quia  hic  videtur  agi  tantum  de  mero  scrupulo.  Pal- 
mieri,  h.  1.;  Buccer.,  n.  884.  —  Sufficit  contactus  mediatus,  v.  gr. 
medio  aliquo  velo  vel  chirotheca.  S.  Off.,  22  ian.  1890. 

Ceterum  nemini  ordinato  rationabilis  et  fundatus  scrupulus  ines- 
se  potest.  Nam  in  praxi  Episcopi  solent  ita  procedere,  ut  in  re  tanti 
momenti  tutiorem  viam  semper  teneant.  Aliunde  tot  ministris  et  of¬ 
ficialibus  incumbit  munus  invigilandi  de  ritu  in  ordinatione  servan¬ 
do,  ut  moralis  certitudo  habeatur,  omnia  recte  et  valide  gesta  fuisse. 

Quaer.  2.°  An  necessario  traditio  utriusque  speciei  requi¬ 
ratur? 

Resp.  Affirm .,  probabilius  (in  hipothesi  quod  essentia  non 
consistat  in  sola  manuum  impositione),  quia  per  traditionem 
unius  speciei  non  traditur  potestas  in  totum  Sacrificium.  S.  Al- 
phonsus,  ut  probabilius,  n.  750;  Salmant.,  c.  3,  n.  45. 

866.  Quaer.  3.°  An  valide  ordinetur  qui  tangit  hostiam, 
non  autem  patenam;  et  qui  tangit  calicem  et  patenam,  non  au¬ 
tem  hostiam? 

Resp.  ad  l.um  Affirm.,  cum  sententia  communi ,  quae  proba¬ 
bilissima  videtur.  Ratio  est,  quia  hostia  et  vinum  sunt  materia 
substantialis  ordinis,  quibus  principaliter  significatur  potestas 
in  Corpus  Christi,  et  propter  solam  decentiam  ex  praecepto 
Ecclesiae  usurpatur  calix  et  patena.  Attamen  in  praxi  pars 
tutior  sequenda  est.  S.  Alph.,  n.  751. 

Resp.  ad  2.um  Etiam  affirmative ,  cum  sententia  communi  et 
veriori ,  ait  S.  Alph.  —  Ratio  est:  t.°  quia  tunc  tangitur  hostia 
mediante  patena;  non  autem  praescribitur  ab  Ecclesia  tactus 
immediatus  hostiae,  sed  tantum  patenae,  ut  patet  ex  Ponti¬ 
ficali  ;  2.°  quia  vinum  in  calice  nunquam  tangitur  immediate ; 
ergo  nec  requiritur  ut  hostia  immediate  tangatur.  Ceteroqui 
curandum  est  ordinando,  ut  tangat  calicem,  patenam  et  simul 
hostiam,  et  sic  ab  omni  scrupulo  se  eximet.  S.  Alph.,  n.  752. 

Resolutiones  S.  Officii.  —  A)  Ordinatio  presbyteralis  ex  inte¬ 
gro  sub  conditione  et  secreto  iteranda  est:  l.°  Si  omissus  fuerit 
contactus  physicus  in  prima  manuum  impositione  (4  iul.  1900). 

2.°  Si  omissae  fuerint  prima  et  secunda  manuum  imposi¬ 
tio,  et  suppletae  post  communionem  (22  aug.  1900) :  ratio  vide- 

tur  esse,  quia  non  suppleta  fuit  traditio  instrumentorum ;  igi¬ 
tur  non  esset  repetenda,  si  utraque  manuum  impositio,  cum 
forma  respondente,  suppleta  fuisset  ante  instrumentorum  tra¬ 
ditionem  (3  maii  1899). 

3. °  Si  in  traditione  instrumentorum  calix  fuerit  absque  vino 
(11  ian.  1899),  vel  patena  absque  hostia  (17  ian.  1900). 

4. °  Si,  facta  prima  manuum  impositione,  Episcopus  (in  se¬ 
cunda)  saltem  per  momentum  non  extenderit  manus  supra  or¬ 
dinandos ,  quamvis  extensas  haberet  ante  pectus  (7  iul.  1898  et 
19  iul.  1899)  (1). 

B)  Non  esset  repetenda:  l.°  Si  ordinatus  tetigerit  calicem 
et  patenam,  hostiam  vero  non  attingeret,  vel  si  tetigisset  cali¬ 
cem  et  hostiam,  non  autem  patenam  (8  maii  1895). 

2. °  Si  tetigerit  hostiam  et  patenam  calici  superpositam, 
non  autem  ipsum  calicem  (2). 

3. °  Si  forma  recitata  fuerit  in  numero  singulari  super  plu- 
res  simul  ordinandos  (16  ian.  1901). 

N.  B.  Quoties  ordinatio  iteranda  sit,  vel  aliquis  ritus  sup¬ 
plendus  sive  absolute  sive  sub  conditione,  id  fieri  potest  etiam 
extra  tempora  ac  secreto  (can.  1007). 


CAPUT  III 

DE  MINISTRO  SACRAMENTI  ORDINIS 

867.  Principia.  —  I.  Sacrae  ordinationis  minister  ordina¬ 
rius  est  Episcopus  consecratus  (can.  951).  —  Constat:  l.°  ex 
Scriptura,  quae  non  aliis  quam  Apostolis,  et  Episcopis  eorum 
successoribus,  ius  tribuit  ordines  conferendi.  Act.  Apost.  6,  6, 
et  14,  22;  2  Tim.  1,  6. 

2.°  Ex  perpetua  traditione,  quam  innumera  evincunt  Con¬ 
cilia,  sed  praesertim  Florentinum  et  Tridentinum.  Sic  enim 
Florentinum  in  decreto  unionis  :  Ordinarius  minister  huius  sa¬ 
cramenti  (ordinis)  est  Episco-jms.  Et  T rident.,  sess.  23,  can.  7 : 
Si  quis  dixerit ,  Episcopos  non  esse  presbyteris  superiores ,  vel 
non  habere  potestatem  confirmandi  et  ordinandi ,  vel  eam ,  quam 

(1)  «Utrum  in  ordinatione  presbyteri  extensio  manus  tam  Episcopi  quam  sacer¬ 
dotum,  praescripta  a  Pontificali  fleri  debeat  non  tantum  intra  haec  verba  :  Oremus 
patres  dilectissimi  usque  ad  Flectamus  genua,  sed  etiam  post  genuflexionem  intra 
orationem  quae  incipit  Exaudi  nos  usque  ad  Praefationem  :  ita  ut  genuflexio  inter¬ 
rumpat  tantummodo,  non  autem  cessare  faciat  illam  ?»  Resp.  «In  ordinatione  pres¬ 
byterorum  praxim  servandam  esse  Ecclesiae  Romanae,  quae  manus  ordinandis  im¬ 
ponit  in  prima  tantum  oratione  :  Oremus  fratres  carissimu  (S.  R.  C.,  18  febr.  1843  : 
Decr.  auth.,  n.  2851). 

(2)  S.  Off.,  17  mart.  1897  :  II  Monitore,  vol.  10,  p.  1,  pag.  37.  Cfr.  tamen  ibid., 
pag.  20,  declar.'  S.  C.  Cone.,  28  maii  1796. 

habent ,  illis  esse  cum  'presbyteris  communem...  anathema  sit. 

II.  Extraordinarius ,  qui,  licet  charactere  episcopali  careat, 
a  iure  vel  a  Sede  Apostolica  per  peculiare  indultum  potestatem 
acceperit  aliquos  ordines  conferendi  (can.  951),  scilicet  tonsu¬ 
ram  et  ordines  minores.  Vide  nn.  869,  resp.  2.°;  872. 

An  etiam  possit  conferre  diaconatum,  acriter  disputatur  (1). 
Communissime  auctores  negant  posse  Rom.  Pontificem  simplici 
sacerdoti  communicare  potestatem  conferendi  sacerdotium  (2). 

Quoad  privilegium  Cardinalium  (3)  conferendi  tonsuram  et 
ordines  minores,  vide  nn.  149,  22. 

III.  Nemini  licet  ordinatum  a  Romano  Pontifice  ad  altiorem 
ordinem  promovere  sine  Sedis  Apostolicae  facultate  (can.  952) 

IV.  Consecratio  episcopalis  reservatur  Romano  Pontifici, 
ita  ut  nulli  Episcopo  liceat  quemquam  consecrare  in  Episcopum, 
nisi  prius  constet  de  pontificio  mandato  (can.  953).  Episcopus 
consecrator  debet  alios  duos  Episcopos  adhibere,  qui  sibi  in  con¬ 
secratione  assistant,  nisi  hac  super  re  a  Sede  Apostolica  dis¬ 
pensatum  fuerit  (can.  954). 

868.  V.  a)  Unusquisque  ordinari  debet  a  proprio  Episco¬ 
po,  aut  cum  eiusdem  litteris  dimissoriis  (can.  955,  §  1) ;  b)  Epi¬ 
scopus  proprius ,  iusta  causa  non  impeditus,  per  se  ipse  suos 
subditos  ordinare  debet ;  c)  sed  subditum  ritus  orientalis  sine 
apostolico  induito  (Episcopus  ritus  latini)  licite  ordinare  non 
potest  (ibid.,  §  2). 

VI.  Quilibet  clericus  debet  esse  adscriptus  alicui  dioecesi 
aut  alicui  religioni :  unde  clerici  vagi  nullatenus  admittuntur 
(can.  111,  §  1).  Vide  n,  875,  III. 

869.  Quaesita. — Quaer.  l.°  Quisnam  censeatur  proprius  or¬ 
dinandi  Episcopus ? 

Resp.  l.°  Episcopus  proprius,  quod  attinet  ad  ordinationem 
saecularium,  est  tantum  Episcopus  dioecesis  in  qua  promo¬ 
vendus  habeat  domicilium  una  cum  origine,  aut  simplex  domi- 

(1)  Cfr.  Ball.-P.,  vol.  5,  n.  914;  Many,  De  sacra  ordin.,  n.  59;  et  praesertim 
P.  a  Langonio,  «De  bulla  Innocentiana,  seu  potestate  Papae  committendi  simplici 
presbytero  subdiaconatus  et  diaconatus  collationem».  Videri  potest  apua  Analecta 
Eccles.,  vol.  9,  pag.  311  seq.,  358  seq.,  468  seq. 

(2)  Recentius  allegatur  in  contrarium  Bulla  Bonifacil  IX,  Sacra  Religionis,  1  febr. 
1400,  in  qua  asserunt  concessam  fuisse  hanc  potestatem  Abbati  Stae.  Osithae,  Ordinis 
S.  Augustini  Londinensis  dioecesis,  et  revocatam  post  tres  annos  ab  eodem  Boni- 
facio  IX.  Ut  videtur,  agebatur  de  potestate  concedendi  dimissorias  ad  ordines  ad 
quemcumque  Episcopum  in  communione  cum  Sede  Apostolica,  et  consequenter  etiam 
ordines  conferendi  per  se,  si  charactere  episcopali  praedictus  Abbas  fuerit  insignitus. 
In  totam  hanc  quaestionem  videatur  P.  Puig  de  la  Bellacasa,  apud  Estudios  eclesids- 
ticos,  Madrid,  1925,  pag.  3  seq.,  113  seq.,  ubi  res  accuratissime  exponitur  allatis  authen¬ 
ticis  documentis. 

(3)  Antiquam  controversiam,  an  Cardinales  presbyteri  possent  ordines  minores 
conferre  clericis  addictis  ecclesiis  suorum  titulorum,  vide  apud  Gasparri,  De  sacr. 
ordin.,  n.  565;  Many,  De  sacr.  ordin.,  n.  58. 

cilium  sine  origine  (1) ;  sed  in  hoc  altero  casu  promovendus 
debet  animum  in  dioecesi  perpetuo  manendi  iureiurando  fir¬ 
mare  (can.  956). 

Excipe:  a)  si  agatur  de  promovendo  ad  ordines  clerico,  qui 
dioecesi  per  primam  tonsuram  iam  incardinatus  est ;  b)  vel  de 
promovendo  alumno  qui  servitio  alius  dioecesis  destinatur ; 
c)  vel  de  promovendo  religioso  professo  (can.  956). 

In  tribus  hisce  casibus  non  est  praestandum  iuramentum : 
non  in  a),  quia  per  susceptionem  primae  tonsurae  iam  est  in¬ 
cardinatus  cum  obligatione  perpetua  illic  permanendi ;  non 
in  b),  quia  ex  hypothesi  destinatur  legitime  alii  dioecesi,  v.  gr. 
missionis;  neque  in  c),  ut  patet.  Cfr.  VicLal,  apud  La  Civilia 
cattolica,  febr.  1918,  pag.  212-222  (2). 

Resp.  2.°  Vicarius  ac  Praefectus  Apostolicus,  Abbas  vel 
Praelatus  nullius ,  si  charactere  episcopali  polleant ,  Episcopo 
dioecesano  aequiparantur,  quod  pertinet  ad  ordinationem 
(can.  957,  §  1). 

Resp.  3.°  a)  Si  episcopali  charactere  careant,  possunt  nihilo¬ 
minus  in  proprio  territorio  et  durante  tantum  munere,  conferre 
primam  tonsuram  et  ordines  minores ,  tum  propriis  subditis 
saecularibus  ad  normam  can.  956,  tum  aliis  qui  litteras  dimis¬ 
sorias  iure  requisitas  exhibeant;  b)  ordinatio  extra  hos  fines 
ab  eisdem  peracta  irrita  est  (ibid.,  §  2).  Vide  n.  871,  q.  7.°, 
N.  R.  2.° 

N.  B.  Episcopus  consecratus  semper  valide  ordinat  etiam 
non  subditos ;  et  etiam  Episcopus  valide  consecrat,  sine  man¬ 
dato  Sedis  Apostolicae ;  quia  illa  potestas  ordinandi  et  con¬ 
secrandi,  iure  divino  adnexa  est  consecrationi  episcopali ;  sed 


(1)  Locus  originis  filii,  etiam  neophyti,  est  ille  in  quo,  cum  filius  natus  est, 
domicilium,  aut  in  defectu  domicilii,  quasi-domicilium  habebat  pater,  vel,  si  filius 
sit  illegitimus  aut  postumus,  mater. 

Si  agatur  de  filio  vagorum,  locus  originis  est  ipsemet  nativitatis  locus;  si  de 
exposito,  est  locus  in  quo  inventus  fuit  (can.  90,  §§  1-2). 

Circa  domicilium  et  quasi-domicilium  vide  dicta  in  vol.  1,  n.  163.  Et  bene  nota 
minorennes  posse  acquirere  domicilium  proprium,  saltem  de  licentia  parentum.  Cfr. 
Ferreres,  EI  imped.  de  ciandestinidad,  n.  67;  Derecho  sacramental,  n.  356. 

(2)  Igitur,  si  agatur  de  suscipienda  prima  tonsura,  Episcopus  proprius  pro  sae¬ 
cularibus  est  loci  Ordinarius,  in  cuius  territorio  ordinandus  habet  originem  simul 
cum  domicilio;  vel,  si  tantum  habet  domicilium,  iurare  debet,  se  animum  habere  illic 
perpetuo  commorandi,  ut  hic  dictum  est.  Per  susceptionem  tonsurae,  incardinatur 
clericus  dioecesi,  pro  cuius  servitio  promotus  fuit  (n.  870) ;  unde  Ordinarius  huius 
dioecesis  erit  Episcopus  proprius  pro  subsequentibus  ordinibus,  nisi  ordinandus  le¬ 
gitime  excardinetur,  et  alteri  dioecesi  incardinetur  (n.  870).  Tunc  Episcopus  pro¬ 
prius  erit  Ordinarius  novae  dioecesis. 

Quare  Episcopus  proprius  pro  ordinatione  illorum  qui  nullum  habent  domicilium 
erit  Episcopus  loci  in  quo  fit  ordinatio,  modo  tamen  ordinandus  praevie  acquirat  ibi 

domicilium  cum  iuramento  ad  normam  can.  956  (Comm.  Cod.,  17  aug.  1919).  Qui  autem 
a  proprio  Episcopo  ordinatur  servitio  alius  dioecesis,  huic  aliae  dioecesi  incardina¬ 
tur  ipsa  ordinatione.  Ibid. 

qui  tali  consecratione  caret,  invalide  confert  ordines  minores 
aut  tonsuram,  nisi  agat  ex  delegatione  et  intra  limites  delega¬ 
tionis,  quia  vi  ordinationis  sacerdotalis  nihil  potest  hac  in  re 
extra  id  quod  ei  conceditur  per  delegationem.  Cfr.  Many,  De 
sacra  ordinatione,  n.  27  seq. 

870.  Quaer.  2.°  Quomodo  fieri  debent  incardinatio  et  ex- 
cardinatio? 

Resp.  l.°  Per  receptionem  primae  tonsurae  clericus  adscri- 
bitur,  seu,  ut  aiunt,  incardinatur  dioecesi  pro  cuius  servitio 
promotus  fuit  (can.  111,  §  2).  Cfr.  can.  958. 

2. °  Habetur  excardinatio  et  incardinatio,  si  ab  Ordinario 
alienae  dioecesis  clericus  beneficium  residentiale  obtinuerit : 

a )  cum  consensu  sui  Ordinarii  in  scriptis  dato,  b)  vel  cum  li¬ 
centia  ab  eodem  in  scriptis  concessa  e  dioecesi  discedendi  in 
'perpetuum  (can.  114).  Est  veluti  tacita  incardinatio  et  excardi¬ 
natio.  Wernz-Vidal,  vol.  2,  n.  64. 

3. °  Praeter  hos  casus,  ut  clericus  alienae  dioecesis  valide 
incardinetur,  a  suo  Ordinario  obtinere  debet  litteras  ab  eodem 
subscriptas  excardinationis  perpetuae  et  absolutae ;  et  ab  Or¬ 
dinario  alienae  dioecesis  litteras  ab  eodem  subscriptas  incardi- 
nationis  pariter  perpetuae  et  absolutae  (can.  112). 

Quaer.  3.°  Quaenam  aliae  conditiones  servari  debent  ad  in- 
cardinationem? 

Resp.  l.°  Excardinatio  fieri  nequit  sine  iustis  causis ,  et  effec¬ 
tum  non  sortitur,  nisi  incardinatione  secuta  in  alia  dioecesi, 
cuius  Ordinarius  de  eadem  priorem  Ordinarium  quantocius  cer¬ 
tiorem  reddere  debet  (can.  116). 

2.°  Ad  incardinationem  alieni  clerici  Ordinarius  devenire 
nequit,  nisi :  a )  necessitas  aut  utilitas  dioecesis  id  exigat,  et 
salvis  iuris  praescriptis  circa  canonicum  ordinationis  titulum ; 

b)  ex  legitimo  documento  sibi  constiterit  de  obtenta  legitima  ex- 
cardinatione,  et  habuerit  praeterea  a  Curia  dimittente,  sub  se¬ 
creto,  si  opus  sit,  de  eius  natalibus ,  vita ,  moribus  ac  studiis 
opportuna  testimonia,  maxime  si  agatur  de  incardinandis  cle¬ 
ricis  diversae  linguae  et  nationis;  Ordinarius  autem  dimittens, 
graviter  onerata  eius  conscientia,  advigilare  debet  ut  testimo¬ 
nia  sint  veritati  conformia;  c )  clericus  iureiurando  coram 
eodem  Ordinario,  eiusve  delegato,  declarare  debet,  se  in  per¬ 
petuum  novae  dioecesis  servitio  velle  addici  ad  normam  sacro¬ 
rum  canonum  (can.  117). 

Hae  conditiones  requiruntur  ad  liceitatem ,  minime  vero  ad 
validitatem.  Cfr.  Wernz-Vidal ,  vol.  2,  n.  63. 

Quaer.  4.°  An  Vicarius  Generalis  et  Vicarius  Capitularis 
concedere  possint  excardinationem  vel  incardinationem ? 

Resp.  l.°  Neg.  quoad  Vicarium  Generalem,  nisi  habeat  spe¬ 
ciale  mandatum  (can.  113). 

Resp.  2.°  Neg.  etiam  quoad  Vicarium  Capitularem,  nisi  post 
annum  a  vacatione  sedis  episcopalis  et  cum  consensu  Capituli 
(ibid.)  secreto  dando. 

Quaer.  5.°  Quinam  religiosi  amittunt  propriam  dioecesim , 
quam  in  saeculo  habuerunt ? 

Resp.  Professi  a  votis  perpetuis ,  sive  sollemnibus,  sive  sim¬ 
plicibus  (can.  585)  (1). 

871.  Quaer.  6.°  Quid  sint  litterae  dimissoriae,  quid  vero 
litterae  testimoniales? 

Resp.  Litterae  dimissoriae  sunt  illae,  quibus  Ordinarius 
proprius  facultatem  facit  alieno  Episcopo  ordinandi  proprium 
illius  subditum.  Litterae  testimoniales ,  illae  appellantur,  quae 
testimonium  continent,  illum,  qui  debet  ordinari,  omnia  habere 
requisita  ad  ordines  suscipiendos. 

Quaer.  7.°  Quinam  possunt  litteras  dimissorias  pro  saecu¬ 
laribus  dare? 

Resp.  Possunt  eas  dare  sequentes,  quandiu  iurisdictionem 
in  territorio  retinent : 

1. °  Episcopus  proprius,  postquam  possessionem  suae  dioe¬ 
cesis  legitime  ceperit  ad  normam  can.  334,  §  3,  licet  nondum 
consecratus ; 

2. °  Vicarius  Generalis,  ex  speciali  tamen  Episcopi  man¬ 
dato  ; 

3. °  De  Capituli  consensu  Vicarius  Capitularis  post  annum 
a  sede  vacante ;  intra  annum  vero  solis  arctatis  (2)  ratione  be¬ 
neficii  recepti  vel  recipiendi,  aut  ratione  certi  alicuius  officii, 
cui  propter  necessitatem  dioecesis  sine  dilatione  sit  providen¬ 
dum  ; 

4. °  Vicarius  ac  Praefectus  Apostolicus,  Abbas  vel  Praela¬ 
tus  nullius ,  licet  episcopali  charactere  careant,  etiam  ad  ordi- 

(1)  Si  religiosus  in  sacris  constitutus  propriam  dioecesim  ad  normam  can.  585 
non  amiserit,  debet,  non  renovatis  votis,  vel  obtento  saecularizatlonis  induito,  ad 
propriam  redire  dioecesim  et  a  proprio  Ordinario  recipi ;  si  amiserit,  nequit  extra 
religionem  sacros  ordines  exercere,  donec  Episcopum  benevolum  receptorem  invene¬ 
rit,  aut  Sedes  Apostolica  aliter  providerit  (can.  641,  §  1).  —  Episcopus  religiosum 
recipere  potest,  sive  pure  et  simpliciter,  sive  pro  experimento  ad  triennium ;  in 
priore  casu  religiosus  eo  ipso  est  dioecesi  incardinatus  ;  in  altero,  Episcopus  potest 
probationis  tempus  prorogare,  non  ultra  tamen  aliud  triennium ;  quo  etiam  trans¬ 
acto  religiosus,  nisi  antea  dimissus  fuerit,  ipso  facto  dioecesi  incardinatus  manet 
(ibid.,  §  2).  Notandum  est  quod  prohibitio  exercendi  sacros  ordines  extra  religio¬ 
nem  (respectu  religiosi  qui  dioecesim  amisit)  non  est  censura,  neque  poena  eccle¬ 
siastica  proprie  dicta,  ideoque  eius  violatio,  quamvis  grave  peccatum  constituat,  non 
habet  annexam  irregularitatem.  Vide  infra,  n.  1306. 

(2)  Vocantur  arctati  ii  qui  amittunt  beneficium  quod  exigit  determinatum  ordi¬ 
nem,  si  hunc  non  recipiunt  intra  tempus  peremptorium.  Cfr.  Cone.  Trid.,  sess.  23, 
cap.  10,  De  ref. 

nes  maiores  (can.  958,  §  1).  Vicarius  tamen  Capitularis  eas 
concedere  licite  non  potest  iis  qui  ab  Episcopo  reiecti  fuerunt 
(ibid. ,  §  2). 

N.  B.  l.°  Qui  potest  litteras  dimissorias  ad  ordines  recipien¬ 
dos  dare,  potest  quoque  eosdem  ordines  conferre  per  se  ipse,  si 
necessariam  ordinis  potestatem  habeat  (can.  959). 

2.°  Ante  Codicem  Praelati  nullius ,  nec  ordines  suis  subdi¬ 
tis  saecularibus  conferre  poterant,  etsi  charactere  episcopali 
insigniti  essent,  nec  litteras  dimissorias  illis  dare ;  utrumque  ad 
Episcopum  viciniorem  spectabat.  Cfr.  Many,  De  sacr.  ordmat., 
n.  53. 

Quaer.  8.°  Quid  praerequiritur  ut  litterae  dimissoriae  conce¬ 
di  possint ? 

Resp.  l.°  Concedere  eas  non  licet  nisi  habitis  antea  omnibus 
testimoniis  quae  a  iure  exiguntur  ad  norm.  can.  993-1000 
(can.  960,  §  1). 

2. °  Si  post  datas  ab  Ordinario  litteras  dimissorias  nova  tes¬ 
timonia  necessaria  sint  ad  normam  can.  994,  §  3,  Episcopus 
alienus  ordinare  licite  non  potest,  antequam  eadem  receperit 
(ibid.,  §  2). 

3. °  Quod  si  promovendus  tempus  sufficiens  ad  contrahen¬ 
dum  impedimentum  ad  normam  mem.  can.  994  transegerit  in 
ipsa  dioecesi  Episcopi  ordinantis,  hic  testimonia  directe  colli¬ 
gere  debet  (ibid.,  §  3). 

Quaer.  9.°  Litterae  dimissoriae  cui  mitti  possunt ,  et  an  limi¬ 
tari  vel  revocari  possint ? 

Resp.  l.°  Litterae  dimissoriae  mitti  possunt  ab  Episcopo  pro¬ 
prio,  etiam  Cardinali  Episcopo  suburbicario  (1),  ad  quemlibet 
Episcopum,  communionem  cum  Sede  Apostolica  habentem, 
modo  non  sit  ritus  diversi  a  ritu  promovendi  (can.  961). 

Resp.  2.°  Affirm .,  limitari  aut  revocari  possunt  ab  ipso  con¬ 
cedente,  vel  ab  eius  successore ;  sed  semel  concessae  non  exstin¬ 
guuntur,  resoluto  iure  dantis  (can.  963),  i.  e.  non  amittunt  suam 
vim,  etiamsi,  qui  illas  dedit,  cesset  a  munere  per  translationem, 
mortem,  aut  aliam  causam. 

Quaer.  10.  An  quilibet  Episcopus ,  acceptis  legitimis  litteris 
dimissoriis ,  alienum  subditum  licite  ordinare  possit ? 

Resp.  Affirm .,  dummodo  ipse  de  germana  litterarum  fide 
dubitare  nullatenus  possit  (can.  962). 

872.  Quaer.  11.  Quid  specialiter  notandum  sit  quoad  ordi¬ 
nationes  religiosorum? 


(1)  Ante  Codicem  Cardinales  Episcopi  suburbicarii  litteras  dimissorias  dare 
tantum  poteraht  Cardinali  Urbis  Vicario.  Cfr.  Const.  Apostolicae  Sedis,  ubi  de 
suspensione. 

Resp.  l.°  Abbas  regularis  de  regimine ,  etsi  sine  territorio 
nullius ,  potest  conferre  'primam  tonsuram  et  ordines  minores: 
a)  dummodo  promovendus  sit  ipsi  subditus  vi  professionis  sal¬ 
tem  simplicis ,  b)  ipse  vero  sit  presbyter ,  c)  et  benedictionem 
abbatialem  legitime  acceperit.  Extra  hos  fines,  ordinatio,  ab 
eodem  collata,  revocato  quolibet  contrario  privilegio,  est 
irrita  (1),  nisi  ordinans  charactere  episcopali  polleat  (vide 
n.  869,  N.  B.)  ; 

2. °  Religiosi  exempti  a  nullo  Episcopo  ordinari  licite  pos¬ 
sunt  sine  litteris  dimissoriis  proprii  Superioribus  maioris ; 

3. °  Superiores  professis  votorum  simplicium  temporalium, 
de  quibus  in  can.  574  (2),  litteras  dimissorias  concedere  possunt 
dumtaxat  ad  primam  tonsuram  et  ordines  minores ; 

4. °  Ordinatio  ceterorum  omnium  alumnorum  cuiusvis  re¬ 
ligionis  regitur  iure  saecularium,  revocato  quolibet  induito  Su¬ 
perioribus  concesso  dandi  professis  a  votis  temporariis  litteras 
dimissorias  ad  ordines  maiores  (can.  964). 

873.  Quaer.  12.  Cui  dirigendae  sint  in  casu  litterae  dimis¬ 
soriae? 

Resp.  Episcopo  dioecesis  in  qua  sita  est  domus  religiosa,  ad 
cuius  familiam  pertinet  ordinandus  (can.  965). 

Ad  alium  tunc  tantum,  si  Episcopus  dioecesanus  dederit  li¬ 
centiam,  aut  sit  absens,  aut  non  sit  habiturus  proximo  legitimo 
tempore  ordinationem,  aut  sit  diversi  ritus,  aut  sedes  vacet,  nec 
eam  regat  qui  charactere  episcopali  polleat  (can.  966,  §  1),  de 
quibus  omnibus  ipsa  Curia  episcopalis  certiorem  debet  facere 
Episcopum  ordinaturum  (ibid. ,  §  2). 

N.  B.  Cavere  debent  Superiores  religiosi,  ne  in  fraudem  Episco¬ 
pi  dioecesani  subditum  ordinandum  ad  aliam  religiosam  domum 
mittant,  aut  concessionem  litterarum  dimissoriarum  de  industria  in 
id  tempus  differant,  quo  Episcopus  vel  abfuturus,  vel  nullas  habitu¬ 
rus  sit  ordinationes  (can.  967). 


CAPUT  IV 

DE  SUBIECTO  SACRAMENTI  ORDINIS 

874.  Principia.  —  I.  Sacram  ordinationem  valide  recipit 
solus  vir  baptizatus  (can.  968,  §  1). 

(1)  Iam  antea  auctores  inclinabant  in  nullitatem  huius  ordinationis  extra 
fines  privilegii.  Cfr.  Wernz,  1.  c.,  vol.  2,  n.  22,  nota  27;  Gasparri,  De  sacr.  ordin., 
n.  955  seq. ;  Many,  De  sacr.  ordinat.,  n.  54 ;  Vidal,  apud  La  Civiltii  cattolica,  febr., 
1918,  pag.  214. 

(2)  Illis  scilicet  qui  vota  emiserunt  praevia  ad  professionem  sollemnem  vel  sim¬ 
plicem  perpetuam,  ut  dictum  est  supra,  n.  201,  I. 

Ratio  primi  est,  quia  feminae  ex  divina  institutione  sunt  or¬ 
dinis  cuiuslibet  prorsus  incapaces.— Constat  ex  sacris  Litteris: 

1  Cor.  14,  34,  ait  Apost. :  Mulieres  in  ecclesiis  taceant ,  non 
enim  'permittitur  eis  loqui ,  sed  subditas  esse ,  sicut  et  lex  dicit. 
—  Et  2  Tim.  2,  11-12 :  Mulier  in  silentio  discat  cum  omni  sub¬ 
lectione.  Docere  autem  mulieri  non  permitto  neque  dominari 
in  virum ,  sed  esse  in  silentio.  —  Probatur  etiam  ex  perpetua 
Ecclesiae  praxi  et  unanimi  Patrum  omniumque  doctorum  con¬ 
sensu.  —  Ratio  secundi  est,  quia  nemo  ante  susceptum  baptis¬ 
mum  aliud  quodlibet  sacramentum  suscipere  valide  potest. 

Puerulus  autem  baptizatus,  nondum  rationis  compos,  valide 
quidem,  sed  illicite  ordinaretur. 

875.  II.  Ut  quis  licite  ordinari  possit,  sequentes  requirun¬ 
tur  conditiones:  l.a  ut  nulla  irregularitate  aliove  impedimento 
detineatur  (can.  968,  §  1) ;  2.a  recepta  sacra  confirmatio ;  3.a  mo¬ 
res  ordini  recipiendo  congruentes ;  4.a  aetas  canonica ;  5.a  debi¬ 
ta  scientia;  6.a  ordinum  inferiorum  susceptio;  7.a  interstitio¬ 
rum  observatio ;  8.°  titulus  canonicus,  si  agatur  de  ordinibus 
maioribus  (can.  974,  §  1). 

III.  Omnes  ordinari  debent  pro  bono  publico ,  ideoque  ex 
saecularibus,  illi  tantum  qui  necessarii  vel  utiles  sint  ecclesiis 
dioecesis,  iudicio  Ordinarii  proprii  (can.  969,  §  1)  ;  vel  qui  in 
futurum,  praevia  legitima  excardinatione  vel  incardinatione, 
servitio  alius  dioecesis  destinentur  (ibid.,  §  2).  Vide  dicta  supra, 
nn.  868,  VI,  et  870. 

876.  Quaesita.  —  Quaer.  l.°  An  sit  concedenda  absolutio 
clerico  habituato  in  vitio  turpi  occulto ,  qui  ad  ordines  sacros 
ascendere  velit ,  sine  praevio  continentiae  experimento ? 

Resp.  Negative  respondet  S.  Alphonsus,  De  Sacram,  in  ge¬ 
nere,  n.  64,  licet  sincere  sit  conversus  ad  Dominum,  et  ideo 
possit  statim  absolvi.  Ex  eius  igitur  sententia  sacrum  ordinem 
suscipere  non  poterit,  nisi  aliquandiu  operam  dederit  ad  pra¬ 
vum  habitum  exstirpandum.  Si  vero  persistat  sacrum  ordinem 
suscipere  velle,  S.  Alphonsus  non  censet  eum  dispositum  ad 
absolutionem,  quia  vult  ordinem  suscipere  sine  necessaria  qua¬ 
litate  (1)  in  re  gravi. 

Excipit  tantummodo  casum  in  quo  Deus  donet  paenitenti  extraor¬ 
dinariam  compunctionis  gratiam,  quae  eum  reddat  adeo  probatum, 
ut  ipse  statim  possit  sacrum  ordinem  suscipere,  quin  temporis  expe¬ 
rientia  comprobetur.  Sed  etiam  in  hoc  casu  «confessarius  toto  conatu 
curare  debet,  persuasum  reddere  liuiusmodi  initiandum,  quamvis 
extraordinarie  compunctum,  ut  differat  ordines  suscipere,  quoad- 


(1)  Cfr.  II  Monitore,  vol.  25,  pag.  74  seq. 


876 


DE  SUBIECTO  SACRAMENTI  ORDINIS 


557 


usque  probatione  alicuius  notabilis  morae  magis  purgatum  se  prae¬ 
beat  a  sceleribus  patratis»  (1). 

Quanto  autem  temporis  spatio  probandi  huiusmodi  habituati 
sint,  non  facile  erit  regula  aliqua  generali  determinare ;  sed  potius 
res  erit  decidenda  in  singulis  casibus,  mature  perpensis  rerum,  per¬ 
sonae  et  casuum  adiunctis. 

5.  Alph . ,  n.  64,  lib.  6,  exigit  ut  «aliquandiu  operam  det  ad  pravum 
habitum  exstirpandum».  Lehmk.,  1.  c.,  dicit  requiri  «aliquam  tem¬ 
poris  diuturnioris  experientiam...  quae  moralem  certitudinem  de 
constantia  in  hoc  proposito  faciat :  alias  huiusmodi  candidatum  eo 
ipso  quod  temere  statim  onus  perpetuae  castitatis  in  se  sumere  velit, 
idque  cum  periculo  propriae  salutis  et  scandali  alieni,  absolutionis 
incapacem  esse».  Gury,  Casus,  2,  n.  37,  «per  longi  temporis,  saltem 
plurium  mensium,  probationem».  Idem  dicit  Aertnys,  1.  c.  Villada, 
1.  c.,  pag.  30,  «exigit  conqruum  tempus  experimenti  et  exercitii  pie¬ 
tatis  operum,  quo  voluntas  paulatim  in  virtute  solidetur  ac  robore¬ 
tur.  Hoc  tempus  longius  erit  aut  brevius  pro  conatu  iuvenis  emen¬ 
dationem  procurantis,  maioris  vel  minoris  inclinationis  in  malum, 
maioris  effectus  abundantiae  divinae  gratiae,  etc.». 

Igitur  quamvis  difficillimum  sit  regulam  generalem  statue¬ 
re,  perpensis  tamen  probatorum  auctorum  locutionibus,  haec 
non  incongrue  dicenda  forte  videntur:  l.a  Si  quis  exquirat  a 
nobis  consilium ,  id  nostrum  erit,  ut  non  audeat  ad  ordines  sa¬ 
cros  accedere,  nisi  post  longam  unius  saltem  anni  probationem 
castitatis.  —  2.°  Si  de  praecepto  sit  sermo,  vix  unquam  prohi¬ 
bendum  accessum  ad  sacros  ordines  ei  qui  per  sex  menses  per¬ 
fectam  servaverit  castitatem ;  vix  unquam  concedendum  nisi 
saltem  post  tres  menses  probationis ;  minus  vero  difficilem  po¬ 
terit  quis  se  exhibere  erga  eos  qui  per  quattuor  vel  quinque 
menses  illibatam  servaverunt  castitatem.  Excipitur  semper  ca¬ 
sus  mirae  et  extraordinariae  conversionis,  iuxta  ea  quae  antea 
diximus. 

Nec  multum  ab  hac  norma  discrepare  videtur  ea  quam  postea 
tradidit  Lehmk.,  in  Casibus,  2,  n.  697,  his  verbis:  «Vix  unquam  ad 
sacros  ordines  admitti  potest,  nisi  qui  ner  tempus  omnino  notabile, 
v.  gr.  sex  menses,  ab  omni  labe  turpi  se  custodierit.  Idque  valet 
imprimis  ante  suscipiendum  subdiaconatum,  sed  etiam  omnino  ante 
presbyteratum.  Nam  etsi  in  presbyteratu  nova  obligatio  non  assu¬ 
mitur,  tamen  periculum  multiplicandi  sacrilegia  omnino  multum 
augetur.  Severum  in  hac  parte  esse  est  misericordem  se  gerere  et 
providum  erga  candidatum  et  erga  Ecclesiam.  Nam  propter  extraor- 

(1)  Ita  S.  Alph.,  1.  6,  n.  77.  Cum  S.  Alph.,  praeter  P.  Gury,  sentiunt  Benedic¬ 
tus  XIV  (De  Synodo,  1.  11,  c.  2)  laudans  doctrinam  ligorlanam ;  Card.  Gasparri,  De 
sacra  ordin.,  nn.  573-576;  Lehmk.,  2,  n.  602;  Villada,  Casus,  vol.  3,  pag.  8  seq.  (ed.  l.a); 
Card.  Vives,  n.  654;  Card.  Gennari,  apud  II  Monitore,  vol.  24,  pag.  267,  nota;  Mach-Fe- 
rreres,  Tesoro  dei  sacerdote,  n.  496  (ed.  15. a)  ;  Buccer .,  2,  n.  247 ;  Haine,  vol.  2,  pag.  411, 
et  vol’  3,  pag.  464;  Van  der  Velden,  vol.  2,  n.  74;  Many,  De  sacra  ordinat.,  n.  90,  3.°; 
Wemz,  3,  n.  87;  Aertnys.  1.  6,  nn.  314,  910;  Constantini,  Theol.  mor.,  vol.  3.  n.  583 
(ed.  3.’a),’et  in  Ephemeride  eccles.;  Casus  Romae  ad  S.  Apollumr..  pag.  277  seq.; 
Vermeersch,  vol.  3,  n.  32;  Scavini,  Gousset,  Casajoana,  h.  1.,  etc.,  contra  alios. 

dinariam  conversionem  habituatum  statim  vel  cito  admittere  posse 
est  tanta  exceptio,  ut  in  regula  id  notari  vix  mereatur»  (1). 

N.  B.  Curent  Superiores  et  confessarii  eos  qui  studiis  eccle¬ 
siasticis  incumbunt  tempestive  monere  de  necessitate  colendi 
illibate  castitatem,  et  quos  idoneos  ad  caelibatum  non  videant 
Superiores  e  Seminario  eiiciant ;  confessarii  consiliis  et,  quate¬ 
nus  opus  sit,  denegata  absolutione  eos  inducant  ut  studia  eccle¬ 
siastica  derelinquant,  et  alia  vel  aliud  officium  amplectantur. 
Hoc  iam  in  philosophicis  cursibus  fieri  poterit,  et  omnino  neces¬ 
sarium  est  ut  fiat  primis  theologiae  annis.  Quo  tardius  adhibe¬ 
tur  remedium  eo  difficilius  applicabitur,  et  cum  minori  successu. 

877.  Quaer.  2.°  An  et  quatenus  Episcopus  vel  Superior 
possint  suis  subditis  prohibere  ascensum  ad  ordines ? 

Resp.  l.°  Affirm.  a )  Proprius  Episcopus  vel  Superior  reli¬ 
giosus  maior  potest  suis  clericis  ex  quavis  canonica  causa ,  oc¬ 
culta  quoque ,  etiam  extraiudicialiter ,  ascensum  ad  ordines  in¬ 
terdicere,  b)  salvo  iure  recursus  ad  Sanctam  Sedem,  vel  etiam 
ad  Moderatorem  generalem,  si  agatur  de  religiosis  quibus  as¬ 
censum  interdixerit  Superior  provincialis  (can.  970). 

Resp.  2.°  Nefas  tamen  est  quemquam,  quovis  modo,  ob 
quamlibet  rationem,  ad  statum  clericalem  cogere,  vel  canonice 
idoneum  ab  eodem  avertere  (can.  971). 

878.  Quaer.  3.°  An  et  quatenus  adspir antes  ad  ordines  te¬ 
neantur  commorari  in  Seminario? 

Resp.  Curandum  est  ut  ad  sacros  ordines  adspirantes  inde 
a  teneris  annis  (2)  in  Seminario  recipiantur ;  sed  omnes  ibidem 
commorari  tenentur  saltem  per  integrum  sacrae  theologiae  cur¬ 
riculum,  nisi  Ordinarius  in  casibus  peculiaribus,  gravi  de  cau¬ 
sa,  onerata  eius  conscientia,  dispensaverit  (can.  972,  §  1). 

Qui  ad  ordines  adspirant  et  extra  Seminarium  legitime  mo¬ 
rantur,  commendari  debent  pio  et  idoneo  sacerdoti,  qui  eis  in¬ 
vigilet  eosque  ad  pietatem  informet  (ibid.,  §  2). 

879.  Quaer.  4.°  Quinam,  dimittendi  sunt  a  Seminario ? 

Resp.  a)  Dyscoli,  incorrigibiles,  seditiosi,  ii  qui  ob  mores 

atque  indolem  ad  statum  ecclesiasticum  idonei  non  videantur; 
b)  itemque,  qui  in  studiis  adeo  parum  proficiant ,  ut  spes  non 
affulgeat  eos  sufficientem  doctrinam  fore  assecuturos;  c)  prae- 


(1)  Cfr.  omnino  Villada,  1.  c.,  et  Casus  Romae  ad  S.  Apollinar.,  11.  cc. — Vide 
Casus,  nn.  37  seq.  et  825. 

(2)  Etiam  parochis  aliisque  sacerdotibus  commendatur  specialis  cura  puerorum, 
ut  eos  praeparent  ad  ingressum  in  Seminarium,  in  quibus  indicia  appareant  eccle¬ 
siasticae  vocationis.  oDent  operam  sacerdotes,  praesertim  parochi,  ut  pueros  qui  in¬ 
dicia  praebeant  ecclesiasticae  vocationis,  peculiaribus  curis  a  saeculi  contagiis  ar¬ 
ceant,  ad  pietatem  informent,  primis  litterarum  studiis  imbuant,  divinaeque  in  eis 
vocationis  germen  foveant»  (can.  1353). 

sertim  vero  statim  dimitti  debent  qui  forte  contra  bonos  mores 
aut  fidem  deliquerint  (can.  1371). 

880.  Quaer.  5.°  An  dimissi  ex  uno  Seminario  vel  ex  aliqua 
religione  admitti  possint  in  alio  Seminario ? 

Resp.  Neg.,  nisi  prius  Episcopus  etiam  secreto  a  Superiori¬ 
bus  aliisve  notitias  requisierit  de  causa  dimissionis  ac  de  mo¬ 
ribus,  indole  et  ingenio  dimissorum,  et  certo  compererit  nihil 
in  eis  esse,  quod  sacerdotali  statui  minus  conveniat;  quas  noti¬ 
tias,  veritati  conformes,  eorum  conscientia  graviter  onerata, 
suppeditare  Superiores  debent  (can.  1363,  §  3). 

881.  Quaer.  6.°  Quid  speciatim  quoad  studiorum  collegia 
pro  religiosis? 

Resp.  l.°  Quaelibet  clericalis  religio  collegia  seu  studiorum 
sedes  (pro  institutione  suorum  religiosorum),  Capitulo  generali 
vel  a  Superioribus  approbatas,  habere  debet  (can.  587,  §  1). 

2. °  Si  religio  aut  provincia  studiorum  domos  rite  instructas 
habere  nequeat  (v.  gr.  ob  defectum  sufficientis  numeri  compe¬ 
tentium  professorum,  vel  numeri  alumnorum),  aut,  si  quas 
habet,  adire,  Superiorum  iudicio,  difficile  sit,  religiosi  alumni 
mitti  debent  vel  ad  recte  ordinatam  studiorum  sedem  alius  pro¬ 
vinciae  (religionis  eiusdem)  aut  alius  religionis ,  vel  ad  scholas 
Seminarii  episcopalis ,  vel  ad  publicum  catholicum  Institutum 
aut  Universitatem  (ibid. ,  §  3). 

3. °  Religiosis  qui  studiorum  causa  longe  a  propria  domo 
mittuntur,  non  licet  in  privatis  domibus  habitare ;  sed  opus 
est  ut  in  aliquam  suae  religionis  domum  se  recipiant,  vel,  si 
id  fieri  non  possit,  apud  religiosum  aliquod  Institutum  viro¬ 
rum ,  vel  Seminarium ,  aliamve  piam  domum,  cui  sacri  ordinis 
viri  praesint,  quaeque  ab  ecclesiastica  auctoritate  approbata  sit 
(ibid.,  §  4). 

882.  Quaer.  7.°  Per  quantum  temporis  spatium  studia  du¬ 
rare  debent ? 

Resp.  l.°  Pro  clericis  saecularibus  statuit  Codex:  a)  In  phi¬ 
losophiam  rationalem  cum  affinibus  disciplinis  alumni  per  in¬ 
tegrum  saltem  biennium  incumbant  (can.  1365,  §  1).  —  b) 
Cursus  theologicus  saltem  integro  quadriennio  contineri  debet, 
et  praeter  theologiam  dogmaticam  et  moralem,  complecti  prae¬ 
sertim  debet  studium  sacrae  Scripturae,  historiae  ecclesiasti¬ 
cae,  iuris  canonici,  liturgiae,  sacrae  eloquentiae  et  cantus 
ecclesiastici  (ibid.,  §  2)  (1). 


(1)  Haberi  etiam  debent  lectiones  de  theologia  pastorali,  additis  practicis  exer- 
citationibus  praesertim  de  ratione  tradendi  pueris  aliisve  catechismum,  audiendi 
confessiones,  visitandi  infirmos,  assistendi  moribundis  (can.  1365,  §  3). 

Resp.  2.°  Religiosi ,  postquam  in  inferioribus  disciplinis  rite 
instructi  sint,  in  philosophiae  studia  saltem  per  biennium ,  et 
sacrae  theologiae  saltem  per  quadriennium ,  doctrinae  D.  T ho¬ 
rnae  inhaerentes  ad  normam  can.  1366,  §  2,  diligenter  incum¬ 
bent,  secundum  instructiones  Apostolicae  Sedis  (can.  589,  §  1)- 
Anni  debent  esse  completi  (1),  ita  ut  cursum  studiorum  no¬ 
vem  menses  saltem  complectatur  singulis  annis,  quibus  acce¬ 
dant  vacationes  consuetae  (S.  C.  Cons.,  24  mart.  1911:  Acta , 
III,  pag.  181). 


ARTICULUS  I.  —  De  requisitis  in  subiecto  ordinis 

883.  Quaesita.  —  Quaer.  l.°  Quaenam  alia  praerequirantur 
in  subiecto  ordinationis ? 

Resp.  l.°  Prima  tonsura  et  ordines  illis  tantum  conferendi 
sunt,  qui  propositum  habeant  ascendendi  ad  presbyteratum  et 
quos  merito  eoniicere  liceat  aliquando  dignos  futuros  esse  pres¬ 
byteros. 

2. °  Ordinatus  tamen  qui  superiores  ordines  recipere  recu¬ 
set :  a)  nec  potest  ab  Episcopo  ad  eos  recipiendos  cogi,  b)  nec 
prohiberi  a  receptorum  ordinum  exercitio,  nisi  impedimento 
canonico  detineatur,  aliave  gravis,  iudicio  Episcopi,  obsit  causa. 

3. °  Episcopus  sacros  ordines  nemini  conferre  potest,  nisi 
ex  positivis  argumentis  moraliter  certus  sit  de  eius  canonica 
idoneitate;  secus  non  solum  gravissime  peccat ,  sed  etiam  pe¬ 
riculo  sese  committit  alienis  communicandi  peccatis  (can.  973). 

884.  Quaer.  2.°  Quaenam  aetas  requiritur  ad  ordines  sacros? 

Resp.  Pro  subdiaconatu  requiritur  annus  vicesimus  primus 

completus;  pro  diaconatu,  vicesimus  secundus  completus;  pro 


,  (1)  I.  Utrum  Superiores  Ordinum  vel  Institutorum  religiosorum  praefatas  testi¬ 
moniales  litteras  licite  dare,  et  Ordinarii  seu  Episcopi  licite  acceptare  possint,  si 
anni,  de  quibus  agitur,  non  fuerint  completi,  seu  non  vere  academici  vereque  schola¬ 
res,  sed  potius  abbreviat!,  non  quidem  ex  incuria,  sed  quia  vel  omissae  fuerunt 
vacationes,  vel  horae  lectionibus  in  schola  tradendis  multiplicatae,  vel  alia  quacum¬ 
que  de  causa  P  —  Resp.  ad  I :  Negative  in  omnibus  :  et  quaelibet  abbreviatio  studio¬ 
rum  abusiva  omnino  habenda  est  et  penitus  illicita  (S.  Congr.  de  Rei.,  7  sept.  1909: 
Acta,  I,  pag.  701-704). 

II.  Cum  haud  raro  contingat  ut  religiosi  studentes,  absque  ulla  Ipsorum  aut 
Superiorum  culpa,  per  plures  menses  studia  interrumpere  cogantur  (ex.  gr.  infirmi¬ 
tatis  aut  servitii  militaris  causa),  quaeritur  utrum  huiusmodi  studentes  totum  annum 
scholarem  sic  interruptum  seu  abbreviatum  repetere  teneantur,  an  a  Superiore  gene¬ 
rali,  accedente  voto  deliberativo  suorum  Consiliariorum,  dispensari  possint. 

Ad  I.  Negative  ad  l.am  partem  ;  affirmative  ad  2. ara,  dummodo  1)  interruptio  seu 
compendium  studiorum  complexive  non  duraverit  ultra  tres  menses;  2)  studia  omissa 
scholis  privatis  suppleta  fuerint;  3)  et  in  examine  constiterit,  ex  testimonio  exami¬ 
natorum  seu  doctrinae  indicum,  alumnos  disciplinas,  de  quibus  in  eorum  absentia 
in  scholis  actum  est,  prorsus  didicisse. 

presbyteratu,  vicesimus  quartus  completus  (can.  975).  Vide 
infra,  n.  1308. 

Quaer.  3.°  Quaenam  studia  praerequirantur  ad  singulos  or¬ 
dines ? 

Resp.  Nemo ,  sive  saecularis  sive  religiosus ,  ad  primam  ton¬ 
suram  promoveri  potest  ante  inceptum  cursum  theologicum,. 

Subdiaconatus  conferri  nequit,  nisi  exeunte  tertio  cursus 
theologici  anno;  diaconatus,  nisi  incepto  quarto  anno;  presby¬ 
teratus,  nisi  post  medietatem  eiusdem  quarti  anni. 

Cursus  theologicus  peractus  esse  debet  non  privatim,  sed  in 
scholis  ad  id  institutis  secundum  studiorum  rationem  can.  1365 
determinatam  (can.  976). 

Quaer.  4.°  An  liceat  ordines  suscipere  per  saltum? 

Resp.  Neg.,  sed  ordines  gradatim  conferendi  sunt  (can.  977). 
Vide  infra,  n.  916,  II. 

885.  Quaer.  5.°  An  et  quatenus  interstitia  requirantur  inter 
singulos  ordines ? 

Resp.  l.°  In  ordinationibus  servari  debent  temporum  inter¬ 
stitia,  quibus  promoti  in  receptis  ordinibus ,  secundum  Episcopi 
praescriptum  sese  exerceant  (can.  978,  §  1). 

Resp.  2.°  Interstitia:  a)  primam  tonsuram  inter  et  ostiaria- 
lum  vel  inter  singulos  ordines  minores  prudenti  Episcopi  iudi- 
cio  committuntur;  b)  acolythus  vero  ad  subdiaconatum,  sub- 
diaconus  ad  diaconatum,  diaconus  ad  presbyteratum  nequeunt 
antea  promoveri  quam  acolythus  unum  saltem  annum,  sub- 
diaconus  et  diaconus  tres  saltem  menses  in  suo  quisque  ordine 
fuerint  versati,  nisi  necessitas  aut  utilitas  Ecclesiae,  iudicio  Epi¬ 
scopi ,  aliud  exposcat  (ibid.,  §  2). 

Resp.  3.°  Nunquam  tamen,  nisi  de  peculiari  licentia  Roma¬ 
ni  Pontificis:  a)  minores  ordines  cum  subdiaconatu,  b)  duove 
sacri  ordines  uno  eodemque  die,  reprobata  (in  utroque  casu 
a  et  b)  quavis  contraria  consuetudine ,  conferri  possunt ;  c)  immo 
nec  primam  tonsuram  conferre  licet  una  cum  aliquo  ex  ordini¬ 
bus  minoribus ,  d)  neque  omnes  ordines  minores  una  simul 
(ibid.,  §  3). 

Igitur  in  interstitiis  dispensare  potest  Episcopus,  sed  ex  cau¬ 
sa  necessitatis  aut  utilitatis  Ecclesiae.  Nequit  dispensare  in  his 
quae  §  3  prohibentur. 

Potest  tamen  Episcopus  ex  causis  praedictis  conferre  hodie 
tonsuram,  die  sequenti  unum,  duos,  tresve  ordines  minores, 
alio  die  reliquos  ordines  minores,  et  crastina  die  subdiacona¬ 
tum,  etc. 

In  Hispania  consuetudo  erat  conferendi  simul  tonsuram  et 
omnes  ordines  minores;  quae  iam  amplius  sustineri  nequit, 

quia  est  abrogata  utpote  contraria  Codici ;  et  tantum  posset 
tolerari ,  si  Ordinarius  loci  iudicaret  eam  prudenter  submoveri 
non  posse  (can.  5). 

886.  Quaer.  6.°  An  et  qualis  ad  sacros  ordines  recipiendos 
requiratur  titulus  honestae  sustentationis? 

Resp.  l.°  Affirm.,  «cum  non  deceat  eos,  qui  divino  ministe¬ 
rio  adscripti  sunt,  cum  ordinis  dedecore,  mendicare,  aut  sordi¬ 
dum  aliquem  quaestum  exercere»  (Cone.  Trid .,  sess.  21,  De  re- 
form.,  c.  2). 

Resp.  2.°  a)  Pro  clericis  saecularibus  titulus  canonicus  est 
titulus  beneficii ,  eoque  deficiente,  patrimonii  aut  pensionis.  — 
Hic  titulus  debet  esse  et  vere  securus  pro  tota  ordinati  vita , 
et  vere  sufficiens  ad  congruam  eiusdem  sustentationem ,  secun¬ 
dum  normas  ab  Ordinariis  pro  diversis  locorum  et  temporum 
necessitatibus  et  adiunctis  dandas  (can.  979). 

b)  Si  nullus  ex  his  titulis  praesto  sit,  suppleri  potest  titulo 
servitii  dioecesis ,  et,  in  locis  Sacrae  Congregationi  de  Prop. 
Fide  sublectis ,  titulo  missionis,  ita  tamen  ut  ordinandus,  iure- 
iurando  interposito ,  se  obliget  perpetuo  dioecesis  aut  missionis 
servitio,  sub  Ordinarii  loci  pro  tempore  auctoritate  (can. 
981,  §  1).  (Vide  n.  184  circa  finem). 

c)  Ordinarius  presbytero,  quem  promoverit  titulo  servitii 
ecclesiae  vel  missionis,  debet  conferre  beneficium ,  vel  officium , 
vel  subsidium ,  ad  congruam  eiusdem  sustentationem  sufficiens 
(can.  981,  §  2). 

Quaer.  7.°  Quid  si  ordinatus  in  sacris  titulum  amittat? 

Resp.  Alium  sibi  providere  debet,  nisi,  iudicio  Episcopi,  eius 
congruae  sustentationi  aliter  cautum  sit  (can.  980,  §  1). 

Quaer.  8.°  Quid  si  Episcopi  clericum  in  sacris  sine  titulo  ca¬ 
nonico  ordinaverint,  aut  ordinari  permiserint ? 

Resp.  l.°  Si  id  fecerint  scienter  et  absque  apostolico  induito, 
debent  ipsi  eorumque  successores  eidem  egenti  alimenta  neces¬ 
saria  praebere,  donec  congruae  eiusdem  sustentationi  aliter 
provisum  fuerit  (ibid.,  §  2). 

Resp.  2.°  Quod  si  Episcopus  aliquem  ordinaverit  sine  titulo 
canonico  cum  pacto  ut  ordinatus  non  petat  ab  ipso  alimenta, 
hoc  pactum  omni  vi  caret  (ibid.,  §  3).  Praeterea  (in  utroque 
casu  l.°  et  2.°)  incidet  in  suspensionem  per  annum  (Sedi  Apos- 
tolicae  reservatam)  ab  ordinum  collatione  (can.  2373,  3.°). 

887.  Quaer.  9.°  Quinam  sint  tituli  pro  religiosis? 

Resp.  l.°  Pro  regularibus  titulus  canonicus  est  sollemnis  re¬ 
ligiosa  professio,  seu  titulus,  ut  dicitur,  paupertatis  ( volun¬ 
tariae ). 

Resp.  2.°  Pro  religiosis  votorum  simplicium  perpetuorum  est 

titulus  mensae  communis ,  Congregationis ,  aliusve  similis,  ad 
normam  constitutionum. 

Resp.  3.°  Ceteri  religiosi,  etiam  ad  ordinationis  titulum  quod 
attinet,  iure  saecularium  reguntur  (can.  982).  Vide  n.  886. 

ARTICULUS  II. — De  irregularitatibus  aliisque  impedimentis 
Punctum  I.  —  Doctrina  generalis 

888.  Notio.  —  a)  Ordinum  impedimenta  prohibent  ne  quis 
•clero  adscribatur,  vel  ad  ordinem  superiorem  ascendat,  vel 
functiones  ordinis  suscepti  exerceat.  Ordines  tamen  prohibiti 
valide  suscipiuntur,  et  valide  sed  illicite  exercentur . 

b)  Impedimenta  perpetua  vocantur  irregularitates . 

Hinc  differt  impedimentum  et  irregularitas  a  censuris,  deposi¬ 
tione  et  degradatione,  praesertim  ex  hoc  capite,  quia  censurae,  de¬ 
positio  et  degradatio  semper  supponunt  culpam,  et  habent  rationem 
poenae ;  irregularitas  vel  impedimentum  vero  non  semper  culpam 
supponit,  et,  si  quando  per  modum  poenae  imponatur,  hoc  fit  secun¬ 
dario  tantum,  nec  ad  reum  puniendum,  sed  ad  indecentiam  in  sacro 
ministerio  praecavendam.  Cfr.  Lega,  De  iudic.,  vol.  3,  n.  185  seq. 

Effectus.  —  Qui  irregularitate  aut  alio  impedimento  deti¬ 
nentur,  licet  post  ordinationem  etiam  sine  propria  culpa  exorto , 
prohibentur  receptos  ordines  exercere  durante  impedimento 
(can.  968,  §  2).  Vide  infra,  nn.  889,  IV,  et  890,  2.° 

889.  Divisio  irregularitatum.  —  Irregularitates  aliae  sunt 
ex  defectu,  aliae  ex  delicto. 

Principia.  —  I.  Ignorantia  irregularitatum  sive  ex  delicto 
.sive  ex  defectu  atque  impedimentorum  ab  eisdem  non  excusat 
(can.  988). 

II.  Nulla  irregularitas  sive  ex  defectu  sive  ex  delicto  con¬ 
trahitur,  nisi  expressa  fuerit  in  Codice  (can.  983). 

III.  Irregularitas  ex.  delicto  non  contrahitur,  nisi  peccatum 
fuerit:  a)  grave ,  b)  externum  (sive  publicum,  sive  occultum), 
c)  et  post  baptismum  commissum  (can.  986).  —  Excipe  quoad 
c,  irregularitatem  ortam  ex  mala  susceptione  baptismi  (ibid.), 
de  qua  in  can.  985,  2.° ;  haec  enim,  ut  patet,  contrahitur  in  ipsa 
susceptione  baptismi. 

Hinc  apparet  irregularitatem  ex  delicto  contrahi  posse  etiam 
ab  impuberibus;  quia  in  ipsorum  delictis  hae  tres  conditiones 
reperiri  possunt  (1).  Vide  infra,  n.  906,  2.° 

IV.  Violatio  irregularitatis  novam  non  inducit  irregulari- 


(1)  Ante  Codicem  communior  sententia  negabat  impuberes  contrahere  irregula¬ 
ritates  ex  delicto,  quia  dicebant  huiusmodi  irregularitates  habere  rationem  poenae 
.latae  sententiae,  et  impuberes  excusari  a  poenis  latae  sententiae.  Cfr.  Werrxz,  Ius 

tatem  neque  censuram ;  per  se  autem  grave  constituit  pecca¬ 
tum.  Ball.-P.,  1.  c.,  n.  407. 

V.  Irregularitas  sive  ex  delicto  sive  ex  defectu ,  semel  con¬ 
tracta,  non  exstinguitur  citra  legitimam  dispensationem. — Exci¬ 
pe,  si  agatur  de  irregularitate  ex  defectu  natalium ,  quae  cessa¬ 
re  potest  sive  ex  legitimatione  sive  ex  professione  sollemni 
(can.  984,  l.°). 

Quaeres.  An  censearis  irregularis  in  dubio  utrum  irregula¬ 
ritatem  incurreris ? 

Resp.  l.°  Neg.,  in  dubio  iuris,  seu  in  dubio  an  talis  casus 
subiaceat  legi  irregularitatem  statuenti.  Ita  fere  omnes  theologi , 
Ratio  est,  quia  ubi  dubium  adest,  irregularitas  haec  iure  non 
certo  exprimitur.  Ergo,  etc.  Praeterea  odia  sunt  restringenda. 
S.  Alph.,  n.  346. 

Resp.  2.°  In  dubio  facti ,  probabilius  et  verius  non  incurristi,, 
quia  in  dubio  nemo  damnandus  est.  S.  Alph.,  n.  347. 

Punctum  II.  —  De  irregularitatibus  ex  defectu 

890.  Irregulares  ex  defectu  sunt  sequentes : 

1. °  Illegitimi ,  sive  illegitimitas  sit  publica,  sive  occulta,  nisi 
legitimati  fuerint,  vel  vota  sollemnia  professi  (can.  984,  l.°). 

2. °  Corpore  vitiati ,  qui  secure  propter  debilitatem,  vel  de¬ 
center  propter  deformitatem,  altaris  ministerio  defungi  non 
valeant.  Ad  impediendum,  tamen  exercitium  ordinis  legitime 
recepti ,  gravior  requiritur  defectus,  neque  ob  hunc  defectum 
prohibentur  actus  qui  rite  poni  possunt  (ibid. ,  2.°). 

3. °  Qui  epileptici,  vel  amentes,  vel  a  daemone  possessi  sunt 
vel  fuerunt ;  quod  si  post  receptos  ordines  tales  evaserint  et 
iam  liberos  esse  certo  constet,  Ordinarius  potest  suis  subditis 
receptorum  ordinum  exercitium  rursus  permittere  (ibid.,  3.°). 

4. °  Bigami,  qui  nempe  duo  vel  plura  matrimonia  valida 
successive  contraxerunt  (ibid.,  4.°). 

5. °  Qui  infamia  iuris  notantur  (ibid.,  5.°)  (1).  Vide 

n.  903  seq. 


Decretal.,  vol.  2,  n.  100;  Gasparri,  1.  o.,  n.  202;  Lega,  De  iudic.,  vol.  3,  n.  199;  D'An - 
nibale,  n.  312. 

Codex  vero  irregularitates  recenset  inter  impedimenta,  minime  vero  inter  poenas, 
neque  inter  medicinales,  neque  inter  vindicativas,  neque  inter  remedia  poenalia. 
Ergo  non  attendit  in  ipsis  ad  rationem  poenae,  ideoque  ipsis  applicari  non  debent 
canones  2204  ,  2230,  qui  ad  excusandos  impuberes  afferri  possent,  si  de  veris  poenis 
in  sensu  Codicis  ageretur. 

(1)  Sunt  infames  infamia  iuris  ;  a)  qui  species  consecratas  abiecerit,  vel  ad 
malum  finem  abduxerit  aut  retinuerit  (can.  23201  ;  b)  qui  cadavera,  vel  sepulcra- 
mortuorum  ad  furtum,  vel  alium  malum  finem  violaverit  (can.  2328)  ;  c)  qui  violentas 
manus  iniecerit  in  personam  Romani  Pontificis,  aut  S.  R.  E.  Cardinalis,  vel  Legati 

6. °  Iudex  ( non  extendas  ad  iuratos)  qui  mortis  sententiam 
tulit  (can.  984,  6.°). 

7. °  Qui  munus  carnificis  ( verdugo )  susceperint,  eorumque 
voluntarii  ac  immediati  ministri  in  exsecutione  capitalis  sen¬ 
tentiae  (ibid.,  7.°). 

891.  a)  Hinc,  quatenus  illegitimi,  irregulares  sunt:  l.°  qui¬ 
cumque  nati  sunt  ex  fornicatione,  adulterio,  vel  incestu ; 
2.°  item,  qui  nati  sunt  ex  iusto  matrimonio,  sed  cuius  usus  sol¬ 
lemniter  interdictus  est  tempore  conceptionis,  per  subsecutam 
sollemnem  professionem  unius  coniugum,  aut  per  susceptio¬ 
nem  ordinis  sacri  (can.  1114).  Vide  infra,  ubi  de  effectibus  ma¬ 
trimonii;  et  Wernz ,  1.  c.,  n.  132. 

b)  Non  vero  sunt  irregulares :  l.°  illegitimi  tempore  suae 
conceptionis  vel  nativitatis,  quorum  parentes  tempore  concep¬ 
tionis,  vel  gestationis,  vel  nativitatis  filii  nullo  detinebantur  im¬ 
pedimento  dirimente,  ideoque  habiles  erant  ad  contrahendum 
matrimonium,  et  postea  contraxerunt ,  quia  per  matrimonium 
subsequens  legitimati  sunt  (can.  1116) ;  2.°  nec  expositi ,  saltem 
probabilius,  nisi  eorum  illegitimitas  probetur  ( Gasparri ,  1.  c., 
n.  236)  ;  3.°  nec  ille  cuius  legitimitas  est  certa  iuridice ,  v.  gr.  si 
ex  tabulis  constet  fuisse  baptizatum  tanquam  filium  legitimum 
et  naturalem  suorum  parentum  ;  quamvis  deinde  indicia  contra 
legitimos  natales  appareant  gravia,  et  quamvis  uterque  parens 
et  publica  fama  dicant  eum  adulterinum  (can.  1115;  Gasparri , 
1.  c.) ;  4.°  nec  nati  ex  matrimonio  publico ,  sed  invalido  ob  im¬ 
pedimentum  ab  uno  saltem  ignoratum  (can.  1114)  ;  5.°  nec  filii 
legitimi  parentum  illegitimorum  ( Gasparri ,  1.  c.,  n.  235).  Cfr. 
n.  1104  seq. 

N.  B.  Irregularitas  ex  defectu  natalium  tollitur:  l.°  per 
legitimum  subsequens  matrimonium  parentum,  ut  modo  dic¬ 
tum  est ;  2.°  per  sollemnem  professionem  religiosam  ;  3.°  per 
legitimam  dispensationem. 

892.  Quatenus  corpori  vitiati  irregulares  habentur : 

1. °  Mutilati ,  crus  ligneum  gerentes,  manu,  pollice  aut  indi¬ 
ce  uti  non  valentes  (1). 

2. °  Caeci ,  visu  totaliter  carentes,  vel  ita  caecutientes,  ut  in 
Missali  legere  nequeant. 

Romani  Pontificis  (can.  2343) ;  d)  duellantes,  eorumque  patrinl  (can.  2361,  §  2) ; 
e)  bigami,  qui  nempe,  obstante  eonlugall  vinculo,  aliud  matrimonium,  etsi  tantum 
civile,  ut  aiunt,  attentaverint  (can.  2356);  f)  laici  legitime  damnati  ob  delicta  contra 
sextum  cum  minoribus  infra  aetatem  sexdecim  annorum  commissa,  vel  ob  stuprum, 
sodomiam,  incestum,  lenocinium  (can.  2357,  §  1). 

(1)  Anno  1909  die  23  mali  concessa  fuit  dispensatio  sacerdoti  ob  brachii  dexterl 
amputationem  irregulari,  udummodo  celebret  in  oratorio  privato  et,  si  Episcopo  vi¬ 
deatur,  cum  adsistentia  alterius  sacerdotis  vel  diaconi».  Cfr.  Acta,  I,  pag.  521.  Vide 
quoque  Mach-F  errer  es,  vol.  1,  n.  381  seq. 

3. °  Surdi  qui  nihil  audiunt,  ita  ut  nullatenus  vocem  minis¬ 
tri  respondentis  audire  queant. 

4. °  Muti  aut  balbutientes ,  qui  verba  integra  pronuntiare 
non  possunt,  aut  non  nisi  cum  magna  difficultate,  ita  ut  risum 
aut  contemptum  adstantium  moveant. 

5. °  Claudi  qui  sine  baculo  ad  altare  se  sistere  non  valent. 

6. °  Carentes  naso ,  aut  enormiter  distortum,  demissum,  aut. 
productum  habentes. 

7. °  Monstruosi ,  v.  gr.  habentes  gibbum  enormem,  qui  mag¬ 
nam  inducat  deformitatem,  etc.  Vide  S.  Alph.,  n.  403  seq.  Vide 
tamen  dicta  n.  512,  q.  2.° 

893.  Quaesita.  —  Quaer.  l.°  An  sit  irregularis ,  qui  uno 
oculo  caret ? 

Resp.  Neg.,  tam  si  caret  oculo  dextero  quam  si  caret  oculo- 
sinistro ,  qui  dicitur  oculus  canonis ,  «nulla  exsistente  deformitate* 
vel  exercitii  difficultate»  (1). 

N.  B.  Qui  uno  tantum  oculo  videre  potest,  et  alium  habet 
graviter  maculatum  aut  erutum,  videtur  dicendus  irregularis, 
nisi  haec  ultima  deformitas  oculo  vitreo  reparetur.  Cfr.  Gaspa- 
rri,  n.  258. 

Quaer.  2.°  An  possit  celebrare  et  Eucharistiam  ministrare , 
qui  iam  ad  sacerdotium  promotus ,  habet  pollicem  vel  indicem 
impeditum? 

Resp.  l.°  Negandum  videtur  absolute  quoad  Missae  cele¬ 
brationem,  saltem  probabilius  iuxta  communem  sententiam. 
S.  Alph.,  n.  408,  et  1.  6,  n.  244. 

Resp.  2.°  Neg.  etiam,  per  se ,  quoad  Eucharistiae  adminis- 
trationem,  exceptis  tamen  casibus  necessitatis,  in  quibus  aliis- 
digitis  uti  potest.  Cfr.  dicta  in  n.  393,  q.  2.°,  et  n.  864,  nota. 

894.  Carnifices  fiunt  irregulares  a  momento  suscepti  mu¬ 
neris  ;  ministri  eius  non  nisi  ex  quo  voluntarie  et  immediate* 
exsecutionem  poenae  capitalis  peregerint.  Voluntarie  non  per¬ 
agunt  exsecutionem  huius  poenae  milites  iussi  a  suis  ducibus; 
nec  immediate ,  illi  qui  tantum  parant  patibulum ;  sed  illi  quo¬ 
rum  actio,  nulla  alia  interposita  actione  humana,  mortem  deter¬ 
minat. 

Punctum  III.  — De  irregularitatibus  ex  delicto 

895.  Irregulares  ex  delicto  sunt  sequentes : 

l.°  Apostatae  a  fide,  haeretici,  schismatici  (cfr.  vol.  iT 
n.  289)  ; 


(1)  Resp.  S.  C.  Relig.  28  nov.  1924  ad  Proc.  Gen.  O.  M.  Cap.,  datum  quia  aliquis- 
Episcopus  non  audebat  ordinare  clericum  illius  Ordinis  oculo  sinistro  carentem. 

2. °  Qui,  praeterquam  in  casu  extremae  necessitatis,  baptis¬ 
mum  ab  acatholicis  quovis  modo  sibi  conferri  siverunt  (ideo- 
que  non  comprehendit  eos  qui  in  infantia  ab  acatholicis  bapti- 
zati  sint) ; 

3. °  Qui  matrimonium  attentare  aut  civilem  tantum  actum 
ponere  ausi  sunt:  a )  vel  ipsimet  vinculo  matrimoniali ,  aut  ordi¬ 
ne  sacro ,  aut  votis  religiosis  etiam  simplicibus  ac  temporariis 
ligati,  b)  vel  cum  muliere  iisdem  votis  adstricta  aut  matrimonio 
valido  coniuncta ; 

4. °  Qui  a)  voluntarium  homicidium  perpetrarunt,  b)  aut 
fetus  humani  abortum  procuraverunt  effectu  secuto,  c)  omnes- 
que  cooperantes  (cfr.  vol.  1,  n.  500)  ; 

5. °  Qui  seipsos  vel  alios  mutilaverunt ,  vel  sibi  vitam  adi¬ 
mere  tentaverunt ; 

6. °  Clerici  medicam  vel  chirurgicam  artem  sibi  vetitam 
(non  ergo  si  cum  licentia  Rom.  Pontificis)  exercentes,  si  exinde 
mors  sequatur  (cfr.  supra,  n.  109)  ; 

7. °  Qui  actum  ordinis,  clericis  in  ordine  sacro  constitutis  re¬ 
servatum,  ponunt,  vel  eo  ordine  carentes,  vel  ab  eius  exercitio 
poena  canonica  sive  personali,  medicinali  aut  vindicativa,  sive 
locali  prohibiti  (can.  985).  Cfr.  n.  391,  II. 

896.  Resolves.  —  l.°  Sunt  irregulares,  tanquam  homicidae: 
a)  qui  causa  sunt  immediata  mortis  alicuius,  etiamsi  illos  pae- 
niteat  antequam  laesus  moriatur.  Ratio  est,  quia  causa  physica 
necessario  operatur.  Idem,  proportione  servata,  intellige  de 
abortu.  —  b)  Si  quis  letaliter  hominem  percusserit,  et  alter  occi¬ 
derit,  uterque  est  vere  homicida. 

2. °  Sunt  irregulares  mandantes  et  consilium  dantes ,  effec¬ 
tu  secuto  (tam  si  agatur  de  homicidio,  quam  de  abortu)  ex  con¬ 
silio  vel  mandato.  —  Excipe,  si  ante  exsecutionem  mandatum 
retractaverint,  et  retractatio  mandatario  innotuerit.  S.  Alph., 
n.  371. 

3. °  Item  cooperantes ,  .ut  homicidium  celerius ,  audacius ,  aut 
securius  fiat.  —  Sic  irregulares  fiunt:  l.°  qui  se  mutuo  exci¬ 
tant,  licet  unus  solum  occidat;  2.°  praeliantes  in  bello  iniusto, 
si  ibi  aliquis  pereat,  fiunt  irregulares  quotquot  ex  adverso  eo 
cornu  dimicant  (1),  si  se  mutuo  excitaverint.  Excipe  probabili¬ 
ter  eos  qui  inviti  militant,  nec  glandem  exploserunt  (vel  explo¬ 
serunt  in  aere),  nec  gladium  eduxerunt  (Card.  D'Annibale,  1, 


(1)  Haec  irregularitas,  quatenus  incurratur  a  sacerdotibus  qui  a  lege  coacti  mi¬ 
litant,  suspensa  manet  toto  tempore  belli,  ita  ut  tales  sacerdotes  ceteris  paribus  Sa¬ 
crum  'facere  et  Sacramenta  ministrare  possint.  Bello  composito,  recurrere  debent  ad 
competentem  auctoritatem.  S.  Paenit.,  18  mart.  1912  :  cfr.  Ferreres,  apud  Razdn  y  Fe, 
vol.  33,  pag.  520  seq. 

n.  427 ;  Wernz,  n.  145) ;  3.°  qui  ministrant  arma  aut  pecunias 
ad  homicidium ;  4.°  omnes  accusatores,  iudices  et  testes  iniusti. 

4. °  Item  consentientes ,  si  consensus  in  homicidium  (aut 
abortum)  efficaciter  influxerit.  Unde  non  est  irregularis,  qui 
homicidium  (aut  abortum ),  etiam  suo  nomine  vel  gratia,  eo 
ignorante,  factum,  approbat ,  quia  in  illud  non  influxit. 

5. °  Non  fiunt  irregulares,  quamvis  homicidium  sequatur,  qui 
dant  operam  rei  licitae,  adhibita  sufficienti  diligentia  ne  accidat  ho¬ 
micidium  casuale,  nisi  interveniat  negligentia  graviter  culpabilis ; 
2.°  nec  ii  qui  infirmo  bona  fide  aliquid  cibi  vel  potus  nocivi  praebent, 
vel  si  illum  moventes  aut  volventes,  causa  sint  cur  decedat ;  3.°  nec 
medici  qui  pharmacum  mortiferum  infirmis  dederunt,  modo  sint 
periti,  aut  bona  fide  agant.  Vide  S.  Alph.,  n.  384. 

6. °  Irregulares  tanquam  homicidae  sunt,  qui  fetum  occi¬ 
dunt  per  craniotomiam,  aut  per  quamcumque  chirurgicam  ope¬ 
rationem  directe  occisivam  ipsius  fetus  vel  matris  gestantis ,  si 
revera  mors  alterutrius  vel  utriusque  sequatur.  Cfr.  vol.  1, 
nn.  500,  501. 

897.  Quaesita.  —  Quaer.  l.°  An  incurrat  irregularitatem , 
qui  dans  operam  rei  illicitae  aliquem  occidit ,  v.  gr.  si  clericus 
in  venatione  casu  hominem  occidat ? 

Resp.  Neg.,  si  in  homicidio  non  adfuit  negligentia  theolo¬ 
gice  graviter  culpabilis.  Wernz ,  1.  c.,  n.  146,  nota  446;  Sangui- 
neti ,  1.  c.,  n.  214. 

Quaer.  2.°  An  fiat  irregularis ,  qui  occidit  alium  ob  suae  aut 
innocentis  vitae  defensionem? 

Resp.  ad  l.um  Neg.,  nisi  graviter  excedat  mnderamen  incul¬ 
patae  tutelae.  Ratio  est,  quia  nullius  culpae,  aut  solius  venialis, 
reus  est. 

Resp.  ad  2.um  Neg.,  pariter,  quia  non  adest  grave  peccatum. 

Quaer.  3.°  An  fiat  irregularis,  qui  occidit  alium  ob  defen¬ 
sionem  libertatis,  honoris,  vel  bonorum  temporalium,  cum  mo¬ 
deramine  inculpatae  tutelae ? 

Resp.  Neg.,  propter  eandem  rationem. 

Quaer.  4.°  An  habendus  sit  veluti  irregularis,  qui  dubitat  an 
homicidium  patraverit,  necne? 

Resp.  Neg.,  tam  si  dubitetur  de  ipso  homicidio,  an  fuerit 
secutum,  necne,  quam  si  dubium  sit  utrum  tua  actione  causa 
illius  fueris.  Cfr.  n.  889,  resp.  2.° 

898.  Quaer.  5.°  An  habendus  sit  ut  irregularis,  qui  abor¬ 
tum  procuravit  effectu  secuto ,  dubitans  an  fetus  animatus  sit , 
necne ? 

Resp.  Affirm.  Ratio  est,  quia  Codex  irregulares  decernit  pro¬ 
curantes  abortum  fetus  humani  effectu  secuto,  et  omnis  fetus 


900 


DE  IRREGULARITATIBUS  ALIISQUE  IMPEDIMENTIS 


569 


a  muliere  conceptus  est  humanus  (cfr.  n.  323,  A).  Aliunde  ex 
doctrina  hodie  passim  admissa  (cfr.  vol.  1,  n.  500)  fetus  anima¬ 
tur  ab  ipsa  conceptione.  Unde  quando  Pius  IX  in  Const.  Apos- 
tolicae  Sedis  tulit  excommunicationem  contra  procurantes  abor¬ 
tum  effectu  secuto,  omnes  intellexerunt  tali  censura  compre¬ 
hendi  procurantes  abortum  etiam  fetus  unius  diei. — Ergo 
idem  tenendum  est  hodie  quoad  irregularitatem  (1). 

899.  Mutilatio  intelligitur,  quando  a  corpore  separatur  ali¬ 
quod  membrum  principale,  seu  pars  corporis  quae  officium  per 
se  distinctum  habet,  v.  gr.  pes,  manus,  oculus,  etc. ;  non  autem 
auricula,  nasus,  digitus,  etc. 

Non  sunt  irregulares  medici  aut  chirurgici  se  ipsos  vel  alios 
mutilantes  iuxta  praescripta  medicinae,  quia  nullum  est  pec¬ 
catum. 

900.  Resolves.  —  l.°  Sunt  irregulares:  a)  qui  alios  muti¬ 
lant  ;  vel  b )  etiam,  qui  mutilant  se  ipsos ;  sed  requiritur  ut  mu¬ 
tilatio  fiat  directa  voluntate,  non  autem  si  mutilationem,  directe 
non  intentam,  quis  patiatur  etiam  ex  actione  graviter  illicita. 
Wernz,  1.  c.,  n.  148,  nota  423.  —  Irregularis  non  est  eunuchus 
sive  a  nativitate,  sive  per  iniuriam  hominum,  sive  per  necessa¬ 
riam  operationem  chirurgicam.  Wernz,  1.  c. 

2. °  Irregulares  iuxta  n.  7.um  (vide  n.  895,  7.°)  sunt,  qui 
scienter ,  serio  et  sollemniter  exercent  actus  ordinis  sacri,  quem 
non  habent. 

3. °  Diaconus,  qui  sine  commissione  sacerdotis  sollemniter 
baptizat  vel  Eucharistiam  ministrat,  non  incurrit  irregularita¬ 
tem,  quia  non  ponit  actum  ordinis  quem  non  habeat,  vel  a  cuius 
exercitio  prohibeatur  aliqua  poena  canonica,  sive  personali, 
sive  locali.  Supponimus  non  esse  excommunicatum,  nec  suspen¬ 
sum,  etc. 

4. °  Irregularis  e  contra  esset :  a)  tum  sacerdos  excommuni- 

(1)  Ante  Codicem  quidem  irregularitas  ex  abortu  non  oriebatur  nisi  quatenus 
continebat  homicidium,  et,  quando  illa  lex,  quae  decernebat  irregularitatem  ex  ho¬ 
micidio  (in  qua  nihil  mutavit  Pius  IX)  lata  est,  doctrina  ab  auctoribus  passim  admis- 
sa,  tenebat,  fetum  masculinum  non  animari  nisi  post  dies  quadraginta  a  conceptione, 
femininum  vero  post  dies  octoginta.  Unde  ante  illos  quadraginta  vel  octoginta  dies 
non  censebatur  fieri  homicidium.  Difficultas  adhuc  erat  in  computandis  40  diebus 
pro  masculis  :  «generationis  enim  organa  apud  fetum  non  nisi  post  tertium  vel  quar¬ 
tum  a  conceptu  mensem  sat  discreta  apparent,  ut  decernatur  utrum  mas  sit,  an 
femina,  cum  antea  cuiusnam  sexus  embryon  sit,  nullus  certo  dicere  valeat».  Esch- 
bach,  Disp.  phys.,  pag.  243,  ed.  2.a;  cfr.  pag.  279.  Cfr.  etiam  Duval,  Physiologie, 
pag.  10  (pag.  529  seq.).  Unde  non  constabat  de  irregularitate,  nisi  fetus  iam  a  diebus 
octoginta  conceptus  fuerit. 

Excommunicatio  autem  contra  procurantes  abortum  effectu  secuto,  incurrebatur, 
iuxta  Pium  IX,  etiam  si  fetus  esset  unius  diei. 

Codex  vero  eodem  modo  intelligendus  quoad  abortum  sive  pro  excommunicatio¬ 
ne,  sive  pro  irregularitate.  Mutata  enim  est  species  facti  pro  irregularitate,  sicut  a 
Pio  IX  mutata  fuerat  quoad  excommunicationem. 

catus  vel  ab  ordine  suspensus  qui  Missam  celebraret ;  b)  tum 
etiam  diaconus  qui  cum  aliqua  ex  his  censuris  evangelium  can¬ 
taret  sollemniter  cum  stola;  c)  item  si  id  fecerint  in  loco  inter¬ 
dicto,  quamvis  illi  nulla  censura  essent  innodati. 

5.°  Irregularis  est  sacerdos  qui,  ab  ordine  suspensus,  sa- 
cramentaliter  absolvit ;  quia  etiam  absolvere  est  actus  potestatis 
ordinis  sacri,  non  vero  actus  solius  iurisdictionis,  qualis  esset, 
v.  gr.  audire  confessiones  tantum,  actus  excommunicandi,  con- 
fessarios  approbandi,  a  votis  dispensandi,  etc.  Cfr.  n.  391,  II,  et 
Verm.,  Theol.  mor.,  vol.  3,  n.  711. 


Punctum  IV.  —  De  impedimentis  simplicibus  ad  ordines 

901.  Sunt  simpliciter  impediti  sequentes  : 

1. °  Filii  acatholicorurn,  quandiu  parentes  in  suo  errore  per¬ 
manserint.  Et  hoc  ita  intelligendum  est,  ut  impeditis  adnume- 
randus  sit  is  cuius  pater  vel  mater  tantum  est  acatholicus,  alter 
parens  catholicus,  et  etiam  in  casu  quo  matrimonium  mixtum 
datis  cautionibus  cum  dispensatione  in  hoc  vetito  contractum 
fuit  (Comm.  Cod.,  16  oct.  1919:  Acta ,  XI,  pag.  478).  Sed  videtur 
quod  impeditis  non  adnumerandus  sit  is  cuius  uterque  parens 
acatholicus  mortuus  est,  vel  cuius  unicus  parens  acatholicus 
vita  decessit. 

Hoc  impedimentum  non  se  extendit  ad  nepotes  (nietos)  sed 
tantum  ad  filios  (Comm.  Cod.,  14  iul.  1922  :  Acta ,  XIV,  pag.  258 1, 
etenim  canon  expresse  loquitur  de  solis  filiis,  non  vero  de  nepo¬ 
tibus. 

Iam  vero  ex  principio  antiquo  etiam  a  Codice  can.  983  admisso 
nulla  irregularitas  contrahitur  nisi  fuerit  expressa  in  ipso  Codice. 
Impedimenta  vero  ad  ordines,  excepta  perpetuitate,  reguntur  sicut 
ante  Codicem  iure  irregularitatum.  Impedimentum  de  quo  hic  est 
sermo  ante  Codicem  extendebatur  per  lineam  masculinam  usque  ad 
nepotes,  per  lineam  vero  femininam  usque  ad  filios  tantum.  Cfr. 
Gury -Ferrer es,  Comp.,  vol.  2,  n.  1035,  e),  in  edit,  ante  Codicem 
canonicum. 

2. °  Viri  uxorem  habentes. 

3. °  Qui  officium  vel  administrationem  gerunt  clericis  veti¬ 
tam,  cuius  rationes  reddere  debeant,  donec,  deposito  officio  et 
administratione  atque  rationibus  redditis,  liberi  facti  sint. 

4. °  Servi  servitute  proprie  dicta  ante  acceptam  libertatem. 

5. °  Qui  ad  ordinarium  militare  servitium  civili  lege  adstrin- 
guntur,  antequam  illud  expleverint. 

Inter  impeditos  recensendi  sunt,  qui  ad  militiam  (1)  forsan 

(1)  Quoad  modum  procedendi  nun  clericis  e  militia  redeuntibus,  vide  Acta.  X 
pag.  481  seq. 

vocabuntur,  sed  de  facto  nondum  sunt  vocati  vel  quia  aetate 
impares  sunt,  vel  quia,  examine  recte  peracto,  ad  tempus  inha¬ 
biles  sunt  declarati  (Comm.  Cod.,  2-3  iunii  1918:  Acta,  X, 
pag.  344). 

In  Hispania  tamen  nihil  obstare  videtur  cominus  sacros  ordines 
suscipiant,  cum  leges  civiles  non  obstent  (cfr.  Reg.  Ord.  22  nov.  1912), 
et  e  contra,  locum  suis  ordinibus  dignum,  si  vocentur  ad  militiam, 
eis  assignent  (1).  Et  quamvis  Papa  expressit  mentem  suam  ita : 
melius  esse  exspectare  expletionem  militaris  servitii  et  postea  sacram 
ordinationem  conferre  (cfr.  S.  C.  Cone.,  23  mai.  1913:  Mach-Ferre- 
res,  1.  c.,  n.  607),  postea  permisit  ordinationem.  — A  fortiori  ordinari 
possunt  illi  religiosi  qui,  iuxta  novam  legem  conscriptionis  militum 
( Leij  de  Reclutamiento)  et  Regalem,  Ordinationem  circularem  diei 
13  febr.  1913,  servitio  militari  satisfaciunt  in  quibusdam  exteris  na¬ 
tionibus  per  exercitium  propriorum  ministeriorum.  Cfr.  Ferreres, 
1.  c.,  et  Alcubilla,  Ap.  de  1913,  pag.  48  seq. 

6. °  Neophyti ,  donec,  iudicio  Ordinarii,  sufficienter  probati 
fuerint. 

7. °  Qui  infamia  facti  laborant,  dum  ipsa,  iudicio  Ordina¬ 
rii,  perdurat  (can.  987). 

902.  Quaeres.  In  quo  differunt  irregularitates  ab  impedi¬ 
mentis? 

Resp.  Duratione  tantum,  quia  irregularitates,  ut  dictum  est, 
sunt  perpetuae ;  impedimenta  stricte  dicta  cessare  possunt  sive 
tractu  temporis,  sive  ex  aliis  causis,  absque  dispensatione  ab 
ipsis.  Possunt  etiam  dispensari,  v.  gr.  ea  quae  est  sub  n.  l.°,  sed 
a  Sede  Apostolica  tantum. 

Punctum  V.  —  De  infamia  iuris  et  facti 

903.  Quaesita.  —  Quaer.  l.°  Quid  est  infamia  iuris? 

Resp.  Ea  quae  casibus  iure  communi  expressis  statuitur 
(can.  2293,  §  2).  Non  afficit  delinquentis  consanguineos  aut  af¬ 
fines  (ibid. ,  §  4). — Quinam  sint  infames  infamia  iuris,  vide 
n.  890,  nota. 

Quaer.  2.°  An  praeter  irregularitatem  aliquam  inhabilita- 
tem  importet? 

Resp.  Affirm.  Etenim  delinquentem  reddet  inhabilem  ad 
obtinenda  beneficia,  pensiones,  officia  et  dignitates  ecclesiasti¬ 
cas,  ad  actus  legitimos  ecclesiasticos  perficiendos,  ad  exercitium 
iuris  aut  muneris  ecclesiastici,  et  tandem  arceri  debet  a  minis¬ 
terio  in  sacris  functionibus  exercendo  (can.  2294,  §  1)  (2). 

Quaer.  3.°  Quandonam  contrahitur  infamia  facti? 


(1)  Cfr.  Mach-Ferreres,  vol.  2,  n.  607,  edit.  15. a 

(2)  Praeterea  infamis  infamia,  iuris,  post  sententiam  nequit  suffragium  ferre  in 

Resp.  Quando  quis,  oh  patratum  delictum  vel  ob  pravos 
mores,  bonam  existimationem,  prudenti  Ordinarii  iudicio, 
apud  fideles  probos  et  graves  amisit  (can.  2293,  §  3).  Non  afficit 
delinquentis  consanguineos  aut  affines  (ibid.,  4). 

904.  Quaer.  4.°  Quinam  sunt  effectus  infamiae  facti ? 

Resp.  Infamis  infamia  facti,  repelli  debet  tum  a  recipiendis 

ordinibus  ad  normam  can.  987,  n.  7,  dignitatibus,  beneficiis, 
officiis  ecclesiasticis,  tum  ab  exercendo  sacro  ministerio  et  ab 
actibus  legitimis  ecclesiasticis  (can.  2294,  §  2). 

905.  Quaer.  5.°  Quomodo  tollatur  infamia ? 

Resp.  l.°  Infamia  iuris  desinit  sola  dispensatione  a  Sede 
Apostolica  concessa  (can.  2295). 

Resp.  2."  Infamia  facti,  cum  bona  existimatio  apud  fideles 
probos  et  graves,  omnibus  perpensis  adiunctis  et  praesertim 
diuturna  rei  emendatione,  fuerit,  prudenti  Ordinarii  iudicio , 
recuperata  (ibid.). 

906.  N.  B.  l.°  Catholici  qui  in  apostasiam  a  fide,  vel  hae- 
resim,  vel  schisma  prolapsi  sint,  si  moniti  non  resipuerint, 
declarari  debent  infames  (can.  2314,  §  1,  2.°) ;  ita  etiam  clerici 
in  sacris ,  qui  delictum  admiserint  contra  sextum  Decalogi  prae¬ 
ceptum  cum  minoribus  infra  aetatem  sexdecim  annorum,  vel 
adulterium,  stuprum,  bestialitatem,  sodomiam,  lenocinium,  in¬ 
cestum  cum  consanguineis  aut  affinibus  in  primo  gradu  exer¬ 
cuerint  (can.  2359,  §  2). 

2.°  Quamvis  infamia  iuris  constituat  irregularitatem  ex  de¬ 
fectu :,  talis  infamia,  cum  sit  poena,  non  contrahitur,  nisi  delic¬ 
tum  sit  grave  et  perpetratum  post  pubertatem,  etc.  (vide 
nn.  1172,  1181),  ideoque,  si  infamia  non  exsistat,  neque  con¬ 
trahitur  irregularitas  ex  infamia.  Cfr.  n.  889,  III. 

Punctum  VI.  —  De  multiplicatione  et  dispensatione 
irregularitatum  et  impedimentorum 

907.  Quaesita.  —  Quaer.  l.°  Quomodo  multiplicentur  irre¬ 
gularitates  et  impedimenta? 

Resp.  Ex  diversis  causis,  non  autem  ex  repetitione  eiusdem 
causae,  nisi  agatur  de  homicidio  voluntario  (can.  989).  —  a)  Hinc 
unica  irregularitate  (ex  defectu )  laborat  iudex  qui  decem  aut 
plures  sententias  mortis  tulit ;  vel  (hic  ex  delicto)  sacerdos  ab 


electionibus  (can.  167,  §  1,  3.°);  patrinum  agere  sive  in  baptismo  (caji.  765.  2.*).  sive 
In  confirmatione  (can.  795,  2.”) ;  ius  patronatus  exercere,  vel  eius  privilegiis  uti 
(can.  1470,  §  4);  manifesto  infames  arcendi  sunt  ab  Eucharistia  (can.  855,  §  1);  quili¬ 
bet  infamis  post  sententiam  repellitur  ut  suspectus  a  testimonio  ferendo  (can.  1757, 
§  2,  n.  1.»),  vel  a  munere  periti  (can.  1795,  §  2),  aut  arbitri  (can.  1931). 

ordine  suspensus,  qui  pluries  Missam  celebravit;  decem  vero 
(ex  delicto ),  qui  decem  homicidia  commisit. 

b)  Duabus  irregularitatibus  (ex  delicto )  innodatur,  qui 
unum  homicidium  perpetravit  et  unum  aut  plures  abortus. 

c)  Tribus  irregularitatibus  (duabus  ex  defectu  et  una  ex 
delicto )  afficitur  sacerdos,  qui  est  illegitimus,  laborat  infamia 
iuris,  et  Missam  celebravit  in  loco  interdicto. 

d)  Qui,  triplice  irregularitate  ligatus,  actum  ordinis  exer¬ 
cet,  triplex  peccatum  committit. 

Quaer.  2.°  Cui  com-petit  potestas  dispensandi  ab  irregulari - 
tatibus? 

Resp.  l.°  Ordinarii,  sive  per  se,  sive  per  alium,  possunt  suos 
subditos  dispensare  ab  omnibus  irregularitatibus  ex  delicto  oc¬ 
culto  provenientibus,  excepta  ea  quae  oritur  ex  homicidio  vo¬ 
luntario,  aut  abortu ,  aliisve  deductis  ad  forum  contentiosum 
(can.  990,  §  1). 

Resp.  2.°  Idipsum  possunt  confessarii  quilibet  in  casibus  ur- 
gentioribus  (n.  677  seq.)  occultis,  in  quibus  Ordinarius  adiri 
nequeat  et  periculum  immineat  gravas  damni  vel  infamiae, 
sed  ad  hoc  dumtaxat ,  ut  paenitens  ordines  iam  susceptos  exer¬ 
cere  valeat  (can.  990,  §  2). — Bene  observandum  est:  l.°  hic  non 
requiri  recursum  ad  Sedem  Apostolicam,  secus  ac  in  n.  677  seq. ; 
2.°  hic  non  sufficere  quod  paenitenti  durum  sit  manere  in  statu 
irregularitatis  per  tempus  necessarium  ut  Superior  provideat, 
quod  sufficit  in  n.  677  seq. 

Si  ex  abortu  aut  ex  homicidio  occultis  poenitens  irregulari¬ 
tatem  contraxerit,  tunc  probabiliter  confessarius  poterit  etiam 
cum  eo  dispensare,  sed  cum  onere  recurrendi  ad  S.  Sedem  intra 
mensem.  Cfr.  S.  Off .,  6  sept.  1909:  Acta ,  I,  pag.  677;  Ver- 
m,eersch-Creus.,  Epit.,  vol.  2,  n.  261. 

Resp.  3.°  Pro  reliquis  recurrendum  est  ad  Sedem  Aposto¬ 
licam. 

908.  Quaer.  3.°  Quomodo  fiat  dispensatio  ab  irregularitate 
in  foro  interno ? 

Resp.  Nulla  forma  invenitur  praescripta  in  iure ;  unde  nulla 
determinata  necessario  adhibenda  est.  Fieri  autem  potest  for¬ 
mula  sequenti,  aut  alia  aequivalenti :  Dispenso  tecum  super 
irregularitate  quam  incurristi  propter...  (talem  causam),  in 
nomine  Patris,  etc. ;  vel  auctoritate  mihi  concessa  a  Summo 
Pontifice ,  vel  ab  Episcopo ,  dispenso  tecum ,  etc.,  et  habilem 
reddo  et  restituo  exsecutioni  ordinum  et  officiorum  tuorum,  in 
nomine  Patris,  etc. 

Quaer.  4.°  Quid  sit  exponendum  in  postulatione  dispensa¬ 
tionis? 

Resp.  l.°  Exponendae  sunt  omnes  irregularitates  ac  impe¬ 
dimenta  ;  secus  dispensatio  generalis  valebit  quidem  etiam  pro 
reticitis  bona  fide ,  excepta  irregularitate  ex  homicidio  volunta¬ 
rio,  aut  abortu,  vel  ex  alio  delicto  ad  forum  contentiosum  de¬ 
ducto,  non  autem  pro  reticitis  mala  fide  (can.  991,  §  1). 

Resp.  2.°  Si  agatur  de  irregularitate  ex  homicidio  voluntario, 
etiam  numerus  delictorum  exprimendus  est  sub  poena  nudita¬ 
tis  concedendae  dispensationis  (ibid. ,  §  2). 

Quaer.  5.°  Quinam  sit  calor  dispensationis  generalis  irregu¬ 
laritatum  ad  suscipiendos  ordines ? 

Resp.  Valet  quoque  pro  ordinibus  maioribus  ;  et  dispensatus 
potest  obtinere  beneficia  non  consistorialia  etiam  curata,  sed 
renuntiari  nequit  S.  R.  E.  Cardinalis,  Episcopus,  Abbas  vel 
Praelatus  nullius ,  Superior  maior  in  religione  clericali  exemp¬ 
ta  (ibid.,  §  3). 

N.  B.  Dispensatio,  in  foro  interno  non  sacramentali  conces¬ 
sa,  scripto  consignari  debet ;  et  de  ea  in  secreto  Curiae  libro 
debet  constare  (ibid.,  §  4). 

CAPUT  V 

DE  IIS  QUAE  SACRAE  ORDINATIONI  PRAEIRE  DEBENT 

ARTICULUS  I.  —  Documenta  afferenda  et  examen  subeundum 

909.  Omnes  tum  saeculares  tum  religiosi  ad  ordines  promo¬ 
vendi,  per  se  vel  per  alios,  Episcopo,  aliive  qui  Episcopi  hac  in 
re  vices  gerat,  suum  propositum  ante  ordinationem  opportuno 
tempore  aperire  debent  (can.  992).  Id  fieri  solet  missis  precibus 

una  suplica  o  solicitud)  ad  Episcopum,  postquam  hic  per  ephe¬ 
merides  suas  officiales  (Boletin)  suum  propositum  manifestat 
conferendi  ordines  determinato  tempore,  simulque  invitat  ut 
volentes  ordines  suscipere  preces  mittant  cum  documentis  ne¬ 
cessariis. 

910.  Quaesita.  —  Quaer.  l.°  Quaenam  documenta  afferre 
debeant  saeculares,  aut  religiosi  qui  reguntur  iure  saecularium 
hac  in  re? 

Resp.  l.°  Testimonium  :  a)  recepti  baptismatis  et  confirma¬ 
tionis,  si  de  prima  tonsura  agitur ;  secus,  ultimae  ordinationis; 
b)  de  peractis  studiis  pro  singulis  ordinibus  requisitis;  c)  de 
bonis  moribus,  a  rectore  Seminarii,  aut  sacerdote  cui  candida¬ 
tus  extra  Seminarium  commendatus  fuerit.  —  2.°  Testimoniales 
litteras  Ordinarii  loci  in  quo  promovendus  tantum  temporis 
moratus  est,  ut  canonicum  impedimentum  contrahere  ibi  po- 

tuerit. —  3.°  Testimoniales  Superioris  maioris  religiosi,  si  cui 
religioni  promovendus  adscriptus  sit  (can.  993). 

Quaer.  2.°  Quomodo  computandum  sit  id  tempus,  de  quo  in 
n.  2.°  resp.  praecedentis ? 

Resp.  Pro  militibus  (i)  trimestre ,  pro  aliis  semestre  transac¬ 
tum  post  pubertatem ;  sed  Episcopus  ordinans  pro  sua  pruden¬ 
tia  exigere  potest  litteras  testimoniales  etiam  ob  brevius  com¬ 
morationis  tempus,  et  ob  tempus  quoque  quod  pubertatem 
antecessit  (can.  994,  §  i).  Intelligendum  est  de  trimestri  vel 
semestri  moraliter  continuis  (S.  R.  C.,  25  iun.  1904),  et,  si  ordi¬ 
nandus  iam  sit  clericus,  post  ultimas  testimoniales  (S.  R.  C., 
13  maii  1899). 

Quaer.  3.°  Quid  si  difficile  admodum  fuerit  has  litteras  ob¬ 
tinere  vel  quia  Ordinarius  loci ,  ubi  ordinandus  commoratus 
est,  hunc  non  satis  noverit;  vel  quia  per  quamplures  dioeceses 
hic  vagatus  sit ? 

Resp.  Tunc  providendum  erit  saltem  per  iuramentum  sup- 
pletorium  a  promovendo  praestandum  (can.  994,  §  2). 

911.  Quaer.  4.°  Quid  testari  debeat  Superior  religiosus  suis 
litteris  dimissoriis ? 

Resp.  l.°  Non  solum  testari  debet  promovendum  professio¬ 
nem  religiosam  emisisse  et  esse  de  familia  domus  religiosae  sibi 
subditae,  sed  etiam  de  studiis  peractis  deque  aliis  iure  requisi¬ 
tis  (can.  995,  §  1). 

Resp.  2.°  Episcopus,  acceptis  iis  litteris  dimissoriis,  aliis  tes¬ 
timonialibus  litteris  non  indiget  (ibid.,  §  2). 

912.  Quaer.  5.°  An  ordinandi  debeant  subire  praevium  ac 
diligens  examen? 

Resp.  Affirm.,  tam  saeculares  quam  religiosi;  examen  re¬ 
cipit  loci  Ordinarius,  qui  iure  proprio  ordinat  aut  dat  dimisso¬ 
rias  ;  qui  si  alteri  Episcopo  mittat  subditum  ordinandum,  illi 
committere  potest  examen  ex  iusta  causa,  si  id  oneris  suscipere 
velit ;  immo  Episcopus  ordinaturus  alienum  subditum  saecu¬ 
larem,  sive  religiosum,  etsi  coram  proprio  Ordinario  examina¬ 
tus  fuerit,  si  pro  sua  conscientia  censeat  candidatum  non  esse 
idoneum,  debet  eum  non  promovere  (can.  996,  997). 

Quaer.  6.°  Quaenam  erit  materia  huius  examinis? 

Resp.  Ipse  ordo  suscipiendus ;  quod  si  hic  sacer  sit,  etiam 
aliae  tractationes  de  sacra  theologia,  ab  Episcopo  designandae ; 
qui  pariter  statuere  debet  methodum  huius  examinis,  et  desig¬ 
nare  examinatores  (can.  996,  997). 

(1)  In  Hispania  testimoniales  pro  addictis  servitio  militari  dari  debent  a  Pa¬ 
triarcha  Indiarum,  Capellano  Generali  castrensi.  Sufficit  eas  semel  obtinere,  si  can¬ 
didatus  non  fuerit  regressus  ad  militiam  (S,  C.  Cone.,  5  apr.  1897). 

ARTICULUS  II.  —  De  ordinandorum  publicationibus 

ET  DE  EXERCITIIS  SPIRITUALIBUS 

913.  I.  Nomina  ordinandorum  saecularium  publice  denun¬ 
tiari  debent  in  paroeciali  ecclesia  cuiusque  candidati,  ut  fideles 
manifestent  huius  impedimenta  ad  sacros  ordines,  si  quae  norint 
(can.  998,  §  1). 

II.  Publicationes  fieri  debent  in  ecclesia:  a )  die  festo  de 
praecepto,  b)  inter  Missarum  sollemnia.  Fieri  etiam  possunt 
alio  die  et  hora,  quibus  maior  populi  frequentia  in  ecclesia  ha¬ 
beatur  (ibid.,  §  2). 

914.  Quaesita.  —  Quaer.  l.°  An  Ordinarius  dispensare  -pos¬ 
sit  ab  iis  publicationibus ? 

Resp.  Affirm.,  pro  sua  prudentia  et  ex  iusta  causa.  Potest 
etiam :  a)  praecipere  ut  in  aliis  quoque  ecclesiis  peragatur,  tum 
b)  publicationibus  substituere  publicam  ad  valvas  ecclesiae  af- 
fixionem  per  aliquot  dies,  in  quibus  unus  saltem  dies  festus 
comprehendatur  (can.  998,  §  i).  Cfr.  nn.  941-949. 

Quaer.  2.°  An  fideles  teneantur  denuntiare  impedimenta  quae 
norint ? 

Resp.  Affirm.  (can.  999) ;  idque  sub  gravi ,  si  tale  impedi¬ 
mentum  sit,  ut  damnum  grave  pro  bono  publico  ex  ordinatione 
sequeretur;  sub  levi ,  si  impedimentum  leve  sit,  v.  gr.  si  careat 
confirmatione  (1).  In  reliquis  vide  dicenda  in  nn.  948,  949. 

Quaer.  3.°  An  praeterea  aliae  informationes  capiendae  sint? 

Resp.  Affirm .,  ideoque  Ordinarius:  a)  committere  debet  pa¬ 
rocho  qui  publicationes  peragit  (et  etiam  alii  cui  magis  expe¬ 
dire  videbitur),  ut  de  ordinandorum  moribus  et  vita  a  fide 
dignis  diligenter  exquirat ;  et  litteras  testimoniales,  ipsam  in¬ 
vestigationem  et  publicationem  referentes,  ad  Curiam  trans¬ 
mittere  tenetur  (can.  1000,  §  1). 

b)  Immo  si  Ordinarius  necessarium  aut  opportunum  id 
iudicaverit,  potest  et  debet  alias  percontationes,  etiam  privatas, 
facere  (ibid.,  §  2).  Cfr.  n.  922. 

Quaer.  4.°  An  publicationes  iterandae  sint? 

Resp.  Affirm .,  nisi  aliter  Ordinario  videatur,  si  candidatus 
intra  sex  menses  non  fuerit  promotus  (can.  998,  §  3).  Vide 
n.  915,  N.  B. 

915.  Quaer.  5.°  An  omnes  ordinandi  debeant  exercitia  spiri¬ 
tualia  peragere ? 


(1)  Cfr.  Gasparri,  De  ordln.,  2,  n.  697  ;  Many,  De  sacr.  ordin.,  n.  U8,  4.' 

Resp.  Affirm.,  per  tres  integros  dies ,  qui  ad  primam  tonsu¬ 
ram  et  ordines  minores  promovendi  sunt ;  per  sex  vero  integros 
dies,  qui  ad  maiores.  Peragenda  sunt  exercitia  in  pia  aut  reli¬ 
giosa  aliqua  domo,  ab  Ordinario  (vel  Superiore  religioso)  de¬ 
signanda,  et  de  peractis  exercitiis  attestatione  Superioris  illius 
domus  (aut  Superioris  religiosi)  constare  debet  (can.  1001, 
§§  1,  3,  4). 

Quaer.  6.°  An  Ordinarius  tempus  exercitiorum  breviare 
possit? 

Resp.  Affirm.,  pro  his  qui  intra  semestre  ad  plures  ordines 
maiores  promovendi  sint.  Tunc  enim  Ordinarius  potest  exerci¬ 
tiorum  tempus  pro  ordinatione  ad  diaconatum  reducere,  non 
tamen  infra  tres  integros  dies  (can.  1001,  §  1). 

N.  B.  Si,  expletis  exercitiis,  ordinatio  qualibet  de  causa 
ultra  semestre  differatur,  exercitia  repeti  debent;  si  non  ultra 
semestre,  Ordinarius  decernere  debet  an  sint  iteranda,  necne 
(ibid.,  §  2).  Vide  n.  914,  q.  4.° 

CAPUT  VI 

DE  RITU,  CAEREMONIIS,  TEMPORE  ET  LOCO  SACRAE 

ORDINATIONIS 

916.  I.  In  quovis  conferendo  ordine,  minister  proprios  ritus 
in  Pontificali  Romano  aliisve  ritualibus  libris  ab  Ecclesia  pro¬ 
batis  descriptos,  adamussim  servare  debet,  quos  nulla  ratione 
praeterire  licet  vel  invertere  (can.  1002). 

II.  Si  quis,  ritu  orientali  ad  aliquos  ordines  iam  promotus, 
a  Sede  Apostolica  indultum  obtinuerit  suscipiendi  ritu  latino 
superiores  ordines,  debet  prius  ritu  latino  recipere  ordines 
quos  ritu  orientali  non  receperit  (can.  1004). 

Ad  faciliorem  intelligentiam  huius  praescriptionis  sciendum  est, 
quod  inter  orientales  non  sunt  ordines  minores  ostiariatus,  exor- 
cistatus  et  acolythatus.  De  facto  tamen  ordines  ostiarii  et  acolythi 
conferuntur,  simul  cum  ordine  diaconatus.  «Unde  cum  aliquis  cle¬ 
ricus  orientalis  minoribus  ordinibus,  ritu  orientali,  initiatus,  cupit 
recipere  ordines  sacros  ritu  latino,  debet  (inter  alia),  ne  per  saltum 
(vide  n.  884,  q.  4.°)  ordo  recipiatur,  supplere  ordines  quos  non  rece¬ 
pit ;  si  ergo  sit  lector  tantum  ordinatus,  debet,  antequam  recipiat 
ritu  latino  subdiaconatum,  recipere  ordines  ostiarii,  exorcistae  et 
acolythi;  si  autem  ritu  orientali  etiam  subdiaconus  sit  ordinatus, 
sufficit,  antequam  recipiat  diaconatum,  ut  recipiat  exorcistatum.  — 
Ita  expresse  statuit  Bened.  XIV,  pro  Italo-Graecis,  Const.  Etsi  pasto¬ 
ralis  26  maii  1742,  §  7,  n.  8 :  quod,  propter  eandem  rationem,  appli¬ 
cari  debet  etiam  aliis  orientalibus,  etiam  rnaropitis».  Many,  De  sacra 
ordinatione,  n.  9. 

Esrkdb^s^Theol.  — Topi.  II 

917.  Quaesita.  —  Quaer.  l.°  Quo  tempore  ordines  conferri 
possint? 

Resp.  l.°  Tam  consecratio  episcopalis  quam  ordines  maiores 
conferri  debent  intra  Missam  (can.  1006),  quam  celebrare  debet 
ipse  consecrans  vel  ordinans  (can.  1003).  Et  omnes  promoti  ad 
maiores  ordines  debent  communicare  in  ipsa  ordinationis  Missa 
(can.  1005). 

Resp.  2.°  a)  Consecratio  episcopalis  conferri  debet  die  do¬ 
minico,  vel  natalitio  Apostolorum;  b)  ordinationes  in  sacris , 
sabbatis  Quattuor  Temporum,  sabbato  ante  dominicam  Pas¬ 
sionis  et  sabbato  sancto ;  immo,  gravi  interveniente  causa,  quo¬ 
libet  die  dominico,  aut  festo  de  praecepto ;  c)  prima  tonsura 
quolibet  die  et  hora ;  ordines  minores  singulis  diebus  domini¬ 
cis  et  festis  (etsi  non  de  praecepto )  duplicibus,  mane  tamen 
(can.  1006,  §§  1-4). 

Reprobatur  (quaelibet  contraria)  consuetudo  (etiam  imme¬ 
morabilis)  contra  ordinationum  tempora  hic  expressa  (ibid. , 
§  5).  Unde,  cum  consuetudo  sit  reprobata,  ordines  minores  con¬ 
ferri  iam  non  poterunt  vespertino  tempore,  ut  fieri  consueverat 
in  Hispania.  Vide  dicta  n.  885  in  fine. 

Haec  ordinationum  tempora  servanda  sunt  etiam,  si  Epi¬ 
scopus  latini  ritus  ordinet  privilegio  apostolico  clericum  ritus 
orientalis;  aut  Episcopus  ritus  orientalis  clericum  latini  ritus 
(can.  1006,  §  5). 

Quaer.  2.°  Quo  in  loco  ordinationes  generales  fieri  possint ? 

Resp.  l.°  In  proprio  territorio ,  vel,  si  extra,  et  agatur  de  or¬ 
dinibus  in  quorum  collatione  pontificalia  exercentur,  de  ex¬ 
pressa  licentia  Ordinarii  loci,  exceptis  Cardinalibus,  qui  extra 
urbem  in  qualibet  ecclesia  eos  conferre  possunt,  praemonito 
Ordinario,  si  ecclesia  sit  cathedralis  (can.  1008). 

Resp.  2.°  In  cathedrali  ecclesia ,  publice,  vocatis  praesen¬ 
tibusque  ecclesiae  canonicis ;  vel  in  alio  dioecesis  loco,  in 
ecclesia  digniori  et,  in  quantum  fieri  possit,  praesente  clero  loci 
(can.  1009,  §  1). 

Immo  ordinationes  particulares ,  iusta  suadente,  causa,  in 
aliis  etiam  ecclesiis,  in  oratorio  domus  episcopalis,  aut  Semi¬ 
narii,  aut  religiosae  virorum  domus  (ibid.,  §  2).  Non  autem  in 
oratoriis  privatis ,  nisi  agatur  de  prima  tonsura  et  ordinibus 
minoribus  (ibid.,  §  3). 

918.  Quaer.  3.°  An  debeat  fieri  adnotatio  peractae  ordi¬ 
nationis? 

Resp.  l.°  Affirmative ,  tum  in  Curia,  tum  in  libro  baptiza- 
torum  :  a)  in  Curia  loci  ordinationis ,  expleta  ordinatione,  in 
libro  speciali  diligenter  servando  adnotari  debet  nomen  singrn 

lorum  ordinatorum  et  ministri  ordinantis,  locus  et  dies  ordina¬ 
tionis  cum  omnibus  documentis  singularum  ordinationum ; 
b)  in  libro  vero  baptizatorum  parochus  baptismi  adnotare  debet 
notitiam  peractae  ordinationis  sub  diaconatus ,  quam  notitiam  ei 
transmittere  debet  Ordinarius  loci  proprius,  si  ordinatus  sit  e 
clero  saeculari ;  vel  Superior  maior,  si  agatur  de  religiosis  ordi¬ 
natis  cum  dimissoriis  eiusdem  (can.  1010,  1011). 

Resp.  2.°  Singulis  ordinatis  dari  debet  authenticum  ordina¬ 
tionis  receptae  testimonium ;  qui,  si  ab  Episcopo  extraneo  cum 
litteris  dimissoriis  promoti  fuerint,  illud  proprio  Ordinario 
exhibere  debent  pro  ordinationis  adnotatione  in  speciali  libro 
in  archivo  servando  (can.  1010,  §  2). 

919.  Quaer.  4.°  An  vel  quomodo  peccet  ordinatus  qui  omit¬ 
tit  recitationem,  precum  quae  post  ordinationem  per  modum 
paenitentiae  ab  Episcopo  imponuntur ? 

Resp.  Non  consentiunt  de  hoc  theologi.  Alii  enim  dicunt,  eum 
peccare  graviter,  quia  materia  praecepti  est  gravis.  Alii  tenent, 
illum  minime  peccare ,  quia  Episcopus  praeceptum  non  imponit. 
Alii  tandem  censent,  huiusmodi  omissionem  non  vacare  quidem 
culpa,  sed  venialem  non  excedere.  Haec  sententia  probabilior 
videtur.  Vide  S.  Alph.,  n.  829. 

Quoad  istas  preces,  haec  habetur  S.  R.  C.  declaratio  27  iun. 
1899,  ad  1,  n.  4042:  «Pro  nocturno  talis  diei  intelligendus  est 
nocturnus  ferialis,  vel  primus  festi,  aut  dominicae  in  Psalterio, 
prouti  ordinatio  in  feria,  festo,  aut  dominica  habita  sit».  Non 
tamen  recitari  debet  invitatorium,  nec  hymnus,  nec  lectiones 
(S.  R.  C.,  10  iul.  1903,  n.  4117). 

N.  B.  Sacerdotes  Missam,  qua  ordinantur,  concelebrant  cum 
Episcopo,  et  possunt  eam  ad  propriam  intentionem  applicare, 
immo  et  stipendium  recipere.  Vide  n.  385,  II.  Cfr.  Gasparri ,  1.  c., 
nn.  360,  547. 

920.  Quaer.  5.°  An  vel  quomodo  neosacerdotes  tres  Missas 
ab  Episcopo  praescriptas  legere  teneantur ? 

Resp.  l.°  Non  tenentur  eas  applicare  ad  Episcopi  intentio¬ 
nem,  et  proinde  stipendium  pro  illis  accipere  possunt.  Ita  com¬ 
muniter.  S.  Alph.,  ibid. 

Resp.  2.°  Nec  apparet  obligatio  gravis  eas  Missas  celebrandi ; 
neque  prius  dicendae  sunt,  quam  adveniant  dies  in  quibus  hu¬ 
iusmodi  Missae,  sive  votivae,  sive  diei  currentis ,  iuxta  rubricas 
celebrari  possint.  Cfr.  Ephem.  liturg.,  vol.  17,  pag.  553  seq.  — 
«Missae  debent  esse  una  de  Spiritu  Sancto,  altera  de  B.  Ma¬ 
ria  V.,  tertia  pro  defunctis».  Vide  S.  Alph.,  ibid. 

Quaer.  6.°  Ad  quid  clerici  teneantur  vi  oboedientiae  quam 
in  sua  ordinatione  Episcopo  promiserunt ? 

Resp.  Tenentur:  l.°  ad  suscipiendum  ac  fideliter  adimplen¬ 
dum  munus  quod  ipsis  ab  Episcopo  commissum  sit,  quoties 
et  quandiu  id,  iudicio  proprii  Ordinarii,  exigat  Ecclesiae  ne¬ 
cessitas ,  nisi  legitimum  impedimentum  excuset  (can.  128).  - — 
2.°  Praeterea  omnes  clerici,  praesertim  vero  presbyteri,  spe¬ 
ciali  obligatione  tenentur  suo  quisque  Ordinario  reverentiam 
et  oboedientiam  exhibendi  (can.  127). 

Quaer.  7.°  An  et  quatenus  clerici  in  sacris  constituti ,  possint 
ingredi  religionem ? 

Resp.  Cfr.  dicta  in  n.  184,  b),  l.° 

Quaer.  8.°  Quomodo  peccet  qui  ordinatur  sine  animo  ascen¬ 
dendi  ad  sacerdotium? 

Resp.  Peccat  saltem  leviter,  quia  Ecclesia  huius  ordinatio¬ 
nem  omnino  prohibet.  Cfr.  can.  973,  §  l.° 

Quaer.  9.°  Ad  quid  teneantur  sacerdotes  quoad  studia? 

Resp.  l.°  Clerici  studia,  praesertim  sacra,  recepto  sacerdotio 
debent  non  intermittere ;  et  in  sacris  disciplinis  solidam  doc¬ 
trinam  a  maioribus  traditam  et  communiter  ab  Ecclesia  recep¬ 
tam  sectari  debent,  devitantes  profanas  vocum  novitates  et  falsi 
nominis  scientiam  (can.  129). 

Resp.  2.°  Expleto  studiorum  curriculo  sacerdotes  omnes 
(saeculares),  etsi  beneficium  paroeciale  aut  canonicale  conse¬ 
cuti,  nisi  ab  Ordinario  loci  ob  iustam  causam  fuerint  exempti, 
examen  singulis  annis  saltem  per  integrum  triennium  in  diver¬ 
sis  sacrarum  scientiarum  disciplinis,  antea  opportune  designa¬ 
tis,  subire  debent  secundum  modum  ab  eodem  Ordinario  de¬ 
terminandum  (can.  130,  §  1). 

Quod  si  examina  dare  noluerint,  ab  Ordinario  congruis  poe¬ 
nis  cogi  debent  (can.  2376). 

Resp.  3.°  Sacerdotes  vero  religiosi  post  absolutum  studiorum 
curriculum,  quotannis  saltem  per  quinquennium  examinari  de¬ 
bent  a  doctis  gravibusque  patribus  in  variis  doctrinae  sacrae 
disciplinis  antea  opportune  designatis  (can.  590)  (1).  Excipiun¬ 
tur:  l.°  qui  docent  sacram  theologiam,  vel  ius  canonicum,  vel 
philosophiam  scholasticam ;  2.°  qui  a  Superioribus  maioribus 
gravem  ob  causam  fuerint  exempti  (ex  toto  vel  ex  parte)  (ibid.). 

N-  B.  l.°  Gonferentiis  seu  collationibus  de  re  morali  et  liturgica  a 
loci  Ordinario  stabilitis  interesse,  aut,  deficiente  conventu,  scriptam 
casuum  solutionem  mittere  debent,  nisi  a  loci  Ordinario  exemptio- 


(1)  Etsi  religiosi  sint  parochi,  quaecumque  sit  illorum  paroecia,  debent  subire 
hoc  examen  in  canone  590  praescriptum,  et  non  aliud  de  quo  in  can.  130  (resp.  2.*), 
nec  de  exitu  huius  examinis  debet  Superior  regularis  certiorem  facere  loci  Ordi¬ 
narium,  nam  hoc  examen  subeunt  quatenus  religiosi,  non  autem  quatenus  parochi. 
Quod  si  loci  Ordinario  constet  Superiores  esse  negligentes  circa  hoc  examen,  poterit 
Wc  recurrere  ad  S,  0,  de  Religiosis  (Comw.  CoR,  14  iul.  1923 :  Acta,  RIV,  pag. 

nem  antea  expresse  obtinuerint:  a)  tum  omnes  sacerdotes  saecula¬ 
res;  b)  tum  religiosi  licet  exempti  curam  animarum  habentes,  c)  et 
etiam,  si  collatio  in  eorum  domibus  non  habeatur,  alii  religiosi  qui 
facultatem  audiendi  confessiones  ab  Ordinario  obtinuerunt  (can.  131, 
§  3).  Cfr.  Ferreres,  Inst.  can.,  vol.  1,  n.  281  seq. 

2.°  Huiusmodi  conferentiae  haberi  debent  saltem  semel  in  mense 
etiam  in  qualibet  religiosorum  formata  domo,  et  omnes  clerici  pro¬ 
fessi  qui  studio  sacrae  theologiae  operam  navant  aut  illud  expleve¬ 
runt  et  in  domo  degunt,  assistere  tenentur,  nisi  aliud  in  constitu¬ 
tionibus  caveatur  (can.  591).  Cfr.  Ferreres,  1.  c.,  n.  885. 

Obligatio  interessendi  tam  pro  a)  quam  pro  b),  est  gravis  saltem 
pro  confessariis,  ut  patet  ex  poenis  can.  2377  statutis.  Cfr.  Ferreres, 
Derecho  sacramental  y  penal  especial,  n.  972. 

APPENDIX 

DE  VOCATIONE  CLERICALI 

921.  I.  Certo  datur  vocatio  divina  ad  sacerdotium. — Constat 
ex  clarissimis  Scripturae  sacrae  testimoniis.  Sic  (Hebr.  5,  4)  : 
Nec  quisquam  sumit  sibi  honorem,  sed  qui  vocatur  a  Deo  tan- 
quam  Aaron.  —  Et  (Ioann.  15,  16)  :  Non  vos  me  elegistis,  sed 
ego  elegi  vos. 

An  vero  haec  vocatio  obliget  sub  gravi?  —  Affirmandum  ali¬ 
quibus  videtur,  quando  signa  indubia  vocationis  habentur,  id 
est  ob  maxima  salutis  pericula,  in  quibus  versabitur  ille  qui, 
spreta  vocatione  divina,  proprio  marte  aliquem  statum  mun¬ 
danum  amplectitur. 

Hinc  ait  S.  Alph.,  hanc  vocationem  tanti  esse  momenti,  ut  ab  ea 
pendeat  aeterna  salus  tam  ordinandorum,  quam  multorum  fidelium. 
—  Alii  tamen  distinguunt  inter  vocationem  imperativam,  qua  Deus 
vocans  imponit  obligationem  parendi,  et  vocationem  invitativam 
tantum,  qua  Deus  invitat  ad  statum  clericalem,  sed  obligationem 
strictam  non  imponit.  Priorem  dicunt  obligare  sub  gravi,  posterio¬ 
rem  non  ita ;  ideoque  hoc  secundo  modo  vocatus,  si  renuat  obtem¬ 
perare,  non  videtur  posse  reprehendi  de  culpa  saltem  gravi  (1). 

Bene  tamen  nota;  l.°  Vocari  a  Deo  dicuntur  qui  a  legitimis 
Ecclesiae  ministris  vocantur  (Catech.  Cone.  Trid.,  p.  2,  de  ord. 
sacram.,  cap.  3) ;  2.°  conditio  quae  ex  parte  ordinandi  debet 
attendi,  quaeque  vocatio  sacerdotalis  appellatur,  nequaquam 
consistere,  saltem  necessario  et  de  lege  ordinaria,  in  interna 
quadam  adspiratione  subiecti,  seu  invitamentis  Spiritus  Sancti, 
ad  sacerdotium  ineundum.  —  Sed  e  contra,  nihil  plus  in  ordi¬ 
nando,  ut  rite  vocetur  ab  Episcopo,  requiri,  quam  rectam  in¬ 
tentionem  simul  cum  idoneitate  in  iis  gratiae  et  naturae  dotibus 


(1)  Cfr.  Gasparri,  De  sacra  ordin.,  vol.  1,  nn.  110  et  114;  Icard,  Praei,  iur,  can.  ad 
S.  Sulplt.,  nn,  318,  319  j  Gtnioot,  vol.  3,  n.  26. 

reposita,  et  per  eam  vitae  -probitatem  ac  doctrinae  sufficientiam 
comprobata,  quae  spem  fundatam  faciant  fore  ut  sacerdotii 
munera  recte  obire  eiusdemque  obligationes  sancte  servare 
queat»  (1). 

Unde  Codex  canonicus  statuit:  «Sacram  ordinationem  licite 
recipit,  qui  ad  normam  sacrorum  canonum  debitis  qualitatibus, 
mdicio  proprii  Ordinarii,  praeditus  sit,  neque  ulla  detineatur 
irregularitate,  aliove  impedimento»  (can.  968,  §  1). 

922.  II.  Signa  igitur  divinae  vocationis  ad  statum  eccle¬ 
siasticum  praecipua  sunt  sequentia :  scientia  conveniens,  pro¬ 
bitas  vitae,  recta  intentio ,  seu  desiderium  vacandi  divinae  glo¬ 
riae  et  saluti  animarum.  S,.  Alph.,  n.  802. 

Qui  sine  vocatione  ex  talibus  signis  explorata  in  sacrum  ministe¬ 
rium  se  intrudit,  non  potest  a  magna  praesumptione  et  forte  a  gravi 
culpa  excusari,  cum  magno  damnationis  periculo  se  exponat.  Haec 
tamen  intelligenda  sunt  de  eo  qui  ordines  suscipit  sine  vitae  probi¬ 
tate  ac  sine  requisita  aptitudine.  Etenim  si  haec  habeat  ac  simul 
sincere  proponat  onera  sacro  ordini  adnexa  adimplere,  non  videtur 
damnandus  de  culpa  gravi.  Genicot,  2,  n.  25. 

Maiori  autem  periculo  se  committunt  Episcopi,  qui  non  vocatos 
ad  ordines  sacros  promovent,  ex  illo  Apost.,  1  Tim.  5,  22 :  Manus  cito 
nemini  imposueris,  neque  communicaveris  peccatis  alienis.  Hinc 
Codex  exigit  in  ordinando  mores  ordini  recipiendo  congruentes 
(can.  974,  §  1).  Cfr.  nn.  875,  II,  et  876.  Vide  Casus,  n.  33. 

Quaeres.  Quid  agendum  Episcopo,  ut  candidatos  ad  sacros  ordi¬ 
nes  satis  probet? 

Resp.  Sic  S‘.  Alphonsus,  n.  803:  «Ad  hanc...  probationem  ab  Epi¬ 
scopo  exquirendam,  non  quidem  sufficit  quod  ipse  nihil  mali  noverit 
de  ordinando,  sed  debet  fieri  certus  de  eius  positiva  probitate,  iuxta 
sublimitatem  gradus,  ad  quem  ille  inhiat  ascendere... Qua  de  re 
Episcopi  in  hac  probatione  expetenda  non  debent  esse  contenti  sim¬ 
plici  attestatione  parochorum,  qui  humanis  ducti  respectibus  in 
huiusmodi  attestationibus  concedendis  facile  clericis  indulgent,  ne 
in  se  attrahant  ipsorum  odium  eorumque  propinquorum ;  sed  insu¬ 
per  ab  aliis  fide  dignis,  capta  secreta  informatione,  certi  fieri  debent, 
non  solum  quod  initiandus  non  fuerit  malus...,  sed  etiam  quod...  sit 
positive  bonus,  scilicet  quod  vitam  agat  spiritualem,  sit  assiduus  in 
ecclesiis,  Sacramenta  frequentet  et  orationem,  vivat  a  saecularibus 
segregatus,  sociis  morigeratis  comitetur,  studio  vacet,  modesta  uta¬ 
tur  veste»,  etc.  Vide  supra,  n.  914. 

Vide  alia  plura  de  obligationibus  clericorum  in  nn.  51  seq. 


(1)  Ita  Commlss.  Cardinal,  in  exam.  op.  canonici  Lathitton,  La  vocation  sacer¬ 
dotale.  Cfr.  Eplst.  Card.  Secret.  Status,  7  iul.  1912  :  Acta,  IV,  pag.  485. 

TRACTATUS  XVIII 
De  matrimonio 


923.  Matrimonium  dicitur  a  matris  munere,  ut  habent  commu¬ 
niter  theologi  cum  5.  Thoma.;  quia  in  hac  societate  praecipuae  partes 
ad  matrem  pertinere  videntur.  Matrimonium  appellatur  etiam  con- 
iugium  a  communi  iugo,  cui  vir  et  mulier  subiiciuntur.  Item  vocatur 
nuptiae  vel  connubium  a  verbo  nubere,  quia  sponsae  olim  velaban¬ 
tur,  cum  viris  traderentur.  Item  dicitur  consortium,  quia  vir  et 
mulier  communem  sortem  habent. 

Magnopere  iuvat  instruere  fideles  de  matrimonii  excellentia  et 
sanctitate,  virtutem  tamen  continentiae,  ut  par  est,  multo  magis 
extollendo.  Vide  n.  945,  q.  14. 


CAPUT  I 

DEFINITIO  ET  DIVISIO  MATRIMONII 

924.  Definitio.  —  Matrimonium  bifariam  spectari  potest, 
scilicet  ut  contractus  et  ut  sacramentum. 

1. °  Matrimonium  ut  contractus  est  conventio,  qua  vir  et 
mulier:  a)  sibi  invicem  legitime  tradunt  dominium  in  corpora 
in  ordine  ad  actus  ex  se  aptos  ad  generationem  prolis,  et  b)  se 
obligant  ad  individuam  vitae  societatem. 

2. "  Matrimonium  ut  sacramentum  definitur  :  Sacramentum 
Novae  Legis  gratiam  conferens  ad  legitimam  viri  et  mulieris 
coniunctionem  sanctificandam  et  ad  prolem  pie  suscipiendam 
sancteque  educandam. 

925.  Divisio.  —  Matrimonium  spectari  potest  tum  quoad 
coniunctionem  viri  et  mulieris,  tum  quoad  vinculum  quod  ex 
ea  oritur  ;  hinc  dicitur  : 

1. °  In  fieri ,  vel  in  facto  esse.  Matrimonium  in  fieri  dicitur 
ipse  actualis  (seu  dum  celebratur)  contractus,  qui  mutuo  con¬ 
sensu  viri  et  mulieris  perficitur.  Vocatur  autem  in  facto  esse 
connubium  perseverans  in  vinculo  quod  ex  matrimoniali  con¬ 
tractu  provenit. 

2. °  Legitimum ,  ratum,  et  consummatum.  Matrimonium  le¬ 
gitimum  est,  quod  ab  infidelibus  valide  contrahitur,  iuxta  le¬ 
gem  naturalem  ac  civilem  essentialia  matrimonii  statuentes 

(can.  1015,  §  3).  —  Matrimonium  ratum  est,  quod  contrahitur 
inter  Christianos  nullo  impedimento  irretitos,  inter  quos  tamen 
post  contractum  nondum  intercessit  commercium  coniugale 
(ibid.,  §  1).  Dicitur  ratum ,  quia  non  solum  natura  et  ius  civile, 
sed  etiam  Ecclesia  illud  approbat  et  ratum  habet.  —  Matrimo¬ 
nium  ratum  et  consummatum,  si  inter  coniuges  locum  habuerit 
coniugalis  actus,  ad  quem  natura  sua  ordinatur  contractus  ma¬ 
trimonialis  et  quo  coniuges  fiunt  una  caro  (ibid.). 

N.  B.  Celebrato  matrimonio,  si  coniuges  simul  cohabita- 
verint,  praesumitur  consummatio,  donec  contrarium  probetur 
(ibid.,  §  2). 

3. °  Verum  et  -putativum.  Verum  dicitur,  quod  reapse  et 
valide  contractum  est,  et  ut  tale  probatur.  —  Putativum,  quod 
ab  una  saltem  parte  bona  fide  celebratum,  nullum  tamen  est 
a  parte  rei ;  conditionem  putativi  retinet,  donec  utrique  parti 
de  nullitate  certo  constet  (ibid.,  §  4).  Vide  n.  1104. 

4. °  Canonicum,  politicum  seu  civile,  conscientiae  et  morga- 
naticum.  Canonicum  dicitur,  in  quo  omnia  concurrunt  quae¬ 
cumque  a  sacris  canonibus  ad  matrimonium  praescripta  sunt. 
—  Politicum  seu  civile,  si  praeterea  concurrant  ea  quae  legibus 
civilibus  exiguntur  ut  gaudeat  civilibus  effectibus.  —  Conscien¬ 
tiae  seu  secretum,  quod,  dispensatis  proclamationibus,  secreto 
celebratur  coram  loci  parocho  (aut  alio  sacerdote  legitime  dele¬ 
gato)  et  duobus  testibus,  qui  omnes  secretum  de  celebrato  ma¬ 
trimonio  servare  debent  (can.  1104)  (1).  —  Morganaticum,  quod 
est  legitima  coniunctio  inter  personam  nobilem  et  aliam  inferio¬ 
ris  conditionis  sub  eo  pacto,  ut  tam  coniux  inferioris  conditionis 
quam  filii  inde  suscepti  contenti  sint  certa  et  determinata  por¬ 
tione  bonorum,  et  a  ceteris  bonis  avitis  et  paternis,  una  cum 
titulis,  dignitatibus  et  insignibus  abstineant  (2). 

926.  Quaesita.  —  Quaer.  l.°  Qualis  copula  requiratur  ad 
matrimonii  consummationem? 

Resp.  Ad  hoc  ut  matrimonium  sit  consummatum,  requiritur 
ut  matrimonio  rato  accedat  copula  per  se  apta  ad  generatio¬ 
nem.  Ita  omnes.  —  Ut  vero  copula  per  se  sit  apta  ad  genera¬ 
tionem,  requiritur:  a)  ut  vir  seminaverit,  b )  intra  vas  mulieris, 
i.  e.  intra  vaginam,  vel  saltem  ad  os  eius.  Ita  communiter . 

Non  autem  requiritur  seminatio  mulieris,  iuxta  sententiam 
hodie  certam.  Ratio  est,  quia  semen  mulieris  non  est  necessa¬ 
rium  ad  generationem,  quamvis  probabiliter  eam  iuvet.  Et¬ 
enim  elementum  necessarium  ex  parte  mulieris  ad  generatio- 


(1)  Vide  n.  1089.  Clr.  Ferrere s,  Los  Esponsales,  n.  414  seq. ;  Gasparri,  n.  1025. 

(2)  C'fr.  Gasparri,  n,  258;  Pesch,  De  matrim.,  n.  835;  Wernz,  n.  29,  nota  15, 

nem,  non  est  semen  emissum  ex  glandulis  vulvo-vaginalibus, 
sed  ovulum,  quod  singulis  fere  mensibus  ex  ovariis  decidit. 
Cfr.  vol.  i,  n.  500. 

Utrum  vero  ad  consummationem  matrimonii  requiratur  ut 
femina  ovariis  et  utero  non  careat,  quaestio  est  hodie  acriter 
controversa,  ut  exponitur  in  n.  1005. 

Quaer.  2.°  An  detur  adhuc  matrimonium  praesumptum? 

Resp.  Negative.  Etenim  tale  matrimonium,  de  quo  auctores 
hic  mentionem  facere  solebant  (Gasparri,  n.  237;  Ball.-P., 
vol.  6,  n.  123  seq.),  quodque  tantum  in  regionibus  non  subiectis 
cap.  Tametsi  locum  habere  poterat,  nunc  ex  decreto  Leonis  XIII, 
15  febr.  1892,  et  praesertim  ex  decreto  Ne  temere  atque  ex  Co¬ 
dice,  abolitum  est.  Cfr.  Ball.-P .,  vol.  6,  pag.  111  (ed.  3.a). 

Quaer.  3.°  An  matrimonium  civile  liceat ? 

Resp.  l.°  Si  per  matrimonium  civile  nihil  aliud  intelligatur 
nisi  extrinseca  caeremonia  ad  explendas  formas ,  quae  ab  auctori¬ 
tate  civili  exigi  solent ,  licitum  est  illam  caeremoniam  explere  (1). 

Resp.  2.°  Immo,  cum  ex  omissis  caeremoniis  civilis  matri¬ 
monii ,  plura  damna  et  spiritualia  et  temporalia  obvenire  pos¬ 
sint,  generatim  non  licet  eas  omittere ;  praesertim  si,  ut  in  plu¬ 
ribus  accidit  regionibus  Americae  latinae  (2),  nullum  aliud 
admittatur  matrimonium  nisi  civile :  tunc  enim,  hoc  omisso, 
proles  nequaquam  ut  legitima  a  civili  potestate  haberetur,  et 
praeterea  integrum  erit  alteri  coniugi  ab  altero  discedere  et 
aliud  (civile)  inire  matrimonium  (3). 

Quaer.  4.°  Quandonam  haec  civilis  caeremonia  peragen¬ 
da  sit? 

Resp.  Eam  peragere  fideles  non  debent  antequam  matrimo¬ 
nium  coram  Ecclesia  celebraverint.  Et  si  qua  coactio  (cfr.  v.  gr. 
Cod.  civ.  Urug.,  a.  84),  aut  absoluta  necessitas,  quae  facile  ad¬ 
mittenda  non  est,  eiusmodi  ordinis  invertendi  causa  esset,  tunc 
omni  diligentia  utendum  erit,  ut  matrimonium  coram  Ecclesia 
quamprimum  contrahatur,  atque  interim  contrahentes  seiuncti 
consistant  (4). 

Quaer.  5.°  An  iure  civili  hispano  permittatur  matrimonium 
conscientiae? 

Resp.  Affirmative ,  immo  et  effectus  civiles  (ex  art.  79)  habe- 


(1)  S.  C.  Cone.,  7  ian.  1890  (II  Monitore,  vol.  11,  pag.  388). 

(2)  V.  gr.  in  Brasilia,  ex  art.  72  legis  diei  24  ian.  1891;  in  Chii.,  ex  lege 
10  ian.  1884,  etc.  Cfr.  Giobbio,  Diplomazia  eccles.,  vol.  3,  n.  76  seq. 

(3)  Cfr.  Inst.  S.  Paenit.,  15  ian.  1866,  apud  App.  ad  C.  Plen.  Amer,  lat.,  n.  CXXIX 
(alias  CXXX),  et  apud  Buccer.,  Enchir.,  n.  730  (ed.  2.a) ;  Casus  Romae  ad  S.  Apolly 
nar.,  apud  Analecta  eccles.,  vol.  10,  pag.  227. 

(4)  Cfr.  cit.  Instr.  S.  Paenit,,  n.  7. 

re  potest,  si  de  consensu  utriusque  coniugis  hoc  matrimonium 
inscribatur  in  regesto  secreto,  quod  cum  debitis  cautelis  asser¬ 
vatur  apud  la  Direccion  general  dei  Registro  civil. 


CAPUT  II 

DE  MATRIMONII  NATURA 

927.  Principia.  ■ —  I.  Matrimonium  Christianorum  ritu  legi¬ 
timo  celebratum,  est  verum  et  proprie  dictum  Novae  Legis  sa¬ 
cramentum. —  Probatur:  l.°  ex  Epistola  S.  Pauli  ad  Eph.  5, 
32,  ubi  dicit :  Sacramentum  hoc  magnum  est ,  ego  autem  dico 
in  Christo  et  in  Ecclesia.  —  2.°  Ex  Cone.  Trid.,  sess.  24,  can.  1 : 
Si  quis  dixerit ,  matrimonium  non  esse  vere  et  proprie  unum  ex 
septem  legis  euangelicae  Sacramentis  a  Christo  Domino  insti¬ 
tutum ,  sed  ab  hominibus  in  Ecclesia  inventum ,  neque  gratiam 
conferre,  anathema  sit.  —  Ex  S.  Augustino  (lib.  de  bono  con- 
iugali,  c.  18)  :  In  Christianorum  nuptiis  plus  valet  sajictitas  sa¬ 
cramenti,  quam  fecunditas  uteri. 

II.  Christus  Dominus  ad  sacramenti  dignitatem  evexit  ip¬ 
sum  contractum  matrimonialem  validum  inter  baptizatos.  — 
Quare  inter  baptizatos  nequit  matrimonialis  contractus  validus 
consistere,  quin  sit  eo  ipso  sacramentum  (can.  1012)  (1). 

III.  Matrimonii  finis  primarius  est  procreatio  atque  educa¬ 
tio  prolis ;  secundarius  mutuum  adiutorium  et  remedium  con¬ 
cupiscentiae  (can.  1013,  §  1). 

IV.  Essentiales  matrimonii  proprietates  sunt  unitas  ac  in¬ 
dis  solubilitas ,  quae  in  matrimonio  Christiano  peculiarem  obti¬ 
nent  firmitatem  ratione  sacramenti  (ibid. ,  §  2).  Cfr.  n.  1103,  I. 

Unitas  matrimonii  in  eo  sita  est,  quod  matrimonium  sit  con- 
iunctio  unius  viri  cum  una  femina. 

1. °  Certum  est,  polyandriam  simultaneam  pugnare  cum 
lege  naturali,  quia  praecipuis  matrimonii  finibus  adversatur, 
nempe  generationi  prolis  et  bonae  eius  educationi.  Ita  omnes. 

2. °  Certum  est,  polygamiam  simultaneam  esse  in  omni  casu 
prohibitam,  saltem  de  iure  positivo  divino  Novae  Legis,  ut  con¬ 
stat  ex  Luc.  16,  18  :  Omnis  qui  dimittit  uxorem  suam,  et  alte¬ 
ram  ducit,  moechatur.  Constat  pariter  ex  Cone.  Trid.,  sess.  24, 
can.  2. 

3. °  Certum  est,  secundas  nuptias  et  ulteriores  esse  licitas 


(1)  CIr.  Leo  XIII,  Encycl.  Arcanum,  10  lebr.  1880 :  Acia  Leonis  XIIJ,  vol  2 
pag.  25, 

tam  viro  quam  mulieri,  etiam  sub  lege  evangelica.  —  Constat 
ex  auctoritate  et  praxi  Ecclesiae,  necnon  ex  Scriptura  sacra, 
1  Cor.  7,  39  :  Mulier  alligata  est  legi ,  quanto  tempore  vir  eius 
vivit;  quod  si  dormierit  vir  eius ,  liberata  est:  cui  vult  nubat, 
tantum  in  Domino.  Item  ex  Codice :  Licet  casta  viduitas  hono¬ 
rabilior  sit,  secundae  tamen  et  ulteriores  nuptiae  validae  et  lici¬ 
tae  sunt  (can.  1142). 

De  matrimonii  indissolubilitate  dicetur  infra,  ubi  de  separa¬ 
tione  coniugum,  n.  1106  seq. 

V.  Matrimonium  gaudet  favore  iuris ;  quare  in  dubio  stan¬ 
dum  est  pro  valore  matrimonii,  donec  contrarium  probetur,  sal¬ 
vo  praescripto  can.  1127  circa  privilegium  Paulinum  (can.  1014). 

VI.  Baptizatorum  matrimonium  regitur  iure  non  solum  di¬ 
vino,  sed  etiam  canonico.  Competentia  civilis  potestatis  refertur 
ad  effectus  mere  civiles  eiusdem  matrimonii  (can.  1016). 


CAPUT  III 

DE  MATERIA  ET  FORMA  MATRIMONII 

928.  I.  Materia  remota  sacramenti  matrimonii  sunt  cor¬ 
pora  sponsorum  in  contractu  matrimonii  invicem  tradenda. 

Materia  autem  proxima  est  traditio  ipsa  corporum,  quae  per 
verba  aut  signa  consensum  exprimentia  perficitur.  Sic  commu¬ 
niter  theologi. 

Nonnulli  sunt,  qui  materiam  proximam  constituerunt  in  im¬ 
positione  manuum  sacerdotis;  sed  haec  sententia  omni  prorsus 
caret  fundamento,  et  ut  obsoleta  reiicienda  est.  Cfr.  n.  929. 

II.  Forma  consistit  in  mutua  contrahentium  acceptatione 
verbis  aut  signis  expressa.  Ita  pariter  communius. 

Verum  quonam  pacto  consensus,  seu  contractus  contrahen¬ 
tium  verbis  aut  signis  expressus,  constituit  formam  sacramenti, 
cum  etiam  in  materia  reperiatur?  —  Dicendum  est  contractum, 
seu  consensum  sponsorum,  reperiri  tum  in  materia,  tum  in  for¬ 
ma  sacramenti  matrimonii,  sed  sub  diverso  respectu.  Est  in 
materia ,  quatenus  mutuam  alterius  in  alterum  potestatis  tradi¬ 
tionem  exprimit ;  est  autem  in  forma,  quatenus  acceptationem 
mutuam  huius  traditionis  significat.  Vel,  ut  alii  explicant,  verba 
et  signa  sponsorum  in  contrahendo  sunt  simul  materia  et  for¬ 
ma  :  sunt  materia,  in  quantum  exprimunt  traditionem  corpo¬ 
rum  ;  sunt  forma ,  in  quantum  acceptationem  traditionis  exhi¬ 
bent.  Ita  communiter, 

Quicquid  sit,  in  praxi  nullum  incommodum  est  timendum, 
dummodo  in  contractu  celebrando  forma  praescripta  ab  Eccle¬ 
sia  servetur.  Vide  nn.  1054  seq. ;  Gury ,  nn.  765,  766. 


CAPUT  IV 

DE  MINISTRO  ET  SUBIECTO  MATRIMONII 

929.  I.  Hodie  certum  est,  ministros  matrimonii  ipsos  esse 
contrahentes.  —  Etenim  matrimonia  absque  praesentia  sacer¬ 
dotis,  ex  Cone.  Trid.,  sess.  24,  De  reform.,  c.  1,  erant  valida  in 
locis  ubi  non  fuerat  promulgatum  decretum  quo  invalidaban- 
tur ;  nunc  etiam  quibusdam  in  casibus  valida  sunt,  v.  gr.  in 
casu  can.  1098,  1099.  Vide  nn.  1079  seq.  Aliunde,  iuxta  declara¬ 
tionem  Pii  IX  et  iuxta  canonem  1012  (vide  n.  927,  II),  matrimo¬ 
nia  Christianorum  nequeunt  esse  valida  absque  sacramento. 
Ergo  datur  sacramentum  matrimonii,  etiamsi  a  sacerdote  non 
conferatur;  ergo  sacerdos  non  est  minister  sacramenti.  Vide 
S.  Alph.,  n.  897. 

930.  II.  Sublectum  sacramenti  matrimonii  est  omnis  homo 
baptizatus,  nullo  impedimento,  sive  naturali,  sive  divino,  sive 
canonico,  laborans. 

Dixi  l.°  omnis  homo  baptizatus;  homines  enim  non  baptizati 
non  sunt  capaces  Sacramentorum  Ecclesiae,  ut  patet.  —  Dixi  2.° 
nullo  impedimento  laborans;  licet  enim  per  se  omnis  homo  bap¬ 
tizatus  sit  subiectum  capax  sacramenti  matrimonii,  per  accidens 
tamen  plures  a  matrimonio  valide  contrahendo  arcentur  prop¬ 
ter  diversa  impedimenta  tum  iuris  naturalis,  tum  iuris  divini, 
aut  ecclesiastici,  ut  infra  suo  loco  dicetur. 

Hinc:  l.°  matrimonium  infidelium ,  licet  validum  esse  possit 
in  ratione  contractus,  non  tamen  est  sacramentum.  Immo  fide¬ 
lis  ipse  contrahens  matrimonium  cum  infideli,  etiam  ex  Papae 
dispensatione,  iuxta  communiorem  sententiam,  contra  plures, 
sacramentum  non  recipit.  Etenim  signum  unionis  Christi  cum 
Ecclesia,  gratiam  sacramentalem  conferens,  neque  in  unione 
viri,  nec  in  unione  mulieris,  sed  in  unione  utriusque  consistit, 
ideoque  uterque  baptizatus  esse  debet.  Gury ,  n.  772. 

2.°  Haeretici  et  schismatici ,  qui  ineundo  matrimonium  le¬ 
ges  Ecclesiae  (quatenus  ad  ipsas  servandas  teneantur  sub  poena 
nullitatis)  accurate  et  integre  servant,  valide  contrahunt  et  sa¬ 
cramento  muniuntur,  cum  nihil  sit  quod  valori  huius  sacra¬ 
menti  obstare  possit.  Hoc  ipsum  confirmat  praxis  Ecclesiae, 
quae  nullimode  eos  adigit  sive  ad  renovandum  consensum,  sive 

ad  benedictionem  nuptialem  recipiendam,  si  resipiscentes  ad 
catholicae  Ecclesiae  unitatem  redeant.  Ita  omnes. 

III.  Sponsi  matrimonium  contrahentes,  in  statu  gratiae 
versari  debent,  quia  matrimonium  est  sacramentum  vivorum. 
Qui  contrahunt  peccato  mortali  coinquinati,  rei  sacrilegii  eva¬ 
dunt,  nec  gratias  sacramentales  sponsis  necessarias  percipiunt. 
Probabiliter  tamen  illae  gratiae  sunt  tantum  suspensae  et,  re¬ 
moto  obice  seu  peccato  mortali,  animae  applicantur,  uti  dixi¬ 
mus  in  nn.  244  seq.,  256  seq.,  298  seq.  —  Pro  praxi,  si  nullus 
fructus  ex  monitione  speretur,  fere  melius  erit  indignum  non 
monere  de  sacrilegio  indigne  accedentis,  ut  saltem  sic  minus 
peccet ;  et  potius  indulgendus  erit  ut  saltem  quamprimum  ad 
confitendum  accedat.  Vide  n.  1103. 

931.  Quaesita.  - —  Quaer.  l.°  An  'parochus  exigere  debeat  ut 
praemittatur  confessio  matrimonio,  vel  ut  libellus  confessionis 
a  sponsis  exhibeatur ? 

Resp.  l.°  Non  potest  absolute  per  se  id  exigere ,  nisi  lex  seu 
praeceptum  Episcopi  illud  statuat.  Debet  nihilominus  eos  ad  hoc 
adhortari  vehementer.  Vide  n.  945,  q.  14. 

Resp.  2.°  Ubi  lex  particularis,  ut  multis  in  locis,  exsistit, 
parochus  confessionem  exigere  debet,  aut  saltem  illius  testimo¬ 
nium. —  Possunt  tamen  quandoque  occurrere  casus,  in  quibus 
haec  lex  exceptionem  admittere  videatur ,  uti  si  matrimonium 
iam  sit  civiliter  contractum,  et  una  pars  testimonium  confes¬ 
sionis  requisitum  exhibeat,  etc.  - —  Ceterum,  si  sponsus  non  sit 
publicus  peccator,  nec  de  eius  indignitate  constet,  rationes  etiam 
minus  graves  sufficere  possunt.  Sed  pro  huiusmodi  rerum  ad- 
iunctis  consultius  est  ut  parochus  ab  ipso  Episcopo  resciat,  quo¬ 
modo  generatim  se  gerere  debeat. 

Quaer.  2.°  An  liceat  matrimonium  inire  cum  publico  pec¬ 
catore? 

Resp.  Affirm.,  si  sponsi  nequeant  sine  incommodo  a  matri¬ 
monio  recedere.  Ita  communius .  —  Quamvis  enim  contrahen¬ 
tes  conficiant  sacramentum,  non  sunt  tamen  ministri  ad  hoc 
deputati. 

Eadem  ratione  puella  catholica,  quae  habet  graves  rationes 
(v.  gr.  ob  circumstantias  familiarum,  aliave  motiva  magni  pon¬ 
deris)  matrimonium  cum  haeretico  ineundi,  non  peccat  illud 
contrahendo,  quamvis  alteri  peccati  materiam  quodammodo 
subministret,  sed  prius  petenda  est  dispensatio,  ut  infra  di¬ 
cetur  (1).  Gury,  n.  774. 

(1)  Vide  alia  inulta  de  sublecto  matrimonii  in  capite  VII  et  sequentibus,  ubi 
de  impedimentis  matrimonii,  De  assjsteptla  p&rqphl  liqiusjilQ<}i  matrimoniis  dteetur 
In  nn.  987,  1016  et  1099, 

CAPUT  V 

DE  PROMISSIONE  MATRIMONII 

932.  Promissio  matrimonii  potest  esse  unilateralis ,  aut  bila¬ 
teralis ,  quae  etiam  vocatur  sponsalia.  Unilateralis  est  contractus 
quo  unus  erga  alterum  se  obligat  ad  celebrandum  cum  ipso 
matrimonium  tempore  congruo,  quin  hic  erga  alium  ullam 
suscipiat  obligationem. 

Bilateralis  seu  sponsalia  est  promissio  deliberata,  mutua 
et  signo  sensibili  expressa  futuri  matrimonii  inter  personas  ha¬ 
biles. 

Per  se  obligat  utramque  partem  haec  promissio.  Dicitur 
inter  personas  habiles ,  i.  e.  quae  valide  et  licite  possunt  matri¬ 
monium  contrahere  illo  tempore  pro  quo  promissio  facta  est ; 
inhabiles  igitur  sunt  quae  detinentur  canonico  aliquo  impedi¬ 
mento  sive  dirimente  sive  impediente  quod  sit  de  se  perpe¬ 
tuum;  et  etiam  quae  ex  defectu  aetatis,  vel  ex  inopia  iudicii  in¬ 
habiles  sunt  ad  quoslibet  actus  humanos. 

Principia.  —  I.  Matrimonii  promissio,  sive  unilateralis , 
sive  bilateralis  seu  sponsalitia ,  irrita  est  pro  utroque  foro ,  nisi 
facta  fuerit:  a)  per  scripturam  subsignatam  a  partibus,  b)  et 
vel  a  parocho,  aut  loci  Ordinario,  vel  a  duobus  saltem  testibus 
(can.  1017,  §  1). 

II.  Si  utraque  vel  alterutra  pars  scribere  nesciat  vel  ne¬ 
queat,  ad  validitatem  id  in  ipsa  scriptura  adnotetur,  et  alius 
testis  addatur,  qui  cum  parocho,  aut  loci  Ordinario,  vel  duobus 
testibus,  de  quibus  in  §  1,  scripturam  subsignet  (ibid. ,  §  2). 

Ex  vigenti  disciplina  nulla  sunt  in  utroque  foro,  etiam  si  iura- 
mento  firmentur,  sponsalia : 

1. °  Quae  scripto  inita  non  fuerunt. 

2. °  Quae  subscripta  non  fuerunt  a  partibus,  si  hae  sciant  et  pos¬ 
sint  subscribere. 

3. °  Quae  inita  non  fuerunt  coram  parocho  loci,  aut  loci  Ordina¬ 
rio,  vel  saltem  coram  duobus  testibus. 

4. °  Quae  subscripta  non  fuerunt  a  parocho,  aut  Ordinario,  aut 
testibus  coram  quibus  inita  fuerunt. 

5. °  Quae  unico  contextu  subscripta  non  fuerunt  ab  omnibus  qui 
subscribere  debent. 

6. "  Si  desit  subscriptio  alius  testis  (praeter  subscriptionem  pa¬ 
rochi  loci,  aut  Ordinarii,  aut  duorum  testium)  casu  quo  uterque 
vel  alteruter  ex  contrahentibus  subscribere  non  possit  vel  nesciat. 

7. °  Si  in  hoc  ultimo  casu  in  scriptura  non  adnotetur,  contrahen¬ 
tes  vel  horum  alterum  subscribere  non  posse  aut  nescire, 


933 


DE  PROMISSIONE  MATRIMONII 


591 


III.  Ex  matrimonii  promissione,  licet,  valida  sit,  nec  ulla 
iusla  causa  ab  eadem  implenda  excuset ,  non  datur  actio  ad  pe¬ 
tendam  matrimonii  celebrationem.;  datur  tamen  ad  reparatio¬ 
nem  damnorum ,  si  qua  debeatur  (ibid.,  §  3). 

933.  Hinc  inferes :  l.°  Omnes  promissiones  matrimoniales,  in 
quibus  non  concurrant  sollemnitates  in  hoc  canone  praescriptae, 
ita  abrogantur  a  iure,  ut  nullam  obligationem  pariant,  non  modo 
in  foro  externo,  sed  neque  in  conscientiae  foro.  Similem  abrogatio¬ 
nem  iam  fecerat  decret.  Ne  temere  (2  aug.  1907)  pro  universa  Ec¬ 
clesia;  et  antea  in  Hispania  et  in  Amer.  lat.  (1),  sed  tantum  quoad 
contractus  bilaterales. 

2. °  Promissiones  validae,  sive  unilaterales  sive  bilaterales,  pa- 
riunt  quidem  per  se  obligationem  in  conscientia  etiam  ad  contrahen¬ 
dum  matrimonium,  sed  nullam  dant  actionem  sive  ius  ut  quis  apud 
tribunalia  possit  obligare  aliam  partem  ad  matrimonii  celebratio¬ 
nem,  et  hoc  quamvis  nulla  sit  ca,usa  iusta  excusans  a  promissione 
implenda.  Haec  denegatio  actionis  est  noviter  inducta  per  Codicem. 
Cessat  era;o  impedimentum  impediens  quod  actionem  concedebat 
impediendi  matrimonii  celebrationem  cum  tertia  persona. 

Datur  nihilominus  actio  ad  postulandam  damnorum  reparatio¬ 
nem,  v.  gr.  si  quis  mala  fide  seduxerit  puellam  sub  promissione  sol¬ 
lemni  matrimonii,  vel  in  causa  fuit  cur  illa  alias  favorabiles  nuptias 
amitteret.  Tum  damnorum  sibi  illatorum  reparationem  petere  pote¬ 
rit  in  tribunali,  non  autem  matrimonii  celebrationem ;  immo  haec 
actio  (quae  est  mixti,  fori)  non  suspendit  matrimonii  celebrationem 
cum  tertia  persona  (Comm.  Cod.,  2-3  iun.  1918:  Acta,  X,  pag.  345). 

3. °  Praeterea  in  disciplina  ante  Codicem  vigente,  ex  sponsalibus 
validis  oriebatur  in  unaquaque  parte  impedimentum  dirimens  pu¬ 
blicae  honestatis  (quod  nunquam  cessabat,  nec  per  mortem  alterius 
partis  contrahentis)  erga  personas  coniunctas  in  primo  gradu  con¬ 
sanguinitatis  cum  altera  parte  contrahente.  Hoc  etiam  impedimen¬ 
tum  abolitum  est  etiam  pro  his  qui  illud  contraxerunt  ante  Codicem. 
Si  tamen  matrimonium  nulliter  contractum  sit  ante  Codicem  propter 
hoc  impedimentum,  nullum  perseverat  post  Codicem,  donec  conva- 
lidefur  in  forma  exponenda  in  n.  1124  (2). 

Unde  Ecclesia,  quae  usque  ad  finem  saeculi  xix  restitit  abro¬ 
gationi  sponsalium,  etiam  privatorum,  nunc  non  modo  abrogavit 
privata,  sed  etiam  omnem  institutionem  sponsalium. 

4. °  Doctrina  igitur  de  promissionibus  matrimonialibus,  sollem¬ 
nibus  seu  validis,  est  iam  doctrina  generalis  de  contractibus  (vol.  1, 
n.  899  seq.),  et  specialis  de  promissione  (vol.  1,  n.  933  seq.),  uno 
excepto,  quod  nullam  actionem  pariant  in  foro  externo,  nisi  ad 
postulandam  damnorum  reparationem  (3). 


(1)  Declarationes  S.  C.  Cone.  31  tan.  1880  pro  Hisp. :  et  S.  C.  sup.  neg.  eccles.  ex- 
traord.  1  lac.  1900  pro  univorsa  Amer.  lat.  (cfr.  Fprrere s,  Los  Esponsales  y  el 
Matrim..  uu  13  spq..  50  seq..  54  seq.). 

(2\  Cfr.  Fprreres,  apud  1iaz6n  '  y  Fe.  vol.  52.  nag  239  spq. :  Derocho  sacramenta], 
n  icq 

131  Haec  nova  Ecclesiae  disciuHna  quatenus,  ut  vidotur,  admittit  ex  validis 
sponsalibus  exsurgere  obligationem  in  conscientia  ad  contrahendum  matrimonium  et 
nihilhominus  denegat  actionem  in  foro  externo  ad  urgendam  alteram  partem,  sine 
legitima  causa  rpnitentem,  ad  contrahendum  matrimonium,  non  caret  gravi  diffi¬ 
cultate,  quam  solide  exponit  P.  Vidal  (apud  1 yernz-Yidal,  voj.  5,  n,  96,  nota  103) ,  itu  ut 

934.  Quaesita.  —  Quaer.  l.°  Quaenam  sint  causae  propter 
quas  liceat  in  foro  conscientiae  recedere  a  sollemni  promissione 
matrimoniali? 

Resp.  Causae  praecipuae  sunt :  mutuus  consensus,  impedi¬ 
mentum  superveniens,  electio  status  perfectioris,  v.  gr.  profes¬ 
sio  religiosa,  etc. ;  crimen  grave  alterius,  v.  gr.  fornicatio ;  mu¬ 
tatio  notabilis  status,  circumstantia  scilicet,  quae  si  cognita 
fuisset  vel  praevisa ,  prudentium  iudicio  a  sponsalibus  deter¬ 
ruisset.  Dissolvi  possunt  sponsalia  etiam  per  nimiam  matrimo¬ 
nii  dilationem,  praesertim  si  tempus  ad  matrimonium  contra¬ 
hendum  fuerit  determinatum. 

Quaer.  2.°  An  sit  causa  sufficiens  dissolvendi  sponsalia ,  si 
sponso  adveniat  pinguis  haereditas? 

Resp.  Controvertitur.  Alii  negant ,  quia  nihil  prorsus  ex  parte 
sponsae  mutatum  est.  Alii  vero  affirmant ,  quia  inter  utrumque 
sponsum  non  amplius  eadem  exsistit  rerum  conditio  ;  et  si  spon¬ 
sus  hanc  mutationem  fortunae  praevidisset,  nullo  modo  cum 
tali  persona  contrahere  voluisset.  Hanc  sententiam  satis  probare 
videtur  S.  Alph.,  n.  876.  Vide  Casus,  n.  865. 

Quaer.  3.°  An  solvantur  sponsalia  per  votum  castitatis,  vel 
votum  sacros  ordines  suscipiendi ? 

Resp.  i.°  Si  votum  antecedat  sponsalia,  certum  est  ea  esse 
irrita.  Ratio  est,  quia  matrimonii  promissio  est  de  re  illicita,  et 
proinde  non  obligat.  Ita  communiter . 

Resp.  2.°  Si  votum  subsequatur ,  itidem  sponsalia  probabilius 
solvuntur.  Ratio  est,  quia  promissio  sponsalium  semper  cense¬ 
tur  facta  sub  tacita  conditione,  nisi  melior  status  eligatur. 
S.  Alph.,  n.  873.  Attamen  ad  praecavendas  fraudes,  ille,  qui 
votum  emisit,  compelli  a  iudice  solet,  ut  aut  fidem  servet,  aut 
in  religionem  aliquam  se  recipiat. 

935.  Quaer.  4.°  An  dissensus  parentum  sit  causa  sufficiens 
resiliendi  a  sponsalibus ? 

Resp.  Neg.,  si  parentes  iniuste  dissentiant,  quia  ius  filiorum 
laederetur.  Secus  vero,  si  dissensus  parentum  sit  iustus,  v.  gr. 
si  altera  pars  non  conveniat  familiae  ratione  conditionis,  hono¬ 
ris,  etc.  S.  Alph.,  n.  887.  —  Immo  aliquando  etiam  iniustus 
parentum  dissensus  tam  gravia  potest  secum  ferre  consectaria 
et  incommoda,  ut  causam  det  sufficientem  resiliendi  a  sponsa¬ 
libus,  iuxta  regulam  initio  traditam. 


potius  videatur  inclinandum  in  sententiam  tenentem  vi  Codicis  exsurgere  in  conscien¬ 
tia  obligationem  alternativam  vel  ad  contrahendum  matrimonium  vel  ad  damna  repa¬ 
randa.  Difficultas  oritur  ex  speciali  natura  potestatis  Ecclesiae,  ut  iam  ante  Codicem 
firguitjye  diximus  ili  postro  opusculo  Lo$  espayisales  y  e\  matrimonio,  n.  117, 

Quaer.  5.°  An  pars  laborans  occulto  defectu  teneatur  illud 
aperire  ante  sponsalia ,  vel ,  iis  contractis ,  ante  matrimonium ? 

Resp.  i.°  Affirm.,  si  defectus  ille  futurus  esset  perniciosus 
vel  iniuriosus  alteri  parti,  v.  gr.  si  puella  sit  gravida ,  si  sponsus 
morbo  venereo  laboret,  vel  magnis  debitis  gravetur,  etc.  —  Ratio 
est,  quia  sicut  peccat  contra  iustitiam,  qui  credenti  se  bonas 
merces  emere,  vendit  noxias,  ita  a  fortiori ,  qui  cum  defectu 
pernicioso  vult  matrimonium  contrahere.  Ergo  si  defectum  ape¬ 
rire  nolit,  a  contrahendo  abstinere  debet.  S.  Alph.,  n.  864. 

Resp.  2.°  Neg.  autem,  si  defectus  non  reddat  nuptias  noxias, 
sed  tantum  minus  appetibiles ,  v.  gr.  si  puella,  quae  putatur 
virgo,  sit  corrupta.  —  Ratio  est,  quia  consuetudine  receptum  est, 
ad  eiusmodi  defectus  alteri  manifestandos  neminem  teneri.  In¬ 
super  nemo  tenetur  manifestare  suum  defectum  cum  propria 
infamia,  quando  defectus  non  laedit  ius  grave  alterius.  S.  Alph., 
ibid. ,  et  alii  communiter . 

936.  Quaer.  6.°  An  femina  quae  scit  se  esse  sterilem,  te¬ 
neatur  id  manifestare  viro  cum  quo  matrimonium  contrahere 
debet ? 

Resp.  l.°  Affirm .,  saltem  ex  caritate,  si  sterilitas  procedat 
ex  amputatione  chirurgica  ovariorum  aut  uteri,  aut  utriusque. 
Ratio  est,  quia  secus  dum  postea  appareat  sterilitas  facile  ma¬ 
ritus  intelliget  unde  haec  proveniat,  et  graviter  offensus  erit 
erga  uxorem,  quae  in  re  tam  notabili  sincere  non  egit  erga 
ipsum,  et  forte  perpetuo  sit  alienatus  ab  ea.  Si  autem  id  antea 
sponso  dixisset,  probabiliter  ipse  non  recederet  a  matrimonio, 
immo  forte  magis  alliceretur,  cum  plures  sint  qui  non  aegre 
ferunt  carere  prole.  Eo  vel  magis  defectus  in  casu  erit  manifes¬ 
tandus,  quia  plures  iique  gravissimi  auctores  putant  matrimo¬ 
nium  in  casu  esse  invalidum.  Cfr.  n.  i005.  Aertnys ,  lib.  6, 
n.  442,  expresse  dicit  exsectionem  ovariorum  esse  manifestan¬ 
dam,  quamvis  nullam  rationem  specialem  afferat. 

Resp.  2.°  Neg.,  si  sterilitas  congenita  sit.  Ratio  est,  quia  agi¬ 
tur  de  defectu  non  pernicioso  et  qui  probabiliter  ignorari  potest 
et  communissime  ignoratur.  Unde,  si  ipsa  hac  de  re  non  inter¬ 
rogetur,  tacere  potest ;  si  interrogetur,  poterit  aequivoce  re¬ 
spondere  ;  et  dum  postea  appareat  sterilitas,  forte  nescietur  a 
quo  ex  duobus  coniugibus  procedat,  ut  in  multis  accidit  matri¬ 
moniis,  et  uterque  coniux  id  solet  cum  resignatione  accipere 
tanquam  rem  non  infrequenter  contingentem,  cui  omnes  con¬ 
trahentes  se  exponunt.  Sterilitas  enim  multis  ex  causis,  ple¬ 
rumque  occultis,  oriri  potest  sive  ex  parte  viri  sive  ex  parte 
feminae,  nec  semper  certo  cognosci  potest  unde  proveniat,  etsi 
diligenter  investigetur.  Vide  etiam  n,  1005. 

Fekrekes  Theol.  —  Tom.  II 

Contrarium  videntur  docere  Noldin,  De  Sacram.,  n.  551,  et 
Sabetti-Barrett ,  n.  551,  nulla  tamen  allegata  ratione,  nisi  quia 
forte  sterilitatem  reputant  defectum. 

937.  Quaer.  7.°  An  sponsalia  dissolvantur  per  matrimonium 
subsequens,  ita  ut  soluto  matrimonio  non  reviviscant? 

Resp.  Neg.,  cum  sententia  communiore.  S.  Alph.,  n.  875. 
Ratio  est,  quia  nullo  iure  probatur,  sponsalia  omnino  dissolvi 
per  matrimonium  subsequens ;  unde  videtur  tantum  suspendi 
obligationem  sponsalium  durante  tali  matrimonio,  uti  fit  in  eo 
qui  contrahit  matrimonium  cum  voto  castitatis.  —  Plures  tamen 
contradicunt,  rationibus  non  spernendis  innixi.  Quae  secunda 
sententia  pluribus  videtur  probabilior  (1). 

Quaer.  8.°  An  sponsus  possit  resilire ,  si  sponsa  fuerit  per  vim 
violata  post  sponsalia ? 

Resp.  Affirm.,  cum  sententia  communi.  Ratio  est,  quia  spon¬ 
sa  per  talem  oppressionem,  licet  sine  sua  culpa,  notabiliter 
vilior  redditur ;  unde  notabiliter  rerum  conditio  mutatur. 
S.  Alph.,  n.  861,  etc.  —  Idem  dicendum  est,  etiam  si  fuerit  vi 
deflorata  ante  sponsalia,  et  postea  tantum  vitium  illud  detec¬ 
tum  fuerit.  Ita  communiter .  Vide  Casus,  n.  858. 

938.  Quaer.  9.°  An  fornicatio  voluntaria  sit  causa  sufficiens? 

Resp.  Affirm .,  tam  si  fornicatio  praecesserit  sponsalia  et 

post  illa  cognoscatur,  quam  si  fornicatio  fuerit  post  sponsalia ; 
tam  si  fornicatus  fuerit  vir,  quam  si  mulier  fuerit  fornicata : 
in  iis  omnibus  casibus  licet  parti  innocenti  resilire  a  sponsali¬ 
bus.  Ratio,  quia,  ut  ait  S.  Thom.  (Suppi.,  q.  43,  art.  3,  ad  6), 
«ex  hoc  efficiuntur  sibi  invicem  suspecti  de  non  servanda  fide 
in  futurum :  et  ideo  potest  sibi  praecavere  unus  contra  alium , 
sponsalia  dirimendo »  (2).  —  Plures  tamen  hoc  ius  concedunt 
viro  tantum,  non  autem  sponsae,  nisi  quibusdam  in  casibus  ;  sed 
prior  sententia  est  solide  probabilis,  quod  sufficit  pro  iure  spon¬ 
sae  tuendo. 

Quaer.  40.  An  ille  qui  promisit  matrimonium  puellae  ea  con¬ 
ditione  ut  cum  ea  peccet,  eam  ducere  debeat? 

Resp.  Affirm, .  cum  sententia  communi,  iuxta  dicta  in  vol.  1, 
nn.  867,  895.  Hoc  tamen  intelligendum  est,  si  promissio  habeat 
requisita  canonis  1017  (n.  932).  Vide  S.  Alph.,  1.  3,  n.  642,  ubi 
dicit  esse  hanc  sententiam  omnino  tenendam. 

Attamen  opposita  sententia  non  videtur  improbabilis  iuxta 
dicta  in  vol.  1,  n.  895,  etiamsi  promissio  habeat  requisita 
can.  1017.  Sed  adhuc  in  hac  sententia  adesse  potest  obligatio 

(1)  Wernz,  1.  c.,  n.  114 ;  Santi-Leitner ,  1.  4,  tit.  1.  n.  47 ;  Ball.-P.,  vol.  6,  n.  136  seq. 

(2)  Ofr.  Wernz,  1.  c.,  n.  115;  Rosset,  1.  c.,  n.  1038;  Ball.-P.,  vol.  6,  n.  155  seq.; 
Buccer..  2,  n.  932. 

damnum  illatum  reparandi,  quod  plerumque  nisi  per  matrimo¬ 
nium  reparari  non  poterit.  Cfr.  vol.  1,  n.  867. 


CAPUT  VI 

DE  IIS  QUAE  MATRIMONII  CELEBRATIONI  PRAEMITTI 

DEBENT 

ARTICULUS  I.  —  Generalia  de  praemittendis 

939.  I.  Antequam  matrimonium  celebretur,  constare  debet 
nihil  eius  validae  ac  licitae  celebrationi  obsistere  (can.  1019, 
§  1).  Hinc  praemitti  debent  a  parocho  investigatio  et  publica¬ 
tiones. 

II.  In  periculo  mortis,  si  aliae  probationes  haberi  nequeant, 
sufficit,  nisi  contraria  adsint  indicia,  affirmatio  iurata  contra¬ 
hentium  se  baptizatos  fuisse  et  nullo  detineri  impedimento 
(ibid.,  §  2). 

940.  Quaesita.  —  Quaer.  i.°  Qualis  investigatio  ■praemitti 
debeat ? 

Resp.  Parochus  debet:  a)  opportuno  tempore  investigare  di¬ 
ligenter  num  aliquid  obstet  matrimonio  contrahendo  (can.  1020, 
§  1)  ;  b)  exigere  testimonium  de  suscepto  baptismate  (1)  a  con¬ 
trahentibus  catholicis,  nisi  illud  susceperint  in  propria  ipsius 
paroecia  (can.  1021,  §  1) ;  c)  tum  sponsum  tum  sponsam  seor- 
sim  et  caute  interrogare  num  aliquo  detineantur  impedimento, 
an  consensum  libere,  praesertim  mulier,  praestent ;  an  in  doc¬ 
trina  christiana  sufficienter  instructi  sint,  nisi  ob  personarum 
qualitatem  haec  interrogatio  inutilis  appareat  (can.  1020,  §  2) ; 
d)  praeterea  observare  normas,  si  quas  hac  de  re  Ordinarius 
dedit  (ibid.,  §  3). 

Quaer.  2.°  Si  sponsa  vel  sponsus  inveniantur  ignari  doctri¬ 
nae  Christianae,  eritne  locus  eos  respuendi  a  matrimonio ,  vel 
differendi  matrimonium  usque  ad  instructionem ? 

Resp.  Parochus  servet  praescriptum  canonis  1020,  §  2 ;  et 
dum  ea  peragit  quae  Codex  peragenda  praescribit,  sponsos  ig¬ 
norantes  sedulo  edoceat  prima  saltem  doctrinae  Christianae  ele¬ 
menta :  quod  si  renuant,  non  est  locus  eos  respuendi  a  matri¬ 
monio  ad  normam  canonis  1066  (2).  Vide  infra,  n.  987. 

Quaer.  3.°  An  ad  matrimonium  contrahendum  requiratur 
susceptio  confirmationis  in  ipsis  contrahentibus ? 


(D  Vide  dicta  supra,  n.  135,  V. 

(2)  Coxnm.  Cod..  '2-3  iunii  1918 :  .Icta.  X,  pag.  345. 

Resp.  Non  requiritur  ad  validitatem,  neque  sub  gravi  ad  li- 
ceitatem  ;  debent  tamen  illam  suscipere,  si  id  possint  sine  gravi 
incommodo  (can.  1021,  §  2).  Non  videtur  igitur  hac  de  re  insti¬ 
tuendum  iter,  ut  ad  Episcopum  accedant,  nisi  in  loco  vicino  ac 
facilis  accessus  reperiatur. 

ARTICULUS  II.  —  De  denuntiationibus 

941.  I.  Parochus  publice  denuntiare  debet  inter  quos  ma¬ 
trimonium  sit  contrahendum  (can.  1022). 

II.  Publicationes  fieri  debent  tribus  continuis  diebus  domi¬ 
nicis  aliisque  festis  de  -praecepto ,  in  ecclesia  inter  Missarum 
sollemnia ,  aut  inter  alia  divina  officia ,  ad  quae  populus  fre¬ 
quens  accedat  (can.  1024). 

III.  Potest  loci  Ordinarius  pro  suo  territorio  publicationibus 
substituere  publicam,  ad  valvas  ecclesiae  paroecialis  aliusve 
ecclesiae,  affixionem  nominum  contrahentium  per  spatium  sal¬ 
tem  octo  dierum ,  ita  tamen  ut,  hoc  spatio,  duo  dies  festi  de 
praecepto  comprehendantur  (can.  1025). 

942.  Quaesita.  —  Quaer.  l.°  A  quonam  parocho  fieri  debent 
proci  amationes? 

Resp.  A  parocho  proprio  (can.  1023,  §  1),  i.  e.  domicilii  vel 
quasi-domicilii  utriuoque  vel  alterutrius  (1)  contrahentis,  et,  si 
de  vagis  agatur,  aut  etiam  de  his  qui  non  habent  nisi  dioecesa- 
num  domicilium  aut  quasi-domicilium,  a  parocho  loci  in  quo 
nuptiarum  tempore  hi  commorantur  (can.  94).  Cfr.  vol.  1, 
n.  163,  l.° 

Matrimonio  vagorum  (cfr.  vol.  1,  1.  c.),  illorum  videlicet  qui 
nullibi  domicilium  habeant  vel  quasi  domicilium,  parochus,  ex¬ 
cepto  casu  necessitatis,  nunquam  potest  assistere ,  nisi,  re  ad  loci 
Ordinarium,  vel  ad  sacerdotem  ab  eo  delegatum  delata,  licen¬ 
tiam  assistendi  obtinuerit  (can.  1032)  (2). 


(1)  Unde  si  vir  et  mulier  paroeciae  sint  diversae,  in  utraque  paroecia  flant  publi¬ 
cationes.  Rit.  Rom.,  tit.  VII,  c.  1,  n.  7. 

(2)  Facienda  est  proclamatio  pro  minoribus  tum  in  domicilio  facti  sive  vo¬ 
luntario,  tum  in  domicilio  turis  sive  necessario,  lioc  est  tum  in  loco  ubi  minores 
hic  et  nunc  habitant,  tum  in  loco  ubi  parentes  vel  eorum  tutores  degunt.  Quinam 
sint  minores  in  Hispania  et  Amer,  lat.,  dictum  est  in  vol.  1,  n.  897. 

Banna  militum  sunt  proclamanda  :  l.o  in  loco  ubi  sunt  in  praesidiis  ;  2.o  insuper 
in  domicilio  parentum,  si  sint  minores:  si  autem  sint  maiores,  in  loco  ubi  reside¬ 
bant  ante  militiam  susceptam ;  quia  aliud  non  acquisierunt  domicilium  iuris  Ita 
communiter. 

In  Hisp.  banna  militum  proclamantur  a  capellano  castrensi,  generatim  ex 
delegatione  (vide  infra,  n  1092  seq.).  Proclamatio  unice  fit  in  loco  actualis  habita¬ 
tionis  (cfr.  Carbonero  y  Sol,  Trat.  dei  matrimonio,  lib.  3,  cap.  7,  n.  31.  Milites 
praeterea  exhibere  debent  testimonium  authenticum  de  proprio  statu  libero.  Ibid. 

His  aequiparanda  sunt  matrimonia  emigrantium  ex  dissitis 
regionibus  (1). 

Quaer.  2.°  Quid  si  contrahens  aiibi  commoratus  fuerit  -post 
adeptam  pubertatem ? 

Resp.  Tunc  expedit  ut  etiam  ibi  publicationes  fiant,  si  com¬ 
moratio  per  sex  menses  protracta  fuerit ;  immo  etiam  in  casu 
brevioris  commorationis,  si  aliqua  suspicio  impedimenti  sit 
(can.  1023,  §§  2  et  3). 

Quaer.  3.°  Quomodo  his  in  casibus  procedere  debet  parochus ? 

Resp.  Rem  Ordinario  deferre  debet,  qui  vel  proclamationes 
faciendas  exiget,  vel  alias  probationes  aut  coniecturas  de  status 
libertate  colligendas  praescribere  debet,  nec  matrimonium  per¬ 
mittere  potest,  nisi  prius  suspicio  removeatur  (ibid.)  (2). 

Quaer.  4.°  An  omnes  contrahentes  proclamationis  legi  subii- 
ciantur? 

Resp.  Affirm .,  quia  lex  est  omnino  generalis.  Ex  usu  tamen 
excipiuntur  principes ,  quia  eorum  genus  satis  notum  est,  et  or¬ 
dinarie  satis  publica  sunt  connubia.  Excipe  etiam  casum  neces¬ 
sitatis,  v.  gr.  si  quis  morti  proximus  concubinam  ducere  vellet 
ad  prolem  legitimandam.  Vide  supra,  n.  939,  II. 

943.  Quaer.  5.°  An  proclamationes  vel  affixio  ad  valvas  ec¬ 
clesiae,  etiam  in  mixtis  matrimoniis  fieri  debeant ? 

Resp.  Neg.,  nisi  loci  Ordinarius  pro  sua  prudentia,  remoto 
scandalo  et  omissa  mentione  religionis  partis  non  catholicae ,  eas 
permittere  opportunum  duxerit  in  matrimoniis  quae  contra¬ 
huntur  cum  dispensatione  ab  impedimento  disparitatis  cultus 
aut  mixtae  religionis  (can.  1026). 

Quaer.  6.°  An  omissio  proclamationis,  etc.,  officiat  validitati 
matrimonii ? 

Resp.  Negative ,  sed  solum  liceitati.  Nullibi  nec  unquam  prae¬ 
scriptae  fuerunt  sub  poena  nuditatis  matrimonii. 

Quaer.  7.°  An  obligatio  peragendi  proclamationes  aut  affi- 
xiones  ad  valvas  sit  gravis? 

Vide  etiam  0'Callaghan,  Prdct.  parroquial,  p.  4,  c.  4;  Bacardi,  Just.  Militar,  vol.  1, 
pag.  773. 

Vagi.  Horum  banna,  iuxta  communem  sententiam,  publicanda  sunt  in  domicilio 
Jacti,  nuptiarum  tempore,  et  in  loco  originis,  si  alibi  verum  domicilium  non  obti¬ 
nuerint,  vel  saltem  in  loco  in  quo  diutius  commorati  sunt.  Insuper  testimonium 
authenticum  de  eorum  stati  i  Ubero  habendum  est. 

(1)  Instr.  S.  C.  de  Sacr.,  4  iul.  1921 :  Acta,  XIII,  pag.  349. 

(2)  Si  pars  post  adeptam  pubertatem  plusquam  per  sex  menses  commorata 
luerit  in  longissimis  et  dissitis  oris,  a  quibus  ut  habeatur  regularis  attestatio  liber¬ 
tatis  status  longius  tempus  requiritur,  cum  tamen  urgeat  celebratio  matrimonii, 
suffleitne  in  casu  ad  certiorandam  libertatem  status  iuramentum  partis  cum  testi¬ 
monio  duarum,  vel,  si  non  possint  haberi  duo,  saltem  unius,  qui  secum  commorati 
fuerint  illis  in  regionibus?  (can.  1023,  §  2).— Resp.  Rem  remitti  prudenti  iudicio 
Ordinarii,  qui  alias  probationes,  non  excluso  iuramento  suppletorio,  praescribe¬ 
re  potest  ad  normam  canonis  1023,  §  2  (Comm.  Cod.,  2-3  iunii  1918  :  Acta,  X,  pag.  345). 

Resp.  Affirmative ,  cum  de  re  gravi  agatur,  cuius  omissio 
gravia  damna  tum  publica  tum  privata  afferre  possit.  Patet 
etiam  ex  gravitate  poenae  quae  imposita  erat  a  Tridentino 
(sess.  24,  c.  5,  de  ref.  matrim.),  iuxta  quod,  si  postea  detegeba¬ 
tur  impedimentum,  qui  omissis  proclamationibus  contraxerunt, 
non  modo  separandi  erant,  sed  etiam  denegabatur  dispensatio ; 
immo  nec  filii  forte  sic  suscepti  legitimi  habebantur  (ex  Decret., 
lib.  4,  tit.  3,  c.  1,  §  1). 

Quaer.  8.°  An  peccet  graviter  parochus ,  si  unam  tantum  pro- 
clamationem  sine  dispensatione  omittat? 

Resp.  Controvertitur.  Affirmant  alii,  quia  proclamatio  una 
e  tribus  velut  pars  gravis  totius  praecepti  habenda  est.  Negant 
vero  alii,  quorum  sententiam  probabilem  vocat  S.  Alph.,  n.  991. 
Probabilius  est  autem,  omissionem  duarum  denuntiationum 
esse  peccatum  mortale.  S.  Alph .,  ibid.  Vide  Casus,  n.  872. 

N.  B.  l.°  Si  contrahentes  domicilium  habeant  in  diversis 
paroeciis,  in  utraque  proclamationes  vel  affixio  ad  valvas  fieri 
debent. 

2.°  Si  alius  parochus  investigationem  aut  publicationes  per¬ 
egerit,  de  harum  exitu  statim  per  authenticum  documentum 
certiorem  reddere  debet  parochum,  qui  matrimonio  assistere 
debet  (can.  1029). 

Dubitari  potest  utrum  documentum,  ut  sit  authenticum,  in  casi¬ 
bus  in  quibus  ad  aliam  dioecesim  mittatur,  debeat  recognosci  a 
Curia  dioecesana  parochi  mittentis,  ut  communiter  fieri  solet  et  fieri 
solebat  ante  Codicem.  Cfr.  Acta,  I,  pag.  657  seq.  Instructio  S.  Congr. 
de  Sacram.,  4  iulii  1921,  practice  dubium  solvit,  statuit  enim  n.  3  ut 
testimonium  status  liberi  parochi  petant  vel  transmittant  per  cancel- 
lariam  Ordinarii  loci  (Acta,  XIII,  pag.  349),  sive  petant  vel  transmit¬ 
tant  intra  eandem  dioecesim,  sive  ab  una  in  aliam. 

Quaer.  9.°  An  obligatio  proclamationes  peragendi  adhuc  ur¬ 
geat,  si  parochus  sciat  nullum  adesse  impedimentum? 

Resp.  Affirmative,  quia  lex  non  cessat,  etiamsi  finis  eius  ces¬ 
set  in  casu  aliquo  particulari,  nisi  cesset  contrarie,  id  est  nisi 
eius  observantia  fiat  graviter  damnosa.  Cfr.  dicta  in  vol.  1, 
n.  191,  q.  l.°,  ibique  can.  21.  —  Aliunde  difficile  est  ut  parochus 
omnino  certo  sciat,  nullum  adesse  impedimentum. 

944.  Quaer.  10.  An  peractis  proclamationibus  (vel  af fixione) 
statim  procedi  possit  ad  matrimonii  celebrationem ? 

Resp.  Negative,  sed,  nisi  gravis  causa  aliud  postulet,  tres 
dies  decurrere  debent  ab  ultima  publicatione,  vel  ab  exacto  af- 
fixionis  tempore  (can.  1030,  §  1).  Praeterea  celebrari  nequit, 
nisi  postquam  parochus  omnia  documenta  necessaria  acceperit 
(ibid.). 

Quaer.  11.  Quid  si  matrimonii  celebratio  nimis  differatur? 

Resp.  Si  intra  sex  menses  matrimonium  contractum  non  fue¬ 
rit,  publicationes  repeti  debent,  nisi  aliter  loci  Ordinario  vi¬ 
deatur  (ibid.,  §  2). 

945.  Quaer.  12.  Quid  si  dubium  exoriatur  de  exsistentia 
alicuius  impedimenti? 

Resp.  l.°  Tunc  parochus  rem  accuratius  investigare  debet, 
interrogando  sub  iur amento:  a)  duos  saltem  testes  fide  dignos, 
dummodo  ne  agatur  de  impedimento  ex  cuius  notitia  infamia 
partibus  oriatur,  b)  et,  si  necesse  fuerit,  ipsas  quoque  partes. 

Resp.  2.°  Publicationes  peragere  debet  vel  perficere,  si  du¬ 
bium  ortum  sit  ante  inceptas  vel  expletas  publicationes. 

Resp.  3.°  Matrimonio  nequit  assistere  inconsulto  Ordinario, 
si  dubium  adhuc  superesse  prudenter  indicaverit  (can.  1031,  §  1). 

Quaer.  13.  Quid  vero  si  detegatur  impedimentum  certum? 

Resp.  l.°  Si  impedimentum  sit  occultum ,  parochus  publica¬ 
tiones  peragere  vel  absolvere  debet,  et  rem  deferre,  reticens  no¬ 
mina,  ad  loci  Ordinarium ,  vel  ad  Sacram  P aenitentiariam . 

Resp.  2.°  Si  sit  publicum:  a)  et  detegatur  ante  inceptas  pu¬ 
blicationes,  parochus  ulterius  nequit  procedere,  etsi  dispensa¬ 
tionem  pro  foro  conscientiae  tantum  obtentam  norit,  donec  re¬ 
moveatur  impedimentum  sive  per  dispensationem  pro  foro  ex¬ 
terno,  sive  per  cessationem  impedimenti ;  b )  si  detegatur  post 
primam  aut  secundam  publicationem,  parochus  publicationes 
perficere  debet,  et  rem  ad  Ordinarium  deferre  (can.  1031,  §  2). 
Gfr.  Ferrer  es,  Derecho  sacram.,  n.  454. 

Quaer.  14.  Quaenam  parochus  docere  debeat  contrahentes? 

Resp.  Tenetur,  secundum  diversam  personarum  conditio¬ 
nem,  sponsos  docere  sanctitatem  sacramenti  matrimonii,  mutuas 
coniugum  obligationes,  et  obligationes  parentum  erga  prolem ; 
eosdemque  vehementer  adhortare  debet  ut  ante  matrimonii 
celebrationem  sua  peccata  diligenter  confiteantur  et  sanctissi¬ 
mam  Eucharistiam  recipiant  (can.  1033).  Vide  supra,  n.  931, 
q.  l.° 


ARTICULUS  III.  —  De  dispensatione  bannorum 

946.  I.  Loci  Ordinarius  proprius  pro  suo  prudenti  iudicio 
potest  ex  legitima  causa  a  publicationibus  etiam  in  aliena  dioe¬ 
cesi  faciendis  dispensare  (can.  1028,  §  1). 

II.  Si  plures  sint  Ordinarii  proprii:  a)  ille  ius  habet  dis¬ 
pensandi,  in  cuius  dioecesi  matrimonium  celebratur;  b)  quod 
si  matrimonium  extra  proprias  ineatur  dioeceses,  quilibet  Or¬ 
dinarius  proprius  dispensare  potest  (ibid.,  §  2). 

III.  Causae  autem  legitimae,  ob  quas  dari  debet  dispensa- 

tio,  sunt:  l.a  ne  matrimonium  malitiose  impediatur;  2.a  dam¬ 
num  grave,  infamia,  aut  scandalum  imminens  ex  matrimonii 
dilatione ;  3.a  metus,  ne  vir  puellam  stupratam  derelinquat ; 
4.a  si,  matrimonio  iam  civiliter  contracto,  sponsus  in  tres  pro- 
clamationes  consentire  nolit ;  5.a  si  gravis  praevideatur  eru¬ 
bescentia  contrahentium,  et  alia  similia.  S.  Alph.,  n.  1005. 

Causae  vero  praecipuae ,  ob  quas  dari  potest  dispensatio  ex 
mera  gratia,  sunt:  a)  si  agitur  de  matrimoniis  principum  aut 
magnatum,  quia  eorum  genus  satis  notum  esse  solet;  b)  si 
nulla  suspicio  adsit  impedimenti  inter  contrahentes,  etc. 

947.  Resolves.  —  l.°  Vicarius  Generalis  dispensare  potest  a 
proclamationibus ;  est  enim  Ordinarius. 

2. °  Parochus  autem  dispensare  non  potest,  cum  non  sit 
Ordinarius.  Si  tamen  casus  recurrat  in  quo  Episcopus  dispen¬ 
sare  tenetur,  et  adiri  non  possit,  periculumque  sit  in  mora, 
poterit  declarare  praeceptum  proclamationum  non  obligare, 
modo  certus  sit  nullum  adesse  impedimentum.  S.  Alph.,  n.  1007. 

3. °  In  periculo  mortis  sufficit  generatim  iurata  affirmatio 
contrahentium  de  carentia  impedimentorum,  etc.,  ut  supra 
dictum  est,  n.  939,  II.  Quid  postea  faciendum  sit  vide  apud 
Ferreres,  Los  Esponsales,  etc.,  n.  622  seq.,  ed.  6.a 

ARTICULUS  IV.  —  De  revelatione  impedimentorum 

948.  Principia.  —  I.  Omnes  fideles  cuiuscumque  sexus,  ae¬ 
tatis,  paroeciae,  aut  dioecesis,  etc.,  tenentur  generatim  ad  de¬ 
nuntianda  impedimenta,  etiam  si  sint  consanguinei  vel  amici 
(cfr.  can.  1027).  Ratio  est,  quia  lex  illa  fertur  nomine  Ecclesiae, 
cui  subiacent  omnes  Christiani,  et  nititur  naturali  praecepto  re¬ 
ligionis  et  caritatis,  quod  ad  omnes  spectat.  Immo  licet,  cele¬ 
brato  matrimonio,  lex  positiva  denuntiandi  cesset,  potest  tamen 
lex  caritatis  pro  circumstantiis  dictam  revelationem  exigere. 

II.  Haec  obligatio  per  se  est  gravis,  et  sese  extendit  ad 
omnia  impedimenta,  quantumvis  occulta. 

III.  Adimplenda  est  quamprimum  moraliter.  Quia,  si  spon¬ 
si  forte  obtineant  dispensationem  ab  una  proclamatione,  et  ci¬ 
tius  contrahant,  tempus  ad  revelationem  peragendam  non  su¬ 
pererit,  etc. 

949.  Quaesita.  —  Quaer.  l.°  An  revelari  debeant  impedi¬ 
menta  sub  secreto  etiam  commisso  cognita ? 

Resp.  Affirm.,  etiamsi  iuramentum  de  iis  non  revelandis 
additum  fuerit.  Ratio  est,  quia  secretum  naturale,  etiam  com¬ 
missum  et  iuratum,  non  obligat,  quando  damnum  grave  com¬ 
munitati  vel  tertiae  personae  imminet.  S.  Alph.,  n.  994. 

Excipe,  probabilius ,  secretum  consilii ,  seu  secretum  petendi 
consilii  causa  commissum  homini  officium  publicum  exercenti , 
v.  gr.  medico,  advocato,  parocho,  etc.,  modo  id  fiat  ratione 
eorum  professionis.  Ita  enim  bonum  commune  postulare  vide¬ 
tur  (I).  —  Sed  illi,  qui  sub  huiusmodi  secreto  impedimentum 
norunt,  saltem  monere  debent  sponsos,  ut  a  matrimonio  de¬ 
sistant.  Cfr.  De  Smet ,  n.  44  seq. 

QuaeJr.  2.°  An  tenearis  impedimentum  revelare  cum  gravi 
tuo  incommodo  vel  detrimento ? 

Resp.  Neg.,  generatim  loquendo ,  quia  lex  Ecclesiae  et  caritas 
non  obligant  cum  tanto  incommodo.  Ita  communiter .  S.  Alph., 
n.  995.  —  Excusat  etiam  :  a)  scandalum  grave  futurum  ex  re¬ 
velatione  ;  b )  inutilitas  revelationis,  vel  quia  nullus  ex  illa  fruc¬ 
tus  speratur,  vel  quia  iam  petita  secreto  est  dispensatio;  c)  si 
impedimentum  sciatur  tantum  a  viro  fide  non  digno. 

Quaer.  3.°  An  tenearis  impedimentum  revelare ,  si  tu  solus 
illud  noveris,  nec  probare  possis? 

Resp.  Affirm.  Ratio  est,  quia  in  praesenti  materia  sufficere 
potest  unius  testimonium.  Ita  communissima  et  verior  senten¬ 
tia,  ait  S.  Alph.,  n.  995. 

Quaer.  4.°  An  ipsi  contrahentes  impedimentum  revelare  te¬ 
neantur ? 

Resp.  Affirm.  Ratio  est,  quia  hic  non  agitur  de  poena  infli¬ 
genda,  sed  de  peccato  vitando ;  quare,  vel  a  matrimonio  absti¬ 
neant,  vel  impedimenta  aperiant,  necesse  est.  Vide  Casus,  n.  883. 

N.  B.  Maior  difficultas  oriebatur  ex  revelatione  impedimen¬ 
torum  ex  copula  illicita  provenientium.  Iam  vero  Codex  ea 
abrogavit,  ut  postea  dicetur. 

CAPUT  VII 

DE  IMPEDIMENTIS  MATRIMONII  IN  GENERE 

950.  I.  Omnes  possunt  matrimonium  contrahere,  qui  iure 
(naturali,  vel  divino,  vel  canonico)  non  prohibentur  (can.  1035). 

II.  Matrimonii  impedimenta  alia  sunt  impedientia,  alia 
dirimentia. 

III.  Impedimentum  impediens  continet  gravem  prohibitio¬ 
nem  contrahendi  matrimonium ;  quod  tamen  irritum  non  red¬ 
ditur,  si  non  obstante  impedimento  contrahatur  (can.  1036,  §  1). 

IV.  Impedimentum  dirimens  et  graviter  prohibet  matri- 


(1)  Collet,  c.  3;  Bouvier,  c.  3,  art.  4;  Carridre,  n.  409;  Casiis  Romae  ad  S.  Apol- 
linar.,  pag.  318 ;  Card.  Vives,  n.  667,  et  alii  contra  alios. 

monium  contrahendum,  et  im, pedit  comminus  valide  contra¬ 
hatur  (ibid.,  §  2). 

V.  Quamvis  ex  una  tantum  parte  impedimentum  se  ha¬ 
beat  (v.  gr.  votum  castitatis  a  sola  femina  emissum),  matri¬ 
monium  reddit  aut  illicitum  (v.  gr.  votum  privatum  castitatis 
perpetuae),  aut  invalidum  (v.  gr.  votum  sollemne  castitatis) 
(ibid.,  §  3). 

VI.  Publicum  censetur  impedimentum  quod  probari  in 
foro  externo  potest;  secus  est  occultum  (can.  1037). 

VII.  Ad  Sedem  Apostolicam  exclusive  pertinet:  a)  authen¬ 
tice  declarare  quandonam  ius  divinum  matrimonium  impediat 
vel  dirimat  (can.  1038,  §  1) ;  b )  alia  impedimenta  matrimonium 
impedientia  vel  dirimentia  pro  baptizatis  constituere  per  mo¬ 
dum  legis  sive  universalis  sive  particularis  (ibid.,  §  2) ;  c)  ve¬ 
tito  matrimonio  addere  clausulam  irritantem  (can.  1039,  §  2) ; 

*  d)  impedimenta  iuris  ecclesiastici,  sive  impedientia  sive  diri¬ 
mentia  abrogare,  aut  illis  derogare  (can.  1040). 

951.  Quaesita.  —  Quaer.  l.°  An  consuetudine  induci  possint 
nova  impedimenta,  aut  exsistentibus  derogari ,  aut  ea  abrogare ? 

Resp.  Negative ,  talis  enim  consuetudo,  etsi  fuerit  immemo- 
rialis,  reprobatur  a  iure,  ideoque  nullam  vim  habere  unquam 
potest  (can.  1041). 

Quaer.  2.°  An  et  quatenus  Ordinarius  interdicere  possit  ce¬ 
lebrationem  m,atrimonii? 

Resp.  l.°  Affirm.  et  quidem  tum  omnibus  in  suo  territorio 
actu  commorantibus,  tum  etiam  subditis  suis  extra  fines  sui 
territorii. 

Resp.  2.°  Sed  hoc  possunt  facere  tantum  in  casu  aliquo  pe¬ 
culiari,  ad  tempus,  iusta  de  causa  et  quandiu  haec  causa  duret 
(can.  1039,  §  1). 

Resp.  3.°  Qui  hoc  Episcopi  vetitum  violaret  et  nuptias  con¬ 
traheret,  peccaret  quidem,  sed  per  se  valide  contraheret,  quia 
sola  Sedes  Apostolica  vetito  clausulam  irritantem  addere  potest 
(ibid.,  §  2),  ut  supra  (n.  950,  VII,  c )  dictum  est. 

Quaer.  3.°  Quaenam  sint  impedimenta  gradus  minoris,  quae¬ 
nam  gradus  maioris? 

Resp.  l.°  Impedimenta  gradus  minoris  sunt:  l.°  Consangui¬ 
nitas  in  tertio  gradu  lineae  collateralis ;  2.°  affinitas  in  secun¬ 
do  gradu  lineae  collateralis ;  3.°  publica  honestas  in  secundo 
gradu ;  4.°  cognatio  spiritualis ;  5.°  crimen  ex  adulterio  cum 
promissione  vel  attentatione  matrimonii,  etiam  per  civilem  tan¬ 
tum  actum. 

Resp.  2.°  Impedimenta  maioris  gradus  sunt  reliqua  omnia 
(can.  1042). 

CAPUT  VILI 

DE  DISPENSATIONIBUS  MATRIMONIALIBUS 

ARTICULUS  I.  —  De  potestate  dispensandi 

952.  I.  Ad  unum  Romanum  Pontificem  pertinet  dispensare 
in  impedimentis  matrimonialibus,  sive  impedientibus  sive 
dirimentibus  (can.  1040).  Agitur  enim  de  lege  universali  Ec¬ 
clesiae. 

II.  Reliqui  dispensare  non  possunt,  nisi  haec  potestas  illis 
collata  fuerit  sive  iure  communi  sive  speciali  induito  Sedis 
Apostolicae  (ibid.) . 

III.  In  impedimentis  :  a)  ex  sacro  presbyteratus  ordine,  b)  et 
ex  affinitate  lineae  rectae  ex  consummato  matrimonio  prove¬ 
nientibus,  Ecclesia  dispensare  non  solet  (cfr.  can.  1043). 

IV.  Urgente  mortis  periculo,  locorum  Ordinarii  (vide 
n.  1073),  ad  consulendum  conscientiae  et,  si  casus  ferat,  legiti- 
mationi  prolis,  possunt  tum  super  forma  in  matrimonii  cele¬ 
bratione  servanda,  tum  super  omnibus  et  singulis  impedimen¬ 
tis  iuris  ecclesiastici ,  sive  publicis ,  sive  occultis ,  etiam  multi¬ 
plicibus  (exceptis  duobus,  de  quibus  in  principio  praecedenti) 
dispensare  proprios  subditos  ubique  commorantes  et  omnes 
in  proprio  territorio  actu  degentes,  remoto  scandalo  et,  si  dis¬ 
pensatio  concedatur  super  cultus  disparitate  aut  mixta  religio¬ 
ne,  praestitis  consuetis  cautionibus  (can.  1043). 

Conceditur  haec  facultas  ad  consulendum  conscientiae  et 
(si  casus  ferat)  legitimationi  prolis,  ideoque  locum  habere  po¬ 
terit  quoties  per  matrimonium  scandalum  reparari  potest  ex 
concubinatu,  ex  civili  matrimonio,  etc.,  aut  tolli  occasio  pec¬ 
cati,  aut  illatum  damnum  plenius  reparari,  aut  fama  melius 
restitui,  etc.  Item  quoties  per  matrimonium  proles  legitimari 
possit  in  foro  ecclesiastico  aut  in  civili,  vel  facilius  obtineri  ad 
hoc  Principis  rescriptum.  Cfr.  Wernz-Vidal,  vol.  5,  n.  413. 

V.  Possunt  etiam  Ordinarii  locorum  dispensare  (ab  impe¬ 
dimentis  de  quibus  supra,  IV,  non  autem  a  forma):  a)  quo¬ 
ties  impedimentum  detegatur,  cum  iam  omnia  sunt  parata  ad 
nuptias  (1),  nec  matrimonium,  sine  probabili  gravis  mali  pe¬ 


ni  Haec  clausula  non  Ita  intelligenda  est  quod  impedimentum  antea  omnino 
ignotum  fuerit  et  tunc  reveletur,  sed  eo  sensu  quod,  quamvis  antea  cognitum,  tunc 
solum  tamen  ad  notitiam  parochi  aut  Ordinarii  sit  delatum  (Comm.  Cod.,  1  mart. 
1921  :  Acta,  XIII,  pag.  178). 

riculo,  differri  possit  usque  dum  a  Sancta  Sede  dispensatio  ob¬ 
tineatur,  b )  si  idem  periculum  in  mora  timeatur,  pro  convalida- 


n.  1133,  q.  5.° 

Praeter  has  facultates,  quae  sunt  veluti  ordinariae,  aliae  quo¬ 
que  delegatae  conceduntur  ipsis  Ordinariis  (1). 

953.  Quaesita.  —  Quaer.  l.°  Quid  si ,  instante  'periculo  mor¬ 
tis,  vel  quando  iam  omnia  sint  parata,  vel  aliter  periculum 
instet,  tempus  non  suppetat  nec  ad  Ordinarium  recurrendi? 

Resp.  l.°  In  primo  casu,  seu  in  periculo  mortis,  dispensatio 
concedi  potest,  sive  a  parocho,  sive  a  confessario  (sed  hic  pro 


(1)  Facultates  circa  matrimonia  quae  Ordinariis  petentibus  concedi  solent  a 
S.  C.  de  Sacramentis. 

Beatissime  Pater  : 

Ordinarius .  humiliter  postulat  a  Sanctitate  Vestra  concessionem  specialium 

facultatum  matrimonialium,  habita  ratione . 

Sacra  Congregatio  de  Disciplina  Sacramentorum,  vigore  facultatum  a  SSmo. 
D.  N.  Pio  Papa  XI  sibi  tributarum,  attentis  expositis.  Ordinario  Oratori  infrascriptas 
ad .  communicat  facultates,  quibus,  sive  per  se  sive  per  alias  idoneas  ecclesia¬ 

sticas  personas  ad  hoc  specialiter  deputandas,  uti  poterit  in  matrimoniis  contrahen¬ 
dis  et  nulliter  contractis  cum  suis  subditis  ubique  commorantibus  et  aliis  omnibus 
in  proprio  territorio  actu  degentibus,  facta  in  unoquoque  casu  expressa  mentione 
huius  apostolicae  delegationis  ad  normam  can.  1057  : 

1. °  Dispensandi  iusta  et  rationabili  ex  causa  super  matrimonialibus  impedimen¬ 
tis  minoris  gradus  quae  in  can.  1042  recensentur,  nec  non  super  impedimentis  impe¬ 
dientibus  de  quibus  in  can.  1058  ad  effectum  tantum  matrimonium  contrahendi. 

2. °  Dispensandi,  ex  gravi  urgentique  causa  quoties  periculum  sit  in  mora  et  ma¬ 
trimonium  nequeat  differri  usque  dum  dispensatio  a  Sancta  Sede  obtineatur,  super 
impedimentis  maioris  gradus  infra  recensitis  : 

a)  consanguinitatis  in  secundo  aut  in  tertio  cum  primo  mixtis,  dummodo  nullum 
exinde  scandalum  aut  admiratio  exoriatur ; 

b )  consanguinitatis  in  secundo  lineae  collateralis  gradu; 

c)  affinitatis  in  primo  lineae  collateralis  gradu  aequali  vel  mixto  cum  secundo ; 

d)  publicae  honestatis  in  primo  gradu,  dummodo  nullum  subsit  dubium  quod 
coniux  esse  possit  proles  ab  altero  contrahentium  genita. 

3. °  Dispensandi  tempore  et  in  actu  Sacrae  Pastoralis  Visitationis  aut  Sacrarum 
Missionum,  et  non  ultra,  super  omnibus  matrimonialibus  impedimentis  supra  memo¬ 
ratis  cum  iis  qui  in  concubinatu  vivere  reperiuntur. 

4. “  Sanandi  in  radice  matrimonia  nulliter  contracta  ob  aliquod  ex  impedimentis 
minoris  gradus,  si  magnum  adsit  incommodum  requirendi  a  parte  ignara  impedi¬ 
menti  renovationem  consensus,  dummodo  tamen  prior  consensus  perseveret  et  absit 
periculum  divortii ;  monita  tamen  parte  conscia  impedimenti  de  effectu  huius  sana¬ 
tionis  et  debita  facta  adnotatione  in  libro  matrimoniorum. 

In  usu  facultatum  de  quibus  in  praesenti  folio  prae  oculis  habeantur  quae  in 
can.  1048  ad  1054  statuta  reperiuntur. 

Curet  Ordinarius  in  singulis  praefatis  ooncedendis  dispensationibus  ut  nuptu¬ 
rientes  qui  pares  solvendo  inveniantur  aequam  oblationem  iuxta  vires  persolvant 
in  obsequium  Sanctae  Sedis.  Idem  autem  Ordinarius  quovis  anno,  a  data  praesen¬ 
tium  computando,  referat  ad  hanc  Sacram  Congregationem  de  numero  et  specie 
dispensationum  quas  vigore  praesentis  indulti  Ipse  fuerit  elargitus  et  sumrnan  obla¬ 
tionum  transmittat,  salvo  praescripto  can.  1056. 

Pro  facultate  dispensandi  super  impedimentis  mixtae  religionis  et  disparitatis 
cultus  sive  singillatim  sumptis  sive  cum  aliis  impedimentis  concurrentibus,  recur¬ 
rendum  ad  Sanctum  Officium. 

Datum  Romae,  ex  aedibus  eiusdem  Sacrae  Congregationis,  die...  mensis...  anno... 

foro  tantum  interno  et  in  actu  sacramentalis  confessionis),  sive 
a  sacerdote  qui  legitime  assistat  matrimonio,  quando  parochus 
vel  Ordinarius  adiri  nequit,  iuxta  can.  1098,  2.°  (can.  1044).  Et 
tam  hic  sacerdos  quam  parochus,  quoties  dispensationem  con¬ 
cedant  pro  foro  externo ,  Ordinarium  loci  certiorem  facere  te¬ 
nentur  de  concessa  dispensatione,  eamque  adnotare  debent  in 
libro  matrimoniorum  (can.  1046).  Vide  nn.  1079,  1080. 

Resp.  2.°  In  secundo  casu,  hi  omnes  dispensare  ab  impedi¬ 
mentis  (non  autem  a  forma )  poterunt,  sed  tantum  pro  casibus 
occultis  in  quibus  nec  loci  Ordinarius  adiri  possit,  vel  non 
nisi  cum  periculo  violationis  secreti  (can.  1045,  §  3). 

Hic  casus  nunc  raro  accidere  poterit,  quia  impedimenta 
exorta  ex  copula  illicita,  quae  inter  occulta  frequentiora  erant, 
sublata  sunt  per  Codicem. 

An  et  quatenus  vi  huius  facultatis  dispensari  possit  cum  im¬ 
pedimentis  natura  publicis,  sed  materialiter  occultis,  et  quo¬ 
modo  his  in  casibus  sese  gerere  debeat  praesertim  confessarius, 
res  est  adhuc  sub  iudice.  Cfr.  Wernz-Vidal,  vol.  5,  n.  428. 

N.  B.  Censendum  est  Ordinarium  adiri  non  posse,  si  non¬ 
nisi  per  telegraphum  vel  telephonum  ad  eum  recurri  possit. 
(Comm.  Cod.,  12  nov.  1922  :  Acta ,  XIV,  pag.  662). 

Quaer.  2.°  Quid  si  dispensatio  concedatur  in  foro  interno , 
sed,  non  sacramentali,  super  impedimento  occulto ? 

Resp.  Nisi  aliud  ferat  S.  Paenitentiariae  rescriptum,  adno- 
tari  debet  in  libro  diligenter  in  secreto  Curiae  archivo  asser¬ 
vando.  Alia  dispensatio  pro  foro  externo  non  est  necessaria,  etsi 
postea  occultum  impedimentum  publicum  evaserit  (can.  1047). 
Vide  notam  ad  n.  974.  Est  tamen  necessaria,  si  dispensatio  con¬ 
cessa  fuit  tantum  in  foro  interno  sacramentali  (can.  1047). 

954.  Resolves.  —  l.°  Si  petitio  dispensationis  ad  Sanctam 
Sedem  missa  sit,  Ordinarii  locorum  suis  facultatibus  uti  non 
debent  (can.  1048),  nisi  ex  gravi  urgentique  causa,  v.  gr.  si  ex 
dilatione  matrimonii  aliquod  incommodum  imminere  pruden¬ 
ter  timeatur,  et  tunc  Sanctam  Sedem  statim  monere  debent 
(can.  204,  §  2). 

2. °  In  matrimoniis  sive  contractis  sive  contrahendis,  qui 
gaudet  induito  generali  dispensandi  super  certo  quodam  impe¬ 
dimento,  e.  g.  consanguinitatis,  potest,  nisi  in  ipso  induito 
aliud  expresse  praescribatur,  super  eo  dispensare,  etiamsi  idem 
impedimentum  multiplex  sit  (can.  1049,  §  1). 

3. °  Qm  habet  indultum  generale  dispensandi  super  pluri¬ 
bus  diversae  speciei  impedimentis,  sive  dirimentibus  sive  im¬ 
pedientibus,  potest  dispensare  super  iisdem  impedimentis, 
etiam  publicis,  in  uno  eodemque  casu  occurrentibus  (ibid.,  ■§  2). 

4. °  a)  Si  quando  cum  impedimento  seu  impedimentis  pu- 
blicis  super  quibus  ex  induito  dispensare  quis  potest,  concurrat 
aliud  impedimentum  super  quo  dispensare  nequeat ,  pro  omni¬ 
bus  Sedes  Apostolica  adiri  debet;  b)  attamen,  si  impedimentum 
seu  impedimenta  super  quibus  dispensare  potest,  comperian¬ 
tur  post  impetratam  a  Sancta  Sede  dispensationem ,  suis  facul¬ 
tatibus  uti  poterit  (can.  1050). 

5. °  Qui  ex  potestate  a  Sede  Apostolica  delegata  dispensa¬ 
tionem  concedunt,  in  eadem  expressam  pontificii  indulti  men¬ 
tionem  (ad  liceitatern)  facere  debent  (can.  1057). 

955.  Quaer.  3.°  An  dispensatio  super  impedimento  dirimen¬ 
te  concessa  includat  etiam  legitimationem  prolis,  quae  ex  iis, 
cum  quibus  dispensatur ,  iam  nata  sit  vel  concepta ? 

Resp.  l.°  Affirmative,  si  concessa  sit  ex  potestate  ordinaria, 
aut  ex  delegata  per  indultum  generale,  v.  gr.  pro  articulo  mor¬ 
tis.  Excipitur  tamen  proles  adulterina  vel  sacrilega  (can.  1051). 
Sacrilega  illa  tantum  videtur  dicenda,  quae  habita  sit  ab  eo  qui 
detinetur  impedimento  ordinis  sacri,  aut  impedimento  dirimen¬ 
ti  voti. 

Resp.  2.°  Negative  vero,  si  concessa  sit  potestate  delegata  per 
rescriptum  in  casibus  particularibus  (ibid.)  - 

Quaer.  4.°  An  Ordinarii  locorum ,  vel  eorum  officiales,  pos¬ 
sint  occasione  concessae  dispensationis  aliquod  emolumentum 
exigere? 

Resp.  Negative,  reprobata  quavis  contraria  consuetudine  et 
sub  obligatione  gravi  restituendi,  si  quid  exegerint.  Excipe : 
l.°  in  dispensationibus  pro  non  pauperibus ,  modica  aliqua  prae¬ 
statione  ex  titulo  expensarum  cancellariae ;  2.°  si  facultas  aliud 
exigendi  eis  expresse  data  fuerit  a  Sancta  Sede  (can.  1056). 

956.  Quaer.  5.°  An,  si  sponsi  sint  diversae  dioecesis,  dispen¬ 
satio  obtinenda  sit  ab  utroque  Episcopo,  si  ex  induito  speciali 
uterque  facultate  dispensandi  gaudeat ? 

Resp.  Controvertitur,  et  duplex  est  sententia  probabilis. 

I. a  sententia  negat.  Ratio  est,  quia  cum  Episcopus  aufert  a 
suo  subdito  impedimentum,  eum  habilem  reddit  ad  contrahen¬ 
dum  cum  alio  impedito.  Unus  enim  fieri  nequit  habilis  ad  con¬ 
trahendum  cum  altero,  nisi  etiam  iste  fiat  habilis  ad  contra¬ 
hendum  cum  illo.  Aliunde  Papa  delegando  Episcopum,  ipsi 
totum  ius  suum  tribuit ;  ergo  valet  dispensatio  Episcopi  per¬ 
inde  ac  si  a  Papa  ipso  concederetur.  Hanc  opinionem  proba¬ 
bilem  dicit  .S.  Alph.,  n.  1142. 

II.  a  sententia  affirmat.  Ratio  est,  quia  Episcopus  unius  non 
habet  iurisdictionem  in  subditum  alterius,  facultas  vero  dis¬ 
pensandi  ad  proprios  subditos  restringitur. 

Prima  sententia  omnino  est  in  praxi  tuta  (1),  et  confirmari 
videtur  ex  can.  1028.  Vide  n.  946,  II.  Cfr.  Buccer.,  n.  1044. 

Quaf.r.  6.°  .4??.  Episcopi  dispensare  possint  in  impedimentis 

dirimentibus  dubiis? 

Resp.  l.°  Affirm.  omnino,  si  agatur  de  dubio  facti  et  de  im¬ 
pedimentis  in  quibus  Papa  dispensare  solet  (can.  15).  Ratio 
est,  quia  licet  dispensatio  impedimentorum  dirimentium  sit 
Papae  reservata,  attamen,  cum  reservatio  sit  odiosa,  stricte 
est  interpretanda,  et  restringenda  tantum  ad  casus  certos. 

Resp.  2°  Si  agatur  de  dubio ,  seu  de  probabilitate  imis,  non 
opus  est  dispensatione.  Cfr.  vol.  1,  n.  187,  q.  4.° 

Quaer.  7.°  An  Metropolitanus  possit  dispensare  cum,  subditis 
Suffraganeorum  suorum  in  casu  necessitatis ,  vel  indulti? 

Resp.  Neg.,  nisi  hoc  expresse  ipsi  concedatur  in  pontificio 
induito.  Ratio,  quia  dispensatio  est  actus  iurisdictionis  volunta¬ 
riae  et  gratiosae,  et  conceditur  ex  indulgentia  et  misericordia 
dispensantis;  recursus  autem  ad  Metropolitanum  haberi  ne¬ 
quit,  nisi  in  materiis  ad  forum  contentiosum  pertinentibus 
Ergo,  etc. 

N.  B.  l.°  S.  Congr.  de  Sacram,  de  mandato  Pii  X  declara¬ 
vit  :  «dispensationes  a  quibusvis  impedimentis  matrimonium 
sive  dirimentibus  sive  impedientibus,  quae  regibus  ac  regiae 
stirpis  principibus  erunt  concedendae,  Sedi  Apostolicae  speciali 
modo  esse  reservatas,  ita  ut  ab  huius  potestatis  usu  excludan¬ 
tur  Ordinarii  omnes  et  alii  quilibet,  in  quavis  dignitate  consti¬ 
tuti  :  eandemque  potestatem  in  facultatibus  cuilibet  et  quavis 
forma  concessis,  nullatenus  esse  comprehensam»  (7  mart.  1910 : 
Acta ,  II,  pag.  147). 

2.°  Concessa  facultas  secumfert  alias  quoque  potestates, 
quae  ad  illius  usum  sunt  necessariae ;  quare  in  facultate  dis¬ 
pensandi  includitur  etiam  potestas  absolvendi  a  poenis  eccle¬ 
siasticis,  si  quae  forte  obstent,  sed  ad  effectum  dumtaxat  dis¬ 
pensationis  consequendae  (can.  66,  §  3).  Plura  vide  in  vol.  1, 
nn.  186,  189,  215-223. 

ARTICULUS  II.  —  De  causis  dispensationis 

957.  Causae  quae  afferuntur  ad  dispensationem  obtinen¬ 
dam,  sunt:  l.°  graves,  vel  leves;  2.°  motivae  seu  finales,  vel 
tantum  impulsivae ;  3.°  verae,  vel  falsae. 

Si  in  petitione  taceatur  veritas  necessario  exprimenda,  v.  gr. 


(1)  S.  C.  de  p.  F„  19  sept.  J861  (Collect.  de  P.  F.,  n.  1466),  et  ex  S.  Officio  31 
mart.  1872. 

impedimentum  aliquod  aut  circumstantia  declaranda,  etc.,  di¬ 
citur  subreptio  in  dispensatione,  seu  dispensatio  subreptitia;  si 
autem  quid  falsi  afferatur  ut  verum,  obreptio ,  seu  dispensatio 
obreptitia.  Gury,  n.  864. 

958.  Principia.  —  I.  Ad  liceitatem  dispensationis  requiritur 
causa.  —  Constat  ex  Cone.  Trid.,  sess.  24,  cap.  5,  de  reform. 
matr. :  In  contrahendis  matrimoniis  vel  nulla  omnino  detur 
dispensatio ,  vel  raro ;  idque  ex  causa ,  et  gratis  concedatur .  Vide 
etiam  can.  84,  et  ea  quae  dicta  sunt  in  vol.  1,  n.  i86  seq. 

II.  Ad  validitatem  dispensationis  in  gradibus  maioribus  (et 
ante  Const.  Sapienti  consilio  in  omnibus)  requiritur  ut  in  peti¬ 
tione  nulla  sit  obreptio  vel  subreptio  cadens  in  causam  motivam 
seu  finalem.  —  Ratio  est,  quia  Superior  non  censetur  dispen¬ 
sare  nisi  sub  tacita  conditione:  si  preces  veritate  nitantur  (1). 

III.  Dispensatio  ab  impedimento  consanguinitatis  vel  affi¬ 
nitatis,  concessa  in  aliquo  impedimenti  gradu,  valet:  a)  licet  in 
petitione  vel  in  concessione  error  circa  gradum  irrepserit,  dum¬ 
modo  gradus  revera  exsistens  sit  inferior ,  b)  aut  licet  r elicitum 
fuerit  aliud  impedimentum  eiusdem  speciei  in  aequali  vel  in¬ 
feriori  gradu  (can.  1052). 

Non  igitur  erit  valida,  si  ponatur  affinitas  pro  consanguini¬ 
tate ,  aut  vice  versa ;  si  ponatur  tertius  consanguinitatis  pro  se¬ 
cundo;  aut  ponatur  secundus  consanguinitatis  et  omittatur  alius 
affinitatis,  etc. 

IV.  Dispensatio  a  minore  impedimento  concessa,  nullo  sive 
obreptionis  sive  subreptionis  vitio  irritatur,  etsi  unica  causa 
finalis  in  precibus  exposita  falsa  fuerit  (can.  1054). 

Ratio,  quia  tunc  concessio  fit  «ex  rationabilibus  causis  a 
S.  Sede  probatis»  independenter  a  causis  allegatis  ab  oratore  (2). 

N.  B.  Aliquando  dispensatio  dari  sine  causa  dicitur  :  a)  vel  quia 
causa,  cum  turpis  sit,  non  est  in  supplici  libello  expressa:  manifesta¬ 
ta  tamen  fuit  Rom.  Pontifici,  et  tunc  solet  apponi  in  supplicatione 
haec  clausula :  ex  certis  specialibus  rationabilibus  causis  animum 
eorum  moventibus  et  Sanctitati  Vestrae  expositis;  b)  vel  quia  causa 
allegata  non  est  una  ex  iis  quae  inter  ordinarias  et  canonicas  recen¬ 
seri  solent,  v.  gr.  quia  offertur  pro  gradibus  aliquantulum  remotis 
copiosior  compositio  in  bonum  publicum  eroganda;  c)  vel  quia  sine 
speciali  aliqua  causa,  bono  publico  expediens  existimat  Rom.  Pon¬ 
tifex  dispensationem  aliquando  concedere  in  gradibus  remotioribus. 
Cfr.  Praxis,  n.  129  seq.;  Formulae,  etc.,  27,  35. 

S59.  Quaesita.  —  Quaer.  l.°  Quaenam  sint  causae  iustae ,  ut 
dispensetur  in  impedimentis  dirimentibus ? 


(1)  Cfr.  in  n.  951  quaenam  sint  impedimenta  maiora,  quaenam  vero  minora, 

(2)  Cfr,  Ferreres,  La  Curia  Romana,  n.  401.' 

Resp.  Viginti  et  octo  numerantur  in  elencho  qui  exstat  ini¬ 
tio  opusculi  Formulae  Apost.  Datariae  pro  matrim.  dispen.  re¬ 
formatae  (1).  —  Omnes  tamen  optime  reduci  possunt  ad  sequen¬ 
tes  :  a)  angustia  loci ;  b)  defectus  dotis;  c)  oratricis  aetas  et 
necessitas;  d)  bonum  familiarum;  e)  bonum  pacis;  f)  honestas 
et  religio;  g)  matrimonium;  h)  scandalum.  Cfr.  Praxis ,  n.  75. 

a)  Angustia  loci  absoluta  habetur,  si  foci  non  sint  plus  quam 
trecenti,  vel  incolarum  numerus  non  sit  ultra  mille  et  quingentos. 

—  Relativa  vero  se  tenet  ex  parte  oratricis  tantum,  si  nempe  :  l.°  in 
loco  originis  vel  domicilii  cognatio  eius  ita  sit  propagata,  ut  alium 
paris  conditionis,  cui  nubat  nisi  consanguineum  vel  affinem  inve¬ 
nire  facile  non  possit,  et  patriam  deserere  ei  durum  sit ;  aut  2.°  si 
oratrix  nobilis  sit  et  in  illo  loco  non  nisi  aliae  duae,  quinque,  etc., 
nobiles  familiae  reperiantur.  Cfr.  Praxis,  n.  78  seq. ;  Formulae,  etc., 

1. a,  17,  18,  26,  29,  30,  36. 

b)  Defectus  dotis  habetur:  l.°  si  oratrix  dote  careat;  2.°  si  dos 
non  sit  competens  respectu  loci  in  quo  est  oratrix,  et,  attenta  eius 
civili  conditione,  licet  forte  in  alio  vicino  loco  illa  parva  dos  suffi¬ 
ceret  :  causa  fit  gravior,  si  orator  vel  alius  augmentum  dotis  pro¬ 
mittat  ea  conditione,  ut  cum  oratore  nubat ;  3.°  si  dos  sit  litibus 
involuta.  Praxis,  n.  89  seq.;  Formulae,  etc.,  8.a,  22,  23,  24,  31,  36,  39. 

—  Si  in  supplici  libello  declarata  fuerit  constitutio  dotis  vel  eius 
augmentum,  et  in  rescripto  clausulae  respondentes  omittantur, 
constitutio  dotis  vel  augmentum  pertinent  ad  validitatem  dispensa¬ 
tionis;  secus  non  pertinent  ad  validitatem,  sed  clausulae  rescripti 
augmentum  vel  constitutionem  indicantes  monitionem  tantum 
continent,  non  conditionem.  Praxis,  1.  c. 

c)  Oratricis  aetas  superadulta,  nempe  quando  iam  24.um  aetatis 
annum  excedit,  et  alium  virum  suae  conditionis,  cui  nubere  possit, 
non  invenit.  —  Ex  resp.  S.  Paenit.,  11  mart.  1902,  in  verificatione 
huius  causae  satis  est  quod  certo  constet  de  aetate  superadulta,  nec 
probari  oportet  mulierem  usque  ad  illam  aetatem  alium  virum 
paris  conditionis,  cui  nubere  possit,  non  invenisse.  Cfr.  Ferreres, 
in  ephem.  Razon  y  Fe,  vol.  4,  pag.  233  seq.  —  Eo  gravior  est  haec 
causa,  quo  maior  sit  feminae  aetas :  item  gravior  evadere  potest 
ex  locorum  ac  personarum  adiunctis.  —  Oratricis  necessitas  habe¬ 
tur  :  l.°  si  sit  vidua  iunior  (et  cum  periculo  incontinentiae) ;  2.°  si 
pauper  filiis  gravata,  quos  vir  alere  intendit  et  promittit ;  3.°  si 
oratrix  sit  patre,  aut  utroque  parente  orbata.  Praxis,  n.  98  seq. ; 
Formulae,  etc.,  l.a,  4.a,  10,  22,  29,  33,  37. 

d)  Bonum  familiae,  i.  e.  :  l.°  illustris  familiae  conservatio ; 

2. °  divitis  familiae  conservatio,  seu  ut  bona  conserventur  in  familia. 
Praxis,  n.  102  seq.  ;  Formulae,  etc.,  6.a,  16,  36. 

e)  Bonum  pacis :  l.°  propter  lites  super  rebus  magni  momenti, 
quas  per  matrimonium  componi  posse  speratur :  clausula  rescripti 
et  facta  prius  litis  huiusmodi  hinc  inde  cessione  seu  compositione, 
monitionem  tantum  continet ;  sed  si  compositio  in  precibus  decla¬ 
rata  fuerit,  et  clausula  praedicta  in  rescripto  omittatur,  tunc  com¬ 
positio  pertinet  ad  validitatem  dispensationis  (vide  tamen  vol.  1, 
n.  216,  q.  2.°) ;  2.°  propter  lites  super  successione  bonorum;  3.°  propter 
inimicitias ,  quae  speratur  fore  ut  per  matrimonium  cessent :  item 


(1)  Cfr.  Acta  S.  Sedis,  vol.  34,  pag.  34  seq. ;  Anqlecta.  ecc les.,  anp.  10,  pag.  405  seq. 
Eerrrres  Theol,  —  iTopi.  II  39 

propter  periculum  inimicitiarum;  4.°  ad  assequendam  pacis  confir¬ 
mationem;  5.°  ad  ineunda  foedera  inter  reges  et  principes.  Piaxis, 
n.  105  seq.  ;  Formulae,  etc.,  5.a,  9.a,  25,  30,  31. 

f)  Honestas,  sive  l.°  familiarum,  sive  2.°  ipsorum  oratorum;  in- 
tellige  de  morum  probitate,  quod  integra  sit  oportet  et  bene  nota.  - 
Item  l.°  religio  conservanda  in  oratoribus,  vel  in  eorum  familiis, 
vel  spes  conversionis  oratoris,  vel  oratricis,  vel  aliorum ;  2.°  excellen¬ 
tia  meritorum  erga  religionem  catholicam.  Praxis,  n.  110  seq.  ; 
Formulae,  etc.,  3.a,  11,  17,  34. 

g)  Matrimonium  iam  contractum,  sive  l.°  ignorando  impedi¬ 
mentum,  sive  2.°  illud  cognoscendo,  sive  3.°  de  illo  dubitando,  sive 
4.°  coram  acatholico  ministro,  sive  5.°  mixtum,  sive  6.°  civiliter. 
Etiam  periculum  matrimonii  vel  civilis,  vel  mixti,  vel  coram  aca¬ 
tholico  ministro.  Praxis,  n.  115  seq.;  Formulae,  etc.,  14,  21,  27,  32, 
33,  37,  39. 

h)  Scandalum  et  infamia,  quae  timentur,  nisi  contrahatur  ma¬ 
trimonium  :  l.°  copula  iam  habita;  2.°  turpis  conversatio,  ex  qua 
scandalum  vel  gravis  infamia  timetur,  quamvis  copula  abfuerit ; 
3.°  periculum  turpis  conversationis ;  4.°  legitimatio  prolis.  Praxis, 
n.  122  seq. ;  Formulae,  etc.,  2.a,  5.a,  7.a,  8.a,  9.a,  13,  15,  16,  23,  24,  36. 

Causae  hic  expositae  alias  non  excludunt ;  quare  et  aliae 
etiam  adduci  possunt,  v.  gr.  puellae  deformitas  aut  infirmitas . 
Aliquando  contingit  ut  una  causa  seorsim  sumpta  non  sit  suf¬ 
ficiens,  sed,  cum  altera  iuncta,  gravis  reputetur  et  proinde  suf¬ 
ficiat.  Aliquando  etiam  causa  corroboratur  ex  specialibus  casus 
circumstantiis,  vel  maiori  compositione  per  modum  poenae  vel 
commutationis.  Quare  utile  est  ea  omnia  in  supplici  libello  ex¬ 
ponere,  quae  Rom.  Pontificem  movere  et  impellere  possunt  ad 
dispensationem  concedendam. 

Generatim  hodie  propter  immutatas  temporum  circumstan¬ 
tias  non  eo  rigore  ut  olim  proceditur  in  concedendis  dispensa¬ 
tionibus  ;  et  licet  quo  gravius  impedimentum  sit,  eo  graviores 
causae  requirantur,  non  ita  tamen  ut  pondus  ponderi  aequiva- 
leat.  Praxis ,  n.  6. 

Suppressio  veri,  circa  ea  quae  iure  consuetudinis  aut  stilo 
Curiae  Romanae  aperienda  sunt,  semper  substantialis  reputa¬ 
tur  in  dispensationibus  gradus  maioris.  Vide  n.  958,  IV,  et 
vol.  i,  n.  216,  q.  4.° 

Expositio  falsi  non  obstat,  dummodo  una  saltem  ex  causis 
motivis  vera  sit  (can.  42).  Vide  vol.  i,  1.  e. 

960.  Quaer.  2.°  Qua.enam  sint  necessario  exprimenda  de  iure 
in  petitione  dispensationis ? 

Resp.  Sunt  sequentia :  l.°  Causa  aliqua  movens,  quae  sit  vera 
et  legitima  (pro  gradibus  maioribus  ad  validitatem,  pro  mino¬ 
ribus  ad  liceitatem),  ad  impetrandam  dispensationem;  2.°  spe¬ 
cies  etiam  infima  impedimentorum,  v.  gr.  affinitas,  consangui¬ 
nitas,  efc, ;  3.°  numerus  impedimentorupi,  v.  gr.  si  praeter  cog- 

nationem  adsit  etiam  affinitas,  vel  si  adsit  duplex  aut  multiplex 
consanguinitas  vel  affinitas ;  4.°  filiatio ,  si  agitur  de  cognatione 
spirituali ;  5.°  gradus  consanguinitatis  vel  affinitatis  aut  hones¬ 
tatis  ex  matrimonio  invalido  ;  immo  si  oratores  sint  in  linea 
inaequali,  exprimi  debet  etiam  gradus  propior  (1) :  hoc  tamen 
non  requiritur  ad  validitatem,  nisi  sint  coniuncti  in  2.°  gradu 
attingente  1  .um  ;  6.°  variae  circumstantiae  matrimonii  cum  impe¬ 
dimento  celebrati.  Cfr.  nn.  963,  964  et  Wernz-Vidal,  1.  c. 

961.  Quaer.  3.°  Quid  agendum  in  dubio  an  causa  falso  al¬ 
legata  fuerit  finalis ,  aut  impulsio  a;  vel  an  vera ,  aut  falsa ? 

Resp.  In  omnibus  his  et  similibus  dubiis,  valida  censenda 
est  dispensatio.  Ratio  est,  quia  in  dubio  standum  est  pro  valo- 
re  actus.  S.  Alph.,  n.  1133;  Gury ,  n.  688. 

Quaer.  4.°  An  cessante  causa  dispensationis  cesset  dispen¬ 
satio ,  v.  gr.  si  mortua  fuerit  proles  per  matrimonium  legiti- 
manda ,  etc.? 

Resp.  l.°  Affirm.  (in  dispensationibus  gradus  maioris),  si 
causa  cesset  antequam  dispensatio  expediatur,  aut  fiat  ab  Epi¬ 
scopo,  vel  ab  alio  cui  a  Pontifice  commissa  fuerit.  S.  Alph., 
n.  1132. 

Resp.  2.°  Neg.,  si  causa  cesset  dispensatione  iam  expedita  et 
a  delegato  exsecutioni  mandata,  etiamsi  cesset  ante  matrimonii 
celebrationem.  Ratio  est,  quia  per  dispensationem  iam  impedi¬ 
mentum  sublatum  est.  S.  Alph.,  ibid.  Vide  vol.  1,  n.  189. 

962.  Quaer.  5.°  Quicl  speciatim  exponi  debeat  quando  agitur  de 
matrimonio  primum  contrahendo ? 

Resp.  Si  postuletur  dispensatio  impedimenti  et  adducitur  ut  causa 
copula  habita  inter  oratores,  exponendum  est,  an  ab  uno  vel  utroque 
sub  spe  dispensationis  facilius  obtinendae  commercium  illud  habi¬ 
tum  sit  (2). — Contrarium  tenent  (3)  plures  alii,  quorum  sententia 
adhuc  videtur  probabilis  et  in  praxi  tuta  (4). 

963.  Quaer.  6.°  Quid  in  postulatione  dispensationis  super  matri¬ 
monio  invalide  contracto  generatim  sit  exprimendum? 

Resp.  Exponendum  est :  l.°  an  ambae  partes,  vel  alterutra  tan¬ 
tum,  bona,  vel  mala  fide,  nempe  cum  notitia  impedimenti,  matrimo¬ 
nium  inierint;  2.°  an  sub  spe  dispensationis  facilius  obtinendae; 
3.°  an  matrimonium  consummaverint,  et  an  post  detectum  impedi¬ 
mentum  in  carnali  copula  perseveraverint;  4.°  an  clandestine,  aut 
in  facie  Ecclesiae  ;  an  post  bannorum  denuntiationes,  aut  his  omissis 
contraxerint.  Facilius  enim  aut  difficilius  pro  variis  istis  circumstan- 


(1)  Sdnchez,  1.  8,  disp.  24,  n.  28;  S.  Alph.,  1.  6,  n.  1136;  Wernz-Vidal,  vol.  5,  n.  440. 

(2)  Ita  Formulae,  etc.,  In  suis  annotationibus.  Praxis,  nn.  123,  153,  155;  Buccer., 
2,  n.  1038  ;  Villada,  Casus,  vol.  3  (pag.  109,  ed.  1.»). 

(3)  Card.  Gasparri,  De  matrim.,  n.  340;  Mare,  Inst.  mor.,  n.  2049;  Lega,  De  iu- 
dlctls,  lib.  1,  vol.  2,  pag.  477;  Gdnicot,  1,  n.  525  ;  Zitelli,  De  disp.  matrim.,  pag.  65; 
II  Monitore,  vol.  16,  pag.  182,  q.  33 ;  De  Smet,  1.  c.,  n.  374,  8.* 

(4)  Cfr.  Ferrerea,  in  epbem.  Baz6n  y  Fe,  vol.  2,  pag.  517,  a  n,  30  geq.  Vade 

Pasns,  n.  1040  *eq. 


612 


TRACTATUS  XVIII.  — DE  MATRIMONIO 


965 


tiis  solet  dispensatio  impetrari.  Praxis,  nn.  115  seq.,  164  seq. ;  Formu¬ 
lae,  etc.,  in  annotationibus;  et  auctores  communiter.  —  Certum 
tamen  videtur  non  esse  necessario  exprimendam  matrimonii  con¬ 
summationem,  nec  malitiosam  intentionem  qua  illud  fuerit  consum¬ 
matum,  saltem  si  matrimonium  non  adducatur  ut  causa  motiva 
dispensationis  (1).  Cfr.  Wemz-Vidal,  vol.  5,  n.  440,  VI. 

Matrimonium  civile,  quacumque  intentione  initum  sit,  non  est  de 
necessitate  exprimendum :  unde  haec  circumstantia  bene  omitti 
potest.  Attamen,  si  quis  illud  velit  adducere  ut  causam  motivam, 
tunc  debet  etiam  explicare  intentionem  qua  illud  contraxit. 

964.  Quaer.  7.°  An  declaranda  sit  copula  incestuosa  inter  ipsos 
oratores  habita,  cum  vel  sine  intentione  per  eam  facilius  dispensa¬ 
tionem  obtinendi? 

Resp.  Neg.,  ex  decreto  S.  Officii,  25  iun.  1885  (2). 


965.  Quaer.  8.°  An,  si  quis  petat  secundam  dispensationem 
in  eadem  materia  post  primam  alias  obtentam ,  primam  expri¬ 
mere  debeat ? 

Resp.  \.°  Affirm.,  si  prima  usus  fuerit,  et  agatur  vel  a )  de 
eodem  castitatis  voto,  quia  posterior  est  quasi  ampliatio  prio¬ 
ris  dispensationis  et  dispensatio  nova,  vel  b)  de  eodem  crimine, 
quia  relapsus  in  idem  crimen  retrahit  Superiorem  a  dispensan¬ 
do.  Praxis ,  n.  32. 

Resp.  2.°  Negative  in  ceteris  casibus.  Ita  S.  Alph.,  n.  1137, 
et  alii  communiter . 

Quaer.  9.°  An  opus  sit  nova  dispensatione,  si,  postquam  haec 
fuerit  iam  exsecutioni  mandata,  sponsi  desistant  a  matrimonio 
contrahendo,  et  post  notabile  tempus ,  mutata  iterum  voluntate, 
de  facto  contrahant ? 

Resp.  Neg.,  quia  manent  semper  dispensati  (Praxis,  n.  31). 
Immo,  si  ageretur  de  dispensatione  S.  Paenitentiariae,  quam¬ 
vis  rescriptum  fuerit  dilaceratum  ante  exsecutionem,  poterit 
adhuc  exsecutioni  mandari  post  multum  temporis,  quin  opus 
sit  novum  impetrare.  Cfr.  Ferreres ,  La  Curia  Romana, 
n.  869  seq. ;  Wemz-Vidal,  1.  c.,  n.  445. 

Quaer.  10.  An  invalida  semper  sit  dispensatio  (gradus  ma¬ 
ioris),  si  aliquod  impedimentum  reticeatur  sive  eiusdem  sive 
diversae  speciei ? 

Resp.  Affirm.,  per  se.  Attamen  vi  clausulae  « ac  aliis  bona 
fide  forsan  reticitis...  non  obstantibus »,  quae  in  formulis  refor¬ 
matis  reperitur  (et  quam  non  omittere  oportet)  valida  esse 
poterit,  si  nempe  alia  impedimenta:  a)  bona  fide  reticeantur, 


de  P .  F.,  n.  1500) ;  Lehmk.,  nn.  808  et  810 ; 
n.  42  seq.,  et  vol.  3,  nn.  48-56;  et  Casus’, 


c. 


(1)  Cfr.  S.  Off.,  18  mart.  1891  (Coli. 

Oinicot,  n.  527.  Vide  etiam  Ferreres  1 
n.  1037. 

c  Vi^6  to,ta™  hanc  Quaestionem  latius  expositam  a  P.  Ferreres  ln  enhem 
naZim  ’  Z'  W  512,  8  n'  8  Seq  '  n-  48  seq"  pra€S-  «•  53  et  53  Vide  <£££ 

et  b)  non  sint  huiusmodi,  quae  speciali  indigent  mentione ,  nec 
c)  difficilioris  per  se  dispensationis  quam  illud  expositum  in 
supplicatione.  Praxis,  n.  28.  Vide  can.  1052  in  n.  958,  III,  et 
can.  1053  in  n.  1026,  N.  B.  4.° 

966.  Resolves.  — 1.°  Invalida  esset  dispensatio  (etiam  in 
gradibus  minoribus),  si  exprimeretur  in  petitione  affinitas  pro 
consanguinitate ,  et  vice  versa,  etc.,  etiamsi  ex  errore  inculpa¬ 
bili  id  fieret.  Superior  enim  concedit  dispensationem  iuxta  ex¬ 
posita  in  supplicatione,  quae,  cum  de  facto  sint  falsa,  necessa¬ 
rio  nullam  dispensationem  efficiunt  (Praxis,  n.  27 ;  De  Smet, 

1.  c.,  n.  390).  Ex  opposito  valida  esset  dispensatio,  si  error  inve¬ 
niretur  in  rescripto  Pontificis,  puta  ex  culpa  amanuensis. 

2. °  Invalida  item  esset  dispensatio  (etiam  in  gradibus  mi¬ 
noribus),  si  exprimeretur  v.  gr.  gradus  tertius  consanguinita¬ 
tis  pro  secundo;  ratio,  quia  multo  difficilius  conceditur  dispen¬ 
satio  pro  gradu  propinquiore  quam  pro  remotiore.  Secus 
autem  foret  dicendum,  si  ex  errore  poneretur  gradus  secundus 
pro  tertio.  Vide  can.  1052. 

3. °  «Rescripta  non  fiunt  irrita  ob  errorem  in  nomine  per¬ 
sonae  cui  vel  a  qua  conceduntur,  aut  loci  in  quo  ipsa  moratur, 
aut  rei  de  qua  agitur,  dummodo,  iudicio  Ordinarii,  nulla  sit  de 
ipsa  persona  vel  re  dubitatio»  (can.  47).  Gfr.  dicta  in  vol.  1, 
nn.  183-190,  et  n.  219,  N.  B.  2.° 

ARTICULUS  III.  —  De  modo  dispensationem  petendi 

967.  Ad  concedendas  dispensationes  S.  Sedis  pro  foro  ex¬ 
terno  constituta  est  S.  Congregatio  de  disciplina  Sacramen¬ 
torum  (1). 

Ad  ipsam  ergo  recurrere  debent  tam  pauperes  quam  divites 
cuiusque  nationis  pro  omnibus  impedimentis  publicis,  seu  quae 
probari  possint  in  foro  externo.  Cfr.  vol.  1,  n.  198  (2). 

Pro  foro  interno  tantum  constituta  est  S.  Paenitentiaria.  Ad 
Sanctam  igitur  Paenitentiariam  recurrendum  est  pro  dispensa¬ 
tionibus  et  facultatibus  quae  forum  internum  solum  spectant, 
scilicet  pro  impedimentis  occultis  (can.  258,  §  1).  In  postulato 
autem,  tacitis  propriis  sponsorum  nominibus,  ficta  nomina 
apponuntur.  Cfr.  vol.  1,  n.  199. 

968.  Quaesita.  —  Quaer.  l.°  Quomodo  petenda  sit  dispensa- 


(1)  Ita  ex  nova  disciplina  inducta  per  Const.  Sapienti  consilio  (29  iun.  1908)  et 
in  Codice  confirmata  (can.  249). 

(2)  Igitur  iam  non  concedit,  sicut  hucusque,  dispensationes  pro  foro  externo 
Dataria;  immo  nec  S.  Paenitentiaria,  quae  pauperibus  etiam  elargiri  eas  solebat 

extra  Hispaniam  et  Lusitaniam.  Cfr.  Ferreres,  apud  RasOn  y  Fe,  vol.  1,  pag.  384. 

tio ,  si  adsint  duo  impedimenta ,  quorum  unum  publicum  sit,  al¬ 
terum  occultum? 

Resp.  Petenda  est  dispensatio  impedimenti  publici  a  S.  C. 
de  disciplina  Sacramentorum,  tacito  altero,  quod  secretum  re¬ 
manere  debet ;  et  utrumque  est  exprimendum  in  supplicatione 
ad  Paenitentiariam,  simul  exponendo  aliam  dispensationem  a 
S.  Congregatione  obtentam  vel  obtinendam.  Consultius  aliquan¬ 
do  erit  prius  recurrere  ad  S.  Paenitentiariam,  ne  forte  fiant 
plures  expensae  inutiles  in  S.  C.  de  Sacramentis,  et  postea  dis¬ 
pensationem  non  concedat  S.  Paenitentiaria  (i). 

969.  Quaer.  2.°  An  sint  alia  dicasteria,  per  quae  Rom.  Pon¬ 
tifex  dispensationes  matrimoniales  concedere  soleat? 

Resp.  Affirm.,  dispensat  enim,  et  quidem  unice,  per  S.  Of¬ 
ficium  in  impedimentis  ex  disparitate  cultus  et  mixtae  religio¬ 
nis,  necnon  in  iis  quae  respiciunt  privilegium  Paulinum  (can. 
257,  §  3).  —  S.  C.  de  Prop.  Fide  ad  peculiares  Congregationes 
deferre  debet  quaecumque  matrimonium  attingunt  (can.  252, 
§  4) ;  verum  re  agitata  et  composita  cum  S.  C.  de  Sacramentis 
poterit  in  remotissimis  regionibus  orientalibus,  etc.,  concedere 
adhuc  formulas  antiquas  facultatum,  quarum  plures  matrimo¬ 
nium  respiciunt.  —  Pro  regionibus  sibi  subiectis  potest  S.  C. 
pro  Ecclesia  Orient.  concedere  omnes  dispensationes  praeter  eas 
quae  reservantur  S.  Officio  (can.  257,  §  2)  (2). 

970.  Quaer.  3.°  An  valeat  dispensatio  petita  in  forma  pau¬ 
perum,  si  oratores  non  sint  pauperes ? 

Resp.  Affirm.,  ex  hodierna  disciplina,  si  dispensatio  con¬ 
cedatur  a  S.  C.  de  Sacramentis  aut  a  S.  Officio  (vel  suis  in 
locis  a  S.  C.  pro  Ecclesia  Orientali).  Ratio  est,  quia  obreptio 
cadit  tantum  in  causam  impulsivam,  non  autem  in  motivam 
seu  finalem ;  paupertas  enim  non  est  ratio  ob  quam  concedi¬ 
tur  dispensatio,  sed  ob  quam  conceditur  gratis.  Unde  debet 
semper  adesse  alia  causa  motiva. 

Quae  doctrina  hodie  certissima  est  tum  ex  can.  42,  tum 
quia  in  app.  ad  Const.  Sapienti  consilio  expresse  dicitur:  «gra¬ 
tiae  validitati  nihil  unquam  officiet  error  aut  fraus  circa  oeco¬ 
nomicam  petentis  conditionem»  (3). 

Graviter  tamen  per  se  peccant,  qui  hac  re  dolum  adhibent 
paupertatem  falso  allegantes,  et  generatim  ad  restitutionem  te¬ 
nentur  erga  S.  0.  de  discipl.  Sacramentorum  (4).  —  Si  vero  talis 


(1)  Cfr.  Mare,  n.  2052;  Wernz ,  n.  633;  S.  Alph.,  n.  1139. 

(2)  Cfr.  vol.  1,  n.  198,  11." ;  et  Ferreres,  La  Curia  Romana,  nn.  316  seq.,  547  seq.,  587. 

(3)  Norm.  com.,  cap.  XI,  n.  3  (Acia  S.  Sedis,  vol.  41,  pag.  487).  Cfr.  Ferreres,  La 
Curia  Romana,  n.  413, 

(4>  S.  Paenit,,  1  dee.  1852,  Cfr.  Pega,  1,  c. ;  Praxis,  n.  1. 


DE  MODO  DISPENSATIONEM  PETENDI 


615 


&n 


dispensatio  data  foret  ab  Episcopo  habente  hanc  specialem  po¬ 
testatem  cum  pauperibus,  tunc  dispensatio  certo  foret  inva¬ 
lida  (1). 

N.  B.  In  antiqua  disciplina  etiam  validae  habebantur  hu- 
iusmodi  dispensationes  concessae  a  S.  Dataria ;  immo  post 
factum  idem  concludebatur  pro  concessis  a  S.  Paenitentiaria. 

Quaer.  4.°  Quinam  censendi  sint  pauperes ? 

Resp.  Censendi  sunt  intra  Italiam:  pauperes,  quorum  bona 
(utriusque  simul)  non  excedunt  1612,50  libellas;  quasi-pauperes, 
quorum  bona  non  excedunt  5375  libell. — Extra  Italiam:  pauperes, 
quorum  bona  non  excedunt  2821,87  (circiter  3000)  libell.  (liras, 
fr ancos,  vel  pesetas);  quasi-pauperes  vero,  si  summam  9406,25 
(circiter  10.000)  libell.  non  superent. 

Etenim :  ex  decreto  S.  Oft.  coram  Benedicto  XIV  editio  26  sept. 
1754  (Coli,  de  P.  F.,  n.  1477),  habendi  sunt  ut  pauperes,  etiamsi  in 
capitali  (hypotheca  non  gravato,  et  detracto  aere  alieno)  possideant 
bona  citra  montes  valoris  scutorum  300  monetae  roinanae ;  si  vero 
extra  Italiam  degant,  valoris  300  ducatorum  auri  de  camera,  seu 
525  scutorum  monetae  romanae ;  quod  si  bona  possideant  intra  Ita¬ 
liam,  usque  ad  quantitatem  1000  scutorum,  et  extra  usque  ad  1000 
ducatorum  auri  de  camera,  habentur  adhuc  ut  quasi-pauperes,  et 
dispensatio  ipsis  in  forma  pauperum  conceditur,  soluta  tamen  ali¬ 
qua  eleemosyna,  quae  vulgo  componenda  dicitur. 

Aliud  quidem  statutum  dicebatur  in  opusc.  Praxis  Apost.  Data¬ 
riae.  Verum  S.  Paenitentiaria  ad  quaesitum  Episcopi  Neocastren. 
respondit,  20  ian.  1904,  standum  esse  citato  decreto  Bened.  XIV 
dato  per  S.  Officium,  donec  aliud  a  S.  Sede  non  statuatur,  simul- 
que  indicavit  aequivalere  scutum  romanum  5,375  libeil.  Ducatus 
autem  aureus  aequivalet  9,406  libell.  Cfr.  Acta  S.  Sedis,  vol.  37, 
pag.  288,  289  (2). 

N.  B.  l.°  Etiam  post  Const.  Sapienti  consilio  vigere  pergent  ta¬ 
xationes  antea  pendi  solitae  pro  dispensationibus  matrimonialibus 
penes  Datariam  Apostolicam  et  S.  P aenitentiariam. 

2. °  Pro  pauperibus  et  quasi-pauperibus,  taxa  et  etiam  agentis 
procuratio  vel  ex  toto  vel  ex  dimidio  condonatur  (3). 

3. °  Codex  can.  nihil  hac  in  re  immutavit. 

971.  Quaer.  5.°  Quomodo  sit  exsequenda  dispensatio? 

Resp.  l.°  Quoad  dispensationem  S.  Paenitentiariae  (i.  e.  oc¬ 
cultam),  fiat  post  absolutionem  his  verbis,  aut  similibus:  Auc¬ 
toritate  Apostolica  dispenso  tecum  super  impedimentum  N., 
quod  incurristi,  ut  matrimonium  inire  (vel  initum  consumma¬ 
re,  vel  in  eo  permanere)  valeas ,  et  legitimam  reddo  prolem 
susceptam  (vel  suscipiendam).  In  nomine  Patris ,  etc.  Cr.  Fe¬ 
neres,  La  Curia  Romana,  n.  892. 

(1)  S.  C.  O.,  26  aprll.  1866,  ad  IV  (II  Monitore,  vol.  11,  pag.  388,  nota). 

(2)  In  totam  hanc  quaestionem  cfr.  Ferreres,  in  ephem.  Iiazdn  y  Fe,  vol.  3, 
pag.  384  seq.,  n.  57  seq.,  vol.  4,  pag.  526,  527,  vol.  9,  pag.  372,  373,  et  vol.  11,  pag.  247. 
Cfr.  tamen  II  Monitore,  vol.  17,  pag.  132. 

(3)  Ita  Norm.  comm.,  cap.  XI,  nn.  2.°,  3.°  12.”  Cfr.  Ferreres,  La  Curia  Romana, 
n.  411  seq. ;  Los  Esponsales,  n.  823. 

Si  vero  dispensatio  sit  a  voto  castitatis,  dicitur :  Insuper 
tibi  votum  castitatis,  quod  emisisti,  ut  valeas  matrimonium 
contrahere  et  illo  uti,  in  opera,  quae  tibi  praescripsi,  dispen¬ 
sando  commuto.  In  nomine,  etc. 

Nulla  formula  sub  poena  nuditatis,  immo  nec  sub  praecep¬ 
to  praescribitur,  nulla  enim  in  Rituali  Romano  habetur.  Si 
confessarius  prolem  legitimare  omisisset,  hanc  omissionem  re¬ 
parare  posset ;  tunc  enim  causam  sibi  commissam  et  nondum 
absolutam  continuaret.  Bouvier;  Gury,  n.  880  . 

Resp.  2.°  Quoad  dispensationem  pro  foro  externo,  sive 
S.  G.  de  Sacramentis:  l.°  delegatus  ad  dispensandum  debet  (in 
impedimentis  maioribus)  diligenter  inquirere  (1)  de  impedi¬ 
mento,  de  veritate  causarum,  de  circumstantiis  in  supplicatione 
expositis,  etc.,  nisi  iam  diligens  inquisitio  praecesserit,  et  certo 
constet  res  in  eodem  statu  permanere:  sufficit  tamen  summaria 
et  extraiudicialis  informatio  ;  et  cum  antiqua  clausula,  si  preces 
veritate  niti  repereris,  ablata  fuerit,  et  loco  eius  haec  alia  substi¬ 
tuatur,  si  vera  sint  exposita  (2),  praedictam  informationem  ad 
validitatem  dispensationis  non  exspectare  liquido  patet :  haec 
enim  valida  erit,  si  exposita  vera  sint  (can.  40).  Vide  vol.  1, 
n.  216,  q.  2.°;  Praxis ,  n.  201 ;  Gasparri,  n.  307.  —  2.°  Debet  ac¬ 
curate  observare  clausulas  rescripti  (v.  gr.  de  eroganda  eleemo¬ 
syna,  de  scandalo  reparando) ;  3.°  debet  procedere  ad  fulmina¬ 
tionem  dispensationis,  idque  in  scriptis  (can.  56)  (saltem  ad 
liceitatem),  exponendo  in  decreto  se,  accepto  rescripto  (canon 
1057)  et  verificatis  precibus,  dispensare  auctoritate  apostolica 
tales  sponsos,  a  tali  impedimento,  etc.  (in  quo  proprie  consistit 


(1)  Pro  impedimentis  graduum  minorum  non  praescribitur  verificatio  precum, 
ideoque  haec  est  omittenda  (can.  40  et  1054).  Cfr.  Ferreres,  La  Curia  Romana,  n.  404; 
IL  Monitore,  vol.  21,  pag.  181. 

(2)  En  exemplar  dispensationis  S.  C.  de  Sacramentis  : 

«Beatissime  Patee  : 

N.  N...,  e  dioecesi  N...,  et  N.  N...,  e  dioecesi  eadem,  matrimonium  inire  cupientes, 
humiliter  postulant  a  Sanctitate  Vestra  dispensationem  ab  impedimento,  quo  ligan¬ 
tur  (consanguinitatis  in  secundo  lin.  coli,  gradu),  quod  obstat  comminus  legitime 
coniungantur». 

Rescript.  *  Sacra  Congregatio  de  disciplina  Sacramentorum  vigore  facultatum 
a  SSm.  D.  N.  Pio  Papa  X  sibi  tributarum,  prae  oculis  habita  causa  quae  ad  opta¬ 
tam  gratiam  impetrandam  potissime  affertur,  hoc  est  (nimia  familiaritas)...  et 
attentis  expositis,  Ordinario  mulieris  committit,  ut,  si  vera,  sint  exposita,  servatis 
canonicis  praescriptionibus  dispensationem  a  memorato  impedimento  oratoribus 
benigne  largiatur,  quo  nuptias  prout  desiderant  contrahere  valeant,  contrariis  qui¬ 
buslibet  minime  obstantibus  (erogata  ab  iis  aliqua  eleemosyna  (*)  iudicio  eiusdem 
Ordinarii  taxanda  et  applicanda). 

Datum  Romae  ex  aedibus  eiusdem  S.  Congregationis,  die...  dec.  1908  (De  Smet 
pag.  491,  n.  391,  nota). 

(*)  Erogatio  eleemosynae  praescribi  solet,  quando  gratis  dispensatur. 

fulminatio ),  et  prolem  susceptam  vel  suscipiendam  legitima- 
re  (1) ;  4.°  instrumentum  fulminatae  dispensationis  cum  licentia 
assistendi  matrimonio  debet  transmittere  ad  parochum  sponso¬ 
rum,  qui  ipsis  saltem  ac  testibus  eam  notam  faciet,  et  in  regestis 
paroeciae  adnotabit  (can.  1046),  nec  licite  procedere  potest  ad 
celebrandum  matrimonium  antequam  illud  instrumentum  ac¬ 
ceperit  (2)  ;  5.°  nequit  Ordinarius  procedere  ad  exsecutionem, 
donec  exemplar  originale  litterarum  apostolicarum  ipsi  fuerit 
exhibitum,  quamvis  certo  sciat,  illud  missum  iam  fuisse :  secus 
actus  erit  nullus  (can.  53)  (3)  ;  6.°  nequit  igitur  valide  uti  potesta¬ 
te  dispensandi  habita  per  telegraphum,  «nisi  notitia  telegraphi- 
ca  transmissa  fuerit  ex  officio,  auctoritate  S.  Sedis  (ibid.)  (4). 

972.  Dispensationes  super  -publicis  impedimentis  Ordinario 
oratorum  commissas,  exsequi  debet  Ordinarius  qui  litteras 
testimoniales  dedit  vel  preces  transmisit  ad  Sedem  Apostoli- 
cam  etiamsi  sponsi,  quo  tempore  exsecutioni  danda  est  dispen¬ 
satio,  relicto  illius  dioecesis  domicilio  aut  quasi-domicilio,  in 
aliam  dioecesim  discesserint  non  amplius  reversuri,  monito 
tamen  Ordinario  loci  in  quo  matrimonium  contrahere  cupiunt 
(can.  1055). 

Dispensatio  a  S.  C.  de  Sacramentis  semper  per  Episcopum 
petenda  est.  Dispensatio  autem  a  Paenitentiaria  immediate  ab 
oratore,  vel  ab  alio,  eius  loco,  peti  potest. 


(1)  Exsecutio  seu  fulminatio  dispensationis  habetur  perfecta,  ex  quo  exsecutor 
huic  clausulae  apponat  nomen  suum.  Videri  potest  liaec  formula  fulminationis  ab 
Ordinario  Brugensi  adhiberi  solita  : 

Vicarius  Generalis  ... 

Dilectis  Nobis  in  Christo...  salutem  in  Domino. 

Ob  causas  Sanctae  Sedi  Apostolicae  expositas  et  in  examine  veritate  niti  reper¬ 
tas,  tanquam  delegatus  apostolicus,  vi  specialis  facultatis  a  SS.  DD...  Nobis  concessae, 
vos  a  quibusvis  sententiis,  censuris  poenisque  ecclesiasticis,  si  quibus  quomodolibet 
innodati  sitis,  ad  effectum  huius  dispensationis  consequendae  dumtaxat,  absolventes 
et  absolutos  fore  censentes,  vobiscum  dispensamus  super  impediment...  in  ordine  ut... 
impediment...  et  constitutionibus,  ordinationibus  apostolicis,  ceterisque  contrariis 
quibuscumque  non  obstantibus,  matrimonium  in  facie  Ecclesiae,  ad  normam  can.  1094, 
valide  contrahere  ac  solemnizare  et  in  eo  postmodum  libere  et  licite  remanere  possi¬ 
tis,  dummodo  tamen  aliud,  praeter  express...  non  obstet  impedimentum  canonicum 
(salva  tamen  dispositione  can.  1052)  et  mulier  rapta  non  fuerit. 

Prolem  natam  vel  nascendam  (non  tamen  in  adulterio  conceptam),  eadem 
apostolica  auctoritate,  legitimam  declaramus. 

Datum  Brugis,  sub  signo  nostro,  die...  mensis...  anni  19...  (Cfr.  De  Smet,  De  spons, 
et  matr.,  vol.  2,  n.  876). 

(2)  Rescriptum  generatim  servandum  est  in  archivo  Curiae  dioecesanae,  et 
etiam  illic  adnotari  debet  notitia  fulminationis.  Huius  vero  decretum,  in  archivo 
paroeciali  servari  debet. 

(3)  S.  Paenit.,  15  ian.  1894;  Suppi,  ad  Bibi.  Ferraris,  v.  Disp.  matr.,  n.  13; 
Qasvarri,  n.  398;  QAnicot,  2,  n.  530;  Palmieri,  h.  1.;  Praxis,  n.  186. 

(4)  S.  Off.,  14  aug.  1892;  Coli,  de  P.  F„  n.  2192;  Praxis,  1.  c.  Cfr.  S.  Paenit.,  27 
apr.  1886  ;  Acta  S.  S.,  vol.  19,  pag.  511,  512.  Vide  praeterea  vol.  1,  nn.  217,  218, 

973.  Quaer.  6.°  Quomodo  ab  Episcopis  dispensatio  obtinen¬ 
da  sit,  quando  ex  induito  dispensare  possunt ? 

Resp.  Eaedem  regulae  quae  in  Curia  romana  habentur  ut 
necessariae,  necessario  etiam  in  casu  servandae  sunt ;  quia 
mens  est  Summi  Pontificis,  ut  Episcopi  non  alio  modo  con¬ 
cessione  apostolica  uti  queant. 

Episcopus  virtute  indulti  apostolici  dispensans  exprimere 
debet,  se  dispensare  tanquam  S.  Sedis  delegatum  ex  induito 
delegationis  concesso  tali  die  et  anno,  et  tot  mensibus  aut  annis 
valituro  (can.  1057)  :  at  hodie  non  solet  hoc  praescribi  sub  poe¬ 
na  nullitatis;  unde  hoc  exprimere  ad  liceitatem  tantum  per¬ 
tinet,  non  vero  ad  validitatem,  nisi  expresse  in  induito  dica¬ 
tur :  alias  dispensatio  sil  nulla.  S.  Off.,  15  ian.  1875  (Suppi., 
1.  c.,  n.  12)  ;  Card.  D'Annibale,  n.  364. 

974.  Quaer.  7.°  Quaenam  sint  clausulae  quae  in  dispensa¬ 
tionibus  a  S.  Paenitentiaria  apponi  solent? 

Resp.  Sunt  sequentes,  scilicet:  l.°  Si  ita  sit.  Fides  autem 
paenitenti  adhibenda  est,  nisi  delegatus  certo  sciat  oppositum 
ex  notitia  extra  confessionem  accepta.  —  2.°  Audita  prius  sa- 
crarnentali  confessione.  Iuxta  igitur  hanc  clausulam  necessa¬ 
ria  ad  validitatem  dispensationis  est  confessio.  Valida  tamen 
erit  dispensatio  data  post  confessionem  sacramentalem,  licet 
absolutio  differatur  (S.  Paenit.,  19  maii  1834,  et  4  ian.  1839) ; 
immo  quamvis  paenitens  invalide  ac  sacrilege  confiteatur 
(S.  Paenit.,  apud  Ferrer  es,  La  Curia  Romana,  n.  881).  Igitur 
huiusmodi  rescripta  in  sacramentali  confessione  debent  exse¬ 
cutioni  mandari  (Buccer.,  2,  n.  1046).- —  3.°  Sublata  occasione 
peccandi.  Intelligitur,  si  occasio  sit  voluntaria,  quae  de  facto 
est  tollenda ;  si  vero  necessaria,  auferatur  saltem  ex  animo, 
reddendo  illam  ex  proxima  remotam  per  debita  media.  — 
4.°  Dummodo  impedimentum  sit  occultum,  i.  e.  quod  in  foro 
externo  probari  nequeat.  Occultum  igitur  adhuc  dicitur  impe¬ 
dimentum,  quod  antea  fuit  publicum  et  nunc  omnino  oblitum 
est ;  quod  absolutum  fuit  in  iudicio,  etiamsi  sententia  sit  in- 
iusta ;  dummodo  nullum  probabile  sit  periculum  quod  divulge¬ 
tur.  Quod  si  confessarius  prudenter  praevideat,  illud  brevi  di¬ 
vulgandum,  nequit  procedere  ad  exsequendam  dispensationem 
(Ferreres,  1.  c.,  n.  886  seq. ;  Buccer.,  1.  c.,  n.  1046). — 5.°  Iniuncta 
ei  gravi  paenitenlia.  Intelligitur  iuxta  conditionem  ac  vires 
paenitentis.  Attamen  valida  erit  dispensatio,  etiamsi  paenitens 
ficto  animo  paenitentiam  suscipiat  (S.  Paenit.,  14  dec.  1891).  — 
6.°  Praesentibus  laceratis,  sub  poena  excommunicationis  latae 
sententiae.  Haec  laceratio  statim  facienda  est,  sed  intellige  mo- 
raliter,  nempe  saltem  infra  triduum  post  dispensationem  ex- 

secutam.  Ante  exsecutionem,  aut  si  in  litteris  non  sit  apposita 
clausula  lacerationis,  tunc  non  est  obligatio  eas  lacerandi  (1). 

975.  Quaer.  8.°  Quomodo  taxa  'pecuniaria ,  quae  oratoribus 
imponitur ,  conciliari  possit  cum  decreto  Cone.  Trid.  iubente  ut 
dispensatio  gratis  concedatur '? 

Resp.  Quia  pecunia  occasione  dispensationum  percepta  in 
beneficium  dispensantis  non  vergit,  sed  accipitur  tantum  uti 
eleemosyna  in  opera  pia  impendenda.  Vide  n.  955,  q.  4.° ;  Gury, 
n.  883. 

976.  Quaer.  9.°  Quomodo  exsequenda  sit  dispensatio  Sacrae 
P  aenitentiariae ? 

Resp.  Si  impedimentum  afficit  unum  tantum  ex  sponsis 
(v.  gr.  votum),  cum  illo  tantum  exsequenda  est. 

Si  vero  sit  utrique  contrahenti  notum  et  commune  (v.  gr. 
imped.  criminis),  sufficit  ad  validitatem  exsecutio  unius  con- 
fessarii  cum  alterutro  ex  oratoribus  (S.  Paenit.,  7  febr.  1832)  ; 
ad  liceitatem  requiritur  saltem  exsecutio  unius  confessarii  erga 
utrumque  paenitentem.  Gfr.  Ferreres ,  1.  c.,  n.  894  seq. ;  Zitelli , 
pag.  107. 

FORMULAE  AD  POSTULANDAS  DISPENSATIONES 

I.  A  SANCTO  OFFICIO 

Dispensatio  obtenta  post  Codicem  : 

Beatissime  Pater  : 

976  bis.  Ordinarius  (Brugen.)  humiliter  petit  a  Sanctitate  Vestra  dispensatio¬ 
nem  super  impedimento  mixtae  religionis  (et  ad  cautelam  disparitatis  cultus),  ut 
catholica  N.  N.  licite  ac  legitime  matrimonium  contrahere  possit  cum  acatholico  N.  N. 
(dubie  baptizato). 

Sequentes  afferuntur  causae  (cohabita tio  et  prolis  ia-m  natae  legitimatio). 

SS.  D.  N.  D.  Benedictus  divina  providentia  Papa  XV  (per  facultates  R.  P.  D.  Ad- 


(1)  S.  Alph.,  n.  1143.  —  Cfr.  n.  979,  3.°,  et  Ferreres,  La  Curia  Romana,  n.  862  seq., 
ubi  agitur  de  modo  practico  recurrendi  ad  Paenit.,  et  n.  879  seq.,  ubi  clausulae  prae¬ 
dictae  exponuntur  et  affertur  exemplar  rescripti. 

Cum  a  S.  Paenitentiaria  obtinetur  dispensatio  ab  impedimento  occulto,  quod  non 
praevidetur  divulgandum,  generatim  non  expedit  registrare  rescriptum  sub  veris 
nominibus,  immo  nec  fieri  potest,  si  impedimentum  tantum  ex  confessione  cognosci¬ 
tur,  nisi  ipse  paenitens  licentiam  concedat.  Concessio  enim  fieri  tunc  solet  pro  foro 
interno  sacramentali.  Verum,  si  impedimentum  sit  publicum,  quamvis  nullitas  ma¬ 
trimonii  ignoretur,  tum  si  petitur  dispensatio  a  S.  Paenitentiaria,  in  rescripto  apponi 
solet  obligatio  describendi  rescriptum  in  canceJlaria  episcopali  sub  veris  nominibus, 
ita  ut  possit  exhiberi,  si  forte  nullitas  matrimonii  divulgetur,  quia  tunc  conceditur 
pro  foro  interno  non  sacramentali.  Exempla  vide  apud  Collat.  Brugenses,  vol.  6, 
pag.  602;  vol.  12,  pag.  119.  Vide  n.  953,  q.  2.° 

Unde  Codex  canonicus  :  *Nisi  aliud  ferat  S.  Paenitentiariae  rescriptum,  dispen¬ 
satio  in  foro  interno  non  sacramentali  concessa  super  impedimento  occulto,  adno- 
tetur  in  libro  diligenter  in  secreto  Curiae  archivo,  de  quo  in  can.  379,  asservando, 
nec  alia  dispensatio  pro  foro  externo  est  necessaria,  etsi  postea  occultum  impedi¬ 
mentum  publicum  evaserit ;  sed  est  necessaria,  si  dispensatio  concessa  fuerat  tantum 
ip,  foro  interno  sacramentali»  (can,  1047).  Cfr.  n,  953,  q.  2,“ 

sessori)  S.  Officii  impertitas  benigne  remisit  preces  prudenti  arbitrio  et  conscientiae 
R.  P.  D.  Ordinarii  (Brugen.),  qui,  remoto  opportunis  modis  scandalo,  si  adsit,  et 
disposita  parte  catholica  ad  gratiam  Dei  recipiendam,  dispensare  valeat  catholicam 
N.  N.  ab  impedimento  mixtae  religionis  (et  ad  cautelam  disparitatis  cultus,  cum 
facultate  declarandi  legitimam  prolem  susceptam),  ut  licite  et  legitime  matrimonium 
contrahere  possit  cum  acatholico  N.  N.,  dummodo  prius  regulariter,  ad  praescriptum 
Cod.  I.  C.,  can.  1061,  §  2,  cautum  omnino  sit  conditionibus  ab  Ecclesia  requisitis,  et 
ipse  R.  D.  Ordinarius  moraliter  certus  sit  easdem,  impletum  iri,  scii.  :  ex  parte 
coniugis  acatholici,  de  amovendo  a  parte  catholica  perversionis  periculo  et  ab  utro¬ 
que  nupturiente,  de  universa  prole  utriusque  sexus  (nata  et  forsan  nascitura)  in 
catholicae  religionis  sanctitate  omnino  baptizanda  et  educanda ;  declarata  insuper 
parti  catholicae  obligatione,  qua  tenetur,  prudenter  curandi  conversionem  coniugis 
ad  fidem  catholicam. 

Nupturientes  autem  moneantur  se  ante  vel  post  matrimonium  coram  Ecclesia 
initum,  ministrum  quoque  acatholicum  ad  matrimonialem  consensum  praestandum 
vel  renovandum  adire  non  posse,  ad  mentem  Cod.  I.  C.,  can.  1063,  §  1,  sub  poena 
excommunicationis  latae  sententiae  Ordinario  reservatae  a  parte  catholica  incurren¬ 
dae  iuxta  can.  2319,  §  1,  n.  l.°,  stricte  ceteroquin  servatis  quae  de  parochi  in  casu 
agendi  ratione  statuta  sunt  in  can.  1063,  §  2. 

In  reliquis,  quod  refertur  ad  publicationes,  interrogationes  de  consensu  et  sacros 
ritus,  serventur  praescripta  Cod.  I.  C.,  can.  1026,  1102,  1109;  et  matrimonio  celebrato, 
sive  in  proprio  sive  in  alieno  territorio.  Ordinarius  invigilet  ut  coniuges  promissiones 
factas  fideliter  impleant. 

Denique  in  hoc  sibi  commisso  munere  explendo,  U.  P.  D.  Ordinarius  expressam 
faciat  mentionem  apostolicae  delegationis  (Cod.  I.  C.,  can.  56). 

Contrariis  quibuscumque  non  obstantibus.  Cfr.  De  Smet,  De  spons,  et  matr., 
vol.  2,  n.  874,  nota. 

II.  A  S.  C.  DE  SACRAMENTIS 

977.  N.  B.  Anno  1901  editae  sunt  Formulae  Apostolicae  Datariae  pro  matrimo¬ 
nialibus  dispensationibus  reformatae,  quas  invenies  tum  apud  Acta  S.  Sedis,  vol.  34, 
pag.  34-84,  tum  apud  Analecta  ecclesiastica,  vol.  10,  pag.  405-413  et  456-465.  Et  quamvis 
his  formulis  uti  non  sit  necesse,  attamen  melius  multo  erit,  si  quis  eas  adhibeat : 
sunt  enim  accommodatae  praesentis  temporis  et  humanae  societatis  conditionibus. 
In  specimen  sequentem  formulam  transcribimus,  quae  ordine  est  vicesima  secunda. 

Affinitatis.  —  In  secundo  gradu.  —  Ob  aetatem  mulieris  superadultam.  —  Et  ob 
incompetentiam  dotis  mulieris.  —  Fer  Bullam. 

GERUNDEN . 

Beatissime  Patek  : 

Exponitur  humiliter  Sanctitati  Vestrae  pro  parte  devotorum  illius  oratorum 
Anacleti  Ruiz  viri  et  iosephae  Gonzdlez  mulieris,  Gerundensis  dioecesis,  quod  dicta 
mulier  vigesimum  quartum  annum  agens  hactenus  virum  paris  conditionis,  cui 
nubere  posset,  non  invenit,  et,  cum  eadem  dicta  mulier  dotem  habeat  minus  com¬ 
petentem,  iuxta  status  sui  conditionem,  cum  qua  virum  sibi  non  affinem  paris  con¬ 
ditionis,  cui  nubere  possit,  invenire  nequeat,  et  dictus  vir  illam  cum  dicta  minus 
competente  dote  uxorem  ducere  intendat,  cupiunt  propterea  praefati  oratores  invi¬ 
cem  matrimonialiter  copulari.  Sed  quia  secundo  affinitatis  gradu  invicem  se  attinent, 
desiderium  eorum  hac  in  parte  adimplere  non  possunt  absque  Sedis  Apostolicae 
dispensatione.  Supplicant  igitur  humiliter  Sanctitati  Vestrae  oratores  praefati, 
quatenus  cum  eisdem  oratoribus,  quod  impedimento  tertii  affinitatis  gradus  huius- 
modi,  ac  aliis,  bona  fide  forsan  reticitis,  ceterisque  contrariis  quibuscumque  non 
obstantibus,  matrimonium  inter  se  publice,  servata  forma  Concilii  Tridentini,  con 
trahere  libere  et  licite  valeant,  dispensare  dignemini  de  gratia  speciali,  cum  clau¬ 
sulis  opportunis.  —  Conferatur  etiam  Fraxis  Apostolicarum  dispensationum. 

Quae  nunc  sequuntur  sunt  aliquae  formulae  Patris  Gury. 

Beatissime  Pater  : 

Ioannes  N.  (ponitur  nomen  proprium),  et  Anna  N.,  e  paroecia  vulgo  dicta  N., 
dioecesis  N.,  consanguinei  in  secundo  gradu  aequali,  matrimonium  secum  tnire 

cupiunt,  et  ideo  dispensationem  sibi  necessariam  a  Beatitudine  Vestra  suppliciter 
efflagitant.  Rationes  sunt:  1."  aetas  puellae,  quae  iam  viginti  quinque  annos  nata, 
alium  probabiliter  non  inveniret  virum,  cui  convenienter  nubere  possit;  2.*  virtutes 
Christianae  in  utroque  oratore  exsistentes;  3.*  angustia  loci  (ponantur  aliae  causae, 
si  adsint). 

In  loco  N.,  die...,  etc. 

P.  rector  paroeciae. 

Si  sint  pauperes,  post  expositas  rationes  dicitur  :  Pauperes  ac  miserabiles  exsis¬ 
tunt,  atque  ex  labore  et  industria  tantum  vivunt. 

Supplicatio  a  parocho  oratorum  confecta  ad  Episcopum  mitti  debet;  Episcopus 
vero,  vel  loco  ipsius  Vicarius  Generalis,  eam  testimonio,  sigillo  et  chirographo  episco¬ 
pali  munitam,  mittit  Romam  ad  mandatarium  suum,  qui  dispensationem  sollicitat, 
eamque  ad  Episcopum  transmittit. 


III.  A  S.  PAENITENTIARIA 

A)  FORMULA  PRO  VOTO  CASTITATIS  PERPETUAE 

Eminentissime  et  Reverendissime  Domine  : 

978.  Puella  quaedam  annos  circiter  novemdecim  nata  scienter  et  libere  votum 
emisit  castitatis  perpetuo  servandae ;  nunc  autem  iudicio  confessarii,  qui  iamdudum 
ipsius  confessiones  excipit,  in  certum  salutis  discrimen  veniret,  nisi  nubat;  qua¬ 
propter  supplicat  humiliter  et  enixe,  votum  sibi  commutari  ad  effectum  contrahendi 
matrimonium. 

Dignetur  Eminentia  vestra,  etc. 

Rescript.  iDilecto  in  Christo  proprio  Latricis  (Latoris)  parocho,  sive  confessario 
ex  approbatis  ab  Ordinario  loci,  per  eam  specialiter  electo,  salutem  in  Domino.  Ex 
parte  Latricis  nobis  oblata  petitio  continebat,  quod  ipsa  alias  simpliciter  et  private 
vovit  castitatem  servare  ;  cum  autem,  sicut  eadem  petitio  subiungebat,  dicta  Latrix 
continenter  vivere  posse  diffidat :  ideo,  pro  suae  conscientiae  quiete,  cupit  sibi  votum 
praefatum,  ad  effectum  licite  matrimonium  contrahendi,  per  Sedem  Apostolicam 
commutari ;  quare  humiliter  supplicavit,  ut  sibi  super  his  de  opportuno  remedio 
providere  dignaremur;  nos  igitur,  qui  Apostolicae  Paenitentiariae  curam  gerimus, 
huiusmodi  supplicationibus  inclinati,  auctoritate  Apostolica  nobis  concessa,  discre¬ 
tioni  tuae  committimus,  quatenus,  si  est  ita,  dictam  Latricem,  audita  prius  eius 
sacramentali  confessione,  a  mutatione  huius  propositi,  sibi  sic  expedire  videatur, 
absolvas  hac  vice  in  forma  Ecclesiae  consueta,  cum  paenitentia  salutari ;  ipsique 
votum  praefatum,  ad  hoc  tantum  ut  matrimonium,  servatis  alias  de  iure  servandis, 
contrahere,  et  in  eo  debitum  coniugale  exigere  et  reddere  licite  valeat,  in  sacramen- 
talem  confessionem  semel  quolibet  mense  et  in  aliqua  paenitentiae  opera,  per  te 
iniungenda,  tandiu  duratura  quandiu  commutationi  praefatae  locus  erit,  inter  quae 
sint  etiam  aliqua  pietatis,  quae  quotidie  faciat  ad  eum  finem,  ut  ea  adimplens 
.  meminisse  semper  possit  obligationis,  qua  huiusmodi  voto  adstringebatur,  prout 
secundum  Deum  ipsius  animae  saluti  expedire  iudicaveris,  pari  Apostolica  auctorita¬ 
te  dispensando  commutes,  in  foro  conscientiae  et  in  ipso  actu  sacramentalis  confessio¬ 
nis  tantum,  et  non  aliter,  neque  ullo  alio  modo  ;  ita  tamen  ut  si  coniugi,  cui  matri¬ 
monio  iungetur,  supervivat,  castitatem  servet  utpote  eodem  voto,  ut  prius,  obligata, 
et,  si  extra  licitum  matrimonii  usum  (quod  absit)  contra  VI  Decalogi  praeceptum 
delinquat,  aut  mortuo  coniuge,  alteri  absque  nova  dispensatione  matrimonio  iunga- 
tur,  sciat  se  contra  votum  huiusmodi  facere,  et  debitum  coniugale  exigere  non  posse 
absque  nova  commutatione  :  et  ita  illam  moneas».  Cfr.  De  Smet,  pag.  302,  n.  889,  nota. 

B)  PRO  FORO  INTERNO  EXTRAPAENITENTIALI 

Beatissime  Pater  •. 

Titius  et  Caia  sive  ignorantes  sive  scientes  se  tertii  gradus  consanguinitatis  impe¬ 
dimento  detineri,  matrimonium  inter  se  publice  in  facie  Ecclesiae  contraxerunt, 
praefato  impedimento  minime  in  denunciationibus  sive  delato  sive  detecto. 

Cum  autem  idem  impedimentum  occultum  sit  vel  dici  possit,  et,  si  divortium 
inter  eos  fieret,  scandala  exinde  orirentur,  ideo  opportunum  Apostqlicum  remedium 
pro  ipsis  humillime  postulatur. 

Et  Deu?, 

Rescript.  Sacra  Paenitentiaria,  de  speciali  et  expressa  Apostolica  Auctoritate, 
Tibi  dilecto  in  Christo  proprio  praedictorum  putatorum  coniugum  Parocho  facultatem 
concedit  ipsos  putatos  coniuges,  si  ita  sit,  excitatos  ad  sacramentalem  confessionem 
peragendam,  a  censuris  et  poenis  ecclesiasticis,  si  quas  ob  praemissa  incurrerint,  et 
ab  incestus,  quatenus  usque  ad  praesentium  exsecutionem  formaliter  intercesserint, 
reatibus,  Apostolica  Auctoritate,  hac  vice  absolvendi  in  forma  Ecclesiae  consueta ; 
et  cum  eisdem,  dummodo  aliud  eis  non  obstet  canonicum  impedimentum  comminus 
legitimo  matrimonio  coniungi  possint,  super  recensito  impedimento,  ut  illo,  ac  prae¬ 
missis  ceterisque  contrariis  quibuscumque  non  obstantibus,  matrimonium  coram 
Te  et  duobus  Testibus  confidentibus,  omissis  denunciationibus  aliisque  sollemnitati¬ 
bus,  private  de  novo  contrahere  et  in  eo  postmodum  remanere  licite  ac  libere 
valeant,  pari  Apostolica  Auctoritate  misericorditer  dispensandi ;  prolem  sive  sus¬ 
ceptam  sive  suscipiendam  exinde  legitimam  decernendo  ac  respective  nunciando ; 
iniuncta  congrua  paenitentia  salutari,  aliisque  iniunctis  de  iure  iniungendis.  Pro 
foro  conscientiae,  ita  tamen  ut  huiusmodi  gratia  etiam  pro  foro  externo  praefatis 
coniugibus  suffragetur ;  ad  quem  effectum  praesentes  Litterae,  cum  attestatione  im¬ 
pertitae  exsecutionis  ac  sic  contracti  matrimonii  cum  expressione  nominum  et  cogno¬ 
minum  ac  patriae  oratorum  et  testium,  facta  etiam  descriptione  dicti  matrimonii 
in  libro  secretorum  matrimoniorum,  in  Paroeciali  Archivio  caute  serventur,  ut  pro 
quocumque  futuro  eventu  de  matrimonii  validitate  et  prolis  legitimitate  constare 
possit. 

Datum  Romae  in  Sacra  Paenitentiaria,  die  19  iunii  1920. 

979.  Pro  prece  haec  insuper  fac  advertas:  l.°  Supplicatio¬ 
nes  ad  S.  C.  de  Sacr.,  quae  testimonio  Episcopi,  aliave  condi¬ 
tione  requisita  carent,  dilacerantur,  et  ab  officialibus  S.  Congr. 
non  respondetur ;  si  vero  causae  expositae  sufficientes  non  iu- 
dicentur,  tum  preces  remittuntur  ad  oratores  cum  responsio¬ 
ne  ex  officio:  Non  satis  adsunt;  qua  indicatur  expositas  causas 
aliis  non  expositis  esse  convalidandas.  Si  nullae  adsint,  potest 
offerri  copiosior  quaedam  compositio.  Cfr.  dicta  in  n.  959. 

2. °  Si  agatur  de  impedimento  secundi  tangentis  primum 
consanguinitatis  gradum,  Ordinarius  litteris  propria  manu  ex¬ 
aratis  rationes  singulis  in  casibus  explicare  debet,  vel  saltem 
debet  addere  specialem  commendationem  propria  pariter  manu 
conscriptam.  Praxis,  n.  dl  (1). 

3. °  Forma  dispensationum  (tum  in  Paenit.,  tum  in  S.  C. 
de  Sacr.)  nunc  recepta,  est  commissoria,  i.  e.  datur  mandatum 
importans  necessitatem  et  praeceptum  dispensandi ,  seu  post 


(1)  «Cuando  entre  los  contrayentes  existiese  impedimento  de  segundo  con  pri- 
mero  de  consanguinidad,  procuraran  los  pSrrocos  disuadir,  a  ser  posible,  a  aqudlos 
de  la  celebracidn  dei  matrimonio;  porque  hay  en  la  actualidad  prohibicibn  expresa 
de  pedir  tales  dispensas;  siendo  preciso  que  ei  mismo  Prelado,  no  su  Provisor, 
escriba  en  cada  caso  a  Su  Santidad  una  carta  autdgrafa  interesando  la  convenien¬ 
da,  si  la  hublere,  de  la  dispensa,  que  ba  de  fundamentarse  en  graves  razones ;  y 
nnn  asf  v  todo.  casi  slempre  suele  contestar  la  Sagrada  Congregaci6n  de  Sacramen- 
tos  con  estas  o  parecidas  palabras  :  Curet  Ordinarius  dissuadere  oratores  a  propo¬ 
sito  contrahendi. 

Y  cuando  por  iazones  gravisimas  urge  el  matrimonio,  ha-y  que  escribir  una 
segunda  carta,  en  la  misma  forma  que  la  primera,  que  no  slempre  tiene  exito  fa- 
vorable  ;  surgiendo  aqui  no  pequeiios  disgustos  al  pArroco,  que  se  los  habrfa  evitado, 
si  hubiese  instruido  anticipadamente  a  sus  feligreses  lo  dificil  que  es  obtener  tales 
dispensas  en  la  nuev»  disciplina»  (Circular  dei  frovisorato  de  Qranada,  25  de  iulio 
de  W3,  n,  47),  * 

captas  diligenter  informationes,  dispensationem  exsequendi. 
Igitur  dispensatio  commissoria  effectum  non  habet  nisi  a  mo¬ 
mento  fulminationis  seu  exsecutionis  (can.  38).  In  forma  gratio¬ 
sa  non  nisi  rarissime  dispensatur  (Praxis,  n.  188).  Ordinarius 
igitur  est  exsecutor  non  voluntarius  (vol.  1,  n.  217,  q.  8.°),  sed 
necessarius ,  cui  non  licet  exsecutionem  detrectare,  nisi  forte  ho¬ 
rum  alterutrum  occurrat,  ut  aut  (in  dispensationibus  gradus  ma¬ 
ioris)  manifesto  vitio  obreptionis  vel  subreptionis  nullae  sint 
preces,  aut,  qui  gratiam  impetravit,  adeo  videatur  indignus,  ut 
aliorum  offensioni  futura  sit  indulti  concessio.  Haec  si  accidant, 
Praelatus,  intermissa  exsecutione,  statim  ea  de  re  certiorem  fa¬ 
ciet  Apostolicam  Sedem  (can.  54,  §  1 ;  vide  vol.  1,  n.  217,  q.  8.°). 
Causae  allatae  debent  (ad  validitatem)  esse  verae,  saltem  tem¬ 
pore  quo  exsecutioni  dispensatio  mandatur ;  nam  in  rescripto 
dicitur :  si  res  ita  sit ,  aut  quid  aequivalens,  vel  saltem  subintel- 
ligitur.  Cfr.  vol.  1,  nn.  217,  q.  8.°;  218. 

4. °  Dispensatio  pro  foro  interno  committi  solet  doctori  in 
theologia,  vel  in  iure  canonico,  vel  si  haberi  nequit,  confessa- 
rio  ab  Episcopo  approbato,  qui  non  potest  exsequi  dispensatio¬ 
nem,  nisi  audita  prius  confessione;  sed  quoniam  raro  nunc  in¬ 
veniri  possunt  in  plerisque  locis  confessarii  in  theologia  docto- 
res,  ordinarie  simpliciter  facultas  dispensandi  confessario  a 
paenitente  eligendo  committitur.  Cfr.  n.  677,  /j. 

5. °  Matrimonium  contrahi  valide  potest  statim  ac  latum  sit 
decretum  dispensationis  per  Ordinarium  delegatum,  quamvis 
forte  contrahentes  decretum  esse  latum  ignorent.  Fulminatio 
enim  decreti  impedimentum  tollit,  nec  est  iam  expectanda  orato¬ 
rum  acceptatio.  Cfr.  can.  37 ;  De  Smet ,  vol.  2,  pag.  290,  nota  2; 
Wernz-Vidal,  n.  447;  Chelodi ,  De  matr.,  n.  53;  De  pers.,  n.  83. 
Cfr.  n.  956,  N.  B.  2.° 

Plura  alia  de  dispensatione  et  rescripti  exsecutione  vide  in 
vol.  1,  nn.  183-189,  215-219. 


CAPUT  IX 

DE  IMPEDIMENTIS  IMPEDIENTIBUS 

980.  Impedimenta  matrimonium  impedientia  sunt:  votum 
et  mixta  religio ,  necnon  (in  quibusdam  nationibus)  cognatio 
legalis ,  —  De  cognatione  legali  dicetur  in  nn.  1048-1053. 

ARTICULUS  I.  —  De  voto 

981.  I.  a)  Votum  impediens  matrimonium  est  votum  sim¬ 
plex  virginitatis,  b)  castitatis  perfectae,  c)  non  nubendi,  d )  sus¬ 
cipiendi  ordines  sacros,  aut  e)  amplectendi  statum  religiosum 
(can.  1058,  §  1). 

II.  Nullum  votum  simplex  (sive  privatum,  sive  publicum) 
irritat  matrimonium,  nisi  irritatio  speciali  S.  Sedis  praescripto 
pro  aliquibus  statuta  sit  (ibid.,  §  2),  uti  v.  gr.  in  Societate  Iesu. 

a)  Votum  virginitatis .  Etiam  post  contractum  matrimonium 
obligat  ad  non  petendum ;  sed  ex  quo  matrimonium  consum¬ 
metur,  desinit  obligare. 

b)  Votum  simplex  castitatis  perfectae.  Sive  publicum,  sive 
privatum,  impedit  matrimonium,  et  hoc  contracto  semper  red¬ 
dit  illicitam  petitionem  debiti  (1),  non  vero  redditionem. 

Si  alter  coniux  moriatur,  nequit  transire  ad  ulteriores  nup¬ 
tias,  nisi  ad  hoc  dispensationem  expressam  obtinuerit. 

c)  Votum  non  nubendi.  Reddit  illicitum  matrimonium  ;  sed 
hoc  contracto  consummari  potest,  quia  observatio  voti  iam  facta 
est  impossibilis. 

982.  d)  Votum  suscipiendi  ordines:  l.°  Qui  votum  illud  emi¬ 
sit,  peccat  graviter  matrimonium  ineundo,  ut  in  comperto  est.  — 
2.°  Inito  matrimonio  potest  illud  consummare,  si  votum  am¬ 
plius  adimplere  nequeat.  Si  viduus  evadit,  subsistit  votum. 

983.  e)  Votum  ingrediendi  religionem.  Qui  tale  votum 
emisit:  l.°  Peccat  graviter  matrimonium  ineundo,  tum  quia 
alterum  decipit,  tum  quia  se  exponit  periculo  votum  violandi. 
—  2.°  Post  contractum  matrimonium,  potest  ipsum  consum¬ 
mare,  quia  exsecutio  voti  facta  est  impossibilis,  eo  quod  nequit 
valide  admitti  ad  novitiatum  durante  matrimonio  (cfr.  n.  184, 
a ,  4.°),  ideoque  potest  petere  et  reddere  debitum,  cum  non  vo¬ 
verit  castitatem ,  sed  religionem.  —  3.°  Dissoluto  matrimonio, 
v.  gr.  morte  alterius  coniugis,  tenetur  votum  exsecutioni  man¬ 
dare. 


(1)  Inter  facultates  quinquennales,  quas  S.  Paenitentiaria  Ordinariis  locorum 
concedere  solet,  reperltur  liaec :  «VII.  Dispensandi  ad  petendum  debitum  coniugale 
cum  transgressore  voti  castitatis  perfectae  et  perpetuae,  privatim  post  completum 
xviii  aetatis  annum  emissi,  qui  matrimonium  cum  dicto  voto  contraxerit,  huius- 
modi  paenitentem  monendo,  ipsum  ad  idem  votum  servandum  teneri  tam  extra 
licitum  matrimonii  usum  quam  si  coniugi  supervixerit».  Nouv,  Hev,  TMol  1923 
pag.  129,  —  Vide  supra,  n,  978, 

ARTICULUS  II.  —  De  mixta  religione 

984.  Sunt  etiam  graviter  prohibita  matrimonia  catholico¬ 
rum  cum  baptizatis  haereticis  sive  schismaticis. 

Etenim:  a)  Severissime  Ecclesia  ubique  prohibet  ne  matri¬ 
monium  ineatur  inter  duas  personas  baptizatas,  quarum  altera 
sit  catholica ,  altera  vero  sectae  haereticae  seu  schismaticae  ad- 
scripta;  b)  quod  si  adsit  perversionis  periculum  coniugis  catho¬ 
lici  et  prolis,  coniugium  ipsa  etiam  lege  divina  vetatur 
(can.  1060). 

985.  Quaesita.  —  Quaer.  l.°  An  haec  -prohibitio  sit  iuris  di¬ 
vini,  aut  ecclesiastici? 

Resp.  Si  adsit  periculum  (proximum)  perversionis  coniugis 
catholici  aut  prolis,  prohibitio  est  iuris  divini;  secus  iuris  eccle¬ 
siastici,  ideoque  tantum  in  hoc  secundo  casu  Ecclesia  dispensat 
(can.  1060). 

Quaer.  2.°  Quaenam  sunt  conditiones  sub  quibus  praefata 
dispensatio  conceditur? 

Resp.  Sunt  sequentes,  nempe  ut:  l.°  Urgeant  iustae  ac  gra¬ 
ves  causae ;  2.°  cautionem  praestiterit  coniux  acatholicus  de 
amovendo  a  coniuge  catholico  perversionis  periculum,  et  uter¬ 
que  coniux  de  universa  prole  catholice  tantum  baptizanda  et 
educanda ;  3.°  moralis  habeatur  certitudo  de  cautionum  imple¬ 
mento  (can.  1061,  §  1).  Cautiones  regulariter  in  scriptis  exigi 
debent  (ibid. ,  §  2)  (1). 

N.  B.  In  Amer.  lat.  et  in  Philip,  praedictae  cautiones  iura- 
mento  firmari  debent.  Cfr.  C.  Plen.  Amer,  lat.,  n.  591 ;  C.  Manii., 
n.  704. 

Praeterea  coniux  catholicus  obligatione  tenetur  conversio¬ 
nem  coniugis  acatholici  prudenter  curandi  (can.  1062). 

986.  Quaer.  3.°  An  liceat  coniugibus  in  matrimoniis  mixtis 
adire  ministrum  acatholicum  uti  sacris  addictum  ad  matri¬ 
monialem  consensum  sive  praestandum  sive  renovandum ? 

Resp.  Negative ,  neque  antea  neque  post  initum  matrimo¬ 
nium  coram  Ecclesia ;  neque  per  se,  neque  per  procuratorem 
(can.  1063,  §  1).  —  Unde,  si  parochus  certe  noverit,  sponsos  hanc 
legem  violaturos  esse  vel  iam  violasse,  eorum  matrimonio  as¬ 
sistere  non  potest,  nisi  ex  gravissimis  causis,  remoto  scandalo 
et  consulto  prius  Ordinario  (ibid.,  §  2). 

Tolerari  tamen  potest  ut,  lege  civili  iubente,  coniuges  se  si- 

(1)  Catholici  qui  matrimonium  mixtum,  etsi  validum,  sine  Ecclesiae  dispensa¬ 
tione  inire  ausi  fuerint,  ipso  facto  ab  actibus  legitimis  ecclesiasticis  et  Sacramen- 
talibus  exclusi  manent,  donec  ab  Ordinario  dispensationem  obtinuerint  (can.  2375). 


Fekkeres  Theol,  ^-Tom.  II 

stant  etiam  coram  ministro  acatholico,  officialis  civilis  tantum 
munere  fungente ,  idque  ad  actum  civilem  dumtaxat  explen¬ 
dum,  effectuum  civilium  gratia  (ibid. ,  §  3)  (1). 

Quaer.  4.°  Quomodo  se  gerere  debeant  Ordinarii  aliique  ani¬ 
marum  pastores  quoad  volentes  mixtas  contrahere  nuptias? 

Resp.  a)  Eos  ab  huiusmodi  nuptiis  quantum  possunt  abster¬ 
rere  debent;  b)  quod  si  eas  impedire  non  possint,  curare  debent 
ut  secundum  leges  Dei  et  Ecclesiae  coniugium  ineant ;  c)  et  po¬ 
stea  tenentur  invigilare  ut  coniugum  promissiones  fideliter  im¬ 
pleantur  (can.  1064).  Vide  nn.  1016  seq.,  1099. 

987.  Quaer.  5.°  Quid  vero  praestare  debeat  parochus  quoad 
fideles  qui  volunt  contrahere  cum  iis  qui  catholicam  fidem  ab- 
iecerunt,  sed  nulli  sectae  acatholicae  adscripli  sunt;  aut  cum 
his  qui  notorie  nomen  dederint  societatibus  ab  Ecclesia  dam¬ 
natis ? 

Resp.  Eos  etiam  ab  iis  nuptiis  absterrere  debet  (can.  1065, 
§  1).  Quod  si  desistere  nolint,  matrimonio  huiusmodi  assistere 
non  potest  nisi  consulto  Ordinario,  qui,  inspectis  omnibus  re¬ 
rum  adiunctis,  ei  permittere  poterit  ut  matrimonio  intersit, 
dummodo  urgeat  gravis  causa,  et  prudenter  iudicet  satis  con¬ 
sultum  esse  catholicae  educationi  universae  prolis  et  remotioni 
perversionis  alterius  coniugis  (ibid.,  §  2).  Igitur  pro  huiusmodi 
nuptiis  non  est  petenda  dispensatio  a  Sede  Apostolica. 

Quaer.  6.°  An  parochus  assistere  possit  matrimonio  eorum 
qui  sunt  publici  peccatores,  aut  censura  notorie  innodati  sunt ? 

Resp.  Negative ,  si  antea  ad  sacramentalem  confessionem  ac¬ 
cedere  aut  cum  Ecclesia  reconciliari  recusaverint.  - —  Excipe ,  si 
gravis  causa  urgeat,  v.  gr.  si  iam  sint  coniuncti  civiliter,  aut 
vivant  in  concubinatu,  et  filios  habeant,  et  altera  pars  do- 
leat,  etc.,  de  qua,  in  quantum  fieri  possit,  consulere  debet  Ordi¬ 
narium  (can.  1066). 

Quaer.  7.°  Utrum ,  non  obtenta  dispensatione  ab  impedimen¬ 
to  mixtae  religionis ,  possit  assistere  parochus ,  si  lex  civilis  eius 
assistendam  praescribit ? 

Resp.  Neg.,  regulariter ,  nisi  parochus  tanquam  magistratus 
politicus  interveniat.  Sic  S.  Congr.  Inquisit.,  die  20  dec.  1838. 
Attamen  SS.  Pontifices  huiusmodi  assistentiam  permittere  so- 

(11  Quare  qui  facultatem  acceperunt  dispensandi  ab  hoc  impedimento,  vel  ab 
alio  disparitatis  cultus,  dispensationem  concedere  debent  «servatis  conditionibus 
ab  Ecclesia  praescriptis  :  videlicet  de  amovendo  a  catholico  coniuge  perversionis 
periculo,  ac  de  universa  prole  utriusque  sexus  in  catholicae  religionis  sanctitate 
baptizanda  et  educanda ;  monita  parte  catholica  de  obligatione  qua  tenetur  conver¬ 
sionem  coniugis  acatholici  prudenter  curandi ;  eaque  lege,  ut  neque  ante  neque  post 
matrimonium  ooram  Ecclesia  initum,  partes  adeant  ministrum  falsi  cultus  ad 
matrimonialem  consensum  praestandum  vel  renovandum»  (S.  C.  de  P.  F.,  Farm. 
2.a  et  5.a),  Vide  nn.  971,  nota  ult.,  976,  I,  et  1015,  nota. 

lent,  ubi  necessitas  id1  exigit,  prius  alioqui  omnino  requisita 
utriusque  partis  promissione  de  prole  in  catholicismo  educan¬ 
da.  Praesentia  tamen  parochi  non  impedit  comminus  sponsi  sic 
contrahentes  graviter  peccent.  Hoc  confirmavit  Gregorius  XVI. 

Quaer.  8.°  An  catholicus  has  nuptias  sine  dispensatione  con¬ 
trahens ,  postea  volens  Sacramentorum  particeps  fieri,  ad  ea  ad¬ 
mitti  possit ? 

Resp.  Affirm .,  ex  citata  epistola  Pii  VI  ad  Card.  de  Fran- 
kenberg,  «modo  ante  confessionem  sincere  declaret:  a)  procu¬ 
raturum  se  conversionem  coniugis  haereticae,  h)  renovare  se 
promissionem  de  educanda  prole  in  religione  orthodoxa,  et  c) 
reparaturum  se  scandalum  aliis  fidelibus  datum». — Supponitur 
hic  matrimonium  esse  validum. 

Quaer.  9.°  An  sacerdos  catholicus  salva  conscientia  matri¬ 
monio  assistere  possit ,  si  sponsi  antea  matrimonium  contraxe¬ 
rint ,  vel  postea  contrahere  intendant ,  etiam  in  ecclesia  protes- 
tantica,  ritu  protestantico? 

Resp.  Neg.  Ita  can.  1063,  §  2,  et  S.  Congr.  Inquisit.,  die  21 
april.  1847.  Vide  nn.  986  et  1016. 

988.  I.  Iure  hispano  (art.  45)  matrimonium  prohibetur: 

a)  minoribus  qui  non  obtinuerint  licentiam ,  et  maioribus  qui 
consilium  non  exquisierint  ab  iis  ad  quos  spectat  (1). 

b)  Viduae  ante  dies  trecentos  et  unum  a  morte  coniugis ;  vel 
ante  partum,  si  gravida  remansit.  Item  feminae ,  cuius  matri¬ 
monium  fuerit  nullum  declaratum ,  sub  iisdem  conditionibus, 
a  die  legalis  separationis.  Potest  tamen  obtineri  dispensatio. 

c)  Tutori  eiusque  descendentibus,  cum  personis  quae  sub 
eius  tutela  sunt  vel  fuerunt,  antequam,  finita  iam  tutela,  ratio¬ 
nem  reddat  cui  debet,  et  rationis  approbationem  obtineat.  Ex¬ 
cipe,  si  pater  illius  quae  tutelae  subiicitur,  illius  matrimonium 
testamento  vel  publica  scriptura  probaverit. 

II.  Ad  quos  spectet  licentiam  minoribus  concedere  dicitur 
in  art.  46,  293  seq.  Maiores  consilium  patris,  vel,  in  eius  defec¬ 
tu,  matris  (2)  petere  debent.  Quod  si  non  obtinuerint,  vel  fuerit 
adversum,  matrimonium  contrahere  nequeunt,  nisi  post  tres 
menses  a  facta  petitione  (art.  47). 

(1)  De  exsistentia  huius  licentiae  aut  consilii  nihil  est  dicendum  iudici,  sed 
parocho ;  cum  in  matrimoniis  canonicis  iudex  civilis  nihil  aliud  sibi  proprium  ha¬ 
beat  nisi  assistere  celebrationi  cum  unico  fine  inscribendi  matrimonium  :  quare  de 
futura  celebratione  moneri  tempestive  debet  (Direccidn  general  de  los  Registros, 
Resol.  13  dic.  1902  :  apud  Alcubilla,  App.  ann.  1902,  pag.  690).  Vide  etiam  Ldpez  Peldez, 
EI  derecho  y  la  Iglesia,  edit.  4. a,  pag.  79  11917). 

12)  Si  nec  patrem  nec  matrem  habeant,  non  debent  ab  alio  petere  consilium. 

Iure  phil.  matrimonium  contrahere  possunt  sine  licentia  parentum  puellae  octo¬ 
decim  annorum  et  viri  annorum  viginti  (Ley  n.  1451,  Cfr.  Synod.  dioecesan.  Tugue • 
garaen.,  pag.  93  et  97). 

III.  Matrimonium  contractum  contra  prohibitionem  (art. 
45),  validum  habetur  etiam  iure  civili,  sed  contrahentes,  prae¬ 
ter  alias  poenas,  iis  regulis  subiiciuntur :  a)  datur  plena  et  om¬ 
nimoda  bonorum  separatio ,  etiam  quoad  fluctus  et  quoad  ad- 
ministrationem ;  quamvis  onera  matrimonii  uterque  coniux 
proportione  servata  subire  debeat  (art.  50). 

b)  Coniux  a  coniuge  nihil  accipere  potest ,  nec  per  donatio¬ 
nem  inter  vivos,  nec  per  testamentum  (ibid.). 

c)  Coniux  minor  non  obtinebit  bonorum  suorum  adminis- 
trationem,  nisi  postquam  ad  maiorem  pervenerit  aetatem.  In¬ 
terea  iure  ad  alimenta,  quae  reditus  bonorum  suorum  liquidos 
nunquam  excedent,  contentus  erit  (ibid.). 

d)  Tutor  in  casu  c)  (art.  45),  amittet  administrationem 
bonorum  pupillae,  donec  ipsa  ad  maiorem  perveniat  aetatem 
(ibid.)  (i). 

989.  N.  B.  l.°  Lex  civilis  hisp.  (art,  42)  non  aliud  matri¬ 
monium  ut  validum  pro  catholicis  agnoscit,  nisi  matrimonium 
canonicum. 

2.°  Igitur  cum  iure  hispano  nemo  admittatur  ad  matrimo¬ 
nium  mere  civile  contrahendum,  nisi  uterque  sponsus  (ex  ge¬ 
nuina  legis  interpretatione,  quae  concordata  est,  ut  apparet  ex 
basi  3.a  Codicis:  cfr.  Giobbio ,  1.  c.,  n.  383;  Lopez  Pelaez,  1.  c., 
pag.  109  seq.),  vel  alteruter  (ex  praepostera  Gubernii  interpre¬ 
tatione)  declaret  se  acathoiicum  esse,  sequitur  eos  qui  in  Hispa¬ 
nia  sic  contrahant,  incidere,  saltem  pro  foro  externo,  in  poenas 
apostatarum  vel  haereticorum,  ideoque  in  excommunicationem 
speciali  modo  Romano  Pontifici  reservatam  (can.  2314)  (2).  — 


(1)  Notetur  praeterea  quid  statuat  art.  77  :  «AI  acto  de  la  celebracidn  dei  ma¬ 
trimonio  canpnico  asistirA  el  juez  munlcipal  u  otro  funcionario  dei  Estado,  con  el 
solo  fin  de  verificar  la  inmediata  inscripcidn  en  el  registro  civil.  Con  este  objeto  los 
contrayentes  estAn  obligados  a  poner  por  escrlto  en  conocimiento  dei  juzgado  mu¬ 
nicipii  respectivo.  con  veinticuatro  horas  de  anticlpacidn  por  lo  menos,  el  dia,  hora 
y  sitio  en  que  dPberA  celebrarse  el  matrimonio,  incurriendo,  si  no  lo  hicieren,  en 
una  multa  de  5  a  80  pesetas.  El  juez  munlcipal  darA  recibo  dei  avlso  de  los  contra¬ 
yentes.  Si  se  negare  a  dario,  incurrlrA  en  una  multa,  que  no  bajarA  de  20  pesetas  ni 
excederA  de  100. 

•No  se  procederA  a  la  celebracidn  dei  matrimonio  sin  la  presentacidn  de  dicho 
recibo  al  Cura  parroco. 

»Si  el  matrimonio  se  celebrare-  sin  la  concurrenda  dei  juez  munlcipal  o  su  de- 
legado,  a  pesar  de  haberle  avisado  los  contrayentes,  se  harA  a  costa  de  aquel  la 
transcripcidn  de  la  partlda  dei  matrimonio  candnico  en  el  registro  civil,  pagando 
adamas  una  multa,  que  no  bajarA  de  20  pesetas  ni  excederA  de  100.  En  este  caso  el 
matrimonio  candnico  producira  todos  sus  efectos  civiles  desde  el  Instante  de  su 
celebracidn 

»Si  la  culpa  fuere  de  los  contrayentes  por  no  haber  dado  avlso  al  juez  municl- 
pal,  podrAn  aqudllos  subsanar  la  falta  solicitando  la  inscripcldn  dei  matrimonio  en 
el  registro  civil.  En  este  caso  no  producirA  efectos  civiles  el  matrimonio  sino  desde 
su  inscripcidn.» 

(2)  Cfr.  Cone.  Prov.  Burg.,  p.  3,  tit.  XV,  n.  2;  Mach-Ferreres,  Tesoro  dei  sacerdote, 
vol.  2,  n.  677 ;  Cod.  civ.  hisp.  (aa.  2,  4,  42  et  75) ;  Orden  de  la  Direccton  general  de  lot 

Quoad  Remp.  Aeq.:  «Omnino  improbamus  latas  nuper  in  ista 
Republica  leges  de  matrimonio  quod  vocant  civili,  ac  de  divor¬ 
tiis,  unaque  simul  illas  reiicimus  quae  in  sacram  Ecclesiae  dis¬ 
ciplinam  apud  vos  attentata  fuere»  (1). 

3.°  An  et  quomodo  iure  hispano  matrimonia  militum  per¬ 
mittantur  vel  prohibeantur,  vide  apud  Pellicer  y  Guiu,  voi.  1, 
pag.  90  seq.  (edit.  2.a).  Vide  Casus,  n.  1075  bis. 


CAPUT  X 

DE  IMPEDIMENTIS  DIRIMENTIBUS 

ARTICULUS  I.  —  De  impedimentis  dirimentibus  in  genere 

Propositio  I.  —  Ecclesia  potestatem  habet  constituendi  impe¬ 
dimenta  matrimonium  non  tantum  impedientia,  sed  et  diri¬ 
mentia  (can.  1038,  §  2). 

990.  De  fide  est  (2).  - —  Elucet  l.°  ex  definitione  Cone.  Trid ., 
sess.  24,  can.  4:  Si  quis  dixerit ,  Ecclesiam  non  potuisse  con¬ 
stituere  impedimenta  matrimonium  dirimentia ,  vel  in  iis  con¬ 
stituendis  errasse ,  anathema  sit.  —  Confirmatur  2.°  ex  ratione 
theologica.  Ecclesia  enim  accepit  a  Christo  omnem  potestatem 
necessariam  vel  etiam  utilem  ad  rempublicam  Christianam 
recte  gubernandam ;  atqui  potestas  constituendi  impedimenta 
matrimonii  est  valde  utilis,  immo  et  necessaria,  ut  matrimo¬ 
nium  cum  honore  et  decentia  Sacramentis  debita  a  fidelibus 
tractetur;  ergo,  etc. 


registros,  28  dec.  1900  (apud  Alcubilla,  App.  anni  1901,  pag.  226) ;  Falcbn  y  Romero 
Girdn,  Cod.  civ.  esp.,  etc.,  voi.  1,  pag.  101. 

(1)  Leo  XIII,  Epist.  ad  Episcopos  Aequat.,  24  dec.  1902.  De  lege  hic  damnata 
cfr.  Giobbio,  1.  c.,  n.  394. 

(2)  Principes  saeculares  impedimenta  matrimonii  etiam  dirimentia  statuere  pos¬ 
se  pro  solis  suis  subditis  infidelibus,  sententia  communis  est,  ne  dicam  certa.  Erui¬ 
tur  enim  «ex  absoluta  necessitate,  qua  matrimonium  etiam  hominum  non  baptizato- 
rum  ordinationi,  iudiciis,  coercitioni  publicae  auctoritatis  debet  esse  sublectum. 
«Etenim  ius  matrimoniale  legis  naturalis  ex  se  est  incompletum,  nec  sufficienter 
determinatum;  multo  minus  in  causis  matrimonialibus  praesertim  nullitatis  atque 
separationis  tam  facile  cum  caeca  passione  agitatis  homines  possunt  esse  privati 
arbitri  et  iudices  in  propria  causa.  Coercitione  quoque  opus  est,  si  quis  attentaret 
matrimonium  v.  gr.  cum  filia  vel  sorore,  a  quo  ipsa  natura  abhorret. — Veruntamen 
ad  haeo  efficienda  potestas  domestica  est  prorsus  impar;  Ecclesia  autem  in  infideles 
nullam  habet  iurisdictionem ;  tertia  quaedam  auctoritas  publica  in  praesenti  rerum 
ordine  omnino  non  exsistit  praeter  potestatem  civilemt.  Wernz,  Ius  Decretal.,  voi.  4, 
n.  78.  Cfr.  etiam  Card.  Gasparri,  n.  290;  Chabagno,  Le  Mariage  des  infidfeles,  etc., 
pag.  14  seq. 

Propositio  II.  —  Sola  Ecclesia  impedimenta  matrimonium  di¬ 
rimentia  constituere  potest,  et  consequenter  principes  saecu¬ 
lares  quoad  subditos  Christianos  non  possunt  constituere 
impedimenta,  nisi  ad  meros  effectus  civiles  (cfr.  can.  1038,  §  2). 

991.  Id  confirmat  ratio  theologica.  Cum  enim  matrimonium 
a  Christo  elevatum  sit  ad  dignitatem  sacramenti,  necessario  soli 
potestati  spirituali  subiicitur.  Et  quamvis  in  matrimonio  dis¬ 
tinguantur  ratio  contractus  et  ratio  sacramenti,  integrum  tamen 
matrimonium  ad  sacramentum  pertinet,  cum  contractus  sit  ip¬ 
sius  materia  et  disiungi  a  ratione  sacramenti  inter  Christianos 
non  possit  (cfr.  n.  927,  II).  Alioqui  vero  sequerentur  maxima 
incommoda  ex  conflictu  potestatis,  si  duae  potestates  ad  invi¬ 
cem  independentes  impedimenta  matrimonii  constituere  pos¬ 
sent  ;  quod  enim  una  aedificaret,  destruere  altera  posset. 

992.  Quaesita.  —  Quaer.  l.°  An  impedimentum  invincibili¬ 
ter  ignoratum  irritet  matrimonium  cum  illo  contractum ? 

Resp.  Affirm.  Ratio  est,  quia  lex  tale  impedimentum  con¬ 
stituens  habet  pro  obiecto  ipsummet  contractum  irritandum,  et 
proinde  contractum  semper  irritat  independenter  a  cognitione 
et  voluntate  contrahentis,  ut  constat  ex  repetitis  sententiis  S.  C. 
Concilii,  quibus  nulla  declarata  fuere  quamplurima  matrimo¬ 
nia  propter  impedimenta  invincibiliter  ignorata.  Insuper  leges 
irritantes  effectum  suum  in  omni  casu  sortiri  debent,  nisi  bo¬ 
num  generale  absolute  obstet.  Unde  in  can.  16,  §  1 :  «Nulla  igno¬ 
rantia  legum  irritantium  aut  inhabilitantium  ab  eisdem  excu¬ 
sat,  nisi  aliud  expresse  dicatur». 

Hinc,  si  contracto  matrimonio  mulier  certo  detegat  impedi¬ 
mentum  dirimens,  vi  cuius  nullum  fuerit  matrimonium,  debi¬ 
tum  petere  non  potest,  nec  reddere,  etiamsi  ad  id  comminatione 
mortis  cogeretur,  quia  coniunctio  fornicaria  esset,  quae  in  nullo 
casu  licita  est.  —  Excipiunt  quidam,  nisi  mulier  mere  passive 
se  haberet,  ita  ut  omnino  materialiter  tali  actui  cooperaretur ; 
sed  neque  hoc  concedi  debet,  cum  de  re  intrinsece  mala  agatur ; 
nisi  iuxta  sententiam  probabilem  mulier  metu  mortis  ad  id  co¬ 
gatur,  secluso  tamen  consensus  periculo.  Cfr.  tamen  Lehmkuhl, 
n.  826;  Noldin,  n.  656-  Ball.-P.,  6,  n.  307.  Recole  dicta  in  vol.  1, 
nn.  75,  488.  Dispensatio  vero  in  his  casibus  facile  obtineri  po¬ 
terit.  Vide  n.  953. 

993.  Quaer.  2.°  An  incurrantur ,  licet  ignorata,  ea  quoque 
impedimenta  quae  videntur  habere  rationem  poenae ,  ut  impe¬ 
dimentum  criminis ? 

Resp.  Affirm.  Vide  n.  1026,  N.  B.  l.°  Ratio  est,  quia  illa  im¬ 
pedimenta  habent  'primario  et  principaliter  rationem  legis  irri¬ 
tantis  aut  inhabilitantis ,  et  secundario  tantum  rationem  poe¬ 
nae  ;  et  consequenter  semper  incurruntur,  quamvis  ignorantia 
excuset  a  poena  iuxta  communem  sententiam,  ubi  agitur  de  lege 
mere  prohibente. 

Quaer.  3.°  An  leges  Ecclesiae  constituentes  impedimenta  di¬ 
rimentia,  urgeant  etiam  in  casu  gravissimi  incommodi,  v.  gr. 
periculi  mortis ,  etc.? 

Resp.  Affirm.,  quia,  ex  dictis,  ignorantia,  etiam  omnimoda, 
habilem  facere  nequit  ad  matrimonium  illum  qui  per  legem 
inhabilis  exsistit ;  ergo  multo  minus  metus  damni,  etc.  Hinc, 
si  quis  contraxit  impedimentum  v.  gr.  affinitatis  cum  sponsa 
sua  de  futuro  ob  matrimonium  cum  eius  matre  nunc  iam  de¬ 
functa,  et  Superiores  in  hoc  impedimento  dispensare  nolint,  ex 
nulla  causa  vel  metu  illam  ducere  potest.  Cfr.  n.  992. 

994.  Quaer.  4.°  An  liceat  contrahere  matrimonium  cum 
impedimento  dubio  seu  probabili ? 

Resp.  l.°  Affirm.,  in  dubio  seu  probabilitate  iuris  ecclesias¬ 
tici  de  carentia  impedimenti,  v.  gr.  utrum  adsit  impedimentum 
inter  Titium  et  Bertham,  filiam  legitimam  Rosae  viduae,  quam 
(Rosam)  omnes  putabant  esse  uxorem  Titii,  sed  revera  non 
erat  nisi  eius  concubina.  Quia  si  forte  impedimentum  re  ipsa 
adsit,  Ecclesia  supplere  censetur  defectum  contractus  de  iure 
canonico  irriti,  sicut  et  iurisdictionis  defectum  supplet,  quoties 
communiter  doctores  tenent  eam  supplere  iurisdictionem  in  sa¬ 
cramento  paenitentiae,  ubi  communis  error  intercedit.  Immo 
in  casu  leges,  quamvis  irritantes  sint,  vel  inhabilitantes,  non 
obligant  (can.  15).  Vide  dicta  in  vol.  1,  n.  181,  q.  2.° 

Resp.  2.°  Neg.,  si  agatur  de  probabilitate  iuris  divini  aut 
naturalis,  v.  gr.  an  Titius  et  Bertha  sint  fratres  (etsi  illegitimi), 
seu  detineantur  impedimento  consanguinitatis  in  primo  gradu 
lineae  collateralis ;  quia  tunc  Ecclesia  defectui  probabili  sup¬ 
plere  nequit,  cum  impedimentum  illud  ab  Ecclesia  non  pen- 
deat.  Matrimonium  igitur  sic  contractum  dubium  remaneret ; 
ac  proinde  non  licet  unquam  sacramentum  cum  tali  dubio  re¬ 
cipere.  Ergo,  etc. 

Resp.  3.°  Neg.,  etiam,  si  agatur  de  probabilitate  facti  (v.  gr. 
num  sint  consanguinei  aut  affines,  necne,  in  gradu  prohibito)  et 
in  impedimento  iuris  ecclesiastici.  Ratio  est,  quia  Ecclesia  in 
huiusmodi  probabilitate  non  praesumitur  dispensare.  Opinio 
autem  contraria  communiter  non  est  recepta  ut  probabilis ;  et 
aliunde  nimia  sequerentur  incommoda,  si  contracto  matrimonio 
error  detegeretur.  Ita  communiter.  5.  Alph .,  n.  902. 


TRACTATUS  XVIII. — DE  MATRIMONIO 


('82 


§96 


In  casu  autem  potest  dispensare  Ordinarius,  iuxta  can.  i5. 
Vide  vol.  1,  n.  181,  q.  2.° 

N.  B.  Quae  hic  dicta  sunt  in  resp.  2.°  et  3.°,  intellige  per  se  et 
generatim  in  impedimentis  quae  reddunt  personam  inhabilem  erga 
unam  tantum  vel  paucas  personas ;  nam,  urgente  gravissima  causa 
et  impedimento  quod  personam  simpliciter  inhabilem  reddat  erga 
omnes  alias  (cfr.  De  Smet,  pag.  374  et  n.  240,  ed.  2.a ;  Gasparri,  n.  262), 
poterit  matrimonium  contrahi,  etiam  in  dubio  facti  iuris  divini  vel 
naturalis,  v.  gr.  in  impedimento  ligaminis  vel  impotentiae  (vide 
n.  1003,  II),  modo  accedat  declaratio  Summi  Pontificis,  tanquam 
unici  interpretis  (n.  950,  VII)  legis  divinae  (S.  Alph.,  n.  902;  Buccer., 
n.  1031).  Sic  Leo  XIII  concessit  uxoribus  italorum  eorum  qui  pugna¬ 
verunt  apud  Aduam  et  de  quorum  vita  vel  morte  nihil  probari  certo 
poterat,  ut  possent  ad  alias  nuptias  convolare,  modo  constaret  eorum 
maritos  tali  pugnae  adstitisse ;  quod  responsum  postea  applicatum 
fuit  uxoribus  eorum  qui  fuerunt  in  pugna  apud  civitatem  Mukden 
in  bello  Russiaco-Iaponico  (1). 

Vel  potius  dicas  hanc  Rom.  Pontificis  concessionem  signum  esse 
adfuisse  in  casu  moralem  certitudinem,  quae  omne  dubium  prudens 
excluserit,  quoad  mortem  illorum  virorum.  Wernz,  1.  c.,  n.  371,  nota 
70.  Vide  n.  1013,  4.°  seq. 

Immo  in  dubio  facti  de  impotentia,  matrimonium  non  debet  im¬ 
pediri,  et  a  fortiori  si  concurrat  dubium  facti  cum  dubio  iuris,  ut  in 
casu  feminae  excisae.  Vide  n.  1003,  II. 

995.  Quaer.  5.°  An  liceat  coniugibus  uti  matrimonio ,  si 
post  nuptias  initas  dubium  de  aliquo  impedimento  oriatur? 

Resp.  l.°  Neg.,  donec  facta  fuerit  inquisitio  sufficiens  de  ve¬ 
ritate.  Si  tamen  unus  tantum  dubitet,  quamvis  non  possit  debi¬ 
tum  petere,  debet  tamen  illud  reddere  alteri  in  bona  fide  petenti. 
S.  Alph.,  n.  903. 

Resp.  2.°  Affirm.,  si  adhibita  seria  diligentia  ad  veritatem 
detegendam,  dubium  adhuc  remaneat,  quia  in  dubio  standum 
est  pro  valore  actus.  Ita  communiter  contra  paucos.  S.  Alph., 
n.  904;  Gury,  n.  790,  etc. 

996.  Quaer.  6.°  An  valeat  matrimonium  contractum  cum 
impedimento  putato,  sed  non  exsistente ? 

Resp.  l.°  Si  contrahens,  dum  contrahit,  non  sit  omnino  certus 
de  impedimento,  sed  aliquo  modo  dubitet  de  illo,  validum  est 
matrimonium.  Ita  communiter,  cum  Lacroix,  n.  525.  —  Ratio 
est,  quia  contrahit  saltem  conditionate,  nempe  in  quantum  pos¬ 
sum,  quamvis  ad  conditionem  illam  non  reflectat ;  ergo  non  ex¬ 
sistente  impedimento  adest  iam  consensus  absolutus. 

Resp.  2.°  Si  contrahat  cum  certitudine  impedimenti,  quod 
parvi  pendit,  ita  ut  statuat  vivere  in  concubinatu,  certum  est, 


(1)  Cfr.  II  Monitore,  vol.  23,  pag.  5  seq. ;  Acta  S.  Sedis,  vol.  31,  pag  2>2  Vide 
etiam  S.  C.  de  Sacram.,  22  iam  et  26  mart.  1909  :  II  Monitore,  vol.  21,  pag.  200-203. 

invalidum  esse  matrimonium.  Ratio  est,  quia  tunc  voluntas  con¬ 
trahendi  matrimonium  non  est  praedominans. 

Resp.  3.°  Si  contrahat  quidem  cum  certitudine  impedimenti, 
sed  dolens  de  impedimento  et  non  audens  illud  aperire,  ne  im¬ 
pediatur  matrimonium,  vel  ne  infametur,  aut  ex  inadvertentia 
aliqua,  controvertitur.  Probabilius  valet  matrimonium  ob  vo¬ 
luntatem  praedominantem  illud  contrahendi.  Ita  Lacroix,  ibid. 
—  Attamen  ad  cautelam  in  praxi  inducendus  foret  ad  consen¬ 
sum  renovandum.  Gury ,  n.  791.  Vide  nn.  1059,  1133,  q.  4.°,  et 
can.  1085. 

ARTICULUS  II.  —  De  impedimentis  dirimentibus  in  specie 

997-999.  Impedimenta  dirimentia  in  nova  disciplina  fere 
eadem  sunt  quoad  numerum  ac  in  antiqua  (1),  licet  eorum  am¬ 
bitus  sit  diversus. 

In  Codice  uti  talia  impedimenta  proponuntur :  aetas,  impo¬ 
tentia,  ligamen,  disparitas  cultus,  ordo  sacer,  votum,  raptus, 
crimen,  consanguinitas,  affinitas,  publica  honestas,  cognatio 
spiritualis  et  legalis. 

His  addi  possunt  error,  conditio,  vis  et  clandestinitas,  quam¬ 
vis  in  Codice  aliter  proponantur.  Cfr.  nn.  1065,  1068,  1071  seq. 

Punctum  I.  —  De  impedimento  aetatis 

1000.  I.  Vir  ante  decimum  sextum  aetatis  annum  comple¬ 
tum,  mulier  ante  decimum  quartum  item  completum,  matri¬ 
monium  validum  inire  non  possunt  (can.  1067,  §  1).  Hoc  impe¬ 
dimentum  est  iuris  ecclesiastici,  nam  iure  naturali  sufficit  usus 
rationis,  etsi  nondum  habeatur  pubertas  realiter.  Ergo  ab  eo  Ec¬ 
clesia  dispensare  potest. 

In  antiqua  disciplina  poterant  contrahere  post  adeptam  puberta¬ 
tem,  i.  e.  post  expletum  annum  decimum  quartum  et  duodecimum 
respective.  Irnmo  poterant  contrahere  etiam  ante  praedictam  aeta¬ 
tem,  si  malitia  supplebat  aetatem,  i.  e.  si  ante  praedictam  aetatem 
erant  iam  puberes  seu  potentes  ad  generandum  et  poterant  sufficien¬ 
ter  cognoscere  onera  matrimonii.  Hoc  etiam  de  malitia  supplente 
aetatem  in  nova  disciplina  abrogatum  omnino  est. 

II.  Immo  quamvis  post  decimum  sextum  annum  ex  parte 
viri  et  decimum  quartum  ex  parte  feminae  validum  sit  matri- 

(1)  In  antiqua  hisce  versibus  exprimebantur  impedimenta  dirimentia  : 

Error,  conditio,  votum,  cognatio,  crimen. 

Cultus  disparitas,  vis,  ordo,  ligamen,  honestas, 

Aetas,  affinis,  si  clandestinus,  et  impos, 

Raptave  sit  mulier,  nec  parti  reddita  tutae  : 

Haec  socianda  vetant  connubia,  facta  retractant. 


634 


TRACTATUS  XVIII.  —  DE  MATRIMONIO 


1003 


monium,  curare  debent  animarum  pastores  ab  eodem  avertere 
iuvenes  ante  aetatem,  qua,  secundum  regionis  receptos  mores, 
matrimonium  iniri  solet  (ibid. ,  §  2). 

1001.  N.  B.  l.°  Ratio  diversae  aetatis  in  pubertate  assignan¬ 
da  pro  viris  ac  pro  feminis  inde  petitur,  quod  potentia  generan¬ 
di  citius  in  feminis,  quam  in  maribus,  et  incipere  et  deficere 
solet. 

2. °  Quamvis  masculi  communiter  aetatis  anno  14  sperma  secer¬ 
nere  incipiant,  nondum  tamen  est  proliflcum  seu  spermatozoidis 
refertum,  nisi  usque  dum  decimum  octavum  circiter  annum  attin¬ 
gant.  Unde  ann.  18  pro  viro  et  15  pro  femina,  vel  steriles  sunt,  vel 
generatim  non  nisi  debilem  prolem  gignunt.  Antonelli,  Medicina 
past.,  vol.  2,  n.  345  seq. 

3. °  Matura  aetas  in  ordine  ad  generationem  erit  pro  viro  ann.  24, 
et  pro  feminis  ann.  20.  Potentia  generandi  deficit  in  femina  ab 
anno  45  aut  50.  Sunt  tamen  casus  rarissimi,  in  quibus  etiam  sexa¬ 
genarias,  septuagenarias,  vel  octogenarias  generasse  constat  (Topai, 
pag.  76,  nota ;  Genicot,  n.  503).  In  viris  ab  anno  50  gradatim  minui¬ 
tur,  sed  plures  sunt  qui  adhuc  anno  70  (alii  etiam  anno  87,  90,  etc.  : 
Topai,  pag.  75,  76)  cum  iuniore  coniuge  generare  possunt,  non  sine 
prolis  detrimento,  quod  frequenter  habetur,  cum  notabilis  adest 
inaequalitas  in  aetate  sponsorum  (1). 

Punctum  II.  —  De  impedimento  impotentiae 

1002.  Impotentia  est  incapacitas  ad  copulam  carnalem  per 
se  aptam  ad  generationem.  —  Potest  esse : 

1. °  Certa ,  vel  dubia ,  prout  est,  vel  non  est  manifesta. 

2. °  Antecedens ,  vel  consequens ,  prout  matrimonium  prae¬ 
cedit,  vel  illud  subsequitur. 

3. °  T emporalis ,  vel  perpetua ,  prout  lapsu  temporis  aut  arte 
tolli  potest,  vel  non  potest. 

4. °  Naturalis ,  vel  accidentalis ,  prout  oritur  ex  vitio  intrin¬ 
seco,  vel  causa  extrinseca,  v.  gr.  maleficio. 

5. °  Absoluta ,  vel  respectiva ,  prout  exsistit  inter  virum  et 
omnes  mulieres,  vel  inter  virum  et  aliquam  mulierem  deter¬ 
minatam  ;  aut  vice  versa. 

1003.  Principia.  —  I.  Impotentia  antecedens  et  perpetua , 
sive  ex  parte  viri  sive  ex  parte  mulieris,  sive  alteri  cognita 
sive  non,  sive  absoluta  sive  relativa  ad  ipsos,  matrimonium 
ipso  iure  naturae  dirimit  (can.  1068,  §  1).— Ratio  est,  quia 
obiectum  contractus  matrimonialis  non  exsistit,  cum  copula 
sit  impossibilis.  S.  Alph .,  n.  1095. 


(1)  Cfr.  Eschbach,  Disp.  phys.-theol.,  pag.  34  seq.,  49  seq.,  102  seq.  (ed.  2.a) ; 
Antonelli,  1.  c. 

II.  Si  impedimentum  impotentiae  dubium  sit  sive  dubio 
iuris  sive  dubio  facti,  matrimonium  non  est  impediendum 
(can.  1068,  §  2). 

III.  Impotentia  consequeixs  et  impotentia  antecedens  tem¬ 
poralis  matrimonium  non  dirimunt.  —  Ratio  est,  quia  usus 
actualis  matrimonii  ad  eius  essentiam  non  pertinet ;  et  sufticit 
ut  consummatio  vel  fuerit  possibilis  tempore  contractus,  vel 
possibilis  futura  sit. 

IV.  Sterilitas  matrimonium  nec  dirimit  nec  impedit 
(ibid.,  §  3).  Hinc  valide  contrahunt  senes  qui  matrimonium  con¬ 
summare  valeant,  et  mulieres  quae  possunt  semen  excipere, 
etsi  illud  non  retineant.  S.  Alph.,  n.  1095. 

Steriles  dicuntur  qui  (v.  gr.  senes)  non  modo  vas  femineum 
penetrare  possunt,  sed  etiam  per  se  possunt  emittere  et  de  facto 
emittunt  communiter  semen  verum  a  testiculis  formatum  quan¬ 
doque  etiam  spermatozoidis  refertum,  sed  infecundum,  quia  vel 
spermatozoidis  caret,  vel  spermatozoida  debilia  sunt  aut  parum 
evoluta;  ideoque  steriles  apti  sunt  ad  copulam  coniugalem. 
Cfr.  Ferreres,  De  vasectomia,  n.  104.  —  Item  sterilis  est  femina 
quae  non  efformat  ovula,  aut  haec  sunt  inepta  ad  generatio¬ 
nem,  dum  in  reliquo  apta  sit  ad  actum  coniugalem. 

Impotentes  vero  dicuntur  qui  aut  inepti  sunt  ad  actum  con¬ 
iugalem,  aut  qui,  si  de  viris  agitur,  non  possunt  efformare  ve¬ 
rum  semen  (v.  gr.  quia  utroque  carent  teste),  aut  illud  non 
possunt  emittere  in  actu  coniugali,  ut  de  vasectomiacis  dicetur. 
Cfr.  Ferreres ,  nn.  11  seq.,  194  seq.,  205  seq. 

V.  Impotentia  certo  cognita  illicitum  reddit  matrimonii 
usum  etiam  solummodo  attentatum ;  quia  ubi  copula  perfici 
nequit,  deest  finis  qui  licitum  efficit  congressum. 

VI.  Illicita  tamen  non  est  copula,  cum  propter  defectum 
matrimonio  valide  contracto  supervenientem,  semen  effundi 
non  possit  in  interiorem  usque  vaginae  partem,  modo  effundi 
et  applicari  possit  ad  os  vaginae :  adhuc  enim  tunc  sequi  ge¬ 
neratio  potest,  cum  semen  per  absorptionem  et  non  per  de¬ 
scensum  ad  uterum  pervenire  possit  et  soleat.  — -  Vide  etiam 
dicenda  in  n.  seq.,  resolv.  l.° 

N.  B.  Illicitum  autem  esset  extra  hunc  casum  impossibilitatis 
uti  copula,  ut  aiunt,  dimidiata,  qua  vir  vas  uxoris  penetrat  qui¬ 
dem,  sed  parum,  v.  gr.  dimidia  vel  tertia  parte,  et  semen  in  va¬ 
gina  deponit.  Cfr.  S.  Off.,  1  dec.  1922.  Vide  infra,  n.  1165,  VIII. a 

1004.  Resolves.  —  l.°  Impotentes  sunt  eunuchi  seu  spado¬ 
nes,  utroque  testiculo  destituti  (Sixt.  V.,  Const.  Cum  frequen¬ 
ter ,  22  iun.  1587 :  Bull.  Rom.  Taur .,  vol.  8,  pag.  870)  ;  secus,  si 
tantum  uno  careant. 

Attamen,  si  post  contractum  valide  matrimonium,  vir  utro¬ 
que  testiculo  privetur,  adhuc,  iuxta  plures  auctores,  licite  debi¬ 
tum  petere  et  reddere  potest  (1).  Dicunt  enim,  in  casu  virum 
rei  in  matrimonio  licitae  vacare,  et  per  accidens  esse  quod  ve¬ 
rum  non  emittat  semen. 

2. °  In  dubio  de  impotentia  antecedenti ,  standum  est  pro  va- 
lore  matrimonii,  et  coniugibus  copulam  experiri  permittendum 
est.  Immo  ad  hoc  triennium  ipsis  a  iure  Decretalium  concede¬ 
batur,  non  obstante  maiori  probabilitate  pro  impotentia  perpe¬ 
tua.  S.  Alph.,  n.  1103.  —  Hodie  vero  tale  experimentum  am¬ 
plius  non  conceditur  (2) ;  sed,  ex  quo  probatur  inconsummatio 
matrimonii,  deciditur  consulendum  esse  Sanctissimo  pro  dis¬ 
pensatione  super  matrimonio  rato  et  non  consummato. 

3. °  In  dubio  de  impotentia  consequenti ,  licet  pariter  coniu¬ 
gibus  copulam  experiri,  usquedum  certi  sint,  eam  perfici  nullo 
modo  posse.  S.  Alph.,  n.  1101.  —  Caute  autem  procedere  debet 
confessarius ;  et  si  deprehendat  coniuges  impotentes  in  bona 
fide  versari,  saepius  a  monitione  abstinere  melius  erit,  ne  a  pec¬ 
cato  materiali  in  formale  labantur. 

4. °  «Summopere  caveat  confessarius,  ne  in  re  adeo  gravis 
momenti  ac  tot  difficultatibus  obnoxia  temere  procedat,  aut 
quicquam  propria  auctoritate  decernat ;  sed  casum  rite  exami¬ 
natum  cum  omnibus  suis  circumstantiis  ad  Ordinarium  defe¬ 
rat,  cuius  tunc  erit  statuere  ac  determinare,  quid  in  simili  ne¬ 
gotio  fieri  oporteat.  Immo,  ut  nobis  videtur,  confessarius  pru¬ 
dens  ac  discretus  de  impotentia  coniuges  non  interrogabit,  ne¬ 
que  etiam  eos,  quos  credit  impotentes,  praemonebit;  neque 
ipsis  ea  de  re  consulentibus  ultimo  respondebit,  nisi  ipse  prius 
consuluerit  Episcopum».  Gousset,  n.  791. 

1005.  Quaesita.  —  Quaer.  l.°  An  mulier  utroque  ovario  or¬ 
bata  et  utero  carens  sit  vere  impotens,  vel  sterilis  tantum ? 

Resp.  Acriter  controvertitur,  et  adhuc  sub  iudice  lis  est.  Pro¬ 
babiliter  dicenda  est  impotens,  paritate  praesertim  desumpta 
ab  eunuchis,  qui  certo  sunt  impotentes.  Ideo  enim  eunuchus 
utroque  carens  testiculo  impotens  est,  quia  nequit  emittere  ve¬ 
rum  semen  omnino  necessarium  ad  generationem.  Atqui  mu¬ 
lier  carens  utroque  ovario  nequit  ovulum  producere  necessa- 


c  Ita  Sdnchez,  1.  7,  d.  192,  n.  7;  Schmalzgrueber,  t.  4,  tit.  15,  n.  32;  Laymann 
i*b;  ,5,  r'  10’  Pag' *  2’  C‘  U’  n’  3;  ^'Annibale,  3,  n.  470,  not.  13;  Gdnicot,  n.  543,  2  4.»  • 
holam,  De  sexto  praecepto,  n.  61,  c) ;  Berardi,  Praxis,  vol.  1,  nn.  980  984  Clr  tamen 
Antonelli,  Medicina  past.,  vol.  2,  n.  830  seq. 

(2)  Santi,  Praei,  iur.  can.,  lib.  4,  tit.  15,  n.  50;  Gasparri,  n.  1197;  Aichner  Comp 
iur.  eccles.,  §  170;  Wernz,  Ius  Decretal.,  vol.  4,  n.  351,  nota  53.  Ultima  vice,  teste 
Wernz,  1.  c.,  applicatum  fuit  in  Ferolivien.,  20  sept.  1817. 

rium  omnino  (sicut  semen  ex  parte  viri)  ad  generationem  (cfr. 
vol.  1,  n.  500).  Ergo...  (1). 

Attamen  opposita  sententia  solide  probabilis  et  hodie  in  pra- 
xi  omnino  tuta  est,  ut  patet  ex  dictis  in  n.  1003,  II. 

Item  constat:  a)  ex  quinque  responsis  SS.  Congregationum.  Ex 
quibus  quattuor  sunt  S.  Officii,  scilicet  primum  datum  3  febr.  1887, 
quod  sic  se  habet :  «Num  mulier,  per  utriusque  ovarii  excisi  defec¬ 
tum  sterilis  effecta,  ad  matrimonium  ineundum  permitti  valeat  et 
liceat,  necne?  —  Resp.  Re  mature  diuque  perpensa,  matrimonium 
mulieris,  de  qua  in  casu,  non  esse  impediendum».  Cfr.  Ferreres,  De 
vasectomia  duplici  necnon  de  matrimonio  mulieris  excisae,  etc., 
n.  245. 

Alterum  vero  in  causa  Quebecen.,  23  iul.  1890:  «Num  mulier 
N.  N.,  cui  operatione  chirurgica  ablata  sunt  duo  ovaria,  et  uterus, 
admitti  possit  ad  matrimonium  contrahendum?  Et  re  mature  per¬ 
pensa,  eminentissimi  domini  Cardinales  una  mecum  Incraisitores 
generales  decreverunt :  Matrimonium  non  esse  impediendum» 
( Collect .  S.  C.  de  P.  F.,  n.  1733,  ed.  2.a).  Cfr.  Ferreres,  1.  c.,  n.  246. 

Tertium  in  causa  Westmonasterien.,  31  iul.  1895:  «Utrum  puella 
N.,  cui  ovaria  per  operationem  chirurgicam  ablata  sunt,  quaeque 
proinde,  licet  ceterooui  perfecta  sit,  prolem  concipere  nequit,  matri¬ 
monium  valide  et  legitime  contrahere  possit.  —  Resp.  luxta  exposita, 
matrimonium  in  casu  non  esse  impediendum»  (Collect.  S.  C.  de 
P.  F.,  n.  1907). 

His  tribus  quartum  addi  potest  (amni  1902),  uuod  memorat 
P.  Wernz,  1.  c.,  et  quo  edixit  S.  Off.,  non  esse  impediendum  matri¬ 
monium  mulieris,  cui  utrumque  ovarium  excisum  fuit. 

Immo  et  quintum,  datum  sc.  a  S.  C.  de  Sacram.  Interrogata 
namcrue  baec  S.  C.,  an  scilicet  permittendum  aut  prohibendum  esset 
matrimonium  feminae,  cui  uterus  et  utrumque  ovarium  totaliter 
ablata  fuerant,  respondit  die  2  a.prilis  1907 :  «detur  responsum 
S.  Congr.  S.  Officii  diei  23  iul.  1890  in  causa  Quebecen.,  scilicet 
matrimonium  non  esse  impediendum». 

Iam  vero  cum  hoc  responsum  datum  fuerit  a  Congr.  de  Sacra¬ 
mentis,  immo  a  Congressu  ipsius  Congregationis,  rrui  res  tantum 
faciles  et  obvias  expedire  solet  (cfr.  Ferreres,  La  Curia  Romana, 
n.  286),  videtur  dicendum,  S.  Officium  iudicasse  iam  hanc  materiam 
satis  discussam,  saltem  pro  praxi,  ideocrue  in  posterum,  et  donec 
forte  aliud  statuat  Papa,  non  esse  impedienda  huiusmodi  matrimo¬ 
nia,  sed  permittenda,  quin  opus  sit  nova  alicrua  inquisitione  in  ca¬ 
sibus  particularibus ;  ideoque  rem  remisit  iam  ad  S.  Congr.  de 
Sacramentis;  immo  ad  Congressum  ipsius  (2).  Et  quidem  in  hoc 


(P  Cfr.  AntoneUi,  De  conceptu  impotentiae  et  sterilitatis,  Pro  conceptu  impoten¬ 
tiae  et  sterilitatis.  De  mulieris  excisae  impotentia.  Medicina  pastoralis,  vol.  2, 
n.  42  seq. ;  Causa  Monasterien.,  apud  Acta  S.  Sedis,  vol.  32,  pag.  449  seq. ;  Lehmk., 
vol.  2,  n.  744;  Rosset,  n.  1408  seq.;  Alberti,  Theol.  past.,  p.  IV,  n.  88;  Buccer.,  n.  994; 
Casvs  Romae  ad  S.  Apollinar.,  pag.  469  seq.:  Santi-Leitner,  1.  4,  tit.  15,  n.  1,  nota; 
Vil.lada,  Casus,  vol.  3,  pag.  269  seq.  (ed.  l.a).  Et  hanc  sententiam  speculative  praefe¬ 
rendam  iudicat  Wernz,  1.  c.,  n.  345,  nota  34.  Cfr.  etiam  votum  Oris.  Lapponi,  in 
causa  Albinganen.,  17  aug.  et  7  sept.  1895  (Thes.  Resol.  S.  C.  C.,  vol.  154,  pag.  917  seq.). 

(2)  Haec  confirmantur  ex  ratione  agendi  S.  C.  de  Sacram.,  quae,  ut  nobis  testa¬ 
tus  est  egregius  canonista  Romae  docens,  solet  iam  respondere  casum  non  egere  exa¬ 
mine,  sed  responsum  hoc :  matrimonium  non  esse  impediendum,  valere  pro  omnibus 

casu  nulla  inquisitio  facta  fuit,  quamvis  in  precibus  dictum  fuerit 
ex  testimonio  medici,  qui  operationem  peregit,  ablationem  uteri  et 
utriusque  ovarii  fuisse  totalem  (1). 

1006.  b)  Quia,  disparitas  assignari  potest  inter  mulierem  ovarii 
orbatam  et  eunuchum,  nam :  l.°  hic  nec  vaginam  mulieris  commu¬ 
niter  penetrare  potest,  vel  saltem  copulam  nequit  habere,  quae  sit 
pro  femina  voluptatis  plene  satiativa,  sed  periculis  feminam  exponit 
ob  defectum  seminis;  femina  autem  ovariis  orbata  quoad  copulam 
eodem  modo  se  habet  ac  aliae  mulieres ;  2.°  posse  emittere  verum 
semen  se  tenet  ex  parte  copulae,  cum  virile  semen  in  copula  emit¬ 
tatur;  ovaria  vero  et  ovula  de  materiali  se  habent  in  copula;  3.°  de¬ 
fectus  ille  in  viro  facile  cognosci  potest;  in  femina  autem  difficilli¬ 
me,  ita  ut  ipsa  ovariorum  exsistentia  per  plurima  saecula  vel  ipsos 
artis  medicae  ac  chirurgicae  peritos  latuerit :  hodie  vero  ovariorum 
absentia  non  nisi  secando  mulierem  cognosci  potest ;  immo  etiamsi 
certo  constet  per  operationem  chirurgicam  ovaria  esse  ablata,  adhuc 
certo  non  constat  illam  feminam  non  habere  ovarium  aliquod  sup- 
plementarium  (ut  plures  feminae  de  facto  habent),  vel  relictam  non 
fuisse  a  chirurgo,  etiam  nolente,  ovariorum  aliquam  portiunculam, 
eo  vel  maxime  quod  tales  operationes  celerrime  fieri  debeant  (2), 
quo  stante  dubio,  matrimonium  impediri  nequit  (n.  1003,  II) ;  iam 
vero  difficile  creditu  est  validitatem  matrimonii  a  re  tam  abscon¬ 
dita  et  incerta  pendere ;  4.°  nulla  hucusque  prodiit  sententia  decla¬ 
rans  invalidum  matrimonium  ob  solam  carentiam  ovariorum  et 
uteri;  na,m  in  celebri  illa  causa  Monasteriensi ,  18  mart.  1899,  allega¬ 
batur  praeterea  brevitas  vaginae,  idemque  defectus  vel  alius  in  ipsa 
vagina  allegabatur  in  tribus  aliis  causis  quae  afferri  solent  (3) ;  de 
eunucho  autem  habetur  authentica  declaratio  circa  nullitatem  sui 
matrimonii. 

1007.  Si  mulier  solo  utero  careat,  adhuc  videtur  conceptionis 
capax,  scii,  conceptionis  extrauterinae,  unde  huius  secundae  sen¬ 
tentiae  auctores  hanc  feminam  non  modo  impotentem,  sed  nec  ste¬ 
rilem  dicendam  esse  propugnant.  —  Patroni  vero  primae  sententiae 
mulierem  in  casu  vocant  impotentem,  quia,  ut  aiunt,  deficiente 
utero,  vagina  semper  ita  suturatur,  ut  omnem  communicationem 
impediat  inter  ipsam  et  ovaria  :  et  consequenter  inter  spermatozoida 
et  ovula  feminae;  unde  impossibilis  fit  omnis  conceptio  etiam  ex¬ 
trauterina.  Cfr.  Antonelli,  Pe  conceptu  impotentiae,  n.  109  seq. 

Hi  etiam  affirmant,  feminam,  cui  ovaria  exsecta  sunt,  etiam¬ 
si  uterum  retineat  et  forte  fragmenta  aliqua  ovarii,  adhuc  dicen¬ 
dam  impotentem,  eo  quod  per  ovariotomiam  oviducta  obliterentur 
necesse  sit,  ideoque  impediatur  communicatio  inter  uterum  et  frag¬ 
menta  ovariorum,  si  quod  residuum  sit,  etc.  At  si  haec  ita  se  habent 
vix  apparet  quid  responderi  possit  contra  adversarios  afferentes 


casibus  similibus.  Applicatur  igitur  doctrina  principii  II,  seu  can.  1068,  §  2  utpote 
res  dubia,  tum  clubio  turis,  tum  etiam  plerumque  dubio  facti. 

(1)  Documenta  authentica  vide  apud  Ferreres,  De  vasectomia  duplici  necnon 
de  matrimonio  mulieris  excisae,  nn.  243-267,  vel  apud  eph.  Ttazdn  y  Fe  vol.  26 
pag.  101  seq.,  ubi  omnia  publici  iuris  prima  vice  facta  sunt,  quibus  lectis  c'ariss’ 
De  Smet  De  sponsalibus,  etc.,  n.  278  (ed.  2.a),  secundam  sententiam  suam  fecit. 

<2)  Cfr.  Posset,  n.  1412;  Antonelli,  De  conceptu,  etc.,  n.  130;  Surbled,  La  morale 
dans  ses  rapports  avec  la  mddecine  et  1’hygi^ne,  vol.  1,  cap.  19. 

(3)  Cfr.  Acta  S.  Sedis,  vol.  32,  pag.  449  seq.;  et  cit.  votum  Lapponi.  Vide  hanc 
materiam  latius  expositam  apud  Ferreres,  De  vasectomia.  duplici,  n.  Pfifl  sea.  •  vel  in 
eph,  Razdn  y  Fe,  1.  c.  Vide  quoque  Wemz-Vidal,  vol.  5,  nn.  226  seq. 

in  sui  favorem  responsa  S.  Officii :  responderi  enim  solet  S.  Offi¬ 
cium  intellexisse  in  quattuor  prioribus  casibus  feminam,  de  qua 
agebatur,  non  esse  impotentem,  eo  quod  non  constaret  utrum  ova¬ 
ria  perfecte  essent  ablata,  an  e  contra,  fragmentum  aliquod  sit  re¬ 
lictum  (1),  etc.  Ergo  dicendum  est  vel  quod  exstirpatio  ovariorum, 
aut  uteri,  aut  utriusque  non  inducit  semper  illam  incommunicatio- 
nem ;  aut  quod  talis  exstirpatio,  cum  consequente  obturatione, 
non  inducit  impotentiam  (2). 

Unde  in  praxi  (nisi  nova  edatur  declaratio)  confessarius : 
a)  non  potest  prohibere  ut  matrimonium  contrahant  ii,  quorum 
sponsa  ovariis,  vel  utero  simul  et  ovariis  careat ;  hinc  Instr.  past. 
Eystett.,  n.  395,  6:  «nec  exstirpatio  ovariorum  in  mulieribus  sim¬ 
pliciter  impedit  matrimonium,  nam  saepius  merito  dubium  erit, 
num  perfecta  fuerit  et  absoluta»  ;  b)  a  fortiori  nequit  prohibere  ut 
debitum  petat  vel  reddat  uxor,  cui  post  contractum  matrimonium 
ovaria  et  uterus,  vel  horum  aliquod  exsectum  est  (cfr.  n.  1004, 
res.  l.°)  (3). 

1008.  Quaer.  2.°  Quid  requiratur  ad  hoc  ut  coniuges  fieri 
una  caro  dicantur ,  vel  quid  veniat  nomine  copulae  per  se  aptae 
ad  generationem? 

Resp.  Non  conveniunt  auctores,  sed  huc  devolvitur  tota  dis¬ 
putatio,  de  qua  dictum  est  in  quaesito  praecedenti,  cum  certum 
ab  omnibus  habeatur  matrimonium  consistere  non  posse  inter 
eos  qui  copulae  per  se  aptae  ad  generationem  incapaces  sint, 
vel  qui  effici  nequeant  una  caro. 

Alii  enim  dicunt:  a)  coniuges  fieri  unam  carnem,  cum  ex 
fecundatione  ovuli  feminei  per  spermatozoida  habetur  concep¬ 
tio ;  et  b)  copulam  per  se  aptam  ad  generationem  non  haberi, 
nisi  vir  et  femina  respective  subministrare  possint  elementa 
essentialia  ad  generationem.  Ideoque  deficientibus  sive  ovariis 
feminae,  sive  testiculis  in  viro,  impossibile  esse  talem  copulam 
haberi,  et  quod  coniuges  fieri  possint  una  caro,  omnino  pro¬ 
pugnant.  Cfr.  Antonelli ,  11.  cc. 

Alii  vero  copulam  huiusmodi  in  sensu  canonum  eam  esse 
dicunt,  in  qua  vir  semen  verum  emittit  in  vas  debitum ;  quia 
tunc  datur  commixtio  seminum,  et  consequenter  coniuges  fiunt 


(1)  Hoc  tamen  excipi  posse  non  videtur  contra  responsum  S.  C.  de  Sacramentis. 
Cfr.  Ferreres,  1.  c. 

(2)  Hanc  secundam  sententiam  propugnant  Eschbach,  Disp.  phys.  theol.,  d.  2,  p.  2, 
cap.  3;  De  novo  quodam  sterilitatis  conceptu,  apud  Analecta  eccles.,  vol.  10,  pag.  85 
seq. ;  De  essentia  impedimenti  impotentiae,  ibid.,  vol.  11,  pag.  269;  Gasparri,  n.  510 
seq. ;  CAnnibale ,  3,  n.  431,  nota  9  (cfr.  praes,  edit.  3.am,  quae  est  ultima  auctoris); 
Gtnicot,  2,  n.  503;  Berardi,  Praxis  conf.,  vol.  4,  n.  800  seq.;  et  ad  fln.  vol.  v.  Femina 
sine  utero  et  sine  ovariis,  pag.  646 ;  Aertnys,  2,  n.  463 ;  Theses  in  Coli.  Lovaniensi, 
S.  I.,  De  universa  theologia.  29  iun.  1904,  th.  78 ;  Daurentius,  Inst.  iur.  can.,  n.  619 ; 
Elbel-Rierbaum,  Theol.  mor.,  vol.  3,  pag.  10,  n.  270;  Sebasti-anelli,  De  rebus,  n.  66; 
Nouvelle  Rev.  Thtol.,  vol.  20,  pag.  82;  Tanquerey,  1,  Supp.,  n.  6 ;  De  Smet,  1.  c. ; 
Ojetti,  v.  Impotentia.  Cfr.  vol.  1,  n.  500. 

(3)  Vide  Ferreres,  De  vasectomia  duplici,  n.  274  seq.,  vel  in  ephem.  Razdn  y  Fe, 
vol.  26,  pag.  101  seq.  Vl(Je  Jlasus,  n.  1032  a,  seq. 

una  caro,  iuxta  S.  Thom.  (in  IV,  dist.  41,  art.  1,  quaest.  4,  ad  2) 
dicentem :  «vir  et  mulier  efficiuntur  in  carnali  copula  una  caro 
per  commixtionem  seminum ».  —  Deficientibus  autem  ovariis, 
adhuc  semen  femineum  habetur,  cum  emittatur  per  glandulas 
vulvo-vaginales.  Cfr.  Eschbach,  11.  cc. 

1009.  Quaer.  3.°  Quid  sit  operatio  porrensis,  quid  vero 
hysterotomia,  et  an  licitae  sint ? 

Resp.  l.°  Prima  operatio,  a  doctore  Porro  ita  appellata,  con¬ 
sistit  in  laparotomia,  qua  omnino  auferuntur  uterus  et  ambo 
ovaria ;  quo  fit  ut  mulier  penitus  castrata  et  absolute  incapax 
per  se  evadat  ad  quamcumque  praegnationem,  quae  tamen  po¬ 
test  voluptatem  ex  coitu  percipere  ac  comparti  reddere.  Hyste¬ 
rotomia  vero  consistit  in  ablatione  uteri,  quae,  prout  fit  per  va¬ 
ginam  vel  per  laparotomiam  seu  incisionem  ventris,  vaginalis 
vel  abdominalis  dicitur. 

Resp.  2.°  Huiusmodi  operationes,  nisi  ad  vitam  feminae  sal¬ 
vandam  proximumve  vitae  periculum  avertendum,  illicitae 
sunt,  sicut  quaelibet  alia  gravis  mutilatio :  non  licet  igitur  ute¬ 
rum  vel  ovaria  dum  sana  sunt  excindere,  ne  mulier  gravida 
fiat  et  in  partum  periculosum  veniat  (1). 

Quaer.  4.°  Quid  sit  menstruatio,  et  an  eius  absentia  sit  sig¬ 
num  certum  impotentiae ,  vel  saltem  sterilitatis ? 

Resp.  l.°  Menstruatio  est  fluxus  sanguinis  «communis,  qui, 
statim  ac  maturi  alicuius  ovuli  decisio  ex  ovario  urget ,  ad  ge¬ 
nitalia  seu  uterum  abundantius  fluit,  ut  calore  suo  ad  magnum 
ovulationis  opus  rite  perficiendum  concurrat.  Posito  enim  semel 
huiusmodi  affluxu,  facile  intelligitur  organa  erigi  atque  arte¬ 
riolas  uteri,  nimis  distentas,  per  poros  aut  scissuras  guttatim 
sanguinem  plus  minusve  copiosum  exsudare,  qui  deinde  per 
genitalia  ad  extra  abit».  Cfr.  Duval,  Physiologie,  p.  10,  n.  2.° 

Hic  igitur  sanguinis  fluxus,  qui  singulis  fere  mensibus  per 
duos,  tres,  vel  plures  dies  feminis  omnibus  (etiam  castissimis 
virginibus)  accidere  solet,  menstruus  fluxus,  purgatio  mens¬ 
trua,  seu  universim  menstrua  vocatur.  Incipit  hic  fluxus  a  pu¬ 
bertate,  et  cessat  plerumque  in  nostris  regionibus  anno  aetatis 
circiter  45,  quae  aetas  critica  vocatur,  eo  quod  mulieres  tunc 
robustiores  (saltem  apparenter)  evadant. 

Resp.  2.°  Neg.,  quamvis  enim  menstruatio  sit  signum  cer¬ 
tum  ovulationis  et  fere  semper  una  aliam  comitetur,  non  tamen 
defectus  menstrui  est  signum  certum  impotentiae  aut  sterilita- 


(11  Cfr.  vol.  1,  n.  489,  res.  7.”  seq. ;  Villada,  1.  c.,  pag.  287 ;  L ehmk.,  n.  856 ; 
Noldin,  De  praeceptis,  n.  322 ;  Gdnicot,  1.  c. ;  Eschbach,  disp.  3,  c.  4,  app.  I.  —  Nun¬ 
quam  licet  virum  aut  mulierem  per  operationem  chirurgicam,  data  opera  inqp^ijifl 
reddere  ad  foeoundum  matrimonium  (Cone.  prov.  Mechlin.,  1920,  n.  54) 

tis ;  cum  multae  feminae  sine  menstruis  purgationibus  conce¬ 
perint,  et  aliunde,  cum  post  cessationem,  et  quidem  longo  tem¬ 
pore,  menstruorum,  haec  denuo  multoties  apparuerint,  nonne 
etiam  suspicari  poterit  quis  ea  futura  aliquando  etiam  in  his 
feminis,  quae  talia  menstrua  nunquam  expertae  sunt?  (1). 

1010.  Quaer.  5.°  Quid  sit  vasectomia  duplex ,  et  an  virum 
impotentem  reddat? 

Resp.  l.°  Est  operatio  qua  viro  secantur  canales  utriusque 
testiculi  deferentes  semen,  ita  ut  impediatur  communicatio  in¬ 
ter  testes  et  virile  membrum,  ideoque  vir  semen  emittere  am¬ 
plius  non  potest,  testes  tamen  retinet,  qui  semen  verum  et  ex 
se  prolificum  adhuc  pergunt  elaborare.  Cfr.  Ferreres ,  De  vasec¬ 
tomia  duplici,  nn.  1-20. 

Resp.  2.°  Affirm .,  quia  vir  qui  huiusmodi  operationem  pas¬ 
sus  est,  verum  semen  emittere  non  potest,  ut  dictum  est,  quam¬ 
vis  membrum  erigere,  vas  feminae  penetrare,  in  eoque  liqui¬ 
dum  illud,  quod  in  distillatione  emittitur,  emittere  etiam  possit, 
non  secus  ac  possunt  castrati  in  adulta  aetate.  Atqui  ad  hoc  ut 
vir  sit  potens,  requiritur  ut  verum  semen  emittere  in  vas  femi¬ 
neum  possit  (cfr.  n.  1003,  IV).  Ergo...  (2). 

Quaer.  6.°  An  haec  operatio  licita  sit  ita  ut  saltem  in  poe¬ 
nam  imponi  possit ? 

Resp.  Neg.,  nisi  forte  causa  infirmitatis  ad  salvandum  v.  gr. 
vitam  ipsius  infirmi.  Ratio  est,  quia  talis  operatio  ex  una  parte 
reddit  hominem  inhabilem  ad  matrimonium,  ut  probatum  est 
in  quaesito  praecedenti,  ideoque  hic  coniicitur  in  coactum  cae¬ 
libatum,  et  ex  alia  talis  operatio  tentationes  contra  castitatem 
non  minuit,  sed  potius  auget,  eo  quod  vir  ab  abundantia  semi¬ 
nis,  quod  pergunt  elaborare  testiculi,  exonerari  non  possit  ullo 
modo.  Unde  tales  viri  coniiciuntur  in  moralem  necessitatem  pec¬ 
candi.  Cfr.  Eschbach ,  1.  c.,  n.  1.  Aliunde  privat  hominem  iure 
disponendi  de  proprio  corpore  in  ordine  ad  generationem,  in 
quo  a  nemine  pendet.  Ferreres ,  1.  c.,  nn.  32-62. 

Quaer.  7.°  Quid  si  vir  huiusmodi  iam  fuerit  coniugatus  ante 
praedictam  operationem? 

Resp.  Nec  tunc  haec  licita  esset,  quamvis  forte  usus  coniu- 


(1)  Cfr.  Zacchias,  Quaestiones  medico-legales,  1.  1,  tit.  3,  n.  29  seq. ;  et  lib.  3, 
tit.  1,  q.  3,  n.  20  seq. ;  AnioneUi,  De  conceptu  impotentiae  et  sterilitatis,  n.  103 ;  Medi¬ 
cina  pastoralis,  vol.  1,  nn.  100,  113,  et  vol.  2,  n.  344.  Vide  Casus,  n.  1032  d,  seq. 

(2)  Cfr.  Sixti  V  Const.  Cum  frequenter,  22  iun.  1587  (Bu.ll.  Rom.  Taur.,  vol.  8, 
pag.  870) ;  Gasparri,  De  matr.,  n.  528,  l.°;  Eschbach,  1.  c.,  disp.  2,  c.  1,  n.  2;  Tanquerey- 
QuAvastre,  n.  1406 ;  Lehmk.,  n.  974  (ed.  11) ;  Wernz-Vidal,  vol.  5,  n.  233 ;  De  Becker, 
apud  Ephem.  Th.  Lovan.  apr.  1925,  pag.  273.  Vide  Ferreres,  1.  c.,  n.  21  seq.  —  «Conve¬ 
niunt  canonistae  fere  omnes,  talem  hominem  esse  impotentem»  :  ita  Chelodi,  Ius 
matrimoniale,  n.  70,  nota;  Prumer  hoc  impedimentum  probabilius  exsistere  putat. 
Man.,  vol.  3,  n.  809;  Vademecum,  n.  502. 


Ferreres  Theol.  —  Tom.  II 


'41 


642 


TRACTATUS  XVIir. — DE  MATRIMONIO 


1011 


gii  non  sit  interdicendus  in  casu.  Ratio  est,  non  modo  quia  ille, 
qui  talia  passus  est,  exponitur  pro  casu,  quo  uxor  praemoria¬ 
tur,  incommodis,  de  quibus  diximus  in  quaesito  praecedenti ; 
sed  etiam  quia  violatur  ius  uxoris,  quae  ex  copula  cum  tali  viro 
obnoxia  forte  erit  gravissimis  malis,  quae  oriri  solent  ex  copu¬ 
la  onanistica.  Cfr.  Anlonelli ,  Medicina  past.,  vol.  2,  n.  236.  Vide 
Ferreres ,  1.  c.,  nn.  38-45. 

1011.  Quaer.  8.°  Quid  vero  si  -post  peractam  vasectomiam 
redintegratio  communicationis  testes  inter  et  canales  deferentes 
obtineri  possit ? 

Resp.  l.°  Quod  sciamus  nunquam  talis  redintegratio  in  viro 
aliquo  post  vasectomiam  obtenta  fuit,  sed  tantum  in  casibus 
forte  plus  minus  similibus.  Cfr.  Ferreres ,  1.  c.,  nn.  218-232. 

Resp.  2.°  Etiam  auctores  qui  propugnant  possibilitatem  hu¬ 
ius  instaurationis,  fatentur  opus  esse  delicata  operatione,  quae 
scilicet  exigat  chirurgum  peritissimum.  Hinc  infert  De  Smet, 
1.  c.,  n.  276  (ed.  2.a),  etiam  admissa  hac  physica  possibilitate, 
cum  talis  operatio  non  possit  recenseri  inter  media  ordinaria,  et 
dubius  sit  exitus  operationis,  nisi  vasectomia  sit  recenter  per¬ 
acta,  virum  duplicem  vasectomiam  passum  (donec  redinte¬ 
gratio  de  facto  obtineatur)  esse  censendum  perpetuo  impoten¬ 
tem  in  ordine  ad  dirimendum  matrimonium  (1).  Quando  enim 
sacri  canones  dicunt  non  esse  perpetuam  impotentiam,  eam 
quae  tolli  potest  per  operationem  non  afferentem  mortis  peri¬ 
culum,  hoc  intelligunt  de  obvia  operatione,  qua  certo  auferatur 
impotentia.  Adde  difficultatem  cognoscendi  per  media  licita 
factum  restitutae  communicationis.  Ferreres ,  1.  c.,  nn.  69-75, 
115-120. 

Resp.  3.°  Quod  si  haec  redintegratio  facilis  et  obvia  fuerit, 
hac  in  hypothesi  impotentia  non  erit  dicenda  perpetua,  sed 
usus  copulae  esset  omnino  illicitus,  etiam  post  legitimum  con- 
iugium,  quia  tunc  vasectomia  aequmaleret  mediis  illis  onanis- 
ticis,  quibus  aliqui  abutuntur  ad  copulam  perpetrandam.  Cfr. 
n.  1149.  Vide  Ferreres ,  1.  c.,  nn.  63-68. 

Unde  etiam  in  hoc  casu  vasectomia  illicita  esset,  quia  tota 
ordinaretur  ad  hoc  ut,  qui  illam  passi  sunt,  si  copula  utantur, 
quasi  onanistice  eam  perficiant  (2).  Vide  Casus,  n.  1032,  h,  seq. 


(1)  Ille,  de  quo  constat  semel  fuisse  Impotentem,  probare  debet,  se  factum  esse 
potentem.  Chelodi,  1.  c. 

(2)  Hoc  in  sensu  onanismus  recte  definitur  :  «Voluptas  completa  a  coniugihus  eo 
modo  quaesita,  quo  simul  generationem  positive  impediant».  Cfr.  Vermeersch,  De 
castitate,  n.  257.  —  In  totam  hanc  quaestionem  de  vasectomia  duplici,  cfr.  opusculum 
Patris  Ferreres,  De  vasectomia  duplici,  vel  Raz6>i  y  Fe,  vol.  27,  pag.  374  seq. ;  vol.  28, 

Punctum  III.  —  De  impedimento  ligaminis  seu  vinculi 

1012.  I.  Invalide  matrimonium  attentat,  qui  vinculo  tene¬ 
mur  prioris  matrimonii,  quanquam  non  consummati,  salvo  pri¬ 
vilegio  fidei  (fcan.  1069,  §  1),  de  quo  dicetur  in  n.  1110. 

Hoc  impedimentum  ligaminis  seu  vinculi  matrimonialis  est 
turis  divini ,  quia  fundatur  in  unitate  ac  indis solubilitate  ma¬ 
trimonii ,  quae  sunt  duae  proprietates  essentiales  matrimonii 
<;(cfr.  can.  1013,  §  2). 

Quamvis  prius  matrimonium  sit  irritum  aut  solutum  qua¬ 
libet  ex  causa,  non  ideo  licet  aliud  contrahere,  antequam  de 
prioris  nullitate  aut  solutione  legitime  et  certo  constiterit  (can. 
1069,  §  2). 

1013.  Resolves.  —  l.°  Qui  bona  fide  credat  coniugem  esse 
mortuum,  dum  re  ipsa  vivit  et  ad  alias  nuptias  (praemissis  de 
iure  praemittendis)  convolat,  non  'peccat  quidem,  sed  invalide 
-contrahit,  et  ad  priorem  coniugem  comparentem  redire  tenetur. 

2. °  Ad  novum  igitur  matrimonium  ineundum  non  sufficit 
sola  coniugis  absentia,  quantacumque  sit,  sed  requiruntur  certa 
«et  authentica  mortis  argumenta,  aut  saltem  moralis  certitudo. 

3. °  Si  omnimoda  et  absoluta  certitudo  habeatur  de  morte 
prioris  coniugis,  v.  gr.  quia  id  constat  ex  libro  paroeciali,  ipse 
parochus  ut  plurimum  potest  et  debet  permittere  coniugi  su¬ 
perstiti  transitum  ad  novas  nuptias. 

4. °  Si  mors  non  ita  certa  appareat,  deferenda  est  causa  ad 
Ordinarium,  qui  debet  instituere  processum  ad  normam  In¬ 
structionis  S.  Officii  1868  (Acta,  II,  pag.  119-203),  et  ipse  Ordina¬ 
rius  permittere  poterit  novas  nuptias  coniugi  superstiti,  non 
modo  si  ex  actis  exsurgat  absoluta  certitudo  de  morte  alterius 
coniugis,  verum  etiam  si,  deficientibus  veri  nominis  probatio¬ 
nibus,  talis  indiciorum,  contecturarum ,  circumstantiarum  et 
praescriptionum,  cumulus  habeatur ,  ut  assertus  obitus  maxime 
probabilis  seu  moraliter  certus  appareat .  Ita  constat  ex  cit.  Instr. 

S.  Officii,  n.  6.°  (1). 

5. °  Quod  si  Episcopus  non  audeat  rem  dirimere,  debet  re¬ 
mittere  processum  ad  S.  Congregationem  de  Sacramentis  (2). 

6. °  Quare,  rem, anente  dubio  de  morte  alterius  coniugis, 
matrimonii  celebrationem  permittere  non  potest  Episcopus.  Va- 

(1)  Vide  etiam  S.  C.  de  Sacram.,  29  april.  1915  (Acta,  VII,  pag.  235);  25  iun.  1915 
(Acia,  VII,  pag.  479),  ubi  hoc  assertum  assumitur  tanquam  principium.  Et  non 
modo’ ibi,  sed  etiam  ’  25  febr.  1916  (Acta,  VIII,  pag.  151);  19  ian.  1917  (Acta,  IX, 
pag.  120),  varias  causas  invenies,  in  quibus  S.  C.  potestatem  fecit  transeundi  ad  alias 
nuptias,  '  quamvis  solis  eoniecturis,  indiciis,  circumstantiis  et  praesumptionibus 
•constaret  de  obitu  alterius  coniugis. 

(2)  Cfr.  Ferreres,  apud  Razdn.  y  Fe,  vol.  49,  pag.  368  seq.,  506  seq. 

Udum  tamen  foret,  licet  graviter  illicitum,  matrimonium,  quod 
in  tali  dubio  celebraretur,  si  revera  mortuus  esset  coniux,  de 
cuius  morte  dubitatur. 

7.°  Pars  autem,  cui  negavit  Episcopus  facultatem  transeun¬ 
di  ad  alias  nuptias,  recurrere  potest  vel  ad  Archiepiscopum,  vel 
ad  S.  G.  de  Sacramentis  (1). 

N.  B.  ((Quando  ad  demonstrandum  alicuius  coniugis  obitum  pro¬ 
bationes  veri  nominis  adduci  non  possunt,  tunc  satis  erit  tales 
coniecturas,  praesumptiones ,  indicia  et  adiuncta  congerere,  e  quo¬ 
rum  cumulo  probabilitas  maxima  seu  moralis  certitudo  exsurgat 
(cfr.  Instr.  S.  Off.,  ann.  1868).  Humana  enim  tractanda  sunt  modo 
humano»  (Acta,  VII,  pag.  235). 

(dJt  iam  pluries  ante  similibus  causis  memoratum  est,  ad  pro¬ 
bandam  coniugis  mortem,  deficientibus  veri  nominis  probationibus,, 
saepius  sufficere  poterit  talis  indiciorum  ac  coniectura.rum  cumulus, 
unde  maxime  probabilis  seu  mor aliter  certus  appareat  assertus  obi¬ 
tus  (Instr.  S.  Offic.,  ann.  1868,  n.  6)-»  (Acta,  VII,  pag.  477). 

Punctum  IV.  —  De  impedimento  disparitatis  cultus 

1014.  I.  Nullum  est  matrimonium  contractum  a  persona 
non  baptizata  cum  persona  baptizata  in  Ecclesia  catholica,  vel 
ad  eandem  ex  haeresi  aut  schismate  conversa  (can.  1070,  §  1). 
Cfr.  n.  1085,  nota  2  (2). 

II.  Si  pars  tempore  contracti  matrimonii  tanquam  bapti¬ 
zata  communiter  habebatur,  aut  eius  baptismus  erat  dubius, 
standum  est  pro  valore  matrimonii,  donec  certo  probetur  alte- 
ram  partem  baptizatam  esse,  alteram  vero  non  baptizatam 
(can.  1070,  §  2). 

Hinc  inferes  :  l.°  validum  esse  matrimonium  :  a)  inter  haere- 
ticum  baptizatum  quidem  sed  non  in  Ecclesia  catholica  neque  ad 
illam  unquam  conversum,  et  non  baptizatum;  b)  inter  baptiza¬ 
tum  in  Ecclesia  catholica  et  baptizatum  in  secta  haeretica, 
quamvis  hic  omnem  abiecerit  religionem  ;  —  2.°  nullum  esse 
matrimonium  contractum  inter  non  baptizatum  et  baptizatum 
in  ecclesia  catholica,  etsi  hic  natus  fuerit  ab  acatholicis  et  ab> 
infantili  aetate  in  haeresi  aut  infidelitate  adoleverit.  Nam  canon 
nullam  facit  exceptionem.  Cfr.  infra,  n.  1411  resp.  S.  G.  de  P.  F, 
1  apr.  1922. 

1015.  N.  B.  l.°  Quae  de  matrimoniis  mixtis  dicta  sunt  in 


(.1)  Cfr.  Acta,  VII,  pag.  476-479,  ubi  S.  Congregatio  petitam  facultatem  concessit, 
quamvis  negata  antea  fuerit  a  parocho,  deinde  ab  Episcopo  et  demum  ab  Archi- 
episcopo.  Circa  hanc  quaestionem,  cfr.  Ferreres,  Derecho  saeramental,  nn.  584-590,  ibi- 
que  etiam  App.  II. 

(2)  In  antiqua  disciplina  nullum  erat  matrimonium  inter  baptizatum  et  non 
baptizatum,  etsi  baptizatus  ille  non  fuerit  in  Ecclesia  catholica,  neque  unquam  ad‘ 
illam  fuerit  conversus. 

nn.  984-987  seq.,  applicari  quoque  debent  matrimoniis  quibus 
obstat  impedimentum  disparitatis  cultus  (can.  1071). 

2. °  Hoc  impedimentum  est  per  se  iuris  ecclesiastici  et  primo 
inductum  fuit  consuetudine.  Habet  etiam  aliquid  iuris  natu¬ 
ralis,  ut  de  mixtis  matrimoniis  dictum  est  in  nn.  984,  985. 

3. °  Si  habens  a  S.  Sede  facultatem  dispensandi  ab  impedi¬ 
mento  disparitatis  cultus ,  dispensationem  concedat  non  requi¬ 
sitis  vel  denegatis  praedictis  cautionibus  (de  quibus  n.  985, 
q.  2.°),  haec  erit  omnino  nulla,  ideoque  matrimonium  sic  con¬ 
tractum  nullum  et  irritum  (1). 

4. °  Dispensatio  legitime  concessa  super  disparitate  cultus 
includit  dispensationem  ab  illis  quoque  impedimentis  a  qui¬ 
bus  exempta  est  pars  infidelis,  etiamsi  dispensatio  concedatur 
v.  gr.  a  missionario  qui  non  habeat  facultatem  dispensandi  ab 
eodem  impedimento,  quo  ligatur  pars  catholica,  v.  gr.  a  secun¬ 
do  gradu  collaterali  (2). 

1016.  Quaesita.  —  Quaer.  l.°  Quomodo  his  in  adiunctis  de¬ 
bet  sese  gerere  parochus ? 

Resp.  Celebratio  matrimonii  fieri  debet  coram  parocho  et 
duobus  testibus ,  iuxta  praescripta  Codicis,  et  parochus  debet 
requirere  et  excipere  contrahentium  consensum,  extra  tamen 
ecclesiam ,  sub  qua  sacristia  comprehenditur ,  et  sine  parochi 
benedictione  et  absque  ullo  ritu  ecclesiastico  (3).  Unde  patet, 
sacerdotem  non  posse  tunc  deferre  stolam  et  superpelliceum. 

«Quod  si  in  aliquibus  locis,  huiusmodi  conditiones  impleri 
haud  possint,  quin  graviora  exinde  oriantur  damna  ac  mala, 
Episcopi  tolerare  poterunt  morem  adhibendi  ritum  pro  matri¬ 
moniis  contrahendis  in  dioecesano  rituali  legitime  praescriptum, 
exclusa  tamen  semper  Missae  celebratione»  (4). 

Quaer.  2.°  Possuntne  fieri  bannorum  proclamationes ? 

Resp.  Vide  dicta  n.  943,  q.  5.° 

Quaer.  3.°  Potestne  matrimonio  assistere  parochus ,  si  uter¬ 
que  nolit  consentire  in  catholicam  educationem  prolis ,  sed  pars 
haeretica  aut  infidelis  prorsus  exigat  ut  proles  sui  sexus  suam 
religionem  sectetur ? 

(1)  S.  Off.,  21  iun.  1912  :  Acta,  IV,  pag.  443.  Cfr.  Razdn  y  Fe,  vol.  34,  pag.  99  seq. 
—  Ii,  quibus  haec  facultas  dispensandi  conceditur,  admonentur:  «si  agatur  de 
matrimoniis  cum  hebraeis  vel  mahumetanis,  peculiari  ratione  oportet  ut :  a)  constet 
■de  statu  libertatis  partis  infidelis,  ad  removendum  periculum  polygamiae  ;  b)  absit 
periculum  circumcisionis  prolis ;  c)  et  si  civilis  actus  sit  ineundus,  sit  tantum  cae¬ 
remonia  civilis,  nullaque  Mahumetis  invocatio  aut  aliud  superstitionis  genus  inter¬ 
veniat»  (S.  C.  de  P.  F.  in  Form.  2.a  et  3.a).  Vide  praeterea  n.  986,  nota. 

(2)  S.  Off.,  16  sept.  1824;  22,  23  apr.  1913  :  apud  Nouv.  Rev.  TMol.,  vol.  46,  pag.  429. 

(3)  Cfr.  S.'c.  C.,  27  iul.  1908,  ad  3  :  Ferreres,  Los  Esponsales,  nn.  584,  718;  S.  Off. 
25  nov.  1838.  Vide  nn.  1085,  1099,  q.  11. 

(4)  Pius  IX.  Instr.  15  nov.  1858  (App.  ad  C.  Plen.  Amer,  lat.,  n.  XXI;  Coli,  de 
P.  F.,  nn.  1430,  1433). 

Resp.  Neg.,  sed  debet  abstinere  a  quocumque  interventu.  Sic 
S.  Congr.  Inquisit.,  die  17  iunii  1729. 

Ad  maiora  tamen  vitanda  mala,  ne  scilicet  invalide  contrahatur,, 
vel  acatholicirs  adeatur  minister,  quibusdam  in  regionibus,  v.  gr.  irr 
Rep.  chilensi,  tolerat  S.  Sedes,  ut  parochus  his  matrimoniis  assistat,. 
sed  non  requirat  nec  excipiat  contrahentium  consensum  (S.  Off., 
21  iun.  1912:  vide  n.  1099),  secluso  quovis  ecclesiastico  ritu.  Haec 
agendi  ratio  nequit  in  praxim  deduci  nisi  in  locis  pro  quibus  specia¬ 
lis  concessio  S.  Sedis  habeatur  (S.  Off.,  2  aug.  1916)  (1). 

Ubi  vero  haec  concessio  S.  Sedis  non  habeatur,  nequit  Ordinarius 
concedere  parocho  ut  assistat  huiusmodi  matrimoniis,  etiam  secluso 
quovis  ecclesiastico  ritu,  et  quamvis  hac  via  evitari  possit  celebratio 
coram  ministro  acatholico  vel  magistratu  civili. 

Punctum  V.  —  De  impedimentis  ordinis  et  voti 

1017.  I.  Invalide  matrimonium  attentant  clerici  in  sacris 
ordinibus  constituti  (can.  1072). 

II.  Item  religiosi  (utriuslibet  sexus),  qui  vota  sollemnia 
professi  sint,  aut  vota  simplicia,  quibus  ex  speciali  Sedis  Apos- 
tolicae  praescripto  vis  addita  sit  nuptias  irritandi  (can.  1073). 

Ordo  autem  matrimonium  dirimens,  est  ordo  sacer ,  nempe 
presbyteratus,  diaconatus  et  subdiaconatus.  Ordo  sacer  dirime¬ 
ret  matrimonium,  etiamsi  quis  illum  suscipiens  expresse  nollet 
emittere  votum  castitatis  (2). 

Votum  dirimens  matrimonium  est  solum  votum  sollemne 
castitatis,  per  professionem  in  religione  approbata  emissum. 
Votum  enim  simplex  castitatis,  etiam  perfectae  et  perpetuae, 
matrimonium  non  dirimit,  sed  tantum  impedit,  iuxta  superius- 
dicta,  n.  981.  Ex  speciali  tamen  privilegio  Gregorii  XIII,  vota 
simplicia  quae  post  biennium  novitiatus  in  Societate  Iesu  emit¬ 
tuntur,  dirimunt  sub  sequens  matrimonium. 

De  utroque  hoc  impedimento  loquitur  Cone.  Later.  1  et  II; 
atque  Trid.,  sess.  24,  can.  9,  inquit:  Si  quis  dixerit ,  clericos  in 
sacris  ordinibus  constitutos ,  vel  regulares  castitatem  sollemniter 
professos ,  posse  matrimonium  contrahere ,  contractumque  vali¬ 


ti)  Cfr.  Rescript.  Greg.  XVI,  22  maii  1841 ;  S.  C.  C.,  27  iul.  1908,  ad  3.  Vide  etiam 
Instr.  S.  Off.  ad  Archiep.  S.  Iacobi  de  Chile,  17  mart.  1869  (Appendix  ad  C.  Plen. 
Amer,  lat.,  n.  XXXII ;  cfr.  praeterea  n.  XXXI) ;  necnon  Ferveres ,  1.  c.,  et  apud 
Razdn  y  Fe,  vol.  34,  pag.  96  seq. ;  vol.  46,  pag.  370,  371.  — Utrum  concessiones  factae 
per  haec  duo  decreta  S.  Officii  vim  suam  retineant,  non  satis  patet.  —  AA.  citant 
responsum  S.  Off.  26  nov.  1919  abrogatas  declarans  huiusmodi  concessiones  per  Codi¬ 
cem  canonicum  ;  sed  cum  priora  illa  decreta  lata  fuerint  post  decretum  Ne  temerer 
cuius  disciplinam  ex  integro  in  hac  parte  conservat  Codex,  et  inserta  fuerint  in 
Actis  A.  S.,  si  hoc  responsum  etiam  illic  publici  iuris  fieret,  multum  iuvaret  ad 
controversiam  finiendam.  Cfr.  Wernz-Vidal,  vol.  5,  n.  560,  cum  nota  41;  De  Smetr 
n.  512,  edit.  4. a  ;  Vermeersch,  Theol.,  vol.  1,  n.  767. 

(2)  Cfr.  Sudrez,  De  relig.,  tr.  7,  lib.  9,  cap.  17,  n.  11;  Wernz,  vol.  4,  nn.  389,  397. 

dum  esse,  non  obstante  lege  ecclesiastica ,  vel  voto...  anathe¬ 
ma  sit. 

N,  B.  Impedimentum  ordinis  sacri  viget  etiam  in  Ecclesia 
Orientali,  non  quidem  ex  voto,  sed  ex  praescripto  sacrorum 
canonum,  ita  tamen  ut,  apud  aliquos  ritus,  subdiaconatus  non 
computetur  inter  ordines  sacros.  Wernz,  vol.  4,  n.  394;  Wernz- 
Vidal ,  vol.  5,  n.  285;  De  Smet,  De  Spons.,  etc.,  n.  575  (ed.  ann. 
1920).  Vide  dicta  supra,  n.  56. 

1018.  Quaesita.  —  Quaer.  l.°  Quonam  iure  'praedicta  impe¬ 
dimenta  matrimonium  dirimant ? 

Resp.  l.°  Impedimentum  ordinis ,  iuxta  sententiam  commu¬ 
nem,  dirimit  tantum  iure  ecclesiastico.  Ratio  est,  quia  ex  una 
parte  ordo  per  se  non  repugnat  cum  statu  coniugali ;  nec  adest 
ex  altera  parte  prohibitio  ulla  divina,  quae  in  Scripturis  aut  in 
traditione  inveniatur.  S.  Alph.,  n.  1050.  Gfr.  supra,  nn.  54-56; 
952,  III,  IV. 

Resp.  2.°  Cum  sollemnitas  voti  sit  iuris  ecclesiastici,  patet 
etiam  impedimentum  voti  sollemnis  dirimere  matrimonium 
solo  iure  ecclesiastico. 

Resp.  3.°  Hinc  infertur  Papam  in  utroque  hoc  impedimento 
dispensare  posse,  dummodo  adsit  causa  sufficiens,  id  est  rei 
gravitati  proportionata.  Cfr.  supra,  n.  952,  IV. 

Quaer.  2.°  Quaenam  conditiones  requirantur ,  ut  votum  sol¬ 
lemne  et  ordo  matrimonium  dirimant ? 

Resp.  l.°  Quoad  votum ,  debet  esse  emissum:  l.°  volunta¬ 
rie  et  deliberate ;  2.°  cum  vera  intentione  se  obligandi ;  secus 
enim  votum  validum  non  foret. 

Resp.  2.°  Quoad  ordinem  requiritur  ut  sit  susceptus:  l.°  va¬ 
lide;  2.°  libere ,  excluso  metu  gravi  iniuste  incusso ;  3.°  cum 
sufficienti  cognitione  de  perfecta  castitate  servanda  vitandoque 
matrimonio.  Cfr.  Wernz,  1.  c.,  vol.  4,  n.  394. 

Quaer.  3.°  Quas  in  poenas  incurrant  matrimonium  attentan¬ 
tes  cum  impedimento  ordinis,  aut  impedimento  voti  sive  diri¬ 
mente  sive  impediente ? 

Resp.  l.°  Clerici  in  sacris  constituti,  vel  regulares,  aut  mo- 
niales  post  votum  sollemne  castitatis,  itemque  omnes  cum  ali¬ 
qua  ex  praedictis  personis  matrimonium  etiam  civiliter  tantum 
contrahere  praesumentes,  incurrunt  in  excommunicationem 
latae  sententiae  Sedi  Apostolicae  (simpliciter)  reservatam ;  cle¬ 
rici  praeterea  amittunt  omnia  officia  et  beneficia,  et  tempore 
ab  Ordinario  pro  adiunctorum  diversitate  praefinito,  si  moniti 
non  resipuerint,  degradari  debent  (can.  2388,  §  1,  et  188,  5.°). 

Resp.  2.°  Quod  si  sint  professi  votorum  simplicium  perpetuo¬ 
rum  tam  in  Ordinibus  quam  in  Congregationibus  religiosis, 

omnes,  ut  supra,  excommunicatio  tenet  latae  sententiae  Ordi¬ 
nario  reservata  (can.  2388,  §  2).  Vide  supra,  n.  981,  c ). 

Punctum  VI.  -  -  De  impedimento  raptus 

1019.  Raptus  est  violenta  adductio  mulieris  de  loco  tuto 
in  alium,  ubi  sub  potestate  raptoris  detineatur,  matrimonii  in¬ 
eundi  causa. 

I.  Nullum  est  matrimonium  inter  virum  raptorem  et  femi¬ 
nam,  intuitu  matrimonii  raptam,  quandiu  femina  in  potestate 
raptoris  manserit  (can.  1074,  §  1). 

II.  Validum  erit  matrimonium,  si  rapta,  a  raptore  separa¬ 
ta  et  in  loco  tuto  ac  libero  constituta,  illum  in  virum  habere  con¬ 
senserit  (ibici.,  §  2). 

III.  Quod  ad  matrimonii  nuditatem  attinet,  raptui  par  ha¬ 
betur  violenta  retentio  mulieris ,  cum  nempe  vir  mulierem  in 
loco  ubi  ea  commoratur,  vel  ad  quem  libere  accessit,  violenter 
intuitu  matrimonii  detinet  (ibid. ,  §  3). 

Perinde  est  sive  raptor  ipse  per  se,  sive  per  alios  raptum 
exsequatur,  et  sive  penes  se,  sive  penes  alios  raptam  feminam 
in  sua  retineat  potestate.  Impedimentum  incurrit  ille  tantum 
pro  quo  fit  raptus. 

Raptus  dirimit  matrimonium  de  iure  ecclesiastico  inter  rap¬ 
torem  et  raptam  (i). 

1020.  Quaeres.  An  impedimentum  inducat  raptus  seduc¬ 
tionis,  seu  cum  mulier  inducitur  absque  vi,  v.  gr.  muneribus , 
blanditiis,  etc.,  ad  raptorem  sequendum  matrimonii  contrahen¬ 
di  causa,  licet  inscii  et  inviti  sint  parentes  vel  tutores ,  sub  quo¬ 
rum,  potestate  adhuc  forte  puella  est  constituta ? 

Resp.  Neg.  Ratio  est,  quia  Ecclesia  per  raptus  impedimen¬ 
tum  intendit  tantum  consulere  perfectae  libertati  matrimonii, 
quae  non  laeditur,  cum  mulier  consentiens  abducitur,  etiam 
invitis  parentibus  (2). 

At  in  foro  externo:  a)  debet  raptor  semper  probare  liberum 
puellae  minoris  consensum  saltem  in  raptum ;  b)  si  vero  mulier 
sit  sui  iuris,  tenetur  raptor  probare  illius  consensum  in  ma¬ 
trimonium  et  in  raptum,  sed  tantum  cum  non  praecesserunt 
neque  sponsalia  neque  tractatus  matrimoniales  (3). 

N.  B.  Quamvis  raptus  seductionis  puellae  minoris  insciis 
vel  contradicentibus  parentibus  aut  tutoribus,  non  inducat  im- 


(1)  Constat  ex  can.  cit.,  necnon  Cone.  Trid.,  sess.  24,  c.  6. 

(2)  Ita  communiter  cum  S.  Alph.,  n.  1107.  Consentiunt  Sdnchez,  Bonacina, 
Salmant.,  Scavini,  Wernz,  1.  c.,  nn.  229,  281 ;  Wcrnz-Vidal,  vol.  5,  n.  311, 

(3)  Wernz,  1.  e.,  n.  281  seq. 

pedimentum  raptus,  per  illum  tamen  committitur  crimen  rap¬ 
tus  (cfr.  can.  2353).  Can.  2354  recenset  etiam  inter  delicta  « rap¬ 
tus  impuberum  alterutrius  sexus». 

Resolves.  —  l.°  Non  contrahitur  impedimentum,  si  mulier 
rapiatur  alia  de  causa  praeter  finem  matrimonii  ineundi,  v.  gr. 
ex  fine  libidinis  explendae,  etc. ;  quia  Codex  hoc  impedimento 
nihil  aliud  intendit,  nisi  libertati  matrimonii  favere. 

2.°  Non  incurritur  impedimentum,  si  mulier  rapiat  virum, 
quia  Codex  loquitur  tantum  de  viro  raptore. 

Punctum  VII.  —  De  impedimento  criminis 

1021.  Nequeunt  validum  contrahere  matrimonium  :  i.°  Qui, 
perdurante  eodem  legitimo  matrimonio:  a)  adulterium  inter 
se  consummarunt,  b)  et  fidem  sibi  mutuo  dederunt  de  ma¬ 
trimonio  ineundo,  vel  ipsum  matrimonium,  etiam  per  civilem 
tantum  actum,  attentarunt.  — -  2.°  Qui,  perdurante  pariter  eo¬ 
dem  legitimo  matrimonio,  adulterium  inter  se  cosummarunt, 
eorumque  alter  coniugicidium  patravit.  —  3.°  Qui  mutua  opera 
physica  vel  morali,  etiam  sine  adulterio,  mortem  coniugi  intu¬ 
lerunt  (can.  1075). 

Crimen  ergo  matrimonium  dirimens  triplex  est,  scilicet : 
l.°  adulterium;  2.°  homicidium  coniugis ;  3.°  utrumque  simul, 
modo  certae  concurrant  conditiones  quas  subiicimus. 

I.  Adulterium  solum 

1022.  Ad  impedimentum  ex  hoc  capite  incurrendum  re¬ 
quiritur  : 

1. °  Ut  adulterium  sit  verum. ,  formale ,  consummatum.  Et 
primo  quidem  verum ,  id  est  ut  saltem  alteruter  fornicator  ma¬ 
trimonio  non  mere  putativo ,  sed  legitimo  ac  valido,  etiamsi 
forte  non  consummato,  sit  coniunctus.  Deinde  formale  et  qui¬ 
dem  ex  utraque  parte,  id  est  ut  uterque  cognoscat  alterutrum 
esse  coniugatum.  Tandem  consummatum ,  intercedente  nempe 
copula  carnali  perfecta.  — -  Dixi  formale  ex  utraque  parte ,  quia 
odia  restringenda  sunt.  Ita  commniter.  S.  Alph.,  n.  1036;  Van 
de  Burgt ,  n.  137. 

2. °  Ut  adsit  promissio  matrimonii  ineundi  post  mortem  con¬ 
iugis ,  non  antea  (1),  quae  promissio  sit:  a)  vera  (quatenus  a 
mero  desiderio  vel  proposito  distinguitur),  exterius  manifestata , 

(1)  Ita  etiam  post  Codicem  De  Smet,  1.  c.,  n.  659;  Blat ,  pag.  195;  Gdnicot-Salsmans , 
n.  497;  Aertnys-Damen,  n.  739;  Tanquerey,  n.  1013;  Capello,  n.  484;  Wernz-Vidal, 
vol.  5,  n.  328,  IV.  Ratio  est,  quia  Codex  conservat  hic  antiquam  disciplinam.  Ergo 
interpretanda  est  iuxta  antiquos  probatos  auctores  (can.  6,  2.0)-  Contrarium  tamen 
tenent  Chelodi ,  n.  93;  Noldin,  n.  565. 

et  absoluta ,  saltem  propter  iam  purificatam  conditionem;  b)  se¬ 
ria,  non  ficta;  c)  acceptata  ab  altera  parte  signo  aliquo  positi¬ 
vam  acceptationem  indicante  (1). 

3.°  Ut  tum  promissio  (vel  attentatio )  matrimonii,  tum  adul¬ 
terium  fiant  vivente  priore  coniuge,  seu  constante  eodem  matri¬ 
monio.  5.  Alph.,  n.  1037  seq. 

Parum  refert  utrum  haec  promissio  praecedat,  aut  comite¬ 
tur,  aut  subsequantur  adulterium ;  sed  si  praecedat,  requiritur 
ut  retractata  non  fuerit. 

1023.  Quaesita.  —  Quaer.  l.°  An  requiratur  etiam  ut  adsit 
repromissio ? 

Resp.  Affirm.,  quia  promissio  debet  esse  mutua.  Cfr.  n.  1021, 
l.°  b),  ex  can.  1075. 

Quaer.  2.°  An  promissioni  matrimonii  aequivaleal  vera  at¬ 
tentatio ? 

Resp.  Affirm.,  ut  patet  ex  eodem  canone.  Vide  n.  1021,  l.°, 
b).  —  In  hoc  casu  attentationis  matrimonii  copula  consummati, 
si  mortuo  coniuge  matrimonium  ineatur  cum  complice,  res  tota 
exponenda  in  particulari  erit  in  petitione  dispensationis.  Praxis, 
n.  71.  Vide  tamen  n.  1026,  N.  B.  4.° 

Observa.  —  Si  uterque  adulter  sit  coniugatus,  et  reliquae  con¬ 
ditiones  adimpleantur,  duplex  habetur  impedimentum. 

II.  Homicidium  solum 

1024.  Tres  conditiones  requiruntur,  ut  ex  hoc  adsit  impe¬ 
dimentum  : 

1. °  Mutua  conspiratio;  unde  non  sufficit  ut  coniux  coniu- 
gem  suum  occidat,  si  persona,  quacum  matrimonium  initurus 
est,  hanc  actionem  ignoret  aut  contradicat :  immo  quamvis  post 
factum  eam  approbet,  aut  ratam  habeat.  Ita  communius ,  ex  c. 
Laudabilem  1,  de  conv.  infidel.  S.  Alph.,  n.  1633;  Schmalzgr., 
1.  4,  tit.  7,  nn.  56,  57. 

2. °  Intentio  matrimonii  saltem  ab  uno  habita.  Ita  commu¬ 
niter,  quamvis  in  iure  non  sit  expressum.  —  Ratio  est,  quia  finis 
legis  est,  ne  quis  spe  matrimonii  proprium  vel  alterius  coniu- 
gem  occidat.  —  Quidam  cum  Pontio  requirunt  ut  intentio  illa 
aliquo  modo  fuerit  alteri  manifestata.  Sufficere  ait  S.  Alph., 
n.  1034,  ut  indicia  quaedam  huius  intentionis  praecesserint, 
v.  gr.  familiaritates,  epistolae  amatoriae,  etc. ;  quae  indicia  in 
praxi  nunquam  deesse  possunt.  Buccer.,  n.  1019;  Wernz  1.  c 
n.  528. 


(1)  Wernz,  1.  c.,  524  ;  Wernz-Vidal,  1.  c„  I-III ;  Van  de  Burgt,  n.  158. 

3.°  Mors  veri  coniugis  realiler  secuta  ex  letali  actione  phy¬ 
sica  vel  morali  alterutrius  coniugis  posita  ex  illa  intentione  con¬ 
trahendi  cum  complice.  Patet  ex  can.  1075,  3.°  Vide  n.  1021.  Ita 
communiter .  Cfr.  Wernz,  1.  c. ;  V an  de  Burgt,  n.  145. 

N.  B.  Si  coniux  respective  utriusque  occideretur  et  concur¬ 
rerent  ceterae  conditiones,  duplex  esset  impedimentum. 

III.  Utrumque  simul 

1025.  Quando  crimina  adulterii  et  coniugicidii  reperiuntur 
coniuncta,  non  requiritur  mutua  conspiratio  ad  coniugicidium, 
nec  promissio  matrimonii,  sed  haec  tria  sufficiunt : 

1. °  Adulterium,  quale  supra,  n.  1022,  l.°,  expositum  est. 
Hinc  praecedere  debet  coniugicidio ;  non  tamen  necesse  est  ut 
praecedat  mortis  machinationi. 

2. °  Machinatio  mortis  ab  uno  adulterorum  ex  intentione, 
aliquo  modo  externata ,  matrimonii  cum  complice  adulterii  : 
sufficit  autem  ut  haec  intentio  ab  uno  habeatur.  Ita  Gousset, 
n.  824;  Garriere,  n.  739;  Collet,  etc.  —  S.  Alph.  insuper  requi¬ 
rit,  probabiliter,  ut  haec  intentio  alteri  manifestetur.  Ita  etiam 
Buccer.,  n.  1020;  Lehmk .,  n.  769;  quod  tamen  Wernz,  1.  c., 
nn.  528  et  531,  notis  55  et  61,  dicit  solidis  non  inniti  fundamen¬ 
tis.  Gasparri ,  1.  c.,  n.  650,  dicit  sufficere  ut  intentio  contrahendi 
ante  coniugicidium  complici  fuerit  manifestata,  quamvis  hic 
coniugicidii  intentionem  ignoraverit,  vel  illi  contradixerit. 

3. °  Mors  ex  machinatione  unius  adulterorum  secuta,  eodem 
modo  ac  supra  dictum  est  de  solo  homicidio.  Sic  ex  eodem  ca¬ 
none  1075,  2.°  Vide  S.  Alph.,  n.  1036;  Gury,  n.  822. 

Hoc  impedimentum,  quod  propter  duplex  crimen  unitum  vo¬ 
catur  utrumque  simul,  unicum  constituit  impedimentum,. 

Contra  vero,  si  et  adulterium  et  homicidium  suas  proprias 
conditiones  separatim  habeant,  uti  in  nn.  1022,  1024  expositae 
sunt,  duplex  inferunt  impedimentum. 

1026.  Haec  omnia  sic  paucioribus  verbis  memoria  teneto : 

1. °  Adulterium  cum  promissione  matrimonii  ab  altero  ac¬ 
ceptata  cum  repromissione,  durante  eodem  coniugio. 

2. °  Homicidium  ex  communi  conspiratione  et  cum  intentio¬ 
ne  contrahendi,  saltem  ab  uno  habita  et  aliquo  modo  mani¬ 
festata. 

3. °  Gtrumque  simul  intuitu  matrimonii,  sed  sine  conspira¬ 
tione  et  matrimonii  promissione. 

N.  B.  l.°  Post  Codicem  non  videtur  iam  solide  probabilis 
sententia  tenens  hoc  impedimentum  non  contrahi,  si  uterque 
coniux  huius  legis  exsistentiam  ignorabat,  cum  iuxta  can.  16 : 

nulla  ignorantia  legum  irritantium  aut  inhabilitantium  ab 
iisdem  excusat ,  nisi  aliud  expresse  dicatur.  Cfr.  vol.  i,  n.  208, 
q.  2.°  (i).  Vide  Wernz-Vidal,  vol.  5,  n.  326. 

2. °  Nec  incurritur  ab  infidelibus,  quamvis  postea  conver¬ 
tantur.  Opus  est  ut  omnes  conditiones  impleantur  post  suscep¬ 
tum  baptisma  ab  altero  saltem  complice.  Immo  nec  incurri¬ 
tur,  si  in  causa  utrumque  simul ,  mors  patrata  fuerit  tantum 
ab  infideli,  ignorante  prorsus  adulterii  complice  fideli  (2). 

3. °  Data  a  Sancta  Sede  dispensatio  super  matrimonio  rato 
et  non  consummato,  vel  facta  permissio  transitus  ad  alias  nup¬ 
tias  ob  praesumptam  coniugis  mortem,  secumfert  semper  dis¬ 
pensationem  ab  impedimento  proveniente  ex  adulterio  cum  pro¬ 
missione  vel  attentatione  matrimonii,  si  qua  opus  sit,  minime 
vero  dispensationem  ab  impedimento,  de  quo  in  can.  1075, 
nn.  2,  3  (can.  1053).  Vide  n.  1021 ;  Ferrer  es,  apud.  Razon  y  Fe, 
vol.  34,  pag.  100. 

Punctum  VIII.  —  De  impedimento  consanguinitatis 

1027.  Cognatio  naturalis ,  seu  consanguinitas ,  est  vinculum 
personarum  ab  eodem  stipite  proximo  per  carnalem  generatio¬ 
nem  descendentium,  quod  scilicet  exsurgit  ex  unitate  et  parti¬ 
cipatione  eiusdem  sanguinis. 

I.  In  linea  recta  consanguinitatis  matrimonium  irritum  est 
inter  omnes  ascendentes  et  descendentes  tum  legitimos  tum  na¬ 
turales  (can.  1076,  §  1).  Hoc  impedimentum  est  saltem  iuris 
positivi.  Vide  n.  1032. 

II.  a)  In  linea  collaterali  irritum  est  usque  ad  tertium  gra¬ 
dum  inclusive,  b)  ita  tamen  ut  matrimonii  impedimentum  to¬ 
ties  tantum  multiplicetur ,  quoties  communis  stipes  multiplica¬ 
tur  (can.  1076,  §  2).  Cfr.  n.  1033,  N.  B. 

III.  Nunquam  permitti  potest  matrimonium,  si  quod  sub¬ 
sit  dubium  num  partes  sint  consanguineae  (sive  ex  copula  licita , 
sive  ex  illicita ,  publica,  vel  occulta)  in  aliquo  gradu  lineae 


(1)  Fundamentum  unicum,  vel  saltem  praecipuum  pro  opposita  sententia  hodie 
haberi  videretur  in  eo  quod  plures  et  graves  auctores  (v.  gr.  Sudrez,  Sporer)  putant 
legem  statuentem  hoc  impedimentum  habere  rationem  poenae  medicinalis.  Quod  si 
hoc  verum  esset  aut  probabile,  probabilis  esset  illa  opinio  ex  can.  2229,  §  3  (vide 
n.  1181).  Verum,  quo  magis  consideramus  hoc  fundamentum,  minus  firmum  iam 
nobis  videtur  post  Codicem,  tum  ex  dicto  can.  2229,  §  3,  tum  ex  iam  citato  can.  16. 

(2)  CEr.  Schmalzgr.,  1.  c.,  n.  46  seq. ;  S.  C.  de  P.  F.,  23  aug.  1852  (Coli,  de  P.  F„ 
n.  1256);  Wernz-Vidal,  1.  c.,  n.  325. —Nunquam  hactenus  concessa  est  dispensatio  nec 
per  S.  Datariam,  nec  per  S.  C.  de  Sacramentis  ab  hoc  publico  impedimento,  concur¬ 
rente  machinatione,  quamvis  potentissimi  oratores  id  petierint.  Praxis,  n.  70.  —  Excipe 
nunc  matrimonia  in  periculo  mortis.  S.  Off.,  20  febr.  1888  ;  can.  1043-1045.  V  Wern^- 
Vidal,  1.  c.,  n.  339. 

rectae ,  aut  in  -primo  gradu  lineae  collateralis  (can.  1076,  §  3). 
Ratio  est,  quia  haec  impedimenta  sunt  iuris  naturalis  saltem 
probabiliter  aut  probabilius  (1).  Vide  n.  1032. 

1028.  Igitur  in  nova  disciplina  abrogata  sunt  impedimenta 
quarti  gradus  consanguinitatis  in  linea  collaterali.  Hinc  in  linea 
collaterali  impedimentum  intercedit  tantum:  a)  inter  contra¬ 
hentem  et  fratres  suos,  eorumque  filios  et  nepotes  ( nietos ); 
b)  inter  contrahentem  et  fratres  parentum ,  eorumque  filios  et 
nepotes;  c)  inter  contrahentem  et  fratres  avorum  suorum,  eo¬ 
rumque  filios  et  nepotes. 

1029.  In  consanguinitate  tria  sunt  distinguenda,  scilicet : 
l.°  stipes ,  seu  persona  ex  qua  aliae  ducunt  originem ;  2.°  gradus , 
seu  mensura  distantiae  unius  personae  ab  altera;  3.°  linea ,  seu 
series  personarum  ab  eodem  stipite  descendentium. 

Linea  duplex  est :  alia  recta  et  alia  collateralis  seu  transver¬ 
salis.  Prior  est  series  personarum,  quarum  aliae  ab  aliis  descen¬ 
dunt,  vel  immediate ,  ut  filii  a  parentibus,  vel  mediate ,  ut  nepo¬ 
tes  ab  avis  vel  a  proavis,  etc.  Posterior  vero  est  series  persona¬ 
rum  quae,  licet  stipitem  communem  habeant,  aliae  tamen  ab 
aliis  non  descendunt,  ut  sunt  fratres,  consobrini,  etc. 

Linea  collateralis  est  aequalis ,  vel  inaequalis ,  prout  consan¬ 
guinei  aequaliter,  vel  inaequaliter  a  communi  stipite  distant. 

Consanguinitas  matrimonium  dirimit  etiam  inter  eos  qui 
tantum  vel  ex  eodem  patre,  vel  ex  eadem  matre  nati  sunt ;  item 
inter  consanguineos  ex  illegitimis  natalibus  genitos.  Vide 
n.  1027,  I.  —  Ratio  est,  quia  diversitas  patris  aut  matris,  vel 
illegitimitas  non  impedit,  quin  carnalis  consanguinitas  inter  eos 
exsistat. 

N.  B.  Indi  et  nigritae  (vide  n.  1384)  in  Amer.  lat.  et  Insulis 
Philippinis  intra  tertium  consanguinitatis  gradum,  matrimo¬ 
nium  contrahere  possunt  (2). 

Regulae  ad  gradus  consanguinitatis  computandos 

1030.  I.a  In  linea  recta  tot  numerantur  gradus  quot  perso¬ 
nae ,  stipite  dempto ,  seu  tot  sunt  gradus  quot  sunt  generationes 
(can.  96,  §  2).  Hinc  inter  patrem  et  filium  unicus  est  gradus, 
quia  unica  est  generatio,  seu  unica  filii  persona,  secluso  patre 
utpote  stipite.  Inter  nepotem  et  avum  duo  gradus  numerantur, 

(1)  Quid  si  copula  illicita  et  occulta  praecesserit  nativitatem  nubendae,  de  qua 
dubitari  possit  an  sit  filia  vel  soror  alterius  partis?  (can.  97,  §  1,  1077,  etc.).— 
resp.  Provisum  per  can.  1076,  §  3  (Comm.  Cod.,  2-3  iun.  1918  :  Acta.  X,  pag.  3461. 

(2)  Leo  XIII,  Const.  Trans  Oceanum  (vide  n.  1383),  extensa  ad  Insui.  Philip- 
pinas  per  Pium  X.  —  Wernz,  Ius  Decretal.,  vol.  4,  n.  409,  nota  51 ;  Wemz-Vidal, 
vol.  5,  n.  346,  nota  50;  Ferrere s,  apud  Razon  y  Fe,  vol.  23,  pag.  520  seq. 

cjuia  duae  sunt  generationes,  licet  tres  interveniant  personae, 
nempe  avus,  pater  et  eius  filius,  seu  nepos  respectu  avi.  Ponas 
pariter  proavum,  et  tres  gradus  habebis. 

II. a  In  linea  collaterali,  si  aequalis  sit  uterque  tractus,  tot 
gradus  sunt  quot  generationes  in  alterutro ;  si  vero  inaequales 
tractus  sint,  tot  exstant  gradus  quot  generationes  in  longiore 
(can.  96,  §  3).  Hinc  effatum  :  Gradus  remotior  trahit  ad  se  pro¬ 
pinquior  er n. 

Itaque,  duo  patrueles  ( primos  hermanos ),  quorum  commu¬ 
nis  stipes  est  avus,  duobus  gradibus  ad  invicem  distant ;  duo 
sobrini  (hispane  non  sobrinos ,  sed  primos  segundos)  stipem 
communem  proavum  habent,  distantque  ad  invicem  tribus  gra¬ 
dibus.  Avunculus  et  proneptis  (tio  y  sobrina  segunda)  tribus 
gradibus  inter  se  distant,  quoniam  totidem  proneptis  a  proavo 
stipite  communi  distat ;  quamvis  distantia  avunculi  ab  ipso  sti¬ 
pite  nonnisi  unius  gradus  sit,  qui  scilicet  inter  patrem  et  filium 
intercedit. 

1031.  Ad  gradus  iuxta  ius  civile  computandos,  desumitur 
numerus  seu  summa  omnium  personarum  in  qualibet  linea,  sti¬ 
pite  dempto.  Proinde  in  linea  recta  eodem  modo  computantur 
ac  gradus  canonici ;  in  linea  collaterali  aequali ,  gradus  canonici 
duplicantur ;  in  linea  collaterali  inaequali ,  duplicatur  linea  mi¬ 
nor  et  additur  excessus  maioris. 

1032.  Quaesita.  —  Quaer.  l.°  Quo  iure  consanguinitas  in 
praedictis  gradibus  matrimonium  dirimat? 

Resp.  l.°  Certum  est  consanguinitatem  in  linea  recta ,  iure 
naturae  matrimonium  dirimere  in  primo  gradu,  et  probabilius , 
iuxta  quorundam  theologorum  sententiam,  indefinite  etiam  in 
ceteris  gradibus.  Ceterum  casus,  uti  patet,  a  praxi  longissime 
distat. 

Resp.  2.°  Quoad  lineam  collateralem ,  in  primo  gradu  proba¬ 
bilius  dirimit  iure  naturali,  aut  saltem  divino  positivo,  cum  Ec¬ 
clesia  nunquam  dispenset  ut  fratres  et  sorores  coniungi  va¬ 
leant,  atque  infideles  ipsi  huiusmodi  nuptias  detestentur ;  in 
aliis  gradibus,  iuxta  omnes,  dirimit  iure  ecclesiastico,  ut  dedu¬ 
citur  ex  praxi  Ecclesiae,  quae  ab  iis  dispensat  (1). 

(1)  Consectaria  matrimoniorum  inter  consanguineos  haec  esse  solent :  sterilitas, 
abortus,  filiorum  surdomutitas,  imbecillitas,  epilepsia,  monstruositas,  etc.,  ita  ut, 
iuxta  statisticam,  quam,  affert  Santi-Leitner,  1.  4,  tit.  14,  n.  13,  si  parentes  consan¬ 
guinei  sint  (in  4.“  gradu,  i.  e.l  consobrini  in  3.”  gradu  coli,  aequali  (primos  terce- 
ros),  ex  100  filiis,  40’8  sunt  aegroti  vel  deformes;  si  in  2.»  gradu  (primos  segundos), 
42’5;  si  in  1."  gradu  (primos  hermanos)  67’2.  Quod  si  hi  consobrini  iam  sint  oriundi 
ex  oonsang.  lineae  coli,  aequalis  in  2.°  gradu,  65’2 :  ex  consanguineis  lin.  collat. 
inaeq.  in  l.“  gr.,  81’1 ;  ex  dupliciter  consanguineis,  in  linea  coli.  aeq.  in  2.°  gr.,  96’4 
Praeterea  in  civitate  Berolinensi  ex  10,000  catholicis  reperiuntur  3  muti ;  ex  10,000 
prot.,  6 ;  ex  tot  iudaeis,  27 ;  magis  enim  consanguinei  coniunguntur  inter  iudaeos 

Quaer.  2.a  Quomodo  inveniri  facile  possint  gradus  consangui¬ 
nitatis? 

Resp.  l.°  Si  cognitus  sit  stipes  communis,  scribas  illius  nomen  in 
charta,  et  infra  generationes  et  nomina  personarum  hinc  et  inde 
descendentium  referas,  usquedum  pervenias  ad  eas  personas  quae 
connubio  iungendae  sunt ;  facile  inde  igradus  computabis. 

Resp.  2.°  Si  incognitus  sit  stipes,  sic  procedas :  Scribas  in  infe¬ 
riori  parte  chartae  vel  tabulae  nomen  sponsi  ad  unum  latus  et 
nomen  sponsae  ad  alterum ;  dein  supra  nomen  sponsi  adnotes  no¬ 
mina  eorum  consanguineorum,  qui  forte  causa  esse  possunt  cur 
aliqua  intersit  cognatio  cum  sponsa ;  idem  facito  quoad  sponsam. 
Qua  facta  adnotatione  ascendas  ex  una  parte,  et  videas  utrum  con¬ 
veniat  in  communi  principio  seu  stipite,  ex  quo  sponsus  et  sponsa 
sint  mediate  generati.  Hinc  postquam  inveneris  simulque  animad¬ 
verteris,  utrum  sponsi  sint  in  linea  aequali,  vel  inaequali,  applices 
tandem  regulas  infra  proponendas,  et  resolutio  dubii  patebit.  Pro 
quibus  sit  sequens  exemplum  : 


PROAVUS 

DIDACUS  NOEL 


AVIA 

I.  Iulia  Noel, 

uxor  Titii  Pascal. 


AVUS 

I.  Arthur  Noel. 


PATER 

II.  Maevius  Pascal. 


PATER 

II.  Maurus  Noel. 


SPONSUS 

III.  Petrus  Pascal. 


SPONSA 

III.  Maria  Noel. 


In  hoc  exemplo  Petrus  Pascal  et  Maria  Noel  sunt  consanguinei 
in  tertio  gradu  aequali.  Si  vero  Maria  Noel  immediate  descenderet 
ab  Arthuro  Noel,  Didacus  Noel  esset  eius  avus,  et  proinde  consan¬ 
guinei  forent  in  tertio  gradu  quidem,  sed  attingente  secundum. 

1033.  Alia  etiam  methodus  indicatur  ad  gradus  cognationis 
dignoscendos,  scilicet  cum  tabella  genealogiae,  seu  arbore  consan¬ 
guinitatis.  Inspice  tabellam,  et  vide  in  qua  linea  et  in  quibus  cellulis 
reperias  personas,  de  quarum  cognatione  requiritur,  et  attende  quot 
gradibus  distent  a  stipite  communi.— Exemplum;  Quaeris  v.  gr.  quo¬ 
nam  gradu  Titius  sponsus  sit  consanguineus  respectu  Berthae  spon¬ 
sae,  cum  iam  scias  avum  prioris  fuisse  fratrem  avi  posterioris.  Pone 
Titium  in  cella  media  N.  Ascende  ad  eius  avum ;  frater  eius  ad  dex- 
terum  latus,  in  cella  ubi  notatur  patruus  magnus,  erit  avus  Berthae; 
descende  per  lineam  rectam  illius  numerando  patrem  et  sponsam 
ipsam,  hinc  stipes  communis  erit  ille  qui  reperitur  in  cella  tertia 
superiore  lineae  mediae.  Sic  numerabis  tres  gradus  ex  parte  sponsi 

qua-m  inter  protestantes,  et  inter  hos  magis  quam  inter  catholicos.  Cfr.  Santi-Leitner, 
I.  c. ;  Eschbach,  Disp.  phys.  theol.,  d.  1,  cap.  7,  art.  1;  Wernz-Vidal,  1.  c.,  n.  352; 
Mach-F  errer  es,  Tesoro  dei  sacerdote,  vol.  2,  n.  628,  nota;  De  Srnet ,  n.  606,  4.°,  nota.  — 
Alii  tamen  haec  incommoda  non  ipsi  consanguinitati  tribuunt,  sed  legi  hereditatis 
physiologicae,  quae  magis  consanguineos  urget.  Quare  putant  ex  consanguineis  om¬ 
nino  sanis  optime  sanos  procreari  filios.  Cfr.  Surbled,  Oelibat  et  mariage,  1.  2,  cap. 
16;  Antonelli,  Medicina  pastoralis,  vol.  2,  n.  302  seq. ;  Tanquerey,  vol.  1,  n.  323. 

et  tres  ex  parte  sponsae ;  hinc  concludes  esse  consanguineos  in  tertio 
gradu  aequali. 

Finge  alia  quaevis  exempla  similia,  alterutrum  e  sponsis  in  qua¬ 
libet  cella  sive  media,  sive  ad  unum  latus  supponens,  et  ad  stipitem 
communem  ascendens,  ut  inde  ad  alterum  sponsum  descendas ; 
sed  minime  attendas  ad  nomina  quae  in  variis  cellis  occurrentibus 
reperies,  quia  pro  cella  electa  omnia  variabunt,  ut  patet. 

N.  B.  Consanguinitas  inter  easdem  personas  ex  duplici  vel 
etiam  multiplici  capite  oriri  potest,  et  tunc  est  duplex  vel  mul¬ 
tiplex  propinquitas,  seu  impedimentum  in  petitione  dispensatio¬ 
nis  sub  poena  nuditatis  aperiendum,  si  stipes  toties  multipli¬ 
cetur. 

Unde  :  a)  Si  Titius  et  Bertha  sunt  filii  duorum  fratrum,  ideo- 
que  sunt  consanguinei  in  secundo  gradu  aequali ;  et  praeterea, 
si  avus  Titii  et  avia  Berthae  erant  consanguinei  in  primo  gradu 
aequali  (1),  Titius  et  Bertha  devinciuntur  duplici  impedimento 
consanguinitatis :  altero  in  secundo  aequali,  altero  in  tertio  pa¬ 
riter  aequali  (S.  Off.,  11  mart.  1896,  22  febr.  1899  :  Collect.  S.  C. 
de  P.  F.,  nn.  1120,  2040,  ed.  2.a). 

b)  Si  duo  fratres  unius  familiae  duas  sorores  ex  alia  fami¬ 
lia  ducant,  liberi  unius  fratris  cum  liberis  fratris  alterius,  du¬ 
pliciter  consanguinei  erunt  in  secundo  gradu  collaterali  ae¬ 
quali  (S.  Off.,  22  febr.  1899,  ad  3:  ibid.,  n.  2040;  Praxis, 
nn.  33-42). 

c)  Si  duo  fratres  ducant  duas  sorores  quae  sint  illorum 
dupliciter  consanguineae  in  secundo  gradu  aequali  (cfr.  b),  et 
filius  unius  matrimonii  velit  ducere  filiam  alterius  matrimonii, 
quadrupliciter  sunt  consanguinei,  nempe  dupliciter  in  secundo 
gradu  aequali  (sicut  in  b)  et  dupliciter  in  tertio  item  aequali. 

1034.  Quaer.  3.°  Quinavi  sint  consanguinei  collaterales? 

Resp.  Sunt  sequentes,  scilicet : 

l.°  EX  PARTE  PATRIS 

patruus  magnus,  frater  avi  (hermano  dei  abuelo). 
proamita,  soror  avi  (hermana  dei  abuelo). 
patruus,  frater  patris  (tio  paterno). 

AMITA,  soror  patris  (tia  paterna). 

patrueles,  filii  fratrum  ex  parte  patris  ( primos  hermanos  paternos). 

2.°  EX  PARTE  MATRIS 

avunculus  magnus,  frater  aviae  (hermano  de  la  abuela). 
matertera  magna,  soror  aviae  (hermana  de  la  abuela). 
avunculus,  frater  matris  ( tio  materno ). 


(1)  Igitur  pater  Titii  et  pater  Berthae  erant  duo  fratres  unius  familiae,  quorum 
uxores,  alterius  familiae,  erant  consobrinae  germanae  inter  se  (primas  hermanas). 

GRADUS  CONSANGUINITATIS 


Nota.  l.°  Personae  quae  tractu  coniunguntur,  sunt  inter  se  in 
linea  recta,  cum  ceteris  in  linea  collaterali. 

2.°  Ubi  lineae  coniunguntur,  ibi  stipes  habeatur. 

matertera,  soror  matris  (Ha  materna). 

consobrini,  filii  fratrum  ex  parte  matris  (primos  hermanos  ma¬ 
ternos). 

3.°  EX  UTRAQUE  PARTE 

amitini,  filii  fratrum  (primos  hermanos). 
sobrini,  horum  filii  (primos  segundos). 
nepotes,  filii  fratrum  (sobrinos). 

pronepotes,  horum  filii  (sobrinos  segundos,  hijos  dei  sobrino). 

1035.  l.°  Fratres  dicuntur  germani,  si  eodem  patre  et  matre 
progeniti  sunt ;  consanguinei,  si  eodem  patre  tantum ;  uterini,  si 
eadem  tantum  matre. 


Ferreres  Theol,  —  Tom.  II 

2. °  Patrueles  dicuntur  filii  duorum  fratrum;  amitini,  filii  fra¬ 
tris  et  sororis ;  consobrini,  filii  duarum  sororum.  Sed  omnes  isti, 
consobrini  vocari  solent,  hispanice  primos  hermanos.  Qui  autem 
hispanice  dicuntur  primos  segundos,  vocantur  latine  sobrini,  i.  e. 
nepotes  fratris  vel  sororis  avi  vel  aviae  (aquellos  cuyos  abuelos  o 
abuelas  son  hermanos). 

3. °  Qui  hispanice  appellatur  sobrino,  latine  dicitur  nepos;  et 
qui  hispanice  dicitur  nieto,  item  nepos  latine  vocatur.  In  utroque 
casu  dicitur  latine  nepos,  pronepos,  abnepos,  etc. 

Punctum  IX.  —  De  impedimento  affinitatis 

1036.  Affinitas  est  propinquitas,  quam  quis  contrahit  cum 
consanguineis  personae  quacum  matrimonium  validum  con¬ 
traxit  ;  seu  est  propinquitas  orta  ex  matrimonio  valido  inter 
alterum  et  consanguineos  alterius.  Proinde  exsurgit  affinitas 
inter  virum  et  consanguineos  (etiam  illegitimos )  mulieris,  et 
vice  versa. 

I.  Affinitas  oritur  ex  matrimonio  valido,  sive  rato  solum¬ 
modo,  sive  rato  et  consummato  (can.  97,  §  1). 

II.  Viget  tantum  inter  virum  et  mulieris  consanguineos,  et 
inter  mulierem  et  viri  consanguineos  (ibid.,  §  2). 

III.  Affinitatis  gradus  ita  computantur,  ut,  qui  sunt  con¬ 
sanguinei  viri,  iidem  in  eadem  linea  et  gradu  sint  affines  mu¬ 
lieris,  et  vice  versa  (ibid.,  §  3). 

Quare  mulieris  patres  v.  gr.  et  fratres  primo  gradu  sunt  affi¬ 
nes  viri,  patres  quidem  in  linea  recta ,  fratres  autem  in  collate¬ 
rali;  et  viceversa ;  item  patrueles  viri  sunt  affines  mulieris  in 
secundo  gradu  in  linea  collaterali,  etc. 

1037.  Mutatio  circa  conceptum  canonicum  affinitatis  facta. 
Sequitur  inde  Codicem  canonicam  affinitatis  notionem  mutasse, 
seu  potius  notionem  iuris  romani  (1)  restituisse.  Hucusque  enim 
affinitas  ex  qualibet  copula  carnali  perfecta,  sive  legitima  sive 
illegitima  ea  foret,  et  quidem  ex  ea  sola,  oriebatur.  Verum,  iuxta 
Codicem,  affinitas  oritur  ex  quolibet  matrimonio  valido ,  et  ex 
eo  solo ,  ideoque :  a)  o^ilur  ex  matrimonio  valido  rato  tantum, 
ideoque  etiam  sine  copula  carnali  oriri  potest ;  b)  non  oritur  iam 
nec  ex  matrimonio  invalido,  etiam  bona  fide  consummato,  nec 
ex  copula  ulla  carnali  illegitima.  Cessat  igitur  impedimentum 
affinitatis  ex  copula  illicita  (2). 

Igitur  in  matrimoniis  post  Codicem  contrahendis,  iam  non 
est  attendendum  ad  affinitatem  ortam  ex  copula  illicita ,  quam¬ 
vis  affinitas  contracta  sit  ante  Codicem.  Matrimonia  autem  quae 
ante  Codicem  nulliter  ex  tali  affinitate  contracta  fuerint,  rema- 


(1)  Cfr.  Vidal,  Institutiones  luris  civilis  romani,  pag.  300  seq.  (Prati,  1915). 

(2)  Cfr.  Ferreres,  Inst.  can.,  vol.  1,  n.  213  seq. ;  Wemz-Vidal,  vol.  5,  n.  360. 

nent  nulla  post  Codicem,  nisi  sanentur  in  radice,  aut  alio  modo 
ex  dicendis  in  n.  1124  seq. 

N.  B.  Item  abrogata  sunt  quaecumque  prohibebant  debiti 
coniugalis  petitionem  ex  antiqua  affinitate  contracta  ex  copula 
illicita.  Unde,  si  quis  ante  Codicem  in  talem  prohibitionem  in¬ 
ciderat,  post  Codicem  prohibitio  eo  ipso  cessat.  Vide  n.  1180. 

IV.  Affinitas  in  linea  reda  dirimit  matrimonium  in  quo¬ 
libet  gradu;  in  linea  collaterali  usque  ad  secundum  gradum  in- 
clusive  (can.  1077,  §  1). 

Igitur  affinitas  in  linea  collaterali  solum  dirimit  matrimo¬ 
nium  :  a)  inter  contrahentem  et  fratres  defuncti  coniugis ,  illo- 
rumque  filios;  b )  inter  contrahentem  et  fratres  -patrum  defuncti 
coniugis ,  illorumque  filios. 

V.  Affinitatis  impedimentum  multiplicatur:  l.°  Quoties 
multiplicatur  impedimentum  consanguinitatis  a  quo  procedit, 
v.  gr.  si  Titius  post  mortem  Berlhae  uxoris  suae,  vult  ducere 
Semproniam  dupliciter  Berthae  consanguineam  in  secundo  gra¬ 
du  (vide  n.  1033,  b),  duplici  impedimento  detinetur  affinitatis 
in  secundo  gradu ;  2.°  iterato  successive  matrimonio  cum  con¬ 
sanguineo  coniugis  defuncti  (can.  1077,  §  2).  Unde  si  Titius 
successive  duxit  duas  sorores,  et  post  mortem  secundae  vult 
ducere  Nataliam  consobrinam  germanam  illarum,  duplici  im¬ 
pedimento  affinitatis  tenetur  in  secundo  gradu. 

1038.  Regulae.  —  I.a  Duo  fratres  ducere  possunt  duas  soro¬ 
res  ;  pater  et  filius  ducere  possunt  matrem  et  filiam ;  immo  fi¬ 
lius  potest  ducere  matrem,  et  pater  eiusdem  filiam.  Hinc  axio¬ 
ma:  Affinitas  non  parit  affinitatem. 

II.a  Gradus  affinitatis  eodem  modo  computantur  ac  gradus 
consanguinitatis ;  immo  affinitas  gradus  non  habet  per  se,  sed 
tantum  ratione  consanguinitatis ;  qualis  igitur  est  gradus  con¬ 
sanguinitatis  cum  una  persona,  talis  est  gradus  affinitatis  cum 
altera ;  ideoque,  si  multiplicatur  consanguinitas,  etiam  affinitas 
multiplicatur. 

N.  B.  Affinitas  contracta  in  infidelitate  constituit  impedi¬ 
mentum  pro  matrimoniis  quae  ineantur  post  susceptionem  bap¬ 
tismi  (1). 

Tota  difficultas  oritur  ex  verbo  matrimonio  rato ,  quod  ex 
Codice  intelligi  debet  de  matrimonio  inter  Christianos;  sed  ut 
videtur  hic  adhibetur  sensu  latiori,  etiam  pro  matrimonio  infide¬ 
lium  non  consummato. 

1039.  Quaesita.  —  Quaer.  l.°  Quo  iure  dirimat  affinitas ? 

(1)  Cfr.  Praxis ,  n.  46;  Gasparri,  n.  700;  Wernz,  1.  c.,  n.  430,  cum  notis;  Chelodi. 
n.  99;  Piat,  pag.  600;  Wernz- Vidal,  1.  c.,  n.  367;  contra  De  Smet,  vol.  1,  n.  431, 
vol.  2,  n.  621,  et  °Capello,  n.  538. 

Ascendentes 


Descendentes 


Nota.  l.°  Haec  tabella  refert  consanguineos  viri  et  mulieris  in 
linea  recta  usque  ad  secundum  gradum.  Lineas  collaterales,  puta 
fratres,  consobrinos,  etc.,  facile  adiicies. 

2.°  Lineae  ab  uno  centro  ad  opposita  ductae  affinitatem  unius 
exhibent  cum  consanguineis  alterius,  et  vice  versa. 

Resp.  l.°  Ex  certa  omnium  sententia  dirimit  solo  Ecclesiae 
iure  in  linea  collaterali  et  etiam  in  linea  recta ,  si  forte  primum 
gradum  excipias  qui  proveniat  ex  matrimonio  consummato.  In 
reliquis  dispensat  Ecclesia.  Vide  supra,  n.  952,  III,  IV. 

Resp.  2.°  Controversum  fuit  quoad  primum  gradum  lineae 
rectae  consummato  matrimonio;  sed  can.  1043  clare  significare 
videtur  affinitatem  in  linea  recta,  etiam  consummato  matrimo¬ 
nio,  esse  iuris  ecclesiastici,  quin  primum  gradum  excipiat,  et  ita 
nobis  videtur.  Gfr.  Ferreres,  Derecho  sacramental,  n.  620.  Ec¬ 
clesia  tamen,  licet  pluries  enixe  rogata  fuerit,  nunquam  voluit 
dispensare,  si  affinitas  oriatur  ex  legitimo  consummatoque  ma¬ 
trimonio  (1) ;  licet  non  raro  dispensaverit  in  huiusmodi  affinitate 
orta  ex  commercio  illicito  (quae  tamen  hodie  iam  a  Codice  subla¬ 
ta  est),  v.  gr.  si  quis  ducat  uxorem,  postquam  cum  huius  filia 
aut  matre  fornicatus  fuerit  (2). — Nunc  in  casibus  vere  extraordi¬ 
nariis  aliqua  dispensatio  concessa  fuisse  videtur  a  S.  Paeniten- 
tiaria  (3). 

1040.  Quaer.  2.°  Quinam  sint  varii  affines? 

Resp.  Sunt  sequentes,  scilicet : 

socer,  pater  ratione  affinitatis,  sive  coniugati,  sive  coniugatae 

(suegro  ). 

socrus,  mater  affinis,  ut  supra  (suegra). 
prosocer,  avus  affinis  (abuelo  por  afinidad). 
prosocrus,  avia  affinis  (abuela  por  afinidad). 
gener,  maritus  filiae  (yerno). 
nurus,  uxor  filii  (nuera). 

progener,  maritus  neptis  (el  marido  de  la  nieta). 
pronurus,  uxor  nepotis  (la  mujer  dei  nieto). 
levir,  frater  mariti  aut  uxoris  (cunado). 
glos,  soror  mariti  aut  uxoris  (cuiiada). 
fratria,  uxor  fratris  (cuiiada). 
sororius,  maritus  sororis  (cunado). 
vitricus,  maritus  matris  (padrastro). 

privignus  filius,  ex  primo  matrimonio  patris  aut  matris  (hijastro). 
noverca,  uxor  patris  (madrastra). 

Punctum  X.  —  De  impedimento  honestatis  publicae 

1041.  Publica  honestas  est  propinquitas,  seu  quaedam 
quasi  affinitas,  quae  oritur  ex  matrimonio  invalido  et  ex  publi¬ 
co  vel  notorio  concubinatu  inter  virum  et  consanguineos  mu¬ 
lieris,  et  vice  versa. 

(1)  Ita  testantur  BerXecL.  XIV  (De  Syn.,  1.  9,  c.  13,  n.  4),  et  Praxis  apost.  disp. 
(n.  4). 

(2)  Cfr.  S.  C.  C.,  16  iun.  1894  (Acta  S.  S.,  vol.  27,  pag.  242  seq.) ;  Schmalzgr.,  lib.  4, 
tit.  14,  nn.  86  seq.,  100  seq.;  Wernz,  4,  n.  438;  Ferreres,  apud  Razdn  y  Fe,  vol.  34, 
pag.  519  seq. 

(3)  Cfr.  Wernz-Vidal,  vol.  5,  n.  370. 

Principium.  —  1.  Impedimentum  publicae  honestatis  oritur 
ex  matrimonio  invalido ,  sive  consummato  sive  non,  et  ex  pu¬ 
blico  vel  notorio  concubinatu  (can.  1078). 

II.  Nuptias  dirimit  in  primo  et  secundo  gradu  lineae  rectae 
inter  virum  et  consanguineas  mulieris,  ac  vice  versa  (ibid.). 

1042.  l.°  Igitur  consequenter  cum  abrogatione  sponsalium 
pro  foro  externo  quoad  actionem  reclamandi  matrimonii  cele¬ 
brationem  abrogatum  est  in  nova  disciplina  impedimentum 
publicae  honestatis ,  quod  ex  sponsalibus  oriebatur. 

2.°  Publica  honestas  orta  ex  matrimonio,  quae  antea  exten¬ 
debatur  usque  ad  quartum  gradum  lineae,  sive  rectae  sive  colla¬ 
teralis,  etiam  ex  matrimonio  valido ,  restricta  est  ad  solum 
primum  et  secundum  lineae  rectae  gradum  in  matrimonio  in¬ 
valido ,  et  penitus  abrogatur  illa  quae  ex  valido  oriebatur. 

1043.  Quaesita.  —  Quaer.  l.°  An  honestas  publica  oriatur 
ex  matrimonio  civili? 

Resp.  Neg.,  «in  locis  ubi  promulgatum  est  decretum  Conci¬ 
lii  Tridentini»  (1).  Ideoque  post  decr.  Ne  temere  nullibi  oritur 
honestas  publica  ex  matrimonio  civili  (2),  nisi  constituat  concu¬ 
binatum  publicum  vel  notorium  (3). 

Quaer.  2.°  Si  Titius  et  Bertha  vivant  revera  in  concubinatu , 
sed  ab  omnibus  habeantur  uti  veri  coniuges ,  potest  Titius  du¬ 
cere  Berthinam  filiam  legitimam  Berthae  viduae ? 

Resp.  Videtur  affirm, .,  quia  concubinatus  uti  talis  non  est 
notorius.  Res  tamen  dubia  est  egens  declaratione  (4). 

Quaer.  3.°  Quid  si  invaliditas  matrimonii  oriatur  ex  defectu 
consensus ? 

Resp.  Etiam  tunc  res  dubia  est  an  oriatur  ex  illo  impedimen¬ 
tum  honestatis  publicae.  Potius  negandum  videtur,  sicut  ante 
Codicem.  Cfr.  Ferreres,  1.  c. ;  Wernz-Vidal ,  1.  c.,  n.  378. 

Quaer.  4.°  An  honestas  publica  oriatur  ex  matrimonio  in 
infidelitate  contracto ,  vel  ex  concubinatu  publico  in  eadem  in¬ 
fidelitate? 

Resp.  Neg.  Cfr.  Praxis,  n.  52;  Buccer.,  2,  n.  1014  (5). 


(1)  Ita  Leo  XIII,  17  martii  1879;  Praxis,  n.  54. 

(2)  Aliter  Chelodi,  n.  104,  quia  dicit  esse  matrimonium  nullum  ex  defectu  formae. 
Qui  praeterea  addit :  «Multiplicitas  impedimenti  non  videtur  excludenda,  si  causae 
plures  sint,  ut  puta  si  Titius  vixerit  in  concubinatu  cum  Cata,  dein  matrimonium 
invalidum  inierit  cum  Seia  eius  filia,  nunc  ducere  velit  Moeviam  Seiae  filiam*. 

(3)  Ita  etiam  Capello,  n.  543 ;  Weimz-Vidal,  1.  c.,  n.  377.  Cfr.  tamen  De  Smet 

n.  629.  ’ 

(4)  Cfr.  Ferreres,  Derecho  sacramental,  n.  631;  Wernz-Vidal,  n.  378,  nota  32. 

(5)  Plura  vde  apud  Wernz-Vidal,  1.  c.,  n.  383. — -Raro  admodum  et  non  nisi  ur¬ 
gerent  graves  causae  concedebatur,  extra  mortis  periculum,  dispensatio  ab  honestate 
publica  ex  matrimonio  et  lineae  rectae.  S.  Off.,  20  mart,  1893.  Cfr.  Casus  Romae  ad 
S,  Apollinar.,  4  ian.  1904.  Nunc  forte  mitius.  Cfr.  Wernz-Vidal,  1.  c.,  n.  384 

Punctum  XI.  —  De  cognatione  spirituali 

1044.  Cognatio  spiritualis  est  propinquitas  quae  ex  statuto 
Ecclesiae  oritur  ex  administratione  et  susceptione  baptismi  et 
confirmationis  (can.  768,  797).  Vide  nn.  330,  III;  331,  q.  5.° 

1045.  Principia.  —  I.  Ea  tantum  spiritualis  cognatio  matri¬ 
monium  irritat,  quae  ex  baptismo  (sive  sollemni,  sive  priva¬ 
to  (1),  cfr.  can.  762,  §  2)  orta  est,  idque  inter  baptizantes  et 
baptizatum,  patrinum  et  filiolum  (can.  1079.  768).  Cfr.  Wernz- 
Vidal,  vol.  5,  n.  393.  Hoc  impedimentum  est  iuris  ecclesiastici. 

Unde  in  nova  disciplina  abrogatum  est  impedimentum  co¬ 
gnationis  spiritualis,  quod  oriebatur  ex  administratione  et  sus¬ 
ceptione  confirmationis  (2).  Item  illud  inter  ministrum  vel  pa¬ 
trinum  baptismi  et  genitores  baptizati  (3). 

II.  Ad  contrahendam  cognationem  spiritualem  requiritur : 
a)  in  ministro ,  quod  si  baptizatus  (4)  ;  b)  in  patrino ,  ut  valide 
sit  patrinus,  ut  dictum  est  in  n.  332,  q.  6.°,  resp.  l.°.  Si  minister 


(1)  Ante  Codicem  disputabatur  et  probabiliter  non  videbantur  hanc  cognationem 
contrahere  patrini  in  baptismo  privato  adhibiti.  Ratio  erat,  quia  in  Cone.  Trid.,  1.  c., 
de  iis  tantum  patrinis  qui  in  baptismo  sollemni  adhibentur,  sermo  est,  cum  pro 
baptismo  privato  nulli  requirantur.  —  Ita  communius  cum  S.  Alph.,  n.  149 ;  Card. 
D'Annibale,  3,  n.  433;  Buccer.,  2,  n.  459;  Card.  Vives,  n.  709  ;  Mare,  n.  2022;  et  hanc 
sententiam  existimabamus  saltem  tutam  in  praxi  cum  Lehmk.,  2,  n.  758;  Ginicot,  2, 
n.  475  ;  Laurent.,  Inst.  iur.  eccles.,  n.  645;  Ball.-P.,  vol.  6,  n.  652,  praesertim  cum 
adesset  quaedam  consuetudo,  quae  legem  de  contrahenda  a  patrinis  cognatione  spiri¬ 
tuali  in  baptismo  privato  vel  non  admiserat,  vel,  si  quae  fuerat,  eam  abrogaverat. 
Cfr.  Ball.-P.,  1.  c.,  nota.  Hanc  tamen  sententiam  dicebant  non  esse  satis  probabilem, 
Gasparri,  De  matr.,  n.  738;  Feije,  De  imped.,  n.  413;  Santi-Leitner,  1.  4,  tit.  11,  n.  9; 
Deshayes,  n.  1461;  Sabetti,  n.  164;  II  Monitore,  vol.  9,  p.  1,  pag.  92,  et  alii. 

Nunc  Codex,  can.  762,  §  2,  haec  habet  •.  «Etiam  in  baptismo  privato  patrinus,  si 
facile  haberi  queat,  adhibeatur;  si  non  interfuerit,  adhibeatur  in  supplendis  bap¬ 
tismi  caeremoniis,  sed  in  hoc  casu  nullam  contrahit  spiritualem  cognationem».  Unde 
videtur  supponere  in  priore  casu,  seu  si  adhibeatur  in  ipso  baptismate  privato, 
contrahere  cognationem.  Aliunde  can.  768,  nulla  facta  distinctione  inter  baptismum 
privatum  et  sollemnem,  absolute  dicit  :  «Ex  baptismo  spiritualem  contrahunt  cogna¬ 
tionem  tantum  cum  baptizato,  baptizans  et  patrinus».  Res  tamen  non  videtur  om¬ 
nino  posita  extra  omne  dubium.  Ita  G&nicot-Salsmans,  n.  507  ;  1  erm.-Creus.,  Sinum., 
n.  298 ;  Tanquerey,  n.  976. 

(2)  Ex  confirmatione  cognatio  oritur  tantum  inter  confirmatum  et  patrinum 
(can.  797),  sed  nullum  constituit  impedimentum  pro  matrimonio.  Ex  ea  solum  oritur 
obligatio  patrini  perpetuo  habendi  confirmatum  sibi  commendatum,  eiusque  Chris¬ 
tianam  educationem  curandi  (ibici.) . 

(3)  Utrum  cognatio  spiritualis  ante  diem  Pentecostes  anni  1918  contracta  ultra 
terminos  nunc  a  novo  Codice  definitos  in  can.  768,  a  praefata  Pentecostes  die  ipso 
facto  cesset  quoad  omnes  effectus,  an  tantum  desinat  esse  impedimentum  ad  ma¬ 
trimonium  (can.  768,  1079).  —  Resp.  Negative  ad  primam  partem:  ajfirmative  ad  se¬ 
cundam  (Comm.  Cod.,  2-3  iun.  1918  :  Acta,  X,  pag.  346).  Alii  effectus  videntur  esse  in 
ordine  ad  illicitam  copulam,  quae  adhuc  videtur  constituere  incestum ;  et  ad  obliga¬ 
tionem  curandi  Christianam  filii  spiritualis  educationem. 

(4)  Sanchez,  tit.  7,  disp.  60;  Lacroix,  1.  6,  p.  1,  n.  368  seq. ;  Noldin,  n.  581,  2,  b; 
De  Smet,  n.  642;  Blat,  in  can.  768, 

dum  baptizavit  ipse  non  erat  baptizatus,  nec  postea  cognatio¬ 
nem  contrahet,  etsi  baptizetur. 

III.  Si  baptismus  iteretur  sub  conditione,  neque  patrinus 
qui  priori  baptismo  adfuit,  neque  qui  posteriori,  contrahit  co¬ 
gnationem.  Excipe,  si  unus  idemque  patrinus  in  utroque  bap¬ 
tismo  adhibitus  fuerit  (can.  763,  §  2). 

1046.  Resolves.  — 1.°  Patrinus  et  matrina  matrimonium 
inter  se  inire  possunt,  vel  etiam  cum  patre  vel  matre  baptizati. 

2. °  Non  contrahunt  cognationem  spiritualem,  qui  officium 
patrini  et  matrinae  exercent  in  supplendis  baptismi  sollemni¬ 
tatibus  (vide  n.  330,  III),  nec  qui  tantum  nomine  alterius  bap- 
tizatum  de  sacro  fonte  suscipiunt. 

3. °  Contrahunt  veram  cognationem  spiritualem  patrini  a 
parentibus  designati  et  iniuste  a  parocho  reprobati,  si  infantem 
reapse  teneant  (S.  Alph.,  n.  154).  Immo  videntur  etiam  con¬ 
trahere,  quamvis  iuste  (propter  causam  quae  reddat  illicitam 
admissionem  ipsius)  fuerint  reiecti  a  parocho,  si  tamen  revera 
tangant,  quia  sunt  revera  designati.  Designati  vero  a  parocho,  si 
et  ipsi  simul  cum  designatis  a  parentibus  tangant,  contrahunt 
cognationem,  casu  quo  designati  a  parentibus  iuste  reiecti 
fuerint,  quia  tunc  parochus  ius  habet  designandi,  et  conse¬ 
quenter  hi  sunt  revera  designati  ab  habente  ius  designationis ; 
secus  vero,  ob  contrariam  rationem,  si  illi  iniuste  fuerint  reiec¬ 
ti.  Cfr.  Praxis,  n.  62;  Santi-Leitner ,  1.  4,  tit.  11,  n.  16. 

4. °  Vir  qui  (iam  baptizatus)  puellam  in  casu  necessitatis  et 
privatim  baptizavit,  ipsam  ducere  non  potest.  Ita  communiter . 

S.  Alph.,  De  bapt.,  n.  149. 

5. °  Ad  spiritualem  cognationem  contrahendam  sufficit  in 
baptismo  infantem  sacerdoti  porrigere,  vel  protinus  post  bap¬ 
tismum  e  manu  sacerdotis  suscipere.  Vide  can.  765,  5.°  Unicus 
enim  actus  est  per  continuationem,  accedente  praesertim  con¬ 
suetudine. 

6. °  Susceptio  infantis  absolute  non  requiritur  ad  spiritua¬ 
lem  cognationem  contrahendam  ;  sed  sufficit,  si  patrinus,  ut 
in  more  est,  physico  contactu  infantis  iungat  se  cum  eo,  cuius 
manibus  ille  tenetur,  et  ad  aquae  infusionem  comitetur  defe¬ 
rentem,  quin  opus  sit  ut  patrinus  vel  matrina  tantum,  amoto 
deferente,  infantem  suas  in  manus  excipiens,  sacerdoti  bapti¬ 
zandum  exhibeat.  Praxis,  n.  61. 

1047.  N.  B.  Nunquam  hactenus  dispensatum  fuerat  in  foro  exter¬ 
no  impedimentum  cognationis  spiritualis  inter  baptizantem  et  bapti- 
zatum.  Recentissimis  temporibus  aliqua  dispensatio  concessa  fuit, 
in  circumstantiis  valde  extraordinariis  (1).  — S.  Off.,  3  dec.  1902, 


(1)  Cfr.  Ferreres,  La  Curia  Romana,  n.  406  seq. ;  Collect.  de  P.  F.,  n.  1430,  ed.  1.» 

declaravit  eos,  quibus  in  formulis  conceditur  facultas  dispensandi 
super  impedimento  cognationis  spiritualis,  non  posse  dispensare 
inter  baptizantem  et  baptizatum;  sanavitque  illa  die  Leo  XIII  in 
radice,  si  quae  matrimonia  contracta  sint  ex  dispensatione  vi  earun- 
dem  formularum  concessa. 

Nihilominus  Codex,  can.  1042,  4.°,  nulla  facta  distinctione,  cogna¬ 
tionem  spiritualem  recenset  inter  impedimenta  gradus  minoris, 
quae  sunt  facilioris  dispensationis. 


Punctum  XII.  ■ —  De  cognatione  legali 

1048.  Notio.  —  Cognatio  legalis  est  propinquitas  quae  in¬ 
ter  certas  personas  oritur  ex  adoptione  legali. 

Principia.  —  I.  In  iis  regionibus  ubi  lege  civili  legalis  cog¬ 
natio  ex  adoptione  orta,  nuptias  reddit  illicitas ,  iure  quoque  ca¬ 
nonico  matrimonium  illicitum  est  (can.  1059). 

II.  Qui  lege  civili  inhabiles  ad  nuptias  inter  se  ineundas 
habentur  ob  cognationem  legalem  ex  adoptione  ortam,  ne¬ 
queunt  vi  iuris  canonici  matrimonium  inter  se  valide  contrahe¬ 
re  (can.  1080).  Cfr.  Wernz-Vidal,  vol.  5,  n.  191. 

1049.  Impedimentum  cognationis  legalis  induxerat  ius  roma- 
num  (1),  illudque  admiserat  ius  canonicum,  sed  usque  ad  promulga- 


(1392,  vol.  2,  pag.  59  in  ed.  2.a) ;  Razdn  y  Fe,  vol.  10,  pag.  250.  —  Immo  postea,  6  maii 
1903,  concessa  est  Vicario  Apostolico  Congi  Belgici  pro  quinque  casibus  facultas,  ut 
neophytos  abeuntes  in  loca  ubi  Christiani  non  sunt  nec  missionarii,  dispensare  pos¬ 
sit  anticipatim  absque  nominatione  personae,  super  impedimento  cognationis  spiri¬ 
tualis,  quatenus  mulier  convertatur  et,  deficiente  alia  persona  catholica,  ab  ipso 
baptizata  fuerit,  quatenus  vero  converti  renuat,  ab  impedimento  disparitatis,  sub 
hisce  tamen  in  hoc  altero  casu  conditionibus  eidem  neophyto  imponendis,  ut  omni 
studio  curet  conversionem  mulieris  a  se  electae  et  interim  promissionem  iuratam  ab 
ea  exigat,  se  curaturam  ut  proles  educetur  in  religione  catholica,  neque  ullum  un¬ 
quam  illaturam  esse  impedimentum  sive  sibi,  hoc  est  ipsi  neophyto,  sive  proli  in 
religionis  Christianae  exercitio.  Cfr.  Nouv.  Rev.  Th4ol.,  vol.  46,  pag.  427,  428. 

(1)  In  disciplina  vigente  ante  Codicem  cognatio  legalis,  ex  iure  romano,  quod 
admiserat  ius  canonicum,  matrimonium  dirimebat  inter  sequentes  personas  : 

1.”  Quasi  in  linea  recta  inter  adoptantem  et  adoptatum  huiusque  (adoptati) 
descendentes  tempore  adoptionis  sub  eius  potestate  constitutos  :  hoc  impedimentum 
erat  perpetuum ;  2.°  inter  adoptatum  et  filios  adoptantis,  quasi  in  linea  collaterali, 
dum  huius  filii  sub  paterna  potestate  versabantur ;  3.°  inter  adoptantes  et  uxorem 
adoptati,  ac  vicissim  inter  adoptatum  et  uxorem  adoptantis,  quasi  in  linea  recta 
per  modum  affinitatis,  ut  constat  ex  declaratione  S.  Congr.  in  Hortana,  26  sept. 
1734  :  hoc  tertium  impedimentum  perpetuum  erat,  sicut  et  primum  (cfr.  Inst., 
lib.  1,  tit.  10). 

Non  tamen  vigebat  hoc  impedimentum  in  omnibus  nationibus,  sed  tantum  in 
illis  in  quibus  propriae  leges  retinebant  adoptionem,  quae  esset  quoad  substantiam 
conformis  adoptioni  perfectae  romanorum,  ad  quod  videbatur  sufficere  et  requiri  : 
a)  quod  adoptatus  (si  esset  minor)  transiret  in  potestatem  adoptantis,  et  b)  quod 
adoptio  perficeretur,  certa  iuris  sollemnitate,  v.  gr.  vel  rescripto  Principis,  vel  in¬ 
terventu  iudicis  competentis,  etc.  :  si  haec  habebantur,  ex  tali  adoptione  exsurge¬ 
bat  iure  canonico  impedimentum  cognationis  legalis  pro  illa  natione,  quamvis  ipsa 
lex  civilis  inter  effectus  adoptionis  hoc  impedimentum  non  recenseret;  secus,  non 
exsurgebat.  In  dubio.  Sedis  Apostolicae  authentica  declaratio  erat  necessaria.  Cfr. 
Wernz,  1.  c.,  n.  472,  praesert.  nota  57. 

Hinc  iure  hispano,  adoptio,  si  in  forma  a  lege  praescripta  fiebat,  gignebat 

tionem  Codicis  canonici  fuit  impedimentum  dirimens.  Codex  canoni¬ 
cus  non  modo  mutavit  ambitum  huius  impedimenti,  sed  etiam  illud 
reduxit  ad  naturam  impedimenti  mere  impedientis,  in  regionibus 
ubi  civiliter  est  impedimentum  mere  impediens;  ubi  vero  sit  dirimens 
civiliter,  etiam  canonice  dirimens  erit ;  denique  ubi  civiliter  non 
agnoscatur,  neque  canonice  vigebit. 

1050.  [  A)  Viget  hoc  impedimentum  ut  impediens,  iure 
venez.,  a.  77  (73),  inter  adoptantem  et  adoptatum  eiusque  descen¬ 
dentes  ;  inter  diversos  filios  adoptivos  eiusdem  adoptantis ;  in¬ 
ter  adoptatum  et  filios  supervenientes  adoptanti ;  inter  adoptan¬ 
tem  et  coniugem  adoptati ;  inter  adoptatum  et  coniugem  adop¬ 
tantis,  durante  adoptione.  Eodem  modo  viget  iure  gallico ,  a.  348. 
Cfr.  Allegre ,  Comment.  hui.  art. 

1051.  B)  Viget  ut  dirimens  iure  hisp.,  a.  84,  nn.  5.°  et  6.° 
Cod.  civ. :  l.°  Inter  adoptantem  et  adoptatum,  vel  inter  adop¬ 
tantem  et  coniugem  viduum  adoptati ;  inter  adoptatum  et  con¬ 
iugem  viduum  adoptantis ;  2.°  inter  descendentes  legitimos 
adoptantis  et  adoptatum,  durante  adoptione.  —  Iure  bol.,  a.  108  : 

1. °  Inter  adoptantem  et  adoptatum  huiusque  descendentes; 

2. °  inter  filios  adoptivos  eiusdem  adoptantis ;  3.°  inter  adopta¬ 
tum  et  alios  filios  quos  postea  habuerit  adoptans  ;  4.°  inter  adop¬ 
tatum  et  coniugem  adoptantis,  et  vicissim  inter  adoptatum  et 
consortem  adoptati  (1).  Iure  vero  brasil.,  a.  183,  constituit  im¬ 
pedimentum  dirimens  inter  adoptatum  et  adoptantem  eiusque 
coniugem,  aut  filium  supervenientem;  iure  coi.  (a.  140,  11.°), 
guat.  (a.  120,  5.°)  inter  adoptatum  et  adoptantem,  huiusve  vi¬ 
duam;  iure  per.,  a.  143,  inter  adoptatum  et  adoptantem  et  inter 
utrumque  et  coniugem  viduum  alterius.] 

1052.  Requisita  ad  adoptionem.  Adoptio  iure  hisp.  (cui  fere 
cohaerent  alii  codices)  fleri  debet  facultate  a  iudice  accepta,  in  qua 
constet  de  consensu  ipsius  adoptati,  si  sit  maior ;  vel  eorum  qui 
consensum  ad  matrimonium  ipsi  dare  deberent,  si  minor  sit ;  aut 
tutoris,  si  incapacitate  laboret ;  audito  fiscali  et  approbante  iudice 
adoptionem,  si  iuxta  leges  sit  facta,  et  ipsi  videatur  utilis  adoptato 
(a.  178). 

Nequeunt  adoptare  :  l.°  qui  non  sint  in  pleno  usu  iurium  civi¬ 
lium,  aut  non  compleverint  aetatem  quadraginta  et  quinque  anno¬ 
rum  (quinquaginta  ex  bras.,  a.  368),  aut  quorum  aetas  non  exce¬ 
dat  quindecim  annis  (octodecim  ex  bras.,  a.  369)  aetatem  adoptati; 
2.°  clerici ;  3.°  qui  descendentes  habeant  legitimos  aut  legitimatos ; 
4.°  tutor  respectu  pupilli,  donec  rationis  approbationem  perpetuam 


Impedimentum  dirimens.  Buccer.,  2,  n.  1011;  Alsina,  n.  709;  Ldpez  Peldez,  1.  c.,  §  XIV, 
pag.  70.  Cfr.  C.  civ.  hisp.,  aa.  154,  173-180.  Idem  videbatur  dicendum  ex  iure  bol.,  aa. 
179-187;  coi.,  aa.  269-280;  guat.,  aa.  267-283;  per.,  aa.  142,  269-283  C.  civ.,  et  a.  1424  seq. 
Cod.  process.  civ.;  phil.,  aa.  765-768  Cod.  process.  civ;  ven.,  aa.  267-282  (220-235% 
At  ex  iure  ur.,  aa.  224-232,  res  videbatur  saltem  dubia.  In  aliis  nationibus,  de  quibus 
dicimus  in  n.  1053,  neque  antea  vigebat  hoc  impedimentum,  neque  nunc  vigebit. 

(1)  Eodem  modo  ac  in  bol.  se  habet  hoc  impedimentum  iure  ilal.,  nn.  60  et  104. 

obtinuerit ;  5.°  coniux  sine  consensu  alterius  coniugis.  Duo  coniu- 
ges  possunt  eoniunctim  adoptare,  at  extra  hunc  casum  nemo  potest 
adoptari  nisi  ab  unica  tantum  persona  (aa.  173,  174). 

1053.  [  C)  Non  viget ,  ut  videtur,  neque  ut  impediens,  neque 

ut  dirimens,  iure  lusit.,  neque  iure  arg.-par.,  aeq.,  chil.,  cost., 
mex.,  nic.,  Salv.,  ur.  (a.  231).] 


CAPUT  XI 

DE  CONSENSU  MATRIMONIALI 

ARTICULUS  I.  —  Principia  generalia 

1054.  I.  Matrimonium  facit  partium  consensus  inter  per¬ 
sonas  habiles  legitime  manifestatus  ita  ut  hic  a  nulla  humana 
potestate  suppleri  valeat  (can.  1081,  §  1).  Vide  n.  928. 

Matrimonium  enim  nihil  aliud  est  nisi  ipse  contractus  matri¬ 
monialis  ad  dignitatem  sacramenti  evectus :  consensus  autem 
ad  essentiam  contractus  pertinet.  Unde  si  alterutra  vel  utraque 
pars,  dum  contrahit,  positivo  voluntatis  actu  excludat  matri¬ 
monium  ipsum,  aut  omne  ius  ad  coniugalem  actum,  vel  essen¬ 
tialem  aliquam  matrimonii  proprietatem  (n.  927,  IV),  invalide 
contrahit  (can.  1086,  §  2). 

Consensus  vero  debet  esse  : 

1. °  Mutuus;  consistit  enim  in  contractu,  qui  est  essentiali¬ 
ter  consensus  duorum,  seu  consensus  mutuus.  Unde  si  ex  una 
parte  deficiat,  nullum  erit  matrimonium,  ut  dictum  est. 

2. °  De  praesenti ,  quia  per  promissionem  de  futuro  fiunt 
tantum  sponsalia,  non  vero  matrimonium. 

3. °  Deliberatus  et  voluntarius;  quia  est  contractus  de  re 
gravi,  gravem  propterea  obligationem  inducens ;  nemo  autem 
censetur  obligationem  gravem  sibi  imponere,  nisi  libere  ac  ple¬ 
ne  consentiat.  Constat  ex  iure  canonico,  quod  invalidat  matri¬ 
monia  ex  metu  gravi  contracta,  ut  infra,  n.  1068  seq.,  dicetur. 

Unde  neque  hi  matrimonium  contrahere  valide  possunt, 
quorum  mens  in  actu  contractus  ita  impedita  est,  ut  eiusdem 
contractus  iura  et  obligationes  intelligere  nequeant  (cfr.  Acta, 
X,  pag.  518).  Requiritur  ut  contrahentes  in  actu  celebrationis 
matrimonii  ea  fruantur  advertentia,  quae  necessaria  est  ad  pec¬ 
catum  mortale  formaliter  constituendum  (ibid.)  (1). 

(1)  Cfr.  Acta,  1.  c.,  necnon  VII,  pag.  572  seq.,  circa  nullitatem  matrimonii  ex 
capite  amentiae.  Probata  amentia  ante  et  post  matrimonium,  praesumitur  non  de¬ 
fuisse  tempore  celebrationis  contractus  matrimonialis. 

4.°  Manifestatus  signis  externis;  quia  omnis  conventio  inter 
homines  aliquo  signo  externo  cognosci  debet :  conventio  enim 
mutuam  acceptationem  inter  contrahentes  necessario  supponit. 

II.  Consensus  matrimonialis  est  actus  voluntatis  quo  utra¬ 
que  pars  tradit  et  acceptat  ius  in  corpus,  perpetuum  et  exclu- 
sivum  in  ordine  ad  actus  'per  se  aptos  ad  prolis  generationem 
(can.  1081,  §  2). 

III.  Ut  matrimonialis  consensus  haberi  possit,  necesse  est 
ut  contrahentes  saltem  non  ignorent  matrimonium  esse  socie¬ 
tatem  permanentem  inter  virum  et  mulierem  ad  filios  procrean¬ 
dos  (can.  1082,  §  1). 

IV.  Haec  ignorantia  post  pubertatem  non  praesumitur 
(ibid. ,  §  2),  unde  in  foro  externo  probanda  erit. 

Nec  tamen  requiritur  ut  sponsi  cognoscant  naturam  copulae 
et  intendant  explicite  tradere  ius  ad  illam.  De  Spuet ,  De  spons, 
et  matr.,  n.  100;  Chelodi,  n.110;  Wernz-Vidal,  1.  c.,  n.  457. 

V.  Matrimonium  valide  contrahi  etiam  potest  sive  per  pro¬ 
curatorem,  sive  per  interpretem  (can.  1090,  1091). 

VI.  Ad  matrimonii  validitatem  requiritur  ut  partes,  dum 
consensum  exprimunt,  sint  praesentes  sive  per  se  ipsi  sive  per 
procuratorem  (can.  1088,  §  1). 

VII.  Etsi  matrimonium  invalide  ratione  extrinseci  impedi¬ 
menti  initum  fuerit,  consensus  praestitus  praesumitur  perseve¬ 
rare,  donec  de  eius  revocatione  constiterit  (can.  1093). 

1055.  Quaesita.  —  Quaer.  l.°  An  error  circa  matrimonii 
unitatem  vel  indissolubilitatem  aut  sacramentalem  dignitatem 
nullum  reddat  consensum  matrimonialem ? 

Resp.  l.°  Negative ,  si  fuerit  simplex ,  seu  concomitans,  etsi 
dederit  causam  contractui  (can.  1084).  Cfr.  Acta,  VI,  pag.  146; 
V,  pag.  312;  Wernz-Vidal,  vol.  5,  nn.  416,  492. 

Resp.  2.°  Affirmative,  si  quis  expresse  per  actum  voluntatis 
positivum  noluerit  consensum  praebere  nisi  sub  aliqua  ex  iis 
conditionibus  repugnantibus  essentiae  matrimonii. 


..  Etenim  Christus  Dominus,  contractum  matrimoniale  ad 

f/fui  i?1  sacramenti  elevans,  hunc  prorsus  indissolubilem  voluit 
(Matth.  19,  4  seq.  ;  et  Paul.,  1  Cor.  7,  10.  11),  et  ista  indis solubilitas 
na  ad  essentiam  matrimonii  Christiani  pertinet,  ut  (quando  per¬ 
fectum  sit,  seu  consummatum)  vel  indissolubile  sit,  vel  nullum. 
Qui  ergo  matrimonium  contrahere  sine  hac  qualitate  velint,  nihil 
omnino  faciunt,  cum  impossibile  sit  velle  matrimonium  et  simul 
nolle  id  quod,  ad  essentiam  matrimonii  pertinet  (cfr.  Grea.  IX 
cap.  7,  X,  h.  1. ;  Bened.  XIV,  De  Syn.  dioec.,  1.  13,  c.  22,  nn.  6,  7,  8).’ 
Quod  si  coniuges  versentur  in  errore  theorico  de  substantialibus 
bonis  matrimonii,  v.  gr  de  mdissolubilitate,  sed  neuter  det  con¬ 
sensum  voluntatis  dependenter  ab  illo  errore  theoretico,  matrimo¬ 
nium  est  validum,  nisi  aliud  obstet  impedimentum  canonicum 

(S.  C.  C.,  15  ian.,  13  april.  1724,  apud  Benedictum  XIV,  1.  c.,  nn.  4 
et  7).  Quae  doctrina,  cum  nitatur  iure  naturali,  etiam  infidelibus 
non  baptizatis  est  applicanda.  Cfr.  Sanchez,  De  matr.,  I.  5,  disp.  12; 
Wernz,  Ius  Decretal.,  t.  4,  n.  302,  in  fine. 

1057.  Hoc  autem  nullitatis  caput,  scilicet  voluntas  contra  in- 
dissolubilitatem  matrimonii,  a  iure  positivo  divino  praeceptam, 
ideoque  bonum  sacramenti  vocatam,  tale  est,  ut  ab  eo  nec  Ecclesia 
possit  dispensare...  ideoque  omnes  declarationes  vel  instructiones 
generales  ab  Ecclesia  circa  hanc  materiam  variis  temporibus  datae, 
ita  prorsus  intelligendae  sunt,  ut,  qui  actu  quodam  positivo  volun¬ 
tatis  in  matrimonii  celebratione  indis  solubilitatem  excludat,  con¬ 
tractum  irritum  efficiat ;  sive  hic  voluntatis  actus  conditio  sit  vel 
propositum;  sive  in  pactum  deducatur,  sive  non;  sive  sit  etiam 
simplex  intentio,  sive  alteri  parti  manifestata,  vel  non ;  sive  ex¬ 
pressa,  vel  tantum  in  mente  retenta. 

1058.  Quoniam  vero  in  foro  externo  omne  factum  recte  factum 
praesumitur,  donec  contrarium  probatum  sit  (et  praesertim  matri¬ 
monium,  quod  speciali  gaudet  favore  iuris),  patet  quod  in  foro 
externo  nequeat  declarari  nullum,  propter  voluntatem  in  contra¬ 
hentibus  sacramenti  bono  contrariam,  nisi  haec  certa  sit  et  pro¬ 
bata.  Nec  circa  bonum  sacramenti  recurrit  distinctio,  quae  datur 
pro  ceteris  bonis  matrimonio  essentialibus,  scilicet  pro  bono  prolis 
et  pro  bono  fidelitatis,  quorum  exclusio  nullum  reddit  matrimo¬ 
nium,  si  sit  de  obligatione  non  sumenda,  non  vero  si  sit  tantum  de 
non  adimplenda. 

Haec  omnia  certa  tecta  que  in  iure  sunt,  ab  omnibus  melioris 
notae  auctoribus  longe  lateque  probata,  et  a  Nostro  Sacro  Tribu¬ 
nali  non  semel  sancita  (cfr.  Sent.  Neo-Eboracen.,  coram  (Cattani) 
Ponente,  diei  1  martii,  1913).  S.  Rot.  Rom.,  17  apr.  1915  (Acta,  VII, 
pag.  451,  452). 

1059.  Quaer.  2.°  An  scientia  aut  opinio  nullitatis  matri¬ 
monii  necessario  excludat  consensum  matrimonialem? 

Resp.  Negative  (can.  1085).  Fieri  namque  potest  ut  quis,  non 
obstante  illa  opinione  aut  scientia,  putet  se  posse  contrahere 
matrimonium  validum  saltem  iuxta  legem  naturalem,  idque 
velit.  Ergo,  si  revera  a  parte  rei  non  detur  impedimentum 
quod  ille  putabat,  matrimonium  erit  validum ;  si  revera  adsit 
impedimentum  iuris  ecclesiastici,  adhuc  consensus  ille  perseve¬ 
rans  poterit  sanari  in  radice.  Vide  nn.  996  et  1133,  q.  4.°  (1). 

1060.  Quaer.  3.°  An  et  quatenus  sit  validum  matrimonium 
initum  sub  conditione? 

Resp.  Conditio  semel  apposita  et  non  revocata: 

l.°  Si  sit  de  futuro  necessaria ,  vel  impossibilis,  vel  turpis, 
sed  non  contra  matrimonii  substantiam ,  pro  non  adiecta  ha¬ 
beatur  (2). 


(1)  Cfr.  Wemz-Vidal,  1.  c.,  n.  493;  Vlaming,  n.  531. 

(2)  Unde,  si  conditio  turpis  non  repugnp.t  substantiae  matrimonii :  1.”  Censetur 
validum  in  /oro  externo,  quia  in  eo  conditio  pro  non  adiecta  habetur.— 2.”  Contro- 
vertitur  quoad  forum  internum,  sicut  in  ceteris  contractibus.  Ordinarie  tamen  non 

2. °  Si  de  futuro  contra  matrimonii  substantiam ,  illud  red¬ 
dit  invalidum  (1). 

3. °  Si  de  futuro  licita ,  valorem  matrimonii  suspendit. 

Unde :  a)  non  perficitur  matrimonium,  donec  conditio  im¬ 
pleatur  :  quia  contractus  transferre  debet  ius  mutuum  in  cor¬ 
pora  de  praesenti ,  ut  supra  dictum  est.  —  b)  Impleta  autem 
conditione,  valet  matrimonium  absque  novo  consensu ,  siqui¬ 
dem  contractus  conditionatus,  adimpleta  conditione  transit  in 
absolutum,  et  eo  ipso  valet  ratione  sacramenti,  quia  inter  Chris¬ 
tianos  contractus  matrimonii  a  sacramento  disiungi  nequit. 
Vide  n.  272,  q.  5.° 

Quid  vero,  si  antequam  adimpleatur  conditio,  alterutra  pars 
revocaverit  consensum?  —  Procul  dubio  non  habetur  matrimo¬ 
nium,  etsi  illicite  revocetur  consensus. 

4. °  Si  de  praeterito ,  vel  de  praesenti ,  matrimonium  erit  va¬ 
lidum,  vel  non  (2),  prout  id,  quod  conditioni  subest,  exsistit,  vel 
non  (can.  1092).  Ratio  est,  quia  consensus  ille  conditionatus  sta- 
tim  transit  in  absolutum,  si  verificatur  conditio,  et  proinde  nihil 
deest  valori  sacramenti  (3).  — Non  licet  tamen  consummare 
matrimonium  nisi  post  acceptam  notitiam  purificatae  conditio¬ 
nis  ;  secus  in  periculo  fornicationis  se  constituerent. 

Quaer.  4.°  An  sit  licitum  contrahere  cum  consensu  condi- 
tionato ? 

Resp.  Neg.  Talis  modus  contrahendi  est  illicitus,  praeser¬ 
tim  si  conditio  sit  de  futuro ,  nisi  forte,  ut  habet  S.  Alph.,  n.  892, 
adsit  urgentissima  causa.  Ratio  est,  quia  multa  ac  gravia  in- 


censetur  conditio  sine  qua  non,  sed  merum  propositum  aut  promissio  a  contractu 
matrimonii  independens,  ac  proinde  consensus  non  iudicatur  tali  conditione  sus¬ 
pensus,  nisi  de  hoc  omnino  constet,  ut  dictum  est  in  resp.  1.*  S.  Alph.,  n.  891. 

(1)  Nempe,  si  conditio  haec  repugnet  substantiae  seu  essentiae  matrimonii,  tri¬ 
plici  nempe  eiusdem  bono,  id  est  •  1."  bono  sacramenti,  2.‘  bono  fidei,  3.*  bono 
prolis;  quod  fieret,  si  sponsi  contrahendo  matrimonium,  perpetuitatem  in  matrimo¬ 
nio,  fidelitatem  in  coniugio,  aut  generationem  prolis  (aliter  quam  per  reciprocam 
promissionem  servandi  continentiam)  excluderent.  Sed  ad  hoc  requiritur  ut  huius- 
modi  conditio  expresse  apponatur,  vel  ut  sponsi  non  aliter  se  obligare  animo  inten¬ 
dant.  Validum  autem  erit  matrimonium,  si  haec  conditio  se  habeat  cohcomitanter, 
et  ideo  non  sit  motivum  cur  contrahatur  matrimonium,  et  alioqui  adsit  voluntas 
aliqua  generalis  valide  contrahendi  (Acta,  IV,  pag.  146;  V,  pag.  312). 

(2)  S.  R.  Rota,  11  aug.  1921,  nullum  declaravit  quoddam  matrimonium  contractum 
sub  conditione  de  praesenti  sine  qua  non,  quod  scilicet  sponsus  libertatem  relinqueret 
sponsae  adimplendi  obligationes  suas  religiosas.  Promisit  ille,  sed  ex  sua  agendi 
ratione  Tribunal  intellexit  promissionem  fuisse  fictam  (Acta,  XIV,  pag.  512  seq.). 
Bene  notetur  conditionem  appositam  fuisse  de  praesenti,  si  tu  assumis  obligationem 
relinquendi  mihi  libertatem,  etc. ;  non  vero  de  futuro,  si  tu  de  facto  in  posterum 
relinquis  mihi  Ubertatem,  secus  dissolvetur  nostrum  matrimonium.  Sub  hac  ultima 
conditione  nec  matrimonium  contrahi  potuisset  nec  multo  minus  consummari : 
nunquam  enim  adimpleta  conditione  constaret.  Matrimonium  sub  illa  conditio¬ 
ne  de  praesenti  validum  fuisset,  si  sponsus  sincere  voluisset  obligationem  illam 
assumere,  etsi  postea  eam  non  Implevisset. 

.(3)  Vide  S.  Alph.,  n.  800. 

commoda  ex  tali  modo  contrahendi  subsequi  facile  possunt, 
nempe  scandalum,  iurgia,  ambages,  difficultates,  etc.  (1). 

1061.  N.  B.  l.°  Disputatur  inter  auctores  an  matrimonium  con¬ 
tractum  cum  reciproca  promissione  servandi  continentiam  sit  vali¬ 
dum.  Affirmativam  sententiam  tuentur  inter  alios  Ball.-P.,  vol.  6, 
n.  231;  Palmieri,  De  matr.,  th.  3;  Gasparri,  n.  858  (qui  putat  ita 
contraxisse  B.  M.  V.  et  S.  Ioseph) ;  Pesch,  n.  752 ;  Genicot,  n.  459. 

Ita  videtur  dicendum,  si  volunt  revera  transferre  dominium  in 
proprium  corpus  in  ordine  ad  generationem,  simulque  volunt  se 
ligare  ex  religione  ad  non  utendum  hoc  iure.  Secus  esset,  si  tale 
dominium  transferre  nollent. 

2.°  Quoad  matrimonium  Virginis  Mariae  cum  S.  Ioseph  haec 
scribit  Sudrez  (In  3,  q.  29,  disp.  7,  sect.  1,  n.  2)  :  «Dicendum  est 
B.  Virginem  verum  ac  proprium  matrimonium  ratum  cum  S.  Ioseph 
contraxisse.  Hanc  veritatem  esse  de  fide  docent  omnes  theologi». 
Sanchez  defendit  hanc  doctrinam,  non  ut  de  fide ,  sed  ut  certam 
omnino  (1.  2,  d.  28).  Et  Bened.  XIV  (De  Syn.,  lib.  13,  c.  22,  n.  13): 
«Qui  affirmant  B.  Virginis  matrimonium  cum  S.  Ioseph  in  solis 
sponsalibus  constitisse,  id  temere  falsoque  opinantur.  Itaque  pro 
certo  tenendum  est...,  matrimonium  inter  eos  contractum  fuisse  ve¬ 
rum  et  ratum»  (2). 

1062.  Quaer.  5.°  Quid  agendum ,  si  quis  dicat  se  ficte  con¬ 
sensisse? 

Resp.  l.°  Quoad  forum  externum ,  internus  animi  consensus 
semper  praesumitur  conformis  verbis  vel  signis  in  celebrando 
matrimonio  adhibitis  (can.  1086,  §  1).  Unde  fides  ei  non  adhi¬ 
betur,  nisi  ex  circumstantiis  pateat,  illum  aut  dolo  fuisse  decep¬ 
tum,  aut  gravi  metu  inductum  ad  contrahendum,  etc.  (3). 
Aliquando  tamen  ex  unius  agendi  ratione  probatur  hunc  ficte 
consensisse,  et  matrimonium  declaratur  nullum  instante  com- 
parte  (4). 

Resp.  2.°  Quoad  forum  internum ,  qui  asserit  se  ficte  consen¬ 
sisse,  obligandus  est:  l.°  ad  abstinendum  a  debito  petendo  et 
reddendo,  donec  vere  consenserit ;  2.°  ordinarie  etiam  ad  con¬ 
sensum  verum  ponendum,  ut  sic  iniuriam  comparti  illatam  re¬ 
paret,  quae  aliter  vix  reparari  potest :  etenim  cum  in  foro  ex¬ 
terno  difficillime  fictio  probari  queat,  pars  decepta  alias  inire 
nuptias  prohiberetur.  - —  Dico  ordinarie ,  quia  si  compars  sepa¬ 
rationi  consentiat,  vel  ipse  ad  contrahendum  coactus  fuerit,  vel 
aliud  validum  inierit  iam  matrimonium,  vel  fraus  fuerit  mu¬ 
tua,  vel  fictio  omnino  fuerit  manifesta,  ita  ut  altera  pars  decep- 


(1)  Ita  communiter  theologi. 

(2)  Vide  Pesch ;  nn.  732,  740;  Rosset,  1.  c.,  n.  259  &eq. ;  Wernz,  Ius  Decretal., 
vol.  4,  n.  302,  nota  40. 

(3)  Cfr.  S.  Rota  R.,  in  pluribus  causis  apud  Acta,  VIII,  pag.  28  seq. 

(4)  Ofr.  S.  Rota  R.,  Mq,§silien.,  1  iul.  1911 :  Acta,  III,  pag.  525  seq. 

tionem  sibi  potius  quam  alteri  tribuere  debeat,  consensum  sup¬ 
plere  non  tenetur  (1). 

Ceterum  coniux,  qui  verum  assensum  posuit,  non  obligatur 
credere  alteri  asserenti  se  ficte  consensisse,  etsi  id  iuramento 
firmaret ;  ideoque  licite  debitum  peteret,  donec  defectus  con¬ 
sensus  evidenter  probaretur  (2). 

Quaer.  6.°  An  requiratur  consensus  parentum  ad  validita¬ 
tem  vel  liceitatem  contractus  matrimonialis ? 

Resp.  l.°  Quoad  validitatem ,  neg.  prorsus;  quia  consensus 
parentum  nec  iure  naturali,  nec  positivo  requiritur.  Ac  l.°  non 
iure  naturali;  quia  contrahentes  habent  potestatem  in  proprium 
corpus,  nec  parentes  habent  potestatem  in  corpus  filiorum  suo¬ 
rum  in  ordine  ad  matrimonium  ;  secus  enim  matrimonia  eorum 
irritare  possent  sive  iuste  sive  iniuste,  quod  omnino  repugnat, 
et  sensui  communi  hominum  adversatur.  —  2.°  Nec  iure  posi¬ 
tivo ;  nam  Cone.  Trid.,  sess.  24,  c.  1,  anathemate  percussit  eos 
qui  falso  affirmant  matrimonia  a  filiisfamilias  sine  consensu 
parentum  contracta  irrita  esse,  et  parentes  ea  rata  vel  irrita  fa¬ 
cere  posse.  Quod  si  lex  civilis  consensum  parentum  requirit  ad 
valorem  matrimonii,  eius  vis  non  extenditur  nisi  ad  effectus 
mere  civiles.  Ita  communiter  omnes  theologi  catholici. 

Resp.  2.°  Quoad  liceitatem ,  affirm, -.,  gener atim  loquendo. 
Constat  l.°  ex  iure  naturali;  quia  filii  debent  parentibus  hono¬ 
rem,  reverentiam  et  obsequium,  praesertim  in  iis  quae  totam 
familiam  spectant,  cuiusmodi  est  matrimonium,  ex  quo  saepis¬ 
sime  pendent  honor  et  pax  familiarum,  etc. ;  2.°  ex  Concilio 
Tridentino  (ibid. ) ,  ubi  dicitur:  Sancta  Dei  Ecclesia  illa  (matri¬ 
monia  sine  consensu  parentum  inita)  semper  detestata  est  atque 
prohibuit ;  3.°  ex  Codice  canonico,  can.  1034,  ut  dicitur  infra, 
q.  8.°  Cfr.  C.  Plen.  Amer,  lat.,  n.  594 ;  C.  Manii.,  n.  706. 

Quaer.  7.°  An  filii  aliquando  invitis  parentibus  matrimo¬ 
nium  contrahere  licite  possint ? 

Resp.  Affirm.,  si  parentes  iniuste  consensum  recusent.  Ve¬ 
rum,  cum  hac  in  re  facile  filiifamilias  sibi  fucum  faciant,  ante¬ 
quam  nuptias  celebrent,  consulere  debent  viros  prudentes  et 
praesertim  confessarios,  ne  in  re  tam  gravi  tantisque  plena  pe¬ 
riculis  imprudenter  agant  proprio  iudicio  confidentes. 

Quaer.  8.°  Quid  agendum  confessario  vel  parocho,  quando 
filiifamilias  invitis  parentibus  matrimonium  inire  volunt ? 

Resp.  l.°  Quoad  confessarium,  generatim  loquendo  partes 


(1)  Decretal.,  4,  tit.  De  conditionibus,  cap.  ult.  Cfr.  S.  C.  Cone.,  7  mart  1885- 

Acta  S.  S.,  vol.  25,  pag.  14  seq. 

(2)  S.  C.  Cone.,  24  febr.  1720.  Cfr.  Gury-Dumas ,  h.  1.;  Rosset,  1.  c.,  n  112-  Gaa- 

parri,  1.  c.,  n.  798.  ’ 

parentum  pro  virili  tueri  debet ;  ipsis  enim  generatim  prae¬ 
sumptio  favere  censetur.  Attamen,  si  filii  gravi  ratione  ducti, 
legalibus  servatis  conditionibus,  in  matrimonio  ineundo  persi¬ 
stant,  inquietandi  non  videntur.  Ita  communiter  cum  Gousset. 

Resp.  2.°  Quoad  -parochum ,  filiosfamilias  graviter  hortari 
debet,  ne  nuptias  ineant  insciis  aut  rationabiliter  invitis  paren¬ 
tibus  ;  quod  si  abnuerint,  eorum  matrimonio  assistere  nequit, 
nisi  consulto  prius  loci  Ordinario  (can.  1034). 

1063.  Quaer.  9.°  An  consensus  verbis  exprimi  debeat ? 

Resp.  l.°  Affirmative ,  ad  liceitatem,  si  partes  loqui  possint 

(can.  1088,  §  2) ;  nec  aequipollentia  signa  adhibere  ipsis  licet 
(ibid.) . 

Resp.  2.°  Negative ,  ad  validitatem. 

1064.  Quaer.  10.  Quaenam  conditiones  requiruntur  ad  ma¬ 
trimonium  per  procuratorem  contrahendum ? 

Resp.  l.°  Ut  matrimonium  per  procuratorem  valide  ineatur, 
requiritur  mandatum  speciale  ad  contrahendum  cum  certa  per¬ 
sona,  subscriptum  a  mandante,  et  vel  a  parocho  aut  Ordinario 
loci  in  quo  mandatum  fit,  vel  a  sacerdote  ab  alterutro  delegato, 
vel  a  duobus  saltem  testibus  (can.  1089,  §  1). 

2. °  Si  mandans  scribere  nesciat,  id  in  ipso  mandato  adno- 
tari  debet,  et  alius  addi  testis,  qui  scripturam  ipse  quoque  sub¬ 
signet ;  secus  mandatum  irritum  est  (ibid.,  §  2)  (1). 

3. °  Si,  antequam  procurator  nomine  mandantis  contraxe¬ 
rit,  hic  mandatum  revocaverit ,  aut  in  amentiam  inciderit ,  in¬ 
validum  est  matrimonium,  licet  sive  procurator  sive  alia  pars 
contrahens  haec  ignoraverint  (ibid.,  §  3) 

4. °  Ut  matrimonium  validum  sit,  procurator  debet  munere 
suo  per  se  ipse  fungi  (ibid.,  §  4). 

N.  B.  Praeterea  servari  debent  (ad  liceitatem)  statuta  dioe- 
cesana  desuper  addita  (ibid.,  §  1)  (2). 

Quaer.  11.  An  parocho  liceat  assistere  matrimoniis  per  pro¬ 
curatorem  aut  per  interpretem  contrahendis ? 

Resp.  Negative:  a )  nisi  adsit  iusta  causa,  et  de  authenticitate 
mandati  vel  de  interpretis  fide  dubitari  nullo  modo  liceat; 
b)  praehabita,  si  tempus  suppetat,  Ordinarii  licentia  (can.  1091). 

ARTICULUS  II.  —  De  errore  circa  personam,  aut  eius 

CONDITIONEM  SERVILEM 

1065.  I.  Error  circa  personam  invalidum  reddit  matrimo¬ 
nium  (can.  1083,  §  1). 

(1)  Notandum  est  conditiones  sub  resp.  1.*  et  2."  easdem  esse  ac  illas  praescriptas 
pro  sponsalibus  n.  932.  I  et  II,  quare  nullitates  illic  ad  notas  valere  etiam  hic. 

(2)  Cfr.  Ferveres,  Derecho  sacram.,  n.  661, 

Ferrrrks/Theol.  —  Tona.  II 

II.  Error  circa  qualitatem  ; personae ,  etsi  det  causam  con¬ 
tractui,  matrimonium  non  irritat. 

Excipe:  a)  Si  error  qualitatis  redundet  in  errorem  personae. 
—  b)  Si  persona  libera  matrimonium  contrahat  cum  persona 
quam  liberam  putat,  cum  contra  sit  serva ,  servitute  proprie 
dicta  (ibid.,  §  2,  l.°,  2.°).  —  c)  Si  consensus  datus  sit  sub  condi¬ 
tione  qualitatis,  quae  desit. 

Ratio  primi  est,  quia  haec  persona  est  obiectum  substantiale 
contractus ;  ergo  illa  deficiente,  deest  substantialiter  consensus 
matrimonialis.  - —  Ratio  secundi  est,  quia  qualitas  per  se  acci- 
dentaliter  se  habet  respectu  ipsius  obiecti.  Alioqui  vix  unquam 
constare  posset  de  validitate  matrimonii. 

1066.  Quaesita.  —  Quaer.  l.°  Quinam  error  qualitatis  dici¬ 
tur  redundare  in  personam ? 

Resp.  Error  qui  versatur  circa  qualitatem :  a)  plane  singula¬ 
rem  atque  individualem  personae,  b)  ab  errante  sub  alio  re¬ 
spectu  non  cognitae ,  et  c)  directe  et  exclusive  tantum  ratione 
illius  qualitatis  individualis  expetitae  sive  intentae,  v.  gr.  here¬ 
dis  universalis  viri  cuiusdam  praepotentis  (1). 

Quaer.  2.°  Quo  iure  dirimat  matrimonium  error  circa  condi¬ 
tionem  servilem ? 

Resp.  Certe  dirimit  saltem  iure  ecclesiastico,  tum  in  nova 
disciplina  (can.  1083,  §  2,  2.°),  tum  in  antiqua  ( Decretal .,  lib. 
IV,  tit.  9,  cap.  2  et  4).  Disputari  potest  an  etiam  dirimat  iure 
naturali,  cum  dominium  coniugis  liberi  in  corpus  servi  valde 
imminuatur  ex  conditione  servili.  Hoc  impedimentum  locum 
non  habet  amplius  in  Europa,  America  latina  et  insulis  Philip- 
pinis,  ubi  servitus  penitus  exstincta  est. 

1067.  Resolves.  —  l.°  Si  quis  putet  contrahere  nuptias  cum 
Anna ,  et  ducat  Agatham,  invalidum  est  matrimonium.  Secus, 
si  putans  se  duxisse  puellam  nobilem,  divitem,  virginem,  paci¬ 
ficam,  e  contrario  plebeiam,  pauperem,  corruptam,  rixosam 
eam  inveniat.  Vide  tamen  n.  1065,  II,  c). 

2.°  Validum  est  matrimonium,  si  quis  ducat  viduam,  pu¬ 
tans  se  ducere  caelibem,  etiamsi  per  fraudem  in  hunc  errorem 
inductus  fuerit ;  nam  fraus  inducit  quidem  obligationem  repa¬ 
randi  iniuriam,  non  autem  efficit  ut  consensus  non  versetur  cir¬ 
ca  substantiam  rei,  de  qua  agitur.  Immo  hoc  valet,  licet  certo 
contrahere  noluisset,  si  prius  eam  viduam  esse  novisset ;  non 
enim  ad  id  quod  forte  vel  etiam  certo  quis  facturus  fuisset, 
sed  ad  id  quod  reapse  fecit,  attendendum  est.  Vide  tamen 
n.  1065,  II,  c). 

(1)  Wernz,  vol.  4,  n.  243  seq. ;  Wernz-Vidal,  1,  <?,  n,  465.  Cfr.  Acta,  V,  pag.  46,  374, 
etiam  sanphez,  lRj.  7,  d,  18,  n.  38, 

3.°  Valide  contrahit  puella  nobilis  cum  viro  vago,  qui  falso 
se  iactat  nobilem  et  bonorum  multorum  possessorem,  idque 
falsis  testimoniis  probat.  Sed  mulier  illa  non  tenetur  cum  ipso 
cohabitare,  et  divortium  perpetuum  quoad  torum  et  habita¬ 
tionem  statim  facere  potest.  S.  Alph.  et  alii  omnes.  Vide  tamen 
n.  1065,  II,  c). 

ARTICULUS  III.  —  De  vi  seu  metu 

1068.  Quid  sit  vis,  quid  vero  metus  dictum  est  in  vol.  1, 
nn.  70  seq.,  74  seq.  Vide  etiam  ibi,  nn.  648,  915  seq. 

Principia.  —  I.  Invalidum  est  matrimonium  initum  ob  vim 
vel  metum  gravem  ab  extrinseco  et  iniuste  incussum,  a  quo  ut 
quis  se  liberet,  eligere  cogatur  (1)  matrimonium  (can.  1087,  §  1). 

II.  Nullus  alius  metus,  etiamsi  det  causam  contractui,  ma¬ 
trimonii  nullitatem  secumfert  (ibid.,  §  2). 

Non  constat  utrum  metus  gravis  dirimat  matrimonium  etiam 
ex  iure  naturae ;  ideoque  non  constat  utrum  validum  sit,  an 
nullum  matrimonium  initum  sub  metu  gravi  inter  infideles. 

1069.  Quaeres.  Quid  requiritur  ut  metus  revera  censeatur 
gravis ? 

Resp.  Requiritur  ut  malum  instans  vel  futurum,  sit  revera 
grave  pro  illa  persona  quae  illud  patitur,  et  ut  haec  persona 
persuasum  habeat  illud  malum  sibi  revera  imminere.  Gaspa- 
rri,  n.  816. 

1070.  Resolves.  —  l.°  Metus  levis,  etiam  iniustus,  matrimo¬ 
nium  non  dirimit.  —  Ratio  est:  l.°  quia  metus  levis  non  cen¬ 
setur  graviter  et  efficaciter  in  consensum  influere ;  2.°  quia  ex 
iure  positivo  solus  metus  gravis  irritum  facit  matrimonium ; 
3.°  quia  secus  innumera  matrimonia  fierent  irrita  maximo  so¬ 
cietatis  detrimento. 

2. °  Metus  etiam  relative  gravis  dirimit  matrimonium. 

3. °  Metus  reverentialis  tunc  solum  dirimere  matrimonium 
videtur,  cum  sit  relative  saltem  gravis. 

4. °  In  dubio  an  metus  sit  gravis ,  iudicandum  omnino  est 
pro  valore  matrimonii.  Cfr.  n.  2,  V. 

5. °  Impedimentum  vis  et  metus,  cum  probabiliter  sit  iuris 
naturalis,  dispensatione  non  tollitur,  sed  opus  est  ut  causa 
metus  tollatur. 

(1)  Quod  metus  debeat  esse  directe  incussus  ad  extorquendum  consensum  dicunt, 
etiam  post  Oodicem,  De  Smet,  n.  537;  Tanquerey ,  n.  941;  Vlaming,  n.  539;  1 Ver-nz- 
Vidal,  vol.  5,  n.  501;  Aertnys-Damen,  n.  823;  Marc-Gestermann,  n.  2002;  Noldin, 
n.  616;  G6nicot-Salsm.,  n.  463;  Blat,  pag.  621-623;  Illa,  EI  amigo  dei  pArroco  filipino, 
n.  240;  PriXmer,  n.  795.  Contra  Chelodi,  n.  119,  et  Capello,  n.  606,  Cfr.  Feneres,  Derecho 
sacr.,  n.  658. 

6.°  Sublata  causa  metus ,  si  impedimentum  est  occultum , 
convalidari  matrimonium  potest  per  consensum  liberum  illius 
qui  metum  passus  est,  dummodo  perseveret  consensus  alterius 
partis,  nec  opus  est  iterum  accedere  ad  parochum.  Vide  infra, 
n.  1125,  resp.  2.°,  b)  (1). 


CAPUT  XII 

DE  FORMA  CELEBRATIONIS  MATRIMONII 


Sub  hac  denominatione  de  forma  celebrationis  matrimonii 
complectitur  Codex  canonicus  id  quod  antea  auctores  denomi¬ 
nare  consueverant  impedimentum  clandes Imitatis .  Haec  mate¬ 
ria  regulabatur  celeberrimo  cap.  Tametsi  Cone.  Tridentini, 
quod  ex  parte  correxit  decretum  Ne  temere  S.  C.  Cone.,  datum 
die  2  aug.  1907,  cui  substantialiter  cohaeret  Codex  canonicus. 

ARTICULUS  I.  —  De  forma  generali  valide  et  licite 

CONTRAHENDI  MATRIMONIUM 

1071.  I.  Ea  tantum  matrimonia  valida  sunt,  quae  contra¬ 
huntur  coram  parocho,  vel  loci  Ordinario,  vel  sacerdote  ab  al¬ 
terutro  delegato,  et  duobus  saltem  testibus,  secundum  tamen 
regulas  in  canonibus  sequentibus  expressas,  et  salvis  exceptio¬ 
nibus  de  quibus  in  can.  1098,  1099  (can.  1094). 

II.  Parochus  et  loci  Ordinarius  valide  matrimonio  adsi- 
stunt : 

1. °  A  die  tantummodo  adeptae  canonicae  possessionis  be¬ 
neficii,  vel  initi  officii,  nisi  per  sententiam  fuerint  excommu¬ 
nicat!,  vel  interdicti,  vel  ab  officio  suspensi,  aut  tales  declarati. 
Vide  tamen  n.  1078,  resol.  4.° 

2. °  Intra  limites  dumtaxat  sui  territorii,  in  quo  matrimo¬ 
niis  nedum  suorum  subditorum,  sed  etiam  non  subditorum 
valide  adsistunt. 

T°  Dummodo  neque  vi  neque  metu  gravi  constricti  (2)  re¬ 
quirant  excipiantque  contrahentium  consensum  (can.  1095,  §  1). 

III.  Parochus  et  loci  Ordinarius  qui  matrimonio  possunt 
valide  assistere,  possunt  quoque  alteri  sacerdoti  licentiam  dare 


(1)  Bened.  XIV,  Inst.  87,  n.  62 ;  Sdnchez,  1.  2,  d.  36,  n.  2 ;  1.  4,  d.  18,  n  2  •  Wemz 
Ius  Decretal.,  vol.  4,  n.  268;  Wernz-Vidal,  1.  c.,  nn.  499  seq. 

(2)  Valide  tamen  assisteret  dolo  deceptus,  Ctr,  Term.-Cmts.,  n,  394 ;  Capello, 

ut  intra  fines  sui  territorii  matrimonio  valide  assistat  (ibid., 
§  2)  (1).  Cfr.  Ferreres ,  Derecho  sacram.,  n.  686  seq. 

1072.  IV.  Licite  autem  adsistunt : 

1. °  Constito  sibi  legitime  de  libero  statu  contrahentium, 
servatis  de  iure  servandis  (2). 

Ordinarii  in  parochorum  memoriam  revocare  satagant  haud  li¬ 
cere  ipsis  adstare  matrimonio,  ne  praetextu  quidem  et  intentione 
avertendi  fideles  a  turpi  concubinatu,  aut  praecavendi  scandalum 
coniugii,  quod  vocant,  civilis,  nisi  constito  sibi  legitime  de  libero 
statu  contrahentium,  servatis  de  iure  servandis  (can.  1020,  et  1097, 
§  1,  n.  1,  Cod.  iur.  c-an.),  iidemque  moneantur  ne  omittant,  ad  nor¬ 
mam  can.  1021,  baptismi  testimonium  a  contrahentibus  exigere,  si 
hic  in  alia  paroecia  fuerit  illis  collatus  (Instr.  S.  C.  de  Sacr.,  4  iul. 
1921 :  Acta,  XIII,  pag.  348). 

2. °  Constito  insuper  de  domicilio  vel  quasi-domicilio,  vel 
menstrua  commoratione,  aut,  si  de  vago  agatur,  actuali  com¬ 
moratione  alterutrius  contrahentis  in  loco  matrimonii  (3).  Vide 
dicta  n.  942,  q.  l.°,  de  vagis  et  emigrantibus. 

3. °  Quae  (dicta  sunt  2.°)  si  deficiant,  ut  licite  matrimonio  in 
suo  territorio  adsit  parochus  vel  loci  Ordinarius,  indiget  licen¬ 
tia  parochi  vel  Ordinarii  domicilii  vel  quasi-domicilii,  aut  men¬ 
struae  commorationis  alterutrius  contrahentis,  nisi  a)  de  vagis 

(1)  1.*  a)  In  antiqua  disciplina  (cap.  Tametsi )  valide  assistebat  parochus  tantum, 
vel  Ordinarius  -proprius  alterutrius  contrahentium  ratione  domicilii  aut  quasi-domi¬ 
cilii,  et  ubique  valide  assistebant;  non  autem  parochus  commorationis  menstruae. 

b)  Parochus  qui  valide  assistere  poterat,  etiam  licite  assistebat. 

c)  In  antiqua  disciplina  cap.  Tametsi  (Ferreres,  1.  c.,  n.  247),  parochus  suspensus 
ah  officio  et  beneficio,  publice  schismaticus  aut  haereticus,  non  assistebat  valide 
saltem  iuxta  plurium  sententiam.  Cfr.  Rosset,  n.  2207 ;  Vernz,  n.  276 ;  Mare,  n.  2073. 
In  disciplina  decr.  Re  temere  parochus  semper  assistebat  valide,  nisi  publico  decreto 
nominatim  fuerit  excommunicatus  vel  ab  officio  suspensus. 

d)  In  nova  disciplina  Codicis  et  decr.  Ne  temere,  iure  communi  praefertur  quoad 
liceitatem  parochus  sponsae.  —  Et  in  antiqua,  etiam  communiter  praeferebatur,  fere 
ubique,  sed  iure  particulari.  Bened.  XIV,  Inst.  33;  Cone.  Prov.  Vallisolet.,  p.  3,  tit.  8, 
n.  16;  Syn.  dioeces.  S.  Iacobi  Chilen.,  a.  1609  (ann.  1895);  Giovine,  §  212,  n.  5;  Rosset, 
De  matr.,  n.  2149;  Berardi,  Praxis  conf.,  4,  n.  869  ;  0’Callaghan,  Practica  parroqulal, 

р.  3,  c.  1;  Constantini,  Instit.  theol.  mor.,  vol.  3,  n.  885.  Vide  tamen  Aichner,  Comp. 
iur.  eccl.,  §  192,  nota  5. 

2. -  Quoad  matrimonia  ez  inopinato  contracta.  In  antiqua  disciplina,  ante 
decr.  Ne  temere,  valide  assistebat  parochus  etiam  non  rogatus,  per  vim  detentus, 
etiam  nolens  audire  nec  videre ;  sed  satis  erat  ut  contrahentes,  dum  consensum  ex¬ 
primebant,  ipsi  parocho  significarent  aliquo  modo,  v.  gr.  nutu,  modulo  vocis,  etc., 
se  eum  ut  testem  habere  velle  :  unde  valida  erant  matrimonia  ex  inopinato  contrac¬ 
ta.  Bened.  XIV,  De  Synodo,  1.  13,  c.  23,  nn.  1,  11;  S.  Alph.,  n.  1092. 

3. "  Quoad  vagorum  matrimonia.  In  antiqua,  vagi  probabiliter  contrahere 
poterant  coram  quolibet  parocho,  etiam  extra  ipsius  territorium.  Sdnchez,  lib.  3, 

с.  25,  n.  11  seq. ;  Salmant.,  lib.  8,  n.  37 ;  S.  Alph.,  lib.  6,  n.  1089.  —  In  nova,  certum 
est  valide  posse  contrahere  coram  quolibet  parocho,  sed  intra  limites  ipsius  ter¬ 
ritorii  tantum.  Vide  n.  1071,  II,  2.* 

(2)  Si  hunc  in  finem  documentum  aliquod  petendum  sit  ab  alia  paroecia  vel  ad 
illam  mittendum,  id  fiat  per  Curiam  petentis  aut  mittentis  respective  (Instr.  S.  C. 
de  Sacr.,  4  iul.  1921  :  Acta,  XIII,  pag.  349). 

(3)  Eos  qui  non  habent  nisi  domicilium  dioecesanurn,  iam  a  primo  die  com¬ 
morationis  coniungere  poterit  parochus.  Cfr.  vol.  1,  n.  163,  in  fine, 

actu  itinerantibus  res  sit,  qui  nullibi  commorationis  sedem  ha¬ 
bent,  b )  vel  gravis  necessitas  intercedat,  quae  a  licentia  petenda 
excuset. 

4.°  In  quolibet  casu  pro  regula  habeatur :  a)  ut  matrimo¬ 
nium  coram  sjoonsae  parocho  celebretur,  nisi  iusta  causa  excu¬ 
set ;  b)  matrimonia  autem  catholicorum  mixti  ritus ,  nisi  aliud 
particulari  iure  cautum  sit  (1),  in  ritu  viri  (2)  et  coram  eiusdem 
parocho  sunt  celebranda  (can.  1097,  §§  1,  2). 

V.  Licentia  assistendi  matrimonio  concessa  ad  normam 
can.  1095,  §  2,  dari  expresse  debet  sacerdoti  determinato  (3),  ad 
matrimonium  determinatum ,  exclusis  quibuslibet  delegationi¬ 
bus  generalibus ,  nisi  agatur  de  vicariis  cooperatoribus  pro  pa¬ 
roecia  cui  addicti  sunt;  secus  irrita  est  (can.  1096,  §  1). 

Igitur  vicariis  cooperatoribus  concedi  potest  delegatio  gene¬ 
ralis  pro  paroecia  cui  addicti  sunt,  v.  gr.  pro  omnibus  matri¬ 
moniis  infra  hebdomadam  occurrentibus  (4).  Posita  delegatione 
generali,  habent  potestatem  delegandi.  Chelodi,  n.  133,  c). 

VI.  Parochus  vel  loci  Ordinarius  licentiam  concedere  non 
debent,  nisi  expletis  omnibus  quae  ius  constituit  pro  libertate 
status  comprobanda  (can.  1096,  §  2). 

1073.  N.  B.  l.°  Nomine  dioecesis  in  iure  venit  etiam  abba¬ 
tia  vel  praelatura  nullius ,  i.  e.  territorium  separatum  nulli 
Episcopo  residentiali  subiectum ;  sicut  et  nomine  Episcopi , 
Abbas  vel  Praelatus  nullius ,  nisi  ex  natura  rei,  vel  sermonis 
contextu,  aliud  constet  (can.  215,  §  2). 

2.°  In  iure  nomine  Ordinarii  intelliguntur,  nisi  quis  expres- 


(1)  Ut  cautum  est  respective  pro  America  septentrionali  et  pro  America  meri¬ 

dionali,  ubi  matrimonia  inter  catholicos  ritus  latini  et  catholicos  ruthenos  ritu 
mulieris  et  coram  eiusdem  parocho  sunt  celebranda,  ex  decretis  S.  C.  de  P.  F.  pro 
neg.  rit.  or.,  17  aug.  1914,  a.  30,  et  27  mart.  1916,  a.  17  (Meta,  vi,  pag.  463;  VIII, 

pag.  107).  Cfr.  Ferveres,  apud  Hazdn  y  Fe,  vol.  45,  pag.  362  seq.,  502  6eq. 

(2)  In  regione  Canadiensi  matrimonia  inter  catholicos  ruthenos  et  latinos  in 

ritu  viri  et  ab  eiusdem  parocho  sunt  benedicenda ;  dispensationes  vero,  si  quae 

sint  dandae  vel  petendae,  ab  Episcopo  sponsae  dari  et  peti  debent.  Cfr.  S.  C.  de 

P.  F.  pr.  neg.  rit.  or.,  18  aug.  1913,  aa.  37,  38  (Acta,  V,  pag.  398). 

(3)  Non  est  sacerdos  determinatus  ad  normam  can.  1096,  §  1,  si  parochus  Supe¬ 
riori  monasterii  in  casu  particulari  declaret,  se  ad  matrimonium  proxima  dominica 
in  ecclesia  filiali  celebrandum  delegare  aliquem  sacerdotem  religiosum,  qui  a  Supe¬ 
riore  sequentibus  diebus  ad  Missam  die  dominica  ibi  celebrandam  deputabitur. 
Comm.  Cod.,  20  maii  1923  :  Acta,  XVI,  pag.  115.  Vide  etiam  inira,  notam  ad  n.  1133,  q.  3. 

(4)  Igitur  :  a)  in  nova  disciplina  tum  Codicis  tum  decreti  Ne  temere,  delegatio 
fieri  necessario  debet  sacerdoti  determinato  et  certo,  v.  gr.  sacerdoti  N.  N.,  vel 
etiam  coadiutori  ecclesiae  N.,  vel  capellano  sodalitii  M.  —  ln  antiqua  vero,  fieri 
etiam  poterat  sacerdoti  indeterminato,  v.  gr.  sacerdoti  quem  eligere  velint  con¬ 
trahentes. 

b)  In  nova,  delegatio  concedi  potest  pro  matrimoniis  etiam  non  subditorum 
delegantis ;  verum  delegatus  valide  assistere  nequit  nisi  intra  ipsius  delegantis 
territorium.  —  In  antiqua,  delegatio  valebat  tantum  pro  matrimoniis  eorum  quo¬ 
rum  alteruter  saltem  erat  subditus  delegantis,  sed  delegatus  ubique  valide  assiste¬ 
bat  etiam  extra  delegantis  paroeciam  aut  dioecesim. 

se  excipiatur,  praeter  Romanum  Pontificem,  pro  suo  quisque 
territorio:  a)  Episcopus  residentialis,  b)  Abbas  vel  Praelatus 
nullius  eorumque  Vicarius  Generalis,  c)  Administrator,  Vica¬ 
rius  et  Praefectus  Apostolicus,  d)  itemque  ii  qui  praedictis  defi¬ 
cientibus  interim  ex  iuris  praescripto  (v.  gr.  Vicarius  Capitula¬ 
ris ),  aut  ex  probatis  constitutionibus  succedunt  in  regimine  ;  pro 
suis  vero  subditis  Superiores  maiores  in  religionibus  clericalibus 
exemptis.  —  Nomine  autem  Ordinarii  loci  seu  locorum  veniunt 
omnes  recensiti,  exceptis  Superioribus  religiosis  (can.  198). 

Territoria  quae  in  dioeceses  erecta  non  sunt,  reguntur  per 
Vicarios  et  Praefectos  Apostolicos.  Hi  in  suo  territorio  eadem 
iura  et  facultates  habent  ac  Episcopi  residentiales  in  sua  dioe¬ 
cesi.  Cfr.  can.  293,  294,  et  Ferreres ,  Inst.  can.,  vol.  1,  n.  600  seq. 

Nuntius  Apostolicus  vi  muneris  matrimoniis  assistere  non  potest ; 
poterit  tantum  si  ad  hoc  speciales  delegatas  facultates  acceperit  a 
Sede  Apostolica  (1).  A  fortiori  hoc  ipsum  dicendum  est  post  Codicem, 
can.  267,  §  1.  Nunc  haec  facultas  neque  reperitur  inter  eas  quae 
Nuntiis,  Internuntiis  ac  Delegatis  Apostolicis  concedi  solent  (Cfr. 
infra,  App.  XIII,  nn.  29-31).  Archiepiscopus  in  dioecesibus  Suffraga- 
neorum  assistere  tantum  poterit  tempore  quo  eas  canonice  visitet  in 
casibus  a  iure  permissis,  vel  in  casu  appellationis. 

3. °  Parochus  est  sacerdos  cui  paroecia  collata  est  in  titu¬ 
lum  cum  cura  animarum  sub  Ordinarii  loci  auctoritate  exer¬ 
cenda  (can.  451,  §  1). 

Parochis  aequiparantur  cum  omnibus  iuribus  et  obligatio¬ 
nibus  paroecialibus  et  parochorum  nomine  in  iure  veniunt : 
l.°  Quasi-parochi ,  qui  quasi-paroecias  regunt;  2.°  vicarii  paroe- 
ciales  ( economos ,  regentes ,  vicarios  in  capite,  vicarios  indepen- 
dientes),  si  plena  potestate  paroeciali  (2)  sint  praediti  (ibid.,  §  2). 

Consequenter  hi  omnes  poterunt  etiam  aliis  licentiam  as¬ 
sistendi  concedere  non  secus  ac  parochus  (Comm.  Cod.,  20  maii 
1923:  Acta ,  XVI,  pag.  114,  115). 

4. °  Paroecia  est  pars  dioceseos,  cum  ecclesia  ac  determinato 
populo,  et  cui  peculiaris  rector  praefici  debet.  —  Quasi-paroecia 
est  pars  vicariatus  apostolici  vel  praefecturae  apostolicae,  cum 
ecclesia  ac  determinato  populo,  cui  peculiaris  rector  praefectus 
est.  Cfr.  vol.  1,  n.  164  (3). 


(1)  Ita  Gasparri,  De  matr.,  n.  1122,  ed.  3. a  anni  1904 ;  Wernz,  Ius  Decretal.,  vol.  4, 
n.  174,  nota  177,  ed.  2. a  anni  1911. 

(2)  Vicarius  substitutus  quem  parochus  relinquit  in  casu  de  quo  diximus  n.  127, 
d)  potest  licite  et  valide  assistere  matrimoniis  postquam  Ordinarius  substitutionem 
approbaverit  ( non  antea)  et  dummodo  hac  in  re  nec  Ordinarius  nec  parochus  illius 
potestatem  limitaverint;  in  casu  vero  urgenti,  de  quo  in  eodem  n.  127,  in  quaer.,  fit 
sermo,  assistere  poterit,  etiam  absque  approbatione  Ordinarii  (Comm.  Cod.,  14  iul. 
1922  :  Acta,  XIV,  pag.  527).  In  utroque  casu  poterit  etiam  licentiam  alteri  concedere 
non  secus  ac  parochus  (Comm.  Cod.,  20  maii  1924;  Acta,  XVI,  pag.  114,  115). 

(3)  Ferreres,  Inst.  can.,  vol.  1,  nn.  163.  164. 

5. °  Nomine  'parochi  non  venit  capellanus  Seminarii,  carce- 
ris,  hospitalis,  collegii,  conservatorii,  monasterii,  nec  capella¬ 
nus  militum,  nisi  a  Papa  fuerit  constitutus  cum  privilegio  mi¬ 
nistrandi  omnia  paroecialia  Sacramenta.  Quoad  Hispaniam,  vide 
nn.  1091,  1093. 

6. °  Cumulative  igitur  cum  parocho  ius  assistendi  habent : 
Papa  pro  universa  Ecclesia,  Episcopus  pro  sua  dioecesi,  et 
Vicarius  Generalis ,  etiam  sine  speciali  mandato,  necnon  Vica¬ 
rius  Capitularis;  item  Archiepiscopus  in  dioecesibus  Suffraga- 
neorum,  sed  tantum  tempore  visitationis,  seu  in  causa  appella¬ 
tionis  (1).  —  In  dioecesi  Maioricensi,  ut  parochus  licite  assistat 
matrimoniis  suorum  subditorum,  indiget  singulis  in  casibus  de¬ 
legatione  (la  lletra)  Vicarii  Generalis.  Cfr.  Synodales  Maioric. 
Episcopatus,  ann.  1692,  1.  1,  tit.  9,  cap.  1,  4,  7,  8,  9. 

7. °  Ad  matrimonii  validitatem  testes  quilibet  sufficiunt, 
sive  mares  sint  sive  feminae,  sive  aetate  maiores  sive  minores, 
sive  fideles  sive  infideles,  sive  sponte  adsint  sive  inviti  ac 
vi  detenti,  modo  rationis  usum  habeant  et  de  contracto  matri¬ 
monio  testari  valeant  (2).  — Ad  liceitatem  tamen  adhibendi 
sunt  in  matrimoniis  catholicorum  testes  catholici  in  quantum 
fieri  possit ;  at  ex  gravi  causa  tolerari  possunt  acatholici,  re¬ 
moto  scandalo  (S.  Off.  19  aug.  1891:  Collect.,  n.  1765,  ed.  2.a). 

1074.  8.°  Quoad  regiones  exemptas.  In  antiqua  disciplina  plures 
erant  regiones  in  quibus  non  vigebat  cap.  Tametsi  (catalogum  vide 
apud  Casus,  1009  seq.  ;  Ferreres,  Derecho  sacramental,  n.  740,  nota) 
ideoque  illic  valide  (quamvis  illicite)  contrahebant  clandestine  tam 
vagi  quam  qui  in  huiusmodi  regionibus  domicilium  vel  quasi-domi- 
cilium  habebant;  non  autem  alii. — In  nova,  nulla  est  regio  non 
subiecta  decreto  Ne  temere  et  nunc  Codici ;  attamen  catholici  ritus 
orientalis  non  adstringuntur  hoc  decreto  (S.  C.  C.,  25  ian.  et  1  febr. 
1908,  ad  1),  exceptis  ruthenis  in  regione  Canadiensi  et  in  America 
latina,  qui  servata  forma  Codicis  contrahere  debent  (3). 

9.°  Quoad  communicationem  exemptionis.  In  antiqua  disciplina 
qui  exemptus  erat  a  lege  clandestinitatis  valide  contrahebat  clan¬ 
destine  cum  persona  huic  legi  subiecta,  quia  dabatur  privilegium 
communicationis  exemptionis  propter  individualitatem  contra- 
ctus  (4).  In  nova  abolitum  est  huiusmodi  privilegium,  ideociue 
sublectus  praescriptionibus  Codicis  nequit  valide  contrahere  ullibi 
cum  aliqua  persona,  nisi  servatis  legibus  in  praedicto  decreto  sta- 


n.  205  seq6™*’  °'  ^  FerreTes‘  E1  imP-  de  clandestinidad,  n.  25 ;  Los  Esponsales, 

650  seq.  ^  SaCr"  12  mart’  191°’  ad * * *  4'  Cfr'  Verreres,  Los  Esponsales,  nn.  212  seq., 

V,  pag.  398)1  I>eCret"  S'  C'  de  P'  F'  pro  ne2'  rltus  orientalis,  18  aug.  1913,  art.  36  (Acta, 

(4)  Bened.  XIV,  De  Synod.,  lib.  6,  c.  6,  n.  12;  Gasparri,  n  963-  Feile  n  315- 

Wernz,  n,  40;  Ferreres,  EI  Imped.  do  cland.,  n.  94.  ’  1  ’  '  315 ' 

tutis :  quare  nullum  est  ubique  matrimonium  clandestinum  inter 
catholicum  ritus  latini  et  catholicum  ritus  orientalis  (1). 

1075.  Quaesita.  —  Quaer.  l.°  An  matrimonio  valide  assistat 
sacerdos  qui  falso  parochus  existimatur? 

Resp.  Afjirm.,  tam  in  antiqua  disciplina  quam  in  nova  in¬ 
ducta  per  decr.  Ne  temere  et  per  Codicem  canonicum,  modo  ad¬ 
sit  error  communis  cum  titulo  colorato  (2).  Ratio  est,  quia  tunc 
Ecclesia  censetur  supplere  ob  bonum  commune.  —  Immo  pro¬ 
babiliter  etiamsi  desit  titulus  coloratus,  dummodo  adsit  error 
communis  (3).  Immo  etiamsi  baptizatus  valide  non  fuerit,  et  hoc 
ignoretur.  Vide  nn.  647,  q.  6.°,  et  651.  Cfr.  Ferreres,  Los  Espon- 
sales,  n.  229  seq. 

Quaer.  2.°  An  vicarius  cooperator  possit  valide  matrimonio 
assistere ,  seclusa  parochi  delegatione ? 

Resp.  Negative  per  se.  Quoad  Hispaniam,  haec  observa : 
l.°  Generatim  coadiutores  nequeunt  assistere  matrimoniis,  nisi 
ex  speciali  parochi  delegatione.  Nihilominus  iis  in  regionibus 
in  quibus  exsistunt  coadiutoriae  filiales  cum  territorio  proprio 
et  separato  a  territorio  matricis,  cum  proprio  fonte  baptisma¬ 
ti,  etc.,  solent  Episcopi  huiusmodi  coadiutoribus  concedere  fa¬ 
cultatem  administrandi  omnia  Sacramenta ;  quod  ex  instru¬ 
mento  nominationis  generatim  erui  debet. 

2. °  Pro  archidioecesi  Valentina  in  Hispania  haec  statuta  sunt 
expresse  ab  Archiepiscopo  (4  febr.  1902)  :  ut  scilicet  coadiutores, 
habentes  :  a)  territorium  proprium  et  distinctum  a  territorio  matris, 
b)  fontem  baptismalem  pariter  proprium,  et  c)  proprium  coemete¬ 
rium,  possint  valide  assistere  matrimoniis  eorum  qui  domicilium 
habent  aut  quasi-domicilium  in  illo  territorio  ecclesiae  filialis  (quod 
etiam,  ut  patet,  possunt  parochi  matricis) ;  reliqui  vero  coadiutores 
id  non  possunt  absque  speciali  delegatione  (4). 

Aliquid  simile  statutum  est  in  dioecesi  Santanderiensi. 

3. °  In  archidioecesi  Toletana  et  etiam  in  Caesaraugustana,  nec- 
non  in  dioecesi  Urgellensi,  omnes  omnino  coadiutores  indigent  spe¬ 
ciali  delegatione,  ut  valide  matrimoniis  assistant  (5). — Specialis 
etiam  delegatio  requiritur  in  dioecesi  Segobricensi  (6)  et  in  Abulen- 


(1)  S.  C.  C.,  28  mart.  1908,  ad  1-3 ;  Ferreres,  Los  Esponsales,  etc.,  nn.  550  seq., 
567  seq. 

(2)  Schmalzgr.,  lib.  4,  tit.  3,  n.  181 ;  Gasparri,  De  matr.,  n.  913 ;  Van  de  Burgi, 
n.  222,  cum  communi. 

(3)  Sdnchez,  lib.  3,  disp.  22,  n.  99  seq. ;  Wernz,  1.  c.,  n.  176. 

(4)  Cfr.  Arreglo  parroquial  dei  Arzobispado  de  Valenda,  pag.  149  seq.,  praes, 
n.  6."  seq. 

(5)  Litterae  Card.  Sancha,  17  sept.  1900,  disposit.  4.a;  Arreglo  parroquial  de  Za- 
ragoza ;  Litterae  limi.  Laguarda,  14  maii  1904,  disposit.  5.a  (BoleUn  edes,  dei  Arzo¬ 
bispado  de  Toledo),  ann.  LIV,  n.  26,  pag.  538  ;  Id.  de  Zaragoza,  ann.  XLI,  pag.  389,  391  ; 
BoleUn  ecles.  dei  Obispado  de  Vrgel,  ann.  XLIX,  n.  10,  pag.  383. 

(8)  Cfr.  Instruet.  Illmi.  Episcopi,  aa.  6.°  et  12,  apud  Elias  de  Molins,  Manual  de 
derecho  administrativo,  cap.  9,  sect,  3,  pag.  131,  132. 

si  (1).  A  fortiori  requiritur  specialis  delegatio  in  dioecesi  Maioricen- 
si,  ut  patet  ex  dictis  in  n.  1073,  6.° 

Quaer.  3.°  An  Ordinarius  vel  parochus  non  modo  possint 
delegare  sacerdotem  determinatum  pro  matrimonio  determina¬ 
to ,  sed  etiam  huic  sacerdoti  possint  conferre  potestatem  subde- 
legandi  pro  eodem  matrimonio ? 

Resp.  Affirm .,  sicut  antea.  Cfr.  Gasparri ,  2°  n.  495. 

Quaer.  4.°  Quid  de  parochis  violantibus  praescripta  Codicis 
in  hac  materia ? 

Resp.  Ab  Ordinario  puniri  debent.  Et  insuper,  si  absque  ur¬ 
genti  necessitate  aut  sine  licentia  parochi  vel  Ordinarii  contra¬ 
hentium  adstiterint  matrimonio  eorum  quorum  neuter  in  suo 
territorio  saltem  menstruam  commorationem  habeat,  emolu¬ 
menta  stolae  sua  non  faciunt,  sed  proprio  contrahentium  pa¬ 
rocho  remittere  debent  (2). 

Quaer.  5.°  An  emolumenta  stolae  sua  faciat  parochus  qui 
assistit  matrimoniis  eorum  qui  in  sua  paroecia  domicilium  non 
habent ,  sed  tantum  commorationem  menstruam? 

Resp.  Affirm .,  immo  etiamsi  menstruam  commorationem 
non  habeant,  dummodo  parochus  licentiam  petierit  a  parocho 
contrahentium,  aut  ab  ea  petenda  legitime  excusatus  fuerit  (3). 

N.  B.  Pro  commoratione  menstrua  mensis  computatur  ut 
est  in  calendario,  ideoque  si  incipit  mense  februario  suffi¬ 
ciunt  28  dies,  aut  in  anno  bisextili  29.  Primus  dies  non  compu¬ 
tatur,  et  tempus  finitur  expleto  ultimo  die  eiusdem  numeri. 
Unde  si  incipit  3  martii  finitur  3  aprilis,  seu  initio  diei  4.  Cfr. 
can.  34,  §  3,  3.° 

Quaer.  6.°  Qualis  licentia  requiratur ? 

Resp.  Praestat  ut  detur  in  scriptis,  sed  oralis  sufficit.  Sed 
iam  non  sufficit  tacita ,  neque  rationabiliter  praesumpta . 

1076.  Quaer.  7.°  Cui  competit  constituere  processum  de 
statu  libero  contrahentium ? 

Resp.  Parocho,  vel  Ordinario,  iuxta  antiquam  consuetudi¬ 
nem  cuiusque  dioecesis.  S.  C.  C.,  1  febr.  1908,  ad  11.  Fere  ubi¬ 
que  (extra  Statum  pontificium  et  neapolitanas  dioeceses)  insti¬ 
tuit  parochus,  nisi  de  matrimoniis  vagorum  agatur,  aut  de  iis 
qui  sunt  coniuncti  civiliter,  aut  ligantur  aliquo  impedimento, 
aut  quorum  alteruter  sit  diversae  dioeceseos.  Ita  passim  in 
Hispania.  Et  ita  praescribit  Codex,  can.  1020  (4). 

Parochus  pro  hoc  processu  exigere  debet  baptismi  testimo- 


(1)  Arreglo  parroquial  clel  Obispado  de  Avila,  pag.  26. 

(2)  Ita  ex  Codice,  can.  1097,  §  3.  Cfr.  Ferveres,  Los  Esponsales,  etc.,  n.  425  seq, 

(3)  Ferreres,  1.  c.,  n.  426  seq.,  605;  Vermeersch.  n.  84;  Card.  Oennari,  pag.  27. 

(4)  Cfr.  Ferreres,  1.  c,,  545  seq. 

nium  a  contrahentibus  (in  mixtis,  a  parte  catholica  tantum),  si 
hic  alia  in  paroecia  fuerit  illis  collatus  (can.  1021,  §  1)  (1).  Paro¬ 
chus  utramque  partem,  sed  seorsum,  itemque  (si  dubium  adsit) 
duos  saltem  testes  interrogare  debet,  an  contrahentes  aliquo 
detineantur  impedimento,  an  libere  consentiant,  etc.  (can.  1020, 
§  2,  et  1031,  §  1,  l.°). 

Quaer.  8.°  An  -processus  in  Curia  sit  instituendus  pro  con- 
iungendis  iis  qui  tantum  momentanee  sunt  vagi? 

Resp.  Probabiliter  neg.;  sed  e  contra  instituendus  erit  in  Cu¬ 
ria,  si  contrahentes  hucusque  vagi  fuerant,  quamvis  a  brevi 
tempore  domicilium  acquisierint.  In  primo  tamen  casu  per  se 
requiritur  licentia  Curiae,  ut  parochus  assistat  matrimonio 
(can.  1032)  (2).  Vide  dicta  n.  942,  q.  l.°,  quoad  vagos  et  emi¬ 
grantes. 

N.  B.  l.°  Cum  filii  minorennes,  nisi  emancipati  fuerint,  domici¬ 
lium  necessarium,  sive  legale,  habeant  in  domicilio  parentum  vel 
tutoris  (can.  93,  §  1),  inde  est :  a)  ut  coram  parocho  domicilii  paren¬ 
tum  aut  tutoris  contrahere  licite  possint,  et  b)  ut  vagi  haberi  ne¬ 
queant,  quamvis  voluntarium  domicilium  non  habeant,  nec  mens¬ 
truam  commorationem,  nisi  etiam  parentes,  vel  tutor,  vagi  sint  (3). 

2.°  Qui  domicilium  legale  non  habent,  et  relinquunt  omne  domi¬ 
cilium  voluntarium  animo  non  amplius  illuc  redeundi,  vagi  momen¬ 
tanei  sunt  toto  illo  tempore  quo  forte  alibi  hospitantur,  donec  do¬ 
mum  eligant  et  de  facto  inhabitent,  in  qua  manere  velint  in  perpe¬ 
tuum  vel  saltem  per  maiorem  anni  partem.  Cfr.  vol.  1,  n.  163. 

1077.  Quaer.  9.°  Quo  in  loco  parochus  assistere  debet  matri¬ 
moniis  catholicorum? 

Resp.  l.°  Valide  assistit  ubique  intra  limites  sui  territorii , 
etiam  in  ecclesiis  a  sua  iurisdictione  exemptis,  v.  gr.  in  ecclesiis 
regularium  (4). 

2.°  Licite  tantum  in  sua  ecclesia  paroeciali,  aut  in  publico 
oratorio  vel  semi-publico.  Vide  n.  1101  seq. 

Quaer.  10.  An  coniuges  qui  deficiente  parocho  coram  duobus 
testibus  contraxerunt ,  ad  benedictionem  data  opportunitate  ac¬ 
cipiendam  teneantur ? 

(1)  Cfr.  Instr.  S.  C.  de  Sacr.,  6  mart.  1911  (Ferreres,  1.  c.,  n.  409,  a,  seq.).  Conflrm. 
per  aliam  4  iul.  1921 :  Acta,  XIII,  pag.  348. 

(2)  Cfr.  Ferreres,  1.  c.,  nn.  254,  274,  499,  506,  657  seq. ;  Vermeersch,  n.  62 ;  Besson, 
apud  Nouvelle  Revue  TMologique,  ann.  1908,  pag.  87;  Wernz,  1.  c.,  n.  178;  Van  de 
Burgt,  n.  237. 

(3)  Cfr.  Gasparri,  n.  925;  B’Annibale,  1,  n.  83;  Wernz,  votum  in  causa  Parisien., 
nn.  27,  28  et  50;  II  Monitore,  vol.  14,  pag.  97  seq.,  ibique  S.  C.  C.,  29  april.  1902  et 
23  febr.  1903.  Vide  etiam  C.  civ.  hisp.,  a.  40,  et  Ley  de  enjuiciamiento  civil,  a.  64; 
CC.  civ.  Amer,  lat.,  scilicet:  aeq.,  a.  69;  arg.-par.,  a.  90;  bol.,  aa.  53,  54;  chil., 
a.  72 ;  coi.,  aa.  88  et  89 ;  cost.,  a.  34 ;  guat.,  a.  64  seq. ;  mex.,  a.  30  seq. ;  nic.,  a.  74 ; 
per.,  a.  50;  S.  Salv.,  a.  72;  ur.,  a.  34;  ven.,  a.  27  (24);  necnon  Ferreres,  EI  impedi¬ 
mento  de  clandestinidad,  nn.  46-52,  67. 

(41  Cfr.  S.  C.  de  Sacr.,  12  mart.  1910,  ad  VIII;  Ferreres,  Los  Esponsales,  eto., 
n,  734  seq. 

Resp.  Non  tenentur  quidem,  sed  ad  hoc  adhortandi  sunt. 
Sacerdotes  autem  coniugibus  declarare  debent,  huiusmodi  be¬ 
nedictionem  ad  matrimonii  validitatem  minime  pertinere  (i). 

Quaer.  11.  An  valide  assistat  sacerdos  cum  delegatione  tacita? 

Resp.  Negative ,  sed  debet  esse  expressa ,  ut  patet  ex  verbis 
canonis.  In  antiqua  (etiam  post  decretum  Ne  temere)  valide 
assistebat.  —  A  fortiori  non  sufficit  delegatio  praesumpta,  quae 
vera  delegatio  non  est,  neque  antea  erat  sufficiens. 

1078.  Quaer.  12.  An  valeat  delegatio  metu  vel  dolo  extorta ? 

Resp.  Affirm.,  sicut  etiam  valebat  in  antiqua  disciplina. 
S.  Alph.,  n.  1088,  et  alii  communiter .  Requiritur  tamen  ut  de¬ 
legatus  libere  requirat  excipiatque  contrahentium  consensum. 
Gfr.  Ferreres,  1.  c.,  n.  309  seq. 

Quaer.  13.  An ,  ut  valida  sit  delegatio,  requiratur  ut  explicite 
vel  saltem  implicite  sit  a  delegato  acceptata? 

Resp.  Affirm.  Igitur,  si  delegatus  petierit  delegationem,  erit 
valida  ab  instanti  concessionis,  quamvis  delegatus  iam  esse  con¬ 
cessam  ignoret;  ipsa  enim  petitio  est  tacita  acceptatio.  Sed,  si 
concessio  delegationis  fiat  ignorante  omnino  et  non  petente  de¬ 
legato,  quamvis  alius  pro  ipso  petat,  ex  communissima  sen¬ 
tentia  nulla  videtur  esse  delegatio,  donec  eius  concessio  ipsi  de¬ 
legato  innotescat,  qui  eam  acceptet :  alii  tamen  existimant  etiam 
in  hoc  casu  concessionem  probabiliter  statim  ac  est  facta  iam 
valere,  quia  est  concessio  gratiosa  (2). 

Quaer.  14.  Quomodo  sacerdos  non  parochus,  v.  gr.  rector  ce¬ 
lebrioris  sanctuarii ,  assistere  poterit  matrimoniis  eorum  qui  in 
tali  sanctuario  contrahere  velint ? 

Resp.  Ad  validitatem  requiritur  et  sufficit  delegatio  parochi 
territorii  ubi  situm  est  sanctuarium ;  quod  si  in  hoc  territorio 
uterque  contrahens,  aut  saltem  alteruter,  domicilium  non  ha¬ 
beat,  aut  a  mense  non  fuerit  commoratus,  requiritur  praeterea 
ad  liceitatem  licentia  parochi  contrahentium  (3). 

Resolves.  —  l.°  Delegatio  igitur  concedi  potest  expresse  tan¬ 
tum,  verbo,  vel  in  scriptis,  generatim  solum  pro  casu  par¬ 
ticulari,  prout  supra,  n.  1072,  V,  dictum  est.  S.  C.  C.,  27  iul. 
1908  (4). 

2. °  Delegato  concedi  potest  facultas  subdelegandi.  Vide 
supra,  n.  1075,  q.  3 ;  Casus,  n.  1019  seq. 

3. °  Valide  assistit  parochus  aut  Ordinarius:  a)  excommu- 


(1)  Cfr.  n.  1096  seq.,  et  Ferreres,  Los  EsponsaLes,  etc.,  812,  875. 

(2)  Cfr.  Chelocli,  Ius  matr.,  n.  153 ;  Gasparri,  n.  944 ;  Card.  D’AnrUbale,  2,  n.  225  • 
Ferreres,  1.  c.,  n.  312. 

(3)  Cfr.  ferreres,  1.  c.,  n.  741. 

(4)  Cfr,  Ferreres,  1.  c.,  nn.  305  seq.,  585, 

nicatus,  suspensus,  aut  interdictus,  si  contra  ipsum  non  inter¬ 
cessit  sententia  condemnatoria  aut  declaratoria ;  b)  suspensus, 
qui  non  sit  ab  officio  v.  gr.,  a  beneficio,  a  divinis,  ab  ordine,  a 
pontificalibus,  etsi  lata  sit  contra  ipsum  sententia  condemna¬ 
toria  aut  declaratoria. 

4.°  Parochus  vitandus  eo  quod  manus  violentas  iniece- 
rit  in  Romanum  Pontificem,  invalide  assistit  matrimonio,  eo 
quod  aequivalenter  est  excommunicatus  per  sententiam.  Vide 
nn,  1211,  1232. 

ARTICULUS  II.  —  De  matrimoniis  coram  solis  testibus 

1079.  Si  haberi  vel  adiri  (1)  nequeat  (cfr.  n.  953,  N.  B.)  sine 
gravi  incommodo  parochus,  vel  Ordinarius,  vel  sacerdos  delega¬ 
tus,  qui  matrimonio  assistant  ad  normam  canonum  1095,  1096 : 
l.°  a)  In  mortis  periculo  validum  et  licitum  est  matrimonium 
contractum  coram  solis  testibus ;  b)  et  etiam  extra  mortis  pe¬ 
riculum ,  dummodo  prudenter  praevideatur  eam  rerum  condi¬ 
tionem  esse  per  mensem  (2)  duraturam.  —  2.°  In  utroque  casu, 
si  praesto  sit  alius  sacerdos,  qui  adesse  possit,  vocari  et,  una 
cum  testibus,  matrimonio  assistere  debet,  salva  coniugii  validi¬ 
tate  coram  solis  testibus  (can.  1098). 

1080.  Igitur  in  utroque  casu  a)  et  b ),  praesentia  sacerdotis, 
qui  nec  loci  parochus  nec  loci  Ordinarius  nec  legitime  de¬ 
legatus  ab  alterutro  sit,  non  requiritur  nisi  ad  liceitatem,  si  ha¬ 
beri  potest  (3).  Ad  validitatem  vero,  si  in  periculo  mortis  inter¬ 
cedat  impedimentum  dirimens  dispensandum. 

Praesentia  autem  parochi  loci,  vel  Ordinarii,  vel  sacerdotis 
delegati,  si  haberi  vel  adiri  potest ,  requiritur  semper  ad  vali¬ 
ditatem. 


(1)  Vide  n.  1083,  N.  B.  cum  nota-. 

(2)  Ita  etiam  ante  decretum  Ne  temere.  Sed  vi  huius  decreti  requirebatur  ut 
haec  rerum  conditio  iam  per  mensem  duraverit,  et  hoc  satis  erat,  etsi  post  brevis¬ 
simum  tempus  esset  finem  habitura.  —  En  modum  pro  celebrandis  hisce  matrimoniis 
sine  sacerdotis  praesentia,  propositum  a  S.  C.  de  P.  P.  in  Instr.  23  iun.  1830  ad  Vicarios 
App.  Sin.  :  iSi  missionarius  adiri  nequeat,  et  ineundi  matrimonii  urgeat  necessitas,  at¬ 
que  aliunde  nullum  omnino  obstet  impedimentum,  tali  casu,  parentes  duos  testes  eli¬ 
gant,  qui  una, cum  sponso  et  sponsa,  eorumque  propinquis  ad  ecclesiam  loci  se  confe¬ 
rentes,  flexis  genibus,  consuetos  fidei,  spei,  caritatis,  et  contritionis  actus  in  communi 
recitent,  sicque  sponsus  et  sponsa  ad  contrahendum  matrimonium  rite  se  disponant. 
Post  haec  surgentes  sponsus  et  sponsa  coram  praedictis  testibus  per  verba  de  prae¬ 
senti  mutuum  exprimant  consensum,  et  post  gratias  Deo  actas  domum  revertantur. 
Si  autem  ad  ecclesiam  ire  nequeant,  in  privatis  domibus  praedicta  observentur ; 
postea  vero,  data  opportunitate,  et  novi  coniuges,  et  testes  missionarium  adeant,  ut 
ipsi  de  matrimonio  rite  inito  legitime  constet,  et  ab  eodem  benedictionem  accipiant». 
Collect.  S.  C.  de  P.  F.,  vol.  1,  n.  816,  ed.  2. a 

(3)  Ex  decreto  Ne  temere  requirebatur  praesentia  alicuius  sacerdotis  ad  vali¬ 
ditatem. 

1081.  Unde  matrimonium  in  praedicto  casu :  a)  si  impe¬ 
dimentum  dirimens  non  obstet,  contrahi  potest  in  mortis 
\ periculo  cum  solis  testibus ,  etiamsi  contrahentes  non  vivant 
in  concubinatu ,  nec  'proles  sit  legitimanda,  etc. :  satis  est  vo¬ 
luntas  contrahentium;  b)  si  vero  impedimentum  dirimens  sit 
dispensandum,  tunc  sacerdos  dispensare  non  potest  nisi  ad 
consulendum  conscientiae  et,  si  casus  ferat,  legitimationi  pro¬ 
lis  (1),  ut  dictum  est  in  nn.  952,  953,  et  iuxta  modum  illic  ex¬ 
positum. 

1082.  Quaesita.  —  Quaer.  l.°  Quale  debeat  esse  huiusmodi 

periculum  mortis? 

Resp.  Satis  est  ut  sit  prudenter  existimatum,  ut  afficiat  unam 
ex  partibus  contrahentibus,  atque  ita  urgens  appareat,  ut  pru¬ 
denter  dubitari  possit  an  sit  tempus  sufficiens  commode  recur¬ 
rendi  ad  parochum  vel  Ordinarium,  quin  opus  sit  uti  mediis 
vere  extraordinariis,  ut  telegrapho,  curru  automobili,  etc.  (2). 

Quaer.  2.°  Qualis  debeat  esse  sacerdos  qui  matrimoniis  as¬ 
sistat  in  periculo  mortis ,  si  dispensandum  sit  ab  aliquo  impe¬ 
dimento  dirimenti ? 

Resp.  Quicumque,  modo  sacerdos  sit,  etiamsi  alienae  paroe¬ 
ciae  aut  etiam  dioeceseos,  etiamsi  suspensus  ab  officio  aut  ex- 
communicatus  aut  interdictus  per  sententiam  condemnatoriam 
aut  declaratoriam  (3).  Vide  Casus,  n.  1019  seq. 

N.  B.  De  practica  ratione  agendi  sacerdotis  in  huiusmodi 
matrimoniis,  et  etiam  in  casibus  in  quibus  adsit  impedimen¬ 
tum  disparitatis  cultus,  vide  Ferreres ,  1.  c.,  nn.  622-628,  787-810. 

1083.  Quaer.  3.°  An  testes  teneantur  requirere  et  excipere 
contrahentium  consensum? 

Resp.  Neg.,  sed  satis  est  ut  audiant  contrahentes  exterius  ex¬ 
primentes  coram  ipsis  formalem  consensum. 

Quaer.  4.°  Quid  si  contrahentes  commode  possint  aut  pro¬ 
prium  parochum ,  qui  vocatus  veniret ,  advocare ,  aut  aliam  pa¬ 
roeciam  accedere ,  ibique  coram  parocho  contrahere ? 

Resp.  Tunc  omnino  ad  validitatem  requiritur  ut  contrahant 
coram  alterutro  parocho  (4). 

Quaer.  5.°  An  tempus,  quo  duratura  praevideatur  impossibi¬ 
litas,  interrumpi  censeatur  ratione  momentanei ,  inopinati  ac 
fidelibus  prorsus  incogniti  transitus  proprii  missionarii? 

Resp.  Neg.  S.  C.  C.,  ibid. ,  ad  6. — Praesentia  enim  missionarii 

(1)  Ex  decreto  Ne  temere  hoc  requirebatur  ut  matrimonium  contrahi  posset  co¬ 
ram  sacerdote,  qui  nec  esset  parochus,  nec  Ordinarius,  nec  ab  alterutro  delegatus. 

(2)  Cfr.  Ferreres ,  1.  c.,  n.  315  seq. ;  Card.  Gennari,  Breve  comment.  etc  h  1  ■ 
Vermeersch,  De  sponsalibus,  n.  72;  Ojetti,  In  ius  antepianum,  etc.,  n.  115. 

(3)  Ferreres,  1.  c.,  n.  325;  Vermeersch,  De  sponsalibus,  n.  74  bi§, 

(4)  S.  C,  C.,  27  iul.  19Q8,  ad  5,  Cfr-  Ferreres,  1.  c-,  n,  586, 

computari  non  debet,  nisi  utilis  sit  fidelibus.  Utilis  non  est,  si 
ignoratur  eaque  uti  ad  contrahendum  non  possint.  Aliud  es¬ 
set,  si  fideles  opportuno  tempore  praemoniti  fuissent  de  adven¬ 
tu  missionarii.  Ferreres,  1.  c.,  nn.  587,  588.  Vide  Casus, 
n.  i019  seq. 

N.  B.  Quando  parochus  est  praesens,  sed  non  vult  aut  non 
potest  assistere  matrimonio  propter  leges  civiles  id  prohibentes, 
v.  gr.  quia  sponsus  subiectus  est  servitio  militari,  vel  non  potest 
praemittere  civile  connubium  a  lege  praescriptum,  etc.,  non  vi¬ 
detur  matrimonium  ( extra  mortis  periculum)  valide  posse  con¬ 
trahi  absque  parochi  praesentia.  Cfr.  Ferreres ,  1.  c.,  n.  733  seq. 
Ita  etiam  post  Codicem,  Wernz-Vidal,  vol.  5,  nn.  546-548;  Nol- 
din ,  De  Sacram.,  n.  630;  Ylla,  Derecho  matr.,  pag.  176-481; 
Aertnys-Damen  (saltem  practice),  n.  843  (1). 


(1)  Ita  clare  evincitur  ex  omnibus  responsis  S.  C.  de  Sacr.  tum  ante  Codicem 
tum  post  Codicem  : 

«Cum  in  nonnullis  regionibus,  parochi  a  civili  lege  graviter  prohibeantur 
comminus  matrimonio  assistant,  nisi  praemisso  civili  connubio,  quod  non  semper 
praemitti  potest,  et  tamen  ad  mala  praecavenda  et  pro  bono  animarum  matrimonium 
celebrari  expediat :  quidam  horum  locorum  Antistites,  a  Sacra  Congregatione  de 
Disciplina  Sacramentorum  efflagitarunt :  «An  et  quomodo  his  in  adiunctis  providen¬ 
dum  sit». 

Resp.  (31  ian.  1916)  :  «Recurratur  in  singulis  casibus,  excepto  casu  periculi  mortis, 
in  quo  quilibet  sacerdos  dispensare  valeat  etiam  ab  impedimento  clandestinitatis, 
permittendo  ut  in  relatis  adiunctis  matrimonium  cum  solis  testibus  valide  et  licite 
contrahatur». 

Expositam  declarationem  Benedictus  XV  confirmare  dignatus  est.  Acta,  VII, 
pag.  36,  37.  Cfr.  Ferreres,  apud  Razdn  y  Fe,  vol.  44,  pag.  510  seq. ;  Los  esponsales, 
n.  813  seq. 

Paulo  post  (9  mart.  1916)  iterum  respondit  (circa  matrimonia  sic  contracta  vel 
contrahenda  in  dioecesi  Paderbornensi,  quamvis  in  favorem  validitatis  rationes 
allatae  essent)  :  «Ordinarius  recurrere  non  dedignetur  in  singulis  casibus  iuxta  de¬ 
cretum  editum  ab  hac  S.  C.  die  31  ian.  1916.  Quod  spectat  ad  praeteritum,  eidem 
Ordinario  tribuitur  facultas  sanandi  in  radice  matrimonia,  de  quibus  in  praedictis 
litteris,  constito  tamen  sibi  in  singulis  casibus  de  perseverantia  consensus  putatorum 
coniugum,  ceterisque  servatis  de  iure  servandis».  — •  «Quo  viso  responso,  infitiari  non 
potest,  matrimonia  de  quibus  agitur,  omisso  recursu  ad  S.  Sedem  coram  solis  testi¬ 
bus  celebrata,  a  S.  Congregatione  pro  invalidis  habita  fuisse».  Ita  Vlaming,  n.  590. 
Cfr.  etiam  De  Smet,  n.  137,  edit.  4.a;  Wernz-Vidal,  vol.  5,  n.  548. 

Pariter  Episcopo  Metensi  respondi!  25  mali  1920  recurrendum  esse  ad  S.  Congr.  in 
singulis  casibus,  quatenus  obtineri  nequeant  ab  opificibus  exterarum  nationum  docu¬ 
menta  pro  explendis  nuptiis  etiam  coram  civili  magistratu,  eo  quod  lex  civilis  prohi¬ 
beat  assistentiam  matrimoniis  canonicis  nisi  praecesserit  civile  connubium.  Episco¬ 
pus  exponebat  esse  plures  qui  putarent  tunc  esse  casum  contrahendi  coram  solis 
testibus.  Cfr.  Nouv.  Rev.  Th<?ol.,  1920,  pag.  624, 

Immo  16  iun.  1922,  cum  Ordinarius  Brugensis  in  casu  particulari  recursum  insti¬ 
tuisset,  facta  est  ei  potestas  a  S.  Congr.  ut  illud  matrimonium  sine  praesentia  parochi 
valide  et  licite  iniri  possit,  non  sine  multis  cautionibus  et  limitationibus,  quae  sine 
dubio  habitae  sunt  ut  necessariae,  prout  bene  notat  P.  Vidal,  1.  c. — Rescriptum  vide 
apud  De  Smet,  1.  c.,  n.  138.  Igitur  omnia  responsa  sive  ante  Codicem  sive  post  Codi¬ 
cem  semper  supponunt  nullitatem  huiusmodi  matrimoniorum,  initorum  absque  pa¬ 
rochi  assistentia,  cum  parochus  est  moraliter  praesens,  sed  assistere  matrimonio  non 
vqlt  aut  non  pqtest  olj  leges  civiles  id  prohibentes,  quod  plene  evincit  R,  Vidal,  l.  p. 

1084.  Quaer.  6.°  Quomodo  matrimonia  in  navi  contrahi 
possimt? 

Resp.  Imminente  mortis  periculo ,  certum  est  in  nova  disci¬ 
plina  posse  contrahi  matrimonium  coram  duobus  testibus, 
eodem  modo  ac  contrahi  posset  in  terra.  Ferreres ,  1.  c.,  n.  385. 

Quod  si  navigatio  prudenter  praevideatur  duratura  ultra 
mensem,  sufficeret  contrahere  coram  duobus  testibus  (1). 

ARTICULUS  III.  —  De  matrimoniis  acatholicorum 

1085.  Ad  statutam  superius  formam  servandam  tenentur: 

i.°  Omnes  in  catholica  Ecclesia  baptizati  (2)  et  ad  eam  ex  hae- 
resi  aut  schismate  conversi  (licet  sive  hi,  sive  illi  ab  eadem 
postea  defecerint),  quoties  inter  se  matrimonium  ineunt  (can. 
1099,  §  1,  l.°). 

2. °  Iidem,  de  quibus  supra,  si  cum  acatholicis,  sive  bapti¬ 
zatis  sive  non  baptizatis,  etiam  post  obtentam  dispensationem 
ab  impedimento  mixtae  religionis  vel  disparitatis  cultus,  ma¬ 
trimonium  contrahant  (ibid. ,  2.°). 

3. °  Orientales ,  si  cum  latinis  contrahant  hac  forma  adstric- 
tis  (ibid.,  3.°). 

Firmo  autem  praescripto  §  1,  n.  1 :  a)  acatholici,  sive  bapti¬ 
zati  sive  non  baptizati ,  si  inter  se  contrahant,  nullibi  tenentur 
ad  catholicam  matrimonii  formam  servandam;  b)  item  ab 
acatholicis  nati ,  etsi  in  Ecclesia  catholica  baptizati,  qui  ab  in¬ 
fantili  aetate  in  haeresi  vel  schismate  aut  infidelitate  vel  sine 
ulla  religione  adoleverunt,  quoties  cum  parte  acatholica  con¬ 
traxerint  (ibid.,  §  2) ;  non  vero  si  contrahant  cum  aliis  qui, 
sicut  ipsi,  ab  acatholicis  nati,  in  Ecclesia  catholica  baptizati 
sint,  quamvis  ab  infantili  aetate  in  haeresi,  etc.,  adoleverint. 
Nec  ipsa  exceptio  b )  favet  his  qui  nati  sint  e  mixto  matrimonio, 
seu  cuius  unus  coniux  erat  catholicus,  quamvis,  sive  ex  prae¬ 
matura  coniugis  catholici  morte,  sive  alia  ex  causa,  proles  ca¬ 
tholice  baptizata,  educata  fuerit  in  haeresi,  etc.,  ab  infantili 
aetate.  —  Matrimonia  igitur  catholicorum  (ritus  latini)  cum 
acatholicis  ubique  reguntur  iure  Codicis. 


Ergo  hi  casus  non  comprehenduntur  illis  verbis  can.  1028 :  «Si  haberi,  aut  adiri 
nequeat  sine  gravi  incommodo  parochus».  Cfr.  Feneres,  1.  c. 

(1)  Ferreres,  1.  c.,  nn.  386  seq.,  684.  Quoad  matrimonia  in  navi  ex  antiqua  disci¬ 
plina,  cfr.  Ferreres,  1.  c.,  n.  348  seq. 

(2)  Nempe:  a)  vel  sollemniter  a  ministro  catholico;  b)  vel  in  casu  necessitatis 
ab  eo  qui  intentionem  habebat  eum  baptizandi  in  Ecclesia  catholica,  idque  signifi¬ 
cavit;  c)  vel  qui  est  filius  catholicorum,  nisi  contrarium  constet;  d)  vel  qui  baptiza- 
tus  fuit  petente  patre,  matre,  aut  tutore  catholico,  hac  intentione  ut  catholicae  Ec¬ 
clesiae  incorporaretur,  Cfr.  Ylla,  O.  P.,  Derecho  matrimonial,  pag.  184. 

Excipiebatur,  si  uterque  contrahens  natus  sit  in  Germania  (in 
regionibus  quas  Imperium  complectebatur  ante  bellum)  et  matri¬ 
monium  in  Germania  ineatur  (aut  nati  sint  in  Hungaria,  et  hic  con¬ 
trahant),  quo  in  casu,  etsi  clandestinum,  validum  erat.- — Praeses 
Commissionis  Codicis  declaravit  (30  mart.  1918)  tale  ius  fuisse  abro¬ 
gatum  (1). 

In  antiqua  disciplina  matrimonia  haereticorum  sive  inter  se  sive 
cum  catholicis,  subiiciebantur  capiti  Tametsi,  ubi  hoc  publicatum 
fuerat.  At  ex  concessionibus  vel  declarationibus  Sedis  Apostolicae 
valida  erant  horum  matrimonia  clandestina  in  pluribus  regionibus 
subiectis  cap.  Tametsi.  Horum  locorum  catalogum  vide  apud  Casus, 
n.  1025,  nota ;  Ferreres,  Derecho  sacramental,  n.  746. 

Quaesita.  —  Quaer.  l.°  Quid  si  catholici  orientales  contra¬ 
hant  inter  se? 

Resp.  Tunc  ea  forma  tenentur  contrahere,  qua  tenebantur 
ante  Codicem,  quia  Codex  per  se  eos  non  respicit,  ut  patet  ex 
can.  1.  Iam  vero  ante  Codicem  catholici  ruteni  adstringebantur 
forma  statuta  in  decreto  Ne  temere ,  tum  in  Canada,  tum  in 
Statibus  Foederatis  Americae  septentrionalis ,  tum  etiam  in 
America  meridionali  (2).  Ergo  etiam  et  nunc  tenentur  contrahe¬ 
re  forma  Codicis. 

Quaer.  2.°  An  vi  Codicis  etiam  ad  matrimonia  mixta  valide 
contrahenda ,  ab  Ordinario  vel  a  parocho  exquirendus  et  exci¬ 
piendus  sit  contrahentium  consensus? 

Resp.  « Affirmative ,  servatis  ad  liceitatem  quoad  reliqua 
praescriptionibus  et  instructionibus  S.  Sedis»  (can.  1102,  §  1 ; 
S.  C.  C.,  27  iul.  1908,  ad  3) ;  et  exceptis  casibus  «in  quibus  debi¬ 
tas  cautiones  exhibere  pervicaciter  partes  renuant»  (3).  Cfr. 
supra,  n.  1016,  q.  3.° 

ARTICULUS  IV.  —  De  inscriptione  matrimonii 

1086.  a)  Celebrato  matrimonio,  parochus,  vel  qui  eius  vices 
gerit,  quamprimum  'describere  debet  in  libro  matrimoniorum 
nomina  coniugum  ac  testium,  locum  et  diem  celebrati  matri¬ 
monii,  atque  alia  iuxta  modum  in  libris  ritualibus  vel  a  pro¬ 
prio  Ordinario  praescriptum ;  idque  licet  alius  sacerdos,  vel  a 
se  vel  ab  Ordinario  delegatus,  matrimonio  adstiterit  (can. 
1103,  §  1). 


(1)  Cfr.  S.  C.  C.,  28  mart.  1908;  S.  C.  de  Sacr.,  19  febr.  et  18  iun.  1909;  Ferreres , 
1.  c.,  n.  626  seq. ;  Wernz-Vidal,  vol.  5,  n.  533  cum  nota  83. 

(2)  S.  C.  de  P.  F.  pro  neg.  rit.  or.,  18  aug.  1913,  art.  36;  17  aug.  1914,  art.  30; 
27  mart.  1916,  art.  17  (Acta.  V,  pag.  398;  VI,  pag.  463;  VIII,  pag.  107). 

(3)  S.  Off.,  21  iun.  1912,  2  aug.  1916.  Cfr.  n.  1016  et  n.  1099  seq.;  Ferreres,  1.  c., 
nn.  583  seq.,  718  seq.,  et  apud  Razdn  y  Fe,  vol.  34,  pag  36  seq. ;  vol.  46,  pag.  370,  371. 
Vide  Casus,  n.  1025  seq. 

b)  Praeterea  (1)  parochus  in  libro  quoque  baptizatorum  ad- 
notare  debet,  coniugem  tali  die  in  sua  paroecia  matrimonium 
contraxisse.  Quod  si  coniux  alibi  baptizatus  fuerit,  matrimonii 
parochus  notitiam  initi  contractus  ad  parochum  baptismi,  sive 
per  se  sive  per  Curiam  episcopalem  transmittere  debet,  ut  ma¬ 
trimonium  in  baptismi  librum  referatur  (ibid.,  §  2). 

Haec  nota  mitti  debet  per  Curiam  Ordinarii  loci  illius  qui 
eam  mittit  (2). 

c )  Quoties  matrimonium  ad  normam  can.  1098  (n.  1079  seq.) 
contrahitur,  sacerdos,  si  eidem  adstiterit,  secus  testes  tenentur 
in  solidum  cum  contrahentibus  curare,  ut  initum  coniugium  in 
praescriptis  libris  quamprimum  adnotetur  (ibid.,  §  3). 

1087.  Quaeres.  An  obligatio  inscribendi  matrimonium ,  aut 
curandi  eius  inscriptionem ,  faciendi  adnotationem ,  etc.,  sit 
gravis? 

Resp.  Affirm.,  ut  patet  ex  gravissimis  incommodis,  quae, 
propter  omissionem,  ipsis  contrahentibus  eorumque  filiis  et 
bono  publico  obvenire  possunt  (3).  Casus,  n.  1023  seq. 

1088.  Resolves.  —  l.°  Descriptio  fieri  debet  quamprimum, 
quod  aliqui  intelligunt  adimpleri,  si  fiat  intra  triduum  ( Verme - 
ersch,  1.  c.,  n.  79).  Concilium  Plen.  Amer,  lat.,  n.  599,  praecipit 
ut  fiat  intra  unius  diei  spatium. 

2. °  Adnotationes  necessariae  ad  inscriptionem  suo  tempore 
in  libro  matrimoniorum  peragendam,  fiant  in  aliquo  ligato  libro 
iis  notis  excipiendis  destinato,  non  vero  in  separatis  chartis, 
quae  facile  amitti  possunt. 

3. °  Negligentia  in  inscriptione  cito  peragenda  facile  grave 
erit  peccatum,  cum  locum  omissioni  inscriptionis  aut  errori¬ 
bus  dare  possit  et  grave  damnum  afferre. 

4. °  Per  episcopalem  Cancellariam  Ordinarii  loci  matrimo¬ 
nii  mittenda  erit  notitia  de  qua  dictum  est  n.  1086,  b). 

Haec  notitia  secum  ferre  debet  coniugum  eorumque  paren¬ 
tum  nomina  et  agnomina,  aetatem  contrahentium,  locum  diem¬ 
que  nuptiarum,  testium,  qui  interfuerunt,  nomina  et  agnomina, 
habeatque  parochi  subscriptum  nomen  cum  adiecto  paroeciali 
sigillo.  Inscriptio  autem  accurate  indicet  paroeciam,  dioecesim, 
oppidum,  seu  locum  baptismi  coniugum,  et  ea  quae  ad  scripta 
per  publicos  portitores  tuto  transmittenda  pertinent  (4). 


(1)  Ad  normam  can.  470,  §  2.  Vide  supra,  n.  135,  V. 

(2)  Instr.  S.  C.  de  Sacr.,  4  iul.  1921  :  Acta,  XIII,  pag.  349. 

(3)  Quoad  modum  omissiones  subsanandi  cfr.  Ferrere s,  1.  c.  (n.  399  seq.),  ubi 
etiam  (n.  414  seq.)  agitur  de  inscriptione  matrimonii  conscientiae. 

(4)  Ita  Instr.  S.  C.  de  Sacr.,  6  mart.  1911  (Ferreres,  1.  c.,  n.  409  a,  seq.),  confirmata 
per  aliam  4  iul.  1921.  —  Iam  ab  octava  editione  (prima  post  Codicem)  huius  Comp.  pro 

5. °  Parochus  matrimonii  curet  habere  responsum  accepti 
nuntii  a  parocho  baptismi  vel  ab  episcopali  Curia  (1). 

6. °  Obligatio  sacerdotis  non  delegati,  si  adstiterit  matrimo¬ 
nio  de  quo  in  n.  1086,  c),  secus  testium,  est  solidaria  cum  con¬ 
trahentibus.  Quare  si  unus  adimpleat,  reliqui  liberantur  ab 
■omni  obligatione :  omnes  tamen  et  singuli  gravi  obligatione 
ligantur,  donec  ipsis  constet  inscriptiones  esse  peractas. 

7. °  Inscriptio  in  hisce  casibus  facienda  videtur  in  libro 
matrimoniorum  illius  paroeciae  in  cuius  territorio  matrimo¬ 
nium  fuerit  celebratum,  quamvis  coniuges  casu  illic  contraxe¬ 
rint,  et  domicilium  alibi  habeant.  Aliter  Ojelli,  1.  c.,  n.  127, 
qui  putat  in  casu  inscriptionem  faciendam  esse  a  parocho 
domicilii. 

x^RTICULUS  V.  —  De  matrimonio  conscientiae 

1G89.  Matrimonium  conscientiae  (vide  supra,  n.  925,  4.°) 
permitti  nequit  nisi  ex  gravissima  et  urgentis  sima  causa  (can. 
1104).  —  Requiritur  licentia  Ordinarii  loci,  quam  Vicarius  Ge¬ 
neralis  concedere  nequit,  nisi  ad  hoc  habeat  speciale  manda¬ 
tum  (ibid.). 

1090.  Quaesita.  —  Quaer.  l.°  Quid  importet  permissio  cele¬ 
brandi  matrimonium  conscientiae ? 

Resp.  Permissio  celebrationis  matrimonii  conscientiae  se- 
cumfert  promissionem  et  gravem  obligationem  secreti  servandi 
ex  parte  sacerdotis  assistentis,  testium ,  Ordinarii  eiusque  suc¬ 
cessorum .,  et  etiam  alterius  coniugis,  altero  non  consentiente 
divulgationi  (can.  1105). 

Quaer.  2.°  Quos  ad  casus  haec  obligatio  non  se  extendat  ex 
parte  Ordinarii ? 

Resp.  Huius  promissionis  obligatio  ex  parte  Ordinarii  non 
•extenditur  ad  casum  :  a)  quo  vel  aliquod  scandalum ,  aut  gravis 
erga  matrimonii  sanctitatem  iniuria  ex  secreti  observantia  im¬ 
mineat,  b)  vel  parentes  non  curent  filios  ex  tali  matrimonio 
susceptos  baptizari ,  c )  aut  eos  baptizandos  curent  falsis  expres¬ 
sis  nominibus ,  quin  interim  Ordinario  intra  triginta  dies  noti¬ 
tiam  prolis  susceptae  et  baptizatae  cum  sincera  indicatione  pa¬ 
rentum  praebeant,  d)  vel  Christianam  filiorum  educationem  ne- 
.gligant  (can.  1106). 

Quaer.  3.°  Ubi  adnotanda  sint  huiusmodi  matrimonia ? 

Resp.  Matrimonium  conscientiae  non  est  adnotandum  in 


-certo  docuimus  Instructionem  S.  C.  de  Sacr.  anni  1911  retinere  suum  vigorem  jx)st  Co¬ 
dicem,  quod  ipsa  S.  Congr.  confirmavit  per  aliam  Instr.  4  iul.  1921  (Acta,  1.  c.,  pag.  348). 
(1)  Ferveres,  1.  c.,  n.  405  seq. ;  Card.  Gennari,  1.  c.,  pag.  34;  Vermeersch,  n.  81. 

consueto  matrimoniorum  ac  baptizatorum  libro,  sed  in  peculia¬ 
ri  libro  servando  in  archivo  secreto  Curiae ,  de  quo  in  can.  379 
(can.  1107).  Cfr.  Verreres ,  Inst.  can.,  vol.  1,  n.  676. 

APPENDIX 

DE  PAROECIIS  PERSONALIBUS 

1091.  Pluribus  in  locis  simul  cum  paroeciis  localibus  sive 
territorialibus  sunt  etiam  paroeciae  personales  (1),  quibus  pa¬ 
roeciam  non  subiiciuntur  ratione  loci,  sed  ex  titulo  personali , 
nempe  quatenus  ad  certam  familiam  spectant  (et  tunc  vocantur 
gentilitiae );  vel  ad  certum  ritum,  v.  gr.  graecum,  latinum,  mo- 
zarabicum  ;  vel  ad  determinatum  coetum  hominum,  v.  gr.  ad 
militiam. 

Paroeciae  territoriales  inter  se  distinctos  fines  distinctumque 
populum  habent,  i.  e.  habent  sibi  assignatum  proprium  terri¬ 
torium,  ita  ut,  quotquot  intra  illius  territorii  fines  domicilium 
habent,  nisi  exempti  sint,  subiiciantur  parocho  illius  loci ;  per¬ 
sonales  vero  sine  finium  distinctione  proprias  et  distinctas 
agnoscunt  oves  per  solam  distinctionem  familiarum  (2). 

Quare  qui  personalibus  paroeciis  subiiciuntur,  non  acqui¬ 
runt  nec  amittunt  parochum  proprium,  quamvis  domicilium 
mutent,  nisi  forte  extra  illam  civitatem  commorentur,  ubi  pa¬ 
roecia  locum  fixum  habeat.  Pluius  generis  in  Hispania,  praeter 
castrenses,  duae  paroeciae  Toleti  reperiuntur,  quae  mozarabes 
appellantur.  Praeterea  vide  infra,  n.  1095,  c). 

Quinam  subditi  pertineant  ad  personales  paroecias,  et  quo¬ 
modo  acquiratur  vel  amittatur  ius  paroeciae  in  suos  subditos, 
singulis  in  casibus  est  inspiciendum. 

1092.  a)  Paroeciae  castrense  Hispaniae  (3)  vere  sunt  exemp- 


(1)  Iuxta  Codicem,  iam  non  possunt  sine  speciali  apostolico  induito  constitui 
paroeciae  pro  diversitate  sermonis  seu  nationis  fidelium  in  eadem  civitate  vel  terri¬ 
torio  degentium,  nec  paroeciae  mere  familiares  aut  personales.  Ad  constitutas  autem 
quod  attinet,  nihil  innovandum  inconsulta  Apostolica  Sede  (can.  216,  §  4). 

(2)  Cfr.  Scarjantonium,  Animadversiones  ad  Cecoperium,  vol.  3,  add.  39,  n.  12; 
Barbosa,  De  off.  et  pot.  parochi,  p.  1,  c.  1,  n.  23. 

(3)  En  quae  statuat  Regale  Decr.  diei  27  mart.  1901  : 

1. °  Se  reorganiza  el  Cuerpo  dei  Clero  castrense,  continuando  como  jefe  superior 
dei  mismo  el  muv  reverendo  Vicario  o  Pro-Vicario  General  (ahora  se  denomina 
CapellAn  General,  y  es  Patria.rca  de  las  Indias)  castrense. 

2. °  ConstituirAn  dicho  Cuerpo  :  un  teniente  vicario  de  primera,  3  teniente» 
vicarios  de  segunda,  11  capellanes  mayores,  52  capellanes  primeros  y  72  capellanes 
segundos. 

3. “  El  Teniente  Vicario  de  primera  sera  asesor  dei  Vicario  General  castrense. 
Representaran  al  muy  reverendo  Vicario  o  Pro-Vicario  General  castrense  en  las  re¬ 
giones  militares,  Capitania  general  de  Baleares  y  Comandancias  generales  de  Ceuta 
y  Melilla,  tenientes  vicarios  de  segunda  o  capellanes  mayores,  los  cuales  seran  jefeS' 

tae  a  iurisdictione  Ordinarii  loci,  et  subiiciuntur  Capellano 
Generali  castrensi  (1). 

Decretum  Ne  temere  (ideoque  neque  Codex,  ut  videtur)  nihil 
immutavit  quoad  i  uris  dictionem  castrensem  (2). 

Quadruplici  ex  titulo  quis  ad  castrenses  paroecias  pertinere 
potest :  i.°  ratione  militiae  activae ,  subiiciuntur  Vicariatui  quot¬ 
quot  ad  militiam  activam  sive  terrestrem  sive  maritimam 
spectant,  cum  suis  familiis,  i.  e.  cum  uxoribus  legitimis,  filiis 
non  emancipatis  (immo  etiam  emancipatis,  si  tamen  in  hoc 
casu  simul  cum  patre  in  eadem  domo  vivant)  et  famulis;  2.°  ra¬ 
tione  servitii  quod  exercitui  praestatur ,  subiiciuntur  qui  regios 
exercitus  sequuntur  et  eis  inserviunt;  3.°  ratione  loci ,  quot¬ 
quot  scilicet  degunt  in  locis  militari  imperio  subiectis  (v.  gr.  in 
arcibus,  collegiis  militaribus,  etc.  )  ;  4.°  ratione  officii ,  quicum¬ 
que  apud  ipsum  Vicariatum  (seu  Capellaniam  Generalem)  mu¬ 
neribus  funguntur  (3).  Uberiorem  explicationem  vide  apud 
Ferreres,  EI  imped.  de  clandest.,  nn.  128-137 ;  Inst.  can.,  vol.  1, 
n.  635  seq. 

1093.  Igitur,  ad  matrimonium  quod  attinet,  si  uterque 
contrahentium  subiiciatur  iurisdictioni  castrensi,  matrimonium 
nullum  erit,  nisi  contrahatur  coram  parocho  castrensi ;  sed 
nota,  iuxta  plures  (4),  capellanum  non  esse  proprie  parochum  in 
ordine  ad  matrimonium  :  unde  nequit  valide  assistere  matrimo¬ 
niis  militum,  nisi  ex  delegatione  gerentis  vices  Vicarii  Genera¬ 
lis  castrensis  ( Teniente  Vicario  General  castrense).  Alii  vero  (5) 

immediatos  dei  personal  dei  Cuerpo  que  se  encuentre  en  los  territorios  respectivos. 
Dos  reverendos  Obispos  de  Canarias  y  Tenerife  ejerceran  en  aquel  distrito,  cada  uno 
en  su  didcesis,  el  cargo  de  subdelegado  castrense  Teniente  Vicario. 

(1)  Cfr.  Ferreres,  in  opusc.  El  imped.  de  clandestinidad,  nn.  150-161 ;  Salazar- 
Lafwente,  Discipl.  ecles.,  lec.  31,  n.  1. 

(2)  S.  C.  C.,  2  iebr.  1908,  ad  VII.  Cfr.  Ferreres,  Los  Esponsales,  etc.,  nn.  248,  287, 
288,  533  seq.,  639.  —  Indirecte  tamen  aliquae  factae  videntur  immutationes,  quia  v.  gr. 
matrimonia  ex  inopinato  etiam  pro  castrensibus  abolita  esse  videntur  et  sacerdos 
debet  exquirere  et  excipere  contrahentium  consensum,  qui  etiam  in  articulo  mortis 
et  in  locis  ubi  recursus  ad  parochum  absque  gravi  incommodo  haberi  nequit,  vi¬ 
dentur  posse  contrahere  sicut  alii  non  castrenses.  Nempe  videtur  nobis  canones 
qui  vel  nullum  gravamen  afferunt  paroeciis  personalibus,  vel  non  maius  quam  aliis 
territorialibus,  utrisque  esse  applicandos.  Cfr.  Ferreres,  Derecho  sacramental, 
nn.  795-800. 

(3)  Ita  ex  Brev.  Pii  X,  23  iul.  1904  (quo  prorogatur  Breve  Leonis  XIII,  2  aug.  1897  : 
Martinez,  Manual  dei  Clero  castrense,  pag.  201),  et  ex  declaratione  S.  C.  Neg. 
extraord.,  17  mart.  1897,  apud  0’Callaghan,  Practica  parroquial,  p.  4,  cap.  2  (ed.  7.a). 

(4)  0‘Callaghan,  Practica  parroquial,  p.  4,  o.  1;  Carbonero  y  Sol,  Del  matrimo¬ 
nio,  vol.  1,  pag.  504,  n.  3  (ed.  3. a) ;  Portilla  y  Asensio,  Recitaciones  de  derecho  can6- 
nico,  lib.  2,  tit.  23,  cap.  3,  n.  1120  (Salamanca,  1900) ;  Aguilar,  Scientiae  iuridicae 
comp.,  lib.  1,  tit.  5,  sect.  1,  art.  2,  n.  3 ;  Garriga,  Prdctica  parroquial,  pag.  88. 

0'Callaghan,  tunc  canonicus  doctoralis  Capituli  Dertusensis,  per  plures  annos 
fuit  subdelegatus  castrensis. 

(5)  Ita  Martinez,  1.  c.,  pag.  60,  61 ;  Vilaplana,  Esponsales  y  matrimonio,  nn.  9, 
99,  392;  Ldpez  Peldez,  El  derecho  y  la  Iglesia,  pag.  509  (ed.  4.a). 

Tum  Martinez,  tum  Vilaplana,  capellani  castrenses,  aiunt  constantem  esse  practl- 

dicunt  capellanum  indigere  quidem  licentia  ut  licite  assistat, 
non  vero  delegatione  proprie  dicta,  quae  sit  necessaria  ad  vali¬ 
de  assistendum.  Quibusdam  in  regionibus,  ut  Valentiae ,  His¬ 
pali,  etc.,  capellani  maiores  hanc  delegationem  aut  licentiam 
concedere  possunt  (1). 

Nihilominus  ex  Reg.  decr.  27  martii  1901,  art.  5.°,  capellani 
hospitalium  militarium  et  plures  alii  habitualiter  delegandi 
sunt,  ut  militum  matrimoniis  assistant  (2). 

Si  alteruter  tantum  contrahens  pertineat  ad  forum  militare,, 
tunc  matrimonio  assistere  debet  (ad  liceitatem)  non  modo  ca- 
pellanus  militum  (ex  delegatione),  sed  etiam  parochus  iuris- 
dictionis  territorialis  ubi  matrimonium  celebratur  (3).  —  Matri¬ 
monium  tamen  validum  erit,  modo  contrahatur  coram  alterutro 
parocho.  Sponsae  parochus,  matrimonium  benedicere  solet  (4). 
Vide  Casus,  n.  1028  seq. 

N.  B.  De  castrensi  iurisdictione  in  rep.  Chilensi,  cfr.  app. 
XIV,  n.  1420  seq. 

1094.  b)  Toletanae  paroeciae  reguntur  concordia  quadam  inter 
parochos  mozarabes  et  alios  qui  parochi  latini  appellantur,  inita, 
confirmata  a  Iulio  III,  die  9  mart.  1553  (cfr.  Archivium  Capituli 
paroec.  Toletani,  tit.  Bul.  Apostol.,  n.  11),  cui  postea  (14  iun.  1902) 
accessit  alia  coram  Ulmo.  Dre.  Laguarda  (tunc  Episcopo  Titopolita- 
no  ac  Vicario  Generali  Toletanae  dioeceseos,  postea  Episcopo  Bar¬ 
cinonem).  Civitas  Toletana  in  sex  paroecias  territoriales  divisa  est, 
praeter  duas  personales,  quas  mozarabes  appellant.  Subditi  moza¬ 
rabes,  in  quacumque  regione  civitatis  Toletanae  commorentur,  exi¬ 
muntur  a  iurisdictione  parochi  territorialis  et  subiiciuntur  proprio 
parocho  mozarabi. 

Mozarabes  sunt  posteri  antiquissimorum  Christianorum  qui  inter 
arabes  Toleti  mansere,  quique  post  recuperatam  civitatem  a  Christia¬ 
nis  paroecias  personales  constituerunt ;  reliqui  vero  Christiani,  qui 
de  novo  civitatem  incolebant,  vel  in  posterum  incoluerint,  paroeciis 
territorialibus  tunc  instamratis,  subiecti  sunt.  Cfr.  Ferreres,  1.  c., 
nn.  191-230. 

Singula  persequi  non  licet ;  generaliores  regulas  statuemus.  Re¬ 
liqua  vide  apud  Ferreres,  1.  c.,  nn.  230-266. 

I.a  Subiiciuntur  paroeciis  mozarabicis,  saltem  si  domicilium 
Toleti  retineant:  l.°  quotquot  in  regestis  (matriculas)  dictarum  pa¬ 
roeciarum  legitime  inscripti  sunt ;  2.°  filii,  quorum  pater  mozarabi- 
cus  sit  vel  mozarabicae  paroeciae  sit  subditus,  eorumque  legitimae 


cam  vicariatus  agnoscendi  valida  matrimonia  militum  contracta  ante  capellanum  non 
habentem  praedictam  licenciam  aut  delegationem.  Praeterea  Vilaplana  ait  opus  suum 
sublectum  esse  revisioni  Provicarii. 

(1)  Cfr.  Ferreres,  EI  imped.  de  clandest.,  nn.  162-168. 

(2)  Cfr.  Alcu-billa,  App.  anni  1901,  pag.  246.  -  Quae  dispositio  approbationem  Pro- 
Vicarii  Generalis  castrensis  obtinuit.  Ferreres,  1.  c.,  n.  167. 

(3)  Clem.  XIII,  Brev.  Cum  in  exercitibus,  27  aug.  1768,  §  32,  innovatum  a  Pio  X 

27  iul.  1904,  §  20.  ’ 

(4)  Cfr.  Ferreres,  1.  c.,  nn.  169-189,  ubi  plura  alia  notantur. 

uxores  ac  descendentes  in  linea  masculina;  3.°  horum  filiae  adhuc 
innuptae. 

Si  filiae  mozarabum  contrahant  cum  paroeciano  territoriali  seu 
latino,  territoriali  paroeciae  subiiciuntur ;  sed  uni  filiae  cuiuscum¬ 
que  familiae  mozarabis  conceditur  ius  eligendi  paroecialitatem  mo- 
zarabem  pro  se,  pro  viro  ac  filiis ;  quae  electio  debitis  sollemnitatibus 
fieri  debet  tempore  quo  matrimonium  contrahatur. 

II.  a  Acquiri  potest  pa,roecialitas  mozarabica :  l.°  a  viro  latino 
qui  matrimonium  contrahat  cum  femina  mozarabe,  cui  ius  competat 
eligendi  paroecialitatem  mozarabem ;  2.°  a  femina  latina,  si  matri¬ 
monium  cum  viro  mozarabe  contrahat. 

III.  a  Amitti  potest  paroecialitas  mozarabica :  l.°  a  femina  mo¬ 
zarabe  quae  matrimonium  cum  viro  latino  contrahat ;  2.°  a  femina 
latina,  vidua  viri  mozarabis,  quae  matrimonium  cum  latino  con¬ 
trahat. 

IV.  a  Amissa  paroecialitas  mozarabica  a  femina  mozarabe,  quae 
cum  latino  contraxit  et  tunc  vidua  est,  iterum  ab  ipsa  acquiri,  si 
velit,  potest. 

1095.  N.  B.  l.°  Post  decretum  Ne  temere  (et  etiam  post  Co¬ 
dicem)  certum  est  quoad  liceitatem  servandam  esse  antiquam 
disciplinam  pro  matrimoniis  celebrandis  statutam  praedictis 
concordiis-,  at  certum  non  est  an  parochus  latinus  possit  valide 
assistere,  necne,  matrimoniis  subditorum  iurisdictionis  moza- 
rabicae.  Parochus  mozarabicus  assistere  nec  valide  potest  ma¬ 
trimoniis,  si  uterque  contrahens  sit  iurisdictionis  territorialis. 
Cfr.  S.  C.  C.,  2  febr.  1908,  ad  VII  et  ad  IX;  Ferreres,  Los  Es- 
ponsales,  etc.,  nn.  533  seq.,  543. 

Qui  paroeciae  mozarabi  subditus  est:  a)  nequit  Toleti  subii- 
ci  paroeciae  latinae  sive  territoriali;  b)  si  vero  hic  paroeciae 
castrensi  ex  aliquo  titulo  subiiciatur,  toto  tempore  huius  sub- 
iectionis,  desinit  esse  subditus  mozarabicus. 

2.°  An  et  quomodo  paroeciae  mozarabi  aut  territoriali  sub- 
iiciantur  mozarabes  extra  Toletum  commorantes,  aliasque  si¬ 
miles  quaestiones  vide  apud  Ferreres ,  1.  c.,  nn.  248-260  (I). 


(1)  Vide  etiam  ibi,  nn.  267-282,  quae  ad  paroecias  personales  italo-graecas  spectant, 
et  nn.  273-276  generaliores  regulas  paroecialitatis  personalis.  —  Ctr.  etiam  causam 
Montisalti,  iuriu-m  paroecialium  (14  dec.  1901  et  26  apr.  1902)  inter  paroeciam  territo¬ 
rialem  S.  Laurentii  et  personalem  seu  gentilitiam  S.ae  Mariae  eiusdem  civitatis  Mon¬ 
tisalti  (Italia)  apud  Analecta  eccles.,  vol.  10,  pag.  157-166;  necnon  Decretum  S.  C.  de 
P.  F.  pro  neg.  rit.  orientalis,  18  aug.  1913,  quo  statuuntur  mutuae  relationes  discipli¬ 
nares  inter  Episcopos  latinos  Canadenses  et  Episcopum  ruthenum  illius  regionis, 
necnon  inter  clerum  et  fideles  utriusque  ritus  (Acta,  V,  pag.  393  seq.). 

Etiam  tota  civitas  Abulensis  in  Hispania  (necnon  oppida  Arevalo  et  Olmedo 
eiusdem  dioeceseos)  in  paroecias  personales  divisa  erat,  ideoque  omnes  parochi  vide¬ 
bantur  valide  posse  assistere  matrimoniis  etiam  non  subditorum  in  quocumque  loco 
illius  civitatis  (vel  oppidi),  quamvis  pro  quibusdam  officiis  territorium  speciale 
assignatum  haberent  (cfr.  Ferreres,  Los  Esponsales,  nn.  769-786).  Verum  a  die  1  iunii 
1911  omnes  paroeciae  factae  sunt  territoriales.  Cfr.  Arreglo  parroquial,  pag.  3,  8, 
20  et  24. 

CAPUT  XIII 

DE  RITIBUS,  TEMPORE  ET  LOCO  CELEBRANDI 
MATRIMONIUM 

ARTICULUS  I.  —  De  ritibus  in  celebratione 

MATRIMONII  ADHIBENDIS 

1096.  I.  Extra  casum  necessitatis,  in  matrimonii  celebra¬ 
tione  servari  debent  ad  liceitatem  ritus  in  libris  ritualibus  ab 
Ecclesia  probatis  praescripti  aut  laudabilibus  consuetudinibus 
recepti  (can.  1100). 

II.  Parochus  curare  debet  ut  sponsi  benedictionem  sollem¬ 
nem  accipiant,  quae  dari  eis  -potest  etiam  postquam  diu  vixe¬ 
rint  in  matrimonio,  sed  solum  in  Missa,  servata  speciali  rubri¬ 
ca  et  excepto  tempore  feriato  (can.  1101,  §  1). 

1097.  Quaesita.  —  Quaer.  l.°  Quis  potest  dare  sollemnem, 
i.  e.  nuptialem  benedictionem? 

Resp.  Ille  tantum  sacerdos,  per  se  ipse  vel  per  alium,  qui 
valide  et  licite  matrimonio  potest  assistere  (ibid. ,  §  2),  vel  as¬ 
sisteret,  si  matrimonium  iam  non  esset  celebratum.  Igitur  qui¬ 
libet  sacerdos  legitime  delegatus  eam  dare  potest. 

Quaer.  2.°  An  benedictio  nuptialis  separari  possit  a  celebra¬ 
tione  Missae ? 

Resp.  Ante  omnia  notandum  quod  semper  ac  celebratur  ma¬ 
trimonium  (saltem  inter  catholicos)  coram  parocho  aut  sacer¬ 
dote,  per  se  dari  debet  benedictio  quae  est  in  Rituali ;  sed 
praeterea  est  alia  benedictio  in  Missali,  quae  proprie  vocatur 
benedictio  nuptialis  et  separari  nequit  a  celebratione  Missae : 
«consistit  enim  in  orationibus  quae  habentur  in  Missali :  Propi¬ 
tiare ■,  Domine ,  etc.,  et  Deus ,  qui  potestate,  etc.,  dicendae  ante 
Libera  nos ,  etc. ;  necnon  Dei/s  A  braham ,  etc.,  dicenda  ante  be¬ 
nedictionem»  (1). 

Quaer.  3.°  Quandonam  celebrari  possit  Missa  pro  sponsis? 

Resp.  Missa  votiva  pro  sponsis  cum  propria  benedictione, 
permittitur :  a)  quotidie  per  annum  extra  tempus  clausum 
(n.  1101),  b)  et  etiam  tempore  clauso  quoties  Ordinarius  loci  ex 
iusta  causa  benedictionem  nuptialem  permiserit,  c)  dummodo 


(1)  S.  R.  C.,  9  maii  1893,  ad  3  ( 'Docr.  auth.,  n.  3798).  Ex  speciali  tamen  induito 
Sedis  Apostolicae  conceditur  (si  petatur)  usus  novae  cuiusdam  formulae  nuptialis 
benedictionis  adhibendae  extra  Missam  post  benedictionem  Ritualis.  Cfr.  edit.  typ. 
anni  1925,  app.  pag.  580, 

(tum  in  a ,  tum  in  b)  non  fuerit  dominica,  aut  festum  de  prae¬ 
cepto  (licet  suppressum),  neque  occurrat  duplex  I  vel  II  classis, 
octava  privilegiata  I  aut  II  ordinis,  vel  aliqua  ex  feriis  aut  vi¬ 
giliis  privilegiatis.  d)  His  autem  in  casibus  exceptis,  in  Missa 
diei  additur  oratio  pro  sponsis  sub  unica  conclusione  cum  prima , 
hisque  benedictio  nuptialis  infra  eam  Missam  datur  (1). 

Quaer.  4.°  Quando  tum  Missa  pro  sponsis,  tum  oratio  omit¬ 
tenda  sunt ? 

Resp.  Missa  tamen  vel  oratio  pro  sponsis  dici  nequit:  a)  si 
ambo  sponsi  non  sint  actu  praesentes,  vel  b)  si  sponsa  (2)  in 
aliis  nuptiis  benedictionem  acceperit,  neque  c)  etiam  tempore 
clauso  (nisi  Ordinarius  benedictionem  permiserit  ex  iusta  cau¬ 
sa),  aut  d)  in  Commemoratione  omnium  fidelium  defunctorum. 

Quaer.  5.°  Quandonam  benedictio  nuptialis  omittenda  sit? 

Resp.  Benedictio  nuptialis,  seu  quae  est  in  Missali,  nunquam 
dari  potest  extra  Missam,  neque  etiam  in  Missa  quae  non  fuerit 
vel  votiva  pro  sponsis,  vel  cum  oratione  pro  eis,  ut  supra. — Quod 
si  nuptiae  tempore  vetito  seu  clauso  contractae  fuerint,  Missa 
cum  benedictione  nuptiali  (nisi  Ordinarius  ex  iusta  causa  eam 
permiserit  ipso  tempore  clauso)  differtur  ad  diem  in  qua,  extra 
tempus  clausum,  Missa  pro  sponsis  permittitur ;  immo  et  seligi 
possunt  dies  in  quibus  permittitur  oratio  pro  sponsis  in  Missa 
diei  occurrentis  (3). 

Quaer.  6.°  Quid  si  Ordinarius  ex  gravi  causa  permittat  bene¬ 
dictionem  nuptialem  tempore  clauso? 

Resp.  Tunc  Missa  pro  sponsis,  vel  oratio  pro  ipsis  dici  po¬ 
terit  (etiam  diebus  Natalis  Domini  et  Resurrectionis),  servatis 
regulis  traditis  in  q.  3.° 

Quaer.  7.°  Quomodo  celebranda  sit  Missa  ipsa  pro  sponsis ? 

Resp.  Eadem  Missa,  cum  sit  votiva  privata,  semper  cele¬ 
branda  est  etiam  si  fiat  in  cantu,  sine  Gloria  in  excelsis  et  sine 
Credo  et  ( nisi  fiat  commemoratio  duplicis)  cum  tribus  orationi¬ 
bus :  i.a  scilicet  eiusdem  Missae  votivae  propria,  2.a  et  3.a  diei 
occurrentis,  ut  in  Rubr.,  tit  VII,  n.  3,  De  commemorationibus; 


(1)  a)  Octavae  privilegiatae  I  ordinis  sunt:  octavae  Paschatis  et  Pentecostes; 
II  ordinis,  Epiphaniae  et  Corporis  Christi ;  b)  Feriae  privilegiatae  sunt :  feria  IV 
Cinerum  et  feriae  II,  III  et  IV  maioris  hebdomadae  ;  c)  vigiliae  privilegiatae  sunt : 
vigiliae  Nativitatis,  Pentecostes  et  Epiphaniae.  Cfr.  Ferreres,  EI  Breviario  y  las 
nuevas  rubricas,  nn.  392,  393  et  402. 

(2)  Mulier  cui  semel  benedictio  sollemnis  data  sit,  nequit  in  subsequentibus 
nuptiis  eam  iterum  accipere  (can.  1143).  Si  solus  sponsus  benedictionem  acceperit, 
et  consuetudo  id  ferat,  potest  benedictio  iterum  dari.  —  Est  etiam  recenter  inducta 
nova  quaedam  formula  precum  recitandarum  super  coniuges  quando  benedictio 
nuptialis  non  permittitur.  Cfr.  cit.  edit,  typ.,  pag.  582.  Ad  eius  usum  requiritur  spe¬ 
ciale  indultum  Sedis  Apostoli cae. 

(3)  Additiones  et  variationes  in  Rubricis  Missalis,  etc.,  tit.  II,  n.  2. 

necnon  in  fine  Benedicamus  Domino.  Ultimum  evangelium  erit 
S.  Ioannis,  nisi  in  Missa  commemoretur  feria  aliqua,  vel  vigilia 
(aut  dominica  anticipata  aut  etiam  quoad  officium  reposita ), 
aut  festum  habens  evangelium  proprium  (non  si  tantum  est 
appropriatum  vel  ex  commune)  :  quo  in  casu  feriae  aut  vigiliae 
(aut  dominicae  anticipatae  vel  repositae)  commemoratae  aut 
festi  (de  quo  antea)  erit  ultimum  evangelium  (1). 

Quaer.  8.°  An  diebus  quibus  in  Missa  diei  addenda  est  oratio 
pro  sponsis ,  haec  dici  debeat  sub  unica  conclusione  cum  prima ? 

Resp.  Affirm.,  ut  supra,  q.  3.°,  dictum  est. 

1098.  Quaer.  9  0  An  benedictio  nuptialis  dari  possit  extra 
tempus  clausum  etiam  iis  qui  tempore  clauso  absque  illa  con¬ 
traxerunt ? 

Resp.  Affirm iuxta  dicta  in  nn.  1096,  II,  et  1097,  q.  5.° 

Quaer.  10.  An  sponsi  adigendi  sint  ad  benedictionem  nup¬ 
tialem  suscipiendam? 

Resp.  Neg.;  bene  tamen  adhortandi  (2). 

Quaer.  11.  An  Missa  pro  sponsis,  permittente  rubrica ,  non 
modo  celebranda  sit,  sed  etiam  pro  ipsis  applicanda? 

Resp.  Affirm.  ad  primam  partem ;  negative  vero  ad  secun¬ 
dam,  nisi  ab  ipsis  eleemosynam  accipiat  celebrans.  S.  Off.  1 
sept.  1841. 

Quaer.  12.  An  permittatur  consuetudo  veli  albi  explicandi 
super  sponsos ? 

Resp.  Affirmative ,  ubi  talis  consuetudo  adsit,  ut  in  pluribus 
Galliae ,  Hispaniae  et  Mexici  regionibus,  «cum  S.  R.  C.  in  iis 
locis,  ubi  hic  vetustissimus  usus  viget,  eiusmodi  ritum  haud- 
quaquam  vetuerit».  S.  R.  C.,  27  febr.  1886  'Decr  auth  n 
3656)  (3).  '  ■’  ’ 

1099.  Quaer.  13.  An  sacri  ritus  etiam  in  matrimoniis  mixtis 
adhibendi  sint ,  et  praescriptae  interrogationes  de  consensu  sint 
faciendae? 

Resp.  l.°  Negative  quoad  ritus ,  etiamsi  intercesserint  legiti¬ 
mae  dispensationes  (can.  1102,  §  2). 

Resp.  2.°  Affirmative ,  quoad  interrogationes,  et  quidem  ad 


(1)  Mach-Ferreres,  vol.  1,  n.  446.  Ita  ex  nov.  Rubr.,  tit.  2.  n.  3:  tit  VI  n  1  ■  tit  q 

nn.  1,  2;  necnon  ex  decr.  S.  R.  C.,  24  maii  1912  ad  7.  8  febr.  1913.  -  area 'festa  haben’ 

tia  evangelium  proprium  vide  decr.  S.  R.  C.,  29  apr.  1922  (Acta,  XIV  na^  3861  ■  16 

lun.  1922  (ibid.,  pag.  470),  necnon  Ferrere s,  apud  Razdn  y  Fe,  vol  63  nag  504  510 
Cfr.  etiam  S.  R.  0.,  17  nov.  1922  ad  I  Meta,  XIV,  pag.  651);  26  ian.  l^fbid  xv) 

(2)  Can.  1101,  §  1 ;  S.  R.  C.,  30  iun.  1896,  n.  3922. 

.  ®  Ex  decr®t0  s-  R-  c-  7  sePt-  1850,  in  Rupellen.,  prohibebatur  quidem  et  repro¬ 

babatur  usus  veli  albi  explicandi  super  sponsos ;  hoc  tamen  decretum  nec  in  Collect 
Gardellim,  nec  m  ultima  Collect.  authentica  reperitur. 

validitatem  (ibid. ,  §  i),  nisi  ad  normam  instructionum  Sedis 
Apostolicae,  assistentia  parochi  mere  passiva  in  loco  permitta¬ 
tur.  Vide  n.  1016,  q.  3.° 

Quaer.  14.  Quid  vero  si  ex  omissione  sacrorum  rituum  in 
mixtis  matrimoniis  graviora  mala  timeantur ? 

Resp.  Tunc  poterit  Ordinarius  aliquam  permittere  ecclesias¬ 
ticam  caeremoniam,  omissa  semper  Missae  celebratione  et  con¬ 
sequenter  sine  sollemni  benedictione  (1).  Cfr.  n.  1016,  q.  3.° 

1100.  Observa.  — 1.°  «Omnes  norunt  quid  ipsa  catholica  Eccle¬ 
sia  de  huiusmodi  catholicos  inter  et  acatholicos  nuptiis  constanter 
senserit,  cum  illas  semper  improbaverit  ac  tanquam  illicitas  plane¬ 
que  perniciosas  habuerit,  tum  ob  flagitiosam  in  divinis  communio¬ 
nem,  tum  ob  impendens  catholico  coniugi  perversionis  periculum, 
tum  ob  pravam  sobolis  institutionem»  (Instr.  Card.  Antonelli,  15 
nov.  1858),  tum  denique  quia  «persaepe  animos  impellunt,  ut  cunc¬ 
tarum  religionum  aeque  habere  rationem  assuescant,  sublato  veri 
falsique  discrimine»  (Const.  Arcanum,  Leonis  XIII). —Quapropter 
per  respectivos  Ordinarios,  parochos  et  confessarios,  a  tam  peri¬ 
culosis  coniugiis  deterrendi  sunt  fideles,  et  gravissime  monendi  sunt 
genitores  qui  ea  impedire  non  satagant  (C.  Plen.  Amer,  lat.,  n.  591). 

2. °  Emi.  Patres  «tolerari  posse  dixerunt  quod  in  republica 
Chilena  parochi  catholici  aliique  sacerdotes  parochorum  vice  fun¬ 
gentes,  matrimoniis  haereticorum  tanquam  meri  testes  qualificati 
et  auctorizabiles  assistant,  his  tamen  sub  conditionibus:  l.°  si  nul¬ 
lum  subsit  scandali  periculum ;  2.°  si  constet  sufficienter  contra¬ 
hentes  nullo  detineri  sive  divini  sive  etiam  ecclesiastici  iuris  im¬ 
pedimento  ;  3.°  si  parochi  materialem  tantum  praesentiam  exhi¬ 
beant,  ita  scilicet  ut.,  nullo  adhibito  ecclesiastico  ritu,  ideoque  sine 
vestibus  sacris,  sine  ullis  precibus  et  benedictionibus,  atque  extra 
locum  sacrum,  satis  habeant  utriusque  sponsi  consensum  audire 
(non  tamen  ipsum  requirere  et  excipere:  S.  Off.,  21  iun.  1912)  et 
actum  valide  gestum  deinceps  pro  suo  officio  in  matrimoniorum 
librum  referre»  (2). 

3. °  Quoad  matrimonia  massonum  prae  oculis  habeatur  quid 
statuat  C.  Plen.  Amer,  lat.,  n.  175,  et  C.  Manii.,  n.  192:  «Nullo  modo 
tolerari  potest,  ut  matrimonia,  quae  a  massonibus  contrahuntur, 
cum  omni  sollemnitate  ritus  catholici  celebrentur.  Immo  vero,  si 
quis  matrimonio  coniungi  postulat,  qui  noscitur  sectae  massoni- 
cae  adscriptus  esse,  parochus  totis  viribus  in  id  incumbere  tenetur, 
ut  is  illi  sectae  renuntiet ;  quod  si  renuerit,  sedulo  curandum  est, 
ut  sponsa  ac  parentes  eius  opportunis  exhortationibus  a  tali  con- 
iugio  deterreantur.  Quando  vero  parochus  nullo  modo  potest  huius¬ 
modi  matrimonium  impedire,  et  prudenter  timet,  ne  ex  denegata 
matrimonio  assistentia  grave  scandalum  vel  damnum  oriturum  sit, 
res  deferenda  est  ad  Ordinarium,  qui,  iuxta  instructiones  Sanctae 
Sedis  et  doctrinam  S.  Alphonsi,  quid  in  singulis  casibus  faciendum 
sit  decernat :  quo  in  casu,  parochus  matrimonio  passive  intersit» 
(ita  tamen  ut  requirat  excipiat.que  contrahentium  consensum : 
S.  C.  C.,  27  iul.  1908,  ad  3),  «id  est  absque  benedictione,  aliove  ritu 


(1)  •  Can.  1102,  §  2. 

(2)  Instr.  S.  Off.  ad  Archiep.  S.  Iacobi  de  Chile,  1.  c. ;  necnon  Ferreres,  1.  c. 

ecclesiastico,  tantum  tanquam  testis  auctorizabilis,  dummodo  cau¬ 
tum  sit  omnino  catholicae  educationi  universae  prolis  aliisque  si¬ 
milibus  conditionibus». 

Idem  respondit  S.  Off.,  30  ian.  1867  (Coli,  de  P.  F.,  n.  1300),  non 
modo  pro  matrimonio  massonum,  sed  etiam  quoad  matrimonia  «in¬ 
ter  unam  partem  catholicam  et  alteram  quae  fidem  abiecit,  at  nulli 
falsae  religioni  vel  haereticae  sectae  sese  adscri-psit »  (1). 

ARTICULUS  II.  —  De  tempore  et  loco  celebrationis 

MATRIMONII 

1101.  Quaesita.  —  Quaer.  l.°  Quonam  anni  tempore  matri¬ 
monium  contrahi  -possit ? 

Resp.  Quolibet  anni  tempore  valide  ac  licite  contrahi  potest. 
Verum  sollemnis  benedictio  vetita  est  a  prima  dominica  Adven¬ 
tus  usque  ad  diem  Nativitatis  Domini  inclusive,  et  a  feria  IV 
Cinerum  usque  ad  Dominicam  Paschatis.  Ita  tamen  ut  Ordina¬ 
rii  locorum  possint,  salvis  legibus  liturgicis,  etiam  praedictis 
temporibus  eam  permittere  ex  iusta  causa ,  monitis  sponsis,  ut 
a  nimia  pompa  abstineant  (can.  1108). 

Indi  et  nigritae  (vide  n.  1384)  in  Amer.  lat.  et  in  Philipp.  In¬ 
sulis  quocumque  anni  tempore  benedictionem  nuptialem  reci¬ 
pere  possunt  absque  speciali  licentia  Ordinarii  loci.  Ita  ex 
Const.  Trans  Oceanum ,  n.  XI  (vide  n.  1383). 

Quaer.  2.°  Quo  in  loco  matrimonium  inter  catholicos  sit 
contrahendum ? 

Resp.  Valide  quocumque  in  loco  celebrari  potest  intra  limi¬ 
tes  territorii  parochi  assistentis  vel  delegantis;  licite  in  eccle¬ 
sia  paroeciali ;  aut  etiam,  de  licentia  Ordinarii  loci  vel  parochi, 
in  alia  ecclesia  aut  oratorio  sive  publico  sive  semi-jmblico 
(can.  1109,  §  1). 

Ut  celebretur  in  ecclesiis  aut  oratoriis  sive  Seminarii  sive 
religiosarum ,  requiritur  licentia  Ordinarii,  qui  eam  non  debet 
concedere  nisi  urgente  necessitate  et  adhibitis  opportunis  cau¬ 
telis  (ibid.,  §  2).  Vide  n.  1077,  q.  8.° 

Quaer.  3.°  An  in  domibus  privatis  celebrari  possit  matri¬ 
monium? 

Resp.  Affirm .,  de  licentia  Ordinarii,  qui  eam  concedere  po¬ 
test  :  a)  in  extraordinario  tantum  aliquo  casu,  et  b)  et  accedente 
semper  iusta  ac  rationabili  causa  (can.  1109,  §  2). 

1102.  Quaer.  4.°  Ubinam  contrahendum,  sit  matrimonium 
inter  partem  catholicam  et  partem  acatholicam? 


(1)  Cfr.  etiam  S.  Off.,  5  iul.  1878  ;  et  S.  Paenit.,  10  dee.  1860  (Coli,  de  P.  P„  nn.  1863 
et  1552);  S.  Alph.,  n.  54;  Ferveres,  1.  c.  Vide  nn.  984-987,  1014-1016. 

Resp.  Extra  ecclesiam.  Quod  si  Ordinarius  prudenter  iu di¬ 
cet,  id  servari  non  posse,  quin  graviora  oriantur  mala,  pruden¬ 
ti  eius  arbitrio  relinquitur  hac  super  re  dispensare,  firmo  tamen 
praescripto  can.  1102,  §  2  (can.  1109,  §  3).  Vide  n.  1016,  q.  l.° 


CAPUT  XIY 

DE  EFFECTIBUS  MATRIMONII 
ARTICULUS  I.  —  Principia  generalia 

1103.  I.  a)  Ex  valido  matrimonio  enascitur  inter  coniuges 
vinculum  natura  sua  perpetuum  et  exclusivum;  b)  matrimo¬ 
nium  praeterea  Christianum  coniugibus  non  ponentibus  obicem 
gratiam  confert  (can.  1110). — Quoad  a)  vide  nn.  927,  IV,  et  1106. 
Ratio  quoad  b)  est,  quia  matrimonium  Christianorum  est  sacra¬ 
mentum.  Vide  nn.  927,  I,  II,  et  930. 

II.  Utrique  coniugi  ab  ipso  matrimonii  initio  aequum  ius 
et  officium  est,  quod  attinet  ad  actus  proprios  coniugalis  vitae 
(can.  1111). 

III.  Nisi  iure  speciali  aliter  cautum  sit,  uxor,  circa  canoni¬ 
cos  effectus,  particeps  efficitur  status  mariti  (can.  1112). 

IV.  Parentes  gravissima  obligatione  tenentur  -prolis  educa¬ 
tionem,  tum  religiosam  et  moralem,  tum  physicam  et  civilem, 
pro  viribus  curandi,  et  etiam  temporali  eorum  bono  providendi 
(can.  1113).  Vide  vol.  1,  nn.  462-473. 

ARTICULUS  II.  —  Quinam  filii  sint  legitimi 

1104.  I.  Legitimi  sunt  filii  concepti  vel  nati  ex  matrimo¬ 
nio  valido  vel  putativo ,  nisi  parentibus  ob  sollemnem  profes¬ 
sionem  religiosam  vel  susceptum  ordinem  sacrum  prohibitus 
tempore  conceptionis  fuerit  usus  matrimonii  antea  contracti 
(can.  1114). 

II.  a)  Pater  is  est  quem  iustaa,  nuptiae  demonstrant,  nisi 
evidentibus  argumentis  contrarium  probetur  (can.  1115,  §  1). 
Igitur  filii  habentur  legitimi,  etsi  mater,  aut  pater,  aut  uterque 
asserat,  etiam  cum  iuramento,  filium  esse  ex  adulterio,  nisi  id 
evidenter  probent,  v.  gr.  propter  absentiam  viri  per  undecim 
menses  ante  nativitatem  filii. 

b)  Legitimi  praesumuntur  filii  qui  nati  sunt  saltem  post 
sex  menses  a  die  celebrati  matrimonii,  vel  intra  decem  menses 

a  die  dissolutae  vitae  coniugalis  (ibid. ,  §  2),  v.  gr.  per  mor¬ 
tem  viri. 

1105.  III.  Per  subsequens  parentum  matrimonium,  sive  ve¬ 
rum  sive  'putativum ,  sive  noviter  contractum  sive  convalida- 
tum,  etiam  non  consummatum ,  legitima  efficitur  proles,  dum¬ 
modo  parentes  habiles  exstiterint  ad  matrimonium  inter  se 
contrahendum  tempore  conceptionis,  vel  praegnationis,  vel  na¬ 
tivitatis  (can.  1116). — Opus  igitur  est  ut  nullo  detinerentur  im¬ 
pedimento,  saltem  dirimente.  Si  pater  v.  gr.  tempore  concep¬ 
tionis  filii  erat  coniugatus,  mater  vero  soluta,  tempore  autem 
gestationis  aut  nativitatis  filii  pater  iam  sit  viduus  et  contrahat, 
quocumque  tempore,  matrimonium  cum  matre,  talis  filius,  etsi 
conceptus  ex  adulterio,  legitimaretur  per  subsequens  parentum 
matrimonium. 

IV.  Filii  legitimati  per  subsequens  matrimonium,  ad  effec¬ 
tus  canonicos  (1)  quod  attinet,  in  omnibus  aequiparantur  legiti¬ 
mis,  nisi  aliud  expresse  cautum  fuerit  (can.  1117). 


CAPUT  XY 

DE  SEPARATIONE  CONIUGUM 

ARTICULUS  I.  —  De  solutione  vinculi 

11G6.  I.  Matrimonium  validum  ratum  et  consummatum  nul¬ 
la  humana  potestate  nullaque  causa,  praeterquam  morte,  dis¬ 
solvi  potest  (can.  1118). 

Haec  indissolubilitas  oritur  saltem  ex  iure  divino  positivo, 
et  pertinet  ad  fidem,  uti  constat:  l.°  ex  verbis  Christi,  Matth. 
19,  6:  Itaque  iam  non  sunt  duo,  sed  una  caro.  Quod  ergo  Deus 
coniunxit,  homo  non  separet.  —  2.°  Ex  verbis  S.  Pauli,  1  Cor. 
7,  10.  11 :  Iis  autem,  qui  matrimonio  iuncti  sunt,  praecipio,  non 
ego,  sed  Dominus,  uxorem  a  viro  non  discedere;  quod  si  dis¬ 
cesserit,  manere  innuptam ,  aut  viro  suo  reconciliari.  Et  vir  uxo¬ 
rem  non  dimittat.  —  3.°  Ex  Cone.  Trid.,  sess.  24,  can.  7. 

Immo  esse  etiam  indissolubile  iure  naturae,  constat  ex  pro¬ 
positione  67  a  Pio  IX  in  Syllabo  damnata. 

1107.  II.  Matrimonium  non  consummatum  inter  baptizatos, 
vel  inter  partem  baptizatam  et  partem  non  baptizatam,  dissol¬ 
vitur  tum  ipso  iure  per  sollemnem  professionem  religiosam, 


(1)  Etiam,  iure  hispano,  pro  omnibus  effectibus  civilibus.  Sent.  Trib.  Supr.,  15  et 
22  dec.  1922  :  Alcub.,  App.  1923,  pag.  432  et  450. 

tum  per  dispensationem  a  Sede  Apostolica  ex  iusta  causa  con¬ 
cessam,  utraque  parte  rogante  vel  alterutra,  etsi  altera  sit  in¬ 
vita  (can.  1119). 

Quod  matrimonium  non  consummatum  inter  baptizatos  dissolvi 
posset  per  dispensationem  pontificiam  fuit  quaestio  inter  theologos 
ac  canonistas  per  plura  saecula  disputata.  Sed  de  hac  re  iam  a 
multo  tempore  dubitari  non  poterat,  cum  frequentissime  tali  potes¬ 
tate  uteretur  Sedes  Apostolica  (1).  Quare  haec  doctrina  erat  iam 
communis  et  certa.  Dispensat  Papa  ex  potestate  divinitus  sibi  con¬ 
cessa. 

1108.  Dissolvi  per  sollemnem  professionem  religiosam  est 
dogma  fidei  definitum  per  Cone.  Tridentinum ,  sess.  24,  c.  6: 
Si  quis  dixerit ,  matrimonium  non  consummatum ,  per  sollem¬ 
nem  religionis  professionem  alterius  coniugum  non  dirimi , 
anathema  sit.  Hoc  ius  procedit  ex  privilegio  speciali  a  Christo 
concesso  et  ab  Ecclesia  declarato  (2) ;  vel,  ut  alii  volunt,  ex  solo 
iure  ecclesiastico  (3).  Si  enim  Christus  concessit  suo  Vicario  po¬ 
testatem  dissolvendi  matrimonium  ratum  et  non  consumma¬ 
tum,  ut  supra  diximus,  bene  potest  Ecclesia  hanc  dissolutionem 
adnectere  professioni  sollemni. 

1109.  Quid  sit  votum  sollemne  et  consequenter  sollemnis 
professio  religiosa,  diximus  in  n.  168.  Igitur  non  dissolvitur  ma¬ 
trimonium  ratum  neque  per  vola  simplicia  in  religione,  v.  gr. 
in  Soc.  Iesu  emissa,  neque  per  susceptionem  ordinis  sacri. 


ARTICULUS  II.  —  De  privilegio  paulino 

1110.  I.  Matrimonium  legitimum  initum  inter  non  baptiza¬ 
tos,  sive  ratum  tantum  sit,  sive  etiam  consummatum,  dissolvi 
potest  in  favorem  fidei  ex  privilegio  Paulino  (can.  1120,  §  1). 

Concessio  haec  divina  (4)  eruitur  ex  verbis  Apostoli,  1  Cor. 
7,  12.  15,  ubi  ait :  Si  quis  frater  uxorem  habet  infidelem ,  et  haec 
consentit  habitare  cum  illo ,  non  dimittat  illam...  Quod  si  infi¬ 
delis  discedit ,  discedat:  non  enim  servituti  subiectus  est  frater 
aut  soror  in  huiusmodi;  in  pace  autem  vocavit  nos  Deus. 


(1)  Vide  longum  catalogum  exemplorum  recentiorum  dispensationis  pontificiae 
in  matrimonio  rato,  non  consummato,  apud  Fevje,  De  impedimentis  et  dispens. 
matrim.,  in  app.  ad  calcem  voluminis.  Cfr.  Acta  S.  Sedis  et  Acta  A.  Sedis  fere  in 
omnibus  voluminibus. 

(2)  Sdnchez,  1.  2,  d.  19,  n.  3;  Bened.  XIV,  Quaest.  can.,  546;  liosset,  n.  672; 
Palmieri,  Tract.  de  matrim.,  th.  25,  III. 

(3)  Su-drez,  De  relig.,  tr.  7,  1.  9,  c.  23,  n.  20;  Gasparri,  n.  1082;  Wernz,  n.  698. 

(41  Ita  S.  Off.,  11  iul.  1866,  apud  Coli.  S.  C.  de  P.  F.,  n.  4353;  Bened.  XIV,  De 

Syn.,  1.  6,  c.  4,  n.  3;  S.  Alph.,  n.  955;  Wernz,  1.  c.,  n.  702;  alii  vero  eam  apostolicam 
esse  autumant,  v.  gr.  Gasparri,  1.  c.,  n.  284;  Lehmk.,  n.  709. 

II.  Hoc  privilegium  non  obtinet  in  matrimonio  inter  par¬ 
tem  baptizatam  et  partem  non  baptizatam  inito  cum  dispensa¬ 
tione  ab  impedimento  disparitatis  cultus  (can.  1120,  §  2). 

4111.  Quaesita.  —  Quaer.  l.°  In  quo  consistit  privilegium 
Paulinum? 

Resp.  In  eo  quod,  si  alteruter  coniugum  convertatur  ad  fi¬ 
dem  per  susceptionem  baptismi  et  alter  remaneat  in  infidelita¬ 
te,  ita  ut,  peractis  debitis  interpellationibus ,  nec  velit  converti, 
nec  pacifice  cohabitare  sine  iniuria  Creatoris  aut  contemptu  re¬ 
ligionis  christianae,  aut  conatum  adhibeat  ut  partem  fidelem 
pervertat,  tunc  fidelis  potest  alias  inire  nuptias  cum  fideli  et, 
eo  ipso  quod  ineat,  dissolvitur  illud  matrimonium  in  infidelitate 
contractum. 

1112.  Quaer.  2.°  Quaenam  sint  interpellationes  faciendae ? 

Resp.  Antequam  coniux  conversus  et  baptizatus  novum  ma¬ 
trimonium  valide  contrahat,  debet,  salvo  praescripto  can.  1125 
(vide  n.  1116,  N.  R.  l.°),  partem  non  baptizatam  interpellare: 
l.°  An  velit  et  ipsa  converti  ac  baptismum  suscipere;  2.°  an  sal¬ 
tem  velit  secum  cohabitare  pacifice  sine  contumelia  Creatoris. 
Haec  interpellationes  fieri  semper  debent ,  nisi  Sedes  Apostolica 
aliud  declaraverit  (can.  1121).  Requiruntur  praedictae  interpel¬ 
lationes,  non  modo  ad  liceitatem ,  verum  etiam,  ut  patet  ex  cita¬ 
to  canone  1121,  ad  validitatem  (1).  —  Ex  dispensatione  Ponti¬ 
ficis,  interpellatio  unico  quaesito  fieri  potest :  num  coniux  infi¬ 
delis  converti  velit.  Quod  si  nolit  converti,  quamvis  pacifice 
cohabitare  velit  et  absque  contumelia  Creatoris,  tunc,  posita 
illa  Pontificis  dispensatione,  pars  conversa  poterit  valide  ac 
licite  transire  ad  secundas  nuptias.  Wernz,  1.  c.,  n.  704. 

Immo,  etsi  coniux  infidelis  pacifice  cohabitare  velit,  si  tamen 
detineatur  aliquo  impedimento,  v.  gr.  a  creditore  vel  a  secun¬ 
do  marito,  vi  cuius  infra  iustum  ac  rationabile  tempus  non  re¬ 
dierit  ad  coniugem  fidelem,  hic,  si  causa  non  sit  dicti  impedi¬ 
menti,  facta  interpellatione  et  alio  non  comparente,  poterit 
licite  ac  valide  transire  ad  alias  nuptias  (2). 

Quaer.  3.°  Quoties  et  quando  interpellatio  sit  facienda ? 

Resp.  l.°  Interpellatio  ex  divino  praecepto  unica  vice  fieri 
debet;  ex  caritate  pluries  fieri  poterit  (3). 

Resp.  2.°  Facienda  est  post  susceptum  baptismum,  nisi  Papa 


(1)  Cfr.  etiam  S.  C.  de  P.  F.,  5  mart.  1816,  ad  1;  Gasparri,  n.  1090;  Rosset,  n.  628 
seq. ;  Qitnicot,  n.  559 ;  II  Monitore,  vol.  11,  pag.  663,  contra  D‘Annibale,  3,  n.  476,  nota 
24;  Ball.-P.,  6,  n.  436  seq.  :  quibus  consentire  videtur  Wernz,  1.  c.,  n.  703,  nota  72. 

(2)  S.  Off.,  12  iun.  1850,  22  nov.  1871,  8  iul.  1891  ( Coli.  P.  F„  nn.  1339,  1356,  1362). 
CIr.  Wernz,  1.  c.,  nota  62. 

(3)  S.  Off.,  12  iun.  1850  :  Coli.  P.  F.,  n.  1339. 

dispenset  ut  fiat  antea.  —  De  renuentia  infidelis  debet  constare 
saltem  per  processum  summarium  (1). 

Quaer.  4.°  Quis  ab  ea  facienda  dispensare  possit ? 

Resp.  Ab  interpellatione  facienda  dispensare  potest  Aposto- 
lica  Sedes,  quae  etiam  huiusmodi  matrimonia  dissolvere  potest, 
dummodo  consummata  non  fuerint  post  conversionem  utrius- 
que  coniugis  (2).  Eodem  modo  dissolvere  potest  matrimonia  in¬ 
ita  inter  non  baptizatum  et  baptizatum,  sed  non  in  Ecclesia  ca¬ 
tholica  (3).  Quod  matrimonium  post  Codicem  validum  est. 

Quaer.  5.°  Quid  si  interpellatio  fieri  nequeat? 

Resp.  Tunc  recurrendum  est  ad  Sedem  Apostolicam  pro  dis¬ 
pensatione  ab  obligatione  interpellandi,  vel  potius  pro  dispen¬ 
satione  super  matrimonio  non  consummato  post  conversionem 
utriusque  coniugis.  —  Nempe  Rom.  Pontifex  dispensat,  vel  con¬ 
cedit  facultatem  directe  et  vere  dispensandi  in  ordine  ad  se¬ 
cundas  nuptias,  quam  dispensationem  vel  facultatem  non  con¬ 
cedit  in  casu,  nisi  sub  conditione,  quod  interpellatio  sit  impos¬ 
sibilis  (4). 

1113.  Quaer.  6.°  Qua  forma  fieri  debeant  interpellationes ? 

Resp.  i.°  Regulariter  fieri  debent  forma  saltem  summaria  et 
extraiudiciali,  de  auctoritate  Ordinarii  coniugis  conversi,  a  quo 
Ordinario  concedendae  sunt  quoque  coniugi  infideli,  si  quidem 
eas  petierit,  induciae  ad  deliberandum,  eo  tamen  monito,  fore 
ut,  induciis  inutiliter  praeterlapsis,  responsio  praesumatur  ne¬ 
gativa  (can.  1122,  §  1). 

Resp.  2.°  Etiam  privatim  factae  ab  ipsa  parte  conversa,  va¬ 
lent,  immo  sunt  etiam  licitae,  si  forma  superius  praescripta 
servari  nequeat ;  hoc  tamen  in  casu,  de  ipsis,  pro  foro  externo, 

(1)  Cfr.  can.  1122;  Acta  S.  Sedis,  vol.  41,  pag.  545  seq. 

(2)  S.  Alph.,  n.  897;  Wernz,  1.  c.,  nn.  704,  705;  Santi-Leitner ,  lib.  4,  tit.  19,  n.  24; 
Vall.-P.,  n.  444  seq.;  Card.  D’Annibale,  5,  n.  470;  Lombardi,  Iur.  can.  priv.  inst., 
lib.  4,  c.  2,  art.  4,  §  2,  VIII. 

(3)  Beatissime  Pater  : 

Episcopus  Helenensis,  ad  pedes  S.  V.  humillime  provolutus,  exponit :  Die  30 
septembris  1919,  apud...  G.  G.  M.  acatholicus  non  baptizatus,  matrimonium  iniit  cum 

F.  E.  G.  acatholica  baptizata  in  secta  anglicana,  coram  praecone  haeretico,  sectae 
anglicanae,  proindeque  absque  ulla  dispensatione  obtenta.  Die  4  novembris  1920, 

G.  G.  M.  divortium  civile  a  F.  E.  G.  obtinuit.  Nunc  desiderat  G.  G.  M.  catholicam 
fidem  amplecti  et  matrimonium  inire  cum  puella  catholica.  F.  E.  G.  novas  nuptias 
iam  iniit.  Quapropter  supplicat  S.  V.  ut  dispensatio  concedatur  super  vinculo  natu¬ 
rali  primi  matrimonii. 

Resp.  Feria  IV,  die  5  novembris  1924  :  «Consulendum  Ssmo.,  pro  gratia  dissolutio¬ 
nis  vinculi  naturalis  primi  matrimonii  contracti  a  G.  G.  M.  cum  F.  E.  G.  in  favo¬ 
rem  fidei». 

Insequenti  feria  V,  eiusdem  mensis  et  anni,  Pius,  Papa  XI,  resolutionem  EE.  Pa¬ 
trum  adprobavit  et  petitam  gratiam  concedere  dignatus  est. 

Contrariis  quibuscumque  non  obstantibus.  V ouv .  Rev.  Th.,  1925,  p.  327.  Cfr. 
WermyVidal,  Ius  matr.,  n.  42. 

(4)  Cfr.  S.  Off.,  13  mart.  1901  (Acta  S.  Sedis,  vol.  33,  pag.  550,  551) ;  Wernz,  1.  c. 

constare  debet  duobus  saltem  testibus,  vel  alio  legitimo  proba¬ 
tionis  modo  (ibid.,  §  2). 

1114.  Quaer.  7.°  Quando  possit  conversus  transire  ad  novas 
nuptias? 

Resp.  a)  Si  interpellationes  ex  declaratione  Sedis  Apostoli- 
cae  omissae  fuerit,  aut  b)  si  infidelis  eisdem  negative  respon¬ 
derit  expresse  vel  tacite,  pars  baptizata  ius  habet  novas  nup¬ 
tias  cum  persona  catholica  contrahendi,  nisi  ipsa  post  baptis¬ 
mum  dederit  parti  non  baptizatae  iustam  discedendi  causam 
(can.  1123). 

Quaer.  8.°  Quando  dissolvatur  matrimonium  contractum  in 
infidelitate ? 

Resp.  Tunc  tantum  cum  pars  fidelis  reapse  novas  nuptias 
valide  iniverit  (can.  1126).  Tunc  etiam  infideli  licet  novas  inire 
nuptias. 

1115.  Quaer.  9.°  An  hoc  privilegium  faveat  etiam  illis  qui 
convertantur  ad  fidem  Christianam  haereticam? 

Resp.  Affirmative ,  iuxta  communem  sententiam  (cfr.  Wernz, 
1.  c.,  n.  72),  neque  in  Codice  quicquam  est,  quod  excludat  evi¬ 
denter  hanc  interpretationem  (1).  Vide  tamen  n.  1114,  q.  7.° 

Quaer.  10.  An  si  post  susceptum  baptismum  coniux  fidelis 
ma.tr imonialiter  cum  parte  infideli  vivat ,  amittat  illud  ius  novas 
celebrandi  nuptias? 

Resp.  Negative ,  ideoque  potest  hoc  iure  uti,  si  coniux  infide¬ 
lis,  mutata  voluntate,  postea  discedat  sine  iusta  causa,  vel  iam 
non  cohabitet  pacifice  sine  contumelia  Creatoris  (can.  1124). 

1116.  N.  B.  l.°  Ea  quae  matrimonium  respiciunt  in  Consti¬ 
tutionibus  Pauli  III,  Altitudo ,  iun.  1537 ;  S.  Pii  \ ,  Romani 
Pontificis ,  2  aug.  1571  ;  Gregorii  XIII,  Populis,  25  ian.  1585, 
quaeque  pro  peculiaribus  locis  scripta  sunt,  ad  alias  quoque  re¬ 
giones  in  eisdem  adiunctis  extenduntur  (can.  1125)  (2). 


(1)  Ita  etiam  postea  T)e  Sniet,  n.  345;  Chelodi,  n.  157;  Vcrm.-Creus.,  vol.  2,  n.  428. 

(2)  Ex  Const.  Pauli  III  conceditur  ut  qui  ante  conversionem  plures,  iuxta  eorum 
mores,  habebant  uxores  :  a)  si  non  recordantur  quam  primo  acceperint,  conversi  ad 
fidem,  unam  ex  illis  accipiant,  quam  voluerint,  ut  cum  ea  matrimonium  contrahant 
per  verba  de  praesenti,  ut  moris  est;  b)  si  vero  recordantur  quam  primo  acceperint, 
aliis  dimissis  eam  retinere  debent  (Doc.  VI  ad  calcem  Codicis). 

Per  Const.  S.  Pii  V  conceditur  ut  possint  eam  uxorem  conservare,  quae  cum  ipsis 
fuerit  baptizata,  etiam  si  prima  non  fuerit,  aliis  dimissis  (Doc.  VII). 

Demum  Gregorii  XIII  Const.  cit.  concessit  locorum  Ordinariis,  parocliis  et  mis- 
sionariis,  dummodo  constet  etiam  summarie  et  extraiudicialiter,  coniugem,  ut  prae¬ 
fertur,  absentem  moneri  legitime  non  posse,  aut  monitum  intra  tempus  in  eadem 
monitione  praefixum  suam  voluntatem  non  significasse  ;  possint,  dispensare  cum  con¬ 
verso  ex  infidelitate  et  baptizato,  ut  possit  contrahere  cum  alia  persona  baptizata  ; 
et,  valide  inito  matrimonio,  possit  et  debeat  in  ipso  perseverare,  quamvis  postea  ap¬ 
pareat  priorem  coniugem  iam  fuisse  baptizatum  et  voluisse  in  priori  matrimo¬ 
nio  perseverare,  idque  non  manifestasse,  quia  absoluta  impossibilitate  fuit  impedi¬ 
tus  (Doc.  VIII). 

2. °  In  re  dubia  privilegium  fidei  gaudet  favore  iuris 
(can.  1127).  Ideoque  si  dubitetur  an  coniunctio,  in  qua  in  infi¬ 
delitate  vixit  conversus,  fuerit  matrimonium,  an  concubinatus, 
vel  quaenam  fuerit  prima  mulier  quam  valide  duxit,  poterit 
transire  ad  alias  nuptias,  nulla  -peracta  interpellatione  (.1) . 

3. °  Hoc  privilegium  conceditur  parti  conversae  baptizatae 
•ad  contrahendum  cum  fideli ,  non  autem  cum  infideli  aut  cate¬ 
chumeno,  nisi  Papa  dispenset  super  impedimento  disparitatis 
•■cultus  (2). 

4. °  Facta  interpellatione,  manet  libera  pars  fidelis  ad  novas 
ineundas  nuptias,  etiam  post  multum  temporis,  quin  opus  sit 
unquam  iterare  interpellationem :  at  si  obtineatur  dispensatio 
ab  interpellatione  facienda,  si  celebratio  matrimonii  differatur 
ultra  annum ,  opus  est  nova  dispensatione  (3). 

5. °  Si  pars  infidelis  cohabitare  nolit,  vel  non  nisi  cum  iniu- 
ria  Creatoris,  pars  conversa  potest  religionem  profiteri,  de  li¬ 
centia  (4)  tamen  Rom.  Pontificis.  Si  religionem  profiteatur  sol¬ 
lemniter,  dicendum  est  matrimonium  dissolvi,  sicut  dissolvitur 
matrimonium  ratum  Christianorum  et  nondum  consummatum. 
.. Sanchez ,  De  matrim.,  h  7,  d.  76,  n.  il ;  Pesch ,  Praelect.  dogm., 
De  matrim.,  n.  800;  Buccer.,  n.  980.  Vide  supra,  n.  1107. 
Attamen  Santi-Leitner ,  lib.  4,  tit.  19,  n.  23;  Rosset ,  1.  c.,  n.  701 
■seq.,  censent  non  dissolvi,  si  fuerit  consummatum,  quamvis 
-consummatio  locum  habuerit  in  infidelitate  utriusque.  Idque 
dicit  probabilius  Wernz,  1.  c.,  n.  702. 

Pars  conversa  non  potest  suscipere  ordines  sacros,  nisi  adsit 
dispensatio  Rom.  Pontificis  (5),  vel  ipse  Papa  dissolvat  hoc  ma¬ 
trimonium. 

ARTICULUS  III.— De  separatione  tori,  mensae  et  habitationis 

1117.  I.  Goniuges  servare  debent  vitae  coniugalis  commu¬ 
nionem,  nisi  iusta  causa  eos  excuset  (can.  1128)  (6). 

II.  Divortium  tamen,  seu  separatio  a  toro  vel  cohabitatio- 


(1)  Cfr.  Wernz,  n.  705,  nota  92. 

(2)  S.  Gff„  12  iun.  1850;  Buccer.,  n.  890;  Card.  Vives,  n.  676;  Lombardi,  1.  c. 

(3)  S.  C.  de  P.  F.,  26  iun.  1820  :  Coli.  P.  F.,  n.  1326. 

(4)  Requiritur  licentia,  quia  coniugatus  habet  impedimentum  pro  ingredienda 
•religione.  Cfr.  n.  184,  II,  a)  4.” 

(5)  Coniugatus  enim  vivente  alio  coniuge  habet  impedimentum  pro  suscipiendis 
ordinibus.  Vide  n.  901,  can.  132,  et  Ferreres,  Instit.  can.,  vol.  1,  n.  286. 

(6)  «Optandum  quoque  et  pro  viribus  curandum  est  ut  coniuges  non  solo  tecto 
sed  etiam  cubiculo  communi  utantur.  Cubiculorum  enim  separatio,  praeter  quam 
•quod  peccatis  et  suspicionibus  facilem  occasionem  praebet,  mutuo  amori  non  leviter 
.•damnosa  demonstratur  et,  teste  experientia,  frequens  causa  est  coniugiorum  infeli- 

cium  et  divortiorum».  Vermeersch,  De  castitate,  n.  256,  6. 

ne,  iuslis  de  causis  fieri  potest,  manente  nihilominus  coniugali 
vinculo ,  ita  ut  neutra  pars  possit  ante  mortem  alterius  inire 
aliud  matrimonium.  - —  Id  declaratur  a  Cone.  Trident.,  sess.  24, 
can.  8 :  Si  quis  dixerit  Ecclesiam  errare ,  cum  ob  multas  causas 
separationem  inter  coniuges,  quoad  torum  seu  quoad  habitatio¬ 
nem ,  ad  certum  incertumve  tempus  fieri  posse  decernit ,  ana¬ 
thema  sit. 

III.  Propter  coniugis  adulterium  (idem  tenent  plures  de 
bestialitate,  et  de  sodomia),  alter  coniux,  manente  vinculo:  a)- 
ius  habet  solvendi,  etiam  in  perpetuum ,  vitae  communionem, 
nisi  in  crimen  consenserit,  b)  aut  eidem  causam  dederit,  c)  vel 
illud  expresse  aut  tacite  condonaverit,  d)  vel  ipse  quoque  idem 
crimen  commiserit  (can.  1129,  §  1). 

Adulterium  igitur  alterutrius,  tale  esse  debet:  l.°  mor aliter 
certum,  perfectum  et  consummatum  (S.  Alph.,  nn.  961-963) ; 

2. °  voluntarium,  non  vero  ex  illata  violentia  patratum ; 

3. °  non  condonatum  sive  expresse,  sive  implicite ;  4.°  non  mu¬ 
tuum,  quia  tunc  exsisteret  compensatio.  Patet  ex  verbis  Christi,. 
Matth.  5,  32:  Qui  dimiserit  uxorem  excepta  fornicationis  causar 
facit  eam  moechari ,  etc.  Quod  si  licet  viro,  eadem  ratione  etiam 
uxori  licitum  esse  debet. 

1118.  Quaesita.  —  Quaer.  l.°  Quandonam  adulterium  cen¬ 
seatur  tacite  condonatum? 

Resp.  a)  Si  coniux  innocens,  postquam  de  crimine  adulterii 
certior  factus  est ,  cum  altero  coniuge  sponte,  maritali  affectu, 
conversatus  fuerit;  b )  praesumitur  vero,  nisi  sex  intra  menses 
coniugem  adulterum  expulerit  vel  dereliquerit,  aut  legitimam 
accusationem  fecerit  (can.  1129,  §  2). 

Quaer.  2.°  An  et  quatenus  coniux  innocens  post  factum,  di¬ 
vortium  teneatur  rursus  admittere  adulterum  ad  vitae  con¬ 
sortium? 

Resp.  l.°  Nunquam  ad  id  tenetur ,  sive  discesserit  propria 
auctoritate,  sive  iudicis  ecclesiastici  sententia. 

Resp.  2.°  Potest  vero  eum  admittere,  aut  etiam  revocare ,  nisi 
ex  ipsius  consensu  ille  statum  matrimonio  contrarium  susce¬ 
perit  (can.  1130). 

Quaer.  3.°  An  facto  divortio  liceat  parti  innocenti ,  aut  etiam 
adulterae ,  ingredi  in  religionem,  vel  suscipere  sacros  ordines? 

Resp.  Neg.,  per  se,  quia  coniux  durante  matrimonio  invali¬ 
de  admittitur  ad  novitiatum,  iuxta  can.  542,  l.°;  viri  autem 
uxorem  habentes  habent  impedimentum  pro  sacris  ordinibus, 
iuxta  can.  987,  2.°  —  Attamen  de  licentia  compartis ,  et  obtenta 
dispensatione  Rom.  Pontificis,  non  modo  pars  innocens,  sed 
etiam  pars  adultera  videtur  posse  ingredi  religionem,  et,  si  de 

viro  agitur,  ordines  sacros  suscipere,  ut  innuitur  canone  1130, 
in  q.  praecedenti  citato. 

1119.  Quaer.  4 0  An  vir,  cognito  uxoris  adulterio ,  illam 

dimittere  teneatur? 

Resp.  l.°  Certum  est  non  teneri  ratione  adulterii;  quia  divor¬ 
tium  fuit  concessum  in  favorem  innocentis,  non  in  eius  poenam. 
Ita  communiter  theologi.  S.  Alph.,  n.  963. 

Resp.  2.°  Aliquando  potest  vir  teneri  ad  dimittendam  uxo- 
rem  adulteram  ratione  correctionis  fraternae,  aut  scandali  vi¬ 
tandi  ;  sed  rarus  est  iste  casus,  tum  quia  alia  media  adhiberi 
possunt  ad  uxorem  corrigendam  aut  scandalum  vitandum,  tum 
quia  grave  scandalum,  ex  separatione  timendum,  excusare  po¬ 
test.  Aliunde  eiecta  uxor,  maiori  periculo,  saltem  plerumque, 
■exponeretur.  S.  Alph..  ibici.  — Quae  hic  de  marito  dicta  sunt, 
a  fortiori  valent  de  uxore.  S.  Alph.,  n.  964. 

Quaer.  5.°  An  facto  divortio  possit  innocens  alterum  cogere 
ut  ad  se  redeat? 

Resp.  l.°  Affirm.,  si  agatur  de  separatione  non  iuridica ,  quia 
haec  per  sententiam  iudicis  non  firmatur. 

Resp.  2.°  Affirm.,  probabilius,  etiam  in  ipso  casu  iuridicae 
-separationis,  ut  apparet  ex  can.  1130,  in  resp.  2.°  ad  q.  2.°  citato. 
Non  est  tamen  cogenda  mulier  adultera  ad  redeundum,  quoties 
potest  rationabiliter  timere  ne  dure,  acerbe  aut  etiam  crudeli- 
ler  tractetur.  S.  Alph.,  ibid.,  etc. 

Quaer.  6.°  An,  facta  iuridica  separatione  ob  adulterium, 
voniux  innocens  teneatur  redire  ad  compartem  revocantem , 
si  ipse  postea  lapsus  fuerit ? 

Resp.  Neg.,  probabilius .  Ratio  est,  quia  primus  adulter  per 
iudicis  sententiam  iam  omnino  spoliatus  fuit  omni  iure  erga 
innocentem.  S.  Alph.,  n.  967. — Attamen  debere  iudicem  se- 
vundum  aequitatem  iuris  eum  cogere  ad  redeundum,  tenet 
S.  Thom.,  in  4,  dist.  35,  q.  1,  art.  6,  ad  4. 

Praeterea  si  iuridica  separatio  non  fuit,  sed  privata  tantum, 
tenetur  iuxta  plures  redire  ad  compartem  revocantem  ;  cum 
paria  crimina  compensatione  mutua  tollantur.  Lib.  5  Decretal ., 
tit.  16,  c.  7 ;  Genicot,  n.  556.  Et  hoc  dicunt  Casus  Romae  ad 
S.  Apollinar .,  pag.  361,  esse  intelligendum  probabilius  etiam 
pro  casu  iuridicae  separationis.  Quod  tamen  non  videtur  ad¬ 
mittendum,  nec  pro  separatione  privata,  nisi  adulterium  utri- 
usque  fuerit  occultum. 

1120.  Quaer.  7.°  An  divortium  privata  auctoritate  fieri 
valeat? 

Resp.  l.°  Affirm.,  ratione  adulterii ,  si  hoc  sit  notorium;  im- 
mo  probabiliter  etiamsi  crimen  occultum  sit,  quia  Christus 

divortium  hac  de  causa  permittendo  non  distinxit  inter  adul¬ 
terium  publicum  et  privatum.  Sed  ad  hoc  requiritur  ut  crimen 
sit  certum,  et  ex  separatione  non  interveniat  scandalum  quodi 
non  possit  aliter  reparari.  Ita  communiter.  S.  Alph.,  n.  968. 
Id  erui  videtur  ex  can.  1130,  in  resp.  l.°  ad  q.  2.°  citato. — Plures 
tamen,  nec  improbabiliter,  dicunt,  non  esse  licitum  divortium 
ob  adulterium  occultum ;  quia  non  licet  adulteri  famam  pro¬ 
dere  ;  sed  forte  maior  erit  infamatio,  si  res  ad  iudicem  defera¬ 
tur,  ut  decernat  divortium. 

Resp.  2.°  Affirm.  etiam,  ratione  periculi  vel  animae  vel  cor¬ 
poris,  modo  periculum  illud  valde  grave  sit.  Sed  expedit  in 
praxi  ut  consilium  viri  prudentis,  praesertim  confessarii,  pe¬ 
tatur. 

Immo  ante  factum ,  damnandam  esse  separationem  privata- 
auctoritate  factam,  tenet  Gard.  Vives ,  n.  687.  Cfr.  etiam  Gas- 
parri ,  nn.  1115,  1117;  Lehmk.,  n.  713,  2.°;  Genicot,  n.  558,  V,. 
qui  praeterea  docet  semper  requirendam  esse  auctoritatem, 
ecclesiasticam,  excepto  casu  adulterii  (quod  de  notorio  fac  intel- 
ligas)  et  haeresis.  «Publica  enim  Ecclesiae  auctoritas  neces¬ 
saria  est  ut  solvatur  obligatio  publice  per  sacramentum  matri¬ 
monii  contracta ;  insuper  contraria  sententia  latam  viam  mul¬ 
tiplicandis  divortiis  sterneret».  Cfr.  tamen  n.  1121,  q.  9.° 

Confessarius  vero  in  hoc  valde  caute  procedere  debet.  Ca¬ 
veat  ne  facilius  credat  uxorum  adversus  viros  querelis ;  sat- 
agatque  ut  eas  compescat,  et  a  divortio,  in  quantum  fieri  potest,, 
avertat. 

N.  B.  De  sententia  divortii  a  vinculo,  a  iudice  laico  pronun¬ 
tianda,  confer  quae  diximus  in  n.  8. 

1121.  Quaer.  8.°  Quaenam  sint  aliae  causae  propter  quas 
divortium  semiplenum  fieri  possit ? 

Resp.  a)  Si  alter  coniux  sectae  acatholicae  nomen  dederit ; 
b)  si  prolem  acatholice  educaverit;  c)  si  vitam  criminosam  et 
ignominiosam  ducat ;  d)  si  grave  seu  animae  seu  corporis  peri¬ 
culum  alteri  praebeat;  e)  si  saevitiis  vitam  communem  nimis 
difficilem  reddat,  aliaque  id  genus  (can.  1131,  §  1). 

Periculum  grave  animae ,  si  adsit  perversionis  periculum  in 
uno  ex  causa  alterius ;  et  periculum  grave  corporis ,  si  immi¬ 
neat  periculum  vitae  aut  mutilationis,  vel  si  cohabitatio  ex  parte' 
unius  erga  alium  adeo  evadat  molesta,  ut  moraliter  impossibi¬ 
lis  reddatur ;  id  eveniret,  si  coniux  enormes  aut  frequentes 
saevitias  pati  cogeretur. 

Quaer.  9.°  An  his  in  casibus  fieri  divortium:  possit  privata 
auctoritate? 

Resp.  Affirmative ,  si  certo  constet  de  causa,  et  periculum 

sit  in  mora;  secus  requiritur  auctoritas  Ordinarii  loci  (ibid.), 
ut  iam  supra,  n.  1120,  q.  7.°,  ex  parte  dictum  est. 

1122.  Quaer.  10.  Ati,  facta  separatione  ex  aliqua  ex  iis  cau¬ 
sis,  sit  obligatio  vitae  consuetudinem  redintegrandi? 

Resp.  Affirmative ,  causa  separationis  cessante ;  sed  si  se¬ 
paratio  ab  Ordinario  pronuntiata  fuerit,  ad  certum  incertumve 
tempus,  coniux  innocens  ad  id  non  obligatur,  nisi  ex  decreto 
Ordinarii,  vel  exacto  tempore  (can.  1131,  §  2),  ad  quod  sententia 
pronuntiata  fuit. 

1123.  Quaer.  11.  Instituta  separatione,  apud  quem  educandi 
sunt  filii? 

Resp.  Penes  coniugem  innocentem,  et,  si  alter  coniugum  sit 
acatholicus,  penes  coniugem  catholicum,  nisi  in  utroque  casu 
Ordinarius  pro  ipsorum  filiorum  bono,  salva  semper  eorundem 
catholica  educatione,  aliud  decreverit  (can.  1132). 

N.  B.  Planum  est,  divortium  quoad  torum  et  habitationem  fieri 
posse  mutuo  consensu,  scilicet  uterque  coniux  simul  possunt  iuri 
proprio  renuntiare  quoad  torum,  sive  ad  tempus,  sive  in  perpetuum, 
dummodo  absit  incontinentiae  periculum.  Item  separari  possunt 
etiam  quoad  habitationem,  sive  ad  tempus  negotiorum  causa,  sive 
in  perpetuum  ob  vitae  perfectioris  desiderium,  v.  gr.  per  ingressum 
in  religionem,  vel  susceptionem  ordinis  sacri,  accedente  in  utroque 
casu  dispensatione  pontificia.  Vide  n.  1118,  q.  2.°  et  3.° 


CAPUT  XVI 

DE  MATRIMONII  CONVALIDATIONE 

ARTICULUS  I.  —  De  convalidatione  simplici 

1124.  I.  Ad  convalidandum  matrimonium  irritum  ob  im¬ 
pedimentum  dirimens  (1),  requiritur:  a)  ut  cesset  (v.  gr.  im¬ 
pedimentum  aetatis),  vel  dispensetur  impedimentum,  et  b)  con¬ 
sensum  renovet  saltem  pars  impedimenti  conscia  (can.  1133, 
§  1)  ■ 

II.  Haec  renovatio  iure  ecclesiastico  requiritur  ad  validita¬ 
tem,  etiamsi  initio  utraque  pars  consensum  praestiterit,  nec 
postea  revocaverit  (ibid.,  §  2). 


(1)  Quid  dicendum  de  matrimoniis,  si  quae  nulla  sint  ex  capite  impedimento¬ 
rum  a  novo  Codice  abrogatorum  :  fiuntne  matrimonia  illa  valida  ipsa  promulgatione 
novi  Codicis,  vel  etiam  post  dictam  promulgationem  indigent  dispensatione,  sana¬ 
tione,  etc.  ?  (can.  4,  10).  —  Resp.  Negative  ad  primam  partem  ;  affirmative  ad  secundam 
(Comm.  Cod.,  2-3  iun.  1918:  Acta,  X,  pag.  346).  Non  tamen  petenda  est  dispensatio 
impedimenti,  quia  iam  abrogatum  est.  Cfr.  Ferreres,  Derecho  sacramental,  n.  429,  3.°, 
et  apud  Razdn  y  Fe,  vol.  52,  pag.  239  seq. 

III.  Renovatio  consensus  debet  esse  novus  voluntatis  ac¬ 
tos  in  matrimonium  quod  constet  (1)  ab  initio  nullum  fuisse 
(can.  1134).  Vide  dicta  supra,  n.  933,  3.° 

Igitur  renovatio  consensus  requiritur,  non  ex  natura  rei,  sed 
ex  positiva  lege  Ecclesiae,  ut  in  editionibus  praecedentibus  di¬ 
cebamus. 

1125.  Quaesita.  —  Quaer.  l.°  Quomodo  fieri  debet  haec  con¬ 
sensus  renovatio ,  si  nullitas  'proveniat  ex  impedimento? 

Resp.  l.°  Si  impedimentum  sit  publicum ,  consensus  ab  utra¬ 
que  parte  renovandus  est  forma  iure  praescripta  (can.  1135,  §  1), 
i.  e.  coram  parocho  et  testibus,  etc.  —  Ratio  est :  l.°  quia  urget 
tunc  ratio  scandali  tollendi  aut  praecavendi ;  2.°  quia  secus  va¬ 
liditas  matrimonii  probari  non  posset  coram  Ecclesia,  cum 
constet  publice  parochum  et  testes  non  adfuisse  nisi  celebratio¬ 
ni  matrimonii  invalidi,  et  sic  finis  intentus  ab  Ecclesia  non 
obtineretur ;  possent  enim  coniuges,  post  matrimonium  clan¬ 
destine  revalidatum,  separari  et  cum  aliis  impune  novas  inire 
nuptias. 

Resp.  2.°  Si  impedimentum  sit  occultum:  a)  si  utrique  parti 
sit  notum,  satis  est  ut  consensus  ab  utraque  parte  renovetur 
privatim  et  secreto.  Ratio  est:  l.°  quia  lex  de  forma  matrimo¬ 
nii  tunc  iam  sufficienter  est  adimpleta  per  praesentiam  parochi 
et  testium  in  primo  matrimonio.  Ecclesia  enim  voluit  tantum 
occurrere  incommodis,  quae  exsurgebant  ex  nuptiis  clam  cele¬ 
bratis  ;  sed  in  nostro  casu  matrimonium  iam  publice  est  con¬ 
tractum,  et  idcirco  illud  abest  periculum  ;  sufficit  igitur  novum 
consensum  clam  ponere ;  2.°  quia  non  modo  inutilis  foret  legis 
extensio  ad  hunc  casum,  sed  etiam  nociva ;  quippe  locum  prae¬ 
beret  pluribus  scandalis,  partes  exponeret  diffamationi,  mul¬ 
taque  alia  incommoda  induceret;  ergo... 

b)  Si  uni  tantum  parti  cognitum  sit,  satis  est  ut  sola  pars 
impedimenti  conscia  consensum  privatim  et  secreto  renovet, 
dummodo  altera  in  consensu  praestito  perseveret  (ibid. , 
§§  2  et  3). 

Abrogata  ergo  est  lex  certiorandi  de  nullitate  matrimonii 
partem  ignorantem  impedimentum  :  unde  remota  est  pruden- 


(1)  Id  etiam  infertur  ex  hoc  decreto  S.  OIflcii,  quo  die  8  mail  1899  declaravit 
nullum  matrimonium  contractum  inter  Amaliam  non  baptizatam,  quae  postea  tamen 
baptizata  fuit,  et  Ioannem  baptizatum,  ignorantes  impedimentum  disparitatis  cultus 
«praevio  iuramento  ab  Amalia  in  Curia  N.  N.  praestando,  quo  declaret  matrimo¬ 
nium  contractum  cum  Ioanne,  post  baptismum  ipsius  Amaliae,  ab  iisdem,  scleritibus 
illius  nullitatem,  ratificatum  non  fuisse  in  loco  ubi  matrimonia  clandestina  vel 
mixta  valida  habentur,  et  dummodo  R.  P.  D.  Archiepiscopus  moraliter  certus  sit 
de  asserta  ignorantia  sponsorum  circa  impedimentum  disparitatis  cultus,  detur 
mulieri  documentum  libertatis  ex  capite  ipsius  disparitatis  cultus».  Cfr.  Collationes 
Brug.,  vol.  4,  pag.  666,  C67. 

tissimo  consilio  maior  difficultas  quae  in  hisce  convalidationi- 
bus  occurrebat. 

Quaer.  2.°  An  saltem  matrimonium  nullum  ob  impedimen¬ 
tum  occultum ,  sit  revalidandum  coram  parocho  et  testibus ,  si 
isti  tempore  matrimonii  fuerint  conscii  impedimenti? 

Resp.  Neg.,  probabilius.  Ratio  est,  quia  assistentia  parochi 
et  testium  fuit  praescripta  ab  Ecclesia,  non  tam  ad  testandam 
matrimonii  validitatem,  quae  multipliciter  potest  eis  esse  igno¬ 
ta,  quam  ad  probandam  externam  matrimonii  celebrationem, 
ut  periculo  obvietur  ne  iidem  coniuges  alias  nuptias  ineant. 

Affirmant  autem  probabiliter ,  ait  S.  Alph.,  Sanchez ,  cum 
Lacroix  et  aliis  pluribus ;  quia  parochus  et  testes,  assistendo 
matrimonio  ipsis  noto  tanquam  invalido,  testes  fuerunt  nudita¬ 
tis  matrimonii. 

In  praxi,  seclusa  gravi  difficultate,  tutior  pars  esset  se¬ 
quenda.  Ceterum  casus  iste  quoad  praxim  vix  est  probabilis. 

1126.  Quaer.  3.°  Quomodo  fiet  renovatio ,  si  nullitas  prove¬ 
niat  ex  defectu  consensus? 

Resp.  l.°  Si  defectus  fuerit  occultus ,  satis  est  ut  pars  quae 
non  consenserat,  interius  consentiat  et  vitam  coniugalem  spon¬ 
te  prosequatur,  dummodo  consensus  alterius  partis  perseveret 
(can.  1136,  §§  1  et  2). 

Resp.  2.°  Si  fuerit  etiam  externus ,  necesse  est  consensum 
etiam  exterius  manifestare,  vel  forma  iure  praescripta,  si  de¬ 
fectus  fuerit  publicus,  vel  alio  modo  privato  et  secreto,  si  fue¬ 
rit  occultus  (ibid.,  §  3). 

1127.  Quaer.  4.°  Quid  si  fuerit  nullum  ob  defectum 
formae? 

Resp.  Tunc  necesse  est  ut  contrahatur  forma  praescripta 
(can.  1137)  :  publice ,  si  publice  de  nullitate  constet ;  occulte ,  si 
nullitas  fuerit  occulta. 

Quaer.  5.°  Quid  agendum ,  si  una  pars  vel  utraque  consen¬ 
tiat  ad  consensum  coram  parocho  renovandum ,  sed  renuat 
pergere  ad  Ecclesiam? 

Resp.  Coniungendi  sunt  in  sua  ipsorum  domo,  vel  alio  loco 
ab  ipsis  electo. 

Quaer.  6.°  Quid  agendum ,  si  unus  renuat  contrahere  coram 
parocho? 

Resp.  Renuens  debita  cum  prudentia  et  in  caritate  instruatur. 
Et  quatenus  adhuc  renuat  matrimonium  suum  in  facie  Ecclesiae 
convalidare,  tunc  satagendum  est  ut  specialem  procuratorem 
constituat ,  qui  eius  nomine  matrimonium  contrahat  de  more. 

Quaer.  7.°  Quid  si  pars  indisposita  nec  per  procuratorem 
quidem  velit  contrahere ,  etc.? 

Resp.  Tunc  ad  matrimonii  sanationem  in  radice  deveniri 
potest,  ita  ut  saltem  innocentis  partis  animae  saluti,  prolis  le- 
gitimitati  et  familiarum  tranquillitati  omnino  consultum  sit. 

Quaer.  8.°  Quid  si  neutra  pars  denuo  matrimonium  contra¬ 
here  consentiat ? 

Resp.  Nihil  omnino  hic  et  nunc  faciendum  est,  cum  nulla 
dispensatio  ab  Ecclesia  in  tali  casu  concedatur.  Restat  igitur 
ut  parochus  vacet  ferventi  orationi,  frequenter  Deo  miserrimos 
concubinarios  commendet,  et  assiduis  curis  horum  conversio¬ 
nem  procurare  satagat. — Vide  tamen  nn.  1132,  d),  et  1133,  q.  3. 

ARTICULUS  II.  —  De  sanatione  in  radice 

1128.  I.  Sanatio  matrimonii  in  radice  est  eiusdem  con- 
validatio,  secumferens,  praeter  dispensationem  vel  cessatio¬ 
nem  impedimenti,  dispensationem  a  lege  de  renovando  con¬ 
sensu,  et  retrotractionem,  per  fictionem  iuris,  circa  effectus  ca¬ 
nonicos,  ad  praeteritum  (can.  1138,  §  1). 

II.  Convalidatio  fit  a  momento  concessionis  gratiae ;  retro- 
tractio  vero  intelligitur  facta  ad  matrimonii  initium ,  nisi 
aliud  expresse  caveatur  (ibid,  §  2. 

III.  Dispensatio  a  lege  de  renovando  consensu  concedi  etiam 
potest  vel  ima  tantum  vel  utraque  parte  inscia  (ibid.,  §  3). 

IV.  Sanatio  in  radice  concedi  unice  potest  ab  Apostolica 
Sede  (can.  1141). 

1129.  In  sanatione  in  radice  debemus  distinguere :  a)  conva- 
lidationem  matrimonii,  et  b)  ablationem  effectuum  qui  e  nullitate 
matrimonii  orti  erant. 

a)  Matrimonium  convalidatur  ex  nunc,  seu  a  tempore  fulmi¬ 
natae  dispensationis,  et  absque  renovatione  consensus,  hoc  pacto  : 
cum  enim  adsit  consensus,  qui  inspecto  solo  iure  naturae  sufficiens 
est  ad  contractum  matrimonialem,  et  hic  consensus  ex  impedimen¬ 
tis  tantum  iure  canonico  inductis  inefficax  sit :  si  Ecclesia  nunc 
tollit  huiusmodi  impedimenta,  consensus  ille  perseverans  producit 
suos  effectus,  etiamsi  id  ignorent  contrahentes,  et  consequenter  ex 
nunc  datur  validum  matrimonium.  Non  autem  per  sanationem  fit, 
nec  fieri  potest,  ut  matrimonium  nulliter  contractum,  non  ita  fuerit 
contractum  (1). 

b)  Effectus  orti  e  nullitate  matrimonii,  v.  gr.  illegitimitas  filio¬ 
rum,  ita  auferuntur  ac  si  matrimonium  validum  fuisset  ab  initio  ; 
unde  quoad  effectus  fictione  iuris  matrimonium  convalidatur  ex 
tunc:  filiis  igitur  confertur  legitimitas  quasi  a  tempore  initi  matri¬ 
monii,  saltem  in  ordine  ad  effectus  spirituales,  ad  beneficia  scilicet, 
ad  sacros  ordines,  ad  ecclesiastica  officia,  etc. 


(1)  Bened.  XIV,  Const.  Etsi  matrimonialis,  27  sept.  1755.  Cfr.  Schmalzgr.,  1.  4, 
tit.  17,  n.  125;  Wernz,  n.  663;  Gasparri,  n.  1149;  VAnnibale,  3,  n.  368,  nota  16; 
Lehmk.,  2,  n.  828. 

Haec  explicatio  nobis  verissima  semper  fuit,  ut  exponebamus  in 
editionibus  ante  Codicem ;  aderat  tamen  non  levis  difficultas  in 
reddenda  ratione  cur  in  hac  sanatione  consensus  ille  perseverans 
producat  suos  effectus  convalidando  matrimonium  eo  ipso  quod 
auferantur  impedimenta,  quae  ipsum  iuridice  inefficacem  reddebant, 
et  hanc  ipsam  convalidationem  non  producat  idem  consensus,  si 
impedimenta  auferantur  per  dispensationem  ordinariam,  vel  cessent 
alio  modo,  v.  gr.  si  impedimentum  disparitatis  cultus  cesset,  eo  quod 
pars  infidelis  convertatur  et  baptizetur,  vel  cesset  impedimentum 
aetatis,  iis  enim  in  casibus  absque  novo  consensu  (et  consequenter 
quandiu  coniuges  impedimentum  ignorent)  matrimonium  non  con- 
validari  receptissima  doctrina  est  (1). 

Ratio  ex  iure  positivo  Ecclesiae  desumenda  est :  Vult  nimirum 
Ecclesia  de  iure  communi,  nisi  aliud  in  casibus  particularibus  sta¬ 
tuerit,  ut  remoto  etiam  impedimento,  consensus  ab  initio  praestitus 
et  perseverans  maneat  inefficax,  sed  pars  habilis  effecta  per  impe¬ 
dimenti  remotionem,  novum  consensum  exprimat  (vide  dicta  in 
n.  1124),  et  tunc  valet  matrimonium  vi  huius  novi  consensus  (2). 

1130.  Quaesita.  —  Quaer.  l.°  Quaenam  matrimonia  in  ra¬ 
dice  sanari  possint ,  quaenam  vero  noni 

Resp.  l.°  Quodlibet  matrimonium  initum  cum  utriusque  par¬ 
tis  consensu  >  naturaliter  sufficiente ,  sed  iuridice  inefficaci  ob 
dirimens  impedimentum  iuris  ecclesiastici ,  vel  ob  defectum  le¬ 
gitimae  formae,  potest  in  radice  sanari,  dummodo  consensus 
perseveret  (can.  1139,  §  1). 

Resp.  2.°  Matrimonium  vero  contractum  cum  impedimento 
iuris  naturalis  vel  divini ,  etiamsi  postea  impedimentum  cessa¬ 
verit,  Ecclesia  non  sanat  in  radice,  ne  a  momento  quidem  ces¬ 
sationis  impedimenti  (ibid. ,  §  2). 

1131.  Quaer.  2.°  Quid  si  defuit  consensus,  aut  non  per¬ 
severet? 

Resp.  l.°  Si  in  utraque  vel  alterutra  parte  deficiat  consen¬ 
sus,  matrimonium  nequit  sanari  in  radice,  sive  consensus  ab 
initio  defuerit,  sive,  ab  initio  praestitus,  postea  fuerit  revoca¬ 
tus  (can.  1140,  §  1).  Ratio  est,  quia  consensus  est  radix  et  fun¬ 
damentum  ipsius  matrimonii  et  consequenter  ipsius  sanationis. 

Resp.  2.°  Quod  si  consensus  ab  initio  quidem  defuerit,  sed 
postea  praestitus  fuerit,  sanatio  concedi  potest  a  momento  prae¬ 
stiti  consensus  (ibid.,  §  2). 

Quattuor  ergo  conditiones  requiruntur  ut  matrimonium 
ope  dispensationis  in  radice  convalidari  possit,  scilicet : 

l.a  Ut  coniunctio  coniugum  habuerit  speciem  extrinsecam 
iusti  matrimonii,  neque  fuerit  manifeste  fornicaria.  Sic  Bene¬ 
dictus  XIV.  Idemque  exigit  Card.  Caprara.  —  Ratio  est,  quia 

fll  Cfr.  S.  Off.,  31  aug.  1887;  Gasparri,  n.  1138;  Wernz,  1.  c.,  n.  649,  nota  7,  et 
n.  650,  nota  8;  Lehmk.,  2,  n.  824;  Gdnicot,  2,  n.  539;  /I  Monitore ,  vol.  11,  pag.  26. 

{2)  Gasparri,  n.  1130;  Wernz,  1.  c. ;  Ginicot  1.  c. ;  Rosset,  n.  3013  seq. 


716 


TRACTATUS  XVIII. 


DE  MATRIMONIO 


1132 


secus  non  adesset  verus  consensus,  qui,  solo  iure  naturae  in¬ 
specto,  esset  vere  matrimonialis,  et  proinde  nullo  modo  posset 
adesse  matrimonium,  seu  non  adesset  radix  matrimonii,  ut 
loquitur  Benedictus  XIV. 

Sufficit  quod  coniunctio  habita  sit  consensu  vere  coniugali, 
non  fornicario,  ita  ut  talis  consensus,  exspectato  solo  iure  na¬ 
turae,  fuisset  sufficiens  ad  contractum  matrimonialem.  Inde 
est  quod  Ecclesia  non  semel  sanare  in  radice  solet  matrimo¬ 
nium  mere  civile  (1).  Huiusmodi  consensus  haberi  nequit  sine 
bona  contrahentium  fide,  qua  ipsi  credant  se  per  talem  con¬ 
sensum  inire  verum  matrimonium,  saltem  secundum  legem 
naturalem ;  secus  consensus  esset  fornicarius. 

2. a  Ut  consensus  fuerit  inefficax  propter  impedimentum 
iuris  tantum  ecclesiastici  vel  ob  defectum  formae.  Alia  enim 
impedimenta  Ecclesia  tollere  non  potest. 

3. a  Ut  consensus  utriusque  'perseveraverit.  —  Neque  enim 
Ecclesia  consensum  etiam  ex  una  tantum  parte  retractum  con- 
validare  potest :  consensus  enim  nunc  perseverans  et  nunc  iure 
naturae  validus ,  quamvis  iuridice  inefficax,  est  omnino  neces¬ 
sarius,  ut  nunc  possit  confici  matrimonium. 

4. °  Ut  adsit  urgens  et  gravissima  causa.  Sic  Benedictus  XIV. 
—  In  duplici  autem  casu  praecipue  haec  haberi  potest,  nempe : 
l.°  quando  una  pars  ad  renovationem  consensus  adduci  nequit, 
et  nihilominus  consensum  de  praesenti  exhibet  remanendi  in 
matrimonio:  sic  Card.  Caprara ;  2.°  quando  urgens  adest  ratio 
non  monendi  coniuges  de  nullitate  matrimonii. 

Haec  quarta  conditio  non  requiritur  ad  validitatem  dispen¬ 
sationis,  si  dispensatio  concedatur  a  Summo  Pontifice ;  secus, 
si  concedatur  ab  Episcopo  ex  induito  particulari.  Carriere 
n.  1444. 

1132.  N.  B.  l.°  Si  aliquando  dicatur  sanari  in  radice  ma¬ 
trimonium  inter  eos  quorum  unus  mortuus  est,  hoc  intelligi- 
tur  tantum  quoad  prolis  legitimationem  (2). 

2.°  Consensus  praesumptione  iuris  perseverare  censetur, 
donec  per  signa  manifesta  revocetur,  iis  vel  aequivalentibus 
verbis :  restituo  ius  acceptum  in  corpus  tuum,  et  revoco  ius 
datum  in  corpus  meum.  Gasparri ,  nn.  1156. 

Unde  dispensatio  in  radice  adhuc  conceditur,  quia  consen¬ 
sus  perseverare  censetur : 

a)  Cum  unus  coniux,  qui  cognoscit  impedimentum,  eam 


(1)  Cfr.  Gennari,  Consultazioni,  vol.  1,  pag.  719;  Konings-Putzer  1  c  pag  22 
seq. ;  Wernz.  1.  c.,  n.  658,  nota  30;  Berardi,  Theol.  Past.,  420;  Tanquerey  De  matr 
n.  527;  (Unicot,  n.  541;  VAnnibale,  3,  n.  504,  nota  22;  Gasparri,  n.  1159 ’ 

(2)  Bened.  XIV,  Quaest.  can.  175;  Gasparri,  n.  151;  Feije,  n.  769. 

petit,  quamvis  alius,  qui  impedimentum  ignorat,  ita  dispositus 
sit,  ut  si  illud  cognosceret,  consensum  revocaret.  Haec  enim 
animi  dispositio  est  voluntas  interpretativa,  quae  non  impedit 
realem  consensus  perseverantiam  (i). 

b)  Quamvis  coniux  impedimentum  ignorans  divortium  a 
toro  et  habitatione  iam  petierit,  remanet  adhuc  consensus  in 
vinculo.  Acta  S.  Sedis ,  1.  c. ;  Gasparri,  1.  c. ;  11  Monitore ,  1.  c. 

c)  Quamvis  alteruter,  vel  uterque  coniux  declarationem 
nuditatis  matrimonii  petierit :  tunc  enim  praesumitur  habere 
voluntatem  discedendi  a  coniugio  conditionalem,  si  sententia 
favorabilis  fuerit ;  potest  igitur  concedi  antequam  conditio  ve- 
rificetur ;  et  etiam  post  sententiam  petitioni  adversam,  si  ma¬ 
trimonium  fuerit  nullum  propter  aliud  impedimentum  a  con- 
iugibus  ignoratum  (2). 

d)  Cum  ambo  coniuges  impedimentum  cognoscunt,  et  nihi¬ 
lominus  consentiunt  permanere  in  matrimonio,  quamvis  alter 
eorum  induci  nequeat  ad  renovandum  consensum ;  antiquus 
consensus  perseverare  censetur.  Unde  Ecclesia  frequenter  etiam 
in  hoc  casu  concedit  dispensationem  in  radice  (3). 

Corolarium.  —  Sufficit  igitur  et  requiritur  ad  matrimonii 
convali dationem  in  radice  absque  consensus  renovatione,  ut 
tempore  fulminatae  dispensationis  adsit  vel  perseveret  in  utro¬ 
que  coniuge  consensus,  qui  solo  iure  naturae  inspecto  validus 
sit  vel  esset,  iuridice  autem  tunc  inefficax  sit  ex  impedimentis 
solius  iuris  ecclesiastici ;  matrimonium  convalidatur  ex  nunc, 
effectus  retrotrahuntur  ad  tempus  in  quo  consensus  coepit  esse 
ex  solo  iure  ecclesiastico  inefficax. 

1133.  Quaer.  3.°  An  dispensatio  in  radice  possit  obtineri 
et  applicari ,  utraque  parte  illius  ignara? 

Resp.  Affirm.,  ex  Codice,  can.  1138,  §  3,  ut  dictum  est. 

Ratio  est,  quia  nullo  modo  cognitio  dispensationis  requiritur,  ut 
Ecclesia  possit  tollere  effectum  legis,  seu  obstaculum,  quod  oberat 
efficaciae  consensus ;  potestas  enim  Ecclesiae  a  tali  cognitione  est 
omnino  independens.  Confirmatur  ex  praxi  Ecclesiae.  Sic  per  Const. 
Provida,  Pius  X  sanavit  in  radice  omnia  matrimonia  sive  haereti¬ 
corum  inter  se,  sive  catholicorum  cum  haereticis,  quae  fuerant  nulla 
ob  clandestinitatem  in  universo  germanico  imperio.  Cfr.  Ferveres, 
Los  Esponsales,  etc.,  app.  1  (4). 


(1)  Acta  S.  Sedis,  vol.  1,  pag.  182  seq. ;  Lehmk.,  2,  n.  831 •  Feije,  n.  771 ;  Gasparri, 
n.  1156 ;  11  Monitore,  vol.  12,  pag.  67  seq. 

(2)  Cfr.  Gasparri,  1.  c. ;  11  Monitore,  1.  c.,  pag.  67  seq. 

(3)  Gasparri,  1.  c. ;  II  Monitore,  1.  c. 

(4)  Notetur  responsum  S.  C.  de  Sacr.,  datum  die  21  iulii  1919,  ad  quaestionem 
positam  circa  plurima  matrimonia,  sub  bello,  in  Gallia,  a  militibus  Belgis  inita 
coram  capellanis  militum  aut  capellanis  fugitivorum,  qui  ab  Ordinariis  respectivis 
Galliae  delegationem  generalem  acceperant  exercendi  in  gratiam  Belgarum  officia 

Quaer.  4.°  An  possit  concedi  dispensatio  in  radice,  si  ambae 
partes ,  dum  contraherent ,  impedimentum  cognoverint? 

Resp.  l.°  Neg.,  iuxta  communiorem  sententiam,  si  coniuges 
contrahendo  clare  cognoverint  matrimonii  nullitatem.  Ratio 
est,  quia,  cognita  matrimonii  invaliditate,  nequit  dari  in  illud 
verus  ac  proprie  dictus  consensus,  sed  habetur  tantum  intentm 
vivendi  in  concubinatu;  et  proinde  consensus  sanari  nequit,, 
cum  a  principio  fictus  fuerit. 

Resp.  2.°  Affirm.,  si  coniuges  contrahendo,  etsi  impedimen¬ 
tum  cognoverint,  non  tamen  matrimonium  esse  nullum  dubi¬ 
taverint,  vel  ad  eius  invaliditatem  non  attenderint  (1). 

Quaer.  5.°  An  Episcopus  dispensare  possit  in  radice,  quan¬ 
do  potest  de  impedimentis  dirimentibus  ex  induito  particulari 
dispensare ? 

Resp.  Neg.  Ratio  est,  quia  dispensatio  in  radice  requirit  ma¬ 
iorem  potestatem ;  et  ideo  non  censetur  contineri  in  aliis  facul¬ 
tatibus.  Comprobatur  ex  praxi  Ecclesiae,  quae  semper  dat  spe¬ 
cialem  facultatem,  quando  potestatem  dispensandi  in  radice 
concedere  intendit.  Vide  supra,  n.  952,  V. 

Quaer.  6.°  Quomodo  sit  exsequenda  dispensatio  in  radice? 

Resp.  Eodem  modo  ac  dispensatio  simplex,  addendo  in  for¬ 
mula  verba  in  radice.  Sic  ex.  gr.  :  Ego,  auctoritate  apostolica 
mihi  concessa ,  matrimonium  a  te  contractum  cum  Ah,  in  radi¬ 
ce  eius  sano  et  consolido ,  prolemque  susceptam  et  suscipiendam 
legitimam  declaro ,  in  nomine  Patris ,  et  Filii. ,  et  Spiritus  San¬ 
cti.  Sed  nulla  formula  in  Rituali  Rom.  habetur. 

i 


paroecialia,  signanter  quoad  assistentiam  matrimoniis.  En  tenor  responsi  :  «Quod 
attinet  ad  matrimonia  quae  milites  Belgae  contraxerunt,  usque  ad  hodiernam  diem, 
in  Gallia,  cum  mulieribus  sive  Belgis,  sive  Gallicis,  coram  capellanis  castrensibus 
Belgis,  ex  praehabita  tantummodo  generali  delegatione,  haec  S.  Congr.,  attentis 
peculiaribus  circumstantiis,  praefata  matrimonia,  dummodo  sponsorum  consensus 
perseveret,  et  nullum  aliud  obstet  impedimentum  a  quo  S.  Sedes  non  dispensat,  in 
radice  sanat  et  convalidat,  et  prolem  iam  susceptam  legitimam  nunciat  et  declarat. 

«Praesens  autem  rescriptum  in  Archivio  Vicariatus  castrensis  diligenter  custodia¬ 
tur,  quo  omni  tempore  et  eventu  de  matrimoniorum  validitate  et  de  prolis  legitimitate 
constare  possit.  In  futurum  vero  standum  est  conditionibus  pro  valida  delegatione 
requisitis  a  canone  1906,  §  1  (sic,  sed  debet  esse  1096,  §  1),  Cod.  I.  C.».  Cfr.  De  Smet, 
De  spons,  et  matr.,  vol.  1,  Addenda  (pag.  419).  Vide  supra  n.  1072,  V,  nota. 

(1)  Sic  videtur  intelligendus  Card.  Caprara,  qui  supponit  posse  obtineri  dispen¬ 
sationem  in  radice  ad  oonvalidandum  matrimonium  clandestinum,  quando  una  pars 
recusat  consensum  renovare  coram  Ecclesia.  Eodem  modo  de  matrimoniis  civiliter 
tantum  contractis  distinguendum  videtur.  Cfr.  nn.  996  et  1059. 

CAPUT  XVII 

DE  DEBITO  CONIUGALI 

1134.  Audi  S.  Alyhonsum  quaestionem  hanc  aggredientem  (De 
matrimonio,  n.  900) :  ((Piget  me  de  hac  materia,  quae  tantam  prae 
se  fert  foeditatem,  ut  castas  mentes  ipso  solo  nomine  perturbet, 
longiorem  habere  sermonem.  Sed  utinam  non  esset  haec  materia 
tam  frequens  in  confessionibus  excipiendis,  ut  non  oporteret  omnino 
confessarium  plena  tractatione,  sed  sufficeret  compendio  instruc¬ 
tum  esse!  Ignoscat  mihi  propterea  castus  lector,  si  fuse  de  ea  hic 
loquar,  et  ad  casus  particulares,  qui  deformiorem  exhibent  turpi¬ 
tudinem,  descendam». 

Coniugale  debitum  dicitur  communis  ea  coniugum  actio,  quae 
generationi  necessaria  est ;  quaeque  a  summo  rerum  omnium  Pro¬ 
visore  ad  humanam  societatem  propagandam  est  ordinata.  Haec 
autem  actio  sita  est  in  carnali  copula,  qua  vir  ac  femina  unum 
quasi  corpus  et  una  caro  efficiuntur. 

Eiusmodi  actus  vocatur  debitum  ab  Apostolo,  est  enim  id  quod 
sibi  mutuo  debent  coniuges. 

Agendum :  l.°  de  liceitate  actus  coniugalis,  2.°  de  eiusdem  obli¬ 
gatione,  3.°  de  peccatis  coniugum.  Gury,  n.  906. 

ARTICULUS  I.  —  De  liceitate  actus  coniugalis 

§  I.  De  liceitate  actus  coniugalis  in  se  spectati 

1135.  Principia.  —  I.  Actus  coniugalis  inter  legitimos  con¬ 
iuges  per  se  honestus  est  et  licitus.  —  Est  enim  meclium  ab  ipso 
naturae  Conditore  statutum  atque  ordinatum  ad  legitimam  hu¬ 
mani  generis  propagationem. 

II.  Fines,  qui  actum  huiusmodi  honestum  reddunt,  sunt : 
l.°  prolis  generatio,  quae  inter  praecipuos  matrimonii  fines  enu¬ 
meratur  ;  2.°  satisfactio  obligationis  erga  alterum  coniugem ; 
3.°  sedatio  concupiscentiae,  atque  exinde  vitatio  incontinentiae 
tum  in  se  tum  in  comparte ;  4.°  desiderium  honesti  amoris 
fovendi  vel  conciliandi,  coniugalis  affectus  patefaciendi  vel 
promovendi,  etc.  Ita  communiter  cum  S.  Alph .,  n.  881  seq. ; 
Sdnchez  aliique,  contra  nonnullos,  qui  postremos  duos  fines  non 
admittunt.  Gury ,  n.  907. 

1136.  Resolves.  —  i.°  Illicitus  est  coniugii  usus,  si  fiat  oh 
solam  voluptatem,  id  est  alios  fines  expresse  excludendo.  Patet 
ex  propositione  9.a  ab  Innoc.  XI  damnata,  quae  sic  sonat :  Opus 
coniugii  ob  solam  voluptatem  exercitum,  omni  penitus  caret 
culpa  ac  defectu  veniali.  Per  se  tamen  esset  tantum  veniale  pec¬ 
catum.  S.  Alph.,  n.  912.  Cfr.  vol.  1,  n.  85,  Dico  2.° 

2. °  Illicitus  graviter  est  usus  matrimonii  cum  mente  adul¬ 
tera,  ut  si  quis  accedens  ad  suam,  sibi  aliam  repraesentet. 
S.  Alph.,  n.  913,  et  alii  communiter . 

3. °  Sterilibus  licitus  est  usus  matrimonii,  tum  quia  nulla 
lex  in  oppositum  ostendi  potest,  tum  quia  steriles  per  se  ido¬ 
nei  sunt  ad  actum  coniugalem  perficiendum ;  quod  si  generatio 
nulla  sequatur,  id  per  accidens  omnino  fit,  et  alii  praeter  gene¬ 
rationem  adsunt  honesti  fines  coniugalem  congressum  coho¬ 
nestantes. 

4. °  Etiam  senibus,  quorum  semen  non  est  amplius  prolifi- 
cum,  licet  usus  coniugii,  dummodo  copulam  sufficienter  perfi¬ 
cere  valeant,  vel  ipsam  perficiendi  spem  habeant  non  inanem. 
Favent  enim  senibus  eaedem  rationes  quas  de  sterilibus  ad¬ 
duximus.  Confirmatur  praeterea  ex  praxi  Ecclesiae,  quae  ma¬ 
trimoniis  senum  benedicit.  Vide  S.  Alph.,  n.  954;  Gury ,  n.  908. 

1137.  —  Quaeres.  An  licita  sil  artificialis  mulieris  fecun- 
datio? 

Resp.  Neg.  Ita  S.  Off .,  24  mart.  1897.  Attamen  theologi  dis¬ 
putant  utrum  revera  omnes  modi,  quibus  ista  fecundatio  per¬ 
agitur,  sint  damnati,  necne. 

Quattuor  modi  recensentur  a  Berardi  (Praxis  confess.,  vol.  1, 
n.  1009),  nempe  : 

« Primus  modus.  Medicus  in  vase  femineo  aptat  instrumentum, 
quod,  ubi  collocatum  fuit,  longo  tempore  persistere  potest  absque 
incommodo  ullo.  Uxor  autem  sic  praeparata  copulam  habet,  more 
consueto,  cum  viro  suo,  qui  post  aliquas  horas  instrumentum  illud 
extrahere  potest. 

^Secundus  modus.  Vir  copulam  habet,  et  more  solito  intra  va¬ 
ginam  deponit  semen,  quod  medicus  statim  recolligit,  et  ope  si¬ 
phunculi  intra  uterum  iniicit.  Id  praestare  poterit  (etiam  sine  me¬ 
dici  interventu)  maritus,  si  sit  bene  instructus. 

vTertius  modus.  Vir  copulam  habet.  Appropinquante  autem  ef¬ 
fusione  seminis,  se  retrahit,  et  semen  effundit  intra  parvum  cya¬ 
tum  paratum  iuxta  instructiones  medici,  qui  ope  siphunculi  illud 
in  uterum  iniicit,  nisi  maritus  ipse  bene  instructus  haec  omnia 
peragat,  ut  supra. 

vQuartus  modiis.  Vir,  absque  copula  cum  uxore,  semen  effundit 
in  cyatum ;  et  postea  cetera  peraguntur  ut  supra». 

Communiter  theologi  damnatos  esse  docent  saltem  duos  ultimos 
modos.:  de  primo  et  secundo  adest  disputatio,  et  sententia  docens 
eos  licitos  esse  non  videtur  improbabilis  (1). 

In  hac  sententia,  damnata  artificialis  fecundatio  ita  definiri 
debet :  « Methodus  fecundandi  mulierem,  virile  semen,  citra  copulam 
perfectam,  in  eius  genitalia  arte  introducendo ».  Eschbach,  1.  c. 


(1)  CIr.  Eschbach,  1.  c.,  n.  74;  G6nicot,  n.  545.  VI;  Berardi,  1.  o. ;  BalU- P.„ 
n.  1304;  Antonelli,  Medie,  past.,  n.  413  seq. ;  Noldin,  De  sexto  Decalogi  praec.  n.  70  ■ 
De  Smet,  n.  280. 

§  II.  De  liceitate  actus  coniugalis  quoad  circumstantias 

Praecipuae  circumstantiae  respiciunt  personam,  situm  ac 
tempus. 

I.  De  circumstantiis  personae 

1138.  Principia.  —  I.  Quilibet  coniux  voto  castitatis  inno¬ 
datus,  sub  gravi  debitum  petere  prohibetur ;  alteri  tamen  con- 
iugi  petenti  reddere  potest,  quin  etiam  tenetur,  cum  altera  pars 
iure  suo  privari  non  possit.  Vide  dicta  in  n.  981  seq. 

II.  Coniux  qui  votum  castitatis  emisit,  sub  gravi  quidem 
petere  debitum  prohibetur ;  alter  vero  coniux  conscius  voti, 
eum,  si  fieri  potest,  deterrere  debet  a  petendo ;  at  si  ille  urgeat 
redditionem,  alter  et  potest  et  debet  reddere,  uti  si  ageretur  de 
debitore,  cuius  creditor  voverit  debitum  non  exigere.  —  Ratio 
est,  quia  cum  coniux  ius  petendi  non  amiserit,  iustitia  postulat 
ut  ei  reddatur.  Haec  sententia  dicitur  communis  a  S.  Alph., 
n.  744,  qui  eam  tamen  vocat  tantum  probabiliorem,  et  opposi¬ 
tam  habet  probabilem.  Cfr.  Genicot,  n.  553,  2.°;  Ball.-P.,  vol.  6, 
n.  404;  S.  Alph.,  nn.  944,  947. 

Immo  etiamsi  ad  invicem  voverint  castitatem,  non  intenden¬ 
tes  cedere  iuri  suo,  sed  exercitium  eius  sibi  tantum  unusquisque 
interdixerit,  adhuc  tenetur  alter  petenti  reddere ;  quod  dicitur 
probabile  a  S.  Alph.  Cfr.  Ball.-P.,  vol.  6,  n.  406. 

1139.  Resolves.  —  l.°  Debitum  reddere  potest,  quin  immo 
tenetur,  non  solum  qui  post  initum  matrimonium,  sed  etiam 
qui  ante  matrimonium,  votum  iuri  alterius  oppositum  emisit; 
nam  licet  matrimonium  contrahendo  graviter  peccaverit,  valide 
tamen  tradidit  coniugi  illud  quod  Deo  promiserat ;  alioqui  alter 
coniux,  votum  alterius  ignorans,  ius  in  rem  vi  contractus  vali¬ 
di  acquisivit. 

2. °  Debitum  petere  ac  reddere  potest,  qui  post  matrimo¬ 
nium  initum  vovet  religionem  ingredi  vel  sacros  ordines  sus¬ 
cipere  post  obitum  uxoris  :  nec  dispensatione  indiget ;  nam  eius- 
modi  vota  non  obligant,  nisi  post  matrimonii  solutionem. 

3. °  Iuxta  communiorem  et  probabiliorem  sententiam,  de¬ 
bitum  petere  potest  coniux  ligatus  voto,  cum  advertit,  com- 
partem  petere  non  audentem,  versari  in  periculo  incontinentiae. 
Petere  etiam  potest  quoties  alter  interpr elative  petit,  ex.  gr. 
quando  mulier  verecundia  detinetur,  ac  vir  sentit,  ut  ait 
S.  Thomas,  eius  voluntatem  petendi;  quia  tunc  potius  est  red¬ 
dere  quam  petere.  S.  Alph.,  n.  931. 

4. °  Coniux  tamen  vinculo  impeditus,  ne  ad  vitandam  qui- 

Ferrefes  Tbrol,  —  iTom.  II 

dem  incontinentiam  propriam  debitum  exigere  potest ;  inconti¬ 
nentiae  namque  periculum  causa  quidem  est  dispensationem 
vel  suspensionem  voti  obtinendi,  non  vero  debitum  petendi.  Ita 
Sanchez  aliique.  —  Ipsi  tamen  haud  illicitum  videtur,  alterum 
coniugem  de  proprio  periculo  monere,  eumque  rogare,  ut  hac 
de  causa  subinde  exigat.  S.  Alph.,  n.  930.  —  Confer  dicta  supra, 
nn.  981,  1017,  1018. 

II.  De  circumstantiis  modi  vel  situs 

1140.  Regulae.  —  I.a  Situs  prorsus  licitus  ille  est,  quem  na¬ 
tura  ipsa  docet,  nempe  ut  mulier  succuba  sit,  vir  autem  incu¬ 
bus.  Ita  S.  T hornas  et  alii  communiter .  —  Ratio  est,  quia  ceteri 
situs  ordini  naturae  nonnihil  adversantur,  et  consequenter  ali¬ 
quam  ordinis  violationem  inferunt. 

II.  a  Nullus  situs,  quantumvis  innaturalis,  est  per  se  gra¬ 
viter  illicitus,  dummodo  actus  coniugalis  satis  perfici  possit.  — 
Ratio  est,  quia  qualiscumque  situs  inversio,  dummodo  perfi 
ci  queat  unio,  generationem  non  impedit.  S.  Alph.,  n.  917. 

III.  a  Quilibet  innaturalis  situs,  iusta  accedente  causa,  om¬ 
ni  culpa  vacat.  —  Interdum  autem  situs  innaturalis  facilior 
est,  vel  etiam  solus  possibilis ;  et  quidem  maior  quaepiam  fa¬ 
cilitas  vel  necessitas  eiusmodi  inordinationem,  quae  per  se 
levis  est,  amovere  potest.  S.  Alph.,  ibid. ;  Gury ,  n.  911. 

1141.  Resolves.  —  l.°  Minime  peccant  coniuges,  qui  situm 
invertunt  ob  periculum  abortus  tempore  praegnationis,  ob  viri 
pinguedinem  vel  curvitatem,  ob  nimiam  mulieris  defatigatio¬ 
nem,  aut  etiam  ob  frigiditatem,  quando  innaturali  situ  magis 
excitentur,  etc. 

2. °  Situs,  qui  solus  possibilis  est,  qualiscumque  demum  sit, 
nullatenus  damnatur,  licet  non  modica  seminis  perditio  sequa¬ 
tur;  quia  pars  ista  seminis  non  est  generationi  necessaria,  et 
per  accidens  invitis  coniugibus  deperditur. 

3. °  Cavendum  est  prudenti  confessario,  ne  de  variis  con¬ 
grediendi  modis  faciat  quaestiones,  quae  non  solum  inutiles 
sunt,  sed  scandali  etiam  plenae.  Hinc,  si  paenitens  dubium  de 
his  iniiciat,  confessario  satis  erit  nosse  an  completa  fuerit  pol¬ 
lutio  extra  vas  debitum.  Dixi,  si  dubia  iniiciat ,  aut  etiam  dubi¬ 
tandi  occasionem  paenitens  suppeditet;  nemo  enim  non  videt, 
eiusmodi  interrogationes  in  re  tam  lubrica,  nisi  manifesta  adsit 
necessitas,  nunquam  esse  faciendas.  .S,  Al-ph.,  n,  917;  Guri/, 

III.  De  circumstantiis  temporis 

1142.  Hae  circumstantiae  praecipue  spectant  ad  tempus 
praegnationis,  lactationis,  menstrui,  morbi,  festorum,  etc. 

1. °  Nullo  tempore  sub  gravi  actus  coniugalis  -per  se  inter¬ 
dicitur,  quia  nulla  lex  invenitur,  qua  opus  coniugii  ratione 
temporis  unquam  prohibeatur.  Dixi  per  se;  quia  forte  quando¬ 
que  ratione  circumstantiarum  induci  posset  proximum  abortus 
aut  valetudinis  periculum.  Sed  hoc  rarissimum  est,  nec  facile 
in  quibusdam  casibus  praevideri  potest. 

2. °  Immo,  iuxta  theologos  plerosque,  coniugalis  actus,  ne 
leviter  quidem  ratione  temporis  unquam  interdicitur ;  ratio, 
quia  nulla  lex  assignari  potest,  qua  etiam  sub  levi  unquam  pro¬ 
hibeatur.  Attamen  .S.  Alphonso,  n.  924,  magis  arridet  opinio, 
quae  non  excusat  a  culpa  veniali ,  si  copula  tempore  praegna¬ 
tionis  fiat,  nisi  adsit  periculum  incontinentiae,  vel  alia  causa 
honesta,  quae  vix  alioqui  unquam  abesse  potest.  Unde  saltem 
probabiliter  nullum  erit  peccatum  moderatam  copulam  tem¬ 
pore  praegnationis  habere. 

Copula  quidem  primis  post  conceptionem  diebus  habita,  fa¬ 
cillime  hyperaemiam  ( nimiam  sanguinis  affluentiam )  in  orga¬ 
nis  mulieribus  excitare  potest,  et  consequenter  ovuli  separa¬ 
tionem  seu  abortum  provocare :  unde  si  hoc  tempus  certo  co¬ 
gnosceretur,  tali  tempore  copula  esset  illicita ;  sed  cum  nemo, 
saltem  certo,  sciat  quo  tempore  praegnatio  incipiat,  inde  est  cur 
copula  hoc  tempore  prohiberi  non  possit  (1). 

3. °  Communior  sententia  docet,  coitum  tempore  menstrui 
habitum  non  excusari  a  veniali ,  ob  indecentiam  quam  prae  se 
ferre  videtur,  nisi  adsit  aliqua  causa  cohonestans,  nempe  ad 
vitanda  dissidia,  aut  incontinentiam  praecavendam,  etc. 
S.  Alph.,  n.  925.  —  Confessarius  autem  prudens  hac  in  re  ab 
omni  interrogatione  abstinebit,  cum  nihil  sit  a  paenitente  ne¬ 
cessario  declarandum. 

Sed  notandum  est  quod  ait  Capellmann  (pag.  149),  scilicet  geni¬ 
talia  feminae  purgationis  tempore  in  congestione  versari,  unde, 
accedente  copula,  « congestiones  uteri  diuturniores  hinc  oriri  pos¬ 
sunt,  quae  deinde  periculum  aliquod  abortus  secum  afferant.  Sed 
etiam  graviora  et  diuturna  mala  organorum  generationis  eiusmodi 
congestionibus  adducuntur. 

(1)  Etenim  :  a)  conceptio  cum  copula  non  coincidit,  sed  multoties  pluribus  horis, 
vel  etiam  pluribus  diebus,  vel  etiam  hebdomada  integra  interiectis,  illa  obtinetur; 
unde  communiter  valde  obscurum  esse  solet,  a  qua  praecise  copula  secuta  sit  praegna¬ 
tio  ;  b)  neo  ipsae  feminae  certo  semper  sciunt  propriam  praegnationem  hisce  primis 
diebus,  cum  aliquando  inventae  sint,  quae  ad  partus  usque  diem  statum  suum  igno¬ 
rarent,  cfr,  yol.  J,  nn,  500, 5Q2,  n.  B, 

»E  contrario,  esse  potest  aliquando  ut  coniux  sterilis,  si  copulam 
habeat  inter  menstruationem,  inde  gravidetur.  Quare,  si  alia  causa 
sterilitatis  non  reperiatur,  non  solum  concedendum,  sed  ex  mdicio 
medici  etiam  suadendum  est,  ut  inter  menstruationem  periculum 
copulae  faciant,  cum  aliis  temporibus  coniux  partum  non  concipiat». 

Ex  quibus  videtur  concludendum :  l.°  licere  coniugibus  per 
se  debitum  reddere  et  petere  tempore  menstrui;  2.°  si  mulier 
irritationem  timeat,  licere  ipsi  (agitur  enim  de  gravi  incom¬ 
modo  subeundo,  iuxta  Capellmann )  viro  petenti  denegare  de¬ 
bitum. 

Idem,  ob  paritatem  rationis,  communiter  tenent  auctores  de 
copula  a  coniugibus  tempore  purgationis,  seu  diebus  partum 
sequentibus  habita. 

Attamen  de  hac  copula  haec  scribit  Capellmann:  «Tempore 
purgationis  copula,  primis  saltem  hebdomadis  habita,  bestialis 
quaedam  crudelitas  in  puerperam  mihi  sane  videtur. 

»Copulam  in  primis  duabus  hebdomadis  post  partum  plane 
vetitam  existimo,  cum  feminae  gravissimum  damnum  afferre 
aptissima  sit.  Immo  intra  quattuor  hebdomadas  sequentes  eam 
sine  conditione  licitam  esse  non  puto.  Sed  cum  periculum  hoc 
tempore  non  iam  tantum  sit,  theologi  decernant,  quaenam  cau¬ 
sae  sufficiant  ad  hoc  periculum  gravis  damni ,  quod  mulieri  af¬ 
feratur,  compensandum,  quod  semper  utique  exstat,  quamvis 
non  ita  magnum  sit»  (pag.  159  seq.). 

Unde  tempore  purgationis  habere  copulam  inconsulto  medi¬ 
co,  videtur  grave  primis  duabus  hebdomadis  post  partum,  leve 
quattuor  subsequentibus.  Unde  inconsulto  medico  mulier  non 
tenetur  reddere  generatim  nisi  post  sex  hebdomadas. 

4. °  Non  est  illicitus  actus  coniugii  tempore  lactationis,  quia 
nulla  est  lex  prohibens,  nec  ullum,  teste  experientia,  periculum 
saltem  proximum  lac  inficiendi.  Unde  non  est  cur  coniuges 
tanto  tempore  teneantur  abstinere  ab  usu  matrimonii  cum  con¬ 
tinuo  peccandi  periculo.  Sic  communissime  ait  S.  Alph .,  n.  914. 
Cfr.  Capellmann ,  pag.  151,  152 ;  Genicot ,  n.  544. 

5. °  Actus  coniugalis  tempore  morbi  saltem  plerumque  ne¬ 
que  sub  gravi  neque  sub  levi  est  illicitus,  quia  crebro  nullum 
inde  accidit  damnum  coniugibus ;  labor  autem,  qui  actum  co¬ 
mitatur,  in  morbum,  saltem  communiter  loquendo,  admodum 
influere  nequit.  Cfr.  tamen  nn.  143,  III ;  1144,  res.  6.° 

6. °  Iuxta  certam  sententiam  non  est  illicitus  diebus  dominicis 
ac  festis  etiam  sollemnioribus,  tum  quia  nullum  ius  adversatur,  tum 
etiam  quia  maritalis  congressus  non  amovet  coniuges  a  festis  Eccle¬ 
siae  servandis.  Plerique  e  SS.  Patribus,  qui  in  oppositum  obiiciun- 
tur,  de  consilio,  potius  quam  de  praecepto,  loqui  videntur.  Hinc 

etiam  deduces,  non  esse  cur  eiusmodi  usus  tempore  Adventus  vel 
Quadragesimae  prohibeatur.  Ita  communiter.  S.  Alph.,  n.  923,  Cfr. 
n.  446,  res.  l.°,  2.°  . 

ARTICULUS  II.  —  De  obligatione  actus  coniugalis 

1143.  Principia.  —  I.  Datur  iustitiae  obligatio  per  se  gravis 
reddendi  debitum  alteri  coniugi  serio  et  rationabiliter  petenti. 
—  Ratio  est,  quia  ex  ipsa  natura  contractus  matrimonialis  con- 
iuges  sibi  invicem  transferunt  potestatem  corporum  in  ordine 
ad  usum  coniugalem.  Deducitur  etiam  ex  verbis  Apostoli,  1  Cor. 
7,  3.  4 :  Uxori  vir  debitum  reddat ,  similiter  autem  et  uxor  viro. 
Mulier  sui  corporis  potestatem  non  habet ,  sed  vir;  similiter  au¬ 
tem  et  vir  sui  corporis  potestatem  non  habet ,  sed  mulier. 

II.  Nulla  per  se  urget  obligatio  petendi  debitum  coniugale. 
- —  Ratio  est,  quia  neuter  coniux  iure  suo  uti  tenetur,  et  uterque 
illud  remittere  potest. 

Per  accidens  tamen  dari  potest  petendi  obligatio  ex  caritate 
vel  alia  virtute,  praesertim  in  viro,  v.  gr.  si  iudicet  compartem 
versari  in  periculo  incontinentiae  ob  verecundiam  petendi,  aut 
si  petitio  necessaria  sit  ad  fovendum  aut  restaurandum  amo¬ 
rem  coniugalem,  etc.  Vide  S.  Alph .,  nn.  928,  929. 

III.  Cessat  obligatio  reddendi  debitum  cessante  iure  illud 
exigendi :  ius  autem  in  sequentibus  praecipue  casibus  perimi¬ 
tur,  scilicet:  l.°  si  unus  coniugum  adulterium  commiserit; 
2.°  si  petens  usu  rationis  careat,  quia  petitio  eius  non  est  huma¬ 
na  ;  3.°  si  reddens  possit  rationabiliter  timere  damnum  vel 
periculum  grave  sanitatis,  quia  non  censentur  coniuges  se  obli¬ 
gasse  ad  debitum  cum  tanto  incommodo  reddendum.  Gury , 
n.  915. 

1144.  Resolves.  —  l.°  Tenentur  coniuges  ad  cohabitationem, 
nec  potest  unus  diutius  abesse  sine  alterius  consensu,  aut  sine 
necessitate ;  haec  quippe  obligatio  sequitur  ex  ipsa  obligatione 
debitum  reddendi.  Causae  autem  iustae  abeundi  ad  longum 
tempus  sunt  bonum  publicum,  familia  alenda  vel  tuenda,  dam¬ 
num  ab  inimicis  vitandum,  etc.  Debet  autem  vir,  qui  alibi  diu 
manere  debet,  uxorem  eo  ducere,  si  commode  possit,  ut  secum 
cohabitet.  S.  Alph.,  n.  938. 

2. °  Graviter  peccat  coniux  negans  debitum,  quoties  est  pe¬ 
riculum  incontinentiae  vel  gravis  molestiae  in  altera  parte.  Item 
si  negat  alteri  serio  petenti.  Secus  autem,  si  compars  benevole 
remittat  aut  remisse  petat. 

3. °  Non  peccat  negans,  quando  alter  immoderate  petit, 
v.  gr.  post  tertiam  vel  quartam  vicem  eadem  nocte ;  nec  si  dif- 

ferat  ad  breve  tempus,  nempe  ad  noctem,  vel  si  a  nocte  differat 
ad  tempus  matutinum,  secluso  tamen  semper  incontinentiae 
periculo.  S.  Alph.,  n.  940.  Cfr.  Berardi,  Praxis,  vol.  1,  n.  1052. 

4. °  Reprehendendae  sunt  uxores  quae  maritis  suis  absque 
sufficienti  causa  debitum  negant,  etsi  remisse  petant ;  vel  quae 
non  concedunt  nisi  coactae,  viroque  dure  et  contumeliose  suas 
petitiones  exprobrant. 

5. °  Non  excusatur  a  debito  reddendo  uxor  ob  ordinaria  par¬ 
tus,  graviditatis,  aut  matrimonii  incommoda,  nec  ob  dolores 
graves  quidem,  sed  tempore  breves,  nec  ob  dolores  diuturnos, 
sed  moderatos,  v.  gr.  capitis  per  plures  menses  post  partum, 
nec  ob  sanitatem  aliquantisper  debilitatam,  quia  haec  omnia 
conditioni  matrimoniali  adnexa  sunt ;  secus  autem  si  pericu¬ 
lum  vitae  aut  morbi  gravissimi  ex  iudicio  medici  vere  pruden¬ 
tis  pertimescendum  esset.  S.  Alph.,  n.  952.  Cfr.  dicta  in  n.  1142. 

6. °  Non  est  obligatio  debitum  reddendi  alteri  laboranti  mor¬ 
bo  contagioso  in  se  gravi,  ut  est  pestis,  morbus  venereus,  blen- 
norrhea,  aut  quid  simile.  Pariter  ob  notabilem  corporis  debilita¬ 
tem  excusantur  a  reddendo  debito  laborantes  febri  valida  aut 
alio  morbo  gravi.  S.  Alph.,  n.  950. 

Immo  coniugi  syphilide,  aut  blennorrhagia,  infecto  non  est 
permittendus  usus  coniugii  nisi  post  quattuor  aut  sex  annos 
ex  quo  omnis  manifestatio  syphilitica  cessavit.  Dr.  Blanc,  La 
sifilis,  etc.,  pag.  97  et  100,  art.  6.  Vide  dicta  in  vol.  1,  nn.  503-506. 

7. °  Non  excusatur  coniux  a  debito  reddendo  ob  timorem 
prolis  numerosioris :  procreatio  enim  prolis  ad  praecipuum 
finem  matrimonii  spectat ;  unde  incommodum  illud  est  ipsi- 
met  matrimonio  intrinsecum.  S.  Alph.,  n.  941 ;  Gury,  n.  916. 

ARTICULUS  III.  —  De  peccatis  coniugum 

Patrari  possunt  peccata  inter  coniuges  ratione  actus  coniu- 
galis  sive  per  excessum,  hoc  est  actus  ad  generationem  inutiles 
ponendo,  sive  per  defectum,  actum  essentialem  non  perficiendo, 
seu  crimine  onanismi  torum  maculando. 

Hinc  paragraphus  duplex. 

§  I.  De  peccatis  coniugum  per  excessum 

1145.  Triplicis  generis  distinguuntur  actus  qui,  praeter  co¬ 
pulam,  sed  eius  occasione  aut  praetextu,  a  coniugibus  exerceri 
possunt : 

l.°  Alii  sunt  nocivi  generationi,  ut  sodomia  et  pollutio,  et 

sunt  contra  naturam.  —  2°  Alii  utiles,  ut  tactus  excitantes  natu¬ 
ram  et  amorem  foventes.  —  3.°  Alii  nec  nocivi  nec  utiles,  et  di¬ 
cuntur  praeter  naturam. 

Principia.  —  I.  Quicquid  est  necessarium  ad  actum  coniu- 
galem  complendum,  aut  utile  ad  illum  facilius,  citius,  aut  per¬ 
fectius  exercendum,  est  coniugibus  omnino  licitum.  —  Ratio, 
quia,  qui  habet  ius  ad  rem,  habet  ius  etiam  ad  media  neces¬ 
saria  vel  utilia,  nec  aliunde  prohibita ;  et  quibus  licitum  est 
principale,  licitum  etiam  est  accessorium  ac  medium  ad  illud 
ordinatum. 

II.  Quicquid  in  actu  coniugali  generationi  obest,  seu  proli- 
ficae  substantiae  effusionem  per  se  inducit  extra  coniunctio- 
nem  naturalem ,  est  graviter  illicitum.  - —  Ratio  est,  quia  talis 
effusio  voluntaria  non  est  licita  nisi  in  ordine  ad  generationem, 
et  proinde  matrimonium  non  dat  facultatem  nisi  ad  eiusmodi 
effusionem,  quae  generationi  per  se  inservire  possit;  alioqui 
vero,  si  homines  voluptate  illa  frui  sine  consequenti  prolis  alen¬ 
dae  et  educandae  onere  possent,  filiorum  generatio  facile  post¬ 
haberetur,  immo  vitaretur  data  opera,  et  sic  societas  ipsa  ad 
interitum  declinaret. 

III.  Quicquid  non  obstat  quidem,  per  se  tamen  minus  ne¬ 
cessarium,  minusve  utile  est  ad  actum  generandi,  culpae  verti 
nequit  nisi  levi ,  a  qua  tamen  alii  fines  eiusmodi  actibus  intrin¬ 
seci  excusant,  nempe  ut  affectus  coniugalis  servetur  ac  fovea¬ 
tur,  aut  saltem  ut  concupiscentia  sedetur ;  quos  tamen  fines  opus 
non  est  expresse  intendere,  sed,  prout  dictum  est  superius,  suf¬ 
ficit  ut  positive  non  excludantur.  Gury,  nn.  917,  918. 

IV.  Secluso  voluntario  extra  vas  pollutionis  aut  sodomiae 
crimine,  vix  aliquid  quoad  hoc  inter  coniuges  intercedere  po¬ 
test,  quod  certe  damnari  possit  de  mortali.  —  Unde:  a)  quando 
confessario  constet  neque  illa  duo,  neque  alterutrum  interces¬ 
sisse,  nihil  praeterea  interrogare  ipse  debet;  b)  nec  permittere 
debet  coniugibus,  ut  praeter  illa,  aliquod  aliud  peccatum  circa 
hanc  materiam  in  particulari  accusent;  sufficit  enim  in  casu 
(nec  tamen  requiritur)  accusationem  generalem  instituere  hoc 
pacto :  accuso  etiam  quaedam  levia  peccata  in  coniugali  officio 
praestando  admissa;  c)  generalibus  coniugum  interrogationi¬ 
bus  sufficit  generalis  responsio  in  hoc  IV  principio  contenta; 
d)  doceat  confessarius,  si  opus  est,  paenitentes,  ut  si  incidant 
in  confessarium  qui  praeter  illa  duo  aliud  interroget,  modeste 
respondeant,  nihil  esse  quod  ea  de  re  addant;  e)  si  puella  mox 
nuptura  et  de  peccatis  in  coniugali  officio  cavendis  valde  sollici¬ 
ta  confessarium  hac  de  re  interroget,  respondeat  cum  Gobat 
(Exper.  theol.,  tr.  10,  cas.  17,  nn.  648  ,  649)  :  Si  eiusmodi  puella 

habeat  matrem  superstitem,  bonis  verbis  iubeatur  genitricem 
interrogare,  potius  quam  confessarium  (aut  etiam  alias  femi¬ 
nas  utcumque  consanguineas,  addit  Burghaber)...  Si  careat 
matre,  aut  prae  verecundia  non  audeat  interrogare,  dicatur  ei, 
ut  suo  marito  tanquam  capiti  oboediat  etiam  in  illis  rebus ;  si 
hic  forte  petat  aliquid  de  quo  ipsa  dubitet  an  sit  licitum,  de- 
precetur  verecunde ;  si  deprecando  nihil  efficiat,  idcirco  quod 
maritus  asserat  se  iam  nosse  quid  permittant  leges  connubia- 
les,  tunc  oboediat  certa  se  non  offensuram  Deum,  dum  in 
dubio  paret  marito  tanquam  superiori ;  proxima  deinde  occa¬ 
sione  quaeret  ipsa  ex  confessario,  utrum  illud,  in  quo  oboedi¬ 
vit,  licitum  sit  coniugibus,  necne?  Cfr.  Ball.,  h.  1. 

1146.  Resolves.  —  l.°  Culpa  vacant  inter  coniuges  oscula 
quaelibet  honesta,  et  tactus  in  partes  tum  honestas  tum  etiam 
minus  honestas  (si  tamen  caute  fiant)  ratione  affectus  coniuga- 
lis  demonstrandi,  aut  amoris  confovendi,  etiamsi  aliquando  -per 
accidens  sequeretur  involuntaria  pollutio  ;  quia  omnia  amoris 
honesta  signa,  etiam  tenera,  ut  media  ad  finem,  sunt  licita  iis 
qui  ex  vinculo  matrimoniali  cor  unum  et  caro  una  fieri  debent. 
S.  Alph.,  n.  934,  et  alii  communiter . 

2.°  Culpa  per  se  vacant  etiam  tactus  et  aspectus  minus  ho¬ 
nesti,  si  ad  copulam  immediate  referantur.  Immo  idem  tenen¬ 
dum,  etiamsi  essent  simpliciter  inhonesti,  sed  ad  naturam  exci¬ 
tandam  necessarii  aut  utiles,  tunc  enim  sunt  quaedam  copulae 
praeparatio  et  velut  inchoatio.  Si  autem  actus,  quibus  coniux 
se  ad  actum  coniugalem  disponit,  tales  sint,  ut  pollutionem  per 
se  facile  provocent,  culpabiles  esse  queunt,  si  desit  diligentia 
ad  eam  extra  congressum  evitandam,  quae  diligentiae  omissio, 
ubi  huiusmodi  sit  ut  probe  per  eam  quis  pollutionem  extra  vas 
velle  censeatur,  gravis  etiam  culpa  esse  potest ;  quod  si,  debita 
adhibita  diligentia,  talis  pollutio  praeter  intentionem  sequatur, 
nulla  erit  culpa. 

«Communiter,  ait  Diana  (t.  2,  tr.  6,  res.  205,  n.  2),  notant 
DD.,  cessante  in  utroque  coniuge  pollutionis  periculo,  non  pec¬ 
care  maritum  mortaliter,  si  coeptam  copulam  ante  seminatio¬ 
nem  abrumpat,  ne  proles  generetur,  modo  id  faciat  uxore  con¬ 
sentiente  aut  non  rationabiliter  invita.  Immo  si  iusta  causa 
adsit  impediendi  seminationem,  v.  gr.  ob  paupertatem  ac  mul¬ 
titudinem  prolis,  et  nihilominus  concubandi  ad  sedandam  con¬ 
cupiscentiam,  omnem  culpam  abesse,  si  mutuus  consensus  ac¬ 
cedat»... 

Duo  tamen  difficilia  in  hac  doctrina  reperiuntur,  scii,  quod 
dicta  copula :  a)  inserviat  ad  concupiscentiam  sedandam  et  non 
potius  ad  augendam ;  b)  quod  perficiatur  absque  pollutionis  pe- 

riculo.  Cfr.  n.  1165;  Capellmann,  1.  c.,  pag.  143  seq. ;  Berardi, 
Praxis,  vol.  1,  n.  986  seq. 

3.°  Non  peccant  graviter  coniuges,  etsi  tactibus  etiam  sine 
intentione  copulae  habitis  exsurgat  commotio  spirituum,  vel 
membrorum  generationi  inservientium  aut  sequatur  distilla- 
tio ;  quamvis  haec  in  solutis  mortalia  essent ;  ratio,  quia,  «se¬ 
cluso  voluntariae  extra  vas  pollutionis  aut  sodomiae  crimine, 
nihil  grave  fit  contra  bonum  matrimonii».  Ita  communiter. 
S.  Alp>h.,  n.  934;  Sanchez ,  etc.  —  Levis  autem  culpa,  quae  in 
huiusmodi  actibus  inesse  posset,  facile  ob  fines  ipsi  matrimo¬ 
nio  intrinsecos  aut  alios  extrinsecos  excusatur,  v.  gr.  quia  ad 
fovendum  affectum  vel  ad  sedandam  concupiscentiam  idonei 
sunt.  Gury,  n.  919. 

1147.  4.°  Non  peccat  graviter,  immo  iuxta  communiorem 
et  probabiliorem  sententiam  nec  leviter,  uxor  quae  seipsam  tac¬ 
tibus  excitat  ad  seminationem  statim  post  copulam,  in  qua  vir 
solus  seminavit:  l.°  quia  seminatio  mulieris  pertinet  ad  com¬ 
plendum  coniugalem  actum ;  et  sicut  uxor  potest  se  praeparare 
tactibus  ad  copulam  (cfr.  Berardi ,  Praxis,  vol.  1,  n.  994),  ita 
etiam  perficere ;  2.°  quia  si  mulieres  post  talem  irritationem 
compescere  naturales  motus  tenerentur,  essent  iugiter  magno 
peccandi  periculo  expositae.  S.  Alph.,  n.  919. 

5. °  Tactus  cum  seipso  ex  delectatione  venerea,  absente  alte¬ 
ro  coniuge,  iuxta  plurium  sententiam,  a  peccato  gravi  excusa¬ 
ri  non  possunt,  etiam  seclusa  pollutione  aut  proximo  eius  pe¬ 
riculo.  Ratio  est,  quia  coniux  non  habet  ius  utendi  proprio  cor¬ 
pore  in  ordine  ad  voluptatem  secum  explendam,  sed  tantum 
in  ordine  ad  copulam.  Lacroix,  n.  339,  etc. ;  S.  Alph.,  n.  936.  — 
Alii  tamen  non  pauci  apud  ipsum  S.  Alphonsum  dicunt,  se¬ 
cluso  pollutionis  periculo,  hoc  culpam  venialem  non  excedere.. 
S.  Alphonsus  primam  sententiam  probabiliorem  censet. 

6. °  Delectatio  morosa  de  copula  habita,  vel  remote  haben¬ 
da,  secluso  pollutionis  periculo,  iuxta  communem  sententiam 
est  peccatum  veniale  tantum:  l.°  Est  peccatum  aliquod;  quia 
in  hac  voluptate,  ad  proximam  copulam  non  relata,  inordina¬ 
tio  invenitur,  cum  desit  finis  honestus  et  frustra  moveantur, 
inchoative  saltem,  spiritus  genitales.  —  2.°  Veniale  non  excedit ; 
quia,  cum  copula  sit  coniugibus  per  se  licita,  non  potest  esse 
graviter  illicitum  de  illa  delectari.  Non  autem  illicita  est  sim¬ 
plex  cogitatio  de  his  habendis  vel  habitis.  S.  Alph.,  n.  937 ; 
Voit,  n.  110.  —  Immo  nec  desiderium  de  copula  futura  nec 
approbatio  de  praeterita  sunt  per  se  illicita ;  quia  desiderium 
de  re  licita  nequit  illicitum  esse.  Vide  Casus,  n.  1102.  Gury , 
n.  920. 

§  II.  De  onanismo  in  particulari 

1148.  Onanismi  peccatum  consistit  in  copula  carnali  ita 
exercita,  ut  positivo  quovis  modo  prolis  generatio  impediatur. 

1149.  Duplex  est  modus  praecipuus,  quo  illud  peccatum 
committitur : 

l.°  Per  retractionem,  quando  scilicet  vir  post  inceptam  co¬ 
pulam,  ante  seminationem  se  retrahit,  et  semen  extra  vas  ef¬ 
fundit,  ut  generationem  impediat ;  2.°  per  additionem  alicuius 
medii  ad  generationem  impediendam,  v.  gr. :  a)  si  membrum 
virile  involucro  quodam  circumdetur,  ita  ut,  quamvis  semen 
effundatur,  quin  retrahatur  membrum  virile  e  vagina,  fecun- 
datio  sequi  nequeat ;  b)  si  intra  vaginam  alterum  vas  (uterus 
membranaceus,  spongia,  pessarium  (1),  etc).,  contineatur,  quod 
post  copulam  cum  semine  removeatur  et  ita  impediatur  genera¬ 
tio  ;  c)  si  mulier,  antequam  copulam  cum  marito  habeat,  os  uteri 
cum  medicamento  madefaciat,  ut  illud  stringatur  et  claudatur, 
ita  ut  impediatur  ascensus  seminis  in  uterum  et  consequenter 
impossibilis  reddatur  fecundatio ;  d)  si  in  femineum  vas  ante 
copulam  medicina  introducatur,  quae  vim  habeat  substantiali¬ 
ter  corrumpendi  virile  semen  ;  e)  si  mulier  brevi  post  copulam 
adhibeat  lotiones  uteri  vel  vaginae  (2)  ad  semen  expellendum  vel 
corrumpendum  (3). 

1150.  Principia. — Onanismus  (4),  quocumque  modo  exercea¬ 
tur,  est  peccatum  gravissimum.  —  Prob.  l.°  ex  Scriptura,  1.  c., 
quae  vocat  illud  vitium  «rem  detestabilem,  ob  quam  Deus  per¬ 
cussit  Onan» ;  2.°  quia,  iuxta  declarationes  S.  Officii,  est  «iuri 
naturali  prohibitum»  (21  mart.  1851)  et  intrinsece  malum  (19 
apr.  1853) ;  3.°  ex  propositione  19.a  ab  Innocentio  XI  damnata, 
quae  sic  sonat :  Mollities  iure  naturae  prohibita  non  est...  Unde 
sic :  Onanismus  est  vera  et  proprie  dicta  mollities,  seu  pollutio 
extra  usum  licitum  matrimonii;  ergo,  etc.;  4.°  ex  ratione,  quia 
est  vitium  contra  naturam,  adversatur  enim  impulsui  ipsius 
naturae,  repugnat  propagationi  generis  humani  primario  fini 


(1)  Pessarium  amplectitur  et  occludit  os  uteri. 

(2)  Lotiones  vaginales,  quae  non  semel  hodie  a  medicis  praescribuntur,  illicitae 
omnino  sunt,  etiamsi  cum  sola  aqua  fiant,  nisi  saltem  post  duodecim  horas  ab  ulti¬ 
ma  copula.  Cfr.  Surbled,  1.  c. 

(3)  Capellmann,  pag.  13,  136;  Odnicot,  n.  549;  Lehmk.,  2  n.  853;  De  Smet,  n.  146; 
Surbled,  La  moral,  etc.,  vol.  1,  c.  12. 

(4)  Nomen  derivatur  ab  Onan,  qui,  coactus  iuxta  morpm  ducere  viduam  fratris 
sui,  «introiens  ad  uxorem  fratris  sui  semen  fundebat  in  terram,  ne  liberi  fratris  no¬ 
mine  nascerentur.  Et  Idcirco  percussit  eum  Dominus,  quod  rem  detestabilem  faceret». 
Gen.  37,  9.  10. 

usus  matrimonii,  ideoque  destruit  leges  gravissimas,  quae 
usum  matrimonii  ad  bonum  ipsius  societatis  regunt.  Unde  me¬ 
rito  a  theologis  iuxta  sensum  catholicum  habetur  ut  «peccatum 
ad  caelum  clamans»,  divinam  nempe  vindictam  iam  his  in 
terris  quaerens  (1). 

1151.  Dico  I.  Vir,  sive  in  onanismo  per  retractionem ,  sive 
in  aliis  supra  descriptis  a),  b),  c)  et  d),  item  si  propositum  ha¬ 
beat  adhibendi  lotionem,  de  qua  in  e),  nunquam  a  peccato  gravi 
excusari  potest,  et  proinde  nunquam  absolvendus  est,  nisi  de 
peccato  suo  sincere  doleat,  illudque  in  posterum  vitare  propo¬ 
nat.  —  Ratio,  quia  hi  actus  iam  ab  initio  intrinsece  mali  sunt  (2). 

Dico  II.  Uxor,  in  onanismo  per  retractionem  supra  descrip¬ 
to,  a  peccato  excusari  potest,  si  gravi  de  causa  viro  onanistae 
debitum  reddat,  modo  interius  ipsius  peccato  non  assentiatur, 
exteriusque  repugnantiam  suam  seriis  admonitionibus,  aliisve 
displicentiae  signis  ostendat.  —  Ratio  est:  l.°  quia  rei  licitae 
vacat,  et  utitur  iure  suo,  quo  propter  malitiam  viri  privari  non 
potest ;  nec  alterius  peccato  proprie  cooperatur,  cum  se  passive 
tantum  habeat,  et  actio  intrinsece  mala  consistat  tantum  in  actu 
viri  contra  naturae  ordinem  tunc  recedentis ;  2.°  quia  non  obli¬ 
gatur  caritate  ad  peccatum  mariti  impediendum  cum  gravi  suo 
incommodo ;  3.”  quia  patet  ex  responsionibus,  quibus  S.  Paeni- 
tentiaria  declaravit  huiusmodi  mulierem  inquietandam  non 
esse.  Vide  decisiones  infra  referendas  sub  nn.  1160-1163. 

Dico  III.  Uxor  in  aliis  modis  onanismi  a),  b),  c),  d ),  semper 
graviter  peccat,  quia  ab  initio  intrinsece  mali  sunt,  unde  nec 
petere  nec  reddere  unquam  potest  (3).  Idem  intelligas,  si  propo¬ 
situm  habeat  adhibendi  lotionem,  de  qua  in  e). 

N.  B.  Si  mulier  statim  post  copulam  surgat  vel  mingat,  nihil 
facit,  quod  conferat  ad  semen  expellendum,  quamvis  peccare 
possit  ex  prava  intentione.  Eschbach ,  i.  c.,  coroll.,  ad  finem  ope¬ 
ris ;  Berardi,  Praxis,  vol.  1,  n.  989. 

1152.  Resolves. — Circa  onanismum  per  retractionem.  l.°  Gra¬ 
viter  peccat  mulier  quae  virum  ad  matrimonio  abutendum 


(1)  Cfr.  Instructiones  Episcoporum  Belgii,  2  iun.  1909,  apud  Nouv.  Rev.  Th&ol., 
vol.  41,  pag.  617. 

(2)  Hinc  admitti  nullo  modo  potest  quod  Termeersch  autumat  viro  licere  pro 
casu  quo  uxor  pessario  utatur.  Cfr.  De  castitate,  n.  268,  Theol.  mor.,  vol.  4,  pag.  62,  2 
(In  fine),  et  3-5  ooll.  cum  n.  77,  IV,  pag.  73,  et  n.  54,  pag.  53,  n.  54  (si  autem  per 
paucos...).  Etiam  corrigendum  omnino  videtur  quod  tradit  Cappello,  De  sacr.,  vol.  3, 
n.  817,  3.°,  neque  probari  potest  quod  docet  Eschbach,  Disp.  phys.  theol.,  disp.  5, 
de  colenda  castitate,  pag.  118,  nota  (edit.  3. a). 

(3)  Hao  de  re  gravissime  errat,  ut  videtur,  Slater  (A  Manual  of  Mor.  Theol., 
vol.  2,  pag.  249,  ann.  1925),  ubi  uxori  licitum  pronuntiat  in  hoc  genere  onanismi  a),  b ), 
c),  d),  quicquid  ei  licet  in  onanismo  per  retractionem. 

inducit  etiam  indirecte  vel  tacite,  v.  gr.  conquerendo  de  nu¬ 
mero  prolis,  de  laboribus  partus  vel  educationis  liberorum, 
aut  recantando  se  in  proximo  partu  morituram  esse,  etc.  A  for¬ 
tiori  graviter  peccat,  si  invito  marito  ab  incepta  copula  ante  se¬ 
minationem  se  retrahat. 

2. °  Graviter  item  peccat  mulier  detestandae  viri  actioni  in¬ 
terius  consentiendo  (opus  scilicet  ipsum  malum  probando,  non 
vero  si  inefficaci  complacentia  de  effectu  inde  secuto  solum  gau¬ 
deat),  etsi  exterius  repugnantiam  ostendat.  Peccatum  enim 
semper  est  odio  habendum. 

3. °  Tenetur  uxor,  saltem  ordinarie ,  virum  onanistam  de 
obligatione  recte  agendi  monere,  eumque,  quantum  in  se  est, 
a  perversa  agendi  ratione  avertere.  Nec  sufficit  quod  semel  eum 
monuerit,  sed  admonitiones  interdum  repetere  debet,  nisi  cer¬ 
ta  sit ,  novam  admonitionem  nihil  esse  profuturam.  Attamen 
tunc  etiam  repugnantiam  suam  aliquo  modo  patefacere  debet, 
ne  peccato  mariti  libenter  consentire  videatur.  Ita  communiter, 
et  sic  respondit  interrogata  S.  Paenitentiaria. 

4. °  Officium  quoque  uxoris  erit  maritum  blanditiis,  variis 
amoris  indiciis,  precibus  adhortationibusque  promovere  ad  ac¬ 
tum  recte  perficiendum,  vel  ab  eo  prorsus  abstinendum.  Expe¬ 
rientia  constat,  plurimos  viros  onanistas  ab  uxoribus  sic  allec¬ 
tos  ad  meliorem  frugem  sese  recepisse.  Cfr.  dicenda  in  n.  1154. 
Gury,  n.  923. 

5. °  «Nequit  absolvi:  a)  mulier  quae  pateretur  equidem 
virum,  si  recte  ageret  in  copula  coniugali,  vehementer  autem 
desiderat  ut  se  retrahat  vir,  quia  mulier  illa  prolem  habere 
formidat;  aut  b)  quae  in  copula  coniugali  posset  suis  blandi¬ 
tiis  obtinere  a  viro  quod  non  se  retraheret,  et  non  facit,  quia  illa 
copula  sibi  displicet.»  S.  Paenit.,  27  maii  1847  (infra,  n.  1160). 

1153.  Quaesita.  —  Quaer.  l.°  Ad  quid  teneantur  'parochi  ac 
confessarii  adversus  onanismum  coniugalem ? 

Resp.  Cum  haec  lues  onanismi  coniugalis  latius  in  dies  ser¬ 
pat,  etiam  sub  praetextu  scientifico,  et  damna  quamplurima  ani- 
mabus  inferat,  immo  periculum  gravissimum  pro  familia  ac 
pro  ipsa  societate  et  bono  publico  iam  constituat,  parochi  et 
confessarii  (ut  medicos  aliosque  omittam)  tenentur  obligatione 
gravissima  huic  malo  obstare,  sive  instruendo  futuros  coniuges, 
sive  coniuges  interrogando  prudenter  in  confessionali,  et  clare 
aperteque  interrogationibus  paenitentium  in  confessionali  re¬ 
spondendo,  ne  confessarii  vel  parochi  silentium  confirmet  pae- 
nitentes  in  suo  modo  procedendi. 

Quaer.  2.°  Quomodo  se  gerere  debeat  confessarius  cum  con- 
iugibus  de  usu  matrimonii  prorsus  tacentibus ? 

Resp.  Quamvis  in  re  adeo  ardua  et  periculosa  minime  de¬ 
ceat  ut  confessarius  quaestiones  multiplices  minutasque  con- 
iugatis  proponat,  nihilominus, 

1. °  Quando  adest  fundata  suspicio  paenitentem,  qui  de  ona- 
nismo  omnino  silet,  huic  crimini  esse  addictum,  regidariter  non 
licet  confessario  abstinere  a  prudenti  et  discreta  interrogatione , 
eo  quod  praevideat  plures  a  bona  fide  exturbandos,  multosque 
Sacramenta  deserturos  esse.  S.  Paenit.,  10  mart.  1886,  ad  1. 

Quare  propositio  quae  tenet :  « Nunquam  expedit  interro¬ 
gare  de  hac  materia  utriusque  sexus  coniuges,  etiamsi  pruden¬ 
ter  timeatur  ne  coniuges,  sive  vir,  sive  uxor,  abutantur  matri¬ 
monio»,  est  falsa ,  nimis  laxa  et  in  praxi  periculosa.  S.  Off., 
21  maii  1851,  ad  3. 

2. °  Confessarius  qui  sive  ex  spontanea  confessione,  sive 
ex  prudenti  interrogatione  cognoscit  paenitentem  esse  onanis- 
tam,  tenetur  illum  de  huius  peccati  gravitate,  aeque  ac  de  alio¬ 
rum  peccatorum  mortalium,  monere ,  eumque,  uti  ait  Rituale 
Romanum,  paterna  caritate  reprehendere,  eique  absolutionem 
tunc  solum  impertiri,  cum  sufficientibus  signis  constet,  eun¬ 
dem  dolere  de  praeterito  et  habere  propositum  non  amplius 
agendi  onanistice.  S.  Paenit.,  10  mart.  1886,  ad  2,  et  14  dec. 
1874.  Vide  nn.  1161,  1163. 

1154.  Quaer.  3.°  An  uxor  debitum,  a  viro  onanista  petere 
possit ? 

Resp.  l.°  Affirm.,  probabilius ,  si  vir  onanismum  exerceat 
se  retrahendo ,  et  ex  parte  feminae  adsit  causa  gravis ,  v.  gr.  si 
periculo  incontinentiae  ipsa  exponatur,  vel  si  deberet  alias  pri¬ 
vari  iure  suo  petendi  plusquam  semel  vel  bis,  cum  perpetuo 
scrupulo,  an  ei  sit  satis  grave  incommodum,  necne,  tunc  se 
continere;  quia  ius  habet  ad  copulam,  et  a  peccato  cooperatio¬ 
nis  excusatur.  Ita  S.  Alph.,  n.  947.  Vide  infra,  n.  1164. 

Resp.  2.°  Negative ,  si  onanismus  exerceatur  aliquo  ex  aliis 
modis  descriptis  a ),  b ),  c),  d).  Igitur  cum  uxor  se  accusat  de 
malo  usu  coniugii,  culpamque  vertat  in  maritum,  ne  applicet 
statim  confessarius  doctrinam  de  onanismo  peracto  per  retrac¬ 
tionem .,  sed  interroget  prudenter  et  modeste,  ut  intelligat  an 
perficiatur  alio  ex  modis  supra  dictis.  Quod  si  ita  sit,  denuntiet 
firmiter,  tunc  iam  ab  initio  copulam  esse  intrinsece  malam, 
ideoque  eam  non  magis  licere,  quam  si  esset  cum  viro  non  suo. 

Immo  mulier  casu  quo  vir  ad  onanismum  exercendum  uti 
velit  instrumento,  tenetur  ad  positivam  resistentiam,  eam  sci¬ 
licet,  quam  oppressori  virgo  opponere  debet  (S.  Paenit.,  3  iun. 
1916).  Quod  si  sodomitice  agere  velit,  uxor  id  permittere  nequit 
ne  mortis  quidem  vitandae  causa  (Ibid.,  3  apr.  1914), 

Quaer.  4.°  An  'peccet  uxor  consensum  internum  voluptati 
praebendo ,  quando  actum  coniugalem  viro  onanistae  permitte¬ 
re  posset? 

Resp.  Neg.,  modo  assensum  peccato  viri  non  praebeat.  Ratio 
est,  quia,  cum  minime  peccet  actum  huiusmodi  permit¬ 
tendo,  neque  peccat  voluptatem  ex  eo  provenientem  admitten¬ 
do,  quamvis  praesciat,  virum  copulam  non  esse  perfecturum ; 
actus  enim  ille  est  in  se  honestus  et  licitus  mulieri,  et  per 
eam  non  stat  comminus  debito  modo  perficiatur.  Vide  Casus, 
n.  1104. 

1155.  Quaer.  5.°  Unde  originem  ducit  onanismus? 

Resp.  Hoc  vitium  oritur  ex  conceptu  pagano  vitae  tempora¬ 
lis.  Hinc  coniuges  quaerunt  delicias  matrimonii,  sed  eius  onera 
fugiunt :  unde  aut  numerosiorem  prolem  vitare  curant,  aut 
etiam  pericula  gestationis  et  partus  ab  uxore  omnino  removere 
student. 

Quaer.  6.°  Quid  huic  notioni  opponi  debet ? 

Resp.  Huic  conceptui  opponendus  est  conceptus  Christia¬ 
nus  vitae  temporalis,  quae  est  via  ad  patriam  et  tempus  proba¬ 
tionis  ac  certaminis.  Sed  hoc  tempus,  ut  ait  S.  Paulus,  breve 
est ,  praeterit  figura  huius  mundi,  nec  sunt  condignae  passiones 
huius  temporis  ad  futuram  gloriam ,  quae  revelabitur  in  nobis. 
Unde,  qui  sunt  Christi,  carnem  suam  crucifigere  debent  cum 
vitiis  et  concupiscentiis  suis,  qui  enim  odit  animam  suam  in 
hoc  mundo  in  vitam  aeternam  custodit  eam,  ut  Christus  nos  do¬ 
cuit.  Praeterea  fidelis  est  Deus,  ut  scribit  Apostolus,  qui  non 
patietur  nos  tentari  supra  id  quod  possumus;  sed  faciet  cum 
tentatione  proventum ,  ut  possimus  sustinere. 

1156.  Quaer.  7.°  Quid  speciatim  opponendum  est  contra 
timorem  prolis  numerosioris ? 

Resp.  Contra  timorem  prolis  numerosioris  augenda  est  fi¬ 
des  in  divina  providentia  Patris  nostri  caelestis,  qui  pascit  vo¬ 
latilia  caeli  et  vestit  lilia  campi,  et  ait:  Dico  vobis,  ne  solliciti 
sitis  animae  vestrae  quid  manducetis,  etc.  Quaerite  ergo  regnum 
Dei  et  iustitiam  eius,  et  haec  omnia  adiicientur  vobis  (Matth. 
6,  25-34).  In  memoriam  reducatur  factum,  cotidiana  experien¬ 
tia  confirmatum,  numerosas  familias  generatim  aliis  esse  feli¬ 
ciores,  in  ipsis  maior  viget  energia  membrorum,  maior  unio, 
maiorque  virilis  amor.  Quot  vero  aerumnis  Deus  eos,  qui  con¬ 
tra  naturam  numerum  filiorum  minuere  satagunt,  punire  potest 
et  solet,  ut  experientia  testatur,  quia  est  peccatum  ad  caelum 
clamans  1 

1157.  Quaer.  8.°  Quid  eis,  qui  pericula  partus  a  medico 
denuntiata  horrescunt,  responderi  debet? 

Resp.  Quod  medici  pluries  pericula  partus  exaggerare  so¬ 
lent,  et  hodie  ars  medica  ea  praecavere  scit. 

a)  Solent  medici  feminis  cardiacis  interdicere  matrimonium,  si 
solutae  sint ;  praegnantiam,  si  coniugatae ;  at  ipse  medicus  Des¬ 
plats  casum  refert  feminae  cardiacae,  quam  ipse  vidit  et  quae, 
cognoscens  suum  statum,  matrimonium  contraxit  et  septem  filios 
genuit.  Repente  quidem  mortua  est,  sed  non  ex  partu,  neque  dum 
erat  praegnans,  aetatis  anno  41. 

b)  E  contra  in  praegnantia,  tam  prima  quam  in  subsequenti- 
bus,  fetus  exercet  in  matrem  actionem  stimulantem  salutiferam, 
qua  evolutio  matris  physiologice  perficitur,  energiae  morales  mi¬ 
rabiliter  augentur,  plures  nervorum  infirmitates  vincuntur,  cha¬ 
racter  firmior,  et  ad  pericula  subeunda  difficultatesque  vincendas 
animosior  et  constantior  evadit.  Hanc  actionem  opotherapiam  to¬ 
talem  appellat  clarissimus  medicus  Dr.  Desplats,  De  la  depopula- 
tion  par  1’infecondite  voulue  (1). 

c)  Immo  praegnantiam  esse  efficacius  remedium  contra  quas¬ 
dam  affectiones  locales,  propter  quas  antea  putabant  medici  prae¬ 
gnantiam  esse  interdicendam,  testatur  Dr.  Desplats,  ibid. ,  pag.  12. 

Item  medici  gynecologi  invenerunt  praegnantiam  esse  medium 
aptius  cavendi  aut  curandi  quamplures  affectiones  genitales. 
Dr.  Desplats,  1.  c.,  pag.  13. 

1158.  N.  B.  l.°  Novis  prolibus  fortior  et  dulcior  redditur 
coniugalis  amor.  Cfr.  Dr.  Desplats ,  1.  c.,  pag.  10. 

2. °  Nec  pro  matre  nec  pro  filiis  periculum  creat  praegna¬ 
tio  frequens,  etsi  habeatur  singulis  annis.  Dr.  Desplats ,  1.  c., 
pag.  27,  28. 

3. °  Certe  multo  graviora  sunt  pericula  onanismi  quam 
praegnantiae  ;  habetque  tristiores  sequelas  onanismus  quam  nu¬ 
merosa  proles. 

4. °  Cum  matrimonium  natura  sua  ordinatum  sit  ad  pro¬ 
creationem,  haec  lex  naturae  impune  non  violatur,  et  femina¬ 
rum  huiusmodi  valetudo,  character  vitaque  moralis  detrimen¬ 
tum  non  leve  subeunt ;  ita  ut  tales  mulieres  numerosiorem 
clientelam  medicis  subministrent  (2). 

5. °  Physiologice  pro  sanitate  aut  castitas  ac  puritas  servan¬ 
dae  sunt,  aut  legitimus  usus  coniugii.  Cfr.  testimonia  medico¬ 
rum  apud  Vermeersch,  Le  probleme  de  la  natalite,  pag.  51  seq. 

6. °  Sunt  revera  casus  in  quibus  praegnantia  periculosa  qui¬ 
dem  est,  sive  propter  vitia  conformationis  organorum,  sive 
propter  affectiones  renales,  aut  etiam  cardiacas,  aut  propter 
tuberculosim  pulmonarem,  etc.  Sed  tunc  aut  abstinendum 


(1)  Cfr.  Annales  de  la  Sortite  scientifique  de  Bruxelles,  Rapport  present6  k  la 
section  de  Medeclne,  s6ance  du  28  avril,  1908.  Supplfiment,  pag.  9  seq.,  26  seq.  Vide 
etiam  Vermeersch,  Le  probleme  de  la  natalite,  etc. 

(2)  Dr.  Desplats,  1.  c.,  pag.  11  seq.  Cfr.  etiam  Antonelli,  Medicina  pastorali?, 
yp}.  2,  etlit.  ?.»,  n.  236;  vide  Feneres,  Vasectorpia,  n.  38  seq. 

omnino  est  a  copula,  aut  divinae  providentiae  se  coniuges  com¬ 
mittere  debent,  recte  utendo  matrimonio.  Verum  nullo  modo 
eis  licitus  est  onanismus  neque  in  hoc  casu,  sub  ullo  modo. 

7.°  Forte  sive  abstinere  se  ab  usu  coniugii,  sive  uxorem 
exponere  periculo  mortis,  utrumque  simile  martyrio  coniugi- 
bus  aliquando  videatur ;  sed  haec  est  vita  Christiani,  cui  quan¬ 
doque  nullum  aliud  restat  effugium,  nisi  aut  martyrium  sub¬ 
ire,  aut  in  damnationem  incidere.  Martyrium  tamen  pro  Deo 
eiusque  sanctis  legibus,  quacumque  forma  subeatur,  fecundis¬ 
simum  est  et  immensa  bona  parit. 

1159.  Quaer.  9.°  An  liceat  coniugibus  uti  copula  illo  tantum 
tempore  quod  intercedit  inter  diem  14  a  coepta  menstruatio¬ 
ne ,  et  4  ante  novam  menstruationem ,  eo  nempe  fine  ut  genera¬ 
tio  non  sequatur ? 

Resp.  l.°  Affirm.,  quia  copula  debito  modo  uti  illo  tempore, 
nullo  iure  prohibetur,  nec  alicubi  prohibetur  alio  tempore  a 
copula  mutuo  consensu  abstinere.  —  Unde  S.  Paenit.,  17  iun. 
1880,  respondit :  «Coniuges  praedicto  modo  matrimonio  uten¬ 
tes  inquietandos  non  esse,  posseque  confessarium  sententiam, 
de  qua  agitur,  illis  coniugibus  (caute  tamen)  insinuare,  quos 
alia  ratione  a  detestabili  onanismi  crimine  abducere  frustra 
tentaverit». 

Resp.  2.°  Utrum  haec  partialis  abstinentia  a  copula  per  tan¬ 
tum  illud  tempus,  efficax  sit,  necne,  ad  finem  intentum  asse¬ 
quendum,  non  conveniunt  auctores  (cfr.  Beclard,  1.  c.,  pag.  1149, 
nota).  Alii  enim  vel  asserunt  se  ex  propria  experientia  in  hanc 
conclusionem  devenisse,  quolibet  scilicet  tempore  aequalem 
esse  fecundationis  probabilitatem,  vel  statuunt  feminas  quoad 
maiorem  numerum  tempore  intermenstruali  praegnantes  eva¬ 
dere.  Capiellmann  vero  ex  medica  experientia,  tum  propria, 
tum  aliorum  medicorum,  asserit,  probabilitatem  generationis  ex 
copula  habita  tempore  illo  intermenstruali  adeo  esse  tenuem,  ut 
revera  nulla  dici  possit ;  seu  non  maiorem  esse,  quam  in  quovis 
alio  coitu  sterili  onanistico  (1).  Idem  tenet  Pouchet ,  De  1’ovula- 
tion  spontanee  et  de  la  fecondation.  IX6  loi  (pag.  270  sea  Pa¬ 
ris,  1847)  (2). 

Quaer.  10.  An  in  copula  fornicaria  sit  novum  peccatum  ab 


(1)  Ratio  physiologica  esse  poterit  quia  ovulatio  est  connexa  cum  fluxu  menstruo 
unde  ovulum  post  14  dies  a  coepta  menstruatione  censetur  expulsum,  vel  iam 
ineptum  ad  fecundationem.  Etenim  copula  habita  tribus  vel  duobus  diebus  ante 
menstruationem  fecunda  esse  poterit,  v.  gr.  quia  spermatozoida  vivunt  in  utero  vel 
n  trompis  per  dies  aliquot,  et  fleri  poterit  ovulum  adhuc  ea  viva  reperiat 

(2)  Cfr  Capellmann,  1.  c„  pag.  135,  136;  Eschbach,  1.  c„  pag.  81  seq. ;  Berardi 

Praxis  confess.  n.  297 ;  Nouvelle  Rev.  TMologique ,  voj.  31,  pag.  599;  Antomlli ,  Medi¬ 
cina  pagt,  vol.  1,  n,  224;  De  Smet,  p.  147,  '  * 

ea  desislere  ante  seminationem  viri ,  si  pollutio  secutura  prae - 
videatur ? 

Resp.  Neg.  Immo  Sdnchez  et  Salmanticenses  dicunt  quo¬ 
cumque  tempore  aliquem  paeniteat,  teneri  a  copula  desistere, 
quamvis  praevideatur  pollutio  secutura.  Ratio,  quia  haec  tunc 
esset  per  accidens,  et  continuatio  copulae  est  illicita,  et  nulli  fit 
iniuria  eam  abrumpendo.  Verum  talis  obligatio  est  etiam  dubia. 
Natura  enim  fornicationem  prohibet,  sed  multo  magis  pollu¬ 
tionem.  Cur  ergo  haec  eligenda  prae  continuatione  illius? 
Ball.-P.,  vol.  6,  n.  384. 


DECISIONES 

S.  OFFICII  ET  SACRAE  PAENITENTIARIAE  CIRCA  ONANISMUM 

1160.  I.a  Consultatio.  «Episcopus  N.  humillime  supplicat  pro  huius  dubii 
solutione  :  1.“  an  possit  absolvi  mulier,  quae  pateretur  equidem  virum,  si  recte 
ageret  in  copula  coniugali,  vehementer  autem  desiderat  ut  se  retrahat  vir,  quia 
mulier  illa  prolem  habere  formidat.  —  2.°  An  possit  absolvi  mulier,  quae  in  copula 
coniugali  posset  suis  blanditiis  obtinere  a  viro,  quod  non  se  retraheret,  et  non  facit, 
quia  illa  copula  sibi  displicet». 

Responsum.  «S.  Paenitentiaria,  perpensis  dubiis  a  Ven.  in  Christo  patre,  Epi¬ 
scopo  N.,  propositis,  respondit :  Negative.  Datum  Romae  in  S.  Paenitentiaria,  die  27 
mali  1847».  Gury,  n.  927. 

1161.  II. a  Consultatio.  «Quaeritur  a  Sede  Apostolica,  qua  nota  theologica 
dignae  sint  tres  propositiones  sequentes,  nimirum  :  l.a  Ob  rationes  honestas,  con- 
iugibus  uti  licet  matrimonio  eo  modo  quo  usus  est  Onan.  —  2.a  Probabile  est  istum 
matrimonii  usum  non  esse  prohibitum  de  iure  naturali.  —  3. a  Nunquam  expedit 
interrogare  de  hac  materia  utriusque  sexus  coniuges,  etiamsi  prudenter  timeatur 
ne  coniuges,  sive  vir  sive  uxor,  abutantur  matrimonio». 

Responsum.  «S.  Congr.  Inquisit.,  die  21  mali  1861.  Ad  l.um  :  Propositionem  esse 
scandalosam,  erroneam  et  iuri  naturali  matrimonii  contrariam.  —  2.um :  Propo¬ 
sitionem  esse  scandalosam,  erroneam  et  alias  implicite  damnatam  ab  Innocentio  XI 
propositione  49. a  (vide  hanc  propositionem  supra,  n.  1150).—  3. um  :  Propositionem, 
prout  iacet,  esse  falsam,  nimis  laxam  et  in  praxi  periculosam».  Gury,  n.  928. 

1162.  III. a  Consultatio.  Postulatum  illustrissimi  D.  Bouvier,  Episcopi  Ce- 
nomanensis,  circa  agendi  rationem  confessariorum  cum  coniugibus,  relative  ad 
onanismum. 

«Beatissime  Pater,  Episcopus  Cenomanensis  in  Galliis,  ad  pedes  S.  V.  summa 
cum  reverentia  provolutus,  ea,  quae  sequuntur,  humillime  repraesentat. 

Fere  omnes  iuniores  sponsi  numerosiorem  prolem  habere  nolunt,  et  tamen  ab 
actu  coniugali  abstinere  moraliter  nequeunt. 

A  confessario  interrogati  circa  modum  quo  iuribus  matrimonii  utuntur,  graviter 
communius  offendi  solent;  et  moniti,  nec  ab  actu  coniugali  temperant,  nec  ad 
nimiam  prolis  multiplicationem  determinari  queunt. 

Tunc  adversus  confessarios  mussitantes,  sacramenta  paenitentiae  et  Eucharis¬ 
tiae  derelinquunt,  malum  praebent  exemplum  liberis,  famulis  aliisque  Christi  fide¬ 
libus  ;  lugendum  inde  oritur  religionis  detrimentum. 

Numerus  eorum  qui  ad  sacrum  paenitentiae  tribunal  accedunt,  multis  in  locis 
ab  anno  in  annum  decrescit,  praesertim  ob  hanc  causam,  fatentibus  plerisque  paro¬ 
chis  pietate,  scientia  et  experientia  magis  conspicuis. 

Quomodo  ergo  olim  agebant  confessarii?  aiunt  multi.  Non  plures  quam  hodie 
communiter  nascebantur  liberi  ex  singulis  matrimoniis,  coniuges  non  erant  cas¬ 
tiores,  et  nihilominus  praeceptis  annuae  confessionis  ac  communionis  paschalis 
non  deerant. 

Omnes  libenter  admittunt,  infidelitatem  erga  compartem  et  abortus  attentatio- 

nem  maximum  esse  peccatum.  At  vix  ac  ne  vix  quidem  persuaderi  possunt,  se  te¬ 
neri  sub  peccato  mortali,  aut  perfectam  in  matrimonio  servare  castitatem  (1),  aut 
incurrere  periculum  innumeram  generandi  prolem. 

Praefatus  Cenomanensis  Episcopus  ingentia  hinc  obventura  esse  mala  praevi¬ 
dens  et  anxietate  turbatus,  a  Beatitudine  Vestra  sollicite  exquirit: 

1. *  An  coniuges  qui  matrimonio  eo  utuntur  modo,  ut  conceptionem  praecaveant, 
actum  per  se  moraliter  malum  exerceant? 

2. °  Si  actus  habendus  sit  ut  moraliter  malus,  an  coniuges  de  illo  se  non  accu¬ 
santes  considerari  possint  tanquam  in  ea  constituti  bona-  fide,  quae  eos  a  gravi 
culpa  excuset? 

3. °  An  probanda  sit  agendi  ratio  confessariorum,  qui,  ne  coniugatos  offendant, 
illos  circa  modum,  quo  iuribus  matrimonii  utuntur,  non  interrogant?» 

1163.  Responsio.  S.  Paenitentiaria,  mature  perpensis  propositis  quaestionibus, 
ad  l.um  respondet :  «Cum  tota,  actus  deordinatio  ex  viri  malitia  procedat,  qui,  loco 
consummandi,  retrahit  se  et  extra  vas  effundit :  ideo,  si  mulier  post  debitas  ad¬ 
monitiones  nihil  proficiat,  vir  autem  instet  minando  verbera  aut  mortem,  poterit 
ipsa,  ut  probati  theologi  docent,  citra  peccatum  simpliciter  permittere,  idque  ex 
gravi  causa,  quae  eam  excusat ;  quoniam  caritas,  qua  illud  impedire  tenetur,  cum 
tanto  incommodo  non  obligat». 

Ad  2.um  autem  et  3.um  respondet :  «Quod  praefatus  confessarius  revocet  in 
mentem  adagium  illud:  sancta  sancte  esse  tractanda;  atque  etiam  verba  perpendat 
S.  Alphonsi  de  Ligorio,  viri  docti  et  harum  rerum  peritissimi,  qui  in  Praxi  confes¬ 
sariorum i,  §  IV,  n.  41,  inquit :  Circa  autem  peccata  coniugum  respectu  ad'  debitum 
coniugale,  ordinarie  loquendo  confessarius  non  tenetur  nec  decet  interrogare,  nisi 
uxores,  an  illud  reddiderint,  modestiori  modo  quo  possit...  De  aliis  tacea-t,  nisi 
interrogatus  fuerit.  Necnon  alios  probatos  auctores  consulere  non  omittat.  Datum 
Romae  a  S.  Paenitentiaria,  die  8  iunii  1842».  Gury,  nn.  929,  930. 

1164.  IV. a  Consultatio.  Quaesitum.  tBertha  virum  habet,  quem  constanti  ex¬ 
perientia  cognoscit  esse  onanistam.  In  vanum  omnia  tentavit  media,  ut  illum  a  tam 
nefando  crimine  retraheret.  Quinimmo  gravissima  aut  saltem  gravia  mala  ei  im¬ 
minent  nunc  probabiliter,  ita  ut,  vel  haec  mala  incurrere  debeat,  vel  fugere  e  domo 
mariti,  nisi  permittat  saltem  aliquando  abusum  matrimonii,  etc.». 

Responsio.  «Cum  in  proposito  casu  mulier  a  sua  quidem  parte  nihil  contra 
naturam  agat,  detque  operam  rei  licitae,  tota  autem  actus  inordinatio  ex  viri  mali¬ 
tia  procedat,  qui,  loco  consummandi,  retrahit  se  et  extra  vas  effundit;  Ideoque,  si 
mulier  post  debitas  admonitiones  nihil  proficiat,  vir  autem  instet,  minando  verbera 
aut  mortem  aut  alia  gravissima  mala,  poterit  ipsa  (ut  probati  theologi  docent)  citra 
peccatum  permissive  se  habere,  cum  in  his  rerum  adiunctis  ipsa  viri  sui  peccatum 
simpliciter  permittat,  idque  ex  gravi  causa,  quae  eam  excusat :  quoniam  caritas, 
qua  illud  impedire  tenetur,  cum  tanto  incommodo  non  obligat.  Datum  Romae  in 
S.  Paenitentiaria,  die  l.°  febr.  1823». 

Exstant  etiam  aliae  responsiones  S.  Paenitentiariae,  quae  praecedenti  omnino 
oonsonant ;  has  refert  Gousset  in  opere :  Justification  de  Saint  Liguori,  pag.  272. 
Gury,  n.  931. 

1165.  V.a  Consultatio.  «Ioannes  parochus,  manus  vestras  humilliter  osculatus, 
casura  sequentem  reverenter  exponit : 

uTitius  paroecianus,  dives,  honorabilis,  litteratus  ac  bonus  Christianus,  in  con¬ 
fessione  de  usu  matrimonii  prudenter  interrogatus,  confitetur,  se  cum  uxore,  etiam 
aliquatenus  repugnante,  coitum  semper  abrumpere,  ne  sequatur  proles;  et  a  me 
quaesitus,  fatetur  se  ferme  semper  extra  vas  mulieris  seminare  ;  a  me  redarguutus, 
statim  reponit  se  ita  agere  propter  duplicem  rationem  :  l.a  ne  prole  numerosiore 
status  familiae  deliciatur  (iam  enim  habet  filium  et  filiam);  2.»  ne  uxor  iterata 
graviditate  nimium  defatigetur.  Qui  de  inanitate  harum  rationum  a  parocho  ad¬ 
monitus,  reponit  hunc  agendi  modum  ipsi  probatum  fuisse  a  quodam  perillustri 
c.onfessario  in  quodam  recessu,  quem  nuper  in  quadam  communitate  peregit,  modo 
maritus  in  actu  intendat  sedationem  concupiscentiae  et  non  pollutionem. 

tloannes  parochus,  miratus  hunc  praeclarum  confessarium,  qui  nuper  in  quodam 
maiori  Seminario  theologiae  moralis  lector  fuerat,  talem  agendi  modum  probasse; 
nihilominus  Titium  in  hoc  agendi  modo  perseverare  volentem,  absolvere  non  est 
ausus.  Titius  vero  de  sua  dimissione  offensus  parochum  ignarum  ac  superbum 


(1)  Hoc  tamen  non  omnino  certum  est.  Cfr,  nn.  1145-1147,  et  S.  Alph.,  n.  933. 

ubique  praedicat,  utpote  sententiam  aliorum  corrigentem  et  onera  importabilia 
paenitentibus  imponentem. 

■ Ioannes  parochus,  bis  omnibus  permotus,  quae  in  detrimentum  parochi,  immo 
et  ipsius  1'eligionis  multum  cedunt,  ab  Eminentia  Vestra  humiliter  ac  reverenter 
exposcit : 

«Quicquid  sit  de  praeterito,  quomodo  se  gerere  debeat  cum  Titio,  qui  proba¬ 
bilissime  ad  confitendum  revertetur,  et  in  sua  agendi  ratione  pertinaciter  perse¬ 
verabit  ? 

»Et  Deus...» 

Responsio.  «Sacra  Paenitentiaria,  mature  consideratis  expositis,  respondet : 
Parochum,  de  quo  in  casu,  recte  se  gessisse,  atque  .absolvi  non  posse  paenitentem 
qui  abstinere  nolit  ab  huiusmodi  agendi  ratione,  quae  est  purus  putus  onanismus. 
S.  Paenitentiaria,  13  novembris  1901»  (Coli.  S.  C.  de  P.  F.,  n.  2123). 

VI.  a  Consultatio.  «Utrum  mulier  alicui  actioni  mariti,  qui,  ut  voluptati  in- 
dulgeat,  crimen  Onan  aut  Sodomitarum  committere  vult,  iliique  sub  mortis  poena 
aut  gravium  molestiarum  minatur,  nisi  obtemperet,  cooperari  licite  possit?» 

Responsio,  a)  «Si  maritus  in  usu  coniugii  committere  velit  crimen  Onan,  effun¬ 
dendo  scilicet  semen  extra  vas  post  inceptam  copulam,  idemque  minetur  uxori  aut 
mortem  aut  graves  molestias,  nisi  perversae  eius  voluntati  sese  accommodet,  uxor, 
ex  probatorum  theologorum  sententia,  licite  potest,  hoc  in  casu,  sic  cum  marito 
suo  coire  :  quippe  cum  ipsa  ex  parte  sua  det  operam  rei  et  actioni  licitae,  peccatum 
autem  mariti  permittat  ex  gravi  causa,  quae  eam  excusat;  quoniam  caritas,  qua 
illud  impedire  teneretur,  cum  tanto  incommodo  non  obligat. 

*b)  At  si  maritus  committere  cum  ea  velit  Sodomitarum  crimen,  cum  hic  sodo- 
miticus  coitus  actus  sit  contra  naturam  ex  parte  utriusque  coniugis  sic  coSuntis, 
isque  doctorum  omnium  iudicio  graviter  malus :  hinc  nulla  plane  de  causa,  ne 
mortis  quidem  vitandae,  licite  potest  uxor  hac  in  re  impudico  suo  marito  morem 
gerere.  Miraturque  vehementer  S.  Paenitentiaria,  quod  apposita  sententia  cum 
humanae  naturae  dedecore,  in  quorundam  sacerdotum  animis  (ut  refertur)  insis¬ 
tere  potuerit»  (S.  Paenit.,  3  apr.  1916). 

VII.  a  Consultatio.  «I.  Utrum  mulier,  casu  quo  vir  ad  onanismum  exercendum 
uti  velit  instrumento,  ad  positivam  resistentiam  teneatur? 

»11.  Si  negative,  utrum  sufficiant,  ad  resistentiam  passivam  ex  parte  mulie¬ 
ris  cohonestandam,  rationes  aeque  graves  ac  pro  onanismo  naturali  (sine  instru¬ 
mento),  vel  potius  omnino  necessariae  sint  rationes  praegravissimae? 

»111.  Utrum,  ut  tutiori  tramite  tota  haec  materia  evolvatur  et  edoceatur,  vir 
talibus  utens  instrumentis  oppressori  vere  debeat  aequiparari  :  cui  proin  mulier 
eam  resistentiam  opponere  debeat  quam  virgo  invasori?» 

Responsio.  «Ad  primum:  Affirmative.  —  Ad  secundum:  Provisum  in  primo. — 
Ad  tertium  :  Affirmative ».  S.  Paenit.,  3  iun.  1916  (Apud  Vermeersch,  De  castitate,  n.  263). 

VIII.  a  Consultatio.  «I.  An  tolerari  possit  confessarios  sponte  sua  docere  praxim 
copulae  dimidiatae,  illamque  suadere  promiscue  omnibus  paenitentibus,  qui  timent 
ne  proles  numerosior  nascatur. 

»11.  An  carpendus  sit  confessarius  qui,  omnibus  remediis  ad  paenitentem  matri¬ 
monio  abutentem  ab  hoc  malo  avertendum  frustra  tentatis,  docet  exercere  copulam 
dimidiatam  ad  peccata  mortalia  praecavenda. 

»111.  An  carpendus  sit  confessarius,  qui,  in  circumstantiis  sub  II,  copulam  di¬ 
midiatam  paenitenti  aliunde  notam  suadet,  vel  paenitenti  interroganti  num  hic 
modus  licitus  sit,  respondet  simpliciter  licere  absque  ulla  restrictione  seu  expli¬ 
catione». 

Responsio.  «Ad  I  dubium.  Negative.  Ad  II  et  III,  Affirmative »  (S.  Off.,  1  dec.  1922: 
apud  Nouvelle  Rev.  Th6ol.,  1923,  pag.  269).  Vide  dicta  supra,  n.  1003,  VI,  N.  B. 

TRACTATUS  XIX 
De  delictis  et  poenis 


CAPUT  I 

DE  DELICTIS 

ARTICULUS  I.  —  De  natura  delicti,  eiusque  divisione  (i) 

1166.  Definitio.  —  Nomine  delicti ,  iure  ecclesiastico  intel- 
ligitur  externa  et  moraliter  imputabitis  legis  violatio,  cui  addita 
sit  sanctio  canonica  saltem  indeterminata  (can.  2195,  §  1). 

Quattuor  igitur  conditiones  requiruntur  ad  constituendum 
delictum :  l.a  ut  violetur  lex,  2.a  libere,  3.a  externe,  4.a  ut  viola¬ 
tioni  addita  sit  sanctio  seu  poena  canonica. 

K.  B.  Quae  in  iure  dicuntur  de  delictis,  applicantur  etiam 
violationibus  'praecepti  cui  poenalis  sanctio  adnexa  sit,  nisi  ex 
adiunctis  aliud  appareat  (ibid.,  §  2).  Differentiam  inter  legem 
et  praeceptum  vide  in  vol.  1,  n.  148. 

1167.  Ergo  omne  delictum  est  peccatum,  sed  non  omne 
peccatum  est  delictum.  Peccatum  enim  est  libera  legis  (aut 
praecepti)  violatio,  sive  violatio  sit  externa,  sive  interna,  sive 
legi  addita  sit  sanctio  canonica,  sive  non. 

1168.  Divisio.  —  Delictum  est:  l.°  Publicum ,  quod  iam  di¬ 
vulgatum  est,  aut  talibus  contigit  seu  versatur  in  adiunctis, 
ut  prudenter  iudicari  possit  et  debeat  facile  divulgatum  iri. 

2. °  Notorium  notorietate  iuris ,  post  sententiam  iudicis  com¬ 
petentis,  quae  in  rem  iudicatam  transierit ;  aut  si  delinquens 
illud  libere  in  iudicio  confessus  sit  (nec  confessionem  retrac¬ 
taverit). 

3. °  Notorium  notorietate  facti ,  si  publice  notum  sit  et  in 
talibus  adiunctis  commissum,  ut  nulla  tergiversatione  non  so¬ 
lum  ut  factum,  sed  neque  ut  delictum  celari  nulloque  iuris  suf¬ 
fragio  excusari  possit. 

4. °  Occultum ,  quod  non  est  publicum;  occultum  materia¬ 
liter,  si  latet  delictum  ipsum  ;  occultum  formaliter ,  si  latet  eius 
imputabilitas  (can.  2197).  Quare  si  homicidium  committatur 


(1)  Cfr.  Ferreres,  Inst.  can.,  vol.  2,  nn.  944-949. 

coram  maiore  parte  communitatis,  sed  dubitari  aliquo  modo 
possit  an  factum  fuerit  ex  iusta  defensione,  necne,  factum  erit 
notorium,  sed  delictum  erit  occultum  formaliter.  Cfr.  Wernz, 
6,  n.  17,  IV. 

5.°  Ecclesiasticum ,  seu  fori  ecclesiastici,  illud  est  quod 
directe  laedit  finem  societatis  ecclesiasticae ;  civile ,  seu  fori  ci¬ 
vilis,  quod  finem  civilis  societatis ;  mixtum ,  seu  mixti  fori , 
quod  finem  utriusque  societatis  (can.  2198). 

1169.  Quaeres.  Undenam  desumitur  qualitas  et  quantitas 
delicti ? 

Resp.  Qualitas  desumenda  est  ex  obiecto  legis  (cfr.  vol.  1, 
n.  238  seq.) ;  quantitas  vero  dimetienda  non  solum  ex  diversa 
gravitate  legis  laesae,  sed  etiam  ex  maiore  minoreve  immutabi¬ 
litate  aut  damno  illato  (can.  2196).  Cfr.  vol.  1,  nn.  227-237. 
Igitur  ratione  qualitatis  sunt  delicta  contra  bonos  mores,  con¬ 
tra  fidem,  contra  auctoritatem  ecclesiasticam,  contra  obligatio¬ 
nes  proprii  status,  etc.,  iuxta  diversitatem  legum  violatarum. 

ARTICULUS  II.  —  De  imputabilitate  delicti, 

DE  CAUSIS  ILLAM  AGGRAVANTIBUS  VEL  MINUENTIBUS 
ET  DE  IURIDICIS  DELICTI  EFFECTIBUS  (1) 

1170.  Principium.  —  Imputabilitas  delicti  (seu  culpabilitas 
delinquentis,  cfr.  vol.  1,  n.  76)  pendet  ex  dolo  delinquentis,  vel 
ex  eiusdem  culpa  in  ignorantia  legis  violatae  aut  in  omissione 
debitae  diligentiae.  Quare  omnes  causae  quae  augent,  minuunt, 
tollunt  dolum  aut  culpam ,  eo  ipso  augent,  minuunt,  tollunt 
delicti  imputabilitatem  (can.  2199).  Cfr.  vol.  1,  nn.  55-57.  Ratio 
est,  quia  delictum  est  ipsa  culpa. 

1171.  Quaeres.  Quid  est  dolus,  et  quid  ei  opponitur ? 

Resp.  l.°  Dolus  hic  est  deliberata  voluntas  violandi  legem 

(can.  2200,  §  1). 

Resp.  2.°  Dolo  opponitur  ex  parte  intellectus  defectus  cogni¬ 
tionis, ,  et  ex  parte  voluntatis  defectus  libertatis  (ibid.) .  Cfr. 
vol.  1,  11.  cc. 

N.  B.  Posita  externa  legis  violatione,  dolus  in  foro  externo 
praesumitur ,  donec  contrarium  probetur  (can.  2200,  §  2),  salva 
ignorantia  circa  factum  alienum  non  notorium,  quae  semper 
praesumitur,  donec  contrarium  probetur  (can.  16.  §  2). 

1172.  Resolves.  —  l.°  A  delicto  excusantur  actualiter  ca¬ 
rentes  usu  rationis  (can.  2201,  §  1). 

2.°  Habitualiter  amentes,  licet  quandoque  lucida  intervalla 


(1)  CIr.  Ferreres,  1.  c.,  nn.  950-959. 

habeant  (vel  quod  ad  reliqua,  in  quibus  non  insaniunt,  sani  vi¬ 
deantur),  delicti  tamen  incapaces  'praesumuntur  (ibid.,  §  2). 
Igitur  actori  incumbit  onus  probandi  in  casu  reum  egisse  pleno 
usu  rationis,  in  illa  ipsa  materia  delicti. 

3. °  a)  Delictum  in  ebrietate  voluntaria  commissum  aliqua 
imputabilitate  non  vacat,  sed  minore  quam  idem  delictum  com¬ 
missum  in  statu  normali ;  excipe ,  si  ebrietas  expresse  ad  delic¬ 
tum  patrandum  vel  excusandum  quaesita  sit ;  tunc  enim  non 
minuit  imputabilitatem,  sed  potius  auget.  —  b)  Violata  autem 
lege  in  ebrietate  involuntaria ,  imputabilitas  exsulat  omnino, 
si  ebrietas  usum  rationis  adimat  ex  toto;  minuitur,  si  ex  parte 
tantum.  —  c)  Idem  dicatur  de  aliis  similibus  mentis  perturba¬ 
tionibus  (ibid.,  §  3).  Cfr.  vol.  1,  nn.  262-265. 

4. °  Debilitas  mentis  delicti  imputabilitatem  minuit,  sed 
non  tollit  (can.  2201,  §  4).  Cfr.  vol.  1,  n.  58  seq. 

5. °  Violatio  legis  ignoratae  nullatenus  imputatur,  si  igno¬ 
rantia  fuerit  inculpabilis;  secus  imputabilitas  minuitur  plus 
minusve  pro  ignorantiae  ipsius  culpabilitate  (can.  2202,  §  1). 
Cfr.  vol.  1,  n.  66  seq. 

6. °  Ignorantia  solius  poenae  imputabilitatem  delicti  non 
tollit,  sed  aliquantum  minuit  (can.  2202,  §  2). 

7. °  Quae  de  ignorantia  statuuntur,  valent  quoque  de  inad- 
vertentia  et  errore  (ibid.,  §  3).  Cfr.  vol.  1,  n.  67. 

8. °  Non  solum  quae  ab  omni  imputabilitate  excusant,  sed 
etiam  quae  a  gravi ,  excusant  pariter  a  qualibet  poena  tum 
latae  tum  ferendae  sententiae ,  etiam  in  foro  externo ,  si  pro 
foro  externo  excusatio  evincatur  (can.  2218,  §  2).  Ratio  cur 
haec  probatio  seu  demonstratio  requiratur,  est,  quia  secus  nul¬ 
lus  reus  puniri  posset  in  foro  externo  :  omnes  dicerent  se  egis¬ 
se  ex  ignorantia,  aut  errore,  inadvertentia,  etc. 


CAPUT  II 

DE  POENIS 

1173.  Definitio.  —  Poena  ecclesiastica  est  privatio  alicuius 
boni  a  publica  legitima  auctoritate  inflicta  ad  delinquentis  cor¬ 
rectionem  et  delicti  punitionem  (can.  2215). 

Principium.  Ecclesia  habet  ius  nativum  et  proprium,  in- 
dependens  a  qualibet  humana  auctoritate,  coercendi  delinquen¬ 
tes  sibi  subditos  poenis  tum  spiritualibus  tum  etiam  tempo¬ 
ralibus  (can.  2214,  §  1).  -  Ratio  est,  quia  Ecclesia  est  societas 
pertecta  et  suprema,  i  deoque :  l.°  est  independens  a  quacum- 

que  alia  humana  potestate ;  2.°  habet,  non  minus  quam  quae¬ 
cumque  alia  societas  perfecta,  plenam  potestatem  legiferam, 
iudicialem  et  coactivam.  Cfr.  Ferreres,  Inst.  can.,  vol.  1,  nn.  38- 
57.  Vide  n.  1192. 

Societas  sine  potestate  legifera  consistere  nequit ;  potestas 
vero  legifera  supponit  potestatem  iudicialem  quasi  consecta¬ 
rium  qua  decernatur  utrum  leges  sint,  necne,  recte  exsecu¬ 
tioni  mandatae ;  iudicialis  autem  efficaciam  habere  non  posset 
absque  coacliva  qua  renitentes  cogantur  ad  leges  observandas. 

1174.  Quaeres.  In  Ecclesia  delinquentes ,  quibus  poenis 
plectantur? 

Resp.  l.°  Poenis  medicinalibus  seu  censuris;  2.°  poenis  vin- 
dicativis;  3.°  remediis  poenalibus  et  paenitentiis  (can.  2216). 

1175.  Divisio.  —  Poena  dicitur:  l.°  Determinata  seu  ordi¬ 
naria,  si  in  ipsa  lege  taxative  statuta  sit;  indeterminata  seu 
extraordinaria,  si  prudenti  arbitrio  iudicis  ecclesiastici  relicta 
sit,  sive  praeceptivis  sive  facultativis  verbis. 

2. °  Latae  sententiae ,  si  poena  ita  sit  addita  legi  vel  prae¬ 
cepto,  ut  contrahatur  ipso  facto  commissi  delicti ;  ferendae  sen¬ 
tentiae,  si  ab  ipso  iudice  vel  Superiore  infligi  debeat. 

3. °  A  iure ,  si  poena  determinata  in  ipsa  lege  (sive  generali 
ut  in  Codice,  sive  particulari,  v.  gr.  in  Concilio  provinciali)  sta¬ 
tuatur,  sive  latae  sententiae  sit,  sive  ferendae;  ab  homine ,  si 
feratur  per  modum  praecepti  peculiaris ,  vel  per  sententiam  iu¬ 
dicialem  condemnatoriam ,  etsi  in  iure  statuta.  Hinc  poena  fe¬ 
rendae  sententiae ,  legi  addita,  ante  sententiam  condemnatoriam 
est  a  iure  tantum,  postea  a  iure  simul  et  ab  homine,  sed  consi¬ 
deratur  (ad  effectus  absolutionis  vel  dispensationis)  tanquam 
ab  homine  (can.  2217,  §  1). 

Igitur  poena  latae  sententiae  in  iure  statuta,  quam  quis  in¬ 
currat,  est  a  iure,  sive  coniungatur  cum  sententia  declaratoria, 
sive  non;  habetur  vero  ab  homine:  a)  poena  latae  sententiae 
adnexa  praecepto  peculiari :  v.  gr.  si  Ordinarius  praecipiat  cle¬ 
rico  N.,  ut  dimittat  famulam  e  domo  sub  poena  suspensionis 
ipso  facto  incurrendae,  si  intra  mensem  non  obtemperet ; 
b)  poena  in  iure  non  statuta,  sed  imposita  per  sententiam  iu¬ 
dicialem  condemnatoriam;  c)  poena  ferendae  sententiae  in  iure 
statuta  et  applicata  per  sententiam  iudicialem  condemnatoriam. 

N.  B.  l.°  Poena  intelligitur  semper  ferendae  sententiae,  nisi 
in  lege  expresse  dicatur,  eam  esse  latae  sententiae  vel  ipso  facto 
seu  ipso  iure  contrahi,  vel  nisi  alia  similia  verba  adhibeantur 
(ibid.,  §  2). 

2.°  Lex  dicitur  uti  verbis  praeceptivis,  cum  iubet  ut  poena 
a  iudice  imponatur,  etsi  quantitatem  poenae  forte  arbitrio  ipsius 

iudicis  relinquat  (1) ;  facultativis  vero,  cum  arbitrio  iudicis  re¬ 
linquit  poenam  imponere  vel  non  (v.  gr.  can.  2235). 

1176.  Regulae.  —  I.a  In  poenis  benignior  est  interpretatio 
facienda  (can.  2219,  §  1). 

II.  a  Si  dubitetur  utrum  poena,  a  Superiore  competente  in¬ 
flicta,  sit  iusta,  necne,  poena  servanda  est  in  utroque  foro,  ex¬ 
cepto  casu  appellationis  in  suspensivo  (ibid.,  §  2). 

III. a  Non  licet  poenam  de  persona  ad  personam,  vel  de 
casu  ad  casum  producere,  licet  par  adsit  ratio,  immo  gravior 
(ibid.,  §  3).  Unde  censuram  latam  contra  procurantem  abor¬ 
tum  effectu  secuto,  non  incurrit  ille  qui  occidit  feminam  preg- 
nantem.  Ab  illa  regula  excipitur  praescriptum  can.  2231,  de  quo 
dicemus  in  n.  1182.  Cfr.  vol.  1,  n.  181  bis. 


CAPUT  III 

DE  SUPERIORE  POTESTATEM  COACTIVAM  HABENTE 

1177.  Principia.  —  I.  Qui  legislatio  a  potestate  pollent,  pos¬ 
sunt  quoque  legi  vel  praecepto  poenas  adnectere ;  qui  iudiciali 
tantum,  possunt  solummodo  poenas,  legitime  statutas,  ad  nor¬ 
mam  iuris  applicare  (can.  2220,  §  1).  Vide  n.  7  seq. 

II.  Vicarius  Generalis  sine  mandato  speciali  non  habet  po¬ 
testatem  infligendi  poenas  (can.  2220,  §  2). 

III.  Legislativam  habentes  potestatem,  possunt,  intra  limi¬ 
tes  suae  iurisdictionis,  non  solum  legem  a  se  vel  a  decessoribus 
latam,  sed  etiam  ob  peculiaria  rerum  adiuncta,  legem,  tam  di¬ 
vinam,  quam  ecclesiasticam  a  superiore  potestate  latam,  in  ter¬ 
ritorio  vigentem,  congrua  poena  munire,  aut  poenam  lege  statu¬ 
tam  aggravare  (can.  2221). 

IV.  In  poenis  applicandis  nequit  iudex  poenam  determina¬ 
tam  augere.  Excipe,  si  extraordinaria  adiuncta  aggravantia  id 
exigant  (can.  2223,  §  1). 

1178.  Quaesita.  —  Quaer.  l.°  An  Superior  teneatur  appli¬ 
care  poenas  ferendae  sententiae  in  lege  statutas ? 

Resp.  l.°  Si  lex  in  statuenda  poena  ferendae  sententiae  fa¬ 
cultativis  verbis  utatur  (v.  gr.  punire  poterit)  (2),  committitur 
prudentiae  et  conscientiae  Superioris  eam  infligere,  vel,  si  poena 
fuerit  determinata,  temperare  (can.  2223,  §  2). 

Resp.  2.°  Si  vero  utatur  verbis  praeceptivis  (puniat,  sus- 


(1)  Cfr.  v.  gr.  can.  2231,  2323,  2324. 

(2)  Cfr.  can.  2170  in  fine,  2184  in  medio,  2235,  2391,  §  2  ,  2406  in  fine,  2406,  §  2. 

pendatur,  cfr.  can.  2321),  ordinarie  poena  infligenda  est;  sed 
conscientiae  et  prudentiae  Superioris  committitur:  l.°  poenae 
applicationem  ad  tempus  magis  opportunum  differre ,  si  ex 
praepropera  rei  punitione  maiora  mala  eventura  praevidean¬ 
tur  ;  2.°  a  poena  infligenda  abstinere ,  si  perfecta  rei  emendatio 
cum  scandali,  si  adfuerit,  reparatione  iam  habeatur,  aut  si  reus 
sufficienter  punitus  sit,  vel  punitum  iri  praevideatur  poenis 
auctoritate  civili  sancitis ;  3.°  poenam  determinatam  temperare , 
vel  loco  ipsius  aliquod  remedium  poenale  adhibere,  aut  aliquam 
paenitentiam  iniungere,  si  detur  circumstantia  imputabilitatem 
minuens,  vel  habeatur  quidem  rei  emendatio,  aut  inflicta  a 
civili  auctoritate  castigatio,  sed  iudex  vel  Superior  opportunam 
praeterea  ducat  mitiorem  aliquam  punitionem  (ibid.,  §  3). 

Quaer.  2.°  An  Superior  teneatur  sententia  sua  declarare  ali¬ 
quem  incidisse  in  poenam  latae  sententiae ? 

Resp.  l.°  Committitur  generatim  prudentiae  ipsius. 

Resp.  2.°  Affirm.,  sive  ad  instantiam  partis  cuius  intersit, 
sive  quando  id  exigat  bonum  publicum  (ibid.,  §  4). 


CAPUT  IY 

DE  SUBIECTO  COACTIVAE  POTESTATI  OBNOXIO 

1179.  Principia.  —  I.  Subditus  qui  lege  aut  praecepto  te¬ 
netur,  obnoxius  est  etiam  poenae  legi  aut  praecepto  adnexae, 
nisi  expresse  eximatur  (can.  2226,  §  1). 

II.  Poena  semel  contracta  sequitur  reum  ubique  terrarum, 
etiam  resoluto  iure  Superioris,  nisi  aliud  expresse  caveatur 
(ibid.,  §  4). 

III.  Solus  Romanus  Pontifex  potest  poenas  infligere  aut  de¬ 
clarare:  a)  in  eos  qui  supremum  tenent  populorum  principatum, 
horumque  filios  ac  filias,  b)  eosve  quibus  ius  est  proxime  succe¬ 
dendi  in  principatum;  c)  in  Cardinales;  d)  in  Legatos  Sedis 
Apostolicae,  et  e)  in  criminalibus  Episcopos,  etiam  titulares 
(can.  2227,  §  1). 

IV.  Nisi  expresse  nominentur:  a)  S.  R.  E.  Cardinales  sub 
lege  poenali  non  comprehenduntur,  b)  nec  Episcopi  sub  poenis 
latae  sententiae  suspensionis  et  interdicti  (1)  (ibid.,  §  2).  Igitur 
Episcopi,  nisi  expresse  excipiantur,  obnoxii  sunt  excommuni¬ 
cationibus  aliisque  poenis  ecclesiasticis  sive  latae  sive  ferendae 
sententiae,  exceptis  dictis  in  b). 

(1)  Comprehenduntur  vero,  si  a  lege  nominentur  expresse,  ut  facit  can.  2332  quoad 
Cardinales  et  Episcopos,  et  can.  2370  quoad  Episcopos. 

V.  In  poenas  lege  statutas  non  incurritur,  nisi  delictum 
fuerit  in  suo  genere  perfectum  secundum  proprietatem  verbo¬ 
rum  legis  (can.  2228). 

1180.  Quaesita.  —  Quaer.  l.°  An  cesset  poena,  si,  postquam 
contracta  est ,  lex  posterior  tollat  legem ,  vel  poenam  ipsius  legis ? 

Resp.  i.°  Neg.,  quoad  censuras  iam  incursas  (can.  2226,  §  3). 
Unde  si  quis,  v.  gr.  pridie  diei  19  maii  1918,  alienavit  absque 
beneplacito  apostolico  bona  ecclesiastica,  quorum  valor  supe¬ 
rabat  quingentos  francos,  nec  pertingebat  ad  30,000,  ideoque 
incidit  in  excommunicationem,  excommunicatus  manet  post  Co¬ 
dicem,  donec  absolvatur,  quamvis  talis  alienatio  iam  non  pu¬ 
niatur  excommunicatione. 

Resp.  2.°  Affirm.,  quoad  alias  poenas  (ibid.).  Quare  si  quis 
v.  gr.  ante  Codicem  amiserat  ius  petendi  debitum  propter  adul¬ 
terium  cum  sorore  suae  uxoris,  post  Codicem  iam  non  privatur 
tali  iure,  quia  Codex  hanc  poenam  abrogavit. 

1181.  Quaer.  2.°  An  ignorantia  vel  metus  excusent  ab  in¬ 
currenda  poena  latae  sententiae ? 

Resp.  l.°  Ignorantia  affectata  sive  legis  sive  solius  poenae, 
nunquam  excusat  (can.  2229,  §  1). 

Resp.  2.°  Ignorantia  etiam  crassa  vel  supina  et  quaelibet  im- 
putabilitatis  imminutio  excusat,  si  lex  habeat  verba  praesump¬ 
serit ,  ausus  fuerit ,  scienter ,  studiose ,  temerarie ,  consulto  egerit , 
aliave  similia  (1),  quae  plenam  cognitionem  ac  deliberationem 
exigunt  (ibid.,  §  2) ;  secus  dicta  ignorantia  nunquam  excusat 
(ibid.,  §  3,  l.°). 

Resp.  3.°  Si  lex  illa  verba  non  habeat :  a)  ignorantia  legis  aut 
solius  poenae ,  si  non  fuerit  crassa  vel  supina,  excusat  a  censuris 
latae  sententiae,  non  autem  a  vindicativis  latae  sententiae  poenis 
(ibid.).  —  b)  Ebrietas,  omissio  debitae  diligentiae,  mentis  debi¬ 
litas,  impetus  passionis,  si  actiones  sint  adhuc  graviter  culpabi¬ 
les,  a  poenis  latae  sententiae  non  excusant  (ibid.,  2.°). 

Quaer.  3.°  An  metus  excuset  a  poenis  latae  sententiae ? 

Resp.  Metus  levis  nunquam  excusat.  —  Metus  gravis  excu¬ 
sat  :  a)  si  lex  habeat  verba  ausus  fuerit;  b )  etiam  si  non  habeat, 
excusat,  nisi  delictum  vergat  in  contemptum  fidei,  aut  ecclesias¬ 
ticae  auctoritatis,  vel  in  publicum  animarum  damnum;  quo  in 
casu  nullatenus  eximit  (ibid.,  §  3,  3.°). 

Quaer.  4.°  An  impuberes  incurrant  in  poenas  latae  sen¬ 
tentiae ? 

Resp.  Neg.,  mitius  enim  sunt  puniendi.  —  Puberes  vero  (etsi 


(1)  V.  gr.  pertinaciter  (can.  2317  et  2331),  fraude  et  dolo  (can.  2361),  malitiose  (can. 
2374),  de  industria  (can.  2351).  CIr.  Chelodi,  n.  27. 

ad  maiorem  aetatem  non  pervenerint)  qui  eos  inducant  ad  viola¬ 
tionem  legis,  vel  cum  eis  in  delictum  concurrerint,  ipsi  incur¬ 
runt,  ad  normam  can.  2209,  §§  4-3.  Gfr.  n.  1182,  resp.  l.° 
(can.  2230). 

1182.  Quaer.  5.°  Quid,  si  plures  ad  delictum  perpetrandum 
concurrerint,  et  in  lege  poenam  vel  censuram  statuente  unus 
tantum  nominetur ? 

Resp.  l.°  Tunc  tenentur  eadem  censura  aut  poena  latae  sen¬ 
tentiae  :  a)  omnes  qui  communi  delinquendi  consilio  simul  phy¬ 
sice  concurrunt  in  delictum  ;  b )  unaquaeque  pars  in  delicto  quod 
natura  sua  complicem  postulat;  c)  non  solum  mandans ,  qui 
est  principalis  delicti  auctor,  sed  etiam  qui  ad  delicti  consum¬ 
mationem  inducunt ,  vel  in  hanc  quoquo  modo  concurrunt ,  si 
delictum  sine  eorum  opera  commissum  non  fuisset  (can.  2209, 
§§  1-3,  et  2231).  Excipe,  si  aliter  expresse  in  ipsa  lege  statuatur 
(can.  2231). 

Resp.  2.°  Non  incurrunt  praedictam  poenam:  a)  illi  quo¬ 
rum  concursus  facilius  tantum  reddidit  delictum,  quod  etiam 
sine  concursu  commissum  fuisset ;  b )  qui  influxum  delictuosum 
exercitum  in  alium  opportuna  retractatione  abduxerit;  c)  qui 
in  delictum  dumtaxat  concurrit  suum  officium  negligendo ; 
d)  qui  delictum  iam  patratum  laudant,  aut  fructum  partici¬ 
pant;  delinquentem  occultantes  vel  receptantes,  etc. ;  nisi  aliud 
expresse  in  lege  statuatur,  vel  nisi  cum  delinquente  de  illis  acti¬ 
bus  ante  delictum  conventum  fuerit  (can.  2231  et  2209,  §§  5-7). 

N.  B.  Quae  in  utraque  responsione  dicta  sunt  prae  oculis 
habeantur,  praesertim  cum  de  singulis  censuris  in  specie  sit 
sermo. 

1183.  Quaer.  6.°  An  poena  latae  sententiae  statirn  ac  quis 
eam  incurrat  observanda  sit  etiam  exterius? 

Resp.  l.°  Affirm.,  sive  poena  sit  medicinalis ,  sive  vindicativa 
(can.  2232,  §  1). 

Resp.  2.°  Neg.  ante  sententiam  declar atoriam,  si  poena  ob¬ 
servari  nequeat  sine  infamia  (ibid.). 

Resp.  3.°  Alii  vero  exigere  nequeunt  illius  poenae  observan¬ 
tiam  in  foro  externo ,  nisi  casus  sit  notorius,  aut  accedat  senten¬ 
tia  declaratoria  (ibid.)  :  hanc  dare  debet  Superior  ad  instan¬ 
tiam  partis  cuius  interest,  vel  si  id  exigat  bonum  publicum ; 
secus  relinquitur  prudentiae  ipsius  Superioris  (can.  2223,  §  4). 
Vide  n.  1178,  q.  2.° 

Resp.  4.°  Si  poena  latae  sententiae  exterius  impleri  nequeat 
sine  periculo  gravis  scandali  vel  infamiae,  censurae  absolvi  pos¬ 
sunt  ut  in  casibus  urgentioribus  (vide  n.  677) ;  poenae  vero  vin- 
dicativae  observantiam  suspendere  poterit  quilibet  confessarius 

in  foro  sacramentali,  iniuncto  onere  recurrendi  saltem  intra 
mensem  per  epistolam  et  per  confessarium,  si  id  fieri  possit  sine 
gravi  incommodo,  reticito  nomine  paenitentis,  ad  S.  Paeniten- 
tiariam,  vel  ad  Episcopum  facultate  praeditum,  et  standi  eius 
mandatis.  Et  si  in  aliquo  casu  extraordinario  hic  recursus  sit 
impossibilis,  tunc  ipsemet  confessarius  potest  dispensationem 
concedere  ad  normam  can.  2254,  §  3  (can.  2290,  §§  i,  2).  Vide 
dicta  in  n.  677. 

N.  B.  Sententia  declaratoria  (Inst.  can.,  vol.  2,  n.  789,  3.°)  poe¬ 
nam  ad  momentum  commissi  delicti  retrotraliit  (can.  2232,  §  2). 

Quare,  si  Titius  incidit  in  excommunicationem,  et  postea  ipsi 
collatum  sit  beneficium,  dignitas,  etc.,  valida  est  collatio ;  sed,  ac¬ 
cedente  sententia  declaratoria,  amittit  fructus  beneficii,  officii, 
dignitatis  coilatae  sibi  post  contractam  excommunicationem,  quasi 
sententia  prolata  fuerit  statim  ac  ipsi  collatum  fuerit  benefi¬ 
cium,  etc.  Cfr.  can.  2266  et  n.  1227. 

Idem  intellige  quoad  reliqua  beneficia  iam  ante  excommunica¬ 
tionem  possessa. 


CAPUT  Y 

DE  POENARUM  REMISSIONE 

1184.  Principia.  —  I.  Censurae  remittuntur  per  absolutio¬ 
nem,  poenae  vero  vindicativae  per  dispensationem :  in  utroque 
casu  remissio  concedi  tantum  potest  ab  eo  qui  poenam  tulit,  vel 
ab  eius  competente  Superiore,  aut  successore,  vel  delegato  (can. 
2236,  §  1). 

II.  Qui  potest  a  lege  eximere  (seu  dispensare),  potest  quoque 
poenam  legi  adnexam  remittere  (ibid.,  §  2),  si  propter  legis 
transgressionem  incurratur.  Cfr.  Suarez ,  De  cens.,  d.  29,  s.  1, 
n.  22.  Unde  qui  delegatus  est  ad  dispensandum  eo  ipso  censetur 
delegatus  ad  poenam  legi  adnexam  remittendam. 

III.  Iudex  qui  ex  officio  applicat  poenam  a  Superiore  con¬ 
stitutam,  eam  semel  applicatam  remittere  nequit,  nisi  aliunde 
habeat  remittendi  potestatem  (can.  2236,  §  3). 

IV.  Remissio  poenae,  vi  aut  metu  gravi  extorta,  ipso  iure 
irrita  est  (can.  2238). 

1185.  Quaesita.  —  Quaer.  l.°  An  Ordinarii  remittere  -pos¬ 
sint  poenas  latae  sententiae  (i)  iure  communi  statutas ? 

Resp.  l.°  Affirm.,  in  casibus  occultis ,  idque  sive  per  se,  sive 
per  alium.  Excipe  censuras  specialissimo  vel  speciali  modo  Sedi 
Apostolicae  reservatas  (can.  2237,  §  2). 


(1)  Excluduntur  ergo  poenae  ferendae  sententiae  postquam  accesserit  sententia 
condemnatoria.  Cfr.  Blat,  1.  c. 

Resp.  2.°  Affirm.,  etiam  in  casibus  publicis.  —  Excipe: 
a)  casus  ad  forum  contentiosum  deductos;  b)  censuras  omnes 
Sedi  Apostolicae  reservatas ;  c)  poenas  inhabilitatis  ad  beneficia, 
officia,  dignitates,  munera  in  Ecclesia,  vocem  activam  et  passi¬ 
vam,  eorumve  privationis;  suspensionis  perpetuae,  infamiae 
iuris,  privationis  iuris  patronatus  et  privilegii  seu  gratiae  a  Sede 
Apostolicae  concessae  (ibid. ,  §  1,  l.°-3.°). 

Quaer.  2.°  Quis  absolvere  potest  in  casibus  publicis  a  poeriis 
latae  sententiae  iure  communi  statutis  et  ad  forum  contentiosum 
deductis ? 

Resp.  l.°  Si  agatur  de  censura  Ordinario  reservata,  tribunal 
illius  solius  Ordinarii,  qui  sententiam  declaratoriam  tulit  (aut 
eius  Superioris,  aut  successoris),  poterit  absolvere  in  foro  ex¬ 
terno,  et  postea  peccatum  absolvi  poterit  a  quocumque  confes- 
sario.  Cfr.  n.  1237. 

Resp.  2.°  Si  censura  sit  reservata  Romano  Pontifici,  et  Ordi¬ 
narius  ad  cuius  tribunal  causa  deducta  fuit  habeat  potestatem 
absolvendi  a  censuris  papalibus,  etsi  tantum  pro  foro  interno, 
poterit  reum  absolvere  in  foro  interno,  et  postea  ipsum  suum 
tribunal  declarare  talem  paenitentem  fuisse  legitime  absolutum. 
Cfr.  n.  '1207  et  Casus,  n.  1123,  a-c;  Inst.  can.,  vol.  2,  n.  992. 

Quaer.  3.°  Quomodo  remissio  poenae  fieri  possit ? 

Resp.  l.°  Poena  (ideoque  etiam  censura )  valide  remitti  potest 
praesenti,  vel  absenti ;  absolute,  vel  sub  conditione ;  in  foro  ex¬ 
terno,  vel  interno  tantum  (can.  2239,  §  1). 

Resp.  2.°  Remitti  etiam  potest  oretenus;  verum,  si  inflicta 
fuerit  scripto,  expedit  ut  etiam  eius  remissio  scriptis  concedatur 
(ibid.,  §2). 


CAPUT  VI 

DE  POENIS  IN  SPECIE 
ARTICULUS  I.  —  De  censuris 
§  I.  De  censuris  in  genere 

1186.  Definitio.  —  Censura  est  poena  medicinalis,  qua 
homo  baptizatus,  delinquens  et  contumax,  quibusdam  bonis 
spiritualibus,  vel  spiritualibus  adnexis  privatur,  donec,  a  con¬ 
tumacia  recedens,  absolvatur  (can.  2241,  §  1). 

Dicitur  1 poena,  quia  culpam  supponit;  2.°  spiritualis ,  tum 
quia  fertur  a  potestate  spirituali  ad  spiritualem  Christianorum 
utilitatem,  tum  quia  bona  spiritualia  immediate  aufert ;  3.°  me- 

dicinalis ,  quia  fertur  eo  fine,  ut  anima  ad  meliorem  frugem 
sese  recipiat ;  4.°  homo  baptizatus,  quia,  qui  baptizati  non  sunt, 
Ecclesiae  potestati  non  subduntur ;  potestas  autem  exercetur 
in  subditos ;  5.°  delinquens  et  contumax ,  quia  poena  non  nisi 
delinquenti  infligitur,  medicina  vero  porrigi  non  debet,  nisi 
iis  quorum  contumacia  tanto  indigeat  remedio  :  contumax  a 
contemnendo  dicitur,  quia  contemnit,  saltem  virtualiter,  aucto¬ 
ritatem  Ecclesiae,  quatenus  praesumit  facere  id  quod  scit  ab 
Ecclesia  esse  prohibitum  sub  censura  latae  sententiae  (cfr.  can. 
2242,  §  2,  in  n.  1 190,  q.  l.°  et  2.°) ;  vel  non  recedit  a  peccato,  vel 
non  reparat  scandalum,  non  obstantibus  monitionibus  in  his 
quae  prohibentur  sub  censura  ferendae  sententiae  (ibid.)  ; 
6.°  usu  quonmdam  bonorum  spiritualium  privatur ,  nempe 
bonorum  quorum  administratio  vel  dispensatio  subest  potestati 
Ecclesiae,  ut  sunt  preces  publicae,  Sacramenta,  etc. 

Hinc  censura  differt :  l.°  a  depositione  et  degradatione,  quae  non 
sunt  medicinale. 9,  nec  ad  tempus,  sed  in  poenam  tantum  et  perpe¬ 
tuae  ;  2.°  ab  irregularitate,  quae  ob  solum  quoque  defectum  animi 
vel  corporis  absque  ulla  culpa  contrahi  potest,  et  proinde  per  se 
non  est  poena,  tantum  impedimentum  canonicum,  licet  ob  quaedam 
crimina  inflictum  poenae  quoque  rationem  habere  possit.  Vide 
nn.  895-900. 

Hinc  etiam  apparet,  censuram  non  perpetuo  durare,  sed  finem 
sortiri  cum  delinquentis  emendatione ;  tunc  enim  solvi  a  vinculo 
censurae  debet  (can.  2242,  §  3). 

Excommunicatio  est  semper  censura;  suspensio  et  interdictum 
possunt  esse  vel  censurae,  vel  poenae  vindicativae:  in  dubio  prae¬ 
sumuntur  censurae  (can.  2255,  §  2).  Dignosces  autem  esse  poenas 
vindicativas  tum  si  ferantur  propter  delictum  mere  praeteritum, 
tum  si  infligantur  in  perpetuum,  aut  etiam  ad  tempus  determina¬ 
tum,  puta  pro  duobus  vel  tribus  mensibus,  vel  etiam  ad  beneplaci¬ 
tum  Superioris  (1). 

1187.  Quaesita.  —  Quaer.  l.°  In  quo  differant  censurae  a 
poenis  vindicativis? 

Resp.  In  eo  quod  censurae  cum  sint  poenae  medicinales, 
ideoque  tendant  ad  emendationem  delinquentis,  cessante  con¬ 
tumacia  absolvi  ille  debet  (can.  2242,  §  3)  ;  poenae  vero  vindi¬ 
cativae  directe  tendunt  ad  expiationem  delicti,  unde  earum  re- 


(1)  Iuxta  Codicem  (can.  985),  irregularitatem  Incurrit  qui  exercet  ordinem 
sacrum  sibi  prohibitum,  tam  si  prohibitio  proveniat  a  censura ,  quam  si  proveniat 
a  poena  vindicativa  ;  tam  si  haec  sit  personalis,  quam  si  sit  localis.  Cfr  nn  895  7  • 
1301, '1306,  N.  B.  '  ’  1 

Igitnr  iam  non  discriminantur  censurae  a  poenis  vindicativis  in  eo  quod  viola¬ 
tio  censurae  adnexam  habeat  irregularitatem,  non  vero  violatio  poenae  vindicativae 
ut  antea  communiter  dicebatur :  nunc  violatio  alterutrius  poenae  adnexam  habet 
irregularitatem. 

missio  non  pendet  a  cessatione  contumaciae  delinquentis  (1). 
Vide  nn.  1186  et  1190,  q.  2.° 

Quaer.  2.°  Quaenam  sint  remedia  poenalia? 

Resp.  l.°  Monitio;  2.°  correptio;  3.°  praeceptum;  4.°  vigi- 
lantia  (can.  2306).  Cfr.  Ferreres,  1.  c.,  nn.  1077-1085. 

Quaer.  3.°  Quaenam  sint  praecipuae  paenitentiae? 

Resp.  Praecepta:  l.°  Recitandi  determinatas  preces;  2.°  per¬ 
agendi  piam  aliquam  peregrinationem  vel  alia  pietatis  opera; 
3.°  servandi  peculiare  ieiunium  ;  4.°  erogandi  eleemosynas  in 
pios  usus;  5.°  peragendi  exercitia  spiritualia  in  pia  aut  reli¬ 
giosa  domo  per  aliquot  dies  (can.  2313,  §  1).  Cfr.  Ferreres ,  1.  c., 
nn.  1086,  1087. 

Quaer.  4.°  Ad  quid  et  quo  modo  imponantur ? 

Resp.  l.°  Imponuntur  ut  delinquens  vel  poenam  effugiat,  vel 
poenae  contractae  absolutionem  aut  dispensationem  recipiat 
(can.  2312,  §  1). 

Resp.  2.°  Ob  delictum  aut  transgressionem  occultam  nun¬ 
quam  paenitentia  publica  potest  imponi  (ibici.,  §  2). 

Resp.  3.°  Paenitentiae  non  tam  secundum  quantitatem  de¬ 
licti,  quam  secundum  paenitentis  contritionem  moderandae 
sunt,  pensatis  qualitatibus  personarum  et  delictorum  adiunctis 
(ibid.,  §  3). 

1188.  Divisio.  —  Censura,  utpote  poena,  potest  esse  latae 


(1)  Poenae  vindicativae,  quae  omnes  fideles  pro  delictorum  gravitate  afficere 
possunt,  in  Ecclesia  praesertim  sunt :  1.”  Interdictum  locale  et  interdictum  in  com¬ 
munitatem  seu  collegium  in  perpetuum  vel  ad  tempus  praefinitum  vel  ad  benepla¬ 
citum  Superioris ;  2."  interdictum  ab  ingressu  ecclesiae  in  perpetuum  vel  ad  tempus 
praefinitum  vel  ad  beneplacitum  Superioris ;  3.°  poenalis  translatio  vel  suppressio, 
sedis  episcopalis  vel  paroecialis  ;  4.°  infamia  iuris ;  5.*  privatio  sepulturae  ecclesias¬ 
ticae,  ad  normam  can.  1240,  §  1;  6.”  privatio  Sacramentalium  ;  7.°  privatio  vel  suspen¬ 
sio  ad  tempus  pensionis  quae  ab  Ecclesia  vel  ex  bonis  Ecclesiae  solvitur,  vel  alius 
iuris  seu  privilegii  ecclesiastici ;  8.°  remotio  ab  actibus  legitimis  ecclesiasticis  exer¬ 
cendis  ;  9."  inhabilitas  sd  gratias  ecclesiasticas  aut  munia  in  Ecclesia  quae  statum 
clericalem  non  requirant,  vel  ad  gradus  academicos  auctoritate  ecclesiastica  conse¬ 
quendos  ;  10.”  privatio  vel  suspensio  ad  tempus  muneris,  facultatis  vel  gratiae  iam 
obtentae  ;  11."  privatio  iuris  praecedentiae,  vel  vocis  activae  et  passivae,  vel  iuris 
ferendi  titulos  honoris,  vestem,  insignia,  quae  Ecclesia  concesserit;  12."  mulcta  pecu¬ 
niaria  (can.  2291).  Cfr.  Ferreres,  Inst.  can.,  vol.  2,  nn.  1052-1063. 

Poenae  vindicativae  quae  clericis  tantum  applicantur,  sunt :  1."  Prohibitio  exer¬ 
cendi  sacrum  ministerium  praeterquam  in  certa  ecclesia  ;  2."  suspensio  in  perpetuum 
vel  ad  tempus  praefinitum,  vel  ad  beneplacitum  Superioris;  3."  translatio  poenalis 
ab  officio  vel  beneficio  obtento  ad  inferius ;  4."  privatio  alicuius  iuris  cum  beneficio 
vel  officio  coniuncti ;  5."  inhabilitas  ad  omnes  vel  ad  aliquot  dignitates,  officia,  be¬ 
neficia,  aliave  munera  propria  clericorum  ;  6."  privatio  poenalis  beneficii  vel  officii, 
cum  vel  sine  pensione;  7."  prohibitio  commorandi  in  certo  loco  vel  territorio; 
8."  praescriptio  commorandi  in  certo  loco  vel  territorio ;  9."  privatio  ad  tempus 
habitus  ecclesiastici;  10."  depositio;  11."  privatio  perpetua  habitus  ecclesiastici; 
12."  degradatio  (can.  2298).  Cfr.  Ferreres,  1.  c.,  nn.  1064-1076. 

N.  B.  Privatio  aut  prohibitio  deferendi  habitum  clericalem,  secumfert  prohibi¬ 
tionem  exercendi  quodvig  ministeriiyrri  ecclesiasticum  et  privationem  privilegiorum 
cieriesJim»  (can.  2300), 

vel  ferendae  sententiae;  a  iure,  vel  ab  homine,  etc.,  ut  (n.  i  175) 
dictum  est.  Censurae  aliae  sunt  reservatae ,  aliae  non  reserva¬ 
tae  (can.  2245,  §  1),  prout  Superior  earum  absolutionem  sibi 
aut  alteri  reservaverit,  vel  nulli,  sed  omnibus  ministris  abso¬ 
lutionem  permiserit. 

Censura  ab  homine  semper  est  reservata  ei  qui  censuram 
inflixit  aut  sententiam  tulit,  eiusve  Superiori  competenti  vel 
delegato,  aut  successori  (ibid. ,  §  2). 

Censurae  a  iure  possunt  esse  reservatae,  aut  non  reserva¬ 
tae  ;  ex  censuris  vero  a  iure  reservatis  aliae  sunt  reservatae 
Ordinario ,  aliae  Apostolicae  Sedi  (ibid.). 

E  reservatis  Apostolicae  Sedi  aliae  sunt  reservatae  simplici¬ 
ter ,  aliae  speciali  modo ,  aliae  specialissimo  modo  (ibid.,  §  3). 

1.  Censura  latae  sententiae  non  est  reservata,  nisi  in  lege 
vel  praecepto  id  expresse  dicatur  (ibid.,  §  4). 

II.  In  dubio  sive  iuris  sive  facti  reservatio  non  urget  (ibid.). 

N.  B.  Censurae,  praesertim  latae  sententiae,  maxime  excom¬ 
municatio,  infligi  non  debent,  nisi  sobrie  et  magna  cum  circum¬ 
spectione  (can.  2241,  §  2).  —  Imprudenter  igitur  et  illicite,  sed  valide 
tamen,  ageret  Superior,  qui  ob  quamlibet  gravem  culpam  censu¬ 
ram  ferret ;  finis  enim  Ecclesiae  est  graviora  tantum  crimina  pu¬ 
nire.  Hinc  Cone.  Trid.  (sess.  25,  c.  3,  De  reform.),  loquens  de  gladio 
excommunicationis,  docet  (sicut  nunc  Codex)  eum  sobrie  tantum 
m.aqnaque  circumspectione  esse  exercendum,  «cum  experientia  do¬ 
ceat,  si  temere  aut  levibus  ex  rebus  incutiatur,  magis  contemni 
quam  formidari,  et  perniciem  potius  parere  quam  salutem». 

§  II.  Conditiones  censurarum 

1189.  I.  Ad  censurae  validitatem  requiritur  ut  delictum, 
cui  adnectitur,  sit  externum ,  grave ,  consummatum,  cum  con¬ 
tumacia  coniunctum  (can.  2242,  §  1). 

II.  Censura  ferri  potest  etiam  in  delinquentes  ignotos 
(ibid.). 

A)  Igitur  delictum  debet  esse  : 

1;°  Externum  (et  grave  qua  externum) ;  nam  Ecclesia  iudi- 
cat  in  foro  externo,  ad  quod  censurae  pertinent,  non  vero  de 
mere  internis. 

2. °  Grave;  censura  enim,  cum  sit  poena  gravissima,  mor¬ 
talem  culpam  requirit. 

3. °  Consummatum  opere ,  i.  e.  completum  in  suo  genere  se¬ 
cundum  proprietatem  verborum  quae  in  praecepto  vel  lege  con¬ 
tinentur,  ita  ut  completus  sit  ille  effectus,  quem  legislator  in¬ 
tendit  sub  censura  prohibere ;  quia  leges  poenales  sunt  stricte 
interpretandae,  iuxta  regulam  antiquam  iuris :  Odia  restringi , 

favores  convenit  ampliari.  —  Excipe,  nisi  legislator  contrarium 
exprimat.  Vide  n.  1179,  V. 

Ab  incurrenda  censura  'probabilius  excusat  recessus  a  con¬ 
tumacia  ante  quam  censura  iuxta  sententiam  vel  legem  incur¬ 
ratur,  si  nempe  ante  id  tempus  animum  quis  retractaverit  et, 
modo  quo  potuit,  conatus  sit  effectum  impedire  (v.  gr.  propina¬ 
vit  abortivum,  et  antequam  sequeretur  effectus,  paenituit  et, 
quantum  potuit  conatus  est  effectum  impedire,  etsi  incassum) : 
in  censuram  enim  incidere  non  posse  videtur  qui  iam  non  sit 
contumax,  ut  ex  definitione  eruitur.  Cfr.  n.  1186  (1). 

4. °  Noji  mere  praeteritum;  quia  censura  est  poena  medici¬ 
nalis,  quaeque  proinde  ferri  non  potest  in  eos  qui  iam  ad  me¬ 
liorem  frugem  sese  receperunt.  Proinde  ut  in  casu  peccatum 
praeteritum  dicatur,  necesse  est  ut  ita  prorsus  cesset,  ut  nullo 
modo  coniunctum  sit  cum  aliqua  inoboedientia  et  contumacia 
praesenti.  Vide  S.  Alph.,  lib.  7,  n.  54. 

5. °  Coniunctum  cum  contumacia  contra  Ecclesiae  legem 
seu  praeceptum.  Ratio  est,  quia  finis  praecipuus  censurae  est 
pertinaciam  contra  legem  Ecclesiae  frangere  (2). 

Resolves.  —  l.°  Qui  a  gravi  culpa  excusatur  ob  aliquam  cir¬ 
cumstantiam,  etiam  a  censura  excusatur,  licet  materia  sit  in 
se  gravis  (can.  2218,  §  2).  Vide  n.  1172,  8.° 

2. °  Si  quid  omnino  leve  sub  censura  praecipiatur,  haec 
non  incurritur,  modo  res,  quae  levis  sub  aliquo  respectu  appa¬ 
ret,  aliunde  gravis  non  fiat  (ibici.). 

3. °  Excommunicatio  quae  dicitur  ferri  in  animalia  nociva , 
v.  gr.  in  locustas,  non  est  excommunicatio  proprie  dicta,  sed 
adiuratio,  vel  oratio  in  illorum  interitum  facta,  ne  noceant. 

4. °  Item  quando  dicuntur  mortui  excommunicari ,  id  intelli- 
gendum  est  de  quadam  execratione  vel  declaratione  excommu¬ 
nicationis,  quam  ante  mortem  incurrerunt  et  in  qua  mortui 
sunt.  E  contra  absolutio  a  censuris  mortuo  impertita,  potius 
respicit  vivos,  quos  solvit  ab  obligatione  non  communicandi 
cum  defunctis  sepultura  et  publicis  precibus. 

B)  Unde  censurae  latae  sententiae  incurruntur  statim  ac 
quis  delictum  committit  tali  censura  punitum,  quamvis  nemo 
sciat  tale  delictum  fuisse  perpetratum,  praeter  ipsum  delin¬ 
quentem.  Immo  etiam  si  delictum  publicum  perpetretur  ab  ig¬ 
notis,  possunt  hi  citari  per  publicum  edictum,  et,  si  non  com- 
pareant,  potest  ferri  censura  contra  ipsos. 

1190.  Quaesita.  —  Quaer.  i.a  Quid  sit  contumacia? 


(1)  Ita  etiam  S.  Alph.,  Salm.,  Card.  D’Annibale,  1,  n.  333;  Genicot,  n.  572,  VII  cU: 

(2)  Vide  S.  Alph.,  n.  30  seq. 

Resp.  In  hac  materia  est  pervicacia  in  delictuosa  voluntate. 
Quare:  a)  si  agatur  de  censuris  ferendae  sententiae ,  contumax 
est  qui,  non  obstantibus  monitionibus,  de  quibus  in  can.  2233, 
§  2,  a  delicto  non  desistit,  vel  patrati  delicti  paenitentiam  cum 
debita  damnorum  et  scandali  reparatione  agere  detrectat 
(can.  2242,  §  2)  ;  b J  si  agatur  de  censuris  latae  sententiae ,  satis 
est  violatio  legis  vel  praecepti  cui  talis  censura  adnexa  est,  nisi 
reus  legitima  causa  ab  hac  poena  excusetur  (ibid.)  :  contem¬ 
nere  enim  videtur  Ecclesiae  auctoritatem,  id  faciens  quod  sub 
tanta  poena  ab  Ecclesia  prohibetur. 

Quaer.  2.°  Quando  dicenda  sit  desiisse  contumacia ,  et  quis 
hac  de  re  indicare  debeat ? 

Resp.  l.°  Cum  reum  vere  delicti  commissi  paenituerit,  et 
simul  congruam  satisfactionem  pro  damnis  et  scandalo  dederit, 
aut  saltem  serio  promiserit  (ibid.,  §  3). 

Resp.  2.°  ludicare  autem  utrum  paenitentia  vera  sit,  satis¬ 
factio  congrua,  aut  eiusdem  promissio  seria,  necne,  illius  est 
a  quo  censurae  absolutio  petitur  (ibid.). 

Quaer.  3.°  An  appellatio  excuset  ab  incurrenda  censura ? 

Resp.  i.°  Negative ,  si  agatur  de  censura  inflicta  per  sen¬ 
tentiam  iudicialem  aut  ad  modum  praecepti.  Tunc  effectus 
appellationis  aut  recursus  est  tantum  in  devolutivo  (can. 

2243,  §  1). 

Resp.  2.°  Affirmative ,  si  agatur  de  sententia  iudiciali  aut 
praecepto  comminantibus  censuras  etiam  latae  sententiae  non¬ 
dum  contractas.  Cfr.  Ferreres ,  Inst.  can.,  vol.  2,  n.  996. 

Excipe  casus  in  quibus  ius  non  admittit  appellationem  vel 
recursum  cum  effectu  suspensivo  (can.  2243,  §  2). 

1191.  Quaer.  4.°  An  possit  quis  ligari  simul  pluribus  cen¬ 
suris? 

Resp.  Affirmative ,  sive  diversae  sive  eiusdem  speciei  (can. 

2244,  §  i)  ,  sicut  potest  quis  simul  pluribus  vinculis  constringi. 

Unde  pluribus  quis  constringetur  censuris,  quoties  unica  vel 

diversis  actionibus  unicum  vel  plura  delicta  committat,  qui¬ 
bus  adnexae  sint  plures  censurae  sive  diversae  sive  eiusdem 
speciei. 

Hinc  plures  quis  incurret  censuras  latae  sententiae:  a)  si  uni¬ 
ca  vel  distincta  actione  diversa  delicta  committat,  quorum  sin¬ 
gula  censuram  secumferunt ;  b)  si  pluries  repetat,  actione  mora- 
liter  distincta ,  idem  delictum,  censura  punitum  ;  c)  si  delictum 
semel  vel  pluries  committat  distincta  censura  a  distinctis  Supe¬ 
rioribus  punitum  (ibid.,  §  2). 

Quare  si  Titius  laicus  sollemniter  professus  attentet  matri¬ 
monium  cum  Bertha  etiam  professa  sollemniter,  in  duplicem 

incidit  excommunicationem  Papae  reservatam  simpliciter.  Idem 
tene  de  Bertha.  Quod  si  Bertha  esset  professa  votorum  simpli¬ 
cium  perpetuorum,  uterque  incideret  in  duplicem  quidem  ex- 
■communicationem,  quorum  altera  esset  simpliciter  Papae  re¬ 
servata,  altera  vero  reservata  Ordinario.  Vide  nn.  1260,  1270. 
An  in  triplicem  excommunicationem  incurrant,  si  Titius  fuerit 
praeterea  ordinatus  in  sacris ,  non  satis  patet. 

Item  pluribus  censuris  ab  homine  ligabitur,  si  plura  prae¬ 
cepta,  vel  plures  sententiae,  aut  plures  distinctae  partes  eius¬ 
dem  praecepti  aut  sententiae,  suam  quaeque  censuram  ei  infli¬ 
gant.  (can.  2244,  §  3). 

Quaer.  5.°  An  iudicandus  sit  incurrisse  censuram ,  qui  du¬ 
bitat  utrum  eam  incurrerit ? 

Resp.  Neg.,  sive  dubites  an  graviter  deliqueris,  vel  an  casus 
sub  censuram  cadat.  Ratio  est,  quia  nulla  poena  infligi  potest, 
nisi  certo  constet  delictum  (grave)  commissum  fuisse  (can.  2233, 
§  1),  nec  quis  tenetur  censuram  observare,  nisi  delicti  sit 
conscius  (can.  2232,  §  1),  et  quia  iuxta  axioma  communiter  re¬ 
ceptum,  in  poenis  benignior  est  interpretatio  facienda  (can.  2219, 
§  1).  Attamen  censuram  incurris,  si  dubium  versetur  circa  gra¬ 
vitatem  ipsius  materiae  tum  in  se  spectatae  tum  habita  ratione 
finis,  etc.  Tunc  enim  materia  haec  ut  gravis  reputanda  est, 
cum  talis  sit  iudicio  Superioris  qui  censuram  tulit,  et  aliunde 
in  dubio  praesumptio  Superiori  faveat.  S.  Alph.,  nn.  32,  67, 
'68;  Salmant .,  c.  1,  n.  207,  etc.  Vide  can.  2219,  §  2,  in  n.  1176. 

Quaer.  6.°  An  quis  ligetur  censura  quam  manifeste  iniustam 
■esse  novit ? 

Resp.  Neg.,  sive  Superior  falsa  praesumptione  nixus  inno¬ 
centem  pro  reo  damnaverit,  sive  omiserit  formas  legales,  aut 
limites  iurisdictionis  excesserit.  S.  Alph.,  n.  68. — Attamen 
hallucinationis  periculum  in  propria  causa  sedulo  vitandum 
-est.  Item  ratio  scandali  vitandi  obligare  potest  ad  censuram, 
quamvis  nullam,  servandam,  si  nempe  causa  nullitatis  occulta 
sit.  S.  Alph.,  1.  c. 

Quaer.  7.°  Quomodo  se  gerere  debeat  dubitans  an  censura 
ligetur ? 

Resp.  Si  dubitet  an  a  censura  fuerit  absolutus,  se  habere 
-debet  saltem  in  foro  externo,  si  sequatur  scandalum,  tanquam 
censura  adhuc  innodatum,  donec  Superiorem  interrogaverit. 
Idem  dicendum  est,  si  dubitet  de  potestate  Superioris  in  cen¬ 
sura  ferenda,  siquidem  pro  eo  semper  praesumendum  est. 
—  Secus  vero,  si  dubitet  utrum  censuram  incurrerit,  sive  du¬ 
bium  sit  facti,  v.  gr.  circa  crimen,  puta  si  dubitet  an  percus¬ 
sio  clerici  luerit  graviter  iniuriosa ;  sive  dubium  sit  iuris,  id 

est  circa  sensum  legis,  puta  in  dubio  utrum  censura  sit  latae 
vel  ferendae  sententiae,  etc.  S.  Alph.,  nn.  32  et  67. 

N.  B.  An  et  quatenus  ignorantia ,  inadvertentia,  error ,  aut 
metus ,  etc.,  excuset  ab  incurrenda  censura,  vide  n.  1181.  Quoad 
complices  et  cooperatores  vide  dicta  in  n.  1182. 

§  III .  De  principio  seu  auctore  censurarum 

1192.  Principia.  —  I.  Ecclesia  gaudet  vera  potestate  feren¬ 
di  censuras  (can.  2214,  §  1).  —  Probatur  ex  Scriptura  sacra. 
Christus  enim  Ecclesiae  suae  tradidit  potestatem  eiiciendi  e 
sinu  suo  filios  delinquentes  et  contumaces  iis  verbis  apud 
Matth.  18,  17.  18:  Si  Ecclesiam  non  audierit ,  sit  tibi  sicut 
ethnicus  et  publicanus.  Arnen  dico  vobis:  quaecumque  alliga¬ 
veritis  super  terram ,  erunt  ligata  et  in  caelo.  Haec  autem  po¬ 
testas  facultatem  ferendi  censuras  includit,  ut  omnibus  per¬ 
spicuum  est.  Constat  insuper  ex  universali  et  perpetua  praxi 
Ecclesiae,  necnon  ex  innumeris  Conciliis,  praesertim  ex  Cone. 
Trid.,  s'ess.  25,  c.  3,  De  reform.  Cfr.  n.  1173  et  Ferreres,  Inst- 
can.,  vol.  2,  n.  966. 

II.  Censuras  ferre  possunt  de  iure  ordinario  omnes  et  soli 
Superiores  ecclesiastici  qui  potestate  legislativa  pollent.  Vide 
n.  1177,  ibique  can.  2220.  —  Patet  ex  allatis  verbis  Christi  apud 
Matth. :  Quaecumque  alligaveritis ,  etc.  His  enim  verbis  Chris¬ 
tus  dedit  Praelatis  Ecclesiae  in  persona  Apostolorum  omnem 
potestatem  ad  bonam  et  rectam  Ecclesiae  administrationem. 

III.  Censuras  ferre  possunt  ex  potestate  delegata  omnes  et 
soli  clerici  quibus  concessa  fuit  a  Superiore  iurisdictionem  or¬ 
dinariam  habente.  —  Ratio  est,  quia,  saltem  de  iure  ordinario, 
omnis  et  solus  clericus  est  capax  iurisdictionis  ecclesiasticae 
(can.  118),  quae  ad  censuras  ferendas  requiritur.  Vide  S.  Alph., 
n.  9  seq. 

Diximus  saltem  ex  iure  ordinario ,  quia  in  Hispania  Abbatis¬ 
sa  monasterii  dicti  de  las  Huelgas,  iurisdictionem  exemptam  et. 
vere  nullius  habebat,  et  nominabat  Vicarium  Generalem  qui 
iurisdictionem  nomine  Abbatissae  exercebat  (1). 

1193.  Regulae.  —  I.a  Censuras  de  iure  ordinario  ferre  pos¬ 
sunt  Papa  et  Concilium  generale  respectu  universae  Ecclesiae  ; 
Archiepiscopi  tum  in  dioecesibus  propriis,  tum  in  dioecesibus 
Suffraganeorum  tempore  visitationis,  necnon  cum  agitur  de 
causa  ad  eorum  tribunal  delata,  quia  tunc  iurisdictione  in  Suf- 
fraganeos  pollent;  Episcopi  respectu  propriae  dioecesis,  modo 

(1)  Cfr.  Salazar-La  Fuente,  Procedimientos  ecclesiasticos,  vol.  2,  pag.  41  j  Ana¬ 
lecta  ec cies.,  vol.  6,  pag.  257  seq. 

electi  ac  confirmati  sint  (etsi  non  consecrati)  et  possessionem 
■ceperint ;  Legati  in  territorio  legationis ;  Concilia  'provincialia 
in  suis  provinciis ;  Generales ,  Provinciales  et  Superiores  loca¬ 
les  Ordinum  religiosorum  pro  variis  eorum  statutis ;  Capitu¬ 
lum  ecclesiae  cathedralis  sede  vacante  et  ante  electionem  Vi¬ 
carii  Capitularis,  qui  tali  potestate  deinceps  exclusive  gaudebit 
(S.  Alph.,  ibid.) .  Vicarius  Generalis  hac  potestate  caret,  sine 
mandato  speciali.  Cfr.  n.  1177,  II,  ibique  can.  2220,  §  2. 

II.  a  Parochi  non  possunt  de  iure  ordinario  ferre  censuras, 
quia  non  habent  potestatem  legislativam  nec  iudicialem,  sed 
tantum  administrationem  ad  rectum  paroeciae  ordinem.  S. 
Thom.,  in  4,  dist.  18,  q.  3,  art.  3. 

III.  a  Laici  et  mulieres,  ne  ex  delegatione  quidem  (nisi  for¬ 
te  a  Papa  delegationem  ex  plenitudine  potestatis  accipiant), 
censuras  ferre  possunt.  Proinde  Abbatissae  monialium  ne¬ 
queunt  propria  auctoritate  eas  ferre,  sed  tantum  decretum  ob¬ 
tinere  possunt,  quo  sub  poena  censurae  mandata  sua  servari 
debeant.  S.  Alph.,  n.  12. 

IV.  a  Potestas  delegata  in  re  contentiosa ,  cessat  morte  dele¬ 
gantis,  nisi  causa  a  delegato  iam  fuerit  incepta  saltem  per  cita¬ 
tionem.  Delegatus  vero  ad  censuras  ferendas  non  potest  alterum 
subdelegare,  nisi  expressam  habuerit  licentiam  a  delegante, 
vel  nisi  saltem  sit  delegatus  ad  quascumque  causas,  vel  a  Rom. 
Pontifice. 

1194.  Quaesita.  —  Quaer.  l.°  An  Episcopi  haeretici,  excom- 
municati  et  suspensi  possint  valide  censuras  ferre ? 

Resp.  i.°  Affirm .,  ante  sententiam  declaratoriam  vel  con- 
demnatoriam  (can.  2264).  Ratio  est,  quia  Ecclesia,  ob  bonum 
commune,  iis  usum  iurisdictionis  non  aufert.  Illicite  tamen 
agunt,  quoties  censuram  ferunt  (ibid.). 

Resp.  2.°  Neg.,  post  sententiam  declaratoriam  vel  condemna- 
toriam  (ibid.). 

Quaer.  2.°  An  Episcopus  possit  ferre  censuram. ,  si  sit  extra 
dioecesim? 

Resp.  l.°  Affirm .,  si  censura  feratur  per  modum  praecepti 
aut  statuti  ad  futura  crimina  praecavenda.  S.  Alph.,  1.  7,  n.  21. 

Resp.  2.°  Affirm.,  etiamsi  censura  feratur  per  modum  sen¬ 
tentiae,  quae  tamen  non  indigeat  cognitione  causae  et  strepitu 
iudiciali,  vel,  etiamsi  strepitu  iudiciali  indigeat,  venia  tamen 
facta  sit  ab  Ordinario  territorii,  et  partes  consentiant,  quia 
nemo  invitus  trahendus  est  extra  suum  territorium.  Etenim 
«extra  territorium  ius  dicendi  impune  non  paretur»  (1). 

(1)  Cfr.  Ferreres,  Inst.  ca,n.,  vol.  2,  n.  581;  Ball.-P..  vol.  7,  n.  35;  Bi vccer.,  2, 
m.  1090;  Genicot,  2,  n.  567,  VII. 


758 


TRACTATUS  XIX. 


DE  DELICTIS  ET  POENIS 


1194 


Resp.  3.°  Neg.,  si  censura  ferri  debeat  cum  strepitu  iudiciali 
et  licentiam  neget  Ordinarius  loci.  Excipe,  nisi  Episcopus  vi  ex¬ 
pulsus  a  proprio  territorio  fuerit,  vel  impeditus  a  iurisdictione 
ibi  exercenda ;  tunc  enim  sufficit  certiorem  facere  loci  Ordina¬ 
rium  (can.  1637)  (1). 

Quaer.  3.°  An,  vice  versa,  Episcopus  in  sua  dioecesi  exsistens 
ferre  possit  censuram  in  subditum  extra  dioecesirn  exsistentem ? 

Resp.  l.°  Affirm.,  si  agatur  de  crimine  in  propria  dioecesi 
commisso  (can.  1561,  §§  1,  2).  Ratio  est,  quia  secus  delinquens- 
a  nullo  puniri  posset ;  et  quamvis  abierit,  non  tamen  cessat 
iurisdictioni  proprii  Episcopi  subesse.  Nec  obstat  quod  citatio 
non  possit  fieri  extra  territorium ;  nam  sufficit  ad  censuram 
incurrendam,  ut  reus  in  propria  domo  citetur,  aut  in  loco  pu¬ 
blico.  S.  Alph.,  n.  22. 

Resp.  2.°  Immo  potest  Episcopus  censuram  ferre  in  subditum 
delinquentem  extra  dioecesirn,  si  agatur  de  re  ad  suam  dioecesirn 
pertinente ;  sic  excommunicari  possunt  clerici  qui  iussi  accedere 
ad  Synodum,  non  obtemperant,  vel  parochi  ultra  duos  menses  a 
sua  paroecia  absentes,  quamvis  hi  omnes  commorentur  in  aliena 
dioecesi :  delictum  enim  non  accedendi  ad  Synodum,  vel  non  resi¬ 
dendi,  censetur  commissum  in  propria  dioecesi ;  secus  vero,  saltem 
probabilius,  si  crimen  extra  territorium  consummaretur ;  cum  enim 
leges  afficiant  territorium,  extra  illud  nemo  subiicitur  censuris 
per  statuta  generalia  latis.  Excipe,  nisi  sermo  sit  de  censura  contra 
quempiam  lata  per  modum  praecepti  specialis  ad  crimen  praeca¬ 
vendum. 

N.  B.  Si  crimen  extra  territorium  consummaretur  contra  legem 
communem  Ecclesiae  aliquid  praecipientem  sub  poena  censurae- 
ferendae,  tunc  posset  puniri  non  modo  ab  Episcopo  loci,  ut  est  cer¬ 
tum  ex  can.  1566,  sed  etiam  ab  Episcopo  domicilii,  ut  ex  can.  1561 
constat,  nam  iudex  domicilii  reum  citare  potest,  nisi  a  iudice  de¬ 
licti  praeventus  fuerit. 

Quaer.  4.°  An  Episcopus  possit  censura  ligare  subditum  alie¬ 
num  in  sua  dioecesi  delinquentem ? 

Resp.  Affirm.  Ratio  est,  quia  omnis  delinquens  sortitur  fo¬ 
rum  loci  in  quo  delinquit  (can.  1566).  Licet  autem  Episcopus 
probabilius  non  possit  ferre  censuram  in  peregrinum  ante  mo¬ 
nitionem,  potest  tamen,  postquam  is  deliquerit  in  loco  et  eum 
citaverit.  S.  Alph.,  n.  26,  et  1.  6,  n.  591.  —  Quae  omnia  fac  in- 
telligas  de  peregrino  delinquente  contra  legem  communem, 
quae  praecipiat  aliquid  vel  prohibeat  sub  excommunicatione, 
vel  sub  aliis  poenis  a  iudice  ecclesiastico  infligendis ;  non  autem 
de  illo  qui  delinquat  vel  contra  legem  aliquam  illius  loci  (nisi 
de  iis  sint  quae  bono  publico  consulunt),  quamvis  aliquid  sub- 
censura  praecipiat  aut  prohibeat,  vel  contra  legem  generalem 


(1)  Vide  etiam  Ferreres,  1.  c.,  et  Schmalzgr.,  1.  5,  tit.  39,  n.  26. 

quidem,  sed  quae  nihil  praecipiat  vel  prohibeat  sub  aliqua  cen¬ 
sura  vel  alia  poena :  quia  peregrini,  legibus  territorii  non  li¬ 
gantur  (can.  14,  §  1,  2.°),  nec  alieno  Episcopo  oboedire  tenen¬ 
tur,  nisi  ratione  delicti,  de  quo  dictum  est.  Cfr.  vol.  1,  n.  160  seq. 

Quaer.  5.°  An  Praelati  regulares  possint  censuram  ferre  in 
subditos  in  quocumque  loco  exsistentes ? 

Resp.  Affirm .,  iuxta  sententiam  communem, .  Ratio  est,  quia 
iurisdictio  Superiorum  non  est  tantum  territorialis,  sed  magis 
personalis ;  unde  mutatio  loci  ex  parte  subditi,  nihil  iurisdic- 
tioni  Superioris  detrahit.  Ita  S.  Alph.,  n.  20. 

Haec  tamen  intelligenda  sunt  de  censuris  latis  per  particu¬ 
larem  sententiam ,  aut  per  statuta  Capituli  seu  Superioris  Ge¬ 
neralis.  Nam  si  censura  quaepiam  lata  sit  per  statutum  a  Su¬ 
periore  qui  speciale  habeat  territorium,  v.  gr.  provinciam,  tunc 
attendi  potest  loci  limitatio,  atque  adeo  exemptio  eorum  qui 
extra  territorium  illud  delinquunt.  Vide  Lacroix ,  lib.  7,  n.  28. 

Quaer.  6.°  An  religiosi  ab  Episcopo  loci  censuris  episcopa¬ 
libus  ligari  possint? 

Resp.  l.°  Affirm .,  si  non  sint  exempti ,  aut  etiam,  si  Episco¬ 
pum  ut  proprium  Praelatum  habeant. 

Resp.  2.°  Si  vero  sint  exempti:  a)  Aeg.,  per  se ,  ut  patet  ex 
ipsa  notione  exemptionis. 

b)  Affirm .,  quoad  ea  in  quibus  regulares  exempti ,  ex  pe¬ 
culiaribus  S.  Sedis  dispositionibus,  Episcopo  subiiciuntur ;  sed 
tunc  probabilius  Episcopus  non  ordinaria ,  sed  delegata  a  Sede 
Apostolica  potestate  procedit  (1). 

c)  Sunt  tamen  regulares,  v.  gr.  religiosi  Societatis  Iesu  (2) 
et  generatim  omnes  mendicantes,  qui  etiam  si  delinquant  in  iis 
in  quibus  Episcopo  subiiciuntur,  nequeunt,  ex  speciali  privile¬ 
gio,  censuris  plecti,  tribus  casibus  exceptis  :  a)  si  aut  in  alienis 
ecclesiis,  aut  etiam  in  propriis  absque  Episcopi  licentia ,  praedi¬ 
care  praesumpserint  (3)  ;  b)  si  absque  Ordinarii  loci  approbatio¬ 
ne  praesumant  excipere  saecularium  confessiones  (4) ;  c)  si  pu¬ 
blicae  venerationi  exponant  imagines  inconsueto  aut  scandaloso 
modo  pictas  (5). 

N.  B.  An  et  quatenus  Cardinales,  Episcopi  et  hi  qui  supre¬ 
mum  tenent  populorum  principatum,  etc.,  subiiciantur  censu¬ 
ris  vide  dicta  in  n.  1179,  III,  IV. 

(1)  Schmalzgr.,  lib.  1,  tit.  29,  n.  6;  S.  Alph..  1.  7,  n.  241. 

(2)  Const.  Pauli  III,  Licet  debitum,  18  oct.  1549. 

(3)  Greg.  XV,  Const.  Inscrutabili,  5febr.  1622,  §  6. 

(4)  Innoc.  X,  Const.  Cum  sicut  accepimus,  14  maii  1653,  dub.  IV,  2.ae  seriei. 

(5)  Urb.  VIII,  Const.  Sacrosancta  Tridcntina,  15  mart.  1643.  —  Cfr.  Comp.  privil. 
Soc.  Iesu,,  v.  Excommunicatio,  nn.  208,  209:  Rall.-P.,  vol.  7  n.  67  seq.;  Buccer.,  2, 
n.  1094;  Giinicot,  2,  n.  566,  6.° 

§  IV.  De  reservatione  censurarum 

1195.  I.  Qui  potest  ferre  censuras,  potest  earum  absolutio¬ 
nem  sibi  reservare.  Cfr.  can.  893. 

II.  Si  censura  reservata  sit  Sedi  Apostolicae,  Ordinarius 
nequit  aliam  censuram  sibi  reservatam  in  idem  peccatum  ferre 
(can.  2247,  §  1). 

III.  a)  Reservatio  censurae  impedientis  receptionem  Sa¬ 
cramentorum  importat  reservationem  peccati  cui  adnexa  est ; 
b)  verum,  si  quis  a  censura  excusatur  vel  ab  ea  fuit  absolu¬ 
tus,  reservatio  peccati  penitus  cessat  (can.  2246,  §  3).  Vide  ta¬ 
men  dicta  in  n.  672,  q.  5.° 

1196.  Quaesita.  — -  Quaer.  l.°  An  possit  a  simplici  confesso¬ 
rio  absolvi  censura  non  reservata  in  loco  confessionis,  etsi  re¬ 
servata  sit  in  loco  ubi  pa enitens  censuram,  contraxit ? 

Resp.  Affirmative ,  quamvis  censuratus  ad  vitandam  reser¬ 
vationem  illuc  se  contulerit  (can.  2247,  §  2).  —  Excipe,  si  cen¬ 
sura  sit  ab  homine,  quia  haec  est  ubique  locorum  reservata 
(ibid.). 

Quaer.  2.°  An  simplex  confessorius  possit  absolvere  a  cen¬ 
sura  reservata ,  si  paenitens  ignorabat  reservationem? 

Resp.  Negative ,  probabilius,  iuxta  dicta  in  n.  672.  Vide 
S.  Alph.,  n.  580;  Lehmk.,  1109,  ed.  11. a  Si  vero  paenitens  igno¬ 
rabat  censuram ,  hanc  non  incurrit,  nisi  ignorantia  fuerit  cras¬ 
sa  aut  supina  ;  immo  etiam  haec  ignorantia  excusabit  ab  incur¬ 
renda  censura,  si  lex  habeat  verba  praesumpserit .,  etc.,  ut  dic¬ 
tum  est  (n.  1181). 

1197.  Quaer.  3.°  Quid  vero  si  confessorius  ipse ,  ignorans 
reservationem ,  bona  fide  absolvat  a  censura  reservata ? 

Resp.  Valet  absolutio ,  nisi  censura  fuerit  ab  homine ,  vel  re¬ 
servata  specialissimo  modo  Sedi  /\postolicae  (can.  2247,  §  3). 

Quaer.  4.°  An  confessorius  absolvere  possit  a  censura ,  si 
eius  reservatio  dubia  sit? 

Resp.  Affirm.,  sive  dubium  sit  iuris  sive  facti  (can.  2245,  §  4) ; 
reservatio  enim  est  strictae  interpretationis  (can.  2246,  §  2). 

§  V.  De  absolutione  a  censuris  (Cfr.  n.  1177,  I) 

1198.  Principia.  —  I.  Censura  semel  contracta  non  tollitur 
nisi  per  legitimam  absolutionem  (can.  2248,  §  i). 

II.  Absolutio  denegari  nequit  cum  primum  delinquens  a 
contumacia  recessit  (ibid.,  §  2). 

III.  Censura  semel  sublata  per  absolutionem  non  revivis- 

cit,  nisi  in  casu  quo  impletum  non  fuerit  onus  impositum  sub 
■poena  reincidentiae  (ibid. ,  §  3)  ab  eo  qui  tale  onus  imponere 
possit. 

IV.  In  periculo  mortis  omnes  sacerdotes,  licet  ad  confessio¬ 
nes  non  approbati,  valide  et  licite  absolvunt  quoslibet  paeni- 
tentes  a  quibusvis  peccatis  aut  censuris ,  quantumvis  reservatis 
et  notoriis ,  etiamsi  praesens  sit  sacerdos  approbatus,  salvis  his 
quae  circa  absolutionem  complicis  statuta  sunt  (can.  882) ;  sed 
qui  hoc  pacto  a  sacerdote,  specialis  facultatis  experte,  recepe¬ 
runt  absolutionem  ab  aliqua  censura  ab  homine ,  vel  a  censura 
specialissimo  modo  Sedi  Apostolicae  reservata,  tenentur,  post¬ 
quam  convaluerint,  obligatione  recurrendi,  sub  poena  reinci¬ 
dentiae ,  ad  illum  qui  censuram  tulit,  si  agatur  de  censura  ab 
homine;  ad  S.  Paenitentiariam,  vel  ad  Episcopum  (1),  aliumve 
facultate  praeditum,  ad  normam  can.  2254,  §  1,  si  de  censura 
a  iure ;  eorumque  mandatis  parendi  (can.  2252).  Poterit  etiam 
adire  alium  confessarium  facultate  praeditum,  ut  pro  casu  ab¬ 
solutionis  in  casibus  urgentioribus  dictum  est. 

Quoad  absolutionem  in  casibus  urgentioribus,  vide  dicta 
in  nn.  677,  678,  ubi  videri  poterit  norma  data  in  can.  2254,  §  1. 

V.  Extra  mortis  periculum  possunt  absolvere: 

i.8  A  censura  non  reservata:  in  foro  sacramentali ,  quilibet 
confessarius ;  extra  forum  sacramentale ,  quicumque  iurisdic- 
tionem  in  foro  externo  habeat  in  reum  (can.  2253,  l.°). 

2. °  A  censura  ab  homine ,  ille  cui  censura  reservata  est  ad 
normam  can.  2245,  §  2  (vide  n.  1188) ;  ipse  autem  potest  abso¬ 
lutionem  concedere,  etiamsi  reus  alio  domicilium  vel  quasi-do- 
micilium  transtulerit  (can.  2253,  2.°). 

3. °  A  censura  a  iure  reservata ,  ille  qui  censuram  consti¬ 
tuit,  vel  cui  reservata  est,  eorumve  successores  aut  competentes 
Superiores  aut  delegati  (cfr.  n.  1177,  I).  Quare  a  reservata  Epi¬ 
scopo  vel  Ordinario ,  quilibet  Ordinarius  absolvere  potest  suos 
subditos,  loci  vero  Ordinarius  etiam  peregrinos ;  a  reservata  Sedi 
Apostolicae ,  Romanus  Pontifex  aliique  qui  absolvendi  potesta¬ 
tem  ab  eo  impetraverint  sive  generalem,  si  censura  simpliciter 
reservata  sit,  sive  specialem,  si  reservata  speciali  modo ,  sive  de¬ 
nique  specialissimam,  si  reservata  specialissimo  modo  (can. 
2253,  3.°).  Vide  dicta  in  nn.  1175,  1188. 

1199.  VI.  Episcopi:  a)  ex  can.  2237,  §  2,  absolvere  possunt 
etiam  a  papalibus  censuris  occultis ,  iis  exceptis  quae  speciali 
vel  specialissimo  modo  Romano  Pontifici  sunt  reservatae.  Vide 
n.  1185,  q.  l.° 

(1)  Intellige  de  Episcopo  qui  facultate  praeditus  sit  sive  a  iure  sive  ex  conces¬ 
sione  S.  Sedis.  Comm.  Cod.,  12  nov.  1922  :  Acta,  XIV,  pag.  663. 

b )  Probabiliter  crimen  in  uno  loco  publicum  potest  absol¬ 
vi  ab  Episcopo  in  alio  loco  ubi  est  occultum  ;  dummodo  peri¬ 
culum  non  sit  quod  facile  publicetur  ubi  est  occultum  (1). 

c)  Hanc  facultatem  Episcopus  aliis  sacerdotibus  habitua- 
liter  delegare  potest,  est  enim  ordinaria ;  sed  requiritur  ut 
illam  speci /icet  (2). 

d)  A  censuris  autem  papalibus,  sive  speciali  modo  reser¬ 
vatis,  sive  a  reservatis  simpliciter,  quae  publicae  sint,  absol¬ 
vere  Episcopi  iam  non  possunt  eos  qui  versantur  in  impossi¬ 
bilitate  personaliter  adeundi  S.  Sedem.  Cfr.  dicta  in  n.  676, 
III  et  IV. 

e)  Cardinales  absolvere  possunt  paenitentes  quoslibet  a 
quibusvis  peccatis  et  censuris,  exceptis  tantum  censuris  spe¬ 
cialissimo  modo  Sedi  Apostolicae  reservatis,  et  illis  quae  adne¬ 
xae  sint  revelationi  secreti  S.  Officii  (can.  239,  §  i,  l.°).  Cfr. 
dicta  in  n.  149,  a);  Ferreres ,  apud  Razon  y  Fe,  vol.  33,  pag. 
243  seq. 

N.  B.  Praeter  potestatem  ex  can.  2237,  §  2,  Episcopi  plures 
alias  facultates  temporaneas  a  Sede  Apostolica  accipere  solent, 
non  modo  pro  absolvendis  censuris,  verum  etiam  alias  mate¬ 
rias  respicientes.  Iam  vero,  ut  diximus  in  vol.  i,  n.  184,  q.  4.°, 
iuxta  can.  66,  facultates  omnes  speciales  habitualiter  a  S.  Sede 
Episcopis  aliorumque  locorum  Ordinariis  iam  concessae,  vel 
quae  in  posterum  concedantur,  quamvis  concessae  sint  vel  con¬ 
cedantur  ad  tempus  aliquod  determinatum,  vel  pro  certo  ac 
determinato  numero  casuum,  vel  nominatim  ipsi  Episcopo, 
non  suspenduntur  vel  desinunt  ob  eorum  mortem  vel  a  munere 
cessationem,  sed  ad  successores  ordinarios  transeunt. 

1200.  Resolves.  —  l.°  Archiepiscopus,  vel  etiam  Patriarcha, 
licet  superior  Episcopo,  nequit  Suffraganeorum  subditos  in  illo¬ 
rum  dioecesi  absolvere,  nisi  in  solo  casu  iustae  appellationis  aut 
visitationis  ex  officio,  quia  in  aliis  casibus  non  gaudet  ibi  proprie 
dicta  iurisdictione. 

2. °  Superior  ecclesiasticus,  vel  delegatus,  absolvere  potest 
a  censuris,  etsi  non  sit  sacerdos.  Ratio  est,  quia  iurisdictio,  quae 
requiritur  ad  absolvendum  a  censuris,  residere  potest  in  clerico 
etiam  sola  tonsura  initiato. 

3. °  Qui  habet  facultatem  generalem  absolvendi  a  papalibus 
non  ideo  potest  absolvere  a  casibus  specialissimo  aut  speciali 
modo  reservatis,  nisi  id  explicite  in  concessione  exprimatur ; 
specialia  enim  non  continentur  per  se  in  concessione  generali. 


(1)  Buccer.,  Inst,  mor.,  n.  13,01;  Bull.-P  ,  n.  152;  S.  Alph.,  lib.  7,  n.  93. 

(2)  Ball.-P.,  vol.  7,  n.  159;  S.  Alph.,  lib.  7,  n.  78;  Buccer.,  n.  1101. 

Pariter,  qui  potest  absolvere  a  specialiter  reservatis,  non  ideo 
potest  absolvere  a  reservatis  specialissimo  modo. 

4. °  Facultas  concessa  ab  Episcopo  pro  peccatis  reservatis, 
probabilius  intelligitur  etiam  pro  reservatis  dioecesanis  cum 
censura,  nisi  Episcopus  contrariam  mentem  authentice  mani¬ 
festaret,  v.  gr.  in  pagella  facultatum  confessariis  tributarum  (1). 
A  fortiori  id  valet,  si  concessio  facta  sit  a  Papa,  quia  casus  pa- 
pales  omnes  sunt  reservati  cum  censura,  nullo  excepto.  Cfr. 
n.  668,  IX. 

5. °  Danda  est  absolutio  a  censuris,  non  tantum  illis  qui 
certo  vel  dubie  illas  incurrerunt,  sed  etiam  cuilibet  paeniten- 
ti,  antequam  absolvatur  a  peccatis,  ut  removeatur  accipiendi 
sacramenti  impedimentum,  si  quod  forte  exsistat  (Ex  Rit,. 
Rom.).  —  Qua  vero  forma  utendum  sit,  recole  dicta  in  nn.  532, 
533.  Vide  infra,  n.  1206. 

1201.  Quaesita.  —  Quaer.  l.°  An  possit  absolvi  absens? 

Resp.  Affirm .,  saltem  valide  (can.  2239,  §  1 :  supra,  n.  1185, 

q.  2.°).  Ratio  est,  quia  sicut  poena  potest  statui  in  absentem,  ita 
et  tolli  potest. 

Quaer.  2.°  An  Episcopus  absens  a  sua  dioecesi  absolvere  pos¬ 
sit  exsistentem  in  ea? 

Resp.  Affirm .,  iuxta  omnes.  Ratio  est,  quia  ad  absolutionem 
non  requiritur  cognitio  causae,  nec  strepitus  iudicialis ;  et 
proinde  nihil  obstat  comminus  Episcopus  talem  actum  iuris- 
dictionis  in  alieno  territorio  exerceat.  —  Secus  tamen,  si  iudi¬ 
cialis  strepitus  quandoque  requiratur.  S.  Alph.,  n.  21. 

1202.  Quaer.  3.°  An  possit  absolvi  invitus? 

Resp.  Affirm.  Ratio  eadem  est  ac  mox  allata ;  etenim  sicut 
poena  in  absentem  et  invitum  ferri  potest,  sic  etiam  ab  eo  aufer¬ 
ri  ;  attamen  id  fieri  non  expedit  sine  ratione  valde  gravi,  et 
cavendo  ne,  dum  ille  a  contumacia  non  cessat,  censura  con¬ 
temptui  habeatur.  S,.  Alph.,  n.  117. 

Quaer.  4.°  Utrum  absolvi  possit  a  censuris  ille  qui  nondum 
publice  reparavit  scandalum,  propter  quod  censurae  subiacebat? 

Resp.  Neg.,  saltem  per  se  et  generatim  loquendo.  Cfr.  can. 
2242,  §  3,  et  2363.  Constat  etiam  ex  declaratione  S.  Paenit., 
die  5  iulii  1857. 

1203.  Quaer.  5.°  An  sit  licita  vel  saltem  valida  absolutio ,  non 

satisfacta  parte? 

Resp.  l.°  Absolutio ,  non  satisfacta  parte ,  generatim  erit  illi¬ 
cita ,  tum  ob  iniuriam  parti  factam,  tum  propter  non  servatum 


(1)  Sudrez,  De  cens.,  1  7,  c.  4,  n.  13;  Card.  D’Annibale,  1,  n.  347,  nota  16;  Buccer., 
De  cas.  reserv.,  n.  46,  4.” ;  G&nicot,  2,  576,  IX. 

ordinem  iuris  satisfactionem  praescribentis.  Excipe  :  a)  si  pars 
laesa  iniuriam  remittat,  vel  b)  si  reiiciat  iustam  sibi  oblatam 
satisfactionem;  vel  c)  si  paenitens  impotens  sit  ad  satisfactio¬ 
nem  praestandam.  In  hoc  ultimo  casu  sufficit  promissio  (vel 
etiam  iuramentum  pro  absolutione  in  foro  externo)  de  prae¬ 
standa  satisfactione,  cum  primum  possit.  Cfr.  can.  2241,  §  3. 

Resp.  2.°  Si  absolutio  extra  hos  casus  impertiatur  parte  non 
satisfacta ,  erit  illicita  quidem,  sed  probabiliter  semper  est  va¬ 
lida  per  se,  etiam  si  impertiatur  ab  eo  cui  delegatio  facta  sit  cum 
clausula  prius  parte  satisfacta:  illa  enim  clausula  monitionem 
continere  videtur,  non  autem  conditionem  sine  qua  non  (1). 

1204.  Quaer.  6.°  An  possit  quis  absolvi  ab  una  censura,  re¬ 
manentibus  aliis? 

Resp.  Affirmative  (can.  2249,  §  1),  sicut  potest  quis  solvi  ab 
una  catena,  remanentibus  aliis ;  et  ab  uno  peccato  levi,  et  non 
ab  aliis.  Ab  uno  gravi  peccato  absolvi  nequit,  aliis  remanenti¬ 
bus  ;  et  ratio  est,  quia  mortalia  peccata  remittuntur  per  infu¬ 
sionem  gratiae,  et  haec  habet  repugnantiam,  saltem  physicam, 
cum  peccato  gravi  in  eodem  subiecto,  ideoque  vel  omnia  delet, 
vel  nullum  ;  peccata  vero  levia  nec  censurae  per  se  non  pugnant 
cum  gratia  sanctificante.  Vide  n.  677,  c). 

Quaer.  7.°  Quid  si  petens  absolutionem  ab  aliqua  censura , 
aliarum  obliviscatur  quibus  etiam  tenetur ? 

Resp.  Tunc  per  se  absolvitur  ab  illa  tantum  censura.  Si  vero 
absolutio,  non  obstante  petitione  particulari,  fuerit  generalis, 
tunc  valet  etiam  pro  reticitis  bona  fide,  exceptis  reservatis 
specialissimo  modo  Sedi  Apostolicae,  non  vero  pro  reticitis  mala 
fide  (can.  2249,  §  2) 

1205.  Quaer.  8.°  An  possit  quis  absolvi  a  peccatis  prius 
quam  absolvatur  a  censuris? 

Resp.  l.°  Affirm.,  si  agatur  de  censura  quae  non  impedit 
receptionem  Sacramentorum  (v.  gr.  suspensio).  Tunc  igitur 
potest  absolvi  a  peccatis,  firma  censura  (can.  2250,  §  1). 

Resp.  2.°  Neg.,  si  censura  impediat  receptionem  Sacramen¬ 
torum,  ut  est  v.  gr.  excommunicatio  (ibid. ,  §  2). 

1206.  Quaer.  9.°  Quae  formula  adhibenda  est  pro  absolu¬ 
tione  a  censuris ? 

Resp.  l.°  In  foro ' sacramentali  adhibenda  est  formula  gene¬ 
ralis  absolutionis  peccatorum  (ibid.,  §  3). 

Resp.  2.°  In  foro  non  sacramentali,  quolibet  modo  dari  po¬ 
test,  sed  ad  excommunicationis  absolutionem  regulariter  forma 


(1)  Sdnchex,  De  matrim.,  1.  3,  disp.  33,  n.  3;  Ball.-P„  vol  7  u  179-  Lena  1 
n.  130.  ’ 

adhibenda  est  in  Pontificali  Romano  aut  in  Rituali  Romano 
tradita  (ibid.). 

1207.  Quaer.  10.  An  absolutio  legitime  data  in  foro  externo 
valeat  pro  interno  et  vicissim? 

Resp.  Ad  l.am  partem.  Affirm.  (can.  2251). 

Resp.  Ad  2.am  partem.  Absolutus  in  foro  interno ,  potest,  re¬ 
moto  scandalo,  uti  talem  se  habere  etiam  in  actibus  fori  exter¬ 
ni;  sed,  nisi  concessio  absolutionis  probetur,  aut  saltem  legiti¬ 
me  praesumatur  in  foro  externo,  censura  potest  a  Superioribus 
fori  externi,  quibus  reus  oboedire  debet,  urgeri,  donec  absolutio 
in  eodem  foro  obtenta  fuerit  (ibid.). 

ARTICULUS  II.  —  De  censuris  in  specie 

1208.  I.  Censurae  sunt  excommunicatio ,  interdictum  et 
suspensio  (can.  2255,  §  1). 

II.  Excommunicatio  semper  est  censura.  Interdictum  et 
suspensio  possunt  esse  vel  censurae,  vel  poenae  vindicativae,  sed 
in  dubio  praesumuntur  censurae  (ibid.,  §  2). 

III.  Excommunicatio  afficere  potest  tantum  personas  phy¬ 
sicas ,  et  ideo,  si  quando  feratur  in  corpus  morale,  intelligitur 
singulos  afficere  qui  in  delictum  concurrerint;  interdictum  et 
suspensio ,  etiam  communitatem,  ut  personam  moralem  (ibid.). 

IV.  Excommunicatio  et  interdictum  afficere  possunt  etiam 
laicos ;  suspensio ,  clericos  tantum  ;  interdictum ,  etiam  locum 
(ibid.).  Cfr.  n.  1179,  IV. 

1209.  Quaeres.  An  censurae  subiectum  possit  esse  integra 

communitas? 

Resp.  l.°  Neg .,  quoad  excommunicationem ,  nisi  constet,  om¬ 
nes  et  singulas  personas  communitatis  esse  criminis  participes, 
et  in  eo  contumaciter,  id  est  in  pervicaci  delicti  voluntate  per¬ 
sistere.  Vide  n.  1208,  III. 

Resp.  2.°  Affirm .,  quoad  suspensionem  et  interdictum.  Ferri 
enim  possunt,  si  communitas  delictum  perpetraverit,  vel  in  sin¬ 
gulas  personas  delinquentes,  vel  in  communitatem  uti  talem,  vel 
in  singulas  personas  et  in  communitatem,  uti  postea  dicetur. 

ARTICULUS  III.  —  De  excommunicatione 

§  I.  De  natura  excommunicationis 

1210.  Definitio. — Excommunicatio  est  censura  qua  quis  ex¬ 
cluditur  a  communicatione  fidelium,  cum  effectibus  de  quibus 
postea  dicetur,  quique  ab  ea  separari  nequeunt  (can.  2257,  §  1). 

1211.  I.  Excommunicatio  dicitur  etiam  anathema ,  praeser¬ 
tim  si  infligatur  cum  sollemnitatibus  quae  in  Pontificali  Roma¬ 
no  describuntur  (ibid.,  §  2). 

II.  Excommunicati  alii  sunt  vitandi,  alii  tolerati.  —  Vitandi 
sunt :  qui  violentas  manus  in  personam  Romani  Pontificis  inie- 
cerint.  —  Secus  nullus  est  vitandus,  nisi :  a)  fuerit  nominativi 
excommunicatus  a  Sede  Apostolica,  b)  excommunicatio  fuerit 
publice  denuntiata,  c)  et  in  decreto  vel  sententia  expresse  dicatur 
ipsum  vitari  debere  (can.  2258,  §  2,  et  2343,  §  1,  l.°). 


§11.  De  effectibus  excommunicationis 

I.  Privatio  divinorum  officiorum 

1212.  Effectus  immediati  excommunicationis  octo  numeran¬ 
tur,  scilicet:  l.°  privatio  divinorum  officiorum;  2.°  privatio 
Sacramentorum  et  Sacramentalium  ;  3.°  privatio  suffragiorum 
Ecclesiae ;  4.°  privatio  sepulturae  ecclesiasticae  ;  5.°  privatio  iu- 
risdictionis  ecclesiasticae  ;  6.°  privatio  beneficiorum  ;  7.°  privatio 
communicationis  forensis  ;  8.°  privatio  societatis  civilis. 

1213.  I.  Quilibet  excommunicatus  caret  iure  assistendi  di¬ 
vinis  officiis ;  potest  tamen  assistere  praedicationi  verbi  divini 
(can.  2259,  §  1). 

II.  Si  passive  assistat:  toleratus  non  est  necesse  ut  expella¬ 
tur  ;  vitandus  expelli  debet,  si  possit ;  secus  cessandum  est  ab 
officio,  si  id  fieri  possit  sine  gravi  incommodo  (ibid.,  §  2). 

III.  Ab  assistentia  activa ,  vitandus  sernper  est  repellendus  ; 
non  vitandus,  post  sententiam  declaratoriam  vel  condemnato- 
riam,  aut  si  fuerit  notorie  excommunicatus  (ibid.). 

Dicitur  assistentia  activa  ea  quae  aliquam  secumferat  parti¬ 
cipationem  in  celebrandis  divinis  officiis  (ibid.),  ut  esset  offi¬ 
cium  diaconi  aut  subdiaconi  aut  acolythi  in  Missa  sollemni,  vel 
etiam  ministri  in  Missa  privata,  etc. 

1214.  Quaesita.  —  Quaer.  l.°  Quid  intelligatur  nomine  divi¬ 
norum  officiorum'? 

Resp.  Intelliguntur  functiones  potestatis  ordinis,  quae  de  in¬ 
stituto  Christi  vel  Ecclesiae  ad  divinum  cultum  ordinantur  et  a 
solis  clericis  fieri  queunt  (can.  2256,  l.°),  uti  sunt  Missa,  publi¬ 
cae  processiones,  horae  canonicae  sollemniter  decantatae,  sol¬ 
lemnis  benedictio,  consecratio  chrismatis,  collatio  ordinum,  etc. 

1215.  Hinc  resolves.  —  l.°  Quilibet  excommunicatus  prohi¬ 
betur  sub  gravi  ab  auditione  Missae  omnibusque  aliis  divinis 
officiis  proprie  publicis,  etiam  diebus  praeceptis.  S.  Alph., 

n.  175.  —  Immo  prohibetur  ab  ingressu  templi  eo  tempore  quo 
Missa  et  divina  officia  celebrantur.  Quod  si  eo  tempore,  quo 
Missa  fit,  ingrediatur  templum  excommunicatus  vitandus: 

l.°  monendus  est  ut  exeat,  vel  etiam,  si  opus  est,  vi  erit  expel¬ 
lendus ;  2.°  si  vero  expelli  non  possit:  a)  fideles  omnes  statim 
abire  debent,  saltem  sub  levi;  b)  Missa  erit  abrumpenda  canone 
nondum  incepto ;  c)  si  coeptus  sit  canon,  sed  nondum  facta 
consecratio,  Missam  poterit  sacerdos  abrumpere,  vel  prosequi 
usque  ad  communionem;  d)  consecratione  autem  facta,  sub- 
iungenda  est  sumptio  tempore  praescripto  a  rubricis  et  statim 
ad  sacristiam  recedendum.  Quae  omnia  intelliguntur  ad  nor¬ 
mam  can.  2259,  in  quantum  fieri  possint  sine  grave  incommodo 
fidelium  et  celebrantis  (n.  1213,  II). 

2. °  Potest  tamen  excommunicatus  etiam  vitandus  ingredi 
templum  tempore  quo  divina  officia  non  celebrantur,  et  in  eo 
orare,  sive  in  eodem  loco  in  quo  alii  orant,  sive  seorsim,  sepa¬ 
ratus  a  coetu  fidelium  ;  potest  etiam  interesse  contioni,  lectioni 
Scripturae  sacrae  et  theologiae  (non  autem  contionari,  aut  pu¬ 
blice  docere  theologiam  aut  ius  canonicum)  ;  quia  Ecclesia  li¬ 
benter  haec  ei  permittit,  ut  ad  conversionem  inducatur.  S.  Al- 
; phonsus ,  nn.  174,  177. 

3. °  Potest  etiam  uti  imaginibus,  reliquiis,  aqua  benedicta  et 
aliis  rebus  sacris,  ut  gratias,  quibus  indiget,  obtineat.  Non  ta¬ 
men  lucratur  indulgentias  rebus  sacris  adnexas,  nec  percipit 
ex  aqua  benedicta  et  aliis  Sacramentalibus  fructum,  qui  ex  be¬ 
nedictione  Ecclesiae  provenit.  S.  Alph .,  n.  174. 

4. °  Excommunicatus,  ad  horas  canonicas  obligatus,  ab  iis 
non  dispensatur ;  sed  eas  privatim  recitare  debet.  —  Nec  potest 
dicere  Dominus  vobiscum;  sed  eius  loco  dicere  debet  Dorriine, 
exaudi  orationem  meam.  Attamen  dicendo  Dominus  vobiscum , 
venialiter  tantum  peccaret.  S.  Al.ph.,  n.  178. 

II.  Privatio  Sacramentorum  et  Sacramentalium 

1216.  I.  Non  potest  excommunicatus:  a )  Sacramenta  reci¬ 
pere;  b)  immo  post  sententiam  cleclaratoriam  aut  condemnato- 
riam,  nec  Sacramentalia  (can.  2260.  §  1).  Quoad  Sacramenta- 
lia  vide  n.  248  seq.  Quoad  sepulturam  vide  n.  1325. 

II.  Prohibetur  etiam  excommunicatus  licite  Sacramenta  et 
Sacramentalia  conficere  et  ministrare,  salvis  exceptionibus  se¬ 
quentibus  (can.  2261,  §  1). 

1217.  Quaesita.  —  Quaer.  l.°  An  et  quando  fideles  possint 
ab  excommunicato  petere  Sacramenta  et  Sacramentalia ? 

Resp.  l.°  A  vitando ,  aut  ab  alio  in  quem  lata  sit  sententia  de- 

claratoria  vel  condemnatoria,  petere  possunt,  in  periculo  mortis 
tantum ,  etsi  praesentes  sint  alii  sacerdotes  non  excommunicati, 
absolutionem;  alia  vero  Sacramenta  vel  Sacramentalia  non,  nisi 
desint  alii  ministri  (ibid.,  §  3). 

Resp.  2.°  A  ceteris  excommunicatis  petere  possunt,  etiam 
extra  periculum  mortis ,  quaecumque  Sacramenta  aut  Sacra¬ 
mentalia,  ex  qualibet  iusta  causa ,  maxime  si  alii  ministri  desint 
(ibid.,  §  2). 

Quaer.  2.°  An  in  hoc  ultimo  casu  excommunicatus  requisi¬ 
tus  possit  Sacramenta  et  Sacramentalia  licite  ministraret 

Resp.  Affirmative ,  neque  tenetur  inquirere  causam  petitio¬ 
nis  (ibid.).  Curare  debet  se  ponere  in  statu  gratiae. 

1218.  Hinc  resolves: 

A)  Quoad  usum  passivum  Sacramentorum  : 

1. °  Graviter  peccat  per  se  excommunicatus,  sive  vitandus 
sive  etiam  toleratus,  qui  Sacramenta  suscipit. 

2. °  Ab  hoc  peccato  excusari  potest  non  modo  propter  igno¬ 
rantiam,  sed  etiam  propter  metum  gravis  damni:  lex  enim  ec¬ 
clesiastica  non  obligat  cum  tam  gravi  incommodo.  S.  Alph., 
n.  158. 

3. °  Valide  tamen  suscipit  omnia  Sacramenta,  excepta  pae- 
nitentia,  nisi  bona  forte  fide  ad  hoc  sacramentum  accedat. 

4. °  Graviter  peccant  Ecclesiae  ministri,  qui  Sacramenta  con¬ 
ferunt  excommunicatis  sive  vitandis  sive  simpliciter  toleratis, 
saltem  per  se,  cum  sint  indigni.  —  Attamen  non  peccat  contra 
prohibitionem  Ecclesiae,  sed  tantum  contra  ius  divinum,  ille 
qui  confert  Sacramenta  solis  toleratis.  Ratio  est,  quia  Ecclesia 
non  prohibet  amplius  communionem,  etiam  in  divinis,  cum 
toleratis.  Peccant  autem  contra  ius  divinum,  quia  non  licet 
unquam  dare  sancta  canibus.  Vide  supra,  n.  284  seq.,  et 

S.  Alph.,  nn.  158,  165  seq. 

5. °  Quotiescumque  excommunicatus,  antequam  absolvatur, 
licite  suscipere  potest  Sacramenta,  licite  ei  administrantur. 

B)  Quoad  usum  activum: 

1. °  Graviter  peccat  per  se  excommunicatus  sive  vitandus 
sive  etiam  toleratus,  qui  Sacramenta  corifert;  excipe:  a)  si  illa 
conferat  in  casu  necessitatis,  sive  propriae ,  v.  gr.  ne  incurrat 
periculum  mortis,  mutilationis,  infamiae,  gravis  bonorum  iac- 
turae ;  sive  alienae ,  v.  gr.  ne  infirmus  pereat  sine  baptismo 
aut  Viatico  aut  extrema  unctione,  dummodo  in  statu  gratiae 
sit  et  absolutionem  a  censura  prius  obtinere  non  possit ;  vel 
b)  si  toleratus  sit  et  conferat  illa  rogatus  a  fidelibus. 

2. °  Fideles  peccant  graviter ,  si  Sacramenta  petant  a  vitan¬ 
do ,  aut  ab  alio  in  quem  lata  sit  sententia  declaratoria  aut  con- 

demnatoria,  absque  necessitate.  Excipe  absolutionem  (vel  alia 
Sacramenta)  in  periculo  mortis,  iuxta  dicta  in  n.  1217,  resp.  l.° 

III.  Privatio  indulgentiarum  et  suffragiorum 

1219.  Excommunicatus  privatur  etiam  participatione  in¬ 
dulgentiarum,  publicarum  Ecclesiae  precum  et  suffragiorum 
(can.  2262,  §  i).  De  indulgentiis  vide  nn.  784-810. 

1220.  Suffragia  et  preces  Ecclesiae  sunt  vel  publica  vel  pri¬ 
vata.  —  Suffragia  publica  ea  sunt  quae  fidelibus  proveniunt  ex 
bonis  operibus  nomine  Ecclesiae  factis  ab  eius  ministris ;  ut 
sunt  Missae,  horae  canonicae,  aliaeque  orationes  et  opera  quae 
fiunt  ab  Ecclesiae  ministris  prout  tales  sunt  et  nomine  ipsius 
Ecclesiae  aguntur.  Ad  haec  etiam  revocari  debent  satisfactiones 
Christi,  B.  Virginis  et  Sanctorum,  quae  thesaurum  Ecclesiae 
constituunt  et  a  Praelatis  Ecclesiae  per  indulgentias  applicantur. 

Suffragia  privata  ea  sunt,  quae  proveniunt  ex  bonis  operi¬ 
bus  quae  fideles  proprio  nomine  peragunt.  Talia  sunt  ieiunia, 
orationes  aliaque  bona  opera  quae  a  privatis  fidelibus,  vel  Ec¬ 
clesiae  ministris  ceu  personis  privatis  fiunt. 

Quaeres.  An  fideles  possint  privatim  pro  eo  orare? 

Resp.  Affirmative;  immo  etiam  sacerdotes  possunt  pro  eo 
privatim  ac  remoto  scandalo  applicare  Missam;  verum,  si  sit 
vitandus ,  pro  eius  conversione  tantum  (can.  2262,  §  2).  Vide 
n.  458,  q.  2.° 

1221.  Hinc  resolves.  —  l.°  Excommunicati  privantur  omni¬ 
bus  suffragiis  communibus  Ecclesiae.  Patet,  quia  Ecclesia  iure 
suo  prohibet  ne  pro  illis  publice  aut  nomine  ipsius  Ecclesiae 
oretur,  vel  ulla  pars  bonorum  suorum  ad  eos  deveniat.  Et  hoc 
valet,  etiamsi  essent  contriti  et  ad  meliorem  vitam  conversi,  quia 
adhuc  excommunicatio  perdurat.  S.  Alph.,  n.  163. 

2. °  Neque  tolerati ,  neque  etiam  vitandi  privantur  suffra¬ 
giis  privatis.  Ratio  est,  quia  non  prohibentur  fideles  orare  pri¬ 
vatim  pro  excommunicatis,  etiam  in  ecclesia  et  loco  publico ; 
ergo  bonorum  operum  fructum  eis  applicare  possunt.  S.  Alph., 
n.  162. 

3. °  Excommunicati  non  privantur  suffragiis  communibus, 
si  tamen  pro  ipsis  fiat  particularis  applicatio.  Quod  intellige 
etiam  de  vitandis ,  saltem  si  applicatio  fiat  pro  eorum  conver¬ 
sione.  Ratio  est,  quia  Ecclesia  non  prohibet  amplius  fidelibus 
orare  privatim  pro  excommunicatis.  S.  Alph.,  n.  164. 


Ferreres  Tbeol.  —  Tom-  II 

IV.  Privatio  actuum  legitimorum,  etc. 

1222.  a)  Removetur  quilibet  excommunicatus  ab  actibus 
legitimis  ecclesiasticis  intra  limites  suis  in  locis  iure  definitos ; 
b)  nequit  in  causis  ecclesiasticis  agere,  nisi  ad  normam  can. 
1654  (1)  ;  c)  prohibetur  ecclesiasticis  officiis  seu  muneribus  fun¬ 
gi,  concessisque  antea  ab  Ecclesia  'privilegiis  frui  (can.  2263). 

1223.  Quaesita.  —  Quaer.  l.°  Quid  significetur  nomine  actuum 
legitimorum? 

Resp.  Significantur:  a)  munus  administratoris  gerere  bonorum 
ecclesiasticorum ;  b)  partes  agere  iudicis,  auditoris  et  relatoris, 
defensoris  vinculi,  promotoris  iustitiae  et  fidei,  notarii  et  cancel¬ 
larii,  cursoris  et  apparitoris,  advocati  et  procuratoris  in  causis 
ecclesiasticis;  c)  munus  patrini  agere  in  Sacramentis  baptismi  et 
confirmationis;  d)  suffragium  ferre  in  electionibus  ecclesiasticis; 
e)  ius  patronatus  exercere  (can.  2256,  2.°). 

Quaer.  2.°  Quid  statutum  sit  circa  actionem  excommunicatorum 
in  causis  ecclesiasticis? 

Resp.  l.°  Excommunicatis  vitandis  aut  toleratis  post  sententiam 
declaratoriam  vel  condemnatoriam:  a)  permittitur  ut  per  se  ipsi 
agant  tantummodo  ad  impugnandam  iustitiam  aut  legitirmtatem 
ipsius  excommunicationis;  b )  per  procuratorem,  ad  aliud  quodvis 
animae  suae  praeiudicium  avertendum  :  in  reliquis  ab  agendo  re¬ 
pelluntur  (can.  1654,  §  1).  Cfr.  Ferrer  es,  Inst.  can.,  vol.  2,  nn.  589 
et  599  seq. 

Resp.  2.°  Alii  excommunicati  generatim  stare  in  iudicio  queunt 
(can.  1654,  §  2). 

Quaer.  3.°  Quid  veniat  nomine  officiorum  ecclesiasticorum? 

Resp.  l.°  Officium  ecclesiasticum  lato  sensu  est  quodlibet  munus 
quod  in  spiritualem  finem  legitime  exercetur ;  stricto  autem  sensu 
est  munus  ordinatione  sive  divina  sive  ecclesiastica  stabiliter  con¬ 
stitutum,  ad  normam  sacrorum  canonum  conferendum,  aliquam 
saltem  secumferens  participationem  ecclesiasticae  potestatis  sive 
ordinis  sive  iurisdictionis  (can.  145,  §  1). 

Resp.  2.°  In  iure  officium  ecclesiasticum  accipitur  stricto  sensu, 
nisi  aliud  ex  contextu  sermonis  appareat  (ibid.,  §  2). 

Hic  (can.  2263)  agi  videtur  de  officiis  sensu  latiori,  nam  officia 
aequivalent  muneribus;  de  ipsis  sensu  strictiori  agitur  inferius, 
can.  2265,  2266  (nn.  1226,  1227),  ubi  officium  distinguitur  a  munere. 
Quid  sit  privilegium  dictum  est  in  vol.  1,  n.  220  seq. 

V.  Privatio  iurisdictionis  ecclesiasticae 

1224.  Quaeres.  An  et  quatenus  excommunicatus  iurisdictio- 
nem  exercere  possifi 

Resp.  Jurisdictionem  sive  externi  sive  interni  fori  exercere : 
a)  nec  licite  nec  valide  potest,  post  sententiam  condemnato - 


(l)  Id  est,  nequit  esse  actor  Circa  can.  1654  vide  n.  1223,  q.  1.’ 


2227 


DE  EFFECTIBUS  EXCOMMUNICATIONIS 


771 


riam  vel  declaratoriam,  excepta  absolutione  in  periculo  mor¬ 
tis,  etc.,  iuxta  dicta  in  n.  1217,  resp.  l.°;  b)  ante  talem  senten¬ 
tiam,  potest  valide ,  immo  etiam  licite ,  si  fideles  petant 
(can.  2264). 

1225.  Hinc  resolves.  —  l.°  Excommunicabis,  post  senten¬ 
tiam  condemnatoriam  vel  declaratoriam ,  omni  iurisdictione  ec¬ 
clesiastica,  seu  potius  eiusdem  exercitio  et  usu  privatur.  Unde 
non  potest  absolvere  in  foro  paenitentiae  praeter  quam  eos  qui 
sint  in  periculo  mortis,  nec  leges  aut  censuras  aut  sententias 
ferre,  nec  eligere  ad  beneficia,  aut  ea  conferre,  etc.  Si  autem 
talia  ageret,  nulla  prorsus  et  irrita  forent.  S.  Alph.,  n.  185.  Im¬ 
mo  vitandus  ipsamet  iurisdictione  privatur. 

2.°  Excommunicabis  ante  talem  sententiam  iurisdictionem 
valide  exercet,  quia  alias  magna  confusio  in  Ecclesia  oriretur. 
Eiusdem  tamen  acta  per  exceptionem  seu  oppositionem  excom¬ 
municationis  infirmari  ac  repelli  possunt  in  quolibet  iudicii 
statu  et  gradu,  dummodo  ante  sententiam  definitivam  (can. 
1628,  §  3)  (1) ;  et  ipse  illicite  agit  extra  casum  necessitatis,  aut 
nisi  rogatus  fuerit ;  et  quidem  in  re  gravi  a  peccato  mortali 
excusari  nequit.  Si  autem  rogatus  fuerit,  non  peccat,  etiamsi 
sacramentum  paenitentiae  sine  causa  ministret  (2). 

VI.  Alii  effectus  excommunicationis 

1226.  Quaesita.  —  Quaer.  l.°  Quinam  sint  alii  effectus  ex¬ 
communicationis? 

Resp.  Illicite  quilibet  excommunicatus :  a)  exercet  ius  eli¬ 
gendi,  praesentandi,  nominandi,  b )  aut  obtinet  dignitates,  offi¬ 
cia,  beneficia,  pensiones  ecclesiasticas,  aut  aliud  munus  in  Ec¬ 
clesia;  c)  immo  post  sententiam  declaratoriam  vel  condemna¬ 
toriam,  etiam  invalide  (can.  2265,  §§  1,  2).  d)  Quod  si  haec  sen¬ 
tentia  lata  fuerit,  excommunicatus  nequit  insuper  gratiam  ullam 
pontificiam  consequi  valide ,  nisi  in  pontificio  rescripto  mentio 
de  excommunicatione  fiat  (ibid. ,  §  2).  e)  Immo  etiam  ante  sen¬ 
tentiam,  illicite  promovetur  ad  ordines  (ibid.,  §  1,  3.°). 

1227.  Quaer.  2.°  An  excommunicatus  post  sententiam  de¬ 
claratoriam  aut  condemnatoriam  privetur  beneficiis  iam  ob¬ 
tentis? 

Resp.  Privatus  semper  manet  fructibus  dignitatis,  officii, 
beneficii,  pensionis,  muneris,  si  quod  habeat  in  Ecclesia;  immo 
vitandus  privatur  ipsamet  dignitate ,  officio ,  beneficio ,  pensio¬ 
ne ,  munere  (can.  2266). 


(1)  Cfr.  Ferreres,  Inst.  can.,  vol.  2,  n.  578,  1," 

(2)  Itg,  S.  Alph,,  n,  139,  et  1.  6,  n,  88. 

1228.  Quaer.  3.°  An  fideles  teneantur  etiam  vitare  commu¬ 
nionem,  in  profanis  cum  excommunicato  vitando? 

Resp.  Affirm.,  nisi  agatur  de  coniuge,  parentibus,  filiis, 
famulis,  subditis,  aut  nisi  alia  rationabilis  causa  excuset 
(can.  2267). 

1229.  Actiones  civiles  seu  profanae,  in  quibus  cum  vitando  non 
licet  communiter  consortium  habere,  hoc  versiculo  continentur : 

Os,  orare,  vale,  communio,  mensa  negatur. 

1. °  Os,  id  est  colloquia,  litterae,  signa  benevolentiae. 

2. °  Orare,  quaelibet  communicatio  in  divinis,  v.  gr.  adsistere 
Missae,  vel  officiis  publicis  Ecclesiae. 

3. °  Vale,  salutationes  omnino  particulares. 

4. °  Communio,  quaelibet  societas  negotii,  habitationis,  contra¬ 
ctus,  cooperationis,  etc. 

5. °  Mensa,  invitatio  reciproca  ad  mensam.  S.  Alpli.,  n.  188. 

Causae  autem  graves  excusare  possunt  communicationem  reci¬ 
procam  inter  excommunicatum  vitandum  et  fideles. 

Plures  ante  Codicem  tenebant  hanc  poenam  privationis  socie¬ 
tatis  civilis  in  desuetudinem  pro  ipsis  vitandis  abiisse :  rationes 
enim,  aiebant,  quae  hanc  communicationem  licitam  reddunt  iuxta 
veteres  auctores,  hodie  fere  pro  omnibus  adsunt.  Ergo  lex  commu¬ 
niter  servari  nequit.  Ergo  vim  amittit.  Etenim  lex  debet  subditis 
communiter  esse  possibilis.  Ita  illi  tunc  (1). 

ARTICULUS  IV.  —  De  excommunicationibus  latae  sententiae 

IN  PARTICULARI 

§  I.  Excommunicationes  specialissimo  modo  reservatae 

Romano  Pontifici 

1230.  Sunt  quattuor,  praeter  eam  quae  incurri  potest  in 
electione  Rom.  Pontificis,  de  qua,  quia  parum  est  obvia,  nihil 
aliud  hic  dicendum  videtur. 

Quattuor  illae  excommunicationes  afficiunt  respective  eos 
qui  peccant  contra  species  consecratas,  contra  personam  Ro¬ 
mani  Pontificis,  contra  sacramentale  sigillum,  vel  absolvunt 
complicem. 

Ut  quis  ab  ipsis  possit  absolvere,  per  se  requiritur  facultas 
specialissima  a  Romano  Pontifice  accepta  (cfr.  n.  1198,  V,  3.°). 
Cardinales  ab  ipsis  absolvere  non  possunt  iure  proprio  (supra, 
n.  676,  II). 

Hanc  excommunicationem  incurrunt : 

1231.  I.  Qui  species  consecratas  abiecerit,  vel  ad  malum  finem 
abduxerit  aut  retinuerit  (can.  2320). 


(1)  Cfr.  Ball.-P vol.  7,  n.  267 ;  Lehmk.,  2,  n.  897  ;  GAnicot,  2,  n.  585,  IX. 

Abiicit,  qui  species  consecratas  proiicit  quasi  rem  vilem, 
v.  gr.  in  viam ;  non  autem  si  deponat  in  ipso  sacrario  aut  in 
altari,  ut  possit  pyxidem  vacuam  sibi  auferre.  —  Abduxit  aut 
retinet  ad  malum  finem,  qui  ideo  eas  (etiam  si  agatur  de  una 
tantum  particula  consecrata)  aufert  vel  retinet,  ut  tradat  ei  qui 
pecuniam  ei  promisit,  ut  eis  utatur  ad  superstitionem,  aut  ad 
aliud  quodcumque  genus  profanationis.  Quoad  complices ,  etc., 
vide  n.  1182. 

1232.  II.  Qui  violentas  manus  in  personam  Romani  Pontificis 
iniecerit,  et  est  ipso  facto  vitandus  (can.  2343,  §  1). 

Violentas  manus,  i.  e.  factis  (non  solis  verbis)  iniuriam  in¬ 
ferendo,  sive  personae,  sive  dignitati,  sive  libertati ;  personae 
ipsum  percutiendo,  aut  vulnerando  manu  vel  quocumque  alio 
modo ;  'dignitati,  hostiliter  eum  insequendo  animo  nocendi, 
conspuendo,  sordibus  conspurcando ;  libertati,  vinculis  con¬ 
stringendo,  in  carcerem  detrudendo,  etc.  Vide  n.  1182. 

1233.  III.  l.°  a)  Absolvens,  vel  fingens  absolvere  complicem  in 
peccato  turpi,  incurrit  ipso  facto  in  excommunicationem  specialis¬ 
simo  modo  Sedi  Apostolicae  reservatam ;  b )  idque  etiam  in  mortis 
articulo,  si  alius  sacerdos,  licet  non  approbatus  ad  confessiones,  sine 
gravi  aliqua  exoritura  infamia  et  scandalo,  possit  excipere  morien- 
tis  confessionem ;  c )  excepto  casu  quo  moribundus  recuset  alii  con¬ 
fiteri  (can.  2367,  §  1). 

2.°  Eandem  excommunicationem  non  effugit  absolvens  vel  fin¬ 
gens  absolvere  complicem  qui  peccatum  quidem  complicitatis,  a 
quo  nondum  est  absolutus,  non  confitetur,  sed  ideo  ita  se  gerit,  quia 
ad  id  a  complice  confessario  sive  directe  sive  indirecte  inductus  est 
(ibid.,  §  2). 

1234.  Explicationem  vide  in  n.  685  seq.  Cfr.  n.  1182. 

1235.  IV.  Confessarius  qui  sigillum  sacramentale  directe  violare 
praesumpserit  (can.  2369,  §  1). 

Vide  dicta  supra,  n.  752  seq.,  ubi  quid  sit  sigillum  sacra¬ 
mentale,  quanta  eius  obligatio,  quodnam  eius  obiectum,  quid 
violatio  directa,  quaenam  indirecta. 

Censuram  non  incurrit  qui  non  sit  confessarius ,  etsi  ad  si¬ 
gillum  teneatur,  ut  tenetur  interpres  forte  adhibitus  et  tenen¬ 
tur  omnes  alii  ad  quos  notitia  confessionis  quocumque  modo 
pervenit  (can.  2369,  §  2).  Vide  n.  753,  II,  necnon  n.  1182. 

§  II.  Excommunicationes  speciali  modo  Romano  Pontifici 

reservatae 

N.  B.  Ut  quis  ab  ipsis  absolvere  possit,  requiritur  facultas 
specialis  a  Romano  Pontifice  accepta,  quin  facultas  generalis 
sufficiat  (cfr.  supra,  n.  1198,  V,  3.°).  Cardinales  ab  ipsis  absol- 

vunt  iure  ordinario.  Vide  n.  676,  II.  Quoad  complices  et  coope¬ 
ratores  vide  dicta  in  n.  1182. 

Hanc  excommunicationem  incurrunt : 

1236.  I.  Omnes  a  christiana  fide  apostatae,  et  omnes  et  singuli 
haeretici  aut  schismatici  (can.  2314,  §  1). 

Apostatas:  sensu  stricto  (vol.  1,  n.  289)  intellige,  i.  e.  eos 
qui  a  christiana  fide  suscepta,  sollemniter  in  baptismo  professa 
et  interius  animo  concepta,  recedunt  omnino,  sive  adhaereant 
sectae  alicui  infideli,  v.  gr.  iudaismo,  mahumetanismo,  etc., 
sive  profiteantur  se  liberos  ab  omni  religione,  ut  faciunt  athei, 
pantheistae  et  sic  dicti  liberi  cogitatores  (1).  Non  tamen  compre¬ 
henduntur  :  a)  qui  fidem  Christianam  tantum  signo  externo,  non 
animo  antea  susceperant;  nec  b)  qui  in  praclica  indifferentia 
vivunt. 

Haereticos  :  sc.  formales  et  externos  (2).  Cfr.  vol.  1,  nn.  289, 
290.  Professio  haeresis  externa  habetur  sufficienter  per  signum 
externum,  quamvis  nulli  res  innotescat,  et  etiam  ex  facto ,  v.  gr. 
«si  quis  abdita  cordium  scire,  vel  futuras  hominum  actiones, 
quae  soli  Deo  patent,  divinare  conatus  fuerit  per  tabulas  semet 
moventes,  vel  crisiacos  ( magnetizatos )  quos  vocant»  (Card. 
D' Annibale,  in  h.  1.),  modo  ad  haeresim  advertat.  —  Qui  in  hae- 
resi  educati  sunt,  multoties  haeresim  formalem  non  admit¬ 
tunt,  sed  versantur  in  bona  fide  (cfr.  vol.  1,  n.  289) ;  attamen, 
si  ad  catholicam  fidem  convertantur,  absolvendi  a  censura  sunt 


(1)  BaU.-P.,  vol.  7,  n.  273;  Buccer.,  n.  1164;  G&nicot,  n.  586. 

(2)  Suspectus  de  haeresi,  qui  monitus  causam  suspicionis  non  removeat,  acti¬ 
bus  legitimis  prohibeatur,  et  clericus  praeterea,  repetita  inutiliter  monitione,  sus¬ 
pendatur  a  divinis ;  quod  sl  intra  sex  menses  a  contracta  poena  completos  suspectus 
de  haeresi  sese  non  emendaverit,  habeatur  tanquam  haereticus,  haereticorum  poenis 
obnoxius  (can.  2315).  Haec  forum  externum  potius  respiciunt. 

Suspecti  vero  de  haeresi  sunt :  a)  Qui  quoquo  modo  haeresis  propagationem 
sponte  et  scienter  iuvant,  aut  qui  communicant  in  divinis  cum  haereticis  contra 
praescriptum  can.  1258  (can.  2316). 

b)  Qui  matrimonio  uniuntur  cum  pacto  explicito  vel  implicito,  ut  omnis  vel 
aliqua  proles  educetur  extra  catholicam  Ecclesiam  (can.  2319,  §  1,  2.%  et  §  2). 

c)  Qui  scienter  liberos  suos  acatholicis  ministris  baptizandos  offerre  praesu¬ 
munt  (ibid.,  3.°). 

d)  Parentes,  vel  parentum  locum  tenentes,  qui  liberos  in  religione  acatholica 
educandos  vel  instituendos  scienter  tradunt  (ibid.,  4.“). 

e)  Qui  species  consecratas  abiecerint,  vel  ad  malum  finem  abduxerint  aut  reti¬ 
nuerint  (can.  2320). 

f)  Omnes  et  singuli  cuiuscumque  status,  gradus  seu  conditionis  etiam  regalis, 
episcopalis,  vel  cardinalitiae  fuerint,  a  legibus,  decretis,  mandatis  Romani  Pontifi¬ 
cis  pro  tempore  exsistentis  ad  Universale  Concilium  appellantes  (can.  2332). 

g)  Qui  obdurato  animo  per  annum  insorduerint  in  censura  excommunicationis 
(can.  2340,  §  1). 

h)  Omnes,  etiam  episcopali  dignitate  aucti,  qui  per  simoniam  ad  ordines  scien¬ 
ter  promoverint  vel  promoti  fuerint,  aut  alia  Sacramenta  ministraverint  vel  reoepe- 
rint  (can.  2371), 

saltem  ad  cautelam,  quia  in  foro  externo  praesumuntur  excom¬ 
municationi  obnoxii. 

De  schismaticis,  cfr.  vol.  1,  n.  289.  Vide  n.  1182. 

1237.  a)  Si  tamen  delictum  apostasiae,  haeresis,  vel  schis¬ 
matis  ad  forum  externum  Ordinarii  loci  quovis  modo  deduc¬ 
tum  fuerit,  etiam  jper  voluntariam  confessionem ,  idem  Ordina¬ 
rius,  non  vero  Vicarius  Generalis  sine  mandato  speciali,  resi¬ 
piscentem  praevia  adiuratione  iuridice  peracta  aliisque  serva¬ 
tis  de  iure  servandis,  sua  auctoritate  ordinaria  in  foro  exteriore 
absolvere  potest;  b)  ita  vero  absolutus,  potest  deinde  a  peccato 
absolvi  a  quolibet  confessario  in  foro  conscientiae  (1)  (can.  2314, 
§  2)  (2). 

Iuxta  Laymann,  usus  viget  in  Germania  non  mittendi  ad 
Episcopum  protestantes,  qui  volunt  Ecclesiam  catholicam  am¬ 
plecti  (quique  ab  Episcopo  in  foro  externo  essent  absolvendi), 
sed  postquam  veram  fidem  edocti  fuerint  et  haeresim  adiura- 
verint,  ad  sacramentalem  confessionem  et  Eucharistiae  suscep¬ 
tionem  admittuntur.  Alibi  quoque  eiusmodi  praxis  obtinet  (3). 

N.  B.  l.°  Per  instructionem  S.  Off.,  8  april.  1786:  «Non  est  ne- 
cesse  ut,  qui  a  catholica  fide  defecerunt,  ad  eamque  postmodum 
reverti  cupiunt,  publicam  abiurationem  praemittant ;  sed  satis  est, 
ut  privatim  coram  paucis  abiurent,  dummodo  tamen  promissa  ser¬ 
vent,  ac  revera  abstineat  communicare  cum  haereticis  in  spiritua¬ 
libus,  aut  quicquam  facere,  quod  haeresis  protestativum  sit.  Idem 
sentiendum  de  iis,  qui  haeresim,  in  qua  huc  usque  ab  initio  educati 
fuere :  satis  est  ut  privatim  abiurent». 

2.°  «In  reconciliatione  vero  haereticorum  minorum  quattuorde¬ 
cim  annorum,  necessaria  non  est  abiuratio  formalis,  sed  sola  fidei 
professio».  C.  Plen.  Amer,  lat.,  n.  504. 

1238.  Abiuratio  habetur  iuridice  peracta,  cum  fit  coram 
ipso  Ordinario  loci  vel  eius  delegato  et  saltem  duobus  testibus 
(can.  2314,  §  2). 

1239.  II.  Opere  publici  iuris  facto:  a)  editores  librorum  aposta- 


(1)  Cum  S.  Paenitentiaria  confessariis  concedit  facultatem  absolvendi  ab  hac 
censura,  hanc  conditionem  apponit :  «postquam  tamen  paenitens  magistros  ex  pro¬ 
fesso  haereticalis  doctrinae,  si  quos  noverit,  ac  personas  ecclesiasticas  et  religiosas, 
si  quas  hac  in  re  complices  habuerit,  supremae  S.  Congr.  S.  Officii,  per  se  vel,  de 
eius  consensu,  per  te  ipsum  denuntiaverit;  et  quatenus  ob  iustas  causas  huiusmodi 
denuntiatio  ante  absolutionem  peragi  nequeat,  facta  ab  eo  seria  promissione  denun¬ 
tiationem  ipsam  peragendi,  cum  primum  et  quo  meliori  modo  iudicio  tuo  fieri  pote¬ 
rit;  et  postquam  in  singulis  casibus  haereses  coram  te  secreto  abiuraverit;  iniuncta 
pro  modo  excessuum  gravi  paenitentia  salutari  cum  frequentia  Sacramentorum  et 
obligatione  se,  prudenti  iudicio  tuo,  retractandi  apud  personas  coram  quibus  haere¬ 
ses  manifestavit,  atque  illata  scandala  reparandi». 

(2)  Cfr.  Ferreres,  apud  Razdn  y  Fe,  vol.  45,  pag.  89  seq„  ibique  S.  Off.,  19  febr.  1916. 

(3)  Quoad  ritum  autem  absolvendi  haereticos  in  foro  externo,  eorumque  abiura¬ 
tionem  excipiendi,  cfr,  App.  C.  Plen.  Amer,  lat.,  pag.  763  seq. ;  C.  Mar.il.,  pag. 
764  seq.;  Mach-Feneres,  vol,  2,  nn,  509,  510;  Ojeiti,  Synopsis,  v.  Haereticus. 

tarum,  haereticorum  et  schismaticorum,  qui  apostasiam,  haeresim, 
schisma  propugnant ;  b )  itemque  eosdem  libros,  aliosve  per  apos- 
tolicas  litteras  nominatim  prohibitos  defendentes  aut  scienter  sine 
debita  licentia  legentes  vel  retinentes  (can.  2318,  §  1). 

Opere  publici  iuris  facto.  Non  igitur  incurrunt  hanc  excom¬ 
municationem,  nisi  cum  liber  publice  iam  venalis  exhibetur, 
non  antea ,  etsi  iam  typis  totus  casus  sit.  Nec  qui  librum  legit 
adhuc  manuscriptum,  vel  typis  cusum,  sed  nondum  publici 
iuris  factum. 

1240.  Particula  scienter  afficit  solum  legentes  vel  retinen¬ 
tes.  Igitur  ab  hac  censura  eos  excusat  quaelibet  ignorantia,  nisi 
fuerit  affectata  (n.  1181).  Ut  quis  eam  incurrat  debet  scire: 
a)  librum  esse  apostatae  vel  haeretici  vel  schismatici;  b )  in 
illo  haeresim  propugnari,  i.  e.  defendi  non  obiter  et  quasi  aliud 
agendo,  sed  data  opera  et  quasi  pro  viribus;  c)  eius  lectionem 
esse  prohibitam  sub  censura.  Vide  n.  1182. 

Libros  :  vel  etiam  publicationes  periodicas  in  fasciculos  li¬ 
gatas  (S.  Off .,  13  ian.  1892)  ;  non  autem  ephemerides,  quae  in 
fasciculos  ligari  non  solent  (S.  Off.,  21  apr.  1880).  Quoad  ency- 
clopaedias  cfr.  vol.  1,  n.  636,  q.  2.° 

Per  apostolicas  litteras ,  i.  e.  ab  ipso  Pontifice,  non  a  Con¬ 
gregationibus  Romanis,  emanatas.  —  Nominatim,  i.  e.  proprio 
ipsius  libri  titulo  expresso.  —  Prohibitos,  i.  e.  damnatos  in 
iisdem  litteris  apostolicis  sub  poena  excommunicationis  Romano 
Pontifici  reservatae ,  non  autem  si  fuerint  prohibiti  nominatim 
per  litteras  apostolicas  absque  hac  ipsa  poena. 

N.  B.  l.°  Dominus  typographiae  iam  non  comprehenditur 
in  hac  censura,  et  multo  minus  opifices  inferiores. 

2.°  Non  incurrit  hanc  excommunicationem  audiens  legen¬ 
tem,  saltem  probabiliter,  quia  non  legit.  Nec  qui  parum  quid 
legit,  ob  materiae  parvitatem.  Gravitas  autem  materiae  stricte 
determinari  nequit ;  aliquando  paucae  lineae  sufficiunt,  si  hae- 
resis  occurrat.  S.  Alph.,  n.  284.  —  Nec  qui  ex  necessitate  legit 
ad  convincendum  haereticum,  si  non  pateat  recursus  ad  Supe¬ 
riores.  S.  Alph.,  n.  283.  —  Nec  qui  parvo  tempore  librum  reti¬ 
net,  v.  gr.  uno  alterove  die.  .S.  Alph.,  n.  295.  —  Neque  si  li¬ 
lii  um  letinet  exspectando  tempus  opportunum,  ut  Superiori  tra¬ 
dat  (1) ,  secus,  si  illum  diu  retineret,  licet  a  legendo  omnino 
abstineret.  S.  Alph.,  ibid. 


(1)  Cum  S.  Paenitentiaria  confessariis  concedit  facultatem  absolvendi  ab  hac 
censura,  hanc  conditionem  apponit :  uniuncta  congrua  paenitent.ia  salutari  ac  firma 

0b  i^  °+n%8UPiadlct0S  lbros’  Quantum  fieri  poterit,  ante  absolutionem  destruendi 
vel  tibi  tradendi»,  “Ul 

1241.  III.  Qui  ad  sacerdotalem  ordinem  non  promotus,  Missae 
celebrationem  simulaverit,  aut  sacramentalem  confessionem  excepe¬ 
rit  (can.  2322,  l.°). 

Non  incurrit  sacerdos,  etsi  suspensus  aut  interdictus  aut 
excommunicatus,  sed  tantum  qui  sacerdos  non  sit.  Simulare 
intellige,  si  ita  Missam  videatur  celebrare,  ut  praesentes  (v.  gr. 
minister)  existiment  verum  fieri  sacrificium,  etsi  verba  conse¬ 
crationis  non  proferat.  —  Confessionem  sacramentalem  intelli¬ 
ge,  quae  fit  in  ordine  ad  absolutionem  accipiendam.  Supponit 
paenitentem  bona  fide  accedere,  quia  bona  fide  putat  excipien¬ 
tem  esse  vere  sacerdotem.  Vide  nn.  753,  III,  et  754,  2.°,  4.°,  nec- 
non  n.  1182. 

1242.  IV.  Omnes  et  singuli  cuiuscumque  status,  gradus  seu  con¬ 
ditionis  etiam  regalis,  episcopalis  vel  cardinalitiae  fuerint,  a  legi¬ 
bus,  decretis,  mandatis  Romanorum  Pontificum  pro  tempore  exsis¬ 
tentium  ad  Universale  Concilium  appellantes  (can.  2332). 

Appellantes  :  mtellige  personas  physicas.  Non  incurrunt  qui 
appellationem  iam  factam  approbant,  propugnant,  etc.  - —  Ad 
Universale  Concilium,  non  si  ad  futurum  Papam,  vel  ad  Pa¬ 
pam  melius  informatum.  Vide  n.  1182. 

1243.  V.  Recurrentes  ad  laicam  potestatem  ad  impediendas  litte¬ 
ras  vel  acta  quaelibet  a  Sede  Apostolica  vel  ab  eiusdem  Legatis 
profecta,  eorumve  promulgationem  vel  exsecutionem  directe  vel 
indirecte  prohibentes,  aut  eorum  causa  sive  eos  ad  quos  pertinent 
litterae  vel  acta  sive  alios  laedentes  vel  perterrefacientes  (can.  2333). 

Recurrentes,  secuto  effectu  impediendi.  —  A  Sede  Aposto¬ 
lica,  ideoque  etiam  a  Congregationibus,  Tribunalibus  vel  Offi¬ 
ciis  Curiae  Romanae,  ut  constat  ex  can.  7.  —  A  Legatis,  i.  e  a 
Legatis  a  Latere ,  a  Nuntiis,  Internuntiis,  Delegatis  Apostoli- 
cis  (1).  —  Prohibentes,  i.  e.  publica  auctoritate.  Buccer.,  Inst. 
mor.,  n.  1171.  Vide  n.  1182. 

1244.  VI.  a)  Qui  leges,  mandata,  vel  decreta  contra  libertatem 
aut  iura  Ecclesiae  edunt,  —  b)  Qui  impediunt  directe  vel  indirecte 
exercitium  iurisdictionis  ecclesiasticae  sive  interni  sive  externi  fori, 
ad  hoc  recurrentes  ad  quamlibet  laicalem  potestatem  (can.  2334). 

Edentes  leges...  contra  libertatem  aut  iura  Ecclesiae, 
v.  gr.  leges  de  regio  placito ,  de  regio  exsequatur  (2) ;  item 
leges  vel  decreta  de  expellendis  familiis  religiosis,  de  arcendis 
clericis  a  contionibus,  de  publicis  supplicationibus  prohiben¬ 
dis,  etc.  Cfr.  n.  1182. 


(1)  Cfr.  Ferreres,  Inst.  can.,  vol.  1,  n.  563  seq. 

(2)  De  his  vide  Ferreres,  Inst.  can.,  vol.  1,  nn.  52-5? ;  Mulier,  De  regio  placito, 
dissert.  hist..  can. ;  Manjdn,  1.  c.,  vol.  1,  n,  761. 

Decreta  intellige  statuta  modo  generali,  non  vero  quae  pro 
una  persona  aut  pro  uno  casu  feruntur.  Piat,  h.  1. 

Impediunt  :  re  ipsa  (non  vero  conantes  impedire) ;  directe, 
v.  gr.  minis,  metu  incusso  ipsi  iudici  ecclesiastico  (non  autem 
blanditiis  vel  precibus),  vel  indirecte,  v.  gr.  si  incutiatur  metus 
eius  consanguineis  vel  affinibus :  sive  impediant  comminus 
iudex  causam  incipiat,  sive  comminus  eam  prosequatur. 

Exercitium  iurisdictionis  ecclesiasticae  (non  autem  si  im¬ 
pediant  tantum  ordinis  exercitium),  sive  ordinariae,  sive  de¬ 
legatae. 

Ad  hoc  recurrentes,  nempe  ut  impediant,  sed  effectu  se¬ 
cuto  (1)  ad  quamlibet  laicalem  potestatem,  i.  e.  ad  iudicem  lai- 
cum,  ad  praefectos  urbium  (alcaldes),  ad  militiae  magistros,  etc. 

Damnatur  igitur  hic  appellatio  propter  abusum  (hispanice 
recurso  de  fuerza )  (2). 

Videtur  tantum  puniri  censura  actus  impediendi  mediante 
recursu,  non  si  alio  modo  impediatur. 

1245.  VII.  Si  quis  contra  praescriptum  can.  120  (3)  ausus  fuerit 
ad  iudicem  laicum  trahere:  a)  aliquem  ex  S.  R.  E.  Cardinalibus, 
b)  vel  Legatis  Sedis  Apostolicae,  vel  c)  Officialibus  maioribus  Ro¬ 
manae  Curiae  ob  negotia  ad  eorum  munus  pertinentia,  d )  vel  Or¬ 
dinarium  proprium  (can.  2341). 

Ad  iudicem  laicum,  sive  civilem,  sive  militarem ;  trahere, 
nempe  ut  reum,  non  si  citatur  ut  testis. — Legati,  nempe  Nuntii, 
Internuntii;  Officiales  maiores,  qui  nempe  a  Rom.  Pontifice 
eliguntur  absque  concursu,  uti  sunt  Assessor  et  Commissarius 
S.  Officii  ( Terreres ,  Inst.  can.,  vol.  1,  n.  491) ;  Assessor  S.  Gongr. 
Consistorialis  eiusque  substitutus  (Ferreres,  ibid.,  n.  495) ;  in 
Gongr.  de  Sacramentis,  Secretarius  et  tres  Subsecretarii  (Fer¬ 
reres,  ibid.,  n.  497) ;  in  Congregationibus  Concilii,  de  Religiosis 


Sdn- 


(1)  Piat,  h.  1. ;  Lega,  De  iud.,  1.  2,  p.  1,  n.  442,  contra  alios. 

(2)  Cfr.  Ferreres,  Inst.  can.,  vol.  2,  n.  537;  Manjon,  1.  c.,  vol.  1,  n.  773  seq. 
chez-Mata,  EI  ejerclcio  de  la  abogacia  en  los  tribunales  eclesiasticos,  cap.  2. 

(3)  §  1  Clerici  in  omnibus  causis  sive  contentiosis  sive  criminalibus  apud 

iudicem  ecclesiasticum  conveniri  debent,  nisi  aliter  pro  locis  particularibus  legitime 
provisum  fuerit. 1 2 3 *  5 

^  Cardinales,  Legati  Sedis  Apostolicae,  Episcopi  etiam  titulares,  Ab¬ 

bates  vel  Praelati  nullius,  supremi  religionum  iuris  pontificii  Superiores,  Officiales 
maiores  Romanae  Curiae,  ob  negotia  ad  ipsorum  munus  pertinentia,  apud  iudicem 
laicum  conveniri  nequeunt  sine  venia  Sedis  Apostolicae;  ceteri  privilegio  fori  gau¬ 
dentes,  sine  venia  Ordinarii  loci  in  quo  causa  peragitur ;  quam  tamen  licentiam 
Ordinarius,  praesertim  cum  actor  est  laicus,  ne  deneget  sine  iusta  et  gravi  causa 
tum  maxime  cum  controversiae  inter  partes  componendae  frustra  operam  dederit! 

§  3.  Si  nihilominus  ab  eo,  qui  nullam  praehabuerit  veniam,  conveniantur  pos¬ 
sunt,  ratione  necessitatis,  ad  vitanda  maiora  mala  comparere,  certiore  tamen  facto 
Superiore  a  quo  venia  obtenta  non  fuit  (can.  120),  Cfr.  Ferreres,  Inst.  can  vol  1 
n,  255  seq.  ’  '  ' 

ac  de  Propaganda  Fide,  Secretarius  et  Subsecretarius  (Ferve¬ 
res,  La  Curia  Romana,  nn.  431,  478,  526) ;  ob  negotia  ad  eorum 
munus  pertinentia,  non  ob  negotia  eorum  quatenus  personae 
privatae  sunt,  etc.  —  Ordinarium  proprium,  ideoque  regulares, 
si  trahant  suum  Provincialem  aut  Generalem. 

Contra  praescriptum  can.  120.  Non  ergo  si  trahant  cum  li¬ 
centia  Romani  Pontificis.  Vide  in  nota  can.  120,  §  2. 

4246.  Continetur  hic  privilegium  fori,  de  quo  vide  Ferreres , 
Inst.  can.,  vol.  1,  nn.  255-268. 

a)  Ecclesia  per  hoc  fori  privilegium  non  intendit  delicta  cleri¬ 
corum,  si  ea  committant,  impunita  relinqui,  aut  aliquorum  iuribus 
aut  officiis  damnum  afferri,  sed  ut  ea,  quae  facienda  sunt,  ad  nor¬ 
mam  canonum  fiant. 

A  recentioribus  quidem  Guberniis  hoc  Ecclesiae  ius  negligi  solet ; 
attamen  quamvis  a  terrenis  potestatibus  parvi  fiat,  haud  ideo  quic- 
quam  de  eius  legitimitate  decedit :  et  quoniam  Ecclesia  armis 
temporalibus  caret,  ideo  ad  illud  tuendum  armis  spiritualibus  uti¬ 
tur,  quae  in  conspectu  Dei  et  in  aestimatione  virorum  prudentium 
fortiores  temporalibus  sunt. 

b)  Neque  praedictis  opponi  potest  fideles  inde  saepius  a  iure  suo 
prosequendo  impediri,  quia  tribunalia  ecclesiastica  ipsorum  actio¬ 
nem,  metu  civilium  legum,  non  admittent,  et  ad  tribunalia  laica,  ob 
excommunionem  impositam,  recurrere  nequeunt.  Verum  id  non  ita 
est,  Ecclesia  enim  tantum  iubet  ut  catholici,  memores  sui  status  et 
iurium  sanctae  suae  Matris,  ab  ea  veniam  impetrent,  ut  ad  laica 
tribunalia,  stantibus  adiunctis  ex  adversa  potestatum  saecularium 
voluntate,  recurrere  possint. 

Quo  facto,  auctoritas  ecclesiastica  prospiciet  an  inter  actorem  et 
clericum  pacifica  ut  inter  amicos  fieri  possit  compositio,  quae  pro¬ 
fecto  longe  plus  valet  qualibet  victoria  litis ;  quod  si  id  non  obtineat, 
veniam  tribuet  ut  apud  iudicem  saecularem  seu  laicum  actor  ius 
suum  prosequatur,  quin  ideo  poenam  ullam  ecclesiasticam  incurrat. 

c)  Quamvis  aliqua  persona  ecclesiastica  sponte  privilegio  fori 
renuntiaret,  et  alteri  facultatem  concederet,  qua  se  in  iudicio  laico- 
rum  convenire  posset,  violatio  eadem  esset ;  cum  enim  privilegium 
hoc  in  favorem  status  ecclesiastici,  non  autem  in  favorem  personae 
concessum  sit,  valide  ei  renuntiari  nequit  (1). 

Sunt  tamen  casus,  quibus  praedictae  ecclesiasticae  personae  pri¬ 
vilegium  fori  ecclesiastici  amittere  possunt ;  et  tunc,  si  de  facto  id 
amiserint,  sine  censura  poterit  quis  eas  ad  iudicem  laicum  trahere, 
non  enim  tum  obstant  canonicae  sanctiones,  sed  id  facere  per¬ 
mittunt. 

d)  Nonnullae  nationes  sunt  etiam,  in  quibus  Summus  Pontifex 
per  Concordatum  concessit  ut  in  tribunalibus  laicis  causae  civiles 
clericorum,  immo  et  criminales  (certis  exceptionibus  servatis),  trac¬ 
tari  possint  (2).  In  his  casibus  per  Concordata  permissis,  excommu¬ 
nicatio  non  incurritur,  quia  per  Concordatum  adest  iam  licentia 
generalis  potestatis  ecclesiasticae.  Cfr.  App.  VI. 

(1)  Vide  Ferreres,  1.  c.,  n.  275,  et  can.  123  ibi  allegatum.  Cfr.  Decretal.,  lib.  2, 
tit.  2,  c.  12  j  Lega,  De  iudiciis,  vol.  1,  n.  333, 

(2)  Cfr.  Concordata  Aequatoris  (anno  1881),  aa.  7-9,  23;  Costae  Ricae,  aa.  13-15, 

e)  At  in  Hispania  et  in  ceteris  Americae  latinae  nationibus,  sicut 
etiam  in  omnibus  fere  reliquis  nationibus  mundi,  licentia  praedicta 
sub  poenis  canonicis  requiritur. 

In  Hispania,  forum  ecclesiasticum,  ad  personalem  immunitatem 
quod  attinet,  regio  decreto  6  decembris  1868  ablatum  est,  ita  ut  tri¬ 
bunalibus  ecclesiasticis  causae  tantum  sacramentales,  beneficiales 
et  criminum  ecclesiasticorum,  itemque  causae  divortii  et  matrimo¬ 
nii  adiudicandae  relinquerentur. 

Huiusmodi  derogatio,  utpote  a  potestate  incompetente,  inconsul¬ 
ta  Apostolica  Sede,  facta,  omnino  invalida  est ;  et  apud  catholicos 
ius  ecclesiastici  fori  viget  et  in  conscientia  obligat,  sicut  ante  prae¬ 
dictum  decretum. 


1247.  VIII.  Qui  violentas  manus  iniecerit  in  personam  S.  R.  E. 
Cardinalis,  aut  Legati  Romani  Pontificis,  aut  Patriarchae,  aut 
Archiepiscopi,  vel  Episcopi  etiam  titularis  (can.  2343,  §§  2  et  3). 

Violentas  manus.  Vide  dicta  in  nn.  1182,  1232. 

1248.  IX.  Usurpantes  vel  detinentes  per  se  vel  per  alios  bona  aut 
iura  ad  Ecclesiam  Romanam  pertinentia  (can.  2345). 

Usurpantes  auctoritative,  tanquam  propria,  non  vero  furan- 
tes  (S.  Off.,  9  mart,  1870) ;  detinentes  bona  usurpata  sive  a 
se  ipso  sive  ab  alio,  et  sive  per  se  detineant  sive  per  alios 
(repraesentantes,  milites,  etc.).  —  Ad  Ecclesiam  Romanam,  non 
si  ad  aliam  ecclesiam  vel  personam  moralem  ecclesiasticam  per¬ 
tineant.  —  Pertinentia,  etsi  a  plurimis  annis  usurpata  sint. 

1249.  X.  a)  Omnes  fabricatores  vel  falsarii  litterarum,  decreto¬ 
rum,  vel  rescriptorum  Sedis  Apostolicae,  b)  vel  iisdem  litteris,  de¬ 
cretis,  vel  rescriptis  scienter  utentes  (can.  2360,  §  1). 

Falsarios,  i.  e.  veras  litteras  apostolicas  adulterantes,  ad¬ 
dendo,  detrahendo,  immutando  aliquid ;  dolo  malo  et,  si  alicu¬ 
ius  intersint,  huic  nocendo  graviter.  Statim  ac  falsitas  perfecta 
fuerit,  incurris  excommunicationem,  quamvis,  mutato  animo, 
his  litteris  minime  utaris.  —  Utentes,  etsi  ab  alio  falsitas  prove¬ 
niat.  Vide  n.  1181. 

1250.  XI.  Si  quis  per  seipsum  vel  per  alios  confessarium  de  solli¬ 
citationis  crimine  apud  Superiores  falso  denuntiaverit.  Hic  nequit 
ullo  in  casu  absolvi,  nisi  falsam  denuntiationem  formaliter  retrac¬ 
taverit,  et  damna,  si  qua  inde  secuta  sint,  pro  viribus  reparaverit 
imposita  insuper  gravi  ac  diuturna  paenitentia  (can.  2363). 

Vide  nn.  672,  q.  5.°;  698,  q.  12;  1182. 

N.  B.  Absolutus  in  periculo  mortis  a  censuris  speciali  modo 
Rom.  Pontifici  reservatis  a  sacerdote  debitis  facultatibus  caren- 


23;  Columbiae,  Addititia  Conventio  (anno  1892),  aa.  1-44;  Guatimalae 
Hondurense,  aa.  14-16;  Nicaraguae,  aa.  13-15,  25;  Sti.  Salvatoris,  aa 
Venearuelae,  aa.  19,  20,  29. 


aa.  14-16 ; 
13-15,  25; 

te,  iam  non  tenetur,  si  convalescat,  obligatione  recurrendi  ad 
S.  Paenitentiariam,  sed  hoc  onus  post  Codicem  imponitur  tan¬ 
tum  iis  qui  absoluti  sint  a  censuris  specialissimo  modo  reser¬ 
vatis  (aut  a  censura  ab  homine).  Vide  dicta  supra,  n.  680. 

§  III.  Excommunicationes  latae  sententiae  Sedi  Apostolicae 

simpliciter  reservatae 

'i 'fi 

In  excommunicationem  latae  sententiae  Sedi  Apostolicae  re¬ 
servatam  incidunt : 

1251.  I.  Quaestum  facientes  ex  indulgentiis  (can.  2327). 

Quaestum  facientes,  i.  e.  lucrum  captantes  aut  temporalem 
aliquam  utilitatem. 

1252.  II.  Nomen  dantes  sectae  massonicae,  aliisve  eiusdem  gene¬ 
ris  associationibus  quae  contra  Ecclesiam  vel  legitimas  civiles  po¬ 
testates  machinantur  (can.  2335). 

Aliis  eiusdem  generis  associationibus,  v.  gr.  anarchista- 
rum,  socialistarum.  Idem  tene  de  fenianis  et  nihilistis  (1)  et  sal¬ 
tem  probabilius  de  secta  dicta  Katipunan  in  Insulis  Philippinis. 
Cfr.  Cone.  Manilan.,  n.  196. 

Attamen  alii  (2)  existimant  probabiliter  non  comprehendi 
communium  seu  mitigatorum  socialistarum  societates,  eorum 
scilicet,  qui  mediis  tantum  legalibus  se  usuros  profitentur  et  se¬ 
creta  organizatione  carent.  Vide  n.  1182. 

1253.  Ut  massones  resipiscentes  absolvi  possint,  generatim 
omnem  communicationem  cum  sectariis  abrumpere  debent, 
sectae  libros,  scripta,  signa,  si  quae  ipsi  habeant,  confessario 
tradere,  Episcopo  quamprimum  transmittenda,  si  fieri  possit, 
secus  comburenda  (3). 

Si  tamen  paenitens  non  possit  haec  statim  praestare,  quin 
periculum  mortis  aut  alterius  gravissimi  mali  incurrat,  vide¬ 
tur  posse  absolvi,  quamvis  adhuc  ex  tali  periculo  taxam  sol¬ 
vere  et  coetus  sectariorum  frequentare  cogatur ;  dummodo  nec 
ex  tali  communicatione  ad  tempus  toleranda  ipsi  interea  dam¬ 
num  spirituale,  neque  sectae  emolumentum  oriturum  praevi¬ 
deantur  (4). 

Facultate  accepta  a  Sede  Apostolica  «confessarii  absolvere 

(1)  Ball.-P.,  vol.  7,  n.  302;  Card.  D'Annibale,  h.  1.;  Oinicot,  n.  596;  Aertnys,  1.  7, 
n.  92. 

(2)  Vermeersch,  De  prohibitione  et  cens.  libr.,  n.  83  (alias  13,  9  bis),  et  De  iust., 
n.  187;  Laurentinis,  Inst.  iur.  eccles.,  n.  416;  et  Lehmk.,  Casus,  1,  n.  1068. 

(3)  S.  OH.,  5  iul.  1837,  et  27  iun.  1838  ;  C.  Plen.  Amer,  lat.,  n.  170;  C.  Manilan, 
n.  187 ;  Noldin,  n.  76 

(4)  Cfr.  Card.  D’Annibale,  1,  n,  391,  nota  4 ;  Ginicot,  n.  597 ;  Noldin,  1.  c. 

possunt  eos  qui  sectis  vetitis  nomen  dederunt,  sive  notorii  sint, 
sive  non,  dummodo  a  respectiva  secta  omnino  se  separent,  eam- 
que  saltem  coram  confessario  eiurent,  seu  detestentur,  reparato 
scandalo  eo  meliori  modo  quo  fieri  potest,  et  aliis  iniunctis  de 
iure  iniungendis,  iuxta  praefatas  litteras  S.  Paenitentiariae»  (1). 
S.  Off .,  5  aug.  1898. 

N.  B.  Pro  Amer,  lat.,  haec  statuit  C.  Plen.  Amer,  lat.,  n.  168: 
«Et  quoniam  plurimis  in  regionibus  nostris  impiorum  machinatio¬ 
nes  et  fallaciae  eo  tendunt,  ut  saluberrima  contra  pestem  societa¬ 
tum  clandestinarum  decreta  et  mandata  Apostolica  inania  faciant 
sub  ementito  praetextu,  a  Pio  IX  et  Leone  XIII  pluries  damnato, 
scilicet  non  eandem  esse  naturam  sectae  massonicae  in  omnibus 
nationibus,  sed  eam  quae  alibi  periculosa  est  ac  omnino  proscriben¬ 
da,  alicubi  innocuam  esse  ac  honestam,  quia.,  aiunt,  diversa  sunt 
dogmata,  fines,  actiones ;  sedulo  curent  animarum  pastores  ut  tam 
perniciosus  error,  tam  audax  praetensio,  a  patre  mendacii  excogita¬ 
ta,  ut  incautos  decipiat,  penitus  eliminetur.  Ea  est  enim  rei  ipsius 
natura  et  gravitas,  talisque  Apostolicarum  constitutionum  tenor,  ut 
minime  dubitari  possit,  quin  voluerint  laudati  Pontifices  iisdem 
obligari  omnes  et  singulos  Christifideles,  nullo  habito  locorum ,  tem¬ 
porum,  nationum,  vel  rituum  discrimine ».  Ita  etiam  Cone.  Mani- 
lan.,  n.  185. 

1254.  III.  Absolvere  praesumentes  sine  debita  facultate  innoda¬ 
tos  excommunicatione  latae  sententiae  specialissimo  vel  speciali 
modo  Sedi  Apostolicae  reservata  (can.  2338,  §  1). 

Quaenam  sint  huiusmodi  excommunicationes,  dictum  est  in 
n.  1230  seq.  Excusat  quaecumque  ignorantia,  modo  non  fuerit 
affectata. 

1255.  IV.  a)  Impendentes  quodvis  auxilium  vel  favorem  excom¬ 
municato  vitando  in  delicto  propter  quod  excommunicatus  fuit; 
b)  et  clerici  scienter  et  sponte  in  divinis  cum  eodem  communicantes 
et  ipsum  in  divinis  officiis  recipientes  (can.  2338,  §  2). 

a)  Id  est  cooperando,  postquam  quis  excommunicatus  fuit, 
crimini  ipsi  propter  quod  fuit  excommunicatus,  v.  gr.  si  quis 
excommunicato  vitando  (n.  1211,  II)  propter  furtum  sacrilegum 
suadeat  ut  non  restituat ;  non  vero  si  alium  adiuvet  in  patrando 
delicto  propter  quod  deinde  ille  alius  nominatim  excommuni¬ 
cetur  a  Sede  Apostolica,  etc.,  ut  supra.,  n.  1211,  II. 

b)  Clerici:  quo  nomine  probabiliter  non  comprehendun¬ 
tur  neque  Episcopi ,  neque  clerici  in  minoribus:  actio  quae  hic 

(1)  Cum  S.  Paenitentiaria  confessariis  concedit  facultatem  absolvendi  ab  hac 
censura,  hanc  conditionem  apponit :  «ita  tamen,  ut  a  respectiva  secta  vel  associa¬ 
tione  omnino  se  separent,  eamque  abiurent ;  denuntient,  ut  supra,  personas  eccle¬ 
siasticas  et  religiosas,  si  quas  eidem  adseriptas  noverint;  libros,  manuscripta  ac 
signa  eandem  respicientia,  si  qua  retineant,  in  manus  tuas  tradent,  ad  S.  Officium 
quamprimum  caute  transmittenda,  aut  saltem,  si  iustae  gravesque  causae  id  pos¬ 
tulent,  destruenda ;  iniuncta  pro  modo  culparum  gravi  paenitentia  salutari  cum 
frequentatione  sacramentalis  confessionis  et  obligatione  illata  scandala  reparandi». 

punitur,  probabiliter  unica  est,  quae  diversis  verbis  explica¬ 
tur  :  nempe  admittere  excommunicatum  vitandum  ad  obeunda 
illa  officia  quae  tantum  clerici  obire  possunt  tanquam  Ecclesiae 
ministri ;  non  ergo  incurrunt,  si  illum  admittant  ad  Sacrum 
audiendum ,  vel  cum  eo  privatim  recitent.  Vide  n.  1182. 

1256.  V.  Si  quis  ausus  fuerit  ad  iudicem  laicum  trahere  Episco¬ 
pum  non  proprium  etiam  mere  titularem,  vel  Abbatem  aut  Praela¬ 
tum  nullius,  vel  aliquem  ex  supremis  religionum  iuris  pontificii  Su¬ 
perioribus  (can.  2341). 

Vide  nn.  1182,  1245,  1246. 

Ausus  fuerit.  Vide  n.  1181.  —  Superiores  supremi.  Supe¬ 
rior  supremus  est  Generalis  fere  in  omnibus  Ordinibus  et  Con¬ 
gregationibus.  Verum  in  Congregationibus  monasticis  vocatur 
Abbas  primas,  Abbas  generalis,  Archiabbas,  etc.,  iuxta  diver¬ 
sos  'casus.  Cfr.  Ferreres ,  Inst.  can.,  vol.  1,  n.  809  bis.  Hic  agi¬ 
tur  de  Abbate  aut  Praelato  nullius  non  proprio  trahentis,  item 
de  Generali,  etc.,  non  proprio;  secus  excommunicatio  esset  re¬ 
servata  speciali  modo.  Vide  dicta  n.  1245.  —  Religio  iuris  pon¬ 
tificii  :  Vide  n.  167,  3.° 

1257.  VI.  a)  Clausuram  monialium  violantes,  cuiuscumque  gene¬ 
ris  aut  conditionis  vel  sexus  sint,  in  earum  monasteria  sine  le¬ 
gitima  licentia  ingrediendo,  eosve  introducentes  vel  admittentes 
(can.  2342,  l.°).  —  b)  Moniales  e  clausura  illegitime  exeuntes  contra 
praescriptum  can.  601  (can.  2342,  3.°).  —  c)  Mulieres  violantes  re¬ 
gularium  virorum  clausuram,  et  Superiores  aliique,  quicumque 
ii  sint,  eas  cuiuscumque  aetatis  introducentes  vel  admittentes  (can. 
2342,  2.°)  (1). 

Vide  dicta  supra,  nn.  229-236,  1182. 

1258.  VII.  Si  quis  bona  ecclesiastica  cuiuslibet  generis,  sive  mo¬ 
bilia  sive  immobilia,  sive  corporalia  sive  incorporalia,  per  se  vel  per 
alios  in  proprios  usus  convertere  et  usurpare  praesumpserit,  aut 
impedire  ne  eorundem  fructus  seu  reditus  ab  iis  ad  quos  iure  perti¬ 
nent,  percipiantur,  excommunicationi  tandiu  subiaceat  (2),  quandiu 
bona  ipse  integre  restituerit,  praedictum  impedimentum  removerit, 
ac  deinde  a  Sede  Apostolica  absolutionem  impetraverit  (can.  2346). 

Vide  supra,  n.  1182. 

Clerici  non  modo  videntur  hanc  incurrere  excommunicatio¬ 
nem,  sed  etiam  privari  debent  beneficiis  omnibus,  et  effici  in¬ 
habiles  ad  alia  quaelibet  et  suspendi  ab  ordine ,  sui  Ordinarii 

(1)  Cum  S.  Paenitentiaria  confessariis  concedit  facultatem  absolvendi  ab  hac 
censura,  hanc  conditionem  apponit :  «dummodo  tamen  id  factum  non  fuerit  ad 
finem  utcumque  graviter  criminosum  etiam  effectu  non  secuto,  nec  ad  externum 
Ordinarii  forum  deductum;  congrua  pro  modo  culpae  paenitentia  salutari  iniuncta». 

(2)  Quod  haec  excommunicatio  sit  latae  sententiae,  putat  Salsmans,  n.  600,  non 
esse  satis  clarum  ex  Ipso  Codicis  textu.  Nobis  tamen  semper  visum  est  constare 
omnino  clare,  etiam  ante  publicationem  Indicis  ipsius  Codicis, 

arbitrio,  etiam  post  integram  satisfactionem  et  absolutionem 
(ibid.) . 

Hanc  excommunicationem  incurrunt  quicumque  bona  eccle¬ 
siastica  latissimo  sensu  accepta  (etsi  pertineant  ad  religionem 
iuris  dioecesani,  aut  ad  confraternitatem,  etc.)  occupant,  vel 
impediunt  comminus  fructus  seu  reditus  percipiantur  ab  iis  ad 
quos  pertinet,  et  in  proprios  usus  convertunt  (1). 

Usurpare  intelligendum  est  probabiliter  de  his  qui  auctori- 
tative  et  cum  potentia  occupant  (Card.  D'Annibale,  Genicot, 
n.  606) ;  alii  vero  privati  incurrunt,  quatenus  suscipiunt  ab 
usurpatoribus  et  sunt  (cfr.  Pezzani,  ad  can.  826)  personae  ad 
quas  praedicta  bona  quomodocumque  pervenerunt :  hanc  igitur 
excommunicationem  incurrunt  ementes  bona  ecclesiastica  a 
Guberniis,  vel  ab  aliis  auctoritatibus,  quae  ea  usurpaverint, 
vel  ea  bona  acquirentes  haereditate  aut  legato.  S.  Off.,  8  iul. 
4874. 

In  Hispania  v.  gr.  eam  incurreret  minister  regius  qui  usur¬ 
paret  vel  divenderet  bona  ecclesiastica  non  subiecta  commuta¬ 
tioni  statutae  in  Concordato ;  vel  etiam  bona  subiecta,  sed  ante¬ 
quam  cessio  illorum  bonorum  ab  Episcopo  debitis  servatis  con¬ 
ditionibus  perficeretur.  Cfr.  dicta  in  vol.  1,  n.  700. 

4259.  VIII.  Duellum  perpetrantes,  aut  simpliciter  ad  illud  provo¬ 
cantes,  vel  ipsum  acceptantes,  vel  qualemcumque  operam  aut  favo¬ 
rem  praebentes,  nec  non  de  industria,  spectantes  illudque  permitten¬ 
tes,  vel  quantum  in  illis  est  non  prohibentes,  cuiuscumque  diqnitatis 
sint  (can.  2351). 

Duellum  debet  esse :  a)  verum ,  i.  e.  non  fictum  seu  oblatum 
et  acceptatum  absque  animo  pugnandi;  b)  proprie  dictum, 
nempe  ita  ut  unus  adversus  unum,  etsi  plures  successive  cum 
eodem  pugnent ;  c)  cum  armis  letalibus ,  quamvis  duellum 
letale  non  sit,  seu,  ut  aiunt,  ad  primam  sanguininis  effusio¬ 
nem ;  d)  statutis  loco  ac  tempore,  et  e)  probabilius  etiam 
armis  (2). 

Duellum  verum  perpetrant  scholares  Germaniae  qui  parvum 
cultrum  adhibent  et  in  faciem  vulnus  inferunt,  ceteris  corpo¬ 
ris  partibus  bene  tectis,  ideoque  his  poenis  subiiciuntur,  quam¬ 
vis  nec  mortem  nec  mutilationem  intendant,  nec  non  nisi  raro 
et  quasi  per  accidens  ex  huiusmodi  duello  mors  sequatur. 
S.  C.  Cone.,  10  febr.  1923:  Acta,  XV,  pag.  155,  156  (3). 

(1)  Si  ille  qui  hoc  fecerit,  fuerit  patronus  eiusdem  ecclesiae  seu  bonorum  eo 
ipso  privatus  exsistit  iure  patronatus  (ibid.). 

(2)  Lega,  De  iudiciis,  vol.  4,  n.  51 ;  Ball.-P.,  vol.  2,  n.  923 ;  Berardi,  Praxis  vol  1 

n.  808 ;  D 'Annibale,  n.  288.  ’  ’  ’ 

(3)  Hac  declaratione  confirmatur  sententia  hic  exposita  iam  a  prima  editione 
post  Codicem  canonicum,  anno  1917, 

Ad  incurrendam  censuram  satis  est  invitatio,  etsi  alius 
eam  non  acceptet ;  satis  etiam  est  acceptatio,  etsi  duellum  non 
sequatur. 

Qualemcumque...  favorem  praebentes,  v.  gr.  testes  seu  ya- 
trini,  nisi  forte  munus  acceptent  ut  duellum  impediant  meliori 
modo  quo  possint,  saltem  finem  certamini  imponendo  quam¬ 
primum  leve  vulnus  alteruter  acceperit,  si  sciant  duellantes  velle 
omnino  ad  mortem  usque  decertare.  Item  consulentes  et  man¬ 
dantes.  Vide  n.  1182. 

Medicus,  vel  confessarius,  qui  duello  assistit,  aut  etiam  in 
domo  vicina  seu  loco  propinquo  ex  condicto  sistit,  paratus  ad 
praebendum  suum  ministerium  duellantibus,  si  opus  fuerit, 
quamvis  cum  intentione  veniat  citius  finem  pugnae  imponendi, 
incurrit  excommunicationem.  (S.  Off.  ad  Episc.  Pictav.,  31 
maii  1884:  Acta  S.  S.,  vol.  17,  pag.  601). 

De  industria  spectantes  :  excipe  eos  qui  casu  per  locum 
certaminis  transeuntes  ad  illud  spectandum  consistant,  et  etiam 
eos  qui  e  loco  occulto  vel  a  longe  certamen  adspiciant.  Piat , 
in  h.  1. 

Probabilius  complices,  favorem  praestantes,  aliique  ex  iis 
qui  accessorie  damnantur,  non  incidunt  in  excommunicatio¬ 
nem,  nisi  duellum  revera  sequatur  (1).  Vide  Casus,  n.  1128. 

1260.  IX.  Clerici  in  sacris  constituti,  vel  regulares  aut  moniales 
post  votum  sollemne  castitatis,  itemque  omnes  cum  aliqua  ex  prae¬ 
dictis  personis  matrimonium  etiam  civiliter  tantum  contrahere  prae¬ 
sumentes  (can.  2388,  §  1). 

Quinam  sint  regulares ,  quaenam  moniales  et  quodnam  sit 
votum  sollemne  diximus  in  nn.  167,  l.°,  et  168. 

Incurrunt  hanc  excommunicationem,  etiamsi,  praeter  impe¬ 
dimentum  ordinis  aut  voti  castitatis,  adsit  aliud,  v.  gr.  consan¬ 
guinitatis.  S.  Off.,  13  ian.  1892,  22  dec.  1880. 

Praesumentes  (n.  1181)  afficit  tum  alios,  tum  etiam  clericos 
in  sacris ,  aut  regulares ,  aut  moniales.  Vide  praeterea  nn.  1182, 
1191,  1270. 

1261.  X.  Delictum  perpetrantes  simoniae  in  quibuslibet  officiis, 
beneficiis  aut  dignitatibus  ecclesiasticis  (can.  2392). 

Vide  dicta  in  vol.  1,  nn.  375,  380,  praesertim  n.  381  cum 
nota  ult. 

Quid  sint  officia  ecclesiastica  dictum  est  in  n.  1223 ;  quid  vero 
beneficia,  vide  n.  150  seq.  Dignitates  sunt  praebendae  canoni- 
cales,  quae  habent  praecedentiam  seu  praeeminentiam  super 


(1)  Cfr.  Lehmk.,  2,  n.  949;  D’Arlnibale,  in  h.  1.;  Qinicot,  595. 
Ferreres  Theol.  —  Tom.  II 

reliquos  canonicos  (vide  Ferreres,  Inst.  can.,  vol.  1,  n.  685),  uti 
sunt  in  Hispania  decanus,  archipresbyter,  archidiaconus,  can¬ 
tor,  etc.  Vide  etiam  n.  1182. 

1262.  Igitur  simonia  confidentialis  iam  non  est  qualificata , 
i.  e.  iam  non  subiacet  specialibus  poenis.  Cfr.  vol.  1,  n.  380,  N.  B. 

1263.  XI.  Vicarius  Capitularis,  aliive  omnes  tam  de  Capitulo, 
quam  extranei,  qui  documentum  quodlibet  ad  Curiam  episcopalem 
pertinens  sive  per  se  sive  per  alium,  subtraxerint  vel  destruxerint 
vel  celaverint  vel  substantialiter  immutaverint  (can.  2405). 

Subtraxerint  intellige  animo  illud  non  restituendi ;  celave¬ 
rint,  saltem  per  aliquod  tempus,  ne  inveniri  possit  a  competen¬ 
ti  auctoritate,  etsi  intra  ipsam  Curiam  vel  Curiae  archivum  re¬ 
linquatur,  sed  extra  suum  locum,  ita  ut  vix  aut  ne  vix  quidem 
inveniri  possit ;  substantialiter  immutaverint  addendo,  delen¬ 
do,  substituendo  aliquid,  sive  verba  sint,  sive  signa  orthogra- 
phica,  ita  ut  alium  sensum  faciat,  in  re  alicuius  momenti,  v.  gr. 
ut  tibi  vel  amico  faveat,  vel  inimico  noceat,  etc.  Cfr.  n.  1182. 


§  IV.  De  excommunicationibus  latae  sententiae  Ordinario 

reservatis 

1264.  Sex  sunt  huiusmodi  excommunicationes,  quarum  pri¬ 
ma  quattuor  membra  complectitur  et  refertur  ad  communi¬ 
cationem  cum  haereticis ,  praesertim  ratione  matrimonii  et  filio¬ 
rum  ;  altera  ad  falsas  reliquias ,  tertia  ad  'privilegium  canonis , 
quarta  ad  abortum ,  et  quinta  et  sexta  ad  religiosos. 

In  excommunicationem  latae  sententiae  Ordinario  reserva¬ 
tam  incidunt : 

1265.  I.  l.°  Qui  matrimonium  ineunt  coram  ministro  acatholico, 
nisi  hic  meras  partes  civiles  agat.—  2.°  Qui  matrimonio  uniuntur 
ea  conditione  explicita  vel  implicita  ut  omnis  vel  aliqua  proles  edu¬ 
cetur  extra  catholicam  Ecclesiam. — 3.°  Qui  scienter  liberos  suos 
acatholicis  ministris  baptizandos  offerre  praesumunt.—  4.°  Paren¬ 
tes,  vel  parentum  locum  tenentes,  qui  filios  in  religione  acatholica 
educandos  vel  instituendos  scienter  tradunt  (can.  2319,  §  1). 

Prima  et  tertia  pars  continent  communicationem  in  divinis 
cum  haereticis,  quod  iure  divino  prohibitum  est  (vide  vol.  1, 
n;  292,  et  vol.  2,  n.  986).  —  Secunda  pars  est  etiam  contra  ius  di¬ 
vinum  et  naturale  (vide  985),  itemque  quarta  pars,  uti  dictum 
est  in  vol.  1,  n.  465.  Locum  parentum  tenent  vel  tutores,  vel 
etiam  aliquando  quaedam  personae  de  familia,  ut  avi,  vel  avun¬ 
culi,  aut  frater  natu  maior,  etc.  Cfr.  nn.  1181,  1182  et  in  nota 
n.  1236. 

1266.  II.  Qui  falsas  reliquias  conficit,  aut  scienter  vendit,  distri¬ 
buit,  vel  publicae  fidelium .  venerationi  exponit  (can.  2326). 

Conficit,  v.  gr.  scriptum  aliquod,  dicens  esse  Sancti  N. ; 
scienter  vendit,  v.  gr.  sciens  ipsum  illud  scriptum  ab  alio  con¬ 
fectum ;  vel  vendit  ossa  aliqua,  etc.,  dicens  esse  huius  vel  alte¬ 
rius  Sancti,  cum  sciat  non  esse ;  publicae  fidelium  venerationi 
exponit,  quod  est  gravius,  continet  enim  falsum  cultum,  cum 
in  duobus  prioribus  non  sit  nisi  periculum  falsi  cultus. 

1267.  III.  Qui  violentas  manus  iniecerit,  in  personam  aliorum 
clericorum,  vel  utriusque  sexus  religiosorum  (can.  2343,  §  4). 

Vide  dicta  supra,  nn.  1232,  1247. 

Aliorum  clericorum,  id  est  praeter  eos  de  quibus  dictum 
est  antea,  11.  cc. ;  intellige  igitur  de  quibuscumque  aliis  clericis 
qui  Cardinales  aut  Legati  Rom.  Pontificis  aut  Episcopi  saltem 
titulares  non  sint,  etiamsi  prima  tantum  tonsura  fuerint  insigni¬ 
ti,  necnon  de  quibuslibet  religiosis  utriuslibet  sexus,  etiam  no- 
vitiis,  etiam  iuris  dioecesani.  Cfr.  Ferreres,  Inst.  can.,  vol.  1. 
nn.  253,  254,  264. 

1268.  IV.  Procurantes  abortum,  matre  non  excepta,  effectu  se¬ 
cuto  (can.  2350,  §  1). 

Procurantes,  i.  e.  directe  et  studiose ,  actione  sive  physica, 
sive  morali,  v.  gr.  metu  incusso,  mandato,  etc.  (1).  Hodie  cer¬ 
tum  est  mandantes  incurrere  hanc  censuram  sicut  quascumque 
alias,  uti  patet  ex  dictis  in  n.  1182.  Iam  antea  sententia  eorum 
(v.  gr.  Santi-Leitner ,  lib.  5,  tit.  10,  n.  8)  erat  probabilior. 

Etiam  mater  eam  incurrit,  ut  certum  est  ex  ipsis  verbis  Codi¬ 
cis,  et  antea  iam  erat  haec  sententia  probabilior  (2).  Sed  plures 
contradicebant,  quia  probabilius  ante  Const.  Apostolicae  Sedis 
non  incurrebat  (3). 

Item  incurrunt  medici  vel  alii  qui  abortivum  consulunt  vel 
praebent.  Vide  n.  1182  (4). 


(1)  Lega,  1.  c.,  n  55;  Piat,  h.  1.,  LehmU.,  n.  970;  Ball.-P.,  1.  7,  n.  320,  nota; 
Aertnys,  1.  7,  n.  109;  Laurentius,  1.  c.,  n.  429. 

(2)  Cfr.  Card.  D’Annibale,  h.  I.;  Lega,  1.  c.,  Santi-Leitner,  1.  c. ;  Girilcot, 
n.  608. 

(3)  S.  Alph.,  lib.  3.  n.  395;  Lehmh.,  n.  970;  Laurentius,  1.  c. ;  Ball.-P.,  1.  c. ; 
Aertnys,  1.  c.,  n.  192,  q.  8.° 

(4)  Gravissimum  hoc  crimen  abortus  deliberate  quaesiti  ita  frequentissimum 
est,  ut  doctissimi  medici  putent  quibusdam  in  nationibus,  v.  sr.  in  Gallia,  plus  fere 
esse  huiusmodi  abortus,  quam  partus.  Quibus  si  addas  coitus  onanisticos,  facile 
perspicies  periculum  maximum  contra  societatem.  Notandum  insuper  est  abortum 
provocatum  damnum  inferre,  non  modo  ipsi  feminae,  cui  non  raro  vel  ipsam  mortem 
affert,  sed  etiam  filiis,  quos  eadpm  femina  postea  forte  habeat.  Cfr.  Dr.  Blanc,  Las 
ciencias  medicas,  1918,  pag.  145  seq. 

Abortum,  non  autem  accelerationem  partus ,  neque  embryo- 
tomiam  (cfr.  vol.  1,  n.  500).  Comprehenditur  eiectio  fetus,  etiam 
unius  diei,  quia  Pius  IX  antiquam  distinctionem,  quae  in  hac 
excommunicatione  legebatur,  inter  fetum  animatum  ac  inani¬ 
matum,  omisit ;  utpote  quae  est  contra  communem  doctrinam 
recentiorum.  Vide  nn.  898,  1189,  II,  3.° 

1269.  V.  Religiosus  apostata  a  religione,  ipso  iure  incurrit  in 
excommunicationem,  proprio  Superiori  maiori,  vel,  si  religio  sit 
laicalis  aut  non  exempta,  Ordinario  loci,  in  quo  commoratur,  resei- 
vatarn  (can.  2385). 

Vide  nn.  167,  239,  240,  1182. 

Religio  dicitur  exempta ,  si  eximitur  a  iurisdictione  Ordina¬ 
rii  loci,  et  Apostolicae  Sedi  immediate  subiicitur ;  secus  est  non 
exempta.  Quinam  sit  religiosus  apostata  vide  supra,  n.  239; 
quaenam  religiones  laicales  vel  clericales,  n.  167. 

A  religione  laicali,  etsi  exempta  sit,  ut  est  v.  gr.  religio 
Fratrum  Hospit.  S.  Ioannis  de  Deo ;  aut  non  exempta,  etiam 
si  fuerit  clericalis. 

1270.  VI.  Professi  votorum  simplicium  perpetuorum  tam  in  Or¬ 
dinibus  quam  in  Congregationibus  religiosis,  itemque  omnes  cum 
aliqua  ex  praedictis  personis  matrimonium  etiam  civiliter  tantum 
contrahere  praesumentes  (can.  2388). 

Praesumentes  (n.  1181)  refertur  tum  ad  alias  personas  quae 
cum  religiosis  contrahant,  tum  ad  ipsas  personas  religiosas. 
Vide  nn.  1191,  1260. 

Vota  perpetua  :  non  igitur  eam  incurrunt  qui  tantum  vota 
temporalia  (ideoque  simplicia)  emiserunt.  Quid  sint  Ordines, 
quid  Congregationes  religiosae,  vide  in  nn.  167,  1182. 

In  casu,  matrimonium  erit  validum ,  etsi  graviter  illicitum 
(vide  nn.  981,  1017),  nisi  agatur  de  his  qui  in  Societate  Iesu  vota 
simplicia  emiserunt,  qui  nequeunt  valide  contrahere.  Vide 
n.  1017. 

§  V.  Excommunicationes  nemini  reservatae 

1271.  Quinque  numerantur  excommunicationes  latae  sen¬ 
tentiae  nemini  reservatae,  quarum  prima  refertur  ad  auctores 
et  editores ,  altera  ad  sepulturam ,  tertia  ad  alienationes ,  quarta 
ad  eos  qui  libertatem  impediunt  in  electione  status,  quinta  de¬ 
mum  ad  non  denuntiantes . 

Incidunt  ipso  facto  in  excommunicationem  nemini  reser¬ 
vatam: 

1272.  I.  Auctores  et  editores  qui  sine  debita  licentia  sacrarum 
Scripturarum  libros  vel  earum  adnotationes  vel  commentarios  im¬ 
primi  faciunt  (can.  2318,  §  2). 

Afficit  haec  excommunicatio  auctores  (adnotationum,  etc.) 
et  editores,  non  autem  per  se  dominum  typographiae,  nisi  et 
ipse  editor  sit.  Editor  vocatur  qui  suis  expensis  ac  suo  periculo 
librum  imprimere  facit. 

Opificies  qui  impressionem  materialem  perficiunt,  hac  cen¬ 
sura  non  comprehenduntur. 

Etiam  antea  haec  excommunicatio  erat  nemini  reservata. 

Licentia  communiter  dari  debet  ab  Ordinario  loci,  nisi  aga¬ 
tur  de  versionibus  sacrae  Scripturae  in  lingua  vulgari  absque 
adnotationibus,  etc.,  prout  dictum  est  in  vol.  i,  n.  632.  Vide 
etiam  Ferreres ,  Derecho  sacramental,  etc.,  n.  891. 

1273.  II.  Qui  ausi  fuerint  mandare  seu  cogere  tradi  ecclesiasti - 
cae  sepulturae  infideles,  vel  apostatas  a  fide,  vel  haereticos,  vel 
schismaticos,  aliosve  sive  excommunicatos  sive  interdictos  contra 
praescriptum  can.  1240,  §  1  (can.  2339). 

De  sepultura  ecclesiastica  vide  nn.  1322-1328. 

Mandantes  auctoritate  publica,  seu  cogentes  etiam  'proba¬ 
biliter  vi  publica  (1),  tradi  ecclesiasticae  sepulturae,  i.  e.  tu¬ 
mulo  inferre,  sepelire  ritu  sive  catholico  sive  haeretico,  aut 
etiam  sine  ullo  ritu,  in  loco  sacro  catholicis  humandis,  vel  eccle¬ 
siasticis  officiis  peragendis  addicto  ex  Episcopi  destinatione  (2) 
et  ( probabiliter )  ab  ipso  vel  ex  eius  delegatione  benedicto.  — - 
Non  incurritur  nisi  post  sepulturam  traditam.  Neque  incurrunt : 
a)  qui  sepeliunt ,  vel  v.  gr.  parochi,  qui  admittunt  ad  sepulturam 
ecclesiasticam,  neque  b)  qui  ritu  catholico  mandant  sepelire  in 
loco  non  sacro.  Aliqui,  ut  Cappello ,  n.  137 ;  Chelodi,  n.  73,  pu¬ 
tant  censuram  non  incurri  nisi  tres  actus  quos  complectitur  se¬ 
pultura  (vide  infra,  n.  1322),  verificentur,  quod  cum  clare  sit 
contra  antiquam  disciplinam,  non  immutatam,  ut  patet  ex  verbo 
tradi ,  satis  solide  dictum  non  putamus.  Gfr.  nn.  1181,  1182. 

1274.  III.  Qui  beneplacitum  apostolicum  contra  praescriptum 
can.  534,  §  1  (3)  et  can.  1532  in  alienandis  bonis  ecclesiasticis  scien- 

(1)  Buccer.,  n.  1207;  Chelodi,  n.  73;  Noldin,  n.  97,  b,  contra  alios,  v.  gr.  Tanquerey, 
n.  1203. 

(2)  Ita  etiam  post  Codicem  Noldin,  n.  97;  Salsmans,  n.  611;  Tanquerey,  n.  1203. 

(3)  Firmo  praescripto  can.  1531,  si  agatur  de  alienandis  rebus  pretiosis,  aliisve 
bonis  quorum  valor  superet  summam  triginta  millium  francorum  seu  libellarum, 
vel  de  contrahendis  debitis  et  obligationibus  ultra  indicatam  summam,  contractus 
vi  caret,  nisi  beneplacitum  apostolicum  antecesserit ;  secus  requiritur  et  sufficit 
licentia,  in  scriptis  data.  Superioris  ad  normam  constitutionum  cum  consensu  sui 
Capituli  seu  Consilii  per  secreta  suffragia  manifestato;  sed,  si  agatur  de  monia- 
libus  aut  sororibus  luris  dioecesani,  accedat  necesse  est  consensus,  in  scriptis  prae¬ 
stitus,  Ordinarii  loci  necnon  Superioris  regularis,  si  monialium  monasterium  eidem 
subiectum  sit. 

In  precibus  pro  obtinendo  consensu  ad  contrahenda  debita  vel  obligationes, 
exprimi  debent  alia  debita  vel  obligationes,  quibus  ipsa  persona  moralis,  religio, 
vel  provincia,  vel  domus,  ad  eum  diem  gravatur;  secus  obtenta  venia  invalida  est 
(can.  534,  §§  1,  2). 

ter  praetermiserunt  sive  dando  sive  recipiendo  sive  consensum 
praebendo  (can.  2347,  3.°). 

Requiritur  ut  agatur  sive  de  rebus  pretiosis ,  sive  de  iis 
quarum  pretium  excedat  30.000  libellarum.  Dubium  est  an  in¬ 
curratur  propter  alienationem  donorum  votivorum,  si  pretium 
non  excedat  30.000  peset.  aut  franc.,  quia  de  ipsis  non  fit  mentio 
in  can.  534  nec  in  can.  1532.  Vide  dicta  in  vol.  i,  nn.  1089,  1090, 
ubi  can.  1532  exponitur. 

Quaeres.  An  censura  incurratur  etiam,  si  absque  beneplacito 
apostolico  fiat  locatio  ultra  novennium  bonorum  ecclesiasticorum 
cuius  pretium  excedat  30.000  pesetarum? 

Resp.  Affirmant  Salsmans  apud  Genicot,  vol.  2,  n.  612;  Aertnys- 
Damen,  vol.  2,  1078;  Marc-Gesterman,  vol.  1,  n.  1354;  negat  Chelo- 
di.  De  poenis,  n.  79 ;  dubitat  Noldin,  De  poenis,  n.  100. 

Rationes  pro  parte  affirmativa  desumuntur  ex  notione  alienatio¬ 
nis  ad  Codicem  usque  vigente,  quae  complectebatur  omnes  contrac¬ 
tus  in  quibus  conditio  Ecclesiae  peior  reddi  posset,  et  ideo  etiam 
locationes  ultra  triennium,  quae  requirebant  beneplacitum  apostoli- 
cum,  et  hoc  praetermisso  incurrebatur  excommunicatio.  In  hoc  sensu 
adhibetur  vox  alienatio  in  omnibus  fontibus  allegatis  a  Codice  in 
can.  2347 ;  neque  constat  Codicem  mutasse  hanc  notionem.  Con¬ 
firmatur  eo  quod  Codex  expresse  exigit  easdem  sollemnitates  tam 
pro  alienatione  stricte  dicta  quam  pro  omnibus  alienationibus  in 
quibus  conditio  Ecclesiae  reddi  possit  peior  (can.  1533)  et  etiam  be¬ 
neplacitum  apostolicum  pro  huiusmodi  locationibus  ultra  noven¬ 
nium.  Ergo  Codex  retinet  antiquam  disciplinam,  et  solum  mutavit 
quantitatem  permissam  et  tempus  durationis  in  locationibus.  Ergo 
ex  can.  6,  2.°  et  3.°,  eodem  modo  intelligi  debent  notiones,  i.  e.  iuxta 
ius  antiquum. 

Pro  parte  negativa  affertur  quod  Codex  simpliciter  loquitur  de 
alienatione  :  alienatio  autem  in  materia  poenali  intelligi  debet  sensu 
stricto,  nempe  pro  translatione  dominii.  Confirmatur,  quia  Codex 
in  can.  2347,  3.°,  remittit  tantum  ad  can.  534,  §  1,  et  1532,  ubi  agitur 
de  alienatione  stricte  dicta,  minime  vero  ad  can.  1541,  qui  agit  de 
locatione,  neque  ad  can.  1533. 

1275.  IV.  Omnes,  qualibet  etiam  dignitate  fulgentes,  qui  quoquo 
modo  cogant  sive  virum  ad  statum  clericalem  amplectendum,  sive 
virum  aut  mulierem  ad  religionem  ingrediendam,  vel  ad  emitten¬ 
dam  religiosam  professionem,  tam  sollemnem  quam  simplicem, 
tam  perpetuam  quam  temporariam  (can.  2352). 

Qualibet  dignitate  fulgentes  :  nemo  igitur  excipitur  prae¬ 
ter  Cardinales ,  utpote  qui  expresse  non  nominantur.  Cfr.  nn. 
1179,  IV,  1182. 

Cogentes  quoquo  modo,  sive  adhibita  vi  physica,  sive  mo¬ 
rali,  v.  gr.  metu,  minis,  mandato,  etc.  Status  clericalis  susci¬ 
pitur  per  receptionem  primae  tonsurae.  Quoad  religiosos  coac¬ 
tio  reperiri  potest  sive  ad  ingrediendum  sive  ad  profitendum  : 
unde  incurrunt  tum  qui  cogit  ad  ingrediendum,  tum  qui  ad 

profitendum.  Quod  si  aliquis  cogat  ad  utrumque,  bis  incidit  in 
excommunicationem . 

1276.  V.  Fidelis  vero  qui  scienter  omiserit  eum,  a  quo  sollicita¬ 
tus  fuerit,  intra  mensem  denuntiare  contra  praescriptum  can.  904 
(can.  2368,  §  2). 

Cfr.  nn.  691-703,  ubi  haec  materia  latius  exponitur.  Vide 
etiam  nn.  1181,  1182. 

ARTICULUS  V.  —  De  interdicto 

1277.  Definitio.  —  Interdictum  est  censura  qua  fideles,  in 
communione  Ecclesiae  permanentes  (igitur  non  per  se  sunt  ex- 
communicati),  prohibentur  sacris  quae  in  canonibus,  qui  se¬ 
quuntur,  enumerantur  (can.  2268,  §  1).  Cfr.  n.  1285. 

1278.  Divisio.  —  I.  Interdictum  esse  potest  personale  aut 
locale.  —  Personale  dicitur,  cum  fertur  directe  contra  personas, 
quibus  prohibet  usum  bonorum  memoratorum.  —  Locale  vero, 
cum  directe  fertur  in  loca,  prohibens  in  illis  administrationem 
aut  receptionem  praedictorum  bonorum,  ideoque  indirecte  af¬ 
ficit  personas  (can.  2268,  §  2). 

II.  Quoad  modum  obligandi ,  interdictum  personale  sequi¬ 
tur  personas  ubique ;  locale  non  urget  extra  locum  interdictum, 
sed  in  loco  interdicto  omnes  etiam  exteri  aut  exempti,  excluso 
speciali  privilegio,  illud  servare  debent  (can.  2269,  §  2). 

1279.  Utrumque  interdictum  esse  potest  generale ,  aut  par¬ 
ticulare: 

1. °  Personale  est  generale ,  cum  fertur  contra  populum  sive 
habitatores  paroeciae,  dioecesis,  aut  nationis ;  particulare ,  si  fe¬ 
ratur  in  personas  singulares  ac  determinatas  (ibid.,  §  1). 

2. °  Locale  erit  generale ,  si  feratur  in  universum  territorium 
paroeciae,  dioecesis,  aut  nationis ;  particulare ,  si  feratur  in  sin¬ 
gularem  ecclesiam,  sacellum,  oratorium,  coemeterium,  etc. 
(ibid.). 

1280.  Quaesita.  —  Quaer.  l.°  Quis  possit  ferre  interdictum ? 

Resp.  l.°  Generale  interdictum  tam  locale  in  territorium 

dioecesis,  reipublicae,  quam  personale  in  populum  dioecesis, 
reipublicae,  ferri  tantum  potest  a  Sede  Apostolica  vel  de  eius 
mandato  (ibid.). 

Resp.  2.°  Interdictum  vero  generale  in  paroeciam  vel  paroe¬ 
ciae  populum,  et  partict/lare  sive  locale  sive  personale,  etiam 
Episcopus  ferre  potest  (ibid.). 

1281.  Quaer.  2.°  Quid  prohibeat  interdictum  locale? 

Resp.  l.°  Interdictum  locale  sive  generale  sive  particulare 

non  vetat  morientibus  Sacramenta  et  Sacramentalia  servatis 

servandis  ministrare  (can.  2270,  §  1). 

Resp.  2.°  Prohibet  in  loco  quodlibet  divinum  officium  vel 

sacrum  ritum  (ibid.) . 

1282.  Excipe:  l.°  In  die  Nativitatis  Domini,  Paschatis,  Pen¬ 
tecostes,  sanctissimi  Corporis  Christi  et  Beatae  Mariae  Virginis 
in  caelum  assumptae  interdictum  locale  suspenditur,  et  prohibe¬ 
tur  tantum  collatio  ordinum  et  sollemnis  nuptiarum  benedictio 
(ibid.,  §  2). 

2. °  Suspenditur  etiam  in  festo  Immaculatae  Conceptionis 
tam  in  Hispania  quam  in  America  latina  ac  Insulis  Philippinis. 

3. °  Si  interdictum  fuerit  locale  generale,  et  interdicti  de¬ 
creto  aliud  non  caveatur  expresse  :  I.  Permittitur  clericis,  dum¬ 
modo  non  sint  ipsi  personaliter  interdicti,  omnia  divina  officia 
et  sacros  ritus  in  quacumque  ecclesia  aut  oratorio  privatim  obi¬ 
re,  ianuis  clausis,  voce  submissa  et  campanis  non  pulsatis  (can. 
2271,  l.°).  —  II.  In  ecclesia  vero  cathedrali,  ecclesiis  paroecia- 
libus,  vel  in  ecclesia  quae  unica  sit  in  oppido,  in  iisque  solis, 
permittuntur:  a)  unius  Missae  celebratio ;  b)  asservatio  sanctis¬ 
simi  Sacramenti;  c)  administratio  baptismatis,  Eucharistiae, 
paenitentiae ;  d)  assistentia  matrimoniis,  exclusa  benedictione 
nuptiali;  e)  mortuorum  exsequiae,  vetita  tamen  quavis  sollem¬ 
nitate;  f)  benedictio  aquae  baptismatis  et  sacrorum  oleorum; 
g)  praedicatio  verbi  Dei.  In  his  tamen  sacris  functionibus  prohi¬ 
betur  cantus  et  pompa  in  sacra  supellectili  et  sonitus  Campa¬ 
narum,  organorum,  aliorumve  instrumentorum  musicalium ; 
sacrum  autem  Viaticum  ad  infirmos  privatim  deferri  potest 
(can.  2271,  2.°).  His  igitur  functionibus  a)-g)  fideles  assistere 
possunt. 

1283.  4.°  In  interdicto  locali  particulari:  a)  si  interdictum 
fuerit  altare  vel  sacellum  alicuius  ecclesiae,  nullum  sacrum  offi¬ 
cium  seu  sacer  ritus  in  eisdem  celebrari  potest  (can.  2272,  §  1) ; 

b)  si  interdictum  fuerit  coemeterium,  fidelium  cadavera  sepeli¬ 
ri  ibidem  possunt,  sed  sine  ullo  ecclesiastico  ritu  (ibid.,  §  2) ; 

c)  si  latum  fuerit  in  certam  ecclesiam  vel  oratorium  :  l.°  si  ec¬ 
clesia  fuerit  capitularis ,  nec  interdictum  sit  Capitulum ,  valet 
praescriptum  can.  2271,  n.  1  (n.  1282,  3.°,  I),  nisi  interdicti  de¬ 
cretum  praecipiat  Missam  conventualem  celebrari  et  horas  ca¬ 
nonicas  recitari  in  alia  ecclesia  aut  oratorio ;  2.°  si  fuerit  paroe- 
cialis  (idem  intellige,  si  sit  filialis)  et  nulla  alia  in  oppido  re- 
periatur,  servetur  praescriptum  can.  2271,  2.°  (n.  1282,  3.°,  II), 
nisi  interdicti  decretum  aliam  ecclesiam  pro  interdicti  tempore 
eidem  substituat  (can.  2272,  §  3). 

N.  B.  Si  interdictum  locale  particulare  afficiat  aliquam  ec- 

clesiam,  quae  nec  capitularis  sit,  nec  paroecialis,  in  illa  nullus 
ritus  sacer  celebrari  posse  videtur ;  sed  celebrari  debent  in  alia 
ecclesia  quae,  ut  supponitur,  erit  in  eadem  civitate  vel  loco. 

1284.  Quaer.  3.°  Quaenam  sit  relatio  inter  principale  et 
accessorium  in  interdicto  locali? 

Resp.  l.°  Interdicta  civitate,  interdicta  quoque  manent  loca 
accessoria  etiam  exempta  et  ipsa  ecclesia  cathedralis  (can.  2273). 

Resp.  2.°  Interdicta  ecclesia,  interdicta  sunt  sacella  contigua, 
non  vero  coemeterium  (ibid.) ,  etsi  fuerit  contiguum. 

Resp.  3.°  Interdicto  sacello,  non  est  interdicta  integra  eccle¬ 
sia  (ibid.). 

Resp.  4.°  Nec,  interdicto  coemeterio,  interdicta  est  ecclesia 
ipsi  contigua,  sed  interdicta  sunt  omnia  oratoria  in  coemeterio 
erecta  (ibid.). 

Quaer.  4.°  Quomodo  ferri  possit  interdictum  contra  commu¬ 
nitatem  aut  collegium,  si  delictum  perpetraverit ,  et  quinam  sint 
illius  effectus ? 

Resp.  i.°  Ferri  potest:  a)  vel  in  singulas  personas  delinquen¬ 
tes,  b)  vel  in  communitatem,  uti  talem,  c)  vel  in  personas  delin¬ 
quentes  et  in  communitatem  (can.  2274,  §  i). 

Resp.  2.°  In  primo  casu  a)  servandum  est  id  quod  praescri¬ 
bitur  personaliter  interdictis  et  dicetur  in  n.  1285  (ibid.,  §  2) ; 
in  secundo  b )  communitas  seu  collegium  nequit  ius  ullum  spi¬ 
rituale  exercere  quod  ei  competat  (ibid.,  §  3) ;  in  tertio  c)  effec¬ 
tus  utriusque  interdicti  cumulantur  (ibid.,  §  4). 

1285.  Quaer.  5.°  Quinam  sint  effectus  interdicti  personalis? 

Resp.  Alii  referuntur  ad  divina  officia,  alii  ad  Sacramenta 

et  Sacramentalia,  alii  ad  ius  electionis  et  alii  ad  sepulturam. 

a)  Quoad  divina  officia ,  personaliter  interdicti  nequeunt 
ea  celebrare,  eisve,  excepta  praedicatione  verbi  Dei,  assistere ; 
passive  assistentes  non  est  necesse  ut  expellantur ;  sed  ab  as¬ 
sistentia  activa,  quae  aliquam  secumferat  participationem  in  di¬ 
vinis  officiis  celebrandis,  repelli  debent  interdicti  post  latam 
sententiam  condemnatoriam  vel  declar  atoriam,  aut  alioqui  no- 
torie  interdicti  (can.  2275,  l.°). 

b )  Quoad  Sacramenta  et  Sacramentalia ,  prohibentur  ea  mi¬ 
nistrare,  conficere  et  recipere,  ad  normam  can.  2260,  §  1 ;  2261 
(can.  2275,  2.°).  Cfr.  n.  1216. 

c)  Quoad  ius  electionis ,  etc.,  servari  debet  id  quod  ex  cano¬ 
ne  2265  dictum  est  in  n.  1226,  de  excommunicatis. 

d)  Quoad  sepulturam  ecclesiasticam ,  ipsa  privantur  post 
sententiam  condemnatoriam  vel  declar  atoriam,  prout  dicetur 
in  n.  1325,  iuxta  can.  1240,  §  1,  2.° 

Unde  nihil  est  quod  prohibeatur  interdicto  personaliter  et 

non  sit  prohibitum  excommunicato.  Quare  interdictum  fertur 
in  hos  qui  permanent  ni  communione  Ecclesiae,  ut  in  n.  1277 
dictum  est ;  secus  esset  inutile,  quia  nullam  novam  prohibitio¬ 
nem  importaret. 

1286.  Quaer.  6.°  Ad  quid  teneatur  ille  qui  subest  locali  in¬ 
terdicto,  vel  interdicto  in  communitatem  vel  collegium ? 

Resp.  l.°  Si  ipse  interdicto  causam  non  dederit,  nec  alia  cen¬ 
sura  prohibeatur,  potest,  si  sit  rite  dispositus,  Sacramenta  reci¬ 
pere,  ad  normam  canonum  praecedentium,  sine  absolutione  ab 
interdicto  aliave  satisfactione  (can.  2276).  Idem  videtur  dicen¬ 
dum  de  eo  qui  subsit  interdicto  personali  generali  in  populum, 
paroeciam,  dioecesim  aut  nationem. 

Resp.  2.°  Si  vero  ipse  causam  dederit,  habetur  ut  personaliter 
interdictus.  Vide  n.  1292. 

1287.  Quaer.  7.°  Quinam  sint  effectus  interdicti  ab  ingres¬ 
su  ecclesiae? 

Resp.  a)  Secumfert  prohibitionem  ne  quis  in  ecclesia  divina 
officia  celebret  vel  eisdem  assistat  aut  ecclesiasticam  sepultu¬ 
ram  habeat ;  b)  si  autem  assistat,  non  est  necesse  ut  expellatur, 
nec,  si  sepeliatur,  oportet  ut  cadaver  amoveatur  (can.  2277). 
c)  In  oratoriis  vero  sive  publicis  sive  semi-publicis  sive  privatis 
nulla  detinetur  prohibitione  ratione  ipsius  interdicti. 

Differentiam  inter  ecclesias  et  oratoria  vide  in  vol.  1,  n.  434. 

1288.  Quaer.  8.°  Quomodo  peccent  violantes  interdictum ? 

Resp.  l.°  Quoad  clericos:  l.°  Peccant  graviter  violando  inter¬ 
dictum  personale ,  quia  agitur  de  re  gravi,  nisi  excuset  mate¬ 
riae  parvitas,  ex.  gr.  si  exerceant  functiones  quae  a  laicis  fieri 
possunt,  vel  si  brevi  tempore  relinquant  ostium  templi  aper¬ 
tum,  etc. ;  2.°  peccant  graviter  etiam  violando  interdictum  lo¬ 
cale,  si  locus  sit  specialiter  vel  generaliter  interdictus,  et  agant 
publice,  apertis  ianuis,  contra  prohibitionem  :  secus  venialiter 
tantum  peccant. 


Resp.  2.°  Quoad  laicos:  l.°  Peccant  graviter  violantes  inter¬ 
dictum  personale,  quod  ipsos  directe  afficiat ;  2.°  peccant  item 
graviter  violantes  interdictum  locale,  si  compellant  clericos  ad 
officia  divina  celebranda  contra  interdictum ;  item  si  Sacra¬ 
menta  in  loco  interdicto  reciperent  ubi  eorum  administratio  sit 
prohibita  quia  ad  id  cooperarentur  quod  clericis  sub  peccato 
gravi  prohibetur ;  3  0  peccant  autem  tantum  venialiter,  si,  inter¬ 
dicto  loco,  ipsi  non  personaliter  interdicti,  divinis  officiis  dum¬ 
taxat  assistant.  S.  Alph.,  ibid. 

Quaer.  9.°  Quam  ob  causam  ferri  possit  inter  dictum*! 

Resp.  berri  non  potest  per  se  loquendo  nisi  propter  culpam 
gravem  bono  publico  oppositam :  sic  pro  interdicto  personali 

speciali  requiritur  culpa  illius  qui  interdicitur  (1),  nam  poena 
est  propter  culpam.  Pro  interdicto  autem  personali  generali  et 
pro  locali  sufficit  culpa  illius  qui  est  caput  communitatis,  vel 
praecipuorum  eius  membrorum. 

N.  B.  Cum  iam  ab  anno  1606  nullum  a  Sede  Apostolica  latum 
esset  interdictum  generale  locale  (2),  anno  1909  die  30  sept.  a  S.  C. 
Consistoriali  per  quindecim  dies  civitas  Adriensis  cum  suburbiis 
subiecta  fuit  interdicto  generali,  locali  et  personali  ob  sacrilegam 
aggressionem  Episcopi  Adriensis  (Acta,  I,  pag.  765),  in  quo  decreto 
disciplina  tunc  generalis  aliquantisper  fuit  immutata  (cfr.  Ferve¬ 
res,  apud  Nouvelle  Rev.  Theologique,  vol.  42,  pag.  407  seq.).  Item 
ab  eadem  S.  C.,  per  decretum  10  dec.  1913,  interdictum  generale, 
personale  et  locale  contra  civitatem  «Galatina»  (Acta,  V,  pag.  517) 
et  suburbia,  donec  scandalum  repararet  (3),  latum  est  in  eadem 
forma  ob  sacrilegam  aggressionem,  cui  expositus  fuit  Archiepisco- 
pus  Hydruntinus. 

INTERDICTA  LATAE  SENTENTIAE 

I.  Interdictum  speciali  modo  reservatum  rom.  pontifici 

1289.  Universitates,  Collegia,  Capitula,  aliaeve  personae  mora¬ 
les,  quocumque  nomine  nuncupentur,  a  legibus,  decretis,  mandatis 
Romani  Pontificis  pro  tempore  exsistentis  ad  Universale  Concilium 
appellantes  (can.  2332). 

Circa  hanc  appellationem  vide  n.  1242.  Unde  si  praedicta 
appellatio  interponatur  a  Collegio,  Capitulo,  etc.,  incurrunt  in¬ 
terdictum  personae  huiusmodi  morales,  non  vero  excommunica¬ 
tionem,  cuius  non  sunt  capaces  uti  tales.  Quoad  singula  membra 
vide  supra,  n.  1286.  Cfr.  etiam  n.  1182. 

II.  Interdicta  ab  ingressu  ecclesiae  (4) 

1290.  Scienter  celebrantes  vel  celebrari  facientes  divina  in 
locis  interdictis,  vel  admittentes  ad  celebranda  officia  divina  per 
censuram  vetita  clericos  excommunicatos,  interdictos,  suspensos 
post  sententiam  declaratoriam  vel  condemnatoviam,  interdictum 
ab  ingressu  ecclesiae  ipso  iure  contrahunt,  donec,  arbitrio  eius  cuius 
sententiam  contempserunt,  congruenter  satisfecerint  (can.  2338,  §  3). 


(1)  Interdicto  personali  puniendi  sunt  qui  cadavera  vel  sepulcra  mortuorum  ad 
furtum  vel  alium  malum  finem  violaverint  (can.  2328). 

(2)  Illo  anno  latum  est  interdictum  generale  a  Paulo  V  in  rempublicam  vene¬ 
tam,  et  anno  1713  a  demente  XI  in  nonnullas  dioeceses  Siciliae.  Cfr.  Wernz,  6, 
n.  219,  pag.  228. 

(3)  Sublatum  est  per  decretum  12  ian.  1914  (Acta,  VI,  pag.  87),  cuius  effectus 
vim  habere  coepit  17  eiusdem  mensis  et  anni. 

(4)  Hoc  interdicto  puniendi  sunt  ecclesiae  vel  coemeterii  violatores  (can.  2329). 
Vide  n.  494. 

Scienter  celebrantes  vel  celebrari  facientes  intellige  de 
solis  clericis ;  et  celebrari  facientes  probabiliter  ii  tantum  sunt 
qui  potestatem  in  loca  sacra  interdicta  habent. 

Admittentes  ii  tantum  intelliguntur,  ad  quos  spectant  iura 
prohibendi  vel  admittendi  ad  huiusmodi  actus,  utpote  qui  cu¬ 
ram  ecclesiae  aut  coemeterii  habeant.  Cfr.  nn.  1181,  1182. 

Hoc  interdictum,  praestita  competenti  satisfactione,  eo  ipso 
cessat  absque  ulla  absolutione.  Piat ,  in  h.  1. ;  Pennachi,  ed.  2.a, 
pag:  517,  etc. 


III.  Interdictum  ab  ingressu  ecclesiae  Ordinario  reservatum 

1291.  Sponte  dantes  sepulturam  ecclesiasticam  infidelibus,  apos¬ 
tatis  a  fide,  haereticis  aut  schismaticis  contra  praescriptum  can. 
1240,  §  1,  contrahunt  interdictum  ab  ingressu  ecclesiae  Ordinario 
reservatum  (can.  2339). 

Sponte  dantes  :  igitur  excusantur  qui  ex  mandato  alterius, 
vel  per  vim  aut  metum,  aut  ex  legis  civilis  imperio,  id  agunt. 
Reliqua  vide  supra,  n.  1273,  et  infra,  n.  1325,  ubi  exponitur 
can.  1240,  §  1. 


IV.  Interdictum  personale  in  eos  qui  causa  fuerint  interdicti 

LOCALIS  AUT  COLLEGIALIS 

1292.  Qui  causam  dederunt  interdicto  locali  aut  interdicto  in 
communitatem  seu  collegium,  sunt  ipso  facto  personaliter  inter¬ 
dicti  (can.  2338,  §  4). 

Debent  igitur  servare  quae  diximus  in  n.  1286.  Nemini  est 
reservatum. 


ARTICULUS  VI.  —  De  suspensione 


1293.  Definitio.  —  Suspensio  est  censura  qua  clericus  of¬ 
ficio  vel  beneficio  vel  utroque  prohibetur  (can.  2278,  §  1). 

Principia.  —  I.  Suspensionis  effectus  separari  possunt  (ibid., 
§  2).  Unde  suspensio  potest  esse  totalis  vel  partialis. 

II.  Nisi  aliud  constet,  in  suspensione  generaliter  lata  com¬ 
prehenduntur  omnes  effectus  qui  in  canonibus  huius  articuli 
enumerantur  (ibid.). 


III.  Contra,  in  suspensione  ab  officio  vel  a  beneficio  omnes 
tantum  effectus  alterutrius  speciei  (ibid.). 

IV  Suspensio  ab  officio  simpliciter,  nulla  adiecta  limitatio¬ 
ne,  vetat  omnem  actum  tum  potestatis  ordinis  et  iurisdictionis 
tum  etiam  merae  administrationis  ex  officio  competentis,  excep¬ 
ta  admimstratione  bonorum  proprii  beneficii  (can.  2279,  §  l). 

1294.  Resolves.  —  Ex  dictis  in  principiis  I  et  IV,  inferes : 
Suspensio,  l.°  A  iurisdictione  generatim,  vetat  omnem  actum 
potestatis  iurisdictionis  pro  utroque  foro,  tam  ordinariae  quam 
delegatae. 

2. °  A  divinis ,  omnem  actum  potestatis  ordinis  quam  quis, 
sive  per  sacram  ordinationem  (v.  gr.  sacerdotalem ),  sive  per 
privilegium  (v.  gr.  si  simplici  sacerdoti  collata  fuit  potestas  con¬ 
firmandi)  obtinet. 

3. °  Ab  ordinibus ,  omnem  actum  potestatis  ordinis  receptae 
per  ordinationem. 

4. °  A  sacris  ordinibus ,  omnem  actum  potestatis  ordinis  re¬ 
ceptae  per  ordinationem  in  sacris. 

5. °  A  certo  et  definito  ordine  exercendo ,  omnem  actum  or¬ 
dinis  designati ;  suspensus  autem  prohibetur  insuper  eundem 
ordinem  conferre,  et  superiorem  recipere  receptumque  post  sus¬ 
pensionem  exercere. 

6. °  A  certo  et  definito  ordine  conferendo ,  ipsum  ordinem 
conferre,  non  vero  inferiorem  nec  superiorem. 

7. °  A  certo  et  definito  ministerio ,  ex.  gr.  audiendi  confessio¬ 
nes,  vel  officio ,  ex.  gr.  cum  cura  animarum,  omnem  actum  eius¬ 
dem  ministerii  vel  officii. 

8. °  Ab  ordine  pontificali ,  omnem  actum  potestatis  ordinis 
episcopalis. 

9. °  A  pontificalibus ,  exercitium  actuum  pontificalium,  ad 
normam  can.  337,  §  2,  eorum  scilicet  qui  liturgice  exigunt  usum 
baculi  et  mitrae  (can.  2279,  §  2). 

1295.  Quaesita.  —  Quaer.  l.°  Quid  importet  suspensio  a  be¬ 
neficio? 

Resp.  a)  Privati  fructibus  beneficii  (1),  excepta  habitatione  in 
aedibus  beneficialibus  (v.  gr.  in  domo  abbatiali,  vel  paroeciali, 
respectu  parochi) ;  b)  non  autem  iure  administrandi  bona  bene- 
ficialia,  nisi  decretum  vel  sententia  suspensionis  ipsam  adminis¬ 
trandi  potestatem  suspenso  expresse  adimat  et  alii  tribuat 
(can.  2280,  §  1). 

Quaer.  2.°  Quid  si  suspensus  a  beneficio  fructus  beneficii 
percipiat  non  obstante  censura ? 

Resp.  Fructus  restituere  debet,  et  ad  hanc  restitutionem  cogi 
potest  canonicis  quoque,  si  opus  sit,  sanctionibus  (ibid.,  §  2). 

Quaer.  3.°  Suspensio  contra  clericum  generaliter  lata,  aut 
suspensio  ab  officio  et  beneficio,  quaenam  beneficia  afficiat ,  si 
ipse  plura  possideat ? 

(1)  In  Hispania  inter  fructus  beneficii  computandae  non  sunt  distributiones  cho- 
rales,  nec  iura  stolae,  quae  potius  sunt  bona  quasi  patrimonialia,  Cfr.  vol.  1,  n.  698, 
et  Chelodi,  De  poenis,  n.  44. 

Resp.  l.°  a)  Omnia  quae  habeat  in  dioecesi  Superioris  suspen¬ 
dentis,  nisi  aliud  appareat  (can.  2281),  b)  et  sola ,  quia  loci  Or¬ 
dinarius  nequit  clericum  suspendere  a  determinato  officio  vel 
beneficio,  quod  in  aliena  dioecesi  reperiatur  (can.  2282). 

Resp.  2.°  Suspensio  vero  latae  sententiae,  iure  communi  ir¬ 
rogata,  afficit  omnia  officia  vel  beneficia,  in  quacumque  dioe¬ 
cesi  possideantur  (ibid.). 

1296.  N.  B.  l.°  Quod  circa  excommunicationem  statuit  can.  2265 
et  exposuimus  in  n.  1226,  applicari  etiam  debet  suspensioni.  Hic 
enim  est  effectus  communis  cuique  suspensioni,  praeter  proprium 
cuiusque  suspensionis,  qui  in  nn.  1294,  1295  est  expositus. 

2.°  Si  incursa  fuerit  censura  suspensionis  quae  vetat  admini- 
strationem  Sacramentorum  et  Sacramentalium  (v.  gr.  a  divinis,  ab 
ordinibus),  servari  debet  praescriptum  can.  2261  (vide  nn.  1216, 
1217) ;  si  censura  suspensionis  quae  prohibet  actum  iuris dictionis 
in  foro  seu  interno  seu  externo,  actus  est  invalidus,  ex.  gr.  absolu¬ 
tio  sacramentalis,  si  lata  sit  sententia  condemnatoria  vel  deelara- 
t.oria,  a, ut  Superior  expresse  declaret  se  ipsam  iurisdictionis  potes¬ 
tatem  revocare;  secus  est  illicitus  tantum,  nisi  a  fidelibus  petitus 
fuerit  ad  normam  mem.  can.  2261,  §  2  (can.  2284),  prout  exposui¬ 
mus  in  n.  1217,  resp.  2.° 

1297.  Quaer.  4.°  Quomodo  ferri  possit  suspensio  in  com¬ 
munitatem  aut  collegium,  si  deliquerint,  et  quinam  sint  eius , 
effectus ? 

Resp.  l.°  Suspensio  ferri  potest:  a)  vel  in  singulas  personas 
delinquentes ;  b)  vel  in  communitatem,  uti  talem  ;  c)  vel  in  per¬ 
sonas  delinquentes  et  communitatem  (can.  2285). 

Resp.  2.°  In  casu  a )  servari  debent  canones  huius  articuli 
(ibid.,  §  2),  iam  expositi  in  nn.  1293-1296. 

In  casu  b)  communitas  prohibetur  exercitio  iurium  spiritua¬ 
lium  quae  ipsi,  uti  communitati,  competunt  (ibid.,  §  3) ;  in  re¬ 
liquo  personae  ad  communitatem  pertinentes  uti  non  suspensae 
procedere  possunt. 

In  casu  c)  cumulantur  effectus  duorum  casuum  praeceden¬ 
tium  (ibid.,  §  4). 

Quaer.  5.°  An  sacerdos  suspensus  absolvi  possit  a  peccatis 
per  simplicem  confessarium  antequam  a  censura  solvatur  per 
Superiorem ? 

Resp.  Affirm.  Ratio  est,  quia  effectus  suspensionis  non  est 
privare  receptione  Sacramentorum.  Sufficit  igitur,  si  sit  dispo¬ 
situs  ad  sacramentum  paenitentiae,  scilicet  sit  saltem  attritus 
de  peccatis  et  promittat  se  esse  procuraturum  quamprimum, 
quantum  in  se  erit,  absolutionem  a  censura  et  interim  se  po¬ 
testate  vel  iuribus  prohibitis  usurum  non  esse.  Vide  n.  1205. 

Quaer.  6.°  Quomodo  tollatur  suspensio? 

Resp.  l.°  Si  suspensio  rationem  habeat  censurae ,  tollitur  ut 

excommunicatio,  scilicet  per  solam  absolutionem,  et  quidem 
Superioris,  si  sit  reservata. 

Resp.  2.°  Si  vero  poenae  vindicativae,  tollitur  per  dispensa¬ 
tionem,  ut  in  n.  1184  dictum  est. 

Attamen,  si  lata  fuerit  ad  certum  tempus  determinatum,  vel 
sub  conditione,  cessat  per  se  ipsam ,  transacto  tempore,  vel 
adimpleta  conditione  statuta. 

1298.  Resolves.  —  l.°  Peccat  graviter  clericus  suspensus,  si 
actum  sibi  per  suspensionem  vetitum  exerceat,  nisi  ignorantia 
invincibili,  aut  alia  legitima  causa,  v.  gr.  necessitatis,  excusetur. 
Ratio  est,  quia  in  re  gravi  Ecclesiae  resistit.  Potest  tamen  facere 
ea  omnia  quae  a  laicis  fieri  solent,  v.  gr.  canere  in  choro  more 
laicorum,  etc.  Suspensus  autem  ab  ordine  sacro ,  si  hunc  sollem¬ 
niter  et  scienter  exerceat,  non  solum  graviter  peccat,  sed  etiam 
irregularitatem  incurrit,  etiamsi  suspensio  non  habeat  rationem 
censurae. 

2. °  Suspensus  simpliciter  ab  ordine  non  intelligitur  suspen¬ 
sus  a  iuris dictione ,  et  vice  versa.  Suspensus  ab  ordine  superiori, 
non  ideo  ab  inferiori  est  suspensus.  Item  suspensus  a  beneficio 
non  censetur  suspensus  ab  officio,  nec  vice  versa. 

3. °  Episcopus  suspensus  a  pontificalibus,  si  Missam  cele¬ 
braret,  etiam  cum  pontificalibus,  non  incurreret  irregularita¬ 
tem  ;  quia  non  excerceret  actum  substantialem  ordinis  episco¬ 
palis.  S.  Alph.,  n.  314,  etc. 

4. °  Actus  ordinis  clerici  suspensi  non  dependentes  a  iuris- 
dictione  sunt  validi ;  quia  Ecclesia  nequit  tollere  potestatem  or¬ 
dinis,  sed  tantum  illius  exercitium  prohibere  potest. 

SUSPENSIONES  LATAE  SENTENTIAE 

A)  SUSPENSIONES  RESERVATAE  ROM.  PONTIFICI 

In  suspensionem  latae  sententiae  Sedi  Apostolicae  reservatam 
incurrunt : 

1299.  I.  Episcopus  aliquem  consecrans  in  Episcopum,  Episcopi, 
vel,  loco  Episcoporum,  presbyteri  assistentes,  et  qui  consecrationem 
recipit  sine  apostolico  mandato  contra  praescriptum  can.  953 
(can.  2370). 

Suspensio  est  totalis.  De  can.  953  vide  n.  867,  IV.  Loco  Epi¬ 
scoporum  presbyteri  assistere  nequeunt,  nisi  accedat  dispensatio 
Romani  Pontificis. 

1300.  II.  Clerici  qui  per  simoniam  ad  ordines  scienter  promove¬ 
rint  vel  promoti  fuerint,  aut  alia  Sacramenta  ministraverint  vel 
receperint  (can.  2371), 

Suspensio  est  etiam  totalis.  Clerici  etsi  sola  tonsura  initiati ; 
ordines,  sive  maiores,  sive  minores ;  scienter,  excusat  quae¬ 
cumque  ignorantia  sive  huius  legis,  sive  ipsius  contractus  si- 
moniaci,  v.  gr.  ab  alio  patrati  ut  hic  ordinetur,  etiamsi  igno¬ 
rantia  sit  crassa  aut  supina,  modo  non  sit  affectata.  Vide  n.  1181. 

Simonia  in  casu  videtur  adesse  ex  quo  ordines  aut  alia  Sacra¬ 
menta  data  aut  accepta  sint  cum  pacto  simoniaco  etsi  non  ex¬ 
presso,  si  tamen  ex  adiunctis  colligi  possit.  Cfr.  can.  728,  et 
Chelodi,  De  poenis,  n.  94.  De  simonia  vide  dicta  in  vol.  1,  n. 
375  seq. 

1301.  III.  Suspensionem  a  divinis,  ipso  facto  contrahunt,  qui  re¬ 
cipere  ordines  ■praesumunt:  a )  ab  excommunicato  vel  suspenso  vel 
interdicto  post  sententiam  declar atoriam  vel  condemnatoriam, 
b)  aut  a  notorio  apostata,  haeretico,  schismatico,  c)  Qui  vero  bona 
fide  a  quopiam  eorum  sit  ordinatus,  exercitio  careat  ordinis  sic  re¬ 
cepti,  donec  dispensetur  (can.  2372). 

Haec  suspensio  totalis  non  est,  sed  tantum  partialis,  nempe 
a  divinis.  Vide  n.  1294.  —  Ordines,  etiam  minores,  immo  pri¬ 
mam  tonsuram  (vide  860,  in  fine,  ubi  can.  950).  - —  Praesumunt, 
excusat  igitur  quaecumque  ignorantia,  modo  non  fuerit  affec¬ 
tata.  Vide  n.  1181. 

Qui  bona  fide  est  ordinatus  non  incidit  in  censuram,  sed 
prohibitum  sub  gravi  habet  exercitium  ordinis  sic  suscepti.  Vio¬ 
latio  vero  huius  prohibitionis  non  inducit  irregularitatem,  quia 
haec  prohibitio  non  habet  rationem  poenae  canonicae,  cum  pec¬ 
catum  non  supponat  (vide  nn.  895,  1186,  nota).  —  Bona  fide  in- 
telligitur  tum  de  eo  qui  ignorabat  Episcopum  ordinantem  esse 
excommunicatum,  etc. ;  tum  de  eo  qui  hoc  sciebat,  sed  ignora¬ 
bat  censuram  hanc.  Quod  intellige  etiam,  si  ignorantia  fuerit 
crassa.  Dispensatio  in  hoc  casu  ab  Episcopo  concedi  potest,  ut 
patet  ex  verbis  donec  dispensetur. 

In  suspensionem  per  annum  ab  ordinum  collatione  ipso  facto 
incurrunt : 


•  130^'  JX-  al Qm  contra  praescriptum  can.  955,  alienum  subditum 
sineOrdmarn  proprii  litteris  dimissoriis  ordinaverint.  —  b)  Qui 
subditum  proprium,  qui  alibi  tanto  tempore  moratus  sit  ut  cano¬ 
nicum  impedimentum  contrahere  ibi  potuerit,  ordinaverint  contra 
praescriptum' can.  993,  4.°,  994.  —  c)  Qui  aliquem  ad  ordines  maiores 
sine  titulo  canonico  promoverint  contra  praescriptum  can.  974,  §  1, 
Qui’  salvo  legitimo  privilegio,  religiosum,  ad  familiam’  per¬ 
tinentem  quae  sit  extra  territorium  ipsius  ordinantis,  promoverint 
etiam  cum  litteris  dimissorialibus  proprii  Superioris,  nisi  legitime 
probatum  fuerit  aliquem  e  casibus  occurrere,  de  quibus  in  can.  966 

Praescriptionem  can.  955  vide  supra,  n.  868,  V ;  can.  993, 
994,  supra,  n.  910;  can.  974,  §  i,  7.°,  supra,  nn.  875  et  886,  ubi 
de  necessitate  et  qualitate  tituli  canonici.  Circa  can.  966,  vide 
dicta  in  n.  873.  Dispensatio  suspensionis  reservatur  Sedi  Apos- 
tolicae ;  sed  transacto  anno  ipsa  per  se  cessat.  Non  est  censura, 
sed  poena  vindicativa.  —  A  collatione  ordinum  ideoque  et  pri¬ 
mae  tonsurae.  Gfr.  n.  860  bis. 

1303.  V.  Religiosus  clericus  cuius  professio  ob  admissum  ab  ipso 
dolum  nulla  fuerit  declarata,  si  sit  in  minoribus  ordinibus  constitu¬ 
tus,  e  statu  clericali  abiici  debet ;  si  in  maioribus,  ipso  facto  sus¬ 
pensus  manet,  donec  Sedi  Apostolicae  aliter  visum  fuerit  (can.  2387). 

Suspensio  est  totalis,  eiusque  absolutio  vel  potius  dispensa¬ 
tio  (nam  videtur  esse  poena  vindicativa)  (1)  reservata  Sedi  Apos¬ 
tolicae.  Complectitur  etiam  alumnos  Societatis  sine  votis  et  quo¬ 
rum  'professio  nonnisi  valde  improprie  talis  vocari  possit 
(Comm.  Cod.,  2-3  iun.  1918:  Acta,  X,  pag.  347). 

1304.  VI.  Professus  votorum  perpetuorum  ordinatus  in  sacris, 
qui  dimissus  fuerit  a  religione  ob  delicta  minora  iis,  de  quibus  in 
can.  670,  ipso  facto  suspensus  manet,  donec  a  Sancta  Sede  absolu¬ 
tionem  obtinuerit  (can.  671). 

Suspensio  est  totalis  (2). 

Delicta  de  quibus  in  can.  670  haec  sunt:  l.°  Publici  aposta- 

(1)  Ita  etiam  postea  Lehmk.,  Quaestiones  praecipuae  morales,  etc.,  pag.  80 ; 
Noldin,  n.  128 ;  Aertnys-Damen,  n.  1082 ;  et,  ut  videtur,  Chelodi,  n.  101. 

(2)  I.  Omnis  (religiosus)  clericus  in  sacris  :  a)  qui  aliquod  delictum  commi¬ 
sit,  de  quo  in  can.  646  (vide  in  liac  nota,  III),  b)  aut  dimissus  est  ob  delictum  quod 
iure  communi  punitur  infamia  iuris  vel  depositione  vel  degradatione,  perpetuo 
prohibetur  deferre  habitum  ecclesiasticum  (can.  670)  ideoque  perpetuam  prohibi¬ 
tionem  habet  exercendi  quodcximque  ministerium  ecclesiasticum.  Vide  n.  890,  nota, 
et  n.  1187,  nota. 

II.  Si  vero  dimittatur  ob  delicta  minora  iis  de  quibus  in  canone  superiore  670  : 

l.°  Ipso  facto  suspensus  manet,  donec  a  Sancta  Sede  absolutionem  obtinuerit. 
—  2."  Sacra  Congregatio,  si  id  expedire  iudicaverit,  dimisso  praecipiet  ut,  habitu 
cleri  saecularis  indutus,  commoretur  in  certa  dioecesi,  indicatis  Ordinario  causis 
ob  quas  dimissus  fuit. — 3.°  Si  dimissus  praecepto,  de  quo  hoc  n.  2,  non  paruerit, 
religio  ad  nihil  tenetur,  et  dimissus  eo  ipso  privatus  est  iure  deferendi  habitum 
ecclesiasticum.  —  4.°  Ordinarius  dioecesis  pro  eius  commoratione  designatae,  reli¬ 
giosum  (si  oboedierit  praecepto  in  n.  2.°)  in  domum  paenitentiae  debet  mittere,  vel 
eum  committere  curae  et  vigilantiae  pii  ac  prudentis  sacerdotis ;  et  si  religiosus  non 
paruerit,  servetur  praescriptum  in  n.  3.  —  5.°  (Si  oboedierit),  religio,  per  manus 
Ordinarii  loci  commorationis,  caritativum  subsidium  dimisso  suppeditabit  pro  ne¬ 
cessariis  ad  vitae  sustentationem,  nisi  ipse  aliunde  sibimet  providere  possit.  —  6.”  Si 
dimissus  vitae  rationem  ecclesiastico  viro  dignam  non  agat,  transacto  anno  aut 
etiam  prius,  iudicio  Ordinarii:  a)  privandus  erit  caritativo  subsidio,  b)  eiiciendus 
e  domo  paenitentiae,  c)  eique  auferri  debet  ius  deferendi  habitum  ecclesiasticum 
ab  ipso  Ordinario,  qui  statim  mittet  opportunam  relationem  tum  ad  Sedem  Aposto- 
licam  tum  ad  religionem.  —  7.°  Si  vero  dimissus  praedicto  tempore  tam  laudabiliter 
se  gesserit  ut  merito  haberi  possit  vere  emendatus,  Ordinarius  eius  preces  apud 
Sanctam  Sedem  commendabit  pro  absolutione  a  censura  suspensionis,  et,  ea  obtenta, 
eidem  in  sua  dioecesi  permittet,  adhibitis  opportunis  cautelis  et  limitationibus. 
Missae  celebrationem  et  etiam,  pro  suo  arbitrio  et  prudentia,  aliud  sacrum  minis¬ 
terium,  unde  honeste  vivere  queat;  quo  in  casu  religio  caritativum  subsidium  in- 

tae  a  fide  catholica ;  2.°  religiosus  qui  fugam  arripuerit  cum 
muliere,  aut  religiosa  quae  cum  viro ;  3.°  attentantes  aut  con¬ 
trahentes  matrimonium  aut  etiam  vinculum,  ut  aiunt,  civile ; 
4.°  delictum  quod  iure  communi  punitur  infamia  iuris  (n.  890, 
nota)  vel  depositione  vel  degradatione. 

In  suspensionem  reservatam  S.  C.  Consistoriali  incurrunt : 

1304  bis.  VII.  Sacerdotes  ex  Europa  vel  ex  Mediterranei  oris  in 
Americam  vel  in  Insulas  Philippinas  demigrantes,  etiamsi  ad  breve 
tempus,  necnon  sacerdotes  qui  suum  praestant  auxilium  sive  in 
itinere  transmarino,  sive  in  exteris  commorationis  locis,  Europa 
minime  excepta,  agricolis  aliisque  operariis  demigrantibus,  si  non 
servatis  legibus  decreti  Magni  semper  (cfr.  App.  XII)  temere  arro- 
ganterque  demigraverint,  suspensi  a  divinis  ipso  facto  maneant : 
qui  nihilominus  sacris  (quod  Deus  avertat)  operari  audeant,  in 
irregularitatem  incidant ;  a  quibus  poenis  absolvi  non  possint  nisi 
a  S.  Congregatione  Consistoriali. 

Absolutio  tam  suspensionis  quam  irregularitatis  reservata 
est  S.  C.  Consistoriali,  ita  ut  neque  qui  possunt  absolvere  a  reser¬ 
vatis  papalibus  ab  his  absolvere  possint.  Nihilominus  iure  Co¬ 
dicis,  can.  7  et  can.  2245,  §§  2  et  3,  dubitari  posset  an  ab  ipsa  sus¬ 
pensione  absolvere  possint  qui  facultatem  habent  absolvendi 
a  reservatis  papalibus  etsi  tantum  simpliciter.  Ab  incurrenda 
hac  censura  excusat  ignorantia,  etiamsi  fuerit  crassa  vel  supina. 
Cfr.  Casus,  vol.  2,  n.  834  c).  —  Absolvi  quis  tamen  poterit  ab 
hac  censura  per  simplicem  confessarium  vi  Cruciatae.  Item  ab 
irregularitate,  sed  facultate  hoc  in  casu  accepta  a  Commissario. 

B)  Suspensio  ordinario  loci  reservata 

In  suspensionem  ab  officio,  reservatam  Ordinario  loci  in¬ 
currit  : 

1305.  Clericus  qui  non  obtenta  licentia  Ordinarii  loci  ausus 
fuerit  ad  iuclicem  laicum  trahere  personam  aliquam  privilegio  fori 
fruentem,  quae  non  sit  Cardinalis,  nec  Ordinarius  proprius  ipsius 
clerici,  nec  insignita  charactere  episcopali  aut  quasi-episcopali,  nec 


termittere  potest.  Quod  si  agatur  de  diacono  aut  subdiaeono,  res  ab  Ordinario  ad 
Sanctam  Sedem  deferatur  (can.  671, 

III.  Ipso  facto  habendi  sunt  tanquam  legitime  dimissi  religiosi  :  1."  publici 
apostatae  a  fide  catholica ;  2.°  religiosus  qui  fugam  arripuerit  cum  muliere ;  aut 
religiosa  quae  cum  viro ;  3.°  attentantes  aut  contrahentes  m-atrimonium  aut  etiam 
vinculum,  ut  aiunt,  civile  (can.  646,  §  1). 

In  his  casibus  omnibus  sufficit  ut  Superior  maior  (Generalis  aut  Provincialis) 
cum  suo  Capitulo  vel  Consilio  ad  normam  constitutionum  emittat  facti  declara¬ 
tionem  (ibid.,  §  2). 

Ab  his  autem  curandum  ut  probationes  facti  in  domus  regestis  seu  archivo 
asserventur  (ibid.). 

sit  Superior  aliquis  religiosus  iuris  pontificii  ex  supremis,  nec  ex 
Officialibus  maioribus  Romanae  Curiae  (can.  2341). 

Quod  si  id  fecerit  laicus,  'congruis  poenis  ab  Ordinario  pro¬ 
prio  puniri  debet  (ibid.) .  Vide  praeterea  nn.  1245,  1246,  1256. 

Privilegio  fori  gaudent,  non  solum  omnes  clerici,  etiam  ad 
primam  clericalem  tonsuram  tantum  promoti ;  sed  insuper  re¬ 
ligiosi  et  religiosae,  etiam  qui  tantum  sensu  lato  tales  sunt,  non 
exclusis  conversis  seu  laicis,  nec  novitiis,  et  quanquam  ad  dioe- 
cesanum  aliquod  institutum  pertineant  (can.  120,  614,  680).  Cfr. 
Ferreres,  Inst.  can.,  vol.  1,  n.  264. 

4306.  De  suspensione  religiosi  fugitivi,  quae  est  totalis , 
vide  n.  240,  q.  2.° 

N.  B.  Iuxta  can.  641  religiosus  a  votis  perpetuis  (qui  conse¬ 
quenter  amisit  propriam  dioecesim)  si  egrediatur  a  religione, 
v.  gr.  per  indultum  saecularizationis,  «nequit  extra  religionem 
sacros  ordines  exercere,  donec  Episcopum  benevolum  recepto¬ 
rem  invenerit,  aut  Sedes  Apostolica  aliter  providerit».  Haec 
prohibitio  exercendi  ordines,  non  est  neque  censura ,  neque  poe¬ 
na  vindicativa ,  ut  patet  ex  eo  quod  culpam  non  supponat :  nam 
tale  indultum  concedi  potest  absque  culpa  ipsius  religiosi ; 
Ideoque  violatio  huius  prohibitionis,  etsi  grave  peccatum  slip- 
ponat,  non  affert  irregularitatem.  Cfr.  n.  870,  q.  5.°  Vide  Ferre¬ 
res,  Inst.  can.,  vol.  1,  n.  923. 

C)  Suspensiones  nemini  reservatae 

In  suspensionem  nemini  reservatam  ipso  facto  incurrunt: 

1307.  I.  Sacerdos  qui  sine  necessaria  iurisdictione  praesumpse¬ 
rit  sacramentales  confessiones  audire,  est  ipso  facto  suspensus 
a  divinis;  qui  vero  a  peccatis  reservatis  absolvere,  ipso  facto  suspen¬ 
sus  est  ab  audiendis  confessionibus  (can.  2366). 

Quid  vetet  suspensio  a  divinis  vide  in  n.  1294. 

Confessiones  audire,  etsi  non  absolvat.  —  Absolvere  a  re¬ 
servatis  sive  papalibus  sive  episcopalibus  sive  etiam  in  Ordine 
religioso ;  sine  necessaria  iurisdictione,  in  utroque  casu,  sive 
nullam  habeat,  sive  non  habeat  in  loco  in  quo  excipit  confessio¬ 
nes,  et  in  secundo ,  etsi  habeat  in  illo  ipso  loco,  sed  non  ad  re¬ 
servata  absolvenda,  vel  a  talibus  reservatis,  quamvis  habeat  ad 
alia  reservata. 

In  utroque  casu  requiritur  praesumptio,  ideoque  excusat 
quaecumque  ignorantia,  modo  non  sit  affectata.  Vide  n.  1181. 

Absolutiones  per  se  sunt  invalidae,  nisi  Ecclesia  iurisdictio- 
nem  suppleat,  v.  gr.  ob  errorem  communem ;  sed  etiam  in  hoc 
casu  sacerdos  graviter  peccat  et  suspensionem  incurrit. 

1308.  II.  a)  Qui  sine  litteris  vel  cum  falsis  dimissoriis  litteris, 
b)  vel  ante  canonicam  aetatem,  c)  vel  per  saltum  ad  ordines  malitio¬ 
se  accesserit,  est  ipso  facto  a  recepto  ordine  suspensus  (can.  2374). 

De  litteris  dimissoriis  vide  n.  871 ;  de  canonica  aetate,, 
nn.  875,  884 ;  de  ordinatione  per  saltum,  nn.  884,  q.  4.°,  et  916,  II. 
Fieri  debent  malitiose ,  i.  e.  scienter  ac  libere ,  ut  ordinantem 
decipiant.  Ordinatio  per  saltum  habetur,  cum  quis  suscipit  or¬ 
dinem  superiorem,  v.  gr.  diaconatum,  quin  receperit  inferio¬ 
rem,  v.  gr.  subdiaconatum. 

1309.  III.  Clericus  qui  in  manus  laicorum  officium,  beneficium 
aut  dignitatem  ecclesiasticam  resignare  praesumpserit,  ipso  facto 
in  suspensionem  a  divinis  incurrit  (can.  2400). 

Vide  n.  1294. 

Beneficii  resignatio  seu  renuntiatio,  ut  licita  sit,  fieri  debet 
in  manu,  i.  e.  cum  acceptatione  competentis  Superioris  eccle¬ 
siastici,  qui  communiter  est  loci  Ordinarius.  Cfr.  Ferreres,  Inst. 
can.,  vol.  2,  n.  461. 

1310.  IV.  Abbas  (1)  vel  Praelatus  nullius  qui  contra  praescrip¬ 
tum  can.  322,  §  2,  benedictionem  non  receperit,  est  ipso  facto  a  iu- 
risdictione  suspensus  (can.  2402). 

A  iurisdictione,  non  autem  ab  ordine.  Agitur  de  Abbatibus 
vel  Praelatis  nullius  qui  benedictionem  recipere  debent  sive  ex 
praescripto  apostolico  sive  ex  constitutionibus  propriae  religio¬ 
nis  ;  quo  in  casu  eam  recipere  tenentur  intra  tres  menses  a  re¬ 
ceptis  litteris  apostolicis  de  sua  ipsorum  promotione.  Quod  si 
non  faciant,  nec  legitimo  impedimento  detineantur,  incidunt 
in  hanc  suspensionem. 

1311.  V.  Vicarius  Capitularis  concedens  litteras  dimissorias  pro- 
ordinatione  contra  praescriptum  can.  958,  §  1,  n.  3,  ipso  facto  sub- 
lacet  suspensioni  a  divinis  (can.  2409). 

Vide  n.  871,  q.  7,  3.° 


«12.  VL  Superiores  religiosi  qui  contra  praescriptum  can.  965- 
9bq  suoditos  suos  ad  Episcopum  alienum  ordinandos  remittere  prae- 
tione^^c^n  ^/lO)3  fact°  susPensi  sunt  per  mensem  a  Missae  celebra¬ 
nde  supra,  n.  873,  ideoque  etiam  si  solum  violent  can.  967, 
de  quo  1.  c.,  N.  B.  Igitur,  elapso  mense ,  cessat  suspensio  absque 
necessitate  absolutionis.  Haec  suspensio  non  est  censura,  ideo- 


(1)  Abbates  vel  Praelati  nullius ,  qui  ex  praescripto  apostolico  vel  ex  propriae 
religionis  constitutionibus  benedici  debent  intra  tres  menses  a  receptis  litterto 
apostolicis,  cessante  legitimo  impedimento,  benedictionem  ab  Episcopo?  quem  ma¬ 
luerint,  accipere  tenentur  (can.  322,  §  2).  Cfr.  Ferreres,  Inst.  can.  vol  1  n  626 

que  ante  mensem  tolli  tantum  potest  per  dispensationem  Su¬ 
perioris,  non  per  absolutionem. 

N.  B.  De  suspensione  religiosi  fugitivi  qui  est  in  sacris 
•cfr.  n.  240. 

ARTICULUS  VII.  —  De  depositione,  degradatione 

ET  REDUCTIONE  CLERICORUM  AD  STATUM  LAICALEM 

§  I.  De  depositione 

1313.  Definitio.  —  Depositio  est  poena  vindicativa  clerico¬ 
rum  propria,  quae  secumfert,  idque  in  perpetuum:  a )  tum  sus¬ 
pensionem  ab  officio ,  et  b)  inhabilitatem  ad  quaelibet  officia, 
dignitates,  beneficia,  pensiones,  munera  in  Ecclesia,  c)  tum 
•etiam  privationem  illorum  quae  reus  habeat,  licet  eorum  titulo 
fuerit  ordinatus  (can.  2303,  §  1). 

1314.  Quaesita.  —  Quaer.  i.°  Quaenam  onera  et  iura  ex 
statu  clericali  remanent  deposito? 

Resp.  a)  Remanent  ipsi  obligationes  ex  suscepto  ordine  exor¬ 
tae  (v.  gr.  si  sit  in  ordinibus  maioribus,  recitatio  officii  divini, 
observatio  castitatis)  necnon  privilegia  clericalia  (canonis,  fo¬ 
ri,  etc.)  (ibid.) . 

b )  Praeterea  casu  quo  ordinatus  fuerit  titulo  beneficii  aut 
alicuius  officii,  et  vere  indigeat,  commendatur  caritati  Ordinarii 
ut  curet  ei  providere,  meliore  quo  possit  modo,  ne  cum  dedeco¬ 
re  status  clericalis  mendicare  cogatur  (ibid.,  §  2). 

Quaer.  2.°  Quid  si  depositus  non  det  emendationis  signa? 

Resp.  Tunc,  praesertim  si  scandalum  dare  pergat,  monitus¬ 
que  non  resipiscat:  a)  Ordinarius  potest  eum  perpetuo  privare 
iure  deferendi  habitum  ecclesiasticum;  b )  quae  privatio  secum¬ 
fert  privationem  privilegiorum  ecclesiasticorum;  et  c )  Ordina¬ 
rius  non  tenetur  iam  curare  de  eius  sustentatione  (can.  2304, 
f}§  1,  2). 

1315.  Quaer.  3.°  Quas  ob  causas  infligi  potest  poena  depo¬ 
sitionis? 

Resp.  Tantum  ob  causas  in  iure  expressas  uti  tali  poena 
dignas. 

Tales  causae  sunt  apostasia  a  fide,  haeresis,  schisma,  si,  iterata 
monitione,  delinquentes  non  resipuerint  (can.  2314,  §  1,  2.°) ;  abiectio 
specierum  consecratarum,  vel  earum  abductio  vel  retentio  ad  malum 
usum  (can.  2320) ;  si  clericus  ad  ordinem  sacerdotalem  non  pro¬ 
motus  Missae  celebrationem  simulaverit,  aut  sacramentalem  con¬ 
fessionem  exceperit  (can.  2322,  l.°) ;  violatio  cadaverum  vel  sepul¬ 
crorum  mortuorum  ad  furtum  vel  alium  malum  finem  (can.  2328) ; 
procuratio  abortus  effectu  secuto  (can.  2350,  §  1) ;  si  quis  fuerit  legi- 

time  damnatus  de  delicto  homicidii ;  raptus  impuberum  utriusque- 
sexus;  venditionis  hominis  in  servitutem  vel  alium  malum  finem; 
usurae,  rapinae,  furti  qualificati,  vel  non  qualificati  in  re  valde 
notabili ;  incendii,  vel  malitiosae  ac  valde  notabilis  rerum  destruc¬ 
tionis  ;  gravis  mutilationis  vel  vulnerationis  vel  violentiae  (can.  2354,. 
§  2) ;  qui  delictum  admiserint  contra  sextum  Decalogi  praeceptum, 
cum  minoribus  infra  aetatem  sexdecim  annorum,  vel  adulterium, 
stuprum,  bestialitatem,  sodomiam,  incestum  cum  consanguineis  vel 
affinibus  in  primo  gradu,  lenocinium  (in  casibus  gravioribus) 
(can.  2359,  §  2) ;  transitus  ad  vitae  genus  a  statu  clericali  notorie 
alienum,  depositis  habitu  clericali  et  tonsura  (can.  2379) ;  si  quis- 
propria  auctoritate  occupaverit  beneficium,  etc.,  nec  velit  ab  occu¬ 
patione  recedere  (can.  2394,  2.°) ;  vel  si  quis  noluerit  dimittere  be¬ 
neficium,  a  quo  legitime  sit  privatus  aut  remotus  (can.  2401). 


II.  De  degradatione 


1316.  Definitio.  —  Degradatio  est  gravissima  inter  poenas- 
vindicativas  contra  clericos,  et  secumfert :  a)  depositionem, 
b)  privationem  perpetuam  habitus  clericalis,  et  c)  reductionem 
ad  statum  laicalem  (can.  2305,  §  1). 

1317.  Divisio.  —  Degradatio  esse  potest  verbalis  seu  edic¬ 
talis ,  vel  realis. 

Prima  seu  verbalis  irrogatur  sola  sententia,  ita  tamen  ut 
omnes  suos  effectus  iuridicos  statim  habeat  sine  alia  exsecutio¬ 
ne;  realis  vero  fit,  si  locorum  adiuncta  id  permittant,  servatis 
sollemniis  praescriptis  in  Pontificali  Romano  (ibid.,  §  3)  (1). 

N.  B.  l.°  Clerici  in  sacris,  etsi  degradentur,  non  liberantur 
ab  obligatione  caelibatus  (can.  213,  §  2),  neque  recitandi  divi¬ 
num  officium  (can.  214,  §  1)  (2). 

2.°  Neque  degradatus  privatur  potestate  ordinis  in  sacra  or¬ 
dinatione  suscepta,  quia  huic  perpetuo  inhaeret  iure  divino. 
Quare,  si  sacerdos  edictaliter  vel  realiter  degradatus  verba  con¬ 
secrationis  proferret  super  panem  et  vinum  animo  consecrandi 
revera  conficeret  Eucharistiam. 

1318.  Quaeres.  Ob  quae  delicta  ferri  potest ? 

Resp.  a)  Solummodo  propter  delictum  in  iure  expressum  uti 
hac  poena  puniendum  (can.  2305,  §  2). 


Nempe,  si  quis  sectae  acatholicae  nomen  dederit  vel  publice 
adhaeserit  (can.  2314,  §  1,  3.«),  vel  manus  violentas  in  personam 
Romani  Pontificis  imecerit  (can.  2343),  vel  homicidium  culpabile 

S  XT  c  rssI54,  !,*>>  T1 2,  crimen  sollicitationis,  in  cLbus 
f,ravioriDus  (can.  23b8,  §  1),  vel  clericus  m  sacris  matrimonium  at- 

tentare  praesumpserit,  et  monitus  non  resipuerit  (can.  2388,  §  1). 


(1)  Ibi  videri  potest  «Ordo  suspensionis,  reconciliationis,  depositionis,  dispensa- 
p  a  c-*  ^  258-267 a^‘atwms’  et  restitutionis  sacrorum  ordinum».  Cfr.  edit.  Ratisbonae,  1891, 

(2)  Cfr.  Ferrer  es,  Inst.  can.,  vol.  1,  n.  378. 

b)  Vel  etiam  si  clericus  iam  depositus  et  privatus  habitu 
clericali,  grave  adhuc  scandalum  per  annum  praebere  pergat 
(can.  2305,  §  2)  (1). 


§  III.  De  reductione  clericorum  ad  statum  laicalem 

1319.  I.  Sacra  ordinatio,  semel  valide  recepta,  nunquam 
irrita  fit  (can.  211,  §  1). 

II.  Clerici  nihilominus  redigi  possunt  ad  statum  laicalem. 

1320.  Quaesita.  —  Quaer.  l.°  Quomodo  clerici  reduci  pos¬ 
sunt  ad  statum  laicalem? 

Resp.  l.°  Si  in  maioribus  sint  ordinibus  constituti,  redigun¬ 
tur :  a)  rescripto  Sanctae  Sedis,  b )  decreto  vel  sententia  ad  nor¬ 
mam  can.  214,  c)  poena  degradationis. 

Resp.  2.°  Clerici  minores  regrediuntur  ad  statum  laicalem  : 
a)  ipso  facto  ob  causas  in  iure  descriptas  (v.  gr.  si  nomen  mi¬ 
litiae  sponte  dederint,  si  habitum  clericalem  non  def ferant,  etc. 
Vide  supra,  nn.  53,  59) ;  aut  b )  propria  ipsorum  voluntate,  prae¬ 
monito  loci  Ordinario,  aut  c)  decreto  Ordinarii,  iusta  de  causa 
lato,  si  nempe  Ordinarius,  omnibus  perpensis,  prudenter  iudi- 
caverit,  clericum  non  posse  cum  decore  status  clericalis  ad 
ordines  sacros  promoveri  (can.  211,  §  2). 

Quaer.  2.°  Quid  requiritur  ut  clericus  ad  statum  laicalem 
regressus  iterum  inter  clericos  admittatur? 

Resp.  l.°  Ut  iterum  admittatur  clericus  minor,  praerequiri- 
tur  licentia  Ordinarii  dioecesis  cui  incardinatus  fuit  per  ordi¬ 
nationem,  non  concedenda  nisi  post:  a)  diligens  examen  super 
vita  et  moribus,  et  b)  congruum  iudicio  Ordinarii  experimen¬ 
tum  (can.  212,  §  1). 

Resp.  2.°  Ut  iterum  admittatur  clericus  maior,  requiritur  li¬ 
centia  Sanctae  Sedis  (ibid. ,  §  2). 

1321.  Quaer.  3.°  Quinam  sint  effectus  regressus  legitimi 
ad  statum  laicalem ? 

Resp.  l.°  Sic  redacti  aut  regressi  eo  ipso  amittunt  officia,  be¬ 
neficia,  iura  ac  privilegia  clericalia,  et  velantur  in  habitu  eccle¬ 
siastico  incedere  ac  tonsuram  deferre  (can.  213,  §  1). 

Resp.  2.°  Clerici  tamen  maiores  tenentur  obligatione  manen¬ 
di  in  caelibatu  (ibid.,  §  2). 

Quaer.  4.°  Quid  si  clericus  metu  gravi  coactus  ordines  maio¬ 
res  susceperit ? 


(1)  Apud  Acta,  XV,  pag.  152,  videri  poterit  denuntiatum  nomen  cuiusdam  sacer¬ 
dotis  degradati  per  lormalem  sententiam  Sancti  Officii  ad  normam  huius  can.  2305. 

Resp.  Tunc  legitime  (1)  probata  coactione  et  ratihabitionis 
defectu ,  sententia  iudicis  redigatur,  sine  ullis  caelibatus  ac  ho¬ 
rarum  canonicarum  obligationibus  (can.  214,  §  1). 

Ratihabitio  haberetur,  si  hoc  modo  ordinatus,  postea  remoto 
metu  eandem  ordinationem  ratam  haberet  saltem  tacite  per  or¬ 
dinis  exercitium,  volens  tamen  per  talem  actum  obligationibus 
clericalibus  se  subiicere  (ibid.). 

ARTICULUS  VIII.  —  De  sepultura  ecclesiastica 

1322.  Definitio.  —  Sepultura  ecclesiastica  consistit:  a)  in 
cadaveris  translatione  ad  ecclesiam,  b)  exsequiis  super  illud  in 
eadem  celebratis,  c)  eiusdem  depositione  in  loco  legitime  desti¬ 
nato  fidelibus  defunctis  condendis  (can.  1204). 

1323.  Principia.  —  I.  a)  Defunctorum  corpora  sepelienda 
sunt;  b)  reprobata  eorundem  crematione  (can.  1203,  §  1).  c)  Si 
quis  quovis  modo  mandaverit  suum  corpus  cremari,  illicitum 
est  hanc  exsequi  voluntatem  ;  quae  si  adiecta  fuerit  contractui, 
testamento,  aut  alii  cuilibet  actui,  tanquam  non  adiecta  haberi 
debet  (ibid.,  §  2). 

II.  Cadavera  fidelium  sepelienda  sunt  in  coemeterio  bene¬ 
dicto  vel  sollemni  benedictione  vel  benedictione  simplici  secun¬ 
dum  ritus  in  probatis  liturgicis  libris  traditos  (can.  1205). 

III.  Qui  baptizati  non  sunt  excluduntur  ab  ecclesiastica  se¬ 
pultura  (can.  1239,  §  1),  etiamsi  agatur  de  infantibus  filiis  pa¬ 
rentum  catholicorum. 

Excipiuntur  cathecumeni  qui  nulla  sua  culpa  sine  baptismo 
moriantur  (ibid.,  §  2)  :  hi  namque  aequiparantur  baptizatis. 

IV.  Omnes  baptizati  donandi  sunt  ecclesiastica  sepultura, 
nisi  eadem  a  iure  expresse  priventur  (ibid.,  §  3). 

V.  Qui  a  sepultura  ecclesiastica  excluduntur,  privantur 
etiam  quibuscumque  publicis  officiis  funebribus  ideoque  Missa 
exsequiali  et  anniversaria,  etc.  (can.  1241). 

1324.  Quaesita.  —  Quaer.  l.°  An  liceat  cadavera  sepelire  in 
ecclesiis? 

Resp.  Negative,  nisi  agatur  de  cadaveribus  regalium  perso¬ 
narum,  Cardinalium,  Episcoporum  residentialium,  Praelato¬ 
rum  nullius ,  vel  Abbatum  de  regimine  in  propria  ecclesia  se¬ 
peliendis  (can.  1205,  §  2). 

Quaer.  2.°  An  coemeteria  consecrari  possint ? 


(1)  Causae  liuiusmodi  expediuntur  modo  praescripto  in  oan.  1993-1998.  Generatim 
eas  dirimere  debet  Sacra  Congr.  de  Sacramentis,  praevio  processu  informativo  in 
Curia  dioecesana,  quae  fuit  propria  ipsius  clerici  tempore  ordinationis  (can.  214,  §  2). 
Cfr.  Ferreres,  Inst.  can.,  vol.  2,  nn.  868-874. 

Resp.  Affirmative:  quae  enim  de  consecratione,  benedictio¬ 
ne,  interdictione,  violatione,  reconciliatione  ecclesiarum  ac  de 
poenis  in  earum'  violatores  canones  praescribunt,  etiam  coeme¬ 
teriis  applicari  debent  (can.  1207). 

4325.  Quaer.  3.°  Quinam  baptizati  privantur  a  ime  eccle¬ 
siastica  sepultura? 

Resp.  Privantur  ut  indigni,  nisi  ante  mortem  aliqua  dederint 
paenitentiae  signa:  l.°  Notorii  apostatae  a  Christiana  fide,  aut 
sectae  haereticae  vel  schismaticae  aut  sectae  massonicae  aliisve 
eiusdem  generis  societatibus  notorie  addicti ;  2.°  excommuni- 
cati  vel  interdicti  post  sententiam  condemnatoriam  vel  decla- 
ratoriam;  3.°  qui  se  ipsi  occiderint  deliberato  consilio ;  4.°  mor¬ 
tui  in  singulari  certamine  aut  ex  vulnere  inde  relato  (1) ;  5.°  qui 
mandaverint  suum  corpus  cremationi  tradi ;  6.°  alii  peccatores 
publici  et  manifesti  (can.  1240,  §  1). 

N.  B.  l.°  Infideles  omnes,  quicumque  sint,  excluduntur,  sive 
pagani,  sive  iudaei,  sive  mahometani,  sive  etiam  infantes  sine 
baptismo  mortui. 

2. °  Adnumerari  debent  inter  apostatas  omnes  impii  homi¬ 
nes,  qui  scriptis  atheismum,  deismum,  pantheismum  docent, 
seu  uno  verbo  quicumque  Christianam  revelationem  negant. 

3. °  Peccatores  publici  et  manifesti ,  qui  in  impaenitentia 
mortem  oppetierunt.  Tales  sunt  v.  gr.  qui  publice  vitam  degunt 
in  adulterio,  vel  concubinatu  (non  autem,  per  se,  illi  qui  noto¬ 
rie  in  Paschate  non  communicaverint).  Matrimonium  mere  civi¬ 
le  non  est  nisi  merus  concubinatus. 

Sed  ad  hoc  requiritur  :  l.°  ut  impaenitentia  sit  omnino  certa; 
2.°  ut  sit  adeo  publica,  ut  sepultura  sine  novo  scandalo  concedi 
non  possit. 

1326.  Quaer.  4.°  Quid  si  dubium  aliquod  occurrat? 

Resp.  Consuli  debet,  si  tempus  sinat,  Ordinarius ;  perma¬ 
nente  dubio,  cadaver  sepulturae  ecclesiasticae  debet  tradi,  ita 
tamen  ut  removeatur  scandalum  (can.  1240,  §  2),  v.  gr.  rationes 
exponendo  cur  Ecclesia  poenam  non  imponat,  nisi  omnino 
certo  constet  de  crimine,  et  quaenam  in  hoc  casu  sint  causae 
dubitandi,  etc.  Unde  pro  sepultura  concedenda  agendum  est 
iuxta  principium  :  In  dubio  odia  sunt  restringenda.  Cum  enim 
incommoda  magna  nostris  praesertim  temporibus  ex  denegatio- 
ne  sepulturae  oriri  soleant,  expedit,  ut  talis  denegatio  non  fiat, 
nisi  de  eius  obligatione  certo  constet.  Unde  Card.  Vives,  1.  c., 

(1)  Hic  Codex  ut  in  praecedentibus  editionibus  monuimus,  correxerat  Rituale, 
tit.  6,  cap.  2,  n.  4,  ubi  negabatur  sepultura  «morienttbus  in  duello,  etiamsi  ante  obitum 
dederint  paenitentiae  signa».  (Cfr.  edit,  typicam  ann.  1913,  pag.  135) ;  sed  nova  editio 
typica  anni  1925  omnino  Codici  conformata  est. 

n.  790,  4.°  haec  scribit:  «Nostris  temporibus  expedit  ut  sepul¬ 
turae  mere  civiles  vitentur,  in  quantum  fieri  possit  sine  religio¬ 
nis  contemptu.  Unde,  parochus  dubitans  de  moribundi  dispo¬ 
sitione,  illum  alloquatur  sine  testibus,  ne  malus  eius  animus 
innotescat,  si  forte  recuset  Sacramenta».  Cfr.  Lega ,  1.  c. 

Quaer.  5.°  An  sit  deneganda  sepultura ,  si  sacerdos  solus 
testis  fuerit  repulsae  et  impaenitentiae  moribundi ? 

Resp.  Neg.,  nisi  aliunde  ipsi  denegari  debeat  ob  aliquam  ex 
causis  supra  expositis,  v.  gr.  propter  censuram,  etc.  Sed  tacere 
debet  sacerdos  de  impia  dispositione  moribundi,  et  sinere  ut 
credatur,  eum  fuisse  Sacramentis  rite  expiatum. 

Quaer.  6.°  An  sepeliendi  sint  in  loco  sacro  rei  qui  morte 
plectuntur? 

Resp.  Affirm .,  si  confessi  fuerint  ante  mortem,  aut  signa 
dederint  indubia  paenitentiae.  Sed  sepeliendi  sunt  sine  sollem¬ 
nitate. 

1327.  Quaer.  7.°  An  deneganda  sit  sepultura  mimis  et  co¬ 
moedis? 

Resp.  A 'eg.,  modo  Sacramenta  Ecclesiae  non  recusarint,  sicut 
de  ceteris  peccatoribus  dictum  est  in  quaesito  praecedenti.  Nulla 
enim  invenitur  lex  canonica  quae  eos  a  sepultura  ecclesiastica 
excludat  (1). 

Quaer.  8.°  An  cadaver  excommunicati  vitandi  qui  contra 
canonum  statuta  sepulturam  ecclesiasticam  obtinuit ,  exhuman- 
dum  sit? 

Resp.  Affirm .,  si  fieri  possit  sine  gravi  incommodo,  de  Or¬ 
dinarii  licentia  et  dummodo  cadaver  ab  aliis  corporibus  certo 
dignosci  possit  (can.  1214,  1242).  Vide  n.  494. 


N-  B-  l-°  Quando  benedicitur  coemeterium,  pars  aliqua  extrema 
illius  sine  benedictione  relinquenda  est,  ut  inserviat  pro  sepultura 
infantium  qui  sine  baptismo  e  vivis  excesserunt,  et  infidelium  qui 
ni  locis  Christianorum  mortui  sunt,  nec  non  aliorum  quorumlibet, 
quibus  ecclesiastica  sepultura  deneganda  est.  Non  requiritur  abso¬ 
lute  ut  pars  illa  v.  gr.  per  murum  aut  sepem  aut  aliquam  foveam  a 
i  eliquo  coemeterio  separetur;  sed  sufficit  ut  aliquo  modo  discerni 
possit.  Debet  tamen  intra  murum  contineri,  seu  esse  locus  clausus 
et  custoditus  (can.  1212). 

•  V  Ubi  potestas  civilis  per  summam  iniuriam  Ecclesiae  denegat 
ius  habendi  pro  sepeliendis  fidelibus  locum  separatum,  et  exigit  ut 
eodem  loco  omnes  cives  sine  differentia  cultuum  sepeliantur,  tunc 
coemeterium  non  benedicitur,  sed  sacerdos,  dum  peragit  funus 
catholicorum,  benedicit  singulas  fossas  vel  sepulcra  (can  1206  §  31 
benedictione  quae  est  in  Rit.  Rom.,  tit.  6,  c.  3,  n.  12.  Sepulcrum  pro- 


(1)  Gounset,  De  extrema  unctione,  n.  636;  Many,  1.  c.,  n.  221  2.' :  Card  R eia 
Archiepisc.  Tolet.,  Cuestiones  canonicas,  pag.  304;  Craisson,  n.  4728.  Cfr  tamen  vol  l’ 
n.  330,  ex  Dre.  Blaric.  '  ■ 

prie  loquendo  tunc  non  lit  sacrum ;  unde  non  est  obnoxium  pollutio¬ 
ni.  Many,  1.  c.,  n.  143,  2.° 

In  quantum  fieri  possit  curandum  est  ut  catholicis  permittatur 
saltem  spatium  habere  sibi  reservatum  et  benedictum  (can.  1206,  §  2). 

1328.  Quaer.  9.°  Quid  faciendum ,  si  notorius  apostata  aut 
publicus  peccator  decesserit  antequam  reconciliationem  cum 
Ecclesia  inierit ,  datis  tamen  resipiscentiae  signis ,  v.  gr.  advo¬ 
cando  sacerdotem ? 

Resp.  In  hisce  casibus,  evulgatis  resipiscentiae  signis,  dari 
potest  sepultura  ecclesiastica,  vetitis  tamen  ecclesiasticis  pom¬ 
pis  et  sollemnitatibus  exsequiarum.  Quod  si  in  aliquo  casu  cir¬ 
cumstantiae  extraordinariae  concurrant,  parochus  consulat  Or¬ 
dinarium  et  stet  eius  mandatis  (1). 

Quaer.  10.  An  membra  amputata  catholicorum  sepelienda 
sint  in  loco  sacro ? 

Resp.  Affirm.  Ad  quod  facilius  assequendum,  in  hospitali¬ 
bus,  «si  fieri  potest,  in  proprio  horto  domui  adnexo  deputetur 
aliquod  parvum  terrae  spatium,  ad  sepelienda  membra  catholi¬ 
corum  amputata,  postquam  fuerit  benedictum»  (2). 

Quaer.  11.  An  deneganda  sit  ecclesiastica  sepultura  publicis 
apostatis ,  publicis  peccatoribus,  etc.,  qui  cum  privati  sensibus 
a  sacerdote  fuerint  inventi ,  absoluti  sunt  sub  conditione ,  iuxta 
dicta  in  n.  608? 

Resp.  Affirm .,  si  nullum  dederint  paenitentiae  signum; 

secus  negative  (3) . 

1329.  Resolutiones  S.  Off.  circa  cadaverum  cremationem. 

—  l.a  a)  Non  licet  nomen  dare  societatibus  quibus  propositum 
est  promovere  usum  comburendi  hominum  cadavera,  b)  nec 
mandare  ut  sua  aliorumve  cadavera  comburantur,  c)  et  si  aga¬ 
tur  de  societatibus  massonicae  sectae  filiabus,  qui  illis  nomen 
dant,  incidunt  in  poenas  contra  hanc  latas.  S.  Off.,  19  maii  1886. 

2.a  a)  «Quoties  agatur  de  iis  quorum  corpora,  non  propria 
ipsorum,  sed  aliena  voluntate  cremationi  subiiciantur,  Eccle¬ 
siae  ritus  et  suffragia  adhiberi  possunt ,  tum  domi,  tum  in  ec¬ 
clesia,  non  autem  usque  ad  cremationis  locum,  remoto  scandalo. 
Scandalum  vero  removeri  etiam  poterit,  si  notum  fiat  crema¬ 
tionem  non  propria  defuncti  voluntate  electam  fuisse.  —  b)  At 
ubi  agatur  de  iis  qui  propria  voluntate  cremationem  elegerunt, 
standum  est  dictis  supra,  nn.  1325,  1326. 


(1)  S/»  Paenit. ;  S.  Off.,  6  iul.  1898  (Supp.  ad  Bibi.  Perraris,  v.  Sepultura,  n.  9). 
Alia  xide  apud  Gennari,  Consuit.,  vol.  2,  pag.  676. 

(2)  S.  Off.,  3  aug.  1897  (ibid.,  n.  5). 

(3)  S.  Paenit.,  8  mart.  1885;  Gennari,  1.  c.,  vol.  1,  pag.  271. 

3. a  Non  licet  Sacramenta  morientium  ministrare  fidelibus 
qui  corpora  sua  post  mortem  cremanda  mandarunt,  si  moniti 
hoc  mandatum  retractare  nolunt ,  quamvis  massonicae  sectae 
non  adhaereant,  nec  eius  ducti  principiis  illud  dederint  manda¬ 
tum.  Ut  vero  fiat  aut  omittatur  monitio,  serventur  regulae  a 
probatis  auctoribus  traditae,  habita  praesertim  ratione  scandali 
vitandi.  S.  Off .,  17  iul.  1892,  ad  1.  Cfr.  tamen  n.  608,  res.  6.° 
et  7.° 

4. a  Non  licet  -publice  offerre  Missae  Sacrificium  pro  fide¬ 
libus,  quorum  corpora,  non  sine  ipsorum  culpa,  cremata  sunt. 
Ibid.,  ad  2. 

5. a  Nunquam  licet  cadaveris  cremationi  formaliter  coope¬ 
rari  mandato  vel  consilio.  Tolerari  autem  aliquando  potest  ma¬ 
terialis  cooperatio,  dummodo:  l.°  crematio  non  habeatur  pro 
signo  protestativo  massonicae  sectae ;  2.°  non  aliquid  in  ipsa 
contineatur,  quod  per  se,  directe  atque  unice  exprimat  repro¬ 
bationem  catholicae  doctrinae  et  approbationem  sectae ;  3.°  ne¬ 
que  constet  officiales  et  operarios  catholicos  ad  opus  adstringi 
vel  vocari  in  contemptum  catholicae  religionis.  Ceterum,  quam¬ 
vis  in  hisce  casibus  relinquendi  sunt  in  bona  fide,  semper  tamen 
monendi  sunt  ne  cremationi  cooperari  intendant.  Ibid.,  ad  3. 

TRACTATUS  XX 
De  Bulla  Cruciatae  (1) 2 3 


SECTIO  f.  —  De  Cruciata  pro  Hispania  et  Lusitania 


CAPUT  I 

NOTIONES  PRAEVIAE 

1330.  Definitio.  —  Bulla  Cruciatae  est  diploma  pontificium 
multa  et  utilia  privilegia,  indulta  et  gratias  continens,  Regi 
Catholico  Hispaniarum  concessum,  primum  in  subsidium  belli 
contra  infideles,  nunc  vero  ad  promovendum  cultum  divinum 
et  opera  pietatis  atque  beneficentiae. 

1331.  Dicitur  Bulla ,  quia  initio  in  forma  bullae  (cfr.  vol.  1, 
n.  200)  concedebatur,  ut  patet  ex  bulla  Calixti  II,  Pastoralis 
officii  (2)  ;  quamvis  postea  in  forma  Brevis  communiter  expe¬ 
diatur,  ut  videre  licet  in  Brevi  Gregorii  XIII,  quod  antiqui  com- 
mentaristae  passim  afferunt ;  in  Brevi  Pii  IX,  in  Brevi  Leo¬ 
nis  XIII  et  in  Brevi  Benedicti  XV  inferius  apponendo  (n.  1385 
seq.)  (3). 

1332.  Dicitur  Cruciatae ,  quia  privilegia  continet  iis  similia 
quae  concedebantur  militibus  in  expeditionibus  pro  recupe¬ 
randa  Terra  Sancta.  Huiusmodi  expeditiones  appellabantur 
Cruciatae  (Cruzadas),  et  milites  dicebantur  Cruciati  ( Cruzados ), 
nomen  derivatum  a  cruce  rubea  sive  purpurea,  quam,  veluti 
in  signum  et  tesseram  suae  militiae,  assutam  super  scapulam 
dexteram  gestabant 

1333.  Divisio.  - —  Breve  Benedicti  XV  complectitur  septem 
Indulta,  nempe  :  a)  quoad  indulgentias;  b)  quoad  divina  officia 
et  sepulturam;  c)  quoad  confessionem  et  votorum  commuta- 


(1)  Ampliorem  expositionem  vide  sis  in  nostro  opusculo  La  nueva  Bula  de  Cru- 
zada  espanola  y  sus  extraordinarios  privilegios ,  Comentario  candnico-moral  e  his- 
tdrico  dei  Breve  Vt  praesens.  Madrid,  1915,  ed.  3.a 

Quae  hic  dicuntur  de  Cruciata  Hispana,  eadem  intelliguntur  de  Iiusitana. 
Continent  eadem  fere  privilegia.  Si  quod  est  discrimen,  suis  locis  adnotabitnr. 

(2)  2  apr.  1122.  Cfr.  Bull.  Rom.  Taurin.,  vol.  2,  pag.  323. 

(3)  Cfr.  Ferreres,  La  nueva  Bula  de  Cruzada,  n.  31  (Madrid,  1915). 

tionem ;  d)  quoad  dispensationem  ab  irregularitate  et  ab  impe¬ 
dimento  affinitatis  et  criminis;  e)  quoad  beneficiorum  convali- 
dationes  et  quoad  compositiones.  —  Commissario  autem  fit  po¬ 
testas  illa  in  plura  vel  pauciora  Summaria  colligendi  vel  divi¬ 
dendi,  pro  usu  fidelium  [20]  (1).  . 

1334.  Summaria  a  Commissario  Cruciatae  Cardinali  Ar- 
chiepiscopo  Toletano  ordinata  sunt  quinque ,  et  omnia  fere  cum 
his  quae  antea  vigebant  magnam  similitudinem  habent.  Sunt 
autem:  a)  Summarium  generale  sive  Cruciatae,  b)  Defuncto¬ 
rum,  c)  Compositionis,  d)  Abstinentiae  et  ieiunii,  et  e)  Ora¬ 
toriorum. 

1335.  Notae  historicae.  —  Bulla  Cruciatae,  antiquis  temporibus, 
occasione  diuturni  belli  inter  Christianos  Hispaniae  et  mauros  haec 
regna  occupantes,  pluries  nostris  regionibus  concessa  fuit,  ut  ex 
historia  constat.  Gratias  enim  Cruciatae  hispanis  concessit  Urba¬ 
nus  II,  1  iul.  1089,  pro  civitate  Tarraconensi  recuperanda ;  Pascha¬ 
lis  II,  8  april.  1109;  Gelasius  II  (ann.  1118),  pro  expugnanda  civitate 
Caesaraugustana ;  Calixtus  II,  2  april.  1122;  Eugenius  III,  pro  re¬ 
cuperanda  civitate  Dertusensi,  22  iun.  1148;  Innocentius  III,  pro 
expeditione  in  qua  celebrem  triumphum  christiani  reportarunt  ad 
Navas  tolosanas,  etc.  (2). 

Unde  verum  non  est  concessionem  factam  a  Iulio  II  anno  1509 
fuisse  primam. 

1336.  Concessiones  semper  factae  sunt  ad  determinatum  tem¬ 
pus,  v.  gr.  ad  6  vel  12  annos,  etc.  Ius  nunc  vigens  reperitur  in  Brevi 
Benedicti  XV,  12  augusti  1915,  per  12  annos  duraturo,  computandos 
a  dominica  I  Adventus  eiusdem  anni  (28  nov.)  [6]. 

1337.  Indultum  lacticiniorum.  —  Antiquitus  quicumque  Bullam 
Cruciatae  sumebant,  poterant  uti  ovis  et  lacticiniis,  nullo  die  ex¬ 
cepto,  ut  patet  ex  bulla  Pii  IV,  quae  reperitur  in  archivo  Cruciatae 
matritensi,  in  vol.  inscripto  «Rex.0  de  Bulas  de  la  Santa  Cruzada», 
t.  1,  fol.  36. 

Ab  hac  gratia  lacticiniorum  exclusos  voluit  S.  Pius  V  omnes 
sacerdotes  tam  saeculares  quam  regulares  (21  maii  1571). 

Illam  vero  extendit  Greg.  XIII  ad  omnes  sacerdotes  sexagenarios 
et  ad  regulares  Ordinum  militarium ,  3  febr.  1573,  ex  quo  tempore 
hi  omnes  cum  sola  Cruciata,  ova  et  lacticinia  omnibus  omnino  die¬ 
bus  Quadragesimae  edere  poterant. 

Die  14  iun.  1624  Urban.  VIII  privilegium  vescendi  ovis  et  lactici¬ 
niis  extendit  ad  omnes  sacerdotes  saeculares,  una  excepta  hebdoma¬ 
da  maiori,  qui  nisi  erant  sexagenarii,  ad  fruendum  hoc  privilegio, 
praeter  Bullam  Cruciatae,  Indultum  sic  dictum  lacticiniorum  sume¬ 
re  debebant. 

1338.  Demum  Pius  VI,  23  dec.  1778,  omnium  primus  concessit 
Indultum  quadragesimale  seu  carnium,  quod  Indultum  omnibus  in 
Hispania  degentibus  proderat,  tam  sacerdotibus  quam  laicis,  tam 
saecularibus  quam  regularibus,  nisi  forte  ex  voto  tenerentur  perpe- 

(1)  Citationes  intra  parenthesim  quadratam  referuntur  ad  numeros  marginales 
quos  posuimus  in  ipso  Brevi,  quod  videri  potest  in  App.  I,  n.  1385. 

(2)  Cfr.  Ferrer  es,  in  eplieru.  R  azdn  y  Fe,  vol.  5,  pag.  94  seq.,  necnon  in  op.  La 
nueva  Bula  de  Cruzada  espanola,  n.  32  seq. 

tuo  ad  cibos  esuriales.  Nulli  tamen  prodesse  poterat,  nisi  Bullam 
Cruciatae  haberet ;  immo  si  sacerdos  saecularis  erat,  debebat  prae¬ 
terea  habere  indultum  lacticiniorum. 

1339.  Igitur  regularibus  ova  et  lacticinia  edere  in  Quadragesima 
non  nisi  ex  concessione  hac  Pii  VI  licebat,  et  pro  solis  diebus  quibus 
iuxta  illam  licitus  erat  esus  carnium,  ad  quod,  praeter  Cruciatam, 
Indultum  carnis  sumere  ipsis  necesse  erat.  Postea,  iuxta  decreta 
S.  Off.,  7  mart.  1891  et  31  ian.  1991,  cum  sola  Cruciata,  ova  et  lactici¬ 
nia  adhibere  poterant,  una  excepta  hebdomada  maiori  (1). 

1340.  Nunc  ex  Brevi  Benedicti  XV  his  duobus  Induitis 
successit  Indultum  abstinentiae  et  ieiunii,  in  quo  nulla  fit  dis¬ 
tinctio  inter  sacerdotes  et  laicos,  neque  inter  saeculares  et  re¬ 
gulares,  etc.  Vide  n.  1370  [21-25]. 

1341.  Promulgatio.  —  Cruciata  (quatenus  reliqua  Indulta 
complectitur)  singulis  annis  promulgari  debet,  et  Summaria 
sumpta  a  fidelibus  eos  per  annum  iuvant.  Immo  iuxta  Breve 
Benedicti  XV  intelliguntur  semper  prorogari,  pro  maiori  fide¬ 
lium  commoditate,  ad  unum  integrum  mensem  post  expletum 
annum  ab  eorum  publicatione  (2). 

1342.  Annus  integer  computatur  a  promulgatione  ad  pro¬ 
mulgationem.  —  Igitur  si  quis  Bullam  sumat  in  civitate  Matri- 
tensi  v.  gr.,  ubi  promulgatio  fieri  solet  dominica  I  Adventus,  et 
postea  domicilium  transferat  Dertusam,  ubi  fieri  solet  domi¬ 
nica  Quinquagesimae,  Bulla  Matriti  sumpta  valet  usque  ad  pro¬ 
mulgationem  Dertusae  factam.  Et  postea  adhuc  durat  per  men¬ 
sem  integrum  iuxta  Benedictinam  concessionem  [8]. 

1343.  Praerequisita  quaedam.  — a)  Ut  quis  privilegiis  Cru¬ 
ciatae  frui  possit,  requiritur  quod,  dum  est  in  territorio  aliquo 
Regi  Catholico  subiecto,  Indulta  sumat,  quamvis  ipse  non  sit 
hispanus. 

Qui  domicilium  in  Hispania  habet,  videtur  eam  valide  su¬ 
mere  posse  etiam  si,  dum  sumitur,  sit  extra  Hispaniam. 

Sumens  Bullam,  licet  postea  ad  exteras  se  conferat  natio¬ 
nes,  poterit  gratiis  Cruciatae  gaudere ;  non  excepto  Induito 
quoad  legem  abstinentiae  et  ieiunii,  modo  absit  scandalum. 
Hanc  ultimam  extensionem  concessit  nunc  primus  Benedic¬ 
tus  XV  [9]. 

Domus  legationum  Hispaniae  (3)  apud  exteras  gentes  pro 
hoc  effectu  habentur  veluti  si  essent  territoria  Regi  Catholico 
subiecta.  Idem  tene  de  navibus  hispanis  (4). 


(1)  Cfr.  Ferrere s,  1.  c.,  n.  61  seq.,  necnon  in  ephem.  Razdn  y  Fe,  vol.  1,  pag.  117 
seq.,  auctoresque  ibi  citatos. 

(2)  Cfr.  Ferrere  s,  apud  Razdn  y  Fe ,  vol.  44,  pag.  96  et  106. 

(3)  Vel  Lusitaniae,  si  de  Cruciata  lusitana  sit  sermo. 

(4)  Vel  lu3itanls,  respective. 

1344.  Non  requiritur  ut  quis  in  Summariis  nomen  suum 
scribat,  vel  scribere  faciat.  Neque  ut  sumptum  Summarium 
servet.  Melius  certe  est  nomen  apponere  et  Summarium  apud 
se  custodire ;  quod  praeterea  pro  foro  externo  necessarium  erit, 
praesertim  in  Summario  Oratoriorum  [10]  (1). 


CAPUT  II 

SUMMARIUM  GENERALE  SIVE  CRUCIATAE 
Quinam  debeant  sumere  Summarium  quod  dicitur  de  Ilustres, 
vide  nn.  1386,  1387  in  App.  II 

1345.  Summarium  generale  sive  Cruciatae  complectitur  fere 
ex  integro  tria  Indulia,  nempe:  a)  indulgentiarum,  b)  divino¬ 
rum  officiorum  ac  sepulturae  et  c)  confessionis  ac  votorum 
commutationis. 


§  I.  Quoad  indulgentias  [13] 

1346.  I.  Plenaria  bis  acquirenda  intra  annum  Bullae  duobus 
distinctis  diebus,  ad  arbitrium  eligendis  ex  intentione  prae¬ 
fatam  lucrandi  indulgentiam  ab  iis,  qui  confessi,  sacra  com¬ 
munione  refecti  fuerint,  si  possint ;  si  vero  non  possint,  dum¬ 
modo  id  fecerint  intra  tempus  praescriptum  ab  Ecclesia,  prae¬ 
dicta  habita  intentione  eandem  acquirendi  indulgentiam. 

1347.  Has  indulgentias  lucrari  posse  absque  speciali  con¬ 
fessione  illos  qui  quotidie ,  aut  fere,  communicant ,  vel  bis  in 
mense  confiteri  solent  (2).  Ceterum  confessio  octo  diebus  anti¬ 
cipari  potest,  vel  postponi  in  aliquo  ex  septem  diebus  subse- 
quentibus  (ibid.) . 

1348.  II.  Quindecim  annorum  et  quindecim  quadragenarum 
toties  quoties  iis  qui,  corde  saltem  contriti,  voluntarie  ieiu- 
naverint  diebus  ieiunio  ecclesiastico  non  consecratis,  precesque 
aliquas  vocales  effuderint  ad  intentionem  Rom.  Pontificis.  —  Iis 
vero  qui  non  possint  ieiunare,  potest  ieiunium  in  aliud  pium 
opus  ab  Ordinario,  a  parocho  vel  a  confessario  commutari.  — 
Haec  peragentibus  conceditur  insuper  participatio  omnium  ope¬ 
rum,  quae  illo  die  fiant  in  Ecclesia  militante ;  intellige  quoad 
impetrationem  et  quoad  satisfactionem  superabundantem  (3). 


(1)  Cfr.  Ferrere s,  1.  c.,  nn.  43  seq.,  80-94. 

(2)  Vide  n.  795,  vel  apud  Ferrere  s,  1.  c. 

(3)  Cfr.  Ferreres,  La  nueva  Bula,  etc„  n.  98  seq.,  ubi  plura  de  natura  Indul¬ 
gentiarum,  etc.  Vide  etiam  supra,  n.  784  seq. 

1349.  Si  quis  leiunaverit  diebus  ieiunio  ecclesiastico  conse¬ 
cratis,  cum  tamen  ipse  ad  ieiunium  obligatus  non  fuerit,  vi¬ 
detur  posse  lucrari  has  ipsas  indulgentias  (1). 

1350.  Preces  vocales  recitandae  remittuntur  arbitrio  recitan¬ 
tis.  Satis  erit,  si  recitet  Pater ,  Ave  et  Gloria.  Vide  n.  813,  nota. 

1351.  III.  Indulgentiae  Stationum  romanarum  (2),  visitan¬ 
do  semel  ecclesiam  vel  publicum  aut  semi-publicum  (3)  ora¬ 
torium  (cfr.  Ferreres,  1.  c.,  n.  252  seq.;  vide  vol.  1,  n.  434), 
preces  vocales  ad  intentionem  Rom.  Pontificis  fundendo,  addita 
tamen  confessione  et  communione,  si  indulgentia  acquirenda 
sit  plenaria.  —  Diebus  quibus  Romae  pro  stationibus  indul¬ 
gentiae  tantum  partiales  conceduntur,  possunt  hae  elevari  ad 
plenariam  per  confessionem  et  communionem  (4).  Unde  qui  sin¬ 
gulis  hebdomadis  solent  confiteri,  cum  illa  sola  confessione  (et 
si  quotidie,  aut  fere,  communicare  consueverint,  etiam  sine  con¬ 
fessione,  cfr.  1347)  possunt  per  talem  visitationem  lucrari,  ut 
plenarias ,  indulgentias  omnes  sive  plenarias  sive  partiales 
quae  in  diebus  hebdomadae  occurrant,  si  in  iis  communicent. 
Quoad  preces  fundendas,  vide  n.  1350. 

1352.  Nota.  Qui  duplex  sumat  summarium,  bis  in  die  in¬ 
dulgentias  Stationum,  si  visitationes  repetat,  lucrari  poterit. 
Bis  etiam  frui  poterit  Induito  quoad  absolutionem  et  votorum 
commutationem  (5). 


(1)  Cfr.  Ferreres,  1.  c.,  n.  117  seq. 

(2)  Quaenam  sint  hae  indulgentiae  constat  ex  Decreto  S.  C.  Indulg.  9  iul.  1777, 
ad  quod  nos  remittit  Breve  Benedicti  XV,  «videlicet:  In  Quadragesima:  In  feria  IV 
Cinerum  et  Dominica  IV  indulgentia  quindecim  annorum  totidemque  quadragena- 
narum.  —  Dominica  Palmarum  vigintiquinque  annorum  totidemque  quadragena¬ 
rum.  —  Feria  V  in  Cena  Domini,  plenaria.  --  Feria  VI  in  Parasceve  et'  sabbato  sanc¬ 
to  triginta  annorum  totidemque  quadragenarum. — In  reliquis  tam  dominicis,  quam 
feriis  decem  annorum  totidemque  quadragenarum. — In  Paschale  Resurrectionis 
D.  N.  I.  C.:  In  dominica  indulgentia  plenaria.  —  In  duobus  aliis  festis  diebus  im¬ 
mediate  sequentibus  et  per  totam  octavam  usque  ad  Dominicam  in  Albis  inclusive 
quotidie  triginta  annorum  totidemque  quadragenarum. — Die  Ascensionis:  Indulgentia 
plenaria.  —  In  Pentecoste:  In  sabbato  ante  Dominicam  decem  annorum  totidemque 
quadragenarum.  —  In  dominica  et  aliis  infra  octavarn  diebus  usque  ad  sabbatum 
inclusive  quotidie  indulgentia  triginta  annorum  totidemque  quadragenarum.  — /rt 
dominicis  Adventus:  In  dominica  I,  II  et  IV  indulgentia  decem  annorum  totidem¬ 
que  quadragenarum.  —  In  dominica  III  quindecim  annorum  totidemque  quadrage¬ 
narum.  —  In  Nativitate  D.  N.  I.  C.:  In  vigilia,  nocte  ac  Missa  aurorae  indulgentia 
quindecim  annorum  totidemque  quadragenarum.  —  In  die  indulgentia  plenaria.  —  In 
subsequentibus  tribus  diebus  festis  et  in  Circumcisione  ac  Epiphania  Domini,  necnon 
in  Dominicis  Septuagesimae,  Sexagesimae  et  Quinquagesimae  indulgentia  triginta 
annorum  totidemque  quadragenarum.  —  In  tribus  feriis  Quattuor  Temporum,  decem 
annorum  totidemque  quadragenarum.  —  In  festo  S.  Marci  Evangelistae  ac  tribus  fe¬ 
riis  Rogationum  indulgentia  triginta  annorum  totidemque  quadragenarum.  Fac¬ 
taque,  etc.».  Cfr.  Rescripta  authentica,  n.  313.  Reliquae  revocatae  sunt. 

(3)  Verbum  semi-publicum  non  est  in  Bulla  lusitana :  igitur  vi  ipsius  debet 
visitari  ecclesia  aut  publicum  oratorium. 

(4)  Etiam  haec  concessio  deest  in  Bulla  lusitana. 

(5)  Haec  facultas  non  habetur  vi  Cruciatae  lusitanae. 

1353.  IV.  Plenaria  in  mortis  articulo ,  si  intra  annum  In- 
clulti  moriantur,  dummodo  confessi  ac  s.  Synaxi  refecti,  Ael  si 
id  nequiverint,  saltem  contriti,  SSmum.  lesu  nomen,  ore,  si  po¬ 
tuerint,  sin  minus  corde,  devote  invocaverint,  et  mortem  tan- 
quarn  peccati  stipendium  de  manu  Domini  patienter  suscepe¬ 
rint.  Quoad  hanc  indulgentiam  vide  n.  805,  8.° 

1354.  N.  B.  l.°  Omnes  et  singulae  indulgentiae  vi  Bullae 
Cruciatae  concessae,  excepta  illa  pro  articulo  mortis ,  possunt 
applicari  anirnabus  purgatorii. 

2.*  Hinc  iam  nulla  fieri  debet  distinctio  inter  dies  in  quibus 
vi  Bullae  Cruciatae  educitur  anima  de  purgatorio,  et  eos  in 
quibus  non  educitur,  cum  in  omnibus  in  quibus  conceditur  in¬ 
dulgentia,  educi  possit  (1). 

135-5.  Quoad  indulgentias  defunctis  applicabiles  vide 
n.  802  (2). 

§  II.  Quoad  officia  divina  et  sepulturam  [14] 

1356.  I.  Bullam  habentes  possunt  tempore  interdicti  tan¬ 
tum  (3),  cui  ipsi  causam  non  dederint,  nec  per  ipsos  stet  com¬ 
minus  amoveatur,  sive  in  ecclesiis  in  quibus  officia  divina  eo 
tempore  quomodolibet  celebrari  permittuntur,  sive  in  oratoriis 
privatis  rite  erectis:  a)  Missas  et  alia  officia  divina,  vel  per 
seipsos  celebrare,  si  fuerint  sacerdotes,  vel  facere  ut  celebrentur 
in  sua  ac  familiarium,  domesticorum  et  consanguineorum  (us¬ 
que  ad  4.um  gradum),  praesentia;  sed  clausis  ianuis,  non  pulsa¬ 
tis  campanis,  exclusisque  excommunicatis  et  specialiter  inter¬ 
dictis  :  et  insuper,  si  oratorio  privato  utantur ,  tenentur  (sed  sub 
levi  tantum)  toties  quoties  preces  aliquas  fundere  pro  exaltatio¬ 
ne  sanctae  matris  Ecclesiae ;  |3)  iisdem  Missis  aliisque  divinis 
officiis,  ubi  celebrentur,  interesse  cum  suis ;  y)  in  eisdem  sa¬ 
cram  Eucharistiam  aliaque  Sacramenta  suscipere  (4). 

II.  Illorum  corpora,  qui  Bullam  habeant,  possunt,  etiam 
tempore  interdicti  (nisi  forte  excommunicati  per  sententiam 
condemnatoriam  aut  declaratoriain  decesserint)  moderata  pom¬ 
pa  sepeliri.  Cfr.  nn.  1282,  1283. 

III.  Facultatem  concedere  potest  Commissarius  sacerdoti¬ 
bus  celebrandi,  ac  personis  nobilibus  aut  qualificatis  celebrare 
faciendi  in  sua  praesentia  per  horam  ante  auroram ,  vel  per 


(1)  l'fr.  Frrrcrrt,  1.  e.,  n.  141  geq. 

(I)  Vide  etiam  Ferrere »,  1.  e.,  n.  108  »eq.,  ubi  breviter  earum  historia  exponitur. 

(3)  Olr.  Ferreret,  1.  c.,  png.  98  seq.,  nn.  19-33, 

(4)  Vide  nn.  1281-1*83. 

horam,  post,  meridiem ,  in  locis  in  quibus  alias  licita  sit  celebra¬ 
tio  Missae.  Quae  facultas  valet  etiam  extra  tempus  interdicti  (1). 

IV.  Ecclesiastici  omnes,  sive  cleri  saecularis,  sive  regula¬ 
ris,  libere  possunt,  recitatis  vesperis  et  completorio,  matutinum 
cum  laudibus  officii  diei  sequentis  pridie  recitare  immediate 
post  meridiem  (2).  Vesperae  suo  tempore  recitari  debent,  nem¬ 
pe  per  se  post  meridiem,  nisi  tempore  Quadragesimae. 

N.  B.  l.°  Quoad  facultatem  sub  n.  I  iam  non  excipitur  dies 
Paschatis  pro  suscipienda  Eucharistia.  Cfr.  n.  386,  q.  2.° 

2.°  Sub  n.  II  iam  nunc  soli  excommunicati  post  sententiam 
condemnatoriam  vel  declaratoriam  a  beneficio  sepulturae  ex¬ 
cluduntur  :  antea  omnes  excommunicati  excludebantur. 

1357.  Quaeres.  Quid  si  quis  (extra  Quadragesimam ■)  reci¬ 
taret  statim  post  meridiem  rrtatutinum ,  non  recitatis  vesperis 
et  completorio ? 

Resp.  Recitatio  videtur  valida.  Erit  tamen  leviter  illicita , 
nisi  aliqua  causa  excuset,  v.  gr.  si  novum  psalterium  ad  manum 
non  habeat  pro  recitandis  vesperis  et  completorio,  et  habeat  an¬ 
tiquum  breviarium,  cum  quo  possit  recitare  matutinum  diei  se¬ 
quentis,  si  de  communi  sumendum  sit  officium.  Ferreres ,  1.  c., 
n.  152 ;  et  alia  apud  Razon  y  Fe,  vol.  44,  pag.  97. 

§  III.  Quoad  confessionem  et  votorum  commutationem  [15] 

1358.  Conceditur  ut  omnes  habentes  Cruciatam,  regulari¬ 
bus  quibuscumque  non  exceptis ,  possint : 

I.  Eligere  confessarium,  quem  velint,  ex  approbatis  (pro 
utroque  sexu ,  si  agatur  de  monialibus,  sororibus ,  aut  aliis  mu¬ 
lieribus)  ab  Ordinario  loci  in  quo  excipi  debeat  confessio,  et  ab 
eo,  semel  in  vita  (i.  e.  extra  mortis  periculum)  et  semel  in 
morte  intra  eundem  annum  Bullae  (bis  vero,  si  duplex  Sum¬ 
marium  sumpserint)  absolvi  valeant,  in  foro  conscientiae  tan¬ 
tum,  ab  omnibus  peccatis  et  censuris  cuicumque  et  quocumque 
modo  etiam  speciali  et  sive  a  iure  sive  ab  homine  reservatis  (3). 

1359.  Unde  vi  Cruciatae  nemo  potest  absolvi  a  censuris 
specialissimo  modo  reservatis  Romano  Pontifici  (4). 

1360.  Quare,  si  agatur  de  reservatis  specialissimo  modo , 
absolvi  tantum  poterit  in  casibus  urgentioribus,  iuxta  n.  677. 

1361.  Absolvi  poterit  a  calumniosa  confessarii  denuntiatio- 


(1)  Quoad  interdicta  cfr.  nn.  1277-1292. 

(2)  Hoc  privilegium  non  conceditur  in  Bulla  lusitana. 

(3)  Cfr.  nn.  1188,  1198,  1230  seq. 

(4)  Haec  quae  iam  a  prima  editione  post  Codicem  (anno  1918)  scripsimus  confir¬ 
mata  sunt  per  responsum  S,  Paenit,,  81  april.  1921.  Cfr.  Acta,  XIII,  pag.  239. 

tione.  Sed  confessarius  absolvere  ab  illa  nequit,  nisi  paenitens 
formiter,  i.  e.  modo  probante  in  iudicio,  eam  retractaverit  (1). 

1362.  II.  Ut  ab  eodem  confessario  sic  electo  possint  obtinere 
commutationem  in  alia  pia  opera  (iniuncta  insuper  eleemo¬ 
syna  Commissario  vel  Ordinario  transmittenda  in  fines  Cru¬ 
ciatae)  (2),  omnium  votorum  privatorum  (e  quibus  ius  tertio 
quaesitum  non  sit),  exceptis  votis  castitatis  et  religionis,  iis  in 
adiunctis  in  quibus  iure  communi  reservantur  Rom.  Pontifici 
(vol.  1,  n.  418,  q.  3.°). 

Haec  commutatio  concedi  potest  etiam  in  opera  notabiliter 
minora,  nam  ex  Cruciata  confessarius  potest  dispensando  com¬ 
mutare  (vide  vol.  1,  n.  421,  q.  5.°),  et  concedi  potest  etiam  extra 
confessionem,  sed  solum  pro  foro  interno  [16]. 

Quoad  vota  privata  et  reservata  Papae  vide  vol.  1,  nn.  404- 
421 ;  Ferreres,  1.  c.,  n.  173  seq. 

1363.  Quaesita.  —  Quaer.  l.°  Quid  religiosa ,  praesertim 
claustrata ,  agere  debet,  ut  possit  frui  privilegio  Cruciatae  quoad 
confessionem  et  votorum  commutationem ? 

Resp.  Debet  rogare  Superiorissam  ut  vocet  sacerdotem  a  reli¬ 
giosa  electum,  indicans  se  velle  uti  privilegio  Cruciatae.  Supe- 
riorissa  tenetur  vocare  praedictum  sacerdotem,  etiamsi  appro¬ 
batus  non  sit  ad  excipiendas  monialium  confessiones,  modo 
possit  audire  confessiones  personarum  saecularium  utriusque 
sexus.  Cfr.  Ferreres,  La  nueva  Bula,  etc.,  n.  168  seq. 

1364.  Quaer.  2.°  Quid  si  Superiorissa  nollet  eum  advocare ? 

Resp.  Per  se  peccaret  gravissime,  quia  impediret  exercitium 

iurisdictionis  Papae,  qui  hoc  ius  religiosae  concesserat.  Cfr. 
Ferreres ,  1.  c. 


CAPUT  III 

SUMMARIUM  DEFUNCTORUM  [13,  IV] 


1365.  Summarium  sumentes  defunctorum  possunt  indul¬ 
gentiam  plenariam  applicare  alicui  defuncto,  orando  coram  eius 
corpore  praesente,  confessi  et  sacra  communione  refecti  (3) . 

1366.  Qui  applicat,  debet  esse  in  Hispania  saltem  dum  su¬ 
mit  Summarium,  et  applicari  potest  defuncto  qui  mortuus  sit 


b)  Qrca  denuntiationem  calumniosam,  cfr.  nn.  672,  q.  5.';  698  q  12-  1250 

(2)  «En  cada  pueblo  debe  haber  uno  o  mAs  cepillos  en  que  se  depositen  las 
imosnas  de  conmutacion  de  votos,  de  las  cuales  dispondran  los  Rdos  Prelados  en 

fevor  de  los  santos  fines  de  Cruzada,,  (Cuadro  sinoptico  de  Cm.adu  etc  pubUcado 
por  ei  Secretario  COntador  de  la  Comisaria.  Toledo  1915)  ’  ^ 

(3)  Haec  concessio  non  habetur  in  Cruciata  lusitana. 


1368 


summarium  compositionis 


821 


extra  Hispaniam  (v.  gr.  si  huc  deferatur)  et  quamvis  hic  non 
habuerit  Cruciatam,  neque  illam  habeat  qui  applicat  hanc  in¬ 
dulgentiam  (1). 

1367.  Non  certo  constat  an  cum  uno  Summario  pro  uno  tan¬ 
tum  defuncto  indulgentiam  applicare  quis  possit,  an  etiam 
pro  pluribus.  Sed  si  certo  non  constat  cum  unico  Summario 
posse  applicari  pro  pluribus  defunctis,  nec  certo  constabit  quod 
possit  applicare  indulgentiam  duobus  vel  pluribus  (unicuique 
unam),  sumptis  duobus  vel  pluribus  Summariis  et  bis  vel 
pluries  adimplendo  ceteras  conditiones.  Indultum  enim  Indul¬ 
gentiarum  (ex  quo  desumitur  Summarium  defunctorum)  tan¬ 
tum  concedit  potestatem  sumendi  duplex  Summarium  cum 
effectu  duplici  in  ordine  ad  indulgentias  Stationum  [13,  III], 
non  autem  quoad  alios  effectus. 

Cadaver  non  censetur  de  corpore  praesenti  in  coemeterio, 
quando  iam  terrae  mandatum  est  (2).  Plura  de  hoc  Summario 
habet  Ferreres,  apud  Razon  y  Fe,  vol.  44,  pag.  98  seq.,  nn. 
169-188. 

CAPUT  IV 

SUMMARIUM  COMPOSITIONIS  [19,  20] 

1368.  Omnibus  insuper  potest  Commissarius  concedere  com¬ 
positionem  super  iniuste  ablatis  aut  acquisitis ,  dummodo  :  a)  id 
non  factum  sit  in  confidentiam  Bullae,  b)  et,  adhibita  suffi¬ 
cienti  diligentia,  dominus  vere  incertus  sit,  vel  reperiri  ne¬ 
queat  (3).  Quod  si  post  factam  compositionem  is  forte  compa- 
reat,  restituere  probabilius  non  teneris  in  conscientia. 

Ratio  est,  quia  Romanus  Pontifex:  l.°  Potest  ita  absolute  et 
sine  onere  transferre  dominium,  cum  agatur  de  bonis  impen¬ 
dendis  in  causas  pias,  quorum  ipse  est  supremus  administrator. 
—  2.°  Vult  ita  transferre :  a)  quia  eodem  modo  applicat  Crucia¬ 
tae  bona  data  pro  compositione  ac  applicat  reliqua  debitori.  At¬ 
qui  Cruciatae  applicat  absolute.  Ergo  etiam  debitori,  b)  Quia, 
dum  concedit  compositionem,  non  explicat  talem  obligationem 
restituendi,  domino  comparente.  Atqui  deberet  explicare,  si 


(1)  Cfr.  Mendo,  1.  c.,  disp.  28,  n.  4;  Ferreres,  1.  c.,  n.  178  seq. 

(2)  Cfr.  Ferreres,  1.  c.,  n.  181  seq.  Cum  plures  exsistant  fundationes,  iuxta  quas 
singulis  annis  sumenda  erant  Summaria  et  applicanda  pro  defunctis  qui  iam  pri¬ 
dem  obierunt,  idque  iam  fieri  non  possit,  Ordinarii  possunt,  ex  concessione  Bene¬ 
dicti  XV,  has  obligationes  commutare  in  Missarum  celebrationem  iuxta  taxam 
dioecesanam.  Ita  constat  ex  epistola  Emmi.  Commissarii,  Card.  Guisasola,  ad  P.  Fe¬ 
rreres.  Cfr.  Razdn  y  Fe,  vol.  49,  pag.  236. 

(3)  Cfr.  Luyo,  De  lust.  et  iure,  d.  21,  n.  111  seq.;  vide  vol.  1,  nn.  802  et  1094. 

adesset.  Ergo...  — 3.°  Rationabiliter  ita  facit:  a )  quia  sic  pro¬ 
movet  opus  pientissimum  Cruciatae;  b)  et  praecavet  periculum 
peccati  et  damnationis  aeternae  in  debitoribus  qui  forte  aliter 
non  restituerent,  et  c)  supplet  de  thesauro  Ecclesiae  pro  anima 
creditoris,  si  quid  utilitatis  spiritualis  ei  decrescit,  eo  quod  non 
omnino  debitum  impendatur  in  pauperes ;  unde  creditores  nihil 
detrimenti  capiunt  (1). 

1369.  Notae.  l.a  Taxa  uniuscuiusque  Bullae  compositionis 
est  una  peseta ,  qua  componi  possunt  10  pesetae  (2).  Per  huiusmo- 
di  bullas  compositionis  tantum  componi  possunt  100  pesetae  (3), 
quae  respondent  10  bullis,  quin  opus  sit  recurrere  ad  Commissa- 
rium.  Quod  si  maior  hac  quantitas  componi  debeat,  Commissa- 
rius  adeundus  est,  qui  nunquam  exiget  pro  compositione  ultra 
decimam  partem  quantitatis  componendae,  et  potest  exigere  mi¬ 
norem  et  etiam  totum  debitum  remittere  sine  ulla  compositione 
(praeter  eleemosynam  pro  uno  Summario)  prout  adiuncta  pos¬ 
tulare  videantur. 

Etiam  pro  quantitate  quae  non  superet  centum  pesetas, 
adeundus  erit  Commissarius,  si  quis  infra  decimam  partem 
quantitatis  componendae  solvere  pro  compositione  velit. 

2.a  Ut  quis  possit  hoc  Summario  uti,  requiritur  praeterea 
ut  habeat  Summarium  Cruciatae. 


T  c'’  d' * 2 3 * *  6 *’  n‘  150 ;  Saima«L,  tr.  13.  De  restit.,  n.  217;  Gtnicot,  vol.  1, 

n.  558,  4.°;  Ball.-P.,  vol.  3,  n.  529  seq. 

(2)  In  Lusitania  etiam  taxa  est  una  peseta  (i.  e.  200  reis),  sed  per  illam  componi 
possunt  25  ps.  (seu  5009  rdis).  Cfr.  Summario  especial  do  Induito  de  revalidacao  de 
beneficios  e  de  composigao. 

(3)  500  ps  in  Lusitania  (ibid.).  Quod  si  quantitas  restituenda  excedat  quin¬ 

gentas  ps  (100.000  reis)  et  non  superet  mille  ps.,  tunc  sumi  debet  duplex  Summarium 
pro  singulis  25  pesetis  restituendis.  Si  restituenda  quantitas  superet  mille  pesetas 
recurrendum  est  ad  Commissarium,  vel  ad  Ordinarium  dioecesanum  pro  compo- 

.  “E  Portant°.  usando  N6s  d’esta  Apostdlica  facultade,  declaramos  que  toda  a  pes- 
soa  quo  se  achar  obrigada  a  restitulr  os  referidos  bens,  e  tomar  este  Summario  espe- 

t  T,  uTT8  ,(°U  200  r^S)  em  °omP°si?ao  de  cada  cinco  escudos 

(ou  5$000  'icis)  fica  desobrigada  da  resti  tuigao,  se  ovalor  dos  bens  nao  exceder  a  cem 
escudos  (ou  100$000  rdis);  e  as  pessoas  que  se  reconliecerem  oneradas  com  divida  ou 
encargo  superior,  at6  duzentos  escudos  (ou  200$000  r<Hs),  devem  tomar  este  mesmo 
Summano  em  duplicado,  isto  e,  dois  Summarios,  por  cada  cinco  escudos  (ou  5$000 

»E  passando  a  obrigagao  a  maior  somma,  de  tudo  o  que  exceder  recorrerao  a  N6s 
ou  ao  respectivo  Prelado  Dioecesano,  para  lhes  ser  marcada  a  quantia  da  composi- 
gao».  Summario  especial  do  Induito,  etc.  1 

CAPUT  V 

SUMMARIUM  QUOAD  LEGEM  ABSTINENTIAE 
ET  IEIUNII  [21,  22] 

Quinam  debeant  sumere  Summaria  primae  vel  secundae  classis, 
vide  nn.  1386,  1387,  in  App.  II 

1370.  Ante  omnia  nota,  concessiones  huius  Summarii  valere 
etiam  extra  limites  hispanicae  dicionis  (vel  Lusitanae,  si  de 
Bulla  lusitana  agitur),  modo  absit  scandalum  [9]. 

1.  Omnibus  absolute,  quacumque  die  et  quavis  refectione, 
(ideoque  etiam  in  cenula  ac  in  frustulo  matutino)  licet  uti  con¬ 
dimentis  ex  quovis  adipe,  ex  butyro,  ex  margarina  et  aliis  si¬ 
milibus  condimentis  (1) ;  itemque  licet  comedere  lacticinia  et 
etiam  ova,  eodem  modo,  id  est  quavis  die  et  refectione. 

II.  Abstinentia  a  carne  et  a  iure  carnis  servanda  est  tantum 
feriis  sextis:  a )  Quadragesimae,  b)  Quattuor  Temporum  nec  non 
tribus  pervigiliis:  a)  Pentecostes,  b)  Assumptionis  B.  V.  Mariae 
in  caelum,  c)  Nativitatis  Domini  nostri  Iesu  Christi. 

III.  Ieiunium  servandum  tantum  erit  feriis  IV  et  VI  nec 
non  sabbatis  Quadragesimae  et  tribus  pervigiliis  praecedenti 
part.  II  notatis  (2).  Sabbato  sancto  cessat  ieiunium  post  me¬ 
ridiem. 

Pervigilium  Nativitatis  quoad  ieiunium  et  abstinentiam  an¬ 
ticipatur,  ac  remittitur  ad  sabbatum  proxime  praecedentium 
Quattuor  Temporum.  Verum  si  Natale  Domini  incidat  in  diem 
lunae,  tunc  ieiunium  et  abstinentia  non  sunt  transferenda,  sed 
omittenda  (3). 

Nec  vetitum  est  pisces  ac  carnes  in  eadem  refectione  permis¬ 
cere  diebus  ieiunii  et  dominicis  Quadragesimae  (4). 

IV.  Omnes  possunt  ex  rationali  et  iusto  motivo  a  propriis 
confessariis  dispensari  a  lege  abstinentiae  et  ieiunii  (5). 

N.  B.  i.°  Qui  pauperes  non  sunt  nec  Cruciatam  simul  cum 
hoc  Summario  habent,  debent  quoad  ieiunia  et  abstinentiam  ser¬ 
vare  disciplinam  Codicis,  quam  vide  in  vol.  1,  nn.  592-622. 

2. °  Circa  historiam  ieiunii  et  diversarum  mitigationum  cfr. 


(1)  Haec  post  Codicem  iam  pertinent  ad  lus  commune.  Vide  vol.  1,  n.  592. 

(2)  Vide  vol.  1,  n.  595.  In  Lusitania  praeterea  servandum  est  ieiunium  cum 
abstinentia  in  vigilia  omnium  Sanctorum,  et  abstinentia  sola  feriis  sextis  Adventus. 

C3)  cfr.  vol.  1,  n.  506,  et  Ferveres,  apud  Razdn  y  Fe,  vol.  44,  pag.  103. 

(4)  Hoc  iam  pertinet  ad  ius  commune.  Vide  vol.  i,  n.  593. 

(5)  Cfr.  Feneres,  La  nueva  Bula,  etc.,  nn.  298-251. 

Ferreres,  apud  Razon  y  Fe,  vol.  43,  pag.  376 ;  44,  pag.  372,  518 ; 
45,  pag.  90 ;  46,  pag.  240  et  515 ;  47,  pag.  105. 

1371.  Quaesita.  —  Quaer.  l.°  Quaenam  sint  conditiones  cir¬ 
ca  usum  'praecedentis  lndulti ? 

Resp.  Sunt  sequentes  :  l.a  integra  manet  lex  ieiunii,  seu  uni¬ 
cae  comestionis  per  diem,  pro  illis  qui  ieiunare  tenentur. 

2. a  Eodem  Induito  non  fruuntur,  nisi  qui  sumpserint  prae¬ 
sens  Summarium  et  Summarium  Cruciatae. 

3. a  Indultum  hoc  sumi  potest  Summario  collectivo  (1)  pro 
familia  constante  sex  aut  minus  personis  extensive  ad  quosli¬ 
bet  familiares,  hospites  etiam  ad  brevissimum  tempus  et 
commensales,  non  habituales ,  sed  veluti  accidentales ,  quibus 
iuvat  hoc  Indultum,  etsi  Cruciatam  non  habeant. 

Si  familia  constet  pluribus  personis  quam  sex ,  nova  Sum¬ 
maria  collectiva  aut  singularia  sumi  debent. 

Praeterea  tot  Summaria  Cruciatae  respectivae  classis  sumi 
debent,  quot  sint  personae  de  familia.  Qui  tenentur  sumere  In¬ 
dultum  primae  vel  secundae  classis,  excluduntur  a  Summario 
collectivo  (2). 

4. a  Pauperes  non  tenentur  Summaria  praedicta  sumere, 
nec  ullam  largiri  eleemosynam,  ut  Induito  fruantur  quoad  le¬ 
gem  abstinentiae  et  ieiunii.  Si  vero  abis  velint  frui  Induitis, 
respectiva  Summaria  sumere  debent. 

5. a  Omnino  excluduntur  ab  eodem  Induito,  quoad  legem 
abstinentiae  (non  quoad  legem  ieiunii),  regulares  qui,  ex  spe¬ 
ciali  voto,  toto  anno  esuriales  cibos  servare  tenentur. 

Igitur  quoad  ova,  lacticinia  et  carnes  iam  nulla  fit  distinctio 
inter  sacerdotes  et  non  sacerdotes,  neque  inter  sacerdotes  sexa¬ 
genarios  et  non  sexagenarios,  neque  inter  regulares  intra 
claustra  et  extra  claustra.  Hinc  suppressum  est  Indultum  lac- 
ticiniorum. 

6. a  Regulares  qui  tantum  ex  constitutionibus  vel  regula, 
non  autem  vi  voti  specialis ,  tenentur  ad  perpetuam  abstinen¬ 
tiam,  possunt  uti  hoc  privilegio  etiam  quoad  legem  abstinen¬ 
tiae  (3),  si  sumant  Cruciatam  et  hoc  Indultum. 


(1)  Cfr.  Ferreres,  apud  Razon  y  Fe,  vol.  44,  pag.  1C2  et  106,  n.  292. 

(2)  In  Lusitania  Summarium  Collectivum  inservit  pro  tota  familia,  quicumque 
sit  numerus  personarum,  quibus  coalescat,  et  pro  quibuscumque  commensalibus 

vTdTAeppeni!yn.ai3890  6^8  ®ad6m  YldetU1'  esse  ac  eleemosyna  pro  Summario  singulari. 

,  ,.In  apostolicis  quibus  mitigationes  vel  dispensationes  conceduntur 

ab  abstinentia  et  ieiumo  in  regionibus  intra  et  extra  Europam  :  a)  comprehendun¬ 
tur  Familiae  religiosae  ibi  degentes,  quoad  abstinentiam  et  ieiunium  a  lege  Eccle- 
s  e  generali  praescripta,  nisi  ab  induito  excludantur  religiosi ;  b)  non  autem 
comprehenduntur  quoad  abstinentiam  et  ieiunium  a  propriis  regulis  et  constRutlo- 
nibus  statuta,  nisi  in  mdulto  expresse  de  hac  dispensatione  mentio  habeatur  :  non 

N.  B.  Pauperes  sunt  qui  laborare  debent  ad  propriam  ac 
familiae  sustentationem,  etsi  aliqua  bona  possideant,  vel  toto 
salario  non  indigeant. 

1372.  Quaer.  2.°  An  liceat  edere  pisces  in  collatione? 

Resp.  Negative ,  quia  expresse  non  conceduntur  in  Induito. 
Ea  vero  est  huius  refectiunculae  conditio,  ut  in  ea  non  valeant 
illationes  a  pari  nec  a  fortiori ,  sed  illud  solum  sumi  possit,  quod 
expresse  permittitur  vi  indulti  aut  consuetudinis  (1). 

Pisces  igitur  sumere  tantum  licebit  his  in  regionibus  in  qui¬ 
bus  id  permittat  consuetudo.  Cfr.  vol.  1,  n.  613,  q.  5.° 

Quaer.  3.°  Quid  notandum  quoad  quantitatem  cenulae? 

Resp.  Non  licet  sumere  totas  octo  uncias  ex  novis  hisce  cibis 
solidioribus.  Immo,  iuxta  Lehmkuhl  (vol.  1,  n.  1463,  ed.  11. a)  : 
«Forte  satis  laxum  fuerit  duo  ova  permittere,  quae,  si  medio¬ 
cris  magnitudinis  sunt,  pondus  quattuor  unciarum  adaequant. 
Quodsi  ea  tandem  sumuntur,  eo  magis  id,  quod  reliquum  est, 
ex  levioribus  tantum  cibis  addi  potest».  Cohaeret  Noldin,  De 
praeceptis,  n.  683,  n.  2 :  «In  collatione  solum  cibi  leviores  non 
admodum  nutritivi  permittuntur,  ut  offa,  panis,  fructus,  olera, 
legumina,  dulciaria,  etc. ;  quodsi  validiores  cibi  sumantur,  ut 
ova,  caseus,  pisces,  etc.,  quantitas  proportione  debita  minuen¬ 
da  est». 

Unde  Prurnmer:  «Praeferenda  esse  videtur  sententia  multo¬ 
rum  tum  antiquorum  tum  modernorum  auctorum,  qui  in  omni 
casu  permittunt  quantitatem  8  unciarum  solidi  ( sed  levis)  cibi 

servantes  igitur  huiusmodi  abstinentiam  et  ieiunium,  transgrediuntur  quidem 
regulam  et  constitutionem,  non  autem  legem  Ecclesiae ;  ideoque  culpam  tantum 
et  poenam  Incurrunt  a  constitutionibus  vel  regulis  statutam  (S.  C.  de  Relig.,  1  sept. 
1912:  Acta,  IV,  pag.  626).  —  Igitur  quoad  a)  comprehenduntur  in  Cruciata,  non  autem 
quoad  b).  Pro  a)  et  b)  valet  in  America  et  Ius.  Philipp.  indultum,  de  quo  agitur 
infra,  n.  1382.  Cfr.  Ferreres,  apud  Razdn  y  Fe,  vol.  35,  pag.  107. 

Pro  Fratribus  Minoribus  in  Hispania  haec  statuta  sunt  per  S.  C.  de  Religiosis  : 

«Emi.  Patres  in  Congregatione  Generali  diei  26  ianuarii  h.  a,  1917  responderunt 
ad  mentem,  quae  est : 

«Bulla  Cruciatae  in  Hispania  non  derogat  legi  circa  dies  ieiunii  a  regula  Fra¬ 
tribus  Minoribus  praescripti.  Speciatim  vero  circa  Quadragesimam  Ecclesiae,  Fra¬ 
tres  non  recedant  a  praxi  universali  Ordinis.  Possunt  tamen,  servatis  servandis, 
etiam  in  diebus  ieiunii  regularis  uti  induitis  Bullae  circa  abstinentiam,  vel  qua¬ 
litatem  ciborum. 

«Quam  resolutionem  Emorum.  Patrum  SSmus.  Dnus.  Noster  Benedictus  XV,  in 
audientia  diei  28  eiusdem  mensis  et  anni  infrascripto  Secretario  concessa,  appro¬ 
bavit  et  publici  iuris  fleri  mandavit. 

«Datum  Romae,  ex  Secretaria  S.  Congregationis  Negotiis  Religiosorum  Sodalium 
praepositae  die  1  februarii  1917.  —  L.  *  S.  —  f  Adulphus,  Ep.  Canopitan.,  Secretorius » 
(Acta,  IX,  pag.  135). 

Igitur  hoc  valet  tantum  pro  Fratribus  Minoribus,  illisque  restringitur  privile¬ 
gium  Cruciatae  quoad  ieiunia  saltem  Quadragesimae,  et  e  contra  ampliatur  illud 
quoad  ciborum  qualitatem,  ita  ut  illo  uti  poterunt  etiam  in  ieiuniis  a  regula  prae¬ 
scriptis.  Cfr.  Ferreres,  apud  Razdn  y  Fe,  vol.  48,  pag.  86. 

(1)  Cfr.  Ferreres,  La  nueva  Bula,  etc.,  n.  230;  Sabetti-Barrett,  nn,  332,  q.  9; 

334,  q.  3. 

in  cenula  vespertina.  —  Qualitas  ciborum  permissa  in  cenula 
multum  dependet  a  consuetudine  et  statutis  particularibus. 
Sane  per  se  excluduntur  ova  et  lacticinia  et  pisces  grandiores, 
cum  sint  haec  omnia  nimis  nutritiva;  verum  in  pluribus  dioe¬ 
cesibus  etiam  haec  permittuntur.  Omnes  tamen  auctores  mo¬ 
derni  docent  non  licere  totam  cenulam  sumere  ex  huiusmodi 
cibis  ita  nutritivis.  Hinc  nullus  moralista>  ut  puto,  permitteret , 
ut  quis  in  cenula  manducaret  4  ova  gallinacea,  quae  habent 
pondus  circiter  8  unciarum  ;  vel  ut  quis  sumeret  duo  ova  et  in¬ 
super  4  uncias  panis.  Menti  S.  Ecclesiae  videtur  esse  confor¬ 
mius,  si  pro  cenula  vespertina  sumuntur  in  diebus  ieiunii  cibi 
leviores  et  non  ita  fortiter  sagimine  conditi  (si  tamen  sagimen 
permittitur  in  cenula)»  (1). 

Nec  alia  doctrina  est  S.  Alphonsi  (lib.  3,  tr.  6,  n.  1027, 
edit.  Gaude,  vol.  2,  pag.  408)  :  «Tantum  permittunt  Busem- 
baum  (n.  1024,  in  fine),  Laymann,  Holzmann  et  Elbel,  pro 
regionibus  frigidioribus  sumere  parum  casei  vel  butyri.  —  Ve- 
runtamen  Viva,  Potesta,  Tamburinius  et  Mazzota  id  indiscri- 
minatim  permittunt.  Hocque  probabiliter  apud  nos  admittitur, 
et  in  usum  deducitur  a  pluribus  perdoctis  iunioribus,  et  prae¬ 
sertim  a  doctissimo  meo  magistro  ac  Illustrissimo  Episcopo 
D.  Iulio  Torni,  pro  eis  qui  iam  dispensati  sunt  ad  lacticinia : 
modo  non  sumatur  plus  quam  una  uncia  casei ,  vel  ad  summum 
una  cum  dimidia.  —  Idem  ait  Paulus  de  biscoctis  cum  ovis  vel 
butyro  confectis :  modo  eorum  non  sumatur  plus  quam  una  vel 
altera  uncia». 

1373.  Quaer.  4.°  Quid  de  quantitate  in  frustulo  matutino? 

Resp.  In  ipso  licebit  sumere  unum  ovum  non  magnum  abs¬ 
que  ulla  alia  re  nutritiva,  aut  duas  uncias  lactis  (computata 
aqua  quae  ipsi  naturalis  est),  aut  unciam  lactis  cum  cafeo  et 
uncia  panis.  Ita,  ait  Lehmkuhl ,  1.  c.,  n.  1461,  «ut  quantitas 
rerum  nutrientium  duarum  unciarum  pondus  non  excedat  (Un¬ 
cia  aequat  circiter  30  grammata).  Quoniam  vero  lex  ieiunii  a 
solido  cibo  magis  abhorret  quam  a  potu,  regulam  sane  laxio¬ 
rem  ille  statuerit,  qui  duas  uncias  panis  permiserit,  etsi  pro 
potu  vix  aliquid  nutritivi  sumat». 


(1)  Prummer,  O.  P.,  Manuale  Theologiae  Moralis  secundum  principia  S.  Tho- 
mae  Aquinatis,  vol.  2,  n.  656  (Friburgi  Brisgoviae,  1S23). 

CAPUT  VI 

SUMMARIUM  DE  PRIVATIS  ORATORIIS  [26] 

1374.  Habentibus  Cruciatam,  si  praeterea  sumant  Summa¬ 
rium  de  Oratoriis,  conceditur : 

I.  Sacerdotibus  facultas  celebrandi  Missam  in  quovis  pri¬ 
vato  oratorio,  canonice  erecto  et  approbato  ab  ecclesiastica  auc¬ 
toritate,  et  quolibet  die,  excepto  ultimo  triduo  maioris  hebdo¬ 
madae,  quamvis  aliae  vel  plures  Missae  ibidem  ex  Induito  ce¬ 
lebrari  queant  et  sine  praeiudicio  eiusdem  Indulti  (1). 

1375.  Ad  hanc  facultatem  exercendam,  satis  est  ut  sacerdos 
habeat  licentiam  generalem  celebrandi  in  illa  dioecesi,  quam 
Episcopum  limitare  nequit  cum  restrictione  «exceptis  oratoriis 
privatis»,  cum  concedere  licentiam  celebrandi  in  oratoriis  priva¬ 
tis,  vel  eam  limitare,  pertineat  ad  unum  Romanum  Pontificem. 

Regularibus  sufficit  licentia  sui  Superioris  regularis  (2). 

1376.  II.  Laicis,  dummodo  Ordinarii  locorum  id  censeant 
necessarium  vel  vere  utile,  ut  in  quovis  privato  oratorio  ut 
supra,  Missa  in  sui  praesentia  celebrandam  'curare  possint  per 
quemcumque  rite  probatum  sacerdotem,  eidemque  SS.  Sacri¬ 
ficio  adsistendo  praecepto  audiendi  Sacrum  satisfacere  queant. 

1377.  Pro  hac  facultate  requiritur  ut  laici  obtineant  illius 
approbationem  ab  Ordinario  loci.  Pro  sacerdote  saeculari  aut 
regulari  satis  est  approbatio  illa  de  qua  nuper  diximus 
(n.  1375).  Si  sacerdos  habeat  hoc  Indultum,  non  requiritur  ut 
laici  habentes  hoc  Summarium  ullam  petant  approbationem 
Ordinarii. 

III.  Omnibus,  ut  possint  Missam  audire  et  praecepto  satis¬ 
facere  in  privato  oratorio,  etiam  si  Missa  in  eo  celebretur  non 
praesente  indultario  (3). 

CAPUT  VII 

FACULTATES  PRO  QUIBUS  RECURRENDUM 
EST  AD  COMMISSARIUM 

1378.  Praeter  illam  de  qua  diximus  in  n.  1356,  III,  sunt 
sequentes : 

(1)  Quid  liic  concedatur  melius  intelliges,  si  recolas  quae  dicta  sunt  in  vol.  1, 
nn.  433-438 ;  Mach-Ferreres,  vol.  1,  n.  371;  Ferveres,  La  nueva  Bula,  nn.  252-268. 

(2)  Cfr.  Mach-Ferreres,  1.  c. 

(3)  CJr.  vol.  1,  n.  438;  Mach-Ferreres,  1.  c. ;  Feireres,  l.  e. 

§  I.  Pro  clericis 

Quoad  irregularitatum  dispensationem,  reneficiorum 
CONVALIDATIONEM  ET  COMPOSITIONES  [18,  19] 

1379.  Ecclesiasticus  potest  obtinere  a  Gommissario: 

I.  (Tam  pro  foro  interno  quam  externo),  congrua  eleemo¬ 
syna  ad  pios  usus  Cruciatae  imposita,  dispensationem  ab  irre¬ 
gularitate  qualibet  ex  delicto  proveniente,  non  autem  ex  de¬ 
fectu  (dummodo  non  proveniat  ex  eo  quod,  censuris  ligatus, 
divinis  se  immiscuerit  in  contemptum  clavium),  exceptis  irre¬ 
gularitatibus  provenientibus :  a)  ex  homicidio  voluntario 
(quamvis  occulto) ;  (3)  ex  apostasia  a  fide,  aut  haeresi  publica; 
y)  ex  alio  delicto  scandalum  in  populo  generante. 

II.  a)  Convalidationem  super  titulo  cuiuscumque  ecclesias¬ 
tici  beneficii  (etiam  canonicalis),  si  bona  fide  beneficiatus  in 
illius  possessionem  immissus  fuerit,  excluso  tamen  casu  quo 
nullitas  collationis  seu  institutionis  ex  simonia  (1)  proveniat; 
b )  remissionem  fructuum  bona  fide  perceptorum  in  praecedenti 
casu,  iniuncto  tamen  aliquo  congruo  subsidio  ad  finem  a  S.  Sede 
statutum. 

III.  Compositionem  super  fructibus  beneficiorum  quorum¬ 
cumque  (etiamsi  adnexam  habeant  curam  animarum),  quos 
restituere  tenebatur  ob  omissam  recitationem  horarum,  canoni¬ 
carum  (cfr.  n.  63),  vel  ob  neglectum  aliud  beneficii  officium, 
exclusa  tamen  Missarum  celebrandarum  omissione .  Haec  omis¬ 
sio  Missarum  componi  nequit  vi  Cruciatae,  sed  omissae  Missae 
celebrandae  sunt,  vel  recurrendum  ad  Sedem  Apostolicam. 

§  II.  Pro  laicis 

Quoad  dispensationem  ab  impedimento  criminis  [18] 

1380.  Tandem  idem  Commissarius  potest  dispensare  : 

In  occulto  criminis  impedimento,  neutro  machinante  (cfr. 
nn.  1022,  1023),  sive  ad  ineundum  matrimonium,  sive  etiam  ad 
initum  matrimonium  convalidandum,  iniuncta  eleemosyna  ad 
fines  a  S.  Sede  statutos  (2). 

Igitur  in  hisce  casibus  sufficit  recurrere  ad  Commissarium 
tacitis  aut  fictis  nominibus  per  medium  confessarii,  quin  opus 
sit  recursum  instituere  ad  S.  Paenitentiariam. 


(1)  Clr.  vol.  1,  n.  383. 

(2)  Concedebatur  facultas  dispensandi  ab  affinitate  ex  copulla  illicita,  sed  haec 
affinitas  sublata  est  per  Codicem.  Vide  nn.  1036,  1037. 

1381.  N.  B.  l.°  Anno  sancto  durante,  quando  iubilaeum  magnum 
Romae  celebratur  (non  autem  cum  simul  extenditur  ad  universum 
orbem),  in  suspensione  generali  indulgentiarum  et  facultatum  com¬ 
prehenduntur  etiam,  iuxta  Const.  Benedicti  XIV,  Cum  Nos  nuper, 
indulgentiae  et  quaedam  facultates  Cruciatae.  Quae  contra  hanc 
suspensionem  afferuntur  a  quibusdam,  vim  non  habent,  utpote  dicta 
ab  auctoribus,  qui  ante  Bened.  XIV  scripserunt.  Unde  : 

a)  Omnes  indulgentiae  Cruciatae  possunt  applicari  defunctis, 
sed  pro  vivis  manent  omnes  suspensae  (excepta  illa  pro  articulo 
mortis). 

p)  Suspenditur  facultas  absolvendi  a  reservatis  papalibus. 

y)  Item  suspenditur  probabilius  facultas  commutandi  vota. 

3)  Pariter  suspenduntur  facultates  dispensandi  super  irregula¬ 
ritatibus  et  impedimentis  matrimonii. 

Verum  haec  suspensio  ((i.  y.  3.)  non  extenditur  ad  paenitentes 
illos  qui  tempore  confessionis  hic  et  nunc  sine  gravi  incommodo  ad 
Urbem  accedere  nequeunt.  Reliquae  facultates  quoad  oratoria,  ie- 
iunia,  ciborum  usum,  beneficiorum  convalidationes,  compositio¬ 
nes,  etc.,  manent  immutatae. 

2.°  Ex  speciali  tamen  Rom.  Pontificis  «gratia  in  exemplum  non 
afferenda»  ann.  1825,  saltem  indulgentiae  (1),  et  anno  1900  sicut 
etiam  anno  1925  (2)  omnes  indulgentiae  et  facultates  Cruciatae  in 
suo  robore  permanserunt.  Annis  vero  1850  et  1875,  cum  Iubilaeum 
propter  iniqua  temporum  adiuncta,  simul  in  universo  orbe  celebra¬ 
tum  esset,  nulla  fuit  indulgentiarum  nec  facultatum  suspensio. 


SECTiO  II.  —  Indulta  circa  ieiunium  et  abstinentiam 

PRO  UNIVERSA  AMERICA  LATINA  (3)  ET  INSULIS  PHILIPPINIS  (4) 

1382.  I.  Ex  induito  diei  10  nov.  1919,  quo  illud  1  ian.  1910 
moderatur  et  ad  aliud  decennium  extenditur  (5),  singulis  annis 
ab  omnibus  et  singulis  Americae  latinae  et  Insularum  Philip- 
pinarum  Ordinariis,  facta  mentione  apostolicae  delegationis, 
simpliciter  et  ad  litteram  prout  iacet  promulgando.  Gfr.  C.  Ma- 
nilan.,  pag.  LXXIV. 

Servandum  est  l.°  ieiunium:  a)  sine  abstinentia  a  carnibus: 
feria  VI  Temporum  Adventus  (6),  feriis  IV  Quadragesimae  et 


(1)  S.  C.  Indulg.,  22  dec.  1824  :  Decr.  auth.,  n.  255. 

(2)  Boletin  eclesiAstico  de  Toledo,  2  ian.  1900;  Ferveres,  EI  Jubileo  de  1925, 
nn.  82,  83. 

(3)  Hoc  nomine  designantur  etiam  omnes  Antillae  ceteraeque  insulae  maris 
Caraibici  (S.  C.  pro  Neg.  eccl.  extr.,  10  dec.  1912:  Acta,  IV,  pag.  730). 

(4)  Cum  haec  indulta  remotum  originem  habuerint  etiam  ex  Cruciata  pro  His¬ 
pania,  hic  recensentur. 

(5)  Iam  ante  hanc  extensionem  Comm.  Cod.  can.  declaraverat  indultum  1  ian. 
1910  permanere  in  suo  robore,  sublatis  obligationibus  quae  iure  communi  cessarunt 
vi  canonis  1252  (cfr.  Ferveres,  Raz6n  y  Fe,  vol.  53,  pag.  115  seq.). 

(6)  Hoc  ieiunium  feriae  VI  Temporum  Adventus  non  cessasse  iure  communi, 
ideoque  neque  pro  America  latina  et  Philoppinis,  docuimus  mense  ian.  1919  (cfr. 

feria  V  maioris  hebdomadae  ;  b)  cum  abstinentia  a  carnibus  (et 
a  iure  carnis)  :  feria  IV  Cinerum,  feriis  VI  Quadragesimae. 

2.°  abstinentia  a  carnibus  (et  a  iure  carnis)  sine  ieiunio.  in 
quattuor  pervigiliis  festorum  :  a)  Nativitatis  (I)  D.  N.  I.  Ch., 
b)  Pentecostes,  c)  Assumptionis  B.  M.  Virginis,  d)  Apostolorum 
Petri  et  Pauli  vel  Omnium  Sanctorum  (Acta,  XI,  pag.  462). 

Observa.  —  Diebus  ieiunii  semper  licebit  omnibus,  etiam 
regularibus,  in  collatione  serotina  uti  ovis  et  lacticiniis .  In  re- 
fectiuncula  autem  matutina  permittuntur  lacticinia ,  sal\  a  lege 
parvitatis  et  exclusis  ovis. 

N  B.  l.°  Firma  remanent  privilegia  in  Const.  Leonis  XIII,  Trans 
Oceanum,  die  18  aprilis  1897  Americae  latinae  concessa  et  per  aliud 
Indultum,  1  ian.  1910  datum,  ad  Insulas  Philippinas  extensa. 

2. °  Omnia  alia  Indulta  circa  ieiunium  et  abstinentiam,  etiam 
sub  titulo  Bullae  Cruciatae  et  Summariorum,  quae  eidem  Bullae 
adnectebantur,  hucusque  in  usu,  quamvis  Apostolicis  Litteris  con¬ 
firmata,  penitus  et  totaliter  in  universa  America  latina  (2)  et  in 
Insulis  Philippinis  abrogata  declarantur. 

3. °  Nulla  omnino  taxa  pecuniaria  nullaque  eleemosyna  quocum¬ 
que  titulo  deinceps  imponi  poterit  pro  usu  Indulti :  nec  petitio  eius¬ 
dem  Indulti  a  singulis  fidelibus,  vel  familiarum  capitibus  facienda 
amplius  requiritur. 

4. °  Quamvis  ex  capite  dispensationis  circa  ieiunia  et  abstinen¬ 
tiam,  vel  ex  titulo  Indultorum  Bullae  Cruciatae  et  Summariorum, 
quae  huic  adnectebantur,  nulla  taxa  nullaque  eleemosyna  imponi 
possit,  tamen  Sanctitas  Sua  hortatur  fideles,  qui  id  possint,  ut,  per 
spontaneas  eleemosynas,  sumptibus  cultus  divini,  Christianae  insti¬ 
tutionis  iuventutis,  beneficentiae  et  missionum  concurrere  non  omit¬ 
tant  :  ad  quod  singulis  annis  in  quattuor  diebus  festis  de  praecep¬ 
to,  uniformi  ratione  in  unaquaque  Provincia  ecclesiastica  seu  re¬ 
gione  Americae  latinae  et  Insularum  Philippinarum  a  respectivis 
Ordinariis  praescribenda,  in  omnibus  paroecialibus  ecclesiis  et  in 
omnibus  ecclesiis  et  sacellis  iurisdictioni  Episcoporum  subiectis  fiant 
collectae  eleemosynarum  extraordinariae  (omnino  tamen  volunta¬ 
riae,  seu  non  praeceptivae)  ad  hunc  finem  destinatae  et  respectivo 
Ordinario  tradendae ;  cuius  prudentiae  et  conscientiae  earundem 
eleemosynarum  distributio  committitur.  Et  omnes  fideles  speciali 
diligentia  curent,  non  tamen  sub  praecepto,  hanc  S.  Sedis  benignam 
indulgentiam  piis  precibus,  praesertim  per  Rosarii  Marialis  recita¬ 
tionem  compensare. 


Razdn  y  Fe,  vol.  53,  pag.  115  seq.),  quae  interpretatio  confirmata  omnino  fuit  a 
S.  C.  Cone,  in  extensione  diei  10  nov.  eiusdem  anni. 

(1)  In  archidioecesi  S.  Christophori  de  Habana  haec  abstinentia  transfertur  in 
proxime  praecedens  sabbatum  Quattuor  Temporum  vi  Indulti  diei  31  martii  ad  decen¬ 
nium  (Boletin  edes,  de  la  Habana,  1916,  pag.  113,  114).  Quod  si  dies  Nativitatis 
D.  N.  I.  Ch.  incidat  in  feriam  II,  haec  abstinentia  non  transfertur  sed  supprimitur 
illo  anno. 

(2)  Delegatio  Apostolica  U.  S.  A.  —  Indulta  circa  ieiunium  et  abstinentiam. 
Ianuario,  1915.  —  An  abrogatio  Indultorum  circa  ieiunium  et  abstinentiam,  sub  titulo 
Bullae  Cruciatae  et  Summariorum,  declarata  per  Litteras  Apostolicas  diei  l.ae  Janua¬ 
rii  1910,  extendenda  sit  ad  eas  regiones,  quae  olim  pertinebant  ad  Novam  Hispaniam 
et  deinde  annexae  fuerunt  Statibus  Foederatis  Americae,  —  Negative,  —  p,  Caju). 
G48P4RRI  (Eceles.  Jieview,  march,  1918,  pag.  314). 

5.°  Beligiosi  utriusque  sexus,  speciali  voto  non  obstricti ,  quam¬ 
vis  sint  ex  Ordine  Minorum,  de  consensu  suorum ,  Superiorum,  uti 
possunt  hoc  induito,  etiam  quoad  abstinentiam  et  ieiunia  in  propria 
regula  sive  statutis  praescripta.  Hortandi  tamen  sunt  Superiores 
regulares,  praesertim  provinciales  et  quasi-provinciales,  ut  pro  vi¬ 
ribus  abstinere  curent  ab  usu  eiusdem  Indulti  (1)  intra  claustra: 
subditi  vero  stent  iudicio  suorum  Superiorum  (Acta,  II,  215-217). 

1383.  II.  Ex  Const.  Leonis  XIII,  Trans  Oceanum  (18  apr. 
1897,  ad  triginta  annos,  extensa  ad  Ins.  Philippinas  pro  toto 
tempore  quo  vigeat  pro  America  latina :  Acta,  II,  pag.  220) ; 
necnon  ex  declaratione  Pii  X,  13  dec.  1911,  qua  constat  ambo 
privilegia  cumulari  posse,  et  ex  Induito  diei  nov.  1919  (Acta,  XI, 
pag.  462) : 

Indi  et  nigritae:  l.°  ieiunare  tenentur  tantum  in  feriis  sextis 
Quadragesimae  (2)  (n.  XII). 

2.°  Carnibus  vesci  possunt  omnibus  diebus  ab  Ecclesia  ve¬ 
titis,  exceptis  (ibid.,  n.  XIII)  feriis  sextis  Quadragesimae  et  in 
pervigilio  Natalis  Domini  N.  I.  Ch. 

1384.  N.  B.  Ex  declaratione  authentica  ex  mandato  Leonis  XIII, 
per  S.  C.  Neg.  eccles.  extraord.  facta  24  maii  1898 : 

I.  Sub  nomine  indorum  et  nigritarum,  praeter  ipsos  Indos  et 
nigritas  (necnon  asiaticos  et  oceanios),  comprehendi  etiam  eos  qui 
ex  indo  aut  nigrita  (aut  asiatico  vel  oceanio)  et  ex  muliere  europaea 
(vel  europaei  sanguinis),  necnon  qui  ex  europaeo  viro  et  indica  vel 
nigrita  (vel  asiatica  aut  oceania)  muliere,  sunt  progeniti,  ideoque 
mixti,  mestitii,  vel  mulati  vocantur,  et  absolutam  medietatem  san¬ 
guinis  europaei  habent.  Non  autem  comprehendi  eos  qui  originem 
ab  indis  vel  nigritis  ducunt  per  avum  tantum,  vel  aviam,  quique 
quarterones  dicuntur,  utpote  quartam  solummodo  partem  sanguinis 
indici  vel  nigritiei  habentes ;  et  multo  minus  qui  per  proavum  vel 
proaviam  dumtaxat,  ab  indis  vel  nigritis  originem  trahunt  et  vulgo 
puchueles  seu  pucuelles  appellantur. 

II.  Insuper  indorum  et  nigritarum  nomine  intelligi  etiam  afri- 
canos,  asiaticos  et  oceanios,  dummodo  ex  europaeo  sanguine  non 
sint  ac  in  America  latina  (aut  in  Ins.  Philipp.)  commorentur,  quam¬ 
vis  in  ea  nati  non  fuerint  (App.  ad  Cone.  Plen.  Amer,  lat.,  pag.  628). 

III.  Filii  mixtorum  seu  mestitiorum  praefatis  privilegiis  uti  va¬ 
lent,  dummodo  ambo  parentes  vere  mixti  seu  mestitii  sint,  id  est 
uterque  eorum  seiunctim  absolutam  saltem  medietatem  sanguinis 
indici  vel  nigritiei  habeat  (S.  C.  Neg.  eccl.  extr.,  15  sept.  1908: 
Acta,  I,  pag.  176). 

(1)  Hoc  ita  videtur  intelligendum,  ut  eo  non  utantur  in  tota  sua  amplitudine, 
sed  ad  normam  tantum  antiquae  Cruciatae,  vel  aliorum  indultorum,  quae  nunc 
abrogantur.  —  Vide  pro  Hispaniae  Minoribus  n.  1371,  6.a 

(2)  In  Indice  vol.  III  Acta  A.  Sedis,  pag.  702,  coi.  2.a,  dicitur,  quod  tenentur 
ieiunare  etiam  in  sabbato  sancto,  sed  videtur  erratum,  quia  Indulta  cumulantur  et 
qui  non  sunt  nigritae  ex  suo  Induito  non  ieiunant  tali  die.  Ergo  neque  nigritae. 

BREVE  BENEDICTI  PP.  XV 

CARISSIMO  IN  CHRISTO  FILIO  NOSTRO 
ALPHONSO  XIII 

HISPANIARUM  REGI  CATHOLICO 


BENEDICTUS  PP. 

CARISSIME  IN  CHRISTO  FILI  NOSTER, 

SALUTEM  ET  APOSTOLICAM  BENEDICTIONEM 

1385.  [1].  Ut  praesens  (1)  periculum  ab  Europae  nationibus 
averterent,  teterrima  tempestate  qua  furor  infidelium  Catholicos 
Principes  et  populos  infensis  bellis  exagitabat,  et  cum  pernicie  ani¬ 
morum  extremum  discrimen  ipsis  minitabatur,  vindices  Christia¬ 
nitatis  Hispaniarum  Reges  Catholici  Apostolicas  ab  hac  S.  Sede 
Litteras  acceperunt,  quibus  plures  gratias  ac  favores  tum  spiritua¬ 
les,  tum  temporales  pro  certo  annorum  spatio  tribuebantur  iis  ex 
hispanica  dicione  fidelibus,  qui  vel  ad  bonum  adversus  infideles 
certamen  decertandum  proficiscerentur,  vel  susceptas  contra  illos, 
aut  suscipiendas  militares  expeditiones  propriis  sumptibus  iuvarent. 

[2] .  Haec  fuit  Bullae  Cruciatae  in  Hispaniis  origo,  Romanique 
Pontifices  Nostri  Decessores  iterum  iterumque  huiusmodi  indultum 
prorogarunt.  Sed  cum  labentibus  annis  nulla  amplius  urgeret  con¬ 
tra  infideles  proeliandi  necessitas,  corrogatas  pro  induito  eodem 
lucrando  eleemosynas  in  alios  pios  usus  ac  potissimum  in  divini 
cultus  splendorem  augendum,  ipsi  Nostri  Praedecessores  erogan¬ 
das  esse  decreverunt. 

[3] .  Porro  in  sollemni  de  ecclesiasticis  negotiis  conventione, 
quae  cum  Hispaniarum  Regina  Catholica  die  XVI  m.  martii  anno 
MDCCCLI  inita,  similibus  Litteris  Apostolicis  nonis  Septembris 
confirmata  fuit,  articulo  XL  cautum  est,  ut  in  posterum  in  dicione 
hispanica  Ordinarii  Praesules  in  sua  quisque  dioecesi  Bullae  Cru¬ 
ciatae  proventus  administrent  ad  eos  usus  erogandos  iuxta  normam 
in  ultima  prorogatione  Apostolici  Indulti  praescriptam,  salvis  obli¬ 
gationibus  quibus  iidem  proventus  vi  conventionum  cum  S.  Sede 
initarum  obnoxii  sunt ;  in  conventione  autem  additionali  inita  die 
XXV  m.  augusti  anno  MDCCCLIX  expresse  cautum  fuit  ut  in  pos¬ 
terum  Bullae  Cruciatae  proventus  omnes,  salva  eorundem  parte 


(1)  Breve  lusitanis  concessum  incipit  Romanorum  Pontificum ,  datum  est  die 
1  ian.  1915  ad  decennium.  Fere  in  omnibus  etiam  quoad  verba  cohaeret  cum  hoc 
Breve  Ut  praesens,  a  n.  [8]  et  deinceps,  non  quoad  nn.  [1]  -  (7),  prout  facile  intel- 
ligi  potest.  Discrimina  adnotabimus. 

Stae.  Sedi  debita,  ut  superius  in  expensas  divini  cultus  exclusive 
impendi  debeant.  Quod  vero  attinet  ad  Apostolicas  facultates  adne¬ 
xas  officio  Commissarii  Generalis  Bullae  Cruciatae  et  consequentes 
attributiones,  m  eodem  sollemnis  conventionis  articulo  XL  statu¬ 
tum  fuit  ut  illae  per  Archiepiscopum  Toletanum  ea  forma  et  am¬ 
plitudine  exerceantur,  quae  S.  Sedes  praefiniverit. 

[4.]  Haec  quidem  Bulla  per  Apostolicas  Litteras  die  XXI  m. 
septembris  anno  MCMII,  Piscatoris  annulo  obsignatas,  ad  duode¬ 
cim  annos  novissima  vice  prorogata  fuit  a  rec.  me.  Leone  PP.  XIII, 
Praedecessore  Nostro,  finemque  habuit  prima  dominica  Adventus 
anni  superioris  MCMX1V. 

[5] .  Eam  vero  Decessor  Noster  bo.  me.  Pius  PP.  X  ad  annum 
dumtaxat  produxit  per  Secretariae  Status  mandatum  sub  die 
XXIV  m.  iunii  ipsius  anni  MCMXIV ;  consilium  enim  mente  susce¬ 
perat  Bullam  enunciatam  reformandi,  ut  magis  illam  praesentium 
temporum  adiunctis  respondentem  redderet :  pariterque  ut  volun¬ 
tatem  Suam  erga  Te,  Carissime  in  Christo  Fili  Noster,  atque  erga 
praenobilem  nationem,  quam  regis,  luculentius  significaret,  illius 
privilegia  amplificare  Sibi  quoque  proposuerat. 

[6] .  Hanc  Nostri  Decessoris  voluntatem  placet  modo  Nobis  ad 
exitum  adducere ;  non  minori  enim  benevolentia  et  caritate  Te, 
Carissime  in  Christo  Fili  Noster,  atque  universae  Hispaniae  popu¬ 
lum  complectimur.  Quare,  exhibitas  Tuo  nomine  Nobis  per  Tuum 
apud  Nos  Legatum  preces  libenterque  excipientes,  Cruciatae  Bul¬ 
lam  pro  Regno  Hispanorum  Motu  proprio  atque  ex  certa  scientia 
et  matura  deliberatione  Nostris,  deque  Apostolicae  Nostrae  potes¬ 
tatis  plenitudine,  praesentium  vi,  ad  duodecim  (1)  annos  proroga¬ 
mus,  a  prima  dominica  Adventus  vertentis  anni  MCMXV  compu¬ 
tandos. 

[7] .  Circa  autem  publicationem  Bullae  ipsius  eiusdemque  in- 
dulta  quoad  indulgentias,  divina  officia  et  sepulturam,  confessio¬ 
nes  et  votorum  commutationem ;  dispensationes  ab  irregularitate 
et  ab  impedimento  affinitatis  et  criminis ;  beneficiorum  convalida- 
tiones  et  compositiones ;  legem  abstinentiae  et  ieiunii ;  conditiones 
circa  usum  ipsius  indulti ;  quoad  denique  privata  oratoria,  servari 
praecipimus  religiose  in  omnibus  conditiones  ac  leges,  quae  con¬ 
tinentur  in  indiculo,  quod  prelo  impressum  in  tabulario  tertiae 
Sectionis  Secretariae  Nostrae  Status  a  Brevibus  Apostolicis  asser¬ 
vari  iussimus,  cuius  tenor  sequens  est : 

INDULTA  PONTIFICIA  HISPANICAE  NATIONI  CONCESSA 

PUBLICATIO  INDULTORUM  EORUMQUE  USUS 

[8] .  Indulta,  Hispanicae  (2)  Nationi  a  S.  Sede  concessa,  singu¬ 
lis  annis  publicanda  sunt.  Annus  computatur  a  die  antea  factae  pu¬ 
blicationis,  usque  ad  diem  novae  faciendae  publicationis. 

Summaria  scripta  a  fidelibus  valent  pro  eorum  usu  durante  toto 
praedicto  anno.  Indulta  autem  intelliguntur  semper  prorogari,  pro 
maiori  fidelium  commoditate,  ad  unum  integrum  mensem  post  ex¬ 
pletum  annum  ab  eorum  publicatione. 

[9] .  Induitis  fruuntur  omnes  qui  versantur  in  territorio  His- 

(1)  Indulta  pro  Lusitania  sunt  ad  decennium  valitura. 

(2)  Lusitanae,  legitur  in  Breve  pro  Lusitania,  ut  natura  rei  postulat. 

paniarum,  vel  in  alio  quocumque  territorio  Hispanicae  dicioni  sub- 
iecto,  si  tamen  Summaria  sumant.  Induito  autem  quoad  legem 
abstinentiae  et  ieiunii  uti  possunt  tum  in  Hispanis  tum  extra  His- 
panias,  dummodo  absit  scandalum. 

[10] .  Pro  licito  et  valido  usu  Indultorum  sufficit  Summaria 
sumere.  Necessarium  non  est  subscribere  in  illis  proprium  nomen 
et  cognomen.  Neque  necessarium  est  illa  secum  habere,  vel  illa 
servare. 

[11] .  Taxa,  vel  eleemosyna,  solvenda,  consignanda  est  ad  calcem 
uniuscuiusque  Summarii.  Sciant  autem  fideles  huiusmodi  proventus 
destinari  principaliter  ad  divinum  cultum  sustinendum,  ad  pia 
beneficentiae  opera,  ad  onera  sustinenda  ipsius  Bullae  Cruciatae. 

[12] .  Horum  indultorum  exsecutor  est  Emus.  Card.  Archiepi- 
scopus  Toletanus,  qui  omnes  facultates  Ei  tributas  potest  singulis 
Ordinariis  subdelegare. 

INDULTUM  QUOAD  INDULGENTIAS 

[13] .  I.  Plenaria  conceditur  indulgentia,  bis  acquirenda  intra 
annum  Indulti,  duobus  distinctis  diebus  ad  arbitrium  eligendis  ex 
intentione  praefatam  lucrandi  indulgentiam,  ab  iis  qui,  confessi, 
sacra  communione  refecti  fuerint,  si  possint  (1);  si  vero  non  pos¬ 
sint,  dummodo  id  fecerint  intra  tempus  praescriptum  ab  Ecclesia, 
praedicta  habita  intentione  eandem  acquirendi  indulgentiam. 

II.  Indulgentia  conceditur  quindecim  annorum  et  quindecim 
quadragenarum  iis  qui,  corde  saltem  contriti,  voluntarie  ieiunave- 
rint  quocumque  ex  diebus  non  consecratis  ecclesiastico  ieiunio,  et 
aliquas  effuderint  vocales  preces  secundum  intentiones  Summi  Pon¬ 
tificis.  Praedictum  ieiunium  potest  commutari  in  aliud  pium  opus, 
pro  illis  qui  ieiunare  non  possunt,  ab  Ordinario,  a  parocho  et  etiam 
a  confessorio.  Conceditur  praeterea  praedicta  peragentibus  parti¬ 
cipatio  omnium  piorum  operum,  quae  illis  diebus  fiant  in  Ecclesia 
militante. 

III.  Indulgentiae  Stationum  almae  Urbis,  in  Rescripto  S.  C.  In- 
dnlcentiarum,  d.  d.  9  iulii  1777  (2)  recensitae,  conceduntur  iis  om¬ 
nibus  nui  aliquam  ecclesiam  vel  publicum  aut  semi-publicum  (3) 
oratorium  visitent,  vocales  fundendo  preces  secundum  intentionem 
Summi  Pontificis,  addita  tamen  confessione  et  communione,  si  in- 
dulsrentia  acquirenda  sit  plenaria.  Quas  indulgentias,  duabus  vici¬ 
bus  lucrari  possunt  illi  omnes  qui  duo  sumunt  Summaria.  Ac  illi, 
qui  accedunt  ad  sacra, menta  poenitentiae  et  Eucharistiae,  possunt 
ea  die,  loco  partialis  indulgentiae,  plenariam  lucrari  indulgentiam. 

IV.  Omnibus  qui  Summarium  sumunt,  si  intra  annum  Indulti 
moriantur,  conceditur  indulgentia  plenaria  in  mortis  «articulo,  dum¬ 
modo  confessi  ac  s.  Svnaxi  refecti,  vel,  si  id  nequiverint,  saltem  con¬ 
triti,  SSmum.  lesu  nomen,  ore,  si  potuerint,  sin  minus  corde,  devote 
invocaverint,  et  mortem  tanquam  pecc«ati  stipendium  de  manu  Do¬ 
mini  patienter  susceperint. 

(1)  In  lnsitana  Ita  legitur  haec  paragraphus  :  «Plenaria  conceditur  indulgen¬ 
tia,  hia  acquirenda  ab  iis  qui,  conlessi,  sacra  Communione  refecti  fuerint,  duobus 
distinctis  diebus,  ad  arbitrium  eligendis,  ex  intentione  praefatam  lucrandi  indul¬ 
gentiam,  intra  annum  Indulti,  sl  possint...» 

(2)  Rescr.  auth.  S.  C.  Tndulg.,  n.  313,  pag.  239. 

(31  Hoc  verbum  omittitur  in  Brevi  pro  Lusitania. 


1385 


BREVE  BENEDICTI  PP.  XV 


835 


Possunt  praeterea  indulgentiam  plenariam  applicare  alicui  de¬ 
functo,  orando  coram  eius  corpore  praesente,  confessi  et  sacra  com¬ 
munione  refecti. 

V.  Praefatae  indulgentiae,  excepta  tamen  plenaria  in  mortis 
articulo  lucranda,  applicari  etiam  possunt  animabus  in  Purgatorio 
degentibus. 

INDULTUM  QUOAD  DIVINA  OFFICIA  ET  SEPULTURAM 

[14].  I.  Qui  Summarium  habent,  possunt  tempore  interdicti, 
cui  ipsi  causam  non  dederint,  nec  per  ipsos  stet  comminus  amovea¬ 
tur,  sive  in  ecclesiis  in  quibus  divina  officia  eo  tempore  permittan¬ 
tur,  sive  in  oratoriis  privatis  rite  erectis,  Missas  et  alia  divina  officia 
vel  per  seipsos  celebrare,  si  fuerint,  sacerdotes,  vel  facere  ut  cele¬ 
brentur,  in  sua  ac  familiarum,  domesticorum  et  consanguineorum 
praesentia ;  sed  clausis  ianuis,  non  pulsatis  campanis,  excommu¬ 
nicatis  et  specialiter  interdictis  exclusis ;  et,  in  oratorio  privato, 
aliquot  fusis  precibus  pro  exaltatione  Sanctae  Ecclesiae.  Possunt 
praeterea  praedictis  Missis  et  officiis,  ubi  celebrentur,  cum  suis  in- 
teresse.  - — Possunt  item  in  eisdem  locis  sacram  Eucharistiam  et  alia 
Sacramenta  suscipere. 

II.  Corpora  decedentium,  qui  Summarium  habeant,  nisi  forte 
excommunicationis  vinculo  per  sententiam  condemnatori a.m  vel  de- 
claratoriam  innodati  decesserint,  possunt  eodem  interdicti  tempore 
cum  moderata  funerali  pompa  sepeliri. 

III.  Exsecutor  harum  Apostolicarum  Litterarum  permittere 
potest  ut,  sive  tempore  interdicti,  sive  extra  illud,  Missae  per  horam 
ante  auroram  et  post  meridiem  possint  celebrari  a.  presbyteris,  et 
possint  nobiles  ac  qualifica,tae  personae  facere  Missas  celebrare, 
ipsis  praesentibus,  praedictis  horis. 

IV.  Ecclesiastici  omnes  sive  cleri  saecularis,  sive  regularis,  libe¬ 
re  possunt,  recitatis  vesperis  et  completorio,  matutinum  cum  laudi¬ 
bus  officii  diei  sequentis  pridie  recitare  immediate  post  meridiem. 

INDULTUM  QUOAD  CONFESSIONEM  ET  VOTORUM 
COMMUTATIONEM 

[15].  I.  Conceditur  ut  omnes,  etiam  regulares  utriusque  sexus , 
licet  expressa  et  individua  mentione  digni  et  quovis  efficaciori  pri¬ 
vilegio  excepti,  absolvi  in  foro  tantum  conscientiae  possint,  iniunc- 
tis  de  iure  iniungendis,  semel  in  vita  seu  extra  mortis  periculum,  et 
semel  in  mortis  periculo  intra  annum  concessionis,  vel  bis  in  utro- 
crue  casu,  si  duplex  sumatur  Summarium,  a  quovis  confessa, rio  sibi 
libere  electo  inter  approbatos  (pro  utroque  sexu,  si  de  monialibus 
et  quibuslibet  aliis  mulieribus  aqatur)  ab  Ordinario  loci,  a  peccatis 
et  censuris  cuicumque  et  quocumque  modo,  etiam  speciali,  reser¬ 
vatis  a  iure  vel  ab  homine,  ita  ut  sic  absoluti,  vi  praesentis  con¬ 
cessionis,  de  speciali  gratia,  non  teneantur  deinde  recurrere  ad 
alium  quemcumque  Superiorem. 

In  hac  concessione  comprehenditur  quoque  facultas  absolvendi 
a  casu  falsae  denuntiationis  de  crimine  sollicitationis,  sed  confessa- 
rius  electus  a  tali  crimine  non  absolvat,  nisi  paenitens  prius  fal¬ 
sam  denuntiationem  formaliter  retractaverit,  et  non  aliter. 

Recursus  vero  ad  S.  Paenitentiariam  habendus  postea  erit  ad 


836 


APPENDIX  I 


1385 


tramitem  decretorum  S.  Officii,  tunc  tantum,  cum  agatur  de  at¬ 
tentata  absolutione  complicis  in  peccato  turpi. 

[161.  II.  Conceditur  praeterea,  ut  confessarius  electus,  ut  su¬ 
pra,,  possit  in  solo  conscientiae  foro,  etiam  extra  sacra  mentalem 
confessionem,  omnia  vota  privata,  in  quibus  ius  quaesitum  tertii 
non  sit,  atque  exceptis  votis  perfectis  castitatis  perpetuae  et  reli¬ 
gionis,  in  alia  pietatis  opera,  dispensando  commutare,  iisque  adiun- 
gendo  subsidium  aliquod  transmittendum  ad  Exsecutorem  harum 
Litterarum  Apostolicarum,  adhibendum  in  fines  a  S.  Sede  statutos. 

[17].  Praesens  Indultum  non  valet,  nisi  quis  cum  Summario 
hoc  sumat  simul  Summarium  Indulti  Divinorum  Officiorum  et  se¬ 
pulturae,  nec  non  Summarium  Indulgentiarum. 

INDULTUM  QUOAD  DISPENSATIONEM  AB  IRREGULARI¬ 
TATE  ET  AB  IMPEDIMENTO  AFFINITATIS  ET  CRIMINIS 

T 18] .  I.  Exsecutor  harum  Apostolicarum  Litterarum  possit  dis¬ 
pensare  super  irregularitate  cum  his  qui  censuris  ligati  Missas  cele¬ 
braverint  vel  alia  divina  officia  peregerint,  non  tamen  in  contemp¬ 
tum  clavium  ;  et  super  alia,  qualibet  irregularitate  ex  delicto  pro¬ 
veniente,  exceptis  irregularitatibus  ex  homicidio  voluntario,  etiam 
occulto,  aut  ex  simonia  (1),  vel  apostasia  a  fide,  aut  ex  haeresi,  vel 
ex  alio  delicto,  scandalum  in  populum  generante,  provenientibus, 
imposita,  dispensatis  congrua  eleemosvna,  impendenda  in  fines  a 
S.  Sede  statutos,  aliisque  iniunctis  de  iure  iniungendis. 

II.  Possit  idem  Exsecutor  Apostolicarum  harum  Litterarum  dis¬ 
pensare  in  occulto  affinitatis  impedimento  ex  copula  illicita  (2)  pro¬ 
veniente  sive  ad  ineundum  matrimonium,  sive  etiam  ad  initum  ma¬ 
trimonium  convalidandum,  iniuncta.  aliqua  eleemosyna  a.d  fines  a 
S.  Sede  statutos.  Idem  similiter  possit  dispensare  (3)  in  occulto  cri¬ 
minis  impedimento  neutro  machinante,  sive,  ut  supra,  ad  ineun¬ 
dum  matrimonium,  sive  etiam  ad  initum  matrimonium  convalidan¬ 
dum,  iniuncta  eleemosyna,  prout  superius  indicatum  est. 

INDULTUM  QUOAD  RENEFICIORUM  CONVALIDATIONES 
ET  QUOAD  COMPOSITIONES 

[191.  I.  Possit  Exsecutor  harum  Litterarum  Apostolicarum  con- 
vali  dationem  concedere  super  titulo  cuiuscumque  ecclesiastici  be¬ 
neficii,  si  bona,  fide  beneficiatus  in  illius  possessionem  immissus 
fuerit,  excluso  tamen  casu,  quod  nullitas  collationis  seu  institutio¬ 
nis  ex  simonia.  proveniat. 

II.  Possit,  idem  Exsecutor  perceptos  bona  fide  fructus  remittere, 
m  praecedenti  casu,  iniuncto  tamen  aliquo  congruo  subsidio  ad 
finem  a  S.  Sede  statutum. 

ITT.  Possit  etiam  Exsecutor  ad  congruam  compositionem  admit¬ 
tere  beneficiatos  omnes  qui  ad  restitutionem  fructuum  tenentur,  oh 
omissam  recitationem  horarum  canonica.ram,  vel  ob  neglectum 
aliud  beneficii  officium,  exclusa  tamen  Missarum  celebrandarum 


(1)  Haec  irregularitas  post  Codicem  abrogata  manet. 

(2)  Hoc  impedimentum  per  Codicem  sublatum  est,. 

(3)  Haec  tamen  facultas  publicanda  non  erit  in  Summario. 


1385 


BREVE  BENEDICTI  PP.  XV 


837 


IV.  Possit  item  Exsecutor  admittere  ad  congruam  compositio¬ 
nem  omnes  ob  iniuste  ablata,  acquisita,  retenta,  quocumque  modo, 
quacumque  causa,  si  tamen  id  in  continentiam  Induiti. tactum  non 
luerit,  et  si  adhibita  debita  diligentia  incertus  sit  dominus  vel  re- 
periri  non  possit. 

V.  In  casu  compositionis,  ut  in  par.  III  et  IV,  quae  solvantur, 
in  finem  impendenda  sunt  a  S.  Sede  assignatum.  Ubi  autem  admo¬ 
dum  grave  sit  atiquid  solvere,  possit  Exsecutor  plenam  facere  debi¬ 
ti  remissionem.  Ceterum,  quovis  in  casu,  sufficit  solvere  decimavi 
partem  (quantitatis  non  bene  acquisitae.  Ac  si  agatur  de  non  nota¬ 
bili  quantitate,  quae  nempe  non  excedat  summam  I0U  pesetarum, 
compositio  plenum  suum  sortitur  effectum,  ipso  facto  sumendi  Pul¬ 
lam  Compositionis,  quin  opus  sit  ad  quempiam  recurrere  (1). 

[20].  N.  B.  Nihil  determinatur,  quoad  quantitatem  solvendam 
ratione  compositionis,  par.  III  et  I\  ;  quia,  cum  in  compositione 
respiciendum  sit  animarum  bonum,  et  consequenter  iudicium  quan¬ 
titatis  solvendae  pendeat  a  variis  practicis  circumstantiis,  unde 
aliquando  etiam,  ut  habetur  par.  V,  totum  sit  simpliciter  remitten¬ 
dum,  praeter  solutam  pro  Summario  taxam,  remittitur  prudenti 
arbitrio,  omnibus  bene  perpensis,  determinatio  quantitatis  solven¬ 
dae.  Qua  in  re,  ut  patet  ex  dictis,  scrupulose  procedendum  non  est, 
et  potius  cum  liberalitate,  quam  cum  rigore. 


INDULTUM  QUOAD  LEGEM  ABSTINENTIAE  ET  IEIUNII 

[21].  I.  Omnibus  absolute,  quacumque  die  et  quavis  refectione, 
licet  uti  condimentis  ex  quovis  adipe,  ex  butyro,  ex  margarina  et 
aliis  similibus  condimentis ;  itemque  licet  comedere  lacticinia  et 
etiam  ova,  eodem  modo,  id  est  quavis  die  et  refectione. 

II.  Abstinentia  a  carne  et  a  iure  carnis  servanda  est  tantum 
feriis  sextis  Quadragesimae,  Quattuor  Temporum  nec  non  tribus 
pervigiliis  Pentecostes,  Assumptionis  B.  M.  Mariae  in  Caelum,  Na¬ 
tivitatis  Domini  Nostri  Iesu  Christi. 

III.  Ieiunium  servandum  tantum  erit  feriis  IV  et  VI  nec  non 
sabbatis  Quadragesimae  et  tribus  pervigiliis,  praecedenti  par.  II 
notatis. 

Pervigilium  Nativitatis  anticipatur,  ac  remittitur  ad  sabbatum 
proxime  praecedentium  Quattuor  Temporum. 

Nec  vetitum  est  pisces  ac  carnes  in  eadem  refectione  permiscere 
diebus  ieiunii  et  dominicis  Quadragesimae. 

IV.  Omnes  possunt  ex  rationali  et  iusto  motivo  a  propriis  con- 
fessariis  dispensari  a  lege  abstinentiae  et  ieiunii. 


Conditiones  circa  usum  praecedentis  indulti 

[22].  Induito  par.  I  et  II,  integra  manet  lex  ieiunii,  seu  unicae 
comestionis  per  diem,  pro  illis  qui  ieiunare  tenentur,  secundum 

par.  III. 

Eodem  Induito  non  fruuntur,  nisi  illi  tantum  qui  sumpserint 
praesens  Summarium  et  Summaria  Indulgentiarum  ac  divinorum 

(1)  Haec  paragraphus  Italicis  litteris  expressa  non  reperitur  ln  Cruciata  lu* 

sitana. 

officiorum,  et  solverint  taxatam  eleemosynam,  applicandam  in  be¬ 
neficium  Seminariorum  et  alios  pios  fines  a  S.  Sede  assignatos. 

[231.  Indultum  hoc  sumi  potest  Summario  collectivo  pro  se  et 
tota  familia  extensive  ad  quoslibet  familiares,  hospites  etiam  ad 
brevissimum  tempus  et  commensales.  Summarium  istud  collecti- 
vum  eosdem  omnino  effectus  habet,  si  a  matrefamilias  sumitur. 

[241.  Pauperes  non  tenentur  Summaria  praedicta  sumere,  nec 
ullam  largiri  eleemosynam,  ut  Induito  fruantur  quoad  legem  absti¬ 
nentiae  et  ieiunii.  Tenentur  vero,  si  aliis  velint  frui  Induitis. 

[251.  Omnino  excluduntur  ab  eodem  Induito,  quoad  legem  absti¬ 
nentiae,  regulares  qui  ex  speciali  voto  toto  anno  esuriales  cibos  ser¬ 
vare  tenentur. 

INDULTUM  DE  PRIVATIS  ORATORIIS 

[26] .  I.  Conceditur  sacerdotibus  facultas  celebrandi  Missam  in 
quovis  privato  oratorio,  canonice  erecto  et  approbato  ab  ecclesias¬ 
tica  auctoritate,  et  quolibet  die,  excepto  ultimo  triduo  Maioris  Heb¬ 
domadae,  quamvis  aliae  vel  plures  Missae  ibidem  ex  Induito  cele¬ 
brari  queant  et  sine  praeiudicio  eiusdem  Indulti. 

II.  Permittitur  laicis,  dummodo  Ordinarii  locorum  id  censeant 
necessarium  vel  vere  utile,  ut  in  quovis  privato  oratorio  ut  supra, 
Missam  in  sui  praesentia  celebrandam  curare  possint  per  quemcum¬ 
que  rite  probatum  sacerdotem,  eidemque  SS.  Sacrificio  assistendo 
praecepto  audiendi  Sacrum  satisfacere  queant. 

III.  Illi  qui  habent  Cruciatam,  possunt  Missam  audire  et  prae¬ 
cepto  satisfacere,  etiam  in  privato  oratorio  et  etiam  quando  Missa 
in  eo  celebretur  non  praesente  indultario  (1). 

[27] .  N.  B.  Varia  Indultorum,  quae  facta  est,  distinctio,  est 
tantum  ad  varia  Indulta  proprio  in  loco  et  ordinate  exponenda. 
Exsecutor  Litterarum  Apostolicarum  poterit  ipse,  prout  melius  iu- 
dicabit,  inde  varia  extrahere  et  conficere  Summaria,  plura  vel  pau¬ 
ciora,  prout  ipse  melius  iudicabit  (2).  Quapropter  possunt  omnia 
praecedentia  Indulta  simul  colligi  in  Summario  Cruciatae,  excep¬ 
to  Induito  abstinentiae  et  ieiunii,  quod  separari  ab  aliis  potest, 
illud  substituendo  Induito  Quadragesimali,  quod  hactenus  publi¬ 
catum  est. 

[28] .  Quae  cum  ita  sint,  volumus  ac  mandamus,  ut  Archiepisco- 
pus  Toletanus,  utpote  horum  Indultorum  Exsecutor,  eorundem  Sum¬ 
maria  typis  edenda  curet,  eaque  reliquis  Ordinariis  iuxta  illorum 
postulationes  distribuat.  Propterea,  Apostolica  item  Nostra  aucto¬ 
ritate,  concedimus,  ut  idem  Arehiepiscopus  Exsecutor  has  Nostras 
Litteras  in  vernaculam  linguam  convertere,  illasque  et  quae  conti¬ 
nentur  in  illis,  sive  Summaria  aut  compendia  indultorum  ac  facul¬ 
tatum  in  quibuslibet  Hispanicae  dicionis  locis,  viva  voce,  seu  scrip¬ 
tis,  aut  per  typos  impressis  exemplis  publicare  et  enunciare  queat. 
Christifideles  vero  ex  utroque  sexu,  in  Regno  Hispaniarum  et  in  locis 
civili  ipsius  Regni  gubernio  subiectis  degentes,  ut  privilegiis,  favo¬ 
ribus  ac  gratiis  supradictae  Bullae  participes  fiant,  enunciata  Sum¬ 
maria  accipere  debebunt,  et  pro  vario  ipsorum  gradu  et  conditione 
taxatam  eleemosynam  persolvere.  Tam  Arehiepiscopus  Exsecutor, 


(1)  Haec  paragr.  III  omittitur  in  Bulla  lusitana. 

(2)  Verba  quae  sequuntur  usque  ad  finem  n.  [27],  non  leguntur  in  Bulla 

lusitana. 

in  Archidioecesi  Toletana,  quam  in  respectiva  sua  dioecesi  unus¬ 
quisque  Praesul,  pro  colligendis  huiusmodi  eleemosynis  idoneos 
sibi  adiutores  necnon  depositarios,  ratiocinatores  aiiosque  similes 
officiales  deputare,  et  cum  opportunis  facultatibus  constituere  pote¬ 
runt  ;  Archiepiscopo  autem  Exsecutori  fas  sit  ea  omnia  peragere, 
quae  ipsi  pro  faciliore  praesentium  Litterarum  exsecutione  magi» 
apta  videantur. 

[29].  Haec  omnia  et  singula  concedimus  atque  indulgemus,  de¬ 
cernimus  ac  mandamus,  non  obstantibus  Sanctae  huius  Sedis  et 
Conciliorum  quoque  Generalium  constitutionibus  et  ordinationibus 
aiiisque  decretis  qualibet  forma  editis,  ceterisque  contrariis  quibus- 
cumque.  Ad  effectum  vero  praesentium  Litterarum  quoad  indulgen¬ 
tias,  expresse  derogamus  praescriptionibus  quae  continentur  in 
Motu  proprio  a  rec.  mem.  Pio  Papa  X  die  VII  m.  aprilis  anno 
MCMX  edito.  Tandem  volumus  ut  harum  Litterarum  exemplis  sive 
transumptis,  etiam  per  typos  editis  manu  alicuius  Notarii  publici 
subscriptis  et  sigillo  alicuius  viri  ecclesiastica  dignitate  constituti 
munitis,  eadem  prorsus  adhibeatur  fides,  quae  Nostrae  voluntati 
his  ostensis  Litteris  haberetur.  Datum  Romae  apud  S.  Petrum  sub 
Annulo  Piscatoris  die  XII  mensis  augusti  anno  MCMXV,  Pontifica¬ 
tus  Nostri  primo. 


APPENDIX  II 

SUMARIOS  DE  LA  BULA  DE  LA  SANTA  CRUZADA  E  INDULTO 
Y  SUS  RESPECTIVAS  LIMOSNAS  (1) 

1386.  Sumario  de  ilustre*. —  Lo  deben  tomar  las  personas  siguientes  :  Lo» 
Sefiores  Cardenales,  Patriarcas,  Primados,  Arzobispos,  Oblspos,  ya  sean  propios,  ya 
titulares,  ya  Vicarios  Apostdlicos,  ya  Coadjutores  con  derecho  de  lutura  sucesidn  o 
sin  ella,  ya  Auxiliares;  los  Jueces  eclesiasticos,  que  ejerzan  jurisdiccidn  ordinaria, 
delegada,  subdelegada,  parcial  o  general ;  como  son  los  Auditores  de  la  Rota,  lo» 
Provisores,  Vicarios  Generales  o  ioraneos,  Visitadores  y  deinds  a  estos  semejantes ; 
los  Dignidades  y  Candnigos  de  las  Iglesias  Catedrales. 

Los  Duques,  Marqueses,  Condes,  Vizcondes  y  Barones.  Los  Ministros  de  la  Corona, 
Embajadores,  Ministros  plenipotenciarios,  Capitanes  Generales  y  todo  milltar  qu» 
tenga  grado  de  Coronei  arriba  inclusive. 

Los  Presidentes  de  los  Tribunales  y  Consejos  Supremos  y  de  las  Audiendas,  Fis¬ 
cales  y  Magistrados  de  las  mismas,  y  los  que  dlslrutan  honores  de  tales.  Los  Directo¬ 
res  generales  de  todos  los  ramos  de  la  Admtnistracion ;  Gobernadores  civiles,  Jefes  d» 
Administracion  dei  Estado  y  los  que  tengan  honores  de  lo  mismo. 

Los  Intendentes  de  Ejercito,  los  Comisarios,  Ordenadores,  Auditores  generale»  y 
los  que  tengan  honores  de  tales. 

Los  Caballeros  dei  Toison  de  Oro,  los  Grandes  Cruces  de  todas  las  Ordenea,  Co- 
mendadores  de  numero,  Supernumerarios  y  Caballeros,  asi  como  las  esposas  de  lo» 
seglares  en  quienes  concurran  las  cualidades  arriba  dichas,  viviendo  sus  marldoa,  o 
si,  siendo  viudas,  usufructuaren  los  titulos  expresados  y  sus  rentas.  —  Su  limosna, 
5  pesetas. 

Sumario  comun.  —  Lo  deben  tomar  las  demas  personas  no  comprendidas  en  la 
lista  anterior.  —  Su  limosna,  75  c6ntimos  de  peseta. 

Sumario  de  difuntos.  —  La  limosna  es  igual  para  toda  clase  de  personas,— 
75  cintimos  de  peseta. 

Sumario  de  composicion.  —  La  limosna  es  igual  para  toda  clase  de  personas.  — 

1  peseta. 

1387.  Induito  singular  de  abstinenda  y  ayuno,  de  primera.  —  Lo  deben 


(1)  Veanse  varias  consultas  resueltas  en  Raz&n  y  Fe,  vol.  44,  pag.  104  sig.,  nn, 
197-202. 

tomar  los  Sres.  Cardenales,  Patriarcas,  Primados,  Arzobispos  y  Obispos.  Los  Minis¬ 
tros  de  la  Corona,  Grandes  de  Espafia  y  los  que  tienen  honores  de  tales ;  los  Caballe- 
ros  de  la  Insigne  Orden  dei  Toisdn  de  Oro  y  todos  los  Grandes  Cruces ;  los  Comen- 
dadores  Mayores  de  las  Ordenes  militares;  los  Embajadores,  los  Ministros  plenipo- 
tenciarios,  Capitanes  y  Tenientes  Generales,  las  esposas  y  viudas  de  los  seglares  de 
las  cualidades  referidas.  —  Su  limosna,  10  peseias. 

Induito  de  id.  id.,  de  segunda.  —  Lo  deben  tomar  los  Presidentes  de  los  Tribu- 
nales  y  Consejos  Supremos  y  de  las  Audiencias  territoriales,  Fiscales  y  Magistrados 
de  las  mismas,  con  inclusidn  de  los  que  solo  disfrutan  honores  de  tales  y  los  que  se 
titulan  dei  Consejo  de  Su  Majestad.  Los  Jueces,  que  ejerzan  jurisdiccidn  eclesiAs- 
tica.  Los  Dignidades  y  los  Candnigos  de  las  Iglesias  metropolitanas  y  sufragAneas. 
Los  Duques,  Condes,  Marqueses,  Vizcondes,  Barones,  los  Directores  generales  de 
todos  los  ramos  de  la  Administracion ;  Gobernadores  civiles,  Jefes  de  Administra¬ 
cion  dei  Estado,  los  que  solo  tengan  honores  de  tales,  y  los  militares  desde  el  grado 
de  Coronei  hasta  General  de  DivisiOn  inclusive.  Los  Comendadores  y  Caballeros  de 
todas  las  Ordenes  militares  y  los  de  la  Real  y  distinguida  OTden  de  Carlos  III,  de 
la  de  San  Fernando,  de  la  de  Isabel  la  CatOlica  y  de  la  de  San  Hermenegildo.  Los 
Intendentes  de  Ejercito  y  Comisarios  ordenadores,  y  los  que  tengan  honores  de 
tales.  Los  Jefes  de  Administracion  de  provincia,  los  Jueces  de  primera  instanda,  y 
asimismo  todas  las  personas,  de  cualquiera  clase  que  sean,  que  por  sus  sueldos  o 
pensiones  o  productos  de  fincas  o  industrias  y  oficios,  ganan  anualmente  de  cinco 
mil  pesetas  en  adelante,  y  las  esposas  de  los  seglares  inclusos  en  esta  clase.  —  Su 
limosna,  4  pesetas. 

Induito  de  id.  id.,  de  tercera.  —  Lo  deben  tomar  las  demas  personas,  tanto 
eclesiasticas  como  seglares,  que  no  estan  comprendidas  en  la  lista  anterior.  —  Su 
limosna,  75  cdntimos  de  peseta. 

1388.  Induito  colectivo  de  Abstinenda  y  Ayuno.  —  Es  valedero  para  seis 
personas  que  constituyan  familia,  y  es  extensivo  a  los  familiares,  comensales  y  hues- 
pedes,  aunque  lo  sean  por  breve  tiempo  ;  y  si  las  personas  de  familia  fueren  mAs  de 
seis,  podran  tomar  otro  Sumario  colectivo  para  igual  numero  de  personas,  o  por  lo 
menos,  los  demas  han  de  adquirir  otros  tantos  Sumarios  singulares.  El  Induito  de 
Abstinencia  y  Ayuno,  tanto  singular  como  colectivo,  no  es  valedero,  si  cada  una  de 
las  personas  que  quiera  disfrutar  de  dicho  Induito  no  tomase  el  Sumario  de  Cruza- 
da,  segun  la  clase  que  le  corresponda.  Si  en  la  familia  hubiera  alguno  obligado  a 
tomar  el  Induito  singular  de  Abstinencia  y  Ayuno  de  primera  o  de  segunda  clase, 
queda  excluldo  dei  colectivo  y  debera  proveerse  dei  Sumario  singular  de  su  clase 
correspondiente.  —  Su  limosna,  5  pesetas. 

Induito  de  Oratorios  privados.  —  Su  limosna,  4  pesetas.  —  (Del  Cuadro  sindp- 
tico  publicado  por  el  Secretario  Contador  de  Cruzada,  19151. 

TABELLA  TAXATIVA  DAS  ESMOLAS  QUE  DEVEM  DAR  OS  FIEIS 
QUE  DESEJAREM  LUCRAR  AS  GRAQAS  E  INDULGENCIAS 
DOS  INDULTOS  PONTIFICIOS  CONCEDIDOS  A  NAQAO  PORTUGUEZA 


1389.  l.°  Todos  os  adultos  de  um  au  outro  sexo  (sem  excepgao 
das  mulheres  casadas)  que  tiverem  de  renda  annual,  proveniente 
de  pi  opriedade  urbana  ou  rustica,  cargo  publico,  industria,  nego- 
cio,  pronssao,  officio  ou  de  qualquer  outra  fonte  de  receita,  mais  de 
quatrocentos  escudos  (400$000  reis),  tomarao  cada  um  de  per  si 
em  cada  anno,  um  Summario  Geral  de  30  cent.  (300  reis). 

2. °  Se,  porem,  a  renda  annual  for  de  duzentos  escudos  (200$000 
reis)  ((inclusive»  ou  mais,  ate  a  quantia  de  quatrocentos  escudos, 
tomarao  da  mesma  fdrma,  cada  um  de  per  si  em  cada  anno,  um 
Summano  Geral  de  20  cent.  (200  reis). 

3. °  As  demais  pessoas,  cujo  rendimento  annual  fdr  inferior  a 
duzentos  escudos  (200$000),  tomarao  cada  anno  e  cada  urna- de  ner 
si  um  Summario  Geral  de  8  cent.  (80  reis). 

4. °  Finalmente  as  pessoas  tao  pobres  que  se  sustentem  apenas 
do  seu  trabalho,  embora  nao  manual,  de  merces  de  parentes  ou 
extranhos ;  os  filhos-familia  sem  renda  propria  e  separada  da  de 
seus  paes ;  os  servigaes,  salariados,  operarios,  jornaleiros  que  alem 
do  salario,  feria  ou  jornal,  nao  possuirem  outros  meios  de  subsis- 
tencia ;  as  pragas  de  pret,  qua  a  mais  d’este  nao  tiverem  outra 
vantagem ;  os  sacerdotes  que  se  sustentarem  apenas  da  esmola 
das  Missas  sem  outra  fonte  de  receita,  tamarao  em  cada  anno  e 
cada  uma  de  per  si  um  Summario  Gerai  de  4  cent.  (40  reis). 

5. °  Por  cada  Summario  especial  do  Induito  de  Oratorios  priva- 
dos,  em  cada  anno  de  vigencia  do  Summario  Gerai  dos  I.  P.  conce- 
didos  a  Nagao  Portugueza  se  dara  a  esmola  de  1  esc.  (1$000  reis). 

6. °  Por  cada  Summario  especial  do  Induito  de  abstinenda  e 
jejum,  o  chefe  de  familia  ou  individuo  que  o  tomar,  tendo  elle  ou  a 
familia  redimento  annual  (liquido  de  encargos)  superior  a  quatro- 
centos  escudos  (400$000  reis),  dara  annualmente  a  esmola  de  20 
cent.  (200  reis). 

7. °  Sendo,  porem,  o  rendimento  annual  de  duzentos  escudos 
(200$000  reis)  «inclusive  ate  quatrocentos  escudos  (400$000  reis), 
a  esmola  annual  sera  de  10  cent.  (100  reis). 

8. °  E  se  o  rendimento  nao  attmgir  a  somma  de  duzentos  escu¬ 
dos  (200$000  reis),  sera  a  esmola  annual  de  5  cent.  (50  reis). 

9. °  Quando  aiguem  pretender  compor-se  sobre  cousas  injusta- 
mente  havidas  ou  retidas,  desconliecendo  o  dono  ou  a  pessoa  iesa- 
da,  se  o  valor  de  taes  bens  nao  exceder  a  cem  escudos  (lO0$000  reis), 
deve  tomar,  por  cada  cinco  escudos  (5$000  reis)  ou  fracgao,  um 
« Summario  especial  do  Induito  de  revalidagao  de  beneficios  e  de 
composigao »  da  taxa  de  20  cent.  (200  reis). 

10.  iSe,  porem,  o  valor  dos  bens  fdr  superior  a  cem  escudos 
(100$000  reis)  ate  duzentos  escudos  (200$000  reis),  deve  tomar  por 
cada  cinco  escudos  ou  fracgao  dois  dos  ditos  Summarios  especiaes 
de  taxa  de  20  cent.  (200  reis). 

11.  Qualquer,  emfim,  que  seja  a  quantia  que,  excedente  a  du¬ 
zentos  escudos,  haja  de  ser  obiecto  de  composigao,  sera  arbitrado  o 
quantitativo  da  esmola  pelo  Emmo.  Executor  dos  Indultos  Ponti¬ 
ficios,  ou  pelo  respectivo  Prelado  diocesano  como  seu  sub-delegado, 
a  quem  tambem  se  deve  recorrer,  quando  seja  muito  difficil  ao  fiel 
satisfazer  todo  ou  parte  d’esse  quantitativo,  que  lhe  for  arbitrado 
para  fazer  a  restituigao.  — A.  Cardenal  Patriarcha  (Executor  Apos- 
tolico).  Cfr.  Mensajeiro  do  Corag&o  de  Jesus,  fevereiro,  1916,  pagi¬ 
nas  103-105. 


APPENDIX  IV 

PRIVILEGIA  MILITUM  IN  HISPANIA  QUOAD  ABSTINENTIAM  ET  IEIUNIUM 

1390.  In  Hispania  milites  gregarii  omnes  «ac  decuriones,  vulgo 
caporali,  et  sargenti»,  et  alii  omnes  inferiores,  nulla  tenentur  absti¬ 
nentiae  lege,  nec  ieiunii. 

Idem  dicendum  de  Superioribus,  quoties  ad  bellum  gerendum 
proficiscuntur,  vel  sunt  in  actuali  expeditione. 

Secus  tenentur:  a)  ieiunare  feria  IV  Cinerum,  feriis  VI  et  sab¬ 
batis  totius  Quadragesimae  et  tota  hebdomada  maiori,  dominica 
Palmarum  excepta :  ieiunium  et  abstinentia  in  sabbato  sancto 
cessant  post  meridiem;  et  praeterea  b)  abstinere  a  carnibus  debent 

feria  IV  Cinerum,  feriis  VI  Quadragesimae  et  sabbato  sancto  (1). 

Igitur  servare  debent : 

I.  Solavi  abstinentiam,:  nunquam. 

II.  leiunium  cum  abstinentia:  fena  IV  Cinerum,  fenis  V  Q 

dragesimae  et  sabbato  sancto  (2).  .  . 

III.  leiunium  sine  abstinentia:  sabbatis  Quadragesimae  nec  no 

feriis  II  III,  IV  et  V  maioris  hebdomadae. 

Quae’  omnia  intelligenda  sunt  de  militibus  ad  activam  militiam 

K  *  ’1 2 3 * *  6  Cae  c  privilegia  etiam  militum  familiis,  famulis  et  commensali- 
bus  (nempe  iis  omnibus  et  solis  qui  habitualiter  de  mensa  militum 
edunt)  communicantur;  non  quidem  quoad  ieiunia,  sed  ceite  quoad 
ciborum  qualitatem  et  dummodo  miles  ultra  triduum  non  absit. 
Cfr.  Ferreres,  apud  Razon  y  Fe,  vol.  53,  pag.  117. 


Breve  Pii  VII  Cum  in  Regis,  16  dec.  1803,  innovatum  a  Pio  X, 
die  21  iul.  1904,  in  quo  dicta  privilegia  continentur 

1391.  a)  En  verba  Pii  VII :  «Eisdem  insuper  christifidelibus  in 
dictis  exercitibus  degentibus  licentiam  concedendi,  ut...  carnibus 
etiam  Quadragesimae  et  aliis  anni  temporibus  et  diebus,  quibus 
eorum  esus  est  prohibitus  (feria  IV  Cinerum,  feria  VI  cuiusque  heb¬ 
domadae  Quadragesimae  et  quattuor  ultimis  maioris  hebdomadae 
diebus  exceptis)  vescantur ;  ac  dictos  militares  omnes  cuiuscumque 
gradus  a  ieiunii  lege  iis  diebus,  quibus  carnium  esus  eis  ab  ipso 
Vicario  Generali  exercituum  huiusmodi  permittatur,  eximendi : 
exceptis  tamen  Quadragesimae  tempore,  feria  sexta  et  sabbato 
cuiuslibet  hebdomadae  intra  Quadragesimam  ipsam  occurrentis 
ac  tota  maiori  hebdomada ;  dummodo  tamen  in  actuali  expeditione 
et  penes  castra  quadragesimali  hoc  et  dictae  maioris  hebdomadae 
semper  ipsi  non  reperiantur ;  quo  casu  propter  maiores  illorum  la¬ 
bores,  ipse  Capellanus  maior,  seu  Vicarius  Generalis  eorundem 
exercituum  a  ieiunii  lege  eos  valeat  liberos  declarare ;  ita  tamen 
ut  dictorum  militarium  familiares  et  commensales  (3),  licet  carnes 
diebus  praedictis  et  facultate  sibi  ab  eodem  Capellano  seu  Vicario 
exercituum  tributa  comedant,  ieiunium  eo  etiam  tempore  servare 
omnino  debeant  et  teneantur. 

»Necnon  eisdem  militaribus  omnibus  cuiuscumque  gradus,  qui, 
vel  propter  tenuitatem  stipendii,  vel  ob  locorum  qualitatem,  di- 


(1)  Ut  inferri  videtur  ex  responsione  Comm.  Cod.  supra  In  nota  ad  n.  1382  memo¬ 
rata,  iam  non  debent  servare  abstinentiam  (sed  solum  leiunium)  feria  IV  et  V  maio¬ 
ris  hebdomadae ;  et  ieiunium  nec  non  abstinentia  In  sabbato  sancto  cessant  post  meri¬ 
diem,  sublatae  enim  sunt  obligationes  quae  lure  communi  cessarunt. 

(2)  Sed  sabbato  sancto  cessat  ieiunium  et  etiam  abstinentia,  post  meridiem. 

(3)  Haec  verba  familiares  et  commensales  ita  explicabat  Card.  Delgado,  olim 
V.  G.  Castrensis  :  «Y  para  que  este  privilegio  no  les  sea  gravoso,  se  extiende  la 
gracia  de  comer...  carnes  a  los  familiares  y  comensales  de  los  militares;  esto  es,  a  la 
mujer,  hijos  y  parientes,  que  vlven  en  la  casa  dei  militar,  y  comen  de  su  mesa,  y  a 

los  sirvientes,  que  juntamente  son  comensales,  lo  que  no  se  verifica  nl  en  los  dichos 

criados,  que  reciben  la  racion  en  dinero,  ni  en  los  huespedes  dei  militar,  ni  en  los 
que  labran  sus  tierras,  ni  en  los  que  van  a  trabajar  algunos  dias  a  su  casa,  aunque 
en  ellos  coman  de  sus  mesas,  ni  en  los  mozos  de  mulas,  cocberos,  caleseros,  carrete- 
ros  alquilados  para  los  viajes  de  los  militares,  aunque  estos  les  den  de  comer;  todos 
los  cuales,  asi  como  no  son  de  nuestra  jurisdiccidn,  asf  tampoco  pueden  gozar  gracia 
alguna  de  las  concedidas  a  la  tropa».  Ex  edicto  Card.  Delgado,  3  febr.  1779,  apud 

Horndez,  Coleccidn  de  Bulas,  etc.,  vol.  1,  pag.  344,  345. 

stantiam,  rerumque  penuriam,  uno  eodemque  die  ad  propriam  ne¬ 
cessariam  alimoniam,  ea  sibi  comparare  coguntur,  quae  aut  re- 
perire,  aut  minori  pretio  assequi  possint  iis  diebus  quibus  esus 
carnium  ipsis  permissus  sit...  neque  id  solum  quod  aliis  quoque 
memorati  Pii  praedecessoris  Litteris  concessum  fuerat,  sed  etiam 
praesentium  quidem  vigore. 

» Milites  gregarios  omnes  ac  decuriones,  vulgo  caporali,  et  sar- 
genti,  tum  timpanistas  ac  praeterea  stipatores  regios,  ratione  sui 
muneris  iter  aliquo  facientes  (1)  a  ieiunii  lege  liberos  declarandi, 
nulla  dierum  ratione  habita,  ne  feriae  quidem  sextae  et  Sabbati 
Quadragesimae  Hebdomadaeque  Maioris,  quoties  Vicarius  ipse  Ge¬ 
neralis  id  expedire  in  Domino  iudicaverit».  Cfr.  Herndez,  1.  c., 
pag.  347. 

b)  Cohaeret  decretum  hodierni  Capellani  Generalis,  quod  singu¬ 
lis  annis  promulgari  solet  estque  tenoris  sequentis  : 

SUMARIO  DE  LOS  PRIVILEGIOS  QUE  RESPECTO  AL  AYUNO  Y  ABSTINEN- 

CIA  HAN  SIDO  CONCEDIDOS  POR  LOS  ROMANOS  PONTIFICES  AL 

EJERCITO  Y  ARMADA  EN  ESPANA. 

1392.  «l.°  Todos  los  militares  adscritos  a  cualquiera  de  los 

Institutos  dei  Ejercito  y  de  la  Armada,  segun  la  organizacion  ac- 
tual  de  uno  y  otro...  podran  en  virtud  de  repetidos  Breves  Pontifi¬ 
cios,  y  especialmente  dei  de  Nuestro  Santisimo  Padre  Pio  VII,  de 
feliz  memoria,  comer...  carnes  saludables,...  en  todas  las  epocas  dei 
ano,  exceptuando...  el  Miercoles  de  Ceniza,  los  siete  Viernes  de  Cua¬ 
resma  y  el  Sabado  de  la  Semana  Santa. 

»2.°  Gozan  dei  mismo  privilegio  las  familias,  criados  y  comen- 
sales  de  todos  los  militares  mencionados  que,  viviendo  en  su  com- 
pania,  se  mantengan  de  su  mesa  y  comida  (2).  Quedan,  por  tanto, 
comprendidos  en  este  privilegio  o  dispensa  todos  los  individuos 
dei  Ejercito  y  Armada  que  esten  en  situacion  activa,  con  sus  fami¬ 
lias  y  servidores. 

»3.°  No  gozan  ni  pueden  hacer  uso  de  dichos  privilegios  los  in¬ 
dividuos  de  la  clase  de  tropa,  mientras  no  presten  servicio  en  un 
cuerpo  o  instituto  dei  Ejercito,  aunque  dependan  de  la  Autoridad 
militar. 

»4.°  Quedan  igualmente  dispensados  de  la  obligacion  dei  ayuno 
en  todo  el  ano,  exceptuando  el  Miercoles  de  Ceniza,  los  Viernes  y 
Sabados  de  Cuaresma  y  toda  la  Semana  Santa,  todos  los  compren¬ 
didos  en  los  parrafos  anteriores ;  mas  no  las  familias  y  criados, 
los  cuales,  aunque  por  comer  de  la  mesa  de  sus  amos  pueden  usar 
dichos  manjares,  no  estan  exentos  de  la  obligacidn  dei  ayuno. 

»5.°  Los  sargentos,  cabos,  trompetas,  cornetas,  musicos  y  todos 
los  soldados  rasos  de  mar  y  de  tierra  estan  dispensados,  sin  limi¬ 


ti)  Verba  haec  iter  aliquo  Jacientes  referuntur  tantum  ad  stipatores  regios,  ut 
patet  inter  alia  ex  edicto  Card.  Cebrian,  8  febr.  1817  :  o  A  los  guarduis  de  la  persona 
dei  Rey  en  el  solo  caso  de  viajar  por  razdn  de  su  empleo,  a  los  Sargentos,  Cabos,  tam- 
bores,  timbaleros  y  a  todos  los  soldados  rasos  de  mar  y  tierra,  les  dispensamos,  sin 
limitacibn  alguna  de  tiempo  ni  casos,  en  todos  los  dias  dei  ano,  aun  en  los  viernes 
y  sAbados  de  Cuaresma  y  de  la  Semana  Santa,  la  obligacibn  dei  ayuno». 

(2)  Siempre  que  el  aforado  no  permanezca  ausente  mas  de  tres  dias  (Nota  dei 
Pro-Vicario  General  castrense). 

tacidn  alguna  de  tiernpo  y  en  todos  los  dias  dei  ano,  aun  en  Jos 
Viernes  y  Sabados  de  Cuaresma  y  Semana  Santa,  dei  precepto  dei 
ayuno... 

»6.°  Igual  dispensa  ilirnitada  de  los  preceptos  de  ayuno  y  abs¬ 
tinenda  gozan  todos  los  subditos  castrenses  que  se  halien  en  expe- 
dicidn  de  guerra  o  en  campana». 

N.  B.  Quoad  castrenses  in  Rep.  Chilensi,  cfr.  app.  XIV. 

APPENDIX  V 

PRIV1L.  SOCIET.  TRANSATLANTICAE  BARCINONENSIS 

1393.  Pro  capellanis,  viatoribus  ac  vectoribus,  necnon  ceteris  omnibus  navium 
servitio  addictis,  vel  inibi  quomodocumque  adstantibus  (concessio  facta  aci  decennium, 
20  mart.  1906,  et  noviter  extensa  ad  aliud  decennium,  20  apr.  1916)  : 

1. °  Vescendi  carnibus  singulis  anni  diebus  etiam  ieiunio  consecratis,  facta 
quoque  exemptione  a  lege  ieiunii. 

2. *  Lucrandi  Indulgentiam  Plenariam  Benedictioni  Apostolicae  adnexam  in 
articulo  mortis,  etiam  si  naufragio  vel  alia  quavis  causa  sacerdos  absens  fuerit, 
dummodo  vere  paenitentes  et  contriti,  ore  si  potuerint,  sin  minus  corde,  SS.  Nomen 
Iesu  invocaverint. 

3. ”  Adimplendi  in  navi  praeceptum  Communionis  Paschalis,  si  diebus  Paschatis 
iter  agere  eis  contigerit ;  et  pro  vectoribus  aliisque  navium  servitio  addictis  etiam 
si  naves  praedicto  tempore  firmae  in  statione  steterint  (1). 

4. ”  Satisfaciendi  praecepto  in  diebus  festis  pro  iis  omnibus  qui  in  navi  Missam 
audiunt,  quamvis  non  in  capella  fixa,  sed  in  altari  portatili  Sacrum  celebretur. 

( Omittimus  alia  quae  navigantibus  minus  scita  sunt  necessaria). 


APPENDIX  VI-VIII 

CIRCA  EXCOMMUNICATIONEM  CONTRA  TRAHENTES  AD  IUDICES  LAICOS 
PERSONAS  ECCLESIASTICAS  CONTRA  CAN.  120 
Cfr.  supra,  nn.  1245,  1246,  1256,  1305 

1394-1396.  I.  Quoties  clericus  conveniatur,  ab  eo  qui  legitimam 
licentiam  non  obtinuit,  coram  iudice  laico  ut  reus,  potest,  ratione 
necessitatis,  ad  vitanda  maiora  mala  comparere,  certiore  tamen 
facto  Superiore,  a  quo  venia  obtenta  non  fuit  (can.  120,  §  3). 

A  quo  sit  petenda  licentia  vide  n.  1245. 

1397.  II.  In  casibus  in  quibus  Concordata  cum  Sede  Apostolica 
inita  permittunt,  ut  clerici  ad  tribunal  laicorum  trahantur,  non 
incurritur  excommunicatio  :  non  enim  tunc  clericus  trahitur  sine 
debita  licentia.  Oportet  igitur  prae  oculis  habere  ius  concordatum. 

1398.  Iam  vero  in  Concordato  hispano  anni  1851  integra  serva¬ 
tur  immunitas  ecclesiastica,  ut  patet  ex  art.  4,  43  et  44,  in  quibus 
legitur : 

«Art.  4.°  En  todas  las  demas  cosas  que  pertenecen  al  derecho 
y  ejeicicio  de  la  autoridad  eclesiastica  y  al  ministerio  de  las  orde- 
nes  sagradas,  los  Obispos  y  el  clero  dependiente  de  ellos  gozaran 
de  la  plena  libertad  que  establecen  los  sagrados  Canones». 

»Art.  43.  Todo  lo  demas  perteneciente  a  personas  o  cosas  ecle- 
siasticas,  sobre  lo  que  no  se  provee  en  los  articulos  anteriores,  sera 
dirigido  y  administrado  segun  la  disciplina  candnica  vigente». 


(1)  Hoc  post  Codicem  iam  pertinet  ad  ius  commune.  Vide  vol.  1,  n.  590,  N.  B. 

»Art.  44.  EI  Santo  Padre  y  S.  M.  C.  declaran  quedar  salvas  e  ile- 
sas  las  reales  prerrogativas  de  la  corona  de  Espana,  en  conformi- 
dad  a  los  convenios  anteriormente  celebrados  entre  ambas  potes- 
tades.  Y  por  tanto,  los  referidos  convenios  y  en  especialidad  el  que 
se  celebrd  entre  el  Sumo  Pontifice  Benedicto  XIV  y  el  Rey  catdlico 
Fernando  VI  en  el  ano  1753,  se  declaran  confirmados,  y  seguiran  en 
su  pleno  vigor  en  todo  lo  que  no  se  altere  o  modifique  por  el  pre- 
sente». 

1399.  Unde  nullum  et  irritum  est  decretum  Gubernii  hispani 
6  dec.  1868,  quo  statuitur  tit.  l.° :  «Articulo  l.°  Desde  la  publicacidn 
dei  presente  decreto,  la  jurisdiccion  ordinaria  sera  la  unica  compe¬ 
tente  para  conocer : 

»1.°  De  los  negocios  civiles  y  causas  criminales  por  delitos 
comunes  de  los  eclesiasticos,  sin  perjuicio  de  que  el  Gobierno  espa- 
nol  concuerde  en  su  dia  con  la  Santa  Sede  lo  que  ambas  potestades 
crean  conveniente  sobre  el  particular. 

»Tit.  2.°  —  Art.  2.°  Los  Tribunales  eclesiasticos  continuaran  co- 
nociendo  de  las  causas  sacramentales,  beneficiales  y  de  los  delitos 
eclesiasticos,  con  arreglo  a  lo  que  disponen  los  sagrados  Canones. 

«Tambien  sera  de  su  competencia  el  conocer  de  las  causas  de 
divorcio  V  nulidad  de  matrimonio,  segun  lo  prevenido  en  el  Santo 
Concilio  de  Trento ;  pero  las  incidendas  respecto  dei  deposito  de  la 
mujer  casada,  alimentos,  litis  expensas  y  demas  asuntos  tempora¬ 
les,  corresponderan  al  conocimiento  de  la  jurisdiccidn  ordinaria. 

»Art.  3.°  Los  Ordinarios  y  Metropolitanos  nombraran  libre- 
mente,  con  arreglo  a.  los  Canones,  los  Provisores  y  Oficiales  que 
hayan  de  ejercer  su  jurisdiccion,  y  los  agraciados  entraran  en  el 
desempeno  de  sus  funciones  sin  necesidad  de  cedula  auxiliatoria. 

»No  obstante  lo  dispuesto  en  el  parrafo  anterior,  los  referidos 
Prelados  comunicaran  al  Ministerio  de  Gracia  y  Justicia  los  nom- 
bramientos,  expresando  las  circunstancias  y  meritos  literarios  que 
concurran  en  los  nombrados». 

1400.  Igitur  cum  hoc  decretum  vim  canonicam  nullam  habeat, 
personalis  immunitas  ecclesiastica  canonice  viget  in  Hispania.  Ve- 
runtamen  in  casibus  particularibus  non  semper  clare  patet  quousque 
immunitas  se  protendat ;  cum  plures  et  frequentiores  exceptiones 
antiquae  leges  Hispaniae  admiserint,  contra  quas  Ecclesiam  recla¬ 
masse  non  constat  (1). 

1401.  At  in  diversis  Concordatis,  aliquam  Americae  latinae  re¬ 
gionem  respicientibus,  haec  statuta  reperiuntur : 


Pro  Republica 


Costaricensi.  . 

a. 

13 

Guatimalensi . 

a. 

14 

Hondurensi .  . 

a. 

13 

Nicaraquensi  . 

a. 

13 

S.  Salvatoris  . 

a. 

13 

Venezolana  .  . 

a. 

19 

Causae  omnes  fidem,  Sacramenta,  sacras 
functiones  aliaque  officia  et  iura  sacro  mi¬ 
nisterio  adnexa  respicientes,  et  generatim 
causae  omnes  ecclesiasticae,  ad  iudicium 
ecclesiasticae  auctoritatis  unice  pertinent 
iuxta  sacrorum  canonum  normam. 


(1)  Manjdn,  Derecbo  eclesiastico,  vol.  2,  n.  1117.  Cfr.  etiam  Villaria,  Casus,  vol  2 
pag.  327  seq. ;  Pellicer  y  Guiu,  1.  c. :  Tleclamaciones  legales  rie  los  catdlicos  espafiolps 
pag.  108  seq.  (ed.  1.»). 

Costaricensi.  . 

a. 

14 

Guatimalensi . 

a. 

15 

Hondurensi .  . 

a. 

14 

Nicaraguensi  . 

a. 

14 

S.  Salvatoris  . 

a. 

14 

Temporum  ratione  habita,  Sanctitas  Sua 
consentit  ut  causae  civiles  clericorum  ad 
laicos  iudices  referantur,  sive  personales 
sint,  sive  reales,  quae  scilicet  possessiones 
atque  alia  temporalia  clericorum,  ecclesia¬ 
rum,  beneficiorum,  aliarumque  ecclesiasti¬ 
carum  fundationum  iura  respiciant. 

(Si  vero  contigerit  ut  inter  ecclesiasticos 
viros  habeantur  quaestiones,  illas  Episcopi 
veluti  arbitri  dirimere  aut  conciliare  pote¬ 
runt  ;  ita  ut  quoties  huiusmodi  experimen¬ 
tum  omittatur,  et  desit  legale  documentum, 
ex  quo  constet  experimentum  idem  absque 
ullo  effectu  fuisse  peractum,  nullum  Status 
tribunal  poterit  actorum  petitiones  admitte¬ 
re  et  ad  illarum  cognitionem  procedere)  (1). 


Costaricensi.  .  a.  16 
Guatimalensi .  a.  15 
Hondurensi .  .  a.  15 
Nicaraguensi  .  a.  15 
S.  Salvatoris  .  a.  15 


1402.  Eadem  de  causa  Sancta  Sedes 
haud  impedit  comminus  causae  criminales 
ecclesiasticorum  pro  delictis  quae  crimina¬ 
libus  Reipublicae  legibus  animadvertuntur, 
quaeque  ad  religionem  non  pertinent,  ad  lai- 
corum  tribunalia  deferantur.  Cum  vero  agi¬ 
tur  de  iudiciis  secundae  et  ultimae  instan¬ 
tiae,  in  illud  tribunal  inter  iudices  etiam 
duo  saltem  ecclesiastici  viri,  quos  Ordina¬ 
rius  nominat,  erunt  omnino  admittendi. 
Haec  iudicia  minime  publica  erunt,  et  re- 
spectivae  sententiae  poenam  capitis,  seu 
poenam  afflictivam  aut  infamiam  inferentes, 
nunquam  erunt  exsequendae  absque  supre¬ 
ma  Praesidis  Reipublicae  adprobatione,  et 
antequam  proprius  cuiusque  ecclesiastici 
viri  Episcopus  ea  absolverit,  quae  sacri  ca¬ 
nones  praescribunt.  In  deprehendendis  et 
detinendis  ecclesiasticis  ii  erunt  adhibendi 
modi,  quos  reverentia  status  clericalis  exigit, 
et,  cum  aliquis  ecclesiasticus  vir  fuerit  de¬ 
prehensus,  nulla  interiecta  mora  Episcopus 
de  hac  re  erit  monendus :  in  huius  articuli 
dispositione  plene  excluduntur  causae  ma¬ 
iores,  quae  Apostolicae  Sedi  reservatae  sunt, 
iuxta  sacri  Concilii  Tridentini  praescripta, 
sess.  24,  De  reform.,  cap.  5. 


1  1403.  Ecclesiasticum  forum  in  Republi- 

ca  pro  causis  civilibus  clericorum  servabi¬ 
tur.  Quod  ad  causas  criminales  spectat, 
idem  forum  ecclesiasticum  servabitur,  in- 
dulgente  Apostolica  Sede,  ut  forum  ipsum 
inter  eos  limites  exsistat,  quibus  hodie  ex 
_  civilium  legum  praescripto  restringitur. 


(1)  Quae  Intra  parenthesim  clauduntur,  leguntur  tantum 
malensi  et  hondurensi. 


in  Concordatis  gnati- 

Gostaricensi.  . 

a. 

25 

Guatimalensi . 

a. 

26 

Hondurensi .  . 

a. 

25 

Nicaraguensi . 

a. 

25 

S.  Salvatoris  . 

a. 

24 

Venezolana  .  . 

a. 

29 

1404.  Reliqua  omnia  ad  res  seu  personas 
ecclesiasticas  spectantia,  de  quibus  in  hisce 
articulis  nulla  habita  mentio  est,  erunt  om¬ 
nino  dirigenda  et  administranda  iuxta  vi¬ 
gentem  Ecclesiae  Catholicae  Apostolicae  Ro¬ 
manae  disciplinam  (Cfr.  Raccolta  di  Con¬ 
cordati  su  materie  ecclesiastiche  tra  la 
Santa  Sede  e  le  autorita  civili.  Roma,  1919). 
Vide  vol.  1,  Append.  VI. 


Pro  Aequatoriana  Republica 


(Ann.  1881 ) 


1405.  Art.  7.  Abolentur  appellationes  a  sententiis  Ordinariorum 
ad  laicam  potestatem  (vulgo  recursos  de  fuerza),  et  quoad  exsecu¬ 
tiones  et  sententias  ab  Ordinariis  et  ecclesiasticis  iudicibus  latas, 
poterit  tantum  appellari  ad  superiora  ecclesiastica  tribunalia,  vel 
ad  Sanctam  Sedem,  iuxta  disciplinam  statutam  in  apostolicis  lit¬ 
teris  Summi  Pontificis  Gregorii  XIII,  quae  incipiunt  Exposcit,  et 
ad  normam  canonicarum  praescriptionum,  et  earum  praesertim 
quae  pro  causis  matrimonialibus  a  Benedicto  XIV  editae  fuerunt 
in  Constitutione  Dei  miseratione,  aut  poterunt  ad  ipsos  Superiores 
deferri  tum  nullitatis,  tum  querelae  causa.  Ecclesiastici  iudices 
proferunt  sua  iudicia,  quin  illa  unquam  assessorum  laicorum  sen¬ 
tentiae  antea  subiiciant,  quos  tamen  consulere  poterunt,  ubi  op¬ 
portunum  esse  duxerint.  Ecclesiastici  patroni  poterunt  assessoris 
officium  in  hac  iudiciorum  classe  exercere. 

Art.  8.  Omnes  ecclesiasticae  causae  et  praesertim  matrimonia¬ 
les  atque  illae  quae  respiciunt  fidem.  Sacramenta,  mores,  sacras 
functiones,  officia  et  iura  sacro  ministerio  adnexa,  tum  personae, 
tum  materiae  ratione  ad  tribunalia  ecclesiastica  pertinent.  Verun- 
tamen  S.  Sedes,  attentis  circumstantiis  et  Aequatoris  Gubernii  pe¬ 
titione,  haud  impedit  comminus : 

t.°  Causae  civiles  clericorum  et  illae,  quae  proprietatem  atque 
temporalia  ecclesiarum  iura,  beneficia  aliasque  ecclesiasticas  fun¬ 
dationes  respiciunt,  ad  civilia  tribunalia  deferantur. 

2. °  Causae  criminales  ecclesiasticorum  pro  delictis,  quae  ad  re¬ 
ligionem  non  pertinent,  quaeque  Reipublicae  codicibus  animadver¬ 
tuntur,  ad  laicorum  tribunalia  deferantur.  Verum  in  iudiciis  se¬ 
cundae  et  tertiae  instantiae,  in  respectivis  tribunalibus  duo  eccle¬ 
siastici  viri,  ut  coniudices,  erunt  omnino  admittendi,  quos  respecti- 
vus  Ordinarius  postremis  cuiuscumque  anni  diebus  nominabit.  Haec 
iudicia  minime  publica  erunt,  et  respectivae  sententiae  poenam  ca¬ 
pitis,  seu  poenam  afflictivam  aut  infamiam  inferentes,  non  erunt 
exsequendae,  quin  prius  suprema  approbatio  Reipublicae  Praesidis 
fuerit  obtenta,  atque  proprius  cuiusque  ecclesiastici  viri  Episcopus 
ea  quamprimum  absolverit,  quae  sacri  canones  in  hisce  casibus 
praescribunt.  Sententia  damnationis  ad  opera  publica  in  sacerdo¬ 
tem  nunauam  ferri  poterit.  In  reprehendendis  et  detinendis  eccle¬ 
siasticis  ii  erunt  adhibendi  modi,  quos  eorum  character  exigit,  et 
Ordinarius  respectivus  hac  de  re  nulla  interiecta  mora  erit  mo¬ 
nendus. 

3. °  Causae  criminales  contra  Vicarios  Capitulares,  ecclesiasti¬ 
cos  dipecesiupr  Gubernatores,  Vicarios  Generales,  dignitates,  cano- 

nicos,  aliaque  Capitulorum  membra  ad  tribunalia,  superiora  defe¬ 
rantur,  etiam  cum  agitur  de  delictis  quae  subiicienda  forent  mratis. 

Art.  9.  Sancta  Sedes  permittit  ut  personae  et  ecclesiastica  bona 
subiiciantur  publicis  vectigalibus,  veluti  subiiciuntur  personae  et 
bona  aliorum  civium  Acquatoris.  Civilis  auctoritas  ad  coactionem, 
cum  ea  necessaria,  fuerit,  procedere  nequit,  nisi  postquam  cum  ec¬ 
clesiastica.  auctoritate,  rem  componere  curaverit.  Ab  huiusmodi  vec¬ 
tigalibus  eximuntur  Seminaria,  bona  et  res  divino  cultui  immedia¬ 
te  destinatae,  et  beneficentiae  instituta. 

Art.  23.  Cetera  quae  ad  personas  et  res  ecclesiasticas  pertinent, 
quorum  nulla  in  his  articulis  mentio  facta  est,  dirigentur  omnia,  et 
administrabuntur  iuxta.  canonicam  et  vigentem  Ecclesiae  discipli¬ 
nam  a,  Sancta  Sede  adprobatam. 

Pro  Columbiana  Republica 

Conventio  additionalis.  De  foro  ecclesiastico,  etc. 

(Anno  1892) 

1406.  Art.  1.  Causae  civiles  virorum  ecclesiasticorum  et  quae 
respiciunt  dominium  aliaque  iura  temporalia  ecclesiarum,  benefi¬ 
ciorum,  aliorumque  institutorum  ecclesiasticorum,  deferentur  ad 
tribunalia  civilia. 

Art.  2.  Perspecta  temporum  ratione,  necessitate  iustitiae  sine 
mora  administrandae,  ac  carentia  idoneorum  subsidiorum  in  tribu¬ 
nalibus  episcopalibus.  Sancta  Sedes  non  abnuit  comminus  ad  tribu¬ 
nalia  a  civili  potestate  constituta  deferantur  etiam  causae  crimina¬ 
les  ecclesiasticorum  ob  crimina  quae  ad  religionem  non  pertinent, 
quaeque  in  Reipublicae  codicibus  puniuntur. 

Art.  3.  Huiusmodi  iudicia  publica  non  erunt,  hisque  aderunt 
dumtaxat  ii  quorum  munus  praesentiam  flagitat  pro  re  de  qua  agi¬ 
tur,  testes,  periti  et  ceteri  qui  pro  officii  sui  ratione  necessario 
debent  interesse  :  insuper  proximi  cognati  et  alii  quorum  intersit 
adesse,  rogatu  eius  qui  in  ius  vocatur,  assentiente  eo,  iisve  qui  pro 
tribunali  cognoscunt. 

Art..  4.  Harum  causarum  cognitio  et  iudicatio  erit  in  primo  iu- 
risdictionis  gradu  penes  iudices  superiores  territorii  (quod.  Distric¬ 
tus  dicitur)  iudiciarii,  eosve  qui  horum  vices  gerunt,  absque  iura- 
torum  interventu  :  in  altero  gradu  penes  collegia  iudicum,  quae 
tribunalia  vocantur. 

Art.  5.  Sententias  in  hisce  causis  contra  ecclesiasticos  latas, 
quae  poenam  mortis,  vel  afflictiones  corporis,  vel  infamiam  irro¬ 
gant,  exsecutio  non  sequetur,  antequam  patefiant  Praesidi  Reipu¬ 
blicae,  nec  priusquam  Episcopus,  cui  subest  reus  ecclesiasticus, 
peregerit,  quantocius  fieri  possit,  ea  quae  sacri  canones  agenda 
praescribunt,  cum  hi  casus  inciderint. 

Art.  6.  Nunquam  fas  erit  contra  ecclesiasticum  sententiam  pro¬ 
ferre,  qua  ad  opus  publicum  damnetur. 

Art,.  7.  In  comprehensione  et  detentione  ecclesiasticorum  ratio 
respectusque  habebitur  sacri  eorundem  characteris.  Cum  adversus 
eos  processus  initietur,  ea  res  Ordinario,  a.d  quem  reus  pertinet, 
nuntiabitur,  qui  tamen  nullum  iudiciali  processui  obicem  inter¬ 
ponet. 

Art.  8.  De  causis  criminalibus,  quae  forte  agentur  adversus 

Gubernatores  ecclesiasticos  dioecesium,  Vicarios  Generales,  digni¬ 
tates,  canonicos  ecclesiarum  cathedralium,  iudicium  ferent  in  pri¬ 
mo  iurisdictionis  gradu  tribunalia  superiora,  in  altero  vero  gradu 
Curia  suprema. 

Art.  9.  Ab  iis  quae  modo  statuta  sunt,  exceptae  intelliguntur 
causae  maiores  Episcoporum,  quae  reservatae  manent  Apostolicae 
Sedi  et  tribunalibus  ecclesiasticis  superioribus,  quae  de  iis  cognos¬ 
cere  debent  iuxta  Sacr.  Concilium  Tridentinum,  sess.  24,  cap.  5,  De 
reform.,  aliaque  iuris  canonici  praescripta. — Idem  circa  causas 
Vicariorum  Capitularium  durante  munere  erit  observandum. 

Art.  10.  In  omnibus  iudiciis  quae  ad  forum  ecclesiasticum  perti¬ 
nent,  praebebit  civilis  auctoritas  virium  suarum  opem  et  patroci¬ 
nium  suum,  ut  iudices,  in  iis  causis  de  quibus  eorum  iurisdictio  est, 
curare  possint  observantiam  et  exsecutionem  poenarum  et  senten¬ 
tiarum  quas  ipsi  pronuntiaverint. 

Art.  11.  Causae  civiles  et  criminales,  de  quibus  in  hoc  capite 
sermo  est  et  lis  pendet  in  praesens,  devolventur  ad  iudices  et  tribu¬ 
nalia  quae  hic  statuuntur,  quicumque  demum  status  sit  et  iurisdic¬ 
tionis  gradus  in  quo  versantur. 

Art.  12.  Personae  ecclesiasticae  non  cogentur  ab  iis,  qui  potes¬ 
tatem  civilem  exercent,  iuratae  vel  iniuratae  testimonium  ferre  de 
iis  factis  vel  actibus,  circa  quos  iuxta  Ecclesiae  praecepta  arcani 
lege  adstringuntur. 

Art.  13.  Neque  vero  tenebuntur  eaedem  personae  testari  in 
causis  sanguinis  sine  venia  Superioris,  cuius  potestati  subiiciuntur. 

Art.  14.  Archiepiscopi,  Episcopi,  Gubernatores  ecclesiastici,  Vi¬ 
carii  Capitulares  vel  Generales  et  Capitulorum  ecclesiasticorum  dig¬ 
nitates  ope  testificationis  scriptae,  iureiurando  firmatae,  testimo¬ 
nium  praebebunt.  Cfr.  Haccolta,  etc.  Vide  vol.  1,  App.  VI. 


APPENDIX  IX 

A)  REAL  ORDEN  SOBRE  ABUSOS  EN  LOS  JUZGADOS  MUNICIPALES 
CON  MOTIVO  DE  LA  CELEBRACION  DE  MATRIMONIO S  CANONICOS 

Cfr.  n.  988 


1407-1409.  Ilmo.  Sr.  :  EI  Presidente  dei  Tribunal  Supremo  ha 
puesto  en  conoeimiento  de  este  Ministerio  que  en  algunos  Juzga- 
dos  municipales  se  cometian  abusos  con  motivo  de  la  inscripcidn 
de  los  matrimonios  canonicos,  exigiendo  tramites  previos  que  la 
ley  no  autoriza  y  el  pago  consiguiente  de  los  derechos  arancelarios. 

Dichos  abusos  han  sido  corregidos  con  imposicidn  de  multas  en 
los  casos  concretos  de  que  se  ha  tenido  noticia,  pero  conviene  que 
todos  los  Jueces  municipales  tengan  muy  presentes  las  disposicio- 
nes  vigentes,  a  fin  de  que  se  abstengan  de  practicar  lo  que  no  este 
autorizado  por  ellas.  En  su  virtud,  y  de  conformidad  con  el  expre- 
sado  senor  Presidente  dei  Tribunal  Supremo, 

S.  M.  el  Rey  (q.  D.  g.)  ha  tenido  a  bien  disponer  que  se  recuerde 
a  los  Jueces  municipales  : 

l.°  Que,  conforme  al  art.  77  dei  Codigo  civil,  la  unica  obligacidn 
impuesta  a  los  contrayentes  dei  matrimonio  candnico,  respecto  al 
Juez  Municipal,  es  la  de  poner  por  escrito  en  conoeimiento  de  este, 
con  veinticuatro  horas  de  anticipacion  por  lo  menos,  el  dia,  hora 

v  sitio  en  que  deba  celebrarse  el  matrimonio,  y  que  el  art.  5.°  de  la 
instruccion  de  26  de  abril  de  1889  determina  la  forma  en  que  esto 
ha  de  verificarse,  prescribiendo  que  el  aviso  se  extendera  en  papel 
comun,  se  flrmara  por  los  contrayentes,  y  si  estos  o  alguno  de  elios 
no  pudiese,  por  un  vecino,  a  su  ruego,  debiendo  redactarse  en  los 
terminos  que  marca  el  formulario  respectivo,  y  pudiendo  presentar 
dicho  escrito  los  contrayentes  o  cualquiera  de  ellos,'  o  sus  respectivos 
mandatarios,  aunque  el  mandato  sea  verbal. 

2. °  Que  no  es  necesario,  ni  debe  formarse,  por  tanto,  ningun 
expediente  en  el  Juzgado  municipal,  cuando  se  trata  dei  matrimo¬ 
nio  canonico,  dado  que  la  obligacion  de  suministrar  los  datos  ne- 
cesarios  para  que  la  inscripcion  pueda  verificarse,  que  impone  el 
art.  329  de  dicho  Codigo,  es  una  nueva  consecuencia  de  la  anterior, 
y  se  llena  verbalmente  en  el  momento  mismo  de  extenderse  el  acta 
de  la  celebracion,  y  nada  hay  mas  lejos  dei  espiritu  de  esa  disposi- 
cion  que  el  exigir  documentalmente  la  comprobacion  de  tales  datos. 

3. °  Que  la  intervencion  de  los  Jueces  municipales  en  los  matri- 
monios  canonicos  se  reduce  a  expedir  recibo  dei  aviso  que  den  los 
interesados  respecto  al  dia,  hora  y  sitio  en  que  deben  celebrarse, 
y  a  asistir  directamente  o  por  medio  de  delegado  a  la  ceremonia, 
a  fin  de  levantar  la  correspondiente  acta,  que  debera  contener  los 
requisitos  necesarios  suministrados  por  las  partes ;  y 

4. °  Que  no  pueden  percibirse  derechos  por  esas  operaciones  ni 
por  ningunas  otras  que  se  relacionen  con  el  Registro  dei  estado 
civil,  conforme  a  lo  dispuesto  en  los  articulos  26  de  la  ley  dei  Re¬ 
gistro  civil,  y  23  dei  Reglamento  general  dictado  para  su  ejecucion, 
salvo  los  casos  expresamente  determinados  en  este  articulo. 

De  real  orden  lo  digo  a  V.  I.  para  su  conocimiento  v  efectos  con- 
siguientes.  —  Dios  guarde  a  V.  I.  muchos  anos.  —  Madrid,  12  julio 
de  1904.  —  Sanchez  de  Toca. 

Sr.  Director  general  de  los  Registros  civil  y  de  la  propiedad  y 
dei  Notariado. 


Se  ha  decretado  que  los  parrocos  puedan  actuar  como  notarios 
para  el  efecto  de  acreditar  el  consentimiento  o  conseio  paterno 
(R.  Ord.  de  11  de  marzo  de  1915). 


B)  RESP .  S.  OFFICII  COMMUNICATUM  PER  S.  C.  DE  PROPAGANDA  FIDE 

1410-1411.  Quidam  vir,  nomine  Thac,  anno  1898  ex  parentibus 
infidelibus  natus,  in  infantili  aetate  a  medico  quodam  catholico, 
periculo  mortis  imminente,  insciis  parentibus  baptizatus,  postea  in 
infidelitate  omnino  educatus,  matrimonium  more  patriae  contraxit 
circa  finem  anni  1918,  cum  puella  pagana  cui  nomen  Nam. 

Toto  anno  1919  coniuges  se  feliciter  habuerunt ;  sed  anno  1920, 
uxore  impuros  amores  cum  quodam  gentili  fovente,  eam  de  vitio 
pluries  graviter  reprehendit  maritus.  Quod  aegre  ferens,  circa  finem 
anni  1920,  domicilio  coniugali  valedixit  nequissima  uxor. 

Decurrente  anno  1921,  Thac  cum  parentibus  et  aliis  plurimis  huius 
pagi  incolis,  religionem  catholicam  amplecti  cupiens,  adiit  missio- 
narium  ab  eoque  petit  ut  inter  catechumenos  ascriberetur.  Missio- 
narius  praeteritam  neophyti  vitam  inquirens,  rescivit  eum  iam  ma¬ 
trimonio  legitimo  iunctum  fuisse;  sed  vitam  coniugalem  propter 

uxoris  vitia  fuisse  dissolutam  ;  nunc  autem  non  amplius  velle  adulte¬ 
ram  recipere ;  quamobrem  ipsi  desiderium  esse  novum  connubium 
post  baptismum  cum  aliqua  muliere  catholica  ineundi. 

Catechismum  et  preces  adhuc  addiscente  neophyto,  missionarius 
.audiit  a  medico  Christiano  qui  olim  Thac,  imminente  mortis  periculo, 
baptizaverat,  baptismum  fuisse  ei  adhuc  infantulo  valide  collatum, 
idque  sive  ipsi  Thac  sive  eius  parentibus  numquam  fuisse  pate¬ 
factum. 

Exinde  perplexus  factus  est  missionarius  circa  novum  matrimo¬ 
nium  a  neophyto  Thac  intentum. 

Ex  iure  novo  aestimat  matrimonium  ab  ipso  circa  finem  anni  1918 
contractum,  fuisse  validum  et  non  posse  rescindi  sive  privilegio 
Paulino  sive  alio  modo,  quia  aequivalet  connubio  inito  cum  dispen¬ 
satione  ab  impedimento  disparitatis  cultus. 

Cum  diversae  sint  sententiae  missionariorum,  quos  circa  matri¬ 
monium  huiusmodi  consulere  potui,  humiliter  postulo  a  Sanctitate 
Vestra  ut  dignetur  dubia  solvere  sequentia  : 

1. °  An  matrimonium  a  viro  Thac  in  fine  anni  1918  contractum 
fuerit  validum? 

2. °  Si  fuit  validum,  an  possit  rescindi  vi  privilegii  paulini  ita 
ut  Thac  possit,  uxore  interpellata  negative  respondente,  aliud  con¬ 
nubium  cum  muliere  catholica  inire? 

Et  Deus,  etc. 

Respondit  S.  C.  de  Propaganda  Fide,  1  apr.  1922 : 

«Amplitudini  tuae  communico  Sacram  Congregationem  S.  Officii 
-examinasse  casum  matrimonialem  Thac-Nam  istius  Vicariatus,  et 
respondisse  matrimonium  hoc  Thac-Nam  a  te  declarandum  esse  nul¬ 
lum  ob  impedimentum  disparitatis  cultus ». 

Quae  dum  tibi  communico,  Deum  deprecor... 

P.  Fumasoni-Biondi,  Arch.  Diocletian.  Secret. 

G.  M.  Card.  Van  Rossum,  Praef. 

(Nouv.  Rev.  Theol.,  1925,  pag.  497,  498). 


C)  EX  S.  PAENITENTIARIA 

1412.  a)  «Capellani  militum,  dum  exercitum  comitantur,  pos¬ 
sunt  durante  bello  excipere  confessiones  sacramentales  quorum- 
cumque  fidelium  ad  se  accedentium  et  in  eorum  favorem  uti  faculta¬ 
tibus  omnibus  sibi  pro  foro  conscientiae  concreditis.  Eadem  pollent 
potestate  praedicti  capellani  militum  in  captivitate  forte  detenti  in 
favorem  omnium  concaptivorum))  (18  dec.  1914:  Acta,  VI,  pag.  712). 

2.  Eadem  potestate  donantur  sacerdotes  qui  quovis  titulo  ad 
exercitum  pertineant,  dummodo  «vel  a  proprio,  vel  ab  alio  Ordina¬ 
rio  confessiones  fidelium  excipiendi  facultatem  antea  acceperint, 
quae  positive  revocata  non  fuerit»  (11  martii  1915:  Acta,  VII, 
pag.  130). 

Hae  facultates  non  videntur  restringendae  ad  mundiale  bellum, 
-.sed  extendendae  ad  quodlibet  bellum.  Cfr.  Ferreres,  apud  Razon  y 
Fe,  vol.  42,  pag.  102. 

b )  Proposito  huic  Sacrae  Paenitentiariae  dubio  : 

«An  liceat  milites  ad  proelium  vocatos,  antequam  ad  Sacram 
Communionem  admittantur,  absolvere  generali  formula,  seu  com- 

muni  absolutione,  sine  praecedente  confessione,  quando  tantus  est 
eorum  numerus,  ut  singuli  audiri  nequeant,  doloris  actu  debite 
emisso?»,  eadem  Sacra  Paenitentiaria,  mature  consideratis  exposi¬ 
tis,  benigne  sic  annuente  sanctissimo  Domino  nostro  Benedicto 
Papa  XV,  respondendum  esse  censuit : 

» Affirmative.  Nihil  vero  obstare  comminus  sic  absoluti  in  prae¬ 
fatis  adiunctis  ad  sacram  Eucharistiam  suscipiendam  admittantur^ 
Ne  omittant  vero  capellani  militum,  data  opportunitate,  eos  docere 
absolutionem  sic  impertiendam  non  esse  profuturam,  nisi  rite  dis¬ 
positi  fuerint,  iisdemque  obligationem  manere  integram  confessio¬ 
nem  suo  tempore  peragendi,  si  periculum  evaserint. 

«Contrariis  quibuscumque  non  obstantibus». 

Datum  Romae  in  Sacra  Paenitentiaria,  die  6  februarii  1915.  — 
Carolus  Perosi,  S.  P.  Regens.  —  Iosephus  Palica,  S.  P.  Secretarius 
(Acta,  VII,  pag.  72). 

Commentarium  vide  apud  Razon  y  Fe,  vol.  41,  pag.  513  seq.,  ubi 
plura  alia  exponuntur. 

His  in  casibus  communicare  possunt  per  modum  Viatici,  ideo- 
que  etiamsi  ieiuni  non  sint  (S.  R.  C.,  11  febr.  1915). 


APPENDIX  X 

FORMULAE  LITTERARUM  EXCARDINATIONIS  ET  INCARDINATIONIS 

A) .  Formula  litterarum  excardinationis  a  dioecesi 

1413.  N.  Episcopus  N.  —  Dilecto  in  Christo  N. 

Petiisti  a  Nobis,  ut  tibi  concederemus  litteras  excardinationis- 
a  Nostra  Dioecesi,  cui  ratione  originis  (seu  domicilii)  adscriptus 
hucusque  fuisti,  et  in  qua  ad  clericatus  honorem  promotus  es,  quo 
integrum  tibi  sit  ad  ecclesiam  et  dioecesim  N.  transire  eique  adscri- 
bi.  Cum  igitur  Nobis  compertum  sit  Illustrissimum  et  Reverendis- 
sunum  Dominum  N.  Episcopum  ecclesiae  N.  paratum  esse  ad  te 
a  scribendum  ecclesiae  suae ;  et  tu  nullo  alio  canonico  vincula 
dioecesi  Nostrae  ligatus  sis,  nec  ullum  in  ea  habeas  beneficium  ( vel 
et  beneficium,  quod  m  ea  habebas,  canonica  ex  causa  dimiseris  et 
resignaveris),  lustae  praeterea  habeantur  causae  huius  excardina¬ 
tionis  concedendae,  nec  tu  ad  eam  petendam  levitate  aut  ambitione 
movearis ;  gratiam,  quam  expostulasti,  tibi  duximus  concedendam. 
mwre-|N°S  /riS/hlSC-e  litteris  te  N.  N.  dioecesis  nostrae  clericum  et  in 

S£°7o?diShii^nn^Pt8+  6t  exP7jmantur  ordines,  quibus  est  insig- 
mtus)  ordinibus  constitutum  e  dioecesi  Nostra  absolute  et  in  Der- 

petuum  excardmamus  et  excardinatum  edicimus  et  declaramus  in 
eum  tantum  finem  ut  dioecesi.  N.  adscribi  valeas,  et  sub  conditione 

N.  cVoeSXs  EpSoptlis.”  DatUm'  e‘C'  “  N'  EplsC0Pus  N-  ~ 

B)  Formula  litterarum  incardinationis  in  dioecesi 

1414.  N  Episcopus  N,- Dilecto  in  Christo  N. 

Cum  Nobis  constiterit,  te  N.  N.  in  minoribus  ( vel  maioribus  pf- 
expnmantur  ordines,  quibus  insignitus  est)  ordinibus  constitutum! 

-qui  hucusque  dioecesi  N.  fueras  adscriptus,  ab  illius  Illustrissimo 
ac  Reverendissimo  Episcopo  Domino  N.  N.  iustis  de  causis  excardi- 
nationis  litteras  obtinuisse ;  nec  non  ex  praedicti  Domini  Episcopi 
'testimonio  certum  Nobis  sit  te  legitimis  esse  natalibus,  integris  mo¬ 
ribus  et  sufficienti  praeditum  scientia ;  cum  praeterea  tu  praestito 
iuramento  declaraveris  velle  te  in  hac  Nostra  dioecesi  semper  ma¬ 
nere  et  huic  Nostrae  ecclesiae  iugiter  deservire,  Nos  moti  studio, 
quo  exardescimus,  bonum  huius  ecclesiae  Nostrae  curae  commis¬ 
sae  procurandi,  te,  quem  utilem  (vel  necessarium)  ecclesiae  huic 
Nostrae  pro  praesentibus  eius  adiunctis  existimamus,  absolute  et 
in  perpetuum  ecclesiae  et  dioecesi  Nostrae  adscribimus  et  adscrip- 
tum  renuntiamus  et  declaramus,  sperantes  te  alacri  animo  in  futu¬ 
rum  bono  animarum  in  hac  Nostra  dioecesi  adlaboraturum  et  om¬ 
nibus  fidelibus  Nostrae  curae  commissis  bonum  Christi  odorem 
futurum. 

In  quorum  fidem,  etc.  —  Datum,  etc.  —  N.  Episcopus  N.  — 
'N.  Cancellarius  Episcopalis. 

APPENDIX  XI 

A)  PAGELLA  S.  PAENITENTIARIAE,  QUAE  NONNULLIS 
CONFESSARIIS  COMMUNICATUR 

1415.  Orestes  Diaconus  S.  Mariae  in  Cosmedin.,  S.  R.  E.  Car¬ 
dinalis  Giorgi  SS.  DD.  N.  Papae  et  S.  Sedis  Apostolicae  Maior 
Paenitentiarius. 

Tibi  N.  N.  dilecto  in  Christo  confessario  ad  excipiendas  sacra- 
mentales  fidelium  confessiones  legitime  adprobato,  infrascriptas 
concedimus  facultates,  quibus  pro  foro  conscientiae  et  in  sacra- 
mentali  confessione  tantum,  per  te  ipse  et  non  aliter,  auctoritate 
apostolica  uti  valeas,  scilicet : 

I.  Absolvendi  quoscumque  paenitentes  (exceptis  haereticis  hae- 
resim  inter  fideles  e  proposito  disseminantibus),  a  quibusvis  cen¬ 
suris  et  poenis  ecclesiasticis,  ob  haereses  tam  nemine  audiente  vel 
advertente,  quam  coram  aliis  externatas  incursis :  postquam  ta¬ 
men  paenitens  magistros  ex  professo  haereticalis  doctrinae,  si  quos 
noverit,  ac  personas  ecclesiasticas  et  religiosas,  si  quas  hac  in  re 
complices  habuerit,  Supremae  S.  Congr.  S.  Officii,  per  se,  vel,  de 
eius  venia,  per  te  ipsum  denuntiaverit ;  et  quatenus  ob  iustas  causas 
huiusmodi  denuntiatio  ante  absolutionem  peragi  nequeat,  facta  ab 
eo  seria  promissione  denuntiationem  ipsam  peragendi,  cum  pri¬ 
mum  et  quo  meliori  modo,  iudicio  tuo,  fieri  poterit ;  et  postquam  in 
singulis  casibus  haereses  coram  te  secreto  abiuraverit ;  iniuncta 
pro  modo  excessuum  gravi  paenitentia  salutari  cum  frequentia  Sa¬ 
cramentorum  et  obligatione  se,  prudenti  iudicio  tuo,  retractandi 
apud  personas,  coram  quibus  haereses  manifestavit,  atque  illata 
scandala  reparandi. 

II.  Absolvendi  a  censuris  et  poenis  ecclesiasticis  eos,  qui  libros 
apostatarum,  haereticorum,  aut  schismaticorum,  apostasiam,  hae- 
resim,  aut  schisma  propugnantes,  aliosve  per  Apostolicas  Litteras 
nominatim  prohibitos,  scienter  sine  debita  licentia  legerint,  vel  re¬ 
tinuerint  ;  iniuncta  congrua  paenitentia  salutari  ac  firma  obliga¬ 
tione  supradictos  libros,  quantum  fieri  poterit,  ante  absolutionem 
-destruendi,  vel  tibi  tradendi. 

III.  Absolvendi  a  censuris  et  poenis  ecclesiasticis  eos  qui  no¬ 
men  dederint  sectae  masonicae  aliisque  eiusdem  generis  associa¬ 
tionibus,  quae  contra  Ecclesiam  vel  legitimas  civiles  potestates  ma¬ 
chinantur ;  ita  tamen  ut  a  respectiva  secta  vel  associatione  omni¬ 
no  se  separent,  eamque  abiurent ;  denuntient,  ut  supra,  personas- 
ecclesiasticas  et  religiosas,  si  quas  eidem  adscriptas  noverint ,  li¬ 
bros,  manuscripta  ac  signa  eandem  respicientia,  si  qua  retineant, 
in  manus  tuas  tradant,  ad  S.  Officium  quamprimum  caute  trans¬ 
mittenda,  aut  saltem,  si  iustae  gravesque  causae  id  postulent,  de¬ 
struenda,  iniuncta  pro  modo  culparum  gravi  paenitentia  salutari 
cum  frequentatione  sacramentalis  confessionis  et  obligatione  illata 
scandala  reparandi. 

IV.  Absolvendi  a  censuris  et  poenis  ecclesiasticis  eos,  qui  clau¬ 
suram  regularium  utriusque  sexus  sine  legitima  licentia  ingressi 
fuerint,  necnon  qui  eos  introduxerint,  vel  admiserint ;  dummodo 
tamen  id  factum  non  fuerit  ad  finem  utcumque  graviter  criminosum, 
etiam  effectu  non  secuto,  nec  ad  externum  Ordinarii  forum  de¬ 
ductum  ;  congrua  pro  modo  culpae  paenitentia  salutari  iniuncta. 

V.  Dispensandi  commutando,  consideratis  causis,  in  alia  pae- 
nitentiae  vel  pietatis  opera,  omnia  vota  privata ;  exceptis  votis  per¬ 
fectae  ac  perpetuae  castitatis  et  ingrediendi  religionem  votorum 
sollemnium,  quae  emissa  fuerint  absolute  et  post  completum  deci¬ 
mum  octavum  aetatis  annum,  necnon  votis  in  quibus  agitur  de 
praeiudicio  vel  de  iure  tertii. 

VI.  Dispensandi  in  matrimoniis  iam  contractis  super  impedi¬ 
mento  occulto  criminis  ex  adulterio  cum  fide  data,  absque  ulla 
tamen  machinatione ;  monitis  coniugibus  de  necessaria  secreta  in¬ 
ter  sese  tantum,  id  est  sine  interventu  parochi  seu  testium,  reno¬ 
vatione  consensus,  atque  iniuncta  gravi  et  diuturna  paenitentia^ 
salutari. 

VII.  Dispensandi  super  occulta  irregularitate  contracta  ex  vio¬ 
latione  censurarum  tantum  cum  clericis,  tam  saecularibus  quam  re¬ 
gularibus,  in  Sacris  Ordinibus  constitutis,  sed  ad  hoc  dumtaxat  ut 
paenitens  ordines  iam  susceptos  licite  exercere  valeat. 

Volumus  autem  ut  supradictis  facultatibus  uti  valeas  tantum¬ 
modo  per  (triennium)  a  data  praesentium  computandum.  Mens  ta¬ 
men  nostra  est,  ut,  si  forte  ex  oblivione  vel  inadvertentia  ultra 
praedictum  terminum  his  facultatibus  te  uti  contingat,  absolutiones 
seu  dispensationes  exinde  impertitae  ratae  sint  et  validae. 

Datum  Romae,  in  Sacra  Paenitentiaria,  die  (4  apr.)  1919. — 
B.  Colombo,  S.  P.  Regens.  —  Borgongini,  S.  P.  Secrms. 

B)  INDULTUM  S.  PAENITENTIARIAE  PRO  ORDINARIIS 

1416.  Tibi  Dilecto  in  Christo  Ordinario  N.  infrascriptas  com¬ 
municamus  facultates  tum  absolvendi  a  censuris,  tum  dispensandi. 
ad  quinquennium  duraturas,  quibus  pro  foro  conscientiae,  etiam 
extra  sacramentalem  confessionem  et  etiam  extra  dioecesim,  quate¬ 
nus  vel  ipse  vel  subditus  vel  uterque  extra  dioecesim  fueritis,  pro- 
grege  tibi  commisso,  ex  speciali  Sedis  Apostolicae  auctoritate  tibi 
delegata,  uti  valeas ;  quasque  intra  fines  dioecesis  tantum  Canonico- 
Paenitentiario  necnon  Vicariis  Foraneis,  pro  foro  pariter  conscien¬ 
tiae  at.  in  actu  sacramentalis  confessionis  dumtaxat,  etiam  habitua- 
liter,  si  tibi  placuerit,  aliis  vero  confessariis,  cum  ad  te  in  casibus 

particularibus  paenitentium  recursum  habuerint,  pro  exposito  casu 
impertiri  possis,  nisi  ob  peculiares  causas  aliquibus  confessariis  a  te 
specialiter  subdelegandis,  per  tempus  arbitrio  tuo  statuendum,  illas 
communicare  iudicabis : 

VII.  Dispensandi  ad  petendum  debitum  coniugale  cum  trans¬ 
gressore  voti  castitatis  perfectae  et  perpetuae,  privatim  post  com¬ 
pletum  xvin  aetatis  annum  emissi,  qui  matrimonium  cum  dicto 
voto  contraxerit,  huiusmodi  paenitentem  monendo  ipsum  ad  idem 
votum  servandum  teneri  tam  extra  licitum  matrimonii  usum  quam 
si  coniugi  supervixerit. 

VIII.  Dispensandi  super  occulto  criminis  impedimento,  dum¬ 
modo  sit  absque  ulla  machinatione,  et  agatur  de  matrimonio  iam 
contracto;  monitis  putatis  coniugibus  de  necessaria  consensus  se¬ 
creta  renovatione,  ac  iniuncta  gravi  et  diuturna  paenitentia  salutari. 

Item  dispensandi  super  eodem  occulto  impedimento,  dummodo 
pariter  sit  absque  ulla  machinatione,  etiam  in  matrimoniis  contra¬ 
hendis,  iniuncta  gravi  et  diuturna  paenitentia  salutari. 

Mens  autem  nostra  est  ut  si  forte  ex  oblivione  vel  inadvertentia 
ultra  praedictum  terminum  his  facultatibus.  Te  uti  contingat  (ab¬ 
solutiones  seu),  dispensationes  exinde  impertitae  ratae  sint  et  va¬ 
lidae. 

Datum  Romae,  in  S.  Paenitentiaria,  die  16  Septembris  1922 
(Nouvelle  Rev.  TheoL,  1925,  pag.  129,  130). 

C)  SUPREMA  S.  CONGREGATIO  S.  OFFICII 
FACULTATES  PRO  LOCORUM  ORDINARIIS  CIRCA  MATRIMONIA  MIXTA 

Sabbato  die  16  septembris  1922 

Indultum  S.  C.  S.  Officii. 

1417.  SSmus.  D.  N.  D.  Pius  divina  providentia  Papa  XI,  per 
facultates  R.  P.  D.  Comrnisario  S.  Officii  impertitas,  R.  P.  D.  Or¬ 
dinario  Brugen.  facultatem  benigne  concedere  dignatus  est : 

l.°  Dispensandi,  iustis  gravibusque  accedentibus  causis,  cum 
subditis  etiam  extra  territorium  aut  non  subditis  intra  limites  pro¬ 
prii  territorii,  super  impedimento  mixtae  religionis,  et,  si  casus 
ferat,  etiam  supra  disparitate  cultus,  ad  cautelam ;  quatenus  ante 
nuptias  pars  acatholica  ad  veram  religionem  adduci  aut  catholica 
ab  ipsis  nuptiis  absterreri  nequiverit,  dummodo  prius  regulariter,  ad 
praescriptum  Cod.  I.  C.  can.  1061,  §  2,  cautum  omnino  sit  conditio¬ 
nibus  ab  Ecclesia  requisitis,  et  Ipse  R.  P.  D.  Ordinarius  morali  ter 
certus  sit  easdem  impletum  iri,  scilicet :  ex  parte  nupturientis  aca- 
tholici,  de  amovendo  a  parte  catholica  perversionis  periculo,  et  ab 
utroque  contrahente,  de  universa  prole  utriusque  sexus  in  catholicae 
religionis  sanctitate  omnino  baptizanda  et  educanda ;  declarata  in¬ 
super  parti  catholicae  obligatione,  qua  tenetur,  prudenter  curandi 
conversionem  coniugis  ad  fidem  catholicam. 

Nupturientes  autem  moneantur  se,  ante  vel  post  matrimonium 
coram  Ecclesia  initum,  ministrum  quoque  acatholicum  ad  matrimo¬ 
nialem  consensum  praestandum  vel  renovandum  adire  non  posse,  ad 
mentem  Cod.  I.  C.,  can.  1063,  §  1,  sub  poena  excommunicationis  latae 
sententiae  Ordinario  reservatae  a  parte  catholica  incurrendae,  iuxta 
can.  2319,  §  1,  n.  l.°,  stricte  ceteroquin  servatis  quae  de  parochi  in 
casu  agendi  ratione  statuta  sunt  in  can.  1063,  §  2. 

Quod  si  partes  actu  in  concubinatu  vivant,  provideatur  opportu¬ 
nis  modis  ut  scandalum,  si  adsit,  removeatur  et  pars  catholica  ad 
gratiam  Dei  recipiendam  rite  disponatur,  -praevia  eius  absolutione 
ab  excommunicatione  contracta,  si  forte  matrimonium  attentatum 
fuerit  coram  ministro  acatholico,  eique  impositis  congruis  poeniten¬ 
tiis  salutaribus. 

2.°  Sanandi  in  radice  matrimonia  attentata  coram  officiali  civili 
vel  ministro  acatholico  a  suis  subditis,  etiam  extra  territorium,  aut 
non  subditis,  intra  limites  proprii  territorii,  cum  impedimento  mix¬ 
tae  religionis  aut  disparitatis  cultus,  dummodo  consensus  in  utroque 
coniuge  perseveret,  isque  legitime  renovari  non  possit,  sive  quia 
pars  acatholica  de  invaliditate  matrimonii  moneri  nequeat  sine 
periculo  gravis  damni  aut  incommodi  a  catholico  coniuge  subeundi : 
sive  quia  pars  acatholica  ad  renovandum  coram  Ecclesia  matrimo¬ 
nialem  consensum,  aut  ad  cautiones  praestandas,  ad  praescriptum 
Cod.  I.  C.  can.  1061,  §  2,  ullo  modo  induci  nequeat ;  dummodo  aliud 
non  obstet  canonicum  impedimentum  dirimens,  super  quo  ipse  dis¬ 
pensandi  aut  sanandi  facultate  non  polleat. 

Ipse  autem  R.  P.  D.  Ordinarius  serio  moneat  partem  catholicam 
de  gravissimo  patrato  scelere,  salutares  ei  paenitentias  imponat,  et 
si  casus  ferat,  eum  ab  excommunicatione  absolvat  iuxta  Cod.  I.  C., 
can.  2319,  §  1,  n.  l.°,  simulque  declaret  ob  sanationis  gratiam  a  se 
acceptatam,  matrimonium  effectum  esse  validum,  legitimum  et  in¬ 
dissolubile  iure  divino  et  prolem  forte  susceptam  vel  suscipiendam 
legitimam  esse ;  eique  insuper  gravibus  verbis  in  mentem  revocet 
obligationem,  qua  semper  tenetur,  pro  viribus  tutandi  baptismum  et 
educationem  universae  prolis  utriusque  sexus,  tam  forte  natae  quam 
forsitan  nasciturae,  in  catholicae  religionis  sanctitate  et  prudenter 
curandi  conversionem  coniugis  ad  fidem  catholicam. 

Cum  autem  de  matrimonii  validitate  et  prolis  legitimatione  in 
foro  externo  constare  debeat,  R.  P.  D.  Ordinarius  mandet  in  singulis 
vicibus  documentum  sanationis  cum  attestatione  peractae  exsecutio¬ 
nis  diligenter  custodiatur  in  curia  locali,  nec  non  curet,  nisi  pro  sua 
prudentia  aliter  iudicaverit,  ut  in  libro  baptizatorum  paroeciae,  ubi 
pars  catholica  baptismum  recepit,  transcribatur  notitia  sanationis 
matrimonii,  de  quo  actum  est,  cum  adnotatione  diei  et  anni. 

In  singulis  autem  praefatis  sive  dispensationibus  sive  sanationi¬ 
bus  concedendis,  R.  P.  D.  Ordinarius  expressam  faciat  mentionem 
apostolicae  delegationis  (Cod.  I.  C.,  can.  1057) ;  et  quod  attinet  ad 
facultatem  sanandi  in  radice,  mens  est  eiusdem  S.  Congregationis 
ut  Ipse  nonnisi  parochos,  singulis  vicibus,  subdelegare  possit. 

Praesentibus  valituris  usque  ad  annum  proximae  relationis  dioe- 
cesanae,  quo  tempore  elapso,  referatur  sive  dispensationum  sive 
sanationum  concessarum  numerus  supremae  S.  Congregationi  S.  Of¬ 
ficii. 

Taxa  exquiri  solita  pro  qualibet  dispensatione — quamque  R.  P.  D. 
Ordinarius  exiget,  nisi  pro  casuum  diversitate  sit  moderanda  aut 
dispensanda  ob  paupertatem  oratorum  aliasve  iustas  causas  — ■  est 
15  fr. 

R.  P.  D.  Ordinarius  in  fine  cuiuslibet  anni  directe  mittet  ad  hanc 
supremam  S.  Congregationem  quas  taxas  ipse  reapse  exegerit,  de¬ 
tracta  vero  quinta  parte,  quam  pro  sui  suaeque  dioecesis  necessita¬ 
tibus  retinere  poterit.  Contrariis  quibuscumque  non  obstantibus 
(Nouvelle  Revue  Theologique ,  1923,  pag.  127-129). 

APPENDIX  XII 

SACRA  CONGREGATIO  CONSI3TORIALIS 

DECRETUM  DE  CLERICIS  IN  CERTAS  QUASDAM  REGIONES 

DEMIGRANTIBUS 

1418.  Magni  semper  negotii  fuit  clericorum  receptio  ex  dissitis 
vel  transmarinis  locis  provenientium  :  talibus  in  adiunctis  deceptio¬ 
nes  et  fraudes  facile  occurrunt,  easque  detegere  in  tanta  locorum 
distantia  ac  sermonum  diversitate  diutini  laboris  est  ac  difficile. 
Unde  Alexander  III  in  consultatione  ad  Episcopum  Cenomanensem, 
statuta  Patrum  veterum  (1)  renovans,  de  clericis  in  remotis  regioni¬ 
bus  ordinatis  itemque  de  transmarinis  statuit,  «ut  ad  minus  quinque 
Episcoporum  super  ordinatione  sua  testimonio  muniantur».  Quae 
lex,  relata  in  Decretalibus,  tit.  22,  lib.  I,  ius  commune  per  plura 
saecula  constituit. 

Nostra  autem  aetate,  itineribus  trans  Oceanum  communioribus 
et  frequentioribus  factis,  novae  leges  pro  clericorum  ex  Europa 
ad  ea  loca  migrantium  latae  sunt,  et  ultima  vice  per  decretum 
Ethnographica  studia,  quibus  plura  iuxta  temporis  adiuncta  fue¬ 
runt  disposita ;  quae  ubi  accurate  observata  fuere,  valde  in  ani¬ 
marum  bonum  profuisse  exploratum  est. 

Attamen,  interea  temporis,  experientia  docuit  aliquid  in  hac  re 
ulterius  addi  oportere,  aliaque  temperari,  ut  salutarium  priorum  de¬ 
cretorum  finis  plenius  ac  facilius  attingi  queat. 

Accessit  publicatio  Codicis  canonici  iuris,  cui,  quantum  fas  erat, 
coordinari  oportebat  peculiaris  haec  lex  de  clericis  trans  Oceanum 
migrantibus. 

Habita  idcirco  ratione  votorum  plurium  Americae  Antistitum, 
perpensisque  quae  a  Nuntiis  et  Apostolicis  Delegatis  relata  fuerunt, 
Emi.  S.  huius  Congregationis  Patres,  postquam  de  mandato  SSmi. 
D.  N.  Benedicti  XV  omnia  diligenti  examini  subiecere,  haec  sta¬ 
tuenda  censuerunt. 

caput  i 

Integra  lege  Sacrarum  Congregationum  de  Propaganda  Fide  et 
pro  negotiis  Orientalis  Ritus  circa  sacerdotum  huius  ritus  migra¬ 
tionem,  quoad  alios  haec  in  posterum  observanda  erunt  : 

1.  Pro  sacerdotibus  ob  longum  vel  indefinitum  tempus,  aut  in 
perpetuum,  ex  Europa  vel  ex  Mediterranei  oris,  ad  Americam  vel 
ad  insulas  Philippinas  migraturis,  fas  esto  Episcopis,  non  vero 
Vicariis  Generalibus  aut  Capitularibus,  litteras  discessoriales  con¬ 
cedere,  hisce  tamen  servatis  conditionibus  : 

a)  ut  agatur  de  sacerdotibus  cleri  saecularis  ex  canonico  titulo 
sibi  propriis ; 

b)  ut  hi  post  ordinationem  suam  saltem  per  aliquot  annos  dioe¬ 
cesi  deservierint ; 

c)  et  intra  hoc  tempus,  sicut  antea  in  Seminario,  intemeratae 


(1)  Conciliorum  scilicet  Carthaginiensis  I,  Cbalcedonensis  et  Antiocheni  nec  non 
et  S.  Augustini  (cfr.  Decr.  Gratiani,  dist.  I,  cap.  V). 

vitae  certum  argumentum  praestiterint  et  sufficienti  scientia  sint 
instructi,  adeo  ut  solidam  spem  praebeant  aedificandi  verbo  et 
exemplo  populos,  ad  quos  transire  postulant,  et  sacerdotalem  dig¬ 
nitatem  nunquam  a  se  maculatum  iri,  prout  iterato  praecedentibus 
decretis  Apostolica  Sedes  praescripsit ; 

d)  dummodo  ad  migrandum  iustam  habeant  causam,  e.  g.  de¬ 
siderium  se  addicendi  spirituali  adsistentiae  suorum  concivium 
vel  aliorum  illic  commorantium,  necessitatem  valetudinis  curan¬ 
dae,  vel  aliud  simile  motivum,  cohaerenter  ad  ea  quae  canon  116 
Codicis  in  casu  excardinationis  requirit ; 

e)  sub  lege,  quae  sub  gravi  ab  utroque  Ordinario  servanda  erit, 
ut  Episcopus  dimittens,  antequam  licentiam  ac  discessoriales  lit¬ 
teras  concedat,  directe  pertractet  cum  Episcopo  ad  quem,  iliumque 
de  sacerdotis  aetate,  vita,  moribus,  studiis  et  migrandi  motivis  do¬ 
ceat,  ab  eoque  requirat,  an  dispositus  sit  ad  illum  acceptandum  et 
ad  aliquod  ecclesiasticum  ministerium  eidem  tribuendum,  quod 
in  simplici  Missae  celebratione  consistere  non  debet,  quoties  mi¬ 
grans  sacerdos  aetate  iuvenili  et  integris  viribus  polleat ;  neque 
licentiam  et  discessoriales  litteras  sacerdoti  antea  concedat,  quam 
responsionem  ad  utrumque  affirmativam  assecutus  sit ; 

f)  Episcopus  autem  ad  quem  exhibitum  sacerdotem  non  accep¬ 
tet,  nisi  necessitas  aut  utilitas  Ecclesiae  id  exigat  vel  suadeat,  aut 
alia  iusta  et  rationabilis  causa  intercedat. 

2.  Discessoriales  litterae  non  communi  sed  specifica  forma  con¬ 
ficiendae  erunt,  hoc  est  exprimere  debebunt  consensum,  sive  tem¬ 
poraneum,  sive  perpetuum,  vel  ad  beneplacitum  Episcopi  dimitten¬ 
tis  ;  acceptationem  Episcopi  ad  quem,  et  notas  sacerdotis  individuas, 
aetatis  scilicet,  originis  aliasque,  quibus  persona  describatur,  adeo 
ut  nemo  circa  eius  identitatem  decipi  possit :  aliter  autem  confec¬ 
tae  litterae  nihil  valeant  et  nullae  habeantur. 

3.  Firma  manet  praescriptio  in  decreto  Ethnographica  studia 
statuta,  qua  Italiae  Ordinarii  relevantur  ab  onere  dimissoriales 
litteras,  de  quibus  in  superiori  articulo  sermo  est,  conficiendi ;  sed, 
peractis  iis  quae  sub  n.  1  statuta  sunt,  rem  deferent  ad  Sacram 
hanc  Congregationem,  quae  licentiam  scripto  dabit  cum  utroque 
Ordinario  communicandam. 


4.  Idem  statuitur  pro  Episcopis  Hispaniae  et  Lusitaniae,  hac 
una  differentia,  quod  onus  licentiam  concedendi  attribuitur  et  re¬ 
servatur  Apostolicae  Sedis  apud  eas  nationes  Legato. 

5.  Qui  hisce  litteris  vel  licentia  carent,  ad  sacri  ministerii  exer¬ 
citium  admitti  nequibunt :  qui  vero  iis  pollent,  admittentur  etiam 
in  locis  transitus,  nisi  peculiaris  aliqua  extraordinaria  ratio  obsis¬ 
tat,  si  ibidem  infirmitatis  aut  alia  iusta  causa  commorari  parum¬ 
per  coacti  fuerint. 


6.  Hisce  servatis  normis  aliisque  quae  in  tit.  I,  lib.  II  Codicis 
statutae  sunt,  sacerdotes  ex  Europae  dioecesibus  dimissi,  in  Ame- 
ncae  et  insularum  Philippinarum  dioecesibus,  utroque  Ordinario 
consentiente,  incardinari  etiam  poterunt. 

7.  Sacei  dotes  ex  Europae  dioecesibus  dimissi  ex  una  in  aliam 
.imencae  et  insularum  Philippinarum  dioecesim  transire  poterunt 
Episcopo  a  quo  discedere  desiderant  et  Episcopo  ad  quem  pergere 
optant  consentientibus,  servatis  in  substantialibus  normis  sub  nn  I 
et  II  positis  et  docto  quamprimum  Ordinario  sacerdotis  proprio 
vei,  siagatur  de  sacerdotibus  Italis,  Hispanis  et  Lusitanis,  S  Se- 
dis  Officio,  a  quo  prima  demigrandi  licentia  promanavit.  Obligatio 

autem  docendi  Ordinarium  sacerdotis  proprium,  vel  S.  Sedis  Offi¬ 
cium  spectabit  ad  Episcopum,  qui  sacerdotem  in  sua  nova  demi¬ 
gratione  recipit. 

8.  Curae  et  sollicitudini  Ordinariorum  Americae  et  insularum, 
Philippinarum  enixe  commendatur,  ut  provideant,  quo  emigrati  sa¬ 
cerdotes  in  domibus  privatis,  vel  in  diversoriis,  sive  publicis  hos¬ 
pitiis,  non  commorentur,  sed  in  aedibus  ecclesiasticis  ad  rem  in¬ 
structis  vel  instruendis,  aut  penes  aliquem  parochum,  vel  religiosos 
viros.  Quod  si  absque  legitima  causa  parere  recusent,  eos  post  fac¬ 
tam  monitionem  peremptoriam  a  Missae  celebratione  interdicant. 

9.  Religiosi,  dum  in  sua  religione  perseverant,  trans  Oceanum 
ad  alias  suae  religionis  domus  mitti  a  suis  Superioribus  valebunt, 
hac  una  lege  servata,  super  cuius  observantia  Superiorum  conscien¬ 
tia  graviter  oneratur,  ut  agatur  de  religiosis  qui  sint  intemeratae 
vitae,  bonae  explorataeque  vocationis  et  studiis  ecclesiasticis  bene 
instructi ;  adeo  ut  retineri  tuto  possit  in  bonum  animarum  et  aedi¬ 
ficationem  fidelium  eorum  missionem  esse  cessuram. 

10.  Religiosi  exclaustrati,  pro  tempore  quo  extra  conventum 
morantur,  et  religiosi  saecularizati  eadem  tenentur  lege  ac  clerici 
saeculares. 


CAPUT  II 

11.  Clerici  saeculares,  qui  ex  Europa  vel  ex  Mediterranei  oris 
in  Americani  vel  in  insulas  Philippinas  ad  breve  tempus,  semestre 
non  excedens,  pergere  cupiunt,  acceptatione  non  indigent  Ordina¬ 
rii  illius  loci,  vel  illorum  locorum,  ad  quae  proficiscuntur,  prout 
pro  diuturna  vel  stabili  commoratione  requiritur. 

12.  Sed  debent : 

a)  iustam  honestamve  causam  itineris  suscipiendi  habere,  eam- 
que  Ordinario  suo  patefacere,  ut  discessorias  litteras  ab  eo  impe¬ 
trare  valeant ; 

h)  muniri  discessorialibus  litteris  Ordinarii  sui,  non  in  forma 
communi,  sed  in  forma  specifica,  cohaerenter  ad  ea  quae  superiori 
num.  2  praescripta  sunt,  causa  temporanei  itineris  et  spatio  tem¬ 
poris  in  induito  indicatis ; 

c)  reportare  S.  Sedis  beneplacitum,  quod  dandum  erit  vel  ab 
hac  S.  Congregatione,  vel  ab  Apostolicae  Sedis  Legatis,  in  locis  ubi 
hi  adsint ;  nisi  urgens  aliqua  causa  discessum  absque  mora  exigat : 
quo  in  casu  in  litteris  discessorialibus  id  erit  exprimendum ; 

d)  in  quolibet  casu  instrui  sufficienti  pecuniae  summa  nedum 
pro  itinere  decenter  suscipiendo,  sed  etiam  pro  regressu  :  ad  quem 
finem  Ordinarius  cavere  debet,  ut  summa  ad  revertendum  necessa¬ 
ria  deponatur  penes  aliquam  nummulariam  mensam,  aut  alio 
modo  tuta  sit,  ne  ulla  reversioni  obstet  pecuniae  difficultas. 

13.  Religiosi  exclaustrati  durante  exclaustrationis  tempore  et 
religiosi  saecularizati  hac  ipsa  lege  tenentur. 

14.  Exspirato  spatio  temporanei  indulti,  si  quis  ex  infirmitate 
aut  alia  iusta  vel  necessaria  causa  redire  non  valeat,  Ordinarius 
loci  licentiam  prorrogare  poterit,  docto  tamen  statim  Ordinario 
sacerdotis  proprio  et  S.  Sedis  Officio,  a  quo  beneplacitum  disces¬ 
sus  datum  fuit. 

CAPUT  III 

15.  Leges  de  sacerdotibus  migrantibus  latae  eos  quoque  attin¬ 
gant  sacerdotes  qui,  aut  in  itinere  transmarino,  aut  in  exteris  com¬ 
morationis  locis,  Europa  minime  excepta,  agricolis  aliisque  opera¬ 
riis  demigrantibus  suum  praestant  ministerium,  sive  curam  hanc 
sponte  sua  suscipiant,  sive  ad  hoc  assumantur  officium  ab  aliquo  ex 
iis  Operibus  quae  in  migrantium  commodum  providenter  hac  nos¬ 
tra  aetate  instituta  sunt. 

16.  Sacerdotes  qui,  his  legibus  non  servatis,  temere  arroganter- 
que  demigraverint,  suspensi  a  divinis  ipso  facto  maneant :  qui  ni¬ 
hilominus  sacris  (quod  Deus  avertat)  operari  audeant,  in  irregu¬ 
laritatem  incidant ;  a  quibus  poenis  absolvi  non  possint  nisi  a  Sacra 
hac  Congregatione. 

*  *  * 

SSmus.  autem  D.  N.  Benedictus  PP.  XV  resolutiones  Emorum. 
Patrum  ratas  habuit  et  confirmavit,  easque  publici  iuris  fieri  iussit 
et  ab  omnibus,  ad  quos  spectat,  ad  unguem  ex  conscientia  servari, 
ceteris  praescriptionibus,  quae  in  decreto  Ethno graphica  studia 
continentur,  cessantibus,  et  contrariis  quibuslibet  minime  obstan¬ 
tibus. 

Datum  Romae  ex  S.  C.  Consistoriali,  die  30  decembris  1918.  — 

C-  Card.  De  Lai,  Ep.  Sabinen.,  Secretarius.  —  L.  ►£<  S.  — +  V  Sar¬ 
di,  Archiep.  Caesariem,  Adsessor  (Acta.  XI,  pag.  39-43). 

Decretum  Ethnographica  studia  vide  in  Acta,  VI,  pag.  182-186,  vel 
m  edit.  7  et  8  huius  Compendii,  et  illius  commentarium  apud  Razon 
y  Fe,  vol.  41,  pag.  217  seq.,  505  seq. 

3.  Conferendi  personis  idoneis  ea  beneficia,  de  quibus  in  can.  1435,  §  1,  nn.  1  et  3, 
servatis  regulis  ab  Ap.  Dataria  datis  vel  dandis. 

4.  Absolvendi,  iniunctis  de  iure  iniungendis,  tum  in  foro  conscientiae,  tum  etiam 
in  foro  externo,  pro  casuum  diversitate,  ab  omnibus  censuris  a  iure  sive  simpliciter, 
sive  speciali  modo  Romano  Pontifici  reservatis. 

5.  Dispensandi  pro  iam  ordinatis  ad  effectum  tam  Missam  celebrandi,  quam 
consequendi  et  retinendi  beneficia  ecclesiastica,  super  quibuscumque  irregularita¬ 
tibus  tum  ex  delicto  tum  ex  defectu  provenientibus,  dummodo  exinde  scandalum 
non  oriatur,  nec  divinis  pariatur  impedimentum,  iis  semper  exceptis  quibus  in 
can.  985,  n.  4,  et  praevia  abiuratione  in  manibus  absolventis,  quando  agitur  de  cri¬ 
mine  haeresis  vel  schismatis. 

6.  Indulgendi  ex  causa  paupertatis,  iis  qui  Missarum  sive  manualium  sive 
fundatarum  applicationem  omiserint,  ut  quod  ad  praeteritum  tempus  obligationem 
suam  paulatim  adimplere  valeant,  ita-  nempe,  ut  faciant  quantum  possunt  pro  inte¬ 
gra  satisfactione  oneris  Missarum  quo  gravantur,  celebrando  vel  per  se  vel  per 
alium  singulis  mensibus  aliquem  Missarum  numerum,  iuxta  eorum  vires,  de  bono 
et  aequo  a  concedente  et,  in  casibus  occultis,  a  confessario  determinandum. 

Moneantur  autem  praedictarum  omissionum  rei,  si  ita  faciendo  ante  completam 
huiusmodi  satisfactionem  obierint,  nec  habeant-  quid  pro  eodem  onere  sive  in  toto 
sive  in  parte  adimplendo  relinquant,  Missas  quae  post  eorum  obitum  celebrandae 
supererunt,  ipsis,  dum  pie  in  Christo  decedunt,  condonata  fore  censeri,  defectum 
quemcumque  tunc  supplente  Sancta  Sede  de  thesauro  Ecclesiae. 

Item  concedendi,  si  in  aliquo  casu  ob  peculiaria  omnino  rerum  a-diuncta  expe¬ 
diens  in  Domino  videatur,  ut  ad  certum  numerum  iuxta  vires  petentis  Missae,  quod 
ad  praeteritum  pariter  tempus,  reducantur,  dummodo  non  agatur  de  recidivis,  sup¬ 
plente  pariter  Sanctitate  Sua  reliquarum  Missarum  defectum  de  Ecclesiae  thesauro. 

7.  Admittendi  in  foro  interno  eos,  qui  beneficiis  ecclesiasticis  etiam  cum  cura 
animarum  instructi  recitationem  horarum  canonicarum  omiserint,  ad  discretam 
compositionem,  eaque  mediante  fructus  male  perceptos  condonandi,  pecuniis  exinde 
redactis  in  pia  opera  arbitrio  Sedis  Apostolicae  erogatis. 

Fauperibus  autem,  quorum  inopia  compositionem  non  admittit,  praedictos  fructus 
condonandi,  iniuncta  pro  eorum  viribus  eleemosyna,  pro  suo  vel  confessarii  pru¬ 
denti  iudicio  determinanda. 

Et  haec  quidem,  sine  praeiudicio  illorum,  quibus  distributiones  accrescere  vel 
non  decrescere  debent,  sint  et  censeantur  ordinata. 

8.  Condonandi  in  foro  interno  fructus  ex  beneficio  ob  simoniam  realem  invalide 
obtento  indebite  perceptos,  iniuncta  congrua  paenitentia  salutari,  cum  aliqua  eleemo¬ 
syna  iuxta  vires  paenitentis  taxanda,  et  imposita  eiusdem  beneficii  dimissione. 
Quatenus  vero  ob  iustas  et  rationabiles  causas  beneficium  dimitti  non  expediat, 
praesertim  vero  si  idem  paroeciale  sit,  et  non  adsint  qui  paroeciis  praefici  possint, 
titulum  ipsius  beneficii  convalidandi. 

9.  Absolvendi,  vel  per  se  vel  per  alias  idoneas  ecclesiasticas  personas  a  se  de¬ 
putandas,  eos  omnes  qui  fundos  olim  ecclesiasticos  et  a  plurimis  annis  Ecclesiae  per 
civiles  leges  ablatos  nunc  possident,  vel  titulo  hereditatis  a  suis  maioribus  accepto, 
vel  titulo  emptionis  seu  similis  contractus  cum  tertiis  possessoribus  initis,  eosque 
singulos  habiles  reddendi  ad  praedictos  fundos  tamquam  proprios  licite  habendos, 
de  iisque  tam  inter  vivos,  quam  mortis  causa  libere  disponendi,  imposita  pro  una 
vice  tantum  congrua  eleemosyna  iuxta  prudens  absolventis  iudicium,  favore  alicuius 
ecclesiae  vel  pii  operis  eroganda. 

10.  Dispensandi,  quando  ita  in  Domino  expedire  videbitur,  super  lege  abstinen¬ 
tiae,  diebus  praescriptis,  etiam  tempore  ieiuniorum  et  quadragesimae,  in  casibus 
particularibus. 

11.  Permittendi  clericis  et  religiosis,  uti  singulis,  ut  rationabili  de  causa,  quo¬ 
cumque  anni  tempore,  privata  matutini  cum  laudibus  recitatio  anticipari  possit 
statim  post  meridiem. 

12.  Commutandi,  ob  visus  debilitatem  vel  ob  aliam  iusta-m  causam,  eaque  duran¬ 
te,  obligationem  recitandi  horas  canonicas  in  quotidianam  recitationem  integri  ro¬ 
sarii  B.  M.  V.  vel  aliarum  piarum  precum  quae  congruae  sint,  citra  exemptionem  a 
Choro,  quatenus  is  qui  commutationem  obtinuit  ad  illum  accedere  teneatur. 

13.  Dispensandi,  in  casibus  urgentibus,  a  gradibus  academicis  ad  assequendas 
praebendas  canonicales,  quae  ex  lege  fundationis  ipsos  gradus  requirant,  dummodo 
nullum  praeiudicium  aliorum  iuribus  inferatur. 

14.  Concedendi  ad  normam  Const.  Officiorum  et  munerum  facultatem  retinendi 

ac  legendi  prohibitos  libros  et  ephemerides,  cum  cautelis  et  sub  limitationibus  quae 
necessaria  vel  utilia  in  singulis  casibus  videbuntur,  et  in  usu  penes  S.  Congr. 
S.  Officii  sunt. 

15.  Commutandi  aut  dispensandi,  consideratis  causis,  omnia  vota  simplicia 
private  emissa,  etiam  Apostolicae  Sedi  reservata,  exceptis  votis  in  quibus  agitur  de 
tertii  praeiudicio. 

16.  Dispensandi  ex  iusta  causa  a  quovis  iuramento,  dummodo  tertii  praeiudicium 
non  adsit. 

17.  Remittendi  seu  condonandi,  pro  foro  conscientiae  tantum,  delinquentibus 
pauperibus  partem  aliquam  male  ablatorum,  aut  retentorum,  quando  domini  incerti 
sunt  et  casus  occulti;  ita  tamen  ut  residuum,  si  quod  adsit,  vel  aliqua  alia  summa 
vel  pars  pro  viribus  taxanda  pauperibus  loci  distribuatur  vel  in  pia  opera  eiusdem 
loci,  si  fleri  possit,  distribuatur. 

18.  Recipiendi,  aut  delegandi  in  singulis  casibus  alium  idoneum  ecclesiasticum 
virum,  ut  recipiat  denuntiationes  de  crimine  sollicitationis,  servatis  in  omnibus 
forma  et  tenore  Instructionis,  quae  a  S.  Officio  danda  erit. 

19.  Prorogandi  ad  breve  aliquod  tempus  facultates,  indulgentias  et  indulta  a 
S.  Sede  concessa,  quae  expiraverint  quin  tempestive  postulatio  pro  eorum  prorogatio¬ 
ne  ad  S.  Sedem  missa  fuerit,  facta  tamen  obligatione  statim  recurrendi  ad  eandem 
S.  Sedem  pro  gratia  aut  (si  petitio  iam  facta  fuerit)  pro  responsione  obtinenda. 

CAPUT  II.  —  Facultates  circa  indulgentias 

20.  Concedendi  sexies  in  anno,  occurrente  aliqua  sollemnitate,  plenariam  indul¬ 
gentiam  omnibus  utriusque  sexus  Christifidelibus  qui  vere  paenitentes  et  confessi  ac 
sacra  Communione  refecti  ecclesiam  vel  publicum  oratorium  visitaverint,  ibique  ad 
mentem  Summi  Pontificis  aliquo  temporis  spatio  oraverint. 

Fidelibus  vero  qui  in  loco  habitent,  ubi  impossibile  vel  difficile  admodum  sit 
confessarii  copiam  habere,  concedendi,  ut  praedictas  indulgentias  lucrari  valeant, 
dummodo  actuali  sacramentorum  susceptioni  pium  aliquod  opus  substituant,  ac  corde 
saltem  contriti  firmiter  proponant  admissa  confiteri  quam  primum  poterunt. 

21.  Impertiendi  ter  in  anno  et  non  in  eodem  loco,  diebus  a  se  eligendis,  bene¬ 
dictionem  papalem  iuxta  formulam  typis  impressam  atque  insertam,  cum  indulgentia 
plenaria  ab  iis  lucranda,  qui  vere  paenitentes,  confessi  et  sacra  Communione  refecti 
eidem  Benedictioni  interfuerint,  Deumque  pro  s.  fidei  propagatione  et  S.  R.  Ecclesiae 
exaltatione  oraverint. 

22.  Concedendi  pariter,  non  tamen  in  perpetuum  sed  ad  tempus  sibi  benevisum, 
omnibus  Christifidelibus  contritis  et  confessis  ac  sacra  Communione  refectis  Indul¬ 
gentiam  plenariam  in  oratione  40  Horarum,  quoties  in  anno  a  respectivis  locorum 
Ordinariis  indicatur,  etiamsi,  ex  rationabili  causa,  in  aliquibus  non  servetur  Instru¬ 
ctio  Clementina. 

23.  Item  concedendi  plenariam  Indulgentiam  primo  conversis  ab  haeresi  et  ad 
sinum  catholicae  Ecclesiae  redeuntibus,  in  actu  eorum  conversionis. 

24.  Concedendi  in  casibus  particularibus  vel  ad  tempus  indulgentiam  plenariam 
occasione  ss.  missionum,  servatis  consuetis  regulis. 

25.  Declarandi  privilegium  quotidianum  perpetuum  in  qualibet  ecclesia  terri¬ 
torii  suae  iurisdictionis  unum  altare  ad  tramitem  can.  916. 

26.  Concedendi  bis  centum  dies  de  vera  indulgentia  omnibus  praesentibus  in 
sacris  functionibus  a  se  peractis,  durante  munere. 

27.  Erigendi  sacras  Stationes  Viae  Crucis  cum  applicatione  indulgentiarum,  et 
pia  sodalitia  Rosarii,  B.  M.  V.  de  Monte  Carmelo  et  Septem  Dolorum;  cum  potestate 
communicandi  huiusmodi  facultatem  ecclesiasticis  viris  pro  suo  prudenti  arbitrio ; 
sub  lege  tamen  et  conditione  ut  haec  facultas  non  exerceatur  ubi  coenobia  adsint 
religiosorum,  qui  ex  apostolica  concessione  eiusmodi  privilegiis  gaudent. 

Item  ecclesiasticis  viris  facultatem  concedendi  sub  eadem  lege  et  conditione  bene¬ 
dicendi  et  imponendi  scapularia  praedictarum  sodalitatum. 

28.  Concedendi  ut  indulgentiae,  de  quibus  in  praecedentibus  articulis,  applica- 
biles  etiam  sint  per  modum  suffragii  animabus  in  Purgatorio  degentibus. 


CAPUT  III.  —  Facultates  circa  matrimonium 

29.  Dispensandi  ab  impedimentis  impedientibus  de  quibus  in  cap.  III,  tit.  VII, 
lib.  III  Codicis,  servatis  ad  unguem  regulis  ibidem  positis,  praesertim  quod  ad  dis- 

pensationes  ob  mixtam  religionem,  et  docta,  quotannis  ante  Pascha,  S.  Congr.  S.  Of¬ 
ficii  de  numero  aliisque  adiunctis  dispensationum,  quae  anno  praecedenti  circa 
mixtam  religionem  datae  sunt. 

30.  Dispensandi  pro  .  vicibus  ex  gravi  causa  ab  omnibus  impedimentis  diri¬ 

mentibus  matrimonium,  iuris  tamen  ecclesiastici,  sive  publicis  sive  occultis,  sive 
minoris  sive  maioris  gradus,  iis  tamen  exceptis  quae  ex  affinitate  in  linea  recta 
•consummato  matrimonio,  ex  ordine  sacro  et  sollemni  professione  religiosa  proveniunt. 

Quod  vero  ad  impedimentum  dirimens  disparitatis  cultus,  fas  non  sit  dispensa¬ 
tionem  concedere  nisi  servatis  iis  quae  in  canonibus  1060-1064  praescripta  sunt,  et 
quod  ad  matrimonia  cum  hebraeis  vel  mahumedanis,  dummodo  constet  de  status 
libertate  partis  fidelis  ad  removendum  periculum  polygamiae,  absit  periculum  cir¬ 
cumcisionis  prolis,  et  si  civilis  actus  sit  ineundus,  sit  tantum  caeremonia  civilis 
nullaque  Mahumetis  invocatio  aut  aliud  superstitionis  genus  interveniat. 

Nupturientes  aliquam  oblationem,  si  fieri  potest,  iuxta  vires  persolvant,  quam 
ipse  Nuntius,  Internuntius  vel  Delegatus  Apostolicus  transmittet  ad  S.  Congregatio¬ 
nem  S.  Officii,  si  agatur  de  impedimento  disparitatis  cultus,  aut  ad  S.  Congregatio¬ 
nem  de  disciplina  Sacramentorum,  si  agatur  de  aliis  impedimentis. 

31.  Sanandi  in  radice  pro  .  vicibus  matrimonia  nulla  ob  impedimentum  diri¬ 

mens,  de  quo  in  numero  30,  quando  moraliter  impossibilis  est  renovatio  consensus 
modo  ordinario,  monita  parte  impedimenti  conscia  de  sanationis  effectu.  Rescriptum 
vero  huiusmodi  sanationis  in  Curia  Episcopali  diligenter  custodiatur,  quo  omni  tem¬ 
pore  et  eventu  de  matrimonii  validitate  et  de  prolis  legitimatione  constare  possit. 

Sed  si  matrimonium  fuerit  nullum  ob  defectum  formae,  danda  non  erit  sanatio, 
nisi  in  casu  quo  altera  pars  renuat  renovare  consensum  iuxta  formam,  aut,  si  id 
ab  ea  exigatur,  grave  immineat  alteri  parti  malum  vel  periculum. 

Quod  si  matrimonium  fuerit  nullum  ob  non  servatam  formam  in  casu  mixtae- 
religionis  aut  disparitatis  cultus,  et  pars  acatholica  induci  non  possit  ad  reno¬ 
vandum  consensum  iuxta  leges  Ecclesiae,  danda  non  erit  sanatio  in  radice,  nisi 
assutnptis  a  parte  fideli  obligationibus  curandi  pro  viribus  conversionem  coniugis 
et  educationem  prolis  in  fide  catholica,  concessa  eidem  absolutione  a  censuris,  si 
coram  acatholico  matrimonium  attentaverit,  ipsaque  monita  de  gravi  patrato  scelere. 

CAPUT  IV.  —  Facultates  circa  cetera  Sacramenta  et  sacros  ritus 

32.  Deputandi  simplices  sacerdotes  probatae  doctrinae  ac  virtutis  pro  adminis¬ 
trando  sacramento  confirmationis  in  iis  regionibus  dumtaxat  in  quibus  Episcopi  de¬ 
sunt,  servatis  praescriptis  can.  781,  §  1,  782,  §  4  et  784;  idque  ad  tempus  aliquod 
determinatum. 

33.  Permittendi  singulis  vicibus,  vel  ad  tempus,  feria  V  in  Cena  Domini  unicam 
Missam  lectam  in  oratoriis  publicis. 

34.  Concedendi  sacerdotibus  infirmis,  durante  infirma  valetudine,  aut  aetate 
devexis  indultum  oratorii  privati,  in  quo  Missam  celebrent,  servatis  canonicis  regulis. 

35.  Concedendi  pro  sacerdotibus  suae  iurisdictionis  usum  comae  ascititiae  tem¬ 
pore  celebrationis  Missae,  data  vera  eorum  necessitate. 

36.  Concedendi  in  casibus  particularibus  indultum  celebrandi  extra  ecclesiam 
et  oratorium  et  erigendi  altare  sub  dio  ex  rationabili  causa,  ad  tramitem  can. 
822,  §  4. 

37.  Permittendi  sacerdotibus  navigantibus  sive  in  mari  sive  in  fluminibus,  ut 
in  navi  Missam  celebrare  possint  super  altare  portatili,  dummodo  locus  in  quo  Missa 
celebratur  nihil  indecens  aut  indecorum  praeseferat  et  periculum  absit  calicis 
effusionis. 

38.  Consecrandi,  sive  per  se  sive  per  simplices  presbyteros  a  se  deputandos, 
altaria  tum  fixa  tum  portatilia,  quae  ex  aliquo  defectu  pristinam  consecrationem 
amiserunt,  servatis  tamen  omnibus  in  Instructione  S.  Rituum  Congregationis  ad 
rem  in  Ritu  et  formula  breviori  praescriptis. 

39.  Indulgendi,  ex  rationabili  causa,  in  casibus  particularibus,  vel  ad  tempus, 
ut  sacrosanctum  Missae  sacrificium  peragi  possit  a  tertia  hora  post  mediam  noctem. 

40.  Ridulgendi  ad  tempus  ut  in  aliqua  ecclesia  bis  vel  ter  in  hebdomada,  de 
consensu  Ordinarii,  Missa  de  Requie  celebrari  possit  etiam  diebus  ritus  duplicis, 
exceptis  tamen  festis  duplicibus  I  et  II  classis,  dominicis  aliisque  festis  de  prae¬ 
cepto  servandis,  nec  non  feriis,  vigiliis,  octavisque  privilegiatis. 

41.  Concedendi  presbyteris,  ex  utroque  clero,  visivae  potentiae  debilitate  labo¬ 
rantibus,  vel  alia  infirmitate  detentis,  facultatem  celebrandi  Missam  votivam  Deipa- 

rae  Virginis,  aut  defunctorum,  adhibita,  quoties  ea  indigeant,  alterius  sacerdotis 
assistentia,  et  firmo  permanente  onere,  si  sint  parochi,  explicandi  Evangelium  die¬ 
bus  praescriptis.  .  , 

Item  eandem  facultatem  concedendi  sacerdotibus  omnino  caecis,  praescripta 
semper  assistentia  alterius  sacerdotis,  aut  diaconi,  et  dummodo,  facto  experimento, 
comperiantur  in  nullo  defecisse. 

42.  Concedendi  infirmis  decumbentibus  de  quibus  certa  spes  non  adsit  ut  cito 
convalescant,  etiam  ante  finem  mensis  a  quo  decumbunt,  ut  S.  Communionem  sume¬ 
re  possint  semel  in  hebdomada  non  servato  ieiunio,  hoc  est,  etsi  aliquam  medicinam 
vel  aliquid  ad  modum  potus  antea  sumpserint  (can.  858,  §  2). 

Concedendi  infirmi9  non  decumbentibus,  qui  tamen  tali  morbo  laborant,  quo. 
iudicio  medici,  ieiunium  sine  discrimine  servare  nequeant,  ut  communionem  semel 
in  hebdomada  percipere  valeant  non  servato  ieiunio,  ut  supra. 

43.  Indulgendi  per  modum  actus  ut  in  ecclesiis,  in  quibus  festum  alicuius  Sancti 
in  Martyroloyie  Romano  descripti,  vel  alias  ab  Apostolica  Sede  approbatum,  sollem¬ 
niter  celebretur,  quod  cum  officio  illius  diei  minime  congruat,  dici  possint  tum 
Missa  sollemnis  cum  cantu,  tum  etiam  Missae  lectae  de  eodem  festo,  dummodo  non 
occurrat  duplex  vel  dominica  primae  classis,  aut  Vigilia  Nativitatis  D.  N.  I.  C.  vel 
Vigilia  Pentecostes,  vel  dies  octava  Nativitatis  D.  N.  I.  C.  (Circumcisio  Dni.),  dies 
octava  Epiphaniae  vel  Ssmi.  Corporis  Christi  aut  feria  IV  Cinerum,  vel  integra  maior 
hebdomada. 

44.  Deputandi,  in  locis  iurisdictionis  sibi  commissae,  in  casibus  particularibus, 
vel  ad  tempus  aliquem  sacerdotem  cum  facultate  consecrandi,  iuxta  formam  in 
Pontificali  Romano  praescriptam,  calices,  patenas  et  altarium  lapides,  adhibitis  sa¬ 
cris  oleis  ab  Episcopo  catholico  benedictis. 

45.  Benedicendi  campanas  et  consecrandi  ecclesias,  monito  tamen  loci  Ordinario 
eoque  non  renuente. 

CAPUT  V.  —  De  facultatibus  circa  religiosos 

46.  Cognoscendi  in  casibus  extraordinariis  et  urgente  necessitate  super  statu 
alicuius  domus  Religionis  cuiuslibet,  conferendo  cum  Superioribus  consilium  et 
operam  ut  opportuna  abusibus  remedia  adhibeantur,  et  religiosi  ad  sui  status  per¬ 
fectionem  reducantur,  certiore  tamen  facta  quam  primum  Apostolica  Sede,  si  quid 
novi  in  utilitatem  claustralium  communitatum  decernendum  esse  videatur. 

47.  Dispensandi,  iusta  de  causa,  postulante  Communitate,  super  defectu  dotis  in 
religione  pro  sororibus  aut  monialibus  requisitae. 

48.  Concedendi  in  casibus  particularibus,  vel  ad  tempus,  Ordinariis  dioecesanis 
facultatem  praeficiendi  paroeciis  religiosos  in  defectu  sacerdotum  saecularium,  de 
consensu  tamen  suorum  Superiorum,  et  cum  clausula  ut  saltem  duo  alii  religiosi  cum 
parocho  cohabitent,  servatisque  in  reliquis  sacrorum  canonum  dispositionibus. 

49.  Indulgendi  monialibus  in  casu  infirmitatis,  aliisque  iustis  gravibusque  de 
causis,  ut  extra  claustra  per  tempus  prudenti  arbitrio  praefiniendum  manere  pos¬ 
sint,  ita  tamen  ut  cum  associatione  et  assistentia  suorum  consanguineorum  vel  affi¬ 
nium  aut  alicuius  honestae  mulieris  semper  incedant,  domi  et  alibi  vitam  religiosam 
ducant  a  virorum  frequentia  semotam,  prout  Deo  sacratas  virgines  decet,  firmo  prae¬ 
scripto  can.  639. 

50.  Dispensandi  religiosos  utriusque  sexus,  pro  foro  conscientiae  tantum,  a  re¬ 
gressu  in  religionem  et  permittendi  ut  in  saeculo  remaneant,  quoties  hi  invalide 
obtinuerint  declarationem  nullitatis  votorum,  dummodo  tamen  haec  invaliditas  occul¬ 
ta  sit,  firmo  semper  manente  voto  castitatis  perpetuae,  servatisque  aliorum  votorum 
substantialibus,  usquedum  peculiarem  dispensationem  a  S.  Sede  hac  de  re  asse¬ 
quantur,  et,  si  sint  sacerdotes,  facta  lege  ut  habitum  sacerdotis  saecularis  induant. 

CAPUT  VI.  —  Facultates  pro  ipso  nuntio,  internuntio,  seu  delegato 

51.  Recitandi  divinum  officium  et  Missam  celebrandi  iuxta  kalendarium  romanum 
pro  clero  Urbis ;  idque  concedendi  sacerdotibus  secum  commorantibus  sibique 
subiectis. 

52.  Asservandi  in  sacello  domus  stabilis  suae  residentiae  Ssmum.  Eucharistiae 
sacramentum,  ea  lege  ut  lampas  indesinenter  ante  tabernaculum  lucescat,  clavis  dili¬ 
genter  custodiatur,  aliaque  iuxta  liturgicas  leges  plene  serventur. 

Sacellum  autem  ipsum  ex  Summi  Pontificis  venia  qua  publicum  erit. 

53.  Administrandi  sacramentum  confirmationis  in  ditione  universa  suae  iuris- 
dictioni  obnoxia,  nec  non  durante  maritimoMtinere  tam  in  accessu  quam  in  recessu 
a  loco  missionis  suae. 

54.  Excipiendi  sacramentales  confessiones  fidelium  utriusque  sexus  in  locis  et 
in  maritimo  itinere,  uti  supra. 

55.  Lucrandi  sibi  indulgentias  quas  aliis  vi  facultatum  sibi  concessarum  imper¬ 
tiendas  censuerit. 

Animadversio.  —  1.  Facultates,  quae  superius  continentur  in  cap.  II  et  III,  et  eae 
quae  recensentur  sub  numeris  1,  3  et  18,  cap.  I ;  32  et  38,  cap.  IV ;  46,  cap.  V ;  et  53, 
54,  55,  cap.  VI,  non  conceduntur  nisi  iis  qui  sunt  charactere  episcopali  insigniti ;  ideo- 
que  ad  eos,  et  signanter  ad  Auditorem  vel  Secretarium  quibus  durante  Nuntiaturae. 
Internuntiaturae  vel  Delegationis  vacatione  negotiorum  gestio  fuerit  commissa,  non 
intelliguntur  attributae,  nisi  expresse  id  dicatur,  quamvis  commissio  regendi  officium 
cum  facultatibus  ordinariis  eisdem  concessa  sit. 

2.  Caveat  Pontificius  Administer  ne  indulta  quae  ad  tempus  concedere  potest, 
ultra  quinquennium  vel  decennium  protrahat. 

N.  B.  EI  senor  Nuncio  de  Espana  tiene,  entre  otras,  estas  espe- 
ciales :  l.°  trasladar  las  monjas  de  un  monasterio  a  otro  ad  tempus 
con  el  consentimiento  de  la  interesada,  de  los  Ordinarios  y  de  los 
Capltulos  de  los  monasterios  a  quo  y  ad  quod;  2.°  admitir  en  los 
monasterios  sirvientas,  dummodo  constet  de  earum  honestate,  sint 
caelibes  aut  viduae  y  con  tal  que  su  manutencion  no  sea  gravosa 
al  monasterio ;  3.°  permitir  educandas  en  los  monasterios  con  las 
condiciones  siguientes :  l.a  que  tengan  lugar  separado  dei  de  las 
religiosas  y  novicias,  maxime  para  dormir  y  trabajar;  2.a  que  sean 
en  numero  fi j  o  y  aprobado  por  el  Ordinario,  el  cual  numero  no 
podra  aumentarse ;  3.a  que  cumplan  con  los  necesarios  requisitos  y 
sean  aceptadas  por  las  monjas  capitularmente  y  por  votos  secretos; 
4.a  que  tengan  mas  de  7  anos  y  menos  de  21,  cumplidos  los  cuales 
y  siempre  que  las  monjas  o  el  Ordinario  lo  juzguen  conveniente,  ha- 
bran  de  salir  y  ser  entregadas  a  su  familia,  esto  es,  al  pariente 
mas  proximo;  5.a  que  paguen  pension  fija  y  por  semestres  antici- 
pados,  sin  que  pueda  condonarse  ni  retrasarse ;  6.a  que  vistan  mo- 
destamente  y  observen  la  clausura  y  locutor  io  igual  que  las  monjas, 
a  menos  que  tengan  especial  licencia ;  7.a  que  cuide  de  ellas  una 
religiosa  experimentada,  sin  que  las  demas  puedan  inmiscuirse  sin 
licencia  de  la  Abadesa ;  4.°  puede  permitir  la  entrada  en  clausura 
solamente  en  casos  de  necesidad  no  previstos  por  el  canon  600 
(Cfr.  llustracion  dei  Clero,  16  de  nov.  de  1919,  pag.  349  sig.). 

APPENDIX  XIV 

CIRCA  CASTRENSEM  IURISDICTIONEM  IN  REP.  CHILENSI 

A)  Ex  motu  proprio  Pii  X,  3  maii  1910,  quo  erigitur  Vicaria- 
tus  Castrensis  pro  Chilensi  F.epublica. 

1420.  «Motu  proprio  atque  ex  certa  scientia  et  matura  delibe¬ 
ratione  Nostris,  per  praesentes  Vicarium  Castrensem  sive  Capella- 
num  Maiorem  in  Cilena  Republica,  Auctoritate  Nostra  Apostolica, 
instituimus,  sub  conditionibus  quae  infrascriptae  sunt.  Vicarius 
Castrensis,  sive  Capellanus  Maior,  separata  a  ceteris  Ordinariis 
iisque  minime  subiecta  iurisdictione  pollebit  in  eos  omnes  qui  sub 
Cilenae  Reipublicae  vexillis  militant  terra  marique  ubicumque  gen¬ 
tium  fuerint  atque  in  omnes  et  singulos  fideles  qui  ad  Cilenum  exer¬ 
citum  secundum  leges  pertineant.  Is  per  Apostolicas  Litteras  in 
forma  Brevis  ab  hac  S.  Sede  facultates  omnes  accipiet,  quae  Ca- 

pellanis  Maioribus  aliorum  exercituum  impertiri  solent,  iisque  vel 
per  se,  vel  per  alios  ecclesiasticos  viros  ab  ipso  subdelegandos,  sci¬ 
licet  per  Capellanos  Minores,  uti  poterit.  Designatio  personae  pro 
Capellani  Maioris  munere  fiet,  collatis  inter  Nos  successoresque 
Nostros  et  Cilenae  Reipublicae  Praesidem  consiliis. 

«Capellani  minores,  cum  reapse  parochi  censendi  sint  illius  par¬ 
tis  exercitus,  quam  spirituali  ipsorum  curae  Capellanus  Maior  de¬ 
mandaverit,  libere  idcirco  utentur  singulis  quibusque  facultatibus, 
quas  sibi  idem  Capellanus  Maior  subdelegaverit»  (Acta,  II,  pag. 
501  seq.). 

B)  Ex  Brevi  Pii  X,  Cum  ex  officio,  27  maii  1910,  quo  Illustris¬ 
simus  Dr.  D.  Raphael  Edwards  Salas  creatur  Vicarius  Castrensis, 
sive  Capellanus  Maior. 

«Quae  cum  ita  sint,  Apostolica  Nostra  auctoritate,  praesentium 
tenore,  te  Vicarium  Castrensem  sive  Capellanum  Maiorem  Catholi¬ 
corum  omnium  qui  in  terrestribus  ac  maritimis  Chilenae  Reipubli¬ 
cae  copiis  stipendia  faciunt,  ceterorumque  fidelium,  qui  ad  ipsius 
Reipublicae  exercitum,  secundum  legem  pertineant,  eligimus,  faci¬ 
mus  atque  constituimus.  Porro  cjuo  ad  ea  curanda,  quae  huius  of¬ 
ficii  sunt,  expeditior  tibi  pateat  ratio ;  facultates  infrascriptas  per 
te,  sive  per  alios  sacerdotes,  pietate  et  zelo  animarum  conspicuos 
idoneosque,  a  te,  praevio  diligenti  examine,  repertos  et  adprobatos 
(quatenus  ab  aliquo  suo  Ordinario  adprobati  non  essent),  itemque 
a  te  subdelegandos  erga  milites  aliasque  personas  ad  chilenses  exer¬ 
citus,  comprehensis  etiam  auxiliaribus,  secundum  legem,  ut  dixi¬ 
mus  spectantes,  dumtaxat  exercendas,  tenore  praesentium,  eadem 
Auctoritate  Apostolica,  ad  Nostrum  et  Sanctae  huius  Sedis  benepla¬ 
citum  tribuimus  atque  impertimur.  Quae  quidem  facultates  sunt 
huiusmodi,  videlicet :  I.  Administrandi,  exceptis  confirmatione  et 
ordine,  omnia  Ecclesiae  Sacramenta,  etiam  ea  quae  non  nisi  per 
paroecialium  ecclesiarum  rectores  administrari  consueverunt,  et 
munia  paroecialia  obeundi ;  II.  Absolvendi  milites  et  alias  laicas 
personas  quae  ad  exercitus,  uti  supra  diximus,  pertineant,  ab  om¬ 
nibus  censuris  etiam  speciali  modo  in  Bulla  Apostolicae  Seclis  diei 
XII  octobris  anni  MDCCCLXIX  Summo  Pontifici  reservatis,  nec  non 
dispensandi  et  commutandi  vota  simplicia  in  alia  pia  opera ;  III.  Re¬ 
conciliandi  ecclesias  et  coemeteria  polluta,  si  ad  locorum  Ordina¬ 
rios  commodus  non  pateat  accessus,  et  quod  ad  ecclesias  consecra¬ 
tas,  aqua  prius  per  aliquem  catholicum  Episcopum  benedicta,  nisi 
necessitas  Missae  diebus  festis  celebrandae  aliter  suadeat ;  IV.  Ce¬ 
lebrandi  sacrosanctum  Missae  sacrificium  una  hora  ante  auroram 
et  alia  post  meridiem  et,  si  cogat  necessitas,  etiam  extra  ecclesiam 
in  quocumque  loco  decenti,  etiam  sub  diu ;  nec  non  utendi  altari 
portatili  et  celebrandi  in  navi,  debitis  adhibitis  cautelis,  et  Missam 
de  requiem  super  quocumque  altari  celebrandi,  cum  privilegio  apos- 
tolico  animam  alicuius  pie  defuncti  e  purgatorio  igne  liberandi ; 
V.  Benedicendi  quaecumque  vasa,  tabernacula,  paramenta,  vesti¬ 
menta  et  ornamenta  ecclesiastica  aliaque  ad  divinum  cultum  pro 
servitio  eorundem  exercituum  dumtaxat  necessario,  exceptis  iis  in 
quibus  sacra  unctio  adhibenda  sit ;  VI.  Dispensandi,  quando  expe¬ 
dire  videbitur,  a  lege  ieiunii  et  abstinentiae;  VII.  Impertiendi  apos- 
tolicam  benedictionem  cum  plenaria  indulgentia  in  articulo  mortis 
iuxta  Constitutionem  Benedicti  XIV  fel,  me.,  Nostri  Praedecessoris, 

quae  verbis  incipit :  «Pia  Mater».  Volumus,  vero,  ut  sacerdotes, 
quos  tu  pro  facultatibus  praedictis  exercendis,  uti  diximus,  depu¬ 
taveris,  simul  ac  ad  aliquam  stationem  pervenerint,  litteras  testi¬ 
moniales  tam  super  suo  sacerdotio,  quam  super  sua  deputatione  ac 
facultatibus  sibi,  vigore  praesentium,  concessis,  locorum  parochis 
exhibere  eo  teneantur;  quibus  visis  hi  non  impediant  comminus 
Missam  in  suis  ecclesiis  celebrare  et  Sacramenta  pro  suo  munere 
ministrare  valeant.  Curae  insuper  tibi  erit  nominandi  quam  primum 
unum  ex  Capellanis  minoribus  Vicarium  Generalem  qui,  vacante 
Capellani  Maioris  officio,  iurisdictionem  et  facultates  praedictas 
exerceat,  dummodo  aliter  a  S.  Sede  praevisum  non  fuerit».  Cfr. 
Vicaria  Castrense  de  la  Repiiblica  de  Chile.  —  Breves  pontificios, 
Ley  y  Decreto  relacionados  con  su  creacidn  y  establecimiento, 
pag.  8  seq. 

C)  Ley  num.  2463. 

«Articulo  l.°  EI  servicio  religioso  dei  Ejercito  y  Armada  y  de 
los  auxiliares  a  que  se  refiere  el  articulo  5.°  de  esta  ley,  estard  a 
cargo  de  un  sacerdote  nombrado  de  acuerdo  con  la  Santa  Sede  y  el 
Presidente  de  la  Repiiblica. 

Este  sacerdote  llevara  el  titulo  y  desempenara  las  funciones  de 
Vicario  General  Castrense,  con  el  rango  y  prerrogativas  correspon- 
dientes  al  grado  de  general  de  brigada  si  tuviere  la  dignidad  epis- 
copal,  o  al  de  coronel  si  no  la  tuviere. 

El  Vicario  Castrense  tendra  el  sueldo  de  ocho  mil  pesos  al  ano. 

Art.  2.°  El  cuerpo  de  capellanes  sera  formado  por  un  capellan 
primero  dei  Ejercito  con  asimilacion  de  mavor  y  sueldo  de  cuatro 
mil  pesos  al  ano ;  un  capellan  primero  de  la  Armada  con  asimila- 
ci6n  de  capitan  de  corbeta  y  sueldo  de  cuatro  mil  pesos  al  ano ;  un 
secretario  y  cuatro  capellanes  dei  Ejercito  con  asimilacion  de  ca- 
pitanes  de  segunda  clase  y  sueldo  de  tres  mil  seiscientos  pesos  al 
ano  cada  uno ;  dos  capellanes  de  la  Armada  con  asimilacidn  de 
tenientes  primeros  y  sueldo  de  tres  mil  seiscientos  pesos  al  ano  cada 
uno;  cinco  capellanes  auxiliares  dei  Ejercito,  con  asimilacidn  de 
tenientes  primeros  y  sueldo  de  dos  mil  seiscientos  pesos  al  ano 
cada  uno. 

Art.  3.°  Los  nombramientos  de  capellanes,  su  traslacion,  ascen¬ 
so  o  remocion  seran  hechos  por  el  Vicario  Castrense,  previa  la 
aprobacion  suprema. 

Art.  4.°  La  reglamentacidn  dei  servicio  religioso  (1)  dei  Ej  Pr¬ 
elio,  de  la  Armada  y  sus  auxiliares  sera  aprobada  por  el  Gobierno. 


(1)  Servicio  religioso  del  Ejercito.  —  El  Ministro  de  Guerra  ha  dlctado  el  sl- 
guiente  decreto,  acerca  del  servicio  religioso  del  Ejercito  : 

Decreto  : 

1. »  La  Vicaria  Castrense,  creada  por  la  ley  numero  2.463  del  l.“  de  febrero  del  pre- 
sente  ano,  sera  una  dependencia  del  Ministro  de  Guerra,  y  sus  relaciones  de  servi¬ 
cio  con  el  Ministro  y  con  las  reparticiones  del  Ejdrcito,  seran  en  todo  iguales  a  las 
de  los  Jefes  de  Departamento  de  dicho  Ministerio. 

Al  frente  de  esta  ofleina  estard  el  Vicario  General  Castrense  del  Ejercito  y 
Armada. 

2. '  La  Vicaria  Castrense  tendrd  un  CapellAn  Secretario,  y  el  personal  de  escri- 
bientes  y  ordenanzas  que  determine  el  Regiam ento  numero  4  (Dotaciones  de  paz). 

3. *  Agreguese  al  titulo  I,  letra  A,  dei  Reglamepto  numero  5  (Oflcinas  Milita¬ 
res)  el  siguiente  capitulo  ; 

Art.  5.°  Para  los  efectos  de  esta  ley  se  considerara  auxiliares 
dei  Eiercito-  l.°  Los  empleados  y  jornaleros  de  las  maestranzas, 
arsenales,  fabricas,  falleres,  depositos  y  hospitales  militares  y  na¬ 
vales  y  los  que  en  ellos,  por  cualquier  motivo,  residan ;  2.°  L1  pei- 
sonal  de  la  administracidn  publica  de  la  provincia  de  Tacna ;  3.°  Los 
empleados  y  jornaleros  de  los  talleres  y  obras  que  por  cuenta,  con 
garantla  y  proteccion  dei  Estado,  se  establezcan  o  realicen  en  la 
misma  provincia;  4.°  Los  colonos  colocados  en  Tacna  por  el  Go- 
bierno. 

Y  por  cuanto,  oldo  el  Consejo  de  Estado,  he  tenido  a  lnen  apro- 
barlo  y  sancionarlo ;  por  tanto,  promulguese  y  llevese  a  efecto  como 
ley  de  la  Republica. 

Santiago,  primero  de  febrero  de  mil  novecientos  once»  (ibid., 
pag.  12  sig.). 

N.  B.  La  Santa  Sede  manifesto  su  aceptacion. 

D)  Convenio  mutuo  entre  la  jurisdiccion  ordinaria  y  la  castrense. 

Santiago,  28  noviembre  de  1911 

Con  esta  fecha  se  ha  decretado  lo  siguiente  : 

«El  Ilustrisimo  y  Reverendisimo  senor  Arzobispo  de  Santiago 
de  Chile,  Doctor  Don  Juan  Ignacio  Gonzalez,  y  Reverendisimo  senor 
Vicario  Castrense  de  la  Republica  de  Chile,  Doctor  Don  Rafael 
Edwards,  con  el  objeto  de  facilitar,  en  cuanto  a  la  licitud,  los  tra¬ 
mites  de  los  matrimonios  que  hubieren  de  contraerse  entre  los  fieles 
de  una  y  otra  jurisdiccion,  han  convenido  :  l.°  Que  en  el  caso  de 
estos  matrimonios,  los  contrayentes  quedan  libres  para  dirigirse  a 
una  u  otra  Curia,  comunicandose,  en  lo  que  fuere  necesario  a  este 
efecto,  sus  facultades,  y  quedando  obligada  la  Curia  que  intervenga 
en  el  matrimonio  a  enviar  a  la  otra  copia  dei  acta  matrimonial  res- 
pectiva  y  los  derechos  que  pudieren  corresponderle. — 2.°  Los  ca- 
pellanes  militares  enviaran  tambien  a  los  parrocos  respectivos  un 
acta  certificada  de  los  bautismos  que  administren  y  de  los  matri¬ 
monios  que  bendijeren,  y  estos  los  inscribiran  en  sus  libros  parro- 
quiales. — -3.°  Ambas  partes  se  reservan  el  buscar  de  comun  acuer- 
do  la  solucion  de  las  dificultades  que  se  presentaren,  y  el  derecho 
de  poner  termino  a  este  convenio.  —  Ignacio,  Arzobispo  de  Santiago. 
—  Rafael  Edwards,  Vicario  General  Castrense.  —  Santiago,  28  de 
noviembre  de  1911.  —  Tomese  razon  dei  precedente  convenio  y  co- 
muniquese.  —  El  Arzobispo  de  Santiago.  —  Silva.  C.,  Secretario. 


9.°  Vicaria  Castrense.  —  A  esta  oficina  le  corresponde  : 

a)  Elaborar  los  proyectos  de  reglamentos  referentes  a  la  organizacidn  y  funcio- 
namiento  dei  servicio  religioso  dei  Ejercito,  y  a  las  diversas  obligaciones  y  atribu- 
clones  dei  personal  de  capellanes  de  dicho  servicio;  b)  Proponerle  al  Ministro  las 
reformas  de  organizacion  como  necesarias  o  convenientes;  c)  Atender  al  despacho 
diario  de  los  asuntos  dei  servicio  religioso  ;  d)  Preparar  los  decretos,  drdenes  minis¬ 
teriales,  instrucciones,  providencias  y  demas  documentos  de  la  Vicaria  que  requie- 
ran  la  flrma  dei  Ministro;  e)  Calificar  al  personal  de  capellanes;  y  J)  Confeccionar 
la  parte  de  la  memoria  anual  referente  al  servicio  religioso  dei  Ejdrcito. 

En  oonformidad  al  articulo  3.*  de  la  ley  numero  2.463,  son  atribuciones  dei  Vica¬ 
rio  General  Castrense,  determinar  los  nombramientos,  translaciones,  ascensos  o  re- 
mociones  de  los  capellanes,  previa  apreciacidn  suprema. 

Para  el  cumplimlento  de  esta  disposicidn  legal,  en  cada  caso  el  Vicario  General 
presentarS  una  propuesta  al  Ministro  de  Guerra. 

Tdmese  razdn  y  comuniquese.  —  Bareos  Lttco.  —  Alejandro  Hutieeus  O.  H. 

Lo  comunico  a  Vd,  para  su  conocimiento  y  fines  consiguientes. 
Dios  guarde  a  Vd. — Carlos  Silva  C.,  Secrio.».  (La  Revista  Catolica, 
Santiago  de  Chile,  6  de  enero  de  1912,  pag.  9). 

E)  De  una  carta  dei  limo,  y  Rvmo.  Dr.  D.  Rafael  Edwards, 
Obispo  Tit.  de  Dodona,  Vicario  General  Castrense,  al  P.  Ferreres, 
de  26  de  abril  de  1912. 

«La  Santa  Sede  me  ha  concedido  benignamente  las  facultades 
llamadas  aca  «decenales»,  que  suelen  concederse  a  los  Obispos  y 
Ordinarios  de  America. 

Me  ha  dado  tambien  facultades  para  confirmar  a  mis  fieles  (1). 

Ha  prorrogado  para  ellos  el  tiempo  dei  Cumplimiento  Pascual 
hasta  el  Domingo  despues  de  la  fiesta  de  la  B.  Virgen  dei  Carmen, 
y  les  ha  concedido  para  uno  de  esos  dos  dias  el  Jubileo  a  manera 
de  Porciuncula,  visitando  cualquiera  iglesia  u  oratorio. 

Con  los  limos.  Ordinarios  de  Chile  hemos  convenido  en  que  los 
matrimonios  entre  fieles  de  una  y  otra  jurisdiccion  puedan  trami- 
tarse  indiferentemente  en  una  u  otra  Curia. 

Ademas,  han  declarado  que  los  fieles  no  castrenses  que  oigan  las 
Misas  de  los  cuarteles  o  campamentos  cumplan  con  el  precepto  de 
oirla  en  los  dias  feetivos,  y  esto  por  las  dificultades  que  hay  en 
estas  regiones  por  no  ser  tan  numerosos,  como  fuera  de  desear,  ni 
los  templos,  ni  los  sacerdotes». 

APPENDIX  XV 

SOBRE  DENUNCIAS  A  LA  SAGRADA  CONGREGACiCN  DEL  SANTO  OFICIO 

1421.  «Madrid,  20  de  julio  de  1920. — Excmo.  y  Rvmo.  Sr.  Arzo- 
bispo  de  Tarragona.  —  Excmo.  senor :  Por  especial  encargo  de  la 
Secretaria  de  Estado  de  Su  Santidad,  tengo  el  honor  de  comunicar 
a  V.  E.  Rdma.  que,  no  obstante  lo  dispuesto  por  esta  Nunciatura  en 
la  circular  que  expidio  el  dia  18  dei  proximo  pasado  mes  de  marzo, 
referente  al  restablecimiento  de  los  tramites  anteriores  a  la  guerra, 
para  el  envfo  de  la  correspondencia  a  las  Sagradas  Congregacio- 
nes,  permanece  en  todo  su  vigor  la  circular  que  la  mencionada 
Secretaria  de  Estado  dirigio  a  los  Rdmos.  Ordinarios  el  dia  l.°  de 
diciembre  de  1918,  en  la  que  se  ordena  que  los  Prelados  manden  a 
los  seriores  sacerdotes,  que  se  abstengan  en  absoluto  de  enviar  de- 
nuncias  al  Santo  Oficio  directamente,  ni  permitan  que  los  fieles  las 
envien,  advirtiendoles  que  deben  entregarlas  al  Ordinario  en  sobre 
cerrado  y  lacrado,  dirigido  «A  la  Suprema  Congregacion  dei  San¬ 
to  Oficio».  El  pliego  asf  cerrado  y  lacrado,  sera  enviado  a  Roma 
por  el  Prelado  en  ctro  sobre  que  dirigira  al  Excmo.  Sr.  Cardenal 
Secretario  de  Estado. 

»Dios  guarde  a  V.  E.  muchos  anos.  —  Por  delegacion  de  Su  Ex- 
celencia  Rdma.  el  Sr.  Nuncio,  El  Auditor-Asesor »  (Boletin  eclesias- 
tico  de  Valenda,  16  de  agosto  de  1920,  vol.  28,  pag.  264). 


(1)  Cuando  escribio  esta  carta,  todavia  no  era  Obispo. 

Numeris  romanis  designatur  tomus, 

A 

Abbas  nullius:  indulgentias  conce¬ 
dit,  II,  790.  —  Altare  privilegia- 
tum  designat,  808.  —  Benedictio¬ 
nem  papalem  potest  dare,  810 ;  et 
litteras  dimissorias,  871.— Poe¬ 
nae  in  illum  qui  differt  benedictio¬ 
nem  accipere,  1310. 

Ablutio,  quae  requiritur  in  baptis¬ 
mo,  II,  306  seq. 

Abortivi  fetus :  qui  baptizandi,  II, 

323.  —  Methodus,  ibid.  —  In  ordi¬ 
ne  ad  hereditatem,  I,  969,  et 
App.  III. 

Abortus:  quale  peccatum,  I,  501, 

502.  —  In  quo  differat  a  partus 
acceleratione,  499-501 .  —  An  ali¬ 
quando  licitus,  501,  502. —Quas 
poenas  incurrant  procurantes  abor¬ 
tum,  II,  1268. 

Absens:  an  possit  absolvi  a  pecca¬ 
tis,  II,  568  — An  a  censuris,  1185. 

Absentia:  Episcoporum  a  sede,  II, 

120  seq.  —  Parochorum  a  paroe¬ 
cia,  127.  —  Canonicorum  a  choro, 

139  seq. 

Absolutio:  quibus  danda,  neganda, 
differenda,  II,  727-746.— AnTquan- 
do  et  quomodo  tribuenda  recidi¬ 
vis,  consuetudinariis,  734-738 ; 
versantibus  in  occasione  peccati, 
734-736  ;  moribundis,  607-609  ;  mi¬ 
litibus,  655-676  ;  apparenter  mor¬ 
tuis,  849-856 ;  dubie  dispositis, 

640,  728 ;  pueris,  I.  587  ;  debitori¬ 
bus  II,  732 ;  complici  in  peccato 
turpi,  685-690.  —  Absolutio  absol¬ 
ventis  complicem,  690-703.  —  Ab¬ 
solutio  conditionata,  538.  —  Abso¬ 
lutio  per  litteras,  568;  per  tele- 
phonium,  536.  —  Quaenam  certi¬ 
tudo  dispositionis  ad  absolutionem 
sit  requisita,  729.  —  Absolutio  a 
censuris,  1198-1207  ;  a  casibus  re¬ 
servatis,  676-684. 

Absolventes  illegitime  a  censuris 

Sedi  Apostolicae  specialissimo  et 
speciali  modo  reservatis,  II,  1254. 
Abstinentia:  ab  operibus  servili¬ 
bus,  I,  445.  —  A  carnibus  diebus 
ieiunii,  595.  —  Eius  subiectum, 
594.  —  Cessatio  et  dispensatio, 
586,  596,— Eius  obligatio,  592  seq. 
—  Causae  ab  ea  excusantes,  600, 
v.  Bulla  Cruciatae. 

Acardiacus,  I,  323. 

Acatholici:  quoad  matrimonium, 
II,  1085. 

Acceleratio  partus,  v.  Abortus. 
Acceptatio:  an  necessaria  ad  le¬ 
gem,  I,  167. 

Acceptio  rei  alienae,  I,  770. 
Accessio:  quid  per  eam  acquiratur, 

I,  727. 

Accusator:  de  officio  accusatoris, 

II,  31. 

Acedia:  quid  sit  et  quae  eius  filiae, 

I,  260. 

Acolythatus:  non  est  sacramentum, 

II,  862.  —  Quomodo  conferatur, 
860. 

Acquisitio:  privilegii,  I,  221.  — Do¬ 
minii,  704-728.— Beneficiorum,  II, 
155.  —  Indulgentiarum,  804. 

Acta  Apostolicae  Sedis :  organum 
officiale  promulgationis  legum  ec¬ 
clesiasticarum,  I,  166. 

Actio  in  indicio,  I,  889;  II,  1. 
Actiones  et  obligationes  in  socie¬ 
tatibus  commercialibus  et  indus- 
trialibus,  II,  117.  —  An  liceat  cle¬ 
ricis  eas  accipere,  117,  118. 

Actor  in  iudicio  qui  vocetur,  II,  1. 
Actus:  quid  et  quotuplex,  I,  51-53. 
— Eius  dotes,  ut  sit  humanus,  mo¬ 
ralis,  64.  —  An  dentur  actus  indif¬ 
ferentes,  80.  —  An  actus  externus 
aliquid  addat,  81.  —  Quos  possit 
lex  praecipere,  155. — An  uno  actu 
impleri  possint  plura  praecepta, 
174.  —  An  sint  plura  peccata,  si 
plura  praecepta  uno  actu  violen¬ 
tur,  239-241.  —  Quomodo  actus  in- 

terrumpantur,  242.  —  Actus  fidei, 
268  ;  spei,  294,  295  ;  caritatis,  303. 
—  Actus  coniugalis,  II,  1134. 

Adeps  in  abstinentia,  an  liceat,  II, 
1370. 

Adinratio:  quid  et  quotuplex,  et 
quando  licita,  I,  402. 

Administratio:  pecuniarum,  his  qui 
votum  paupertatis  fiabent,  II,  206 
seq.  —  Sacramentorum,  280  seq. 

Administrator  Apostolicus :  quoad 
obligationem  celebrandi  ratione 
officii,  II,  465. 

Admissio  in  religionem,  II,  181,  185. 
—  Eius  impedimenta,  183.  —  Re¬ 
quisita,  documenta,  testimonia, 
186. 

Admonitio,  v.  Correctio. 

Adnotatio:  baptismi,  II,  339  ;  con¬ 
firmationis,  363  ;  ordinis,  918  ; 
matrimonii,  1086  seq. 

Adoptio:  seu  cognatio  legalis.  II, 
1048. 

Adoratio:  quid  et  quotuplex,  I,  342. 

Adulteri:  quaenam  damna  repara¬ 
re  teneantur,  I,  869.  —  An  te¬ 
neantur  revelare  suum  crimen,  ut 
reparent  damna,  870.  —  Quid  si 
dubius  sit  auctor  damnorum,  871. 

Adulterium:  quid,  quale  peccatum, 

I,  526.  —  Adulterium  ut  dirimens 
matrimonium.  II,  1022;  quatenus 
est  causa  divortii  a  toro  et  habi¬ 
tatione,  1117. 

Adulti:  quinam  quoad  baptismum, 

II,  327.  —  Eorum  baptismus  in 
periculo  mortis,  328. 

Advenae:  quinam,  I,  163. 

Advertentia  ad  peccatum  mortale, 
I,  231. 

Advocatus:  eius  obligationes,  II, 
16-22. 

Aedificatio:  in  alieno  fundo  quid 
iuris  efficiat,  I,  728.  —  In  proprio 
fundo  ex  aliena  materia,  ibid. 

Aegrotus:  visitandus  a  parocho,  II, 
136.  —  Quoad  ieiunium  eucharis 
ticum,  439.  —  Quoad  sumptionem 
Eucharistiae,  405.  —  Quoad  reser¬ 
vatorum  absolutionem,  670.  — 
Extrema  unctio,  quando  eis  adrni 
nistranda,  845.  —  In  dubio  de  usu 
rationis,  dispositionis,  vel  de  mor¬ 
te  reali,  848,  849  seq. 

Aeguatori ensis  Resp.  Vol.  I.  Con¬ 


suetudo  in  lege  civili,  212.  — 
Quoad  patriam  potestatem  matri 
concessam,  416,— Mutua  obligatio 
alimenta  praebendi,  473.  —  Expli¬ 
cantur  difficiliores  formulae  lega¬ 
les,  648.  —  De  dominio,  668.  —  De 
obiecto  dominii,  671.  —  De  domi¬ 
nio  filiorumfamilias,  677.  —  De 
dominio  uxorum,  690.  —  De  occu¬ 
patione  animalium,  708,  709,— De 
inventione  thesauri,  711. — Prae¬ 
scriptio,  715.  —  Titulus  praescrip¬ 
tionis,  719.  —  Tempus  praescrip¬ 
tionis,  720.  —  Res  furtivae  bona 
fide  emptae,  723.  —  Bona  fides, 
726.  —  De  accessione,  727,  728.  — 
De  usu  et  usufructu,  729,  730.  — 
Culpa  iuridica,  794,  798.  —  Coope¬ 
ratio  negativa,  830.  —  Creditori 
cessionem  bonorum  facienti  non 
restituendum,  838.  —  Possessor 
bonae  fidei,  771,  772,  779.  — Pos¬ 
sessor  malae  fidei,  781,  783.  — 
Ordo  restitutionis  creditoribus, 
844.  —  Locus  restitutionis,  848,— 
Obligatio  parentum  alendi  prolem 
illegitimam,  868.  —  Legitimitas  fi¬ 
liorum,  871,— Materia  contractus, 
891. — Res  ex  turpi  contractu  ac¬ 
cepta  an  restituenda,  895,— Mino¬ 
res  quinam  et  quomodo  contrahe¬ 
re  possint,  897-899,— Uxorum  con¬ 
tractus,  902.  —  Civiliter  mortui, 
905.  —  Consensus  in  contractu, 
911,  916,  917. — Obligatio  contrac¬ 
tuum  quomodo  cesset,  922. — Ces¬ 
sio  bonorum,  923. — Modus  in  con¬ 
tractibus,  929,— Conditiones  con¬ 
tractui  appositae,  931,  932.  —  Do¬ 
nationes,  938-952.  —  Revocatio 
donationum,  951,  952.  —  Testa¬ 
menta,  953-988.— Interesse  legale, 
1017.  —  Interesse  ex  interesse. 
1025.  —  Venditio,  1029-1036,— Re- 
trovenditio,  1052.  —  Dominio  de 
los  hi.ios  de  familia.  App.  IV.  — 
Vol.  II.  Minorennum  domicilium 
1076.  —  Causae  ecclesiasticae, 
App.  VI. 

Aequivocatio,  I,  545 ;  an  aliquan¬ 
do  licita,  547. 

Aetas:  ad  leges  ecclesiasticas,  I, 
158 ;  ad  confessionem,  586  seg.  ; 
ad  communionem,  589  ;  ad  ieiu¬ 
nium,  602;  ad  maioritatem,  897 

seq.  ;  ad  testamentum,  908;  ad 
professionem,  II,  200 ;  ad  baptis¬ 
mum,  318;  ad  confirmationem, 
357 ;  ad  ordines  sacros,  884 ; 
aetas  feminae  superadulta,  959 ; 
ad  matrimonium,  1000  seq. 

Affinitas:  quid,  quotuplex,  II,  1036. 
—  Quando  matrimonium  dirimat, 
1037 ;  quo  iure,  1039. 

Aggressor  vitae,  honoris,  bono 
rum,  pudicitiae,  I,  493-497. 

Alba  pro  Missa  necessaria,  II,  500. 
—  Debet  esse  linea,  503. 

Aleae:  ludus  alearum,  II,  113. 

Alienatio:  reliquiarum,  I,  345. — 
Bonorum  ecclesiasticorum,  1089. 
—  Poenae  contra  alienantes  isto¬ 
rum  bonorum,  II,  1274. 

Alimenta:  quibus  debeantur  ex  iure 
hispano  et  Amer,  lat.,  I,  473. 

Alluvio,  I,  727. 

Altare,  II,  497. — Altare  privilegia- 
tum,  482,  483,  808. — Altare  por- 
tatile.  —  An  et  quando  satisfiat 
praecepto,  audiendo  Sacra  in  alta¬ 
ri  portatili,  I,  439-440. — Quis  pos¬ 
sit  facultatem  concedere  celebran¬ 
di  super  altari  portatili,  II,  492. 

Alumni  regularium:  quoad  Sacra¬ 
menta,  II,  657. 

Amasia:  quoad  occasionem  peccati, 
II,  733  seq. 

Amentes:  quoad  leges,  I,  159; 
quoad  dominium,  674 ;  quoad  com 
munionem,  II,  425. 

America  latina.  Vol.  I.  De  lege 
ecclesiastica  et  tribunalibus,  199. 
—  Missae  in  oratorio  privato  die 
Natalis  Domini  et  Comm.  omnium 
defunct.,  433-438. — Communio  pa¬ 
schalis,  589.  —  Quantitas  et  qua¬ 
litas  ciborum  pro  collatione  sero¬ 
tina,  611-615. — De  dominio  lilio- 
rumfamilias,  675-679.  —  De  do¬ 
minio  uxorum,  690.  —  De  acces¬ 
sione,  727,  728.  —  De  usu  et 
usufructu,  729-730,— Obligatio  pa¬ 
rentum  alendi  prolem  illegitimam. 
868.  —  Uxorum  contractus,  904 — 
Res  furtivae  bona  fide  emptae, 
780.  —  Conditiones  donationum, 
939. — Promulgacidn  de  las  leyes 
civiles,  App.  I.  —  Dominio  de  'los 
hijos  de  familia,  App.  IV.  —  Do¬ 
minio  de  la  mujer  casada,  App. 


Y.  —  Derecho  de  la  Iglesia  a  po- 
seer,  App.  YI.  —  Pensiones  quae 
a  Gubernio  solvuntur  beneficiariis, 
696,  II,  153.  —  Venditio  rei  alie¬ 
nae,  774.  —  Possessor  bonae  fi¬ 
dei,  775,  776. — Possessor  malae 
fidei,  781,  783,— Donationes,  938- 
952.  —  Testamenta,  953-988.  — 
Vol.  II.  Quaenam  clericis  prohi¬ 
beantur,  110.  —  Visitatio  episco¬ 
palis,  125.  —  Confirmatio  ante 
usum  rationis,  357.  —  Taxatio 
stipendii  pro  Missis,  475.  —  Mis¬ 
sae  et  earum  stipendia  die  Nata¬ 
lis  Domini  et  Comm.  omnium  de 
functorum,  487.  —  Concessio  in¬ 
dulgentiarum  ab  Ar.chiepiscopis, 
790.  —  Titillus  servitii  Ecclesiae 
pro  ordinibus  sacris,  886.  —  Spon¬ 
salia,  933.  —  Assistentia  parochi 
matrimoniis  mixtis,  1016.  —  Indi 
et  nigritae  quoad  impedimenta 
matrimonii,  1029.  —  Matrimonia 
massonum,  1100. — Absolutio  mas- 
sonum,  1253.  —  Prohibitio  a  divi¬ 
nis  officiis,  1281.  —  Indultum  pro 
universa  America  latina,  1382. 

Amissae  res,  v.  Inventio. 

Amor,  v.  Caritas. 

Amores  inter  iuniores  diversi  se¬ 
xus,  I,  524. 

Amphibologia:  an  quandoque  lici¬ 
ta,  I,  547. 

Amplexus  obscenus,  I,  518. 

Ampullae  vini  et  aquae  pro  Missa, 
II,  497. 

Anathema:  quid  sit,  II,  1211. 

Angustia  loci :  causa  dispensandi 
in  matrimonio,  II,  959. 

Anima:  quid  si  testator  heredem 
instituat  propriam  animam,  I. 
980.  —  Dispositiones  animae  ad 
Eucharistiam,  II,  428.  —  Quomo¬ 
do  confessario  agendum  cum  ani- 
mabus  piis,  746,  747.  • —  Irregula¬ 
ritas  ex  animae  defectu,  890." 

Animae  in  purgatorio  detentae  quo 
modo  iuvari  possint,  II,  484, 
784  seq. 

Animalia:  an  ferae  sint  capientis, 

I,  705. 

Annus :  quomodo  computetur  ad  con¬ 
fessionem,  I,  586 ;  ad  communio¬ 
nem,  589;  ad  novitiatum,  214; 

II,  194;  ad  professionem,  200, 

Annus  sanctus:  eo  durante  cessant 
indulgentiae  et  facultates  Bullae 
Cruciatae,  II,  826. 

Anulus:  an  liceat  adhiberi  in  Mis¬ 
sa,  II,  517. 

Antichresis:  quid  sit,  an  licita,  I, 
1087. 

Antillae,  II,  1382,  nota. 

Apes  alienas  attrahere  vel  occupa¬ 
re  quomodo  liceat,  I,  709. 

Apostasia  a  fide:  quid  sit,  I,  289; 
qua  censura  plectatur,  II,  1236. — 
Apostasia  a  religione,  239-240, 
870,  1269,  1304. 

Apostatae,  v.  Apostasia. 

Apparitor:  eius  munera,  II,  22. 

Appellantes  ad  Concilium  Univer¬ 
sale,  II,  1242,  1289. 

Applicatio  Missae,  II,  458-463.  — 
Obligatio  parochorum  applicandi 
Missam  pro  populo,  466 ;  quoad 
Patres  S.  I.,  468. 

Approbatio  confessarii,  II,  649. 

Aqua:  in  baptismo,  II,  303,  306;  in 
Missa,  377. 

Aragonia:  quoad  minorennes,  I, 
897  ;  quoad  legitimam,  975,— Alia 
vide  in  App.  III.— Quoad  Missas 
in  die  Commemorationis  omnium 
fidelium  defunctorum,  II,  487. 

Arbitratores:  quinam  sint,  II,  12; 
eorum  munus,  ibid. 

Arbitri:  quinam,  II,  11 ;  eorum  mu¬ 
nus,  12. 

Archiepiscopus :  quoad  indulgen¬ 
tias,  II,  790.  —  Toletanus  est 
Commissarius  Bullae  Cruciatae, 
1334. 

Argentina  Resp.  Vol.  I.  Consuetu¬ 
do  in  lege  civili,  212.  —  Quoad 
patriam  potestatem  matri  conces¬ 
sam,  416.  —  Minores  quoad  mili¬ 
tiam,  460.  —  Mutua  obligatio 
quoad  alimenta,  473.  —  Explican¬ 
tur  difficiliores  formulae  legales, 
648.  —  De  dominio,  668.  —  De 
obiecto  dominii,  671.  —  De  do¬ 
minio  filiorumfamilias,  677.  — 
De  dominio  uxorum,  690.  —  De 
dominio  auctorum,  703.  —  De  oc¬ 
cupatione  animalium  708,  709. — 
De  inventione  thesauri,  711.  — 
Praescriptio,  715.  —  Bona  fides, 
726.  —  De  accessione,  728.  —  De 
usu  et  usufructu,  729.  —  Posses¬ 


sor  bonae  fidei,  771,  772,  779.  — 
Possessor  malae  fidei,  781,  783. 
—  Cooperatio  negativa,  830.  — 
Ordo  restitutionis  creditoribus, 
844.  —  Locus  restitutionis,  848.— 
Restitutio  ob  homicidium.  864.  — 
Obligatio  parentum  alendi  prolem 
illegitimam,  868,— Legitimitas  fi¬ 
liorum,  871.  —  Materia  contra¬ 
ctus,  891,— Minores  quinam  et 
quomodo  contrahere  possint,  899. 
— Uxorum  contractus,  902. — Con¬ 
sensus  in  contractu,  909.  —  Obli¬ 
gatio  contractuum  quomodo  ces¬ 
set,  922.  —  Modus  in  contracti¬ 
bus,  929.  —  Donationes,  941-951. 
— Revocatio  donationum,  951-952. 
—  Testamenta,  953-987.  —  Ven¬ 
ditio,  1029-1036.  —  Retrovenditio, 
1052.  —  Del  dominio  de  los  hijos 
de  familia,  App.  IV.  —  Vol.  II. 
Minorennum  domicilium,  1001, 
1076. 

Arma:  clericis  prohibita,  II,  115. 

Arrhae  in  venditione,  I,  1035. 

Ars  notoria  sanitatum :  quid  sit,  I, 
352. 

Artes:  quaenam  excusent  a  ieiunio, 
I,  618.  —  Indecorae,  prohibentur 
clericis,  II,  107. 

Artifex  dives:  an  excusentur  a  ie¬ 
iunio,  I,  620 ;  peccata  communio¬ 
ra  inter  artifices,  II,  50. 

Ascendentes:  in  ordine  ad  haere- 
ditatcm,  I,  970. 

Aspectus  obsceni :  inter  solutos,  I, 
521,  522  ;  inter  coniuges,  II,  1146. 

Aspersio:  modus  baptizandi,  II, 
306. 

Assecuratio:  quid  sit,  I,  1091;  as- 
securatio  vitae,  1095,  1096  ;  dam¬ 
num  inferens  rei  assecuratae,  802, 
1093,  1094. 

Assistentia:  ad  chorum,  II,  141; 
ad  Episcopum,  143;  ad  matrimo¬ 
nium,  1071-1090. 

Astrologia:  quid  sit,  I,  354. 

Attentio:  in  Missae  auditione,  I, 
429-432 ;  in  horis,  II,  99-101 ;  in 
confectione  Sacramentorum,  267, 
268. 

Attritio:  quid  sit,  an  sufficiat  in  sa¬ 
cramento  paenitentiae,  II,  542, 
555. 

Auctor:  operis,  eius  iura,  I,  701, 

703.  —  Dispensationis  a  recitatio¬ 
ne  officii,  II,  103.  —  Reservationis 
casuum,  608.  —  Impedimentorum 
matrimonialium  950.  —  Quis  po¬ 
test  concedere  dispensationem  ab 
iis  impedimentis,  952.  —  Quis  sa 
nationem  in  radice  concedere  po¬ 
test,  1128. 

Auditio:  Missae,  I,  423;  detractio¬ 
nis,  557. 

Augurium:  quid  sit,  I,  354. 

Aureolae:  quibus  liceat  apponi,  qui¬ 
bus  non,  I,  343. 

Auriga:  quid  possit  facere  diebus 
festis,  I,  448. 

Austeritates  corporales  exercere 
cum  vitae  abbreviatione  num  li¬ 
ceat,  I,  489. 

Authentica  interpretatio  legis  per 
modum  legis  vel  sententiae,  I,  181. 

Avaritia:  quid  sit  et  quae  eius  fi¬ 
liae,  I,  256. 

Aves,  v.  Occupatio. 


B 

Balsamum  in  confirmatione,  II, 
348,  349. 

Banna:  an  et  quomodo  fieri  de¬ 
beant,  II,  941-945 ;  eorum  dispen¬ 
satio,  946,  947. 

Baptismus:  eius  natura,  II,  300, 
materia,  303-309  ;  forma,  310  ;  mi 
nister,  312 ;  subiectum,  316-329  , 
patrini,  330;  caeremoniae,  333,— 
An  validus  in  utero  matris,  321 . — 
Baptismus  non  differendus,  324 
seq  — Fetibus  ac  infantibus  qui 
probabiliter  adhuc  vivunt,  etsi 
vulgo  recenter  mortui  credantur, 
conterendus,  326. — In  domibus  pri¬ 
vatis  an  conferendus,  334,  337  — 
Baptizandis  quaenam  nomina  im¬ 
ponenda,  336.  —  Baptismus  per 
operationem  caesaream,  341-346. 

Barbitonsor:  an  possit  artem  suam 
exercere  die  festo,  I,  449. 

Beati:  eorum  cultus  et  reliquiae,  I 
343-345.  ’ 

Bellum:  an  licitum,  I,  511;  quid  in 
dubio  de  eius  iustitia,  512  — Proe- 

iiail896  (iUaUd0  irre£ulares  fiant, 

Benedictio:  quid  sit,  II,  249;  ima¬ 


ginum,  cui  reservatur,  I,  346  ;  mi¬ 
nister  benedictionis,  II,  249 ;  sub¬ 
iectum,  250. — Apostolica  in  articu¬ 
lo  mortis,  810.  —  Papalis,  ibid.  — 
Nuptialis  sollemnis,  quando  debet 
dari,  1096-1098. 

Benedictus  XI? :  eius  constitutio 
contra  sollicitantes,  II,  691. 

Beneficiatus :  quando  ad  horas  cano¬ 
nicas  recitandas  obligetur,  II,  62. 
—  Quando  debet  restituere,  63.  — 
Quoad  calendarium,  69.  —  Simo- 
niace  provisas,  v.  Simonia. 

Beneficium:  quid,  quotuplex,  II, 
150;  modus  acquirendi,  155; 
amittendi,  161 ;  resignandi,  162. 

Bestialitas:  quantum  peccatum,  I, 
.539. 

Bibliopola:  potestne  libros  prohi¬ 
bitos  exponere  et  venales  habere, 
.1,  643. 

Bigamia:  inducit  irregularitatem, 
.II,  890. 

Binare  Missas:  quandonam  liceat, 
II,  487  seq. 

Blasphemia:  quid  sit,  quotuplex, 
quale  peccatum,  I,  387. 

Blennorrhagici:  an  matrimonium 
contrahere  possint,  I,  503;  an 
debitum  petere,  II,  1144. 

Bolivia.  Vol.  I.  Quoad  patriam  po 
testatem  matri  concessam,  416. 
—Minores  quoad  militiam,  460,— 
Mutua  obligatio  alimenta  praeben¬ 
di,  473  — Explicantur  difiiciliores 
formulae  legales,  648. — De  domi¬ 
nio,  668.  —  De  obiecto  dominii, 
671.  —  De  dominio  filiorumfami 
lias,  677,— De  inventione  thesau¬ 
ri,  711,—  Res  furtivae  bona  Me 
emptae,  723  —  Bona  fides,  726. — 
De  usu  et  usufructu,  729,  730.  — 
Possessor  bonae  lidei,  772,  779 
—Possessor  malae  fidei,  781,  783. 
—Cooperatio  negativa,  830,— Cre¬ 
ditori  cessionem  bonorum  facienti 
non  restituendum,  838  — Ordo  re¬ 
stitutionis  creditoribus,  844  — 
Locus  restitutionis,  848,— Legiti- 
mitas  filiorum,  871,—  Res  ex  tur¬ 
pi  contractu  accepta  an  restituen¬ 
da,  895.  —  Minores  quinam  et 
quomodo  contrahere  possint,  897 
—Cessio  bonorum,  923.  —  Modus 
in  contractibus,  929.  —  Donatio- 

nes,  941-951.  — Revocatio  donatio¬ 
num,  951,  952,— Testamenta,  953 
988  -Vol.  II.  Adoptio,  1051,  1052. 
— Minorennum  domicilium,  1076. 

Bona:  filiorum,  I,  675;  uxorum, 
680 ;  clericorum,  691.— Bona  in 
venta.  710. 

Bona  fides :  quoad  praescriptio¬ 
nem,  I,  725  ;  quomodo  fides  ma¬ 
la  vel  dubia  noceat  possessori, 
726. 

Bonitas  actuum  humanorum,  I,  53. 

Bonum  melius  quid  intelligatur  in 
voto,  I,  408. 

Brasilia.  Vol.  I.  Quoad  patriam 
potestatem  matri  concessam,  416. 
—  Mutua  obligatio  alimenta  prae¬ 
bendi,  473.  —  Explicantur  diffici 
liores  formulae  legales,  648.— De 
obiecto  dominii,  671. — De  dominio 
filiorumfamilias,  677.  —  De  domi¬ 
nio  auctorum,  703.  —  De  occupa¬ 
tione  animalium,  707,  708.  —  De 
inventione  thesauri,  711.  —  Prae¬ 
scriptio,  715. — Tempus  praescrip¬ 
tionis,  720,  721,  — Res  furtivae 
bona  fide  emptae,  723.  —  De  ac¬ 
cessione,  727,  728.  —  De  usu  et 
usufructu,  729,  730.  —  Possessor 
bonae  fidei,  771,  772,  779.  —  Pos¬ 
sessor  malae  fidei,  781,  783.  — 
Cooperatio  negativa,  830. — Ordo 
restitutionis  creditoribus,  844.  — 
Locus  restitutionis,  848,  —  Resti¬ 
tutio  ob  homicidium,  864.  —  Obli¬ 
gatio  parentum  alendi  prolem  ille 
gitimam,  868.  —  Legitimitas  filio¬ 
rum,  871. — Materia  contractus, 
891.  —  Res  ex  turpi  contractu  ac¬ 
cepta  an  restituenda,  895.  —  Mi 
nores  quinam  et  quomodo  contra¬ 
here  possint,  897,  899.  —  Uxorum 
contractus,  902.  —  Consensus  in 
contractu,  909,  911,  915-917.  — 
Modus  in  contractibus,  929. — Con¬ 
ditiones  contractui  appositae,  931. 
—  Donationes,  941-951.  —  Revo¬ 
catio  donationum,  951,  952.— 
Testamenta,  953-998.  —  Interessc 
legale,  1017.  —  Venditio,  1029, 
1032,— Retrovenditio,  1052,— De 

la  promulgacidn  de  las  leyes  civi¬ 
les  en  la  Amdrica  latina,  App.  I. 
—Dominio  de  los  hijos  de  familia, 
App,  IV.  —  Dominio  de  la  mujer 


casada,  App.  V.  —  Vol.  II.  Cog¬ 
natio  legalis,  1051,  1052. 

Brephctrophium,  I,  872. 

Brevia,  Bullae,  I,  209 ;  Rescripta, 
ibid. 

Breviarium:  quonam  utendum,  II, 
68. 

Bulla  Cruciatae,  II,  1330  seq,— Bre¬ 
ve  Benedicti  XV,  1385. --Declaratio 
circa  regulares  minores  S.  Fran- 
cisci  in  Hispania,  1371,— Privile¬ 
gia  militum  in  Hispania,  App.  IV. 
—Concessio  Societati  Transatlan- 
ticae  hispanicae,  App.  V. 

Bursa,  v.  Operationes  bursae. 

C 

Cadavera:  violantes  sunt  irregula¬ 
res,  II,  890,  nota.  —  Fidelium  se¬ 
pelienda  in  coemeterio  benedicto, 
1323 ;  excommunicatorum  exhu 
manda,  1327 ;  crematio  an  et 
quomodo  illicita  sit,  1329. 

Caecus:  an  sit  irregularis,  II,  892. 

Caelibatus :  eius  obligatio,  II,  53  ; 
origo,  vis,  mitigatio,  54,  56. 

Calendarium:  pro  officio  recitando 
a  regularibus,  sive  itiner  antibus, 
sive  Episcopis,  sive  parochis,  II, 
69 ;  pro  Missa  celebranda  in  alie¬ 
na  Ecclesia,  516. 

Calix:  requiritur  ad  Missam,  II, 
497 ;  eius  materia,  deauratio, 
502,  511. 

Calumnia,  v.  Detractio. 

Calumniosa  denuntiatio,  II,  668, 
677,  678,  698. 

Cambium:  quid  et  quotuplex  et  an 
liceat,  I,  1076-1079. 

Camera  Apostolica,  I.  199. 

Campsor,  I,  1079. 

Cancellaria  Apostolica,  I,  199. 

Candelae:  candela  accensa  ad  Mis¬ 
sam,  II,  508. 

Canonici:  eorum  obligationes,  II, 
138 ;  absentes,  quos  fructus  amit¬ 
tant,  140. 

Cantabria:  quoad  minorennes,  I, 
897.  —  Quoad  legitimam,  975. 

Capella  in  navi  quando  uti  publica 
pro  navigantibus  habenda  sit,  II, 
493. 

Capellania:  ecclesiastica,  laicalis, 
familiaris,  I,  888 ;  II,  154. 

Capitale,  v.  Sors. 

Capite  damnati :  an  communican¬ 
di,  II,  427. 

Capitulum:  quoad  leges,  I,  153; 
quoad  litteras  dimissorias,  II, 
871 ;  quoad  censuras,  1193. 

Cardinalium  privilegia,  II,  149, 
676,  1199. 

Caritas :  quid,  I,  300 ;  eius  obiec- 
tum,  ibid. ;  necessitas  quoad 
Deum,  ibid. ;  quoad  proximum, 
303 ;  quoad  inimicos,  307-310 ; 
quoad  pauperes  succurrendos., 
311  •  quoad  delinquentes  corri¬ 
gendos,  314 ;  ordo  servandus  in 
bonis,  303,  304;  in  personis,  304, 
305;  vitia  opposita,  317. — An 
sit  causa  laborandi  diebus  festis, 
450  seq. 

Carnes:  abstinentia  a  carnibus,  I, 
623 ;  quoad  pueros,  ibid. ;  quoad 
caupones,  340.  —  Quibus  diebus 
obligantur  habentes  Bullam,  II, 
1370. 

Castitas:  votum  castitatis,  I,  418:  : 
quoad  religiosos,  II,  219 ;  quoad  j 
coniuges,  1138.  1139;  ut  impedi¬ 
mentum  impediens,  981 ;  diri¬ 
mens,  1017. 

Castratio,  I,  489. 

Castrensia  bona,  I,  675,  676. 

Casus  reservati :  de  natura  reser- 
vationis,  II,  667-675 ;  de  potes¬ 
tate  reservandi,  ibid. ;  de  potes¬ 
tate  absolvendi  a  reservatis,  676- 
684 ;  de  regularium  absolutione  a 
reservatis,  684 ;  quid  de  casibus 
reservatis  in  iubilaeo,  821-826. 

Cathalaunia:  quoad  praescriptio¬ 
nem,  I,  720 ;  quoad  accessionem, 
728 ;  quoad  minorennes,  897  • 
quoad  legitimam,  975 ;  quoad 
iura  exsecutorum  testamenti, 
987  — Alia  plurima  vide  in  App. 
III.  —  Quoad  Missas  in  die  Com¬ 
memorationis  omnium  fidelium 
defunctorum,  II,  487. 

Caupo:  an  possit  vendere  vinum 
inebriandis,  carnes  comesturis  in 
die  vetito,  I,  340. 

Causa:  quid,  I,  58;  quoad  dispen¬ 
sationem  legis,  186 ;  irritationem 
votorum,  416 ;  eorum  dispensa 
tionem  et  commutationem,  417,  ! 
419,  420,  —  Causae  excusantes 


ab  auditione  Missae,  441 ;  a  ieiu- 
nio,  618;  ab  operibus  prohibitis 
die  festo,  450,  451 ;  a  furto,  751 ; 
a  restitutione,  854,  855 ;  a  reci¬ 
tatione  horarum,  II,  102-106 ;  a 
denuntiatione  facienda,  693  seq. 
—  Causae  ad  absolvendum  sub 
conditione,  539,  540 ;  ad  solven¬ 
dam  matrimonii  promissionem, 
934  ;  ad  dispensandum  in  denun¬ 
tiationibus  bannorum,  946  ;  in  im¬ 
pedimentis  matrimonii,  957-966. 

Causae  piae :  quid,  I,  961  ;  an  pro 
ipsis  valeant  testamenta  informia, 
942,  961,  969,  979,  980,  985,  993. 
—  Obligatio  monendi  Ordinarium 
circa  legata  ad  pias  causas,  964. 

Celebratio  Missae :  ratione  sacer¬ 
dotii,  II,  463,  464 ;  ratione  offi¬ 
cii,  465-471  ;  ratione  stipendii, 
472  ;  de  tempore  et  loco  celebra¬ 
tionis,  485-496 ;  die  Natalis  Do¬ 
mini  et  Commemorationis  om¬ 
nium  fidelium  defunctorum.  485, 
487 ;  de  requisitis  ad  celebratio¬ 
nem,  497  ;  de  rubricis,  512,  516. 

Censura:  quid,  II,  1186,  1187;  eius 
divisio,  1188;  conditiones,  1189- 
1191;  potestas  eam  ferendi,  1192- 
1194;  subiectum,  1179;  reserva- 
tio,  1195-1197 ;  absolutio,  1198- 
1207 ;  in  specie,  1208  seq. ;  ex¬ 
communicatio,  1210  seq. ;  inter¬ 
dictum,  1277  seq. ;  suspensio, 
1293. — Absolutio  habentium  Bul¬ 
lam,  1358  seq. 

Census:  quid  sit  et  quando  licitus, 
I,  1080,  1081  :  census  ecclesias¬ 
tici,  apud  quem  redimi  in  His 
pania  possunt,  699,  888. 

Cenula  die  ieiunii,  I,  610  seq. ;  cibi 
quantitas,  611  seq. 

Certitudo:  quotuplex,  I,  96;  ad 
dandam  absolutionem,  II,  729.  — 
In  iudice,  2. 

Cessatio:  legis,  I,  191;  dispensa¬ 
tionis,  189  ;  rescripti,  219  ;  pri¬ 
vilegii,  222;  voti,  414;  legis  ie¬ 
iunii  et  abstinentiae,  596  ;  prae¬ 
scriptionis,  721 ;  promissionis, 
935 ;  iurisdictionis  ordinariae,  II, 
647  ;  _  reservationis  episcopalis, 
670;  indulgentiarum,  803. —Ces¬ 
satio  a  labore  ex  condicto,  v. 
Operistitia. 

Cessio  bonorum:  an  debitorem  li¬ 
beret,  I,  858. 

Character  saer  ament  alis,  II,  258. 

Charta,  in  qua  ius  continetur  ad 
praemium  in  sortitione.  Eius  fur¬ 
tum,  I,  787. — Chartarum  ludus, 
quotuplex,  et  utrum  clericis  lici¬ 
tus,  II,  113,  114. 

Chilensis  Resp.  Vol.  I.  Consuetu¬ 
do  in  lege  civili,  212.  —  Mutua 
obligatio  alimenta  praebendi,  473. 
—  Explicantur  difficiliores  formu¬ 
lae  legales,  648.— De  dominio,  668. 
—  De  obiecto  dominii,  671,  — De 
dominio  filiorumfamilias,  677.  — 
De  dominio  uxorum,  690.  —  De 
occupatione  animalium,  708,  709. 
—  De  inventione  thesauri,  711. — 
Praescriptio,  715.  —  Titulus  prae¬ 
scriptionis,  719.  —  Tempus  prae¬ 
scriptionis,  720.  —  Res  furtivae 
bona  fide  emptae,  723.  —  Bona 
fides,  726.  —  De  accessione,  727, 
728.  —  De  usu  et  usufructu,  729, 
730.  —  Possessor  bonae  fidei,  771, 
772,  779.  —  Possessor  malae  fi¬ 
dei,  781,  783. — Culpa  iuridica, 
794,  798.  —  Cooperatio  negativa, 
830.  —  Creditori  cessionem  bono¬ 
rum  facienti  non  restituendum, 
838.  —  Ordo  restitutionis  credito¬ 
ribus,  844. — Locus  restitutionis, 
848. — Restitutio  ob  homicidium, 
864.  —  Obligatio  parentum  alen¬ 
di  prolem  illegitimam,  868.  — 
Legitimitas  filiorum,  871,— Ma¬ 
teria  contractus,  891.  — Rex  ex 
turpi  contractu  accepta  an  resti¬ 
tuenda,  895.  —  Minores  quinam 
et  quomodo  contrahere  possint, 
897,  899.  —  Uxorum  contractus, 
902.  —  Civiliter  mortui,  905.  — 
Consensus  in  contractu,  914,  916, 
917. — Obligatio  contractuum  quo¬ 
modo  cesset,  922.  —  Cessio  bono¬ 
rum,  923.  —  Modus  in  contracti¬ 
bus,  929.  —  Conditiones  contrac¬ 
tui  appositae,  931,  932. — Dona¬ 
tiones,  941-951. — Revocatio  do¬ 
nationum,  951.  —  Testamenta, 
953-987.  —  Minorennum  domici¬ 
lium,  1001.  —  Interesse  legale, 
1017.  —  Interesse  ex  interesse, 
1025.  —  Venditio,  1029-1036.  — 
Retrovenditio,  1052.  —  Vol  II. 


Cognatio  legalis,  1053.  —  Iuris- 
dictio  castrensis,  App.  XV. 

Chirurgia  est  vetita  clericis,  II,  109. 

Chirurgus:  obligationes,  II,  41;  an 
irregularis,  899. 

Chocolatum:  in  die  ieiunii,  I,  605. 

Chorea:  an  vel  quando  licita,  I,  326. 

Chorus:  quoad  canonicos  et  reli¬ 
giosos,  v.  Horae  canonicae. 

Chrisma:  in  baptismo,  II,  334, 
335  ;  in  confirmatione,  348-351. 

Ciborium:  clausum  tempore  conse¬ 
crationis,  an  consecretur,  II, 
380 ;  extra  corporale,  ibid. 

Cinematographicae  repraesentatio¬ 
nes  in  ecclesiis,  I,  372,  nota  ; 
prohibitae  clericis,  II,  110. 

Circumstantia:  quid,  quotuplex,  I, 
84 ;  quoad  restitutionem,  cui, 
quantum,  etc.,  832-853;  quoad 
confessionem,  II,  584-594 ;  cir¬ 
cumstantiae  aggravantes,  ibid. 

Cives:  eorum  obligationes  erga  ci¬ 
vilem  auctoritatem,  I,  483. 

Clandestinitas:  quoad  matrimo¬ 
nium,  II,  1017  seq. 

Clausura:  in  genere,  II,  229.  —  Pa- 
palis,  230-236 ;  virorum  regula¬ 
rium,  231 ;  poenae  in  violantes, 
232,  1257;  monialium,  233-235; 
poenae  in  illam  violantes,  236.  — 
Episcopalis,  disciplinaris,  totalis, 
vel  partialis,  237,  238. 

Clerici:  an  teneantur  legibus  civili¬ 
bus,  I,  160 ;  eorum  dominium, 
691 ;  obligationes  generales,  II, 
51,  52;  habitus,  58-60;  artes  pro¬ 
hibitae,  107,— An  clericus  mederi 
possit  cum  adustione  et  incisione 
et  artem  medicam  exercere,  109, 
895  :  advocatum  agere,  108  ;  spec¬ 
taculis  interesse,  110.  —  Privile¬ 
gium  fori,  148 ;  immunitatis,  ibi¬ 
dem  ;  competentiae,  ibid. ;  bene¬ 
ficii,  ibid.  ;  canonis,  ibid.  —  Per¬ 
cussio  clerici,  quotuplex,  et  quas¬ 
nam  poenas  inducat,  1267.  —  Cie 
ricus  habitu atus  volens  ad  ordi¬ 
nes  sacros  ascendere  an  absolven¬ 
dus,  876. 

Clorophormium:  eius  usus,  II,  45. 

Coactio:  ad  amplectendum  statum 
clericalem  aut  religiosum ;  eius 
poenae,  II,  1275. 

Coadiutor  parochi,  II,  127,  1073, 

3.°;  1075,  q.  2.°,  v.  Vicarii  pa- 
roeciales.  . 

Codex  iuris  canonici :  quid,  I,  196 ; 
relate  ad  disciplinam  vigentem, 
ibid. ;  ad  conventiones  cum  natio¬ 
nibus,  ibid. ;  ad  leges  liturgicas, 
ibid.  . 

Codicillus:  de  requisitis  ad  codicil¬ 
lum,  I,  982. 

Coemeterium:  quando  censeatur 
violatum,  II,  494,  1327. 

Coenula,  v.  Cenula. 

Cognatio:  naturalis,  II,  1027  seq. ; 
spiritualis,  1044  seq. ;  legalis, 
1048. 

Cohabitatio:  an  coniuges  tenean¬ 
tur  ad  cokabitationem,  II,  1117. 

Collatio:  quoad  heredes,  I,  944-946  ; 
beneficii,  II,  155. 

Collatio,  sive  collatiuncula,  I,  610 
seq. 

Collegiata  ecclesia :  custodiri  in  ea 
otest  Eucharistia  de  licentia  Or- 
inarii,  II,  406. 

Columbae:  an  occupari  vel  occidi 
possint,  I,  708,  709 ;  II,  App.  IX. 

Columbiana  Resp.  Vol.  I.  Consue¬ 
tudo  in  lege  civili,  212.  —  Quoad 
patriam  potestatem  matri  conces¬ 
sam,  416.  —  Mutua  obligatio  ali¬ 
menta  praebendi,  473. — Explican¬ 
tur  difficiliores  formulae  legales, 
648.  —  De  dominio,  668.  —  De  ob- 
iecto  dominii,  671.  —  De  dominio 
filiorumfamilias,  677.  —  De  domi¬ 
nio  uxorum,  690.  —  De  dominio 
auctorum,  703,— De  occupatione 
animalium,  708,  709,— De  inven¬ 
tione  thesauri,  711— Praescriptio, 
715,— Titulus  praescriptionis,  719. 
—Tempus  praescriptionis,  720. — 
Res  furtivae  bona  fide  emptae, 
723. — Bona  fides,  726,— De  acces¬ 
sione,  727,  728.  —  De  usu  et  usu- 
fructu,  729,  730. — Culpa  iuridica, 
794,  798,— Possessor  bonae  fidei, 
771,  772,  779. — Possessor  malae 
fidei,  781,  783.  —  Cooperatio  ne¬ 
gativa,  830  — Creditori  cessionem 
bonorum  facienti  non  restituen¬ 
dum,  838.  —  Ordo  restitutionis, 
844.  —  Locus  restitutionis,  848. — 
Obligatio  parentum  alendi  prolem 
illegitimam,  868.  —  Materia  con¬ 
tractus,  891.  —  Res  es  turpi  con¬ 


tractu  accepta  an  restituenda, 
895.  —  Minores  quinam  et  quomo¬ 
do  contrahere  possint  897,  899. — 
Uxorum  contractus,  902.  —  Con¬ 
sensus  in  contractu,  914,  916,  917. 
—  Obligatio  contractuum  quomo¬ 
do  cesset  922.— Cessio  bonorum, 
923.— Modus  in  contractibus,  929. 
— Conditiones  contractui  apposi¬ 
tae,  931,  932.  —  Revocatio  dona¬ 
tionum,  951,  952  — Interesse  lega¬ 
le,  1017,— Interesse  ex  interesse, 
1025. — Venditio,  1029,  1036. — Re- 
trovenditio,  1052.  —  Vol.  II.  Cog¬ 
natio  legalis,  1048.— Minorennum 
domicilium,  1076. — Causae  eccle¬ 
siasticae,  App.  VI. 

Comitia:  obligatio  ad  ea  concurren¬ 
di,  I,  485. 

Comoedia,  v.  Spectacula. 

Commissio  ad  interpretationem  Co¬ 
dicis,  I,  196. 

Commixtio:  quid  per  commixtio¬ 
nem  acquiritur,  I,  727. 

Commodatum:  quid  sit,  eius  obli¬ 
gationes,  I,  994-996. 

Commoratio  menstrua:  quoad  ma¬ 
trimonium.  II,  1072,  1075,  1078. 

Communicatio  cum  haereticis  et  in¬ 
fidelibus,  I,  292,  293. 

Communio:  paschalis,  I,  589;  ubi 
facienda,  ibid. ;  administratio,  II, 
385,  386 ;  in  nocte  Natalis  Domini, 
394 ;  in  sabbato  sancto,  394 ;  dis¬ 
positiones  animae,  428 ;  corporis, 
433  seq.— An  ministrari  possit  pec¬ 
catori  occulto,  285  ;  amentibus,  se- 
mifatuis,  mutis  et  obsessis,  425 ; 
an  dubius  de  ieiunio  possit  com¬ 
municare,  437  ;  danda  infirmis  non 
ieiunis,  439.  —  Communio  fre¬ 
quens,  II,  442  ;  communio  spiritua¬ 
lis,  447  ;  prima  puerorum  commu¬ 
nio,  423 ;  ad  quem  spectet  per¬ 
mittere  communionem  in  Institu¬ 
tis  religiosis,  446. 

Commutatio:  voti,  I,  419;  vi  Bul¬ 
lae,  II,  1362 ;  iuramenti,  I,  399 ; 
paenitentiae,  II,  634 ;  piarum  dis 
positionum,  I,  985,— Commutatio 
bonorum  ecclesiasticorum  in  His¬ 
pania  iuxta  Concordatum,  I,  699, 
700. 

Compensatio  occulta  :  quid,  I,  756  ; 
conditiones,  758;  an  liceat  fantu- 

lis,  759 ;  an  detur  compensatio  in 
restitutione  famae,  561,  562. 

Competentia  potestatis  civilis  in 
matrimonio,  II,  927. 

Gomplex:  in  damno,  quoad  restitu¬ 
tionem,  I,  810-831 ;  in  peccato  tur¬ 
pi  quoad  absolutionem,  II,  685.  — 
An  confiteri  debeat  peccatum  quod 
aperiri  nequeat  sine  complicis  ma¬ 
nifestatione,  601.  —  An  liceat  con- 
fessario  illius  nomen  exquirere, 
603. 

Compositionis  summarium,  II,  1368, 
1369. 

Conceptus:  uterinus,  ectopicus,  I, 
499. 

Concilia:  an  et  quomodo  leges  fer¬ 
re  possint,  I,  152. 

Concubinarius  publicus:  an  possit 
esse  patrinus,  II.  332. 

Concubinatus:  quid  sit,  I,  525. 

Concupiscentia:  quid,  quotuplex, 
I,  68 :  quid  ad  actum  humanum, 
68,  69 ;  remedia,  69. 

Concursus:  quid  si  eligatur  indig¬ 
nus,  minus  dignus,  omisso  dignio¬ 
re  in  concursu,  I,  808.  —  Concur¬ 
sus  ad  peccatum  et  damnum,  v. 
Cooperatio. 

Condimenta  ex  adipe,  I.  592. 

Conditio:  ad  legem.  I,  149;  ad  ora 
tionem.  347 ;  ad  iuramentum, 
392  ;  ad  votum,  405  ;  ad  praescri¬ 
ptionem,  716 ;  ad  contractus 
930 ;  ad  testamentum.  958 ;  ad 
contritionem,  II.  550 ;  ad  confes¬ 
sionem,  568;  ad  pronositum.  560. 
— Conditio  apposita  in  Sacramen¬ 
tis,  272,  273 ;  in  absolutione. 
538;  in  matrimonio  1060,—  Con¬ 
ditio  ut  impedimentum  dirimens, 
1065.  —  Conditio  turpis  ad  con 
tractum,  I,  931,  932. 

Condonatio:  debiti,  I,  855;  poenae 
peccati,  v.  Indulgentia. 

Conductio,  v.  Locatio. 

Conferentiae  de  re  morali  et  litur- 
gica,  II.  920. 

Confessarius:  eius  munera,  II, 
704 ;  eius  scientia.  712,  714 ;  ap¬ 
probatio,  640,  641 ;  iurisdictio, 
641 ;  ignorans  reservationem,  680 
— Eius  obligationes :  docendi,  716  ; 
monendi,  717 ;  denegandi  absolu¬ 
tionem,  728 ;  imponendi  paeniten- 


tiam,  624 ;  sigilli,  752,  757.  — 
Eius  officia,  704  seq. ;  patris,  705 
seq. ;  medici,  709  seq. ;  doctoris, 
712  seq. ;  iudicis,  720  seq.  —  De 
modo  agendi  confessarii  cum  in¬ 
dispositis,  730 ;  cum  scrupulosis, 

I,  105 ;  cum  moribundis,  II,  607, 
608 ;  cum  versantibus  in  occasio¬ 
ne  peccati,  734,  736  ;  cum  habi- 
tuatis  et  recidivis,  738-742  ;  cum 
rudibus,  726  ;  cum  animabus  piis, 
720,  746,  747.  —  An  monere  de¬ 
beat  paenitentes,  716 ;  interroga¬ 
re,  720 ;  disponere,  730 ;  quid 
circa  errores  commissos,  748.  — 
Eius  facultates:  quoad  paeni- 
tentiam  commutandam,  634-636  : 
quoad  irregularitates,  907  ;  quoad 
impedimenta  matrimonii,  953; 
quoad  poenas,  1183. — An  pae- 
nitens  obligetur  ad  sequendam 
opinionem  confessarii,  I,  142 ; 

II.  732.  —  Militum,  655.  —  Re¬ 
ligiosarum,  designatio  et  depu- 
tatio,  664 ;  eius  qualitates,  663  ; 
ordinarius,  664  ;  extraordinarius, 
665;  ad  casum,  666;  habitualis 
pro  una  religiosa,  661 ;  graviter 
aegrotantium.  662;  extra  domum 
degentium,  ibid.  —  Religiosorum, 
designatio  in  diversis  religionibus, 
656  ;  denutatio,  ibid.  —  Superio¬ 
res  in  ordine  ad  confessiones,  657. 
—  Seminarii,  653. 

Confessio:  annua.  I.  586;  quando 
praemittenda  administrationi  Sa. 
cramentornm.  II.  277 ;  eius  in¬ 
stitutio,  565 :  praeceptum,  566, 
567  ;  conditiones.  568  ;  integritas, 
569.  570 ;  causae  ab  integritate 
excusantes,  599,  600  ;  quando  ite¬ 
randa,  614  :  confessio  generalis, 
eius  necessitas  vel  utilitas,  620, 
621. 

Confirmatio:  natura,  II,  347;  ma¬ 
teria,  348  ;  forma,  352  ;  minister, 
354  ;  subiectum,  357.— Patrinus, 
362,— Eius  necessitas  ad  ordines, 
875. 

Congregationes  religiosae :  sensu 
stricto,  latiori  sensu,  II,  167.  — 
Piae  Congregationes,  ibid. 

Congregationes  Romanae :  ordina 
riae  et  extraordinariae,  I,  198.  — 
Earum  auctoritas,  201 ;  §,  Con- 

greg.  S.  Officii,  198;  Consistoria- 
lis,  ibid.  ;  de  disciplina  Sacramen¬ 
torum,  ibid. ;  Concilii,  ibid. ;  Ne¬ 
gotiis  religiosorum  praeposita, 
ibid. ;  de  Propaganda  Fide,  ibid. ; 
Indicis,  ibid. ;  SS.  Rituum,  ibid. ; 
Caeremonialis,  ibid. ;  Pro  negotiis 
eccles.  extraordin.,  ibid. ;  Studio¬ 
rum,  ibid.  — Clausulae  a  SS.  CC 
adhiberi  solitae  explicantur,  202. 

Coniuges:  eorum  obligationes,  II, 
474,  475 ;  societas  inter  ipsos,  an 
simul  debeant  cohabitare,  474 , 
II,  1144 ;  iura,  onera,  donationes, 
I,  474,  941,  952;  quoad  debitum, 
474  ;  II,  1143,  1144.  —  Excusan¬ 
tur  a  munere  accusatoris  respe¬ 
ctu  filiorum,  II,  31. 

Conopeo  cooperire  debet  tabernacu¬ 
lum,  II,  406. 

Consanguinei:  an  incestus  cum  con¬ 
sanguineis  in  variis  gradibus  spe¬ 
cie  differat,  I,  527. — Excusantur 
a  munere  accusatoris,  II,  31.  — 
Non  excusantur  a  revelatione  im¬ 
pedimentorum,  948. 

Consanguinitas:  eius  notio,  II,  1027. 
—  Regulae  ad  computandos  eius 
gradus,  1030-1033.  —  Quomodo 
multiplicatur,  1033.  —  Eius  vis, 
1027,  1029.  —  Origo,  1032.  —  Ar 
bor  consanguinitatis,  1034. 

Conscientia:  quid,  I,  93:  recta  et 
erronea,  94 ;  certa  et  dubia,  96, 
97  ;  scrupulosa  et  laxa,  100,  106  ; 
probabilis  et  improbabilis,  108. — 
Regulae  ad  conscientiam  in  du¬ 
biis  formandam,  139  seq. 

Conscripti  militiae,  I,  881,  884. 

Consecratio:  materia,  II,  372,  378; 
forma,  382.  —  Episcopalis  reser¬ 
vatur  Rom.  Pontifici,  867. 

Consensus:  ad  peccatum,  I,  225; 
ad  contractum,  907 ;  ad  matrimo¬ 
nium,  II,  1016  seq.,  1054  seq.  — 
Consensus  parentum  ad  matrimo¬ 
nium  filiorum,  1062 ;  ad  separa¬ 
tionem  coniugum,  1123. 

Consentiens  in  damnum,  I,  819 

Consuetudinarii:  an  absolvendi  II 
738  seq. 

Consuetudo:  quid,  quotuplex,  I, 
209 ;  effectus  ad  legem  inducen¬ 
dam,  vel  abrogandam,  210-212  • 
quoad  ius  civile,  212.  —  Consue¬ 


tudo  peccandi  an  declaranda  in 
confessione,  II,  587. 

Consulens  damnum,  I,  814 ;  consu¬ 
lens  minus  malum,  264,  321. 

Contemptus  legis:  quando  morta¬ 
lis,  I,  170. 

Continentia,  v.  Caelibatus. 

Contionator:  an  debeat  ieiunare,  I, 
622. 

Contractus:  materia  contractus,  I, 
891 ;  consensus  ad  ipsum,  907  ; 
subiectum,  896 ;  eius  obligatio, 
919,  920.  —  Contractus  gratuiti, 
933  seq. ;  onerosi,  1028.  —  Quid 
si  error  vel  metus  interveniat, 
911,  915;  si  iuramento  firmetur, 
925,  926.  —  Modificationes  con¬ 
tractuum,  924;  conditiones,  930. 
—Trinus  contractus,  1068.  —  Ma¬ 
trimonialis,  II,  924. 

Contritio :  quid  sit,  II,  541  ;  neces¬ 
sitas,  543  ;  dotes,  550  ;  perfecta 
et  imperfecta,  542 ;  eius  efficacia, 
555;  requisita  ad  extremam  un 
ctionem,.  848. 

Contumacia  ad  censuram,  II,  1189. 

Contumelia:  quid,  I,  566;  quoad  re¬ 
parationem,  568. 

Convictores  regularium:  quoad  ab¬ 
solutionem,  II,  657. 

Cooperatio:  quid,  quotuplex,  I, 
332,  333 ;  ad  peccatum,  ibid. ;  ad 
damnum,  811 ;  quoad  famulos, 
334,  335;  operarios,  336,  337, 
338  ;  mercatores,  339  ;  caupones, 
340,  341. 

Cooperatores:  positivi,  I,  811;  ne¬ 
gativi,  819  ;  ordo  restitutionis  in¬ 
ter  cooperatores,  840. 

Copia  confessarii :  quando  dicatur 
deesse,  II,  429. 

Copula:  coniugalis  an  impediat 
communionem,  II,  446  ;  qualis  re¬ 
quiratur  ad  affinitatem,  1037; 
quando  licita,  1138;  obligata, 
1143 ;  copula  incestuosa,  an  de¬ 
claranda  ad  dispensationem  matri¬ 
monialem,  964 ;  fornicaria  abru¬ 
pta  ante  viri  seminationem,  an 
novum  peccatum,  1159.  —  Quid 
de  extorquente  copulam  sub  pro¬ 
missione  matrimonii,  I,  867  v 
Onanismus. 

Cordis  punctio:  utrum  liceat  post 
mortem  illam  adhibere,  II,  47. 

Corporis:  dispositiones  ad  Eucha¬ 
ristiam,  II,  433,  440,  441 ;  irregu¬ 
laritas  ex  defectu,  corporis,  890. 

Correctio  fraterna:  quando  obli¬ 
get,  I,  314 ;  quis  ordo  servandus 
in  correctione,  316  ;  modus  et  obli¬ 
gatio,  317 ;  ex  parte  parentum, 
463 ;  ex  parte  dominorum,  477  ; 
ex  parte  magistrorum,  481. 

Costa  Rica.  Vol.  I.  Consuetudo  quo¬ 
ad  leges  civiles,  212.  —  Quoad 
patriam  potestatem  matri  conces¬ 
sam,  416.  —  Mutua  obligatio  ali¬ 
menta  praebendi,  473.  —  Expli¬ 
cantur  difficiliores  formulae  lega¬ 
les,  648.  —  De  obiecto  dominii, 
671.  —  Do  dominio  auctorum, 
703.  —  De  inventione  thesauri, 
711,— Res  furtivae  bona  fide  em¬ 
ptae,  723.  —  De  accessione,  727, 
728.  —  De  usu  et  usufructu,  729. 
—Possessor  bonae  fidei,  772,  779. 
—Possessor  malae  fidei,  781,783. 
—  Cooperatio  negativa,  830.  — 
Creditori  cessionem  bonorum  fa¬ 
cienti  non  restituendum,  838.  —  i 
Ordo  restitutionis  creditoribus, 
843.  —  Locus  restitutionis,  848  — 
Restitutio  ob  homicidium,  864.— 
Obligatio  parentum  alendi  prolem 
illegitimam,  868.  —  Legitimitas 
filiorum,  871.  — Minores  quinam 
et  quando  contrahere  possint,  897. 
—  Consensus  in  contractibus,  909. 
—  Obligatio  contractuum  quomo¬ 
do  cesset,  922.  —  Cessio  bonorum, 
923.  —  Modus  in  contractibus, 
929. — Donationes,  941-951.  —  Re¬ 
vocatio  donationum,  951,  952.  — 
Testamenta,  953-988.  —  Venditio, 
1029,  1036  — Retrovenditio,  1052. 
—  Vol.  II.  Minorennum  domici¬ 
lium,  1076. — Causae  ecclesiasti¬ 
cae,  App.  VI. 

Craniotomia:  quid  sit  et  an  liceat, 

I,  500,  501. 

Creditores:  ordo  restitutionis,  I, 
842. 

Creditum:  eius  venditio,  I,  1035. 
1042. 

Crematio  cadaverum,  II,  1323,  1329. 

Crimen:  quando  sit  publicum  ita  ut 
possit  vulgari,  I,  555.  —  Quoad  ir¬ 
regularitatem,  II,  895.  —  Impedi¬ 
mentum  criminis,  1021. 

Ferreres  Tueor.  —  Tom.  II 


Crucifixus :  qualis  requiratur  in 
Missa,  II,  507  ;  toties  quoties,  803, 
nota. 

Crux  missionis :  eius  indulgentia, 
II,  806. 

Cubana  Resp. :  quoad  festa  de  prae¬ 
cepto,  I,  582. 

Culpa:  ad  peccatum  mortale,  I, 
227  ;  theologica  et  iuridica,  794  ; 
ad  restitutionis  obligationem,  798  , 
ad  casum  reservatum,  II,  668 ;  ad 
censuram,  1189. 

Cultus:  Deo  debitus,  I,  342  ;  B.  Ma¬ 
riae  V.,  ibid.  ;  Sanctis,  ibid. ;  de 
eorum  cultu  et  reliquiis,  343-345  ; 
imaginibus,  346.  —  Quid  veniat 
hac  denominatione  in  Concorda¬ 
to  liisp.,  888,  7.° 

Cultus  disparitas :  quale  impedi¬ 
mentum  matrimonii,  II,  1014. 

Curia  Romana:  notio,  I,  197,  v. 
Congregationes  Romanae. 

Currus:  an  possit  duci  in  festo,  I, 
448. 

Cursores:  quinam,  eorum  officia, 
II,  22,  24,  25. 

Custodes  agrorum :  eorum  officia, 
II,  48. — An  teneantur  semper  de¬ 
linquentes  denuntiare,  49. 

D 

Damnificatio  iniusta :  quid  et  quo- 
tuplex,  I,  794.  —  Quandonam  in¬ 
ducat  obligationem  restitutionis, 
795-810. 

Damnificator:  quoad  restitutionem, 
I,  795  seq. 

Damnum  emergens  in  mutuo,  I, 
1010 ;  excusans  a  restitutione, 
854;  a  lege,  177,  v.  Difficultas. 

Dataria  Apostolica :  quid  sit,  quod¬ 
nam  eius  munus,  I,  199. 

Debilitas  mentis :  quoad  imputabi- 
litatem  delicti,  I,  62. 

Debita:  ex  delicto,  ex  contractu,  I, 
845. 

Debitor  bona  cessurus,  I,  923  ;  obae¬ 
ratus:  eius  filii  ac  parentes,  924. 

Debitum  coniugale :  eius  honestas 
in  se,  II,  1135  ;  quoad  tempus,  mo¬ 
dum,  locum,  1140-1142  ;  eius  obli¬ 
gatio,  1143  ;  an  licia  sit  fecunda- 
tio  artificialis,  1137.  —  Debitum: 
quoad  bona  fortunae,  v.  Debita. 

56 

Deceptio,  v.  Dolus,  Error. 

Decimae:  earum  solutio,  I,  578. 

Decisiones  Curiae  Romanae :  quo¬ 
modo  obligent,  I.  201. 

Defectus:  quomodo  aperiendi .  m 
commodato,  I,  996  ;  in  venditio¬ 
ne,  1030 ;  in  sponsalibus,  II,  935. 
936.  —  Defectus  commissi  in  con¬ 
fessione,  an  reparandi,  748. 

Defensio  iusta,  I,  493-496. 

Defensor,  v.  Aggressor. 

Deflorator:  ad  quid  teneatur,  I,  866. 

Defunctorum:  Missae,  II,  483,  516  ; 
dies  quoad  stipendia  Missarum, 
487 ;  defunctorum  summarium, 
1365-1367. 

Degradatio,  II,  1316  seq. 

Delectatio  morosa  :  quid,  quale  pec¬ 
catum,  I,  248,  250 ;  an  detur  in 
ea  parvitas  materiae,  516. 

Delegatio:  an  delegatus  subdelega- 
re  possit,  I,  185  ;  II,  647  :  quid  de 
Jurisdictione  delegata,  ibid. ;  de¬ 
legatio  ad  matrimonium,  1077, 
1078. 

Deliberatio:  ad  actum  humanum. 

I,  52 ;  ad  peccatum,  224,  225 ;  ad 
votum,  404,  405. 

Delictum:  quoad  irregularitatem, 

II.  889;  publicum,  notorium,  oc¬ 
cultum,  1168. 

Denegatio  Sacramentorum,  II,  284- 

287. 

Denuntiatio:  eius  obligatio  quoad 
sollicitantem  ad  turpia,  II,  691  ; 
calumniosa.  668,  698.  1250.  —  De¬ 
nuntiatio  ad  correctionem,  v.  Cor¬ 
rectio  fraterna. 

Deportus  in  operationibus  bursae, 
I,  1107  seq. 

Depositio:  quid,  qualis  effectus,  II, 
1313  seq. 

Depositum:  eius  conditiones  et  obli¬ 
gationes,  I,  997. 

Deputatus:  an  liceat  clericis  eius 
munus  suscipere,  II,  110. 

Derogatio  legis,  I.  190. 

Desertores,  v.  Milites. 

Desiderium  operis  mali :  quale  pec¬ 
catum.  I,  248. 

Desperatio:  quale  peccatum,  I,  296 

Desuetudo  in  lege,  I,  190. 

Detentio  rei  alienae,  I,  768-793. 

Detractio,  I.  549.  —  Quid  si  delic¬ 
tum  sit  publicum,  553,  554 ;  si  iam 


infamata  persona,  ibid. ;  reparatio 
detractionis,  561-563. 

Deus:  fidei  obiectum,  I,  274,  et  ca¬ 
ritatis,  300-302  ;  eius  nominis  va¬ 
na  usurpatio,  384-386. 

Diaconatus:  an  ordo  sacer,  an  sa¬ 
cramentum,  II,  860,  861. 

Diaconus:  an  sollemniter  baptiza¬ 
re  possit,  II,  312 ;  communionem 
dare,  385. 

Diaria  prohibita,  I,  636. 

Dichotomia:  eius  notio  et  liceitas, 
II,  46. 

Dies  festi.  I,  580-583 ;  abstinentiae 
et  ieiunii,  595-596 ;  ex  privilegio 
Bullae,  v.  Bulla. 

Difficultas  gravis :  an  excuset  a 
praeceptis  humanis,  I,  177  ;  a  Mis¬ 
sa,  441  :  a  ieiuniis.  618-622 ;  ab 
officio  divino,  II,  102. 

Dilatio  imoletionis  voti,  I,  412 ;  re¬ 
stitutionis  in  morte.  768  :  imple- 
tionis  paenitentiae,  II,  633 ;  dila¬ 
tio  absolutionis,  727-732. 

Dilectio  inimicorum,  v.  Caritas. 

Dimissoriae :  litterae  dimissoriae 
necessariae  ad  ordinationem  a  quo 
concedi  possint,  II.  871. 

Dioecesis:  eius  visitatio,  v.  Epi¬ 
scopus. 

Discipulus:  de.  obligationibus  dis¬ 
cipulorum,  I.  482. 

Disparitatis  cultus  imnedimentum : 
eius  vis.  requisita.  II.  1014-1016. 

Dispensatio:  a  lege,  I.  183.  —  Quis 
potest,  dispensare,  183  bis-185.  — 
Causae  ad  dispensandum,  186, 
187.  —  Quando  censetur  valida  et 
invalida,  188,  189.  —  Cessatio, 
189. — A  voto,  417,  418  ;  a  bannis, 
II,  946 :  ab  imoedimentis  impe¬ 
dientibus,  952-956 ;  a  dirimenti¬ 
bus,  ibid.  ;  modus  eam  petendi, 
967.  968;  causae  eam  obtinendi, 
957 ;  disoensat.io  in  radice,  1128, 
1132,  1133. 

Disnensator  indulgentiarum,  II,  790- 
793. 

Dispositio:  ad  Sacramenta  susci¬ 
pienda,  II.  294-299  ;  ad  confirma¬ 
tionem,  361  ;  ad  communionem, 
428-440 ;  ad  paenitentiam.  543, 
560,  565,  566  ;  ad  extremam  unc¬ 
tionem.  854.  856 ;  ad  ordinem, 
875;  ad  matrimonium,  930. 


INDEX  ALPHABETICUS 


883 


Dissimulatio  fidei,  I.  271-273 ;  Sa- 
cramentorum,  II,  287,  288. 

Dissolutio  sponsalium,  II,  932-938  ; 
matrimonii,  1106. 

Distantia:  quando  excuset  a  Mis¬ 
sa.  I,  442. 

Distillatio,  I,  532,  536,  v.  Pollutio. 

Distinctio  peccatorum :  specifica,  I, 
238-240 ;  numerica  241-247. 

Distractio :  in  oratione,  I,  349 ;  in 
Missa,  432 ;  in  horis,  II,  99  seq. 

Distributiones :  eas  amittunt  ab¬ 
sentes  a  choro,  II,  140. 

Divinatio:  quid,  quotuplex,  I,  354; 
quaenam  eius  gravitas,  355. 

Divortium:  quid,  II,  1117;  quoad 
habitationem  et  torum,  1117;  sen¬ 
tentia  divortii  iuxta  leges  civi¬ 
les,  8. 

Doctor:  officium  doctoris  in  confes¬ 
sione,  II.  712. 

Dolor,  v.  Contritio. 

Dolus  in  contractu.  I.  912. 

Domicilium:  quoad  leges,  I.  160, 
162  ;  quomodo  acquiratur  vel  amit¬ 
tatur.  163  :  voluntarium  et  neces¬ 
sarium  seu  legale,  ibid.  :  domi¬ 
cilium  quoad  ordines,  II,  869 ; 
quoad  matrimonium,  1071  seq. 

Dominativa  potestas,  1,  414  bis 
seq.,.  II,  170. 

Dominium:  natura,  divisio,  I,  668; 
obiectum,  669-673 ;  subiectum. 
674  ;  filiorum,  675-679  ;  uxorum, 
680-683;  clericorum,  691,  692; 
auctorum,  701-703 ;  modi  illud  ac¬ 
quirendi,  704  seq. 

Dominus:  obligationes  dominorum, 
I,  477. 

Dona:  an  possint  a  iudice  accipi, 

n,  6. 

Donatio:  quid,  I,  938. — Quis  do¬ 
nare  possit,  939 ;  quae  donari, 
942.  —  Donatio  inter  vivos.  948  ; 
mortis  causa,  988.  —  Donatio  con- 
iugum,  952;  ad  pias  causas,  961. 

Dos:  quoad  matrimonium,  I.  681, 
684. 

Dotes:  contritionis,  II.  550;  confes¬ 
sionis,  568,  v.  Dispositio. 

Dubium:  Quid,  quotuplex,  I.  97; 
an  cum  eo  liceat  agere,  98-100 ; 
quid  in  dubio  de  exsistentia  legis. 
466.  v.  Probabilitas.  —  Quid 
in  dubio  de  adimpletione  legis  seu 


obligationis,  144 ;  de  voto,  407 ; 
de  iustitia  belli,  512 ;  de  posses¬ 
sione  rei  alienae,  789-793 ;  de 
damno  illato,  806  ;  de  influxu  suf¬ 
fragii  iniusti,  820 ;  de  solutione 
debiti,  860 ;  de  prole,  utrum  ex 
adulterio  nata  sit,  vel  ex  quali 
patre,  871 ;  quid  in  dubio  de  va- 
lore  materiae  et  formae  in  Sacra¬ 
mentis,  II,  265,  266 ;  de  peccatis 
commissis,  gravibus,  accusatis, 
578-583 ;  de  iurisdictione,  651 ; 
de  reservatione  peccati,  673;  de 
irregularitate.  889 ;  de  homici¬ 
dio,  vel  mutilatione,  897 ;  de  im¬ 
pedimento  matrimonii,  994,  995  ; 
de  censura,  1191,  1197. 

Duellum,  I,  507-510 ;  eius  poena, 
II.  1259. 

Duliae  cultus,  I.  342. 


E 


Ebrietas:  quid  sit  et  quale  pecca¬ 
tum,  I,  262-265. 

Ecclesia:  an  furtum  in  ecclesia  sit 
sacrilegium,  I,  373 ;  an  actus, 
verba,  aspectus,  cogitationes  tur¬ 
pes  in  ecclesia  sint  sacrilegia, 
528;  ius  habet  acquirendi  et  pos¬ 
sidendi  bona  temporalia,  699 ;  in 
Hispania,  ibid. ;  in  America  la¬ 
tina,  App.  VI ;  an  liceat  celebra¬ 
re  in  ecclesia  violata,  II,  494 ; 
quando  violetur  et  in  cultum  re¬ 
stituatur,  ibid. ;  eius  praecepta, 
I,  577-645 

Educatio  filiorum,  I,  462-473. 

Effectus:  Sacramentorum,  II,  244; 
baptismi,  301 ;  Eucharistiae,  371 ; 
sacrificii  Missae,  453 ;  extremae 
unctionis,  829 ;  excommunicatio¬ 
nis,  1212  seq. ;  interdicti,  1281 
seq. 

Electiones,  v.  Suffragium. 

Electrica  lux  in  ecclesiis,  II,  509. 

Eleemosyna:  quando  obliget,  I, 
311  :  an  uxor,  filius,  famulus  pos¬ 
sint  facere  eleemosynam,  312. 

Emancipatio  filii:  iure  hisp. ,  I, 


677,  899. 

Embryotomia:  quid  sit,  I,  500. 
Emiarantes  sacerdotes,  II,  App. 
XII. 

Emphyteusis:  quid  sit,  I,  1069. 
1080. 

Emptio,  v.  Venditio. 

Emptor:  eius  obligationes,  I,  1033; 
emptor  rei  furtivae  ad  quid  te¬ 
neatur,  780. 

Emptores  bonorum  ecclesiastico¬ 
rum,  in  Hispania,  I,  885 ;  in 
America  latina,  App.  VI. 
Ephemerides:  de  inscriptione  et 
nuntiis  inserendis,  I,  325.  —  De 
diariis,  foliis  et  libellis  periodi 
cis,  636,  637,  642,  644;  earum 
censura,  628. 

Epikeia:  quid  sit  et  quando  habeat 
locum,  I,  182. 

Epileptici  relate  ad  ordines,  II, 
890. 

Episcopatus:  an  sit  ordo  proprie 
dictus  a  presbyteratu  distinctus, 
II,  860. 

Episcopus:  potestas  Episcopi;  quo¬ 
ad  dispensationem  in  legibus,  I. 
184;  in  votis,  417;  in  impedi¬ 
mentis  impedientibus.  II,  952 ;  in 
dirimentibus,  ibid. — Episcopi  obli¬ 
gationes,  119-125  ;  quoad  residen 
tiam,  120  ;  praedicationem,  122  ; 
visitationem  dioecesis,  124 ;  ad 
limina,  125 ;  privilegia,  149. 
Error:  in  contractibus.  T,  910-914: 
quoad  iunsdictionem  confessarii, 
II,  651 ;  in  matrimonio,  1065- 
1067 ;  parochi,  1074. 

Eucharistia:  eius  institutio,  II 
366  ;  materia,  372  ;  forma,  382  ; 
minister,  385 ;  subiectum,  416  • 
necessitas,  417,  418 ;  in  morte, 
421;  dispositiones  ad  illam  sus¬ 
cipiendam,  428.  • —  Ubinam  asser¬ 
vanda,  406. 

Evictio:  quid,  eius  effectus,  I,  774 
1036.  ’ 

Examen:  quale  praerequiratur  ad 
integritatem  confessionis,  II,  610  • 
examen  ad  sacros  ordines,'  912  • 
neosacerdotum  per  triennium  aut, 
quinquennium,  920 
Excardinatio,  II,  870.  —  Excardi- 
nationis  formulae,  App.  X. 

Exceptio  in  iudicio,  I,  '889. 
Excommunicatio:  natura,  II  1210  - 
effectus,  1212  seq. ;  praecipuae 
excommunicationes  in  specie  1230 
seq. ;  excommunicationes  latae  sen¬ 


tentiae  specialissimo  modo  reser¬ 
vatae  Rom.  Pontifici,  1230-1235; 
speciali  modo  reservatae,  1236- 
1250  ;  simpliciter  reservatae,  1263  ; 
reservatae  Ordinario,  1264-1270; 
nemini  reservatae,  1271-1276. 

Exercitia  spiritualia  peragenda  a 
clericis,  II,  52. 

Exheredatio:  an  filius  exheredari 
possit,  I,  973,  974. 

Exorcismus,  v.  Adiuratio. 

Exploratio:  II,  191. 

Expositi:  non  sunt  irregulares,  II, 
891. 

Exsecutor  testamenti,  I,  987 ;  exse- 
cutores  dispensationum, II, 971  seq. 

Extrema  necessitas  excusat  a  fur¬ 
to,  I,  751-755. 

Extrema  unctio:  institutio,  II,  828  • 
materia,  830  seq. ;  forma,  837 ; 
minister,  839 ;  subiectum,  844  • 
quando,  quomodo  et  quoties  mi¬ 
nistranda,  841,  843,  846;  necessi¬ 
tas,  847. —  Iis  qui  probabiliter 
adhuc  vivunt,  quamvis  vulgo  mor¬ 
tui  credantur,  impertienda,  849. 


Falsarii:  eorum  poenae,  II,  1249. 

Fama:  quid,  I,  549;  quomodo  repa¬ 
randa,  561-563 ;  quid  excuset  ab 
ea  resti  uenda,  564 ;  an  cadat  sub 
nostro  dominio,  671. 

Familiares  regularium,  II,  657. 

ramulus:  obligationes,  I,  478;  an 
possit  facere  eleemosynam,  312  • 
cooperari  domino  ad  malum,  334’, 
335 ;  an  excusentur  aliquando  a 
Missa,  441 ;  utrum  possint  se 
compensare,  759;  quid  de  furtis 
famulorum,  744. 

Fecundatio  artificialis  in  muliere 
an  licita,  II,  H37. 

Femina:  eius  cohabitatio  cum  ele¬ 
gei8’.11.’  111,  H2;  an  Missae  pos¬ 
sit  ministrare  et  respondere,  506  • 

an  or,dA^s  capax>  874 :  enando  pu¬ 
bes,  1000.  y 

F<sit  1feS708aUt  laqUe°  Capta’  °UiuS 

Feriae  privilegiatae,  II,  1097. 

res  tum:  de  praescriptis  die  festo, 
l,  423;  de  prohibitis,  444-449.  — 

De  obligatione  festa  celebrandi, 
580-582. 

Fetus:  quid  de  abortu,  I,  501,  502. 
—  Fetus  aut  infans  qui  probabi¬ 
liter  adhuc  vivit,  etsi  vulgo  re¬ 
center  mortuus  credatur,  baptis¬ 
mo  donandus,  II,  325. 

Feudum :  quid  sit,  I,  1069. 

Fictio  in  consensu  matrimoniali,  II, 
1062. 

Fideicommissum:  quid  sit  et  an  li¬ 
citum,  I,  991-993. 

Fidei  professio,  II,  137. 

Fideiussio:  quid  sit,  I,  1085.  — 
Quaenam  sint  eius  conditiones, 
1086. 

Fides:  quid,  I,  267  ;  necessitas,  268  ; 
dissimulatio,  271 ;  obiectum,  274  ; 
bona  fides  ad  praescriptionem, 
725  ;  ad  possessionem,  770,  771. 

Filii:  quinam  legitimi,  II,  n.  1104. 

Filius:  obligationes,  I,  453-460,— 
An  teneatur  oboedire  parentibus 
quoad  vocationem.  459  ;  matrimo¬ 
nium,  ibid . .  et  II,  1062,— Quoad 
dominium,  I,  675-679  ;  testamen¬ 
tum,  968.  —  Quid  de  furtis  filio¬ 
rum,  744.  —  Filii  naturales,  473, 
970,  971,  976,  986  N.  B. 

Finis:  quid,  quotuplex,  I,  85;  quo¬ 
modo  influat,  ibid.,  v.  Intentio. 

Fomes  pravarum  cupiditatum: 
principia,  I,  69. 

Fons  baptismalis,  II,  337 

Forma  Sacramentorum,  II,  261. 

Formulae:  pro  testamentis,  I,  953; 
pro  dispensationibus  petendis,  II, 
977,  978. 

Fornicatio:  quid,  quale  peccatum, 
I,  525  ;  quoad  restitutionem,  866  ; 
an  sit  causa  sufficiens  resiliendi 
a  sponsalibus,  II,  938. 

Fraudatio  tributorum,  I,  876-879. 

Fraus:  in  ludo,  I,  1101;  in  opera¬ 
tionibus  bursae,  1111. 

Fructus  rei:  quid,  I,  772  ;  rei  alie¬ 
nae  venditae,  774-778.  —  Fructus 
Missae,  II,  453,  454 ;  quando  ap¬ 
plicandus,  459. 

Frustratio  generationis,  II,  1148, 
1165,  v.  Onanismus. 

Frustulum  matutinum,  I,  610;  II, 
1370,  1373. 

Fugitivus,  II,  239,  240. 

Funera:  communicatio  cum  haere¬ 


ticis  ac  infidelibus  in  funeribus, 

I,  292. 

Furiosi:  eorum  baptismus,  II,  329. 
Furtum :  quotuplex,  I,  741 ;  quale 
peccatum,  ibid. ;  materia  gravis, 
742-751. — Furta  minuta,  745- 
751 ;  uxoris,  744 ;  filiorum,  ibid. ; 
famulorum,  ibid. ;  religiosorum, 

II,  214.  —  Causae  excusantes  a 
furto,  I,  752,  753. 


G 

Gabella,  v.  Tributum. 

Gaceta  (La) :  organum  publicationis 
legum  Hispaniae,  I,  165. 

Gaudium:  eius  notio  et  malitia,  1, 
248,  249. 

Germania:  quoad  matrimonia  aca- 
tholicorum,  II,  1085. 

Gestio  negotiorum,  I,  1001. 

Gradus  incestus :  an  sint  explicandi 
in  confessione,  II,  588.  —  Regulae 
ad  cognoscendos  gradus  consan¬ 
guinitatis,  1030. 

Gratia:  utrum  negata  ab  uno  Supe¬ 
riore  possit  concedi  ab  alio,  I, 
188 ;  gratia  sacramentalis,  II, 
244,  245. 

Gravitas  peccatorum,  I,  227 ;  in 
lege,  169 ;  in  voto,  411  ;  in  Missa, 
427 ;  in  operibus  servilibus,  445 ; 
in  ieiunio,  107 ;  in  furto,  742,  743. 

Gregorianum  altare.  II,  809. 

Guatimala  Resp.  Vol.  I.  Consue¬ 
tudo  in  lege  civili,  212.  —  Expli¬ 
cantur  difficiliores  formulae  lega¬ 
les,  648.  —  De  dominio,  668.  —  De 
obiecto  dominii,  671. — De  dominio 
filiorumfamilias,  677.  —  De  domi 
nio  auctorum,  703.  —  De  inventio¬ 
ne  thesauri,  711. — De  re  inventa, 
714. — Praescriptio,  715. — Tempus 
praescriptionis,  720.  —  Res  furti¬ 
vae  bona  fide  emptae,  723,— Bona 
fides,  726.  —  Possessor  bonae  fi¬ 
dei,  772,  779.  —  Possessor  malae 
fidei,  781,  783. —Culpa  iuridica, 
798.  —  Cooperatio  negativa,  830. 
—  Creditori  cessionem  bonorum 
facienti  non  restituendum,  838.  — 
Ordo  restitutionis  creditoribus, 
844.  —  Locus  restitutionis,  848.  — 
Restitutio  ob  homicidium,  864.  — 

Obligatio  parentum  alendi  prolem 
illegitimam.  868.  —  Legitimitas  fi¬ 
liorum,  871.  — Res  ex  turpi  con 
tractu  accepta  an  restituenda,  895. 
—  Minores  quinam  et  quomodo 
contrahere  possint,  897.  —  Obliga¬ 
tio  contractuum  quombdo  cesset, 
922. — Cessio  bonorum,  923. — Mo¬ 
dus  in  contractibus,  929.  —  Condi¬ 
tiones  contractui  appositae,  931, 
932.— Acceptatio  donationis,  950. 
—Revocatio  donationum,  951,  952 
—Venditio,  1029-1036.  —  Vol.  II. 
Adoptio,  1048. — Minorennum  do¬ 
micilium,  1076.  —  Causae  eccle¬ 
siasticae,  App.  VI. 

Gula:  quid  sit  et  quae  eius  filiae,  I, 
261. 

Guttulae  calici  adherentes  num 
consecrentur,  II,  381. 


H 

Habituatus:  quando  absolvendus, 
n,  738. 

Habitus  clericalis :  praeceptum,  eius 
gravitas,  causae  excusantes,  II, 
58-60 ;  quibus  prohibeatur,  II, 
1321. 

Haeresis,  I,  289 ;  II,  1236. 

Haeretici:  quoad  leges  Ecclesiae, 
I,  159 ;  II,  930 ;  eorum  poenae 
1238,  v.  Acatholici. 

Haitiana  Resp. :  de  dominio  aucto¬ 
rum,  I,  703 

Hasta:  venditio  sub  hasta,  I,  1056 

Heredes:  quinam  institui  possint, 
I»  959-  —  Legitimi  et  necessarii, 
970,  971 ;  heredum  obligationes, 
972  ;  legitima,  975. 

Hereditas  testamentaria,  I,  969  • 
eius  divisio,  970,  971. 

Herus :  quoad  catecheticam  instruc¬ 
tionem  servorum,  I,  477  ;  quoad 
damna,  830. 

Hispania.  Vol.  I.  De  promulgatio¬ 
ne  legis,  165.  —  Rota  Nuntiaturae 
Apostolicae,  199,— Consuetudo  in 
lege  civili,  212.  —  Reservatio  be¬ 
neficii  ob  simoniam,  380.  —  De  iu- 
ramento  clericorum,  391,— Quoad 
patriam  potestatem  matri  conces¬ 
sam,  416.  —  Minores  quoad  mili 
tiam,  460.  —  Mutua  obligatio  ali¬ 


menta  praebendi,  473.  —  Decimae 
solvendae,  578.  —  Festa  de  prae¬ 
cepto,  583.  —  Patronus  loci,  581. 
—Quantitas  et  qualitas  ciborum 
pro  collatione  serotina,  611-613. 

—  Explicantur  difficiliores  formu¬ 
lae  legales,  648.  —  De  dominio, 
668.  —  De  obiecto  dominii,  671.  — 
De  dominio  filiorumfamilias,  677. 
— De  dominio  uxorum,  684,  690. — 
Bona  ecclesiastica,  696,  697,— De 
iure  Ecclesiae  acquirendi  et  pos¬ 
sidendi,  699,  700.  —  De  dominio 
auctorum,  701-703.  —  De  occupa¬ 
tione  animalium,  705-709. — De  in¬ 
ventione  thesauri,  710,  711,  714. 

—  Praescriptio,  715.  —  Possessio, 
718. -Titulus  praescriptionis,  719  ; 
tempus  praescriptionis,  720. — Res 
furtivae  bona  fide  emptae,  723,— 
Bona  fides,  716.  —  Accessio,  727, 
728  — Usus  et  ususfructus,  729. — 
Servitus,  732.  —  Possessor  bonae 
fidei,  771,  772,  779 ;  malae  fidei, 
781,  783.- — Cooperatio  negativa, 
830.  —  Creditori  cessionem  bono¬ 
rum  facienti  non  restituendum, 
838.  —  Ordo  restitutionis  credito¬ 
ribus,  843.  —  Locus  restitutionis, 
848.  —  Restitutio  ob  homicidium, 
864.  —  Obligatio  parentum  alendi 
prolem  illegitimam,  868,— Emptio 
bonorum  ecclesiasticorum,  885- 
888,— Materia  contractus,  891. — 
Res  ex  turpi  contractu  accepta 
an  restituenda,  895.  —  Minores 
quinam  et  quomodo  contrahere 
possint,  898.  —  Uxorum  contrac¬ 
tus,  902.  —  Consensus  in  contrac¬ 
tu,  909,  914,  916,  917.  —  Obligatio 
contractuum  quomodo  cesset,  922. 

—  Cessio  bonorum,  923.  —  Iura- 
mentum  in  contractu,  927.  —  Mo¬ 
dus  in  contractu,  929.  —  Contrac¬ 
tuum  conditiones,  931,  932.  —  Do¬ 
natio,  938-952.  —  Testamentum, 
953,  954-957,  960-968.  • —  Testator 
et  heres,  969-975.  —  Codicillus, 
982.  —  Revocatio  testamenti,  986. 

—  Exsecutor  testamenti,  987  — 
Donatio  mortis  causa,  988  — Sub¬ 
stitutio  et  fideicommissum,  991.  — 
Titulus  legis  civilis  in  usura,  1016, 
1028.  —  Venditio  et  emptio,  1029’, 
1030,  1032-1036. — Retro  venditio, 

1052. — Venditio  sub  hasta  ad  tra¬ 
mites  Codicis  processus  civilis, 
1060,— Locatio,  1069-1074  — Sala¬ 
rium  opificum,  ibid.  —  Census, 
1080-1084.  —  Assecuratio,  1092. — 
Ludus,  1099-1105.  —  Operationes 
bursae,  1106-1118.— Derecho  foral 
espanol,  App.  III.  —  Vol.  II.  lura 
ti,  9.  —  Arbitri,  11.  —  Apparitor, 
22.  —  Reus,  32.  —  Quaenam  cle¬ 
ricis  prohibeantur,  107.  —  Pensio 
quae  a  Gubernio  Episcopis,  paro¬ 
chis,  etc. ,  solvitur,  I,  696  ;  II,  153. 
—  Rom.  Pontifex  se  abstinet  ab 
imponendis  pensionibus,  164.  — 
Confirmatio  ante  usum  rationis, 
357.  —  Missae  et  earum  stipendia 
die  Natalis  Domini  et  Commemor. 
omnium  defunctorum,  472,  487.— 
Approbatio  ad  confessiones  mili¬ 
tum  audiendas,  655. — Approbatio 
ad  audiendas  confessiones  monia- 
lium,  611. — Testimoniales  pro  mi¬ 
litibus,  910.  —  Matrimonium  con 
scientiae,  926. — Quibus  prohibea¬ 
tur  matrimonium,  988. — Matrimo¬ 
nii  celebratio,  ibid.  —  Velum  in 
nuptiis,  1098.  —  Cognatio  legalis, 
1048.  —  Minorennum  domicilium, 
1076. — Parochus  minorum  et  mili¬ 
tum,  1092,  1093.  —  Usurpatio  bo¬ 
norum  Ecclesiae,  1258.— Prohibi¬ 
tio  a  divinis  officiis,  1281.  — Con 
cessio  indulgentiarum  ab  Archi- 
episcopis,  791,  N.  B.  —  Forum 
ecclesiasticum,  1245,  1246,  1256, 
1305.  —  Bulla  Cruciatae,  1330. 

Homicidium,  I,  486 ;  quid  ob  illud 
restituendum,  863 ;  cui  restituen¬ 
dum,  863-865  ;  quoad  irregularita¬ 
tem,  II,  895. 

Hondurensis  Resp. :  quoad  causas 
ecclesiasticas,  II,  App.  VI. 

Honestas,  II,  1041-1043. 

Honor:  quid,  eius  laesio  per  con¬ 
tumeliam,  I,  566. 

Honoraria:  advocati,  procuratoris, 
II,  18  ;  medici  et  chirurgi,  42,  46. 

Hora  refectionis :  in  ieiunio,  I,  616, 
617. 

Horae  canonicae  :  obligatio,  II,  62  ; 
quinam  ad  illas  teneantur,  62 ; 
quomodo  recitandae,  78-80 ;  quo 
ordine,  81 ;  quid  excuset  ab  illis, 
102-106. 


Hospitale:  qui  ad  illud  deferunt 
prolem,  an  debeant  expensas  sol¬ 
vere,  I,  872. 

Hostia  pro  consecratione :  quid  si 
fracta,  II,  381. 

Hyperdulia:  eius  notio,  I,  342. 

Hypnotismus,  v.  Magnetismus. 

Hypotheca:  quid  et  quotuplex,  I, 
1088.  —  Legalis  uxorum,  684. 

Hysterotomia,  v.  Operatio  por- 
r  ensis. 

I 

Idololatria:  quid,  quotuplex,  I,  351. 

leiunium:  natura,  I,  601,  602;  obli¬ 
gatio,  ibid. ;  hora  refectionis,  616  : 
causae  excusantes,  618-622  ;  quoad 
communionem,  II,  433 ;  quoad 
Missae  celebrationem,  responsa 
S.  Paenitentiariae  et  SS.  Congreg. 
circa  ieiunium  et  abstinentiam  a 
carnibus,  I,  623.  —  Pro  Hispaniae 
militibus,  II,  App.  IV.— Pro  Ame¬ 
rica  latina  et  Insulis  Philippinis, 
II,  1382 ;  pro  indis  et  nigritis, 
1383. 

Ignorantia,  I,  66 ;  an  detur  in  lege 
naturae,  193 ;  an  excuset  a  poe¬ 
na,  206 ;  an  impediat  irritatio¬ 
nem  legis,  208 ;  reservationis,  II, 
672  ;  irregularitatis,  889  ;  impedi¬ 
menti,  992 ;  censurae,  1181 ;  poe¬ 
nae  latae  sententiae,  ibid. 

Illegitimitas:  quando  auferatur,  II, 
891. 

Imagines:  regulae  circa  earum 
cultum,  I,  346 ;  impressae  quan¬ 
do  prohibentur,  637. 

Imparcial  (E) :  prohibitus,  I,  636. 

Impedimentum:  sponsalibus  super¬ 
veniens,  II,  934;  impediens  ma¬ 
trimonium,  850  ;  dirimens,  ibid. ; 
eius  dispensatio,  952. 

Impotentia:  quae  excusat  a  Missa, 

I,  441 ;  a  ieiunio,  618-622 ;  a  resti¬ 
tutione,  854 ;  ab  officio  divino, 

II,  102.  —  Impotentia  ut  est  im¬ 
pedimentum  matrimonii,  1002 ; 
mulier  utroque  ovario  orbata  et 
carens  utero  an  sit  impotens,  1005. 

Impuberes :  quoad  vota,  I,  415 ; 
quoad  contractus,  896-899 ;  excu¬ 
santur  a  munere  accusatoris,  II, 
31 ;  quoad  censuras,  1179. 

Imputabilitas :  quid,  I,  76;  relate 
ad  poenas,  II,  1181. 

Incardinatio:  quid  sit,  II,  870;  in 
cardinationis  formulae,  App.  X. 

Incestus:  quid,  I,  527;  an  gradus 
declarandi,  II,  588. 

Incola:  quis,  I,  163. 

Index  librorum  prohibitorum,  I, 
644. 

Indi  et  nigritae :  quoad  impedimenta 
matrimonii,  1029 ;  quoad  ieiu- 
nium  et  abstinentiam,  II,  1383. 

Indissolubilitas  matrimonii,  II, 
927. 

Indulgentia:  quid,  quotuplex,  II, 
784 ;  quinam  possint  eas  conce¬ 
dere,  790,  791  ;  conditiones,  794  ; 
pro  defunctis,  799,  800 ;  earum 
pervulgatio,  807  ;  obligatio  pro  iis 
qui  a  Rom.  Pont,  indulgentias 
obtinuerunt,  807  ;  de  affixis  alicui 
festo,  diei,  ecclesiae,  etc. ,  804; 
earum  translatio,  802 ;  tempus 
habile,  795  ;  earum  cessatio,  803  ; 
quis  possit  eas  lucrari,  vel  non, 
794,  798  ;  quid  requiratur,  ut  eas 
lucretur,  798 ;  an  eaedem  indul¬ 
gentiae  possint  pluries  in  die  ac¬ 
quiri,  ibid.  ;  an  applicari  aliis, 
799,  800 ;  requisita  ex  parte  ope¬ 
ris  praestituti,  797  ;  earum  quae¬ 
stum  facientes,  poenae,  1251 ; 
habentium  BulJam,  1345-1354.  — 
In  specie :  benedictio  papalis  in 
articulo  mortis,  810 ;  altaris  pri 
vilegiati,  808 ;  gregoriani,  809  ; 
iubilaei,  811. 

Indulta  Bullae  Cruciatae,  II.  1333 

Infamatus:  irregularitas,  II,  903- 
906 

Infames:  prohibentur  a  munere  ar¬ 
bitri,  II,  15. 

Infamia:  infamia  iuris  relate  ad  or¬ 
dines,  890  et  nota,  903.  —  Infa¬ 
mia  facti,  901,  904,  v.  Fama. 

Infans  aut  puer:  quando  baptizan 
dus,  II,  317  seq.,  324;  confirman¬ 
dus,  357  ;  communicandus,  418, 
423 ;  ungendus,  845. 

Infideles:  quoad  leges  Ecclesiae,  I, 
159;  quoad  censuras,  II,  1186; 
an  eorum  filii  possint  baptizari, 
319  ;  sacramentum  matrimonii  non 
suscipiunt,  930 ;  an  eorum  matri¬ 
monium  dissolvi  possit,  1114; 


quoad  sepulturam,  1323 ;  poenae 
contra  sepelientes  eos  in  locis  sa¬ 
cris,  1273,  1291. 

Infidelitas:  quid  et  quotuplex,  I, 
286  ;  quoad  tentationem  Dei,  370  ; 
affinitas  in  illa  contracta,  II,  1038. 

Infirmi:  quoad  auditionem  Missae, 

I,  441,  443 ;  quoad  opera  prae¬ 
scripta  ad  lucrandas  indulgentias, 

II,  804,  v.  Aegrotus. 

Ingressus  in  religionem,  v.  Vo¬ 
catio. 

Inhabilitas:  ad  contractum,  I,  896; 
ad  donationem,  940,  941. 

Inimicus:  quomodo  diligendus,  I, 
308. 

Iniuria:  quid,  quotuplex,  I,  735; 
malitia,  736 ;  unde  dimetienda, 
738  ;  an  possit  inferri  per  actum 
mere  internum,  738,  739.  —  In 
clericos:  poenae,  II,  1267. 

Iniusiitia,  v.  Furtum,  Damnum. 

Innocens:  an  possit  occidi,  I.  498, 
an  damnari,  si  iuridice  habeatur 
nocens,  II,  4. 

Inscriptio:  in  albo  electorum:  eius 
obligatio,  I,  485 ;  baptismi,  II, 
339  seq. ;  confirmationis,  363 ;  or¬ 
dinum,  918 :  matrimoniorum,  quis 

■  inscribere  debeat,  quid  et  quo  in 
libro,  quid  praeterea  in  libro  bapti- 
zatorum,  1086  seq.,  1090. 

Insulae  Philippinae,  v.  Philippinae 
Insulae. 

Integritas  in  confessione,  II,  569- 
577.  —  Causae  excusantes,  599- 
601 ;  eius  defectus  ex  culpa  con¬ 
fessorii,  obligatio  reparandi.  748. 

Intentio:  in  impletione  legis,  I, 
172 ;  in  confectione  sacramenti, 
II,  269-273  :  in  eius  susceptione, 
295,  296 ;  ad  ordines,  296 ;  in 
Missa  applicanda,  458-462 ;  se¬ 
cunda  intentio  in  Missa.  456  ;  ad 
consecrationem  in  Missa,  378-381  ; 
ad  lucrandas  indulgentias,  794. 

Interdicti  civiliter,  I,  906. 

Interdictum:  quid  et  quotuplex,  II, 
1277-1279  ;  auctor,  1280  ;  ubinam 
urget,  ibid. ;  quid  vetet,  1281, 
1282,  v.  Bulla.  —  Interdictum 
Rom.  Pontifici  reservatum,  1289 ; 
interdictum  Ordinario  reservatum, 
1291  :  alia  interdicta,  1290,  1292. 

Interesse  in  mutuo,  v.  Usura. 

Interpellatio  in  privilegio  Pauli- 
no:  necessitas,  forma,  II,  1111 
1113. 

Interpres :  confessionis ;  quoad  si 
gillum,  II,  757  ;  quoad  matrimo¬ 
nium,  1064. 

Interpretatio  legis :  notio  et  divi¬ 
sio,  I,  181 ;  regulae,  181  bis ;  dis¬ 
pensationis,  189 ;  rescriptorum, 
217;  privilegiorum,  221. 

Interrogatio  quae  lit  a  iudice,  II, 
32  ;  a  confessario,  720-726. 

Interruptio:  actuum,  ad  eorum  mul¬ 
tiplicationem,  I,  243 ;  in  die  ieiu- 
nii,  ad  comestionem,  617  ;  in  prae¬ 
scriptione,  721 ;  in  recitatione  ho¬ 
rarum,  II,  90 ;  in  administratione 
sacramenti,  264;  in  Missa,  516. 

Invasor  pudicitiae :  an  liceat  eum 
occidere,  I,  496. 

Inventio:  quoad  dominium,  I,  710- 
712;  quid  de  re  nuper  amissa, 
quae  invenitur,  713. 

Invidia:  quid,  eius  filiae,  I,  258. 

Involuntarium  secundum  quid  cui 
pam  minuit,  I,  71. 

Ira:  quid,  eius  filiae,  I,  259. 

Irregularitas:  quid  et  quotuplex, 
II,  888,  889  ;  ex  defectu,  890 ;  ex 
delicto,  895 ;  quinam  possint  dis¬ 
pensare,  907  ;  quo  pacto  multipli¬ 
catur,  ibid. ;  eius  absolutio  tem¬ 
pore  iubilaei,  825. 

Irritatio:  ratione  legis,  I,  207.  - — 
Irritatio  iuramenti,  399 ;  voti, 
414,  415. 

Italia.  Vol.  I.  Mutua  obligatio  ali¬ 
menta  praebendi,  473.  —  Filii  na¬ 
turales,  473.  —  Explicantur  diffi¬ 
ciliores  formulae  legales,  648.  — 
De  dominio,  668.  —  De  obiecto 
dominii,  671.  —  De  dominio  filio- 
rumfamilias,  676,  677.  —  De  do¬ 
minio  auctorum,  703.  —  De  occu¬ 
patione  animalium,  709.  —  De  in¬ 
ventione,  711,  714.  —  Praescrip¬ 
tio,  715.  —  Possessio,  718.  —  Ti¬ 
tulus  praescriptionis,  719 ;  tem 
pus  praescriptionis,  720,  723.  — 
Accessio,  727,  728.  —  Usus  et 
ususfructus,  729-731.  —  Possessor 
bonae  fidei,  771,  779  ;  malae  fi¬ 
dei,  781.  —  Cooperatio  negativa, 
830.  —  Ordo  restitutionis  credito¬ 
ribus,  844.  —  Locus  restitutionis, 


848.  —  Restitutio  ob  homicidium, 
864.  —  Obligatio  parentum  alendi 
prolem  illegitimam,  868.  —  Ma¬ 
teria  contractus,  891.  —  Res  ex 
turpi  contractu  accepta  an  resti¬ 
tuenda,  895.  —  Minores  quomodo 
contrahere  possunt,  899.  —  Uxo¬ 
rum  contractus,  902.  —  Interdictio 
civilis,  905,  906.  —  Error  in  con¬ 
tractibus,  911,  914;  metus,  916, 
917.  —  Contractuum  conditiones, 
931,  932.  —  Donatio,  942,  944, 
945,  946,  951.  — -  Testamentum, 
953,  955,  956.  —  Testator  et  he¬ 
res,  972,  974,  976.  —  Revocatio 
testamenti,  986.  —  Exsecutor  tes¬ 
tamenti,  987.  —  Donatio  mortis 
causa,  988.  —  Titulus  legis  civilis 
in  usura,  1017.  —  Venditio  et 
emptio,  1029,  1032. 

Iter:  an  licitum  die  festo,  I,  448; 
an  excuset  a  ieiunio,  621. 

Iubens,  v.  Mandans. 

lubilaeum:  quid  et  quotuplex,  II, 
811,  812;  modus,  duratio,  812; 
conditiones,  813-821 ;  relate  ad 
peregrinos,  820 ;  gratiae,  821- 
825 ;  quae  aliae  cessare  solent 
indulgentiae,  826,  827. 

ludaei:  communicatio  cum  ipsis,  1, 
287  ;  an  eorum  filii  possint  bapti¬ 
zari,  II,  319. 

Iudex:  obligationes,  II,  1;  in  lege 
iniusta,  7 ;  iudex  in  foro  interno, 
720-726 ;  iudex  laicus  in  causis 
ecclesiasticis,  1244-1245. 

Iudicium :  quid  et  quotuplex,  II,  1  ; 
temerarium,  notio,  I,  569 ;  mali¬ 
tia,  570,  571 ;  in  luramento,  394. 

Iuramentum:  natura,  I,  391;  ho¬ 
nestas,  ibid. ;  conditiones,  392  ; 
interpretatio,  obligatio,  397,  400 ; 
cessatio,  399 ;  irritationis,  dispen¬ 
sationis  ;  commutationis  auctor, 
ibid. ;  in  contractu,  925,  926.  — 
An  et  quomodo  illud  interponere 
liceat  clericis,  391.  —  Antimoder 
nisticum,  II,  137,  nota. 

Iurati  (.Jurados),  II,  9;  eorum  mu¬ 
nera,  10. 

Xurisdictio:  eius  natura,  divisio,  II, 
641  seq. ;  ad  confessiones,  ibid. ; 
eius  cessatio,  647  ;  necessitas, 
ibid.  —  Delegata,  an  possit  sub- 
delegari,  I,  185 ;  ad  recipiendas 

confessiones,  II,  648 ;  eius  cessa¬ 
tio,  revocatio,  650 ;  in  articulo 
mortis,  651,  685;  in  dubio  proba¬ 
bili,  651  ;  in  errore  communi,  ibid. , 
in  navi,  654 ;  quoad  religiosos, 
656-659 ;  quoad  peccatum  compli- 
citatis,  686  seq. ;  poenae  contra 
impedientes  illius  exercitium, 
1244 ;  circa  peccata  reservata, 
667  ;  quoad  matrimonium,  1071- 
1072.  —  Iurisdictio  :  regularium, 
II,  656 ;  confessarii  respectu  mo- 
nialium,  661. 

Ius:  naturale,  I,  192 ;  divinum, 
194;  canonicum,  195;  civile,  203  ; 
romanum,  ibid.,  hispanum,  204; 
Americae  latinae,  ibid.  —  Ius  pro¬ 
prietatis,  654-657. 

Iusiurandum,  v.  Iuramentum. 

lustitia:  quid,  quotuplex,  I,  649, 
650;  obiectum,  652;  eius  obliga¬ 
tio,  664 ;  violatio,  v.  Furtum.  — 
Eius  reparatio,  v.  Restitutio. 

Xuventutis  instauratio,  II,  47  bis. 


L 

Labor  die  festo,  I,  444-446 ;  in  mag¬ 
nis  fabricis,  448 ;  causae  excusan¬ 
tes,  450,  451. 

Lactatio:  tempus  lactationis  ratio¬ 
ne  actus  coniugalis,  II,  1142. 

Laici:  in  causis  ecclesiasticis  prohi¬ 
bentur  a  munere  arbitri,  II,  15 ; 
quoad  Missam  tempore  interdicti 
vi  Bullae,  1356. 

Laparatomia:  an  liceat,  I,  501,  v. 
Operatio  porrensis. 

Latriae  cultus,  v.  Cultus. 

Laudemium,  I,  1080. 

Laudum:  sententia  arbitratorum. 
II,  12. 

Laxismus,  I,  110. 

Lectio  librorum  prohibitorum,  I, 
324,  624. 

Lectoralis:  quoad  assistentiam  ad 
chorum,  II,  140. 

Lectoratus,  v.  Ordo. 

Legatarius  seu  heres:  eius  iura, 
I,  972. 

Legati  Rom.  Pontificis:  poenae  con¬ 
tra  iniicientes  in  eos  manus,  II, 
1224. 

Legatum:  notio,  divisio,  I,  982;  re¬ 


lictum  puellis,  ut  nubant  quis  po¬ 
test  commutare,  si  de  causis  piis 
agatur,  993 ;  quomodo  adimplen¬ 
dum,  ibid. 

Legislator:  quis,  I,  150;  qua  gau¬ 
det  potestate,  ibid. 

Legitima:  debita  liliis,  I,  975;  pa¬ 
rentibus,  ibid.  —  Ex  iure  naturali 
ac  forali  hispano,  975. 

Legitimatio:  quando  habetur,  ille¬ 
gitimi  aequiparantur  legitimis,  II, 
891.  —  Quinam  sint,  quinam  prae¬ 
sumantur,  1104. 

Lenitas:  irregularis  ex  defectu  le¬ 
nitatis,  II,  890. 

Lex:  quid,  quotuplex,  I,  148 ;  auctor, 
150  ;  obiectum,  155 ;  subiectum, 
158 ;  obligatio,  169  ;  interpretatio, 
181 ;  dispensatio,  183. — Lex  natu¬ 
ralis,  192  ;  divina,  194 ;  ecclesias¬ 
tica,  195;  civilis,  203;  poenalis, 
205  ;  irritans,  207.  —  An  leges  ci¬ 
viles  in  materia  iustitiae  obligent 
in  conscientia,  647. 

Liber:  de  pravis  libris,  1,  324,  325; 
de  pravis  libris  haereticorum,  636. 
—  Librorum  prohibitio,  624 ;  libri 
obsceni,  639;  liturgici  et  precato- 
rii,  628,  640. — Denuntiatio  pravo¬ 
rum  librorum,  634.  —  Librorum 
censura,  625. — Facultas  legendi  et 
retinendi  libros  prohibitos,  641. — 
Praelati  librorum  censurae  prae¬ 
positi,  642. — Libri  praeviae  censu¬ 
rae  subiiciendi,  628.  —  Censorum 
officiunt  in  praevio  librorum  exa 
mine,  631.  —  Typographi  et  edito¬ 
res  librorum,  613 ;  quid  de  Indice, 
644. 

Liberal  (EI) :  prohibitus,  I,  636. 

Liberalismus:  quid  sit  et  quinam 
liberales  ut  haeretici  habendi  sint, 
I,  291. 

Libertas:  liberum  arbitrium,  I,  63, 
65  ;  irregularitas  ex  defectu  liber¬ 
tatis,  II,  890.  —  Ecclesiae,  poenae 
in  eam  violantes,  1243,  1244. 

Libri  paroeciales :  accurate  ferendi 
sunt  a  parocho,  II,  135  ;  quid  adno- 
tandum  in  libro  matrimoniorum, 
quid  praeterea  in  libro  baptizato- 
rum,  1086 ;  in  quo  tamen  matri¬ 
monia  conscientiae,  1090. 

Librorum:  censura  et  prohibitio,  I, 
627,  628 ;  eorum  retentio,  vendi- 

tio,  editio,  633 ;  quinam  prohibiti 
a  iure,  633-640  ;  includuntur  etiam 
diaria,  lolia,  libelli,  periodici,  ibi¬ 
dem  ;  poenae  in  lacientes  contra 
prohibitionem,  II,  1239,  1272. 

Licentia:  Ordinarii,  ad  edendos  li¬ 
bros,  I,  629 ;  quando  sit  iteranda, 
632  ;  necessaria  ad  legendos  libros 
prohibitos,  642.  —  Superioris,  ad 
audiendas  conlessiones,  II,  648. 

Ligamen:  de  impedimento  ligami 
nis,  II,  1012 ;  eius  vis,  ibid. ;  quid 
quoad  matrimonium  contractum 
ab  eo  qui  putat  priorem  coniugem 
mortuum,  1013. 

Linea  in  consanguinitate:  divisio, 
II,  1027,  1029. 

Limina  (visitatio  ad),  II,  123. 

Litaniae  Sanctorum :  quos  urget 
ac  quibus  diebus  earum  recitatio, 
II,  70. 

Litographa:  eorum  censura,  I,  623. 

Litterae  dimissoriae,  II,  871  seq. 

•  Litterarum  alienarum  aperitio  et 
lectio,  I,  575,  576 ;  quoad  sigillum 
conlessionis,  II,  759. 

Liturgia:  qualis  sequenda  in  bre¬ 
viario,  II,  69. 

Locatarii  obligationes,  I,  1072. 

Locatio:  de  contractu  locationis,  I, 
1069 ;  notio,  regulae  generales, 
1069,  1070,— Locatio  operae,  1075. 

Locator:  obligationes,  1,  1071. 

Locus:  ad  Missam  audiendam,  I, 
433-440  ;  ad  restitutionem,  848  ; 
ad  horas,  II,  78,  80;  ad  baptis¬ 
mum,  337;  ad  audiendas  conles¬ 
siones,  782 ;  ad  matrimonium, 
1101. 

Loteria,  I,  1097. 

Lotiones  vaginales,  II,  1149,  nota. 

Lucrum:  lilii  in  domo  patris,  I, 
677  ;  in  ludo,  1099-1104;  in  mu¬ 
tuo,  1005,  1007  ;  an  excuset  a 
Missa  die  festo,  443. 

Lucrum  cessans  in  mutuo,  I,  1012. 

Ludus:  ut  contractus,  quid  et  quo- 
tuplex  licitus,  I,  1099,  1100.  — 
Conditiones,  1101.  — Ludi  clericis 
prohibiti,  II,  113. 

Lumen:  in  ecclesia,  II,  508;  ad  Mis 
sam,  406,  411. 

Lusitania.  Vol.  I.  Quoad  patriam 
potestatem  matri  concessam,  416. 
—  Mutua  obligatio  alimenta  prae¬ 


bendi,  473.  —  Filii  naturales,  473. 
—  Explicantur  difficiliores  formu¬ 
lae  legales,  648.  —  De  dominio, 
668.  —  De  obiecto  dominii,  671 . — 
De  dominio  filiorumfamilias,  676, 
677.  —  De  dominio  auctorum,  702, 
703. — De  occupatione  animalium. 
707-709,— De  inventione,  711,  714. 
—  Praescriptio,  715.  —  Possessio, 
718. -Titulus  praescriptionis,  719  ; 
tempus  praescriptionis,  720-722, 
724 ;  res  furtivae  bona  fide  emp¬ 
tae,  723.  —  Accessio,  727,  728.  — 
Usus  et  ususfructus,  729-731. — Pos¬ 
sessor  bonae  fidei,  771,  772,  779 ; 
malae  fidei  781,  783. — Cooperatio 
negativa,  830,— Ordo  restitutionis 
creditoribus,  844,  846.  —  Locus 
restitutionis,  848.  —  Restitutio  ob 
homicidium,  864 ;  ob  fornicatio¬ 
nem,  866.  —  Obligatio  parentum 
alendi  prolem  illegitimam,  868.  — 
Materia  contractus,  891. — Res  ex 
turpi  contractu  accepta  an  resti¬ 
tuenda,  895. — Minores  quinam  et 
quomodo  contrahere  possint,  897, 
899,— Uxorum  contractus,  902.— 
Interdictio  civilis,  905,  906.  — 
Error  in  contractibus,  911,  914; 
metus,  916,  917.  —  Contractuum 
conditiones,  931,  932.  —  Donatio, 
941,  942,  944,  945,  950,  951,— Tes¬ 
tamentum,  953,  955,  956.— Causae 
piae,  967,— Testator  et  heres,  969, 
972,  974,  976,  980.  —  Revocatio 
testamenti,  986.  —  Exsecutor  tes¬ 
tamenti,  987.  —  Donatio  mortis 
causa,  988.  —  Substitutio  et  fidei¬ 
commissum,  991.— Titulus  legis 
civilis  in  usura,  1017,  1025. — Ven¬ 
ditio  et  emptio,  1029,  1032,  1034. 
—  Retrovenditio,  1052.  —  Locatio 
et  salarium  opificum,  1073.  — 
Vol.  II.  Stipendia  Missarum  in 
die  defunctorum,  487.  —  Quoad 
cognationem  legalem,  1053. — Pri¬ 
vilegia  Bullae  Cruciatae,  1330- 
1380,  App.  III. 

Lux  electrica,  II,  509. 

Luxuria:  quid,  eius  filiae,  I,  257; 
volita  directe,  indirecte,  515,  516  ; 
non  consummata,  517-524 ;  con¬ 
summata,  525-531 ;  contra  natu¬ 
ram,  532-540. 

Magia:  quid,  quale  peccatura,  I, 

359,  360. 

Magister:  eius  obligationes,  I,  481. 
— Novitiorum  ;  quoad  illorum  con¬ 
fessiones,  II,  650. 

Magnetismus:  quid  sit,  I,  361  ;  quo¬ 
modo  inducitur  hypnosis,  362 ; 
eius  phaenomena,  363  ;  sententiae 
circa  eius  naturam  et  liceitatem, 
364. 

Malefactor  aufugiens  nefas  est  oc¬ 
cidi  a  militibus,  I,  492. 

Maleficium:  quid,  quotuplex,  I,  359, 

360. 

Mandans  seu  iubens :  ad  quid  tene¬ 
tur,  I,  811-813;  quoad  delictum, 
II,  1182. 

Mandatarius:  eius  obligationes,  I, 
1000. 

Mandatum:  eius  conditiones,  I, 
999. 

Manifestatio:  conscientiae,  II,  660; 
externa  consensus  in  matrimonio, 
1054,  1063. 

Manuales  Missae,  II,  473 ;  stipen¬ 
dium  pro  ipsis,  472-482  et  notae. 

Manus:  earum  impositio  materia 
ordinum,  subdiaconatus  graeco- 
rum,  diaconatus,  presbyteratus ; 
omissio,  iteratio  ;  contactus  physi 
cus,  II,  863-866.  —  Violentas  inii 
cientes,  1232,  1247,  1267. 

Manuscripta  religiosorum,  II,  211. 

Margarina:  eius  usus,  I,  599;  II, 
1370. 

Maritus:  an  possit  irritare  vota 
uxoris,  I,  415,  416  ;  an  teneatur 
ad  restitutionem,  si  notabilem  par¬ 
tem  bonorum  communium  male 
impendat,  689 ;  eius  obligationes, 
v.  Coniuges. 

Martyrium:  non  est  sacramentum. 
II.  246. 

Massones:  eorum  signa,  I,  272; 
communicatio  cum  ipsis,  293 ;  eo¬ 
rum  matrimonia,  II,  1100 ;  censu¬ 
rae  contra  ipsos,  1252 ;  eorum  ab¬ 
solutio,  1253. 

Mater:  obligatio  lactandi  proprios 
filios,  I,  467  ;  poenae  quoad  abor¬ 
tum,  II,  1268  ;  an  possit  vota  irri 


tare  filiorum,  I,  416 ;  eius  obliga¬ 
tiones,  v.  Coniuges. 

Materia:  legis,  I,  155;  voti,  408; 
contractus,  891 ;  Sacramentorum, 
II,  261 ;  baptismi,  303  ;  confirma¬ 
tionis,  348  ;  Eucharistiae,  372  ; 
paenitentiae,  525 ;  extremae  un¬ 
ctionis,  830  ;  ordinis,  863,  864  ; 
matrimonii,  928. — Materiae _  par¬ 
vitas,  an  detur  in  blasphcmia,  I, 
387 ;  in  iuramento  promissorio, 
398 ;  in  Missae  auditione,  427  ;  in 
re  venerea,  516 ;  in  violatione  ie- 
iunii,  607 ;  in  esu  carnium  die 
abstinentiae,  599  ;  in  furto,  742 
751. 

Matrimonium:  natura,  II.  927  ;  divi¬ 
sio,  925;  matrimonii  consumma¬ 
tio,  926  ;  copula  requisita  ad  con¬ 
summationem,  926  ;  est  verum  sa¬ 
cramentum,  927  ;  fines,  proprieta¬ 
tes  essentiales,  quid  unicuique  pro 
prietati  repugnat,  gaudet  favore 
iuris,  ibid. ;  materia  et  forma, 
928  ;  minister,  929  ;  subiectum, 
930  ;  quid  quoad  infideles  et  haere¬ 
ticos,  ibid.  —  Sponsalia,  v.  Spon¬ 
salia.  —  Investigationes  praemit¬ 
tendae,  939,  940.  —  Banna,  941- 
945  ;  eorum  dispensatio,  946,  947  ; 
revelatio  impedimentorum.  948, 
949,  v.  Banna.  —  Impedimenta 
impedientia,  980 ;  dirimentia, 
990-1053  ;  auctoritas  ea  constituen¬ 
di,  990,  991 ;  dispensatio,  952, 
970,  v.  Impedimenta.  —  Consen¬ 
sus,  1054-1061 ;  forma,  personae 
adfuturac,  requisita  ut  assistant, 
1071-1084;  ritus,  1096;  inscriptio, 
1086-1088,  v.  Paroeciae  persona¬ 
les.  —  Quodnam  vinculum  enasci¬ 
tur,  oritur  ius  ad  actus  coniugales, 
uxor  fit  particeps  status  mariti, 
quid  si  proles  sequatur,  1103, 
v.  Educatio  prolis.  —  Dissolutio 
vinculi,  1106-1109,  v.  Vinculum. 
—  Privilegium  Paulinum,  1110 
seq.,  v.  Paulinum.  —  Separatio 
coniugum,  vel  divortium  imper¬ 
fectum,  1117  seq.,  v.  Divortium. 
— Couvalidato  simplex,  1124  seq. ; 
sanatio  in  radice,  1128,  v.  Conva- 
lidatio,  Sanatio  in  radice,— -Actus 
coniugalis,  1135  seq. ;  peccata  con¬ 
iugum,  1145  seq.,  v.  Debitum, 

Onanismus. — Conscientiae:  notio,  | 
quid  secum  ferat  haec  dispensa¬ 
tio,  in  quo  libro  notandum,  1089 
seq.  —  Contrahentes :  religiosi  a 
votis  simplicibus  perpetuis  item- 
que  omnes  cum  ipsis  matrimonium 
etiam  civiliter  tantum  contrahere 
praesumentes,  quamnam  poenam 
incurrant,  1270,— Matrimonium  ci¬ 
vile,  I,  293 ;  II,  923,  926,  963.— 
Matrimonium  in  navi,  1084 ;  ma¬ 
trimonium  acatholicorum,  1083. 

Matrina,  v.  Patrinus. 

Matutinum:  an  separari  possit  a 
laudibus,  II,  93  ;  an  nocturni  sepa¬ 
rari  possint,  94;  an  etiam  inter  - 
iecta  nocte,  95 ;  qua  hora  reci¬ 
tandum,  71,  72,  v.  Horae  cano¬ 
nicae. 

Medicamenta:  a  medico  adhibenda, 
an  liceant,  si  sunt  dubia,  II,  42. 

Medicina:  illam  exercere  vetantur 
clerici,  II,  107. 

Medicus:  eins  obligationes,  II,  41. 

Medium:  eius  notio,  I,  367. 

Mendacium:  quid,  quotuplex,  I, 
542 ;  quale  peccatum,  543. 

Mensae  communis  titulus  ad  ordi¬ 
nationem,  II,  886. 

Menstrua  commoratio,  v.  Commo¬ 
ratio. 

Menstruatio:  quid  sit  et  an  eius 
absentia  signum  sit  impotentiae 
aut  saltem  sterilitatis,  II,  1009. 

Mercator,  v.  Venditio. 

Mercatores:  quoad  cooperationem, 

I,  339. 

Meritum:  quid,  quotuplex,  eius  con¬ 
ditiones,  I,  90-92. 

Metus:  quid,  quotuplex,  I,  70; 
quid  efficiat  in  legis  violatione, 
177 ;  in  iuramento,  394 ;  in  voto, 
407 ;  in  contractu,  915 ;  in  ma¬ 
trimonio,  II,  1068-1070. 

Mexicana  Resp.  Vol.  I.  Consuetudo 
in  lege  civili,  212.  —  Quoad  pa¬ 
triam  potestatem  matri  conces¬ 
sam,  416.  —  Minores  quoad  mili¬ 
tiam,  460.  —  Mutua  obligatio  ali¬ 
menta  praebendi,  473.  —  Expli¬ 
cantur  difficiliores  formulae  lega¬ 
les,  648. —De  dominio,  668.— 
De  obiecto  dominii,  671.  —  De  do¬ 
minio  filiorumfamilias,  677,— De 
dominio  uxorum,  690.  —  De  do¬ 


minio  auctorum,  702,  703.  —  De 
inventione  thesauri,  711.  —  De  re 
inventa,  714.  —  Praescriptio,  715, 
720  seq.  —  De  accessione,  727, 
728.  —  De  usu  et  usufructu,  729, 
730.  —  Possessor  bonae  fidei,  771, 
772,  779.  —  Possessor  malae  fidei, 
781,  783. — Cooperatio  negativa, 
830.  —  Ordo  restitutionis  credito¬ 
ribus,  843.  —  Locus  restitutionis, 
848.  —  Obligatio  parentum  alendi 
prolem  illegitimam,  868.  —  Legi- 
timitas  filiorum,  871,  — Res  ex 
turpi  contractu  accepta  an  resti¬ 
tuenda.  895.  —  Minores  quinam  et 
quomodo  contrahere  possint,  897. 
—  Uxorum  contractus,  902.  — 
Consensus  in  contractu,  909,  914, 
916,  917.  —  Obligatio  contractuum 
quomodo  cesset,  922.  —  luramen- 
tum  in  contractu,  927.  —  Modus 
in  contractibus,  929.  —  Conditio¬ 
nes  contractui  appositae,  931,  932. 
— Conditiones  donationum,  941. — 
Collatio,  943.  —  Acceptatio  dona¬ 
tionis,  950.  —  Revocatio  donatio¬ 
num,  951.  —  Testamentum,  952- 
957. — Testatores  et  heredes,  968- 
971.  — Quoad  legitimam,  981.  — 
Revocatio  testamentorum,  986.  — 
Exsecutor  testamenti,  987. — Com¬ 
modatum,  precarium,  994.  —  De¬ 
positum,  sequestrum,  997. — Man¬ 
datum,  999.— Gestio  negotiorum, 
1001.  —  Mutuum,  ibid.  —  Inter- 
esse  legale,  1017. — Interesse  ex 
interesse,  1025.  —  Venditio,  1029- 
1036.  —  Retrovenditio,  1052.  — 
Vol.  II.  Moniales  non  emittunt 
nisi  vota  simplicia,  243.  —  Mino- 
rennum  domicilium,  1076. 

Milites:  officia  in  bello,  I,  512; 
quoad  restitutiones,  881 ;  desertor 
an  redire  ad  castra  debeat,  882 
seq. ;  qui  se  locarunt  pro  aliis, 
ibid.;  an  irregulares, ,11,  901.  — 
A  quo  absolvi  possint,  655,  676 ; 
apud  quem  contrahere  matrimo¬ 
nium,  1091  seq.  —  Milites  vocati 
ad  proelium  quoad  confessionem  et 
communionem,  1412. 

Milites  hispani :  quoad  ieiunium  et 
abstinentiam,  II,  App.  IV ;  quoad 
bannorum  proclamationem,  942 ; 
quoad  matrimonium,  1092. 

Militia:  damna  eius  occasione,  I, 
881. — Ad  quid  teneantur  sorte 
designati  ad  militiam,  qui  ab 
hac  se  subtrahunt,  884 ;  an  et 
quomodo  filius  minor  dare  no¬ 
men  militiae  possit  ex  iure  his- 
pano,  460 ;  ex  iure  argentino, 
ibid. ;  boliviano,  ibid. ;  mexic., 
ibid. ;  uruq.,  ibid.;  venez.,  ibid. 
—  An  sacri  ordines  conferri  pos¬ 
sint  ei  qui  militiae  non  satisfecit, 
II,  901. 

Minister:  Sacramentorum,  II,  267; 
eius  obligatio  quoad  intentionem, 
269  ;  probitatem,  274  ;  Sacramen¬ 
ta  ministranda,  280 ;  indignis  ne¬ 
ganda,  284,  286 ;  baptismi :  ordi¬ 
narius,  extraordinarius,  312  seq.  ; 
confirmationis,  species,  354;  Eu¬ 
charistiae,  385  seq. ;  in  Missa, 
391,  506;  paenitentiae,  640;  ex¬ 
tremae  unctionis,  ad  validitatem, 
ordinarius,  839  seq. ;  ordinum 
maiorum,  minorum,  consecratio¬ 
nis  episcopalis,  867 ;  pro  saecula¬ 
ribus,  religiosis,  validae  ordina¬ 
tionis,  871  seq. ;  matrimonii  sunt 
ipsi  contrahentes,  929. 

Minor:  quis  sit,  I,  897-900;  an 
contrahere  valeat,  898;  quinam, 
iure  canonico  et  hispano,  in  con 
tractibus,  897 ;  quid  illis  in  con¬ 
tractibus  liceat,  899,  900. 

Missa:  auditio  in  festis,  1,  423- 
praesentia,  426;  locus,  433-440; 
modus,  429-432.  —  Missa  paroe- 
cialis,  440 ;  causae  excusantes, 
441 ;  Missae  auditio  in  navi,  433 
440 ;  celebratio  super  altari  por¬ 
tabili,  II,  492  :  in  navi,  493 ;  in 
domibus  privatis,  492 ;  in  aliena 
ecclesia,  516  ;  de  Requiem,  516  ; 
Missae  Sacrificium,  v.  Sacrifi¬ 
cium. 

Missae:  fundatae,  ad  instar  manua¬ 
lium,  manuales,  II,  473 

Mixta  religio,  II,  1085. 

Modificationes:  contractuum  I 
925  seq.  ;  iuramentum.  ibid.  ;  mo¬ 
dus,  929;  conditio,  930  seq. 

Mohatra :  quid  contractus  moha- 
trae,  I,  1052. 

Modus  in  contractu:  eius  notio,  di¬ 
visio,  an  servandus,  eius  violatio 
an  irritet  contractum,  si  natura 


sua  sit  impossibilis,  I,  929 ;  dis¬ 
tribuendi  hereditatem  inter  here¬ 
des  necessarios  iure  hispano,  971. 
Mola:  quid  sit  et  an  baptizanda,  II, 
323. 

Mollities,  v.  Pollutio. 

Moneta  falsa,  I,  787. 

Monialis:  monialis  antiquorum  Or¬ 
dinum  quae  non  emittunt  nisi 
vota  simplicia,  II,  243.  —  Mo- 
nialium  clausura,  222,  229,  230  ; 
confessarius  ordinarius,  extraordi¬ 
narius  generalis,  peculiaris,  661- 
666,  v.  Regulares,  Religio. 
Monitio:  quando  a  confessario  fa¬ 
cienda,  II,  717  ;  quid  in  dubio  an 
sit  profutura,  ibid. 

Monopolium:  quid,  I,  1061;  an  li¬ 
citum,  ibid. 

Monstrum:  an  et  quomodo  bapti¬ 
zandum,  II,  323. 

Moralitas  actus  humani,  eiusque 
essentia,  I,  76 ;  eiusque  norma, 
ibid. 

Moribundi  a  quo  absolvi  possint, 
II,  651,  676,  680. 

Moribundus:  adiuvandus,  II,  607, 
608  :  sensibus  destitutus,  608  ;  du¬ 
bie  dispositus,  ibid.  —  Qui  proba 
biliter  adhuc  vivunt,  quamvis  vul¬ 
go  mortui  credantur,  Sacramentis 
sub  conditione  donandi  sunt,  849 
seq. — Moribundus,  quoad  matri 
monium,  1082. 

Morphium:  eius  usus,  II,  45. 

Mors  realis:  communiter  contingit 
post  aliquod  temporis  spatium,  ex 
quo  homines  vulgo  mortui  credun¬ 
tur,  II,  849.  —  Mors  realis  et  ap- 
parens  relate  ad  Sacramenta,  849. 
Mortui  civiliter :  an  contrahere  pos¬ 
sint,  etc.,  I,  905. 

Motus,  v.  Concupiscentia. 
Mozarabis  paroecia :  quot  et  ubi 
sunt  in  Hispania,  in  ordine  ad 
matrimonium  quisnam  parochus, 
latinus  vel  mozarabicus  assistere 
debeat,  II.  1091  seq. 

Mulier:  an  nossit  esse  testis  in  tes 
tamento,  I,  960 ;  utroque  ovario 
et  utero  orbata  an  impotens,  II, 
1005.  —  An  possit  esse  testis  in 
matrimonio,  1073,  v.  Uxor,  Fe¬ 
mina. 

Munera  confessarii,  II,  704  seq. 

Munera,  v.  Dona. 

Mustum  an  adhibendum  in  conse¬ 
cratione,  II,  377. 

Mutilantes:  sunt  irregulares,  II, 
895. 

Mutilatio:  sui,  I,  486;  aliorum, 
ibid. ;  syllabarum  in  horis  cano¬ 
nicis,  II,  90 ;  irregularitas  ex  mu- 
tilatione,  899-900. 

Mutilatus:  quoad  indulgentias,  II, 
796  ;  ordines,  892. 

Mutuans:  eius  obligationes,  I,  1004. 

Mutuatarius:  eius  obligationes,  I, 
1004. 

Mutus:  surdus  mutus  quoad  confes¬ 
sionem,  II,  605 ;  quoad  indulgen¬ 
tias,  796  ;  tacens,  quoad  damnum, 
I,  828. 

Mutuum:  quid,  I,  1002;  obligatio¬ 
nes,  1004 ;  an  liceat  lucrum  perci¬ 
pere  ex  mutuo,  1005,  1007 ;  ex 
damno  emergente,  1010 ;  ex  lucro 
cessante,  1012 ;  ex  periculo  sor¬ 
tis,  1013  ;  ex  titulo  legis  civilis, 
1016 ;  ex  locatione  pecuniae,  1020. 


N 

Natalis  Domini :  Missa  in  eius  noc¬ 
te,  I,  438 ;  II,  394,  490  ;  in  festo, 
487 ;  suspenditur  interdictum,  II, 
1282. 

Nativitas,  v.  Accessio. 

Navarra:  quoad  minorennes,  I, 
897  ;  quoad  legitimam,  975  ;  quoad 
abortivos  in  ordine  ad  heredita¬ 
tem,  App.  III. 

Navis:  auditio  et  celebratio  Missae 
in  navi,  I,  440;  II.  493,  App.  V. 
—  Absolutio  navigantium,  654.  — 
Matrimonium  in  navi,  1084. 

Necessitas:  excusans  a  lege,  I,  177. 
—  Necessitas  fidei,  268 ;  spei, 
295 ;  caritatis  in  Deum,  300 ;  in 
proximum.  303  ;  in  inimicos,  307  ; 
in  pauperes,  311  ;  excusans  ab  au¬ 
ditione  Missae,  441 ;  a  prohibitio¬ 
ne  operum  servilium  die  festo, 
451  ;  a  ieiunio,  618  ;  a  furto,  752  : 
a  restitutione.  854,  855. 

Necromantia:  eius  notio,  I,  354. 

Negotiatio,  v.  Venditio.  —  Vetita 
clericis,  II.  116. 

Nicaragumis  Resp.  Vol.  I.  Con¬ 


suetudo  in  lege  civili,  212.  —  Mu¬ 
tua  obligatio  alimenta  praebendi, 
473.  —  Explicantur  difficiliores 
formulae  legales,  648.  —  De 
obiecto  dominii,  671.  — De  domi¬ 
nio  filiorumfamilias,  677.  —  De 
dominio  uxorum,  690.  —  De  occu¬ 
patione  animalium,  708,  709.  — 
De  inventione  thesauri,  711. — Res 
furtivae  bona  fide  emptae,  723. 
—  Praescriptio,  715.  —  Tempus 
praescriptionis,  720  ;  bona  fides, 
726.  —  De  accessione,  727,  728.  — 
De  usu  et  usufructu,  729,  730.  — 
Culpa  iuridica,  794,  798.  —  Pos¬ 
sessor  bonae  fidei,  771,  772,  779. 
—Possessor  malae  fidei,  781,  783. 
—  Cooperatio  negativa,  830.  — 
Creditori  cessionem  bonorum  fa¬ 
cienti  non  restituendum.  838.  — 
Ordo  restitutionis  creditoribus. 
844.  —  Locus  restitutionis,  848. 
—  Obligatio  parentum  alendi  pro¬ 
lem  illegitimam,  868.  — Legitimi- 
tas  filiorum,  871.  —  Materia  con¬ 
tractus,  891.  —  Res  ex  turpi  con¬ 
tractu  accepta  an  restituenda,  895. 
—  Minores  quinam  et  quomodo 
contrahere  possint,  899,— Uxo¬ 
rum  contractus,  902.  —  Civiliter 
mortui,  905.  —  Consensus  in  con¬ 
tractu,  914,  916,  917.  —  Obligatio 
contractuum,  quomodo  cesset.  922. 
—  Cessio  bonorum.  923.  —  Modus 
in  contractibus,  929.  —  Conditio¬ 
nes  contractui  appositae,  931,  932. 
—  Revocatio  donationum,  951, 
952.  —  Interesse  legale,  1017. — 
Interesse  ex  interesse,  1025.  — 
Venditio.  1029,  1036.  —  Retroven- 
ditio,  1052.  —  Vol.  II.  Minoren- 
num  domicilium,  1076. —Causae 
ecclesiasticae,  App.  VI. 

Nigritae:  notio,  quid  quoad  ieiu- 
nium  et  abstinentiam,  II.  1384. 

Nocturni,  v.  Horae  canonicae. 

Nomen:  nomen  complicis  a  confes- 
sario  non  exquirendum,  II,  603, 
605 ;  nomen  dantis  sectae  masso- 
nicae,  aut  carbonariae  aut  anar- 
chistarum,  aut  socialistarum, 
1252 

Nomina  ordinatorum  in  Curia  scri¬ 
benda,  II.  918. 

Notitia:  quid  liceat  confessario  de 

rebus  cognitis  ex  confessione,  II, 
779. 

Nosocomium,  v.  Hospitale. 

Notarius:  eius  obligationes,  II,  27; 
quoad  testamenta,  I,  955,  956 ;  ci¬ 
vilem  agere  vetantur  clerici,  II, 
107,  110. 

Novitiatus:  requisita  ad  admissio¬ 
nem,  absentia  impedimentorum, 
II,  183-185  ;  documenta,  186-190  ; 
exploratio,  191 ;  quando  incipit, 
Heri  debet,  interrumpitur,  suspen¬ 
ditur,  192-194;  quid  de  habitu, 
195. 

Novitiorum  iura  et  officia,  II.  198, 
199. 

Nuditas,  v.  Aspectus. 

Nullitas  professionis  religiosae :  poe¬ 
nae,  II,  1303. 

Numerus  peccatorum :  unde  repeta¬ 
tur,  I,  241,  242  ;  exprimendus  in 
confessione,  II,  570-573 ;  requi¬ 
rendus  a  confessario,  720. 

Numismata  loco  scapulariorum,  II, 
805. 

Nundinae:  an  sint  licitae  in  festo, 
I,  445. 

Nuntius:  an  duplicatam  mercedem 
possit  accipere,  I,  892. 

Nuptiae,  v.  Matrimonium. 


0 

Obcaecatus  in  peccatis,  I,  226. 

Obex  gratiae  sacramentalis,  II, 
298,  299. 

Obligatio:  in  iuramento,  I,  397;  in 
voto,  410 ;  restitutionis,  762  ;  in 
contractu,  920 ;  administrandi  et 
denegandi  Sacramenta,  II,  280 
289. 

Obligationes:  filiorum,  I,  453;  pa¬ 
rentum,  460;  coniugum,  474;  do¬ 
minorum,  477  ;  famulorum,  478  ; 
magistrorum,  481  ;  discipulorum, 
482 ;  laicorum,  II,  1-50 ;  clerico¬ 
rum,  50-164 ;  religiosorum,  165 
243. 

Obligationes  et  actiones  in  socie¬ 
tatibus  commercialibus,  II,  117. 

Oblivio:  quatenus  excuset  a  pec¬ 
cato,  I,  67  ;  peccatorum  in  confes¬ 
sione.  II,  595-598. 

Oboedientia:  quoad  filiosfamilias, 


I,  457  ;  quoad  famulos,  478  ;  disci¬ 
pulos,  482  ;  cives,  483  ;  religiosos, 

II,  224. 

Obreptio  et  subreptio  in  petitione 
alicuius  dispensationis,  I,  186 ;  II, 
958. 

Observantia  vana :  quid,  I,  352. 

Obstetrices  acatliolicae  feminis  ca¬ 
tholicis  parientibus  non  assistant, 
I,  293. 

Occasio:  peccatorum,  II.  733  ;  quid, 
quotuplex,  quomodo  agendum  con¬ 
fessario  cum  iis  qui  in  occasione 
peccati  versantur,  733-736. 

Occisio,  v.  Homicidium. 

Occultismus:  notio,  effectus  et  usus, 

I,  363. 

Occultum,  v.  Delictum. 

Occupatio:  modus  acquirendi  do¬ 
minium,  I,  704. 

Odium  inimicorum  :  obligatio  condo¬ 
nandi,  I,  308. 

Officia  Curiae  Romanae,  I,  199. 

Officium,  v.  Horae  canonicae. 

Oleum  sanctum  :  quotuplex  et  quan¬ 
do  adhibendum,  II,  253  seq.,  833. 

Omissio :  peccata  omissionis,  I.  224. 
—  Omissio  ab  audiendo  Sacro, 
427  ;  in  horis  recitandis,  II,  62-67. 

Onanismus:  eius  malitia  et  quibus 
modis  hoc  peccatum  committatur, 

II,  1148  seq. 

Opera:  quotuplicis  generis,  I,  444; 
quae  vetita  in  festis,  445,  446,  448 

Operarii:  eorum  officia  erga  heros, 
I,  478  :  an  eis  liceat  cooperari  pec¬ 
catis  dominorum,  sociorum,  336- 
338 ;  iustum  eorum  salarium, 
1073 ;  num  possint  cessare  a  labo¬ 
re  ex  condicto,  479,  480. 

Operarius:  an  excusetur  a  ieiunio, 
I,  618,  620,  621. 

Operatio  caesarea:  an  licita  vel 
obligata,  II,  341-346 ;  non  per¬ 
agenda  a  parochis  nec  missiona- 
riis,  345. 

Operatio  porrensis  (hysterotomia, 
laparotomia) :  an  licita,  II,  1009. 

Operationes  bursae :  quid,  I,  1106 ; 
an  licitae,  1107  seq. ;  operatio 
pignoratitia,  an  licita,  1117. 

Operistitia:  eorum  causae  et  an 
liceant,  479. 

Opinio:  quid  opinio  probabilis,  pro 
babilior,  aequiprobabilis,  I,  108 

110;  quamnam  sequi  liceat,  112, 
114,  116-125 ;  quid  in  Sacramentis 
conferendis,  114 ;  in  materia  sigil¬ 
li,  II.  756. 

Opus:  servile,  liberale,  forense  vi¬ 
tanda  die  festo,  I,  444-449  ;  eorum 
operum  excusatio,  450-452. 

Oraculum:  notio,  I,  354. 

Gratio:  necessitas,  I,  347  ;  conditio¬ 
nes,  ibid.  —  Oratio  matutina  et 
vespertina,  349 ;  pro  quibus  oran¬ 
dum  et  quinam  orandi,  350. 

Oratoria:  notio,  divisio,  I,  434;  de 
licentia  requisita  ad  eorum  erec¬ 
tionem,  435,  436 ;  quoad  celebra¬ 
tionem  et  impletionem  praecepti, 
433;  pro  habentibus  Bullam,  II, 
1374-1377 ;  oratoria  privata  tem¬ 
pore  interdicti,  1287  ;  an  liceat  in 
publicis  et  semipublicis  designare 
altare  privilegiatum,  808. 

Ordinandi:  quoad  horas  canonicas, 
II,  71 ;  quoad  paenitentiam  imposi¬ 
tam  in  ordinatione,  919. 

Ordinarii  locorum :  quinam,  II, 
1073  ;  quoad  imaginum  benedictio¬ 
nem,  I,  346 ;  quoad  exsecutionem 
piarum  voluntatum,  963  -  965  ; 
quoad  approbationem  et  prohibitio¬ 
nem  librorum,  629  ;  quoad  collatio¬ 
nem  beneficiorum,  II,  155 ;  eius 
officia  quoad  matrimonia  mixta. 
986 ;  quoad  tempus  clausum  et 
locum  in  quo  matrimonium  cele¬ 
brandum  est,  1101,  1102;  quoad 
ritus  matrimoniorum  mixtorum, 
1085,  1099  ;  quoad  formam  matri¬ 
monii,  1075-1079 ;  quoad  separa¬ 
tionem  coniugum,  1120-1123; 
quoad  dispensationem  bannorum, 
946 ;  quoad  dispensationem  impe¬ 
dimentorum.  952,  956 ;  an  possit 
vetare  matrimonium  et  in  quibus, 
951 ;  an  possit  concedere  sanatio¬ 
nem  in  radice,  1133,  5.° ;  quoad 
ordines  testimoniales  litteras  con¬ 
cedere  potest,  910;  potest  dispen¬ 
sare  a  publicatione,  et  ipsi  denun¬ 
tianda  impedimenta  ordinando¬ 
rum,  914 ;  debet  transmittere  pa¬ 
rocho  notitiam  ordinationis  sub- 
diaconatus,  918  ;  an  possit  dispen¬ 
sare  ab  irregularitatibus,  907,  v. 
Episcopus. 

Ordinarius:  quis  hoc  nomine  ve¬ 


niat,  II,  1073  ;  poenae  in  violantes 
eius  personam,  1245. 

Ordinatio:  saecularium;  minister, 
II,  867,  868  ;  religiosorum,  872  ; 
examen  ordinandorum,  912  ;  publi¬ 
cationes,  913,  914,  v.  Ordo. 

Ordines:  quinam  sint,  II,  859  ;  mino¬ 
res,  ibid. ;  maiores,  ibid  ;  quinam 
dirimant  matrimonium,  1017. 

Ordo:  Sacramentum,  II,  858. — Ordo 
in  legis  observantia,  I,  175 ;  in 
correctione,  316 ;  in  caritate,  304, 
305 ;  in  restitutione,  840-846 ;  in 
horarum  recitatione,  II,  81. 

Oscula,  v.  Aspectus. 

Ovariotomia:  in  ordine  ad  impo¬ 
tentiam,  II,  1005. 

P 

Pactum,  v.  Contractus. 

Paederastia,  v.  Sodomia. 

Paenitens:  an  teneatur  sequi  opi¬ 
nionem  confessarii,  I,  142 ;  quo¬ 
modo  tractandus,  II,  705 ;  quid  si 
praebet  tantum  materiam  suffi¬ 
cientem  dubiam,  529 ;  paenitens 
recedens  nondum  absolutus,  536 ; 
quoad  manifestationem  complicis, 
601-604 ;  paenitens  in  periculo 
mortis,  607-690 ;  paenitens  solli¬ 
citatus,  691-703 :  paenitentes  do¬ 
cendi,  716-719 ;  interrogandi,  720- 
726  ;  quibus  deneganda  absolutio, 
aut  differenda.  727-745. 

Paenitentia:  virtus,  II,  521 ;  ut  sa¬ 
cramentum,  ibid.  ;  materia  remota 
in  sacramento,  525 :  proxima,  ibi¬ 
dem,  v.  Contritio,  Potestas, 
Reservatio,  Sigillum. — Paeniten¬ 
tia  sacramentalis,  v.  Satisfactio. 

Paenitentiaria  Sacra:  quid  sit,  I, 
199  ;  II,  967  ;  exsecutio  dispensa¬ 
tionum  ipsius,  971,  974. 

Paenitentiarius  (canonicus),  II,  648, 
649. 

Palla:  quaenam  esse  debeat,  II,  497. 

Palpo:  ad  quid  teneatur,  I,  822. 

Panis:  qualis  sit  Eucharistiae  ma¬ 
teria,  II,  372. 

Papa:  eius  potestas  quoad  leges,  I, 
152 ;  quoad  vota,  418 ;  quoad  im¬ 
pedimenta  matrimonii,  II,  952. 

Paraphernalia:  bona  quaenam  uxo¬ 
ris,  680. 


Ferreres  Theor. —  Tom.  II 

Paraquariensis  Resp.  :  de  dominio 
auctorum,  I,  703,  v.  Argentina 

Resp.  (i). 

Parentes:  eorum  obligationes,  I, 
461 

Parochus:  eius  obligationes,  II, 
126 ;  residentia,  127 ;  celebratio 
I>ro  populo,  465  seq. ;  correctio 
ovium,  135 ;  ministratio  Sacra¬ 
mentorum,  280 ;  assistentia  matri¬ 
monii,  1071. — Parochus  hispanus, 
quoad  testificandum  consensum 
aut  consilium  parentum  in  ordine 
ad  matrimonium,  App.  IX. 

Paroecia:  in  ea  quatenus  communio 
paschalis  agenda,  I,  590 ;  banna 
denuntianda,  II,  941,— Paroeciae 
locales,  personales,  gentilitiae, 
1091 ;  castrenses  hispanae,  1092- 
1093 ;  mozarabes  toletanae,  1094. 

Parricidium,  I,  454. 

Participans:  in  actione  mala,  I, 
332 ;  in  furto,  824  ;  in  damno,  ibid. 

Partus:  acceleratio  partus,  quid  sit 
et  an  licita,  I,  500,  501. 

Parvitas  materiae,  v.  Materia. 

Parvuli:  quando,  quomodo  baptizan¬ 
di,  II,  318;  infidelium  et  haere¬ 
ticorum,  expositi  et  inventi,  in 
matris  utero  quoad  baptismum, 
319-321. 

Pastor,  v.  Episcopus,  Parochus. 

Patena:  consecranda  sub  gravi,  II, 
502. 

Pater:  quoad  vota  filiorum,  I,  415, 
416  ;  quoad  ipsorum  bona,  678  ; 
damna,  830  ;  patris  officium  in 
confessario,  II,  704-708. 

Patrimonium  clericorum,  I,  691  ; 
titulus  patrimonii,  II,  886. 

Patrimis:  in  baptismo,  II,  330;  eius 
dotes  et  obligationes,  ibid. ;  con-  i 
ditiones  requisitae,  332  ;  in  confir¬ 
matione,  362.  —  In  baptismis,  vel 
matrimoniis  haereticorum,  1  293 

Patronus  loci,  I,  581. 

Faulinum  privilegium :  quandonam 
locum  obtineat  et  in  quo  consistat, 


(1)  Paraquariensis  Resp.  a  die  1  iar.. 
1877  habet  ut  proprium  codicem  argenti* 
num,  Ideoque,  quae  diximus  ex  iure  arg'., 
valent  etiam  pro  Paraquaria.  Cfr.  leges  i 
latas  19  aug.  1876,  27  lui.  1881. 


II,  1110-1116;  interpellationis  fa¬ 
ciendae  forma,  effectus,  1112;  in 
dubio  gaudet  favore  iuris,  1116. 

Pauperes:  an  excusentur  a  prohi¬ 
bitione  laboris  in  die  festo,  I,  451 ; 
a  ieiunio,  618 ;  a  icge  abstinen 
tiae,  600 ;  a  furto  in  extrema  ne¬ 
cessitate,  752 ;  quoad  dispensatio¬ 
nes  matrimoniales,  970 ;  quoad 
Cruciatam,  II,  1371,  — Ficti,  I 
785. 

Paupertas:  votum  paupertatis,  II, 
206-218  :  titulus  paupertatis  ad  or¬ 
dines,  887. 

Peccatum:  quid,  quotuplex,  I,  224; 
diversa  gravitas,  227  ;  mortale, 
229 ;  veniale,  230  ;  differentia  spe¬ 
cifica,  237-239  ;  numerica,  241-247. 
—Peccata  interna,  248  ;  capitalia, 
255.  —  Peccati  dubii  confessio,  II, 
578-583 ;  recentis  accusatio  tan- 
quam  praeteriti.  590.  —  De  pecca¬ 
tis  oblitis,  595-598  ;  de  iis  quae  ne¬ 
queunt  explicari  sine  complicis 
manifestatione,  601. 

Pensio:  an  illa  quae  a  Gubernio 
solvitur  canonicis  et  parochis,  etc., 
inducat  rationem  beneficii,  I,  696 
697  ;  II,  153, 

Pepsina:  an  liceat  usus  peptonis, 
vel  etiam  pepsinae,  diebus  quibus 
non  licet  usus  carnis,  I,  599. 

Percussio:  parentum,  I,  456;  cleri¬ 
corum,  II,  1267. 

Peregrinus:  quoad  leges,  I,  160; 
quoad  confessionem,  II,  653,  674. 
683 ;  quoad  iubilaenm,  820 

Periculum  peccati,  v.  Occasio.  — 
Periculum  in  mutuo,  I,  1013. 

Periodici  religionem  impetentes : 
num  liceat  in  illis  scribere,  I,  630  ; 
quinam  sunt  prohibiti  ipso  iure 
635-640;  nominatim  in  Hispania! 
636. 

Periti  in  iudicio :  quinam,  II,  39, 
40  •  quid  de  iis  in  iure  canonico, 
ibid. 

Periurium,  y.  luramentum. 

Permutatio:  officii  divini,  II.  81-89  • 
beneficii,  163. 

Persona :  in  contractu,  I,  896  •  in 
matrimonio,  II.  1065-1067. 

Perturbationes  nervorum :  quoad 
voluntarium,  I,  73 

Peruviana  Resp.  Vol.  1.  Consuetu- 

do  in  lege  civili,  212.  —  Quoad 
patriam  potestatem  matri  conces¬ 
sam,  416.  —  Suppressae  hypothe¬ 
cae  tacitae,  684.  —  De  dominio 
auctorum,  703.  —  De  inventione 
thesauri,  711,  — De  praescriptio¬ 
ne,  715,  720-724.  —  Bona  fides, 
726.  —  De  accessione,  727,  728. 

—  De  usu  et  usufructu,  729.  — 
Possessor  bonae  fidei,  772,  779. 

—  Possessor  malae  fidei,  781,  783. 

—  Cooperatio  negativa,  830.  — 
Creditori  cessionem  bonorum  fa¬ 
rcienti  non  restituendum,  838.  — 
Locus  restitutionis,  848.  —  Resti¬ 
tutio  ob  homicidium.  864.  — -  Obli¬ 
gatio  parentum  alendi  prolem  il¬ 
legitimam,  868.  —  Legitimitas  li¬ 
liorum,  871.  —  Res  ex  turpi  con¬ 
tractu  accepta  an  restituenda, 
895.  —  Minores  quinam  et  quo 
modo  contrahere  possint,  897. 
899.  —  Uxorum  contractus,  902, 
—  Consensus  in  contractu,  909- 

-.917.  —  Obligatio  contractuum  quo¬ 
modo  cesset,  922. — Cessio  bono¬ 
rum,  923.  —  Modus  in  contracti¬ 
bus,  929. — Conditiones  contractui 
appositae,  930-932.  —  Conditiones 
donationum,  941,  942.  —  Revoca¬ 
tio  donationum,  951,  952.  —  Tes¬ 
tamenta,  953-988.  —  Interesse  le¬ 
gale.  1017. — Interesse  ex  interes¬ 
se,  1025.  —  Venditio,  1029-1036. 
—  Retro  venditio,  1052.  —  Vol.  II. 
Cognatio  legalis  ut  impedimentum, 
1051.  —  Minorenn um  domicilium, 
1076. 

Pestis:  obligatio  pastoris  quoad  Sa¬ 
cramenta  tempore  pestis,  II,  281. 

Petere,  v.  Debitum  coniugale. 

Phaenomena  hypnotismi :  quaenam 
sunt,  I,  363. 

Pharmacopola,  II.  41,  42,  v.  Me¬ 
dicus. 

Pharmacum  ad  procurandum  abor¬ 
tum,  I,  502  ;  pharmacum  dubium, 
II,  44. 

Philippinae  Insulae.  Vol.  I.  De  pro¬ 
mulgatione  legis,  165.  —  De  lege 
ecclesiastica  et  tribunalibus,  199. 
—  Consuetudo  in  lege  civili,  212. 
—  Patria  potestas  matri  concessa, 
416.  —  Mutua  obligatio  alimenta 
praebendi,  473.  —  Obligationes 


coniugum,  474.  —  Festa  de  prae¬ 
cepto,  582.  —  Communio  pascha¬ 
lis,  590.  —  Qualitas  ciborum  pro 
collatione  serotina,  613.  —  Expli¬ 
cantur  difficiliores  formulae  lega¬ 
les,  648.  —  De  dominio,  668.  —  De 
obiecto  dominii,  671.  — De  domi¬ 
nio  filiorum  familias,  677,  nota.— 
De  dominio  uxorum,  684,  690. — 
De  dominio  Ecclesiae,  699,  nota. 
— De  occupatione  animalium,  705, 
709.— Thesaurus,  710,  711,— In¬ 
ventio,  714,  nota.  —  Praescriptio, 
719,  720,  722,  723,  726.  —  Acces¬ 
sio,  727,  728.  —  Usus  et  ususfruc¬ 
tus.  729-731. — Possessor  bonae 
fidei,  772,  775,  776,  779,  780.  — 
Possessor  malae  fidei,  781,  783.  — 
Culpa  iuridica,  794,  798.  —  Co¬ 
operatio  negativa,  830.  —  Cessio 
bonorum,  838.  —  Ordo  restitutio¬ 
nis,  844.  —  Modus  restituendi, 
848.  —  Causae  excusantes  a  resti 
tutione,  855.  —  Restitutio  propter 
adulterium,  871,— Materia  con¬ 
tractus,  891.  —  Res  ex  turpi  con¬ 
tractu,  895.  —  Contractus  mino¬ 
rum,  899.  —  Contractus  uxorum, 
902.  —  Incapaces,  906.  —  Dotes 
consensus,  909.  —  Error  in  con¬ 
tractu,  911,  914.  —  Metus  in 
contractu,  916,  917.  —  Obligatio 
contractuum  quomodo  cesset,  922. 

—  Cessio  bonorum,  923.  —  Iura- 
mentum  in  contractibus,  927.  — 
Modus  in  contractibus,  929.  931, 
932,— Donatio,  940-948,  950,  952. 

—  Testamentum,  953-957.  —  Tes¬ 
tator  et  heres,  969,  972.  974-976, 
980.  —  Codicillus,  982.  —  Revoca¬ 
tio  testamenti,  986.  —  Exsecutor 
testamenti,  987.  —  Donatio  mor¬ 
tis  causa,  988.  —  Substitutio  et 
fidei  commissum.  991.  —  Commo¬ 
datum,  994.  —  Depositum,  997.  — 
Mandatum,  999.  —  Negotiorum 
gestio,  1001.  —  Mutuum,  1003.  — 
Venditio  et  emptio,  1029,  1030, 
1032-1036.  — Retrovenditio,  1052. 
—Societas,  1066.— Locatio,  1073, 
1074.  —  Salarium  opificum,  ibid. 

—  Census,  1080,  1084. — Fideius- 
sio.  1086. — Pignus.  1087.  —  Hy¬ 
potheca,  1088.  —  Alienatio  bono¬ 
rum  ecclesiasticorum,  1090.  — 

Assecuratio,  1092. — Sponsio,  1097. 
— Ludus,  1099-1104. — Vol.  II.  No¬ 
tarii,  27,  30.  —  Visitatio  episco¬ 
palis,  124.  —  Infantium  confirma¬ 
tio,  357.  —  Taxatio  stipendii  pro 
Missis,  480.  —  Missa  in  die  de¬ 
functorum,  487.  —  Indi  et  nigri- 
tae  in  impedimentis  matrimonii, 
1029.  —  Cognatio  legalis,  1048.  — 
Absolutio  massonum.  1253. — Pro¬ 
hibitio  a  divinis  officiis,  1282.  — 
Indultum  circa  ieiunium  et  absti¬ 
nentiam,  1382. 

Pietas:  erga  Deum  excusat  a  prae¬ 
cepto  non  laborandi  diebus  festis, 
I,  450 ;  titulo  pietatis  quid  de¬ 
beant  filii  parentibus,  453-460. 

Pignoratio,  v.  Operationes  bursae. 

Pignus :  quid  sit,  quaenam  sint  eius 
conditiones,  1087. 

Pingere:  diebus  festis,  I,  447  ;  pin¬ 
gere  acu,  448. 

Piscatio:  an  licita  in  festis,  I,  448. 

Pisces  prout  distinguuntur  a  cibis 
carneis,  I,  597  ;  an  possint  cum 
carnibus  permisceri  diebus  ieiunii, 
593  ;  num  permittantur  in  cenula, 
613. 

Poena:  ex  eius  gravitate  dignosci¬ 
tur  qualis  sit  materia  legis,  I, 
170;  ius  Ecclesiae  infligendi  poe¬ 
nas,  II,  1173;  poenarum  genera, 
1174  seq. ;  interpretatio,  lator, 
subiectum,  remissio,  1176-1185,— 
Poena  conventionalis  in  mutuo,  I, 
1015 ;  medicinalis,  II,  1186  ;  poena 
peccati,  v.  Censura.  —  Vindicati- 
1321  H74  J  (luaeilam  sint,  1313- 

Poenalis:  lex  poenalis,  an  detur,  I, 
205.  —  Poenalis  clausula  in  con¬ 
tractu  assecurationis  vitae,  1096 

Poenitentia,  v.  Paenitentia. 

Pollutio:  quid  sit,  quantum  pecca¬ 
tum,  I,  532,  533;  eius  intrinseca 
malitia,  532 ;  an  pollutio  impediat 
communionem,  496.  —  Pollutio  ec¬ 
clesiae,  II,  494. 

Polyandria  opponitur  unitati  ma¬ 
trimonii,  II,  927. 

Polygamia,  II,  927. 

Pontifex  Rom. :  eius  potestas  fe¬ 
rendi  leges,  I,  152 ;  eius  rescrip¬ 
ta  215-219;  eius  potestas  quoad 
indulgentias,  II,  790-792. 


Portugalia,  v.  Lusitania. 

Porrensis  operatio:  quid,  II,  1009.. 

Portatilis  altaris  privilegium,  II, 
492,  493. 

Possessio:  in  dubio  dominii  rei,  Ir 
143 ;  in  praescriptione,  717.  — 
Possessio  daemonis :  eius  signa,  I, 
403,  v.  Adiuratio. 

Possessor:  bonae  fidei,  I,  770,  771  p 
malae  fidei,  780,  781  ;  dubiae  fi¬ 
dei,  789. 

Postulatus  in  Ordinibus  religiosis, 
II.  181  seq. 

Potestas :  legislatoris,  I,  150  ;  Eccle¬ 
siae,  ibid. ;  ministri  paenitentiae, 
Ii,  640. 

Potestativa  conditio  adiecta  con¬ 
tractui,  iur.  bis.,  I,  930-932. 

Potus:  an  frangat  ieiunium,  I,  603 

Praecepta  Decalogi,  I,  341. 

Praeceptor:  eius  obligationes  quoad 
discipulos,  I,  481,  482. 

Praeceptum,  v.  Lex. — Praeceptum 
de  annua  confessione,  I,  586-588. 
—  Paschale,  589. 

Praedicatio  audienda.  I,  424 ;  per¬ 
agenda  a  parocho,  II,  130. 

Praegnationis  tempus :  quoad  debi¬ 
tum,  II,  1142. 

Praelatus  nullius :  quoad  indulgen¬ 
tias,  II,  790  ;  quoad  benedictio¬ 
nem  papalem,  810 ;  altare  privi¬ 
legia!  um,  808. 

Praescriptio:  quid  efficiat,  I,  715; 
eius  conditiones,  716 ;  quomodo- 
interrumpatur,  721. 

Praesentia:  Christi  in  Eucharistia, 
II,  366  :  sacerdotis  ad  consecratio¬ 
nem,  378 ;  confessarii  ad  absolu¬ 
tionem,  536  ;  parochi  ad  matrimo¬ 
nium,  1071. 

Praesumptio,  I,  294. 

Praetextus  confessionis:  quoad  sol¬ 
licitationem,  II,  692,  702. 

Prandium:  quoad  ieiunium,  I,  616 
617. 

Precarium,  I,  994. 

Presbyter:  extraordinarius  confir¬ 
mationis  minister,  II,  354. 

Presbyteratus,  v.  Ordo. 

Pretium  rei:  quid,  I,  890  ;  quotu- 
plex,  quodnam  sit  licitum,  1037, 
1038. 

Primitiae:  earum  solutio,  I,  578 
nota. 

Primo-primi  voluntatis  motus,  1, 
69. 

Princeps:  quoad  leges,  I.  151 ; 
quoad  bellum,  511  ;  quoad  tribu¬ 
ta.  874.  875 ;  quoad  impedimenta 
matrimonii,  II,  990,  nota. 

Principia  actuum  humanorum,  I, 
54 ;  reflexa  in  probabilismo,  112- 
125 ;  ad  conscientiam  in  dubiis 
formandam,  139-141. 

Privilegium  seu  lex  favorabilis,  I, 
220,  221.— Privilegia  clericorum, 
II,  148 ;  Cardinalium  et  Episcopo¬ 
rum.  149 ;  religiosorum.  241,  242. 

Probabilitas:  quid,  quotuplex,  I, 
108-109 ;  quaenam  licita,  113-125. 

Probitas:  in  ministro  Sacramento¬ 
rum,  II,  274 ;  in  eorum  subiecto, 
294. 

Processus  de  statu  libero  contra¬ 
hentium,  II,  1076. 

Proclamaticnes  matrimonii.  II. 
941,  947. 

Procurator:  obligatio.  II,  16  ;  matri¬ 
monium  per  procuratorem,  1054, 
1064. 

Prodigus:  an  contrahere  valeat.  I. 
906. 

Profectitia  bona :  quaenam  sint,  I, 
675. 

Professio  fidei :  emittenda  a  paro¬ 
chis,  II,  137 ;  a  canonicis,  145. 

Professio  religiosa :  notio,  I,  200 
seq. ;  in  articulo  mortis,  II,  805  ; 
quoad  sponsalium  dissolutionem, 
934 :  matrimonium  ratum  dissol¬ 
vendum,  1107,  v.  Bigamia. 

Prohibitio  librorum :  de  natura  Im¬ 
ius  prohibitionis,  I,  633,  634 ;  de 
libris  prohibitis  ipso  iure,  635- 
640 ;  de  facultate  legendi  libros 
prohibitos,  641-643 ;  de  Indice, 
644,  645. 

Proles:  quid  si  in  hospitali  expona¬ 
tur,  I,  872,  873,—  Eius  legitima- 
tio,  II,  1105. 

Promissio:  quid,  I,  933;  quomodo 
obliget,  934-937 ;  sponsalia,  II, 
'932.  —  Promissio  matrimonii  vi¬ 
vente  comparte,  1022. 

Promotor  iustitiae  tenetur  ad  ac¬ 
cusandum.  II.  31. 

Promulgatio  legis,  I,  165,  166.  _ 

.Pronuntiatio  in  horis  canonicis, 
II,  90. 


Propositum:  quatenus  differat  a 
voto,  I,  405 ;  requisitum  ad  con¬ 
tritionem,  II,  560. 

Proprietatis  ius  auctorum,  I,  701- 
703. 

Provincia  religiosa,  II,  167. 

Proxeneta:  eius  obligationes,  I, 
1004,  1064,  1065. 

Proximus:  quomodo  diligendus,  I, 
304 ;  iuvandus,  311 ;  corrigendus, 
314. 

Pubertas,  I,  897;  II,  1000,  1001. 

Publicum,  v.  Delictum. 

Puer:  quoad  obligationem  legis,  I, 
159 ;  dominium,  674 ;  primam 
communionem,  II.  423 ;  confessio¬ 
nem,  I,  587  ;  II,  423;  Viaticum, 
423 ;  extremam  unctionem,  423, 
845. 

Punctio  cordis  num  liceat,  II,  47. 

Purgationis  tempus :  quoad  debi¬ 
tum,  II,  1142. 

Pyxis  sit  ex  solida  decentique  ma 
teria,  II,  406. 


Q 

Quadragesima,  v.  Ieiunium. 

Quadraginta  horarum  supplicatio : 
ea  durante  omnia  altaria  sunt  pri- 
vilegiata,  II,  808. 

Quaestum  facientes  ex  indulgen¬ 
tiis,  II,  1251. 

Quasi-domicilium,  I,  163 ;  II,  1072, 
v.  Domicilium. 

Quasi-parochus  habet  iurisdictio- 
nem  ordinariam  ad  confessiones 
pro  suo  territorio,  II,  648. 

Quasi-patrimonialia  clericorum  bo 
na,  I,  691. 

R 

Radices  restitutionis,  I,  769. 

Rapina:  quid  sit,  I,  741. 

Raptus:  ut  species  peccati  luxu¬ 
riae,  I,  531 ;  ut  dirimens  matri¬ 
monium,  II,  1019. 

Ratum  matrimonium,  II,  925 ;  quo¬ 
modo  solvatur,  1106  seq. 

Receptans:  eius  notio,  quid  quoad 
restitutionem  damni,  I,  823 ; 
quoad  poenas  ecclesiasticas,  II. 
1182. 

Recidivus:  an  absolvendus,  II,  738- 
742 ;  quomodo  a  confessario  trac¬ 
tandus,  ibid. 

Reconciliatio  inimicorum,  I,  309. 

Recursus:  praebens  recursum  ad 
quid  teneatur,  I,  823. 

Redditio  rationis  conscientiae,  II, 
660. 

Reductio:  donationis,  quid  et  a  quo 
fieri  debeat,  I,  947 ;  piarum  vo¬ 
luntatum  reservatur  A.  S.,  965 ; 
clericorum  ad  statum  laicalem, 
II,  1319-1321.  —  Reductio  onerum 
Missarum,  II,  480. 

Regulae:  pro  religiosis,  II,  173  ;  pro 
scrupulosis,  I,  105.  —  Regulae  ad 
legem  interpretandam,  181 ;  pro 
absolutione  conditionata,  II,  538 ; 
pro  recidivis  absolvendis,  II,  738- 
742. 

Regulares,  v.  Religiosi. 

Refectio  unica  in  ieiunio,  I,  603. 

Relatio:  modus  lucrum  ex  pecunia 
percipiendi,  I,  1055,  1107,— Rela¬ 
tio  actionum  ad  Deum,  I,  88,  89. 

Religio:  status  religiosus,  II,  165; 
vocatio,  176 ;  novitiatus,  192 ; 
vota  simplicia  sollemnibus  prae¬ 
mittenda,  201 ;  clausura,  229- 
238 ;  privilegia,  241.  —  Religio  ut 
virtus :  eius  actus  et  peccata  op¬ 
posita,  I,  342-360. 

Religiosi:  regulares  strictissime  di¬ 
cti,  minus  stricte,  late  II,  167 ; 
eorum  obligationes,  206-228.  — 
Quoad  horas  recitandas,  62 ;  pri¬ 
vilegia,  241,  242;  Eucharistiam 
ministrandam,  386 ;  approbatio¬ 
nem,  656,— Regularium  absolutio 
a  reservatis,  684. 

Reliquiae  Sanctorum,  I,  343. 

Remissio  creditoris,  I,  855;  infa¬ 
mati,  564 ;  peccati,  v.  Absolutio. 
—  Poenae  peccatis  debitae,  v.  In¬ 
dulgentia. 

Reportus  in  operationibus  bursae, 

I,  1107  seq. 

Repudiatio  hereditatis,  I,  677,  v, 
5.°,  nota 

Res:  inventa,  I,  711;  consecratae 
non  adhibendae  ad  usus  profanos, 

II,  252. 

Rescriptum:  quid,  quotuplex,  I, 

215;  subiectum,  vis,  interpreta¬ 
tio,  216,  217;  obligationes  exse¬ 


cutoris,  217,  218 ;  cessatio,  219 

Reservatio  casuum,  v.  Casus  re¬ 
servatus. 

Residentia:  Episcopi,  II,  120;  pa 
rochi,  127  ;  canonicorum,  139,  140. 

Responsa  S.  Sedis :  quoad  magne- 
tismum,  I,  366 ;  ieiunium.  623 
vota  religiosa  in  Gallia,  II,  230, 
243 ;  obligationem  celebrandi  pro- 
populo,  465;  onanismum.  1160- 
1165. 

Restitutio:  obligatio,  I,  762;  ra¬ 
dices,  769  -  831 ;  circumstantiae, 
quantum,  832-836  ;  cui,  837-839  ; 
quo  ordine,  840-846 ;  quomodo,. 
847-851 ;  quando,  852,  853 ;  cau¬ 
sae  excusantes,  854-855.  —  Resti¬ 
tutio  in  specie.  861  :  ob  damna 
animi,  862  ;  ob  homicidium,  863  ; 
ob  stuprum,  866 ;  ob  adulterium, 
869 ;  ob  defraudationem  in  tribu¬ 
tis,  876,  877 ;  ob  damnum  occa¬ 
sione  militiae,  881 ;  ob  empta  bona, 
ecclesiastica,  885-888;  ob  simo- 
niam,  383.  —  Ordo  in  restitutione, 
840,  841 ;  quoad  creditores,  842, 
843,— Restitutio  ob  omissam  reci¬ 
tationem,  II,  63,  N.  B.  ;  ob  noE* 
residentiam,  121,  140,  N.  B. 

Restrictio  mentalis:  quid,  quotu 
plex,  an  vel  quaenam  licita,  I,. 
545-547. 

Retentio:  violenta  mulieris  quan- 
donam  aequiparatur  raptui  ad  im 
pedimentum,  II,  1019. 

Retractus:  quid  iure  hispano,  I, 
684. 

Retrovenditio:  an  et  quomodo  li 
ceat,  I,  1052. 

Reus :  an  crimen  fateri  teneatur,  II, 
32 ;  an  possit  fugere  vel  resiste¬ 
re,  33. 

Revalidatio:  confessionis,  II,  614; 
matrimonii,  1124  seq. 

Revelatio:  criminis,  I,  549-551;  se¬ 
creti,  573,  574;  sigilli  sacramen- 
talis,  II,  770 ;  impedimentorum, 
948  seq. 

Reverentia  filiorum  erga  paren 
tes,  455. 

Reviviscentia  Sacramentorum,  II., 
298,  299. 

Revocatio:  consuetudinis.  I,  212; 
testamenti,  986 ;  mandati,  812, 
813 ;  consilii,  815 ;  iurisdictio- 

nis  ad  audiendas  confessiones, 
II,  650. 

Ritus:  Sacramentorum,  II,  290  seq. ; 
baptismi,  333  seq. ;  extremae  unc¬ 
tionis,  839-843  :  ordinationis,  91G 
seq. ;  matrimonii,  1096-1100. — Or¬ 
dinatus  in  ritu  orientali,  an  possit 
accipere  alios  ordines  iuxta  lati- 
num,  916. 

Romanus  Pontifex :  quoad  collatio¬ 
nem  beneficiorum,  II,  155 ;  ipsi 
reservatur  consecratio  episcopa¬ 
lis.  867 ;  poenae  contra  violan¬ 
tes  eius  personam,  905,  890,  5.°, 
1232. 

Rosarium,  II,  806. 

Rota  Romana,  I,  199.  —  Rota  his- 
pana,  ibid. 

Rubricae  in  Missa,  II,  512-519. 


S 

Sabbatinum  privilegium,  II,  806. 

Sabbatum  Sanctum :  quoad  legem 
abstinentiae  et  ieiunii.  I,  596 ; 
quoad  communionem,  394.  —  An 
sit  grave  omittere  vesperas,  II,  64. 

Sacerdos:  obligationes,  v.  Cleri¬ 
cus. — Quoad  exercitia  spiritualia, 
II,  52 ;  Eucharistiae  dispensatio¬ 
nem,  388;  Missae  celebrationem, 
463,  464  ;  scientiam,  710  seq. ;  stu¬ 
dia,  920.  —  Minister  sacramenti 
paenitentiae,  640  ;  navigans,  654  ; 
eius  iurisdictio  in  articulo  mortis, 
649,  651,  676,  685,  1198;  quoad 
casus  reservatos,  676,  677  :  liga¬ 
tus  reservatione  in  necessitate 
celebrandi,  680 ;  minister  extre 
mae  unctionis,  839  ;  delegatus  ad 
matrimonium,  requisita  ut  assis¬ 
tat.  1072,  1078;  quoad  celebratio¬ 
nem  Missae  vi  Bullae,  1374  seq. 

Sacra  res:  quoad  praescriptionem, 
I,  717. 

Sacramentalia:  quid  et  quinam  ef¬ 
fectus,  II,  248-252. 

Sacramentalis  confessio,  II,  565. 

Sacramentorum  (de  disciplina)  Con¬ 
gregatio  :  quoad  dispensationem 
impedimentorum,  II,  967. 

Sacramentum:  natura.  II,  244  :  ma¬ 
teria,  261  :  forma,  ibid. ;  minister, 
267;  quid  ad  confectionem,  267, 


269,  290 ;  obligationem  minis¬ 
trandi.  280 :  denegandi  indignis, 
284 :  simulatam  administratio- 
nem,  287  ;  petitionem  ab  indigno, 
ibid. 

Sacrificium  Missae:  in  quo  situm, 
II,  448-452  ;  fructus,  453  ;  applica¬ 
tio  pro  populo,  465-471 ;  applicatio 
pro  stipendio,  472-484. 

Sacrilegium:  quid,  quotuplex,  I, 
371  ;  quoad  luxuriam,  528:  in  fur¬ 
to,  741 ;  modi,  372  ;  homicidium. 
486. 

Sacrum:  quid,  I.  371. 

Saecularia  beneficia,  II.  151. 

Salarium  familiae :  an  et  quomo¬ 
do  debeatur  operariis,  I,  1073. 

S.  Salvatoris  Resp.  Eoi.  I.  Consue¬ 
tudo  in  lege  civili,  212.  —  Quoad 
patriam  potestatem  matri  conces¬ 
sam,  416. — Mutua  obligatio  ali¬ 
menta  praebendi,  473.— Explican¬ 
tur  difficiliores  formulae  legales. 
648.  —  De  obiecto  dominii,  671.  — 
De  dominio  filiorumfamilias,  677. 
—  De  dominio  uxorum,  690.  — 
De  dominio  auctorum,  703.  —  De 
occupatione  animalium,  708,  709. 
—  De  inventione  thesauri,  711.  — 
Praescriptio,  715,— Tempus  prae¬ 
scriptionis,  720.  —  Res  furtivae 
bona  fide  emptae,  723. — Bona  fi¬ 
des,  726.  —  De  accessione,  727, 
728.  —  De  usu  et  usufructu,  729, 
730.  —  Possessor  bonae  fidei,  772, 
779,— Possessor  malae  fidei,  781, 
783,— Culpa  iuridica,  794,  798.— 
Cooperatio  negativa,  830. — Credi¬ 
tori  cessionem  bonorum  facienti 
non  restituendum,  838.— Ordo  re¬ 
stitutionis  creditoribus,  844.  — 
Locus  restitutionis,  848. — Obliga¬ 
tio  parentum  alendi  prolem  illegi¬ 
timam,  868,-Legitimitas  filiorum, 
871.— Materia  contractus,  891. — 
Res  ex  turpi  contractu  accepta  an 
restituenda,  895. -Minores  quinam 
et  quomodo  contrahere  possint, 
897-899. — Uxorum  contractus,  902. 
—  Consensus  in  contractu,  911. 
914,  916.  917. — Obligatio  contrac¬ 
tuum  quomodo  cesset,  922.— Ces¬ 
sio  bonorum,  923. — Modus  in  con¬ 
tractibus,  929,— Revocatio  dona¬ 
tionum,  951,  952. — Interesse  lega- 

le,  1017.  —  Interesse  ex  interes- 
se,  1025. — Venditio,  1029-1036. — 
Vol.  II.  Minorennum  domicilium, 
1076 ;  quoad  cognationem  lega¬ 
lem,  1053.— Causae  ecclesiasti¬ 
cae,  App.  VI. 

Sanatio  in  radice :  quid,  quid  con¬ 
tinet,  II,  1128 ;  quaenam  distin¬ 
guenda,  1129 ;  quaenam  matrimo¬ 
nia  possint  sanari,  1130;  conditio-  ; 
nes  ut  sanentur,  1131  seq. ;  auc¬ 
tor,  formula,  1133. 

Sanatoria  clausula  in  assecuratione 
vitae,  I,  1096. 

Sancti:  quo  cultu  coli  debent,  I, 
343. 

Sanctitas  vitae :  obligatio  positiva  j 
clericorum,  media  ad  hoc  in  Codi-  j 
ce  statuta,  II,  51,  52. 

Sartor:  an  excusetur  a  laboris  pro¬ 
hibitione  die  festo,  I,  451 ;  retinens 
fragmenta  panni,  751 ;  eius  obli¬ 
gatio  ratione  iustitiae,  II,  50, 

Satisfactio  sacramentalis,  II,  624 ; 
eius  impositio,  ibid. ;  impletio, 
360 ;  commutatio,  634. 

Scandalum:  quid,  quotuplex,  quale 
peccatum,  I,  318,  319  ;  circa  luxu¬ 
riam,  323  ;  pravos  libros,  324  ; 
choreas.  326 ;  spectacula,  330. 

Scapularia,  II,  806. 

Schismatici:  irregulares,  II,  895, 
906;  quoad  matrimonium,  930; 
qua  censura  plectantur,  .1236. 

Scholae  mixtae,  seu  neutrae,  I, 
465 ;  parentum  officia,  ibid. 

Scientia:  necessaria  iudici,  II,  1  ; 
medico,  41 ;  confessariis,  712, 
713  ;  ordinandis,  884  ;  an  necessa¬ 
ria  ad  incurrendum  casum  reserva¬ 
tum,  672;  ad  irregularitatem, 
889  :  ad  censuram,  1181.  —  Scien¬ 
tia  legis  ad  peccatum,  I,  66,  67, 
224. 

Scriba:  eius  munera,  II.  26. 

Scripturae  Sacrae :  libros,  versio- 
nes,  commentaria  edendi  licentia, 
I,  628,  632 ;  editiones  acatholicae, 
annotationes,  versiones,  636 ;  II, 
1272. 

Scrupulosa  conscientia:  quid,  I, 
100  ;  regulae  pro  scrupulosis,  105  ; 
pro  confessariis,  106. 

Scrupulus:  causae,  I,  101  ;  signa, 
102  ;  damna,  103  ;  remedia,  104 ; 


an  sit  obiectum  sigilli  sacramen¬ 
talis,  II,  763. 

Sedes  confessionalis,  II,  782. 

Secretaria:  Status,  I,  199 ;  brevium 
ad  principes,  ibid. ;  epistolarum 
latinaram,  ibid. 

Secretum:  quid,  quotuplex,  I,  572; 
an  et  quomodo  peccet  illud  vio¬ 
lans,  573  ;  causae  iustae  illud  ma¬ 
nifestandi,  574  ;  consilii  ac  profes¬ 
sionale  excusat  a  revelatione 
impedimentorum  matrimonialium . 
II,  949. 

Sectarii:  matrimonium  cum  ipsis, 
II,  987. 

Sectio  uteri  in  operatione  caesarea  : 
tempus  aptum,  cautelae  adhiben¬ 
dae,  II,  342,  343. 

Semen  virile  expellere  post  copu¬ 
lam,  I,  502. 

Seminarium:  eius  Superior  quoad 
confessiones,  II,  650 ;  confessarii, 
653 ;  quoad  eiectos,  880. 

Semi-publicum  oratorium,  I,  434. 

Senatoris  munus :  quoad  clericos, 
II,  110. 

Senex:  quoad  ieiunium.  I,  619; 
quoad  matrimonium,  II,  1136. 

Sententia:  quid,  II,  1;  ferenda  in 
confessione,  727  seq. 

Separatio  coniugum :  prohibitio 
quandonam  fieri  potest,  causae 
excusantes,  qua  auctoritate,  ces 
satio,  onera,  II,  1117-1123. 

Sepultura:  quid,  II,  1322;  quinam 
digni,  1323  ;  indigni,  1325-1328  ; 
quid  circa  illam  debeat  observare 
parochus,  1326 ;  membra  amputa 
ta  catholicorum  quomodo  sepelien¬ 
da,  1328;  tempore  interdicti, 
1283  ;  habentibus  Bullam,  1356  ; 
poenae,  1273,  1291. 

Sequestrum:  quid,  quotuplex,  I, 
998. 

Servi,  seu  famuli  obligationes,  I. 
478 ;  quid  quoad  cooperationem, 
334,  335 ;  furta  domestica,  744. 

Servile  opus :  quid,  I,  445  ;  prohibi¬ 
tio,  447-449. 

Servitium  dioecesis:  titulus  ad  or¬ 
dines,  II,  886. 

Sigillum  litterarum,  I,  575.  —  Sa- 
cramentale,  quid,  II,  752  ;  a  quo 
iure  oritur,  illius  obligatio,  753, 
754 ;  an  detur  parvitas  materiae 

in  eius  violatione,  755;  an  liceat 
uti  opinione  probabili,  756 ;  quo¬ 
modo  se  gerere  debet  confessarius 
cum  interrogantibus  de  auditis  in 
confessione,  ibid. ;  eius  subiec- 
tum,  757  ;  an  paenitens  ligetur 
eodem  modo,  758 ;  quid  de  illo 
qui  legit  chartam  in  qua  confes¬ 
sio  scripta  est,  759 ;  an  teneatur 
doctor  consultus  ab  ipso  paeni- 
tente,  760 ;  obiectum,  peccata  in 
ordine  ad  confessionem  manifes¬ 
tata,  761 ;  quid  de  circumstantiis, 
virtutibus,  scrupulis,  peccatis 
commissis  in  ipsa  confessione, 
762-764 ;  an  illud  violet  confessa¬ 
rius,  si  dicat  talem  audivisse  in 
confessione,  absolvisse,  si  nollet 
dare  schedulam,  etc.,  765-769.  — 
Violatio :  quid,  quotuplex,  770- 
773  ;  quid  iubet  S.  Officium  hac 
in  re,  771-774 ;  an  committatur  a 
confessario,  qui  nolit  communio¬ 
nem  alicui  dare,  qui  dicat  tale 
vitium  in  pago  regnare,  qui  in 
contionibus  loquatur  de  auditis  in 
confessione,  qui  fugiat  insidias 
notas  in  confessione,  etc.,  775-779  ; 
an  Superiores  uti  possint  notitia 
confessionis,  780  ;  an  vel  quando 
confessarius  possit  uti  notitia  con¬ 
fessionis,  781 ;  poenae  contra  vio¬ 
latores  757,  1235. 

Signa:  dilectionis  inimicorum,  I,  ! 
300.  —  Signa  doloris  ordinaria, 
II.  730  ;  extraordinaria,  744. 

Signatura  Apostolica,  I,  199. 

Silvestria  animalia :  eorum  occu¬ 
patio,  I,  704. 

Simonia :  quid,  quotuplex,  I,  375  ; 
requisita  ut  detur,  malitia,  376 ; 
quando  habetur,  quando  non,  377- 
379,  381,  382 ;  varii  modi,  380 ; 
poenae  in  simoniacos,  380 ;  II, 
1251,  1261,  1262. 

Simoniacus  contractus :  quid,  resti¬ 
tutio  fructuum,  an  illos  faciat  suos 
simoniacus,  I,  383. 

Simulatio  in  Sacramentis,  II,  288. 

Situs:  quoad  recitationem  officii  di¬ 
vini,  II,  79  ;  quoad  actum  coniuga- 
lem,  1140. 

Societas:  in  contractu,  conditiones, 
quomodo  solvitur,  I,  1066.  —  Le¬ 
galis  lucrorum,  constitutio,  regi¬ 


men,  684.  —  Coniugalis,  684.  — 
Societatibus  theosophicis,  et  so¬ 
cietati  Londini  ad  procurandam, 
ut  aiunt,  christianitatis  unitatem 
non  licet  participatio,  I,  293,  14. a, 
15. a — Societates  damnatae  ab  Ec¬ 
clesia,  poenae  contra  eas,  II,  1252. 

Sodomia :  quid,  quotuplex,  I,  537  ; 
an  differat  a  pollutione  et  inter 
se,  quid  declarandum  in  confes¬ 
sione,  ibid.,  538. 

Solidaritas:  quid,  quotuplex,  qui¬ 
busnam  incumbat,  I,  832. 

Sollicitatio  ad  turpia :  an  accusan¬ 
da  circumstantia  sollicitationis  in 
quoyis  complice,  I,  321 ;  lex,  II 
691  ;  adiuncta,  692  ;  auctor  denun¬ 
tiationis,  692,  693 ;  cui  facienda, 
701 ;  quomodo,  ibid. ;  quando, 
691 ;  causae  excusantes,  693-696  ; 
poenae  in  sollicitantem,  691,  700  ; 
in  falsos  denuntiantes,  698;  II. 
1250. 

Solutio:  debitorum  ubi  facienda, 
I,  848;  stipendii  Missarum,  II. 
478,  479.  —  Vinculi  in  privilegio 
Paulino,  1114-1116. 

Somnia:  an  fidem  mereantur,  I. 
358. 

Sorores:  quaenam  dicantur,  II,  167. 

Sortes :  divinatoriae,  I,  357.  —  Con- 
sultoriae,  ibid. 

Sortilegium,  I,  357,  359.  v.  Male¬ 
ficium. 

Sortis  periculum,  I,  1013,  v.  Usura. 

Species:  peccatorum,  I,  237-239; 
sacrilegiorum,  371.  —  Species  eu- 
charisticae  quandonam  corrum¬ 
pantur,  II,  368 ;  reiectae  ab  infir¬ 
mis,  413  ;  abiicientes  sunt  infames 
infamia  i  uris,  890 ;  horum  poe¬ 
nae,  1231. 

Specifica  distinctio  peccatorum,  I. 
238-240. 

Specificatio:  modus  acquirendi  do¬ 
minium,  I,  727. 

Spectacula:  an  licita,  I.  330.-— Pu¬ 
blica  quoad  clericos,  II,  110. 

Spes:  obiectum,  I,  294;  vitia  oppo¬ 
sita,  ibid. 

Spiritismus:  quid,  malitia,  an  li¬ 
ceat  assistere,  I,  367-369. 

Sponsalia:  natura,  II,  932;  obliga¬ 
tio,  932  ;  dissolutio,  934,  v.  Pro¬ 
missio  matrimonii. 

Sponsi:  dubie  dispositi  quoad  ab¬ 
solutionem,  II,  540 ;  quoad  reser- 
vationem  casuum,  670;  illorum 
examen,  849,  v.  Sponsalia. 

Sponsio:  an  licita,  I,  1097. 

Spurius:  quoad  hereditatem,  I,  975  ; 
quoad  irregularitatem,  II,  891. 

Stationum  romanarum  indulgentiae, 
II,  1351. 

Status:  clericorum,  II,  50-149,  v. 
Clericorum  status.  —  Laicorum  : 
obligationes,  1-50.  —  Religioso¬ 
rum.  165-243,  v.  Ordo,  Religio, 
Regulares,  etc. 

Stipendium:  famulorum,  I.  477; 
pro  celebratione  Missae,  II,  472  ; 
Missarum  manualium,  ad  instar 
manualium,  fundatarum,  473  ; 
tempus  in  quo  celebrandae  sunt, 
474  seq. ;  auctor  taxationis,  475  : 
quid  cum  pluries  in  die  celebrat 
sacerdos,  472  ;  mercimonium  circa 
stipendia  Missarum,  quod  pecca¬ 
tum  sit  et  quibus  poenis  plectatur, 
481 ,  482 ;  an  liceat  Sacrum  facere 
pro  primo  qui  stipendium  daturus 
sit,  484 ;  quotuplex  percipi  possit 
stipendium  die  Natalis  D.  N.  I. 
Ch.  et  Commemorationis  omnium 
fidelium  defunctorum,  487.  —  Tri¬ 
cenarii  Gregoriani,  484. 

Stipes:  quoad  gradus  consanguini 
tatis,  II,  1029. 

Stuprator :  quo  a  d  reparationem 
damnorum,  I,  866. 

Stuprum:  quale  peccatum,  I,  529; 
quoad  restitutionem,  866. 

Subdelegatio,  I,  185. 

Subdiaconatus:  materia,  forma,  II, 
863 ;  praerequisita,  884,  885  ;  an 
ordo  sacer,  860 ;  an  sacramen¬ 
tum,  861. 

Subditus:  eorum  obligationes  erga 
Superiores  civiles,  an  liceat  illis 
oboedire  contra  legem  Dei,  rebel 
lare,  I,  483,  484. 

Sub  hasta  venditio,  I,  1056-1060 

Subiectum:  legis,  I,  158;  contrac¬ 
tus,  896 ;  Sacramentorum,  II, 
293  ;  baptismi,  316-329 ;  confir¬ 
mationis,  357  ;  Eucharistiae,  416  ; 
paenitentiae,  540  ;  sigilli,  757  ;  in¬ 
dulgentiarum  ,  794  seq. ;  extremae 
unctionis,  844  ;  ordinis,  874  ;  ma¬ 
trimonii.  930;  censurae,  1179  seq. 


Subreptio:  in  dispensationibus  le¬ 
gis,  I,  183  ;  quoad  rescripta,  216  ; 
in  matrimonio,  II,  957. 

Substitutio,  v.  Fideicommissum. 

Successio:  hereditatis,  I,  970,  971  ; 
ascendentium,  ibid. ;  descenden 
tium,  ibid.;  collateralium,  ibid. 

Suffragium:  obligatio  ferendi  suf¬ 
fragium  in  publicis  comitiis,  I. 
485 ;  et  se  inscribendi  in  albo 
electorum,  ibid. ;  an  teneatur  ad 
restitutionem  qui  dat  iniustum 
suffragium,  820,  821,  831.  — 
Capituli  quoad  professionem,  II, 
202. 

Suggestio:  quid,  I,  362. 

Summarium:  generale  Cruciatae, 
II,  1345-1364 ;  defunctorum,  1365- 
1367:  compositionis,  1368.  i  369 
abstinentiae  et  ieiunii.  1370-1373  ; 
oratorii  privati,  1374-1377. 

Suicidium:  quid,  an  aliquando  li¬ 
citum,  I,  487 ;  eius  poenae,  II, 
1325. 

Superbia:  quale  peccatum,  eius  fi 
liae,  I,  255. 

Superflua:  beneficiorum,  I,  692; 
proprii  status,  311. 

Superior:  obligationes,  I,  477;  an 
teneatur  ad  restitutionem,  si  mi¬ 
nus  dignis,  etiam  indignis  officia 
tribuat,  665  -  667.  —  Seminarii 
quoad  confessiones,  II.  650,— Reli¬ 
giosus  :  maior,  minor,  167 ;  debet 
monere  parochum  de  eius  subditi 
professione  emissa,  202 ;  quoad 
confessiones  subditorum,  657  ;  iu- 
risdictionem,  648,  650,  656.  657 ; 
sigillum  servandum  de  petita  fa¬ 
cultate  ad  reservatum,  757 ;  de¬ 
signationem  altaris  privilegiati, 
808;  litteras  dimissorias,  911, 
912 ;  notitiae  transmissionem  or 
dinationis  subditorum,  918;  poe¬ 
na,  1312;  poena  in  eos  offenden¬ 
tes,  _  1267. 

Superiorissa:  quoad  confessiones 
subditarum,  II.  661. 

Superstitio:  quid  sit,  quotuplex,  I, 
350  seq. 

Surdus:  quoad  confessionem,  II, 
605 ;  quoad  irregularitatem,  892. 
—  Surdo-muti.  in  contractibus,  I, 
906 ;  quoad  lucrandas  indulgen¬ 
tias,  II,  796. 

Suspensio:  eius  natura,  effectus, 
II.  1293  seq. ;  suspensiones  latae 
sententiae  reservatae  Ilom.  Pon¬ 
tifici,  1299-1306  •  nemini  reserva¬ 
tae,  1307-1312.  —  Suspensio  voti, 
I.  415,  416.  —  Suspensio  indulgen¬ 
tiarum  et  facultatum  tempore  iu- 
bilaei.  II,  826. 

Suspicio,  I,  569. 

Syphilis:  quid,  I,  503;  de  ea  infec¬ 
tus,  503-506 ;  II,  1144. 

Syphiliticus:  obligationes,  I,  503- 
506  ;  an  possit  contrahere  matri¬ 
monium.  uti  copula,  tradere  fi¬ 
lium  nutrici,  ibid. 


T 

Tabacum:  an  pulvis  tabaci  frangat 
ieiunium,  II,  436  ;  an  fumus  taba¬ 
ci,  ibid. 

Tacita  dispensatio  a  lege,  I,  187. 

Tactus  obsceni :  I,  517  ;  in  ecclesia, 
528;  inter  coniuges,  II,  1146. 

Talaris  vestis:  quandonam  requiri¬ 
tur,  II,  58. 

Taurorum  agitatio :  assistere  ve¬ 
tantur  clerici,  II,  110. 

Telegraphica  notitia :  an  sufficiat 
pro  exsecutione  dispensationis  im¬ 
pedimentorum,  II,  971. 

Telephonii  usus :  in  confessione,  II, 
536 ;  in  clausura  monialium,  236. 

Temerarium  iudicium :  quid,  I,  569. 
—  Temeraria  suspicio,  ibid. 

Temporaria  professio,  II,  168. 

Tempus:  ad  legem  promulgandam, 
I,  165,  166 ;  ad  eam  servandam, 
ibid.;  ad  consuetudinem,  211;. ad 
actus  fidei,  269  ;  spei,  295  ;  carita¬ 
tis,  301 ;  ad  votum,  412 ;  ad  con¬ 
fessionem,  586,  587 ;  ad  commu¬ 
nionem,  589  :  ad  praescriptionem, 
720  seq. ;  ad  restitutionem,  852, 
853.— A d  recitandum  officium  di¬ 
vinum,  II,  74-76  ;  ad  lucrandas  in¬ 
dulgentias,  795 ;  ad  canonicum 
impedimentum,  910 ;  ad  ordines 
conferendos,  917 ;  celebrationis 
matrimonii.  1101 ;  matrimonium 
sollemne  quando  interdicitur,  ibi¬ 
dem  ;  ad  actum  coniugalem,  1142. 

Tentatio,  v.  Concupiscentia., — Ten- 
tatio  Dei.  I,  370. 


Testamentum:  quid,  quotuplex,  I, 
953 ;  requisita  ad  holographum, 
954 ;  ad  apertum.  955 ;  ad  clau¬ 
sum,  956 ;  ad  militare,  mariti¬ 
mum,  in  extera  natione  confec¬ 
tum,  957 ;  eorum  conditiones,  958  ; 
testes  quales  debent  esse,  960 ; 
testator,  968 ;  heres,  quotuplex, 
971 ;  ordo  inter  ipsos,  972 ;  revo¬ 
catio,  986  ;  exsecutor,  eius  obliga¬ 
tiones,  987  ;  informe,  960,  961, 
993. 

Testator:  quisnam  iure  hispano,  I, 
968  ;  an  quis  propriam  animam  he¬ 
redem  instituere  possit,  980  ;  obli¬ 
gationes  exsecutorum  huius  vo¬ 
luntatis  ;  leges  quae  hoc  prohi¬ 
beant,  an  licitae,  ibid. 

Testimoniales  litterae,  II,  910. 

Testimonium  de  ultima  ordinatio¬ 
ne,  II,  910. 

Testis:  in  testamento,  I,  960 ;  in  in¬ 
dicio,  II,  34  ;  officia,  36,  37  ;  qui¬ 
nam  excusentur  ab  hoc  munere, 
31,  37;  si  accepit  rem  per  iniu- 
riam,  vel  a  viris  non  fide  dignis, 
38 ;  in  matrimonio,  1073  ;  eorum 
obligatio,  si  coram  solis  ipsis  cele¬ 
bretur,  1083. 

Theatra:  quoad  cooperationem,  I, 
336  ;  vetantur  assistere  clerici,  II, 

110. 

Theologia:  eius  notio,  divisio,  I, 
142.  —  Theologiae  moralis:  fon¬ 
tes,  I.  14-18 :  historia.  1950. 

Theologica  culpa:  quoad  restitu¬ 
tionem,  I.  795-800. 

Thesaurus  inventus :  ad  quem  per¬ 
tineat,  I,  711. 

Timor,  v.  Metus. 

Titularis  ecclesiae,  I,  580-582. 

Titulus:  ad  praescriptionem.  I,  719  ; 
ad  auctarium  in  mutuo,  1003 ;  ad 
confessionem  audiendam,  II,  651 ; 
ad  ordines  suscipiendos,  875,  886. 

Tonsura:  obligatio  eam  deferendi, 
II,  58 ;  quando  danda,  883-885. 

Traditio  instrumentorum,  materia 
ordinum,  II,  863. 

Transactio,  II,  2,  13  seq. 

Transatlantica  societas:  eius  pri¬ 
vilegium  quoad  abstinentiam  et  ie¬ 
iunium,  II,  1393. 

Translatio  indulgentiarum,  II,  802. 

Transsubstantiatio,  II,  366. 


INDEX  ALPHABETICUS 


908 


Tribunalia  ecclesiastica :  quae  et 
qualia,  I,  199. 

Tributum:  quid  sit,  quotuplex,  I, 
874  ;  eorum  lex  an  poenalis,  875  ; 
iniustum  an  debeatur  dari,  877 ; 
obligatio  illud  solvendi,  876  ;  illius 
restitutio  cuinam  facienda,  878 ; 
quid  de  illis  qui  important  merces 
prohibitas,  879  ;  an  peccent  contra 
iustitiam  praepositi  non  exigentes 
tributum,  880. 

Tricenarium  gregorianum :  quas¬ 
nam  conditiones  requirat,  II,  484 

Trinus  contractus :  an  licitus,  I, 
1068. 

Turpis:  oscula  et  tactus,  malitia, 
inter  sponsos,  I,  517-520. — Aspec¬ 
tus.  sine  causa,  malitia,  521.  522. 
—  Sermones  et  lectiones  impudi¬ 
cae  ;  libros  obscenos,  amatorios 
legere,  523,  524.  —  Materia  quoad 
contractum,  895. — Peccata  turpia 
cum  coniessario,  II,  685  seq. 

Tuta  opinio,  tutior,  etc.,  I,  109  seq. 
—  Tutiorismus,  110. 

Tutor:  quoad  damna  minorum,  I, 
830. 

Tyrannus:  an  liceat  eum  occidere, 
I,  491. 


U 

Unctio:  in  baptismo,  II,  334  ;  confir¬ 
matione,  348 ;  extrema  unctione, 
831 ;  renum  omittenda,  pedum 
quandonam  omittenda,  ibidem  ; 
quando  unica  fieri  possit,  838  : 
immediate  facienda  extra  casum 
contagii,  835 :  quomodo  in  mutis, 
etc.,  ibid. 

Unitas  matrimonii:  in  quo  sita  est 
et  quid  ei  repugnat,  II,  927. 

Universitates  a  clericis  et  religio¬ 
sis  non  frequentandae,  II,  109. 

Uruquariensis  Resp.  Vol.  I.  Consue 
tudo  in  lege  civili,  212.  —  Quoad 
patriam  potestatem  matri  conces¬ 
sam,  416.  —  Minores  quoad  mili¬ 
tiam,  460.  —  Mutua  obligatio  ali¬ 
menta  praebendi.  473,— Explican¬ 
tur  difficiliores  formulae  legales, 
648,— De  dominio,  668,— De  ob- 
iecto  dominii,  671,—  De  dominio 
filiorumfamilias.  677.  —  De  domi¬ 


nio  uxorum,  690.— De  occupatione 
animalium,  708,  709. — De  inven¬ 
tione  thesauri,  711. — Praescriptio, 
715.  —  Tempus  praescriptionis, 
720.  —  Res  furtivae  bona  fide 
emptae,  723.  —  Bona  fides,  726. 
—  De  accessione,  727,  728.  —  De 
usu  et  usufructu,  729,  730.  —  Pos¬ 
sessor  bonae  fidei,  772,  779. — Pos¬ 
sessor  malae  fidei,  781.  783.  — 
Cooperatio  negativa,  830.  —  Cre¬ 
ditori  cessionem  bonorum  facien¬ 
ti  non  restituendum,  838.  —  Ordo 
restitutionis  creditoribus,  844.  — 
Locus  restitutionis,  848.  —  Resti 
tutio  ob  homicidium.  864.  —  Obli¬ 
gatio  parentum  alendi  prolem  ille¬ 
gitimam.  868.  —  Legitimitas  filio¬ 
rum,  871,— Materia  contractus, 
891 .  —  Minores  quinam  et  quo¬ 
modo  contrahere  possint,  897-899. 
—  Uxorum  contractus,  902. — Obli¬ 
gatio  contractuum  quomodo  cesset. 
922.  —  Cessio  bonorum,  923.  — 
Linamentum  in  contractu,  927.  — 
Modus  in  contractibus,  929.  — 
Conditiones  contractui  appositae. 
931,  932.  —  Revocatio  donatio¬ 
num,  951,  952.  —  Testamentum. 
952-987.  —  Interesse  legale,  1017. 
— Interesse  ex  interesse.  1025. — 
Venditio,  1029-1036.  —  Retroven- 
ditio,  1052.  —  Vol.  11.  Adoptio, 
1052.  — Minorennum  domicilium, 
1076. 

Usura:  quid,  an  prohibita,  I,  1006. 
1007 ;  tituli  ab  ea  excusantes, 
1009,  v.  Mutuum. 

Usuarius:  eius  dominium  et  onera, 
I,  729. 

Usufructuarius:  eius  dominium  et 
onera,  I,  729. 

Usus,  I,  728.  —  Usus  matrimonii  an 
liceat,  si  post  contractum  matri¬ 
monium  oritur  dubium  de  aliquo 
impedimento  dirimente,  II,  995. 

Ususfructus:  quid,  quomodo  acqui¬ 
ratur,  cesset.  I,  729-731. 

Uxor:  an  possit  facere  eleemosy¬ 
nas,  I,  312 :  quoad  vota  viri  et 
filiorum,  415 ;  obligationes  erga 
maritum,  475 ;  eius  bona,  680 ; 
dominium,  681-685  ;  furta.  744  ; 
an  et  quomodo  contrahere  valeat, 
901  seq. ;  quoad  habitationem,  II, 

1144 ;  quoad  debitum  coniugale, 
1143,  1144;  quoad  cooperationem 
ad  onanismum,  1152,  1154. 


V 


Vacantia  bona,  I.  710 ;  primi  occu¬ 
pantis  fiunt,  711. 

Vacatio  beneficiorum  propter  pro¬ 
fessionem  relig..  II.  208. 

Vagus:  quis,  I,  163.  —  Quoad  leges, 
161 ;  quoad  matrimonium,  II, 
1072  seq. 

Valor  sacramenti:  defectus  corri¬ 
gendi.  II,  748  seq. 

Vana  observantia :  quid,  quale  pec¬ 
catum,  I,  352.  —  Vana  usurpatio 
nominis  Dei:  an  sit  peccatum, 
vel  quale,  I,  385. 

Vasa  (sacra) :  quandonam  converti 
possunt  in  usum  profanum,  I, 
374. 

Vasectomia  duplex :  an  constituat 
impotentiam,  an  sit  licita,  quid 
si  vir  fiuiusmodi  iam  fuerit  con- 
iugatus,  II,  1010 ;  quid  quoad  re¬ 
dintegrationem  communicationis, 
1011. 

Vaticinium,  I.  354. 

Vectigal,  v.  Tributum. 

Venatio :  an  licita  in  festis,  I,  448 ; 
an  clericis  prohibita,  II,  115. 

Venditio:  quid,  quibus  iure  civili 
perficitur,  I,  1029;  obligationes 
venditoris,  1030-1032 ;  emptoris, 
1033,  1034;  quid  quoad  arrhas, 
1035  ;  evictionem,  1036  ;  iustum 
pretium,  1037  seq. ;  venditionem 
ad  creditum,  1042 ;  retrovenditio- 
nem,  1052 ;  venditionem  sub 
hasta,  1056 ;  per  monopolium, 
1061  :  per  proxenetas,  1063.  — 
An  venditio  licita  sit  in  festis, 
445,  446 ;  an  clericis,  II,  116.  — 
Venditio  reliquiarum  an  liceat,  I, 
345 ;  poenae,  II,  1266. 

Venditoris  obligationes,  I,  1029 
1032. 

Veneficium  magicum,  I,  486. 

Venezolana  Resp.  Vol.  I.  Consuetu 
do  in  lege  civili,  212.  —  Quoad 
patriam  potestatem  matri  conces¬ 
sam,  416.  —  Minores  quoad  mili¬ 
tiam,  460.  —  Mutua  obligatio  ali¬ 

menta  praebendi,  473.  —  Expli 
cantur  difficiliores  formulae  lega¬ 
les,  648.  —  De  dominio,  668.  —  De 
obiecto  dominii,  671,  — De  domi¬ 
nio  filiorumfamilias,  677.  —  De 
occupatione  animalium,  708,  709. 
—  De  inventione  thesauri,  711.  — 
De  re  inventa,  714.  —  Praescrip¬ 
tio.  715.  —  Bona  fides,  726.  —  De 
accessione,  727,  728.  —  De  usu  et 
usufructu,  729,  730.  —  Possessor 
bonae  fidei,  772,  779.  —  Posses¬ 
sor  malae  fidei,  781,  783.  —  Co¬ 
operatio  negativa,  830,— Creditori 
cessionem  bonorum  facienti  non 
restituendum,  838. — Ordo  restitu¬ 
tionis  creditoribus,  844.  —  Locus 
restitutionis,  848.  —  Obligatio  pa¬ 
rentum  alendi  prolem  illegitimam, 
868. — Legitimitas  filiorum,  871. 
—  Materia  contractus,  891.  —  Mi¬ 
nores  quinam  et  quomodo  contra¬ 
here  possint,  897.  —  Cessio  bo¬ 
norum,  923.— Modus  in  contracti¬ 
bus,  929,— Conditiones  contractui 
appositae,  931,  932.  —  Revocatio 
donationum,  951.  952.  —  Testa¬ 
mentum,  952-987.  —  Interesse  le 
gale,  1017.  —  Venditio,  1029- 
1036.  —  Retro  venditio,  1052.  — 
Vol.  II.  Adoptio,  1049.  —  Cogna¬ 
tio  legalis,  1050.  —  Minorennum 
domicilium,  1076.  —  Causae  ec¬ 
clesiasticae,  App.  VI. 

Veniale  peccatum :  quid,  I,  227  ; 
exsistentia,  230  ;  conditiones,  231 ; 
multiplicatum  mortale  non  efficit, 
236. 

Verba  inhonesta  loqui,  audire,  I, 
253,  254,  v.  Turpis. 

Versans  in  occasione  peccandi: 
quoad  absolutionem,  II,  734  seq. 

Vesperae,  v.  Horae  canonicae. 

Vestis  sacra :  an  converti  possit  in 
usum  profanum,  I,  374.  —  Vestis 
clericorum,  II,  58-60. 

Viaticum:  quis  dare,  II,  401;  et 
quando  dari  possit,  405 ;  an  per 
fistulam  administrari  possit,  427  ; 
tempore  interdicti,  1281. 

Viatores :  quoad  auditionem  Missae, 
I,  441 ;  legem  abstinentiae,  600. 

Vicarius  Apostolicus :  sunt  Ordina 
rii  locorum,  II,  1073 ;  quibusnam 
territoriis  praeficiantur,  ibid. ;  fa 

cultates,  354.  790,  808,  810,  809, 
871 ;  obligationes,  120,  124,  125, 
467  ,  468.  —  Capitularis :  venit 
in  iure  nomine  Ordinarii,  1073 ; 
quonam  tempore  a  Capitulo  depu¬ 
tandus,  144 ;  accipit  Episcopi  iu- 
risdictionem,  ibid. ;  iura  et  fa¬ 
cultates,  155,  156,  651,  870,  871  ; 
quid  nequit,  155,  163,  510,  668, 
791 ;  obligationes,  144,  466 ;  poe¬ 
na,  si  concedit  litteras  dimissorias  j 
ante  tempus,  1311.  —  Generalis: 
venit  in  iure  nomine  Ordinarii, 
1073  ;  eius  potestas  quoad  iuris- 
dictionem  ad  audiendas  confessio¬ 
nes,  651 ;  reservationem,  668  ;  in¬ 
dulgentias,  791 ;  dispensationem 
a  bannis,  947  ;  matrimonium  con¬ 
scientiae,  1089 ;  censuras,  1237. 

—  Paroeciales,  oeconomi,  adiu- 
tores,  cooperatores,  II,  466,  652, 
1073,  1075. 

Vigiliae  privilegiatae,  II,  1097. 

Vinculum:  de  vinculi  impedimento, 

II,  1012 ;  eius  obligatio  ibid.  ; 
quid  si  quis  contrahat  putans 
alium  coniugem  esse  iam  mortu¬ 
um,  1013. 

Vinculum  matrimoniale:  unde  ori¬ 
tur,  II,  1103 ;  matrimonii  con¬ 
summati  est  indissolubile,  1106  ; 
non  consummati  dissolvitur  per 
sollemnem  professionem  religio¬ 
sam  et  per  dispensationem  A.  S., 
1107,  1108;  legitimi  per  privile¬ 
gium  Paulinum,  1110. 

Vinum:  in  ieiunio,  I,  604 ;  in  Eucha¬ 
ristia,  II,  372,  375-377. 

Violantes:  clausuram,  poenae  in  il¬ 
los,  II,  232,  236,  1257.  —  Sigillum 
sacramentale,  _  poenae,  1235. 

Violatio:  ecclesiae.  II.  494;  recon¬ 
ciliatio,  ibid.  —  Violatio  sigilli 
confessionis,  770  seq.  —  Violatio 
secreti,  I,  314,  315. 

Violator:  an  teneatur  ducere  puel¬ 
lam,  I.  867. 

Vir:  obligationes  erga  uxorem,  I, 
475  ;  utroque  testiculo  carens  est 
ne  impotens.  II,  1004  ;  quid  quoad 
usum  matrimonii  in  hoc  casu  ! 
ibid. 


Virga  divinatoria :  an  eius  usus  sit 
licitus,  I,  358. 

Virginitatis  votum :  impedit  matri¬ 
monium,  II,  981 ;  et  eius  usum, 
ibid. 

Virtus :  quid,  quotuplex,  I,  266.  — 
Virtutes  morales,  theologicae, 
ibid.  ;  fides,  267-293 ;  spes,  294- 
299  ;  caritas,  300-341 . 

Vis  et  violentia:  quoad  actum  hu¬ 
manum,  I,  74 ;  quatenus  dirimit 
matrimonium,  II,  1068,  v.  Metus, 
Raptus. 

Visitatio:  dioeceseos,  II,  124;  ad 
Limina,  125. 

Vitia:  rei  aperienda  in  emptione- 
venditione,  I,  1030.  —  Vitia  in 
consensu  matrimoniali,  II.  1054 
seq. 

Vocatio:  ad  statum  religiosum,  da¬ 
tur,  II,  176  ;  quinam  admitti  pos¬ 
sint.  an  sit  obligatio  eam  sequen¬ 
di,  177,  178;  quid  quoad  paren¬ 
tes,  etc.,  avertentes  filios  a  statu 
religioso ;  quid  de  filiis  ingredien 
tibus  invitis  parentibus,  179;  sig¬ 
na  vocationis,  180.  —  Ad  sacer¬ 
dotium,  921-922. 

Voluntarium:  quid,  quotuplex,  I. 
55,  56 ;  eius  efficacia,  56. 

Vomitus:  quoad  communionem,  II, 
422. 

Votum:  quid,  quotuplex,  I,  404  ; 
conditiones  requisitae,  405  seq.  • 
materia,  408,  409  ;  obligatio,  410  ; 
votum  dubium,  407 ;  reservatum, 
418 ;  irritatio,  414 ;  commutatio, 
419  ;  vi  Bullae,  1362  seq. ;  dispen¬ 
satio,  417  seq. ;  tempore  iubilaei. 
825.  —  Votum  sollemne,  quid 
eiusque  elementa,  I,  104 ;  II,  168. 
—  Votum  paupertatis,  206,  218  ; 
castitatis,  219 ;  oboedientiae,  223- 
228 ;  votum  sollemne,  an  sit  in 
Gallia  pro  monialibus,  243.  —  Vo¬ 
tum  ut  impedimentum  impediens 
matrimonium,  981 ;  dirimens, 
1017,  1018.  —  Votum  virginitatis, 
981  ;  castitatis,  ibid. ;  suscipien¬ 
di  ordines,  ibid. ;  ingrediendi  re¬ 
ligionem,  ibid.  —  Votorum  reli¬ 
giosorum  renovatio,  203. 


A.  M,  D.  G. 


CANONES  qui  in  hoc  volumine  continentur, 
et  NUMERI  MARGINALES  quibus  explicantur 


Canones 

Numeri 

marginales 

Canones 

Numeri 

marginales 

Canones 

Numeri 

marginales 

5 

885,  917 

142 

116 

391,  §  1 

138 

14 

1194 

145 

1223 

397 

385,  n. 

15 

956,  994 

167 

903,  n. 

401,  §  1 

648,  669 

16,  §  1 

992 

183,  §  1 

161 

405,  §  2 

145 

16,  §2 

1171 

185 

162 

412,  §  1 

143 

33,  §  1 

434,  n. 

186 

162,  163 

413,  §§1,2 

14) 

34,  §  2 

193 

187,  §  1 

162 

413,  §3 

142 

34,  §3 

144 

188 

59, 115,  162 

414 

141 

40 

971 

196 

641 

417 

142 

42 

959 

197 

646 

418,  §§1,2 

139 

47 

966 

198 

481,  668 

418,  §3 

140 

53 

971 

198 

1073 

419 

142,  n. 

56 

971 

199 

647 

420 

140 

66 

956 

201  -  203 

647 

423 

146 

90 

869,  n. 

1204,  §  2 

954 

424 

146,  147 

93,  §  1 

1076 

207 

647,  664 

425 

146 

94 

942 

208-210 

647 

426,  §  1 

147 

96,  §§  2,  3 

1030 

21 1 ,  §  1 

1319 

427 

146,  147 

97 

1036 

211,  §2 

1320 

428 

147 

105 

143 

212 

1329 

431,  §1 

144 

108 

50  bis 

213 

1317,  1321 

435 

144 

111,  §  1 

868 

214 

53,  n.,  1317 

437 

144 

111,  §2 

870 

214 

1321  et  n. 

440 

144 

112-114 

870 

215 

1073 

443 

144 

116,  117 

870 

216 

1191,  n. 

451,  §  2 

652,  1073 

118,  119 

148 

239 

149,  790 

453,  §  3 

655 

120 

148, 1245,  n. 

239 

1199 

455,  §§2,3 

156 

120 

1305,  1396 

249 

967 

459,  §§1,3 

158 

121-123 

148 

252,  §  4 

969 

461 

137 

124 

51 

257,  §§  2,  3 

969 

462 

135 

125,  126 

52 

258,  §  1 

967 

463 

292 

127 

920 

274 

790 

465 

127 

128 

134,  920 

294 

499,  790 

466 

465  -  470 

129 

920 

306 

468 

467 

126,  n. 

130,  §  1 

920 

315,  §  1 

465 

468 

136 

130,  §  2 

158 

322,  §  2 

1310,  n. 

469 

135 

131,  §3 

920 

323,  §  1 

790 

470,  §§1,2 

135 

132,  §§1,2 

53 

336,  §§1,2 

122 

471,  §  4 

466 

133 

111 

338 

120,  121,  n. 

173,  §  1 

652 

134 

112 

339 

465  -  470 

475 

466-652 

135 

62 

340,  §  3 

125 

476 

134,  466 

136,  §  1 

58 

343, §  1 

124 

483 

134 

136,  §  3 

59 

345 

124 

488 

167 

138 

107,113,115 

348,  §  2 

466,  n. 

489,  490 

170 

139 

31,107-110 

349 

493,672,790 

492,  §§1,2 

166 

140 

110 

368 

651 

503 

27 

141 

115 

372-374 

27 

514 

385,  n. 

912 


INDEX  CANONUM 


Canones 

Numeri 

marginales 

Canones 

518,  519 

657 

1 

604 

520  521 

661 

605 

522’  523 

662 

,606 

524, 

663,  664 

,607 

525-527 

664 

610 

528,  529 

659 

613-617 

530 

660 

618-620 

534 

1274,  n. 

640,  §  2 

538 

177 

641 

539 

1  181 

642 

540,  541 

182 

644 

542 

184,  1118 

645 

543 

185 

,646 

544 

186 

648 

545 

187-389 

670 

546 

190 

671 

552 

391 

672,  §  3 

553 

192 

672,  §  2 

555 

193 

673 

556 

194 

680 

557 

195 

731 

558 

196 

732 

565,  §§1,2 

197 

733 

567  -  669 

198 

'734,  §  3 

570,  571 

199 

734,  §  2 

572 

200 

735 

574 

201 

'736 

575 

201,  202 

737 

576 

202 

'738,  §  1 

577 

203 

738,  §  2 

578 

62,  66,  204 

739 

579 

168,  206 

740 

580,  §§1,2 

206 

741 

580,  §  3 

198 

742 

581 

207 

743 

582-584 

208 

744 

585 

208,  870 

745 

586 

205 

745 

587 

231,  881 

746 

589 

882 

747 

590,  591 

920 

748 

592 

170 

749 

593 

166,  171 

751 

595,  §§2,4 

446 

752,  §  1 

597 

230,  230  bis 

752, §§  2,  3 

598,  599 

231 

753 

600 

233,  234 

754,  §  1 

601 

235 

754,  §§2-4 

602 

230 

755 

603 

234 

756,  §  1 

Numeri 

marginales 

Canones 

Numeri 

marginales 

237 

756,  §§2,3 

i  336 

238 

757,  §  1 

303 

231,  238 

757,  §§  2,  3 

304 

237 

758 

306 

62,  66 

759 

333,  334 

241 

760 

335 

242 

761 

336 

184,  n. 

1762 

330,  1045,  n. 

870,  n. 

763,  §  1 

331 

240 

763,  §  2 

1045 

239 

764 

330 

240 

765 

332,  903,  n. 

1304,  n. 

766,  767 

332 

240 

768 

1044 

1304,  n. 

768 

1045  et  n. 

1304  et  n. 

769 

331 

184,  n. 

770 

324 

240 

771 

337 

167 

772 

328 

1305 

,773,  774 

337 

290 

775,  776 

338 

256,  265 

1777,  §  1 

339 

290 

777,  §  2 

340 

253 

778,  779 

340 

255 

780 

348 

253 

781,  §  1 

349 

292 

781,  §2 

351 

294,301,302 

782 

354 

312 

783-785 

355 

313 

786 

361 

312 

787 

358 

314 

788 

357 

312 

789 

363 

312,314,315 

790,  792 

361 

313 

794 

362 

327 

795 

362,  903.  n. 

316,  317 

796 

362 

319,  327 

797 

1044 

321, 342 

797 

1045  et  n. 

326 

802,  803 

385 

323 

804 

510 

320 

805 

463 

319 

806 

487-489 

327 

807 

428,431,432 

328 

808 

433 

328 

809 

452 

318 

810 

491 

329 

811,812 

517 

327,  333 

813 

506 

333 

814,  815  | 

372 

Canones 

Numeri 

marginales 

Canones 

Numeri 

marginales 

Canones 

Numeri 

marginales 

816 

375 

l 

874 

648 

930 

802 

818 

472,  513 

875,  §  1 

648,  657 

931 

795 

819 

513 

875,  §  2 

659 

932 

628 

820,  821 

485 

876 

648,  661 

933 

797 

822 

492 

■877,  878 

649 

934 

796 

823 

493 

'879,  880 

650 

935 

797 

824 

472,  480 

881,  §  1 

653 

936 

796 

825 

472,  484 

[881,  §2 

648 

937 

830 

826 

473 

882 

648,  676 

938 

839 

827 

481 

883 

654 

939 

841 

828 

472 

884 

685 

940,  §  1 

844 

829 

482 

885 

533 

940,  §  2 

846 

831 , 832 

475 

'886 

727 

941 

845,  854 

833 

472 

887 

624 

942 

848 

834 

474 

'888,  §  1 

704 

944 

847 

835 

472 

888,  §  2 

603 

945 

830 

836,  837 

474 

889,  §  1 

753 

947,  §  1 

838 

838,  839 

482 

889,  §  2 

606,  757 

947,  §§  2,  3 

831 

840 

478 

890 

780 

947,  §  4 

836 

841 

481 

891 

650 

948 

857 

842  -  844 

482 

892,  §  1 

135 

949 

759 

845,  846 

385 

892,  §  2 

280 

950 

860  bis 

847 

402 

'893 

651,  667 

951 -954 

867 

848 

385 

894,  895 

668 

955 

868 

849,  §  1 

385 

,896 

675 

956,  957 

869 

849,  §  2 

402 

897,  898 

668 

958-963 

871 

850 

385 

899 

668,669,671 

964 

872 

851 

391,  393 

900 

670 

965-967 

873 

852 

391 

901 

525,  570 

968 

888,  921 

854,  §  1 

416 

902 

525 

969 

875 

854,  §§2-5 

423 

903 

606 

970,  971 

877 

855 

416,  903,  n. 

904 

691 

972 

878 

S56 

428 

906 

566 

973 

883 

857 

416 

908-910 

782 

974 

875 

858,  §  1 

433 

911 

784 

975-977 

884 

858,  §  2 

439 

912 

790 

978 

885 

859 

418,  423 

913 

791 

979-981 

886 

860 

424 

914,  915 

810 

982 

887 

862 

418 

916 

808 

983 

889 

863 

443 

918 

482,  808 

984 

889,  890 

864 

405,421,427 

,919,  920 

807 

985 

895 

865 

401 

921 

804 

986 

889 

866,  §§1,2 

419 

922 

802 

987 

57,  901 

866,  §  3 

421 

923 

795 

988 

889 

867,  §§  1  -4 

394 

924 

803 

989,  990 

907 

867,  §  5 

402 

925 

794 

991 

908 

868 

395,  516 

926 

798 

992 

909 

869 

395 

927 

794 

993,  994 

910 

871,  872 

640 

928 

798 

995 

911 

873 

648 

929 

804 

996 

912 

INDEX  CANONUM 


Canones 

Numeri 

marginales 

Canones 

997 

912,  1118 

1060 

998 

913,  914 

1061,  1062 

999,  1000 

914 

1063 

1001 

915 

1064 

1002 

916 

1065,  1066 

1003 

917 

1067 

1004 

916 

1068 

1005,  1006 

917 

1069 

1007 

866 

1070 

1008, 1009 

917 

1071 

1010,  1011 

918 

1072,  1073 

1012 

927 

1074 

1013 

927,  1012 

1075 

1014 

2,  927 

1076 

1015 

925 

1077 

1016 

927 

1078 

1017 

932 

1079 

1019 

939 

1080 

1020,  1021 

940,  1076 

1081,  1082 

1022 

941 

1083 

1023 

942  et  n. 

1084 

1024,  1025 

941 

1085 

1026 

943 

1086,  §  1 

1028 

946 

1086,  §  2 

1029 

943 

1087 

1030 

944 

1088,  §  1 

1031 

945,  1076 

1088,  §  2 

1032 

942,  1076 

1089 

1033 

945 

1090 

1034 

1062 

1091 

1035-1038 

950 

1092 

1039 

950,  951 

1093 

1040 

950,  952 

1094,  1095 

1041,  1042 

951 

1096,  1097 

1043 

052 

1098 

1044 

953 

1099 

1045, §§1,2 

952 

1100 

1045,  §  3 

953 

1101,  §  1 

1046 

953,  971 

HOl,  §2 

1047 

953,  974,  n. 

1102,  §  1 

1048-1050 

954 

1102,  §  2 

1051 

955 

1103 

1052 

958 

1104 

1053 

1026 

1105-1107 

1054 

958,  971,  n. 

1108 

1055 

972 

11 09, §§1,2 

1056 

955 

1109,  §  3' 

1057 

954,971,973 

1110-1113 

1058 

981 

1114,  1115 

1059 

1048 

1116 

Numeri 

marginales 

Canones 

Numeri 

marginales 

984,  985 

1117 

1105 

985 

1118 

1106 

986,  987 

1119 

1107 

986 

1120 

1110 

987 

(1121 

1112 

1000 

1122 

1113 

1003 

1123 

1114 

1012 

1124 

1115 

1014 

1125 

1116 

1015 

1126 

1114 

1017 

1127 

1116 

1019 

1128 

1117 

1021 

1129,  §  1 

1117 

1027 

1129,  §  2 

1118 

1037 

1130 

1318 

1041 

1131,  §  1 

1121 

1045 

1131,  §  2 

1122 

1048 

1132 

1123 

1054 

1133,  1134 

1124 

1065,  1066 

11135 

1125 

1055 

1136 

1126 

1059 

1137 

1127 

1062 

1138 

1128 

1054 

1139 

1130 

1068 

1140 

1131 

1054 

1141 

1128 

1063 

1142 

927 

1064 

1143 

1097,  n. 

1054. 

1144,  1145 

248 

1054,  1064 

1 146 

240 

1060 

1147 

249,  499 

1054 

1158 

249 

1071 

1149 

250 

1072 

1150 

251 

1079 

1151,  1152 

250 

1085 

1153 

249 

1096 

1156 

494 

1096 

1166 

791 

1097 

1170 

495 

1085 

1172 

494 

1099 

1173,  1174 

496 

1086 

1175-1177 

494 

925,  1089 

1178 

496 

1090 

1190-1194 

492 

1101 

11196 

494 

1101 

1197-1200 

498 

1102 

4203 

1323 

1103 

1204 

1322 

891,  1104 

1205 

1323,  1324 

891,  1105 

11206 

1327 

INDEX  CANONUM 


915 


Canones 

Numeri 

marginales 

1207 

1324 

1212,  1214 

1327 

1239 

1323 

1240,  §  1 

1325 

1240,  §  2 

1326 

1241 

1323 

1242 

1327 

1265 

406 

1266 

407 

1267 

409 

1268,  §  1 

408 

1268,  §§2-4 

409 

1269,  §§1,2 

406 

1269,  §§3,4 

407 

1270,  1271 

406 

1272 

414 

1273 

407 

1274,  §  1 

410 

1274,  §  2 

385 

1275 

385,  n. 

1303 

510 

1304 

499 

1305,  §  1 

495 

1305,  §  2 

502 

1306 

511 

1327,  §  2 

122 

1329 

122,  132 

1330-1332 

132 

1333,  §  1 

133 

1333,  §  2 

134 

1334 

133 

1335 

331 

1336 

133 

1344,  §  1 

130 

1344,  §§2,3 

131 

1346,  §  1 

122 

1346,  §  2 

141,  n. 

1349 

122,  131 

1350,  1351 

122 

1353 

878,  n. 

1358 

653 

1361 

653 

1363 

880 

1365 

882  et  n. 

1366 

882 

1368, 1369 

753 

1371 

879 

1399 

68 

1406 

137  et  n. 

1407,  1408 

137,  n. 

Canones 

Numeri 

marginales 

1409 

150 

1410 

152 

1411 

151 

1412 

154 

1413 

161 

1429 

164 

1431,  1432 

155 

1434 

155 

1437 

156 

1439 

159 

1448-1451 

156 

1461 

156 

1463 

157 

1470 

903,  n. 

1475 

62,  63 

1485,  1486 

162 

1487,  1488 

163 

1506 

475,  n. 

1507 

292 

1517 

480 

1544 

473 

1551 

480 

1552,  §  2 

1 

1561,  1566 

1194 

1568,  1584 

162 

1585 

26 

1591-1593 

22 

1624 

6 

1625, §§1,3 

7 

1628 

1225 

1637 

1194 

1654 

1223 

1665,  1666 

16 

1670,  1671 

3,  n. 

1697,  §  1 

3 

1697, §  2 

2 

1743,  1744 

32 

1748,  §  2 

2,  n. 

1755,  §  1 

35 

1755,  §  2 

37 

1757,  1758 

36 

1791 

37 

1793 

40,  n. 

1795 

40,  903,  n 

1798,  1801 

40 

1804 

2 

1868,  §  1 

1 

1869,  1925 

2 

1926 

13 

1927 

14 

Canones 

1 

Numeri 

marginales 

1928,  §  1 

2 

1929 

13 

1930 

13,  14 

1931 

15  ,  903,  n. 

1934,  1935 

31 

2195 

1166 

2196 

1169 

2197,  2198 

1168 

2199 

1170 

2200 

1171 

2201,  2202 

1172 

2209 

1182 

2214 

1173,  1192 

2215 

1173 

2216 

1174 

2217 

1175 

2218 

1172,  1189 

2219 

1176 

2220 

1,  1177 

2221 

1177 

2223 

1177,  1178 

2223 

1183 

2226 

1179,  1180 

2227 

121,  1179 

2228 

1179 

2229 

1086,  n.,  1181 

2230 

1181 

2231 

1182 

2232 

1183,  1191 

2236 

1184 

2237 

676,  1185 

LICENTIA  ORDINIS 

IMPRIMI  POTEST 

Barcinone,  2  novembris  1925. 

Ioannes  Guim,  S.  I. 

Praep.  Prov.  Arag. 


LICENCIA  DEL  ORDINARIO 

NIHIL  OBSTAT 

El  Censor,  Jos6  M.a  Dalmau,  S.  I. 

Barcelona,  10  de  noviembre  de  1925. 

IMPRIMASE 

JOSE,  Obispo  Coadjutor 

Por  mandado  de  Su  Excia.  Ilma. 
el  Obispo,  mi  Senor, 

Francisco  M.a  Ortega  de  la  Lorena, 

Canciller  -  Secretario 


EU  GENIO  SUBIRANA,  Editor  Pontificio 

Calle  Puertaferrisa,  14.  —  Apartado  203.  —  BARCELONA 


BIBLIOTECA  DEL  ORADOR  SAGRADO 

EL  PARAISO  EN  LA  T5ERRA  o  el  Misterio  Eucaristico  estudiado  desde 
el  punto  de  vista  dogmatico,  liturgico,  ascetico  y  moral  en  97  discur¬ 
sos,  que  pueden  servir  tambien  de  instrucciones,  lecturas  piadosas 
y  ternas  de  meditacidn  por  Ch.  ROLLAND,  Canonigo  titular  de  Lan- 
gres,  Misionero  Apostdlico.  Obra  honrada  con  la  bendicidn  de  Su  San- 
tidad  Leon  XIII  y  con  la  aprobacidn  de  numerosos  Prelados.  Traduccion 
de  la  15. a  edicion  francesa  por  el  Lic.  D.  Manuel  MESTRES  Y  GIRALT, 
PresbItero.  4  tomos  de  240,  283,  304  y  294  paginas  (19X12  cm.)r 
14  pesetas  en  rustica  y  22  en  tela.  —  Segunda  edicion. 

Estos  breves  discursos,  que  pueden  servir  casi  todos  para  platicas  de  comunion, 
difieren  de  los  feroorines,  en  que  llevan  grande  copia  de  doctrina.  El  primer  tomo  con¬ 
sidera  la  Eucaristia  como  «el  mas  rico  tesoro  de  la  Nueva  Alianza»  (nombres,  profe- 
cias,  figuras,  doctrina  dogmatica,  etc.);  el  segundo  da  una  explicacion  cabal  dei  dogma 
y  la  liturgia  de  la  Santa  Misa;  el  tercero  titulase  «Jesus,  alimento  de  nuestras  almas, 
en  la  Sagrada  Eucaristia»  y  refierese  especialmente  a  la  comunion;  el  cuarto  trata  de 
la  Presencia  real,  de  las  virtudes  de  que  es  modelo  Jesus  en  el  Sacramento,  y  de  las 
obras  eucaristicas. 

LA  VIRGEN  MADRE  DE  DIOS  y  la  Vida  Cristiana,  o  sea,  Maria  consi- 
derada  a  la  luz  de  la  fe  y  de  la  razon,  en  sus  relaciones  con  Dios,  con 
la  Redencidn  ycon  la  Vida  Cristiana,  por  el  Presbitero  Jose  PERARDI. 
Traducclon  por  Jose  PUGES.  Cada  discurso  lleva  una  flor  espiritual, 
una  jaculatoria  y  un  ejemplo  para  el  mes  de  Mayo.  3  tomos  de  206,  241 
y  176 pags.  (19X19  cm.),  9  ptas.  rtca.  y  15  tela.  —  Segunda  edicion. 

Perardi  ha  ido  a  buscar  la  doctrina  de  estos  sermones  principalmente  en  Santo 
Tornas,  Lemann  y  en  la  magna  obra  de  Augusto  Nicolas,  La  Virgen  Maria  y  el  plart 
divino  (aunque  despojandola  de  su  aparato  filosofico),  y  ha  sabido  exponerla  con  la 
destreza  vulgarizadora  de  que  dio  pruebas  en  el  Manual  dei  Catequista  catolico.  Va 
siguiendo  todos  los  pasos  de  la  vida  de  Nuestra  Sefiora;  por  eso  este  libro  ofrece 
escogidos  sermones  para  todas  sus  festividades,  para  novenas  y  para  el  mes  de  Maria. 

PLATICAS  PARA  TODOS  LOS  DIAS  DEL  MES  DE  SAN  JOSE  distribul- 
das  en  tres  novenas  y  un  triduo,  por  el^Roo.  P.  Alejo  LEFEBVRE,  de 
la  Compafiia  de  Jesus,  y  vertidas  al  castellano  por  el  Rdo.  D.  Ambrosio 
VALVERDE,  Pbro.  Un  tomo  de  294  paginas  (19  X 12  cm.),  3‘50  pese¬ 
tas  en  rustica  y  5‘50  en  tela. 

En  el  primer  novenario  se  consideran  los  oficios  de  San  Jose  en  Ia  Redencion;  el 
segundo  esta  dedicado  a  sus  virtudes,  y  el  tercero  a  sus  patrocinios.  Publicadas  por 
un  fervoroso  devoto  dei  Santo,  y  celebre  misionero,  tienen  estas  platicas  uncion  pe¬ 
netrante,  doctrina  iluminadora,  simplicidad  apostolica  y  atractiva  amenidad. 

SERMONES  E  INSTRUCCIONES  CATEQUISTICAS  para  Misiones  y 
Ejercicios  Espirituales  por  et  Dr.  A.  F.  BIAMONTI,  Pbro.  Traduccidn 
dei  italiano,  precedida  de  una  introduccidn  dei  P.  Jaime  PONS,  S.  J. 
4  tomos  de  XV1-288,  276,  294  y  284  paginas  (19  X  12  cm.),  15  pesetas 
en  rustica  y  23  en  tela.  —  Segunda  edicidn. 

Aunque  la  obra  esta  dispuesta  segun  el  orden  de  los  Ejercicios,  los  sermones  que 
la  forman  son  materia  que  debe  predicarse  asiduameute.  Indicaremos  algunos  temas: 
fin  dei  hombre,  importancia  de  la  salvacion,  pecado  mortal,  postrimerias,  pasos  de  la 
vida  de  N.  S.  Jesucristo.  Eucaristia,  confesidn,  vicios  que  mas  frecuentemente  deben 
combatirse  desde  el  pulpito,  etc.  La  argumentacion  es  sdlida,  la  division  clara  y 
concisa,  las  transiciones  naturales. 


PLATICAS  ESCOGIBAS  PARA  RELIGIOSAS.  Traduccibn  y  arreglo  por 
el  Rdo.  Dr.  D.  Francisco  de  P.  RIBAS  Y  SERVET,  Pbro.  Un  tomo  de 
350  pags.  (19X12  cm.),  4'50  ptas.rtca.y  6!50  teia.-Segunda  edicion. 

Veanse  algunas  de  las  materias  aquf  tratadas:  Regia,  oracion,  perfeccion  religio- 
sa,  umon  con  Dios,  vida  de  sacrificio,  obediencia,  pobreza,  castidad,  cargos,  torna  de 
habito,  renovacion  de  votos,  tibieza,  etc.  Las  platicas  pertenecen  todas  a  predicadores 
eminentes,  especialmente  al  celebre  misionero  Constant  d’OHioules.  Son  muy  nume¬ 
rosas,  y  abrazan  los  varios  aspectos  de  la  vida  religiosa. 

PLATICAS  PARA  TODOS  LOS  DIAS  DELMES  DEL  SAGRADO  CORA- 
ZON,  por  el  P.  Alejo  LEFEBVRE,  S  J.,  traducidas  dei  frances.  Pre- 
cede  una  breve  resena  histbrica  de  la  devocibn  al  Corazbn  de  Jesus, 
por  el  P.  Jaime  PONS,  S.  J.  Ln  tomo  de  LX1V-270  paginas  (19X  12 
centimetros). 

La  primera  novena  tiene  por  titulo  «El  corazdn  de  Jesus  y  sus  atributos»  (cruz, 
corona  de  espinas,  llaga  dei  costado,  sangre  y  agua,  llama);  la  segunda  «Revelacio- 
nes  o  efusiones  dei  Corazon  de  Jesus»  (miradas,  lagrimas,  suspiros,  palabras,  etc.); 
Ia  tercera,  «Estudio  dei  Corazon  de  [esus  en  los  misterios  de  su  vida  y  muerte»  (in¬ 
fanda,  vida  publica,  Pasion,  etc.).  La  resena  histdrica,  escrita  por  el  P.  Pons,  sera 
repertorio  para  panegiricos. 

BREVE  SERMONARIO  DE  ALMAS  entresacado  de  notables  oradores. 
Traduccion  castellana  por  D.  Juan  LAGU1A  LLITERAS.  Un  tomo  de 
213 paginas  (19X12  cm.),  3  pesetas  en  rustica  y  5  en  tela. 

Los  sermones  aqui  coleccionados  tratan  el  dogma  dei  Purgatorio  en  todos  sus 
aspectos,  y  principalmente  en  el  teologico,  en  el  de  edificacionmoral  y  en  el  exhorta¬ 
torio  a  los  sufragios.  Este  ultimo,  es  el  terna  predominante  en  el  libro. 

INSTRUCCIONES  DE  UN  CUARTO  DE  HORA  para  todas  las  Dominicas 
dei  Ano,  numerosas  Festividades  y  diversas  Circunstancias  dei  Minis¬ 
terio  Sacerdotal,  escritas  por  el  Rdo.  J.  PAILLER,  vertidas  y  aumen- 
tadas  por  el  Rdo.  Ambrosio  VALVERDE,  Pbro.  Cuatro  tomos  de  218, 
249,  247 y  221  paginas  (19X  12  cm.),  14  pesetas  en  rustica  y  22  en  tela. 

Estas  instrucciones  son  fruto  de  cuarenta  anos  de  ministerio.  Todo  en  ellas  se 
acomoda  al  caracter  de  las  homilias  dominicaies  y  a  las  necesidades  espirituales  de 
los  feligreses:  nada  en  ellas  se  halla  inutil,  nada  de  que  sea  preciso  desembarazarse. 
Ademas,  la  forma  de  exposicion  es  tan  ldgica  y  metodica,  que  basta  una  lectura  para 
retener  la*instruccion  eu  la  memoria. 

EJERCICIOS  ESPIRITUALES  PARA  LAS  JOVENE5,  por  J.  MILLOT, 
Vicario  General  de  Versaiiles.  Versibn  de  la  4. 3  edicibn  francesa,  por 
el  P.  Vicente  de  PERALTA,  Capuchino.  Un  tomo  de  IV-247  paginas 
(19X  12  cm.),  4  pesetas  en  rustica  y  6  en  tela. 

A  esta  obra  podran  acudir,  como  modelo  y  repertorio,  los  sacerdotes  que  deben 
dirigir  los  Ejercicios  en  congregaciones  y  colegios  de  senoritas,  en  misiones  dedicadas 
a  la  juventud  femenina,  etc.  Esta  exposicion  de  las  verdades  que  son  fundamento  o 
sillares  para  la  edificacion  espiritual  y  moral  de  las  jdvenes,  tiene  actualidad  perenne 
aun  para  ocasiones  ajenas  a  los  Ejercicios. 

LAS  VIRTUDES  CRiSTIANAS,  por  el  Canonigo  TOUBLAN.  Instruccio¬ 
nes  doctrinales  dirigidas  a  las  jbvenes.  Traducidas  de  la  15. 3  edicibn 
francesa,  por  el  Dr.  D.  Antonino  TENAS,  Pbro.  Dos  tomos  de  240-266 
paginas  (19X  12  cm.),  9  pesetas  en  rustica  y  13  en  tela. 

Copiosisimo  venero  de  materia  predicable.  No  hay  en  la  obra  desperdicio.  La 
forma  de  planes  que  tiene  el  libro  esta  construida  con  tal  conocimiento  dei  pulpito, 
que  la  mera  enunciacion  de  la  doctrina  y  los  ejemplos,  aunque  sobria,  basta  al  predi- 
cador  para  una  facil  explanacion. 

Todo  poseedor  de  alguna  obra  de  esta  Biblioteca  tiene  derecho  a 
una  rebaja  dei  20  por  ciento  sobre  su  valor  en  rustica  de  la  que  nueva- 
mente  adquiera. 

